
Uvod

U Dobu carstva, Bog koristi reči da bi uveo novo doba, promenio sredstva kojima deluje i obavio delo čitavog doba. To je načelo po kojem Bog deluje u Dobu reči. On se ovaplotio i govori iz različitih perspektiva, kako bi čovek zaista mogao da vidi Boga, koji je Reč koja se pojavljuje u telu, i da ugleda Njegovu mudrost i čudesnost. Bog ovako sprovodi delo da bi uspešnije ostvario cilj osvajanja čoveka, usavršavanja čoveka i čovekove eliminacije. To je istinsko značenje upotrebe reči zarad obavljanja dela u Dobu reči. Putem reči, ljudi spoznaju Božje delo, Božju narav, suštinu čoveka i ono u šta čovek treba da zakorači. Putem reči, delo koje Bog želi da obavi u Dobu reči ostvaruje se u celosti. Putem reči ljudi bivaju razotkriveni i eliminisani i kušani. Ljudi su videli ove reči, čuli te reči i priznali postojanje tih reči. Kao rezultat toga, počeli su da veruju u postojanje Boga, u svemoć i mudrost Božju, kao i u Božje srce koje čoveka voli i želi da ga spase. Izraz „reči” možda je jednostavan i običan, ali reči izgovorene iz usta ovaploćenog Boga potresaju vaseljenu; one preobražavaju srca ljudi, preobražavaju njihove predstave i stare naravi, i preobražavaju dosadašnji izgled celog sveta. Kroz sva vremena, samo Bog današnjice deluje na ovaj način i samo On tako govori i tako spasava čoveka. Od tog trenutka pa nadalje, čovek živi pod vođstvom Božjih reči, usred Njegovog pastirskog vođstva i opskrbe Njegovim rečima; svi ljudi žive u svetu Božjih reči, među kletvama i blagoslovima Božjih reči, a većina njih živi pod sudom i grdnjom Njegovih reči. Ove reči i ovo delo sve su zarad spasenja čoveka, zarad ispunjenja Božje volje i zarad promene prvobitnog izgleda sveta starog stvaranja. Bog je stvorio svet koristeći reči, On vodi sve ljude u vaseljeni koristeći reči, i On ih, koristeći reči, osvaja i spasava, te će na kraju On reči upotrebiti da čitav stari svet privede kraju, čime će u celosti ispuniti Svoj plan upravljanja.

– „Reč”, tom I, „Božja pojava i delo”, „Doba carstva je Doba reči”

U ovom dobu, i među vama, Bog će ostvariti ovu činjenicu: da svaka osoba proživi reči Božje, da bude u stanju da sprovede istinu u delo i da svojim srcem voli Boga; da svi ljudi koriste reči Božje kao svoj temelj i kao svoju stvarnost, i da imaju bogobojažljivo srce; i da, primenjujući reči Božje, čovek vlada zajedno sa Bogom. To je delo koje Bog treba da ostvari. Možeš li da živiš bez čitanja Božjih reči? Danas mnogi osećaju da ne mogu da izdrže ni dan-dva bez čitanja Njegovih reči. Moraju da čitaju Njegove reči svakog dana, a ako im vreme to ne dozvoljava, dovoljno im je da ih makar slušaju. To je osećanje koje Sveti Duh daje ljudima, i to je način na koji On počinje da ih pokreće. Drugim rečima, On kontroliše ljude putem reči da bi oni mogli da uđu u stvarnost reči Božjih. Ako nakon samo jednog dana bez jedenja i pijenja Božjih reči osetiš tamu i žeđ i ne možeš to da podneseš, to dokazuje da te je Sveti Duh dodirnuo, i da ti On nije okrenuo leđa. Ti si, dakle, onaj koji je deo ovog toka. Međutim, ako posle dan ili dva nejedenja i nepijenja reči Božjih ne osećaš ništa, ako ne osećaš žeđ i uopšte nisi ganut, to dokazuje da ti je Sveti Duh okrenuo leđa. To onda znači da nešto nije u redu sa tvojim unutrašnjim stanjem; nisi ušao u Doba reči i jedan si od onih koji su zaostali. Bog koristi reči da bi kontrolisao ljude; ti se osećaš dobro ako jedeš i piješ reči Božje; u suprotnom, nema puta koji možeš da slediš. Reči Božje postaju ljudima hrana i sila koja ih pokreće. Biblija kaže da „neće čovek živeti samo od hleba, već od svake reči koja izlazi iz Božijih usta” (Matej 4:4). Danas će Bog dovršiti ovo delo, i On će tu činjenicu ostvariti u vama. Kako to da su u prošlosti ljudi danima mogli da ne čitaju Božje reči, a ipak su mogli da jedu i rade kao i obično, dok danas to nije slučaj? U ovom dobu, Bog uglavnom koristi reči da bi kontrolisao sve. Božjim rečima se čoveku sudi i on se usavršava, da bi zatim ovim rečima bio konačno uveden u carstvo. Samo Božje reči mogu da opskrbe čovekov život, i samo Božje reči mogu dati čoveku svetlost i put praktičnog delovanja, pogotovo u Dobu carstva. Dokle god ne odlutaš izvan stvarnosti Božjih reči, jedući i pijući Njegove reči svakog dana, Bog će te usavršiti.

– „Reč”, tom I, „Božja pojava i delo”, „Doba carstva je Doba reči”

U čitavoj vaseljeni Ja obavljam Svoje delo, a na Istoku se neprestano razležu gromoglasni prasci, tresući sve nacije i sve veroispovesti. Moje izjave su ono što je sve ljude dovelo do sadašnjeg dana. Ja činim da svi ljudi budu osvojeni Mojim izjavama, da upadnu u ovaj tok i da se preda Mnom predaju, jer sam odavno povukao slavu Svoju sa cele zemlje i nanovo je izlio na Istoku. Ko ne čezne da vidi slavu Moju? Ko ne očekuje s nestrpljenjem Moj povratak? Ko ne žudi za ponovnom pojavom Mojom? Ko ne čezne za divotom Mojom? Ko ne bi prišao svetlosti? Ko ne bi ugledao izobilje Hanana? Ko ne čezne za povratkom Iskupitelja? Ko se ne divi Njemu, koji poseduje silu veliku? Moje izjave će se prenositi po celoj zemlji i ja ću izgovoriti i saopštiti više reči Svom izabranom narodu, poput silnog groma koji potresa planine i reke. Svoje reči govorim celoj vaseljeni i ljudskom rodu. Stoga su reči iz usta Mojih postale čovekovo blago, i svi ljudi neguju Moje reči. Munja seva od Istoka pa sve do Zapada. Moje su reči takve da je čoveku teško da se od njih rastane i ujedno su čoveku nedokučive, i još više čine da se čovek raduje. Poput novorođenčadi, svi ljudi osećaju radost i veselje i slave Moj dolazak. Posredstvom Svojih izjava, sve ljude ću dovesti preda Se. Počev od tad, zvanično ću stupiti među ljudski rod i učiniću da svi dođu da Mi odaju počast. Uz slavu koju isijavam i reči Svojih usta, svi ljudi dolaze preda Me i vide da munja seva sa Istoka, te da sam takođe sišao na „Maslinovu goru” na Istoku, da sam već odavno došao na zemlju i da nisam više Sin Jevreja, već Munja Istoka. Jer Ja sam odavno vaskrsao i otišao od ljudi, a onda sam se sa slavom ponovo pojavio među njima. Ja sam Onaj koji je obožavan u bezbrojnim vremenima pre sadašnjeg, a Ja sam i odojče koje je narod Izraela odbacio u bezbrojnim vremenima pre sadašnjeg. Još i više od toga, Ja sam sveslavni Svemogući Bog sadašnjeg doba! Neka svi dođu pred Moj presto i vide Moje slavno lice, čuju Moje izjave i gledaju Moja dela. To je celokupna namera Moja; to je kraj i vrhunac Moga plana, kao i svrha Mog upravljanja: da Mi mnoštvo naroda odaje počast, da Me mnoštvo usta priznaje, da mnoštvo ljudi polaže veru u Mene i da se mnoštvo Mog izabranog naroda preda Meni!

– „Reč”, tom I, „Božja pojava i delo”, „Prasak sedam gromova – proricanje da će se jevanđelje carstva proširiti na celu vaseljenu”

Bog je jednom rekao da čak i u Hiljadugodišnjem carstvu ljudi i dalje moraju da slede Njegove izjave, a u budućnosti će Božje izjave i dalje direktno voditi čovekov život ka dobroj zemlji hananskoj. Kada je Mojsije bio u pustinji, Bog ga je poučavao i direktno mu govorio. Bog je sa neba poslao hranu, vodu i manu da bi ljudi uživali, a i danas je i dalje tako: Bog je lično slao stvari za jelo i piće da bi ljudi uživali, i lično je slao prokletstva da izgrdi ljude. I tako, svaki korak u Njegovom delu sprovodi lično Bog. Danas ljudi traže pojavu činjenica, traže da vide znakove i čuda, i moguće je da će svi takvi ljudi biti napušteni, jer delo Božje postaje sve praktičnije. Niko ne zna da je Bog sišao sa nebesa, takođe nisu svesni da je Bog poslao hranu i okrepljujuće namirnice sa nebesa – ali Bog zaista postoji, a uzbudljiv prizor Hiljadugodišnjeg carstva koji ljudi zamišljaju zapravo je to što Bog lično izgovara Svoje izjave. To je činjenica, i samo se to može nazvati vladavinom sa Bogom na zemlji. Vladavina sa Bogom na zemlji odnosi se na telesno. Ono što nije telesno ne postoji na zemlji, tako da svi oni koji su usmereni na odlazak na treće nebo, čine to uzalud. Jednoga dana, kada se cela vaseljena vrati Bogu, središte Njegovog dela u vaseljeni slediće Njegove izjave. Na drugom mestu, pojedini ljudi će koristiti telefon, neki će putovati avionom, neki će ići čamcem preko mora, a neki će koristiti lasere da bi primili izjave Božje. Svi će biti ispunjeni divljenjem i čežnjom. Svi će se približiti Bogu i okupiti se kod Boga, i svi će obožavati Boga. A sve će to biti dela Božja. Upamtite to! Bog sigurno više nikada neće iznova započinjati na nekom drugom mestu. Bog će ostvariti ovu činjenicu: On će učiniti da svi ljudi u vaseljeni dođu pred Njega i obožavaju Boga na zemlji. Njegovo delo na drugim mestima će prestati, pa će ljudi biti prinuđeni da traže istiniti put. Biće kao kod Josifa: svi su dolazili kod njega da traže hranu i klanjali mu se, jer je kod njega imalo šta da se jede. Da bi izbegli pošast gladi, ljudi će biti primorani da traže istiniti put. Čitav verski svet zadesiće teška glad, a samo je Bog današnjice izvor žive vode, u posedu večno tekućeg izvora podarenog čoveku na uživanje, pa će ljudi dolaziti i na Njega se oslanjati. Biće to doba kada će se otkriti dela Božja i kada će Bog steći slavu; svi ljudi u vaseljeni odaće počast ovom sasvim običnom „ljudskom biću”. Zar to neće biti dan kada Bog zadobija slavu? Jednoga dana će stari pastori poslati telegrame tražeći vodu sa izvora žive vode. Oni će biti stari, ali ipak će dolaziti da obožavaju ovu osobu na koju su gledali s visine. Oni će Ga priznati svojim ustima i u svom srcu će verovati u Njega – nisu li to znak i čudo? Dan kada se celo carstvo bude radovalo, biće dan kada Bog zadobije slavu, i ko god bude došao vama i primao dobru vest Božju biće blagosloven od Boga, a zemlje i ljudi koji to budu činili biće blagosloveni od Boga i o njima će se starati Bog. Budući pravac biće ovakav: oni koji prime Božje izjave imaće put pred sobom na zemlji, i bez obzira na to da li se bave poslovanjem, naučnim istraživanjem, obrazovanjem ili industrijom, onima koji su bez Božjih izjava biće nemoguće da načine ijedan jedini korak, pa će biti primorani da traže istiniti put. To je značenje reči: „Uz istinu ćeš preći ceo svet; bez istine nećeš stići nikud.” Ovo su činjenice. Bog koristi Put (koji označava sve Njegove reči) da upravlja celom vaseljenom, da bude Gospodar ljudskog roda i osvoji ga. Ljudi se oduvek nadaju velikoj promeni u načinu na koji Bog deluje. Iskreno govoreći, Bog kontroliše ljude posredstvom reči, a ti moraš da uradiš ono što ti On kaže, bilo da to želiš ili ne; to je objektivna činjenica i svi je moraju prihvatiti, a osim toga je neumitna i svima poznata.

– „Reč”, tom I, „Božja pojava i delo”, „Hiljadugodišnje carstvo je stiglo”

Božje reči će se proširiti u bezbroj domova i postati svima poznate, i tek tada će se Njegovo delo proširiti po vaseljeni. Drugim rečima, ako Božje delo mora da se proširi po celoj vaseljeni, onda se i Njegove reči moraju širiti. Na dan kada Bog zadobije slavu, Božje reči će ispoljiti svoj autoritet i silu. Ispuniće se i ostvariti svaka Njegova reč od pamtiveka do danas. Na taj način, Bog će zadobiti slavu na zemlji – drugim rečima, Njegove reči će ispoljavati silu na zemlji. Svi zli ljudi dobiće grdnju kao rezultat reči izgovorenih iz Božjih usta, svi koji su pravedni biće blagosloveni kao rezultat reči izgovorenih iz Njegovih usta i sve će biti uspostavljeno i postignuto rečima izgovorenim iz Njegovih usta. On neće pokazati nikakve znakove niti čuda; sve će se postići Njegovim rečima, a Njegove reči će proizvesti činjenice. Svi na zemlji će proglasiti i veličati Božje reči, bilo da su odrasli ili deca, muškarci, žene, stari ili mladi, svi ljudi će se predati pred Božjim rečima. Božje reči se pojavljuju u telu, i takođe omogućavaju ljudima da ih vide na zemlji, vitalne i žive. To znači da se Reč ovaploti. Bog je došao na Zemlju ponajviše da bi postigao to da se „Reč ovaploćuje”, drugim rečima, došao je da bi Njegove reči proizašle iz tela (a ne kao u vreme Mojsija u Starom zavetu, kada je Božji glas dolazio pravo sa neba). Posle toga, sve Njegove reči ispuniće se tokom Doba Hiljadugodišnjeg carstva, postaće činjenice vidljive pred očima čoveka i ljudi će ih posmatrati sopstvenim očima bez imalo neslaganja. To je ogroman značaj Božjeg ovaploćenja. Drugim rečima, delo Duha se izvršava kroz telo i kroz reči. To je istinsko značenje „Reči koja se ovaploćuje” i „pojave Reči u telu”. Samo Bog može izreći namere Duha i samo ovaploćeni Bog može govoriti u ime Duha; Božje reči se ispoljavaju u ovaploćenom Bogu, a svi ostali se rukovode njima. Niko to ne može izbeći; svi oni postoje unutar ovog okvira. Jedino na osnovu ovih izjava ljudi mogu postati svesni; bez njih, ljudi sanjaju ako misle da mogu zadobiti izjave s neba. Takav je autoritet predstavljen u ovaploćenju Boga, zbog kojeg svi u njega veruju sa potpunim ubeđenjem. Te reči ne mogu da izgovore čak ni najugledniji stručnjaci i verski pastori. Pred njima se svi moraju predati tako da se niko više ne pokrene. Bog će koristeći reči osvojiti vaseljenu. On to neće učiniti pomoću Svog ovaploćenog tela, već korišćenjem izjava iz usta ovaploćenog Boga da bi osvojio sve ljude u celoj vaseljeni; jedino to je Put koji se ovaploćuje, i jedino to je pojava Reči u telu. Ljudima se može učiniti da Bog nije obavio nikakvo veliko delo – ali jednom kada Bog izgovori Svoje reči, oni će biti potpuno uvereni i zanemeće. Bez činjenica, ljudi viču i urlaju; uz reči Božje, oni ostaju nemi. Bog će tu činjenicu sigurno izvršiti, jer to je Božji davno utvrđeni plan: da izvrši tu činjenicu dolaska Reči na zemlju. Zapravo, nema potrebe da objašnjavam – dolazak Hiljadugodišnjeg carstva na zemlju je dolazak Božjih reči na zemlju. Silazak Novog Jerusalima sa neba je dolazak Božjih reči da žive među ljudima, da proprate svaki čovekov postupak, svaku njegovu misao i ideju. I ovo je stvar koju će Bog izvršiti; u tome je lepota prizora Hiljadugodišnjeg carstva. To je plan koji je odredio Bog; Njegove će se reči pojavljivati na zemlji hiljadu godina, otkriće sva Njegova dela, i dovršiće sve Njegovo delo na zemlji, da bi se nakon toga završila ova etapa ljudskog roda.

– „Reč”, tom I, „Božja pojava i delo”, „Hiljadugodišnje carstvo je stiglo”


Prvi deo: Hrišćanski život


Tri etape dela

Svakodnevne reči Božje  Odlomak 1

Ceo Moj plan upravljanja, plan upravljanja od šest hiljada godina, sastoji se od tri faze ili tri doba: Doba zakona sa početka; Doba blagodati (koje je takođe Doba iskupljenja) i Doba carstva poslednjih dana. Moje delo u ova tri doba razlikuje se po sadržaju u skladu sa svakim dobom, ali se u svakoj fazi ovo delo obavlja u skladu sa potrebama čoveka – ili, tačnije, obavlja se shodno smicalicama koje Sotona koristi u ratu koji vodim protiv njega. Svrha je da se pobedi Sotona, da se otkrije Moja mudrost i svemoć, da se razotkriju sve Sotonine smicalice i time spasi čitav ljudski rod koji živi pod Sotoninom vlašću. Svrha svega toga jeste da otkrijem Svoju mudrost i svemoć i iznesem na videlo nepodnošljivu grozotu Sotoninu; a još više od toga, da stvorenim bićima omogućim da razlikuju dobro od zla, da spoznaju da sam Ja Suveren svih stvorenja, da jasno uvide da je Sotona neprijatelj ljudskog roda, izrod i onaj zli, te da im omogućim da sa potpunom jasnoćom razlikuju dobro i zlo, istinu i zablude, svetosti i prljavštine, ono što je uzvišeno i ono što je nisko. To je zato da bi se neukom ljudskom rodu omogućilo da svedoči za Mene o tome da nisam Ja taj koji kvari ljudski rod i da sam samo Ja – Stvoritelj – Taj koji spasava ljudski rod i daruje ljudima ono u čemu mogu da uživaju; cilj je da im se omogući da spoznaju da sam Ja Suveren svih stvorenja, te da je Sotona samo biće koje sam stvorio i koje Me je kasnije izdalo. Moj plan upravljanja od šest hiljada godina podeljen je u tri etape i Ja delam na taj način kako bih postigao efekat da stvorena bića mogu da svedoče za Mene, shvate Moje namere i spoznaju da sam Ja istina. Tako sam na početku Svog dela plana upravljanja od šest hiljada godina izvršio delo zakona, što je bilo delo Jahveovog predvođenja naroda. Tokom druge etape pokrenuo sam u selima Judeje početno delo Doba blagodati. Isus predstavlja celokupno delo iz Doba blagodati; bio je ovaploćen u ljudskom telu i prikovan za krst, čime je istovremeno započeo Doba blagodati. Došao je da bude razapet i da dovrši delo iskupljenja, i došao je da okonča Doba zakona i započne Doba blagodati, te je stoga nazvan „Vrhovnim zapovednikom”, „Žrtvom za grehe” i „Iskupiteljem”. Shodno tome, Isusovo delo se po sadržaju razlikovalo od Jahveovog dela, iako su oba počivala na istom načelu. Jahve je započeo Doba zakona, postavljajući osnovu – polaznu tačku – za Božje delo na zemlji, donoseći zakone i zapovesti. Ovo su dva dela koja je On izvršio, a koja predstavljaju Doba zakona. Delo koje je Isus obavio u Doba blagodati nije se sastojalo u donošenju zakona, već u njihovom ispunjenju, čime je započeto Doba blagodati i privedeno kraju Doba zakona, koje je potrajalo dve hiljade godina. On je prokrčio put, došao je da započne Doba blagodati, ali glavni deo Njegovog dela ipak se sastojao u iskupljenju. Na taj način je i Njegovo delo bilo dvostruko: započeo je novo doba i Svojim raspećem dovršio delo iskupljenja, nakon čega je otišao. Time je okončano Doba zakona i započeto Doba blagodati.

– „Reč”, tom I, „Božja pojava i delo”, „Prava priča o delu iz Doba iskupljenja”

Svakodnevne reči Božje  Odlomak 2

Šest hiljada godina dugo delo Božjeg upravljanja podeljeno je u tri etape: Doba zakona, Doba blagodati i Doba carstva. Sve ove tri etape dela su zarad spasenja ljudskog roda, odnosno, one su zarad spasenja ljudskog roda koji je Sotona ozbiljno iskvario. U isto vreme, međutim, Bog se bori sa Sotonom. Dakle, baš kao što je delo spasenja podeljeno u tri etape, tako je i borba sa Sotonom podeljena u tri etape, dok se ova dva aspekta Božjeg dela izvode istovremeno. Borba sa Sotonom se vodi zapravo zarad spasenja ljudskog roda, a budući da delo spasenja ljudskog roda nije nešto što se može uspešno dovršiti u jednoj etapi, borba sa Sotonom je takođe podeljena u faze i razdoblja, i rat sa Sotonom se vodi u skladu sa potrebama čoveka i stepenom Sotonine iskvarenosti nad njim. Možda, u svojoj mašti, čovek veruje da će u ovoj borbi Bog podići oružje protiv Sotone, na isti način kojim bi se međusobno borile dve vojske. To je upravo ono što je čovekov intelekt u stanju da zamisli; to je krajnje nejasna i nerealna zamisao, a ipak je ono u šta čovek veruje. I pošto kažem ovde da način čovekovog spasenja leži u borbi sa Sotonom, čovek tako i zamišlja borbu i veruje da se borba tako vodi. Postoje tri etape u delu čovekovog spasenja, što će reći da je borba sa Sotonom podeljena u tri etape i da će Sotona tako biti poražen jednom za sva vremena. Ipak, prava istina celokupnog dela borbe sa Sotonom jeste ta da se njegovi efekti postižu kroz nekoliko koraka dela: davanje blagodati čoveku, postajanje žrtvom za čovekov greh, opraštanje čovekovih greha, osvajanje čoveka i usavršavanje čoveka. Jasnije rečeno, borba sa Sotonom ne znači dizanje na oružje protiv Sotone, već je to svedočenje za Boga kroz čovekovo spasenje, rad na čovekovom životu i promenu njegove naravi, čime se Sotoni nanosi poraz. Sotona se poražava promenom iskvarene čovekove naravi. Kada Sotona bude poražen, odnosno, kada čovek bude potpuno spasen, onda će poniženi Sotona biti potpuno zarobljen, čime će čovek u potpunosti biti spasen. Dakle, suštinu čovekovog spasenja čini borba protiv Sotone, i ta borba se prvenstveno odražava u njegovom spasenju. Etapa poslednjih dana, u kojoj čovek treba da bude osvojen, poslednja je etapa dela u borbi sa Sotonom, a takođe je i delo potpunog čovekovog spasenja od Sotonine vlasti. Unutrašnji smisao čovekovog osvajanja je da se vrati otelotvorenje Sotone – čovek kojeg je Sotona iskvario – Stvoritelju nakon njegovog osvajanja, čime će se on pobuniti protiv Sotone i potpuno vratiti Bogu. Na taj način će čovek biti potpuno spasen. Dakle, delo osvajanja je poslednje delo u borbi protiv Sotone i ono je poslednja etapa u Božjem upravljanju, koja je namenjena poražavanju Sotone. Bez ovog dela, potpuno čovekovo spasenje bi na kraju bilo nemoguće, potpuni poraz Sotone bi, takođe, bio nemoguć, a ljudski rod nikada ne bi mogao da zakorači u divno odredište niti da se oslobodi Sotoninog uticaja. Stoga, delo čovekovog spasenja se ne može završiti pre nego što se okonča borba sa Sotonom, jer je srž dela Božjeg upravljanja zarad spasenja ljudskog roda. Na samom početku, ljudski rod bio je u rukama Božjim, ali je Sotona svojim iskušenjima i iskvarenošću zarobio čoveka koji je tako pao u ruke zloga. Tako je Sotona postao predmet koji je trebalo poraziti u delu Božjeg upravljanja. Budući da je Sotona zaposeo čoveka i pošto je čovek kapital u celokupnom Božjem upravljanju, da bi se čovek spasio, on onda mora biti vraćen iz ruku Sotone, što znači da čovek, kojeg je Sotona bio zarobio, mora biti povraćen. Prema tome, Sotona mora biti poražen promenama čovekove stare naravi i povratkom čovekovog prvobitnog razuma. Na taj način se čovek, koji je bio zarobljen, može povratiti iz ruku Sotone. Ako se čovek oslobodi Sotoninog uticaja i ropstva, Sotona će tada biti posramljen, čovek će na kraju biti povraćen, a Sotona će biti poražen. I pošto čovek bude oslobođen mračnog Sotoninog uticaja, čime će postati plen čitave ove bitke, Sotona će postati predmet kažnjavanja kada se borba okonča, nakon čega će celokupno delo spasenja ljudskog roda biti završeno.

– „Reč”, tom I, „Božja pojava i delo”, „Obnavljanje čovekovog normalnog života i njegovo dovođenje do divnog odredišta”

Svakodnevne reči Božje  Odlomak 3

U Bogu nema nikakve zlobe prema stvorenim bićima; sve što On dela jeste zarad poraza Sotone. Celokupno Njegovo delo – bilo da je reč o grdnji ili sudu – usmereno je na Sotonu; sprovodi se radi spasenja ljudskog roda, radi poraza Sotone i ono ima sledeći cilj: borbu protiv Sotone do samog kraja! Bog neće otići na počinak dok ne pobedi Sotonu! Odmoriće se tek nakon što potpuno porazi Sotonu. Pošto je celokupno delo koje obavlja Bog usmereno na Sotonu i pošto su svi oni koje je Sotona iskvario pod kontrolom Sotonine vlasti i svi žive pod Sotoninom vlašću, ako Bog ne bi vodio ove ljude da se bore protiv Sotone i da se odvoje od njega, i ako Bog ne bi mogao da pobedi Sotonu, Sotona ne bi pustio te ljude i oni ne bi mogli biti zadobijeni od Boga. Ako ih Bog ne bi zadobio, to bi dokazivalo da Sotona nije poražen, da nije pobeđen. I tako, u Božjem šest hiljada godina dugom planu upravljanja, tokom prve etape On je obavio delo zakona, tokom druge etape delo Doba blagodati, odnosno, delo raspeća, a tokom treće etape On obavlja delo osvajanja ljudskog roda. Celokupno ovo delo je usmereno na to u kolikoj je meri Sotona iskvario ljudski rod, i ima za cilj da se porazi Sotona, kao i da svaka od etapa bude pobeda nad Sotonom. Suština šest hiljada godina dugog dela Božjeg upravljanja jeste borba protiv velike crvene aždaje, a delo upravljanja ljudskim rodom jeste delo pobede nad Sotonom, delo borbe sa Sotonom. Bog se borio šest hiljada godina i stoga je i delao tokom šest hiljada godina. Na kraju će da uvede čoveka u novo carstvo. Kad Sotona bude poražen, čovek će biti potpuno oslobođen. Nije li to pravac današnjeg Božjeg dela? Upravo je to trend današnjeg dela: učiniti da čovek bude potpuno oslobođen i slobodan, da nije vezan nikakvim pravilima, niti je sputan ikakvim okovima ili ograničenjima. Celokupno ovo delo se obavlja u skladu sa vašim rastom i u skladu sa vašim potrebama, što znači da vam je obezbeđeno sve ono što možete da postignete. Ovde nije reč o teranju ribe da živi na suvom, o tome da vam se išta nameće; već se celokupno ovo delo obavlja u skladu sa vašim stvarnim potrebama. Svaka etapa dela se odvija u skladu sa stvarnim potrebama i zahtevima čoveka; svaka etapa dela ima za cilj pobedu nad Sotonom. Zapravo, u početku nije bilo prepreka između Stvoritelja i stvorenih bića. Sve ove prepreke je izazvao Sotona. Čovek nije bio u stanju da išta vidi ili dodirne zbog načina na koji ga je Sotona uznemirio i iskvario. Čovek je žrtva, onaj koji je prevaren. Onda kada Sotona bude poražen, stvorena bića će ugledati Stvoritelja koji će ih posmatrati i moći će lično da ih predvodi. Jedino ovakav život čovek treba da vodi na zemlji. I tako, Božje primarno delo je izvršeno radi poraza Sotone, i nakon što Sotona bude poražen, sve će biti rešeno.

– „Reč”, tom I, „Božja pojava i delo”, „Obnavljanje čovekovog normalnog života i njegovo dovođenje do divnog odredišta”

Svakodnevne reči Božje  Odlomak 4

Delo Božjeg celokupnog plana upravljanja lično obavlja Sâm Bog. Prvu etapu – stvaranje sveta – izvršio je Sâm Bog lično, i da On to nije uradio, onda niko ne bi bio u stanju da stvori ljudski rod. Drugu etapu, iskupljenje celog ljudskog roda, takođe je izvršio Sâm Bog lično. Treća faza se podrazumeva: postoji još veća potreba da celokupno Božje delo do kraja dovrši Sâm Bog. Celokupno delo iskupljenja, osvajanja, zadobijanja i usavršavanja celog ljudskog roda obavlja Sâm Bog lično. Da On lično nije obavio ovo delo, onda čovek ne bi mogao ni da predstavlja Njegov identitet niti da obavlja Njegovo delo. Da bi porazio Sotonu, da bi zadobio ljudski rod i da bi čoveku dao normalan život na zemlji, On lično predvodi čoveka i lično dela među ljudima; zarad celog Svog plana upravljanja i celokupnog Svog dela, On mora lično da obavi ovaj posao. Ako čovek jedino veruje da je Bog došao da bi mu se prikazao, da bi ga učinio srećnim, onda takva verovanja nemaju nikakvu vrednost, nikakav značaj. Čovekovo razumevanje je previše površno! Jedino kada obavlja ovo delo lično, Bog je u stanju da ga obavi temeljno i u potpunosti. Da čovek mora da obavi ovo delo, bio bi nesposoban da se zauzme za Boga. Budući da nema Božji identitet niti Njegovu suštinu, čovek onda nije u stanju da obavlja Božje delo, a čak i kada bi ga obavio, ono ne bi imalo nikakvog efekta. Prvi put kada se Bog ovaplotio to je bilo zarad iskupljenja, da bi iskupio ceo ljudski rod od greha, da bi osposobio čoveka da bude očišćen i da bi mu gresi bili oprošteni. Delo osvajanja Bog, takođe, obavlja lično među ljudima. Da je, tokom ove etape, Bog propovedao samo o proročanstvima, onda bi se našao neki prorok – neko nadaren – da zauzme Njegovo mesto; da se samo o proročanstvima pripovedalo, čovek bi onda mogao da zameni Boga. Ali kada je reč o tome da lično obavlja delo Samog Boga i da deluje na čovekov život, čovek ne bi mogao da izvrši to delo. To mora lično da uradi Sâm Bog: Bog mora lično da se ovaploti da bi obavio ovo delo. Da se u Dobu reči propovedalo samo o proročanstvima, onda bi proroci Isaija ili Ilija mogli da obave ovo delo i ne bi bilo potrebe da ga obavlja Sâm Bog lično. Pošto se delo obavljeno u ovoj etapi ne odnosi samo na propovedanje o proročanstvima i pošto je od većeg značaja da se delo reči koristi za osvajanje čoveka i poražavanje Sotone, ovo delo ne može da obavi čovek, već ga lično mora obaviti Sâm Bog. U Doba zakona, Jahve je obavio deo Njegovog dela, nakon čega je izgovorio određene reči i obavio određeni posao preko proroka. Ovo je bilo moguće jer je čovek mogao da zameni Jahvea u Njegovom delu, a vidovnjaci su mogli da proriču stvari i tumače određene snove u Njegovo ime. Delo koje je tada izvršeno nije bilo delo kojim se direktno menjala ljudska narav, niti je bilo povezano sa grehom čoveka od koga se zahtevalo samo da se pridržava zakona. Stoga se Jahve nije ovaplotio i nije Sebe otkrio čoveku; umesto toga, On se direktno obratio Mojsiju i drugima, naterao ih da govore i deluju u Njegovo ime i naveo ih da deluju direktno među ljudskim rodom. Prva etapa Božjeg dela bila je čovekovo vođstvo. Bio je to početak borbe protiv Sotone, mada je ova bitka tek trebalo da zvanično otpočne. Zvanični rat protiv Sotone počeo je prvim ovaploćenjem Boga i nastavio se sve do danas. Prva bitka iz ovoga rata se desila onda kada su ovaploćenog Boga prikovali za krst. Raspeće ovaploćenog Boga je porazilo Sotonu što je i činilo prvu uspešnu etapu u ratu. Kada je ovaploćeni Bog počeo direktno da radi na čovekovom životu, to je označilo zvanični početak dela zadobijanja čoveka. A budući da je ovo delo označavalo promenu čovekove stare naravi, ono je označavalo i delo borbe sa Sotonom. Ova etapa dela koju je Jahve obavio na početku označavala je tek vođenje čovekovog života na zemlji. Bio je to početak Božjeg dela i, iako je u njoj tek trebalo da otpočne neka borba ili neko veliko delo, ona je postavila temelj za delo borbe koje će uslediti. Kasnije, druga etapa dela tokom Doba blagodati je obuhvatala promenu čovekove stare naravi, što znači da je Sâm Bog radio na čovekovom životu. Ovo je morao lično da uradi Bog: bilo je potrebno da se Bog lično ovaploti. Da se On nije ovaplotio, niko drugi Ga ne bi mogao zameniti u ovoj etapi dela koja je predstavljala delo direktne borbe protiv Sotone. Da je čovek obavio ovo delo u ime Boga, pred Sotonom, ono ne bi urodilo plodom; bilo bi nemoguće poraziti ga. To je morao biti ovaploćeni Bog koji je došao da ga porazi, jer je suština ovaploćenog Boga i dalje Bog, On je još uvek čovekov život i On je još uvek Stvoritelj; šta god da se dogodi, Njegov identitet i suština se neće promeniti. Stoga je On preuzeo čovečije telo i obavio to delo kako bi naterao Sotonu da se sasvim preda. Tokom etape dela poslednjih dana, ako bi čovek obavljao ovo delo i bio primoran da direktno izgovara reči, onda on ne bi bio u stanju da ih izgovori, i ako bi proročanstvo bilo izrečeno, onda bi bilo nemoguće osvojiti čoveka. Ovaploćujući se, Bog dolazi da porazi Sotonu i da ga skroz potčini. Kada sasvim porazi Sotonu, u potpunosti osvoji čoveka i sasvim ga zadobije, ova etapa dela biće dovršena a uspeh postignut. U Božjem upravljanju, čovek ne može da zameni Boga. Konkretno, za delo vođenja ovog doba i pokretanje novog dela postoji još i veća potreba da ih lično obavi Sâm Bog. Čovek može čoveku da dâ otkrivenje i obezbedi mu proročanstvo, međutim, ako to delo mora da obavi Bog lično, delo borbe između Samoga Boga i Sotone, tada to delo ne može da obavi čovek. Tokom prve etape dela, kada nije bilo borbe sa Sotonom, Jahve je lično vodio narod Izraela koristeći proročanstvo koje su izgovorili proroci. Nakon toga, druga etapa dela bila je borba sa Sotonom, i Sâm Bog se lično ovaplotio, došavši u telu da obavi ovo delo. Sve što podrazumeva borbu sa Sotonom podrazumeva ovaploćenje Boga, što znači da ovu borbu ne može da vodi čovek. Ako bi se čovek borio, on ne bi bio u stanju da porazi Sotonu. Kako bi mogao da ima snage da se bori protiv njega dok je još uvek pod njegovom vlašću? Čovek se nalazi u sredini: ako si naklonjen Sotoni, onda pripadaš Sotoni, ali ako udovoljavaš Bogu, onda pripadaš Bogu. Kada bi čovek pokušao da zameni Boga u delu ove borbe, da li bi bio u stanju da to i uradi? Da je to učinio, zar ne bi odavno nestao sa lica zemlje? Zar ne bi odavno završio u paklu? Dakle, čovek nije u stanju da zameni Boga u Njegovom delu, što znači da čovek nema suštinu Boga, i da si se borio sa Sotonom, ni ti ne bi bio u stanju da ga poraziš. Čovek može samo da obavi određeno delo; može da pridobije određene ljude, ali ne može da zameni Boga u delu koje On Sâm mora da obavi. Kako čovek da se bori sa Sotonom? I pre nego što bi započeo, Sotona bi te zarobio. Samo kada se Sâm Bog bori sa Sotonom i čovek Ga sledi i pokorava Mu se vodeći se time, čovek može biti zadobijen od Boga i izbaviti se iz Sotoninih okova. Stvari koje čovek može da postigne sopstvenom mudrošću i sposobnostima previše su ograničene; on nije sposoban da upotpuni čoveka, nije sposoban da ga vodi, a još manje da porazi Sotonu. Čovekova inteligencija i mudrost nisu u stanju da osujete Sotonine smicalice, pa kako bi se čovek mogao boriti sa njim?

– „Reč”, tom I, „Božja pojava i delo”, „Obnavljanje čovekovog normalnog života i njegovo dovođenje do divnog odredišta”

Svakodnevne reči Božje  Odlomak 5

Delo upravljanja čovečanstvom podeljeno je u tri etape, što znači da je i delo spasenja čovečanstva podeljeno u tri etape. Ove tri etape ne obuhvataju delo stvaranja sveta, već predstavljaju tri etape dela iz Doba zakona, Doba blagodati i Doba carstva. Delo stvaranja sveta bilo je delo iz kojeg je nastalo čitavo čovečanstvo. To nije bilo delo spasenja čovečanstva, niti sa njim ima ikakve veze, jer, kada je svet stvoren, čovečanstvo nije bilo iskvareno od Sotone, tako da nije bilo ni potrebe za spasavanjem čovečanstva. Delo spasenja čovečanstva otpočelo je tek nakon što je Sotona iskvario čovečanstvo, pa je stoga i delo upravljanja čovečanstvom otpočelo tek nakon što je čovečanstvo već bilo iskvareno. Drugim rečima, Božje upravljanje čovekom otpočelo s početkom Njegovog dela spasavanja čovečanstva, a ne s Njegovim delom stvaranja sveta. Delo upravljanja nastalo je tek kad je čovečanstvo već imalo iskvarenu narav, te se stoga delo upravljanja čovečanstvom sastoji iz tri dela, a ne iz četiri etape, odnosno četiri doba. Samo se na ovaj način može ispravno govoriti o Božjem upravljanju čovečanstvom. Kad poslednje doba bude privedeno kraju, delo upravljanja čovečanstvom biće okončano. Okončanje dela upravljanja ujedno će značiti da je delo spasenja čitavog čovečanstva u potpunosti završeno i da je time za čovečanstvo ova faza konačno privedena kraju. Kad delo spasenja celog čovečanstva ne bi postojalo, onda ne bi bilo ni dela upravljanja čovečanstvom, niti bi postojale tri etape dela. Upravo usled izopačenosti čovečanstva i njegove preke potrebe za spasenjem, Jahve je dovršio stvaranje sveta i otpočeo delo iz Doba zakona. Delo upravljanja čovečanstvom tek tada je započeto, što znači da je tek tada započeto i delo spasenja čovečanstva. „Upravljanje čovečanstvom” ne znači usmeravanje zemaljskog života tek stvorenog čovečanstva (što će reći, čovečanstva koje će se tek iskvariti). Umesto toga, radi se o spasavanju čovečanstva koje je Sotona iskvario, odnosno, o preobražaju tog iskvarenog čovečanstva. To je značenje „upravljanja čovečanstvom”. Delo spasenja čovečanstva ne obuhvata delo stvaranja sveta, te stoga delo upravljanja čovečanstvom ne obuhvata delo stvaranja sveta, već uključuje samo tri etape dela koje su odvojene od stvaranja sveta. Da bi se razumelo delo upravljanja čovečanstvom, neophodno je poznavati istoriju tri etape dela – to je ono čega svi koji treba da budu spaseni moraju biti svesni. Ti, kao stvoreno biće, treba da budeš svestan da je čoveka stvorio Bog, treba da budeš svestan izvora čovekove iskvarenosti i, još više, treba da budeš svestan procesa spasenja čoveka. Ako samo znate da sledite neka pravila u pokušaju da udovoljite Bogu, a nemate ni najmanju predstavu o tome kako Bog spasava čovečanstvo niti o izvoru ljudske iskvarenosti, onda je to ono što vam kao stvorenom biću nedostaje. Ne treba da se zadovoljavaš razumevanjem samo nekih istina koje se mogu primeniti u praksi, ne znajući pritom ništa o širem opsegu dela Božjeg upravljanja – ako tako stoje stvari, ti si onda preterano dogmatičan. Tri etape dela predstavljaju pravu priču o Božjem upravljanju čovekom, nastupanje jevanđelja vascelog sveta, najveću tajnu celokupnog čovečanstva, a uz to predstavljaju i temelj sveopšteg propovedanja jevanđelja. Ako samo tražiš da razumeš jednostavne istine koje se tiču tvog života, a pritom ne znaš ništa o ovoj, od svih većoj tajni i viziji, nije li onda tvoj život nalik robi s greškom, proizvodu koji ne služi ničemu drugom osim da ga ljudi posmatraju?

Ako se čovek usredsređuje samo na praksu, a Božje delo i sve ono što čovek treba da zna smatra sporednim, nije li to sitna ušteda zarad ogromnog rasipništva? Ono što se mora znati, moraš da znaš; ono što se mora primeniti u praksi, moraš da primeniš u praksi. Tek tada ćeš biti neko ko zna kako da traga za istinom. Pretpostavimo da, kad dođe dan da ti propovedaš jevanđelje, možeš da kažeš samo to da je Bog jedan veliki i pravedan Bog, da je On vrhovni Bog, Bog sa kojim nijedan veliki čovek ne može da se poredi, te da iznad Njega nema drugog Boga… U stanju si da izgovaraš samo ove nebitne, površne reči, a pritom si potpuno nesposoban da govoriš o stvarima koje su od presudnog značaja i koje zadiru u suštinu. Nemaš šta da kažeš o poznavanju Boga ili Božjeg dela i, uz to, ne možeš da objasniš istinu, niti da čoveku pružiš ono što mu nedostaje. Neko ovakav nije u stanju da dobro obavlja svoju dužnost. Svedočenje o Bogu i propovedanje jevanđelja o carstvu nije nimalo jednostavno. Najpre se moraš naoružati istinom i vizijama koje moraš da razumeš. Kad budeš bio načisto u pogledu raznih vizija i istina o Božjem delu i kad u srcu svom budeš spoznao Božje delo, kad najveću od svih vizija budeš posedovao kao svoju osnovu i kad budeš posedovao pravu istinu koju treba da sprovedeš u delo, tek tada ćeš, bez obzira na to šta Bog radi – bilo da pravedno sudi ili da oplemenjuje – moći da do samog kraja slediš Boga. Ti moraš da znaš da se, bez obzira na delo koje obavlja, svrha Božjeg dela ne menja, da se srž Njegovog dela ne menja i da namere Njegove prema čoveku ostaju uvek iste. Ma koliko Njegove reči bile grube, ma koliko nepovoljna bila okolina, načela Njegovog rada neće se promeniti, kao ni Njegova namera da čoveka spase. Pod uslovom da se ne radi o otkrivanju čovekovog ishoda ili odredišta, da nije reč o delu koje pripada završnoj etapi, niti o delu kojim se celokupni Božji plan upravljanja privodi kraju, i pod uslovom da je reč o delu tokom kojeg On radi na čoveku, srž Njegovog dela neće se menjati. Ta srž će uvek biti spasenje čovečanstva. Ovo treba da bude temelj vaše vere u Boga. Svrha tri etape dela je spasenje čitavog čovečanstva – što znači potpuno spasenje čoveka iz Sotonine vlasti. Iako svaka od tri etape dela ima drugačiji cilj i značaj, svaka od njih je sastavni deo rada na spasavanju čovečanstva i svaka predstavlja različito delo spasenja koje se sprovodi u skladu sa zahtevima čovečanstva. Onog trenutka kad postaneš svestan svrhe ove tri etape dela, znaćeš kako da shvatiš značaj svake etape i kako da postupaš da bi udovoljio Božjim namerama. Ako uspeš dotle da doguraš, tada će ova, najveća od svih vizija, postati temelj tvoje vere u Boga. Ne treba samo da težiš lakim načinima primene ili dubokim istinama, već treba da spojiš vizije i praktično delovanje, kako bi istovremeno posedovao istine u vezi s primenom i znanje u vezi s vizijama. Tek tada ćeš biti neko ko sveobuhvatno traga za istinom.

Tri etape dela predstavljaju samu srž celokupnog Božjeg upravljanja, a u njima se izražava narav Božja i ono što On jeste. Oni koji ne znaju za tri etape Božjeg dela nisu u stanju da shvate kako Bog izražava Svoju narav, niti poznaju mudrost Božjeg dela. Njima su, takođe, potpuno nepoznati načini na koje Bog spasava čovečanstvo, kao i namere Njegove u pogledu celog ljudskog roda. Tri etape dela predstavljaju potpuni izraz dela spasenja čovečanstva, i oni kojima su tri etape dela nepoznate neće ništa znati ni o različitim metodama i načelima delovanja Svetog Duha. Oni koji se tek kruto pridržavaju pravila preostalih iz određene etape dela jesu ljudi koji Boga svode na pravila i čija je vera u Boga neodređena – takvi ljudi nikad neće primiti Božje spasenje. Jedino se pomoću tri etape Božjeg dela može u potpunosti izraziti celokupna narav Božja, te jedino one mogu potpuno da izraze Božju nameru i celokupan proces spasavanja čovečanstva. Ovo je dokaz da je On porazio Sotonu i zadobio ljudski rod; to je dokaz pobede Božje i izraz celokupne Božje naravi. Oni koji razumeju samo jednu od ukupno tri etape Božjeg dela, narav Božju poznaju samo delimično. Verovatno je da će se na osnovu ove pojedinačne etape dela u čovekovim predstavama formirati pravila i da će čovek definisati Boga i koristiti ovaj pojedinačni deo Božje naravi kao prikaz celokupne Božje naravi. U sve su to, štaviše, umešane i mnoge čovekove uobrazilje, usled čega narav, biće i mudrost Božju, kao i principe Božjeg dela, čovek drži kruto unutar ograničenog okvira, verujući da će Bog, ako je jednom bio ovakav, ostati isti za sva vremena i da se neće promeniti za celu večnost. Samo oni koji poznaju i shvataju tri etape dela mogu imati potpuno i tačno znanje o Bogu. Oni barem neće Boga definisati kao izraelskog ili jevrejskog Boga, i neće na Njega gledati kao na Boga koji će, zarad čoveka, doveka biti prikovan za krst. Kod onoga ko je Boga spoznao samo na osnovu jedne etape Njegovog dela znanje je isuviše oskudno, ništa veće od kapi vode u moru. Da nije tako, zašto bi onda mnogi iz stare garde vernika živog Boga prikovali za krst? Nije li to zato što čovek Boga definiše unutar određenih parametara? Zar se mnogi ljudi ne opiru Bogu i ne ometaju delo Svetog Duha zato što ne poznaju raznoliko i raznovrsno Božje delo, i, štaviše, zato što koriste ono malo znanja i doktrine koje poseduju da bi merili delo Svetog Duha? Iako su ovi ljudi imali samo površna iskustva, oni su po prirodi nadmeni, samovoljni i neobuzdani, s prezirom gledaju na delo Svetog Duha, ignorišu disciplinu koju sprovodi Sveti Duh i, štaviše, koriste svoje beznačajne stare doktrine da bi „potvrdili” delo Svetog Duha. Oni se takođe pretvaraju i potpuno su ubeđeni u sopstvenu erudiciju, verujući da se slobodno kreću po celom svetu. Zar takvi ljudi nisu oni kojih se Sveti Duh gnuša i koje odbacuje, i oni koje novo doba eliminiše? Zar oni koji dolaze pred Boga i otvoreno Mu se opiru nisu prezira vredni pojedinci sa plitkim i ograničenim znanjem koji se razmeću sopstvenom „genijalnošću”? Imaju samo mrvicu znanja o Bibliji, a ipak žele da vršljaju širom svetskih „akademskih krugova”; imaju samo mrvicu površne doktrine kojoj bi podučavali ljude, a ipak žele da preokrenu tok dela Svetog Duha i pokušavaju da ga nateraju da se okreće oko njihovih sopstvenih misaonih procesa. Kratkovidi kakvi jesu, oni žele da sagledaju veličanstvenost Božjeg dela od 6.000 godina. Ovi ljudi nemaju nikakvog razuma o kom bi se moglo govoriti! Zapravo, što više znanja ljudi imaju o Bogu, to manje olako sude o Njegovom delu – oni samo pomalo govore o svom znanju o Božjem sadašnjem delu, ali ne donose olako sud o njemu. Što manje ljudi poznaju Boga, to su drskiji, to više precenjuju sebe i to bezobzirnije proglašavaju ono što Bog jeste, a ipak ono što proglašavaju samo je doktrina i nema nikakvu činjeničnu osnovu. Ovo su najbezvredniji ljudi. Oni koji se prema delu Svetog Duha odnose kao prema igri su neozbiljni ljudi! Pri susretu sa novim delom Svetog Duha, oni mu ne pristupaju oprezno, već umesto toga puštaju jeziku na volju i brzi su da sude, daju oduška svojoj samovolji da bi negirali ispravnost dela Svetog Duha, pa ga čak i vređaju ili hule na njega – zar ovi pojedinci bez poštovanja nisu neznalice kad je reč o delu Svetog Duha, i, štaviše, ljudi velike nadmenosti koji su po prirodi nadmeni i neobuzdani? Čak i ako dođe dan kad takvi ljudi prihvate novo delo Svetog Duha, oni i dalje neće dobiti Božji oproštaj. Ne samo da s visine gledaju na one koji rade za Boga, već hule i na Samog Boga. Takvim odmetnicima neće biti oprošteno, ni u ovom životu ni u svetu koji će doći, i oni će zauvek propasti u paklu! Takvi ljudi bez poštovanja, koji povlađuju sebi, samo nose naziv vernika, a što su ljudi više ovakvi, to su skloniji tome da prekrše Božje upravne odluke. Zar svi ti nadmeni pojedinci koji su urođeno neobuzdani i koji nikada nikoga nisu slušali ne idu ovim putem? Zar se oni, iz dana u dan, na ovaj način ne opiru Bogu koji je uvek nov i nikada star?

Tri etape dela su činjenični zapis celokupnog dela Božjeg; one su činjenični zapis Božjeg spasenja čovečanstva i one nisu izmišljene. Ako zaista želite da težite za spoznajom celokupne Božje naravi, morate poznavati tri etape dela koje je Bog obavio, i pritom ne izostavljati nijednu etapu. To je najmanje što oni koji teže spoznaji Boga moraju da ostvare. Sam čovek ne može da izmisli pravo znanje o Bogu. To nije nešto što sâm čovek može da smisli, a još manje je rezultat posebne blagodati koju Sveti Duh daruje jednoj jedinoj osobi. To je pre znanje do kojeg čovek dolazi nakon što je iskusio delo Božje, znanje o Bogu koje čovek stiče tek pošto iskusi činjenice Božjeg dela. Takvo znanje se ne može olako steći, niti je to nešto čemu bi vas neko mogao naučiti. Ono je u celosti povezano s ličnim iskustvom. Iako Božje spasenje čovečanstva predstavlja samu srž ove tri etape dela, unutar dela spasenja sadržano je nekoliko metoda rada, kao i nekoliko sredstava pomoću kojih se Božja narav izražava. To je ono što je čoveku najteže da prepozna. Čoveku je teško to da shvati. Podela doba, promene u Božjem delu, promene mesta u kojem se delo obavlja, promene u primaocima dela i tome slično – sve je to obuhvaćeno ovim trima etapama dela. Naročito su razlike u načinu delovanja Svetog Duha, promene u Božjoj naravi, Njegovom liku, imenu i identitetu, kao i ostale promene, sve su one sastavni delovi triju etapa dela. Jedna etapa dela može predstavljati samo jedan njegov deo i svedena je na određeni opseg. Ona ne obuhvata podelu doba, niti promene u Božjem delu, a još manje neke druge aspekte. To je krajnje očigledna činjenica. Ove tri etape predstavljaju sveukupnost Božjeg dela spasenja čovečanstva. U sklopu dela spasenja, čovek mora poznavati Božje delo i Božju narav; bez ove činjenice, znanje o Bogu sastojalo bi se samo od neosnovanih reči, svedenih na deklamovanje iz fotelje. Takvo znanje čoveka ne može da ubedi, niti da ga osvoji; ono je u neskladu sa stvarnošću i ne predstavlja istinu. Ono ti možda može delovati izdašno i prijatno za uho, ali ako je u neskladu sa suštinskom naravi Božjom, Bog te neće poštedeti. Ne samo da On neće odobravati tvoju spoznaju, već će ti još i odmeriti kaznu za tvoj greh bogohuljenja. Reči bogopoznanja ne izgovaraju se olako. Uprkos tome što si, možda, neki elokventan i uverljiv govornik, što su tvoje reči možda toliko oštroumne da si u stanju da druge ubediš kako je crno belo, a belo crno, ti si ipak nedovoljno potkovan da govoriš o spoznaji Boga. Bog nije neko kome možeš površno da sudiš, da Ga veličaš, niti klevetaš. Ti možda veličaš sve i svakoga, a ipak se mučiš kad treba da pronađeš prave reči kojima bi opisao vrhovnu blagodat Božju – to je ono što svaki gubitnik na kraju shvati. Mada ima mnogo dobrih poznavalaca jezika koji opisuju Boga, tačnost njihovih opisa samo je stoti deo istine koju izgovaraju ljudi koji su izabrani od Boga, ljudi koji, premda skromnog rečnika, imaju bogato iskustvo na koje mogu da se oslone. Može se, dakle, videti da spoznaja Boga leži u tačnosti i praktičnosti, a ne u veštom korišćenju reči, niti u bogatom rečniku, kao i da čovekovo učenje i spoznaja Boga jedno s drugim nemaju nikakve veze. Pouka o spoznaji Boga uzvišenija je od bilo koje prirodne nauke ljudi. To je lekcija koju može uspešno da nauči samo izuzetno mali broj ljudi koji teže spoznaji Boga, a ne tek bilo koja talentovana osoba. Stoga, na bogospoznaju i na potragu za istinom ne smete da gledate kao na nešto što bi svako dete moglo da postigne. Možeš ti biti savršeno uspešan u svom porodičnom životu, u poslovnoj karijeri ili braku, ali kada je reč o istini i pouci o spoznaji Boga, ti nemaš čime da se pohvališ i nisi postigao baš ništa. Moglo bi se reći da sprovođenje istine u delo za vas predstavlja ogromnu poteškoću, a spoznaja Boga vam je još i veći problem. Ovo je poteškoća za vas, a ujedno je i poteškoća s kojom se suočava vascelo čovečanstvo. Među onima koji su ostvarili određena postignuća u pogledu bogopoznanja, gotovo da niko ne ispunjava normu. Čovek ne zna šta znači poznavati Boga, zašto je neophodno poznavati Boga, niti pak koji nivo treba da dostigne da bi spoznao Boga. Upravo je to ono što u tolikoj meri zbunjuje čovečanstvo i to je, naprosto, najteža zagonetka s kojom se ono suočava – niko nije u stanju da odgovori na ovo pitanje, niti je iko voljan da potraži odgovor na njega, jer nijedan pripadnik ljudskog roda do dan-danas nije ostvario nikakav uspeh u proučavanju ovog dela. Možda će se, kad zagonetka o tri etape dela bude obznanjena čovečanstvu, jedan za drugim javljati pojedinci iz grupe nadarenih ljudi koji poznaju Boga. Ja se, naravno, nadam da će tako i biti; štaviše, Ja ovo delo upravo sada i obavljam. Nadam se da ću u bliskoj budućnosti videti pojavu još takvih, nadarenih ljudi, i nadam se da će oni postati svedoci činjenice o ovim trima etapama dela, što, naravno, znači da će biti prvi koji će o njima svedočiti. Ništa Me, međutim, ne bi više uznemirilo i ražalilo od toga da se, na dan okončanja Božjeg dela, takvi nadareni ljudi uopšte ne pojave, ili da se pojavi samo par takvih ljudi i da su to oni koji su lično prihvatili da ih ovaploćeni Bog usavrši. To je, ipak, samo najgori mogući scenario. Šta god da se desi, Ja se i dalje nadam da će oni koji istinski tragaju moći da steknu ovaj blagoslov. Od praskozorja vremena, nikada nije postojalo delo poput ovog; ovakav poduhvat niko nikada nije preduzeo u čitavoj istoriji razvoja ljudskog roda. Ako bi zaista mogao da postaneš jedan od prvih koji su spoznali Boga, zar time ne bi bio počastvovan više od svih ostalih stvorenih bića? Da li bi bilo koje stvoreno biće među ljudima bilo više odobreno od Boga? Takvo postignuće nije lako ostvariti, ali će ono na kraju ipak dati rezultate. Svi koji budu u stanju da spoznaju Boga, bez obzira na njihov pol ili nacionalnost, na kraju će imati Božju najveću počast i biće jedini koji će posedovati Božji autoritet. Ovo je delo današnjice, a ujedno je i delo budućnosti; to je poslednje i najuzvišenije delo koje će biti obavljeno tokom 6000 godina rada, a to je i način delovanja koji svaku kategoriju ljudi razotkriva. Kroz delo koje čoveka dovodi do spoznaje Boga otkrivaju se nivoi svih vrsta ljudi: oni koji poznaju Boga kadri su da prime Božje blagoslove i da naslede Njegova obećanja, dok oni koji Boga ne poznaju nisu kadri da prime Božje blagoslove, niti da naslede Njegova obećanja. Oni koji poznaju Boga prisni su s Bogom, a oni koji Boga ne poznaju ne mogu se nazvati prisnima sa Bogom; ljudi prisni Bogu mogu da prime bilo koji od Božjih blagoslova, dok oni koji s Njim nisu prisni nisu sposobni ni za kakav rad. Bilo da se radi o patnji, oplemenjivanju ili sudu, sve to ima za cilj da čoveku omogući da na kraju spozna Boga i da Mu se pokori. Ovo je jedini efekat koji će na kraju biti ostvaren. To da tri etape dela postaju u celosti poznate veoma je povoljna okolnost za čovekovu spoznaju Boga i pomaže mu da stekne potpunije i temeljnije znanje o Bogu. Celokupno ovo delo od koristi je za čoveka.

Delo Samoga Boga je vizija koju čovek mora da spozna, jer delo Božje čovek ne može da ostvari niti može da ga poseduje. Tri etape dela predstavljaju sveukupnost Božjeg upravljanja i nema veće vizije koju bi čovek trebalo da spozna. Ako ne poznaje ovu najveću viziju, čoveku nije lako da spozna Boga, nije mu lako da razume Božje namere, štaviše, put kojim čovek ide postajaće sve tegobniji. Bez vizija, čovek ne bi bio u stanju da dogura ovako daleko. Upravo su vizije čoveka održale do današnjeg dana i postale njegova najveća zaštita. Vaše se znanje ubuduće mora produbljivati. Morate spoznati sveukupnost Njegovih namera i suštinu Njegovog mudrog dela sačinjenog od tri etape. Samo u tome je vaš pravi rast. Završna etapa dela ne obavlja se samostalno, već zajedno sa prethodne dve etape čini jednu celinu, što znači da celokupno delo spasenja nije moguće dovršiti obavljanjem samo jedne od ukupno tri etape tog dela. Iako je ova završna etapa dela kadra da čoveka spase u potpunosti, to ne znači da je dovoljno zasebno obaviti samo ovu pojedinačnu etapu dela, pri čemu dve prethodne etape dela nisu neophodne da bi se čovek spasao od uticaja Sotone. Nijedna od tri etape dela sama za sebe ne može se smatrati jedinom vizijom koju celo čovečanstvo mora da spozna, jer je sveukupnost dela spasenja sačinjena od tri etape tog dela, a ne od samo jedne među njima. Sve dok delo spasenja ne bude dovršeno, Božje upravljanje neće moći da bude privedeno do samog kraja. Božje biće, Njegova narav i Njegova mudrost izraženi su u celokupnom delu spasenja; oni čoveku nisu obznanjeni na samom početku, već se postepeno iskazuju u delu spasenja. Svaka etapa dela spasenja izražava deo Božje naravi i deo Njegovog bića; ni jedna jedina etapa dela ne može sama za sebe da neposredno i potpuno izrazi sveukupnost Božjeg bića. Pošto će delo spasenja, kao takvo, moći u potpunosti da bude privedeno kraju tek nakon što sve tri etape dela budu dovršene, čovekova spoznaja sveukupnosti Boga neodvojiva je od tri etape Božjeg dela. Ono što čovek dobija iz jedne etape dela samo je Božja narav, izražena u toj pojedinačnoj etapi Njegovog dela. To ne može predstavljati narav i biće koji su izraženi u nekoj od prethodnih ili potonjih etapa. To je zato što delo spasenja ljudskog roda nije neposredno okončano tokom jednog perioda, niti na samo jednom mestu, već se ono postepeno produbljuje u skladu sa stanjem čovekovog razvoja u različitim vremenima i na različitim mestima. To je delo koje se odvija u etapama i ne dovršava se u jednoj jedinoj etapi. Prema tome, celokupna Božja mudrost kristališe se kroz tri etape, a ne u samo jednoj pojedinačnoj etapi. Njegovo celokupno biće i celokupna Njegova mudrost raspoređeni su u ove tri etape – svaka etapa sadrži Njegovo biće i svaka predstavlja zapis o mudrosti Njegovog dela. Čovek treba da poznaje celokupnu Božju narav izraženu u ove tri etape. Ovo Božje biće od vrhunske je važnosti za čitavo čovečanstvo, a ako ljudi ne poseduju ovo znanje dok obožavaju Boga, onda se oni ne razlikuju od onih koji obožavaju Budu. Božje delo među ljudima nije skriveno od čoveka i trebalo bi da ga poznaju svi koji obožavaju Boga. Pošto je Bog među ljudima obavio tri etape dela spasenja, čovek treba da poznaje izraz onoga što On ima i što On jeste tokom ove tri etape dela. To je ono što čovek mora da uradi. Ono što Bog krije od čoveka jeste ono što čovek nije u stanju da postigne i ono što čovek ne treba da zna, a ono što Bog pokazuje čoveku jeste ono što čovek treba da zna i što čovek treba da poseduje. Svaka od tri etape dela izvodi se na osnovu prethodne etape; nijedna etapa se ne obavlja nezavisno, odvojeno od dela spasenja. Uprkos velikim razlikama u dobu i u delu koje se obavlja, to je, u svojoj srži, još uvek delo spasenja čovečanstva, a svaka etapa tog dela spasenja dublja je od prethodne.

Božje delo među ljudima nije skriveno od čoveka i trebalo bi da ga poznaju svi koji obožavaju Boga. Pošto je Bog među ljudima obavio tri etape dela spasenja, čovek treba da poznaje izraz onoga što On ima i što On jeste tokom ove tri etape dela. To je ono što čovek mora da uradi. Ono što Bog krije od čoveka jeste ono što čovek nije u stanju da postigne i ono što čovek ne treba da zna, a ono što Bog pokazuje čoveku jeste ono što čovek treba da zna i što čovek treba da poseduje. Svaka od tri etape dela izvodi se na osnovu prethodne etape; nijedna etapa se ne obavlja nezavisno, odvojeno od dela spasenja. Uprkos velikim razlikama u dobu i u delu koje se obavlja, to je, u svojoj srži, još uvek delo spasenja čovečanstva, a svaka etapa tog dela spasenja dublja je od prethodne. Svaka etapa dela nastavlja se na temelju prethodne etape, a da prethodna etapa ne biva odbačena. Bog na taj način, u Svom delu koje je uvek novo i nikada staro, neprestano izražava one aspekte Svoje naravi koji čoveku nikada ranije nisu bili iskazani, i čoveku uvek obznanjuje Svoje novo delo i Svoje novo biće. Iako stara garda vernika čini sve što je u njenoj moći ne bi li se tome oduprla i otvoreno se protivi tome, Bog ipak obavlja ono novo delo koje mora da obavi. Njegovo delo se neprestano menja i zbog toga ono uvek nailazi na čovekovo protivljenje. Isto tako se i Njegova narav neprestano menja, kao i doba u kojem dela i oni koji Njegovo delo primaju. Osim toga, On uvek obavlja delo koje nikada ranije nije obavljano, pa čak i ono delo za koje se čoveku čini da je u suprotnosti sa ranije učinjenim delima, da je u sukobu sa njima. Čovek prihvata samo jednu vrstu dela, ili jednu vrstu praktičnog delovanja, i teško mu je da prihvati dela ili praktična delovanja koja su u neskladu sa njima ili na višem stepenu od njih. Sveti Duh, međutim, uvek obavlja novo delo, pa se zbog toga javlja grupa za grupom verskih stručnjaka koji se opiru novom delu Božjem. Ti ljudi su postali „stručnjaci” upravo zbog toga što uopšte ne znaju da je Bog uvek nov i nikad star, što ne znaju ništa o načelima Božjeg delovanja i, štaviše, potpuno su im nepoznati mnogi načini na koje Bog spasava čoveka. Čovek je, kao takav, potpuno nesposoban da odredi da li to delo potiče od Svetog Duha, niti da li je to delo Boga Samoga. Mnogi se grčevito drže stava prema kojem prihvataju samo ono što je u skladu sa ranije iskazanim rečima, dok se opiru onome što se razlikuje od dela obavljenih u prošlosti, i to odbacuju. Zar se danas svi vi ne pridržavate takvih principa? Tri etape dela spasenja nisu naročito mnogo uticale na vas, a ima i onih koji veruju da prethodne dve etape dela predstavljaju breme o kojem, jednostavno, ne treba ništa da znaju. Oni smatraju da ove etape ne treba javno saopštavati masama i da ih treba što pre povući, kako se ljudi ne bi osećali zbunjeno prethodnim dvema, od ukupno tri etape dela. Većina ljudi veruje da je obznanjivanje dve prethodne etape dela nepotrebno i da nije od pomoći u spoznaji Boga – a tako mislite i vi. Mada danas svi vi verujete da je ispravno postupati na ovaj način, doći će dan kada ćete shvatiti značaj Mog dela. Znajte da Ja ne obavljam nikakav posao koji nema značaja. Pošto ove tri etape dela Ja objavljujem vama, one vam moraju biti od koristi; pošto ove tri etape dela predstavljaju samu srž celokupnog Božjeg upravljanja, one se moraju naći u žiži svih bića u vaseljeni. Jednoga dana, svi ćete shvatiti važnost ovog dela. Znajte da se vi Božjem delu opirete, odnosno da današnje delo odmeravate na osnovu sopstvenih predstava, zato što ne poznajete načela Božjeg dela i zato što se prema delu Svetoga Duha odnosite brzopleto. Vaše opiranje Bogu i ometanje dela Svetog Duha uzrokovano je vašim predstavama i urođenom nadmenošću. Njihov uzrok nije u tome što je Božje delo pogrešno, već u tome što ste po svojoj prirodi previše buntovni. Nakon što pronađu svoju veru u Boga, neki ljudi čak ne mogu sa sigurnošću da kažu odakle potiče čovek, ali se zato ipak usuđuju da drže javne govore u kojima sude o tome šta je u delu Svetog Duha ispravno, a šta pogrešno. Oni čak drže predavanja apostolima koji poseduju novo delo Svetoga Duha, uzgred komentarišući i iznoseći drske opaske; njihova je ljudskost isuviše niska i u njima nema ni trunke razuma. Zar neće doći dan kada će se takvih ljudi gnušati i odbaciti ih delo Svetoga Duha i biće spaljeni paklenim ognjem? Oni ne poznaju Božje delo, već sude o Njegovom delu i uz to pokušavaju da Boga poduče kako da deluje. Kako takvi ljudi koji su lišeni razuma mogu da spoznaju Boga? Čovek Boga spoznaje kroz proces traženja i iskustva; spoznaja Boga se ne zadobija kroz prosvećenje Svetoga Duha tako što čovek proizvoljno donosi sudove. Što je znanje ljudi o Bogu preciznije, to Mu se oni manje opiru. I obrnuto, što ljudi manje znaju o Bogu, veća je verovatnoća da će Mu se opirati. Tvoje predstave, tvoja stara priroda i tvoja ljudskost, karakter i moralni pogledi predstavljaju kapital kojim se opireš Bogu, a što su tvoje moralne norme iskvarenije, to je podliji tvoj karakter i što je niža tvoja ljudskost, to si veći neprijatelj Božji. Oni koji imaju snažne predstave i samopravednu narav još su veći neprijatelji ovaploćenog Boga; takvi ljudi su antihristi. Ako tvoje predstave ne budu ispravljene, one će uvek biti protivne Bogu; nikada nećeš biti u skladu sa Bogom i uvek ćeš biti odvojen od Njega.

Tri etape dela obavlja jedan Bog; to je najveća od svih vizija i to je jedini put ka spoznaji Boga. Tri etape dela može da obavi jedino Sâm Bog. Nijedan čovek ne može da obavi takvo delo u Njegovo ime. Drugim rečima, jedino je Sâm Bog mogao Svoje sopstveno delo da obavlja od postanka do današnjeg dana. Iako su tri etape Božjeg dela obavljene u različitim dobima i na različitim mestima, i mada je svaka od tih etapa različita, sve je to delo koje obavlja jedan Bog. Ovo je najveća od svih vizija koje čovek treba da spozna i, ako je čovek u stanju da je u potpunosti razume, imaće čvrsto uporište. Najveći problem sa kojim se različite religije i veroispovesti danas suočavaju jeste to što ne poznaju delo Svetog Duha i što delo Svetog Duha ne mogu da razlikuju od dela koje ne potiče od Duha Svetoga – stoga one ne mogu da odrede da li i ovu etapu dela, poput poslednje dve etape, takođe obavlja Bog Jahve. Iako ljudi slede Boga, većina njih još uvek nije u stanju da kaže da li je to pravi put. Čoveka muči pitanje da li je ovo put pod vođstvom Boga lično i da li je Božje ovaploćenje činjenica, a većina ljudi još uvek pojma nema kako da ove stvari razluči. Oni koji slede Boga nisu sigurnu u vezi s ovim putem, pa stoga propovedi koje se drže imaju samo delimičan učinak među tim ljudima i ne mogu da budu sasvim delotvorne, što onda kod takvih ljudi utiče na život-ulazak. Kada bi čovek u tri etape dela mogao da vidi da ih sve odreda Sâm Bog obavlja u različitim vremenima, na različitim mestima i na različitim ljudima; kada bi čovek mogao da shvati da sva ta dela, iako međusobno različita, obavlja jedan Bog i da, upravo stoga što čitavo delo obavlja jedan Bog, ono mora biti ispravno i nepogrešivo, kao i da se neosporno radi o delu jednog Boga, mada je ono u neskladu sa čovekovim predstavama – kada bi, dakle, čovek mogao sa sigurnošću da kaže kako je sve to delo jednog Boga, čovekove predstave bi se tada svele na puke tričarije, koje nisu vredne pomena. Čoveku su vizije nejasne, čovek samo Jahvea poznaje kao Boga, a Isusa kao Gospoda, i dvoumi se u vezi sa ovaploćenim Bogom današnjice. Posledično, mnogi ljudi i dalje su privrženi delima Jahvea i Isusa, i opsednuti predstavama o delu današnjice, i većina njih se neprestano oseća nesigurno, te delo današnjice ne shvata ozbiljno. Čovek, međutim, nema nikakve predstave o poslednje dve etape dela, koje su bile nevidljive. To je zato što čovek ne razume stvarnost poslednje dve etape dela i što im nije lično svedočio. Upravo zbog toga što se ove etape dela ne mogu videti, čovek ih zamišlja kako mu se svidi; ma šta da smisli, nema činjenica kojima bi se takve maštarije mogle dokazati, niti ikoga ko bi ih mogao korigovati. Čovek razuzdava svoj temperament, zaboravlja na oprez i pušta mašti na volju. Nema činjenica pomoću kojih bi se njegove maštarije mogle proveriti, te tako čovekove maštarije postaju „činjenice”, bez obzira na to da li su tačne. Na taj način, čovek veruje u sopstvenog, izmaštanog boga, koji postoji samo u njegovom umu, i ne stremi ka Bogu stvarnosti. Ako svaka osoba ima svoju vrstu vere, onda će među stotinu ljudi postojati sto vrsta verovanja. Čovek se odlikuje ovakvom verom zato što nije video praktičnost Božjeg dela, zato što ju je samo čuo ušima, ali je nije video svojim očima. Čovek je čuo legende i priče – ali je retko čuo činjenično znanje o Božjem delu. Na taj način, ljudi koji su u veri proveli svega godinu dana, do vere u Boga došli su kroz sopstvene predstave, a isto važi i za one koji čitavog svog života veruju u Boga. Oni koji ne vide činjenice nikada neće moći da pobegnu od vere zasnovane na sopstvenim predstavama o Bogu. Čovek veruje da se oslobodio okova svojih starih predstava i da je zakoračio u novo područje. Zar on ne zna da saznanja onih koji ne mogu da vide pravo lice Božje nisu ništa drugo do predstave i glasine? Čovek misli kako su njegove predstave ispravne i nepogrešive, i smatra da te predstave potiču od Boga. Kada čovek danas svedoči o Božjem delu, on zapravo oslobađa predstave koje su se u njemu godinama nagomilavale. Maštarije i zamisli iz prošlosti postale su prepreka obavljanju dela u ovoj etapi, i čoveku je postalo teško da se oslobodi takvih predstava i da opovrgne takve zamisli. Predstave mnogih koji do današnjeg dana slede Boga o svakom koraku Njegovog dela postajale su sve bolnije, a ovi ljudi su postepeno izgradili upornu mržnju prema ovaploćenom Bogu. Izvor ove mržnje je u čovekovim predstavama i uobraziljama. Činjenice ne dozvoljavaju čoveku da pusti na volju svojoj uobrazilji, a još manje popuštaju pred bilo kakvim olakim pobijanjem, a čovekove predstave i uobrazilje ne mogu da tolerišu postojanje činjenica; štaviše, čovek ne razmišlja o ispravnosti i istinitosti činjenica, već samo nastavlja da daje na volju svojim predstavama i da razvija sopstvene uobrazilje. Upravo zbog toga su čovekove predstave i uobrazilje postale neprijatelj današnjeg dela, dela koje je u neskladu sa čovekovim predstavama. Za ovu se grešku može samo reći da je posledica čovekovih predstava, a ne može se reći da je posledica Božjeg dela. Može čovek da zamišlja štagod mu drago, ali zato ne može otvoreno da osporava nijednu etapu Božjeg dela, niti bilo kojeg njegovog elementa; činjenica Božjeg dela ne toleriše nikakvu uvredu od čoveka. Ti svojoj mašti možeš puštati na volju, možeš čak i da smišljaš lepe priče o delima Jahvea i Isusa, ali ne možeš da pobiješ činjenice o svakoj etapi Jahveovog i Isusovog dela; ovo je ujedno načelo i upravna odluka, i vi treba da razumete značaj ovih pitanja. Čovek smatra da ova etapa dela nije u skladu s njegovim predstavama, pri čemu to nije slučaj za dve prethodne etape dela. U svojoj mašti, čovek veruje kako se delo iz prethodne dve etape sasvim sigurno razlikuje od današnjeg dela – ali jesi li ikada pomislio da su sva načela Božjeg dela ista, da je Njegovo delo uvek praktično i da će, bez obzira na to o kom se dobu radi, uvek biti najezde ljudi koji se opiru i protive činjenici Njegovog dela? Svi oni koji se danas opiru i protive ovoj etapi dela, bez sumnje bi se isto tako opirali Bogu u prošlim vremenima, jer takvi će ljudi zauvek biti neprijatelji Božji. Ljudi koji poznaju činjenicu Božjeg dela gledaće na tri etape dela kao na delo jednog Boga i odbaciće svoje predstave. To su ljudi koji poznaju Boga i oni koji istinski slede Boga. Kad se celokupno Božje upravljanje bude primaklo kraju, Bog će sve stvari klasifikovati prema njihovoj vrsti. Čovek je stvoren rukom Stvoritelja koji, na kraju, čoveka mora u potpunosti vratiti pod Svoju vlast; to je zaključak ove tri etape dela. Etapa dela poslednjih dana, kao i prethodne dve etape koje su obavljene u Izraelu i Judeji, zajedno predstavljaju Božji plan upravljanja u čitavoj vaseljeni. To niko ne može da opovrgne i to je činjenica Božjeg dela. Iako ljudi nisu iskusili mnogo od ovog dela niti su mu svedočili, činjenice ostaju činjenice, i to nijedan čovek ne može da ospori. Svi oni koji veruju u Boga, na svakom mestu u vaseljeni, prihvatiće ove tri etape dela. Ako poznaješ samo jednu određenu etapu dela i ne razumeš preostale dve njegove etape, ako ne razumeš Božje delovanje u prošlim vremenima, onda ti nisi u stanju da ispričaš celu istinu o celokupnom Božjem planu upravljanja i tvoje je znanje o Bogu jednostrano, jer ti, u svojoj veri u Boga, Njega niti poznaješ, niti Ga razumeš, te stoga nisi podoban da budeš Božji svedok. Bez obzira na to da li je tvoje trenutno znanje o ovim stvarima duboko ili površno, svi vi na kraju morate steći znanje i morate biti potpuno uvereni, i svi će ljudi videti celokupno Božje delo i potčiniti se Božjoj vlasti. Po okončanju ovog dela, sve će religije postati jedno, sva stvorena bića će se vratiti pod vlast Stvoritelja, sva stvorena bića će obožavati jednog istinitog Boga, a sve će zle religije iščeznuti, da se više nikad ne pojave.

Čemu ovo stalno pozivanje na tri etape dela? Proticanje vekova, društveni razvoj i promenljivo lice prirode, sve to prati promene u trima etapama dela. Čovečanstvo se vremenom menja zajedno sa delom Božjim i ne razvija se samo po sebi. Tri etape Božjeg dela pominju se zato da bi sva stvorena bića i ljudi svih religija i veroispovesti potpali pod vlast jednog Boga. Ma kojoj religiji da pripadaš, na kraju ćete se svi predati Božjoj vlasti. Ovo delo jedino Sȃm Bog može da izvede; to ne može da učini nijedan verski poglavar. U svetu postoji nekoliko glavnih religija, od kojih svaka ima svog poglavara ili vođu, a sledbenici tih religija rasuti su po različitim zemljama i regionima širom sveta; u skoro svakoj zemlji, bila ona velika ili mala, žive ljudi različitih religija. Međutim, bez obzira na to koliko različitih religija postoji na svetu, svi ljudi u vaseljeni, na kraju krajeva, postoje pod vođstvom jednog Boga, a ne pod vođstvom verskih poglavara ili vođa. To znači da ljudskim rodom ne rukovodi određeni verski poglavar ili vođa; umesto toga, čitav ljudski rod predvođen je Stvoriteljem, koji je stvorio i nebo i zemlju i sva stvorenja, a takođe i čitav ljudski rod – to je činjenica. Mada u svetu ima nekoliko glavnih religija, sve one, ma koliko da su velike, postoje pod vrhovnom vlašću Stvoritelja, i nijedna od njih ne može da prekorači opseg te vrhovne vlasti. Razvoj ljudskog roda, smena društva, napredak prirodnih nauka – sve je to neodvojivo od Stvoriteljevih uređenja, a ovo delo nije nešto što bi mogao da obavi bilo koji verski poglavar. Verski poglavar je samo vođa određene religije i ne može da predstavlja Boga, niti može da predstavlja Onoga koji je stvorio nebo i zemlju i sva stvorenja. Verski poglavar može da predvodi sve pripadnike čitave jedne religije, ali ne može da zapoveda svim stvorenim bićima pod kapom nebeskom – to je opštepriznata činjenica. Verski poglavar je samo vođa i ne može biti ravan Bogu (Stvoritelju). Sve su stvari u rukama Stvoritelja i na kraju će se sve vratiti u ruke Stvoritelja. Bog je stvorio ljudski rod i svaka religija će doći pod vrhovnu vlast Božju – to je neizbežno. Samo Bog je Svevišnji među svim stvarima, a čak i najviši vladar među svim stvorenim bićima takođe mora da dođe pod Njegovu vrhovnu vlast. Ma koliko da je status nekog čoveka visok, on ne može da odvede ljudski rod na prikladno odredište, i niko nije u stanju da sve stvari razvrsta po vrstama. Sâm Jahve je stvorio ljudski rod i sve ljude razvrstao po vrstama, a kada nastupe krajnja vremena, On će Svoje delo i dalje obavljati Sâm, razvrstavajući sve stvari prema vrstama – nijedan čovek ne može da zauzme Božje mesto u ovom delu. Sve tri etape dela koje su se odvijale od početka do danas, obavio je Sâm Bog, i to jedan isti Bog. Činjenica o postojanju tri etape dela jeste činjenica Božjeg rukovođenja celokupnim čovečanstvom, činjenica koju niko ne može da porekne. Na kraju tri etape dela, sva stvorenja će biti klasifikovana prema svojoj vrsti i vratiće se pod Božju vrhovnu vlast, jer iznad vaseljene i širom nje postoji samo ovaj jedan Bog i nema drugih religija. Onaj ko nije u stanju da stvori svet neće biti u stanju ni da ga privede kraju, dok će Onaj koji je stvorio svet zasigurno moći da ga dovede do kraja. Prema tome, ako neko nije u stanju da ovo doba privede kraju, već je samo u stanju da pomogne čoveku da sebe neguje i oplemeni svoj karakter, onda on sigurno neće biti Bog i sigurno neće biti Gospod ljudskog roda i neće biti sposoban da obavi tako veliko delo. Postoji samo jedan koji može da obavlja takvo delo, a svi koji nisu u stanju da obavljaju ovo delo zasigurno su razni zli duhovi, a ne Bog, a svi zli duhovi su Božji neprijatelji. Dokle god je nešto delo zlih duhova koji zaluđuju ljude, to je zla religija, a zle religije su u neskladu s Bogom, i ono što je u neskladu s Bogom jeste Božji neprijatelj. Sav posao obavlja ovaj jedan istiniti Bog i čitavom vaseljenom vlada ovaj jedini Bog. Bilo da je reč o Njegovom delu u Izraelu ili Kini, bilo da to delo obavlja Duh ili telo, celokupno to delo obavlja Sâm Bog i niko ga drugi ne može obaviti. Upravo zato što je On Bog celog čovečanstva, On svoje delo obavlja slobodno, nesputan nikakvim uslovima. Ovo je najveća od svih vizija. Ako želite da, kao stvoreno biće, ispunite dužnost stvorenog bića i da razumete namere Božje, najpre morate razumeti delo Božje, morate razumeti Božje namere u odnosu na stvorena bića, morate razumeti Njegov plan upravljanja i morate razumeti sav značaj dela koje On obavlja. Oni koji ovo ne razumeju nisu u skladu sa merilom kao stvorena bića! Ako, kao stvoreno biće, ne razumeš odakle potičeš, ako ne shvataš istoriju ljudskog roda i celokupno delo koje Bog obavlja i ako, štaviše, ne razumeš kako se čovečanstvo do danas razvijalo i ne znaš ko vlada nad celim čovečanstvom, onda ti nikako ne možeš da obavljaš svoju dužnost. Bog je sve do danas predvodio ljudski rod i, otkako je stvorio čoveka na zemlji, On ga nikada nije napustio. Sveti Duh nikada nije prestao da deluje, nikada nije prestao da predvodi čovečanstvo i nikada ga nije napustio. Ali čovečanstvo ne shvata da Bog postoji, a još manje zna o Bogu. Ima li ičeg što više od ovoga ponižava sva stvorena bića? Lično Bog predvodi čoveka, ali čovek ne razume delo Božje. Iako si stvoreno biće, ti ipak nisi svestan svoje istorije i nisi ni svestan ko te je vodio na tvom putovanju, i nisi svestan dela koje Bog obavlja, pa stoga ni ne možeš da spoznaš Boga. Ako ti i sada još uvek nisi svestan ovih stvari, onda nikada nećeš ni biti podoban da budeš Božji svedok. Danas Stvoritelj lično opet predvodi sve ljude i još jednom svim ljudima dopušta da vide Njegovu mudrost, svemoć, spasenje i divotu. Uprkos tome, ti još uvek ne shvataš ili ne razumeš – zar ti onda ne pripadaš onima koji neće primiti spasenje? Oni koji su od Sotone ne razumeju reči Božje, dok oni koji su izabrani od Boga mogu da čuju Božji glas. Svi oni koji znaju i razumeju reči koje Ja izgovaram jesu oni koji će biti spaseni i koji mogu da svedoče o Bogu; svi oni koji ne razumeju reči koje izgovaram ne mogu svedočiti o Bogu, i oni će biti eliminisani. Oni koji ne razumeju Božje namere i ne shvataju delo Božje nesposobni su da spoznaju Boga i takvi ljudi ne mogu svedočiti o Bogu. Ako želiš da budeš Božji svedok, onda moraš poznavati Boga; spoznaja Boga ostvaruje se kroz Božje delo. Konačno, ako želiš da spoznaš Boga, moraš poznavati Božje delo: poznavanje Božjeg dela je od najveće važnosti. Kada tri etape dela budu privedene kraju, biće formirana grupa onih koji svedoče o Bogu, grupa ljudi koji su Boga spoznali. Svi ovi ljudi će poznavati Boga. Moći će da istinu sprovedu u delo i posedovaće ljudskost i razum. Svi oni će znati tri etape Božjeg dela spasenja. To je delo koje će na kraju biti ostvareno, a ti ljudi su plod kristalizacije šest hiljada godina dugog dela upravljanja i najsnažnije svedočanstvo o konačnom porazu Sotone. Oni koji su u stanju da svedoče o Bogu moći će da prime Božje obećanje i blagoslov, i biće grupa koja će opstati do samog kraja, grupa koja poseduje Božji autoritet i koja svedoči o Bogu. Možda svako od vas može postati član ove grupe, a možda to može samo polovina, ili vas jedva nekoliko – to će zavisiti od vaše rešenosti i od vašeg stremljenja.

– „Reč”, tom I, „Božja pojava i delo”, „Poznavanje tri etape Božjeg dela je put ka spoznaji Boga”

Svakodnevne reči Božje  Odlomak 12

Plan upravljanja od šest hiljada godina podeljen je na tri etape dela. Nijedna od ovih etapa, sama za sebe, ne može u celosti da predstavlja delo triju doba, već samo jedan njegov deo. Ime Jahveovo ne može u celosti da predstavlja Božju narav. Činjenica da je On Svoje delo obavio u Dobu zakona ne dokazuje da Bog može biti Bog samo po zakonu. Jahve je zarad čoveka uspostavio zakone i predao mu zapovesti, zahtevajući od njega da podigne hram i oltare; delo koje je On učinio predstavlja samo Doba zakona. Ovo delo koje je On obavio ne dokazuje da je Bog jedino onaj Bog koji od čoveka traži da poštuje zakon, niti onaj Bog koji boravi u hramu, a nije ni samo Bog koji je pred oltarom. Bilo bi neistinito tako nešto kazati. Delo koje je izvršeno po zakonu može da predstavlja samo jedno doba. Da je, dakle, Bog učinio samo delo u Dobu zakona, čovek bi Boga ovako definisao: „Bog je onaj Bog koji je u hramu i, stoga, da bismo služili Bogu, moramo obući svešteničke odore i ući u hram.” Da delo iz Doba blagodati nikad nije učinjeno i da se Doba zakona nastavilo sve do danas, čovek ne bi znao da je Bog takođe milostiv i pun ljubavi. A da nije obavljeno delo iz Doba zakona, već samo delo iz Doba blagodati, sve što bi čovek znao bilo bi da Bog jedino iskupljuje čoveka i da Bog čoveku oprašta grehe. Znao bi samo da se On odlikuje svetošću i nevinošću, te da je u stanju da se zarad čoveka žrtvuje i da bude razapet na krst. Čovek bi samo ove stvari znao i ništa drugo ne bi razumeo. Prema tome, svako doba predstavlja jedan deo Božje naravi. Doba zakona predstavlja određene aspekte Božje naravi, baš kao što to čini Doba blagodati, a ovo predstavlja sadašnju etapu – celokupna narav Božja može biti razotkrivena tek kad se sve tri etape objedine u jednu celinu. Čovek će u potpunosti moći da je razume tek kada spozna sve tri etape. Pri tom ne sme biti izostavljena nijedna od tri etape. Narav ćeš Božju u celosti moći da vidiš tek pošto spoznaš ove tri etape dela. Činjenica da je Bog Svoje delo dovršio u Dobu zakona ne predstavlja dokaz da je On Bog samo prema zakonu, a činjenica da je On dovršio svoje delo iskupljenja ne podrazumeva da će Bog ljude doveka iskupljivati. Sve su to ograničenja koja je postavio čovek. Pošto je Doba blagodati došlo kraju, ti onda ne možeš reći da je Bog samo Bog krsta i da jedino krst predstavlja Božje spasenje. To bi bilo postavljanje granica Bogu. Iako Bog, u sadašnjoj etapi, uglavnom obavlja delo reči, ipak ne možeš reći da Bog nikada nije prema čoveku bio milostiv, te da je čoveku doneo samo grdnju i sud. Delo u poslednjim danima obelodanjuje Jahveovo i Isusovo delo, kao i sve čoveku nerazumljive tajne, čime se razotkrivaju odredišta i ishodi čovečanstva i dovršava celokupno delo spasenja među ljudima. Ovom etapom dela u poslednjim danima, sve se polako privodi kraju. Sve tajne koje su čoveku nerazumljive moraju biti razotkrivene, kako bi čovek mogao da ih prozre i da ih sve razume u svom srcu. Tek tada će ljudi moći da budu klasifikovani po svojoj vrsti. Tek po završetku šest hiljada godina dugog plana upravljanja, čovek će u celosti moći da razume Božju narav, jer će Njegovo upravljanje tada biti privedeno kraju.

– „Reč”, tom I, „Božja pojava i delo”, „Tajna ovaploćenja (4)”

Svakodnevne reči Božje  Odlomak 13

Celokupno delo, koje se odvijalo tokom šest hiljada godina dugog plana upravljanja, tek sada se privodi kraju. Tek pošto celokupno ovo delo bude čoveku razotkriveno i obavljeno među ljudima, čovečanstvo će u celosti spoznati narav Božju i sve što On ima i što jeste. Kad delo ove etape bude u potpunosti dovršeno, sve tajne koje čovek ne razume biće rasvetljene, sve prethodno neshvaćene istine biće razjašnjene, a ljudskoj će rasi biti saopšten njen budući put i njeno odredište. U ovome se sastoji celokupnost dela koje će biti učinjeno u sadašnjoj etapi. Iako je put kojim čovek danas korača ujedno i put krsta i put stradanja, ono što čovek danas praktikuje, ono što jede, pije i u čemu uživa, umnogome se razlikuje od onoga što je važilo za čoveka prema zakonu i tokom Doba blagodati. Ono što se od čoveka danas traži drugačije je od onoga što se zahtevalo u prošlosti, a još se više razlikuje od onoga što se od čoveka tražilo u Dobu zakona. Šta se, dakle, od čoveka po zakonu zahtevalo kad je Bog Svoje delo obavljao u Izraelu? Da čovek treba da se pridržava Šabata i Jahveovih zakona i ništa više od toga. Niko nije smeo da radi na Šabat, niti da krši zakone Jahvea. Ali danas to ne važi. Ljudi na Šabat rade, okupljaju se i mole kao i obično, i ne nameću im se nikakva ograničenja. Oni koji su živeli u Doba blagodati morali su da budu kršteni, a od njih se još zahtevalo i da poste, da dele hleb, piju vino, da pokrivaju glavu i da drugima peru noge. Danas su ovi propisi ukinuti, ali se čoveku zato postavljaju stroži zahtevi, jer delo Božje postaje sve dublje, a čovekov ulazak doseže sve više. U prošlosti je Isus ruke Svoje polagao na čoveka i molio se, ali kakva korist od polaganja ruku danas, kad je sve već rečeno? Rezultati se mogu i samo rečima postići. Kada je On u prošlosti ruke Svoje polagao na čoveka, činio je to da bi čoveka blagoslovio i ujedno ga izlečio od bolesti. Tako je Božji Duh u prošlosti činio, ali danas to nije tako. Duh Božji sada koristi reči da bi delao i postizao rezultate. Njegove su vam reči razjašnjene i vi treba da ih sprovedete u delo baš onako kako vam je rečeno. Njegove su reči namere Njegove; one su delo koje On želi da učini. Kroz reči Njegove razumećete Njegove namere i ono što On od vas traži da postignete, a vi Njegove reči možete naprosto sprovesti u delo neposredno, bez ikakve potrebe za polaganjem ruku. Neki će možda reći: „Položi ruke Svoje na mene! Položi na mene Svoje ruke kako bih mogao da primim Tvoj blagoslov i kako bih mogao da Te doživim.” Ovo je prevaziđeni običaj iz prošlih vremena, koji je danas zastareo, jer se doba promenilo. Sveti Duh deluje u skladu sa dobom, a ne nasumično niti primenjujući propise. Doba se promenilo, a novo doba sa sobom nužno donosi i novo delo. Ovo važi za svaku etapu dela, te se tako delo Njegovo nikad ne ponavlja. Isus je, u Doba blagodati, učinio popriličan broj takvih dela kao što su isceljenje bolesti, isterivanje demona, polaganje ruku Svojih na čoveka kako bi ga blagosiljao i pomolio se za njega. Ponovo činiti to isto, međutim, bilo bi besmisleno u današnje vreme. Sveti Duh je u to vreme tako činio zato što je to bilo Doba blagodati, kad je blagodati u kojoj je čovek mogao da uživa bilo dovoljno. Od njega se nije zahtevalo da išta na bilo koji način plaća i, dokle god je verovao, primao bi blagodat. Prema svima se postupalo vrlo milostivo. Sad je drugačije doba i delo Božje napredovalo je dalje; pobuna ljudska i sve što je nečisto u čoveku biće odbačeno kroz grdnju i sud. Pošto je to bila etapa iskupljenja, Bogu je sledovalo da tako čini i da pokaže dovoljno blagodati u kojoj čovek uživa, kako bi čovek mogao da bude iskupljen od greha. Pomoću Svoje blagodati, On je čoveku oprostio njegove grehe. Ova sadašnja etapa služi tome da se razotkriju nepravedne stvari u čoveku putem grdnje, suda, udaraca rečima, kao i discipline i razotkrivanja rečima, kako bi čovečanstvo kasnije moglo biti spaseno. Ovo je delo sveobuhvatnije od iskupljenja. U Doba blagodati bilo je dovoljno blagodati u kojoj je čovek uživao; pošto je čovek dosad već iskusio ovu blagodat, on više ne treba da uživa u njoj. Ovom je delu vreme isteklo i ono više ne treba da se izvršava. Čovek sada treba da bude spasen putem suda reči. Nakon što bude podvrgnut sudu, grdnji i oplemenjivanju, ujedno će se i narav čovekova promeniti. Nisu li za sve to zaslužne reči koje sam izgovorio? Svaka etapa dela obavlja se shodno napretku čitave rase ljudske i shodno dobu. Ovo je delo od sveopšteg značaja i u celosti se obavlja zarad konačnog spasenja, kako bi ljudski rod u budućnosti mogao da ima dobro odredište i kako bi ljudi, na kraju, mogli da budu razvrstani prema svojoj vrsti.

– „Reč”, tom I, „Božja pojava i delo”, „Tajna ovaploćenja (4)”

Svakodnevne reči Božje  Odlomak 14

Svaka etapa dela Svetog Duha takođe zahteva čovekovo svedočenje. Svaku etapu dela čini bitka između Boga i Sotone, pri čemu je meta ove bitke Sotona, dok je čovek taj koji će ovim delom biti usavršen. Da li Božje delo može da urodi plodom ili ne, zavisi od toga kakvo je čovekovo svedočenje o Bogu. Ovo svedočenje je Božji jedini zahtev prema onima koji Ga slede; to se svedočenje daje pred Sotonom, a ono je ujedno i dokaz efekata Njegovog dela. Celokupno Božje upravljanje podeljeno je na tri etape, pri čemu se u svakoj etapi pred čoveka postavljaju odgovarajući zahtevi. Štaviše, kako se doba smenjuju i napreduju, Božji zahtevi prema čitavom čovečanstvu postaju sve veći. Tako ovo delo Božjeg upravljanja, korak po korak, dostiže svoj vrhunac, tako da čovek sagleda činjenicu „pojavljivanja Reči u telu”, da bi na taj način zahtevi prema čoveku, kao i svedočanstvo koje se od njega traži da ponese, postali još veći. Što je čovek sposobniji za istinsku saradnju s Bogom, to Bog može da zadobije veću slavu. Čovekova saradnja predstavlja svedočenje koje se od njega traži, a svedočenje koje on daje jeste čovekova praksa. Prema tome, to da li Božje delo može dati željene efekte i da li istinsko svedočenje može postojati ili ne, neraskidivo je povezano s čovekovom saradnjom i svedočenjem. Kad ovo delo bude dovršeno, to jest, kad celokupno Božje upravljanje bude privedeno kraju, od čoveka će se zahtevati snažnije svedočenje, a kada Božje delo bude završeno, čovekova praksa i ulazak dostići će svoj zenit. U prošlosti se od čoveka tražilo da poštuje zakon i zapovesti i zahtevalo se da bude strpljiv i ponizan. Danas se od čoveka traži da se pokori svim Božjim uređenjima i da poseduje vrhunsku ljubav prema Bogu, a konačno se od njega traži i da Boga voli čak i kad se nađe usred nevolje. Ove tri etape predstavljaju zahteve koje Bog, korak po korak, čoveku postavlja tokom celog Svog upravljanja. Svaka etapa Božjeg dela zadire dublje od prethodne i u svakoj su etapi zahtevi prema čoveku veći od prethodnih, te se na taj način celokupno Božje upravljanje postepeno uobličava. Upravo zato što su zahtevi prema čoveku sve veći, čovekova se narav sve više približava merilima koja zahteva Bog i tek tada se čitav ljudski rod postepeno udaljava od Sotoninog uticaja, sve do trenutka kada će, nakon što Božje delo bude potpuno privedeno kraju, čitavo čovečanstvo biti spaseno od uticaja Sotone. Kad nastupi taj trenutak, Božje delo biće dovršeno, čovek više neće sarađivati s Bogom radi promene svoje naravi, a celo će čovečanstvo živeti u svetlosti Božjoj i, od tada pa nadalje, neće više biti buntovništva, niti protivljenja Bogu. Bog, takođe, čoveku neće postavljati nikakve zahteve, a između čoveka i Boga postojaće skladnija saradnja, takva u kojoj će čovek živeti zajedno s Bogom, životom koji će nastupiti nakon što Božje upravljanje bude u celosti dovršeno i nakon što Bog bude čoveka u potpunosti izbavio iz kandži Sotone. Oni koji Božje stope ne mogu pomno da slede nisu u stanju da postignu takav život. Oni će potonuti u tamu, gde će plakati i škrgutati zubima; to su ljudi koji veruju u Boga, ali Ga ne slede, ljudi koji veruju u Boga, ali se ne pokoravaju Njegovom celokupnom delu.

– „Reč”, tom I, „Božja pojava i delo”, „Božje delo i čovekova praksa”

Svakodnevne reči Božje  Odlomak 15

U celokupnom delu upravljanja, najvažnije delo odnosi se na spasavanje čoveka od uticaja Sotone. Ključno delo je to da se potpuno osvoje iskvareni ljudi, kako bi oni koji su osvojeni mogli da obnove svoje prvobitno bogobojažljivo srce, te da mogu da ostvare normalan ljudski život, to jest normalan život stvorenog bića. Ovo delo je presudno i ono je srž dela upravljanja. Od tri etape dela spasenja, prva etapa dela iz Doba zakona nije ni izbliza pripadala srži dela upravljanja; ona je samo neznatno nalikovala delu spasenja i nije predstavljala početak Božjeg dela izbavljenja čoveka iz Sotonine vlasti. Prvu etapu dela neposredno je obavio Duh, zato što je čovek, po zakonu, znao samo da se pridržava zakona i nije u sebi imao više istine, te zato što delo iz Doba zakona jedva da je obuhvatalo promene u naravi čovekovoj, a još manje se bavilo načinima delovanja kojima se čovek može izbaviti iz Sotonine vlasti. Stoga je Duh Božji dovršio ovu krajnje jednostavnu etapu dela, koja se nije ticala čovekove iskvarene naravi. Ova etapa dela nije imala mnogo veze sa jezgrom upravljanja i nije bila u nekoj naročitoj korelaciji sa zvaničnim delom spasenja čoveka, te stoga nije bilo potrebe da se Bog ovaploćuje kako bi Svoje delo lično obavio. Delo koje obavlja Duh, implicitno je i nedokučivo, te je za čoveka duboko zastrašujuće i nepristupačno; Duh nije pogodan za neposredno izvršenje dela spasenja i nije prikladan za to da čoveka neposredno opskrbljuje životom. Čoveku najviše odgovara da delo Duha preobrazi u pristup koji mu je blizak; drugim rečima, ono što je čoveku najprikladnije jeste da Bog, zarad obavljanja Svoga dela, postane obična, normalna osoba. To od Boga zahteva da se ovaploti kako bi u obavljanju Svog dela preuzeo mesto Duha, a za čoveka ne postoji prikladniji način Božjeg delovanja. Od ove tri etape Božjeg dela, dve etape obavlja telo, a one predstavljaju ključne etape dela upravljanja. Ova dva ovaploćenja međusobno su komplementarna i savršeno se dopunjuju. Prvom etapom Božjeg ovaploćenja postavljeni su temelji za drugu etapu, a može se reći da ova dva ovaploćenja Božja čine jednu celinu i da nisu u neskladu jedno s drugim. Dve etape dela Bog obavlja pod Svojim ovaploćenim identitetom, zbog toga što su one veoma važne za celokupno delo upravljanja. Gotovo da bi se moglo reći kako bi, bez delovanja ova dva Božja ovaploćenja, celokupno delo upravljanja bilo obustavljeno, a spasavanje ljudskog roda ne bi bilo ništa drugo do prazna priča. Da li je ovo delo važno ili nije, prvenstveno zavisi od potreba ljudskog roda, od realnosti ljudske izopačenosti, te od stepena Sotoninog buntovništva i njegovog ometanja prilikom obavljanja ovog dela. Ko je prava osoba, dorasla ovom zadatku, zavisi od prirode posla koji treba obaviti, kao i od važnosti tog posla. Što se značaja ovog dela tiče, u smislu metoda delovanja koji treba usvojiti – da li ga neposredno treba obaviti Duh Božji ili ovaploćeni Bog, ili pak ono treba da bude učinjeno preko čoveka – najpre se odbacuje njegovo izvršenje putem čoveka, da bi, na osnovu prirode samog dela i različitosti dela Duha naspram dela tela, na kraju bilo odlučeno da je delo koje obavlja telo korisnije za čoveka od dela koje Duh obavlja neposredno, te da ono nudi više prednosti. Tako je Bog razmišljao kada je odlučivao o tome da li ovo delo treba da obavi Duhom ili telom. Svaka etapa dela ima svoj značaj i svoju osnovu. Nijedna od ovih etapa dela nije zasnovana na neosnovanim maštarijama, niti se one sprovode proizvoljno; u njima postoji izvesna mudrost. Takva je stvarna priča koja stoji iza celokupnog Božjeg dela. Konkretno govoreći, tako uzvišeno delo, kakvo je lično delovanje ovaploćenog Boga među ljudima, sadrži u sebi još veći deo Božjeg plana. Prema tome, mudrost Božja i celokupnost Njegovog bića ogledaju se u svakom postupku, misli i ideji iz Njegovog dela; ovo je konkretnije i sistematičnije biće Božje. Čoveku je teško da zamisli, teško mu je da poveruje, a povrh svega mu je teško da spozna ove suptilne misli i ideje. Posao koji izvršava čovek obavlja se prema opštem načelu, što je za čoveka veoma zadovoljavajuće. Pa ipak, u poređenju s Božjim delom, razlika je, jednostavno, prevelika. Iako su Božji postupci veliki, a delo Božje veličanstvenih razmera, oni se zasnivaju na mnogobrojnim detaljnim i preciznim planovima i aranžmanima, koje čovek ne može ni da zamisli. Ne samo što se svaka etapa Njegovog dela obavlja u skladu s načelom, već svaka etapa takođe sadrži mnogo toga što se ljudskim jezikom ne može precizno izraziti, a to su stvari koje su čoveku nevidljive. Bilo da se radi o delu Duha ili delu ovaploćenog Boga, u svakom od njih sadržani su planovi Njegovog dela. Njegovo delo nije bez osnova i On ne obavlja besmisleno delo. Kada delo neposredno obavlja Duh, to je u skladu s Njegovim ciljevima, a kad se On pretvori u čoveka (to jest, kad preobrazi Svoj spoljašnji oblik) da bi obavio delo, ono je u još većem skladu sa Njegovom svrhom. Zbog čega bi inače On tako spremno menjao Svoj identitet? Zbog čega bi se inače On tako spremno pretvarao u osobu koju smatraju tako niskom i koju progone?

– „Reč”, tom I, „Božja pojava i delo”, „Iskvareni ljudski rod ima veću potrebu za spasenjem od strane ovaploćenog Boga”

Svakodnevne reči Božje  Odlomak 16

Današnje delo poguralo je delo Doba blagodati; to jest, delo izvedeno pod čitavim šest hiljada godina dugim planom upravljanja odmaklo je dalje. Iako se Doba blagodati završilo, Božje delo napreduje dalje i dublje. Zašto Ja uvek iznova ponavljam da se ova etapa dela nadovezuje na Doba blagodati i na Doba zakona? Da to izrazim drugačije, današnje delo je nastavak dela obavljenog u Doba blagodati i predstavlja napredak u odnosu na ono obavljeno u Dobu zakona. Ove tri etape čvrsto su međusobno povezane, pri čemu je svaka karika u lancu usko povezana sa sledećom. Zašto takođe kažem da se ova etapa dela nadovezuje na onu koju je obavio Isus? Kada bismo pretpostavili da se ova etapa ne nadovezuje na delo koje je obavio Isus, u ovoj etapi bi moralo da se desi još jedno raspeće, a čitavo delo iskupljenja prethodne etape bi moralo iznova da se obavi. To bi bilo besmisleno. Dakle, ne radi se o tome da je delo u potpunosti dovršeno, već je doba napredovalo i delo je podignuto na viši nivo u odnosu na ranije. Može se reći da je ova etapa dela izgrađena na temelju Doba zakona i na steni Isusovog dela. Božje delo se gradi iz etape u etapu, a ova etapa nije novi početak. Samo se kombinacija sve tri etape dela može smatrati planom upravljanja dugim šest hiljada godina. Delo ove etape obavljeno je na temeljima dela Doba blagodati. Ako ove dve etape dela nisu povezane, zašto se onda raspeće ne ponovi u ovoj etapi? Zašto ne nosim grehe čovečje, već dolazim da neposredno sudim čoveku i grdim ga? Da Moje delo da sudim i grdim čoveka nije usledilo posle raspeća – u kombinaciji s činjenicom da Sveti Duh nije začeo Moj sadašnji dolazak – onda Ja ne bih bio podoban da sudim čoveku i da ga grdim. Upravo zato što sam jedno sa Isusom, dolazim da neposredno grdim čoveka i da mu sudim. Delo u ovoj etapi se u potpunosti nadograđuje na delo iz prethodne etape. Zato samo delo ove vrste može dovesti čoveka, korak po korak, do spasenja. Isus i ja potičemo od jednog Duha. Iako nismo povezani u telu, Naš Duh je jedan; iako sadržaj onoga što činimo i delo koje preduzimamo nije isto, suština Nam je ista; Naša tela imaju različita obličja, ali to je do promene u dobu i do različitih zahteva Naših dela; Naše službe nisu slične, tako da su delo koje stvaramo i naravi koje čoveku otkrivamo takođe različiti. Zato se ono što čovek vidi i razume danas razlikuje od onoga u prošlosti, a to je posledica promene doba. Uprkos tome što se Oni razlikuju po polu i obličju Njihovih tela i što nisu od istog roda, niti su rođeni u istom razdoblju, Njihov Duh je ipak jedno. Uprkos tome što Njihova tela ne dele ni krv ni fizičku sličnost bilo koje vrste, ne može se poreći da su Oni ovaploćena tela Božja u dve različite epohe. Nepobitna je istina da su Oni ovaploćena tela Božja. Međutim, Oni ne potiču od iste loze niti koriste isti ljudski jezik (jedno je bio muškarac koji je govorio jezikom Jevreja, a drugo je žensko koje govori samo kineski). To su razlozi zbog kojih su Oni živeli u različitim zemljama da bi obavili delo koje svakome od njih priliči, i to u različitim epohama. Uprkos činjenici da su Oni istog Duha – odnosno, da poseduju istu suštinu – između spoljašnjih ljuštura Njihovih tela nema nikakve sličnosti. Jedino što Im je zajedničko jeste ista ljudskost, ali što se tiče spoljašnjeg izgleda Njihovih tela i okolnosti Njihovog rođenja, Oni nisu slični. To ne utiče na delo nijednog od Njih, niti na čovekovu spoznaju o Njima, zato što su Oni, na kraju krajeva, od istog Duha i niko ne može da Ih razdvoji. Uprkos tome što nisu u krvnom srodstvu, Njihovim čitavim bićima upravlja Njihov Duh, koji Im omogućava da ponesu različita dela u različitim razdobljima, a i Njihova tela potiču od različitih loza. Na primer, Jahveov Duh nije otac Isusovog Duha, a Isusov Duh nije sin Jahveovog Duha: Oni su od jednog te istog Duha. Isto tako, ovaploćeni Bog današnjice i Isus nisu u krvnom srodstvu, ali Oni su jedno – zato što je Njihov Duh jedan. Bog može da obavi delo milosti i blagosti, kao i pravednog suda i grdnje čoveka, i bacanja kletvi na čoveka; i na kraju, On može da obavi i delo uništenja sveta i kažnjavanja zlih. Zar On ne radi sve to Sâm? Zar to nije svemogućnost Božja? On je bio u stanju i da proglasi zakone za čoveka i da mu izda zapovesti, a takođe je bio u stanju da prve Izraelce uvede u život na zemlji i da ih upućuje u izgradnju hrama i oltara, držeći sve Izraelce pod Svojom vlašću. Zbog Njegovog autoriteta, tokom dve hiljade godina koliko je živeo na zemlji s narodom Izraela. Izraelci se nisu usudili da se pobune protiv Njega i svi su se bojali Jahvea i pridržavali se Njegovih zapovesti. Takvo je bilo delo koje je obavljeno zahvaljujući Njegovom autoritetu i Njegovoj svemogućnosti. Onda je, u Dobu blagodati, Isus došao da iskupi ceo posrnuli ljudski rod (ne samo Izraelce). Pokazao je milost i blagost prema čoveku. Isus koga je čovek video u Dobu blagodati bio je ispunjen blagošću i uvek je bio blagonaklon prema čoveku, zato što je došao da spase čoveka od greha. Bio je u stanju da ljudima oprosti njihove grehe sve dok Njegovo raspeće nije u potpunosti iskupilo čoveka od greha. U tom razdoblju, Bog se pojavio pred čovekom sa milošću i blagošću; to jest, On je čoveku postao žrtva za greh i bio je razapet zbog čovekovih grehova, da bi zauvek bili oprošteni. Bio je milostiv, saosećajan, strpljiv i pun ljubavi. A svi oni koji su sledili Isusa u Dobu blagodati takođe su nastojali da budu strpljivi i ispunjeni ljubavlju u svakom pogledu. Oni su umeli dugo da trpe i nikada nisu uzvraćali nasiljem, čak ni kada su ih tukli, proklinjali ili kamenovali. Ali u poslednjoj etapi više ne može biti tako. Na primer, dela Isusa i Jahvea nisu bila sasvim ista iako su Oni bili od jednog Duha. Jahveovo delo nije dovršilo doba, već je upravljalo dobom, uspostavljajući život ljudskog roda na zemlji, a delo današnjice jeste pokoravanje duboko iskvarenih neznabožačkih nacija i vođenje ne samo Božjeg izabranog naroda Kine, već i čitave vaseljene i ljudskoga roda. Možda ti se čini da se ovo delo obavlja samo u Kini, ali ono je zapravo već počelo da se širi van njenih granica. Zašto ljudi van Kine uvek iznova traže istiniti put? Zato što je Duh već počeo da dela, a reči koje se danas izgovaraju upućene su ljudima u celoj vaseljeni. S tim je polovina dela već pokrenuta. Od postanka sveta do danas, Duh Božji pokrenuo je ovo veliko delo i, povrh toga, u različitim dobima i u različitim zemljama je obavljao različito delo. Ljudi svakog doba vide drugačiju Njegovu narav koja se prirodno otkriva kroz različito delo koje obavlja. On je Bog ispunjen milošću i blagošću; On je čovekova žrtva za greh i čovekov pastir; ali On je i čovekov sud, grdnja i kletva. Mogao je da uvede čoveka u dve hiljade godina dug život na zemlji, a mogao je i da iskupi iskvareni ljudski rod od greha. Danas je On u stanju i da osvoji ljudski rod, one koji Ga ne spoznaju, te da ih natera da padnu ničice pod Njegovom vrhovnom vlašću i navede ih da Mu se u potpunosti pokore. Na kraju, On će spaliti sve što je nečisto i nepravedno u ljudima vaseljene, da bi im pokazao da On nije samo milostiv i blagonaklon Bog, ne samo Bog mudrosti i čudesnih dela, ne samo sveti Bog, već i Bog koji sudi čoveku. Za one zle među ljudima, On je oganj, sud i kazna; za one koji će biti usavršeni, On predstavlja nevolju, oplemenjivanje i kušnju, kao i utehu, oslonac, opskrbljivanje rečima i orezivanje. A onima koji su eliminisani, On je kazna i odmazda.

– „Reč”, tom I, „Božja pojava i delo”, „Dva ovaploćenja upotpunjuju značaj ovaploćenja”

Svakodnevne reči Božje  Odlomak 17

Bog je sproveo Svoje šestohiljadugodišnje delo do današnjeg dana i otkrio mnoga Svoja dela, prvenstveno da bi porazio Sotonu i spasao celo čovečanstvo. Pomoću ove prilike, Bog omogućava svemu na nebesima, svemu na zemlji, svemu u morima, pa i svakom stvorenju na zemlji, da vide Njegovu svemogućnost i sva Njegova dela. Koristeći priliku Svoje pobede nad Sotonom, On otkriva sva Svoja dela ljudima, da bi Ga svi slavili i veličali Njegovu mudrost u poražavanju Sotone. Sve na zemlji, na nebesima i u morima daje slavu Bogu, slavi Njegovu svemogućnost, slavi svako Njegovo delo i kliče Njegovom svetom imenu. Ovo je dokaz Njegove pobede nad Sotonom; to je dokaz Njegovog osvajanja Sotone. Još više, to je dokaz Njegovog spasenja čovečanstva. Celokupna Božja tvorevina daje Mu slavu, hvali Ga zbog pobede nad neprijateljem i pobedonosnog povratka, i veliča Ga kao velikog Kralja pobedioca. Njegov cilj nije samo da porazi Sotonu, te zbog toga On Svoje delo neprekidno obavlja već šest hiljada godina. On koristi Sotonin poraz da bi spasao čovečanstvo, da bi otkrio sva Svoja dela i svu Svoju slavu. Steći će slavu i sveukupno mnoštvo anđela videće svu slavu Njegovu. Glasnici na nebu, ljudi na zemlji i sva Njegova zemaljska stvorenja videće slavu Stvoritelja. To je delo koje On obavlja. Sva Njegova stvorenja na nebu i na zemlji svedočiće o slavi Njegovoj, a On će se pobedonosno vratiti nakon što porazi Sotonu, dok Ga celokupno čovečanstvo slavi – to je delo koje postiže dva cilja istovremeno. Naposletku će osvojiti celokupno čovečanstvo i zbrisaće svakoga ko Mu se opire ili se buni protiv Njega; drugim rečima, zbrisaće sve one koji su od Sotone.

– „Reč”, tom I, „Božja pojava i delo”, „Trebalo bi da znaš kako se celokupno čovečanstvo razvijalo do današnjeg dana”

Svakodnevne reči Božje  Odlomak 18

Delo koje je Jahve izvršio među Izraelcima, u ljudskom rodu je uspostavilo Božje zemaljsko mesto porekla, koje je ujedno bilo sveto mesto na kome je On bio prisutan. Svoje delo je ograničio na narod Izraela. Isprva, On nije delovao izvan Izraela, već je umesto toga izabrao narod koji je smatrao prikladnim kako bi ograničio obim Svoga dela. Izrael je mesto na kome je Bog stvorio Adama i Evu, a iz praha tog mesta Jahve je stvorio čoveka; to mesto je postalo osnova Njegovog dela na zemlji. Izraelci, koji su bili Nojevi potomci, a takođe i Adamovi potomci, bili su ljudski temelj Jahveovog dela na zemlji.

U to vreme, značaj, svrha i koraci Jahveovog dela u Izraelu bili su u tome da se Njegovo delo sprovede na celoj zemlji, da bi se onda to delo, sa Izraelom u svom središtu, postepeno proširilo na neznabožačke narode. Ovo je načelo prema kome On deluje unutar vaseljene – započinje od određene tačke da bi se pokrenula celina, a zatim proširuje Svoje delo dok svi ljudi u vaseljeni ne prime Njegovo jevanđelje. Prvi Izraelci bili su Nojevi potomci. Ovi ljudi su bili obdareni jedino Jahveovim dahom i znali su kako da se staraju o osnovnim životnim potrebama, ali nisu znali kakav je Bog Jahve niti Njegove namere spram čoveka, a još manje kako treba da se boje Stvoritelja. A kad je reč o postojanju propisa i zakona koje je trebalo poštovati[a] ili o tome da li je postojala dužnost koju stvorena bića treba da izvršavaju za Stvoritelja, Adamovi potomci nisu znali ništa o tome. Jedino su znali da muž treba da dirinči kako bi zbrinuo svoju porodicu, a da žena treba da se pokori svom mužu i da produžava ljudski rod koji je Jahve stvorio. Drugim rečima, takvi ljudi, koji su imali jedino Jahveov dah i Njegov život, nisu znali ništa o tome kako da poštuju Božje zakone niti kako da udovolje Stvoritelju. I premalo toga su razumeli. Stoga, iako u njihovom srcu nije bilo ničeg nepoštenog niti obmanjujućeg, a do ljubomore i svađa među njima retko je i dolazilo, oni ipak ništa nisu znali niti su razumeli o Jahveu, Stvoritelju. Ovi čovekovi preci znali su jedino da jedu Jahveova dobra i da uživaju u njima, ali nisu znali da se boje Jahvea; nisu znali da je Jahve bio Onaj koga treba na kolenima da obožavaju. Pa kako bi se onda oni mogli nazvati Njegovim stvorenim bićima? Kad bi tako bilo, zar ne bi onda uzalud bile izgovorene reči: „Jahve je Stvoritelj” i „On je stvorio čoveka kako bi Ga čovek mogao prikazati, slaviti i predstavljati”? Kako bi ljudi koji nisu imali bogobojažljivo srce prema Jahveu mogli da svedoče o Njegovoj slavi? Kako bi oni mogli da postanu ispoljavanje Njegove slave? Ne bi li tada Jahveove reči „Ja sam čoveka stvorio prema Svom liku” dograbio Sotona, zlikovac? Ne bi li tada ove reči postale žig sramote Jahveovog stvaranja čoveka? Da bi dovršio tu fazu dela, Jahve se nakon stvaranja ljudskog roda nije bavio njegovim podučavanjem, niti ga je vodio od Adama do Noja. Umesto toga, On je tek nakon uništenja sveta potopom formalno počeo da predvodi Izraelce, koji su bili potomci Noja, a takođe i Adama. Njegovo delo i Njegove izjave u Izraelu usmeravali su ceo narod Izraela, koji je živeo širom zemlje izraelske, pokazujući time ljudskom rodu da je Jahve u stanju ne samo da čoveku udahne dah, kako bi ovaj od Njega mogao da dobije život i da se iz praha uzdigne u stvoreno ljudsko biće, već da On može i da spali ljudski rod, da ga prokune i da Svojim štapom upravlja ljudskim rodom. Isto tako, oni su videli da Jahve može da usmerava ljudski život na zemlji i da govori i deluje među ljudima prema satima dana i noći. Delo koje je On obavio bilo je učinjeno jedino stoga da bi Njegova stvorena bića spoznala da je čovek došao iz praha koji je On pokupio i, povrh toga, da je On stvorio čoveka. Osim toga, On je Svoje delo najpre obavio u Izraelu zato da bi ostali narodi i zemlje (koji u stvari nisu bili odvojeni od Izraela, već su se samo izdvojili od Izraelaca, ali su i dalje bili potomci Adama i Eve) mogli da prime Jahveovo jevanđelje iz Izraela, i zato da bi sva stvorena bića u vaseljeni mogla da se boje Jahvea i poštuju Ga kao velikog. Da Jahve Svoje delo nije započeo u Izraelu, već da je umesto toga ljudskom rodu, nakon što ga je stvorio, naprosto dozvolio da živi bezbrižnim životom na zemlji, u tom slučaju, imajući u vidu čovekovu fizičku prirodu (priroda označava da čovek nikada ne može spoznati stvari koje ne može da vidi, što će reći da on ne bi znao da je Jahve taj koji je stvorio ljudski rod, a još manje zašto je On to učinio), on nikada ne bi znao da je Jahve stvorio ljudski rod niti da je On Gospod svih stvari. Da je Jahve stvorio čoveka i smestio ga na zemlju, a zatim naprosto obrisao prašinu sa Svojih ruku i otišao, umesto da ostane među ljudskim rodom da ga usmerava kroz određeni vremenski period, tada bi se ceo ljudski rod sveo na ništavilo; čak bi se i nebo i zemlja i sva stvorenja koje je On stvorio, i čitav ljudski rod, sveli na ništavilo, a povrh toga bi ih Sotona smrvio. U tom slučaju bi se raspršila Jahveova želja da „Na zemlji, to jest, usred Njegovog stvaranja, On može da ima mesto na kome će stajati, sveto mesto”. Prema tome, to što je On nakon stvaranja ljudskog roda ostao među ljudima da ih usmerava u njihovom životu i da im se iz njihove sredine obraća – sve je to imalo za cilj ostvarenje Njegove želje i ostvarenje Njegovog plana. Delo koje je On obavio u Izraelu imalo je za cilj samo da ostvari plan koji je On osmislio pre Nego što je stvorio sve postojeće, te stoga Njegovo prvobitno delovanje među Izraelcima i Njegovo stvaranje svega postojećeg nisu u međusobnoj suprotnosti, već je sve to učinjeno zarad Njegovog upravljanja, Njegovog dela i Njegove slave, kao i da bi Njegovo stvaranje ljudskog roda poprimilo dublji smisao. On je život ljudskog roda na zemlji usmeravao tokom dve hiljade godina posle Noja, pomažući ljudima da shvate kako da se boje Jahvea, Gospoda svih stvari, kako da vode svoj život i kako da žive, a najviše od svega, kako da svedoče o Jahveu, kako da Mu budu pokorni i da Ga se plaše, pa čak i da Ga muzikom veličaju, kao što su to činili David i njegovi sveštenici.

– „Reč”, tom I, „Božja pojava i delo”, „Delo u Doba zakona”

a. Izvorni tekst ne sadrži izraz „koje je trebalo poštovati”.



Svakodnevne reči Božje  Odlomak 19

Pre ovog perioda od dve hiljade godina, tokom kojeg je Jahve obavljao Svoje delo, čovek nije znao ništa i gotovo ceo ljudski rod je bio ogrezao u izopačenosti, sve dok, pre uništenja sveta potopom, nije dostigao tako duboku razuzdanost i iskvarenost, a u njegovom srcu nije uopšte bilo mesta za Jahvea, a kamoli za Njegov put. Ljudi nikada nisu razumeli delo koje je Jahve trebalo da obavi; nisu imali razuma, a znanja još i manje i, poput mašina koje dišu, bili su krajnje neuki u svemu što se ticalo čoveka, Boga, svih stvari, života i tome slično. Na zemlji su se upuštali u brojna zavođenja, poput zmije, i izrekli su mnoge stvari kojima su se ogrešili o Jahvea, ali ih On, budući da su bili neuki, nije grdio niti ih je dovodio u red. Tek nakon potopa, kad je Noje imao 601 godinu, Jahve se formalno pojavio pred Nojem i poveo njega i njegovu porodicu, predvodeći ptice i životinje koje su preživele potop zajedno sa Nojem i njegovim potomcima, sve do kraja Doba zakona, koje je potrajalo ukupno 2500 godina. On je u Izraelu delovao, tačnije, formalno delovao, ukupno 2000 godina, da bi potom u Izraelu i izvan njega istovremeno delovao još 500 godina, što ukupno iznosi 2500 godina. Tokom ovog perioda, Izraelce je podučio da, zarad služenja Jahveu, treba da sagrade hram, da obuku svešteničku odoru i da zorom ulaze bosi u hram, kako im cipele ne bi ukaljale hram Jahveov, te kako se oganj sa vrha hrama ne bi spustio na njih i nasmrt ih spalio. Oni su izvršavali svoje dužnosti i pokoravali se Jahveovim uređenjima. Molili su se Jahveu u hramu i, nakon što su primili Jahveovo otkrivenje, odnosno, nakon što je Jahve progovorio, poveli su mnoštvo i podučili ih da treba da se boje Jahvea – svog Boga. I Jahve im reče da treba da sagrade hram i oltar i da u vreme Jahvea, odnosno, na Pashu, na oltaru pripreme prvorođenu telad i jagnjad radi prinošenja žrtava Jahveu, ne bi li ih na taj način obuzdao i u njihova srca usadio strah prema Jahveu. Poštovanje ovog zakona postalo je merilo njihove odanosti Jahveu. Jahve im je takođe odredio Šabat, kao sedmi dan Svog stvaranja. Dan posle Šabata učinio je prvim danom, danom tokom kojeg treba da veličaju Jahvea, da Mu prinose žrtve i da Mu stvaraju muziku. Na ovaj dan Jahve je sazvao sve sveštenike da ljudima razdele žrtveno meso sa oltara kako bi ljudi jeli i kako bi mogli da uživaju u mesu žrtava sa Jahveovog oltara. I Jahve im reče da su blagosloveni, da su sa Njim podelili obrok i da su oni Njegov izabrani narod (što je bio Jahveov zavet sa Izraelcima). Upravo stoga narod Izraela i dan-danas govori da je Jahve samo njihov Bog, a ne i Bog neznabožaca.

Tokom Doba zakona, Jahve je izložio brojne zapovesti kako bi ih Mojsije preneo Izraelcima koji su ga pratili pri izlasku iz Egipta. Ove zapovesti je Jahve dao Izraelcima i one nisu imale nikakve veze sa Egipćanima; trebalo je da te zapovesti obuzdaju Izraelce, a On ih je koristio da bi im ispostavio Svoje zahteve. Da li su poštovali Šabat, da li su poštovali svoje roditelje, da li su obožavali idole i tako dalje – sve su to bila načela prema kojima im je presuđivano da li su grešni ili pravedni. Među njima je bilo nekih koje je pogodio Jahveov oganj, nekih koji su kamenovani do smrti i nekih koji su dobili Jahveov blagoslov, a to je određivano prema tome jesu li poštovali te zapovesti ili ne. Oni koji nisu poštovali Šabat, kamenovani su do smrti. Sveštenike koji nisu poštovali Šabat, pogodio je Jahveov oganj. Oni koji nisu poštovali svoje roditelje, takođe su kamenovani do smrti. Jahve je sve ovo odobrio. Jahve je uspostavio Svoje zapovesti i zakone da bi ljudi, dok ih On vodi kroz život, čuli Njegovu reč, pokorili se i kako se protiv Njega ne bi bunili. On je koristio ove zakone da bi novorođeni ljudski rod držao pod kontrolom kako bi postavio temelj za Svoje buduće delo. I tako je, na osnovu dela koje je Jahve obavio, prvo doba nazvano Dobom zakona. Iako je Jahve mnogo toga izjavio i mnogo dela obavio, On je samo pozitivno usmeravao ljude, podučavajući ove neuke ljude kako da se vladaju, kako da žive i kako da razumeju Jahveov put. Delo koje je On obavio najvećim delom je imalo za cilj da ljude navede da poštuju Njegov put i da slede Njegove zakone. Ovo delo je obavljeno na ljudima koji su bili tek neznatno iskvareni; ono nije dosezalo tako daleko da preobrati njihovu narav ili rast u njihovom životu. On je ljude samo obuzdavao i kontrolisao navodeći ih da se pridržavaju zakona. Za Izraelce tog vremena Jahve je bio samo Bog u hramu, Bog na nebesima. Bio je stub sazdan od oblaka, stub sazdan od ognja. Sve što je Jahve od njih tražio bilo je da poštuju ono što ljudi danas znaju kao zakone i zapovesti – moglo bi se čak reći i propise – jer ono što je Jahve činio nije imalo za cilj da ih preobrazi, već da im podari više onoga što čovek treba da ima i da mu to lično preda jer, nakon što je stvoren, čovek nije imao ništa od onoga što je trebalo da poseduje. I tako je Jahve podario ljudima stvari koje treba da poseduju radi svog života na zemlji, učinivši da ljudi koje je On vodio nadmaše svoje pretke, Adama i Evu, budući da ono što im je Jahve podario nadilazi ono što je On podario Adamu i Evi na početku. Bez obzira na to, delo koje je Jahve obavio u Izraelu trebalo je samo da usmerava ljudski rod i da ga navede da prizna svog Stvoritelja. On ih nije osvajao niti preobražavao, već ih je samo usmeravao. To je sveukupnost Jahveovog dela u Doba zakona. To je pozadina svega, prava priča, suština Njegovog dela u čitavom Izraelu i početak Njegovog šest hiljada godina dugog dela – držati ljudski rod pod kontrolom Jahveove ruke. Iz ovoga se izrodilo još dela u Njegovom planu upravljanja za period od šest hiljada godina.

U početku, tokom starozavetnog Doba zakona, usmeravanje čoveka nalikovalo je usmeravanju detinjeg života. Jahve tek što je bio izrodio prve ljude; bili su to Izraelci. Oni nisu znali baš ništa o tome kako da se Boga boje, niti kako da žive na zemlji. Ovim se želi reći kako je Jahve stvorio ljudski rod, odnosno Adama i Evu, ali im pritom nije dao sposobnost da razumeju kako da se boje Jahvea, niti kako da slede Jahveove statute na zemlji. Bez Jahveovog neposrednog usmeravanja niko to nije mogao direktno da spozna, jer čovek u početku nije posedovao ovu sposobnost. Čovek je znao samo da je Jahve Bog, ali nije baš ništa znao o tome kako da Ga se boji, kakvo bi se ponašanje moglo smatrati bogobojažljivim, s kakvim umom čovek treba da Ga se boji, niti o tome šta čovek treba da Mu ponudi u znak bogobojažljivosti. Čovek je samo umeo da uživa u onome u čemu se moglo uživati među stvarima koje je Jahve stvorio, ali u pogledu toga kako treba da živi na zemlji tako da bude dostojan da se naziva „stvorenim bićem”, čovek je bio potpuno neuk. Kad ne bi bilo nikoga ko bi mu davao uputstva, niti ikoga ko bi ga lično usmeravao, ovaj ljudski rod nikad ne bi živeo ispravnim ljudskim životom, već bi samo krišom tavorio u Sotoninom zatočeništvu. Jahve je stvorio ljudski rod, što će reći da je stvorio Adama i Evu, čovekove pretke, ali im povrh toga nije podario ništa od intelekta ni mudrosti. Mada su već živeli na zemlji, oni gotovo ništa nisu razumevali. Na taj je način Jahveovo delo stvaranja ljudskog roda obavljeno samo polovično, nije bilo u potpunosti dovršeno. On je samo od gline oblikovao model čoveka i udahnuo mu život, ali nije čoveku darovao dovoljno rešenosti da Ga se boji. Čovek u početku nije posedovao srce koje se Boga boji ili Ga se užasava. Znao je samo da sluša Njegove reči, ali su mu zato bila potpuno nepoznata osnovna znanja o životu na zemlji i normalna pravila ljudskog života. Iako je, dakle, Jahve stvorio muškarca i ženu, i obavio sedmodnevni projekat, On ni izdaleka nije dovršio delo stvaranja čoveka, jer je čovek i dalje bio samo prazna ljuštura, lišena stvarnosti ljudskog bića. Čovek je znao samo to da je ljudski rod stvorio Jahve, ali nije mogao ni da nasluti kako da se pridržava Jahveovih reči i statuta. I tako, nakon postanka ljudskog roda, Jahveovo delo nije bilo dovršeno. Još uvek je morao u potpunosti da usmerava ljude da dođu pred Njega, kako bi mogli da na zemlji zajedno žive i da Ga se boje, te da bi, uz Njegovo vođstvo, mogli da zakorače na pravi put normalnog ljudskog života na zemlji. Tek je na taj način ovo delo, koje je načelno učinjeno pod Jahveovim imenom, bilo u potpunosti dovršeno; to jest, samo je na taj način Jahveovo delo stvaranja sveta u potpunosti privedeno kraju. I tako je On, stvorivši čovečanstvo, život čoveka na zemlji morao da usmerava tokom nekoliko hiljada godina, kako bi ljudi mogli da se pridržavaju Njegovih uredbi i statuta i učestvuju u svim normalnim ljudskim aktivnostima na zemlji. Tek tada je Jahveovo delo bilo u potpunosti završeno.

Delo koje je Isus izvršio bilo je u skladu sa potrebama čoveka tog doba. Njegov zadatak je bio da iskupi ljudski rod, da mu oprosti grehe, pa je stoga Njegova narav u potpunosti bila sazdana na poniznosti, strpljenju, ljubavi, pobožnosti, trpeljivosti, milosti i dobroti. Ljudskom rodu je doneo obilje blagodati i blagoslova, i sve ono u čemu su ljudi mogli da uživaju. Na uživanje im je dao: mir i sreću, Svoju trpeljivost i ljubav, Svoju milost i dobrotu. U to vreme, izobilje stvari sa kojima su se ljudi susretali i u kojima su mogli da uživaju – osećaj mira i sigurnosti u srcu, osećanje utehe u duši i njihova zavisnost od Isusa Spasitelja – poticalo je od doba u kome su živeli. U Doba blagodati, Sotona je već bio iskvario čoveka, pa su, da bi se postigao učinak, za obavljanje dela iskupljenja celog ljudskog roda bili potrebni obilje blagodati, beskonačna trpeljivost i strpljenje, pa čak i više od toga, žrtva dovoljna za iskupljenje ljudskih grehova. Ono što je ljudski rod video u Doba blagodati bila je samo Moja žrtva radi iskupljenja ljudskih grehova: Isus. Znali su samo da Bog može biti milostiv i trpeljiv i videli su samo Isusovu milost i dobrotu, a to je bilo upravo stoga jer su rođeni u Doba blagodati. I tako, pre nego što su bili iskupljeni, morali su da uživaju u obilju blagodati koje im je Isus darivao. Jedino su na taj način mogli da imaju koristi, kako bi, kroz njihovo uživanje u blagodati gresi mogli da im budu oprošteni, pružajući im priliku za iskupljenje od njihovih grehova kroz uživanje u Isusovoj trpeljivosti i strpljenju. Jedino su kroz Isusovu trpeljivost i strpljenje stekli uslove da prime oproštaj i da uživaju u obilju blagodati koje im je darivao Isus. Baš kao što je Isus rekao: Došao sam da iskupim ne pravednike, već grešnike, da grešnicima omogućim oproštaj njihovih grehova. Da je Isus, nakon što se ovaplotio u telu, poprimio narav koja sudi, proklinje i nije tolerantna prema ljudskim prestupima, čovek nikada ne bi dobio priliku da se iskupi i zauvek bi ostao grešan. Da je bilo tako, plan upravljanja za šest hiljada godina zaustavio bi se u Doba zakona, a Doba zakona bi se produžilo za šest hiljada godina. Ljudski gresi bi postali samo još brojniji i teži, a stvaranje ljudskog roda pokazalo bi se kao uzaludno. Ljudi bi jedino bili u stanju da služe Jahveu pod zakonom, ali bi njihovi gresi nadmašili grehe prvostvorenih ljudi. Što je Isus više voleo ljudski rod, opraštajući mu grehe i donoseći mu dovoljno milosti i dobrote, to je ljudski rod sve više sticao pravo da ga Isus spasi, pa su zato ljudi nazvani izgubljenom jagnjadi za čije je otkupljenje Isus platio visoku cenu. U ovo delo Sotona nije mogao da se upliće, jer se Isus prema Svojim sledbenicima odnosio kao što se brižna majka ophodi prema detetu na svojim nedrima. On se na njih nije ljutio niti ih se gnušao, već ih je neprestano tešio; nikada nije pokazivao gnev među njima, već je prema njihovim gresima bio trpeljiv, praveći se da ne vidi njihovu glupost i neznanje, čak do te mere da je govorio: „Oprosti drugima sedamdeset puta sedam puta.” Tako je On Svojim srcem dirnuo i promenio srca drugih i samo tako su ljudi kroz Njegovu trpeljivost dobili oproštaj za svoje grehe.

Iako je u Svom ovaploćenju Isus bio potpuno lišen telesnih osećanja, uvek je tešio Svoje sledbenike, opskrbljivao ih, pomagao im i podržavao ih. On je obavio toliko delo, istrpeo je toliko patnje, a pred ljude nikad nije postavljao preterane zahteve, već je prema njihovim gresima uvek bio strpljiv i trpeljiv, pa su ga ljudi u Doba blagodati od milošte nazivali „nežni Spasitelj Isus”. Za ljude iz tog vremena – za sve ljude – ono što je Isus imao i ono što je On bio, jesu milost i dobrota. Nikada nije pamtio ljudske grehe, a Njegovo ophođenje prema ljudima nikada nije počivalo na njihovim prestupima. Budući da je to bilo drugačije doba, On je ljudima darivao obilje hrane tako da mogu da jedu do mile volje. Uz blagodati se ophodio prema svim ljudima koji su Ga sledili, isceljivao je bolesne, izgonio demone i vaskrsavao mrtve. Ne bi li ljudi poverovali u Njega i uvideli da je sve ono što je radio učinjeno usrdno i iskreno, otišao je toliko daleko da je vaskrsao leš koji trune, kako bi im pokazao da u Njegovim rukama čak i mrtvi mogu da ožive. Uvek je ćutke trpeo i na taj način među njima sprovodio Svoje delo iskupljenja. Odnosno, pre nego što je bio prikovan za krst, Isus je na Sebe već preuzeo ljudske grehe i postao žrtva za greh ljudskog roda. Pre nego što je razapet, On je otvorio put ka krstu ne bi li iskupio ljudski rod. Na kraju je bio prikovan za krst, žrtvujući sebe radi krsta, a ljudskom rodu je darovao svu Svoju milost, dobrotu i svetost. Prema ljudima je uvek bio trpeljiv, nikad osvetoljubiv, opraštajući im grehe, podstičući ih na pokajanje i učeći ih da imaju strpljenje, uzdržanost i ljubav, da pođu Njegovim stopama i da sebe žrtvuju za krst. Njegova ljubav prema braći i sestrama nadilazila je Njegovu ljubav prema Mariji. Dela koja je činio počivala su na načelu isceljenja bolesnih i isterivanja demona, a sve zarad Njegovog iskupljenja. Kud god da je pošao, uz blagodati se ophodio prema svim Svojim sledbenicima. Siromahe je činio bogatima, hromima je omogućio da prohodaju, slepima da progledaju, a gluvima da pročuju. Čak i one najneuglednije siromašne grešnike pozivao je da sa Njim sede za istim stolom, nikad ih ne gledajući s prezirom, već im uvek pokazujući strpljenje, čak i uz reči: Kad pastir od stotinu ovaca izgubi jednu, ostaviće za sobom onih devedeset i devet da potraži tu jednu zalutalu ovcu, a nakon što je pronađe silno će se tome obradovati. Voleo je Svoje sledbenike baš kao što ovca voli svoju jagnjad. Iako su u Njegovim očima bili nerazumni, neznalice i grešnici, a uz to i najskromniji članovi društva, On je ove grešnike – ljude koje su drugi prezirali – smatrao zenicom Svoga oka. Pošto ih je gledao sa naklonošću, za njih je dao i Svoj život, baš kao što se na oltar prinosi jagnje. Među njima se kretao poput njihovog sluge, dozvoljavajući im da ga iskoriste i da ga zakolju, bezuslovno ih slušajući. Za Svoje sledbenike on je bio nežni Spasitelj Isus, međutim, prema farisejima, koji su sa visine ljudima držali propovedi, On nije pokazivao milost i dobrotu, već gnušanje i odbojnost. Među farisejima nije mnogo delao, već im je samo povremeno držao propovedi i prekorevao ih; među njima nije obavljao delo iskupljenja, niti je prikazivao znamenja i čuda. Svu Svoju milost i dobrotu darivao je Svojim sledbenicima, podnoseći radi ovih grešnika sve do samog kraja, kada je prikovan za krst, i, trpeći svako poniženje, sve dok u potpunosti nije iskupio ceo ljudski rod. Ovo predstavlja sveukupnost Njegovog dela.

Da nije bilo Isusovog iskupljenja ljudi bi zauvek živeli u grehu prerastajući u grešno potomstvo, potomstvo demona. Da se tako nastavilo, ceo svet bi postao stanište Sotone, mesto u kome on obitava. Delo iskupljenja je, međutim, zahtevalo ispoljavanje milosti i dobrote prema ljudskom rodu; samo je na taj način ljudski rod mogao da primi oproštaj i da na kraju stekne uslov da bude upotpunjen od strane Boga i da ga Bog sasvim zadobije. Bez ove etape dela, plan upravljanja od šest hiljada godina ne bi mogao da se ostvari. Da Isus nije bio razapet, da je samo isceljivao bolesne i isterivao demone, ljudima njihovi gresi ne bi mogli u potpunosti da budu oprošteni. Za tri i po godine koje je Isus proveo obavljajući Svoje delo na zemlji, dovršio je samo polovinu Svog dela iskupljenja; zatim je, time što je prikovan za krst i što je postao oličenje grešnog tela, time što je predat zlikovcu, dovršio delo raspeća i zagospodario sudbinom ljudskog roda. Tek nakon što je predat u ruke Sotoni, On je iskupio ljudski rod. Trideset tri i po godine proveo je na zemlji u stradanju, ismevan, oklevetan i napušten, do te mere da čak nije imao gde da spusti glavu, gde da se odmori, da bi kasnije bio i razapet, celim Svojim bićem – Svojim svetim i nedužnim telom – prikovan za krst. Izdržao je svaku moguću patnju. Vlastodršci su Mu se rugali i bičevali Ga, a vojnici su mu čak pljuvali u lice; ipak, On je izdržao do kraja ne pustivši ni glasa, pokoravajući se bezuslovno sve do same smrti, nakon čega je iskupio ceo ljudski rod. Tek tada je počeo da uživa u spokoju. Delo koje je Isus obavio predstavlja samo Doba blagodati; ono ne predstavlja Doba zakona, niti je zamena za delo poslednjih dana. To je suština Isusovog dela iz Doba blagodati, drugog po redu doba kroz koje je ljudski rod prošao – koje se još naziva i Dobom iskupljenja.

Nakon Jahveovog dela, Isus se ovaplotio kako bi među ljudima obavio Svoje delo. On Svoje delo nije obavljao izolovano, već Ga je nadogradio na delo Jahveovo. Bilo je to delo za jedno novo doba, koje je Bog obavio nakon što je dovršio Doba zakona. Slično tome, nakon što se Isusovo delo završilo, Bog je nastavio sa svojim delom za sledeće doba, jer se celokupno Božje upravljanje kreće uvek napred. Kad prođe staro doba, zameniće ga novo, a čim staro delo bude dovršeno, pojaviće se novo delo radi nastavka Božjeg upravljanja. Ovo ovaploćenje je drugo Božje ovaploćenje, koje se nastavlja na Isusovo delo. Naravno, ovo ovaploćenje ne dešava se nezavisno; ono predstavlja treću etapu dela nakon Doba zakona i Doba blagodati. Svaki put kada Bog započne novu etapu dela, uvek mora postojati novi početak i ona uvek mora doneti novo doba. Isto tako se dešavaju i odgovarajuće promene u naravi Božjoj, u načinu Njegovog delovanja, mestu odvijanja Njegovog dela, kao i u Njegovom imenu. Nije, dakle, čudo što je čoveku teško da prihvati delo Božje u novom dobu. Međutim, bez obzira koliko mu se čovek suprotstavlja, Bog uvek obavlja Svoje delo i uvek vodi čitavo čovečanstvo napred. Kada je Isus došao među ljude, On je otpočeo Doba blagodati i okončao Doba zakona. Tokom poslednjih dana, Bog se ponovo ovaplotio, te ovim ovaploćenjem okončao Doba blagodati i otpočeo Doba carstva. Svi oni koji su u stanju da prihvate drugo Božje ovaploćenje biće uvedeni u Doba carstva i, štaviše, moći će lično da prihvate usmeravanje od Boga. Iako je Isus došao među ljude i obavio mnoga dela, On je samo dovršio delo iskupljenja vascelog ljudskog roda i služio kao čovekova žrtva za greh; On čoveka nije oslobodio njegove celokupne iskvarene naravi. Potpuno čovekovo spasenje od uticaja Sotone zahtevalo je od Isusa ne samo da postane žrtva za greh i da nosi ljudske grehe, već je od Boga zahtevalo i da obavi još veće delo potpunog oslobađanja čoveka od njegove naravi koju je iskvario Sotona. I tako, nakon što su čoveku gresi oprošteni, Bog se opet vratio u telo kako bi čoveka uveo u novo doba, i otpočeo delo grdnje i suda. Ovo delo je čovečanstvo uvelo u višu sferu. Svi koji se pokore Njegovoj vrhovnoj vlasti uživaće u višoj istini i primiće veće blagoslove. Oni će zaista živeti u svetlosti, i zadobiće istinu, put i život.

Ako ostanu zaglavljeni u Dobu blagodati, ljudi se nikad neće rešiti svojih iskvarenih naravi, a kamoli spoznati urođenu narav Božju. Ako ljudi stalno žive usred obilja blagodati, ali nemaju životni put koji im omogućava da spoznaju Boga, niti da Mu udovolje, oni nikad neće istinski zadobiti Boga u svojoj veri u Njega. Ovakva vrsta vere zaista je žalosna. Kad budeš završio sa čitanjem ove knjige, kad budeš iskusio svaki korak dela ovaploćenog Boga u Dobu carstva, osetićeš kako se tvoje dugogodišnje želje konačno ostvaruju. Osetićeš da tek sada zaista vidiš Boga licem u lice, da si se tek sada zagledao u Njegovo lice, čuo Njegove lične izjave, uvažio mudrost Njegovog dela i istinski osetio koliko je On praktičan i svemoguć. Osetićeš kako si stekao mnogo toga što ljudi u prošlim vremenima nikad nisu videli niti posedovali. U tom trenutku ćeš jasno spoznati šta znači verovati u Boga i šta znači biti usklađen s Božjim namerama. Naravno, ako se budeš uporno držao gledišta iz prošlosti, te odbacuješ i ne prihvataš činjenicu o drugom ovaploćenju Božjem, ostaćeš praznih ruku, ne stekavši ništa, a na kraju ćeš još biti proglašen krivim zbog suprotstavljanja Bogu. Oni koji su u stanju da se pokore istini i delu Božjem, biće podvedeni pod ime drugog ovaploćenog Boga – Svemogućeg. Moći će da prihvate usmeravanje od Boga lično, te da zadobiju sve veću i višu istinu, kao i stvarni ljudski život. Oni će ugledati viziju koju ljudi iz prošlosti nikada ranije nisu videli: „Kad sam se okrenuo da vidim čiji je to glas, ugledao sam sedam zlatnih svećnjaka, i usred svećnjaka nekoga ’kao sin čovečiji’. Bio je obučen u dugu odeždu i opasan zlatnim pojasem oko prsiju. Kosa na njegovoj glavi bila je bela kao vuna, ili kao sneg, a njegove oči kao užareni oganj. Noge su mu bile kao blistava bronza kaljena u peći, a njegov glas kao huk mnogih voda. U svojoj desnoj ruci držao je sedam zvezda, a iz njegovih usta je izlazio mač oštar s obe strane. Lice mu je sijalo kao kad sunce sija punom snagom” (Otkrivenje 1:12-16). Ova je vizija izraz sveukupne Božje naravi, a izraz Njegove sveukupne naravi takođe je izraz dela Božjeg u Njegovom sadašnjem ovaploćenju. U bujicama grdnji i sudova, Sin čovečji Svoju urođenu narav izražava putem izjava, dopuštajući svima koji prihvataju Njegovu grdnju i sud da vide pravo lice Sina čovečjeg, koje verno odslikava ono lice Sina čovečjeg koje je video Jovan. (Naravno, onima koji ne prihvataju delo Božje iz Doba carstva, sve će ovo biti nevidljivo.) Pravo lice Božje ne može se do kraja opisati ljudskim jezikom, te stoga Bog koristi metode kojima izražava Svoju urođenu narav da bi čoveku pokazao Svoje pravo lice. Što, drugim rečima, znači da su svi oni koji su okusili urođenu narav Sina čovečjeg zaista i videli pravo lice Sina čovečjeg, jer je Bog prevelik i ne može se do kraja opisati ljudskim jezikom. Nakon što čovek bude iskusio svaki korak Božjeg dela u Dobu carstva, on će spoznati pravo značenje Jovanovih reči kada je govorio o Sinu čovečjem među svećnjacima: „Kosa na njegovoj glavi bila je bela kao vuna, ili kao sneg, a njegove oči kao užareni oganj. Noge su mu bile kao blistava bronza kaljena u peći, a njegov glas kao huk mnogih voda. U svojoj desnoj ruci držao je sedam zvezda, a iz njegovih usta je izlazio mač oštar s obe strane. Lice mu je sijalo kao kad sunce sija punom snagom.” U tom trenutku, ti ćeš van svake sumnje znati da je ovo obično telo, koje je toliko toga izreklo, nesumnjivo drugi ovaploćeni Bog. Štaviše, istinski ćeš osetiti koliko si blagosloven i osetićeš da imaš više sreće od svih. Zar nisi voljan da prihvatiš ovaj blagoslov?

– „Reč”, tom I, „Božja pojava i delo”, „Predgovor”

Svakodnevne reči Božje  Odlomak 26

Delo poslednjih dana sastoji se u izgovaranju reči. Velike se promene u čoveku mogu postići uz pomoć reči. Promene koje su u ovim ljudima nastale sada, na osnovu toga što su prihvatili ove reči, mnogo su veće od promena koje su nastale u ljudima na osnovu toga što su prihvatili znamenja i čuda u Doba blagodati. Zato što su se u Doba blagodati demoni iz čoveka izgonili polaganjem ruku i molitvom, ali su se u čoveku i dalje zadržale iskvarene naravi. Čovek je bio isceljivan od bolesti i gresi su mu praštani, međutim, kad je reč o načinu na koji je čovek mogao da odbaci sotonske iskvarene naravi koje je imao u sebi, to delo je tek trebalo obaviti na njemu. Zahvaljujući svojoj veri, čovek je samo iskupljen i oprošteni su mu gresi, ali čovekova grešna priroda nije bila uklonjena, već se i dalje u njemu zadržala. Gresi su čoveku oprošteni Božjim ovaploćenjem, ali to nije značilo da u čoveku više nije bilo greha. Čoveku su gresi mogli biti oprošteni kroz žrtvu za greh, ali on ni na koji način ne može da reši problem toga kako da više ne bude grešan, kako da svoje iskvarene naravi i grešnu prirodu u potpunosti odbaci i kako da svoju život-narav u određenoj meri promeni. Gresi su čoveku oprošteni zbog Božjeg dela raspeća, ali čovek nastavlja da živi unutar svojih starih sotonskih iskvarenih naravi. Imajući ovo u vidu, čoveka je neophodno u celosti spasti od njegovih sotonskih iskvarenih naravi, njegova se grešna priroda mora potpuno odbaciti da se više nikad ne razvije, a njegova narav mora da se podvrgne preobražaju. To od čoveka zahteva da shvati put rasta u životu, da shvati put života i da shvati kako da promeni svoju narav. Nadalje, to od čoveka zahteva da praktično postupa u skladu s tim putem kako bi se njegova narav postepeno menjala, da bi živeo obasjan svetlošću, kako bi sve što on čini moglo da bude u skladu s Božjim namerama, da bi mogao da odbaci svoje sotonske iskvarene naravi i da bi se oslobodio mračnog uticaja Sotone, izranjajući na taj način u potpunosti iz greha. Tek tada će čovek primiti potpunu spasonosnu blagodat. U vreme kad je Isus obavljao Svoje delo, čovekovo znanje o Njemu još uvek je bilo nejasno i maglovito. Čovek Ga je sve vreme smatrao sinom Davidovim, za Njega je govorio da je veliki prorok, dobroćudni Gospod koji iskupljuje grehe čovekove. Neki su, snagom svoje vere, bili isceljeni samo dodirivanjem poruba Njegove odore; slepi su progledali, a čak su i mrtvi oživeli. Pa ipak, čovek nije bio u stanju da u sebi otkrije duboko ukorenjene sotonske iskvarene naravi, niti je znao kako da ih odbaci. Čovek je primio veliku blagodat, poput mira i blagostanja tela, donošenja blagoslova celoj porodici zahvaljujući veri jednog njenog člana, isceljenja bolesti i tome slično. Za sve ostalo bila su zaslužna dobra dela čovekova i njegova bogougodna pojava; svako ko je mogao da živi na tim osnovama smatran je vernikom koji je u skladu sa merilom. Samo su takvi vernici, nakon smrti, mogli da zakorače na nebo, što je značilo da su spaseni. Ovi ljudi, međutim, tokom svog životnog veka uopšte nisu razumevali životni put. Sve što su činili sastojalo se u neprekidnom ciklusu sagrešenja i ispovedanja grehova, bez ikakvog puta kojim bi narav svoju promenili: takvo je bilo čovekovo stanje u Doba blagodati. Je li čovek bio u potpunosti spasen? Ne! Stoga je, nakon završetka ove etape dela, preostalo da se obavi još i delo suda i grdnje. Cilj ove etape jeste da se čovek pročisti uz pomoć reči, čime će mu se ujedno ponuditi put koji treba da sledi. Ova etapa ne bi bila plodonosna ni smislena ako bi se u njoj nastavilo sa isterivanjem demona, jer na taj način i dalje ne bi bila iskorenjena grešna priroda čovekova, te bi se čovek zaustavio na praštanju grehova. Čoveku su gresi bili oprošteni zahvaljujući žrtvi za greh, jer je delo raspeća već bilo privedeno kraju i Bog je već bio nadvladao Sotonu. Ali su se zato iskvarene naravi u čoveku i dalje zadržale, čovek i dalje može da greši i da se opire Bogu, a Bog još uvek nije zadobio ljudski rod. Zbog toga Bog u ovoj etapi dela koristi reč kako bi razotkrio iskvarene naravi čovekove i kako bi ga naveo da praktično postupa u skladu s odgovarajućim putem. Delo koje se obavlja u ovoj etapi ima više smisla od prethodnog, a ujedno je i plodonosnije, jer je sada reč ta koja neposredno opskrbljuje život čovekov i omogućava potpuno obnavljanje čovekove naravi; u pitanju je mnogo temeljnija etapa dela. Prema tome, ovaploćenjem u poslednjim danima upotpunjen je značaj Božjeg ovaploćenja i do kraja dovršen Božji plan upravljanja čovekovim spasenjem.

– „Reč”, tom I, „Božja pojava i delo”, „Tajna ovaploćenja (4)”

Svakodnevne reči Božje  Odlomak 27

U delu poslednjih dana, moć reči je veća od manifestacije znamenja i čudesa, a autoritet reči nadmašuje autoritet znamenja i čudesa. Rečju se razotkrivaju sve iskvarene naravi, duboko zakopane u srcima ljudi. Ti nikako ne bi mogao sam da ih otkriješ. Kad su razotkrivene rečju, otkrićeš ih prirodnim putem; moraćeš da ih priznaš i bićeš potpuno uveren. Zar to nije autoritet reči? Sve je to rezultat postignut današnjim delom reči. Ne može se, dakle, isceljivanjem bolesti i isterivanjem demona čovek u celosti izbaviti iz grehova svojih, niti ga je moguće upotpuniti predočavanjem znamenja i čuda. Autoritet koji isceljuje bolesti i izgoni demone čoveku jedino može da podari blagodat, ali telo ljudsko je i dalje od Sotone i sotonske iskvarene naravi i dalje ostaju u čoveku. Drugim rečima, čovek koji nije pročišćen i dalje je grešan i prljav. Tek nakon što posredstvom reči bude pročišćen, čovek može da bude od Boga zadobijen i osvećen. Kad su iz čoveka bili isterani demoni, a on bio iskupljen, to je značilo samo da je čovek istrgnut iz ruku Sotone i vraćen Bogu. Međutim, Bog još uvek nije pročistio čoveka niti ga je promenio, pa je on i dalje iskvaren. Čovek u sebi i dalje nosi prljavštinu, otpor i buntovništvo; čovek se Bogu vratio tek kad ga je On iskupio, ali još uvek ne zna baš ništa o Bogu i još uvek je u stanju da Mu se opire i da Ga izda. Pre nego što je čovek iskupljen, u njemu su već bili posađeni mnogi Sotonini otrovi i, nakon što ga je Sotona hiljadama godina kvario, on u sebi ima prirodu koja se opire Bogu. Dakle, kad je čovek bio iskupljen, to nije bilo ništa više od slučaja iskupljenja. Odnosno, čovek je otkupljen po visokoj ceni, ali otrovna priroda u njemu nije otklonjena. Čovek koji je u toj meri prljav mora biti podvrgnut promeni pre no što postane dostojan služenja Bogu. Posredstvom ovog dela suda i grdnje, čovek će u potpunosti spoznati svoju prljavu i iskvarenu suštinu unutar sebe, te će moći da se u celosti promeni i da bude pročišćen. Jedino na taj način čovek može postati dostojan povratka pred Božji presto. Celokupno sadašnje delo obavlja se da bi čovek mogao da bude pročišćen i promenjen; ono je u tome da čovek može da odbaci svoju iskvarenost i da bude pročišćen posredstvom suda i grdnje rečju, kao i putem oplemenjivanja. Umesto da ovu etapu dela posmatramo kao etapu spasenja, prikladnije bi bilo reći da se radi o delu pročišćenja. U stvari, ova etapa je takođe delo osvajanja, a ujedno je i druga etapa dela spasenja. Posredstvom suda i grdnje rečju, čovek biva zadobijen od Boga, a upravo putem oplemenjivanja, suda i razotkrivanja rečju, u celosti se otkrivaju sve nečistoće, predstave, motivi i lične nade u čovekovom srcu. Iako je čovek iskupljen, a njegovi su gresi oprošteni, to se može posmatrati jedino tako da se Bog ne seća čovekovih prestupa i da prema njemu ne postupa u skladu s tim prestupima. Međutim, čovek živi u telu a da nije oslobođen greha i on može jedino da nastavi da greši, beskrajno otkrivajući svoje sotonske iskvarene naravi. Život kojim čovek živi upravo je takav beskrajni ciklus sagrešenja i dobijanja oproštaja. Većina ljudi tokom dana greši, a uveče se ispoveda. Pa tako, iako je žrtva za greh za čoveka večito delotvorna, ona ne može da ga spase od greha. Delo spasenja dovršeno je samo polovično, jer čovek i dalje poseduje iskvarene naravi. Primera radi, kad su ljudi saznali da su potomci Moava, oni su se žalili, prestali su da streme ka životu i postali su krajnje negativni. Zar ovo nije pokazatelj da čovek još uvek nije u stanju da se potpuno potčini Božjoj vrhovnoj vlasti? Nisu li to upravo čovekove sotonske iskvarene naravi? Dok nisi bio izložen grdnji, podizao si ruku više od svih ostalih, čak više i od Isusa. Glasno si uzvikivao: „Budi ljubljeni sin Božji! Budi prisan s Bogom! Pre ćemo umreti nego se Sotoni pokloniti! Pobuni se protiv starog Sotone! Pobuni se protiv velike crvene aždaje! Dabogda velika crvena aždaja jednom zasvagda pala s vlasti! Neka nas Bog upotpuni!” Vikao si glasnije od svih. Ali, onda je nastupilo vreme grdnje i tvoje su se iskvarene naravi još jedanput razotkrile. Utihnuli su tvoji uzvici i izgubio si svoju rešenost. Takva je iskvarenost čovekova; ona je nešto što zadire dublje od greha, nešto je što je Sotona usadio i što je duboko ukorenjeno u čoveku. Čoveku nije lako da postane svestan svojih grehova i on nema načina da prepozna sopstvenu, duboko ukorenjenu prirodu. Ovaj se rezultat može postići samo posredstvom suda rečju. Jedino će tako, od tog trenutka, čovek moći postepeno da se menja. U prošlosti je čovek tako vikao, jer nije razumeo svoje urođene iskvarene naravi. To su nečistoće koje postoje u čoveku. Tokom dugog perioda suda i grdnje, čovek je živeo u atmosferi napetosti. Zar sve to nije ostvareno posredstvom reči? Nisi li i ti iz sveg glasa zavapio uoči kušnje služitelja? „Zakoračili smo u carstvo! Svi koji prihvate ime njegovo zakoračili su u carstvo! Svi su doživeli Boga!” Kad je kušnja služitelja započela, nisi više vapio. Na samom početku, svi su zavapili: „Bože! Gde god da me postaviš, pokoriću se Tvojim orkestracijama.” Pročitavši reči Božje: „Ko će biti Moj Pavle?”, ljudi rekoše: „Ja sam voljan!” Zatim videše reči: „Kakva je bila Jovova vera?” i rekoše: „Voljan sam da imam Jovovu veru. Molim Te, Bože, kušaj me!” Kad je nastupila kušnja služitelja, istog trenutka su svi popadali i jedva da su mogli ponovo ustati. Nakon toga su, malo po malo, nečistoće iz njihovog srca postepeno nestajale. Zar to nije ostvareno putem reči? Dakle, ono što ste danas iskusili jesu rezultati ostvareni putem reči, koji su čak i veći od onih koje je Isus postigao čineći znamenja i čuda. Slava Božja i autoritet Boga Samoga koje vidiš, ne vide se samo kroz raspeće, isceljenja bolesti i izgona demona, već još i više kroz sud reči Njegove. To je pokazatelj da se autoritet i sila Božja ne ogledaju samo u činjenju znamenja, isceljivanju bolesti i izgonu demona, već da se sudom reči Božje može bolje predstaviti Božji autoritet i razotkriti Njegova svemoć.

– „Reč”, tom I, „Božja pojava i delo”, „Tajna ovaploćenja (4)”

Svakodnevne reči Božje  Odlomak 28

U Dobu carstva, Bog koristi reči da bi uveo novo doba, promenio sredstva kojima deluje i obavio delo čitavog doba. To je načelo po kojem Bog deluje u Dobu reči. On se ovaplotio i govori iz različitih perspektiva, kako bi čovek zaista mogao da vidi Boga, koji je Reč koja se pojavljuje u telu, i da ugleda Njegovu mudrost i čudesnost. Bog ovako sprovodi delo da bi uspešnije ostvario cilj osvajanja čoveka, usavršavanja čoveka i čovekove eliminacije. To je istinsko značenje upotrebe reči zarad obavljanja dela u Dobu reči. Putem reči, ljudi spoznaju Božje delo, Božju narav, suštinu čoveka i ono u šta čovek treba da zakorači. Putem reči, delo koje Bog želi da obavi u Dobu reči ostvaruje se u celosti. Putem reči ljudi bivaju razotkriveni i eliminisani i kušani. Ljudi su videli ove reči, čuli te reči i priznali postojanje tih reči. Kao rezultat toga, počeli su da veruju u postojanje Boga, u svemoć i mudrost Božju, kao i u Božje srce koje čoveka voli i želi da ga spase. Izraz „reči” možda je jednostavan i običan, ali reči izgovorene iz usta ovaploćenog Boga potresaju vaseljenu; one preobražavaju srca ljudi, preobražavaju njihove predstave i stare naravi, i preobražavaju dosadašnji izgled celog sveta. Kroz sva vremena, samo Bog današnjice deluje na ovaj način i samo On tako govori i tako spasava čoveka. Od tog trenutka pa nadalje, čovek živi pod vođstvom Božjih reči, usred Njegovog pastirskog vođstva i opskrbe Njegovim rečima; svi ljudi žive u svetu Božjih reči, među kletvama i blagoslovima Božjih reči, a većina njih živi pod sudom i grdnjom Njegovih reči. Ove reči i ovo delo sve su zarad spasenja čoveka, zarad ispunjenja Božje volje i zarad promene prvobitnog izgleda sveta starog stvaranja. Bog je stvorio svet koristeći reči, On vodi sve ljude u vaseljeni koristeći reči, i On ih, koristeći reči, osvaja i spasava, te će na kraju On reči upotrebiti da čitav stari svet privede kraju, čime će u celosti ispuniti Svoj plan upravljanja. Tokom čitavog Doba carstva Bog koristi reči da bi obavljao Svoje delo i da bi ostvario rezultate Svoga dela. On ne čini čudesna dela niti izvodi čuda, već samo obavlja Svoje delo putem reči. Zahvaljujući tim rečima svi ljudi su nahranjeni i opskrbljeni, pomoću njih stiču znanje i istinsko iskustvo. U Dobu reči, čovek je izuzetno blagosloven. On ne trpi nikakav fizički bol i naprosto uživa u obilju Božjih reči kojima je opskrbljen; bez potrebe da naslepo traži ili trči naokolo, on iz svoje udobnosti vidi Božju pojavu, čuje Ga kako govori Sopstvenim ustima, prima ono čime ga On opskrbljuje i vidi Ga kako lično obavlja Svoje delo. To su stvari u kojima ljudi iz prošlih vremena nisu mogli da uživaju, i to su blagoslovi koje nikada nisu mogli da dobiju.

– „Reč”, tom I, „Božja pojava i delo”, „Doba carstva je Doba reči”

Svakodnevne reči Božje  Odlomak 29

Toliko duboko iskvaren od Sotone, ljudski rod ne zna da postoji Bog i prestao je da obožava Boga. U početku, kada su stvoreni Adam i Eva, Jahveova slava i svedočanstvo uvek su bili prisutni. Međutim, nakon što je iskvaren, čovek je izgubio slavu i svedočanstvo, jer su se svi pobunili protiv Boga i potpuno su prestali da Ga se boje. Današnje delo osvajanja ima za cilj obnavljanje celokupnog svedočanstva i celokupne slave, i da svi ljudi obožavaju Boga, tako da među stvorenim bićima postoji svedočanstvo; ovo je delo koje treba da se obavi tokom ove etape. Kako, tačno, osvojiti ljudski rod? Korišćenjem dela reči iz ove etape kako bi se čovek potpuno uverio; korišćenjem razotkrivanja, suda, grdnje i nemilosrdne kletve da bi se on potpuno ubedio; razotkrivanjem čovekovog buntovništva i osudom njegovog otpora, kako bi čovek mogao da spozna nepravednost i prljavštinu ljudskog roda, te korišćenjem svega toga kao kontrasta, u odnosu na pravednu narav Božju. Čovek se uglavnom kroz ove reči osvaja i u potpunosti uverava. Reči su sredstvo za konačno osvajanje ljudskog roda, a svi koji prihvate Božje osvajanje moraju da prihvate udarce i sud Njegovih reči. Proces današnjeg govora jeste upravo proces osvajanja. A kako tačno ljudi treba da sarađuju? Time što će znati kako da jedu i piju ove reči i time što će uspeti da ih razumeju. Kad je reč o načinu osvajanja ljudi, to nije nešto što oni mogu sami da učine. Sve što možeš jeste da kroz jedenje i pijenje ovih reči spoznaš sopstvenu iskvarenost i prljavštinu, svoje buntovništvo i nepravednost i padneš ničice pred Boga. Ako, nakon što dokučite Božje namere, možete da ih sprovedete u delo, i ako imate vizije i možete potpuno da se pokorite ovim rečima, i samostalno ne pravite nikakve izbore, tada ćete biti osvojeni – a to će se desiti kao rezultat ovih reči. Zašto je ljudski rod izgubio svedočenje? Zato što niko ne veruje u Boga, zato što za Boga nema mesta u ljudskim srcima. Osvajanje ljudskog roda predstavlja obnavljanje vere ljudskog roda. Ljudi uvek žele da strmoglavo pobegnu u svakodnevni svet, gaje previše nada, žele previše za svoju budućnost i imaju previše neumerenih zahteva. Oni uvek misle na telo, planiraju za telo i ne zanima ih da traže put vere u Boga. Njihovo srce je oteo Sotona, izgubili su svoje bogobojažljivo srce i preokupirani su Sotonom. Međutim, čoveka je stvorio Bog. Prema tome, čovek je izgubio svedočenje, što znači da je izgubio slavu Božju. Svrha osvajanja ljudskog roda je u tome da se povrati slava čovekove bogobojažljivosti. To se može reći ovako: mnogo je ljudi koji ne tragaju za životom; čak i ako ima nekih koji zaista tragaju za životom, takvih je svega šačica. Ljudi su zabrinuti za svoju budućnost i, pre svega ne obraćaju nimalo pažnje na život. Neki se bune protiv Boga i opiru Mu se, osuđuju Ga iza Njegovih leđa i ne primenjuju istinu. Na ove ljude se trenutno ne obraća pažnja; za sada ništa nije učinjeno ovim sinovima buntovništva, ali ćeš u budućnosti živeti u tami, plačući i škrgućući zubima. Ne osećaš dragocenost svetlosti dok živiš u njoj, ali ćeš tu dragocenost uvideti kada budeš živeo u tamnoj noći i tada će ti biti žao. Sada se osećaš dobro, ali će doći dan kada će ti biti žao. Kada taj dan bude došao, kada se spusti tama i svetlosti više ne bude, biće prekasno za kajanje. Upravo zbog toga što i dalje ne razumeš delo današnjice propuštaš da ceniš vreme koje trenutno imaš. Čim započne delo cele vaseljene, a to znači kada se ove reči koje danas govorim budu ostvarile, mnogi ljudi će se hvatati za glavu i roniti suze očaja. I pritom, zar neće upasti u tamu jecajući i škrgućući zubima? Svi koji istinski tragaju za životom i koji su upotpunjeni mogu biti upotrebljeni, dok će svi sinovi buntovništva koji nisu podobni za upotrebu upasti u tamu. Biće potpuno lišeni dela Svetog Duha, nesposobni da bilo šta shvate. Tako će pasti u kaznu i plakaće. Ako si u ovoj fazi dela dobro opremljen i napredovao si u svom životu, onda si podoban za upotrebu. Ako si loše opremljen, čak i ako budeš pozvan u sledeću fazu dela, nećeš biti podoban za upotrebu – u tom trenutku ti se neće ukazati druga prilika čak i ako poželiš da se opremiš. Kad Bog bude otišao, gde ćeš moći da pronađeš ovakvu priliku koju sada pruža Božje delo? Gde ćeš moći da dobiješ obuku koju lično pruža Bog? Tada Bog neće lično govoriti niti puštati Svoj glas; samo ćeš čitati stvari koje se danas govore – kako će onda razumevanje lako doći? Kako bi život u budućnosti mogao da se meri sa ovim kakav je danas? U tom trenutku, dok budeš plakao i škrgutao zubima, zar to neće biti život u mukama? Blagoslovi ti se daju sada, ali ti ne znaš da u njima uživaš; živiš u blaženstvu, a ipak toga nisi svestan. To dokazuje da si osuđen na patnju! Danas se pojedini ljudi opiru, neki se bune, neki rade ovo ili ono, a Ja na to naprosto ne obraćam pažnju – ali ne pomišljate da nisam svestan onoga što smerate. Zar Ja ne razumem vašu suštinu? Zašto Mi se stalno suprotstavljate? Zar ti ne veruješ u Boga da bi tragao za životom i blagoslovima za svoje dobro? Zar veru nemaš upravo za svoje dobro? U sadašnjem trenutku Ja samo obavljam delo osvajanja time što govorim, a čim se ovo delo osvajanja privede kraju, tvoj ishod će biti otkriven. Da li moram da ti ga izričito saopštim?

– „Reč”, tom I, „Božja pojava i delo”, „Prava priča o delu osvajanja (1)”

Svakodnevne reči Božje  Odlomak 30

Današnje delo osvajanja ima za cilj da otkrije kakav će biti čovekov ishod. Zašto se kaže da današnja grdnja i sud jesu sud pred velikim belim prestolom poslednjih dana? Zar to ne vidiš? Zašto je delo osvajanja završna etapa? Nije li to upravo zato da se otkrije sa kakvim će se ishodom suočiti svaka klasa ljudi? Zar to nije stoga da bi se svakom omogućilo da, tokom dela osvajanja kroz grdnju i sud, pokaže svoje pravo ja, a zatim bude razvrstan prema svojoj vrsti? Umesto da se kaže da je ovo osvajanje ljudskog roda, možda je bolje reći da je ovo otkrivanje toga kakav će biti ishod za svaku klasu ljudi. Ovde je reč o tome da se sudi ljudskim gresima, a zatim otkrivaju različite klase ljudi, pri čemu se odlučuje jesu li oni zli ili pravedni. Nakon dela osvajanja dolazi delo nagrađivanja dobrih i kažnjavanja zlih. Ljudi koji su sasvim pokorni – što znači oni koju su potpuno osvojeni – biće smešteni u sledeći korak širenja Božjeg dela na celu vaseljenu; oni koju su neosvojeni biće smešteni u tamu i zadesiće ih nesreća. Tako će ljudi biti razvrstani prema vrsti, zli će biti grupisani zajedno sa zlom, da više nikada ne vide svetlost sunca, a oni pravedni će biti grupisani zajedno sa dobrim, da dobijaju svetlost i žive zauvek u svetlosti. Ishodi svih stvari su blizu, a ishodi ljudi su im jasno prikazani pred očima. Sve stvari će biti razvrstane prema svojoj vrsti, pa kako onda ljudi mogu da izbegnu muku toga da svako bude razvrstan prema svojoj vrsti? Ishod svake vrste ljudi se otkriva onda kada je ishod svih stvorenja blizu, a to se čini tokom dela osvajanja cele vaseljene (obuhvatajući celokupno delo osvajanja, počevši od trenutnog dela). Otkrivenje ishoda svih ljudi obavlja se pred sedištem suda, u toku grdnje i u toku dela osvajanja poslednjih dana. Razvrstavanje ljudi prema njihovoj vrsti ne predstavlja vraćanje ljudi u njihove prvobitne klase, jer je, kad je čovek stvoren u vreme postanja, postojala samo jedna vrsta ljudi, sa podelom jedino na muškarce i žene. Nije postojalo mnogo različitih vrsta ljudi. Tek nakon nekoliko hiljada godina iskvarenosti pojavile su se različite klase ljudi, pri čemu su neki bili pod vlašću nečistih duhova, neki pod vlašću zlih đavola, a neki, oni koji tragaju za načinom života, pod vrhovnom vlašću Svemogućeg. Samo na ovaj način postepeno nastaju klase među ljudima, i samo tako se ljudi razdvajaju na klase unutar velike ljudske porodice. Svi ljudi zadobijaju različite „očeve”; nije reč o tome da su svi u potpunosti pod vrhovnom vlašću Svemogućeg, jer je čovek previše buntovan. Pravedni sud razotkriva pravu stranu svake vrste ljudi, ne ostavljajući ništa skriveno. Na svetlosti svako pokazuje svoje pravo lice. U tom trenutku čovek više nije onakav kakav je bio prvobitno; prvobitno obličje njegovih predaka davno je nestalo, jer je nebrojeno potomaka Adama i Eve Sotona dugo držao u zatočeništvu, da više nikad ne upoznaju nebesko sunce i zato što su ljudi bili ispunjeni svakojakim Sotoninim otrovima. Dakle, ljudi imaju svoja odgovarajuća odredišta. Povrh toga, oni se upravo na osnovu svojih različitih otrova razvrstavaju prema svojoj vrsti, što znači da su razvrstani prema stepenu u kome su danas osvojeni. Čovekov ishod nije nešto što je bilo predodređeno od postanka sveta. To je zato što je na početku postojala samo jedna klasa, koja se zajednički nazivala „ljudskim rodom”, a čovek isprva nije bio iskvaren od Sotone i svi ljudi su živeli u Božjoj svetlosti, bez tame koja bi ih zadesila. Međutim, nakon što je Sotona iskvario čoveka, svi tipovi i vrste ljudi su se raširili po celoj zemlji – svi tipovi i vrste ljudi koji su potekli iz porodice zajednički nazvane „ljudski rod” koja se sačinjena od muškaraca i žena. Njih sve su naveli njihovi preci da se udalje od svojih najstarijih predaka – ljudskog roda koji se sastojao od muškaraca i žena (odnosno, u početku Adama i Eve, njihovih najstarijih predaka). U to vreme, Izraelci su bili jedini narod čiji je život na zemlji predvodio Jahve. Različiti tipovi ljudi koji su proistekli iz celog Izraela (misli se iz prvobitnog porodičnog klana) zatim su izgubili Jahveovo vođstvo. Ovi prvobitni ljudi, potpuno neupućeni u pitanja ljudskog sveta, kasnije su zajedno sa svojim precima otišli da žive na teritorijama na koje su polagali pravo, i tako se nastavilo sve do današnjih dana. Oni tako ostaju neupućeni u način na koji su se udaljili od Jahvea i sve do danas su bili iskvareni svakojakim nečistim duhovima i zlim duhovima. Oni koju su do sada bili duboko iskvareni i zatrovani – oni koji na kraju ne mogu biti spašeni – neće imati drugog izbora nego da pođu sa svojim precima, nečistim duhovima koji su ih iskvarili. Oni koji se na kraju mogu spasti otići će na odgovarajuće odredište ljudskog roda, a to znači do ishoda rezervisanog za one spasene i osvojene. Sve će biti učinjeno kako bi se spasli oni koji mogu biti spaseni – ali za ljude koji su neizlečivo otupeli, jedini izbor će biti da slede svoje pretke u bezdan grdnje. Nemoj da pomisliš da je tvoj ishod bio predodređen na početku i da je tek sada otkriven. Ako razmišljaš na taj način, zar si onda zaboravio da tokom početnog stvaranja ljudskog roda nije stvorena nijedna posebna sotonska klasa ljudi, samo jedan ljudski rod sačinjen od Adama i Eve (što znači samo muškarac i žena)? Pretpostavimo da si na početku bio Sotonin potomak, zar bi Jahve Svojom tvorevinom obuhvatio sotonsku klasu ljudi? Da li bi On učinio nešto takvo? On je stvorio čoveka zarad Svog svedočenja; On je stvorio čoveka zarad Svoje slave. Da li bi On svesno stvorio klasu Sotoninog potomstva da Mu se namerno odupire? Kako bi Jahve mogao da uradi takvu stvar? Da jeste, ko bi rekao da je On pravedni Bog? Kad sada kažem da će neki od vas na kraju biti predati Sotoni, to ne znači da si od početka pripadao Sotoni; već to znači da si potonuo toliko nisko da čak i ako je Bog pokušao da te spasi, ti ipak nisi uspeo da zadobiješ to spasenje. Nema drugog izbora nego da te klasifikuje sa Sotonom. To je samo stoga što za tebe nema spasenja, a ne zato što je Bog nepravedan prema tebi i namerno je tvoju sudbinu predodredio da budeš otelotvorenje Sotone, a zatim te predaje Sotoni i namerno želi da patiš. U tome nije prava priča o delu osvajanja. Ako je to ono u šta veruješ, onda je tvoje razumevanje krajnje jednostrano! Osvajanje završne etape ima za cilj da spasi ljude, kao i da otkrije njihove ishode. Cilj joj je da razotkrije ljudsko izopačenje kroz sud, navodeći ih time da se pokaju, da ustanu i tragaju za životom i pravim putem u životu. Da probudi srca obamrlih i tupavih ljudi i da im, kroz sud, otkrije čovekovo unutrašnje buntovništvo. Međutim, ako ljudi još uvek nisu u stanju da se pokaju, još uvek nisu u stanju da streme ka pravom putu u životu i nisu u stanju da odbace ove iskvarenosti, onda će oni biti objekti Sotoninog proždiranja i nema im spasa. U tome je značaj osvajanja: da spasi ljude, kao i da otkrije njihove ishode. Dobri ishodi, loši ishodi – svi se otkrivaju delom osvajanja. Da li će ljudi biti spaseni ili prokleti, sve to se otkriva tokom dela osvajanja.

– „Reč”, tom I, „Božja pojava i delo”, „Prava priča o delu osvajanja (1)”

Svakodnevne reči Božje  Odlomak 31

Poslednji dani jesu dani kada će sva stvorenja kroz osvajanje biti klasifikovana prema svojoj vrsti. Osvajanje je delo poslednjih dana; drugim rečima, suđenje grehovima svake osobe jeste delo poslednjih dana. U suprotnom, kako bi ljudi mogli da budu klasifikovani prema svojoj vrsti? Delo klasifikacije svakoga prema svojoj vrsti, koje se obavlja među vama, jeste početak takvog dela u celoj vaseljeni. Posle toga će oni iz svih zemalja i svih naroda takođe morati da prime delo osvajanja. To znači da će svaka osoba koja je stvorena morati da bude klasifikovana prema svojoj vrsti, i da se preda pred sedištem suda da joj bude suđeno. Niko i ništa ne može izbeći ovu grdnju i sud, niti će iko ili išta izbeći klasifikaciju prema svojoj vrsti; svaka osoba će biti klasifikovana jer se ishodi svih stvorenja bliže i celo nebo i cela zemlja došli su do svog završetka. Kako bi čovek mogao da izbegne dan kada će se ljudsko postojanje okončati? Pa, prema tome, još koliko mogu trajati vaša dela buntovništva? Zar vaš poslednji dan sada nije tačno ispred vas? Kako oni koji se boje Boga i čeznu da se On pojavi mogu da ne vide dan pojave Božje pravednosti? Kako mogu da ne dobiju konačnu nagradu za dobrotu? Jesi li ti onaj koji čini dobro ili onaj koji čini zlo? Jesi li onaj koji prihvata pravedan sud a zatim se pokorava ili si onaj koji prihvata pravedan sud a zatim je proklet? Živiš li pred sedištem suda u svetlosti ili živiš u Adu usred tame? Zar ti sȃm nisi onaj koji najjasnije zna upravo da li će tvoj ishod biti u vidu nagrade ili u vidu kazne? Zar ti nisi onaj koji najjasnije zna i najdublje razume da je Bog pravedan? Dakle, kakvi su tvoje ponašanje i srce? Dok te danas osvajam, moram li zaista do detalja da ti objašnjavam da li je tvoje ponašanje dobro ili loše? Koliko toga si se odrekao zbog Mene? Koliko snažno Me obožavaš? Zar ti sȃm najjasnije ne znaš kako se ponašaš prema Meni? Trebalo bi da znaš bolje od ikoga kakav ćeš zapravo ishod imati! Uistinu ti kažem: Ja sam samo stvorio ljudski rod i stvorio sam tebe, ali vas nisam predao Sotoni; niti sam Ja namerno učinio da budete buntovni prema Meni ili da Mi se opirete i da vas zbog toga kažnjavam. Nisu li sve ove nesreće ono što dobijate jer su vam srca previše nepopustljiva, a vaše ponašanje previše podlo? Dakle, zar ne možete i sami da odredite svoj ishod? Zar u svojim srcima ne znate bolje od ikoga kakav će biti vaš ishod? Ljude osvajam upravo zbog toga da ih otkrijem i da vam bolje donesem spasenje. Ne zato da vas nateram da počinite zlo niti da vas namerno nateram da uđete u pakao uništenja. Kada dođe to vreme, tvoja ogromna patnja, tvoje plakanje i škrgutanje zubima – neće li sve to biti zbog tvojih grehova? Prema tome, nije li tvoja sopstvena dobrota ili tvoje sopstveno zlo najbolji sud o tebi? Nije li to dokaz koji najbolje može da otkrije kakav će biti tvoj ishod?

– „Reč”, tom I, „Božja pojava i delo”, „Prava priča o delu osvajanja (1)”

Svakodnevne reči Božje  Odlomak 32

Tokom poslednjih dana, Bog je došao uglavnom da bi govorio Svoje reči. On govori iz perspektive Duha, iz perspektive čoveka i iz perspektive trećeg lica; On govori na različite načine, koristeći jedan način za jedan vremenski period i koristi se ovim načinima govora kako bi promenio čovekove predstave i uklonio sliku nejasnog Boga iz čovekovog srca. Ovo je glavno delo koje Bog obavlja. Pošto čovek veruje da će Bog, kada dođe, isceliti bolesne isterati demone, činiti čuda i čoveku podariti materijalne blagoslove, Bog sprovodi ovu etapu dela – delo grdnje i suda – kako bi se uklonile takve stvari u čovekovim predstavama, kako bi čovek spoznao praktičnost i normalnost Boga i kako bi uklonio Isusov lik kakav postoji u njegovom srcu, dopuštajući novom Božjem liku da umesto toga zaokupi njegovo srce. Jednom kada lik Božji u čoveku ostari, taj lik postaje idol. Kada je Isus došao i obavio tu etapu dela, On nije predstavljao sveukupnost Božju. Pokazao je neka znamenja i učinio neka čudesa, izgovorio neke reči, da bi na kraju bio razapet. On je predstavljao jedan deo Boga. On nije mogao da predstavlja sve što je od Boga, već je predstavljao Boga obavljajući jedan deo Božjeg dela. To je zato što je Bog tako velik i tako čudesan i nedokučiv i zato što Bog obavlja samo po jedan deo svog dela u svakom dobu. Delo koje Bog obavlja tokom ovog doba sastoji se prvenstveno u pružanju reči života za čoveka, razotkrivanju čovekove priroda-suštine i njegove iskvarene naravi; eliminisanju njegovih religioznih predstava, feudalnog i zastarelog razmišljanja, znanja i kulture. Sve to se mora pročistiti kroz razotkrivanje Božjim rečima. U poslednjim danima, Bog koristi reči, a ne znamenja i čudesa, da bi usavršio čoveka. On koristi Svoje reči da razotkrije čoveka, da sudi čoveku, da izgrdi čoveka i da usavrši čoveka, kako bi čovek u Božjim rečima sagledao mudrost i divotu Božju i shvatio Božju narav i kako bi, kroz Božje reči, čovek sagledao dela Božja. Tokom Doba zakona, Jahve je izveo Mojsija iz Egipta Svojim rečima i kazao je neke reči Izraelcima; u to vreme, deo Božjih dela bio je otkriven, ali, kako je čovek bio ograničenog kova i kako ništa nije moglo da upotpuni njegovo znanje, Bog je nastavio da govori i da deluje. U Doba blagodati, čovek je još jednom video deo Božjih dela. Isus je mogao da pokazuje znamenja i čudesa, da isceljuje bolesne i izgoni demone, da bude razapet i da posle tri dana vaskrsne i pokaže se ovaploćen pred čovekom. Čovek nije znao ništa više od toga o Bogu. Čovek zna onoliko koliko mu Bog otkrije, a ako mu Bog ništa više ne otkrije, to bi onda bila mera čovekovog definisanja Boga. Stoga Bog nastavlja da deluje, kako bi produbio čovekovo znanje o Njemu i kako bi čovek postepeno spoznao suštinu Boga. U poslednjim danima, Bog koristi Svoje reči da bi čoveka usavršio. Tvoja iskvarena narav je razotkrivena Božjim rečima, a tvoje verske predstave su zamenjene Božjom praktičnošću. U poslednjim danima Bog se ovaplotio uglavnom da bi ispunio reči: „Reč postaje telo, Reč ulazi u telo i Reč se javlja u telu”, i ako nemaš temeljno znanje o tome, nećeš moći da budeš postojan. Tokom poslednjih dana, Bog prvenstveno namerava da obavi onu etapu dela u kojoj se Reč javlja u telu, što je jedan segment dela Božjeg plana upravljanja. Dakle, vaše znanje mora biti temeljno; bez obzira na to kako Bog deluje, On ne dozvoljava čoveku da Ga razgraniči. Da Bog nije obavio ovo delo tokom poslednjih dana, čovekovo znanje o Njemu ne bi moglo da napreduje. Ti bi samo znao da Bog može biti razapet i da može uništiti Sodomu i da Isus može da vaskrsne iz mrtvih i pojavi se pred Petrom… Ali ti nikada ne bi rekao da Božje reči mogu sve da postignu i da mogu da osvoje čoveka. Samo kroz doživljavanje Božjih reči možeš govoriti o takvom znanju. Što više od Božjeg dela budeš doživeo, to će tvoje znanje o Njemu biti temeljnije, i tek tada nećeš ograničavati Boga unutar svojih predstava. Čovek spoznaje Boga doživljavajući Njegovo delo; ne postoji drugi ispravan način da se spozna Bog.

– „Reč”, tom I, „Božja pojava i delo”, „Spoznanje sadašnjeg Božjeg dela”

Svakodnevne reči Božje  Odlomak 33

U ovoj, završnoj etapi dela, rezultati se postižu posredstvom reči. Putem reči čovek uspeva da dokuči mnoge tajne, kao i dela koja je Bog činio tokom prethodnih generacija; putem reči Sveti Duh prosvetljuje čoveka; putem reči čovek uspeva da razume tajne koje prošle generacije nikad ranije nisu razotkrile, te dela proroka i apostola iz davno prohujalih vremena i načela po kojima su oni delovali; putem reči čovek uspeva da shvati i narav Boga Samoga, da sazna za sopstveno buntovništvo i otpor, kao i da spozna svoju suštinu. Kroz sve ove etape dela i kroz sve izgovorene reči, čovek upoznaje delo Duha, delo koje izvršava Božje ovaploćeno telo i, povrh toga, celokupnu narav Njegovu. I tvoje poznavanje Božjeg dela upravljanja tokom šest hiljada godina takođe je stečeno posredstvom reči. Nisu li i spoznaja tvojih nekadašnjih predstava i to što si uspeo da ih ostaviš po strani takođe postignuti putem reči? U prethodnoj je etapi Isus predočavao znamenja i čuda, ali u ovoj etapi nema nikakvih znamenja, niti čuda. Nisi li i do svog razumevanja razloga zbog kojih Bog više ne predočava znamenja i čuda došao putem reči? Prema tome, reči izgovorene tokom ove etape nadmašuju delo koje su činili apostoli i proroci minulih pokoljenja. Čak ni proročanstvima koja su proroci kazivali ne bi mogao da bude ostvaren ovaj rezultat. Proroci su kazivali samo proročanstva, govorili o onome što će se u budućnosti dešavati, ali ne i o delu koje je Bog u to vreme želeo da učini. Nisu govorili da bi usmeravali živote ljudi, darivali istinu ljudskom rodu ili im otkrili tajne, a ponajmanje da bi ljudima darivali život. U rečima kazanim u ovoj etapi ima istine i predskazanja, ali one uglavnom služe da čoveku podare život. Sadašnje se reči razlikuju od predskazanja proroka. Ovo je etapa dela i ona se obavlja zarad čovekovog života, da bi se promenila čovekova život-narav, a ne zarad izgovaranja proročanstva. Prvu etapu činilo je delo Jahvea: trebalo je da Njegovo delo čoveku utre put ka obožavanju Boga na zemlji. Bilo je to delo početka i imalo je za cilj da se na zemlji pronađe izvorište za delo. U to je vreme Jahve Izraelce podučavao da svetkuju Šabat, da poštuju svoje roditelje i da žive jedni s drugima u miru. To je tako bilo zato što ljudi tog vremena nisu shvatali šta je to što čoveka čini čovekom, niti su razumevali kako treba da žive na zemlji. Stoga je bilo nužno da On u ovoj prvoj etapi dela usmeri ljude kako da žive. Ništa od onoga što im je Jahve kazao nije ranije bilo poznato ljudima, niti su se oni time odlikovali. U to je vreme Bog uzdigao mnoge proroke kako bi kazivali proročanstva, a svi su oni to činili pod vođstvom Jahvea. To je, jednostavno, bila jedna od stavki u Božjem delu. Bog se u prvoj etapi nije ovaplotio, te je stoga svim plemenima i narodima uputstva davao preko proroka. Kad je Isus u Svoje vreme obavljao delo, On nije toliko govorio kao što to danas čini. Ova etapa dela reči u poslednjim danima nikad ranije nije bila učinjena, tokom minulih doba i pokoljenja. Iako su Isaija, Danilo i Jovan govorili mnoga proročanstva, njihova su proročanstva bila sasvim drugačija od reči koje se danas izgovaraju. Ono što su oni kazivali bila su samo proročanstva, ali reči koje se danas izgovaraju to nisu. Ako bih sve ovo što sada govorim pretočio u proročanstva, da li biste ih mogli razumeti? Ako bismo pretpostavili da se ono o čemu sam govorio odnosi na stvari koje će se desiti tek pošto Ja odem, kako bi ti to onda mogao da shvatiš? Delo reči nikada nije učinjeno u vreme Isusa, niti u Dobu zakona. Možda će neko reći: „Nije li i Jahve takođe izgovarao reči u vreme Njegovoga dela? Zar nije i Isus, pored isceljivanja bolesti, izgona demona i predočavanja znamenja i čuda, takođe izgovarao reči u vreme Svog delovanja?” Postoje razlike u onome što je rečeno. U čemu je bila suština reči koje je govorio Jahve? On je samo usmeravao ljude kako da žive svoj život na zemlji, pri tom se ne dotičući duhovnih stvari u životu. Zašto se kaže da je Jahve govorio da bi ljudima iz svih krajeva davao uputstva? Izraz „davati uputstva” znači eksplicitno saopštavati i neposredno zapovedati. On čoveka nije opskrbljivao životom, već ga je, jednostavno, uzimao za ruku i podučavao kako da Ga se boji, bez suvišnih parabola. Delo koje je Jahve učinio u Izraelu nije se sastojalo u orezivanju čoveka, njegovom dovođenju u red, niti u donošenju suda i grdnje, već u usmeravanju čoveka. Jahve je Mojsiju zapovedio da svom narodu kaže da u pustinji skuplja manu. Svako jutro, pre svanuća, trebalo je da skupe taman toliko mane koliko će toga dana pojesti. Manu nije bilo moguće sačuvati za naredni dan, jer bi se ubuđala. On ljudima nije držao predavanja, niti je razotkrivao njihovu prirodu, njihove misli i ideje. On ljude nije menjao, već ih je usmeravao u tome kako treba da žive. Ljudi tog vremena bili su nalik deci – ništa nisu shvatali i mogli su da obavljaju samo osnovne mehaničke pokrete, te je stoga Jahve samo uveo zakone kojima će rukovoditi mnoštvom.

– „Reč”, tom I, „Božja pojava i delo”, „Tajna ovaploćenja (4)”

Svakodnevne reči Božje  Odlomak 34

Bog govori Svoje reči i obavlja Svoje delo u skladu sa svakim dobom, a u različitim dobima On govori različite reči. Bog se ne pridržava propisa, ne ponavlja isto delo, niti oseća žal za onim što je prošlo; On je Bog koji je uvek nov i nikada star i svakoga dana govori nove reči. Ti treba da se pridržavaš onoga čega se danas treba pridržavati; to je čovekova odgovornost i dužnost. Od suštinskog je značaja da primena bude usredsređena na današnju svetlost i reči Božje. Bog se ne pridržava propisa i može da govori sa mnogo različitih stanovišta da bi otkrio Svoju mudrost i svemoć. Nebitno je da li On govori sa stanovišta Duha ili čoveka, ili neke druge osobe – Bog je uvek Bog, a ti ne možeš reći da On nije Bog zato što govori sa stanovišta čoveka. Neki ljudi su razvili predstave usled različitih stanovišta sa kojih Bog govori. Takvi ljudi nisu spoznali Boga, niti su spoznali Njegovo delo. Ako bi Bog uvek govorio sa istog stanovišta, zar čovek ne bi ograničio Boga? Da li bi Bog mogao da dozvoli čoveku da se tako ponaša? Nezavisno od stanovišta s kojeg Bog govori, On zna s kojim naumom to čini. Ako bi Bog uvek govorio sa stanovišta Duha, da li bi ti bio sposoban da opštiš sa Njim? Stoga On ponekad govori sa stanovišta druge osobe da bi te opskrbio i usmerio te ka stvarnosti. Sve što Bog radi je prikladno. Ukratko, sve je to Bog uradio i ti u to ne treba da sumnjaš. On je Bog, te stoga nije bitno sa kojeg stanovišta govori, jer će On uvek biti Bog. To je nepromenljiva istina. Kako god da deluje, On je uvek Bog i Njegova suština se neće promeniti! Petar je mnogo voleo Boga i bio je čovek koji je u skladu sa Božjim namerama, ali Bog nije posvedočio o njemu kao o Gospodu ili Hristu, jer je suština bića onakva kakva jeste i nikada se ne može promeniti. Bog se u Svom delu ne pridržava propisa, ali primenjuje različite metode da bi Svoje delo učinio delotvornim i da bi produbio čovekovu spoznaju o Njemu. Svrha svakog Njegovog metoda jeste da pomogne čoveku da Ga spozna i da usavrši čoveka. Nezavisno od toga koji metod delovanja primenjuje, svaki ima za svrhu da ljude izgrađuje i da ih usavršava. Ako je neki od Njegovih metoda delovanja trajao veoma dugo, to je bilo zato da bi kalio ljudsku veru u Njega. Stoga nema mesta sumnji u vašim srcima. Sve su to koraci Božjeg dela i vi im se morate pokoravati.

– „Reč”, tom I, „Božja pojava i delo”, „Sve se ostvaruje rečju Božjom”

Svakodnevne reči Božje  Odlomak 35

Bog je došao na zemlju najviše zato da bi govorio Svoje reči; ono s čim si u kontaktu je reč Božja; ono što čitaš je reč Božja; ono što čuješ je reč Božja, ono čega se pridržavaš je reč Božja, ono što doživljavaš je reč Božja, a time što se ovog puta ovaplotio, Bog prvenstveno koristi reč da bi usavršio čoveka. On ne prikazuje znamenja ni čuda, a pogotovo ne obavlja ono delo koje je Isus obavljao u prošlosti. Iako su Oni Bog, i obojica su telo, Njihove službe nisu iste. Kada je Isus došao, On je takođe činio deo Božjeg dela i izgovorio je nekolike reči – ali šta je bilo glavno delo koje je ostvario? Glavno delo koje je On ostvario bilo je delo raspeća. On je uzeo obličje grešnog tela da bi dovršio delo raspeća i spasao čitavo čovečanstvo, i poslužio je kao žrtva za greh zarad svih grehova čovečanstva. To je glavno delo koje je On ostvario. Konačno, On je pokazao put krsta onima koji su kasnije došli. Kada je Isus došao, bilo je to prvenstveno radi dovršetka dela iskupljenja. On je iskupio čitavo čovečanstvo i doneo čoveku jevanđelje nebeskog carstva, a povrh toga je objavio put ka Carstvu nebeskom. Zbog toga su svi oni koji su kasnije došli govorili: „Mi treba da hodamo putem krsta i da se žrtvujemo za krst.” Naravno, u početku je Isus takođe činio druga dela i govorio neke reči da bi se čovek pokajao i ispovedio svoje grehe. Ali Njegova služba je ipak bila raspeće, a tri i po godine koje je On proveo propovedajući o putu bile su priprema za raspeće koje je stiglo posle. Nekoliko prilika u kojima se Isus molio takođe su bile zarad raspeća. Normalan ljudski život koji je vodio i trideset tri i po godine, koliko je živeo na zemlji, prvenstveno su bili zarad obavljanja dela raspeća; iz njih je On crpeo snagu da ponese ovo delo. Zato se i kaže da Mu je Bog poverio delo raspeća. Koje će delo ovaploćeni Bog obaviti danas? Danas se Bog ovaplotio prvenstveno zato da bi dovršio delo „Reč koja se pojavljuje u telu”. On koristi reč kako bi usavršio čoveka i navodi ga da prihvati orezivanje i oplemenjivanje rečju. U Svojim rečima On dovodi do toga da zadobiješ opskrbu i da zadobiješ život i navodi te da vidiš Njegovo delo i Njegove postupke. Bog koristi reč da te izgrdi i oplemeni, te stoga, čak i ako trpiš bol, to je takođe zbog reči Božje. Danas Bog ne obavlja Svoje delo pomoću činjenica, već pomoću reči. Tek pošto Njegova reč dođe do tebe, Sveti Duh će moći da deluje u tebi i da učini da trpiš bol ili okusiš slast. Samo reč Božja može da te odvede u stvarnost i samo reč Božja ima sposobnost da te usavrši. Prema tome, u najmanju ruku moraš shvatiti sledeće: delo koje Bog obavlja u poslednjim danima prvenstveno je delo koje koristi Njegove reči kako bi svakog čoveka usavršio i usmerio. Sve Njegovo delovanje je kroz reč; On se ne služi činjenicama da bi te izgrdio. Ponekad se neki ljudi opiru Bogu. Bog ne izaziva u tebi veliku neprijatnost, tvoje telo nije izloženo grdnji, niti trpi bilo kakav bol – međutim, čim Njegova reč dođe do tebe i oplemeni te, postaje ti neizdrživo. Zar nije tako? U vreme služitelja, Bog je rekao da se čovek baci u bezdan. Da li je čovek zaista završio u bezdanu? Naprosto, kroz upotrebu reči zarad oplemenjivanja čoveka, čovek je zakoračio u bezdan. Prema tome, za vreme poslednjih dana, kada se Bog ovaploćuje, On prvenstveno koristi reč da sve postigne i da sve obznani. Samo u Njegovim rečima možeš videti ono što On jeste; samo u Njegovim rečima možeš videti da je On Sâm Bog. Kada ovaploćeni Bog dođe na zemlju, On ne obavlja nikakvo drugo delo, već izgovara reči – stoga nema potrebe za činjenicama; samo reči su dovoljne. To je zato što je On prvenstveno došao da obavi ovo delo, da dozvoli čoveku da ugleda Njegovu veliku silu i vrhovnost u Njegovim rečima, da dozvoli čoveku da u Njegovim rečima vidi Njegovu poniznost i skrivenost i da dozvoli čoveku da Njegovu sveukupnost spozna u Njegovim rečima. Sve što On ima i sve što On jeste nalazi se u Njegovim rečima. Njegova mudrost i čudesnost su u Njegovim rečima. U ovome možeš da vidiš mnoge metode kojima Bog govori Svoje reči. Bog je toliko dugo radio i uglavnom je opskrbljivao čoveka, razotkrivao ga ili orezivao. Bog nikoga ne proklinje olako, a čak i kada to čini, On ga proklinje rečju. Prema tome, u ovom dobu Božjeg ovaploćenja nemoj očekivati da vidiš Boga kako ponovo leči bolesne i izgoni demone, te prestani stalno da tražiš znamenja – od njih nema nikakve koristi! Ta znamenja ne mogu da usavrše čoveka! Prostije rečeno: Sâm ovaploćeni praktični Bog danas ništa ne čini; On samo govori. To je istina! On koristi reči da te usavrši i koristi reči da te nahrani i napoji. On takođe koristi reči da deluje i koristi reči da zameni činjenice i da te natera da spoznaš Njegovu praktičnost. Ako jasno vidiš ovaj način Božjeg dela, onda je malo verovatno da ćeš postati negativan. Umesto da se usredsređujete na negativne stvari, treba da se usmerite samo na ono što je pozitivno – što znači da, nezavisno od toga da li su se reči Božje ispunile ili nisu i da li se neka činjenica dogodila ili nije, Bog dovodi do toga da iz Njegovih reči čovek zadobije život i to je najveće od svih znamenja; a povrh toga, to je nepobitna činjenica. To je najbolji dokaz kroz koji se spoznaje Bog, znamenje veće od bilo kojeg znamenja. Samo te reči mogu usavršiti čoveka.

– „Reč”, tom I, „Božja pojava i delo”, „Sve se ostvaruje rečju Božjom”

Svakodnevne reči Božje  Odlomak 36

Od samog osvita Doba carstva, Bog je počeo da objavljuje Svoje reči. U budućnosti, ove će se reči postepeno ispunjavati, a do tog trenutka, čovekov život će već sazreti. Bog koristi reč da razotkrije iskvarene čovekove naravi; to je praktičnije i potrebnije. On ne koristi ništa drugo do reči da obavi Svoje delo ne bi li usavršio čovekovu veru, jer danas je Doba reči, a ono zahteva čovekovu veru, rešenost i saradnju. Delo ovaploćenog Boga u poslednjim danima je upotreba Njegove reči da bi služio čoveku i opskrbljivao ga. Tek kada ovaploćeni Bog završi sa izgovaranjem Svojih reči, one će početi da se ispunjavaju. Dok ih On bude govorio, Njegove reči neće biti ispunjene, jer, dok je On u etapi ovaploćenja, Njegove reči ne mogu biti ispunjene. To je zato da bi čovek mogao da vidi da je Bog telo, a ne Duh, da bi čovek mogao da praktičnost Božju vidi sopstvenim očima. Na dan kada Njegovo delo bude dovršeno, kada sve reči koje On treba da izgovori na zemlji budu izrečene, Njegove reči će početi da se ispunjavaju. Ovo nije doba ispunjavanja Božjih reči, zato što On još uvek nije završio sa izgovaranjem Svojih reči. Dakle, ako vidiš da Bog još uvek govori Svoje reči na zemlji, ne očekuj da se Njegove reči ispune; kada Bog bude prestao da izgovara Svoje reči i kada Njegovo delo na zemlji bude dovršeno, tada će Njegove reči početi da se ispunjavaju. U rečima koje On izgovara na zemlji sadržana je, s jedne strane, opskrba života, a s druge, proročanstvo – proročanstvo o stvarima koje će doći, o stvarima koje će biti učinjene i o onome što tek treba da bude postignuto. Isusove reči su takođe sadržale proročanstvo. S jedne strane, On je opskrbljivao život, a s druge je izgovarao proročanstva. Danas se ne govori o istovremenosti reči i činjenica, zato što je prevelika razlika između onoga što čovek može da vidi sopstvenim očima i činjenica koje Bog ostvaruje. Samo se može reći da, kada se jednom delo Božje završi, Njegove reči će biti ispunjene, a činjenice će nastupiti posle reči. Tokom poslednjih dana, ovaploćeni Bog dolazi na zemlju da obavlja službu reči, a prilikom obavljanja službe reči On samo izgovara reči i ništa Mu drugo nije bitno. U trenutku kada se Božje delo promeni, Njegove reči će početi da se ispunjavaju. Danas se reči prvo koriste da bi ti bio usavršen; kada On zadobije slavu u celoj vaseljeni, Njegovo delo će biti upotpunjeno – sve reči koje treba da budu izrečene biće izrečene i sve reči će postati činjenice. Bog je došao na zemlju u poslednjim danima kako bi obavljao službu reči, da bi Ga čovek spoznao i kako bi iz Njegove reči uvideo ono što On jeste, kao i Njegovu mudrost i sva Njegova čudesna dela. Tokom Doba carstva, Bog prvenstveno koristi reč da bi osvojio celokupno čovečanstvo. U budućnosti, Njegova reč će stići i do svake religije, oblasti, nacije i veroispovesti. Bog koristi reč da bi osvajao, da bi sve ljude naveo da vide kako Njegova reč sa sobom nosi autoritet i moć – stoga se vi danas suočavate samo sa rečju Božjom.

Reči koje Bog govori u ovom dobu razlikuju se od onih koje su izgovorene tokom Doba zakona, kao što se ove razlikuju od reči izgovorenih tokom Doba blagodati. Delo reči nije obavljano u Doba blagodati; samo se pominjalo da je Bog razapet kako bi iskupio celo čovečanstvo. Biblija samo govori o tome zašto je Isus trebalo da bude razapet, o patnji kojoj je On bio izložen tokom raspeća, i kako čovek treba da bude razapet zarad Boga. Tokom tog doba, sve delo koje je Bog obavljao bilo je usmereno ka raspeću. Tokom Doba carstva, ovaploćeni Bog izgovara reči da bi osvojio sve one koji veruju u Njega. To je „Reč koja se pojavljuje u telu”; Bog je došao za vreme poslednjih dana da obavi to delo i da ostvari pravo značenje Reči koja se pojavljuje u telu. On samo izgovara reči, a retko kada se neka činjenica zaista dogodi. To je sama suština Reči koja se pojavljuje u telu, a kada ovaploćeni Bog izgovara Svoje reči, to je pojavljivanje Reči u telu, i to je Reč koja dolazi u telu. „U početku beše Reč, i Reč beše kod Boga, i Reč beše Bog, i Reč postade telo.” Ovo delo (delo pojavljivanja Reči u telu) jeste delo koje će Bog ostvariti u poslednjim danima i to je poslednje poglavlje čitavog Njegovog plana upravljanja, te stoga Bog mora da dođe na zemlju i da Svoje reči ispolji u telu. Ono što se učini danas, ono što će biti učinjeno u budućnosti, ono što će Bog postići, čovekovo konačno odredište, ko će biti spasen, ko će biti uništen i tako dalje – celokupno to delo koje treba postići na kraju je jasno izloženo i sve to ima za cilj postizanje stvarnog značaja Reči koja se pojavljuje u telu. Ranije objavljene upravne odluke i ustav, ko će biti uništen, ko će ući u počinak – sve što je rečeno mora biti ispunjeno. To je delo koje ovaploćeni Bog prvenstveno obavlja tokom poslednjih dana, kako bi ljudi shvatili gde pripadaju oni koji su od Boga predodređeni, a gde oni koje Bog nije predodredio, kako će Njegov narod i sinovi biti razvrstani, šta će se dogoditi sa Izraelom, šta će se dogoditi sa Egiptom – u budućnosti, svaka od ovih reči biće ispunjena. Ritam Božjeg dela se ubrzava. Bog koristi reči kao sredstva da čoveku otkrije šta treba da bude učinjeno u svakom dobu, šta treba da učini ovaploćeni Bog poslednjih dana i kakva je Njegova služba koja treba da bude obavljena, a sve te reči imaju za cilj ostvarenje pravog značaja Reči koja se pojavljuje u telu.

Bog obavlja Svoje delo u celoj vaseljeni. Svi oni koji veruju u Njega moraju da prihvate Njegovu reč, da jedu i piju Njegovu reč; niko ne može da bude zadobijen od Boga tako što će videti znamenja i čuda koja prikazuje Bog. Kroz minula doba i kroz generacije, Bog je uvek koristio reč da bi usavršio čoveka. Stoga vi ne treba da svu svoju pažnju posvećujete znamenjima i čudima, već treba da stremite ka tome da vas Bog usavrši. U Doba zakona iz Starog zaveta, Bog je izgovorio nekolike reči, a u Doba blagodati je i Isus izgovorio mnogo reči. Nakon što je Isus izrekao mnogo reči, apostoli i učenici koji su kasnije došli predvodili su ljude da praktično postupaju u skladu sa Isusovim zapovestima i sve su doživljavali u skladu sa rečima koje je izgovorio Isus i sa načelima koja je On preneo. U poslednjim danima, Bog prvenstveno koristi reč da bi usavršio čoveka. On ne koristi znamenja i čuda da bi čoveka na silu uverio; to ne može da ispolji veliku Božju silu. Ako bi Bog samo prikazivao znamenja i čuda, time ne bi mogla da se ispolji praktičnost Božja i time čovek ne bi mogao da bude usavršen. Bog ne usavršava čoveka znamenjima i čudima, već koristi reč da bi zalio i pastirski čuvao čoveka, posle čega čovek može u potpunosti da se pokori Bogu i da zadobije bogopoznanje. To je cilj dela koje On obavlja i reči koje izgovara. Bog ne koristi metod prikazivanja znamenja i čuda da bi usavršio čoveka – On koristi reči i koristi brojne metode dela da bi usavršio čoveka. Bilo da se radi o oplemenjivanju, orezivanju ili opskrbljivanju rečima, Bog govori iz mnogo različitih perspektiva da bi usavršio čoveka i da bi čoveku omogućio da zadobije više znanja o Božjem delu, Njegovoj mudrosti i čudesnosti. Kada čovek bude upotpunjen, u vreme kada Bog bude ovo doba priveo kraju u poslednjim danima, tek tada će čovek moći da vidi znamenja i čudesna dela. Kada budeš spoznao Boga i kad budeš u stanju da Mu budeš pokoran ma šta On činio, nećeš više imati nikakve predstave o Njemu dok budeš video znamenja i čudesna dela. U ovom trenutku, ti si iskvaren i nisi sposoban za potpunu pokornost Bogu – da li misliš da si dostojan da vidiš znamenja i čudesna dela? Kada Bog prikazuje znamenja i čudesna dela, to je kada kažnjava čoveka, kao i kada se doba menja i, još i više, to je vreme kada se doba završava. Kada se Božje delo sprovodi normalno, On ne prikazuje znamenja i čudesna dela. Prikazivanje znamenja i čudesnih dela za Njega je izuzetno jednostavno, ali to nije načelo Božjeg dela, niti je to cilj Božjeg upravljanja čovekom. Ako bi čovek video znamenja i čudesna dela, i ako bi se duhovno telo Božje takođe pojavilo čoveku, zar ne bi onda svi ljudi „verovali u” Boga? Ranije sam rekao da će grupa pobednika biti zadobijena sa Istoka, pobednika koji će izaći iz velike nedaće. Šta znače te reči? Znače da su ti ljudi koji bivaju zadobijeni istinski su pokorni tek nakon što prođu kroz sud, grdnju, orezivanje i sve vrste oplemenjivanja. Vera tih ljudi nije nejasna, već praktična. Oni nisu videli nikakva znamenja ni čudesa, niti bilo kakva čuda, oni ne mogu da govore uzvišene reči i doktrine, niti da izraze duboke uvide; umesto toga, oni imaju stvarnost i reči Božje, kao i praktičnu i istinsku spoznaju Boga. Zar takva grupa ljudi ne može bolje da pokaže veliku Božju silu? Božje delo za vreme poslednjih dana je praktično delo. U doba Isusa, On nije došao da usavrši čoveka, već da ga spase, pa je zato prikazao neka čuda da bi Ga ljudi sledili. Jer, On je prvenstveno došao da dovrši delo raspeća, a prikazivanje znamenja nije bilo deo Njegove službe. Takva znamenja i čudesna dela prikazana su samo zato da bi Njegovo delo bilo efikasno; sve je to bio dodatni posao koji nije predstavljao delo čitavog doba. Za vreme starozavetnog Doba zakona, Bog je takođe prikazao neka znamenja i čudesna dela – ali delo koje Bog danas obavlja je praktično delo i On svakako sada ne bi prikazivao znamenja i čudesna dela. Da je prikazao znamenja i čudesna dela, Njegovo praktično delo bi zapalo u nered i On ne bi bio u stanju da nastavi sa delovanjem. Ako bi Bog rekao da će čoveka usavršiti rečju, a uz to prikazivao znamenja i čuda, da li bi to onda moglo da otkrije da li čovek zaista veruje u Njega ili ne? Stoga Bog ne čini takve stvari. Previše je religije u čoveku; Bog je došao za vreme poslednjih dana da bi iz čoveka isterao sve te religijske predstave i natprirodne stvari i naveo čoveka da spozna praktičnost Božju, te da ukloni nejasan i nerealan lik Božji, za koji se može reći da uopšte ne postoji. Dakle, sada je od presudne važnosti samo to da spoznaš praktičnost! Istina je od svega preča. Koliko istine danas ima u tebi? Da li se sve što prikazuje znamenje i čudesna dela može nazvati Bogom? Zli duhovi takođe mogu da prikazuju znamenja i čudesna dela; mogu li se onda i svi oni nazvati Bogom? U svojoj veri u Boga, ono što čovek traži jeste istina, a ono za čim stremi jeste život, a ne znamenja i čuda. To treba da bude cilj svih koji veruju u Boga.

U ono vreme, Isusovo delo bilo je delo iskupljenja celog čovečanstva. Grehovi svih koji su verovali u Njega bivali su oprošteni; sve dok si verovao u Njega, On bi te iskupljivao; ako si verovao u Njega, nisi više bio grešan, već si bivao oslobođen grehova. To je značilo biti spasen i biti opravdan verom. Ipak, u onima koji su verovali ostajalo je nešto buntovno, nešto što se suprotstavljalo Bogu i što je tek trebalo polako uklanjati. Spasenje nije značilo da je čovek potpuno zadobijen od strane Isusa, već da više ne pripada grehu, da su mu grehovi oprošteni. Pod uslovom da veruješ u Njega, više ne bi pripadao grehu. U to vreme, Isus je činio mnoga dela koja su Njegovim učenicima bila neshvatljiva i govorio mnogo toga što ljudi nisu razumeli. To je zato što On u to vreme nije davao nikakva objašnjenja. Tako je, nekoliko godina nakon što je On otišao, Matej napravio Isusov rodoslov, a drugi su takođe učinili mnogo toga što je čoveku bilo po volji. Isus nije došao da bi čoveka usavršio i zadobio, već da bi obavio jednu etapu dela: objavu jevanđelja o carstvu nebeskom i dovršetak dela raspeća. I tako, čim je Isus razapet, Njegovo je delo u potpunosti dovršeno. Ali, u sadašnjoj etapi – delu osvajanja – mora se izreći više reči, uraditi više dela i obaviti mnogo procesa. Isto tako moraju biti otkrivene tajne Isusovog i Jahveovog dela, kako bi svi ljudi mogli da veruju sa razumevanjem i jasnoćom, jer je ovo delo poslednjih dana, a poslednji dani predstavljaju završetak Božjeg dela, vreme njegovog kraja. Ova etapa dela učiniće ti kristalno jasnim Jahveov zakon i Isusovo iskupljenje, a obavlja se prvenstveno zato da bi razumeo celokupno delo Božjeg plana upravljanja od šest hiljada godina, shvatio sav značaj i suštinu ovog plana upravljanja i razumeo svrhu celokupnog dela koje je Isus učinio i reči koje je izrekao, pa čak i svoju slepu veru u Bibliju i svoje obožavanje Biblije. To će ti omogućiti da sve to u potpunosti shvatiš. Razumećeš delo koje je obavio Isus, kao i današnje Božje delo; razumećeš i uvidećeš celokupnu istinu, život i put. U etapi dela koje je Isus obavljao, zašto je Isus otišao, a da to delo nije okončao? Zato što etapa Isusovog dela nije bila zaključno delo. Kada je bio prikovan za krst, došao je kraj i Njegovim rečima; nakon Njegovog raspeća, Njegovo delo bilo je u potpunosti završeno. To nije bilo kao u trenutnoj etapi, u kojoj će Božje delo biti okončano tek pošto reči budu izgovorene do kraja i celo Njegovo delo bude dovršeno. Tokom Isusove etape dela, mnoge reči su ostale neizrečene ili nisu bile sasvim jasno artikulisane. Međutim, Isus nije mario za to da li su Njegove reči iskazane u potpunosti, jer Njegova služba nije bila služba reči, pa je zato, nakon što je bio prikovan za krst, otišao. Ta etapa dela bila je prvenstveno zarad raspeća i razlikuje se od trenutne etape. Ova trenutna etapa dela prvenstveno je zarad dovršetka, raščišćavanja i privođenja celog dela kraju. Ako reči ne budu izgovorene do samog kraja, neće biti načina da se ovo delo završi, jer u ovoj etapi rada celo delo privodi kraju i ostvaruje pomoću reči. U ono vreme, Isus je učinio mnoga dela koja su čoveku bila neshvatljiva. Otišao je tiho, a danas još uvek ima mnogo onih koji ne razumeju Njegove reči. Njihovo shvatanje je pogrešno, no oni ipak veruju da je ispravno, te ne znaju da greše. Poslednja etapa će Božje delo konačno privesti kraju i pružiti njegovo zaključenje. Svi će napokon shvatiti i spoznati Božji plan upravljanja. Biće ispravljene čovekove predstave i namere, njegovo pogrešno shvatanje, njegove predstave o Jahveovom i Isusovom delu, njegova gledišta o nevernicima i sva ostala njegova izobličavanja. I čovek će razumeti sve ispravne puteve u životu, celokupno delo koje je Bog učinio i svu istinu. Kada se to bude dogodilo, ova etapa dela će se završiti. Jahveovo delo je bilo stvaranje sveta, to je bio početak; ta etapa je kraj dela i njegov zaključak. Na početku, Božje delo se obavljalo među izabranim narodom Izraela i bilo je to pionirsko delo na najsvetijem od svih mesta. Poslednja etapa dela obavlja se se u najnečistijoj od svih zemalja, kako bi sudila svetu i privela doba kraju. U prvoj etapi, Božje delo je učinjeno na najsvetlijem, dok se poslednja etapa izvršava na najmračnijem od svih mesta, a taj će se mrak odagnati, nastupiće svetlost i svi će ljudi biti osvojeni. Kada ljudi iz ovog najnečistijeg i najmračnijeg od svih mesta budu osvojeni i kada celokupno stanovništvo bude priznalo da postoji Bog, koji jeste istiniti Bog, i kada svaka osoba bude u potpunosti uverena, ta činjenica će biti iskorišćena za sprovođenje dela osvajanja čitave vaseljene. Ova etapa dela je reprezentativna. Jednom kada se delo ovog doba završi, tada će i delo šest hiljada godina dugog upravljanja biti u potpunosti završeno. Jednom kad budu osvojeni oni koji žive na najmračnijem od svih mesta, podrazumeva se da će tako biti i na svim drugim mestima. Kao takvo, samo delo osvajanja u Kini ima reprezentativni značaj. Kina otelovljuje sve sile tame, a kineski narod predstavlja sve one koji su od tela, od Sotone i od putenosti. Upravo je kineski narod taj koji je velika crvena aždaja najviše iskvarila, koji ima najsnažniji otpor prema Bogu, čija je ljudskost najniža i najnečistija, te stoga predstavlja arhetip čitavog iskvarenog čovečanstva. To ne znači da druge zemlje nemaju nikakvih problema; čovekove predstave su svuda iste i, mada narodi ovih zemalja mogu biti dobrog kôva, ako ne poznaju Boga, onda Mu se sigurno protive. Zašto su se Jevreji takođe bunili protiv Boga i prkosili Mu? Zašto su Mu se i Fariseji protivili? Zašto je Juda izdao Isusa? U to vreme, mnogi učenici nisu poznavali Isusa. Zašto ljudi, nakon što je Isus razapet i ponovo se vazdigao, i dalje nisu verovali u Njega? Zar čovekovo buntovništvo nije svuda isto? Reč je samo o tome da su ljudi u Kini uzeti za primer, i kada budu osvojeni, postaće model i uzorak i služiće kao postavka drugima. Zašto sam uvek govorio da ste vi dodatak Mom planu upravljanja? U kineskom narodu se iskvarenost, nečistoća, nepravednost, protivljenje i buntovništvo najpotpunije manifestuju i razotkrivaju u svim svojim različitim oblicima. S jedne strane, oni su lošeg kova, a sa druge, njihov život i mentalitet su nazadni, a njihove navike, društveno okruženje, porodica u kojoj su rođeni – sve je to siromašno i najnazadnije. njihov status je takođe nizak. Delo na ovom mestu je reprezentativno, a nakon što ovo probno delo bude u potpunosti izvršeno, naredno Božje delo biće mnogo lakše. Kada se ovaj korak dela završi, naredno delo neće biti nimalo teško. Jednom kada se ovaj korak dela ostvari, veliki uspeh biće u potpunosti postignut, a delo osvajanja čitave vaseljene biće potpuno okončano.

Doba blagodati otpočelo je sa Isusovim imenom. Kada je Isus otpočeo Svoju službu, Sveti Duh je počeo da svedoči o Isusovom imenu, dok se ime Jahve nije više pominjalo; umesto toga, Sveti Duh se novog dela uglavnom prihvatio pod Isusovim imenom. Svedočantsvo onih koji su u Njega verovali dato je zarad Isusa Hrista, a rad koje su oni obavljali takođe je bio zarad Isusa Hrista. Svršetak starozavetnog Doba zakona značio je da je privedeno kraju delo koje se uglavnom obavljalo pod Jahvinim imenom. Od tog trenutka, Božje ime nije više bilo Jahve; umesto toga, On je nazvan Isusom i od tada je Sveti Duh počeo uglavnom da dela pod imenom Isus. Dakle, vi danas i dalje jedete i pijete Jahvine reči, i dalje na stvari primenjujete delo Doba zakona – zar ne primenjujete propise? Niste li zaglavljeni u prošlosti? Vi sad znate da su nastupili poslednji dani. Je li moguće da će se, kad Isus dođe, On i dalje zvati Isusom? Jahve je izraelskom narodu kazao da će Mesija doći, a kad je On došao, nisu Ga zvali Mesijom, već Isusom. Isus je rekao da će On opet doći i da će doći onako kako je i otišao. To su bile reči Isusove, ali da li si ti video na koji je način Isus otišao? Isus je otplovio na belom oblaku, ali da li je moguće da će se On lično na belom oblaku vratiti među ljude? Kad bi tako bilo, zar se On ne bi i dalje zvao Isusom? Kad Isus ponovo dođe, doba će se dotle već promeniti; hoće li On onda moći da se i dalje zove Isusom? Da li Bog zaista može biti poznat samo pod imenom Isus? Zar se On u novom dobu ne bi mogao zvati nekim drugim imenom? Može li lik jedne osobe s jednim konkretnim imenom predstavljati Boga u Njegovoj celovitosti? Bog u svakom dobu obavlja novo delo i zove se novim imenom; kako bi On mogao isto delo da obavlja u različitim dobima? Kako bi se On mogao držati starog? Isusovo ime uzeto je zarad dela iskupljenja; može li se On onda zvati istim imenom kad se bude vratio u poslednjim danima? Hoće li On i dalje obavljati delo iskupljenja? Kako to da su Jahve i Isus jedno, a ipak se nazivaju drugačijim imenima u različitim dobima? Nije li to zato što su Njihova dela iz različitih dobа? Može li jedno jedino ime predstavljati Boga u Njegovoj celovitosti? Pošto je tako, Bog se u različitim dobima mora zvati drugačijim imenom i On mora koristiti to ime da promeni doba i da predstavlja to doba. Zato što nijedno ime ne može u potpunosti da predstavlja Boga Sȃmoga i svako ime samo može da predstavlja Božju narav karakterističnu za određeno doba; ime samo treba da predstavlja Njegovo delo. Stoga Bog može odabrati svako ime koje pristaje Njegovoj naravi kako bi njime predstavio čitavo to doba. Bilo da se radi o dobu Jahve ili Isusovom dobu, svako doba predstavljeno je nekim imenom. Doba blagodati se završilo, nastupilo je poslednje doba i Isus je već došao. Kako bi On mogao da se i dalje zove Isusom? Kako bi On mogao ponovo doći među ljude u liku Isusa? Zar si zaboravio da Isus nije bio ništa drugo do lik nekog Nazarećanina? Zar si zaboravio da je Isus bio samo Iskupitelj čovečanstva? Kako bi On mogao da preuzme delo osvajanja i usavršavanja čoveka u poslednjim danima? Isus je otišao na belom oblaku – to je činjenica – ali kako bi On mogao da se među ljude vrati na belom oblaku i da se i dalje zove Isus? Kad bi On zaista i došao na oblaku, kako bi ljudi onda mogli da ga ne prepoznaju? Zar Ga svi ljudi širom sveta ne bi prepoznali? Zar u tom slučaju ne bi sȃm Isus bio Bog? U tom slučaju, lik Božji imao bi izgled Jevrejina i, štaviše, ostao bi zauvek isti. Isus je rekao da će stići na isti način kako je i otišao, ali znaš li ti pravo značenje Njegovih reči? Je li moguće da je On to saopštio baš vašoj grupi? Sve što je tebi poznato jeste da će On doći isto onako kako je otišao, putujući na oblaku, ali znaš li tačno na koji način Sȃm Bog obavlja Svoje delo? Kad bi ti to zaista mogao da vidiš, kako bi se onda mogle objasniti reči koje je Isus izgovorio? On je rekao: kad Sin čovečiji u poslednjim danima bude došao, ni On Sȃm to neće znati, neće ni anđeli znati, ni glasnici na nebu, a ni čitav ljudski rod to znati neće. Znaće za to samo Otac, to jest, samo će Duh znati. Čak ni Sȃm Sin čovečiji za to ne zna, a ti si ipak sposoban da to vidiš i da znaš? Kad bi ti bio u stanju da spoznaš i da svojim očima vidiš, zar onda ove reči ne bi bile zalud izgovorene? A šta je Isus u ono vreme govorio? „A koji je to dan i čas, to niko ne zna, ni anđeli na nebu, pa ni sȃm Sin, već samo Otac. Jer, kao što je bilo u vreme Nojevo, tako će biti i sa dolaskom Sina čovečjeg. (…) Zato i vi budite spremni, jer će Sin čovečji doći u čas kada ne mislite.” Kad taj dan dođe, ni Sȃm Sin čovečji to neće znati. Sin čovečji odnosi se na ovaploćeno telo Božje, na jednu normalnu i običnu osobu. Kad čak ni Sȃm Sin čovečji ne zna, kako bi ti mogao to da znaš? Isus je kazao da će On doći onako kako je i otišao. Kad On dođe, to čak ni On neće znati, pa kako bi onda mogao da tebe o tome unapred obavesti? Jesi li u stanju da vidiš Njegov dolazak? Zar to nije šala?

Svaki put kad dođe na zemlju, Bog menja Svoje ime, Svoj pol, Svoj lik i Svoje delo; On Svoje delo ne ponavlja. On je Bog koji je uvek nov i nikada star. Kad je prošli put došao, zvali su ga Isusom; može li se On i dalje zvati Isusom kad ovoga puta opet dođe? Kad je prošli put došao, bio je muško; može li On i ovaj put opet biti muško? Kad je došao u Doba blagodati, Njegovo se delo sastojalo u tome da bude prikovan za krst; kad opet dođe, hoće li opet moći da iskupi čovečanstvo od greha? Može li opet da bude prikovan za krst? Zar to ne bi bilo ponavljanje Njegovog dela? Zar nisi znao da je Bog uvek nov i nikada star? Ima onih koji kažu da je Bog zauvek nepromenljiv. To je tačno, ali to znači da su Božja narav i Njegova suština nepromenljivi. Promene Njegovog imena i dela ne dokazuju da se Njegova suština promenila; drugim rečima, Bog će uvek biti Bog i to se nikad neće promeniti. Ako kažeš da je Božje delo nepromenljivo, da li bi onda Njegov plan upravljanja od šest hiljada godina mogao da se završi? Ti samo znaš da je Bog večno nepromenljiv, ali znaš li i to da je Bog uvek nov i nikada star? Da se delo Božje nikada ne menja, da li bi On onda mogao da predvodi čovečanstvo sve do današnjeg dana? Ako je Bog zauvek nepromenljiv, zašto je On već obavio delo dva različita doba? Njegovo delo nikad ne prestaje da napreduje, što znači da se Njegova narav čoveku otkriva postupno, a ono što je otkriveno jeste Njegova suštinska narav. U početku je Božja narav bila skrivena od čoveka; On čoveku nikad nije otvoreno pokazivao Svoju narav, te čovek o Njemu, jednostavno, ništa nije ni znao. Stoga On koristi Svoje delo kako bi čoveku postepeno otkrivao Svoju narav, ali to što On tako dela ne znači da se Božja narav u svakom dobu menja. To što se Njegove namere uvek menjaju ne znači da se i narav Božja neprekidno menja. Stvar je u tome da Bog, budući da Svoje delo obavlja tokom različitih doba, celokupnu Svoju suštinsku narav čoveku otkriva korak po korak, kako bi čovek mogao da Ga spozna. Ali to se nikako ne može smatrati dokazom da Bog prvobitno nije ni imao neku posebnu narav i da se Njegova narav postepeno menjala kako su se smenjivala doba – takvo bi shvatanje bilo zabluda. Bog čoveku otkriva Svoju suštinsku i posebnu narav – ono što On jeste – i to čini u skladu sa prolaskom različitih doba; celokupna narav Božja ne može se izraziti delom iz nekog od pojedinačnih doba. Stoga se reči „Bog je uvek nov i nikada star” odnose na Njegovo delo, dok se reči „Bog je zauvek nepromenljiv” odnose na ono što Bog po Svojoj prirodi ima i što jeste. Uprkos tome, ti delo od šest hiljada godina ne možeš da svedeš na jednu jedinu tačku, niti da ga ograničiš mrtvim rečima. Toliko je ljudsko neznanje. Bog nije tako jednostavan kako ga čovek zamišlja, a Njegovo delo ne može da tavori ni u jednom pojedinačnom dobu. Primera radi, ime Božje ne može zauvek ostati Jahve; Bog može Svoje delo obavljati i pod Isusovim imenom. To je znak da se Božje delo uvek odvija u smeru prema napred.

Bog je uvek Bog i nikad neće postati Sotona; Sotona je uvek Sotona i nikad neće postati Bog. Božja mudrost, Božja čudesnost, Božja pravednost i veličinu Božje nikada se neće promeniti. Njegova suština, ono što On ima i što jeste, nikada se neće promeniti. Što se, pak, tiče Njegovog dela, ono se uvek napreduje i stalno zadire sve dublje, jer je On uvek nov i nikada star. Bog u svakom dobu nosi novo ime, u svakom dobu On obavlja novo delo, i u svakom dobu dopušta Svojim stvorenim bićima da vide Njegove nove namere i novu narav Njegovu. Kad ljudi u novom dobu ne bi mogli da vide izraz nove naravi Božje, zar Ga oni onda ne bi zanavek prikovali za krst? I zar oni Boga ne bi time definisali? Kad bi se Bog ovaploćivao isključivo kao muškarac, ljudi bi Ga definisali kao muškarca, kao Boga muškaraca, i nikad ne bi poverovali da je On ujedno i Bog žena. Muškarci bi tada smatrali da je Bog istog pola kao i oni, da je Bog poglavar muškaraca – ali šta je onda sa ženama? To je nepošteno; nije li u pitanju povlašćen odnos? U tom slučaju bi svi od Boga spaseni bili muškoga roda, kao i On, dok ni jedna jedina žena ne bi bila spasena. Kad je Bog stvarao ljudski rod, On je stvorio Adama i stvorio je Evu. On je ne samo Adama, već i muškarca i ženu, stvorio prema Svom liku. Bog nije samo Bog muškaraca – On je takođe i Bog žena. U poslednjim danima, Bog ulazi u novu etapu Svog dela. On će razotkriti još veći deo Svoje naravi, ali to neće biti milost i dobrota iz vremena Isusa. Budući da On treba da obavi novo delo, tom će novom delu biti pridružena jedna potpuno nova narav. Da je, dakle, ovo delo obavio Duh – to jest, da se Bog nije ovaplotio i da je, umesto toga, Duh neposredno putem groma progovorio, usled čega čovek ni na koji način ne bi mogao da Mu se obrati, da li bi onda čovek mogao da spozna Njegovu narav? Da je ovo delo obavio isključivo Duh, čovek onda ni na koji način ne bi mogao da spozna narav Božju. Ljudi Božju narav svojim očima mogu da vide kad se On ovaploti, kad se Reč pojavi u telu i kad On Svoju celokupnu narav izrazi kroz telo. Bog zaista i istinski živi među ljudima. On ima oblik i ima lik; čovek zaista može da stupi u dodir s Njegovom naravi, s onim što On ima i što jeste; jedino na taj način čovek može istinski da spozna Boga. Bog je istovremeno dovršio i delo u kojem je „Bog ujedno Bog muškaraca i Bog žena” i ostvario je celokupno Svoje delo u telu.

Tokom čitavog Njegovog upravljanja, Božje je delo savršeno jasno: Doba blagodati je Doba blagodati, a poslednji dani su poslednji dani. Između svakog doba postoje jasne razlike, jer Bog u svakom od njih obavlja delo koje je tipično za to konkretno doba. Da bi delo poslednjih dana moglo da bude učinjeno, nužno je prisustvo ognja, suda, grdnje, gneva i uništenja, kojima će ovo doba biti privedeno kraju. Poslednji dani se odnose na završno doba. Neće li Bog, tokom završnog doba, i samo to doba privesti kraju? Da bi i ovo doba okončao, Bog mora sa sobom doneti grdnju i sud. On samo na taj način može ovo doba da privede kraju. Isus je hteo da čovek i dalje opstane i da nastavi da živi i da to čini na bolji način. On je hteo da spasi čoveka od greha, da ga spreči u tome da neprestano tone u izopačenost i da živi u Adu i paklu, a spasavajući čoveka od Ada i pakla, da mu omogući da nastavi da živi. Sada su, međutim, nastupili poslednji dani. Bog će zbrisati čoveka i potpuno razoriti ljudski rod, to jest, On će preobraziti buntovništvo ljudskog roda. Iz tog bi razloga Bogu bilo nemoguće da ovo doba okonča, odnosno da Svoj plan upravljanja od šest hiljada godina uspešno ostvari, ukoliko bi Njegova narav bila, kao nekad, milostiva i puna ljubavi. Svako se doba odlikuje posebnim prikazom naravi Božje i u svakom od njih sadržano je delo koje Bog treba da obavi. Delo koje Sȃm Bog obavlja u svakom dobu sadrži, dakle, izraz Njegove istinske naravi, dok se i Njegovo ime i delo koje obavlja menjaju zajedno sa dobom – oni su svi novi. Tokom Doba zakona, delo usmeravanja čovečanstva obavljeno je pod imenom Jahvea, čime je na zemlji započeta prva etapa dela. U ovoj etapi, delo se sastojalo u podizanju hrama i oltara, u korišćenju zakona zarad usmeravanja naroda izraelskog i delanja među ljudima Izraela. Usmeravajući izraelski narod, On je postavio osnovu za Svoje delo na zemlji. Iz ove osnove On je proširio Svoje delo van Izraela, što će reći da je, počevši iz Izraela, širio Svoje delo ka spolja, tako da su naredna pokoljenja postupno saznavala da je Jahve Bog, da je upravo Jahve stvorio nebo i zemlju i sve na njoj, te da je Jahve taj koji je stvorio sva stvorena bića. On je, dakle, preko izraelskog naroda Svoje delo širio prema spolja, van Izraela. Zemlja izrealska bila je prvo sveto mesto dela Jahveovog na zemlji i upravo je u Izraelu Bog prvo izvršio Svoje delo na zemlji. Bilo je to delo iz Doba zakona. Tokom Doba blagodati, Isus je bio Bog koji je čoveka spasao. Ono što je On imao i što je bio sastojalo se od blagodati, dobrote, milosti, trpeljivosti, strpljenja, poniznosti, ljubavi i popustljivosti, a veliki deo posla koji je obavio bio je u svrhu čovekovog iskupljenja. Njegova se narav odlikovala milošću i dobrotom, a upravo zbog toga što je bio pun milosti i ljubavi, morao je, čoveka radi, da bude prikovan za krst, ne bi li pokazao da Bog ljude voli koliko i Sebe, u toj meri da je samog Sebe u celosti ponudio. Tokom Doba blagodati, Božje ime bilo je Isus, što će reći da je Bog bio Bog koji je čoveka spasao, i bio je Bog pun milosti i ljubavi. Bog je bio sa čovekom. Njegova ljubav, Njegova milost i Njegovo spasenje pratili su svaku osobu. Samo je prihvatanjem Isusovog imena i Njegovog prisustva čovek mogao da stekne radost i spokojstvo, da primi Njegov blagoslov, Njegove obilne i brojne blagodati i Njegovo spasenje. Kroz raspeće Isusovo, svi koji su Ga sledili primili su spasenje i oprost grehova. Tokom Doba blagodati, ime Božje bilo je Isus. Drugim rečima, delo je u Doba blagodati načelno učinjeno pod Isusovim imenom. Boga su, u Doba blagodati, zvali Isusom. On je preduzeo etapu novog dela koje je prevazilazilo okvire Starog zaveta, a Njegovo je delo okončano raspećem. U tome se sastojala celokupnost Njegovog dela. Prema tome, u Doba zakona, ime Božje glasilo je Jahve, dok je u Doba blagodati Isusovo ime predstavljalo Boga. Tokom poslednjih dana, Njegovo je ime Svemogući Bog – Svemogući, koji Svoju moć koristi da bi čoveka usmerio, osvojio i zadobio, privodeći, naposletku, ovo doba kraju. U svakom dobu i u svakoj etapi Božjeg dela, Njegova je narav očigledna.

Da li bi ime Isusovo – „Bog je s nama” – moglo u celosti da predstavlja narav Božju? Bi li ono moglo da u potpunosti artikuliše Boga? Ako čovek kaže da je Boga moguće zvati jedino Isusovim imenom i da On ne može nositi nijedno drugo ime, jer Bog ne može da promeni Svoju narav, te su reči zaista bogohuljenje! Veruješ li da ime Isusovo, Bog je s nama, može samo po sebi da predstavlja Boga u Njegovoj celokupnosti? Bog se može zvati mnogim imenima, ali među svim tim imenima nema nijednog koje može da sumira celog Boga, niti jednog jedinog koje može da u potpunosti predstavlja Boga. Premda Bog, dakle, ima mnogo imena, nijedno od njih ne može u potpunosti da artikuliše Božju narav, jer je narav Božja toliko bogata da jednostavno prevazilazi čovekovu sposobnost da je spozna. Ne postoji način na koji bi čovek, koristeći se ljudskim jezikom, mogao da u potpunosti sumira Boga. Za sumiranje svega što im je poznato u vezi sa naravi Božjom, ljudi na raspolaganju imaju skučeni rečnik: velika, plemenita, čudesna, nedokučiva, vrhovna, sveta, pravedna, mudra i tome slično. Ovako ograničenim vokabularom ne može se opisati čak ni onaj mali deo Božje naravi kojem je čovek svedočio. Vremenom su mnogi dodavali reči kojima su, po njihovom mišljenju, mogli bolje da opišu žar koji im plamti u srcu: Bog je tako velik! Bog je tako svet! Bog je tako divan! Ljudske izreke poput ovih dostigle su danas svoj vrhunac, ali čovek još uvek nije u stanju da se jasno izražava. I tako Bog u čovekovim očima ima mnogo imena, a nema jedno ime, zato što se Božje biće odlikuje velikim izobiljem, ali je ljudski jezik vrlo siromašan. Jednom konkretnom rečju ili imenom jednostavno se ne može predstaviti Bog u Svojoj celosti, pa da li ti onda smatraš da ime Njegovo može biti nepromenljivo? Bog je tako velik i tako svet – zar Mu nećeš dopustiti da u svakom dobu promeni Svoje ime? Stoga Bog, u svakom dobu u kojem Svoje delo lično obavlja, koristi ime koje priliči datom dobu, ne bi li njime sumirao delo koje namerava da učini. On to konkretno ime, ono ime koje nosi značaj tog doba, koristi kako bi ono predstavljalo Njegovu narav u tom dobu. Ovako se sam Bog služi ljudskim jezikom da bi izrazio sopstvenu narav. Uprkos tome, mnogi koji poseduju duhovno iskustvo i koji su lično videli Boga, osećaju da čak ni takvim jednim konkretnim imenom Boga nije moguće predstaviti u Njegovoj celosti – tu, avaj, pomoći nema – te se stoga ljudi Bogu više ni ne obraćaju po imenu, već ga jednostavno nazivaju „Bogom”. Kao da je srce čovekovo prepuno ljubavi, a opet, opterećeno protivrečnostima, jer čovek ne zna kako da objasni Boga. Ono što Bog jeste toliko je preobilno da, jednostavno, ne postoji način na koji bi se to moglo opisati. Ne postoji ni jedno jedino ime kojim bi se Božja narav mogla sumirati, niti ima ijednog imena kojim bi se moglo opisati sve ono što Bog ima i što jeste. Ako Me neko upita: „Koje tačno ime Ti koristiš?” Kazaću mu: „Bog je Bog!” Nije li to najbolje ime za Boga? Ne sumira li se njime najbolje narav Božja? Pošto je to već tako, zašto onda toliko truda ulažete u istraživanje Božjeg imena? Zašto uvek toliko lupate glavu, odričete se hrane i sna, zarad nekog imena? Doći će dan kad se Bog više neće zvati ni Jahve, ni Isus, ni Mesija – On će jednostavno biti Stvoritelj. Prestaće tada da postoje sva ona imena koja je nosio na zemlji, jer će i Njegovo delo na zemlji biti dovršeno, nakon čega više neće biti ni Njegovih imena. Kad sve što postoji dođe pod vlast Stvoritelja, kakvu On potrebu ima za nekim krajnje prikladnim, ali ipak nepotpunim imenom? Da li ti još i sad istražuješ ime Božje? Da li se još uvek usuđuješ da kažeš da se Bog može samo Jahveovim imenom zvati? Usuđuješ li se još uvek da tvrdiš kako se Bog jedino može zvati Isusom? Jesi li u stanju da poneseš greh bogohuljenja? Trebalo bi da znaš da je Bog prvobitno bio bezimen. On je jedno, dva, ili više imena uzimao samo zarad posla koji je imao da obavi i zbog toga što je morao da upravlja čovečanstvom. Ma kojim imenom da su Ga zvali – nije li On to ime Sam svojevoljno odabrao? Zar bi Njemu bio potreban ti – stvoreno biće – da to ime odrediš? Ime kojim se Bog naziva u skladu je sa onim što čovek može da shvati, sa jezikom ljudskim, ali ono nije nešto što čovek može da smisli. Sve što možeš da kažeš jeste da na nebu postoji Bog, da je Bog ime Njegovo, da je On Sȃm premoćni Bog, koji je tako mudar, tako uzvišen, tako čudesan, tako tajanstven i tako svemoguć – nakon čega možeš samo da zaćutiš; sve što ti možeš da znaš toliko je sićušno. Ako je to već tako, može li ime Isusovo, samo po sebi, predstavljati Boga Sȃmoga? Kad nastupe poslednji dani, ime Božje mora biti promenjeno, jer drugo je doba, iako je to i dalje Bog koji obavlja Svoje delo.

Kad je Isus došao da obavi Svoje delo, Sveti Duh ga je u tome usmeravao; činio je ono što je Duh Sveti želeo i nije se rukovodio starozavetnim Dobom zakona, niti Jahveovim delom. Mada delo koje je Isus došao da učini nije podrazumevalo poštovanje Jahveovih zakona i zapovesti, Njihov je izvor bio jedan te isti. Delo koje je Isus obavio predstavljalo je ime Isusovo, i to je predstavljalo Doba blagodati; što se tiče dela koje je učinio Jahve, predstavljalo je Jahvea, i to je predstavljalo Doba zakona. Njihovo delo, delo je jednog Duha u dva različita doba. Delo koje je obavio Isus moglo je da predstavlja samo Doba blagodati, dok je Jahveovo delo moglo da predstavlja samo starozavetno Doba zakona. Jahve je samo predvodio narod Izraela i Egipta, kao i svih zemalja izvan Izraela. Kada je Isus delao tokom novozavetnog Doba blagodati, Bog je nosio ime Isus kako bi delao i usmeravao to doba. Ako kažeš da se delo Isusovo zasnivalo na Jahveovom delu, da On nije započeo nikakvo novo delo, i da je sve što je učinio bilo u skladu sa rečima Jahvea, sa Jahveovim delom i sa proročanstvima Isaije, Isus u tom slučaju ne bi bio ovaploćeni Bog. Da je On na taj način sprovodio Svoje delo, On bi onda bio tek apostol ili nekakav delatnik iz Doba zakona. Kad bi bilo kao što kažeš, Isus ne bi mogao da pokrene jedno doba, niti bi mogao da obavi bilo koje drugo delo. Na isti bi način Duh Sveti morao da Svoje delo načelno obavlja preko Jahvea, tako da On, izuzev kroz Jahvea, ne bi mogao da učini nijedno novo delo. Za čoveka bi bilo pogrešno da delo Isusovo tumači na ovaj način. Ako čovek veruje da je delo koje je učinio Isus obavljeno u skladu sa Jahveovim rečima i Isaijinim proročanstvima, da li je onda Isus bio ovaploćeni Bog ili je On bio samo jedan od proroka? Prema ovom gledištu, Doba blagodati ne bi ni postojalo, a Isus ne bi bio ovaploćeni Bog, jer delo koje je On učinio ne bi moglo da predstavlja Doba blagodati, već samo starozavetno Doba zakona. Novo doba je moglo da nastupi tek kad je Isus došao da učini novo delo, da pokrene jedno novo doba, da napravi prodor u odnosu na delo koje je prethodno obavljeno u Izraelu i da Svoje delo sprovede ne u skladu sa delom koje je Jahve obavio u Izraelu niti u skladu sa Njegovim starim propisima, niti primenjujući bilo kakve propise, već da učini potpuno novo delo koje je trebalo da obavi. Sam Bog dolazi da otpočne novo doba i Sam Bog dolazi da staro doba privede kraju. Čovek nije u stanju da učini delo kojim bi novo doba otpočelo, a staro se završilo. Da Isus, po Svom dolasku, Jahveovo delo nije priveo kraju, to bi onda bio dokaz da je On samo osoba i da nije u stanju da predstavlja Boga. Upravo to što je Isus došao i dovršio delo Jahvea, nastavio Jahveovo delo i, povrh toga, obavio Svoje sopstveno, novo delo, predstavlja dokaz da se radilo o jednom novom dobu i da je Isus bio Sâm Bog. Oni su obavili dve sasvim različite etape dela. Jedna je etapa obavljena u hramu, dok je druga sprovedena izvan hrama. Jedna etapa podrazumevala je da se čovekov život usmeri u skladu sa zakonom, dok se druga sastojala u davanju žrtve za greh. Ove dve etape dela upadljivo su se razlikovale među sobom; njima se novo doba razdvaja od starog, te je sasvim ispravno reći da se radi o dva različita doba. Mesta na kojima su Oni obavljali Svoja dela bila su različita, Njihova dela su se razlikovala po svom sadržaju, a i ciljevi Njihovih dela bili su drugačiji. Stoga se ova dela, kao takva, mogu podeliti na dva doba; novozavetno doba i starozavetno doba odnose se na novo i na staro doba. Isus, kada je došao, nije ulazio u hram, što je dokaz da je doba Jahvea bilo okončano. On u hram nije ulazio zato što je Jahveovo delo u hramu bilo završeno, tako da ga nije trebalo iznova obavljati, jer bi to inače značilo da se delo ponavlja. On je Božje delo mogao da dovede do zenita jedino napuštanjem hrama, otpočinjanjem novog dela i otvaranjem novog puta izvan hrama. Da Isus, zarad obavljanja Svog dela, nije izašao iz hrama, delo Božje bi se zaustavilo na temeljima hrama i nikad više ne bi bilo nikakvih novih promena. Stoga Isus, po Svom dolasku, nije ni ulazio u hram i Svoje delo nije obavljao u hramu. On je Svoje delo obavljao izvan hrama, gde je, vodeći sa Sobom Svoje učenike, mogao da se slobodno posveti Svom poslu. Izlazak Božji iz hrama zarad obavljanja Njegovog dela značio je da Bog ima novi plan. Njegovo delo trebalo je da bude obavljeno izvan hrama i trebalo je da to bude jedno novo delo, koje neće biti sputano načinom njegovog sprovođenja. Čim je došao, Isus je starozavetno Jahveovo delo priveo kraju. Iako su Ih zvali različitim imenima, obe etape dela ostvario je jedan te isti Duh, a obavljeno delo bilo je neprekidno. Pošto je ime bilo drugačije, i pošto je sadržaj dela bio drugačiji, to je i doba bilo drugačije. Kad je Jahve došao, bilo je to doba Jahvea, a kad je došao Isus, to je bilo Isusovo doba. Dakle, tako Bog, pri svakom Svom dolasku, biva nazvan jednim imenom, koje predstavlja jedno doba i On otvara novi put; i u svakom novom dobu, On uzima novo ime. Sve ovo pokazuje da je Bog uvek nov i nikada nije star, te da Njegovo delo nikad ne prestaje da dalje napreduje. Istorija stalno ide napred, te se i Božje delo uvek kreće napred. Da bi Njegov plan upravljanja od šest hiljada godina mogao da bude priveden kraju, on se mora odvijati u smeru daljeg napretka. Svakoga dana mora da čini novo delo, svake godine mora da čini novo delo; On mora da otvori nove puteve, da otpočne nove ere i da započne novija i veća dela. Uz sve to, On donosi novo ime i nova dela.

– „Reč”, tom I, „Božja pojava i delo”, „Vizija Božjeg dela (3)”

Svakodnevne reči Božje  Odlomak 44

„Jahve” je ime koje sam uzeo tokom Svog dela u Izraelu, a znači Bog Izraelaca (Božjeg izabranog naroda) koji može da bude milostiv prema čoveku, da na čoveka baci prokletstvo i da usmerava čovekov život; Bog koji poseduje veliku silu i prepun je mudrosti. „Isus” je Emanuilo, što znači žrtva za greh koja je puna milosrđa, puna milosti i koja iskupljuje čoveka. On je obavio delo iz Doba blagodati i On predstavlja Doba blagodati, ali može predstavljati samo segment dela plana upravljanja. Drugim rečima, samo Jahve je Bog izabranog naroda iz Izraela, Bog Avramov, Bog Isakov, Bog Jakovljev, Bog Mojsijev i Bog čitavog izraelskog naroda. Stoga su u to vreme svi Izraelci, uključujući i jevrejski narod, obožavali Jahvea. Oni su Mu prinosili žrtve na oltaru i služili Mu u hramu noseći svešteničke odore. Ono čemu su se nadali bila je ponovna pojava Jahvea. Samo je Isus Iskupitelj ljudskog roda i On je žrtva za greh koja je iskupila ljudski rod od greha. Drugim rečima, ime Isusovo potiče iz Doba blagodati i nastalo je zbog dela iskupljenja u Dobu blagodati. Ime Isusovo je nastalo da bi ljudi iz Doba blagodati mogli da se ponovo rode i budu spaseni i predstavlja konkretno ime za iskupljenje čitavog ljudskog roda. Dakle, ime Isus predstavlja delo iskupljenja i označava Doba blagodati. Ime Jahve je posebno ime za narod Izraela koji je živeo pod zakonom. U svakom dobu i svakoj etapi dela, Moje ime nije bez osnova, već ima reprezentativni značaj: svako ime predstavlja jedno doba. „Jahve” predstavlja Doba zakona i to je počasno ime kojim je narod Izraela nazivao Boga kome su se klanjali. „Isus” predstavlja Doba blagodati i to je ime Boga svih onih koji su iskupljeni tokom Doba blagodati. Ako čovek još uvek čezne za dolaskom Isusa Spasitelja tokom poslednjih dana i još uvek očekuje da On stigne u liku koji je imao u Judeji, onda bi se ceo plan upravljanja za šest hiljada godina prekinuo u Dobu iskupljenja i ne bi mogao da se dalje ostvaruje. Poslednji dani, štaviše, nikada ne bi nastupili, a pomenuto doba nikada ne bi bilo okončano. To je zato što se uloga Isusa Spasitelja sastoji samo u iskupljenju i spasenju ljudskog roda. Uzeo sam ime Isus samo radi svih grešnika iz Doba blagodati, ali to nije ime kojim ću čitav ljudski rod dovesti do kraja. Iako imena Jahve, Isus i Mesija sva predstavljaju Moj Duh, ona samo označavaju različita doba iz Mog plana upravljanja, a ne predstavljaju Mene u celosti. Imena kojima Me ljudi na zemlji oslovljavaju ne mogu da iscrpe Moju celokupnu narav i sve ono što jesam. To su samo različita imena kojima Me nazivaju u različitim dobima. Stoga, kad nastupi završno doba – poslednje doba – Ja ću ponovo promeniti ime. Neću se zvati ni Jahve, ni Isus, a ponajmanje Mesija – zvaću se Sȃm moćni i svemogući Bog i pod tim imenom ću celo to doba privesti kraju. Nekada su Me zvali Jahve, takođe su Me ljudi jednom znali kao Mesiju, a jedno vreme su Me s ljubavlju i poštovanjem nazivali Isusom Spasiteljem. Danas više nisam ni Jahve ni Isus koje su ljudi poznavali u prošlim vremenima. Umesto toga, Ja sam Bog koji se vratio u poslednjim danima, Bog koji će okončati doba; Ja sam Sâm Bog koji se uzdiže s kraja zemlje, ispunjen celokupnom Svojom naravi i pun autoriteta, časti i slave. Čovek nikada nije bio u dodiru sa Mnom, nikada Me nije spoznao i uvek je bio neupućen u Moju narav. Od stvaranja sveta do danas, nijedna osoba Me nije videla. To je Bog koji se javlja čoveku u poslednjim danima, ali je sakriven među ljudima. On boravi među ljudima, krepak i čio, kao žarko sunce i ognjeni plamen, ispunjen silom i prepun autoriteta. Nema te osobe niti stvari kojoj Moje reči neće suditi, i nema osobe niti stvari koja neće biti pročišćena vatrom koja bukti. Naposletku će bezbrojni narodi zbog Mojih reči biti blagosloveni, a zbog Mojih reči biće i smrskani u paramparčad. Tako će svi ljudi u poslednjim danima videti da sam Ja Spasitelj koji se vratio i da sam Svemogući Bog koji osvaja čitav ljudski rod. I svi će videti da sam nekada bio žrtva za greh čoveka, ali da sam u poslednjim danima postao oganj užarenog sunca koji sagoreva sva stvorenja, te Sunce pravednosti koje razotkriva sva stvorenja. Ovo je Moje delo u poslednjim danima. Uzimam ovo ime i nosim ovu narav kako bi svi ljudi mogli da vide da sam Ja pravedan Bog, žarko sunce i ognjeni plamen, te da bi se svi klanjali Meni, jedinom istinitom Bogu, i da bi svi mogli da vide Moje pravo lice: Ja nisam samo Bog Izraelaca i nisam samo Iskupitelj; umesto toga, Ja sam Bog svih stvorenja po nebesima, zemlji i morima.

– „Reč”, tom I, „Božja pojava i delo”, „Spasitelj se već vratio na ’belom oblaku’”

Svakodnevne reči Božje  Odlomak 45

Kada bi Spasitelj stigao tokom poslednjih dana i još se zvao Isusom, iznova se rodivši u Judeji i tamo sprovevši Svoje delo, onda bi time dokazao da sam Ja samo izraelski narod stvorio i samo izraelski narod iskupio, te da nemam nikakve veze sa neznabošcima. Zar to onda ne bi bilo u suprotnosti sa Mojim rečima da sam „Ja Gospod koji je stvorio nebo i zemlju i sva stvorenja”? Napustio sam Judeju i delam među neznabošcima jer Ja nisam samo Bog naroda izraelskog, već Bog svih stvorenih bića. Ja se pojavljujem među neznabošcima tokom poslednjih dana zato što nisam samo Jahve, Bog naroda izraelskog, već sam, još i više, Stvoritelj svih Svojih izabranih naroda među neznabošcima. Ne samo da sam stvorio Izrael, Egipat i Liban, nego i sve neznabožačke narode izvan Izraela. Zbog toga sam ja Gospod svih stvorenih bića. Ja sam Izrael koristio samo kao polaznu tačku za Svoje delo, koristio sam Judeju i Galileju kao uporišta za Svoje delo iskupljenja, a sada koristim neznabožački narod kao bazu iz koje ću čitavo doba privesti kraju. Sproveo sam dve etape dela u Izraelu (ove dve etape predstavljaju Doba zakona i Doba blagodati), dok sam sledeće dve etape dela (Doba blagodati i Doba carstva) obavljao u zemljama van Izraela. Među neznabožačkim narodima sprovešću delo osvajanja i tako okončati ovo doba. Ako Me čovek stalno oslovljava imenom Isus Hristos, a pritom ne zna da sam tokom poslednjih dana otpočeo novo doba i da sam se upustio u novo delo, i ako čovek nastavi da opsesivno iščekuje dolazak Isusa Spasitelja, onda ću takve zvati ljudima koji ne veruju u Mene; to su ljudi koji Me ne spoznaju, koji se predstavljaju kao vernici. Da li bi takvi ljudi mogli da vide dolazak Isusa Spasitelja sa nebesa? Oni ne čekaju Moj dolazak, već dolazak jevrejskog cara. Oni ne čeznu za tim da Ja uništim ovaj prljavi stari svet, već žude za drugim Isusovim dolaskom, nakon čega će biti iskupljeni – raduju se što će Isus još jednom iskupiti čitav ljudski rod iz ove oskrnavljene i nepravedne zemlje. Kako takvi ljudi mogu postati oni koji dovršavaju Moje delo u poslednjim danima? Čovekove želje ne mogu da ispune Moje želje niti da ostvare Moje delo, jer čovek samo obožava i ceni delo koje sam već obavio, nesvestan da sam Ja Sam Bog koji je uvek nov i nikada star, i samo zna da sam Ja Jahve i Isus i nimalo ne sluti da sam Ja Onaj iz poslednjih dana koji će dovesti ljudski rod do kraja. Sve za čim čovek čezne i što zna potiče od njegovih sopstvenih predstava i to je samo ono što može da vidi svojim očima. To nije u skladu sa delom koje sprovodim, već u potpunom neskladu sa njim. Kada bi se Moje delo odvijalo po zamislima čoveka, kada bi se ono okončalo? Kada bi ljudski rod mogao da počine? I kako bih Ja mogao da uđem u sedmi dan, Šabat? Ja delam prema Svom planu i prema Svojoj svrsi, a ne prema namerama čoveka.

– „Reč”, tom I, „Božja pojava i delo”, „Spasitelj se već vratio na ’belom oblaku’”


Božja pojava i delo

Svakodnevne reči Božje  Odlomak 46

Pohvala je stigla na Sion i Božje prebivalište se pojavilo. Slavno sveto ime veličaju bezbrojni pripadnici Božjeg izabranog naroda i ono se širi. O, Svemogući Bože! Poglavar vaseljene, Hristos poslednjih dana – On je Sunce koje sija, koje se uzdiglo unutar cele vaseljene, nad veličanstvenom i grandioznom gorom Sionskom…

Svemogući Bože! Radosno Ti kličemo, igramo i pevamo. Ti si uistinu naš Iskupitelj, veliki Car vaseljene! Napravio si grupu pobednika i ispunio Božji plan upravljanja. Bezbrojni pripadnici Božjeg izabranog naroda će pohrliti na ovu goru. Oni će kleknuti pred prestolom! Ti si jedan i jedini istiniti Bog i zaslužuješ slavu i čast. Celokupna slava, hvala i autoritet pripadaju prestolu! Izvor života teče sa prestola, zaliva i hrani sav Božji narod. Naš život se svakim danom menja; prate nas nova svetlost i otkrovenja, stalno nam dajući nove uvide o Bogu. Kroz svoja iskustva postajemo sasvim sigurni u vezi s Bogom. Njegove se reči stalno pojavljuju, pojavljuju se u ispravnim ljudima. Zaista smo veoma blagosloveni! Svakodnevno smo s Bogom licem u lice, razgovaramo s Njim o svemu u zajedništvu i prepuštamo Bogu da vlada nad svime. Pažljivo razmišljamo o Božjoj reči, srca su nam smirena u Bogu, i tako dolazimo pred Boga, gde primamo Njegovo prosvetljenje. Svakoga dana u svom životu, u svojim postupcima, rečima, mislima i idejama mi živimo unutar Božje reči i u stanju smo da u svakom trenutku raspoznajemo stvari. Božja reč udeva konac u iglu; nenadano, stvari skrivene u nama, jedna za drugom, izlaze na videlo. Zajedništvo s Bogom ne trpi nikakva odlaganja; Bog razotkriva naše misli i ideje. Svakog trenutka živimo pred Hristovim prestolom, gde bivamo podvrgnuti sudu. Svaki kutak našeg tela još uvek zauzima Sotona. Danas, zarad obnove Božje vladavine, Njegov hram mora biti očišćen. Da bi nas Bog u potpunosti ispunio, moramo proći kroz borbu na život i smrt. Tek kad naše staro „ja” bude razapeto na krst, vaskrsli će Hristov život moći da preuzme vrhovnu vlast.

Duh Sveti sad kreće u juriš na svaki naš kutak, kako bi poveo bitku da nas povrati! Dokle god smo spremni da se odreknemo sebe i voljni da sarađujemo s Bogom, On će nas zacelo u svakom trenutku prosvetljavati i iznutra pročišćavati, te iznova pridobiti ono što je Sotona zauzeo, kako bi mogao da nas što je moguće pre upotpuni. Nemoj traćiti vreme – svaki trenutak proživi unutar Božje reči. Budi izgrađen sa svecima, budi uveden u carstvo i, zajedno s Bogom, zakorači u slavu.

– „Reč”, tom I, „Božja pojava i delo”, „Hristove izjave na početku”, 1. poglavlje

Svakodnevne reči Božje  Odlomak 47

Filadelfijska crkva poprimila je svoj oblik, što je u celosti zasluga blagodati i milosti Božje. Bogoljubivo srce rađa se u svecima, i oni su nepokolebljivi na svom duhovnom putovanju. Oni se čvrsto drže verovanja u to da se jedan istiniti Bog ovaplotio i da je On Glava vaseljene, koji vlada nad svim stvarima: ovo je potvrđeno od Duha Svetoga i neosporno je! Ovo se nikada neće promeniti!

O, Svemogući Bože! Ti si Onaj koji je danas otvorio naše duhovne oči, čineći da slepi progledaju, hromi prohodaju, a gubavi ozdrave. Ti si Onaj koji je otvorio nebeska okna, omogućivši nam da vidimo tajne duhovnog carstva. Da budemo prožeti Tvojim svetim rečima i spaseni od naše ljudskosti, koju je Sotona iskvario – takvo je Tvoje neizmerno veliko delo i Tvoja neizmerno velika milost. Mi smo Tvoji svedoci!

Dugo si bio tiho ponizan i skriven. Prošao si kroz vaskrsenje nakon smrti, kroz stradanje na raspeću, kroz radosti i tuge ljudskog života, kroz progone i nedaće; doživeo si i okusio bol ljudskog sveta, a i doba Te je napustilo. Ovaploćeni Bog je Sȃm Bog. Zarad volje Božje spasao si nas iz gnojišta, desnicom si nas Svojom podigao i blagodat nam Svoju podario. Ne štedeći bola, Ti si Svoj život u nama skovao; Celo Tvoje srce i cena koju si platio su se iskristalisali u svecima. Mi smo produkt[a] ulaganja celog Tvog srca; mi smo cena koju si platio.

O, Svemogući Bože! Zbog Tvoje blagonaklonosti i milosti, Tvoje pravednosti i Tvog veličanstva, zbog Tvoje svetosti i poniznosti, mnoštvo će se Tvojih izabranih naroda pred Tobom pokloniti i obožavati Te čitavu večnost.

Ti si danas upotpunio sve crkve – filadelfijsku crkvu – i Tvoj 6000-godišnji plan upravljanja je ispunjen. Sveci mogu ponizno da Ti se potčine, povezani u duhu i prateći u ljubavi, spojeni sa središtem izvora. Živa voda života protiče bez prestanka, spirajući i čisteći sve blato i mutnu vodu u crkvi, još jednom pročišćujući Tvoj hram. Spoznali smo praktičnog istinitog Boga, koračali unutar Njegovih reči i prepoznali smo svoje funkcije i dužnosti, čineći sve što je u našoj moći da sebe damo za dobrobit Crkve. Bivajući uvek tihi pred Tobom, mi moramo voditi računa o delu Duha Svetoga, kako Tvoje delo ne bi ostalo sputano u nama. Među svecima vlada uzajamna ljubav, tako da čvrstina jednih nadoknađuje propuste drugih. Oni su u svako doba sposobni da koračaju u duhu, prosvećeni i obasjani Svetim Duhom. Oni istinu sprovode u delo od trenutka kada su je razumeli. Oni idu ukorak sa novom svetlošću i slede Božje stope.

Koračati zajedno sa Bogom znači aktivno sarađivati s Njim, dopustiti Mu da vlada. Sve naše ideje, predstave, mišljenja i sekularne zavrzlame iščezavaju kao dim u vazduhu. Dozvoljavamo Bogu da ima vlast nad našim duhom, koračamo s Njim i tako dostižemo transcedenciju, prevazilazeći ovaj svet, dok naš duh nesputan leti i biva oslobođen: takav je ishod kada Bog Svemogući vlada kao Car. Kako onda da ne igramo i ne pevamo Njemu u slavu, nudeći Mu naše hvalospeve, nudeći Mu nove himne?

Mnogi su zaista načini da se veliča Bog: prizivanje Njegovog imena, približavanje Njemu, razmišljanje o Njemu, molitveno čitanje, zajedništvo, meditacija i promišljanje, molitve i pohvalne pesme. Sve ove vrste veličanja nude uživanje, a tu je i pomazanje. Veličanje Boga daje nam snagu, ali ujedno predstavlja i breme. U veličanju je vera, ali i novi uvidi.

Aktivno sarađujte s Bogom, sarađujte u svojoj službi i postanite jedno, udovoljite namerama Svemogućeg Boga, požurite da što pre postanete sveto duhovno telo, pogazite Sotonu i stavite tačku na njegovu sudbinu. Filadelfijska crkva uznesena je pred Boga i otkrivena u Njegovoj slavi.

– „Reč”, tom I, „Božja pojava i delo”, „Hristove izjave na početku”, 2. poglavlje

a. Izvorni tekst ne sadrži reč „produkt”.



Svakodnevne reči Božje  Odlomak 48

Pobednički kralj sedi na Svom slavnom prestolu. Ostvario je iskupljenje i sav Svoj narod poveo da se pojavi u slavi. U rukama Svojim drži sve stvari, a Svojom je božanskom mudrošću i moći sagradio i učvrstio Sion. Svojim veličanstvom On sudi grešnome svetu; presudio je bezbrojnim nacijama i narodima, zemlji i morima i svim živim stvorovima u njima, kao i onima koji su se napili vina bluda. Bog će im zacelo suditi i sigurno će se naljutiti na njih, razotkrivajući time veličanstvo Boga, čija je presuda trenutna i izriče se bez odlaganja. Oganj gneva Njegovog zacelo će spaliti njihove gnusne grehove i nesreća će ih zadesiti u svakom trenutku; neće za njih biti bekstva i oni neće imati gde da se skriju, plakaće i škrgutaće zubima, i na sebe će navući propast.

Pobednički sinovi, ljubljeni od Boga, zacelo će ostati u Sionu, da više nikad iz njega ne odu. Bezbrojni će narodi pažljivo slušati Njegov glas, pažljivo će paziti na Njegove postupke, a zvuci njihovog hvalospeva neće nikad utihnuti. Jedan istiniti Bog se javio! Duhom ćemo biti sigurni u Njega i u stopu Ga slediti; svom ćemo snagom jurnuti napred i nećemo više oklevati. Smak sveta odvija se pred nama; pravilan crkveni život, kao i ljudi, događaji i stvari koje nas okružuju, čak i sada pojačavaju našu obuku. Pohitajmo da povratimo svoja srca, koja su toliko zaljubljena u svet! Pohitajmo da povratimo svoju viziju, koja je toliko zamagljena! Hajde da držimo korak, kako ne bismo prekoračili granice. Hajde da zaćutimo, kako bismo mogli da hodamo u Božjoj reči i da više ne osporavamo vlastitu ćar i gubitke. Ah, odbacite je – tu svoju pohlepnu naklonost prema sekularnom svetu i bogatstvu! Ah, oslobodite je se – svoje privrženosti muževima, kćerima i sinovima! Ah, okrenite im leđa – svojim stavovima i predrasudama! Ah, probudite se; vremena je malo! Uznesite pogled, uznesite pogled iz dubina svoga duha, a kontrolu prepustite Bogu. Šta god da se desi, nemojte se pretvoriti u drugu Lotovu ženu. Kako je žalosno biti odbačen! Kako žalosno, zaista! Ah, probudite se!

– „Reč”, tom I, „Božja pojava i delo”, „Hristove izjave na početku”, 3. poglavlje

Svakodnevne reči Božje  Odlomak 49

Planine i reke se menjaju, vode teku svojim tokom, a čovekov život ne traje poput zemlje i neba. Samo Svemogući Bog je večni i vaskrsli život, koji traje, generaciju za generacijom, zauvek! Sve stvari i svi događaji u Njegovim su rukama, a Sotona Mu je pod nogama.

Danas, zahvaljujući predodređenom Božjem izboru, On nas spasava iz Sotoninog stiska. On je zaista naš Iskupitelj. Večni, vaskrsli Hristov život zaista je skovan u nama, sudbinski nas predodređujući da se povežemo sa Božjim životom, kako bismo zaista mogli da se sretnemo sa Njim licem u lice, da Ga jedemo, pijemo i uživamo u Njemu. Ovo je nesebično posvećivanje celog Božjeg srca.

Godišnja doba dolaze i odlaze, Bog prolazi kroz vetar i mraz i susreće se sa toliko mnogo životnih patnji, progona i nedaća, sa toliko mnogo odbacivanja i kleveta u svetu, toliko vladinih lažnih optužbi, pa ipak se ni Božja vera ni Njegova rešenost ni najmanje ne umanjuju. Svesrdno posvećen Božjoj volji, te ostvarenju Božjeg upravljanja i plana, On Svoj sopstveni život ostavlja po strani. Za sav Svoj narod On ne štedi truda, brižljivo ga hraneći i zalivajući. Bez obzira na to koliko smo bezumni ili teški, treba samo da se pokorimo pred Njim, i vaskrsli Hristov život će promeniti našu staru prirodu… Zarad svih ovih prvorođenih sinova, On neumorno službuje danonoćno, odričući se hrane i odmora. Koliko dana i noći, kroz koliko žarku vrućinu i ledenu hladnoću, On svesrdno gleda u Sionu.

Svet, dom, posao i sve, potpuno napušteno, rado i svojevoljno, a ovozemaljska uživanja nemaju ništa sa Njim… Reči iz Njegovih usta nas zaista pogađaju, razotkrivajući stvari skrivene duboko u našim srcima. Kako da ne budemo ubeđeni? Svaka rečenica koja dolazi iz Njegovih usta može se u svakom trenutku ostvariti u nama. Šta god da radimo, u Njegovom prisustvu ili skriveno od Njega, ne postoji ništa što On ne zna, ništa što On ne razume. Sve se zaista otkriva pred Njim, uprkos našim planovima i dogovorima.

Sedeti pred Njim, osećati zadovoljstvo u svom duhu, biti spokojan i smiren, a opet osećati se uvek prazno i istinski dužnim Bogu: ovo je nezamislivo čudo koje je nemoguće postići. Sveti Duh je dovoljan da dokaže da je Svemogući Bog jedini istiniti Bog! To je nepobitni dokaz! Mi iz ove grupe smo neopisivo blagosloveni! Da nema Božje blagodati i milosti, mogli bismo jedino da odemo u propast i da sledimo Sotonu. Samo Svemogući Bog nas može spasiti!

Ah! Svemogući Bože, praktični Bože! Ti si taj koji je otvorio naše duhovne oči, omogućivši nam da vidimo tajne duhovnog carstva. Izgledi carstva su bezgranični. Budimo oprezni dok čekamo. Taj dan ne može biti daleko.

Plamenovi rata se kovitlaju, dim iz topova ispunjava vazduh, vreme postaje toplije, klima se menja, kuga će se raširiti, a ljudi mogu samo da umiru, bez nade da će preživeti.

Ah! Svemogući Bože, praktični Bože! Ti si naša neosvojiva tvrđava. Ti si naše utočište. Zbijamo se pod Tvojim krilima i nesreća ne može da nas dohvati. Takva je Tvoja božanska zaštita i briga.

Svi dižemo glas u pesmi; pevamo u pohvalu i zvuk naše pohvale odjekuje širom Siona. Svemogući Bog, praktični Bog, pripremio je za nas to divno odredište. Budite oprezni – o, budite na oprezu! Taj čas je već pred vratima.

– „Reč”, tom I, „Božja pojava i delo”, „Hristove izjave na početku”, 5. poglavlje

Svakodnevne reči Božje  Odlomak 50

Od onog trenutka kada je Svemogući Bog – Car carstva – osvedočen, obim Božjeg upravljanja je u potpunosti otvoren širom vaseljene. Ne samo da je Božja pojava osvedočena u Kini, već je ime Svemogućeg Boga osvedočeno i u svim narodima i na svim mestima. Svi oni prizivaju ovo sveto ime, tražeći zajedništvo sa Bogom na svaki mogući način, dokučujući namere Svemogućeg Boga i složno Mu služeći u crkvi. Ovo je čudesan način na koji Sveti Duh deluje.

Jezici raznih naroda se međusobno razlikuju, ali postoji samo jedan Duh. Ovaj Duh ujedinjuje crkve širom vaseljene i apsolutnom je jedno sa Bogom, bez ikakve razlike. To je nešto što je van svake sumnje. Sada ih Sveti Duh poziva, a Njegov glas ih drži u pripravnosti. To je glas Božje milosti. Svi oni prizivaju sveto ime Svemogućeg Boga! I slave i pevaju. Delo Svetoga Duha nikada ne odstupa; ovi ljudi su spremni na sve da bi napredovali pravim putem, oni se ne povlače – čuda se javljaju jedno za drugim. To je nešto što ljudi teško mogu da zamisle i o čemu je nemoguće spekulisati.

Svemogući Bog je Car života u vaseljeni! On sedi na slavnom prestolu i sudi svetu, suveren je nad svima i vlada svim nacijama; svi narodi kleče pred Njim, mole Mu se, približavaju Mu se i komuniciraju s Njim. Bez obzira na to koliko dugo verujete u Boga, koliko je visok vaš status ili koliko mnogo staža imate, ako se protivite Bogu u svom srcu, morate biti osuđeni i morate pasti ničice pred Njim, ispuštajući zvuke bolnih molbi; ovo je uistinu žetva plodova vaših sopstvenih postupaka. Ovaj jauk je zvuk mučenja u ognjenom i sumpornom jezeru, on je krik prekorevanja Božjim gvozdenim štapom; to je sud pred Hristovim prestolom.

– „Reč”, tom I, „Božja pojava i delo”, „Hristove izjave na početku”, 8. poglavlje

Svakodnevne reči Božje  Odlomak 51

Božja pojava se već ukazala u svim crkvama. To je Duh koji govori; On je oganj što besni, nosi veličanstvo i sudi. On je Sin čovečji, obučen u odeždu koja mu visi do nogu i opasan zlatnim pojasom oko prsiju. Glava i kosa su Mu bile bele kao vuna, a oči kao užareni oganj; noge su Mu kao blistava bronza kaljena u peći, a glas kao huk mnogih voda. U desnoj ruci drži sedam zvezda, u ustima mač dvosekli, a lice mu sija kao kad sunce sija punom snagom!

Sinu čovečjem je posvedočeno, a i Sâm Bog je javno otkriven. Slava se Božja pojavila blistajući silovito kao žarko sunce! Njegovo slavno lice plamti blistavom svetlošću; čije se oči usuđuju da Mu se odupru? Otpor vodi u smrt! Ne pokazuje se nimalo milosti ni za šta što misliš u svom srcu, ni za jednu reč koju izgovoriš, ni za jedno delo koje počiniš. Svi ćete shvatiti i uvideti šta ste dobili – ništa sem Moga suda! Mogu li da podnesem kad se ne trudite da jedete i pijete Moje reči, već samovoljno prekidate i razarate ono što gradim? Prema takvima neću biti blag! Bude li se vaše ponašanje još više iskvarilo, oganj će vas progutati! Svemogući Bog se ispoljava u duhovnom telu, bez iole krvi i mesa od glave do pete. On nadilazi vaseljenu i svet, sedi na slavnom prestolu trećeg neba i nad svime vlada! Vaseljena i sve stvoreno u Mojim su rukama. Ja govorim, i to se ostvaruje. Ja odrešujem i tako biva određeno. Sotona je pod Mojim nogama; u bezdanu! Kad pustim Svoj glas, nebo i zemlja će proći i pretvoriti se u ništavilo! Sve će biti obnovljeno; to je večno nepromenljiva istina koja je potpuno ispravna. Savladao sam svet, kao i sve zlikovce. Sedim ovde i govorim vam, a svi koji imaju uši neka slušaju i svi koji su živi neka prihvate.

Dani će se okončati; sve na ovom svetu nestaće i sve će se iznova roditi. Upamtite ovo! Upamtite! Tu ne možete biti nemarni! Nebo i zemlja će proći, ali Moje reči neće proći! Još jednom vas ohrabrujem: ne trčite uzalud! Prenite se! Okrenite se i obala je nadohvat ruke! Već sam se pojavio među vama i pojavio se Moj glas. Moj glas se pojavio pred vama; svaki dan vas licem u lice susreće i svakim je danom svež i nov. Ti vidiš Mene i Ja vidim tebe; stalno ti se obraćam, stojimo licem u lice. Ipak Me odbijaš, a ne spoznaješ Me. Ovce Moje mogu da čuju Moj glas, a vi ipak oklevate! Oklevate! Srce vam je odrvenilo, Sotona vas je zaslepio i ne možete da vidite Moj veličanstveni lik – kako ste samo jadni! Kako ste jadni!

Sedam Duhova pred Mojim prestolom poslato je u sve krajeve sveta, a odaslaću Svog Glasnika da govori crkvama. Ja sam pravedan i veran; Ja sam Bog koji istražuje najdublje delove čovekovog srca. Sveti Duh govori crkvama, i to su Moje reči koje izlaze iz Moga Sina. Svi koji imaju uši, neka čuju! Svi koji žive neka prihvate! Samo ih jedite i pijte i ne sumnjajte. Svi koji se pokore i poslušaju Moje reči primiće velike blagoslove! Svi oni koji iskreno traže Moje lice zasigurno će zadobiti novo svetlo, novo prosvećenje i nove uvide; sve će biti sveže i novo. Moje će ti se reči u svakom trenutku pojaviti i otvoriti tvoje duhovne oči kako bi video sve tajne duhovnog carstva. Carstvo je među ljudima. Zakorači u utočište i sve blagodati i blagoslovi biće uz tebe; glad i kuga neće moći da ti se približe, a vukovi, zmije, tigrovi i leopardi neće moći da ti naude. Poći ćeš sa Mnom, hodaćeš sa Mnom i sa Mnom ćeš zakoračiti u slavu!

– „Reč”, tom I, „Božja pojava i delo”, „Hristove izjave na početku”, 15. poglavlje

Svakodnevne reči Božje  Odlomak 52

Svemogući Bog! On je javno otkrio Svoje veličanstveno telo, pojavilo se Njegovo sveto duhovno telo i On je Sâm potpuni Bog! I svet i Njegovo telo su izmenjeni, a Njegovo preobraženje na gori jeste lik Božji. Na glavi nosi zlatnu krunu, odeća Mu je čisto bela, preko grudi ima zlatni pojas, a svet i sva stvorenja su Mu pod nogama. Oči su Mu kao užareni oganj, u ustima ima oštar dvosekli mač, a u desnoj ruci drži sedam zvezda. Put do carstva je neizmerno svetao, a Njegova slavna svetlost se uzdiže i blista; planine su radosne i voda nasmejana, a sunce, mesec i zvezde se okreću u svom uređenom rasporedu, dočekujući pobedonosni povratak jedinog istinitog Boga, koji je dovršio Svoj plan upravljanja u trajanju od šest hiljada godina. Svi skaču i igraju od radosti! Radujte se! Svemogući Bog sedi na Svom slavnom prestolu! Zapevajte! Pobednički barjak Svemogućeg podignut je visoko na predivnoj, veličanstvenoj gori Sion! Sve zemlje se raduju, a bezbroj pripadnika Božjeg izabranog naroda peva, gora Sion se radosno smeje, a slava Božja se uzdigla! Nisam ni sanjao da ću videti Božji lik, ali danas sam ga video. Licem u lice sa Njim svakoga dana, razgovaram s Njim i ogoljavam svoje srce pred Njim. On obilato pruža hranu i piće. U životu, rečima, delima, mislima i idejama, Njegova slavna svetlost sve prosvetljuje. On nas vodi na svakom koraku puta, a ako se neko pobuni u srcu, Njegov sud se odmah spušta.

Jesti, boraviti i živeti zajedno sa Bogom, biti sa Njim, hodati zajedno, uživati zajedno, sticati slavu i blagoslove zajedno, vladati kao carevi sa Bogom i biti zajedno u carstvu – kakvo je to zadovoljstvo! Kako je to divno! Svakoga dana smo licem u lice s Njim, On govori svakoga dana i neprestano razgovara sa nama, i svakoga dana nam se daruju nova prosvećenja i novi uvidi. Naše duhovne oči su se otvorile i vidimo sve; tajne duha su nam obznanjene. Sveti život je zaista bezbrižan; trčite brzo, ne zaustavljajte se i neprestano napredujte – pred nama je još čudesniji život. Ne zadovoljavajte se samo pukim kušanjem slasti; hitajte sve do Boga. On je sveobuhvatan, izdašan i prepun raznih stvari koje nam nedostaju. Sarađujte proaktivno, zakoračite u Njega i više ništa neće biti isto. Naši životi će biti uzvišeni i nijedan čovek, događaj ili stvar neće moći da nas ometu.

Uzdizanje! Uzdizanje! Istinsko uzdizanje! Uzdignuti život Božji nalazi se iznutra i sve je postalo tako opušteno! Uzdižemo se iznad sveta i ovozemaljskih stvari, ne osećajući nikakvu privrženost muževima niti deci. Nadilazimo ograničavanje od strane bolesti i okruženja. Sotona se ne usuđuje da nas ometa. Potpuno nadilazimo sve katastrofe. Time omogućavamo Bogu da preuzme carstvo! Gazimo Sotonu, postojano svedočimo za crkvu i potpuno razotkrivamo grozno lice Sotone. Izgradnja crkve je u Hristu, a slavno telo je uskrslo – to znači živeti u stanju uznesenja!

– „Reč”, tom I, „Božja pojava i delo”, „Hristove izjave na početku”, 15. poglavlje

Svakodnevne reči Božje  Odlomak 53

Svemogući Bože, večni Oče, Kneže mira, naš Bog je Car! Svemogući Bog spušta Svoje stope na Maslinovu goru. Kako je On predivan! Slušajte! Mi, stražari, podižemo svoj glas; glasom svojim zajedno pevamo, jer Bog se vratio na Sion. Očima svojim vidimo pustoš Jerusalima. Kličite od radosti i zajedno pevajte, jer Bog nam je doneo utehu i iskupio je Jerusalim. Pred očima mnoštva nacija, Bog je ogolio svetu mišicu Svoju, Istinsko obličje Boga se pojavilo! Svi krajevi sveta videli su spasonosnu blagodat našeg Boga.

O, Svemogući Bože! Sedam Duhova pred prestolom Tvojim poslato je u svaku crkvu da obznane sve Tvoje tajne. Sedeći na prestolu Svoje slave, upravljao si carstvom Svojim, i uz pravdu i pravednost učinio si ga čvrstim i stabilnim i pokorio si svaku naciju pred Sobom. O, Svemogući Bože! Odrešio si pojas carevima, tako da su se vrata pred Tobom otvorila, da se više nikada ne zatvore. Jer došla je svetlost Tvoja i svetlost Tvoja slavna uzdiže se i sija. Pomrčina prekriva zemlju i gusta tmina obavija mnoštvo naroda. O, Bože! Ti si se, međutim, pojavio i obasjao nas svetlošću Svojom, a slava Tvoja ispoljiće se u nama; mnoštvo nacija uputiće se ka svetlosti Tvojoj, a carevi ka sjaju Tvog dolaska. Podižeš Svoje oči i gledaš oko Sebe: sinovi Tvoji okupljaju se pred Tobom i dolaze izdaleka; u naručju donose kćeri Tvoje. O, Svemogući Bože! Tvoja velika ljubav nas je obuzela; Ti si taj koji nas vodi na putu ka carstvu i Tvoje nas svete reči prožimaju.

O, Svemogući Bože! Zahvaljujemo Ti se i slavimo Te! Dozvoli nam da gledamo u Tebe, da svedočimo o Tebi, da Te uzdižemo i da Ti pevamo srcem koje je pošteno, mirno i nepodeljeno. Daj nam da budemo istog uma i da zajedno budemo izgrađeni, i uskoro nas učini onima koji su u skladu sa namerama Tvojim, kako bi mogao da nas upotrebiš. Neka se volja Tvoja na zemlji bez prepreka sprovede u delo.

– „Reč”, tom I, „Božja pojava i delo”, „Hristove izjave na početku”, 25. poglavlje

Svakodnevne reči Božje  Odlomak 54

Svemogući Bog je svemoćni Bog koji sve ostvaruje, i potpuni, istiniti Bog! On ne samo da nosi sedam zvezda, poseduje sedam Duhova, ima sedam očiju, lomi sedam pečata i otvara svitak, već i više od toga, On šalje sedam pošasti i sedam zdela i otkriva sedam gromova. Davno se, takođe, oglasio sa sedam truba! Sva stvorenja što je On stvorio i upotpunio treba da Ga hvale, odaju Mu slavu i veličaju Mu presto. O, Svemogući Bože! Ti si sve. Ti si postigao sve, i sa Tobom je sve potpuno, sjajno, oslobođeno, slobodno, snažno i moćno! Baš ništa nije sakriveno ili prikriveno; sa Tobom, sve tajne su otkrivene. Štaviše, sudio si mnoštvu Svojih neprijatelja, otkrivaš Svoje veličanstvo, manifestuješ Svoj jarosni oganj, ispoljavaš Svoj gnev i, uz to, pokazuješ Svoju jedinstvenu, večitu i istinski beskrajnu slavu! Svi narodi treba da se probude da kliču i pevaju bez suzdržavanja, veličajući tog svemogućeg, potpuno jedinstvenog, sveživog, darežljivog, slavnog i istinitog Boga sazdanog od veka do veka. Njegov presto treba stalno slaviti, Njegovo sveto ime hvaliti i proslavljati. To je Moja – Božja – večna namera, i bezgranični je blagoslov koji nam On otkriva i dariva! Ko ga među nama ne nasleđuje? Da bi se nasledio Božji blagoslov, mora se slaviti Njegovo sveto ime i doći i okružiti Njegov presto i klanjati mu se. Sve one koji izađu pred Njega sa drugim motivima i drugim namerama istopiće Njegov jarosni oganj. Danas je dan kada se sudi Njegovim neprijateljima i na ovaj dan će oni i stradati. Štaviše, ovo je i dan kada ću se Ja, Svemogući Bog, otkriti i kada ću steći slavu i čast. O, svi narodi! Brzo ustanite da veličate i dočekate Svemogućeg Boga, koji nam od pamtiveka pa do večnosti šalje dobrotu, pruža spasenje, dariva nam blagoslove, upotpunjuje Svoje sinove i uspešno ostvaruje Svoje carstvo! To je Božje čudesno delo! To je Božje večno predodređenje i uređenje – da je On lično došao da nas spase, da nas upotpuni i odvede nas u slavu.

Svi oni koji ne ustanu i ne svedoče su preci slepih i kraljevi neznanja. Postaće večite neznalice, doživotne budale; večiti mrtvaci koji su slepi. Iz tog razloga naš duh treba da se probudi! Svi ljudi moraju ustati! Kličite, hvalite i veličajte do beskraja Kralja slave, Oca milosrđa, Sina iskupljenja, darežljivih sedam Duhova, Svemogućeg Boga koji donosi veličanstveni jarosni oganj i pravedni sud i koji je potpuno dovoljan, darežljiv, svemoguć i potpun. Njegov presto slaviće se večno! Svi ljudi treba da vide da je to Božja mudrost; to je Njegov čudesni put ka spasenju i ostvarenje Njegove veličanstvene volje. Ako ne ustanemo i ne svedočimo, onda jednom, kada taj trenutak prođe, povratka više neće biti. Da li ćemo zadobiti blagoslove ili nesreću odlučuje se u sadašnjoj etapi našeg putovanja, po onome što radimo, mislimo i proživljavamo u ovom trenutku. Kako bi trebalo da postupate? Svedočite za Boga i slavite Ga zauvek; slavite Svemogućeg Boga, Hrista poslednjih dana – večnog, jedinog, istinitog Boga!

Od sada pa nadalje, treba jasno da vidite da su svi oni ne svedoče za Boga – oni koji ne svedoče za tog jedinog, istinitog Boga, kao i oni koji gaje sumnje o Njemu – bolesni i mrtvi i oni su ti koji prkose Bogu! Božje reči su već dokazane od davnina: ko sa Mnom ne sakuplja, taj rasipa, a koji nije sa Mnom, protiv Mene je; to je nepromenjiva istina koja je uklesana u kamenu! Oni koji ne svedoče za Boga su Sotonine sluge. Takvi ljudi su došli da ometaju i obmanjuju Božju decu i da prekinu Njegovo upravljanje; sa njima se mora obračunati mačem! Svi oni koji im pokažu dobre namere prizivaju sopstveno uništenje. Treba da slušate i verujete u izjave Božjeg duha, hodate stazom Božjeg duha i proživljavate reči Božjeg duha. Pored toga, treba da slavite presto Svemogućeg Boga do kraja sveta!

Svemogući Bog je Bog sedam Duhova! Bog je i sedam očiju i sedam zvezda; On otvara sedam pečata i odmotao je ceo svitak! Oglasio se sa sedam truba, a sedam zdela i sedam pošasti drži u Svojoj šaci, da ih oslobodi po Svom nahođenju. O, sedam gromova koji su uvek bili zapečaćeni! Kucnuo je čas da budu otkriveni! Onaj koji će doneti sedam gromova se već pojavio pred našim očima!

Svemogući Bože! Sa Tobom je sve oslobođeno i slobodno; nema poteškoća i sve glatko teče! Ništa se ne usuđuje da Te ometa ili sputava i svi se pokoravaju pred Tobom. Svako ko se ne pokori će umreti!

Svemogući Bog, Bog sa sedam očiju! Sve je savršeno jasno, sve je sjajno i razotkriveno, i sve je otkriveno i ogoljeno. Sa Njim, sve je kristalno jasno, i nije samo Sȃm Bog takav, već su i Njegovi sinovi takvi. Niko, nijedan predmet, i nijedna stvar se ne može sakriti pred Njim i Njegovim sinovima!

Sedam zvezda Svemogućeg Boga sijaju sjajno! Crkvu je On usavršio; On određuje Svoje crkvene glasnike, i celokupna crkva je pod Njegovom opskrbom. On otvara svih sedam pečata i On sam vodi Svoj plan upravljanja i Svoju volju ka ispunjenju. Svitak je nedokučivi duhovni jezik Njegovog upravljanja i On ga je odmotao i otkrio!

Svi ljudi treba da poslušaju Njegovih sedam gromkih truba. Sa Njim, sve je poznato da više nikada ne bude skriveno i više nema tuge. Sve je otkriveno i sve je pobedničko!

Sedam truba Svemogućeg Boga su otvorene, slavne i pobedničke trube! To su ujedno trube kojima se sudi Njegovim neprijateljima! Usred Njegovog trijumfa, uzdiže se Njegov rog! On vlada čitavom vaseljenom!

On je pripremio sedam zdela pošasti. Namenio ih je Svojim neprijateljima i izručiće ih u moćnoj bujici i te će neprijatelje progutati plamen Njegovog jarosnog ognja. Svemogući Bog pokazuje moć Njegove vlasti, i svi Njegovi neprijatelji stradaju. Poslednjih sedam gromova više neće biti zapečaćeni pred Svemogućim Bogom; svi se otkrivaju! Svi se otkrivaju! On sa svojih sedam gromova šalje Svoje neprijatelje u smrt, donoseći ravnotežu na zemlju i navodeći je da Mu služi i više nikada ne bude opustošena!

Pravedni, Svemogući Bože! Slavimo te zauvek! Zaslužuješ beskrajne pohvale, večno klicanje i veličanje! Tvojih sedam gromova nisu samo da se koriste za Tvoj sud, već više da se koriste za Tvoju slavu i autoritet, kako bi se sve upotpunilo!

Svi narodi slave pred prestolom, veličajući i hvaleći Svemoćnog Boga, Hrista poslednjih dana! Poput grmljavine, njihovi glasovi odjekuju čitavom vaseljenom! Apsolutno sve postoji zbog Njega i nastaje zbog Njega. Ko se usuđuje da ne pripiše svu slavu, čast, autoritet, mudrost, svetost, pobedu, i otkrivenja u potpunosti Njemu? To je ispunjenje Njegove volje, i završetak izgradnje Njegovog upravljanja!

– „Reč”, tom I, „Božja pojava i delo”, „Hristove izjave na početku”, 34. poglavlje

Sedam gromova izlazi iz prestola, potresaju vaseljenu, prevrću nebo i zemlju i odjekuju nebesima! Njihov zvuk para uši, a ljudi mu ne mogu pobeći niti se od njega mogu sakriti. Prolamaju se gromovi i munje i u tren oka preobrazuju se nebo i zemlja i ljudi stoje na ivici smrti. Zatim, brzinom munje, ceo svemir je obavila snažna kišna oluja, koja je padala sa neba! U najudaljenijim krajevima zemlje, temeljno kao pod tušem, ni mrlju ne ostavlja kada spere sve od glave do pete; ništa se ne može sakriti od nje niti joj iko može pobeći. Prasak groma, poput bljeskova munje, blješti hladnom svetlošću i tera ljude da drhte od straha! Oštar mač sa dve oštrice obara sinove pobune, a neprijatelj se suočava sa katastrofom, nemajući se gde sakriti; oni postaju ošamućeni od naleta vetra i kiše i povijajući se od udarca, odmah padaju mrtvi u tekuće vode koje ih odnose. Postoji samo smrt i nijedan način da prežive. Sedam gromova izlazi iz Mene i prenosi nameru Moju, a ona je da pobijem najstarije egipatske sinove, da kaznim zle i da pročistim crkve Moje kako bi sve imale međusobnu bliskost, kako bi bile iskrene jedne prema drugima i jednog srca sa Mnom, te da se sve crkve u svemiru mogu sagraditi u jednu. To je Moja namera.

Zvuci grmljavine i zvuci zapomaganja koji se prostiru za njima. Neki se bude iz sna i sa velikom strepnjom pretražuju duboko u svojim dušama i hrle nazad pred presto. Prestaju sa svojim neobuzdanim prevarama i nečuvenim postupcima; nije kasno da se takvi ljudi probude. Ja gledam sa prestola. Zagledam duboko u srca ljudi. Spašavam one koji Me iskreno i žarko žele i sažaljevam se nad njima. Sačuvaću u večnost one koji Me vole u svojim srcima više od svega ostalog, one koji razumeju Moje namere i slede Me do samog kraja puta. Moja ruka će ih bezbedno držati kako se ne bi susreli sa ovakvim prizorom i kako bi ostali nepovređeni. Neki, kada ugledaju ovaj prizor blještave munje, osete neizrecivu jad u svojim srcima i žaljenje do krajnjih granica. Budu li ustrajali u takvom ponašanju, za njih će biti kasno. Oh, sve i svašta! Sve će biti urađeno. Ovo je takođe jedno od Mojih sredstava spasenja. Spašavam one koji Me ljube i ubijam zle, činim svoje carstvo postojanim i stabilnim na zemlji, pa neka sve nacije i svi narodi, svi u vaseljeni i na svim krajevima zemlje, znaju da sam Ja veličanstvo, da sam Ja uzbuktali oganj, da sam Ja Bog koji istražuje duboko unutar srca svakoga čoveka. Od sada pa nadalje, sud velikog belog prestola je otvoreno otkriven masama, a svim ljudima se objavljuje da je sud započet! Nesumnjivo je da će svi oni čije reči nisu iskrene, svi oni koji sumnjaju i ne usuđuju se da budu sigurni, svi oni rasipnici vremena koji razumeju Moje želje, ali nisu voljni da ih sprovedu u delo – svima njima se mora suditi. Morate voditi računa o tome da ispitate sopstvene namere i motive i da zauzmete svoje pravo mesto; odlučno primenite Moje reči, cenite svoje životno iskustvo i ne postupajte sa površnim entuzijazmom, već učinite da vam se životi razvijaju, da sazrevaju, da budu stabilni i sadrže iskustva – samo tada ćete biti u skladu sa Mojim namerama.

Ne pružajte nikakve prilike za iskorišćavanje Sotoninim slugama ili delima zlih duhova koja prekidaju i uništavaju ono što gradim. Oni se moraju strogo ograničiti i obuzdati; sa njima se može obračunati samo pomoću oštrog mača. Najgori moraju odmah biti iskorenjeni, da bi se sprečile buduće nevolje. I crkva će biti usavršena, oslobođena svakog deformiteta, i biće zdrava, puna vitalnosti i energije. Prateći blistavu munju, odjekuju udari gromova. Ne smete biti nemarni i ne smete odustati, već dajte sve od sebe da sustignete stvari, pa ćete sigurno biti u stanju da vidite šta radi Moja ruka, šta želim da zadobijem, šta želim da odbacim, šta želim da usavršim, šta želim da iskorenim, šta želim da oborim – sve će se to odvijati pred vašim očima, omogućavajući vam da jasno sagledate Moju svemoć.

Od prestola do vaseljene i do svih krajeva zemlje odjekuje sedam gromova. Velika grupa ljudi biće spašena i predaće se pred Mojim prestolom. Sledeći ovu svetlost života, ljudi traže načina da prežive i ne mogu a da ne dođu ka Meni, da kleknu u obožavanju i ustima svojim da uzvikuju ime svemogućeg istinitog Boga i da izgovaraju svoje molbe. Ali onima koji Mi se opiru, onima koji otvrdnu srca svoja, gromovi će im odzvanjati u ušima i bez sumnje će morati da propadnu. Ovo je jednostavno ishod koji ih čeka. Moji ljubljeni sinovi koji trijumfuju ostaće u Sionu i svi će ljudi videti šta će dobiti i ogromna slava će se pojaviti pred vama. Zaista, ovo je veliki blagoslov i blaženost koju je teško opisati.

Zveket sedam gromova koji izlaze spasenje je onih koji Me ljube, koji Me žele iskrenim srcem svojim. Oni koji pripadaju Meni i koje sam predodredio i izabrao, svi su u stanju da dođu pod Mojim imenom. Oni mogu da čuju Moj glas, koji znači da ih Bog doziva. Neka vide oni na krajevima zemlje da sam pravedan, veran, milosrdan, saosećajan, veličanstven, da sam uzbuktali oganj i konačno, da sam nemilosrdni sud.

Neka svi na svetu vide da sam Ja stvarni i upotpunjeni Sȃm Bog. Svi ljudi su u potpunosti ubeđeni i niko se ne usudjuje da Mi se ponovo protivi niti da Mi sudi ili ponovo kleveće. U suprotnom, kletve će ih odmah stići i zadesiće ih nesreća. Moći će samo da plaču i škrguću zubima jer su sami sebe doveli do uništenja.

Neka svi narodi i svi ljudi znaju, neka se zna širom vaseljene i u svim krajevima zemlje, u svakom domu: Svemogući Bog je jedan istiniti Bog. Svi će, jedan za drugim, pasti na kolena i obožavati Me, pa će čak i deca, koja su tek naučila da govore, klicati „Svemogući Bože”! Zvaničnici koji poseduju vlast videće svojim očima istinitog Boga koji se pojavljuje pred njima i takođe će pasti ničice u obožavanju, moleći za milost i oproštaj, ali tada će biti zaista prekasno, jer došlo je vreme njihove smrti. Oni mogu samo biti dokrajčeni i osuđeni na nedokučivi ponor. Ja ću privesti kraju čitavo doba i još više ojačati carstvo Moje. Sve će se nacije i narodi pokoriti preda Mnom za svu večnost!

– „Reč”, tom I, „Božja pojava i delo”, „Hristove izjave na početku”, 35. poglavlje

Svemogući istiniti Bog, ustoličeni Car, vlada čitavom vaseljenom, okrenut ka bezbrojnim nacijama i narodima, i veličanstveno Božje svetlo sija širom sveta. Sve što je živo u vaseljeni i do krajnjih granica zemlje to će videti. Planine, reke, jezera, kopna, okeani i sva živa bića digli su svoje zastore pred svetlošću lica istinitog Boga, i oživeli su, kao da se iz sna bude, kao da su klice što se kroz tle probijaju!

Ah! Jedan istiniti Bog se pojavljuje pred ljudima sveta. Ko se usuđuje da Mu priđe s otporom? Svi se tresu od straha. Svi su potpuno ubeđeni i svi neprestano preklinju za milost i Njegov oproštaj. Bezbrojni ljudi padaju na svoja kolena pred Njim, i bezbrojna usta Ga obožavaju! Kontinenti i okeani, planine, reke – i sva stvorenja beskrajno Ga hvale! Topli povetarci, praćeni dahom proleća, donose sa sobom laganu, neprestanu prolećnu kišu. Žuboreći potoci i mnoštvo ljudi su slični, i jedno i drugo su ispunjeni tugom i radošću, lijući suze duga i samoprekora. Reke, jezera, talasi i njihovi naleti, svi oni pevaju, hvaleći sveto ime istinitog Boga! Zvuk hvale odzvanja takvom jasnoćom! Stare stvari koje je Sotona nekad iskvario – svaka od njih će se obnoviti i promeniti i ući će u potpuno novi svet…

Ovo je sveta truba, i počela je da se oglašava! Poslušajte je. Taj zvuk, tako milozvučan, glas je sa prestola. Objavljuje svakoj naciji i svakom Božjem izabranom narodu da je kucnuo čas, da je došao ishod poslednjih dana. Moj plan upravljanja je završen. Moje se carstvo otvoreno pojavilo na zemlji i carstva sveta su postala carstvo Moje, Mene koji sam Bog. Mojih sedam truba oglašava se sa prestola, i dogodiće se tako čudesne stvari! Ljudi iz najudaljenijih krajeva zemlje hrle skupa, iz svih pravaca, snagom lavine i silinom grmljavine (…).

Sa radošću gledam na Svoj narod, koji može da čuje Moj glas i okuplja se iz svih naroda i zemalja. Mnoštvo ljudi, imajući istinitog Boga uvek na usnama, hvali Ga i beskrajno skače! Oni svedoče ljudima sveta, a zvuk njihovog svedočenja o istinitom Bogu je gromoglasan poput mnogih voda. Mnoštvo ljudi će pohrliti u Moje carstvo.

Razleže se zvuk Mojih sedam truba, budeći one koji spavaju! Ustani brzo, još nije kasno. Postaraj se za svoj život! Otvori oči i vidi koliko je sati. Šta treba tražiti? O čemu treba razmišljati? I čega se treba držati? Zar nikada nisi razmišljao o tome koliko vredi dobiti život sa Mnom, a koliko vredi život saonim što voliš i čega se grčevito držiš? Nemoj više da budeš tvrdoglav i da se poigravaš. Nemoj da propustiš ovu priliku. Ovo vreme više neće doći! Ustani odmah, budi u stanju da se obučiš u vežbanju svog duha, i budi u stanju da koristiš razna sredstva kako bi prozreo i osujetio mnoge Sotonine zavere i obmane, i pobedi Sotonu, kako bi tvoje životno iskustvo moglo da se produbi, a ti mogao da živiš prema Mojoj naravi; kako bi život mogao da ti postane zreo i ispunjen i da uvek možeš da pratiš Moje stope. Nemoj biti obeshrabren niti slab, već se uvek kreći napred, korak po korak, pravo, sve do kraja puta!

Kada sedam truba ponovo zatrubi, biće to zvuk trube suda, sud sinovima pobune, sud mnoštvu nacija inaroda, i svaka će se nacija pokoriti pred Bogom. Božje veličanstveno lice će se zasigurno pojaviti pred mnoštvom nacija i naroda. Svi će biti potpuno uvereni, i beskrajno će dozivati istinitog Boga. Svemogući Bog će biti još veličanstveniji, i Moji sinovi i ja ćemo zadobiti slavu i vladaćemo zajedno, sudićemo mnoštvu nacija inaroda, kažnjavaćemo zlo, spasavaćemo one koje sam Ja izabrao i prema njima ćemo imati milosti, i činićemo carstvo čvrstim i stabilnim. Slušajući zvuk sedam truba, ogromno mnoštvo ljudi biće spaseno, vratiće se pred Mene da kleče i neprestano Me obožavaju i hvale!

Kada se sedam truba ponovo oglasi, to će biti završni čin doba, prasak truba koji označava pobedu nad đavolima i Sotonom, pozdrav koji najavljuje početak slobodnog življenja u carstvu na zemlji! Kako je uzvišen zvuk, ovaj zvuk koji se razleže oko prestola, ovaj prasak truba koji potresa nebo i zemlju, prasak koji je znak pobede Mog plana upravljanja, i koji označava sud Sotoni; on na smrt osuđuje ovaj stari svet, u celini, da bude bačen u bezdan! Ovaj prasak truba označava da će se vrata milosti zatvoriti, da će život carstva započeti na zemlji, ispravan i čestit. Bog spasava one koji Ga vole. Jednom kada se vrate u Njegovo carstvo, ljudi na zemlji će se suočiti sa glađu i kugom, a sedam Božjih zdela i sedam pošasti biće puštene jedna za drugom. Nebo i zemlja će proći, ali Moja reč ne!

– „Reč”, tom I, „Božja pojava i delo”, „Hristove izjave na početku”, 36. poglavlje

Hristos poslednjih dana donosi život i trajni i večni put istine. Ova istina je put kojim čovek zadobija život i to je jedini put kojim će čovek spoznati Boga i dobiti Njegovo odobravanje. Ako ne tragaš za putem života koji pruža Hristos poslednjih dana, nikada nećeš zadobiti Isusovo odobravanje i nikada nećeš biti podoban da uđeš na vrata carstva nebeskog, jer si ujedno i marioneta i zatočenik istorije. Oni koji su pod kontrolom propisa, reči i okova istorije nikada neće moći da zadobiju život niti večni put života. To je zato što sve što zadobijaju jeste mutna voda koje se drže hiljadama godina, umesto vode života koja teče sa prestola. Oni koji nisu opskrbljeni vodom života zauvek će ostati leševi, Sotonine igračke i sinovi pakla. Kako onda mogu da ugledaju Boga? Samo nastojiš da se držiš prošlosti, da stojiš u mestu i da stvari održiš onakvima kakve jesu, a ne težiš da promeniš postojeće stanje i odbaciš istoriju – pa zar onda nećeš uvek biti neprijateljski nastrojen prema Bogu? Koraci Božjeg dela su nezadrživi i silni, poput uskovitlanih talasa i tutnjave gromova – pa ipak, ti sediš, pasivno čekajući uništenje, držeći se onog starog i čekajući da ti stvari padnu u krilo. Kako se, na ovaj način, možeš smatrati nekim ko sledi stope Jagnjeta? Kako ovo može da pokaže da je Bog koga se držiš Bog koji je uvek nov i nikada nije star? I kako reči iz tvojih požutelih knjiga mogu da te prenesu u novo doba? Kako mogu da te povedu da tražiš korake Božjeg dela? I kako mogu da te odvedu na nebo? Ono što držiš u svojim rukama samo su puke reči koje mogu da ti pruže tek privremenu utehu, to nisu istine koje imaju sposobnost da ti podare život. Reči Svetog pisma koje čitaš jedino mogu da ti obogate rečnik; to nisu reči mudrosti koje mogu da ti pomognu da spoznaš ljudski život, a još su manje put koji može da te odvede do savršenstva. Zar ti ovaj nesklad ne daje razlog za razmišljanje? Zar ti ne daje uvid u tajne koje su u tome sadržane? Da li si u stanju sebe da odvedeš na nebo kako bi sâm susreo Boga? Bez Božjeg dolaska, možeš li sebe da uvedeš na nebo kako bi uživao u porodičnoj sreći sa Bogom? Da li sada još uvek sanjaš? Onda te podstičem da prestaneš da sanjaš i da pogledaš ko sada dela – pogledaj ko sada vrši delo čovekovog spasenja tokom poslednjih dana. Ako to ne učiniš, nikada nećeš zadobiti istinu i nikada nećeš zadobiti život.

Oni koji žele da zadobiju život bez oslanjanja na istinu koju izgovara Hristos najapsurdniji su ljudi na zemlji, a oni koji ne prihvataju put života koji Hristos donosi žive u prividu. I zato kažem da će se Bog zauvek gnušati onih koji ne prihvataju Hrista poslednjih dana. U poslednjim danima, Hristos predstavlja čovekova vrata u carstvo i niko ne može da Ga zaobiđe. Niko ne može biti usavršen od Boga osim kroz Hrista. Veruješ u Boga, stoga moraš da prihvatiš Njegove reči i da se pokoriš Njegovoj Reči. Nemoj da razmišljaš samo o sticanju blagoslova, a da pritom nisi u stanju da prihvatiš istinu i opskrbu životom. Hristos dolazi u poslednjim danima kako bi svi oni koji iskreno veruju u Njega mogli da budu opskrbljeni životom. Svrha ovog dela jeste zaključivanje starog i ulazak u novo doba, i ovo delo je put kojim moraju krenuti svi oni koji će zakoračiti u novo doba. Ako ne priznaješ Hrista, već Ga osuđuješ, huliš na Njega ili Ga čak progoniš, sigurno ćeš večno goreti i nikada nećeš ući u carstvo Božje. Razlog za to jeste što je ovaj Hristos Sâm izraz Svetog Duha, izraz Boga, Onaj kome je Bog poverio Svoje delo na zemlji. Zato kažem da ako ne možeš da prihvatiš sve što čini Hristos poslednjih dana, ti huliš na Svetog Duha. Svima je očigledna zaslužena kazna za one koji hule na Svetog Duha. Takođe ti kažem i ovo: ako se opireš Hristu poslednjih dana i ako odbaciš Hrista poslednjih dana, niko drugi umesto tebe ne može da snosi posledice toga. Štaviše, od tog trenutka pa nadalje, nikada više nećeš imati priliku da zadobiješ Božje odobravanje; čak i ako želiš da se iskupiš, nećeš ponovo moći da vidiš lice Božje. Ovo je stoga što ono čemu se opireš nije ljudsko biće, ono što odbacuješ nije neka beznačajna osoba, već Hristos. Znaš li koje su posledice toga? Ne praviš malu grešku, već činiš strašan greh. I zato savetujem svaku osobu da pred istinom ne pokazuje zube, da se ne ponaša napadački i da ne komentariše nasumično, jer jedino istina može da ti donese život i ništa osim istine ne može da ti omogući da se ponovo rodiš i ponovo vidiš Božje lice.

– „Reč”, tom I, „Božja pojava i delo”, „Samo Hristos poslednjih dana može čoveku dati put večnog života”

Moje tajne su otkrivene i otvoreno prikazane, i više nisu skrivene, isključivo zbog Moje blagodati i milosti. Štaviše, to što se Moja reč pojavljuje među ljudima, i više nije skrivena, takođe je zbog Moje blagodati i milosti. Ja volim sve koji se iskreno daju za Mene i koji Mi sebe prinose. Ja mrzim sve koji su proistekli iz Mene a ipak Me ne poznaju, i čak Mi se opiru. Neću napustiti nikoga ko je iskreno za Mene; štaviše, udvostručiću blagoslove za takvu osobu. Dvostruko ću kazniti one koji grizu ruku koja ih hrani i nipošto ih neću pustiti da se lako izvuku. U Mom carstvu nema nepoštenja ni prevrtljivosti, niti svetovnih stvari; to jest, nema vonja mrtvih. Naprotiv, sve je ispravno i pravedno; sve je čista jednostavnost i otvorenost, i ništa nije skriveno ili pritajeno. Sve je sveže, sve je uživanje i sve je duhovna izgradnja. Niko ko i dalje zaudara na mrtve ne može ni na koji način ostati u Mom carstvu, i umesto toga će biti pod udarom Moje železne motke. Sve beskrajne tajne, od iskonskih vremena do današnjeg dana, potpuno su otkrivene vama – grupi ljudi koju sam pridobio u poslednjim danima. Zar ne osećate da ste blagosloveni? Dani kada je sve jasno otkriveno, štaviše, dani su u kojima delite Moju vladavinu.

Ova grupa ljudi koji istinski vladaju kao kraljevi zavisi od Mog predodređenja i izbora, i u tome apsolutno nema ljudske volje. Ko god se usudi da uzme učešće u ovome mora se naći pod udarom Moje ruke, i takvi ljudi će biti žrtve Mog strašnog ognja; to je druga strana Moje pravednosti i veličanstvenosti. Rekao sam da vladam svim stvarima, Ja sam mudri Bog koji ima pun autoritet i nisam popustljiv ni prema kome; Ja sam krajnje okrutan, potpuno lišen ličnih obzira. Prema svakome (bez obzira na to koliko vešto priča, neću ga pustiti da se izvuče) odnosim se sa pravednošću, ispravnošću i veličanstvenošću, istovremeno omogućujući svima da bolje vide čudo Mojih dela, kao i šta Moja dela znače. Jednog po jednog, kaznio sam zle duhove za sve vrste postupaka koje čine, bacajući svakog od njih u bezdan. Ovo delo sam završio pre nego što je počelo vreme, ostavljajući ih bez položaja i ne ostavljajući im mesta za njihovo delovanje. Niko od Mojih izabranika – od Mene predodređenih i izabranih – ne može nikad biti posednut zlim duhovima, već će uvek biti svet. Što se tiče onih koje nisam predodredio i izabrao, njih ću prepustiti Sotoni i neću im više dozvoliti da ostanu. U svakom pogledu, Moje upravne odluke uključuju Moju pravednost i Moju veličanstvenost. Neću pustiti ni jednog jedinog od onih na kojima Sotona radi, već ću ih zajedno sa njihovim telima baciti u Ad, jer Ja mrzim Sotonu. Nipošto ga neću poštedeti, već ću ga potpuno uništiti, ne ostavljajući mu ni najmanju mogućnost da deluje. Oni koje je Sotona do izvesne mere pokvario (to jest, oni koji su predmet propasti) nalaze se pod mudrim merama Moje sopstvene ruke. Nemojte misliti da se to desilo kao rezultat Sotonine sile; znajte da sam Ja Svemogući Bog koji vlada vaseljenom i svim stvorenim! Za Mene ne postoje problemi koji se ne mogu rešiti, a kamoli nešto što se ne može postići, ili neka reč koja se ne može izgovoriti. Ljudi ne smeju nastupati kao Moji savetnici. Pazite da vas Moja ruka ne zgromi i baci u Ad. Kažem vam ovo! Oni koji danas proaktivno sarađuju sa Mnom su najpametniji, i oni će izbeći gubitke i bol suda. Sve su to Moji planovi, od Mene predodređeni. Ne iznosite nepromišljene primedbe i ne govorite pompezno, misleći da ste tako veliki. Ne dešava li se sve ovo putem Mog predodređenja? Vi koji biste da budete Moji savetnici nemate srama! Ne znate sopstveni značaj: kako jadno je mali! I pored svega, mislite da ovo nije važna stvar i ne poznajete sebe. Uvek nanovo oglušujete se o Moje reči, čineći da Moja mukotrpna nastojanja budu uzaludna i uopšte ne shvatajući da su ona manifestacije Moje blagodati i milosti. Naprotiv, uvek iznova pokušavate da istaknete sopstvenu pamet. Sećate li se ovoga? Koja grdnja sleduje ljudima koji misle da su toliko pametni? Ravnodušni i neverni prema Mojim rečima, ne urezujući ih u svoja srca, koristite Me kao izgovor da radite ovo ili ono. Zlotvori! Kada ćete uzmoći da potpuno uzmete u obzir Moje srce? Nemate obzira prema njemu, tako da naziv „zlotvori” nije nimalo preteran u pogledu vas. Savršeno vam odgovara!

Danas vam pokazujem, jednu po jednu, stvari koje su nekada bile skrivene. Velika crvena aždaja bačena je u bezdan i potpuno uništena, jer ne bi bilo nikakve svrhe zadržati je; to znači da ne može poslužiti Hristu. Ubuduće, crvene stvari više neće postojati; postepeno moraju otići u ništavilo. Ja činim ono što govorim; ovo je završetak Mog dela. Uklonite ljudske predstave; sve što kažem Ja učinim. Ko god pokuša da bude pametan samo navlači propast i prezir na sebe i ne želi da živi. Stoga ću te zadovoljiti i definitivno neću zadržati takve ljude. Ubuduće, populacija će rasti u izvrsnosti, dok će svi koji ne budu proaktivno sarađivali sa Mnom biti pometeni u ništavilo. Oni koje sam odobrio su oni koje ću usavršavati i neću odbaciti nijednog. Nema protivrečnosti u ovome što govorim. Oni koji ne sarađuju proaktivno sa Mnom trpeće veću grdnju, iako ću ih na kraju sigurno spasti. Do tada, međutim, obim njihovih života biće sasvim drugačiji. Želiš li da budeš takva osoba? Ustani i sarađuj sa Mnom! Sigurno je da neću loše tretirati nekoga ko se iskreno daje za Mene. Tebi koji Mi se iskreno posvetiš, darovaću sve Svoje blagoslove. U potpunosti Mi se ponudi! Ono što jedeš, što oblačiš i tvoja budućnost – sve je u Mojim rukama; sve ću udesiti kako treba, omogućavajući ti da beskrajno uživaš i da imaš neiscrpnu opskrbu. Ovo je zato što sam rekao: „One od vas koji Mi se iskreno daju sigurno ću izdašno blagosloviti.” Svi blagoslovi će stići svakoj osobi koja se iskreno daje za Mene.

– „Reč”, tom I, „Božja pojava i delo”, „Hristove izjave na početku”, 70. poglavlje

Svakodnevne reči Božje  Odlomak 59

Mnoštvo Mog naroda Me pozdravlja, mnoštvo Mog naroda Me hvali; iz bezbrojnih se usta čuje ime jednog istinitog Boga, bezbrojni ljudi dižu pogled, gledajući u daljinu da bi posmatrali Moja dela. Carstvo se spušta na ljudski svet, Moja je ličnost bogata i izdašna. Ko se tome ne bi radovao? Ko od radosti ne bi zaigrao? Oh, Sione! Podigni svoj pobednički barjak da Me proslaviš! Zapevaj svoju pobedničku pesmu da proklamuješ Moje sveto ime! Sva stvorenja sa krajeva zemlje! Brzo se očistite, kako biste mogli da Mi budete prineseni! Mnoštvo zvezda na nebu! Brzo na svoja mesta, da na nebeskom svodu pokažete Moju ogromnu moć! Osluškujem da čujem glasove Mog naroda na zemlji, koji u pesmu izlivaju svoju bezgraničnu bogobojažljivost i ljubav prema Meni! Na ovaj dan, kada sve stvoreno ponovo oživljava, Ja silazim u ljudski svet. Baš ovoga trena, sve cveće cveta divljim cvatom, sve ptice uglas pevaju, sve vrvi od radosti! Usred topovskih salva carstva, Sotonino se kraljevstvo ruši, sprženo grmljavinom himne carstva, da se više nikad ne uzdigne!

Ko se na zemlji usuđuje da ustane i da se usprotivi? Dok silazim na zemlju, Ja donosim oganj, donosim gnev, donosim sve nesreće. Carstva zemaljska sada su Moje carstvo! Gore, na nebu, oblaci se prevrću i kovitlaju; pod nebom bujaju jezera i reke, radosno hučući dirljivu melodiju. Životinje na počinku izranjaju iz svojih jazbina, a Ja bezbrojni Božji narod budim iz dremeža. Konačno je došao dan koji je Moj bezbrojni narod iščekivao! Oni svoje najlepše pesme nude Meni!

U ovom divnom trenu, u ovom uzbudljivom vremenu,

posvuda odzvanjaju hvalospevi, gore na nebesima i dole na zemlji. Ko se zbog toga ne bi uzbudio?

Čije se srce ne bi razvedrilo? Koga taj prizor ne bi rasplakao?

Nebo više nije ono staro nebo, sad je to nebo carstva.

Zemlja nije kakva je nekad bila, sad je to sveta zemlja.

Nakon obilne kiše, prljavi stari svet u celosti je iznova stvoren.

Planine se menjaju… menjaju se vode…

i ljudi se menjaju… sve se menja…

O, ćutljive planine! Ustanite i zaigrajte Meni!

O, tihe vode! Tecite i dalje!

Vi ljudi koji snove sanjate! Ustanite i pojurite!

Ja dođoh… Ja sam car…

Svi će svojim očima videti Moje lice, svojim će ušima čuti Moj glas,

svak će za sebe živeti životom carstva…

Kako je slatko… kako je divno…

Nezaboravno… ne može se zaboraviti…



U plamenu Moga gneva, velika se crvena aždaja muči;

u Mom veličanstvenom sudu, đavoli pokazuju prava svoja obličja;

od Mojih strogih reči sve ljude spopada strašan stid i oni nemaju gde da se skriju.

Prisećaju se kako su Me u prošlosti ismevali i rugali Mi se,

Kako nikad ni za tren nisu prestali da se prave važni, kako nikad ni za tren nisu prestali da se bune protiv Mene.

A, ipak, ko od njih danas ne plače? Ko od njih sebe ne osuđuje?

Cela je vaseljena ispunjena plačem…

ispunjena zvucima klicanja… ispunjena razdraganim glasovima…

Neuporedivo zadovoljstvo… zadovoljstvo bez premca…



Sitna kiša dobuje… teške pahulje lepršavog snega…

U ljudima, mešavina tuge i radosti… neki se smeju…

neki jecaju… a neki radosno uzvikuju…

Kao da su svi zaboravili… je li ovo proleće protkano kišom i oblacima,

leto u bujnom cvatu, jesen bogata žetvom,

ili zima, hladna kao inje i led, niko to ne zna…

Nebom plove oblaci, na zemlji okeani ključaju.

Mnoštvo Mojih sinova mašu rukama… mnoštvo Mog naroda pleše…

Anđeli su se dali na posao… anđeli stado čuvaju…

Svi ljudi na zemlji nekud jure i sve se na zemlji množi.



– „Reč”, tom I, „Božja pojava i delo”, „Božje reči celoj vaseljeni”, „Himna carstva”

Svakodnevne reči Božje  Odlomak 60

Svaki pojedinac u ljudskom rodu treba da prihvati da ga prouči Moj Duh, treba pažljivo da proveri svaku svoju reč i postupak i, povrh toga, treba da posmatra Moja čudesna dela. Kako se osećate u trenutku dolaska carstva na zemlju? Kada Moji sinovi i Moj narod pohrle prema Mom prestolu, Ja zvanično započinjem sud pred velikim belim prestolom. Što će reći, kada Ja lično započnem Svoje delo na zemlji i kada se doba suda približi svome kraju, Svoje reči počinjem da upućujem celoj vaseljeni, i puštam glas Svoga Duha po celoj vaseljeni. Svojim rečima ću oprati svaku osobu i svaku stvar na nebu i na zemlji i među svim stvorenjima, tako da zemlja više ne bude prljava i razvratna, već da bude sveto carstvo. Obnoviću sve stvari, da budu raspoložive za Moju upotrebu, da više ne odišu zemaljskim dahom, i da ne budu natopljene mirisom tla. Na zemlji, čovek je napipavao cilj i poreklo Mojih reči i posmatrao Moja dela, ali niko nikada nije zaista spoznao poreklo Mojih reči, i niko nikada nije zaista video čudesnost u Mojim delima. Tek danas, kada lično dolazim među ljude i izgovaram Svoje reči, čovek ima malo spoznaje o Meni, uklanjajući mesto koje „Ja” zauzimam u njegovim mislima i umesto toga stvara mesto za praktičnog Boga u svojoj svesti. Čovek ima predstave i veoma je radoznao; ko ne bi želeo da vidi Boga? Ko ne bi poželeo da stupi u kontakt s Bogom? Ipak, samo onaj Bog za koga čovek oseća da je nejasan i apstraktan zauzima određeno mesto u čovekovom srcu. Ko bi to shvatio da mu nisam otvoreno rekao? Ko bi zaista verovao da Ja doista postojim? Zar zaista ne bi u to imali ni najmanju sumnju? Ogromna je razlika između „Mene” u ljudskom srcu i „Mene” u stvarnosti, i niko nije u stanju da među njima napravi poređenje. Da se nisam ovaplotio, čovek Me nikada ne bi spoznao, a čak i da Me je spoznao, ne bi li takvo znanje i dalje bilo predstava? Svaki dan hodam usred neprekidnog toka ljudi i svaki dan delujem u svakoj osobi. Kada Me čovek bude zaista video, biće u stanju da Me spozna u Mojim rečima i shvatiće način na koji govorim, kao i Moje namere.

Kada carstvo zvanično stigne na zemlju, šta, među svim stvarima, neće utihnuti? Ko se, među bezbrojnim ljudima, neće uplašiti? Hodam svuda po celoj vaseljeni i svetu i sve lično uređujem. U ovom trenutku, ko ne zna da su Moja dela divna? Moje ruke podupiru sva stvorenja, međutim, Ja sam i iznad svih stvorenja. Ja sam se danas ovaplotio i lično dolazim među ljude – zar to nije pravo značenje Moje skrušenosti i skrivenosti? Spolja, mnogi ljudi Mi aplaudiraju kao dobrom i veličaju Me kao lepog, međutim, ko Me zaista poznaje? Zašto danas tražim da Me spoznate? Nije li Moj cilj da posramim veliku crvenu aždaju? Ne želim da čovek bude prisiljen da Me veliča, već da Me spozna, čime će Me zavoleti, a time Me i veličati. Takvo veličanje je dostojno svog imena i nije prazna priča; samo se takvim veličanjem može stići do Mog prestola i vinuti se u nebo. Budući da je čoveka iskušavao i iskvario Sotona, budući da su ga zaokupile predstave i razmišljanje, ovaplotio sam se kako bih lično osvojio ceo ljudski rod, kako bih razotkrio sve čovekove predstave i kako bih rastrgao čovekovo razmišljanje. Shodno tome, čovek više ne paradira preda Mnom, ne služi Mi koristeći se svojim predstavama i time sam „Ja” u čovekovim predstavama sasvim razvejan. Kada bude došlo carstvo, prvo što ću učiniti biće da započnem ovu etapu dela, i to ću učiniti među Svojim narodom. Pošto ste Moj narod koji je rođen u zemlji velike crvene aždaje, sigurno u vama nema samo malo ili tek delić otrova velike crvene aždaje. Prema tome, ova etapa Mog dela prvenstveno je usredsređena na vas, i ovo je jedan aspekt važnosti Mog ovaploćenja u Kini. Većina ljudi nije u stanju da dokuči ni delić reči koje izgovaram, a kada to i učini, njihovo shvatanje je maglovito i zbrkano. Ovo je prekretnica u načinu na koji govorim. Kada bi svi ljudi mogli da pročitaju Moje reči i da razumeju njihovo značenje, ko bi od ljudi onda bio bačen u Ad? Kada Me čovek spozna i pokori Mi se, biće to trenutak kada ću počinuti, i biće to upravo onaj čas u kome je čovek u stanju da dokuči značenje Mojih reči. Danas je vaš rast suviše mali – on je naprosto jadno mali, do te mere da se ne može čak ni podići – a o vašoj spoznaji Mene da i ne govorimo.

– „Reč”, tom I, „Božja pojava i delo”, „Božje reči celoj vaseljeni”, 11. poglavlje

Svakodnevne reči Božje  Odlomak 61

Kada munja sevne sa Istoka, to je upravo i trenutak kada Ja počinjem da izgovaram Svoje reči – kada munja sevne, sva nebesa bivaju osvetljena i dolazi do preobražaja u svim zvezdama. Čitav ljudski rod kao da je prošao kroz čišćenje. Pod sjajem ovog snopa svetlosti sa Istoka, čitavo čovečanstvo biva razotkriveno u svom prvobitnom obliku, zaslepljenih očiju, nesigurno šta da radi, a još manje sigurno kako da prikrije svoje ružne crte lica. Oni su, takođe, slični životinjama koje beže od Moje svetlosti i pronalaze utočište u planinskim pećinama – ipak, nijedna među njima ne može biti izbrisana iz Moje svetlosti. Svi ljudi su zapanjeni, svi čekaju, svi posmatraju; sa dolaskom Moje svetlosti, svi osećaju da imaju sreće zbog dana kada su rođeni i isto tako svi proklinju dan kada su rođeni. Teško je izraziti oprečne emocije; suze samoprekora oblikuju reke i odnosi ih jedna bujica u naletu za drugom, u trenu nestaju bez traga. Još jednom, Moj dan se sve više približava celom ljudskom rodu, još jednom budeći ljudsku rasu, pružajući ljudskom rodu još jedan novi početak. Moje se srce preliva i planine poskakuju u ritmičnoj i radosnoj pratnji, vode plešu s radošću, a talasi udaraju u stenovite grebene. Teško je izraziti ono što Mi je u srcu. Učiniću da sve nečiste stvari izgore u pepeo pod Mojim pogledom; učiniću da svi sinovi buntovništva nestanu pred Mojim očima, da više nikada ne postoje. Ne samo da sam načinio novi početak u staništu velike crvene aždaje, već sam i otpočeo novo delo u vaseljeni. Uskoro će zemaljska carstva postati Moje carstvo; uskoro će zemaljska carstva, zbog Mog carstva, zauvek prestati da postoje, jer sam već ostvario pobedu, jer sam se pobedonosno vratio. Velika crvena aždaja je iscrpela sva zamisliva sredstva da prekine Moj plan, u nadi da će izbrisati Moje delo na zemlji, međutim, mogu li postati obeshrabren njenim manevrima? Mogu li njene pretnje da Me nateraju spletkama od straha izgubim samopouzdanje? Nikada nije bilo nijednog bića na nebu niti na zemlji koje nisam držao pod Svojom kontrolom; koliko to i više važi za veliku crvenu aždaju, koja Meni služi kao kontrast? Nije li i ona predmet kojim upravljam u Svojim rukama?

Za vreme Mog ovaploćenja u ljudskom svetu, ljudski rod je, pod Mojim vođstvom, nesvesno došao do ovoga dana i nesvesno Me je spoznao. Međutim, kad je reč o tome kako ići putem koji se proteže ispred, niko ne sluti, niko nije svestan – a još manje iko ima predstavu u kom će ga pravcu taj put odvesti. Jedino će uz Svemogućeg koji bdi nad njima, svako moći da ide putem do kraja; samo će vođen munjom na Istoku svako moći da pređe prag koji vodi u Moje carstvo. Nikada među ljudima nije bilo nikoga ko je video Moje lice, nikoga ko je video munju na Istoku; koliko je još manje bilo ikoga ko je čuo izjave sa Mog prestola? U stvari, od davnina, nijedno ljudsko biće nije došlo u direktan kontakt sa Mojom ličnošću; tek danas, sada kada sam došao u svet, ljudi imaju priliku da Me vide. Ali čak ni sada, ljudi Me i dalje ne spoznaju, kao da samo gledaju Moje lice i samo slušaju Moj glas, a ipak ne razumeju Moje značenje. Sva ljudska bića su takva. Kao pripadnici Mog naroda, zar ne osećate dubok ponos kada vidite Moje lice? I zar ne osećate užasan stid zato što Me ne spoznajete? Hodam među ljudima i živim među ljudima, jer sam se ovaplotio i došao u ljudski svet. Moj cilj nije samo da ljudskom rodu omogućim da gleda Moje telo; što je još važnije, Moj cilj je u tome da ljudskom rodu omogućim da Me spozna. Štaviše, Ja ću, kroz Svoje ovaploćeno telo, osuditi ljudski rod za njegove grehe; Ja ću, kroz Svoje ovaploćeno telo, savladati veliku crvenu aždaju i satrti njenu jazbinu.

– „Reč”, tom I, „Božja pojava i delo”, „Božje reči celoj vaseljeni”, 12. poglavlje

Svakodnevne reči Božje  Odlomak 62

Svi ljudi u vaseljeni slave dolazak Moga dana, a anđeli koračaju među Mojim izabranim narodom. Kada Sotona izaziva ometanje, anđeli, zbog svoje službe na nebu, uvek pomažu Mom narodu. Anđeli nisu navedeni na stranputicu od đavola zbog ljudske slabosti, ali se zbog naleta sila tame sve više trudi da kroz maglu iskusi život čoveka. Ceo Moj izabrani narod popušta pod Mojim imenom i niko nikada ne ustaje da Mi se otvoreno suprotstavi. Zahvaljujući radu anđela, čovek prihvata Moje ime i svi su usred toka Moga dela. Svet se ruši! Vavilon je paralisan! O, verski svete! Kako ga ne bi mogao uništiti Moj autoritet na zemlji? Ko se i dalje usuđuje da se buni protiv Mene i protivi Mi se? Pisari? Svi verski službenici? Vladari i vlasti na zemlji? Anđeli? Ko ne slavi savršenstvo i punoću Moga tela? Među mnoštvom Mog izabranog naroda, ko ne peva hvalospeve bez prestanka, i ko nije uvek srećan zbog Mene? Ja živim u zemlji jazbine velike crvene aždaje, ali Me to ne nagoni da zadrhtim od straha niti da pobegnem, jer su svi njeni ljudi već počeli da je mrze. Nikada ništa nije izvršilo svoju „dužnost” pred aždajom radi same aždaje; umesto toga, sve stvari postupaju kako im odgovara i svaka ide svojim putem. Kako ne bi mogle da propadnu zemlje na zemaljskoj kugli? Kako ne bi mogle da se sruše zemlje na zemaljskoj kugli? Kako Moj narod ne bi mogao da se veseli? Kako ne bi mogao da peva od radosti? Je li to čovekovo delo? Je li to ljudskih ruku delo? Čoveku sam dao temelj njegovog postojanja i opskrbio ga materijalnim stvarima, ali je on nezadovoljan trenutnim prilikama i traži da uđe u Moje carstvo. Međutim, kako bi tako lako mogao ući u Moje carstvo, a da ne plati cenu, nespreman da ponudi svoju nesebičnu posvećenost? Umesto da od čoveka bilo šta uzmem nazad, Ja mu postavljam zahteve kako bi se Moje carstvo na zemlji ispunilo slavom. Čoveka sam usmeravao sve do današnjeg doba, on postoji u ovom stanju i živi usred vođstva Moje svetlosti. Da nije tako, ko bi od ljudi na zemlji znao sopstvene izglede? Ko bi razumeo Moje namere? Čovekovim zahtevima Ja pridodajem Svoje uslove; nije li to u skladu sa zakonima prirode?

– „Reč”, tom I, „Božja pojava i delo”, „Božje reči celoj vaseljeni”, 22. poglavlje

Svakodnevne reči Božje  Odlomak 63

Unutar carstva, sva stvorenja počinju da oživljavaju i da zrače vitalnošću. Usled promena u stanju zemlje, granice među pojedinim zemljama takođe počinju da se pomeraju. Prorekao sam da će, kada se tlo od tla razdvoji i tlo sa tlom spoji, to biti vreme kada ću sve zemlje razbiti u paramparčad. U tom trenutku ću obnoviti i promeniti sve stvoreno i iznova izdeliti čitavu vaseljenu, dovodeći je time u red i pretvarajući staro u novo – to je Moj plan i to su Moja dela. Kada se sve zemlje i sav Moj izabrani narod vrate pred Moj presto, tada ću sve izobilje neba darovati ljudskom svetu, tako da će, zahvaljujući Meni, taj svet plivati u izobilju kakvog nigde nema. Dok stari svet postoji, bacaću Svoj veliki bes na sve zemlje i izdavaću Svoje upravne odluke javno objavljene širom vaseljene i obasipati grdnjom svakoga ko ih prekrši.

Dok se budem obraćao celoj vaseljeni, svi ljudi čuće Moj glas, to jest, svi ljudi videće sva dela koja sam širom vaseljene obavio. Oni koji se Mojim namerama protive, odnosno, oni koji Mi se delima ljudskim suprotstavljaju, biće oboreni u Mojoj grdnji. Obnoviću mnogobrojne zvezde sa nebesa; zahvaljujući Meni, sunce i mesec će se obnoviti, nebesa neće više biti ono što su bila; i sve stvari na zemlji biće obnovljene – sve to će biti postignuto zbog Mojih reči. Sve zemlje unutar vaseljene biće ponovo podeljene i zamenjene Mojim carstvom, tako da će države na zemlji zauvek nestati i postojaće samo carstvo koje se Meni klanja; sve zemlje sveta biće uništene i prestaće da postoje. Od svih ljudskih bića u vaseljeni, svi oni koji su od đavola biće uništeni. Svi koji se klanjaju Sotoni pašće usred Mog razbuktalog ognja – to jest, izuzev onih koji su sada u toku, svi će biti pretvoreni u pepeo. Kada izgrdim sve narode, oni iz sveta religije će se, u manjoj ili većoj meri, vratiti u Moje carstvo, osvojeni Mojim delima, jer će oni dotad već videti da je „Sveti koji jaše na belom oblaku” već došao. Svi će ljudi biti razvrstani po vrstama i primiće različite grdnje srazmerne svojim postupcima. Svi oni koji su Mi se opirali propašće; a što se tiče onih čija dela na zemlji nisu uključivala Mene, oni će, zbog načina na koji su se ponašali, nastaviti da bivstvuju na zemlji pod upravom Mojih sinova i Mog naroda. Pojaviću se pred bezbrojnim zemljama i narodima, pustiću Svoj glas na zemlji objavljujući dovršetak Mog velikog dela, kako bi to svi ljudi mogli da vide sopstvenim očima.

Dok Moje izjave postaju sve dublje, Ja takođe posmatram i stanje vaseljene. Kroz Moje reči, sve stvari bivaju obnovljene. Nebo se menja, kao i zemlja. Ljudski rod se razotkriva u svom prvobitnom obliku i ljudi se polako razvrstavaju prema svojoj vrsti i nesvesno bivaju vraćeni svojim „porodicama”. To Me silno raduje. Ništa Me ne ometa, Moje veliko delo neprimetno biva dovršeno i sve stvari se menjaju. Kada sam stvarao svet, sve stvari sam razvrstao prema njihovoj vrsti, kategorišući sve stvari koje su imale oblik. Kada se Moj plan upravljanja bude približio kraju, povratiću prvobitno stanje stvorenog; sve ću vratiti da bude onakvo kakvo je prvobitno bilo, sve ću iz temelja promeniti, i učiniću da sve potpadne pod okrilje Mog plana. Došlo je vreme! Uskoro će biti dovršena poslednja etapa Mog plana. Ah, nečisti stari svete! Zasigurno će pasti usred Mojih reči! Zasigurno će, zbog Mog plana, biti sveden na ništavilo! Ah, sve stvari! Sve će one dobiti novi život usred Mojih reči – imaće svoga Suverena! Ah, sveti i neokaljani novi svete! Svakako će oživeti usred Mog veličanstvenog svetla! Ah, goro Sionska! Ne ćuti više – vratio sam se slavodobitno! Posmatram celu zemlju usred svih stvari. Ljudi na zemlji započeli su novi život i stekli novu nadu. Ah, narode Moj! Kako da ponovo ne oživite usred Moje svetlosti? Kako da pod Mojim vođstvom ne skačete od ushićenja? Zemlje kliču od radosti, vode se prolamaju od razdraganog smeha! Ah, vaskrsli Izraele! Kako da ne osetiš ponos zbog Mog predodređenja? Ko je plakao? Ko je jadikovao? Stari Izrael je prestao da postoji, a današnji se Izrael uzdigao, uspravan i uzdižući se nad svetom, ustao je u srcima celog ljudskog roda. Današnji Izrael će kroz Moj narod sigurno zadobiti temelj postojanja! Ah, mrski Egipte! Da li Mi se i dalje opireš? Kako možeš da koristiš Moju milost i da pokušavaš da izbegneš Moju grdnju? Kako možeš da ne živiš unutar Moje grdnje? Svi koje volim sigurno će postojati večno, a sve one koji Mi se opiru zasigurno ću doveka grditi. Jer Ja sam ljubomoran Bog i neću olako poštedeti sve ljude zbog svega što su učinili. Pomno ću ispitati celu zemlju i, sa pravednošću, veličanstvom, gnevom i grdnjom, pojaviću se na Istoku sveta i otkriću Sebe mnoštvu ljudi!

– „Reč”, tom I, „Božja pojava i delo”, „Božje reči celoj vaseljeni”, 26. poglavlje

Svakodnevne reči Božje  Odlomak 64

Kada anđeli sviraju veličajući Me, to ne može a da ne pobudi Moje saosećanje prema čoveku. Moje je srce trenutno ispunjeno tugom i ne mogu da se oslobodim ove bolne emocije. U radosti i tuzi rastanka od čoveka, a zatim ponovnog susreta sa njim, nismo u stanju da razmenimo osećanja. Razdvojeni gore na nebu i dole na zemlji, retki su trenuci kada čovek i Ja možemo da se sretnemo. Ko se može osloboditi nostalgije za nekadašnjim osećanjima? Ko može da prestane da se priseća prošlosti? Ko se ne bi nadao nastavku osećanja iz prošlosti? Ko ne bi čeznuo za Mojim povratkom? Ko ne bi čeznuo za Mojim ponovnim susretom sa čovekom? Moje srce je duboko uznemireno, a čovekov duh je duboko zabrinut. Iako slični duhom, ne možemo često da budemo zajedno i ne možemo često da se viđamo. Tako je život celog ljudskog roda ispunjen tugom i manjka mu životne energije, jer je čovek oduvek žudeo za Mnom. Kao da su ljudska bića predmeti oboreni sa neba; dozivaju Moje ime na zemlji, podižući sa zemlje svoj pogled ka Meni – ali kako mogu pobeći iz čeljusti proždrljivog vuka? Kako mogu da se oslobode njegovih pretnji i iskušenja? Kako ljudska bića mogu da se ne žrtvuju radi pokornosti uređenju Moga plana? Kada oni glasno preklinju, Ja od njih okrećem Svoje lice, ne mogu više da podnesem da to gledam; ali kako ne bih čuo njihove plačne vapaje? Ispraviću nepravde ljudskog sveta. Obaviću Svoje delo Sopstvenim rukama širom sveta, zabranjujući Sotoni da ponovo naudi Mom narodu, zabranjujući neprijateljima da ponovo čine šta im je volja. Postaću Car na zemlji i premestiću tamo Svoj presto, primoravajući sve Svoje neprijatelje da padnu ničice i preda Mnom ispovede svoje zločine. U Svojoj tuzi, pomešanoj s besom, nogama ću sravniti celu vaseljenu, ne štedeći nikoga, i ubacujući užas u srca Svojih neprijatelja. Celu zemlju ću pretvoriti u ruševine, a Svoje neprijatelje ću oboriti u te ruševine, da nadalje više ne kvare ljudski rod. Moj plan je već utvrđen i niko, ko god da je u pitanju, ne sme da ga promeni. I dok lutam u veličanstvenom stilu iznad vaseljene, ceo ljudski rod će biti obnovljen i sve će ponovo oživeti. Čovek više neće plakati, više Me neće dozivati upomoć. Tada će se Moje srce radovati, a ljudi će se u slavlju Meni vratiti. Cela vaseljena, od vrha do dna, uzavreće od ushićenja…

Danas, među narodima sveta, obavljam delo koje sam Sebi zadao da ostvarim. Krećem se među ljudskim rodom, obavljajući celokupno delo u okviru Svoga plana, i svi ljudi razbijaju razne narode u skladu sa Mojim namerama. Ljudi na zemlji su usmerili svoju pažnju na sopstveno odredište, jer se taj dan zaista bliži i anđeli se oglašavaju svojim trubama. Više neće biti nikakvih odlaganja i sve stvoreno će tada početi da pleše ushićeno. Ko svojom voljom može da pomeri Moj dan? Čovek na zemlji? Ili zvezde na nebu? Ili anđeli? Kada izjavim da započinjem spasenje izraelskog naroda, Moj dan pritiska ceo ljudski rod. Svi ljudi se plaše povratka Izraela. Kada se Izrael vrati, biće to dan Moje slave, a biće i dan kada se sve menja i obnavlja. Zato što se pravedni sud ubrzo suočava sa celom vaseljenom, svi ljudi postaju malodušni i plašljivi, jer u ljudskom svetu za pravednost nisu čuli. Kada se Sunce pravednosti pojavi, Istok će biti obasjan, a zatim će sa svoje strane obasjati celu vaseljenu, dopirući do svakoga. Ako čovek zaista može da sprovede Moju pravednost, čega bi se onda mogao plašiti? Ceo Moj narod iščekuje dolazak Moga dana, svi oni čeznu za dolaskom Moga dana. Čekaju da dođem kao Sunce pravednosti kako bih sproveo odmazdu nad celim ljudskim rodom i uredio odredište ljudskog roda. Moje carstvo se oblikuje iznad cele vaseljene, a Moj presto zauzima srca stotina miliona pripadnika Mog izabranog naroda. Uz saradnju anđela, Moje veliko delo će se uskoro ostvariti. Svi Moji sinovi i ceo Moj narod željno iščekuju Moj povratak, žudeći da se Ja ponovo susretnem sa njima, da se više nikada ne razdvojimo. Kako bi mnoštvo ljudi Moga carstva moglo da ne trče jedni ka drugima i raduju se jer sam zajedno sa njima? Može li ovo biti ponovni susret za koji ne treba platiti cenu? Ja sam cenjen u očima svih ljudi, Ja sam proglašen u rečima svih. Kada se vratim, tim pre ću osvojiti sve neprijateljske snage. Došlo je vreme! Pokrenuću Svoje delo, držaću vlast kao Car među ljudima! Ja sam na tački povratka! I samo što nisam otišao! Tome se svi nadaju, to je ono što žele. Dozvoliću celom ljudskom rodu da vidi dolazak Moga dana i svi oni će s radošću poželeti dobrodošlicu dolasku Mog dana!

– „Reč”, tom I, „Božja pojava i delo”, „Božje reči celoj vaseljeni”, 27. poglavlje

Svakodnevne reči Božje  Odlomak 65

Na dan kada su sve stvari vaskrsle, došao sam među ljude i sa njima sam proveo divne dane i noći. Jedino u tom trenutku čovek oseti malo od Moje pristupačnosti, a kako njegova interakcija sa Mnom postaje učestalija, on vidi ponešto od onoga što Ja imam i što jesam – pa shodno tome, stiče određeno znanje o Meni. Među svim ljudima, Ja podižem Svoju glavu i gledam, i svi Me vide. Ipak, kada katastrofa zadesi svet, oni odmah postaju zabrinuti, a Moj lik nestaje iz njihovih srca; uspaničeni dolaskom katastrofe, oni ne obraćaju pažnju na Moje pouke. Mnogo godina sam proveo među ljudima, a oni su uvek ostajali nesvesni i nikada Me nisu spoznali. Danas im govorim o tome Svojim ustima da bi svi ljudi došli pred Mene kako bi nešto primili od Mene, ali oni se i dalje drže podalje od Mene i stoga Me ne spoznaju. Kada Svojim koracima pređem vaseljenu i stignem do rubova zemlje, čovek će početi da razmišlja o sebi i svi ljudi će Mi doći, pokloniće se preda Mnom i obožavaće Me. Biće to dan kada ću steći slavu, dan Mog povratka, kao i dan Mog odlaska. Sada sam Ja započeo Svoje delo među celim čovečanstvom, zvanično otkrivajući završni deo Svog plana upravljanja u vaseljeni. Ako je iko i dalje nesmotren, u svakom trenutku će pasti u nemilosrdnu grdnju. To nije stoga što sam bezdušan; već to predstavlja korak Mog plana upravljanja; sve mora da se odvija u skladu sa koracima Mog plana i nijedan čovek to ne može da promeni. Kada zvanično započnem Svoje delo, svi ljudi se kreću shodno Mom pokretu, pa se tako ljudi u vaseljeni zaokupljaju radom zajedno sa Mnom, cela vaseljena je u stanju „ushićenja”, dok Ja čoveka podstičem da ide napred. Kao rezultat toga, čak sam i veliku crvenu aždaju bacio u stanje nereda i zbunjene nesigurnosti i ona služi Mom delu; i uprkos tome što nije voljna, nije u stanju da sledi sopstvene želje, već joj ne preostaje ništa drugo nego da „pusti da orkestriram kako Mi je volja”. U svim Mojim planovima, velika crvena aždaja je Moj kontrast, Moj neprijatelj, ali je takođe Moj „sluga”; budući da je takva, nikada nisam ublažio Svoje „zahteve” prema njoj. Prema tome, završna etapa Mog dela, delo Mog ovaploćenja, dovršava se u domu velike crvene aždaje – tako da je njoj pogodnije da Mi pravilno služi, čime ću je Ja osvojiti i dovršiti Svoj plan. Dok Ja delam, svi anđeli sa Mnom kreću u odlučujuću bitku, rešeni da udovolje Mojim namerama u toj završnoj etapi, tako da Mi se ljudi na zemlji predaju poput anđela i nemaju želju da Mi se protive i ne čine ništa čime bi Me izdali. Ovo je dinamika Mog dela u vaseljeni.

Svrha i značaj Mog dolaska među ljude jeste u tome da spasim ceo ljudski rod, da ceo ljudski rod vratim u Svoju kuću, da ponovo ujedinim nebo sa zemljom i nateram čoveka da prenese „signale” između neba i zemlje, jer to je suštinska uloga čoveka. U vreme kada sam stvorio ljudski rod, sve stvari sam mu bio pripremio, a kasnije sam ljudskom rodu dozvolio da, prema Mojim zahtevima, dobije bogatstva koja sam mu dao. Prema tome, kažem da je upravo pod Mojim vođstvom ceo ljudski rod stigao do današnjeg dana. I sve to je Moj plan. Među celim ljudskim rodom, bezbroj ljudi postoji pod zaštitom Moje ljubavi, a bezbroj njih živi pod grdnjom Moje mržnje. Iako Me svi ljudi preklinju, ipak nisu u stanju da promene svoje sadašnje životne prilike; kada jednom izgube nadu, mogu jedino da prirodi prepuste da ide svojim tokom i da prestanu da se bune protiv Mene, jer to je sve što čovek može da uradi. Kada je reč o trenutnom stanju čovekovog života, čovek tek treba da pronađe stvarni život, još uvek nije prozreo nepravdu, pustoš i bedne uslove u svetu – pa tako, da nije bilo katastrofe, većina ljudi bi i dalje bila u zagrljaju prirode, i dalje bi bila zaokupljena ukusima „života”. Nije li to stvarnost sveta? Nije li ovo glas spasenja kojim govorim čoveku? Zašto Me, među ljudskim rodom, niko nikada nije zaista voleo? Zašto Me čovek voli jedino onda kad se nađe usred grdnje i kušnji, a niko Me ne voli dok je pod Mojom zaštitom? Mnogo puta sam Svojom grdnjom darivao ljudski rod. Oni je pogledaju, a zatim je zanemare, u tom trenutku je ne proučavaju niti o njoj razmišljaju, pa se stoga na čoveka jedino spušta nemilosrdni sud. Ovo je samo jedan od Mojih metoda delovanja, ali je on, ipak, radi toga da se čovek promeni i da se navede da Me voli.

– „Reč”, tom I, „Božja pojava i delo”, „Božje reči celoj vaseljeni”, 29. poglavlje

Svakodnevne reči Božje  Odlomak 66

Ja vladam u carstvu i, pogotovo, vladam u celoj vaseljeni; Ja sam ujedno i Car carstva i Gospodar vaseljene. Od ovog trenutka pa nadalje, okupiću sve one koji nisu izabrani narod i započeću Svoje delo među neznabošcima, i objaviću svoje upravne odluke celoj vaseljeni, kako bih se lagano upustio u sledeći korak Svog dela. Koristiću grdnju da proširim Svoje delo među neznabošcima, odnosno, upotrebiću „silu” protiv svih onih koji su neznabošci. Naravno, ovo delo će se obavljati u isto vreme kad i Moje delo među izabranim narodom. Kada Moj narod bude vladao zemljom poput kraljeva, biće to i dan kada su svi ljudi na zemlji osvojeni i, pogotovo, biće to trenutak kad ću Ja počinuti – i tek tada ću se pojaviti svima onima koji su bili osvojeni. Pojavljujem se svetom carstvu, a Sebe skrivam od zemlje prljavštine. Svi koji su osvojeni i koji su preda Mnom postali pokorni u stanju su da sopstvenim očima vide Moje lice i da sopstvenim ušima čuju Moj glas. Ovo je blagoslov onih koji su rođeni tokom poslednjih dana, ovo je blagoslov koji sam Ja predodredio i to ne može da promeni nijedan čovek. Danas delujem na ovaj način radi dela budućnosti. Sva Moja dela su međusobno povezana, u svima njima postoje poziv i odgovor: nikada nijedan korak nije iznenada zastao i nikada nijedan korak nije izveden nezavisno od drugih. Zar nije tako? Nije li delo prošlosti temelj za delo današnjice? Nisu li reči iz prošlosti prethodnica rečima današnjice? Nisu li koraci prošlosti poreklo koraka današnjice? Kada svečano otvorim svitak, upravo tada će ljudi u vaseljeni biti izgrđeni, tada će ljudi širom vaseljene biti podvrgnuti kušnjama i to je vrhunac Moga dela; svi ljudi žive na zemlji bez svetlosti i svi ljudi žive usred pretnji koje predstavlja njihovo okruženje. Drugim rečima, to je život koji čovek nije nikada doživeo od vremena postanja sve do današnjeg dana i kroz vekove niko nije nikada „uživao” u ovakvom životu, pa stoga kažem da sam obavio delo koje nikada ranije nije bilo obavljeno. Ovo je pravo stanje stvari i ovo je unutrašnji smisao. Budući da se celom ljudskom rodu bliži Moj dan, budući da ne deluje kao da je on daleko već je tu pred čovekovim očima, ko se zbog toga ne bi uplašio? I ko se time ne bi oduševio? Prljavi grad Vavilon konačno je dočekao svoj poslednji dan; čovek se ponovo sjedinio sa potpuno novim svetom, a nebo i zemlja su promenjeni i obnovljeni.

Kada se pojavim bezbrojnim zemljama i narodima, na nebu se uskovitlaju beli oblaci i obavijaju Me. Isto tako, ptice na zemlji pevaju i plešu od radosti za Mene, uzdižući do vrhunca atmosferu na zemlji i čineći da sve stvari na zemlji ožive, da više ne „plutaju lagano naniže”, već da umesto toga žive u atmosferi životne snage. Kada sam među oblacima, čovek nejasno zapaža Moje lice i Moje oči i u tom trenu se oseti pomalo uplašeno. U prošlosti je u legendama čuo istorijska navođenja o Meni, pa shodno tome u Mene tek polovično veruje, a polovično je sumnjičav. On ne zna gde sam Ja, pa ni to koliko je veliko Moje lice – da li je široko kao more ili bezgranično poput zelenih pašnjaka? Ove stvari niko ne zna. Tek kada danas vidi Moje lice u oblacima, čovek oseti da sam Ja iz legende stvaran i time postaje malo naklonjeniji prema Meni, a jedino zbog Mojih dela njegovo divljenje prema Meni postaje neznatno veće. Međutim, čovek Me i dalje ne spoznaje i samo vidi jedan deo Mene u oblacima. Nakon toga, Ja pružam Svoje ruke i pokazujem ih čoveku. Čovek je zapanjen, rukama prekriva usta, duboko uplašen da će ga Moja ruka pokositi, pa svom divljenju pridodaje i malo straha. Na svakom Mom pokretu čovek čvrsto zadržava svoj pogled, duboko uplašen da ću ga oboriti ako ne bude vodio računa – ipak, Mene ne sputava činjenica da Me čovek posmatra i nastavljam da obavljam delo na Svojim rukama. Samo zbog svih dela koja obavljam, čovek prema Meni iskazuje određenu naklonost, pa tako postepeno dolazi pred Mene da se sa Mnom udruži. Kada se čoveku otkrijem u potpunosti, on će videti Moje lice i od tada se od čoveka više neću skrivati niti mu se činiti nejasnim. Javno ću se pojaviti svim ljudima u vaseljeni, a svi oni koji su od krvi i mesa videće sva Moja dela. Svi oni koji su od duha zasigurno će živeti spokojno u Mojoj kući, i zasigurno će uživati u divnim blagoslovima zajedno sa Mnom. Svi oni do kojih Mi je stalo zasigurno će izbeći grdnju i sigurno će izbeći bol duha i agoniju tela. Pojaviću se javno bezbrojnim narodima i vladati kao Car, tako da miris leševa više neće prožimati vaseljenu; umesto toga, celim svetom će se širiti Moj oštar miris, jer Moj dan se bliži, čovek se budi, sve na zemlji je u redu, a dani opstanka zemlje više ne postoje, jer Ja sam stigao!

– „Reč”, tom I, „Božja pojava i delo”, „Božje reči celoj vaseljeni”, 29. poglavlje

Svakodnevne reči Božje  Odlomak 67

Ispuniću nebeski svod ispoljavanjima Svojih postupaka i učiniću da se sve na zemlji sruši pod Mojom silom, te ću tako ostvariti Svoj plan da „ujedinim svet” i ostvariti tu Svoju jednu želju, tako da čovečanstvo više neće „tumarati unaokolo” na licu zemlje, već će uskoro imati prikladno odredište. Na svaki način brinem o ljudskom rodu, čineći da čitavo čovečanstvo uskoro živi u zemlji mira i sreće, da im dani života više ne budu pusti, i da Moj plan ne propadne na zemlji. Zbog čovekovog postojanja, Izgradiću Svoje carstvo na zemlji, jer je jedan deo ispoljavanja Moje slave na zemlji. Gore, na nebu, Dovešću Svoj grad u red i tako učiniti da sve gore i dole bude novo. Učiniću sve što postoji iznad i ispod neba jednom celinom, tako da će se sve stvari na zemlji sjediniti sa svim što je na nebu. To je Moj plan; to je ono što ću ostvariti u poslednjem dobu – neka se niko ne meša u ovaj deo Mog dela! Širenje Mog dela među neznabožačkim narodima predstavlja poslednju etapu Mog dela na zemlji. Niko ne može da zamisli delo koje ću obaviti i zbog toga su ljudi prilično zbunjeni. I pošto sam veoma zaokupljen Svojim delom na zemlji, ljudi koriste priliku da se „glupiraju”. Da bih ih sprečio da postupaju nesmotreno, najpre sam ih podvrgnuo Svojoj grdnji da bi primili „obuku” ognjenog jezera. To je jedan korak Mog dela i Ja ću iskoristiti moć ognjenog jezera da ga ostvarim; u protivnom, bilo bi teško da sprovedem Svoje delo. Učiniću da se ljudska bića u celoj vaseljeni predaju pred Mojim prestolom, podeljena u različite kategorije zbog Mog suda, razvrstana prema svojoj vrsti zbog tih kategorija i tako grupisana u svoje porodice, tako da će čitavo čovečanstvo prestati da se buni protiv Mene, svrstavajući se umesto toga u uredan i pravilan raspored prema kategorijama koje sam imenovao – neka se niko ne kreće po svojoj volji! Širom vaseljene i iznad nje, načinio sam novo delo; svi ljudi u vaseljeni su zabezeknuti Mojom iznenadnom pojavom, a njihovi horizonti su se uveliko proširili Mojom javnom pojavom. Zar danas nije baš tako?

– „Reč”, tom I, „Božja pojava i delo”, „Božje reči celoj vaseljeni”, 43. poglavlje

Širim Svoje delo među neznabožačkim narodima. Moja veličanstvena svetlost plamti širom vaseljene; svi ljudi, poput zvezda rasutih po nebu, u sebi nose Moje namere, sve ih vodi ruka Moja i svi obavljaju zadatke koje sam im Ja dodelio. Od ovog trena pa nadalje, Ja ulazim u novo doba i sve ljude uvodim u drugi svet. Kad sam se vratio u Svoju „domovinu”, započeo sam sa ostvarenjem još jedne etape Svog prvobitnog plana, kako bi čovek zadobio veću spoznaju o Meni. Ja vaseljenu posmatram kao celinu i vidim da[a] je pravi trenutak za Moje delo, te stoga žurim da nad čovekom obavim Svoje novo delo. Ovo je, na kraju krajeva, novo doba, i Ja sam doneo novo delo, uvodeći više novih ljudi u novo doba i odbacujući više onih koje treba da eliminišem. U zemlji velike crvene aždaje izvršio sam etapu dela koja je ljudskim bićima nepojmljiva i zbog koje se njišu na vetru, nakon čega se mnogi od njih tiho udaljavaju s vihorom. Uistinu, ovo je „gumno” koje nameravam da raščistim; za time čeznem, a takav je i Moj plan. Jer mnogo se zlikovaca tu ušunjalo dok Ja obavljam delo, ali Mi se ne žuri da ih oteram. Umesto toga, rasteraću ih kad za to dođe vreme. Tek posle toga ću biti izvor života, dopuštajući onima koji Me iskreno ljube da od Mene prime plod smokvinog stabla i miomiris ljiljana. U zemlji u kojoj Sotona privremeno obitava, zemlji prašine, više nema čistog zlata. Samo je pesak ostao. I zato, usled ovih okolnosti, Ja obavljam ovu etapu Svog dela. Treba da znaš da je ono što dobijam čisto, oplemenjeno zlato, a ne pesak. Kako zli mogu da ostanu u kući Mojoj? Kako mogu da tolerišem da lisice žive kao paraziti u Mom raju? Na sve načine nastojim da ih isteram. Dok se Moje namere ne otkriju, niko ne može biti svestan onoga što ću učiniti. Koristeći tu priliku, Ja teram te zlikovce i oni su primorani da Me napuste. Tako Ja postupam sa zlikovcima, ali će ipak doći dan da oni obave službu za Mene. Ljudska želja za blagoslovima previše je jaka; stoga okrećem Svoje telo i neznabošcima pokazujem Svoje slavno lice, tako da svi ljudi mogu da žive u svom svetu i sami sebi sude, dok Ja govorim reči koje treba da kažem i snabdevam ih onim što im treba. Kad se ljudi budu dozvali pameti, Ja ću tad već odavno završiti sa širenjem Svog dela. Tada ću im izraziti Svoje namere i započeti drugi deo Svog dela nad njima, dopuštajući svim ljudima da Me u stopu slede kako bi sarađivali sa Mojim delom, i dopuštajući im da čine sve što je u njihovoj moći da zajedno sa Mnom obave delo koje moram obaviti.

– „Reč”, tom I, „Božja pojava i delo”, „Prasak sedam gromova – proricanje da će se jevanđelje carstva proširiti na celu vaseljenu”

a. Izvorni tekst ne sadrži izraz „vidim da”.

Niko ne veruje da će videti slavu Moju, niti ih ja na to primoravam, već radije sklanjam slavu Moju od ljudi i odnosim je na drugi svet. Kad ljudi ponovo budu osećali grižu savesti, tada ću uzeti slavu Moju i pokazati je još većem broju ljudi od vere. To je načelo po kojem delam. Jer, postoji trenutak kad slava Moja napušta Hanan, a postoji i trenutak kada slava Moja napušta izabrani narod. Osim toga, postoji i trenutak kada slava Moja napušta celu zemlju, zbog čega ona počinje da bledi i tone u tminu. Čak ni zemlja hananska neće videti Sunčevu svetlost; svi ljudi će izgubiti veru, ali niko od njih ne može podneti da napusti miomiris zemlje hananske. Tek pošto uđem u novo nebo i novu zemlju, uzeću drugi deo slave Svoje i pokazaću je najpre u zemlji hananskoj, kako bi po celoj zemlji utonuloj u mrklu noć zasijao tračak svetla. To radim da bi cela zemlja došla na svetlo, i da bi ljudi širom zemlje mogli da crpe snagu iz siline tog svetla, dozvoljavajući slavi Mojoj da nadalje raste i da se ukaže nanovo svakom narodu; i da bi ceo ljudski rod shvatio da sam davno došao u ljudski svet i da sam davno slavu Svoju doneo iz Izraela na Istok; jer slava moja sija sa istoka i preneta je iz Doba blagodati do današnjeg dana. No, iz Izraela sam Ja pošao i odatle sam stigao na Istok. Tek kad svetlost sa Istoka postepeno zabeli, tama koja je zahvatila Zemlju počeće da se pretvara u svetlo, i tek tada će čovek spoznati da sam davno otišao iz Izraela i da se nanovo uzdižem na Istoku. Nije moguće da se Ja, pošto sam jednom sišao u Izrael i potom iz njega otišao, ponovo rodim u Izraelu, jer Moje delo vodi celu vaseljenu i, štaviše, munja dolazi sa Istoka i seva sve do Zapada. Iz tog razloga sam sišao na Istok i doneo Hanan Svom izabranom narodu na Istoku. Svoj izabrani narod iz celog sveta dovešću u zemlju hanansku, te stoga nastavljam da u zemlji hananskoj izgovaram reči kojima kontrolišem celu vaseljenu. U ovom trenutku, svetla nema nigde na celoj zemlji. Svim ljudima preti opasnost od gladi i hladnoće osim onima u Hananu. Svoju slavu sam dao Izraelu, a potom sam je odatle povukao, čime sam Izraelce doveo na Istok, a takođe sam i sve ljude doveo na Istok, sve sam ih doveo k svetlosti, da bi se ponovo sreli sa svetlošću i bili u zajedništvu s njom, i da više ne tragaju. Postaraću se da svi koji traže opet vide svetlo i da vide slavu koju sam imao u Izraelu; da vide da sam među ljude davno sišao na belom oblaku, da vide gomile oblaka belih i plodove u njihovim bogatim grozdovima; povrh toga, učiniću da vide Jahvea, Boga Izraela, „učitelja” Jevreja, dugo iščekivanog Mesiju, i ceo Moj lik, Mene, koga su kraljevi progonili kroz vekove. Obavljaću delo širom vaseljene, obaviću veliko delo, otkrivajući svu slavu Moju i sva dela Moja ljudima u poslednjim danima, otkrivajući, u punoj veličini, Svoje celo slavno lice onima koji su Me mnogo godina čekali, onima koji su čeznuli da siđem na belom oblaku, Izraelu koji je čeznuo da se opet ukažem i celom čovečanstvu koje Me progoni, tako da će svi znati da sam odavno uzeo slavu Svoju i doneo je na Istok i da ona više nije u Judeji, jer poslednji su dani već nastupili!

U čitavoj vaseljeni Ja obavljam Svoje delo, a na Istoku se neprestano razležu gromoglasni prasci, tresući sve nacije i sve veroispovesti. Moje izjave su ono što je sve ljude dovelo do sadašnjeg dana. Ja činim da svi ljudi budu osvojeni Mojim izjavama, da upadnu u ovaj tok i da se preda Mnom predaju, jer sam odavno povukao slavu Svoju sa cele zemlje i nanovo je izlio na Istoku. Ko ne čezne da vidi slavu Moju? Ko ne očekuje s nestrpljenjem Moj povratak? Ko ne žudi za ponovnom pojavom Mojom? Ko ne čezne za divotom Mojom? Ko ne bi prišao svetlosti? Ko ne bi ugledao izobilje Hanana? Ko ne čezne za povratkom Iskupitelja? Ko se ne divi Njemu, koji poseduje silu veliku? Moje izjave će se prenositi po celoj zemlji i ja ću izgovoriti i saopštiti više reči Svom izabranom narodu, poput silnog groma koji potresa planine i reke. Svoje reči govorim celoj vaseljeni i ljudskom rodu. Stoga su reči iz usta Mojih postale čovekovo blago, i svi ljudi neguju Moje reči. Munja seva od Istoka pa sve do Zapada. Moje su reči takve da je čoveku teško da se od njih rastane i ujedno su čoveku nedokučive, i još više čine da se čovek raduje. Poput novorođenčadi, svi ljudi osećaju radost i veselje i slave Moj dolazak. Posredstvom Svojih izjava, sve ljude ću dovesti preda Se. Počev od tad, zvanično ću stupiti među ljudski rod i učiniću da svi dođu da Mi odaju počast. Uz slavu koju isijavam i reči Svojih usta, svi ljudi dolaze preda Me i vide da munja seva sa Istoka, te da sam takođe sišao na „Maslinovu goru” na Istoku, da sam već odavno došao na zemlju i da nisam više Sin Jevreja, već Munja Istoka. Jer Ja sam odavno vaskrsao i otišao od ljudi, a onda sam se sa slavom ponovo pojavio među njima. Ja sam Onaj koji je obožavan u bezbrojnim vremenima pre sadašnjeg, a Ja sam i odojče koje je narod Izraela odbacio u bezbrojnim vremenima pre sadašnjeg. Još i više od toga, Ja sam sveslavni Svemogući Bog sadašnjeg doba! Neka svi dođu pred Moj presto i vide Moje slavno lice, čuju Moje izjave i gledaju Moja dela. To je celokupna namera Moja; to je kraj i vrhunac Moga plana, kao i svrha Mog upravljanja: da Mi mnoštvo naroda odaje počast, da Me mnoštvo usta priznaje, da mnoštvo ljudi polaže veru u Mene i da se mnoštvo Mog izabranog naroda preda Meni!

– „Reč”, tom I, „Božja pojava i delo”, „Prasak sedam gromova – proricanje da će se jevanđelje carstva proširiti na celu vaseljenu”

Tokom nekoliko hiljada godina čovek je čeznuo da svedoči dolasku Spasitelja. Čovek je čeznuo da vidi Isusa Spasitelja kako jaše na belom oblaku dok se lično spušta među one koji su čeznuli za Njim i nadali Mu se hiljadama godina. Čovek je takođe čeznuo da se Spasitelj vrati i ponovo sjedini sa njim; drugim rečima, žudeo je da se Isus Spasitelj, koji je hiljadama godina bio odvojen od ljudi, vrati i da još jednom izvrši delo iskupljenja koje je učinio među Jevrejima, da bude milostiv i pun ljubavi prema čoveku, da oprosti i ponese čovekove grehe, pa čak i da na sebe primi sve ljudske prestupe i tako spasi čoveka od greha. Ono za čim čovek čezne jeste da Isus Spasitelj bude isti kao i pre – Spasitelj koji je drag, ljubazan i poštovan, koji se nikada ne ljuti na čoveka i nikada mu ne prigovara, već mu prašta i na sebe prima sve čovekove grehe i koji će čak, kao i pre, umreti na krstu radi čoveka. Otkako je Isus otišao, učenici koji su Ga sledili, kao i svi sveci koji su spaseni u Njegovo ime, očajnički su čeznuli za Njim i očekivali Ga. Svi oni koji su spaseni milošću Isusa Hrista u Doba blagodati žudeli su za tim radosnim danom u poslednjim danima kada Isus Spasitelj silazi na belom oblaku da se pojavi pred bezbrojnim ljudima. Naravno, to je i zajednička želja svih onih koji danas prihvataju ime Isusa Spasitelja. Svi u vaseljeni koji znaju za spasenje Isusa Spasitelja očajnički su čeznuli da Isus Hristos iznenada stigne kako bi ispunio ono što je rekao dok je bio na zemlji: „Doći ću baš kao što sam i otišao.” Čovek veruje da se, nakon raspeća i vaskrsenja, Isus vratio na nebo na belom oblaku da bi zauzeo svoje mesto sa desne strane Svevišnjeg. Na sličan način Isus će ponovo, na belom oblaku (to je isti onaj oblak koji je Isus uzjahao kada se vratio na nebo), sići među one koji su očajnički čeznuli za Njim hiljadama godina, a imaće jevrejski lik i nosiće jevrejsku odeću. Nakon što se pojavi pred njima, On će ih darovati hranom i za njih prosuti živu vodu, i živeće među ljudima, pun blagodati i pun milosrđa, jasan i stvaran. U sve takve predstave ljudi veruju. Pa ipak, Isus Spasitelj to nije učinio; ono što je uradio upravo je suprotno čovekovim predstavama. Nije stigao među one koji su očajnički čeznuli za Njegovim povratkom i nije se pred bezbrojnim ljudima pojavio jašući na belom oblaku. On je već stigao, ali čovek Ga ne zna i po tom pitanju ostaje neuk. Čovek Ga samo besciljno čeka, uopšte ne zna da je On već sišao na „belom oblaku” (na belom oblaku koji je Njegov Duh, Njegova reč, Njegova celokupna narav i sve što On jeste) i da je sada među grupom pobednika koju će On stvoriti tokom poslednjih dana. Kako bi čovek mogao da zna da sveti Spasitelj Isus, iako je pun milosrđa i ljubavi prema čoveku, nikako ne bi mogao da dela u tim „hramovima” koji su puni prljavštine i nastanjeni nečistim duhovima? Iako čovek iščekuje Njegov dolazak, kako bi On mogao da se pojavi pred onima koji jedu meso nepravednika, piju krv nepravednika i nose odeću nepravednika, koji veruju u Njega a ipak Ga ne spoznaju i koji Ga stalno iznuđuju? Čovek zna samo da je Isus Spasitelj pun milosrđa i prepun milosti i da je On žrtva za greh, ispunjen iskupljenjem. Međutim, čovek nije ni svestan da je On Sȃm Bog, koji je prepun pravednosti, veličanstva, gneva i suda, koji ima autoritet i odiše dostojanstvom. Stoga, iako čovek željno čezne i žudi za povratkom Iskupitelja, i čak svojim molitvama uspeva da gane „Nebesa”, Isus Spasitelj se ne pojavljuje pred onima koji veruju u Njega, ali ga ne spoznaju.

– „Reč”, tom I, „Božja pojava i delo”, „Spasitelj se već vratio na ’belom oblaku’”

Božji plan upravljanja za šest hiljada godina bliži se kraju, a kapija carstva je već otvorena svima koji traže Njegovu pojavu. Draga braćo i sestre, šta čekate? Šta je to što tražite? Čekate li da se Bog pojavi? Tragate li za Njegovim stopama? Kako se čezne za Božjom pojavom! I kako je teško pronaći Božje stope! U dobu kao što je ovo, u svetu kao što je ovaj, šta je to što moramo da učinimo kako bismo svedočili danu Božjeg pojavljivanja? Šta moramo da učinimo kako bismo išli ukorak sa Božjim stopama? Sa pitanjima ove vrste suočavaju se svi oni koji čekaju da se Bog pojavi. Svi ste ih razmatrali u više navrata – ali sa kakvim ishodom? Gde se Bog pojavljuje? Gde su Božje stope? Imate li odgovore? Mnogi ljudi bi ovako odgovorili: „Bog se pojavljuje među svima onima koji Ga slede i Njegove su stope među nama; toliko je jednostavno!” Svako može da dâ šablonski odgovor, ali da li razumete šta se podrazumeva pod pojavom Boga ili pod Njegovim stopama? Pojava Boga se odnosi na Njegov lični dolazak na zemlju da obavi Svoje delo, spuštajući se među ljude kako bi sa Svojim identitetom i Svojom naravi, i na Sebi svojstven način sproveo delo kojim se otpočinje jedno doba a okončava drugo. Ovakva pojava nije oblik ceremonije. Ona nije znak, slika, čudo, niti neka vrsta velike vizije, a još manje je vrsta religioznog procesa. Ona je, naprotiv, realna i stvarna činjenica koju svako može da dodirne i sagleda. Ovakva pojava ne događa se tek reda radi, niti zbog nekog kratkoročnog dela, već zarad jedne etape dela iz Božjeg plana upravljanja. Božja pojava uvek ima smisla i uvek je u nekoj vezi sa Njegovim planom upravljanja. Ono što ovde nazivamo „pojavom” potpuno je drugačije od onih „pojava” u kojima Bog usmerava, vodi i prosvećuje čoveka. Svaki put kada se Bog pojavi, On izvodi etapu Svog velikog dela. Ovo delo se razlikuje od dela iz svakog drugog doba. Ono je čoveku nezamislivo i on ga nikada nije iskusio. To je delo kojim započinje novo i završava se staro doba, i predstavlja novu i višu etapu dela za spasenje čovečanstva; štaviše, to je delo koje čovečanstvo uvodi u novo doba. To je značaj pojave Božje.

Nakon što ste razumeli značenje Božje pojave, kako treba da tražite Božje stope? Nije teško objasniti ovo pitanje: gde god da se Bog pojavi, tamo ćete naći Njegove stope. Takvo objašnjenje zvuči veoma jednostavno, ali u praksi nije tako lako izvodljivo, jer mnogi ljudi ne znaju gde se Bog pojavljuje, a još manje gde On želi, ili gde bi trebalo da se pojavi. Neki će brzopleto pomisliti da se Bog pojavljuje tamo gde deluje Sveti Duh. Ili veruju da gde god ima duhovnih ličnosti, tamo je i Božja pojava. Ili pak veruju da gde god ima ljudi koji uživaju veliki ugled, tamo se pojavljuje Bog. Na trenutak ostavimo po strani pitanje da li su takva uverenja ispravna ili pogrešna. Da bismo ovo objasnili, najpre moramo imati jasan cilj: mi tragamo za Božjim stopama. Ne tražimo duhovne ličnosti, a još manje sledimo poznate ličnosti; mi sledimo Božje stope. Iz tog razloga, budući da tragamo za Božjim stopama, trebalo bi da tražimo Božje namere, Božje reči, Njegove izjave. To je zato što gde god postoje nove reči koje je izgovorio Bog, tamo je Božji glas, a gde god su Božje stope, tamo su Božja dela; gde god postoji Božji izraz, tamo se Bog pojavljuje, a gde god se Bog pojavljuje, tamo postoje istina, put i život. Tragajući za Božjim stopama, prevideli ste reči „Bog je istina, put i život”. I tako, mnogi ljudi, čak i kada prime istinu, ne veruju da su pronašli Božje stope, a još manje priznaju Božju pojavu. Kakva ozbiljna greška! Božja pojava se ne može uskladiti sa čovekovim predstavama, a još manje se Bog može pojaviti na način na koji čovek zahteva od Njega. Bog pravi sopstvene izbore i sopstvene planove kada obavlja Svoje delo; štaviše, On ima sopstvene ciljeve i metode. Koje god delo da obavlja, On nema potrebu da o tome raspravlja sa čovekom niti da traži njegov savet, a još manje da svakoga obaveštava o Svom delu. Ovo je Božja narav, i to još i više svako treba da prepozna. Ako želite da vidite pojavu Boga, da pratite Božje stope, najpre morate da napustite sopstvene predstave. Ne smeš zahtevati da Bog učini ovo ili ono, a još manje treba da Ga smeštaš u sopstvene okvire i ograničavaš Ga na sopstvene predstave. Umesto toga, od sebe treba da zahtevate način na koji treba da tražite Božje stope, na koji treba da prihvatite Božju pojavu i na koji treba da se pokorite novom Božjem delu: to je ono što čovek treba da uradi. Pošto čovek nije istina i pošto ne poseduje istinu, on treba da traži, da prihvati i da se pokori.

– „Reč”, tom I, „Božja pojava i delo”, „Dodatak 1: Pojavom Boga otpočelo je novo doba”

Svakodnevne reči Božje  Odlomak 72

Bez obzira na to da li si Amerikanac, Britanac ili pripadnik bilo koje druge nacionalnosti, treba da izađeš izvan okvira svoje nacionalnosti i da, prevazilazeći samoga sebe, sagledaš Božje delo iz perspektive identiteta stvorenog bića – na ovaj način nećeš ograničavati Božje stope na bilo koji određeni opseg. To je zato što, u skladu sa svojim predstavama, mnogi ljudi u današnje vreme veruju Bog nikako ne bi mogao da se pojavi u određenoj zemlji ili među nekim narodom. Kako je veliki značaj Božjeg dela i kako je važna Božja pojava! Kako oni uopšte mogu da se izmere čovekovim predstavama i razmišljanjem? I zato kažem, treba da prevaziđeš svoje predstave zasnovane na nacionalnosti i etničkoj pripadnosti da bi tražio Božju pojavu. Samo tako nećeš biti vezan sopstvenim predstavama; samo tako ćeš biti dostojan da dočekaš pojavu Boga. U suprotnom, ostaćeš u večnoj tami i nikada nećeš zadobiti Božje odobravanje.

Bog je Bog celokupnog ljudskog roda. On Sebe ne smatra privatnim vlasništvom bilo koje zemlje ili naroda, već obavlja Svoje delo onako kako je planirao, ne ograničavajući se ni na koji oblik, zemlju ili narod. Možda nikada nisi zamišljao ovaj oblik, ili je možda tvoj stav prema tome poricanje, ili su možda zemlja u kojoj se Bog pojavljuje i narod među kojim se Bog pojavljuje slučajno diskriminisani od strane svih i slučajno su najviše zaostali na zemlji. Ipak, Bog ima Svoju mudrost. Svojom velikom silom i pomoću Svoje istine i Svoje naravi, On je zaista zadobio grupu ljudi koji su jednog uma s Njim, i grupu ljudi koju je On poželeo da upotpuni – grupu koju je osvojio, koja je izdržala svakojake kušnje i patnje i svakojaki progon, i može da Ga prati do samoga kraja. Cilj Božje pojave, koja nije ograničena ni na koji oblik niti zemlju, jeste da Mu omogući da dovrši Svoje delo onako kako ga je planirao. Ovo je isto kao kada se Bog ovaplotio u Judeji: Njegov cilj je bio da dovrši delo raspeća iskupljenjem čitavog ljudskog roda. Ipak, Jevreji su verovali da je nemoguće da Bog to učini i mislili su da je nemoguće da se Bog ovaploti i poprimi oblik Gospoda Isusa. Njihovo „nemoguće” postalo je osnova na kojoj su osudili Boga i suprotstavili Mu se, što je na kraju dovelo do uništenja Izraela. Danas mnogi ljudi prave sličnu grešku. Oni svom snagom najavljuju skoru pojavu Boga, ali istovremeno i osuđuju Njegovu pojavu; njihovo „nemoguće” ponovo ograničava Božju pojavu i smešta je unutar granica njihove mašte. I tako sam video mnoge koji, naišavši na reči Božje, počnu da se divljački i promuklo smeju. Ali da li se ovaj smeh razlikuje od osude i huljenja od strane Jevreja? Niste pobožni u prisustvu istine, a još manje posedujete čežnjiv stav. Sve što radite je da uporno ispitujete, te bezbrižno i ravnodušno čekate. Šta možete dobiti od ovakvog ispitivanja i čekanja? Mislite li da će vas Bog lično usmeravati? Ako ne možeš da prepoznaš Božje izjave, kako si dostojan da vidiš Božju pojavu? Gde god da se Bog pojavi, tamo će istina biti izražena i tamo će biti Božji glas. Samo oni koji mogu da prihvate istinu u stanju su da čuju Božji glas i samo su takvi ljudi kvalifikovani da vide Božju pojavu. Odbaci svoje predstave! Smiri se i pažljivo pročitaj ove reči. Dokle god imaš srce koje čezne za istinom, Bog će te prosvetiti i razumećeš Njegove namere i Njegove reči. Odbacite svoje argumente o „nemogućem”! Što ljudi više veruju da je nešto nemoguće, to je verovatnije da će se to dogoditi, jer je Božja mudrost uzvišenija od nebesa, Božje misli su uzvišenije od čovekovih, a Božje delo prevazilazi ograničenja čovekovog mišljenja i njegovih predstava. Što je nešto nemoguće, to je više u njemu istine koja se može tražiti; što je nešto više nezamislivo za čovekove predstave, to više sadrži Božje namere. Ovo je zato što, bez obzira na to gde se On pojavljuje, Bog je i dalje Bog i Njegova suština se apsolutno neće promeniti zbog mesta ili načina Njegove pojave. Božja narav ostaje ista bez obzira na to gde su Njegove stope i ma gde da su Božje stope, On je Bog celokupnog čovečanstva, baš kao što ni Gospod Isus nije samo Bog Izraelaca, već je i Bog svih ljudi Azije, Evrope i Amerike, i još više od toga, On je jedan i jedini Bog iznad i posvuda u čitavoj vaseljeni. I zato hajde da tražimo Božje namere, otkrijemo Njegovu pojavu u Njegovim izjavama i rečima i idemo ukorak sa Njegovim stopama! Bog je istina, put i život. Njegove reči i Njegova pojava postoje istovremeno, a Njegova narav i Njegove stope sve vreme se javno pokazuju čovečanstvu. Draga braćo i sestre, nadam se da svi možete da vidite Božju pojavu u ovim rečima, da počnete da dostižete Njegove stope, da koračate napred u novo doba i da kročite na prelepo novo nebo i zemlju koje je Bog pripremio za one koji iščekuju Njegovu pojavu!

– „Reč”, tom I, „Božja pojava i delo”, „Dodatak 1: Pojavom Boga otpočelo je novo doba”

Svakodnevne reči Božje  Odlomak 73

Bog ćuti i nikada nam se nije pojavio, ali Njegovo delo nikada nije prestajalo. On proučava svu zemlju i vlada nad svim stvarima i gleda sve čovekove reči, dela i pokrete. Svoje upravljanje sprovodi po planu i koracima, nečujno i bez potresanja neba i zemlje, a ipak Njegovi koraci napreduju, jedan po jedan, sve bliže ljudskom rodu, a mesto Njegovog suda se postavlja vaseljenom brzinom munje, nakon čega se Njegov presto smesta spušta među nas. Kakav je to veličanstven prizor, kakav impozantan i svečan prizor! Kao golub i kao lav koji riče, Duh dolazi među nas, mnoštvo. On je mudrost, On je pravednost i veličanstvo i On se tiho spušta među nas, noseći autoritet i ispunjen blagošću i milošću. Niko nije svestan Njegovog dolaska, niko ne pozdravlja Njegov dolazak, i, štaviše, niko ne zna šta će On učiniti. Čovekov život teče kao i pre, njegovo srce nije drugačije, a dani prolaze kao i obično. Bog živi među nama, kao običan čovek, kao jedan od najbeznačajnijih sledbenika i običan vernik. On ima Svoje težnje, Svoje ciljeve i, štaviše, On ima božanstvo koje ne poseduju obični ljudi. Niko nije primetio postojanje Njegovog božanstva, i niko nije uočio razliku između Njegove suštine i suštine čoveka. Živimo zajedno sa Njim, nesputani i neustrašivi, jer je On u našim očima samo beznačajni vernik. On posmatra svaki naš pokret i sve naše misli i ideje se otkrivaju pred Njim. Niko se ne zanima za Njegovo postojanje, niko ništa ne zamišlja o ulozi koju On ima i, štaviše, niko ni najmanje ne sumnja u Njegov identitet. Mi samo nastavljamo sa našim težnjama, kao da On nema ništa sa nama…

Igrom slučaja, Sveti Duh izražava reči „kroz” Njega i, iako se to čini veoma neočekivanim, mi čvrsto verujemo da je to izjava koja dolazi od Boga i spremno je prihvatamo od Boga. To je zato što, bez obzira na to ko izražava ove reči, sve dok dolaze od Svetog Duha, treba da ih prihvatimo i ne smemo da ih poričemo. Sledeći izraz bi mogao doći preko mene ili preko tebe ili preko nekog drugog. Ko god to bio, sve je to blagodat Božja. Ipak, bez obzira na to ko je u pitanju, možda nećemo obožavati ovu osobu, jer bez obzira na sve, ta osoba nikako ne može biti Bog, niti bismo na bilo koji način izabrali ovakvu običnu osobu da bude naš Bog. Naš Bog je tako veliki i častan; kako bi tako beznačajna osoba mogla zauzeti Njegovo mesto? Štaviše, iščekujemo da Bog dođe i odvede nas nazad u carstvo nebesko, pa kako bi neko tako beznačajan mogao da bude dorastao tako važnom i teškom zadatku? Ako Gospod ponovo dođe, mora doći na belom oblaku tako da ga vidi bezbroj ljudi. Kako će to biti veličanstveno! Kako je moguće da se On potajno skriva u grupi običnih ljudi?

Pa ipak, ova obična osoba, skrivena među ljudima, obavlja novo delo našeg spasenja. On nam ne nudi nikakva objašnjenja, niti nam govori zašto je došao, već jednostavno obavlja delo koje namerava da uradi prema Svom planu i Svojim procedurama. Njegove reči i izjave postaju sve češće. Od utehe, ohrabrivanja, podsećanja i upozorenja, do prekora i disciplinovanja; od tona koji je nežan i blag, do reči žestokih i veličanstvenih – sve to dovodi do toga da čovek oseća veliku milost i ogroman strah. Sve što On kaže pogađa tajne skrivene duboko u nama; Njegove reči probadaju naša srca, probadaju naš duh i ostavljaju nas ispunjene nepodnošljivim stidom i mi gotovo da ne znamo gde da se sakrijemo. Počinju da nam se javljaju sumnje u to da li nas Bog u srcu ove osobe zaista voli i šta tačno namerava. Možda možemo da budemo uzneseni tek nakon što izdržimo ove patnje? U svojim glavama kalkulišemo… o odredištu na koje ćemo stići i o našoj budućoj sudbini. Ipak, kao i pre, niko od nas ne veruje da je Bog već preuzeo telo da bi obavljao delo među nama. Iako nas je pratio tako dugo, iako nam je već izgovorio toliko reči licem u lice, mi i dalje ne želimo da prihvatimo tako običnu osobu kao Boga naše budućnosti, a još manje smo voljni da ovoj beznačajnoj ličnosti poverimo kontrolu nad svojom budućnošću i svojom sudbinom. Od Njega dobijamo nepresušnu zalihu žive vode i kroz Njega živimo život u kojem smo licem u lice sa Bogom. Ali mi smo samo zahvalni za blagodati Gospoda Isusa na nebu i nikada nismo obraćali pažnju na osećanja ove obične osobe koja je u posedu božanstva. I dalje, kao i ranije, On obavlja Svoje delo ponizno skriven u telu, dajući izraz glasu Svog srca, kao da ne oseća da Ga ljudski rod odbacuje, kao da večno prašta čovekovu nezrelost i neznanje i zauvek toleriše to što Ga čovek ne poštuje.

Bez našeg znanja, ovaj beznačajni čovek nas je vodio iz jednog Božjeg dela u drugo. Prolazimo bezbrojne kušnje i mnogobrojne prekore i smrt nas testira. Učimo o Božjoj pravednoj i veličanstvenoj naravi, takođe uživamo u Njegovoj ljubavi i milosti, shvatamo Božju veliku silu i mudrost, vidimo divotu Božju i gledamo Božju žarku nameru da spase čoveka. Prema rečima ovog običnog čoveka, spoznajemo narav i suštinu Božju, shvatamo Božje namere, spoznajemo priroda-suštinu čoveka i vidimo put ka spasenju i savršenstvu. Njegove reči dovode do toga da „umremo” i da se „ponovo rodimo”; Njegove reči nam donose utehu, ali nas takođe ostavljaju skrhane krivicom i osećanjem da nešto dugujemo; Njegove reči nam donose radost i mir, ali i beskrajni bol. Nekad smo kao jaganjci u Njegovim rukama, da budemo zaklani kako On hoće; nekad smo kao zenica oka Njegovog i uživamo u Njegovoj nežnoj ljubavi; nekad smo kao Njegovi neprijatelji i pod Njegovim pogledom, Njegov gnev nas pretvara u pepeo. Mi smo ljudska rasa koju je On spasio, mi smo crvi u Njegovim očima i mi smo izgubljene ovce koje On danonoćno želi da pronađe. On je milostiv prema nama, On nas se gnuša, On nas uzdiže, On nas teši i hrabri, On nas usmerava, On nas prosvećuje, On nas prekoreva i dovodi u red, pa nas čak i proklinje. I noću i danju, On stalno brine o nama, štiti nas i stara se o nama, nikada nas ne napuštajući. On ulaže celo Svoje srce i plaća svaku cenu za nas. U rečima ovog beznačajnog i običnog tela, uživali smo u celosti Boga i videli odredište koje nam je Bog podario. Uprkos tome, sujeta i dalje uznemirava naše srce, a mi još uvek nismo voljni da takvu osobu sami od sebe prihvatimo kao svog Boga. Iako nam je dao toliko mane, toliko toga da uživamo, ništa od ovoga ne može zauzeti Gospodnje mesto u našim srcima. Mi poštujemo poseban identitet i status ove osobe, ali sa velikim oklevanjem. Sve dok On ne otvori svoja usta da zatraži od nas da priznamo da je On Bog, mi nikada nećemo preuzeti na sebe da Ga priznamo za Boga koji će uskoro doći, a koji već dugo dela među nama.

Bog nastavlja svoje izjave, koristeći različite metode i perspektive da nas upozori šta treba da radimo, dok istovremeno daje glas Svom srcu. Njegove reči nose životnu snagu, obezbeđuju nam put koji treba da sledimo i omogućavaju nam da razumemo šta je istina. Počinju da nas privlače Njegove reči, počinjemo da se usredsređujemo na ton i način Njegovog govora i podsvesno počinjemo da obraćamo pažnju na glas srca ove neupadljive osobe. On za nas daje sve od Sebe, gubi san i apetit zbog nas, plače zbog nas, uzdiše zbog nas i stenje u bolesti zbog nas; On trpi poniženje zarad našeg odredišta i spasenja; a naša obamrlost i buntovništvo cede suze i krv iz Njegovog srca. Ono što On ima i ono što On jeste ne poseduje nijedna obična osoba niti to može imati niti postići ijedno iskvareno ljudsko biće. On poseduje toleranciju i strpljenje kao nijedan običan čovek, a Njegovu ljubav nema nijedno stvoreno biće. Niko osim Njega ne može da zna sve naše misli, niti da tako jasno i potpuno dokuči našu prirodu i suštinu, niti da sudi o buntovništvu i iskvarenosti ljudskog roda, niti da nam govori i obavlja ovakvo delo na nama u ime Boga na nebu. Niko osim Njega nije obdaren autoritetom, mudrošću i dostojanstvom Božjim; Božja narav i ono što Bog ima i jeste manifestuju se, u celini, u Njemu. Niko sem Njega nam ne može pokazati put i doneti svetlost. Niko sem Njega ne može otkriti tajne koje Bog nije otkrio od stvaranja do danas. Niko sem Njega nas ne može spasti od Sotoninog ropstva i naše iskvarene naravi. On predstavlja Boga; On izražava glas Božjeg srca, Božje ohrabrivanje i Božje reči suda prema celom ljudskom rodu. On je započeo novo doba, novu eru, i doneo novo nebo i zemlju i novo delo, On nam je doneo nadu, i okončao život koji smo vodili u nejasnom stanju, i On je omogućio celom našem biću da u potpunosti vidi put ka spasenju. On je osvojio celo naše biće i zadobio naša srca. Od tog trenutka pa nadalje, naša srca su stekla svest, a naš duh kao da je oživeo: ova obična, beznačajna osoba, koja živi među nama i koju smo dugo odbacivali, zar to nije Gospod Isus, koji je uvek u našim mislima, budnim ili usnulim, i za kojim čeznemo i noću i danju? To jeste On! To zaista jeste On! On je naš Bog! On je istina, put i život! Omogućio nam je da ponovo živimo i da vidimo svetlost i sprečio je da naša srca lutaju. Vratili smo se u dom Božji, vratili smo se pred Njegov presto, licem u lice smo s Njim, videli smo Njegov lik i videli smo put koji je pred nama. U ovo vreme, On je potpuno osvojio naša srca; mi više ne sumnjamo ko je On, više ne osećamo otpor prema Njegovom delu i Njegovoj reči i padamo ničice pred Njim. Samo želimo da sledimo korake Božje do kraja svog života, da nas On usavrši, da uzvratimo Njegove blagodati i ljubav prema nama, da se pokorimo Njegovim orkestracijama i uređenjima, da sarađujemo sa Njegovim delom i da činimo sve što možemo da dovršimo ono što nam On poveri.

– „Reč”, tom I, „Božja pojava i delo”, „Dodatak 4: Posmatranje pojave Božje u Njegovom sudu i grdnji”

Svakodnevne reči Božje  Odlomak 74

O Bogu i o čoveku ne može se govoriti kao o jednakima. Njegova suština i Njegovo delo za čoveka su nešto najnedokučivije i najneshvatljivije. Da Bog lično ne obavlja Svoje delo i da Svoje reči ne izgovara među čovečanstvom, onda, bez obzira na sve, čovek ne bi mogao da razume Božje namere. Na taj način, čak ni oni koji su čitav život posvetili Bogu ne bi mogli da prime Njegovo odobravanje. Ako se Bog ne lati posla, ma koliko da čoveku dobro ide, sve će biti uzalud, jer Božje će misli uvek biti uzvišenije od čovekovih, a Božju mudrost ne može da dokuči nijedan čovek. Zato kažem da su oni koji „u potpunosti razumeju” Boga i Njegovo delo jedna nesposobna gomila; svi su oni nadmeni i neuki. Ne treba čovek da definiše Božje delo; štaviše, čovek nije u stanju da definiše Božje delo. U Božjim očima, čovek je naprosto manji od mrava; kako bi onda čovek mogao da dokuči Božje delo? Ne govore li nadmeno oni koji uvek govore: „Bog ne radi na taj i taj način” ili „Bog je ovakav ili onakav”? Svi treba da znamo da je čoveka, sazdanog od krvi i mesa, Sotona iskvario, da je sama njegova priroda da se suprotstavlja Bogu, te da on ne može biti u istoj ravni s Bogom, a kamoli može Bogu da ponudi bilo kakav savet kada je u pitanju delo Božje. A što se tiče načina na koji Bog usmerava čoveka, to je delo Boga Samoga. Prikladno je da se čovek pokori, a da nema ovo ili ono gledište, jer čovek nije ništa drugo do prah. Pošto nam je namera da tražimo Boga, mi ne treba svoje predstave da preslikavamo preko Njegovog dela kako bi ih Bog razmatrao, a još manje da upotrebimo svoje iskvarene naravi da bismo se namerno i energično suprotstavljali Božjem delu. Zar na taj način ne bismo i sami postali antihristi? Kako bi za takve ljude uopšte moglo da se kaže da veruju u Boga? Pošto verujemo da Bog postoji i pošto želimo da Mu udovoljimo i da Ga vidimo, mi treba da tražimo put istine i put usklađenosti sa Bogom. Ne treba da Mu se tvrdoglavo suprotstavljamo. Šta bi iole dobro moglo proizaći iz takvih postupaka?

Danas je Bog obavio novo delo. Možda nisi u stanju da prihvatiš ove reči i one ti se mogu činiti neobičnim, ali ti savetujem da ne otkrivaš svoju prirodnost za sada, jer samo oni koji su zaista gladni i žedni pravednosti pred Bogom mogu zadobiti istinu, i samo one koji su istinski pobožni On može da prosveti i usmerava. Rezultati se postižu traganjem za istinom sa trezvenošću i mirom, a ne kroz svađu i prepirke. Kada kažem „Danas je Bog obavio novo delo”, zapravo mislim na Božji povratak u telo. Možda ti ove reči ne smetaju, možda ih se gnušaš, a možda te izuzetno zanimaju. U svakom slučaju, nadam se da će svi oni koji istinski žude za Božjom pojavom moći da se suoče sa ovom činjenicom i da je pažljivo ispitaju, umesto da o njoj brzopleto donose zaključke; mudar čovek treba tako da postupi.

Ispitati nešto takvo nije teško, ali zahteva da svako od nas prvo poznaje ovu jednu istinu: Onaj koji je ovaploćeni Bog poseduje suštinu Božju i Onaj koji je ovaploćeni Bog poseduje izraz Božji. Pošto se Bog ovaplotio, On donosi sa Sobom delo koje namerava da učini, a budući da je ovaploćeni Bog, On izražava ono što On jeste i u stanju je da čoveku donese istinu, da mu podari život i pokaže mu put. Telo koje nema Božju suštinu zasigurno nije ovaploćeni Bog; u to nema nikakve sumnje. Ako čovek namerava da ispita da li je to Božje ovaploćeno telo, on to mora da ustanovi na osnovu naravi koju On izražava i na osnovu reči koje On izgovara. Drugim rečima, da bi ustanovio da li se radi o Božjem ovaploćenom telu ili ne, i da li je to istiniti put ili nije, čovek to mora da razabere na osnovu Njegove suštine. Prema tome, ključ za to da li je ili nije u pitanju ovaploćeno telo Božje leži u Njegovoj suštini (Njegovom delu, Njegovim rečima, Njegovoj naravi i mnogim drugim aspektima), a ne u Njegovom spoljašnjem izgledu. Ako čovek ispituje samo Njegov spoljašnji izgled, i usled toga previdi Njegovu suštinu, to pokazuje da je čovek glup i neuk. Spoljašnji izgled ne može da odredi suštinu; uz to, delo Božje se nikada ne može uskladiti sa čovekovim predstavama. Zar Isusov spoljašnji izgled nije bio u suprotnosti sa čovekovim predstavama? Nisu li Njegov lik i odeća bili nemoćni da prikažu Njegov pravi identitet? Zar se fariseji u ono vreme nisu usprotivili Isusu upravo zato što su gledali samo Njegovu spoljašnjost, a nisu savesno prihvatali reči iz Njegovih usta? Nadam se da niko od braće i sestara koji traže Božju pojavu neće ponoviti ovu istorijsku tragediju i da neće postati fariseji savremenog doba i ponovo prikovati Boga za krst. Treba pažljivo da razmislite o tome kako da dočekate povratak Boga i treba da ste načisto s tim kako da budete neko ko se pokorava istini. To je odgovornost svakoga ko čeka da se Isus vrati jašući na oblaku. Treba da razbistrimo svoje duhovne oči i da ne zaglibimo u reči mašte. Treba da razmišljamo o realističnom delu Božjem i da osmotrimo praktičnu stranu Boga. Nemojte se zanositi niti prepuštati maštarijama, neprestano se nadajući da će se Gospod Isus iznenada spustiti među vas na oblaku i povesti vas – vas koji Ga nikada niste poznavali niti videli i koji ne znate kako da sledite volju Njegovu. Bolje je razmišljati o nekim realnijim stvarima!

– „Reč”, tom I, „Božja pojava i delo”, „Predgovor”

Svakodnevne reči Božje  Odlomak 75

Želite li da znate osnovni uzrok zašto su se fariseji suprotstavili Isusu? Želite li da znate suštinu fariseja? Bili su prepuni uobrazilja o Mesiji. Štaviše, oni su jedino verovali da će Mesija doći, ali nisu stremili ka život-istini. I tako, čak i danas, oni i dalje čekaju Mesiju, jer nemaju znanja o putu života, i ne znaju šta je put istine. Kako bi, kažete, tako budalasti, tvrdoglavi i neuki ljudi mogli dobiti Božji blagoslov? Mogu li da ugledaju Mesiju? Suprotstavili su se Isusu, jer nisu znali pravac dela Svetog Duha, jer nisu znali put istine koji je Isus govorio i, štaviše, jer nisu razumeli Mesiju. A pošto nikad nisu videli Mesiju i nikad nisu imali kontakt s Mesijom, njihova greška je u tome što su se držali samo imena Mesije, dok su se na sve moguće načine suprotstavljali Mesijinoj suštini. Ovi fariseji su u suštini bili tvrdoglavi, nadmeni i nisu se pokoravali istini. Načelo njihovog verovanja u Boga bilo je: ma koliko dubokoumna bila tvoja propoved, ma koliko velik bio tvoj autoritet, ti nisi Hristos ukoliko tvoje ime nije Mesija. Zar to verovanje nije besmisleno i smešno? Pitam vas dalje: zar nije i vama veoma lako da ponovite greške fariseja tog vremena, imajući u vidu da ni najmanje ne razumete Isusa? Možeš li da prepoznaš put istine? Možeš li istinski da jemčiš da se nećeš usprotiviti Hristu? Jesi li sposoban da slediš delo Svetog Duha? Ako ne znaš da li ćeš se usprotiviti Hristu, onda Ja kažem da ti već živiš na rubu smrti. Svi oni koji nisu poznavali Mesiju bili su kadri da čine dela suprotstavljanja Isusu, da odbace Isusa, da Ga klevetaju. Svi ljudi koji ne razumeju Isusa kadri su da Ga odbace i da Ga ruže. Štaviše, kadri su da Isusov povratak vide kao Sotonino zaluđivanje, te će većina tih ljudi osuditi ponovo ovaploćenog Isusa. Zar vas sve ovo ne plaši? Ono sa čim ćete se suočiti biće huljenje na Svetog Duha, cepanje reči koje je Sveti Duh uputio crkvama, i prezrivo odbijanje svih reči koje je Isus izrazio. Šta možete dobiti od Isusa ako ste toliko zbrkani? Kako ćete razumeti delo koje Isus obavlja kad se On nanovo ovaploti i dođe na belom oblaku, ako tvrdoglavo odbijate da se urazumite? Ovo vam govorim: ljudi koji ne prihvataju istinu, već slepo čekaju Isusov dolazak na belim oblacima, zasigurno hule na Svetog Duha i oni zasigurno spadaju u kategoriju koja će biti uništena. Vi samo želite Isusovu blagodat i jedino želite da uživate u blaženom carstvu nebeskom, ali nikad ne slušate reči koje je Isus izgovorio i nikad ne prihvatate istinu koju Isus izražava kad se iznova ovaploti. Šta ćete ponuditi u zamenu za činjenicu Isusovog povratka na belom oblaku? Da li je to iskrenost s kojom iznova činite grehe, a onda izgovarate svoju ispovest, iznova i iznova? Šta ćete ponuditi kao žrtvu Isusu koji se vraća na belom oblaku? Da li je to kapital višegodišnjeg rada kojim sebe veličate? Šta ćete pokazati kako bi Isus koji se vratio imao poverenja u vas? Da li je to ta vaša nadmena priroda, koja se ne pokorava nijednoj istini?

– „Reč”, tom I, „Božja pojava i delo”, „Kada budeš ugledao duhovno telo Isusa, Bog će dotad već iznova napraviti nebo i zemlju”

Svakodnevne reči Božje  Odlomak 76

Vi ste samo na rečima odani, vaše znanje se sastoji od mišljenja i predstava, vaš trud je zarad sticanja blagoslova nebeskih, pa kakva onda mora biti vaša vera? Čak i sad, pravite se da ne čujete nijednu reč istine. Vi ne znate šta je Bog, ne znate šta je Hristos, ne znate kako da se bojite Jahvea, ne znate kako da zakoračite u delo Svetog Duha, i ne znate kako da razlikujete delo Boga Samoga od navođenja na pogrešan put. Jedino znaš da osuđuješ svaku reč istine koju Bog izražava a koja nije u skladu sa tvojim sopstvenim mislima. Gde ti je poniznost? Gde ti je pokornost? Gde ti je odanost? Gde ti je stav traganja za istinom? Gde ti je bogobojažljivo srce? Kažem vam, oni koji u Boga veruju zbog znamenja, zasigurno spadaju u kategoriju koja će biti uništena. Oni koji nisu u stanju da prihvate reči Isusa koji se ponovo ovaplotio zasigurno su potomci pakla, naslednici arhanđela, kategorija koja će biti uništena zauvek. Mnogi možda ne mare za ono što govorim, ali, i pored toga, Ja svakom takozvanom svecu koji sledi Isusa želim da kažem da, kad sopstvenim očima budete videli Isusa kako na belom oblaku silazi sa neba, to će biti trenutak javnog pojavljivanja Sunca pravednosti. Možda će to za tebe biti trenutak velikog uzbuđenja. Međutim, treba da znaš da će trenutak kad budeš video Isusov silazak sa neba biti i trenutak kada ćeš sići u pakao da budeš kažnjen, trenutak kada bude proglašen završetak Božjeg plana upravljanja i trenutak u kojem Bog nagrađuje dobre, a kažnjava zle. Jer Božji sud će se već završiti pre nego što čovek bude video znamenja, kad postoji jedino izraz istine. Oni koji prihvataju istinu i ne tragaju za znamenjima, i koji su samim tim pročišćeni, biće dovedeni pred Božji presto i ući će u zagrljaj Stvoritelja. Samo oni koji budu istrajni u verovanju da je „Isus koji ne dolazi na belom oblaku lažni hristos” biće podvrgnuti večnoj kazni, jer oni veruju jedino u Isusa koji čini znamenja, ali ne priznaju Isusa koji izražava strogi sud i donosi život i istiniti put. I zato je jedino moguće da se Isus s njima obračuna kad se otvoreno vrati na belom oblaku. Oni su odveć tvrdoglavi, odveć sigurni u sebe, odveć nadmeni. Kako bi Isus mogao da nagradi takav ološ? Isusov povratak je veliko spasenje za one koji su u stanju da prihvate istinu, ali za one koji nisu u stanju da istinu prihvate, to je znak osude. Treba da birate svoj vlastiti put i ne treba da hulite na Svetoga Duha i da odbacujete istinu. Ne treba da budete neuke i nadmene osobe, već ljudi koji se pokoravaju usmeravanju Svetoga Duha i koji su žedni istine i tragaju za njom; jedino ćete na ovaj način imati koristi. Savetujem vam da brižljivo hodate putem vere u Boga. Ne brzajte sa zaključcima; štaviše, nemojte biti površni i nemarni u svojoj veri u Boga. Treba da znate da bi oni koji veruju u Boga trebalo da, u najmanju ruku, poseduju ponizno i bogobojažljivo srce. Oni koji su istinu čuli a ipak pred njom dižu nos, budalasti su i neuki. Oni koji su istinu čuli a ipak nehajno donose zaključke ili osuđuju istinu, nadmeni su ljudi. Niko ko u Isusa veruje nije podoban da drugog proklinje ili osuđuje. Svi vi treba da budete ljudi koji imaju razum i prihvataju istinu. Možda ti, pošto si čuo put istine i pročitao reč života, smatraš da je samo jedna od deset hiljada ovih reči u skladu s tvojim shvatanjem i sa Biblijom, a onda treba da nastaviš da tražiš u tom desetohiljaditom delu ovih reči. Takođe ti savetujem da budeš ponizan, da ne budeš previše samouveren i da ne budeš previše pun sebe. Sa mrvicom bogobojažljivog srca koje poseduješ, dobićeš veće svetlo. Ako brižljivo proučiš ove reči i iznova budeš o njima razmišljao, shvatićeš da li su one istina ili nisu, i da li su one život ili nisu. Možda će neki ljudi, pošto su pročitali tek nekoliko rečenica, slepo osuditi ove reči, govoreći: „Ovo nije ništa drugo do nekakvo prosvećenje od Svetoga Duha”, ili „Ovo je lažni hristos došao da ljude zaluđuje”. Oni koji tako govore previše su neuki! Toliko malo razumeš Božje delo i mudrost, i savetujem ti da iznova kreneš ispočetka! Ne smete, zbog toga što će se tokom poslednjih dana pojaviti lažni kristovi, slepo da osuđujete reči koje Bog izražava i ne smete da budete neko ko huli na Svetog Duha jer se boji da će biti zaluđen. Zar to ne bi bila velika šteta? Ako, nakon ponovnog razmatranja, i dalje smatraš da ove reči nisu istina, da one nisu put i da nisu Božji izraz, onda ćeš na kraju biti kažnjen i ostaćeš bez blagoslova. Ako ne možeš da prihvatiš onu istinu koja ti se kaže tako jasno i nedvosmisleno, zar nisi onda nedostojan Božjeg spasenja? Zar nisi onda neko ko nema blagoslov povraka pred presto Božji? Razmisli o tome! Nemoj biti nepromišljen i nagao, i ne gledaj na veru u Boga kao na igru. Razmisli zarad svog odredišta, zarad svojih izgleda, zarad svog života, i ne igraj se sa sobom. Možeš li da prihvatiš ove reči?

– „Reč”, tom I, „Božja pojava i delo”, „Kada budeš ugledao duhovno telo Isusa, Bog će dotad već iznova napraviti nebo i zemlju”


Sud u poslednjim danima

Svakodnevne reči Božje  Odlomak 77

Pre nego što je čovek iskupljen, u njemu su već bili posađeni mnogi Sotonini otrovi i, nakon što ga je Sotona hiljadama godina kvario, on u sebi ima prirodu koja se opire Bogu. Dakle, kad je čovek bio iskupljen, to nije bilo ništa više od slučaja iskupljenja. Odnosno, čovek je otkupljen po visokoj ceni, ali otrovna priroda u njemu nije otklonjena. Čovek koji je u toj meri prljav mora biti podvrgnut promeni pre no što postane dostojan služenja Bogu. Posredstvom ovog dela suda i grdnje, čovek će u potpunosti spoznati svoju prljavu i iskvarenu suštinu unutar sebe, te će moći da se u celosti promeni i da bude pročišćen. Jedino na taj način čovek može postati dostojan povratka pred Božji presto. Celokupno sadašnje delo obavlja se da bi čovek mogao da bude pročišćen i promenjen; ono je u tome da čovek može da odbaci svoju iskvarenost i da bude pročišćen posredstvom suda i grdnje rečju, kao i putem oplemenjivanja. Umesto da ovu etapu dela posmatramo kao etapu spasenja, prikladnije bi bilo reći da se radi o delu pročišćenja. U stvari, ova etapa je takođe delo osvajanja, a ujedno je i druga etapa dela spasenja. Posredstvom suda i grdnje rečju, čovek biva zadobijen od Boga, a upravo putem oplemenjivanja, suda i razotkrivanja rečju, u celosti se otkrivaju sve nečistoće, predstave, motivi i lične nade u čovekovom srcu. Iako je čovek iskupljen, a njegovi su gresi oprošteni, to se može posmatrati jedino tako da se Bog ne seća čovekovih prestupa i da prema njemu ne postupa u skladu s tim prestupima. Međutim, čovek živi u telu a da nije oslobođen greha i on može jedino da nastavi da greši, beskrajno otkrivajući svoje sotonske iskvarene naravi. Život kojim čovek živi upravo je takav beskrajni ciklus sagrešenja i dobijanja oproštaja. Većina ljudi tokom dana greši, a uveče se ispoveda. Pa tako, iako je žrtva za greh za čoveka večito delotvorna, ona ne može da ga spase od greha. Delo spasenja dovršeno je samo polovično, jer čovek i dalje poseduje iskvarene naravi. Primera radi, kad su ljudi saznali da su potomci Moava, oni su se žalili, prestali su da streme ka životu i postali su krajnje negativni. Zar ovo nije pokazatelj da čovek još uvek nije u stanju da se potpuno potčini Božjoj vrhovnoj vlasti? Nisu li to upravo čovekove sotonske iskvarene naravi? Dok nisi bio izložen grdnji, podizao si ruku više od svih ostalih, čak više i od Isusa. Glasno si uzvikivao: „Budi ljubljeni sin Božji! Budi prisan s Bogom! Pre ćemo umreti nego se Sotoni pokloniti! Pobuni se protiv starog Sotone! Pobuni se protiv velike crvene aždaje! Dabogda velika crvena aždaja jednom zasvagda pala s vlasti! Neka nas Bog upotpuni!” Vikao si glasnije od svih. Ali, onda je nastupilo vreme grdnje i tvoje su se iskvarene naravi još jedanput razotkrile. Utihnuli su tvoji uzvici i izgubio si svoju rešenost. Takva je iskvarenost čovekova; ona je nešto što zadire dublje od greha, nešto je što je Sotona usadio i što je duboko ukorenjeno u čoveku. Čoveku nije lako da postane svestan svojih grehova i on nema načina da prepozna sopstvenu, duboko ukorenjenu prirodu. Ovaj se rezultat može postići samo posredstvom suda rečju. Jedino će tako, od tog trenutka, čovek moći postepeno da se menja.

– „Reč”, tom I, „Božja pojava i delo”, „Tajna ovaploćenja (4)”

Svakodnevne reči Božje  Odlomak 78

Na pomen reči „sud” verovatno ćeš pomisliti na reči koje je Jahve govorio kako bi podučio ljude u svim regionima, te na Isusove reči ukora upućene farisejima. Uprkos njihovoj strogosti, te reči nisu bile Božji sud nad čovekom, već samo reči koje je Bog izgovorio u različitim okruženjima, odnosno u raznim kontekstima. One nisu ni nalik rečima koje Hristos izgovara u poslednjim danima dok sudi čoveku. Hristos poslednjih dana koristi razne istine kako bi čoveka podučio, kako bi razotkrio njegovu suštinu, te detaljno analizirao čovekove reči i dela. Te reči sadrže različite istine, poput one o čovekovoj dužnosti, o tome kako čovek treba da bude pokoran Bogu, o tome kako treba da bude odan Bogu, o načinu na koji bi čovek trebalo da proživi normalnu ljudskost, kao i o mudrosti i naravi Božjoj. Sve te reči usmerene su na čovekovu suštinu i njegove iskvarene naravi. Posebno su reči kojima se razotkriva kako čovek odbacuje Boga još i više usmerene na to da je čovek otelotvorenje Sotone i neprijateljska sila protiv Boga. Dok obavlja Svoje delo suda, Bog ne objašnjava čovekovu prirodu u potpunosti u samo nekoliko reči, već je dugoročno razotkriva i orezuje. Svi ti različiti metodi razotkrivanja i orezivanja ne mogu da se zamene običnim rečima; naprotiv, za obavljanje ovog dela razotkrivanja i orezivanja koristi se istina koju čovek uopšte ne poseduje. Samo takvi metodi mogu se nazvati sudom, a samo takvim sudom čovek može biti potčinjen i potpuno uveren u Boga i, povrh toga, može steći istinsko bogopoznanje. Delo suda donosi čoveku shvatanje pravog lica Božjeg i istinu o njegovom sopstvenom buntovništvu. Delo suda je omogućilo čoveku da stekne mnogo razumevanja Božjih namera, svrhe Božjeg dela, te njemu neshvatljivih tajni. Ono mu je takođe omogućilo da razume i spozna sopstvenu iskvarenu suštinu i koren svoje iskvarenosti, kao i da otkrije svoje ružno lice. Svi ovi efekti nastaju delom suda, jer je suština ovog dela zapravo delo otvaranja Božje istine, puta i života svima onima koji u Njega veruju. To delo je delo suda koje Bog obavlja. Ako ove istine ne smatraš važnima, ako uvek pokušavaš da ih izbegneš ili da izvan njih tražiš novi izlaz, onda kažem da si veliki grešnik. Ako veruješ u Boga, a ipak ne tražiš istinu ili ne tragaš za Božjim namerama, niti voliš Reč koja te približava Njemu, tada kažem da si ti onaj koji pokušava da izbegne sud, te da si marioneta i izdajnik koji beži od velikog belog prestola. Bog neće poštedeti nikoga od pobunjenika koji izmaknu Njegovom pogledu. Takvi ljudi biće još strože kažnjeni. Oni koji dolaze pred Boga da prime Njegov sud, a pritom su bili pročišćeni, zauvek će živeti u carstvu Božjem. Naravno, to je nešto što pripada budućnosti.

– „Reč”, tom I, „Božja pojava i delo”, „Hristos obavlja delo suda pomoću istine”

Svakodnevne reči Božje  Odlomak 79

Delo suda je Božje sopstveno delo, pa On, prirodno, mora Sâm da ga obavi. Čovek ne može umesto Njega da ga obavi. Pošto sud predstavlja korišćenje istine zarad osvajanja ljudskog roda, neosporno je da se Bog ponovo pojavljuje među ljudima u ovaploćenom liku kako bi obavio ovo delo. To znači da će Hristos poslednjih dana istinom podučavati ljude širom sveta i da će im sve istine objaviti. To je Božje delo suda. Mnogi osećaju neprijatnost u pogledu drugog ovaploćenja Božjeg, jer je ljudima teško da poveruju da bi se Bog ovaplotio kako bi obavio delo suda. Međutim, moram da ti kažem da delo Božje često umnogome nadilazi čovekova očekivanja, te je ljudskim umovima teško da ga prihvate. Jer ljudi su samo crvi na zemlji, dok je Bog Onaj vrhovni koji ispunjava vaseljenu. Čovekov um je nalik jami pogane vode u kojoj nastaju samo crvi, dok je svaka etapa dela rukovođena mislima Božjim plod Njegove mudrosti. Ljudi uvek pokušavaju da se nadmeću s Bogom, na šta mogu da odgovorim da je sasvim očigledno ko će naposletku izgubiti. Opominjem sve vas da sebe ne smatrate vrednijim od zlata. Ako drugi mogu da prihvate sud Božji, zašto ne možeš i ti? Zašto si ti bolji od drugih? Ako drugi mogu da pognu glave pred istinom, zašto ne možeš i ti? Božje delo je nezaustavljivo. On neće ponoviti delo suda samo zbog tvojih „doprinosa”, a tebe će sustići kajanje zbog propuštanja tako dobre prilike. Ako ne veruješ Mojim rečima, onda samo čekaj da te taj veliki beli tron na nebu osudi! Moraš znati da su svi Izraelci odbacili i porekli Isusa, ali se činjenica Isusovog iskupljenja ljudskog roda ipak proširila celom vaseljenom i do kraja zemlje. Zar to nije činjenica koju je Bog davno postigao? Ako još uvek čekaš Isusa da te uznese u nebesa, tada kažem da si tvrdoglav komad mrtvog drveta. Isus neće priznati lažnog vernika poput tebe, koji nije veran istini i traži samo blagoslove. Naprotiv, nemilosrdno će te baciti u ognjeno jezero u kojem ćeš goreti desetinama hiljada godina.

– „Reč”, tom I, „Božja pojava i delo”, „Hristos obavlja delo suda pomoću istine”

Svakodnevne reči Božje  Odlomak 80

Razumeš li sada šta je sud i šta je istina? Ako razumeš, savetujem ti da se poslušno pokoriš sudu, jer inače nikada nećeš biti u prilici da te Bog odobri ili da te povede u Svoje carstvo. Onih koji samo prihvataju sud ali nikada ne mogu da budu pročišćeni, odnosno onih koji pobegnu usred dela suda, Bog će se zauvek gnušati i odbaciće ih. Njihovi gresi su brojniji i teži od greha fariseja, jer su oni izdali Boga i oni su buntovnici protiv Njega. Takvi ljudi koji nisu dostojni čak ni da službuju biće još strože kažnjeni, i to kaznom koja je večna. Bog neće poštedeti nijednog izdajnika koji je nekada rečima pokazao odanost, a onda Ga izdao. Takve ljude sustići će odmazda kroz kaznu duha, duše i tela. Nije li upravo to otkrivanje pravedne naravi Božje? Nije li upravo to Božja svrha u sudu čoveku i njegovom otkrivanju? Sve koji u vreme suda čine svakojaka zla dela Bog predaje na mesto koje vrvi od zlih duhova, dopuštajući tim zlim duhovima da prema želji uništavaju njihova tela, a ta ljudska tela zaudaraju na leševe. To im je primerena odmazda. U njihove evidencije Bog beleži svaki greh tih nelojalnih lažnih vernika, lažnih apostola i lažnih radnika, a onda, u odgovarajuće vreme, baca ih među nečiste duhove, dozvoljavajući tim nečistim duhovima da po svojoj volji skrnave njihova cela tela, kako nikada ne bi mogli da se ponovo rode, niti da ponovo vide svetlost. One licemere koji neko vreme služe, ali ne ostanu odani do kraja, Bog ubraja među zle, dopuštajući im da se valjaju u blatu sa zlim ljudima i da sa njima obrazuju šaroliku bandu zlikovaca, te će ih na kraju Bog uništiti. Bog ostavlja po strani i ne obraća pažnju na one koji nikada nisu bili odani Hristu ili nikada nisu doprineli svojom snagom, pa će ih On, tokom smene doba, sve uništiti. Oni više neće postojati na zemlji, a još će manje moći ući u carstvo Božje. One koji nikada nisu bili iskreni prema Bogu, ali nemaju drugog izbora osim da se prema Njemu odnose površno, Bog ubraja među one koji služe Njegovom narodu. Samo mali broj takvih ljudi će preživeti, dok će većina propasti zajedno sa onima čije službovanje čak ni nije u skladu sa merilom. Konačno, Bog će u Svoje carstvo dovesti sve one koji su istog srca i uma s Bogom, narod i sinove Božje, kao i one Bogom predodređene da budu sveštenici. Oni su kristalizacija Božjeg dela. A kad je reč o onima koji ne mogu da budu svrstani ni u jednu kategoriju koju je odredio Bog, oni će biti ubrojani među nevernike, pa zasigurno možete da zamislite kakav će im biti ishod. Već sam vam rekao sve što je trebalo, a put koji izaberete je samo vaš izbor. Treba da shvatite sledeće: Božje delo nikada ne čeka nikoga ko sa Njim ne može da uhvati korak, a Božja pravedna narav nema milosti ni prema kome.

Ni u jednom dobu Bog ne ponavlja Svoje delo. Budući da su nastupili poslednji dani, On će obaviti Svoje delo poslednjih dana i razotkriti čitavu Svoju narav u poslednjim danima. Kada je reč o poslednjim danima, to se odnosi na jedno drugo doba, doba u kojem ćete se, kako Isus reče, zasigurno suočiti s katastrofom, sa zemljotresima, glađu i pošastima, što će vam pokazati da je nastupilo novo doba, te da ono više nije staro Doba blagodati. Ako pretpostavimo da je Bog, kako ljudi kažu, večno nepromenljiv, da je po Svojoj naravi uvek milostiv i pun ljubavi, da čoveka voli kao samog Sebe, te da svakome nudi spasenje i da čoveka nikada ne mrzi, da li bi onda Njegovo delo ikada moglo da bude privedeno kraju? Kad je Isus došao i bio prikovan za krst, žrtvujući Sebe zarad svih grešnika i ponudivši Sebe na oltaru, On je prethodno već bio obavio delo iskupljenja i priveo kraju Doba blagodati. U čemu bi onda bio smisao ponavljanja dela iz tog doba u poslednjim danima? Zar obavljanje tog istog dela ne bi predstavljalo poricanje dela Isusovog? Da Bog, došavši u ovu etapu, nije obavio delo raspeća, već da je ostao milostiv i prepun ljubavi, da bi li On tada mogao da ovo doba privede kraju? Da li bi milostivi Bog pun ljubavi mogao da dovrši ovo doba? U Njegovom završnom delu okončanja ovog doba, Božju narav odlikuju grdnja i sud, kojima On razotkriva sve što je nepravedno, javno sudi mnoštvu naroda i usavršava one koji Ga iskreno vole. Samo jedna takva narav može ovo doba da privede kraju. Poslednji su dani već nastupili. Sve stvari su razvrstane prema svojoj vrsti i podeljene u različite kategorije, na osnovu njihovih različitih svojstava. Ovo je upravo ono vreme kada Bog otkriva ishod i odredište ljudi. Ako ljudi ne iskuse grdnju i sud, onda se njihovo buntovništvo i nepravednost ne mogu razotkriti. Jedino se kroz grdnju i sud može razotkriti ishod svih stvari. Ljudi pokazuju kakvi su zaista jedino kad su izloženi grdnji i sudu. Zli će biti svrstani među zle, dobri među dobre, i svi ljudi biće razvrstani prema svojoj vrsti. Kroz grdnju i sud razotkriće se ishodi svih stvari, kako bi zli mogli da budu kažnjeni, a dobri ljudi nagrađeni, i kako bi se mnoštvo ljudi predalo Božjoj vrhovnoj vlasti. Sve ovo delo se mora ostvariti kroz pravednu grdnju i pravedan sud. Pošto je ljudska iskvarenost dostigla svoj vrhunac, a čovekovo buntovništvo je isuviše ozbiljno, samo pravedna Božja narav, ona koja je uglavnom sačinjena od grdnje i suda i koja se tokom poslednjih dana razotkriva, može ljude sasvim da preobrazi, učini ih potpunim i razotkrije zlo, i svi će nepravedni tako biti strogo kažnjeni. Stoga je jedna takva narav prožeta značajem tog doba. Božja narav se otkriva i pokazuje zarad dela svakog novog doba. Ne radi se o tome da Bog Svoju narav razotkriva proizvoljno i bez ikakvog značaja. Pretpostavimo da, u poslednjim danima otkrivanja ljudskih ishoda, Bog i dalje voli ljude s beskrajnom milošću i dobrotom, te da je i dalje pun ljubavi prema njima, ne podvrgavajući ih pravednom sudu, već im pokazujući popustljivost, strpljenje i praštanje, opraštajući im grehe ma koliko oni bili teški, bez iole pravednog suda. Kada bi onda celokupno Božje upravljanje uopšte moglo da bude privedeno kraju? Kada bi jedna takva narav ljude mogla da povede do odredišta koje priliči čovečanstvu? Ovo bi se moglo uporediti sa slučajem sudije koji je prema ljudima uvek prepun ljubavi, sa sudijom blagog lica i mekog srca koji ljude voli bez obzira na to kakve su zločine počinili i pokazuje im ljubav i trpeljivost bez obzira na to ko su – kada bi takav sudija ikada mogao da donese pravednu presudu? Tokom poslednjih dana, samo se pravednim sudom ljudi mogu klasifikovati prema svojoj vrsti i biti uvedeni u novu sferu. Na taj se način, kroz pravednu Božju narav grdnje i suda, čitavo doba privodi kraju.

Njegovo delo u telu ima najveći mogući značaj, pri čemu se misli na samo delo, a Onaj koji to delo konačno dovršava jeste ovaploćeni Bog, a ne Duh. Neki veruju da će Bog, u neko neznano vreme, doći na zemlju i pojaviti se pred čovekom, nakon čega će On lično suditi celom ljudskom rodu, testirajući ljude jednog po jednog, nikoga ne izostavljajući. Oni koji na ovaj način razmišljaju ne poznaju ovu etapu dela ovaploćenja. Bog ne sudi ljudima jednog po jednog, niti su oni naterani da polože test jedan po jedan; takvo postupanje ne bi bilo delo suda. Nije li iskvarenost svih ljudi podjednaka? Nisu li svi ljudi po svojoj suštini identični? Ono što biva podvrgnuto sudu jesu iskvarena suština ljudska, suština čovekova koju je Sotona iskvario, kao i svi gresi ljudski. Bog čoveku ne sudi zbog sitnih i beznačajnih grešaka njegovih. Delo suda je reprezentativno i ne obavlja se zarad neke konkretne osobe. Umesto toga, radi se o delu tokom kojeg se sudi grupi ljudi, kao primer suđenja čitavom ljudskom rodu. Cilj dela koje Bog obavlja u telu je da upotrebi Svoje neposredno delo na grupi ljudi, kako bi predstavio delo celog ljudskog roda, nakon čega se ono postepeno širi. Ovakvo je, ujedno, i delo suda. Bog ne sudi osobama određene vrste, niti određenoj grupi ljudi, već Svom sudu podvrgava nepravednost čitavog ljudskog roda, kao što je čovekovo protivljenje Bogu, ili to što Ga se čovek ne boji, ili čovekovo ometanje Božjeg dela. Ono što se sudi je suština čovečanstva koja se protivi Bogu, a ovo delo suda je delo osvajanja poslednjih dana. Delo i reč ovaploćenog Boga, kojima je čovek svedok, jesu delo suda pred velikim belim prestolom tokom poslednjih dana, koje je čovek gajio u svojim predstavama u prošlosti. Delo koje ovaploćeni Bog trenutno obavlja upravo je sud pred velikim belim prestolom. Ovaploćeni Bog sadašnjice jeste Bog koji, tokom poslednjih dana, sudi celom ljudskom rodu. Ovo telo, kao i delo, reč i celokupna narav ovog tela, predstavljaju Njegovu celokupnost. Iako je opseg dela ovog tela ograničen, i mada ono ne obuhvata neposredno čitavu vaseljenu, suština dela suda ogleda se u neposrednom sudu čitavom ljudskom rodu – ovo delo se ne obavlja samo zarad izabranog kineskog naroda, niti se obavlja zarad nekog manjeg broja ljudi. Tokom Božjeg dela u telu, iako opseg ovog dela ne obuhvata čitavu vaseljenu, ono predstavlja delo čitave vaseljene, a nakon što On dovrši delo unutar delokruga rada Svog tela, On će smesta raširiti ovo delo na svako mesto unutar vaseljene, na isti način na koji se Isusovo jevanđelje širilo nakon Njegovog vaskrsenja i vaznesenja. Bilo da se radi o delu Duha ili delu tela, to je delo koje se izvršava unutar ograničenog opsega, ali koje predstavlja i delo čitave vaseljene. Tokom poslednjih dana, Bog Svoje delo obavlja tako što se pojavljuje pod Svojim ovaploćenim identitetom, a ovaploćeni Bog je Bog koji čoveku sudi pred velikim belim prestolom. Onaj koji izvršava delo suda, bio on Duh ili telo, jeste Bog koji ljudskom rodu sudi tokom poslednjih dana. Ovo je određeno delom koje On obavlja, a ne Njegovim spoljašnjim izgledom, niti nekim drugim činiocima. Iako čovek u pogledu ovih reči gaji izvesne predstave, niko ne može poreći istinitost suda ovaploćenog Boga i osvajanja čitavog ljudskog roda. Na kraju krajeva, činjenice ostaju činjenice, ma šta čovek o njima mislio. Niko ne može reći da je „delo obavio Bog, ali da to telo nije Bog”. To je zabluda, jer ovo delo ne može da obavi niko drugi do Bog ovaploćen u telu. Budući da je ovo delo već dovršeno, nakon njega se delo Božjeg suda nad čovekom neće po drugi put javljati; Bog je, tokom Svog drugog ovaploćenja, već dovršio celokupno delo upravljanja, tako da neće biti četvrte etape Božjeg dela. Pošto je sudu podvrgnut čovek – čovek koji je od tela i iskvaren – i budući da duh Sotonin nije neposredno podvrgnut sudu, to se delo suda ne izvršava u duhovnom carstvu, već među ljudima.

Niko nije prikladniji, niti bolje osposobljen za delo suda o iskvarenosti tela ljudskog od Boga u telu. Kad bi sud neposredno obavljao Duh Božji, on ne bi bio sveobuhvatan, i, štaviše, čovek bi to teško prihvatio, jer Duh ne može da se sa čovekom suoči licem u lice. Samo u svetlu ove tačke, efekti ne bi bili neposredni, a kamoli da bi čovek mogao jasnije da sagleda neuvredljivu narav Božju. Sotonu je moguće potpuno dotući samo tako što će čovekovoj iskvarenosti suditi Bog u telu. Bog u telu je takođe osoba sa normalnom ljudskošću, a ipak On može neposredno da sudi čovekovoj nepravednosti; to je znak urođene svetosti Njegove i Njegove jedinstvenosti. Samo je Bog podoban i samo je On u poziciji da sudi čoveku, jer poseduje istinu i pravednost, te je stoga u stanju da čoveku sudi. Oni koji ne poseduju istinu i pravednost nisu prikladni da sude drugima. Kad bi ovo delo obavljao Duh Božji, ono ne bi značilo pobedu nad Sotonom. Duh je, po svojoj suštini, uzvišeniji od smrtnih bića, a Duh Božji po prirodi poseduje svetost i trijumfuje nad telom. Kad bi Duh neposredno obavljao ovo delo, On ne bi mogao da sudi celokupnom buntovništvu ljudskom i ne bi mogao da otkrije svu čovekovu nepravednost. Jer, delo suda se takođe izvršava kroz čovekove predstave o Bogu, a čovek nikada nije imao nikakve predstave o Duhu, te stoga Duh nije u stanju da čovekovu nepravednost bolje otkrije, a još manje da tu njegovu nepravednost detaljno raskrinka. Ovaploćeni Bog je neprijatelj svima onima koji Ga ne spoznaju. Time što sudi čovekovim predstavama o Njemu i čovekovom protivljenju Njemu, On raskrinkava sve buntovništvo ljudskog roda. Efekti Njegovog dela u telu očigledniji su od efekata ostvarenih delovanjem Duha. Iz tog razloga, sud nad čitavim ljudskim rodom ne obavlja neposredno Duh, već je to delo ovaploćenog Boga. Bog u telu može da bude viđen i dodirnut od čoveka, i Bog u telu u stanju je da čoveka u potpunosti osvoji. Čovek napreduje od protivljenja Njemu do pokoravanja Njemu, od proganjanja Njega do prihvatanja Njega, od stvaranja predstava o Njemu do spoznaje Njega, i od odbacivanja Njega do voljenja Njega – to su efekti dela ovaploćenog Boga. Čovek biva spasen samo prihvatanjem Njegovog suda, spoznaje Ga tek postepeno, kroz reči iz usta Njegovih, čoveka On osvaja upravo dok Mu se ovaj suprotstavlja, a opskrbu za život čovek od Njega dobija tokom prihvatanja Njegove grdnje. Sve je ovo delo ovaploćenog Boga, a ne delo Boga pod Njegovim identitetom Duha. Delo koje obavlja ovaploćeni Bog najveće je i najtemeljnije delo, a ključnu komponentu tri etape Božjeg dela predstavljaju dve etape dela ovaploćenja. Prepreke sa kojima se suočava delo ovaploćenog Boga su prevelike budući da je čovek tako duboko iskvaren. Teškoćama je još i više naročito ispunjeno delo koje se sprovodi u poslednjim danima na ovim ljudima – okruženje je neprijateljski nastrojeno i sve su osobe prilično lošega kova. Pa ipak, po okončanju ovog dela, odgovarajući efekat će biti ostvaren bez i najmanjeg odstupanja; to je efekat dela koje obavlja telo, i on je ubedljiviji od efekta koji se postiže delovanjem Duha. Tri etape Božjeg dela biće dovršene u telu, a to mora učiniti ovaploćeni Bog. Najvažnije i najpresudnije delo obavlja se u telu, a spasenje čovekovo mora da obavi ovaploćeni Bog lično. Mada se svim ljudima čini kako ovaploćeni Bog nema sa čovekom nikakve veze, upravo od tog tela zavisi sudbina i egzistencija čitavog ljudskog roda.

Bog vam danas sudi, grdi vas i osuđuje vas, ali ti treba da znaš da si osuđen zato da bi mogao da spoznaš sebe. On osuđuje, proklinje, sudi i grdi zato da bi ti mogao da spoznaš sebe, da bi se tvoja narav promenila i, još više od toga, da bi mogao da spoznaš koliko vrediš, da bi video da su svi Božji postupci pravedni i u skladu sa Njegovom naravi i sa potrebama Njegovog dela, da On dela u skladu sa Svojim planom za spasenje čoveka i da je On pravedan Bog koji čoveka voli i spasava i koji mu sudi i grdi ga. Ako znaš samo da ti je status nizak, da si iskvaren i buntovan, ali ne znaš da Bog namerava da Svoje spasenje jasno otkrije kroz sud i grdnju koje danas obavlja na tebi, onda nema načina da doživiš neke stvari, a još manje si sposoban da nastaviš da napreduješ. Bog nije došao da bi udario ili uništio ljude, već da bi im sudio, proklinjao ih, grdio i spasio. Pre nego što Njegov plan upravljanja od 6000 godina bude priveden kraju – pre nego što On otkrije kakav ishod čeka svaku od kategorija ljudi – Božje delo na zemlji je u potpunosti zarad spasenja; svrha tog dela je isključivo u tome da one koji Ga vole temeljno upotpuni i da ih natera da se predaju Njegovoj vrhovnoj vlasti. Bez obzira na to kako Bog spasava ljude, sve se to postiže tako što oni bivaju navedeni da se otrgnu od svoje stare đavolske prirode; drugim rečima, On ih spasava tako što ih primorava da streme ka životu. Ako to ne učine, oni onda ni na koji način neće moći da prihvate Božje spasenje. Spasenje je delo Samoga Boga, dok je stremljenje ka životu nešto što čovek mora da ima kako bi prihvatio spasenje. U očima čoveka, spasenje je ljubav Božja, a ljubav Božja ne može biti grdnja, sud i kletve; spasenje mora u sebi sadržati milost, ljubaznost i, ponajviše, reči utehe, kao i bezgranične blagoslove koje Bog daruje. Ljudi veruju da Bog, kada spasava čoveka, to čini tako što ga dirne svojim blagoslovima i blagodatima, kako bi čovek svoje srce mogao predati Bogu. Drugim rečima, kada On čoveka dirne, time ga On spasava. Ovakvo spasenje je transakcione prirode. Tek nakon što ga Bog stostruko daruje zauzvrat, čovek pristaje da se preda pred imenom Božjim, pa time čini Boga ponosnim i služi Mu na čast. To nije Božja namera za ljudski rod. Bog je na zemlju došao da dela kako bi spasao iskvareni ljudski rod; tu nema nikakve neistine. Jer, da nije tako, onda On zasigurno ne bi došao da lično obavi Svoje delo. U prošlosti, Njegovi načini spasavanja podrazumevali su pokazivanje krajnje milosti i ljubaznosti, u toj meri da je On sve Svoje dao Sotoni u zamenu za čitav ljudski rod. Sadašnjost nema nikakve sličnosti sa prošlošću: vaše današnje spasenje događa se u vreme poslednjih dana, kada se sve razvrstava prema svojoj vrsti; sredstvo za vaše spasenje nije milost, nije ni ljubaznost, već grdnja i sud, kako bi čovek što temeljnije bio spasen. Prema tome, vi primate jedino grdnju, sud i bezosećajne udarce, ali znajte ovo: u tom bezosećajnom udarcu nema ni trunke kazne. Ma koliko Moje reči bile oštre, ono što vam se događa jeste svega par reči koje vam se možda mogu učiniti krajnje bezdušnim i, ma koliko da sam Ja možda ljut, ono što vam se događa i dalje čine reči prekora, a Ja nemam nameru ni da vam naudim niti da vas ubijem. Zar sve ovo nisu činjenice? Znajte da u današnje vreme, bilo da je reč o pravednom sudu ili o bezosećajnom oplemenjivanju i grdnji, sve je zarad spasenja. Bez obzira na to da li će danas svako biti klasifikovan prema svojoj vrsti ili da li će sve sorte ljudi biti otkrivene, svrha svih Božjih reči i dela sastoji se u spasenju onih koji istinski vole Boga. Pravedni sud je donet da pročisti čoveka, a bezosećajno oplemenjivanje se vrši da bi ga pročistilo; oštre reči ili prekor imaju za cilj očišćenje i spasenje. Prema tome, današnji metod spasenja razlikuje se od metoda iz prošlosti. Danas pravedni sud služi kao vaše spasenje i kao dobro oruđe koje vas razvrstava prema vrsti, a bezosećajna grdnja služi kao vaše potpuno spasenje. Šta vi imate da kažete na takvu grdnju i sud? Zar niste uvek, od početka do kraja, uživali u spasenju? Videli ste ovaploćenog Boga i spoznali Njegovu svemoć i mudrost; pored toga, više puta ste iskusili udarce i dovođenje u red. Niste li, međutim, ujedno primili i vrhunsku blagodat? Nisu li vaši blagoslovi veći od blagoslova koje su svi ostali primili? Vaše su blagodati izdašnije čak i od slave i bogatstva u kojima je Solomon uživao! Razmislite malo o tome: da sam Ja došao s namerom da vas osudim i kaznim, umesto da vas spasem, da li bi onda vaši dani potrajali ovoliko dugo? Da li biste vi, grešna stvorenja od krvi i mesa, opstali do današnjeg dana? Da je Moj cilj bio samo da vas kaznim, zašto bih se Ja onda ovaplotio i upustio se u tako veliki poduhvat? Zar vas, ništarije, ne bih mogao da kaznim izgovaranjem jedne jedine reči? Zar bih morao još i da vas uništim, nakon što sam vas namerno osudio? Zar još uvek ne verujete ovim rečima Mojim? Da li sam čoveka mogao da spasem jedino milošću i ljubaznošću? Ili sam samo uz pomoć raspeća mogao da spasem čoveka? Zar Moja pravedna narav nije pogodnija za to da čoveka učinim potpuno pokornim? Zar ona nije sposobnija za potpuno spasenje čoveka?

– „Reč”, tom I, „Božja pojava i delo”, „Treba ostaviti po strani blagoslove statusa i razumeti Božju nameru da čoveku donese spasenje”

Svakodnevne reči Božje  Odlomak 85

Iako su Moje reči stroge, one su sve spasenje za čoveka, jer Ja samo izgovaram reči, a ne kažnjavam ljudsko telo. Ove reči dovode do toga da čovek živi u svetlosti, da spozna da svetlost postoji, da spozna da je svetlost dragocena i, još i više, da spozna koliko su mu te reči korisne, kao i da spozna da je Bog spasenje. Iako sam izgovorio mnoge reči grdnje i suda, ništa vas zaista nije zadesilo. Došao sam upravo da obavim Svoje delo i da govorim Svoje reči. I premda su Moje reči stroge, izgovorene su kao sud o vašoj iskvarenosti i vašem buntovništvu. Svrha ovakvog Mog delovanja ostaje u tome da spasim ljude iz vlasti Sotone. Svrha je da upotrebim Svoje reči da spasim čoveka; nije da Svojim rečima naudim ljudima. Moje su reči stroge da bih postigao rezultate u Svom delu. Samo kroz takvo delo čovek može spoznati sebe i otrgnuti se od svoje buntovne naravi. Najveći značaj dela reči je u tome što ljudima omogućava da istinu sprovedu u delo nakon što je razumeju i time postignu promene u svojoj naravi i steknu spoznaju o sebi i o delu Božjem. Samo delo reči može izgraditi odnos između Boga i čoveka, i samo reči mogu objasniti istinu. Ovakav način delanja najbolje je sredstvo za osvajanje ljudi; osim kroz izgovorene reči, nijednim drugim metodom ne može se ljudima omogućiti da jasnije shvate istinu i delo Božje. Prema tome, u Svojoj poslednjoj etapi delovanja, Bog koristi metodu obraćanja ljudima da bi im otkrio sve istine i tajne koje ne shvataju, omogućavajući im da od Boga zadobiju istiniti put i život, čime udovoljavaju Njegovim namerama. Svrha Božjeg dela na ljudima jeste u tome da im omogući da udovolje Božjim namerama, a to se čini kako bi oni bili spaseni. Stoga, za vreme Njegovog spasenja ljudi, On ne obavlja delo njihovog kažnjavanja. Dok spasava čoveka, Bog ne kažnjava zle i ne nagrađuje dobre, niti On otkriva odredišta svih vrsta ljudi. Umesto toga, tek nakon što završna etapa Njegovog dela bude dovršena, On će obaviti delo kažnjavanja zlih i nagrađivanja dobrih, pa će tek tada otkriti ishode svih vrsta ljudi. Oni kažnjeni biće oni koji zapravo neće moći da budu spaseni, dok će oni spaseni biti oni koji su zadobili Božje spasenje u vreme Njegovog spasenja ljudi. Dok sprovodi Svoje delo spasenja, Bog u najvećoj mogućoj meri spasava svaku pojedinačnu osoba koja može da bude spasena i nikog od njih ne odbacuje, jer je spasavanje ljudi svrha Božjeg dela. Svi oni koji u vreme Božjeg spasenja ljudi ne budu mogli da postignu promene u svojoj naravi – kao i svi oni koji nisu u stanju da se potpuno pokore Bogu – postaće predmeti kažnjavanja. Ova etapa dela – delo reči – otkriva ljudima celokupnu Reč koju oni ne shvataju, kao i sve tajne koje ne razumeju. To im omogućava da shvate namere Božje i zahteve koje je Bog postavio za njih i da imaju preduslove kako bi Božje reči sproveli u telo i postigli promene u svojoj naravi. Za obavljanje Svog dela Bog koristi samo reči i ne kažnjava ljude zbog sitnog buntovništva. A to je zato što je sada vreme za delo spasenja, te kad bi ljudi bili kažnjeni svaki put kad su buntovni, tad niko ne bi imao priliku da bude spasen, svi bi bili kažnjeni i pali bi u Ad. Svrha upotrebe reči da bi se sudilo ljudima jeste u tome da im omogući da spoznaju sebe i pokore se Bogu; a ne da ih kazni takvim sudom. U vreme dela reči, mnogi ljudi će razotkriti svoje buntovništvo i otpor, kao i odsustvo svoje pokornosti prema ovaploćenom Bogu. Ipak, On zbog toga neće kazniti sve ove ljude, već će samo odbaciti one koji su iskvareni do srži i koji ne mogu biti spašeni. On će njihovo telo predati Sotoni, a u pojedinim slučajevima uništiće njihovo telo. Svi koji su preostali nastaviće da slede i proći će kroz čin orezivanja. Ako, tokom svog sledbeništva, ovi ljudi i dalje ne mogu da prihvate čin orezivanja, postajući sve više i više izopačeni, tada će izgubiti svoju priliku za spasenje. Svaka osoba koja je prihvatila da je Božje reči osvoje dobiće nekoliko prilika za spasenje; u Božjem spasenju svake osobe On će joj popuštati do krajnjih granica. Drugim rečima, prema njoj će ispoljiti najveću popustljivost. Sve dok se ljudi vraćaju sa pogrešnog puta i sve dok se mogu pokajati, Bog će im pružati prilike da zadobiju Njegovo spasenje. Kada se ljudi prvi put pobune protiv Boga, On nema želju da ih uništi; naprotiv, On čini sve što može kako bi ih spasao. Ako za nekoga zaista nema mogućnosti za spasenje, Bog će ga tada napustiti. Razlog Božje sporosti u kažnjavanju čoveka samo je u tome što On želi da spase svakog onog ko može da bude spasen. On samo koristi reči da bi ljudima sudio, prosvećivao ih i usmeravao; On ne koristi štap da bi ih obarao. Korišćenje reči zarad ljudskog spasenja predstavlja svrhu i značaj završne etape dela.

– „Reč”, tom I, „Božja pojava i delo”, „Treba ostaviti po strani blagoslove statusa i razumeti Božju nameru da čoveku donese spasenje”

Svakodnevne reči Božje  Odlomak 86

Bog obavlja delo suda i grdnje kako bi čovek mogao da zadobije bogopoznanje i zarad svedočenja o Njemu. Bez Njegovog suda o čovekovoj iskvarenoj naravi, čovek nikako ne bi mogao da spozna Njegovu pravednu narav, koja se ne sme uvrediti, niti bi čovek bio u stanju da svoje staro bogopoznanje pretvori u novo. Radi Njegovog svedočenja i radi Njegovog upravljanja, On se otkrio u Svojoj celosti, omogućavajući tako čoveku, da kroz Njegovo javno pojavljivanje, dođe do spoznaje o Bogu, da se preobrazi u svojoj naravi i da snažno posvedoči za Boga. Preobraženje čovekove naravi postiže se kroz mnoge različite vrste Božjeg dela; bez takvih promena u njegovoj naravi, čovek ne bi bio u stanju da svedoči o Bogu i da bude u skladu sa Božjim namerama. Preobražavanje čovekove naravi znači da se čovek oslobodio od Sotoninog ropstva i od uticaja tame, i da je zaista postao uzor i primer Božjeg dela, svedok Božji, i onaj koji je u skladu sa Božjim namerama. Danas je ovaploćeni Bog došao na zemlju da obavi Svoje delo, i On zahteva od čoveka da stekne znanje o Njemu, da postigne pokornost Njemu i svedočenje o Njemu – čovek treba da spozna Božje praktično i normalno delo, treba da se pokorava svim Njegovim rečima i delu koji se ne slažu sa ljudskim predstavama, i treba da posvedoči o celokupnom delu koje On obavlja da bi spasao čoveka, kao i o svim Njegovim delima osvajanja čoveka. Oni koji svedoče o Bogu moraju da imaju znanje o Bogu; samo je takvo svedočenje tačno i praktično, i samo takvo svedočenje može osramotiti Sotonu. One koji su Boga spoznali time što su prošli Njegov sud, grdnju i orezivanje, Bog koristi da svedoče o Njemu. On koristi one koje je Sotona iskvario da svedoče o Njemu. Koristi one čija se narav promenila, i koji su time zadobili Njegove blagoslove da svedoče o Njemu. Njemu nije potreban čovek da Ga veliča samo na rečima niti su mu potrebni veličanje i svedočanstvo od onih koji su od Sotonine sorte, koje On nije spasao. Samo su oni koji spoznaju Boga podobni da svedoče o Njemu, i samo su oni koji su preobraženi u svojoj naravi podobni da svedoče o Njemu. Bog neće dozvoliti čoveku da namerno osramoti Njegovo ime.

– „Reč”, tom I, „Božja pojava i delo”, „Samo oni koji spoznaju Boga mogu da svedoče za Boga”

Svakodnevne reči Božje  Odlomak 87

Kojim sredstvima se postiže Božje usavršavanje čoveka? Postiže se Njegovom pravednom naravi. Božja narav se prvenstveno sastoji od pravednosti, gneva, veličanstva, suda i prokletstva, i On usavršava čoveka prvenstveno Svojim sudom. Neki ljudi ne razumeju i pitaju zašto je Bog u stanju da usavrši čoveka samo putem suda i prokletstva. Oni kažu: „Kada bi Bog prokleo čoveka, zar ne bi čovek umro? Kada bi Bog sudio čoveku, ne bi li čovek bio osuđen? Kako onda i dalje može da bude usavršen?” To su reči ljudi koji ne poznaju Božje delo. Bog proklinje buntovništvo čoveka i sudi čovekovim grehovima. Iako govori grubo, nimalo ne štedeći čovekova osećanja, i razotkriva sve što je u čoveku, razotkrivajući nekim strogim rečima ono što je suštinsko u čoveku, On kroz takav sud čoveku daje duboko znanje o suštini tela, i tako se čovek pokorava Bogu. Telo čovečje pripada grehu i Sotoni, buntovno je i predmet je Božje grdnje. Stoga, da bi čovek spoznao sebe, mora da se susretne s rečima Božjeg suda i mora biti primenjena svaka vrsta oplemenjivanja; tek tada Božje delo može biti delotvorno.

Iz reči koje je Bog izgovorio može se videti da je On već osudio ljudsko telo. Nisu li onda te reči kletve? Reči koje je izgovorio Bog razotkrivaju čovekovu pravu prirodu i kroz takvo razotkrivenje njemu se sudi; a kada vidi da nije u stanju da udovolji Božjim namerama, u sebi oseća tugu i kajanje, oseća da mnogo duguje Bogu i da ne može da dostigne Božje namere. Postoje trenuci kada te Sveti Duh iznutra dovodi u red, a ta disciplina dolazi od Božjeg suda; dođe vreme kada te Bog prekoreva i sakriva Svoje lice od tebe, kada na tebe ne obraća pažnju i ne dela u tebi, nemo te grdeći kako bi te oplemenio. Božje delovanje u čoveku prvenstveno ima za cilj da otkrije Njegovu pravednu narav. Kakvo svedočanstvo čovek, na kraju, daje za Boga? Čovek svedoči da je Bog pravedan Bog, da je Njegova narav pravednost, gnev, grdnja i sud; čovek svedoči o pravednoj naravi Božjoj. Bog koristi Svoj sud da bi čoveka usavršio, On je voleo čoveka i spasio ga je – ali koliko toga Njegova ljubav sadrži? Postoje sud, veličanstvo, gnev i kletva. Iako je Bog u prošlosti proklinjao čoveka, On nije sasvim bacio čoveka u bezdan, već je to sredstvo koristio da bi oplemenio čovekovu veru; nije stavio čoveka u smrtonosne okove, već je delao tako da čoveka usavrši. Suština tela je ono što pripada Sotonskim stvarima – Bog je to tačno rekao – ali činjenice koje je Bog sproveo nisu ostvarene u skladu sa Njegovim rečima. On te proklinje da bi Ga ti voleo i da bi spoznao suštinu tela; On te grdi da bi te probudio, da ti omogući da spoznaš nedostatke u sebi i da spoznaš bedu i bezvrednost čoveka. Stoga, Božje kletve, Njegov sud i Njegovo veličanstvo i gnev – sve to je da bi usavršio čoveka. Sve što Bog danas čini i pravedna narav koju On kroz vas otkriva – sve to je da bi usavršio čoveka. Takva je ljubav Božja.

– „Reč”, tom I, „Božja pojava i delo”, „Samo kroz bolne kušnje možeš spoznati divotu Boga”

Svakodnevne reči Božje  Odlomak 88

Prema ustaljenim ljudskim predstavama, čovek veruje da je Božja ljubav Njegova blagodat, milost i saosećanje za čovekovu slabost. Iako su sve te stvari deo Božje ljubavi, one su isuviše jednostrane i nisu glavno sredstvo kojim Bog usavršava čoveka. Neki ljudi zbog bolesti počnu da veruju u Boga. Ta bolest je Božja blagodat za tebe; bez nje ne bi verovao u Boga, a da nisi verovao u Boga, ne bi stigao ovako daleko – pa je tako čak i ta blagodat ljubav Božja. U vreme verovanja u Isusa, ljudi su činili mnogo toga što Bogu nije bilo ugodno jer nisu razumeli istinu, ali Bog poseduje milost i dobrotu i On je doveo čoveka dovde; a iako čovek ništa ne razume, Bog ipak dozvoljava čoveku da ga sledi i, štaviše, On je doveo čoveka do današnjih dana. Zar to nije ljubav Božja? Ono što se ispoljava u Božjoj naravi je Božja ljubav – to je apsolutno tačno! Kada je izgradnja crkve dostigla svoj vrhunac, Bog je načinio korak u delu služitelja i bacio čoveka u bezdan. Reči u vreme služitelja sve behu kletve: kletve tvog mesa, kletve tvoje sotonske iskvarene naravi i kletve tvojih osobina koje ne udovoljavaju Božjim namerama. Ono što je Bog izrazio u tom koraku Svog dela bilo je veličanstvo, i ubrzo nakon toga je Bog izvršio korak dela grdnje, a zatim je došla kušnja smrću. U takvom delu, čovek je video gnev, veličanstvo, sud i grdnju Božju, ali je takođe video Božju blagodat, Njegovu dobrotu i Njegovu milost. Sve što je Bog učinio i narav koju je ispoljio, bila je Božja ljubav prema čoveku, a sve što je Bog učinio bilo je dovoljno da zadovolji potrebe čoveka. On je to uradio da bi usavršio čoveka i opskrbio ga je u skladu s njegovim rastom. Da Bog to nije učinio, čovek ne bi ostao nesposoban da dođe pred Boga i ne bi imao načina da spozna pravo Božje lice. Od vremena kada je čovek počeo da veruje u Boga pa do danas, Bog je postepeno opskrbljivao čoveka u skladu sa njegovim rastom, tako da je čovek iznutra postepeno počeo da Ga spoznaje. Samim tim što je stigao do današnjih dana, čovek shvata koliko je divan sud Božji. Korak dela služitelja bio je prvi slučaj dela proklinjanja od vremena postanja do danas. Bog je čoveka prokleo da bude bačen u bezdan. Da Bog to nije učinio, danas čovek ne bi imao istinsko znanje o Bogu; samo se kroz Božje prokletstvo čovek zvanično susreo sa Njegovom naravi. Čovek je otkriven kroz kušnje služitelja. Video je da je njegova odanost manjkava, da mu je rast isuviše mali, da nije u stanju da udovolji Božjim namerama i da on uvek samo na rečima govori da mora udovoljiti Bogu. Iako je Bog prokleo čoveka u koraku dela služitelja, gledajući unazad, taj korak Božjeg dela bio je divan: doneo je veliku prekretnicu za čoveka i izazvao veliku promenu u njegovoj životnoj dispoziciji. Pre doba služitelja, čovek nije razumeo ništa o traganju u životu, šta znači verovati u Boga ili o mudrosti Božjeg dela, niti je razumeo da Bog u Svom delu može da iskušava čoveka. Od doba služitelja do danas, čovek uviđa koliko je čudesno delo Božje, smatrajući ga nedokučivim čoveku i uviđajući da čovek svojim razmišljanjem nije u stanju da zamisli kako Bog deluje. Takođe shvata koliko je mali njegov rast, te da u njemu ima previše buntovništva. Kada je Bog prokleo ljude, učinio je to da bi postigao dejstvo i nije mu oduzeo život. Iako je prokleo ljude, čoveku ništa nije zadesilo, jer je Bog prokleo ljudsko buntovništvo, pa su tako i reči Njegovih kletvi izrečene da bi usavršile ljude. Bez obzira na to da li Bog sudi čoveku ili ga proklinje, oba načina su tu da se čovek usavrši: oba se primenjuju da usavrše ono što je nečisto u čoveku. Na taj način čovek se oplemenjuje, a ono što nedostaje u čoveku se usavršava kroz Njegove reči i dela. Svaki korak Božjeg dela – bilo da su to grube reči, sud ili grdnja – usavršava čoveka i potpuno je prikladan. Nikada tokom minulih vremena i generacija Bog nije obavljao ovakvo delo; danas, On deluje u vama i navodi vas da cenite Njegovu mudrost. Iako ste u sebi pretrpeli nešto bola, u srcu se uvek osećate postojano i smireno; činjenica da možete da uživate u ovoj etapi dela Božjeg predstavlja vašu dobru sreću. Bez obzira na ono što možete da zadobijete u budućnosti, vidite da je celokupno Božje delo u vama danas ljubav. Ako čovek ne iskusi Božji sud i oplemenjivanje, već samo uvek radi stvari spolja i pokazuje spoljašnji žar, dok se njegova narav nikada ne menja, da li se to računa kao da je zadobijen od strane Boga? Danas, iako u čoveku još uvek ima mnogo toga nadmenog, čovekova narav je mnogo stabilnija nego ranije. Božje te orezuje kako bi te spasao, pa iako u tom trenutku možda osećaš određenu bol, kad dođe dan u kom se tvoja narav promeni, osvrnućeš se i videćeš koliko je mudro Božje delo, i tada ćeš moći istinski da razumeš Božju nameru. Danas ima ljudi koji kažu da razumeju Božju nameru, ali to nije nimalo realistično. Oni govore laži. To je zato što u sadašnjem trenutku oni tek treba da shvate da li je Božja namera da spasi čoveka ili da ga prokune. Možda to sada ne možeš jasno da vidiš, ali kad vidiš da je stigao dan kad Bog zadobija slavu, i kad vidiš koliko je smisleno voleti Boga – jer ti to omogućava da spoznaš ljudski život i omogućava tvom telu da živi u svetu ljubavi prema Bogu, pri čemu tvoj duh pronalazi oslobođenje, tvoj život je pun radosti, i uvek se približavaš Bogu i upireš pogled u Njega – tada ćeš istinski spoznati ogromnu vrednost dela koje Bog sada obavlja.

– „Reč”, tom I, „Božja pojava i delo”, „Samo kroz bolne kušnje možeš spoznati divotu Boga”

Svakodnevne reči Božje  Odlomak 89

Delo koje se sada obavlja je u tome da ljude navede da se pobune protiv Sotone i svog starog pretka. Svaki sud iskazan rečju ima za cilj da razotkrije iskvarene naravi ljudi i da im omogući da razumeju suštinu života. Ovaj sud, koji se uvek iznova ponavlja, probada ljudsko srce. Svaki sud se neposredno odnosi na njihovu sudbinu i ima za cilj da rani njihovo srce kako bi mogli da otpuste sve te stvari i tako spoznaju život, spoznaju ovaj prljavi svet, spoznaju Božju mudrost i svemogućnost i spoznaju ljudski rod, koga je Sotona iskvario. Što je više ovakve grdnje i suda, to više čovekovo srce može biti ranjeno, a njegov duh probuđen. Cilj ovakvog suda jeste da se probudi duh ovih izrazito iskvarenih i najdublje zabludelih ljudi. Čovek nema duha, odnosno, njegov duh je odavno umro i on ne zna da postoje nebesa, ne zna da postoji Bog i svakako ne zna da se bori u ponoru smrti; kako bi uopšte mogao da zna da on živi u ovom zlom ljudskom paklu? Kako bi uopšte mogao da zna da je ovaj njegov truli leš upao u Ad smrti nakon što ga je Sotona iskvario? Kako bi uopšte mogao da zna da je ljudski rod već odavno nepovratno uništio sve stvari na zemlji? I kako bi on uopšte mogao da zna da je Stvoritelj danas došao na zemlju i da traži grupu iskvarenih ljudi koje može da spase? Iako je čovek doživeo svako moguće oplemenjivanje i sud, njegova obamrla savest i dalje nije nimalo dirnuta i bukvalno ne reaguje. Koliko je čovek samo izopačen! I premda je ova vrsta suda poput okrutnog grada koji pada sa neba, on je za čoveka neizmerno koristan. Da se ljudima ovako ne sudi, rezultat ne bi mogao da bude postignut, a ljude nipošto ne bi bilo moguće spasti iz ponora jada. Da se na ovaj način ne dela, ljudima bi bilo veoma teško da izađu iz Ada, jer je njihovo srce odavno umrlo, a njihov je duh odavno pregazio Sotona. Da biste vi koji ste potonuli u najdublje dubine izopačenosti bili spaseni, potrebno je da vas dozivaju uz velike napore, da vam se naporno sudi; jedino tada će vaše smrznuto srce moći da se probudi.

– „Reč”, tom I, „Božja pojava i delo”, „Samo usavršeni mogu da žive smislenim životom”

Samo ovaploćenjem u najnazadnijim i najprljavijim mestima, Bog može da otkrije celokupnost Svoje svete i pravedne naravi. A kroz šta se otkriva Njegova pravedna narav? Otkriva se kroz to što On sudi čoveku za grehe, što sudi Sotoni, što se gadi greha i što mrzi neprijatelje koji Mu se opiru i bune se protiv Njega. Reči koje danas govorim jesu da sude čovekovim gresima, da sude čovekovoj nepravednosti i da prokunu čovekovo buntovništvo, kao i čovekovo nepoštenje i lažljivost. Sve što u čovekovim rečima i postupcima nije u skladu sa Božjim namerama mora biti podvrgnuto sudu, a sve čovekovo buntovništvo karakteriše se kao greh. Njegove reči se vrte oko načela suda; On koristi sud o čovekovoj nepravednosti, prokletstvo čovekovog buntovništva i razotkrivanje svih čovekovih ružnih strana da bi ispoljio Svoju pravednu narav. Svetost predstavlja Njegovu pravednu narav, a u stvari, Njegova svetost jeste Njegova pravedna narav. Vaše iskvarene naravi su kontekst današnjih reči – Ja govorim i sudim i izvršavam delo osvajanja u skladu s njima. Jedino je ovo praktično delo i samo na ovaj način se Božja svetost može potpuno istaći. Ako u tebi nema ni traga iskvarene naravi, onda ti Bog neće suditi, niti će ti pokazati Svoju pravednu narav. Pošto imaš iskvarene naravi, Bog ti neće progledati kroz prste, i kroz to se prikazuje Njegova svetost. Ako bi Bog video da su čovekova prljavština i buntovništvo preveliki, ali se ne bi oglasio, niti bi ti sudio, niti bi te grdio zbog tvoje nepravednosti, onda bi to bio dokaz da On nije Bog, jer On tada ne bi gajio mržnju prema grehu; On bi bio jednako prljav kao i čovek. Danas ti sudim zbog tvoje prljavštine, a zbog tvoje iskvarenosti i buntovništva te grdim. Ne razmećem se Svojom silom pred vama, niti vas namerno tlačim; to činim zato što ste vi, koji ste rođeni u ovoj zemlji prljavštine, tako ozbiljno zaraženi prljavštinom. Vi ste naprosto izgubili svoj integritet i ljudskost, kao svinje koje žive u prljavštini. Zbog vaše prljavštine i iskvarenosti vama se sudi i Ja izlivam Svoj gnev na vas. Upravo zbog suda ovim rečima bili ste u stanju da vidite da je Bog pravedni Bog i da je Bog sveti Bog; upravo zbog Njegove svetosti i Njegove pravednosti On vam sudi i izliva Svoj gnev na vas; upravo zato što vidi buntovništvo čovečanstva, On otkriva Svoju pravednu narav. Prljavština i iskvarenost čovečanstva otkrivaju Njegovu svetost. To je dovoljno da se pokaže da je On Sâm Bog, koji je svet i besprekoran, a ipak živi u zemlji prljavštine. Ako se neko valja u blatu s drugima i nema ničega svetog u njemu i nema pravednu narav, onda on nije kvalifikovan da sudi ljudskoj nepravednosti, niti je prikladan da sprovodi sud nad čovekom. Kako ljudi koji su podjednako prljavi mogu da budu kvalifikovani da sude onima koji su im slični? Samo Sâm sveti Bog može da sudi celom prljavom ljudskom rodu. Kako čovek može da sudi čovekovim gresima? Kako čovek može da vidi grehe čoveka i kako čovek može da bude kvalifikovan da osudi čoveka? Ako Bog ne bi bio kvalifikovan da sudi čovekovim gresima, kako bi onda mogao da bude Sâm pravedni Bog? Upravo zato što ljudi otkrivaju iskvarene naravi, Bog govori da bi im sudio, i samo tada mogu da uvide da je On sveti Bog. Bog sudi čoveku i grdi čoveka zbog njegovih greha i razotkriva te grehe. Nijedna osoba niti stvar ne mogu izbeći ovom sudu. On sudi svemu što je prljavo. Samo na taj način se Božja narav otkriva kao pravedna. Ako bi bilo drugačije, kako bi se moglo reći da ste kontrasti i po imenu i po činjenicama?

– „Reč”, tom I, „Božja pojava i delo”, „Kako se postižu rezultati drugog koraka dela osvajanja”

Velika je razlika između dela koje je obavljeno u Izraelu i današnjeg dela. Jahve je usmeravao živote Izraelaca i nije bilo toliko grdnje i suda, jer su u to vreme ljudi isuviše malo razumeli svet i imali su vrlo malo iskvarenih naravi. Tada su Izraelci bespogovorno slušali Jahvea. Kada im je rekao da sagrade oltare, oni su brzo sagradili oltare; kada im je rekao da nose svešteničke odežde, oni su poslušali. U to vreme Jahve je bio kao pastir koji čuva stado ovaca, a ovce slede pastirske smernice i pasu na pašnjaku; Jahve je usmeravao njihove živote, upućujući ih kako da jedu, da se oblače, obitavaju i putuju. To nije bilo vreme da se otkriva Božja narav, jer je čovečanstvo tog vremena bilo novorođeno; bilo je malo onih koji su bili buntovni i koji su pružali otpor, nije bilo mnogo prljavštine među ljudima, te tako ljudi nisu mogli biti kontrast Božjoj naravi. Kroz ljude koji potiču iz zemlje prljavštine postaje očigledna Božja svetost; danas, On koristi prljavštinu koja se otkriva kod ovih ljudi iz zemlje prljavštine, i On sudi, te se tako usred suda razotkriva ono što On jeste. Zašto On sudi? On je u stanju da izgovori reči suda zato što prezire greh; kako bi mogao da bude toliko ljut ako se ne gnuša buntovništva čovečanstva? Ako u Njemu ne bi bilo prezira, ni odvratnosti, ako On ne bi obraćao pažnju na buntovništvo ljudi, onda bi to bio dokaz da je podjednako prljav kao čovek. On može da sudi čoveku i da ga grdi zato što se gnuša prljavštine, a ono čega se On gnuša, nije prisutno u Njemu. Kada bi i u Njemu takođe bilo opiranja i buntovništva, On se ne bi gnušao onih koji se opiru i koji su buntovni. Kad bi se delo poslednjih dana i dalje obavljalo u Izraelu, ono ne bi imalo nikakvog smisla. Zašto se delo poslednjih dana obavlja u Kini, najmračnijem i najzaostalijem mestu od svih? Da bi se otkrila Njegova svetost i pravednost. Ukratko, što je mesto mračnije, to se jasnije može otkriti svetost Božja. U stvari, sve je ovo radi Božjeg dela. Tek danas shvatate da je Bog sišao s neba da bi bio među vama, istaknut vašom prljavštinom i buntovništvom, i tek sada spoznajete Boga. Zar to nije najveće uzdizanje? U stvari, vi ste grupa ljudi u Kini koja je izabrana. A zato što ste izabrani i zato što ste uživali u Božjoj blagodati, i zato što niste prikladni da uživate u tako velikoj blagodati, to dokazuje da je sve ovo najviši oblik vašeg uzdizanja. Bog vam se ukazao i otkrio vam Svoju svetu narav u potpunosti, i On vam je sve to dao i učinio da uživate u svim blagodatima u kojima možete da uživate. Ne samo da ste okusili pravednu Božju narav, već ste, i više od toga, okusili spasenje Božje, iskupljenje Božje i bezgraničnu, beskrajnu ljubav Božju. Vi, najprljaviji od svih, doživeli ste tako veliku blagodat – zar niste blagosloveni? Zar vas to Bog ne uzdiže? Vi ljudi imate najniže statuse od svih; vi ste sami po sebi nedostojni da uživate u tako velikom blagoslovu, ali Bog je napravio izuzetak tako što te je uzdigao. Zar te nije sramota? Ako nisi u stanju da ispuniš svoju dužnost, onda ćeš se na kraju stideti sebe i kaznićeš samog sebe. Danas se ti ne dovodiš u red, niti bivaš kažnjen; tvoje telo je živo i zdravo – ali ove reči će te na kraju navesti da osetiš sram. Do danas još nisam javno grdio nikoga; Moje reči mogu biti surove, ali kako se Ja ponašam prema ljudima? Tešim ih, bodrim ih i podsećam. Ovo ne činim ni zbog čega drugog, osim da bih vas spasao. Da li zaista ne razumete Moje namere? Svi vi treba da razumete ono što govorim i da vas to nadahne. Tek sada mnogi ljudi razumeju: zar ovaj blagoslov ne dolazi upravo od toga što služite kao kontrast? Zar to što služite kao kontrast nije najblagoslovenija stvar? Kada na kraju krenete da propovedate jevanđelje, reći ćete: „Mi smo tipični kontrasti.” Pitaće vas: „Šta znači to, biti tipičan kontrast?” A ti ćeš reći: „Mi smo kontrast Božjem delu i Njegovoj velikoj sili. Celokupnost Božje pravedne naravi obelodanjuje se našim buntovništvom; mi smo uslužni predmeti Božjeg dela poslednjih dana, mi smo dodaci Njegovom delu, a takođe i Njegovo oruđe.” Kada to čuju, biće zaintrigirani. Zatim ćeš reći: „Mi smo primeri i uzori za Božje dovršenje dela čitave vaseljene i za Njegovo osvajanje celog čovečanstva. Bez obzira jesmo li sveti ili prljavi, sve u svemu, još uvek smo blagosloveniji od vas, jer smo videli Boga, i kroz priliku da nas osvoji, pokazuje se velika Božja sila; samo zato što smo prljavi i iskvareni, Njegova pravedna narav se istakla. Da li ste u stanju da tako svedočite o Božjem delu poslednjih dana? Vi niste kvalifikovani! Ovo nije ništa drugo nego Bog koji nas uzdiže! Iako možda nismo nadmeni, možemo ponosno da hvalimo Boga, jer niko ne može da nasledi tako veliko obećanje i niko ne može da uživa u tako velikom blagoslovu. Zaista smo zahvalni što mi, koji smo tako prljavi, možemo služiti kao kontrasti tokom Božjeg upravljanja.” A kada pitaju: „Šta su primeri i uzori?”, ti kažeš: „Mi smo najbuntovniji i najprljaviji u ljudskom rodu; Sotona nas je najdublje iskvario, i mi smo najnazadniji i najponizniji od telesnih bića. Mi smo klasični primeri onih koje je Sotona iskoristio. Danas nas je Bog izabrao kao prve među ljudima koji će biti osvojeni, i videli smo pravednu Božju narav i nasledili Njegovo obećanje; mi smo upotrebljeni da osvojimo više ljudi, tako da smo primer i uzor onima koji su osvojeni među ljudima.” Nema boljeg svedočenja od ovih reči, a ovo je tvoje najbolje iskustvo.

Delo osvajanja koje se obavlja na vama ljudima jeste od najdubljeg značaja: u jednom pogledu, svrha ovog dela jeste da se usavrši grupa ljudi, odnosno, da se oni usavrše, da mogu da postanu grupa pobednika – kao prva grupa ljudi koji su upotpunjeni, u značenju prvine. U drugom pogledu, da se stvorenim bićima dozvoli da uživaju u Božjoj ljubavi, da prime Božje potpuno i najveće spasenje, da se omogući čoveku da uživa ne samo u milosti i dobroti, već, što je još važnije, u grdnji i sudu. Od stvaranja sveta sve do sada, sve što je Bog učinio u Svom delu jeste ljubav, bez ikakve mržnje prema čoveku. Čak su i grdnja i sud koje si video takođe ljubav, iskrenija i stvarnija ljubav, ljubav koja ljude vodi na pravi put ljudskog života. U još jednom pogledu, to je svedočenje pred Sotonom. A u još jednom, to je postavljanje temelja za širenje budućeg dela jevanđelja. Celokupno delo koje je On obavio ima za cilj da izvede ljude na pravi put ljudskog života, tako da mogu da žive normalnim ljudskim životom, jer ljudi ne znaju kako da žive, a bez ovog usmeravanja, živećeš samo ispraznim životom; život će ti biti lišen vrednosti ili smisla, i bićeš potpuno nesposoban da budeš normalna osoba. U tome je najdublji značaj osvajanja čoveka. Svi vi ste potomci Moava; delo osvajanja koje se obavlja na vama jeste vaše veliko spasenje. Svi vi živite u zemlji greha i razuzdanosti i svi ste razuzdani i grešni. Danas ne samo da možete da vidite Boga, već ste, što je još važnije, primili grdnju i sud, primili ste ovo najdublje spasenje, što će reći, primili ste najveću Božju ljubav. Sve što Bog čini jeste istinska ljubav prema vama. On nema zlu nameru. Sudi vam zbog vaših grehova, da biste mogli da razmislite o sebi i dobijete ovo ogromno spasenje. Sve ovo delo se vrši sa ciljem da bi se čovek upotpunio. Od početka do kraja, Bog čini sve što može da spasi čoveka i On jednostavno nema želju da potpuno uništi ljude koje je stvorio Svojim rukama. On je danas došao među vas da dela; nije li tim pre ovo spasenje? Da vas mrzi, da li bi i dalje obavljao delo tolikih razmera da bi vas lično usmeravao? Zašto bi On tako patio? Bog vas ne mrzi niti ima zle namere prema vama. Treba da znate da je Božja ljubav najstvarnija ljubav. Samo zato što su ljudi buntovni, On mora da ih spasi kroz sud; u protivnom, i dalje bi bilo nemoguće da ih spasi. Pošto ne znate kako da živite svoj život i niste svesni kako se živi, i pošto živite u ovoj razvratnoj i grešnoj zemlji, a i sami ste razvratni i prljavi đavoli, On ne može da podnese da vam dozvoli da nastavite da tonete sve niže, ne može da podnese da vas gleda kako živite u ovoj prljavoj zemlji onako kako sada živite, da vas Sotona gazi kako mu se prohte, i ne može da podnese da vam dozvoli da padnete u Ad. On samo želi da zadobije ovu grupu ljudi i da vas potpuno spasi. Ovo je glavna svrha obavljanja dela osvajanja na vama – zarad spasenja. Ako ne možeš da vidiš da je sve što se na tebi čini ljubav i spasenje, ako misliš da je to samo metod, način da se čovek muči i nešto nepouzdano, onda slobodno možeš da se vratiš u svoj svet da trpiš bol i nedaće! Ako si voljan da u ovom toku uživaš u ovom sudu i ovom ogromnom spasenju, u svim ovim blagoslovima koji se nigde u ljudskom svetu ne mogu pronaći, kao i u ovoj ljubavi, onda budi dobar: ostani u ovom toku da prihvatiš delo osvajanja kako bi mogao da budeš usavršen. Danas trpiš malo bola i oplemenjivanja zbog Božjeg suda, ali podnošenje tog bola ima vrednost i smisao. Iako su za čoveka Božja grdnja i sud zapravo oplemenjivanje i nemilosrdno razotkrivanje, i mada se sprovode u svrhu kažnjavanja za grehe i kažnjavanja tela, ništa od ovog dela nije namenjeno tome da osudi telo i uništi ga. Sva ta oštra razotkrivanja rečima služe tome da te izvede na pravi put. Od ovog dela ste toliko toga lično iskusili i ono vas, očito, nije odvelo na zao put! Sve ovo je sa ciljem da te navede da proživiš normalnom ljudskošću i sve to je dostižno tvojom normalnom ljudskošću. Svaki korak Božjeg dela zasnovan je na tvojim potrebama, prema tvojim slabostima i prema tvom stvarnom rastu, a nikakvo nepodnošljivo breme vam se ne nameće. Danas ti ovo nije jasno i osećaš kao da sam strog prema tebi, te oduvek veruješ te svakodnevno grdim, sudim ti i prekorevam te zato što te mrzim. Ali iako je ono što dobijaš grdnja i sud, to je zapravo ljubav prema tebi i to je najveća zaštita. Ako ne možeš da dokučiš dublje značenje ovog dela, biće ti nemoguće da nastaviš da ga doživljavaš. Treba da zadobiješ utehu iz ovog spasenja. Ne odbijaj da se urazumiš. Budući da si stigao dovde, značaj dela osvajanja bi trebalo da ti bude jasan i ti o tome više ne bi trebalo da imaš ikakvo mišljenje!

– „Reč”, tom I, „Božja pojava i delo”, „Prava priča o delu osvajanja (4)”

Oni koji budu u stanju da ostanu postojani tokom Božjeg dela suda i grdnje u poslednjim danima – to jest, tokom završnog dela pročišćenja – biće oni koji će zajedno s Bogom ući u poslednji počinak; svi koji, dakle, uđu u počinak oslobodiće se od uticaja Sotone i biće zadobijeni od strane Boga tek nakon što budu podvrgnuti Njegovom završnom delu pročišćenja. Ovi ljudi, koji će na kraju biti zadobijeni od strane Boga, ući će u poslednji počinak. U suštini, Bog vrši delo grdnje i suda kako bi pročistio ljudski rod i zarad konačnog dana počinka; u protivnom, nijedan član čovečanstva ne bi mogao da bude klasifikovan prema svojoj vrsti, niti da uđe u počinak. Ovo delo je jedini put kojim čovečanstvo može ući u počinak. Samo će Božje delo pročišćenja očistiti ljude od njihove nepravednosti, a samo će Njegovo delo grdnje i suda razotkriti one buntovne elemente čovečanstva, razlikujući na taj način one koji mogu biti spaseni od onih koji ne mogu, i one koji mogu preostati od onih koji ne mogu. Kad ovo delo bude dovršeno, svi oni koji mogu da ostanu biće pročišćeni i zakoračiće u više carstvo ljudskosti, gde će uživati u divnijem drugom ljudskom životu na zemlji; drugim rečima, oni će ući u dan počinka čovečanstva i živeće zajedno sa Bogom. Nakon što oni koji ne mogu da ostanu budu podvrgnuti grdnji i sudu, njihova prava priroda biće u potpunosti razotkrivena, nakon čega će svi biti uništeni i više im, kao ni Sotoni, neće biti dozvoljen opstanak na zemlji. U ljudskom rodu budućnosti više neće biti nikog od ljudi ove vrste; takvi ljudi nisu podobni za ulazak u zemlju konačnog počinka, niti su podobni da uđu u dan počinka koji će Bog i čovečanstvo zajednički deliti, jer oni su na meti kazne i oni su zlikovci, a ne pravedni ljudi. Oni su jednom bili iskupljeni, a takođe su bili podvrgnuti sudu i grdnji; uz to, oni su nekada službovali za Boga. Međutim, kad nastupi poslednji dan, oni će ipak biti eliminisani i uništeni zbog svog zla i usled svog buntovništva i neizlečivosti; više nikada neće živeti u budućem svetu, niti će ikada više živeti među ljudima budućnosti. Bilo da su to duhovi mrtvih ili onih ljudi koji još uvek žive u telu, svi zlikovci i svi oni koji nisu spaseni biće uništeni čim osvećeni među ljudskim rodom budu ušli u počinak. Što se tiče ovih zlih duhova i zlih ljudi, kao i duhova pravednika i onih koji čine pravedna dela, ma kojem dobu da pripadaju, svi koji su zli biće uništeni, a svi koji su pravedni će preživeti. O tome da li će neki čovek ili duh primiti spasenje, ne odlučuje se u potpunosti na osnovu dela poslednjeg doba, već prema tome da li su se opirali Bogu i pobunili se protiv Njega, ili nisu. Ljudi koji su u prethodnoj eri činili zlo i nisu mogli da budu spaseni nesumnjivo će biti na meti kazne, a oni koji u sadašnjoj eri čine zlo i koji ne mogu biti spaseni takođe će zasigurno biti na meti kazne. Ljudi bivaju razvrstani na osnovu dobra i zla, a ne prema eri u kojoj žive. Nakon što budu na taj način razvrstani, oni neće odmah biti kažnjeni ili nagrađeni; već će Bog Svoje delo kažnjavanja zla i nagrađivanja dobra obaviti tek pošto dovrši Svoje delo osvajanja u poslednjim danima. On, zapravo, ljude odvaja na dobre i zle još od trenutka kad je započeo da obavlja Svoje delo spasenja čovečanstva. Radi se samo o tome da će On pravedne nagraditi, a zle kazniti tek nakon što Njegovo delo bude privedeno kraju; On ih neće razdvojiti po kategorijama i odmah zatim pristupiti kažnjavanju zla i nagrađivanju dobra nakon završetka Svog dela. Umesto toga, On će ovaj zadatak obaviti tek kad Njegovo delo bude u potpunosti dovršeno. Jedina svrha konačnog Božjeg dela kažnjavanja zla i nagrađivanja dobra sastoji se u temeljnom pročišćenju svih ljudi kako bi On zatim mogao da odvede potpuno osvećeno čovečanstvo u večni počinak. Ova etapa Njegovog dela je od presudnog značaja; to je završna etapa celokupnog Njegovog dela upravljanja. Da Bog nije uništio zle ljude, već da im je dozvolio da ostanu, onda celo čovečanstvo još uvek ne bi moglo da uđe u počinak, a Bog ne bi mogao da ga odvede u divnije carstvo. Takvo delo ne bi bilo sasvim dovršeno. Kada Njegovo delo bude dovršeno, celo čovečanstvo će biti potpuno osveštano; samo na taj način će Bog moći mirno da živi u počinku.

– „Reč”, tom I, „Božja pojava i delo”, „Bog i čovek će zajedno ući u počinak”

Moji koraci gaze celom vaseljenom i do krajeva zemlje, Moje oči stalno proučavaju svaku osobu i, pored toga, Ja posmatram vaseljenu kao celinu. Moje reči su zapravo na delu u svakom kutku vaseljene. Ko god se usudi da ne vrši službu za Mene, ko god se usudi da Mi bude nelojalan, ko god se usudi da sudi Mom imenu i ko god se usudi da vređa i kleveće Moje sinove – onima koji su stvarno sposobni za takve stvari mora se strogo suditi. Moj sud će ih zadesiti u potpunosti, što znači da je sada vreme suda i pažljivim posmatranjem videćete da se Moj sud prostire širom vaseljene-sveta. Naravno, Moja kuća neće biti pošteđena. Sudiće se onima čije misli, reči ili postupci nisu u skladu sa Mojim namerama. Shvati sledeće! Moj sud uperen je prema celokupnoj vaseljeni-svetu, ne samo prema jednoj grupi ljudi ili stvari. Da li si to shvatio? Ako duboko u sebi, gajiš podeljene misli o Meni, onda ćeš odmah biti podvrgnut sudu na unutrašnjem planu.

Moj sud nastupa u svim oblicima i formama. Znajte to! Ja sam jedinstveni, istiniti Bog vaseljene sveta! Ništa nije izvan Moje sile. Svi moji sudovi su vam otkriveni: ako o Meni gajiš protivrečne misli, prosvetiću te u obliku upozorenja. Ako ne budeš slušao, odmah ću te napustiti (time ne mislim na sumnju u Moje ime, već na otvoreno ponašanje u vezi sa telesnim zadovoljstvima). Ako su ti misli prema Meni prkosne, ako Mi se žališ, ako iznova i iznova prihvataš Sotonine ideje i ako ne slediš životna osećanja, onda će ti duh biti u tami i telo će ti trpeti bol. Moraš da Mi budeš bliže. Ne možeš nikada da povratiš tvoje normalno stanje za samo dan ili dva i tvoj će život vidno zaostajati. Što se tiče onih koji su raskalašni u govoru, ukoriću vam usta i jezik i potrudiću se da vam neko oreže jezike. Oni koji su neobuzdano raskalašni u postupcima, upozoriću vas u vašem duhu i strogo izgrditi one koji ne slušaju. One koji Mi otvoreno sude i prkose mi, odnosno one koji pokazuju nedostatak pokornosti u rečima ili postupcima, njih ću potpuno eliminisati i napustiti ih, zbog čega će stradati i izgubiti najviše blagoslove. To su oni koji će biti eliminisani pošto budu izabrani. Oni koji su neuki, to jest oni čije vizije nisu jasne, njih ću ipak prosvetiti i spasiti. Međutim, sa onima koji razumeju istinu, ali je ne primenjuju, biće postupano prema pomenutim pravilima, bili neuki ili ne. Što se tiče ljudi koji su od početka imali zabludele namere, učiniću da zauvek ne budu u stanju da dokuče stvarnost i na kraju će biti eliminisani, jedan po jedan. Nijedan neće ostati, iako sada ostaju po Mom uređenju (jer Ja ne radim stvari brzopleto, već po redu).

Moj sud je potpuno otkriven i odnosi se na razne ljude, koji svi moraju da zauzmu svoja odgovarajuća mesta. Ja ću upravljati ljudima i suditi im prema pravilima koja su prekršili. Što se tiče onih koji nisu u ovo ime i koji ne prihvataju Hrista poslednjih dana, za njih važi samo jedno pravilo. Odmah ću uzeti duh, dušu i telo svakome koji Mi se usprotivi i izgnati ih u Ad. Sve one koji Mi ne prkose, sačekaću vas da sazrete pre nego što sprovedem svoj drugi sud. Moje reči sve potpuno jasno objašnjavaju i ništa nije sakriveno. Samo se nadam da ste u stanju da ih imate na umu u svakom trenutku!

– „Reč”, tom I, „Božja pojava i delo”, „Hristove izjave na početku”, 67. poglavlje

Svakodnevne reči Božje  Odlomak 95

Poslednji dani jesu dani kada će sva stvorenja kroz osvajanje biti klasifikovana prema svojoj vrsti. Osvajanje je delo poslednjih dana; drugim rečima, suđenje grehovima svake osobe jeste delo poslednjih dana. U suprotnom, kako bi ljudi mogli da budu klasifikovani prema svojoj vrsti? Delo klasifikacije svakoga prema svojoj vrsti, koje se obavlja među vama, jeste početak takvog dela u celoj vaseljeni. Posle toga će oni iz svih zemalja i svih naroda takođe morati da prime delo osvajanja. To znači da će svaka osoba koja je stvorena morati da bude klasifikovana prema svojoj vrsti, i da se preda pred sedištem suda da joj bude suđeno. Niko i ništa ne može izbeći ovu grdnju i sud, niti će iko ili išta izbeći klasifikaciju prema svojoj vrsti; svaka osoba će biti klasifikovana jer se ishodi svih stvorenja bliže i celo nebo i cela zemlja došli su do svog završetka. Kako bi čovek mogao da izbegne dan kada će se ljudsko postojanje okončati? Pa, prema tome, još koliko mogu trajati vaša dela buntovništva? Zar vaš poslednji dan sada nije tačno ispred vas? Kako oni koji se boje Boga i čeznu da se On pojavi mogu da ne vide dan pojave Božje pravednosti? Kako mogu da ne dobiju konačnu nagradu za dobrotu? Jesi li ti onaj koji čini dobro ili onaj koji čini zlo? Jesi li onaj koji prihvata pravedan sud a zatim se pokorava ili si onaj koji prihvata pravedan sud a zatim je proklet? Živiš li pred sedištem suda u svetlosti ili živiš u Adu usred tame? Zar ti sȃm nisi onaj koji najjasnije zna upravo da li će tvoj ishod biti u vidu nagrade ili u vidu kazne? Zar ti nisi onaj koji najjasnije zna i najdublje razume da je Bog pravedan? Dakle, kakvi su tvoje ponašanje i srce? Dok te danas osvajam, moram li zaista do detalja da ti objašnjavam da li je tvoje ponašanje dobro ili loše? Koliko toga si se odrekao zbog Mene? Koliko snažno Me obožavaš? Zar ti sȃm najjasnije ne znaš kako se ponašaš prema Meni? Trebalo bi da znaš bolje od ikoga kakav ćeš zapravo ishod imati! Uistinu ti kažem: Ja sam samo stvorio ljudski rod i stvorio sam tebe, ali vas nisam predao Sotoni; niti sam Ja namerno učinio da budete buntovni prema Meni ili da Mi se opirete i da vas zbog toga kažnjavam. Nisu li sve ove nesreće ono što dobijate jer su vam srca previše nepopustljiva, a vaše ponašanje previše podlo? Dakle, zar ne možete i sami da odredite svoj ishod? Zar u svojim srcima ne znate bolje od ikoga kakav će biti vaš ishod? Ljude osvajam upravo zbog toga da ih otkrijem i da vam bolje donesem spasenje. Ne zato da vas nateram da počinite zlo niti da vas namerno nateram da uđete u pakao uništenja. Kada dođe to vreme, tvoja ogromna patnja, tvoje plakanje i škrgutanje zubima – neće li sve to biti zbog tvojih grehova? Prema tome, nije li tvoja sopstvena dobrota ili tvoje sopstveno zlo najbolji sud o tebi? Nije li to dokaz koji najbolje može da otkrije kakav će biti tvoj ishod?

– „Reč”, tom I, „Božja pojava i delo”, „Prava priča o delu osvajanja (1)”

Gromovit glas se prolama, tresući čitavu vaseljenu, zaglušujuć za uši, pa ljudi nemaju vremena da umaknu. Neki su oboreni, neki su uništeni, a nekima se sudi. To je prizor kakav zaista niko nikada pre nije video. Poslušajte pažljivo: udare groma prati zvuk leleka, a to je zvuk koji dopire iz Ada; dopire iz pakla. To je gorki plač onih buntovnih sinova kojima Sam sudio. Onima koji nisu slušali šta govorim i koji Moje reči nisu sprovodili u delo sudilo se strogo i na njih je palo prokletstvo Moga gneva. Moj glas je sud i gnev; on ni prema kome ne pokazuje popustljivost i ni za koga nema milosti, jer Ja sam Sȃm pravedni Bog i posedujem gnev, oganj, pročišćenje i uništenje. U Meni nema ničeg skrivenog i nema telesnih osećanja; naprotiv, postoje otvorenost, pravednost, pravda i nepristrasnost. Pošto su Moji prvorođeni sinovi već sa Mnom na prestolu i vladaju bezbrojnim nacijama i narodima, sada počinje da se sudi onim stvarima i ljudima koji su nepošteni i nepravični. Ispitaću ih jedno po jedno, ne propuštajući ništa i razotkrivajući ih u potpunosti. Jer Moj je sud u potpunosti otkriven i javan i Ja baš ništa nisam zadržao; izbaciću sve koji nisu u skladu sa Mojim namerama i učiniću da za vek vekova propadnu u bezdanu. Na tom mestu učiniću da zauvek gore. Samo je to Moja pravednost i samo je to Moja čestitost. Niko ne može ovo da promeni i sve mora da bude u skladu sa Mnom.

Većina ljudi zanemaruje Moje reči, misleći da su reči samo reči, a činjenice samo činjenice. Ti ljudi su slepi! Zar ne znaju da sam Ja Sâm verni Bog? Moje reči i činjenice javljaju se istovremeno. Zar ovo nije potpuno istinito? Ljudi jednostavno ne razumeju Moje reči, a samo oni koji su prosvećeni mogu zaista da ih razumeju. To je činjenica. Čim ugledaju Moje reči, ljudi se nasmrt preplaše i razbeže unaokolo u potrazi za skrovištem. U još većoj meri je tako kada donesem Svoj sud. Kada sam stvarao sve što postoji, kada uništavam svet i upotpunjujem prvorođene sinove – sve to se postiže jednom jedinom rečju iz Mojih usta. To je zato što je i sama Moja reč autoritet; ona je sud. Može se reći da sam Ja sud i veličanstvo, i to niko ne može da promeni. To je jedan vid Mojih upravnih odluka; to je način na koji sudim ljudima. U Mojim očima, apsolutno sve – uključujući sve ljude, sve događaje i sve stvari – u Mojim je rukama i potpada pod Moj sud. Niko i ništa se ne usuđuje da učini bilo šta što se protivi pravilima, i sve mora da bude ostvareno u skladu sa rečima koje izgovaram. Iz ugla ljudskih predstava, svi veruju rečima osobe kao što sam Ja. Kada Moj Duh progovori, svi su sumnjičavi, lišeni bilo kakve spoznaje o Mojoj svemoći, pa čak i iznose optužbe protiv Mene. Sada ti kažem: ko god sumnja u Moje reči i ko god se nemarno odnosi prema Mojim rečima, to su oni koji će biti uništeni; oni su večiti sinovi propasti. Iz ovoga se može videti da ima veoma malo onih koji su prvorođeni sinovi, jer to je način na koji Ja delujem. Kao što sam već rekao, Ja sve postižem a da ni prstom ne mrdnem; koristim samo Svoje reči. U tome, dakle, počiva Moja svemoć. U Mojim rečima niko ne može da pronađe izvor i svrhu onoga što Ja izgovaram. Ljudi to ne mogu postići. Mogu samo da slede Moje vođstvo u svojim postupcima i da slede Moju pravednost dok rade sve što je u skladu sa Mojim namerama, dovodeći do toga da Moja porodica uživa u pravednosti i miru, da živi večno i zanavek bude čvrsta i postojana.

Moj sud stiže svakoga, Moje upravne odluke dopiru do svakoga, a Moje reči i Moja ličnost otkrivene su svima. Ovo je vreme da Moj Duh izvrši veliko delo (u ovom trenutku, pravi se razlika između onih koji će biti blagosloveni i onih koje će zadesiti tuga). Čim Moje reči budu izrečene, Ja sam odredio one koji će dobiti blagoslov i one koje će zadesiti tuga. Sve ovo je kristalno jasno i Ja sve to mogu da sagledam jednim pogledom. (Ovo govorim sa stanovišta Svoje ljudskosti; stoga ove reči ne protivreče Mom predodređenju ni Mom izboru.) Ja krstarim među planinama i rekama i među svim stvarima, kroz vaseljenska prostranstva, ispitujući i pročišćavajući svako mesto kako bi sva ona nečista mesta i sve one bludne zemlje prestale da postoje i bile ognjem pretvorene u ništavilo pod dejstvom Mojih reči. Meni je sve lako. Kad bi sada bilo vreme koje sam predodredio za smak sveta, mogao bih da ga progutam izustivši jednu jedinu reč. Međutim, sada nije vreme za to. Sve mora biti spremno pre nego što obavim to delo, tako da Moj plan ne bude ometen a Moje upravljanje ne bude prekinuto. Znam kako da to razumno izvedem. Oslanjam se na Svoju mudrost i imam Svoje načine. Ljudi ne smeju ni da mrdnu prstom; pripazite se da vas Moja ruka ne udari. Ovo je već obuhvaćeno Mojim upravnim odlukama. Iz ovoga se može videti strogost Mojih upravnih odluka, kao i načela na kojima se zasnivaju, a koji pokrivaju dva aspekta: jedan je taj da Ja udaram sve one koji nisu u skladu sa Mojim namerama i koji krše Moje upravne odluke; drugi je taj da Ja gnevno proklinjem sve one koji krše Moje upravne odluke. Ova dva aspekta su nužna i predstavljaju izvršna načela koja podupiru Moje upravne odluke. Prema svima se postupa na osnovu ta dva načela, bez ikakve popustljivosti, bez obzira na to koliko je neka osoba odana. To je dovoljno da pokaže Moju pravednost, Moje veličanstvo i Moj gnev, koji će spaliti sve zemaljske stvari, sve svetovne stvari i sve ono što nije u skladu sa Mojim namerama. Moje reči sadrže tajne koje ostaju skrivene, ali u Mojim rečima ima i tajni koje su otkrivene. Stoga su, prema ljudskim predstavama i ljudskim mislima, Moje reči zanavek neshvatljive, a Moje je srce zauvek nedokučivo. To znači da ljude moram osloboditi njihovih predstava i misli. To je najvažnija stavka Mog plana upravljanja. To moram da učinim na ovaj način kako bih zadobio Svoje prvorođene sinove i ostvario ono što želim.

– „Reč”, tom I, „Božja pojava i delo”, „Hristove izjave na početku”, 103. poglavlje

Sione! Kliči! Sione! Pevaj! Trijumfalno sam se vratio, vratio sam se kao pobednik! Mnoštvo naroda! Požurite i postrojite se! Sve stvoreno! Zaustavite se odmah, jer Moja je ličnost okrenuta ka čitavoj vaseljeni i javlja se na Istoku sveta! Ko se usuđuje da ne klekne sa obožavanjem? Ko se usuđuje da Me ne zove istinitim Bogom? Ko se usuđuje da ne podigne pogled sa strahopoštovanjem? Ko se usuđuje da ne hvali? Ko se usuđuje da se ne raduje? Moj narod će zasigurno čuti Moj glas i Moji sinovi će zasigurno biti u Mom carstvu! Planine, reke i sve stvari beskrajno će klicati i neprestano poskakivati. U tom trenutku, niko se neće usuditi da se povuče i niko se neće usuditi da ustane i pruži otpor. To je Moje čudesno delo i, još i više, to je Moja velika sila! Učiniću da sve ima srce puno strahopoštovanja prema Meni i, čak povrh toga, učiniću da Me sve hvali! To je krajnji cilj Mog plana upravljanja od šest hiljada godina i to je ono što sam uklesao u kamen. Nijedan čovek, nijedna stvar i nijedan događaj ne usuđuju se da ustanu da Mi se opiru ili suprotstavljaju. Sav Moj narod poteći će na Moju planinu (drugim rečima, svet koji ću kasnije stvoriti) i sigurno će Mi se pokoriti, jer Ja imam veličanstvo i sud, i imam autoritet. (To se odnosi na to kada sam u telu. Imam autoritet i u telu, ali pošto, kada sam u telu, ograničenja vremena i prostora ne mogu da se prevaziđu, ne može da se kaže da sam zadobio potpunu slavu. Iako u telu zadobijam prvorođene sinove, i dalje ne može da se kaže da sam zadobio slavu. Tek kada se budem vratio na Sionsku goru i kada Se budem probrazio, moći će da se kaže da imam autoritet, odnosno, da sam zadobio slavu.) Ništa Mi neće biti teško. Rečima iz Mojih usta sve će biti uništeno sve će biti uspostavljeno i ostvareno. Takva je Moja velika sila i takav je Moj autoritet. Budući da sam pun sile i prepun autoriteta, niko se ne bi usudio da Me spreči. Već sam odavno trijumfovao nad svime i već sam izvojevao pobedu nad svim sinovima buntovništva. Povešću Svoje prvorođene sinove da se zajedno sa Mnom vrate na Sionsku goru. Neću se vratiti na Sionsku goru sam. Prema tome, nakon što svi vide Moje prvorođene sinove, u njima će se razviti bogobojažljivo srce. To je Moj cilj u tome da zadobijem prvorođene sinove i to je Moj plan još od postanka sveta.

Kada sve bude spremno, to će biti dan Mog povratka na Sion i taj dan će pamtiti mnoštvo Mog izabranog naroda. Kada se vratim na Sion, zanemeće sve na zemlji i sve na zemlji će utihnuti. Kada se vratim na Sion, sve će ponovo poprimiti svoj prvobitan izgled. U to vreme ću započeti Svoje delo na Sionu. Kazniću zle i nagradiću dobre, sprovešću Svoju pravednost u delo, izvršiću Svoj sud i upotrebiću Svoje reči da sve ostvarim, navodeći sve narode i sve stvari da dožive grdnju Moje ruke. Zasigurno ću učiniti da svi narodi vide svu Moju slavu, svu Moju mudrost i sve Moje obilje. Niko se neće usuditi da ustane i sudi, jer su sa Mnom sve stvari ostvarene. Neka u tome svi vide svu Moju čast i dožive Moju potpunu pobedu, jer se sa Mnom sve stvari ispoljavaju. Ovo je dovoljno da pokaže Moju veliku silu i Moj autoritet. Niko se neće usuditi da se ogreši o Mene i niko se neće usuditi da Me ometa. Sa Mnom je sve otvoreno(((ko bi se usudio da išta sakrije? Sigurno ih ne bih poštedeo! Takvi bednici moraju da budu podvrgnuti Mojoj strogoj kazni i taj ološ mora da Mi se makne s očiju. Vladaću nad njima gvozdenim žezlom i Svojim autoritetom ću im suditi, bez i trunke milosti i obzira prema njihovim osećanjima, jer sam Ja Sâm Bog, koji je bez telesnih osećanja i koji je veličanstven i koji ne trpi uvrede. Svi bi trebalo to da shvate i uvide, da ih ne bih pokosio i uništio „bez povoda ili razloga”, jer će Moje žezlo pokositi sve one koji se ogreše o Mene. Nije Me briga da li poznaju Moje upravne odluke; to nije nešto što Me zanima, jer niko sme da se ogreši o Moju ličnost. Zbog toga kažu da sam lav; koga god sretnem, pokosim ga. Zato kažu da je danas svetogrđe govoriti da sam Ja Bog milosti i blagosti. U suštini, Ja nisam jagnje, već sam lav. Niko se ne usuđuje da se o Mene ogreši; ko god to učini, kazniću ga smrću, odmah, nimalo ne štedeći njegova osećanja. To dovoljno pokazuje Moju narav. Stoga će se, u poslednjem dobu, velika grupa ljudi povući i to će im biti teško da podnesu, ali što se Mene tiče, Ja sam opušten i srećan i to uopšte ne posmatram kao težak zadatak. Takva je Moja narav.

– „Reč”, tom I, „Božja pojava i delo”, „Hristove izjave na početku”, 120. poglavlje

Unutar carstva, sva stvorenja počinju da oživljavaju i da zrače vitalnošću. Usled promena u stanju zemlje, granice među pojedinim zemljama takođe počinju da se pomeraju. Prorekao sam da će, kada se tlo od tla razdvoji i tlo sa tlom spoji, to biti vreme kada ću sve zemlje razbiti u paramparčad. U tom trenutku ću obnoviti i promeniti sve stvoreno i iznova izdeliti čitavu vaseljenu, dovodeći je time u red i pretvarajući staro u novo – to je Moj plan i to su Moja dela. Kada se sve zemlje i sav Moj izabrani narod vrate pred Moj presto, tada ću sve izobilje neba darovati ljudskom svetu, tako da će, zahvaljujući Meni, taj svet plivati u izobilju kakvog nigde nema. Dok stari svet postoji, bacaću Svoj veliki bes na sve zemlje i izdavaću Svoje upravne odluke javno objavljene širom vaseljene i obasipati grdnjom svakoga ko ih prekrši.

Dok se budem obraćao celoj vaseljeni, svi ljudi čuće Moj glas, to jest, svi ljudi videće sva dela koja sam širom vaseljene obavio. Oni koji se Mojim namerama protive, odnosno, oni koji Mi se delima ljudskim suprotstavljaju, biće oboreni u Mojoj grdnji. Obnoviću mnogobrojne zvezde sa nebesa; zahvaljujući Meni, sunce i mesec će se obnoviti, nebesa neće više biti ono što su bila; i sve stvari na zemlji biće obnovljene – sve to će biti postignuto zbog Mojih reči. Sve zemlje unutar vaseljene biće ponovo podeljene i zamenjene Mojim carstvom, tako da će države na zemlji zauvek nestati i postojaće samo carstvo koje se Meni klanja; sve zemlje sveta biće uništene i prestaće da postoje. Od svih ljudskih bića u vaseljeni, svi oni koji su od đavola biće uništeni. Svi koji se klanjaju Sotoni pašće usred Mog razbuktalog ognja – to jest, izuzev onih koji su sada u toku, svi će biti pretvoreni u pepeo. Kada izgrdim sve narode, oni iz sveta religije će se, u manjoj ili većoj meri, vratiti u Moje carstvo, osvojeni Mojim delima, jer će oni dotad već videti da je „Sveti koji jaše na belom oblaku” već došao. Svi će ljudi biti razvrstani po vrstama i primiće različite grdnje srazmerne svojim postupcima. Svi oni koji su Mi se opirali propašće; a što se tiče onih čija dela na zemlji nisu uključivala Mene, oni će, zbog načina na koji su se ponašali, nastaviti da bivstvuju na zemlji pod upravom Mojih sinova i Mog naroda. Pojaviću se pred bezbrojnim zemljama i narodima, pustiću Svoj glas na zemlji objavljujući dovršetak Mog velikog dela, kako bi to svi ljudi mogli da vide sopstvenim očima.

Dok Moje izjave postaju sve dublje, Ja takođe posmatram i stanje vaseljene. Kroz Moje reči, sve stvari bivaju obnovljene. Nebo se menja, kao i zemlja. Ljudski rod se razotkriva u svom prvobitnom obliku i ljudi se polako razvrstavaju prema svojoj vrsti i nesvesno bivaju vraćeni svojim „porodicama”. To Me silno raduje. Ništa Me ne ometa, Moje veliko delo neprimetno biva dovršeno i sve stvari se menjaju. Kada sam stvarao svet, sve stvari sam razvrstao prema njihovoj vrsti, kategorišući sve stvari koje su imale oblik. Kada se Moj plan upravljanja bude približio kraju, povratiću prvobitno stanje stvorenog; sve ću vratiti da bude onakvo kakvo je prvobitno bilo, sve ću iz temelja promeniti, i učiniću da sve potpadne pod okrilje Mog plana. Došlo je vreme! Uskoro će biti dovršena poslednja etapa Mog plana. Ah, nečisti stari svete! Zasigurno će pasti usred Mojih reči! Zasigurno će, zbog Mog plana, biti sveden na ništavilo! Ah, sve stvari! Sve će one dobiti novi život usred Mojih reči – imaće svoga Suverena! Ah, sveti i neokaljani novi svete! Svakako će oživeti usred Mog veličanstvenog svetla! Ah, goro Sionska! Ne ćuti više – vratio sam se slavodobitno! Posmatram celu zemlju usred svih stvari. Ljudi na zemlji započeli su novi život i stekli novu nadu. Ah, narode Moj! Kako da ponovo ne oživite usred Moje svetlosti? Kako da pod Mojim vođstvom ne skačete od ushićenja? Zemlje kliču od radosti, vode se prolamaju od razdraganog smeha! Ah, vaskrsli Izraele! Kako da ne osetiš ponos zbog Mog predodređenja? Ko je plakao? Ko je jadikovao? Stari Izrael je prestao da postoji, a današnji se Izrael uzdigao, uspravan i uzdižući se nad svetom, ustao je u srcima celog ljudskog roda. Današnji Izrael će kroz Moj narod sigurno zadobiti temelj postojanja! Ah, mrski Egipte! Da li Mi se i dalje opireš? Kako možeš da koristiš Moju milost i da pokušavaš da izbegneš Moju grdnju? Kako možeš da ne živiš unutar Moje grdnje? Svi koje volim sigurno će postojati večno, a sve one koji Mi se opiru zasigurno ću doveka grditi. Jer Ja sam ljubomoran Bog i neću olako poštedeti sve ljude zbog svega što su učinili. Pomno ću ispitati celu zemlju i, sa pravednošću, veličanstvom, gnevom i grdnjom, pojaviću se na Istoku sveta i otkriću Sebe mnoštvu ljudi!

– „Reč”, tom I, „Božja pojava i delo”, „Božje reči celoj vaseljeni”, 26. poglavlje


Ovaploćenje

Svakodnevne reči Božje  Odlomak 99

„Ovaploćenje” je Božja pojava u telu; Bog u telesnom liku deluje među stvorenim ljudskim rodom. Dakle, pošto je On ovaploćeni Bog, On najpre mora biti telo – telo sa normalnom ljudskošću; to je najosnovniji preduslov. Božje ovaploćenje, zapravo, implicira da Bog živi i deluje u telu, da On samom Svojom suštinom postaje telo, postaje čovek. Život i delo ovaploćenog Boga mogu se podeliti na dve etape. Prvu etapu čini Njegov život pre obavljanja Njegove službe. On živi u običnoj ljudskoj porodici, odlikuje se krajnje normalnom ljudskošću, poštuje normalnu etiku ljudskog života i uobičajene zakone ljudskog života, ima normalne ljudske potrebe (za hranom, odećom, snom i skloništem), normalne ljudske slabosti i normalne ljudske emocije. Drugim rečima, On tokom ove prve etape živi nebožanskim, sasvim normalnim ljudskim životom, baveći se svim uobičajenim čovekovim aktivnostima. Drugu etapu čini život kojim On živi nakon otpočinjanja Svoje službe. Pritom On nastavlja da živi normalnim ljudskim životom u ljusci normalnog čoveka, ne pokazujući natprirodnost nikakvim spoljašnjim znakom. Pa ipak, On živi isključivo zarad Svoje službe, dok za to vreme Njegova normalna ljudskost postoji samo da bi održala normalno delovanje Njegove božanske prirode, jer Njegova je normalna ljudskost dotad već bila u toj meri sazrela da je mogla da obavlja Njegovu službu. Prema tome, druga etapa Njegovog života sastoji se u obavljanju službe Božje u Njegovoj normalnoj ljudskosti, tokom koje On istovremeno živi kao normalno ljudsko, i potpuno božansko biće. Razlog zbog kojeg se On, tokom prve etape Svog života, odlikuje potpuno običnom ljudskošću, leži u činjenici da Njegova ljudskost još uvek nije u stanju da održava celokupnost božanskog dela, da još nije sazrela; tek kad Njegova ljudskost sazre – to jest, kad bude mogla da preuzme na sebe Njegovu službu, On može da započne sa obavljanjem službe koju treba da obavi. Budući da je On telo, On mora da raste i da sazreva. Stoga, prva etapa Njegovog života jeste život normalnog ljudskog bića – dok je u drugoj etapi Njegova ljudskost u stanju da preuzme na sebe Njegovo delo i da vrši Njegovu službu, tako da je život kojim ovaploćeni Bog živi za vreme vršenja Svoje službe istovremeno i ljudski i potpuno božanski. Ako bi ovaploćeni Bog Svoju službu počeo formalno da vrši od trenutka kad je rođen, i ako bi sve što on čini uključivalo natprirodna znamenja i čuda, On tada ne bi posedovao telesnu suštinu. Prema tome, Njegova ljudskost postoji zarad Njegove telesne suštine; nijedno telo ne može biti bez ljudskosti, a osoba bez ljudskosti nije ljudsko biće. Na taj način, ljudskost tela Božjeg predstavlja urođeno svojstvo Božjeg ovaploćenog tela. Bilo bi bogohulno reći da „kad se Bog ovaploti, On ima samo božanstvo, ali ne i ljudskost”, jer ovakva izjava, jednostavno, ne drži vodu i njome se krši načelo ovaploćenja. Čak i nakon što započne sa Svojom službom, dok obavlja Svoje delo, On i dalje živi u Svom božanskom biću sa ljudskom spoljašnjom ljuskom; samo što se tada jedina svrha Njegove ljudskosti sastoji u tome da Njegovom božanskom biću omogući da Svoje delo obavlja u normalnom telu. Izvršilac dela je, dakle, božanstvo nastanjeno unutar Njegove ljudskosti. Na delu je Njegovo božanstvo, a ne Njegova ljudskost, ali je to božanstvo skriveno unutar Njegove ljudskosti; u suštini, Njegovo delo i dalje obavlja Njegovo celovito božanstvo, a ne Njegova ljudskost. Ali je izvođač Njegovog dela telo Njegovo. Moglo bi se reći da je On ljudsko biće, ali ujedno i Bog, jer Bog postaje Bog koji živi u telu; On ima čovekovu ljusku i suštinu ljudskog bića, i još više ima Božju suštinu. Pošto je On ljudsko biće sa suštinom Boga, On je iznad svih stvorenih ljudi, iznad svakog čoveka koji može da izvršava Božje delo. I tako, među svima onima sa ljudskom ljušturom nalik Njegovoj, među svima koji poseduju ljudskost, jedino je On Sâm ovaploćeni Bog – svi ostali su stvoreni ljudi. Mada svi oni poseduju ljudskost, stvoreni ljudi nemaju ništa drugo osim ljudskosti, dok je ovaploćeni Bog drugačiji: u Svom telu, On poseduje ne samo ljudskost, već, što je najvažnije, i božanstvo. Njegova se ljudskost može videti u spoljašnjem izgledu tela Njegovog i u Njegovom svakodnevnom životu, ali je Njegovo božanstvo teško uočiti. Pošto se Njegovo božanstvo izražava samo kada On poseduje ljudskost, i pošto ono nije tako natprirodno kakvim ga ljudi zamišljaju, ljudima je jako teško da ga uoče. Ljudima je, čak i danas, izuzetno teško da dokuče šta je tačno suština ovaploćenog Boga. Čak i nakon što sam izgovorio toliko reči, verujem da je to za mnoge od vas još uvek misterija. Stvar je, zapravo, veoma jednostavna: pošto se Bog ovaploćuje, Njegova suština predstavlja spoj ljudskosti i božanstva. Ovaj spoj se naziva Samim Bogom, Samim Bogom na zemlji.

– „Reč”, tom I, „Božja pojava i delo”, „Suština tela koje Bog nastanjuje”

Život kojim je Isus živeo na zemlji bio je normalan život tela. On je živeo u normalnoj ljudskosti tela Svojega. Njegov autoritet – u pogledu obavljanja Njegovog dela i izgovaranja Njegovih reči, lečenja bolesnih, izgona demona i sličnih izvanrednih dela – u osnovi se nije ispoljavao sve dok On nije započeo sa Svojom službom. Njegov život pre dvadeset devete godine, pre no što je počeo da obavlja Svoju službu, bio je dovoljan dokaz da je On samo jedno normalno biće od krvi i mesa. Zbog toga što je bio od krvi i mesa, kao i zbog činjenice da On još uvek nije bio započeo sa Svojom službom, ljudi u Njemu nisu videli ništa božansko, ništa više od normalnog ljudskog bića, od običnog čoveka – baš kao što su u to vreme neki za Njega mislili da je sin Josifov. Ljudi su mislili da je On sin običnog čoveka i nikako nisu mogli za Njega da kažu da je ovaploćeno telo Božje; čak i dok je, tokom vršenja Svoje službe, činio mnoga znamenja, većina je i dalje govorila da je On sin Josifov, jer je bio Hristos sa spoljašnjom ljuskom normalnog čoveka. Njegova normalna ljudskost i delo Njegovo postojali su da bi ostvarili značaj prvog ovaploćenja, da bi dokazali da se Bog u celosti ovaplotio, postavši sasvim običan čovek. To što je On, pre otpočinjanja Svog dela, posedovao normalnu ljudskost, dokazivalo je da je ujedno bio i obično telo; nadalje, činjenica da je On i nakon toga delao takođe je dokazivala da je bio obično telo, jer je upravo u telu sa normalnom ljudskošću, činio znamenja i čuda, isceljivao bolesne i izgonio demone. Razlog zbog kojeg je On mogao da čini znamenja bio je taj što je Njegovo telo posedovalo Božji autoritet, što je to bilo telo u koje se Duh Božji zaodenuo. On je Svoj autoritet posedovao zahvaljujući Božjem Duhu, što ne znači da On nije bio telo. Lečenje bolesnih i isterivanje demona bilo je delo koje je On trebalo da izvrši tokom Svoje službe, ono je bilo izraz Njegovog božanskog bića, skrivenog unutar Njegove ljudskosti i, bez obzira na znamenja koja je činio i na način na koji je pokazivao Svoj autoritet, On je i dalje živeo u normalnoj ljudskosti i još uvek je bio normalno telo. Sve do trenutka vaskrsenja, nakon smrti na krstu, On je boravio u normalnom telu. Darivanje blagodati, isceljivanje bolesnih i isterivanje demona – sve je to bilo deo Njegove službe, sve je bilo delo koje je On obavljao u svom normalnom telu. Šta god da je radio, pre nego što je razapet na krst, On nikada nije napuštao Svoje normalno ljudsko telo. On je bio Sâm Bog i obavljao je sopstveno Božje delo, ali je takođe, budući da je bio ovaploćeno telo Božje, jeo hranu i nosio odeću, imao normalne ljudske potrebe, normalno ljudsko razmišljanje i normalan ljudski um. Sve je to dokaz da je On bio normalan čovek, čime se ujedno dokazuje da je ovaploćeno telo Božje bilo telo s normalnom ljudskošću, a ne neko natprirodno telo. Njegov se posao sastojao u tome da dovrši delo prvog Božjeg ovaploćenja, da obavi službu koju je Bog u Svom prvom ovaploćenju trebalo da izvrši. Značaj ovaploćenja ogleda se u tome da jedan običan, normalan čovek izvrši delo Boga Samoga; to jest, da Bog Svoje božansko delo izvrši u ljudskosti, te da time porazi Sotonu. Ovaploćenje podrazumeva da Duh Božji postane telo, to jest, da Bog postane telo; delo koje to telo obavlja jeste delo Duha koje se ostvaruje u telu, koje se putem tela izražava. Niko sem tela Božjeg ne može da obavi službu ovaploćenog Boga; drugim rečima, samo ovaploćeno telo Božje, samo ovaj normalni čovek, može da izrazi božansko delo. Nijedan čovek ne može zauzeti Njegovo mesto u ovome. Da Bog, tokom Svog prvog dolaska, nije posedovao normalnu ljudskost pre Svoje dvadeset devete godine – da je, čim se rodio, mogao da čini znamenja i čuda, da je, čim je progovorio, mogao da govori jezikom neba, te da je, onog trena kad je kročio na zemlju, da je od rođenja mogao da shvati sve ovozemaljske stvari, da vidi misli svake osobe i ono što joj leži i srcu – takva osoba se ne bi mogla nazvati normalnim ljudskim bićem i takvo se telo ne bi moglo nazvati ljudskim telom. Kada bi to bio slučaj sa Hristom, smisao i suština Božjeg ovaploćenja bili bi izgubljeni. To što On poseduje normalnu ljudskost dokazuje da je On Bog ovaploćen u telu; nadalje, činjenica da On prolazi kroz normalan proces ljudskog razvoja pokazuje da je On normalno telo; dodajući uz to Njegovo delo, sve je ovo dovoljan dokaz da je On Reč Božja, ovaploćeni Božji Duh. Bog se ovaploćuje za potrebe Svog dela; drugim rečima, ova etapa dela mora biti obavljena u telu, što znači, u normalnoj ljudskosti. Ovo je preduslov da se „Reč ovaploti”, da se „Reč pojavi u telu” – to je prava priča o dva Božja ovaploćenja. Ljudi možda veruju da je Isus celog svog života činio znamenja, i da sve dok delo Njegovo na zemlji nije okončano nije pokazivao nikakve znake ljudskosti, da nije imao normalne ljudske potrebe, slabosti, ni emocije, da nije morao da zadovoljava osnovne životne potrebe, te da nije bio u stanju da razmišlja kao normalno ljudsko biće. Oni Ga zamišljaju kao nekoga ko poseduje natprirodni um, transcendentnu ljudskost. Veruju kako On, pošto je Bog, ne treba da razmišlja i živi kao normalni ljudi, te da samo normalna osoba, samo pravo ljudsko biće može da ima normalne ljudske misli i da živi normalnim ljudskim životom. Sve su to ljudske ideje i predstave, a te su predstave u suprotnosti sa prvobitnim namerama Božjeg dela. Normalno ljudsko razmišljanje održava normalan ljudski razum i normalnu ljudskost; samo normalna ljudskost može da održava normalne funkcije tela; a samo normalne funkcije tela mogu da omoguće normalan život tela u celini. Jedino delovanjem u takvom telu Bog može da ispuni svrhu svog ovaploćenja. Kad bi ovaploćeni Bog posedovao samo spoljašnju ljusku tela, ali ne i normalne ljudske misli, onda to telo ne bi posedovalo ljudski razum, a kamoli pravu ljudskost. Kako bi jedno ovakvo telo, lišeno ljudskosti, moglo da obavlja službu koju ovaploćeni Bog treba da obavi? Normalan razum održava sve aspekte ljudskog života; bez normalnog uma, čovek ne bi bio čovek. Drugim rečima, osoba koja ne razmišlja normalno, mentalno je obolela, a za Hrista koji ne bi posedovao ljudsku, već samo božansku prirodu, ne bi se moglo reći da je ovaploćeno telo Božje. Kako bi, onda, ovaploćeno telo Božje moglo da bude lišeno normalne ljudskosti? Nije li bogohulno reći da Hristos nije imao ljudskosti? Sve aktivnosti kojima se normalni ljudi bave oslanjaju se na funkcionisanje normalnog ljudskog uma. Da nije tako, ljudi bi išli protiv prirodnog poretka, ne bi čak bili u stanju da razlikuju crno od belog, dobro od zla; uz to, oni ne bi posedovali ljudsku etiku, niti moralna načela. Slično tome, kad ovaploćeni Bog ne bi razmišljao kao normalan čovek, On ne bi bio pravo, normalno ljudsko telo. Jedno takvo, nemisleće telo, uopšte ne bi bilo u stanju da na sebe preuzme božansko delo. On tada ne bi mogao normalno da se bavi aktivnostima normalnog tela, a kamoli da na zemlji živi zajedno s ljudima. Na taj bi način, Božje ovaploćenje, i sama suština Božjeg ulaska u telo, izgubili na značaju. Ljudskost ovaploćenog Boga postoji zarad očuvanja normalnog božanskog dela u telu; Njegovo normalno ljudsko razmišljanje održava Njegovu normalnu ljudskost i podržava sve Njegove normalne telesne aktivnosti. Moglo bi se reći da Njegovo normalno ljudsko razmišljanje postoji kako bi se održalo celokupno delo Božje u telu. Kad ovo telo ne bi posedovalo normalan ljudski um, Bog ne bi mogao da deluje u telu, a ono što On u telu treba da obavi ne bi nikad moglo da se ostvari. Iako, dakle, ovaploćeni Bog poseduje normalan ljudski um, Njegovo delo nije zaprljano ljudskom mišlju; uz preduslov posedovanja ljudskosti sa razumom, On svoje delo preduzima u ljudskom obličju sa normalnim umom, ali pri tom ne koristi normalan ljudski način razmišljanja. Ma koliko misli Njegovog tela bile uzvišene, delo Njegovo nije ukaljano logikom, niti razmišljanjem. Drugim rečima, Njegovo delo nije osmišljeno umom tela Njegovog, već predstavlja neposredni izraz božanskog dela u Njegovoj ljudskosti. Celokupno se Njegovo delo sastoji od službe koju mora da obavi i ništa od toga nije osmišljeno razumom Njegovim. Primera radi, isceljenje bolesnih, isterivanje demona i raspeće nisu bili proizvodi Njegovog ljudskog uma, i ništa od toga nijedan čovek sa ljudskim umom ne bi mogao da postigne. Isto tako, današnje delo osvajanja takođe je služba koju ovaploćeni Bog mora da obavi, ali to nije ljudska volja, već delo koje treba da učini Njegovo božansko biće, delo za koje nije sposoban nijedan čovek od krvi i mesa. Prema tome, ovaploćeni Bog mora da ima normalan ljudski um, mora da ima normalnu ljudskost, jer On Svoje delo u ljudskosti mora da obavi normalnim umom. To je suština dela ovaploćenog Boga i sâma Njegova suština.

– „Reč”, tom I, „Božja pojava i delo”, „Suština tela koje Bog nastanjuje”

Pre no što je obavio Svoje delo, Isus je samo živeo u Svojoj normalnoj ljudskosti. Niko nije mogao reći da je On Bog i niko nije otkrio da je On ovaploćeni Bog; ljudi su Ga, jednostavno, poznavali kao krajnje običnog čoveka. Njegova normalna ljudskost – koja je bila sasvim obična – bila je dokaz da je On ovaploćeni Bog i da je Doba blagodati razdoblje u kojem delo obavlja ovaploćeni Bog, a ne Duh. To je bio dokaz da se Duh Božji potpuno ostvario u telu, da će u doba Božjeg ovaploćenja Njegovo telo obaviti celokupno delo Duha. Hristos sa normalnom ljudskošću jeste telo u kome se ostvaruje Duh, telo koje ima normalnu ljudskost, normalan razum, i ljudske misli. Izraz „ostvaruje se” znači da Bog postaje čovek, da Duh postaje telo; jasnije rečeno, to je ono kad se Sâm Bog nastani u telu sa normalnom ljudskošću i kroz njega izražava Svoje božansko delo – to je ono što znači biti ostvaren, ili ovaploćen. Tokom Njegovog prvog ovaploćenja, bilo je neophodno da Bog isceli bolesne i da izgna demone, jer je svrha Njegovog dela bilo iskupljenje. Da bi iskupio čitav ljudski rod, On je morao da bude milostiv i da prašta. Delo koje je učinio pre nego što je razapet na krst bilo je isceljivanje bolesnih i izgon demona, čime je nagovestio spasenje čoveka od greha i prljavštine. Pošto je to bilo Doba blagodati, bilo je neophodno da On isceljuje bolesne, pokazujući na taj način znamenja i čuda, što je u to doba predstavljalo blagodat – jer, Doba blagodati usredsređeno je na davanje blagodati; mir, radost i materijalno blagostanje, sve su to bila znamenja Doba blagodati i ondašnje ljudske vere u Isusa. Drugim rečima, isceljivanje bolesnih, izgon demona i davanje blagodati bile su sposobnosti koje je Isusovo telo u Dobu blagodati nagonski posedovalo, one su bile delo koje je Duh ostvario u telu. On je, međutim, dok je obavljao sav taj posao, sve vreme živeo u telu i nije prevazilazio Svoje telesne okvire. Bez obzira na dela isceljenja koja je učinio, On je i dalje posedovao normalnu ljudskost, i dalje je živeo normalnim ljudskim životom. Kada kažem da je, tokom doba Božjeg ovaploćenja, telo obavilo celokupno delo Duha, to je zato što je On baš sva Svoja dela obavio u telu. Međutim, zbog dela koje je obavljao, ljudi su smatrali da suština tela Njegovog nije u potpunosti telesna, jer je to telo bilo u stanju da čini znamenja, dok je u nekim posebnim trenucima moglo čak da čini stvari koje prevazilaze telesnost. Naravno, sve se to dešavalo nakon što je On započeo sa Svojom službom, poput Njegovog četrdesetodnevnog iskušavanja ili preobraženja na gori. Značenje Božjeg ovaploćenja, dakle, nije sa Isusom bilo dovršeno, već je bilo samo delimično ispunjeno. Život kojim je živeo u telu pre otpočinjanja Svog dela bio je u svakom pogledu potpuno normalan. Nakon što je započeo Svoje delo, zadržao je samo spoljašnju ljusku Svoga tela. Pošto je delo Njegovo bilo izraz božanskog, ono je prevazilazilo normalne funkcije tela. Ovaploćeno telo Božje se, na kraju krajeva, razlikovalo od ljudskog tela, sazdanog od krvi i mesa. Njemu su, naravno, u svakodnevnom životu bili potrebni hrana, odeća, san i smeštaj. Njegove svakodnevne potrebe bile su u svakom pogledu normalne i On je imao razum normalnog ljudskog bića i razmišljao je kao normalno ljudsko biće. Ljudi su Ga i dalje smatrali normalnim čovekom, osim što je delo koje je obavljao bilo duboko natprirodno. Zapravo, bez obzira na to šta je radio, On je živeo u običnoj i normalnoj ljudskosti, a što je duže obavljao delo, to je Njegov razum bio normalniji i Njegove misli su bile lucidnije; Njegov razum i misli su nadmašivali razum i misli bilo kog normalnog čoveka. Bilo je neophodno da ovaploćeni Bog ima upravo taka takav razum i da upravo tako razmišlja, jer je božansko delo trebalo da bude izraženo telom čiji je razum sasvim normalan i čije su misli bile izuzetno lucidne – jedino je na taj način telo Njegovo moglo da izrazi božansko delo. Isus je živeo na zemlji trideset tri i po godine, i za sve to vreme On je zadržao svoju normalnu ljudskost, ali su Ga, zbog dela koje je obavljao tokom Svoje troipogodišnje službe, ljudi smatrali veoma transcendentnim i u mnogo većoj meri natprirodnim nego pre. U stvarnosti se, međutim, Isusova normalna ljudskost pre i posle otpočinjanja Njegove službe nije menjala; Njegova ljudskost je sve vreme ostala ista, ali su se, zbog razlika u Njegovom telu pre i nakon što je započeo Svoju službu, javila dva različita gledišta u odnosu na to telo. Šta god ljudi mislili, ovaploćeni Bog je za sve to vreme zadržao svoju prvobitnu, normalnu ljudskost, jer je On, pošto se ovaplotio, živeo u telu – telu koje se odlikovalo normalnom ljudskošću. Bilo da je vršio Svoju službu ili ne, normalna ljudskost tela Njegovog nije mogla da bude izbrisana, jer ljudskost predstavlja osnovnu suštinu tela. Pre no što je Isus počeo da vrši Svoju službu, Njegovo je telo bilo sasvim normalno i bavilo se svim uobičajenim ljudskim aktivnostima; On uopšte nije izgledao natprirodno i nije prikazivao nikakva znamenja. On je u to vreme, jednostavno, bio sasvim običan čovek koji obožava Boga, mada je Njegovo traganje bilo poštenije i iskrenije od bilo čijeg drugog. Na taj se način ispoljavala Njegova ljudskost koja je bila krajnje normalna. Budući da On, pre no što je preuzeo Svoju službu, nikakvo delo nije učinio, to niko nije ni bio svestan Njegovog identiteta; niko nije mogao da kaže da se telo Njegovo razlikovalo od tela svih ostalih ljudi, jer On do tog vremena nije učinio ni jedno jedino znamenje, niti je obavio i trunčicu Božjeg dela. On je, međutim, i nakon što je počeo da obavlja Svoju službu, zadržao spoljašnju ljusku normalnog ljudskog bića i još uvek je živeo s normalnim ljudskim razumom, ali su, zbog toga što je počeo da obavlja delo Boga Samoga, da preuzima službu Hrista i da obavlja delo koje smrtna bića, ljudi od krvi i mesa, nisu bili u stanju da obave, ljudi pretpostavili da On nema normalnu ljudskost i da nije sazdan od sasvim normalnog, već od nepotpunog tela. Zbog dela koje je obavljao, ljudi su govorili da je On ovaploćeni Bog koji ne poseduje normalnu ljudskost. Takvo je shvatanje pogrešno, jer ljudi nisu razumeli značaj Božjeg ovaploćenja. Ovo pogrešno shvatanje je proizašlo iz činjenice da je delo koje je Bog izrazio u telu bilo božansko delo, izraženo u telu koje je posedovalo normalnu ljudskost. Bog je bio zaodenut telom, boravio je unutar tela, te je, stoga, Njegovo delo u ljudskom obličju zamaglilo normalnost Njegove ljudskosti. Iz tog su razloga ljudi verovali da Bog ne poseduje ljudske, već samo božanske odlike.

Tokom Svog prvog ovaploćenja, Bog delo ovaploćenja nije dovršio; On je samo obavio prvi korak dela koje je otelovljeni Bog trebalo da izvrši. Da bi, dakle, dovršio delo ovaploćenja, Bog se još jednom vratio u telo i proživeo svu praktičnost i normalnost tela, to jest, učinio je da se Božja Reč ispolji u najnormalnijem i najobičnijem telu, te tako završio Svoje delo koje je tek trebalo da dovrši u telu. Drugo ovaploćeno telo ima istu suštinu kao i prvo, ali je On još praktičniji i čak normalniji od prvog. Kao posledica toga, stradanje koje trpi drugo ovaploćeno telo veće je od stradanja prvog, ali je ovo stradanje rezultat Njegove službe u telu, koje se razlikuje od stradanja iskvarenog čoveka. Ono, takođe, proizlazi iz normalnosti i praktičnosti tela Njegovog. Pošto On Svoju službu obavlja u sasvim normalnom i praktičnom telu, to telo mora da podnese ogromnu patnju. Što je ovo telo normalnije i praktičnije, to će On više propatiti tokom vršenja Svoje službe. Delo Božje izražava se u vrlo uobičajenom telu, koje nije nimalo natprirodno. Budući da je Njegovo telo normalno i da pritom mora da ponese delo čovekovog spasenja, On strada u većoj meri nego što bi natprirodno telo stradalo – a sva ta stradanja proizlaze iz praktičnosti i normalnosti Njegovog tela. Na osnovu stradanja koja su dva ovaploćena tela pretrpela tokom obavljanja Svoje službe, može se sagledati suština ovaploćenog tela. Što je telo normalnije, to je veća patnja koju On mora da podnese dok obavlja Svoje delo; što je telo koje se posla prihvata praktičnije, to su ljudske predstave snažnije i veći je rizik koji On preuzima. Pa ipak, što je to telo praktičnije i što ono u većoj meri poseduje potrebe i razum normalnog ljudskog bića, to je On sposobniji da na sebe preuzme obavljanje Božjeg dela u telu. Isus je bio prikovan za krst posredstvom tela, On je poslužio kao žrtva za greh posredstvom tela, odnosno, upravo je kroz telo sa normalnom ljudskošću On porazio Sotonu i u potpunosti spasao čoveka od krsta. Upravo posredstvom kompletnog tela, drugo Božje ovaploćenje obavlja delo osvajanja i odnosi pobedu nad Sotonom. Samo telo koje je potpuno normalno i praktično može u punom smislu da izvrši delo osvajanja i da snažno posvedoči. To, drugim rečima, znači da osvajanje čoveka postiže svoj efekat posredstvom praktičnosti i normalnosti ovaploćenog Boga, a ne uz pomoć natprirodnih čuda i otkrivenja. Služba koju obavlja ovaj ovaploćeni Bog sastoji se u govoru, i upravo Svojim govorima On čoveka osvaja i usavršava; drugim rečima, delo Duha ostvarenog u telu, to jest, posao toga tela, jeste da govori i da time postigne svrhu potpunog osvajanja, razotkrivanja, usavršavanja i eliminisanja ljudi. Prema tome, upravo će delom osvajanja Božje delo u telu biti do kraja ostvareno. Delo iskupljenja za ljudski greh koje je obavljeno prvi put predstavljalo je samo početak dela ovaploćenja; samo telo koje vrši delo osvajanja dovršiće celokupno delo ovaploćenja. Jedno je telo muškog, a drugo ženskog roda, čime se upotpunjuje značaj Božjeg ovaploćenja i raspršuju čovekove predstave o Bogu: Bog može postati i muško i žensko, tako da ovaploćeni Bog, u suštini, nema rod. On je stvorio i muškarca i ženu, te za Njega ne postoji podela na rodove. U ovoj etapi dela, Bog ne čini znamenja i čuda, tako da će rezultati Njegovog dela biti ostvareni posredstvom reči. Razlog za to leži u činjenici da se delo ovaploćenog Boga ovoga puta ne sastoji u lečenju bolesnih i isterivanju demona, već u osvajanju čoveka govorom, što znači da se urođene sposobnosti ovog ovaploćenog tela Božjeg ogledaju u izgovaranju reči i osvajanju čoveka, a ne u isceljivanju bolesnih i izgonu demona. Svrha Njegovog dela u normalnoj ljudskosti nije da čini znamenja, niti da leči bolesne i izgoni demone, već da govori, te stoga ovo drugo ovaploćeno telo ljudima izgleda znatno normalnije od prvog. kako ljudi to vide, Bog se zaista ovaplotio. Međutim, ovaj ovaploćeni Bog se, međutim, razlikuje od ovaploćenog Isusa; iako oboje predstavljaju ovaploćenog Boga, oni nisu potpuno identični. Isus jeste posedovao normalnu, običnu ljudskost, ali su Ga pratila mnoga znamenja i čuda. Kod ovog ovaploćenog Boga, ljudske oči neće videti ni znamenja ni čuda, ni lečenje bolesnih, ni isterivanje demona, ni hodanje po moru, ni četrdesetodnevni post… On ne obavlja isto ono delo koje je Isus učinio, ali ne zbog toga što se Njegovo telo suštinski razlikuje od Isusovog, već zato što svrha Njegove službe nije u lečenju bolesnih, niti u izgonu demona. On Svoje delo ne ruši, niti ga remeti. Pošto čoveka osvaja posredstvom Svojih praktičnih reči, On nema potrebu da ga potčinjava prikazivanjem znamenja, te stoga ovom etapom treba da bude dovršeno delo ovaploćenja. Ovaploćeni Bog kojeg danas vidiš u celosti je sazdan od tela i nema ničeg natprirodnog u vezi s Njim. On oboleva kao i drugi, potrebni su mu hrana i odeća kao i drugima; On je u celosti sazdan od tela. Ako bi ovaploćeni Bog i ovoga puta činio natprirodna znamenja i čuda, ako bi lečio bolesne, izgonio demone ili ako bi mogao da ubije jednom rečju, kako bi onda delo osvajanja moglo da bude izvršeno? Kako bi delo Njegovo moglo da se proširi među neznabožačkim narodima? Lečenje bolesnih i isterivanje demona bilo je delo iz Doba blagodati i predstavljalo je prvi korak dela iskupljenja, a sada, nakon što je čoveka spasao od krsta, Bog to delo više ne obavlja. Ako bi se, tokom poslednjih dana, pojavio „Bog” koji bi bio isti kao Isus, koji je lečio bolesne, izgonio demone i zarad čoveka bio razapet na krst, taj „Bog”, iako identičan biblijskom opisu Boga i čoveku lako prihvatljiv, ne bi, po svojoj suštini, predstavljao telo Duha Božjeg, već telo zloduha. Jer, načelo Božjeg delovanja jeste da nikad ne ponavlja ono što je jednom već dovršio. Stoga se delo drugog Božjeg ovaploćenja razlikuje od dela prvog ovaploćenja. U poslednjim danima, Bog ostvaruje delo osvajanja u običnom, normalnom telu; On ne isceljuje bolesne i neće biti razapet na krst zarad čoveka, već prosto izgovara reči u telu i osvaja čoveka u telu. Jedino takvo telo je Božje ovaploćeno telo; jedino takvo telo može da dovrši Božje delo u telu.

Bilo da ovaploćeni Bog u ovoj etapi podnosi patnju ili obavlja Svoju službu, On to čini kako bi upotpunio značenje ovaploćenja, jer ovo je poslednje Božje ovaploćenje. Bog se može samo dvaput ovaplotiti. Ne može biti trećeg ovaploćenja. Prvo Božje ovaploćenje bilo je muškog, a drugo ženskog roda, čime je slika tela Božjeg u čovekovom umu dovršena; ova su dva ovaploćenja već dovršila Božje delo u telu. Prvi put je ovaploćeni Bog posedovao normalnu ljudskost da bi upotpunio značenje ovaploćenja. Ovoga puta, On takođe poseduje normalnu ljudskost, ali je značenje ovog ovaploćenja drugačije: ono je dublje, a delo Njegovo ima temeljniji značaj. Razlog zbog kojeg se Bog ponovo ovaplotio jeste da upotpuni značenje ovaploćenja. Kada Bog ovu etapu Svog dela u potpunosti privede kraju, celokupno značenje ovaploćenja, odnosno, Božjeg dela u telu, biće potpuno i više neće biti nikakvog posla koji treba da se obavi u telu. To znači da se Bog, odsad pa nadalje, nikad više neće doći u telu da bi obavljao Svoje delo. Bog delo ovaploćenja izvršava samo zato da bi ljudski rod spasao i usavršio. Drugim rečima, da nije zarad dela, Bog nipošto ne bi tek tako dolazio u telu. Dolaskom u telu radi obavljanja dela, On Sotoni pokazuje da je Bog telo, normalna osoba, obična osoba – ali da On ipak može da ovlada svetom, da porazi Sotonu, da iskupi ljudski rod, i da osvoji čovečanstvo! Delo Sotonino ima za cilj da čovečanstvo iskvari, dok je Božji cilj spasenje ljudskog roda. Sotona čoveka zatvara u bezdanu jamu, a Bog ga iz nje spašava. Sotona sve ljude navodi da ga obožavaju, dok ih Bog potčinjava Svojoj vlasti, jer je On Stvoritelj. Rezultati celokupnog ovog dela ostvaruju se kroz dva Božja ovaploćenja. U suštini, Njegovo telo predstavlja uniju ljudskog i božanskog, i poseduje normalnu ljudskost. Dakle, bez ovaploćenog tela Božjeg, Božje delo čovekovog spasenja ne bi moglo da postigne rezultate, a bez normalne ljudskosti tela Njegovog, Njegovo delo u telu ove rezultate još uvek ne bi moglo da postigne. Suština ovaploćenog Boga ogleda se u tome da On mora posedovati normalnu ljudskost; u suprotnom bi ono bilo protivno prvobitnoj nameri Boga da se ovaploti.

Zašto kažem da značenje ovaploćenja nije bilo dovršeno Isusovim delom? Zato što se Reč tada nije u celosti ovaplotila. Ono što je Isus učinio bilo je samo deo Božjeg dela u telu; On je obavio samo delo iskupljenja, ali ne i delo potpunog zadobijanja čoveka. Iz tog razloga, Bog se u poslednjim danima iznova ovaplotio. Ova etapa dela se takođe obavlja u običnom telu, a izvodi je jedno sasvim normalno ljudsko biće, čija ljudskost nije ni najmanje transcendentna. Drugim rečima, Bog je postao jedno celovito ljudsko biće; On je osoba sa identitetom Boga, kompletno ljudsko biće, celovito telo, koje obavlja delo. Ljudske oči vide samo telo od krvi i mesa, koje uopšte nije transcendentno, jedna sasvim obična osoba koja govori nebeskim jezikom, koja ne pokazuje znamenja, koja ne čini čuda, a još manje razotkriva pravu priču koja leži u pozadini religije u prostranim aulama. Delo drugog ovaploćenog tela ljudima izgleda potpuno drugačije od onog prvog, čak se čini da ta dva dela nemaju ničeg zajedničkog i da se ovog puta ne može videti ništa od dela učinjenog prvim ovaploćenjem. Iako se delo drugog ovaploćenog tela razlikuje od prvog, time se ne dokazuje da Njihov izvor nije jedan te isti. Da li je Njihov izvor isti ili nije zavisi od prirode posla koji ta tela obavljaju, a ne od Njihove spoljašnje ljuske. Tokom tri etape Svog dela, Bog se dvaput ovaplotio, a oba puta delo ovaploćenog Boga inauguriše novo doba i započinje novo delo; Božja se ovaploćenja međusobno dopunjuju. Ljudskim je očima nemoguće dokučiti da ta dva tela zapravo potiču iz istog izvora. Naravno, to je izvan mogućnosti ljudskog oka i ljudskog uma. Ta su dva tela, međutim, po svojoj suštini istovetna, jer Njihova dela potiču od istog Duha. O tome da li ova dva ovaploćena tela potiču iz istog izvora, ne može se suditi prema razdoblju i mestu u kojem su rođeni, niti na osnovu drugih sličnih faktora, već prema božanskom delu koje Ona izražavaju. Drugo ovaploćeno telo ne čini ništa od dela koje je Isus obavio, jer se Božje delo ne pridržava konvencija, već uvek otvara novi put. Drugo ovaploćeno telo nema za cilj da produbi ili učvrsti utisak koji je u glavama ljudi ostavilo prvo telo, već da ga dopuni i unapredi sliku prvog ovaploćenja u njihovom umu, da produbi čovekovo bogopoznanje, da poruši sva pravila koja postoje u srcima ljudi, te da u njihovim srcima zatre pogrešne slike boga. Može se reći da nijedna pojedinačna etapa Božjeg dela ne može čoveku da pruži potpuno znanje o Njemu; svaka mu etapa otkriva samo jedan deo, ali ne i celinu. Iako je Bog Svoju narav u celosti izrazio, čovekovo znanje o Bogu, usled njegove ograničene moći razumevanja, ostaje i dalje nepotpuno. Ljudskim je jezikom nemoguće u potpunosti objasniti celokupnu narav Božju. A kako bi onda samo jedna etapa Njegovog dela mogla da u potpunosti izrazi Boga? On u telu deluje pod okriljem Svoje normalne ljudskosti i čovek ga može spoznati samo na osnovu izraza Njegove božanske prirode, a ne po Njegovoj telesnoj ljusci. Bog dolazi u telu kako bi čoveku omogućio da Ga spozna posredstvom Njegovog raznolikog dela, a ne postoje dve etape Njegovog dela koje liče jedna na drugu. Jedino na taj način čovek može steći potpuno poznavanje Božjeg dela u telu i da ga ne ograničava na određeni opseg. Iako ova dva ovaploćena tela obavljaju različita dela, suština tih tela i izvor Njihovih dela međusobno su identični; stvar je samo u tome da Ona postoje zarad obavljanja dve različite etape dela i da se pojavljuju u dva različita doba. Bez obzira na sve, oba ovaploćena tela Božja dele istu suštinu i isto poreklo – to je nešto što niko ne može da porekne.

Ovaploćeni Bog se zove Hristos, a Hristos je telo koje je zaodenuo Duh Božji. Ovo telo nije nalik nijednom čoveku koji je od tela. Razlika je u tome što je Hristos ovaploćenje Duha, a nije telesan. On poseduje i normalnu ljudskost i potpuno božanstvo. Nijedan čovek ne poseduje Njegovo božanstvo. Njegova normalna ljudskost ima za cilj da podrži sve Njegove normalne aktivnosti u telu, dok Njegovo božanstvo izvršava delo Samoga Boga. Bilo da je to Njegova ljudskost ili božanstvo, oba se pokoravaju volji Oca nebeskog. Suština Hristova jeste Duh, odnosno božanstvo. Prema tome, Njegova suština jeste suština Samoga Boga; ta suština neće prekinuti Njegovo sopstveno delo i On ne bi mogao učiniti baš ništa što uništava Njegovo sopstveno delo, niti bi ikada izgovorio ikakve reči koje idu protiv Njegove sopstvene volje. Pa tako, ovaploćeni Bog ne bi apsolutno nikada obavio nikakvo delo kojim prekida Svoje sopstveno upravljanje. Ovo bi svi ljudi trebalo da razumeju. Suština dela Duha Svetoga jeste u tome da spase čoveka, i ona je zarad Božjeg sopstvenog upravljanja. Slično tome, delo Hristovo je takođe da spase čoveka, i ono je zarad Božje volje. S obzirom na to da se Bog ovaploćuje, On Svoju suštinu ostvaruje u Svom telu, tako da je Njegovo telo dovoljno da preduzme Njegovo delo. Dakle, tokom vremena ovaploćenja, svako delo Božjeg Duha zamenjeno je Hristovim delom, a u srži svakog dela tokom vremena ovaploćenja nalazi se Hristovo delo. Ono se ne može mešati sa delom ni iz jednog drugog doba. I budući da se Bog ovaploćuje, On deluje kroz osobenost Svoga tela; pošto On dolazi u telu, On u telu tada dovršava delo koje treba da obavi. Bilo da je to Duh Božji ili Hristos, oba su Sȃm Bog, a On obavlja delo koje On treba da obavi i vrši službu koju On treba da izvrši.

Sama suština Božja nosi autoritet, međutim, On je u stanju da se pokori autoritetu koji potiče od Njega. Bilo da je to delo Duha ili delo tela, ona međusobno nisu ni u kakvom sukobu. Duh Božji je autoritet nad svim stvarima. Telo sa suštinom Božjom takođe poseduje autoritet, ali Bog u telu može da obavlja svako delo koje je pokorno volji Oca nebeskog. Nijedna osoba ovo ne može postići niti zamisliti. Sâm Bog je vlast, ali se Njegovo telo može pokoriti Njegovom autoritetu. Na ovo se misli kad se kaže da se „Hristos pokorava volji Boga Oca”. Bog je Duh i može da izvrši delo spasenja, a to može i Bog koji je postao čovek. U svakom slučaju, Sâm Bog obavlja Svoje sopstveno delo; On ne prekida niti ometa, a još manje obavlja delo koje je protivrečno samo sebi, jer je suština dela koje obavljaju Duh i telo slična. Bilo da je to Duh ili telo, oba rade na ispunjavanju jedne volje i na upravljanju istim delom. Iako Duh i telo imaju dva različita svojstva, suštine su im iste; oba imaju suštinu Samoga Boga i identitet Samoga Boga. Sâm Bog ne poseduje elemente buntovništva; Njegova suština je dobra. On je izraz sve lepote i dobrote, kao i sve ljubavi. Čak ni u telu, Bog ne čini ništa što se oglušava o Boga Oca. Čak i po cenu žrtvovanja Svog života, On bi svim srcem bio spreman da to učini i ne bi napravio nikakav drugi izbor. Bog ne poseduje elemente samopravednosti i umišljenosti, niti uobraženosti i nadmenosti; u Njemu nema elemenata nepoštenja. Sve što se buni protiv Boga potiče od Sotone; Sotona je izvor svakog rugla i zla. Čovek ima iste osobine kao Sotona zato što je Sotona čoveka iskvario i preobrazio. Sotona nije iskvario Hrista, stoga On poseduje samo osobine Boga, a nijednu osobinu Sotone. Bez obzira na to koliko je posao težak ili telo slabo, dok živi u telu, Bog nikada neće učiniti ništa što prekida delo Samoga Boga, a još manje će napustiti volju Boga Oca i buniti se. On bi radije pretrpeo telesne bolove negoli se okrenuo protiv volje Boga Oca; to je baš kao što je Isus rekao u molitvi: „Oče, ako je moguće, neka me zaobiđe ova čaša. Ali neka ne bude kako ja želim, već kako Ti želiš.” Ljudi čine sopstvene izbore, ali ne i Hristos. Iako ima identitet Samoga Boga, On i dalje traži volju Boga Oca i ispunjava ono što Mu je poverio Bog Otac, posmatrano iz ugla tela. Ovo je nešto što čovek ne može postići. Ono što potiče od Sotone ne može imati suštinu Božju; može imati samo suštinu koja se buni protiv Boga i opire Mu se. Ne može se u potpunosti pokoriti Bogu, a još manje je spremno pokoriti se volji Božjoj. Svi ljudi osim Hrista mogu učiniti ono što se opire Bogu, a nijedan čovek ne može neposredno preduzeti delo koje je poverio Bog; niko nije u stanju da Božje upravljanje smatra sopstvenom dužnošću koju treba da izvrši. Suština Hristova je u pokoravanju volji Boga Oca; buntovništvo prema Bogu je osobina Sotone. Ove dve osobine su u neskladu, a svako ko ima osobine Sotone ne može se nazvati Hristom. Čovek umesto Boga ne može da obavi Njegovo delo zato što u čoveku nema nimalo suštine Božje. Čovek radi za Boga zarad čovekovih ličnih interesa i izgleda u budućnosti, dok Hristos deluje kako bi sledio volju Boga Oca.

Hristovom ljudskošću upravlja Njegovo božanstvo. Iako je u telu, Njegova ljudskost nije sasvim nalik ljudskosti čoveka u telu. On ima Svoju jedinstvenu ličnost, kojom takođe upravlja Njegovo božanstvo. Njegovo božanstvo je bez ikakvih slabosti; slabost Hristova se odnosi na slabost Njegove ljudskosti. Ova slabost u izvesnoj meri sputava Njegovo božanstvo, ali su takva ograničenja u određenom obimu i vremenu, i nisu bezgranična. Kada dođe vreme da se izvrši delo Njegovog božanstva, ono se izvršava bez obzira na Njegovu ljudskost. Ljudskost Hristovu potpuno usmerava Njegovo božanstvo. Sa izuzetkom normalnog života Njegove ljudskosti, na sve ostale postupke Njegove ljudskosti utiče, deluje i usmerava ih Njegovo božanstvo. Iako Hristos poseduje ljudskost, to ne ometa delo Njegovog božanstva, a to je upravo stoga što ljudskost Hristovu usmerava Njegovo božanstvo; iako Njegova ljudskost nije zrela kad je u pitanju ovozemaljsko ophođenje, to ne utiče na normalno delo Njegovog božanstva. Kada kažem da Njegova ljudskost nije iskvarena, pod tim mislim da Hristova ljudskost može biti pod neposrednim usmeravanjem Njegovog božanstva, te da On poseduje viši razum nego običan čovek. Njegova ljudskost je najpogodnija da je usmerava božanstvo u Njegovom delu; Njegova ljudskost je najsposobnija da izrazi delo božanstva i najsposobnija da se pokori takvom delu. Dok Bog deluje u telu, On nikada ne zanemaruje dužnost koju osoba u telu treba da izvrši; On je u stanju da iskrenim srcem obožava Boga na nebu. On ima suštinu Božju, a Njegov identitet je identitet Samog Boga. Jedino što je On došao na zemlju i postao stvoreno biće, sa spoljnom ljušturom stvorenog bića i sada poseduje ljudskost koju ranije nije imao. On je u stanju da obožava Boga na nebesima; ovo je biće Samoga Boga koje čovek ne može da oponaša. Njegov identitet je Sâm Bog. On obožava Boga iz ugla tela; stoga reči „Hristos obožava Boga na nebu” nisu pogrešne. Ono što On traži od ljudi jeste upravo Njegovo sopstveno biće; i pre nego što od ljudi to zatraži, On je već postigao sve ono što traži od ljudi. On drugima nikada ne bi postavljao zahteve kojih je On Sâm pošteđen, jer sve to predstavlja Njegovo biće. Bez obzira na to kako On obavlja Svoje delo, On se ne bi ponašao na način kojim se buni protiv Boga. Bez obzira na to šta traži od čoveka, nijedan Njegov zahtev ne premašuje ono što čovek može da postigne. Sve što On čini jeste ono što sledi volju Božju i jeste zarad Njegovog upravljanja. Hristovo božanstvo je iznad svih ljudi; dakle, On je najviši autoritet za sva stvorena bića. Ovaj autoritet je Njegovo božanstvo, odnosno, narav i biće Samoga Boga, koje određuje Njegov identitet. Prema tome, koliko god da je normalna Njegova ljudskost, nesporno je da On ima identitet Samoga Boga; bez obzira na to sa kog stanovišta On govori i kako god da iskazuje pokornost prema volji Božjoj, ne može se reći da On nije Sâm Bog. Glupi i neupućeni ljudi normalnu ljudskost Hristovu često smatraju manom. Bez obzira na to kako On izražava i otkriva biće Svog božanstva, ljudi nisu u stanju da priznaju da je On Hristos. I što više takav Hristos pokazuje Svoju pokornost i skrušenost, to Ga više glupi ljudi olako gledaju. Ima čak i onih koji prema Njemu zauzimaju stav isključivanja i prezira, a ipak te „velikane” uzvišenih slika postavljaju na sto da ih obožavaju. Čovekovo opiranje i buntovništvo prema Bogu potiču od činjenice da se suština ovaploćenog Boga pokornost volji Božjoj, kao i iz normalne ljudskosti Hristove; ovo je izvor čovekovog opiranja i buntovništva prema Bogu. Da Hristos nije imao masku Svoje ljudskosti, niti tražio volju Boga Oca iz perspektive stvorenog bića, već da je umesto toga posedovao izvanrednu ljudskost, među ljudima tada verovatno ne bi bilo buntovništva. Čovek je uvek spreman da veruje u nevidljivog Boga na nebesima zato što Bog na nebesima nema nikakvu ljudskost, niti On čak poseduje ijednu osobinu stvorenog bića. Prema tome, čovek se prema Njemu uvek odnosi sa najvećim poštovanjem, dok prema Hristu ima prezriv stav.

Iako je Hristos na zemlji u stanju da deluje u ime Samog Boga, On ne dolazi s namerom da svim ljudima pokaže Svoju sliku u telu. On ne dolazi zato da bi Ga svi ljudi videli; On dolazi da bi omogućio čoveku da ga vodi Njegova ruka, a čovek time ulazi u novo doba. Uloga Hristovog tela je radi dela Samoga Boga, odnosno, radi Božjeg dela u telu, a ne da bi omogućio čoveku da u potpunosti shvati suštinu Njegovog tela. Bez obzira na to kako On deluje, ništa što On čini ne prevazilazi ono što je moguće postići telom. Bez obzira na to kako On deluje, On to čini u telu sa normalnom ljudskošću, a čoveku ne otkriva u potpunosti pravo lice Božje. Osim toga, Njegovo delo u telu nikada nije tako natprirodno ili neprocenjivo kao što čovek zamišlja. Iako Hristos predstavlja Samoga Boga u telu i lično izvršava delo koje Sȃm Bog treba da obavi, On ne poriče postojanje Boga na nebesima, niti objavljuje Svoja dela na sva zvona. Umesto toga, On ostaje skriven, ponizno u Svom telu. Za razliku od Hrista, oni koji lažno tvrde da su hristos ne poseduju Njegove osobine. Kada se postavi spram nadmene i samouzvišene naravi tih lažnih hristosa, postaje očigledno od kakvog je tela zaista sazdan Hristos. Što je neko lažniji hristos, to se više razmeće, i više je u stanju da čini znamenja i čuda ne bi li obmanuo čoveka. Lažni hristosi nemaju osobine Božje; Hristos nije ukaljan nijednim elementom koji pripada lažnim hristosima. Bog se ovaploćuje jedino da bi dovršio delo tela, a ne samo da bi ljudima omogućio da Ga vide. Umesto toga, On dozvoljava da Njegovo delo potkrepi Njegov identitet, i dozvoljava da ono što On otkriva svedoči o Njegovoj suštini. Njegova suština nije bez osnova; Njegov identitet nije dograbila Njegova ruka; određen je Njegovim delom i Njegovom suštinom. Iako On ima suštinu Samoga Boga i sposoban je da obavlja delo Samoga Boga, On je, ipak, i dalje telo, za razliku od Duha. On nije Bog sa osobinama Duha; On je Bog sa telesnom ljušturom. Prema tome, koliko god da je On normalan i slab, i kako god da traži volju Boga Oca, Njegovo božanstvo je nepobitno. Unutar ovaploćenog Boga postoji ne samo normalna ljudskost i njene slabosti; još više postoje i čudesnost i nedokučivost Njegovog božanstva, kao i sva Njegova dela u telu. Dakle, u Hristu istinski postoje i ljudskost i božanstvo, i to ni najmanje ne predstavlja nešto prazno ili natprirodno. On dolazi na zemlju sa prvenstvenim ciljem da obavi delo; da bi obavio delo na zemlji od suštinske je važnosti da poseduje normalnu ljudskost; u suprotnom, ma kolika bila sila Njegovog božanstva, njena prvobitna uloga se ne može dobro iskoristiti. Iako je Njegova ljudskost od velike važnosti, to nije Njegova suština. Njegova suština je božanstvo; stoga, trenutak u kome On počne da vrši Svoju službu na zemlji jeste trenutak kada On počinje da izražava biće Svog božanstva. Njegova ljudskost postoji isključivo da bi podržala normalan život Njegovog tela, kako bi Njegovo božanstvo moglo da u telu normalno obavlja delo; božanstvo u potpunosti usmerava Njegovo delo. Nakon što On dovrši Svoje delo, Njegova će služba već biti ispunjena. Ono što čovek treba da zna jeste Njegovo celokupno delo, a kroz Svoje delo On omogućava čoveku da Ga spozna. Tokom Svog dela, On uzima biće Svog božanstva i izražava ga u potpunosti – bez primesa naravi ljudskosti, ili primesa misli i čovekovog bića. Kada bude došlo vreme u kome je sva Njegova služba okončana, On će već savršeno i potpuno izraziti narav koju treba da izrazi. Njegovo delo ne rukovodi se uputstvima nijednog čoveka; i izražavanje Njegove naravi je sasvim slobodno, ne kontroliše ga um niti ga obrađuje misao, već se otkriva prirodno. Ovo je nešto što nijedan čovek ne može postići. Čak i ako je okruženje surovo ili su uslovi nepovoljni, On je u stanju da izrazi Svoju narav u odgovarajuće vreme. Onaj koji jeste Hristos izražava biće Hristovo, dok oni koji to nisu ne poseduju Hristovu narav. Prema tome, čak i ako Mu se svi opiru ili imaju predstave o Njemu, niko na osnovu čovekovih predstava ne može poreći da je narav koju izražava Hristos ona od Boga. Svi oni koji istinskim srcem tragaju za Hristom ili namerno traže Boga, priznaće da je On Hristos na osnovu izraza Njegovog božanstva. Nikada ne bi poricali Hrista na osnovu ijednog Njegovog aspekta koji nije u skladu sa čovekovim predstavama. Iako je čovek veoma glup, svi tačno znaju šta proističe iz volje čoveka, a šta potiče od Boga. Samo je reč o tome da se mnogi ljudi svesno opiru Hristu zbog svojih namera. Da nije toga, tada nijedan čovek ne bi imao razloga da poriče postojanje Hrista, jer božanstvo koje je Hristos izrazio zaista postoji, a Njegovo se delo može videti golim okom.

Hristovo delo i izraz određuju Njegovu suštinu. Ono što mu je povereno On je u stanju da dovrši istinskim srcem. U stanju je da istinskim srcem obožava Boga na nebesima, i da istinskim srcem traži volju Boga Oca. Sve to je određeno Njegovom suštinom. Baš kao što je i Njegovo prirodno otkrivenje određeno Njegovom suštinom; Ja ovo nazivam Njegovim „prirodnim otkrivenjem” zato što Njegov izraz nije imitacija, niti rezultat obrazovanja od strane ljudi, niti rezultat višegodišnjeg kultivisanja od strane ljudi. On to nije naučio niti je Sebe time ukrasio; već Mu je to svojstveno. Čovek može poricati Njegovo delo, Njegov izraz, Njegovu ljudskost i ceo život Njegove normalne ljudskosti, ali niko ne može poreći da On istinskim srcem obožava Boga na nebesima; niko ne može poreći da je On došao da ispuni volju Oca nebeskog i niko ne može poreći ozbiljnost s kojom On traži Boga Oca. Iako Njegova slika nije ugodna čulima, Njegov govor ne poseduje notu izuzetnosti, a Njegovo delo ne potresa zemlju i ne pomera nebo onako kako to čovek zamišlja, On je zaista Hristos, koji istinskim srcem ispunjava volju Oca nebeskog, potpuno se pokorava Ocu nebeskom i pokoran je do smrti. To je zato jer je Njegova suština suština Hristova. Čoveku je teško da poveruje u ovu istinu, ali to jeste činjenica. Nakon što Hristova služba bude potpuno ispunjena, čovek će iz Njegovog dela moći da vidi da Njegova narav i Njegovo biće predstavljaju narav i biće Boga na nebesima. U to vreme, sumiranjem celokupnog Njegovog dela čovek može potvrditi da je On zaista telo postalo od Reči, a ne isto što i čovek od krvi i mesa. Svaki korak Hristovog dela na zemlji ima svoj reprezentativni značaj, međutim, čovek koji doživljava svaki korak sadašnjeg dela nije u stanju da jasno sagleda značaj Njegovog dela. To naročito važi za nekoliko koraka dela koje je Bog obavio u Svom drugom ovaploćenju. Većina onih koji su samo čuli ili videli Hristove reči, a koji Ga nikad nisu videli, nemaju nikakve predstave o Njegovom delu; oni koji su videli Hrista i čuli Njegove reči, i doživeli Njegovo delo, teško prihvataju Njegovo delo. Nije li to zato što izgled i normalna ljudskost Hrista nisu po ukusu čoveka? Oni koji budu prihvatili Njegovo delo nakon što je Hristos otišao neće imati takve poteškoće, jer oni samo prihvataju Njegovo delo i ne dolaze u dodir sa Hristovom normalnom ljudskošću. Ljudi nisu u stanju da odbace svoje predstave o Bogu i umesto toga Ga intenzivno proučavaju; ovo je zbog činjenice da su ljudi usredsređeni samo na Njegov izgled i nisu u stanju da prepoznaju Njegovu suštinu na osnovu Njegovog dela i Njegovih reči. Ako čovek zatvori oči pred pojavom Hrista ili izbegava da raspravlja o ljudskosti Hrista, i govori samo o Njegovom božanstvu, čije su delo i reči nedostižni svakom čoveku, tada će se čovekove predstave prepoloviti, čak i do te mere da će sve čovekove poteškoće biti rešene.

Onaj koji je ovaploćeni Bog poseduje suštinu Božju i Onaj koji je ovaploćeni Bog poseduje izraz Božji. Pošto se Bog ovaplotio, On donosi sa Sobom delo koje namerava da učini, a budući da je ovaploćeni Bog, On izražava ono što On jeste i u stanju je da čoveku donese istinu, da mu podari život i pokaže mu put. Telo koje nema Božju suštinu zasigurno nije ovaploćeni Bog; u to nema nikakve sumnje. Ako čovek namerava da ispita da li je to Božje ovaploćeno telo, on to mora da ustanovi na osnovu naravi koju On izražava i na osnovu reči koje On izgovara. Drugim rečima, da bi ustanovio da li se radi o Božjem ovaploćenom telu ili ne, i da li je to istiniti put ili nije, čovek to mora da razabere na osnovu Njegove suštine. Prema tome, ključ za to da li je ili nije u pitanju ovaploćeno telo Božje leži u Njegovoj suštini (Njegovom delu, Njegovim rečima, Njegovoj naravi i mnogim drugim aspektima), a ne u Njegovom spoljašnjem izgledu. Ako čovek ispituje samo Njegov spoljašnji izgled, i usled toga previdi Njegovu suštinu, to pokazuje da je čovek glup i neuk. Spoljašnji izgled ne može da odredi suštinu; uz to, delo Božje se nikada ne može uskladiti sa čovekovim predstavama. Zar Isusov spoljašnji izgled nije bio u suprotnosti sa čovekovim predstavama? Nisu li Njegov lik i odeća bili nemoćni da prikažu Njegov pravi identitet? Zar se fariseji u ono vreme nisu usprotivili Isusu upravo zato što su gledali samo Njegovu spoljašnjost, a nisu savesno prihvatali reči iz Njegovih usta? Nadam se da niko od braće i sestara koji traže Božju pojavu neće ponoviti ovu istorijsku tragediju i da neće postati fariseji savremenog doba i ponovo prikovati Boga za krst. Treba pažljivo da razmislite o tome kako da dočekate povratak Boga i treba da ste načisto s tim kako da budete neko ko se pokorava istini. To je odgovornost svakoga ko čeka da se Isus vrati jašući na oblaku. Treba da razbistrimo svoje duhovne oči i da ne zaglibimo u reči mašte. Treba da razmišljamo o realističnom delu Božjem i da osmotrimo praktičnu stranu Boga. Nemojte se zanositi niti prepuštati maštarijama, neprestano se nadajući da će se Gospod Isus iznenada spustiti među vas na oblaku i povesti vas – vas koji Ga nikada niste poznavali niti videli i koji ne znate kako da sledite volju Njegovu. Bolje je razmišljati o nekim realnijim stvarima!

– „Reč”, tom I, „Božja pojava i delo”, „Predgovor”

Svakodnevne reči Božje  Odlomak 111

Ovaploćeni Bog se ne prikazuje svim stvorenim bićima, već samo onom delu ljudi koji Ga slede tokom ovog perioda, kada On lično obavlja Svoje delo. On se ovaplotio samo zato da bi dovršio jednu etapu Svog dela, a ne zato da bi čoveku pokazao Svoj lik. Svoje delo, međutim, On Sȃm mora da obavi, te je stoga nužno da On to učini u telu. Kad ovo delo bude dovršeno, On će otići iz sveta ljudi; On ne može dugo da ostane među ljudima da ne bi ometao buduće delo. Ono što On ispoljava mnoštvu naroda samo su Njegova pravedna narav i sva Njegova dela, a ne lik dva Njegova ovaploćenja, jer lik Božji može da se otkrije samo kroz Njegovu narav i ne može se zameniti likom Njegovog ovaploćenog tela. Lik Njegovog tela se otkriva samo ograničenom broju ljudi, samo onima koji Ga slede dok Svoje delo obavlja u telu. Zbog toga se delo koje On sada obavlja izvršava u tajnosti. Na primer, Isus se otkrio Jevrejima samo kada je obavljao Svoje delo i nikad se nije javno otkrio nijednom drugom narodu. Stoga je On, čim je dovršio Svoje delo, odmah otišao iz ljudskog sveta i nije ostao u njemu; nakon toga, Njegovo delo je neposredno nastavio da obavlja Sveti Duh, a ne On, lik čoveka koji se ispoljio ljudima. Kad delo ovaploćenog Boga bude potpuno dovršeno, On će otići iz sveta smrtnika i nikad više neće obavljati nijedno delo slično onome koje je obavljao dok je boravio u telu. Nakon toga će celokupno delo obavljati neposredno Sveti Duh. Tokom ovog perioda, čovek će jedva biti u stanju da vidi lik Njegovog ovaploćenog tela; On se ljudima uopšte neće ispoljiti, već će ostati zauvek skriven. Delo ovaploćenog Boga vremenski je ograničeno. Ono se obavlja u određenom dobu, periodu, u određenoj zamlji i među određenim ljudima. Ovo delo predstavlja samo delo tokom perioda Božjeg ovaploćenja. Ono je reprezentativno za jedno doba i predstavlja delo Duha Božjeg u jednom određenom dobu, a ne celokupno delo Duha Božjeg. Stoga se lik ovaploćenog Boga neće ispoljiti mnoštvu naroda. Ono što se ispoljava mnoštvu naroda jesu Božja pravednost i celokupna Njegova narav, a ne lik dva Njegova ovaploćenja. Ljudima se ne ispoljava jedan jedini lik, niti kombinacija dva Njegova lika. Stoga je nužno da ovaploćeno Božje telo napusti zemlju po okončanju dela koje On treba da obavi, jer On dolazi samo da bi dovršio delo koje treba da dovrši, a ne da bi Svoj lik otkrio ljudima. Mada je značaj ovaploćenja već dokazan time što se Bog dva puta ovaplotio, On se ipak neće otvoreno prikazati nijednom narodu koji Ga nikad ranije nije video. Isus se Jevrejima nikad više neće ispoljiti kao Sunce pravednosti, niti će stajati na Maslinskoj gori i ispoljiti se mnoštvu naroda; sve što su Jevreji videli jeste portret Isusa tokom Njegovog boravka u Judeji. To je zato što se Isusovo delo u Njegovom ovaploćenju dovršilo pre dve hiljade godina; On se neće vraćati u Judeju u liku Jevrejina, a još manje će se u liku Jevrejina ispoljiti nekom od neznabožačkih naroda, zato što je lik ovaploćenog Isusa samo lik Jevrejina, a ne lik Sina čovečijeg kojeg je video Jovan. Mada je svojim sledbenicima obećao da će ponovo doći, Isus se neće u liku Jevrejina jednostavno ispoljiti svim pripadnicima neznabožačkih naroda. Vi treba da znate da delom ovaploćenog Boga treba da otpočne novo doba. Ovo je delo ograničeno na period od nekoliko godina i On ne može da dovrši celokupno delo Duha Božjeg, baš kao što je Isus u liku Jevrejina mogao da Božji lik predstavlja samo dok je obavljao Svoje delo u Judeji i kao što je mogao da obavi samo delo raspeća. Tokom perioda dok je bio ovaploćen, Isus nije mogao da obavi delo okončanja doba ili uništenja čovečanstva. Stoga se On, nakon što je razapet na krst i time dovršio Svoje delo, uspeo do najvećih visina i zauvek se skrio od čoveka. Od tada pa nadalje, niko od onih odanih vernika iz neznabožačkih naroda nije mogao da ugleda ispoljavanje Gospoda Isusa, već samo Njegov portret koji su zalepili na zid. To je samo ljudskom rukom nacrtan portret, a ne lik Boga kako se On ispoljava čoveku. Bog se neće otvoreno ispoljiti mnoštvu naroda u liku Svoja dva ovaploćenja. Delo koje On obavlja među ljudima ima za cilj da im omogući da razumeju Njegovu narav. Sve se to čoveku otkriva posredstvom dela u različitim dobima; ostvaruje se kroz narav koju je On obznanio i delo koje je učinio, a ne kroz ispoljavanje Isusa. To znači da se lik Božji čoveku ne obznanjuje kroz Njegov ovaploćeni lik, već pre kroz delo koje obavlja ovaploćeni Bog, koji poseduje i lik i obličje; a kroz Njegovo delo ispoljava se Njegov lik i obznanjuje narav Njegova. U tome je značaj dela koje On želi da obavi u telu.

Kada delo dva Božja ovaploćenja bude privedeno kraju, On će svoju pravednu narav početi da ispoljava među svim neznabožačkim narodima, omogućavajući mnoštvu naroda da vide Njegov lik. On će otkriti Svoju narav i na taj način otkriti ishode različitih kategorija ljudi, čime će okončati celokupno staro doba. Razlog zbog kojeg se Njegovo delo u telu ne prostire na velikom području (baš kao što je Isus svoje delo obavljao samo u Judeji, a Ja ga danas samo među vama obavljam) leži u činjenici da Njegovo delo u telu ima svoje okvire i granice. Svoje delo u liku običnog i normalnog ljudskog tela On obavlja samo kratkotrajno; On ovo ovaploćeno telo ne koristi da bi obavljao delo večnosti, niti delo pojavljivanja mnoštvu neznabožačkih naroda. Delo u telu može biti ograničeno samo po obimu (kao što je delovanje samo u Judeji ili samo među vama), da bi se zatim, delovanjem unutar ovih granica, obim tog dela mogao proširiti. Naravno, ovo delo širenja treba neposredno da izvrši Njegov Duh, što znači da ono tada više neće predstavljati delo Njegovog ovaploćenog tela. Jer, delo koje se obavlja u telu ima granice i ne proteže se do svih uglova vaseljene – to nije moguće ostvariti. Delovanjem u telu, Njegov Duh obavlja delo koje tek sledi. Prema tome, delo koje se obavlja u telu ima karakter inauguracije koja se obavlja unutar određenih granica; nakon toga, Njegov Duh je taj koji nastavlja da obavlja to delo, čineći to u proširenom obimu.

– „Reč”, tom I, „Božja pojava i delo”, „Tajna ovaploćenja (2)”

Svakodnevne reči Božje  Odlomak 112

Bog na zemlju dolazi samo da bi predvodio jedno doba; sve što On želi jeste da započne novo doba i da staro doba privede kraju. On ne dolazi da bi na zemlji proživeo čovekov životni vek, da bi lično iskusio životne radosti i tuge ljudskog sveta, niti da bi Svojom rukom usavršio određenu osobu ili da bi je lično posmatrao dok raste. To nije Njegovo delo; Njegovo delo sastoji se samo u otpočinjanju novog i okončanju starog doba. Drugim rečima, On će lično započeti novo doba, lično će staro doba privesti kraju i poraziće Sotonu tako što će Svoje delo lično obaviti. Svaki put kada On lično obavlja svoje delo, to je kao da nogom stupa na bojno polje. On najpre pobeđuje svet i nadvladava Sotonu dok boravi u telu; On zadobija svu slavu i skida veo sa celokupnog dela u trajanju od dve hiljade godina, čineći da svi ljudi na zemlji dobiju pravi put kojim će koračati i život koji će u miru i radosti proživeti. Bog, međutim, ne može dugo da živi sa čovekom na zemlji, jer Bog je Bog i On se, na kraju krajeva, razlikuje od čoveka. On ne može da živi životom normalne osobe, to jest, ne može da živi na zemlji kao osoba koja je krajnje obična, jer On poseduje tek mali segment normalne ljudskosti normalnog čoveka, kako bi održavao svoj ljudski život. Drugim rečima, kako bi Bog mogao da zasnuje porodicu, da izgradi karijeru i da na zemlji ima i odgaja decu? Zar se On time ne bi osramotio? To što je On obdaren normalnom ljudskošću ima za cilj samo to da Svoje delo obavi na normalan način, a ne da bi mogao da ima porodicu i karijeru kao normalan čovek. Njegov normalan razum, normalne misli, normalna ishrana i odevanje Njegovog tela, dovoljan su dokaz da On poseduje normalnu ljudskost; nema potrebe da On osniva porodicu ili da pravi karijeru kako bi dokazao da je opremljen normalnom ljudskošću. To bi bilo potpuno suvišno! Božji dolazak na zemlju je ovaploćena Reč; On čoveku naprosto dopušta da razume Njegovu Reč i da vidi Njegovu Reč, to jest, dozvoljava čoveku da vidi delo koje obavlja telo. Njegova namera nije da se ljudi na određeni način ophode prema Njegovom telu, već samo da čovek bude do kraja pokoran, odnosno, da se pokori svim rečima koje izlaze iz Njegovih usta, i da se potčini svim delima koja On obavlja. On u telu samo obavlja Svoje delo; On ne traži namerno od čoveka da uzdiže veličinu i svetost Njegovog tela, već umesto toga čoveku pokazuje mudrost Svog dela i sav autoritet kojim raspolaže. Stoga On, iako poseduje izuzetnu ljudskost, ne daje nikakve objave, već se usredsređuje samo na delo koje treba da obavi. Vi treba da znate zbog čega se Bog ovaplotio, a ipak ne objavljuje Svoju normalnu ljudskost niti o njoj svedoči, već umesto toga naprosto obavlja delo koje namerava da obavi. Vi, dakle od ovaploćenog Boga možete da vidite samo ono božansko u Njemu; to je zato što On nikad ne objavljuje ono što je u Njemu ljudsko i što bi čovek mogao da oponaša. Jedino kad predvodi ljude, čovek govori o onome što on kao čovek jeste, s ciljem da što lakše zadobije njihovo poverenje i divljenje, te da tako postane njihov vođa. Nasuprot tome, Bog čoveka osvaja isključivo Svojim delom (to jest, delom koje je čoveku nedostižno); pritom Mu je potpuno nebitno da li Mu se čovek divi, i ne pokušava da ga privoli da Njega obožava. Sve što On čini jeste da u čoveka usadi osećaj bogobojažljivosti ili osećaj Svoje nedokučivosti. Nema potrebe da Bog navodi čoveka da Mu se divi; sve što Njemu treba jeste da Ga se čovek boji nakon što bude svedok Njegove naravi. Delo koje Bog obavlja Njegovo je sopstveno delo; to delo čovek ne može da postigne, niti može da ga obavi umesto Njega. Jedino Sȃm Bog može da obavi Svoje delo i da uvede novo doba, kako bi ljude poveo u nov život. Delo koje On obavlja ima za cilj da čoveku omogući da dođe u posed novog načina života i da zakorači u novo doba. Preostali deo posla predaje se onima s normalnom ljudskošću kojima se drugi dive. Stoga je Bog, u Dobu blagodati, delo od dve hiljade godina dovršio za samo tri i po, od ukupno trideset i tri godine koliko je proveo u telu. Kad dođe na Zemlju da obavi Svoje delo, Bog delo od dve hiljade godina, odnosno delo čitavog jednog doba, uvek dovrši u najkraćem mogućem periodu, od svega nekoliko godina. On sa Svojim delom ne odugovlači, niti ga odlaže; On Svoje višegodišnje delo naprosto sažima, tako da može da ga dovrši za svega nekoliko kratkih godina. To je zato što delo koje On lično obavlja ima isključivo za cilj da otvori nove izlaze i da predvodi novo doba.

– „Reč”, tom I, „Božja pojava i delo”, „Tajna ovaploćenja (2)”

Svakodnevne reči Božje  Odlomak 113

Kad obavlja Svoje delo, Bog ne dolazi da bi se angažovao u bilo kakvoj izgradnji ili pokretu, već da bi izvršio Svoju službu. Svako Njegovo ovaploćenje ima za cilj samo ostvarenje jedne etape dela i pokretanje novog doba. Sada je nastupilo Doba carstva, kao i obuka carstva. Ova etapa dela ne predstavlja čovekovo delo, niti za cilj ima da radi čoveka se sastoji u radu na čoveku do određenog stepena, već njome treba samo da se dovrši jedan deo Božjeg dela. To što On čini nije delo čoveka i nema za cilj da radi čoveka do postizanje određenog rezultata u radu na čoveku pre nego što napusti zemlju; cilj je da se izvrši Njegova služba i dovrši delo koje On treba da učini, koje se sastoji u stvaranju odgovarajućeg uređenja za Njegovo delo na zemlji, čime On stiče slavu. Delo ovaploćenog Boga razlikuje se od dela koje obavljaju ljudi upotrebljeni od Svetog Duha. Kad Bog dođe da obavi Svoje delo na zemlji, Njega samo zanima kako da izvrši Svoju službu. Što se tiče svih ostalih stvari koje nisu povezane s Njegovom službom, On u njima gotovo da i ne učestvuje, do te mere da se čak pravi da ih ne vidi. On naprosto obavlja delo koje treba da obavi, a ponajmanje se brine za posao koji treba da uradi čovek. Delo koje On obavlja jeste samo ono delo koje se odnosi na doba u kojem se On nalazi i na službu koju treba da izvrši, a sve ostale stvari kao da su izvan Njegovog delokruga. On Sebe dodatno ne oprema osnovnim znanjima o tome kako da s ljudima živi kao jedan od njih, niti dodatno uči veštine opštenja s ljudima, niti se oprema ičim drugim što bi čoveku bilo razumljivo. Sve što čovek treba da poseduje Njega se uopšte ne tiče i On naprosto obavlja posao koji je dužan da obavi. Stoga je ovaploćeni Bog, sa čovekove tačke gledišta, toliko manjkav da čak i ne obraća pažnju na mnoge stvari koje čovek treba da poseduje, niti te stvari razume. Reklo bi se da stvari kao što su opšte znanje o životu, te načela kojima se reguliše lično ponašanje i interakcije sa drugima, nemaju s Njim nikakve veze. Ti, međutim, kod ovaploćenog Boga naprosto ne možeš da osetiš ni najmanji nagoveštaj abnormalnosti. Drugim rečima, Njegova ljudskost je tu isključivo radi održavanja Njegovog života kao normalne osobe i normalnog rasuđivanja Njegovog mozga, što Mu daje sposobnost da razlikuje ispravno od pogrešnog. Međutim, On nije opremljen ničim drugim, od svega što bi trebalo da poseduje isključivo čovek (odnosno, stvorena bića). Bog se ovaploćuje samo zato da bi izvršio Svoju sopstvenu službu. Njegovo je delo usmereno na čitavo doba – ne na jednu određenu osobu niti mesto, već na celu vaseljenu. To je smer Njegovog dela i načelo po kojem On deluje. To niko ne može da promeni i čovek u to ni na koji način ne može da se uključi. Prilikom svakog Svog ovaploćenja, On sa sobom donosi delo tog doba i nema nameru da sa čovekom živi dvadeset, trideset, četrdeset, pa čak i sedamdeset ili osamdeset godina da bi Ga čovek bolje razumeo i stekao bolji uvid o Njemu. Za tim nema nikakve potrebe! To ni na koji način ne bi produbilo čovekova znanja o suštinskoj naravi Božjoj, već bi samo učvrstilo njegove predstave i dovelo do fosilizacije čovekovih predstava i misli. Zbog toga je neophodno da svi razumete šta je delo ovaploćenog Boga. Vi svakako ne možete da ne razumete reči koje sam vam saopštio: „Ja nisam došao da bih iskusio život normalnog ljudskog bića”? Zar ste zaboravili reči: „Bog dolazi na zemlju ne zato da bi živeo životom normalnog čoveka”? Vi ne razumete svrhu Božjeg ovaploćenja, niti vam je poznato značenje pitanja: „Kako bi Bog mogao da dođe na zemlju s namerom da iskusi život stvorenog bića?” Bog na zemlju dolazi samo da bi dovršio Svoje delo i stoga je Njegovo delo na zemlji kratkog veka. On dolazi na zemlju ne s namerom da Duha Božjeg natera da Njegovo telo od krvi i mesa odgoji u nadmoćnog čoveka koji će predvoditi crkvu. Kad Bog dođe na zemlju, to je Reč koja se ovaploćuje; čovek, međutim, ne poznaje Njegovo delo i na silu Mu pripisuje neke stvari. Ali vi svi treba da shvatite da je Bog Reč koja se ovaploćuje, a ne telo od krvi i mesa koje je Sveti Duh odgojio da bi jedno vreme igralo ulogu Boga. Sȃm Bog nije produkt odgoja, već je Reč koja se ovaploćuje, i On danas zvanično obavlja Svoje delo među svima vama. Svi znate i priznajete da je Božje ovaploćenje činjenična istina, ali se ipak ponašate kao da je razumete. Niste u stanju da išta dokučite, počev od dela ovaploćenog Boga, pa sve do značaja i suštine Njegovog ovaploćenja, već samo sledite druge u olakom recitovanju napamet naučenih reči. Verujete li da je ovaploćeni Bog onakav kakvim Ga zamišljate?

– „Reč”, tom I, „Božja pojava i delo”, „Tajna ovaploćenja (3)”

Svakodnevne reči Božje  Odlomak 114

Bog se ovaploćuje samo zato da bi predvodio dato doba i započeo novo delo. Neophodno je da ovo razumete. To se umnogome razlikuje od funkcije čoveka i to dvoje se ne može u jednom dahu pominjati. Čoveka treba jedno duže vreme odgajati i usavršavati da bi mogao da se upotrebi za obavljanje posla, pri čemu je neophodno da on poseduje ljudskost naročito visokog reda. Čovek ne samo što mora biti u stanju da očuva osećaj normalne ljudskosti, već mora još i da razume mnoga načela i pravila kojima se reguliše njegovo ponašanje u odnosu na druge i, povrh toga, mora još više da se posveti proučavanju ljudske mudrosti i moralnog znanja. To je ono čime čovek treba da bude opremljen. To, međutim, ne važi za ovaploćenog Boga, jer Njegovo delo niti predstavlja čoveka niti je delo čoveka; pre će biti da je ono neposredan izraz Njegovog bića i neposredna primena dela koje On treba da obavi. (Njegovo delo se, naravno, ne obavlja slučajno niti nasumično, već u odgovarajuće vreme, i započinje onda kad dođe vreme da se izvrši Njegova služba.) On ne učestvuje u čovekovom životu i radu; to jest, Njegova ljudskost nije opremljena ničim od toga (mada to ne utiče na Njegovo delo). On Svoju službu izvršava samo onda kad Mu za to dođe vreme; ma kakav da je Njegov status, On jednostavno ubrzava sa poslom koji treba da obavi. Šta god da čovek zna o Njemu i ma kakvo da je čovekovo mišljenje o Njemu, to nimalo ne utiče na Njegovo delo. Primera radi, kad je Isus obavljao Svoje delo, niko nije znao ko je On tačno, ali je On naprosto brzo odmicao sa Svojim poslom. Ništa od ovoga nije Ga omelo u obavljanju dela koje je trebalo da učini. Zato On isprva nije ispovedao niti objavljivao Svoj identitet, već je samo navodio ljude da Ga slede. Ovo, naravno, nije bila samo Božja poniznost, već i način na koji je Bog delovao u telu. Jedino je na taj način i mogao da radi, jer čovek nikako nije mogao da Ga golim okom prepozna. A čak i da Ga je prepoznao, ne bi mogao da Mu pomogne u obavljanju Njegovog dela. Nadalje, On se nije ovaplotio zato da bi čovek upoznao Njegovo telo, već da bi obavio Svoje delo i izvršio Svoju službu. Stoga On nije pridavao nikakav značaj objavljivanju Svog identiteta. Nakon što je On dovršio sav posao koji je trebalo da obavi, čoveku se prirodno razjasnio celokupan Njegov identitet i status. Ovaploćeni Bog ćuti i nikad ništa ne objavljuje. On ne obraća pažnju ni na čoveka, ni na to kako čovek uspeva da Ga sledi, već samo ubrzano napreduje u vršenju Svoje službe i obavljanju dela koje treba da obavi. Niko nije u stanju da Njegovom delu stane na put. Kad dođe vreme da Svoje delo dovrši, ono će bez ijedne greške biti dovršeno i privedeno kraju, i to niko ne može da preinači. Tek pošto On, dovršivši Svoje delo, ode od čoveka, čovek će razumeti delo koje je obavio, mada mu ono još uvek neće u celosti biti jasno. I mnogo će vremena proteći dok čovek u potpunosti ne shvati prvobitne namere s kojima je On Svoje delo obavio. Drugim rečima, delo koje pripada dobu ovaploćenog Boga deli se na dva dela. Jedan deo se sastoji od posla koji obavlja ovaploćeno telo Samog Boga i reči koje ovaploćeno telo Samog Boga izgovara. Nakon što služba Njegovog tela bude u celosti izvršena, preostali deo posla obavljaju oni koje Sveti Duh upotrebljava. Upravo u tom trenutku čovek treba da ispuni svoju funkciju, jer je Bog već otvorio put kojim sȃm čovek treba da korača. Drugim rečima, ovaploćeni Bog obavlja jedan deo posla, da bi taj posao zatim preuzeli Sveti Duh i oni koje Sveti Duh upotrebljava. Prema tome, čovek treba da zna od čega se sastoji delo koje u ovoj etapi prvenstveno obavlja ovaploćeni Bog i mora tačno da razume značenje Božjeg ovaploćenja i posla koji On treba da obavi, a ne da pred Boga postavlja zahteve nalik zahtevima koji se postavljaju pred ljude. U tome je čovekova greška, njegova predstava i, ponajviše, njegovo buntovništvo.

Bog se ne ovaploćuje s namerom da čoveku omogući da upozna Njegovo telo, niti da mu pruži priliku da uoči razlike između tela ovaploćenog Boga i čovečijeg tela; uz to, Bog se ne ovaploćuje da bi ojačao čovekovu moć rasuđivanja, a još manje to čini s namerom da čoveku omogući da se klanja telu ovaploćenog Boga, čime bi stekao veliku slavu. Ništa od ovoga nije namera Boga koji se ovaploćuje. Bog se ne ovaploćuje ni zato da bi čoveka osudio, ni da bi ga namerno razotkrio, niti da bi mu otežao život. Ništa od toga nije namera Božja. Svako Božje ovaploćenje neizbežna je forma Njegovog dela. On postupa na način na koji postupa zarad Svog uzvišenijeg dela i uzvišenijeg upravljanja, a ne iz razloga koje čovek zamišlja. Bog dolazi na zemlju samo kad Njegovo delo to zahteva i samo kad je to neophodno. On ne dolazi na zemlju s namerom da samo razgleda unaokolo, već da obavi posao koji treba da uradi. Zašto bi On inače preuzimao na Sebe tako teško breme i tako velike rizike da bi taj posao obavio? Bog se ovaploćuje samo kad je na to primoran i uvek sa jedinstvenim značajem. Kad bi se svrha Njegovog ovaploćenja sastojala samo u tome da ljudima omogući da Ga vide i da tako prošire svoje vidike, onda On, sasvim sigurno, nikad ne bi tako olako zalazio među ljude. On dolazi na zemlju radi Svog upravljanja i Svog uzvišenijeg dela, te da bi mogao da zadobije što veći deo čovečanstva. On dolazi da bi predstavljao dato doba i da bi porazio Sotonu, a i u telo se zaodeva da bi Sotonu porazio. Štaviše, On dolazi da bi čitav ljudski rod usmerio kako da živi svoj život. Sve se ovo tiče Njegovog upravljanja, a tiče se i rada čitave vaseljene. Ako bi se svrha Božjeg ovaploćenja sastojala samo u tome da čoveku omogući da upozna Njegovo telo i da ljudima otvori oči, zašto On onda ne bi proputovao kroz sve zemlje sveta? Zar to za Njega ne bi bilo krajnje jednostavno? Ali On to nije učinio, već je odabrao pogodno mesto gde će se nastaniti i započeti delo koje treba da obavi. Sȃmo ovo telo je od velikog značaja. On predstavlja čitavo doba i ujedno obavlja delo čitavog doba; On prethodno doba privodi kraju i ujedno započinje novo doba. Sve su ovo važne stvari koje se tiču Božjeg upravljanja i u svemu tome se ogleda značaj jedne etape dela, zbog čijeg izvršenja Bog dolazi na zemlju.

Spasavanje čoveka od strane Boga se ne sprovodi neposredno posredstvom Duha, niti uz identitet Duha, jer Njegov Duh čovek ne može da dodirne ni da vidi, a čovek ne može ni da Mu se približi. Da je On čoveka pokušao da spase neposredno kao Duh, čovek ne bi bio u stanju da primi Njegovo spasenje. Da se Bog nije zaodenuo spoljašnjim oblikom stvorenog ljudskog bića, čovek ni na koji način ne bi mogao da primi ovo spasenje. Jer, apsolutno ne postoji način da Mu čovek priđe, baš kao što niko nije mogao da se približi Jahveovom oblaku. Jedino postajući stvoreno ljudsko biće, to jest, jedino tako što će Reč Svoju uneti u telo koje će uskoro postati, Bog može Svoju Reč lično da usadi u sve one koji Ga slede. Tek tada čovek može lično da čuje i vidi Njegovu Reč i da ujedno zadobije Njegovu Reč i na taj način bude u potpunosti spasen. Da se Bog nije ovaplotio, niko ko je od krvi i mesa ne bi mogao da dobije tako veliko spasenje, niti bi ijedna osoba bila spasena. Da je Duh Božji delovao neposredno među ljudima, čitav ljudski rod bi bio oboren ili bi ga, pošto nema načina da dođe u kontakt s Bogom, Sotona u celosti zarobio. Prvo ovaploćenje imalo je za cilj da čoveka iskupi od greha, da ga iskupi posredstvom Isusovog tela od krvi i mesa; odnosno, On je čoveka spasao sa krsta, ali su se sotonske iskvarene naravi i dalje zadržale u čoveku. Drugo ovaploćenje ne služi više kao žrtva za greh, već se njime u potpunosti spasavaju oni koji su od greha iskupljeni. To se obavlja kako bi oni kojima su gresi oprošteni mogli da budu oslobođeni od greha i potpuno pročišćeni, kako bi postigli promenu naravi i tako se oslobodili mračnog uticaja Sotone i vratili se pred Božji presto. Jedino na taj način čovek može biti u potpunosti osvećen. Po završetku Doba zakona i sa otpočinjanjem Doba blagodati, Bog je započeo delo spasenja, koje se nastavlja sve do poslednjih dana, tokom kojih On obavlja delo suda ljudskoj rasi i grdnje ljudske rase zbog njenog buntovništva, čime u potpunosti pročišćava ljudski rod. Tek nakon toga će Bog dovršiti Svoje delo spasenja i ući u počinak. Bog se, dakle, tokom tri etape Svog dela, samo dvaput ovaplotio kako bi Svoje delo među ljudima obavio lično. To je zato što samo jedna od tri etape dela podrazumeva usmeravanje ljudi kako da vode svoj život, dok se preostale dve sastoje od dela spasenja. Jedino uz pomoć ovaploćenja, Bog može da živi kraj čoveka, da iskusi stradanje sveta i da živi u normalnom telu od krvi i mesa. Samo na taj način, On može ljude da opskrbi praktičnom Rečju koja im je, kao stvorenim bićima, potrebna. Čovek prima potpuno spasenje od Boga upravo kroz ovaploćenje Božje, a ne direktno s neba, kao odgovor na svoje molitve. Čovek je od krvi i mesa, ni na koji način ne može da vidi Božji Duh, a kamoli da se približi Duhu Njegovom, tako da on može da dođe u dodir samo s telom ovaploćenog Boga. Jedino na taj način čovek može da dokuči celovitu Reč i sve istine i da bude u potpunosti spasen. Drugo ovaploćenje je dovoljno da čoveka oslobodi njegovih grehova i da ga u potpunosti pročisti. Tako će, sa drugim ovaploćenjem, celokupno Božje delo u telu biti privedeno kraju, a značaj Božjeg ovaploćenja biće upotpunjen. U tom trenutku, Božje delo u telu biće u potpunosti dovršeno. Nakon ovog drugog ovaploćenja, On se neće po treći put ovaplotiti zarad Svog dela, jer će celokupno Njegovo upravljanje biti privedeno kraju, ljudi koje je On izabrao biće u celosti zadobijeni ovaploćenjem u poslednjim danima, a čitav će ljudski rod u poslednjim danima biti razvrstan prema vrstama. Bog više neće obavljati delo spasenja, niti će se vraćati u telo zarad obavljanja bilo kog drugog dela.

Rezultati koje je čovek sada ostvario – njegov sadašnji rast, znanje, ljubav, odanost, pokornost i uvid – postignuti su kroz sud reči. To što si u stanju da budeš odan i što čvrsto stojiš na nogama do današnjeg dana, ostvareno je posredstvom reči. Sada čovek vidi da je delo ovaploćenog Boga zaista izvanredno, te da u njemu ima mnogo stvari koje čovek ne može da ostvari, a to su tajne i čuda. Stoga su se mnogi potčinili. Neki se od dana svog rođenja nisu potčinili nijednom ljudskom biću, ali se danas, ugledavši Božje reči, u potpunosti potčinjavaju a da toga nisu ni svesni, i pri tom se ne upuštaju u detaljne analize, niti išta drugo kažu. Ljudski rod je kao pokošen pao pred rečju i ničice leži pod sudom reči. Kad bi se Duh Božji čoveku neposredno obratio, čitav ljudski rod bi se pokorio tom glasu, padajući ničice bez potrebe da Bog Svojim rečima razotkriva čoveka, slično načinu na koji je Pavle pao na zemlju u svetlosti na putu za Damask. Kad bi Bog nastavio da na ovaj način deluje, čovek nikada ne bi mogao da, posredstvom suda reči, spozna svoju iskvarenost i tako postigne spasenje. Samo putem ovaploćenja Bog može lično da donese Svoje reči do uha svakog ljudskog bića, kako bi svi koji imaju uši mogli da čuju reči Njegove i da prihvate Njegovo delo suda posredstvom reči. To je istinski rezultat koji se postiže Njegovom rečju, a ne pojavljivanje Duha od kojeg čoveka obuzima strah. Samo putem ovog praktičnog, a ipak izvanrednog dela, mogu se u potpunosti razotkriti čovekove stare naravi, godinama skrivane duboko u njemu, kako bi čovek mogao da ih prepozna i doživi promenu. Sve ove stvari predstavljaju praktično delo ovaploćenog Boga, u kome On govori i sprovodi sud na krajnje praktičan način, a zatim postiže rezultate suđenja čoveku pomoću reči. U tome je autoritet ovaploćenog Boga i značaj Božjeg ovaploćenja. To je učinjeno da bi se autoritet ovaploćenog Boga otkrio, da bi se otkrili rezultati postignuti delom reči, te da bi se otkrilo da je Duh došao u telesnom obliku i da Svoj autoritet demonstrira kroz suđenje čoveku putem reči. Mada je Njegovo telo ljuštura obične, normalne ljudskosti, upravo rezultati koje Svojim rečima postiže pokazuju čoveku da je On pun autoriteta, da je On Sâm Bog i da su Njegove reči izraz Boga Samoga. Time se čitavom ljudskom rodu pokazuje da je On Sâm Bog, da je On Sâm Bog koji se ovaplotio, da Njega niko ne sme da uvredi i da niko ne može da nadmaši Njegov sud putem reči te da nikakva sila tame ne može da nadjača Njegov autoritet. Sva čovekova pokornost Njemu nastaje zbog tela u kome je On ovaploćen, sve je to zbog Njegovog autoriteta i zbog Njegovog suda putem reči. Delo koje donosi Njegovo ovaploćeno telo je autoritet koji On poseduje. On se ovaploćuje zato što telo takođe može posedovati autoritet, i u stanju je da Svoje delo među ljudima obavi na praktičan način, tako da ono čoveku bude vidljivo i opipljivo. Ovo je delo mnogo praktičnije od dela koje neposredno izvršava Duh Božji, koji ima sav autoritet i čiji su rezultati takođe očigledni. To je zato što Božje ovaploćeno telo može da govori i deluje na praktičan način. Ljuštura Njegovog tela nema nikakav autoritet i čovek može da joj prilazi, dok Njegova suština poseduje autoritet, ali taj autoritet niko ne može da vidi. Dok On govori i deluje, čovek nije u stanju da detektuje postojanje Njegovog autoriteta, što Bogu omogućava da lakše obavi Svoje praktično delo. Celo ovo praktično delo može da donese rezultate. Mada niko od ljudi ne shvata da On poseduje autoritet i ne vidi da niko ne sme da Ga uvredi niti vidi Njegov gnev, On željene rezultate Svojih reči postiže putem Svog, velom obavijenog autoriteta, Svog skrivenog gneva i Svojih reči, koje kazuje otvoreno. Čovek, drugim rečima, biva potpuno ubeđen intonacijom Njegovog glasa, strogošću govora Njegovog i svom mudrošću Njegovih reči. Na taj se način čovek pokorava reči ovaploćenog Boga koji, naizgled, nema nikakav autoritet, čime se ispunjava Božji cilj spasenja čovekovog. Ovo je još jedan vid značaja Njegovog ovaploćenja: da govori na praktičniji način, da dopušta da stvarnost Njegovih reči postigne svoje rezultate u čoveku i omogući čoveku da uoči moć Božje reči. Prema tome, da se ovo delo ne čini posredstvom ovaploćenja, njime se ne bi ostvarili nikakvi rezultati i ono ne bi moglo da grešnim ljudima donese potpuno spasenje. Da se Bog nije ovaplotio, On bi ostao samo Duh, kojeg čovek ne može ni da vidi, ni da Mu pristupi. Pošto je čovek sazdan od tela, on i Bog pripadaju dvama različitim svetovima i drugačiji su po svojoj prirodi. Božji je Duh u neskladu s čovekom, sazdanim od krvi i mesa, te stoga, jednostavno, nema načina da se između njih uspostave odnosi; s druge strane, čovek nije sposoban da se pretvori u duha. Pošto stvari tako stoje, Božji Duh mora da postane stvoreno biće kako bi On mogao da učini Svoje prvobitno delo. Bog može da se uzdigne do najvećih visina, ali i da se ponizi tako što će postati stvoreno ljudsko biće, delovati među ljudima i živeti u njihovom okruženju, dok čovek, sa druge strane, ne može da se uzdigne u visine i postane duh, a još je manje u stanju da siđe na najniže mesto. Upravo zato Bog mora da se ovaploti kako bi obavio Svoje delo. Baš kao što je, tokom prvog ovaploćenja, jedino Božje ovaploćeno telo moglo da iskupi čoveka putem Njegovog raspeća, dok Duh Božiji ni na koji način ne bi mogao zarad čoveka da bude razapet na krst kao žrtva za greh. Bog je mogao da se neposredno ovaploti kako bi zarad čoveka poslužio kao žrtva za greh, ali čovek nije mogao da se neposredno vine u nebo kako bi preuzeo žrtvu za greh, koju je Bog za njega bio pripremio. Pošto je već bilo tako, bilo je jedino moguće zamoliti Boga da nekoliko puta otrči gore-dole između neba i zemlje, umesto da se čovek uznese na nebo zarad spasenja, jer je čovek već bio pao i, povrh toga, prosto nije ni mogao da se uznese na nebo, a još manje da zadobije žrtvu za greh. Stoga je bilo neophodno da Isus siđe među ljude i lično obavi delo koje čovek, jednostavno, nije mogao da izvrši. Svako Božje ovaploćenje izvršeno je iz krajnje nužde. Da je bilo koja od etapa mogla biti izvršena neposredno od strane Duha Božjeg, On se ne bi izlagao pritužbama i poniženju koje sa sobom nosi ovaploćenje.

Bog se ovaplotio zato što predmet Njegovog dela nije duh Sotonin, niti bilo šta što nije od tela, već čovek, koji je od tela i iskvaren od strane Sotone. Upravo stoga što je čovekovo telo iskvareno, Bog je telesnog čoveka učinio predmetom Svog dela; još i više, upravo zato što je čovek predmet iskvarenosti, Bog je izabrao čoveka kao jedini predmet Svog dela, u svim etapama Svog dela spasenja. Čovek je smrtno biće, od krvi je i mesa, a Bog je Jedini koji može da spase čoveka. Stoga, da bi obavio Svoje delo, Bog mora da se ovaploti u telu čije su odlike istovetne čovekovim, kako bi Njegovo delo moglo da ostvari bolje efekte. Bog mora da se ovaploti da bi izvršio Svoje delo, a razlog je upravo to što je čovek sazdan od tela, što nije u stanju da pobedi greh, niti da se liši tela. Mada se suština i identitet ovaploćenog Boga umnogome razlikuju od čovekove suštine i identiteta, Njegova je pojava ipak identična čovekovoj; On nalikuje normalnoj osobi i živi životom normalnog čoveka, tako da oni koji Ga vide ne mogu da raspoznaju nikakve razlike između Njega i normalnog čoveka. Ova normalna pojava i normalna ljudskost Njemu su dovoljne da Svoje božansko delo obavlja u normalnoj ljudskosti. Njegovo telo Mu pomaže da Svoje delo obavlja u normalnoj ljudskosti i da ga obavlja među ljudima, a Njegova normalna ljudskost Mu još i više pomaže da među ljudima obavi delo spasenja. Iako je Njegova normalna ljudskost izazvala mnogo vreve među ljudima, ta vreva nije uticala na normalne efekte Njegovog dela. Ukratko, delo Njegovog normalnog tela od najveće je moguće koristi za čoveka. Iako većina ljudi ne može da prihvati Njegovu normalnu ljudskost, Njegovo delo ipak može da ostvari rezultate, a ti rezultati se postižu zahvaljujući Njegovoj normalnoj ljudskosti. U to nema nikakve sumnje. Od Njegovog dela u telu čovek dobija deset puta više, ili čak nekoliko desetina puta više, nego od predstava koje među ljudima vladaju u vezi s Njegovom normalnom ljudskošću, a Njegovo će delo na kraju progutati sve te predstave. A efekat koji je Njegovim delom ostvaren, odnosno, znanje koje je čovek stekao o Njemu, daleko prevazilazi čovekove predstave o Njemu. Nema načina da se delo koje On obavlja u telu zamisli ili izmeri, jer telo Njegovo nije ni nalik telu ma kog telesnog ljudskog bića; iako je spoljašnji oblik identičan, suština nije ista. Njegovo telo rađa među ljudima mnoge predstave o Bogu, ali ono takođe može čoveku da omogući sticanje mnogih znanja, a može čak i da osvoji svakog čoveka koji poseduje sličan spoljašnji oblik. Jer, On nije samo čovek, već Bog sa spoljašnjim oblikom čoveka, i niko ne može da Ga u potpunosti dokuči, niti razume. Nevidljivog i neopipljivog Boga svi vole i svi Ga pozdravljaju. Ako je Bog samo Duh, za čoveka nevidljiv, čoveku je veoma lako da veruje u Njega. Ljudi mogu da puste mašti na volju i da bilo koji lik, po svom nahođenju, odaberu kao lik Božji, kako bi ugodili sebi i učinili sebe srećnima. Na taj način, ljudi mogu bez imalo ustručavanja da rade sve što se njihovom sopstvenom „Bogu” najviše dopada i što On poželi. Štaviše, oni veruju da niko nije pobožniji ni odaniji „Bogu” od njih, te da su svi drugi samo neznabožački psi, neverni Bogu. Može se reći da oni čije je verovanje u Boga nejasno i zasnovano na doktrini streme na ovaj način; sve je to manje-više isto, uz neznatna odstupanja. Radi se samo o tome da se likovi bogova razlikuju u njihovim uobraziljama, ali je suština, zapravo, ista.

Ovaploćeni Bog je došao u telu isključivo zbog potreba iskvarenog čoveka. Razlog leži u čovekovim, a ne u Božjim potrebama, i sve cene koje je platio i sva Njegova patnja su zarad ljudskog roda, a ne radi koristi Boga Samoga. Za Boga nema nikakvog dobitka i gubitka niti nagrada; ono što On dobija nije nešto što On žnje, već ono što Mu se prvobitno dugovalo. Svrha svega što On čini za čovečanstvo i svih cena koje je platio za čovečanstvo nije sticanje više nagrada, već je to isključivo zarad čovečanstva. Iako Božje delo u telu nailazi na brojne nezamislive poteškoće, efekti koje ono na kraju postiže daleko prevazilaze efekte dela koje je Duh neposredno učinio. Delo u telu podrazumeva prilično veliki broj poteškoća, a telo ne može da poseduje isti veliki identitet kakav ima Duh; On ne može da čini natprirodna dela kao Duh, a još manje može da poseduje isti autoritet kao Duh. Pa ipak, suština dela koje ovo neupadljivo telo obavlja daleko je nadmoćnija od suštine dela koje Duh čini neposredno, a Sâmo ovo telo jeste ono što je potrebno svim ljudima. Za one koji treba da budu spaseni, upotrebna vrednost Duha daleko je inferiornija od upotrebne vrednosti tela: delo Duha u stanju je da obuhvati celu vaseljenu, sve planine, reke, jezera i okeane, ali se delo tela delotvornije odnosi na svaku osobu sa kojom On dolazi u kontakt. Osim toga, telo Božje koje ima opipljiv oblik čovek može bolje da razume i da mu veruje, ono može dodatno da produbi čovekovo znanje o Bogu i da na njega ostavi snažniji utisak praktičnih postupaka Božjih. Delo Duha obavijeno je velom tajne; samrtnim bićima je teško da ga predvide, a još teže da ga vide, pa mogu samo ni iz čega da o njemu zamišljaju stvari. Delo tela je, međutim, normalno, praktično i raspolaže bogatom mudrošću i predstavlja činjenicu koju smrtni čovek može očima lično da vidi; čovek može lično da okusi mudrost dela Božjeg i ne mora da koristi svoju bogatu maštu. U tome je preciznost i praktična vrednost Božjeg dela u telu. Duh može da čini samo ono što je čoveku nevidljivo i što mu je teško da zamisli, na primer, prosvećenja Duha, pokretanja Duha i usmeravanja Duha, ali te stvari ne pružaju nikakvo jasno značenje. Ona imaju samo dirljivo ili otprilike slično značenje, ali ne mogu pomoću reči davati uputstva. Delo Božje u telu, međutim, umnogome je drugačije: ono obuhvata precizno usmeravanje rečima, a postoje i jasne namere i jasno zahtevani ciljevi. Stoga čovek ne mora ništa da napipava unaokolo, niti da upošljava svoju maštu, a još manje da nagađa. U ovome se ogleda jasnoća dela u telu, a Njegovo se delo u ogromnoj meri razlikuje od dela Duha. Delo Duha prikladno je samo unutar ograničenog opsega i ne može da zameni delo koje se obavlja u telu. Precizni ciljevi koji se zahtevaju od čoveka kroz Delo Božje u telu i praktična vrednost spoznaje koju čovek stiče kroz ovo delo, daleko prevazilaze preciznost i praktičnu vrednost dela Duha. Za iskvarene ljude, samo delo koje pruža precizne reči i jasne ciljeve ka kojima treba da streme i koje se može videti i dodirnuti jeste najvrednija vrsta dela. Čovekovom ukusu odgovaraju samo stvarno delo i pravovremeno usmeravanje, a samo praktično delo može čoveka da spase od njegove iskvarene i izopačene naravi. Ovo može da ostvari samo ovaploćeni Bog; samo ovaploćeni Bog može čoveka da spase od njegove stare iskvarene i izopačene naravi. Iako je Duh izvorna suština Boga, samo Njegovo telo može da obavi delo poput ovoga. Ako bi Duh delovao samostalno, Njegovo delo ne bi moglo da bude delotvorno – to je očigledna činjenica. Većina ljudi je postala neprijatelj Boga zbog ovog tela. Međutim, kada ovo telo bude dovršilo Njegovo delo, oni koji Mu se protive ne samo što više neće biti Njegovi neprijatelji, nego će, naprotiv, postati Njegovi svedoci. Postaće svedoci koje je On osvojio, svedoci koji su u skladu sa Njim i od Njega neodvojivi. On će učiniti da čovek spozna važnost koju delo tela ima za čoveka, a čovek će spoznati važnost ovog tela u pogledu smisla sopstvenog postojanja, spoznaće Njegovu praktičnu vrednost koja se tiče rasta čovekovog života i, još više, spoznaće da će ovo telo iznenada postati živo vrelo života, od kojeg čovek neće moći da se rastane. Iako je ovaploćeno telo Božje daleko od toga da odgovara Božjem identitetu i statusu, i mada se čoveku čini da je ono u neskladu s Njegovom stvarnom vrednošću, to telo koje ne poseduje suštinski Božji lik, niti Njegov suštinski identitet, u stanju je da obavi delo koje Duh Božji ne može da izvrši neposredno. U tome je suštinski značaj i vrednost Božjeg ovaploćenja, a taj značaj i tu vrednost čovek nije u stanju da shvati i prizna. Mada svi ljudi, bez obzira na svoje stavove i razmišljanja, na Duh Božji gledaju s divljenjem, a na Božje telo gledaju sa visine, praktični značaj i vrednost tela Božjeg daleko nadmašuju značaj i vrednost Duha. Ovo se, naravno, odnosi samo na iskvaren ljudski rod. Za svakoga ko traga za istinom i čezne za pojavom Božjom, delo Duha može samo pružiti ganuće ili nadahnuće, kao i osećaj čuđenja da je to delo čudesno, nedokučivo i nezamislivo, te osećaj da je ono veliko, uzvišeno i dostojno divljenja, ali ujedno svima nedostižno i nedostupno. Čovek i Duh Božji mogu samo izdaleka da gledaju jedan u drugog, baš kao da je između njih ogromno rastojanje, i nikada ne mogu biti jedan drugom slični, baš kao da čoveka i Boga razdvaja nevidljivi ponor. Ovo je, u stvari, iluzija koju Duh daje čoveku, i to zato što Duh i čovek nisu od iste vrste i što nikada neće koegzistirati u istom svetu, i zbog toga što Duh ne poseduje ništa od čoveka. Stoga čovek nema potrebu za Duhom, jer Duh ne može neposredno da obavi delo koje je čoveku najpotrebnije. Delo u telu čoveku nudi praktične ciljeve kojima treba stremiti, izričite reči i osećaj da je On praktičan i normalan, da je ponizan i običan. Iako se čovek Njega možda plaši, većini ljudi On je sasvim pristupačan. Čovek može da vidi Njegovo lice i da čuje Njegov glas, i nema potrebe da Ga gleda izdaleka. Ovo telo se čoveku čini bliskim, nije daleko niti nedokučivo, već vidljivo i pristupačno, jer se ovo telo nalazi u istom svetu kao i čovek.

Za sve one koji žive u telu, stremljenje ka promeni naravi zahteva ciljeve, a stremljenje ka spoznaji Boga zahteva da se vide praktična dela i stvarno lice Božje. Oboje se može postići samo ovaploćenim telom Božjim i oboje se može ostvariti samo telom koje je normalno i praktično. Zbog toga je ovaploćenje neophodno - potrebno je celokupnom iskvarenom ljudskom rodu. Pošto se od ljudi zahteva da spoznaju Boga, likovi nejasnih i natprirodnih bogova moraju im se ukloniti iz srca, a kako se od njih zahteva da odbace svoje iskvarene naravi, to oni najpre moraju da spoznaju te svoje iskvarene naravi. Ako na uklanjanju likova nejasnih bogova iz ljudskih srca bude radio samo čovek, on neće uspeti da postigne nameravani efekat. Likovi nejasnih bogova u ljudskim srcima ne mogu se samo rečima razotkriti, odbaciti, niti potpuno proterati. Na taj način, na kraju bi ipak bilo nemoguće iz ljudi razvejati ove duboko ukorenjene stvari. Odgovarajući efekat se može postići samo zamenom ovih nejasnih i natprirodnih stvari praktičnim Bogom i suštinskim likom Božjim, i navođenjem ljudi da ih postepeno spoznaju. Čovek shvata da je bog ka kojem je u prošlim vremenima stremio nejasan i natprirodan. Ovaj efekat ne može postići neposredno vođstvo Duha, a još manje učenja neke konkretne osobe, već ovaploćeni Bog. Upravo zato što su normalnost i praktičnost ovaploćenog Boga antiteza nejasnim i natprirodnim bogovima u čovekovim uobraziljama, čovekove predstave bivaju ogoljene kad ovaploćeni Bog zvanično obavlja Svoje delo. Prvobitne čovekove predstave mogu se otkriti tek kada se uporede sa ovaploćenim Bogom. Bez poređenja sa ovaploćenim Bogom, čovekove se predstave ne bi mogle otkriti; drugim rečima, bez praktičnosti kao podloge, ne bi bilo moguće otkriti stvari koje su nejasne. Niko nije u stanju da ovo delo obavi pomoću reči, i niko nije u stanju da ovo delo rečima artikuliše. Bog Sâm može da obavi Svoje delo i niko drugi ne može to da učini u Njegovo ime. Ma koliko da je ljudski jezik bogat, čovek njime ipak ne može izraziti praktičnost i normalnost Božju. Čovek može Boga praktičnije da spozna i da Ga jasnije vidi samo ako Bog lično deluje među ljudima i ako čoveku u celosti prikazuje Svoj lik i Svoje biće. Ovakav efekat ne može da ostvari nijedno ljudsko biće sazdano od tela. Duh Božji, naravno, takođe nije u stanju da postigne ovakav efekat. Iskvarenog čoveka Bog može da spase od uticaja Sotone, ali ovo delo Duh Božji nije u stanju neposredno da izvrši; naprotiv, to može da obavi samo telo u koje je Božji Duh zaodenut, samo telo ovaploćenog Boga. Ovo je telo ujedno i ljudsko biće i Bog, ovo telo je osoba koja poseduje normalnu ljudskost, a takođe i Bog koji poseduje potpuno božanstvo. Prema tome, mada to telo nije Duh Božji i mada se ono veoma razlikuje od Duha, ipak je to Sâm ovaploćeni Bog koji čoveka spasava, koji je Duh, ali ujedno i telo. Bez obzira na to kojim se imenom On zove, na kraju je ipak Sâm Bog taj koji spasava ljudski rod. Jer je Duh Božji neodvojiv od tela, a delo tela je ujedno i delo Duha Božjeg; razlika je samo u tome što se ovo delo ne obavlja koristeći identitet Duha, već koristeći identitet tela. Delo koje Duh treba neposredno da obavi ne zahteva ovaploćenje, a delo za čije je izvršenje neophodno telo ne može se obaviti neposredno od strane Duha, već ga može obaviti samo ovaploćeni Bog. To je ono što je neophodno za izvršenje ovog dela, i to je ono što je iskvarenom ljudskom rodu potrebno. Od tri etape Božjeg dela, samo je jednu etapu neposredno obavio Duh, dok preostale dve etape izvršava ovaploćeni Bog, a ne obavlja ih neposredno Duh. Delo iz Doba zakona, koje je obavio Duh, nije obuhvatalo promenu iskvarene naravi ljudske, niti je imalo ikakve veze sa čovekovim znanjem o Bogu. Međutim, delo tela Božjeg u Dobu blagodati i u Dobu carstva obuhvata čovekovu iskvarenu narav i njegovo znanje o Bogu, i delo tela Božjeg čini presudno važan deo dela spasenja. Stoga je iskvarenom ljudskom rodu potrebnije spasenje ovaploćenog Boga i potrebnije mu je neposredno delo ovaploćenog Boga. Ljudskom rodu je ovaploćeni Bog potreban da ga pastirski vodi, da ga podržava, da ga zaliva i hrani, da mu sudi i da ga grdi, a treba mu i još blagodati i veće iskupljenje od strane ovaploćenog Boga. Samo Bog u telu može biti čovekov poverenik, pastir čovekov, i pomagač koji je uvek tu; u svemu tome se ogleda nužnost ovaploćenja, kako danas, tako i u prošlim vremenima.

Čoveka jeste iskvario Sotona, ali je čovek i najuzvišenije od svih stvorenja Božjih, te je stoga čoveku potrebno Božje spasenje. Predmet Božjeg spasenja je čovek, a ne Sotona; biće spaseni telo čovekovo i duša njegova, a ne đavoli. Sotona je predmet Božjeg uništenja, dok je čovek predmet Božjeg spasenja; pošto je Sotona iskvario čovekovo telo, to najpre čovekovo telo treba da bude spaseno. Čovekovo telo je najdublje iskvareno i pretvorilo se u nešto što je protivno Bogu, u toj meri da se čak otvoreno protivi postojanju Boga i poriče ga. Ovo iskvareno telo je naprosto isuviše tvrdoglavo, a nema teže stvari nego se pozabaviti iskvarenom naravi tela i promeniti je. Sotona u telo čovekovo ulazi da bi pravio pometnju, a ljudsko telo koristi kako bi ometao delo Božje i narušio Božji plan, te je tako čovek postao Sotona i neprijatelj Božji. Da bi čovek bio spasen, najpre ga treba osvojiti. Upravo stoga Bog prihvata izazov i dolazi u telu, kako bi učinio delo koje namerava da obavi i kako bi se sukobio sa Sotonom. Njegov je cilj spasenje čoveka, koji je iskvaren, te poraz i uništenje Sotone, koji se protiv Njega pobunio. On Sotoni nanosi poraz Svojim delom osvajanja čoveka, a time ujedno i spasava iskvaren ljudski rod. To je delo kojim se istovremeno postižu dva cilja. On dela u telu, govori u telu i u telu preduzima čitavo delo kako bi se sa čovekom bolje povezao i osvojio ga. Kad se Bog bude poslednji put ovaplotio, Njegovo delo poslednjih dana biće dovršeno u telu. On će sve ljude razvrstati prema njihovoj vrsti, okončaće Svoje celokupno upravljanje i, takođe, dovršiti Svoje celokupno delo u telu. Nakon što celokupno Njegovo delo na zemlji bude privedeno kraju, On će biti pobednik u potpunosti. Obavljajući delo Svoje u telu, Bog će u potpunosti osvojiti čovečanstvo i potpuno ga zadobiti. Zar to ne znači da će i celokupno Njegovo upravljanje biti privedeno kraju? Kad Bog bude dovršio Svoje delo u telu, pošto do nogu porazi Sotonu i pobedi, Sotona više neće imati prilike da iskvari čoveka. Delo prvog Božjeg ovaploćenja sastojalo se od iskupljenja i praštanja čovekovih grehova. Sada je to delo osvajanja i potpunog zadobijanja ljudskog roda, kako Sotona više ni na koji način ne bi mogao da obavlja svoj posao i kako bi bio do nogu potučen, čime će Bog ostvariti potpunu pobedu. To je delo tela i to je delo koje Sâm Bog obavlja.

Početno delo u okviru tri etape Božjeg dela nije obavilo telo, već ga je neposredno izvršio Duh. Završno delo u okviru tri etape Božjeg dela, međutim, ne obavlja neposredno Duh, već ga obavlja ovaploćeni Bog. Delo iskupljenja, u međuetapi, takođe je obavio Bog ovaploćen u telu. U celokupnom delu upravljanja, najvažnije delo odnosi se na spasavanje čoveka od uticaja Sotone. Ključno delo je to da se potpuno osvoje iskvareni ljudi, kako bi oni koji su osvojeni mogli da obnove svoje prvobitno bogobojažljivo srce, te da mogu da ostvare normalan ljudski život, to jest normalan život stvorenog bića. Ovo delo je presudno i ono je srž dela upravljanja. Od tri etape dela spasenja, prva etapa dela iz Doba zakona nije ni izbliza pripadala srži dela upravljanja; ona je samo neznatno nalikovala delu spasenja i nije predstavljala početak Božjeg dela izbavljenja čoveka iz Sotonine vlasti. Prvu etapu dela neposredno je obavio Duh, zato što je čovek, po zakonu, znao samo da se pridržava zakona i nije u sebi imao više istine, te zato što delo iz Doba zakona jedva da je obuhvatalo promene u naravi čovekovoj, a još manje se bavilo načinima delovanja kojima se čovek može izbaviti iz Sotonine vlasti. Stoga je Duh Božji dovršio ovu krajnje jednostavnu etapu dela, koja se nije ticala čovekove iskvarene naravi. Ova etapa dela nije imala mnogo veze sa jezgrom upravljanja i nije bila u nekoj naročitoj korelaciji sa zvaničnim delom spasenja čoveka, te stoga nije bilo potrebe da se Bog ovaploćuje kako bi Svoje delo lično obavio. Delo koje obavlja Duh, implicitno je i nedokučivo, te je za čoveka duboko zastrašujuće i nepristupačno; Duh nije pogodan za neposredno izvršenje dela spasenja i nije prikladan za to da čoveka neposredno opskrbljuje životom. Čoveku najviše odgovara da delo Duha preobrazi u pristup koji mu je blizak; drugim rečima, ono što je čoveku najprikladnije jeste da Bog, zarad obavljanja Svoga dela, postane obična, normalna osoba. To od Boga zahteva da se ovaploti kako bi u obavljanju Svog dela preuzeo mesto Duha, a za čoveka ne postoji prikladniji način Božjeg delovanja. Od ove tri etape Božjeg dela, dve etape obavlja telo, a one predstavljaju ključne etape dela upravljanja. Ova dva ovaploćenja međusobno su komplementarna i savršeno se dopunjuju. Prvom etapom Božjeg ovaploćenja postavljeni su temelji za drugu etapu, a može se reći da ova dva ovaploćenja Božja čine jednu celinu i da nisu u neskladu jedno s drugim. Dve etape dela Bog obavlja pod Svojim ovaploćenim identitetom, zbog toga što su one veoma važne za celokupno delo upravljanja. Gotovo da bi se moglo reći kako bi, bez delovanja ova dva Božja ovaploćenja, celokupno delo upravljanja bilo obustavljeno, a spasavanje ljudskog roda ne bi bilo ništa drugo do prazna priča. Da li je ovo delo važno ili nije, prvenstveno zavisi od potreba ljudskog roda, od realnosti ljudske izopačenosti, te od stepena Sotoninog buntovništva i njegovog ometanja prilikom obavljanja ovog dela. Ko je prava osoba, dorasla ovom zadatku, zavisi od prirode posla koji treba obaviti, kao i od važnosti tog posla. Što se značaja ovog dela tiče, u smislu metoda delovanja koji treba usvojiti – da li ga neposredno treba obaviti Duh Božji ili ovaploćeni Bog, ili pak ono treba da bude učinjeno preko čoveka – najpre se odbacuje njegovo izvršenje putem čoveka, da bi, na osnovu prirode samog dela i različitosti dela Duha naspram dela tela, na kraju bilo odlučeno da je delo koje obavlja telo korisnije za čoveka od dela koje Duh obavlja neposredno, te da ono nudi više prednosti. Tako je Bog razmišljao kada je odlučivao o tome da li ovo delo treba da obavi Duhom ili telom. Svaka etapa dela ima svoj značaj i svoju osnovu. Nijedna od ovih etapa dela nije zasnovana na neosnovanim maštarijama, niti se one sprovode proizvoljno; u njima postoji izvesna mudrost. Takva je stvarna priča koja stoji iza celokupnog Božjeg dela. Konkretno govoreći, tako uzvišeno delo, kakvo je lično delovanje ovaploćenog Boga među ljudima, sadrži u sebi još veći deo Božjeg plana. Prema tome, mudrost Božja i celokupnost Njegovog bića ogledaju se u svakom postupku, misli i ideji iz Njegovog dela; ovo je konkretnije i sistematičnije biće Božje. Čoveku je teško da zamisli, teško mu je da poveruje, a povrh svega mu je teško da spozna ove suptilne misli i ideje. Posao koji izvršava čovek obavlja se prema opštem načelu, što je za čoveka veoma zadovoljavajuće. Pa ipak, u poređenju s Božjim delom, razlika je, jednostavno, prevelika. Iako su Božji postupci veliki, a delo Božje veličanstvenih razmera, oni se zasnivaju na mnogobrojnim detaljnim i preciznim planovima i aranžmanima, koje čovek ne može ni da zamisli. Ne samo što se svaka etapa Njegovog dela obavlja u skladu s načelom, već svaka etapa takođe sadrži mnogo toga što se ljudskim jezikom ne može precizno izraziti, a to su stvari koje su čoveku nevidljive. Bilo da se radi o delu Duha ili delu ovaploćenog Boga, u svakom od njih sadržani su planovi Njegovog dela. Njegovo delo nije bez osnova i On ne obavlja besmisleno delo. Kada delo neposredno obavlja Duh, to je u skladu s Njegovim ciljevima, a kad se On pretvori u čoveka (to jest, kad preobrazi Svoj spoljašnji oblik) da bi obavio delo, ono je u još većem skladu sa Njegovom svrhom. Zbog čega bi inače On tako spremno menjao Svoj identitet? Zbog čega bi se inače On tako spremno pretvarao u osobu koju smatraju tako niskom i koju progone?

Njegovo delo u telu ima najveći mogući značaj, pri čemu se misli na samo delo, a Onaj koji to delo konačno dovršava jeste ovaploćeni Bog, a ne Duh. Neki veruju da će Bog, u neko neznano vreme, doći na zemlju i pojaviti se pred čovekom, nakon čega će On lično suditi celom ljudskom rodu, testirajući ljude jednog po jednog, nikoga ne izostavljajući. Oni koji na ovaj način razmišljaju ne poznaju ovu etapu dela ovaploćenja. Bog ne sudi ljudima jednog po jednog, niti su oni naterani da polože test jedan po jedan; takvo postupanje ne bi bilo delo suda. Nije li iskvarenost svih ljudi podjednaka? Nisu li svi ljudi po svojoj suštini identični? Ono što biva podvrgnuto sudu jesu iskvarena suština ljudska, suština čovekova koju je Sotona iskvario, kao i svi gresi ljudski. Bog čoveku ne sudi zbog sitnih i beznačajnih grešaka njegovih. Delo suda je reprezentativno i ne obavlja se zarad neke konkretne osobe. Umesto toga, radi se o delu tokom kojeg se sudi grupi ljudi, kao primer suđenja čitavom ljudskom rodu. Cilj dela koje Bog obavlja u telu je da upotrebi Svoje neposredno delo na grupi ljudi, kako bi predstavio delo celog ljudskog roda, nakon čega se ono postepeno širi. Ovakvo je, ujedno, i delo suda. Bog ne sudi osobama određene vrste, niti određenoj grupi ljudi, već Svom sudu podvrgava nepravednost čitavog ljudskog roda, kao što je čovekovo protivljenje Bogu, ili to što Ga se čovek ne boji, ili čovekovo ometanje Božjeg dela. Ono što se sudi je suština čovečanstva koja se protivi Bogu, a ovo delo suda je delo osvajanja poslednjih dana. Delo i reč ovaploćenog Boga, kojima je čovek svedok, jesu delo suda pred velikim belim prestolom tokom poslednjih dana, koje je čovek gajio u svojim predstavama u prošlosti. Delo koje ovaploćeni Bog trenutno obavlja upravo je sud pred velikim belim prestolom. Ovaploćeni Bog sadašnjice jeste Bog koji, tokom poslednjih dana, sudi celom ljudskom rodu. Ovo telo, kao i delo, reč i celokupna narav ovog tela, predstavljaju Njegovu celokupnost. Iako je opseg dela ovog tela ograničen, i mada ono ne obuhvata neposredno čitavu vaseljenu, suština dela suda ogleda se u neposrednom sudu čitavom ljudskom rodu – ovo delo se ne obavlja samo zarad izabranog kineskog naroda, niti se obavlja zarad nekog manjeg broja ljudi. Tokom Božjeg dela u telu, iako opseg ovog dela ne obuhvata čitavu vaseljenu, ono predstavlja delo čitave vaseljene, a nakon što On dovrši delo unutar delokruga rada Svog tela, On će smesta raširiti ovo delo na svako mesto unutar vaseljene, na isti način na koji se Isusovo jevanđelje širilo nakon Njegovog vaskrsenja i vaznesenja. Bilo da se radi o delu Duha ili delu tela, to je delo koje se izvršava unutar ograničenog opsega, ali koje predstavlja i delo čitave vaseljene. Tokom poslednjih dana, Bog Svoje delo obavlja tako što se pojavljuje pod Svojim ovaploćenim identitetom, a ovaploćeni Bog je Bog koji čoveku sudi pred velikim belim prestolom. Onaj koji izvršava delo suda, bio on Duh ili telo, jeste Bog koji ljudskom rodu sudi tokom poslednjih dana. Ovo je određeno delom koje On obavlja, a ne Njegovim spoljašnjim izgledom, niti nekim drugim činiocima. Iako čovek u pogledu ovih reči gaji izvesne predstave, niko ne može poreći istinitost suda ovaploćenog Boga i osvajanja čitavog ljudskog roda. Na kraju krajeva, činjenice ostaju činjenice, ma šta čovek o njima mislio. Niko ne može reći da je „delo obavio Bog, ali da to telo nije Bog”. To je zabluda, jer ovo delo ne može da obavi niko drugi do Bog ovaploćen u telu. Budući da je ovo delo već dovršeno, nakon njega se delo Božjeg suda nad čovekom neće po drugi put javljati; Bog je, tokom Svog drugog ovaploćenja, već dovršio celokupno delo upravljanja, tako da neće biti četvrte etape Božjeg dela. Pošto je sudu podvrgnut čovek – čovek koji je od tela i iskvaren – i budući da duh Sotonin nije neposredno podvrgnut sudu, to se delo suda ne izvršava u duhovnom carstvu, već među ljudima.

Niko nije prikladniji, niti bolje osposobljen za delo suda o iskvarenosti tela ljudskog od Boga u telu. Kad bi sud neposredno obavljao Duh Božji, on ne bi bio sveobuhvatan, i, štaviše, čovek bi to teško prihvatio, jer Duh ne može da se sa čovekom suoči licem u lice. Samo u svetlu ove tačke, efekti ne bi bili neposredni, a kamoli da bi čovek mogao jasnije da sagleda neuvredljivu narav Božju. Sotonu je moguće potpuno dotući samo tako što će čovekovoj iskvarenosti suditi Bog u telu. Bog u telu je takođe osoba sa normalnom ljudskošću, a ipak On može neposredno da sudi čovekovoj nepravednosti; to je znak urođene svetosti Njegove i Njegove jedinstvenosti. Samo je Bog podoban i samo je On u poziciji da sudi čoveku, jer poseduje istinu i pravednost, te je stoga u stanju da čoveku sudi. Oni koji ne poseduju istinu i pravednost nisu prikladni da sude drugima. Kad bi ovo delo obavljao Duh Božji, ono ne bi značilo pobedu nad Sotonom. Duh je, po svojoj suštini, uzvišeniji od smrtnih bića, a Duh Božji po prirodi poseduje svetost i trijumfuje nad telom. Kad bi Duh neposredno obavljao ovo delo, On ne bi mogao da sudi celokupnom buntovništvu ljudskom i ne bi mogao da otkrije svu čovekovu nepravednost. Jer, delo suda se takođe izvršava kroz čovekove predstave o Bogu, a čovek nikada nije imao nikakve predstave o Duhu, te stoga Duh nije u stanju da čovekovu nepravednost bolje otkrije, a još manje da tu njegovu nepravednost detaljno raskrinka. Ovaploćeni Bog je neprijatelj svima onima koji Ga ne spoznaju. Time što sudi čovekovim predstavama o Njemu i čovekovom protivljenju Njemu, On raskrinkava sve buntovništvo ljudskog roda. Efekti Njegovog dela u telu očigledniji su od efekata ostvarenih delovanjem Duha. Iz tog razloga, sud nad čitavim ljudskim rodom ne obavlja neposredno Duh, već je to delo ovaploćenog Boga. Bog u telu može da bude viđen i dodirnut od čoveka, i Bog u telu u stanju je da čoveka u potpunosti osvoji. Čovek napreduje od protivljenja Njemu do pokoravanja Njemu, od proganjanja Njega do prihvatanja Njega, od stvaranja predstava o Njemu do spoznaje Njega, i od odbacivanja Njega do voljenja Njega – to su efekti dela ovaploćenog Boga. Čovek biva spasen samo prihvatanjem Njegovog suda, spoznaje Ga tek postepeno, kroz reči iz usta Njegovih, čoveka On osvaja upravo dok Mu se ovaj suprotstavlja, a opskrbu za život čovek od Njega dobija tokom prihvatanja Njegove grdnje. Sve je ovo delo ovaploćenog Boga, a ne delo Boga pod Njegovim identitetom Duha. Delo koje obavlja ovaploćeni Bog najveće je i najtemeljnije delo, a ključnu komponentu tri etape Božjeg dela predstavljaju dve etape dela ovaploćenja. Prepreke sa kojima se suočava delo ovaploćenog Boga su prevelike budući da je čovek tako duboko iskvaren. Teškoćama je još i više naročito ispunjeno delo koje se sprovodi u poslednjim danima na ovim ljudima – okruženje je neprijateljski nastrojeno i sve su osobe prilično lošega kova. Pa ipak, po okončanju ovog dela, odgovarajući efekat će biti ostvaren bez i najmanjeg odstupanja; to je efekat dela koje obavlja telo, i on je ubedljiviji od efekta koji se postiže delovanjem Duha. Tri etape Božjeg dela biće dovršene u telu, a to mora učiniti ovaploćeni Bog. Najvažnije i najpresudnije delo obavlja se u telu, a spasenje čovekovo mora da obavi ovaploćeni Bog lično. Mada se svim ljudima čini kako ovaploćeni Bog nema sa čovekom nikakve veze, upravo od tog tela zavisi sudbina i egzistencija čitavog ljudskog roda.

Svaka etapa Božjeg dela sprovodi se zarad celog ljudskog roda i usmerena je ka čitavom čovečanstvu. Čak i ako se Njegovo delo obavlja u telu, ono je i dalje usmereno ka celom ljudskom rodu; On je Bog svekolikog čovečanstva i Bog svih stvorenih i nestvorenih bića. Iako je Njegovo delo u telu ograničenog obima i premda je predmet tog dela takođe ograničen, svaki put kad se Bog ovaploti da bi obavio Svoj posao, On za predmet svog dela bira ono što je krajnje reprezentativno. On ne bira neku grupu prostih i neupadljivih ljudi na kojima će delati, već za predmet Svog dela bira grupu ljudi sposobnih da budu predstavnici Njegovog dela u telu. Tu grupu ljudi On bira zato što je obim Njegovog dela u telu ograničen, zato što su ti ljudi naročito pripremljeni za Njegovo ovaploćeno telo i što je ta grupa naročito odabrana za Njegovo delo u telu. Predmete Svog dela Bog ne bira nasumično, već prema sledećem načelu: predmet Njegovog dela mora biti od koristi za delo ovaploćenog Boga i mora biti u stanju da predstavlja sav ljudski rod. Primera radi, u prihvatanju ličnog iskupljenja od strane Isusa, Jevreji su mogli da predstavljaju celo čovečanstvo, dok su Kinezi u stanju da čitav ljudski rod predstavljaju u prihvatanju ličnog osvajanja od strane ovaploćenog Boga. Ima osnove u predstavljanju čitavog čovečanstva kod Jevreja, kao što ima osnove i u predstavljanju celog ljudskog roda kod Kineza, u pogledu prihvatanja ličnog osvajanja od strane Boga. Ništa bolje ne pokazuje značaj iskupljenja od dela iskupljenja koje je učinjeno među Jevrejima i ništa bolje ne pokazuje revnost i uspeh dela osvajanja od dela osvajanja koje se vrši među kineskim narodom. Čini se da su delo i reč ovaploćenog Boga usmereni samo na malu grupu ljudi, dok On, unutar ove male grupe, u stvari obavlja delo čitave vaseljene i govori celom ljudskom rodu. Nakon što Njegovo delo u telu bude privedeno kraju, oni koji Ga slede počeće da šire delo koje je On među njima učinio. Najveća snaga Njegovog dela u telu jeste u tome što onima koji Ga slede može ostaviti tačne reči i podsticaje, i Svoje precizne namere za ljudski rod, tako da Njegovi sledbenici mogu celokupno Njegovo delo u telu i Njegove namere za ceo ljudski rod preciznije i u praktičnijem smislu da prenesu onima koji taj put prihvataju. Samo Bog u telu koji deluje među ljudima istinski ostvaruje Božji boravak i život sa čovekom i ispunjava čovekovu želju da gleda Božje lice, vidi delo Božje i čuje ličnu reč Božju. Ovaploćeni Bog privodi kraju doba u kojem su se ljudima javljala samo leđa Jahveova i ujedno zaključuje doba u kojem ljudi veruju u nejasne bogove. Naročito, delo poslednjeg Božjeg ovaploćenja uvodi čitav ljudski rod u doba koje je stvarnije, praktičnije i lepše. Ovo delo ne samo da zaključuje doba zakona i propisa, već, što je još važnije, ljudima razotkriva Boga koji je praktičan i normalan, koji je pravedan i svet, koji otključava delo plana upravljanja i koji prikazuje tajne i odredište čovečanstva, koji je stvorio ljudski rod i privodi kraju delo upravljanja i koji je hiljadama godina bio skriven. Ovo delo privodi potpunom kraju doba nejasnoće, zaključuje doba u kojem su svi ljudi hteli, ali nisu mogli da traže Božje lice, dovršava doba u kojem je celo čovečanstvo služilo Sotoni i čitav ljudski rod predvodi sve do ulaska u jednu potpuno novu eru. Sve je to rezultat dela koje Bog obavlja u telu namesto Božjeg Duha. Tek kada Bog deluje u Svom telu, oni koji Ga slede više ne tragaju, niti naslepo napipavaju stvari koje kao da ujedno postoje i ne postoje, te prestaju da nagađaju namere nejasnih bogova. Kad Bog širi Svoje delo u telu, oni koji ga slede preneće svim religijama i veroispovestima delo koje je On učinio u telu i proneće sve Njegove reči do ušiju čitavog čovečanstva. Sve što oni koji prime Njegovo jevanđelje budu čuli biće činjenice o Njegovom delu i biće stvari koje je čovek lično čuo i video – biće to činjenice, a ne glasine. Te su činjenice dokaz kojim On pronosi Svoje delo, a ujedno su i oruđe koje On koristi u širenju tog dela. Kad ne bi bilo činjenica, Njegovo se jevanđelje ne bi proširilo na sve zemlje i na sva mesta; kad bi, umesto činjenica, postojale samo čovekove maštarije, On nikad ne bi mogao da obavi delo osvajanja čitave vaseljene. Za čoveka je Duh neopipljiv i nevidljiv, a delo Duha ne može čoveku ostaviti više bilo kakvih dokaza niti činjenica o Božjem delu. Čovek nikada ne bi video pravo Božje lice i uvek bi verovao u nejasnog boga koji ne postoji. Čovek nikada ne bi video lice Božje, niti bi ikada čuo reči koje Bog lično izgovara. Naposletku, čovekove maštarije su isprazne i one ne mogu da zamene pravo lice Boga; urođenu narav Božju, kao ni delo Samoga Boga, čovek ne može da imitira. Nevidljivog nebeskog Boga i Njegovo delo na zemlju može doneti samo Bog koji postaje telo i dolazi među ljude da lično obavlja Svoje delo. Ovo je najidealniji način da se Bog pojavi čoveku i da čovek vidi Boga i spozna Njegovo pravo lice, dok neovaploćeni Bog to ne može da postigne. Pošto je Svoje delo doveo do ove etape, ono je time već postiglo optimalni efekat i ostvarilo potpuni uspeh. Božjim ličnim delom u telu već je dovršeno devedeset odsto Njegovog celokupnog dela upravljanja. To telo je celokupno Njegovo delo uvelo u bolji početak i to telo je celokupno Njegovo delo privelo kraju, te obavilo poslednju temeljnu dopunu celog tog dela. Stoga se neće pojaviti još neki ovaploćeni Bog, koji bi obavio četvrtu etapu Božjeg dela, i nikad više neće biti nikakvog čudesnog dela trećeg Božjeg ovaploćenja.

Svaka etapa Božjeg dela u telu predstavlja Njegovo delo čitavog doba, a ne samo neki određeni period, kao što je to slučaj sa čovekovim delom. Stoga okončanje dela Njegovog poslednjeg ovaploćenja ne označava potpuni kraj Njegovog dela, zato što Njegovo delo u telu predstavlja čitavo doba, a ne samo period u kojem On Svoje delo obavlja u telu. To samo znači da On Svoje delo čitavog doba dovršava tokom boravka u telu, nakon čega se ono širi posvuda. Pošto ovaploćeni Bog obavi Svoju službu, On će Svoje buduće delo poveriti onima koji Ga slede. Na taj će način Njegovo delo čitavog doba nastaviti da se obavlja bez prekida. Delo čitavog doba ovaploćenja smatraće se završenim tek kad se proširi na svako mesto u vaseljeni. Delom ovaploćenog Boga započinje nova era, a oni koji nastavljaju Njegovo delo jesu oni koje On upotrebljava. Celokupan posao koji čovek obavlja je unutar službe ovaploćenog Boga i on ne može da prekorači taj opseg. Da ovaploćeni Bog nije došao da obavi Svoje delo, čovek ne bi mogao staro doba da privede kraju, niti bi mogao da započne novo doba. Delo koje obavlja čovek spada u opseg onih dužnosti koje čovek može da izvršava i ono ne predstavlja Božje delo. Jedino ovaploćeni Bog može da dođe i da dovrši delo koje On treba da obavi i, osim Njega, to delo niko ne može da obavi u Njegovo ime. Ovo o čemu govorim se, naravno, odnosi na delo ovaploćenja. Ovaj ovaploćeni Bog najpre izvršava onaj korak dela koji nije u skladu s čovekovim predstavama, nakon čega obavlja još poslova koji nisu usklađeni s čovekovim predstavama. Cilj tog dela je osvajanje čoveka. U određenom smislu, Božje ovaploćenje nije u skladu s čovekovim predstavama, te On stoga obavlja još neka dela koja nisu u skladu s čovekovim predstavama, što čoveka navodi da razvija još kritičnije stavove o Njemu. On Svoje delo osvajanja, naprosto, obavlja među ljudima koji o Njemu imaju bezbroj predstava. Nakon što obavi Svoju službu, svi će ljudi, ma kako se prema Njemu ophodili, potpasti pod Njegovu vrhovnu vlast. Činjenica ovog dela ne odražava se samo na kineski narod, već ujedno predstavlja i način na koji će čitavo čovečanstvo biti osvojeno. Efekti ostvareni na ovim ljudima daju nagoveštaj efekata koji će biti ostvareni na čitavom čovečanstvu, a efekti dela koje On bude obavljao u budućnosti daleko će premašiti čak i efekte ostvarene na ovim ljudima. Božje delo u telu ne podrazumeva velike fanfare, ali nije ni obavijeno nejasnoćom. To je realno i stvarno delo, delo u kojem je jedan jedan, a dva je dva. Ono ni od koga nije skriveno, niti ikoga obmanjuje. Ono što ljudi vide jesu realne i autentične stvari, a ono što čovek zadobija je praktično znanje i istina. Kad ovo delo bude dovršeno, čovek će posedovati novo znanje o Njemu, a oni koji uistinu streme, neće više o Njemu imati nikakve predstave. To nije samo efekat Njegovog dela na kineski narod, već takođe predstavlja i efekat Njegovog dela osvajanja čitavog čovečanstva, jer za delo osvajanja celog čovečanstva ništa nije korisnije od ovog tela, od delovanja tog tela i od svega što tom telu pripada. Sve je to korisno kako za Njegovo današnje delo, tako i za Njegovo delo u budućnosti. Ovo će telo osvojiti čitavo čovečanstvo i zadobiti čitavo čovečanstvo. Za celo čovečanstvo nema boljeg dela nego da ugleda Boga, pokori Mu se i spozna Ga. Delo koje čovek obavlja predstavlja samo ograničeni opseg, a kada Bog obavlja Svoje delo, On se ne obraća određenoj osobi, već se obraća celom ljudskom rodu i svima onima koji prihvataju Njegove reči. Proglašavajući ishode, Bog proglašava ishode svih ljudi, a ne samo ishod određene osobe. On nikoga ne tretira na poseban način, niti ikome otežava stvari, već dela na čitavom čovečanstvu i obraća mu se. Stoga je ovaj ovaploćeni Bog sve ljude već klasifikovao prema njihovoj vrsti, već je sudio celom čovečanstvu i celom čovečanstvu uredio prikladna odredišta. Mada Bog Svoje delo obavlja samo u Kini, On je zapravo već rešio delo čitave vaseljene. On ne može da čeka da se Njegovo delo proširi na sav ljudski rod da bi tek onda počeo, korak po korak, nešto da izjavljuje i uređuje. Zar tada ne bi već bilo prekasno? Sada je On potpuno sposoban da unapred dovrši Svoje buduće delo. A to je zato što je Onaj koji deluje ovaploćeni Bog; On Svoje bezgranično delo obavlja unutar ograničenog opsega, nakon čega će od čoveka zatražiti da izvrši dužnost koju čovek treba da izvrši – to je načelo Njegovog dela. On s čovekom može da živi samo neko vreme i ne može da ga prati sve dok delo čitave epohe ne bude dovršeno. On unapred predviđa Svoje buduće delo zato što je On Bog. Nakon toga, On će Svojim rečima sve ljude klasifikovati prema njihovoj vrsti, a čovečanstvo će, shodno Njegovim rečima, zakoračiti u Njegovo delo, koje se odvija korak po korak. Niko neće pobeći i svi moraju praktično da deluju u skladu s tim. Ubuduće će, dakle, doba biti usmeravano Njegovim rečima, a ne Duhom.

Ljudsko je telo Sotona iskvario, i ono je do krajnosti zaslepljeno i duboko povređeno. Najosnovniji razlog zbog kojeg Bog lično dela u telu je u tome što je predmet Njegovog spasenja čovek, sazdan od tela, i u tome što Sotona takođe koristi čovekovo telo da bi ometao Božje delo. Bitka protiv Sotone zapravo je delo osvajanja čoveka, a čovek je ujedno i predmet Božjeg spasenja. Pa je otud krajnje nužno to što se Bog ovaplotio kako bi obavljao Svoje delo. Sotona je iskvario čovekovo telo, a čovek je postao otelovljenje Sotone i predmet koji Bog treba da pobedi. Prema tome, na zemlji se odvija delo borbe protiv Sotone i delo spasenja čovečanstva, a Bog mora da postane čovek kako bi sa Sotonom vodio bitku. Ovo je delo praktično u najvećoj mogućoj meri. Kada Bog deluje u telu, On u telu zapravo vodi bitku protiv Sotone. Kada deluje u telu, On obavlja Svoje delo duhovnog carstva i čitavo Svoje delo iz duhovnog carstva čini stvarnim na zemlji. Onaj koji biva osvojen jeste čovek, koji je prema Njemu buntovan, dok je onaj koji je poražen oličenje Sotone (i to je, naravno, čovek), koji je Njegov neprijatelj, a onaj koji naposletku biva spasen takođe je čovek. Prema tome, još je nužnije da Bog postane ljudsko biće sa spoljašnjim oblikom stvorenog bića, kako bi mogao da povede stvarnu bitku sa Sotonom, da osvoji čoveka koji Mu je buntovan i da ima isti spoljašnji oblik kao i On, te da spase čoveka, koji ima isti spoljašnji oblik kao i On i kome je Sotona naudio. Njegov neprijatelj je čovek, predmet Njegovog osvajanja je čovek i predmet Njegovog spasenja je čovek, koga je On stvorio. Stoga On mora da postane ljudsko biće, a na taj način Njegovo delo postaje daleko lakše – On je u stanju da pobedi Sotonu i da osvoji ljudski rod, a štaviše i da spasi čovečanstvo. Iako je ovo telo normalno i praktično, On nije obično telo: On nije telo koje ima samo ljudskost, već telo koje ima ujedno i ljudskost i božanstvo. U tome je razlika između Njega i čoveka, i to je znak Božjeg identiteta. Jedino takvo telo može da obavi delo koje On namerava da obavi, da izvrši Božju službu u telu i da u potpunosti dovrši Božje delo među ljudima. Da nije tako, Njegovo bi delo među ljudima uvek bilo isprazno i manjkavo. Mada je Bog u stanju da vodi bitku sa Sotoninim duhom i da iz nje izađe kao pobednik, staru narav iskvarenog čoveka nemoguće je razrešiti, a oni koji su prema Bogu buntovni i protive Mu se, nikad neće moći istinski da potpadnu pod Njegovu vrhovnu vlast, što znači da On ljude nikad neće moći da osvoji i nikad neće moći da zadobije čitavo čovečanstvo. Ako Njegovo delo na zemlji ne može da bude razrešeno, to znači da Njegovo upravljanje nikad neće biti privedeno kraju i da sav ljudski rod neće moći da otpočine. Ako Bog ne može da otpočine sa svim Svojim stvorenim bićima, takvo delo upravljanja nikad neće dobiti svoj ishod, a Božja će slava, shodno tome, nestati. Mada Njegovo telo nema nikakav autoritet, Njegovo delo će postići svoj efekat. To je neumitni smer u kojem se Njegovo delo odvija. Bez obzira na to da li Njegovo telo poseduje autoritet ili ne, sve dok je On sposoban da obavlja delo Samog Boga, On jeste Sâm Bog. Ma koliko da je to telo normalno i obično, On može da obavlja delo koje treba da obavi, jer to je telo Bog, a ne samo ljudsko biće. Razlog zbog kojeg to telo može da obavlja delo za koje čovek nije sposoban jeste taj što se Njegova unutarnja suština razlikuje od suštine bilo kojeg ljudskog bića, a razlog zbog kojeg On čoveka može da spase je to što se Njegov identitet razlikuje od identiteta ma kog čoveka. Ovo telo je toliko važno za čovečanstvo zato što je On čovek, a još i više, On je Bog, zato što može da obavi delo koje nijedan običan čovek od krvi i mesa ne može da obavi i zato što može da spase iskvarenog čoveka, koji zajedno s Njim živi na zemlji. Iako je On takođe čovek, ovaploćeni Bog je za ljudski rod važniji od bilo koje osobe od vrednosti, jer On može da obavi delo koje Duh Božji ne može da obavi, sposobniji je od Duha Božjeg da svedoči o Sâmom Bogu i sposobniji od Duha Božjeg da u potpunosti zadobije čovečanstvo. Kao rezultat toga, iako je ovo telo normalno i obično, kad je reč o Njegovom doprinosu ljudskom rodu i Njegovom značaju za postojanje ljudskog roda, On je izuzetno dragocen, a stvarna vrednost i značaj ovog tela za svakog su čoveka nemerljivi. Premda ovo telo ne može direktno da uništi Sotonu, On Svojim delom može da osvoji čovečanstvo i porazi Sotonu i navede ga da se potpuno preda Njegovoj vrhovnoj vlasti. Upravo zato što je ovaploćen, Bog može da porazi Sotonu i u stanju je da spase čovečanstvo. On Sotonu ne uništava direktno, već se ovaploćuje da bi obavio delo osvajanja čovečanstva koje je Sotona iskvario. Na taj način, On može bolje da svedoči o Sâmom Sebi među Svojim stvorenim bićima i može bolje da spase iskvarenog čoveka. Pobeda ovaploćenog Boga nad Sotonom daje snažnije svedočanstvo i ubedljivija je od direktnog uništenja Sotone od strane Božjeg Duha. Ovaploćeni Bog je korisniji za čovekovu spoznaju Stvoritelja i sposobniji je da svedoči o Sâmom Sebi među Svojim stvorenim bićima.

Bog je došao na zemlju da obavi Svoje delo među ljudima, da Se lično otkrije čoveku i da mu omogući da Ga posmatra; zar je to mala stvar? Zaista nije jednostavno! Nije onako kako čovek zamišlja: da je Bog došao kako bi čovek mogao da Ga vidi, kako bi mogao da shvati da je Bog praktičan, a ne šupalj ili proziran, te da je Bog uzvišen, ali i ponizan. Da li je moguće da je tako jednostavno? Upravo zato što je Sotona iskvario čovekovo telo, a čovek je onaj koga Bog namerava da spase, Bog mora da preuzme čovekovo telo da bi se borio sa Sotonom i da bi lično kao pastir vodio čoveka. Samo je to od koristi za Njegovo delo. Dva ovaploćena tela Božja su postojala kako bi porazila Sotonu i kako bi čoveka što bolje spasla. Jer onaj koji vodi borbu sa Sotonom može biti samo Bog, bilo da je to Duh Božji ili ovaploćeno telo Božje. Ukratko, anđeli ne mogu biti ti koji će voditi borbu sa Sotonom, a još manje to može čovek koga je iskvario Sotona. Anđeli su nemoćni da vode ovu borbu, a čovek ima još manje nade da se u nju uključi. Budući da je tako, ako Bog želi da radi na čovekovom životu, ako želi da lično dođe na zemlju i spasi čoveka, On onda mora lično da se ovaploti – odnosno, mora lično da preuzme čovečije telo i da Svojim suštinskim identitetom i delom koje mora da obavi, dođe među ljude i lično spasi čoveka. U suprotnom, kad bi Duh Božji ili čovek obavljali ovo delo, onda od ove borbe nikada ništa ne bi bilo i ona se nikada ne bi završila. Samo onda kada se Bog ovaploti da bi lično krenuo u rat protiv Sotone među ljudima, čovek ima priliku za spasenje. Štaviše, Sotona je time osramoćen i ostavljen bez ikakvih mogućnosti da iskorištava ili sprovodi bilo kakve spletke. Delo koje obavlja ovaploćeni Bog ne može da obavi Duh Božji, a bilo bi još nemogućnije ijednom čoveku od krvi i mesa da ga obavi u ime Boga, jer je delo koje On obavlja u potpunosti zarad čovekovog života i zarad promene iskvarene čovekove naravi. Kada bi čovek učestvovao u ovoj borbi, on bi samo odbacio svoje oružje i pobegao u potpunoj sramoti i rastrojstvu; naprosto ne bi bio u stanju da promeni čovekovu iskvarenu narav. On ne bi mogao da spase čoveka od krsta niti da osvoji ceo buntovan ljudski rod, već samo da obavi neko sitno delo od ranije koje ne prevazilazi očekivanja ili pak neko drugo delo koje se ne odnosi na Sotonin poraz. Pa, zašto se onda mučiti? On ne bi bio kadar da zadobije čoveka, a još manje bi mogao da izvrši delo poraza Sotone, pa koja bi onda bila svrha? I stoga, borbu sa Sotonom može da izvede jedino Sâm Bog, a čoveku bi to bilo naprosto nemoguće. Čovekova dužnost je da se pokori i da sledi, jer čovek uopšte nije u stanju da obavi delo kao što je stvaranje neba i zemlje, a kamoli da obavi delo borbe sa Sotonom. Čovek može da udovolji Stvoritelju samo pod vođstvom Samoga Boga kojim je Sotona poražen; ovo je jedino što čovek može da uradi. I tako, svaki put kada započne nova borba, odnosno, svaki put kada se započne delo novog doba, to delo lično obavlja Sâm Bog i kroz njega On vodi čitavo doba i otvara noviji put celom ljudskom rodu. Osvit novog doba je novi početak u borbi sa Sotonom, kojim čovek ulazi u novije, lepše carstvo, i u novo doba koje lično vodi Sâm Bog. Čovek je gospodar svega, ali će oni koji su zadobijeni postati plodovi svih bitaka sa Sotonom. Sotona je onaj koji kvari sve i svakoga, poražen je na kraju svih bitaka, stoga je i onaj koji će nakon ovih bitaka biti kažnjen. Između Boga, čoveka i Sotone, samo je Sotona taj koji će biti odbačen s prezrenjem. Međutim, oni koje je Sotona zadobio, ali koje Bog nije povratio, oni se kažnjavaju u ime Sotone. Od ovo troje, sva stvorenja treba da poštuju samo Boga. Oni koje je Sotona iskvario, ali ih je Bog povratio i koji slede put Božji, međutim, postaju oni koji će primiti Božje obećanje i koji će suditi zlikovcima umesto Boga. Bog će zasigurno biti pobednik, a Sotona će zasigurno biti gubitnik, ali i među ljudima ima onih koji će pobediti i onih koji će izgubiti. Oni koji pobede pripadaće pobednicima, a oni koji izgube pripadaće gubitnicima; ovo je razvrstavanje svakoga prema svojoj vrsti i predstavlja konačni završetak celokupnog Božjeg dela. To je, takođe, svrha celog Božjeg dela i nikada se neće promeniti. Težište srži glavnog dela Božjeg upravljanja prvenstveno je usmereno na spasenje čoveka, te se Bog ovaploćuje prvenstveno radi ove srži, radi ovog dela i radi Sotoninog poraza. Stoga se Bog prvi put ovaplotio da bi porazio Sotonu. On se lično ovaplotio i lično je bio prikovan za krst kako bi dovršio delo prve bitke, koja je predstavljala delo iskupljenja ljudskog roda. Na isti način, ovu etapu dela lično obavlja Bog, koji se ovaplotio da bi obavio Svoje delo među ljudima, da bi lično izgovorio Svoju reč i omogućio čoveku da vidi ove stvari. Naravno, neizbežno je da On usput obavlja i neko drugo delo, međutim, glavni razlog što On lično obavlja Svoje delo je taj što želi da porazi Sotonu, da osvoji ceo ljudski rod i da zadobije ove ljude. Prema tome, delo Božjeg ovaploćenja nije jednostavno. Da je Njegova namera bila samo da pokaže čoveku da je Bog ponizan, skriven i praktičan, da je sve to bilo samo radi obavljanja ovog dela, onda ne bi ni bilo potrebe za ovaploćenjem. Čak i da se Bog nije ovaplotio, On bi mogao čoveku direktno da pruži otkrivenje Svoje poniznosti i skrivenosti, te Svoje veličine i svetosti, međutim, takve stvari nemaju nikakve veze sa delom upravljanja ljudskim rodom. One nisu u stanju da spasu čoveka niti da ga upotpune, a još manje mogu da poraze Sotonu. Ako bi poraz Sotone podrazumevao samo borbu Duha protiv duha, onda bi takvo delo imalo još manju praktičnu vrednost; ne bi bilo u stanju da zadobije čoveka i uništilo bi njegovu sudbinu i njegove izglede. Kao takvo, današnje Božje delo je od velikog značaja. Njegova svrha nije samo ta da bi Ga čovek mogao videti, niti da bi mu se proširili vidici, niti da bi mu se pružio neznatan osećaj da se pokrenuo i ohrabrio; takvo delo nema nikakvog značaja. Ako možeš da pričaš samo o takvoj vrsti spoznaje, onda to dokazuje da nisi spoznao pravi značaj Božjeg ovaploćenja.

Svaka etapa dela koju Bog obavi ima svoj praktičan značaj. U ono vreme, kada je Isus došao, došao je u muškom obličju, a kada je Bog ovoga puta došao, Njegovo je obličje žensko. Iz ovoga možeš da vidiš da Božje stvaranje kako muškaraca tako i žena može da služi Njegovom delu i da kod Njega nema razlike među polovima. Kada Njegov Duh dođe, On može da uzme telo koje god želi, i to telo može da Ga predstavlja; bilo da je muško ili žensko, ono može da predstavlja Boga dokle god je Njegovo ovaploćenje. Da se Isus, kada je došao, pojavio u ženskom obličju, drugim rečima, da je Sveti Duh začeo devojčicu, a ne dečaka, ta etapa dela bi ipak bila dovršena. Da je tako bilo, današnju etapu dela bi morao da izvrši muškarac, ali delo bi svejedno bilo dovršeno. Delo obavljeno u svakoj pojedinačnoj etapi ima svoj značaj; nijednom etapom dela se ne ponavlja neka druga, a ni te etape nisu u međusobnom sukobu. U ono vreme su Isusa, dok je obavljao Svoje delo, zvali jedinim Sinom, a reč „Sin” podrazumeva muški pol. Zašto se jedini Sin ne spominje u sadašnjoj etapi? Zato što u ovoj etapi delo zahteva promenu pola u odnosu na Isusov. Bog ne pravi razliku među polovima. On obavlja Svoje delo po Sopstvenoj volji i u izvođenju Svoga dela ne podleže nikakvim ograničenjima, već je izuzetno slobodan. Međutim, svaka etapa dela ima svoj praktičan značaj. Bog se ovaplotio dva puta i očigledno je da je Njegovo ovaploćenje u poslednjim danima i poslednje. Došao je da otkrije sva Svoja dela. Kada se u ovoj etapi On ne bi ovaplotio i lično obavio delo na očigled čoveka, čovek bi se zauvek držao predstave da je Bog samo muško, a ne žensko. Ranije su svi ljudi verovali da Bog može biti samo muško i da se žensko ne može zvati Bogom, jer su svi ljudi smatrali da muškarci imaju autoritet nad ženama. Verovali su da nijedna žena ne može da preuzme autoritet na sebe, već samo muškarci. Štaviše, čak su govorili da je muškarac glava žene i da žena mora da se pokorava muškarcu i da ne može da ga nadmaši. U prošlim vremenima, kada se govorilo da je muškarac glava žene, to je bilo rečeno za Adama i Evu, koje je zmija prevarila – ne za muškarca i ženu kakve ih je Jahve stvorio u početku. Naravno, žena mora da sluša i voli svog muža, a muž mora da nauči da hrani i izdržava svoju porodicu. To su zakoni i statuti koje je Jahve izneo i kojih ljudski rod mora da se pridržava u svom životu na zemlji. I reče Jahve ženi: „Žudećeš za svojim mužem, ali on će vladati nad tobom!” Govorio je tako samo da bi ljudski rod (to jest i muškarac i žena) mogao da živi normalnim životom pod Jahveovom vlašću, i da bi životi ljudi mogli da imaju nekakvu strukturu i da ne ispadnu iz valjanog poretka. Stoga je Jahve sačinio odgovarajuća pravila ponašanja za muškarce i žene, mada se to odnosilo samo na sva stvorena bića koja žive na zemlji, i nije imalo nikakve veze sa Božjim ovaploćenjem. Kako bi Bog mogao da bude isto što i Njegova stvorena bića? Njegove reči bile su usmerene samo na ljudski rod Njegovog stvaranja; upravo da bi ljudi živeli normalnim životom, On je uspostavio pravila za muškarca i ženu. U početku, kada je Jahve stvorio ljudski rod, napravio je dve vrste ljudskih bića, i muško i žensko; tako postoji i podela na muško i žensko u Njegovim ovaploćenjima. On nije određivao Svoje delo na osnovu reči koje je uputio Adamu i Evi. Dva navrata kada se On ovaplotio utvrđena su u potpunosti u skladu sa Njegovim razmišljanjem u doba kada je stvorio ljudski rod; to jest, On je završio delo Svoja dva ovaploćenja na osnovu muškog i ženskog pre nego što su se oni iskvarili. Ukoliko bi čovečanstvo uzelo reči koje je Jahve uputio Adamu i Evi koje je zmija prevarila i primenilo ih na delo Božjeg ovaploćenja, zar ne bi i Isus morao da voli Svoju ženu onako kako je red? Da li bi Bog, tada, i dalje bio Bog? A pošto je to tako, da li bi On i dalje mogao da dovrši Svoje delo? Ako uzmemo da je pogrešno to što je ovaploćeno Božje telo žensko, zar onda ne bi bilo ogromna greška i to što je Bog stvorio ženu? Ako ljudi još uvek veruju da bi bilo pogrešno da se Bog ovaploti kao žensko, zar nije onda Isus, time što se nije ženio niti je voleo Svoju ženu, počinio istu grešku kao i sadašnje ovaploćenje? Pošto koristiš reči koje je Jahve govorio Evi da bi procenio koliko je istinito sadašnje Božje ovaploćenje, onda moraš koristiti Jahveove reči upućene Adamu da sudiš Gospodu Isusu koji se ovaplotio u Dobu blagodati. Zar to nije jedno te isto? Pošto procenjuješ Gospoda Isusa uzimajući za osnovu muškarca koga zmija nije prevarila, onda ne treba da sudiš o istinitosti današnjeg ovaploćenja na osnovu žene koju je zmija prevarila. To ne bi bilo pravično! Takvo procenjivanje Boga dokazuje da nemaš razum. U dva navrata kada se Jahve ovaplotio, pol Njegovog tela bio je povezan sa muškarcem i ženom koje zmija nije prevarila; On se oba puta ovaplotio u skladu sa muškarcem i ženom koje zmija nije prevarila. Nemoj misliti da je Isusova muškost bila ista kao Adamova, koga je zmija prevarila. Između njih dvojice ne postoji nikakva veza, oni su muškarci dve različite prirode. Svakako se ne može smatrati da Isusova muškost dokazuje da je On glava svim ženama, a ne i svim muškarcima? Zar On nije car svih Jevreja (uključujući i muškarce i žene)? On je Sȃm Bog, ne samo da je glava ženi, već je glava i muškarcu. On je Gospod svih stvorenih bića i glava svim stvorenim bićima. Kako bi mogao da zaključiš da je Isusova muškost simbol glave žene? Zar to ne bi bilo bogohuljenje? Isus je muškarac koji nije bio iskvaren. On je Bog; On je Hristos; On je Gospod. Kako On može da bude muškarac kao Adam, koji je bio iskvaren? Isus je telo koje je na sebe odenuo najsvetiji Duh Božji. Kako bi mogao da kažeš da je On Bog koji poseduje Adamovu muškost? Zar u tom slučaju ne bi sve Božje delo bilo pogrešno? Da li bi Jahve u Isusu otelotvorio muškost Adama, koga je prevarila zmija? Zar sadašnje ovaploćenje nije još jedan primer dela ovaploćenog Boga, koji je u pogledu pola različit od Isusa, ali Mu je po prirodi isti? Da li se još uvek usuđuješ da kažeš da ovaploćeni Bog ne može biti žensko zato što je žena bila prva koju je zmija prevarila? Da li se još uvek usuđuješ da kažeš da Bog nikako ne bi mogao da se ovaploti kao žensko zato što je žena najnečistija i izvor je iskvarenosti ljudskog roda? Da li se usuđuješ da i dalje tvrdiš da „žena treba uvek da bude pokorna muškarcu i da nikada ne sme da ispoljava ili direktno predstavlja Boga”? U prošlosti nisi razumeo, ali možeš li sada i dalje da huliš delo Božje, pogotovo ovaploćeno telo Božje? Ako ti ovo nije jasno, onda ti je najbolje da pripaziš na jezik, da se ne bi razotkrila tvoja glupost i neznanje i prikazala tvoja ružnoća. Nemoj misliti da ti je sve jasno. Kažem ti da sve što si video i doživeo nije dovoljno da shvatiš ni hiljaditi deo Mog plana upravljanja. Zašto se onda ponašaš tako nadmeno? Ta mrvica talenta i trunka znanja koje imaš nisu dovoljne Isusu da ih upotrebi ni u jednoj jedinoj sekundi Svog dela! Koliko iskustva zaista poseduješ? Ono što si video i ono što si čuo u čitavom svom životu, kao i sve ono što si zamislio, manje je od onoga što Ja obavim u jednom jedinom trenutku! Bolje ti je da ne cepidlačiš i da ne tražiš mane. Koliko god da si nadmen, ti nisi ništa više do stvoreno biće koje čak ni mravu nije doraslo! Sve što imaš u sebi manje je od onoga što je u jednom mravu! Nemoj misliti da ti to, što si iskusio mnoge stvari i imaš dug staž, daje za pravo da nadmeno gestikuliraš i daješ drske primedbe. Zar to iskustvo i staž nemaš zbog reči koje sam Ja izjavio? Veruješ li da si ih dobio kroz svoj rad i trud? Danas vidiš da sam se ovaplotio i samo na osnovu toga se u tebi već javlja pregršt koncepata i beskrajno mnogo predstava koje proističu iz toga. Da nije Mog ovaploćenja, čak i da si izuzetno nadaren, ti ne bi imao toliko koncepata; a zar nisu oni začetak tvojih predstava? Da se Isus nije prvi put ovaplotio, da li bi ti uopšte znao za ovaploćenje? Zar se tvoja drskost da pokušavaš da sudiš drugom ovaploćenju ne zasniva na tome što si iz prvog ovaploćenja saznao da se Bog ovaplotio? Zašto ga, umesto da budeš pokoran sledbenik, podvrgavaš ispitivanju? Kada uđeš u ovaj tok i staneš pred ovaploćenog Boga, da li bi ti On dozvolio da ga ispituješ? Možeš da ispituješ prošlost svoje porodice, ali ako pokušaš da ispitaš Božju „porodičnu istoriju”, da li bi ti današnji Bog dozvolio da to i učiniš? Da nisi slep? Zar time ne navlačiš prezir na sebe?

– „Reč”, tom I, „Božja pojava i delo”, „Dva ovaploćenja upotpunjuju značaj ovaploćenja”

Svakodnevne reči Božje  Odlomak 130

Isus i ja potičemo od jednog Duha. Iako nismo povezani u telu, Naš Duh je jedan; iako sadržaj onoga što činimo i delo koje preduzimamo nije isto, suština Nam je ista; Naša tela imaju različita obličja, ali to je do promene u dobu i do različitih zahteva Naših dela; Naše službe nisu slične, tako da su delo koje stvaramo i naravi koje čoveku otkrivamo takođe različiti. Zato se ono što čovek vidi i razume danas razlikuje od onoga u prošlosti, a to je posledica promene doba. Uprkos tome što se Oni razlikuju po polu i obličju Njihovih tela i što nisu od istog roda, niti su rođeni u istom razdoblju, Njihov Duh je ipak jedno. Uprkos tome što Njihova tela ne dele ni krv ni fizičku sličnost bilo koje vrste, ne može se poreći da su Oni ovaploćena tela Božja u dve različite epohe. Nepobitna je istina da su Oni ovaploćena tela Božja. Međutim, Oni ne potiču od iste loze niti koriste isti ljudski jezik (jedno je bio muškarac koji je govorio jezikom Jevreja, a drugo je žensko koje govori samo kineski). To su razlozi zbog kojih su Oni živeli u različitim zemljama da bi obavili delo koje svakome od njih priliči, i to u različitim epohama. Uprkos činjenici da su Oni istog Duha – odnosno, da poseduju istu suštinu – između spoljašnjih ljuštura Njihovih tela nema nikakve sličnosti. Jedino što Im je zajedničko jeste ista ljudskost, ali što se tiče spoljašnjeg izgleda Njihovih tela i okolnosti Njihovog rođenja, Oni nisu slični. To ne utiče na delo nijednog od Njih, niti na čovekovu spoznaju o Njima, zato što su Oni, na kraju krajeva, od istog Duha i niko ne može da Ih razdvoji. Uprkos tome što nisu u krvnom srodstvu, Njihovim čitavim bićima upravlja Njihov Duh, koji Im omogućava da ponesu različita dela u različitim razdobljima, a i Njihova tela potiču od različitih loza. Na primer, Jahveov Duh nije otac Isusovog Duha, a Isusov Duh nije sin Jahveovog Duha: Oni su od jednog te istog Duha. Isto tako, ovaploćeni Bog današnjice i Isus nisu u krvnom srodstvu, ali Oni su jedno – zato što je Njihov Duh jedan. Bog može da obavi delo milosti i blagosti, kao i pravednog suda i grdnje čoveka, i bacanja kletvi na čoveka; i na kraju, On može da obavi i delo uništenja sveta i kažnjavanja zlih. Zar On ne radi sve to Sâm? Zar to nije svemogućnost Božja?

– „Reč”, tom I, „Božja pojava i delo”, „Dva ovaploćenja upotpunjuju značaj ovaploćenja”

Svakodnevne reči Božje  Odlomak 131

Budući da je Bog najveći u celoj vaseljeni i u carstvu nad njom, bi li On mogao da Sebe u celosti objasni samo Svojim telesnim obličjem? Bog zaodeva Sebe telom kako bi obavio jednu etapu Svog dela. Ovaj telesni lik Njegov nema nikakav poseban značaj, nije ni u kakvoj vezi sa prolaskom doba, niti ima išta zajedničko sa Božjom naravi. Zašto Isus nije dopustio da Njegov lik ostane i posle Njega? Zašto čoveku nije dozvolio da naslika Njegov lik, kako bi se taj lik prenosio na nova pokoljenja? Zašto ljudima nije dopustio da priznaju da Njegov lik predstavlja lik Božji? Iako je čovekov lik stvoren prema liku Božjem, je li bilo moguće da se čovekovom pojavom predstavi uzvišeni lik Božji? Prilikom Božjeg ovaploćenja, On jednostavno silazi s neba u neko konkretno telo. Njegov Duh je taj koji silazi u telo, kroz koje On zatim obavlja delo Duha. Duh je taj koji se izražava u telu i Duh je taj koji Svoje delo obavlja u telu. Duh je u potpunosti predstavljen delom koje se obavlja u telu, a telo je tu samo zarad obavljanja dela, što ne znači da telesni lik može biti zamena za istinski lik Boga Samoga; nije u tome svrha niti značaj toga što se Bog ovaplotio. On se ovaploćuje samo zato da bi Duh mogao da pronađe boravište koje odgovara Njegovom delu, kako bi On mogao da ostvari Svoje delo u telu i da bi ljudi mogli da vide Njegove postupke, razumeju Njegovu narav, čuju Njegove reči i spoznaju čudo dela Njegovog. Njegovo ime predstavlja Njegovu narav, delo Njegovo predstavlja Njegov identitet, ali On nikad nije rekao da Njegovo pojavljivanje u telu predstavlja Njegov lik; to je samo čovekova predstava. Stoga, ime Njegovo, Njegovo delo, narav Njegova i Njegov pol predstavljaju ključne aspekte Božjeg ovaploćenja. Oni služe da predstave Njegovo upravljanje u ovom dobu. Budući da je ono tu samo zarad Njegovog dela u datom vremenu, Njegovo pojavljivanje u telu nema nikakve veze s Njegovim upravljanjem. Kako bi, međutim, bilo nemoguće da ovaploćeni Bog nema nikakvu konkretnu pojavu, to On bira prikladnu porodicu koja će odrediti Njegovu pojavu. Kad bi Božja pojava imala reprezentativan značaj, onda bi svi oni sa uobičajenim crtama lica nalik Njegovim takođe predstavljali Boga. Zar to ne bi bila nečuvena greška? Čovek je Isusov portret naslikao zato da bi ljudi mogli da Ga obožavaju. Sveti Duh u to vreme nije dao nikakva posebna uputstva, te je čovek do današnjeg dana prenosio taj zamišljeni portret. Prema prvobitnoj Božjoj nameri, doduše, čovek to nije trebalo da radi. Jedino je zahvaljujući revnosti čovekovoj Isusov portret još i danas tu. Bog je Duh i čovek nikada neće biti u stanju da sažme Njegov verni lik. Jedino Njegova narav može predstaviti Njegov lik. A što se tiče izgleda Njegovog nosa, Njegovih usta, Njegovih očiju i Njegove kose, sve su to stvari koje ne možeš da sažmeš. Kad se Jovanu prikazalo otkrivenje, on je video lik Sina čovečijeg: iz usta Njegovih virio je mač oštar s obe strane, oči Mu behu poput užarenog ognja, glava i kosa Njegova bejahu kao vuna beli, Njegova stopala nalik uglačanoj bronzi, a oko prsiju bejaše opasan zlatnim pojasom. Iako su mu reči bile izuzetno živopisne, lik Božji koji je on opisao nije bio lik nekog stvorenja. Ono što je video bila je samo vizija, a ne lik osobe iz materijalnog sveta. Jovan je ugledao viziju, ali nije video kako Bog zapravo izgleda. Budući da predstavlja lik stvorenog bića, likom ovaploćenog Boga ne može se u celosti predstaviti Božja narav. Kad je stvorio ljudski rod, Jahve je rekao da ga je načinio prema Svom liku i da je stvorio muškarca i ženu. U to je vreme On govorio kako je i muškarca i ženu stvorio prema Božjem liku. Mada čovek svojim likom podseća na lik Božji, iz toga se ne može izvući zaključak da čovekov izgled predstavlja Božji lik. Isto tako ne možeš ljudskim jezikom potpuno da obuhvatiš lik Božji, jer je Bog tako uzvišen, tako velik, tako čudesan i nedokučiv!

– „Reč”, tom I, „Božja pojava i delo”, „Vizija Božjeg dela (3)”

Svakodnevne reči Božje  Odlomak 132

Ovoga puta Bog ne dolazi da obavi delo u duhovnom telu, već dolazi u sasvim običnom telu. Štaviše, to je telo drugog Božjeg ovaploćenja, a ujedno je i telo kroz koje se Bog ponovo vraća u telo. To je sasvim obično telo. Gledajući u Njega, ne možeš da primetiš ništa što Ga izdvaja od drugih, ali možeš da od Njega dobiješ istine za koje se ranije nije čulo. Samo to beznačajno telo je otelovljenje svih Božjih reči istine, nosilac Božjeg dela u poslednjim danima i izraz kroz koji čovek razume celokupnu Božju narav. Zar ne želiš silno da vidiš Boga sa nebesa? Zar ne želiš silno da razumeš Boga sa nebesa? Zar ne želiš silno da vidiš odredište ljudskog roda? On će ti reći sve ove tajne – tajne koje nijedan čovek nikada nije mogao da ti kaže, a reći će ti i istine koje ne razumeš. On je tvoja kapija u carstvo i tvoj vodič u novo doba. To obično telo sadrži mnoge tajne koje su čoveku nedokučive. Njegova dela su za tebe zagonetna, ali je celokupan cilj dela koje On obavlja dovoljan da ti omogući da vidiš da On nije, kao što ljudi veruju, puko telo, jer On predstavlja Božje namere u poslednjim danima, Božju brigu za ljudski rod u poslednjim danima. Premda ne možeš da čuješ Njegove reči koje kao da potresaju nebo i zemlju, premda ne možeš da vidiš Njegove oči kao plameni oganj i ne možeš da iskusiš disciplinu Njegovog gvozdenog štapa, ipak možeš da u Njegovim rečima čuješ kako je Bog gnevan i znaš da Bog pokazuje milost prema ljudima; možeš da vidiš Božju pravednu narav i Njegovu mudrost i, povrh toga, da ceniš Božju brižnost prema celom ljudskom rodu. Božje delo u poslednjim danima ima za cilj da čoveku dopusti da na zemlji vidi Boga sa nebesa kako živi među ljudima i da mu omogući da spozna Boga, da Mu se pokori, da Ga se boji i da Ga voli. Zato se On po drugi put vratio u telo. Premda čovek danas vidi Boga koji je isti kao čovek, Boga s nosom i parom očiju, jednog veoma običnog Boga, Bog će vam na kraju pokazati da, kada ova osoba ne bi postojala, nebesa i zemlja bi pretrpeli ogromnu promenu; kada ova osoba ne bi postojala, nebesa bi se zamračila, zemljom bi zavladao haos i čitav ljudski rod bi živeo usred gladi i pošasti. On će vam pokazati da u slučaju da ovaploćeni Bog poslednjih dana nije došao da vas spasi, Bog bi odavno u paklu uništio čitav ljudski rod. Kada ovo telo ne bi postojalo, vi biste zauvek bili arhigrešnici i za vek vekova biste bili leševi. Trebalo bi da znate da, kada ovo telo ne bi postojalo, čitav ljudski rod ne bi mogao da izbegne veliku nesreću, niti još strožu kaznu koju Bog izriče ljudskom rodu u poslednjim danima. Da ovo obično telo nije rođeno, svi biste bili u stanju u kome preklinjete za život, a da ne možete da živite i preklinjete za smrt, a da ne možete da umrete. Kada ovo telo ne bi postojalo, ne biste mogli da steknete istinu i da danas stupite pred Božji presto, već bi vas Bog kaznio za vaše teške grehove. Da li ste znali da bez Božjeg povratka u telo niko ne bi imao priliku za spasenje, i da nema dolaska ovog tela, Bog bi odavno stavio tačku na staro doba? Budući da je tako, hoćete li i dalje da odbacujete drugo Božje ovaploćenje? Budući da od ove obične osobe možete da imate tako velike koristi, zašto Ga ne biste rado prihvatili?

– „Reč”, tom I, „Božja pojava i delo”, „Da li si znao? Bog je među ljudima učinio veliku stvar”

Svakodnevne reči Božje  Odlomak 133

Božje delo je nešto što ne možeš da razumeš. Ako ne možeš da u potpunosti dokučiš da li je tvoj izbor ispravan, niti da znaš da li Božje delo može biti uspešno, zašto onda ne oprobaš sreću i vidiš da li ti ovaj obični čovek može biti od velike pomoći, i da li je Bog zaista obavio veliko delo? Ipak, moram ti reći da su u Nojevo vreme ljudi jeli i pili, ženili se i udavali u tolikoj meri da je Bogu bilo nepodnošljivo da to gleda, te je poslao veliki potop da uništi ljudski rod, poštedevši samo Nojevu osmočlanu porodicu i sve ptičje i životinjske vrste. U poslednjim danima, međutim, pošteđeni od Boga jesu svi oni koji su Mu do kraja ostali odani. I premda su oba doba vreme velike iskvarenosti koju je Bogu nepodnošljivo da posmatra, a ljudski rod je u oba doba toliko iskvaren i poriče da je Bog njegov Gospod, Bog je uništio ljude samo u Nojevo vreme. Ljudski rod u oba doba izaziva kod Boga veliku tugu, ali je prema ljudima poslednjih dana Bog sve do sada ipak ostao strpljiv. Zašto je tako? Da li ste se ikad zapitali zašto? Ako zaista ne znate, evo, Ja ću vam reći. Razlog zbog kojeg Bog može ljudima da podari blagodat u poslednjim danima nije to što su oni manje iskvareni nego ljudi u Nojevo vreme, niti to što imaju nameru da se pokaju Bogu, a još manje je reč o tome da je tehnologija u poslednjim danima toliko napredna da Bog nije voljan da ih uništi. Već je to stoga što Bog ima delo koje treba da obavi u grupi ljudi u poslednjim danima i što namerava da On Sâm obavi ovo delo u Svom ovaploćenju. Štaviše, Bog će izabrati deo ove grupe da postane predmet Njegovog spasenja i plod Njegovog plana upravljanja i uvešće ove ljude u sledeće doba. Stoga, bez obzira na sve, ova cena koju je Bog platio u potpunosti je u sklopu pripreme za delo koje Njegovo ovaploćeno telo obavlja u poslednjim danima. Za to što ste stigli do današnjeg dana treba da zahvalite ovom telu. Upravo zbog toga što Bog živi u telu, vi imate priliku da preživite. Svi ovi blagoslovi su stečeni zbog ovog običnog čoveka. I ne samo to, nego će na samom kraju bezbrojni narodi obožavati ovog običnog čoveka, zahvaljivati se i pokoravati se ovom beznačajnom čoveku, jer su istina, život i put koje je On doneo, spasli čitav ljudski rod, ublažili sukobe između čoveka i Boga, skratili razdaljinu između njih i stvorili vezu između Božjih i čovečjih misli. On je takođe taj koji je za Boga zadobio još veću slavu. Da li je tako običan čovek nedostojan tvog poverenja i divljenja? Da li je tako obično telo neprikladno nazivati Hristom? Zar takav običan čovek ne može postati Božji izraz među ljudima? Zar takav čovek, koji je ljudski rod poštedeo katastrofe, ne zaslužuje vašu ljubav i želju da Ga zadržite? Ako odbacujete istine koje izlaze iz Njegovih usta i prezirete Njegovo postojanje među vama, u šta ćete se na kraju pretvoriti?

Celokupno Božje delo u poslednjim danima obavlja se preko ovog običnog čoveka. On će ti darovati sve – štaviše, On može da odlučuje o svemu što se odnosi na tebe. Može li takav čovek biti onakav kakvim Ga smatrate: toliko jednostavan da nije dostojan pominjanja? Zar Njegova istina nije dovoljna da vas u potpunosti ubedi? Zar to što vidite Njegova dela sopstvenim očima ne može da vas ubedi? Ili je reč o tome da put kojim On predvodi ljude nije dostojan da po njemu hodate? Na kraju krajeva, šta je to što vas nagoni da osećate averziju prema Njemu, da Ga odbacite i da Ga u širokom luku zaobilazite? Upravo ovaj čovek izražava istinu, upravo On pruža istinu i daje vam put kojim treba da idete. Da li je moguće da još uvek ne možete da pronađete tragove Božjeg dela unutar ovih istina? Bez Isusovog dela, ljudski rod ne bi mogao da siđe s krsta, ali bez današnjeg ovaploćenog Boga, oni koji silaze s krsta nikada ne bi mogli da dobiju Božje odobravanje niti da uđu u novo doba. Bez dolaska ovog običnog čoveka, nikada ne biste imali priliku da vidite pravi lik Božji, niti biste bili podobni za to, jer ste svi vi predmeti koje je odavno trebalo uništiti. Zbog dolaska drugog Božjeg ovaploćenja, Bog vam je oprostio i ukazao vam milost. Bez obzira na to, reči uz koje na kraju moram da vas ostavim i dalje glase: ovaj obični čovek, koji je ovaploćeni Bog, za vas je od suštinskog značaja. Ovo je velika stvar koju je Bog već učinio među ljudima.

– „Reč”, tom I, „Božja pojava i delo”, „Da li si znao? Bog je među ljudima učinio veliku stvar”

Svakodnevne reči Božje  Odlomak 134

Šta treba da znaš o praktičnom Bogu? Samog praktičnog Boga čine Duh, Čovek i Reč i to je pravi smisao Samog praktičnog Boga. Ako spoznaješ samo Čoveka – ako spoznaješ Njegove svakodnevne navike i ličnost – ali ne spoznaješ delo Duha niti to šta Duh čini u telu, te ako obraćaš pažnju samo na Duha i Reč i moliš se samo Duhu, a ne spoznaješ delo Božjeg Duha u praktičnom Bogu, onda to ipak dokazuje da praktičnog Boga ne spoznaješ. Spoznaja o praktičnom Bogu podrazumeva spoznavanje i doživljavanje Njegovih reči, kao i dokučivanje pravila i načela prema kojima Sveti Duh deluje, te načina na koji Duh Božji dela u telu. To ujedno podrazumeva i spoznaju da Duh upravlja svakim Božjim postupkom u telu i da su reči koje On izgovara neposredan izraz Duha. Dakle, da bi se spoznao praktični Bog, najvažnije je spoznati kako Bog deluje kroz ljudskost, a kako kroz božanstvo; to se, sa svoje strane, odnosi na izraze Duha sa kojima se svi ljudi susreću.

Koji su aspekti izražavanja Duha? Ponekad Bog deluje kroz ljudskost, a ponekad kroz božanstvo – no, u oba slučaja Duh je taj koji zapoveda. Spoljašnji izraz Čoveka zavisiće od Duha u Njemu. Duh dela normalno, ali postoje dva pravca u kojima Ga Duh usmerava: jedan je Njegovo delo kroz ljudskost, a drugi Njegovo delo kroz božanstvo. To treba da ti bude jasno. Delo Duha se razlikuje u zavisnosti od okolnosti: kad se traži da Njegova ljudskost dela, Duh rukovodi tom ljudskošću da obavi ovo delo, a kad se traži da Njegovo božanstvo dela, onda se božanstvo neposredno pojavljuje da to obavi. Budući da Bog dela u telu i pojavljuje se u telu, On dela i kroz ljudskost i kroz božanstvo. Duh usmerava Njegovo delo kroz ljudskost i to čini sa ciljem da zadovolji telesne potrebe ljudi, da olakša dolazak u kontakt s Njim, da ljudima omogući da posmatraju Božju praktičnost i normalnost, te da im omogući da spoznaju da je Duh Božji došao u telu i da je među ljudima, da živi zajedno sa čovekom i da sa njim ostvaruje kontakt. Svoje božansko delo izvršava kako bi opskrbio život ljudi i u svemu ih pozitivno usmeravao, menjao njihove naravi i omogućavao im da istinski posmatraju pojavu Duha u telu. Rast u životu čoveka uglavnom se postiže neposredno putem Božjeg dela i reči kroz božanstvo. Do promene u naravima ljudi može da dođe samo ako prihvate Božje delo kroz božanstvo i samo tada mogu da nađu zadovoljenje u svom duhu; samo ako je, pored ovoga, prisutno i delo kroz ljudskost – Božje pastirsko čuvanje, podrška i opskrbljivanje kroz ljudskost – rezultati Božjeg dela mogu u potpunosti da budu postignuti. Praktični Sâm Bog o kome se danas govori deluje i kroz ljudskost i kroz božanstvo. Njegovo normalno ljudsko delo i život, kao i Njegovo delo potpunog božanstva ostvaruju se kroz pojavu praktičnog Boga. Njegova ljudskost i božanstvo su srasli u jedno, a delo i jednog i drugog se ostvaruje kroz reči; bilo kroz ljudskost ili kroz božanstvo, On izgovara reči. Kad Bog deluje kroz ljudskost, On govori jezikom ljudskosti, tako da ljudi mogu da se uključe i da to lakše razumeju. Njegove reči su izgovorene jednostavnim jezikom i lako ih je razumeti, tako da njima svi ljudi mogu da budu opskrbljeni; bilo da su ljudi izrazito obrazovani ili imaju oskudno znanje, svi oni mogu da prime Božje reči. Božje delo kroz božanstvo se isto tako obavlja rečima, ali je ono puno opskrbe, puno života, neokaljano ljudskim zamislima, ne uzima u obzir ljudske sklonosti i ne podleže ograničenjima ljudskosti, te u njemu nema nikakvih sputavanja normalne ljudskosti; ono se takođe obavlja u telu, ali je neposredni izraz Duha. Ako ljudi prihvataju samo Božje delo kroz ljudskost, onda će sami sebi postaviti granice, pa će im biti potrebno večito orezivanje i disciplinovanje kako bi u njima došlo do neznatne promene. Bez dela ili bez prisutnosti Svetoga Duha, uvek će se vraćati svojim starim putevima. Ove mane i nedostaci se mogu nadomestiti kroz delo božanstva i ljudi mogu da budu upotpunjeni. Umesto neprestanog orezivanja, potrebni su pozitivno opskrbljivanje, korišćenje reči da bi se nadoknadili svi nedostaci, korišćenje reči da bi se razotkrilo svako stanje ljudi, korišćenje reči da bi se usmeravao njihov život, svaka njihova izjava i svaki njihov postupak, kako bi se ogolile njihove namere i motivi. To je praktično delo praktičnog Boga. Dakle, u svom stavu prema praktičnom Bogu trebalo bi da se pokorite Njegovoj ljudskosti, prepoznajući Ga i priznajući, a još i više bi trebalo da prihvatite Njegovo delo i reči kroz božanstvo i da im se pokorite. Božja pojava u telu znači da se celokupno delo i sve reči Duha Božjeg obavljaju kroz Njegovu normalnu ljudskost i kroz Njegovo ovaploćeno telo. Drugim rečima, Božji Duh odjednom usmerava Njegovu ljudskost da obavi delo i obavlja delo božanstva u telu, te u ovaploćenom Bogu možeš da vidiš i Božje delo kroz ljudskost i Njegovo delo kroz potpuno božanstvo. U tome je zapravo značaj pojave praktičnog Boga u telu. Ako ovo možeš jasno da vidiš, bićeš u stanju da povežeš sve različite delove Božje; prestaćeš da pridaješ preteranu važnost Njegovom delu kroz božanstvo i prestaćeš da na Njegovo delo kroz ljudskost gledaš sa neopravdanim omalovažavanjem, te nećeš odlaziti u krajnosti niti skretati sa puta. Sve u svemu, smisao praktičnog Boga je u tome da se delo Njegove ljudskosti i Njegovog božanstva, kako ih Duh usmerava, izražava kroz Njegovo telo, kako bi ljudi mogli da vide da je On pun života i živ, stvaran i istinit.

Delo Božjeg Duha kroz ljudskost ima svoju prelaznu fazu. Time što usavršava ljudskost, On omogućava Njegovoj ljudskosti da primi usmerenje od Duha, nakon čega je Njegova ljudskost u stanju da opskrbljuje i pastirski čuva crkve. Ovo je jedan izraz Božjeg normalnog dela. Dakle, ako jasno možeš da vidiš načela Božjeg dela kroz ljudskost, onda je malo verovatno da ćeš gajiti predstave o Božjem delu kroz ljudskost. Bez obzira na sve, Duh Božji ne greši. On je u pravu i kod Njega nema greške; On ne radi ništa pogrešno. Delo kroz božanstvo je neposredni izraz namera Božjih, bez ometanja ljudskosti. Ono ne podleže usavršavanju, već dolazi direktno od Duha. Međutim, čak i kad On dela kroz božanstvo, i to je zbog Njegove normalne ljudskosti; ona ni najmanje nije natprirodna, već se čini da to obavlja normalan čovek. Bog je sa neba došao na zemlju prvenstveno da bi izrazio reči Božje kroz telo – da pomoću tela dovrši delo Duha Božjeg.

– „Reč”, tom I, „Božja pojava i delo”, „Treba da znaš da je praktični Bog Sȃm Bog”

Danas je znanje ljudi o praktičnom Bogu isuviše jednostrano, a njihovo poimanje značaja ovaploćenja i dalje je veoma oskudno. Kad je reč o Božjem telu, ljudi kroz Njegovo delo i reči uviđaju da Božji Duh obuhvata toliko toga, da je On toliko bogat. Pa ipak, bez obzira na sve, Božje svedočanstvo u konačnici dolazi od Duha Božjeg: ono što Bog čini u telu, načela prema kojima dela, ono što čini kroz ljudskost i ono što čini kroz božanstvo. Ljudi ovo moraju da znaju. Danas si u stanju da obožavaš ovog Čoveka, dok suštinski obožavaš Duha, a to je ono najmanje što bi ljudi trebalo da postignu u svojoj spoznaji ovaploćenog Boga. Posredstvom tela, ljudi spoznaju suštinu Duha, spoznaju božansko delo Duha u telu i ljudsko delo u telu, počinju da prihvataju sve reči i izjave Duha u telu, te počinju da uviđaju kako Duh Božji usmerava telo i otkriva Svoju silu u telu. To govori da čovek spoznaje Duha na nebu kroz telo; pojava Samog praktičnog Boga među ljudima je raspršila nejasnog boga iz ljudskih predstava. Ljudskim obožavanjem Samog praktičnog Boga povećala se ljudska pokornost prema Bogu, a kroz božansko delo Duha Božjeg u telu i Njegovo ljudsko delo u telu, čovek dobija otkrivenje i pastirsko čuvanje, te nastaju promene u njegovoj život-naravi. To je pravi smisao dolaska Duha u telu, čija je prvobitna svrha da omogući ljudima da dođu u kontakt sa Bogom, da se oslone na Boga i da spoznaju Boga.

Kakav stav, u suštini, ljudi imaju prema praktičnom Bogu? Šta znaš o ovaploćenju, o pojavi Reči u telu, o pojavi Božjoj u telu, o delima praktičnog Boga? Koje su glavne teme današnje rasprave? Ovaploćenje, dolazak Reči u telu i Božja pojava u telu jesu sve ono što se mora razumeti. Ove stvari morate postepeno da shvatate i da stičete jasnu spoznaju o njima kroz svoje životno iskustvo, na osnovu svog rasta i na osnovu epohe u kojoj se to dešava. Proces u kome ljudi doživljavaju Božje reči jeste proces u kome oni spoznaju pojavu Božjih reči u telu. Što ljudi više doživljavaju Božje reči, to više spoznaju Duha Božjeg; doživljavajući Božje reči, ljudi uspevaju da dokuče načela dela Duha i spoznaju Samog praktičnog Boga. Zapravo, kad Bog ljude usavršava i zadobija ih, On im dopušta da spoznaju dela praktičnog Boga; On koristi delo praktičnog Boga da ljudima pokaže stvarni značaj ovaploćenja, da im pokaže da se Duh Božji zaista pojavio pred čovekom. Kad ljudi budu zadobijeni i usavršeni od Boga, to znači da su ih izrazi praktičnog Boga osvojili, kao i da su – posredstvom reči praktičnog Boga – preobraženi, a Njegov život je pretočen u njih same, ispunjavajući ih onim što On jeste (bilo da je reč o onome što On jeste u Svojoj ljudskosti, bilo da je reč o onome što je u Svom božanstvu), ispunjavajući ih suštinom Njegovih reči, te učinivši da ljudi prožive Njegove reči. Kad Bog zadobija ljude, On se prevashodno koristi rečima i izjavama praktičnog Boga kao sredstvom da bi orezao ljudske nedostatke, te da bi sudio njihovoj buntovnoj naravi i razotkrio je, dovodeći do toga da oni zadobiju ono što im je potrebno i pokazujući im da je Bog došao među ljude. Najvažnije od svega, delo koje obavlja praktični Bog je u tome da svakog čoveka spasi od uticaja Sotone, izvlačeći ga iz nečiste zemlje i iskorenjujući njegove iskvarene naravi. Najdublji značaj toga što si zadobijen od strane praktičnog Boga jeste u tome što možeš da proživiš normalnu ljudskost imajući praktičnog Boga za svoj primer i uzor, što si u stanju da postupaš prema rečima i zahtevima praktičnog Boga, a da od toga ni najmanje ne odstupiš niti se udaljiš, kao i da postupaš shodno onome što On kaže, te što si u stanju da postigneš sve ono što On zatraži. Na ovaj način ćeš biti zadobijen od Boga. Kad si zadobijen od Boga, ne poseduješ samo delo Svetoga Duha; pre svega si u stanju da proživiš zahteve praktičnog Boga. Samo posedovanje dela Svetoga Duha ne znači da imaš život. Suština je u tome da li si u stanju da postupaš u skladu sa zahtevima koje praktični Bog ima prema tebi, a to je pokazatelj toga da li možeš da budeš zadobijen od Boga. Ovo je najdublji smisao dela praktičnog Boga u telu. Drugim rečima, Bog se stvarno i zapravo pojavljuje u telu – pun života i živ – omogućavajući ljudima da Ga vide, na praktičan način obavlja delo Duha u telu i u telu služi kao primer ljudima, a time zadobija grupu ljudi. Božji dolazak u telu prevashodno ima za cilj da ljudima omogući da vide praktična Božja dela, da bezoblični Duh materijalizuje u telu, kako bi ljudi mogli da Ga vide i dotaknu. Jedino tako će oni koje On upotpuni proživeti ono što On proživljava, biće zadobijeni od Njega i biće u skladu sa Njegovim namerama. Da je Bog govorio samo na nebu i da zapravo nije došao na zemlju, ljudi bi tada i dalje bili nesposobni da spoznaju Boga; mogli bi samo da propovedaju o Božjim delima koristeći se ispraznom teorijom i ne bi imali Božje reči kao stvarnost. Bog je na zemlju prevashodno došao da posluži kao primer i uzor onima koje će zadobiti; jedino tako ljudi mogu zapravo da spoznaju Boga, da Ga dodirnu i da Ga vide i jedino tada Bog može istinski da ih zadobije.

Delo ovaploćenog Boga sastoji se iz dva dela. Kada se On ovaplotio po prvi put, ljudi u Njega nisu verovali, niti su Ga poznavali, te su Isusa prikovali za krst. Zatim, kada se On ovaplotio po drugi put, ljudi u Njega i dalje nisu verovali, još manje su Ga poznavali, pa su Hrista ponovo prikovali za krst. Zar čovek nije neprijatelj Božji? Ako Ga čovek ne poznaje, kako bi mogao da bude prisan s Bogom? Kako bi mogao biti kvalifikovan da bude svedok o Bogu? Nisu li sve čovekove tvrdnje da voli Boga, da služi Bogu i da slavi Boga samo obmanjujuće laži? Uložiš li svoj život u stremljenje ovim nerealnim, nepraktičnim stvarima, nije li tvoj trud uzaludan? Kako bi mogao da budeš prisan sa Bogom kad čak ne znaš ni ko je Bog? Nije li takvo stremljenje nejasno i apstraktno? Zar nije obmanjujuće? Kako neko može biti prisan s Bogom? U čemu je praktični značaj prisnosti s Bogom? Možeš li biti prisan s Duhom Božjim? Možeš li uvideti koliko je taj Duh velik i uzvišen? Biti prisan sa nevidljivim, neopipljivim Bogom – zar to ne deluje nejasno i apstraktno? U čemu je praktični značaj takvog stremljenja? Nije li sve to obmanjujuća laž? Stremiš ka tome da postaneš prisan sa Bogom, a zapravo si Sotonin potrčko, jer ne poznaješ Boga i stremiš ka nepostojećem „Bogom svih stvari”, koji je nevidljiv, nedodirljiv i proizvod je tvojih sopstvenih predstava. Neodređeno govoreći, takav „Bog” je Sotona, a praktično govoreći, to si ti sâm. Tražiš da budeš prisan sa samim sobom, a ipak kažeš da stremiš ka tome da postaneš prisan s Bogom – zar to nije bogohuljenje? U čemu se ogleda vrednost takvog stremljenja? Ako se Duh Božji ne ovaploti, tada je suština Boga samo nevidljiv, nedodirljiv Duh života, bezobličan i amorfan, nematerijalne vrste, nepristupačan i čoveku neshvatljiv. Kako bi čovek mogao biti prisan sa bestelesnim, čudesnim, nedokučivim Duhom poput ovog? Da nije reč o nekoj šali? Takvo besmisleno rasuđivanje nevažeće je i nepraktično. Budući da je stvoren, čovek je suštinski drugačije vrste u odnosu na Duh Božji, pa kako bi to dvoje moglo da bude u prisnom odnosu? Da se Duh Božji nije ostvario u telu, da se Bog nije ovaplotio i ponizio se postajući stvorenje, tada stvoreni čovek ne bi bio ni kvalifikovan ni kadar da s Njim bude prisan; sa izuzetkom onih pobožnih vernika koji mogu imati priliku da postanu prisni s Bogom nakon što njihove duše zakorače u nebo, većina ljudi ne bi bila u stanju da postane prisna s Duhom Božjim. A ako ljudi žele da postanu prisni s Bogom na nebesima pod vođstvom ovaploćenog Boga, nisu li oni zapanjujuće budalasta neljudska bića? Ljudi naprosto streme tome da „budu posvećeni” nevidljivom Bogu, ne obraćajući ni najmanju pažnju na Boga koji se može videti, zato što je vrlo lako stremiti ka nevidljivom Bogu. Ljudi to mogu činiti kako im je volja, međutim, stremljenje ka vidljivom Bogu nije nimalo lako. Čovek koji stremi ka nejasnom Bogu uopšte nije u stanju da zadobije Boga, budući da su sve nejasne i apstraktne stvari čovekove maštarije i čovek ih, kao takve, ne može zadobiti. Da je Bog koji je došao među vas bio uzdignut i uzvišen, vama nepristupačan Bog, kako biste onda mogli dokučiti Njegove namere? I kako biste Ga mogli spoznati i razumeti? Da je On samo obavljao svoje delo ne uspostavljajući normalan kontakt sa čovekom, ili da nije posedovao normalnu ljudskost i da nije bio pristupačan običnim smrtnicima, kako biste tada mogli da Ga spoznate, čak i da je On učinio toliko toga za vas, ali da sa Njim niste imali nikakav kontakt i da niste bili u stanju da Ga vidite? Da se ovo telo ne odlikuje normalnom ljudskošću, čovek ne bi imao načina da spozna Boga; jedino je zahvaljujući Božjem ovaploćenju čovek osposobljen da bude prisan sa ovaploćenim Bogom. Ljudi postaju prisni s Bogom zato što s Njim dolaze u kontakt, zato što žive zajedno s Njim i prave Mu društvo, i tako Ga postepeno upoznaju. Da nije tako, ne bi li čovekovo stremljenje bilo uzaludno? Drugim rečima, čovek je u stanju da postane prisan s Bogom ne samo zahvaljujući Božjem delu, već i zahvaljujući praktičnosti i normalnosti ovaploćenog Boga. Ljudi imaju priliku da ispune svoju dužnost i da obožavaju istinskog Boga jedino zato što se Bog ovaploćuje. Zar ovo nije najstvarnija i najpraktičnija istina? Dakle, da li i dalje želiš da budeš prisan s Bogom koji je na nebu? Samo onda kada se Bog ponizi do određene mere, što će reći, jedino kada se Bog ovaploti, čovek može biti Njegov poverenik. Bog je Duh: kako ljudi mogu biti kvalifikovani da budu prisni sa ovim Duhom, koji je toliko uzvišen i nedokučiv? Jedino kada se Duh Božji spusti u telo i postane stvoreno biće istog obličja kao čovek, ljudi mogu shvatiti Njegove namere i On ih može zadobiti na praktičan način. On govori i deluje u telu, učestvuje u radostima, tuzi i nevoljama ljudskog roda, živi u istom svetu kao i ljudski rod, štiti ljudski rod i usmerava ga, a kroz ovo On pročišćuje ljude i dozvoljava im da zadobiju Njegovo spasenje i Njegov blagoslov. Tek kada zadobiju ove stvari i kada istinski razumeju Božje namere, ljudi mogu biti prisni s Bogom. Jedino je ovo praktično. Ako bi Bog ljudima bio nevidljiv i nedodirljiv, kako bi onda oni mogli biti prisni s Njim? Zar to nije isprazna doktrina?

Svakodnevne reči Božje  Odlomak 137

Kada Bog dođe na zemlju, On obavlja samo Svoja dela u okviru božanstva, a što je nebeski Duh poverio ovaploćenom Bogu. Kada dođe, On samo govori širom zemlje, da bi različitim sredstvima i iz različitih uglova dao glas Svojim izjavama. On za Svoje ciljeve i radna načela uglavnom uzima snabdevanje čoveka i učenje čoveka, i ne bavi se stvarima kao što su međuljudski odnosi ili detalji ljudskih života. Njegova osnovna služba je da govori u ime Duha. Odnosno, kada se Božji Duh javi u opipljivom telesnom obliku, on samo snabdeva čovekov život i oslobađa istinu. Ne meša se u ljudska dela, odnosno, ne učestvuje u delima čovečjim. Ljudi ne mogu da obavljaju božanska dela, a Bog ne učestvuje u ljudskim delima. Tokom svih godina otkad je Bog sišao na zemlju da sprovodi Svoja dela, uvek je to činio kroz ljude. Ovi ljudi se, međutim, ne mogu smatrati ovaploćenim Bogom – već samo onima koje Bog koristi. Bog današnjeg vremena, sa druge strane, može da govori neposredno iz ugla božanskog, izražavajući glas Duha i radeći u ime Duha. Svi oni koje je Bog tokom vremena i generacija upotrebio isto su tako primeri Božjeg Duha koji deluje u telu od krvi i mesa – zašto se oni onda ne mogu nazvati Bogom? Ali današnji Bog je i Božji Duh koji dela neposredno u telu, a i Isus je bio Božji Duh koji deluje u telu; oboje se nazivaju Bogom. Dakle, u čemu je razlika? Ljudi koje je Bog tokom vremena upotrebljavao svi su bili u stanju da normalno misle i imali su razum. Svi su razumeli načela vladanja i rešavanja stvari. Imali su normalne ljudske predstave i posedovali su sve što bi normalni ljudi trebalo da poseduju. Većina ih je imala izuzetan talenat i urođenu inteligenciju. Delujući na ove ljude, Božji Duh je upregao njihove talente, koji su njihov dar. Božji Duh uveo je njihove talente u igru, koristeći njihove jake strane da služe Bogu. Međutim, suština Boga je bez predstava ili misli, neiskvarena ljudskim idejama, i čak nema ni ono što normalni ljudi poseduju. Što znači da nije ni u toku sa načelima vladanja i rešavanja stvari. Tako je kada se današnji Bog spusti na zemlju. Njegovo delo i Njegove reči nisu iskvarene ljudskim namerama niti ljudskim idejama, već su neposredno ispoljavanje ideja Duha, i On radi neposredno u Božje ime. To znači da Duh neposredno govori, odnosno božanstvo neposredno deluje, ne mešajući u to ni trun ljudskih ideja. Drugim rečima, ovaploćeni Bog neposredno otelovljuje božanstvo, nema ljudskih misli niti predstava i ne razume načela ljudskog ophođenja sa svetom. Kada bi delovalo samo božanstvo (odnosno kada bi samo Bog Sȃm delovao) ne bi bilo načina da se Božje delo sprovodi na zemlji. Dakle, kada Bog dođe na zemlju, mora da ima manji broj ljudi koje On koristi da bi delovao među ljudskim rodom u saradnju s delom koje Bog sprovodi u božanstvu. Drugim rečima, On koristi ljudsko delovanje kao potporu za Svoje božansko delovanje. Da nije tako, ne bi bilo načina da čovek bude u neposrednoj vezi sa božanskim delom. Tako je bilo sa Isusom i Njegovim apostolima. Tokom Njegovog vremena u svetu, Isus je poništio stare zakone i uspostavio nove zapovesti. Takođe je izgovorio mnoge reči. Sva ta dela sprovedena su u božanstvu. Ostali, kao što su Petar, Pavle i Jovan, svoja su potonja dela oslanjali na temelje Isusovih reči. Što će reći, Bog je obavio Svoje početno delo u tom dobu, uvodeći početak Doba blagodati; odnosno, On je uveo novu eru, ukidajući staru i ispunjavajući reči: „Bog je Početak i Svršetak.” Drugim rečima, čovek mora da sprovodi ljudska dela na temelju božanskih dela. Nakon što je Isus izgovorio sve što je morao da izgovori i završio Svoje delovanje na zemlji, napustio je čoveka. Nakon toga su svi ljudi u svom delovanju postupali u skladu sa načelima izraženim Njegovim rečima i primenjivali ih u skladu sa istinama o kojima je On govorio. Svi su ti ljudi radili za Isusa. Da je samo Isus delovao, koliko god da je reči izgovorio, ljudi ne bi imali načina da se pozabave Njegovim rečima, jer je On delovao u božanstvu i mogao je da izgovara samo reči božanstva i ne bi mogao da objasni stvari ljudima i učiniti da normalni ljudi razumeju Njegove reči. Zato su Mu bili neophodni apostoli i proroci koji su došli nakon Njega da upotpune Njegovo delo. Ovo je načelo po kom Bog ovaploćeni sprovodi Svoja dela – koristeći ovaploćeno telo da govori i deluje da bi završio delo božansko, a potom koristeći manji ili možda veći broj ljudi koji su u skladu sa Božjim namerama naklonjeno da upotpune Njegovo delo. Odnosno, Bog koristi ljude koji su u skladu sa Njegovim namerama da deluju kao pastiri i zalivaju ljudski rod, da bi Božji izabrani narod mogao da uđe u istina-stvarnost.

Da je Bog, kada je ušao u telo, samo obavljao delo božanstva i da nije bilo ljudi koji su u skladu sa Njegovim namerama da sarađuju sa Njim, čovek tada ne bi bio sposoban da razume Božje namere niti da se bavi Bogom. Bog mora da koristi normalne ljude koji su u skladu sa Njegovim namerama da bi dovršio ovo delo, da bi motrio na crkve i čuvao ih, kako bi se mogao postići nivo koji su čovekovi kognitivni procesi, njegov mozak, u stanju da zamisle. Drugim rečima, Bog koristi mali broj ljudi koji su u skladu sa Njegovim namerama da „prevedu” delo koje On obavlja u okviru Svog božanstva, tako da ono može da se otvori – da transformiše božanski jezik u ljudski jezik, ne bi li ljudi mogli da ga shvate i razumeju. Da Bog to nije učinio, niko ne bi razumeo Božji božanski jezik, jer su ljudi koji su u skladu sa Božjim namerama, na kraju krajeva, neznatna manjina, a čovekova moć razumevanja je slaba. Zato Bog bira ovaj metod kada dela u ovaploćenom telu. Da postoji samo božansko delo, ne bi bilo načina da čovek spozna Boga niti da se bavi Bogom, jer čovek ne razume Božji jezik. Čovek je u stanju da razume ovaj jezik samo posredstvom ljudi koji su u skladu sa Božjim namerama, koji razjašnjavaju Njegove reči. Međutim, kad bi samo takvi ljudi delovali unutar ljudskosti, to bi moglo jedino da održava čovekov normalan život; to ne bi moglo da preobrazi čovekovu narav. Božje delo ne bi moglo imati novu početnu tačku; postojale bi samo iste stare pesme, iste stare floskule. Samo posredstvom ovaploćenog Boga, koji kaže sve što treba da se kaže i čini sve što treba da se učini u periodu Svog ovaploćenja, nakon čega ljudi delaju i doživljavaju prema Njegovim rečima, samo tako će njihova životna dispozicija moći da se promeni i samo tako će oni moći da idu u korak s vremenom. On koji dela unutar božanstva predstavlja Boga, dok oni koji delaju unutar ljudskosti jesu ljudi koje Bog koristi. Što će reći, ovaploćeni Bog se suštinski razlikuje od ljudi koje Bog koristi. Ovaploćeni Bog je u stanju da obavlja delo božanstva, pri čemu to nije slučaj sa ljudima koje Bog koristi. Na početku svakog doba, Božji Duh govori lično i pokreće novu eru kako bi uveo čoveka u novi početak. Kada završi s govorom, to označava da je Božje delo unutar Njegovog božanstva obavljeno. Nakon toga, svi ljudi slede vođstvo onih koje Bog koristi kako bi ušli u svoje životno iskustvo. Prema istom principu, ovo je takođe etapa u kojoj Bog dovodi čoveka u novo doba i ljudima daje novu polaznu tačku – u kom trenutku se okončava Božje delo u telu.

– „Reč”, tom I, „Božja pojava i delo”, „Suštinska razlika između ovaploćenog Boga i ljudi koje Bog koristi”

Bog ne dolazi na zemlju da usavrši Svoju normalnu ljudskost. On ne dolazi da obavi delo normalne ljudskosti; On dolazi jedino da obavi delo božanstva u normalnoj ljudskosti. Ono što Bog govori o normalnoj ljudskosti nije ono što ljudi zamišljaju. Za čoveka, definicija „normalne ljudskosti” jeste imati ženu ili muža, i sinove i kćeri, koji su dokaz da je neko normalna osoba; međutim, Bog to ne vidi na taj način. Za njega je normalna ljudskost imati normalne ljudske misli, normalan ljudski život i biti rođen od normalnih ljudi. Međutim, Njegova normalnost ne uključuje to da ima ženu ili muža, i decu na način na koji čovek govori o normalnosti. Odnosno, za čoveka, normalna ljudskost o kojoj Bog govori jeste ono što bi čovek smatrao odsustvom ljudskosti, gotovo bez osećanja i naizgled lišeno telesnih potreba, baš poput Isusa, koji je imao samo spoljašnjost normalne osobe i na sebe preuzeo izgled normalne osobe, dok u suštini nije sasvim posedovao sve ono što bi normalna osoba trebalo da poseduje. Iz ovoga se može videti da suština ovaploćenog Boga ne obuhvata celokupnu normalnu ljudskost, već samo deo stvari koje bi ljudi trebalo da poseduju, kako bi se podržale rutine normalnog ljudskog života i održalo rasuđivanje normalnog čoveka. Ipak, ove stvari nemaju nikakve veze sa onim što čovek smatra normalnom ljudskošću. One su ono što ovaploćeni Bog treba da poseduje. Međutim, postoje oni koji tvrde da se za ovaploćenog Boga može reći da poseduje normalnu ljudskost jedino ako On ima ženu, sinove i kćeri, porodicu; bez ovih stvari, kažu oni, On nije normalna osoba. U tom slučaju te pitam: „Ima li Bog ženu? Da li je moguće da Bog ima muža? Može li Bog imati decu?” Nisu li ovo zablude? Ipak, ovaploćeni Bog ne može da iskoči iz pukotine između stena ili da padne sa neba. On može samo da se rodi u normalnoj ljudskoj porodici. Zato On ima roditelje i sestre. To su stvari koje normalna ljudskost ovaploćenog Boga treba da ima. Takav je bio slučaj sa Isusom; Isus je imao oca i majku, sestre i braću i sve ovo je bilo normalno. Međutim, da je imao ženu i sinove i kćeri, tada Njegova ljudskost ne bi bila normalna ljudskost kakvu je Bog nameravao da ovaploćeni Bog poseduje. Da je to bio slučaj, On ne bi bio u stanju da dela u ime božanstva. Upravo zato što nije imao ženu niti decu, a ipak je bio rođen od normalnih ljudi u normalnoj porodici, On je bio u stanju da obavi delo božanstva. Da dodatno pojasnim: ono što Bog smatra normalnom osobom jeste osoba rođena u normalnoj porodici. Jedino je takva osoba podobna da obavi božansko delo. Kada bi, sa druge strane, ta osoba imala ženu, decu ili muža, ona ne bi bila u stanju da obavi božansko delo, jer bi posedovala samo normalnu ljudskost koju ljudi zahtevaju, a ne normalnu ljudskost koju zahteva Bog. Između onoga što Bog smatra i onoga što ljudi razumeju često je ogromna razlika, bez dodirnih tačaka. U ovoj etapi Božjeg dela mnogo je toga što je oprečno ljudskim predstavama i uveliko se od njih razlikuje. Moglo bi se reći da se ova etapa Božjeg dela u potpunosti sastoji od neposrednog delovanja božanstva, dok ljudski rod obavlja sporednu ulogu. Budući da Bog dolazi na zemlju da Sȃm obavi Svoje delo, umesto da čoveku dozvoli da on pokuša da ga obavi, On se Sȃm ovaploćuje u telu (u nepotpunoj, normalnoj osobi) da obavi Svoje delo. On koristi priliku koju pruža ovo ovaploćenje da ljudskom rodu donese novo doba, da ljudskom rodu saopšti novi korak u Svom delu i da od ljudi traži da praktično deluju saglasno putu opisanom u Njegovim rečima. Tako je Božje delo u telu okončano; On se sprema da napusti čoveka i da se rastane sa čovekom, ne boraveći više u telu normalne ljudskosti, već se udaljavajući od čoveka da bi prešao na sledeći segment Svog dela. Zatim, koristeći ljude koji su u skladu sa Njegovim namerama, On nastavlja Svoje delo na zemlji među ovom grupom ljudi, ali u njihovoj ljudskosti.

– „Reč”, tom I, „Božja pojava i delo”, „Suštinska razlika između ovaploćenog Boga i ljudi koje Bog koristi”

Ovaploćeni Bog ne može zauvek da ostane sa čovekom jer Bog ima i mnoga druga dela da obavi. On ne može da bude sputan telom; On mora da odbaci telo kako bi obavio delo koje mora da obavi, iako On to delo obavlja u liku tela. Kada Bog dođe na zemlju, On ne čeka da dostigne oblik koji normalna osoba treba da postigne pre nego što umre i napusti ljudski rod. Bez obzira na to koliko je staro Njegovo telo, kada Njegovo delo bude dovršeno, On odlazi i napušta čoveka. Za Njega ne postoji starost, On Svoje dane ne broji prema životnom veku čoveka; umesto toga, On Svoj život u telu završava u skladu sa koracima Svog dela. Možda ima onih koji osećaju da Bog, dolaskom u telu, mora da ostari do određene mere, mora da postane odrasla osoba, da dostigne starost i ode tek onda kad to telo otkaže. Ovo je čovekova uobrazilja; Bog ne funkcioniše na taj način. On dolazi u telu samo da bi obavio delo koje treba da obavi, a ne da bi živeo životom normalnog čoveka rođenog od roditelja, da bi odrastao, zasnivao porodicu i započinjao karijeru, da bi imao decu i podizao ih ili da bi prebrodio životne oluje – sve aktivnosti normalnog čoveka. Kada Bog dođe na zemlju, ovo je Božji Duh koji se zaodeva telom, koji dolazi u telu, međutim, Bog ne živi životom normalne osobe. On dolazi samo da ostvari jedan deo u Svom planu upravljanja. Nakon toga, On će napustiti ljudski rod. Kada On dođe u telu, Božji Duh ne usavršava normalnu ljudskost tog tela. Umesto toga, u vreme koje je Bog predodredio, božanstvo počinje da deluje direktno. Zatim, nakon što On obavi sve što treba da obavi i u potpunosti završi Svoju službu, delo Božjeg Duha u ovoj etapi je završeno, i u tom trenutku se, takođe, završava život ovaploćenog Boga, nezavisno od toga da li je Njegovo telo od krvi i mesa proživelo svoj životni vek. Drugim rečima, koju će fazu života dostići telo od krvi i mesa te koliko će ono živeti na zemlji, o obema tim stvarima odlučuje delo Duha i to nema nikakve veze sa onim što čovek smatra normalnom ljudskošću. Uzmimo Isusa za primer. On je živeo u telu trideset i tri i po godine. U smislu životnog veka ljudskog tela, On nije trebalo da umre u tom životnom dobu niti je trebalo da ode. Međutim, Božji Duh nije vodio brigu o tome. Pošto je Njegovo delo završeno, u tom trenutku je telo odneto, nestajući zajedno sa Duhom. Ovo je načelo prema kome Bog deluje u telu. Pa tako, strogo govoreći, ljudskost ovaploćenog Boga nije od primarnog značaja. Opet se vraćamo na istu tačku: On ne dolazi na zemlju da bi živeo životom normalnog ljudskog bića. On prvo ne uspostavlja normalan ljudski život, da bi zatim počeo da deluje. Naprotiv, sve dok je rođen u normalnoj ljudskoj porodici, On je u stanju da obavlja božansko delo, delo koje je neokaljano ljudskim idejama, koje nije telesno, koje svakako ne usvaja društvene obrasce niti uključuje čovekove misli ili predstave i, povrh toga, koje ne uključuje čovekove filozofije za ovozemaljsko ophođenje. Ovo je delo koje ovaploćeni Bog namerava da obavi, a to je i praktični značaj Njegovog ovaploćenja. Bog dolazi u telu pre svega da bi obavio etapu dela koju treba obaviti u telu, ne prolazeći kroz ostale beznačajne procese; kad je reč o iskustvima normalnog čoveka, On ih nema. Delo koje treba da obavi Božje ovaploćeno telo ne uključuje normalna ljudska iskustva. Dakle, Bog dolazi u telu da bi izvršio delo koje treba da izvrši u telu. Ostalo nema nikakve veze sa Njim; On ne prolazi kroz toliko beznačajnih procesa. Pošto se Njegovo delo završi, prestaje i značaj Njegovog ovaploćenja. Okončanje ove faze znači da se delo koje On treba da obavi u telu završilo i da je služba Njegovog tela završena. Ali On ne može da nastavi da u telu dela beskonačno. Mora da pređe na drugo mesto da deluje, i mora da napusti telo. Samo tako Njegovo delo može biti obavljeno u potpunosti i delotvornije napredovati. Bog deluje prema Svom prvobitnom planu. Koje delo treba da obavi i koje delo je završio, On sve to znanje drži u malom prstu. Bog predvodi svakog pojedinca da ide putem koji je On već predodredio. Niko to ne može da izbegne. Samo će oni koji slede vođstvo Božjeg Duha moći da počinu. Moguće je da, u kasnijem delu, čoveka neće voditi Bog koji govori u telu, već Duh u opipljivom obliku koji vodi čovekov život. Tek će na taj način čovek moći da konkretno dodirne Boga, pogleda u Boga i bolje zakorači u stvarnost koju Bog zahteva, kako bi postao usavršen od strane praktičnog Boga. Ovo je delo koje Bog namerava da izvrši i ono što je davno planirao. Iz ovoga, svi vi bi trebalo da vidite put kojim treba da idete!

– „Reč”, tom I, „Božja pojava i delo”, „Suštinska razlika između ovaploćenog Boga i ljudi koje Bog koristi”

Bog koji se ovaplotio naziva se Hristos, pa stoga uopšte nije preterano nazivati Bogom Hrista koji čoveku može da podari istinu. To je zato što On poseduje Božju suštinu, Njegovu narav i mudrost Njegovog dela, koje su čoveku nedostižne. Oni koji sebe nazivaju hristosima, a ne mogu da obavljaju delo Božje jesu prevaranti. Hristos nije samo ispoljavanje Boga na zemlji, već je i posebno telo koje Bog poprima dok sprovodi Svoje delo na zemlji i dovršava Svoje delo među ljudima. Ovo telo ne može da zameni bilo ko, već je to telo koje može adekvatno da iznese Božje delo na zemlji, koje može da izražava Božju narav, koje može adekvatno da zastupa Boga i da čoveku obezbedi život. Pre ili kasnije, pašće svi oni koji se pretvaraju da su Hristos, jer iako tvrde da su hristos, ne poseduju nimalo Hristove suštine. I zato kažem da čovek ne može da odredi Hristovu autentičnost, već na to odgovara i o tome odlučuje Sâm Bog. Na ovaj način, ako istinski želiš da tražiš put života, prvo moraš da priznaš da Bog dolazi među ljude da obavi delo darivanja puta života čoveku i moraš da priznaš da On dolazi među ljude u poslednjim danima kako bi čoveku podario put života – ne u prošlosti, već danas.

Hristos poslednjih dana donosi život i trajni i večni put istine. Ova istina je put kojim čovek zadobija život i to je jedini put kojim će čovek spoznati Boga i dobiti Njegovo odobravanje. Ako ne tragaš za putem života koji pruža Hristos poslednjih dana, nikada nećeš zadobiti Isusovo odobravanje i nikada nećeš biti podoban da uđeš na vrata carstva nebeskog, jer si ujedno i marioneta i zatočenik istorije. Oni koji su pod kontrolom propisa, reči i okova istorije nikada neće moći da zadobiju život niti večni put života. To je zato što sve što zadobijaju jeste mutna voda koje se drže hiljadama godina, umesto vode života koja teče sa prestola. Oni koji nisu opskrbljeni vodom života zauvek će ostati leševi, Sotonine igračke i sinovi pakla. Kako onda mogu da ugledaju Boga? Samo nastojiš da se držiš prošlosti, da stojiš u mestu i da stvari održiš onakvima kakve jesu, a ne težiš da promeniš postojeće stanje i odbaciš istoriju – pa zar onda nećeš uvek biti neprijateljski nastrojen prema Bogu? Koraci Božjeg dela su nezadrživi i silni, poput uskovitlanih talasa i tutnjave gromova – pa ipak, ti sediš, pasivno čekajući uništenje, držeći se onog starog i čekajući da ti stvari padnu u krilo. Kako se, na ovaj način, možeš smatrati nekim ko sledi stope Jagnjeta? Kako ovo može da pokaže da je Bog koga se držiš Bog koji je uvek nov i nikada nije star? I kako reči iz tvojih požutelih knjiga mogu da te prenesu u novo doba? Kako mogu da te povedu da tražiš korake Božjeg dela? I kako mogu da te odvedu na nebo? Ono što držiš u svojim rukama samo su puke reči koje mogu da ti pruže tek privremenu utehu, to nisu istine koje imaju sposobnost da ti podare život. Reči Svetog pisma koje čitaš jedino mogu da ti obogate rečnik; to nisu reči mudrosti koje mogu da ti pomognu da spoznaš ljudski život, a još su manje put koji može da te odvede do savršenstva. Zar ti ovaj nesklad ne daje razlog za razmišljanje? Zar ti ne daje uvid u tajne koje su u tome sadržane? Da li si u stanju sebe da odvedeš na nebo kako bi sâm susreo Boga? Bez Božjeg dolaska, možeš li sebe da uvedeš na nebo kako bi uživao u porodičnoj sreći sa Bogom? Da li sada još uvek sanjaš? Onda te podstičem da prestaneš da sanjaš i da pogledaš ko sada dela – pogledaj ko sada vrši delo čovekovog spasenja tokom poslednjih dana. Ako to ne učiniš, nikada nećeš zadobiti istinu i nikada nećeš zadobiti život.

Oni koji žele da zadobiju život bez oslanjanja na istinu koju izgovara Hristos najapsurdniji su ljudi na zemlji, a oni koji ne prihvataju put života koji Hristos donosi žive u prividu. I zato kažem da će se Bog zauvek gnušati onih koji ne prihvataju Hrista poslednjih dana. U poslednjim danima, Hristos predstavlja čovekova vrata u carstvo i niko ne može da Ga zaobiđe. Niko ne može biti usavršen od Boga osim kroz Hrista. Veruješ u Boga, stoga moraš da prihvatiš Njegove reči i da se pokoriš Njegovoj Reči. Nemoj da razmišljaš samo o sticanju blagoslova, a da pritom nisi u stanju da prihvatiš istinu i opskrbu životom. Hristos dolazi u poslednjim danima kako bi svi oni koji iskreno veruju u Njega mogli da budu opskrbljeni životom. Svrha ovog dela jeste zaključivanje starog i ulazak u novo doba, i ovo delo je put kojim moraju krenuti svi oni koji će zakoračiti u novo doba. Ako ne priznaješ Hrista, već Ga osuđuješ, huliš na Njega ili Ga čak progoniš, sigurno ćeš večno goreti i nikada nećeš ući u carstvo Božje. Razlog za to jeste što je ovaj Hristos Sâm izraz Svetog Duha, izraz Boga, Onaj kome je Bog poverio Svoje delo na zemlji. Zato kažem da ako ne možeš da prihvatiš sve što čini Hristos poslednjih dana, ti huliš na Svetog Duha. Svima je očigledna zaslužena kazna za one koji hule na Svetog Duha. Takođe ti kažem i ovo: ako se opireš Hristu poslednjih dana i ako odbaciš Hrista poslednjih dana, niko drugi umesto tebe ne može da snosi posledice toga. Štaviše, od tog trenutka pa nadalje, nikada više nećeš imati priliku da zadobiješ Božje odobravanje; čak i ako želiš da se iskupiš, nećeš ponovo moći da vidiš lice Božje. Ovo je stoga što ono čemu se opireš nije ljudsko biće, ono što odbacuješ nije neka beznačajna osoba, već Hristos. Znaš li koje su posledice toga? Ne praviš malu grešku, već činiš strašan greh. I zato savetujem svaku osobu da pred istinom ne pokazuje zube, da se ne ponaša napadački i da ne komentariše nasumično, jer jedino istina može da ti donese život i ništa osim istine ne može da ti omogući da se ponovo rodiš i ponovo vidiš Božje lice.

– „Reč”, tom I, „Božja pojava i delo”, „Samo Hristos poslednjih dana može čoveku dati put večnog života”

Spoznati Božje delo u ovim vremenima, u najvećoj meri, znači spoznati šta je glavna služba ovaploćenog Boga u poslednjim danima i šta je On došao da obavi na Zemlji. Prethodno sam pomenuo u Svojim rečima da je Bog došao na Zemlju (u poslednjim danima) da pruži primer pre odlaska. Kako Bog pruža ovaj primer? On to čini izgovarajući reči i delajući i govoreći po celoj zemlji. Ovo je Božje delo u poslednjim danima; On samo govori, tako da zemlja postane svet reči, kako bi svaki čovek bio opskrbljen i prosvećen Svojim rečima, te na taj način video svetlost unutar svog duha i stekao jasnoću u vezi sa vizijama. U poslednjim danima, Bog se ovaplotio i došao na Zemlju uglavnom da bi govorio reči. Kada je Isus došao, propovedao je jevanđelje o carstvu nebeskom i obavio delo iskupljenja raspećem. Priveo je kraju Doba zakona i ukinuo sve što je bilo staro. Dolaskom Isusa okončano je Doba zakona a započeto je Doba blagodati; Dolaskom ovaploćenog Boga poslednjih dana stavljena je tačka na Doba blagodati. On je došao prvenstveno zbog toga da bi govorio Svoje reči – da bi rečima usavršio čoveka, prosvetlio ga i prosvetio – i da bi tako iz čovekovog srca uklonio nejasnog Boga. Kada je Isus došao, On nije obavio ovu etapu dela. Kada je On došao, činio je mnoga čuda, isceljivao je bolesne i izgonio demone i obavio je delo iskupljenja raspećem. Kao posledica toga, ljudi u svojim predstavama veruju da upravo takav treba da bude Bog. Jer, kada je Isus došao, On nije obavio delo brisanja lika nejasnog Boga iz čovekovog srca; kada je došao, bio je razapet, isceljivao je bolesne, izgonio demone i propovedao jevanđelje o carstvu nebeskom. Sa jedne strane, ovaploćenje Boga u poslednjim danima uklanja mesto koje je nejasni Bog zauzimao u predstavama čoveka, tako da u čovekovom srcu više ne postoji lik nejasnog Boga. Svojim praktičnim rečima i delom, Svojim posetama različitim mestima i izuzetno praktičnim i normalnim delom koje obavlja među ljudima, On čini da čovek spozna praktičnost Boga i ukida mesto nejasnom Bogu u čovekovom srcu. Sa druge strane, Bog koristi reči koje je izgovorilo Njegovo telo da bi upotpunio čoveka i postigao sve. Ovo je delo koje će Bog ostvariti tokom poslednjih dana.

Šta morate da znate:

1. Delo Božje nije natprirodno i ne treba da gajite predstave o njemu.

2. Morate da razumete glavno delo koje je ovaploćeni Bog ovog puta došao da obavi.

On nije došao da leči bolesne niti da izgoni demone ili čini čuda, a nije došao ni da propoveda jevanđelje pokajanja niti da čoveku podari iskupljenje. To je zato što je Isus već obavio ovo delo, a Bog ne ponavlja isto delo. Danas je Bog došao da okonča Doba blagodati i ukine sve običaje iz Doba blagodati. Praktični Bog je došao prvenstveno da bi otkrio Svoju praktičnost. Kada je Isus došao, On nije previše govorio; uglavnom je prikazivao čuda, pokazivao znamenja i činio čudesa, isceljivao bolesne i izgonio demone ili je pak izgovarao proročanstva, a sve to kako bi naveo ljude da sa potpunom uverenošću poveruju u Njega i vide da je On zaista Bog i da nema telesna osećanja. Na kraju, On je obavio delo raspeća. Današnji Bog ne pokazuje znamenja i čuda, ne leči bolesne i ne isteruje demone. Kada je Isus došao, delo koje je obavio predstavljalo je jedan deo Boga, ali ovaj put je Bog došao da obavi predviđenu etapu dela. Bog ne ponavlja isto delo, On je Bog koji je uvek nov i nikad ne stari, tako da sve ono što danas vidite predstavlja reč i delo praktičnog Boga.

– „Reč”, tom I, „Božja pojava i delo”, „Spoznanje sadašnjeg Božjeg dela”

Svakodnevne reči Božje  Odlomak 142

U poslednjim danima Bog se ovaplotio uglavnom da bi govorio Svoje reči, da bi objasnio sve što je potrebno za život čoveka, da bi ukazao na ono u šta čovek treba da zakorači, da bi mu pokazao dela Božja i Božju mudrost, svemoć i čudesnost. Kroz mnoge načine na koje Bog govori, čovek uviđa Božju nadmoć, veličinu Boga i, još i više, poniznost i skrivenost Božju. Čovek vidi da je Bog najuzvišeniji, ali da je istovremeno ponizan i skriven i da može da postane najmanji od svih. Neke Njegove reči izgovorene su neposredno iz perspektive Duha, neke neposredno iz perspektive čoveka, a neke iz perspektive trećeg lica. U tome se vidi da je način Božjeg delanja veoma raznovrstan i da On kroz reči dozvoljava čoveku da to vidi. Božje delo tokom poslednjih dana je i normalno i praktično i stoga je grupa ljudi u poslednjim danima podvrgnuta najvećoj od svih kušnji. Zbog normalnosti i praktičnosti Boga, svi ljudi su zakoračili među kušnje; čovek je zapao u kušnje Božje zbog Božje normalnosti i praktičnosti. Tokom Isusovog doba, nije bilo ni predstava ni kušnji. Pošto je većina dela koje je Isus obavio bila u skladu sa ljudskim predstavama, ljudi su ga sledili i nisu imali nikakve predstave o Njemu. Današnje kušnje su najveće sa kojima se čovek ikada suočio, i kada se kaže da ovi ljudi izlaze iz velike nevolje, upravo je to nevolja na koju se misli. Danas Bog govori da bi u ovim ljudima izgradio veru, ljubav, prihvatanje patnje i pokornost. Reči koje je izgovorio ovaploćeni Bog poslednjih dana izgovorene su u skladu s priroda-suštinom čoveka, u skladu s ponašanjem i manifestacijama čoveka i onim u šta čovek sada treba da zakorači. Njegove reči su i praktične i normalne: On ne govori o sutrašnjici, niti se osvrće na ono što je bilo juče; On govori samo o onome u šta danas treba zakoračiti, o onome što danas treba sprovesti u delo i razumeti. Ako bi se u današnje vreme pojavila osoba koja je u stanju da pokaže znamenja i čudesa, da izgoni demone, isceljuje bolesne i čini mnoga čuda, i ako bi ova osoba za sebe tvrdila da je Isus koji je došao, onda bi to bilo lažno predstavljanje zlog duha; to bi bilo delo zlog duha koji oponaša Isusa. Upamtite ovo! Bog ne ponavlja isto delo. Isusova etapa dela je već završena i Bog neće više nikada preduzeti tu etapu dela. Delo Božje se ne prilagođava čovekovim predstavama; na primer, Stari zavet je predvideo dolazak Mesije, a ispostavilo se da je Isus bio onaj koji je došao. Stoga bi bilo pogrešno da dođe neki drugi Mesija. Isus je već jednom došao, i bilo bi pogrešno da „Isus” ponovo dođe i ovaj put. Za svako doba postoji jedno ime i svako ime sadrži karakterizaciju tog doba. U čovekovim predstavama, Bog uvek mora da izvodi znamenja i čudesa, uvek mora da isceljuje bolesne i izgoni demone i uvek mora da bude baš kao Isus. Ali ovog puta Bog uopšte nije takav. Ako bi tokom poslednjih dana Bog i dalje izvodio znamenja i čudesa, ako bi i dalje izgonio demone i isceljivao bolesne – ako bi, dakle, činio isto što i Isus – onda bi Bog ponavljao isto delo, a delo Isusovo ne bi imalo nikakav značaj ni vrednost. Prema tome, Bog obavlja po jednu etapu dela u svakom dobu. Kada se obavi svaka etapa Njegovog dela, zli duhovi odmah pokušaju da je oponašaju, a nakon što Sotona počne Boga da prati u stopu, Bog menja Svoju metodu. Čim Bog dovrši neku etapu Svog dela, zli duhovi pokušaju da je oponašaju. Sa ovim morate biti načisto. Zašto se Božje delo danas razlikuje od Isusovog? Zašto Bog danas ne izvodi znamenja i čudesa, ne izgoni demone i ne isceljuje bolesne? Da je Isusovo delo bilo isto kao i delo obavljeno tokom Doba zakona, da li bi On mogao da predstavlja Boga iz Doba blagodati? Da li bi mogao da obavi delo raspeća? Da je, kao u Doba zakona, Isus išao u hram i poštovao Šabat, te da Ga niko nije proganjao i da su Ga svi oberučke prihvatili, da li bi On mogao biti razapet? Da li bi On mogao da dovrši delo iskupljenja? Kakvog bi smisla imalo da ovaploćeni Bog poslednjih dana izvodi znamenja i čudesa, kao što je to činio Isus? Samo ako Bog obavi još jedan deo Svog dela tokom poslednjih dana, onaj koji predstavlja sastavni deo Njegovog plana upravljanja, čovek će moći da stekne dublje znanje o Bogu i moći će da se dovrši Božji plan upravljanja.

– „Reč”, tom I, „Božja pojava i delo”, „Spoznanje sadašnjeg Božjeg dela”

Svakodnevne reči Božje  Odlomak 143

Tokom poslednjih dana, Bog je došao uglavnom da bi govorio Svoje reči. On govori iz perspektive Duha, iz perspektive čoveka i iz perspektive trećeg lica; On govori na različite načine, koristeći jedan način za jedan vremenski period i koristi se ovim načinima govora kako bi promenio čovekove predstave i uklonio sliku nejasnog Boga iz čovekovog srca. Ovo je glavno delo koje Bog obavlja. Pošto čovek veruje da će Bog, kada dođe, isceliti bolesne isterati demone, činiti čuda i čoveku podariti materijalne blagoslove, Bog sprovodi ovu etapu dela – delo grdnje i suda – kako bi se uklonile takve stvari u čovekovim predstavama, kako bi čovek spoznao praktičnost i normalnost Boga i kako bi uklonio Isusov lik kakav postoji u njegovom srcu, dopuštajući novom Božjem liku da umesto toga zaokupi njegovo srce. Jednom kada lik Božji u čoveku ostari, taj lik postaje idol. Kada je Isus došao i obavio tu etapu dela, On nije predstavljao sveukupnost Božju. Pokazao je neka znamenja i učinio neka čudesa, izgovorio neke reči, da bi na kraju bio razapet. On je predstavljao jedan deo Boga. On nije mogao da predstavlja sve što je od Boga, već je predstavljao Boga obavljajući jedan deo Božjeg dela. To je zato što je Bog tako velik i tako čudesan i nedokučiv i zato što Bog obavlja samo po jedan deo svog dela u svakom dobu. Delo koje Bog obavlja tokom ovog doba sastoji se prvenstveno u pružanju reči života za čoveka, razotkrivanju čovekove priroda-suštine i njegove iskvarene naravi; eliminisanju njegovih religioznih predstava, feudalnog i zastarelog razmišljanja, znanja i kulture. Sve to se mora pročistiti kroz razotkrivanje Božjim rečima. U poslednjim danima, Bog koristi reči, a ne znamenja i čudesa, da bi usavršio čoveka. On koristi Svoje reči da razotkrije čoveka, da sudi čoveku, da izgrdi čoveka i da usavrši čoveka, kako bi čovek u Božjim rečima sagledao mudrost i divotu Božju i shvatio Božju narav i kako bi, kroz Božje reči, čovek sagledao dela Božja. Tokom Doba zakona, Jahve je izveo Mojsija iz Egipta Svojim rečima i kazao je neke reči Izraelcima; u to vreme, deo Božjih dela bio je otkriven, ali, kako je čovek bio ograničenog kova i kako ništa nije moglo da upotpuni njegovo znanje, Bog je nastavio da govori i da deluje. U Doba blagodati, čovek je još jednom video deo Božjih dela. Isus je mogao da pokazuje znamenja i čudesa, da isceljuje bolesne i izgoni demone, da bude razapet i da posle tri dana vaskrsne i pokaže se ovaploćen pred čovekom. Čovek nije znao ništa više od toga o Bogu. Čovek zna onoliko koliko mu Bog otkrije, a ako mu Bog ništa više ne otkrije, to bi onda bila mera čovekovog definisanja Boga. Stoga Bog nastavlja da deluje, kako bi produbio čovekovo znanje o Njemu i kako bi čovek postepeno spoznao suštinu Boga. U poslednjim danima, Bog koristi Svoje reči da bi čoveka usavršio. Tvoja iskvarena narav je razotkrivena Božjim rečima, a tvoje verske predstave su zamenjene Božjom praktičnošću. U poslednjim danima Bog se ovaplotio uglavnom da bi ispunio reči: „Reč postaje telo, Reč ulazi u telo i Reč se javlja u telu”, i ako nemaš temeljno znanje o tome, nećeš moći da budeš postojan. Tokom poslednjih dana, Bog prvenstveno namerava da obavi onu etapu dela u kojoj se Reč javlja u telu, što je jedan segment dela Božjeg plana upravljanja. Dakle, vaše znanje mora biti temeljno; bez obzira na to kako Bog deluje, On ne dozvoljava čoveku da Ga razgraniči. Da Bog nije obavio ovo delo tokom poslednjih dana, čovekovo znanje o Njemu ne bi moglo da napreduje. Ti bi samo znao da Bog može biti razapet i da može uništiti Sodomu i da Isus može da vaskrsne iz mrtvih i pojavi se pred Petrom… Ali ti nikada ne bi rekao da Božje reči mogu sve da postignu i da mogu da osvoje čoveka. Samo kroz doživljavanje Božjih reči možeš govoriti o takvom znanju. Što više od Božjeg dela budeš doživeo, to će tvoje znanje o Njemu biti temeljnije, i tek tada nećeš ograničavati Boga unutar svojih predstava. Čovek spoznaje Boga doživljavajući Njegovo delo; ne postoji drugi ispravan način da se spozna Bog.

– „Reč”, tom I, „Božja pojava i delo”, „Spoznanje sadašnjeg Božjeg dela”

Svakodnevne reči Božje  Odlomak 144

Danas bi svima trebalo da bude jasno da je, u poslednjim danima, Bog prevashodno postigao to da se „reč pojavljuje u telu”. Svojim praktičnim delom na zemlji, On omogućava da Ga čovek spozna i da se bavi Njime, i da vidi Njegova praktična dela. On omogućava da čovek jasno uvidi kako je On u stanju da izvodi znamenja i čudesa, ali da ima i trenutaka kada On to nije u stanju da učini; ovo zavisi od konkretnog doba. Na osnovu toga, možeš da vidiš da Bog nije nesposoban da izvede znamenja i čudesa, već da, umesto toga, On Svoj način rada menja u skladu sa delom koje treba da obavi i u skladu sa datim dobom. U sadašnjoj etapi dela, On ne izvodi znamenja i čudesa; razlog zbog kojeg je neka znamenja i čudesa izvodio u Isusovo doba leži u tome što je Njegovo delo u tom dobu bilo drugačije. Bog danas ne obavlja to delo, a neki ljudi veruju da On nije u stanju da izvede znamenja i čudesa ili pak misle da, pošto ne izvodi znamenja i čudesa, onda On i nije Bog. Zar to nije zabluda? Bog je u stanju da izvede znamenja i čudesa, ali On sada deluje u drugačijem dobu, te stoga ne obavlja takvo delo. U različitim dobima i u skladu s različitim etapama Njegovog dela, Bog ispoljava različita dela. Čovekova vera u Boga nije vera u znamenja i čudesa, niti verovanje u čuda, već vera u Njegovo praktično delo u novom dobu. Čovek spoznaje Boga kroz način na koji Bog deluje i ta spoznaja stvara u čoveku veru u Boga, drugim rečima, veru u delovanje i dela Božja. U ovoj etapi dela Bog uglavnom govori. Ne čekaj da vidiš znamenja i čudesa; nećeš videti ništa od toga! To je zato što nisi rođen u Doba blagodati. Da si tada rođen, video bi znamenja i čudesa, ali si rođen tokom poslednjih dana, pa možeš da vidiš samo praktičnost i normalnost Božju. Ne očekuj da vidiš natprirodnog Isusa tokom poslednjih dana. U stanju si samo da vidiš praktičnog ovaploćenog Boga, koji se ne razlikuje ni od jednog normalnog čoveka. U svakom dobu Bog ispoljava različita dela. U svakom dobu On ispoljava deo Svojih dela, a delo svakoga doba predstavlja jedan deo Božje naravi i jedan deo Božjih dela. Dela koja On ispoljava razlikuju se po dobu u kojem On deluje, ali sva ona omogućavaju da se čovekova spoznaja o Bogu produbi i omogućavaju čoveku da ima istinitiju i čvršću veru u Boga. Čovek veruje u Boga zbog svih Božjih dela, jer je Bog tako čudesan i tako velik, i svemoguć i nedokučiv – zato čovek veruje u Boga. Ako veruješ u Boga zato što je On u stanju da pokazuje znamenja i čudesa i zato što može da leči bolesne i izgoni demone, onda je tvoje gledište pogrešno i neki ljudi će ti reći: „Nisu li i zli duhovi u stanju da urade takve stvari?” Zar ovo ne predstavlja mešanje Božjeg lika sa likom Sotone? Danas čovek veruje u Boga zbog mnogih Njegovih dela i velike količine posla koju On obavlja, kao i zbog mnogih načina na koje govori. Bog osvaja i usavršava čoveka kroz Svoje reči. Čovek veruje u Boga zbog mnogih Njegovih dela, a ne zato što je On u stanju da prikazuje znamenja i čudesa; ljudi Boga spoznaju samo kroz svedočenje o Njegovim postignućima. Samo poznavanjem praktičnih Božjih dela, načina na koji On deluje, poznavanjem mudrih metoda koje koristi, načina na koji govori i na koji On usavršava čoveka – samo poznavanjem ovih aspekata – možeš da shvatiš praktičnost Božju i da razumeš Njegovu narav, znajući šta On voli, šta mrzi i kako deluje nad čovekom. Shvatajući šta Bog voli, a čega se gnuša, možeš da razlikuješ pozitivno od negativnog, a kroz svoje znanje o Bogu ti napreduješ u životu. Ukratko, moraš da stekneš spoznaju o Božjem delu i da ispraviš svoje stavove o veri u Boga.

– „Reč”, tom I, „Božja pojava i delo”, „Spoznanje sadašnjeg Božjeg dela”

Bez obzira na to kako stremiš, ti moraš, pre svega, da spoznaš delo koje Bog obavlja danas i moraš spoznati značaj tog dela. Moraš da shvatiš i spoznaš koje delo Bog donosi kad dolazi u poslednjim danima, kakvu narav On donosi i šta će On tačno postići u čoveku. Ako ne poznaješ i ne shvataš delo koje je On došao da obavi u telu, kako onda možeš da dokučiš Njegove namere i kako možeš s Njim postati prisan? Biti prisan s Bogom zapravo nije komplikovano, ali nije ni jednostavno. Ako ljudi mogu to u potpunosti da shvate i sprovedu u praksi, onda to postaje jednostavno; ako ljudi to ne mogu u potpunosti da shvate, stvar postaje znatno teža i, povrh toga, oni postaju skloni stremljenju nejasnim i apstraktnim stvarima. Ako, tokom stremljenja ka Bogu, ljudi nemaju sopstveni stav i ne znaju koje istine bi trebalo da se drže, to onda znači da nemaju nikakav temelj, te im stoga postaje teško da stoje čvrsto. Danas ima toliko onih koji ne shvataju istinu, koji ne mogu da razlikuju dobro i zlo, niti da se izjasne šta vole, a šta mrze. Takvi ljudi teško da mogu stajati čvrsto. Za veru u Boga je ključno biti sposoban istinu sprovoditi u delo, pokazati razumevanje prema Božjim namerama, spoznavati Božje delo na čoveku kad se On ovaploti, kao i načela na osnovu kojih On govori. Nemojte se povoditi za masama. Morate imati načela u pogledu onoga u šta treba da uđete i morate ih se pridržavati. Od pomoći će ti biti ako se u sebi čvrsto držiš onih stvari koje dolaze od Božjeg prosvećenja. Ako to ne radiš, danas ćeš skrenuti u jednom pravcu, sutra u drugom, i nikada nećeš zadobiti ništa praktično. Za tvoj život nije ni od kakve koristi da budeš takav. Oni koji ne razumeju istinu uvek slede druge: ako ljudi kažu da je ovo delo Svetoga Duha, onda i ti kažeš da je to delo Svetoga Duha; ako ljudi kažu da je to delo zlog duha, tada se i u tebi rodi sumnja ili takođe kažeš da je to delo zlog duha. Uvek kao papagaj ponavljaš reči drugih ljudi i nisi u stanju da išta samostalno raspoznaješ, niti da razmišljaš svojom glavom. Takav je neko ko je bez stava, ko nema sposobnost raspoznavanja – takva osoba je ništarija! Uvek ponavljaš reči drugih ljudi: danas se govori da je ovo delo Svetoga Duha, ali možda će jednoga dana neko reći kako to nije delo Svetoga Duha i da to zapravo nije ništa drugo do delo čoveka – ipak, ti to ne umeš da raspoznaš, pa kada vidiš da drugi to kažu, isto i sâm ponavljaš. To zapravo jeste delo Svetoga Duha, ali ti kažeš da je ljudsko delo; zar nisi postao jedan od onih koji hule na delo Svetoga Duha? Zar se time što nisi u stanju da raspoznaješ ne suprotstavljaš Bogu? Možda će se jednog dana pojaviti neka budala koja će reći da je „ovo delo zlog duha”, pa ćeš se, nakon što čuješ ove reči, naći u nedoumici i ponovo ćeš biti ograničen rečima drugih ljudi. Svaki put kada te neko uznemiri, ti nisi u stanju da se držiš svog stava, a sve zbog toga što ne poseduješ istinu. Vera u Boga i traženje bogospoznaje nisu jednostavna stvar. Takve stvari se ne mogu postići time što se ljudi okupe i slušaju propovedi, a vi ne možete biti usavršeni samo strašću. Moraš da iskusiš i spoznaš, da se u svojim delima rukovodiš principima i da zadobiješ delo Svetoga Duha. Nakon što proživiš iskustva, bićeš u stanju da razlikuješ mnoge stvari – moći ćeš da razlikuješ dobro od zla, pravdu od rđavosti, da praviš razliku između onoga što je od krvi i mesa i istine. Treba da budeš u stanju da razlikuješ sve ovo, a kada to činiš, kakve god da su okolnosti, nikada se nećeš izgubiti. Jedino je u tome tvoj stvarni rast.

Spoznati delo Božje nije jednostavno. U svom stremljenju treba da imaš norme i određeni cilj, treba da znaš kako da tražiš istiniti put, kako da odmeravaš da li je takav put istinit ili nije, kao i da li je to delo Božje ili nije. Koje je najosnovnije načelo u traganju za istinitim putem? Moraš da pogledaš da li na ovom putu postoji delo Svetoga Duha ili ne, jesu li ove reči izraz istine ili nisu, za koga se svedoči i šta ti taj put može doneti. Da bi se istiniti put razlikovao od lažnih puteva, potrebno je nekoliko aspekata osnovnog znanja, od kojih je najosnovniji odrediti da li je na njemu prisutno delo Svetoga Duha ili nije. Jer suština ljudske vere u Boga jeste vera u Duha Božjeg, a čak i njihova vera u ovaploćenog Boga dolazi otud što je ovo telo otelotvorenje Duha Božjeg, što znači da je takva vera i dalje vera u Duha. Postoje razlike između Duha i tela; međutim, budući da ovo telo potiče od Duha i da je ono Reč koja je postala telo, ono što čovek veruje da je i dalje urođena suština Boga. Dakle, pri određivanju da li je to istiniti put ili nije, pre svega morate sagledati ima li na njemu dela Svetoga Duha ili nema, nakon čega morate gledati ima li na tom putu istine ili je, pak, nema. Istina, kako se to naziva, jeste život-narav normalne ljudskosti. Drugim rečima, to je ono što se zahtevalo od čoveka kad ga je Bog na početku stvorio, konkretno, normalna ljudskost u svojoj celosti (obuhvatajući razum ljudskosti, kao i poimanje, mudrost i osnovno znanje o tome kako se vladati). To jest, treba da pogledate hoće li taj put usmeravati ljude u normalan ljudski život, da li istina o kojoj se govori postavlja zahteve na osnovu stvarnosti normalne ljudskosti ili ne, da li je ova istina realistična i praktična ili nije, kao i da li je ona najpravovremenija ili nije. Ako ima istine, onda taj put može povesti ljude u normalna i praktična iskustva; ljudi, osim toga, postaju sve normalniji, razum ljudskosti koji poseduju se upotpunjuje, njihov telesni i duhovni život postaju sve uređeniji, a njihove emocije postaju sve normalnije. Ovo je drugo načelo. Postoji još jedan princip koji se odnosi na to imaju li ljudi sve veće znanje o Bogu ili ga nemaju, i da li doživljavanje takvog dela i istine može u njima da nadahne bogoljubivo srce i da ih još više približi Bogu, ili to ne može. Kroz ovo se može proceniti da li je ovaj put istinit ili nije. Najosnovnije od svega jeste to da li je ovaj put realističan pre negoli natprirodan i da li je u stanju da opskrbi život čoveka ili nije. Ako je ovaj put u skladu sa ovim načelima, može se zaključiti da je taj put istinit. Ja ne izgovaram ove reči da bih vas naterao da prihvatite druge puteve u svojim budućim iskustvima, niti kao predviđanje drugog dela novog doba u budućnosti. Govorim ih kako biste mogli da budete sigurni da je današnji put istiniti put, kako ne biste samo napola verovali i kako se ne bi desilo da ne budete u stanju da jasno vidite današnje delo. Mnogo je i onih koji, uprkos tome što su sigurni, i dalje smušeno slede; takva sigurnost nije vođena nikakvim načelom i takvi će ljudi, pre ili kasnije, biti eliminisani. Pa i oni koji su posebno revnosni u svom sledbeništvu su tri osmine sigurni a pet osmina nesigurni, što ukazuje na to da nemaju nikakav temelj. Pošto ste isuviše slabog kova, a temelj vam je previše plitak, vi uopšte ne shvatate ova pitanja raspoznavanja. Bog ne ponavlja Svoje delo, On ne čini ono što nije realistično, On ne postavlja preterane zahteve pred čoveka i On ne obavlja delo koje je van granica ljudskog razuma. Sve što On čini u okviru je ljudskog normalnog razuma i ne prevazilazi razum normalne ljudskosti, a Njegovo delo se obavlja u skladu sa normalnim potrebama čoveka. Ako je u pitanju delo Svetoga Duha, ljudi postaju sve normalniji i njihova ljudskost postaje sve normalnija. Ljudi stiču sve veću spoznaju o svojoj sotonskoj iskvarenoj naravi i o ljudskoj suštini, a da pritom sve više čeznu za istinom. Drugim rečima, život čoveka i dalje napreduje, a iskvarena ljudska narav doživljava sve više i više promena – a sve to znači da Bog čoveku postaje život. Ako neki put nije u stanju da razotkrije one stvari koje predstavljaju ljudsku suštinu, ako nije u stanju da promeni čovekovu narav i, još i više od toga, ako nije u stanju da ljude dovede pred Boga ili im pruži istinsku spoznaju Boga, dovodeći čak do toga da se njihova ljudskost sve više unižava, a razum im je sve manje normalan, onda taj put ne može biti istiniti put, a mogao bi biti delo zlog duha ili stari put. Ukratko, on ne može biti sadašnje delo Svetoga Duha. Sve ove godine ste verovali u Boga, a ipak se načela po kojima razlikujete istiniti put od lažnih puteva ili tražite istiniti put ni ne naziru. Većina ljudi ne pridaje nimalo pažnje ovim stvarima; oni naprosto idu tamo kuda ide većina i ponavljaju ono što većina govori. Kako su to ljudi koji traže istiniti put? I kako takvi ljudi mogu da pronađu istiniti put? Ako sagledaš ovih nekoliko ključnih načela, šta god da se dogodi, nećeš biti naveden na pogrešan put. Danas je od suštinske važnosti da se razvije izvesna sposobnost raspoznavanja; to je ono što bi normalna ljudskost trebalo da poseduje i ono što ljudi moraju da poseduju u svom iskustvu. Ako ljudi sve do danas slede, ali ipak nemaju nimalo sposobnosti raspoznavanja i razum njihove ljudskosti još uvek nije napredovao, onda su ljudi isuviše smeteni, a njihovo je stremljenje pogrešno i sadrži odstupanja. Sve do danas si sledio, ali nemaš ni trunku sposobnosti raspoznavanja i, premda je istina, kako kažeš, da si pronašao istiniti put, jesi li ga zadobio? Jesi li se u tebi razvilo imalo sposobnosti raspoznavanja? Šta je suština istinitog puta? Koračajući istinitim putem, ipak nisi zadobio istiniti put; nisi zadobio ništa od istine. Drugim rečima, nisi postigao ono što Bog zahteva od tebe i otud nije došlo ni do kakve promene u tvojoj iskvarenosti. Ako nastaviš da stremiš na ovaj način, na kraju ćeš biti eliminisan. Nakon što si ga sledio do današnjeg dana, trebalo bi da budeš siguran da je put kojim si pošao pravi put i da u vezi sa tim nemaš više nikakve sumnje. Mnogo je ljudi koji su uvek sumnjičavi, te zbog nekih sitnica prestaju da streme ka istini. Takvi ljudi uopšte ne poznaju delo Božje; oni smeteno slede Boga. Ljudi koji ne spoznaju Božje delo nisu u stanju da sa Njim budu prisni, niti da o Njemu svedoče. Onima koji traže samo blagoslove i ono što je nejasno i apstraktno, Ja savetujem da što pre streme ka istini, kako bi njihov život mogao imati smisla. Nemojte se više zavaravati!

Kako su se različite epohe smenjivale, tako se postepeno menjalo i čitavo delo koje se obavlja već šest hiljada godina. Promene u tom delu zasnivale su se na sveukupnoj situaciji u svetu i na trendovima razvoja čovečanstva u celini; u skladu s tim se delo upravljanja menjalo samo postepeno. Ono nije bilo u celosti isplanirano na samom početku stvaranja. Pre no što je svet stvoren, kao ni ubrzo nakon toga, Jahve još nije bio isplanirao prvu etapu dela, etapu zakona, drugu etapu, etapu blagodati, kao ni treću etapu dela, etapu osvajanja, tokom koje će On najpre osvojiti neke od potomaka Moava, a zatim i celu vaseljenu. Nakon što je stvorio svet, On nikada nije izgovorio ove reči, niti je to učinio posle Moava; uistinu, a još manje ih je izustio pre Lota. Celokupno Božje delo se obavlja u hodu. Baš tako je i nastalo čitavo Njegovo delo upravljanja za šest hiljada godina; pre no što je stvorio svet, On jedan takav plan ni u kom slučaju nije napisao u formi nekakvog „Sumarnog grafikona razvoja ljudskog roda”. Bog u Svom delu neposredno izražava to što On jeste i ne razbija glavu oko formulisanja nekakvog plana. Brojni proroci su, naravno, izrekli mnoga proročanstva, ali se ipak ne može reći da je Božje delo oduvek bilo precizno isplanirano; ta su proročanstva nastala u skladu s Božjim delom tog vremena. Celokupno delo koje On obavlja, najpraktičnije je delo. On to delo sprovodi u skladu sa razvojem epoha i temelji ga na načinu na koji se stvari menjaju. Za Njega je obavljanje dela nalik na prepisivanje pravog leka za bolest; dok obavlja Svoje delo, On posmatra i nastavlja Svoje delo u skladu sa Svojim zapažanjima. U svakoj etapi Svog dela, Bog je u stanju da izrazi Svoju bujnu mudrost i sila; On Svoju preobilnu mudrost i autoritet otkriva u skladu sa delom svakog konkretnog doba, a svima onima koje je tokom tog doba ponovo pridobio, dopušta da vide celokupnu Njegovu narav. On opskrbljuje ljude prema njihovim potrebama u skladu sa delom koje treba da obavi u svakom dobu, čineći ono delo koje treba da čini. On ljude snabdeva onim što im je potrebno, na osnovu stepena do kojeg ih je Sotona iskvario. To je kao kad je Jahve prvobitno stvorio Adama i Evu da bi im omogućio da Boga ispolje na zemlji i da među Njegovim stvorenjima svedoče o Bogu. Eva je, međutim, sagrešila nakon što ju je zmija iskušala, a isto je učinio i Adam; oboje su u vrtu jeli plod sa drveta spoznanja dobra i zla. Stoga je Jahve morao da na njima obavi dodatno delo. Videvši njihovu golotinju, pokrio im je tela odećom načinjenom od životinjskog krzna. Nakon toga, On reče Adamu: „Zato što si poslušao svoju ženu, te jeo plod sa drveta za koji sam ti zapovedio: ’Ne jedi s njega!’, evo: Zemlja neka bude prokleta zbog tebe (…) dok se ne vratiš u zemlju, pošto si iz nje uzet. Jer prah si, i u prah ćeš se vratiti.” A ženi On reče: „Umnožiću tvoje trudničke muke, te ćeš s mukom decu rađati. Žudećeš za svojim mužem, ali on će vladati nad tobom!” Od tog trenutka, On ih je proterao iz Edenskog vrta i naterao da svoj život žive izvan njega, nalik životu koji danas vode ljudi na zemlji. Kad je Bog, na samom početku, stvorio čoveka, Njegov plan nije bio da čoveka pusti da ga iskušava zmija, nakon što ju je stvorio, te da zatim prokune i čoveka i zmiju. On, zapravo, nije imao takav plan; zbog načina na koji su se stvari razvijale, naprosto je bio prinuđen da među Svojim stvorenjima obavi novo delo. Nakon što je Jahve na zemlji obavio ovo delo na Adamu i Evi, čovečanstvo se dalje razvijalo nekoliko hiljada godina, sve dok „Jahve vide da je nevaljalstvo ljudsko na zemlji veliko i da je sve što čovek u svom srcu izmaštao samo zlo neprestano. I pokaja se Jahve što je na zemlji stvorio čoveka i u Svom se srcu ražalosti. (…) Ali Noje nađe blagodat u očima Jahveovim”. U to je vreme Jahve morao da obavi još novih poslova, jer je čovečanstvo koje je stvorio postalo isuviše grešno nakon što ga je zmija iskušala. Zbog takvih okolnosti, Jahve je između svih ljudi izabrao da Nojevu porodicu poštedi, a zatim je obavio Svoje delo uništenja sveta potopom. Tako je čovečanstvo nastavilo da se razvija do današnjeg dana, bivajući sve iskvarenije, a kad dođe vreme u kojem će ljudski razvoj dostići svoj vrhunac, to će ujedno označiti i kraj čovečanstva. Od samog početka, pa sve do kraja sveta, prava priča o Njegovom delu uvek je takva bila i uvek će takva ostati. Na isti će način i ljudi biti klasifikovani prema svojoj vrsti; daleko od toga da je svakom tipu osobe od samog početka predodređeno da pripadne određenoj kategoriji; naprotiv, ljudski rod biva postepeno klasifikovan tek pošto prođe kroz proces razvoja. Naposletku će svako ko ne bude mogao da u potpunosti bude spasen, biti vraćen svojim „precima”. Nijedno Božje delo među ljudima nije bilo unapred pripremljeno prilikom stvaranja sveta; umesto toga, zbog načina na koji su se stvari razvijale, Bog je bio u prilici da Svoje delo među ljudima obavlja korak po korak, na realniji i praktičniji način. Primera radi, Bog Jahve nije stvorio zmiju da bi iskušao ženu; to nije bio Njegov naročiti plan, niti je to bilo nešto što je On namerno predodredio. Moglo bi se reći da je taj događaj bio neočekivan. Stoga je Jahve proterao Adama i Evu iz Edenskog vrta i zakleo se da nikad više neće stvoriti čoveka. Ljudi, međutim, samo na osnovu toga otkrivaju Božju mudrost. Baš kao što sam i ranije govorio: „Ja mudrost Svoju primenjujem na osnovu Sotoninih spletki.” Ma koliko da ljudi postaju iskvareni i ma koliko da ih zmija iskušava, Jahve i dalje poseduje Svoju mudrost; kao takav, On se novim delom bavi otkako je stvorio svet, a nijedan od koraka tog dela nikada nije ponovljen. Sotona stalno spletkari i bez prestanka kvari ljude, dok Bog Jahve neprestano obavlja Svoje mudro delo. On nikad nije omanuo, niti je ikada, otkad je svet stvoren, prestao da deluje. Nakon što je Sotona ljude iskvario, On je nastavio da deluje među njima kako bi porazio njega, neprijatelja koji je iskvario ljudski rod. Ova bitka ne jenjava od samog početka i trajaće do kraja sveta. Obavljajući toliko posla, Bog Jahve je ljudima koje je Sotona iskvario omogućio ne samo da prime Njegovo veliko spasenje, već i da vide Njegovu mudrost, svemogućnost i autoritet. Pored toga, On će im naposletku dopustiti da vide i Njegovu pravednu narav – dok zlo bude kažnjavao, a dobro nagrađivao. Do dana današnjeg, On sa Sotonom vodi bitku u kojoj nikada nije pretrpeo poraz. To je zato što je On mudar Bog i On svoju mudrost primenjuje na osnovu Sotoninih spletki. Stoga Bog ne samo što sve na nebu pokorava Svom autoritetu, već čini da sve na zemlji počiva pod Njegovim podnožjem i, što je takođe važno, da zli ljudi koji napadaju i uznemiravaju čovečanstvo budu izloženi Njegovoj grdnji. Svi ishodi ovog dela ostvaruju se zahvaljujući Njegovoj mudrosti. Pre postanka čovečanstva, On Svoju mudrost nikada nije otkrivao, jer nije imao neprijatelje ni na nebu ni na zemlji, niti igde u celoj vaseljeni, a među svim stvorenjima nije bilo prodora sila tame. Nakon što Ga je arhanđel izdao, On je na zemlji stvorio ljude i zbog njih formalno započeo svoj višemilenijumski rat sa arhanđelom, Sotonom – rat koji se sa svakom sledećom etapom sve više zahuktava. Njegova su svemogućnost i mudrost prisutne u svakoj od tih etapa. Tek tada je sve na nebu i zemlji videlo Božju mudrost i svemogućnost, a naročito Božju praktičnost. On do dana današnjeg Svoje delo obavlja na isti praktičan način; pored toga, dok obavlja Svoje delo, On ujedno otkriva Svoju mudrost i svemogućnost. Omogućava vam da vidite pravu priču svake etape dela, da shvatite kako tačno da objasnite Božju svemogućnost i, tim pre, da sagledate konačno objašnjenje Božje praktičnosti.

Delo Svetog Duha se uvek obavlja u hodu; On Svoje delo može da planira i da ga obavlja u bilo koje vreme. Zašto stalno govorim da je delo Svetog Duha realistično i da je uvek novo, da ono nikad nije staro i da je uvek potpuno sveže? Njegovo delo nije bilo unapred isplanirano u trenutku stvaranja sveta; uopšte nije bilo tako! Svaki korak dela ostvaruje odgovarajući efekat za svoje vreme, a koraci se međusobno ne prekidaju. U većini slučajeva, planovi kakve ti možda zamišljaš jednostavno ne mogu da drže tok sa najnovijim delom Svetog Duha. Njegovo delo nije tako jednostavno, ali ni tako složeno, kakvim ga čovek zamišlja – ono se sastoji u tome da ljude u svakom trenutku i na svakom mestu snabdeva u skladu s njihovim trenutnim potrebama. Suštinu ljudskih bića niko ne shvata jasnije od Njega, te upravo iz tog razloga ništa ne može tako dobro da odgovara realnim potrebama ljudi kao Njegovo delo. Stoga, iz ljudske perspektive, Njegovo delo izgleda kao da je isplanirano nekoliko milenijuma unapred. Dok On sada deluje među vama, On obavlja delo i uvek i svuda govori u skladu sa stanjem u kojem se nalazite. On ima prave reči za svako stanje sa kojim se susretne, govoreći upravo ono što je ljudima potrebno. Uzmimo, na primer, prvi korak Njegovog dela: vreme grdnje. Nakon toga, Bog je Svoje delo obavljao na osnovu onoga što su ljudi ispoljavali, na osnovu njihovog buntovništva, pozitivnih i negativnih stanja koja su iz njih proizašla, kao i koliko negativni oni mogu postati kada njihova negativnost dostigne određenu tačku; On je prigrabio i iskoristio te stvari kako bi ostvario bolji rezultat u Svom delu. To jest, On obavlja delo opskrbljivanja ljudi na osnovu njihovog trenutnog stanja, ma kakvo ono bilo u datom trenutku; On svaki korak Svog dela obavlja u skladu sa stvarnim stanjima ljudi. Sva stvorena bića u Njegovim su rukama; kako bi On mogao da ih ne poznaje? Sledeći korak dela koje treba da obavi, On obavlja bilo kada i bilo gde, u skladu sa stanjem ljudi. To delo nikako nije predodređeno od pamtiveka; to je samo ljudska predstava! Dok deluje, On ujedno i posmatra efekte Svog dela, koje se neprekidno produbljuje i razvija; nakon što sagleda rezultate Svog dela, On sprovodi naredni korak tog dela. On mnogo toga koristi zarad postepenog prelaska i da bi, tokom vremena, Svoje novo delo otkrio ljudima. Bog na taj način može da zadovolji potrebe ljudi, jer i te kako dobro poznaje ljude. Tako On obavlja Svoje delo sa neba. Ovaploćeni Bog Svoje delo takođe obavlja na isti način, uređujući stvari i delujući među ljudima u skladu sa stvarnim okolnostima. Nijedno od Njegovih dela nije bilo uređeno pre stvaranja sveta, niti je unapred bilo detaljno isplanirano. Dve hiljade godina nakon što je svet stvoren, Jahve je uvideo stepen do kojeg se čovečanstvo iskvarilo, te je kroz usta proroka Isaije prorekao da će, po završetku Doba zakona, Jahve obaviti Svoje delo iskupljenja ljudskog roda u Dobu blagodati. To je, naravno, bio Jahveov plan, ali je i taj plan napravljen u skladu sa okolnostima koje je On u to vreme posmatrao; On o tome nije razmišljao odmah nakon što je stvorio Adama. Isaija je samo izrekao proročanstvo, ali se Jahve nije unapred pripremao za ovo delo tokom Doba zakona, već ga je započeo u osvit Doba blagodati, kad se Josifu u snu javio glasnik s otkrivenjem da će se Bog ovaplotiti i tek je tada otpočelo Njegovo delo ovaploćenja. Bog se nije, kako to ljudi zamišljaju, pripremao za svoje delo ovaploćenja odmah nakon stvaranja sveta; na to se odlučio samo na osnovu stepena razvitka čovečanstva i statusa Svog rata protiv Sotone.

Kad se Bog ovaploti, Njegov se Duh spušta na čoveka; drugim rečima, Duh Božji se oblači u fizičko telo. On dolazi da bi obavio Svoje delo na zemlji, a ne da bi sa Sobom doneo nekakve ograničene korake; Njegovo je delo apsolutno neograničeno. Delo koje Sveti Duh obavlja u telu i dalje je određeno rezultatima Njegovog dela, a On to koristi kako bi odredio koliko će vremena obavljati Svoje delo dok boravi u telu. Sveti Duh neposredno otkriva svaki korak Svog dela, usput analizirajući to Svoje delo; ono uopšte nije toliko natprirodno da bi širilo granice ljudske mašte. Ono je nalik Jahveovom delu stvaranja neba i zemlje i svih stvorenja; i On je isto tako planirao i radio istovremeno. Razdvojio je svetlost od tame, čime nastadoše jutro i veče – za to Mu je bio potreban jedan dan. Drugog je dana stvorio nebesa, što je takođe potrajalo jedan dan; zatim je stvorio zemlju, mora i sva stvorenja koja su ih naseljavala, na šta je utrošio još jedan dan. To se nastavilo sve do šestog dana, kada je Bog stvorio čoveka i dopustio mu da upravlja svim stvarima na zemlji. A onda je, sedmoga dana, pošto je završio sa stvaranjem svega, otpočinuo. Bog je taj sedmi dan blagoslovio i odredio ga za sveti dan. O uspostavljanju tog svetog dana odlučio je tek nakon što je sve stvorio, a ne pre toga. To je delo takođe učinjeno u hodu; pre no što je sve stvorio, On nije planirao da stvori svet za šest dana, te da sedmog dana otpočine; to uopšte nije u skladu sa činjenicama. On tako nešto nije ni izgovorio, niti je tako bio isplanirao. Ni slučajno nije rekao da će sa stvaranjem svih stvari završiti šestoga dana, kao ni da će sedmog dana otpočinuti, već je stvarao u skladu sa onim što mu se tada činilo dobrim. Kad je završio sa stvaranjem svega, već je bio osvanuo šesti dan. Da je sav posao bio završio petog dana, On bi onda šesti dan odredio za sveti dan. On je, međutim, sa stvaranjem svega završio šestog dana, te je tako sedmi dan postao sveti dan, što se prenelo do danas. Prema tome, Njegovo se današnje delo obavlja na isti takav način. On govori u skladu sa vašim stanjima kako bi podmirio vaše potrebe. To jest, Duh govori i dela u skladu sa stanjima ljudi; On sve ispituje i deluje u svakom trenutku i na svakom mestu. To što ja činim, ono što vam, recimo, dodeljujem i čime vas darujem, bez izuzetka je ono što vama treba. Nijedno Moje delo, dakle, nije odvojeno od stvarnosti; ono je u celosti praktično, jer svi znate da „Duh Božji sve ispituje”. Da je sve bilo unapred isplanirano, zar to onda ne bi bilo obavljeno rutinski? Mislite da je Bog razradio planove za svih šest milenijuma, a zatim predodredio da ljudi budu buntovni, nepokorni, pokvareni i lažljivi, da se odlikuju iskvarenošću tela, sotonskom naravi, požudom koja im iz očiju viri i ličnom popustljivošću. Ništa od toga Bog nije predodredio, već se sve dogodilo kao posledica kvarenja od strane Sotone. Neki će možda reći: „Zar je Sotona bio izvan Božjeg domašaja? Bog je predodredio da će Sotona na taj način iskvariti ljude, da bi On zatim obavio Svoje delo na ljudima.” Da li bi Bog zaista predodredio da Sotona iskvari čovečanstvo? Pošto Bog samo isuviše žarko želi da ljudima dozvoli da normalno žive, da li bi On ometao njihove živote? Kad bi tako bilo, zar onda pobeda nad Sotonom i spasavanje čovečanstva ne bi predstavljali uzaludan trud? Kako bi čovekovo buntovništvo moglo da bude predodređeno? Budući da je ono nastalo zbog Sotoninog ometanja, kako bi onda moglo da bude predodređeno od Boga? Sotona unutar Božjeg domašaja, onako kako ga vi zamišljate, umnogome se razlikuje od Sotone u Božjem domašaju o kojem Ja govorim. Da je, kako kažete, „Bog svemoguć i da je Sotona nadohvat Njegovih ruku”, Sotona nikad ne bi mogao da Ga izda. Niste li kazali da je Bog svemoguć? Vaše je znanje isuviše apstraktno i nema dodira sa stvarnošću; čovek nikada neće moći da dokuči Božje misli niti Njegovu mudrost! Bog je svemoguć; to nije nikakva laž. Arhanđel je izdao Boga zato što mu je Bog prvobitno podario deo Svoje vlasti. To se, naravno, dogodilo sasvim neočekivano, baš kao kad je Eva podlegla zmijinom iskušavanju. Međutim, bez obzira na to kako Sotona sprovodi svoju izdaju, on i dalje nije toliko svemoguć kao Bog. Kao što ste rekli, Sotona je samo moćan; ma šta on radio, Božji će autoritet uvek prevagnuti. To je pravo značenje izreke: „Bog je svemoguć, a Sotona je nadohvat Njegovih ruku.” Stoga se rat protiv Sotone mora voditi korak po korak. Štaviše, Bog Svoje delo planira kao odgovor na Sotonine spletke – drugim rečima, On čovečanstvu donosi spasenje, a svoju svemogućnost i mudrost otkriva na način koji priliči datom dobu. Slično tome, delo poslednjih dana nije bilo predodređeno odranije, pre Doba blagodati; stvari se ne predodređuju na ovako uređen način: prvo, promeniti čovekovu spoljašnju narav; drugo, podvrgnuti ga Božjoj grdnji i kušnjama; treće, primorati ga da prođe kroz kušnju smrću; četvrto, dati mu da doživi vreme ljubavi prema Bogu i da izrazi rešenost stvorenog bića; peto, omogućiti mu da uvidi Božje namere i da u celosti spozna Boga i, konačno, upotpuniti čoveka. On nije sve to isplanirao tokom Doba blagodati, već je to počeo da planira u sadašnjem dobu. Sotona je, kao i Bog, stalno u poslu. Sotona izražava svoju iskvarenu narav, dok Bog govori i neposredno iznosi izjave, razotkrivajući određene suštinske stvari. To je delo koje se i danas obavlja prema istom onom radnom načelu koje je korišćeno u pradavno doba, nakon stvaranja sveta.

Najpre je Bog stvorio Adama i Evu, a stvorio je i zmiju. Od svih stvari, zmija je bila najotrovnija; u njenom se telu nalazio otrov, koji je Sotoni poslužio da zmiju zloupotrebi. Bila je to ona zmija koja je Evu iskušavala na greh. Adam je zgrešio nakon što je Eva to učinila, i potom su oboje bili u stanju da razlikuju dobro od zla. Ako je Jahve znao da će zmija iskušavati Evu i da će Eva iskušavati Adama, zašto ih je onda smestio zajedno u vrt? Ako je to mogao da predvidi, zašto je On onda stvorio zmiju i nastanio je u Edenskom vrtu? Zašto su u Edenskom vrtu rađali plodovi na drvetu spoznanja dobra i zla? Da li im je On namenio da pojedu te plodove? Kada je Jahve došao, ni Adam ni Eva se nisu usudili da Mu se suprotstave, i tek je tada Jahve znao da su oni jeli plodove sa drveta spoznanja dobra i zla, i da su postali plen zmijinog lukavstva. On je na kraju prokleo zmiju, a prokleo je isto tako i Adama i Evu. Kada su njih dvoje jeli plodove s tog drveta, Jahve toga uopšte nije bio svestan. Ljudski rod se do te mere iskvario da je postao rđav i seksualno promiskuitetan, otišavši čak dotle da su ljudi u svojim srcima gajili samo zlo i nepravdu; sve je bila prljavština. Jahve se stoga pokajao što je stvorio ljudski rod. Nakon toga, izvršio je Svoje delo uništenja sveta potopom, koji su preživeli Noje i njegovi sinovi. Neke stvari, zapravo, nisu tako napredne i natprirodne kao što ljudi možda zamišljaju. Neki pitaju, „Kad je Bog znao da će Ga arhanđel izneveriti, zašto ga je stvorio?” Ovo su činjenice: pre postanka zemlje, arhanđel je bio najveći od nebeskih anđela. On je bio nadležan za sve anđele na nebesima; to je bila vlast koju mu je Bog dodelio. Sa izuzetkom Boga, on je bio najviši od svih nebeskih anđela. Kasnije, nakon što je Bog stvorio ljudski rod, arhanđel je dole na zemlji počinio još veću izdaju prema Bogu. Kažem da je izdao Boga zato što je hteo da upravlja ljudskim rodom i da nadmaši Božju vlast. Bio je to onaj isti arhanđel koji je Evu naveo na greh, što je učinio iz želje da uspostavi svoje carstvo na zemlji, da privoli ljude da izdaju Boga i da se, umesto Bogu, pokore njemu, arhanđelu. Arhanđel je uvideo da mu se toliko mnoštvo može pokoriti – anđeli, baš kao i ljudi na zemlji. Za ptice, zveri, drveće, šume, planine, reke i sve druge stvari na zemlji bili su zaduženi ljudi – to jest, Adam i Eva – dok su se sami Adam i Eva pokorili arhanđelu. Arhanđel je stoga poželeo da nadmaši Božju vlast i da izda Boga. Potom je mnoge anđele naveo da izdaju Boga, a od njih su kasnije nastali raznovrsni nečisti duhovi. Zar dosadašnji razvoj ljudskog roda nije bio uzrokovan pokvarenošću arhanđela? Ljudi su danas takvi kakvi su zato što je arhanđel izdao Boga i iskvario ljudski rod. Taj postepeni rad nije ni izbliza tako apstraktan i jednostavan kako ga ljudi možda zamišljaju. Sotona je svoju izdaju počinio s razlogom, a ljudi ipak nisu u stanju da shvate tako jednostavnu činjenicu. Zašto je Bog, koji je stvorio nebesa, zemlju i sve stvari, uz to stvorio i Sotonu? Kad Bog toliko mrzi Sotonu i ovaj Mu je neprijatelj, zašto ga je stvorio? Nije li stvaranjem Sotone stvorio Sebi neprijatelja? Bog zapravo nije stvorio neprijatelja; On je stvorio anđela, a potom Ga je taj anđeo izdao. Njegov status se toliko uzdigao da je poželeo da izda Boga. Neko će reći da je to bila slučajnost, ali je takođe bilo i neizbežno. Slično kao što osoba neumitno umire nakon dostizanja određene zrelosti; stvari su se jednostavno razvile do te faze. Neke apsurdne budale kažu, „Kad Ti je već Sotona neprijatelj, zašto si ga stvorio? Zar nisi znao da će Te arhanđel izdati? Zar ti ne gledaš od večnosti do večnosti? Zar nisi poznavao prirodu tog arhanđela? S obzirom na to da si jasno znao da će Te izdati, zašto si ga proizveo u arhanđela? Ne samo da Te je izdao, već je sa sobom poveo i mnogo drugih anđela i sišao je u svet smrtnika da iskvari ljudski rod, a Ti do dana današnjeg ipak nisi bio u stanju da dovršiš Svoj plan upravljanja od šest hiljada godina.” Jesu li ove reči ispravne? Kada na taj način razmišljaš, zar ne rasipaš svoju umnu snagu? Ima i drugih koji kažu, „Da Sotona nije kvario ljudski rod do današnjeg dana, Bog ne bi doneo čovečanstvu ovakvo spasenje. Božja mudrost i svemoć bi, kao takve, bile nevidljive; gde bi se onda Njegova mudrost razotkrila? Bog je stvorio ljudsku rasu zarad Sotone, kako bi kasnije mogao da razotkrije Svoju svemoć – u suprotnom, kako bi čovek otkrio mudrost Božju? Da se čovek nije opirao Bogu i da se protiv Njega nije bunio, ne bi bilo neophodno da se Njegova dela otkrivaju. Kad bi Ga sva stvorena bića obožavala i bila poslušna prema Njemu, Bog ne bi imao šta da radi.” Ovo je još dalje od stvarnosti, jer nema ničeg prljavog u vezi s Bogom, tako da On ne može da stvori prljavštinu. On Svoja dela sada otkriva samo zato da bi porazio Svog neprijatelja, da bi spasio ljude koje je stvorio i da bi porazio demone i Sotonu, koji Boga mrze, izdaju Ga i opiru Mu se, a koji su na samom početku bili pod Njegovom vlašću i pripadali Njemu. Bog želi da porazi te demone i da time otkrije Svoju svemoć nad svim stvarima. Ljudski rod i sve drugo na zemlji sada je u Sotoninoj vlasti i potpada pod vlast zlih ljudi. Bog želi da Svoja dela otkrije pred svima kako bi ljudi mogli da Ga spoznaju, i kako bi na taj način porazio Sotonu i u potpunosti savladao Svoje neprijatelje. Celokupnost Njegovog dela postiže se otkrivanjem Njegovih dobrih dela. Sva Njegova stvorenja pod Sotoninom su vlašću, te zato Bog želi da im pokaže Svoju svemoć i da tako porazi Sotonu. Da nema Sotone, On ne bi morao da otkriva Svoje postupke. Da nije bilo Sotoninog ometanja, nakon što je Bog stvorio ljudski rod, On bi ga odveo da živi u Edenskom vrtu. Zašto, pre Sotonine izdaje, Bog nikada nije sve Svoje postupke otkrio anđelima ili arhanđelu? Da su, od samog početka, arhanđel i svi anđeli poznavali Boga i Njemu se pokorili, onda Bog ne bi morao da izvršava ove besmislene postupke. Zbog postojanja Sotone i demona, ljudi su se opirali Bogu i ogrezli su u buntovnim naravima. Stoga će Bog otkriti Svoja dela. Budući sa će se boriti sa Sotonom, On mora da koristi Svoj sopstveni autoritet i sva Svoja dela kako bi ga porazio; na taj način, delo spasenja koje sprovodi među ljudima, omogućiće im da uvide Njegovu mudrost i svemoć. Delo koje Bog danas obavlja ima smisla i ni po čemu ne liči na ono što neki ljudi misle kada kažu: „Zar delo koje obavljaš nije protivrečno? Zar ovakvim sledom postupaka samog Sebe ne ometaš? Ti si Sotonu stvorio, a onda mu dozvolio da Te izda i da Ti se opire. Ti si ljude stvorio, a onda si ih prepustio Sotoni, dopustivši Adamu i Evi da padnu u iskušenje. Kad si već sve to namerno uradio, zašto i dalje mrziš ljudski rod? Zašto mrziš Sotonu? Zar nisi sve njih Ti sam napravio? Šta sad tu imaš da mrziš?” Popriličan broj apsurdnih ljudi govori takve stvari. Oni žele da vole Boga, ali se duboko u sebi na Boga žale. Kakva protivrečnost! Ti ne razumeš činjenice, misli su ti isuviše natprirodne, i čak tvrdiš da je Bog pogrešio – koliko si samo apsurdan! Ti si taj koji petlja sa istinom; Bog ni u kom slučaju nije pogrešio! Neki se čak neprestano žale, „Ti si taj koji je stvorio Sotonu, bacio ga među ljude i predao mu ih. Kada su ljudi poprimili sotonske naravi, nisi im oprostio; naprotiv, donekle si ih mrzeo. Najpre si ih donekle voleo, a sada ih mrziš. Ti si taj koji mrzi ljudski rod, a takođe si i Onaj koji ga voli. O čemu se tačno radi? Zar to nije protivrečnost?” Ma kako vi na to gledali, to je ono što se na nebesima dogodilo; tako je arhanđel izdao Boga i tako se ljudski rod iskvario, i ljudi su ostali takvi do dana današnjeg. Ma kako vi to formulisali, to je cela priča. Vi, međutim, morate shvatiti da se čitava svrha dela koje Bog danas obavlja sastoji u vašem spasenju i u Sotoninom porazu.

Svoje upravljanje ljudima Bog koristi kako bi Sotonu porazio. Kvareći ljude, Sotona njihovu sudbinu privodi kraju i ometa Božje delo. Sa druge strane, Božje se delo sastoji u spasavanju čovečanstva. Koji to korak Božjeg dela nema za cilj spasenje čovečanstva? Koji korak nije usmeren ka tome da ljude očisti, da ih navede da se ponašaju pravedno i da prožive lik dostojan ljubavi? Sotona, međutim, to ne čini. On ljude kvari; on unutar vaseljene neprekidno obavlja svoje delo kvarenja ljudskog roda. Naravno, Bog takođe obavlja Svoje vlastito delo, ne obraćajući pažnju na Sotonu. Kolika god da je Sotonina vlast, njemu je tu vlast ipak darovao Bog; stvar je u tome da mu Bog, zapravo, nije dodelio svu Svoju vlast, tako da, ma šta Sotona činio, on nikad neće moći da nadmaši Boga i uvek će biti u Njegovom domašaju. Dok je boravio na nebu, Bog nije otkrivao nijedno od Svojih dela. On je Sotoni dao samo mali deo vlasti i dozvolio mu da vlada nad ostalim anđelima. Stoga Sotona, ma šta radio, ne može da nadmaši Božju vlast, zato što je vlast koju mu je Bog prvobitno dao ograničena. Dok Bog deluje, Sotona ga ometa. U poslednjim danima, ta će ometanja biti okončana; ujedno će i Božje delo biti dovršeno, a biće upotpunjeni i oni ljudi koje Bog želi da upotpuni. Bog ljude pozitivno usmerava; život je Njegov živa voda, nemerljiva i bezgranična. Sotona je do određenog stepena iskvario čoveka, ali će živa voda života na kraju upotpuniti čoveka, a Sotona više nikako neće moći da se u to meša, niti da obavlja svoj posao. Tako će Bog ove ljude moći u potpunosti da zadobije. Sotona čak i sada ostaje prkosan; on neprestano pokušava da se nadmeće sa Bogom, ali On na Njega ne obraća pažnju. Bog je rekao: „Pobediću sve Sotonine mračne sile i sve mračne uticaje.” To je delo koje treba da se obavi u telu i to je takođe značaj Božjeg ovaploćenja: da se dovrši etapa dela pobede nad Sotonom u poslednjim danima i zbriše sve stvari koje su od Sotone. Božja pobeda nad Sotonom je neminovna! Sotona je, zapravo, još odavno pretrpeo neuspeh. Kad je zemljom velike crvene aždaje počelo da se širi jevanđelje – to jest, kad je ovaploćeni Bog započeo Svoje delo i kad je to delo počelo da napreduje – Sotona je do nogu potučen, jer se svrha ovaploćenja sastoji upravo u pobedi nad Sotonom. Sotona je video da se Bog ponovo ovaplotio i počeo da obavlja Svoje delo, koje nijedna sila ne bi mogla da zaustavi, te je stoga zanemeo pred prizorom tog dela i nije se usudio da učini bilo šta više. Isprva je Sotona za sebe mislio da je obdaren obiljem mudrosti, te je prekidao i ometao Božje delo; nije, međutim, očekivao da će se Bog ponovo ovaplotiti, niti da će u Svom delu Sotonino buntovništvo koristiti da razotkrije čovečanstvo i da mu sudi, te tako osvojiti ljude i poraziti Sotonu. Bog je mudriji od Sotone i Njegovo ga delo daleko prevazilazi. Stoga, kao što sam ranije rekao, „Svoje delo obavljam kao odgovor na Sotonine spletke; naposletku ću otkriti Svoju svemogućnost i Sotoninu nemoć.” Bog je na čelu i obavlja Svoje delo, dok Sotona kaska za Njim, sve dok, na kraju, ne bude konačno uništen – neće ni znati šta ga je zadesilo! Istinu će spoznati tek pošto bude razbijen i smrvljen, a do tada će već biti spaljen u ognjenom jezeru. Neće li se tada sasvim uveriti? Jer, Sotona tada više neće imati nikakvih spletki koje bi mogao da upotrebi!

Božje delo među ljudima neodvojivo je od čoveka, jer je čovek predmet tog dela i jedino Božje stvorenje koje može da svedoči o Bogu. Čovekov život i sve njegove aktivnosti neodvojivi su od Boga i njima upravlja Božja ruka, te se čak može reći da nijedna osoba ne može postojati nezavisno od Boga. Ovo ne može niko da porekne, jer je to činjenica. Sve što Bog čini ima za cilj dobrobit čovečanstva i usmereno je protiv Sotoninih intriga. Sve što je čoveku potrebno dolazi od Boga i Bog je izvor čovekovog života. Stoga čovek naprosto nije u stanju da se rastane od Boga. Uz to, ni Bog nikada nije nameravao da se rastane od čoveka. Delo koje Bog čini namenjeno je dobrobiti čitavog ljudskog roda, a Njegove su misli uvek ljubazne. Za čoveka, dakle, Božje delo i Božje misli (to jest, Božje namere) predstavljaju „vizije” koje bi čoveku trebalo da budu poznate. U takve vizije takođe spadaju Božje upravljanje i delo koje čovek nije u stanju da obavi. Pri tom se zahtevi koje Bog postavlja pred čoveka tokom obavljanja Svog dela, nazivaju čovekovom „praksom”. Vizije su delo Sȃmog Boga, odnosno, one predstavljaju Njegove namere za čovečanstvo ili ciljeve i značaj Njegovog dela. Za vizije se takođe može reći da su deo upravljanja, jer je to upravljanje Božje delo i usmereno je ka čoveku, što znači da je to delo koje Bog obavlja među ljudima. Ovo delo predstavlja dokaz i put kojim čovek dolazi do spoznaje Boga i ono je za čoveka od najveće važnosti. Ako ljudi obraćaju pažnju samo na doktrine verovanja u Boga ili na nevažne pojedinosti, umesto da svoju pažnju posvete spoznaji Božjeg dela, onda oni naprosto neće spoznati Boga, a još manje će biti u skladu sa Božjim namerama. Božje delo koje čoveku uveliko pomaže u spoznavanju Boga naziva se vizijama. Ove vizije predstavljaju Božje delo, namere Božje, kao i ciljeve i značaj Božjeg dela, a sve to je od koristi čoveku. Praksa se odnosi na ono što čovek treba da čini, ono što treba da rade stvorena bića koja slede Boga – drugim rečima, čovekova dužnost. Ono što čovek treba da uradi nije nešto što je čovek razumeo od samog početka, već su to zahtevi koje Bog postavlja pred čoveka tokom obavljanja Svog dela. Dok Bog deluje, ovi zahtevi postepeno bivaju sve temeljniji i sve uzvišeniji. Primera radi, čovek je tokom Doba zakona morao da poštuje zakon, dok je tokom Doba blagodati morao da nosi krst. Doba carstva je drugačije: zahtevi koji se pred čoveka postavljaju viši su od zahteva iz Doba zakona i Doba blagodati. Kako vizije postaju sve uzvišenije, to i zahtevi prema čoveku postaju sve viši, sve jasniji i praktičniji. Slično tome, vizije takođe postaju sve praktičnije. Ove mnogobrojne praktične vizije ne samo da pomažu čoveku da se bolje pokori Bogu, već još i više doprinose njegovom bogopoznanju.

– „Reč”, tom I, „Božja pojava i delo”, „Božje delo i čovekova praksa”

U poređenju s prethodnim dobima, Božje delo tokom Doba carstva je stvarnije, više usmereno ka čovekovoj suštini i promenama u njegovoj naravi i sposobnije da svedoči o Samom Bogu svima onima koji Ga slede. Drugim rečima, Bog se, tokom delovanja u Dobu carstva, čoveku pokazuje više nego ikad ranije, što znači da su vizije koje čovek treba da poznaje uzvišenije nego u bilo kojem od prethodnih doba. Pošto je Božje delo među ljudima zašlo na nepoznati teren, vizije koje čovek poznaje tokom Doba carstva sada su najviše u celom delu upravljanja. Božje delo je zašlo na nepoznati teren, te su stoga vizije koje čovek treba da spozna postale najviše od svih vizija, a i posledična čovekova praksa takođe je uzvišenija nego u bilo kojem od prethodnih doba, jer se ljudska praksa menja ukorak sa vizijama, a savršenstvo vizija ujedno označava i savršenstvo zahteva prema čoveku. Onog trenutka kad u Božjem upravljanju dođe do zastoja, obustavlja se i ljudska praksa, a čovek bez Božjeg dela neće imati drugog izbora nego da se pridržava pravila iz prošlih vremena, jer inače naprosto neće imati kuda da krene. Bez novih vizija, neće biti nove čovekove prakse; bez celovitih vizija, neće biti ni savršene prakse od strane čoveka; bez uzvišenih vizija, neće biti ni čovekove uzvišenije prakse. Čovekova praksa menja se ukorak s Božjim stopama, a slično tome se i čovekovo znanje i iskustvo takođe menjaju zajedno s Božjim delom. Ma koliko da je sposoban, čovek je ipak neodvojiv od Boga i ako bi Bog makar samo na tren prestao da dela, čovek bi odmah umro od Njegovog besa. Čovek nema čime da se pohvali, jer, ma koliko da je njegovo sadašnje znanje veliko i ma koliko da je duboko njegovo iskustvo, on je neodvojiv od Božjeg dela – jer su čovekova praksa i ono ka čemu treba da stremi u svojoj veri u Boga neodvojivi od vizija. U svakom primeru Božjeg dela postoje vizije koje čovek treba da poznaje i, zajedno s njima, prikladni zahtevi koji se pred čoveka postavljaju. Bez ovih vizija kao temelja, čovek naprosto ne bi bio sposoban za praktično delovanje, niti bi mogao da nepokolebljivo sledi Boga. Ukoliko čovek ne spoznaje Boga ili ne razume Božje namere, onda je sve što on čini uzaludno i ne može da bude od Boga odobreno. Ma koliko da su brojni čovekovi talenti, on i dalje ne može bez Božjeg dela i bez Božjeg usmeravanja. Ma koliko da su dobri ili brojni čovekovi postupci, oni ipak ne mogu da zamene Božje delo. Prema tome, čovekova se praksa ni pod kojim okolnostima ne može odvojiti od vizija. Oni koji uopšte ne prihvataju nove vizije, nemaju novu praksu. Njihova praksa nema nikakve veze sa istinom, jer se oni pridržavaju pravila i poštuju zakone samo na papiru; uopšte nemaju nove vizije i, kao rezultat toga, oni nemaju nikakvu praksu novog doba. Izgubili su vizije, a time su ujedno izgubili i delo Svetog Duha i izgubili su istinu. Oni koji u sebi nemaju istine čeda su apsurda i oličenje Sotone. Ma o kakvoj osobi da se radi, ona ne može biti bez vizija Božjeg dela i ne može biti lišena prisustva Svetoga Duha; čim čovek izgubi vizije, on istog trenutka silazi u Ad i živi u tami. Ljudi bez vizija jesu oni koji Boga slede smeteno, oni koji su lišeni dela Svetoga Duha i koji žive u paklu. Takvi ljudi ne tragaju za istinom, već, umesto toga, Božje ime nose kao transparent. Oni koji ne poznaju delo Svetog Duha, koji ne poznaju ovaploćenog Boga i koji ne poznaju tri etape celovitog Božjeg upravljanja – to su ljudi koji ne spoznaju vizije i bez istine su. A zar nisu zlotvori svi oni koji ne poseduju istinu? Oni koji su voljni da istinu sprovode u delo, koji su spremni da streme ka bogopoznanju i koji istinski sarađuju s Bogom, jesu ljudi kojima vizije predstavljaju temelj. Njih Bog odobrava, jer oni sarađuju s Njim, a upravo je ta saradnja ono što čovek treba da sprovede u delo.

Svakodnevne reči Božje  Odlomak 154

Vizije u sebi sadrže mnoge puteve primene. Praktični zahtevi koji se pred čoveka postavljaju takođe su sadržani u vizijama, kao i delo Božje koje čovek treba da spozna. U prošlosti se, na naročitim okupljanjima ili na velikim skupovima koji su se održavali na raznim mestima, govorilo samo o jednom aspektu puta prakse. Takva je praksa predstavljala ono što je trebalo da se primenjuje tokom Doba blagodati i jedva da je imala bilo kakve veze s bogopoznanjem, jer je vizija iz Doba blagodati bila samo vizija Isusovog raspeća i nije bilo uzvišenijih vizija. Čovek nije trebalo da zna ništa više od Njegovog dela iskupljenja čovečanstva putem raspeća, te stoga tokom Doba blagodati nije bilo drugih vizija koje je čovek trebalo da spozna. Na taj je način čovek samo oskudno spoznavao Boga, a na raspolaganju je, osim znanja o Isusovoj brizi i milosti, imao svega nekoliko prostih i bednih stvari koje je trebalo da primeni, stvari koje su neuporedive s današnjim. U kojoj god formi da su se okupljali, ljudi ranije nisu bili u stanju da govore o praktičnom poznavanju Božjeg dela, a još manje je iko mogao jasno da kaže na koji je put prakse čoveku bilo najprikladnije da zakorači. Temelju sačinjenom od samokontrole i strpljenja čovek je pridodao jedva nekoliko jednostavnih detalja; naprosto nije bilo nikakvih promena u suštini njegove prakse, jer Bog u jednom te istom dobu nije obavljao nikakva nova dela, a jedini zahtevi koje je postavio pred čoveka bili su samokontrola i strpljenje, ili pak nošenje krsta – osim ovakvih praksi, od Isusovog raspeća nije bilo uzvišenijih vizija. U prošlosti se nisu pominjale druge vizije, zato što Bog nije obavio neko obimno delo i zato što je pred čoveka postavljao samo ograničene zahteve. Na taj način, ma šta da je radio, čovek nije bio u stanju da prekorači ove granice; naprosto je postupao na plitak, jednostavan način. Ja danas govorim o više vizija, zato što je danas obavljeno još posla, posla koji je višestruko obimniji nego u Dobu zakona i Dobu blagodati. Zahtevi prema čoveku takođe su nekoliko puta veći nego u prošlim dobima. Kad čovek ne bi bio u stanju da u potpunosti spozna takvo delo, onda ono ne bi imalo veliki značaj; može se reći da će čovek imati poteškoća da u celosti spozna takvo delo ukoliko mu ne posveti sav svoj životni trud. Ako bi se u delu osvajanja govorilo samo o putu prakse, čoveka bi bilo nemoguće osvojiti. Osvajanje čoveka bi takođe bilo nemoguće ukoliko bi se samo pričalo o vizijama, bez postavljanja ikakvih zahteva pred čoveka. Ako bi se govorilo samo o putu prakse, bilo bi nemoguće pogoditi čoveka u Ahilovu petu ili raspršiti njegove predstave, a isto tako bi čoveka bilo nemoguće u potpunosti osvojiti. Vizije su glavni instrument čovekovog osvajanja, ali kad, osim vizija, ne bi postojao i put prakse, čovek ne bi imao put koji bi sledio, a kamoli ikakav način ulaska. Načelo Božjeg dela bilo je, od početka do kraja, ovo: u vizijama postoji ono što se može sprovesti u delo, a pored prakse takođe postoje i vizije. Stepen promena, kako u čovekovom životu tako i u njegovoj naravi, prati promene u vizijama. Kad bi se čovek oslanjao samo na svoj trud, bilo bi mu nemoguće da postigne iole značajan stepen promene. Vizije govore o delu Sâmog Boga i o Božjem upravljanju. Praksa se odnosi na put čovekove prakse i na način njegovog postojanja. U čitavom Božjem upravljanju, odnos između vizija i prakse jeste odnos između Boga i čoveka. Kada ne bi bilo vizija ili kad bi se o njima govorilo bez pominjanja prakse, ili kada bi samo vizije postojale, a čovekova praksa bila iskorenjena, onda se takve stvari ne bi mogle smatrati Božjim upravljanjem, a još manje bi se moglo reći da se delo Božje obavlja zarad čovečanstva; na taj bi način ne samo ljudska dužnost bila izbrisana, već bi to predstavljalo poricanje svrhe Božjeg dela. Kada bi se od čoveka, od početka do kraja, zahtevalo samo praktično delovanje, bez učešća Božjeg dela i kad se, još i više, od čoveka ne bi zahtevalo da spoznaje Božje delo, tada bi takvo delo bilo još manje održivo nazivati Božjim upravljanjem. Kad čovek ne bi spoznao Boga, kad bi mu Božje namere bile nepoznate, već bi samo slepo praktikovao na nejasan način, onda nikad ne bi postao stvoreno biće koje je potpuno u skladu sa merilom. Prema tome, obe ove stvari su neophodne. Kad bi postojalo samo Božje delo, to jest, kad bi postojale samo vizije i kad sa čovekove strane ne bi bilo saradnje niti prakse, onda se to ne bi moglo nazvati Božjim upravljanjem. Kad bi postojala samo čovekova praksa i ulazak, čak i da je to najviši put ulaska, to takođe ne bi uspelo. Ulazak čoveka mora se postepeno menjati ukorak sa delom i vizijama; ne može se menjati proizvoljno. Načela čovekove primene nisu neobuzdana, već su utvrđena unutar određenih granica. Ta se načela menjaju u skladu s vizijama dela. Stoga se Božje upravljanje naposletku svodi na Božje delo i čovekovu praksu.

Delo upravljanja nastalo je isključivo zbog ljudskog roda, što znači da je nastalo samo zbog postojanja ljudskog roda. Nikakvog upravljanja nije bilo pre postanka čoveka, kao ni u početku, kad su stvarani nebo i zemlja i sva stvorenja. Kad u čitavom Božjem delu ne bi bilo prakse koja je korisna za čoveka – to jest, kad On ne bi iskvarenom ljudskom rodu postavljao prikladne zahteve (kad u delu koje Bog obavlja ne bi bilo odgovarajućeg puta za čovekovu primenu) – ovo se delo ne bi moglo nazvati Božjim upravljanjem. Kad bi celokupno Božje delo iskvarenom ljudskom rodu samo nalagalo kako da praktično deluje, a Bog ne bi preduzimao nikakav sopstveni poduhvat i kad ne bi otkrivao ni trunku Svoje svemoći ili mudrosti, i ma koliko da su Božji zahtevi prema čoveku visoki, ma koliko dugo Bog živeo među ljudima, a čovek ništa ne zna o Božjoj naravi, onda bi takvo delo još manje moglo da se nazove Božjim upravljanjem. Jednostavno rečeno, Božjem delu upravljanja pripada delo koje obavlja Sâm Bog, kao i celokupan posao koji pod Božjim usmeravanjem obavljaju oni koje je Bog zadobio. Takvo se delo može sažeti pod pojam upravljanja. Drugim rečima, delo koje Bog obavlja među ljudima, kao i saradnja s Njim svih onih koji Ga slede, jednim se imenom nazivaju upravljanje. Ovde se Božje delo naziva vizijama, a čovekova saradnja praksom. Što je Božje delo uzvišenije (to jest, što su uzvišenije vizije), to se Božja narav jasnije pokazuje čoveku i u većoj je suprotnosti s čovekovim predstavama, a to uzvišenije postaju i čovekova praksa i saradnja. Što su zahtevi prema čoveku viši, to je Božje delo u većoj suprotnosti s čovekovim predstavama, usled čega i čovekove kušnje, kao i standardi koje mora da ispuni, takođe postaju sve viši. Po završetku ovog dela, sve će vizije biti upotpunjene, a ono što se od čoveka zahteva da sprovede u delo dostići će vrhunac savršenstva. U to će vreme, takođe, svako biti klasifikovan prema svojoj vrsti, jer će čoveku biti prikazano ono što on mora da zna. Kada, dakle, vizije dostignu svoj apogej, shodno tome će i delo biti privedeno kraju, a ujedno će i ljudska praksa dostići svoj zenit. Čovekova praksa zasniva se na Božjem delu, a Božje se upravljanje u celosti izražava kroz čovekovu praksu i saradnju. Čovek je eksponat Božjeg dela i predmet celokupnosti dela Božjeg upravljanja, a takođe i produkt čitavog Božjeg upravljanja. Kada bi Bog delovao samostalno, bez saradnje čoveka, ne bi bilo ničega što bi moglo da posluži kao kristalizacija celokupnog Njegovog dela, te stoga ni Božje upravljanje ne bi imalo nikakav značaj. Samo tako što će odabrati prikladne objekte pored Svog dela da bi izrazio ovo delo i dokazao Svoju svemoć i mudrost Bog može da postigne cilj Svog upravljanja i da postigne cilj da korišćenjem celog ovog dela porazi Sotonu. Čovek je, dakle, neizostavni element Božjeg dela upravljanja i jedino zahvaljujući njemu Božje upravljanje može uroditi plodom i postići svoj krajnji cilj; osim čoveka, tu ulogu ne može da odigra nijedan drugi oblik života. Ako već čovek treba da postane istinska kristalizacija Božjeg dela upravljanja, onda iskvareni ljudski rod mora temeljno da se reši svog buntovništva. To zahteva da se čoveku dodeli prikladna praksa u različitim vremenima i da Bog među ljudima obavi odgovarajuće delo. Jedino će na taj način na kraju biti zadobijena grupa ljudi koji predstavljaju kristalizaciju Božjeg dela upravljanja. Božje delo među ljudima ne može da svedoči o Samom Bogu isključivo kroz Božje samostalno delovanje; da bi se takvo svedočanstvo ostvarilo, ono takođe zahteva učešće živih ljudi, prikladnih za Njegovo delo. Bog će najpre delovati na ove ljude, kroz koje će se zatim izraziti Njegovo delo, da bi se, na kraju, među stvorenim bićima pronelo takvo svedočanstvo o Njemu, čime će Bog ujedno postići cilj Svoga dela. Bog ne deluje samostalno da bi porazio Sotonu, zato što ne može neposredno da svedoči o Sebi među svim stvorenim bićima. Kad bi tako radio, čoveka bi bilo nemoguće potpuno ubediti, te stoga Bog mora da osvoji čoveka radeći na njemu i tek će tada On moći da zadobije svedočanstvo među svim stvorenim bićima. Kad bi samo Bog nastavio da dela, a čovek ne bi sarađivao ili Bog ne bi zahtevao od njega da sarađuje, onda čovek nikad ne bi mogao da spozna Božju narav i zauvek bi ostao nesvestan Božjih namera; to se tada ne bi moglo nazvati delom Božjeg upravljanja. Ako bi se samo čovek sâm trudio, težio i naporno radio, bez razumevanja Božjeg dela, onda bi taj čovek pravio ludorije. Bez delovanja Svetoga Duha, čovek čini ono što je od Sotone, to je buntovno i to je zlodelo; Sotona se pokazuje u svemu što čini iskvareni ljudski rod, tu nema ničega što je u skladu s Bogom i sve što čovek čini ispoljavanje je Sotone. Ništa od onoga što je Bog rekao nije relevantno za vizije i praksu. Na temelju vizija čovek pronalazi praksu i put pokoravanja, ostavlja po strani svoje predstave i zadobija ono što ranije nije imao. Bog od čoveka zahteva da sarađuje s Njim i potpuno se pokori Njegovim zahtevima, dok čovek traži da vidi delo koje obavlja Sâm Bog, da bi uvažio Božju svemoć i spoznao Božju narav. Ovo je, ukratko, Božje upravljanje. Upravljanje je Božji savez sa čovekom, a to je ujedno i najuzvišenije upravljanje.

Ono što obuhvata vizije prvenstveno se odnosi na delo Sâmog Boga, dok ono što sadrži praksu treba da obavi čovek i to s Bogom nema nikakve veze. Božje delo dovršava Sâm Bog, dok čovekovu praksu ostvaruje sâm čovek. Ono što treba da uradi Sâm Bog ne treba da čini čovek, a ono što čovek treba da sprovede u delo nema nikakve veze sa Bogom. Božje delo je Njegova sopstvena služba i ono nema nikakve veze s čovekom. To delo ne treba da obavlja čovek, koji, povrh toga, ne bi ni bio u stanju da izvrši delo koje treba da učini Bog. Čovek mora da ostvari ono što se od njega traži da sprovede u praksi, čak i ako se radi o žrtvovanju sopstvenog života ili njegovom predavanju u ruke Sotoni da bi bio postojan u svom svedočenju – sve to mora da ostvari čovek. Sâm Bog dovršava celokupno delo koje treba da obavi i ujedno pokazuje čoveku ono što čovek treba da uradi, dok je sav preostali posao prepušten čoveku. Bog ne obavlja dodatno delo; On samo obavlja delo koje je u okviru Njegove službe i čoveku samo pokazuje put, to jest, obavlja samo delo otvaranja puta, ali ne i njegovog popločavanja. Svi to treba da shvate. Sprovođenje istine u delo znači sprovođenje u delo Božjih reči, a sve je to čovekova dužnost, koju čovek treba da izvrši, i nema nikakve veze s Bogom. Ako čovek zahteva da Bog, isto kao i čovek, pati i podnosi oplemenjivanje u istini, onda je čovek buntovan. Božje se delo sastoji u tome da On obavlja Svoju službu, dok je čovek dužan da se bez imalo otpora pokorava svim Božjim smernicama. Ono što čovek mora da postigne dužan je da ostvari, bez obzira na to kako Bog deluje ili kako živi. Jedino Sâm Bog može čoveku da ispostavlja zahteve, što znači da je jedino Sâm Bog prikladan da čoveku postavlja zahteve. Čovek ne treba da ima nikakav izbor i ne treba da radi ništa osim da se do kraja potčini i da deluje praktično; to je razum koji čovek treba da poseduje. Kad je delo koje treba da obavi Sâm Bog dovršeno, od čoveka se zahteva da to delo, korak po korak, doživi. Ako na kraju, kad celokupno Božje upravljanje bude završeno, čovek još uvek ne bude učinio ono što Bog od njega zahteva, onda treba da bude kažnjen. Ukoliko čovek ne ispunjava Božje zahteve, onda je reč o njegovom buntovništvu; to ne znači da Bog nije bio dovoljno temeljan u Svom delu. Svi oni koji Božje reči ne mogu da sprovedu u delo, koji ne mogu da ispune Božje zahteve i koji ne mogu da budu posvećeni i ispune svoju dužnost, biće kažnjeni. Ono što se od vas danas zahteva da postignete nisu dodatni zahtevi, već je to čovekova dužnost i to je ono što svi ljudi treba da učine. Ako niste u stanju čak ni da svoju dužnost obavljate, ili da je dobro obavljate, zar time sami sebi ne tovarite brigu na vrat? Zar se time ne udvarate smrti? Kako i dalje možete da se nadate nekoj budućnosti i dobrim izgledima? Božje se delo obavlja za dobrobit čovečanstva, a čovek svoju saradnju nudi radi Božjeg upravljanja. Nakon što Bog učini sve što treba da učini, od čoveka se zahteva da u svojoj praksi bude izdašan i da sarađuje s Bogom. Tokom Božjeg dela, čovek ne treba da štedi trud, treba da ponudi svoju posvećenost i ne treba da se prepušta brojnim predstavama, niti da pasivno sedi i čeka smrt. Bog može da se žrtvuje za čoveka, zašto onda čovek ne bi mogao Bogu da ponudi svoju posvećenost? Bog je prema čoveku jednodušan, zašto Mu onda čovek ne bi ponudio saradnju? Bog deluje za dobrobit čovečanstva, zašto onda čovek ne bi ispunio neku od svojih dužnosti zarad Božjeg upravljanja? Božje je delo napredovalo dovde, a vi, iako to vidite, još uvek ne delujete, čujete ali se ne pomerate s mesta. Nisu li takvi ljudi predmet propasti? Bog je sve Svoje već posvetio čoveku, pa zašto čovek danas nije sposoban da usrdno obavi neku dužnost? Za Boga je Njegovo delo najvažniji prioritet, a delo Njegovog upravljanja od najveće je važnosti. Za čoveka je, pak, najvažniji prioritet da Božje reči sprovede u delo i da ispuni Božje zahteve. Ovo bi svi trebalo da razumete. Reči koje su vam saopštene doprle su do same srži vaše suštine, a Božje je delo zakoračilo na nepoznat teren. Mnogi ljudi još uvek ne shvataju ni istinu ni laž ovakvog puta; oni i dalje čekaju i gledaju, a ne izvršavaju svoju dužnost. Umesto toga, oni analiziraju svaku Božju reč i postupak, usredsređuju se na to šta On jede i kako se oblači, a njihove predstave postaju sve ozbiljnije. Zar takvi ljudi ne dižu mnogo buke ni oko čega? Kako bi takvi ljudi mogli da budu oni koji traže Boga? I kako bi mogli da budu oni koji nameravaju da se potčine Bogu? Njima posvećenost i dužnost nisu ni nakraj pameti, već se umesto toga usredsređuju na to gde Bog boravi. Oni su zaista dostojni gnušanja! Ako je čovek razumeo sve što treba da razume i ako je sproveo u delo sve ono što treba da sprovede u delo, Bog će čoveku zasigurno udeliti Svoje blagoslove, jer to što On od čoveka zahteva jeste ljudska dužnost i ono što čovek treba da učini. Ako čovek nije u stanju da shvati ono što bi trebalo da razume i ako nije u stanju da sprovede u delo ono što bi trebalo da primeni u praksi, čovek će onda biti kažnjen. Oni koji s Bogom ne sarađuju Božji su neprijatelji, oni koji ne prihvataju novo delo tom delu se suprotstavljaju, čak i ako takvi ljudi ne čine ništa što je s tim delom u očiglednoj suprotnosti. Svi koji istinu ne sprovode u delo kako Bog zahteva jesu ljudi koji su buntovni i namerno se protive Božjim rečima, čak i ako su takvi ljudi posebno „zabrinuti” za delo Svetoga Duha. Ljudi koji nisu poslušni i pokorni, buntovni su i suprotstavljaju se Bogu. Ljudi koji ne vrše svoju dužnost jesu oni koji ne sarađuju s Bogom, a ljudi koji ne sarađuju s Bogom jesu oni koji ne prihvataju delo Svetog Duha.

– „Reč”, tom I, „Božja pojava i delo”, „Božje delo i čovekova praksa”

Svakodnevne reči Božje  Odlomak 157

Kada Božje delo dođe do određene tačke i kad Njegovo upravljanje dostigne određenu tačku, svi oni koji su u skladu sa Njegovim namerama sposobni su da ispune Njegove zahteve. Bog čoveku postavlja zahteve prema Svojim sopstvenim merilima i prema onome što je čovek sposoban da ostvari. Dok govori o Svom upravljanju, Bog čoveku ujedno ukazuje na put i pruža mu put postojanja. Božje upravljanje i čovekova praksa pripadaju istoj etapi dela i sprovode se istovremeno. Priča o Božjem upravljanju odnosi se na promene u čovekovoj naravi, dok se priča o onome što čovek treba da uradi i o promenama u njegovoj naravi odnosi na Božje delo; to se dvoje ni u kom trenutku ne može razdvojiti. Čovekova se praksa menja, korak po korak. To je zato što se Božji zahtevi prema čoveku takođe menjaju i zato što se Božje delo stalno menja i napreduje. Ako čovekova praksa ostane u zatočeništvu pravila, to dokazuje da je čovek lišen Božjeg dela i usmeravanja; ako se čovekova praksa nikada ne menja niti produbljuje, onda to dokazuje da se ona vrši po volji čoveka i to je primena neistine; ako čovek nema puta kojim bi hodio, onda je on već pao Sotoni u šake i njime upravlja Sotona, što znači da je pod kontrolom zlih duhova. Ako se čovekova praksa ne produbljuje, Božje se delo neće razvijati, a ako nema promene u Božjem delu, čovekov će ulazak biti obustavljen; to je neminovno. Ako bi se čovek tokom čitavog Božjeg dela pridržavao Jahveovog zakona, Božje delo ne bi moglo da napreduje, a još manje bi čitavo doba moglo da bude privedeno kraju. Kad bi se čovek stalno držao krsta i primenjivao strpljenje i poniznost, bilo bi nemoguće da Božje delo nastavi da napreduje. Šest hiljada godina upravljanja naprosto se ne može okončati među ljudima koji samo poštuju zakon ili se samo drže krsta i primenjuju strpljenje i poniznost. Umesto toga, celokupno delo Božjeg upravljanja biće završeno među ljudima poslednjih dana, među onima koji spoznaju Boga, koji su izbavljeni iz Sotoninih kandži i koji su se potpuno oslobodili uticaja Sotone. Ovo je neumitni smer izvršavanja Božjeg dela. Zašto se kaže da je praksa pripadnika religijskih crkava zastarela? Zato što je to što oni u praksi sprovode razdvojeno od današnjeg dela. Ono što su praktično primenjivali u Dobu blagodati bilo je ispravno, ali kako je to doba prošlo i Božje se delo promenilo, njihova praksa je postepeno postala zastarela. Pretekli su je novo delo i nova svetlost. Delo Svetog Duha je, oslanjajući se na svoj prvobitni temelj, napredovalo nekoliko koraka dublje. Pa ipak, ovi su ljudi i dalje zaglavljeni u prvobitnoj etapi Božjeg dela i još uvek se drže starih običaja i stare svetlosti. Božje se delo može uveliko promeniti za tri ili pet godina, pa zar se ne bi još veće transformacije dogodile tokom 2000 godina? Ako čovek ne poseduje novu svetlost niti praksu, to znači da nije išao ukorak sa delom Svetoga Duha i to je čovekov neuspeh. Postojanje novog Božjeg dela ne može se osporiti, zato što se oni koji su ranije posedovali delo Svetoga Duha danas još uvek drže zastarele prakse. Delo Svetog Duha stalno napreduje, te stoga svi koji se nalaze u bujici Svetog Duha takođe treba da prodiru dublje i da se, korak po korak, menjaju. Ne treba da se zaustave na jednoj jedinoj etapi. Samo bi se oni koji ne spoznaju delo Svetoga Duha zaustavili u Njegovom prvobitnom delu i ne bi prihvatili novo delo Svetog Duha. Samo oni buntovni ne bi mogli da zadobiju delo Svetog Duha. Ako čovekova praksa ne ide ukorak s novim delom Svetoga Duha, onda je ona zasigurno odsečena od sadašnjeg dela i zasigurno je u sukobu s njim. Ovako zastareli ljudi naprosto nisu u stanju da ispune Božju volju, a još bi manje mogli da postanu oni koji će na kraju biti postojani u svom svedočenju o Bogu. Osim toga, među takvom grupom ljudi ne bi moglo da bude dovršeno celokupno delo upravljanja. Što se tiče onih koji su nekad poštovali Jahveov zakon i onih koji su jednom stradali za krst, sve što su činili biće uzaludno i beskorisno ako ne mogu da prihvate etapu dela poslednjih dana. Najjasnije ispoljavanje dela Svetog Duha jeste prihvatanje onoga što postoji ovde i sada, a ne nostalgija za prošlim vremenima. Oni koji nisu išli u korak sa delom današnjice i koji su se odvojili od današnje prakse, jesu oni koji se delu Svetog Duha protive i ne prihvataju ga. Takvi ljudi se protive sadašnjem Božjem delu. Iako se čvrsto drže za svetlost prošlosti, ne može im se poreći poznavanje dela Svetog Duha. Zašto se toliko mnogo govori o promenama u čovekovoj praksi, o razlikama između nekadašnje i sadašnje prakse, o tome kako se praktično delovalo u prethodnom dobu, a kako se to radi danas? O takvim podelama u čovekovoj praksi stalno se govori zato što delo Svetog Duha neprestano napreduje, te se stoga i od čovekove prakse zahteva da se neprestano menja. Ako čovek ostane zaglavljen u jednoj etapi, to dokazuje da on nije u stanju da održi korak s novim Božjim delom i novom svetlošću; to nije dokaz da je Božji plan upravljanja ostao nepromenjen. Ljudi izvan toka Svetoga Duha stalno misle da su u pravu, ali je, zapravo, Božje delo na njima odavno prestalo i sasvim su bez dela Svetoga Duha. Božje delo je već odavno preneto na drugu grupu ljudi i On namerava da Svoje novo delo dovrši na ovim ljudima. Pošto religiozni ljudi nisu u stanju da prihvate novo Božje delo i drže se samo starog dela iz prošlosti, Bog se tih ljudi odrekao i Svoje novo delo obavlja na ljudima koji to novo delo prihvataju. To su ljudi koji sarađuju sa Njegovim novim delom, a jedino se na taj način može ostvariti Njegovo upravljanje. Božje upravljanje stalno napreduje, a čovekova se praksa stalno uzdiže. Bog stalno deluje, a čoveku stalno nešto treba, tako da oboje dostižu svoj zenit i Bog se sa čovekom potpuno sjedinjuje. To je izraz ostvarenja velikog Božjeg dela i konačni ishod celokupnog Božjeg upravljanja.

– „Reč”, tom I, „Božja pojava i delo”, „Božje delo i čovekova praksa”

Svakodnevne reči Božje  Odlomak 158

U svakoj etapi Božjeg dela postoje i odgovarajući zahtevi prema čoveku. Svi koji se nalaze u bujici Svetog Duha poseduju prisustvo i disciplinu Svetog Duha, dok su oni van bujice Svetog Duha pod Sotoninom vlašću i u sebi nemaju ništa od dela Svetog Duha. Ljudi koji se nalaze u toku Svetoga Duha jesu oni koji prihvataju novo delo Božje i oni koji s novim delom sarađuju. Ako oni koji pripadaju ovom toku nisu u stanju da sarađuju i ako ne mogu da sprovedu u delo istinu koju Bog tokom ovog vremena zahteva, onda će oni biti dovedeni u red, dok će ih se, u najgorem slučaju, Sveti Duh odreći. Pošto su prihvatili novo delo Duha Svetoga, oni žive u toku Svetoga Duha, primajući negu i zaštitu od Svetoga Duha. Oni koji su spremni da istinu sprovedu u delo bivaju prosvećeni Svetim Duhom, dok one koji nisu spremni da sprovedu istinu u delo Sveti Duh dovodi u red, a ponekad ih čak i kažnjava. Ma o kakvim osobama da se radi, pod uslovom da se one nalaze u bujici Svetog Duha, Bog će preuzeti odgovornost za sve one koji zarad Njegovog imena prihvate Njegovo novo delo. Oni koji slave Njegovo ime i koji su spremni da Njegove reči sprovedu u delo, primiće Njegove blagoslove; oni koji se bune protiv Njega i koji Njegove reči ne sprovode u delo, od Njega će primiti kaznu. Ljudi koji pripadaju bujici Svetog Duha jesu oni koji prihvataju novo delo, a pošto su prihvatili novo delo, treba shodno tome da sarađuju s Bogom, a ne da se ponašaju kao buntovnici koji ne izvršavaju svoju dužnost. Ovo je jedini Božji zahtev prema čoveku. To, međutim, ne važi za ljude koji novo delo ne prihvataju: oni su izvan bujice Svetoga Duha i disciplinovanje i prekor od strane Svetoga Duha se na njih uopšte ne odnose. Ti ljudi po ceo dan žive unutar tela, unutar svoga uma. Sve što rade u skladu je s doktrinama koje nastaju na osnovu njihove mentalne analize i istraživanja; to nije ono što novo delo Svetoga Duha zahteva, a još manje je saradnja s Bogom. Oni koji ne prihvataju novo Božje delo lišeni su Božjeg prisustva i, još u više, lišeni su Božjih blagoslova i zaštite. Svojim rečima i postupcima oni se uglavnom pridržavaju zahteva dela Svetoga Duha iz prošlosti; te reči i postupci su doktrine, a ne istine. Takve doktrine i propisi dovoljan su dokaz da okupljanja ovih ljudi nisu ništa drugo do religija; oni nisu izabrani narod, niti su predmet Božjeg dela. Njihovo zajedničko okupljanje može se nazvati samo verskom papazjanijom; ne može se zvati crkvom. To je činjenica koju je nemoguće izmeniti. Oni ne poseduju novo delo Svetoga Duha; ono što oni rade ima prizvuk religije, ono što proživljavaju obiluje religijom; oni ne poseduju ni prisustvo ni delo Svetog Duha, a još manje su podobni da od Svetog Duha budu dovedeni u red ili prosvećeni. Svi su ti ljudi beživotni leševi i crvi lišeni duhovnosti. Oni nemaju nikakvu spoznaju o čovekovom buntovništvu i protivljenju, nemaju nikakvu spoznaju o svim ljudskim zlodelima, a još manje spoznaju celokupno Božje delo i sadašnje Božje namere. Sve su to neznalice, podlaci i ološ koji ne zaslužuju da se zovu vernicima! Ništa od onoga što rade nema nikakvog značaja za Božje upravljanje, a još manje može da poremeti Božje planove. Njihove su reči i postupci izrazito odvratni, ali i jadni, te naprosto nisu vredni pomena. Ništa što su učinili oni koji nisu u bujici Svetog Duha nema nikakve veze s novim delom Svetog Duha. Stoga, ma šta da rade, oni nemaju disciplinu – a još manje prosvećenje – Svetoga Duha. Jer, sve su to ljudi koji nimalo ne ljube istinu i kojih se Sveti Duh gnuša i odbacuje ih. Nazivaju se zlotvorima, jer rade šta im se prohte, postupajući na svom telu i mašući Božjom zastavom dok to čine, te zato što su prema Bogu namerno neprijateljski nastrojeni i postupaju suprotnom Njemu dok On obavlja Svoje delo. Kako je čovekov neuspeh u saradnji s Bogom, sam po sebi, krajnje buntovan, zar onda prema ljudima koji se namerno protive Bogu neće naročito biti primenjena pravedna odmazda?

– „Reč”, tom I, „Božja pojava i delo”, „Božje delo i čovekova praksa”

Svakodnevne reči Božje  Odlomak 159

Vi morate da spoznate vizije Božjeg dela i dokučite opšti pravac Njegovog dela. To je pozitivan ulazak. Kada jednom precizno ovladaš istinom vizija, tvoj ulazak će biti siguran; bez obzira na to kako se Božje delo menja, ti ćeš ostati postojan u svom srcu, vizije će ti biti jasne i imaćeš cilj za svoj ulazak i za svoju potragu. Tako će se sva iskustva i znanje unutar tebe produbiti i postati temeljniji. Kada jednom dokučiš opšti pravac, nećeš trpeti gubitke u životu niti ćeš zalutati. Ako ne spoznaš ove korake dela, trpećeš gubitke na svakom koraku i trebaće ti više od nekoliko dana da preokreneš stvari, a nećeš biti u stanju da kreneš pravim putem čak ni posle nekoliko sedmica. Zar to neće izazvati kašnjenje? Morate savladati još mnogo toga u vezi sa načinom pozitivnog ulaska i primenom. Što se tiče vizija Božjeg dela, moraš dokučiti sledeće tačke: značaj Njegovog dela osvajanja, budući put usavršavanja, ono što se mora postići kroz doživljavanje kušnja i stradanja, značaj suda i grdnje, načela koja stoje iza dela Svetog Duha i načela koja stoje iza usavršavanja i osvajanja. Sve ovo potpada pod istinu vizija. Ostalo su tri etape dela – Doba zakona, Doba blagodati i Doba carstva – kao i buduće svedočenje. Ovo je, takođe, istina vizija, i one su ono što je najosnovnije, kao i ono što je najbitnije. Trenutno postoji toliko toga u šta treba da uđete i primenjujete, a sada je to slojevitije i detaljnije. Ako nemaš znanje o ovim istinama, to dokazuje da tek treba da dostigneš ulazak. Ljudsko poznavanje istine uglavnom je isuviše plitko; ljudi čak nisu u stanju da određene osnovne istine sprovedu u delo i čak ne znaju kako da izađu na kraj ni sa najobičnijim pitanjima. Razlog zašto ljudi nisu u stanju da primenjuju istinu jeste taj što je njihova narav buntovna, a njihovo znanje o današnjem delu isuviše površno i jednostrano. Dakle, zadatak usavršavanja ljudi nije lak. Previše si buntovan i zadržavaš preveliki deo svog starog „ja”; nisi u stanju da stojiš na strani istine i nisi u stanju da sprovodiš u delo čak ni najočiglednije od svih istina. Takvi ljudi ne mogu biti spaseni, i to su oni koji nisu osvojeni. Ako tvoj ulazak nema ni pojedinosti ni ciljeva, rast će ti sporo pristizati. Ako u tvom ulasku ne postoji nimalo stvarnosti, onda će tvoja potraga biti uzaludna. Ako nisi svestan suštine istine, ostaćeš nepromenjen. Rast u čovekovom životu i promene u njegovoj naravi postižu se ulaskom u stvarnost i, čak još i više, ulaskom u detaljna iskustva. Ako stekneš mnoštvo detaljnih iskustava tokom svog ulaska i imaš mnogo pravog znanja i ulazak, tvoja narav će se brzo promeniti. Čak i ako ti primena trenutno nije veoma jasna, barem ti vizije Božjeg dela moraju biti jasne. U suprotnom, nećeš biti u stanju da uđeš; ulazak je moguć tek kada stekneš znanje o istini. Samo ako te Sveti Duh prosveti u tvom iskustvu, zadobićeš dublje razumevanje istine i dublji ulazak. Morate spoznati delo Božje.

– „Reč”, tom I, „Božja pojava i delo”, „Razlika između službe ovaploćenog Boga i čovekove dužnosti”

Svakodnevne reči Božje  Odlomak 160

U početku, nakon stvaranja čovečanstva, Izraelci su služili kao osnova Božjeg dela. Ceo Izrael bio je osnova Jahveovog dela na zemlji. Jahveovo delo bilo je da neposredno vodi i usmerava čoveka uspostavljajući zakone, tako da bi čovek mogao da živi normalan život i da se klanja Jahveu na normalan način na zemlji. U Doba zakona čovek nije mogao ni da vidi ni da dodirne Boga. Upravo zato što je svo Njegovo delo bilo da vodi najranije ljude iskvarene od strane Sotone, da ih podučava i čuva kao pastir, Njegove reči sadržale su samo zakone, uredbe i norme njihovog vladanja, a ne istine koje ljude opskrbljuju životom. Izraelci pod Njegovim vođstvom nisu bili duboko iskvareni od strane Sotone. Njegovo delo zakona bilo je samo prva etapa u delu spasenja, sam početak dela spasenja, i praktično nije imalo nikakve veze sa promenama u čovekovoj životnoj dispoziciji. Stoga, na početku dela spasenja nije bilo potrebe da se ovaploti da bi obavio Svoje delo u Izraelu. Zato Mu je bio potreban medijum – sredstvo preko kojeg će se povezati sa čovekom. Tako su se među stvorenim bićima javili oni koji su govorili i radili u Jahveovo ime, te su tako sinovi čovečji i proroci počeli da delaju među ljudima. „Sinovi čovečji” radili su među ljudima u Jahveovo ime i bili su nazvani „sinovima čovečjim” od strane Jahvea. To znači da su takvi ljudi uspostavljali zakone u Jahveovo ime. Oni su takođe bili sveštenici među narodom Izraela, sveštenici nad kojima je Jahve bdeo i koje je štitio, i u kojima je Jahveov Duh delovao; oni su bili vođe u narodu i neposredno su služili Jahveu. Proroci su, s druge strane, bili posvećeni govorenju, u Jahveovo ime, narodima svih zemalja i plemena. Oni su takođe predskazivali Jahveovo delo. Bilo da su sinovi čovečji ili proroci, sve ih je izdigao Sȃm Duh Jahveov i u njima je bilo delo Jahveovo. Među narodom, oni su važili za neposredne Jahveove predstavnike; oni su obavljali svoj posao samo zato što ih je Jahve izdigao, a ne zato što su bili ovaploćenja Sȃmog Svetog Duha. Dakle, iako su bili slični u govoru i delovanju u ime Boga, ovi sinovi čovečji i proroci u Doba zakona nisu bili telo ovaploćenog Boga. Božje delo u Dobu blagodati i u poslednjoj etapi bilo je upravo suprotno, zato što je delo čovekovog spasenja i suda obavljeno od strane Sâmog ovaploćenog Boga, tako da naprosto nije bilo potrebe iznova izdizati proroke i sinove čovečje da rade u Njegovo ime. U ljudskim očima ne postoje suštinske razlike između suštine i metoda njihovog rada. Upravo iz tog razloga ljudi stalno mešaju delo ovaploćenog Boga sa delom proroka i sinova čovečjih. Pojava ovaploćenog Boga bila je u osnovi ista kao i pojava proroka i sinova čovečjih. A ovaploćeni Bog bio je još normalniji i praktičniji od proroka. Stoga, čovek nije u stanju da ih razlikuje. Čovek se usredsređuje samo na izgled, potpuno nesvestan da, uprkos tome što su slični po delu i govoru, postoji suštinska razlika između njih. Pošto je čovekova sposobnost da razlikuje stvari isuviše loša, on nije u stanju da vidi razliku u jednostavnim pitanjima, a kamoli kada se radi o nečemu tako složenom. Kada su proroci i ljudi koje je Sveti Duh koristio govorili i delali, to je bilo da bi se izvršile čovekove dužnosti, to je bilo da bi se obavila funkcija stvorenog bića, i to je bilo nešto što je čovek trebalo da učini. Međutim, reči i delo ovaploćenog Boga trebalo je da obave Njegovu službu. Iako je Njegovo obličje bilo isto kao u stvorenog bića, Njegovo delo nije bilo da izvršava Svoju funkciju, već Svoju službu. Pojam „dužnost” koristi se u odnosu na stvorena bića, dok se „služba” koristi u odnosu na telo ovaploćenog Boga. Postoji suštinska razlika između njih; oni nisu međusobno zamenjivi. Čovekov posao je samo da obavlja svoju dužnost, dok je Božji posao da upravlja i da obavlja svoju službu. Stoga, iako su mnogi apostoli bili korišćeni od strane Svetog Duha i mnogi proroci su bili ispunjeni Njime, njihov rad i reči postojali su samo da bi izvršili njihovu dužnost stvorenih bića. Njihova proročanstva su možda prevazišla put života o kojem je ovaploćeni Bog govorio, a njihova ljudskost je možda čak prevazišla i onu ovaploćenog Boga, ali oni su i dalje obavljali svoju dužnost, nisu obavljali službu. Dužnost čoveka odnosi se na funkciju čoveka; to je ono što je čoveku dostižno. Međutim, služba koju obavlja Bog povezana je sa Njegovim upravljanjem, a to je čoveku nedostižno. Bez obzira na to da li ovaploćeni Bog govori, radi ili ispoljava čuda, On unutar Svog upravljanja obavlja veliko delo, a takav posao čovek ne može da obavi umesto Njega. Čovekov posao je samo da izvršava svoju dužnost kao stvoreno biće u određenoj etapi Božjeg dela upravljanja. Bez Božjeg upravljanja, to jest, ako bi služba ovaploćenog Boga bila izgubljena, dužnost stvorenog bića bila bi izgubljena. Božje delo u izvršavanju Njegove službe jeste da upravlja čovekom, dok čovekovo izvršavanje njegovih dužnosti jeste ispunjavanje njegovih obaveza da bi zadovoljio zahteve Stvoritelja, a to se ni na koji način ne može smatrati izvršavanjem nečije službe. Nerazdvojivoj suštini Boga – Njegovom Duhu – Božje delo je Njegovo upravljanje, ali za ovaploćenog Boga, koji nosi obličje stvorenog bića, Njegovo delo je izvršavanje Njegove službe. Sve što On čini jeste da izvrši Svoju službu; sve što čovek može da učini jeste da pruži sve od sebe u okviru Božjeg upravljanja i pod Njegovim usmeravanjem.

U Doba blagodati, Isus je takođe izgovorio mnoge reči i obavio mnogo posla. Po čemu se On razlikovao od Isaije? Po čemu se On razlikovao od Danila? Da li je On bio prorok? Zašto se kaže da je On Hristos? Koje su razlike između njih? Svi su oni bili ljudi i svi su izgovarali reči, koje su, štaviše, čoveku sve delovale manje ili više iste. Svi su govorili i obavljali delo. Proroci Starog zaveta izgovarali su proročanstva, a slično njima, umeo je to i Isus. Zašto je to tako? Razlika se ovde zasniva na prirodi dela. Da bi razlučio ovo pitanje, ne smeš da uzmeš u obzir prirodu tela, niti treba da uzmeš u obzir dubinu njihovih reči. Bez obzira na sve, prvo uvek moraš da razmotriš njihov rad i učinak koji njihov rad postiže u čoveku. Proročanstva koja su u ono vreme izgovarali proroci nisu opskrbljivala ljudski život, a nadahnuća koja su primali ljudi poput Isaije i Danila bila su samo proročanstva, a ne životni put. Da nije bilo direktnog Jahveovog otkrivenja, niko ne bi mogao da obavi to delo, što smrtnicima nije moguće. Isus je takođe izgovorio mnoge reči, ali takve reči bile su životni put u kojem je čovek mogao da nađe put primene. Drugim rečima, prvo, On je mogao da opskrbi čovekov život, jer Isus jeste život; drugo, On je mogao da preokrene čovekove izobličene aspekte; treće, mogao je da preuzme delo Jahveovo, uvodeći sledeće doba; četvrto, On je mogao da dokuči potrebe unutar čoveka i da shvati šta čoveku nedostaje; peto, mogao je da uvede novo doba i zaključi staro. Zato je On Bog i Hristos; ne samo da se razlikuje od Isaije, nego i od svih drugih proroka. Uzmite Isaiju kao primer za poređenje delovanja proroka. Prvo, on nije mogao da opskrbi čovekov život. Drugo, nije mogao da uvede novo doba. Radio je pod Jahveovim vođstvom, a ne da bi uveo novo doba. Treće, reči koje je izgovorio bile su van njegovog domašaja. One su bile neposredna otkrivenja od Duha Božjeg i kada su ih čuli, drugi ljudi ih nisu razumeli. Samo ovih nekoliko stvari dovoljno je da se dokaže da njegove reči nisu bile ništa više do proročanstva, ništa više do jedan segment dela koje se obavlja umesto Jahvea. Međutim, on nije mogao u potpunosti da predstavlja Jahvea. Bio je Jahveov sluga, instrument u Jahveovom delu. Radio je samo u Doba zakona i u okviru Jahveovog dela; nije radio izvan Doba zakona. S druge strane, Isusovo delo bilo je drugačije. On je prevazišao okvir Jahveovog rada; On je delovao kao ovaploćeni Bog i bio je razapet da bi otkupio celo čovečanstvo. To jest, On je obavljao novo delo izvan dela koje je obavljao Jahve. To je bilo uvođenje novog doba. Osim toga, bio je u stanju da govori o onome što čovek nije mogao da postigne. Njegovo delo bilo je delo pod upravom Boga i obuhvatalo je čitavo čovečanstvo. Ono nije obuhvatalo samo nekoliko ljudi, niti je trebalo da povede ograničen broj ljudi. Što se tiče pitanja kako se Bog ovaplotio kao čovek, kako je Duh davao otkrivenja u to vreme, i kako se Duh spustio na čoveka da obavi delo – to su stvari koje čovek ne može ni da vidi ni da dotakne. Potpuno je nemoguće da ove istine posluže kao dokaz da je On ovaploćeni Bog. Razlika se, stoga, može praviti samo između reči i dela Božjeg, koji su čoveku opipljivi. Samo je to stvarno. To se dešava zato što su ti pitanja Duha nevidljiva i potpuno su jasna samo Sâmom Bogu, a čak ni ovaploćeno Božje telo ne zna sve; samo iz dela koje je obavio možeš da ustanoviš da je On Bog. Iz Njegovog dela može se videti da je, prvo, On u stanju da otvori novo doba; drugo, da je u stanju da opskrbi život čoveku i pokaže čoveku put koji treba da sledi. To je dovoljno da se utvrdi da je on Sâm Bog. U najmanju ruku, delo koje On obavlja može u potpunosti da predstavlja Duh Božji, i iz takvog dela se može videti da je Duh Božji u Njemu. Pošto je delo koje je otelotvoreni Bog obavio bilo uglavnom da uvede novo doba, da vodi novo delo i otvori novo carstvo, to je već dovoljno da se utvrdi da je On Sâm Bog. To ga, dakle, razlikuje od Isaije, Danila i drugih velikih proroka. Isaija, Danilo i svi drugi pripadali su staležu veoma obrazovanih i kulturnih ljudi; bili su to izuzetni ljudi pod Jahveovim vođstvom. Telo ovaploćenog Boga takođe je imalo znanje i nije imalo nikakav nedostatak razuma, ali je Njegova ljudskost bila posebno normalna. On je bio običan čovek i golim okom se nije moglo raspoznati da ima bilo kakvu posebnu ljudskost ili otkriti bilo šta u Njegovoj ljudskosti što bi se razlikovalo od ljudskosti drugih. Uopšte nije bio natprirodan ili jedinstven, nije bio visokoobrazovan i nije posedovao nikakvo uzvišeno znanje ili teorije. Život o kojem je On govorio i put kojim je vodio nisu zadobijeni kroz teoriju, kroz znanje ili kroz Njegovo životno iskustvo, niti su rezultat Njegovog porodičnog vaspitanja. Umesto toga, oni su bili neposredno delo Duha, koji je delo ovaploćenog tela. Upravo zato što čovek ima velike predstave o Bogu i posebno zato što te predstave sadrže previše nejasnih i natprirodnih elemenata, u očima čoveka ovaj normalan Bog sa ljudskim slabostima, koji ne može da čini znakove i čudesna dela, sigurno nije Bog. Zar te čovekove predstave nisu pogrešne? Da ovaploćeno telo Boga nije bilo telo normalnog čoveka, kako bi se onda moglo reći za Njega da se ovaplotio? Biti od tela znači biti običan, normalan čovek; da je On bio transcendentno biće, onda On ne bi bio od tela. Da bi dokazao da je od tela, ovaploćeni Bog je trebalo da ima normalno telo. To je bilo samo da bi se upotpunio značaj ovaploćenja. Međutim, to nije bio slučaj kod proroka i sinova čovečjih. Oni su bili daroviti ljudi koje je Sveti Duh koristio; u očima čoveka, njihova ljudskost bila je posebno velika, i oni su izvršili mnogo toga što je nadmašilo normalnu ljudskost. Zbog toga ih je čovek smatrao bogovima. Sada svi morate to jasno da razumete, jer je to pitanje koje je više od svega drugog izazivalo zabunu kod svih ljudi u prošlim vremenima. Pored toga, ovaploćenje je najtajanstvenije od svih stvari, a čoveku je najteže da prihvati ovaploćenog Boga. Ono što Ja kažem doprinosi ispunjavanju vaše funkcije i vašem razumevanju tajne ovaploćenja. Sve je to povezano sa Božjim upravljanjem, sa vizijama. Vaše razumevanje ovoga biće korisnije za sticanje znanja o vizijama, odnosno o Božjem delu upravljanja. Na ovaj način ćete takođe zadobiti mnogo razumevanja o dužnosti koju različite vrste ljudi treba da obavljaju. Iako vam ove reči ne pokazuju neposredno put, one su i dalje od velike pomoći za vaš ulazak, jer vašim životima trenutno mnogo nedostaju vizije, i to će postati značajna prepreka koja sprečava vaš ulazak. Ako niste uspeli da razumete ova pitanja, onda neće biti motivacije koja pokreće vaš ulazak. A kako takvo stremljenje može da vam omogući da izvršite svoju dužnost?

Neki će pitati: „Koja je razlika između dela koje obavlja ovaploćeni Bog i dela koje su u prošlosti obavljali proroci i apostoli? Davida su nazivali gospodarom, a Isusa Gospodarom; iako su obavljali različita dela, zvali su se isto. Reci mi, kako to da njihovi identiteti nisu isti? Ono čemu je Jovan svedočio bila je vizija, koja je takođe potekla od Svetog Duha, te je stoga on mogao da izgovori reči koje je Sveti Duh nameravao da kaže; zašto se onda Jovanov identitet razlikovao od Isusovog?” Reči koje je Isus izgovorio mogle su u potpunosti da predstavljaju Boga i one su u celosti predstavljale Božje delo. Ono što je Jovan video bila je vizija, a on nije bio u stanju da u potpunosti predstavi Božje delo. Kako to da su Jovan, Petar i Pavle izgovorili mnogo reči, isto kao i Isus, a ipak nisu imali isti identitet kao Isus? To je uglavnom zbog toga što je delo koje su obavljali bilo drugačije. Isus je predstavljao Božji Duh i bio je Duh Božji koji deluje neposredno. Obavio je delo novog doba, delo koje do tada niko nije učinio. On je otvorio novi put, predstavljao je Jahvu i predstavljao je Samog Boga, dok su Petar, Pavle i David, ma kako da su ih zvali, predstavljali samo identitet stvorenog bića, a poslao ih je Isus, odnosno Jahve. Prema tome, ma koliko posla da su obavili i ma koliko velika čuda da su činili, oni su ipak bili samo stvorena bića, nesposobna da predstavljaju Božji Duh. Delovali su u Božje ime, odnosno nakon što ih je Bog poslao; osim toga, oni su delovali u dobima započetim od strane Isusa, odnosno Jahve, i nisu obavili nikakva druga dela. Oni su, na kraju krajeva, bili samo stvorena bića. U Starom su zavetu mnogi proroci prorokovali ili sastavljali knjige proročanstava. Niko ih nije smatrao Bogom, ali čim je Isus počeo da obavlja Svoje delo, Duh Božji je posvedočio da je On Bog. Zašto? Dosad bi to već trebalo da znate! Ranije su apostoli i proroci sastavljali razne poslanice i izrekli mnoga proročanstva. Kasnije su ljudi probrali neke od njih i uneli ih u Bibliju, dok su ostali izgubljeni. Budući da ima ljudi koji kažu da je sve što su govorili poteklo od Svetog Duha, zašto se nešto od toga smatra dobrim, a nešto lošim? I zašto su neki od njih odabrani, a drugi nisu? Da su to zaista reči koje je izgovorio Sveti Duh, da li bi bilo neophodno da ih ljudi odabiraju? Zašto su zapisi o Isusovim rečima i o delu koje je učinio različiti u svakom od Četiri jevanđelja? Zar to nije propust onih koji su ih zabeležili? Neki će upitati: „Budući da su poslanice koje je sačinio Pavle i ostali autori Novog zaveta, kao i posao koji su oni obavili, delom proizašli iz ljudske volje, te su stoga onečišćeni ljudskim predstavama, zar onda i u rečima koje Ti (Bog) danas izgovaraš nema ljudskih primesa? Zar u njima zaista nema nijedne od ljudskih predstava?” Ova etapa Božjeg dela sasvim je drugačija od one koju su obavili Pavle i mnogi drugi apostoli i proroci. Tu ne samo da postoji razlika u identitetu, već ima i načelnih razlika u delu koje se obavlja. Nakon što je Pavle bio pogođen i pao pred Gospoda, Duh Sveti ga je naveo da obavi svoje delo i tako je postao jedan od onih koji su poslati. Stoga je on napisao poslanice crkvama, a sve su te poslanice nastavljale Isusovo učenje. Pavla je Gospod poslao da radi u ime Gospoda Isusa, ali kada je Sam Bog došao, On nije delao ni u čije ime i Svojim delom nije predstavljao nikoga do Duh Božji. Bog je došao da Svoje delo obavi neposredno: Njega čovek nije usavršavao i Njegovo delo nije izvršeno na osnovu učenja bilo kog čoveka. U ovoj etapi dela, Bog ljude ne predvodi tako što im govori o Svojim ličnim iskustvima, već Svoje delo obavlja neposredno, u skladu sa onim što On ima. Kušnja služitelja, na primer, ili vreme grdnje, kušnja smrću, vreme ljubavi prema Bogu… Sve je to delo koje nikad ranije nije vršeno, i reč je o delu sadašnjeg doba, a ne o čovekovim iskustvima. Šta od reči koje sam izgovorio pripada iskustvima čoveka? Zar sve one ne potiču neposredno od Duha i zar ih nije sve Duh objavio? Radi se samo o tome da si ti toliko lošeg kova da ne možeš da pronikneš u istinu! Praktičan životni put o kojem govorim, sastoji se od pokazivanja puta, i o tome nikad ranije niko nije govorio, niko taj put nije nikad iskusio, niti je znao za ovu stvarnost. Pre no što sam Ja ove reči izgovorio, niko ih nikada nije kazivao. Niko nikada nije pričao o takvim iskustvima, niti je govorio o takvim pojedinostima i, uz to, niko nikada nije ukazao na takva stanja da bi te stvari razotkrio. Putem kojim ja danas vodim niko nikada nije vodio, a kad bi čovek vodio, onda ne bi bilo novog puta. Uzmite, na primer, Pavla i Petra. Oni nisu imali iskustava pre nego što ih je Isus poveo tim putem. Tek nakon što ih je Isus poveo, oni su iskusili reči koje je On izgovorio i put kojim je vodio; na osnovu toga su stekli mnoga iskustva i kasnije pisali poslanice. Čovekova iskustva, dakle, nisu isto što i Božje delo, a delo Božje nije isto što čovekove predstave ili čovekovo znanje zasnovano na iskustvima. Mnogo sam vam puta ponovio da Ja danas vodim novim putem i da obavljam novo delo, te da se Moje delo i izjave razlikuju od dela i izjava Jovanovih i svih ostalih proroka. Ja nikad ne radim tako da najpre stičem iskustva i da vam tek onda govorim o njima – to se uopšte ne odvija tako. Da jeste, zar usled toga ne biste još odavno zakasnili? U prošlosti je znanje o kojem su mnogi govorili takođe bilo veoma uzvišeno, ali su sve njihove reči izgovorene isključivo na osnovu takozvanih duhovnih ličnosti. Te reči nisu pokazivale put, već su proizlazile iz njihovih iskustava, iz onoga što su oni videli i iz njihovog znanja. Neke su reči poticale iz njihovih predstava, a neke su se sastojale od iskustava koja su stekli. Danas je priroda Mog dela sasvim drugačija od njihovog. Ja nisam doživeo da Me drugi vode, niti sam prihvatao da Me drugi usavršavaju. Nadalje, sve o čemu sam govorio i sva zajedništva u kojima sam bio razlikuju se od svih drugih zajedništava i od svega što su drugi govorili. Danas se vaše delo, ma ko da ste, obavlja na osnovu reči koje Ja izgovaram. Bez tih Mojih izjava i dela, ko bi bio u stanju da iskusi sve to (kušnje služitelja, vreme grdnje…) i ko bi mogao da govori o takvim saznanjima? Zar si zaista nesposoban da to uvidiš? Ma o kom koraku dela da je reč, čim izgovorim Svoje reči, vi odmah razgovarate u zajedništvu u skladu s Mojim rečima i postupate u skladu s njima, pri čemu takav način rada nije nikome od vas pao na pamet. Jeste li vi, uprkos tome što ste dogurali ovako daleko, i dalje nesposobni da shvatite jedno tako jasno i prosto pitanje? Taj način niko nije smislio, niti se on zasniva na bilo kojoj duhovnoj ličnosti. Reč je o novom putu, a čak i mnoge od zastarelih reči koje je Isus izgovorio više ne važe. Ono što Ja govorim jeste delo otvaranja nove epohe i to je zasebno delo; delo koje obavljam i reči koje izgovaram potpuno su novi. Nije li to novo delo današnjice? Takvo je bilo i Isusovo delo. Njegovo se delo takođe razlikovao od onoga koje su ljudi u hramu obavljali, a isto tako se razlikovao i od dela fariseja, i nije imalo nikakve sličnosti ni sa onim što je radio sav narod Izraela. Nakon što su posvedočili tom delu, ljudi nisu mogli da se odluče: „Je li to delo zaista učinio Bog?” Isus nije sledio Jahvin zakon; kad je došao da pouči ljude, sve što je govorio bilo je novo i drugačije od onoga što su govorili drevni starozavetni sveci i proroci, te su ljudi stoga i dalje bili nesigurni. Upravo je zbog toga tako teško obračunati se s ljudima. Pre prihvatanja ove nove etape dela, većina vas išla je putem praktičnog delovanja i ulaska zasnovanog na temelju koji su postavileduhovne ličnosti iz prošlosti. Danas je, međutim, delo koje Ja obavljam umnogome drugačije, te stoga vi ne možete da se odlučite da li je ono ispravno ili nije. Ne zanima Me kojim si putem ranije išao, ne zanima Me čiju si „hranu” jeo, ni koga si svojim „ocem” smatrao. Pošto sam došao i doneo novo delo usmeravanja čoveka, svi koji Me slede moraju činiti onako kako Ja kažem. Ma koliko da je moćna „porodica” iz koje potičeš, ti moraš Mene da slediš, ne smeš da postupaš u skladu sa svojim ranijim običajima, tvoj „poočim” treba da se povuče, a ti treba da dođeš pred svog Boga i da tražiš deo koji ti pripada. Celokupno tvoje biće u Mojim je rukama i ti ne treba isuviše slepo da veruješ svom hranitelju; on ne može da te u potpunosti kontroliše. Današnje je delo zasebno. Očigledno je da se ništa od ovoga što danas govorim ne zasniva na temeljima iz prošlosti; ovo je novi početak. Ako kažeš da je ovo stvoreno ljudskom rukom, ti si onda toliko slep da te je nemoguće spasti!

Isaija, Jezekilj, Mojsije, David, Abraham i Danilo bili su vođe ili proroci među izabranim narodom Izraela. Zašto ih nisu nazivali Bogom? Zašto Sveti Duh nije svedočio za njih? Zašto je Sveti Duh za Isusa svedočio čim je Isus započeo Svoje delo i počeo da govori Svoje reči? I zašto Sveti Duh nije svedočio za ostale? Sve su te ljude od krvi i mesa zvali „gospodarom”. Kako god da su se zvali, njihovo delo predstavlja njihovo biće i njihovu suštinu, a njihovo biće i suština čine njihov identitet. Njihova suština nije vezana za njihovo imenovanje; nju predstavlja ono što su oni izrazili i što su proživeli. Nije u Starom zavetu bilo nimalo neobično da se neko naziva gospodarom, i svaki je čovek mogao bilo kako da se nazove, ali su njegova suština i njemu svojstveni identitet bili nepromenljivi. Zar među svim tim lažnim hristosima, lažnim prorocima i obmanjivačima, nema i onih koji se nazivaju „Bogom”? I zašto oni nisu Bog? Zato što nisu u stanju da obavljaju Božje delo. Oni su u svojoj srži ljudska bića koja obmanjuju ljude, a ne Bog, te stoga i nemaju Božji identitet. Zar dvanaest plemena nije i Davida nazivalo gospodarom? Isusa su takođe zvali Gospodarom; zašto je samo Isus nazvan ovaploćenim Bogom? Zar Jeremija nije nazivan „sin čovečji”? A zar nisu i Isusa nazivali Sinom čovečijim? Zašto je Isus mogao biti razapet na krst u Božje ime? Nije li to zato što je Njegova suština bila drugačija? Nije li to zato što je delo koje je obavljao bilo drugačije? Je li bitna titula? Mada su Isusa takođe zvali Sinom čovečjim, On je bio prvo Božje ovaploćenje, došao je da preuzme vlast i obavi delo iskupljenja. To je dokaz da su Isusov identitet i Njegova suština bili drugačiji od identiteta i suštine ostalih koji su se takođe nazivali sinom čovečjim. Ko se od vas danas usuđuje da kaže kako sve reči koje su izgovorili oni koje je Duh Sveti upotrebio potiču od Svetog Duha? Da li se iko usuđuje da tako nešto kaže? Ako ti zaista to kažeš, zašto je onda odbačena Jezdrina knjiga proročanstava i zašto je isto to učinjeno sa knjigama onih drevnih svetaca i proroka? Ako sve te reči potiču od Svetog Duha, kako se onda usuđujete da tako proizvoljno birate? Da li si ti merodavan da biraš delo Svetog Duha? Mnoge priče iz Izraela takođe su odbačene. Pa ako veruješ da svi ti spisi iz prošlosti potiču od Svetog Duha, kako to da su neke od tih knjiga odbačene? Ako sve one potiču od Svetog Duha, onda ih je sve trebalo sačuvati i poslati crkvenoj braći i sestrama da ih čitaju, A ne proizvoljno birati ili odbacivati po volji čovekovoj – jedino bi to bilo ispravno. Kada se kaže da su iskustva Pavla i Jovana bila izmešana s njihovim ličnim uvidima, to ne znači da je njihovo iskustveno znanje poteklo od Sotone, već samo znači da je u njima bilo stvari koje su proistekle iz njihovih vlastitih iskustava i uvida. Njihovo je znanje bilo zasnovano na pozadini njihovih stvarnih iskustava iz tog vremena. Ko bi mogao sa sigurnošću da tvrdi kako je sve to poticalo od Svetog Duha? Ako su sva Četiri jevanđelja potekla od Svetog Duha, kako to da su Matej, Marko, Luka i Jovan u ponečemu različito govorili o Isusovom delu? Ako Mi ne verujete, pogledajte šta se u biblijskim pričama kaže o tome kako se Petar triput odrekao Gospoda: sve se te priče međusobno razlikuju i svaka ima svoje sopstvene karakteristike. Mnoge će neznalice reći: „Ako je ovaploćeni Bog ujedno i čovek, mogu li onda Njegove reči u celosti da potiču od Svetog Duha? Ako su Pavlove i Jovanove reči bile pomešane s ljudskom voljom, nisu li onda i reči koje On izgovara takođe prožete ljudskom voljom?” Ljudi koji tako govore slepi su i neuki! Pažljivo pročitajte Četiri jevanđelja: svaki izveštaj o onome što je Isus rekao i uradio razlikuje se gotovo u potpunosti od osobe do osobe, pri čemu svaki pisac ima sopstvene poglede. Ako je sve što su autori tih knjiga napisali poteklo od Svetog Duha, onda bi sve priče trebalo da budu iste i među sobom dosledne. Zbog čega onda postoje neslaganja? Nije li čovek izrazito glup ako ovo ne može da shvati? Ako bi se od tebe tražilo da svedočiš o Bogu, kakvo bi svedočenje mogao da pružiš? Možeš li se takvim razumevanjem svedočiti o Bogu? Da li bi mogao da daš nedvosmislen odgovor kad te drugi pitaju: „Ako su Jovanovi i Lukini zapisi pomešani s ljudskom voljom, zar nisu onda i reči koje je Bog izgovorio pomešane sa ljudskom voljom?” Nakon što su čuli Isusove reči i videli Isusovo delo, Luka i Matej su govorili o svom vlastitom znanju, prisećajući se pojedinosti o nekim činjenicama u vezi sa delom koje je obavio Isus. Možeš li da kažeš da je njihovo znanje u potpunosti razotkrio Sveti Duh? Bilo je i van Biblije mnogo duhovnika koji su znali više od njih, pa zašto onda kasnija pokoljenja nisu preuzela njihove reči? Zar i te duhovne figure nije upotrebio Sveti Duh? Znajte da delo koje Ja danas obavljam nije da nadgrađujem Isusovo delo Svojim sopstvenim uvidima, niti da uzmem Isusovo delo kao pozadinu, a zatim da delim Svoje sopstveno znanje. Koje je delo Isus u to vreme obavljao? A koje delo Ja danas obavljam? Moja su dela i reči bez presedana. Putem kojim danas hodim ničija noga dosad nije kročila, njime ljudi iz prošlih doba i pokoljenja nikad nisu išli. Danas je taj put krivotvoren, pa zar to onda nije delo Duha? Mada se zaista radilo o delu Svetog Duha, svi oni koji su u prošlosti predvodili ljude svoj su posao obavljali na osnovu dela drugih ljudi; delo Samog Boga je, međutim, drugačije. Ista je bila i etapa Isusovog dela: On je otvorio novi put. Kada je došao, On je propovedao jevanđelje o carstvu nebeskom i rekao da čovek treba da se pokaje i ispovedi. Nakon što je Isus dovršio svoje delo, Petar, Pavle i ostali nastavili su Isusovo delo. Njih je Duh poslao da bi propovedali put krsta nakon što je Isus bio prikovan za krst i nakon što se uspeo na nebo. Mada su Pavlove reči bile uzvišene, one su takođe bile zasnovane na temeljima koje je Isus Svojim rečima postavio, poput strpljenja, ljubavi, stradanja, pokrivanja glave, krštenja i ostalih pravila koja treba slediti. Sve je to izgovoreno na temelju Isusovih reči. Oni nisu bili u stanju da otvore novi put, jer su svi bili ljudi koje je Bog upotrebio.

Dok je Isus govorio i delovao u ono vreme, On se nije povinovao pravilima; On Svoje delo nije obavljao u skladu sa delom starozavetnog zakona. Njegovo je delo u skladu sa delom koje je trebalo obaviti u Dobu blagodati. On je postupao u skladu sa delom koje je On izneo, prema Svom vlastitom planu i u skladu sa Svojom službom; On nije delovao u skladu sa starozavetnim zakonom. Ništa od onog što je učinio nije bilo u skladu sa starozavetnim zakonom i On nije došao da bi Svojim radom ispunio reči proroka. Nijedna etapa Božjeg dela nije izričito obavljena da bi ispunila proročanstva drevnih proroka i On nije došao da bi se pridržavao pravila, niti da bi svesno ostvario proročanstva drevnih proroka. Pa ipak, On Svojim postupcima nije poremetio proročanstva drevnih proroka, niti su Njegovi postupci poremetili delo koje je On prethodno bio obavio. Najistaknutija odlika Njegovog dela nije se ogledala u poštovanju bilo kojih pravila, već u obavljanju posla koji je On Sâm trebalo da obavi. On nije bio prorok ni vidovnjak, već izvršilac, koji je zapravo došao da bi obavio delo koje je trebalo da obavi, te da bi započeo Svoju novu eru i učinio Svoje novo delo. Naravno, kad je već došao da obavi Svoje delo, Isus je ujedno ispunio i mnoge reči koje su drevni proroci izrekli u Starom zavetu. Isto tako i današnje delo ispunjava proročanstva drevnih starozavetnih proroka. Stvar je samo u tome što Ja ne volim taj „stari letopis”, i to je sve. Jer, sada ima više posla koji moram da obavim i više je reči koje moram da vam saopštim, a to je oboje važnije od tumačenja biblijskih odlomaka, i pošto takvo delo za vas nema neki naročiti značaj i vrednost, i ono vam ne može pomoći, niti vas može promeniti. Ja Svoje novo delo neću obavljati zarad ispunjenja bilo kojeg odlomka iz Biblije. Ako je Bog došao na zemlju samo da bi ispunio reči drevnih biblijskih proroka, da li je onda uzvišeniji ovaploćeni Bog ili ti drevni proroci? Na kraju krajeva, da li su ti proroci nadređeni Bogu, ili je Bog nadređen prorocima? Kako objašnjavaš ove reči?

Svaki korak Božjeg dela odvija se jednim te istim tokom, tako da u Božjem, šest hiljada godina dugom planu upravljanja, od postanka sveta pa sve do danas, iza svakog koraka odmah dolazi sledeći. Kad ne bi bilo nikoga da utaba put, onda ne bi imao ko ni da dođe; a pošto uvek ima onih koji će doći posle, postoje i oni koji popločavaju put. Na ovaj način je delo prenošeno korak po korak, pri čemu je svaki korak služio kao nastavak prethodnog. Da nije bilo nekoga da otvori put, bilo bi nemoguće započeti delo, a Bog ne bi imao načina da Svoje delo vodi napred. Nijedan korak ne prekida ostale korake i svi se odvijaju jedan za drugim, u nizu od kojeg nastaje tok; sve te korake obavlja jedan te isti Duh. Međutim, bez obzira da li neko krči put ili se nastavlja na delo nekog drugog, to ne određuje njegov identitet. Nije li to ispravan način? Ako je Jovan prokrčio put, a Isus se nadovezao na njegovo delo, da li to dokazuje da je Isusov identitet niži od Jovanovog? Ako je Jahve Svoje delo obavio pre Isusa, možeš li da kažeš da je Jahve veći od Isusa? Nije važno da li je neko popločao put ili se nadovezao na delo nekog drugog; najvažnija je, pak, suština nečijeg dela i identitet koji on predstavlja. Nije li to ispravan način? Pošto je Bog nameravao da deluje među ljudima, morao je najpre da uzdigne ljude koji mogu da obave delo popločavanja puta. Tek što je počeo da propoveda, Jovan je rekao: „Put Gospodnji pripravite; drumove za njega poravnajte.” „Pokajte se, jer se približilo Carstvo nebesko!” Ako je on od samog početka tako govorio, kako je mogao da izgovori te reči? Što se tiče redosleda po kojem su ove reči izgovorene, Jovan je bio taj koji je prvi kazivao jevanđelje o carstvu nebeskom, dok je Isus o tome govorio kasnije. Prema čovekovim predstavama, Jovan je bio taj koji je prokrčio novi put, te je stoga Jovan, naravno, veći od Isusa. Ali Jovan nije za sebe govorio da je Hristos, i Bog o njemu nije svedočio kao o voljenom Sinu Božjem, već ga je samo upotrebio da prokrči i pripremi put za Gospoda. On je Isusu popločao put, ali nije mogao da deluje u Isusovo ime. Celokupno čovekovo delo takođe je održavao Sveti Duh.

U starozavetno doba, Jahve je bio taj koji je vodio put, a Jahvino delo predstavljalo je čitavo doba Starog zaveta i celokupno delo koje je obavljeno u Izraelu. Mojsije je to delo samo održao na zemlji, a njegovo delo se smatra saradnjom koju pruža čovek. U to je vreme Jahve bio taj koji je govorio, koji je dozvao Mojsija, uzdigao ga među narodom Izraela i rekao mu da svoj narod povede u pustinju i dalje ka Hananu. To nije bilo delo samog Mojsija, već delo kojim je lično Jahve rukovodio, te se stoga Mojsije ne može nazvati Bogom. Mojsije je takođe doneo zakon, ali i taj je zakon Jahve lično sačinio. Mojsija je samo zadužio da taj zakon izrazi. Isus je takođe izdao zapovesti; On je ukinuo starozavetni zakon i utvrdio zapovesti za novo doba. Zašto je Isus Sâm Bog? Zato što Mojsijevo delo i Isusovo delo nisu ista stvar. U ono vreme, delo koje je obavio Mojsije nije predstavljalo doba, niti je otvorilo novi put; Jahve je predvodio put i usmeravao Mojsijevo delo, a Mojsije je bio samo neko koga je Bog koristio. Kad je došao Isus, Jovan je već bio obavio korak koji se sastojao u popločavanju puta i već je počeo da propoveda jevanđelje o carstvu nebeskom (što je prethodno bio započeo Sveti Duh). Kad je Isus došao, On je svoje delo obavljao neposredno, ali se Njegovo delo umnogome razlikovalo od Mojsijevog. Isaija je takođe izrekao mnoga proročanstva, pa zašto onda on nije bio Sâm Bog? Isus nije izrekao tolika proročanstva, pa kako to da On jeste bio Sâm Bog? Niko se nije usuđivao da kaže kako je celokupno Isusovo delo iz tog vremena poticalo od Svetog Duha, niti se iko usuđivao da kaže da je ono u celosti proizašlo iz čovekove volje, kao ni da je to u potpunosti bilo delo Samog Boga. Čovek takve stvari ni na koji način nije mogao da analizira. Može se reći da je delo koje je Isaija učinio i proročanstva koja je izrekao sve poteklo od Svetog Duha; to Isaija nije sâm osmislio, već su to bila nadahnuća od Jahve. Isus nije mnogo toga obavio i nije izgovorio mnogo reči, niti je izrekao mnoga proročanstva. Ljudima se Njegova propoved nije činila naročito uzvišenom, a On je ipak bio Sâm Bog, što je za čoveka neobjašnjivo. Niko nikad nije verovao u Jovana, Isaiju, ili Davida, niti ih je iko ikada zvao Bogom, poput Bog David ili Bog Jovan; niko nikad nije tako nešto izgovorio i jedino su Isusa nazivali Hristom. Ova klasifikacija sačinjena je prema Božjem svedočenju, na osnovu dela koje je Isus preduzeo i službe koju je obavio. Što se tiče biblijskih velikana – Avrâma, Davida, Isusa Navina, Danila, Isaije, Jovana i Isusa – ti, na osnovu dela koje su obavili, možeš da kažeš ko je od njih Sâm Bog, kojoj vrsti ljudi pripadaju proroci, a ko su apostoli. Koga Bog upotrebljava, a ko je od njih Sâm Bog, razlikuje se i određuje na osnovu suštine i vrste dela koje je svako od njih obavio. Ukoliko nisi u stanju da ih razlikuješ, time dokazuješ da ti zapravo ne znaš šta znači verovati u Boga. Isus je Bog zato što je izgovorio tolike reči i učinio tolika dela, a naročito zato što je prikazao mnoga čuda. Slično tome, i Jovan je mnogo radio i izgovorio mnoge reči, a takođe i Mojsije; zašto onda i njih nisu zvali Bogom? Adama je neposredno stvorio Bog; zašto onda on nije nazvan Bogom, umesto što ga nazivaju samo stvorenim bićem? Ako ti neko kaže: „Danas je Bog obavio toliko posla i izgovorio tolike reči; On je Sâm Bog. Ali onda mora da je i Mojsije bio Sâm Bog, budući da je i on izgovorio mnoge reči!”, ti treba da mu uzvratiš sledećim pitanjima: „Zašto je u to vreme Bog o Isusu, a ne o Jovanu, svedočio kao o Samom Bogu? Zar Jovan nije bio preteča Isusa? Čije je delo uzvišenije, Jovanovo ili Isusovo? Ljudima se Jovanovo delo čini većim od Isusovog, ali zašto je onda Sveti Duh svedočio za Isusa, a ne za Jovana?” Ista se stvar dešava i danas! U vreme kad je Mojsije predvodio izraelski narod, Jahve mu se iz oblaka obraćao. Nije Mojsije govorio neposredno, već ga je Jahve neposredno usmeravao. Bilo je to starozavetno delo u Izraelu. U Mojsiju nije bilo ni Duha, ni Božjeg bića. On nije mogao da obavi to delo, te se stoga delo koje je on obavio umnogome razlikuje od dela koje je učinio Isus. A to je zato što su se dela koja su obavili međusobno razlikovala! Da li je neko upotrebljen od Boga ili je prorok, apostol ili Sâm Bog, može se razlučiti na osnovu prirode njegovog dela, a time ćeš ujedno i staviti tačku na svoje sumnje. U Bibliji je zapisano da samo Jagnje može da otvori sedam pečata. Pošto je, među ovim velikanima, tokom vekova bilo mnogo tumača svetih spisa, možeš li za sve njih da kažeš da su Jagnje? Možeš li da kažeš da sva njihova objašnjenja potiču od Boga? Oni su samo tumači; oni ne poseduju identitet Jagnjeta. Kako bi oni mogli da budu dostojni otvaranja sedam pečata? Tačno je da „Samo Jagnje može da otvori sedam pečata”, ali On ne dolazi samo da bi otvorio sedam pečata. To delo nije suštinsko; ono se vrši uzgredno. On je savršeno jasan u pogledu Svog vlastitog dela; da li je Njemu neophodno da mnogo vremena utroši na tumačenje svetih spisa? Mora li „Doba u kojem Jagnje tumači svete spise” biti pridodato delu koje se obavlja šest hiljada godina? On dolazi da obavi novo delo, i pruža samo malo saznanja o delim prošlih vremena, pomažući ljudima da shvate istinu o šest hiljada godina rada. Nije potrebno objašnjavati preveliki broj odlomaka iz Biblije; sadašnje delo je ono što je ključno, jedino je ono važno. Treba da znaš da Bog ne dolazi specijalno da polomi sedam pečata, već da obavi delo spasenja.

U Dobu blagodati, Jovan je popločao put Isusu. Jovan nije mogao da izvrši delo Samog Boga, već je samo ispunio dužnost čoveka. Iako je bio preteča Gospoda, Jovan nije bio u stanju da predstavlja Boga; on je bio samo čovek kojeg je Duh Sveti upotrebio. Nakon što je Isus kršten, Sveti Duh je sišao na Njega u obliku goluba. On je tada započeo Svoje delo, odnosno počeo je da vrši službu Hristovu. Zbog toga je On preuzeo Božji identitet, jer je On došao od Boga. Bez obzira na to kakva je Njegova vera bila pre toga – možda je ona ponekad bila slaba, a ponekad jaka – sve je to pripadalo normalnom ljudskom životu, koji je On pre obavljanja svoje službe vodio. Pošto je kršten (to jest, nakon što je pomazan), sila i slava Božja odmah su bili s Njim i tako je On počeo da vrši Svoju službu. Mogao je da čini znamenja i čuda, da izvodi čudesna dela, i posedovao je moć i autoritet, jer je delovao neposredno u ime Samog Boga; On je umesto njega obavljao delo Duha i izražavao glas Duha. On je, dakle, bio Sȃm Bog i to je neosporno. Jovan je bio neko koga je Sveti Duh upotrebio. On nije mogao da predstavlja Boga, niti mu je bilo moguće da predstavlja Boga. Da je Jovan to i poželeo, Sveti Duh mu ne bi dozvolio, jer on nije bio u stanju da izvrši delo koje je Sȃm Bog nameravao da izvrši. Možda je u njemu bilo mnogo od čovečje volje ili nekih izopačenosti; on ni pod kojim okolnostima nije mogao neposredno da predstavlja Boga. Njegove su greške i besmislice predstavljale jedino njega samog, ali je njegovo delo predstavljalo Svetog Duha. Pa ipak, ne možeš da kažeš da je on, u svojoj celosti, predstavljao Boga. Da li bi njegove izobličenosti takođe mogle da predstavljaju Boga? Normalno je da postoje izobličenosti u predstavljanju čoveka, ali zar Bog ne bi bio osramoćen ako bi postojale izobličenosti u predstavljanju Boga? Zar to ne bi bilo bogohuljenje prema Svetom Duhu? Sveti Duh ne dozvoljava olako nekoj osobi da zauzme Božje mesto, čak i ako tu osobu drugi uzdižu. Ako ta osoba nije Bog, ona na kraju ne bi mogla da bude postojana. Sveti Duh ne dozvoljava da osoba predstavlja Boga kako joj se prohte! Primera radi, upravo je Sveti Duh svedočio za Jovana i upravo je Sveti Duh otkrio da je on taj koji će popločati put Isusu, ali delo koje je Sveti Duh izvršio na njemu bilo je dobro odmereno. Sve što se od Jovana tražilo bilo je da Isusu poploča put, da pripremi put za Njega. Drugim rečima, Sveti Duh je podržao samo njegovo delo popločavanja puta i dozvolio mu da obavi samo to delo – nije mu bilo dozvoljeno izvršenje nijednog drugog dela. Jovan je predstavljao Iliju i predstavljao je proroka koji je popločao put. U tome ga je podržao Duh Sveti; dok god se njegov posao sastojao u popločavanju puta, Sveti Duh ga je podržavao. Da je Jovan, međutim, ustvrdio da je on Sȃm Bog i da je došao da dovrši delo iskupljenja, Sveti Duh bi morao da ga dovede u red. Koliko god da je delo Jovanovo veliko i bez obzira na to što ga je Duh Sveti podržavao, njegovo delo nije bezgranično. Imajući u vidu da je Sveti Duh zaista podržavao njegovo delo, moć koja mu je u to vreme bila dodeljena bila je ograničena na popločavanje puta. On uopšte nije mogao da obavi nijedan drugi posao, jer on je bio samo Jovan koji je popločao put, a ne Isus. Stoga je svedočenje Svetog Duha ključno, ali je još važnije delo koje Sveti Duh čoveku dozvoljava da obavi. Zar i za Jovana u to vreme nije bilo dato snažno svedočanstvo? Nije li i njegovo delo bilo veliko? Ipak, delo koje je učinio nije moglo da nadmaši Isusovo, jer on je bio samo čovek kojeg je Sveti Duh upotrebio i nije mogao neposredno da predstavlja Boga, te je stoga delo koje je obavio bilo ograničeno. Pošto je Jovan dovršio delo popločavanja puta, Sveti Duh nije više podržavao njegovo svedočenje, nije ga pratilo nikakvo novo delo i on je sa otpočinjanjem dela Samoga Boga otišao.

Ima nekih koji su zaposednuti zlim duhovima i glasno uzvikuju: „Ja sam bog!” Pa ipak, oni na kraju bivaju razotkriveni jer greše u pogledu onoga što predstavljaju. Oni predstavljaju Sotonu, a Sveti Duh na njih ne obraća pažnju. Ma koliko da sȃm sebe veličaš i ma koliko snažno da uzvikuješ, ti si i dalje samo stvoreno biće, i to ono koje je od Sotone. Ja nikad ne uzvikujem: „Ja sam Bog, Ja sam ljubljeni Sin Božji!” Ali je delo koje obavljam Božje delo. Treba li da vičem? Nema potrebe za veličanjem. Bog Sȃm obavlja Svoje delo i ne treba Mu čovek da Mu dodeli status, niti da Mu da počasnu titulu: delo Njegovo predstavlja Njegov status i Njegov identitet. Nije li Isus, pre nego što je kršten, bio Sȃm Bog? Nije li On bio ovaploćeno telo Božje? Zar se može reći da je On postao jedini Sin Božji tek pošto je za Njega svedočeno? Nije li, davno pre no što je On započeo Svoje delo, već postojao čovek po imenu Isus? Ti nisi u stanju da uspostavljaš nove puteve niti da predstavljaš Duha. Ti ne možeš da izraziš delo Duha, niti reči koje On izgovara. Ti nisi u stanju da obaviš delo Boga Samoga, a ni delo Duha nisi u stanju da izvršiš. Mudrost, čudesnost i nedokučivost Božja, kao i celokupnost naravi kojom Bog čoveka grdi – sve je to izvan tvoje sposobnosti izražavanja. Stoga bi bilo beskorisno da pokušaš da tvrdiš kako si ti Bog; posedovao bi samo ime, ali ništa od suštine. Sȃm Bog je došao, ali Ga niko ne prepoznaje; pa ipak, On nastavlja da obavlja Svoje delo, a to čini predstavljajući Duha. Da li ćeš Ga ti zvati čovekom ili Bogom, Gospodom ili Hristom, ili ćeš Je zvati sestrom, potpuno je nebitno. Delo koje On obavlja, međutim, delo je Duha i predstavlja delo Boga Samoga. Ne mari On za ime kojim Ga čovek zaziva. Može li to ime da odredi delo Njegovo? Ma kako Ga ti zvao, Bog je, što se Njega tiče, ovaploćeno telo Duha Božjeg; On predstavlja Duha i Duh Ga odobrava. Ako nisi u stanju da otvoriš put za novo doba, niti da staro doba privedeš kraju, ako nisi u stanju da započneš novo doba, niti da izvršiš novo delo, ti se onda ne možeš Bogom zvati!

Čak ni osoba koju Sveti Duh upotrebljava ne može da predstavlja Samog Boga. To ne znači samo da osoba ne može da predstavlja Boga, već takođe da ni rad koji ona obavlja ne može neposredno da predstavlja Boga. Drugim rečima, ono što ljudi doživljavaju ne može se smestiti neposredno pod Božju upravu, niti može da predstavlja Božje upravljanje. Delo koje Sȃm Bog obavlja, u celosti je delo koje On namerava da uradi u okviru Svog plana upravljanja i odnosi se na veliko upravljanje. Rad koji obavljaju ljudi sastoji se od pružanja sopstvenih ličnih iskustava. Sastoji se u pronalaženju novog iskustvenog puta mimo onog kojim su hodili ljudi pre njega, te od usmeravanja svoje braće i sestara dok je čovek pod vođstvom Svetog Duha. Ono što ti ljudi pružaju jesu njihova lična iskustva, ili, pak, duhovni spisi duhovnih ljudi. Iako Sveti Duh koristi ove ljude, posao koji oni obavljaju nije povezan s velikim delom upravljanja u okviru plana od šest hiljada godina. To su samo ljudi koje je Sveti Duh u različitim periodima uzdizao da bi druge predvodili u bujici Svetog Duha, sve do okončanja funkcija koje oni mogu da obavljaju ili dok se njihov život ne okonča. Posao koji oni obavljaju sastoji se samo u pripremi adekvatnog puta za Samog Boga ili u produžetku određenog aspekta Božjeg upravljanja na zemlji. Sami po sebi, ovi ljudi nisu u stanju da izvrše veliko delo Njegovog upravljanja, niti mogu da otvore nove izlaze, a još manje je iko od njih u stanju da celokupno Božje delo iz prethodnog doba privede kraju. Prema tome, delo koje oni obavljaju predstavlja samo to da stvoreno biće obavlja svoju funkciju i ne može da predstavlja Samog Boga koji obavlja Svoju službu. To je zato što je delo koje oni obavljaju drugačije od dela koje obavlja Sȃm Bog. Delo otpočinjanja novog doba nije nešto što čovek može da uradi umesto Boga. To ne može da obavi niko drugi osim Boga Samoga. Sav posao koji čovek obavlja sastoji se od vršenja njegove dužnosti kao stvorenog bića, a on ga obavlja nakon što je dodirnut ili prosvećen Svetim Duhom. Smernice koje ovi ljudi pružaju sastoje se isključivo u tome da čoveku pokažu put svakodnevne životne prakse i kako da se ponaša u skladu sa Božjim namerama. Čovekovo delo ne obuhvata Božje upravljanje, niti predstavlja delo Duha. Primera radi, delo Svedoka Lija i Stražara Nija sastojalo se u tome da budu predvodnici. Bilo da je put kojim su oni ljude poveli bio nov ili star, njihovo se delo zasnivalo na načelu ostajanja u okvirima Biblije. Bilo da se radilo o obnavljanju ili izgradnji lokalne crkve, njihovo se delo odnosilo na osnivanje crkava. Delo koje su oni obavili nastavljalo se na delo koje Isus i Njegovi apostoli nisu dovršili, odnosno, koje nisu dalje razvili u Dobu blagodati. Ono što su oni učinili bilo je obnavljanje onoga što je Isus, u Svom delu tog vremena, tražio od pokoljenja koja dolaze posle Njega, poput pokrivanja glave, primanja krštenja, lomljenja hleba ili ispijanja vina. Moglo bi se reći da je njihov posao bio da se drže Biblije i da tragaju za putevima unutar Biblije. Oni nisu učinili nikakav novi napredak. Stoga se u njihovom radu može videti samo otkrivanje novih puteva unutar Biblije, kao i bolji i realističniji praktični postupci. U njihovom se delu, međutim, ne mogu naći sadašnje namere Božje, a još manje novo delo koje Bog u poslednjim danima namerava da izvrši. To je zato što je put kojim su oni hodali još uvek bio stari put – nije bilo nikakve obnove ni napredovanja. I dalje su se držali činjenice Isusovog raspeća, poštovali običaj da od ljudi traže da se pokaju i priznaju svoje grehe, pridržavali se izreka da će oni koji istraju do kraja biti spaseni i da je muškarac glava žene, te da žena mora da sluša svog muža, a ponajviše su se pridržavali tradicionalnog shvatanja da sestre ne mogu da propovedaju, već samo da se pokoravaju. Da se takav način rukovođenja i dalje poštovao, Sveti Duh nikad ne bi mogao da obavi novo delo, da ljude oslobodi propisa, niti da ih povede u carstvo slobode i lepote. Prema tome, ova etapa dela, kojom se menja doba, zahteva delovanje i govor Samoga Boga; u suprotnom, nijedan čovek to ne može da učini umesto Njega. Do ovog trenutka, celokupno delo koje je Sveti Duh obavio izvan ovog toka zaustavljeno je, a oni koje je Sveti Duh koristio dezorijentisani su. Shodno tome, budući da se delo ljudi koje Sveti Duh koristi razlikuje od dela koje obavlja Sȃm Bog, njihovi identiteti, kao i subjekti u čije ime deluju, takođe se međusobno razlikuju. To je zato što je delo koje Sveti Duh namerava da uradi drugačije, te zbog toga oni koji jednako rade imaju različit identitet i status. Ljudi koje Sveti Duh koristi takođe mogu da obavljaju neka nova dela i da eliminišu neka dela koja su učinjena u prethodnom dobu, ali time što oni rade ne mogu se izraziti Božja narav i namere u novom dobu. Oni rade samo da bi dovršili delo pređašnjeg doba, a ne da bi obavili novo delo u cilju neposrednog predstavljanja naravi Boga Samoga. Stoga oni, ma koliko zastarelih običaja ukinuli i ma koliko novih običaja uveli, ipak i dalje predstavljaju ljude i stvorena bića. Kad, međutim, delo obavlja Sȃm Bog, On ne objavljuje otvoreno ukidanje običaja starog doba, niti neposredno proglašava početak novog doba. On je u Svom delu neposredan i precizan. On je sasvim otvoren u pogledu posla koji namerava da uradi; to jest, On neposredno izražava delo koje je započeo i neposredno ga obavlja onako kako ga je prvobitno zamislio, izražavajući time Svoje biće i Svoju narav. Njegova narav, kao i Njegovo delo, onako kako ih čovek vidi, razlikuju se od onih u prošlim dobima. Iz perspektive Samog Boga, međutim, ovo je samo nastavak i dalji razvoj Njegovog dela. Kad delo obavlja Sȃm Bog, On izražava Svoju reč i neposredno donosi novo delo. Nasuprot tome, kada čovek deluje, on to čini kroz promišljanje i proučavanje, ili putem proširivanja znanja i sistematizacije postupaka zasnovanih na radu drugih ljudi. Drugim rečima, suština posla koji čovek obavlja ogleda se u poštovanju ustaljenog poretka i u „koračanju starim putevima u novim cipelama”. To znači da je čak i put kojim su hodili ljudi koje je Sveti Duh koristio sagrađen na putu koji je pokrenuo Sȃm Bog. Kada se, dakle, sve uzme u obzir, čovek je i dalje čovek, a Bog je i dalje Bog.

Jovan je rođen na osnovu obećanja, baš kao što se Avrahamu rodio Isak. On je popločao put Isusu i uradio mnogo posla, ali nije bio Bog. Umesto toga, bio je jedan od proroka, jer je samo popločao put Isusu. Njegovo je delo takođe bilo veliko i Isus je Svoje delo zvanično započeo tek nakon što mu je on popločao put. U suštini, on je jednostavno služio Isusu, a posao koji je obavljao bio je u službi Isusovog dela. Nakon što mu je on popločao put, Isus je započeo Svoje delo – delo koje je bilo novije, konkretnije i detaljnije. Jovan je obavio samo početni deo posla; veći deo novog posla obavio je Isus. Jovan je takođe učinio i novo delo, ali on nije bio taj koji je započeo novo doba. Jovan je rođen na osnovu obećanja i anđeo mu je dao ime. U to vreme, neki su hteli da ga po ocu nazovu Zaharija, ali se njegova majka tome usprotivila, rekavši: „Ovo se dete ne može zvati tim imenom. Zvaće se Jovan.” Sve je to učinjeno po nalogu Svetog Duha. Isus je takođe imenovan po nalogu Svetog Duha, rođen je od Svetog Duha i obećan je od strane Svetog Duha. Isus je bio Bog, Hristos i Sin čovečji. Ali, zašto Jovan nije nazvan Bogom, budući da je i njegovo delo bilo veliko? Koja je tačno razlika između dela koje je Isus obavio i dela koje je obavio Jovan? Da li je jedini razlog bio u tome što je Jovan Isusu popločao put? Ili je razlog u tome što je ovo bilo predodređeno od Boga? Mada je i Jovan rekao: „Pokajte se, jer se približilo Carstvo nebesko!” i mada je on takođe propovedao jevanđelje o nebeskom carstvu, njegovo se delo nije dalje razvijalo i predstavljalo je samo početak. Nasuprot tome, Isus je započeo novo doba i okončao staro, ali je On takođe ispunio i starozavetni zakon. Delo koje je učinio bilo je veće od Jovanovog i On je, povrh toga, došao da iskupi sav ljudski rod – On je tu etapu dela obavio. A što se Jovana tiče, on je, jednostavno, utabao put. Mada je i Jovanovo delo bilo veliko, mada je izrekao mnoge reči i mada su ga sledili brojni učenici, njegovo je delo ljudima donelo samo novi početak. Čovek od njega nikad nije primio ni život, ni put, ni dublje istine, niti je kroz njega stekao razumevanje Božjih namera. Jovan je bio veliki prorok (Ilija) koji je otvorio mesto za Isusovo delo i pripremio kandidate; on je bio preteča Doba blagodati. Ovakve se stvari nipošto ne mogu raspoznati posmatranjem njihove normalne ljudske pojave. To je utoliko prikladnije ako se uzme u obzir da je Jovan takođe obavljao veoma značajno delo i da je, uz to, on bio obećan od strane Svetoga Duha i da je Sveti duh podržao njegovo delo. Budući da je tako, njihovi se identiteti mogu međusobno razlikovati samo na osnovu dela koje su izvršili, jer nema načina da se suština neke osobe razazna na osnovu njenog spoljašnjeg izgleda, niti postoji način da čovek utvrdi šta je svedočenje Svetog Duha. Delo koje je obavio Jovan i ono koje je učinio Isus međusobno se razlikuju i drugačije su prirode. Čovek bi na osnovu ovoga trebalo da utvrdi da li je Jovan bio ili nije bio Bog. Isusovo delo bilo je da započne, da nastavi, da dovrši i da dovede do ostvarenja. On je izvršio svaki od ovih koraka, dok je Jovanovo delo samo označilo početak. Isus je u početku propovedao jevanđelje i propovedao je put pokajanja, a zatim je krenuo da krštava ljude, da isceljuje bolesne i da izgoni demone. Na kraju je ljudski rod iskupio od greha i dovršio Svoje delo čitavoga doba. Uz to je posvuda hodio, propovedajući ljudima i propovedajući jevanđelje o carstvu nebeskom. U tom su pogledu On i Jovan bili nalik jedan drugom, s tom razlikom što je Isus započeo novo doba i čoveku doneo Doba blagodati. Iz Njegovih je usta potekla reč o tome šta čovek treba da upražnjava i koji put treba da sledi u Dobu blagodati, i na kraju je On dovršio delo iskupljenja. Ovo delo Jovan ne bi mogao da obavi. I tako je, dakle, upravo Isus obavio delo Samoga Boga i On je taj koji je Sȃm Bog i koji Boga neposredno predstavlja. Čovekove predstave kažu da svi oni koji su rođeni na osnovu obećanja, koji su rođeni i podržani od Svetog Duha i koji otvaraju nove izlaze, zapravo jesu Bog. Ovakvim bi se rasuđivanjem moglo zaključiti da je i Jovan bio Bog, kao i Mojsije, Avraham i David… svi bi oni bili Bog. Nije li sve ovo majstorska šala?

Neki se mogu zapitati: „Zbog čega ovo doba mora da započne Sȃm Bog? Zar to ne bi moglo neko stvoreno biće da učini umesto Njega?” Svi ste vi svesni da se Bog ovaploćuje sa izričitim ciljem da započne novo doba, te će On, naravno, istovremeno sa otpočinjanjem novog, prethodno doba privesti kraju. Bog je početak i kraj; On Sâm je taj koji pokreće Svoje delo, te stoga On Sâm mora biti i taj koji zaključuje prethodno doba. To je dokaz Njegove pobede nad Sotonom i Njegove pobede nad svetom. Svaki put kad On Sâm deluje među ljudima, to je početak nove bitke. Bez otpočinjanja novog dela, ne bi, naravno, bilo ni zaključenja starog. A ako staro delo nije dovršeno, to je dokaz da bitka sa Sotonom tek treba da bude privedena kraju. Jedino ako Sâm Bog dođe i među ljudima učini novo delo, čovek će moći da se u potpunosti oslobodi Sotonine vlasti i da stekne novi život i novi početak. U suprotnom, čovek će zauvek živeti u starom dobu i zauvek živeti pod starim Sotoninim uticajem. Sa svakim dobom koje predvodi Bog, deo čoveka se oslobađa, te čovek tako, zajedno s Božjim delom, napreduje ka novom dobu. Pobeda Božja označava pobedu svih onih koji Ga slede. Ako bi zaključenje doba bilo povereno stvorenom ljudskom rodu, onda to, kako sa stanovišta čoveka tako i sa stanovišta Sotone, ne bi bilo ništa drugo do čin suprotstavljanja ili izdaje Boga, a ne čin pokoravanja Bogu, a čovekovo bi delo postalo adut za Sotonu. Sotona može biti uveren jedino ako se čovek pokorava Bogu i sledi Ga u dobu koje je započeo Sâm Bog, jer je to dužnost stvorenog bića. Stoga vam kažem da treba samo da sledite i da se pokoravate i ništa se više od vas ne zahteva. To je ono na šta se misli kad se kaže da svako treba da se drži svoje dužnosti i da svako treba da obavlja svoju funkciju. Bog obavlja Svoje sopstveno delo i nema potrebe da ga čovek umesto Njega obavlja, kao što ni On ne učestvuje u radu stvorenih bića. Čovek izvršava sopstvenu dužnost i ne učestvuje u Božjem delu. U tome je značenje pokoravanja i ovo je dokaz Sotoninog poraza. Nakon što Sâm Bog završi sa uvođenjem novog doba, On se više ne spušta da bi delao među ljudima. Tek tada čovek zvanično stupa u novo doba da bi izvršio svoju dužnost i izvršio svoju misiju stvorenog bića. To su načela po kojima Bog deluje i koja niko ne sme da prekrši. Samo se na ovaj način može pametno i razumno raditi. Božje delo obavlja Sâm Bog. On je taj koji pokreće Svoje delo i koji svoje delo završava. On je taj koji to delo planira, On je taj koji njime upravlja i, povrh toga, On je taj koji to delo dovodi do ostvarenja. Kao što je u Bibliji rečeno: „Ja sam Početak i Svršetak; Ja sam Sejač i Žetelac.” Sve ovo delo koje se odnosi na Božje upravljanje obavlja Sâm Bog. On je Suveren plana upravljanja od šest hiljada godina; niko Njegovo delo ne može da obavi umesto Njega i niko ne može Njegovo delo da privede kraju, jer On je taj koji sve drži u Svojim rukama. Stvorivši svet, On će ceo taj svet povesti da živi u Njegovoj svetlosti i ujedno će zasigurno zaključiti čitavo doba, čime će Svoj plan u potpunosti ostvariti!

Celokupnost naravi Božje razotkrivena je tokom realizacije plana upravljanja od šest hiljada godina. Ona nije razotkrivena samo u Dobu blagodati, niti samo u Dobu zakona, a još manje u ovom poslednjem periodu poslednjih dana. Delo koje se obavlja u poslednjim danima predstavlja delo suda, gneva i grdnje. Delo koje se obavlja u poslednjim danima ne može zameniti delo iz Doba zakona, niti ono iz Doba blagodati. Pa ipak, ove tri međusobno povezane etape obrazuju jedan entitet i sve su one delo jednog Boga. Naravno, izvršenje ovog dela podeljeno je na zasebna doba. Delom koje se obavlja u poslednjim danima sve biva privedeno kraju; delo obavljeno u Dobu zakona predstavljalo je delo početka; a delo učinjeno u Dobu blagodati bilo je delo iskupljenja. Što se, pak, tiče vizija dela u čitavom ovom planu upravljanja od šest hiljada godina, niko nije u stanju da stekne uvid u njih, niti da ih razume, te stoga ove vizije i dalje predstavljaju zagonetku. U poslednjim danima se, u cilju uvođenja Doba carstva, obavlja samo delo reči koje, međutim, nije reprezentativno za sva doba. Poslednji dani nisu ništa drugo do poslednji dani, niti išta više od Doba carstva, te oni ne predstavljaju Doba blagodati, niti Doba zakona. Stvar je samo u tome da vama, tokom poslednjih dana, Bog vam razotkriva celokupno delo u šest hiljada godina dugom planu upravljanja. Radi se o razotkrivanju tajne. Ovakva tajna je nešto što nijedan čovek ne bi mogao da razotkrije. Ma kako veliko bilo čovekovo razumevanje Biblije, to su i dalje samo reči, jer čovek ne razume suštinu Biblije. Čitajući Bibliju, čovek može da shvati neke istine, da objasni neke reči ili da svojoj detaljnoj analizi podvrgne pojedine pasuse i poglavlja, ali on nikad neće biti u stanju da otključa značenje koje je u tim rečima sadržano, jer čovek uspeva da vidi samo beživotne reči, ali ne i prizore Jahveovog i Isusovog dela, te nema načina da čovek rasplete tajnu ovoga dela. Tajna šest hiljada godina dugog plana upravljanja, dakle, od svih je tajni najveća, najdublje skrivena i čoveku potpuno nedokučiva. Niko ne može neposredno da razume namere Božje, osim ako ih Sȃm Bog ne objasni i ne otkrije čoveku; u suprotnom će ove stvari čoveku doveka ostati zagonetne, zauvek zapečaćene tajne. Da vam to danas nije saopšteno, ni vi ne biste mogli to da shvatite, a kamoli oni iz religioznog sveta. Ovo delo od šest hiljada godina tajanstvenije je od svih proročanstava proroka. To je najveća tajna od postanka do današnjeg dana, i nikad niko od proroka koji su se javljali kroz vekove nije uspeo da je dokuči, jer se veo sa ove tajne skida tek u poslednjem dobu i ona nikad ranije nije bila razotkrivena. Ako ovu tajnu možete da dokučite i ako ste u stanju da je u celosti shvatite, svi će religiozni ljudi tom tajnom biti dotučeni. Jedino je ovo najveća od svih vizija; to je ono za čijim razumevanjem čovek najsnažnije žudi i što mu je, ujedno, najnerazumljivije. Dok ste živeli u Dobu blagodati, niste znali u čemu se sastojalo Isusovo delo, niti ono koje je učinio Jahve. Ljudi nisu razumevali zbog čega je Jahve uveo zakone, zašto je od mnoštva zahtevao da te zakone poštuju, niti zašto je morao da bude podignut hram, a još su manje razumevali zbog čega je Izraelce poveo iz Egipta najpre u pustinju, a zatim i u Hanan. Tek su danas ova pitanja izneta na videlo.

Ljudi nisu u stanju da žive samostalno, osim onih kojima je Sveti Duh dao posebne smernice i usmeravanje. Svi oni zahtevaju službu i pastirski rad onih koje Bog koristi, pa zato u svakom dobu Bog podiže različite ljude koji užurbano hitaju zarad Njegovog dela kako bi obavljali pastirsku službu u crkvama. Drugim rečima, Božje delo mora da se obavlja preko onih na koje On blagonaklono gleda i koje smatra dostojnim; Sveti Duh mora delovati kroz onaj deo u njima koji je dostojan upotrebe, a oni postaju prikladni za Božju upotrebu tako što ih Sveti Duh usavršava. Pošto je čovekova moć razumevanja isuviše mala, njega moraju da usmeravaju oni koje Bog upotrebljava; to je baš kao što je Bog upotrebio Mojsija, u kome je pronašao mnogo toga pogodnog za upotrebu u to vreme i što je koristio za sprovođenje Božjeg dela tokom te etape. U ovoj etapi, Bog upotrebljava čoveka dok istovremeno koristi onaj njegov deo koji Sveti Duh može da upotrebi da bi delovao, dok ga Sveti Duh usmerava i istovremeno usavršava onaj njegov preostali, neupotrebljivi deo.

Delo koje obavlja onaj koga Bog upotrebljava ima za cilj saradnju sa delom Hristovim ili Duha Svetoga. Ovog čoveka Bog je uzdigao među ljudima da vodi celokupan Božji izabrani narod, a takođe je uzdignut od Boga da bi izvršavao delo saradnje među ljudima. Uz pomoć jednog takvog čoveka, koji je sposoban da obavlja delo saradnje među ljudima, moguće je ostvariti više Božjih zahteva prema čoveku i više dela koja Duh Sveti mora da obavi među ljudima. Drugim rečima, Božji cilj u korišćenju ovog čoveka je da omogući svim Božjim sledbenicima da bolje razumeju Božje namere i da u većoj meri ispune Njegove zahteve. Budući da ljudi nisu u stanju da direktno razumeju Božje reči ili Božje namere, Bog je uzdigao nekoga i iskoristio ga za obavljanje tog posla. Ova osoba koju Bog upotrebljava može se opisati i kao posrednik preko kojeg Bog usmerava ljude, kao „prevodilac” koji komunicira između Boga i čoveka. Prema tome, takav se čovek razlikuje od svih delatnika ili apostola u Božjoj kući. Za sve njih se može reći da su ljudi koji služe Bogu, ali se u suštini svog rada i poimanju svoje upotrebe od Boga taj čovek u velikoj meri razlikuje od ostalih delatnika i apostola. U smislu suštine svog rada i poimanja svoje upotrebe, čovek kojeg Bog upotrebljava i kojeg je uzdigao, priprema se za delo Božje, i on sarađuje sa delom Samog Boga. Njegovo delo niko nikada ne bi mogao da obavi umesto njega – to je ljudska saradnja, koja je nužna pored božanskog dela. U međuvremenu, rad koji su obavljali drugi poslenici ili apostoli samo je prenošenje i sprovođenje mnogih aspekata uređenja crkve tokom svakog perioda, ili pak obavljanje nekih jednostavnih poslova za opskrbljivanje životom kako bi se održao crkveni život. Ove poslenike i apostole nije postavio Bog, a još manje se mogu nazvati onima koje upotrebljava Duh Sveti. Oni se biraju unutar crkvenih krugova i, nakon što su obučavani i negovani neko vreme, oni koji su podobni za upotrebu se zadržavaju, dok se oni koji su nepodobni vraćaju tamo odakle su došli. Pošto su ovi ljudi izabrani unutar samih crkava, neki pokazuju svoje pravo lice nakon što postanu vođe, a neki čak čine mnogo rđavih stvari i na kraju bivaju eliminisani. Čovek kojeg Bog koristi, s druge strane, od Boga je pripremljen, dobrog je kova i poseduje ljudskost. On je unapred pripremljen i usavršen od strane Svetog Duha i u potpunosti je vođen od Svetog Duha, a posebno kada je po sredi njegovo delo, njime upravlja i vlada Sveti Duh – kao posledica toga, put kojim on vodi Božji izabrani narod ne sadrži nikakva odstupanja, jer Bog sigurno preuzima odgovornost za Svoje delo i Bog Svoje delo svagda Sâm obavlja.

Delo u toku Svetog Duha jeste delo Duha Svetoga, bilo da ono predstavlja sopstveno Božje delo ili delo ljudi koje On koristi. Suština Boga Samoga je Duh, koji se može nazvati Svetim Duhom ili sedmostruko pojačanim Duhom. Sve u svemu, Oni su Duh Božji, bez obzira na to što je Duh Božji nazivan različitim imenima u različitim epohama. Njihova je suština i dalje jedna. Prema tome, delo Samog Boga je delo Svetoga Duha, dok je delo ovaploćenog Boga upravo Sveti Duh koji dela. Delo ljudi koji se koriste takođe je delo Svetog Duha. Pa ipak, Božje delo je potpuni izraz Svetog Duha, i ništa manje od toga, dok je delo ljudi koje On koristi pomešano sa mnogim ljudskim elementima i nije neposredni izraz Svetog Duha, a kamoli Njegov potpuni izraz. Delo Svetog Duha je raznoliko i nije ničim uslovljeno. Sveti Duh različito deluje na različite ljude; ono ispoljava drugačije suštine, a razlikuje se po epohi, kao i po zemlji. Naravno, iako Sveti Duh deluje na mnogo različitih načina i prema mnogim načelima, suština tog dela je uvek drugačija, ma kako da se ono obavlja i na kakvim god ljudima da se vrši; celokupno delo koje se obavlja na različitim ljudima ima svoja načela i ono u celini može da predstavlja suštinu objekata nad kojima se vrši. To je zato što je delo Svetog Duha posve specifično po svom obimu i prilično odmereno. Delo koje se obavlja u ovaploćenom telu nije isto kao delo koje se sprovodi na ljudima, a različito delo se obavlja i na ljudima različitog kova. Delo koje se obavlja u ovaploćenom telu ne obavlja se na ljudima, a isto delo koje se obavlja na ljudima ne obavlja se u ovaploćenom telu. Jednom rečju, bez obzira na način na koji se obavlja, delo koje se vrši na različitim objektima nikad nije isto, a načela po kojima On deluje razlikuju se u skladu sa stanjem i prirodom različitih ljudi na kojima deluje. Sveti Duh na različite ljude deluje na osnovu njihove urođene suštine i ne postavlja im zahteve koji bi tu suštinu prevazišli, niti na njima obavlja delo koje bi prekoračilo njihov urođeni kvalitet. Stoga, delovanje Svetog Duha na čoveka ljudima omogućava da vide suštinu objekta na kojem se to delo vrši. Čovekova urođena suština se ne menja; njegov urođeni kvalitet je ograničen. Sveti Duh koristi ljude ili deluje na njih u skladu sa njihovim ograničenim kovom, kako bi mogli nešto da zadobiju iz toga. Kad Sveti Duh deluje na ljude koje koristi, njihovi talenti i urođeni kov dolaze do izražaja, pri čemu se ništa ne zadržava. Njihov urođeni kov dolazi do izražaja u službi tog dela. Može se reći da On koristi one delove ljudi koji se mogu upotrebiti zarad Njegovog dela, kako bi u Svom delovanju postigao rezultate. Nasuprot tome, delo koje se obavlja u ovaploćenom telu predstavlja neposredan izraz dela Duha i nije razvodnjeno ljudskim umom i mislima; do njega ne mogu dopreti ni čovekovi talenti, ni čovekovo iskustvo, niti čovekovo urođeno stanje. Sva raznovrsna dela Svetog Duha imaju za cilj da čoveku koriste i da ga izgrađuju. Međutim, dok je neke ljude moguće usavršiti, drugi ne ispunjavaju uslove usavršavanja, što znači da ih je nemoguće usavršiti i jedva da ih je moguće spasti, te će stoga oni na kraju biti eliminisani, iako su možda i posedovali delo Svetog Duha. Drugim rečima, iako delo Svetog Duha ima za cilj da ljude unapređuje, ne može se reći da će svi oni koji su posedovali delo Svetog Duha biti do kraja usavršeni, jer put koji mnogi ljudi u svom traganju prate nije put ka savršenstvu. Oni poseduju samo jednostrano delo Svetog Duha, ali ne i subjektivnu ljudsku saradnju, niti pravilnu ljudsku potragu. Prema tome, delovanje Svetog Duha na ovim ljudima u službi je onih koji su podvrgnuti usavršavanju. Ljudi ne mogu neposredno da vide delo Svetog Duha, niti mogu da ga sami neposredno dodirnu. Mogu da ga izraze samo oni koji imaju dar za delo, što znači da se delo Svetog Duha izražava kroz ljude i time prenosi sledbenicima.

Delo Svetog Duha se ostvaruje i dovršava kroz mnoge tipove ljudi i pod mnogo različitih uslova. Iako delo ovaploćenog Boga može da predstavlja delo čitave jedne epohe i ulazak ljudi u tu epohu, rad na pojedinostima tog njihovog ulaska ipak treba da obave ljudi koje koristi Sveti Duh, a ne ovaploćeni Bog. Prema tome, Božje delo, odnosno sopstvena služba Božja, delo je Božjeg ovaploćenog tela, koje čovek ne može da obavi umesto Njega. Delo Svetog Duha se dovršava kroz mnogo različitih tipova ljudi; nijedan pojedinac ga ne može u potpunosti ostvariti, niti ga nijedan pojedinac može potpuno objasniti. Poglavari crkava takođe ne mogu u potpunosti da predstavljaju delo Svetog Duha; oni mogu da obavljaju samo neke starešinske poslove. Delo Svetog Duha se, stoga, može podeliti na tri dela: sopstveno Božje delo, delo koje čine ljudi koje Sveti Duh koristi i delo koje se obavlja na svima onima koje nosi bujica Svetog Duha. Sopstveno Božje delo treba da predvodi čitavu epohu; delo onih koje On koristi jeste da, nakon što Bog obavi Svoje delo, budu poslati ili dobiju nalog da vode sve Božje sledbenike – to su oni koji sarađuju sa Božjim delom; delo koje Sveti Duh obavlja na onima koji su u toku Njegovog dela služi tome da podrži celokupno Njegovo delo, odnosno da podrži celokupno Njegovo upravljanje i Njegovo svedočanstvo, dok istovremeno usavršava one koji mogu biti usavršeni. Sva tri pomenuta dela zajedno čine celokupno delo Svetog Duha, ali bi, bez delovanja Samog Boga, delo upravljanja u celini stagniralo. Delo Samog Boga obuhvata delo čitavog ljudskog roda, a takođe predstavlja i delo čitave epohe, što znači da Božje sopstveno delo predstavlja svaku dinamiku i sve tokove dela Svetog Duha, dok delo apostola dolazi nakon Božjeg sopstvenog dela i nastavlja ga; ono ne predvodi epohu, niti predstavlja tokove dela Svetog Duha kroz čitavu epohu. Oni samo obavljaju posao koji čovek treba da obavi i koji nema nikakve veze sa delom upravljanja. Delo koje obavlja Sâm Bog predstavlja jedan od projekata u okviru dela upravljanja. Čovekov rad samo je dužnost koju obavljaju ljudi koji se koriste i on nije povezan sa delom upravljanja. Uprkos činjenici da oba ova dela predstavljaju delo Svetog Duha, usled razlika u njihovim identitetima i prikazima postoje jasne i suštinske razlike između dela Božjeg i čovekovog dela. Osim toga, Sveti Duh deluje u različitoj meri na objekte sa različitim identitetima. To su načela i delokrug rada Svetog Duha.

Čovekov rad ukazuje na njegovo iskustvo i njegovu ljudskost. Ono što čovek pruža i rad koji obavlja predstavljaju njega samoga. Čovekovi uvidi i rezonovanje, njegova logika i bogata mašta – sve je to obuhvaćeno njegovim radom. Čovekovo iskustvo naročito verno predstavlja njegov rad, i sve što čovek iskusi odraziće se u njegovom delu. Čovekov rad može izražavati njegovo iskustvo. Ako ljudi imaju negativna iskustva, jezik njihovog zajedništva uglavnom će se sastojati od negativnih elemenata. Ako je njihovo iskustvo u određenom periodu pozitivno i ako imaju naročito jasan put u pozitivnom aspektu, njihov razgovor u zajedništvu biće veoma ohrabrujuć i ljudi iz njega mogu zadobiti pozitivnu opskrbu. Ako delatnik u nekom periodu postane negativan, njegovo će zajedništvo uvek nositi negativne elemente. Takvo zajedništvo vuče ljude nadole; ljudi će nakon njegovog zajedništva nesvesno početi da se osećaju potišteno. Stanje sledbenika se menja u zavisnosti od stanja vođe. Kakav god da je delatnik iznutra, to on i izražava, a delo Svetog Duha se često menja sa čovekovim stanjem. On deluje u skladu sa iskustvom ljudi i ne primorava ih, već ljudima postavlja zahteve u skladu s normalnim tokom njihovog iskustva. To znači da se čovekovo zajedništvo razlikuje od Božje reči. Kada ljudi razgovaraju u zajedništvu, oni razgovaraju o svojim ličnim uvidima i iskustvu, izražavajući te uvide i iskustvo na osnovu Božjeg dela. Njihova je obaveza da, nakon što Bog obavi neko delo ili nešto izgovori, otkriju šta od toga treba da sprovedu u delo i u šta treba da zakorače, a zatim da to pruže sledbenicima. Čovekovo delo, dakle, predstavlja njegov ulazak i njegovu praksu. Naravno, takav rad je pomešan sa ljudskim poukama i iskustvom, ili s nekim ljudskim razmišljanjima. Kako god da Sveti Duh deluje, bilo na čoveku ili u ovaploćenom Bogu, delatnici uvek izražavaju ono što jesu. Iako je Sveti Duh taj koji deluje, to delo je zasnovano na onome što čovek suštinski jeste, jer Sveti Duh ne deluje bez osnova. Drugim rečima, Sveti Duh ne deluje bez osnova – On uvek deluje u skladu sa stvarnim okolnostima i realnim uslovima. Jedino je na taj način moguće preobraziti čovekovu narav i promeniti njegove stare predstave i mišljenja. Čovek, pak, izražava ono što vidi, što doživljava i što može da zamisli; čak i ako je to doktrina ili predstava, to je nešto što je u dometu njegovog uma. Čovekovo delo, ma koliko veliko bilo, ne može da prekorači opseg njegovog iskustva, ni ono što čovek vidi, niti ono što čovek može da smisli ili da zamisli. Ono što Bog izražava jeste ono što On Sâm jeste, a to je za čoveka nedostižno – to jest, to je van domašaja čovekovog razmišljanja. On izražava Svoje delo vođenja čitavog čovečanstva, a to nema veze s pojedinostima ljudskog iskustva, već se tiče Njegovog sopstvenog upravljanja. Ono što čovek izražava je njegovo iskustvo, dok je ono što Bog izražava Njegovo biće, koje je Njegova suštinska narav, van čovekovog domašaja. Čovekovo iskustvo predstavlja njegov uvid i znanje stečeno na osnovu Božjeg izraza Njegovog bića. Takav uvid i znanje nazivaju se čovekovim bićem i izražavaju se na osnovu čovekove urođene naravi i kova – upravo se zato nazivaju čovekovim bićem. Čovek je u stanju da u zajedništvu razmenjuje ono što doživljava i što vidi. Niko ne može da u zajedništvu razmenjuje ono što nije iskusio, ono što nije video ili što njegovo mišljenje ne može da dosegne, jer su to stvari koje on nema u sebi. Ako je ono što čovek izražava nešto što nije doživeo, to je njegova uobrazilja ili doktrina. Ukratko, u takvim rečima nema nimalo stvarnosti. Prosto rečeno, u njegovim rečima nema realnosti. Da nikad nisi došao u dodir sa stvarima koje se odnose na društvo, ti ne bi mogao da u zajedništvu jasno komuniciraš o složenim društvenim odnosima. Kad ne bi imao porodicu, ti ne bi razumeo o čemu drugi ljudi pričaju kad govore o porodičnim problemima. Prema tome, ono što čovek s drugima razmenjuje u zajedništvu i delo koje obavlja, predstavljaju njegovo unutarnje biće. Ako bi neko u zajedništvu izneo svoje razumevanje grdnje i suda, a ti o tome nemaš iskustva, ne bi se usudio da porekneš njegovo znanje, a još manje bi se usudio da u njega budeš stopostotno uveren. To je zato što je njihovo zajedništvo nešto što ti nikada nisi iskusio, niti si ikada spoznao, i tvoj um ne može to da zamisli. Od njihovog znanja, jedino što možeš da zadobiješ jeste put za buduće podvrgavanje grdnji i sudu. Ali taj put može biti samo put doktrinarnog znanja; on ne može da zameni tvoje sopstveno razumevanje, a kamoli tvoje iskustvo. Možda misliš da je njihovo razumevanje sasvim ispravno, ali na osnovu sopstvenog iskustva smatraš da je ono na mnogo načina neprimenljivo. Možda osećaš da je deo njihovog razumevanja potpuno neprimenljiv; u tom trenutku, ti o tome gajiš predstave i, čak i ako ga prihvataš, činiš to nevoljno. Ali prema sopstvenom iskustvu, znanje iz kojeg si stvorio predstave postaje tvoj način primene i, što ih više primenjuješ, ti sve više shvataš pravu vrednost i značenje reči koje si čuo. Nakon što stekneš sopstvena iskustva, možeš da pričaš o znanju koje je trebalo da imaš o onome što si iskusio. Pored toga, ti takođe možeš da raspoznaš čije je znanje stvarno i praktično, a čije je zasnovano na doktrini i bezvredno. Prema tome, da li je znanje koje deliš u skladu s istinom, više od svega zavisi od toga da li imaš praktično iskustvo o tome. Tamo gde u tvom iskustvu ima istine, tvoje će znanje biti praktično i dragoceno. Kroz sopstveno iskustvo takođe možeš steći razboritost i uvid, unaprediš svoje znanje, te uvećati svoju mudrost i zdrav razum o tome kako treba da se ponašaš. Ma koliko da je uzvišeno, znanje koje dele ljudi koji ne poseduju istinu jeste doktrina. Ovakva vrsta ljudi može biti veoma inteligentna u pogledu telesnih stvari, ali nema sposobnost raspoznavanja kada je reč o duhovnim stvarima. To je zato što takvi ljudi nemaju nikakvog iskustva u duhovnim stvarima. To su ljudi koji nisu prosvećeni u duhovnim stvarima i koji ne poseduju duhovno razumevanje. Bez obzira o kojem aspektu znanja govoriš, dokle god je ono tvoje biće, ono je i tvoje lično iskustvo, tvoje stvarno znanje. Ono o čemu razgovaraju ljudi koji govore samo o doktrini – a to su oni koji ne poseduju ni istinu ni stvarnost – takođe se može nazvati njihovim bićem, jer su do svoje doktrine došli samo dubokom kontemplacijom i ona je rezultat njihovog temeljnog promišljanja. Pa ipak, to je samo doktrina, ništa više od uobrazilje!

Iskustva svih tipova ljudi predstavljaju stvari unutar njih. Niko ko ne poseduje duhovno iskustvo ne može da govori o poznavanju istine, niti o ispravnom poznavanju raznih duhovnih stvari. Ono što čovek izražava jeste ono što je on iznutra – to je izvesno. Ako neko želi da spozna duhovne stvari i da spozna istinu, mora imati praktično iskustvo. Ako ne možeš jasno da govoriš o zdravom razumu u životu čoveka, koliko ćeš tek malo moći da kažeš o duhovnim stvarima? Oni koji mogu da budu na čelu crkava, da ljude opskrbljuju životom i da budu narodni apostoli, moraju imati praktično iskustvo; oni moraju ispravno shvatati duhovne stvari i ispravno shvatati i doživljavati istinu. Samo su takvi ljudi kvalifikovani da budu delatnici ili apostoli koji predvode crkve. U suprotnom, oni mogu samo da slede kao najmanji i ne mogu da predvode, a još manje da budu apostoli koji ljude opskrbljuju životom. To je zato što funkcija apostola nije da jure unaokolo ni da se tuku, već da obavljaju delo služenja životu i vođenja drugih ljudi u preobražaju njihove naravi. To je služba koju obavljaju oni koji prihvataju nalog i nose tešku odgovornost, koju ne može svako da nosi. Ovakav posao mogu da preduzmu samo oni sa životnim bićem, odnosno oni koji poseduju iskustvo istine. Taj posao ne može da obavlja svako ko je samo u stanju da napusti stvari, ko može da juri unaokolo ili je voljan da se istroši; ljudi koji nemaju iskustva sa istinom, koji nisu bili podvrgnuti orezivanju ili sudu, nisu u stanju da obavljaju ovu vrstu posla. Ljudi bez iskustva, kojima ujedno nedostaje i stvarnosti, nisu u stanju da stvarnost jasno sagledaju, jer su i sami bez ovakve vrste bića. Takva osoba, dakle, ne samo što nije u stanju da se bavi liderskim poslom, već će biti eliminisana ako duže vreme ostane bez istine. Uvid koji deliš može poslužiti kao dokaz teškoća koje si u životu iskusio, stvari zbog kojih si pretrpeo grdnju i problema zbog kojih si bio izložen sudu. Ovo takođe važi i za kušnje: tamo gde je čovek prefinjen i gde je slab – to su oblasti u kojima on ima iskustvo, u kojima poseduje put. Na primer, ako neko trpi frustracije u braku, često će ovako pričati u zajedništvu: „Hvala Bogu, slava Bogu, moram da udovoljim Božjim namerama i ponudim sav svoj život, i moram najvažniju stvar svog života da predam sasvim u Božje ruke. Spreman sam da sav svoj život obećam Bogu.” Sve što je u čoveku može se predstaviti kroz razgovor u zajedništvu. Stvari poput brzine kojom neka osoba govori, da li govori glasno ili tiho – nisu stvar iskustva i ne mogu predstavljati ono što ta osoba ima i jeste. Te stvari mogu samo da pokažu da li je ličnost te osobe dobra ili loša, te da li je njena priroda dobra ili loša, ali se one ne mogu poistovetiti s tim da li neko ima iskustva. Sposobnost izražavanja tokom govora, kao i veština ili brzina govora, samo su stvar prakse i ne mogu da zamene nečije iskustvo. Kad u zajedništvu razgovaraš o svojim ličnim iskustvima, ti razgovaraš o onome što smatraš važnim, kao i o svim stvarima koje nosiš u sebi. Moj govor predstavlja Moje biće, ali ono što govorim je van čovekovog domašaja. To što kažem nije nešto što čovek doživljava, niti je nešto što čovek može da vidi; to takođe nije nešto sa čim čovek može da dođe u dodir, ali to je ono što Ja jesam. Neki ljudi priznaju samo to da ono što delim u zajedništvu jeste ono što sam lično iskusio, ali ne priznaju da je to neposredan izraz Duha. Naravno da sam iskusio ono o čemu govorim. Ja sam taj koji je obavio delo upravljanja od šest hiljada godina. Od početka stvaranja ljudskog roda, pa do sada, sve sam iskusio; kako onda ne bih mogao da razgovaram o tome? Kada je reč o čovekovoj prirodi, jasno sam je video; davno sam je posmatrao. Kako onda ne bih bio u stanju da jasno govorim o tome? Pošto sam jasno video suštinu čoveka, kvalifikovan sam da čoveka grdim i da mu sudim, jer sve čovekovo potiče od Mene, ali ga je Sotona iskvario. Naravno, takođe sam kvalifikovan i da analiziram delo koje sam obavio. Iako to delo ne obavlja Moje telo, ono je neposredan izraz Duha i to je ono što Ja imam i što jesam. Stoga sam kvalifikovan da to izrazim i da obavim delo koje treba da obavim. To što ljudi govore je ono što su iskusili. To je ono što su oni videli, ono što njihovi umovi mogu da dosegnu i što njihova čula mogu da osete. O tome oni mogu da razgovaraju u zajedništvu. Reči koje izgovara ovaploćeno telo Božje neposredan su izraz Duha i one izražavaju delo koje je obavio Duh, a telo ga nije ni videlo ni iskusilo; ali On ipak i dalje izražava Svoje biće, jer suština tela je Duh i On izražava delo Duha. To je delo koje je Duh već obavio, iako je ono izvan dometa tela. Nakon ovaploćenja, On kroz izraz tela ljudima omogućava da spoznaju Božje biće i da vide Božju narav i delo koje je obavio. Čovekovo delo ljudima razjašnjava u šta treba da zakorače i šta treba da shvate; ono podrazumeva vođenje ljudi da razumeju i iskuse istinu. Cilj čovekovog dela jeste da održava ljude; dok Božje delo čovečanstvu treba da otvori nove puteve i nove epohe, te da ljudima otkrije ono što smrtnicima nije poznato i da im omogući da spoznaju Njegovu narav. Božje delo sastoji se u tome da On predvodi čitavo čovečanstvo.

Celokupno delo Svetog Duha vrši se da bi ljudi od toga imali koristi. Ono u celosti ima za cilj da ljude izgrađuje; u njemu nema ničeg što ljudima nije od koristi. Bez obzira da li je istina duboka ili plitka, i bez obzira na to kakvog su kova oni koji tu istinu prihvataju, sve što Sveti Duh čini, od koristi je ljudima. Delo Svetog Duha, međutim, ne može da se obavi neposredno; ono se mora izražavati kroz ljude koji s Njim sarađuju. Jedino tako delo Svetog Duha može da urodi plodom. Naravno, kad Sveti Duh deluje neposredno, Njegovo se delo nimalo ne razvodnjava; ali kad Sveti Duh deluje kroz čoveka, to delo postaje veoma ukaljano i ono više ne predstavlja prvobitno delo Svetog Duha. Budući da je tako, istina se menja u različitim stepenima. Sledbenici ne primaju prvobitnu nameru Svetog Duha, već kombinaciju dela Svetog Duha i čovekovog iskustva i znanja. Deo onoga što sledbenici dobijaju, a što predstavlja delo Svetog Duha, jeste ispravno, dok se čovekovo iskustvo i znanje koje dobijaju razlikuju, jer su i delatnici različiti. Delatnici koje Sveti Duh prosvećuje i usmerava sticaće iskustva zasnovana na tom prosvećivanju i usmeravanju. Ova iskustva u sebi sadrže kombinaciju čovekovog uma i iskustva, kao i biće ljudskog roda, da bi ljudi zatim stekli znanja ili uvide koje treba da imaju. Ovo je način čovekovog praktičnog delovanja nakon što iskusi istinu. Ovaj način primene nikada nije potpuno isti, jer se iskustva ljudi razlikuju; isto tako, razlikuju se i stvari koje oni doživljavaju. Tako će jedno te isto prosvećenje Svetog Duha rezultirati različitim znanjem i praksom, jer su i oni koji to prosvećenje primaju međusobno različiti. Neki ljudi imaju manja odstupanja u svojoj primeni, neki imaju veća, dok drugi primenjuju na potpuno pogrešan način. To je zato što se ljudi međusobno razlikuju po svojoj moći razumevanja, a i zato što im je suštinski kov različit. Neki poseduju jednu vrstu razumevanja nakon što čuju propoved, dok drugi drugačije razumeju istinu nakon što je čuju. Neki ljudi imaju blaga odstupanja u svom razumevanju, dok drugi uopšte ne razumeju pravo značenje istine. Stoga će od čovekovog razumevanja zavisiti kako će on voditi druge; to je zaista tako, jer je delo nekog čoveka naprosto izraz njegovog bića. Ljudi koje predvode oni koji pravilno shvataju istinu, takođe će ispravno razumeti istinu. Čak i ako ima ljudi sa apsurdnim shvatanjem, njih je vrlo malo i, uz to, neće baš svi biti ovakvi. Ako neko ima apsurdno shvatanje istine, bez sumnje će i oni koji ga slede takođe biti izobličeni, s tim što će oni biti apsurdne vrste u svakom smislu te reči. Stepen razumevanja istine kod sledbenika u velikoj meri zavisi od delatnika. Naravno, istina koja dolazi od Boga je tačna, nepogrešiva i potpuno pouzdana. Delatnici, međutim, nisu sasvim ispravni i ne može se reći da su potpuno pouzdani. Ako delatnici poseduju veoma praktičan način da istinu sprovedu u delo, onda će i sledbenici posedovati način praktičnog delovanja. Ako delatnici nemaju načina da primenjuju istinu, već poseduju samo doktrinu, onda sledbenici neće posedovati stvarnost. Kov i priroda sledbenika određeni su rođenjem i nemaju veze s delatnicima, ali stepen u kojem sledbenici razumeju istinu i njihova spoznaja Boga zavise od delatnika (ovo važi samo za neke ljude). Kakav god da je delatnik, takvi će biti i sledbenici koje on vodi. Ono što delatnik izražava jeste, bez rezerve, njegovo sopstveno biće. Zahtevi koje postavlja onima koji ga slede jesu ono što je on sâm voljan da postigne ili može da postigne. Većina delatnika postavlja zahteve svojim sledbenicima na osnovu onoga što oni sami čine, uprkos tome što ima mnogo toga što njihovi sledbenici uopšte ne mogu da postignu – a ono što neka osoba ne može da postigne postaje prepreka njenom ulasku.

Odstupanja u radu onih koji su prošli kroz orezivanje, sud i grdnju mnogo su manja, a izraz njihovog dela mnogo je precizniji. Oni koji se u svom radu oslanjaju na svoju prirodnost imaju prilično velika odstupanja. Rad neusavršenih ljudi izražava previše njihove sopstvene prirodnosti, što predstavlja ogromnu prepreku delu Svetog Duha. Koliko god da je čovek dobrog kova, on takođe mora da bude podvrgnut orezivanju i sudu, pre no što bude mogao da izvrši delo Božjeg naloga. Ako čovek nije bio podvrgnut takvom sudu, njegovo delo, ma koliko da je dobro obavljeno, ne može biti u skladu s načelima istine i uvek je proizvod njegove prirodnosti i ljudske dobrote. Delo onih koji su prošli kroz orezivanje i sud, mnogo je preciznije od dela onih koji nisu orezani i kojima nije suđeno. Oni koji nisu bili podvrgnuti sudu ne izražavaju ništa osim ljudskog tela i misli, izmešano s mnogo ljudske pameti i urođenog talenta. To nije precizan čovekov izraz Božjeg dela. Sledbenici takvih ljudi dovedeni su pred njih svojim urođenim kvalitetima. Pošto takve osobe izražavaju previše od ljudskog uvida i iskustva, koji gotovo da su odvojeni od prvobitne Božje namere i od nje previše odstupaju, njihovo delo ljude ne može da dovede pred Boga, već ih, umesto toga, dovodi pred čoveka. Stoga oni koji nisu bili podvrgnuti sudu i grdnji nisu ni kvalifikovani da obavljaju delo Božjeg naloga. Rad delatnika koji je u skladu sa merilom može ljude da izvede na ispravni put i da im pomogne da uđu dublje u istinu. Njegov rad može dovesti ljude pred Boga. Pored toga, rad jednog takvog delatnika može varirati od pojedinca do pojedinca i nije sputan pravilima, te ljudima omogućava oslobađanje i slobodu, postepeni rast u životu i da postepeno imaju dublji ulazak u istinu. Rad delatnika koji nije u skladu sa merilom znatno podbacuje. Njegov rad je nerazuman. On jedino može da ljude uvede u pravila, a ono što on zahteva od ljudi ne varira od pojedinca do pojedinca; on ne radi u skladu sa stvarnim potrebama ljudi. U takvoj vrsti rada ima previše pravila i previše doktrina, i on ne može da uvede ljude u stvarnost, niti u normalnu primenu rasta u životu. On samo može ljudima da omogući da se pridržavaju nekolicine bezvrednih pravila. Takvo usmeravanje ljude vodi na stranputicu. Oni te vodi da postaneš poput njega, uvodeći te u ono što ima i što jeste. Da bi sledbenici raspoznali da li su vođe u skladu sa merilom, ključno je sagledati put kojim vode druge i kakvi su rezultati njihovog rada, te videti da li sledbenici primaju načela u skladu sa istinom i da li dobijaju načine praktičnog delovanja koji su pogodni za njihov preobražaj. Ti treba da imaš sposobnost raspoznavanja prema različitim delima različitih tipova ljudi; ne treba da budeš smeteni sledbenik. Ovo se odnosi na pitanje čovekovog ulaska. Ako ne možeš da raspoznaš koja osoba u svom vođstvu poseduje put, a koja ne, lako ćeš biti zaluđen. Sve ovo neposredno utiče na tvoj život. U delu neusavršenih ljudi ima mnogo prirodnosti; ono je pomešano s previše ljudske volje. Prirodnost je njihovo biće – ono sa čime su oni rođeni. To nije život nakon što ih je orezao, niti stvarnost nakon preobražaja. Kako takva osoba može da podrži one koji tragaju za životom? Život koji čovek prvobitno ima jeste njegova urođena inteligencija ili talenat. Ova vrsta inteligencije ili talenta prilično je udaljena od tačnih Božjih zahteva prema čoveku. Ako čovek nije usavršen i ako njegova iskvarena narav nije orezana, postojaće širok jaz između onoga što on izražava i istine; ono što on izražava biće pomešano s nejasnim stvarima, poput njegovog maštanja i jednostranog iskustva. Štaviše, šta god da on uradi, ljudi osećaju da u tome nema opšteg cilja, niti istine pogodne za ulazak svih ljudi. Većina onoga što se od ljudi traži izvan je njihovih mogućnosti, kao da su oni ribe koje su naterane da žive na suvom. Ovo je delo ljudske volje. Čovekove iskvarene naravi, njegove misli i predstave, prožimaju sve delove njegovog tela. Čovek nije rođen sa nagonom da istinu sprovodi u delo, niti ima nagon za neposrednim razumevanjem istine. Ako se tome dodaju iskvarene naravi čovekove – zar delo ovako prirodne osobe neće izazivati prekide? Čovek koji je usavršen, međutim, poseduje iskustvo istine koju ljudi treba da razumeju i poznaje njihove iskvarene naravi. Nejasne i nepraktične stvari u njegovom radu postepeno smanjuju, sve je manje ljudskog razvodnjavanja, a njegov rad i služba sve se više približavaju merilima koje zahteva Bog. Na taj je način njegov rad zakoračio u istina-stvarnost i postao realističan. Misli u čovekovom umu naročito blokiraju delo Svetog Duha. Čovek ima bogatu maštu i razumnu logiku, kao i dugogodišnje iskustvo u vođenju poslova. Ako se ovi aspekti čoveka ne podvrgnu orezivanju i korekciji, sve će one predstavljati prepreke u radu. Stoga čovekov rad, a posebno rad nesavršenih ljudi, ne može da dostigne najveći stepen tačnosti.

– „Reč”, tom I, „Božja pojava i delo”, „Božje delo i delo čoveka”

Svakodnevne reči Božje  Odlomak 178

Čovekov rad je ograničen i ostaje unutar određenog opsega. Jedna osoba može da obavlja samo određene faze rada, ali ne i rad čitave epohe – u suprotnom, ona bi ljude odvela u pravila. Čovekov rad može se primeniti samo na neko konkretno vreme ili fazu. To je zato što ljudsko iskustvo ima svoj obim. Čovekov rad ne može se porediti s Božjim delom. Čovekovi načini praktičnog delovanja i njegovo poznavanje istine primenljivi su unutar konkretnog opsega. Ne može se reći da put kojim čovek korača u celosti predstavlja nameru Svetog Duha, jer čovek može samo da bude prosvećen Svetim Duhom, ali ne i potpuno ispunjen Njime. Sve ono što čovek može da iskusi pripada opsegu normalne ljudskosti i ne može da izađe van opsega misli u normalnom ljudskom umu. Iskustva svih onih koji mogu da prožive istina-stvarnost nalaze se unutar ovog opsega. Kada ti ljudi iskuse istinu, to je uvek iskustvo normalnog ljudskog života pod prosvećenjem Svetog Duha; to nije način iskustva koji prevazilazi okvire normalnog ljudskog života. Oni istinu doživljavaju prosvećeni Svetim Duhom, na temelju proživljavanja svog ljudskog života. Štaviše, ta istina varira od osobe do osobe, a njena dubina je povezana sa stanjem konkretne osobe. Moglo bi se samo reći da je put kojim oni koračaju normalan ljudski život nekoga ko traga za istinom, a taj se put može nazvati putem kojim korača normalan čovek prosvećen Svetim Duhom. Ne može se reći da je put kojim oni koračaju isti onaj put kojim ide Sveti Duh. U normalnom ljudskom iskustvu, pošto ljudi koji tragaju nisu isti, to ni delo Svetog Duha nije isto. Pored toga, budući da okruženja koja ljudi doživljavaju i rasponi njihovog iskustva nisu isti, kao i zbog mešavine njihovog razuma i misli, njihovo je iskustvo u različitim stepenima izmešano. Svaka osoba istinu razume u skladu sa svojim ličnim stanjem, koje je kod svake osobe drugačije. Njihovo razumevanje pravog značenja istine nije potpuno i predstavlja samo jedan ili više njenih aspekata. Obim istine koju čovek doživljava razlikuje se od osobe do osobe, u skladu s njenim stanjem. Na taj način, različiti ljudi drugačije izražavaju poznavanje jedne te iste istine. To znači da je čovekovo iskustvo uvek ograničeno – ono ne može u potpunosti da predstavlja namere Svetog Duha. Čovekov rad se ne može smatrati Božjim delom, čak i ako je ono što čovek izražava veoma blisko povezano s Božjim namerama čak i ako je čovekovo iskustvo veoma blisko delu usavršavanja koje Sveti Duh namerava da obavi. Čovek može da bude samo sluga Božji i da obavlja posao koji mu Bog poveri. Čovek može da izražava samo znanje prosvećeno Svetim Duhom i istine stečene iz svog ličnog iskustva. Čovek niti ima kvalifikacije niti ispunjava uslove da bude kanal Svetog Duha. On nema prava da kaže da je njegov rad Božje delo. Ljudi imaju sopstvena načela rada i svako ima različita iskustva i poseduje različite uslove. Čovekov rad obuhvata sva njegova iskustva pod prosvećenjem Svetog Duha. Ova iskustva mogu da predstavljaju samo čovekovo biće i ona ne predstavljaju Božje biće, niti namere Svetog Duha. Stoga se za put kojim čovek korača ne može reći da je put kojim je hodio Sveti Duh, jer čovekov rad ne može da predstavlja delo Božje, a čovekov rad i čovekovo iskustvo nisu u potpunosti namere Svetog Duha. Čovekov rad je podložan potpadanju pod pravila, a metod njegovog rada lako se svodi na ograničeni obim i nije u stanju da ljude izvede na slobodan put. Većina sledbenika živi unutar ograničenog opsega, a njihov je način doživljavanja, po svom obimu, takođe ograničen. Čovekovo iskustvo je uvek ograničeno; metod njegovog rada je takođe ograničen na svega nekoliko vrsta i ne može se porediti sa delom Svetog Duha ili sa delom Samog Boga. To je zato što je ljudsko iskustvo, u krajnjoj liniji, ograničeno. Ma kako da Bog obavlja Svoje delo, ono nije sputano pravilima; ma kako da se obavlja, ono nije ograničeno na samo jedan metod. Ne postoje nikakva pravila Božjeg delovanja – celokupno Njegovo delo je nesputano i slobodno. Ma koliko vremena provodio sledeći Ga, čovek iz toga ne može da izvuče nikakve zakone koji bi upravljali Božjim načinima delovanja. Iako je Njegovo delo strogo zasnovano na načelima, ono se uvek obavlja na nove načine, uvek se razvija u novim pravcima i za čoveka je nedostižno. Bog u svakom pojedinačnom periodu može imati nekoliko različitih vrsta dela i različite načine vođenja ljudi, tako da ljudi uvek imaju nove ulaske i promene. Ti zakone Njegovog dela ne možeš dokučiti, jer On uvek deluje na nove načine, a jedino tako Božji sledbenici ne postaju sputani pravilima. Delo Samog Boga uvek izbegava ljudske predstave i suprotstavlja im se. Samo oni koji Ga slede i svim srcem tragaju za Njim mogu da preobraze svoju narav i mogu da žive slobodno, bez ograničavanja ikakvim pravilima i nesputani bilo kakvim verskim predstavama. Čovekov rad ljudima postavlja zahteve na osnovu ličnog iskustva tog konkretnog čoveka i onoga što on sâm može da postigne. Ta zahtevana merila ograničena su određenim opsegom, a metodi praktičnog delovanja takođe su veoma ograničeni. Na taj način, sledbenici nesvesno žive unutar tog ograničenog opsega; kako vreme prolazi, te stvari postaju pravila i rituali. Ako delo jednog perioda predvodi neko koga Bog nije lično usavršio i kome Bog nije sudio, svi će njegovi sledbenici postati religiozni ljudi i stručnjaci za opiranje Bogu. Prema tome, ako je neko starešina koji je u skladu sa merilom, mora da je bio podvrgnut sudu i prihvatio da bude usavršen. Oni koji nisu bili podvrgnuti sudu izražavaju samo nejasne i nepraktične stvari, čak i ako možda poseduju delo Svetog Duha. Ako dugo vode ljude, oni će ih usmeriti ka nejasnim i natprirodnim pravilima. Delo koje Bog obavlja nije u skladu s čovekovim telom. Ono se ne slaže sa čovekovim mislima, već se suprotstavlja njegovim predstavama; ono nije ukaljano nejasnim verskim bojama. Rezultate Božjeg dela ne poseduju oni koje Bog nije usavršio; oni su izvan domašaja čovekovog razmišljanja.

– „Reč”, tom I, „Božja pojava i delo”, „Božje delo i delo čoveka”

Svakodnevne reči Božje  Odlomak 179

Rad u čovekovom umu za čoveka je isuviše lako ostvarljiv. Primera radi, pastori i vođe u svetu religije oslanjaju se na svoj talenat i položaj prilikom obavljanja svog dela. Ljudi koji ih duže vreme slede biće zaraženi njihovim talentima i na njih će uticati nešto od njihovog bića. Oni se usredsređuju na ljudske talente, sposobnosti i znanja, te obraćaju pažnju na natprirodne stvari i mnogobrojne duboke i nerealne doktrine (naravno, ove duboke doktrine su nedostižne). Oni se ne usredsređuju na promene u ljudskoj naravi, već na obučavanje njihovih sposobnosti propovedanja i radnih sposobnosti, kao i na unapređenje njihovog biblijskog znanja i duhovnih teorija. Ne usredsređuju se na to koliko ljudi razumeju istinu ili koliko se njihove život-naravi menjaju, i uopšte se ne bave čovekovom iskvarenom suštinom, a još manje pokušavaju da upoznaju normalna i nenormalna stanja ljudi. Ne suprotstavljaju se ljudskim predstavama, niti ih razotkrivaju, a još manje se bave orezivanjem ljudi zbog njihovih nedostataka i iskvarenosti. Većina onih koji ih slede služe svojim darovima, a sve što iznose jesu religiozne predstave i teološke teorije koje nemaju dodira sa stvarnošću i koje im jednostavno ne mogu pomoći da zadobiju život. U stvari, suština njihovog rada jeste obučavanje talentovanih pojedinaca – negovanje osobe bez ičega u izuzetnog svršenog bogoslova koji će kasnije nastaviti da radi i predvodi. Možeš li da dokučiš zakonitosti u s Božjem delu od šest hiljada godina? U delu koje čovek obavlja ima mnogo pravila i ograničenja, a ljudski mozak je isuviše dogmatičan. Ono što čovek izražava, dakle, jesu znanja i spoznaje koje spadaju u opseg njegovog iskustva. Osim ovoga, čovek nije u stanju da išta drugo izrazi. Čovekova iskustva i znanja ne rađaju se iz njegovih urođenih talenata, niti iz njegovog nagona; oni nastaju zbog Božjeg vođstva i neposrednog pastirskog rada. Čovek ima samo sposobnost da prihvati taj pastirski rad, ali ne i sposobnost koja bi mogla neposredno da izrazi ono što je božansko. Čovek nije u stanju da bude izvor; on može biti samo posuda koja u sebe prima vodu sa izvora. To je ljudski nagon, sposobnost koju čovek, kao ljudsko biće, treba da poseduje. Ako neka osoba izgubi sposobnost prihvatanja Božje reči i izgubi ljudski instinkt, ona ujedno gubi ono što je najdragocenije i gubi dužnost stvorenog čoveka. Ako neka osoba nema znanja ni iskustva u vezi sa Božjom reči ili Njegovim delom, onda ona gubi svoju dužnost, dužnost koju treba da izvršava kao stvoreno biće, i gubi dostojanstvo stvorenog bića. Bog ima nagon da izrazi ono što je božansko, bilo da je to izraženo u telu ili neposredno Duhom; to je Božja služba. Čovek svoja sopstvena iskustva ili znanja (to jest, ono što on jeste) izražava tokom Božjeg dela ili nakon njegovog završetka; to je čovekov nagon i čovekova dužnost i to je ono što čovek treba da ostvari. Iako ono što čovek izražava daleko zaostaje za onim što Bog izražava i ispunjeno je mnogim pravilima, čovek mora da ispuni dužnost koju treba da ispuni i da radi ono što mora da radi. Čovek treba da učini sve što je u ljudskoj moći da bi ispunio svoju dužnost i pri tom ne treba da ima ni najmanje rezerve.

– „Reč”, tom I, „Božja pojava i delo”, „Božje delo i delo čoveka”

Svakodnevne reči Božje  Odlomak 180

Morate znati kako da Božje delo razlikujete od dela čoveka. Šta možeš videti u čovekovom delu? Mnogo je elemenata čovekovog iskustva u njegovom delu; čovek izražava ono što on jeste. U obavljanju Svog dela, Bog takođe izražava ono što On jeste, ali Njegovo biće je drugačije od čovekovog. Čovekovo biće predstavlja čovekovo iskustvo i život (ono što čovek doživljava i sa čime se susreće u svom životu, odnosno, filozofije za ovozemaljsko ophođenje koje poseduje), a ljudi koji žive u različitim sredinama izražavaju različita bića. Po onome što izražavaš može se videti da li imaš iskustva u vezi s društvom, kako zapravo živiš u svojoj porodici i šta unutar nje doživljavaš, dok ti u delu ovaploćenog Boga ne možeš da vidiš da li On ima društvenih iskustava. On poznaje čovekovu suštinu iznutra i spolja i može da razotkrije različite postupke svih vrsta ljudi. Još i više, On može da razotkrije iskvarene naravi i buntovno ponašanje ljudi. On ne živi među ljudima ovog sveta, ali je svestan prirode smrtnika i sve iskvarenosti ljudi ovoga sveta. To je Njegovo biće. Iako se ne bavi svetom, On poznaje sva pravila ophođenja sa svetom, jer u potpunosti razume ljudsku prirodu. On poznaje delo Duha, kako ovo današnje tako i ono iz prošlosti, koje čovekove oči ne mogu da vide, niti uši čovekove mogu da ga čuju. Time je obuhvaćena mudrost koja nije filozofija za ovozemaljsko ophođenje, kao i čuda koja ljudi teško mogu da dokuče. Ovo je Njegovo biće, koje je otvoreno za ljude, ali ujedno i skriveno od ljudi. Ono što On izražava nije biće neke izuzetne osobe, već su to suštinska svojstva i biće Duha. On ne putuje po svetu, ali zna sve o njemu. On stupa u kontakt s „antropoidima” koji ne poseduju ni znanje ni uvid, ali On izražava reči koje su uzvišenije od znanja i koje su više od reči velikana. On živi unutar grupe glupih i otupelih ljudi koji su lišeni ljudskosti i koji ne razumeju ljudski život niti norme ljudskosti, ali On od ljudskog roda može da traži da proživi normalnu ljudskost, istovremeno razotkrivajući podlu i nisku ljudskost ljudskog roda. Sve je to Njegovo biće, koje je uzvišenije od bića svakog čoveka od krvi i mesa. Njemu nije potrebno da prolazi kroz dodatni korak iskustva složenog, tegobnog i odvratnog društvenog života da bi obavio delo koje treba da obavi i da bi do kraja razotkrio suštinu iskvarenog čovečanstva. Odvratan društveni život ne bi mogao da „kultiviše” Njegovo telo. Njegovo delo i reči samo razotkrivaju čovekovo buntovništvo i čoveku ne pružaju iskustvo niti pouke za ophođenje sa svetom. Njemu nije potrebno da istražuje društvo ili čovekovu porodicu dok čoveka opskrbljuje životom. Razotkrivanje čoveka i suđenje čoveku nije izraz iskustava Njegovog tela; to je Njegovo razotkrivanje ljudske nepravednosti, nakon što je dugo poznavao čovekovo buntovništvo i mrzeo ljudsku iskvarenost. Sve delo koje On obavlja obznanjuje čoveku Njegovu narav i izražava Njegovo biće. Jedino On može to delo da obavi; to nije nešto što bi mogao da ostvari čovek od krvi i mesa.

– „Reč”, tom I, „Božja pojava i delo”, „Božje delo i delo čoveka”

Svakodnevne reči Božje  Odlomak 181

Delo koje Bog obavlja nije reprezentativno za iskustvo Njegovog tela; posao koji obavlja čovek jeste reprezentativan za njegovo iskustvo. Svako priča o svom ličnom iskustvu. Bog istinu može neposredno da izrazi, dok čovek može da izrazi samo odgovarajuća iskustva nakon što je iskusio određene istine. Božje delo nema pravila i ne podleže vremenskim ni geografskim ograničenjima. On može u bilo koje vreme i na bilo kojem mestu da izrazi ono što On jeste. On deluje kako Mu je volja. Čovekov rad ima svoje uslove i svoj kontekst; bez njih čovek ne bi mogao da radi, niti bi mogao da izrazi svoje znanje o Bogu ili svoj doživljaj istine. Bilo da je nešto sopstveno Božje delo ili čovekov rad, uočićeš razliku čim ih uporediš. Ako ne postoji delo koje je obavio Sâm Bog, već samo čovekov rad, ti ćeš jednostavno znati da su učenja ovih ljudi uzvišena, izvan domašaja bilo kog drugog, te da su njihov ton govora, njihova načela u postupanju i njihov iskusan i staložen način rada drugima nedostižni. Svi se vi divite ovim ljudima dobrog kova i uzvišenog znanja, ali ti iz Božjeg dela i reči ne možeš da vidiš koliko je Njegova ljudskost uzvišena. Umesto toga, On je običan, a dok radi On je normalan i praktičan, ali za smrtnike ipak neizmeran, usled čega ljudi razvijaju svojevrsno bogobojažljivo srce. U nečijem radu, njegovo iskustvo može biti naročito napredno, ili njegova mašta i rasuđivanje mogu biti naročito napredni, a njegova ljudskost naročito dobra; te stvari mogu samo da zadobiju divljenje ljudi, ali ne mogu da pobude njihov strah i trepet. Svi se dive onima koji imaju radnu sposobnost, koji poseduju naročito duboko iskustvo i koji istinu umeju da sprovedu u delo, ali takvi ljudi nikad ne mogu izazvati strah, već samo divljenje i zavist. Ljudi koji su iskusili Božje delo, međutim, ne dive se Bogu; umesto toga, oni osećaju da je Njegovo delo van domašaja ljudi i da je čoveku nedokučivo, da je sveže i predivno. Kad ljudi iskuse Božje delo, ono što najpre spoznaju o Njemu jeste da je On nedokučiv, mudar i divan, i prirodno počinju da Ga se boje; osećaju da je delo koje On obavlja tajanstveno i izvan domašaja ljudskog uma. Ljudi samo žele da budu u stanju da ispune Njegove zahteve, da udovolje Njegovim namerama; oni ne žele da Ga nadmaše, jer delo koje On obavlja prevazilazi čovekovo razmišljanje i maštu i čovek to delo ne bi mogao da obavi umesto Njega. Čak ni sâm čovek ne poznaje sopstvene nedostatke, ali Bog je iskovao novi put i došao da čoveka uvede u noviji i lepši svet, te je čovečanstvo tako ostvarilo novi napredak i dobilo priliku za novi početak. Ono što ljudi osećaju prema Bogu nije divljenje, ili, preciznije rečeno, nije samo divljenje. Njihovo najdublje iskustvo jesu strah i ljubav; oni osećaju da je Bog zaista divan. On obavlja posao koji čovek nije u stanju da obavi i govori stvari koje čovek nije u stanju da iskaže. Ljudi koji su iskusili Božje delo uvek imaju neki neopisiv osećaj. Ljudi s dovoljno dubokim iskustvom mogu da razumeju Božju ljubav; oni mogu da osete Njegovu divotu, osećaju da je Njegovo delo tako mudro i tako divno, čime se među njima stvara beskrajna moć. To nije zastrašenost, niti povremena ljubav i poštovanje, već duboki osećaj Božje milosti i trpeljivosti prema čoveku. Međutim, oni koji su iskusili Njegovu grdnju i sud osećaju Njegovo veličanstvo i znaju da On ne toleriše uvrede. Čak ni ljudi koji su u velikoj meri iskusili Njegovo delo nisu u stanju da Ga dokuče; svi koji Ga se istinski boje znaju da Njegovo delo nije u skladu s ljudskim predstavama, već da se uvek suprotstavlja njihovim predstavama. Njemu nije potrebno da Mu se ljudi u celosti dive, niti da odaju utisak da Mu se potčinjavaju; umesto toga, ljudi treba da postignu istinski strah i da Mu se istinski pokore. U toliko mnogo Njegovih dela, svako ko poseduje istinsko iskustvo razvija bogobojažljivo srce, što je uzvišenije od divljenja. Ljudi su Njegovu narav videli zahvaljujući Njegovom delu grdnje i suda, te zato imaju bogobojažljivo srce. Ljudi treba da se boje Boga i da Mu se pokoravaju, jer Njegovo biće i Njegova narav nisu isti kao kod stvorenog bića, već su iznad njih. Bog je samopostojeći i večan, On je nestvoreno biće i samo je Bog dostojan straha i pokornosti; čovek za to nije kvalifikovan. Prema tome, svi koji su iskusili Njegovo delo i koji su Ga istinski spoznali, razvijaju bogobojažljivo srce. Oni, međutim, koji se ne odriču svojih predstava o Njemu – oni koji Ga, naprosto, ne smatraju Bogom – potpuno su lišeni bogobojažljivog srca i, mada Ga slede, nisu osvojeni; oni su, po svojoj prirodi, buntovni ljudi. Ono što On, delujući na ovaj način, želi da postigne, jeste da sva stvorena bića u srcu osećaju strah prema Stvoritelju, da Mu se klanjaju i da se bezuslovno predaju Njegovoj vrhovnoj vlasti. To je konačni rezultat koji celokupno Njegovo delo treba da ostvari. Ako ljudi koji su iskusili takvo delo nemaju nimalo bogobojažljivo srce i ako se njihovo prethodno buntovništvo nimalo ne promeni, oni će zasigurno biti eliminisani. Ako je stav nekog čoveka prema Bogu takav da Mu se samo divi ili Ga poštuje iz daljine, a pritom Ga ni najmanje ne voli, onda je to rezultat do kojeg je došao čovek koji nema bogoljubivo srce, i taj čovek ne ispunjava uslove da bude usavršen. Ako jedno ovakvo delo ne može da zadobije istinsku ljubav neke osobe, onda ta osoba nije zadobila Boga i ne traga iskreno za istinom. Osoba koja ne voli Boga ne voli ni istinu, te stoga ona ne može da zadobije Boga, a kamoli da od Boga stekne priznanje. Takvi ljudi, ma koliko da su iskusili delo Svetoga Duha i Božji sud, nisu u stanju da imaju bogobojažljivo srce. To su ljudi čija je priroda nepromenljiva i ljudi izuzetno mrske naravi. Svi koji nemaju bogobojažljivo srce biće eliminisani da bi bili podvrgnuti kazni i da bi bili kažnjeni isto kao i oni koji čine zlo, da bi propatili čak i više od onih koji su počinili nepravdu.

– „Reč”, tom I, „Božja pojava i delo”, „Božje delo i delo čoveka”

Svakodnevne reči Božje  Odlomak 182

Na kraju krajeva, Božje delo se razlikuje od čovekovog dela, pa kako bi uopšte Njegovi izrazi mogli biti isti kao čovekovi izrazi? Bog ima svoju posebnu narav, dok čovek ima dužnosti koje treba da obavi. Božja narav izražena je u Njegovom delu, dok je čovekova dužnost oličena u iskustvima čoveka i ispoljava se u čovekovom stremljenju. Stoga kroz delo koje se obavlja postaje očigledno da li je nešto Božji ili čovekov izraz. Ne treba da ga objašnjava Sâm Bog, niti to zahteva od čoveka da se trudi da svedoči, a još manje je potrebno da Sâm Bog sputava bilo koga. Sve ovo dolazi kao prirodno otkrivanje; to nije ni nametnuto niti nešto u šta čovek može da se meša. Dužnost čoveka može da se spozna kroz njegova iskustva i ona ne zahteva da on radi bilo kakav dodatni iskustveni posao. Sva čovekova suština može se razotkriti dok on obavlja svoju dužnost, dok Bog može da izrazi Svoju suštinsku narav tokom obavljanja Svog dela. Ako je to čovekovo delo, onda se ne može prikriti. Ako se radi o Božjem delu, onda je još više nemoguće da Božju narav bilo ko sakrije, a još manje da je čovek kontroliše. Ni za jednog čoveka se ne može reći da je Bog, a kamoli da se njegovo delo i reči mogu smatrati svetim ili nepromenljivim. Za Boga se može reći da je čovek jer se zaodenuo u telo, ali Njegovo delo se ne može smatrati čovekovim delom ili čovekovom dužnošću. Još više, Božje izjave i Pavlova pisma ne mogu se izjednačiti, niti se mogu poistovetiti Božji sud i grdnja i ljudske reči pouke. Postoje, dakle, načela po kojima se Božje delo razlikuje od ljudskog dela. Ona se razlikuju shodno svojoj suštini, a ne prema njihovom obimu ili prema njihovoj privremenoj učinkovitosti. Kada je to u pitanju, većina ljudi greši u pogledu načela. To je zato što čovek gleda spoljašnjost, koju on može da dostigne, dok Bog gleda suštinu koja se ne može uočiti ljudskim fizičkim očima. Ako Božje reči i delo smatraš dužnošću prosečnog čoveka, a čovekovo veliko delo smatraš delom Boga zaodenutog u telo, a ne dužnošću koju čovek obavlja, zar onda nisi pogrešio u načelu? Čovekova pisma i biografije mogu se lako napisati, ali samo na temeljima dela Svetog Duha. Međutim, Božje izjave i delo čovek ne može lako da ostvari, niti da ih postigne ljudskom mudrošću i razmišljanjem, a još manje ih ljudi mogu temeljno objasniti nakon što ih istraže. Ako ova pitanja načela ne izazivaju nikakvu reakciju u vama, to dokazuje da vaša vera očigledno nije baš prava ili temeljna. Može se samo reći da je vaša vera puna nejasnoća i da je smetena i da nema načela. Čak i bez razumevanja najosnovnijih suštinskih pitanja Boga i čoveka, zar ova vrsta vere nije ona koja je najviše lišena sposobnosti opažanja?

– „Reč”, tom I, „Božja pojava i delo”, „Koji je tvoj stav o trinaest poslanica?”

Svakodnevne reči Božje  Odlomak 183

Isus je trideset tri i po godine proveo na zemlji, došao je da izvrši delo raspeća i kroz raspeće Bog je zadobio deo Svoje slave. Bog je bio u stanju da bude ponizan i skriven i da podnese ogromnu patnju nakon što se ovaplotio. Iako je On bio Sȃm Bog, ipak je podnosio svako poniženje i svaku uvredu i pretrpeo je ogroman bol kad je prikovan za krst da bi dovršio delo iskupljenja. Kada je ta etapa dela završena, iako su ljudi uvideli da je Bog zadobio veliku slavu, u tome nije bila sva Njegova slava; bio je to samo jedan deo Njegove slave koji je dobio od Isusa. Iako je Isus bio u stanju da izdrži svaku patnju, da bude ponizan i skriven, da bude razapet za Boga, Bog je zadobio samo jedan deo Svoje slave, koju je zadobio u Izraelu. Bog ima još jedan deo slave: dolazak na zemlju da deluje praktično i da usavrši grupu ljudi. Tokom Isusove etape dela, On je činio neke natprirodne stvari, ali ta etapa dela nikako nije imala za cilj samo da se čine znamenja i čuda. Trebalo je prvenstveno da pokaže da je Isus mogao da pati i da bude razapet za Boga, da je Isus bio u stanju da istrpi ogromnu bol jer je voleo Boga i da je, iako Ga je Bog napustio, i dalje bio spreman da žrtvuje Svoj život radi Božje volje. Nakon što je Bog završio Svoje delo u Izraelu, a Isus bio prikovan na krst, Bog je zadobio slavu i svedočio je pred Sotonom. Vi ne znate niti ste videli kako se Bog ovaplotio u Kini, pa kako možete videti da je Bog zadobio slavu? Kada Bog obavi mnoga dela osvajanja u vama, a vi čvrsto stojite, onda je ova etapa Božjeg dela uspešna i to je deo Božje slave. Vi jedino to vidite, a tek treba da budete usavršeni od Boga, tek treba svoje srce u potpunosti da predate Bogu. Tek treba da u potpunosti vidite tu slavu; vi samo uviđate da je Bog već osvojio vaše srce, da Ga nikada ne možete napustiti i da ćete Ga slediti do samog kraja, da se vaša srca neće promeniti i da je to slava Božja. U čemu vidite Božju slavu? U učinku Njegovog dela na ljudima. Ljudi vide da je Bog divan, imaju Boga u svom srcu i ne žele da Ga napuste. I to je Božja slava. Kada snaga braće i sestara iz crkava ojača da mogu voleti Boga iz srca, da mogu videti vrhunsku moć dela koje je Bog izvršio, neuporedivu moć Njegovih reči, kada vide da Njegove reči nose autoritet i da On može da se upusti u Svoje delo u gradu duhova na kineskom kopnu, kada ljudi, iako nemoćni, pognu svoja srca pred Bogom i budu spremi da prihvate Božje reči, i kada, iako nejaki i nedostojni, mogu da vide da su Božje reči tako drage i tako vredne njihovog poštovanja, onda je to slava Božja. Na dan kada ljudi budu usavršeni od Boga i kada budu u stanju da Mu se pokore, kada budu mogli da Bogu budu sasvim pokorni i prepuste svoju budućnost i sudbinu u ruke Božje, tada će u potpunosti biti zadobijen drugi deo Božje slave. Odnosno, kada delo praktičnog Boga bude sasvim dovršeno, okončaće se i Njegovo delo u kopnenoj Kini. Drugim rečima, kada oni predodređeni i izabrani od Boga budu usavršeni, Bog će zadobiti slavu. Bog je rekao da je doneo drugi deo Svoje slave na Istok, ali se to golim okom ne vidi. Bog je doneo Svoje delo na Istok: On je već stigao na Istok i to je Božja slava. Danas, iako Njegovo delo još nije dovršeno, ono će zasigurno biti ostvareno jer je Bog odlučio da deluje. Bog je odlučio da dovrši to delo u Kini i da vas upotpuni. Dakle, On vam ne daje izlaz – On je već osvojio vaša srca, a vi to morate prihvatiti, želeli vi to ili ne, jer kada vas Bog zadobije, Bog zadobija slavu. Danas, Bog tek treba da zadobije potpunu slavu, jer vi tek treba da budete usavršeni. Iako su se vaša srca okrenula Bogu, još uvek su mnoge slabosti prisutne u vašem telu, niste u stanju da udovoljite Bogu, ne možete da vodite računa o Božjim namerama, još uvek imate mnogo negativnih stvari kojih se morate rešiti i tek morate da prođete kroz brojne kušnje i oplemenjivanje. Jedino tako se vaše životne dispozicije mogu promeniti i tako možete biti zadobijeni od strane Boga.

U ono vreme, Isusovo delo bilo je delo iskupljenja celog čovečanstva. Grehovi svih koji su verovali u Njega bivali su oprošteni; sve dok si verovao u Njega, On bi te iskupljivao; ako si verovao u Njega, nisi više bio grešan, već si bivao oslobođen grehova. To je značilo biti spasen i biti opravdan verom. Ipak, u onima koji su verovali ostajalo je nešto buntovno, nešto što se suprotstavljalo Bogu i što je tek trebalo polako uklanjati. Spasenje nije značilo da je čovek potpuno zadobijen od strane Isusa, već da više ne pripada grehu, da su mu grehovi oprošteni. Pod uslovom da veruješ u Njega, više ne bi pripadao grehu. U to vreme, Isus je činio mnoga dela koja su Njegovim učenicima bila neshvatljiva i govorio mnogo toga što ljudi nisu razumeli. To je zato što On u to vreme nije davao nikakva objašnjenja. Tako je, nekoliko godina nakon što je On otišao, Matej napravio Isusov rodoslov, a drugi su takođe učinili mnogo toga što je čoveku bilo po volji. Isus nije došao da bi čoveka usavršio i zadobio, već da bi obavio jednu etapu dela: objavu jevanđelja o carstvu nebeskom i dovršetak dela raspeća. I tako, čim je Isus razapet, Njegovo je delo u potpunosti dovršeno. Ali, u sadašnjoj etapi – delu osvajanja – mora se izreći više reči, uraditi više dela i obaviti mnogo procesa. Isto tako moraju biti otkrivene tajne Isusovog i Jahveovog dela, kako bi svi ljudi mogli da veruju sa razumevanjem i jasnoćom, jer je ovo delo poslednjih dana, a poslednji dani predstavljaju završetak Božjeg dela, vreme njegovog kraja. Ova etapa dela učiniće ti kristalno jasnim Jahveov zakon i Isusovo iskupljenje, a obavlja se prvenstveno zato da bi razumeo celokupno delo Božjeg plana upravljanja od šest hiljada godina, shvatio sav značaj i suštinu ovog plana upravljanja i razumeo svrhu celokupnog dela koje je Isus učinio i reči koje je izrekao, pa čak i svoju slepu veru u Bibliju i svoje obožavanje Biblije. To će ti omogućiti da sve to u potpunosti shvatiš. Razumećeš delo koje je obavio Isus, kao i današnje Božje delo; razumećeš i uvidećeš celokupnu istinu, život i put. U etapi dela koje je Isus obavljao, zašto je Isus otišao, a da to delo nije okončao? Zato što etapa Isusovog dela nije bila zaključno delo. Kada je bio prikovan za krst, došao je kraj i Njegovim rečima; nakon Njegovog raspeća, Njegovo delo bilo je u potpunosti završeno. To nije bilo kao u trenutnoj etapi, u kojoj će Božje delo biti okončano tek pošto reči budu izgovorene do kraja i celo Njegovo delo bude dovršeno. Tokom Isusove etape dela, mnoge reči su ostale neizrečene ili nisu bile sasvim jasno artikulisane. Međutim, Isus nije mario za to da li su Njegove reči iskazane u potpunosti, jer Njegova služba nije bila služba reči, pa je zato, nakon što je bio prikovan za krst, otišao. Ta etapa dela bila je prvenstveno zarad raspeća i razlikuje se od trenutne etape. Ova trenutna etapa dela prvenstveno je zarad dovršetka, raščišćavanja i privođenja celog dela kraju. Ako reči ne budu izgovorene do samog kraja, neće biti načina da se ovo delo završi, jer u ovoj etapi rada celo delo privodi kraju i ostvaruje pomoću reči. U ono vreme, Isus je učinio mnoga dela koja su čoveku bila neshvatljiva. Otišao je tiho, a danas još uvek ima mnogo onih koji ne razumeju Njegove reči. Njihovo shvatanje je pogrešno, no oni ipak veruju da je ispravno, te ne znaju da greše. Poslednja etapa će Božje delo konačno privesti kraju i pružiti njegovo zaključenje. Svi će napokon shvatiti i spoznati Božji plan upravljanja. Biće ispravljene čovekove predstave i namere, njegovo pogrešno shvatanje, njegove predstave o Jahveovom i Isusovom delu, njegova gledišta o nevernicima i sva ostala njegova izobličavanja. I čovek će razumeti sve ispravne puteve u životu, celokupno delo koje je Bog učinio i svu istinu. Kada se to bude dogodilo, ova etapa dela će se završiti. Jahveovo delo je bilo stvaranje sveta, to je bio početak; ta etapa je kraj dela i njegov zaključak. Na početku, Božje delo se obavljalo među izabranim narodom Izraela i bilo je to pionirsko delo na najsvetijem od svih mesta. Poslednja etapa dela obavlja se se u najnečistijoj od svih zemalja, kako bi sudila svetu i privela doba kraju. U prvoj etapi, Božje delo je učinjeno na najsvetlijem, dok se poslednja etapa izvršava na najmračnijem od svih mesta, a taj će se mrak odagnati, nastupiće svetlost i svi će ljudi biti osvojeni. Kada ljudi iz ovog najnečistijeg i najmračnijeg od svih mesta budu osvojeni i kada celokupno stanovništvo bude priznalo da postoji Bog, koji jeste istiniti Bog, i kada svaka osoba bude u potpunosti uverena, ta činjenica će biti iskorišćena za sprovođenje dela osvajanja čitave vaseljene. Ova etapa dela je reprezentativna. Jednom kada se delo ovog doba završi, tada će i delo šest hiljada godina dugog upravljanja biti u potpunosti završeno. Jednom kad budu osvojeni oni koji žive na najmračnijem od svih mesta, podrazumeva se da će tako biti i na svim drugim mestima. Kao takvo, samo delo osvajanja u Kini ima reprezentativni značaj. Kina otelovljuje sve sile tame, a kineski narod predstavlja sve one koji su od tela, od Sotone i od putenosti. Upravo je kineski narod taj koji je velika crvena aždaja najviše iskvarila, koji ima najsnažniji otpor prema Bogu, čija je ljudskost najniža i najnečistija, te stoga predstavlja arhetip čitavog iskvarenog čovečanstva. To ne znači da druge zemlje nemaju nikakvih problema; čovekove predstave su svuda iste i, mada narodi ovih zemalja mogu biti dobrog kôva, ako ne poznaju Boga, onda Mu se sigurno protive. Zašto su se Jevreji takođe bunili protiv Boga i prkosili Mu? Zašto su Mu se i Fariseji protivili? Zašto je Juda izdao Isusa? U to vreme, mnogi učenici nisu poznavali Isusa. Zašto ljudi, nakon što je Isus razapet i ponovo se vazdigao, i dalje nisu verovali u Njega? Zar čovekovo buntovništvo nije svuda isto? Reč je samo o tome da su ljudi u Kini uzeti za primer, i kada budu osvojeni, postaće model i uzorak i služiće kao postavka drugima. Zašto sam uvek govorio da ste vi dodatak Mom planu upravljanja? U kineskom narodu se iskvarenost, nečistoća, nepravednost, protivljenje i buntovništvo najpotpunije manifestuju i razotkrivaju u svim svojim različitim oblicima. S jedne strane, oni su lošeg kova, a sa druge, njihov život i mentalitet su nazadni, a njihove navike, društveno okruženje, porodica u kojoj su rođeni – sve je to siromašno i najnazadnije. njihov status je takođe nizak. Delo na ovom mestu je reprezentativno, a nakon što ovo probno delo bude u potpunosti izvršeno, naredno Božje delo biće mnogo lakše. Kada se ovaj korak dela završi, naredno delo neće biti nimalo teško. Jednom kada se ovaj korak dela ostvari, veliki uspeh biće u potpunosti postignut, a delo osvajanja čitave vaseljene biće potpuno okončano.

Sadašnje delo na potomcima Moava sastoji se u spasavanju onih koji su upali u najveću tamu. Iako su prokleti, Bog je voljan da od njih zadobije slavu. To je zato što su svi oni isprva bili ljudi kojima je u srcu nedostajao Bog, a naterati one koji u srcu nemaju Boga da Mu budu pokorni i da Ga vole jedino je pravo osvajanje. Takvi rezultati Njegovog dela su najvredniji i najuverljiviji. Samo se time stiče slava – to je slava koju Bog želi da stekne u poslednjim danima. Iako su ti ljudi niskog položaja, činjenica da su sada u stanju da zadobiju tako veliko spasenje zaista je Božje uzdizanje. Ovo delo je veoma značajno: namera je da On kroz sud zadobije ove ljude – ne da ih kazni, već da ih spasi. Da, tokom poslednjih dana, On i dalje obavlja delo osvajanja u Izraelu, to bi bilo bezvredno; čak i kad bi bilo plodonosno, to delo ne bi imalo vrednost niti ikakav veliki značaj, a On ne bi mogao da stekne svu slavu. Obavljanje dela na vama je obavljanje dela na onima koji su upali na najmračnije od svih mesta, na onima koji su najzaostaliji. Ovi ljudi ne priznaju da Bog postoji i nikada nisu znali da Bog postoji. Sotona je do te mere iskvario ova stvorena bića da su na Boga zaboravila. Pošto ih je Sotona zaslepio, ona uopšte ne znaju da na nebesima postoji Bog. U svojim srcima, svi vi se klanjate idolima i obožavate Sotonu – zar niste najniži, najizopačeniji ljudi? Najniži ste među onima od krvi i mesa, bez ikakve lične slobode, a podnosite i stradanja. Takođe ste ljudi na najnižoj lestvici u ovom društvu, čak i bez slobode na veru. U tome leži značaj delovanja na vama. Današnje delovanje na vama, potomcima Moava, nema za cilj da vas ponizi, već da otkrije značaj dela. Za vas je to veliko uzdizanje. Čovek koji ima razum i uvid će reći: „Ja sam potomak Moava, zaista nedostojan da danas primim tako veliko uzdizanje od Boga ili tako velike blagoslove. U svemu što činim i kažem, i po svome statusu i vrednosti, uopšte nisam dostojan tako velikih blagoslova od Boga. Izrailjci gaje veoma veliku ljubav prema Bogu, a blagodat koju uživaju On im daruje, međutim, njihov je status znatno viši od našeg. Avram je bio vrlo odan Jahveu, a Petar je bio veoma odan Isusu – njihova je odanost bila stotinu puta veća od naše. Sudeći prema našim postupcima, mi smo potpuno nedostojni da uživamo u Božjoj blagodati.” Služba ovih ljudi u Kini naprosto se ne može izneti pred Boga. Ona je u potpunom neredu; to što sada uživate u tolikoj blagodati Božjoj čisto je Božje uzdizanje! Kada ste tražili Božje delo? Kada ste svoj život žrtvovali za Boga? Kada ste se spremno odrekli porodice, roditelja i svoje dece? Niko od vas nije platio veliku cenu! Da te Sveti Duh nije razotkrio, koliko vas bi bilo u stanju da sve žrtvuje? Do danas ste sledili jedino pod prisilom i prinudom. Gde je vaša odanost? Gde je vaša pokornost? Sudeći prema vašim postupcima, trebalo je još odavno da budete uništeni – da svi vi budete uklonjeni. Šta vas čini podobnim da uživate u tako velikim blagoslovima? Toga ni najmanje niste dostojni! Ko je među vama krčio sopstveni put? Ko je među vama sâm pronašao istiniti put? Svi ste lenji i alavi bednici koji se prepuštaju udobnosti! Mislite li da ste veliki? Čime to imate da se razmećete? Čak i ako se zanemari to da ste potomci Moava, da li su vaša priroda ili mesto rođenja od najviše vrste? Čak i ako se zanemari to da ste njegovi potomci, niste li svi vi sinovi Moava, do same srži? Može li se promeniti istinitost činjenica? Da li se razotkrivanjem vaše prirode sada pogrešno predstavlja istinitost činjenica? Pogledajte svoje podaništvo, svoje živote i svoje karaktere – zar ne znate da ste najniži među najnižima u ljudskom rodu? Čime to imate da se razmećete? Pogledajte svoj položaj u društvu. Zar u njemu niste na najnižoj lestvici? Mislite li da sam rekao nešto pogrešno? Avram je ponudio Isaka – šta ste vi ponudili? Jov je ponudio sve – šta ste vi ponudili? Toliko ljudi se žrtvovalo, dajući svoj život ili prolivši krv da bi tražili istinit put. Da li ste vi platili tu cenu? U poređenju s njima, uopšte niste podobni da uživate u tako velikoj blagodati. Da li je nepravedno prema vama reći danas da ste potomci Moava? Nemojte o sebi imati previsoko mišljenje. Nemate čime da se razmećete. Tako veliko spasenje, tako velika blagodat daruje vam se besplatno. Niste ništa pružili, a u blagodati ipak uživate besplatno. Zar se ne osećate posramljeno? Da li je ovaj istiniti put nešto što ste sami tražili i pronašli? Nije li vas Sveti Duh primorao da ga prihvatite? Nikada niste posedovali srca koja traže, a još i manje srca koja traže istinu i čeznu za njom. Samo ste lenčarili i u njoj uživali; ove istine ste zadobili ne izlažući se ni najmanjem naporu. S kojim pravom se žalite? Misliš li da najviše vrediš? U poređenju sa onima koji su prineli svoje živote i prolivali krv, na šta vi imate da se požalite? Bilo bi ispravno i prirodno da sada budete uništeni! Osim da se pokorite i da sledite, za vas nema drugog izbora – niste ga dostojni! Većina među vama je bila prozvana, međutim, da vas okruženje nije primoralo ili da niste bili pozvani, uopšte ne biste bili voljni da se razotkrijete. Ko je spreman da prihvati takvo odricanje? Ko je voljan da se odrekne telesnih zadovoljstava? Svi vi ste ljudi koji se prepuštaju udobnosti i traže raskošan život! Zadobili ste tako velike blagoslove – šta još imate da kažete? Koje pritužbe imate? Bilo vam je dozvoljeno da uživate u najvećim blagoslovima i u najvećoj blagodati na nebu, a danas vam se otkriva delo koje nikada ranije nije obavljeno na zemlji. Zar to nije blagoslov? Stoga ste danas izloženi tolikoj grdnji jer ste se opirali Bogu i pobunili se protiv Njega. Zbog ove grdnje, videli ste Božju milost i dobrotu, a još ste i više videli Njegovu pravednost i svetost. Zbog ove grdnje i zbog prljavštine ljudskog roda, videli ste Božju veliku silu i videli ste Njegovu svetost i veličinu. Nije li ovo najređa istina? Zar ovo nije život sa smislom? Delo koje Bog obavlja puno je smisla! Prema tome, što je vaš položaj niži, to on više dokazuje da vas Bog uzdiže i više dokazuje veliku vrednost dela koje On danas obavlja na vama. Ono je naprosto neprocenjivo blago koje se nigde drugde ne može nabaviti! Tokom vremena, niko nije uživao u tako velikom spasenju. Činjenica da je vaš položaj nizak pokazuje koliko je veliko spasenje Božje i pokazuje da je Bog veran ljudskom rodu – On spasava, On ne uništava.

Kada Bog dolazi na zemlju, On nije od sveta i On se ne ovaploćuje da bi uživao u svetu. On se rađa gde god Njegovo delo otkriva Njegovu narav i gde je najsmislenije, bilo da je ta zemlja sveta ili prljava. Bez obzira na to gde On deluje, On je svet. Sve stvari na svetu je On stvorio, samo što ih je sve iskvario Sotona. Međutim, sve stvoreno i dalje pripada Njemu; sve je u Njegovim rukama. On dolazi u prljavu zemlju i tu deluje kako bi otkrio Svoju svetost; On to čini samo zarad Svog dela, što znači da On trpi veliko poniženje samo da bi obavljanjem ovog dela spasio ljude ove prljave zemlje. Ovo se čini zbog svedočenja, zbog celog ljudskog roda. Takvo delo ljudima pokazuje Božju pravednost i može bolje da pokaže da je Bog vrhovni. Njegova veličina i čestitost se precizno ispoljavaju u spasenju grupe niskih ljudi koje drugi nipodaštavaju. To što je rođen u prljavoj zemlji uopšte ne dokazuje da je On jadan; jednostavno omogućava svim stvorenim bićima da vide Njegovu veličinu i Njegovu istinsku ljubav prema ljudskom rodu. Što On to više čini, to se više otkriva Njegova čista ljubav, Njegova besprekorna ljubav prema čoveku. Bog je svet i pravedan premda je rođen u prljavoj zemlji i premda živi sa onim ljudima koji su puni prljavštine, kao što je Isus živeo sa grešnicima u Doba blagodati. Zar se svaki delić Njegovog dela ne obavlja zarad opstanka celog ljudskog roda? Nije li sve to da bi ljudski rod primio veliko spasenje? Pre dve hiljade godina, On je nekoliko godina živeo sa grešnicima. Bilo je to zarad iskupljenja. On danas živi sa grupom prljavih ljudi nižeg roda. Ovo je zarad spasenja. Nije li celokupno Njegovo delo zarad vas ljudi? Ako razlog nije bio spasenje ljudskog roda, zašto bi On živeo i patio sa grešnicima toliko godina nakon što se rodio u jaslama? I ako razlog nije bio spasenje ljudskog roda, zašto bi se On po drugi put vratio u telu, rođen u ovoj zemlji u kojoj se okupljaju demoni, i živeo sa ovim ljudima koje je Sotona duboko iskvario? Zar Bog nije veran? Koji segment Njegovog dela nije bio radi ljudskog roda? Koji segment nije bio radi vaše sudbine? Bog je svet – ovo je nepromenljivo! On nije ukaljan prljavštinom iako je došao u prljavu zemlju; sve ovo može jedino značiti da je Božja ljubav prema ljudskom rodu krajnje nesebična, te da su patnja i poniženje koje On podnosi izuzetno veliki! Zar ne znate koliko je veliko poniženje koje On podnosi, za sve vas i za vašu sudbinu? Umesto da spasava velike ljude ili sinove iz bogatih i moćnih porodica, On nastoji da spasi one koji su niski i na koje gledaju sa nipodaštavanjem. Nije li sve ovo Njegova svetost? Zar sve ovo nije Njegova pravednost? Radi opstanka celog ljudskog roda, On bi se radije rodio u prljavoj zemlji i istrpeo svako poniženje. Bog je veoma stvaran – On ne obavlja nikakva lažna dela. Zar nije svaka etapa dela obavljena na tako praktičan način? Iako Ga svi ljudi kleveću i kažu da za stolom sedi sa grešnicima, iako Mu se svi ljudi rugaju i kažu da živi sa sinovima prljavštine, da živi sa najnižim ljudima, On Sebe tako i dalje nesebično daje i ipak je među ljudskim rodom odbačen na takav način. Zar patnja koju On podnosi nije veća od vaše? Zar delo koje On obavlja nije veće od cene koju ste vi platili? Rođeni ste u zemlji prljavštine, a ipak ste zadobili Božju svetost. Rođeni ste u zemlji u kojoj se demoni okupljaju, a ipak ste dobili veliku zaštitu. Kakav izbor imate? Kakve pritužbe imate? Nije li patnja koju je On podneo veća od patnje koju ste vi podneli? Došao je na zemlju i nikada nije uživao u zadovoljstvima ljudskog sveta. On prezire takve stvari. Bog nije došao na zemlju da bi Ga čovek počastio materijalnim stvarima, niti je došao da uživa u hrani, odeći i čovekovim ukrasima. On na ove stvari ne obraća pažnju. Došao je na zemlju da pati za čoveka, a ne da uživa u zemaljskom bogatstvu. Došao je da pati, da dela i da dovrši Svoj plan upravljanja. On nije odabrao neko lepo mesto za život, kao što je ambasada ili u otmeni hotel, niti ima nekoliko sluga da Ga opslužuju. Na osnovu onoga što ste videli, zar ne znate da li je došao da dela ili radi uživanja? Zar ne vidite svojim očima? Zar vam nije dovoljno podario? Da je rođen na udobnom mestu, da li bi mogao da stekne slavu? Da li bi mogao da dela? Da li bi takvo Njegovo delovanje imalo ikakav značaj? Da li bi bio u stanju da potpuno osvoji ljudski rod? Da li bi bio u stanju da spase ljude iz zemlje prljavštine? Na osnovu svojih predstava, ljudi pitaju: „Budući da je Bog svet, zašto je rođen na ovom našem prljavom mestu? Ti mrziš i prezireš nas prljave ljude; prezireš naš otpor i naše buntovništvo, pa zašto onda živiš sa nama? Ti si vrhovni Bog. Mogao si da se rodiš bilo gde, pa zašto si morao da se rodiš u ovoj prljavoj zemlji? Svakodnevno nas grdiš i sudiš nam i jasno ti je da smo mi potomci Moava, pa zašto onda još uvek živiš među nama? Zašto si se rodio u porodici potomaka Moava? Zašto si to učinio?” Ovakvim vašim mislima u potpunosti nedostaje razum! Jedino takvo delo omogućava ljudima da vide Njegovu veličinu, Njegovu skrušenost i skrivenost. On je voljan da žrtvuje sve za dobrobit Svog dela, i istrpeo je svaku patnju zarad Svog dela. On deluje radi ljudskog roda i, više od toga, da bi pobedio Sotonu, kako bi sva stvorena bića mogla da se pokore Njegovoj prevlasti. Jedino je to smisleno, vredno delo.

– „Reč”, tom I, „Božja pojava i delo”, „Značaj spasavanja potomaka Moava”

Svakodnevne reči Božje  Odlomak 187

U vreme kad je delao u Judeji, Isus je to radio otvoreno, ali Ja sada radim i govorim među vama u tajnosti. Neznabošci o tome ništa ne znaju. Moje delo među vama zatvoreno je za one spolja. Ove reči, ova grdnja i sud, poznati su samo vama i nikom drugom. Sav ovaj rad se obavlja među vama i otkriva se samo vama; niko od neznabožaca još uvek ne zna, jer još nije vreme za to. Ovi ljudi ovde uskoro će biti upotpunjeni, nakon što otrpe grdnje, ali oni napolju ne znaju ništa o tome. Ovo je delo previše skriveno! Za njih je ovaploćeni Bog skriven, ali za one koji su u ovoj bujici može se reći da je otvoren. Iako je pred Bogom sve otvoreno, sve se otkriva i sve je oslobođeno, to važi samo za one koji u Njega veruju; što se ostalih, neznabožaca, tiče, ništa se ne obznanjuje. Delo koje se trenutno obavlja među vama i u Kini strogo je zatvoreno, da drugi ne bi saznali. Ako oni saznaju za ovo delo, sve što bi uradili bilo bi da ga osude i izlože progonu. Oni u njega ne bi poverovali. Raditi u zemlji velike crvene aždaje, u najzaostalijoj od svih zemalja, nije lak zadatak. Ako bi se ovo delo iznelo u javnost, bilo bi nemoguće nastaviti ga. Ovu etapu dela, jednostavno, nije moguće obaviti na ovom mestu. Ako bi se ovo delo vršilo otvoreno, kako bi oni mogli da dozvole da ono napreduje? Zar to ne bi predstavljalo još veći rizik za obavljanje ovog dela? Da ovo delo nije skriveno, već da se obavlja kao u vreme Isusa, kad je On naočigled isceljivao bolesne i izgonio demone, zar ga u tom slučaju ne bi još odavno „zgrabili” đavoli? Da li bi oni mogli da tolerišu postojanje Boga? Ako bih sada ulazio u sinagoge da propovedam i podučavam ljude, zar Me ne bi već odavno rastrgli na komade? A da se to dogodilo, kako bi Moje delo nastavilo da se izvršava? U cilju prikrivanja, nikakva znamenja niti čuda ne ispoljavaju se otvoreno. Stoga neznabošci ne mogu ni da vide, ni da spoznaju, niti da otkriju Moje delo. Ako bi se ova etapa dela obavljala na isti način kao Isusova etapa u Doba blagodati, ona ne bi mogla da bude tako stabilna kao što je sada. Stoga je tajno delovanje na ovaj način od koristi i vama i celom delu. Kad Božje delo na zemlji bude dovršeno, to jest kad ovo tajno delo bude privedeno kraju, tek tada će ova etapa dela izbiti na videlo. Svi će znati da u Kini postoji grupa pobednika; svi će znati da se Bog ovaplotio u Kini i da je Njegovo delo privedeno kraju. Tek će tada čoveku svanuti: Zbog čega baš Kina tek treba da pokaže pad ili urušavanje? Ispostavilo se da je Bog lično obavio Svoje delo u Kini i da je grupu ljudi usavršio u pobednike.

– „Reč”, tom I, „Božja pojava i delo”, „Tajna ovaploćenja (2)”


Spoznaja Božjeg dela II

Svakodnevne reči Božje  Odlomak 188

Kao vernici u Boga, svako od vas treba da razume da ste uistinu zadobili najveće uzvišenje i spasenje, time što danas primate Božje delo u poslednjim danima i celokupno delo Njegovog plana koje On vrši na vama. Bog je sav fokus Svog dela u vaseljeni stavio na ovu grupu ljudi. Zarad vas je dao celo Svoje srce; povukao je i vama predao celokupno delo Duha u celoj vaseljeni. Zbog toga ste srećnici. Štaviše, On je Svoju slavu sa Izraela, Svog izabranog naroda, preneo na vas i učiniće da se svrha Njegovog plana u potpunosti ispolji kroz ovu grupu. Zato ste vi oni koji će primiti nasledstvo Božje i, više od toga, nasledićete slavu Božju. Možda se svi vi sećate ovih reči: „Jer, ova lagana nevolja, koja nas je trenutno snašla, priprema nas za izvanredno i neizmerno, večno izobilje slave.” Svi ste čuli ove reči ranije, ali ipak niko od vas nije razumeo njihovo pravo značenje. Danas ste duboko svesni njihovog stvarnog značaja. Ove će reči Bog ispuniti tokom poslednjih dana; i one će se ispuniti na onima koje je velika crvena aždaja okrutno progonila u zemlji u kojoj ona leži sklupčana. Velika crvena aždaja progoni Boga i neprijatelj je Božji, stoga su u ovoj zemlji ljudi, zbog svoje vere u Boga, izloženi poniženju i progonu. Stoga se ove reči ispunjavaju na vama, ovoj grupi ljudi. Budući da Bog obavlja Svoje delo u zemlji koja se suprotstavlja Bogu, celokupno Njegovo delo suočava se sa ogromnim preprekama, a mnoge Njegove reči ne mogu odmah da se ispune; zbog toga se ljudi oplemenjuju kao rezultat Božjih reči, što je takođe deo stradanja. Bogu je izuzetno teško da sprovodi Svoje delo u zemlji velike crvene aždaje, ali kroz ovu poteškoću Bog obavlja jednu etapu Svog dela, da bi mogao da otkrije Svoju mudrost i čudesna dela i Bog koristi tu priliku da upotpuni ovu grupu ljudi. Kroz stradanje ljudi, njihov kov i kroz sve sotonske naravi ljudi u ovoj prljavoj zemlji, Bog čini Svoje delo pročišćenja i osvajanja, da bi iz toga stekao slavu i zadobio one koji svedoče o Njegovim delima. U tome je sav značaj cele cene koju je Bog platio zarad ove grupe ljudi. To jest, preko onih koji Mu se suprotstavljaju Bog čini delo osvajanja i samo tako se može otkriti velika sila Božja. Drugim rečima, samo oni u prljavoj zemlji dostojni su da naslede slavu Božju i samo to može da istakne veliku silu Božju. Zato Bog stiče slavu od prljave zemlje i od onih koji žive u prljavoj zemlji – takva je namera Božja. To je baš kao i Isusova etapa dela: mogao je da stekne slavu samo među onim farisejima koji su Ga progonili. Da nije bilo progona fariseja i Judine izdaje, Isus ne bi bio ismejan niti oklevetan, a još manje razapet na krst, i ne bi mogao da stekne slavu. Tamo gde Bog dela u svakom dobu i gde On čini dela Svoja u telu, tamo On i stiče slavu i tamo zadobija one koje namerava da zadobije. Ovo je plan dela Božjeg i ovo je Njegovo upravljanje.

– „Reč”, tom I, „Božja pojava i delo”, „Da li je delo Božje jednostavno kao što čovek zamišlja?”

Svakodnevne reči Božje  Odlomak 189

U Božjem planu od nekoliko hiljada godina, dva dela su učinjena u telu: prvo je delo raspeća, na osnovu kojeg On stiče slavu, a drugo je delo osvajanja i usavršavanja u poslednjim danima, na osnovu kojeg On stiče slavu. Ovo je upravljanje Božje. Stoga ne gledajte na Božje delo ili na Božji nalog koji vam je uputio kao na nešto jednostavno. Vi ste oni koje će naslediti večnu i od svega pretežniju Božju slavu, a to je Bog naročito tako odredio. Od ta dva dela Njegove slave jedan je ispoljen u vama – podaren vam je ceo jedan deo slave Božje, da bude vaše nasleđe. Ovo je vaše uzvišenje od Boga, kao i plan koji je On davno unapred odredio. Imajući u vidu veličinu dela Božjeg učinjenog u zemlji gde obitava velika crvena aždaja, da je ovo delo preneto negde drugde ono bi odavno urodilo velikim plodovima i ljudi bi ga lako prihvatili. Štaviše, ovo delo bi sveštenici sa Zapada koji veruju u Boga veoma lako prihvatili, jer Isusova etapa dela služi kao presedan. Zbog toga Bog nije u stanju da ovu etapu dela zadobijanja slave dostigne negde drugde. Kada to delo ljudi podrže i prizna ga država, Božja slava ne može nigde da počne da deluje. Upravo je u tome izuzetna važnost koju ova etapa dela ima u ovoj zemlji. Ne postoji ni jedna jedina osoba među vama koju štiti zakon – vas, umesto toga, zakon kažnjava. Još veća je teškoća to što vas ljudi ne razumeju: bilo da su u pitanju vaši rođaci, roditelji, prijatelji ili kolege, niko od njih vas ne razume. Kad vas Bog „napusti”, za vas je nemoguće da nastavite život na ovom svetu, pa ipak, ljudi ne mogu da podnesu da budu daleko od Boga. Ovo je značaj Božjeg osvajanja ljudi i jeste slava Božja. Ono što ste danas nasledili prevazilazi nasleđa apostola i proroka kroz vekove i veće je čak i od nasleđa koje su stekli Mojsije i Petar. Blagoslovi se ne mogu dobiti za dan ili dva; oni moraju biti zasluženi plaćanjem visoke cene. Drugim rečima, morate da posedujete oplemenjenu ljubav, morate da posedujete snažnu veru i mnoge istine koje Bog od vas traži da dosegnete; štaviše, morate da budete u stanju da se okrenete pravdi, bez zastrašenosti ili uzmicanja, i morate da imate bogoljubivo srce koje je postojano do smrti. Morate da imate čvrstu rešenost, vaša život-narav mora da se promeni, vaša iskvarenost mora da bude izlečena i morate bez pritužbi da prihvatite sve Božje orkestracije, pa čak i da budete u stanju da se pokorite sve do smrti. To je ono što treba da postignete, ovo je krajnji cilj dela Božjeg i ono što Bog zahteva od ove grupe ljudi. Pošto vam On daje, zasigurno će i tražiti od vas zauzvrat, i svakako će pred vas postaviti odgovarajuće zahteve. Prema tome, iza svega što Bog čini postoji razlog. To objašnjava zašto Bog iznova i iznova sprovodi delo koje postavlja visoke standarde i stroge zahteve. Stoga treba da budete ispunjeni verom u Boga. Ukratko, celokupno delo Božje je zarad vašeg dobra, ono se obavlja kako biste vi zavredeli da primite Njegovo nasleđe. Umesto da kažete da je to zarad slave Božje, bolje je da kažete da je to zarad vašeg spasenja i zarad usavršavanja ove grupe ljudi, koji su tako duboko stradali u prljavoj zemlji. Treba da razumete nameru Božju. I zato opominjem mnoge neznalice koje su bez ikakvog uvida ili razuma: ne iskušavajte Boga i ne opirite se više. Bog je već pretrpeo sve patnje koje čovek nikada nije podneo, a davno je pretrpeo još više poniženja umesto čoveka. Šta je to onda što ne možete da otpustite? Šta može biti važnije od namere Božje? Šta može biti uzvišenije od ljubavi Božje? Bogu je već dovoljno teško da sprovodi Svoje delo u ovoj prljavoj zemlji. Ako, povrh toga, čovek svesno i namerno čini grehe, delo Božje moraće da se produži. Ukratko, ovo nije ni u čijem interesu, ne koristi nikome. Bog nije sputan vremenom – Njegovo delo i slava su na prvom mestu. Stoga, dok god je nešto deo Njegovog dela, On će platiti svaku cenu, ma koliko dugo to trajalo. Takva je narav Božja – neće se odmoriti dok Njegovo delo ne bude završeno. Njegovo delo završiće se samo kada stekne drugi deo Svoje slave. Ako u celoj vaseljeni Bog ne završi drugi deo sticanja slave, dani Njegovi nikada neće doći, ruka Njegova nikada neće napustiti Njegov izabran narod, slava Njegova nikada se neće spustiti na Izrael i plan Njegov nikada neće biti dovršen. Trebalo bi da ste u stanju da vidite nameru Božju i da vidite da delo Božje nije tako jednostavno kao stvaranje neba i zemlje i svih stvorenja. To je zato što delo današnjice jeste preobraženje onih koji su iskvareni, otupeli do najvećeg stepena, i služi za pročišćavanje onih koji su stvoreni, ali koje je Sotona obradio. To nije stvaranje Adama ili Eve, još manje je to stvaranje svetlosti ili stvaranje svake biljke i životinje. Bog pročišćava stvari koje je Sotona iskvario i zatim ih ponovo zadobija te čini da one postanu stvari koje pripadaju Njemu i da postanu slava Njegova. To nije toliko jednostavno kao stvaranje neba i zemlje i svih stvari, kao što čovek zamišlja, a nije ni delo kojim se Sotona proklinje da bude bačen u bezdan, kao što čovek takođe zamišlja. To je pre delo preobraženja čoveka i pretvaranja stvari koje su negativne i Njemu ne pripadaju, u stvari koje su pozitivne i Njemu pripadaju. To je prava priča u pozadini ove etape Božjeg dela. Morate razumeti ovo i izbegavati preterano pojednostavljivanje stvari. Delo Božje nije ni nalik nekom običnom delu. Njegova čudesnost i mudrost su izvan uma čovekovog. Bog tokom ove etape dela ne stvara sve stvari, ali ih ni ne uništava. Umesto toga On preobražava sve stvari koje je stvorio i pročišćava sve stvari koje je Sotona ukaljao. I tako se Bog upušta u veliki poduhvat. U tome je sav značaj dela Božjeg. Da li iz ovih reči proizlazi da je delo Božje zaista tako jednostavno?

– „Reč”, tom I, „Božja pojava i delo”, „Da li je delo Božje jednostavno kao što čovek zamišlja?”

Svakodnevne reči Božje  Odlomak 190

Šest hiljada godina dugo delo Božjeg upravljanja podeljeno je u tri etape: Doba zakona, Doba blagodati i Doba carstva. Sve ove tri etape dela su zarad spasenja ljudskog roda, odnosno, one su zarad spasenja ljudskog roda koji je Sotona ozbiljno iskvario. U isto vreme, međutim, Bog se bori sa Sotonom. Dakle, baš kao što je delo spasenja podeljeno u tri etape, tako je i borba sa Sotonom podeljena u tri etape, dok se ova dva aspekta Božjeg dela izvode istovremeno. Borba sa Sotonom se vodi zapravo zarad spasenja ljudskog roda, a budući da delo spasenja ljudskog roda nije nešto što se može uspešno dovršiti u jednoj etapi, borba sa Sotonom je takođe podeljena u faze i razdoblja, i rat sa Sotonom se vodi u skladu sa potrebama čoveka i stepenom Sotonine iskvarenosti nad njim. Možda, u svojoj mašti, čovek veruje da će u ovoj borbi Bog podići oružje protiv Sotone, na isti način kojim bi se međusobno borile dve vojske. To je upravo ono što je čovekov intelekt u stanju da zamisli; to je krajnje nejasna i nerealna zamisao, a ipak je ono u šta čovek veruje. I pošto kažem ovde da način čovekovog spasenja leži u borbi sa Sotonom, čovek tako i zamišlja borbu i veruje da se borba tako vodi. Postoje tri etape u delu čovekovog spasenja, što će reći da je borba sa Sotonom podeljena u tri etape i da će Sotona tako biti poražen jednom za sva vremena. Ipak, prava istina celokupnog dela borbe sa Sotonom jeste ta da se njegovi efekti postižu kroz nekoliko koraka dela: davanje blagodati čoveku, postajanje žrtvom za čovekov greh, opraštanje čovekovih greha, osvajanje čoveka i usavršavanje čoveka. Jasnije rečeno, borba sa Sotonom ne znači dizanje na oružje protiv Sotone, već je to svedočenje za Boga kroz čovekovo spasenje, rad na čovekovom životu i promenu njegove naravi, čime se Sotoni nanosi poraz. Sotona se poražava promenom iskvarene čovekove naravi. Kada Sotona bude poražen, odnosno, kada čovek bude potpuno spasen, onda će poniženi Sotona biti potpuno zarobljen, čime će čovek u potpunosti biti spasen. Dakle, suštinu čovekovog spasenja čini borba protiv Sotone, i ta borba se prvenstveno odražava u njegovom spasenju. Etapa poslednjih dana, u kojoj čovek treba da bude osvojen, poslednja je etapa dela u borbi sa Sotonom, a takođe je i delo potpunog čovekovog spasenja od Sotonine vlasti. Unutrašnji smisao čovekovog osvajanja je da se vrati otelotvorenje Sotone – čovek kojeg je Sotona iskvario – Stvoritelju nakon njegovog osvajanja, čime će se on pobuniti protiv Sotone i potpuno vratiti Bogu. Na taj način će čovek biti potpuno spasen. Dakle, delo osvajanja je poslednje delo u borbi protiv Sotone i ono je poslednja etapa u Božjem upravljanju, koja je namenjena poražavanju Sotone. Bez ovog dela, potpuno čovekovo spasenje bi na kraju bilo nemoguće, potpuni poraz Sotone bi, takođe, bio nemoguć, a ljudski rod nikada ne bi mogao da zakorači u divno odredište niti da se oslobodi Sotoninog uticaja. Stoga, delo čovekovog spasenja se ne može završiti pre nego što se okonča borba sa Sotonom, jer je srž dela Božjeg upravljanja zarad spasenja ljudskog roda. Na samom početku, ljudski rod bio je u rukama Božjim, ali je Sotona svojim iskušenjima i iskvarenošću zarobio čoveka koji je tako pao u ruke zloga. Tako je Sotona postao predmet koji je trebalo poraziti u delu Božjeg upravljanja. Budući da je Sotona zaposeo čoveka i pošto je čovek kapital u celokupnom Božjem upravljanju, da bi se čovek spasio, on onda mora biti vraćen iz ruku Sotone, što znači da čovek, kojeg je Sotona bio zarobio, mora biti povraćen. Prema tome, Sotona mora biti poražen promenama čovekove stare naravi i povratkom čovekovog prvobitnog razuma. Na taj način se čovek, koji je bio zarobljen, može povratiti iz ruku Sotone. Ako se čovek oslobodi Sotoninog uticaja i ropstva, Sotona će tada biti posramljen, čovek će na kraju biti povraćen, a Sotona će biti poražen. I pošto čovek bude oslobođen mračnog Sotoninog uticaja, čime će postati plen čitave ove bitke, Sotona će postati predmet kažnjavanja kada se borba okonča, nakon čega će celokupno delo spasenja ljudskog roda biti završeno.

– „Reč”, tom I, „Božja pojava i delo”, „Obnavljanje čovekovog normalnog života i njegovo dovođenje do divnog odredišta”

Bog se ovaplotio u Kini, ili, kako kažu sunarodnici iz Hong Konga i Tajvana, na „kopnu”. Kada je Bog sišao sa neba na zemlju, niko ni na nebu ni na zemlji nije bio svestan toga, jer je to pravo značenje Božjeg povratka u tajnosti. Dugo je radio i živeo u telu, a ipak niko toga nije bio svestan. I dan-danas niko to nije osvestio. Možda će ovo ostati večna zagonetka. Božje ovaploćenje ovog puta jeste nešto čega nijedan čovek ne može da postane svestan. Bez obzira na to koliko je delo Duha veliko i učinkovito, Bog uvek ostaje ravnodušan, nikada ništa ne odaje. Može se reći da je ova etapa Njegovog dela ista kao da se odvija u nebeskom carstvu. Iako je to očigledno svima koji imaju oči da vide, niko to ne prepoznaje. Kada Bog završi ovu etapu Svog dela, čitavo čovečanstvo će se probuditi iz dugog sna i promeniti svoj uobičajeni stav[1]. Sećam se da je Bog jednom rekao: „Ulazak u telo ovog puta je kao pad u tigrovu jazbinu.” To znači da, zato što se u ovom trenutku Božjeg dela Bog ovaploćuje i, štaviše, rađa se u prebivalištu velike crvene aždaje, čak i više nego ranije, On se ovog puta Svojim dolaskom na zemlju suočava sa krajnjom opasnošću. Ono sa čime se On suočava jesu noževi i pištolji i motke i palice; ono sa čime se On suočava su provere; ono sa čime se On suočava su gomile ljudi sa izgledom ubice. Rizikuje da bude ubijen svakog trenutka. Bog je došao i doneo gnev sa Sobom. Međutim, On je došao da obavi delo savršenstva, što znači da je došao da obavi drugi segment Svog dela, onog koje se nastavlja na delo iskupljenja. Zarad ove etape Svog dela, Bog je posvetio najveću brigu i pažnju, te koristi sva zamisliva sredstva kako bi izbegao napade ovih testova, ostajući ponizan i skriven, i nikada se ne razmećući Svojim identitetom. Kada je Isus izbavio čoveka sa krsta, On je to učinio samo da bi dovršio delo iskupljenja; On nije došao da obavi delo usavršavanja. Tako je obavljena samo polovina Božjeg dela, a završetak dela iskupljenja bio je samo polovina celog Njegovog plana. Kako je novo doba trebalo da počne, a staro da se povuče, Bog Otac je počeo da razmišlja o drugom segmentu Svog dela i da se priprema za njega. Ovo ovaploćenje u poslednjim danima nije bilo jasno prorečeno u prošlosti, čime je ovoga puta postavljen temelj za povećanu tajnost Božjeg ulaska u telo. U zoru, bez znanja bezbroj ljudi, Bog je došao na zemlju i započeo Svoj život u telu. Ljudi nisu bili svesni dolaska ovog trenutka. Možda su svi čvrsto spavali; možda su mnogi koji su bili budni pažljivo iščekivali, a možda su se mnogi tiho molili Bogu na nebu. Ipak, među svim ovim mnoštvom ljudi, niko nije znao da je Bog već stigao na zemlju. Bog je tako činio da bi lakše obavljao Svoje delo i postizao bolje rezultate, a takođe i da bi predupredio još više provera. Kada se čovekov prolećni san prekine, Božje delo će odavno biti završeno i On će otići, privodeći kraju Svoj život lutanja i boravka na zemlji. Pošto Božje delo zahteva od Boga da deluje i govori kao On Sâm i zato što ne postoji način da se čovek umeša, Bog je pretrpeo veliku patnju da bi došao na zemlju i Sâm obavio delo. Čovek nije u stanju da zameni Boga u obavljanju Njegovog dela. Iz tog razloga se Bog suprotstavio opasnostima nekoliko hiljada puta većim od onih tokom Doba blagodati, da bi sišao u zemlju u kojoj obitava velika crvena aždaja, da bi obavljao Svoje delo, dajući sve Svoje misli i brigu, da bi iskupio ovu grupu osiromašenih ljudi, ovu grupu ljudi zaglibljenu u gomili balege. Iako niko ne zna za Božje postojanje, Bog nije uznemiren, jer to u velikoj meri koristi Njegovom delu. Svi su do krajnosti gnusni i zlobni; kako bi oni trpeli Božje postojanje? Zato, pošto je došao na zemlju, Bog ćuti. Bez obzira na to koliko je čovek ekstremno okrutan, Bog ništa od toga ne uzima k srcu, već samo nastavlja da obavlja delo koje treba da obavlja kako bi izvršio veći zadatak koji mu je Otac nebeski poverio. Ko je među vama prepoznao Božju divotu? Ko pokazuje više obzira prema bremenu Boga Oca od Njegovog Sina? Ko je u stanju da razume volju Boga Oca? Duh Boga Oca na nebu je često zabrinut, a Njegov Sin na zemlji se stalno moli za volju Boga Oca, izazivajući Njegovu veliku brigu. Postoji li neko ko poznaje ljubav Boga Oca prema Njegovom Sinu? Postoji li neko ko poznaje srce voljenog Sina kojem nedostaje Bog Otac? Podeljeni između neba i zemlje, oni neprestano gledaju jedan drugog izdaleka, sledeći jedan drugog u Duhu. O, ljudski rode! Kada ćeš imati obzira prema Božjem srcu? Kada ćeš razumeti Božje namere? Otac i Sin su uvek zavisili jedan od drugog. Zašto onda da budu razdvojeni, jedan gore na nebu, a drugi dole na zemlji? Otac je privržen Svom Sinu kao što Sin voli Svog Oca. Zašto onda Otac mora da čeka i duboko i bolno čezne za Sinom? Možda nisu bili dugo razdvojeni, ali ko zna koliko dana i noći je žudnog Oca tištila tuga, i koliko dugo je čeznuo za brzim povratkom Svog voljenog Sina? On posmatra, sedi u tišini i iščekuje; nijedna od ovih stvari ne biva učinjena, a da nije zarad brzog povratka Njegovog voljenog Sina. Sina koji je lutao do najudaljenijih krajeva zemlje: kada će Oni ponovo biti zajedno? Iako će, kada se jednom ponovo sretnu, zauvek biti zajedno, kako On može da izdrži hiljade dana i noći razdvojenosti, jedan gore na nebu, a drugi dole na zemlji? Decenije na zemlji izgledaju kao milenijumi na nebu. Kako Bog Otac ne bi bio zabrinut? Kada Bog dođe na zemlju, On doživljava bezbrojne peripetije ljudskog sveta baš kao i čovek. Bog je nevin, pa zašto onda mora da trpi ista stradanja kao i čovek? Nije ni čudo što Bog Otac toliko čezne za Svojim Sinom; ko može da razume Božje srce? Bog čoveku daje previše; kako čovek može na odgovarajući način da uzvrati Božjem srcu? A ipak, čovek daje Bogu premalo; kako bi Bog, zbog toga, mogao da ne brine?

– „Reč”, tom I, „Božja pojava i delo”, „Delo i ulazak (4)”

1. „Promeniti svoj uobičajeni stav” se odnosi na to kako se menjaju ljudske predstave i pogledi o Bogu, kada jednom spoznaju Boga.

Teško da iko među ljudima razume hitnost u Božjem stanju uma, jer je kov ljudskih bića isuviše inferioran i njihov duh je prilično tup, te niko od njih ne mari, niti obraća pažnju na ono što Bog čini. Iz tog razloga, Bog je stalno nezadovoljan čovekom, kao da čovekova zverska priroda može da izbije svakog trenutka. Iz ovoga se još jasnije vidi da je Božji dolazak na zemlju praćen ogromnim ispitivanjima od strane čoveka. Ali da bi grupa ljudi bila upotpunjena, Bog, u potpunosti ispunjen slavom, saopštio je čoveku svaku Svoju nameru, ne skrivajući ništa od njega. On je čvrsto odlučio da upotpuni ovu grupu ljudi, i tako, bilo da se suočava sa teškoćom ili ispitivanjima, On skreće pogled i sve to ignoriše. On samo tiho obavlja Svoje delo, čvrsto verujući da će Ga jednog dana, kada Bog bude zadobio slavu, čovek spoznati, verujući i da će, kada Bog jednom upotpuni čoveka, on u celosti razumeti Božje srce. Trenutno možda postoje ljudi koji proveravaju Boga, ili pogrešno shvataju Boga, ili se na Boga žale; Bog ništa od toga ne uzima k srcu. Kada Bog siđe u slavu, svi će razumeti da je sve što Bog čini zarad sreće ljudskog roda i svi će razumeti da sve što Bog čini, čini da bi čovečanstvo moglo bolje da živi. Božji dolazak prate ispitivanja od strane čoveka, a prate ga i veličanstvo i gnev. U vreme kada Bog bude napustio čoveka, On će već odavno zadobiti Svoju slavu i otići će potpuno ispunjen slavom i radošću povratka. Bog koji dela na zemlji to ne uzima k srcu, bez obzira na to koliko Ga ljudi odbacuju. On samo nastavlja da obavlja Svoje delo. Božje stvaranje sveta seže desetinama miliona godina unazad. On je došao na zemlju da obavi nemerljivu količinu posla i u potpunosti je iskusio odbacivanje i klevetu ljudskog sveta. Niko s dobrodošlicom ne dočekuje Božji dolazak; prema Njemu se odnose samo hladno. Tokom ovih nekoliko hiljada godina grubog odnosa, čovekovo ponašanje je odavno duboko povredilo Boga. On više ne obraća pažnju na čovekovu pobunu, već je napravio drugi plan za preobraženje i pročišćenje čoveka. Ruganje, kleveta, proganjanje, mučenje, stradanje na krstu, ostracizam od strane čoveka i šta još ne, na koje je Bog naišao otkad se ovaplotio: Bog je dosta toga okusio. Bog koji je došao u telo je u najvećoj meri pretrpeo nedaće ljudskog sveta. Duh Boga Oca na nebu odavno smatra da su takvi prizori nepodnošljivi i, okrenuvši glavu i zatvorivši oči, čeka da se Njegov voljeni Sin vrati. Sve što On želi jeste da ljudi slušaju i da se pokore, da osete najveću sramotu pred Njegovim telom, i da prestanu da se bune protiv Njega. Sve što On želi jeste da čovečanstvo bude u stanju da veruje u Božje postojanje. On je odavno prestao da postavlja veće zahteve prema čoveku, jer je Bog platio previsoku cenu, ali čovek se odmara do mile volje[1], i ni najmanje ne uzima k srcu Božje delo.

– „Reč”, tom I, „Božja pojava i delo”, „Delo i ulazak (4)”

1. „Odmaranje do mile volje” znači da su ljudi nonšalantni u vezi sa Božjim delom i da ga ne smatraju važnim.

Kada se u Dobu blagodati Bog vratio na treće nebo, Božje delo iskupljenja celog čovečanstva već je u stvari bilo ušlo u svoj poslednji deo. Sve što je ostalo na zemlji bili su krst koji je Isus nosio na leđima, tanko platno u koje je Isus bio umotan i venac od trnja i grimizna haljina koju je Isus nosio (to su bili predmeti kojima su Mu se Jevreji rugali). Drugim rečima, posle velikog uzbuđenja koje je delo Isusovog raspeća izazvalo, stvari su se ponovo smirile. Od tada pa nadalje, Isusovi učenici su počeli da izvršavaju Njegovo delo, da usmeravaju i zalivaju sve crkve. Sadržaj njihovog dela bio je sledeći: tražili su od svih ljudi da se pokaju, priznaju svoje grehe i da se krste; a apostoli su svi širili pravu priču o Isusovom raspeću i govorili o njegovim stvarnim okolnostima, i tako niko nije mogao da ne padne ničice pred Isusom i da ne prizna svoje grehe; štaviše, apostoli su išli svuda propovedajući reči koje je Isus izgovorio. Od tog trenutka počela je izgradnja crkava u Doba blagodati. Ono što je Isus činio tokom tog doba bilo je i da govori o čovekovom životu i namerama Oca nebeskog, samo što su se, pošto je to bilo drugačije doba, mnoge od tih izreka i primena uveliko razlikovale od današnjih. Međutim, u suštini su iste: i jedno i drugo su delo Božjeg Duha u telu, tačno i upravo tako. Ovakvo delo i izjave nastavili su se sve do danas, pa se takve stvari i dalje dele u verskom svetu i nimalo nisu promenjene. Kada je Isusovo delo završeno, crkve su već bile na pravom putu Isusa Hrista. Bog je ipak pokrenuo svoj plan za još jednu etapu Svog dela, a to je bilo pitanje Njegovog ovaploćenja u poslednjim danima. Iz čovekovog ugla, Božje raspeće je već zaključilo delo Božjeg ovaploćenja, iskupilo celo čovečanstvo i omogućilo Mu da drži ključeve Ada. Svi misle da je Božje delo u potpunosti obavljeno. Zapravo, iz Božjeg ugla, samo mali deo Njegovog dela bio je ostvaren. Sve što je učinio bilo je da iskupi čovečanstvo; On nije osvojio čovečanstvo, a kamoli promenio čovekovu sotonsku ružnoću. Zato Bog kaže: „Iako je Moje ovaploćeno telo prošlo kroz smrtnu bol, to nije bio sveukupni cilj Mog ovaploćenja. Isus je Moj voljeni Sin i bio je prikovan za krst zbog Mene, ali nije do kraja zaključio Moje delo. Obavio je samo jedan njegov deo.” Tako je Bog pokrenuo drugi krug planova za nastavak dela ovaploćenja. Krajnja Božja namera bila je da usavrši i pridobije sve ljude spašene iz Sotoninih kandži, zbog čega se Bog još jednom pripremio da se suoči sa opasnošću dolaska u telu. Ono što se podrazumeva pod „ovaploćenjem” odnosi se na dolazak bez slave (jer Božje delo još nije završeno), i pojavljivanje, umesto toga, pod identitetom voljenog Sina, kao Hristos, u kome je Bog veoma zadovoljan. Zato se kaže da je to „suočavanje sa opasnošću”. Ovaploćeno telo ima umanjenu moć i mora da bude veoma oprezno[1], a Njegova sila stoji na suprotnoj strani od vlasti Oca na nebu; On samo obavlja službu tela, dovršavajući delo Boga Oca i Njegov nalog ne uključujući se u drugo delo, i On samo završava jedan deo dela. Zato je Bog dobio ime „Hristos” čim je došao na zemlju – to je značenje koje je sadržano u imenu. Razlog zbog kojeg se kaže da je dolazak praćen proverama jeste taj što se kraju privodi samo jedan segment dela. Štaviše, Bog Otac Ga naziva samo „Hristom” i „voljenim Sinom”, ali Mu nije dao svu slavu, upravo zato što ovaploćeno telo dolazi da izvrši jedno delo, ne da predstavlja Oca nebeskog, već da obavi službu voljenog Sina. Kada voljeni Sin obavi celokupan nalog koji je primio na Svoja pleća, Otac će Mu tada dati punu slavu zajedno sa identitetom Oca. Može se reći da je to „nebeski kodeks”. Pošto se Onaj koji se ovaplotio i Otac na nebu nalaze u dva različita carstva, njih dvojica samo gledaju jedan prema drugom u Duhu, Otac motri na voljenog Sina, ali Sin ne može da vidi Oca izdaleka. Pošto su funkcije koje telo uspeva da obavi isuviše ograničene a On može biti ubijen u svakom trenutku, da je ovaj dolazak bremenit velikim opasnostima. To je kao da je Bog još jednom prepustio svog voljenog Sina tigrovima, gde Mu je život u opasnosti, poslavši Ga na mesto gde je Sotona najprisutniji. Čak i u ovim teškim okolnostima, Bog je ipak predao Svog voljenog Sina ljudima iz mesta ispunjenog prljavštinom i razvratom da bi Ga oni „uveli u odraslo doba”. To je zato što je to jedini način da Božje delo izgleda prikladno i prirodno, i to je jedini način da se ispune sve želje Boga Oca i završi poslednji deo Njegovog dela među ljudima. Isus je samo ostvario jednu etapu dela Boga Oca. Zbog prepreke koju nameće ovaploćeno telo i razlika u delu koje treba obaviti, Sam Isus nije znao da će doći do drugog ovaploćenja. Stoga se nijedan biblijski tumač ili prorok nije usudio da jasno prorokuje da će se Bog ponovo ovaplotiti u poslednjim danima, odnosno da će ponovo doći u telu da izvrši drugi segment svog dela. Prema tome, niko nije shvatio da se Bog već odavno sakrio u telu. Nije ni čudo, jer je Isus prihvatio taj nalog tek nakon što je vaskrsao i uzdigao se u nebo, stoga ne postoji jasno proročanstvo o drugom Božjem ovaploćenju, i ono je nezamislivo za ljudski um. U onom mnoštvu knjiga proročanstava u Bibliji nema reči koje to jasno pominju. Ali kada je Isus došao da obavi delo, već je postojalo jasno proročanstvo koje je govorilo da će devica nositi dete i da će roditi sina, što znači da je On začet Svetim Duhom. Bog je i tada govorio da postoji rizik od smrti, a koliko je samo danas opasnost veća? Nije ni čudo što Bog kaže da je ovo ovaploćenje u hiljadama puta većoj opasnosti nego u Doba blagodati. Na mnogim mestima Bog je prorekao da će zadobiti grupu pobednika u zemlji Sinim – pobednici treba da budu zadobijeni na Istoku sveta. Prema tome, mesto na koje Bog stupa u Svom drugom ovaploćenju nesumnjivo je zemlja Sinim, upravo ono mesto gde velika crvena aždaja leži sklupčana. Tamo će Bog zadobiti potomke velike crvene aždaje, te će ona biti potučena do nogu i osramoćena. Bog će probuditi ove ljude teško opterećene patnjom, budiće ih dok se potpuno ne probude i navešće ih da izađu iz magle i odbace veliku crvenu aždaju. Oni će se probuditi iz svog sna, prepoznaće suštinu velike crvene aždaje, postaće sposobni da celo svoje srce predaju Bogu, uzdići će se iz ugnjetavanja sila tame, uspraviće se na Istoku sveta i postati dokaz Božje pobede. Samo tako će Bog zadobiti slavu. Samo zato je Bog delo koje se završilo u Izraelu preneo u zemlju u kojoj sklupčana leži velika crvena aždaja i, gotovo dve hiljade godina nakon odlaska, ponovo se ovaplotio da nastavi delo Doba blagodati. Bog pred čovekovim očima pokreće novo delo u telu. Ali sa Božje tačke gledišta, On nastavlja delo Doba blagodati, ali tek posle interregnuma od par hiljada godina, promenivši samo mesto i program Svog dela. Iako se čini da je izgled koji je ovaploćeno telo poprimilo u današnjem delu potpuno drugačiji od Isusa, Oni potiču od iste suštine i korena, i potiču od istog izvora. Možda se njihove spoljašnje ljušture po mnogo čemu razlikuju, ali je prava priča Njihovog dela potpuno identična. Doba su, na kraju krajeva, različita kao dan i noć. Kako onda Božje delo može da sledi nepromenljiv obrazac? Ili kako različite etape Njegovog dela mogu da stanu jedna drugoj na put?

– „Reč”, tom I, „Božja pojava i delo”, „Delo i ulazak (6)”

1. „Ima umanjenu moć i mora da bude veoma oprezno” ukazuje na to da je telesnih teškoća previše, a da je delo koje se obavlja isuviše ograničeno.

Čoveku je bilo potrebno sve do današnjeg dana da shvati da ono što mu nedostaje nisu samo opskrba za njegov duhovni život i iskustvo spoznaje Boga, već – što je još važnije – promene u njegovoj naravi. Zbog čovekovog potpunog neznanja o istoriji i drevnoj kulturi sopstvene rase, čovek ne zna baš ništa o Božjem delu. Svi ljudi se nadaju da mogu biti privrženi Bogu duboko u srcu, ali pošto je njihovo telo prekomerno iskvareno, i pošto su i obamrli i tupi, oni ne znaju baš ništa o Bogu. Svrha Božjeg dolaska među ljude danas nije ništa drugo nego da preobrazi njihove misli i duh, kao i sliku o Bogu u njihovom srcu, koje su ljudi imali milionima godina. On će iskoristiti ovu priliku da usavrši čoveka. To jest, On će, posredstvom čovekovog znanja, promeniti ljudsko razumevanje Boga i njihov stav prema Njemu, omogućavajući čoveku da napravi potpuno nov i snažniji nego ikad početak u spoynaju Boga, i tako postigne obnovu i preobražaj ljudskog srca. Orezivanje i dovođenje u red jesu sredstva, dok su osvajanje i obnova ciljevi. Otklanjanje sujevernih misli koje je čovek imao o nejasnom Bogu oduvek je bila Božja namera, a u poslednje vreme to pitanje je za Njega postalo neodložno. Voleo bi da svi ljudi mogu da sagledaju ovu situaciju na duže staze. Da promene način na koji svaka osoba doživljava iskustva da bi ova neodložna Božja namera uskoro mogla da bude ostvarena, da bi poslednja faza Božjeg dela na zemlji mogla da bude privedena kraju na savršen način. Iskažite Bogu posvećenost koju je potrebno da Mu iskažete i po poslednji put pružite utehu Božjem srcu. Neka niko od braće i sestara to ne izbegava niti to čini samo reda radi. Bog ovog puta dolazi u telu kao odgovor na poziv i kao ciljan odgovor na stanje čoveka. To jest, On dolazi da opskrbi čoveka onim što je čoveku potrebno. Bez obzira na kov ili vaspitanje čoveka, On će, u svakom slučaju, svakome omogućiti da vidi reč Božju i da iz Njegove reči vidi da Bog postoji i i da se pojavio, te da prihvati da ga Bog usavršava, menjajući misli i predstave čoveka kako bi se prvobitno lice Božje čvrsto ukorenilo u dubini čovekovog srca. To je jedina Božja želja na zemlji. Bez obzira na to koliko je jaka urođena priroda čoveka, ili koliko je loša čovekova suština, ili kakvo je zaista bilo čovekovo ponašanje u prošlosti, Bog na to ne obraća pažnju. On se samo nada da će čovek stvoriti potpuno novi lik Božji koji ima u svom srcu i da će upoznati suštinu ljudskog roda, da će time postići preobražaj ideološkog pogleda čoveka, i učiniti da čovek može da žudi za Bogom duboko u svojoj nutrini i probudi večnu privrženost prema Njemu: to je jedini zahtev koji Bog ima prema čoveku.

– „Reč”, tom I, „Božja pojava i delo”, „Delo i ulazak (7)”

Svakodnevne reči Božje  Odlomak 195

Već sam mnogo puta rekao da se Božje delo poslednjih dana obavlja da bi se promenio duh svake osobe, da bi se promenila duša svake osobe, tako da se njeno srce, koje je pretrpelo veliku traumu, obnovi, i da se na taj način spase njena duša, koja je tako duboko oštećena grehom; obavlja se da bi se probudio duh ljudi, da bi se otopila njihova hladna srca i da bi im se omogućilo da se vrate u život. To je najveća Božja namera. Ostavite po strani priču o tome kako su uzvišeni ili duboki ljudski život i iskustva; kada se ljudska srca probude, kada se trgnu iz svojih snova i kada sasvim dobro sagledaju štetu koju je nanela velika crvena aždaja, delo Božje službe će biti obavljeno. Dan kada Božje delo bude okončano takođe će biti dan kada će čovek zvanično krenuti ispravnim putem vere u Boga. Tada će Božja služba stići do kraja: delo ovaploćenog Boga će se potpuno završiti i čovek će zvanično početi da obavlja dužnost koju treba da obavlja – on će obavljati svoju službu. To su koraci Božjeg dela. Dakle, treba da napipavate svoj put do ulaska na osnovu znanja o ovim stvarima. To je ono što treba da shvatite. Ulazak čoveka će se poboljšati samo kada se promene dogode duboko u njegovom srcu, jer Božje delo predstavlja celovito spasenje čoveka – čoveka koji je iskupljen, koji još uvek živi pod silama tame i koji se nikada nije probudio – iz ovog stecišta demona; to je zato da bi čovek bio oslobođen hiljada godina greha i da bi ga Bog voleo, u potpunosti obarajući veliku crvenu aždaju, uspostavljajući Božje carstvo i donoseći mir u Božje srce ranije; to je da bi se dalo oduška, bez zadrške, mržnji koja vam nadima grudi, da bi se iskorenile te buđave klice, da bi vam se omogućilo da napustite taj život koji se ne razlikuje od života vola ili konja, da više ne biste bili robovi, da vas više ne bi gazila ili vam naređivala velika crvena aždaja; vi više nećete biti deo ove propale nacije, više nećete pripadati gnusnoj velikoj crvenoj aždaji i više nećete biti njeni robovi. Bog će sigurno razbucati gnezdo demona, a vi ćete stajati pored Boga – vi pripadate Bogu, a ne ovom carstvu robova. Bog je ovo mračno društvo odavno prezreo iz dna Svoje duše. On škrguće zubima, željan da sa obe Svoje noge zgazi ovu zlu, gnusnu staru zmiju, da ona nikada više ne ustane i da nikada više ne zlostavlja čoveka; On neće opravdavati njene postupke u prošlosti, On neće trpeti njeno obmanjivanje čoveka i On će svesti račun za svaki njen greh kroz vekove. Bog neće ni najmanje popustiti udicu ovom kolovođi sveg zla[1], u potpunosti će ga razoriti.

– „Reč”, tom I, „Božja pojava i delo”, „Delo i ulazak (8)”

1. „Kolovođa sveg zla” odnosi se na starog đavola. Ovom frazom izražava se krajnja odbojnost.

Mnoge je noći Bog probdeo zarad dela za ljudski rod. Iz visina, do najnižih dubina, On je sišao u živi pakao u kojem čovek živi da bi živeo sa čovekom po celom svetu, On se nikada nije žalio na oronulost među ljudima i nikada nije prekorevao čoveka zbog njegovog buntovništva, već trpi krajnje poniženje dok lično obavlja Svoje delo. Kako Bog može da pripada paklu? Kako može da provodi Svoj život u paklu? Ali, zarad celog ljudskog roda, da bi čitav ljudski rod mogao ranije da nađe počinak, On je podneo poniženje i istrpeo nepravdu dolazeći na zemlju i lično ušao u „pakao” i „Ad”, u tigrovu jazbinu, da bi spasao čoveka. Kako je to čovek kvalifikovan da se suprotstavi Bogu? Koji razlog ima da se žali na Boga? Kako ima obraza da se suoči s Bogom? Bog neba je došao u ovu najprljaviju zemlju razvratnosti, i nikada se nije bunio, niti se žalio na čoveka, već umesto toga krotko prihvata pustošenje[1] i ugnjetavanje od strane čoveka. On se nikada nije svetio zbog čovekovih nerazumnih zahteva, nikada nije postavljao preterane zahteve prema čoveku i nikada nije postavljao nerazumne zahteve prema čoveku; On samo obavlja celokupno delo potrebno čoveku, podnoseći sve teškoće i ne žaleći se: podučava, prosvećuje, kori, oplemenjuje kroz reči, podseća, podstiče, teši, sudi i razotkriva. Koji od Njegovih koraka nije bio zarad čovekovog života? Iako je uklonio izglede i sudbinu čoveka, koji od koraka koje je Bog sproveo nije bio zarad čovekove sudbine? Koji od njih nije bio zarad čovekovog opstanka? Koji od njih nije bio da oslobodi čoveka od ove patnje i ugnjetavanja mračnih sila koje su crne kao noć? Koji od njih nije zarad čoveka? Ko može da razume Božje srce, koje je kao majčinsko srce puno ljubavi? Ko može da shvati nestrpljivo Božje srce? Božje rasplamsalo srce i žarka očekivanja uzvraćeni su hladnim srcima, bezosećajnim, ravnodušnim pogledima i mnogobrojnim prekorima i uvredama od strane čoveka; uzvraćeni su oštrim primedbama, sarkazmom i omalovažavanjem; uzvraćeni su čovekovim ismejavanjem, gaženjem i odbacivanjem, njegovim nerazumevanjem, jadikovanjem, otuđenjem i izbegavanjem i ničim drugim do obmanom, napadima i gorčinom. Toplo obraćanje dočekano je namrgođenim obrvama i hladnim prkosom mnogih koji mašu prstom negodujući. Bog može samo da istrpi, pognute glave, služeći ljudima kao poslušni vo.[2] Mnogo puta su sunce i mesec izlazili i zalazili, mnogo puta je bio licem okrenut ka zvezdama, mnogo puta je odlazio u zoru i vraćao se u sumrak, prevrtao se i okretao, podnoseći agoniju hiljadu puta veću od bola Njegovog rastanka od Oca, podnoseći napade i lomljenje od strane čoveka, kao i orezivanje čoveka. Božja poniznost i skrivenost uzvraćeni su čovekovim predrasudama[3], nepravičnim pogledima i nepravičnim postupanjem ljudi, a bešumni način na koji Bog radi skriveno, Njegova strpljivost i Njegova trpeljivost uzvraćeni su čovekovim pohlepnim pogledom; čovek pokušava da izgazi Boga do smrti, bez kajanja, i pokušava da sabije Boga u zemlju. Čovekov stav u njegovom ophođenju prema Bogu je stav „retke pameti”, a Bog, koga čovek zlostavlja i prezire, zgnječen je pod nogama desetina hiljada ljudi, dok sam čovek stoji visoko, kao da je on gospodar brda, kao da želi da preuzme apsolutnu vlast[4], da gospodari iza paravana, da učini Boga savesnim režiserom iza scene koji se pridržava pravila i kome nije dozvoljeno da se protivi niti da izaziva nevolje. Bog mora da odigra ulogu Poslednjeg cara, On mora da bude marioneta[5], lišen svake slobode. Čovekovi postupci su nečuveni, kako onda on može da bude kvalifikovan da zahteva ovo ili ono od Boga? Kako on može da bude sposoban da daje predloge Bogu? Kako on može da bude sposoban da zahteva da Bog saoseća sa njegovim slabostima? Kako on može da bude podoban da primi Božju milost? Kako on može da bude podoban da uvek iznova prima Božju velikodušnost? Kako on može da bude podoban da uvek iznova prima Božji oproštaj? Gde mu je savest? Odavno je slomio Božje srce, odavno je raskomadao Božje srce. Bog je došao među ljude s očima punim sjaja i razigranog repa, nadajući se da će čovek biti darežljiv prema Njemu, da će mu pružiti makar malo topline. Međutim, Božje srce još uvek čeka da Ga čovek uteši, sve što je do sada dobio bili su napadi i patnja koji su rasli kao snežna grudva[6]. Čovekovo srce je isuviše pohlepno, njegova želja je prevelika, nezasit je, uvek je zločest i nesmotren, nikada ne dozvoljava Bogu bilo kakvu slobodu ili pravo govora, i ne ostavlja Bogu drugu mogućnost osim da se potčini poniženju i dozvoli čoveku da manipuliše Njime kako god želi.

– „Reč”, tom I, „Božja pojava i delo”, „Delo i ulazak (9)”

1. „Pustošenje” se koristi za razotkrivanje buntovništva čovečanstva.

2. „Dočekano je namrgođenim obrvama i hladnim prkosom mnogih koji mašu prstom negodujući, pognute glave, služeći ljudima kao poslušni vo” je prvobitno bila jedna rečenica, ali ovde je podeljena na dva dela kako bi bila jasnija. Prvi deo rečenice odnosi se na postupke čoveka, dok drugi ukazuje na patnje koje je Bog pretrpeo i da je Bog ponizan i skriven.

3. „Predrasuda” se odnosi na buntovno ponašanje ljudi.

4. „Preuzeti apsolutnu vlast” se odnosi na buntovno ponašanje ljudi. Mnogo drže do sebe, sputavaju druge, teraju ih da ih slede i da pate umesto njih. To su sile koje su neprijateljske prema Bogu.

5. „Marioneta” se koristi da bi se ismevali oni koji nisu spoznali Boga.

6. „Snežna grudva” se koristi za isticanje bednog ponašanja ljudi.

Božje ovaploćenje poslalo je talase šoka kroz sve religije i sfere, „unelo pometnju” u prvobitni poredak različitih verskih zajednica i razdrmalo srca svih onih koji žude za pojavom Boga. Ko nije ispunjen divljenjem? Ko ne čezne da vidi Boga? Bog je lično među ljudima dugi niz godina, ali čovek toga nikada nije bio svestan. Danas se Sȃm Bog pojavio i otkrio Svoj identitet masama – kako je moguće da to ne donese radost čovekovom srcu? Bog je nekada sa čovekom delio radost i tugu, rastanke i sastanke, a danas se ponovo susreo sa ljudskim rodom, pa skupa pričaju priče o zajedničkoj prošlosti. Nakon što je Bog napustio Judeju, više o Njemu nisu ništa čuli. Svi su se nadali da će ponovo sresti Boga, a danas su se neočekivano ponovo susreli i s Njim sjedinili. Kako ovo ne bi uzburkalo jučerašnja sećanja u njima? Na današnji dan pre dve hiljade godina, Simon, Jonin sin, potomak Jevreja, ugledao je Isusa Spasitelja, jeo s Njim za istim stolom i nakon što Ga je pratio dugi niz godina, razvio je prema Njemu dublje prijateljstvo: voleo Ga je iz dubine svog srca; on je duboko voleo Gospoda Isusa. Jevrejski narod nije znao ništa o tome kako je ta zlatokosa beba, rođena u hladnim jaslama, bila prva slika Božjeg ovaploćenja. Svi su mislili da je On isti kao i oni, niko Ga nije smatrao drugačijim – kako su ljudi mogli da prepoznaju tog običnog Isusa uobičajenog izgleda? Jevrejski narod Ga je smatrao jevrejskim sinom onog vremena. Niko na Njega nije gledao kao na dragog Boga, a ljudi su samo slepo nešto zahtevali od Njega, tražeći da im podari bogate i obilne blagodati, mir i radost. Znali su samo da On, kao neki milioner, ima sve što se može poželeti. Ipak, ljudi se prema Njemu nikada nisu ophodili kao prema nekome ko je voljen; ljudi tog vremena Ga nisu voleli, već su se samo bunili protiv Njega i postavljali Mu nerazumne zahteve. On se nikada nije opirao, već je stalno davao blagodati čoveku, iako Ga čovek nije poznavao. Čoveku je on samo nečujno pružio toplinu, ljubav i milost, a povrh toga, dao mu je nov način primene, izvodeći ga tako iz okova zakona. Čovek Ga nije voleo, samo Mu je zavideo i prepoznao je Njegovu izuzetnu nadarenost. Kako je slepo čovečanstvo moglo da zna koliko je poniženje pretrpeo divni Isus Spasitelj kada je došao među ljude? Niko nije razmišljao o Njegovoj nevolji, niko nije znao za Njegovu ljubav prema Bogu Ocu, i niko nije mogao da zna za Njegovu usamljenost; iako je Marija bila Njegova biološka majka, kako je mogla da zna misli koje su bile u srcu milostivog Gospoda Isusa? Ko je znao za neizrecivu patnju koju je pretrpeo Sin čovečiji? Nakon što su Mu uputili molbe, ljudi tog vremena su Ga hladnokrvno gurnuli u zapećak svog uma i izgnali Ga. Stoga se potucao po ulicama, dan za danom, godinu za godinom, lutajući mnogo godina dok nije proživeo trideset i tri teške godine, godine koje su bile i duge i kratke. Kada je ljudima bio potreban, pozivali su Ga u svoje domove nasmejanih lica, u nameri da traže nešto od Njega – a pošto bi im dao ono što su tražili, odmah bi Ga isterali napolje. Ljudi su jeli ono čime su opskrbljeni iz Njegovih usta, pili su Njegovu krv, uživali su u blagodatima koje im je On podario, ali su Mu se i suprotstavljali, jer nikada nisu znali ko im je dao život. Na kraju su Ga prikovali na krst, ali On ipak nije ispustio nijedan zvuk. On čak i danas ćuti. Ljudi jedu Njegovo telo, piju Njegovu krv, jedu hranu koju im On sprema i hodaju putem koji im je On otvorio, ali i dalje nameravaju da Ga odbace; oni zapravo tretiraju Boga koji im je dao njihove živote kao neprijatelja, a prema onima koji su robovi poput njih samih odnose se kao prema nebeskom Ocu. Zar Mu se time ne suprotstavljaju namerno? Kako je Isus završio na krstu? Da li znate? Zar Ga nije izdao Juda, koji Mu je bio najbliži i koji Ga je jeo, pio i uživao u Njemu? Zar Juda nije izdao Isusa zato što On nije bio ništa više od beznačajnog, normalnog učitelja? Da su ljudi zaista videli da je Isus bio neobičan i Onaj koji je pripadao nebu, kako bi mogli da Ga živog drže prikovanog na krst dvadeset četiri sata, dok Mu telo nije ostalo bez daha? Ko može da spozna Boga? Ljudi ne rade ništa osim što uživaju u Bogu sa nezasitom pohlepom, ali Ga nikada nisu spoznali. Pružen im je prst, a uzeli su šaku i teraju „Isusa” da bespogovorno sluša njihove zapovesti, njihova naređenja. Ko je ikada pokazao bilo kakav put milosrđa prema ovom Sinu čovečjem, koji nema gde da počine? Ko je ikada pomislio da udruži snage sa Njim kako bi ispunio nalog Boga Oca? Ko Mu je ikada posvetio misao? Ko je ikada imao obzira prema Njegovim teškoćama? Bez i najmanje ljubavi, čovek Ga razvlači tamo – amo; čovek ne zna odakle dolazi njegova svetlost i život i ne čini ništa osim što tajno planira kako da još jednom razapne „Isusa” od pre dve hiljade godina, koji je doživeo bol među ljudima. Da li „Isus” zaista izaziva takvu mržnju? Da li je sve što je On učinio odavno zaboravljeno? Mržnja koja se stvarala hiljadama godina konačno će eksplodirati. Ti, jevrejska sorto! Kada je „Isus” ikada bio neprijateljski nastrojen prema vama, da Ga toliko mrzite? Toliko je učinio i toliko govorio – zar ništa od toga nije u vašu korist? Dao vam je Svoj život ne tražeći ništa zauzvrat, dao vam je Svoju celost – da li zaista još uvek želite da Ga pojedete živog? On vam je dao sve Svoje ne zadržavajući ništa, ne uživajući nikada u ovozemaljskoj slavi, toplini među ljudima, ljubavi među ljudima, niti u svim blagoslovima i radosti među ljudima. Ljudi su tako zli prema Njemu, On nikada nije uživao u svim bogatstvima na zemlji, On posvećuje čoveku Svoje celokupno iskreno, strasno srce, On je posvetio Svoju celost čovečanstvu – i ko Mu je ikada pružio toplinu? Ko Mu je ikada pružio utehu? Čovek Ga je opteretio svim mogućim pritiscima, predao Mu svu nesreću, nametnuo Mu najnesrećnija iskustva među ljudima, prebacuje krivicu na Njega za svu nepravdu i On je sve to prećutno prihvatio. Da li se ikada nekome žalio? Da li je ikada od nekoga tražio malu nadoknadu? Ko je ikada pokazao ikakvo saosećanje prema Njemu? Kao obični ljudi, ko nije imao bajkovito detinjstvo? Ko nije imao uzbudljivu mladost? Ko nema toplinu najmilijih? Ko nema nežnu ljubav rođaka i prijatelja? Ko nema poštovanje drugih? Ko nema nežnu porodicu? Ko ne dobija utehu od svojih bliskih prijatelja? A da li je On ikada uživao u bilo čemu od ovoga? Ko Mu je ikada pružio malo topline? Ko Mu je ikada pružio trunku utehe? Ko Mu je ikada pokazao malo ljudskog morala? Ko je ikada bio trpeljiv prema Njemu? Ko je ikada bio uz Njega u teškim vremenima? Ko je ikada proveo teške trenutke s Njim? Čovek nikada nije ublažio svoje zahteve prema Njemu; on Mu samo postavlja zahteve bez ikakvih skrupula, kao da, pošto je došao u ljudski svet, On mora da bude čovekov vo ili konj, njegov zarobljenik, i mora da sve svoje da čoveku; ako to ne učini, čovek Mu nikada neće oprostiti, nikada neće biti popustljiv prema Njemu, nikada Ga neće zvati Bogom, i nikada Ga neće ceniti. Čovek je isuviše strog u svom stavu prema Bogu, kao da se namerio da muči Boga do smrti, da bi tek posle toga popustio svoje zahteve prema Bogu; u suprotnom, čovek nikada neće umanjiti merila svojih zahteva prema Bogu. Kako da Bog ne prezre takvog čoveka? Zar to nije tragedija današnjice? Čovekove savesti nigde nema. Stalno govori da će uzvratiti Božju ljubav, ali secira Boga i muči Ga do smrti. Zar to nije „tajni recept” za njegovu veru u Boga, nasleđen od njegovih predaka? Nema mesta gde nema „Jevreja”, a i danas obavljaju isti posao, još uvek obavljaju isti posao suprotstavljanja Bogu, a ipak veruju da Boga visoko cene. Kako bi čovekove oči mogle da spoznaju Boga? Kako bi čovek od krvi i mesa mogao da se ophodi prema Bogu kao da je ovaploćeni Bog koji je došao od Duha? Ko bi među ljudima mogao da Ga prepozna? Gde je istina među ljudima? Gde je istinska pravednost? Ko je u stanju da spozna Božju narav? Ko može da se takmiči sa Bogom na nebu? Nije ni čudo što niko nije prepoznao Boga kada je došao među ljude, te je odbačen. Kako čovek može da trpi postojanje Boga? Kako može da dozvoli da svetlost istera tamu iz sveta? Nije li sve to od čovekovog uspravnog i časnog duha pobožnosti? Nije li to čestit ulazak čovekov? I zar Božje delo nije usredsređeno na ulazak čoveka? Voleo bih da spojite Božje delo sa čovekovim ulaskom i uspostavite dobar odnos između čoveka i Boga, i ispunite dužnost koju čovek treba da izvrši najbolje što možete. Ako tako bude, Božje delo će se potom završiti, a zaključak dela će biti Njegova slava!

– „Reč”, tom I, „Božja pojava i delo”, „Delo i ulazak (10)”

Danas delujem na Božjem izabranom narodu u Kini kako bih otkrio sve njihove buntovne naravi i razotkrio sve njihovo ruglo, i koristim taj kontekst da kažem sve što treba da kažem. Zatim, kad budem obavljao sledeći korak u Svom delu osvajanja cele vaseljene, koristiću Svoj sud o vama da sudim o nepravednosti svakoga u celoj vaseljeni, jer vi ljudi ste predstavnici onih buntovnih među ljudskim rodom. Oni koji ne mogu da napreduju postaće samo kontrast i uslužna sredstva, dok će oni koji mogu da napreduju biti upotrebljeni. Zašto kažem da će oni koji ne mogu da napreduju poslužiti samo kao kontrast? To je stoga što su sve Moje trenutne reči i delo usmereni na vaše poreklo i zato što ste vi postali predstavnici i oličenje buntovnih među celokupnim ljudskim rodom. Kasnije ću ove reči koje vas osvajaju poneti u strane zemlje i upotrebiti ih da osvojim tamošnji narod, a vi ih nećete zadobiti. Zar te to ne čini kontrastom? Iskvarene naravi čitavog ljudskog roda, buntovna dela čoveka i ružni prizori i lica čoveka – sve to je danas zabeleženo u rečima koje se koriste za vaše osvajanje. Zatim ću koristiti ove reči da osvojim narode svake zemlje i svake veroispovesti, jer ste vi prauzor, presedan. Međutim, nisam planirao da vas namerno napustim; ako ne uspeš u svom traganju i time dokažeš da si neizlečiv, zar ne bi bio samo uslužno sredstvo i kontrast? Jednom sam rekao da se Moja mudrost sprovodi na osnovu Sotoninih smicalica. Zašto sam to rekao? Nije li to prava priča u pozadini onoga što sada kažem i činim? Ako ne možeš da napreduješ, ako nisi usavršen već umesto toga kažnjen, zar ne bi postao kontrast? Možda si do današnjeg dana dosta propatio, ali i dalje ništa ne razumeš; neuk si u svemu o životu. Iako si prošao grdnju i sud, nimalo se nisi promenio, a duboko u sebi nisi zadobio život. Kad dođe vreme da se ispita tvoj rad, doživećeš kušnju poput vatre i još veću nedaću. Kad te ova vatra zadesi, celo tvoje biće će se pretvoriti u pepeo. Ne poseduješ život, u sebi nemaš ni trunku čistog zlata, i dalje si zarobljen starom iskvarenom naravi i ne možeš čak ni da budeš dobar kontrast, pa kako onda da ne budeš eliminisan? Može li osoba koja vredi manje od cvonjka i koja ne poseduje život, biti upotrebljena za delo osvajanja? Kada dođe to vreme, vaši dani će biti teži od dana Noja i Sodome! Kako god da se moliš, to ti tada neće pomoći. Hoćeš li moći da se vratiš i da počneš iznova da se kaješ, kad je delo spasenja već završeno? Čim se celokupno delo spasenja obavi, više ga neće biti; tada nastupa početak dela kažnjavanja zlih ljudi. Opireš se, buntovan si i svesno radiš pogrešno. Zar nisi na meti teške kazne? Danas ti ovo jasno izgovaram. Ako odlučiš da ne slušaš, kada te kasnije zadesi nesreća, zar neće biti prekasno da tek tada počneš da osećaš kajanje i počneš da veruješ? Pružam ti priliku da se pokaješ danas, ali ti to ne učiniš. Koliko dugo želiš da čekaš? Do dana grdnje? Danas se ne sećam tvojih prestupa iz prošlosti; opraštam ti svaki put iznova, i skrećem pogled sa tvoje negativne strane i gledam samo tvoju pozitivnu stranu, jer sve Moje sadašnje reči i delo imaju za cilj da te spasu i prema tebi nemam nikakvih loših namera. Ipak, ti odbijaš da zakoračiš; ne umeš da razlikuješ dobro od lošeg i ne znaš da ceniš dobrotu. Zar takvi ljudi samo ne iščekuju dolazak kazne i pravedne odmazde?

– „Reč”, tom I, „Božja pojava i delo”, „Prava priča o delu osvajanja (1)”

Kada je Mojsije udario u kamen, i kada je voda koju je podario Jahve pokuljala, to se dogodilo zahvaljujući njegovoj veri. Kada je David svirao harfu i liru hvaleći Mene, Jahvea – sa srcem ispunjenim radošću – to se dogodilo zahvaljujući njegovoj veri. Kada je Jov izgubio svoju stoku koja je prekrivala planine i neslućeno bogatstvo, a njegovo telo se prekrilo bolnim čirevima, to se dogodilo zbog njegove vere. Kada je začuo glas Mene, Jahvea, i video Moju Slavu, Jahveovu, to se dogodilo zbog njegove vere. To što je Petar mogao da prati Isusa Hrista, dogodilo se zahvaljujući njegovoj veri. To što je mogao da bude zakucan za krst Mene radi, i da slavno svedoči, takođe se dogodilo zahvaljujući njegovoj veri. Kada je Jovan video slavnu pojavu Sina čovečjeg, to se dogodilo zbog njegove vere. Kada je video viziju poslednjih dana, to se posebno dogodilo zbog njegove vere. Razlog zbog kog je takozvano mnoštvo neznabožačkih naroda primilo Moje otkrivenje i tako došlo do spoznaje da sam se u čovečjem obliku vratio da obavljam Svoje delo među ljudima, takođe leži u njihovoj veri. Svi oni koje su Moje oštre reči pogodile, ali su iz toga ipak zadobili utehu i spaseni su – zar se i njima to nije dogodilo zbog njihove vere? Ljudi su zbog svoje vere dobili toliko stvari, a to nije nužno blagoslov. Možda neće dobiti onu vrstu sreće i radosti koju je osećao David, ili poput Mojsija od Jahvea dobiti vodu na dar. Na primer, Jov je zbog svoje vere bio blagosloven od Jahvea, ali je takođe doživeo nedaće. Bez obzira na to da li primite blagoslove ili doživite nedaće, i jedno i drugo su blagosloveni događaji. Da nije tvoje vere, ne bi mogao da primiš ovo delo osvajanja, a još manje bi mogao da vidiš Jahveova dela koja ti se danas prikazuju pred očima – ne bi mogao to da vidiš, a još manje bi mogao to da zadobiješ. Ove nedaće, ove nesreće i svaki sud – da te nisu zadesili, da li bi danas mogao da vidiš Jahveova dela? Danas je vera ta koja ti omogućava da budeš osvojen, a činjenica da si osvojen omogućava ti da veruješ u svako Jahveovo delo. Samo zbog vere ti dobijaš takvu grdnju i sud. Kroz ovu grdnju i sud ti si osvojen i usavršen. Da nije današnje grdnje i današnjeg suda, tvoja bi vera bila uzaludna, jer ne bi spoznao Boga; ma koliko da si verovao u Njega, tvoja vera bi bila samo prazne reči i ne bi imala nikakvu stvarnost. Tek nakon što dobiješ ovo delo osvajanja, zbog kojeg postaješ sasvim pokoran, tvoja vera postaje istinita i pouzdana, a tvoje se srce okreće prema Bogu. Čak i da si mnogo izložen sudu ili da si izložen mnogim prokletstvima zbog ove reči, „vera”, ti ipak imaš pravu veru i zadobio si najistinitiju, najstvarniju i najdragoceniju stvar. To je stoga što jedino tokom suda vidiš odredište stvorenih bića; upravo u ovom sudu ti vidiš divotu Stvoritelja; upravo u takvom delu osvajanja ti vidiš mišicu Božju; upravo u ovom osvajanju ti u potpunosti razumeš ljudski život; upravo u ovom osvajanju ti zadobijaš pravi put u životu i shvataš pravo značenje „čoveka”; jedino u ovom osvajanju ti vidiš pravednu narav Svemogućeg i Njegovo prelepo, slavno lice; upravo u ovom delu osvajanja ti saznaješ za čovekovo poreklo i shvataš „besmrtnu istoriju” celog ljudskog roda; upravo u ovom osvajanju ti saznaješ o precima ljudskog roda i poreklu iskvarenosti ljudskog roda; upravo u ovom osvajanju ti dobijaš radost i utehu, baš kao i beskrajni prekor, beskrajnu disciplinu i Stvoriteljeve reči ukora upućene ljudskom rodu koji je On stvorio; upravo u ovom delu osvajanja ti dobijaš blagoslove, kao i nedaće koje čoveku sleduju… Nije li sve ovo zbog malo tvoje vere? I zar tvoja vera ne raste od zadobijanja ovih stvari? Zar nisi zadobio izobilje toga? Ne samo da si čuo Božju reč i video Božju mudrost, već si i lično iskusio svaki korak Njegovog dela. Možda bi rekao da kojim slučajem nisi imao veru, onda ne bi pretrpeo ovu vrstu grdnje ili ovu vrstu suda. Međutim, treba da znaš da bez vere, ne samo da ne bi mogao da dobiješ ovu vrstu grdnje ili da dobiješ ovu vrstu brige od Svemogućeg, već bi i zauvek izgubio priliku da se susretneš sa Stvoriteljem. Nikada ne bi saznao poreklo ljudskog roda i nikada ne bi razumeo značaj ljudskog života. Čak i da tvoje telo propadne i tvoja duša te napusti, i dalje ne bi razumeo sva Stvoriteljeva dela, a još manje bi znao da je Stvoritelj obavio tako veliko delo na zemlji nakon što je stvorio ljudski rod. Kao pripadnik ovog ljudskog roda koji je On stvorio, da li si spreman da u neznanju na ovaj način upadneš u tamu i da trpiš večnu kaznu? Ako se odvojiš od današnje grdnje i suda, šta je to sa čime ćeš se susresti? Misliš li da ćeš kada se odvojiš od sadašnjeg suda moći da pobegneš iz ovog života patnje? Zar nije istina da je ono sa čime ćeš se suočiti ako napustiš „ovo mesto” bolno mučenje i tešku štetu koju nanose đavoli? Da li bi mogao da se suočiš sa neizdrživim danima i noćima? Misliš li da zato što si danas izbegao ovaj sud, možeš zauvek da izbegavaš te buduće muke? Šta će ti se naći na putu? Hoće li to zaista biti utopija kojoj se nadaš? Misliš li da možeš izbeći tu buduću večnu grdnju jednostavnim bežanjem od stvarnosti kao što činiš sada? Nakon današnjeg dana, da li ćeš ikada moći ponovo da pronađeš ovakvu priliku i ovakav blagoslov? Hoćeš li moći da ih pronađeš kada te zadesi nesreća? Hoćeš li moći da ih pronađeš kada ceo ljudski rod počine? Tvoj trenutni srećni život i ta tvoja skladna malena porodica – mogu li oni da budu zamena za tvoje buduće večno odredište? Ako imaš istinsku veru i ako zbog svoje vere zadobijaš mnogo, onda je sve to upravo ono što bi ti – stvoreno biće – trebalo da dobiješ, baš kao i ono što je na prvom mestu trebalo i da imaš. Za tvoju veru i život, ništa nije korisnije od takvog osvajanja.

– „Reč”, tom I, „Božja pojava i delo”, „Prava priča o delu osvajanja (1)”

Danas bi trebalo da budeš svestan toga kako da budeš osvojen i šta su ljudska ispoljavanja nakon što su osvojeni. Možeš reći da si osvojen, međutim, možeš li se pokoriti do same smrti? Bez obzira na postojanje ikakvih izgleda, moraš biti u stanju da slediš do samoga kraja i, bez obzira na okruženje, ne smeš da izgubiš veru u Boga. Na kraju, moraš da postigneš dva aspekta svedočanstva: Jovovo svedočanstvo – pokornost do same smrti; i Petrovo svedočanstvo – uzvišenu ljubav prema Bogu. U jednom pogledu moraš da budeš kao Jov: on je izgubio svu materijalnu imovinu, suočio se s telesnom bolešću, pa ipak se nije odrekao Jahveovog imena. Bilo je to Jovovo svedočanstvo. Petar je do same smrti bio u stanju da voli Boga. Kada se suočio sa smrću, i dalje je voleo Boga, kada je stavljen na krst, i dalje je voleo Boga; nije razmišljao o svojim izgledima niti je stremio ka lepim nadama ili neumerenim mislima; težio je samo da voli Boga i pokori se svim Božjim uređenjima. Ovo je merilo koje moraš da dostigneš kako bi se moglo smatrati da si svedočio, pre nego što postaneš neko ko je usavršen nakon što je osvojen. Kada bi ljudi danas zaista znali sopstvenu suštinu i status, da li bi i dalje težili izgledima i nadama? Trebalo bi da znaš sledeće: Bez obzira na to da li će me Bog usavršiti, moram da sledim Boga; sve što On sada radi je dobro i to čini se radi mene, i kako bi naše naravi mogle da se promene i kako bismo mogli da se oslobodimo Sotoninog uticaja, da bi nama, koji smo rođeni u zemlji prljavštine, omogućio da se oslobodimo i otresemo te prljavštine, da otresemo Sotonin uticaj i izađemo iz njega. Naravno, to je ono što se traži od tebe, ali je za Boga to samo osvajanje, učinjeno da bi ljudi imali rešenost da se pokore i da bi mogli da sve prepuste Božjim orkestracijama. Na ovaj način, stvari će se postići. Danas je većina ljudi već osvojena, ali u njima i dalje ima mnogo toga buntovnog i nepokornog. Istinski rast ljudi je i dalje premali. Čim imaju nade i izglede, osećaju se motivisano, a ako uopšte nemaju nade i nemaju izglede o kojima bi se moglo govoriti, postaju negativni i čak razmišljaju o tome da napuste Boga. Štaviše, ljudi nemaju veliku želju da traže da prožive normalnu ljudskost. Ovo je neprihvatljivo. Prema tome, i dalje moram da govorim o osvajanju. U stvari, usavršavanje se odvija istovremeno sa osvajanjem: kako bivaš osvojen, postižu se i prvi efekti usavršavanja. Tamo gde postoji razlika između osvajanja i usavršavanja, ona se ogleda u stepenu promene u ljudima. Biti osvojen predstavlja prvi korak u usavršavanju, i on nije zamena za to da se bude potpuno usavršen niti dokaz da su ljudi potpuno zadobijeni od Boga. Nakon što su ljudi osvojeni, dolazi do izvesnih promena u njihovoj naravi, ali su takve promene daleko od onih kod ljudi koji su potpuno zadobijeni od Boga. Ono što se danas obavlja jeste početno delo usavršavanja ljudi – njihovo osvajanje – i ako ne možeš da postigneš da budeš osvojen, onda nećeš imati načina da budeš usavršen i potpuno zadobijen od Boga. Dobićeš samo nekoliko reči grdnje i suda, međutim, one neće biti u stanju da u potpunosti promene tvoje srce. Tako ćeš ti biti jedan od onih koji su eliminisani; to se neće razlikovati od posmatranja raskošne gozbe na stolu sa koga ti ne jedeš. Nije li to za tebe krajnje bedan scenario? Stoga moraš da težiš promenama: bilo da je reč o osvajanju ili usavršavanju, oba se odnose na to da li ima promena u tebi, jesi li pokoran ili nisi, a to određuje da li možeš biti zadobijen od Boga ili to ne možeš. Znaj da se „biti osvojen” i „biti usavršen” naprosto zasnivaju na stepenu promene i pokornosti, kao i na tome koliko je čista tvoja ljubav prema Bogu. Ono što se danas traži jeste da možeš da budeš potpuno usavršen, s tim da na početku moraš biti osvojen – moraš imati dovoljno znanje o Božjoj grdnji i sudu, moraš imati veru da slediš i da budeš onaj koji teži promeni i teži znanju o Bogu. Jedino ćeš onda biti neko ko traži da bude usavršen. Treba da razumete da ćete tokom usavršavanja biti osvojeni, a tokom osvajanja biti usavršeni. Danas možeš da tražiš da budeš usavršen ili da težiš promenama u svojoj spoljnoj ljudskosti i poboljšanja u svom kovu, ali je od suštinske važnosti da možeš da razumeš da sve što Bog danas čini ima značenje i da je korisno: to omogućava tebi koji si rođen u zemlji prljavštine da se otarasiš prljavštine i streseš je sa sebe, omogućava ti da prevaziđeš uticaj Sotone i da se oslobodiš mračnog uticaja Sotone, i kada time što si naveden da se usredsrediš na ove stvari, dobijaš zaštitu u ovoj zemlji prljavštine. Na kraju, kakvo će se svedočanstvo tražiti od tebe? To je da ti, koji si rođen u zemlji prljavštine, možeš da postaneš osvećen, da više nikada ne budeš okaljan prljavštinom, i da se ti, koji živiš pod Sotoninom vlašću, oslobodiš Sotoninog uticaja, da te Sotona više ne poseduje niti uznemirava, i da stoga živiš u rukama Svemogućeg. Ovo je svedočanstvo i dokaz pobede u borbi sa Sotonom. U stanju si da se pobuniš protiv Sotone, više ne otkrivaš sotonske naravi u onome što proživljavaš, već umesto toga proživljavaš ono što je Bog zahtevao da čovek postigne onda kada je čoveka stvorio: normalnu ljudskost, normalno poimanje, normalno shvatanje, normalnu rešenost da voliš Boga i odanost Bogu. Takvo je svedočanstvo koje stvoreno biće treba da dâ. Ti kažeš: „Rođeni smo u zemlji prljavštine, ali zbog Božje zaštite, zbog Njegovog vođstva i zbog toga što nas je On osvojio, oslobodili smo se uticaja Sotone. To što danas možemo da se pokorimo takođe je dejstvo toga što smo osvojeni od Boga, a nije zbog toga što smo dobri ili zato što smo prirodno voleli Boga. Upravo zato što nas je Bog izabrao i predodredio, mi smo danas osvojeni i u stanju smo da svedočimo za Njega i možemo da Mu služimo; isto tako, budući da nas je On izabrao i zaštitio, mi smo postigli spasenje i izbavljeni smo iz Sotonine vlasti i otarasili smo se prljavštine i pročišćeni smo u zemlji velike crvene aždaje.”

– „Reč”, tom I, „Božja pojava i delo”, „Prava priča o delu osvajanja (2)”

Delom poslednjih dana se krše svi propisi i bez obzira na to jesi li proklet ili kažnjen, dokle god si od koristi Mom delu i pomažeš današnjem delu osvajanja, bez obzira na to jesi li potomak Moava ili potomak velike crvene aždaje, dokle god možeš da obavljaš dužnost stvorenog bića u ovoj etapi dela i da temeljno obavljaš svoj rad, željeni efekat će biti postignut. Ti si potomak velike crvene aždaje i ti si potomak Moava; ukratko, svi oni koji su od krvi i mesa jesu stvorena bića i stvorio ih je Stvoritelj. Ti si stvoreno biće, ne bi trebalo da imaš izbor i ovo je tvoja dužnost. Naravno, danas je Stvoriteljevo delo usmereno na celu vaseljenu. Bez obzira na to od koga potičeš, konačno, ti si jedno od stvorenih bića, vi – potomci Moava – deo ste stvorenih bića, uz jedinu razliku da ste manje vredni. Budući da se danas Božje delo obavlja među svim stvorenim bićima i usmereno je na celu vaseljenu, Stvoritelj ima slobodu da izabere bilo koje ljude, događaje ili stvari kako bi obavio Svoje delo. Nije Ga briga čijeg si porekla nekada bio; dokle god si jedno od stvorenih bića i dokle god si od koristi Njegovom delu – delu osvajanja – i Njegovom svedočanstvu, On će bez ikakvog oklevanja obavljati Svoje delo u tebi. Ovim se razvejavaju tradicionalna shvatanja ljudi, koja su u tome da Bog neće nikad delovati među neznabošcima, posebno ne među onima koji su prokleti i koji su nižeg roda; jer kad je reč o onima koji su prokleti, i svi budući naraštaji koji od njih potiču zauvek će biti prokleti, bez ikakve prilike za spasenje; da Bog neće nikada sići i delovati u zemlji neznabožaca i da nikada nogom neće kročiti u zemlju prljavštine, jer On je svet. Sve ove predstave su razvejane Božjim delom u poslednjim danima. Znajte da Bog jeste Bog svih stvorenih bića, On je Vladar neba i zemlje i svih stvorenja, i nije samo Bog naroda Izraela. Prema tome, ovo delo u Kini jeste od najvećeg značaja i zar neće kružiti po svim narodima? Veliko svedočanstvo budućnosti neće biti ograničeno na Kinu; kada bi Bog osvojio jedino vas, da li bi demoni mogli da budu ubeđeni? Oni ne razumeju šta znači biti osvojen ni veliku silu Božju, i jedino onda kada Božji izabrani narod u celoj vaseljeni vidi krajnje efekte ovog dela, sva će stvorena bića biti osvojena. Od potomaka Moava nema nazadnijih niti iskvarenijih. Čak su i ljudi poput ovih osvojeni – odnosno, osvojeni su oni koji su najiskvareniji, koji nisu priznavali Boga niti verovali da Bog postoji, i ako na rečima priznaju Boga, veličaju Ga i mogu da Ga vole – ovo i samo ovo je svedočanstvo osvajanja. Iako niste Petar, vi živite lik Petra, u stanju ste da posedujete svedočanstvo Petra, i Jova, a ovo je najveće svedočanstvo. Na kraju ćeš reći: „Mi nismo Izraelci, već odbačeni potomci Moava, mi nismo Petar, nismo u stanju da budemo njegovog kova, niti smo Jov, i ne možemo čak ni da se poredimo sa Pavlovom rešenošću da pati za Boga i da se dâ Bogu, i tako smo nazadni, pa nismo podobni da uživamo u Božjim blagoslovima. Bog nas je, ipak, podigao danas; tako da moramo udovoljiti Bogu i premda nismo dovoljno dobrog kova ili nam nedostaju sposobnosti, voljni smo da udovoljimo Bogu – imamo ovu rešenost. Mi smo potomci Moava i bili smo prokleti. Ovo je Bog predodredio i mi nismo u stanju da to promenimo, ali se naše proživljavanje i naše znanje može promeniti, i mi imamo rešenost da udovoljimo Bogu.” Kada budeš imao ovu rešenost, to će dokazati da već poseduješ svedočanstvo o tome da si osvojen.

Predviđeni efekat dela osvajanja jeste, pre svega, u tome da se čovekovo telo više ne buni; odnosno, da čovekov um zadobije novo bogopoznanje, da čovekovo srce bude sasvim pokorno Bogu i da čovek ima rešenost koja je zarad Boga. Ne računa se da su ljudi osvojeni kad im se promene ličnost ili telo; kad se promene čovekov mentalitet, njegova svest i njegov razum, odnosno, kad se promeni ceo njegov mentalni pogled – to će biti trenutak u kome ga je Bog osvojio. Kada budeš imao rešenost da se pokoriš, kad budeš usvojio nov mentalitet, kad više ne budeš imao nikakve predstave o Božjim rečima i delu, niti ikakve namere u vezi sa ovim stvarima, te kad tvoj mozak bude imao kapacitet da normalno razmišlja – odnosno, kad svim svojim srcem budeš mogao da se daješ za Boga – onda ćeš biti tip čoveka koji je u potpunosti osvojen. U religiji, mnogi ljudi dosta pate tokom svog života: pokoravaju svoje telo i nose svoj krst, nastavljajući da pate i trpe čak i kad su na samoj ivici smrti! Neki u jutro svoje smrti i dalje poste. Celog svog života sebi uskraćuju lepu hranu i odeću, usredsređujući se isključivo na patnju. Oni su u stanju da pokore svoje telo i ustanu protiv svoje telesnosti. Njihov duh za podnošenjem patnje je vredan pohvale. Međutim, njihov mentalitet, njihove predstave, njihov mentalni pogled i njihova stara priroda nisu nimalo orezani. Nedostaje im istinsko znanje o njima samima. Njihova mentalna slika o Bogu jeste ona tradicionalna slika o nejasnom Bogu. Njihova rešenost da pate za Boga potiče od njihove revnosti i dobre ličnosti njihove ljudskosti. Iako veruju u Boga, niti Ga razumeju niti spoznaju Njegove namere. Oni samo rade i slepo pate za Boga. Ne pronalaze nikakvu vrednost u razboritosti, malo brinu o tome kako da se postaraju da svojom službom zaista ispune Božje namere, a još manje su svesni kako da steknu znanje o Bogu. Bog kome oni služe nije Bog prema Njegovom suštinskom liku, već Bog kojeg su zamislili, Bog za koga su samo čuli ili o kome su samo čitali iz pisanih legendi. Oni tada koriste svoju bujnu maštu i pobožnost da bi patili za Boga i preduzeli Božje delo koje Bog želi da obavi. Njihova služba je previše neprecizna, takva da praktično niko od njih nije u stanju da istinski služi u skladu sa Božjim namerama. Bez obzira na to koliko rado pate, njihov prvobitni pogled na službu i njihova mentalna slika o Bogu ostaju nepromenjeni, jer nisu prošli Božji sud, grdnju, oplemenjivanje i usavršavanje, niti ih je iko vodio koristeći istinu. Iako veruju u Isusa Spasitelja, niko od njih nije nikada video Spasitelja. Za Njega znaju samo kroz legende i po čuvenju. Kao ishod toga, njihova služba ne znači ništa više od nasumičnog služenja zatvorenih očiju, poput slepca koji služi svom ocu. Šta se naposletku može postići takvom službom? I ko bi to odobravao? Od početka do kraja, njihova služba sve vreme ostaje ista; oni dobijaju jedino lekcije koje je stvorio čovek i svoju službu zasnivaju samo na svojoj prirodnosti i sopstvenim sklonostima. Kakvu bi nagradu ovo moglo doneti? Čak ni Petar, koji je video Isusa, nije znao kako da služi u skladu sa Božjim namerama; to je saznao tek na kraju, u svojoj starosti. Šta ovo govori o onim slepcima koji ni u najmanjoj meri nisu iskusili to da budu orezani, i koji nisu imali nikoga da ih vodi? Nije li danas služba mnogih među vama poput službe ovih slepaca? Svi oni koji nisu dobili sud, nisu dobili orezivanje i koji se nisu promenili – nisu li svi oni ljudi koji nisu potpuno osvojeni? Od kakve su koristi takvi ljudi? Ako tvoj mentalitet, tvoje znanje o životu i tvoje bogopoznanje ne pokazuju nikakvu novu promenu i ti zaista ništa ne zadobijaš, onda u svojoj službi nećeš nikada postići nikakve rezultate! Bez vizije i novog znanja o Božjem delu, ti nisi osvojen. To što slediš Boga tada će biti kao kod onih koji pate i poste: od male vrednosti! Upravo zbog činjenice da je malo svedočanstva u tome što rade, Ja kažem da je njihova služba uzaludna! Ti ljudi tokom svog života pate i provode vreme u zatvoru, uvek su strpljivi, puni ljubavi, uvek nose krst, a svet ih kleveće i odbacuje – proživljavaju svaku moguću teškoću. Iako su poslušni do samoga kraja, i dalje nisu osvojeni i ne mogu da ponude svedočanstvo da su osvojeni. Mnogo su propatili, ali u sebi uopšte ne spoznaju Boga. Ništa od njihovog starog mentaliteta, starih predstava, religioznih običaja, znanja koje je stvorio čovek i ljudskog razmišljanja nije orezano. U njima nema ni trunčice novog znanja. Nijedan delić njihovog znanja o Bogu nije istinit niti tačan. Pogrešno su razumeli Božje namere. Da li ovo služi Bogu? Kakva god da je tvoja spoznaja o Bogu iz prošlosti, ako danas ona ostane ista i ako svoje bogopoznanje nastaviš da zasnivaš na sopstvenim predstavama i razmišljanju bez obzira na to šta Bog radi, odnosno, ako ne poseduješ novo, istinsko bogopoznanje i ne uspevaš da spoznaš urođeni lik i narav Božju, ako je tvoje bogopoznanje i dalje vođeno feudalnim, sujevernim razmišljanjem i još uvek sačinjeno od ljudskih uobrazilja i predstava, onda ti nisi osvojen. Sve ove mnoge reči koje ti sada govorim imaju za cilj da ti pruže spoznaju, da te ovo znanje odvede do novijeg, tačnog znanja; osim toga, imaju za cilj da orežu stare predstave i staro znanje u tebi, kako bi mogao da poseduješ novo znanje. Ako istinski budeš jeo i pio Moje reči, onda će se tvoje znanje značajno promeniti. Dokle god budeš jeo i pio Božje reči srcem koje je pokorno, tvoje će gledište biti preokrenuto. Dokle god budeš mogao da prihvatiš ponovljene grdnje, tvoj stari mentalitet će se postupno promeniti. Dokle god će tvoj stari mentalitet temeljno biti zamenjen novim, shodno tome će se promeniti i tvoje praktično delovanje. Na ovaj način će tvoja služba postajati sve usmerenija ka pravom cilju, sve više u stanju da udovolji Božjim namerama. Ako možeš da promeniš svoj život, svoje znanje o ljudskom životu i svoje brojne predstave o Bogu, onda će se tvoja prirodnost postepeno smanjivati. Upravo ovo, i ništa manje od ovoga, jeste efekat kada Bog osvaja ljude, to je promena koja nastupa u ljudima. Ako, u svojoj veri u Boga, znaš jedino to da pokoriš svoje telo, da trpiš i patiš, i ne znaš je li to ispravno ili pogrešno, a još manje zbog koga se to čini, kako onda takvo praktično delovanje može dovesti do promene?

Šta znači biti usavršen? Šta znači biti osvojen? Koji kriterijumi moraju biti ispunjeni kako bi ljudi bili osvojeni? A koji kriterijumi moraju biti ispunjeni kako bi oni bili usavršeni? I osvajanje i usavršavanje služe tome da čovek postane potpun, kako bi mu se povratilo prvobitno obličje i kako bi se on oslobodio svoje sotonske iskvarene naravi i Sotoninog uticaja. Ovo osvajanje nastupa rano u procesu rada na čoveku; to je prvi korak dela. Usavršavanje je drugi korak i to je završno delo. Svi ljudi moraju proći kroz proces osvajanja. U suprotnom, ona ne bi mogla da spoznaju Boga niti bi bila svesna da Bog postoji, drugim rečima, bilo bi im nemoguće da priznaju Boga. A ako ljudi ne priznaju Boga, nemoguće je i da ih Bog upotpuni, budući da ne ispunjavaju kriterijume za ovo upotpunjavanje. Ako ti Boga čak ni ne priznaješ, kako Ga onda možeš spoznati? Kako možeš da tragaš za Njim? Nećeš moći ni da svedočiš o Njemu, a još manje ćeš imati vere da Mu udovoljiš. Prema tome, za svakoga ko želi da bude upotpunjen, prvi nužan korak jeste da se podvrgne delu osvajanja. Ovo predstavlja prvi uslov. Međutim, i osvajanje i usavršavanje jesu u cilju rada na ljudima i njihove promene, i svako od njih jeste segment dela upravljanja čovekom. Ovo su dva za stvaranje savršenog čoveka i oba su neizostavna. Istina je da „biti osvojen” ne zvuči baš lepo, ali je proces osvajanja nekoga zapravo isto što i proces njegove promene. Nakon što budeš osvojen, tvoja iskvarena narav možda neće biti u potpunosti odbačena, ali ćeš je ti spoznati. Kroz delo osvajanja, spoznaćeš svoju nisku ljudskost, kao i veliki deo sopstvenog buntovništva. Iako u kratkom periodu dela osvajanja nećeš moći da odbaciš ili promeniš ove stvari, spoznaćeš ih, a to će postaviti temelj za tvoje usavršavanje. Kao takvi, i osvajanje i usavršavanje se obavljaju kako bi se ljudi promenili, kako bi se oslobodili svojih sotonskih iskvarenih naravi, tako da se u potpunosti mogu dati Bogu. Samo što je biti osvojen prvi korak u promeni ljudskih naravi, kao i prvi korak u tome da se ljudi u potpunosti daju Bogu, i to je niži stepen od usavršavanja. Životna dispozicija osvojene osobe se menja znatno manje od one kod usavršene osobe. „Biti osvojen” i „biti usavršen” nose različite nazive jer su to različite faze dela i zato što pred ljude postavljaju različita zahtevana merila; osvajanje pred ljude postavlja niža, dok usavršavanje postavlja viša merila. Usavršeni su pravedni ljudi, oni koji su osvećeni; oni su kristalizacija dela upravljanja čovečanstvom ili završni proizvodi. Iako nisu savršeni, oni jesu ljudi koji traže da žive smislenim životom. Osvojeni, u međuvremenu, samo rečima priznaju Božje postojanje i samo priznaju da se Bog ovaplotio, da se Reč pojavila u telu i da je Bog došao na zemlju da obavi delo suda i grdnje. Osim toga, oni priznaju da su Božji sud i grdnja, kao i Njegovo udaranje i oplemenjivanje, svi korisni za čoveka. Oni su tek počeli da poprimaju donekle ljudsko obličje. Oni imaju određene uvide u život, ali im je on i dalje maglovit. Drugim rečima, oni tek počinju da poseduju mrvicu ljudskost. U tome su efekti osvajanja. Kada ljudi kroče na put usavršavanja, njihove stare naravi su u stanju da se promene. Nadalje, njihovi životi nastavljaju da se razvijaju i oni postepeno sve dublje ulaze u istinu. U stanju su da se gnušaju sveta i svih onih koji ne tragaju za istinom. Oni ne samo da se naročito gnušaju sebe, već, što je još važnije, sebe jasno spoznaju. Oni su spremni da žive prema istini, teže istini kao svom cilju i nisu voljni da žive u mislima koje stvaraju njihovi sopstveni umovi. Osećaju gnušanje prema čovekovoj samopravednosti, nadmenosti i umišljenosti, govore sa snažnim osećajem za pristojnost, razboriti su i mudri kada se susreću sa stvarima i odani su i pokorni Bogu. Ako dožive grdnju i sud, ne samo da ne postaju negativni ili slabi, već su zahvalni Bogu na toj grdnji i sudu, verujući da ne mogu biti bez Božje grdnje i suda, jer ih to štiti. Oni ne teže veri koja počiva na miru i radosti i traženju svoje porcije hleba. Niti teže ka privremenim telesnim užicima. Ovo poseduju onih koji su usavršeni. Nakon što ljudi budu osvojeni, oni priznaju da Bog postoji, ali se to priznanje u njima ispoljava na ograničen broj načina. Šta zapravo znači da se Reč pojavljuje u telu? Šta znači ovaploćenje? Šta je učinio ovaploćeni Bog? Koji su cilj i značaj Njegovog dela? Nakon što si iskusio toliko od Njegovog dela, nakon što si iskusio Njegova dela u telu, šta si zadobio? Tek nakon što razumeš sve ove stvari bićeš neko ko je osvojen. Ako samo kažeš da priznaješ da Bog postoji, ali se ne odričeš onoga čega bi trebalo da se odrekneš, i propuštaš da se odrekneš telesnih uživanja onda kada je vreme da ih se odrekneš, već nastavljaš da žudiš za telesnim udobnostima kao što si to oduvek činio, i ako nisi u stanju da se oslobodiš bilo kakvih predrasuda prema braći i sestrama i ne plaćaš nikakvu cenu u sprovođenju mnogih jednostavnih praksi, onda to dokazuje da tek treba da budeš osvojen. U tom slučaju, čak i ako mnogo toga razumeš, sve to će biti uzalud. Oni osvojeni jesu ljudi koji su postigli određene početne promene i početni ulazak. Iskustvo Božjeg suda i grdnje ljudima pruža početno znanje o Bogu i početno razumevanje istine. Možda nisi u stanju da u potpunosti uđeš u stvarnost mnogih dubljih i detaljnijih istina, ali si u stanju da sprovodiš u delo mnoge osnovne istine, poput onih koje se tiču tvojih telesnih uživanja ili tvog ličnog statusa u stvarnom životu. Sve ovo je, naravno, efekat koji se postiže kod ljudi tokom procesa osvajanja. Promene u naravi se takođe mogu videti kod osvojenih; na primer, način na koji se oblače i doteruju, i kako žive – sve to se može promeniti. Njihovo gledište o verovanju u Boga se menja, jasni su im ciljevi njihovog stremljenja i imaju veću rešenost. Tokom dela osvajanja, odgovarajuće promene nastaju i u njihovoj životnoj dispoziciji. Ima promena, ali su one plitke, preliminarne i daleko manje u odnosu na promene u naravi i ciljeve potrage onih koji su usavršeni. Ako se, tokom osvajanja, narav određene osobe uopšte ne promeni i ona ne zadobije nikakvu istinu, onda je ova osoba smeće i potpuno beskorisna! Ljudi koji nisu bili osvojeni ne mogu da budu usavršeni! Ako neka osoba traži da bude samo osvojena, tada ona ne može biti sasvim upotpunjena, čak i ako, tokom dela osvajanja, njene naravi ispoljavaju izvesne odgovarajuće promene. Ona će izgubiti i početne istine koje je stekla. Ogromna je razlika u promeni naravi kod onih koji su osvojeni u odnosu na one koji su usavršeni. Međutim, biti osvojen predstavlja prvi korak u promeni; to je temelj. Izostanak ove početne promene jeste dokaz da neka osoba zapravo uopšte ne spoznaje Boga, budući da ovo saznanje dolazi iz suda, a takav sud je glavni segment dela osvajanja. Kao takvi, svi oni koji se usavršavaju moraju prvo biti osvojeni; u suprotnom, nema načina da budu usavršeni.

Danas vas na ovaj način opominjem zarad vašeg vlastitog opstanka, kako bi Moje delo nesmetano napredovalo i kako bi se Moje početno delo unutar čitave vaseljene moglo izvršiti prikladnije i savršenije, otkrivajući narodima svih zemalja i nacija Moje reči, autoritet, veličanstvo i sud. Delo koje obavljam među vama početak je Mog dela unutar čitave vaseljene. Iako je sada već nastupilo vreme poslednjih dana, znajte da su „poslednji dani” samo naziv za jedno doba; pojam koji se odnosi na jedno doba; baš kao i Doba zakona i Doba blagodati, oni označavaju čitavo jedno doba, a ne samo poslednjih nekoliko godina ili meseci. Ipak, poslednji dani se prilično razlikuju od Doba blagodati i Doba zakona. Delo poslednjih dana se ne sprovodi u Izraelu, nego među neznabošcima; ovo delo osvaja ljude iz svih naroda i plemena izvan Izraela pred Mojim prestolom, tako da Moja slava u vaseljeni može ispuniti svemir i nebeski svod. To je stoga da Ja mogu steći veću slavu, kako bi sva stvorena bića na zemlji mogla širiti Moju slavu bezbrojnim narodima, zauvek među budućim naraštajima, i kako bi sva stvorena bića na nebu i na zemlji mogla videti svu slavu koju sam stekao na zemlji. Delo koje se obavlja tokom poslednjih dana jeste delo osvajanja. Ono nije usmeravanje svih ljudi na zemlji da vode svoj zemaljski život, već završetak neprolaznog, hiljadugodišnjeg života patnje ljudskog roda na zemlji. Shodno tome, delo poslednjih dana ne može biti nalik delu u Izraelu, koje je trajalo nekoliko hiljada godina, niti delu u Judeji, koje je trajalo svega nekoliko godina i potom se nastavilo tokom dva milenijuma, sve do drugog Božjeg ovaploćenja. Ljudi poslednjih dana dolaze u dodir samo sa ponovnom pojavom Otkupitelja u telu, i primaju Božje lično delo i reči. Neće proći dve hiljade godina do okončanja poslednjih dana; oni traju kratko poput Isusovog obavljanja dela iz Doba blagodati u Judeji. To je zato što su poslednji dani namenjeni završetku čitave ere. Oni služe dovršavanju i okončanju Božjeg šestohiljadugodišnjeg plana upravljanja i privođenju kraju patnjom ispunjenog životnog puta ljudskog roda. Oni nisu namenjeni odvođenju celog ljudskog roda u sledeće doba niti omogućavanju da se njegov život nastavi; to ne bi imalo nikakav značaj za Moj plan upravljanja niti za postojanje čoveka. Kad bi ljudski rod ovako nastavio, pre ili kasnije sasvim bi ga prožderao zli đavo, a one duše koje pripadaju Meni na kraju bi stradale od njegove ruke. Moje delo traje tek šest hiljada godina, a dopustio sam da i kontrola Zloga nad celim ljudskim rodom potraje šest hiljada godina. Prema tome, sada je vreme isteklo. Više ne želim ni da nastavim niti da odlažem: tokom poslednjih dana, Ja ću pobediti Sotonu, vratiću svu Svoju slavu i povratiti sve duše koje Mi pripadaju na zemlji, kako bi one, napaćene, mogle pobeći iz mora patnje, i time će biti završeno Moje celokupno delo na zemlji. Od ovog dana pa nadalje, nikada se više neću ovaplotiti na zemlji, a Moj Duh, koji je suveren nad svime, nikada više neće delovati na zemlji. Na zemlji ću samo iznova stvoriti ljudski rod, ljudski rod koji je osvećen i koji je Moj verni grad na zemlji. Ali znajte da neću uništiti ceo svet, niti ću uništiti ceo ljudski rod. Zadržaću tu preostalu trećinu – tu trećinu koju sam temeljno osvojio i koja Me voli i učiniću da ova trećina bude plodna i da se množi na zemlji baš kao što su to Izraelci činili pod zakonom; dobiće obilje ovaca i goveda kojima ću ih hraniti, kao i sva bogatstva zemlje. Ovaj ljudski rod će zauvek ostati sa Mnom, a ipak to neće biti današnji ljudski rod koji je očajno prljav, već ljudski rod koji predstavlja skup svih onih koje sam Ja zadobio. Takav ljudski rod Sotona neće oštetiti, ometati niti opsedati, i biće jedini ljudski rod koji nastavlja da živi na zemlji nakon što pobedim Sotonu. To je ljudski rod koji sam Ja danas osvojio i koji je od Mene zadobio obećanje. I tako, ljudski rod koji bude osvojen tokom poslednjih dana istovremeno je ljudski rod koji će ostati i koji će zadobiti Moje večne blagoslove. Biće to jedini dokaz Mog trijumfa nad Sotonom i jedini plen iz Mog rata sa Sotonom. Ovaj ratni plen, koji sam spasao iz Sotonine vlasti, jedina je kristalizacija i plod Mog plana upravljanja od šest hiljada godina. On potiče iz svakog naroda i veroispovesti, iz svakog mesta i države unutar vaseljene. Čine ga ljudi različitih etničkih pripadnosti, koji imaju različite jezike, običaje i boje kože, a rašireni su u svim narodima i veroispovestima na planeti, pa čak i u svakom kutku sveta. Naposletku, oni će se ujediniti kako bi sačinili celovit ljudski rod, zajednicu ljudi koja je van domašaja sila Sotone. Oni pripadnici ljudskog roda koje nisam spasio niti osvojio tiho će potonuti u morske dubine, za sva vremena sprženi Mojim proždirućim ognjem. Zatreću ovaj stari, krajnje nečisti ljudski rod, kao što sam zatro prvorođene sinove, stoku i ovce u Egiptu, ostavljajući samo Izraelce, koji su jeli jagnjeće meso, a jagnjeću krv pili i njome obeležavali nadvratnike. Zar ljudi koje sam osvojio i koji su iz Moje porodice nisu istovremeno ljudi koji jedu meso Jagnjeta koje jesam Ja, i piju krv Jagnjeta koje jesam Ja, koje sam Ja iskupio i koji Me obožavaju? Zar takve ljude ne prati uvek Moja slava? Nisu li oni koji su bez mesa Jagnjeta, koje sam Ja, odavno tiho potonuli u morske dubine? Danas Mi se opirete, a danas su Moje reči baš kao one koje je Jahve izgovorio sinovima i unucima Izraela. Ipak, postoji nepopustljivost u dubinama vaših srca i vi nagomilavate Moju srdžbu, donoseći više patnje na svoje telo, više suda svojim gresima i više gneva prema vašoj nepravednosti. Ko bi mogao biti pošteđen na dan Moje srdžbe kada se danas prema Meni ophodite ovako? Čija bi nepravednost mogla umaći Mojim očima punim grdnje? Čiji bi se gresi mogli izvući iz ruku Mene, Svemogućeg? Čiji bi otpor mogao izbeći Mom sudu, sudu Svemogućeg? Ja, Jahve, ovako se obraćam vama, potomcima neznabožačke porodice, a reči koje vam govorim nadilaze sve izjave iz Doba zakona i Doba blagodati, a vi ste ipak nepopustljiviji od svih ljudi iz Egipta. Ne nakupljate li Moju srdžbu dok Ja spokojno obavljam Svoje delo? Kako biste mogli pobeći nepovređeni od dana koji pripada Meni, Svemogućem?

Treba u potpunosti da se posvetite Mom delu. Treba da radite ono što je Meni od koristi. Voljan sam da vam objasnim sve što ne razumete kako biste od Mene mogli da dobijete sve što vam nedostaje. Iako su vaši nedostaci bezbrojni, voljan sam da i dalje obavljam delo koje treba da izvršim na vama, dajući vam Svoju poslednju milost, kako biste mogli da imate koristi od Mene i da steknete slavu koje u vama nema i koju svet nikada nije video. Toliko godina već delam, a ipak Me nijedan čovek nikada nije spoznao. Spreman sam da vam kažem tajne koje nikada nikome nisam rekao.

Među ljudima, Ja sam bio Duh kojeg nisu mogli da vide, Duh sa kojim nikada nisu mogli da stupe u dodir. Zbog Moje tri faze dela na zemlji (stvaranje sveta, iskupljenje i uništenje), pojavljujem se u njihovoj sredini u različitim vremenima (nikada javno) kako bih obavljao Svoje delo među njima. Prvi put sam došao među ljude tokom Doba iskupljenja. Naravno, došao sam u jevrejsku porodicu; tako su Jevreji bili prvi koji su videli dolazak Boga na zemlju. Razlog zbog kojeg sam lično učinio ovo delo jeste taj što sam Svoje ovaploćeno telo želeo da upotrebim kao žrtvu za greh da bih obavio Svoje delo iskupljenja. Dakle, prvi koji su Me videli bili su Jevreji u Doba blagodati. Tada sam prvi put činio Svoja dela u telesnom obliku. U Doba carstva, Moje delo je osvajanje i usavršavanje, pa stoga Ja ponovo izvršavam Svoje delo pastirskog čuvanja u telu. Ovo je drugi put da Svoje delo obavljam u telu. U poslednje dve etape dela, ono sa čime ljudi dolaze u kontakt više nije nevidljivi, neopipljivi Duh, već osoba koja jeste Duh ovaploćen u telu. Tako, u očima čoveka, opet postajem ljudsko biće bez ikakvog nagoveštaja Boga u Meni. Štaviše, Bog kojeg ljudi vide nije samo muškog, već i ženskog roda, što ih najviše zapanjuje i zbunjuje. Moje izvanredno delo iznova razbija u paramparčad stara verovanja, kojih su se ljudi držali mnogo, mnogo godina. Ljudi su zapanjeni! Bog nije samo Sveti Duh, Duh, sedmostruko pojačan Duh niti samo sveobuhvatni Duh, već je ujedno i ljudsko biće – prosto ljudsko biće, krajnje obično ljudsko biće. On nije samo muškog, već i ženskog roda. Slični su po tome što su oboje rođeni od ljudi, a razlikuju se po tome što je jedno začeto od Svetog Duha, dok je drugo rođeno od čoveka, iako je poreklom neposredno iz Duha. Oba ova ovaploćena tela Božja slična su po tome što su preuzela delo Boga Oca, a razlikuju se po tome što je jedno obavilo delo iskupljenja, dok drugo obavlja delo osvajanja. Oba tela predstavljaju Boga Oca, ali je jedno Iskupitelj, ispunjen dobrotom i milošću, dok je drugo Bog pravednosti, ispunjen gnevom i sudom. Jedno je Vrhovni zapovednik koji je pokrenuo delo iskupljenja, dok je drugo pravedni Bog koji ispunjava delo osvajanja. Jedno je Početak, drugo je Kraj. Jedno je telo bezgrešno, dok drugo dovršava iskupljenje, nastavlja delo, i nikad ne čini greh. Oba predstavljaju isti Duh, ali Oni žive u različitim telima i rođeni su na različitim mestima, a razdvaja Ih nekoliko hiljada godina. Celokupno Njihovo delo se, međutim, uzajamno dopunjuje, nikada nije u sukobu i o njemu se može govoriti u istom dahu. Oba su ljudi, s tim što je jedna beba bila dečak, a druga devojčica. Za sve ove godine, ono što su ljudi viđali nije samo Duh i nije samo ljudsko biće, muškarac, već mnogo toga što se ne slaže sa ljudskim predstavama; kao takvi, ljudi nikada ne mogu da Me u potpunosti dokuče. I stalno napola veruju i napola sumnjaju u Mene – kao da zaista postojim, a ipak sam samo nestvarni san – zbog čega ljudi ni dan-danas ne znaju šta je Bog. Možeš li Me zaista sažeti u jednu prostu rečenicu? Da li se zaista usuđuješ da kažeš: „Isus nije niko drugi do Bog, a Bog nije niko drugi do Isus”? Da li zaista smeš da kažeš: „Bog nije ništa drugo do Duh, a Duh nije ništa drugo do Bog”? Da li se usuđuješ da kažeš: „Bog je samo ljudsko biće zaodenuto telom”? Da li zaista imaš hrabrosti da tvrdiš: „Isusov lik jeste veliki lik Božji”? Da li si u stanju da svojim književnim talentom u potpunosti objasniš Božju narav i lik? Da li se zaista usuđuješ da kažeš: „Bog je samo muškarce, ne i žene, stvorio prema Svom liku”? Ako ovo kažeš, to onda znači da nijedna žena ne bi bila među Mojim izabranicima, a još manje bi žene predstavljale jednu klasu ljudskog roda. Da li sada zaista znaš šta je Bog? Je li Bog ljudsko biće? Da li je Bog Duh? Da li je Bog zaista muškog roda? Da li jedino Isus može dovršiti delo koje Ja treba da obavim? Ako samo jedno od gorenavedenog odabereš kao sažetak Moje suštine, onda si ti jedan odani vernik koji je neizmerno neuk. Da sam delo ovaploćenja obavio samo jednom, da li bi Mi postavio granice? Možeš li Me zaista potpuno razumeti samo jednim pogledom? Možeš li zaista u potpunosti da Me sažmeš samo na osnovu onoga čemu si bio izložen tokom svog života? Da sam činio isto delo tokom oba Svoja ovaploćenja, kako biste gledali na Mene? Da li biste Me ostavili zauvek prikovanog za krst? Može li Bog biti tako jednostavan kao što tvrdiš?

Jedna etapa rada iz dva prethodna doba obavljena je u Izraelu, a jedna u Judeji. Uopšteno govoreći, nijedna faza ovog dela nije se desila van Izraela i svaka je obavljena nad prvim izabranim narodom. Na osnovu toga, Izraelci veruju da je Jahve Bog samo Bog Izraelaca. Pošto je Isus delao u Judeji, gde je završio delo raspeća, Jevreji Ga smatraju Iskupiteljem jevrejskog naroda. Oni misle da je On samo car jevrejski, a ne nekog drugog naroda; da On nije Gospod koji iskupljuje Britance niti Gospod koji iskupljuje Amerikance, već Gospod koji iskupljuje Izraelce; i da je u Izraelu iskupio Jevreje. U stvari, Bog je Suveren svih stvari. On je Bog svih stvorenih bića. On nije samo Bog Izraelaca, niti Jevreja; On je Bog svih stvorenih bića. Prethodne dve etape Njegovog dela odvijale su se u Izraelu, usled čega su se kod ljudi stvorile određene predstave. Oni veruju da je Jahve obavio Svoje delo u Izraelu, da je Isus lično obavio Svoje delo u Judeji, i, štaviše, da je Isus delao u telu. U svakom slučaju, oni misle da se njegovo delo nije odvijalo izvan Izraela. Bog nije delao na Egipćanima ili Indijcima; delao je samo na Izraelcima. Stoga ljudi formiraju različite predstave i definišu Božje delo u određenom obimu. Kažu da kada Bog dela, On to mora da čini na izabranom narodu i u Izraelu; osim nad Izraelcima, Bog ne dela nad drugima, niti postoji veći obim Njegovog delanja. Ljudi su posebno strogi kada je reč o prisvajanju ovaploćenog Boga i ne dozvoljavaju Mu da se preseli van granica Izraela. Nisu li sve to samo ljudske predstave? Bog je stvorio sve nebo i svu zemlju i sva stvorena bića, stvorio je sve postanje, pa kako je onda Svoje delo mogao ograničiti samo na Izrael? Da je to slučaj, u čemu bi bila svrha da On stvara sva stvorena bića? On je stvorio ceo svet i On je sproveo Svoj plan upravljanja od šest hiljada godina, ne samo u Izraelu, već i nad svakom osobom u vaseljeni. Bilo da si Kinez, Amerikanac, Britanac, Rus – svaka osoba je Adamov potomak; sve ih je Bog stvorio. Nijedna od tih osoba ne može izbeći granice stvorenih bića i nijedna od njih ne može sa sebe skinuti naziv „Adamov potomak”. Svi su oni stvorena bića, svi su potomci Adama i svi su iskvareno potomstvo Adama i Eve. Nisu samo Izraelci stvorena bića, već su to svi ljudi; samo što su neki prokleti, a neki blagosloveni. Izraelci su po mnogo čemu prikladni; Bog je u početku radio na njima jer su bili najmanje iskvareni. Kinezi se sa njima ne mogu porediti; nisu im ni za prineti. Dakle, Bog je u početku delao nad narodom Izraela, a samo je druga faza Njegovog delanja sprovedena u Judeji – što je među ljudima dovelo do nastanka mnogih predstava i pravila. U stvari, ako bi Bog delao u skladu sa ljudskim predstavama, On bi bio samo Bog Izraelaca i stoga ne bi bio u stanju da Svoje delanje širi na neznabožačke narode, jer bi On bio samo Bog Izraelaca, a ne Bog svih stvorenih bića. Proročanstva su poručivala da će Jahveovo ime biti veliko među neznabožačkim narodima, da će se proširiti na neznabožačke narode. Zašto je ovo bilo prorečeno? Da je Bog samo Bog Izraelaca, On bi tada delovao samo u Izraelu. Štaviše, On ne bi širio ovo delo i ne bi izrekao takvo proročanstvo. Pošto je izrekao ovo proročanstvo, On će zasigurno širiti Svoje delo među neznabožačkim narodima, u svakoj zemlji i u svim krajevima. Pošto je to izrekao, On to mora učiniti; to je Njegov plan, jer On je Gospod koji je stvorio nebo i zemlju i sva stvorenja i Bog svih stvorenih bića. Bez obzira na to da li On dela na Izraelcima ili širom cele Judeje, delo koje obavlja jeste delo cele vaseljene i delo celog ljudskog roda. Delo koje On danas obavlja u zemlji velike crvene aždaje – u neznabožačkom narodu – i dalje je delo celog ljudskog roda. Izrael je mogao biti osnova Njegovog delanja na zemlji; isto tako i Kina može biti osnova Njegovog delanja među neznabožačkim narodima. Nije li sada ispunio proročanstvo da će „Jahveovo ime biti veliko među neznabožačkim narodima”? Prvi korak Njegovog delanja među neznabožačkim narodima jeste ovo delo, delo koje On obavlja u zemlji velike crvene aždaje. Činjenica da ovaploćeni Bog treba da dela u ovoj zemlji i da dela na ovim prokletim ljudima, posebno protivreči ljudskim predstavama; ovo su najniži ljudi, oni nemaju nikakvu vrednost i u početku ih je Jahve napustio. Ljude mogu da odbace drugi ljudi, ali ako ih odbaci Bog, onda su lišeni svakog statusa i najniže su vrednosti. Ako stvoreno biće zaposedne Sotona ili ga ljudi odbace, za njega je to veoma bolno – međutim, za stvoreno biće koga se odrekne Stvoritelj, niži status ne postoji. Prokleti su Moavovi potomci, rođeni u ovoj zaostaloj zemlji; bez sumnje, od svih ljudi pod uticajem tame, potomci Moava imaju najniži status. Pošto su ovi ljudi do sada imali najniži status, delom koje je obavljeno na njima u najvećoj meri razbija ljudske predstave i najkorisnije je za ceo Božji plan upravljanja od šest hiljada godina. Obavljanje takvog dela najbolje može da razbije ljudske predstave i time Bog pokreće doba; On ovim razbija sva ljudska shvatanja; ovim On završava delo celog Doba blagodati. Njegovo prvobitno delo je obavljeno u Judeji, u granicama Izraela; među neznabožačkim narodima, On nije učinio nikakvo delo da pokrene novo doba. Završna faza dela se ne odvija samo na neznabošcima, već još i više na onima koji su prokleti. Ova činjenica je dokaz koji najviše može da ponizi Sotonu, čime Bog „postaje” Bog svih stvorenih bića u vaseljeni, Gospod svih stvari i predmet obožavanja svega što ima život.

Danas ima onih koji još uvek ne shvataju koje je novo delo Bog započeo. Među neznabožačkim narodima, Bog je pokrenuo novi početak. On je otpočeo novo doba i započeo novo delo – i On obavlja ovo delo nad potomcima Moava. Nije li ovo Njegovo najnovije delo? Kroz različita doba niko nije doživeo ovo delo. Niko nije ni čuo za njega, a kamoli da ga je cenio. Božja mudrost, Božje čudo, Božja nedokučivost, Božja veličina i Božja svetost – sve se to otkriva kroz ovu fazu dela, delo poslednjih dana. Nije li ovo novo delo, delo koje razbija ljudske predstave? Ima onih koji razmišljaju ovako: „Pošto je Bog prokleo Moava i rekao da će odbaciti potomke Moava, kako bi ih sada mogao spasiti?” To su neznabošci koje je Bog prokleo i izgnao iz Izraela; Izraelci su ih zvali „neznabožačkim psima”. Prema mišljenju svih, oni ne samo da su neznabožački psi, već su, još i gore, sinovi uništenja; drugim rečima, oni nisu Božji izabrani narod. Iako su rođeni u granicama Izraela, prvobitno nisu deo izraelskog naroda i proterani su u neznabožačke narode. Najnižeg su reda među svim ljudima. I baš zato što su najniži među ljudskim rodom Bog na njima sprovodi Svoje delo pokretanja novog doba, jer oni predstavljaju iskvareni ljudski rod. Božje delo nije neselektivno i bez svrhe; delo koje On danas obavlja na ovim ljudima takođe je delo koje se obavlja nad stvorenim bićima. Noje je bio stvoreno biće, kao i njegovi potomci. Svaki onaj na svetu koji je od krvi i mesa jeste stvoreno biće. Božje delo je usmereno na sva stvorena bića; ne zaviseći od toga da li je neko proklet nakon što je stvoren. Njegovo delo upravljanja je usmereno na sva stvorena bića, a ne na one izabrane ljude koji nisu prokleti. I budući da Bog namerava da izvrši Svoje delo na Svojim stvorenim bićima, On će ga zasigurno uspešno dovršiti i delaće na onim ljudima koji su korisni za Njegovo delo. Stoga, On krši sva pravila kada deluje na ljudima; reči „proklet”, „izgrđen” i „blagosloven” za Njega ne postoje! Jevrejski narod je dobar, kao i izabrani narod Izraela; oni su ljudi visokog kova i dobre ljudskosti. U početku je Jahve upravo na njima pokrenuo Svoje delo i obavio Svoje najranije delo – ali danas bi bilo besmisleno da ih učini primaocima dela osvajanja. Oni takođe mogu biti deo stvorenih bića i u njima može biti mnogo toga pozitivnog, ali bi bilo besmisleno na njima izvršiti ovu etapu dela; ono ne bi moglo da osvoji ljude, niti bi moglo da ubedi sva stvorena bića. Ovo je upravo smisao prebacivanja Njegovog dela na ove ljude koji pripadaju zemlji velike crvene aždaje. Ovde je od najvećeg značaja Njegovo pokretanje dela, Njegovo kršenje svih pravila i svih ljudskih predstava i Njegovo okončanje dela tokom celog Doba blagodati. Kada bi se Njegovo sadašnje delo i dalje obavljalo na Izraelcima, do trenutka kada se Njegov plan od šest hiljada godina upravljanja bude priveo kraju, svi bi verovali da je Bog samo Bog Izraelaca, da su samo Izraelci Božji izabrani narod i da samo Izraelci zaslužuju da naslede Božji blagoslov i obećanje. Božje ovaploćenje tokom poslednjih dana u neznabožačkoj zemlji velike crvene aždaje ostvaruje Njegovo delo da je On Bog svih stvorenih bića, dovršava celokupno Njegovo delo upravljanja i privodi kraju centralni deo Njegovog dela upravljanja u zemlji velike crvene aždaje. Srž ove tri etape rada je spasenje čoveka – to jest, navođenje svih stvorenih bića da obožavaju Stvoritelja. Dakle, svaka etapa rada ima veliki značaj; Bog ne čini ništa što je besmisleno i bezvredno. S jedne strane, ova etapa dela uvodi novo doba i okončava prethodna dva doba; s druge strane, ona razbija sve čovekove predstave i sve čovekove stare načine verovanja i stare načine shvatanja stvari. Delo prethodna dva doba odvijalo se prema različitim ljudskim predstavama; ova etapa, međutim, potpuno uklanja ljudske predstave, čime u potpunosti osvaja ljudski rod. Kroz osvajanje potomaka Moava, kroz delo koje se obavlja na potomcima Moava, Bog će osvojiti ljude iz cele vaseljene. To je najdublji značaj ove etape Njegovog dela i to je najvredniji aspekt ove etape Njegovog dela. Čak i ako sada znaš da je tvoj položaj nizak i da je tvoja vrednost niska, svejedno ćeš osećati da si nasledio tako veliki blagoslov i primio tako veliko obećanje i da možeš da pomogneš da se ovo veliko Božje delo postigne, da vidiš Božje pravo lice, znaš Božju urođenu narav i slediš Božju volju, i ustanovićeš da je to nešto najradosnije. Prethodne dve etape Božjeg dela su se odvijale u Izraelu. Kada bi se ova etapa Njegovog dela tokom poslednjih dana takođe obavljala na Izraelcima, ne samo da bi sva stvorena bića verovala da su samo Izraelci Božji izabrani narod, nego ni čitav Božji plan upravljanja ne bi postigao željeni efekat. Tokom perioda u kome su se dve etape Njegovog dela odvijale u Izraelu, nijedno novo delo – niti ikakvo delo pokretanja novog doba – nije obavljeno među neznabožačkim narodima. Današnja etapa dela – delo pokretanja novog doba – najpre se sprovodi među neznabožačkim narodima i, štaviše, u početku se sprovodi na potomcima Moava, čime se pokreće čitavo doba. Bog je razbio sve znanje sadržano u ljudskim predstavama, ne dozvoljavajući da išta od njega preostane. U Svom delu osvajanja, On je razbio ljudske predstave, kao i čovekove stare, pređašnje načine shvatanja stvari. On dopušta ljudima da vide da kod Boga ne postoje pravila, da nema ničeg starog u vezi sa Bogom, da je delo koje On obavlja sasvim oslobođeno, potpuno slobodno i da je u pravu u svemu što čini. Moraš u potpunosti da se pokoriš svakom delu koje On obavlja na stvorenim bićima. Celokupno delo koje On obavlja ima značenje i sprovodi se prema Njegovim sopstvenim namerama i mudrosti, a ne prema ljudskim izborima i predstavama. Ako je nešto korisno za Njegovo delo, On to čini; a ako nešto nije korisno za Njegovo delo, On to neće učiniti, ma koliko to bilo dobro! On dela i bira primaoce i mesto Svog dela u skladu sa značenjem i svrhom Svog dela. Dok dela, On se ne pridržava pređašnjih pravila i ne sledi stare obrasce. Umesto toga, On planira Svoje delo u skladu sa značajem dela. Na kraju, On će postići pravi efekat i očekivani cilj. Ako danas ne shvataš ove stvari, ovo delo neće imati nikakav uticaj na tebe.

– „Reč”, tom I, „Božja pojava i delo”, „Bog je Gospod svih stvorenih bića”

Koliko su velike prepreke Božjem delu? Da li je neko to ikada znao? Pošto su ljudi zarobljeni i zadojeni duboko ukorenjenim sujeverjem, ko je sposoban da spozna Božje pravo lice? Kako bi, sa tim zaostalim poznavanjem kulture, tako plitkim i besmislenim, oni mogli u potpunosti da shvate reči koje je Bog izgovorio? Čak i da im se govori licem u lice, da se hrane usta na usta, kako bi mogli da razumeju? Ponekad se čini kao da su Božje reči upućene gluvima: ljudi nemaju ni najmanju reakciju, mašu glavom i ništa ne razumeju. Kako to da ne bude zabrinjavajuće? Ova „daleka[1], drevna istorija kulture i poznavanje kulture” othranile su vrlo bezvrednu grupu ljudi. Ova drevna kultura – dragoceno nasleđe – jeste gomila smeća! Ona je odavno postala večna sramota i nije vredna pomena! Naučila je ljude trikovima i tehnikama suprotstavljanja Bogu, a „uređeno, blago upravljanje”[2] nacionalnim obrazovanjem učinilo je ljude još buntovnim prema Bogu. Svaki deo Božjeg dela izuzetno je težak, i svaki korak Njegovog dela na zemlji bio je uznemirujući za Boga. Kako je samo teško Njegovo delo na zemlji! Koraci Božjeg dela na zemlji uključuju velike teškoće: za čovekovu slabost, nedostatke, nezrelost, neznanje i sve ljudsko, Bog pravi podrobne planove i pažljivo sve razmatra. Čovek je kao papirni tigar koga niko ne sme da mami ili izaziva; na najmanji dodir on uzvraća udarac, ili pada i gubi se, i kao da pri najmanjem gubitku koncentracije zapada u pređašnje loše stanje, ili zanemaruje Boga, ili trči kod svinja i pasa od svojih roditelja da se prepusti nečistim stvarima sopstvenog tela. Kakva je to velika smetnja! Praktično na svakom koraku Svog dela Bog je podvrgnut proveri, i gotovo na svakom koraku Bog se izlaže velikoj opasnosti. Njegove reči su iskrene i poštene, u njima nema zlobe, ali ko je voljan da ih prihvati? Ko je voljan da se u potpunosti potčini? To slama Božje srce. On se danonoćno muči zarad čoveka, pun je brige za čovekov život i saoseća sa čovekovom slabošću. On je pretrpeo mnoge neočekivane obrte na svakom koraku Svog dela, za svaku reč koju je izgovorio; On je uvek između čekića i nakovnja i misli na čovekovu slabost, buntovništvo, nezrelost i ranjivost… bez prestanka i uvek iznova. Ko je ikada znao za ovo? Kome On može da se poveri? Ko bi to mogao da razume? Uvek prezire grehe čoveka i nedostatak integriteta, beskičmenjaštvo čoveka, i uvek se brine za čovekovu ranjivost i razmišlja o putu koji leži pred čovekom. Uvek je, dok posmatra reči i dela čoveka, ispunjen milošću i gnevom, i kad god vidi tako nešto, on oseti bol u srcu. Nevini su, na kraju krajeva, otupeli; zašto Bog uvek mora da im otežava stvari? Slab čovek je potpuno lišen istrajnosti; zašto Bog treba da se stalno ljuti na njega? Slab i nemoćan čovek više nema ni trunku vitalnosti; zašto Bog treba uvek da ga grdi zbog njegovog buntovništva? Ko može da se odupre pretnjama Boga nebeskog? Čovek je, na kraju krajeva, slab, a Bog je, nemajući drugog izbora, potisnuo Svoju ljutnju duboko u Svoje srce, tako da čovek može polako da razmisli o sebi. Ipak, čovek, koji je u velikoj nevolji, ni najmanje ne uvažava Božje namere; čovek je zgažen od strane starog kralja đavola, ali on je potpuno nesvestan, uvek se suprotstavlja Bogu, ili je ravnodušan prema Bogu. Bog je izgovorio toliko reči, ali ko ih je ikada ozbiljno shvatio? Čovek ne shvata Božje reči, ali to ga ne pogađa, u njemu nema žudnje i nikada nije zaista spoznao suštinu starog đavola. Ljudi žive u Adu, u paklu, ali veruju da žive u „palati ispod mora”; progoni ih velika crvena aždaja, ali misle da su „povlašćeni”[3] od strane države; đavo ih pravi budalama, a misle da uživaju u vrhunskoj telesnoj umetnosti. Kakva su oni gomila prljavih, ubogih bednika! Čovek se susreo sa svojom nesrećom, ali on to ne zna, i u ovom mračnom društvu trpi nesreću za nesrećom[4], ali se nikada nije probudio. Kada će se osloboditi svoje naravi popustljivosti prema sebi i svoje podaničke naravi? Zašto uopšte ne vodi računa o Božjem srcu? Da li on ćutke odobrava ovo ugnjetavanje i teškoće? Zar ne priželjkuje dan kada će moći da pretvori tamu u svetlost? Zar ne želi da vrati pravdu i istinu kojima je naneta nepravda? Da li je spreman da gleda i ne čini ništa dok ljudi odbacuju istinu i izvrću činjenice? Da li je voljan da i dalje trpi ovu nepravdu? Da li je voljan da bude rob? Da li je voljan da strada od Božje ruke zajedno sa robovima ove propale države? Gde je tvoja rešenost? Gde ti je ambicija? Gde ti je dostojanstvo? Gde ti je integritet? Gde ti je sloboda? Da li si spreman da položiš ceo svoj život[5] za veliku crvenu aždaju, za kralja đavola? Da li ćeš sa zadovoljstvom dozvoliti da te muči do smrti? Lice ponora je haotično i mračno, dok običan narod, trpeći strašnu patnju, vapi Nebu i žali se zemlji. Kada će čovek moći da visoko podigne glavu? Čovek je koštunjav i ispijen, kako on može da se nosi sa ovim đavolom, okrutnim tiraninom? Zašto ne da svoj život Bogu što je pre moguće? Zašto se još uvek koleba? Kada može da završi Božje delo? On je na taj način besciljno maltretiran i potlačen, i ceo njegov život je na kraju protraćen; zašto mora toliko žuriti da stigne i toliko hitati da ode? Zašto ne sačuva nešto dragoceno da dȃ Bogu? Da li je zaboravio hiljade godina mržnje?

– „Reč”, tom I, „Božja pojava i delo”, „Delo i ulazak (8)”

1. „Daleka” se koristi podrugljivo.

2. „Uređeno, blago upravljanje” se koristi podrugljivo.

3. „Povlašćeni” se koristi za ismevanje ljudi koji izgledaju kruto i nemaju svest o sebi.

4. „Trpi nesreću za nesrećom” ukazuje na to da su ljudi rođeni u zemlji velike crvene aždaje i da nisu u stanju da visoko podignu glavu.

5. „Položiti ceo svoj život” se koristi u pogrdnom smislu.



Svakodnevne reči Božje  Odlomak 209

Nije lako ići današnjim putem. Moglo bi se reći da ga je prilično teško pronaći, a kroz minula vremena se to izuzetno retko dešavalo. Ko bi, međutim, i pomislio da bi i samo telo čovečje bilo dovoljno da čoveka uništi? Današnje delo zasigurno je dragoceno poput prolećne kiše i vredno poput Božje dobrote prema čoveku. Ako čovek, međutim, ne poznaje svrhu Njegovog sadašnjeg dela ili ne razume suštinu ljudskog roda, kako se onda može govoriti o njegovoj dragocenosti i vrednosti? Telo ne pripada samim ljudima, tako da niko ne može jasno da vidi gde će njegovo odredište zapravo biti. Ipak, treba dobro da znaš da će Stvoritelj vratiti stvoreni ljudski rod u izvorni položaj i vratiti mu prvobitni lik iz vremena njegovog stvaranja. On će u potpunosti povući dah koji je udahnuo čoveku, oduzimajući mu kosti i telo i sve to vratiti Stvoritelju. Potpuno će preobraziti i obnoviti ljudski rod i čoveku oduzeti celokupno Božje nasleđe koje ne pripada ljudskom rodu, već Bogu, te ga više nikada neće predati ljudskom rodu. Zato što ništa od toga nije nikada ni pripadalo ljudskom rodu. On će sve uzeti nazad – to nije nepravedna otimačina, već to ima za cilj da se nebo i zemlja vrate u svoja prvobitna stanja, kao i da se čovek preobrazi i obnovi. To je razumno odredište za čoveka, iako to možda neće biti ponovno prisvajanje tela nakon što je ono dobilo grdnju, kao što bi ljudi mogli da pomisle. Bog ne želi kostur od tela nakon njegovog uništenja – On želi izvorne elemente čovekove koji su na samom početku pripadali Bogu. Zato On neće uništiti ljudski rod niti će potpuno iskoreniti čovekovo telo, jer čovekovo telo nije njegovo lično vlasništvo. Umesto toga, ono je pomoćno sredstvo za Boga koji upravlja ljudskim rodom. Kako bi On mogao da uništi čovekovo telo zarad Svog „uživanja”? Da li si do sada zaista otpustio celokupnost svoga tela koje ne vredi ni prebijene pare? Ako bi mogao da razumeš trideset posto dela poslednjih dana (samo tih trideset posto odnosi se na razumevanje dela Svetoga Duha danas, kao i Božjeg dela reči u poslednjim danima), tada ne bi nastavljao da „služiš” niti da budeš „odan” svom telu – telu koje je iskvareno godinama – kao što je to danas slučaj. Trebalo bi jasno da vidiš da su ljudi sada napredovali do stanja neviđenih razmera i da više neće nastaviti da se kotrljaju napred poput točkova istorije. Tvoje plesnivo meso je već dugo prekriveno muvama, pa kako onda može imati moć da preokrene točkove istorije kojima je Bog omogućio da nastave da se kreću napred sve do današnjeg dana? Kako ono može učiniti da sat poslednjih dana koji nemo otkucava opet počne da kuca i da mu se kazaljke kreću unapred? Kako može opet da promeni svet koji izgleda kao da je obavijen gustom maglom? Može li tvoje telo da oživi planine i reke? Može li tvoje telo, koje ima samo neku malu funkciju, zaista da obnovi onu vrstu ljudskog sveta za kojom si žudeo? Možeš li svoje potomke zaista da naučiš da postanu „ljudska bića”? Da li sada shvataš? Čemu tačno pripada tvoje telo? Prvobitna Božja namera za spasenje čoveka, usavršavanje čoveka i čovekov preobražaj nije bila da ti podari lep zavičaj niti da čovečjem telu donese spokojan počinak; bila je zarad Njegove slave i Njegovog svedočanstva, za bolje uživanje ljudskog roda u budućnosti i zato da bi ljudski rod mogao uskoro da počine. Ipak, to nije bilo zarad tvog tela jer je čovek kapital Božjeg upravljanja, a telo čovečje samo je pomoćno sredstvo. (Čovek je biće sa duhom i telom, dok je telo samo predmet koji se raspada. To znači da je telo sredstvo koje se koristi u planu upravljanja.) Trebalo bi da znaš da to što Bog usavršava čoveka, upotpunjuje ga i zadobija ne donosi ništa osim mačeva i udaraca po njegovom telu, kao i beskrajnu patnju, gorenje u ognju, nemilosrdni sud, grdnju i prokletstva, baš kao i bezgranične kušnje. Takva je prava priča i istina o delu upravljanja čovekom. Sve ove stvari su, međutim, usmerene na telo čovečje, a sve strele neprijateljstva nemilosrdno su uperene u telo čovečje (jer čovek je nevin). Sve ovo je zarad Njegove slave i svedočanstva i zarad Njegovog upravljanja. Zato što Njegovo delo nije samo zarad ljudskog roda, već i radi celog plana, kao i radi ispunjenja Njegove prvobitne namere kada je stvarao ljudski rod. Stoga možda devedeset posto onoga što čovek doživljava jesu patnja i kušnje ognjem, dok je veoma malo ili čak nimalo slatkih i srećnih dana za kojima je telo čovečje žudelo. A još manje je toga da čovek uživa u srećnim trenucima u telu, provodeći lepe trenutke sa Bogom. Telo je prljavo, tako da ono što telo čovečje vidi ili u čemu uživa nije ništa drugo do Božja grdnja koju čovek smatra bezobzirnom, kao da u njoj nema normalnog poimanja. To je zato što će Bog otkriti Svoju pravednu narav koja „nema obzira prema čoveku”, koja ne trpi čovekove uvrede i mrzi neprijatelje. Bog otvoreno otkriva Svoju celokupnu narav služeći se svim potrebnim sredstvima, a time zaključuje delo Svoje bitke protiv Sotone koja traje šest hiljada godina – delo spasenja celog ljudskog roda i uništenja praiskonskog Sotone!

– „Reč”, tom I, „Božja pojava i delo”, „Svrha upravljanja čovekom”

Poslednji dani su stigli i zemlje širom sveta su u previranju. Prisutni su politički neredi i glad, na sve strane su pošast, poplava i suša. U čovekovom svetu su nesreće; Nebo je takođe poslalo nedaće. Ovo su znaci poslednjih dana. Međutim, ljudima to izgleda kao svet veselja i sjaja. Svet postaje sve glamurozniji i primamljiviji, sva ljudska srca su privučena time, a mnogi ljudi su zarobljeni i ne mogu da se izvuku; brojne ljude će zaludeti oni koji se upuštaju u prevare i vradžbine. Ako ne stremiš napretku, ako nemaš aspiracije i ako nisi pustio korenje na istinitom putu, odneće te nabujala plima zla. Kina je najzaostalija od svih zemalja; to je zemlja u kojoj velika crvena aždaja leži sklupčana, ima najviše ljudi koji se klanjaju idolima i bave vradžbinama, ima najviše hramova i mesto je u kome borave nečisti duhovi. U njoj si rođen, u njoj obrazovan i ogrezao si pod njenim uticajem; ona te je iskvarila i mučila, ali nakon buđenja, buniš se protiv nje i potpuno si zadobijen od Boga. To je slava Božja i zato ova etapa dela ima veliki značaj. Bog je izvršio delo tako velikih razmera, izgovorio je tako mnogo reči i na kraju će vas potpuno zadobiti – ovo je jedan segment dela Božjeg upravljanja, a vi ste „pobednički plen” u Božjem okršaju sa Sotonom. Što više razumete istinu i što je vaš crkveni život bolji, velika crvena aždaja više pada na kolena. Sve su to stvari duhovnog carstva – to su bitke duhovnog carstva, a kada Bog pobedi, Sotona će biti posramljen i poražen. Ova etapa Božjeg dela ima ogroman značaj. Bog sprovodi delo tako velikih razmera i u potpunosti spasava ovu grupu ljudi, tako da možete da pobegnete od uticaja Sotone, da živite na svetoj zemlji, da živite u Božjoj svetlosti i da vas svetlost vodi i usmerava. Tada tvoj život ima smisao. Ono što jedete i nosite razlikuje se u odnosu na nevernike; uživate u Božjim rečima i vodite smislen život – a u čemu oni uživaju? Uživaju samo u „nasleđu predaka” i u svom „nacionalnom duhu”. Nemaju ni najmanji trag ljudskosti! Vaše oblačenje i doterivanje, reči i postupci sasvim se razlikuju od njihovih. Na kraju, vi ćete u potpunosti pobeći od prljavštine, nećete više biti zarobljeni iskušenjem Sotone i dobićete svakodnevnu Božju opskrbu. Uvek treba da budete oprezni. Iako živite na prljavom mestu, neukaljani ste prljavštinom i možete da živite uz Boga, primajući Njegovu veliku zaštitu. Bog vas je izabrao među svima na ovoj žutoj zemlji. Zar niste najblagosloveniji ljudi? Ti si stvoreno biće – naravno da treba da obožavaš Boga i da težiš ka smislenom životu. Ako ne obožavaš Boga, već živiš unutar svog prljavog tela, zar ti onda nisi samo zver u ljudskoj odeći? Budući da si ljudsko biće, treba da se daš Bogu i da istrpiš svu patnju! Treba da rado i sigurno prihvatiš sitnu patnju kojoj si danas izložen i da živiš smislen život, poput Jova i Petra. Na ovom svetu, čovek nosi đavolju odeću, jede hranu koja dolazi od đavola, radi i služi pod đavoljom palicom i đavo ga gazi sve dok čovek ne bude prekriven prljavštinom. On nije dokučio smisao života niti je zadobio istiniti put – kakav je značaj takvog života? Vi ste ljudi koji teže ka pravom putu i traže poboljšanje. Vi ustajete u zemlji velike crvene aždaje i vi ste oni koje Bog naziva pravednima. Zar to nije život sa najviše smisla?

– „Reč”, tom I, „Božja pojava i delo”, „Primena (2)”

Danas, delo koje obavljam u vama treba da vas uvede u život normalne ljudskosti; to je delo uvođenja u novo doba i vođenja čovečanstva u život novog doba. Svaki korak ovog dela se obavlja i razvija neposredno među vama: učim vas licem u lice i uzimam vas za ruku; govorim vam sve što ne razumete, darujem vam sve što vam nedostaje. Može se reći da je sve ovo delo opskrba za vaš život, da vas takođe vodi u život normalne ljudskosti; ono je posebno namenjeno da opskrbi život ove grupe ljudi tokom poslednjih dana. Za Mene je značaj sveg ovog dela da okonča staro doba i uvede novo; što se tiče Sotone, Ja sam se ovaplotio upravo da bih ga porazio. Delo koje obavljam među vama sada jeste vaša sadašnja opskrba i vaše pravovremeno spasenje, ali tokom ovih nekoliko kratkih godina, ispričaću vam sve istine, čitav put života, pa čak i delo budućnosti; to će biti dovoljno da vam omogući da normalno doživite stvari u budućnosti. Sve Moje reči su vam Moje jedino podsticanje. Ne dajem nikakav drugi podsticaj; danas su sve reči koje vam govorim Moj podsticaj vama, jer danas nemate iskustva sa mnogim rečima koje govorim i ne razumete njihovo pravo značenje. Jednog dana, vaša iskustva će se ostvariti baš kao što sam danas govorio. Ove reči su vaše današnje vizije i one su ono od čega ćete zavisiti u budućnosti; one su opskrba za vaš današnji život i podsticaj za budućnost, a nema boljeg podsticaja od tog. To je zato što vreme koje imam da delam na zemlji nije toliko dugo koliko vreme koje vi imate da iskusite Moje reči; Ja samo dovršavam Svoje delo, dok vi tragate za životom, a to je proces koji podrazumeva dugo životno putovanje. Tek pošto iskusite mnoge stvari moći ćete potpuno da zadobijete put života; tek tada ćete moći da prozrete kroz pravo značenje reči koje danas izgovaram. Svi vi imate Moje reči u svojim rukama, svako od vas je primio sve Moje naloge, i Ja sam vam poverio sve što je trebalo. Bez obzira na to koliko je veliki efekat postignut, sve u svemu, kada se delo reči privede kraju, Božja volja biće izvršena. Nije onako kako ti zamišljaš, da moraš da se promeniš u izvesnoj meri; Bog ne postupa u skladu sa tvojim predstavama.

– „Reč”, tom I, „Božja pojava i delo”, „Primena (7)”

U poslednjim danima, Bog se ovaplotio da bi izvršio delo koje treba da izvrši i da bi obavio Svoju službu reči. Došao je lično da deluje među ljudskim bićima sa ciljem da usavrši one ljude koji su u skladu sa Njegovim namerama. Od vremena stvaranja do danas, samo u poslednjim danima On je izvršio ovu vrstu dela. Samo u poslednjim danima Bog je bio ovaploćen da obavi delo tako velikih razmera. Iako On podnosi patnju koju bi ljudima bilo teško da podnesu, i mada, uprkos tome što je veliki Bog, On se ponizuje da bi postao običan čovek, Njegovo delo nije ni najmanje odloženo, a Njegov plan nije ni najmanje prekinut – On obavlja delo prema Svom prvobitnom planu. Jedna od svrha ovog ovaploćenja jeste da On osvoji ljude, druga je da usavrši ljude koje voli. On želi da sopstvenim očima vidi ljude koje usavršava i želi da sopstvenim očima vidi kako ljudi koje usavršava svedoče za Njega. Ne radi se o jednoj ili dve osobe koje su usavršene. To je grupa koja se sastoji od samo nekoliko ljudi. Ljudi iz ove grupe dolaze iz različitih zemalja i različitih naroda sveta. On ulaže toliko truda kako bi zadobio ovu grupu ljudi, kako bi zadobio svedočanstvo koje ova grupa ljudi daje za Njega i kako bi zadobio slavu koju od njih može dobiti. On ne obavlja delo koje nema značenje, niti obavlja delo koje nema vrednost. Može se reći da je, obavljanjem tolikog posla, Božji cilj da usavrši sve one koje On želi da usavrši. Sve slobodno vreme koje bude imao izvan ovoga, On će upotrebiti da eliminiše one koji su zli. Znajte da On ne čini ovo veliko delo zbog onih koji su zli; naprotiv, On daje sve od Sebe zbog tog malog broja ljudi koje će da usavrši. Delo koje On obavlja, reči koje govori, tajne koje otkriva, kao i Njegov sud i grdnja – sve je to zarad tog veoma malog broja ljudi. On se nije ovaplotio zbog onih koji su zli, a još manje On zbog njih gnevno plane. On govori istinu i govori o ulasku zbog onih koji treba da budu usavršeni; On se ovaplotio zbog njih i zbog njih daruje obećanja i blagoslove. On ne govori istinu, ne govori o ulasku niti govori o životu u ljudskosti zbog onih koji su zli. On želi da izbegne da govori onima koji su zli, želeći umesto toga da podari sve istine onima koji treba da budu usavršeni. Ipak, Njegovo delo zahteva da se, za sada, onima koji su zli dozvoli da uživaju u nekom od Njegovih bogatstava. Svi oni koji ne primenjuju istinu, koji ne udovoljavaju Bogu i koji prekidaju Njegovo delo, jesu zli. Oni se ne mogu usavršiti i Bog ih se gnuša i odbacuje ih. Nasuprot tome, ljudi koji sprovode istinu u delo i mogu da udovolje Bogu i koji daju celog sebe za Božje delo jesu ljudi koje Bog treba da usavrši. Oni koje Bog želi da upotpuni nisu niko drugi do ova grupa ljudi, a delo koje Bog obavlja je za dobro tih ljudi. Istina o kojoj govori usmerena je ka ljudima koji su voljni da je primene. On se ne obraća ljudima koji ne primenjuju istinu. Porast uvida i razvoj sposobnosti raspoznavanja o kojima On govori usmereni su na ljude koji mogu da primenjuju istinu. Usavršavanje o kojem On govori takođe je usmereno na ove ljude. Delo Svetog Duha okrenuto je prema ljudima koji su voljni da sprovode istinu u delo. Stvari kao što su posedovanje mudrosti i ljudskosti okrenuti su ka ljudima koji su spremni da sprovode istinu u delo. Oni koji ne primenjuju istinu mogu da čuju mnoge reči istine, ali zato što su tako zli po prirodi i nisu zainteresovani za istinu, ono što razumeju su samo doktrine i reči i prazne teorije, bez i najmanje vrednosti za njihov život-ulazak. Niko od njih nije odan Bogu; svi su oni ljudi koji vide Boga, ali ne mogu da Ga zadobiju; Bog ih je sve osudio.

– „Reč”, tom I, „Božja pojava i delo”, „Samo oni koji se usredsrede na primenu mogu biti usavršeni”

Glavni cilj dela osvajanja jeste u tome da pročisti ljude kako bi mogli da poseduje istinu, budući da ljudi premalo razumeju istinu! Od najvećeg je značaja obavljanje dela osvajanja na takvim ljudima. Svi vi ste pali pod uticaj tame i naneta vam je velika šteta. Dakle, cilj ovog dela jeste da vam omogući da spoznate ljudsku prirodu i da na taj način proživite istinu. Usavršavanje je nešto što bi sva stvorena bića trebalo da prihvate. Da delo ove etape obuhvata samo usavršavanje ljudi, tada bi ono moglo biti obavljeno u Ujedinjenom Kraljevstvu ili Americi ili Izraelu; moglo bi da se obavi na narodu bilo koje zemlje. Međutim, delo osvajanja je selektivno. Prvi korak dela osvajanja je kratkotrajan; štaviše, biće upotrebljeno da bi se ponizio Sotona i osvojila cela vaseljena. Ovo je početno delo osvajanja. Može se reći da svako stvoreno biće koje veruje u Boga može biti usavršeno, budući da je usavršavanje nešto što se može postići jedino nakon dugotrajne promene. Međutim, drugačije je biti osvojen. Uzorak i model za osvajanje moraju da budu ljudi koji su najnazadniji, koji žive u najdubljoj tami; to moraju da budu oni koji su najprezreniji, koji najmanje priznaju Boga i koji su najviše buntovni prema Bogu. Upravo takva osoba može da posvedoči da je osvojena. Glavni cilj dela osvajanja jeste poraziti Sotonu, dok je cilj usavršavanja ljudi u zadobijanju ljudi. Da se omogući ljudima da nakon što su osvojeni imaju svedočanstvo da je ovo delo osvajanja obavljeno ovde, na ljudima kao što ste vi. Cilj je da ljudi daju svedočanstvo nakon što su osvojeni. Ovi osvojeni ljudi će se upotrebiti da se postigne cilj ponižavanja Sotone. Prema tome, koji je glavni metod osvajanja? Grdnja, sud, bacanje kletvi i otkrivanje – upotreba pravedne naravi da se ljudi osvoje kako bi zbog Božje pravedne naravi bili u potpunosti uvereni. Iskoristiti stvarnost i autoritet reči za osvajanje ljudi kako bi oni bili potpuno uvereni – to znači biti osvojen. Oni koji su usavršeni ne samo da su u stanju da postignu pokornost nakon što su osvojeni, već su i u stanju da poseduju znanje o delu suda, da promene svoju narav i da spoznaju Boga. Oni doživljavaju put ljubavi prema Bogu i bivaju ispunjeni istinom. Oni su u stanju da dožive Božje delo, postaju sposobni da pate za Boga i imaju sopstvenu rešenost. Usavršeni jesu oni koji imaju praktično shvatanje istine zahvaljujući tome što su doživeli Božju reč. Osvojeni jesu oni koji znaju za istinu, ali nisu shvatili pravo značenje istine. Nakon što budu osvojeni, oni se pokoravaju, ali sva njihova pokornost je rezultat suda koji su primili. Oni nemaju baš nikakvo shvatanje pravog značenja mnogih istina. Istinu priznaju na rečima, ali nemaju ulazak u istinu; razumeju istinu, ali istinu nisu iskusili. Delo koje se obavlja na onima koji se usavršavaju obuhvata grdnje i sud, kao i opskrbljivanje životom. Čovek koji se usredsređuje na ulazak u istinu jeste čovek koji će biti usavršen. Razlika između usavršenih i osvojenih ogleda se u tome da li imaju ulazak u istinu. Usavršeni jesu oni koji razumeju istinu, ulaze u istinu i prožive istinu; ne mogu se usavršiti oni ljudi koji ne razumeju istinu i ne ulaze u istinu, odnosno, oni koji ne prožive istinu. Ako su takvi ljudi u stanju da se sada sasvim pokore, oni su onda osvojeni. Ako onaj koji je osvojen ne traga za istinom – ako sledi, ali ne proživljava istinu, ako vidi i čuje istinu, ali se ne usredsređuje na proživljavanje istine – on onda ne može biti usavršen. Ljudi koji će biti usavršeni primenjuju istinu prema Božjim zahtevima na tom putu usavršavanja. Ovim oni udovoljavaju Božjim namerama i bivaju usavršeni. Osvojen je svaki onaj koji sledi do kraja pre nego što se delo osvajanja dovrši, ali se ne može reći da je i usavršen. „Usavršen” se odnosi na one koji su, nakon što se delo osvajanja završi, u stanju da streme ka istini i koji će biti zadobijeni od strane Boga. Odnosi se na one koji, nakon što se delo osvajanja završi, stoje čvrsto u nevolji i proživljavaju istinu. Ono što onog ko je osvojen izdvaja od onog ko je usavršen jesu razlike u koracima dela i razlike u stepenu u kome ljudi razumeju istinu i u nju ulaze. Svi oni koji nisu krenuli na put usavršenja, odnosno oni koji ne poseduju istinu, na kraju će ipak biti uklonjeni. Jedino oni koji poseduju istinu i proživljavaju istinu mogu u potpunosti da budu zadobijeni od strane Boga. Odnosno, oni koji proživljavaju Petrov lik jesu usavršeni, dok su svi ostali osvojeni. Delo koje se obavlja na svima onima koji se osvajaju sastoji se od proklinjanja, grdnje i gneva, a do njih dolaze pravednost i kletve. Raditi na takvom čoveku znači razotkrivati bez i najmanjeg popuštanja – razotkriti iskvarene naravi u njemu, kako bi ih sâm prepoznao i bio u potpunosti uveren. Jednom kada čovek postane sasvim pokoran, delo osvajanja se završava. Čak i ako većina ljudi i dalje ne traži da razume istinu, delo osvajanja će biti završeno.

– „Reč”, tom I, „Božja pojava i delo”, „Samo usavršeni mogu da žive smislenim životom”

Kako Bog usavršava čoveka, šta je Božja narav, šta Njegova narav sadrži – ako čovek može jasno da objasni sve ove stvari, onda je to proglašavanje Božjeg imena, to je svedočenje o Bogu i to je uzdizanje Boga. Čovek će se, na temelju spoznaje Boga, konačno preobraziti u pogledu svoje životne naravi. Što se više čovek izlaže orezivanju i oplemenjivanju, to se više osnažuje; što je više koraka Božjeg dela, to se čovek više usavršava. Danas, u čovekovom iskustvu, svaki pojedinačni korak Božjeg dela protivi se njegovim predstavama, i sve prevazilazi njegovo razmišljanje i izvan je njegovih očekivanja. Bog obezbeđuje sve što je čoveku potrebno, što ni u kom pogledu nije usklađeno sa čovekovim predstavama, a kada si slab, On izgovara Svoje reči. Samo na taj način On može da opskrbi tvoj život. Protiveći se tvojim predstavama, On te navodi da prihvatiš Božje orezivanje; samo na taj način možeš da odbaciš svoju iskvarenost. Danas, ovaploćeni Bog s jedne strane dela unutar Svog božanstva, a s druge strane unutar Svoje normalne ljudskosti. Kada ne poričeš nijedno Božje delo, kada si u stanju da se pokoriš bez obzira na to šta Bog kaže ili uradi unutar Svoje normalne ljudskosti, kada si u stanju da se pokoriš i da razumeš bez obzira na to koliko je On normalan, i kada zadobiješ praktično iskustvo, tek tada možeš biti siguran da je On Bog, tek tada ćeš prestati da stvaraš predstave, i tek tada ćeš moći da Ga slediš do kraja. Božje delo je mudro, i On zna koliko čovek može da bude postojan u svedočenju o Njemu. On zna gde se nalazi čovekova kobna mana, i u stanju je da te u nju gađa rečima koje izgovara, ali On takođe koristi i Svoje veličanstvene i mudre reči kako bi te naterao da budeš postojan u svedočenju o Njemu. Takve su čudesne Božje radnje. Delo koje Bog obavlja nezamislivo je ljudskom načinu razmišljanja. Koje sve vrste iskvarenosti, budući da je telesan, čovek poseduje, i od čega se sastoji čovekova suština – sve se to razotkriva kroz Božji sud koji čoveku uskraćuje mesto na kojem bi se sakrio od svoje sramote.

Bog obavlja delo suda i grdnje kako bi čovek mogao da zadobije bogopoznanje i zarad svedočenja o Njemu. Bez Njegovog suda o čovekovoj iskvarenoj naravi, čovek nikako ne bi mogao da spozna Njegovu pravednu narav, koja se ne sme uvrediti, niti bi čovek bio u stanju da svoje staro bogopoznanje pretvori u novo. Radi Njegovog svedočenja i radi Njegovog upravljanja, On se otkrio u Svojoj celosti, omogućavajući tako čoveku, da kroz Njegovo javno pojavljivanje, dođe do spoznaje o Bogu, da se preobrazi u svojoj naravi i da snažno posvedoči za Boga. Preobraženje čovekove naravi postiže se kroz mnoge različite vrste Božjeg dela; bez takvih promena u njegovoj naravi, čovek ne bi bio u stanju da svedoči o Bogu i da bude u skladu sa Božjim namerama. Preobražavanje čovekove naravi znači da se čovek oslobodio od Sotoninog ropstva i od uticaja tame, i da je zaista postao uzor i primer Božjeg dela, svedok Božji, i onaj koji je u skladu sa Božjim namerama. Danas je ovaploćeni Bog došao na zemlju da obavi Svoje delo, i On zahteva od čoveka da stekne znanje o Njemu, da postigne pokornost Njemu i svedočenje o Njemu – čovek treba da spozna Božje praktično i normalno delo, treba da se pokorava svim Njegovim rečima i delu koji se ne slažu sa ljudskim predstavama, i treba da posvedoči o celokupnom delu koje On obavlja da bi spasao čoveka, kao i o svim Njegovim delima osvajanja čoveka. Oni koji svedoče o Bogu moraju da imaju znanje o Bogu; samo je takvo svedočenje tačno i praktično, i samo takvo svedočenje može osramotiti Sotonu. One koji su Boga spoznali time što su prošli Njegov sud, grdnju i orezivanje, Bog koristi da svedoče o Njemu. On koristi one koje je Sotona iskvario da svedoče o Njemu. Koristi one čija se narav promenila, i koji su time zadobili Njegove blagoslove da svedoče o Njemu. Njemu nije potreban čovek da Ga veliča samo na rečima niti su mu potrebni veličanje i svedočanstvo od onih koji su od Sotonine sorte, koje On nije spasao. Samo su oni koji spoznaju Boga podobni da svedoče o Njemu, i samo su oni koji su preobraženi u svojoj naravi podobni da svedoče o Njemu. Bog neće dozvoliti čoveku da namerno osramoti Njegovo ime.

– „Reč”, tom I, „Božja pojava i delo”, „Samo oni koji spoznaju Boga mogu da svedoče za Boga”

Setite se scene iz Biblije u kojoj je Bog uništio Sodomu i prisetite se kako je Lotova žena postala stub od soli. Pomislite na to kako su se ljudi iz Ninive u kostreti i pepelu pokajali za svoje grehe i ispovedili ih. Prisetite se kakav je bio kraj Jevreja nakon što su prikovali Isusa za krst pre 2000 godina – proterani su iz Izraela i razbežali se širom sveta, mnogi su ubijeni, a ceo jevrejski narod je bio izložen neviđenom bolu zbog uništenja svoje države. Prikovali su Boga za krst – počinili gnusan greh – i isprovocirali Božju narav. Oni su morali da plate za to što su učinili i da snose sve posledice svojih postupaka. Osudili su Boga, odbacili Boga i zato je mogla da ih snađe samo jedna sudbina: da ih Bog kazni. To je bila gorka posledica i katastrofa koju su njihovi vladari doneli svojoj zemlji i svom narodu.

Danas se Bog vratio među ljude kako bi obavio Svoje delo, a Njegova prva stanica u Njegovom delu je oličenje diktatorske vladavine: Kina, nepokolebljivi bastion ateizma. Bog je pridobio grupu ljudi pomoću Svoje mudrosti i sile. Tokom ovog perioda, kineska vladajuća partija Ga je progonila na sve načine i izložila Ga svakovrsnoj patnji, tako da nije imao gde da nasloni glavu, niti da pronađe utočište. Uprkos tome, Bog i dalje nastavlja delo koje namerava da učini: On govori i izgovara reči i širi jevanđelje. Niko ne može da dokuči Božju svemoć. U Kini, zemlji koja Boga smatra neprijateljem, Bog nikada nije prekinuo Svoje delo. Naprotiv, sve više ljudi prihvata Njegovo delo i reč, jer Bog spasava svakog pripadnika ljudskog roda u najvećoj mogućoj meri. Mi svi verujemo da nijedna zemlja niti sila ne mogu omesti ono što Bog namerava da postigne i da će one koji pokušavaju da spreče Božje delo, opiru se reči Božjoj, ometaju i pokušavaju da naruše Božji plan, na kraju Bog kazniti. Ko god se opire delu Božjem biće proteran u pakao od Boga; svaku zemlju koja se opire delu Božjem, Bog će uništiti; svaki narod koji se digne protiv dela Božjeg, Bog će izbrisati sa lica zemlje i on će prestati da postoji. Pozivam ljude svih naroda i svih zemalja, pa čak i svih zanimanja, da poslušaju glas Božji, da pogledaju delo Božje i da obrate pažnju na sudbinu ljudskog roda, čineći time Boga najsvetijim, najčasnijim, najvišim i jedinim predmetom obožavanja među ljudima, i kako bi omogućili da ceo ljudski rod živi usred Božjeg blagoslova, kao što su Avramovi potomci živeli pod obećanjem Jahvea, i kao što su Adam i Eva, koje je Bog stvorio u početku, živeli u Edenskom vrtu.

Delo Božje juri kao moćni talas. Niko Ga ne može zadržati i niko ne može zaustaviti Njegovo napredovanje. Samo oni koji pažljivo slušaju Njegove reči i koji Ga traže i žude za Njim, mogu ići Njegovim stopama i primiti Njegovo obećanje. One koji to ne čine zadesiće razorna katastrofa i zaslužena kazna.

– „Reč”, tom I, „Božja pojava i delo”, „Dodatak 2: Bog ima suverenost nad sudbinom celog ljudskog roda”

Stvaranjem sveta Bog je započeo Svoje delo upravljanja, a čovek se nalazi u središtu ovog dela. Može da se kaže da je Božje stvaranje svega zarad čoveka. Pošto delo Njegovog upravljanja traje hiljadama godina i ne obavlja se u opsegu od tek nekoliko minuta, sekundi ili dok čovek trepne okom, niti u roku od jedne ili dve godine, On je morao da stvori više stvari neophodnih za opstanak ljudskog roda, kao što su sunce, mesec, razna živa bića, hrana i životno okruženje. To je bio početak Božjeg upravljanja.

Nakon toga, Bog je ljudski rod predao Sotoni i čovek je živeo pod Sotoninom vlašću, što je postepeno dovelo do Božjeg dela prvog doba, odnosno do priče o Dobu zakona… Tokom nekoliko hiljada godina tokom Doba zakona, ljudski rod se navikao na usmeravanje Doba zakona i uzimao ga zdravo za gotovo. Postepeno, čovek se udaljio od Božjeg staranja. I tako su, držeći se zakona, ljudi obožavali idole i činili zlodela. Bili su bez Jahveove zaštite i samo su životarili pred oltarom u hramu. U stvari, Božje delo ih je odavno bilo napustilo i, iako su se Izraelci još uvek držali zakona i izgovarali Jahveovo ime, pa čak i ponosno verovali da su samo oni Jahveov narod i da su Jahveovi izabranici, slava Božja ih je nečujno napustila…

Kada Bog obavlja Svoje delo, On uvek tiho napušta jedno mesto i neprimetno obavlja novo delo koje započinje na drugom mestu. Ljudima, koji su otupeli, ovo deluje kao lovačka priča. Ljudi su oduvek iznad svega cenili staro, dok su na nove, nepoznate stvari, gledali sa neprijateljstvom, ili ih doživljavali kao smetnju. I tako, koje god novo delo da Bog vrši, od početka do samog kraja, čovek je među svim stvorenjima poslednji koji za to saznaje.

Kao što je oduvek bio slučaj, nakon Jahveovog dela u Dobu zakona, Bog je započeo Svoje novo delo druge etape: preuzeo je telo, ovaplotio se kao čovek na deset, dvadeset godina i govorio je i vršio Svoje delo među vernicima. Ipak, bez izuzetka, niko to nije znao, a nakon što je Gospod Isus bio prikovan na krst i vaskrsao, samo je mali broj ljudi priznao da je On ovaploćeni Bog. (…) Čim je završena druga etapa Božjeg dela – posle raspeća – ostvareno je Božje delo izbavljenja čoveka iz greha (što će reći, izbavljenja čoveka iz ruku Sotone). I tako, od tog trenutka pa nadalje, ljudski rod je samo trebalo da prihvati Gospoda Isusa kao Spasitelja i grehovi bi mu bili oprošteni. Uopšteno govoreći, čovekovi gresi više nisu bili prepreka njegovom dostizanju spasenja i stupanju pred Boga, niti su više bili poluga koju Sotona koristi da bi krivio čoveka. To je zato što je Sâm Bog učinio praktično delo, postao obličje i nagoveštaj grešnog tela, i Sâm Bog je bio žrtva za greh. Na taj način, čovek je sišao sa krsta, iskupljen je i spasen kroz telo Božje – kroz obličje ovog grešnog tela. I tako je čovek, nakon što je bio u Sotoninom zatočeništvu, došao na korak bliže tome da pred Bogom prihvati Njegovo spasenje. Naravno, ova etapa dela bila je Božje upravljanje koje je bilo dublje i razvijenije nego što je to bio slučaj sa Dobom zakona.

Takvo je Božje upravljanje: On predaje ljudski rod Sotoni – ljudski rod koji naprosto ne zna šta je Bog, šta je Stvoritelj, kako da obožava Boga, niti zašto treba da Mu se pokori – i dopušta Sotoni da ga iskvari kako mu je volja; korak po korak, On ga zatim ponovo uzima iz Sotoninih ruku, sve dok ljudski rod u potpunosti ne bude obožavao Boga i odbacio Sotonu. To je Božje upravljanje. Ovo možda zvuči kao neka mitološka priča i možda deluje zbunjujuće. Ljudi smatraju da je ovo mitološka priča jer nemaju predstavu koliko se toga čoveku dogodilo u proteklih nekoliko hiljada godina, a još manje znaju koliko se priča dogodilo u svemiru i na nebeskom svodu. A još i više, to je zato što oni svojim očima smrtnika naprosto ne mogu da vide onaj čudesniji svet koji uliva veći strah, a koji postoji izvan materijalnog sveta. To im se čini neshvatljivim zato što nimalo ne razumeju značaj Božjeg spasenja ljudskog roda niti značaj Njegovog dela upravljanja, i ne shvataju kakav ljudski rod zapravo Bog želi. Da li je to onaj koji je potpuno neiskvaren od strane Sotone, kao što su to bili Adam i Eva? Ne! Cilj Božjeg upravljanja jeste da zadobije grupu ljudi koji obožavaju Boga i pokoravaju Mu se. Iako je te ljude iskvario Sotona, oni više ne vide Sotonu kao svog oca; naprotiv, prepoznaju odvratno lice Sotonino i odbacuju ga, te dolaze pred Boga da prihvate Božji sud i grdnju. Oni spoznaju oprečnost između ružnog i svetog, i prepoznaju Božju veličinu i Sotonino zlo. Ovakav ljudski rod više neće služiti Sotoni, neće obožavati Sotonu, niti će ga slaviti. To je zato što su oni grupa ljudi koje je Bog zaista zadobio. U tome je značaj Božjeg dela upravljanja ljudskim rodom. Tokom ovog dela upravljanja, ljudski rod je predmet Sotoninog kvarenja, a u isto vreme ljudski rod je i predmet Božjeg spasenja i predmet borbe između Boga i Sotone. Dok Bog obavlja Svoje delo, On korak po korak ponovo uzima čoveka iz Sotoninih ruku, te se tako čovek sve više približava Bogu…

A onda je nastupilo Doba carstva, koje je praktičnija etapa dela, ali i ona koju je čoveku najteže da prihvati. Jer, što se čovek više približava Bogu, to se Božji štap više približava čoveku i čoveku se jasnije otkriva lice Božje. Posle iskupljenja ljudskog roda, čovek se zvanično vraća u Božju porodicu. Čovek je pomislio da je sada vreme za uživanje, ali je podvrgnut otvorenom čelnom napadu od strane Boga, napadu kakav niko nikada nije mogao da predvidi: kako se ispostavilo, ovo je krštenje u kojem narod Božji mora da „uživa”. Pored takvog ophođenja, ljudi nemaju drugog izbora nego da zastanu i u sebi pomisle: „Ja sam jagnje koje se pre mnogo godina izgubilo i na koje je Bog potrošio mnogo ne bi li ga otkupio, pa zašto se Bog ovako ponaša prema meni? Da li je to Božji način da mi se smeje i da me razotkriva? …” Nakon godina iskustva, podnošenja patnje oplemenjivanja i grdnje, čovek je postao iznuren. Iako je izgubio „slavu” i „romantiku” minulih vremena, on je, nesvesno, shvatio načela vladanja, kao i brižljive namere koje je Bog tokom toliko godina uložio da spase ljudski rod. Čovek polako počinje da mrzi sopstveno varvarstvo, koliko ga je teško ukrotiti, sve što je pogrešno razumeo o Bogu i nerazumne zahteve koje je pred Njega postavio. Sat se ne može vratiti unazad. Minuli događaji postaju uspomene zbog kojih se čovek kaje, a reči i brižna ljubav Božja postaju pokretačka snaga u čovekovom novom životu. Čovekove rane iz dana u dan zarastaju, telo mu postaje snažnije, on ustaje i gleda u lice Svemogućeg… Ispostavlja se da je On uvek bio uz mene i čuvao me. Njegov osmeh i Njegovo prelepo lice još uvek su toliko dirljivi, Njegovo srce još uvek toliko brine za ljudski rod koji je stvorio, a Njegove ruke su i dalje tople i silne kao što su bile na početku. Kao da se čovek vratio u vreme Edenskog vrta, ali ovaj put čovek više ne sluša zmijino zavođenje i više se ne krije od Jahveovog lica. Čovek kleči obožavajući Boga, gleda u Božje nasmejano lice i prinosi svoju najdragoceniju žrtvu – Oh! Gospode moj, Bože moj!

Božja ljubav i milost prožimaju svaki detalj dela Njegovog upravljanja i, bez obzira na to da li su ljudi u stanju da razumeju Božje brižljive namere, On sa istrajnošću koja ne jenjava vrši delo koje namerava da ostvari. Bez obzira na to koliko ljudi razume Božje upravljanje, pomoć i koristi koje čoveku donosi Božje delo može da iskusi svako. Možda na ovaj dan nisi osetio nimalo ljubavi niti opskrbe životom od Boga, ali sve dok ne napustiš Boga i ne odustaneš od svoje odlučnosti da stremiš ka istini, doći će dan kada će ti se pojaviti Božje nasmejano lice. Jer svrha dela Božjeg upravljanja jeste da ponovo zadobije ljude koji su pod Sotoninom vlašću, a ne da napusti ljude koje je Sotona iskvario i koji se protive Bogu.

– „Reč”, tom I, „Božja pojava i delo”, „Dodatak 3: Čovek može da bude spasen samo usred Božjeg upravljanja”

Svakodnevne reči Božje  Odlomak 217

Svi ljudi treba da razumeju svrhu Mog dela na zemlji, odnosno, šta Ja konačno nameravam da postignem i koji stepen u tom delu moram da dostignem kako bi ono moglo da bude dovršeno. Ako do dana današnjeg hodajući sa Mnom ljudi nisu shvatili u čemu je suština Mog dela, nisu li onda uzalud koračali sa Mnom? Ako Me ljudi slede, trebalo bi da poznaju Moje namere. Već hiljadama godina radim na zemlji i sve do dana današnjeg obavljam Svoje delo na taj način. Iako Moje delo obuhvata brojne poduhvate, njegova svrha ostaje neizmenjena; i premda sam ispunjen sudom i grdnjom prema čoveku, na primer, ono što činim i dalje je zarad njegovog spasenja i radi što boljeg širenja Mog jevanđelja i boljeg prenošenja Mog dela među svim neznabožačkim narodima nakon što čovek bude upotpunjen. Dakle, danas, u vreme kada su mnogi ljudi već odavno veoma razočarani, Ja i dalje nastavljam Svoje delo, nastavljam sa delom koje treba da obavim kako bih sudio čoveku i grdio ga. Uprkos činjenici da su čoveku dojadile Moje reči i da nema nikakvu želju da se bavi Mojim delom, Ja i dalje obavljam delo koje Mi pripada, jer svrha Mog dela ostaje nepromenjena i Moj prvobitni plan neće biti uništen. Svrha Mog suda jeste da čoveku omogući da Mi se bolje pokori, a svrha Moje grdnje jeste da čoveku omogući da uspešnije dostigne promenu. Iako sve što činim jeste radi Mog upravljanja, nikada nisam učinio nijedno delo koje čoveku nije bilo od koristi, jer nameravam da sve narode izvan Izraela učinim isto tako pokornim kao što su Izraelci, da od njih stvorim prava ljudska bića, kako bih mogao imati uporište i u zemljama izvan Izraela. To je Moje upravljanje; to je Moje delo među neznabožačkim narodima. Čak i sada, mnogi i dalje ne razumeju Moje upravljanje, jer ne mare za takve stvari i umesto toga brinu za sopstvenu budućnost i odredište. Šta god da kažem, ljudi ostaju ravnodušni prema delu koje obavljam, usredsređujući se umesto toga svesrdno na svoja buduća odredišta. Budu li se stvari i dalje tako odvijale, kako će se Moje delo proširiti? Kako da se Moje jevanđelje propoveda po celom svetu? Treba da znate da ću vas, kada se Moje delo proširi, rasejati i udariti po vama kao što je Jahve udario po svakom plemenu izraelskom. Sve to će biti učinjeno da bi se Moje jevanđelje proširilo po celoj zemlji, da bi se Moje delo proširilo na neznabožačke narode, omogućavajući time da Moje ime bude podjednako poštovano kao veliko među odraslima i među decom, i da se Moje sveto ime uzvisi u ustima ljudi svih nacija i naroda. U ovom završnom dobu, neka se Moje ime uzvisi kao veliko među neznabožačkim narodima, neka ljudi iz neznabožačkih naroda vide Moja dela, neka Me zbog Mojih dela zovu Svemogućim i neka se Moje reči uskoro ostvare. Svim ljudima ću obznaniti da Ja nisam samo Bog Izraelaca, već i Bog ljudi iz svih neznabožačkih naroda, čak i onih naroda koje sam prokleo. Učiniću da svi ljudi vide da sam Ja Bog svih stvorenih bića. To je Moje najveće delo, svrha Mog plana dela za poslednje dane i jedino delo koje nameravam da ostvarim u poslednjim danima.

– „Reč”, tom I, „Božja pojava i delo”, „Delo širenja jevanđelja istovremeno je i delo spasavanja čoveka”

Svakodnevne reči Božje  Odlomak 218

Tek tokom poslednjih dana čoveku će se u potpunosti otkriti delo koje sam obavljao hiljadama godina. Tek sada sam čoveku otkrio celokupnu tajnu Svog upravljanja, a čovek je spoznao svrhu Mog dela i, povrh toga, odgonetnuo je sve Moje tajne. Čoveku sam već rekao sve o odredištu koje ga brine. Čoveku sam već razotkrio sve Svoje tajne, tajne koje su bile skrivene više od 5900 godina. Ko je Jahve? Ko je Mesija? Ko je Isus? Sve ovo bi trebalo da znate. Ova imena su prekretnice Moga dela. Jeste li to razumeli? Kako treba da se obznanjuje Moje sveto ime? Kako treba da se propoveda Moje ime u svakom narodu koji Me je dozivao bilo kojim od Mojih imena? Moje delo se širi, a Ja ću ga u celosti širiti na sve narode. I pošto je Moje delo sprovedeno na vama, Ja ću udariti po vama kao što je Jahve udario po pastirima iz doma Davidovog u Izraelu, rasipajući vas među sve narode. Jer ću u poslednjim danima sve zemlje razbiti na paramparčad i učiniti da se ljudi u njima preraspodele među plemenima i narodima. A kada se ponovo vratim, sve zemlje će već biti podeljene granicama iscrtanim Mojim ognjem. Tada ću se ljudskom rodu iznova prikazati u vidu užarenog sunca, pokazaću im se otvoreno u liku Svetog koga nikada pre nisu videli, koračajući među bezbrojnim narodima baš kao što sam Ja, Jahve, nekada hodao među različitim jevrejskim plemenima. Od tada pa nadalje, predvodiću ljudski rod tokom njihovog života na zemlji i zasigurno će videti Moju slavu nad njima i da ih stub sazdan od oblaka vodi kroz život, jer ću se Ja pojavljivati na svetim mestima. Čovek će dočekati da vidi Moj dan pravednosti i da vidi Moju slavu. Tada ću zagospodariti kao Car čitavom zemljom i proslaviću Svoje brojne sinove. Svuda na zemlji ljudi će se pokloniti, a Moj šator će biti čvrsto uzdignut među ljudskim rodom, sazdan na steni dela koje danas obavljam. I svi ljudi će Meni služiti u hramu. Oltar, prekriven prljavim i gnusnim stvarima, razbiću na komade i iznova sagraditi. Novorođena jagnjad i telad biće nabacana preko svetog oltara. Srušiću današnji hram i sagraditi novi. Hram koji danas stoji, pun odvratnih ljudi, srušiće se, a onaj koji Ja sagradim biće ispunjen slugama koji su Meni posvećeni. Oni će ponovo ustati i služiti Meni radi slave Moga hrama. Zasigurno ćete videti dan na koji ću biti ovenčan velikom slavom i zasigurno ćete videti dan kada ću srušiti hram i sagraditi novi. Isto tako, zasigurno ćete videti dan dolaska Mog šatora među ljudski rod. Kao što razbijam hram, doneću Svoj šator među ljudski rod, baš u trenutku dok bude posmatrao Moj silazak. Nakon što satrem svaku zemlju, nanovo ću ih okupiti, nadalje gradeći Svoj hram i podižući Svoj oltar, i tako će svi ljudi moći da Mi prinesu žrtve, da Mi služe u Mom hramu i da pokažu posvećenost delu koje obavljam u neznabožačkim narodima. Oni će biti poput Izraelaca današnjice, odeveni u svešteničku odeždu i s krunom na glavi, a usred njih uzdizaće se Moja slava, slava Jahvea, i Moje veličanstvo nad njima. I Moje delo u neznabožačkim narodima biće isto. Kakvo je bilo Moje delo u Izraelu, takvo će biti i Moje delo u neznabožačkim narodima, jer ću proširiti Svoje delo u Izraelu i proširiti ga na narode neznabožaca.

– „Reč”, tom I, „Božja pojava i delo”, „Delo širenja jevanđelja istovremeno je i delo spasavanja čoveka”

Sada je vreme u kome Moj Duh obavlja veliko delo i vreme kada započinjem Svoje delo među neznabožačkim narodima. Povrh toga, sada je vreme kad Ja razvrstavam sva stvorena bića, smeštajući svako od njih u odgovarajuću kategoriju, kako bi Moje delo moglo da se odvija znatno brže i moglo bolje da ostvaruje rezultate. I zato, ono što i dalje tražim od tebe jeste da celo svoje biće daš Mom celokupnom delu i da, još i više, jasno raspoznaš i tačno vidiš sve delo koje sam obavio na tebi i da uložiš svu svoju energiju da bi Moje delo moglo da ostvari veće rezultate. To je ono što moraš da razumeš. Prestani sa međusobnim nadmetanjem, traženjem rezervnog plana ili traganjem za udobnošću svog tela, kako ne bi odlagao Moje delo i ometao svoju divnu budućnost. Umesto da te to zaštiti, samo bi ti donelo uništenje. Zar to ne bi bilo budalasto sa tvoje strane? Ono čemu se danas prepuštaš jeste upravo ono što uništava tvoju budućnost, dok je bol koji danas izdržavaš zapravo ono što te štiti. Nužno je da budeš potpuno svestan ovih stvari, kako bi izbegao da postaneš žrtva iskušenja iz kojih ćeš se teško izvući i kako ne bi zalutao u gustu maglu iz koje nikada više ne možeš da pronađeš sunce. Kad se gusta magla raščisti, naći ćeš se usred suda velikog dana. Do tog vremena, Moj dan će se približiti čovečanstvu. Kako ćeš izbeći Moj sud? Kako ćeš izdržati žarku vrelinu sunca? Kad čoveka darujem Svojim izobiljem, on ga ne neguje u svojim nedrima, već ga odbacuje u stranu, tamo gde ga niko neće primetiti. Nakon što se Moj dan spusti na čoveka, on više neće moći da otkrije Moje izobilje niti da pronađe gorke istine koje sam mu davno saopštio. Jadikovaće i plakaće jer je izgubio sjaj svetlosti i upao u tamu. Ono što danas vidite samo je oštro sečivo Mojih usta; niste videli prut u Mojoj ruci niti oganj kojim spaljujem čoveka. Zato ste u Mom prisustvu i dalje nadmeni i neumereni i zato u Mom domu i dalje ulazite sa Mnom u borbu, osporavajući svojim ljudskim jezikom ono što sam Ja izgovorio Svojim ustima. Čovek Me se ne boji, i sve do dana današnjeg ustaje protiv Mene, i dalje ne osećajući nimalo straha. U vašim ustima su jezik i zubi nepravednika. Vaše reči i dela su poput reči i dela zmije koja je Evu namamila na greh. Jedni od drugih zahtevate oko za oko i zub za zub i u Mom prisustvu se trudite da za sebe prigrabite položaj, slavu i dobitak, a ne znate da Ja potajno motrim na vaše reči i dela. I pre nego što uopšte uđete u Moj vidokrug, izmerio sam najveće dubine vašeg srca. Čovek uvek želi da se istrgne iz Moje ruke i da izbegne ispitivanje Mojih očiju, ali Ja nikad nisam izbegavao njegove reči niti dela. Umesto toga, Ja tim rečima i delima namerno dopuštam da uđu u Moj vidokrug, kako bih mogao da izgrdim čovekovu nepravednost i da sudim njegovom buntovništvu. Prema tome, reči i dela koja čovek čini u tajnosti uvek ostaju pred Mojom sudijskom stolicom, a Mој sud nikad nije zaobišao čoveka, jer je njegovo buntovništvo pregolemo. Moj posao je da spalim i pročistim sve čovekove reči koje je izgovorio i dela koja je počinio u prisustvu Mog Duha. Na taj način,[a] kad napustim zemlju, ljudi će Mi i dalje ostati odani i moći će i dalje da se ophode prema Mom delu kao što to čine Moje svete sluge kada Mi služe, čime će omogućiti da se Moje delo na zemlji nastavi sve do onoga dana kada bude dovršeno.

– „Reč”, tom I, „Božja pojava i delo”, „Delo širenja jevanđelja istovremeno je i delo spasavanja čoveka”

a. Izvorni tekst ne sadrži izraz „Tako će”.



Svakodnevne reči Božje  Odlomak 220

Jeste li videli koje će delo Bog izvršiti u ovoj grupi ljudi? Bog je jednom rekao da čak i u Hiljadugodišnjem carstvu ljudi i dalje moraju da slede Njegove izjave, a u budućnosti će Božje izjave i dalje direktno voditi čovekov život ka dobroj zemlji hananskoj. Kada je Mojsije bio u pustinji, Bog ga je poučavao i direktno mu govorio. Bog je sa neba poslao hranu, vodu i manu da bi ljudi uživali, a i danas je i dalje tako: Bog je lično slao stvari za jelo i piće da bi ljudi uživali, i lično je slao prokletstva da izgrdi ljude. I tako, svaki korak u Njegovom delu sprovodi lično Bog. Danas ljudi traže pojavu činjenica, traže da vide znakove i čuda, i moguće je da će svi takvi ljudi biti napušteni, jer delo Božje postaje sve praktičnije. Niko ne zna da je Bog sišao sa nebesa, takođe nisu svesni da je Bog poslao hranu i okrepljujuće namirnice sa nebesa – ali Bog zaista postoji, a uzbudljiv prizor Hiljadugodišnjeg carstva koji ljudi zamišljaju zapravo je to što Bog lično izgovara Svoje izjave. To je činjenica, i samo se to može nazvati vladavinom sa Bogom na zemlji. Vladavina sa Bogom na zemlji odnosi se na telesno. Ono što nije telesno ne postoji na zemlji, tako da svi oni koji su usmereni na odlazak na treće nebo, čine to uzalud. Jednoga dana, kada se cela vaseljena vrati Bogu, središte Njegovog dela u vaseljeni slediće Njegove izjave. Na drugom mestu, pojedini ljudi će koristiti telefon, neki će putovati avionom, neki će ići čamcem preko mora, a neki će koristiti lasere da bi primili izjave Božje. Svi će biti ispunjeni divljenjem i čežnjom. Svi će se približiti Bogu i okupiti se kod Boga, i svi će obožavati Boga. A sve će to biti dela Božja. Upamtite to! Bog sigurno više nikada neće iznova započinjati na nekom drugom mestu. Bog će ostvariti ovu činjenicu: On će učiniti da svi ljudi u vaseljeni dođu pred Njega i obožavaju Boga na zemlji. Njegovo delo na drugim mestima će prestati, pa će ljudi biti prinuđeni da traže istiniti put. Biće kao kod Josifa: svi su dolazili kod njega da traže hranu i klanjali mu se, jer je kod njega imalo šta da se jede. Da bi izbegli pošast gladi, ljudi će biti primorani da traže istiniti put. Čitav verski svet zadesiće teška glad, a samo je Bog današnjice izvor žive vode, u posedu večno tekućeg izvora podarenog čoveku na uživanje, pa će ljudi dolaziti i na Njega se oslanjati. Biće to doba kada će se otkriti dela Božja i kada će Bog steći slavu; svi ljudi u vaseljeni odaće počast ovom sasvim običnom „ljudskom biću”. Zar to neće biti dan kada Bog zadobija slavu? Jednoga dana će stari pastori poslati telegrame tražeći vodu sa izvora žive vode. Oni će biti stari, ali ipak će dolaziti da obožavaju ovu osobu na koju su gledali s visine. Oni će Ga priznati svojim ustima i u svom srcu će verovati u Njega – nisu li to znak i čudo? Dan kada se celo carstvo bude radovalo, biće dan kada Bog zadobije slavu, i ko god bude došao vama i primao dobru vest Božju biće blagosloven od Boga, a zemlje i ljudi koji to budu činili biće blagosloveni od Boga i o njima će se starati Bog. Budući pravac biće ovakav: oni koji prime Božje izjave imaće put pred sobom na zemlji, i bez obzira na to da li se bave poslovanjem, naučnim istraživanjem, obrazovanjem ili industrijom, onima koji su bez Božjih izjava biće nemoguće da načine ijedan jedini korak, pa će biti primorani da traže istiniti put. To je značenje reči: „Uz istinu ćeš preći ceo svet; bez istine nećeš stići nikud.” Ovo su činjenice. Bog koristi Put (koji označava sve Njegove reči) da upravlja celom vaseljenom, da bude Gospodar ljudskog roda i osvoji ga. Ljudi se oduvek nadaju velikoj promeni u načinu na koji Bog deluje. Iskreno govoreći, Bog kontroliše ljude posredstvom reči, a ti moraš da uradiš ono što ti On kaže, bilo da to želiš ili ne; to je objektivna činjenica i svi je moraju prihvatiti, a osim toga je neumitna i svima poznata.

– „Reč”, tom I, „Božja pojava i delo”, „Hiljadugodišnje carstvo je stiglo”

Božje reči će se proširiti u bezbroj domova i postati svima poznate, i tek tada će se Njegovo delo proširiti po vaseljeni. Drugim rečima, ako Božje delo mora da se proširi po celoj vaseljeni, onda se i Njegove reči moraju širiti. Na dan kada Bog zadobije slavu, Božje reči će ispoljiti svoj autoritet i silu. Ispuniće se i ostvariti svaka Njegova reč od pamtiveka do danas. Na taj način, Bog će zadobiti slavu na zemlji – drugim rečima, Njegove reči će ispoljavati silu na zemlji. Svi zli ljudi dobiće grdnju kao rezultat reči izgovorenih iz Božjih usta, svi koji su pravedni biće blagosloveni kao rezultat reči izgovorenih iz Njegovih usta i sve će biti uspostavljeno i postignuto rečima izgovorenim iz Njegovih usta. On neće pokazati nikakve znakove niti čuda; sve će se postići Njegovim rečima, a Njegove reči će proizvesti činjenice. Svi na zemlji će proglasiti i veličati Božje reči, bilo da su odrasli ili deca, muškarci, žene, stari ili mladi, svi ljudi će se predati pred Božjim rečima. Božje reči se pojavljuju u telu, i takođe omogućavaju ljudima da ih vide na zemlji, vitalne i žive. To znači da se Reč ovaploti. Bog je došao na Zemlju ponajviše da bi postigao to da se „Reč ovaploćuje”, drugim rečima, došao je da bi Njegove reči proizašle iz tela (a ne kao u vreme Mojsija u Starom zavetu, kada je Božji glas dolazio pravo sa neba). Posle toga, sve Njegove reči ispuniće se tokom Doba Hiljadugodišnjeg carstva, postaće činjenice vidljive pred očima čoveka i ljudi će ih posmatrati sopstvenim očima bez imalo neslaganja. To je ogroman značaj Božjeg ovaploćenja. Drugim rečima, delo Duha se izvršava kroz telo i kroz reči. To je istinsko značenje „Reči koja se ovaploćuje” i „pojave Reči u telu”. Samo Bog može izreći namere Duha i samo ovaploćeni Bog može govoriti u ime Duha; Božje reči se ispoljavaju u ovaploćenom Bogu, a svi ostali se rukovode njima. Niko to ne može izbeći; svi oni postoje unutar ovog okvira. Jedino na osnovu ovih izjava ljudi mogu postati svesni; bez njih, ljudi sanjaju ako misle da mogu zadobiti izjave s neba. Takav je autoritet predstavljen u ovaploćenju Boga, zbog kojeg svi u njega veruju sa potpunim ubeđenjem. Te reči ne mogu da izgovore čak ni najugledniji stručnjaci i verski pastori. Pred njima se svi moraju predati tako da se niko više ne pokrene. Bog će koristeći reči osvojiti vaseljenu. On to neće učiniti pomoću Svog ovaploćenog tela, već korišćenjem izjava iz usta ovaploćenog Boga da bi osvojio sve ljude u celoj vaseljeni; jedino to je Put koji se ovaploćuje, i jedino to je pojava Reči u telu. Ljudima se može učiniti da Bog nije obavio nikakvo veliko delo – ali jednom kada Bog izgovori Svoje reči, oni će biti potpuno uvereni i zanemeće. Bez činjenica, ljudi viču i urlaju; uz reči Božje, oni ostaju nemi. Bog će tu činjenicu sigurno izvršiti, jer to je Božji davno utvrđeni plan: da izvrši tu činjenicu dolaska Reči na zemlju. Zapravo, nema potrebe da objašnjavam – dolazak Hiljadugodišnjeg carstva na zemlju je dolazak Božjih reči na zemlju. Silazak Novog Jerusalima sa neba je dolazak Božjih reči da žive među ljudima, da proprate svaki čovekov postupak, svaku njegovu misao i ideju. I ovo je stvar koju će Bog izvršiti; u tome je lepota prizora Hiljadugodišnjeg carstva. To je plan koji je odredio Bog; Njegove će se reči pojavljivati na zemlji hiljadu godina, otkriće sva Njegova dela, i dovršiće sve Njegovo delo na zemlji, da bi se nakon toga završila ova etapa ljudskog roda.

– „Reč”, tom I, „Božja pojava i delo”, „Hiljadugodišnje carstvo je stiglo”

Kad se na zemlji ostvari Sinim – kad se ostvari carstvo – neće više biti rata na zemlji; nikad više neće biti gladi, kuge, ni zemljotresa; ljudi će prestati da prave oružje; svi će živeti u miru i stabilnosti; uspostaviće se normalni odnosi među ljudima i normalni odnosi među državama. Sadašnjost se, međutim, ne može porediti sa ovim. Sve je pod kapom nebeskom u haosu, a državni udari počinju postepeno da se dešavaju u svakoj zemlji. Na tragu Božjih izjava, ljudi se postepeno menjaju, a svaka se država polako raspada iznutra. Čvrsti temelji Vavilona počinju da se tresu poput zamka od peska, a sa promenom Božjih namera, u svetu se neprimetno dešavaju ogromne promene i svaki čas se pojavljuju svakovrsna znamenja, pokazujući ljudima da je svetu došao poslednji dan! Ovo je Božji plan; ovo su koraci prema kojima On deluje, i svaka zemlja će se zasigurno raspasti. Stara Sodoma će po drugi put biti uništena, pa stoga Bog kaže: „Svet se ruši! Vavilon je paralisan!” Niko osim Samoga Boga nije u stanju da ovo sasvim razume; na kraju krajeva, postoji granica u ljudskoj svesti. Na primer, ministri unutrašnjih poslova možda znaju da su sadašnje prilike nestabilne i haotične, ali nisu u stanju da ih reše. Oni mogu samo da se prepuste stihiji, nadajući se u svojim srcima danu kada će moći da uzdignu glavu, da će doći dan kada će sunce ponovo izaći na istoku, kada će obasjati čitavu zemlju i preokrenuti ovo jadno stanje stvari. Međutim, malo im je poznato to da kada sunce po drugi put izađe, njegov izlazak nije predviđen da obnovi stari poredak – već je to ponovno uskrsnuće, promena iz korena. Takav je Božji plan za celu vaseljenu. On će doneti novi svet, ali, pre svega, On će prvo obnoviti čoveka.

– „Reč”, tom I, „Božja pojava i delo”, „Otkrivanje tajni ’Božjih reči celoj vaseljeni’”, 22. uz 23. poglavlje

Zemljotresi u svetu predstavljaju početak kataklizme. Prvo radim na tome da se svet – tačnije, zemlja – promeni, a zatim dolaze pošasti i gladi. Ovo je Moj plan i ovo su Moji koraci, a pokrenuću sve da Mi služi kako bih dovršio Svoj plan upravljanja. Stoga će čitava vaseljena biti uništena, čak i bez Mog neposrednog uplitanja. Kad sam se prvi put ovaplotio i kad sam prikovan za krst, zemlja se strahovito zatresla, a isto tako će biti i kad dođe kraj. Zemljotresi će početi onog trena kad iz telesnog kročim u duhovno carstvo. Samim tim, prvorođeni sinovi ni najmanje neće patiti zbog kataklizme, dok će oni koji nisu prvorođeni sinovi biti ostavljeni da pate u kataklizmi. Dakle, sa ljudskog stanovišta, svi su voljni da budu prvorođeni sinovi. U ljudskim predosećanjima, to nije zarad uživanja u blagoslovima, već da bi izbegli patnju nastalu kataklizmom. Ovo je spletka velike crvene aždaje. Međutim, Ja joj nikad neću dopustiti da se izvuče; postaraću se da trpi Moju najstrožu kaznu, a onda da ustane i vrši službu za Mene (ovo se odnosi na upotpunjavanje Mojih sinova i Mog naroda), zbog čega će se zauvek zavaravati sopstvenim spletkama, zauvek će prihvatati Moj sud i zauvek ću je Ja spaljivati. Ovo je pravi smisao zbog koga služitelje primoravam da Me veličaju (odnosno, koristim ih da otkriju Moju veliku silu). Velikoj crvenoj aždaji neću dopustiti da se ušunja u Moje carstvo, niti ću joj dati pravo da Me veliča! (Zato što nije vredna; nikad neće biti vredna!) Veliku crvenu aždaju ću jedino primorati da Mi zauvek vrši službu! Jedino ću joj dopustiti da ničice padne preda Mnom. (Bolje je onima koji su uništeni nego li onima koji su osuđeni na propast; uništenje je samo privremeni oblik stroge kazne, dok će ljudi koji su osuđeni na propast večno trpeti stroge kazne. Baš zato koristim izraz „pasti ničice”. Zbog činjenice da ovi ljudi krišom ulaze u Moju kuću, silno uživaju u Mojoj blagodati i poseduju određeno znanje o Meni, Ja koristim stroge kazne. Što se tiče onih koji su izvan Moje kuće, može se reči da neuki neće patiti.) U svojim predstavama, ljudi misle da je onima koji su uništeni gore nego onima koji su osuđeni na propast, međutim, naprotiv, ovi drugi moraju zauvek da budu strogo kažnjavani, a oni koji su uništeni će se za vek vekova vratiti u ništavilo.

– „Reč”, tom I, „Božja pojava i delo”, „Hristove izjave na početku”, 108. poglavlje

Kada pozdrav carstvu zazvoni – što je upravo kada sedam gromova zatutnji – taj zvuk trese i nebo i zemlju, protresa empirej i čini da strune u svakom ljudskom srcu zatrepere. Himna carstvu zvanično se uzdiže u zemlji velike crvene aždaje, dokazujući da sam uništio tu zemlju i uspostavio Svoje carstvo. Što je još važnije, Moje carstvo je uspostavljeno na zemlji. U tom trenutku, Moji anđeli počinju da se šalju da tumaraju po svim zemljama sveta kako bi mogli pastirski da čuvaju Moje sinove i Moj narod; to takođe činim da bi se ispunili zahtevi sledećeg koraka Mog dela. Međutim, Ja lično stižem na mesto gde sklupčana leži velika crvena aždaja i „nadmećem se” s njom. Kad Me jednom svi ljudi spoznaju u telu i budu u stanju da vide Moje postupke u telu, jazbina velike crvene aždaje pretvoriće se u pepeo i nestati bez traga. Pošto vi, kao narod Mog carstva, mrzite veliku crvenu aždaju do srži, morate zadovoljiti Moje srce svojim postupcima, i na taj način osramotiti aždaju. Da li iskreno osećate da je velika crvena aždaja mrska? Da li zaista osećate da je ona neprijatelj Cara ovog carstva? Da li zaista verujete da možete divno da svedočite o Meni? Da li zaista imate veru da pobedite veliku crvenu aždaju? To je ono što tražim od vas; sve što mi je potrebno jeste da vi budete u stanju da dostignete ovaj korak. Hoćete li biti u stanju to da učinite? Da li verujete da možete to da postignete? Šta su, tačno, ljudi sposobni da urade? Zar nije bolje da to uradim sam? Zašto kažem da Ja lično dolazim na poprište bitke? Želim vašu veru, a ne vaša dela. Nijedno ljudsko biće nije kadro da shvati Moje reči na jednostavan način, i zato samo ovlaš bacaju pogled na njih. Da li vam je to pomoglo da ostvarite svoje ciljeve? Da li ste Me spoznali na taj način? Da budem iskren, od ljudi na zemlji niko nije u stanju da Me pogleda pravo u lice i niko nije u stanju da čisto shvati značenje Mojih reči. Stoga sam pokrenuo projekat bez presedana na zemlji, kako bih postigao Svoje ciljeve i omogućio Svom istinskom liku da zauzme mesto u srcu ljudi. Tako ću okončati razdoblje u kojem predstave imaju moć nad ljudima.

Ne samo da se danas spuštam u zemlju velike crvene aždaje, već okrećem glavu da se suočim i sa čitavom vaseljenom, izazivajući potres čitavog empireja. Postoji li igde ijedno mesto koje nije podređeno Mom sudu? Postoji li i jedno jedino mesto koje se nije našlo usred nesreća kojima ga obasipam? Gde god sam prošao, rasuo sam svakakvo „semenje nesreće”. To je jedan od načina na koji radim i bez sumnje je čin spasenja za ljudski rod, a ono što mu pružam i dalje je vrsta blagosti. Još većem broju ljudi ću dozvoliti da Me spoznaju i da Me vide i da na taj način počnu da se boje Boga koga nisu mogli da vide toliko godina, ali koji je, upravo sada, praktičan. Zašto sam stvorio svet? Zašto ih, nakon što su ljudi postali iskvareni, nisam potpuno uništio? Zašto cela ljudska rasa živi usred nesreća? S kojim razlogom sam se lično zaodenuo telom? Kada obavljam Svoje delo, ljudski rod se ne navikava samo na gorak ukus, već i na sladak. Od svih ljudi na svetu, ko ne živi unutar Moje blagodati? Da ljudska bića nisam obdario materijalnim blagoslovima, ko bi na svetu mogao da postane imućan? Zar je moguće da je blagoslov to što vam dozvoljavam da dostignete status Mog naroda? Da niste Moj narod, već služitelji, zar ne biste i dalje postojali unutar Mojih blagoslova? Niko među vama nije sposoban da dokuči poreklo Mojih reči. Ljudi ne cene zvanja koja im dodeljujem. U srcu tolikog broja ljudi, zbog zvanja „služitelj”, nastaju pritužbe i toliko njih, zbog zvanja „Moj narod”, u svom srcu razvija ljubav prema Meni. Niko ne treba da pokušava da Me obmane; Svojim očima Ja ispitujem sve stvari! Ko među vama prima dragovoljno i ima potpunu pokornost? Da se pozdrav carstvu nije oglasio, da li biste zaista mogli da se pokorite do kraja? Ono što su ljudi sposobni da urade i misle i koliko daleko su u stanju da odu – sve sam to Ja odavno predodredio.

– „Reč”, tom I, „Božja pojava i delo”, „Božje reči celoj vaseljeni”, 10. poglavlje

Uprkos činjenici da je izgradnja carstva zvanično otpočela, pozdrav carstvu tek treba zvanično da se oglasi; sada je to samo proročanstvo onoga što će doći. Kad ceo Božji narod bude upotpunjen i sve države na zemlji postanu Hristovo carstvo, biće to vreme kada će sedam gromova zatutnjati. Današnji dan je korak ka toj etapi; juriš je pokrenut prema tom danu. To je Božji plan i on će se u bliskoj budućnosti ostvariti. Međutim, ono o čemu Bog govori, On je sve već ostvario. Dakle, jasno je da su države na zemlji samo zamkovi od peska, koji su na ivici rušenja – poslednji dan se bliži, i velika crvena aždaja će se srušiti pod Božjom rečju. Da bi se obezbedila potpuna uspešnost Božjeg plana, anđeli su se spustili u ljudski svet i otpočeli su da čine sve što mogu da udovolje Bogu, a Sâm ovaploćeni Bog je prisutan na bojnom polju da bi vodio rat protiv neprijatelja. Tamo gde je ovaploćenje, to je mesto gde se neprijatelj istrebljuje. Kina će biti prva koja će biti razorena; biće potpuno uništena rukom Božjom. Bog je neće nimalo poštedeti. Kako Božji narod sve više sazreva, to dokazuje da se velika crvena aždaja sve više raspada; čoveku je to jasno vidljivo. Sazrevanje Božjeg naroda je predznak propasti neprijatelja. Ovo je deo objašnjenja onoga što se podrazumeva pod „nadmetanjem”. Dakle, Bog je u više navrata podsetio Svoj narod da o Njemu daju lepa svedočanstva kako bi se poništio status koji predstave podržavaju u srcu ljudi, a to je ružnoća velike crvene aždaje. Bog koristi takve podsetnike da oživi veru ljudi i time postiže rezultate u Svom delu. To je zato što je Bog rekao: „Šta su, tačno, ljudi sposobni da urade? Zar nije bolje da to uradim Sâm?” Svi ljudi su takvi; ne samo da su nesposobni, već se i često obeshrabre i razočaraju. Iz tog razloga, oni ne mogu da spoznaju Boga. Bog ne oživljava samo veru u čoveku; svaki put iznova On potajno ljudima uliva snagu.

Zatim je Bog počeo da se obraća čitavoj vaseljeni. Ne samo da je Bog započeo Svoje novo delo u Kini, već je unutar čitave vaseljene počeo da obavlja novo delo današnjice. U ovoj etapi dela, pošto Bog namerava da otkrije sve Svoje postupke širom sveta pre nego što konačno navede čitav ljudski rod koji Ga je izdao da se ponovo preda pred Njegovim prestolom, Božji sud će i dalje sadržati Njegovu milost i blagost. Kako se širom sveta odvijaju razni događaji, izazivajući uzbunu kod ljudi, javljaju se prilike da oni tragaju za Bogom kako bi mogli da se vrate i da budu pred Njim. Zato Bog kaže: „To je jedan od načina na koji radim i bez sumnje je čin spasenja za ljudski rod, a ono što mu pružam i dalje je vrsta blagosti.”

– „Reč”, tom I, „Božja pojava i delo”, „Otkrivanje tajni ’Božjih reči celoj vaseljeni’”, 10. poglavlje

Ja na zemlji sprovodim Svoj autoritet, otkrivajući Svoje delo u potpunosti. Sve što je u Mom delu ogleda se na licu zemlje; na zemlji, ljudski rod nikada nije bio u stanju da dokuči Moje kretanje na nebu, niti da podrobno razmisli o orbitama i putanjama Moga Duha. Većina ljudskih bića shvata samo sitnice koje leže izvan duha, nesposobna da razume stvarno stanje duha. Zahtevi koje postavljam ljudskom rodu ne dolaze iz Mog nejasnog sopstva koje je na nebu, niti iz nemerljivog sopstva koje predstavljam na zemlji; Ja postavljam prikladne zahteve u skladu sa čovekovim rastom na zemlji. Nikada nikome nisam pravio poteškoće, niti sam od ikoga ikada tražio da „prospe svoju krv” da bi Meni udovoljio – da li bi se Moji zahtevi mogli svesti samo na takve uslove? Od mnoštva stvorenja na zemlji, koje se ne pokorava redosledu reči u Mojim ustima? Koje od ovih stvorenja, koja dolaze pred Mene, Moje reči i Moj plamteći oganj ne pretvaraju u pepeo? Koje se od ovih stvorenja usuđuje da se „šepuri”, ponosno likujući preda Mnom? Koje se od ovih stvorenja preda Mnom ne klanja? Jesam li Ja Bog koji svemu stvorenom samo nameće ćutanje? Od mnoštva stvari u svemu stvorenom, biram one koji su u skladu s Mojim namerama; od mnoštva ljudskih bića u ljudskom rodu, biram ona kojima je stalo do Mog srca. Biram najbolju od svih zvezda, i time dodajem tračak svetlosti Svome carstvu. Hodam po zemlji, širim svuda Svoj miris i, na svakom mestu, za Sobom ostavljam Svoje obličje. Svako mesto odjekuje zvukom Moga glasa. Ljudi se svuda zadržavaju pred prelepim prizorima jučerašnjeg dana, jer se ceo ljudski rod priseća prošlosti…

Ceo ljudski rod žudi da vidi Moje lice, ali kada lično siđem na zemlju, svi se protive Mom dolasku i proteruju dolazak svetlosti, kao da sam Ja čovekov neprijatelj na nebu. Čovek Me pozdravlja sa odbrambenim svetlom u očima i ostaje stalno na oprezu, duboko uplašen da za njega možda imam druge planove. Pošto Me ljudska bića smatraju prijateljem koji im nije blizak, osećaju se kao da nameravam da ih nasumično ubijam. U čovekovim očima, Ja sam smrtonosni protivnik. Nakon što je usred nedaća okusio Moju toplinu, čovek, ipak, ostaje nesvestan Moje ljubavi i još uvek je odlučan u tome da Me odbaci i da Mi prkosi. Daleko od toga da iskorišćavam njegovo stanje kako bih se ustremio protiv njega, Ja čoveka uzimam u toplinu zagrljaja, usta mu punim slašću i u stomak mu stavljam potrebnu hranu. Međutim, kada Moj uzavreli bes uzdrma planine i reke, Ja čoveku, zbog njegovog kukavičluka, više neću darovati ove različite oblike pomoći. U ovom trenutku, Ja ću se razbesneti, uskraćujući svim živim bićima priliku da se pokaju i, odustajući od svih Svojih nada koje polažem u čoveka, odmeriću mu kaznu koju i te kako zaslužuje. U tom trenutku, grmljavine tutnje i munje sevaju, poput talasa okeana koji divljaju, kao da se na desetine hiljada planina obrušilo. Munje i gromovi obaraju čoveka zbog njegovog buntovništva, a ostala stvorenja su pod udarima gromova i munja potpuno zbrisana; cela vaseljena odjednom pada u rasulo i ništa od stvorenog nije u stanju da povrati prvobitni dah života. Bezbrojne armije ljudi ne mogu da pobegnu od tutnjave groma; dok munje sevaju, jedna za drugom, horde ljudskih bića strmoglavljuju se u bujicu, koja se u potocima sliva niz planine. Najednom se svet „ljudi” sastaje sa mestom čovekovog „odredišta”. Leševi plutaju po površini okeana. Zbog Mog gneva, ceo ljudski rod odlazi daleko od Mene, jer je čovek zgrešio protiv suštine Moga Duha, a njegovo Me je buntovništvo uvredilo. Ali, na mestima gde nema vode, drugi ljudi i dalje uživaju, uz smeh i pesmu, u obećanjima koja sam im darovao.

Kada svi ljudi utihnu, pred očima im prikažem zrak svetlosti. Tada se ljudima um razbistri i pogled izoštri, i više nisu spremni da ćute; time je duhovno osećanje trenutno prizvano u njihovim srcima. I dok se to dešava, ceo ljudski rod vaskrsava. Odbacivši svoje neizrečene pritužbe, svi ljudi dolaze pred Mene, pošto su dobili još jednu priliku za opstanak kroz reči koje obznanjujem. Ovo je stoga što sva ljudska bića žele da žive na licu zemlje. Ipak, ko je od njih ikada imao nameru da živi radi Mene? Ko je od njih ikada u sebi otkrio predivne stvari koje prinosi radi Mog uživanja? Ko je od njih ikada otkrio Moj primamljiv miris? Sva ljudska bića su grube i neoplemenjene stvari: spolja izgleda da zasenjuju oči, ali njihova suština nije u tome da Me iskreno vole, jer u dubokim odajama ljudskog srca, nikada nije bilo nijednog elementa Mene. Čovek je previše manjkav: čini se da njegovo poređenje sa Mnom otkriva onoliku provaliju kolika je ona između neba i zemlje. Iako je tako, Ja ne udaram na čovekova slaba i ranjiva mesta, niti ga ismevam zbog njegovih nedostataka. Moje ruke su hiljadama godina bile uposlene na zemlji i za sve to vreme Moje su oči neprekidno motrile nad celim ljudskim rodom. Ipak, nikada nisam nehajno uzeo nijedan ljudski život da se njime poigram kao da je igračka. Posmatram muke koje je čovek podneo i shvatam cenu koju je platio. Dok čovek stoji preda Mnom, Ja ne želim da ga uhvatim nespremnog kako bih ga izgrdio, niti želim da mu darujem nepoželjne stvari. Umesto toga, sve ovo vreme, samo sam opskrbljivao čoveka i donosio mu darove. Prema tome, sve u čemu čovek uživa jeste Moja blagodat, to je sve izobilje koje potiče iz Moje ruke. Pošto sam na zemlji, čovek nikada nije morao da trpi muke gladi. Umesto toga, dozvoljavam čoveku da u Mojim rukama primi stvari u kojima može da uživa i dozvoljavam ljudskom rodu da živi u Mojim blagoslovima. Zar ceo ljudski rod ne živi izložen Mojoj grdnji? I pošto u dubinama planina ima svega u izobilju, a u vodama obilje stvari za uživanje, zar ljudi koji danas žive u Mojim rečima, tim više, nemaju hranu da je cene i okuse? Ja sam na zemlji i ljudski rod uživa u Mojim blagoslovima na zemlji. Kada zemlju ostavim za Sobom, i kada ujedno i Moje delo dostigne svoj završetak, ljudski rod više neće moći da na osnovu slabosti dobija Moje povlađivanje.

– „Reč”, tom I, „Božja pojava i delo”, „Božje reči celoj vaseljeni”, 17. poglavlje

Svakodnevne reči Božje  Odlomak 227

Da li zaista mrzite veliku crvenu aždaju? Da li je zaista iskreno mrzite? Zašto sam vas toliko puta pitao? Zašto vam svaki put iznova postavljam ovo pitanje? Kakav je lik velike crvene aždaje u vašem srcu? Da li je on zaista uklonjen? Zar je zaista ne smatrate svojim ocem? U Mojim pitanjima, svi ljudi treba da uvide Moju nameru. Cilj nije da se izazove bes u ljudima, niti da se među ljudima podstakne buntovništvo, kao ni da čovek pronađe svoj izlaz, već da se svim ljudima omogući da se oslobode ropstva velike crvene aždaje. Ipak, niko ne bi trebalo da bude zabrinut. Mojim rečima će se sve ostvariti; nijedan čovek ne može da učestvuje i nijedan čovek ne može da obavlja delo koje ću Ja obaviti. Očistiću vazduh svih zemalja i iskoreniti svaki trag demona na zemlji. Već sam započeo i pokrenuću Svoje početno delo grdnje na mestu na kome obitava velika crvena aždaja. Tako se može videti da je Moja grdnja zadesila čitavu vaseljenu. Velika crvena aždaja i svakojaki nečisti duhovi nipošto ne mogu izbeći Moju grdnju, jer Ja istražujem sve zemlje. Kada se Moje delo na zemlji dovrši, odnosno, kada se doba suda okonča, zvanično ću izgrditi veliku crvenu aždaju. Moj narod će zasigurno videti Moju pravednu grdnju velike crvene aždaje, sigurno će neprestano izražavati svoje pohvale zbog Moje pravednosti i sigurno će zauvek veličati Moje sveto ime zbog Moje pravednosti. Time ćete zvanično obaviti svoju dužnost i zvanično ćete Me veličati po svim zemljama, za vek vekova!

Kada doba suda dostigne svoj vrhunac, Ja neću požuriti da završim Svoje delo, već ću ga kombinovati sa dokazom doba grdnje, kako bi ga video ceo Moj narod; to će uroditi većim plodom. Ovaj dokaz je sredstvo kojim grdim veliku crvenu aždaju i navešću Svoj narod da to gleda rođenim očima, kako bi time više spoznali Moju narav. Vreme kada Moj narod uživa u Meni jeste trenutak kada velika crvena aždaja dobija grdnju. Navesti narod velike crvene aždaje da ustane i protiv nje se pobuni jeste Moj plan – to je metod kojim usavršavam Svoj narod i to predstavlja veliku priliku da sav Moj narod raste u životu.

– „Reč”, tom I, „Božja pojava i delo”, „Božje reči celoj vaseljeni”, 28. poglavlje

Svakodnevne reči Božje  Odlomak 228

Kad izađe blistavi mesec, mirna noć se najednom prekine. Iako je mesec u delićima, čovek je dobro raspoložen i spokojno sedi pod mesečinom, diveći se prelepom prizoru na mesečini. Čovek ne može da opiše svoje stanje uma; kao da želi da svoje misli vrati u prošlost, kao da želi da gleda unapred u budućnost, kao da uživa u sadašnjosti. Na licu mu se pojavljuje osmeh, a usred radosne atmosfere širi se svež miris; i kada blagi povetarac počne da duva, čovek primećuje izdašan miris i deluje kao da je njime opijen, nesposoban da se razbudi. Ovo je upravo trenutak kada sam lično došao među ljude i kada čovek ima pojačan osećaj za izdašnu aromu, pa tako živi usred ovog mirisa. Sa čovekom sam u miru, čovek živi u skladu sa Mnom, više Me ne posmatra drugačije, više ne orezujem čovekove nedostatke, više nema ojađenog pogleda na čovekovom licu i smrt više nije pretnja celom ljudskom rodu. Danas zajedno sa čovekom ulazim u doba grdnje, hodajući sa njim rame uz rame. Obavljam Svoje delo, što će reći, udaram Svojim prutom među ljudima i prut pada na ono što je buntovno u čoveku. U očima čoveka, Moj prut kao da ima posebne moći: on pada na sve one koji su Moji neprijatelji i ne pošteđuje ih tek tako; među svima koji Mi se protive, prut obavlja svoju suštinsku funkciju; svi oni koji su u Mojim rukama ispunjavaju svoje uloge u skladu sa Mojim namerama i nikada se nisu suprotstavljali Mojim namerama, niti su menjali svoju suštinu. Kao ishod toga, vode će hučati, planine će se rušiti, velike reke će se rastočiti, čovek će biti veoma promenljiv, sunce će izgubiti sjaj, mesec će potamniti, čoveku neće preostati više dana da živi u miru, na zemlji više neće biti vremena za spokoj, nebo više nikada neće ostati mirno i tiho, i više se neće suzdržavati. Sve stvari će biti obnovljene i povratiće svoj prvobitni izgled. Sva domaćinstva na zemlji će se rasturiti i sve države na zemlji će se raspasti; proći će dani ponovnih susreta muža i žene, majka i sin se više neće sresti, više nikada neće biti okupljanja oca i kćeri. Sve ono kako je nekada bilo na zemlji, Ja ću razoriti. Ljudima ne dajem priliku da izraze svoja osećanja, jer Ja sam bez telesnih osećanja i prezirem ljudska osećanja do krajnjih granica. Upravo sam zbog osećanja među ljudima bio odgurnut u stranu, pa sam tako u njihovim očima postao „treća strana”; zbog osećanja među ljudima, bio sam zaboravljen; upravo zbog svojih osećanja, čovek koristi priliku da pokupi svoju „savest”; upravo zbog svojih osećanja, čovek uvek oseća odbojnost prema Mojoj grdnji; upravo zbog svojih osećanja, čovek Me uvek naziva nepravičnim i nepravednim i kaže da u Svom postupanju sa stvarima nemam obzira prema čovekovim osećanjima. Da li i Ja imam nekog srodnika na zemlji? Ko je ikada, poput Mene, radio danonoćno, ne pomišljajući ni na hranu ni na san, zarad čitavog Mog plana upravljanja? Kako bi se čovek mogao uporediti sa Bogom? Kako bi čovek mogao biti u skladu sa Bogom? Kako bi Bog, koji stvara, mogao biti od iste vrste kao i čovek, koji je stvoren? Kako bih mogao uvek živeti i delovati zajedno sa čovekom na zemlji? Ko je u stanju da oseti brigu za Moje srce? Jesu li to čovekove usrdne molitve? Jednom sam pristao da se sretnem s čovekom i da hodam zajedno sa njim – i, da, čovek je sve do danas živeo pod Mojom brigom i zaštitom, a da li će ikada doći dan kada će čovek moći da se odvoji od Moje brige? Iako se čovek nikada nije opterećivao brigom za Moje srce, ko može da nastavi da živi na zemlji bez svetlosti? Jedino zahvaljujući Mojim blagoslovima čovek je poživeo sve do danas.

– „Reč”, tom I, „Božja pojava i delo”, „Božje reči celoj vaseljeni”, 28. poglavlje

Svakodnevne reči Božje  Odlomak 229

Sve zemlje su u stanju velikog haosa, jer je Božja palica počela da obavlja svoju funkciju na zemlji. Božje delo se može videti na osnovu stanja na zemlji. Kada Bog kaže: „Vode će hučati, planine će se rušiti, velike reke će se rastočiti”, ovo je početno delo pruta na zemlji, sa takvim ishodom da će se „sva domaćinstva na zemlji rasturiti i sve države na zemlji će se raspasti; proći će dani ponovnih susreta muža i žene, majka i sin se više neće sresti, više nikada neće biti okupljanja oca i kćeri. Sve ono kako je nekada bilo na zemlji, Ja ću razoriti”. Takvo će biti opšte stanje porodica na zemlji. Naravno, to nikako ne bi moglo biti stanje svih njih; tako će naprosto biti za većinu njih. Sa druge strane, to se odnosi na okolnosti koje svi ljudi ovog toka doživljavaju u budućnosti. To predskazuje da, nakon što su prošli grdnju rečima, a nevernici su bili izloženi nesrećama, više neće biti porodičnih odnosa među ljudima na zemlji; svi oni će biti narod Sinima i svi će biti posvećeni u Božjem carstvu. Pa će tako proći dani ponovnih susreta muža i žene, majka i sin se više neće sresti, više nikada neće biti okupljanja oca i kćeri. I tako će se ljudske porodice na zemlji raspasti, biće rasparčane, i to će biti poslednje delo koje Bog obavlja na čoveku. I, pošto će Bog ovo delo proširiti po celoj vaseljeni, On koristi priliku da ljudima razjasni reč „osećanja” i time im omogućava da vide da je Božja namera da se rasture porodice svih ljudi i pokazuje im da Bog koristi grdnju da reši sve „porodične rasprave” među ljudskim rodom. Da nije tako, ne bi bilo načina da se završni segment Božjeg dela na zemlji privede kraju. Završni deo Božjih reči razotkriva najveću slabost ljudskog roda – svi oni žive u stanju osećanja – pa tako, Bog ne izbegava nijednog od njih i razotkriva tajne skrivene u srcu celog ljudskog roda. Zašto je ljudima tako teško da odbace svoja osećanja? Da li to prevazilazi standarde savesti? Može li savest ispuniti Božju volju? Mogu li osećanja pomoći ljudima u nedaćama? U Božjim očima, osećanja su Njegov neprijatelj – zar u Božjim rečima to nije jasno navedeno?

– „Reč”, tom I, „Božja pojava i delo”, „Otkrivanje tajni ’Božjih reči celoj vaseljeni’”, 28. poglavlje

Svakodnevne reči Božje  Odlomak 230

Sve Božje reči sadrže deo Njegove naravi. Božja narav se ne može u potpunosti izraziti rečima, što dovoljno pokazuje koliko je izobilja u Njemu. Ono što ljudi mogu da vide i da dodirnu je, ipak, ograničeno, baš kao i ljudska sposobnost. Iako su Božje reči jasne, ljudi ih u potpunosti ne mogu razumeti. Uzmimo za primer ove reči: „U bljesku munje, sve vrste životinja otkrivaju se u svom pravom obliku. Isto tako, prosvetljen Mojom svetlošću, čovek je povratio svetost koju je nekada posedovao. O, iskvareni stari svete! Najzad se strovalio u prljavu vodu i, potonuvši ispod površine, pretvorio se u blato!” Sve Božje reči sadrže Njegovo biće i, premda su svi ljudi svesni ovih reči, niko nikada nije znao njihovo značenje. U očima Božjim, svi oni koji Mu se opiru jesu Njegovi neprijatelji, odnosno, oni koji su od zlih duhova jesu životinje. Iz ovoga se može sagledati pravo stanje crkve. Svi ljudi ispituju sebe pod prosvetljenjem Božjih reči, a da nisu podvrgnuti pridikama, prekoru ili direktnom izopštenju od strane drugih, da nisu podvrgnuti drugim ljudskim postupcima i bez toga da im drugi na to ukazuju. Kroz ovaj „mikroskop”, oni veoma jasno vide koliko bolesti zaista ima u njima. U Božjim rečima, svaka vrsta duha je razvrstana i otkrivena u svom prvobitnom obliku; oni sa duhom anđela postaju prosvetljeniji i prosvećeniji, te otud Božje reči: „nakon što su povratili svetost koju su nekada posedovali”. Ove reči su zasnovane na konačnom rezultatu koji je postigao Bog. Za sada, naravno, ovaj se rezultat još uvek ne može u potpunosti postići – to je samo nagoveštaj kroz koji se može uvideti Božja namera. Ove reči su dovoljne da pokažu da će se veliki broj ljudi raspasti u Božjim rečima i da će biti poražen u postepenom procesu posvećenja svih ljudi. Na ovom mestu, reči „pretvorio se u blato” ne protivreče Božjem uništenju sveta ognjem, a „munja” se odnosi na Božji gnev. Kad Bog oslobodi Svoj veliki gnev, ceo svet će zbog toga doživeti svakojake katastrofe, poput eksplozije vulkana. Stojeći visoko na nebu, vidi se da se celom ljudskom rodu na zemlji približavaju svakakve nesreće, svakim danom sve više. Posmatrajući sa visine, zemlja prikazuje najrazličitije prizore poput onih koji prethode zemljotresu. Tečna vatra kulja nesputano, lava slobodno teče, planine se pomeraju i nad svime blista hladna svetlost. Ceo svet je potonuo u plamenu. Ovo je prizor Boga koji oslobađa Svoj gnev, i ovo je vreme Njegovog suda. Svi oni koji su od krvi i mesa neće moći da pobegnu. Prema tome, da bi se uništio ceo svet, neće biti potrebni ratovi među zemljama ni sukobi među ljudima; umesto toga, svet će „svesno uživati” u kolevci Božje grdnje. Niko neće moći da pobegne; jedna po jedna, svaka osoba mora proći kroz ovo iskušenje. Nakon toga, cela vaseljena će ponovo zaiskriti svetim sjajem i ceo ljudski rod će ponovo započeti novi život. A Bog će počivati nad vaseljenom i blagosiljaće ceo ljudski rod iz dana u dan. Nebo neće biti nepodnošljivo pusto, već će povratiti životnu snagu koju nije imalo još od stvaranja sveta. „Šesti dan” je upravo trenutak kada će Bog započeti novi život. I Bog i ljudski rod će ući u počinak, a vaseljena više neće biti mutna ni prljava, već će biti obnovljena. Zato je Bog rekao: „Zemlja više nije samrtno mirna i tiha, nebo više nije pusto i turobno”. U carstvu nebeskom nikada nije bilo nepravednosti niti ljudskih osećanja, niti bilo kakvih iskvarenih naravi čovečanstva, jer tamo nema Sotoninog ometanja. Svi „ljudi” su u stanju da razumeju Božje reči, a život na nebu je život pun radosti. Svi koji su na nebu imaju mudrost i dostojanstvo Božje.

– „Reč”, tom I, „Božja pojava i delo”, „Otkrivanje tajni ’Božjih reči celoj vaseljeni’”, 18. poglavlje

Svakodnevne reči Božje  Odlomak 231

Može se reći da sve današnje reči proriču buduće stvari i opisuju Božja uređenja za sledeći korak Njegovog dela. Bog će uskoro dovršiti Svoje delo na narodu crkve, a nakon toga, On će se gnevan pojaviti pred svim ljudima. Kao što Bog kaže: „Učiniću da ljudi na zemlji priznaju Moje radnje, da Moji postupci budu dokazani pred ’sudom’, da budu priznati među ljudi širom zemlje, i učiniću da se svi pokore.” Jeste li zapazili nešto u ovim rečima? Ovo je sažetak sledeće etape Božjeg dela. Bog će najpre sve pse čuvare koji poseduju političku moć iskreno uveriti i nateraće ih da se sami povuku sa istorijske pozornice, da se nikada više ne bore za status i da se nikada više ne upuštaju u spletke i intrige. Ovo delo mora biti izvršeno posredstvom raznih nesreća koje Bog izaziva na zemlji. Međutim, Bog se neće pojaviti. U to vreme, zemlja velike crvene aždaje i dalje će biti zemlja prljavštine, i stoga se Bog neće pojaviti, već će se samo ispoljiti kroz grdnju. Takva je pravedna Božja narav, od koje niko ne može da pobegne. Tokom ovog vremena, svi koji nastanjuju zemlju velike crvene aždaje pretrpeće nevolju, koja prirodno uključuje i carstvo na zemlji (crkvu). To će upravo biti vreme kada će se činjenice obrušiti na ljude. Stoga će toiskusiti svi ljudi i niko neće moći da pobegne. To je od Boga predodređeno. Upravo zarad ovog koraka Svog dela, Bog kaže: „Sada je vreme da se ostvare veliki planovi.” Jer, u budućnosti neće biti crkve na zemlji, a pri nastupu nesreća, ljudi će moći da razmišljaju samo o onome što je pred njima, dok će sve ostalo zanemariti, i biće im teško da uživaju u Bogu usred nesreća. Stoga se od ljudi traži daslobodno i u potpunosti vole Boga tokom ovog divnog vremena, kako ne bi propustili priliku. Kada ova činjenica prođe, Bog će u potpunosti poraziti veliku crvenu aždaju, i tako će se delo svedočenja Božjeg naroda završiti; nakon toga, Bog će započeti sledeći korak Svog dela, opustošiće zemlju velike crvene aždaje i konačno će ljude iz cele vaseljene prikovati naglavačke za krst, nakon čega će uništiti celo čovečanstvo – to su naredni koraci Božjeg dela. Vi, dakle, treba da tražite da iskreno volite Boga u ovom mirnom okruženju. U budućnosti, vi nećete imati više prilike da volite Boga, jer ljudi mogu da vole samo ovaploćenog Boga; kad budu živeli na drugom svetu, niko više neće govoriti o ljubavi prema Bogu. Nije li to obaveza stvorenog bića? Kako bi onda trebalo da volite Boga u danima svog života? Jesi li ikada razmišljao o tome? Čekaš li da tek nakon smrti zavoliš Boga? Nije li sve to prazna priča? Zašto danas ne tragate za ljubavlju prema Bogu? Može li ljubav prema Bogu, dok ste zauzeti drugim poslovima, biti prava ljubav prema Bogu? Kaže se da će se ovaj korak Božjeg dela uskoro završiti zato što Bog već ima svedočanstvo pred Sotonom. Nema, dakle, potrebe da čovek išta radi; od njega se samo traži da traga za ljubavlju prema Bogu u godinama dok je živ – to je ključno. Pošto Božji zahtevi nisu visoki i pošto, povrh toga, u Njegovom srcu postoji goruća teskoba, On je sažetak sledećeg koraka Svog dela razotkrio još pre no što je aktuelni korak potpuno završen, što jasno pokazuje koliko je vremena preostalo; da Bog u svom srcu nije bio zabrinut, da li bi izgovorio ove reči tako rano? Bog deluje na ovaj način zato što je preostalo malo vremena. Nadam se da ste u stanju da Boga volite svim srcem, svim svojim umom i svom snagom, baš kao što cenite sopstveni život. Nije li u tome najveći smisao života? Gde biste još otišli da tragate za smislomživota? Niste valjda toliko slepi? Jesi li spreman da voliš Boga? Da li je Bog dostojan čovekove ljubavi? Jesu li ljudi dostojni čovekovog obožavanja? Šta, dakle, treba da uradiš? Voli Boga hrabro, bezrezervno, i vidi šta će ti Bog uraditi. Vidi da li će te ubiti. Ukratko, zadatak ljubavi prema Bogu važniji je od prepisivanja i zapisivanja stvari zarad Boga. Trebalo bi da na prvo mesto staviš ono što je najvažnije, kako bi ti život bio vredniji i ispunjen srećom, te da zatim sačekaš „presudu” koju ti je Bog namenio. Pitam se da li tvoj plan uključuje ljubav prema Bogu. Želim da planovi svih ljudi postanu predmeti Božjeg ispunjenja, i da svi oni postanu stvarnost.

– „Reč”, tom I, „Božja pojava i delo”, „Otkrivanje tajni ’Božjih reči celoj vaseljeni’”, 42. poglavlje


Božja narav i ono što On ima i što jeste

Ja sam pravedan, Ja sam veran, i Ja sam Bog koji ispituje najveće dubine ljudskog srca! Smesta ću otkriti ko je istinit, a ko lažan. Nemojte se uzrujavati, sve stvari se odvijaju prema Mom vremenu. Ko Me iskreno želi, a ko ne – reći ću vam, jednog po jednog. Vi se samo usredsredite na to da jedete i pijete do sitosti i da Mi se u Mom prisustvu približavate, a Ja ću Sâm obaviti Svoje delo. Ne budite previše željni brzih rezultata; Moje delo nije nešto što se može obaviti odjednom. U njemu su Moji koraci i Moja mudrost, i zbog toga Moja mudrost može biti otkrivena. Dopustiću vam da vidite ono što je učinjeno Mojim rukama – kažnjavanje zla i nagrađivanje dobra. Potpuno sam nepristrasan prema svakom čoveku. Vi koji Me iskreno volite, Ja ću vas iskreno voleti. A što se tiče onih koji Me ne vole iskreno, Moj gnev će zauvek biti sa njima, kako bi zauvek pamtili da sam Ja istiniti Bog, onaj Bog koji ispituje najveće dubine ljudskog srca. Nemoj se ponašati na jedan način pred drugim ljudima, a drugačije iza njihovih leđa. Ja jasno vidim sve što radiš, i premda možeš da prevariš druge, Mene ne možeš da prevariš. Ja sve to jasno vidim. Nije moguće da bilo šta sakriješ, sve leži u Mojim rukama. Nemoj misliti da si mnogo pametan i veoma vešt u svojim sitnim proračunima. Kažem ti: ma koliko planova čovek može da smisli, bilo da ih je nekoliko hiljada ili nekoliko desetina hiljada, na kraju ne može da pobegne sa dlana Moje ruke. Sve stvari i svi događaji su pod kontrolom Mojih ruku, a kamoli jedan čovek! Ne pokušavaj da Me izbegavaš ili da se skrivaš, ne pokušavaj da se dodvoravaš i prikrivaš. Da li je moguće da još uvek ne vidiš da su Moje veličanstveno lice, Moj gnev i Moj sud javno otkriveni? Svima onima koji Me ne žele iskreno, smesta ću suditi bez milosti. Moja milost je došla do kraja; nema je više. Prestanite da budete licemeri i stavite tačku na svoje razuzdano i bezobzirno ponašanje.

Sine Moj, obrati pažnju; provodi više vremena u Mom prisustvu i Ja ću te podržati. Ne plaši se, donesi Moj oštri dvosekli mač i, u skladu sa Mojim namerama, bori se protiv Sotone do samog kraja. Ne brini, Ja ću te zaštititi. Sve skrivene stvari će izaći na videlo i biti otkrivene. Ja sam Sunce koje daje svetlost, nemilosrdno osvetljavajući svu tamu. Moj sud je stigao u svojoj celosti, crkva je bojno polje. Svi vi bi trebalo da se pripremite i posvetite sve svoje biće poslednjoj, odlučujućoj bici. Ja ću te sigurno zaštititi, da se za Mene boriš dobro i izađeš kao pobednik.

Budi pažljiv – danas su ljudska srca lažljiva i neprozirna; ne može im se verovati. Jedino sam Ja u potpunosti uz vas. U Meni nema lažljivosti, slobodno se oslonite na Mene! Moji sinovi će sigurno pobediti u poslednjoj, odlučujućoj bici, a Sotona će sasvim sigurno završiti u smrtnim mukama. Ne plaši se! Ja sam tvoja snaga i tvoje sve. Nemoj preterano brinuti – to je previše za tebe da bi o tome vodio računa. Kao što sam ranije rekao, neću vas više vući duž puta, jer je vremena sve manje. Nemam više vremena da vas vučem za uvo i upozoravam – to nije moguće! Ti samo završi svoje pripreme za bitku. Ja preuzimam punu odgovornost za tebe. Sve je u Mojim rukama. Ovo je borba do smrti, i jedna ili druga strana će sigurno propasti. A ovo ti mora biti jasno: Ja sam zauvek pobednik i neporažen, a Sotona će sigurno propasti. To je Moja procedura, Moje delo, Moja volja i Moj plan!

Gotovo je! Sve je gotovo! Nemoj biti malodušan niti uplašen. Ja sa tobom i ti sa Mnom, bićemo kraljevi za vek vekova. Jednom izgovorene, Moje reči se nikada neće promeniti, a događaji će vas uskoro stići. Budite oprezni! Trebalo bi dobro da razmislite o svakoj rečenici ponaosob, da vam Moje reči više ne budu nejasne. Moraju vam biti potpuno jasne! Ovo morate zapamtiti: provodite više vremena u Mom prisustvu!

– „Reč”, tom I, „Božja pojava i delo”, „Hristove izjave na početku”, 44. poglavlje

Počeo sam da kažnjavam one koji čine zlo, kao i one koji poseduju moć i one koji progone Božje sinove. Od sada će se Moje upravne odluke zauvek ticati onih koji Mi protivreče u svom srcu. Znajte ovo! Moj sud počinje i milosti neće biti ni za koga, niti će iko biti pošteđen, jer Ja sam Bog koji nema telesna osećanja i koji primenjuje pravednost u onome što čini i bilo bi dobro da svaki od vas to uvidi.

Nije da priželjkujem da kaznim one koji čine zlo; to je pre odmazda koju su oni sami na sebe navukli čineći zlo. Ne žurim da bilo koga kaznim, niti se prema ikome odnosim nepravedno – pravedan sam prema svima. Naravno da volim Svoje sinove i naravno da mrzim one zlikovce koji mi prkose; to je načelo koje stoji iza Mojih postupaka. Svaki od vas bi trebalo da ima izvestan uvid u Moje upravne odluke; ako ga nemate, onda nećete imati ni mrvicu straha i ponašaćete se nemarno preda Mnom. Takođe nećete znati šta želim da postignem, ostvarim i zadobijem, niti kakva osoba je potrebna Mom carstvu.

Moje upravne odluke su sledeće:

1. Bez obzira na to ko ste, ako Mi u svom srcu protivrečite, biće vam suđeno.

2. Oni koje sam izabrao će odmah biti dovedeni u red zbog svakog pogrešnog razmišljanja.

3. One koji u Mene ne veruju, ostaviću po strani. Dopustiću im da se nemarno ponašaju do samoga kraja, kada ću ih kazniti svom silinom i razračunati se sa njima.

4. Sve vreme ću paziti i štititi one koji u Mene veruju. U svakom trenutku ću ih opskrbljivati životom kao vidom spasenja. Ovi ljudi će imati Moju ljubav i zasigurno se neće spotaći, niti zalutati. Svaka slabost koju imaju biće samo prolazna, a Ja zasigurno neću pamtiti njihove slabosti.

5. Oni koji odaju utisak da veruju, ali zapravo to ne čine – koji veruju da Bog postoji ali ne traže Hrista, pa i oni koji se ne opiru – ti su najbezvrednija vrsta ljudi, a Ja ću kroz Svoja dela učiniti da oni progledaju. Ja ću takve ljude spasti i povratiti ih načinom na koji delujem.

6. Prvorođeni sinovi, oni koji prvi primaju Moje ime, biće blagosloveni! Zasigurno ću vas darivati najboljim blagoslovima, dopuštajući vam da u njima uživate do mile volje; niko se neće usuditi da vas u tome ometa. Sve ovo je u celosti pripremljeno za vas, jer je to Moja upravna odluka.

– „Reč”, tom I, „Božja pojava i delo”, „Hristove izjave na početku”, 56. poglavlje

Svakodnevne reči Božje  Odlomak 234

Blagosloveni su oni koji su pročitali Moje reči i veruju da će biti ispunjene. Uopšte se prema tebi neću loše ophoditi, već ću učiniti da se ono u šta veruješ ostvari u tebi. To je Moj blagoslov za tebe. Moje reči precizno pogađaju tajne skrivene u svakoj osobi. Svako ima smrtonosne rane i Ja sam dobri lekar koji ih leči: jednostavno dođi u Moje prisustvo. Zašto sam rekao da u budućnosti više neće biti tuge i više neće biti suza? Upravo iz tog razloga. U Meni je sve ostvareno, ali u ljudima, sve stvari su iskvarene, prazne i obmanjuju ljude. U Mom prisustvu sigurno ćeš dobiti sve i sigurno možeš i da vidiš i da uživaš sve blagoslove koje nikada nisi mogao ni da zamisliš. Oni koji ne dođu pred Mene su nesumnjivo buntovni i apsolutno oni koji Mi se opiru. Sigurno im neću dopustiti da se lako izvuku, već ću takve ljude strogo kazniti. Zapamti to! Što češće ljudi budu dolazili pred Mene, to će više steći, iako će to biti samo blagodat. Kasnije će primiti još veće blagoslove.

Od stvaranja sveta, počeo sam da predodređujem i biram tu grupu ljudi, a to ste, naime, danas vi. Vaš temperament, kov, izgled i rast, vašu porodicu u kojoj ste rođeni i, tvoj posao i tvoj brak, tebe u celosti, čak i boju tvoje kose i kože i tvoje vreme rođenja, sve su to uredile Moje ruke. Svojom rukom uredio sam čak i stvari koje radiš i ljude koje srećeš svakog dana, da ne spominjem činjenicu da sam uredio i tvoje dovođenje u Moje prisustvo danas. Ne uzrujavaj se, već postupaj smireno. Ono što ti Ja dozvoljavam da uživaš danas je deo koji zaslužuješ i Ja sam ga predodredio još od stvaranja sveta. Svi ljudi su tako ekstremni: ili su previše svojeglavi, ili su potpuno besramni. Nisu u stanju da rade stvari u skladu sa Mojim planom i Mojim uređenjem. Nemoj to više da radiš. U Meni je sve oslobođeno. Ne vezuj se, jer ćeš u životu trpeti gubitke. Zapamti to!

– „Reč”, tom I, „Božja pojava i delo”, „Hristove izjave na početku”, 74. poglavlje

Ja sam Sâm jedinstveni Bog i povrh toga sam jedna jedina ličnost Božja. Štaviše, Ja, celokupnost tela, jesam potpuna manifestacija Boga. Ko god se usudi da Me se ne boji, ko god se usudi da Mi se suprotstavi pogledom i ko god se usudi da Mi se suprotstavi usnama, sigurno će umreti od Mojih prokletstava i gneva (a biće prokletstava zbog Mog gneva). Povrh svega, ko god se usudi da Mi ne bude veran ili sinovski odan i ko god se usudi da pokuša da Me prevari, sigurno će umreti od Moje mržnje. Moja pravednost, veličanstvenost i sud će trajati u vekove vekova. U početku sam bio pun ljubavi i milostiv, ali to nije narav Mog potpunog božanstva; samo su pravednost, veličanstvenost i Moja narav – narav Samog potpunog Boga. Tokom Doba blagodati, bio sam pun ljubavi i milostiv. Zbog dela koje sam morao da dovršim, posedovao sam dobrotu i milost; međutim, nakon toga, više nije bilo potrebe za tim (i od tada je više nikada nije ni bilo). Sve je to pravednost, veličanstvenost i sud, a što čini potpunu narav Moje normalne ljudskosti objedinjene sa Mojim potpunim božanstvom.

Oni koji Me ne poznaju propašće u bezdan, dok će oni koji su sigurni u Mene živeti večno, da bi bili čuvani i zaštićeni u Mojoj ljubavi. Čim izgovorim samo jednu reč, cela vaseljena i krajevi zemlje uzdrhte. Ko može da čuje Moje reči a ne uzdrhti od straha? Ko može sprečiti svoje srce da postane bogobojažljivo prema Meni? I ko nije u stanju da spozna Moju pravednost i veličanstvenost na osnovu Mojih dela! I ko ne može da vidi Moju svemogućnost i mudrost u Mojim delima! Ko god ne obraća pažnju na to, sigurno će umreti. To je zato što su oni koji ne obraćaju pažnju upravo oni koji Mi se suprotstavljaju i koji Me ne poznaju; oni su arhanđeli i najobesniji su. Preispitajte se: svako ko je obesan, samopravedan, gord i uobražen zasigurno je predmet Moje mržnje i neminovno će propasti!

Sada izričem upravne odluke Mog carstva: sve je u Mom sudu, sve je u Mojoj pravednosti, sve je u Mojoj veličanstvenosti i Ja sprovodim Svoju pravednost na svima. Oni koji kažu da veruju u Mene, ali Mi se duboko u sebi opiru, ili oni čija su Me srca odbacila, biće izbačeni – ali sve u svoje vreme. Ljudi koji sarkastično govore o Meni, ali tako da drugi to ne primete, umreće odmah (propašće im duh, telo i duša). Onima koji ugnjetavaju ili se hladno odnose prema Mojim voljenima, odmah će presuditi Moj gnev. To znači da će ljudi koji su ljubomorni na one koje volim, kao i oni koji Me smatraju nepravednim, biti predati Mojim voljenima da im oni presude. Svi koji su bezazleni, jednostavni i iskreni (uključujući i one kojima nedostaje mudrosti) i koji se prema Meni odnose sa nepokolebljivom iskrenošću, svi oni će ostati u Mom carstvu. Oni koji nisu prošli kroz obučavanje (što se odnosi na one poštene ljude kojima nedostaje mudrosti i uvida) imaće moć u Mom carstvu. Ipak, oni su već orezani i slomljeni. To što nisu prošli kroz obučavanje nije apsolutno. Naprotiv, upravo kroz te stvari ću pokazati svima Svoju svemogućnost i Svoju mudrost. Izbaciću sve one koji još uvek sumnjaju u Mene; ne želim nikoga od njih (prezirem ljude koji i dalje sumnjaju u Mene u trenucima kao što je ovaj). Delima koja činim širom cele vaseljene pokazaću poštenim ljudima čudesnost Mojih dela, te tako učiniti da njihova mudrost, uvid i raspoznavanje porastu. Takođe ću učiniti da lažljivi ljudi u trenu budu uništeni usled Mojih čudesnih dela. Svi prvorođeni sinovi koji su prvi prihvatili Moje ime (što se odnosi na one svete i bez mane, poštene ljude) biće prvi koji će ostvariti ulazak u carstvo i vladati uz Mene nad mnoštvom naroda i ljudi; carujući u carstvu i sudeći mnoštvu naroda i ljudi (to se odnosi na sve prvorođene sinove u carstvu i ni na koga drugog). Oni među mnoštvom naroda i ljudi koji su se pokajali nakon suda ući će u Moje carstvo i postati Moj narod, dok će oni koji su tvrdoglavi i koji se nisu pokajali biti bačeni u bezdan (da propadnu zauvek). Sud u carstvu će biti poslednji i predstavljaće Moje temeljno pročišćenje sveta. Nakon toga više neće biti nepravde, tuge, suza niti uzdisaja, a više neće biti čak ni sveta. Sve će biti manifestacija Hrista i sve će biti carstvo Hristovo. Kakva slava! Kakva slava!

– „Reč”, tom I, „Božja pojava i delo”, „Hristove izjave na početku”, 79. poglavlje

Svakodnevne reči Božje  Odlomak 236

Sada vam objavljujem Svoje upravne odluke (koje počinju da važe od dana objavljivanja, propisujući različite grdnje za različite ljude):

Držim Svoja obećanja i sve je u Mojim rukama: ko god posumnja zasigurno će biti ubijen. Nema mesta nikakvom obziru; smesta će biti istrebljeni, oslobađajući time Moje srce od mržnje. (Odsad pa nadalje se potvrđuje da svako ko bude ubijen ne sme biti pripadnik carstva Mog i mora biti Sotonin potomak.)

Kao prvorođeni sinovi, trebalo bi da zadržite svoje položaje, dobro ispunjavate svoje dužnosti i ne budete ljubopitljivi. Trebalo bi da se stavite na raspolaganje Mom planu upravljanja, a kuda god da pođete, trebalo bi dobro da posvedočite o Meni i da slavite Moje ime. Nemojte činiti sramna dela; budite uzor svim Mojim sinovima i Mom narodu. Ni na trenutak ne budite razvratni: pred svakim uvek morate stajati sa identitetom prvorođenih sinova i nemojte se pokoravati; već umesto toga koračajte uzdignute glave. Od vas tražim da slavite Moje ime, a ne da ga sramotite. Svaki od prvorođenih sinova ima svoju pojedinačnu ulogu i ne može da radi sve. Ovo je odgovornost koju sam vam poverio i ne smete je izbegavati. Svim svojim srcem, celim svojim umom i svom svojom snagom morate se posvetiti ispunjenju onoga što sam vam poverio.

Od dana današnjeg pa nadalje, kroz čitavu vaseljenu, dužnost čuvanja svih Mojih sinova i celog Mog naroda biće poverena Mojim prvorođenim sinovima da je ispune, i izgrdiću svakog ko se svim svojim srcem i umom ne posveti njenom ispunjenju. Takva je Moja pravednost. Neću poštedeti čak ni Moje prvorođene sinove niti ću biti blag prema njima.

Bude li se iko među Mojim sinovima ili Mojim narodom podsmevao i jednom od Mojih prvorođenih sinova i vređao ga, Ja ću ga žestoko kazniti, jer Moji prvorođeni sinovi predstavljaju Mene; ono što neko čini njima, učinio je i Meni. Ovo je Moja najstroža upravna odluka. Dozvoliću Svojim prvorođenim sinovima da, po svojoj volji, sprovode Moju pravednost prema svakom od Mojih sinova i Mom narodu koji prekrši ovu odluku.

Postepeno ću napuštati svakoga ko se prema Meni odnosi olako i usredsređen je samo na Moju hranu, odeću i spavanje, ko se bavi samo Mojim spoljnim poslovima i nema nimalo razumevanja za Moje breme, i ne posvećuje se pravilnom ispunjenju svojih uloga. Ovo je upućeno svima koji imaju uši.

Ko god dovrši obavljanje svoje službe za Mene dužan je da se povuče poslušno i bez imalo buke. Budi oprezan, inače ću te dovesti u red. (Ovo je dopunska odluka.)

Moji prvorođeni sinovi će odsad uzeti gvozdenu batinu i početi da izvršavaju Moj autoritet u upravljanju svim zemljama i narodima, da hodaju među svim zemljama i narodima i da izvršavaju Moj sud, pravednost i veličanstvo među svim zemljama i narodima. Moji sinovi i Moj narod će Me se bojati, hvaliće Me, bodriće Me i slaviće Me bez prestanka, jer je Moj plan upravljanja ispunjen i Moji prvorođeni sinovi mogu da vladaju sa Mnom.

Ovo je deo Mojih upravnih odluka; nakon ovoga, saopštavaću vam ih onako kako delo bude napredovalo. Na osnovu navedenih upravnih odluka, uočićete tempo kojim obavljam Svoje delo, kao i etape koje je Moje delo dostiglo. To će biti potvrda.

Već sam sudio Sotoni. Zato što je Moja volja nesputana i zato što su Moji prvorođeni sinovi stekli slavu zajedno sa Mnom, Ja sam Svoju pravednost i veličanstvo već pokazao svetu i svemu što pripada Sotoni. Ne mrdam prstom niti obraćam pažnju na Sotonu (jer ne zaslužuje ni da razgovara sa Mnom). Ja samo nastavljam da radim ono što želim. Moje delo se nesmetano odvija, korak po korak, a Moja je volja nesputana na celoj zemlji. To je Sotonu donekle posramilo i on je potpuno uništen, ali to samo po sebi nije udovoljilo Mojim namerama. Ja osim toga dozvoljavam Svojim prvorođenim sinovima da sprovode Moje upravne odluke nad njima. S jedne strane, Sotoni sam dozvolio da vidi Moj gnev prema njemu; s druge strane, dozvolio sam mu da vidi Moju slavu (da vidi da su Moji prvorođeni sinovi najglasniji svedoci Sotoninog poniženja). Ja ga lično ne kažnjavam; umesto toga, dozvoljavam Svojim prvorođenim sinovima da sprovedu Moju pravednost i veličanstvo. Zato što je Sotona zlostavljao Moje sinove, progonio Moje sinove i tlačio Moje sinove, danas, nakon što je njegova služba završena, dozvoliću Svojim zrelim prvorođenim sinovima da ga dovedu u red. Sotona je bio nemoćan u pogledu svog sunovrata. Obamrlost svih naroda na svetu najbolje svedoči o tome; narodi koji se bore i zaraćene zemlje očigledan su pojavni oblik pada Sotoninog carstva. U prošlosti nisam prikazivao nikakve znakove i čuda upravo da bih Sotonu izložio poniženju i da bih veličao Svoje ime, korak po korak. Nakon što je Sotona potpuno dokrajčen, Ja počinjem da pokazujem Svoju silu: ono što Ja kažem tako i bude, a natprirodne stvari koje nisu u skladu sa ljudskim predstavama biće ostvarene (to se odnosi na blagoslove koji će uskoro doći). Budući da sam Ja Sȃm praktični Bog i da nemam nikakva pravila i budući da govorim u skladu sa promenama u Svom planu upravljanja, ono što sam govorio u prošlosti ne mora stoga nužno važiti u sadašnjosti. Nemojte se držati svojih ličnih predstava! Ja nisam Bog koji se pridržava pravila; kod Mene je sve slobodno, uzvišeno i oslobođeno svih stega. Ono što je juče rečeno danas je možda zastarelo ili bi se danas moglo odbaciti (međutim, Moje upravne odluke, nakon što su objavljene, nikada se neće izmeniti). Ovo su koraci u Mom planu upravljanja. Nemojte se držati pravila. Svaki dan donosi novu svetlost i nova otkrivenja i takav je Moj plan. Svakoga dana će se Moja svetlost otkrivati u tebi i Moj će se glas oriti vaseljenom. Da li razumeš? To je tvoja dužnost, odgovornost koju sam ti poverio. Ni na trenutak je ne smeš zanemariti. Do kraja ću koristiti ljude koje odobravam i to se nikada neće promeniti. Zato što sam Ja Svemogući Bog, Ja znam šta koji čovek treba da radi i kakav je čovek u stanju da to i obavlja. Takva je Moja svemoć.

– „Reč”, tom I, „Božja pojava i delo”, „Hristove izjave na početku”, 88. poglavlje

Svakodnevne reči Božje  Odlomak 237

Svaka rečenica koju izgovaram sadrži autoritet i sud i niko ne može da promeni Moje reči. Jednom kada su Moje reči izgovorene, sigurno je da će se stvari izvršiti u skladu sa Mojim rečima – to je Moja narav. Moje reči su autoritet i ko god ih promeni vređa Moju grdnju i moram da ga pokosim. U težim slučajevima, takvi navuku propast na sopstveni život i završe u Adu ili u bezdanu. To je jedini način na koji se bavim čovečanstvom i čovek to ne može da promeni – to je Moja upravna odluka! Zapamtite to! Nikome nije dozvoljeno da prekrši Moju odluku i stvari se moraju izvršavati prema Mojim namerama! U prošlosti sam bio previše blag prema vama i nailazili ste samo na Moje reči. Reči koje sam govorio o tome kako ću da pokosim ljude nisu se još ostvarile. Ali od danas, sve nesreće (u vezi sa Mojim upravnim odlukama) nastupiće jedna za drugom da kazne sve one koji nisu u skladu sa Mojim namerama. Moraju da nastanu činjenice, inače ljudi neće moći da vide Moj gnev i stalno će živeti u razvratu. To je korak u Mom planu upravljanja i na taj način izvršavam sledeći korak u Mom delu. Kažem vam to unapred da ne biste počinili prekršaj i zauvek otišliu propast. Drugim rečima, od danas, pa ubuduće, potrudiću se da svi ljudi, osim Mojih prvorođenih sinova, zauzmu svoja odgovarajuća mesta u skladu sa Mojim namerama i izgrdiću ih jednog po jednog. Niko neće biti pošteđen. Samo probajte da opet budete razvratni! Samo se usudi da se opet pobuniš! Već sam rekao da sam pravedan prema svima, da sam bez trunke sentimentalnosti i time pokazujem da se Moja narav ne sme uvrediti. To je Moja ličnost. To niko ne može da promeni. Svi ljudi čuju Moje reči i svi ljudi vide Moje slavno lice. Svi moraju da Mi se potpuno i apsolutno pokore – to je Moja upravna odluka. Svi ljudi širom vaseljene i na kraju sveta bi trebalo da Me hvale i slave, jer sam Ja jedinstveni Sȃm Bog, jer sam Ja ličnost Boga. Niko ne može da promeni Moje reči i Moje izjave, Moj govor i Moje ponašanje, jer su to stvari koje se samo Mene tiču i koje sam imao od najdrevnijih vremena i koje će postojati zauvek.

– „Reč”, tom I, „Božja pojava i delo”, „Hristove izjave na početku”, 100. poglavlje

Moje planirano delo i dalje napreduje bez ikakvih prekida. Nakon što smo prešli u Doba carstva i pošto sam vas, kao Svoj narod, preneo u Svoje carstvo, pred vas ću postaviti druge zahteve; naime, pred vama ću početi da objavljujem ustav prema kome ću upravljati ovom erom:

Budući da se zovete Mojim narodom, trebalo bi da možete da slavite Moje ime, odnosno, da svedočite usred kušnje. Ako iko pokuša da Me izigra i da od Mene sakrije istinu, ili da se iza Mojih leđa upusti u sumnjive poslove, svi će takvi ljudi, bez izuzetka, biti proterani i izbačeni iz Moje kuće i sačekati da se Ja obračunam s njima. Oni koji Mi u prošlosti nisu bili odani i verni, i koji danas ponovo ustaju da Me otvoreno osuđuju, takođe će biti proterani iz Moje kuće. Oni koji pripadaju Mom narodu moraju stalno da iskazuju obzir prema Mom bremenu i da traže spoznaju Mojih reči. Samo ću takve ljude prosvetiti i oni će zacelo živeti pod Mojim usmeravanjem i prosvećenjem, nikada se ne susrećući s grdnjom. One koji se, ne obazirući se na Moje breme, usredsređuju na planiranje vlastite budućnosti – to jest, one koji svojim postupcima ne nastoje da udovolje Mom srcu, već samo traže darove – ta stvorenja nalik prosjacima Ja apsolutno odbijam da upotrebim, jer takvi, od trenutka svog rođenja, nemaju predstavu šta znači iskazati obzir prema Mom bremenu. Takvim ljudima nedostaje normalan razum; oni pate od „neuhranjenosti” mozga i moraju da odu kući po malo „okrepljenja”. Od takvih ljudi nemam nikakve koristi. Od svakog pripadnika Mog naroda zahtevaće se da to što Me spoznaje smatra svojom dužnošću, koju mora da ispunjava do kraja, nešto poput jela, oblačenja i spavanja, nešto što se ni na trenutak ne zaboravlja, tako da će spoznaja o Meni, naposletku, postati rutinska stvar, isto kao uzimanje hrane – nešto što se radi bez napora, uvežbanim pokretom ruke. Kad su u pitanju reči koje izgovaram, svaka mora biti primljena s najdubljom verom i potpuno usvojena; ne može biti površnih polovičnih mera. Za svakog ko ne obraća pažnju na Moje reči, smatraće se da Mi se otvoreno opire; za svakog ko ne jede Moje reči, niti traži da ih spozna, smatraće se da ne obraća pažnju na Mene i biće izbačen iz Moje kuće. Ovo je stoga što Ja, kao što sam u prošlosti govorio, ne želim da zadobijem mnogo ljudi, već želim njihovu izuzetnost. Ako je od stotinu ljudi samo jedan u stanju da Me spozna kroz Moje reči, Ja ću dobrovoljno eliminisati sve ostale da bih se usredsredio na prosvećenje i prosvetljenje tog jednog čoveka. Iz ovoga se može videti da nije nužno tačno da samo veliki broj ljudi može da Me ispolji i da Me proživi. Ono što želim jeste pšenica (iako joj zrna možda nisu puna), a ne kukolj (iako punoća zrna izmamljuje divljenje). Kad je reč o onima koji ne haju za traženjem, već se ponašaju nemarno, oni bi trebalo sami da odu; ne želim očima da ih vidim, da ne bi i dalje nanosili sramotu Mom imenu.

– „Reč”, tom I, „Božja pojava i delo”, „Božje reči celoj vaseljeni”, 5. poglavlje

Pošto se nalazite među pripadnicima naroda Moje kuće i budući da ste verni Mom carstvu, u svemu što činite morate se pridržavati merila Mojih zahteva. Ne tražim od tebe da budeš samo oblak koji lebdi, već da budeš blistavi sneg, da poseduješ njegovu suštinu i, još i više, njegovu vrednost. Pošto dolazim iz svete zemlje, Ja nisam poput lotosa, koji ima samo ime i nikakvu suštinu, jer potiče iz kaljuge, a ne iz svete zemlje. Vreme u kome se novo nebo spušta na zemlju i nova zemlja širi nebom upravo je i ono vreme kada zvanično delujem među ljudima. Ko Me među ljudskim rodom spoznaje? Ko je video trenutak Mog dolaska? Ko je video da Ja ne samo da posedujem ime, već da, povrh toga, posedujem i suštinu? Svojom rukom sklanjam bele oblake i pomno posmatram nebo; u svemiru nema ničeg što nije uređeno Mojom rukom, a ispod njega, ne postoji niko ko svojim majušnim naporima ne doprinosi ostvarenju Mog moćnog poduhvata. Ljudima na zemlji ne postavljam iscrpljujuće zahteve, jer Ja sam oduvek bio praktični Bog, ali i stoga što sam Svemogući koji je ljude stvorio i dobro ih poznaje. Svi ljudi su izloženi pogledu Svemogućeg. Kako bi čak i oni u najudaljenijim krajevima zemlje mogli da izbegnu ispitivanje od strane Moga Duha? Iako je Moj Duh „poznat” ljudima, oni Ga i dalje vređaju. Moje reči ogoljavaju ružna lica svih ljudi, kao i njihove najdublje misli, i zbog njih se sve na zemlji razotkriva Mojom svetlošću i ruši usred Mog ispitivanja. Međutim, uprkos tom padanju, njihova srca se ne usuđuju da odlutaju daleko od Mene. Među stvorenim bićima, ko zbog Mojih dela ne počinje da Me voli? Ko zbog Mojih reči ne žudi za Mnom? U kome se zbog Moje ljubavi ne rađaju osećanja privrženosti? Jedino usled iskvarenosti koja dolazi od Sotone ljudi nisu mogli da dostignu stanje koje zahtevam. Čak i ona najniža merila koja zahtevam kod ljudi izazivaju zabrinutost, a da ne govorimo ništa o današnjici – ovoj eri, u kojoj se Sotona ponaša nekontrolisano i sumanuto poput tiranina – ili o vremenu kada je Sotona u toj meri pregazio ljude da im se na telima u potpunosti skorila prljavština. Kada to neuspeh ljudi da zbog svoje izopačenosti brinu o Mom srcu nije kod Mene izazvao tugu? Da li je moguće da sažaljevam Sotonu? Da li je moguće da grešim u Svojoj ljubavi? Kada se ljudi bune protiv Mene, Moje srce potajno jeca; kada Mi se opiru, Ja ih grdim; kada ih spasim i vaskrsnem ih iz mrtvih, negujem ih uz najveću brigu; kada Mi se pokore, Moje srce je smireno i istog trena počinjem da osećam velike promene na nebu i zemlji i u svim stvorenjima. Kada Me ljudi veličaju, kako bih mogao da ne uživam u tome? Kada Mi svedoče i zadobijem ih, kako bih mogao da ne steknem slavu? Da li je moguće da Ja nisam taj koji upravlja i opskrbljuje kako god da ljudi postupaju i ponašaju se? Kada ne dajem uputstva, ljudi su besposleni i tromi; štaviše, iza Mojih leđa, oni se upuštaju u one „pohvalne” prljave rabote. Misliš li da telo, kojim Sebe zaodevam, ne zna ništa o tvojim postupcima, o tvom ponašanju i o tvojim rečima? Mnogo sam godina trpeo vetar i kišu, pa sam tako iskusio i gorčinu ljudskog sveta; međutim, nakon pažljivijeg razmišljanja, nema te patnje koja telesnu ljudskost može naterati da izgubi nadu u Mene, a još manje mogu ikakve slasti navesti ljude u telu da prema Meni postanu hladni, malodušni i prezrivi. Da li je njihova ljubav prema Meni zaista ograničena na nedostatak patnje ili na nedostatak slasti?

– „Reč”, tom I, „Božja pojava i delo”, „Božje reči celoj vaseljeni”, 9. poglavlje

Danas, pošto sam vas doveo do ove tačke, napravio sam prikladna uređenja i imam Svoje ciljeve. Ako bih vam ih danas saopštio, da li biste zaista bili u stanju da ih spoznate? Dobro sam upoznat sa mislima u čovekovom umu i sa željama u njegovom srcu: ko nikada nije potražio izlaz za sebe? Ko nikada nije razmišljao o sopstvenim izgledima? Pa ipak, mada čovek poseduje obilje i riznicu misli, ko je mogao da predvidi da će, nakon hiljada godina, sadašnjost ispasti ovakva kakva jeste? Da li je ovo zaista plod tvog subjektivnog truda? Da li je ovo isplata za sve tvoje težnje? Je li ovo prelep živi prizor koji je zamislio tvoj um? Da nisam predvodio ceo ljudski rod, ko bi se mogao odvojiti od Mojih uređenja i pronaći drugi izlaz? Da li su zamišljanja i želje dovele čoveka do današnjeg dana? Mnogi ljudi prožive ceo život, a da im se želje ne ispune. Da li je to zaista zbog neke greške u njihovom razmišljanju? Životi mnogih ljudi su ispunjeni neočekivanom srećom i zadovoljstvom. Da li je to zaista zato što imaju mala očekivanja? Ko među celim ljudskim rodom nije zbrinut u očima Svemogućeg? Ko ne živi usred predodređenja Svemogućeg? Da li se čovekov život i smrt odvijaju po njegovom sopstvenom izboru? Upravlja li čovek sopstvenom sudbinom? Mnogi ljudi vape za smrću, ali je ona daleko od njih; mnogi ljudi žele da budu od onih koji su u životu snažni i plaše se smrti, a opet, bez njihovog znanja, približava im se dan smrti, uranjajući ih u ponor smrti; mnogi ljudi gledaju u nebo i duboko uzdišu; mnogi ljudi ne prestaju da plaču, jecaju i ridaju; mnogi ljudi padaju usred kušnji; a mnogi ljudi bivaju zarobljeni usred iskušenja. Iako se ne pojavljujem lično kako bih omogućio čoveku da Me jasno vidi, mnogi ljudi se plaše da vide Moje lice, duboko zastrašeni da ću ih udariti, da ću ih uništiti. Da li Me čovek zaista poznaje ili ne? Niko sa sigurnošću ne može da kaže. Zar nije tako? Plašite se i Mene i Moje grdnje, ali takođe ustajete i otvoreno Mi se protivite i Mene osuđujete. Zar to nije slučaj? Čovek Me nikada nije spoznao zato što nikada nije video Moje lice, niti je čuo Moj glas. Prema tome, iako se nalazim unutar čovekovog srca, postoji li iko u čijem srcu nisam maglovit i nejasan? Postoji li iko u čijem sam srcu savršeno jasan? Ne želim da Me i pripadnici Mog naroda vide nejasno i nerazumljivo, te se zato upuštam u ovo veliko delo.

Među ljude tiho dolazim, a zatim odlutam. Da li Me je iko ikada video? Može li sunce da Me vidi zahvaljujući svom gorućem plamenu? Može li mesec da Me vidi zahvaljujući svojoj blistavoj jasnoći? Mogu li sazvežđa da Me vide zahvaljujući svom položaju na nebu? Kada Ja dođem, čovek to ne zna i sve stvari su u to neupućene, a kada odem, čovek toga i dalje nije svestan. Ko može da svedoči za Mene? Da li bi to moglo biti ljudsko veličanje na zemlji? Da li bi to mogli biti ljiljani koji cvetaju u divljini? Jesu li to ptice koje lete nebom? Jesu li to lavovi koji riču u planinama? Niko ne može u potpunosti da svedoči o Meni! Niko ne može da obavi delo koje ću Ja obaviti! Čak i kada bi obavili ovo delo, kakvo bi to dejstvo imalo? Svakoga dana posmatram svaki postupak mnogih ljudi, i svakoga dana istražujem srca i umove mnogih ljudi; nikada niko nije izbegao Moj sud i nikada niko nije bio lišen stvarnosti Moga suda. Stojim iznad nebesa i gledam u daljinu: udario sam nebrojeno mnogo ljudi, a opet, nebrojeno mnogo njih živi usred Moje milosti i dobrote. Zar i vi ne živite u takvim okolnostima?

– „Reč”, tom I, „Božja pojava i delo”, „Božje reči celoj vaseljeni”, 11. poglavlje

Na zemlji, Ja sam Sȃm praktični Bog koji prebiva u ljudskom srcu; na nebu, Ja sam Suveren svega stvorenog. Popeo sam se na planine i pregazio sam reke, i hodao sam kao povetarac među ljudima. Ko se usuđuje da se otvoreno suprotstavi Samom praktičnom Bogu? Ko se usuđuje da se otrgne od suverenosti Svemogućeg? Ko se usuđuje da tvrdi da sam Ja, van svake sumnje, na nebu? Povrh toga, ko se usuđuje da tvrdi da sam Ja nepobitno na zemlji? Među ljudima ne postoji niko ko je u stanju da do detalja opiše gde Ja prebivam. Da li je moguće da kad sam Ja na nebu, Ja sam Sȃm natprirodni Bog, a kad sam na zemlji, Ja sam Sȃm praktični Bog? Jesam li ja Sȃm praktični Bog ili to nisam zasigurno se ne može odrediti na osnovu činjenice da sam Suveren svih stvorenja ili da proživljavam patnje ljudskog sveta, zar ne? Da je to slučaj, zar ljudi ne bi bili beznadežno neupućeni? Ja sam na nebu, ali sam takođe i na zemlji; Ja sam među svim stvorenim, a takođe i među mnoštvom ljudi. Ljudi svakoga dana mogu da dođu u kontakt sa Mnom; štaviše, svakoga dana mogu da Me vide. Što se tiče ljudi, čini se da sam ponekad skriven, a ponekad vidljiv; čini se da stvarno postojim, ali se čini i da ne postojim. U Meni leže tajne koje su nedokučive ljudima. Kao da svi ljudi kroz mikroskop gledaju u Mene ne bi li još više tajni otkrili u Meni, u nadi da će time odagnati to neprijatno osećanje u svojim srcima. Međutim, čak i da koriste rendgen, kako bi ljudski rod mogao da otkrije ijednu od tajni koje Ja imam?

Onoga časa kada Moj narod, kao ishod Moga dela, zajedno sa Mnom stekne slavu, jazbina velike crvene aždaje će biti otkopana, sve blato i prljavština biće počišćeni i sva zagađena voda, nakupljena tokom nebrojeno godina, osušiće se u Mom plamtećem ognju, da više ne postoji. Tada će velika crvena aždaja nestati u ognjenom i sumpornom jezeru. Da li ste zaista spremni da ostanete pod Mojom brigom punom ljubavi kako vas velika crvena aždaja ne bi otela? Da li zaista mrzite njena obmanjujuća lukavstva? Ko je u stanju da o Meni dȃ snažno svedočanstvo? Zarad Moga imena, zarad Moga Duha i zarad celog Mog plana upravljanja, ko može da prinese svu svoju snagu? Danas, kada je carstvo u ljudskom svetu, trenutak je kada sam lično došao među ljudski rod. Da nije tako, postoji li iko ko bi u Moje ime, bez ikakve strepnje, mogao da izađe na bojno polje? Kako bi carstvo poprimilo oblik, kako bi Moje srce bilo zadovoljno i, povrh toga, kako bi Moj dan došao, kako bi došlo vreme kada se mnoštvo predmeta stvaranja iznova rađa i ima ih u izobilju, kako bi ljudi bili spaseni iz svog mora patnje, kako bi došao sutrašnji dan i kako bi on bio čudesan, kako bi cvetao i bujao i, povrh toga, kako bi se ostvarilo uživanje u budućnosti, svi ljudi se upinju svim silama, ne štedeći ništa u svom žrtvovanju za Mene. Zar ovo nije znak da je pobeda već Moja? Nije li to znak završetka Mog plana?

Što više ljudi bude živelo u poslednjim danima, ljudi će sve više osećati prazninu sveta i imaće manje hrabrosti da žive život. Iz tog razloga, nebrojeno ljudi je umrlo u razočaranju, nebrojeno drugih je bilo razočarano u svojim potragama, a nebrojeno ostalih trpi manipulacije izazvane Sotoninom rukom. Spasio sam toliko ljudi i toliko njih sam podržao i, počesto, kada su ljudska bića gubila svetlost, vraćao sam ih na mesto svetlosti kako bi na svetlosti mogla da Me spoznaju i da u Meni uživaju okružena srećom. Zbog dolaska Moje svetlosti, raste obožavanje u srcima ljudi koji borave u Mom carstvu, jer Ja sam Bog koga ljudi treba da vole – Bog za koga se ljudski rod privrženo drži – i oni su ispunjeni trajnim otiskom Mog obličja. Ipak, kad se sve uzme u obzir, nema nikoga ko razume da li je to delovanje Duha ili funkcija tela. Ljudima bi bio potreban čitav život samo da ovu jednu stvar detaljno prožive. Ljudi Me nikada nisu prezirali u najvećim dubinama svoga srca; već se drže Mene u dubini svog duha. Moja mudrost izaziva njihovo divljenje, čuda koja činim su praznik za njihove oči, a Moje reči zapanjuju njihove umove, pa ipak, nežno ih čuvaju. Moja praktičnost ljude zbunjuje, zapanjuje i čini ih zbrkanim, a ipak su spremni da to prihvate. Nije li upravo to mera za to kakvi su ljudi?

– „Reč”, tom I, „Božja pojava i delo”, „Božje reči celoj vaseljeni”, 15. poglavlje

1. Čovek sebe ne treba da veliča niti sebe treba da uzdiže. On treba da obožava i uzdiže Boga.

2. Čini sve ono što je korisno za Božje delo i ništa što je štetno za interese Božjeg dela. Brani Božje ime, Božje svedočanstvo i Božje delo.

3. Novac, materijalni predmeti i sva imovina u Božjoj kući jesu darovi koje čovek treba da daje. U ovim darovima ne sme uživati niko osim sveštenika i Boga, jer čovekovi darovi jesu na uživanje Bogu i Bog ove darove deli samo sa sveštenikom; niko drugi nije podoban niti ima pravo da uživa u bilo kom njihovom delu. Svi čovekovi darovi (uključujući novac i materijalne stvari u kojima se može uživati) dati su Bogu, a ne čoveku, pa tako čovek ne treba da uživa u ovim stvarima; ako bi čovek u njima uživao, on bi tada te darove krao. Svaki onaj koji to učini jeste Juda, jer se Juda, osim što je izdao Gospoda, takođe posluživao onim što je bilo stavljano u vreću s novcem.

4. Čovek ima iskvarene naravi i u velikoj meri poseduje osećanja. Budući da je tako, izričito se zabranjuje da dvoje članova suprotnog pola bez pratnje rade zajedno kada služe Bogu. Svi koji u tome budu otkriveni biće, bez izuzetka, izbačeni.

5. Ne osuđuj Boga i ne razgovaraj opušteno o stvarima koje se odnose na Boga. Radi ono što čovek treba da radi, govori kao što čovek treba da govori, nemoj da prelaziš postavljene granice, niti da izlaziš van postavljenih ograničenja. Svoj jezik drži za zubima i vodi računa kuda koračaš, kako bi izbegao da učiniš bilo šta što vređa Božju narav.

6. Radi ono što čovek treba da uradi, ispunjavaj svoje obaveze, preuzmi odgovornost i drži se svoje dužnosti. Budući da veruješ u Boga, trebalo bi da daš svoj doprinos Božjem delu; ako to ne učiniš, onda nisi podoban da jedeš i piješ reči Božje, niti si podoban da živiš u Božjoj kući.

7. U crkvenom poslu i u crkvenim pitanjima, pored pokoravanja Bogu, u svemu sledi uputstva čoveka koga koristi Sveti Duh. Neprihvatljiv je i najmanji prekršaj. Povinuj se u potpunosti i nemoj analizirati šta je ispravno, a šta pogrešno; ono što je ispravno ili pogrešno nema nikakve veze sa tobom. Tvoje je da se pobrineš jedino za apsolutnu pokornost.

8. Ljudi koji veruju u Boga treba Bogu da se pokore i da Ga obožavaju. Nemoj uzdizati niti se ugledati ni na jednu osobu; ne postavljaj Boga na prvo, ljude na koje se ugledaš na drugo, a sebe na treće mesto. Nijedna osoba ne bi trebalo da zauzima mesto u tvom srcu, a ljude ne treba da posmatraš – posebno ne one koje poštuješ – kao da su ravni Bogu ili kao da su Mu jednaki. Bogu je ovo nepodnošljivo.

9. Usredsredi svoje misli na rad crkve. Otpusti izglede sopstvenog tela, budi odlučan u vezi sa porodičnim stvarima, svim srcem se posveti delu Božjem i postavi Božje delo na prvo mesto, a sopstveni život na drugo. Ovo je pristojnost sveca.

10. Srodnike koji nisu vernici (tvoja deca, muž ili žena, sestre, roditelji i tako dalje) ne treba primoravati da se priključe crkvi. Božjoj kući ne nedostaje članova i nema potrebe da se taj broj popunjava ljudima od kojih nema koristi. Svi oni koji dragovoljno ne veruju, ne smeju se uvoditi u crkvu. Ova odluka je upućena svim ljudima. Jedni druge treba da obuzdavate, nadgledate i podsećate na ovu stvar; niko je ne sme prekršiti. Čak i kada srodnici koji nisu vernici nevoljno uđu u crkvu, ne smeju im se izdavati knjige, niti im se sme davati novo ime; takvi ljudi nisu iz Božje kuće, a njihov ulazak u crkvu mora biti zaustavljen na svaki mogući način. Ako se crkva dovede u nevolju zbog najezde demona, onda ćeš i sam biti izbačen ili će ti biti postavljena ograničenja. Ukratko, po ovom pitanju svi imate odgovornost, iako ne treba da budete bezobzirni niti da je koristite za lična razračunavanja.

– „Reč”, tom I, „Božja pojava i delo”, „Deset upravnih odluka kojih se Božji izabrani narod mora pridržavati u Doba carstva”

Svakodnevne reči Božje  Odlomak 243

Ljudi se moraju pridržavati brojnih dužnosti koje treba da izvršavaju. To je ono čega ljudi treba da se pridržavaju i to je ono što moraju da izvršavaju. Neka Sveti Duh čini ono što Sveti Duh mora da učini; čovek ne može imati ulogu u tome. Čovek treba da se pridržava onoga što čovek treba da čini, što nema veze sa Svetim Duhom. To je samo ono što treba da čini čovek i čega se treba pridržavati kao zapovesti, baš kao pridržavanje zakona u Starom zavetu. Iako sad nije Doba zakona, još uvek postoje mnoge reči kojih se treba pridržavati, a iste su vrste kao reči izgovorene u Doba zakona. Te reči se ne sprovode prostim oslanjanjem na dodir Svetog Duha, već su nešto čega čovek treba da se pridržava. Na primer:

Ne iznosi sud o delu praktičnog Boga.

Ne suprotstavljaj se čoveku za kojeg Bog svedoči.

Pred Bogom znaj svoje mesto i ne budi raskalašan.

Treba da budeš umeren u govoru, a tvoje reči i postupci moraju da slede uređenja čoveka za kojeg Bog svedoči.

Treba da se bojiš svedočenja o Bogu. Ne zanemaruj delo Božje i reči iz Njegovih usta.

Ne oponašaj ton i ciljeve Božjih izjava.

Spolja ne čini ništa što se očigledno protivi čoveku za kojeg Bog svedoči.

Ovoga svaka osoba treba da se pridržava. U svakom dobu, Bog određuje mnoga pravila koja liče na zakone i čovek treba da ih se pridržava. Pomoću toga On obuzdava čovekovu narav i otkriva njegovu iskrenost. Obratite pažnju na reči „Poštuj svoga oca i svoju majku” iz doba Starog zaveta, na primer. Ove reči danas ne važe; one su u ono vreme samo obuzdavale deo čovekove spoljašnje naravi, korišćene su da pokažu iskrenost čovekove vere u Boga i bile su znak onih koji veruju u Boga. Iako je sad Doba carstva, još ima mnogo pravila kojih se čovek mora pridržavati. Pravila iz prošlosti više ne važe, i danas ima mnogo primerenijih postupaka koje čovek treba da obavlja i koji su neophodni. Oni ne uključuju delovanje Svetog Duha i mora ih obaviti čovek.

U Doba blagodati, mnogi običaji iz Doba zakona bili su odbačeni, pošto ti zakoni nisu bili naročito korisni za delo u to doba. Nakon što su odbačeni, postavljeni su mnogi običaji primereni tom dobu, od kojih su nastala brojna pravila današnjeg vremena. Kada je Bog današnjice došao, ta pravila su odbačena i više nije bilo obavezno pridržavati ih se, a postavljeni su mnogi običaji primereni današnjem delu. Danas ovi običaji ne predstavljaju pravila, već im je namena da ostvare dejstva; pogodni su za danas – a sutra će oni možda postati pravila. Ukratko, treba da se pridržavate onoga što je plodonosno za delo u današnjem vremenu. Ne obraćajte pažnju na sutra: Što je učinjeno danas, učinjeno je radi današnjice. Možda će, kad sutra dođe, postojati bolji običaji koje će biti potrebno obavljati – ali ne obraćajte previše pažnje na to. Bolje je da se pridržavate onoga čega se treba pridržavati danas kako biste izbegli suprotstavljanje Bogu. Danas, ništa nije važnije za čoveka nego da se pridržava sledećeg:

Ne smeš pokušavati da se ulaguješ Bogu koji stoji pred tvojim očima ili da išta skrivaš od Njega.

Nemoj izgovarati gadosti ili govoriti nadmeno pred Bogom.

Nemoj obmanjivati Boga pred svojim očima koristeći slatke i laskave reči kako bi zadobio Njegovo poverenje.

Nemoj postupati bez bojazni pred Bogom. Pokori se svemu što je izrečeno iz usta Božjih i nemoj se opirati, protiviti niti osporavati Njegove reči.

Nemoj tumačiti reči iz usta Božjih onako kako tebi odgovara. Treba da paziš na svoj jezik kako bi izbegao da zbog njega postaneš žrtva spletki i obmana zlih ljudi.

Treba da paziš na svoje korake da ne bi prekoračio granice koje ti je postavio Bog. Ako ih prekoračiš, to će te navesti da staneš na Božje mesto i izgovaraš nadmene reči, pa će te Bog prezreti.

Nemoj nehajno širiti reči proizašle iz usta Božjih, kako te drugi ne bi ismevali i đavoli pravili budalu od tebe.

Pokori se čitavom delu Boga današnjice. Čak i ako ga ne razumeš, nemoj iznositi sud o njemu; sve što možeš da uradiš jeste da tražiš i razgovaraš u zajedništvu.

Niko ne sme da prekorači prvobitno Božje mesto. Možeš samo da služiš današnjem Bogu sa pozicije čoveka. Ne možeš današnjeg Boga da podučavaš sa pozicije čoveka – to je pogrešno.

Niko ne može da stoji na mestu čoveka za kojeg svedoči Bog; u tvojim rečima, postupcima i najskrivenijim mislima ti stojiš u poziciji čoveka. Tome se treba povinovati, to je čovekova odgovornost i niko to ne može izmeniti; pokušaj da se to uradi bio bi kršenje upravnih odluka. Ovo svi treba da zapamte.

– „Reč”, tom I, „Božja pojava i delo”, „Zapovesti novog doba”

Svakodnevne reči Božje  Odlomak 244

Nadam se da ćete postići mnogo toga, ali nisu svi vaši postupci, nije sve ono što ima veze s vašim životom, u stanju da ispuni Moje zahteve, te stoga nemam drugog izbora osim da pređem na stvar i objasnim vam Svoje namere. S obzirom na to da je vaša sposobnost raspoznavanja stvari slaba, kao i vaša sposobnost njihovog uviđanja, vi ste skoro potpuno neupućeni u Moju narav i suštinu – stoga moram da vas pod hitno obavestim o njima. Bez obzira na to koliko toga razumete odranije, bez obzira na to da li želite da shvatite ove probleme ili ne, Ja ipak moram da vam ih detaljno objasnim. Ovi problemi vam nisu veoma strani, ali vam ipak nedostaje mnogo razumevanja, mnogo upoznavanja sa značenjem sadržanim u njima. Mnogi od vas ih samo nejasno, delimično i nepotpuno shvataju. Kako bih vam pomogao da bolje primenjujete istinu – da bolje primenjujete Moje reči – mislim da su ovo problemi kojih pre svega morate biti svesni. U suprotnom, vaša vera će ostati nejasna, licemerna i prepuna religijskih boja. Ako ne razumeš narav Božju, biće ti nemoguće da obaviš posao koji bi trebalo da obaviš za Njega. Ako ne poznaješ suštinu Boga, biće ti nemoguće da osetiš strah od Njega i da se Njega užasavaš; umesto toga, postojaće samo nesmotrena površnost i neistina, i još i više od toga, nepopravljivo bogohuljenje. Iako je razumevanje Božje naravi zaista važno, a spoznaja Božje suštine se ne može zanemariti, niko nikada nije ozbiljno ispitao ova pitanja niti se u njih udubio. Očigledno je da ste svi vi odbacili upravne odluke koje sam izdao. Ako ne razumete narav Božju, vrlo je verovatno da ćete uvrediti Njegovu narav. Uvreda Njegove naravi je isto što i izazivanje gneva Samog Boga, a u tom slučaju će krajnji ishod tvojih postupaka biti kršenje upravnih odluka. Sada treba da shvatiš da, ako poznaješ Božju suštinu, onda možeš da razumeš i Njegovu narav – a kada razumeš Njegovu narav, onda ćeš razumeti i upravne odluke. Nepotrebno je reći da se mnogo toga što je sadržano u upravnim odlukama tiče naravi Božje, ali nije sva Njegova narav izražena u upravnim odlukama; stoga morate otići korak dalje u produbljivanju svog razumevanja Božje naravi.

– „Reč”, tom I, „Božja pojava i delo”, „Veoma je važno razumeti Božju narav”

Svakodnevne reči Božje  Odlomak 245

Narav Božja je tema koja svima deluje jako apstraktno i koju, štaviše, nije lako prihvatiti, jer se Njegova narav razlikuje od ličnosti ljudskog bića. Bog takođe ima Svoja osećanja radosti, besa, tuge i sreće, ali se ta osećanja razlikuju od ljudskih emocija. Sâm Bog poseduje vlastitu svojinu i biće. Sve što On izražava i otkriva predstavlja Njegovu sopstvenu suštinu i Njegov vlastiti identitet. Ova svojina i ovo biće, kao i ova suština i ovaj identitet, jesu stvari koje ne može da zameni nijedan čovek. Njegova narav obuhvata Njegovu ljubav prema ljudskom rodu, utehu za ljudski rod, mržnju prema ljudskom rodu i, ponajviše, temeljno razumevanje ljudskog roda. Čovekova ličnost, međutim, može da obuhvata osećanja radosti i živahnosti, a i bezosećanje. Narav Božja je ona narav koju poseduje Suveren svih stvari i živih bića; to je narav koju poseduje Stvoritelj. Njegova narav predstavlja čestitost, moć, plemenitost, veličinu i, iznad svega, nadmoć. Njegova narav je simbol autoriteta, simbol svega što je pravedno, simbol svega što je lepo i dobro. Štaviše, Njegova narav je simbol neranjivosti od toga da bude savladan ili napadnut od tame i sile neprijateljske, simbol je neranjivosti od toga da bude uvređen (i netolerisanja uvreda) od strane bilo kog stvorenog bića. Njegova narav je simbol najviše sile. Nijedna osoba ili osobe ne mogu niti smeju da ometaju Njegovo delo ili Njegovu narav. Čovekova ličnost, pak, samo je puki simbol blage nadmoći čoveka nad zverima. Čovek, sam po sebi, nema autoritet, nema samostalnost, kao ni mogućnost da prevaziđe sebe, već je po svojoj suštini onaj koji se nemoćno prepušta na milost i nemilost svih vrsta ljudi, događaja i stvari. Radost Božja nastaje usled postojanja i pojave pravde i svetla, zbog uništenja tame i zla. Njegova radost nastaje time što On donosi svetlost i lep život čovečanstvu. Njegova radost je pravedna radost, simbol postojanja svega pozitivnog i, ponajviše, simbol sreće. Božji gnev je posledica postojanja i ometanja nepravednih stvari koje nanose štetu Njegovom čovečanstvu, zbog postojanja zla i tame, zbog postojanja stvari koje proteruju istinu i ponajviše, zbog postojanja stvari koje se protive onome što je dobro i lepo. Njegov gnev je simbol prestanka postojanja svih negativnih stvari, i povrh toga, simbol Njegove suštinske svetosti. On tuguje zbog čovečanstva, u koje On polaže nadu, ali koje je zapalo u tamu, i to zato što delo koje On vrši na čoveku ne udovoljava Njegovim namerama, jer čovečanstvo koje On voli ne može celo da živi u svetlosti. On oseća tugu zbog nedužnog čovečanstva, zbog poštenog ali neukog čoveka, i zbog čoveka koji je dobar ali koji nema sopstvene stavove. Njegova tuga je simbol Njegove dobrote i Njegove milosti, simbol lepote i blagonaklonosti. Njegova sreća, naravno, potiče od Njegove pobede nad neprijateljima i od zadobijanja čovekove poštene namere. Povrh toga, ona proizlazi iz proterivanja i uništavanja svih neprijateljskih sila, i iz lepog i mirnog života koje čovečanstvo dobija. Sreća Božja je drugačija od radosti čovečje; ona, za razliku od nje, podseća na ubiranje dobrih plodova, osećaj veći čak i od radosti. Njegova sreća je simbol oslobođenja čovečanstva od patnje od sada pa nadalje i simbol ulaska čovečanstva u svet svetlosti. Sa druge strane, kod čoveka se sve emocije javljaju zarad njegovih sopstvenih interesa, a ne zbog pravde, svetlosti ili nečega što je lepo, a kamoli zbog blagodati koju daruje Nebo. Čovekove emocije su sebične, one postoje u svetu tame i ne proističu zarad Božje volje, a kamoli zarad Božjeg plana. Stoga se o čoveku i Bogu nikada ne može govoriti u istom dahu. Bog je zauvek najviši i zauvek častan, dok je čovek zauvek nizak i bezvredan. To je zato što se Bog zauvek posvećuje i trudi se za čovečanstvo, dok čovek zauvek traži i trudi se za sebe. Bog se zauvek mukotrpno trudi zarad opstanka čovečanstva, dok čovek nikada ničim ne doprinosi pravdi niti svetlosti, a čak i ako čovek izvesno vreme ulaže neki trud, on ne može da izdrži nijedan udarac, jer taj čovekov trud je uvek zarad njega samog, a ne zarad drugih. Čovek je večito sebičan, Bog je večno nesebičan; Bog je izvor svega pravednog, dobrog i lepog, a čovek je taj koji nasleđuje i izražava svu ružnoću i zlo. Bog nikada neće promeniti Svoju suštinu pravde i lepote, dok je čovek kadar da bilo kada i bilo gde izda pravdu i udalji se od Boga.

– „Reč”, tom I, „Božja pojava i delo”, „Veoma je važno razumeti Božju narav”

Svakodnevne reči Božje  Odlomak 246

Svaka rečenica koju sam izgovorio sadrži u sebi narav Božju. Bilo bi dobro da pažljivo ispitate Moje reči i sigurno ćete od njih imati veliku korist. Suštinu Boga je veoma teško dokučiti, ali verujem da ste svi barem donekle stekli sliku o Božjoj naravi. Stoga se nadam da ćete moći da Mi pokažete mnogo toga što ste uradili, a što ne vređa narav Božju. Tek tada ću moći da budem spokojan. Na primer, uvek čuvaj Boga u svom srcu. Šta god da radiš, čini to u skladu sa Njegovim rečima. U svemu traži Njegove želje i suzdrži se od nepoštovanja i sramoćenja Boga. Još manje bi trebalo da zaboravljaš na Boga kako bi ispunio buduću prazninu u svom srcu. Ako to uradiš, uvredićeš narav Božju. I, kao još jedan primer, ako nikada tokom svog života ne iznosiš bogohulne opaske niti pritužbe na račun Boga ili ako si u stanju da ispravno obaviš sve što ti je On poverio i da se pokoriš svim Njegovim rečima tokom svog života, na taj način ćeš izbeći kršenje upravnih odluka. Na primer, ako si ikada rekao nešto poput: „Zašto ne mislim da je on bog?”, „Mislim da ove reči nisu ništa drugo do nekakvo prosvećenje svetog duha”, „Po mom mišljenju, nije sve što bog čini nužno ispravno”, „Ljudskost božja nije superiorna u odnosu na moju ljudskost”, „U reči božje se, prosto, ne može poverovati”, ili slične kritičke opaske, ohrabrujem te da češće ispovedaš svoje grehe i da se pokaješ. U suprotnom, nikad nećeš dobiti priliku za oproštaj, jer ti ovim ne vređaš čoveka, već Samog Boga. Ti možda misliš da sudiš o čoveku, ali Duh Božji to tako ne vidi. To što ne poštuješ Njegovo telo isto je kao da ne poštuješ Njega. Ako je tako, zar svojim postupcima nisi uvredio Božju narav? Moraš da upamtiš da sve što Duh Božji radi ima za cilj zaštitu Njegovog dela u telu i dobro obavljanje ovog dela. Ako to zanemariš, onda tvrdim da si ti neko ko nikada neće uspeti da veruje u Boga. Jer ti si izazvao gnev Božji i stoga će on primeniti odgovarajuću kaznu da te nauči lekciji.

Spoznaja suštine Boga nije beznačajna stvar. Moraš shvatiti Njegovu narav. Na taj način ćeš postepeno i nesvesno spoznati suštinu Boga. Kada imaš ovu spoznaju, videćeš sebe kako ulaziš u uzvišenije i lepše stanje. Na kraju ćeš se postideti svoje odvratne duše; štaviše, osetićeš kako nemaš gde da se sakriješ od svog stida. U tom trenutku, tvoji postupci će sve manje vređati narav Božju, tvoje srce će se sve više približavati Bogu, a ljubav prema Njemu će postepeno rasti u tvom srcu. Ovo je znak da čovečanstvo ulazi u jedno prelepo stanje. Ali to do danas niste postigli. Dok svi jurite unaokolo zarad svoje sudbine, kome je uopšte na umu da pokuša da spozna suštinu Boga? Ako se ovo nastavi, vi ćete, i ne znajući to, prekršiti upravne odluke, jer isuviše malo toga razumete o naravi Božjoj. Dakle, zar ono što sada činite nije postavljanje temelja za vaše vređanje naravi Božje? To što od vas tražim da razumete narav Božju nije mimo Mog dela. Jer, ako često kršite upravne odluke, ko će od vas izbeći kaznu? Zar Moje delo onda ne bi bilo potpuno uzaludno? Zbog toga i dalje tražim da, pored toga što vodite računa o svom vladanju, budete oprezni u koracima koje preduzimate. Ovo je taj viši zahtev koji vam postavljam i nadam se da ćete ga svi pažljivo razmotriti i da ćete mu ozbiljno pristupiti. Ako Me jednog dana svojim postupcima budete silno razbesneli, posledice ćete snositi samo vi i neće biti nikoga da umesto vas snosi kaznu.

– „Reč”, tom I, „Božja pojava i delo”, „Veoma je važno razumeti Božju narav”

Svakodnevne reči Božje  Odlomak 247

Ljudi kažu: „Bog je pravedni Bog. Pod uslovom da Ga čovek do samog kraja sledi, On će prema čoveku zacelo biti nepristrasan, zato što je On najpravedniji. Ako Ga čovek bude sledio do samog kraja, zar bi On mogao da ga odbaci?” Ja sam prema svim ljudima nepristrasan i svima sudim prema Svojoj pravednoj naravi, ali svi zahtevi koje pred ljude postavljam uključuju odgovarajuće uslove, a ono što Ja zahtevam moraju svi da ispune, ma o kome da se radi. Mene ne zanima tvoj staž, niti iskustvo; Mene jedino zanima da li slediš Moj put, te da li voliš istinu i da li si žedan istine. Ako u tebi nema istine, već navlačiš sramotu na Moje ime, i ne postupaš u skladu s Mojim putem, nego Me samo bezbrižno i bez razmišljanja slediš, Ja ću te, kad za to dođe vreme, udariti i kazniti zbog tvog zla, i šta ćeš onda imati da kažeš? Da li bi mogao da kažeš da Bog nije pravedan? Ako si se pridržavao svih reči koje sam danas izgovorio, onda si ti osoba kakvu Ja odobravam. Kažeš da si oduvek patio dok si Boga sledio, da si Ga sledio kroz oluje, te da si s Njim delio i dobro i zlo, ali nisi proživeo reči koje je Bog izgovorio; ti bi samo da svaki dan jurcaš okolo za Boga i daješ se za Boga, a nikada nisi razmišljao o tome da proživiš smislen život. I još kažeš: „U svakom slučaju, verujem da je Bog pravedan. Patim radi Njega, trčim unaokolo za Njega i posvećujem se Njemu, pa čak i ako nisam postigao nikakve rezultate, podnosio sam teškoće; On će me se sigurno setiti.” Tačno je da je Bog pravedan, ali ova pravednost nije ukaljana nikakvim nečistoćama: ona ne sadrži ljudsku volju, niti je ukaljana telom ni ljudskim nagodbama. Svi oni koji se bune i koji Mi se protive, svi koji se ne povinuju Njegovom putu; nikome se ne prašta i niko nije pošteđen! Neki kažu: „Ja danas jurim unaokolo za Tobom; a na kraju, hoćeš li mi udeliti neki mali blagoslov?” Zato te pitam: „Jesi li se pridržavao Mojih reči?” Pravednost o kojoj govoriš zasnovana je na razmeni. Ti samo misliš da sam Ja prema svim ljudima pravedan i nepristrasan, te da će svi oni koji Me budu sledili do samog kraja zacelo biti spaseni i dobiti Moje blagoslove. U Mojim rečima da će „svi oni koji Me budu sledili do samog kraja zacelo biti spaseni”, postoji skriveno značenje: oni koji Me budu sledili do samog kraja jesu oni koje ću Ja u potpunosti zadobiti; to su oni koji, nakon što sam ih osvojio, traže istinu i usavršeni su. Koliko si zahteva ti ispunio? Ispunio si samo zahtev da Me slediš do samog kraja, i šta još? Jesi li se pridržavao Mojih reči? Ispunio si jedan od Mojih pet zahteva, ali nemaš nameru da ispuniš preostala četiri. Naprosto si pronašao najjednostavniji i najlakši put, a stremio si nadajući se da će te poslužiti sreća. Prema ljudima kao što si ti, Moja se pravedna narav ispoljava samo kroz grdnju i sud i pravednu odmazdu, i ispoljava se kroz pravedno kažnjavanje svih zlikovaca. Svi oni koji ne slede Moj put zacelo će biti kažnjeni, čak i ako Me do samog kraja budu sledili. To je Božja pravednost. Kad se ta pravedna narav bude izrazila kroz kažnjavanje čoveka, čovek će ostati zabezeknut i požaliće što, dok je sledio Boga, nije sledio Njegov put. „U to sam vreme tek donekle stradao sledeći Boga, ali nisam sledio put Božji. Ima li ikakvih izgovora? Nema mi druge nego da budem izložen grdnji!” Pa ipak, on u sebi misli: „Bilo kako bilo, sledio sam Te do samog kraja, tako da, čak i ako me budeš grdio, ta grdnja ne može biti prestroga, a nakon što budem izgrđen, Ti ćeš me i dalje želeti. Znam da si Ti pravedan i da prema meni nećeš doveka tako postupati. Na kraju krajeva, ja nisam nalik onima koji će biti zbrisani; onima koji treba da budu zbrisani sleduje teška grdnja, dok će moja grdnja biti lakša.” Pravedna narav nije onakva kakvom je ti nazivaš. Nije reč o tome da se sa onima koji dobro ispovede svoje grehe postupa blago. Pravednost je svetost i to je narav koja ne trpi uvrede od strane čoveka, a sve ono što je prljavo i što se nije promenilo predmet je Božjeg gnušanja. Pravedna Božja narav nije zakon, već upravna odluka: to je upravna odluka u okviru carstva, a ta upravna odluka je pravedna kazna za svakoga ko ne poseduje istinu i ko se nije promenio, i tu nema mesta spasenju. Jer, kad svi ljudi budu razvrstani prema svojoj vrsti, oni dobri će biti nagrađeni, a rđavi kažnjeni. Tada će biti otkriveno čovekovo odredište; to je vreme u kojem će delo spasenja biti privedeno kraju i posle kojeg se delo čovekovog spasenja više neće obavljati, a kazna će sustići sve one koji su počinili zlo.

– „Reč”, tom I, „Božja pojava i delo”, „Petrova iskustva: njegovo znanje o grdnji i sudu”

Svakodnevne reči Božje  Odlomak 248

Ja sam oganj koji sve proždire i ne podnosim uvrede. Budući da sam Ja stvorio sve ljude, šta god da Ja kažem i učinim, oni moraju da se pokore i ne smeju da se usprotive. Ljudi nemaju pravo da se mešaju u Moje delo, a još su manje podobni da u Mom delu i u Mojim rečima analiziraju šta je ispravno, a šta pogrešno. Ja sam Stvoritelj, a stvorena bića treba da sa srcem punim straha prema Meni postignu sve što od njih zahtevam; ne treba da pokušavaju da se sa Mnom raspravljaju, a posebno ne treba da mi se opiru. Svojim autoritetom upravljam Svojim narodom i sva stvorena bića koja sam Ja načinio treba da se potčine Mom autoritetu. Iako ste danas smeli i drski preda Mnom, iako se bunite protiv reči kojima vas poučavam i ne znate za strah, prema vašem buntovništvu se odnosim samo s trpeljivošću; neću se razgneviti zbog zbog toga što su sićušni, beznačajni crvi uskomešali balegu, dopuštajući da to utiče na Moje delo. Podnosim neprekidno postojanje svega čega se gnušam i svih stvari kojih se gadim zarad volje Svog Oca i tako ću činiti sve dok Moje izjave ne budu izrečene, do Svog poslednjeg časa. Ne brini! Ja neću pasti na isti nivo kao i bezimeni crv i neću porediti Svoje umeće sa tvojim. Gnušam te se, ali sam u stanju to da podnesem. Buniš se protiv Mene, ali ne možeš da izbegneš dan kada ću te grditi, što Mi je Moj Otac obećao. Može li stvoreni crv da prevlada nad Stvoriteljem? Na jesen se opalo lišće vraća svojim korenima; ti ćeš se vratiti domu svog „oca”, a Ja ću se vratiti da budem pokraj Svog Oca. Pratiće Me Njegova nežna privrženost, a tebe će pratiti tvoj otac, gazeći te. Ja ću imati slavu Svog Oca, a ti sramotu svog. Upotrebiću grdnju koju sam dugo obuzdavao da te prati, te će se i tvoje užeglo telo koje je desetinama hiljada godina iskvareno susresti sa Mojom grdnjom. Završiću na tebi Svoje delo reči, trpeljivo, a ti ćeš početi da ispunjavaš svoju ulogu, trpeći nevolje o kojima govore Moje reči. Veoma ću se radovati i delaću u Izraelu; ti ćeš plakati i škrgutati zubima, živećeš i umirati u kaljuzi. Povratiću Svoje prvobitno obličje i neću više ostati u prljavštini sa tobom, dok ćeš ti povratiti svoje prvobitno ruglo i nastaviti da kopaš naokolo po gomili balege. Kada Moje delo bude završeno i kada Moje reči budu izrečene, to će za Mene biti dan radosti. Kada se okončaju tvoje protivljenje i buntovništvo, to će za tebe biti dan plača. Neću saosećati sa tobom i nikada Me više nećeš videti. Neću se više upuštati u razgovor sa tobom i nikada Me više nećeš sresti. Omrznuću tvoje buntovništvo, a tebi će nedostajati Moja ljupkost. Udariću na tebe, a Ja ću tebi nedostajati. Rado ću otići od tebe, a ti ćeš osećati da Mi duguješ. Nikada te više neću videti, ali ti ćeš Mi se uvek nadati. Mrzeću te jer Mi se u ovom trenutku opireš, a Ja ću tebi nedostajati zato što te sada grdim. Neću biti voljan da živim pokraj tebe, a ti ćeš gorko čeznuti za tim i večno plakati, jer ćeš žaliti zbog svega što si Mi učinio. Kajaćeš se zbog svog buntovništva i opiranja; čak ćeš sa kajanjem leći licem okrenutim ka zemlji i pasti preda Mnom i zaklinjati se da se nikada više nećeš pobuniti protiv Mene. Međutim, u svom srcu ćeš Me samo voleti, ali nikada nećeš biti u stanju da čuješ Moj glas. Nateraću te da se postidiš samog sebe.

– „Reč”, tom I, „Božja pojava i delo”, „Kada se opalo lišće vrati svojim korenima, požalićeš zbog sveg zla koje si počinio”

Svakodnevne reči Božje  Odlomak 249

Moja je milost upućena onima koji Me vole i koji se odriču sebe. U isto vreme, kazna koja je snašla zle ljude pravi je dokaz Moje pravedne naravi i, još više, svedočanstvo Moga gneva. Kad nastupi katastrofa, svi koji Mi se suprotstavljaju plakaće dok budu padali kao žrtve gladi i kuge. Oni koji su Me tokom mnogo godina sledili, ali koji su počinili svakojaka zla dela, neće izbeći ispaštanje za svoje grehe; oni će takođe biti bačeni u nesreću kakva se retko viđala tokom proteklih miliona godina, i živeće u neprekidnom stanju panike i straha. A oni Moji sledbenici koji su Mi iskazali nepodeljenu odanost, radovaće se i klicati, veličajući Moju veliku silu. Oni će doživeti neizrecivo raspoloženje bezbrižne sreće i živeti u radosti kakvu nikada pre nisam podario ljudskom svetu. Jer Ja izuzetno cenim čovekova dobra dela i gnušam se njegovih zlih dela. Još otkad sam počeo da vodim ljudski rod, žarko sam se nadao da ću zadobiti jednu grupu ljudi koji su istog uma kao Ja. U isto vreme, nikada ne zaboravljam na one koji nisu istog uma kao Ja; uvek ih mrzim u srcu Svom, iščekujući priliku da ih nateram da odgovaraju za svoja zla dela, što je nešto što ću sa velikim uživanjem posmatrati. Sada je konačno nastupio Moj dan, i ne moram više da čekam!

Moje konačno delo ne svodi se samo na kažnjavanje čoveka, već i na uređenje njegovog odredišta. Štaviše, svrha je da svi ljudi priznaju Moja dela i postupke. Učiniću da baš svaka osoba shvati da je sve što sam uradio ispravno i izraz Moje naravi, da to nije delo čovekovo, a još manje da je priroda ta koja je iznedrila ljudski rod, već da sam Ja taj koji hrani svako živo biće među svim stvorenim. Bez Mog postojanja, ljudski rod će samo propasti i trpeti pošast kataklizme. Nijedno ljudsko biće više nikada neće videti prelepo sunce i mesec, niti svet prepun zelenila; ljudski rod će pred sobom imati samo mračnu, ledenu noć i neumitnu dolinu samrtne seni. Ja sam jedino iskupljenje ljudskog roda. Ja sam ljudskom rodu jedina nada i, povrh toga, Ja sam Onaj na kome počiva postojanje čitavog ljudskog roda. Bez Mene, ljudski rod će odmah doživeti potpuni zastoj. Bez Mene, ljudski rod će samo pretrpeti razornu katastrofu i gaziće ga svakojake sablasti, mada niko ne haje za Mene. Obavio sam delo koje niko drugi ne bi mogao da obavi, i samo se nadam da će Mi čovek za to uzvratiti nekim dobrim delom. Iako je samo nekolicina bila u stanju da Mi se oduži, Ja ću Svoje putovanje u svetu ljudi ipak privesti kraju i započeti sledeći korak Svog dela koje tek predstoji, jer je sve Moje hitanje tamo-amo među ljudima tokom tolikih godina ipak urodilo plodom, i veoma sam zadovoljan. Ono što Mene zanima nije broj ljudi, već njihova dobra dela. Bilo kako bilo, nadam se da ćete spremiti dovoljno dobrih dela za svoje odredište. Tek tada ću biti zadovoljan; u suprotnom, niko od vas neće izbeći nalet katastrofe. Ova nesreća potiče od Mene i, naravno, Ja orkestriram njome. Ukoliko niste u stanju da se u Mojim očima prikažete kao dobri, nećete izbeći stradanje tokom te nesreće. Usred velike nedaće, vaša dela i postupci nisu ocenjeni kao najprikladniji, jer su vaša vera i ljubav bile šuplje, a vi ste se samo pokazali kao plašljivi ili jaki. Shodno tome, Ja ću vam samo suditi sa stanovišta dobra i zla. I dalje me brinu postupci i dela, kao i sve manifestacije svakog od vas, na osnovu kojih ću odrediti vaše ishode. Ovu stvar, međutim, moram da razjasnim: Prema onima koji Mi nisu pokazali ni najmanju odanost u vremenima nedaća, neću više biti milostiv, jer Moja milost doseže samo dotle. Štaviše, nimalo Mi se ne dopada niko ko Me je jednom izdao, a još manje volim da budem povezan sa onima koji izdaju interese svojih prijatelja. Takva je Moja narav, bez obzira na to o kojoj osobi da se radi. Ovo moram da vam kažem: prema onome ko Mi do kraja slomi srce, Ja neću po drugi put biti popustljiv, a onaj ko Mi je bio odan, zauvek će ostati u Mom srcu.

– „Reč”, tom I, „Božja pojava i delo”, „Pripremi dovoljno dobrih dela za svoje odredište”

Svakodnevne reči Božje  Odlomak 250

Kada Bog dolazi na zemlju, On nije od sveta i On se ne ovaploćuje da bi uživao u svetu. On se rađa gde god Njegovo delo otkriva Njegovu narav i gde je najsmislenije, bilo da je ta zemlja sveta ili prljava. Bez obzira na to gde On deluje, On je svet. Sve stvari na svetu je On stvorio, samo što ih je sve iskvario Sotona. Međutim, sve stvoreno i dalje pripada Njemu; sve je u Njegovim rukama. On dolazi u prljavu zemlju i tu deluje kako bi otkrio Svoju svetost; On to čini samo zarad Svog dela, što znači da On trpi veliko poniženje samo da bi obavljanjem ovog dela spasio ljude ove prljave zemlje. Ovo se čini zbog svedočenja, zbog celog ljudskog roda. Takvo delo ljudima pokazuje Božju pravednost i može bolje da pokaže da je Bog vrhovni. Njegova veličina i čestitost se precizno ispoljavaju u spasenju grupe niskih ljudi koje drugi nipodaštavaju. To što je rođen u prljavoj zemlji uopšte ne dokazuje da je On jadan; jednostavno omogućava svim stvorenim bićima da vide Njegovu veličinu i Njegovu istinsku ljubav prema ljudskom rodu. Što On to više čini, to se više otkriva Njegova čista ljubav, Njegova besprekorna ljubav prema čoveku. Bog je svet i pravedan premda je rođen u prljavoj zemlji i premda živi sa onim ljudima koji su puni prljavštine, kao što je Isus živeo sa grešnicima u Doba blagodati. Zar se svaki delić Njegovog dela ne obavlja zarad opstanka celog ljudskog roda? Nije li sve to da bi ljudski rod primio veliko spasenje? Pre dve hiljade godina, On je nekoliko godina živeo sa grešnicima. Bilo je to zarad iskupljenja. On danas živi sa grupom prljavih ljudi nižeg roda. Ovo je zarad spasenja. Nije li celokupno Njegovo delo zarad vas ljudi? Ako razlog nije bio spasenje ljudskog roda, zašto bi On živeo i patio sa grešnicima toliko godina nakon što se rodio u jaslama? I ako razlog nije bio spasenje ljudskog roda, zašto bi se On po drugi put vratio u telu, rođen u ovoj zemlji u kojoj se okupljaju demoni, i živeo sa ovim ljudima koje je Sotona duboko iskvario? Zar Bog nije veran? Koji segment Njegovog dela nije bio radi ljudskog roda? Koji segment nije bio radi vaše sudbine? Bog je svet – ovo je nepromenljivo! On nije ukaljan prljavštinom iako je došao u prljavu zemlju; sve ovo može jedino značiti da je Božja ljubav prema ljudskom rodu krajnje nesebična, te da su patnja i poniženje koje On podnosi izuzetno veliki! Zar ne znate koliko je veliko poniženje koje On podnosi, za sve vas i za vašu sudbinu? Umesto da spasava velike ljude ili sinove iz bogatih i moćnih porodica, On nastoji da spasi one koji su niski i na koje gledaju sa nipodaštavanjem. Nije li sve ovo Njegova svetost? Zar sve ovo nije Njegova pravednost? Radi opstanka celog ljudskog roda, On bi se radije rodio u prljavoj zemlji i istrpeo svako poniženje. Bog je veoma stvaran – On ne obavlja nikakva lažna dela. Zar nije svaka etapa dela obavljena na tako praktičan način? Iako Ga svi ljudi kleveću i kažu da za stolom sedi sa grešnicima, iako Mu se svi ljudi rugaju i kažu da živi sa sinovima prljavštine, da živi sa najnižim ljudima, On Sebe tako i dalje nesebično daje i ipak je među ljudskim rodom odbačen na takav način. Zar patnja koju On podnosi nije veća od vaše? Zar delo koje On obavlja nije veće od cene koju ste vi platili?

– „Reč”, tom I, „Božja pojava i delo”, „Značaj spasavanja potomaka Moava”

Svakodnevne reči Božje  Odlomak 251

Bog se ponizio do te mere da Svoje delo obavlja na ovim prljavim i iskvarenim ljudima i usavršava ovu grupu ljudi. Bog se nije samo ovaplotio da bi živeo i jeo među ljudima, da bi čuvao ljude kao pastir, i da bi ljude opskrbio onim što im je potrebno. Još je važnije da On obavlja Svoje neizmerno delo spasenja i osvajanja na ovim krajnje iskvarenim ljudima. Došao je u srce velike crvene aždaje da spasi ove najiskvarenije ljude, kako bi svi ljudi mogli da se promene i obnove. Neizmerna patnja koju Bog trpi nije samo patnja koju ovaploćeni On podnosi pri ovaploćenju, već je iznad svega to što Božji Duh trpi krajnje poniženje – On se toliko ponizuje i skriva da postaje običan čovek. Bog se ovaplotio i uzeo telesno obličje da bi ljudi videli da On ima normalan ljudski život i normalne ljudske potrebe. To je dovoljno da se dokaže da se Bog u velikoj meri ponizio. Duh Božji se ostvaruje u telu. Njegov Duh je tako vrhovni i tako velik, a ipak uzima oblik običnog čoveka, beznačajnog čoveka, da bi obavio delo Svog Duha. U pogledu kova, uvida, razuma, ljudskosti i života svakog od vas, vi ste zaista nedostojni da primite Božje delo ove vrste i zaista ste nedostojni toga da Bog podnosi takvu patnju zbog vas. Bog je tako uzvišen. On je toliko uzvišen, ljudi su toliko bedni, a On ipak deluje na njima. Ne samo da se On ovaplotio da bi opskrbio ljude, da bi govorio ljudima, već On i živi zajedno sa njima. Bog je tako ponizan, tako divan.

– „Reč”, tom I, „Božja pojava i delo”, „Samo oni koji se usredsrede na primenu mogu biti usavršeni”

Svakodnevne reči Božje  Odlomak 252

Mnoge je noći Bog probdeo zarad dela za ljudski rod. Iz visina, do najnižih dubina, On je sišao u živi pakao u kojem čovek živi da bi živeo sa čovekom po celom svetu, On se nikada nije žalio na oronulost među ljudima i nikada nije prekorevao čoveka zbog njegovog buntovništva, već trpi krajnje poniženje dok lično obavlja Svoje delo. Kako Bog može da pripada paklu? Kako može da provodi Svoj život u paklu? Ali, zarad celog ljudskog roda, da bi čitav ljudski rod mogao ranije da nađe počinak, On je podneo poniženje i istrpeo nepravdu dolazeći na zemlju i lično ušao u „pakao” i „Ad”, u tigrovu jazbinu, da bi spasao čoveka. Kako je to čovek kvalifikovan da se suprotstavi Bogu? Koji razlog ima da se žali na Boga? Kako ima obraza da se suoči s Bogom? Bog neba je došao u ovu najprljaviju zemlju razvratnosti, i nikada se nije bunio, niti se žalio na čoveka, već umesto toga krotko prihvata pustošenje[1] i ugnjetavanje od strane čoveka. On se nikada nije svetio zbog čovekovih nerazumnih zahteva, nikada nije postavljao preterane zahteve prema čoveku i nikada nije postavljao nerazumne zahteve prema čoveku; On samo obavlja celokupno delo potrebno čoveku, podnoseći sve teškoće i ne žaleći se: podučava, prosvećuje, kori, oplemenjuje kroz reči, podseća, podstiče, teši, sudi i razotkriva. Koji od Njegovih koraka nije bio zarad čovekovog života? Iako je uklonio izglede i sudbinu čoveka, koji od koraka koje je Bog sproveo nije bio zarad čovekove sudbine? Koji od njih nije bio zarad čovekovog opstanka? Koji od njih nije bio da oslobodi čoveka od ove patnje i ugnjetavanja mračnih sila koje su crne kao noć? Koji od njih nije zarad čoveka? Ko može da razume Božje srce, koje je kao majčinsko srce puno ljubavi? Ko može da shvati nestrpljivo Božje srce? Božje rasplamsalo srce i žarka očekivanja uzvraćeni su hladnim srcima, bezosećajnim, ravnodušnim pogledima i mnogobrojnim prekorima i uvredama od strane čoveka; uzvraćeni su oštrim primedbama, sarkazmom i omalovažavanjem; uzvraćeni su čovekovim ismejavanjem, gaženjem i odbacivanjem, njegovim nerazumevanjem, jadikovanjem, otuđenjem i izbegavanjem i ničim drugim do obmanom, napadima i gorčinom. Toplo obraćanje dočekano je namrgođenim obrvama i hladnim prkosom mnogih koji mašu prstom negodujući. Bog može samo da istrpi, pognute glave, služeći ljudima kao poslušni vo.[2] Mnogo puta su sunce i mesec izlazili i zalazili, mnogo puta je bio licem okrenut ka zvezdama, mnogo puta je odlazio u zoru i vraćao se u sumrak, prevrtao se i okretao, podnoseći agoniju hiljadu puta veću od bola Njegovog rastanka od Oca, podnoseći napade i lomljenje od strane čoveka, kao i orezivanje čoveka. Božja poniznost i skrivenost uzvraćeni su čovekovim predrasudama[3], nepravičnim pogledima i nepravičnim postupanjem ljudi, a bešumni način na koji Bog radi skriveno, Njegova strpljivost i Njegova trpeljivost uzvraćeni su čovekovim pohlepnim pogledom; čovek pokušava da izgazi Boga do smrti, bez kajanja, i pokušava da sabije Boga u zemlju. Čovekov stav u njegovom ophođenju prema Bogu je stav „retke pameti”, a Bog, koga čovek zlostavlja i prezire, zgnječen je pod nogama desetina hiljada ljudi, dok sam čovek stoji visoko, kao da je on gospodar brda, kao da želi da preuzme apsolutnu vlast[4], da gospodari iza paravana, da učini Boga savesnim režiserom iza scene koji se pridržava pravila i kome nije dozvoljeno da se protivi niti da izaziva nevolje. Bog mora da odigra ulogu Poslednjeg cara, On mora da bude marioneta[5], lišen svake slobode. Čovekovi postupci su nečuveni, kako onda on može da bude kvalifikovan da zahteva ovo ili ono od Boga? Kako on može da bude sposoban da daje predloge Bogu? Kako on može da bude sposoban da zahteva da Bog saoseća sa njegovim slabostima? Kako on može da bude podoban da primi Božju milost? Kako on može da bude podoban da uvek iznova prima Božju velikodušnost? Kako on može da bude podoban da uvek iznova prima Božji oproštaj? Gde mu je savest? Odavno je slomio Božje srce, odavno je raskomadao Božje srce. Bog je došao među ljude s očima punim sjaja i razigranog repa, nadajući se da će čovek biti darežljiv prema Njemu, da će mu pružiti makar malo topline. Međutim, Božje srce još uvek čeka da Ga čovek uteši, sve što je do sada dobio bili su napadi i patnja koji su rasli kao snežna grudva[6]. Čovekovo srce je isuviše pohlepno, njegova želja je prevelika, nezasit je, uvek je zločest i nesmotren, nikada ne dozvoljava Bogu bilo kakvu slobodu ili pravo govora, i ne ostavlja Bogu drugu mogućnost osim da se potčini poniženju i dozvoli čoveku da manipuliše Njime kako god želi.

– „Reč”, tom I, „Božja pojava i delo”, „Delo i ulazak (9)”

1. „Pustošenje” se koristi za razotkrivanje buntovništva čovečanstva.

2. „Dočekano je namrgođenim obrvama i hladnim prkosom mnogih koji mašu prstom negodujući, pognute glave, služeći ljudima kao poslušni vo” je prvobitno bila jedna rečenica, ali ovde je podeljena na dva dela kako bi bila jasnija. Prvi deo rečenice odnosi se na postupke čoveka, dok drugi ukazuje na patnje koje je Bog pretrpeo i da je Bog ponizan i skriven.

3. „Predrasuda” se odnosi na buntovno ponašanje ljudi.

4. „Preuzeti apsolutnu vlast” se odnosi na buntovno ponašanje ljudi. Mnogo drže do sebe, sputavaju druge, teraju ih da ih slede i da pate umesto njih. To su sile koje su neprijateljske prema Bogu.

5. „Marioneta” se koristi da bi se ismevali oni koji nisu spoznali Boga.

6. „Snežna grudva” se koristi za isticanje bednog ponašanja ljudi.



Svakodnevne reči Božje  Odlomak 253

Značaj svega što Bog čini poseduje znatnu dubinu. Razmotrimo, na primer, Isusovo raspeće. Zašto je Isus morao da bude razapet? Zar se to nije dogodilo da bi On iskupio čitavo čovečanstvo? Takođe, dakle, postoji veliki značaj u trenutnom ovaploćenju Boga i Njegovom doživljavanju jada sveta – to je zarad prelepog odredišta čovečanstva. U Svom delu, Bog uvek radi upravo ono što je najpraktičnije. Zašto Bog vidi čoveka kao bezgrešnog i zašto čovek može da ima tu sreću da stane pred Boga? Zato što je Isus bio prikovan za krst, zato što je nosio ljudske grehe i iskupio čovečanstvo. Zašto, onda, čovečanstvo više neće patiti, neće osećati tugu, neće liti suze i neće više uzdisati? To je zato što je sadašnje ovaploćenje Boga preuzelo svu tu patnju na sebe i ta patnja je sada pretrpljena u ime ljudi. To je kao majka kojoj se dete razbolelo i ona se moli Nebu, moleći da joj uzme život ako to znači da će njeno dete biti izlečeno. Bog takođe deluje na taj način, nudeći Svoj bol u zamenu za prelepo odredište koje će tada nastati za čovečanstvo. Neće više biti ni tuge, ni suza, ni uzdaha, ni patnje. Bog plaća cenu – cenu ličnog doživljavanja jada sveta u zamenu za prelepo odredište koje će uslediti za čovečanstvo. Reći da se to radi „u zamenu za” prelepo odredište ne znači da Bog nema moć ili vlast da podari čovečanstvu prelepo odredište, već da Bog želi da pronađe praktičniji i moćniji dokaz da potpuno ubedi ljude. Bog je već iskusio ovu patnju, tako da je On osposobljen, On ima silu, a još više ima autoritet da isporuči čovečanstvo na prelepo odredište, da pruži čovečanstvu to prelepo odredište i obećanje. Sotona će u potpunosti poverovati; sve tvorevine vaseljene će u potpunosti poverovati. Na kraju, Bog će dozvoliti čovečanstvu da primi Njegovo obećanje i ljubav. Sve što Bog čini je praktično, ništa što On čini nije isprazno i On sve to Sȃm doživljava. Bog plaća cenu sopstvenog doživljavanja patnje u zamenu za odredište za čovečanstvo. Zar to nije praktično delo? Roditelji su u stanju da plate visoku cenu za svoju decu i to predstavlja njihovu ljubav prema deci. Radeći to, ovaploćeni Bog je, naravno, najiskreniji i najverniji čovečanstvu. Suština Boga je verna; On čini ono što kaže i sve što čini postignuto je. Sve što On čini za ljude je iskreno – On ne izgovara prazne reči. Naprotiv, kada kaže da će platiti cenu, On plaća pravu cenu; kada kaže da će preuzeti jade čovečanstva i patiti umesto njih, On zapravo dolazi da živi među njima, osećajući i lično doživljavajući tu patnju. Nakon toga, sve će stvari u vaseljeni priznati da je sve što Bog čini ispravno i pravedno, da je sve što Bog čini stvarno. To je moćan dokaz. Pored toga, čovečanstvo će u budućnosti imati prelepo odredište, a svi oni koji ostanu hvaliće Boga; s divljenjem će govoriti da su Božja dela zaista učinjena iz Njegove ljubavi prema ljudima. Bog dolazi među ljude ponizno, kao obična osoba. On ne obavlja tamo neko delo, ne izgovara tamo neke reči i zatim odlazi; namesto toga, On govori i praktično deluje dok doživljava bol sveta. Tek kada završi sa doživljavanjem tog bola, On će otići. Eto koliko je stvarno i praktično Božje delo; svi koji ostanu hvaliće Ga zbog toga, i videće Božju vernost čoveku i Njegovu dobrotu. Božja suština lepote i dobrote može se videti u značaju Njegovog ovaploćenja. Sve što čini je iskreno; sve što kaže je ozbiljno i verno. Sve što namerava da učini, Onučini u praksi; kada postoji cena koja treba da se plati, On je i plaća; On ne govori u prazno. Bog je pravedan Bog; Bog je veran Bog.

– „Reč”, tom III, „Govori Hrista poslednjih dana”, „Drugi aspekt značaja ovaploćenja”

Svakodnevne reči Božje  Odlomak 254

Put života nije nešto što bilo ko može da poseduje, niti je nešto što svaki čovek može lako da stekne. To je zato što život može da dođe samo od Boga, odnosno, jedino Sâm Bog poseduje suštinu života i jedino Sâm Bog poseduje put života. I tako, jedino je Bog izvor života i nepresušno vrelo žive vode života. Još od stvaranja sveta, Bog je izvršio mnoga dela koja nose u sebi vitalnost života; izvršio je mnoga dela koja čoveku donose život i platio veliku cenu koja čoveku omogućava da zadobije život. To je zato što je Sâm Bog večni život i Sâm Bog je put pomoću kog čovek može da vaskrsne. Bog nikada nije odsutan iz čovekovog srca i On uvek živi među ljudima. On je pokretačka sila čovekovog života, koren ljudskog opstanka i izdašan izvor za čovekov opstanak nakon rođenja. On omogućava ljudima da se ponovo rode i omogućava im da istrajno žive u svojoj sopstvenoj ulozi. Oslanjajući se na Njegovu silu i Njegovu neiscrpnu životnu snagu, čovek je živeo iz naraštaja u naraštaj, dok je sila Božjeg života neprestano pružala podršku među ljudima i Bog je platio cenu koju nijedan običan čovek nikada nije platio. Božja životna snaga može da nadvlada svaku silu; štaviše, ona prevazilazi svaku silu. Njegov život je večan, Njegova sila je izuzetna, a Njegovu životnu snagu ne može da nadvlada nijedno stvoreno biće i nijedna neprijateljska sila. Božja životna snaga postoji i sija blistavim sjajem bez obzira na vreme i mesto. Nebo i zemlja mogu da pretrpe ogromne promene, ali Božji život zauvek je isti. Sve stvari prolaze, ali Božji život će i dalje postojati. To je zato što je Bog izvor opstanka svih stvorenja i koren od kojeg zavisi opstanak svega. Čovekov život potiče od Boga, nebo postoji zbog Boga, a opstanak zemlje takođe proizlazi iz sile Božjeg života. Nijedna živa stvar ne može da prevaziđe Božju suverenost i nijedna stvar koja ima vitalnost ne može da umakne domašaju Božjeg autoriteta. Tako, bez obzira na to ko je u pitanju, svi ljudi moraju da se predaju Božjoj vrhovnoj vlasti, svi ljudi moraju da žive pod Božjim upravljanjem i niko ne može da utekne iz Njegovih ruku.

– „Reč”, tom I, „Božja pojava i delo”, „Samo Hristos poslednjih dana može čoveku dati put večnog života”

Svakodnevne reči Božje  Odlomak 255

Ako istinski želiš da zadobiješ put večnog života i ako ga nezasito tražiš, najpre odgovori na ovo pitanje: Gde je Bog danas? Možda bi odgovorio: „Bog živi na nebu, naravno – ne živi valjda u tvom domu, zar ne?” Možda bi rekao da Bog očigledno živi među svim stvarima. Ili bi možda rekao da Bog živi u srcu svakog čoveka ili da je Bog u duhovnom carstvu. Ne poričem ništa od ovoga, ali moram da razjasnim ovo pitanje. Nije u potpunosti ispravno reći da Bog živi u čovekovom srcu, ali nije ni sasvim pogrešno. To je zato što, među onima koji veruju u Boga, ima onih čije je verovanje istinito i onih čije je verovanje lažno; ima onih koje Bog odobrava i onih koje ne odobrava; ima onih koji su Mu ugodni i onih koje On prezire, a ima i onih koje On usavršava i onih koje uklanja. I zato kažem da Bog živi u srcu tek nekolicine ljudi i to su nesumnjivo ljudi koji istinski veruju u Boga, oni koje Bog odobrava, koji su Mu po volji i koje On usavršava. Oni su ti koje Bog vodi. Budući da ih Bog vodi, to su ljudi koji su već čuli i videli Božji put večnog života. Oni čije je verovanje u Boga lažno, oni koje Bog ne odobrava, oni kojih se Bog gnuša i koje On uklanja – njih će Bog sigurno odbaciti, oni će sigurno ostati bez puta života i sigurno neće saznati gde je Bog. Nasuprot tome, oni kojima Bog živi u srcu znaju gde je On. To su ljudi kojima Bog daje put večnog života i oni su ti koji slede Boga. Znaš li sada gde je Bog? Bog je i u čovekovom srcu i pokraj čoveka. On se ne nalazi samo u duhovnom carstvu i iznad svih stvari, već još i više na zemlji na kojoj postoji čovek. I tako je dolazak poslednjih dana uveo korake Božjeg dela u novu teritoriju. Bog je usred svega i ima suverenost nad svime, On je takođe u čovekovom srcu, služeći kao čovekov oslonac, a još i više postoji među ljudima. Samo na ovaj način On može da donese čovečanstvu put života i da čoveka izvede na put života. Bog je došao na zemlju i živi među ljudima kako bi čovek mogao da zadobije put života i zarad čovekovog postojanja. Istovremeno, On je usred svega, zapoveda svemu kako bi olakšao upravljanje koje sprovodi među ljudima. I zato, ako priznaješ samo doktrinu po kojoj se Bog nalazi na nebu i u čovekovom srcu, ali ne priznaješ istinu da Bog postoji među ljudima, nikada nećeš zadobiti život i nikada nećeš zadobiti put istine.

Sâm Bog je život i istina, a Njegov život i istina postoje zajedno. Oni koji nisu u stanju da zadobiju istinu sigurno neće zadobiti život. Bez usmeravanja, podrške i opskrbe istinom, sve što ćeš zadobiti jesu puke reči, doktrine i, još i više, smrt. Božji život je uvek prisutan, a Njegova istina i život postoje naporedo. Ako ne možeš da pronađeš izvor istine, nećeš zadobiti hranu života; ako ne možeš da zadobiješ opskrbu života, sigurno nećeš imati istinu i, osim uobrazilja i predstava, tvoje celokupno biće neće sadržati ništa drugo osim tvog tela – tvog smrdljivog tela. Znaj da puke reči iz knjiga ne mogu da se smatraju životom, da istorijski zapisi ne mogu da se ustoliče kao istina i da propisi iz prošlosti ne mogu da posluže kao zapis sadašnjih reči Božjih, te da su jedino reči koje Bog izražava kada dođe na zemlju i živi među ljudima istina, život, Božje namere i Njegov sadašnji način delanja. Uzmeš li zapise Božjih reči iz minulog doba i danas ih se pridržavaš, to te čini arheologom; u tom slučaju, najprikladnije je da budeš opisan kao stručnjak za istraživanje istorijskih relikvija. Uvek veruješ u tragove dela koje je Bog obavio u prošlo vreme, veruješ samo u Božju senku koja je ostala iz vremena kada je On ranije delovao među ljudima i veruješ samo u put koji je Bog u ranije vreme pokazao Svojim sledbenicima, ali ne veruješ u pravac Božjeg dela danas, ne veruješ u slavno Božje lice danas i ne veruješ u put istine koji Bog trenutno izražava. Prema tome, nesumnjivo je da si sanjar koji je u potpunosti van dodira sa stvarnošću. Ako se još uvek držiš reči koje čoveku ne mogu da omoguće da živi, onda si beznadežan komad suvog drveta, jer si previše konzervativan, previše nepopustljiv i previše se opireš razumu!

– „Reč”, tom I, „Božja pojava i delo”, „Samo Hristos poslednjih dana može čoveku dati put večnog života”

Svakodnevne reči Božje  Odlomak 256

Sâm Bog je istina i On poseduje sve istine. Bog je izvor istine. Svaka pozitivna stvar i svaka istina potiču od Boga. On može da donosi sud o ispravnosti i pogrešnosti svih stvari i događaja; On može da donosi sud o stvarima koje su se dogodile, o stvarima koje se upravo događaju i o budućim stvarima koje su čoveku još uvek nepoznate. Bog je jedini Sudija koji može da donosi sud o ispravnosti i pogrešnosti svih stvari, a to znači da o ispravnosti i pogrešnosti svih stvari može prosuđivati jedino Bog. On zna kriterijume za sve stvari. Može da izrazi istine u svakom trenutku i na svakom mestu. Bog je otelovljenje istine, što znači da On Sâm poseduje suštinu istine. Čak i ako bi čovek razumeo mnoge istine i bio usavršen od Boga, da li bi on tada imao ikakve veze sa otelovljenjem istine? Ne. To je sigurno. Kada je čovek usavršen, s obzirom na Božje trenutno delo i različita merila koja Bog zahteva od čoveka, on će imati tačan sud i metode primene, i u potpunosti će razumeti Božje namere. Moći će da razlikuje ono što potiče od Boga od onoga što potiče od čoveka, ono što je ispravno od onoga što je pogrešno. Ipak, postoje određene stvari koje čoveku ostaju nedostižne i nejasne, stvari koje on može da sazna tek nakon što mu ih Bog saopšti. Da li bi čovek mogao da zna ili da predvidi stvari koje su još uvek nepoznate, stvari koje mu Bog još uvek nije rekao? Nipošto ne bi mogao. Osim toga, čak i kada bi čovek od Boga zadobio istinu, kada bi posedovao istina-stvarnost, kada bi znao suštinu brojnih istina i imao sposobnost da razazna ispravno od pogrešnog, da li bi bio sposoban da kontroliše sve stvari i da njima upravlja? On ne bi imao ovu sposobnost. U tome je razlika između Boga i čoveka. Stvorena bića mogu da zadobiju istinu samo i jedino iz izvora istine. Mogu li da zadobiju istinu od čoveka? Da li je čovek istina? Može li čovek da pruži istinu? Ne može – u tome i jeste razlika. Možeš samo da dobiješ istinu, ali ne i da je pružiš – možeš li se onda nazvati osobom koja poseduje istinu? Možeš li se nazvati otelovljenjem istine? Nipošto! Šta je zapravo suština otelovljenja istine? To je izvor koji pruža istinu, izvor upravljanja svim stvarima i suverenosti nad njima, a takođe i jedini kriterijum i merilo prema kojima se sudi o svim stvarima i događajima. To je otelovljenje istine.

– „Reč”, tom IV, „Razotkrivanje antihrista”, „Osma stavka (3. deo)”

Svakodnevne reči Božje  Odlomak 257

Izražavajući istinu, Bog izražava Svoju narav i suštinu; Njegovo izražavanje istine se ne temelji na raznim pozitivnim stvarima i izjavama u koje ljudi veruju, a koje je ljudski rod rezimirao. Božje reči su Božje reči; Božje reči su istina. One su jedina osnova i zakon prema kojima ljudski rod postoji. Sva ona takozvana načela koja potiču od čoveka pogrešna su, apsurdna i Bog ih osuđuje. Ona ne zavređuju Njegovo priznanje, a još manje predstavljaju poreklo ili osnovu Njegovih izjava. Kroz Svoje reči Bog izražava Svoju narav i Svoju suštinu. Sve reči koje Bog izražava jesu istina budući da On ima suštinu Božju i On je stvarnost svih pozitivnih stvari. Bez obzira na to kako ovaj iskvareni ljudski rod pozicionira ili definiše Božje reči ili kako ih posmatra ili razume, Božje reči su večna istina i to je činjenica koja se nikada ne menja. Bez obzira na to koliko je reči Bog izgovorio i bez obzira na to koliko ih ovaj iskvareni, rđavi ljudski rod osuđuje i odbija, zauvek ostaje činjenica koja je nepromenljiva: Božje reči će uvek biti istina. Čovek to nikada neće moći da promeni. Ceo ljudski rod će na kraju priznati da su Božje reči istina, a da tradicionalna kultura i naučno znanje koje ljudski rod ceni nikada ne mogu postati pozitivne stvari i da nikada ne mogu postati istina. Ovo je apsolutno tačno. Tradicionalna kultura ljudskog roda i načini preživljavanja neće, kako vreme bude proticalo ili nakon što je prošlo mnogo vremena, postati istina, niti će zbog osuđivanja ili zaborava od strane ljudskog roda reči Božje postati reči čovekove. Istina će uvek biti istina; ova suština se nikada neće promeniti. Koja je činjenica ovde prisutna? Reč je o tome da sve ove uobičajene izreke koje je ljudski rod rezimirao imaju svoje izvorište u Sotoni i ljudskim uobraziljama i predstavama ili proističu iz ljudske naprasitosti i iskvarenih naravi ljudi, i nemaju nikakve veze sa pozitivnim stvarima. Sa druge strane, reči Božje jesu izrazi Božje suštine i identiteta. Iz kog razloga On izražava ove reči? Zašto kažem da su one istina? Razlog je u tome što je Bog suveren nad svim zakonima, pravilima, korenima, suštinama, stvarnostima i tajnama svih stvari i čvrsto ih drži u Svojoj ruci. Prema tome, jedino su Bogu poznata pravila, stvarnosti, činjenice i tajne svih stvari. Bog zna poreklo svih stvari i Bog zna koji je tačno koren svih stvari. Jedino su definicije svih stvari koje su iznete u Božjim rečima najtačnije; samo su Božje reči merila i načela za ljudski život, istine i kriterijumi na kojima se temelji ljudski opstanak.

– „Reč”, tom IV, „Razotkrivanje antihrista”, „Deveta stavka (1. deo)”

Svakodnevne reči Božje  Odlomak 258

Od trenutka kada plačući dođeš na ovaj svet, počinješ da ispunjavaš svoje odgovornosti. Zarad Božjeg plana i Njegove odredbe, ti igraš svoju ulogu, i započinješ svoj životni put. Ma kakvo bilo tvoje poreklo i ma kakav bio put pred tobom, sve u svemu, niko ne može izbeći orkestracije i uređenja samog Neba, i niko ne može da kontroliše sopstvenu sudbinu, jer je za takvo delo kadar samo On koji je suveren nad svim stvarima. Otkako je čovek na samom početku nastao, Bog je oduvek obavljao Svoje delo na ovaj način, upravljajući vaseljenom i određujući smer zakonima promena svih stvorenja, kao i putanjama njihovog kretanja. Kao i sve stvari, čovek se tiho i nesvesno hrani slašću i kišom i rosom od Boga; kao i sve stvari, čovek nesvesno živi pod orkestracijom Božje ruke. Čovekovo srce i duh su u Božjoj ruci, a sve u njegovom životu posmatraju Božje oči. Bez obzira na to veruješ li u sve ovo ili ne, sve će se stvari bez izuzetka, kako žive tako i one mrtve, smenjivati, menjati, obnavljati i nestajati u skladu sa Božjim mislima. Ovako Bog ima suverenost nad svim stvarima.

Dok noć tiho pada, čovek je nesvestan, jer ljudsko srce ne može da opazi kako se noć približava, niti odakle dolazi. Dok noć tiho izmiče, čovek dočekuje svetlost dana, ali odakle je ta svetlost došla i kako je odagnala noćnu tamu – ljudsko srce još manje o tome zna, niti išta primećuje. Ove stalne smene dana i noći vode čoveka iz jednog perioda u drugi, iz konteksta jednog doba u drugo, istovremeno obezbeđujući da se Božje delo izvršava u svakom periodu i da se sprovodi Njegov plan za svako doba. Čovek je prolazio kroz sve te različite periode dok je sledio Boga, ali ipak ne zna da Bog ima suverenost nad sudbinom svih stvari i živih bića, niti zna kako Bog orkestrira i određuje smer svih stvari. Čovek današnjice te stvari nije uspeo da sazna, pa ni čovek iz prošlosti. Što se tiče razloga, on nije u tome što su Božja dela previše skrivena, niti što Božji plan tek treba da se ostvari, već u tome što su čovekovo srce i duh previše udaljeni od Boga, do te mere da čovek ostaje u službi Sotone čak i dok „sledi Boga” – a još uvek to ne zna. Niko aktivno ne traži Božje stope i Božju pojavu i niko nije voljan da živi pod Božjom brigom i zaštitom. Umesto toga, ljudi su voljni da prihvate to da ih Sotona, zli đavo, nagriza, kako bi se prilagodili ovom svetu i pravilima postojanja koja ovo zlo čovečanstvo sledi. U tom trenutku, čovekovo srce i duh postaju danak koji čovek nudi Sotoni i Sotonina hrana. Štaviše, ljudsko srce i duh postaju prebivalište Sotone, kao i igralište na koje on polaže pravo. Tako čovek nesvesno gubi razumevanje načela vladanja, te vrednosti i značaja ljudskog postojanja. Božji zakoni i zavet između Boga i čoveka postepeno postaju magloviti u čovekovom srcu i on prestaje da traga za Bogom i da obraća pažnju na Njega. S vremenom je čovek prestao da razume značaj Božjeg stvaranja čoveka, niti više razume reči iz Božjih usta, niti išta što dolazi od Boga. Tada čovek počinje da se opire Božjim zakonima i statutima, a srce i duh mu otupljuju… Bog gubi čoveka kojeg je na početku stvorio, a čovek gubi koren koji je prvobitno imao: to je tragedija ovog ljudskog roda. U stvari, od samog početka pa do sada, Bog je čovečanstvu priredio jednu tragediju, u kojoj je čovek ujedno i glavni lik i žrtva. I niko ne može da odgovori na pitanje ko je režiser ove tragedije.

– „Reč”, tom I, „Božja pojava i delo”, „Bog je izvor čovekovog života”

Svakodnevne reči Božje  Odlomak 259

Bog je stvorio ovaj svet i u njega uveo čoveka, živo biće kome je podario život. Zatim je čovek dobio roditelje i rođake i više nije bio sâm. Otkako je čovek prvi put ugledao ovaj materijalni svet, bilo mu je suđeno da postoji unutar Božjeg predodređenja. Dah života od Boga je to što podržava svako živo biće dok odrasta. Tokom ovog procesa, niko ne oseća da čovek postoji i odrasta pod Božjom negom; naprotiv, oni smatraju da čovek odrasta pod okriljem roditeljske brige i vaspitanja i da je njegov sopstveni životni instinkt ono što pokreće njegov rast. Ovo je zato što čovek ne zna ko mu je podario život, niti odakle je taj život došao, a još manje poznaje način na koji životni instinkt stvara čuda. On zna samo da je hrana osnova za održanje njegovog života, da je istrajnost izvor postojanja njegovog života i da su uverenja u njegovom umu kapital od kojeg zavisi njegov opstanak. Čovek je potpuno nesvestan Božje blagodati i opskrbe, te tako traći život koji mu je Bog podario… Nijedna jedina osoba nad kojom Bog bdi i danju i noću ne preuzima inicijativu da Ga obožava. Bog jednostavno vrši Svoje isplanirano delo na čoveku od koga se više ništa ne može očekivati. On to čini u nadi da će se jednoga dana čovek probuditi iz svog sna i iznenada shvatiti vrednost i značenje života, cenu koju je Bog platio za sve što mu je darovao, i o žarkoj čežnji kojom Bog usrdno iščekuje da Mu se čovek vrati. Niko nikada nije razmotrio tajne koje se tiču nastanka i održanja čovekovog života. Samo Bog, koji razume sve ovo, tiho trpi bol i udarce koje Mu nanosi čovek, koji je od Boga dobio sve, ali je nezahvalan. U svemu što život donosi čovek uživa kao u nečemu što se podrazumeva; isto se tako „podrazumeva” da čovek izdaje Boga, zaboravlja Ga i od Njega stalno nešto iznuđuje. Da li je moguće da je Božji plan zaista toliko važan? Da li je moguće da je čovek, to živo biće koje je Božjom rukom stvoreno, zaista toliko važan? Božji plan je nesumnjivo važan; međutim, ovo živo biće koje je stvoreno Božjom rukom postoji radi Njegovog plana. Stoga Bog ne može da uništi Svoj plan iz mržnje prema ovom ljudskom rodu. Zbog Svog plana i zbog daha koji je izdahnuo, Bog trpi svu patnju, ne zbog čovekovog tela, nego zbog čovekovog života. On to čini da bi povratio ne čovekovo telo, nego život koji je izdahnuo. To je Njegov plan.

– „Reč”, tom I, „Božja pojava i delo”, „Bog je izvor čovekovog života”

Svakodnevne reči Božje  Odlomak 260

Svi koji dođu na ovaj svet moraju da prođu kroz život i smrt, a većina ih je prošla kroz ciklus umiranja i ponovnog rađanja. Oni koji su živi uskoro će umreti, a mrtvi će se uskoro vratiti. Sve je to tok života koji je Bog uredio za svako živo biće. Ipak, upravo su ovaj tok i ovaj ciklus činjenica koju Bog želi da čovek vidi: da je život koji je Bog podario čoveku beskonačan, nesputan telesnošću, vremenom i prostorom. Takva je tajna života koji je Bog podario čoveku i ona je dokaz da je život došao od Njega. Iako mnogi ne veruju da je čovekov život došao od Boga, čovek neizbežno uživa u svemu što dolazi od Boga, bilo da veruje u Njegovo postojanje ili ga poriče. Ako se Bog jednoga dana iznenada predomisli i poželi da povrati sve što postoji na zemlji i da uzme nazad život koji je dao, neće biti više ničega. Bog koristi Svoj život kako bi opskrbio sve stvari, i žive i nežive, dovodeći sve to u red zahvaljujući Svojoj moći i autoritetu – to je činjenica koju niko ne može da zamisli niti shvati. Upravo su ove neshvatljive činjenice ispoljavanje i dokaz životne sile Božje. Dozvoli da ti sada kažem jednu tajnu: veličina i sila Božjeg života nedokučive su svim stvorenim bićima. Tako je sada, kao što je bilo u prošlosti, a tako će biti i u vremenu koje dolazi. Druga tajna koju ću reći je sledeća: izvor života za sva stvorenja dolazi od Boga; koliko god da se ona međusobno razlikuju po životnoj formi ili strukturi i kakva god da su vrsta živog bića, nijedno stvorenje ne može ići protiv životne putanje koju je odredio Bog. U svakom slučaju, sve što želim jeste da čovek razume ovo: bez Božje brige, zaštite i opskrbe, čovek ne može da primi sve što je trebalo da primi, ma koliko da se marljivo trudi ili da se mukotrpno bori. Bez Božje opskrbe životom, čovek gubi vrednost življenja i smisao života. Kako bi Bog mogao da dozvoli da čovek, koji uzalud rasipa vrednost Njegovog života, bude tako bezbrižan? Kao što sam već rekao: ne zaboravi da je Bog izvor tvog života. Ako čovek ne čuva pažljivo sve ono što mu je Bog podario, ne samo da će Bog uzeti nazad sebi ono što je prvobitno dao, već će čoveku dvostruko naplatiti za sve što mu je dao.

– „Reč”, tom I, „Božja pojava i delo”, „Bog je izvor čovekovog života”

Svakodnevne reči Božje  Odlomak 261

Sve se na ovom svetu brzo menja mislima Svemogućeg i pod Njegovim očima. Stvari za koje ljudski rod nikada nije čuo dolaze iznenada, dok stvari koje ljudski rod odavno poseduje nesvesno izmiču. Niko ne može da dokuči gde je Svemogući, a još manje iko može da oseti uzvišenost i veličinu Njegove životne sile. On je uzvišen po tome što može da opaža ono što ljudi ne mogu. Veliki je po tome što je On taj koga je ljudski rod napustio, ali ga On ipak spasava. On zna smisao života i smrti i, više od toga, On poznaje zakone postojanja koje bi ljudski rod, koji je stvoren, trebalo da sledi. On je temelj ljudskog postojanja i Iskupitelj koji ponovo vaskrsava ljudski rod. On opterećuje srećna srca tugom i podiže tužna srca srećom, a sve to radi Svog dela i radi Svog plana.

Ljudski rod, koji je odlutao od opskrbe životom koji pruža Svemogući, ne zna svrhu postojanja, ali se ipak boji smrti. Ljudi su bez pomoći i bez oslonca, a ipak nerado zatvaraju oči i pribiraju snagu da podupru svoje telo duhom koji je lišen osećaja, i vuku se kroz bedan život u ovom svetu. Živiš na taj način, bez nade, kao i drugi, bez cilja. Samo će Onaj Sveti iz legende spasiti ljude koji, dok stenju usred stradanja, očajnički čeznu za Njegovim dolaskom. Takvo se verovanje dugo nije ostvarilo kod onih kojima nedostaje svesnost. Ipak, oni i dalje toliko žude za tim. Svemogući ima milosti prema ovim ljudima koji su duboko patili; u isto vreme, On oseća odbojnost prema ovim ljudima koji nemaju nikakvu svest, jer mora predugo da čeka pre nego što dobije odgovor od ljudi. On želi da traži, da traži tvoje srce i tvoj duh, i da ti donese vodu i hranu, kako bi se probudio i više ne bi bio žedan i gladan. Kada si umoran i kada osećaš ponešto od sumora ovog sveta, ne osećaj se izgubljenim, nemoj da plačeš. Svemogući Bog, Čuvar, prigrliće tvoj dolazak u bilo koje vreme. On bdi pored tebe. On čeka da se preokreneš, čeka na dan kada će ti se iznenada vratiti sećanje: kad budeš shvatio da si potekao od Boga, i da si u neko nepoznato vreme izgubio pravac, u neko nepoznato vreme izgubio svest na putu, i u neko nepoznato vreme imao „oca”. Kada nadalje budeš shvatio da je Svemogući uvek bdeo, čekajući tamo veoma, veoma dugo na tvoj povratak. On očajnički žudi, čekajući na odziv bez odgovora. Njegovo bdenje nema cenu, i to je zarad ljudskog srca i ljudskog duha. Možda Njegovo bdenje nema određenog kraja, a možda se završilo. Ali treba da znaš gde se, upravo sada, tačno nalaze tvoje srce i tvoj duh.

– „Reč”, tom I, „Božja pojava i delo”, „Uzdasi Svemogućeg”

Svakodnevne reči Božje  Odlomak 262

Kao pripadnici ljudskog roda i posvećeni hrišćani, svi mi imamo odgovornost i obavezu da ponudimo svoje umove i tela radi ispunjenja Božjeg naloga, jer celo naše biće potiče od Boga i postoji zahvaljujući Božjoj suverenosti. Ako naši umovi i tela nisu posvećeni Božjem nalogu niti pravednom cilju ljudskog roda, onda će se naše duše osećati posramljeno pred onima koji su za Božji nalog mučenički stradali, a još više pred Bogom koji nam je pružio sve.

Bog je stvorio ovaj svet, On je stvorio ovaj ljudski rod i, štaviše, On je bio graditelj drevne grčke kulture i ljudske civilizacije. Samo Bog teši ovaj ljudski rod i samo Bog danonoćno bdi nad ovim ljudskim rodom. Ljudski razvoj i napredak neodvojivi su od Božje suverenosti, a istorija i budućnost ljudskog roda ne mogu da izbegnu uređenja napravljena Božjim rukama. Ako si pravi hrišćanin, sigurno ćeš poverovati u to da uspon i pad svake zemlje ili naroda potpadaju pod Božja uređenja. Samo Bog zna sudbinu svake zemlje i svakog naroda, i samo Bog kontroliše pravac razvoja ovog ljudskog roda. Ako ljudski rod želi da ima dobru sudbinu, ako neka zemlja želi da ima dobru sudbinu, onda se svi moraju pokloniti Bogu i obožavati Ga, i moraju doći pred Boga da se pokaju i ispovede pred Njim, inače će čovekova sudbina i odredište biti neizbežna katastrofa.

Osvrnite se na vreme kada je Noje sagradio barku: ljudski rod je bio duboko iskvaren, i odlutao je od Božjih blagoslova, Bog više nije bdeo nad njim, i ljudski rod je izgubio Božja obećanja. Živeli su u tami, bez Božje svetlosti. Tada su postali razuzdani po prirodi i izopačeni do gnusnog stepena. Takvi ljudi više nisu mogli da prime Božje obećanje; bili su nedostojni da vide Božje lice ili da čuju Božji glas, jer su napustili Boga, odbacili sve što im je On darovao i zaboravili su Božje reči koje ih podučavaju. Njihovo srce se sve više udaljavalo od Boga i, kao posledica toga, oni su se izopačili do te mere da su izgubili razum i ljudskost, i postajali su sve više zli. Onda su koračali ka smrti i potpadali pod Božji gnev i kaznu. Samo je Noje obožavao Boga i klonio se zla, tako da je on mogao da čuje Božji glas i Njegova uputstva. Sagradio je barku prema uputstvima Božjih reči, i u njoj sakupio sve vrste živih bića. I tako je, kada je sve bilo spremno, Bog započeo Svoje delo uništavanja sveta. Samo Noje i još sedam članova njegove porodice su preživeli uništenje, jer je Noje obožavao Jahvea i klonio se zla.

Vratimo se na sadašnje doba: takvi pravedni ljudi poput Noja, koji je obožavao Boga i klonio se zla, više ne postoje. Pa ipak, Bog je i dalje milostiv prema ovom ljudskom rodu i još uvek pokazuje popustljivost prema ljudskom rodu ovog poslednjeg doba. Bog traži one koji čeznu za Njegovom pojavom, traži one koji slušaju Njegove reči, traži one koji ne zaboravljaju Njegov nalog i koji Mu prinose svoje srce i telo i traži one koji su pokorni i koji se ne opiru kao odojčad pred Njim. Ako se posvetiš Bogu, nesputan bilo kakvom silom, Bog će tada gledati na tebe s naklonošću i podariće ti Svoje blagoslove. Ako imaš visok status, veliki ugled, obilje znanja, mnoštvo imovine i podršku mnogih ljudi, pa ipak ostaneš neopterećen tim stvarima i ipak dođeš pred Boga kako bi prihvatio Njegov poziv i Njegov nalog i uradio ono što Bog od tebe traži, onda će sve što radiš predstavljati najsmisleniji poduhvat na zemlji i najpravičniji poduhvat ljudskog roda. Ako odbiješ Božji poziv radi statusa ili sopstvenih ciljeva, sve što radiš biće od Boga prokleto, i, štaviše, biće Mu čak odvratno. Možda si ti predsednik, naučnik, pastor ili starešina, ali bez obzira na visinu tvog položaja, ako koristiš svoju sposobnost i znanje da sprovodiš sopstvene poduhvate, uvek ćeš doživljavati neuspeh i bićeš uvek lišen blagoslova Božjih, jer Bog ne prihvata ništa što radiš i On ne priznaje da je tvoj poduhvat pravičan, niti priznaje da radiš za dobrobit ljudskog roda. On će reći da sve što ti radiš jeste da koristiš ljudsko znanje i snagu da bi pokušao da odbiješ Božju zaštitu od čoveka, i da je to odbijanje Božjih blagoslova. On će reći da ti vodiš ljudski rod u tamu, u smrt, i ka početku neograničenog postojanja u kome je čovek bez Boga i izgubio je Njegove blagoslove.

– „Reč”, tom I, „Božja pojava i delo”, „Dodatak 2: Bog ima suverenost nad sudbinom celog ljudskog roda”

Svakodnevne reči Božje  Odlomak 263

Od pojave društvenih nauka srce ljudskih bića je postalo zaokupljeno naukom i znanjem. Nauka i znanje su tako postali alati za upravljanje ljudskim bićima, ostavljajući ih bez dovoljno prostora da obožavaju Boga, i bez toliko povoljnih uslova za obožavanje Boga. Božja pozicija je potonula još niže u njihovom srcu. Bez mesta za Boga u svom srcu, unutrašnji svet ljudskih bića je mračan, beznadežan i prazan. Nakon toga su mnogi naučnici društvenih nauka, istoričari i političari došli u prvi plan kako bi izneli teorije društvenih nauka, teoriju ljudske evolucije i druge teorije koje su u suprotnosti sa istinom da je Bog stvorio ljudski rod, kako bi srca i umove ljudskih bića ispunili tim teorijama. I tako je sve manje onih koji veruju da je Bog stvoritelj svega, dok je onih koji veruju u teoriju evolucije sve više. Zapise o delu Božjem i Njegovim rečima iz doba Starog zaveta sve više ljudi smatra za mitove i legende. U svojim srcima, ljudi postaju ravnodušni prema dostojanstvu i veličini Boga, i postaju ravnodušni prema Božjem postojanju i prema principu da Bog ima suverenost nad svim stvarima. Opstanak ljudskog roda i sudbina zemalja i naroda više im nisu važni, a ljudski rod živi u šupljem svetu u kom ga interesuju samo jelo, piće i potraga za zadovoljstvom… Malo ljudi preuzima na sebe obavezu da potraži mesta gde Bog danas čini Svoje delo, ili da traga za načinom na koji On ima suverenost nad čovekovim odredištem i uređuje ga. I tako, mimo čovekovog znanja, ljudska civilizacija postaje sve manje sposobna da sledi čovekove želje, a ima čak i mnogo ljudi koji osećaju da su, živeći u takvom svetu, manje srećni od onih koji su već preminuli. Čak i ljudi koji žive u zemljama koje su nekada bile visoko civilizovane izražavaju takve pritužbe. Jer bez Božjeg usmeravanja, čak i ako vladari i sociolozi naprežu svoj um da sačuvaju ljudsku civilizaciju, sve je to uzaludno. Niko ne može da ispuni prazninu u srcu ljudskih bića, jer niko ne može biti život čovečji, i nijedna društvena teorija ne može osloboditi čoveka od nevolja koje praznina donosi. Nauka, znanje, sloboda, demokratija, užitak i komfor: sve te stvari čoveku donose samo privremenu utehu. Čak i sa njima, ljudski i dalje neizbežno čini grehe i žali se na društvenu nepravdu. Ove stvari ne mogu da obuzdaju žudnju i želju ljudskog roda za istraživanjem. To je zato što je čoveka stvorio Bog, a besmislene žrtve ljudskog roda i njegova istraživanja mogu samo da donesu sve veću i veću nevolju čoveku i da dovedu do toga da čovek bude u stalnom stanju teskobe, ne znajući kako da se suoči sa budućnošću ljudskog roda niti sa putem koji je pred njim, do te mere da ljudski rod čak počinje da se plaši nauke i znanja, a još više osećanja praznine. Na ovom svetu, bez obzira na to da li živiš u slobodnoj zemlji ili zemlji bez ljudskih prava, potpuno si nesposoban da izbegneš sudbinu ljudskog roda. Bilo da si vladar ili potčinjeni, potpuno si nesposoban da pobegneš od želje da istražuješ sudbinu, tajne i odredište ljudskog roda, a još manje si sposoban da pobegneš od neobjašnjivog osećaja praznine. Takve pojave, koje su zajedničke čitavom ljudskom rodu, sociolozi nazivaju društvenim fenomenima, ali nijedan veliki čovek ne može da istupi i da reši takve probleme. Naposletku, čovek je čovek, a nijedan čovek ne može zameniti Božji status i život. Ljudskom rodu nije potrebno samo pravedno društvo u kojem su svi siti, jednaki i slobodni; ono što je ljudskom rodu potrebno jesu Božje spasenje i Njegova opskrba životom. Tek kad ljudski rod primi Božju opskrbu životom i Njegovo spasenje, moći će da budu rešene potrebe ljudi, njihova želja za istraživanjem i praznina u njihovom srcu. Ako ljudi neke zemlje ili nekog naroda nisu kadri da prime Božje spasenje i brigu, takva zemlja ili nacija će koračati ka opadanju, ka tami, i kao rezultat toga, Bog će ih uništiti.

Možda u tvojoj zemlji trenutno vlada blagostanje, ali ako dozvoliš svom narodu da se udalji od Boga, onda će tvoja zemlja sve više biti lišena Božjih blagoslova. Njenu civilizaciju ljudi će sve više gaziti i njeni ljudi će ubrzo ustati protiv Boga i prokleti Nebo. I tako će sudbina jedne zemlje biti neprimetno uništena. Bog će podići moćne zemlje da se suprotstave zemljama koje je Bog prokleo, a možda će ih čak i zbrisati sa lica zemlje. Ključ uspona i pada jedne zemlje i jedne nacije zavisi od toga da li njeni vladari obožavaju Boga i da li vode svoj narod da se približi Bogu i da Ga obožava. Pa ipak, u ovo poslednje doba, pošto je onih koji istinski traže i obožavaju Boga sve manje, Bog gaji posebnu blagonaklonost prema zemljama u kojima je hrišćanstvo državna religija. On okuplja te zemlje da bi formirao relativno pravednu svetsku zajednicu, dok ateističke zemlje i one koje ne obožavaju istinitog Boga postaju protivnici te pravedne zajednice. Na ovaj način, Bog ne samo što među ljudima ima mesto na kome će obavljati Svoje delo, već time ujedno pridobija zemlje koje pravedno vrše vlast, dozvoljavajući da se onim zemljama koje Mu se opiru nametnu sankcije i ograničenja. Uprkos tome, Bog i dalje ne uspeva da zadobije više ljudi koji Ga obožavaju, jer se čovek suviše udaljio od Njega i odavno je zaboravio na Boga, pa na ovoj zemlji postoje samo zemlje koje postupaju pravedno i koje se opiru nepravdi. Ali ovo je daleko od Božjih želja, jer ni u jednoj zemlji nema vladara koji će dozvoliti Bogu da predsedava njihovim narodom i nijedna politička stranka neće okupiti svoj narod da odaje počast Bogu; Bog je izgubio mesto koje Mu pripada u srcu svake zemlje, naroda, vladajuće stranke, pa čak i u srcu svake osobe. Iako postoje neke pravične sile na ovom svetu, veoma je krhka svaka vladavina u kojoj u čovekovom srcu nema mesta za Boga, a politička arena bez blagoslova Božjeg je u rasulu i ne može da izdrži ni jedan jedini udarac. Za ljudski rod, odsustvo Božjeg blagoslova je kao odsustvo sunca. Bez obzira na to koliko marljivo vladari doprinose svom narodu, bez obzira na to koliko pravičnih konferencija ljudski rod zajedno održava, ništa od ovoga neće preokrenuti tok niti promeniti sudbinu ljudskog roda. Čovek veruje da je zemlja u kojoj su ljudi siti i obučeni, u kojoj žive zajedno u miru, dobra zemlja, zemlja sa dobrim vođstvom. Ali Bog ne misli tako. On smatra da je zemlja u kojoj Ga niko ne obožava ona koju će On uništiti. Čovekovo razmišljanje se uvek veoma razlikuje od Božjeg. Dakle, ako poglavar jedne zemlje ne obožava Boga, sudbina te zemlje će biti tragična i ta zemlja neće imati odredište.

Bog ne učestvuje u čovekovoj politici, pa ipak kontroliše sudbinu svake zemlje i naroda. Bog kontroliše ovaj svet i čitavu vaseljenu. Sudbina ljudskog roda i Božji plan su blisko povezani, i nijedan čovek, zemlja ili narod ne mogu izbeći Božju suverenost. Ako čovek želi da zna svoju sudbinu, on mora doći pred Boga. Bog će učiniti da napreduju oni koji Ga slede i obožavaju, a onima koji Mu se opiru i odbacuju Ga doneće nazadovanje i istrebljenje.

– „Reč”, tom I, „Božja pojava i delo”, „Dodatak 2: Bog ima suverenost nad sudbinom celog ljudskog roda”

U beskrajnom kosmosu i nebeskom svodu, bezbrojna stvorenja žive i razmnožavaju se, u beskrajnom krugu slede zakon života i pridržavaju se jednog stalnog pravila. Oni koji umiru sa sobom nose priče živih, a oni koji žive ponavljaju istu tragičnu istoriju onih koji su umrli. I tako, ljudski rod ne može a da se ne zapita: zašto živimo? I zašto moramo da umremo? Ko vlada ovim svetom? I ko je stvorio ovaj ljudski rod? Da li je ljudski rod zaista stvorila priroda? Može li ljudski rod zaista da upravlja svojom sudbinom? … Ovo su pitanja koja ljudski rod hiljadama godina neprestano postavlja. Nažalost, što je više čovek opsednut ovim pitanjima, više se kod njega razvija žeđ za naukom. Nauka nudi kratkotrajno zadovoljstvo i privremeno telesno uživanje, ali ona ne može da čoveka oslobodi usamljenosti, samoće i jedva prikrivenog straha i bespomoćnosti koji se nalaze duboko u njegovoj duši. Čovek koristi naučna saznanja koja može golim okom da vidi i umom da razume samo da bi otupeo svoje srce. Ipak, takva naučna saznanja nisu dovoljna da spreče ljudski rod da istražuje tajne. Ljudski rod jednostavno ne zna ko je Suveren vaseljene i svega stvorenog, a još manje poznaje početak i budućnost ljudskog roda. Ljudski rod je samo primoran da živi u okviru ovog zakona. Niko ne može da ga izbegne i niko ne može da ga promeni, jer među svim stvarima i iznad vaseljene, od večnosti do večnosti, postoji samo Jedan koji ima suverenost nad svime. On je Onaj koga čovek nikada nije video, Onaj koga ljudski rod nikada nije spoznao, u čije postojanje ljudski rod nikada nije verovao – ali je On i Onaj koji je udahnuo dah života u čovekove pretke i ljudskom rodu dao život. On je Onaj koji ljudski rod snabdeva i hrani, omogućavajući mu da postoji; i On je Onaj koji je usmeravao ljudski rod do današnjih dana. Još i više, On i samo On je Onaj od koga zavisi opstanak ljudskog roda. On ima suverenost nad svim stvarima i nad svim živim bićima u vaseljeni. On upravlja četiri godišnja doba i On je Onaj koji reguliše smenu vetra, mraza, snega i kiše. On ljudskom rodu donosi sunčevu svetlost i On donosi noć. On je Onaj koji je raširio nebo i zemlju, dajući čoveku planine, jezera i reke i sve živo u njima. Njegova su dela sveprisutna, Njegova je moć sveprisutna, Njegova je mudrost sveprisutna i Njegov je autoritet sveprisutan. Svako od ovih zakona i pravila je oličenje Njegovih dela, otkrovenje Njegove mudrosti i autoriteta. Ko može sebe da izuzme iz Njegove suverenosti? I ko može da se oslobodi Njegovih nauma? Sve stvoreno postoji pod Njegovim pogledom i, štaviše, sve stvoreno živi pod Njegovom suverenošću. Njegova dela i Njegova sila ne ostavljaju ljudskom rodu drugog izbora nego da prizna da On zaista postoji, kao i činjenicu da On ima suverenost nad svim stvorenim. Ništa osim Njega ne može da vlada vaseljenom, a još manje može beskrajno da snabdeva ovaj ljudski rod. Bez obzira na to da li si u stanju da prepoznaš Božja dela, i bez obzira na to da li veruješ u postojanje Boga, nema sumnje da je tvoju sudbinu odredio Bog i nema sumnje da će Bog uvek biti Onaj koji je suveren nad svim stvorenim. Njegovo postojanje i autoritet ne zavise od toga da li ih čovek prepoznaje i shvata. Samo On zna čovekovu prošlost, sadašnjost i budućnost, i samo On može da odredi sudbinu ljudskog roda. Bez obzira na to da li si u stanju da prihvatiš ovu činjenicu, neće proći mnogo vremena pre nego što ljudski rod sve ovo bude video svojim očima, a to je činjenica koju će Bog uskoro upotrebiti. Ljudski rod živi i umire pred Božjim očima. Čovek živi zarad Božjeg upravljanja, i zarad tog plana upravljanja poslednji put sklapa oči. Čovek iznova dolazi i odlazi, i tako ukrug. Bez izuzetka, sve je to deo Božje suverenosti i Njegovog plana. Božje upravljanje neprestano napreduje; nikada nije prestalo. On će učiniti da ljudski rod postane svestan Njegovog postojanja, da veruje u Njegovu suverenost, da vidi Njegova dela i da se vrati u Njegovo carstvo. To je Njegov plan i delo kojim upravlja hiljadama godina.

– „Reč”, tom I, „Božja pojava i delo”, „Dodatak 3: Čovek može da bude spasen samo usred Božjeg upravljanja”

Već dugi niz godina, tradicionalni način verovanja (u hrišćanstvu, jednoj od tri najveće svetske religije) bilo je čitanje Biblije; odstupanje od Biblije nije verovanje u Gospoda, odstupanje od Biblije je inoverstvo i jeres, pa čak i kada ljudi čitaju druge knjige, temelj ovih knjiga mora biti tumačenje Biblije. Što znači da ako veruješ u Gospoda, moraš da čitaš Bibliju, a osim Biblije ne smeš da obožavaš nijednu knjigu koja se ne tiče Biblije. Ako ipak obožavaš, onda si izdao Boga. Otkad je Biblije, vera ljudi u Gospoda jeste vera u Bibliju. Umesto što se kaže da ljudi veruju u Gospoda, bolje je reći da veruju u Bibliju; umesto što se kaže da su počeli da čitaju Bibliju, bolje je reći da su počeli da veruju u Bibliju; i umesto što kažu da su se vratili pred Gospoda, bolje je reći da su se vratili pred Bibliju. Na taj način, ljudi obožavaju Bibliju kao da je Bog i prema njoj se odnose kao prema svom životnom izvoru, a njen gubitak bio bi ravan gubitku sopstvenog života. Ljudi smatraju da je Biblija uzvišena podjednako kao Bog, a postoje čak i oni koji je smatraju uzvišenijom od Boga. Ako ljudi nemaju u sebi delo Svetog Duha, ako ne mogu da osete Boga, oni mogu da nastave da žive – ali čim izgube Bibliju, ili izgube poznata poglavlja i izreke iz Biblije, onda je to kao da su izgubili život. I tako, čim ljudi počnu da veruju u Gospoda, oni počinju da čitaju Bibliju i da uče Bibliju napamet, a što više biblijskih stihova mogu da zapamte, to više dokazuju da vole Gospoda i da imaju veliku veru. Svi oni koji su pročitali Bibliju i mogu da govore o njoj drugima, najbolja su braća i sestre. Za sve ove godine, ljudska vera i odanost Gospodu mere se prema obimu njihovog razumevanja Biblije. Većina ljudi jednostavno ne razume zašto treba da veruju u Boga, niti kako da veruju u Boga, i ne rade ništa osim što slepo traže ključ kojim će rastumačiti poglavlja Biblije. Ljudi nikada nisu težili za pravcem dela Svetog Duha; sve vreme su samo očajnički proučavali i istraživali Bibliju, i niko nikada nije pronašao novije delo Svetog Duha izvan Biblije. Niko nije u stanju da se odvoji od Biblije, niti se iko ikada usudio da to učini. Ljudi su proučavali Bibliju svih ovih godina, došli su do mnogih tumačenja i uložili mnogo truda; isto tako imaju i mnogo različitih mišljenja o Bibliji, o kojima raspravljaju u nedogled, tako da je do danas ustanovljeno preko dve hiljade različitih veroispovesti. Svi oni žele da dođu do nekih superiornih tumačenja, ili do dubljih tajni u Bibliji, žele da je istraže, i da u njoj pronađu istorijat Jahveovog dela u Izraelu, ili istorijat Isusovog dela u Judeji, ili još tajni koje niko drugi ne poznaje. Ljudski pristup Bibliji zasniva se na opsesiji i veri, te nikome ne može biti potpuno jasna prava priča koja je u pozadini Biblije ili suština Biblije. Čak i danas, ljudi i dalje imaju osećaj divljenja kad je u pitanju Biblija i još su više opsednuti njome i imaju još više vere u nju. Danas svako želi da pronađe proročanstva o delu poslednjih dana u Bibliji, žele da otkriju šta Bog čini tokom poslednjih dana, i koji su znaci poslednjih dana. Na taj način, njihovo obožavanje Biblije postaje sve uzavrelije, i što se više poslednji dani približavaju, to više slepog poverenja imaju u biblijska proročanstva, posebno u ona o poslednjim danima. Sa takvom slepom verom u Bibliju, sa takvim poverenjem u Bibliju, oni nemaju želju da tragaju za delom Svetog Duha. U njihovim predstavama, samo Biblija može doneti delo Svetog Duha; samo u Bibliji mogu da nađu Božje stope; samo su u Bibliji sakrivene tajne Božjeg dela; samo Biblija – ne druge knjige niti ljudi – može da razjasni sve što je Božje i celokupnost Njegovog dela; Biblija može da donese delo Neba na zemlju; a Biblija može i da započne i da zaključi doba. Imajući takve predstave, ljudi nisu skloni da traže delo Svetog Duha. Dakle, bez obzira na to koliko je Biblija bila od pomoći ljudima u prošlosti, ona je postala prepreka najnovijem Božjem delu. Bez Biblije, ljudi mogu da traže Božje stope na drugim mestima, ali su Njegove stope danas ipak „sputane” Biblijom, a širenje Njegovog najnovijeg dela jednostavno je postalo dvostruko teže i zahteva izuzetno veliki napor. Uzrok tome su poznata poglavlja i izreke iz Biblije, kao i brojna biblijska proročanstva. Biblija je postala idol u ljudskim umovima, postala je zagonetka u njihovim mozgovima, te oni naprosto nisu u stanju da poveruju da Bog može da deluje izvan Biblije, oni nisu u stanju da poveruju da ljudi mogu da nađu Boga izvan Biblije, a još manje da mogu da poveruju da Bog može da odstupi od Biblije u završnom delu i da započne iznova. To je ljudima nezamislivo; oni ne mogu u to da poveruju, a ne mogu ni da zamisle. Biblija je postala velika prepreka ljudskom prihvatanju Božjeg novijeg dela i poteškoća za širenje Božjeg novijeg dela.

– „Reč”, tom I, „Božja pojava i delo”, „O Bibliji (1)”

Nakon što je Bog obavio delo Doba zakona, nastao je Stari zavet, i tada su ljudi počeli da čitaju Bibliju. Kada je Isus došao, obavio je delo Doba blagodati, a Njegovi apostoli su napisali Novi zavet. Tako su nastali Stari i Novi zavet Biblije, pa čak do dan-danas, svi oni koji veruju u Boga čitaju Bibliju. Biblija je istorijska knjiga. Naravno, ona sadrži i neka predskazanja proroka, a takva predskazanja svakako nisu prošlost. Biblija sadrži nekoliko delova – ne postoje samo proročanstva, ili samo delo Jahveovo, niti postoje samo Pavlove poslanice. Ti moraš da znaš koliko delova ima Biblija; Stari zavet sadrži Postanje, Izlazak… a tu su i knjige proročanstava koje su proroci napisali. Na kraju, Stari zavet se završava Knjigom proroka Malahije. Stari zavet beleži delo Doba zakona koje je predvodio Jahve; od Postanja do Knjige proroka Malahije, Stari zavet je sveobuhvatan zapis o čitavom delu Doba zakona. Što znači da Stari zavet beleži sve ono što su doživeli ljudi koje je vodio Jahve tokom Doba zakona. Tokom starozavetnog Doba zakona, Jahve je podigao veliki broj proroka da govore proročanstva u Njegovo ime, da daju uputstva raznim plemenima i narodima i da proreknu delo koje će Jahve izvršiti. Svim tim ljudima koji su bili podignuti, Jahve je dao duh proroštva. Oni su imali vizije Jahvea i mogli su da čuju Njegov glas, tako da ih je On nadahnjivao, a oni su pisali proročanstva. Delo koje su oni obavljali bilo je izraz Jahveovog glasa, izraz Jahveovog proročanstva, a Jahveovo delo u to vreme bilo je da naprosto vodi ljude koristeći Duh; On se nije ovaplotio i ljudi Mu nisu ni nazreli lice. Tako je mnoge proroke uzdigao da obavljaju Njegovo delo i dao im proroštva koja su oni prenosili svakom izraelskom plemenu i bratstvu. Njihov posao bio je da kazuju proročanstva, a neki od njih su zapisali uputstva koja im je Jahve dao da bi ih pokazali drugima. Jahve je uzdigao ove ljude da kazuju proročanstva, da predskazuju delo budućnosti ili delo koje je tek trebalo da se obavi u ono vreme, kako bi ljudi mogli da vide čudesnost i mudrost Jahveovu. Ove knjige proročanstava bile su sasvim drugačije od drugih biblijskih knjiga; to su bile reči koje su izgovorili ili napisali oni kojima je dat Duh proroštva – oni koji su od Jahvea primili vizije ili glas. Osim knjiga proročanstava, sve ostalo u Starom zavetu sastoji se od zapisa koje su napravili ljudi nakon što je Jahve završio Svoje delo. Ove knjige ne mogu da zamene predskazanja izgovorena od strane proroka koje je Jahve podigao; na primer, Postanje i Izlazak ne mogu da se porede sa Knjigom proroka Isaije i Knjigom proroka Danila. Proročanstva su izrečena pre nego što je delo obavljeno; druge knjige su, međutim, napisane nakon što je delo završeno, što je bilo u domenu ljudske moći. Proroke onog vremena nadahnuo je Jahve, te su izricali neka proročanstva, izricali su mnoge reči, i predskazali su događaje Doba blagodati, kao i uništenje sveta u poslednjim danima – delo koje je Jahve planirao da uradi. Sve preostale knjige beleže ono što je Jahve učinio u Izraelu. Stoga, kada čitate Bibliju, uglavnom čitate o tome šta je Jahve učinio u Izraelu; biblijski Stari zavet prvenstveno beleži Jahveovo delo predvođenja Izraela, to kako se poslužio Mojsijem da izvede Izraelce iz Egipta, kako bi ih izbavio iz faraonovih okova i izveo u pustinju, njihov potonji ulazak u Hanan, a nakon toga i njihov život u Hananu. Osim toga, ostatak čine zapisi o Jahveovom delu širom Izraela. Sve što je zapisano u Starom zavetu jeste Jahveovo delo u Izraelu – to jest, delo koje je Jahve učinio u zemlji u kojoj je načinio Adama i Evu. Od kada je Bog zvanično počeo da vodi narod na zemlji posle Noja, sve što je zapisano u Starom zavetu delo je Izraela. A zašto nema zabeleženih dela izvan Izraela? Zato što je zemlja Izraelova kolevka čovečanstva i u početku nije bilo drugih nacija osim Izraela, pa Jahve nije delao ni na jednom drugom mestu. Na ovaj način, ono što je zapisano u biblijskom Starom zavetu jeste čisto Božje delo u Izraelu u to vreme. Reči koje su izgovorili proroci Isaija, Danilo, Jeremija i Jezekilj… njihove reči predskazuju Njegovo drugo delo na zemlji, one predskazuju delo Samog Boga Jahvea. Ovo je u potpunosti došlo od Boga, bilo je to delo Svetog Duha i, osim ovih knjiga proroka, sve ostalo je zapis o ljudskim iskustvima Jahveovog dela u to vreme.

Delo stvaranja dogodilo se pre nego što je postojalo čovečanstvo, ali Knjiga postanja došla je tek nakon što je nastalo čovečanstvo; to je bila knjiga koju je Mojsije napisao u Doba zakona. Isto to se dešava među vama danas: nakon što se nešto dogodi, vi to zapisujete da biste pokazali ljudima u budućnosti, a ljudima budućnosti, to što si zabeležio samo su stvari koje su se dogodile u prošlim vremenima – one se mogu čitati samo kao istorija. Ono što je zapisano u Starom zavetu jeste Jahveovo delo u Izraelu, a ono što je zapisano u Novom zavetu jeste Isusovo delo tokom Doba blagodati; oni beleže delo koje je Bog obavio u dva različita doba. Stari zavet beleži Božje delo tokom Doba zakona, tako da je Stari zavet istorijska knjiga. Novi zavet je proizvod dela iz Doba blagodati, a kada je novo delo počelo, i Novi zavet je zastareo – pa je stoga je i Novi zavet istorijska knjiga. Naravno, Novi zavet nije sistematičan kao Stari zavet, niti beleži toliko stvari. Sveukupno mnoštvo reči koje je izgovorio Jahve zapisane su u biblijskom Starom zavetu, dok su samo neke od Isusovih reči zapisane u četiri Jevanđelja. Naravno da je i Isus mnogo toga uradio, ali to nije podrobno zabeleženo. Manje je zabeleženo u Novom zavetu zato što je Isus obavio manje dela; količina posla koji je On obavio tokom tri i po godine na zemlji i delo apostola daleko su manji od Jahveovog dela. Stoga Novi zavet sadrži manje knjiga nego Stari.

– „Reč”, tom I, „Božja pojava i delo”, „O Bibliji (1)”

Kakva je, zapravo, vrsta knjige Biblija? Stari zavet je Božje delo za vreme Doba zakona. Stari zavet beleži sva Jahveova dela tokom Doba zakona i Njegovo delo stvaranja. Ceo Stari zavet beleži delo koje je Jahve obavio, i na kraju dovršava izveštaje o Jahveovom delu sa Knjigom proroka Malahije. Stari zavet beleži dva segmenta dela koje je Bog obavio: jedan je delo stvaranja, a drugi je donošenje zakona. Oba su bila Jahveovo delo. Doba zakona predstavlja delo pod imenom Boga Jahvea; to je celokupno delo koje je prevashodno obavljeno pod Jahveovim imenom. Dakle, Stari zavet beleži Jahveovo delo. Novi zavet beleži Isusovo delo, delo koje je prevashodno izvršeno pod Isusovim imenom. Značaj Isusovog imena i dela koje je On obavio uglavnom su zabeleženi u Novom zavetu. Tokom starozavetnog Doba zakona, Jahve je izgradio hram i oltar u Izraelu, vodio je živote Izraelaca na zemlji, dokazujući da su oni Njegov izabrani narod, prva grupa ljudi koju je izabrao na zemlji i koji su bili u skladu s Njegovim namerama, prva grupa koju je On lično vodio. Dvanaest plemena Izraela bila su Jahveov prvi izabrani narod, i tako je On uvek delovao na njih, sve dok Jahveovo delo Doba zakona nije bilo okončano. Druga etapa dela bilo je delo novozavetnog Doba blagodati, i izvršeno je u jevrejskom narodu, u jednom od dvanaest plemena Izraela. Obim ovog dela bio je manji, zato što je Isus bio Bog koji se ovaplotio. Isus je delao samo unutar teritorije Judeje, i Njegovo delo je potrajalo samo tri i po godine; stoga, ono što je zabeleženo u Novom zavetu ni izbliza ne može da nadmaši obim dela zabeleženog u Starom zavetu.

– „Reč”, tom I, „Božja pojava i delo”, „O Bibliji (1)”

Ako želiš da vidiš delo Doba zakona i da vidiš kako su Izraelci sledili Jahveov put, onda moraš da čitaš Stari zavet; ako želiš da razumeš delo Doba blagodati, onda moraš da čitaš Novi zavet. Ali kako shvataš delo poslednjih dana? Moraš danas da prihvatiš Božje vođstvo i da zakoračiš u delo današnjice, jer ovo je novo delo, i niko ga ranije nije zabeležio u Bibliji. Bog se danas ovaplotio i odabrao je drug izabrani narod u Kini. Bog deluje na ovim ljudima, nastavljajući Svoje delo na zemlji i nastavljajući delo Doba blagodati. Današnje delo je put kojim čovek nikada nije išao i put koji niko nikada nije video. To je delo koje nikada ranije nije obavljeno – to je najnovije Božje delo na zemlji. Stoga, delo koje nikada ranije nije obavljeno nije prošlost, jer sada je sada, i tek treba da postane prošlost. Ljudi ne znaju da je Bog obavio veće, novije delo na zemlji, izvan Izraela, da je ono već izašlo izvan okvira Izraela, kao i predskazanja proroka, da je to novo i čudesno delo koje prevazilazi proročanstva, i novije delo izvan Izraela, i delo koje ljudi ne mogu ni da shvate ni da zamisle. Kako Biblija može da sadrži eksplicitne zapise o takvom delu? Ko je mogao unapred da zabeleži svaki delić današnjeg dela, a da ništa ne izostavi? Ko je mogao da zabeleži ovo veće, mudrije delo koje prkosi ustaljenim pravilima, u onoj knjizi koja je toliko stara da se već i ubuđala? Sadašnje delo nije prošlost, i budući da je takvo, ako želiš da kreneš novim putem današnjice, onda moraš da se odvojiš od Biblije, moraš ići dalje od knjiga proročanstava ili istorijskih knjiga u Bibliji. Tek tada ćeš moći pravilno da hodaš novim putem i tek tada ćeš moći da zakoračiš u novo carstvo i u novo delo. Moraš da shvatiš zašto se od tebe danas traži da ne čitaš Bibliju, zašto postoji još jedno delo koje je odvojeno od Biblije, zašto Bog ne traži noviju, podrobniju primenu u Bibliji i zašto u stvari postoji moćnije delo izvan Biblije. Sve to treba da shvatite. Moraš znati razliku između starog i novog dela, i mada ne čitaš Bibliju, moraš biti u stanju da je detaljno analiziraš; u suprotnom ćeš i dalje obožavati Bibliju, i biće ti teško da uđeš u novo delo i da prođeš kroz nove promene. Kad postoji uzvišeniji put, zašto proučavati taj niski, zastareli put? Kad postoje novije izjave i novije delo, zašto i dalje živeti među starim istorijskim zapisima? Nove izjave mogu da te opskrbe, što dokazuje da je ovo novo delo; stari zapisi ne mogu da te zasite, niti da zadovolje tvoje sadašnje potrebe, što dokazuje da su oni prošlost, a ne sadašnje delo. Najuzvišeniji put je najnovije delo, a sa novim delom, ma koliko negdašnji put bio uzvišen, to je samo prošlost na koju se ljudi osvrću, i ma koliko da je vredna odrednica, to je i dalje stari put. Iako je stari put zapisan u „svetoj knjizi”, on je istorija; iako u „svetoj knjizi” nema nijedne stranice koja ga beleži, novi put je onaj trenutni. Ovaj put može da te spasi, i ovaj put može da te promeni, jer je on delo Svetog Duha.

– „Reč”, tom I, „Božja pojava i delo”, „O Bibliji (1)”

Biblija je istorijska knjiga, i da si jeo i pio Stari zavet tokom Doba blagodati, te da si tokom Doba blagodati sproveo u delo ono što je bilo zahtevano u vreme Starog zaveta, onda bi te Isus odbacio i osudio; da si Stari zavet primenio na Isusovo delo, bio bi farisej. Ako danas uzmeš Stari i Novi zavet da iz njih jedeš i piješ i primenjuješ, Bog današnjice će te osuditi; to će značiti da zaostaješ za današnjim delom Svetog Duha! Ako jedeš i piješ Stari i Novi zavet, onda si izvan toka Svetog Duha! U Isusovo vreme, Isus je vodio Jevreje i sve Svoje druge sledbenike shodno tadašnjem delu Svetog Duha u Njemu. On nije uzeo Bibliju kao osnovu za ono što je činio, već je govorio u skladu sa Svojim delom; nije obraćao pažnju na ono što Biblija kaže, niti je u Bibliji tražio put kojim će voditi svoje sledbenike. Od kada je počeo da dela, propovedao je put pokajanja – reč o kojoj nije bilo apsolutno nikakvog pomena u brojnim proročanstvima Starog zaveta. Ne samo da nije postupao u skladu s Biblijom, već je išao novijim putem i činio novija dela. Nikada se nije pozivao na Bibliju kada je propovedao. Tokom Doba zakona, niko nikada nije bio u stanju da obavi Njegova čudesna isceljenja bolesnih, niti da izgoni demone. Tako je bilo i sa Njegovim delom, Njegovim učenjima, autoritetom i silom Njegovih govora koji su bili iznad svakog čoveka u Dobu zakona. Isus je naprosto obavljao svoje novije delo i, mada su Ga mnogi osuđivali koristeći Bibliju – i čak koristeći Stari zavet da Ga razapnu – Njegovo delo je nadmašilo Stari zavet; ako nije bilo tako, zašto su Ga ljudi prikovali na krst? Nije li to zato što u Starom zavetu nije zapisano ništa o Njegovim učenjima, i o Njegovoj moći da isceli bolesne i izgoni demone? Njegov posao bio je da vodi novijim putem, a ne da se namerno upusti u borbu protiv Biblije, niti da namerno odbaci Stari zavet. On je naprosto došao da izvrši Svoju službu, da donese novo delo onima koji su žudeli za Njim i tražili Ga. On nije došao da tumači Stari zavet, niti da podrži delo Starog zaveta. Njegovo delo nije bilo usmereno na to da dopusti da se Doba zakona i dalje razvija. On se uopšte nije obazirao na to da li Njegovo delo ima Bibliju za osnovu, već je jednostavno došao da obavi delo koje je bio dužan da obavi; stoga, On nije tumačio proročanstva Starog zaveta, niti je delovao prema rečima starozavetnog Doba zakona. Zanemarivao je ono što je rečeno u Starom zavetu, nije Ga zanimalo da li se slaže sa Njegovim delom ili ne, i nije Ga brinulo šta drugi znaju o Njegovom delu, niti kako ga osuđuju. On je naprosto nastavio da obavlja delo koje treba da obavlja, iako su mnogi ljudi koristili predskazivanje proroka Starog zaveta da Ga osude. Ljudima se činilo da Njegovo delo nema osnova, i bilo je mnogo toga što je bilo u suprotnosti sa zapisima Starog zaveta. Zar to nije ljudska zabluda? Da li Bog treba da primenjuje propise na Svoje delo? I mora li Bog da dela prema predskazanju proroka? Na kraju krajeva, ko je veći: Bog ili Biblija? Zašto Bog mora da deluje shodno Bibliji? Da li je moguće da Bog nema pravo da prevaziđe Bibliju? Zar Bog ne može da napusti Bibliju i da obavlja druga dela? Zašto Isus i Njegovi učenici nisu poštovali Šabat? Ako je trebalo da praktično deluje u skladu sa Šabatom i shodno zapovestima Starog zaveta, zašto Isus nije poštovao Šabat nakon što je došao, već je oprao noge, pokrio glavu, lomio hleb i pio vino? Nije li sve to odsutno iz zapovesti Starog zaveta? Ako je Isus sledio Stari zavet, zašto je raskinuo sa ovim pravilima? Trebalo bi da znaš šta je bilo prvo, Bog ili Biblija! Pošto je Gospod Šabata, zar ne bi On mogao da bude i Gospod Biblije?

Delo koje je Isus obavio u doba Novog zaveta započelo je novo delo. On nije delao u skladu s delom Starog zaveta, niti je primenio reči koje je izgovorio starozavetni Jahve. On je obavljao Svoje delo, i obavljao je novije delo, delo koje je bilo više od zakona. Stoga je rekao: „Nemojte misliti da sam došao da ukinem Zakon ili Proroke. Nisam došao da ukinem, nego da ispunim.” Dakle, u skladu sa onim što je postigao, mnoga pravila su prekršena. Na Šabat, kada je vodio učenike kroz polja žita, oni su brali i jeli zrna žita; On se nije držao Šabata i rekao je: „Sin Čovečiji je Gospodar subote.” U to vreme, shodno pravilima Izraelaca, ko god se ne bi držao Šabata, bio bi kamenovan do smrti. Isus, međutim, nije ulazio u hram, niti se držao Šabata, a delo koje je On obavljao Jahve nije obavljao u doba Starog zaveta. Tako je Isusovo delo prevazišlo zakon Starog zaveta, bilo je uzvišenije od njega i On se nije vodio Starim zavetom u Svom delu. Tokom Doba blagodati, Isus već tada nije delao prema starozavetnom zakonu i već je bio prekinuo sa tim pravilima. Ali Izraelci su se i dalje čvrsto držali Pisma i osudili su Isusa – zar to nije bilo poricanje Isusovog dela? Danas se religiozni svet takođe žestoko drži Biblije, a neki ljudi kažu: „Biblija je sveta knjiga i mora se čitati.” Neki ljudi kažu: „Bez obzira na to kada, Božje delo se ne može ukinuti. Stari zavet je Božji savez sa Izraelcima i ne može se odbaciti, a Šabat se uvek mora poštovati!” Zar nisu previše apsurdni? Zašto Isus nije poštovao Šabat? Da li je grešio? Ko može u potpunosti da razume ovo pitanje? Bez obzira na to kako ljudi čitaju Bibliju, biće im nemoguće da spoznaju Božje delo koristeći svoju moć razumevanja. Ne samo da neće steći čisto znanje o Bogu, već će njihove predstave postati sve nečuvenije, tako da će početi da se suprotstavljaju Bogu. Da nije Božjeg ovaploćenja danas, ljudi bi se uništili sopstvenim predstavama i umrli bi u Božjoj grdnji.

– „Reč”, tom I, „Božja pojava i delo”, „O Bibliji (1)”

Biblija nosi i naziv Stari i Novi zavet. Da li znate na šta se odnosi „zavet”? „Zavet” u Starom zavetu potiče od Jahveovog zaveta s narodom Izraela kada se sručio na Egipćane i spasio Izraelce od faraona. Naravno, dokaz ovog zaveta bila je krv jagnjeta namazana na vratnice, kroz koju je Bog sklopio savez sa čovekom, onaj u kojem je rečeno da su svi oni koji su imali jagnjeću krv na vratnicama, gore i sa strane, bili Izraelci, da su oni Božji izabrani narod i da će ih Jahve sve poštedeti (jer se Jahve tada namerio da ubije sve prvorođene sinove Egipta i prvorođene mladunce ovaca i stoke). Ovaj zavet ima dva nivoa značenja. Jahve neće spasiti nikoga od ljudi ili stoke u Egiptu; On će se sručiti na sve njihove prvorođene sinove i prvorođene mladunce ovaca i stoke. Stoga je u mnogim knjigama proročanstava bilo predskazano da će zbog Jahveovog zaveta Egipćani biti strogo izgrđeni – to je bio ishod Jahveovog zaveta. To je prvi nivo značenja zaveta. Jahve se sručio na prvorođene sinove Egipta i svu prvinu od stoke, a poštedeo je sve Izraelce, što je značilo da je Jahve voleo sve one koji su poticali iz zemlje Izraela i da će svi oni biti pošteđeni; nameravao je da dugoročno deluje na njima, i uspostavio je zavet s njima koristeći jagnjeću krv. Od tada Jahve se nije sručio na Izraelce i rekao je da će oni zauvek biti Njegov izabrani narod. U dvanaest plemena Izraelovih, On će započeti Svoje delo koje će trajati čitavo Doba zakona, On će obznaniti sve Svoje zakone Izraelcima, izabrati među njima proroke i sudije, i oni će biti u središtu Njegovog dela. Jahve je napravio zavet sa njima: ako se doba ne promeni, On će raditi samo sa izabranim narodom. Jahveov zavet bio je nepromenljiv, jer je zapečaćen krvlju, i bio je sklopljen sa Njegovim izabranim narodom; što je još važnije, On je izabrao odgovarajući okvir i cilj kroz koji će se upustiti u Svoje delo tokom čitavog doba. Na osnovu toga, ljudi su shvatili zavet kao nešto što ima poseban značaj. To je drugi nivo značenja zaveta. Sa izuzetkom Postanja, koje se dogodilo pre uspostavljanja zaveta, sve druge knjige u Starom zavetu beleže Božje delo među Izraelcima nakon uspostavljanja zaveta. Naravno, postoje sporadični izveštaji o neznabošcima, ali sve u svemu, Stari zavet opisuje Božje delo u Izraelu. Zbog Jahveovog zaveta sa Izraelcima, knjige napisane u Doba zakona nazivaju se Stari zavet. Naziv je dat po Jahveovom zavetu sa Izraelcima.

Novi zavet je nazvan po krvi koju je Isus prolio na krstu i po Njegovom zavetu sa svima koji su verovali u Njega. Ovo je bio Isusov zavet: ljudi su samo morali da veruju u Njega da bi im gresi bili oprošteni zbog krvi koju je prolio, i tako će biti spaseni i ponovo rođeni kroz Njega, i više neće biti grešnici; ljudi su morali samo da veruju u Njega da bi primili Njegovu blagodat, i da ne bi posle smrti stradali u paklu. Sve knjige napisane tokom Doba blagodati nastale su posle tog zaveta, i sve one opisuju delo i izjave sadržane u njemu. One ne idu dalje od spasenja raspeća ili zaveta Gospoda Isusa; sve te knjige napisala su braća u Gospodu koja su imala iskustva. Dakle, ove su knjige takođe dobile ime po zavetu: one su nazvane Novi zavet. Ova dva zaveta uključuju samo Doba zakona i Doba blagodati, i nemaju nikakve veze sa poslednjim dobom. Dakle, Biblija nije od velike koristi današnjem narodu poslednjih dana. U najboljem slučaju, ona može privremeno da posluži kao pisani izvor, ali u osnovi ima malu upotrebnu vrednost. Ipak, religiozni ljudi je i dalje najviše cene. Oni ne znaju Bibliju; oni samo znaju kako da tumače Bibliju, i suštinski nisu svesni kako je nastala. Njihov stav prema Bibliji je sledeći: sve u Bibliji je ispravno, ne sadrži neispravnosti ili greške. Upravo zato što su prvo utvrdili da je Biblija ispravna i bez greške, počeli su da je proučavaju i ispituju sa velikim zanimanjem. Današnja etapa rada nije predskazana u Bibliji; nigde se ne spominje osvajanje u najmračnijem od svih mesta. To je zato što je ovo najnovije delo. Pošto je doba dela drugačije, čak ni sam Isus nije bio svestan da će se ova etapa dela obaviti tokom poslednjih dana – pa kako bi onda ljudi poslednjih dana mogli da pronađu ovu etapu dela proučavajući Bibliju?

– „Reč”, tom I, „Božja pojava i delo”, „O Bibliji (2)”

Nije sve u Bibliji zapis reči koje je Bog lično izgovorio. Biblija naprosto beleži prethodne dve etape Božjeg dela, od čega je jedan deo zapis o predskazanju proroka, a drugi su iskustva i znanje zapisani od strane ljudi koje je Bog koristio tokom vekova. Ljudska iskustva ukaljana su ljudskim stavovima i znanjem, i to je nešto što je neizbežno. U mnogim biblijskim knjigama prisutne su ljudske predstave, ljudske predrasude i iskrivljena ljudska shvatanja. Naravno, većina reči je rezultat prosvećenja i prosvetljenja Svetog Duha, i one su tačna shvatanja – ali i dalje se ne može reći da su one potpuno tačni izrazi istine. Njihovi pogledi na određene stvari nisu ništa više nego znanje proisteklo iz ličnog iskustva ili iz prosvećenja Svetog Duha. Predskazanja proroka bila su upućena od Boga lično: proročanstva ljudi poput Isaije, Danila, Jezdre, Jeremije i Jezekilja došla su kroz neposredno uputstvo Svetog Duha; ti su ljudi bili vidovnjaci, primili su Duh proroštva, i svi su bili proroci Starog zaveta. Tokom Doba zakona, ovi ljudi, koje je Jahve nadahnjivao, izrekli su mnoga proročanstva, na koja ih je Jahve neposredno uputio. A zašto je Jahve delovao u njima? Zato što je narod Izraelov bio izabrani narod Božji, i delo proroka moralo je da se obavi među njima; zato su proroci bili u stanju da prime takva otkrivenja. U stvari, ni oni sami nisu razumeli otkrivenja koja su primili. Sveti Duh je te reči izgovorio kroz njihova usta kako bi ljudi u budućnosti mogli da shvate te stvari, i da vide da su one zaista delo Duha Božjeg, Svetog Duha, i da ne potiču od ljudskih ideja, te kako bi svi ljudi mogli da prime potvrdu o delu Svetog Duha. Tokom Doba blagodati, Sam Isus obavio je čitavo to delo umesto njih, tako da ljudi više nisu izricali proročanstva. Dakle, je li Isus bio prorok? Isus je, naravno, bio prorok, ali je takođe bio u stanju da obavlja delo apostola – mogao je da izriče proročanstva i propoveda i da podučava ljude širom zemlje. Ipak, delo koje je obavljao i identitet koji je predstavljao nisu bili isti. On je došao da iskupi ceo ljudski rod, da iskupi čoveka od greha; On je bio prorok i apostol, ali više od toga, On je bio Hristos. Prorok može da izriče proročanstva, ali se ne može reći da je takav prorok Hristos. U to vreme, Isus je izrekao mnoga proročanstva, i stoga se može reći da je bio prorok, ali se ne može reći da zato što je bio prorok On nije bio Hristos. To je zato što je On predstavljao Samog Boga u obavljanju jedne etape dela, i Njegov identitet bio je drugačiji od Isaijinog – On je došao da dovrši delo iskupljenja i takođe je opskrbio čovekov život, a Duh Božji došao je izravno Njemu; u Njegovom delu nije bilo nadahnuća od Duha Božjeg niti Jahveovih uputstava; naprotiv, Duh je delovao neposredno. To je dovoljno da se dokaže da Isus nije bio isto što i prorok. Delo koje je On obavio bilo je delo iskupljenja, a zatim izgovaranje proročanstva. Bio je prorok, apostol, ali najviše od svega bio je Iskupitelj. Proroci su, međutim, mogli samo da izgovaraju proročanstva i nisu bili sposobni da obavljaju bilo koje drugo delo umesto Duha Božjeg. Pošto je Isus izvršio mnoga dela koja čovek nikada ranije nije izvršio, i izvršio delo iskupljenja čovečanstva, On je samim tim bio drugačiji od Isaije i njemu sličnih.

Danas ljudi uvek misle da je Biblija Bog i da je Bog Biblija. Isto tako, oni veruju da su reči Biblije bile jedine reči koje je Bog izgovorio, i da ih je sve Bog izgovorio. Svi vernici u Boga čak misle da su, iako je svaku od šezdeset šest knjiga Starog i Novog zaveta napisao čovek, sve one nastale uz Božje nadahnuće i da su zapisi izjava Svetog Duha. To je čovekovo iskrivljeno shvatanje i nije u potpunosti u skladu sa činjenicama. U stvari, ako se izuzmu knjige proročanstava, veći deo Starog zaveta su istorijski zapisi. Neke poslanice Novog zaveta potiču iz iskustava čoveka, a neke potiču od prosvećenja Svetog Duha; Pavlove poslanice, na primer, nastale su kao delo čoveka, sve su bile plod prosvećenja Svetog Duha, napisane su za crkve, i bile su reči podsticaja i ohrabrenja za braću i sestre u crkvama. To nisu bile reči koje je izgovorio Sveti Duh – Pavle nije mogao da govori u ime Svetog Duha, niti je bio prorok, a još manje je imao vizije koje je video Jovan. Njegove poslanice napisane su za crkve u Efesu, Korintu, Galatiji i za druge crkve tog vremena. Stoga su Pavlove novozavetne poslanice one koje je Pavle napisao crkvama, a ne nadahnuća Svetog Duha, niti su one neposredne izjave Svetog Duha. To su samo reči podsticaja, utehe i ohrabrenja koje je napisao crkvama tokom svog dela. Tako su one takođe i zapis velikog segmenta Pavlovog dela u to vreme. One su bile napisane za svu braću i sestre u Gospodu te kako bi braća i sestre u crkvama u to vreme slušali njegov savet i sledili put pokajanja Gospoda Isusa. Pavle ni u kom slučaju nije rekao da, bilo da je reč o tadašnjim crkvama ili crkvama u budućnosti, svi moraju da jedu i piju ono što je on napisao, niti je rekao da su sve njegove reči došle od Boga. Jednostavno, shodno okolnostima u kojima su se crkve nalazile u to vreme, on je razgovarao sa braćom i sestrama u zajedništvu, i podsticao ih, i nadahnjivao veru u njima, i on je naprosto propovedao ili podsećao ljude i podsticao ih. Njegove reči bile su zasnovane na njegovom sopstvenom bremenu, i on je podržavao ljude tim rečima. Obavljao je delo apostola tadašnjih crkava, bio je delatnik koga je koristio Gospod Isus, te je stoga morao da preuzme odgovornost za crkve, da se prihvati rada u crkvama i upozna sa stanjem braće i sestara – i zbog toga je pisao poslanice svoj braći i sestrama u Gospodu. Sve što je on rekao, a što je bilo poučno za čoveka i pozitivno, bilo je ispravno, ali nije predstavljalo izjave Svetog Duha i nije moglo predstavljati Boga. Ako se čovek prema zapisima o nečijim iskustvima i nečijim poslanicama odnosi kao prema rečima koje je Sveti Duh uputio crkvama, to je nečuveno shvatanje i ogromno bogohuljenje! To je posebno tačno kada su u pitanju poslanice koje je Pavle napisao za crkve, jer su njegove poslanice napisane za braću i sestre na osnovu okolnosti i prilika u svakoj crkvi u to vreme, i namera im je bila da podstaknu braću i sestre u Gospodu, kako bi mogli da prime blagodat Gospoda Isusa. Svrha njegovih poslanica bila je da probude braću i sestre tog vremena. Može se reći da je to bilo njegovo sopstveno breme, kao i breme koje mu je poverio Sveti Duh; na kraju krajeva, on je bio apostol koji je predvodio tadašnje crkve i njegova odgovornost bila je da piše poslanice crkvama i da ih podstiče. On je po svom identitetu bio samo apostol koji obavlja delo, bio je samo apostol koga je poslao Bog, a ne prorok, niti proricatelj; njemu su njegovo sopstveno delo i životi braće i sestara bili od najveće važnosti. Stoga on nije mogao da govori u ime Svetog Duha, te njegove reči nisu bile reči Svetog Duha, a još manje se za njih može reći da su bile reči Božje; naime, on nije bio ništa drugo do stvoreno biće i sasvim sigurno nije bio ovaploćeni Bog. Njegov identitet nije bio isti kao Isusov. Reči Isusove bile su reči Svetog Duha, bile su reči Božje, jer je Njegov identitet bio identitet Hrista – Sina Božjeg. Kako je Pavle mogao da se izjednači sa Njim? Ako ljudi vide poslanice ili reči poput Pavlovih kao izjave Svetog Duha, i obožavaju ih kao Boga, onda se samo može reći da im isuviše nedostaje sposobnost raspoznavanja. Ozbiljnije rečeno, zar ovo nije naprosto bogohuljenje? Kako čovek može da govori u ime Boga? I kako bi se ljudi mogli klanjati zapisima čovekovih poslanica i zapisima reči koje je čovek izgovorio kao da su oni sveta ili nebeska knjiga? Može li neko tek tako da izgovori Božje reči? Kako čovek može da govori u ime Boga? Dakle, šta ti kažeš – mogu li poslanice koje je napisao za crkve da ne budu ukaljane njegovim sopstvenim idejama? Kako mogu da ne budu ukaljane onim što je proisteklo iz njegovih sopstvenih ideja? Pisao je poslanice za crkve na osnovu svojih ličnih iskustava i sopstvenog znanja. Na primer, Pavle je napisao poslanicu galatijskim crkvama koja je sadržala određeno mišljenje, a Petar je napisao drugu, koja je izlagala drugačije mišljenje. Koja je od njih potekla od Svetog Duha? Niko ne može biti siguran. Stoga se samo može reći da su obojica nosili breme za crkve, ali njihove poslanice predstavljaju njihov rast, one predstavljaju njihovo opskrbljivanje i podršku braći i sestrama, i njihovo breme prema crkvama, i one samo predstavljaju ljudsko delo – one nisu bile u potpunosti potekle od Svetog Duha. Ako kažeš da su njegove poslanice reči Svetog Duha, onda si apsurdan i huliš na Boga! Pavlove poslanice i druge poslanice Novog zaveta isto su što i memoari novijih duhovnih ličnosti: one su u rangu sa knjigama Vočmena Nija ili sa Lavrentijevim iskustvima, i tako dalje. Naprosto, knjige novijih duhovnih ličnosti nisu uključene u Novi zavet, ali suština ovih ljudi je ista: oni su bili ljudi koje je Sveti Duh koristio tokom određenog razdoblja, i oni nisu mogli neposredno da predstavljaju Boga.

Novozavetno Jevanđelje po Mateju navodi Isusov rodoslov. U početku se kaže da je Isus bio potomak Avrâma i Davida i sin Josifov; zatim se kaže da je Isusa začeo Sveti Duh i da Ga je rodila devica – što bi značilo da nije bio sin Josifov ili potomak Avrâma i Davida. Rodoslov, međutim, insistira na povezivanju Isusa sa Josifom. Zatim, rodoslov počinje da beleži proces rođenja Isusa. Kaže da je Isusa začeo Sveti Duh, da Ga je rodila devica i da nije Josifov sin. Ipak, u rodoslovu je jasno napisano da je Isus bio Josifov sin, i pošto je rodoslov napisan za Isusa, on beleži četrdeset i dve generacije. Kada se stigne do Josifove generacije, na brzinu se spomene da je Josif bio Marijin muž, a te reči su navedene da bi se dokazalo da je Isus Avrâmov potomak. Zar to nije protivrečno? Rodoslov jasno opisuje Josifovo poreklo, to je očigledno Josifov rodoslov, ali Matej insistira da je to Isusov rodoslov. Zar se time ne poriče činjenica da je Isusa začeo Sveti Duh? Zar nije stoga Matejev rodoslov ljudska ideja? To je još apsurdnije! Tako možeš znati da ova knjiga sasvim sigurno nije u potpunosti potekla od Svetog Duha. Postoje, možda, neki ljudi koji misle da Bog mora imati rodoslov na zemlji, zbog čega svrstavaju Isusa u četrdeset drugu generaciju Avramove loze. To je stvarno smešno! Kako je Bog mogao da ima rodoslov kada je stigao na zemlju? Ako kažeš da Bog ima rodoslov, zar Ga ne svrstavaš onda među stvorena bića? Jer Bog nije od zemlje, On je Stvoritelj, i mada je od tela, On nije od iste suštine kao čovek, pa kako možeš da svrstavaš Boga kao da pripada istoj vrsti kao stvoreno biće? Avrâm ne može da predstavlja Boga; on je bio predmet Jahveovog dela u to vreme, bio je samo odan sluga koga je Jahve smatrao dostojnim, i bio je pripadnik naroda Izraela. Kako je mogao da bude Isusov predak?

Ko je napisao Isusov rodoslov? Da li ga je napisao Sâm Isus? Da li im je Isus lično rekao: „Napišite Moj rodoslov”? Zapisao ga je Matej nakon što je Isus bio prikovan za krst. U to vreme, Isus je učinio mnoga dela koja Njegovi učenici nisu razumeli, a ni On im nije davao nikakva objašnjenja. Kada je otišao, učenici su počeli da propovedaju i rade svuda, i zarad te etape dela, počeli su da pišu poslanice i knjige jevanđelja. Knjige jevanđelja Novog zaveta zapisane su dvadeset do trideset godina nakon što je Isus bio razapet. Pre toga su Izraelci čitali samo Stari zavet. Drugim rečima, na početku Doba blagodati ljudi su čitali Stari zavet. Novi zavet se pojavio tek tokom Doba blagodati. Novi zavet nije postojao kada je Isus delao; ljudi su Njegovo delo zabeležili nakon što je On vaskrsao i uzneo se. Tek tada su nastala četiri jevanđelja, i pored njih poslanice Pavla i Petra, kao i Otkrivenje. Više od tri stotine godina nakon što se Isus uzneo na nebo, naredne generacije selektivno su prikupljale i uređivale ove spise, i tek tada je nastao Novi zavet. Tek kada je taj posao završen, nastao je Novi zavet; on ranije nije postojao. Bog je učinio čitavo to delo, a Pavle i drugi apostoli napisali su mnogo poslanica crkvama na različitim mestima. Ljudi koji su živeli posle njih objedinili su njihove poslanice i pridodali im Jovanov zapis o najvećoj viziji koju je video na ostrvu Patmos, u kojoj je prorečeno Božje delo poslednjih dana. Ljudi su napravili ovaj redosled, što se razlikuje od izjava današnjih dana. Ono što je danas zabeleženo, u skladu je sa koracima Božjeg dela; ono sa čime ljudi danas dolaze u dodir jesu delo koje je Bog lično obavio i reči koje je On lično izgovorio. Ti – ljudski rode – nemaš potrebe da se mešaš; reči koje dolaze neposredno od Duha poređene su korak po korak i to uređenje se razlikuje od onog u ljudskim zapisima. Ono što su oni zabeležili, može se reći, bilo je u skladu sa njihovim nivoom obrazovanja i ljudskim kovom. Ono što su zabeležili bila su ljudska iskustva, i svako je imao sopstveni način beleženja i sopstveno razumevanje, i svaki zapis bio je drugačiji. Dakle, ako obožavaš Bibliju kao Boga, krajnje si neuk i glup! Zašto ne tragate za delom Boga današnjice? Samo Božje delo može spasiti čoveka. Biblija ne može spasiti čoveka, ljudi mogu da je čitaju nekoliko hiljada godina i opet neće doći ni do najmanje promene u njima, a ako obožavaš Bibliju, nikada nećeš zadobiti delo Svetog Duha.

Mnogi ljudi veruju da je razumevanje i sposobnost tumačenja Biblije isto što i pronalaženje istinitog puta – ali, jesu li stvari zaista tako jednostavne? Niko ne zna stvarnost Biblije: da ona nije ništa drugo do istorijski zapis Božjeg dela i svedočanstvo prethodne dve etape Božjeg dela, i da ti ne nudi nikakvo razumevanje svrhe Božjeg dela. Svako ko je čitao Bibliju zna da ona opisuje dve etape Božjeg dela tokom Doba zakona i Doba blagodati. Stari zavet beleži istoriju Izraela i način na koji je Jahve delao od vremena stvaranja do kraja Doba zakona. Novi zavet beleži Isusovo delo na zemlji, koje je opisano u četiri jevanđelja, kao i Pavlovo delo – zar to nisu istorijski zapisi? Podsećanje na stvari iz prošlosti čini da one danas pripadaju istoriji, i bez obzira na to koliko istinite ili stvarne one bile, one i dalje pripadaju istoriji – a istorija ne može da govori o sadašnjosti, jer Bog se ne osvrće na istoriju! Dakle, ako samo razumeš Bibliju, a ne razumeš ništa od dela koje Bog namerava da obavi danas, i ako veruješ u Boga, ali ne tragaš za delom Svetog Duha, onda ne razumeš šta znači tražiti Boga. Ako čitaš Bibliju da bi proučavao istoriju Izraela, da bi istražio istoriju Božjeg stvaranja celog neba i zemlje, onda ti ne veruješ u Boga. Ali danas, pošto veruješ u Boga, i stremiš ka životu i stremiš ka spoznaju Boga, a ne stremiš ka mrtvim rečima i doktrinama ili da razumeš istoriju, moraš da tražiš Božje sadašnje namere, i moraš da tražiš pravac dela Svetog Duha. Da si arheolog, mogao bi da čitaš Bibliju – ali ti to nisi, ti si jedan od onih koji veruju u Boga, i najbolje ti je da tražiš Božje sadašnje namere. Čitajući Bibliju, u najboljem slučaju ćeš razumeti malo istorije Izraela, naučićeš o životima Avrama, Davida i Mojsija, saznaćeš kako su se bojali Jahvea, kako je Jahve spaljivao one koji su Mu se protivili i kako se obraćao ljudima tog doba. Saznaćeš samo o Božjem delu u prošlosti. Biblijski zapisi se odnose na to kako je, pod Jahveovim usmeravanjem, izraelski narod u to vreme živeo i bojao se Boga. Pošto su Izraelci bili Božji izabrani narod, u Starom zavetu možeš videti svu odanost izraelskog naroda Jahveu, kako se On starao o svima koji su mu se pokorili i blagosiljao ih; možeš spoznati da je Bog, kada je delovao u Izraelu, bio pun milosti i milosrđa, kao i da je bio oganj koji proždire, i da su se svi Izraelci, od neznatnih do moćnih, bojali Jahvea, i tako je Bog blagoslovio čitav narod. Takva je istorija Izraela zapisana u Starom zavetu.

Biblija je istorijski zapis o Božjem delu u Izraelu i ona dokumentuje mnoga predskazanja drevnih proroka, kao i neke od Jahveovih izjava tokom Njegovog tadašnjeg dela. Stoga svi smatraju ovu knjigu svetom (jer je Bog svet i velik). Naravno, sve je to produkt njihovog srca koje se boji Jahvea i njihovog srca koje obožava Boga. Ljudi na taj način govore o ovoj knjizi samo zato što stvorena bića osećaju toliki strah i strahopoštovanje prema svom Stvoritelju, a ima čak i onih koji ovu knjigu nazivaju nebeskom knjigom. U stvari, to je samo ljudski zapis. Jahve joj nije lično dao ime, niti je Jahve lično usmeravao njeno stvaranje. Drugim rečima, autor ove knjige nije Bog, već čovek. „Sveto pismo” je samo naslov pun poštovanja koji joj je dao čovek. O ovom nazivu nisu odlučivali Jahve i Isus nakon što su zajedno raspravili o tome; on nije ništa drugo do ljudska zamisao. Jer ovu knjigu nije napisao Jahve, a još manje Isus. Umesto toga, to su zapisi koje su dali mnogi stari proroci, apostoli i vidovnjaci, koje su kasnije generacije okupile u knjigu drevnih spisa, koja se ljudima čini posebno svetom, knjigu za koju veruju da sadrži mnoge nedokučive i duboke tajne koje čekaju da ih buduće generacije odgonetnu. Tim pre su ljudi još skloniji da veruju da je ova knjiga nebeska knjiga. Uz dodatak četiri jevanđelja i Otkrivenje Jovanovo, stav ljudi prema njoj posebno se razlikuje od onog prema bilo kojoj drugoj knjizi, i stoga se niko ne usuđuje da detaljno analizira ovu „nebesku knjigu” jer je previše „sveta”.

Zašto, jednom kada pročitaju Bibliju, ljudi mogu u njoj pronaći put koji treba da primenjuju? Zašto uspevaju da zadobiju mnogo toga što im je bilo nerazumljivo? Danas detaljno analiziram Bibliju na ovaj način i to ne znači da je se gnušam ili da poričem njenu referentnu vrednost. Objašnjavam ti i razjašnjavam suštinsku vrednost i poreklo Biblije kako ne bi stalno bio u neznanju. To je zato što ljudi imaju raznorazna viđenja Biblije i većina njih je pogrešna; čitanje Biblije na ovaj način ne samo da ih sprečava da zadobiju ono što bi trebalo, već, što je još važnije, ometa delo koje Ja nameravam da obavim, strahovito prekida delo budućnosti i donosi samo mane, ne i prednosti. Stoga, ono što tražim od tebe da razumeš jeste naprosto suština i prava priča koja leži u pozadini Biblije. Ne tražim od tebe da ne čitaš Bibliju, niti da ideš okolo proglašavajući da je ona lišena svake vrednosti, već da imaš ispravno znanje i gledište o Bibliji. Nemoj biti previše jednostran! Iako je Biblija istorijska knjiga koju je napisao čovek, ona takođe beleži mnoga načela po kojima su drevni sveci i proroci služili Bogu, kao i iskustva skorašnjih apostola u služenju Bogu – što su sve bili stvarni uvid i spoznaja tih ljudi, i mogu poslužiti kao referenca ljudima ovog doba u težnji za istinitim putem. Stoga, čitajući Bibliju, ljudi takođe mogu da steknu mnogo puteva života koji se ne mogu naći u drugim knjigama. Ovi putevi su životni putevi dela Svetog Duha koje su proroci i apostoli iskusili u prošlim vremenima, i mnoge od tih reči su prilično dragocene i mogu pružiti ono što je ljudima potrebno. Zato svi vole da čitaju Bibliju. Pošto je toliko toga skriveno u Bibliji, ljudi na nju gledaju drugačije nego na sve ostale spise velikih duhovnih ličnosti. Biblija je zapis i zbirka iskustava i znanja ljudi koji su služili Jahveu i Isusu u starom i novom dobu, pa su kasnije generacije uspele da iz nje steknu mnogo prosvećenja, prosvetljenja i puteva primene. Razlog zašto je Biblija uzvišenija od spisa bilo koje velike duhovne ličnosti jeste taj što svi njihovi spisi proističu iz Biblije, i sva njihova iskustva potiču iz Biblije i tumačenja Biblije. Tako da, iako ljudi mogu da budu opskrbljeni iz knjiga bilo koje velike duhovne ličnosti, oni i dalje obožavaju Bibliju, i zato im se ona čini tako uzvišenom i dubokom! Iako Biblija objedinjuje neke od knjiga koje pružaju reči života, kao što su Pavlove i Petrove poslanice, i mada se ljudi mogu opskrbiti i pronaći pomoć u ovim knjigama, one su i dalje zastarele, i dalje pripadaju starom dobu, i bez obzira koliko su dobre, pogodne su samo za jedno razdoblje i nisu večne. Jer se Božje delo stalno razvija, i ne može se naprosto zaustaviti u vremenu Pavla i Petra – odnosno, ne može zauvek ostati u Dobu blagodati u kojem je Isus bio razapet. Dakle, ove knjige pogodne su samo za Doba blagodati, a ne za Doba carstva poslednjih dana. One mogu da opskrbe samo vernike Doba blagodati, ne i svece Doba carstva, i bez obzira koliko su dobre, one su ipak zastarele. Isto je i sa Jahveovim delom stvaranja ili Njegovim delom u Izraelu: bez obzira na to koliko je ovo delo bilo veliko, ono će i dalje biti zastarelo i doći će vreme kada će i ono proći. S Božjim delom je isto: bez obzira na to koliko je veliko, doći će vreme kada će se završiti; ono ne može zauvek ostati usred dela stvaranja, niti usred dela raspeća. Bez obzira koliko je uverljivo delo raspeća, bez obzira koliko je ono bilo delotvorno u poražavanju Sotone, delo je, na kraju krajeva, i dalje delo, a doba su, na kraju krajeva, i dalje doba; delo ne može uvek ostati na istom temelju, niti doba mogu zauvek ostati nepromenjena, jer je postojalo stvaranje i moraju postojati poslednji dani. To je neizbežno! Stoga su danas reči života u Novom zavetu – poslanice apostola i četiri jevanđelja – postale istorijske knjige, postale su stari almanasi, a kako stari almanasi mogu da povedu ljude u novo doba? Bez obzira na to koliko su ovi almanasi u stanju da opskrbe ljude životom, bez obzira na to koliko su u stanju da dovedu ljude do krsta, nisu li oni zastareli? Zar nisu lišeni vrednosti? Zato kažem da ne treba slepo da veruješ u ove almanahe. Oni su prestari, ne mogu te uvesti u novo delo, i mogu te samo opteretiti. Ne samo da te ne mogu uvesti u novo delo i omogućiti ti nov ulazak, već te vode u stare verske crkve – a ako je to slučaj, zar ne bi tako nazadovao u svom verovanju u Boga?

– „Reč”, tom I, „Božja pojava i delo”, „O Bibliji (4)”

Svakodnevne reči Božje  Odlomak 276

Ko se od vas danas usuđuje da kaže kako sve reči koje su izgovorili oni koje je Duh Sveti upotrebio potiču od Svetog Duha? Da li se iko usuđuje da tako nešto kaže? Ako ti zaista to kažeš, zašto je onda odbačena Jezdrina knjiga proročanstava i zašto je isto to učinjeno sa knjigama onih drevnih svetaca i proroka? Ako sve te reči potiču od Svetog Duha, kako se onda usuđujete da tako proizvoljno birate? Da li si ti merodavan da biraš delo Svetog Duha? Mnoge priče iz Izraela takođe su odbačene. Pa ako veruješ da svi ti spisi iz prošlosti potiču od Svetog Duha, kako to da su neke od tih knjiga odbačene? Ako sve one potiču od Svetog Duha, onda ih je sve trebalo sačuvati i poslati crkvenoj braći i sestrama da ih čitaju, A ne proizvoljno birati ili odbacivati po volji čovekovoj – jedino bi to bilo ispravno. Kada se kaže da su iskustva Pavla i Jovana bila izmešana s njihovim ličnim uvidima, to ne znači da je njihovo iskustveno znanje poteklo od Sotone, već samo znači da je u njima bilo stvari koje su proistekle iz njihovih vlastitih iskustava i uvida. Njihovo je znanje bilo zasnovano na pozadini njihovih stvarnih iskustava iz tog vremena. Ko bi mogao sa sigurnošću da tvrdi kako je sve to poticalo od Svetog Duha? Ako su sva Četiri jevanđelja potekla od Svetog Duha, kako to da su Matej, Marko, Luka i Jovan u ponečemu različito govorili o Isusovom delu? Ako Mi ne verujete, pogledajte šta se u biblijskim pričama kaže o tome kako se Petar triput odrekao Gospoda: sve se te priče međusobno razlikuju i svaka ima svoje sopstvene karakteristike. Mnoge će neznalice reći: „Ako je ovaploćeni Bog ujedno i čovek, mogu li onda Njegove reči u celosti da potiču od Svetog Duha? Ako su Pavlove i Jovanove reči bile pomešane s ljudskom voljom, nisu li onda i reči koje On izgovara takođe prožete ljudskom voljom?” Ljudi koji tako govore slepi su i neuki! Pažljivo pročitajte Četiri jevanđelja: svaki izveštaj o onome što je Isus rekao i uradio razlikuje se gotovo u potpunosti od osobe do osobe, pri čemu svaki pisac ima sopstvene poglede. Ako je sve što su autori tih knjiga napisali poteklo od Svetog Duha, onda bi sve priče trebalo da budu iste i među sobom dosledne. Zbog čega onda postoje neslaganja?

– „Reč”, tom I, „Božja pojava i delo”, „O imenovanjima i identitetu”

Svakodnevne reči Božje  Odlomak 277

Dok je Isus govorio i delovao u ono vreme, On se nije povinovao pravilima; On Svoje delo nije obavljao u skladu sa delom starozavetnog zakona. Njegovo je delo u skladu sa delom koje je trebalo obaviti u Dobu blagodati. On je postupao u skladu sa delom koje je On izneo, prema Svom vlastitom planu i u skladu sa Svojom službom; On nije delovao u skladu sa starozavetnim zakonom. Ništa od onog što je učinio nije bilo u skladu sa starozavetnim zakonom i On nije došao da bi Svojim radom ispunio reči proroka. Nijedna etapa Božjeg dela nije izričito obavljena da bi ispunila proročanstva drevnih proroka i On nije došao da bi se pridržavao pravila, niti da bi svesno ostvario proročanstva drevnih proroka. Pa ipak, On Svojim postupcima nije poremetio proročanstva drevnih proroka, niti su Njegovi postupci poremetili delo koje je On prethodno bio obavio. Najistaknutija odlika Njegovog dela nije se ogledala u poštovanju bilo kojih pravila, već u obavljanju posla koji je On Sâm trebalo da obavi. On nije bio prorok ni vidovnjak, već izvršilac, koji je zapravo došao da bi obavio delo koje je trebalo da obavi, te da bi započeo Svoju novu eru i učinio Svoje novo delo. Naravno, kad je već došao da obavi Svoje delo, Isus je ujedno ispunio i mnoge reči koje su drevni proroci izrekli u Starom zavetu. Isto tako i današnje delo ispunjava proročanstva drevnih starozavetnih proroka. Stvar je samo u tome što Ja ne volim taj „stari letopis”, i to je sve. Jer, sada ima više posla koji moram da obavim i više je reči koje moram da vam saopštim, a to je oboje važnije od tumačenja biblijskih odlomaka, i pošto takvo delo za vas nema neki naročiti značaj i vrednost, i ono vam ne može pomoći, niti vas može promeniti. Ja Svoje novo delo neću obavljati zarad ispunjenja bilo kojeg odlomka iz Biblije. Ako je Bog došao na zemlju samo da bi ispunio reči drevnih biblijskih proroka, da li je onda uzvišeniji ovaploćeni Bog ili ti drevni proroci? Na kraju krajeva, da li su ti proroci nadređeni Bogu, ili je Bog nadređen prorocima? Kako objašnjavaš ove reči?

– „Reč”, tom I, „Božja pojava i delo”, „O imenovanjima i identitetu”

Svakodnevne reči Božje  Odlomak 278

Svi Jevreji su čitali Stari zavet i znali su za Isaijino proročanstvo da će se muško dete roditi u jaslama. Zašto su, uprkos tome što su vrlo dobro znali ovo proročanstvo, i dalje progonili Isusa? Nije li to zbog njihove buntovne prirode i neznanja o delu Svetog Duha? U to vreme, fariseji su verovali da se delo Isusovo razlikuje od onoga što su znali o muškom detetu iz proročanstva, a ljudi danas odbacuju Boga jer delo ovaploćenog Boga nije u skladu sa Biblijom. Zar nije suština njihovog buntovništva prema Bogu ista? Da li možeš, bez ikakvog izuzetka, da prihvatiš celokupno delo Svetog Duha? Ako je to delo Svetoga Duha, onda je to pravi tok i ti treba da ga prihvatiš bez ikakvog nepoverenja; ne treba da budeš probirljiv. Ako nastojiš da pronicljivije posmatraš Boga i oprezniji si prema Njemu, zar to onda nije ničim izazvano? Ne treba da tražiš dalju potvrdu u Bibliji, već da bez izuzetka prihvatiš delo Svetoga Duha, zato što u Boga veruješ da bi Ga sledio, a ne da bi Ga preispitivao. Ti ne treba da tražiš dodatne dokaze za Moje postojanje da bi dokazao da sam Ja tvoj Bog, već bi trebalo da si u stanju da raspoznaš da li sam ti Ja od koristi – to je najvažnije. Čak i ako pronađeš dodatne nepobitne dokaze u Bibliji, to te ne može u potpunosti dovesti pred Mene. Ti samo živiš u okviru Biblije, a ne preda Mnom; Biblija ti ne može pomoći da Me spoznaš, niti može da produbi tvoju ljubav prema Meni. Iako je Biblija prorekla da će se roditi muško dete, niko nije mogao da pojmi kome će se to proročanstvo dogoditi, zato što čovek nije spoznavao delo Božje, i to je navelo fariseje da se opiru Isusu. Neki znaju da je Moje delo u interesu čoveka, ali oni i dalje veruju da smo Isus i Ja dva potpuno odvojena, međusobno neusklađena bića. U to vreme, Isus je Svojim učenicima samo dao niz propovedi u Dobu blagodati o tome kako da praktično postupaju, kako da se okupljaju, kako da preklinju u molitvi i kako da se odnose prema drugima u Dobu blagodati. Delo koje je On obavio bilo je delo iz Doba blagodati, i On je samo govorio kako učenici i drugi Njegovi tadašnji sledbenici treba da praktično postupaju. U to vreme, On je samo obavljao delo Doba blagodati, a ništa od dela poslednjih dana. Kada je Jahve uveo starozavetni zakon u Doba zakona, zašto onda On nije obavio delo Doba blagodati? Zašto On nije unapred razjasnio delo Doba blagodati? Zar to ne bi pomoglo čoveku da ga prihvati? On je samo prorekao da će se muško dete roditi i doći na vlast, ali nije unapred izvršio delo Doba blagodati. Delo Božje u svakom dobu ima jasno određene granice; On obavlja samo delo tekućeg doba i nikada ne obavlja unapred sledeću etapu dela. Samo tako Njegovo reprezentativno delo svakog doba može doći do izražaja. Isus je govorio samo o znacima poslednjih dana; govorio je samo o tome kako ljudi tog vremena treba da budu strpljivi, kako treba da budu spaseni, kako treba da se pokaju i ispovede i kako treba da nose krst i podnose patnju. On nikada nije govorio o tome kako čovek u poslednjim danima treba da postigne ulazak niti kako treba da traži da udovolji Božjim namerama. Kad je tako, zar nije apsurdno u Bibliji tražiti Božje delo poslednjih dana? Šta možeš da vidiš samo držeći Bibliju? Bilo da se radi o tumaču Biblije ili o propovedniku, ko je mogao unapred jasno da vidi današnje delo?

– „Reč”, tom I, „Božja pojava i delo”, „Kako oni koji su u svojim predstavama postavljali granice Bogu mogu da prime Njegova otkrivenja?”

Svakodnevne reči Božje  Odlomak 279

Biblija je deo ljudske istorije unazad hiljadama godina. Štaviše, ljudi se prema njoj odnose kao prema Bogu, u toj meri da je poslednjih dana koriste da zauzme mesto Boga, što Bog duboko prezire. Stoga je Bog, u Svoje slobodno vreme, osetio obavezu da pojasni stvarnu priču u pozadini Biblije i poreklo Biblije. Da to nije uradio, Biblija bi nastavila da zauzima mesto Boga u srcu ljudi i ljudi bi koristili reči iz Biblije da ocenjuju i osuđuju Božje postupke. Time što je objasnio suštinu, strukturu i nedostatke Biblije, Bog ni u kom slučaju nije porekao postojanje Biblije, niti ju je osuđivao. Naprotiv, ponudio je odgovarajuće objašnjenje da povrati izvornu predstavu o Bibliji, da otkloni pogrešna shvatanja koja su ljudi imali prema Bibliji i da svima pruži ispravno viđenje Biblije, kako više ne bi obožavali Bibliju i kako više ne bi bili izgubljeni. Drugim rečima, da više ne bi pogrešno poistovećivali svoju slepu veru u Bibliju sa verom u Boga i obožavanjem Boga, strahujući čak i da se suoče sa njenom pravom pričom i sa njenim manama. Jednom kada se ljudi upoznaju sa izvornim tumačenjem Biblije, u stanju su da je ostave po strani bez ikakvog premišljanja i da hrabro prihvate nove Božje reči. To je cilj Boga u tih nekoliko poglavlja. Istina koju Bog želi da prenese ljudima sastoji se u tome da nikakva teorija niti činjenica ne može da zauzme mesto Božjeg trenutnog dela i trenutnih reči, kao i da ništa ne može da zauzme mesto Boga. Ako ljudi ne mogu da pobegnu iz zamke Biblije, nikada neće uspeti da dođu pred Boga. Ako žele da dođu pred Boga, moraju prvo da pročiste svoje srce od bilo čega što bi moglo da Ga zameni; tada će moći da udovolje Bogu. Iako Bog ovde samo objašnjava Bibliju, ne zaboravite da osim Biblije ima mnogo drugih pogrešnih stvari kojima se ljudi iskreno klanjaju; ne obožavaju jedino ono što istinski dolazi od Boga. Bog koristi Bibliju samo kao primer da podseti ljude da ne krenu pogrešnim putem i da ponovo ne odu u krajnosti i budu žrtve konfuzije, kad veruju u Boga i prihvataju Njegove reči.

– „Reč”, tom I, „Božja pojava i delo”, „Hristove reči dok je hodao po crkvama”, „Uvod”

Svakodnevne reči Božje  Odlomak 280

Obavio sam mnogo posla među ljudima i za to vreme sam izgovorio mnoge reči. Ove reči su sve zarad čovekovog spasenja i izrečene su da bi čovek bio u skladu sa Mnom. Međutim, zadobio sam tek nekolicinu ljudi na Zemlji koji su u skladu sa Mnom i zato kažem da čovek ne ceni Moje reči – to je zato što čovek nije u skladu sa Mnom. Na ovaj način, svrha posla koji obavljam nije u tome da čovek može da Mi se klanja; što je još važnije, obavljam ga da bi čovek mogao da bude u skladu sa Mnom. Ljudi, pošto su iskvareni, žive u Sotoninoj zamci. Svi oni žive u telu od krvi i mesa, u sebičnim željama i među njima nema nijednog koji je u skladu sa Mnom. Oni koji kažu da su u skladu sa Mnom, svi redom obožavaju nejasne idole. Iako ispovedaju da je Moje ime sveto, oni koračaju putem koji ide nasuprot Meni, a njihove reči su pune nadmenosti i samopouzdanja. To je zato što su svi oni u suštini protiv Mene i nisu u skladu sa Mnom. Svakoga dana traže moje tragove u Bibliji i nasumice pronalaze „prikladne” odlomke koje neprestano iznova čitaju i recituju kao svete spise. Oni ne znaju kako da budu u skladu sa Mnom niti znaju šta znači biti protiv Mene. Oni samo slepo čitaju svete spise. Nejasnog boga, koga naprosto nisu videli i koga suštinski ne mogu da vide, oni svode u granice Biblije, te u slobodno vreme izvade Biliju i čitaju je. Oni veruju u Moje postojanje samo u okviru Biblije i izjednačavaju Me sa Biblijom; bez Biblije nema Mene, a bez Mene nema Biblije. Oni ne obraćaju pažnju na Moje postojanje i Moja dela, već umesto toga posvećuju preteranu i posebnu pažnju svakoj reči Svetog pisma. Još više njih čak veruje da ne bi trebalo da radim ništa od onoga što želim ako to nije predskazano u Svetom pismu. Oni pridaju previše značaja Svetom pismu. Može se reći da oni bukvalne reči smatraju isuviše važnim, do te mere da stihove iz Biblije koriste da bi odmeravali svaku reč koju izgovorim i da bi Me osudili. Oni ne tragaju za putem da budu u skladu sa Mnom niti za putem da budu u skladu s istinom, već za putem poklapanja sa rečima iz Biblije i veruju da sve što se ne podudara s Biblijom, bez izuzetka, nije Moje delo. Nisu li takvi ljudi poslušni potomci fariseja? Jevrejski fariseji su koristili Mojsijev zakon da osude Isusa. Oni nisu tražili da budu u skladu sa Isusom iz tog vremena, već su se prema svakom članu zakona odnosili s takvom ozbiljnošću, da su – nakon što su Ga optužili da ne poštuje zakon Starog zaveta i da nije Mesija – nevinog Isusa na kraju prikovali za krst. U čemu je bila njihova suština? Zar ona nije bila u tome što nisu tražili način da budu u skladu s istinom? Obraćali su pažnju samo na svaku reč iz Svetog pisma, a da pri tom nisu ni marili ni za Moje namere, ni za korake i metode Mog dela. To nisu bili ljudi koji su tražili istinu, već ljudi koji su se strogo držali slova; to nisu bili ljudi koji su verovali u Boga već ljudi koji su verovali u Bibliju. Preciznije rečeno, oni su bili psi čuvari Biblije. Da bi sačuvali interese Biblije, da bi održali dostojanstvo Biblije i zaštitili njen ugled, otišli su tako daleko da su prikovali milostivog Isusa na krst. To su učinili samo da bi odbranili Bibliju i da bi očuvali status svake biblijske reči u ljudskim srcima. Zato su radije izabrali da se odreknu sopstvene budućnosti i da ne zadobiju žrtvu za greh kako bi na smrt osudili Isusa koji se nije slagao sa propisima Svetog pisma. Zar nisu svi oni bili slepi poslušnici svake reči Svetog pisma?

A šta je sa ljudima danas? Oni bi radije da s ovog sveta izbace Hrista koji je došao da izrazi istinu, kako bi mogli da uđu u nebo i dobiju blagodat. Radije bi potpuno porekli dolazak istine kako bi sačuvali interese Biblije i radije bi Hrista koji se vratio u telo ponovo prikovali na krst kako bi obezbedili večno postojanje Biblije. Kako da čovek primi Moje spasenje kad mu je srce tako zlonamerno i priroda tako neprijateljska prema Meni? Živim među ljudima, a ipak čovek ne spoznaje Moje postojanje. Kada čoveka obasjam svojom svetlošću, on i dalje ne zna za Moje postojanje. Kada iskalim svoj gnev na čoveku, on još više poriče Moje postojanje. Čovek traži da bude u skladu sa rečima i sa Biblijom, a nijedna osoba ne dolazi pred Mene da traži način da se uskladi s istinom. Čovek upire pogled ka Meni na nebu i posebno se brine za Moje postojanje na nebu, a niko ne brine o Meni u telu, jer sam ja koji živim među ljudima, jednostavno, previše beznačajan. Niski su u Mojim očima oni koji samo traže sklad sa rečima iz Biblije i oni koji samo traže sklad sa nejasnim bogom. To je zato što se oni klanjaju mrtvim rečima i bogu koji im može podariti neizmerno bogatstvo; klanjaju se bogu koji bi se prepustio na milost i nemilost čoveku – bogu koji ne postoji. Šta onda takvi ljudi mogu dobiti od Mene? Čovek je jednostavno suviše nizak za reči. Oni koji su protiv Mene, oni koji Mi iznose neograničene zahteve, oni koji ne vole istinu, oni koji se bune protiv Mene – kako bi oni mogli da budu u skladu sa Mnom?

Protiv Mene su oni koji nisu u skladu sa Mnom. Isti je slučaj sa onima koji ne vole istinu. Oni koji se bune protiv Mene još su više protiv Mene i u neskladu sa Mnom. Predajem u ruke zloga sve koji nisu u skladu sa Mnom i prepuštam ih njegovoj iskvarenosti, dajem im slobodu da otkriju svoja zla dela i konačno ih predajem zlome da ih proždere. Ne zanima Me koliko Me ljudi obožava, to jest, nije Me briga koliko ljudi veruje u Mene. Zanima Me samo to koliko ljudi je u skladu sa Mnom. To je zato što su oni koji nisu u skladu sa Mnom svi su oni zli ljudi koji Me izdaju i Moji su neprijatelji. Ja Svoje neprijatelje neću da „ustoličim” u Svojem domu. Oni koji su u skladu sa Mnom zauvek će Mi služiti u Mojem domu, a oni koji idu protiv Mene zauvek će trpeti Moju kaznu. Oni kojima je stalo samo do reči iz Biblije, a koji ne mare niti za istinu niti za traganje za Mojim stopama – oni su protiv Mene, jer Me postavljaju u okvire Biblije, svode Me na Bibliju, a to je čin krajnjeg huljenja na Mene. Kako bi takvi ljudi mogli da dođu pred Mene? Oni ne obraćaju pažnju na Moja dela niti na Moje namere, niti na istinu, već na reči – reči koje ubijaju. Kako bi takvi ljudi mogli da budu u skladu sa Mnom?

– „Reč”, tom I, „Božja pojava i delo”, „Treba da tražiš način da budeš u skladu sa Hristom”


Razotkrivanje verskih predstava

Svakodnevne reči Božje  Odlomak 281

O Bogu i o čoveku ne može se govoriti kao o jednakima. Njegova suština i Njegovo delo za čoveka su nešto najnedokučivije i najneshvatljivije. Da Bog lično ne obavlja Svoje delo i da Svoje reči ne izgovara među čovečanstvom, onda, bez obzira na sve, čovek ne bi mogao da razume Božje namere. Na taj način, čak ni oni koji su čitav život posvetili Bogu ne bi mogli da prime Njegovo odobravanje. Ako se Bog ne lati posla, ma koliko da čoveku dobro ide, sve će biti uzalud, jer Božje će misli uvek biti uzvišenije od čovekovih, a Božju mudrost ne može da dokuči nijedan čovek. Zato kažem da su oni koji „u potpunosti razumeju” Boga i Njegovo delo jedna nesposobna gomila; svi su oni nadmeni i neuki. Ne treba čovek da definiše Božje delo; štaviše, čovek nije u stanju da definiše Božje delo. U Božjim očima, čovek je naprosto manji od mrava; kako bi onda čovek mogao da dokuči Božje delo? Ne govore li nadmeno oni koji uvek govore: „Bog ne radi na taj i taj način” ili „Bog je ovakav ili onakav”? Svi treba da znamo da je čoveka, sazdanog od krvi i mesa, Sotona iskvario, da je sama njegova priroda da se suprotstavlja Bogu, te da on ne može biti u istoj ravni s Bogom, a kamoli može Bogu da ponudi bilo kakav savet kada je u pitanju delo Božje. A što se tiče načina na koji Bog usmerava čoveka, to je delo Boga Samoga. Prikladno je da se čovek pokori, a da nema ovo ili ono gledište, jer čovek nije ništa drugo do prah. Pošto nam je namera da tražimo Boga, mi ne treba svoje predstave da preslikavamo preko Njegovog dela kako bi ih Bog razmatrao, a još manje da upotrebimo svoje iskvarene naravi da bismo se namerno i energično suprotstavljali Božjem delu. Zar na taj način ne bismo i sami postali antihristi? Kako bi za takve ljude uopšte moglo da se kaže da veruju u Boga? Pošto verujemo da Bog postoji i pošto želimo da Mu udovoljimo i da Ga vidimo, mi treba da tražimo put istine i put usklađenosti sa Bogom. Ne treba da Mu se tvrdoglavo suprotstavljamo. Šta bi iole dobro moglo proizaći iz takvih postupaka?

Danas je Bog obavio novo delo. Možda nisi u stanju da prihvatiš ove reči i one ti se mogu činiti neobičnim, ali ti savetujem da ne otkrivaš svoju prirodnost za sada, jer samo oni koji su zaista gladni i žedni pravednosti pred Bogom mogu zadobiti istinu, i samo one koji su istinski pobožni On može da prosveti i usmerava. Rezultati se postižu traganjem za istinom sa trezvenošću i mirom, a ne kroz svađu i prepirke. Kada kažem „Danas je Bog obavio novo delo”, zapravo mislim na Božji povratak u telo. Možda ti ove reči ne smetaju, možda ih se gnušaš, a možda te izuzetno zanimaju. U svakom slučaju, nadam se da će svi oni koji istinski žude za Božjom pojavom moći da se suoče sa ovom činjenicom i da je pažljivo ispitaju, umesto da o njoj brzopleto donose zaključke; mudar čovek treba tako da postupi.

– „Reč”, tom I, „Božja pojava i delo”, „Predgovor”

Kako da čovek spozna Boga verujući u Njega? Čovek Boga treba da spozna na osnovu sadašnjih reči i dela Božjih, bez ikakvih odstupanja ili zabluda, a pre svega treba da poznaje Božje delo, koje je temelj spoznaje Samog Boga. Sve te razne zablude, lišene jasnog razumevanja Božjih reči jesu verske predstave; to su izobličena shvatanja. Najveća veština duhovnika ogleda se odmeravanju današnjih Božjih reči na osnovu njihovog upoređivanja sa načinom na koji su Božje reči bile shvaćene u prošlosti. Ako se, tokom služenja današnjem Bogu, pridržavaš onoga što je u prošlosti razotkriveno prosvećenjem Svetog Duha, tvoja služba će uzrokovati ometanje i postaće svojevrsna zastarela praksa, ništa više od verskih obreda. Ako veruješ da oni koji služe Bogu moraju da, između ostalih kvaliteta, spolja biti ponizni i strpljivi, i ako danas sprovodiš u delo takvo znanje, onda je takvo znanje verska predstava; ovakvo postupanje predstavlja ispoljavanje licemerja. Izraz „verske predstave” odnosi se na ono što je zastarelo (uključujući i razumevanje onih reči koje je Bog ranije izgovorio i svetlost direktnog prosvećenja Svetog Duha), a ako se te predstave danas primene, one će Božje delo ometati, a čoveku neće biti ni od kakve koristi. Ako ljudi nisu u stanju da se pročiste od onoga što pripada verskim predstavama, to će onda postati velika prepreka njihovom bogosluženju. Ljudi sa verskim predstavama ni na koji način ne mogu da idu ukorak sa delom Svetog Duha – oni za njim zaostaju jedan korak, a zatim i dva. To je zato što zbog tih verskih predstava čovek postaje izuzetno samopravedan i nadmen. Bog ne oseća nostalgiju za onim što je govorio i činio u prošlosti; ako je nešto zastarelo, On to uklanja. Da li ti zaista nisi u stanju da odbaciš svoje predstave? Ako se držiš reči koje je Bog u prošlosti govorio, da li time dokazuješ da poznaješ Božje delo? Ako nisi u stanju da prihvatiš sadašnju svetlost Svetog Duha, već se pridržavaš svetlosti iz prošlosti, možeš li time dokazati da slediš Božje stope? Zar još uvek nisi u stanju da odbaciš svoje religijske predstave? U tom ćeš slučaju postati neko ko se Bogu protivi.

Ako ljudi mogu da se oslobode verskih predstava, oni današnje Božje reči i delo neće odmeravati svojim umom, nego će im se neposredno pokoravati. Iako se današnje Božje delo očigledno razlikuje od Njegovog dela iz prošlosti, ti ipak možeš da odbaciš svoje stavove iz prošlosti i da se neposredno pokoriš današnjem Božjem delu. Ako možeš da shvatiš da današnjem Božjem delu moraš dati najvažnije mesto, bez obzira na Njegova prošla dela, onda si ti neko ko je svoje zastarele predstave odbacio, neko ko se Bogu pokorava i ko je sposoban da se pokori delu i rečima Božjim i da sledi Njegove tragove. Na taj ćeš način postati neko ko se istinski pokorava Bogu. Ti ne analiziraš i ne razmatraš Božje delo; postupaš kao da je Bog zaboravio na svoja prethodna dela, pa si i ti na njih zaboravio. Sadašnjost je sadašnjost, dok prošlost pripada prošlosti, a pošto Bog danas ostavlja po strani ono što je činio u prošlosti, onda ni ti više ne treba da se držiš toga. Samo se takva osoba Bogu potpuno pokorava i samo je takva osoba sasvim odbacila svoje verske predstave.

– „Reč”, tom I, „Božja pojava i delo”, „Bogu mogu da služe samo oni koji poznaju sadašnje Božje delo”

Svakodnevne reči Božje  Odlomak 283

Pošto se Božje delo neprestano razvija, pojedina Njegova dela neminovno zastarevaju s pojavom novih dela. Ova različita dela, stara i nova, nisu međusobno protivrečna, već se dopunjavaju, pri čemu svaka etapa sledi iz prethodne. Budući da ima novih dela, prirodno je da ona stara moraju da budu uklonjena. Primera radi, neke od davno ustanovljenih praksi i uobičajenih ljudskih izreka, zajedno s čovekovim dugogodišnjim iskustvom i naučenim lekcijama, stvorile su u čovekovom umu svakovrsne i raznolike predstave. To što Bog čoveku tek treba u potpunosti da otkrije Svoje pravo lice i Svoju suštinsku narav – u kombinaciji sa višegodišnjim širenjem tradicionalnih teorija koje se protežu od prošlosti do sadašnjosti – još više je pogodovalo tome da čovek formira takve predstave. Moglo bi se reći da je, tokom čovekovog verovanja u Boga, uticaja raznih predstava doveo do neprestanog formiranja i razvoja svakojakih shvatanja Boga zasnovanih na predstavama, što je uzrokovalo da mnogi religiozni ljudi koji služe Bogu postali Njegovi neprijatelji. Što su, dakle, verske predstave u ljudima jače, to se oni više protive Bogu i sve više postaju Božji neprijatelji. Božje delo je uvek novo i nikad ne zastareva – ono nikada ne formira pravila; naprotiv, ono neprekidno prolazi kroz različite stepene promena i obnavljanja. To što Bog dela na ovaj način izraz je Njegove suštinske naravi. To je ujedno i suštinsko načelo Božjeg dela i jedno od sredstava rada kojima Bog ostvaruje Svoje upravljanje. Kad Bog ne bi delovao na taj način, čovek se ne bi menjao, niti bi bio sposoban da Ga spozna, a Sotona ne bi bio poražen. Stoga se u Njegovom delu stalno javljaju promene koje su na prvi pogled slučajne, ali su zapravo periodične. Način na koji čovek veruje u Boga, međutim, sasvim je drugačiji. On se drži starih, oprobanih pravila i sistema, koji su mu utoliko više po volji što su stariji. Kako bi nerazborit ljudski um, tvrdoglav poput mazge, mogao da prihvati toliko nedokučivih novih dela i reči Božjih? Čovek se gnuša Boga koji je uvek nov i nikada star; sviđa mu se jedino stari Bog, s dugom bradom i sedom kosom, koji ne može da hoda. Tako je, zbog toga što i Bog i čovek imaju sopstvene „naklonosti”, čovek postao Božji neprijatelj. Mnoge od ovih protivrečnosti aktuelne su čak i danas, kad je od početka izvršenja uvek novih Božjih dela prošlo gotovo šest hiljada godina. One se, dakle, ne mogu ispraviti. Možda zbog tvrdoglavosti čoveka, ili možda usled nepovredivosti Božjih upravnih odluka od strane bilo kog čoveka, ti sveštenici i sveštenice se i dalje drže memljivih starih knjiga i papira, dok Bog nastavlja Svoje nedovršeno delo upravljanja kao da niko ne gleda. Iako postoje takve neprijateljske protivrečnosti, koje je čak nemoguće rešiti, Bog na njih ne obraća pažnju, kao da one istovremeno i postoje i ne postoje. Čovek se, međutim, još uvek čvrsto drži svojih uverenja i predstava, i nikad ih ne odbacuje. Jedna je stvar ipak očigledna: iako čovek ne odstupa od svog stava, Božje „stope” nikad ne miruju i On Svoje stavove uvek menja spram okruženja. Naposletku, čovek je taj koji će biti poražen bez borbe. U međuvremenu, Bog je „najveći neprijatelj” svih protivnika koje je porazio, ali je ujedno i „šampion” svih ljudi, kako onih poraženih tako i neporaženih. Ko se može nadmetati s Bogom i pobediti? Čovekove predstave naizgled potiču od Boga, jer su mnoge od njih nastajale malo-pomalo na tragu Božjeg dela. Bog, međutim, ne prašta čoveku zbog toga, a još manje ga obasipa pohvalama za to što, na tragu Njegovog dela, stvara seriju za serijom proizvoda „za Boga”, koji su izvan Njegovog dela. Umesto toga, On je do krajnosti zgađen čovekovim predstavama i starim, pobožnim verovanjem, te čak ni ne namerava da prizna datum njihovog nastanka. On uopšte ne prihvata mišljenje da su sve te predstave posledica Njegovog dela, jer čovekove predstave potiču od ljudske zaraze; one izviru iz čovekovih misli i uma – one dakle, ne potiču od Boga, već od Sotone. Božja je namera oduvek bila da Njegovo delo bude novo i živo, a ne staro i mrtvo, a to čega bi On hteo da se čovek pridržava menja se saglasno dobu i periodu, drugim rečima, to nije ni večno ni nepromenljivo. To je zato što je On Bog, čijom zaslugom čovek živi i obnavlja se, a ne đavo, zbog kojeg čovek stari i umire. Zar vi to još uvek ne shvatate? To što imaš predstave o Bogu i što nisi u stanju da ih se oslobodiš, usled je tvog neuspeha da shvatiš stvari – nije to zato u Božjem delu ima premalo smisla, niti zato što je Njegovo delo bezobzirno prema čovekovim osećanjima, a još manje zato što Bog nikada ne vodi računa o svom pravom delu. Ti svoje predstave ne možeš da odbaciš zato što ti previše nedostaje pokornosti i što nimalo ne ličiš na Božje stvorenje, a ne zato što ti Bog to otežava. Uzrok svemu tome si ti i to nikakve veze s Bogom nema; svu patnju i nesreću skrivio je čovek. Božje su misli uvek dobre: On ne želi da ti zbog Njega razviješ predstave, već želi da se, kako vreme prolazi, obnavljaš i prolaziš kroz preobražaj. Ti, međutim, ne znaš šta je za tebe dobro, pa stoga stalno nešto razmatraš i analiziraš. Nije stvar u tome da Bog tebi otežava život, već u tome da ti nedostaje bogobojažljivo srce i da si preterano buntovan. Majušno stvoreno biće koje se usuđuje da uzme neznatni delić onoga što mu je Bog prethodno dao, pa se okreće da bi time napalo Boga – zar to nije ljudsko buntovništvo? Ljudi su, slobodno se može reći, krajnje nekompetentni da svoje stavove izraze pred Bogom, a još manje zavređuju da se unaokolo šepure svojim bezvrednim, smrdljivim, trulim i zastarelim izrazima kako im je volja – a o onim memljivim predstavama da i ne govorimo. Nisu li one još bezvrednije?

Božje delo uvek ide dalje i, premda se svrha Njegovog dela ne menja, metod prema kojem On deluje neprekidno se menja; otud se i oni koji slede Boga neprekidno menjaju. Što više Bog dela, to je čovekovo bogopoznanje temeljnije. Kao posledica Božjeg dela, i u čovekovoj naravi dolazi do odgovarajućih promena. Međutim, upravo zato što se delo Božje večito menja, oni koji nisu spoznali delo Svetog Duha i oni nerazumni ljudi koji nisu spoznali istinu, postaju ljudi koji se opiru Bogu. Delo Božje nikada se ne prilagođava čovekovim predstavama zato što je Njegovo delo uvek novo i nikada staro, i On nikada ne ponavlja staro delo, već naprotiv, obavlja delo koje nikada ranije nije obavio. Kako Bog ne ponavlja Svoja dela, a čovek uvek sudi o trenutnom Božjem delu na osnovu dela koje je On obavio u prošlosti, Bogu je postalo izuzetno teško da sprovodi svaku etapu Svog dela novog doba. Čovek ima previše poteškoća! Previše je konzervativan u svom razmišljanju! Niko ne poznaje delo Božje, ali mu svako određuje granice. Kada napusti Boga, čovek gubi život, istinu i Božje blagoslove, ali ipak ne prihvata ni život, ni istinu, a ponajmanje veće blagoslove koje Bog daruje ljudskom rodu. Svi ljudi žele da zadobiju Boga, a ipak ne tolerišu nikakve promene u Božjem delu. Oni koji ne prihvataju novo Božje delo veruju da je delo Božje nepromenjivo, da zauvek stoji u mrtvoj tački. Oni veruju da sve što je potrebno da bi se zadobilo večno spasenje od Boga jeste da se poštuje zakon, i da će namere Božje uvek biti zadovoljene dokle god se oni kaju i ispovedaju svoje grehe. Oni smatraju da Bog može biti Bog samo po zakonu i onaj Bog koji je zbog čoveka prikovan za krst; oni takođe smatraju da Bog ne treba i ne može da izađe izvan okvira Biblije. Upravo ih je takvo razmišljanje čvrsto okovalo u zakone starog doba i prikovalo za mrtve propise. Ima još više onih koji veruju da kakvo god bilo, novo Božje delo mora biti potkrepljeno proročanstvima, i da se u svakoj etapi takvog dela svima koji Ga prate „iskrenim” srcem moraju pokazati otkrivenja; u suprotnom, to delo ne može biti Božje delo. Već i sama spoznaja Boga za čoveka nije lak zadatak. Kada se tome doda čovekovo nerazumno srce i buntovna priroda prožeta uobraženošću i umišljenošću, postaje mu još teže da prihvati Božje novo delo. Čovek niti pažljivo istražuje novo delo Božje, niti ga prihvata s poniznošću; umesto toga, on zauzima prezriv stav prema njemu i iščekuje otkrivenja i smernice od Boga. Zar to nisu manifestacije čoveka koji se buni protiv Boga i koji Mu se opire? Kako takvi ljudi mogu da zadobiju Božje odobravanje?

Isus je rekao da je delo Jahveovo zastarelo za Doba blagodati, baš kao što Ja danas kažem da je delo Isusovo takođe zastarelo. Da je postojalo samo Doba zakona, a ne i Doba blagodati, Isus ne bi bio razapet i ne bi mogao da iskupi celokupno čovečanstvo. Da je postojalo samo Doba zakona, da li bi čovečanstvo uspelo da stigne ovoliko daleko, do današnjih dana? Istorija ide napred, no, zar istorija nije jedan od prirodnih zakona Božjeg dela? Zar to nije prikaz Njegovog upravljanja čovekom u čitavoj vaseljeni? Istorija ide napred, pa tako i delo Božje. Božje namere se večito menjaju. On ne bi mogao da jednu istu etapu Svoga dela obavlja tokom šest hiljada godina, jer kao što svi znaju, Bog je uvek nov i nikada star, i On nikako ne bi mogao da se iznova vraća istom delu kao što je raspeće, da biva prikovan za krst jedanput, dvaput, triput… Tako bi apsurdan čovek gledao na stvari. Bog ne obavlja stalno isto delo; Njegovo delo se večito menja i uvek je novo, baš kao što vam Ja izgovaram nove reči i svakoga dana obavljam novo delo. Ovo je delo koje sprovodim, a ključne su reči „novo” i „čudesno”. „Bog je nepromenljiv i Bog će uvek biti Bog”: ova izreka je zaista tačna; Božja suština se ne menja, Bog je uvek Bog i On nikada ne bi mogao da postane Sotona, ali to nije dokaz da je Njegovo delo večno nepromenljivo kao što to jeste Njegova suština. Ti tvrdiš da je Bog nepromenljiv, ali kako onda možeš da objasniš to da je Bog uvek nov i nikada star? Božje delo se neprestano širi i neprestano menja, a Njegove namere se neprestano otkrivaju i obznanjuju čoveku. Kako čovek doživljava Božje delo tako se njegova narav neprestano menja, baš kao i njegovo znanje. Odakle onda potiče ova promena? Zar ne potiče od dela Božjeg koje se večito menja? Ako čovekova narav može da se menja, zašto čovek ne može da dozvoli da se i Moje delo i Moje reči neprestano menjaju? Moram li Ja da budem podvrgnut ljudskim ograničenjima? Zar u ovom slučaju ne koristiš usiljene argumente?

– „Reč”, tom I, „Božja pojava i delo”, „Kako oni koji su u svojim predstavama postavljali granice Bogu mogu da prime Njegova otkrivenja?”

Svi Jevreji su čitali Stari zavet i znali su za Isaijino proročanstvo da će se muško dete roditi u jaslama. Zašto su, uprkos tome što su vrlo dobro znali ovo proročanstvo, i dalje progonili Isusa? Nije li to zbog njihove buntovne prirode i neznanja o delu Svetog Duha? U to vreme, fariseji su verovali da se delo Isusovo razlikuje od onoga što su znali o muškom detetu iz proročanstva, a ljudi danas odbacuju Boga jer delo ovaploćenog Boga nije u skladu sa Biblijom. Zar nije suština njihovog buntovništva prema Bogu ista? Da li možeš, bez ikakvog izuzetka, da prihvatiš celokupno delo Svetog Duha? Ako je to delo Svetoga Duha, onda je to pravi tok i ti treba da ga prihvatiš bez ikakvog nepoverenja; ne treba da budeš probirljiv. Ako nastojiš da pronicljivije posmatraš Boga i oprezniji si prema Njemu, zar to onda nije ničim izazvano? Ne treba da tražiš dalju potvrdu u Bibliji, već da bez izuzetka prihvatiš delo Svetoga Duha, zato što u Boga veruješ da bi Ga sledio, a ne da bi Ga preispitivao. Ti ne treba da tražiš dodatne dokaze za Moje postojanje da bi dokazao da sam Ja tvoj Bog, već bi trebalo da si u stanju da raspoznaš da li sam ti Ja od koristi – to je najvažnije. Čak i ako pronađeš dodatne nepobitne dokaze u Bibliji, to te ne može u potpunosti dovesti pred Mene. Ti samo živiš u okviru Biblije, a ne preda Mnom; Biblija ti ne može pomoći da Me spoznaš, niti može da produbi tvoju ljubav prema Meni. Iako je Biblija prorekla da će se roditi muško dete, niko nije mogao da pojmi kome će se to proročanstvo dogoditi, zato što čovek nije spoznavao delo Božje, i to je navelo fariseje da se opiru Isusu. Neki znaju da je Moje delo u interesu čoveka, ali oni i dalje veruju da smo Isus i Ja dva potpuno odvojena, međusobno neusklađena bića. U to vreme, Isus je Svojim učenicima samo dao niz propovedi u Dobu blagodati o tome kako da praktično postupaju, kako da se okupljaju, kako da preklinju u molitvi i kako da se odnose prema drugima u Dobu blagodati. Delo koje je On obavio bilo je delo iz Doba blagodati, i On je samo govorio kako učenici i drugi Njegovi tadašnji sledbenici treba da praktično postupaju. U to vreme, On je samo obavljao delo Doba blagodati, a ništa od dela poslednjih dana. Kada je Jahve uveo starozavetni zakon u Doba zakona, zašto onda On nije obavio delo Doba blagodati? Zašto On nije unapred razjasnio delo Doba blagodati? Zar to ne bi pomoglo čoveku da ga prihvati? On je samo prorekao da će se muško dete roditi i doći na vlast, ali nije unapred izvršio delo Doba blagodati. Delo Božje u svakom dobu ima jasno određene granice; On obavlja samo delo tekućeg doba i nikada ne obavlja unapred sledeću etapu dela. Samo tako Njegovo reprezentativno delo svakog doba može doći do izražaja. Isus je govorio samo o znacima poslednjih dana; govorio je samo o tome kako ljudi tog vremena treba da budu strpljivi, kako treba da budu spaseni, kako treba da se pokaju i ispovede i kako treba da nose krst i podnose patnju. On nikada nije govorio o tome kako čovek u poslednjim danima treba da postigne ulazak niti kako treba da traži da udovolji Božjim namerama. Kad je tako, zar nije apsurdno u Bibliji tražiti Božje delo poslednjih dana? Šta možeš da vidiš samo držeći Bibliju? Bilo da se radi o tumaču Biblije ili o propovedniku, ko je mogao unapred jasno da vidi današnje delo?

– „Reč”, tom I, „Božja pojava i delo”, „Kako oni koji su u svojim predstavama postavljali granice Bogu mogu da prime Njegova otkrivenja?”

Želite li da znate osnovni uzrok zašto su se fariseji suprotstavili Isusu? Želite li da znate suštinu fariseja? Bili su prepuni uobrazilja o Mesiji. Štaviše, oni su jedino verovali da će Mesija doći, ali nisu stremili ka život-istini. I tako, čak i danas, oni i dalje čekaju Mesiju, jer nemaju znanja o putu života, i ne znaju šta je put istine. Kako bi, kažete, tako budalasti, tvrdoglavi i neuki ljudi mogli dobiti Božji blagoslov? Mogu li da ugledaju Mesiju? Suprotstavili su se Isusu, jer nisu znali pravac dela Svetog Duha, jer nisu znali put istine koji je Isus govorio i, štaviše, jer nisu razumeli Mesiju. A pošto nikad nisu videli Mesiju i nikad nisu imali kontakt s Mesijom, njihova greška je u tome što su se držali samo imena Mesije, dok su se na sve moguće načine suprotstavljali Mesijinoj suštini. Ovi fariseji su u suštini bili tvrdoglavi, nadmeni i nisu se pokoravali istini. Načelo njihovog verovanja u Boga bilo je: ma koliko dubokoumna bila tvoja propoved, ma koliko velik bio tvoj autoritet, ti nisi Hristos ukoliko tvoje ime nije Mesija. Zar to verovanje nije besmisleno i smešno? Pitam vas dalje: zar nije i vama veoma lako da ponovite greške fariseja tog vremena, imajući u vidu da ni najmanje ne razumete Isusa? Možeš li da prepoznaš put istine? Možeš li istinski da jemčiš da se nećeš usprotiviti Hristu? Jesi li sposoban da slediš delo Svetog Duha? Ako ne znaš da li ćeš se usprotiviti Hristu, onda Ja kažem da ti već živiš na rubu smrti. Svi oni koji nisu poznavali Mesiju bili su kadri da čine dela suprotstavljanja Isusu, da odbace Isusa, da Ga klevetaju. Svi ljudi koji ne razumeju Isusa kadri su da Ga odbace i da Ga ruže. Štaviše, kadri su da Isusov povratak vide kao Sotonino zaluđivanje, te će većina tih ljudi osuditi ponovo ovaploćenog Isusa. Zar vas sve ovo ne plaši? Ono sa čim ćete se suočiti biće huljenje na Svetog Duha, cepanje reči koje je Sveti Duh uputio crkvama, i prezrivo odbijanje svih reči koje je Isus izrazio. Šta možete dobiti od Isusa ako ste toliko zbrkani? Kako ćete razumeti delo koje Isus obavlja kad se On nanovo ovaploti i dođe na belom oblaku, ako tvrdoglavo odbijate da se urazumite? Ovo vam govorim: ljudi koji ne prihvataju istinu, već slepo čekaju Isusov dolazak na belim oblacima, zasigurno hule na Svetog Duha i oni zasigurno spadaju u kategoriju koja će biti uništena. Vi samo želite Isusovu blagodat i jedino želite da uživate u blaženom carstvu nebeskom, ali nikad ne slušate reči koje je Isus izgovorio i nikad ne prihvatate istinu koju Isus izražava kad se iznova ovaploti. Šta ćete ponuditi u zamenu za činjenicu Isusovog povratka na belom oblaku? Da li je to iskrenost s kojom iznova činite grehe, a onda izgovarate svoju ispovest, iznova i iznova? Šta ćete ponuditi kao žrtvu Isusu koji se vraća na belom oblaku? Da li je to kapital višegodišnjeg rada kojim sebe veličate? Šta ćete pokazati kako bi Isus koji se vratio imao poverenja u vas? Da li je to ta vaša nadmena priroda, koja se ne pokorava nijednoj istini?

– „Reč”, tom I, „Božja pojava i delo”, „Kada budeš ugledao duhovno telo Isusa, Bog će dotad već iznova napraviti nebo i zemlju”

Vi ste samo na rečima odani, vaše znanje se sastoji od mišljenja i predstava, vaš trud je zarad sticanja blagoslova nebeskih, pa kakva onda mora biti vaša vera? Čak i sad, pravite se da ne čujete nijednu reč istine. Vi ne znate šta je Bog, ne znate šta je Hristos, ne znate kako da se bojite Jahvea, ne znate kako da zakoračite u delo Svetog Duha, i ne znate kako da razlikujete delo Boga Samoga od navođenja na pogrešan put. Jedino znaš da osuđuješ svaku reč istine koju Bog izražava a koja nije u skladu sa tvojim sopstvenim mislima. Gde ti je poniznost? Gde ti je pokornost? Gde ti je odanost? Gde ti je stav traganja za istinom? Gde ti je bogobojažljivo srce? Kažem vam, oni koji u Boga veruju zbog znamenja, zasigurno spadaju u kategoriju koja će biti uništena. Oni koji nisu u stanju da prihvate reči Isusa koji se ponovo ovaplotio zasigurno su potomci pakla, naslednici arhanđela, kategorija koja će biti uništena zauvek. Mnogi možda ne mare za ono što govorim, ali, i pored toga, Ja svakom takozvanom svecu koji sledi Isusa želim da kažem da, kad sopstvenim očima budete videli Isusa kako na belom oblaku silazi sa neba, to će biti trenutak javnog pojavljivanja Sunca pravednosti. Možda će to za tebe biti trenutak velikog uzbuđenja. Međutim, treba da znaš da će trenutak kad budeš video Isusov silazak sa neba biti i trenutak kada ćeš sići u pakao da budeš kažnjen, trenutak kada bude proglašen završetak Božjeg plana upravljanja i trenutak u kojem Bog nagrađuje dobre, a kažnjava zle. Jer Božji sud će se već završiti pre nego što čovek bude video znamenja, kad postoji jedino izraz istine. Oni koji prihvataju istinu i ne tragaju za znamenjima, i koji su samim tim pročišćeni, biće dovedeni pred Božji presto i ući će u zagrljaj Stvoritelja. Samo oni koji budu istrajni u verovanju da je „Isus koji ne dolazi na belom oblaku lažni hristos” biće podvrgnuti večnoj kazni, jer oni veruju jedino u Isusa koji čini znamenja, ali ne priznaju Isusa koji izražava strogi sud i donosi život i istiniti put. I zato je jedino moguće da se Isus s njima obračuna kad se otvoreno vrati na belom oblaku. Oni su odveć tvrdoglavi, odveć sigurni u sebe, odveć nadmeni. Kako bi Isus mogao da nagradi takav ološ? Isusov povratak je veliko spasenje za one koji su u stanju da prihvate istinu, ali za one koji nisu u stanju da istinu prihvate, to je znak osude. Treba da birate svoj vlastiti put i ne treba da hulite na Svetoga Duha i da odbacujete istinu. Ne treba da budete neuke i nadmene osobe, već ljudi koji se pokoravaju usmeravanju Svetoga Duha i koji su žedni istine i tragaju za njom; jedino ćete na ovaj način imati koristi. Savetujem vam da brižljivo hodate putem vere u Boga. Ne brzajte sa zaključcima; štaviše, nemojte biti površni i nemarni u svojoj veri u Boga. Treba da znate da bi oni koji veruju u Boga trebalo da, u najmanju ruku, poseduju ponizno i bogobojažljivo srce. Oni koji su istinu čuli a ipak pred njom dižu nos, budalasti su i neuki. Oni koji su istinu čuli a ipak nehajno donose zaključke ili osuđuju istinu, nadmeni su ljudi. Niko ko u Isusa veruje nije podoban da drugog proklinje ili osuđuje. Svi vi treba da budete ljudi koji imaju razum i prihvataju istinu. Možda ti, pošto si čuo put istine i pročitao reč života, smatraš da je samo jedna od deset hiljada ovih reči u skladu s tvojim shvatanjem i sa Biblijom, a onda treba da nastaviš da tražiš u tom desetohiljaditom delu ovih reči. Takođe ti savetujem da budeš ponizan, da ne budeš previše samouveren i da ne budeš previše pun sebe. Sa mrvicom bogobojažljivog srca koje poseduješ, dobićeš veće svetlo. Ako brižljivo proučiš ove reči i iznova budeš o njima razmišljao, shvatićeš da li su one istina ili nisu, i da li su one život ili nisu. Možda će neki ljudi, pošto su pročitali tek nekoliko rečenica, slepo osuditi ove reči, govoreći: „Ovo nije ništa drugo do nekakvo prosvećenje od Svetoga Duha”, ili „Ovo je lažni hristos došao da ljude zaluđuje”. Oni koji tako govore previše su neuki! Toliko malo razumeš Božje delo i mudrost, i savetujem ti da iznova kreneš ispočetka! Ne smete, zbog toga što će se tokom poslednjih dana pojaviti lažni kristovi, slepo da osuđujete reči koje Bog izražava i ne smete da budete neko ko huli na Svetog Duha jer se boji da će biti zaluđen. Zar to ne bi bila velika šteta? Ako, nakon ponovnog razmatranja, i dalje smatraš da ove reči nisu istina, da one nisu put i da nisu Božji izraz, onda ćeš na kraju biti kažnjen i ostaćeš bez blagoslova. Ako ne možeš da prihvatiš onu istinu koja ti se kaže tako jasno i nedvosmisleno, zar nisi onda nedostojan Božjeg spasenja? Zar nisi onda neko ko nema blagoslov povraka pred presto Božji? Razmisli o tome! Nemoj biti nepromišljen i nagao, i ne gledaj na veru u Boga kao na igru. Razmisli zarad svog odredišta, zarad svojih izgleda, zarad svog života, i ne igraj se sa sobom. Možeš li da prihvatiš ove reči?

U to vreme, Isusovo delo bilo je delimično u skladu sa Starim zavetom, kao i sa Jahveovim rečima tokom Doba zakona i sa Mojsijevim zakonima. Sve je to Isus koristio kako bi obavio jedan deo Svog posla. Propovedao je ljudima i podučavao ih u sinagogama, proročanstva proroka iz Starog zaveta koristio je da bi prekorio fariseje koji su Mu bili neprijatelji, a pomoću reči iz Pisma razotkrio je njihovo buntovništvo i na taj način ih osudio. Jer oni su se gnušali onoga što je Isus učinio; naime, veliki deo Isusovog dela nije obavljen u skladu sa zakonima iz Pisma; štaviše, ono što je On naučavao bilo je uzvišenije od reči iz Pisma, pa čak i od onoga što su proroci predskazali u Pismu. Isusovo delo počinjeno je samo zarad čovekovog iskupljenja i Hristovog raspeća, tako da nije bilo potrebe da On izgovori više reči da bi osvojio bilo kog čoveka. Mnogo od onoga čemu je On čoveka naučio izvučeno je iz reči Pisma, tako da je On, čak i ako Njegovo delo nije izašlo iz okvira Pisma, ipak bio u stanju da obavi delo raspeća. Njegovo delo nije bilo delo reči, niti delo učinjeno zarad osvajanja čovečanstva, već delo koje je učinjeno zato da bi se čovečanstvo iskupilo. On je samo zarad čovečanstva odigrao ulogu žrtve za greh i nije postupao kao izvor reči namenjenih čovečanstvu. On nije obavljao delo neznabožaca, odnosno delo osvajanja čoveka, već je obavljao delo raspeća – delo obavljeno među onima koji su verovali u postojanje Boga. Mada je Njegovo delo izvršeno na osnovu Pisma, i mada je On predskazanja starih proroka iskoristio da osudi fariseje, to Mu je ipak bilo dovoljno da dovrši delo raspeća. Kad bi se današnje delo još uvek obavljalo na osnovu proročanstava starih proroka iz Pisma, vas bi bilo nemoguće osvojiti, jer u Starom zavetu nisu zabeleženi vaše buntovništvoi vaši gresi, narode kineski, tako da u njemu nema istorije vaših grehova. Prema tome, kad bi ovo delo još uvek tavorilo u Bibliji, vi se nikada ne biste pokorili. Biblija beleži samo istoriju ograničenu na izraelski narod, na osnovu koje se ne može utvrditi da li ste vi zli ili dobri, niti vam se može suditi. Zamislite kako bi to bilo kad bih vam Ja sudio na osnovu istorije Izraelaca – da li biste Me i dalje sledili kao što to činite danas? Znate li koliko ste vi težak narod? Kad tokom ove etape ne bi bila izgovorena nijedna reč, ne bi bilo moguće dovršiti posao osvajanja. Pošto nisam došao da budem prikovan za krst, moram da govorim reči koje su mimo Biblije da bih mogao da vas osvojim. Delo koje je Isus obavio bilo je samo za jedan stepen uzvišenije od Starog zaveta; ono je iskorišćeno da bi se označio početak jednog doba i da bi se tim dobom predvodilo. Zašto je On rekao: „Nisam došao da ukinem zakon, nego da ga ispunim”? Pa ipak, u Njegovom je delu bilo mnogo toga što se razlikovalo od važećih zakona i od zapovesti koje su Izraelci Starog zaveta poštovali, jer On nije došao da se pokori zakonu, već da ga ispuni. Proces ispunjenja zakona obuhvatao je mnoge praktične stvari: Njegovo je delo bilo praktičnije i stvarnije, a uz to je u njemu bilo više života i nije se svodilo na kruto pridržavanje propisa. Zar Izraelci nisu održavali Šabat? Kad je Isus došao, On nije svetkovao Šabat, jer je kazao da je Sin čovečji Gospod Šabata, a kad Gospod Šabata dođe, On će činiti kako bude želeo. On je došao da ispuni zakone Starog zaveta i da te zakone promeni. Sve što se danas čini zasnovano je na sadašnjosti, ali i dalje počiva na temeljima Jahveovog dela iz Doba zakona i ne prevazilazi njegov opseg. Na primer, pazi šta govoriš i ne čini preljubu – nisu li to starozavetni zakoni? Ono što se danas od vas traži nije ograničeno samo na deset zapovesti, već takođe obuhvata zapovesti i zakone višeg reda od onih koji su važili ranije. Ipak, to ne znači da je ono što je bilo ranije ukinuto, jer se svaka etapa Božjeg dela obavlja na temelju prethodne etape. Što se tiče dela koje je Jahve tada obavio u Izraelu, poput zahteva da Mu ljudi prinose žrtve, da poštuju svoje roditelje, da ne obožavaju idole, da ne udaraju niti proklinju druge, da ne čine preljubu, da ne puše i da ne piju, kao i da ne jedu lešine i ne piju krv – zar sve to čak i danas ne predstavlja osnovu vašeg ponašanja? Upravo se na temeljima prošlosti Božje delo obavlja sve do današnjeg dana. Mada se zakoni iz prošlosti više ne pominju, i mada su pred tebe postavljeni novi zahtevi, ovi stari zakoni su daleko od toga da budu ukinuti, već su čak podignuti na viši nivo. Reći da su oni ukinuti značilo bi da je prethodno doba zastarelo, dok, u stvari, postoje određene zapovesti koje ćete morati zanavek da poštujete. Zapovesti iz prošlosti već su sprovedene u delo, već su postale čovekovo biće, tako da i ne treba posebno naglašavati zapovesti poput „Ne puši”, „Ne pij” i tome slično. Na ovom temelju postavljene su nove zapovesti, u skladu s vašim današnjim potrebama, s vašim rastom i u skladu sa današnjim delom. Donošenje zapovesti za novo doba ne podrazumeva ukidanje zapovesti starog doba, već njihovo još veće uzdizanje na ovom istom temelju, kako bi čovekovo delovanje bilo potpunije i praktičnije. Ako bi se od vas danas zahtevalo samo da poštujete zapovesti i pridržavate se zakona iz Starog zaveta i da postupate na isti način kako su to činili Izraelci, pa čak i ako bi se od vas zahtevalo da napamet naučite zakone koje je postavio Jahve, ne bi bilo nikakve šanse da se promenite. Kad biste se isključivo pridržavali tih nekoliko ograničenih zapovesti ili nebrojene zakone naučili napamet, vaša bi stara narav ostala duboko ukorenjena u vama i ne bi bilo načina da je iskorenite. Na taj način biste postajali sve poročniji i niko od vas ne bi postao pokoran. To, drugim rečima, znači da vam nekoliko prostih zapovesti i nebrojeni zakoni ne mogu pomoći da spoznate sva Jahveova postignuća. Vi niste isti kao Izraelci: samo poštujući zakone i napamet učeći zapovesti, oni su mogli da svedoče o Jahveovim postignućima i da svoju odanost pruže samo Njemu. Međutim, vi nipošto niste u stanju da to postignete, a nekoliko zapovesti iz starozavetnog doba ne samo što ne mogu da vas privole da predate svoje srce, niti da vas zaštite, nego će vas, umesto toga, učiniti mlitavim i sunovratiti vas u Ad. Jer Moje delo je delo osvajanja i usmereno je ka vašem buntovništvu i vašoj staroj naravi. Ljubazne reči Jahvea i Isusa neuporedivo su blaže od oštrih reči današnjeg suda. Bez ovako oštrih reči bilo bi nemoguće osvojiti vas „stručnjake”, koji ste hiljadama godina bili buntovni. Starozavetni zakoni odavno već nemaju nikakvu moć nad vama, ali je zato današnji sud daleko strašniji od zakona tog doba. Za vas je najprikladniji upravo sud, a ne blaga zakonska ograničenja, jer vi niste onaj ljudski rod iz vremena postanja, nego čovečanstvo koje je već hiljadama godina iskvareno. Ono što se od čoveka sada zahteva zasniva se na stvarnom današnjem stanju čoveka, u skladu je s njegovim kovom i sa stvarnim rastom ljudi danas, i od tebe se ne traži da se pridržavaš propisa. Cilj svega toga jeste da se ostvare promene u tvojoj staroj naravi, da možeš da odbaciš svoje predstave.

– „Reč”, tom I, „Božja pojava i delo”, „Vizija Božjeg dela (1)”

Istorija stalno ide napred, te se i Božje delo uvek kreće napred. Da bi Njegov plan upravljanja od šest hiljada godina mogao da bude priveden kraju, on se mora odvijati u smeru daljeg napretka. Svakoga dana mora da čini novo delo, svake godine mora da čini novo delo; On mora da otvori nove puteve, da otpočne nove ere i da započne novija i veća dela. Uz sve to, On donosi novo ime i nova dela. Iz trena u tren, Duh Božji obavlja nova dela, nikada se ne držeći starih metoda i propisa. Niti se Njegovo delo ikada zaustavilo, već se odigrava sa svakim trenom koji odlazi u nepovrat. Ako kažeš da je delo Svetog Duha zauvek nepromenljivo, zašto je onda Jahve od sveštenika zahtevao da Mu služe u hramu, dok pritom Isus, za koga su ljudi, kada je došao, govorili da je prvosveštenik i da potiče iz kuće Davidove, nije ušao u hram uprkos tome što su Ga nazivali prvosveštenikom i velikim kraljem? I zašto nije prinosio žrtve? Bilo da u hram ulazi ili ne ulazi – nije li sve to delo Samoga Boga? Ako bi Isus, kako to čovek zamišlja, ponovo došao i ako bi se u poslednjim danima i dalje Isusom zvao, ako bi opet na belom oblaku među ljude sišao u liku Isusovom – zar to ne bi bilo ponavljanje Njegovog dela? Da li je Duh Sveti u stanju da se drži starih metoda? Sve ono u šta čovek veruje jesu predstave i on može da razume samo ono što ima doslovno značenje i što je u skladu s njegovim uobraziljama; a predstave nisu u skladu s načelima delovanja Svetog Duha i nisu u skladu sa mislima Božjim. Bog ne bi na taj način delao; Bog nije toliko neuk i glup, a ni Njegovo delo nije toliko jednostavno kakvim ga ti zamišljaš. Prema ljudskim uobraziljama, Isus će dojahati na oblaku i spustiti se među vas. Vi ćete Ga ugledati, a On će vam, jašući na oblaku, kazati kako je On Isus. Takođe ćete zapaziti tragove od klinova na rukama Njegovim i spoznaćete da je On zaista Isus. On će vas nanovo spasiti i biće vaš svemoćni Bog. Spasiće vas, dodeliće vam novo ime i svakome podariti po jedan belutak, nakon čega će vam biti dopušteno da zakoračite u carstvo nebesko i da budete primljeni na nebo. Nisu li ovakva verovanja samo predstave čovekove? Da li Bog Svoje delo obavlja u skladu s čovekovim predstavama ili upravo nasuprot njima? Zar sve čovekove predstave ne potiču od Sotone? Nije li Sotona sve ljude iskvario? Ako bi Bog Svoje delo obavljao u skladu s čovekovim predstavama, zar se On onda ne bi pretvorio u Sotonu? Zar ne bi bio od iste vrste kao i stvorena bića? Budući da su stvorena bića sada iskvarena od strane Sotone i da je čovek postao otelotvorenje Sotone, ako bi Bog delovao u skladu s onim što pripada Sotoni, zar On onda ne bi bio u savezu sa Sotonom? Kako bi čovek mogao da dokuči delo Božje? Stoga, Bog nikada neće delovati u skladu s predstavama čoveka, niti će ikada delovati onako kako ti to zamišljaš. Možda ćeš reći kako je Sam Bog rekao da će doći na oblaku. Tačno je da je Bog to lično izgovorio, ali zar ti ne znaš da nijedan čovek ne može da dokuči tajne Božje? Zar ne znaš da niko od ljudi ne može da objasni Božje reči? Da li si ti, bez trunke sumnje, siguran da je Duh Sveti baš tebe prosvetio i prosvetlio? Nije valjda da je Sveti Duh baš tebe uputio na tako neposredan način? Da li ti je takva uputstva dao Sveti Duh ili su te sopstvene predstave navele na takvu pomisao? Možda ćeš reći: „To je Sam Bog rekao.” Mi, međutim, reči Božje ne možemo sameravati prema sopstvenim predstavama i prema sopstvenom umu. A što se tiče reči koje je izgovorio Isaija, možeš li da te reči s punim pouzdanjem objasniš? Usuđuješ li se da njegove reči objašnjavaš? Pošto se ne usuđuješ da objasniš reči proroka Isaije, kako se onda usuđuješ da objašnjavaš Isusove reči? Ko je veći – Isus ili Isaija? Pošto odgovor glasi da je Isus uzvišeniji, zašto objašnjavaš reči koje je izgovorio Isus? Da li bi Bog baš tebe unapred obaveštavao o Svom delu? Kad to ne može da zna ni jedno jedino stvoreno biće, pa čak ni glasnici nebeski, ni Sin čovečji, kako bi to onda ti mogao da znaš? Previše toga nedostaje čoveku. Ono što je sada za vas od ključne važnosti, jeste da poznajete tri etape dela. Od Jahveovog do Isusovog dela i od dela Isusovog do ove sadašnje etape, sve tri etape dela kroz jednu neprekinutu nit pokrivaju čitav spektar Božjeg upravljanja i sve su one delo jednog te istog Duha. Od postanka sveta, Bog neprekidno upravlja ljudskim rodom. On je Početak i Kraj, On je Prvi i Poslednji, a ujedno je i Onaj koji označava početak nekog doba i Onaj koji to doba privodi kraju. Tri etape dela, u različitim dobima i na različitim mestima, nesumnjivo predstavljaju delo jednog Duha. Svi oni koji ove tri etape razdvajaju, opiru se Bogu. Na vama je sada da shvatite da je celokupno ovo delo, od njegove prve etape pa sve do danas, delo jednog Boga, delo jednog Duha. U to nema nikakve sumnje.

– „Reč”, tom I, „Božja pojava i delo”, „Vizija Božjeg dela (3)”

Svakodnevne reči Božje  Odlomak 290

Pošto čovek veruje u Boga, on mora pomno da sledi svaku Božju stopu, treba da „sledi Jagnje, kud god da krene”. Samo ljudi koji tako postupaju jesu oni koji zaista traže istiniti put, oni koji poznaju delo Svetoga Duha. Ljudi koji se tvrdoglavo pridržavaju reči i doktrina jesu oni koji su delom Svetoga Duha eliminisani. U svakom vremenskom periodu Bog će započeti novo delo i u svakom će periodu među ljudima postojati novi početak. Ako se čovek samo pridržava istina da je „Jahve Bog” i „Isus je Hrist”, od kojih se svaka odnosi samo na jedno doba, on nikad neće moći da održi korak sa delom Svetog Duha i zauvek će biti nesposoban da zadobije delo Svetog Duha. Bez obzira na to kako Bog deluje, ako čovek sledi bez ikakve sumnje i sledi pomno, kako bi onda Sveti Duh mogao da ukloni čoveka? Kako bi čovek mogao da bude kažnjen ako je on, ma šta Bog činio, siguran da je to delo Svetog Duha, ako bez ikakve bojazni sarađuje sa delom Svetog Duha i ako nastoji da ispuni Božje zahteve? Božje delo nikad nije prestalo da se izvršava, Njegovi se koraci nikad nisu zaustavili, a pre no što Svoje delo upravljanja privede kraju, On je stalno zauzet i nikad ne prestaje s radom. Čovek je, međutim, drugačiji: stekavši tek trunčicu od dela Svetog Duha, on se prema tom delu ponaša kao da se ono nikad neće promeniti; zadobivši nešto malo znanja, on ne kreće dalje da bi „pratio” Božje novije delo; videvši jedva nešto malo od Božjeg dela, on smesta ograničava Boga na određenu drvenu figuru i veruje da će Bog zauvek zadržati taj lik koji on vidi, veruje da je tako izgledao u prošlosti i da će ubuduće zauvek tako izgledati; stekavši tek mrvicu površnog znanja, čovek je toliko gord da se zaboravlja i počinje bezobzirno da proglašava Božju narav i biće koji, jednostavno, ne postoje; a uverivši se u jednu etapu dela Svetog Duha, čovek ne prihvata novo Božje delo, bez obzira na to kakav je čovek koji to novo delo proglašava. Takvi ljudi ne mogu da prihvate novo delo Svetog Duha; oni su previše konzervativni i nesposobni da prihvate nove stvari. Takvi ljudi su oni koji veruju u Boga, ali Ga ujedno i odbacuju. Mada čovek veruje da su Izraelci grešili što su „verovali samo u Jahvea, a nisu verovali u Isusa”, većina ljudi i dalje igra ulogu u kojoj „veruju samo u Jahvea i odbacuju Isusa” i „čeznu za povratkom Mesije, ali se protive Mesiji po imenu Isus”. Stoga nije ni čudo što ljudi i dalje, nakon prihvatanja jedne etape dela Svetoga Duha, žive pod Sotoninom vlašću i još uvek ne primaju Božje blagoslove. Zar to nije posledica čovekovog buntovništva? Širom sveta, ljudi u hrišćanstvu koji nisu išli ukorak s novim delom današnjice čvrsto se nadaju da će im se posrećiti, pretpostavljajući da će Bog svakome od njih ispuniti želju. Pa ipak, oni ne mogu sa potpunom sigurnošću da kažu zašto će ih Bog odvesti na treće nebo, niti kako će Isus doći da ih primi jašući na belom oblaku, a još manje su sasvim sigurni u to da li će Isus zaista doći na belom oblaku onog dana kad su oni to zamislili. Svi su oni zabrinuti i zbunjeni; ni sami ne znaju da li će Bog sa Sobom povesti baš svakog od njih, šačice raznoraznih ljudi iz svih mogućih veroispovesti. Delo koje Bog sada obavlja, sadašnje doba, Božje namere – ni o jednoj od ovih stvari oni pojma nemaju i ne rade ništa drugo osim što na prste odbrojavaju dane. Samo oni koji do samog kraja slede stope Jagnjeta mogu zadobiti poslednji blagoslov, dok oni „pametni ljudi”, koji nisu u stanju da Ga slede do samog kraja, ali ipak veruju da su sve zadobili, nisu u stanju da svedoče o Božjoj pojavi. Svako od njih veruje da je najpametnija osoba na svetu; oni bez ikakvog razloga prekidaju kontinuirani razvoj Božjeg dela i kao da sa apsolutnom sigurnošću veruju da će ih Bog povesti na nebo; oni, koji imaju „nepodeljenu odanost Bogu, koji slede Boga i povinuju se rečima Božjim”. Iako imaju „nepodeljenu odanost” rečima koje je Bog izgovorio, njihove su reči i postupci još uvek toliko odvratni, jer se oni protive delu Svetog Duha i čine prevaru i zlo. Oni koji ne mogu da slede do samog kraja, koji ne mogu da idu u korak sa delom Svetog Duha i koji se čvrsto drže starog dela, ne samo da nisu uspeli da postanu odani Bogu, već su, naprotiv, postali Božji protivnici, postali su oni koje je novo doba odbacilo i oni koji će biti kažnjeni. Postoji li iko jadniji od njih? Mnogi čak veruju da su nesavesni svi oni koji odbacuju stari zakon i prihvataju novo delo. Ovim ljudima, koji se samo usredsređuju na „savest”, a ipak ne spoznaju delo Svetoga Duha, njihova će sopstvena savest naposletku osujetiti izglede. Čak se ni Bog ne pridržava pravila u Svom delu i, mada je to Njegovo sopstveno delo, Bog ga se ipak ne pridržava slepo. Ono što treba osporiti biva osporeno, a ono što treba eliminisati biva eliminisano. Pa ipak, čovek se drži tek jednog malog delića dela Božjeg upravljanja kako bi Mu se suprotstavio. Nije li to apsurdno s čovekove strane? Nije li to glupost čovekova? Što su ljudi plašljiviji i preterano oprezni jer se boje da neće zadobiti blagoslove, to su nesposobniji da zadobiju više blagoslova i prime konačni blagoslov. Svi oni ljudi koji se tvrdoglavo pridržavaju zakona, prema zakonu pokazuju nepodeljenu odanost, a što više pokazuju takvu odanost prema zakonu, to sve više postaju buntovnici koji se protive Bogu. Jer, ovo je Doba carstva, a ne Doba zakona, i ne može se istovremeno govoriti o delu današnjice i o prošlom delu, niti se delo prošlosti može porediti s današnjim delom. Božje delo se promenilo, a promenila se i čovekova praksa; ona više ne podrazumeva poštovanje zakona, niti nošenje krsta. Prema tome, ljudska odanost prema zakonu i krstu neće od Boga zadobiti priznanje.

– „Reč”, tom I, „Božja pojava i delo”, „Božje delo i čovekova praksa”

Svakodnevne reči Božje  Odlomak 291

Svrha toga da danas budeš osvojen jeste u tome da te navede da priznaš da je Bog tvoj Bog, a takođe i Bog ostalih i, što je najvažnije, da je On Bog svih onih koji Ga vole i Bog svih stvorenih bića. On je Bog Izraelaca i Bog naroda Egipta. On je Bog Britanaca i Bog Amerikanaca. Nije samo Bog Adama i Eve, već i Bog svih njihovih potomaka. On je Bog svega na nebesima i svega na zemlji. Sve porodice, bilo da su izraelske ili neznabožačke, sve one su u rukama jednog Boga. Ne samo da je On nekoliko hiljada godina obavljao delo u Izraelu i nekada bio rođen u Judeji, već danas silazi u Kinu, na ovom mestu gde velika crvena aždaja leži sklupčana. Ako Ga to što je rođen u Judeji čini Carem Jevreja, zar Ga onda i to što danas silazi među sve vas ne čini Bogom svih vas? Predvodio je Izraelce i rođen je u Judeji, a takođe je rođen i u neznabožačkoj zemlji. Nije li Njegovo celokupno delo učinjeno za ceo ljudski rod koji je stvorio? Zar On sto puta više voli Izraelce i hiljadu se puta više gnuša neznabožaca? Nije li to vaša predstava? Nije reč o tome da Bog nikada nije bio vaš Bog, već samo o tome da Ga vi uopšte ne priznajete; nije reč o tome da Bog nije spreman da bude vaš Bog, već samo o tome da Ga vi odbacujete. Ko se od stvorenih ne nalazi u rukama Svemogućeg? Zar cilj toga da danas budete osvojeni nije u tome da vas navede da priznate da Bog nije niko drugi do vaš Bog? Ako i dalje tvrdite da je Bog samo Bog Izraelaca, i još uvek tvrdite da je kuća Davidova u Izraelu poreklo Božjeg rođenja, te da nijedan narod osim izraelskog nije podoban da „proizvede” Boga, a još manje da je neka neznabožačka porodica u stanju da lično primi Jahveovo delo – ako još uvek tako razmišljaš, ne čini li te to tvrdoglavim protivnikom? Nemoj se uvek opsesivno držati Izraela. Bog je danas upravo ovde među vama. Ne treba ni da sve vreme gledaš u pravcu neba. Prestani da žudiš za svojim Bogom na nebu! Bog je došao među vas, kako onda može biti na nebu? Jako dugo nisi verovao u Boga, a ipak o Njemu imaš mnogo predstava, u toj meri da se ni na sekundu ne usuđuješ da pomisliš da bi vas Bog Izraelaca mogao udostojiti Svog prisustva. Još i manje se usuđujete da razmišljate o tome kako biste mogli da vidite da se Bog lično pojavljuje, s obzirom na to koliko ste prljavi do krajnosti. Niti ste ikada razmišljali o tome kako bi Bog mogao lično da siđe u zemlju neznabožaca. Trebalo bi da siđe na goru Sinaj ili na Maslinsku goru i pojavi se Izraelcima. Nisu li svi neznabošci (odnosno, narod van Izraela) predmet Njegovog gnušanja? Kako bi On lično mogao da dela među njima? Sve su ovo duboko ukorenjene predstave koje ste razvili tokom mnogih godina. Svrha toga da danas budete osvojeni jeste u razvejavanju tih vaših predstava. Vi tako vidite ličnu Božju pojavu među vama – ne na gori Sinaj ili na Maslinskoj gori, već među ljudima koje On nikada ranije nije vodio. Nakon što je Svoje dve etape dela Bog obavio u Izraelu, Izraelci i svi neznabošci počeli su da gaje predstavu o tome da je Bog, iako je tačno da je On stvorio sve stvari, voljan da bude samo Bog Izraelaca, a ne i Bog neznabožaca. Izraelci veruju u sledeće: Bog može da bude samo naš Bog, a ne i Bog vas neznabožaca, i, budući da se vi ne bojite Jahvea, Jahve – naš Bog – vas se gnuša. Taj jevrejski narod veruje u sledeće još i više: Gospod Isus je preuzeo naš lik jevrejskog naroda i On je Bog koji nosi žig jevrejskog naroda. Bog deluje među nama. Božji lik i naš lik su slični; naš lik je blizak Božjem. Gospod Isus je Car nas Jevreja; neznabošci nisu podobni da prime tako veliko spasenje. Gospod Isus je žrtva za greh za nas Jevreje. Samo na osnovu te dve etape dela, Izraelci i jevrejski narod su formirali sve ove predstave. Oni nadmeno svojataju Boga, ne dopuštajući da je Bog takođe Bog neznabožaca. Time je Bog postao praznina u srcu neznabožaca. Razlog za to dolazi otud što su svi počeli da veruju da Bog ne želi da bude Bog neznabožaca i da On voli samo Izraelce – Njegov izabrani narod – i jevrejski narod, posebno učenike koji su Ga sledili. Zar ne znaš da delo koje su Jahve i Isus obavili jeste zarad opstanka celog ljudskog roda? Priznaješ li sada da Bog jeste Bog svih vas rođenih izvan Izraela? Zar Bog nije upravo ovde među vama? Ovo ne može biti san, zar ne? Zar ne prihvatate ovu stvarnost? Ne usuđujete se da u to poverujete niti da o tome razmišljate. Bez obzira na to kako vi to vidite, zar nije Bog upravo ovde među vama? Da li se i dalje ne usuđujete da poverujete u ove reči? Od danas pa nadalje, nisu li svi osvojeni ljudi i svi oni koji žele da budu Božji sledbenici – izabrani narod Božji? Niste li svi vi, koji ste danas sledbenici, izabrani narod izvan Izraela? Zar vaš identitet nije isti kao kod Izraelaca? Zar nije sve ovo upravo ono što treba da prepoznate? Nije li to cilj dela osvajanja vas? Budući da možete da vidite Boga, On će zauvek biti vaš Bog, od početka i u budućnosti. On vas neće napustiti, sve dok ste svi vi voljni da Ga sledite i da budete Njegova odana, pokorna stvorena bića.

– „Reč”, tom I, „Božja pojava i delo”, „Prava priča o delu osvajanja (3)”

Samo ako svoje stare predstave ostaviš po strani, moći ćeš da stekneš novo znanje, pri čemu se staro znanje ne mora nužno poklapati sa starim predstavama. Pod „predstavama” se ovde podrazumevaju stvari koje čovek zamišlja, a koje su u neskladu sa stvarnošću. Ako je staro znanje, s prolaskom doba, postalo zastarelo, treba ga odbaciti. Staro znanje je deo čovekovih predstava i ono ga sputava da uđe u novo delo. Ako čovek može ispravno da se odnosi prema ovom starom znanju i u stanju je da kombinuje staro i novo, onda mu staro znanje zapravo postaje pomoć, postajući osnova na kojoj on ulazi u novo doba. Pouka o bogopoznanju zahteva od tebe da savladaš mnoga načela: kako zakoračiti na put spoznaje Boga, koje istine moraš razumeti da bi spoznao Boga i kako da se oslobodiš sopstvenih predstava i svoje stare naravi da bi mogao da se pokoriš celokupnom uređenju novog Božjeg dela. Ako ova načela iskoristiš kao temelj za ulazak u pouku o poznavanju Boga, tvoje će se znanje sve više produbljivati. Ako su ti potpuno jasne tri etape dela – to jest, ako poznaješ celokupan Božji plan upravljanja – i ako prethodne dve etape Božjeg dela možeš u potpunosti da povežeš sa sadašnjom etapom, i shvataš da je to delo koje obavlja jedan Bog, na taj ćeš način steći najdublji temelj od svih. Tri etape dela obavlja jedan Bog; to je najveća od svih vizija i to je jedini put ka spoznaji Boga. Tri etape dela može da obavi jedino Sâm Bog. Nijedan čovek ne može da obavi takvo delo u Njegovo ime. Drugim rečima, jedino je Sâm Bog mogao Svoje sopstveno delo da obavlja od postanka do današnjeg dana. Iako su tri etape Božjeg dela obavljene u različitim dobima i na različitim mestima, i mada je svaka od tih etapa različita, sve je to delo koje obavlja jedan Bog. Ovo je najveća od svih vizija koje čovek treba da spozna i, ako je čovek u stanju da je u potpunosti razume, imaće čvrsto uporište. Najveći problem sa kojim se različite religije i veroispovesti danas suočavaju jeste to što ne poznaju delo Svetog Duha i što delo Svetog Duha ne mogu da razlikuju od dela koje ne potiče od Duha Svetoga – stoga one ne mogu da odrede da li i ovu etapu dela, poput poslednje dve etape, takođe obavlja Bog Jahve. Iako ljudi slede Boga, većina njih još uvek nije u stanju da kaže da li je to pravi put. Čoveka muči pitanje da li je ovo put pod vođstvom Boga lično i da li je Božje ovaploćenje činjenica, a većina ljudi još uvek pojma nema kako da ove stvari razluči. Oni koji slede Boga nisu sigurnu u vezi s ovim putem, pa stoga propovedi koje se drže imaju samo delimičan učinak među tim ljudima i ne mogu da budu sasvim delotvorne, što onda kod takvih ljudi utiče na život-ulazak. Kada bi čovek u tri etape dela mogao da vidi da ih sve odreda Sâm Bog obavlja u različitim vremenima, na različitim mestima i na različitim ljudima; kada bi čovek mogao da shvati da sva ta dela, iako međusobno različita, obavlja jedan Bog i da, upravo stoga što čitavo delo obavlja jedan Bog, ono mora biti ispravno i nepogrešivo, kao i da se neosporno radi o delu jednog Boga, mada je ono u neskladu sa čovekovim predstavama – kada bi, dakle, čovek mogao sa sigurnošću da kaže kako je sve to delo jednog Boga, čovekove predstave bi se tada svele na puke tričarije, koje nisu vredne pomena. Čoveku su vizije nejasne, čovek samo Jahvea poznaje kao Boga, a Isusa kao Gospoda, i dvoumi se u vezi sa ovaploćenim Bogom današnjice. Posledično, mnogi ljudi i dalje su privrženi delima Jahvea i Isusa, i opsednuti predstavama o delu današnjice, i većina njih se neprestano oseća nesigurno, te delo današnjice ne shvata ozbiljno. Čovek, međutim, nema nikakve predstave o poslednje dve etape dela, koje su bile nevidljive. To je zato što čovek ne razume stvarnost poslednje dve etape dela i što im nije lično svedočio. Upravo zbog toga što se ove etape dela ne mogu videti, čovek ih zamišlja kako mu se svidi; ma šta da smisli, nema činjenica kojima bi se takve maštarije mogle dokazati, niti ikoga ko bi ih mogao korigovati. Čovek razuzdava svoj temperament, zaboravlja na oprez i pušta mašti na volju. Nema činjenica pomoću kojih bi se njegove maštarije mogle proveriti, te tako čovekove maštarije postaju „činjenice”, bez obzira na to da li su tačne. Na taj način, čovek veruje u sopstvenog, izmaštanog boga, koji postoji samo u njegovom umu, i ne stremi ka Bogu stvarnosti. Ako svaka osoba ima svoju vrstu vere, onda će među stotinu ljudi postojati sto vrsta verovanja. Čovek se odlikuje ovakvom verom zato što nije video praktičnost Božjeg dela, zato što ju je samo čuo ušima, ali je nije video svojim očima. Čovek je čuo legende i priče – ali je retko čuo činjenično znanje o Božjem delu. Na taj način, ljudi koji su u veri proveli svega godinu dana, do vere u Boga došli su kroz sopstvene predstave, a isto važi i za one koji čitavog svog života veruju u Boga. Oni koji ne vide činjenice nikada neće moći da pobegnu od vere zasnovane na sopstvenim predstavama o Bogu. Čovek veruje da se oslobodio okova svojih starih predstava i da je zakoračio u novo područje. Zar on ne zna da saznanja onih koji ne mogu da vide pravo lice Božje nisu ništa drugo do predstave i glasine? Čovek misli kako su njegove predstave ispravne i nepogrešive, i smatra da te predstave potiču od Boga. Kada čovek danas svedoči o Božjem delu, on zapravo oslobađa predstave koje su se u njemu godinama nagomilavale. Maštarije i zamisli iz prošlosti postale su prepreka obavljanju dela u ovoj etapi, i čoveku je postalo teško da se oslobodi takvih predstava i da opovrgne takve zamisli. Predstave mnogih koji do današnjeg dana slede Boga o svakom koraku Njegovog dela postajale su sve bolnije, a ovi ljudi su postepeno izgradili upornu mržnju prema ovaploćenom Bogu. Izvor ove mržnje je u čovekovim predstavama i uobraziljama. Činjenice ne dozvoljavaju čoveku da pusti na volju svojoj uobrazilji, a još manje popuštaju pred bilo kakvim olakim pobijanjem, a čovekove predstave i uobrazilje ne mogu da tolerišu postojanje činjenica; štaviše, čovek ne razmišlja o ispravnosti i istinitosti činjenica, već samo nastavlja da daje na volju svojim predstavama i da razvija sopstvene uobrazilje. Upravo zbog toga su čovekove predstave i uobrazilje postale neprijatelj današnjeg dela, dela koje je u neskladu sa čovekovim predstavama. Za ovu se grešku može samo reći da je posledica čovekovih predstava, a ne može se reći da je posledica Božjeg dela. Može čovek da zamišlja štagod mu drago, ali zato ne može otvoreno da osporava nijednu etapu Božjeg dela, niti bilo kojeg njegovog elementa; činjenica Božjeg dela ne toleriše nikakvu uvredu od čoveka. Ti svojoj mašti možeš puštati na volju, možeš čak i da smišljaš lepe priče o delima Jahvea i Isusa, ali ne možeš da pobiješ činjenice o svakoj etapi Jahveovog i Isusovog dela; ovo je ujedno načelo i upravna odluka, i vi treba da razumete značaj ovih pitanja. Čovek smatra da ova etapa dela nije u skladu s njegovim predstavama, pri čemu to nije slučaj za dve prethodne etape dela. U svojoj mašti, čovek veruje kako se delo iz prethodne dve etape sasvim sigurno razlikuje od današnjeg dela – ali jesi li ikada pomislio da su sva načela Božjeg dela ista, da je Njegovo delo uvek praktično i da će, bez obzira na to o kom se dobu radi, uvek biti najezde ljudi koji se opiru i protive činjenici Njegovog dela? Svi oni koji se danas opiru i protive ovoj etapi dela, bez sumnje bi se isto tako opirali Bogu u prošlim vremenima, jer takvi će ljudi zauvek biti neprijatelji Božji. Ljudi koji poznaju činjenicu Božjeg dela gledaće na tri etape dela kao na delo jednog Boga i odbaciće svoje predstave. To su ljudi koji poznaju Boga i oni koji istinski slede Boga. Kad se celokupno Božje upravljanje bude primaklo kraju, Bog će sve stvari klasifikovati prema njihovoj vrsti. Čovek je stvoren rukom Stvoritelja koji, na kraju, čoveka mora u potpunosti vratiti pod Svoju vlast; to je zaključak ove tri etape dela. Etapa dela poslednjih dana, kao i prethodne dve etape koje su obavljene u Izraelu i Judeji, zajedno predstavljaju Božji plan upravljanja u čitavoj vaseljeni. To niko ne može da opovrgne i to je činjenica Božjeg dela. Iako ljudi nisu iskusili mnogo od ovog dela niti su mu svedočili, činjenice ostaju činjenice, i to nijedan čovek ne može da ospori. Svi oni koji veruju u Boga, na svakom mestu u vaseljeni, prihvatiće ove tri etape dela. Ako poznaješ samo jednu određenu etapu dela i ne razumeš preostale dve njegove etape, ako ne razumeš Božje delovanje u prošlim vremenima, onda ti nisi u stanju da ispričaš celu istinu o celokupnom Božjem planu upravljanja i tvoje je znanje o Bogu jednostrano, jer ti, u svojoj veri u Boga, Njega niti poznaješ, niti Ga razumeš, te stoga nisi podoban da budeš Božji svedok. Bez obzira na to da li je tvoje trenutno znanje o ovim stvarima duboko ili površno, svi vi na kraju morate steći znanje i morate biti potpuno uvereni, i svi će ljudi videti celokupno Božje delo i potčiniti se Božjoj vlasti. Po okončanju ovog dela, sve će religije postati jedno, sva stvorena bića će se vratiti pod vlast Stvoritelja, sva stvorena bića će obožavati jednog istinitog Boga, a sve će zle religije iščeznuti, da se više nikad ne pojave.

Svako ko sledi Boga treba da postigne to da dokuči svrhu Božjeg dela, rezultate koje Njegovo delo ima za cilj da postigne na ljudima, kao i to koje su tačno Njegove namere za ljude. Svim ljudima upravo nedostaje spoznaja Božjeg dela. To što je Bog učinio ljudima, celokupno Božje delo i koje su tačno bile Božje namere, od stvaranja sveta sve do danas – ljudi te stvari ne shvataju i ne razumeju. To je nedostatak ne samo celog verskog sveta, već još i više svih onih koji veruju u Boga. Kad dođe dan da istinski ugledaš Boga, uvažiš Njegovu mudrost, vidiš sva dela koja je Bog učinio i spoznaš ono što Bog jeste i što On ima – kad budeš video Njegovo obilje, mudrost, čudesnost i celokupno delo koje je On obavio na ljudima – tek tada će tvoja vera u Boga biti istinski uspešna. Kad se za Boga kaže da je sveobuhvatan i izdašan u izobilju, na koji način je On tačno sveobuhvatan i na koji način je izdašan u izobilju? Ako to ne razumeš, onda se za tebe ne može smatrati da veruješ u Boga. Zašto Ja kažem da ljudi u verskom svetu ne veruju u Boga, već da su zlikovci, od iste vrste kao đavoli? Kad Ja kažem da su oni zlikovci, to je zato što ne razumeju Božje namere i nisu u stanju da vide Njegovu mudrost. Bog im nikada ne otkriva Svoje delo. Svi su oni slepi i ne mogu da vide Božja dela. Bog ih je napustio i potpuno su lišeni Njegove brige i zaštite, a da ne pominjemo na nemaju delo Svetoga Duha. Svi oni koji nemaju Božje delo jesu zlikovci i ljudi koji se opiru Bogu. Ovi ljudi koji se opiru Bogu, o kojima Ja govorim, jesu oni koji ne spoznaju Boga – oni koji na rečima priznaju Boga, a nemaju nikakvu spoznaju o Njemu, oni koji slede Boga, a ipak Mu se ne pokoravaju, oni koji uživaju u Njegovoj blagodati, a ipak nisu u stanju da budu postojani u svom svedočenju za Njega. Ako ne razume svrhu Božjeg dela i ne razume delo koje Bog obavlja na ljudima, čovek ne može da se uskladi sa Božjim namerama i ne može da bude postojan u svom svedočenju za Boga. Razlog zbog kojeg se ljudi opiru Bogu potiče, s jedne strane, iz njihovih iskvarenih naravi; s druge strane, on je u tome što ne spoznaju Boga i ne razumeju načela prema kojima On dela niti koje su Njegove namere za ljude. Ova dva aspekta, uzeta zajedno, čine istoriju čovekovog opiranja Bogu. Oni koji su tek počeli da veruju u Boga opiru Mu se zato što ljudi imaju prirodu koja se opire Bogu; oni koji godinama veruju u Boga opiru se Bogu zato što Ga ne spoznaju, a povrh toga imaju i iskvarene naravi. U vreme pre nego što se Bog ovaplotio, merilo za to da li se neko opire Bogu zasnivalo se na tome da li se on pridržava odluka koje je doneo Bog na nebu. U Doba zakona, na primer, Bogu se opirao svaki onaj koji se nije pridržavao Jahveovih zakona; ko god je krao prinose Jahveu ili se opirao onima na koje je Jahve blagonaklono gledao, opirao se Bogu i bio bi kamenovan do smrti; zakonima se nije pokoravao svaki onaj koji nije poštovao svoje roditelje ili je udarao i vređao druge ljude, a svi koji se nisu pridržavali Jahveovih zakona bili su oni koji su Mu se opirali. Stvari su bile drugačije u Doba blagodati, gde su svi koji su se opirali Isusu bili oni koji su se opirali Bogu i svi koji se nisu pokoravali rečima koje je Isus izgovorio bili su oni koji su se opirali Bogu. Definicija „opiranja Bogu” iz ovog perioda bila je tačnija i praktičnija. Pre nego što se Bog ovaplotio, merilo za to da li se neko opire Bogu zasnivalo se na tome da li je on obožavao nevidljivog Boga na nebu i uzdao se u Njega. Definicija „opiranja Bogu” iz tog perioda nije uopšte bila tako praktična, jer ljudi nisu mogli da vide Boga i nisu znali kako tačno izgleda lik Božji niti kako On tačno dela i govori. Ljudi nisu imali baš nikakve predstave o Bogu i u Boga su verovali u stanju nejasnoće, jer im se Bog još uvek nije bio pojavio. Prema tome, koliko god da su u Boga ljudi verovali na osnovu svojih uobrazilja, Bog ih nije osuđivao niti je pred njih postavljao preterano visoke zahteve, jer oni uopšte nisu bili u stanju da vide Boga. Kad se Bog ovaploti i dođe da dela među ljudima, svi Ga vide i čuju Njegove reči i vide Božja dela u telu, nakon čega se predstave svih ljudi rasprše poput mehura od sapunice. Što se tiče onih koji vide Boga kako se pojavljuje u telu, oni neće biti osuđeni ako Mu se svesno pokore, dok će oni koji Mu se namerno opiru biti okarakterisani kao ljudi koji se opiru Bogu. Takvi ljudi su antihristi, neprijatelji koji se namerno opiru Bogu. Neće biti osuđeni oni koji gaje predstave o Bogu, ali Mu se i dalje voljno pokoravaju. Bog osuđuje ljude na osnovu njihovih namera i stvari koje čine, a ne zbog njihovih misli i ideja. Kad bi On ljude osuđivao na osnovu njihovih misli i ideja, tad ni jedan jedini čovek ne bi mogao da pobegne iz gnevnih Božjih ruku. Oni koji se namerno opiru ovaploćenom Bogu biće kažnjeni zbog svog prkosa. Otpor ovih ljudi potiče od predstava koje gaje o Bogu, što ih navodi da čine stvari kojima ometaju Božje delo. Svi takvi ljudi se namerno opiru i pokušavaju da sruše Božje delo. Ne samo što imaju predstave o Bogu, već se ujedno upuštaju u aktivnosti kojima ometaju Njegovo delo, pa su iz tog razloga osuđeni. Oni koji namerno ne ometaju Božje delo neće biti osuđeni kao grešnici, jer su u stanju da se svesno pokore i da ne rade stvari kojima izazivaju prekidanje i ometanje. Takvi ljudi neće biti osuđeni. Međutim, kad neko godinama doživljava Božje delo, a i dalje ima predstave o Njemu i nije u stanju da spozna delo ovaploćenog Boga, pa je još uvek ispunjen predstavama o Bogu i nije u stanju da Ga spozna ma koliko godina da doživljava Njegovo delo i srce mu je prepuno predstava o Njemu iako nije nužno učinio ništa čime izaziva ometanja – i, premda te predstave možda ne postanu očigledne, taj čovek nije ni od kakve pomoći Božjem delu, nesposoban je da za Boga propoveda jevanđelje ili da bude postojan u svom svedočenju za Njega – to znači da je on ništarija i budala. Budući da ne spoznaje Boga i, povrh toga, potpuno je nesposoban da otpusti svoje predstave o Njemu, on je osuđen. To bi se moglo reći ovako: normalno je da oni koji su tek počeli da veruju u Boga imaju predstave o Njemu ili da Ga ne spoznaju, međutim, nije normalno ako neko godinama veruje u Boga i doživeo je dobar deo Njegovog dela, a ipak o Njemu i dalje ima predstave, a još je nenormalnije ako on nema nikakvo bogopoznanje. Pošto ovo nije normalno stanje, on je osuđen. Svi ovi nenormalni ljudi su beskorisni; oni su ti koji se najviše opiru Bogu i koji su uzalud uživali u Božjoj blagodati. Svi takvi ljudi će na kraju biti uklonjeni!

Bogu se opiru oni koji ne razumeju svrhu Božjeg dela. To još više važi za one koji razumeju svrhu Božjeg dela, a ipak ne teže tome da Mu udovolje. Ima onih koji čitaju Bibliju u velikim crkvama i po ceo dan recituju odlomke, a ipak niko među njima ne razume svrhu Božjeg dela, niti među njima ima onih koji mogu da spoznaju Boga – a kamoli onih koji mogu da se usklade sa Božjim namerama. Svi su oni bezvredni, podli ljudi, koji s visine drže pridike „Bogu”. Oni su ljudi koji deluju pod Božjom zastavom, a ipak se namerno opiru Bogu, koji nose natpis da veruju u Boga dok jedu čovečije meso i piju čovečiju krv. Svi takvi ljudi su zli đavoli koji proždiru čovekovu dušu, glavni đavoli koji namerno ometaju ljude da stupe na pravi put i kamen su spoticanja koji sprečava ljude u traganju za Bogom. Oni mogu delovati „fizički snažno”, no, kako će njihovi sledbenici znati da su oni antihristi koji navode ljude da se opiru Bogu? Kako će njihovi sledbenici znati da su oni živi đavoli posvećeni proždiranju čovekove duše? Oni koji sebe smatraju uzvišenim u Božjem prisustvu najniži su od svih, dok su najuzvišeniji oni koji sebe smatraju poniznim. A oni koji umišljaju da spoznaju Božje delo i koji bez ustezanja mogu drugima da proglašavaju Njegovo delo dok svoj pogled upiru u Njega, najviše su neuki od svih. Takvi ljudi nemaju svedočanstvo o Bogu i svi su nadmeni i umišljeni. Oni koji smatraju da premalo spoznaju Boga, ali koji zapravo imaju praktično iskustvo i praktično bogopoznanje, jesu oni koje On najviše voli. Jedino takvi ljudi zaista imaju svedočanstvo i zaista su podobni da ih Bog usavrši. Bogu se opiru oni koji ne razumeju Božje namere. Bogu se opiru oni koji razumeju Božje namere, a ipak ne primenjuju istinu. Bogu se opiru oni koji jedu i piju reči Božje, a ipak se okreću protiv suštine Božjih reči. Bogu se opiru oni koji imaju predstave o ovaploćenom Bogu i, povrh toga, namerno se upuštaju u buntovništvo. Bogu se opiru oni koji donose sud o Bogu. I Bogu se opire svako ko je nesposoban da spozna Boga i ne može da svedoči za Njega. Zato vas podstičem: ako zaista imate vere da hodate ovim putem, onda nastavite da sledite. Međutim, ako niste u stanju da se suzdržite od opiranja Bogu, onda vam je najbolje da odstupite pre nego što bude prekasno, jer vam se u suprotnom zaista ne piše dobro, jer je vaša priroda naprosto previše iskvarena. Nemate odanosti, nemate pokornosti, nemate srce koje žudi za pravednošću i istinom i nemate ljubavi prema Bogu. Moglo bi se reći da je vaše stanje pred Bogom u suštini u potpunom haosu. Niste u stanju da se pridržavate onoga čega bi trebalo da se pridržavate, niste u stanju da kažete ono što bi trebalo da kažete, niste u stanju da primenjujete ono što bi trebalo da primenjujete i niste u stanju da ispunite funkciju koju bi trebalo da ispunite; nemate odanost koju bi trebalo da imate, savest koju bi trebalo da imate, pokornost koju bi trebalo da imate, niti odlučnost koju bi trebalo da imate; niste pretrpeli patnju koju je trebalo da pretrpite, a nemate ni veru koju bi trebalo da imate. Gotovo ste sasvim lišeni bilo kakve vrline. Zar vas nije sramota da nastavite da živite? Mislim da bi vam bilo bolje da što pre sklopite oči u večnom počinku, pošteđujući time Boga da zbog vas brine i radi vas pati. Vi verujete u Boga, a ipak ne razumete Njegove namere; jedete i pijete reči Božje, a ipak niste u stanju da ispunite Božje zahteve prema čoveku. Verujete u Boga, a ipak Ga ne spoznajete i živite bez cilja kojem biste stremili, bez ikakvih vrednosti ili bilo kakvog smisla. Vi ste ljudska bića, a ipak nemate ni trunke savesti, integriteta niti kredibiliteta – možete li sebe i dalje da nazivate ljudima? Verujete u Boga, a ipak Ga obmanjujete; čak žudite za Božjim novcem i jedete žrtve koje se Njemu prinose. A na kraju, ipak, i dalje nimalo ne vodite računa o Božjim osećanjima niti imate i trunku savesti prema Njemu. Ne možete da ispunite čak ni jedan mali zahtev koji Bog postavlja. Možete li sebe i dalje da nazivate ljudima? Jedete hranu koju vam Bog obezbeđuje, udišete kiseonik koji vam On daje i uživate u Njegovoj blagodati, ali na kraju nemate ni najmanje bogopoznanje. Naprotiv, postali ste ništarije koje se opiru Bogu. Zar vas to ne čini zverima koje ni sa psom ne mogu da se uporede? Među životinjama, postoji li ijedna koja je od vas zlonamernija?

Ti pastori i starešine koji sa visine drže pridike drugima jesu oni koji se opiru Bogu; svi su oni Sotonini saveznici. A što se tiče vas koji drugima držite pridike, a to ne činite s visine, zar se Bogu ne opirete još i više? Zar niste još i više u dosluhu sa Sotonom? Oni koji ne razumeju svrhu Božjeg dela ne znaju kako da se usklade sa Božjim namerama. Da li bi to ikako mogao biti slučaj sa onima koji razumeju svrhu Njegovog dela? Božje delo nikada nije pogrešno; naprotiv, problem leži u čovekovom stremljenju. Zar ti izopačenjaci koji se namerno opiru Bogu nisu još zlokobniji i zlonamerniji od tih pastora i starešina? Mnogo je onih koji se opiru Bogu, ali su među njima takođe brojna i različita stanja u kojima se Njemu opiru. Kao što ima svakakvih vernika, tako ima i svakakvih među onima koji se opiru Bogu, a svaki se razlikuje od drugog. Nijedan od onih koji ne uspevaju da jasno prepoznaju svrhu Božjeg dela neće moći da bude spasen. Koliko god da se u prošlosti neko možda opirao Bogu, kad počne da shvata svrhu Božjeg dela i bude mogao da se trudi da udovolji Bogu, Bog će izbrisati sve njegove pređašnje grehe. Dokle god neko može da traga za istinom i da je primenjuje, Bog se neće sećati svega onoga što je on učinio. Štaviše, usklađenost ljudi s pravednošću Bog posmatra u zavisnosti od toga mogu li oni da primenjuju istinu. To je Božja pravednost. Pre nego što neko vidi Boga ili doživi Njegovo delo, kako god da se on odnosio prema Njemu, Bog to ne pamti. Međutim, kad neko jednom vidi Boga i doživi Njegovo delo, sva njegova dela i postupke Bog će uneti u „zapisnik”, jer je taj neko video Boga i živeo usred Njegovog dela.

Kad je neko istinski video ono što Bog ima i ono što On jeste, ugledao Božju nadmoć i istinski spoznao Božje delo – i, štaviše, kad se njegova stara narav promeni – on će u potpunosti odbaciti svoju buntovnu narav koja se opire Bogu. To bi se moglo reći ovako: svako se opirao Bogu i svako se bunio protiv Boga. Međutim, ako možeš svesno da se pokoriš ovaploćenom Bogu i da od ovog trenutka pa nadalje svojom odanošću udovoljavaš Božjem srcu, primenjuješ istinu koju bi trebalo da primenjuješ, obavljaš dužnost koju bi trebalo da obavljaš i pridržavaš se propisa kojih bi trebalo da se pridržavaš, onda si ti onaj koji je voljan da odbaci svoje buntovništvo kako bi udovoljio Bogu i onaj si koga Bog može da usavrši. Ako tvrdoglavo istrajavaš u svojim pogrešnim postupcima, bez ikakvog kajanja u srcu, te nastaviš sa svojim buntovnim vladanjem bez i najmanje namere da sarađuješ s Bogom i da Mu udovoljiš, onda će tako tvrdoglava i nepopravljiva osoba poput tebe biti označena za kažnjavanje i označena kao neko koga Bog neće usavršiti. Bude li se to dogodilo, bićeš Božji neprijatelj danas, a i Božji neprijatelj sutra i ostaćeš Božji neprijatelj i prekosutra – zauvek ćeš biti onaj koji se opire Bogu, neprijatelj Božji. Kako bi onda Bog mogao ikako da te poštedi? Ljudi imaju prirodu koja se opire Bogu, ali ne smeju namerno da traže „tajnu” opiranja Bogu, jer je veoma teško promeniti nečiju prirodu. Ukoliko bi to pokušao, bilo bi ti bolje da naprosto odeš pre nego što bude prekasno, da u budućnosti ne bi dobio još strožu grdnju i da tvoja zverska priroda ne bi izbila na površinu i postala neukrotiva, a Bog na kraju uništio tvoje fizičko telo. Ti veruješ u Boga da bi primio blagoslove; ali ako te na kraju umesto toga snađe jad, tvoje verovanje zaista ne bi bilo vredno toga. Ja vas podstičem, bolje bi vam bilo da smislite drugi plan. Zar vam ne bi bilo bolje da radite bilo šta drugo nego da verujete u Boga? Da li zaista verujete da je ovo jedini put za vas? Zar ne biste nastavili da preživljavate čak i bez traganja za istinom? Zašto se ovako suprotstavljate Bogu?

– „Reč”, tom I, „Božja pojava i delo”, „Svi oni koji ne spoznaju Boga jesu ljudi koji se Bogu opiru”

Obavio sam mnogo posla među ljudima i za to vreme sam izgovorio mnoge reči. Ove reči su sve zarad čovekovog spasenja i izrečene su da bi čovek bio u skladu sa Mnom. Međutim, zadobio sam tek nekolicinu ljudi na Zemlji koji su u skladu sa Mnom i zato kažem da čovek ne ceni Moje reči – to je zato što čovek nije u skladu sa Mnom. Na ovaj način, svrha posla koji obavljam nije u tome da čovek može da Mi se klanja; što je još važnije, obavljam ga da bi čovek mogao da bude u skladu sa Mnom. Ljudi, pošto su iskvareni, žive u Sotoninoj zamci. Svi oni žive u telu od krvi i mesa, u sebičnim željama i među njima nema nijednog koji je u skladu sa Mnom. Oni koji kažu da su u skladu sa Mnom, svi redom obožavaju nejasne idole. Iako ispovedaju da je Moje ime sveto, oni koračaju putem koji ide nasuprot Meni, a njihove reči su pune nadmenosti i samopouzdanja. To je zato što su svi oni u suštini protiv Mene i nisu u skladu sa Mnom. Svakoga dana traže moje tragove u Bibliji i nasumice pronalaze „prikladne” odlomke koje neprestano iznova čitaju i recituju kao svete spise. Oni ne znaju kako da budu u skladu sa Mnom niti znaju šta znači biti protiv Mene. Oni samo slepo čitaju svete spise. Nejasnog boga, koga naprosto nisu videli i koga suštinski ne mogu da vide, oni svode u granice Biblije, te u slobodno vreme izvade Biliju i čitaju je. Oni veruju u Moje postojanje samo u okviru Biblije i izjednačavaju Me sa Biblijom; bez Biblije nema Mene, a bez Mene nema Biblije. Oni ne obraćaju pažnju na Moje postojanje i Moja dela, već umesto toga posvećuju preteranu i posebnu pažnju svakoj reči Svetog pisma. Još više njih čak veruje da ne bi trebalo da radim ništa od onoga što želim ako to nije predskazano u Svetom pismu. Oni pridaju previše značaja Svetom pismu. Može se reći da oni bukvalne reči smatraju isuviše važnim, do te mere da stihove iz Biblije koriste da bi odmeravali svaku reč koju izgovorim i da bi Me osudili. Oni ne tragaju za putem da budu u skladu sa Mnom niti za putem da budu u skladu s istinom, već za putem poklapanja sa rečima iz Biblije i veruju da sve što se ne podudara s Biblijom, bez izuzetka, nije Moje delo. Nisu li takvi ljudi poslušni potomci fariseja? Jevrejski fariseji su koristili Mojsijev zakon da osude Isusa. Oni nisu tražili da budu u skladu sa Isusom iz tog vremena, već su se prema svakom članu zakona odnosili s takvom ozbiljnošću, da su – nakon što su Ga optužili da ne poštuje zakon Starog zaveta i da nije Mesija – nevinog Isusa na kraju prikovali za krst. U čemu je bila njihova suština? Zar ona nije bila u tome što nisu tražili način da budu u skladu s istinom? Obraćali su pažnju samo na svaku reč iz Svetog pisma, a da pri tom nisu ni marili ni za Moje namere, ni za korake i metode Mog dela. To nisu bili ljudi koji su tražili istinu, već ljudi koji su se strogo držali slova; to nisu bili ljudi koji su verovali u Boga već ljudi koji su verovali u Bibliju. Preciznije rečeno, oni su bili psi čuvari Biblije. Da bi sačuvali interese Biblije, da bi održali dostojanstvo Biblije i zaštitili njen ugled, otišli su tako daleko da su prikovali milostivog Isusa na krst. To su učinili samo da bi odbranili Bibliju i da bi očuvali status svake biblijske reči u ljudskim srcima. Zato su radije izabrali da se odreknu sopstvene budućnosti i da ne zadobiju žrtvu za greh kako bi na smrt osudili Isusa koji se nije slagao sa propisima Svetog pisma. Zar nisu svi oni bili slepi poslušnici svake reči Svetog pisma?

A šta je sa ljudima danas? Oni bi radije da s ovog sveta izbace Hrista koji je došao da izrazi istinu, kako bi mogli da uđu u nebo i dobiju blagodat. Radije bi potpuno porekli dolazak istine kako bi sačuvali interese Biblije i radije bi Hrista koji se vratio u telo ponovo prikovali na krst kako bi obezbedili večno postojanje Biblije. Kako da čovek primi Moje spasenje kad mu je srce tako zlonamerno i priroda tako neprijateljska prema Meni? Živim među ljudima, a ipak čovek ne spoznaje Moje postojanje. Kada čoveka obasjam svojom svetlošću, on i dalje ne zna za Moje postojanje. Kada iskalim svoj gnev na čoveku, on još više poriče Moje postojanje. Čovek traži da bude u skladu sa rečima i sa Biblijom, a nijedna osoba ne dolazi pred Mene da traži način da se uskladi s istinom. Čovek upire pogled ka Meni na nebu i posebno se brine za Moje postojanje na nebu, a niko ne brine o Meni u telu, jer sam ja koji živim među ljudima, jednostavno, previše beznačajan. Niski su u Mojim očima oni koji samo traže sklad sa rečima iz Biblije i oni koji samo traže sklad sa nejasnim bogom. To je zato što se oni klanjaju mrtvim rečima i bogu koji im može podariti neizmerno bogatstvo; klanjaju se bogu koji bi se prepustio na milost i nemilost čoveku – bogu koji ne postoji. Šta onda takvi ljudi mogu dobiti od Mene? Čovek je jednostavno suviše nizak za reči. Oni koji su protiv Mene, oni koji Mi iznose neograničene zahteve, oni koji ne vole istinu, oni koji se bune protiv Mene – kako bi oni mogli da budu u skladu sa Mnom?

Protiv Mene su oni koji nisu u skladu sa Mnom. Isti je slučaj sa onima koji ne vole istinu. Oni koji se bune protiv Mene još su više protiv Mene i u neskladu sa Mnom. Predajem u ruke zloga sve koji nisu u skladu sa Mnom i prepuštam ih njegovoj iskvarenosti, dajem im slobodu da otkriju svoja zla dela i konačno ih predajem zlome da ih proždere. Ne zanima Me koliko Me ljudi obožava, to jest, nije Me briga koliko ljudi veruje u Mene. Zanima Me samo to koliko ljudi je u skladu sa Mnom. To je zato što su oni koji nisu u skladu sa Mnom svi su oni zli ljudi koji Me izdaju i Moji su neprijatelji. Ja Svoje neprijatelje neću da „ustoličim” u Svojem domu. Oni koji su u skladu sa Mnom zauvek će Mi služiti u Mojem domu, a oni koji idu protiv Mene zauvek će trpeti Moju kaznu. Oni kojima je stalo samo do reči iz Biblije, a koji ne mare niti za istinu niti za traganje za Mojim stopama – oni su protiv Mene, jer Me postavljaju u okvire Biblije, svode Me na Bibliju, a to je čin krajnjeg huljenja na Mene. Kako bi takvi ljudi mogli da dođu pred Mene? Oni ne obraćaju pažnju na Moja dela niti na Moje namere, niti na istinu, već na reči – reči koje ubijaju. Kako bi takvi ljudi mogli da budu u skladu sa Mnom?

Otkako je istina o Isusovom ovaploćenju postala stvarnost, čovek veruje da na nebesima ne postoji samo Otac, već i Sin, pa čak i Duh. Ovo je konvencionalna predstava koje se čovek drži, da na nebesima postoji Bog kao što je ovaj: trojedini Bog koji je Otac, Sin i Sveti Duh. Svi ljudi imaju ove predstave: Bog je jedan Bog, ali obuhvata tri dela, koja svi oni koji su duboko ukorenjeni u konvencionalnim predstavama smatraju Ocem, Sinom i Svetim Duhom. Samo kada se ta tri dela sjedine čine celokupnog Boga. Bez Svetog Oca, Bog ne bi bio ceo. Slično tome, Bog ne bi bio ceo ni bez Sina, ni bez Svetog Duha. U svojim predstavama, oni veruju da se ni samo Otac, ni samo Sin, ne mogu smatrati Bogom. Jedino se Otac, Sin i Sveti Duh zajedno mogu smatrati Samim Bogom. Sve do danas, svi religiozni vernici, pa čak i svaki sledbenik među vama, veruju u ovo. Ipak, kad je reč o tome da li je ovo verovanje tačno, niko od vas to ne može objasniti, jer ste uvek u izmaglici zbunjenosti o stvarima Samoga Boga. Čak i kad je u pitanju znanje zasnovano na ljudskim predstavama, vi ne znate da li je to tačno ili pogrešno, jer ste se previše ozbiljno zarazili religioznim predstavama. Preduboko ste prihvatili ove konvencionalne predstave o religiji, a ovaj se otrov preduboko uvukao u vas. Prema tome, i vi ste po tom pitanju podlegli ovom pogubnom uticaju, jer trojedini Bog naprosto ne postoji. Odnosno, Trojstvo Oca, Sina i Svetoga Duha jednostavno ne postoji. Sve su ovo čovekove konvencionalne predstave i čovekova pogrešna verovanja. Tokom brojnih vekova, čovek je verovao u ovo Trojstvo, dočarano predstavama u čovekovom umu, koje je čovek izmislio, a da ga nikada ranije nije video. Tokom ovih brojnih godina, bilo je mnogo tumača Biblije koji su objašnjavali „pravo značenje” Trojstva; međutim, ta objašnjenja o trojedinom Bogu kao o tri različite ličnosti bila su maglovita i nejasna, a svi ljudi su zbunjeni „sastavom” „Boga”. Nijedan veliki čovek nikada nije mogao da ponudi temeljno objašnjenje; većina objašnjenja biva prihvatljiva u pogledu načina rasuđivanja i na papiru, ali nijedan čovek nema potpuno jasno razumevanje njegovog značenja. To je stoga što ovo „veliko Trojstvo” koje čovek čuva u srcu naprosto ne postoji. Zbog toga što niko nikada nije video pravo lice Božje, niti je iko imao dovoljno sreće da se uzdigne i poseti prebivalište Božje, kako bi proverio šta se nalazi na mestu gde leži Bog, da bi tačno utvrdio koliko desetina hiljada ili stotina miliona generacija ima u „Božjoj porodici”, ili da bi istražio koliko zapravo delova sačinjava izborno Božje ustrojstvo. Ono što prvenstveno treba ispitati jeste sledeće: starost Oca i Sina, kao i Svetoga Duha; izgled svakog od njih; kako su se tačno Oni razdvojili i kako to da Oni čine jedno. Nažalost, za sve ovo mnoštvo godina, nijedan čovek nije uspeo da utvrdi stvarnu istinu o ovim stvarima. Svi oni naprosto nagađaju, jer se nijedan čovek nikada nije uzdigao na nebo u posetu i vratio sa „izveštajem o istrazi” za ceo ljudski rod, kako bi o istinitosti ovog pitanja izvestio sve one vatrene i pobožne vernike kojima je stalo do Trojstva. Naravno, čovek se ne može u potpunosti kriviti za formiranje takvih predstava, jer zašto Jahve Otac nije bio u pratnji Isusa Sina kad je stvarao ljudski rod? Da se, u početku, sve odvijalo pod imenom Jahve, bilo bi bolje. Ako se iko mora okriviti, neka se to svali na trenutni propust Boga Jahve, koji pred Sebe nije pozvao Sina i Svetoga Duha u vreme stvaranja, već je Svoje delo obavljao sam. Da su svi Oni radili istovremeno, zar ne bi postali jedno? Da je, od samog početka pa sve do kraja, postojalo samo ime Jahveovo, a ne ime Isusovo iz Doba blagodati, ili da se tada On još uvek zvao Jahve, zar ne bi Bog bio pošteđen patnje zbog ove podele koju izvodi ljudski rod? Uistinu, za sve ovo se ne može okriviti Jahve; ako se već mora svaliti krivica, neka ona bude svaljena na Svetog Duha, koji je hiljadama godina nastavljao Svoje delo pod imenom Jahve, Isusa i čak Duha Svetoga, sluđujući i zbunjujući čoveka, tako da čovek nije mogao tačno da zna ko je Bog. Da je Sȃm Sveti Duh delovao bez obličja ili lika, i još važnije, bez imena kao što je Isus, da čovek nije mogao ni da Ga dodirne ni da Ga vidi, već samo da čuje zvuke grmljavine, ne bi li tada ova vrsta dela bila korisnija za čovečanstvo? Šta se, dakle, sada može učiniti? Čovekove nagomilane predstave narasle su do visine planine i do širine mora, do te mere da današnji Bog više ne može da ih izdrži i u potpunoj je nedoumici. Kada su u prošlosti bili samo Jahve, Isus, a među Njima i Sveti Duh, čovek je već bio u nedoumici kako da se nosi sa tim, a sada je tu i dodatak Svemogućeg, za koga se čak kaže da je, takođe, „deo Boga”. Ko zna ko je On i sa kojom se ličnošću Trojstva On preplitao ili se u njoj skrivao ko zna koliko godina? Kako čovek ovo može da podnese? I za samo objašnjenje trojedinog Boga čoveku je potreban ceo život, a sada postoji „jedan Bog u četiri ličnosti”. Kako se to može objasniti? Možeš li ti to da objasniš? Braćo i sestre! Kako ste verovali u takvog Boga sve do danas? Skidam vam kapu. Dovoljno je bilo podnositi trojedinog Boga; kako ste mogli tako nepokolebljivo verovati u ovog jednog Boga u četiri ličnosti? Snažno ste podsticani da izađete, ali vi odbijate. Kako je to nezamislivo! Vi ste zaista nešto posebno! Čovek zaista može otići toliko daleko da veruje u „četiri Boga” i da uopšte ne mari za to; zar ne mislite da je ovo čudo? Kad vas pogleda, niko ne bi rekao da ste u stanju da napravite tako veliko čudo! Dozvolite Mi da vam kažem da „trojedini Bog”, zapravo, ne postoji nigde gore niti u celoj vaseljeni. Bog nema Oca, ni Sina, a još manje postoji koncept da Otac i Sin zajednički koriste Svetoga Duha kao oruđe. Sve to je najveća zabluda na ovom svetu i naprosto ne postoji! Pa ipak, i takva zabluda ima svoje poreklo i nije potpuno neutemeljena, jer vaš um nije tako jednostavan, a ovi vaši koncepti nisu bez osnova. Naprotiv, vaše su misli sasvim prikladne i genijalne, toliko da ih nikakav Sotona ne može osvojiti. Šteta je što su svi ovi koncepti zablude i što naprosto ne postoje! Vi uopšte niste videli istinu kakva jeste; samo rasuđujete i zamišljate, a onda iz svega toga izmišljate priču da na prevaru zadobijete tuđe poverenje i steknete prevlast nad onim najglupljim ljudima bez pameti i razuma, tako da poveruju u vaša velika i čuvena „stručna učenja”. Je li to istina? Je li to put života koji čovek treba da razume? Sve su to besmislice! Nijedna reč nije prikladna! Tokom svih ovih brojnih godina, Boga ste podelili na ovaj način, svaka generacija Ga je sve više usitnjavala, do te mere da je jedan Bog otvoreno podeljen na tri Boga. I sada je naprosto čoveku nemoguće da ponovo spoji Boga u jedno, jer ste Ga isuviše usitnili! Da nije bilo Mog blagovremenog dela pre nego što bude prekasno, teško je reći koliko dugo biste drsko istrajavali u tome! Nastavite li da ovako delite Boga, kako On i dalje može biti vaš Bog? Da li biste i dalje prepoznavali Boga? Da li biste još uvek pronalazili svoje poreklo i vratili se svojim korenima? Da sam stigao malo kasnije, verovatno biste „Oca i Sina”, Jahvea i Isusa, poslali nazad u Izrael, tvrdeći da ste baš vi sami deo Boga. Na sreću, sada nastupaju poslednji dani. Konačno je došao ovaj dan koji sam dugo iščekivao, i samo time što sam Ja došao da lično sprovedem ovu etapu dela, zaustavljeno je vaše razdvajanje Samoga Boga. Da nije toga bilo, vi biste se oteli kontroli, pa čak i sve Sotone među sobom postavili na svoje stolove i obožavali. Ovo je vaša smicalica! Ovo je vaš način da podelite Boga! Hoćete li to nastaviti da radite sada? Dozvolite Mi da vas upitam: Koliko Bogova postoji? Koji Bog će vam doneti spasenje? Da li se uvek molite prvom Bogu, drugom ili trećem? U koga uvek verujete? U Oca? Ili Sina? Ili u Duha? Reci Mi u koga ti veruješ. Iako svakom rečju poručujete da verujete u Boga, ono u šta zapravo verujete jeste vaš mozak! U vašim srcima jednostavno nema Boga! Pa ipak, u vašim umovima postoji mnoštvo takvih „trojstava”! Zar se ne slažete?

– „Reč”, tom I, „Božja pojava i delo”, „Da li Trojstvo postoji?”

Ako se tri etape dela procenjuju u skladu sa ovim konceptom Trojstva, onda moraju postojati tri Boga, jer delo koje svaki od njih obavlja nije isto. Ako iko među vama kaže da Trojstvo zaista postoji, objasnite onda šta je tačno ovaj jedan Bog u tri ličnosti. Šta je Sveti Otac? Šta je Sin? Šta je Sveti Duh? Da li je Jahve Sveti Otac? Da li je Isus Sin? Šta je onda sa Svetim Duhom? Nije li Otac Duh? Nije li suština Sina takođe Duh? Zar delo Isusa nije bilo delo Svetoga Duha? Zar delo koje je Jahve obavio u to vreme nije obavio Duh koji je isti kao i Isusov? Koliko Bog može imati Duhova? Prema tvom objašnjenju, tri lica Oca, Sina i Svetoga Duha jesu jedno; ako je tako, onda postoje tri Duha, a postojanje tri Duha znači da postoje tri Boga, što ne bi bio jedan istiniti Bog. Kako ova vrsta Boga može i dalje da ima urođenu suštinu Božju? Ako prihvataš da postoji samo jedan Bog, kako onda On može da ima sina ili oca? Nisu li sve ovo samo tvoje predstave? Postoji samo jedan Bog, samo jedna ličnost u ovom Bogu i samo jedan Duh Božji, baš kao što je u Bibliji zapisano: „Postoji samo jedan Sveti Duh i samo jedan Bog.” Bez obzira na to da li Otac i Sin o kojima govoriš postoje, ipak postoji samo jedan Bog, a suština Oca, Sina i Svetoga Duha u koju verujete jeste suština Duha Svetoga. Drugim rečima, Bog je Duh, ali On može da se ovaploti i da živi među ljudima, kao i da bude iznad svega stvorenog. Njegov Duh je sveobuhvatan i sveprisutan. On može istovremeno da bude u telu, i gore i širom vaseljene. Pošto svi ljudi kažu da je Bog jedan i jedini istiniti Bog, onda postoji jedan jedini Bog, koga niko svojom voljom ne može da podeli! Bog je samo jedan Duh i jedna ličnost, a to je Duh Božji. Ako, kao što ti kažeš, postoje Otac, Sin i Sveti Duh, zar onda Oni nisu tri Boga? Sveti Duh je jedno, Sin drugo, a Otac, pak, nešto treće. Njihove ličnosti su različite i Njihove suštine su različite, pa kako onda svako od Njih može biti deo jednog jedinog Boga? Sveti Duh je Duh; čoveku je to lako da razume. Ako je tako, onda je Otac još i više Duh. On nikada nije sišao na zemlju i nikad se nije ovaplotio; On je Bog Jahve u srcu čoveka, a On je svakako i Duh. Kakav je onda odnos između ovog Duha i Svetog Duha? Je li to odnos između Oca i Sina? Ili je to odnos između Svetoga Duha i Duha Očevog? Je li suština svakog Duha ista? Ili je Sveti Duh oruđe Oca? Kako se to može objasniti? I kakav je onda odnos između Sina i Svetoga Duha? Je li to odnos između dva Duha ili odnos između čoveka i Duha? Sve su to stvari koje ne mogu da se objasne! Ako su svi Oni jedan Duh, onda ne može biti reči o tri ličnosti, jer Oni poseduju jedan Duh. Da su Oni različite ličnosti, tada bi se Njihovi duhovi razlikovali po snazi i Oni naprosto ne bi mogli da budu jedan jedinstveni Duh. Ovaj koncept Oca, Sina i Svetoga Duha je najbesmisleniji! On rasparčava Boga i deli Ga na tri ličnosti, od kojih svaka ima status i Duh; kako onda On i dalje može biti jedan Duh i jedan Bog? Recite Mi, da li su nebo, zemlju i sva stvorenja stvorili Otac, Sin ili Sveti Duh? Neki kažu da su ih stvorili svi Oni zajedno. Ko je onda iskupio ljudski rod? Je li to bio Sveti Duh, Sin ili Otac? Neki kažu da je Sin iskupio ljudski rod. Ko je onda Sin u suštini? Zar On nije ovaploćeno telo Duha Božjeg? Iz ugla posmatranja stvorenog čoveka, telo naziva Boga na nebesima Ocem. Zar nisi svestan toga da je Isus rođen začećem od strane Svetoga Duha? U Njemu je Sveti Duh; šta god da kažeš, On je i dalje jedno sa Bogom na nebesima, jer je On ovaploćeno telo Duha Božjeg. Ova ideja o Sinu je naprosto neistinita. Samo je jedan Duh koji obavlja celokupno delo; obavlja ga Bog Sȃm, odnosno, Duh Božji obavlja delo. Ko je Duh Božji? Zar to nije Sveti Duh? Zar nije Sveti Duh taj koji deluje u Isusu? Da delo nije obavio Sveti Duh (odnosno, Duh Božji), da li bi onda Njegovo delo moglo predstavljati Samoga Boga? Kada je Isus, dok se molio, Boga na nebesima pozvao imenom Oca, to je tako učinjeno samo iz ugla posmatranja stvorenog čoveka, samo zato što se Duh Božji zaodenuo običnim i normalnim telom i imao spoljnu ljušturu stvorenog bića. Iako je u Njemu bio Duh Božji, Njegov spoljni izgled i dalje je bio izgled normalnog čoveka; drugim rečima, On je postao „Sin čovečji” o kome su govorili svi ljudi, kao i Sam Isus. Pošto se On naziva Sinom čovečjim, On je osoba (muškarac ili žena, u svakom slučaju neko sa ljušturom ljudskog bića) rođena u normalnoj porodici običnih ljudi. Prema tome, kada je Isus Ocem nazvao Boga na nebesima, bilo je to isto kao što ste Ga vi isprva nazivali Ocem; učinio je to iz ugla posmatranja stvorenog čoveka. Sećate li se još uvek molitve Gospodnje koju vas je Isus učio da upamtite? „Oče naš, koji si na nebesima…” Tražio je od svih ljudi da Ocem nazivaju Boga na nebesima. A pošto Ga je i On nazivao Ocem, to je činio iz ugla nekog koji stoji rame uz rame sa svima vama. Pošto ste Boga na nebu nazivali imenom Oca, Isus je Sebe video ravnopravnim sa vama, i kao čoveka na zemlji koga je izabrao Bog (odnosno, kao Sina Božjeg). Ako Boga nazivate Ocem, nije li to stoga što ste stvorena bića? Koliko god veliki bio Isusov autoritet na zemlji, pre raspeća, On je bio samo Sin čovečji, kojim je upravljao Sveti Duh (odnosno, Bog) i jedno od stvorenih bića na zemlji, jer je tek trebalo da dovrši Svoje delo. Prema tome, to što je On Boga na nebesima nazvao Ocem predstavljalo je samo Njegovu skrušenost i pokornost. Njegovo obraćanje Bogu (odnosno, Duhu na nebesima) na takav način, međutim, ne dokazuje da je On bio Sin Duha Božjeg na nebesima. Naprotiv, radi se o tome da je Njegova perspektiva naprosto bila drugačija, a ne da je On bio druga ličnost. Postojanje zasebnih ličnosti je zabluda! Pre Svog raspeća, Isus je bio Sin čovečji sputan ograničenjima tela i nije u potpunosti posedovao autoritet Duha. Zato je On mogao da traži namere Boga Oca samo iz perspektive stvorenog bića. Baš kao što se On triput molio u Getsimaniji: „Neka ne bude kako ja hoću, nego kako ti hoćeš.” Pre nego što je položen na krst, On je bio samo Car judejski, Sin čovečji, Hristos, a ne slavno telo. Baš zato je, sa stanovišta stvorenog bića, Boga nazivao Ocem. Dakle, ne možeš reći da je Sin svako ko Boga naziva Ocem. Kad bi tako bilo, zar ne biste tada svi vi postali „Sin” nakon što vas je Isus naučio molitvi Gospodnjoj? Ako i dalje niste ubeđeni, onda Mi recite, ko je onaj koga vi nazivate Ocem? Ako mislite na Isusa, šta vam je onda Isusov Otac? Nakon što je Isus otišao, više nije bilo te ideje o Ocu i Sinu. Ta ideja je bila prikladna samo za godine kada se Isus ovaplotio; u svim drugim okolnostima, kada Boga nazivate Ocem, reč je o odnosu između Stvoritelja i stvorenog bića. Ni u jednom vremenu ova ideja Trojstva Oca, Sina i Duha Svetoga ne može opstati; to je zabluda koja se kroz vekove retko viđa i to ne postoji!

– „Reč”, tom I, „Božja pojava i delo”, „Da li Trojstvo postoji?”

Svakodnevne reči Božje  Odlomak 298

Zbog ovoga se većina ljudi može prisetiti reči Božjih iz Postanja: „Načinimo čoveka po svom liku, da liči na nas” (1. Mojsijeva 1:26). S obzirom na to da Bog kaže: „načinimo čoveka po Svom liku”, onda to „načinimo” ukazuje na više od jednog; budući da je On rekao „načinimo”, onda ne postoji samo jedan Bog. Na taj način, čovek je počeo da razmišlja o apstraktnim, različitim ličnostima, pa je iz tih reči proizašla ideja o Ocu, Sinu i Svetome Duhu. Kakav je onda Otac? Kakav je Sin? A kakav je Sveti Duh? Da li je moguće da je današnji ljudski rod stvoren prema liku jednog sastavljenog od trojice? Da li je onda lik čoveka po uzoru na lik Oca, Sina ili Svetoga Duha? Kojoj je Božjoj ličnosti čovek nalik? Ova čovekova ideja je naprosto netačna i besmislena! Može samo jednog Boga da podeli na više Bogova. Mojsije je Postanje pisao nakon što je, posle stvaranja sveta, stvoren ljudski rod. Na samom početku, kada je Bog stvorio svet, Mojsije nije postojao. I tek mnogo kasnije, Mojsije je napisao Bibliju; pa, kako je onda uopšte mogao znati šta je izgovorio Bog na nebesima? Nije imao predstavu o tome kako je Bog stvorio svet. U Starom zavetu Biblije, nema ni reči o Ocu, Sinu i Svetome Duhu, već samo o jedinom istinitom Bogu, Jahveu, koji obavlja Svoje delo u Izraelu. Boga nazivaju raznim imenima kako se doba menjaju, ali to ne može dokazati da se svako ime odnosi na drugu ličnost. Da je bilo tako, ne bi li onda u Bogu postojalo bezbroj ličnosti? Ono što je zapisano u Starom zavetu delo je Jahvea, početna etapa dela Samoga Boga u Dobu zakona. To je bilo delo Božje, pri čemu je On govorio, a ono je postajalo i, On je naredio, a ono je bivalo utvrđeno. Jahve nijednog trenutka nije rekao da je On Otac koji je došao da obavi delo, niti je On ikada prorekao da će Sin doći da iskupi ljudski rod. Što se Isusovog vremena tiče, rečeno je jedino da se Bog bio ovaplotio da bi iskupio ceo ljudski rod, a ne da je Sin došao. Pošto doba nisu međusobno slična, a delo koje Sȃm Bog namerava da obavi se takođe razlikuje, potrebno je da On Svoje delo obavlja u različitim sferama. Na taj način se razlikuje i identitet koji On predstavlja. Čovek veruje da je Jahve Isusov Otac, ali to zapravo nije potvrdio Isus, koji je rekao: „Nikada se nismo razlikovali kao Otac i Sin; jedno smo Ja i Otac na nebesima. Otac je u Meni, a Ja sam u Ocu; kada čovek vidi Sina, on vidi Oca nebeskog.” Nakon što je sve rečeno, bilo da je to Otac ili Sin, Oni su jedan Duh, nepodeljen u različite ličnosti. Kada čovek pokušava da objasni, stvari se komplikuju idejom o različitim ličnostima, kao i odnosom između Oca, Sina i Duha. Kada čovek govori o zasebnim ličnostima, zar se time ne materijalizuje Bog? Čovek čak rangira ove ličnosti kao prvu, drugu i treću; sve je to samo čovekova uobrazilja, koja nije vredna pomena i sasvim je nerealna! Ako bi ga upitao: „Koliko Bogova postoji?”, on bi rekao da je Bog jedan istiniti Bog koji se sastoji od Trojstva Oca, Sina i Svetoga Duha. Ako bi ga dodatno pitao: „Ko je Otac?”, on bi rekao: „Otac je Duh Božji na nebesima; On je zadužen za sve i nebeski je Gospodar.” „Je li onda Jahve Duh?” On bi rekao: „Da!” Ako bi ga zatim upitao: „Ko je Sin?”, on bi, naravno, rekao da je Isus Sin. „I koja je onda priča o Isusu? Odakle je On došao?” Rekao bi: „Isusa je rodila Marija putem začeća po Svetom Duhu.” Pa, zar Njegova suština nije i Duh? Zar Njegovo delo takođe ne predstavlja Svetoga Duha? Jahve je Duh, a takva je i suština Isusova. Sada, u poslednjim danima, manja je potreba da se kaže da je to još uvek Duh; kako bi Oni mogli da budu različite ličnosti? Nije li to naprosto Duh Božji koji delo Duha obavlja iz različitih perspektiva? A budući da je tako, ne postoji razlika među ličnostima. Isusa je začeo Sveti Duh i nesumnjivo je da je Njegovo delo bilo upravo delo Svetoga Duha. U prvoj etapi dela koju je Jahve obavio, On se nije ni ovaplotio, niti se ukazao čoveku. Dakle, čovek nikada nije video Njegovu pojavu. Koliko god da je On bio velik i visok, On je i dalje bio Duh, Sȃm Bog koji je na početku stvorio čoveka. To jest, On je bio Duh Božji. Progovorio je čoveku iz oblaka, tek jedan Duh, i niko nije video Njegovu pojavu. Tek u Doba blagodati, kada se Duh Božji pojavio u telu i ovaplotio u Judeji, čovek je po prvi put video lik ovaploćenog Božjeg tela kao Jevrejina. U Njemu nije bilo ničega od Jahvea. Međutim, Njega je začeo Sveti Duh, odnosno, začeo Ga je Duh Samoga Jahvea, a Isus je, ipak, rođen kao otelotvorenje Duha Božjeg. Ono što je čovek u to vreme video bio je Sveti Duh koji se poput goluba spušta na Isusa; to nije bio Duh isključivo za Isusa, već Sveti Duh. Može li se onda Duh Isusa razdvojiti od Svetoga Duha? Ako je Isus Isus, Sin, a Sveti Duh je Sveti Duh, kako bi onda Oni mogli biti jedno? Da je tako, delo se ne bi moglo obaviti. Duh u Isusu, Duh na nebesima i Jahveov Duh – svi su jedno. To se zove Sveti Duh, Duh Božji, sedmostruko pojačani Duh i sveobuhvatni Duh. Duh Božji može da obavi mnoga dela. On može da stvori svet i da ga uništi potopom; On može da iskupi ceo ljudski rod, i još više od toga, može da osvoji i uništi ceo ljudski rod. Celo ovo delo obavlja Sȃm Bog i ne može ga obaviti nijedna Božja ličnost umesto Njega. Njegov Duh se može nazivati imenom Jahvea i Isusa, kao i Svemogućeg. On je Gospod i Hristos. On može postati i Sin čovečji. On je na nebesima, kao i na zemlji; On je nad vaseljenama i među bezbrojnim ljudima. On je jedini Gospodar nebesa i zemlje! Od vremena stvaranja sve do danas, ovo delo je obavljao Duh Samoga Boga. Bilo da je to delo na nebesima ili u telu, u celosti ga obavlja Njegov suštinski Duh. Sva stvorenja, bilo da su na nebesima ili na zemlji, pod Njegovom su svemoćnom kontrolom; sve ovo je delo Samoga Boga i niko ga drugi ne može umesto Njega obaviti. Na nebesima je On Duh, ali i Sȃm Bog; među ljudima, On je telo, ali je i dalje Sȃm Bog. Iako se može nazivati stotinama hiljada imena, On je i dalje On Sȃm, i sve Njegovo delo je neposredni izraz Njegovog Duha. Iskupljenje celog ljudskog roda putem Njegovog raspeća bilo je direktno delo Njegovog Duha, kao što su to i uputstva svim narodima i svim zemljama tokom poslednjih dana. U svakom trenutku, Bog se može nazivati samo svemogućim jedinim istinitim Bogom, sveobuhvatnim Samim Bogom. Ove ličnosti u Bogu uopšte ne postoje, a još manje ta ideja o Ocu, Sinu i Svetome Duhu. Samo je jedan Bog na nebesima i na zemlji!

– „Reč”, tom I, „Božja pojava i delo”, „Da li Trojstvo postoji?”

Svakodnevne reči Božje  Odlomak 299

Božji plan upravljanja proteže se na šest hiljada godina, a na osnovu razlika u Njegovom delu, podeljen je na tri razdoblja: prvo doba je starozavetno Doba zakona; drugo je Doba blagodati; a treće je doba poslednjih dana – Doba carstva. U svakom dobu predstavljen je drugačiji identitet. To je samo usled razlike u delu, odnosno, usled zahteva dela. Prva etapa dela tokom Doba zakona obavljena je u Izraelu, a druga etapa dela iskupljenja dovršena je u Judeji. Isus je, zarad dela iskupljenja, rođen začećem od strane Svetoga Duha kao jedini Sin. Sve to je bilo posledica zahteva dela. U poslednjim danima, Bog hoće da proširi Svoje delo na neznabožačke narode i da osvoji tamošnji narod, kako bi Njegovo ime bilo veliko među njima. On hoće da usmerava čoveka ka razumevanju sve istine i ulasku u nju. Celokupno ovo delo je obavio jedan Duh. Iako On to može da čini sa različitih stanovišta, priroda i načela dela ostaju isti. Kada osmotriš načela i prirodu dela koje su Oni obavili, tada ćeš znati da je sve to obavio jedan Duh. Ipak, neki mogu reći: „Otac je Otac; Sin je Sin; Sveti Duh je Sveti Duh, i na kraju će Oni postati jedno.” Kako bi Ih onda ti ujedinio? Kako Otac i Sveti Duh mogu postati jedno? Ako su Oni sami po sebi dva, zar onda Oni, bez obzira na to kako su zajedno spojeni, neće i dalje biti dva dela? Kada govorite o tome da od dva dela napravite jedan, zar to nije naprosto spajanje dva zasebna dela kako bi se napravila jedna celina? Ali, zar oni nisu bili dva dela pre nego što su postali celina? Svaki duh ima posebnu suštinu, a dva duha se ne mogu stopiti u jedan. Duh nije materijalni predmet i ne nalikuje ničemu drugom u materijalnom svetu. Prema čovekovom viđenju, Otac je jedan Duh, Sin je drugi, a Sveti Duh treći, a zatim se tri Duha pomešaju poput tri čaše vode u jednu celinu. Ne bi li to onda bilo pravljenje jednog od tri? Ovo je potpuno pogrešno objašnjenje! Zar to nije deljenje Boga? Kako mogu Otac, Sin i Sveti Duh svi postati jedno? Zar Oni nisu tri dela, od kojih je svaki različite prirode? Ima i drugih koji kažu: „Zar nije Bog izričito rekao da je Isus Njegov voljeni Sin?” Isus je voljeni Sin Božji, koji je Njemu sasvim po volji – to je, svakako, rekao Sȃm Bog. To je Bog svedočio o Sebi, ali samo iz drugačije perspektive, iz perspektive Duha na nebesima koji svedoči o Svom sopstvenom ovaploćenom telu. Isus je Njegovo ovaploćeno telo, a ne Njegov Sin na nebesima. Razumeš li? Zar Isusove reči: „Ja sam u Ocu i Otac je u Meni” ne ukazuju na to da su Oni jedan Duh? I zar Oni nisu, usled ovaploćenja, bili razdvojeni između nebesa i zemlje? U stvarnosti, Oni su i dalje jedno; bez obzira na sve, to naprosto Bog svedoči o Sebi. Kao posledica promene doba, potreba dela i različitih etapa u Njegovom planu upravljanja, ime kojim Ga čovek zove takođe se razlikuje. Kada je On došao da obavi prvu etapu dela, mogao se zvati samo Jahve, koji je bio pastir Izraelaca. U drugoj etapi, ovaploćeni Bog se mogao zvati samo Gospod i Hristos. Ali je u to vreme Duh na nebu izjavio samo da je On voljeni Sin Božji i nije pominjao da je On jedini Sin Božji. To se naprosto nije dogodilo. Kako bi Bog mogao imati jedino dete? Zar tada Bog ne bi postao čovek? Pošto je On bio ovaploćeno telo, zvali su Ga voljeni Sin Božji i iz toga je proizašao odnos između Oca i Sina. Bilo je to naprosto zbog razdvajanja nebesa i zemlje. Isus se molio iz perspektive tela. Pošto je On zaodenuo telo tako normalne ljudskosti i iz perspektive tog tela rekao: „Moja spoljna ljuštura od stvorenog je bića; pošto sam zaodenuo telo da bih došao na ovu zemlju, sada sam daleko, daleko od nebesa”, On je Bogu Ocu mogao da se moli jedino iz perspektive tela. To je bila Njegova dužnost i to je ono što bi trebalo da poseduje ovaploćeno telo Duha Božjeg. Ne može se reći da On nije bio Bog zato što se molio Ocu iz perspektive tela. Iako su Ga zvali voljeni Sin Božji, On je i dalje bio Sȃm Bog, jer je bio tek ovaploćeno telo Duha, a Njegova suština je i dalje bila Duh. Ljudi se pitaju zašto se On molio ako je bio Sȃm Bog. To je stoga što je On bio ovaploćeni Bog, Bog koji živi u telu, a ne Duh na nebesima. Prema čovekovom viđenju, Otac, Sin i Sveti Duh su svi Bog. Samo sva tri, spojena u jedno, mogu se smatrati jedinim istinitim Bogom i, na taj način, Njegova sila je izuzetno velika. Ima onih koji kažu da je samo na taj način On sedmostruko pojačani Duh. Kada se Sin posle Svog dolaska molio, On se molio tom Duhu. U stvarnosti, On se molio iz perspektive stvorenog bića. Budući da telo nije celovito, On nije bio ceo i imao je mnoge slabosti kada je došao u telu, a dok je obavljao Svoje delo u telu, suočavao se sa velikim ometanjima. Zato se On triput pomolio Bogu Ocu pre Svog raspeća, kao i mnogo puta i pre toga. Molio se među Svojim učenicima; molio se sȃm na gori; molio se na ribarskom brodu; molio se među mnoštvom ljudi; molio se kad je lomio hleb; i molio se kada je blagosiljao druge. Zašto je to činio? Duhu se On molio; molio se Duhu, Bogu na nebesima, iz perspektive tela. Prema tome, sa čovekove tačke gledišta, Isus je postao Sin u toj etapi dela. U ovoj etapi, međutim, ovaploćeni Bog se ne moli. Zašto je to tako? Zato što On donosi delo reči, i sud i grdnju reči. On nema potrebu za molitvama i Njegova služba je da govori. Nije stavljen na krst i čovek Ga ne predaje vlastodršcima. On samo treba neposredno da obavlja Svoje delo. U vreme kada se Isus molio, molio se Bogu Ocu za silazak carstva nebeskog, da se izvrši volja Očeva i da dođe delo. U ovoj etapi, carstvo nebesko se već spustilo, pa da li On i dalje treba da se moli? Njegovo delo je da privede doba kraju, a novih doba više nema, pa ima li potrebe moliti se za sledeću etapu? Bojim se da nema!

Brojne su protivrečnosti u čovekovim objašnjenjima. Naravno, sve su to čovekove predstave; bez daljeg preispitivanja, svi biste poverovali da su istinite. Zar ne znate da su te ideje o trojedinom Bogu samo čovekove predstave? Nijedno čovekovo znanje nije temeljno. Uvek ima nečistoća, i u njemu ima previše čovekovih shvatanja. To pokazuje da stvoreno biće naprosto ne može da objasni delo Božje. Previše je toga u čovekovom umu, a sve to dolazi iz logike i misli i sve se to kosi s istinom. Može li tvoja logika temeljno da analizira delo Božje? Možeš li da stekneš uvid u celokupno Jahvino delo? Možeš li ti, kao čovek, da sve to prozreš ili je Sȃm Bog taj koji je u stanju da vidi od večnosti do večnosti? Možeš li ti da vidiš od pradavne večnosti do večnosti koja će doći ili je Bog taj koji to može? Šta kažeš? Kako si ti to dostojan da objasniš Boga? Na čemu se zasniva tvoje objašnjenje? Jesi li ti Bog? Nebo i zemlju i sva stvorenja stvorio je Sȃm Bog. Nisi ti to uradio, pa zašto daješ besmislena objašnjenja? Dakle, nastavljaš li da veruješ u trojedinog Boga? Zar ne misliš da je tako suviše tegobno? Za tebe bi bilo najbolje da veruješ u jednog Boga, a ne u tri. Najbolje je biti lak, jer je lako breme Gospodovo.

– „Reč”, tom I, „Božja pojava i delo”, „Da li Trojstvo postoji?”


Razotkrivanje iskvarenosti ljudskog roda


Razotkrivanje iskvarenosti ljudskog roda I

Svakodnevne reči Božje  Odlomak 300

Tokom nekoliko hiljada godina kvarenja, svi ljudi su obamrli i otupeli; svi su postali zli đavoli koji se protive Bogu, do te mere da je njihovo buntovništvo protiv Boga zabeleženo u istorijskim zapisima, te da čak ni sami ljudi nisu u stanju da u potpunosti opišu svoje buntovno ponašanje – jer ih je Sotona duboko iskvario i Sotona ih je zaveo tako da ne znaju kuda da se okrenu. Čak i danas, ljudi i dalje izdaju Boga. Kad vide Boga, oni Ga izdaju, a i kad ne mogu da vide Boga, takođe Ga izdaju. Ima čak i onih koji Ga, nakon što su bili svedoci Božjih kletvi i Božjeg gneva, i dalje izdaju. I zato kažem da je čovekov razum izgubio svoju prvobitnu funkciju, kao i da je čovekova savest izgubila svoju prvobitnu funkciju. U Mojim očima, svi ljudi su zveri u ljudskom ruhu i zmije otrovnice. Ma koliko jadno pokušavali da izgledaju pred Mojim očima, Ja prema njima nikada neću biti milostiv, jer oni nipošto ne mogu da dokuče razliku između crnog i belog, i niko od njih ne razume razliku između istine i neistine. Njihov razum je tako otupeo, a ipak žele da zadobiju blagoslove; njihova ljudskost je tako niska, a ipak žele da vladaju kao carevi i da drže vlast. Sa takvim razumom, kome bi oni mogli da budu carevi? Kako bi sa takvom ljudskošću mogli da sede na prestolu? Ljudi su zaista besramni! To su bednici koji precenjuju sebe! Predlažem da vi koji želite da zadobijete blagoslove najpre pronađete ogledalo i pogledate svoj ružni odraz. Imaš li ono što je potrebno da budeš car? Imaš li crte lica onoga ko bi mogao da primi blagoslove? U tvojoj naravi nije nastupila ni najmanja promena i nisi bio sposoban nijednu istinu da sprovedeš u delo, a ipak želiš predivno sutra. To je čista zabluda! Čoveka, koji je rođen na tako ukaljanoj zemlji, društvo je u ozbiljnoj meri zarazilo; oblikovan je feudalnim moralom i dobio je obrazovanje u „ustanovama visokog obrazovanja”. Zaostalo razmišljanje, iskvareni moral, neplemenit pogled na život, ogavna filozofija za ovozemaljsko ophođenje, potpuno bezvredno postojanje i prizemni običaji i svakodnevnica – sve je to čoveku ozbiljno prodrlo u srce i ozbiljno oštetilo i napalo njegovu savest. Posledično, čovek postaje sve udaljeniji od Boga i sve Mu se više protivi. Čovekova narav iz dana u dan postaje sve nemilosrdnija, te nema ni jednog jedinog čoveka koji će se dobrovoljno odreći bilo čega zarad Boga, niti i jednog jedinog čoveka koji će se svojevoljno pokoriti Bogu, a ponajmanje onoga koji će rado tražiti Božju pojavu. Umesto toga, čovek pod Sotoninom vlašću stremi zadovoljstvima do mile volje, i kvari svoje telo u mulju bez ograničenja. Čovek koji živi u tami ne želi da primenjuje istinu čak ni kada je čuje, i nije sklon da traga čak ni kada vidi da se Bog već pojavio. Kako bi za ovakav izopačen ljudski rod uopšte moglo biti prostora za spasenje? Kako bi ovakav dekadentan ljudski rod mogao živeti u svetlosti?

– „Reč”, tom I, „Božja pojava i delo”, „Ostati nepromenjen u naravi znači biti u neprijateljstvu s Bogom”

Svakodnevne reči Božje  Odlomak 301

Osnovni uzrok iskvarenih naravi koje se pojavljuju u čoveku jesu zaluđivanje, kvarenje i trovanje od strane Sotone. Sotona je čoveka sputao i kontrolisao, a njegovo razmišljanje, moral, uvid i razum Sotona je teško oštetio. Baš zato što je Sotona iskvario suštinske stvari u čoveku i zato što se one potpuno razlikuju od onoga kako ih je Bog prvobitno stvorio, čovek se protivi Bogu i ne može da prihvati istinu. Dakle, da bi došlo do promena u čovekovoj naravi, prvo treba promeniti njegovo bogopoznanje i njegovu spoznaju istine u pogledu njegovog razmišljanja, uvida i razuma. Oni koji su rođeni u najiskvarenijoj od svih zemalja još manje znaju o tome šta Bog jeste ili šta znači verovati u Boga. Što su ljudi iskvareniji, to manje spoznaju postojanje Boga, a njihov razum i uvid su sve siromašniji. Koren čovekovog protivljenja Bogu i buntovništva prema Njemu leži u tome što ga je Sotona iskvario. Zbog kvarenja od strane Sotone, čovekova savest je otupela, on je moralno iskvaren, misli su mu izopačene i ima nazadan mentalni sklop. Pre nego što ga je Sotona iskvario, čovek se prvobitno pokoravao Bogu i čim bi čuo Njegove reči, pokorio bi im se. Prvobitno je bio zdravog razuma i savesti, a posedovao je i normalnu ljudskost. Nakon što ga je Sotona iskvario, čovekov prvobitni razum, savest i ljudskost, svi su otupeli i Sotona ih je pokvario. Tako je on izgubio svoju pokornost i ljubav prema Bogu. Čovekov razum je postao nenormalan, njegova narav je postala istovetna životinjskoj, a njegovo buntovništvo prema Bogu neprestano raste i postaje sve ozbiljnije. Međutim, čovek to još uvek ne zna, niti razume, već se samo uporno suprotstavlja i buni. Otkrivanja čovekove naravi jesu izrazi njegovog razuma, uvida i savesti. Budući da su njegov razum i njegov uvid nezdravi, a savest mu je krajnje otupela, njegova je narav buntovna prema Bogu. Ako se čovekov razum i uvid ne mogu promeniti, tada nema govora ni o promenama u njegovoj naravi, kao ni o usaglašavanju sa Božjim namerama. Ako čovekov razum nije zdrav, onda on ne može da služi Bogu i nije prikladan da ga Bog upotrebi. „Normalno poimanje” podrazumeva pokornost i odanost Bogu, čežnju za Bogom i apsolutnost prema Bogu i posedovanje savesti prema Bogu. Odnosi se na to da budemo jednog srca i uma s Bogom, a ne na svesno protivljenje Bogu. Posedovanje nenormalnog razuma nije takvo. Nakon što ga je Sotona iskvario, čovek je razvio predstave o Bogu i on nema nikakvu odanost prema Bogu niti žudnju za Njim, a da ne govorimo o savesti prema Bogu. Čovek se namerno suprotstavlja Bogu, donosi sudove o Njemu i, povrh toga, govori uvredljivo o Njemu iza Njegovih leđa. Čovek donosi sudove o Bogu iza Njegovih leđa, znajući vrlo dobro da je On Bog; čovek nipošto nema nameru da se pokori Bogu, već Mu samo uporno postavlja zahteve i molbe. Takvi ljudi – ljudi sa nenormalnim razumom – nisu u stanju da spoznaju sopstveno ogavno ponašanje, niti da zažale zbog svojih buntovnih postupaka. Ako su ljudi u stanju da spoznaju sebe, tada su povratili tek delić svog razuma; što su više buntovni prema Bogu, a pritom sebe ne spoznaju, to su ljudi manje zdravog razuma.

Otkrivanje čovekove iskvarene naravi ima svoj koren ni u čemu drugom do u čovekovoj otupeloj savesti, njegovoj zlonamernoj prirodi i nezdravom razumu; ako čovekova savest i razum ponovo postanu normalni, tada će on postati neko ko je prikladan za Božju upotrebu. Naprosto zato što je čovekova savest oduvek bila otupela i zato što čovekov razum nikada nije bio zdrav i sve više otupljuje, dela čovekovog buntovništva prema Bogu se množe, u tolikoj meri da je čak prikovao Isusa na krst, te u poslednjim danima zatvara svoja vrata pred ovaploćenim Božjim telom, osuđuje Božje telo i smatra ga niskim. Kada bi čovek imao barem malo ljudskosti, ne bi bio toliko okrutan u svom ophođenju prema ovaploćenom Božjem telu; kada bi imao barem malo razuma, ne bi bio toliko podmukao u svom ophođenju prema ovaploćenom Božjem telu; kada bi imao barem malo savesti, ne bi se na ovaj način „zahvaljivao” ovaploćenom Bogu. Čovek živi u dobu ovaploćenog Boga, a ipak ne zahvaljuje Bogu što mu je pružio tako dobru priliku, već proklinje Božji dolazak ili potpuno zanemaruje činjenicu o Božjem ovaploćenju, delujući kao da je protiv toga i da ima odbojnost prema tome. Bez obzira na to kako se čovek ophodi prema dolasku Božjem, Bog je uvek obavljao Svoje delo, nikada se ne umarajući od njega – i pored toga što Mu čovek nije poželeo ni najmanju dobrodošlicu i neprestano Mu upućuje zahteve. Čovekova narav je postala krajnje zlonamerna, njegov razum je krajnje otupeo, a savest mu je potpuno pregažena od zlotvora i odavno je prestala da bude prvobitna savest čoveka. Ne samo da čovek nije zahvalan ovaploćenom Bogu što je ljudskom rodu podario toliko života i blagodati, već on čak oseća gnušanje prema Bogu zbog istine koju mu On udeljuje; budući da čoveka istina ne zanima, on oseća gnušanje prema Bogu. Ne samo da čovek nije u stanju da položi svoj život za ovaploćenog Boga, već umesto toga pokušava od Njega da izvuče usluge i zahteva uzvraćanje koje je desetinama puta veće od onoga što je čovek dao Bogu. Takvi su čovekova savest i razum, a on ipak smatra da to nije ništa strašno, i dalje verujući da se previše davao za Boga, a da mu je Bog udelio premalo. Ima ljudi koji Mi, nakon što su Mi dali krčag vode, pružaju ruku i zahtevaju da im platim za dva krčaga mleka ili Mi, nakon što su Mi dali sobu na jednu noć, traže da im platim višestruko veće troškove smeštaja. Uz takvu ljudskost i takvu savest, kako i dalje možete želeti da zadobijete život? Kakvi ste vi samo prezira dostojni bednici! Zbog takve vrste ljudskosti u čoveku i takve savesti u čoveku ovaploćeni Bog tumara zemljom, ne pronalazeći nikakav zaklon. A da i ne govorimo o činjenici da je ovaploćeni Bog obavio toliko dela – čak i da nikakvo delo nije obavio, oni koji zaista poseduju savest i ljudskost trebalo bi da Ga obožavaju i da Mu svim srcem služe. To je ono što treba da čine oni koji su zdravog razuma i to je čovekova dužnost. U svom služenju Bogu, većina ljudi čak postavlja uslove. Nije ih briga je li On Bog ili čovek, već govore samo o svojim uslovima i jedino traže da zadovolje svoje želje. Kada kuvate za Mene, zahtevate naknadu za uslugu; kada trčite zarad Mene, tražite naknadu za trčanje; kada radite za Mene, tražite naknadu za rad; kada perete Moju odeću, tražite naknadu za pranje veša; kada opskrbljujete crkvu, tražite da vam se nadomeste troškovi; kada govorite, zahtevate nadoknadu za govornike; kada dostavljate knjige, zahtevate naknadu za dostavu, a kada pišete, zahtevate naknadu za pisanje. Oni koje sam orezao, od Mene čak i za to traže obeštećenje, dok oni koji su poslati kući zahtevaju nadoknadu za štetu nanetu njihovom ugledu; oni koji nisu u braku traže miraz ili nadoknadu za svoju izgubljenu mladost; oni koji zakolju pile traže naknadu kao mesari; oni koji prže hranu traže naknadu za prženje, a oni koji kuvaju supu takođe traže da za to budu plaćeni… To je ta vaša uzvišena i moćna ljudskost, i to su postupci koje nalaže vaša topla savest. Gde vam je razum? Gde vam je ljudskost? Da vam kažem! Ako tako nastavite, prestaću da delujem među vama. Neću delovati među čoporom zveri u ljudskom ruhu; neću patiti zarad takve grupe ljudi, iza čijih se lepih lica skrivaju divlja srca; neću trpeti radi takvog čopora životinja za koje ne postoji ni najmanja mogućnost spasenja. Dan kada vam okrenem leđa biće dan vaše smrti; to je taj dan u kome će vas zadesiti tama i dan kad vas svetlost napušta. Da vam kažem! Nikada neću biti blagonaklon prema skupini kao što je vaša, skupini koja je gora i od životinja! Postoje granice za Moje reči i dela, a uz vašu ljudskost i savest kakve jesu, Ja više neću obavljati delo, jer ste lišeni savesti i naneli ste Mi previše bola, dok Mi se vaše prezira dostojno ponašanje previše gadi. Takvi ljudi koji su lišeni ljudskosti i savesti nikada neće imati priliku za spasenje; Ja nikada ne bih spasio tako bezdušne i nezahvalne ljude. Kada dođe Moj dan, zanavek ću Svojim užarenim ognjem obasipati sinove buntovništva koji su nekada izazvali Moj žestoki gnev; nametnuću Svoju večnu kaznu tim životinjama koje su Mi nekada dobacivale uvrede i napustile Me; ognjem Svoga gneva, zauvek ću spržiti sinove buntovništva, koji su nekada jeli i živeli zajedno sa Mnom, a da nisu verovali u Mene, koji su Me uvredili i izdali. Svi oni koji su izazvali Moj gnev biće podvrgnuti Mojoj kazni; sručiću sav Svoj gnev na one zveri koje su nekada želele da stoje pored Mene kao da su Meni ravne, a nikada Me nisu obožavale niti su Mi se pokorile; štap kojim udaram čoveka spustiće se na one životinje koje su nekada uživale u tome što Ja brinem o njima i koje su nekada uživale u tajnama koje sam izrekao, a koje su nekada pokušale da izvuku materijalna zadovoljstva od Mene. Nikada neću praštati nikome ko pokuša da zauzme Moje mesto; neću poštedeti nikoga od onih koji pokušaju da od Mene otmu hranu i odeću. Za sada ste živi i zdravi i nastavljate da preterujete u zahtevima koje Mi postavljate. Kada dođe dan gneva, više Mi nećete postaviti nijedan zahtev; u tom trenutku, dozvoliću vam da se „nauživate” do mile volje, zariću vam lica u zemlju i više nikada nećete moći da ustanete! Pre ili kasnije, Ja ću vam „naplatiti” ovaj dug – i nadam se da strpljivo iščekujete dolazak tog dana.

Čovek ne uspeva da zadobije Boga ne zato što Bog ima telesna osećanja, niti zato što Bog ne želi da Ga čovek zadobije, već stoga što čovek ne želi da zadobije Boga i zato što čovek nema srce koje usrdno traga za Bogom. Kako bi Bog mogao da prokune ijednog od onih koji Ga istinski traže? Kako bi Bog mogao da prokune nekoga ko je zdravog razuma i osetljive savesti? Kako bi onoga ko istinski obožava Boga i služi Mu mogao da proguta oganj Njegovog gneva? Kako bi onaj koji je voljan da se pokori Bogu mogao da bude izbačen iz Božje kuće? Kako bi onaj koji oseća da nikad ne može dovoljno da voli Boga mogao da živi pod Božjom kaznom? Kako bi neko ko je voljan da radi Boga ostavi sve mogao ostati bez ičega? Čovek nije voljan da stremi ka Bogu, nije spreman da se radi Boga odrekne svojih poseda, niti želi da svoj celoživotni trud posveti Bogu; umesto toga, kaže da je Bog otišao predaleko, da je previše toga što ima veze sa Bogom u neskladu sa čovekovim predstavama. Čak i da ste uložili beskrajan trud, uz ljudskost poput ove, još uvek ne biste mogli da dobijete Božje odobravanje, a da ne pominjemo činjenicu da ni ne tražite Boga. Zar ne znate da ste vi falična ljudska roba? Zar ne znate da nijedna ljudskost nije niža od vaše? Zar ne znate kako vas drugi zovu da bi vam „iskazali poštovanje”? Oni koji istinski vole Boga nazivaju vas vučjim ocem, majkom vuka, sinom vuka i njegovim unukom; vi ste potomci vuka, narod vukova, i treba da znate ko ste zapravo i da to nikada ne zaboravite. Nemojte misliti da ste neke nadmoćne ličnosti: vi ste najpodmuklija skupina neljudi u ljudskom rodu. Zar baš ništa ne znate o tome? Znate li koliko sam rizikovao delajući među vama? Ako vaš razum ne može ponovo da postane normalan, a vaša savest ne može normalno da deluje, onda se nikada nećete osloboditi „vučjeg” imena, nikada nećete pobeći od dana prokletstva, niti od dana svoje kazne. Rođeni ste nižeg roda, kao bezvredna stvar. Po prirodi ste čopor gladnih vukova, hrpa otpada i smeća i, za razliku od vas, Ja ne delam na vama radi lične koristi, već zbog potrebe dela. Nastavite li da ovako budete buntovni, tada ću zaustaviti Svoje delo i na vama više nikada neću ponovo delati; naprotiv, Ja ću Svoje delo preneti na drugu grupu koja Mi se dopada, i time ću vas zauvek napustiti jer ne želim da vidim one koji su Mi neprijatelji. Prema tome, želite li da budete u skladu sa Mnom ili da Mi budete neprijatelji?

Svi ljudi žele da vide pravo lice Isusovo i svi žele da budu sa Njim. Mislim da nijedan brat ni sestra ne bi rekli da ne žele da vide Isusa ili da budu s Njim. Pre nego što ste videli Isusa – pre nego što ste videli ovaploćenog Boga – imate najrazličitije zamisli, na primer, o Isusovoj pojavi, Njegovom načinu govora, Njegovom načinu života i tome slično. Međutim, nakon što ste Ga zaista videli, vaše će se zamisli brzo promeniti. Zašto je to tako? Želite li da saznate? Čovekovo razmišljanje se ne može zanemariti, što je tačno – no i više od toga, suština Hristova ne podnosi promene od strane čoveka. Zamišljate Hrista kao besmrtnika ili mudraca, ali Ga niko ne smatra normalnim čovekom koji poseduje božansku suštinu. Kao takvi, mnogi među onima koji danonoćno čeznu da vide Boga zapravo su u neprijateljstvu s Bogom i sa Njim su u neskladu. Zar ovo nije čovekova greška? Čak i sada, vi i dalje mislite da su vaša vera i odanost dovoljni da vas učine dostojnim da gledate lice Hristovo, ali Ja vas pozivam da se naoružate većim brojem praktičnih stvari! Jer u prošlosti, sadašnjosti i budućnosti, mnogi među onima koji dolaze u kontakt sa Hristom u tome nisu uspeli ili neće uspeti; svi oni igraju ulogu fariseja. Šta je razlog vašeg neuspeha? Upravo to što svako od vas u svojim predstavama ima boga koji je uzvišen i vredan divljenja. Međutim, prava istina nije onakva kakvu čovek želi. Ne samo da Hristos nije nalik divu, nego je izrazito sitan; ne samo da je On čovek, nego je On običan čovek; ne samo da se On ne može popeti na nebo, već se On ne može ni slobodno kretati po zemlji. I budući da je tako, ljudi se prema Njemu ophode kao prema običnom čoveku; kad su s Njim, postupaju prema Njemu ležerno i sa Njim razgovaraju bezbrižno, i dalje sve vreme čekajući na dolazak „pravog Hrista”. Hrista koji je već došao smatrate običnim čovekom, a Njegove reči rečima običnog čoveka. Upravo zato niste ništa primili od Hrista, već ste, umesto toga, svoje ruglo potpuno izneli na svetlost dana.

Pre nego što stupiš u kontakt sa Hristom, možda ćeš verovati da se tvoja narav potpuno promenila, da si odan sledbenik Hristov i da od tebe niko više ne zaslužuje da primi Hristove blagoslove, zato što si prošao mnoge puteve, učinio mnoga dela i dao mnogostruki plod, pa misliš da ćeš naposletku zasigurno biti jedan od onih koji će dobiti krunu. Međutim, da li znaš sledeću činjenicu, a to je da se iskvarena narav čovekova i njegovo buntovništvo i otpor razotkrivaju kada vidi Hrista i da tada njegovo buntovništvo i otpor bivaju apsolutnije i potpunije razotkriveni nego u bilo kom drugom trenutku? Budući da je Hristos Sin čovečji – Sin čovečji koji poseduje normalnu ljudskost – čovek Ga stoga ne uvažava niti Ga poštuje. Zbog činjenice da Bog živi u telu, buntovnost čoveka je tako temeljno i tako živopisno izneta na videlo. Zato kažem da je Hristov dolazak otkrio svu buntovnost ljudskog roda, a prirodu ljudskog roda učinio posve očiglednom. To zovemo „mamljenjem tigra niz planinu” i „mamljenjem vuka iz njegove jazbine”. Usuđuješ li se da kažeš da si odan Bogu? Usuđuješ li se da kažeš da iskazuješ potpunu pokornost prema Bogu? Usuđuješ li se da kažeš da nisi buntovan? Neki će reći: „Kad Bog za mene orkestrira okruženje, ja se nikad ne žalim i uvek sam u stanju da se pokorim; štaviše, nemam nikakve predstave o Bogu.” Neki će reći: „Šta god da mi Bog dâ u zadatak, dajem sve od sebe da ga dovršim i nikad nisam površan.” U tom slučaju, upitaću vas sledeće: možete li biti u skladu s Hristom dok živite pored Njega? I koliko dugo ćete biti u skladu s Njim? Jedan dan? Dva dana? Jedan sat? Dva sata? Vaša je vera možda vredna svake pohvale, ali vam velika istrajnost nije svojstvena. Jednom kada zaista budeš živeo s Hristom, tvoja samopravednost i umišljenost će, malo po malo, biti otkriveni kroz tvoje reči i dela, baš kao što će se i tvoje preterane želje, tvoj neposlušan stav i nezadovoljstvo prirodno otkriti. Konačno, tvoja nadmenost će postajati još i veća, sve dok ne budeš oprečan Hristu kao što je voda vatri, a tada će tvoja priroda biti potpuno razotkrivena. U tom trenutku, tvoje se predstave više neće moći prikriti, tvoje će pritužbe takođe prirodno izaći na videlo, a tvoja ogavna ljudska priroda potpuno će biti razotkrivena. Međutim, čak i tada, ti i dalje odbijaš da priznaš svoju buntovnost, umesto toga verujući da čoveku nije lako da prihvati ovakvog Hrista, da je On prema čoveku previše zahtevan i da bi Mu se ti potpuno pokorio kad bi On, Hristos, bio bolji. Smatrate da je vaša buntovnost opravdana, da se bunite protiv Njega samo onda kad vas On previše pritiska. Nikada niste ni pomislili da na Hrista ne gledate kao na Boga, da vam nedostaje namera da Mu se pokorite. Umesto toga, tvrdoglavo insistiraš na tome da Hristos postupa u skladu sa tvojim željama, a čim On učini i jednu stvar koja je u suprotnosti sa tvojim razmišljanjem, ti poveruješ da On nije Bog već čovek. Zar među vama nema mnogo onih koji su se na ovaj način borili s Njim? Na kraju krajeva, u koga vi verujete? I na koji način stremite?

Vi uvek želite da vidite Hrista, međutim, Ja vas pozivam da sebi ne pridajete toliko na značaju; svako može da vidi Hrista, ali Ja kažem da niko nije dostojan da vidi Hrista. Budući da je čovekova priroda prepuna zla, nadmenosti i buntovnosti, u trenutku kada ugledaš Hrista, tvoja priroda će te uništiti i osuditi na smrt. Iz tvog druženja sa bratom (ili sestrom) možda se ne saznaje mnogo o tebi, međutim, stvari nisu tako jednostavne kada se družiš sa Hristom. U svakom trenutku, tvoje predstave mogu da se ukorene, tvoja nadmenost može početi da niče, a tvoja buntovnost može izroditi smokve. Kako bi ti sa takvom ljudskom prirodom mogao biti prikladan da se družiš sa Hristom? Jesi li zaista u stanju da se u svakom trenutku svakog dana ophodiš prema Njemu kao prema Bogu? Da li zaista poseduješ stvarnost pokornosti Bogu? Svi vi u svojim srcima obožavate uzvišenog boga kao Jahvea, dok vidljivog Hrista smatrate čovekom. Vaša razboritost je veoma loša, a vaša ljudskost previše niska! Niste u stanju da na Hrista uvek gledate kao na Boga; samo povremeno, kad ste u dobrom raspoloženju, dograbite Ga i obožavate kao Boga. Zato vam i kažem da niste vernici Božji, već grupa saučesnika koji se protive Hristu. Čak se i ljudima koji prema drugima iskazuju dobrotu na to uzvraća dobrim, a ipak Hristos, koji je među vama činio takva dela, nije od čoveka primio ni ljubav, ni njegovu nagradu, a ni pokornost. Zar to nije nešto što razdire srce?

Moguće je da za sve godine koliko veruješ u Boga nikada nikoga nisi prokleo niti si počinio loše delo, pa ipak u svom druženju sa Hristom ne umeš da govoriš istinu, da postupaš pošteno niti da se pokoriš reči Hristovoj; u tom slučaju, kažem ti da si najpodmuklija i najzlobnija osoba na svetu. U odnosu prema svojim rođacima, prijateljima, ženi (ili mužu), sinovima, kćerima i roditeljima možeš biti izuzetno ljubazan i posvećen i nikada ne iskorišćavati druge, ali ako nisi u stanju da se uskladiš sa Hristom, ako nisi u stanju da skladno opštiš s Njim, čak i da daš sve što imaš da pomogneš svojim komšijama ili savesno brineš o svom ocu, majci i članovima svog domaćinstva, rekao bih da si i dalje zla osoba i, povrh toga, pun lukavih smicalica. Nemoj misliti da si u skladu sa Hristom samo zato što se slažeš sa drugima ili učiniš nekoliko dobrih stvari. Misliš li da svojom milosrdnom namerom možeš da na prevaru izdejstvuješ blagoslove nebeske? Misliš li da je to što si učinio nekoliko dobrih stvari zamena za tvoju pokornost? Niko od vas nije u stanju da prihvati orezivanje, svima vam teško pada da prigrlite normalnu Hristovu ljudskost i, povrh toga, na sva zvona neprestano zvonite o svojoj pokornosti Bogu. Takva vera poput vaše doneće odgovarajuću odmazdu. Prestanite da se prepuštate nestvarnim maštarijama i da iskazujete želju da vidite Hrista, jer ste i previše mali rastom, u toj meri da niste ni dostojni da Ga vidite. Kada u potpunosti odbaciš svoju buntovnost i budeš sposoban da skladno komuniciraš s Hristom, Bog će ti se tada prirodno pojaviti. Ako odeš da vidiš Boga a da prethodno nisi bio podvrgnut orezivanju ili sudu, zasigurno ćeš postati Božji protivnik i zasigurno ćeš biti predmet uništenja. Čovek je po svojoj prirodi suštinski neprijateljski nastrojen prema Bogu, budući da su svi ljudi bili izloženi najdubljoj Sotoninoj iskvarenosti. Ako usred svoje vlastite iskvarenosti čovek pokuša da komunicira sa Bogom, izvesno je da iz toga ne može proisteći ništa dobro; njegova dela i reči zasigurno će na svakom koraku otkriti njegovu iskvarenost, a njegova će buntovnost u ophođenju sa Bogom doći do izražaja u svakom trenutku. Nesvesno, čovek dolazi da se suprotstavi Hristu, da prevari Hrista i da odbaci Hrista; nakon što se to dogodi, čovek će biti u još nesigurnijoj situaciji, a ako se to nastavi, postaće predmet kažnjavanja.

Neki smatraju da bi možda, ako je druženje sa Bogom toliko opasno, bilo mudrije držati se podalje od Boga. Šta ovakvi ljudi mogu uopšte dobiti? Mogu li biti odani Bogu? Sasvim sigurno, druženje sa Bogom nije nimalo lako – ali je to stoga jer je čovek iskvaren, a ne zato što Bog nije u stanju da se druži s njim. Za vas bi bilo najbolje da istini o sopstvenoj spoznaji posvetite malo truda. Zašto vas Bog ne ceni? Zašto Mu je vaša narav odvratna? Zašto vaš govor izaziva Njegovu mržnju? Nakon što ste pokazali malo odanosti, već izgovarate hvalospeve o sebi; nakon što ste dali mali doprinos, zahtevate nagradu; gledate na druge sa visine nakon što ste pokazali malo pokornosti i postajete prezrivi prema Bogu nakon što ste obavili neki sićušan zadatak. Za ugošćavanje Boga, zahtevate novac, materijalne stvari i komplimente. Teška srca dajete dva novčića; a kada date deset, tražite blagoslove i da se izdvojite od ostalih. O ljudskosti kakva je vaša, stvarno je uvredljivo govoriti ili slušati. Ima li ičeg vrednog pohvale u vašim rečima i delima? Oni koji izvršavaju svoju dužnost i oni koji to ne čine; oni koji predvode i oni koji slede; oni koji ugošćavaju Boga i oni koji to ne rade; oni koji daju priloge i oni koji ne daju; oni koji propovedaju i oni koji primaju Reč i tako dalje: svi ljudi poput ovih veličaju sebe. Zar vam to nije smešno? Znajući sasvim dobro da verujete u Boga, svejedno ne možete biti u skladu sa Bogom. Znajući sasvim dobro da niste dobri ni za šta, uporno se i dalje hvališete. Zar ne osećate da vam je razum dostigao tačku u kojoj je izmakao kontroli? S takvim razumom, kako možete biti podobni da stupite u dodir sa Bogom? Zar u ovom trenutku niste zabrinuti za sebe? Narav vam je već propala do te mere da više niste u stanju da budete u skladu sa Bogom. Budući da je tako, zar vaša vera nije smešna? Zar vaša vera nije besmislena? Kako ćeš pristupiti svojoj budućnosti? Kako ćeš izabrati kojim putem da kreneš?

– „Reč”, tom I, „Božja pojava i delo”, „Oni koji nisu u skladu sa Hristom zasigurno su Božji protivnici”

Svakodnevne reči Božje  Odlomak 306

Izrekao sam mnogo reči i izrazio Svoje namere i narav, pa ipak, čovek još uvek ne može da Me spozna niti može da veruje u Mene. Ili, moglo bi se reći, čovek još uvek ne može da Mi se pokori. Oni koji žive unutar Biblije, oni koji žive unutar zakona, oni koji žive na krstu, oni koji žive u okviru pravila, oni koji žive među delima koja danas činim – ko je od njih u skladu sa Mnom? Vi mislite samo na to da dobijete određene blagoslove, mislite samo na to da dobijete određene nagrade, ali nikada niste razmislili o tome kako da budete tačno u skladu sa Mnom ili kako tačno da sprečite sebe da budete u neprijateljstvu prema Meni. Duboko ste Me razočarali, jer sam vam toliko toga podario, a od vas dobio tako malo. Vaša obmana, vaša nadmenost, vaša pohlepa, vaše prekomerne želje, vaša izdaja, vaša neposlušnost – šta bi od toga moglo da promakne Mom pogledu? Prema Meni se ophodite površno, pokušavate da Me nasamarite, sramotite Me, ulagujete Mi se, od Mene iznuđujete i ucenom uzimate Moje prinose – kako bi takva zla dela mogla da izbegnu Moju kaznu? Sva ta zla dela su dokaz vašeg neprijateljstva prema Meni i dokaz vašeg nesklada sa Mnom. Svako od vas veruje da je veoma u skladu sa Mnom, ali na koga bi se onda odnosili ovi neoborivi dokazi? Verujete da ste krajnje iskreni prema Meni i verujete da ste krajnje odani prema Meni. Verujete da ste tako dobrodušni, tako saosećajni i verujete da ste Mi toliko toga posvetili. Verujete da ste učinili više nego dovoljno za Mene. A da li ste ikada to uporedili sa svojim postupcima? Kažem da ste dosta nadmeni, dosta pohlepni, dosta površni; trikovi kojima nastojite da Me nasamarite prilično su lukavi i puni ste gnusnih namera i gnusnih metoda. Nasuprot tome, vaša odanost je odviše oskudna, vaša iskrenost suviše bedna, a vi ste još i više lišeni savesti. U srcu ste previše zlonamerni i nikoga ne štedite, pa čak ni Mene. Okrećete Mi leđa zarad svoje dece ili svog muža ili zbog sopstvenog samoodržanja. Vi ne brinete o Meni, već o svojoj porodici, svojoj deci, svom statusu, svojim budućim izgledima i sopstvenom užitku. Kada ste uopšte pomislili na Mene dok ste govorili ili pomislili na Mene dok ste delali? U hladnim danima, vaše se misli okreću ka deci, mužu, ženi ili roditeljima. Ni u vrelim danima za Mene nema mesta u vašim mislima. Dok izvršavaš svoju dužnost misliš na sopstvene interese, sopstvenu bezbednost, kao i na članove svoje porodice. Šta si ikada uradio za Mene? Kada si uopšte pomislio na Mene? Kada si uopšte učinio sve što je potrebno zarad Mene i zarad Mog dela? Gde je dokaz tvoje usklađenosti sa Mnom? Gde je stvarnost tvoje odanosti prema Meni? Gde je stvarnost tvoje pokornosti Meni? Gde je tvoja namera da ne tražiš blagoslove? Svi pokušavate da Me nasamarite. Svi vi Me obmanjujete. Svi se igrate istinom, svi skrivate postojanje istine i svi izdajete suštinu istine. S obzirom na to da ste u ovakvom neprijateljstvu prema Meni, šta vas čeka u budućnosti? Vi prosto stremite ka skladu sa nekim imaginarnim bogom i stremite ka nekoj imaginarnoj veri, ali ipak niste u skladu sa Hristom. Uz takva zla dela, zar nećete snositi zasluženu kaznu zajedno sa zlim ljudima? Kad dođe vreme, shvatićete da niko ko nije u skladu sa Hristom ne može izbeći dan srdžbe i otkrićete kakva će odmazda snaći one koji su u neprijateljstvu prema Hristu. Kada dođe taj dan, srušiće se vaši snovi o blagoslovu zbog vere u Boga i ulasku u carstvo nebesko. Međutim, to neće biti tako za one koji su u skladu sa Hristom. Iako su zbog toga puno izgubili, iako su mnogo propatili, oni će dobiti sve nasledstvo koje darujem ljudskom rodu. Na kraju, shvatićete da sam samo Ja pravedni Bog i da samo Ja mogu povesti čovečanstvo u njegovo divno odredište.

– „Reč”, tom I, „Božja pojava i delo”, „Treba da tražiš način da budeš u skladu sa Hristom”

Svakodnevne reči Božje  Odlomak 307

Bog je mnogo toga poverio ljudima i takođe se na bezbroj načina bavio njihovim ulaskom. Međutim, pošto je kov ljudi znatno loš, mnoge Božje reči nisu uspele da se ustale. Postoji više razloga za loš kov, kao na primer iskvarenost ljudske misli i morala i nedostatak odgovarajućeg vaspitanja; sujeverje ravno onom iz feudalnih vremena, koje je u ozbiljnoj meri ovladalo ljudskim srcem; izopačeni i dekadentni životni stilovi koji su usadili mnogo lošeg u najdublje kutke ljudskog srca; površno poznavanje kulturološke pismenosti, gde je gotovo devedeset osam odsto ljudi bez kulturološke pismenosti kada je u pitanju obrazovanje i, štaviše, veoma mali broj ljudi dobija viši nivo obrazovanja o kulturi. Prema tome, ljudi u osnovi nemaju predstavu šta se podrazumeva pod Bogom ili Duhom, već imaju samo površan i nejasan lik boga stečen na osnovu feudalnog praznoverja. Pogubni uticaji i feudalni način razmišljanja, duboko usađeni u ljudsko srce kroz hiljade godina „nacionalnog duha”, vezali su i okovali ljude, ostavljajući ih bez i trunke slobode, bez ikakve ambicije ili istrajnosti i bez želje za napretkom, učinivši da umesto toga oni ostanu negativni i da se povlače, ukopani u robovskom mentalitetu i tako dalje. Ovi objektivni činioci dali su neizbrisiv prljav i ružan pečat ideološkom pogledu ljudi te njihovim težnjama, moralnosti i njihovoj naravi. Ljudi, čini se, žive u mračnom svetu terorizma i niko od njih ne razmišlja o tome da ga prevaziđe niti razmišlja o prelasku u idealan svet; naprotiv, oni svoje dane provode sa osećajem zadovoljstva prema onome što im je život odredio: rađajući i podižući decu, trudeći se, znojeći se, obavljajući svoj težak posao i sanjajući o tome da imaju prijatnu i srećnu porodicu, o nežnosti u braku, o deci koja poštuju roditelje, o radosti u svojim poznim godinama i o mirnom proživljavanju svog života… Desetinama, hiljadama, desetinama hiljada godina do sada, ljudi su traćili svoje vreme na ovaj način, a da niko nije ostvario najveličanstveniji život od svih ljudskih života, već se sve svelo na nameru da se uzajamno pokolju, na trku za slavom i dobitkom i na međusobno spletkarenje u ovom mračnom svetu. Ko je ikada tražio Božje namere? Da li je iko ikada obraćao pažnju na Božje delo? Svi oni delovi čoveka kojima vlada uticaj tame još odavno su postali ljudska priroda, pa je tako prilično teško izvršiti delo Božje, a ljudi još manje imaju želju da obrate pažnju na ono što im je Bog danas poverio. U svakom slučaju, verujem da ljudima neće smetati da izgovorim ove reči jer je ono o čemu govorim istorija duga nekoliko hiljada godina. Govoriti o istoriji podrazumeva činjenice i, štaviše, skandale koji su svima očigledni, pa u čemu je onda smisao govoriti ono što je suprotno činjenicama? Ali takođe verujem da će se ljudi koji imaju razum, kad budu videli ove reči, probuditi i težiti napretku. Bog se takođe nada da ljudi mogu da žive i rade u miru i zadovoljstvu. Međutim, Božja je namera da ljudi budu u stanju da vole Boga i da celo čovečanstvo uđe u počinak. Još više od toga, velika Božja želja je da se čitava zemlja ispuni Božjom slavom. Sramota je samo što ljudska bića ostaju utonula u zaborav i neosvešćena, toliko ih je Sotona iskvario da danas više nemaju ljudsko obličje. Dakle, ljudska misao, moral i obrazovanje čine prvu važnu sponu, dok obuka o kulturnoj pismenosti čini drugu, a to je da se što više poboljša kulturni kov ljudskih bića i promeni njihov mentalni pogled.

– „Reč”, tom I, „Božja pojava i delo”, „Delo i ulazak (3)”

Svakodnevne reči Božje  Odlomak 308

U svojim životnim iskustvima, ljudi u sebi često misle: „Svoju sam porodicu i karijeru napustio zbog Boga, a šta je On meni dao? Kad sve saberem i oduzmem – jesam li u skorije vreme dobio neki blagoslov? Za sve ovo vreme, mnogo sam se davao, trčao tamo-amo i mnogo se napatio – a da li sam od Boga zauzvrat dobio ikakvo obećanje za ono što sam obavio? Je li On upamtio moja dobra dela? Kakav će mi biti ishod? Hoću li dobiti od Boga blagoslove? …” Svaki čovek u svom srcu često ovako kalkuliše i stalno gaji motive, ambicije i sklonost ka cenjkanju dok traži stvari od Boga. To praktično znači da čovek u svom srcu neprestano proverava Boga, neprestano smišlja planove u vezi s Njim, neprestano s Bogom „raspravlja” o vlastitom ishodu i pokušava da od Njega izvuče neku izjavu i vidi da li će mu Bog dati to što on želi. Čak i dok stremi ka Bogu, čovek se prema Njemu ne ponaša kao prema Bogu. Čovek je oduvek pokušavao da sa Bogom sklapa pogodbe, neprekidno Mu tražeći stvari i na svakom koraku čak na Njega vršio pritisak, tražeći celu ruku nakon što mu je Bog pružio prst. Dok pokušava da se nagodi sa Bogom, čovek se u isto vreme i svađa sa Njim, a ima i onih koji, kada se suoče s kušnjama ili se nađu u određenim situacijama, često postaju slabi, negativni i nemarni u svom poslu, i puni su zamerki prema Bogu. Od vremena kad je prvi put počeo da veruje u Boga, čovek je na Njega gledao kao na rog izobilja i švajcarski vojni nožić, dok je sebe smatrao najvećim Božjim poveriocem, kao da je traženje blagoslova i obećanja od Boga njegovo prirodno pravo i obaveza, dok su zaštita, briga i opskrba čoveka bile odgovornosti koje Bog treba da ispuni. Takvo bazično shvatanje reči „vera u Boga” imaju svi oni koji u Njega veruju, i takvo je njihovo najdublje razumevanje koncepta vere u Boga. Od čovekove priroda-suštine, pa sve do njegove subjektivne težnje, ne postoji ništa što bi se odnosilo na strah od Boga. Cilj čovekove vere u Boga ne može imati nikakve veze sa obožavanjem Boga. To jest, čovek nikada nije nameravao da se boji Boga i da Ga obožava u svojoj veri u Boga, i nikada nije razumeo da se takve stvari zahtevaju u veri u Boga. S obzirom na ovo stanje, čovekova suština je očigledna. Kakva je ta suština? Ona se sastoji u tome da je čovekovo srce zlonamerno, zlokobno i varljivo, da ne voli pravičnost, pravednost i pozitivne stvari, te da je prezira vredno i pohlepno. Čovekovo srce je za Boga zatvoreno da zatvorenije ne može biti; on ga uopšte ne predaje Bogu. Bog nikada nije video čovekovo pravo srce, niti je čovek Boga ikada obožavao. Ma koliko da je velika cena koju Bog plaća, ma koliko dela da On obavlja i ma koliko da čoveku pruža, čovek na sve to ostaje slep i ravnodušan. Čovek nikada nije svoje srce predao Bogu, već samo želi da upravlja vlastitim srcem, da sâm donosi svoje odluke – a skriveno značenje svega toga je da čovek ne želi da ide putem straha od Boga i izbegavanja zla, ne želi da se pokorava Božjoj suverenosti i uređenjima, niti želi da Boga obožava kao Boga. U takvom se stanju čovek danas nalazi.

– „Reč”, tom II, „O spoznaji Boga”, „Božje delo, Božja narav i Sȃm Bog II”

Svakodnevne reči Božje  Odlomak 309

Zar se mnogi ljudi ne opiru Bogu i ne ometaju delo Svetog Duha zato što ne poznaju raznoliko i raznovrsno Božje delo, i, štaviše, zato što koriste ono malo znanja i doktrine koje poseduju da bi merili delo Svetog Duha? Iako su ovi ljudi imali samo površna iskustva, oni su po prirodi nadmeni, samovoljni i neobuzdani, s prezirom gledaju na delo Svetog Duha, ignorišu disciplinu koju sprovodi Sveti Duh i, štaviše, koriste svoje beznačajne stare doktrine da bi „potvrdili” delo Svetog Duha. Oni se takođe pretvaraju i potpuno su ubeđeni u sopstvenu erudiciju, verujući da se slobodno kreću po celom svetu. Zar takvi ljudi nisu oni kojih se Sveti Duh gnuša i koje odbacuje, i oni koje novo doba eliminiše? Zar oni koji dolaze pred Boga i otvoreno Mu se opiru nisu prezira vredni pojedinci sa plitkim i ograničenim znanjem koji se razmeću sopstvenom „genijalnošću”? Imaju samo mrvicu znanja o Bibliji, a ipak žele da vršljaju širom svetskih „akademskih krugova”; imaju samo mrvicu površne doktrine kojoj bi podučavali ljude, a ipak žele da preokrenu tok dela Svetog Duha i pokušavaju da ga nateraju da se okreće oko njihovih sopstvenih misaonih procesa. Kratkovidi kakvi jesu, oni žele da sagledaju veličanstvenost Božjeg dela od 6.000 godina. Ovi ljudi nemaju nikakvog razuma o kom bi se moglo govoriti! Zapravo, što više znanja ljudi imaju o Bogu, to manje olako sude o Njegovom delu – oni samo pomalo govore o svom znanju o Božjem sadašnjem delu, ali ne donose olako sud o njemu. Što manje ljudi poznaju Boga, to su drskiji, to više precenjuju sebe i to bezobzirnije proglašavaju ono što Bog jeste, a ipak ono što proglašavaju samo je doktrina i nema nikakvu činjeničnu osnovu. Ovo su najbezvredniji ljudi. Oni koji se prema delu Svetog Duha odnose kao prema igri su neozbiljni ljudi! Pri susretu sa novim delom Svetog Duha, oni mu ne pristupaju oprezno, već umesto toga puštaju jeziku na volju i brzi su da sude, daju oduška svojoj samovolji da bi negirali ispravnost dela Svetog Duha, pa ga čak i vređaju ili hule na njega – zar ovi pojedinci bez poštovanja nisu neznalice kad je reč o delu Svetog Duha, i, štaviše, ljudi velike nadmenosti koji su po prirodi nadmeni i neobuzdani? Čak i ako dođe dan kad takvi ljudi prihvate novo delo Svetog Duha, oni i dalje neće dobiti Božji oproštaj. Ne samo da s visine gledaju na one koji rade za Boga, već hule i na Samog Boga. Takvim odmetnicima neće biti oprošteno, ni u ovom životu ni u svetu koji će doći, i oni će zauvek propasti u paklu! Takvi ljudi bez poštovanja, koji povlađuju sebi, samo nose naziv vernika, a što su ljudi više ovakvi, to su skloniji tome da prekrše Božje upravne odluke. Zar svi ti nadmeni pojedinci koji su urođeno neobuzdani i koji nikada nikoga nisu slušali ne idu ovim putem? Zar se oni, iz dana u dan, na ovaj način ne opiru Bogu koji je uvek nov i nikada star?

– „Reč”, tom I, „Božja pojava i delo”, „Poznavanje tri etape Božjeg dela je put ka spoznaji Boga”

Svakodnevne reči Božje  Odlomak 310

Poznavanje drevne kulture i istorije koja se proteže nekoliko hiljada godina unazad zapečatilo je čovekovo razmišljanje i predstave i njegov mentalni stav tako čvrsto da ih čini neprobojnim i bionerazgradivim[1]. Ljudi žive u osamnaestom krugu pakla, gde se, kao da ih je Bog proterao u tamnice, nikada ne vidi svetlost. Feudalni način razmišljanja je toliko pritisnuo ljude da jedva dišu i guše se. Nemaju ni trunke snage da se odupru; sve što rade jeste da beskrajno trpe u tišini… Nikada se niko nije usudio da se bori ili zalaže za pravdu i poštenje; ljudi jednostavno žive gore nego životinje, pod udarcima i iživljavanjem feudalne etike, dan za danom, godinu za godinom. Nikada im nije palo na pamet da potraže Boga kako bi u ljudskom svetu uživali u sreći. Kao da su ljudi utučeni do te mere da su poput opalog jesenjeg lišća, sasušeni, izbledeli i krhki. Ljudi su odavno izgubili pamćenje; oni žive bespomoćno u paklu koji se zove ljudski svet, čekajući dolazak poslednjeg dana kako bi zajedno sa ovim paklom propali, kao da je taj poslednji dan za kojim čeznu dan kada će čovek uživati u spokojnom miru. Feudalna etika odvela je čovekov život u „Ad”, dodatno slabeći čovekovu moć da se odupre. Svakakve vrste ugnjetavanja guraju čoveka, korak po korak, dok ne upadne u Ad, i guraju čoveka sve dalje i dalje od Boga, tako da on danas oseća da mu je Bog potpuni stranac i beži od Njega kada se sretnu. Čovek Ga ne sluša i ostavlja Ga da stoji sam po strani, kao da Ga nikada nije poznavao, kao da Ga nikada ranije nije video. Ipak, Bog je čekao čoveka tokom celog njegovog dugog životnog putovanja, nikada ne izlivajući Svoju nezaustavljivu srdžbu na njega, samo čekajući tiho, bez reči, da se čovek pokaje i počne iznova. Bog je odavno došao u ljudski svet da bi sa čovekom podelio patnje tog sveta. Za sve godine koje je proveo sa ljudima, niko nije otkrio Njegovo postojanje. Bog samo u tišini trpi bedu zapuštenosti u ljudskom svetu dok obavlja delo koje je On lično doneo. On trpi zarad volje Boga Oca i zarad potreba čovečanstva, prolazeći kroz patnje koje čovek nikada ranije nije iskusio. U čovekovom prisustvu ćutke ga je služio, u čovekovom prisustvu Sebe je ponizio, zarad volje Boga Oca i zarad potreba ljudskog roda. Poznavanje drevne kulture potajno je otelo čoveka od prisustva Boga i predalo ga kralju đavola i njegovom potomstvu. Četiri knjige i pet klasika[a] doveli su čovekovo razmišljanje i predstave u još jedno doba buntovništva, čineći da još više nego ranije obožava one koji su sastavili te Četiri knjige i pet klasika, time dodatno pojačavajući čovekove predstave o Bogu. Bez znanja čoveka, kralj đavola je bezdušno isterao Boga iz čovekovog srca, i potom ga je, sa pobedničkim ponosom, zauzeo. Od tog vremena, čovek je dobio ružnu dušu i lice kralja đavola. Mržnja prema Bogu ispunila je njegove grudi, a zlonamernost kralja đavola širila se unutar čoveka iz dana u dan dok nije bio potpuno obuzet. Čovek više nema ni najmanje slobode i nema načina da se oslobodi iz mreža kralja đavola. Nije imao drugog izbora nego da bude zarobljen na licu mesta, da se preda i pokori u njegovom prisustvu. Nekada davno, kada je ljudsko srce još bilo u povoju, kralj đavola zasadio je u njemu seme tumora ateizma, učeći čoveka zabludama kao što su „proučavaj nauku i tehnologiju; ostvari Četiri modernizacije; i da na svetu ne postoji Bog”. Ne samo to; on u svakoj prilici uzvikuje: „Oslonimo se na naš vredan rad da izgradimo prelepu domovinu”, tražeći od svake osobe da od detinjstva bude spremna da služi svojoj zemlji. Čovek je, nesvesno, doveden u njegovo prisustvo, i on bez oklevanja prisvaja sve zasluge (što znači zasluge koje pripadaju Bogu za držanje celog čovečanstva u Svojim rukama). Nikada ne zna za stid. Štaviše, besramno grabi Božji narod i odvlači ga nazad u svoju kuću, gde kao miš skače na sto i navodi čoveka da ga obožava kao „Boga”. Kakav prokletnik! Uzvikuje sramotne, šokantne stvari, kao što su: „Na svetu ne postoji Bog. Vetar nastaje usled promena kojima upravljaju prirodni zakoni; kiša nastaje kada se, u susretu sa niskim temperaturama, vodena para kondenzuje u kapi koje padaju na zemlju; zemljotres je potres površine zemlje usled geoloških promena; suša je posledica suvoće u vazduhu izazvane cepanjem nuklearnih čestica na površini Sunca. To su prirodne pojave. Gde je, u svemu tome, Božji čin?” Tu su čak i oni koji uzvikuju ovakve nezamislive izjave: „Čovek je nastao evolucijom od majmuna u drevnoj prošlosti, a današnji svet potiče od primitivnog društva koje je začeto otprilike pre jednog eona. Bilo da zemlja cveta ili propada, sve je u rukama njenih građana.” U pozadini, on tera čoveka da ga okači na zid ili stavi na sto kako bi ga obožavao i prinosio darove. Dok uzvikuje: „Bog ne postoji”, postavlja se kao bog, po kratkom postupku gura Boga izvan granica zemlje, dok stoji na Božjem mestu i preuzima ulogu kralja đavola. Kakvo bezumlje! Tera čoveka da ga mrzi do srži. Izgleda kao da su Bog i on zakleti neprijatelji, i da ne mogu da koegzistiraju. Planira da otera Boga da bi mogao slobodno da luta, van domašaja zakona[2]. Takav je on kralj đavola! Kako njegovo postojanje uopšte može da se trpi? Neće se smiriti dok ne napravi nered od Božjeg dela i ne ostavi sve u potpunom neredu[3], kao da želi da se suprotstavlja Bogu do gorkog kraja, dok ili riba ne umre ili mreža ne pukne, namerno se suprotstavljajući Bogu i pritiskajući sve više. Njegovo grozno lice je odavno potpuno raskrinkano, i sada je krajnje ophrvano i izmučeno nevoljama [4], ali ipak neće popustiti u svojoj mržnji prema Bogu, kao da će samo proždirući Boga u jednom zalogaju biti u stanju da ublaži mržnju koja se nagomilala u njegovom srcu. Kako možemo da ga tolerišemo, tog neprijatelja Božjeg? Samo njegovo iskorenjivanje i potpuno istrebljenje će ostvariti našu životnu želju. Kako se može dozvoliti da nastavi da se nekontrolisano širi? On je iskvario čoveka do te mere da čovek ne prepoznaje nebesko sunce, umrtvio se i otupeo je. Čovek je izgubio normalno ljudsko rasuđivanje. Zašto ne bismo ponudili čitavo svoje biće da ga uništimo i spalimo da bismo eliminisali sve buduće brige i omogućili Božjem delu da što pre dostigne neviđeni sjaj? Ova banda nitkova ušla je u svet ljudi i od njega napravila metež. Doveli su celo čovečanstvo na ivicu provalije, krišom planirajući da ga u nju gurnu, da se razbije u paramparčad kako bi onda mogli da prožderu mrtva tela. Uzalud se nadaju da će uništiti Božji plan i ulaze sa Njim u okršaj, polažući sve na jedno bacanje kocke[5]. To nikako nije lako! Krst je, na kraju krajeva, pripremljen za kralja đavola, koji je kriv za najgnusnije zločine. Bogu nije mesto na krstu. On ga je već bacio u stranu ka đavolu. Bog je odavno izašao kao pobednik i više ne oseća tugu zbog grehova čovečanstva, već će doneti spasenje celom čovečanstvu.

– „Reč”, tom I, „Božja pojava i delo”, „Delo i ulazak (7)”

1. „Bionerazgradivo” je ovde zamišljeno kao satira, i znači da su ljudi kruti u svom znanju, kulturi i mentalnom pogledu.

2. „Slobodno luta, van domašaja zakona” ukazuje na to da je đavo neobuzdan u svom divljaštvu i da divlja širom zemlje.

3. „Potpuni nered” se odnosi na to kako je đavolovo nasilno ponašanje nepodnošljivo za videti.

4. „Krajnje ophrvano i izmučeno” odnosi se na ružno lice kralja đavola.

5. „Polažući sve na jedno bacanje kocke” znači staviti svoj novac na jednu opkladu u nadi da će mu to na kraju doneti pobedu. Ovo je metafora za đavolje zlokobne i zlonamerne zamisli. Izraz se koristi podrugljivo.

a. Četiri knjige i pet klasika su uticajne knjige konfučijanizma u Kini.

Od vrha do dna i od početka do kraja, Sotona ometa Božje delo i radi u suprotnosti sa Njim. Sve to „drevno kulturno nasleđe”, dragoceno „znanje o drevnoj kulturi”, „učenja taoizma i konfučijanizma” i „konfučijanski klasici i feudalni obredi” odveli su čoveka u pakao. Napredne savremene nauke i tehnologije, kao i visokorazvijene industrije, poljoprivrede i poslovanja nema nigde na vidiku. Umesto toga, on samo ističe feudalne obrede koje donose „čovekoliki majmuni” iz drevnih vremena kako bi namerno prekinuli i suprotstavili se Božjem delu i uništili ga. Ne samo da je do dana današnjeg nastavio da spopada čoveka, već želi i da ga u celosti proguta[1]. Prenošenje učenja feudalne etike i prenošenje znanja o drevnoj kulturi odavno su zarazili ljude, pretvarajući ih u đavole, što velike, što male. Malo je onih koji bi rado primili Boga, malo je onih koji bi radosno dočekali Njegov dolazak. Lice celokupnog čovečanstva prekriveno je ubilačkom namerom, a ubilački dah svuda prožima vazduh. Oni nastoje da izgnaju Boga iz ove zemlje; sa noževima i mačevima u rukama, raspoređuju se u borbenu formaciju da „unište” Boga. Širom ove đavolje zemlje u kojoj čoveka stalno uče da nema Boga, idoli se šire, a vazduh je prožet otužnim mirisom zapaljenog papira i tamjana, toliko težak da guši. To je kao smrad mulja koji se izvija kao zmija otrovnica i širi se toliko da čovek ne može da se suzdrži od povraćanja. Pored toga, jedva se može čuti zvuk zlih demona koji pojaju svete spise, zvuk koji kao da dolazi iz dubine pakla, takav da niko ne može da ne uzdrhti. Svuda po ovoj zemlji postavljeni su idoli svih duginih boja i oni pretvaraju zemlju u blistavi, šareni svet, dok se kralj đavola i dalje zlobno smeje, kao da je njegova zavera uspela. U međuvremenu, ljudi su i dalje potpuno nesvesni, i uopšte ne uviđaju da ih je đavo već iskvario do te mere da su izgubili razum i da su oborili glave. On želi da jednim silovitim potezom izbriše sve što ima veze sa Bogom i da Ga još jednom oskrnavi i ubije; njegova je namera da uništi i ometa Njegovo delo. Kako on može da dozvoli da Bog ima isti status? Kako on može da toleriše da se Bog „meša” u njegov posao u svetu ljudi? Kako može da dozvoli Bogu da raskrinka njegovo grozno lice? Kako može da dozvoli da Bog razotkrije sve što je uradio? Kako može taj đavo, podivljao od besa, da dozvoli Bogu da ima kontrolu nad njegovim carskim dvorom na zemlji? Kako on da se svojevoljno pokloni Njegovoj nadmoćnoj sili? Otkrilo se kako je gnusno njegovo pravo lice, tako da čovek ne zna da li da se smeje ili da plače, i zaista je teško govoriti o tome. Zar to nije njegova suština? Iako imaju ružnu dušu, oni i dalje smatraju da su neverovatno lepi – ta banda saučesnika u zločinu[2]! Oni se spuštaju u carstvo smrtnika da se prepuste zadovoljstvima i da izazivaju metež, toliko komešajući stvari da svet postaje prevrtljivo i nestalno mesto, a čovekovo srce ispunjeno panikom i nelagodom. Oni su se toliko poigravali sa čovekom da je njegova pojava postala pojava izuzetno ružne neljudske poljske zveri, iz koje je iščileo i poslednji trag prvobitnog čistog čoveka. Štaviše, oni čak žele da preuzmu suverenu vlast na zemlji. Oni toliko ometaju Božje delo da ono jedva može da makne i drže čoveka izolovanog podjednako čvrsto kao zidovi od bakra i čelika. Pošto su počinili toliko teških grehova i izazvali toliko nesreća, da li i dalje očekuju nešto drugo osim grdnje? Đavoli i demoni već neko vreme divljaju zemljom i zapečatili su Božje namere i celo Njegovo srce tako čvrsto da ništa ne može da izađe. To je zaista smrtni greh! Kako Bog da ne bude uznemiren? Kako Bog da ne bude srdit? Oni su ozbiljno osujetili i usprotivili se delu Božjem: kako je to samo buntovno! Čak se i ti demoni, veliki i mali, ponašaju kao šakali koji su lavovima za petama i slede tok zla, izazivajući nemire. Znajući istinu, oni joj se namerno protive, ti sinovi pobune! Kao da su oni, sada kada se njihov kralj pakla popeo na kraljevski presto, postali samozadovoljni i umišljeni, ophodeći se prema svima drugima sa prezirom. Koliko njih traži istinu i sledi pravdu? Svi su oni životinje, ništa bolje od svinja i pasa, na čelu bande smrdljivih muva, mašu glavom puni nadmenog samozadovoljstva i prave svakakve vrste nevolja[3], nasred gomile izmeta. Oni veruju da je njihov kralj pakla najveći kralj od svih, ne znajući da su i oni sami ništa drugo do smrdljive muve. Pa ipak, oni koriste moć svinja i pasa koje imaju za roditelje da oklevetaju postojanje Boga. Pošto su male muve, oni veruju da su njihovi roditelji veliki kao plavi kitovi[4]. Zar ne znaju da su, iako su oni malecki, njihovi roditelji prljave svinje i psi stotinama miliona puta veći od njih? Nesvesne sopstvene ubogosti, oni se u tom divljanju oslanjaju na smrad truleži koji izbija iz tih svinja i pasa, tašto razmišljajući o razmnožavanju budućih generacija, ne znajući za sram! Sa zelenim krilima na leđima (to se odnosi na njihove tvrdnje da veruju u Boga), oni su puni sebe i svuda se hvale svojom lepotom i privlačnošću, dok krišom otresaju prljavštinu sa sopstvenog tela na telo čoveka. Štaviše, one su izuzetno zadovoljne sobom, kao da mogu da koriste par krila duginih boja da prikriju sopstvenu prljavđtinu, i na taj način vrše progon usmeren na postojanje istinitog Boga (to se odnosi na ono što se dešava iza kulisa u verskom svetu). Kako čovek da zna da je, koliko god da su krila muve očaravajuće lepa, sama muva na kraju krajeva samo jedno sićušno stvorenje, sa stomakom punim prljavštine i telom prekrivenim bacilima? Oslanjajući se na snagu svinja i pasa koje imaju za roditelje, one divljaju po zemlji (to se odnosi na način na koji se verski zvaničnici koji progone Boga oslanjaju na snažnu podršku države da bi izdali pravog Boga i istinu), neobuzdane u svom divljaštvu. To je kao da su se duhovi jevrejskih fariseja vratili zajedno sa Bogom u zemlju velike crvene aždaje, nazad u svoje staro gnezdo. Započeli su još jednu rundu progona, nastavljajući svoj rad od pre nekoliko hiljada godina. Ova grupa izroda će sigurno na kraju nestati sa lica zemlje! Deluje kao da su, posle nekoliko milenijuma, nečisti duhovi postali još veštiji i lukaviji. Oni stalno žele da u tajnosti podriju Božje delo. Imaju izobilje smicalica i lukavstava, i žele da u svojoj otadžbini ponovo odglume tragediju od pre nekoliko hiljada godina, podbadajući Boga gotovo do tačke neizdrživosti. Jedva se suzdržava da se ne vrati na treće nebo i uništi ih. Da bi čovek voleo Boga, on mora da razume Njegove namere, da zna šta Mu donosi radost i tugu, i da razume šta On prezire. To će još više podstaći čovekov ulazak. Što bude brži čovekov ulazak, to će više biti zadovoljene Božje namere, što jasnije bude čovek prozreo kralja đavola, to će se više približiti Bogu, te će Njegova želja moći da se ispuni.

– „Reč”, tom I, „Božja pojava i delo”, „Delo i ulazak (7)”

1. „Progutati” se odnosi na opako ponašanje kralja đavola, koje potpuno uništava ljude.

2. „Saučesnici u zločinu” ista su vrsta kao i „banda zlikovaca”.

3. „Pravljenje svakakvih vrsta nevolja” se odnosi na to kako se ljudi koji su od đavola ponašaju divlje, ometaju i suprotstavljaju se Božjem delu.

4. „Plavi kitovi” se koristi podrugljivo. To je metafora koja ukazuje na to koliko su muve male kada im se čini da su svinje i psi veliki kao kitovi.

Ova zemlja, koja je hiljadama godina bila pogana, nepodnošljivo je prljava, obiluje bedom, svuda divljaju duhovi, varaju i obmanjuju, iznose neosnovane optužbe[1], nemilosrdno koriste podmukla sredstva, gaze ovaj grad sablasti i ostavljaju ga prekrivenog mrtvim telima; smrad truleži prekriva zemlju i prožima vazduh, i čvrsto je čuvan[2]. Ko može da vidi svet dalje od neba? Đavo čvrsto steže celo čovekovo telo, zaklanja mu oba oka i čvrsto mu zatvara usta. Car đavola divljao je nekoliko hiljada godina, sve do danas, kada i dalje pomno motri grad sablasti, kao da se radi o neosvojivoj palati demona; u međuvremenu, taj čopor pasa čuvara gnevno zuri, žestoko se plašeći da će ih Bog uhvatiti nespremne i zbrisati ih sve, lišavajući ih mesta mira i sreće. Kako su ljudi iz ovakvog grada sablasti ikada mogli da ugledaju Boga? Da li su ikada mogli da uživaju u Božjoj ljupkosti i divoti? Da li su ikada mogli da shvate pitanja ljudskog sveta? Ko od njih može da razume usrdne Božje namere? Nije, dakle, čudo što ovaploćeni Bog ostaje potpuno skriven: u mračnom društvu kao što je ovo, gde su demoni nemilosrdni i nehumani, kako bi car đavola, koji ubija ljude a da ne trepne, mogao da trpi postojanje Boga koji je divan, dobrodušan, a takođe i svet? Kako bi mogao da aplaudira i kliče Božjem dolasku? Bedne sluge! Na dobrotu uzvraćaju mržnjom, prema Bogu su odavno počeli da se ophode kao prema neprijatelju, oni zlostavljaju Boga, divlji su do srži, nemaju ni najmanje poštovanja prema Bogu, napadaju i pljačkaju, izgubili su svu savest, idu protiv svake savesti i nevin ljudski rod zavaravanjem dovode u stanje ošamućenosti. Kakvi naslednici drevnih mudraca? Kakve voljene vođe? Svi su oni bednici koji se protive Bogu! Svojim uplitanjem ostavili su sve pod kapom nebeskom u stanju mraka i haosa! Kakva sloboda veroispovesti? Kakva legitimna prava i interesi građana? Sve su to smicalice za prikrivanje zla! Ko je prihvatio Božje delo? Ko je položio svoj život ili prolio krv za delo Božje? Ljudi, koji su generacijama bili porobljeni, u neprekidnom nizu od roditelja do dece, grubo su porobili Boga – kako da tako nešto ne izazove bes? Hiljade godina mržnje nakupile su se u srcu, milenijumi greha urezani su u srce – kako da tako nešto ne podstakne gnušanje? Osveti Boga, potpuno istrebi Njegovog neprijatelja, ne dozvoli mu da više nesmetano divlja i ne dozvoli mu da vlada kao tiranin! Sada je vreme: čovek je još odavno skupio svu svoju snagu i posvetiće celo svoje srce i platiće svaku cenu za to, da strgne grozno lice ovog đavola i dozvoli ljudima, koji su zaslepljeni i koji su pretrpeli svaku vrstu patnje i teškoća, da se uzdignu iz bola i pobune protiv ovog zlog starog đavola. Zašto tako temeljno ometati Božje delo? Zašto se služiti raznim smicalicama da bi se prevario Božji narod? Gde su tu istinska sloboda i legitimna prava i interesi? Gde je tu pravičnost? Gde je tu uteha? Gde je tu toplina? Zašto koristiti obmanjujuće spletke da bi se prevario Božji narod? Zašto koristiti silu da bi se suzbio dolazak Boga? Zašto ne dozvoliti Bogu da se slobodno kreće zemljom koju je stvorio? Zašto progoniti Boga sve dok nema gde glavu da skloni? Gde je toplina među ljudima? Gde je dobrodošlica koju On dobija od ljudi? Zašto izazivati tako očajnu žudnju u Bogu? Zašto terati Boga da uvek iznova doziva? Zašto pritiskati Boga do te mere da mora da brine za Svog voljenog Sina? Ovo društvo je tako mračno, zašto njegovi ogavni psi čuvari ne dozvoljavaju Bogu da slobodno dolazi i odlazi po svetu koji je On stvorio? Zašto čovek ne razume, čovek koji živi usred bola i patnje? Zarad vašeg dobra, Bog je pretrpeo velike muke, s velikim bolom podario vam je Svog voljenog Sina, Svoju krv i meso – pa zašto se onda još uvek pravite da ne vidite? Pred svima odbacujete dolazak Boga i odbijate Božje prijateljstvo. Zašto ste tako bezobzirni? Da li ste spremni da izdržite nepravde u mračnom društvu kao što je ovo? Zašto se, umesto da punite svoje stomake hiljadugodišnjom mržnjom, kljukate „govnima” cara đavola?

– „Reč”, tom I, „Božja pojava i delo”, „Delo i ulazak (8)”

1. „Iznošenje neosnovanih optužbi” odnosi se na metode kojima đavo nanosi štetu ljudima.

2. „Čvrsto čuvano” ukazuje na to da su metode kojima đavo pogađa ljude posebno zlobne i toliko kontrolišu ljude da nemaju prostora da se kreću.



Svakodnevne reči Božje  Odlomak 313

Ako bi ljudi mogli da zaista jasno vide pravi put ljudskog života, kao i svrhu Božjeg upravljanja ljudskim rodom, ne bi svoje lične izglede i sudbinu čuvali kao blago u svom srcu. Tada više ne bi bili zainteresovani da služe svojim roditeljima koji su gori od svinja i pasa. Nisu li čovekovi izgledi i sudbina u današnje vreme upravo takozvani Petrovi roditelji? Oni su baš poput čovekove krvi i mesa. Šta će onda biti odredište i budućnost tela? Da li će to biti da se Bog vidi za života ili susret duše sa Bogom nakon smrti? Hoće li telo sutra završiti u velikoj peći nedaća ili u požaru? Zar ova i druga slična pitanja o tome da li će čovekovo telo zadesiti jad ili će ono patiti nisu ona velika vest koja bi najviše trebalo da zanima svakog onog ko u ovom trenutnom toku ima mozak i razum? (Ovde se „patnja” odnosi na primanje blagoslova; ona znači da su buduće kušnje korisne za čovekovo odredište. „Jad” se odnosi na nesposobnost da budeš postojan ili na to da budeš zaluđen; ili znači to da će se neko susresti sa nesrećnim situacijama i izgubiti život usred nesreće, kao i da nema prikladnog odredišta za nečiju dušu.) Iako ljudi imaju zdrav razum, ono što misle možda u potpunosti ne odgovara onome čime bi njihov razum trebalo da bude opremljen. To je zato što su svi prilično zbunjeni i slepo prate stvari. Svi oni bi trebalo temeljno da dokuče u šta treba da uđu, a naročito da shvate u šta treba ući tokom nedaće (to jest, tokom oplemenjivanja u peći), kao i to čime treba da budu opremljeni tokom kušnji ognjem. Nemoj uvek da služiš svojim roditeljima (misli se na telo) koji su kao svinje i psi, a još su gori od mrava i buba. Koja je svrha mučiti se oko toga, toliko razmišljati i razbijati glavu? Telo ne pripada tebi, već je u rukama Boga koji ne kontroliše samo tebe, već zapoveda i Sotoni. (To znači da telo izvorno pripada Sotoni. Pošto je i Sotona u Božjim rukama, to se može izraziti samo ovako. Zato što je ubedljivije tako reći; time se nagoveštava da čovek nije u potpunosti pod Sotoninom vlašću, već da je u Božjim rukama.) Živiš izložen muci tela – no, da li to telo pripada tebi? Da li je pod tvojom kontrolom? Zašto oko toga razbijati glavu? Zašto se opsesivno moliti Bogu zarad svog trulog tela koje je odavno osuđeno, prokleto i oskrnavljeno nečistim duhovima? Otkud potreba da Sotonine saučesnike držiš toliko blizu srca? Zar nisi zabrinut da bi telo moglo da ti upropasti stvarnu budućnost, tvoje divne nade i pravo životno odredište?

– „Reč”, tom I, „Božja pojava i delo”, „Svrha upravljanja čovekom”

Svakodnevne reči Božje  Odlomak 314

Ono što ste do danas shvatili jeste više nego što je bilo koja osoba koja nije usavršena shvatila tokom istorije. Bilo da je to vaše znanje o kušnjama ili veri u Boga, sve je to više od onoga što je bilo koji čovek koji veruje u Boga znao. Stvari koje razumete jesu ono što saznate pre nego što prođete kroz kušnje okruženja, ali se one nimalo ne poklapaju sa vašim stvarnim rastom. Ono što znate je više od onoga što primenjujete u praksi. Iako kažete da ljudi koji veruju u Boga treba da vole Boga i ne treba da teže blagoslovima, već samo tome da udovolje Božjim namerama, ono što se ispoljava u vašem životu je daleko od toga i u velikoj meri je ukaljano. Većina ljudi veruje u Boga radi mira i drugih koristi. Osim ako se ne radi o tvojoj koristi, ti ne veruješ u Boga, a ako ne možeš da primiš Božju blagodat, duriš se. Kako ono što si rekao može biti tvoj pravi rast? Kada su u pitanju neizbežni porodični incidenti kao što su obolevanje dece, hospitalizacija bližnjih, loši prinosi useva i progon od strane članova porodice, čak i ove česte, svakodnevne stvari su previše za tebe. Kada se takve stvari dese, ti se uvek uspaničiš, ne znajući šta da radiš – i veći deo vremena se žališ na Boga. Žališ se da su te Božje reči prevarile, da se Božje delo zafrkavalo s tobom. Zar kod vas ne postoje takve misli? Misliš li da se takve stvari retko kad dešavaju među vama? Svaki dan vam prolazi usred takvih događaja. Ni najmanje ne razmišljate o tome kako biste mogli da uspete u svojoj veri u Boga ni o tome kako biste mogli da udovoljite Božjim namerama. Vaš pravi rast je isuviše mali, manji čak i od jednog pileta. Kada vam porodični posao ide loše, žalite se na Boga, kada se nađete u okruženju bez Božje zaštite, i dalje se žalite na Boga, i žalite se čak i kada jedno od vaših pilića ugine ili se stara krava u štali razboli. Žališ se kada je vreme da ti se oženi sin, a tvoja porodica nema dovoljno novca; želiš da izvršavaš dužnost domaćina, ali ne možeš sebi to da priuštiš i onda se opet žališ. Iz tebe samo izviru žalbe i zbog toga ponekad ne prisustvuješ okupljanjima ili ne jedeš i ne piješ Božje reči i ostaješ negativan ko zna koliko dugo. Ništa što ti se danas događa nema nikakve veze sa tvojim izgledima ili sudbinom; čak i da ne veruješ u Boga, te stvari bi se takođe dogodile, ali odgovornost za njih danas prebacuješ na Boga i uporan si u tome da te je Bog uklonio. Kakva je tačno tvoja vera u Boga? Da li si zaista predao svoj život? Da ste podvrgnuti istim kušnjama kao Jov, niko od vas ko danas sledi Boga ne bi mogao da bude postojan, svi biste pali. I postoji, sasvim jednostavno, ogromna razlika između vas i Jova. Kad bi danas polovina vaše imovine bila zaplenjena, usudili biste se da poreknete postojanje Boga; kad bi vam sin ili ćerka bili oduzeti, izašli biste na ulice psujući; kad bi vaš jedini način da zaradite za život bio osujećen, pokušali biste da se obračunate s Bogom i pitali biste zašto sam u početku izgovorio toliko reči da vas uplašim. Nema toga što se u takvim trenucima ne biste usudili da uradite. Iz ovoga je jasno da nemate nikakav istinski uvid, niti bilo kakav istinski rast. Prema tome, kušnje koje su pred vama su prevelike, jer znate previše, ali ono što istinski razumete nije ni hiljaditi deo onoga čega ste svesni. Ne bi trebalo da se ograničavate samo na puko znanje i shvatanje. Umesto toga, najbolje bi bilo da vidite koliko ste istina zapravo sproveli u delo, koje od istina koje znate tek treba da sprovedete u delo, koje ste delove prosvećenja i prosvetljenja Svetoga Duha zadobili kroz znoj od sopstvenog napornog rada, da li je vaša odlučnost da stremite ka istini ispunjena, dokle ste stigli u svom stremljenju da budete usavršeni, te da li imate istinski duhovni rast da prevladate Sotonina iskušenja. Kad je reč o tvom istinskom rastu i o svedočanstvu koje bi trebalo da daš, trebalo bi da budeš pažljiv i da platiš cenu. Dok veruješ u Boga, nemoj razmišljati o tome koje blagoslove možeš da zadobiješ ili u čemu bi mogao da uživaš u budućnosti. Na kraju krajeva, to da li možeš da zadobiješ istinu i da zadobiješ život u potpunosti zavisi od tvog ličnog stremljenja.

– „Reč”, tom I, „Božja pojava i delo”, „Primena (3)”

Svakodnevne reči Božje  Odlomak 315

Neki se doteruju lepo, u smislu spoljašnjeg izgleda. Sestre se doteruju lepo kao da su cveće, a braća se oblače kao prinčevi ili bogati mladi kicoši. Oni brinu samo o spoljašnjim stvarima, kao što su jelo i odeća; a iznutra su oskudni i nemaju ni najmanje znanje o Bogu. Kakvog smisla može biti u tome? A ima i onih koji su obučeni kao bedni prosjaci – zaista izgledaju kao istočnoazijski robovi! Da li zaista ne razumete šta tražim od vas? Razgovarajte u zajedništvu između sebe: šta ste zapravo dobili? Verovali ste u Boga sve ove godine, a ipak to je sve što ste požnjeli – zar vas nije sram? Zar vas nije stid? Svih ovih godina ste tragali na istinitom putu, a danas je vaš rast i dalje manji od vrapčevog! Pogledajte mlade princeze među vama, lepe ste kao slike u toj garderobi, sa tom šminkom, međusobno se odmeravate – a šta to merite? Svoje zadovoljstvo? Svoje zahteve? Da li mislite da sam Ja došao da biram manekene? Stvarno ste bestidni! Gde vam je život? Zar ono za čim tragate nije samo vaša ekstravagantna želja? Ti misliš da si tako lepa, ali iako na sebi imaš svakakve vrste fine odeće, zar nisi i dalje crv koji se migolji, rođen u gomili balege? Danas imaš sreću da uživaš u ovim nebeskim blagoslovima ne zbog svoje lepote, već zato što Bog pravi izuzetak uzdižući te. Da li ti i dalje nije jasno odakle potičeš? Na pomen života, ti zaćutiš i ništa ne govoriš, sediš kao kip, ali ipak imaš drskosti da se doteruješ! I dalje ti pada na pamet da stavljaš rumenilo i puder na lice! A pogledaj kicoše među vama – oni su naprosto nepristojni. Po ceo dan se šetkaju unaokolo s nonšalantnim izrazom lica – kuda god da pođu, nedostaje im i najmanji osećaj za pristojnost. Imaju li oni ljudsko obličje? Čemu svaki od vas, muškarac ili žena, posvećuje svoju pažnju po čitav dan? Da li znate ko vas hrani? Pogledaj svoju odeću, pogledaj šta si požnjeo u svojim rukama, protrljaj svoj stomak – kakve si rezultate dobio od davanja celog svojeg srca tokom svih ovih godina vere? Još uvek planiraš da ideš u razgledanje, još uvek misliš da ulepšaš svoje smrdljivo telo – sve je to bezvredno! Od tebe se traži da budeš normalna osoba, ali ti sada nisi samo nenormalan, ti si iščašen. Kako takva osoba može imati smelosti da stane pred Mene? Sa takvom ljudskošću, paradirajući svojim čarima i razmećući se svojim telom, živeći uvek u telesnoj požudi – zar nisi potomak poganih demona i zlih duhova? Neću dozvoliti tako poganom demonu dugo da opstane! I nemoj da misliš da ne znam šta misliš u svom srcu. Možda ne puštaš na volju svojoj požudi i svom telu, ali kako da ne znam misli koje gajiš u svom srcu? Kako mogu da ne znam sve za čim tvoje oči žude? Zar se vi mlade princeze ne ulepšavate da biste paradirale svojim telom? Kakvu korist imate od muškaraca? Mogu li vas oni zaista spasiti od mora nevolja? Što se tiče kicoša među vama, svi se oblačite tako da izgledate kao pristojna gospoda, ali zar to nije takođe osmišljeno da skrene pažnju na vaš privlačni izgled? Za koga to radite? Kakvu korist imate od žena? Zar one nisu izvor vašeg greha? Svima vama, muškarcima i ženama, uputio sam mnogo reči, ali vi ste se povinovali samo nekima od njih. Tvrdi ste na ušima, oči su vam zamagljene, a srca nepopustljiva do te mere da u vašim telima nema ničega osim požude, te ste zarobljeni u njoj, nesposobni da pobegnete. Ko želi da vam se približi, vi crvi, vi koji se vrpoljite u prljavštini i brlogu? Ne zaboravite da niste ništa više do oni koje sam uzdigao iz gomile balege, da u početku niste posedovali normalnu ljudskost. Ono što tražim od vas jeste normalna ljudskost koju prvobitno niste posedovali, a ne da paradirate svojom požudom ili da razuzdavate svoje ustajalo telo, koje su đavoli uvežbavali tolike godine. Kada se tako obučete, zar se ne bojite da ćete još dublje upasti u zamku? Zar ne znate da ste potekli od greha? Zar ne znate da su vaša tela ispunjena požudom? To je dostiglo tačku da vaša požuda čak viri iz vaše odeće, otkrivajući vaš nepodnošljivo ružan izgled, kao prljavih demona? Zar vama sve to nije jasnije nego bilo kome drugom? Vaša srca, vaše oči, vaše usne – nisu li ih sve oskrnavili prljavi demoni? Zar ti vaši delovi nisu prljavi? Da li mislite da ste najsvetiji sve dok ništa ne činite? Da li mislite da raskošna odeća može da prikrije vaše rđave duše? Tako neće moći! Savetujem vam da budete realniji: da ne budete prevaranti i lažljivci i da se ne šepurite. Razmećete se svojom požudom jedni pred drugima, ali sve što ćete dobiti zauzvrat biće večna patnja i nemilosrdna grdnja! Kakva je to potreba da namigujete jedni drugima i upuštate se u romantične veze? Da li je to vaša čestitost? Da li je to vaša nepopustljiva ispravnost? Prezirem one među vama koji se bave zlom medicinom i vračanjem; prezirem mladiće i devojke među vama koji vole svoje telo. Bolje bi vam bilo da se suzdržite, jer se od vas sada zahteva da posedujete normalnu ljudskost, nije vam dozvoljeno da se razmećete svojom požudom – ipak, vi koristite svaku priliku koju možete, jer je vaše telo prebujno, a vaša požuda prevelika!

– „Reč”, tom I, „Božja pojava i delo”, „Primena (7)”

Svakodnevne reči Božje  Odlomak 316

Sad, da li je vaše stremljenje bilo delotvorno ili ne, meri se onim što trenutno posedujete. To je ono što se koristi za određivanje vašeg ishoda; to znači da se vaš ishod otkriva na osnovu žrtava koje ste podneli i stvarima koje ste učinili. Vaš ishod se može otkriti na osnovu vašeg stremljenja, vaše vere i onoga što ste učinili. Među svima vama ima mnogo onih koji su van domašaja spasenja, jer je danas dan otkrivanja ishoda ljudi i ja neću Svoje delo obavljati smućenog uma; neću voditi u naredno doba one kojima nema spasa. Doći će vreme kada će Moje delo biti završeno. Neću da radim na onim smrdljivim, bezdušnim leševima koji se uopšte ne mogu spasiti; sada su poslednji dani čovekovog spasenja i neću da obavljam beskorisno delo. Ne kudite Nebo i zemlju – dolazi kraj sveta, to je neizbežno. Stvari su došle do ove tačke i ne postoji ništa što ti kao ljudsko biće možeš da učiniš da ih zaustaviš; ne možeš da menjaš stvari po sopstvenoj volji. Juče nisi platio cenu da bi tragao za istinom i nisi bio posvećen; danas je kucnuo čas, ti si van domašaja spasenja; a sutra ćeš biti eliminisan i neće biti prostora za tvoje spasenje. Iako sam Ja nežan i mekog srca i dajem sve od sebe da te spasim, ako se ne trudiš sam za sebe ili ne misliš o sebi, šta Ja onda imam s tim? Oni koji misle samo na svoje telo i koji uživaju u udobnosti; oni koji izgledaju kao da veruju, ali koji zapravo ne veruju; oni koji se bave zlom medicinom i vračanjem; oni koji su promiskuitetni i slomljeni; oni koji kradu žrtve Jahveu i Njegovu imovinu; oni koji vole mito; oni koji dokono sanjaju o uzdizanju na nebo; oni koji su oholi i uobraženi, koji se bore samo za ličnu slavu i dobitak; oni koji šire neprikladne reči; oni koji hule na Sȃmog Boga; oni koji ne čine ništa osim što osuđuju i kleveću Sȃmog Boga; oni koji se organizuju u klike i traže samostalnost; oni koji uzdižu sebe više nego što uzdižu Boga; oni neozbiljni mladi, sredovečni i stariji muškarci i žene koji su zarobljeni u razvratu; oni muškarci i žene koji uživaju ličnu slavu i dobit i tragaju za ličnim statusom među drugima; oni nepokajani ljudi koji su zarobljeni u grehu – zar nisu svi oni van domašaja spasenja? Razvratnost, grešnost, zla medicina, vračanje, bogohulne reči i neprikladne reči divljaju među vama; istina i reči života pogaženi su u vašoj sredini, dok se svete reči među vama skrnave. Vi ste jedni neznabošci, otečeni od poganosti i buntovništvu! Kakav će biti vaš ishod? Kako oni koji vole telo, koji opčinjavaju svojim telom i koji su uhvaćeni u zamku razvratnog greha, mogu imati smelosti da nastave da žive! Zar ne znaš da su ljudi poput vas crvi kojima nema spasa? Šta vam daje pravo da zahtevate ovo i ono? Do danas nije bilo ni najmanje promene kod onih koji ne vole istinu i samo vole telo – kako takvi ljudi mogu biti spaseni? Oni koji ne vole put života, koji ne uzdižu Boga i ne svedoče o Njemu, koji spletkare radi sopstvenog statusa, koji uzdižu sami sebe – zar nisu čak i do danas ostali isti? Kakvu vrednost ima njihovo spasavanje? Da li možeš da budeš spasen ne zavisi od dužine tvog službovanja ili koliko godina radiš, a još manje zavisi od toga koliko si kvalifikacija stekao. To pre zavisi od toga da li je tvoje stremljenje urodilo plodom. Trebalo bi da znaš da su oni koji su spaseni „drveće” koje rađa plodove, a ne drveće sa bujnim lišćem i mnoštvom cvetova koje još nema ploda. Čak i ako si proveo mnogo godina tumarajući ulicama, kakve to ima veze? Gde je tvoje svedočenje? Znatno više poseduješ srce koje voli samo tebe i zaslepljeno je tvojim požudnim željama, a daleko manje imaš bogobojažljivo srce – zar takva osoba nije izopačena? Kako ona može da bude primer i uzor spasenja? Tvoja priroda je nepopravljiva, u tebi ima previše buntovništva, ti si izvan mogućnosti iskupljenja! Zar nisu baš takvi ljudi oni koji će biti eliminisani? Zar vreme kada će Moje delo biti završeno nije vreme kada će doći i tvoj poslednji dan? Obavio sam toliko delo i saopštio toliko reči među vama – koliko je od toga zaista dospelo do vaših ušiju? Koliko je toga čemu ste se ikad pokorili? Kada se Moje delo završi, to će biti vreme kada ćeš prestati da Mi se suprotstavljaš, kada ćeš prestati da Mi se protiviš. Dok delam, vi stalno radite protiv Mene; vi se nikada ne pridržavate Mojih reči. Ja obavljam svoje delo, a ti obavljaš svoj „posao”, stvarajući svoje malo carstvo. Vi ste čopor lisica i pasa koji ne radi ništa osim što rade protiv Mene! Stalno pokušavate da u svoj zagrljaj privučete one koji vam nude svoju nepodeljenu ljubav – gde vam je bogobojažljivo srce? Sve što radite je lažljivo! U vama nema ni pokornosti ni bogobojažljivosti, a sve što činite je lažljivo i bogohulno! Mogu li takvi ljudi biti spaseni? Muškarci koji su seksualno nemoralni i lascivni uvek žele da privuku koketne bludnice zarad sopstvenog užitka. Apsolutno neću spasiti takve seksualno nemoralne demone. Krajnje mrzim vas prljave demone, a vaša razvratnost i koketiranje će vas odvesti u pakao. Šta imate da kažete u svoju odbranu? Vi prljavi demoni i zli duhovi izazivate gnušanje! Odvratni ste! Kako se takvo smeće može spasiti? Mogu li oni koji su uhvaćeni u zamku greha ipak biti spaseni? Danas, ova istina, ovaj put i ovaj život ne privlače vaša srca. Naprotiv, privlače ih grešnost, kao i novac, status, slava, dobitak, telesni užici, te lepota muškaraca i koketnost žena. Kako vas to čini podobnim da uđete u Moje carstvo? Vaš lik je čak veći od Božjeg, vaš status je čak viši od Božjeg, a da i ne govorimo o vašem prestižu među ljudima – vi ste zapravo postali idoli koje ljudi obožavaju. Nije li svako od vas postao arhanđel? Kada se budu otkrili ishodi ljudi, što je takođe vreme kada će se delo spasenja približiti svom kraju, mnogi od vas će biti leševi van domašaja spasenja i moraće da budu eliminisani. Tokom dela spasenja, ja sam ljubazan i dobar prema svim ljudima. Kada se delo zaokruži, otkriće se postignuća različitih vrsta ljudi i tada više neću biti ljubazan i dobar, jer će se otkriti postignuća ljudi i svaki će biti razvrstan prema svojoj vrsti i više neće biti koristi u obavljanju bilo kakvog dela spasenja, jednostavno zato što će proći doba spasenja, a kada jednom prođe, više se neće vratiti.

– „Reč”, tom I, „Božja pojava i delo”, „Primena (7)”

Svakodnevne reči Božje  Odlomak 317

Čovek je oduvek živeo pod okriljem sila tame, sputan Sotoninom vlašću, nesposoban da se oslobodi, a njegova narav, nakon što ju je Sotona oblikovao, postaje sve iskvarenija. Može se reći da je čovek oduvek živeo usred svoje sotonske iskvarene naravi i da nije u stanju da istinski voli Boga. Stoga, ako čovek želi da voli Boga, on mora da odbaci svoju samopravednost, umišljenost, nadmenost, uobraženost i tome slično – sve ono što pripada Sotoninoj naravi. U suprotnom, njegova ljubav je nečista ljubav, sotonska ljubav, ljubav koja nipošto ne može da dobije Božje odobravanje. Niko nije u stanju da istinski voli Boga ako ga Sveti Duh neposredno ne usavrši, ne slomi, ne oreže, ne disciplinuje, ne izgrdi i ne oplemeni. Ako kažeš da deo tvoje naravi predstavlja Boga i da si zato u stanju da istinski voliš Boga, onda govoriš nadmeno i neko si ko je u zabludi. Takvi ljudi su arhanđeli! Čovekova urođena priroda nije u stanju da neposredno predstavlja Boga; čovek mora da odbaci svoju urođenu prirodu kroz Božje usavršavanje i tek tada – tako što će voditi računa o Božjim namerama, udovoljavati Božjim namerama i uz to se podvrgnuti delu Svetoga Duha – Bog može da prizna ono što čovek proživljava. Niko ko živi u telu ne može neposredno da predstavlja Boga, osim ako to nije neko koga koristi Sveti Duh. Međutim, čak se ni za takvog čoveka ne može reći da njegova narav i ono što on proživljava u potpunosti predstavljaju Boga; može se samo reći da Sveti Duh upravlja onim što on proživljava. Narav takvog čoveka ne može da predstavlja Boga.

Iako je čovekova narav predodređena od Boga – to se ne dovodi u pitanje i može se smatrati da je to nešto pozitivno – nju je oblikovao Sotona i stoga je celokupna čovekova narav Sotonina narav. Neki ljudi kažu da je u Božjoj naravi da On postupa nedvosmisleno, tako da je „jedan jedan, a dva dva”, i da se to ispoljava i u njima, da je i njihova ličnost takva, pa zato kažu da njihova narav predstavlja Boga. Kakvi su to ljudi? Da li je iskvarena sotonska narav u stanju da predstavlja Boga? Ko god kaže da njegova narav predstavlja Boga, huli na Boga i vređa Svetog Duha! Sudeći po načinu na koji Sveti Duh deluje, delo koje Bog obavlja na zemlji isključivo je delo osvajanja. Kao takvo, mnoge čovekove sotonske iskvarene naravi tek treba da budu pročišćene, ono što čovek proživljava i dalje je odraz Sotone, to je ono što čovek smatra dobrim i što predstavlja dela čovekovog tela; tačnije, predstavlja Sotonu i nikako ne može da predstavlja Boga. Čak i ako neko već voli Boga do te mere da može da uživa u životu na zemlji kao da je na nebu i u stanju je da izjavi: „Bože, ne mogu dovoljno da Te volim!” pa čak i ako je dostigao najvišu sferu, ipak se ne može reći da on proživljava Boga niti da predstavlja Boga, jer se čovekova suština razlikuje od Božje suštine i čovek nikada ne može da proživi Boga, a još manje da postane Bog. Ono što čovek proživljava pod vođstvom Svetog Duha samo je u skladu sa onim što Bog traži od čoveka.

Sva Sotonina dela i postupci ispoljavaju se u čoveku. Danas su sva čovekova dela i postupci izraz Sotone i stoga ne mogu da predstavljaju Boga. Čovek je otelotvorenje Sotone, a čovekova narav ne može da predstavlja narav Božju. Neki ljudi imaju dobru ličnost; Bog može da obavi određene stvari kroz njihovu ličnost, a Sveti Duh usmerava njihove postupke. Ipak, njihova narav ne može da predstavlja Boga. Delajući na njima, Bog samo koristi ono što u njima već postoji i uzima ono što Mu je na raspolaganju. Bilo da se radi o prorocima iz prošlih vremena ili o onima koje Bog koristi, niko ne može neposredno da Ga predstavlja. Svi ljudi zavole Boga tek pod pritiskom okolnosti, a baš niko ne ulaže napor da svojom voljom sarađuje s Njim. Šta su pozitivne stvari? Sve što dolazi neposredno od Boga je pozitivno; Sotona je, međutim, oblikovao ljudsku narav i ona ne može da predstavlja Boga. Jedino ljubav, spremnost na patnju, pravednost, pokornost, poniznost i skrivenost ovaploćenog Boga neposredno predstavljaju Boga. To je zato što je, kada je došao, On došao bez grešne prirode i došao je pravo od Boga, a da Ga Sotona nije oblikovao. Isus je samo u obličju grešnog tela i ne predstavlja greh; zato svi Njegovi postupci, dela i reči, sve do dovršetka Njegovog dela raspećem (uključujući trenutak Njegovog raspeća), neposredno predstavljaju Boga. Isusov primer je dovoljan da dokaže da niko ko ima grešnu prirodu ne može da predstavlja Boga, i da čovekov greh predstavlja Sotonu. Drugim rečima, greh ne predstavlja Boga i Bog je bezgrešan. Čak se ni za delo Svetog Duha na čoveku ne može reći da čovek to čini u Božje ime, može se samo reći da tim delom upravlja Sveti Duh. Ali, što se čoveka tiče, ni njegov greh ni njegova narav ne predstavljaju Boga. Posmatrajući delo koje Sveti Duh vrši na čoveku od prošlosti do danas, može se reći da je sve što čovek proživljava posledica delanja Svetog Duha na njemu. Veoma je malo onih koji, nakon što ih Sveti Duh oreže i disciplinuje, mogu da proživljavaju istinu. Drugim rečima, prisutno je samo delo Svetog Duha; čovekova saradnja izostaje. Da li ti je to sada jasno? Budući da je tako, kako ćeš učiniti sve što je u tvojoj moći da sarađuješ s Njim i ispuniš svoju dužnost kada Sveti Duh dela?

– „Reč”, tom I, „Božja pojava i delo”, „Iskvareni čovek nije u stanju da predstavlja Boga”

Svakodnevne reči Božje  Odlomak 318

Tvoja vera u Boga, tvoje stremljenje ka istini, pa čak i to kako se vladaš treba da se temelje na stvarnosti: sve treba da bude praktično i utemeljeno, i ne treba da stremiš ka stvarima koje su prividne i izmišljene. Takvo vladanje nema nikakvu vrednost a, osim toga, takav život nema nikakvog smisla. Budući da svoje stremljenje i život traćiš samo na laži i prevare, i budući da ne stremiš ka stvarima koje imaju vrednost i značaj, jedino do čega dolaziš jesu besmislena poimanja i doktrine koji u sebi nemaju istine. Takve stvari nemaju nikakve veze sa značajem i vrednošću tvog postojanja i mogu te odvesti samo u carstvo ispraznosti. Na taj će način ceo tvoj život biti bez ikakve vrednosti ili smisla – a ako ne stremiš ka smislenom životu, mogao bi da živiš i stotinu godina, pa opet bi bilo uzaludno. Kako bi se to moglo nazvati ljudskim životom? Nije li to u stvari način na koji žive životinje? Isto tako, ako stremite tome da koračate putem vere u Boga, a ipak ne nastojite da stremite ka Bogu koji je vidljiv, već umesto toga obožavate nevidljivog i nedodirljivog Boga, nije li takvo stremljenje još uzaludnije? Tvoje stremljenje će se na kraju pretvoriti u gomilu ruševina. Od kakve ti je koristi takvo stremljenje? Najveći problem u vezi sa čovekom jeste u tome što on voli samo one stvari koje ne može da vidi, niti da ih dodirne, stvari koje su krajnje tajanstvene i čudesne, i koje čovek ne može ni da zamisli, a smrtnicima su nedostižne. Što su stvari nerealnije, to ih ljudi više analiziraju, pa čak i streme ka njima, ne obazirući se ni na šta drugo, uzaludno se nadajući da će ih zadobiti. Što su one manje realne, ljudi ih sve podrobnije proučavaju i analiziraju, te idu čak tako daleko da o njima formiraju svoje sveobuhvatne zamisli. S druge strane, što su stvari realnije, to su ljudi više prezrivi u odnosu prema njima; naprosto ih gledaju sa visine, pa ih čak i preziru. Nije li upravo takav vaš stav prema realističnom delu koje Ja danas obavljam? Što su takve stvari realnije, vi prema njima imate više predrasuda. Ne ostavljate ni najmanje prostora da ih ispitate, već ih naprosto ignorišete; sa visine gledate na ove realistične zahteve niskih standarda, i čak gajite brojne predstave o ovom Bogu koji je najpraktičniji, i naprosto niste u stanju da prihvatite Njegovu praktičnost i normalnost. Zar se time ne držite nejasne vere? Nepokolebljivo verujete u nejasnog Boga iz minulih vremena, a nimalo vas ne zanima praktični Bog današnjice. Nije li to stoga što su jučerašnji Bog i današnji Bog iz dve različite epohe? Nije li to takođe zato što je jučerašnji Bog veliki i uzvišeni Bog nebeski, dok je današnji Bog sićušno ljudsko biće na zemlji? Nije li to, štaviše, zbog toga što je bog koga čovek obožava nastao u njegovim predstavama, dok je Bog današnjice od opipljivog mesa, nastao na zemlji? Kada se sve uzme u obzir, nije li to stoga što je Bog današnjice previše stvaran, pa čovek ne stremi ka Njemu? Jer ono što Bog današnjice traži od ljudi jeste upravo ono što su ljudi najmanje spremni da učine i zbog čega se osećaju posramljeno. Zar se time ljudima ne otežava? Zar se time ne ogoljavaju ljudski ožiljci? Shodno tome, mnogi ljudi ne streme ka stvarnom Bogu, praktičnom Bogu, i postaju neprijatelji ovaploćenog Boga, što će reći, antihristi. Zar ovo nije očigledna činjenica? U prošlosti, pre nego što se Bog ovaplotio, ti si možda bio verska ličnost ili posvećeni vernik. Nakon što se Bog ovaplotio, mnogi takvi posvećeni vernici su ni ne znajući to postali antihristi. Znaš li o čemu se ovde radi? U svojoj veri u Boga, nisi usredsređen na stvarnost niti stremiš ka istini, već se fokusiraš na nerealne stvari – nije li to najjasniji izvor tvog neprijateljstva prema ovaploćenom Bogu? Ovaploćeni Bog se zove Hristos, prema tome, nisu li antihristi svi oni koji ne veruju u ovaploćenog Boga? Dakle, je li onaj u koga veruješ i koga voliš zaista ovaj Bog od krvi i mesa? Je li ovaj Bog koji živi i diše zaista najstvarniji i izuzetno normalan? Šta je tačno cilj tvog stremljenja? Je li on na nebu ili na zemlji? Je li to predstava ili, pak, istina? Je li to Bog ili neko natprirodno biće? U stvari, istina je najpraktičnija životna maksima i najuzvišenija životna maksima za ljudski rod. Budući da je to zahtev koji Bog postavlja pred čoveka i delo koje Bog lično obavlja, to se naziva „životnom maksimom”. To nije maksima koja je sažetak nečega, niti je to čuveni citat nekog velikana. Naprotiv, to je izjava upućena ljudskom rodu od Suverena neba, zemlje i svih stvorenja; to nisu reči koje je čovek sažeo, već suštinski život Božji. I zato se i naziva „najvišom životnom maksimom”. Čovekovo stremljenje da istinu sprovede u delo predstavlja ispunjenje njegove dužnosti – što će reći, to je stremljenje ka ispunjavanju Božjeg zahteva. Suština ovog zahteva je najstvarnija istina, pre negoli isprazna doktrina koju ne može dostići nijedan čovek. Ako se tvoje stremljenje svodi samo na običnu doktrinu i u njemu ništa nije stvarno, zar ti nisi neko ko se buni protiv istine? Zar nisi neko ko napada istinu? Kako bi takva osoba mogla biti neko ko stremi ljubavi prema Bogu? Ljudi bez stvarnosti jesu oni koji izdaju istinu i svi su oni suštinski buntovni!

– „Reč”, tom I, „Božja pojava i delo”, „Samo oni koji spoznaju Boga i Njegovo delo jesu oni koji udovoljavaju Bogu”

Svakodnevne reči Božje  Odlomak 319

Svi vi želite da budete nagrađeni pred Bogom i da Bog na vas gleda s naklonošću; svi se nadaju takvim stvarima kada počnu da veruju u Boga, jer su svi zaokupljeni traganjem za višim stvarima, i niko ne želi da zaostaje za drugima. Ljudi su jednostavno takvi. Upravo iz tog razloga mnogi među vama stalno pokušavaju da se dodvore Bogu na nebu, ali zapravo, vaša odanost i iskrenost prema Bogu su daleko manje od vaše odanosti i iskrenosti prema samima sebi. Zašto ovo govorim? Zato što uopšte ne priznajem vašu odanost Bogu i, štaviše, zato što poričem postojanje boga koji je u vašim srcima. Drugim rečima, bog kome se klanjate, nejasni bog kome se divite, uopšte ne postoji. Razlog zašto ovo mogu da tako odlučno kažem leži u tome što ste predaleko od istinitog Boga. Razlog vaše odanosti je idol u vašim srcima; što se pak Mene tiče, Boga koga ne gledate ni kao velikog ni kao malog samo priznajete rečima. Kad kažem da ste daleko od Boga, mislim da ste daleko od pravog Boga, dok se nejasni bog čini nadomak ruke. Kada kažem, „ni kao velikog”, mislim na to kako Bog u koga danas verujete deluje kao osoba bez velikih sposobnosti, osoba koja nije veoma uzvišena. A kada kažem: „ni kao malog”, to znači da je, iako ne može prizvati vetar i zapovedati kiši, On ipak u stanju da prizove Duha Božjeg da izvrši delo koje potresa nebo i zemlju, čineći ljude potpuno zbunjenima. Spolja, vi svi izgledate veoma poslušni ovom Hristu na zemlji, ali u suštini, vi nemate vere u Njega, niti Ga volite. Drugim rečima, onaj u koga zaista verujete je taj nejasni bog vaših sopstvenih osećanja, a onaj koga zaista volite je bog za kojim žudite noću i danju, ali koga nikad niste lično videli. Prema ovom Hristu, vaša vera je samo delimična, a vaša ljubav ništavna. Vera znači verovati i imati poverenje; ljubav znači obožavati i diviti se, nikada se ne rastati. Ipak, vaša vera i ljubav prema današnjem Hristu su daleko od ovoga. Kada je u pitanju vera, kako vi verujete u Njega? Kada je u pitanju ljubav, na koji način Ga volite? Vi jednostavno nemate razumevanja za Njegovu narav, a još manje poznajete Njegovu suštinu, pa kako onda verujete u Njega? Gde je stvarnost vaše vere u Njega? Kako Ga volite? Gde je stvarnost vaše ljubavi prema Njemu?

Mnogi su Me pratili bez oklevanja do dan danas. Isto tako ste pretrpeli veliki zamor u proteklih nekoliko godina. Urođeni karakter i navike svakog od vas sam dokučio s kristalnom jasnoćom; interakcija sa svakim od vas je bila izuzetno naporna. Šteta je što, iako sam Ja dokučio mnogo o vama, vi ne shvatate ništa o Meni. Nije ni čudo što ljudi kažu da ste naseli na nečiji trik u trenutku zbunjenosti. Zaista, vi ne shvatate ništa o Mojoj naravi, a još manje možete da shvatite šta je u Mom umu. Danas, vaše nerazumevanje Mene je sve veće i vaša vera u Mene i dalje je konfuzna vera. Umesto da kažete da verujete u Mene, bilo bi prikladnije reći da svi vi pokušavate da Mi laskate i dodvorite Mi se. Vaši motivi su vrlo jednostavni: pratiću svakoga ko može da me nagradi i verovaću u bilo koga ko Mi omogući da izbegnem velike katastrofe, bilo da je to Bog ili neki drugi bog. Ništa od ovoga Me ne zanima. Među vama je mnogo takvih ljudi i ovo stanje je veoma ozbiljno. Kada bi jednog dana postojao test kojim bi se utvrdilo koliko vas veruje u Hrista na osnovu uvida u Njegovu suštinu, bojim se da tada nijedan od vas ne bi ispunio Moje želje. Dakle, ne bi bilo na odmet da svako od vas razmisli o ovom pitanju: Bog u koga verujete je mnogo drugačiji od Mene i pošto je to tako, šta je onda suština vaše vere u Boga? Što više verujete u svog takozvanog Boga, to se više udaljavate od Mene. Šta je onda suština ovog pitanja? Sigurno je da niko od vas nikada nije razmatrao takvo pitanje, ali da li ste uvideli njegovu ozbiljnost? Da li ste razmišljali o posledicama ako nastavite da verujete u to?

– „Reč”, tom I, „Božja pojava i delo”, „Kako zaista spoznati Boga na zemlji”

Svakodnevne reči Božje  Odlomak 320

Zaista cenim one koji nisu sumnjičavi prema drugima i zaista volim one koji su voljni da prihvate istinu; prema ovim dvema vrstama ljudi pokazujem veliku brigu jer su oni u Mojim očima pošteni ljudi. Ako si veoma lažljiv, onda ćeš biti oprezan i sumnjičav prema svim ljudima i stvarima i tako će tvoja vera u Mene biti izgrađena na temelju sumnje. Nikada ne bih mogao priznati takvu veru. U nedostatku prave vere, još više si lišen prave ljubavi. A ako čak možeš da sumnjaš u Boga i spekulišeš o Njemu po svojoj volji, onda si ti, bez sumnje, najlažljiviji od svih ljudi. Spekulišeš o tome da li Bog može biti kao čovek: neoprostivo grešan, sitničav, lišen pravednosti i razboritosti, bez osećaja za pravdu, da koristi opake taktike, da je podmukao i lukav, da uživa u zlu i tami i tako dalje. Nije li razlog što ljudi imaju takve misli u tome što im nedostaje i najmanje znanje o Bogu? Takva vera nije ništa drugo do greh! Ima čak i onih koji veruju da ja volim samo one koji znaju kako da laskaju i da se ulizuju, a da će oni koji ne znaju to da rade biti nepoželjni u kući Božjoj i da će izgubiti svoje mesto u njoj. Da li je ovo jedina spoznaja do koje ste došli posle svih ovih godina? Da li ste ovo stekli? Ali vaša spoznaja o Meni ne prestaje ovim pogrešnim razumevanjem; još gore je vaše huljenje na Božjeg Duha i klevetanje Nebesa. Zato kažem da će vas vera poput vaše još više udaljiti od Mene i da će vaše neprijateljstvo prema Meni biti veće. Tokom mnogo godina delovanja videli ste mnoge istine, ali da li znate šta su Moje uši čule? Koliko vas je spremno da prihvati istinu? Svi vi verujete da ste spremni da platite cenu za istinu, ali koliko vas je zaista patilo zbog istine? U vašem srcu nema ničeg osim nepravde, zato mislite da su svi, ko god oni bili, podjednako lažljivi i nepošteni – do te mere da čak verujete da bi ovaploćeni Bog, kao normalna osoba, mogao biti bez dobrog srca ili dobronamerne ljubavi. Štaviše, vi verujete da plemenita vrlina i milostiva, dobronamerna priroda postoje samo u Bogu na nebu. Verujete da ne postoji tako sveta osoba, da na zemlji vladaju samo tama i zlo, a da je Bog nešto čemu ljudi poveravaju svoju čežnju za dobrim i lepim, legendarna figura koju su sami izmislili. U vašim umovima, Bog na nebu je častan, pravedan i veliki, dostojan obožavanja i divljenja; u međuvremenu, ovaj Bog na zemlji je samo zamena i oruđe Boga na nebu. Vi verujete da ovaj Bog ne može biti ravan Bogu na nebu, a još manje da se sa Njim može porediti. Kada je reč o veličini i časti Božjoj, oni su slava Boga na nebu, ali kada je reč o prirodi i iskvarenosti čoveka, to su stvari u kojima Bog na zemlji ima udela. Bog na nebu je večno uzvišen, dok je Bog na zemlji zauvek beznačajan, slab i nesposoban. Bog na nebu nema telesna osećanja, već samo pravednost, dok Bog na zemlji ima samo sebične motive i nema nimalo pravednosti ili razboritosti. Bog na nebu nema ni trunku nepoštenja i večno je veran, dok Bog na zemlji uvek ima nepoštenu stranu. Bog na nebu veoma voli čoveka, dok Bog na zemlji nedovoljno brine o čoveku, čak ga i potpuno zanemaruje. Ova pogrešna spoznaja se već dugo čuva u vašim srcima; ona je pogrešna i vi biste mogli da nastavite da istrajavate u njoj i u budućnosti. Vi posmatrate sva Hristova dela sa stanovišta nepravednika i ocenjujete celokupno Njegovo delo, kao i Njegov identitet i suštinu, iz perspektive zlih. Napravili ste ozbiljnu grešku i uradili ono što nikada nisu uradili oni koji su došli pre vas. To jest, vi ste oduvek služili samo uzvišenom bogu na nebu sa krunom na njegovoj glavi, dok nikada niste „posluživali” Boga koga smatrate toliko beznačajnim da vam je prosto nevidljiv. Nije li to vaš greh? Nije li ovo klasičan primer vaše uvrede naravi Božje? Vi usrdno obožavate boga na nebu. Duboko poštujete uzvišene slike i snažno se divite ljudima izuzetne rečitosti. Veoma si voljan da ti zapoveda bog koji ti puni ruke bogatstvom i toliko žudiš za bogom koji može ispuniti svaku tvoju želju. Jedini koga ne obožavaš jeste ovaj Bog koji nije uzvišen; jedino čega se gnušaš jeste povezanost sa ovim Bogom koga niko ne može visoko ceniti. Jedina stvar koju nisi voljan da uradiš je da radiš za ovog Boga koji ti nikada nije dao ni jednu paru, a jedini koji nije u stanju da te natera da čezneš za Njim je ovaj neljupki Bog. Ovaj Bog ti ne može omogućiti da proširiš svoje vidike, da se osećaš kao da si pronašao blago, a još manje da ispuniš ono što želiš. Zašto Ga onda slediš? Da li si razmišljao o ovakvim pitanjima? Ono što radiš ne vređa samo ovog Hrista; što je još važnije, to vređa Boga na nebu. Mislim da to nije svrha vaše vere u Boga!

– „Reč”, tom I, „Božja pojava i delo”, „Kako zaista spoznati Boga na zemlji”

Vi čeznete da se Bog oduševi vama, a ipak ste daleko od Boga. O čemu se ovde radi? Vi prihvatate samo Njegove reči, ali ne i Njegovo orezivanje, a još manje ste u stanju da prihvatite svako Njegovo uređenje, da imate potpunu veru u Njega. O čemu se onda ovde radi? Na kraju krajeva, vaša vera je prazna ljuska od jajeta iz koje se nikada ne bi moglo izleći pile. Jer vaša vam vera nije donela istinu niti vam je dala život, već vam je umesto toga dala iluzorni osećaj podrške i nade. Cilj vaše vere u Boga su taj osećaj podrške i nade, a ne istina i život. Iz tog razloga kažem da je tok vaše vere u Boga bio ništa drugo do pokušaj da se dodvorite Bogu na način koji je servilan i bestidan, i ni na koji način se ne može smatrati pravom verom. Kako bi se pile moglo roditi od ovakve vere? Drugim rečima, šta ovakva vera može postići? Svrha vaše vere u Boga je da Ga koristite da postignete svoje sopstvene ciljeve. Nije li to dodatno dokaz tvoje uvrede upućene naravi Božjoj? Vi verujete u postojanje Boga na nebu i poričete postojanje Boga na zemlji, ali Ja ne prihvatam vaše stavove; odobravam samo one koji služe Bogu na zemlji, čvrsto stojeći nogama na zemlji, ali nikada one koji nikada ne priznaju Hrista koji je na zemlji. Koliko god takvi ljudi bili odani Bogu na nebu, na kraju neće izbeći Moju ruku koja kažnjava zle. Ovi ljudi su zli; oni su zli ljudi koji se protive Bogu i nikada se nisu rado pokorili Hristu. Naravno, među njih spadaju svi oni koji ne poznaju Hrista i pored toga Ga ne priznaju. Da li veruješ da možeš da se ponašaš prema Hristu kako želiš sve dok si odan Bogu na nebu? Grešiš! Tvoje neznanje o Hristu je neznanje o Bogu na nebu. Bez obzira koliko si odan Bogu na nebu, to je samo prazna priča i pretvaranje, jer Bog na zemlji nije samo od suštinske važnosti za čovekovo zadobijanje istine i produbljivanje spoznaje, već je, štaviše, ključan u osudi čoveka i naknadnom utvrđivanju činjenica zarad kažnjavanja zlih. Da li si razumeo ove korisne i štetne ishode? Da li si ih iskusio? Želim da jednog dana u bliskoj budućnosti shvatite ovu istinu: da biste spoznali Boga, morate imati spoznaju ne samo o Bogu na nebu, već, što je još važnije, o Bogu na zemlji. Nemojte da pomešate svoje prioritete ili da dozvolite da sekundarno zameni glavno. Samo na taj način možeš zaista da izgradiš dobar odnos sa Bogom, da postaneš bliži Bogu i da mu približiš svoje srce. Ako veruješ već dugi niz godina i dugo se sa Mnom družiš, pa ipak si daleko od Mene, onda kažem da sigurno često vređaš narav Božju, i tvoj ishod će biti veoma teško odrediti. Ako višegodišnje druženje sa Mnom ne samo da nije uspelo da te pretvori u osobu koja poseduje humanost i istinu, već je, štaviše, usadilo tvoju zlobu u tvoju prirodu, pa ne samo da imaš duplo više nadmenosti nego ranije već se i tvoje nerazumevanje Mene umnožilo, toliko da Me smatraš svojim drugarom, onda kažem da tvoja bolest više nije samo površna, već je prodrla do samih tvojih kostiju. Sve što ti preostaje je da sačekaš da se obavi sahrana. Ne moraš Me onda moliti da budem tvoj Bog, jer si počinio greh koji zaslužuje smrt, neoprostivi greh. Čak i kada bih mogao da te poštedim, Bog na nebu će istrajati u tome da ti oduzme život, jer tvoj prestup prema naravi Božjoj nije običan problem, već je veoma ozbiljne prirode. Kada dođe vreme, nemoj Me kriviti što ti nisam rekao unapred. Sve se svodi na ovo: kada se budeš družio sa Hristom – Bogom na zemlji – kao sa običnom osobom, to jest, kada budeš verovao da je ovaj Bog samo osoba, tada ćeš propasti. Ovo je Moja jedina opomena svima vama.

– „Reč”, tom I, „Božja pojava i delo”, „Kako zaista spoznati Boga na zemlji”

Svakodnevne reči Božje  Odlomak 322

U čoveku postoji samo naizgled prisutna i naizgled odsutna reč „vera”, ali čovek ne zna šta zapravo predstavlja veru, a još i manje zašto bi trebalo da je ima. Čovek isuviše malo toga razume i čovek je previše manjkav; njegova vera u Mene može biti samo neuka i puna dubokog neznanja. Iako ne zna šta je vera, niti zašto veruje u Mene, on i dalje opsesivno veruje u Mene. Ono što tražim od čoveka nije samo da Me opsesivno doziva na ovaj način ili da veruje u Mene na besciljan način, jer Ja obavljam delo da bi Me čovek video i spoznao, a ne samo da bi Me on gledao u novom svetlu. Jednom sam manifestovao mnoge znakove i čudesna dela i načinio mnoga čuda i Izraelci onog vremena su Mi se veoma divili i vrlo su poštovali Moje izuzetne moći da lečim bolesne i izgonim demone. U to vreme, Jevreji su smatrali Moje isceliteljske moći izuzetno umešnim, izvanrednim – i pošto sam obavio toliko delo, svi su se ugledali na Mene i veoma su zavideli na svim Mojim moćima. Stoga su Me u stopu sledili svi koji su Me videli kako činim čuda, tako da su Me hiljade okruživale da vide kako lečim bolesne. Ispoljio sam toliko znakova i čudesnih dela, a ipak ljudi su Me videli samo kao veštog lekara; takođe sam izgovorio mnoge reči prenoseći znanje ljudima u to vreme, a oni su Me ipak samo smatrali učiteljem koji je superiorniji od Svojih učenika. Čak i danas, nakon što su ljudi videli istorijske zapise o Mom delu, i dalje stoji njihovo tumačenje da sam Ja veliki lekar koji leči bolesne i da sam učitelj neukima, pa su Me svodili u granice milostivog Gospoda Isusa Hrista. Oni koji tumače svete spise možda su nadmašili Moje „umeće” u lečenju, a sada možda ima i učenika koji su prevazišli svog učitelja, a ipak takvi ljudi velikog ugleda, čija su imena poznata širom sveta, smatraju da sam Ja na isuviše niskom nivou da bih bio i običan lekar. Moja dela su tako brojna, brojnija od zrna peska na plažama i Moja mudrost je tako velika, ona nadmašuje mudrost svi sinova Solomonovih, a ipak ljudi veruju u Mene kao da sam tek neki lekar zanemarljive vrednosti i nepoznati učitelj ljudi. Toliko njih veruje u Mene samo da bih ih Ja izlečio. Toliko njih veruje u Mene samo da bih Ja iskoristio Svoju silu da isteram nečiste duhove iz njihovih tela, i toliko njih veruje u Mene samo da bi primili mir i radost od Mene. Toliko njih veruje u Mene samo da bi zahtevali od Mene veće materijalno bogatstvo. Toliko njih veruje u Mene samo da bi proveli ovaj život u miru i da bi bili sigurni i bezbedni u narednom životu. Toliko njih veruje u Mene da bi izbegli patnju pakla i primili blagoslove neba. Toliko njih veruje u Mene samo zbog privremene udobnosti, ali ne tragaju da išta zadobiju u narednom životu. Kada na čoveka spustim Svoju srdžbu i oduzmem mu svu radost i mir koje je nekada imao, kod njega se rodi sumnja. Kad čoveku dam patnju pakla i uzmem natrag blagoslove neba, on plane od besa. Kada Me čovek zamoli da ga izlečim, a Ja na njega ne obraćam pažnju i prema njemu osećam prezir, on ode od Mene da traži put zle medicine i vračanja. Kada oduzmem sve što je čovek zahtevao od Mene, on nestane bez traga. Stoga kažem da čovek veruje u Mene zato što je Moja blagodat preobilna, i zato što ima previše koristi koje može zadobiti. Ljudi iz doma jevrejskog su verovali u Mene zbog Moje blagodati i sledili Me kud god da sam išao. Ove neznalice sa ograničenim znanjem i iskustvom tragale su samo da ugledaju znake i čudesna dela koja sam ispoljavao. Smatrali su Me glavom doma jevrejskog koja je mogla da čini najveća čuda. Tako da kad sam za ljude izgonio demone, nastala je velika rasprava među njima: govorili su da sam Ja Ilija, da sam Mojsije, da sam Ja najstariji od svih proroka, da sam najveći od svih lekara. Osim što sam rekao da sam Ja život, put i istina, niko nije mogao da poznaje Moje biće ili Moj identitet. Osim što sam rekao da je nebo mesto gde živi Moj Otac, niko nije znao da sam Ja Sin Božji i da sam i Sâm Bog. Osim što sam rekao da ću doneti iskupljenje čitavom ljudskom rodu i da ću ga otkupiti, niko nije znao da sam Ja Iskupitelj ljudskog roda i ljudi su Me spoznavali samo kao dobronamernog i milostivog čoveka. I osim što sam bio u stanju da objasnim sve o Sebi, niko Me nije poznavao i niko nije verovao da sam Ja Sin živog Boga. Takva je vera ljudi u Mene i takav je način na koji pokušavaju da Me namagarče. Kako bi mogli da svedoče o Meni kada gaje takvo mišljenje o Meni?

– „Reč”, tom I, „Božja pojava i delo”, „Šta znaš o veri?”

Svakodnevne reči Božje  Odlomak 323

Ljudi već dugo veruju u Boga, pa ipak većina njih ne razume šta reč „Bog” znači, te Ga samo zbunjeno prate. Nemaju pojma zašto tačno čovek treba da veruje u Boga, niti šta je Bog. Ako ljudi znaju samo da veruju u Boga i da Ga slede, ali ne znaju šta Bog jeste, niti poznaju Boga, zar to onda nije tek jedna neslana šala? Iako su ljudi, došavši dovde, svedočili mnogim nebeskim tajnama i čuli mnoga dubokoumna znanja, koja čovek nikada ranije nije razumevao, oni ne znaju za mnoge od površnih istina o kojima čovek nikada ranije nije razmišljao. Neki bi rekli: „Verujemo u Boga tolike godine. Kako bismo mogli da ne znamo šta je Bog? Zar nas ne omalovažavaš time što to govoriš?” U stvarnosti, međutim, iako Me danas slede, ljudi ne znaju ništa o današnjem delu i ne uspevaju da shvate čak ni najpovršnija i najlakša pitanja, a kamoli ona najsloženija, poput pitanja o Bogu. Znaj da su pitanja koja te ne zanimaju i koja nisi ni prepoznao, upravo ona koja je najvažnije da razumeš, jer ti znaš samo da pratiš gomilu, a ne obraćaš pažnju i baš te briga za ono čime bi trebalo da se opremiš. Da li zaista znaš zbog čega treba da veruješ u Boga? Da li zaista znaš šta je Bog? Da li zaista znaš šta je čovek? Ako, kao osoba koja veruje u Boga, ne razumeš ovo, zar time ne gubiš dostojanstvo vernika u Boga? Moje današnje delo sastoji se u sledećem: da ljudi shvate svoju suštinu, da razumeju sve što Ja radim i da spoznaju pravo lice Boga. Ovo je završni čin Mog plana upravljanja, poslednja faza Mog dela. Zato vam sve tajne vaših života govorim unapred, kako biste mogli da ih prihvatite od Mene. Budući da je ovo delo poslednjeg doba, moram vam reći sve život-istine koje nikada ranije niste prihvatali, iako niste kadri da ih razumete ili podnesete zbog toga što ste, jednostavno, previše manjkavi i loše opremljeni. Ja ću dovršiti Svoje delo; završiću posao koji treba da uradim i reći ću vam šta sam vam sve naložio, kako ne biste opet, kada se spusti tama, zalutali i naseli na trikove onog zlotvora. Postoji mnogo puteva koje ne razumete i mnogo toga o čemu ništa ne znate. Vrlo ste neuki; odlično poznajem vaš rast i vaše nedostatke. Stoga, iako postoji mnogo reči koje niste u stanju da razumete, Ja sam i dalje voljan da vam kažem sve ove istine koje nikada ranije niste prihvatali, jer stalno brinem da li ste, s obzirom na vaš trenutni rast, u stanju da postojano svedočite za Mene. Nije da malo mislim na vas; svi ste vi zveri koje tek treba da prođu kroz Moju formalnu obuku i Ja nikako ne mogu da vidim koliko slave ima u vama. Iako sam uložio mnogo truda radeći na vama, čini se da u vama ima malo pozitivnih elemenata, dok negativnih elemenata gotovo da i nema; jedino što iz toga proizilazi jeste svedočanstvo koje posramljuje Sotonu. Gotovo sve ostalo u vama je Sotonin otrov. Čini Mi se da vas je nemoguće spasiti. Kako stvari stoje, posmatram vaše različite izraze i ponašanja i konačno uviđam vaš pravi rast. Evo zašto sam stalno zabrinut zbog vas: da ste ostavljeni da živite sami, da li bi vam zaista bilo bolje ili bi vam bilo slično kao što vam je danas? Zar vas ne brine vaš detinji rast? Možete li zaista biti poput izabranog naroda Izraela – odani Meni i samo Meni, u svakom trenutku? Ono što pokazujete nije nestašluk svojstven deci koja su odvojena od roditelja, već zverstvo koje izbija iz životinja kad se nađu van domašaja biča svoga gospodara. Treba da poznajete svoju prirodu, što je takođe slabost koja vam je svima zajednička; to je zajednička bolest sviju vas. Dakle, danas samo želim da vas ohrabrim da budete postojani u svom svedočanstvu o Meni. Ni u kom slučaju nemojte dozvoliti staroj bolesti da se ponovo razbukta. Svedočanstvo je ono što je najvažnije – to je sama srž Moga dela. Treba da prihvatite Moje reči kao što je Marija prihvatila Jahveovo otkrivenje koje joj se javilo u snu, s verom, i zatim pokorno. Samo se to može nazvati čednošću. Jer vi ste oni koji u najvećoj meri čuju Moje reči, oni koje sam Ja najviše blagoslovio. Dao sam vam svu Svoju vrednu imovinu, sve sam vam darovao, ali se vaša vrednost ipak veoma razlikuje od vrednosti naroda Izraela; to su, jednostavno, dva različita sveta. Ali, u poređenju sa njima, dobili ste mnogo više; dok oni očajnički iščekuju Moju pojavu, vi provodite prijatne dane sa Mnom, primajući Moju izdašnost. Imajući u vidu ovu razliku, otkud vam pravo da cvilite, prepirete se sa Mnom i zahtevate svoj deo Moje imovine? Zar već niste dobili mnogo? Dajem vam toliko toga, a vi Mi zauzvrat nudite samo srceparajuću tugu i strah, nezadrživu ogorčenost i nezadovoljstvo. Tako ste odvratni, a ipak Mi vas je veoma žao, tako da nemam drugog izbora nego da progutam svu Svoju ogorčenost i da vam stalno iznova ponavljam Svoje primedbe. Tokom hiljada godina delovanja, nikada nisam istupao protiv ljudskog roda, zato što sam otkrio da ste tokom svog razvoja samo vaše međusobne podvale smatrali dostojnim slave, čuvajući ih poput dragocenog nasleđa koje su vam ostavili vaši čuveni preci iz antičkog doba. Kako prezirem te neljudske svinje i pse. Savest vam i te kako nedostaje! Karakter vam je isuviše nizak! Vaša su srca previše otvrdnula! Da sam takve reči i dela preneo Izraelcima, odavno bih stekao slavu. Ali, među vama je to nedostižno; kod vas mogu samo naići na okrutno zanemarivanje, na odsustvo emocija i na izgovore. Vaša čula su previše otupela i potpuno ste bezvredni!

– „Reč”, tom I, „Božja pojava i delo”, „Kakvo je tvoje shvatanje Boga?”

Svakodnevne reči Božje  Odlomak 324

Sada bi svi trebalo da shvatate pravi smisao vere u Boga. Smisao vere u Boga o kojem sam prethodno govorio povezan je sa vašim pozitivnim ulaskom. Danas je drugačije: danas ću detaljno analizirati suštinu vaše vere u Boga. Naravno, to je vaše usmeravanje sa negativnog aspekta; da to ne učinim, vi nikada ne biste spoznali svoje pravo lice i večito biste se razmetali svojom pobožnošću i odanošću. Slobodno se može reći da, kada Ja ne bih razotkrio ruglo u dubini vaših srca, tada bi svako od vas stavio krunu na svoju glavu i svu slavu pripisao sebi. Vaša nadmena i uobražena priroda vas tera da izdajete sopstvenu savest, da se bunite protiv Hrista i opirete Mu se, i da otkrivate svoje ružno lice, tako iznoseći na videlo svoje namere, predstave, preterane želje i oči pune pohlepe. Pa ipak, stalno izjavljujete svoju doživotnu strast prema Hristovom delu i stalno govorite i ponavljate istine koje je Hristos davno izrekao. To je ta vaša „vera” – vaša „vera bez nečistote”. Oduvek sam od čoveka zahtevao pridržavanje strogog merila. Ako tvoja odanost u sebi nosi namere i uslove, onda bih Ja radije bio bez te tvoje takozvane odanosti, jer se gnušam ljudi koji Me obmanjuju svojim namerama i koji Me ucenjuju uslovima. Želim samo to da Mi čovek bude apsolutno odan, i da sve što čini, čini zarad jedne reči, te kako bi potvrdio jednu reč: veru. Gnušam se toga kada laskanjem pokušavate da Me obradujete, jer sam se Ja prema vama oduvek odnosio iskreno, zato želim da i vi prema Meni postupate sa istinskom verom. Kada je u pitanju vera, mnogi mogu pomisliti da Boga slede zato što imaju vere i da drugačije ne bi izdržali takvu patnju. Zato te pitam sledeće: ako veruješ u Božje postojanje, zašto Ga se ne bojiš? Ako veruješ u Božje postojanje, zašto Ga se nikad ne plašiš? Ako priznaješ da je Hristos ovaploćeno telo Boga, zašto si prezriv prema Njemu? Zašto se prema Njemu odnosiš s nepoštovanjem? Zašto Mu otvoreno sudiš? Zašto stalno tajno motriš svaki Njegov pokret? Zašto se ne pokoriš Njegovim planovima? Zašto u svojim postupcima ne uzmeš Njegovu reč kao svoj kriterijum? Zašto od Njega iznuđuješ i kradeš priloge Njemu? Zašto pokušavaš da govoriš iz pozicije Hristosa? Zašto procenjuješ da li su Njegovo delo i Njegova reč ispravni? Zašto se usuđuješ da huliš na Njega iza Njegovih leđa? Da li ovo i sve drugo predstavlja vašu veru?

U vašim rečima i ponašanju se otkrivaju elementi vaše nevere u Hrista. Neverom su prožeti motivi i namere u svemu što činite. Čak iz samog vašeg pogleda proizlazi nevera u Hrista. Može se reći da svaki od vas svakog minuta u sebi gaji elemente nevere. To znači da ste vi u svakom trenutku u opasnosti da izdate Hrista, jer je krv koja struji vašim telom prožeta neverom u ovaploćenog Boga. Stoga, Ja kažem da otisci stopala koje ostavljate na putu vere u Boga nisu stvarni; dok koračate putem vere u Boga, svoja stopala ne držite čvrsto na zemlji, već ih samo pokrećete. Nikada u potpunosti ne verujete u reč Hristovu i niste u stanju da je odmah sprovedete u delo. To je razlog što nemate vere u Hrista. A činjenica da uvek imate predstave o Njemu još jedan je razlog što nemate vere u Njega. Večita skeptičnost prema delu Hristovom, oglušivanje o reči Hristove, mišljenje o svemu što Hristos radi i nesposobnost da ispravno razumete sve što On radi, opiranje tome da otpustite svoje predstave bez obzira na objašnjenja koja ste dobili i tome slično – sve su to elementi nevere pomešani u vašem srcu. Iako sledite delo Hristovo i nikada u tome ne zaostajete, previše je buntovništva pomešano u vašem srcu. Ovo buntovništvo je ono nečisto u vašem verovanju u Boga. Možda mislite da nije tako, međutim, ako iz ovoga nisi u stanju da prepoznaš svoje namere, tada ćeš se zasigurno naći među onima koji propadaju, jer Bog usavršava samo one koji istinski veruju u Njega, ne i one koji u Njega napola veruju, a ponajmanje sve one koji Ga nerado slede uprkos tome što nikada nisu poverovali da je On Bog.

– „Reč”, tom I, „Božja pojava i delo”, „Da li ti zaista veruješ u Boga?”

Svakodnevne reči Božje  Odlomak 325

Pojedini ljudi ne vole istinu, a još manje sud. Umesto toga vole moć i bogatstvo; takvi ljudi se nazivaju vlastoljupcima. Oni traže samo one veroispovesti u svetu koje imaju moć, i tragaju samo za sveštenicima i učiteljima koji dolaze iz bogoslovija. Iako su prihvatili put istine, oni tek napola veruju i nisu u stanju da svoje telo i um posvete u celosti; izgovaraju reči o tome kako se daju za Boga, a oči su im uprte u velike sveštenike i velike učitelje, dok u Hrista više ni ovlaš ne pogledaju. Njihovi umovi su ispunjeni mislima o slavi, dobitku i časti. Smatraju nepojmljivim da bi jedna tako sićušna osoba mogla biti sposobna da osvoji tolike, da bi neko tako neupadljiv mogao da usavrši čoveka. Oni misle da je nemoguće da su ti nikogovići iz prašine i sa smetlišta baš taj Božji izabrani narod. Veruju da bi se, ako bi ljudi poput ovih bili oni koje Bog spasava, nebo i zemlja okrenuli naopačke i da bi svi ljudi popucali od smeha. Oni veruju da, ako je Bog izabrao takve ljude da ih usavrši, ti velikani bi tada postali Sâm Bog. Njihova gledišta su okaljana neverom; ne samo da ne veruju, već su naprosto nerazumne zveri. Jer oni vrednuju samo status, prestiž i moć, poštuju velike grupacije i veroispovesti i nemaju ni najmanje obzira prema onima koje vodi Hristos. Oni su jednostavno izdajice koje su svoja leđa okrenule Hristu, istini i životu.

Ti se ne diviš Hristovoj poniznosti, već poštuješ te lažne pastire istaknutog statusa. Ne dopada ti se divota ni mudrost Hristova, već voliš te razvratnike koji se valjaju u prljavštini ovog sveta. Samo se podsmevaš bolu Hristovom koji nema gde da nasloni glavu, a diviš se tim leševima koji kriovolove priloge i žive razvratno. Nisi voljan da patiš pokraj Hrista, već se rado bacaš u naručje tih bezobzirnih i samovoljnih antihrista, iako te oni opskrbljuju samo telesnošću, rečima i kontrolom. Čak i sada, tvoje srce se i dalje okreće ka njima, ka njihovom ugledu, ka njihovom statusu, ka njihovim silama. A ti se i dalje držiš stava da je Hristovo delo teško prihvatiti i nisi voljan da ga prihvatiš. Samo zbog toga kažem da si lišen vere kojom se priznaje Hrist. Razlog zašto si Ga sledio sve do danas je samo zato što nisi imao drugog izbora. Niz uzvišenih figura se zauvek visoko kotira u tvom srcu; ne možeš da zaboraviš nijednu njihovu reč ni delo, niti njihove uticajne reči i ruke. Oni su u vašim srcima zauvek iznad svega i večiti junaci. Ali to ne važi za Hrista današnjice. U tvom srcu, On je zauvek beznačajan, On je čovek večno nedostojan strahopoštovanja. Jer On je isuviše običan, ima premalo uticaja i daleko je od uzvišenog.

U svakom slučaju, kažem da su svi oni koji ne vrednuju istinu bezvernici i izdajice istine. Takvi ljudi nikada neće naići na Hristovo odobravanje. Da li si sada prepoznao koliko je nevere u tebi i koliko izdajničkog prema Hristu nosiš u sebi? Podstičem te na sledeće: pošto si izabrao put istine, trebalo bi da se svesrdno posvetiš; nemoj biti neodlučan niti to činiti sa pola srca. Treba da shvatiš da Bog nije Bog sveta, niti bilo kog pojedinca, već Bog svih onih koji istinski veruju u Njega, svih onih koji Ga obožavaju i svih onih koji su Mu posvećeni i verni.

– „Reč”, tom I, „Božja pojava i delo”, „Da li ti zaista veruješ u Boga?”

Svakodnevne reči Božje  Odlomak 326

Verujući u Boga, ljudi od Njega traže da im podari prikladno odredište i svu blagodat koju bi mogli da požele, nastoje da Ga učine svojim slugom, da Ga nateraju da s njima održava miran, prijateljski odnos, kako među njima nikada, ni u koje doba, ne bi došlo ni do kakvih sukoba. Drugim rečima, njihova vera u Boga zahteva od Njega obećanje da će ispuniti sve njihove zahteve i da će im podariti sve ono što traže, saglasno rečima koje su pročitali u Bibliji: „Slušaću sve što tražite.” Oni od Boga zahtevaju da nikome ne sudi, niti da ikoga orezuje, jer je On oduvek bio milosrdni Spasitelj Isus, koji u svako doba i na svakom mestu održava dobre odnose s ljudima. Ljudi veruju u Boga na sledeći način: oni naprosto, bez ikakvog stida, Bogu ispostavljaju zahteve, verujući da, bilo da su buntovnički nastrojeni ili poslušni, On sve to mora da nastavlja da ispunjava. Oni samo neprestano „naplaćuju dugove” od Boga, verujući da On mora da im se „oduži” bez ikakvog otpora i da im, štaviše, mora platiti dvostruko. Misle da mogu da manipulišu Bogom, bez obzira na to da li je Bog od njih nešto dobio ili nije, te da Bog ne može da orkestrira ljudima kako poželi, a još manje da, kad god Mu se prohte i bez njihove dozvole, ljudima otkriva Svoju dugo godina skrivanu mudrost i pravednu narav. Oni svoje grehe naprosto ispovedaju Bogu, verujući da On samo mora da im ih oprosti, ne osećajući nikakvu odbojnost prema tome, te da će tako doveka trajati. Oni samo zapovedaju Bogu verujući da On mora da im bude poslušan, jer je u Bibliji zapisano kako Bog nije došao da bi mu ljudi služili, već da bi On služio njima, te da je On došao da bi im bio sluga. Čak i sada, zar i dalje ne verujete na ovaj način? Kad god niste u stanju da od Boga nešto dobijete, vi biste da pobegnete; kad nešto ne razumete, postajete jako ozlojeđeni, pa idete čak dotle da Ga obasipate svakojakim psovkama. Vi jednostavno nećete Samom Bogu dopustiti da do kraja izrazi Svoju mudrost i čudesnost; umesto toga, želite samo da se prepuštate privremenoj lagodnosti i udobnosti. Sve do sada, vaš stav u pogledu vere u Boga sastojao se samo od istih starih nazora. Ako vam Bog pokaže makar i sićušni deo Svog veličanstva, postajete nesrećni. Da li sada shvatate koliko je veliki vaš rast? Nemojte pretpostavljati da ste svi odani Bogu kad se vaši stari nazori, zapravo, uopšte nisu promenili. Dok vas nešto ne zadesi, verujete kako sve ide glatko, a vaša ljubav prema Bogu dostiže vrhunac. Čim vas nešto snađe, ma koliko to nevažno bilo, vi propadate u Ad. Je li to odanost Bogu?

– „Reč”, tom I, „Božja pojava i delo”, „Treba ostaviti po strani blagoslove statusa i razumeti Božju nameru da čoveku donese spasenje”

Svakodnevne reči Božje  Odlomak 327

U svom stremljenju, imate previše ličnih predstava, nadanja i planova za budućnost. Sada se delo obavlja na ovaj način da bi se rešili vaša želja za statusom i vaše preterane želje. Ta nadanja, ta želja za statusom i te predstave, sve su to tipični predstavnici sotonskih naravi. Te stvari postoje u srcu ljudi isključivo zato što Sotonini otrovi uvek nagrizaju ljudske misli. Ljudi nisu nikada u stanju da se oslobode tih Sotoninih iskušenja i oni žive u grehu, a ipak ne veruju da je to greh. Još i razmišljaju: „Mi verujemo u Boga, tako da nam On mora podariti blagoslove i urediti sve za nas kako doliči. Mi verujemo u Boga, tako da mora da smo superiorniji od drugih, te moramo da imamo viši status i bolje izglede od svih drugih. Pošto verujemo u Boga, On nam mora dati bezgranične blagoslove. U suprotnom, to se ne bi zvalo verovanje u Boga.” Tokom mnogih godina, misli na koje su se ljudi oslanjali kako bi opstali nagrizaju njihovo srce u toj meri da su postali varljivi, kukavički nastrojeni i dostojni prezira. Ne samo da ne poseduju snagu volje niti odlučnost, već su postali i pohlepni, nadmeni i samovoljni. Potpuno im nedostaje odlučnost da prevaziđu sopstvo i, povrh toga, nemaju ni najmanju hrabrost da se otarase stega ovih mračnih uticaja. Misli i život ljudi su toliko truli da su njihova gledišta u pozadini verovanja u Boga još uvek nepodnošljivo odvratna, pa čak i krajnje uvredljiva uhu. Svi ljudi su kukavice, bespomoćni su, ogavni i krhki. Ne gnušaju se sila tame i ne osećaju ljubav prema svetlosti i istini; umesto toga, daju sve od sebe da ih prognaju. Nisu li vaše trenutne misli i gledišta baš takvi? Odnosno, pošto verujete u Boga, trebalo bi stoga da zadobijete blagoslove i trebalo bi da se zagarantuje da se vaš status neće nikada uzdrmati, da će ostati iznad statusa nevernika – takvo gledište nemate samo godinu ili dve, već dugi niz godina. Vaš trgovački način razmišljanja je isuviše razvijen. Iako ste danas došli do ovog koraka, i dalje ne možete da se opustite kad je reč o statusu; uporno iznalazite načine da se o njemu raspitujete i svakodnevno ga posmatrate, u velikom strahu da ćete ga jednog dana izgubiti i da će vaš ugled biti uništen. Ljudi nikada nisu ostavili po strani svoju želju za lagodnošću. Dok vam danas na ovaj način sudim, koliki stepen razumevanja ćete imati na kraju? Vi ćete reći da ste, iako vaš status nije visok, ipak uživali u uzdizanju od Boga i da nemate status pošto ste skromnog porekla, ali da zadobijate status zato što vas Bog uzdiže – to je nešto što vam On daruje. Danas ste u stanju da lično primite Božju obuku, Njegovu grdnju i Njegov sud. To je, još i više, uzdizanje od Njega. U stanju ste da lično primite Njegovo pročišćenje i spaljivanje. To je velika Božja ljubav. Kroz sve vekove i pokolenja nije bilo ni jednog jedinog čoveka koji je mogao da primi Njegovo pročišćenje i spaljivanje, niti ijednog jedinog čoveka koji je bio u stanju da primi usavršenje Njegovim rečima. Bog vam se sada obraća licem u lice, pročišćava vas, razotkriva vaše unutrašnje buntovništvo – time vas On zaista uzdiže. Šta su ljudi sposobni da urade? Bilo da su sinovi Davidovi ili potomci Moavovi, sve u svemu, ljudi su stvorena bića koja nemaju ništa što je vredno hvale. Pošto ste stvorena bića, morate da obavljate dužnost stvorenih bića. Ne postavljaju vam se drugi zahtevi. Ovako treba da se molite: „Bože! Bez obzira da li imam ili nemam status, sada razumem sebe. Ako je moj status visok, to je zato što me Ti uzdižeš, a ako je nizak, to je zbog Tvog predodređenja. Sve je u Tvojim rukama. Nemam nikakvog izbora, niti ikakvih žalbi. Ti si predodredio da budem rođen u ovoj zemlji i u ovom narodu, i mogu jedino da budem potpuno pokoran pod Tvojom vrhovnom vlašću, jer sve je onako kako si Ti predodredio. Ja ne pridajem važnost statusu; ja nisam ništa drugo do stvoreno biće. Ako me smestiš u bezdan, u ognjeno i sumporno jezero, ja nisam ništa drugo do stvoreno biće. Ako me koristiš, ja sam stvoreno biće. Ako me usavršiš, još uvek sam stvoreno biće. Ako me ne usavršiš, i dalje ću Te voleti, jer ja nisam ništa drugo do stvoreno biće. Ja nisam ništa drugo do majušno Stvoriteljevo stvoreno biće, samo jedno među svim stvorenim ljudskim bićima. Ti si Taj koji me je stvorio i sada si me smestio u Svoje ruke da sa mnom radiš šta Ti je volja. Voljan sam da budem Tvoje sredstvo i Tvoj kontrast, jer sve je onako kako si Ti predodredio i niko to ne može da promeni. Sve stvari i svi događaji u Tvojim su rukama.” U to vreme ti više nećeš razmišljati o statusu – tada ćeš raskrstiti sa njim. Tek tada ćeš biti u stanju da samouvereno i hrabro stremiš, i tek tada će tvoje srce biti oslobođeno bilo kakvih ograničenja. Jednom kada se ljudi otrgnu od takvih stvari, onda više neće imati briga. Koje brige sada najviše muče većinu vas? Uvek ste ograničeni statusom i stalno ste zabrinuti za svoje izglede. Stalno listate stranice Božjih reči, u želji da pročitate izreke koje se tiču odredišta čovečanstva i u želji da saznate kakvi su vam izgledi i koje će biti vaše odredište. Uvek se pitate: „Da li zaista imam bilo kakvih izgleda? Da li ih je Bog oduzeo? Bog samo kaže da sam kontrast; kakvi su, onda, moji izgledi?” Vama je teško da ostavite po strani svoje izglede i sudbinu. Vi ste sada sledbenici, i stekli ste neko razumevanje ove etape dela. Međutim, još uvek niste ostavili po strani svoju želju za statusom. Kada vam je status visok, vi dobro stremite, ali kada vam je status nizak, prestajete da stremite. Koristi statusa su vam uvek na umu. Zašto većina ljudi ne može da se odvoji od negativnosti? Zar odgovor nije uvek zbog loših izgleda? Čim se Božje reči objave, vi žurite da vidite kakav je zaista vaš status i identitet. Dajete prioritet statusu i identitetu, a viziju gurate na drugo mesto. Na trećem je nešto u šta treba da uđete, a na četvrtom mestu su Božje trenutne namere. Prvo pogledate da li se Božje zvanje „kontrasti” za vas promenilo ili nije. Neumorno čitate, i kada vidite da je zvanje „kontrasti” uklonjeno, srećni ste i odmah zahvaljujete Bogu i hvalite Njegovu veliku moć. Ali ako vidite da ste još uvek kontrasti, uznemirite se i poriv u vašem srcu se odmah rasprši. Što više stremiš na ovaj način, manje ćeš plodova ubrati. Što je veća želja osobe za statusom, to će ona morati ozbiljnije da bude orezana i više će morati da se podvrgne velikom oplemenjivanju. Takvi ljudi su tako bezvredni! Oni moraju da budu podvrgnuti obilnom orezivanju i sudu kako bi mogli da sasvim otpuste svoju želju za statusom. Ako nastavite da stremite na ovaj način, na kraju nećete ništa požnjeti. Oni koji ne streme ka životu, ne mogu da se preobraze, a oni koji nisu žedni istine ne mogu da zadobiju istinu. Ti se ne usredsređuješ na stremljenje ka ličnom preobražaju i ulasku, već se umesto toga uvek usredsređuješ na prekomerne želje i stvari koje ograničavaju tvoju ljubav prema Bogu i sprečavaju te da se približiš Bogu. Mogu li te stvari da te preobraze? Mogu li te one uvesti u carstvo? Ako cilj tvog stremljenja nije da tragaš za istinom, onda možeš i da iskoristiš tu priliku i vratiš se u svet da bi je iskoristio. Zaista ne vredi gubiti vreme na ovaj način – zašto bi mučio sebe? Zar nije istina da si mogao da uživaš u raznoraznim stvarima u prelepom svetu? Novac, lepe žene, status, taština, porodica, deca i tako dalje – zar nisu ovi proizvodi sveta najbolje stvari u kojima bi mogao da uživaš? Kakva je korist lutati ovuda tražeći mesto spokoja? Sin čovečji nema gde glavu Svoju da spusti, pa kako bi ti imao mesto spokoja? Kako je On mogao da stvori za tebe lepo mesto spokoja? Da li je to moguće? Osim Mog suda, danas možeš da primiš samo učenja istine. Od Mene ne možeš da dobiješ utehu, a ne možeš ni da dobiješ lagodan život za kojim čezneš noću i danju. Neću ti darovati bogatstva i slavu ovog sveta. Ako budeš iskreno stremio, onda sam voljan da ti darujem celokupan put života, da bi bio kao riba koja se vratila u vodu. Ako ne budeš iskreno stremio, sve ću uzeti nazad. Nisam voljan da darujem reči iz Svojih usta onima koji žude za udobnošću, koji su baš kao svinje i psi!

– „Reč”, tom I, „Božja pojava i delo”, „Zašto nisi voljan da budeš kontrast?”

Svakodnevne reči Božje  Odlomak 328

Zagledajte se u sebe da biste ustanovili da li sprovodite pravednost u stvarima koje radite i da li vaši postupci mogu da istrpe Božje ispitivanje: ovim načelom se u svojim postupcima rukovode oni koji veruju u Boga. Nazvaće vas pravednima jer ste u stanju da udovoljite Bogu i zato što prihvatate Božju brigu i zaštitu. U Božjim očima pravedni ljudi su svi oni koji prihvataju Božju brigu, zaštitu i usavršavanje i oni koje On zadobija, i On ih sve smatra dragocenima. Što više prihvatate trenutne reči Božje, više ćete moći da shvatite i razumete Božje namere, i stoga ćete više moći da proživljavate Božje reči i da ispunite Njegove zahteve. Ovo je Božji nalog za vas i to je ono što bi svi vi trebalo da možete da dostignete. Ako koristite svoje predstave da izmerite i definišete Boga, kao da je Bog nepromenljivi glineni kip, u potpunosti svodeći Boga na Bibliju i smeštajući Ga u ograničeno područje delovanja, onda to dokazuje da ste Boga osudili. Budući da su Jevreji u doba Starog zaveta smatrali da je Bog idol utvrđenog oblika kojeg su čuvali u svom srcu, kao da se Bog jedino može nazvati Mesijom i da samo On koji se zove Mesija može da bude Bog, i zato što su ljudi služili Bogu i obožavali Ga kao (beživotni) glineni kip, oni su prikovali Isusa tog vremena za krst, osudivši Ga na smrt – time je nedužni Isus bio osuđen na smrt. Bog je bio nevin, ali je čovek odbio da Ga poštedi, nepokolebljivo Ga je osudio na smrt, pa je tako Isus bio razapet. Čovek oduvek veruje da je Bog nepromenljiv i definiše Ga na osnovu jedne jedine knjige, Biblije, kao da čovek u potpunosti razume Božje upravljanje, kao da čovek drži sve što Bog čini u svom malom prstu. Ljudi su krajnje nerazumni, nadmeni su do krajnjih granica i svi su skloni hvalisanju. Bez obzira na to koliko je uzvišeno tvoje znanje o Bogu, Ja ipak kažem da ne poznaješ Boga, da si neko ko se najviše suprotstavlja Bogu i da si osudio Boga, jer si potpuno nesposoban da se pokoriš delu Božjem i da ideš putem na kome te Bog usavršava. Zašto Bog nikada nije zadovoljan ljudskim postupcima? Razlog je u tome što čovek nikada ne spoznaje Boga, ima previše predstava i njegovo se znanje o Bogu ni na koji način ne podudara sa stvarnošću, već je šablonsko i jednolično, mehanički iskopirano i kruto primenjeno. I tako, nakon što je danas došao na zemlju, čovek je Boga još jednom prikovao za krst! Okrutan ljudski rod! Intrige i spletke, međusobno otimanje i grabljenje, borba za slavu i dobit, međusobno ubijanje – hoće li tome ikada doći kraj? Uprkos stotinama hiljada reči koje je Bog izgovorio, niko se nije opametio. Ljudi deluju zarad svojih porodica, sinova i kćeri, zarad svoje karijere, izgleda u budućnosti, statusa, preterane sujete i novca, radi hrane, odeće i onog telesnog. Međutim, ima li ikoga čiji su postupci zaista radi Boga? Čak i među onima koji deluju zarad Boga, malo je onih koji Boga spoznaju. Koliko ljudi ne postupa zarad svojih sopstvenih interesa? Koliko njih ne ugnjetava niti izopštava druge kako bi zaštitili sopstveni status? I tako je Bog nebrojeno puta bio nasilno osuđen na smrt, a bezbroj okrutnih sudija su Boga osudili i još jednom Ga prikovali za krst. Koliko njih se može nazvati pravednim ljudima jer zaista postupaju zarad Boga?

Da li je tako lako biti usavršen pred Bogom u svetu ili pravednu osobu? Tačna je izjava da „nema pravednih na ovoj zemlji, pravedni nisu u ovom svetu”. Kada dolazite pred Boga, razmislite o tome šta nosite na sebi, razmislite o svakoj svojoj reči, o svakom postupku i potezu, svakoj svojoj misli i ideji, pa čak i o snovima koje svakodnevno sanjate – svi oni su za vaše dobro. Zar ovo nije pravo stanje stvari? „Pravednost” ne znači da dajete milostinju drugima, ne znači da svog suseda volite kao sebe i ne označava uzdržavanje od svađa i rasprava niti od pljačke i krađe. Pravednost znači da prihvatate Božji nalog kao svoju dužnost i da se pokoravate Božjim orkestracijama i uređenjima kao svom nebeskom pozivu, bez obzira na vreme ili mesto, baš kao da je sve to učinio Gospod Isus. To je pravednost o kojoj je Bog govorio. To što bi se Lot mogao nazvati pravednim jeste zato što je spasio dva anđela koje je Bog poslao, ne razmišljajući o sopstvenom dobitku i gubitku; može se reći samo to da se ono što je u tom trenutku učinio može nazvati pravednim, ali se on ne može nazvati pravednim čovekom. Samo zato što je video Boga, Lot je dao svoje dve kćeri u zamenu za anđele, međutim, nije celokupno njegovo ponašanje u prošlosti predstavljalo pravednost. I stoga Ja kažem da „nema pravednih na ovoj zemlji”.Među onima koji su u toku obnove, niko se ne može nazvati pravednom osobom. Koliko god da su dobri tvoji postupci, koliko god se činilo da veličaš ime Božje, da ne udaraš i ne psuješ druge, niti kradeš i otimaš od drugih, i dalje se ne možeš nazvati pravednim, jer to je ono što je normalna osoba sposobna da ima. Trenutno je ključno to da ne spoznaješ Boga. Može se samo reći da trenutno poseduješ nešto malo normalne ljudskosti, ali nema elemenata pravednosti o kojoj Bog govori, tako da ništa od onoga što činiš ne može da dokaže da spoznaješ Boga.

Ranije, dok je Bog bio na nebesima, ljudi su se u svojim postupcima površno odnosili prema Njemu. Danas je Bog među ljudima nebrojeno godina – a to niko ne zna. Ipak, u svojim postupcima, ljudi prema Njemu i dalje postupaju površno. Nisu li ljudi i previše zaostali u svom razmišljanju? Oni su upravo poput Jude: pre nego što je Isus došao, Juda je govorio laži kako bi obmanuo svoju braću i sestre, a čak i nakon što je Isus došao, on se i dalje nije promenio; Isusa nije ni najmanje poznavao, da bi Ga na kraju izdao. Nije li to bilo stoga što nije spoznavao Boga? Ako danas i dalje ne spoznajete Boga, onda je moguće da ćete postati druge Jude, a onda bi se, nakon toga, tragedija Isusovog raspeća iz Doba blagodati od pre dve hiljade godina ponovo odigrala. Ne verujete u to? To je činjenica! Danas je većina ljudi u sličnoj situaciji. Možda je malo preuranjeno da se ovo kaže, ali svi takvi ljudi igraju ulogu Jude. Ne govorim besmislice, već na osnovu činjenice – i ti ne možeš a da se ne uveriš. Iako se mnogi ljudi pretvaraju da su skrušeni, u njihovom srcu nema ničeg osim lokve ustajale vode, šanca smrdljive vode. Ovoga časa u crkvi je i previše takvih, a vi mislite da Ja toga nisam nimalo svestan. Danas Moj Duh staje na Moju stranu i svedoči za Mene. Misliš li da ništa ne znam? Mislite li da ništa ne razumem o prepredenim mislima u vašem srcu, o stvarima koje tajite u svom srcu? Zar je tako lako ugnjetavati Boga? Mislite li da se prema Njemu možete ophoditi kako vam se prohte? U prošlosti, Ja sam brinuo o tome da ne budete sputani, pa sam vam neprekidno davao slobodu, međutim, ljudski rod nije cenio ukazanu mu dobrotu, i kada mu je dat prst, on je uzeo celu šaku. Raspitajte se među sobom: gotovo nikad nikoga nisam orezao niti sam gotovo ikad ikoga olako ukorio – ali ipak su mi jasni čovekovi motivi i predstave. Misliš li da je Sȃm Bog, o kome Bog svedoči, budala? U tom slučaju, Ja kažem da si previše slep! Neću te razotkriti, no, hajde da vidimo koliko iskvaren možeš da postaneš. Hajde da vidimo mogu li da te spase tvoje pametne male strategije ili te može spasiti tvoj najbolji pokušaj da voliš Boga. Danas te neću osuđivati; sačekajmo dok ne dođe Božji čas da vidimo Njegovu odmazdu prema tebi. Ja sada nemam vremena za besposleno čavrljanje sa tobom i nisam spreman da samo radi tebe odložim Svoje veće delo. Crv poput tebe nije dostojan vremena koje bi Bogu bilo potrebno da te oreže – zato, hajde da vidimo koliko razuzdan možeš da postaneš. Ovakvi ljudi nimalo ne streme ka bogopoznanju, niti i najmanje poseduju bogoljubivo srce, a ipak žele da ih Bog zove pravednim ljudima – da li je u pitanju neka šala? Budući da je jedan mali broj ljudi zapravo pošten, usredsrediću se samo na to da čoveku neprestano pružam život. Uradiću samo ono što danas treba da uradim, ali ću u budućnosti nad svakim izvršiti odmazdu shodno onome što je učinio. Rekao sam sve što ima da se kaže, jer to je upravo delo koje obavljam. Radim samo ono što treba da radim, ne i ono što ne treba. Ipak, nadam se da ćete se u većoj meri preispitati: koliko je tačno tvog znanja o Bogu istinito? Jesi li neko ko je još jednom prikovao Boga za krst? Moje poslednje reči glase: teško onima koji Boga razapinju.

Dok hodaš današnjom stazom, koja je najpogodnija vrsta stremljenja? Kao kakvu osobu treba da vidiš sebe u svom stremljenju? Trebalo bi da spoznaš kako treba da pristupiš svemu sa čime se danas susretneš, bilo da se radi o kušnjama, ili teškoćama, prokletstvu ili o nemilosrdnoj grdnji. Suočen sa svim ovim stvarima, treba pažljivo da razmotriš svaku od njih. Zašto to govorim? Zato što su stvari s kojima se danas susrećeš, na kraju krajeva, kratkoročne kušnje koje se uvek iznova ponavljaju; možda, što se tebe tiče, one nisu posebno stresne, pa puštaš da stvari idu svojim prirodnim tokom i ne smatraš ih dragocenim resursom u potrazi za napretkom. Kako si samo nepromišljen! Toliko da o ovoj dragocenosti razmišljaš kao o oblaku koji ti lebdi pred očima i ne ceniš ove grube udarce koji se uvek iznova ponavljaju – udarce koji su kratki i koji ti izgledaju kao da nisu veoma teški – već ih posmatraš sa hladnom distancom, ne primajući ih k srcu, i smatraš ih samo naletanjem na zid. Tako si nadmen! Prema tim svirepim napadima, napadima sličnim olujama, koji se uvek iznova ponavljaju, pokazuješ samo lakomisleni nehaj; ponekad čak ideš toliko daleko da upućuješ hladan osmeh, otkrivajući izraz potpune ravnodušnosti – zato što nikada nisi pomislio zašto i dalje patiš od takvih „nesreća”. Da nisam možda Ja užasno nepravedan prema čoveku? Da li je Moj posao da ti pronalazim mane? Iako problemi sa tvojim razmišljanjem možda nisu tako ozbiljni kao što sam opisao, ti si, svojom spoljašnjom pribranošću, odavno naslikao savršen portret svog unutrašnjeg sveta. Nema potrebe da ti Ja kažem da su jedine stvari skrivene u dubini tvog srca nerazumne reči uvrede i bledi tragovi tuge koji su jedva primetni drugima. Pošto osećaš da je vrlo nepravedno to što si pretrpeo takve kušnje, ti proklinješ; i zato što zbog tih kušnji osećaš pustoš sveta, ispunjen si setom. Ti ne vidiš ove ponovljene udarce i zavođenje discipline kao najbolju zaštitu; vidiš ih kao besmisleno izazivanje nevolja od strane Neba, ili kao odgovarajuću odmazdu prema tebi. Tako si neuk! Ti nemilosrdno držiš dobra vremena zatočena u mraku; posmatraš, jedan za drugim, slučajeve divne kušnje i zavođenja discipline kao napade svojih neprijatelja. Ne znaš kako da se prilagodiš svom okruženju, a još si manje voljan da to pokušaš, jer nisi voljan da zadobiješ bilo šta od ovih ponovljenih – i tebi okrutnih – grdnji. Ne pokušavaš ni da tražiš ni da istražuješ i, prepuštajući se samo svojoj sudbini, ideš gde god te ona vodi. Ono što ti se može činiti kao divljački čin prekora nije promenilo tvoje srce niti je ovladalo tvojim srcem; umesto toga, zabada ti se u srce. Ti vidiš ovu „okrutnu grdnju” samo kao svog neprijatelja u ovom životu, te tako ništa nisi dobio. Tako si samopravedan! Retko smatraš da trpiš takve kušnje usled toga što si suviše vredan prezira; umesto toga, smatraš da si jako loše sreće, govoreći, štaviše, da ti uvek tražim mane. I sada kada su stvari stigle do ove tačke, koliko zaista znaš o onome što Ja govorim i radim? Nemoj misliti da si bogomdano čudo, samo malo niže od nebesa, ali beskrajno više od zemlje. Ti nisi pametniji od bilo koga drugog – čak bi se moglo reći da je naprosto dražesno koliko si gluplji od bilo koje osobe na svetu koja poseduje razum, jer imaš previše visoko mišljenje o sebi i nikada nisi imao osećaj inferiornosti, kao da možeš jasno da vidiš Moje postupke do najsitnijih pojedinosti. U stvari, ti naprosto nisi osoba koja poseduje razum, jer nemaš predstavu šta nameravam da uradim, a još manje si svestan onoga što sada radim. I zato kažem da nisi ravan ni starom seljaku, seljaku koji nema ni najmanju percepciju ljudskog života, a ipak se potpuno oslanja na blagoslove Neba dok obrađuje zemlju. Nije te briga za sopstveni život, čak ne znaš šta je ugled, a još manje imaš bilo kakvu samosvest. Baš si „velik”!

Što se tiče lekcija kojima sam vas iznova učio, vi ste ih odavno potisnuli u pozadinu svog uma, čak do te mere da se prema njima odnosite kao prema igračkama za razonodu u trenucima dokolice. Sve ovo vi uvek posmatrate u svetlu svog ličnog „talismana”. Kada vas Sotona optuži, molite se; kada ste negativni, padate u dubok san; kada ste srećni, neobuzdano trčite okolo; kada vas prekorim, vi se klanjate i dodvoravate; a onda, čim više niste u Mom prisustvu, smejete se sa zluradim ushićenjem. Osećaš da si iznad svih drugih, ali nikada ne vidiš da se ponašaš s previše ponosa i uvek si samo uzvišen, samozadovoljan i neopisivo nadmen. Kako bi takva „mlada gospoda”, „mlade gospođice”, „gospoda” i „dame”, koji ne uče i ostaju neuki, mogli da smatraju Moje reči dragocenim blagom? Onda te pitam: šta si tačno naučio iz Mojih reči i Mojih dela posle tolikog vremena? Da li sada veštije varaš? Ili si stekao veću telesnu sofisticiranost? Ili još veće nepoštovanje u svom odnosu prema Meni? Otvoreno ti kažem: sve ovo delo koje sam obavio učinilo je da ti, koji si nekada bio plašljiv kao miš, postaneš odvažniji. Strepnja koju osećaš prema Meni smanjuje se svakim danom, jer sam suviše milostiv i nikada nisam koristio silu da kažnjavam tvoje telo. Možda u tvojim očima Ja samo govorim grube reči – ali je mnogo češće slučaj da ti pokažem nasmejano lice i gotovo te nikada ne prekorevam direktno. Osim toga, tolerišem tvoju slabost, i baš zbog toga se ti danas ponašaš prema Meni kao što se zmija ponela prema dobronamernom seljaku. Kako se samo divim izuzetnom stepenu veštine i pronicljivosti u pogledu čovekove moći opažanja! Dozvoli Mi da ti kažem jednu istinu: danas je veoma malo važno imaš li ili nemaš bogobojažljivo srce; nisam ni uznemiren ni zabrinut zbog toga. Ali moram ti reći i ovo: tebe, tu „talentovanu osobu” koja ne uči i živi u neznanju, na kraju će oboriti sopstvena samodopadljivost, šićardžijska lukavost – ti ćeš biti taj koji pati i koji trpi grdnju. Ja neću biti toliko glup da budem uz tebe dok nastavljaš da patiš u paklu, jer nisam od iste sorte kao ti. Ne zaboravi da si stvoreno biće koje sam Ja prokleo, a ipak ga Ja podučavam i spasavam, i da u tebi nema ničega sa čim bih se nerado rastao. U koje god vreme da obavljam Svoje delo, na Mene nikada ne utiče nijedan čovek, događaj ili stvar. Moj stav i Moje viđenje čovečanstva oduvek su bili isti. Nisam ti naklonjen, jer si dodatak Mom upravljanju i nisi izuzetniji od bilo kojeg drugog bića. Ovo ti je Moj savet: u svakom trenutku moraš imati na umu da nisi ništa više do stvorenog bića! Iako možda deliš svoje postojanje sa Mnom, trebalo bi da znaš svoj identitet; ne misli isuviše visoko o sebi. Čak i ako te ne korim, ili te ne orežem, već te pozdravljam s osmehom na licu, to nije dokaz da si od iste vrste kao Ja. Ti – ti treba da znaš da si onaj koji stremi ka istini, a ne da si sama istina! Moraš u svakom trenutku da budeš spreman da se promeniš u skladu s Mojom rečju. Od toga ne možeš da pobegneš. Pozivam te da tokom ovog dragocenog vremena, kada imaš ovu retku priliku, pokušaš nešto da naučiš. Ne zavaravaj Me; ne treba da Mi laskaš da bi pokušao da Me obmaneš. Kada Me tražiš, to nije sasvim radi Mene, već radi tebe samog!

Upravo sada je svaki dan koji proživljavate ključan i od velike je važnosti za vaše odredište i za vašu sudbinu, tako da morate da cenite sve što danas imate i da cenite svaki minut koji prolazi. Morate da ugrabite svaki trenutak kako biste požnjeli najveće plodove i time izbegli to da ovaj život proživite uzalud. Možda ste zbunjeni zbog čega govorim ovakve reči. Da budem iskren, nisam zadovoljan ponašanjem nikoga od vas, jer ono što ste vi danas nije ono čemu sam se Ja od vas nadao. Dakle, mogu da kažem ovo: svako od vas je na ivici opasnosti, a vaši nekadašnji vapaji za pomoć i pređašnje težnje da stremite ka istini i tražite svetlost bliže se kraju. Ovo je vaš poslednji izraz oduživanja Meni, a to je nešto što Ja nikad nisam očekivao. Ne želim da govorim suprotno činjenicama, jer ste Me veoma razočarali. Možda to ne želite da bespogovorno prihvatite, ne želite da se suočite sa stvarnošću – ali ovo moram ozbiljno da vas pitam: tokom svih ovih godina, čime vam je tačno bilo ispunjeno srce? Kome je ono tačno odano? Ne recite da su ova pitanja došla niotkuda i ne pitajte Me zašto pitam za takve stvari. Znajte ovo: zato što vas suviše dobro poznajem, previše brinem za vas i uložio sam i previše Svog srca u vaše ponašanje i postupke bez prestanka sam vas pozivao na odgovornost i podnosio gorke muke. Vi Mi ipak uzvraćate samo ravnodušnošću i bespomoćnom pomirenošću. Bili ste tako nemarni prema Meni; da li je moguće da ne znam ništa o tome? Ako je ovo ono u šta vi verujete, to dodatno dokazuje činjenicu da se prema Meni zaista ne odnosite ljubazno. I zato kažem da obmanjujete sebe. Svi vi ste previše pametni da biste uopšte znali šta radite – na osnovu čega ćete Mi onda položiti račun?

Najviše Me brine pitanje kome je tačno vaše srco odano. Nadam se, takođe, da će svako od vas pokušati da sredi svoje misli i da ćeš se zapitati kome si tačno odan i za koga tačno živiš. Možda nikada niste pažljivo razmotrili ova pitanja, pa kako bi bilo da vam otkrijem odgovore?

Svako ko ima pamćenje priznaće ovu činjenicu: čovek živi za sebe i odan je sebi. Ne verujem da su vaši odgovori sasvim tačni, jer postojite svaki u svom životu i borite se usred svoje lične patnje. Kao takvi, odani ste ljudima koje volite i stvarima koje vam se sviđaju; niste sasvim odani sebi. Pošto je svaki od vas pod uticajem ljudi, događaja i stvari oko sebe, sami sebi niste istinski odani. Ove reči govorim ne da bih podržao vašu odanost sebi, već da bih razotkrio vašu odanost bilo čemu, budući da tokom tolikih godina nikada nisam primio odanost bilo koga od vas. Sledili ste Me sve ove godine, a ipak, nikada Mi niste pružili ni trunku odanosti. Umesto toga, vrteli ste se oko ljudi i stvari koje vam se sviđaju – toliko da ih u svakom trenutku i gde god da idete, držite blizu svog srca i nikada ih niste napustili. Kad god ste željni bilo koje stvari koju volite ili gajite strast prema njoj, činite to u isto vreme dok sledite Mene ili čak u isto ono vreme dok slušate Moje reči. Dakle, kažem da odanost koju tražim od vas vi umesto toga koristite da biste bili odani svojim „ljubimcima” i negovali ih. Iako možete da žrtvujete stvar ili dve za Mene, to ne predstavlja vaše sve i ne pokazuje da sam Ja taj kome ste istinski odani. Uključujete se u poduhvate do kojih vam je stalo: neki od vas su odani svojim sinovima i kćerima, drugi svojim muževima, suprugama, bogatstvu, poslu, nadređenima, društvenom položaju ili ženama. Nikada ne osećate zamor niti razdraženost prema stvarima kojima ste odani; naprotiv, postajete sve željniji da te stvari posedujete u što većoj meri i na što bolji način, i nikada ne odustajete. Moje reči i Ja uvek smo potisnuti iza stvari do kojih vam je stalo i vi nemate izbora nego da ih smestite na poslednje mesto. Ima čak i onih koji ovo poslednje mesto čuvaju za stvari kojima su odani, ali koje još nisu otkrili. U njihovim srcima nikada nije bilo ni najmanjeg traga Mene. Možda mislite da od vas tražim previše ili da vas nepravedno optužujem – međutim, jeste li ikada pomislili na činjenicu da, dok srećno provodite vreme sa svojom porodicom, Meni ni jedan jedini put niste bili odani? Zar vam to u ovom trenutku ne zadaje bol? Kada su vam srca ispunjena radošću jer ste plaćeni za svoj trud, zar se ne osećate obeshrabreno što se niste dovoljno opremili istinama? Kada ste plakali što niste dobili Moje odobrenje? Razbijate glavu i podnosite velike muke za dobrobit svojih sinova i kćeri, a ipak niste zadovoljni; i dalje smatrate da zarad njih niste bili dovoljno marljivi, da za njih niste učinili sve što možete. Prema Meni ste, međutim, uvek bili neodgovorni i nemarni; Ja sam samo u vašim sećanjima, ali ne ostajem u vašem srcu. Nikada ne pokušavate da razumete Moje brižljive namere niti da o njima vodite računa. Samo se upuštate u kratkotrajno razmišljanje i verujete da će to biti dovoljno. Takva „odanost” nije ono za čime sam dugo čeznuo, već ono čega sam se dugo gnušao. Ipak, bez obzira na to šta Ja kažem, vi nastavljate da priznajete samo jednu ili dve stvari; ne možete ovo sasvim da prihvatite, jer ste svi vi veoma „samouvereni” i uvek birate i odlučujete šta ćete prihvatiti od reči koje sam izgovorio. Ako ste takvi i danas, Ja ipak imam određene načine da se obračunam s vašim samopouzdanjem – i više od toga, nateraću vas da priznate da su sve Moje reči istinite i da nijedna od njih ne iskrivljuje činjenice.

Kada bih ovoga časa pred vas stavio nešto novca i dao vam slobodu da birate – i ako vas zbog vašeg izbora ne bih osuđivao – tada bi većina vas izabrala novac i napustila istinu. Bolji među vama odrekli bi se novca i nevoljno izabrali istinu, dok bi oni u sredini jednom rukom zgrabili novac, a drugom istinu. Zar time vaša prava priroda ne bi postala očigledna? Kada birate između istine i bilo čega čemu ste odani, svi biste birali na ovaj način i vaš bi stav ostao isti. Nije li tako? Mnogi od vas su se kolebali između ispravnog i pogrešnog, zar ne? U svim borbama između pozitivnog i negativnog, crnog i belog – između porodice i Boga, dece i Boga, sklada i raskida, bogatstva i siromaštva, društvenog položaja i običnosti, podrške i odbacivanja, i tako dalje – sigurno niste nesvesni izbora koje ste napravili! Između skladne porodice i one razorene, vi ste izabrali prvu, čineći to bez imalo oklevanja; između bogatstva i dužnosti, opet ste izabrali ono prvo, bez i najmanje volje da se vratite na obalu[a]; između raskoši i siromaštva, izabrali ste ono prvo; kada ste birali između svoje dece, žena i muževa i Mene, izabrali ste ono prvo; a između predstava i istine, ipak ste izabrali ono prvo. Suočen sa vašim svakojakim zlim delima, jednostavno sam izgubio veru u vas, jednostavno sam ostao zgranut. Neočekivano, vaše srce uopšte nije u stanju da smekša. To što sam godinama davao celo Svoje srce nije Mi, iznenađujuće, donelo ništa više od vašeg napuštanja i mirenja sa situacijom; ali Moje nade za vas rastu svakim novim danom, jer je Moj dan sasvim otkriven pred svima. Vi sada ipak stremite ka mračnim i zlim stvarima i odbijate da olabavite stisak nad njima. Kakav će, onda, biti vaš ishod? Jeste li o tome ikada pažljivo razmislili? Ako bi se od vas zatražilo da ponovo izaberete, kakav bi tada bio vaš stav? Da li bi i dalje bilo ono prvo? Da li biste Mi i dalje uzvratili razočaranjem i bolnom tugom? Da li bi u vašim srcima i dalje bio samo tračak topline? Zar još uvek ne biste bili svesni šta da učinite da utešite Moje srce? Šta birate u ovom trenutku? Hoćete li se pokoriti Mojim rečima ili ćete prema njima osećati odbojnost? Moj dan je položen tu pred vašim očima, a ono s čim se suočavate jeste novi život i nova polazna tačka. Međutim, moram da vam kažem da ova polazna tačka nije početak novog dela, kao ranije, već okončanje starog dela. Drugim rečima, ovo je završni čin. Mislim da svi možete da razumete šta je neobično u vezi sa ovom polaznom tačkom. Uskoro ćete, međutim, shvatiti pravo značenje ove polazne tačke, pa, hajde da preko nje zajedno pređemo i pozdravimo završnicu koja dolazi! Ipak, ono što Me i dalje zabrinjava u vezi s vama jeste činjenica da, kad ste suočeni s nepravdom i pravdom, uvek birate ono prvo. Međutim, sve to je u vašoj prošlosti. Nadam se da ću zaboraviti sve iz vaše prošlosti, iako je to vrlo teško izvodljivo. Uprkos svemu, imam veoma dobar način da to učinim: neka budućnost zameni prošlost i dopustite da se senke vaše prošlosti rasprše u zamenu za vaše pravo današnje ja. Zato vas moram opteretiti da još jednom napravite izbor: kome ste tačno odani?

– „Reč”, tom I, „Božja pojava i delo”, „Kome si ti tačno odan?”

a. Vratiti se na obalu: kineski idiom koji znači „preokrenuti se sa zlog puta”.

Kad god se spomene odredište, vi se prema njemu odnosite sa posebnom ozbiljnošću; ono je, štaviše, nešto na šta ste svi posebno osetljivi. Neki ljudi jedva čekaju da spuste glavu do zemlje klanjajući se pred Bogom, kako bi došli do dobrog odredišta. Mogu da vidim vašu nestrpljivost koja se ne mora izraziti rečima. Ona je samo vaša želja da vam telo ne postrada, a još manje želite da padnete u večnu kaznu u budućnosti. Vi se samo nadate da ćete sebi dozvoliti da živite malo slobodnije, malo lakše. I zato se osećate posebno uznemireno kad god se spomene odredište, duboko uplašeni da, ako ne budete dovoljno pažljivi, možete da uvredite Boga i tako budete podvrgnuti odmazdi koju zaslužujete. Vi niste oklevali da pravite kompromise zarad svog odredišta, pa čak i mnogi od vas koji su nekada bili prevrtljivi i lakomisleni iznenada su postali posebno nežni i iskreni; vaš izgled iskrenosti krajnje je leden. Pa ipak, svi vi imate „iskrena” srca i dosledno ste Mi odavali tajne svojih srca, ne skrivajući ništa, ni žaljenje, ni obmanu, ni odanost. Sve u svemu, vrlo iskreno ste Mi „ispovedili” suštinske stvari koje leže u najdubljim pukotinama vašeg bića. Naravno, nikada nisam zaobilazio takve stvari, jer su Mi postale isuviše poznate. Radije biste ušli u ognjeno more zarad svog konačnog odredišta, nego li izgubili jedan pramen kose da biste dobili Božje odobravanje. Nisam previše dogmatičan u odnosu sa vama, već u vašem srcu nema dovoljno odanosti da se suočite sa svime što činim. Možda ne shvatate šta sam upravo rekao, zato Mi dozvolite da vam dam jednostavno objašnjenje. Ono što vam treba nisu istina ni život, niti principi po kojima ćete se vladati, a još manje Moj mukotrpan rad. Umesto toga, ono što vam treba jeste sve ono što posedujete u telu – bogatstvo, status, porodica, brak i tako dalje. Potpuno odbacujete Moje reči i delo, tako da vašu veru mogu sažeti u jednu reč: površnost. Spremni ste na sve da biste postigli ono čemu ste apsolutno odani, ali sam otkrio da ne biste to uradili zarad stvari koje se tiču vaše vere u Boga. Umesto toga, vi ste relativno odani i relativno ozbiljni. Zato kažem da su oni koji nemaju krajnje iskreno srce neuspešni u svojoj veri u Boga. Dobro razmislite – ima li među vama mnogo neuspešnih?

Trebalo bi da znate da se uspešno verovanje u Boga postiže kao rezultat sopstvenih postupaka ljudi; kada ljudi ne dožive uspeh već neuspeh, i to je posledica njihovih sopstvenih dela i nikakav drugi činilac ne utiče na to. Verujem da biste isprobali sve što je moguće kako biste postigli nešto što je teže i što sa sobom nosi više patnje od vere u Boga, i da biste se prema tome odnosili veoma ozbiljno, toliko da ne biste bili spremni da tolerišete bilo kakve greške; to su ti istrajni napori koje svi vi ulažete u svoje živote. Vi ste čak sposobni da prevarite Moje telo u okolnostima u kojima ne biste prevarili nijednog člana svoje porodice. To je vaše dosledno ponašanje i princip po kome se ophodite u svetu. Ne odajete li i dalje lažni utisak kako biste Mene obmanuli zarad svog odredišta, kako bi vaše odredište bilo prelepo i sve drugo što želite? Svestan sam da je vaša odanost samo privremena, kao i vaša iskrenost. Zar nije slučaj da su vaša odlučnost i cena koju plaćate prisutne samo sada, a da ih u budućnosti više neće biti? Vi samo želite da uložite jedan poslednji napor kako biste se izborili da obezbedite divno odredište. Vaš jedini cilj je da dobijete nešto zauzvrat, a ne da izbegnete da ostanete dužni istini, a još manje da Mi uzvratite za cenu koju sam Ja platio. Ukratko, spremni ste samo da upotrebite lukave strategije da biste dobili ono što želite, ali ne i da vodite otvorenu bitku za to. Nisu li ovo vaše najskrivenije misli? Ne smete se prerušavati, a još manje razbijati glavu oko svog odredišta do te mere da danju nemate apetita za hranu i piće, a noću ne možete mirno da zaspite. Zar nije tačno da će vaš ishod biti već određen na kraju? Svako od vas treba da ispuni svoju dužnost, otvorenog i iskrenog srca, i da bude spreman da plati koliko god je potrebno. Kao što ste rekli, kada dođe taj dan, Bog neće loše postupati ni prema kome ko je patio ili platio cenu za Njega. Vredi se držati ovakvog uverenja, i ispravno je nikada ga ne zaboraviti. Samo na taj način mogu da budem miran zbog vas. U suprotnom, zauvek ćete biti ljudi zbog kojih ne mogu da se smirim i zauvek ćete biti predmet Moje odbojnosti. Ako svi vi možete da sledite svoju savest i date sve od sebe za Mene, ne štedeći truda za Moje delo i posvećujući energiju celog životnog veka Mom jevanđeljskom delu, zar onda Moje srce neće često poskakivati od radosti zbog vas? Na ovaj način, moći ću da budem potpuno miran zbog vas, zar ne? Šteta je da je ono što možete da uradite samo žalosno mali deo onoga što očekujem. Budući da je tako, kako možete imati obraza da od Mene zahtevate ono čemu se nadate?

– „Reč”, tom I, „Božja pojava i delo”, „O odredištu”

Veliku važnost dajete svom odredištu i sudbini – oni su vam od presudnog značaja. Verujete da će, ako stvari ne obavljate veoma pažljivo, to značiti da više nećete imati odredište, da ste uništili sopstvenu sudbinu. Ali, da li vam je ikada palo na pamet da se ljudi koji ulažu napor samo zarad svog odredišta badava trude? Takvi napori nisu iskreni – oni su laž i obmana. Ako je to slučaj, onda su oni koji ulažu trud samo zarad svog odredišta na pragu svog konačnog poraza, jer je neuspeh u verovanju u Boga uzrokovan obmanom. Ranije sam rekao da ne volim da Mi laskaju i podilaze, niti da se prema Meni odnose sa entuzijazmom. Volim kada se iskreni ljudi suoče sa Mojom istinom i Mojim očekivanjima. Čak Mi se više sviđa kada su ljudi u stanju da pokažu najveći obzir prema Mom srcu, i kada su čak sposobni da daju sve zarad Mene. Samo tako se Moje srce može utešiti. Koliko trenutno ima stvari u vezi sa vama koje mi se ne sviđaju? Koliko stvari mi se sviđa kod vas? Zar je moguće da niko od vas nije uvideo sve te različite vrste ružnoće koj ste ispoljili dajući se zarad svog odredišta?

U Svom srcu, ne želim da povredim nijedno srce koje je pozitivno i teži uzdizanju, a još manje želim da raspršim ičiju pokretačku snagu da posvećeno obavlja svoju dužnost. Ipak, moram svakog od vas da podsetim na vaše nedostatke i na prljavu dušu koja leži u najdubljim procepima vaših srca. To činim samo u nadi da ćete moći da ponudite svoje istinsko srce prilikom suočavanja sa Mojim rečima, jer najviše se gnušam ljudske obmane prema Meni. Nadam se samo da ćete, u poslednjoj etapi Mog dela, moći da pružite svoj najbolji nastup i da ćete se posvetiti svim srcem, a ne i dalje polovično. Naravno, takođe se nadam da svi možete imati dobro odredište. Pa ipak, i dalje zahtevam da donesete najbolju odluku time što ćete Mi ponuditi svoju jedinu i konačnu odanost. Ako neko nema tu jedinu odanost, on je zasigurno dragoceni posed Sotone i više ga neću smatrati korisnim, već ću ga poslati kući da ga čuvaju roditelji. Moje delo vam je od velike pomoći; od vas očekujem iskreno srce i srce koje želi da se uzdiže, ali sam ostao praznih ruku sve do sada. Razmislite o tome: ako jednog dana budem i dalje u takvoj neopisivoj patnji, kakav će onda biti Moj stav prema vama? Da li ću prema vama biti ljubazan kao što sam sada? Da li će Moje srce biti spokojno kao što je sada? Da li shvatate kako se oseća neko ko, nakon mukotrpne obrade zemlje, nije požnjeo nijedno zrno? Da li shvatate koliko je povređeno nečije srce kada mu se zada snažan udarac? Možete li da okusite ogorčenje osobe, koja je jednom bila puna nade i koja je morala da se rastane u lošim odnosima? Da li ste videli ljutnju osobe koja je razdražena? Spoznajete li žudnju za osvetom osobe prema kojoj se postupalo neprijateljski i obmanjivo? Ako shvatate mentalitet ovih ljudi, onda mislim da vam neće biti teško da zamislite stav koji će Bog zauzeti u vreme Svoje odmazde! Najzad, nadam se da ste svi uložili ozbiljan napor zarad sopstvenog odredišta, iako je bolje da ne budete lažljivi u svojim naporima ili ću i dalje biti razočaran vama u Svom srcu. Do čega dovode takva razočaranja? Zar se ne zavaravate? Oni koji razmišljaju o svom odredištu, a ipak ga upropaste jesu ljudi koji su najmanje pogodni da budu spaseni. Ko će imati milosti prema takvoj osobi, čak i ako ona postane ogorčena i razjarena? Sve u svemu, i dalje želim da imate odredište koje je pogodno i lepo, i štaviše, nadam se da niko od vas neće doživeti katastrofu.

– „Reč”, tom I, „Božja pojava i delo”, „O odredištu”

Kažeš da priznaješ Božje ovaploćenje i da priznaješ pojavu Reči u telu, ali ipak određene stvari činiš iza Njegovih leđa, stvari koje se protive onome što On zahteva, a u svom srcu ne osećaš strahopoštovanje prema Njemu. Da li je ovo priznavanje Boga? Priznaješ ono što On kaže, ali ne sprovodiš u delo ono što možeš niti se pridržavaš Njegove Reči. Da li je ovo priznavanje Boga? I premda Ga priznaješ, u srcu gajiš podozrivost prema Njemu, a nikada bogobojažljivost. Ako si video i priznao Njegovo delo i znaš da je ova ličnost Bog, a ipak si ostao mlak i potpuno nepromenjen, onda si ti osoba koja još uvek nije osvojena. Oni koji su osvojeni moraju učiniti sve što mogu i premda nisu u stanju da zakorače u više istine, pri čemu su im ove istine nedostižne, takvi ljudi su u svojim srcima spremni da to dostignu. Budući da postoje granice onoga što oni mogu da shvate, postoje i granice i ograničenja onoga što su u stanju da sprovode u delo. Međutim, oni u najmanju ruku moraju učiniti sve što mogu. Ako ti to možeš postići, to je efekat koji je ostvaren zahvaljujući delu osvajanja. Pretpostavimo da kažeš: „S obzirom na to da On može da izgovori toliko reči koje čovek ne može, ako On nije Bog, ko jeste?” Takvo što imaš ovakvo razumevanje ne znači da priznaješ Boga. Ako priznaješ Boga, moraš to i dokazati svojim stvarnim postupcima. Ako vodiš crkvu, a pravednost ipak ne sprovodiš u delo, ako žudiš za novcem i bogatstvom i za sebe uvek prisvajaš crkveni novac, je li to priznanje da postoji Bog? Bog je svemoguć i dostojan je toga da Ga se bojiš. Ako zaista priznaješ da Bog postoji, kako je moguće da se ne plašiš? Ako si u stanju da počiniš takva dela dostojna prezira, da li Ga zaista priznaješ? Je li to Bog u koga veruješ? Ono u šta veruješ jeste neodređen bog; zato i nisi uplašen! Oni koji zaista priznaju i spoznaju Boga, svi Ga se boje i ne usuđuju se da učine išta protivno Njemu ili što narušava njihovu savest; posebno se plaše da učine išta za šta znaju da je protivno Božjim namerama. Jedino se to može smatrati priznavanjem Božjeg postojanja. Šta bi trebalo da učiniš kada roditelji nastoje da te spreče da veruješ u Boga? Kako bi trebalo da voliš Boga kada je tvoj muž nevernik dobar prema tebi? I kako bi trebalo da voliš Boga kada te se braća i sestre gnušaju? Ako Ga priznaješ, onda ćeš u ovim stvarima postupati kako je primereno i živećeš u stvarnosti. Ako ne preduzimaš konkretne radnje, već samo kažeš da priznaješ Božje postojanje, onda si samo jak na rečima! Kažeš da u Njega veruješ i da Ga priznaješ, međutim, na koji Ga to način priznaješ? Na koji način veruješ u Njega? Da li Ga se u svom srcu bojiš? Da li Ga se plašiš? Da li duboko u sebi imaš srce koje je bogoljubivo? Kada si uznemiren i nemaš na koga da se osloniš, ti osećaš Božju divotu, da bi je nakon toga sasvim zaboravio. To nije ljubav prema Bogu, niti je vera u Boga! Šta, na kraju krajeva, Bog želi da čovek postigne? Sva stanja koja sam pomenuo, kao što su impresioniranost sopstvenom važnošću, osećaj da brzo shvataš stvari, sputavanje drugih, gledanje na druge s visine, suđenje ljudima prema izgledu, zlostavljanje krotkih ljudi, lakomost na crkveni novac i tako dalje – tek kada sve ove sotonske iskvarene naravi budu delom uklonjene iz tebe, tvoje osvajanje će se manifestovati.

– „Reč”, tom I, „Božja pojava i delo”, „Prava priča o delu osvajanja (4)”

Tako sam među vama delao i govorio, uložio sam toliko energije i celo Svoje srce, a ipak, jeste li vi ikada slušali ono što vam jasno govorim? Gde ste vi pali ničice preda mnom, Svemogućim? Zašto se ovako ophodite prema Meni? Zašto sve ono što govorite i činite izaziva Moj gnev? Zašto su vam srca tako tvrda? Jesam li ikada na vas udario? Zašto ne radite ništa drugo osim što Me rastužujete i zabrinjavate? Čekate li da na vas dođe dan Moga gneva, gneva Jahve? Čekate li da Ja pošaljem gnev izazvan vašim buntovništvom? Nije li sve što za vas činim vas radi? Svejedno, uvek ste se prema Meni, Jahvi, ophodili na ovaj način: krali ste žrtve prinete Meni, odnosili darove s Mog oltara kući u vučju jazbinu da nahranite mladunčad i mladunčad mladunaca; ljudi se bore jedni protiv drugih, ukrštaju ljutite poglede, mačeve i koplja, bacajući Moje reči, reči Svemogućeg, u nužnik da se uprljaju poput izmeta. Gde vam je integritet? Vaša ljudskost je postala zverska! Srca su vam se odavno skamenila. Zar ne znate da će u osvit Mog dana gneva nastupiti vreme kada ću suditi za zlo koje danas činite protiv Mene, Svemogućeg? Mislite li da time što Me zavaravate na ovaj način, što Moje reči u blato bacate, a da ih niste saslušali – mislite li da takvim ponašanjem iza Mojih leđa možete izbeći Mom gnevnom pogledu? Zar ne znate da ste već viđeni Mojim očima, očima Jahve, kada ste ukrali Meni prinete žrtve i žudeli za Mojim posedima? Zar ne znate da ste krađu Meni prinetih žrtava izvršili upravo pred žrtvenim oltarom? Kako ste mogli pomisliti da ste tako pametni i da Me na taj način prevarite? Kako bi Moj gnev mogao odstupiti od vaših gnusnih grehova? Kako bi Moj razjareni bes mogao da pređe preko vaših zlih dela? Zlo koje činite danas ne nudi vam izlaz, već gomila grdnju koja će vas sutra stići; ono izaziva grdnju od Mene, Svemogućeg. Kako bi vaša zlodela i zle reči mogle izbeći Moju grdnju? Kako bi vaše molitve mogle dopreti do Mojih ušiju? Kako bih mogao otvoriti izlaz vašoj nepravednosti? Kako bih mogao pustiti vaša zlodela kojima se bunite protiv Mene? Kako da vam ne odsečem jezike otrovne kao u zmije? Vi Mene ne prizivate zarad svoje pravednosti, već umesto toga gomilate Moj gnev kao rezultat vaše nepravednosti. Kako bih vam mogao oprostiti? U očima Mene, Svemogućeg, vaše reči i dela su nečisti. U očima Mene, Svemogućeg, vaša nepravednost je kao neprekidna grdnja. Kako bi Moja pravedna grdnja i sud mogli da odstupe od vas? Zbog toga što se prema Meni ovako odnosite, a što Me rastužuje i razgnevljuje, kako bih vas mogao pustiti da Mi iz ruku pobegnete i izbegnete dan kada vas Ja, Jahve, grdim i proklinjem? Zar ne znate da su sve vaše zle reči i izjave već odavno doprle do Mojih ušiju? Zar ne znate da je vaša nepravednost već odavno ukaljala Moju svetu haljinu pravednosti? Zar ne znate da je vaše buntovništvo već odavno izazvalo Moj ogromni bes? Zar ne znate da ste Me odavno ostavili da kipim i vas već dugo trpim? Zar ne znate da ste već naudili telu u kojem sam, i ostavili ga u ritama? Trpeo sam sve do sada, tako da puštam svoj gnev, jer više nemam razumevanja za vas. Zar ne znate da su vaša zlodela već doprla do Mojih očiju, a da su Moji vapaji već doprli do ušiju Moga Oca? Kako vam je On mogao dozvoliti da se ovako ophodite prema Meni? Nije li sve delo koje obavljam na vama za vaše dobro? Ipak, ko je od vas porastao u dobroti zarad dela koje Ja, Jahve, obavljam? Da li bih mogao biti neposvećen volji Svoga Oca usled svoje slabosti i pretrpljenih muka? Zar ne razumete Moje srce? Govorim vam kao što vam je Jahve govorio; nisam li toliko toga žrtvovao za vas? Čak iako sam spreman da podnesem svu ovu patnju zarad dela Moga Oca, kako biste vi mogli biti oslobođeni grdnje koju vam donosim zbog Moje patnje? Niste li toliko uživali u Meni? Danas sam vam darovan od Svoga Oca; zar ne znate da dobijate mnogo više od Mojih izdašnih reči? Zar ne znate da je Moj život zamenjen za vaše živote i za stvari u kojima uživate? Zar ne znate da je Moj Otac iskoristio Moj život za borbu sa Sotonom i da je On istovremeno Moj život darovao vama, omogućavajući vam da primite stostruko i dopuštajući vam da izbegnete mnoga iskušenja? Zar ne znate da ste samo kroz Moje delo pošteđeni mnogih iskušenja i brojnih ognjenih grdnji? Zar ne znate da vam Moj Otac jedino zbog Mene dozvoljava da uživate sve do sada? Kako ste danas mogli ostati tako nepopustljivi, kao da su vam srca zasuta žuljevima? Kako bi zlo koje ste danas počinili moglo izbeći dan gneva koji će uslediti nakon Mog odlaska sa zemlje? Kako bih onima koji su tako nepopustljivi mogao dozvoliti da izbegnu Jahvin gnev?

– „Reč”, tom I, „Božja pojava i delo”, „Niko ko je od tela ne može izbeći dan srdžbe”

Razmislite o prošlosti: Kada je Moj pogled bio ljutit, a Moj glas strog prema vama? Kada sam sitničario kada je reč o vama? Kada sam vas nerazumno ukorio? Kada sam vas ukorio direktno u lice? Nije li zarad Mog dela to što Svog Oca pozivam da vas oslobodi od svakog iskušenja? Zašto se ovako ophodite prema Meni? Jesam li ikada svoj autoritet upotrebio da udarim na vaša tela? Zašto Mi ovako vraćate? Nakon što ste prema Meni čas zainteresovani čas nezainteresovani, vi niste ni jedno ni drugo, a zatim pokušavate da od Mene nešto iskamčite i da nešto sakrijete, dok su vam usta puna nepravednog pljuvanja. Mislite li da vaši jezici mogu prevariti Moj Duh? Mislite li da vaši jezici mogu izbeći Moj gnev? Mislite li da vaši jezici mogu suditi o delima Mene, Jahve, kako god požele? Jesam li ja onaj Bog kojem čovek sudi? Da li bih mogao dozvoliti malenom crvu da tako huli na Mene? Kako bih takve buntovne sinove mogao uvrstiti u Svoje večne blagoslove? Vaše su vas reči i postupci odavno razotkrili i osudili. Kada sam raširio nebesa i stvarao sva stvorenja, nijednom stvorenju osim Sebe nisam dopustio da u tome učestvuje kako ono poželi, a još manje dopuštam bilo kojem stvorenju da shodno svojoj želji ometa Moj rad i Moje upravljanje. Nisam tolerantan ni prema jednom čoveku niti predmetu; kako bih onda mogao poštedeti one koji su okrutni i bezosećajni prema Meni? Kako bih mogao oprostiti onima koji izdaju Moje reči? Kako bih mogao poštedeti one koji se bune protiv Mene? Nije li sudbina čoveka u rukama Mene, Svemogućeg? Kako bih tvoju nepravednost i tvoje buntovništvo mogao smatrati svetima? Kako bi tvoji gresi mogli oskrnaviti Moju svetost? Mene ne skrnavi prljavština nepravednih niti uživam u darovima nepravednih. Da si bio odan Meni, Jahvi, da li bi mogao da prisvojiš žrtve sa Mog oltara? Da li bi svoj pogani jezik mogao da koristiš da huliš na Moje sveto ime? Da li bi na ovaj način mogao izdati Moje reči? Da li bi se prema Mojoj slavi i svetom imenu ophodio kao da su oruđe kojim služiš Sotoni, zlikovcu? Moj život je namenjen uživanju svetaca. Kako bih ti mogao dopustiti da se kako poželiš poigravaš Mojim životom i da ga koristiš kao sredstvo u vašem međusobnom sukobu? Kako ste mogli biti tako bezdušni i lišeni dobrote u načinu na koji se ophodite prema Meni? Zar ne znate da sam već upisao vaša zlodela u ove životne reči? Kako ste mogli izbeći dan gneva kada sam Ja grdio Egipat? Kako sam mogao da vam dopustim da Mi se suprotstavljate i da se ovako bunite protiv Mene, svaki put iznova? Kažem vam jasno, kada dođe taj dan, grdnja upućena vama biće nepodnošljivija od one u Egiptu! Kako možete izbeći Moj dan gneva? Iskreno vam kažem: Moje strpljenje je bilo spremno na vaša zlodela i namenjeno je vašoj grdnji na taj dan. Niste li vi oni koji će pretrpeti gnevni sud kada Mome strpljenju dođe kraj? Nije li sve u rukama Mene, Svemogućeg? Kako sam vam mogao dopustiti da se toliko bunite protiv Mene, pod nebesima? Vaši će životi biti veoma teški jer ste upoznali Mesiju, za koga je bilo rečeno da će doći, a koji nikada nije došao. Niste li vi Njegovi neprijatelji? Isus vam je bio prijatelj, a vi ste ipak Mesijini neprijatelji. Zar ne znate da, iako ste Isusovi prijatelji, svojim ste zlodelima ispunili posude odvratnih? Iako ste vrlo bliski s Jahveom, zar ne znate da su vaše zle reči doprle do Jahveovih ušiju i izazvale Njegov gnev? Kako bi ti On mogao biti blizak i ne spaliti te tvoje posude prepune zlodela? Kako to da ti On ne bi mogao biti neprijatelj?

– „Reč”, tom I, „Božja pojava i delo”, „Niko ko je od tela ne može izbeći dan srdžbe”

Svakodnevne reči Božje  Odlomak 339

Sada posmatram tvoje razvratno telo koje pokušava da Mi se dodvori, ali za tebe imam samo jedno malo upozorenje, iako te neću „počastiti” grdnjom. Treba da znaš koja je tvoja uloga u Mom delu i onda ću biti zadovoljan. Što se tiče drugih stvari, budeš li Mi se opirao ili trošio Moj novac, ili jeo žrtve namenjene Meni, Jahveu, ili ako se vi crvi budete međusobno grizli, ili ako se vi, stvorenja nalik psima, budete međusobno sukobljavali i napadali – ništa od toga Me neće zanimati. Treba samo da znate od koje ste sorte i Ja ću biti zadovoljan. Pored svega ovoga, ako želite da potežete oružje jedni na druge ili da vodite bitke rečima, to je u redu; nemam želju da se mešam u te stvari i ljudska pitanja nemaju nikakve veze sa Mnom. To nije zbog toga što Me nije briga za sukobe među vama, ali budući da nisam jedan od vas, Ja ne učestvujem u onome što je između vas. Ja Sâm nisam stvoreno biće i nisam od ovog sveta, pa se gnušam užurbanog života ljudi i neurednih, nepristojnih odnosa među njima. Naročito se gnušam bučne svetine. Međutim, duboko poznajem nečistote u srcu svakog stvorenog bića, a pre nego što sam vas stvorio, već sam poznavao nepravednost koja postoji duboko u ljudskom srcu i poznavao sam svu lažljivost i nepoštenje u ljudskom srcu. Stoga, iako za nepravednim stvarima koje čovek čini ne ostaje ni najmanji trag, Ja i dalje znam da nepravednost koju gajite u svom srcu prevazilazi bogatstvo svega onoga što sam stvorio. Svako od vas se uzdigao na sam vrh mnoštva; uzdigli ste se da budete preci masama. Krajnje ste samovoljni i divljate među svim tim crvima, tražite udobno mesto i umišljate da ćete prožderati crve koji su sitniji od vas. U svom srcu ste zlonamerni i podmukli, nadilazite duhove koji su potonuli na dno mora. Živite na dnu balege, ometajući sve crve od vrha do dnu da nemaju mira, neko vreme se međusobno borite i onda se smirite. Ne znate svoje mesto, a ipak se borite jedni protiv drugih u balezi. Šta možete da zadobijete od takve borbe? Da zaista imate srce koje strahuje od Mene, kako biste mogli međusobno da se nadmećete iza Mojih leđa? Bez obzira na to koliko ti je visok status, zar ti nisi i dalje smrdljivi mali crv u balezi? Da li ćeš moći da razviješ krila i postaneš golub na nebu? Vi smrdljivi mali crvi kradete od Mene, Jahvea, prinose sa oltara; čineći to, možete li da spasite svoj upropašćeni, uništeni ugled i da postanete izabrani narod Izraela? Vi ste besramni jadnici! Te žrtve na oltaru Mi je prineo Moj narod, kao znak privrženosti od onih koji Me se plaše. One su namenjene za to da budu pod Mojom kontrolom i za Moju upotrebu, pa kako je moguće da Mi pokradeš male grlice koje su Mi ljudi dali? Zar se ne bojiš da postaneš Juda? Ne bojiš li se da tvoja zemlja može da postane krvavo polje? Ti bestidniče! Zar misliš da grlice koje su Mi ljudi prineli služe za toda napune stomak tebe, crva? Ono što sam ti dao je ono što sam ti namenio i što sam voljan da ti dam; ono što ti nisam dao treba da stoji Meni na raspolaganju. Ne možeš samo da ukradeš ono što Mi je prineto. Onaj koji dela sam Ja, Jahve – Stvoritelj – i ljudi prinose žrtve radi Mene. Da li misliš da je to naknada za sve to tvoje trčkaranje unaokolo? Zaista si bestidan! Za kim toliko trčkaraš? Zar ne zbog sebe? Zašto kradeš žrtve koje su Mi prinete? Zašto kradeš novac iz Moje vreće? Zar nisi ti sin Jude Iskariotskog? U žrtvama prinetim Meni, Jahveu, treba da uživaju sveštenici. Jesi li ti sveštenik? Usuđuješ se da samozadovoljno jedeš žrtve koje su prinete Meni, pa ih čak iznosiš na sto; ti si bezvredan! Bezvredni bedniče! Moj oganj, oganj Jahveov, će te spaliti!

– „Reč”, tom I, „Božja pojava i delo”, „Kada se opalo lišće vrati svojim korenima, požalićeš zbog sveg zla koje si počinio”

Svakodnevne reči Božje  Odlomak 340

Vaša vera je prelepa; kažete da ste spremni da čitave svoje živote utrošite u ime Mog dela i da ste za njega spremni da žrtvujete svoje živote, ali se vaše naravi nisu mnogo promenile. Samo govorite nadmeno, uprkos činjenici da je vaše stvarno ponašanje krajnje bedno. Kao da su ljudski jezici i usne na nebesima dok su im noge daleko na zemlji, pa su zbog toga njihove reči i postupci i njihova reputacija i dalje u dronjcima i ruševinama. Vaša reputacija je uništena, vaše ponašanje je nisko, način govora vam je prost, a vaši su životi dostojni prezira; čak je i vaša celokupna ljudskost elementarno niska. Prema drugima ste uskogrudi i raspravljate se oko svake sitnice. Svađate se oko sopstvene reputacije i statusa, do te mere da ste spremni da se spustite u pakao i u ognjeno jezero. Vaše trenutne reči i dela su Mi dovoljni da utvrdim da ste grešni. Vaši stavovi prema Mom delu su Mi dovoljni da utvrdim da ste nepravedni, a sve vaše naravi su dovoljne da ukažu na to da ste prljave duše ispunjene grozotom. Vaša ispoljavanja i ono što otkrivate dovoljni su da kažu da ste ljudi koji su utolili žeđ krvlju nečistih duhova. Kada se pomene ulazak u carstvo nebesko, vi ne otkrivate svoja osećanja. Smatrate li da je to kakvi ste sada dovoljno da biste prošli kroz kapiju Mog carstva nebeskog? Smatrate li da možete dobiti dopuštenje za ulazak u svetu zemlju Mog dela i reči, a da vaše sopstvene reči i dela prvo ne preispitam? Ko može Meni da zamaže oči? Kako bi vaše prezira dostojno, tako nisko ponašanje i razgovori mogli da umaknu Mom pogledu? Ja sam odredio da vaši životi budu životi ispijanja krvi i jedenja mesa tih nečistih duhova jer ih preda Mnom svakodnevno oponašate. Vaše ponašanje preda Mnom je bilo naročito loše i nisko, pa kako da vas ne smatram gnusnim? U vašim rečima je prljavština nečistih duhova: obmanjujete, tajite i ulagujete se poput onih koji se bave vradžbinama i poput onih koji primenjuju lažljivost i ispijaju krv nepravednih. Sva ljudska ispoljavanja su krajnje nepravedna, pa kako svi ljudi mogu da budu smešteni u svetu zemlju gde se nalaze pravednici? Misliš li da te tvoje prezira vredno ponašanje može izdvojiti kao svetog od tih nepravednika? Tvoj zmijski jezik će na kraju upropastiti ovo tvoje telo koje pustoši i radi gadosti, a te tvoje ruke prekrivene krvlju nečistih duhova na kraju će i tvoju dušu odvući u pakao. Zašto onda ne dograbiš ovu priliku da očistiš svoje ruke prekrivene prljavštinom? I zašto ne iskoristiš ovu priliku da odsečeš taj svoj jezik koji izgovara nepravedne reči? Da li je moguće da si zarad svojih ruku, jezika i usana spreman da stradaš u ognju pakla? Sa oba oka ispitujem srca mnoštva ljudi, jer sam mnogo pre stvaranja ljudskog roda, njihova srca čvrsto držao u Svojim rukama. Još odavno sam prozreo ljudska srca, pa kako bi njihove misli mogle da uteknu Mom pogledu? Kako onda nije prekasno da izbegnu da ih spali Moj Duh?

– „Reč”, tom I, „Božja pojava i delo”, „Svi ste vi tako podli po svom karakteru!”

Usne su ti nežnije od golubice, ali ti je srce zlokobnije od one zmije iz davnina. Usne su ti lepe kao u Libanki, ali ti srce nije ljubaznije od njihovog, i svakako se ne može uporediti sa lepotom Hananki. Srce ti je tako lažljivo! Gnušam se samo usana nepravednika i njihovih srca, a od ljudi ne zahtevam oda prevaziđu one koji su sveti; naprosto osećam odvratnost prema zlim delima nepravednika i nadam se da će oni možda moći da odbace svoju prljavštinu i pobegnu iz svoje trenutne neprilike kako bi se mogli izdvojiti od onih nepravednih i živeti i biti sveti sa onima koji su pravedni. Vi ste u istim okolnostima kao i Ja, ali ste prekriveni prljavštinom; nemate čak ni najmanji delić prvobitnog obličja ljudi stvorenih na početku. Štaviše, budući da svaki dan oponašate obličje tih nečistih duhova, radeći ono što oni rade i govoreći ono što oni govore, svi delovi vašeg tela – čak i vaš jezik i usne – natopljeni su njihovom smrdljivom vodom, do te mere da ste sasvim prekriveni takvim mrljama, i nijedan deo vas ne može biti upotrebljen za Moje delo. To naprosto slama srce! Živite u takvom svetu konja i goveda, ali zapravo niste tužni; puni ste radosti i živite slobodno i sa lakoćom. Plivate unaokolo u toj smrdljivoj vodi, a zapravo ne shvatate da ste upali u takvu nepriliku. Svakoga dana se družite sa nečistim duhovima i dolazite u dodir sa „izmetom” i život vam je prilično vulgaran; ti zapravo nisi ni svestan da u ljudskom svetu apsolutno ne živiš i da nad sobom nemaš kontrolu. Zar ne znaš da su tvoj život još odavno pregazili ti nečisti duhovi ili da je tvoj karakter još odavno ukaljala smrdljiva voda? Misliš li da živiš u zemaljskom raju i da si okružen srećom? Zar ne znaš da si život živeo zajedno sa nečistim duhovima i da si istovremeno postojao sa svim onim što su oni za tebe pripremili? Kako bi način na koji živiš mogao da ima ikakav smisao? Kako bi tvoj život mogao da ima ikakvu vrednost? Trčao si unaokolo za svoje roditelje, roditelje nečistih duhova, ali zapravo nemaš pojma da su oni koji ti nanose štetu baš ti roditelji nečistih duhova koji su te rodili i odgojili. Još više, nisi svestan da su ti svu tvoju prljavštinu zapravo oni preneli; znaš samo to da ti oni mogu doneti „uživanje”, oni te ne grde niti te osuđuju, a posebno te ne proklinju. Nikada na tebi nisu iskaljivali svoj bes, već se prema tebi odnose prijatno i ljubazno. Njihove reči hrane tvoje srce, te tako postaješ dezorijentisan i, potpuno nesvesno, bivaš uvučen i voljan da im budeš na usluzi, postajući njihov izduvni ventil i sluga. Nemaš nikakvih pritužbi, već si spreman da za njih radiš kao pseto, kao konj; obmanuli su te. Baš zato nemaš apsolutno nikakvu reakciju na delo koje Ja obavljam. Ni ne čudi to što uvek želiš da se potajno izmigoljiš kroz Moje prste, ne čudi to što uvek želiš da slatkorečivošću od Mene na prevaru iskamčiš uslugu. Kako se ispostavlja, već si skovao drugi plan, drugi dogovor. Možeš da vidiš delić Mojih dela kao Svemogućeg, ali nemaš ni trunčice znanja o Mom sudu i grdnji. Nemaš predstavu kada je započela Moja grdnja; znaš samo da Me prevariš – ali ipak ne znaš da Ja neću trpeti čovekove prekršaje. Pošto si već odlučio da Mi služiš, Ja te neću pustiti. Ja sam Bog koji se gnuša zla i Bog koji je ljubomoran na ljudski rod. Pošto si svoje reči već položio na oltar, Ja neću dozvoliti da Mi pred očima pobegneš niti ću dozvoliti da služiš dvojici gospodara. Da li si mislio da ćeš moći da imaš drugu ljubav nakon što si svoje reči položio na Moj oltar i pred Mojim očima? Kako bih ljudima mogao da dozvolim da Me na takav način prave budalom? Da li si mislio da možeš tek tako da Mi svojim jezikom daješ obećanja i zaklinješ se? Kako si se mogao zakleti Mojim prestolom, prestolom Mene koji sam Svevišnji? Da li si mislio da tvoje zakletve više ne važe? Dozvolite Mi da vam kažem: iako su vaša tela prolazna, vaše zakletve nisu. Na kraju ću vas osuditi na osnovu vaših zakletvi. Međutim, vi verujete da prema Meni možete da se površno odnosite tako što ćete svoje reči položiti pred Mene, a da vaša srca mogu služiti nečistim duhovima i zlim duhovima. Kako bi Moj gnev mogao da toleriše obmanu tih ljudi koji su nalik psima i svinjama? Moram da sprovedem Svoje upravne odluke i iz ruku nečistih duhova otrgnem sve one uštogljene „pobožne” koji imaju veru u Mene kako bi na disciplinovan način mogli da Me „opslužuju”, da budu Moji volovi, da budu Moji konji i prepuste se orkestraciji Mog klanja. Nateraću te da se ponovo prihvatiš svojih ranijih odluka i da Mi služiš. Neću dozvoliti da Me ijedno stvoreno biće obmanjuje. Da li si mislio da tek tako možeš da mi neobuzdano ispostavljaš zahteve i preda Mnom lažeš? Da li si mislio da nisam čuo niti video tvoje reči i postupke? Kako bi bilo moguće da tvoje reči i dela nisu bili izloženi Mom pogledu? Kako bih ikada mogao da dozvolim ljudima da Me tako varaju?

– „Reč”, tom I, „Božja pojava i delo”, „Svi ste vi tako podli po svom karakteru!”

Svakodnevne reči Božje  Odlomak 342

Hodao sam među vama nekoliko proleća i jeseni; dugo sam živeo među vama, i živeo sam sa vama. Koliko je vašeg prezira dostojnog ponašanja izmaklo neposredno pred Mojim očima? Te vaše srdačne reči neprestano odjekuju u Mojim ušima; na milione vaših odluka položeno je na Moj oltar – previše ih je da bi se čak i izbrojale. Međutim, kad je reč o vašoj posvećenosti i vašem davanju, ne dajete ni prebijenu paru. Pred Moj oltar ne prinosite čak ni trunčicu iskrenosti. Gde su plodovi vaše vere u Mene? Od Mene ste dobili beskrajne blagodati i videli ste beskrajne tajne nebesa; čak sam vam pokazao i nebeski oganj, ali nisam imao srca da vas spalim. Međutim, koliko toga ste Mi uzvratili? Koliko ste spremni da Mi date? Uz hranu koju sam ti podario u ruku, ti se okrećeš i prinosiš Mi je, i čak kažeš da je to nešto što si dobio u zamenu za proliven znoj svog napornog rada i da Mi prinosiš sve ono što poseduješ. Kako je moguće da ne znaš da su svi tvoji „doprinosi” Meni zapravo stvari koje su ukradene sa Mog oltara? Štaviše, sada kada Mi ih prinosiš, zar Mi ne podvaljuješ? Kako je moguće da ne znaš da su ono u čemu danas uživam sve darovi na Mom oltaru, a ne ono što si zaradio od svog napornog rada i zatim Mi to prineo? Zapravo se usuđujete da Me na ovaj način prevarite, pa kako da vam oprostim? Kako možete da očekujete da ću ovo i dalje podnositi? Podario sam vam sve. Sve sam vam otvorio, i podmirio sam vaše potrebe, široko vam otvorivši pogled, a vi Mi ovako podvaljujete, ne obazirući se na svoju savest. Nesebično sam vam darovao sve, tako da, iako patite, od Mene ipak dobijate sve što sam doneo sa neba. Ipak, niste nimalo posvećeni, a čak i kad ste dali sićušan doprinos, nakon toga pokušavate da sa Mnom „izravnate račune”. Neće li tvoj doprinos biti nikakav? Prineo si Mi samo obično zrnce peska, ali si od Mene tražio tonu zlata. Nisi li naprosto nerazuman? Ja delam među vama. Nema ni najmanjeg traga od desetka koji Mi treba dati, a kamoli ikakvih dodatnih žrtava. Povrh toga, desetak koji daju oni pobožni, prigrabe oni zli. Niste li se svi vi rasuli u odnosu na Mene? Niste li svi vi neprijateljski nastrojeni prema Meni? Zar svi vi ne rušite Moj oltar? Kako bih u takvim ljudima mogao da vidim blago? Nisu li to svinje i pseta kojih se gnušam? Kako bih vaša zlodela mogao da nazovem blagom? Za koga se Moje delo zapravo obavlja? Da li bi njegova svrha mogla biti da sve vas samo obori kako bi se otkrio Moj autoritet? Zar svi vaši životi ne zavise od jedne Moje reči? Zašto reči koristim samo da bih vas uputio, a nisam reči pretvorio u činjenice kako bih udario na vas čim Mi se ukaže prilika? Je li svrha Mojih reči i dela da samo udare na ljude? Jesam li Ja Bog koji neselektivno ubija nedužne? Ovoga časa, koliko vas dolazi pred Mene celim svojim bićem da traži pravi put ljudskog života? Preda Mnom su samo vaša tela; vaša su srca i dalje na slobodi i daleko su, predaleko od Mene. Budući da ne znate šta je zapravo Moje delo, veliki broj vas od Mene želi da ode i od Mene se udalji, nadajući se umesto toga da će živeti u svetu blaženstva gde nema grdnje ni suda. Nije li to ono što ljudi žele u svojim srcima? Ja ne pokušavam da te prisilim. Kojim ćeš putem krenuti, samo je tvoj izbor. Današnji put je onaj praćen sudom i kletvama, međutim, svi vi treba da znate da sve ono što sam vam darovao – bilo da su to sud ili grdnje – jesu najbolji darovi koje sam vam podario i sve su to stvari koje su vam preko potrebne.

– „Reč”, tom I, „Božja pojava i delo”, „Svi ste vi tako podli po svom karakteru!”

Svakodnevne reči Božje  Odlomak 343

Na zemlji sam obavio ogromnu količinu dela, i toliko godina sam hodio među ljudskim rodom, međutim, ljudi retko imaju spoznaju o Mom liku i Mojoj naravi, i malo njih može detaljno da objasni delo koje obavljam. Ljudima manjka toliko stvari, niko nikada ne razume ono što radim, a u svojim srcima su uvek na oprezu, kao da se duboko plaše da ću ih dovesti u neku drugu situaciju, a zatim na njih više neću obraćati pažnju. Prema tome, ljudski stavovi su prema Meni uvek mlaki, uz pojačanu dozu opreza. To je stoga što su ljudi došli u sadašnjost ne shvatajući delo koje obavljam, a posebno su zbunjeni rečima koje im govorim. Moje reči drže u svojim rukama, ne znajući treba li da se obavežu da će u njih nepokolebljivo verovati ili da odaberu neodlučnost i zaborave ih. Ne znaju da li treba da ih sprovedu u delo ili da sačekaju da vide šta će se dogoditi, da li da sve odbace i hrabro slede ili da, kao i ranije, nastave da budu u prijateljstvu sa svetom. Unutrašnji ljudski svetovi su tako komplikovani i tako lukavi. Budući da ljudi ne mogu jasno ili potpuno da vide Moje reči, mnogima od njih je teško da ih praktično sprovode i svoja srca sa teškoćom polažu pred Mene. Duboko razumem vaše poteškoće. Mnoge su slabosti neizbežne kada se živi u telu, a mnogi objektivni činioci vam stvaraju poteškoće. Hranite svoju porodicu, dane provodite radeći naporno, a meseci i godine prolaze u nedaćama. Život u telu praćen je brojnim poteškoćama – ne poričem to, a naravno da su Moji zahtevi prema vama postavljeni u skladu sa vašim poteškoćama. Svi zahtevi u delu koje obavljam zasnovani su na vašem stvarnom rastu. Možda su u prošlosti zahtevi koje su ljudi u svom poslu postavljali prema vama bili pomešani sa elementima preteranog, međutim, treba da znate da, u onome što kažem i činim, Ja nikad nisam imao preterane zahteve prema vama. Svi zahtevi se temelje na ljudskoj prirodi, na telu i onome što im je potrebno. Treba da znate, a Ja sasvim jasno to mogu da vam kažem, da ne osporavam određene razumne načine razmišljanja koje ljudi imaju i da ne osporavam suštinsku prirodu ljudskog roda. Samo zato što ljudi ne razumeju kakva su zapravo Moja zahtevana merila niti razumeju izvorno značenje Mojih reči, sve do sada su ljudi sumnjali u Moje reči, a Mojim rečima veruje čak manje od polovine ljudi. Ostali su bezvernici, i još je više onih koji vole da Me čuju kako „pričam priče”. Štaviše, mnogo je onih koji uživaju u spektaklu. Upozoravam vas: mnoge Moje reči već su se otvorile onima koji veruju u Mene, a one koji uživaju u prelepom pogledu na carstvo ali su zaključani ispred njegove kapije Ja sam već eliminisao. Niste li vi samo kukolj, od kojeg sam se gnušao i koji sam odbacio? Kako ste mogli da Me gledate kako odlazim, a zatim da radosno pozdravljate Moj povratak? Kažem vam, nakon što su Ninivljani čuli ljutite Jahveove reči, istoga časa su se otvoreno pokajali u kostretu i pepelu. Bili su ispunjeni užasom i strahom jer su poverovali u Njegove reči i stoga su se otvoreno pokajali u kostretu i pepelu. Kad je reč o današnjim ljudima, premda i vi verujete Mojim rečima, a još i više od toga verujete da je danas Jahve ponovo došao među vas, vaš stav je ništa drugo do odsustvo bogobojažljivosti, kao da samo posmatrate Isusa koji je pre više hiljada godina rođen u Judeji i sada se spustio među vas. Duboko razumem obmanu koja postoji u vašim srcima; većina vas Me sledi iz radoznalosti i došla je zbog ispraznosti da Me traži. Kada se vaša treća želja rasprši – vaša želja za mirnim i srećnim životom – tada i vaša radoznalost utihne. Obmana koja postoji u svakom od vaših srca razotkriva se kroz vaše reči i dela. Iskreno govoreći, u odnosu na Mene samo ste radoznali, ali se Mene ne plašite; ne brinete o svojim jezicima, a još manje se uzdržavate u svom ponašanju. Kakvu to onda veru zaista imate? Je li ona iskrena? Moje reči samo koristite da odagnate svoje brige i da ublažite sopstvenu dosadu, da ispunite preostale praznine u svojim životima. Ko je od vas Moje reči sproveo u delo? Ko poseduje iskrenu veru? Ne prestajete da uzvikujete da Bog jeste onaj Bog koji posmatra dubine ljudskih srca, međutim, kako je Bog o kome uzvikujete u svojim srcima usklađen sa Mnom? I budući da tako uzvikujete, zašto se onda tako ponašate? Može li biti da je ovo ljubav kojom želite da Mi uzvratite? Vaše usne vrcaju od posvećenosti, međutim, gde su vaše žrtve i vaša dobra dela? Kako bih, da nije bilo vaših reči koje su doprele do Mojih ušiju, mogao toliko da vas mrzim? Da zaista verujete u Mene, kako biste mogli da zapadnete u tako sramotno stanje? Na licima vam je izraz utučenosti kao da vam se sudi u Adu. Nemate ni trunku životne snage i slabašno govorite o svom unutrašnjem glasu; čak ste prepuni pritužbi i kletvi. Odavno ste izgubili veru u ono što Ja radim, a nestala je čak i vaša prvobitna vera, pa kako onda uopšte možete da sledite do kraja? I budući da je tako, kako onda možete biti spaseni?

– „Reč”, tom I, „Božja pojava i delo”, „Reči upućene mladima i starima”

Svakodnevne reči Božje  Odlomak 344

Iako je Moje delo veoma korisno za vas, vi Moje reči nimalo ne cenite i one u vama ništa ne postižu. Teško je pronaći one koje ću usavršiti, do te mere da sam danas gotovo izgubio nadu u vas. Nekoliko godina sam tragao među vama, međutim, teško je pronaći osobu od poverenja. Osećam se kao da nemam poverenja da nastavim da delam na vama, niti ljubav kojom ću nastaviti da vas volim. To je zato što sam se Ja dugo gnušao vaših „dostignuća”, koliko god da su sićušna i jadna; čini se kao da nikada nisam govorio među vama i kao da nikada nisam delovao na vama. Vaša dostignuća izazivaju takvo gađenje. Na sebe uvek navlačite propast i sramotu i gotovo da ste bezvredni. U vama jedva da mogu da pronađem ljudsko obličje, a ne mogu ni da namirišem tračak ljudskog mirisa. Gde je nestao vaš svež miris? Gde je cena koju ste plaćali tokom mnogih godina i gde su rezultati? Zar nijedan niste nikad pronašli? Moje delo sada ima novi početak, novo polazište. Sprovešću veličanstvene planove, pokrećući još veće delo, ali se vi i dalje, izopačeni, valjate u blatu kao i ranije, živite u nečistim vodama prošlosti i praktično niste uspeli da se oslobodite svoje prvobitne neprilike. Dakle, vi još ništa niste zadobili iz Mojih reči. Još uvek se niste oslobodili svog prvobitnog staništa blata i prljave vode, i samo znate Moje reči, ali zapravo niste ušli u carstvo slobode Mojih reči, pa vam se Moje reči nisu nikada otvorile; one su kao knjiga proročanstava koja je godinama bila zapečaćena. Pojavljujem vam se u vašim životima, ali vi toga nikada niste svesni. Čak Me ni ne poznajete. Skoro polovina reči koje izgovaram je sud nad vama, a one postižu polovičan učinak, ostavljajući vas ošamućene i zbunjene. Preostala polovina se sastoji od reči koje vas uče o životu i o tome kako da se ponašate. Međutim, reklo bi se, da što se vas tiče, te reči kao da ni ne postoje, ili kao da slušate reči koje izgovaraju deca, reči kojima se uvek prikriveno osmehujete, ali po njima nikad ne postupate. Nikada niste marili za ove stvari; oduvek ste posmatrali Moje postupke prvenstveno u ime radoznalosti, što je dovelo do toga da ste sada pali u tamu i ne možete da vidite svetlost, pa stoga jadno plačete u mraku. Ono što Ja želim jeste vaša pokornost, vaša bezuslovna pokornost, i još i više, zahtevam da budete potpuno sigurni u sve što kažem. Ne treba da zauzmete nemaran stav, a posebno ne treba da se odnosite selektivno prema stvarima koje govorim, niti da, kao što imate običaj, budete ravnodušni prema Mojim rečima i Mom delu. Moje se delo obavlja među vama i darovao sam vam mnoštvo Svojih reči, međutim, ako se na ovaj način površno odnosite prema Meni, ono što niste zadobili niti sproveli u delo, mogu samo da predam neznabožačkim porodicama. Koga od svih stvorenih bića Ja ne držim u Svojim rukama? Većina takvih među vama jesu oni u „zreloj starosti” i nemate energije da prihvatite ovu vrstu dela koje imam. Vi ste uvek poput ptice hanhao[a], jedva da preživljavate, a nikada niste zaozbiljno uzimali Moje reči. Mladi su izuzetno sujetni i sebi preterano ugađaju i još manje pažnje obraćaju na Moje delo. Ne zanima ih da uživaju u poslasticama sa Moje gozbe; oni su poput ptičice koja je izletela iz svog kaveza i odvažila se da odleti što dalje. Kako Mi ovakvi mladi i stari ljudi mogu biti od koristi?

– „Reč”, tom I, „Božja pojava i delo”, „Reči upućene mladima i starima”

a. Priča o ptici hanhao je veoma slična Ezopovoj basni o cvrčku i mravu. Dok je vreme toplo, ptica hanhao više voli da spava nego da gradi gnezdo, uprkos brojnim upozorenjima njene komšije svrake. Kada dođe zima, ptica umire od hladnoće.



Svakodnevne reči Božje  Odlomak 345

Iako ste svi vi mladi poput mladunčadi lavova, retko kad u svojim srcima imate istiniti put. Vaša mladost vam ne daje pravo na više Mog dela; naprotiv, uvek u Meni izazivate odbojnost prema vama. Iako ste mladi, nedostaje vam životna snaga ili ambicija, i uvek ste neopredeljeni u pogledu svoje budućnosti; kao da ste ravnodušni, a ipak to uvek primate k srcu. Moglo bi se reći da se životna snaga, težnje i zauzeti stav, koji bi trebalo da se nađu kod mladih ljudi, kod vas apsolutno ne mogu pronaći; vi, kao takva mlada osoba, nemate stav niti sposobnost da razlikujete ispravno i neispravno, dobro i zlo, lepo i ružno. U vama je nemoguće pronaći ikakav element svežine. Gotovo da ste potpuno staromodni, a vi, kao takva mlada osoba, takođe ste naučili da se povodite za gomilom, da budete bezumni. Nikada ne možete jasno da razlikujete ispravno od pogrešnog, ne možete da razgraničite istinito od lažnog, nikada ne stremite ka izuzetnosti, niti možete reći šta je ispravno, a šta neispravno, šta je istina, a šta licemerje. Kod vas postoji teži i oštriji smrad religije nego što je onaj prisutan kod starih ljudi. Još ste i nadmeni, oholi i bezumni, veoma takmičarski nastrojeni, a vaša ratobornost je izuzetno snažna – kako bi ovakve mlade osobe mogle posedovati istinu? Kako neko ko ne može da ostane pri svom stavu može da bude postojan u svom svedočenju? Kako se neko ko nema sposobnost da razlikuje ispravno od pogrešnog može nazvati mladom osobom? Kako se neko ko nema životnu snagu, polet, svežinu, smirenost i postojanost mlade osobe može nazvati Mojim sledbenikom? Kako neko ko nema istinu, nema osećaj za pravdu, ali voli da se igra i bori, može biti dostojan da bude Moj svedok? Mladi ljudi ne bi trebalo da budu puni lažljivosti ili puni diskriminatorskih pogleda prema drugima. Oni ne treba da se upuštaju u destruktivne, gnusne radnje. Ne bi trebalo da budu bez težnji, poleta i snažnog duha da teže ka napretku. Ne treba da budu obeshrabreni sopstvenim izgledima niti treba da gube nadu u život ili veru u budućnost. Treba da imaju istrajnost da nastave putem istine koji su sada izabrali – da ostvare svoju želju da čitave svoje živote daju za Mene. Ne bi trebalo da budu bez istine niti da prikrivaju licemerje i nepravednost – trebalo bi da budu postojani u svom ispravnom stavu. Ne bi trebalo besciljno da lutaju, već treba da poseduju duh odvažnosti da se žrtvuju i da se bore za pravdu i istinu. Trebalo bi da imaju hrabrosti da ne podležu ugnjetavanju sila tame i da preobraze značaj svog postojanja. Ne bi trebalo ćutke sve da trpe već, još više, treba da imaju duh iskrenosti i otvorenosti, kao i praštanja svojoj braći i sestrama. Naravno, ovo su Moji zahtevi za svakoga i Moje podsticanje svih. Ali još i više, ovo su Moje umirujuće reči za sve mlade ljude. Trebalo bi da primenjujete u skladu sa Mojim rečima. Naročito, mladi ljudi ne bi trebalo da su lišeni rešenosti da jasno raspoznaju kako stvari stoje i da traže pravdu i istinu. Treba da težite svim lepim i dobrim stvarima i treba da zadobijete realnost svih pozitivnih stvari. Štaviše, treba da budete odgovorni za svoj vlastiti život i ne smete ga shvatati olako. Retko se dešava da se ljudi, nakon što dođu na svet, susretnu sa Mnom, a takođe se retko ukazuje prilika da se traži i zadobije istina. Zašto ne biste cenili ovo prelepo vreme kao pravi put kojem treba težiti u ovom životu? I zašto ste uvek tako prezrivi prema istini i pravdi? Zašto po sebi uvek gazite i sebe upropaštavate zbog nepravednosti i prljavštine koja se s ljudima poigrava? I zašto se ponašate poput onih staraca koji se bave onim što rade nepravedni? Zašto oponašate stare načine starih stvari? Vaši životi treba da budu ispunjeni pravdom, istinom i svetošću; uopšte nije trebalo da tako rano postanete tako izopačeni, te da stoga padnete u Ad. Zar ne osećate da bi to bila strašna nesreća? Zar ne osećate da bi to bilo strašno nepravedno?

– „Reč”, tom I, „Božja pojava i delo”, „Reči upućene mladima i starima”

Svakodnevne reči Božje  Odlomak 346

Ako toliki trud i tolike reči nisu imali nikakvog uticaja na tebe, kad dođe vreme da se delo Božje proširi ti nećeš moći da izvršiš svoju dužnost, i bićeš posramljen i ponižen. Tada ćeš osetiti da toliko toga duguješ Bogu i da je tvoje znanje o Bogu tako površno. Ako ti danas, dok On deluje, ne stremiš ka znanju o Bogu, posle će biti kasno. Naposletku ćeš ostati bez ikakvog, pomena vrednog znanja – ostaćeš prazan, bez ičega u sebi. Šta ćeš koristiti da daš račun Bogu? Hoćeš li imati hrabrosti da se suočiš s Bogom? Već ovog časa treba naporno da radiš na svom stremljenju da bi na kraju, baš kao i Petar, spoznao koliko su Božja grdnja i sud korisni za čoveka, te da bez Njegove grdnje i suda čovek ne može biti spasen, već samo može sve dublje da tone u ovu prljavu zemlju, u sve dublji mulj. Sotona je ljude iskvario, a oni su jedni protiv drugih spletkarili, jedni se na druge ljutili i izgubili su svoje bogobojažljivo srce. Njihovo je buntovništvo preveliko, u njima ima isuviše predstava i svi su oni od Sotone. Bez Božje grdnje i suda, čovekova iskvarena narav ne bi mogla da bude očišćena i on ne bi mogao da bude spasen. Ono što se delovanjem ovaploćenog Boga u telu izražava, upravo je ono što izražava Duh, a delo koje On obavlja izvršava se u skladu sa delom koje obavlja Duh. Ako danas ništa ne znaš o tom delu, onda si zaista bezuman i toliko si toga izgubio! Ako od Boga nisi zadobio spasenje, onda je tvoja vera ništa drugo do religija, a ti si samo religiozni hrišćanin. Čvrsto se držeći mrtvih pravila, ostao si bez novog dela Svetoga Duha; oni drugi, koji streme ka ljubavi prema Bogu, u stanju su da steknu istinu i život, dok tvoja vera ne može da zadobije Božje odobrenje. Umesto toga, postao si zlotvor, neko čiji su postupci pogubni i puni mržnje; postao si predmet Sotoninih sprdnji i njegov zatočenik. Čovek u Boga ne treba da veruje, već da Ga voli, da stremi ka Njemu i da Mu se klanja. Ako danas ne težiš, doći će dan kad ćeš reći: „Zašto onomad nisam pravilno sledio Boga, niti Mu udovoljavao kako je trebalo, zašto nisam stremio ka promenama u svojoj život-naravi? Kako sad žalim što tada nisam bio u stanju da se pokorim Bogu i što nisam stremio ka poznanju Božje reči. Bog je tada mnogo govorio – zašto ja nisam stremio ka tome? Bio sam tako glup!” Do krajnosti ćeš mrzeti sebe. Danas ne veruješ Mojim rečima i ne obraćaš pažnju na njih; kad dođe dan da se ovo delo proširi i da ga u celosti sagledaš, kajaćeš se zbog toga i u tom trenutku ostaćeš bez reči. Blagoslova ima, ali ti ne znaš da uživaš u njima, postoji i istina, ali ti ka njoj ne stremiš. Zar time ne navlačiš nevolju na sebe? Iako sledeći korak Božjeg dela tek treba da otpočne, danas nema ničeg dodatnog u vezi sa zahtevima koji se pred tebe postavljaju i sa onim što se od tebe traži da proživiš. Toliko ima posla i toliko istina; zar oni ne zavređuju da ih spoznaš? Zar grdnja i sud nisu u stanju da probude tvoj duh? Zar grdnja i sud ne mogu da te nateraju da omrzneš sebe? Zar se zadovoljavaš životom pod uticajem Sotone, u miru i radosti, i sa ponešto telesne utehe? Nisi li ti najniži od svih ljudi? Niko nije gluplji od onih koji su spasenje videli, ali ne streme ka tome da ga zadobiju; to su ljudi koji se prepuštaju telesnosti i uživaju u Sotoni. Nadaš se da tvoja vera u Boga neće pred tebe postavljati nikakve teškoće ni nedaće, pa čak ni najmanju patnju. Uvek stremiš ka bezvrednim stvarima i ne pridaješ nikakvu vrednost životu, već umesto toga daješ prednost svojim ekstravagantnim mislima, a ne istini. Tako si bezvredan! Živiš kao svinja – kakva je razlika između tebe i svinja i pasa? Zar nisu oni koji ne streme ka istini, već vole telo, svi zveri? Nisu li svi ti mrtvaci bez duha hodajući leševi? Koliko je reči izgovoreno među vama? Da li je među vama tek malo toga urađeno? Koliko sam vam toga pružio? Pa zašto to onda nisi zadobio? Na šta se tačno žališ? Nije li to što ništa nisi stekao posledica tvoje prevelike ljubavi prema telu? I nije li to posledica tvojih preterano neumerenih misli? Nije li to zato što si isuviše glup? Ako ne zadobiješ ove blagoslove, možeš li Boga da kriviš što te nije spasao? Sve ka čemu ti stremiš jeste da zahvaljujući veri u Boga budeš u stanju da stekneš spokoj – da ti se deca ne razbolevaju, da ti muž ima dobar posao, da ti se sin dobro oženi, da ti ćerka nađe dobrog muža, da tvoji volovi i konji dobro oru zemlju, da lepo vreme tokom godine donese dobru žetvu. To je ono za čim ti stremiš. Ti stremiš samo ka tome da udobno živiš – da ti porodicu ne zadese nikakve nesreće, da te vetrovi mimoiđu, da ti pesak ne dotakne lice, da ti useve ne odnese poplava – da te ne snađe nijedna katastrofa, da živiš u „Božjem zagrljaju” i u udobnom gnezdu. Da li takva kukavica kao što si ti, koja uvek stremi ka telu, ima srca, ima duha? Zar ti nisi zver? Darujem ti istiniti put, ne tražeći ništa zauzvrat, ali ti ipak ne stremiš ka njemu. Da li si ti i dalje od onih koji veruju u Boga? Darujem te stvarnim ljudskim životom, ali ti ipak ne stremiš ka njemu. Zar nisi isti kao svinje i psi? Svinje ne streme ka ljudskom životu, one ne streme ka očišćenju i ne razumeju šta je život. Svakoga dana, nakon što se najedu, one naprosto spavaju. Podario sam ti istiniti put, ali ti ga ipak nisi zadobio, ostaješ praznih ruku. Želiš li da i dalje ovako živiš, životom svinje? U čemu je značaj toga da takvi ljudi uopšte budu živi? Tvoj život je prostački i dostojan prezrenja, živiš usred prljavštine i raskalašno, i ne stremiš nikakvim ciljevima, pa zar tvoj život nije najprostačkiji od svih? Imaš li drskosti da se suočiš s Bogom? Nastaviš li da stvari doživljavaš na ovaj način, da li nećeš ništa zadobiti? Podaren ti je istiniti put, a da li ćeš ga naposletku zaista i zadobiti, to zavisi od tvoje lične težnje.

Vaše telo, vaše neumerene želje, vaša pohlepa i vaša požuda duboko su ukorenjeni u vama. Ove stvari neprekidno kontrolišu vaša srca, tako da ste nemoćni da odbacite jaram tih feudalnih i izopačenih misli. Vi ne žudite da promenite svoje postojeće stanje niti da pobegnete od uticaja tame. Te su stvari naprosto vaš okov. Iako svi vi znate da je ovaj život tako bolan i da je ovaj ljudski svet tako mračan, niko od vas, ipak, nema hrabrosti da promeni svoj život. Samo čeznete da pobegnete od stvarnosti ovog života, da postignete uzdizanje duše i živite u spokojnom i divnom okruženju nalik raju. Nevoljni ste da istrpite teškoće da biste promenili svoj sadašnji život; a niste voljni ni da u ovom sudu i grdnji tražite život u koji treba da uđete. Umesto toga, sanjate potpuno neostvarive snove o tom prelepom svetu izvan tela. Život za kojim čeznete jeste onaj koji možete da dobijete bez ikakvog napora, bez podnošenja ikakvog bola. To je potpuno nerealno! Zato što se vi ne nadate tome da proživite smislen život u telu i da zadobijete istinu tokom životnog veka, odnosno, da živite za istinu i da se zalažete za pravdu. Vi to ne biste smatrali blistavim, sjajnim životom. Osećate da to ne bi bio glamurozan ili smislen život. Živeti takvim životom u vašim očima bi izgledalo kao nepravda! Iako danas prihvatate ovu grdnju, vi ne težite tome da zadobijete istinu ili da proživite istinu u sadašnjosti, već tome da kasnije možete da uđete u srećan život izvan tela. Vi ne tragate za istinom, niti se zalažete za istinu, a još manje živite za istinu. Danas ne stremite zarad ulaska; naprotiv, misli su vam zaokupljene onim što bi jednoga dana moglo da bude: gledate u plavo nebo, lijete gorke suze dok iščekujete dan kada ćete biti odvedeni na nebo. Zar ne znate da ovakav način razmišljanja već uveliko nema veze sa stvarnošću? Neprekidno misliš da će Spasitelj beskrajne dobrote i saosećanja jednoga dana nesumnjivo doći da te odvede sa Sobom, tebe koji si pretrpeo nedaće i patnju u ovom svetu i da će On ispraviti nepravdu koja ti je naneta i osvetiti te, tebe koji si bio žrtva i potlačen. Zar nisi pun greha? Jesi li ti jedini koji je patio na ovom svetu? Sam si pao pod Sotoninu vlast i patio – treba li Bog zaista da i dalje ispravlja nepravde koje su ti nanete? Oni koji nisu u stanju da ispune Božje zahteve – nisu li svi oni Božji neprijatelji? Oni koji ne veruju u ovaploćenog Boga – zar nisu svi antihristi? Šta vredi tvoje dobro ponašanje? Može li ono zameniti srce koje obožava Boga? Božji blagoslov ne možeš primiti naprosto čineći neke dobre stvari, a Bog neće ispravljati nepravde i neće se osvetiti zbog nepravdi koje su ti nanete samo zato što si bio žrtva i potlačen. Oni koji veruju u Boga, a ipak Ga ne spoznaju, ali čine dobro – zar i oni takođe ne dobijaju grdnju? Ti samo veruješ u Boga, samo želiš da te Bog obešteti i osveti se za nepravde koje su ti nanete i želiš da ti Bog dâ tvoj dan, onaj dan kada ćeš konačno držati glavu visoko. Međutim, ti ignorišeš istinu i nisi žedan toga da proživiš istinu. Još manje si u stanju da pobegneš iz ovog teškog, ispraznog života. Naprotiv, dok živiš svoj život u telu i usred greha, sa iščekivanjem gledaš u Boga da ispravi nepravde koje su ti nanete i da razgrne maglu koja se nadvila nad tvojom egzistencijom. No, da li je ovo moguće? Ako poseduješ istinu, možeš da slediš Boga. Ako proživljavaš, možeš biti ispoljavanje Božje reči. Ako imaš život, možeš uživati u Božjem blagoslovu. Oni koji poseduju istinu mogu da uživaju u Božjem blagoslovu. Bog se stara o tome da oni koji Ga svesrdno vole i koji podnose nedaće i patnju budu obeštećeni, ali ne i oni koji vole samo sebe i koji su postali plen Sotoninih obmana. Kako može biti dobrote u onima koji ne vole istinu? Kako može biti pravednosti u onima koji vole jedino telo? Zar se o pravednosti i dobroti ne govori jedino u vezi sa istinom? Nisu li one rezervisane za one koji svesrdno vole Boga? Oni koji ne vole istinu i koji su samo truli leševi – zar svi ti ljudi ne gaje u sebi zlo? Oni koji nisu u stanju da prožive istinu – nisu li svi oni neprijatelji istine? A šta je sa vama?

Oduvek je bila Moja dužnost da upravljam čovekom. Osvajanje čoveka je još u većoj meri nešto što Sam odavno odredio kada Sam stvorio svet. Ljudi ne znaju da ću potpuno osvojiti čoveka u poslednjim danima, niti da je osvajanje onih buntovnih među čovečanstvom dokaz Moje pobede nad Sotonom. Ali, kada se Moj neprijatelj upustio u bitku sa Mnom, Ja sam već rekao da ću osvojiti one koje je Sotona zarobio i od njih stvorio svoju decu, pretvorivši ih u verne sluge koje nadgledaju njegov dom. Prvobitno značenje osvajanja jeste poraziti, podvrgnuti poniženju; u jeziku Izraelaca, to znači potpuno poraziti, uništiti, i načiniti nesposobnim za dalji otpor prema Meni. Ali danas, kada ga vi među sobom koristite, to znači osvojiti. Vi bi trebalo da znate da su Moje namere oduvek bile da potpuno, u korenu zatrem sve zlikovce u ljudskom rodu, tako da Me više niko ne izda, a kamoli da ima dovoljno daha da prekida ili ometa Moje delo. Stoga, što se čoveka tiče, ova reč je počela da označava osvajanje. Koja god da su moguća značenja tog izraza, Moj posao jeste da porazim ljude. Jer, iako je tačno da Mi ljudski rod pomaže u upravljanju, preciznije je reći da ljudi nisu ništa drugo do Moji neprijatelji. Ljudi su zlikovci koji Mi se suprotstavljaju i bune se protiv Mene. Ljudi nisu ništa drugo do potomstvo zloga kog sam Ja prokleo. Ljudi nisu ništa drugo do potomci arhanđela koji Me je izdao. Ljudi nisu ništa drugo do nasleđe zlog đavola koga sam se već odavno gnušao i odbacio, i koji je u neposrednom neprijateljstvu sa Mnom. Jer je nebo, koje natkriva čitav ljudski rod, mutno i mračno, bez ikakve naznake da će se razbistriti, a ljudski svet je uronjen u mrkli mrak, tako da niko ko u njemu živi ne može da vidi ni svoju pred licem ispruženu ruku, niti sunce kada podigne glavu. Put pod njihovim nogama, blatnjav i prepun rupa, izuvijan krivuda; čitava zemlja je pretrpana leševima. Mračni ćoškovi su prepuni ostataka mrtvih tela, a u hladnim i senovitim ćoškovima su se nastanili demoni. Na svakom koraku, demoni dolaze i odlaze u hordama među ljudima. Potomci raznoraznih zveri, prekriveni prljavštinom, zarobljeni su u ugovorenoj borbi, što srce prožima stravom. U takvim vremenima, u takvom svetu, u takvom „zemaljskom raju”, gde da ode čovek da potraži radosti života? Gde da ode da potraži svoje životno odredište? Ljudski rod, odavno izgažen pod Sotoninim nogama, izvođač je koji poprima Sotonin lik – i više od toga, ljudski rod je otelovljenje Sotone i služi kao dokaz koji daje „gromko svedočanstvo” o Sotoni. Kako takav ljudski rod, takva gomila izopačenog ološa, takvi potomci iskvarene ljudske porodice, mogu svedočiti za Boga? Odakle dolazi Moja slava? Ima li uopšte ikakvog svedočanstva za Mene o kome se može govoriti? Jer je neprijatelj koji stoji naspram Mene, i koji je iskvario čovečanstvo – čovečanstvo koje sam odavno stvorio i koje je bilo ispunjeno Mojom slavom i Mojim proživljavanjem – i uprljao ga. On je oteo Moju slavu, i sve što je učinio bilo je da ljude prožme otrovom, jako začinjenim Sotoninom ružnoćom i sokom sa drveta spoznanja dobra i zla. U početku, Ja sam stvorio ljudski rod; odnosno, stvorio sam pretka svih ljudi, Adama. On je bio obdaren oblikom i likom, ispunjen vitalnošću, ispunjen snagom i, još više, bio je praćen Mojom slavom. Slavan je bio dan kada sam Ja stvorio čoveka. Nakon toga, stvorena je Eva od Adamovog tela, i ona je takođe bila pretkinja ljudskog roda. Tako su ljudi koje sam Ja stvorio bili ispunjeni Mojim dahom i Mojom slavom. Adam je prvobitno „rođen” iz Moje ruke i predstavljao je Moj lik. Stoga je, prema prvobitnom značenju reči, „Adam” onaj koga sam Ja stvorio, koji je bio prožet Mojom vitalnom snagom, prožet Mojom slavom, koji poseduje oblik i lik, duh i dah. On je bio jedino stvoreno biće koje je posedovalo duh, a koje je moglo da predstavlja Mene i da nosi Moj lik i koje je primilo Moj dah. U početku, Eva je bila drugo ljudsko biće obdareno dahom čije sam stvaranje Ja odredio, te je stoga prvobitno ime „Eva” označavalo stvoreno biće koje će nastaviti Moju slavu, ispunjeno Mojom vitalnošću i, još više, obdareno Mojom slavom. Eva je stvorena od Adamovog tela, i ona je bila stvorena po Mom liku, te je tako postala drugo ljudsko biće stvoreno po Mom liku. Prvobitno je „Eva” označavala živo ljudsko biće sa duhom, sazdano od mesa i kostiju. Ona je bila Moje drugo svedočanstvo, kao i Moj drugi lik među ljudima. Oni su bili preci ljudskog roda, dragocen i čist ljudski rod i bili su izvorno živa bića obdarena duhom. Međutim, zlikovac je zgazio i zarobio potomstvo ovih predaka ljudskog roda, gurnuo svet ljudi u potpunu tamu, i naveo potomstvo da više ne veruje u Moje postojanje. Još je gnusnije to što zlikovac, dok je kvario ljude i gazio po njima, surovo oteo Moju slavu, Moje svedočanstvo, vitalnost koju sam im darovao, dah i život koje sam udahnuo u njih, svu Moju slavu u ljudskom svetu, i celo srce koje sam uložio u čovečanstvo. Čovečanstvo više nije u svetlosti, ljudi su izgubili sve što sam im darovao i odbacili su slavu koju sam im darovao. Kako mogu da priznaju da sam Ja Gospod svega stvorenog? Kako mogu verovati u Moje postojanje na nebu? Kako da otkriju manifestacije Moje slave na zemlji? Kako da ti unuci i unuke prihvate Boga koga su se njihovi preci bojali kao Gospoda koji ih je stvorio? Ovi bedni unuci i unuke su zapravo sa velikom velikodušnošću „poklonili” zlikovcu slavu, lik, i svedočanstvo koje sam darovao Adamu i Evi, kao i život koji sam darovao čovečanstvu, i od koga im zavisi opstanak; i nimalo im ne smeta prisustvo zlikovca, i daju mu svu Moju slavu. Zar upravo iz toga ne potiče izraz „izopačeni ološ”? Kako takvo čovečanstvo, takvi zli demoni, takvi hodajući leševi, takve Sotone, takvi Moji neprijatelji mogu posedovati Moju slavu? Ponovo ću uzeti u posed Svoju slavu, ponovo ću uzeti u posed Svoje svedočanstvo među čovekom, i sve ono što je prvobitno pripadalo Meni i što sam odavno darovao čovečanstvu – potpuno ću osvojiti čovečanstvo. Ipak, treba da znaš da su ljudi koje sam stvorio bili čisti ljudi koji su nosili Moj lik i Moju slavu. Oni nisu pripadali Sotoni, niti su bili predmet njegovog gaženja, već su bili isključivo Moje ispoljavanje, bez i najmanjeg traga Sotoninog otrova. I tako, obznanjujem čovečanstvu: želim samo one čiste koji su stvoreni Mojom rukom, koje volim i koji ne pripadaju nijednom drugom entitetu, i u njima ću uživati i smatraću ih Svojom slavom; međutim, ono što želim nije čovečanstvo koje je iskvario Sotona, koje danas pripada Sotoni, i koje više nije Moja prvobitna tvorevina. Budući da nameravam da povratim u posed Svoju slavu u ljudskom svetu, potpuno ću osvojiti preživele među čovečanstvom, kao dokaz Moje slave u pobedi nad Sotonom. Prihvatam samo Svoje svedočanstvo kao Svoju kristalizaciju, kao predmet Svog zadovoljstva. To je Moja namera.

Već postoje desetine hiljada godina istorije razvoja čovečanstva sve do današnjeg dana, a ipak, čovečanstvo koje sam stvorio u početku odavno je potonulo u izopačenost, i čovečanstvo više nije ono čovečanstvo koje želim, i stoga su, u Mojim očima, ljudi odavno prestali da budu poznati kao čovečanstvo. Pre bi se moglo reći da su oni izopačeni ološ čovečanstva koji je Sotona zarobio, truli hodajući leševi u koje se uselio Sotona i kojima se Sotona zaodeva. Ljudi nemaju apsolutno nikakvog poverenja u Moje postojanje, niti pozdravljaju Moj dolazak. Čovečanstvo se samo nevoljno i površno odnosi prema Mojim zahtevima, privremeno pristajući na njih, i ne deli iskreno Moje radosti i nedaće. Pošto Me ljudi vide kao nedokučivog, oni Mi upućuju nevoljne osmehe, otkrivajući dodvorničko ponašanje onome ko je na vlasti, jer ljudi nemaju znanja o Mom delu, a još manje o Mojim trenutnim namerama. Biću iskren prema vama: kada dođe dan, patnja bilo koga ko Me obožava biće lakša za podnošenje od vaše. Stepen vaše vere u Mene, u stvarnosti, ne premašuje Jovov – čak i vera jevrejskih fariseja nadmašuje vašu – i tako, ako se spusti dan ognja, vaši dani će biti gori od prekora koji su fariseji primili od Isusa, od patnje koju je pretrpelo 250 vođa koji su se suprotstavili Mojsiju, i od gorenja u vatri kojoj je Sodoma bila izložena tokom svog uništenja. Kada je Mojsije udario u kamen, i kada je voda koju je podario Jahve pokuljala, to se dogodilo zahvaljujući njegovoj veri. Kada je David svirao harfu i liru u Moju čast, u čast Jahvea – sa srcem ispunjenim radošću – to se dogodilo zahvaljujući njegovoj veri. Kada je Jov izgubio svoju stoku koja je prekrivala planine i donosila mu neslućeno bogatstvo, a njegovo telo se prekrilo bolnim čirevima, to se dogodilo zbog njegove vere. Kada je začuo glas Mene, Jahvea, i video Moju Slavu, Jahveovu, to se dogodilo zbog njegove vere. To što je Petar mogao da prati Isusa Hrista, dogodilo se zahvaljujući njegovoj veri. To što je mogao da bude zakucan za krst Mene radi, i da slavno svedoči, takođe se dogodilo zahvaljujući njegovoj veri. Kada je Jovan video lik Sina čovečjeg u svoj svojoj slavi, to se dogodilo zbog njegove vere. Kada je video viziju poslednjih dana, to se posebno dogodilo zbog njegove vere. Razlog zbog kog je takozvano mnoštvo neznabožaca ugledalo Moje otkrivenje i tako došlo do spoznaje da sam se u čovečjem obliku vratio da nastavim Svoje delo među ljudima, takođe leži u njihovoj veri. Svi oni koje su Moje oštre reči zgromile, ali koji iz toga dobijaju utehu i bivaju spašeni – zar im se to nije dogodilo zbog njihove vere? Oni koji veruju u Mene, ali koji svejedno trpe nevolje, zar nije i njih svet odbacio? Oni koji žive izvan Moje reči i beže od patnje kušnji, zar svi oni ne lutaju svetom? Oni su nalik jesenjem lišću koje leprša tamo-amo, bez odmorišta i bez reči Moje utehe. Mada ih Moja grdnja i oplemenjivanje ne prati, zar oni nisu poput prosjaka koji idu od mesta do mesta, lutajući ulicama izvan carstva nebeskog? Zar je svet zaista mesto vašeg odmora? Možete li zaista, izbegavajući Moju grdnju, dosegnuti i najbleđi osmeh zahvalnosti od sveta? Možete li zaista iskoristiti trenutni užitak da popunite prazninu u svojim srcima, prazninu koja se ne može sakriti? Možda možeš da prevariš sve u svojoj porodici, ali Mene nikada ne možeš da prevariš. Zato što je tvoja vera previše oskudna, ti još uvek, do dana današnjeg, ne možeš da pronađeš radost življenja. Ovo je Moja opomena tebi: umesto da ceo svoj život provedeš u osrednjosti zarad tela, podnoseći svu patnju koju čovek jedva može da izdrži, bilo bi ti bolje da provedeš polovinu svog života iskreno se dajući za Mene. Sa kojim ciljem negujete sebe toliko i bežite od Moje grdnje? Sa kojim ciljem se krijete od Moje trenutne grdnje, samo da biste proveli večnost ubirući sramotu, večnost prepunu grdnje? Ja ne namećem Svoje zahteve čoveku. Ako je neko istinski voljan da se pokori svim Mojim uređenjima, ne bih se loše ophodio prema njemu. Ali, zahtevam da svi ljudi veruju u Mene, isto kao što je Jov verovao u Mene, Jahvea. Ako je vaša vera veća od Tomine, onda će vaša vera zadobiti Moje odobravanje, vaša odanost će Mi ugoditi i zasigurno ćete pronaći Moju slavu u svojim danima. Međutim, ljudi koji veruju u svet i veruju u zlog đavola otvrdlog su srca, isto kao i mase u gradu Sodomi, sa zrncima vetrom nanesenog peska u očima i ponudama zlog đavola u ustima, čije je zamagljene umove odavno zaposeo zlikovac koji je uzurpirao svet. Skoro sve njihove misli potpuno je zarobio zli đavo iz starih vremena. I tako je vera ljudskog roda prohujala sa vihorom te oni više ne mogu ni da primete Moje delo. Sve što mogu jeste da načine slabašan pokušaj da površno razumeju Moje delo ili da ga ugrubo analiziraju, jer su odavno zaposednuti Sotoninim otrovom.

Osvajam čovečanstvo zato što su ljudi stvoreni Mojom rukom i, štaviše, uživali su u svim izobilnim plodovima Mog stvaranja. Ali ljudi su Me takođe odbacili; odsutan sam iz njihovih srca, i vide Me kao teret svom postojanju, pa me čak odbacuju i nakon što su Me uistinu ugledali, i razbijaju glavu smišljajući svaki mogući način da Me poraze. Ljudi Mi ne dopuštaju da se ozbiljno ponašam prema njima, da od njih nešto strogo zahtevam, niti Mi dozvoljavaju da im sudim ili da ih grdim zbog njihove nepravednosti. Daleko od toga da im je to novo, njima je muka od toga. I tako je Moje delo da uzmem čovečanstvo koje jede, pije i uživa u Meni, ali Me ne poznaje, i da ga porazim, terajući ga da odloži oružje i pobegne osramoćeno. Zatim ću se, uzevši Svoje anđele, uzevši Svoju slavu, vratiti u Svoje prebivalište. Jer su postupci ljudi odavno slomili Moje srce i u komadiće razbili Moje delo. Nameravam da ponovo uzmem u posed slavu koju je zlikovac oduzeo, pre nego što radosno odem, ostavljajući čovečanstvo da nastavi da vodi svoje živote, da nastavi da „živi i radi u miru i zadovoljstvu”, da nastavi da „obrađuje sopstvena polja”, i više im se neću mešati u živote. Ali, sad nameravam da u potpunosti ponovo uzmem u posed Svoju slavu iz ruku zlikovca, da povratim celokupnu slavu koju sam utkao u čoveka prilikom stvaranja sveta. I nikada je više neću darovati ljudskoj rasi na zemlji. Jer, ne samo da ljudi nisu uspeli da sačuvaju Moju slavu, već su je zamenili za Sotonin lik. Ljudi ne cene Moj dolazak, niti se raduju danu Moje slave. Nije im drago da prihvate Moju grdnju, a još su manje voljni da Moju slavu Meni vrate, niti su voljni da odbace otrov zlikovca. Ljudski rod nastavlja da Me vara na iste, stare načine, ljudi se i dalje osmehuju široko, a lica su im srećna na isti, stari način. Nisu svesni dubine sumornosti koja će se spustiti na čovečanstvo nakon što ih Moja slava napusti. Posebno su nesvesni toga da, kada Moj dan nastupi za čitavo čovečanstvo, njima će biti još teže nego ljudima u Nojevo doba, jer oni ne znaju koliko je Izrael postao mračan kada ga je Moja slava napustila, kao što čovek zaboravi u zoru koliko je teško preživeti mrklu noć. Kada se sunce ponovo skrije i tama se spusti nad čovekom, on će ponovo plakati i škrgutati zubima u tami. Zar ste zaboravili, kada je Moja slava napustila Izrael, koliko je teško bilo Izraelcima da istrpe te dane patnje? Sada je doba kada vi vidite Moju slavu, a takođe je i doba kada delite dane Moje slave. Čovek će plakati usred tame kada Moja slava napusti poganu zemlju. Sada je dan slave kada obavljam Svoje delo, i to je dan kada čovečanstvo oslobađam patnje, jer Ja neću s njim deliti vremena muke i patnje. Ja ću samo potpuno osvojiti čovečanstvo i potpuno poraziti sve zlikovce među ljudima.

Od mnogih na zemlji tražio sam da budu Moji sledbenici. Među svim tim sledbenicima postoje oni koji služe kao sveštenici, oni koji vode, oni koji su sinovi Božji, oni koji su narod Božji, kao i oni koji obavljaju službu. Razvrstavam ih na osnovu odanosti koju Mi iskazuju. Kada su svi klasifikovani prema svojoj vrsti, odnosno kada se otkrije priroda svakog tipa osobe, Ja ću ih sve svrstati u njihovu odgovarajuću kategoriju i postaviti svaku vrstu na za nju prikladno mesto, kako bih postigao Svoj cilj spasenja ljudi. One koje želim da spasim pozivam u Svoju kuću u grupama, a zatim činim da svi oni prihvate Moje delo poslednjih dana. Istovremeno ih raspoređujem po vrsti, a zatim nagrađujem ili kažnjavam svaku osobu na osnovu njenih dela. Od tih koraka je sačinjeno Moje delo.

Danas živim na zemlji i živim među ljudima. Ljudi doživljavaju Moje delo i gledaju Me kako govorim, a Ja zajedno sa tim darujem sve istine svakom od Svojih sledbenika, da mogu od Mene da prime život, te tako zadobiju put koji će slediti. Jer Ja sam Bog, Darivalac života. Tokom Mojih mnogih godina dela, ljudi su stekli mnogo toga i mnogo čega se odrekli, pa ipak, još uvek kažem da istinski ne veruju u Mene. Jer ljudi samo rečima priznaju da sam Bog, ali ne slažu se sa istinama koje izražavam i, povrh toga, ne sprovode u delo istine koje od njih zahtevam. Odnosno, ljudi priznaju samo Božje postojanje, ali ne i postojanje istine. Ljudi priznaju samo Božje postojanje, ali ne i postojanje života. Ljudi priznaju samo ime Božje, ali ne i Njegovu suštinu. Gnušam ih se zbog njihovog žara, jer samo koriste milozvučne reči kako bi Me prevarili, a niko od njih Me ne obožava iskrenim srcem. Vaše reči sadrže zavodljivost zmije; i krajnje su nadmene, pravi proglas arhanđela. Još i više od toga, vaša su dela u sramnoj meri otrcana i pohabana, a vaše prekomerne želje i pohlepne namere vređaju uvo. Svi ste postali moljci u Mojoj kući, stvari koje ću s prezrenjem odbaciti. Jer niko od vas ne voli istinu, voleli biste da budete blagosloveni, da se uznesete na nebesa, da posmatrate veličanstvenu viziju Hrista koji sprovodi svoju silu na zemlji. Međutim, da li ste ikada pomislili kako neko poput vas, neko tako duboko iskvaren, ko nema predstavu šta Bog jeste, može biti dostojan da Boga sledi? Kako biste mogli da se uznesete na nebesa? Kako biste mogli da budete dostojni toga da posmatrate prelepi prizor te neviđene veličanstvene vizije? Vaša su usta puna reči koje Me varaju, reči prljavštine, izdaje Mene, i reči nadmenosti. Nikada Mi se niste obratili iskrenim rečima, nikakvim osvećenim rečima, nikakvim rečima o doživljavanju Moje reči i pokoravanju Meni. Kakva je naposletku vaša vera? U vašim srcima nema ničega osim žudnje i novca, a u vašim umovima ničega do materijalnih stvari. Svakodnevno se preračunavate kako da od Mene nešto dobijete. Svakodnevno prebrojavate koliko ste bogatstva i materijalnih stvari od Mene dobili. Svakoga dana očekujete da vas zaspe još više blagoslova kako biste mogli da uživate u većem broju uzvišenijih stvari. Nisam Ja taj koji je u vašim mislima svakoga trenutka, niti istina koja dolazi od Mene, već su to vaši muž ili žena, vaša deca, kao i stvari koje jedete i oblačite. Razmišljate o tome kako možete da postignete još bolje i veće uživanje. Ali čak i ukoliko napunite stomak do granice pucanja, zar niste i dalje samo leš? Čak i ako se ukrasite tako lepom odećom, niste li i dalje samo hodajući leš u kome nema vitalnosti? Dirinčite radi svog stomaka sve dok vam kosa ne osedi, a ipak za Moje delo niko od vas ne žrtvuje ni vlas sa glave. Stalno jurite naokolo, opterećujući svoje telo i mrcvareći svoj mozak radi sopstvene telesnosti, kao i zbog svojih sinova i kćeri – pa ipak, niko od vas ne pokazuje nimalo brige niti strepnje za Moje namere. Čemu se to još uvek nadate da ćete dobiti od Mene?

Dok obavljam delo Ja nikada ne žurim. Bez obzira na to kako Me ljudi slede, obavljam Svoje delo u skladu sa Svojim koracima i u skladu sa Svojim planom. Stoga, iako ste veoma buntovni prema Meni, Ja i dalje delam bez prestanka i nastavljam da govorim reči koje nameravam da izgovorim. U Svoju kuću pozivam one koje sam predodredio, kako bi mogli da slušaju Moje reči. Zatim, sve one koji se pokore Mojim rečima, koji žude za njima, dovodim pred Svoj presto. Sve one koji izdaju Moje reči, koji Mi nisu poslušni ili pokorni i otvoreno Mi se opiru, ostavljam po strani da sačekaju svoju konačnu kaznu. Svi ljudi žive usred iskvarenosti i pod kontrolom zlikovca, pa malo onih koji Me slede čezne za istinom. To znači da Me većina istinski ne poštuje. Ne obožavaju Me istinom, već pokušavaju da na prevaru pridobiju Moje poverenje, kroz iskvarenost i buntovništvo. Iz tog razloga kažem: „Mnogi su pozvani, ali malo je odabranih.” Oni koji su pozvani svi su bili duboko iskvareni i svi žive u istom dobu – dok su oni odabrani samo jedan njihov deo, oni koji veruju u istinu i priznaju je, te istinu sprovode u delo. Ti ljudi čine veoma mali deo celine i među njima ću dobiti više slave. Kada sebe odmerite u odnosu na ove reči, znate li da li ste među odabranima? Kakav će biti vaš ishod?

Kao što rekoh, mnogo je onih koji Me slede, ali je malo onih koji Me istinski vole. Možda neki mogu da kažu: „Zar bih podneo tolike žrtve da Te nisam voleo? Zar bih Te dovde sledio da Te nisam voleo?” Ti svakako imaš mnogo razloga i tvoja je ljubav veoma velika, ali gde je suština tvoje ljubavi prema Meni? Takozvana ljubav se odnosi na privrženost koja je čista i neukaljana, kad srcem voliš, osećaš i vodiš računa. U ljubavi nema uslova, nema prepreka ni udaljenosti. U ljubavi nema sumnje, nema prevare ni lukavstva. U ljubavi nema nikakvih transakcija niti ikakvih nečistoća. Ako imaš ljubavi, tada nećeš varati, nećeš se žaliti, nećeš izdati niti se buniti, nećeš zahtevati niti tražiti da nešto stekneš, da stekneš određenu količinu nečega. Ako imaš ljubavi, rado ćeš se posvetiti i rado ćeš podneti nedaće, bićeš u skladu sa Mnom i zarad Mene ćeš ostaviti sve što imaš, odričući se svoje porodice, svojih izgleda, svoje mladosti i svog braka. Kad to ne bi učinio, tvoja ljubav uopšte ne bi ni bila ljubav, već prevara i izdajstvo! Kakva je tvoja ljubav? Da li je istinska ljubav? Ili je lažna? Koliko toga si se odrekao? Koliko toga si ponudio? Koliko sam ljubavi od tebe primio? Znaš li to? Vaša srca su puna zla, izdaje i prevare – pa koliko li samo nečistoće ima u vašoj ljubavi? Mislite da ste se zbog Mene već dovoljno odricali; mislite da Me već dovoljno volite. Ali zašto onda vaše reči i postupci uvek sadrže buntovnost i prevrtljivost? Sledite Me, a ipak ne priznajete Moju reč. Da li je to ljubav? Sledite Me, ali Me ipak odbacujete. Da li je to ljubav? Sledite Me, a ipak Mi ne verujete. Da li je to ljubav? Sledite Me, a ipak ne možete da prihvatite Moje postojanje. Da li je to ljubav? Sledite Me, ali se prema Meni ne ophodite u skladu sa Mojim identitetom, te Mi na svakom koraku otežavate. Da li je to ljubav? Sledite Me, a ipak pokušavate da Me u svemu obmanete i prevarite. Da li je to ljubav? Služite Mi, a ipak Me se ne plašite. Da li je to ljubav? Suprotstavljate Mi se u svakom smislu i pogledu. Da li je išta od toga ljubav? Istina je da ste se u velikoj meri posvetili, pa ipak, nikada niste sprovodili u delo ono što od vas tražim. Može li to da bude ljubav? Pažljivim sračunavanjem se pokazuje da nemate ni najmanji nagoveštaj ljubavi prema Meni. Nakon tolikih godina delovanja i toliko reči kojima sam vas snabdeo, koliko ste zapravo dobili? Zar to ne zaslužuje pažljivo osvrtanje unazad? Opominjem vas: k sebi ne pozivam one koji nikada nisu bili iskvareni, već biram one koji Me istinski vole. Zato morate da budete oprezni u svojim rečima i delima, te da ispitate svoje namere i misli kako ne bi prekoračile granicu. U vreme poslednjih dana dajte sve od sebe da Mi prinesete svoju ljubav, jer vas u protivnom Moj gnev neće nikada napustiti!

Svakoga dana, dela i misli svakog pojedinca posmatrani su očima Jednoga, i u isti se mah pripremaju za vlastito sutra. To je put kojim svi živi moraju da prođu; to je put koji sam predodredio za svakog, i niko ne može da ga zaobiđe, niti da bude izuzet. Nebrojene su reči koje sam izrekao, a dela koja sam učinio su još i više nemerljiva. Svakog dana gledam kako čovek prirodno čini sve što treba da čini u skladu sa svojom urođenom prirodom i sa razvojem te svoje prirode. Mnogi od tih ljudi su, sasvim nesvesno, već izašli na „pravi put”, koji sam trasirao da bih otkrio različite tipove ljudi. Od tih tipova, koje sam odavno smestio u različita okruženja, svaki na svom mestu pokazuje svoju urođenu vrstu. Njih niko ne sputava, niko ih ne zavodi. Potpuno su slobodni i ono što otkrivaju dolazi prirodno. Obuzdava ih samo jedno: Moje reči. Tako, jedni čitaju Moje reči gunđajući i nikada ih ne sprovode u delo, čineći to samo da bi preživeli izbegavajući smrtni ishod; drugi, pak, teško podnose dane bez Mojih reči koje bi ih vodile i snabdevale, te se stoga u svakom trenutku spontano pridržavaju Mojih reči. Kako vreme prolazi, upoznaju se s tajnama ljudskog života, čovekovim odredištem i suštinom ljudskog postojanja. Ljudi se naprosto tako ponašaju u prisustvu Mojih reči, a Ja jednostavno dopuštam da stvari idu svojim tokom. Nikada ne činim ništa što bi ljude prisililo da svoje postojanje temelje na Mojim rečima. Stoga, oni koji nikada nisu imali savesti i čije postojanje nikada nije imalo nikakvu svrhu, hrabro odbacuju Moje reči i rade šta im je volja, nakon što su u tišini sagledali kako se stvari odvijaju. Počinju da osećaju odbojnost prema istini i prema svemu što dolazi od Mene te osećaju još veću odbojnost i prema samom boravku u Mojoj kući. Da bi stigli do svog odredišta i izbegli kaznu, ti ljudi neko vreme obitavaju u Mojoj kući, čak i ako u njoj službuju. Međutim, njihove namere i dela nikada se ne menjaju. Njihova želja za blagoslovima raste, kao i želja da jedanput uđu u carstvo i da tamo zauvek ostanu – pa čak i da zakorače u večni raj. Što svesrdnije čeznu za što skorijim nastupanjem Moga dana, sve više osećaju da im je istina postala prepreka, kamen spoticanja na njihovom putu. Jedva čekaju da zakorače u carstvo nebesko kako bi zauvek uživali u njegovim blagoslovima – a pri svemu tome uopšte ne osećaju potrebu da streme ka istini, da prihvate sud i grdnju, niti da, što je najbitnije, preda Mnom padnu ničice u Mojoj kući i učine ono što im zapovedam. Ti ljudi ne ulaze u Moju kuću da bi zadovoljili svoju želju za istinom, niti da bi sarađivali u Mom upravljanju; cilj im je samo da se nađu među onima koji neće nastradati u nadolazećem dobu. Samim tim, njihova srca nikada nisu spoznala istinu, niti znaju kako da je prihvate. To je razlog zbog kojeg takvi ljudi istinu nikad nisu sprovodili u delo, niti su shvatili dubinu svoje iskvarenosti, ali su, uprkos tome, sve vreme obitavali u Mojoj kući kao „sluge”. Oni „strpljivo” čekaju Moj dolazak i neumorni su dok ih Moje delo baca na sve strane. Pa ipak, ma koliko se trudili i ma koju cenu za to plaćali, nikada ih niko nije video kako se žrtvuju zbog istine ili kako išta čine zarad Mene. U svojim srcima, jedva čekaju dan kada ću objaviti kraj starog doba; štaviše, ne mogu da dočekaju da spoznaju veličinu Moje sile i autoriteta. Jedino u čemu nisu žurili bilo je da promene sami sebe i da streme ka istini. Oni vole ono što je Meni odbojno, a njima je odbojno ono što Ja ljubim. Čeznu za onim što Ja prezirem i plaše se da ne izgube ono čega se gnušam. Žive u ovom zlom svetu, nikada ga ne mrzeći, a ipak iskreno strahuju da ću ga uništiti. Usred svojih oprečnih namera, oni vole ovaj svet koji Ja prezirem, a istovremeno žude da ga čim pre uništim, kako bi bili pošteđeni nesreće uništenja i preobraženi u gospodare narednog doba, pre no što odu s pravog puta. To je zato što ne ljube istinu i odbojno im je sve što dolazi od Mene. U stanju su da nakratko postanu „poslušni ljudi”, kako ne bi ostali bez svojih blagoslova, ali svoju potrebu da budu blagosloveni i strah da ne propadnu i ne završe u ognjenom jezeru nikada ne mogu prikriti. Kako se Moj dan približava, njihova želja postaje sve jača. Što je propast veća, osećaju se sve bespomoćnije i ne znaju odakle da počnu ne bi li Me odobrovoljili i tako izbegli gubitak blagoslova za kojima su toliko dugo žudeli. Takvi ljudi revnosno preduzimaju korake kako bi se našli u prvim redovima, čim Ja započnem Svoje delo. Razmišljaju samo o tome kako da se nađu u prvoj borbenoj liniji, duboko strahujući da ću ih prevideti. Rade i govore ono što smatraju ispravnim, ne znajući da njihova dela i postupci nikada nisu imali dodirnih tačaka sa istinom, te da naprosto podrivaju i ometaju Moj plan. Možda se oni zaista trude i iskreni su u svojoj rešenosti i nameri da istraju u nevoljama, ali ništa od onoga što rade nema veze sa Mnom, jer do sada nisam video svoja dela čine iz dobrih namera, a još manje da time prinose išta na Moj oltar. Takva su dela koja su preda Mnom činili tokom svih ovih godina.

Isprva sam hteo da vas opskrbim još nekim istinama, ali sam od toga morao da se uzdržim, jer je vaš stav prema istini previše hladan i ravnodušan; ne želim da celo Moje srce bude protraćeno, niti da vidim kako se ljudi hvataju za Moje reči, dok u svakom pogledu čine ono što se opire Meni, kleveće Me i huli na Mene. Zbog vaših stavova i vaše ljudskosti, snabdevam vas samo malim, za vas veoma značajnim delom Mojih reči, koji treba da posluži kao proba Mog dela među ljudima. Tek sada sam se zaista uverio da Moje odluke i plan koji sam pripremio odgovaraju vašim potrebama, te sam još više potvrdio da je Moj stav prema ljudskom rodu ispravan. Vaše dugogodišnje ponašanje preda Mnom po prvi put Mi je dalo odgovor na pitanje: „Kakav je čovekov stav prema istini i istinitom Bogu?” Celo srce koje sam izlio za čoveka dokazuje suštinu Moje ljubavi prema njemu, a čovekovi postupci i dela preda Mnom dokazuju suštinu njegove mržnje prema istini i njegovog neprijateljstva prema Meni. Ja se u svakom trenutku brinem o svima koji su Me sledili, pa ipak, oni koji Me slede nikada nisu u stanju da prihvate Moje reči; oni čak nisu u stanju ni da poslušaju Moje savete. To je ono što Me najviše rastužuje. Niko nikada nije mogao da Me razume, a još manje je iko ikada mogao da Me prihvati, iako je Moj stav iskren, a Moje reči blage. Svako obavlja rad koji sam mu poverio u skladu sa svojim namerama, ne tražeći Moje namere, a kamoli da Me upitaju šta je to što zahtevam od njih. Uporno tvrde da su Moje odane sluge, a pritom se sve vreme bune protiv Mene. Mnogi od njih veruju da istine koje su njima neprihvatljive ili nesprovodljive zapravo i nisu istine. Za te ljude, Moje istine predstavljaju nešto što se poriče i gura u stranu. U isto vreme, ljudi Me samo na rečima priznaju za Boga, a pritom Me ujedno smatraju za autsajdera, koji nije ni istina, ni put, ni život. Niko ne zna ovu istinu: Moje reči su večno nepromenljiva istina; Ja sam čoveku opskrba životom i jedini sam vodič ljudskom rodu; vrednost i smisao Mojih reči ne određuju se po tome da li ih ljudski rod priznaje i prihvata, već suštinom samih tih reči; i čak ni ako niko na ovom svetu ne može da prihvati Moje reči, nema čoveka koji može da proceni vrednost Mojih reči i pomoć koju one pružaju ljudskom rodu. Stoga, kad se suočim s velikim brojem ljudi koji se bune protiv Mojih reči, opovrgavaju ih ili u potpunosti preziru, Moj stav je samo ovaj: neka vreme i činjenice budu Moji svedoci i neka dokažu da su Moje reči istina, put i život. Neka dokažu da je sve ono što sam rekao tačno, da je to ono što čovek treba da poseduje i, štaviše, ono što treba da prihvati. Dozvoliću da svi koji Me slede znaju ovu činjenicu: oni koji ne mogu u potpunosti da prihvate Moje reči, koji nisu u stanju da ih sprovedu u delo, oni koji u Mojim rečima ne mogu da nađu cilj i koji kroz njih ne mogu da prime blagodat spasenja, to su oni koje su Moje reči osudile; povrh toga, to su isti oni koji su izgubili blagodat Mog spasenja, te ih stoga Moj štap nikada neće napustiti.

Od pojave društvenih nauka srce ljudskih bića je postalo zaokupljeno naukom i znanjem. Nauka i znanje su tako postali alati za upravljanje ljudskim bićima, ostavljajući ih bez dovoljno prostora da obožavaju Boga, i bez toliko povoljnih uslova za obožavanje Boga. Božja pozicija je potonula još niže u njihovom srcu. Bez mesta za Boga u svom srcu, unutrašnji svet ljudskih bića je mračan, beznadežan i prazan. Nakon toga su mnogi naučnici društvenih nauka, istoričari i političari došli u prvi plan kako bi izneli teorije društvenih nauka, teoriju ljudske evolucije i druge teorije koje su u suprotnosti sa istinom da je Bog stvorio ljudski rod, kako bi srca i umove ljudskih bića ispunili tim teorijama. I tako je sve manje onih koji veruju da je Bog stvoritelj svega, dok je onih koji veruju u teoriju evolucije sve više. Zapise o delu Božjem i Njegovim rečima iz doba Starog zaveta sve više ljudi smatra za mitove i legende. U svojim srcima, ljudi postaju ravnodušni prema dostojanstvu i veličini Boga, i postaju ravnodušni prema Božjem postojanju i prema principu da Bog ima suverenost nad svim stvarima. Opstanak ljudskog roda i sudbina zemalja i naroda više im nisu važni, a ljudski rod živi u šupljem svetu u kom ga interesuju samo jelo, piće i potraga za zadovoljstvom… Malo ljudi preuzima na sebe obavezu da potraži mesta gde Bog danas čini Svoje delo, ili da traga za načinom na koji On ima suverenost nad čovekovim odredištem i uređuje ga. I tako, mimo čovekovog znanja, ljudska civilizacija postaje sve manje sposobna da sledi čovekove želje, a ima čak i mnogo ljudi koji osećaju da su, živeći u takvom svetu, manje srećni od onih koji su već preminuli. Čak i ljudi koji žive u zemljama koje su nekada bile visoko civilizovane izražavaju takve pritužbe. Jer bez Božjeg usmeravanja, čak i ako vladari i sociolozi naprežu svoj um da sačuvaju ljudsku civilizaciju, sve je to uzaludno. Niko ne može da ispuni prazninu u srcu ljudskih bića, jer niko ne može biti život čovečji, i nijedna društvena teorija ne može osloboditi čoveka od nevolja koje praznina donosi. Nauka, znanje, sloboda, demokratija, užitak i komfor: sve te stvari čoveku donose samo privremenu utehu. Čak i sa njima, ljudski i dalje neizbežno čini grehe i žali se na društvenu nepravdu. Ove stvari ne mogu da obuzdaju žudnju i želju ljudskog roda za istraživanjem. To je zato što je čoveka stvorio Bog, a besmislene žrtve ljudskog roda i njegova istraživanja mogu samo da donesu sve veću i veću nevolju čoveku i da dovedu do toga da čovek bude u stalnom stanju teskobe, ne znajući kako da se suoči sa budućnošću ljudskog roda niti sa putem koji je pred njim, do te mere da ljudski rod čak počinje da se plaši nauke i znanja, a još više osećanja praznine. Na ovom svetu, bez obzira na to da li živiš u slobodnoj zemlji ili zemlji bez ljudskih prava, potpuno si nesposoban da izbegneš sudbinu ljudskog roda. Bilo da si vladar ili potčinjeni, potpuno si nesposoban da pobegneš od želje da istražuješ sudbinu, tajne i odredište ljudskog roda, a još manje si sposoban da pobegneš od neobjašnjivog osećaja praznine. Takve pojave, koje su zajedničke čitavom ljudskom rodu, sociolozi nazivaju društvenim fenomenima, ali nijedan veliki čovek ne može da istupi i da reši takve probleme. Naposletku, čovek je čovek, a nijedan čovek ne može zameniti Božji status i život. Ljudskom rodu nije potrebno samo pravedno društvo u kojem su svi siti, jednaki i slobodni; ono što je ljudskom rodu potrebno jesu Božje spasenje i Njegova opskrba životom. Tek kad ljudski rod primi Božju opskrbu životom i Njegovo spasenje, moći će da budu rešene potrebe ljudi, njihova želja za istraživanjem i praznina u njihovom srcu. Ako ljudi neke zemlje ili nekog naroda nisu kadri da prime Božje spasenje i brigu, takva zemlja ili nacija će koračati ka opadanju, ka tami, i kao rezultat toga, Bog će ih uništiti.

– „Reč”, tom I, „Božja pojava i delo”, „Dodatak 2: Bog ima suverenost nad sudbinom celog ljudskog roda”

Svakodnevne reči Božje  Odlomak 356

U tvom srcu postoji ogromna tajna, koje nikada nisi bio svestan jer si živeo u svetu bez svetlosti. Tvoje je srce i tvoj duh oteo zlikovac. Oči su ti tamom zaklonjene i ne vidiš ni sunce na nebu ni tu svetlucavu zvezdu u noći. Tvoje su uši zapušene obmanjivim rečima i ne čuješ ni gromoglasan glas Jahvea ni huk velike količine vode koja teče s prestola. Izgubio si sve što ti s pravom pripada, sve što ti je Svemogući podario. Ušao si u beskrajno more nevolja, bez sile koja bi te spasla, bez nade da preživiš i sve što radiš je borba i jurnjava… Od tog trenutka pa nadalje osuđen si da te zlikovac unesreći daleko od blagoslova Svemogućeg, daleko od opskrbi Svemogućeg, hodajući putem bez povratka. Milion poziva teško da može da probudi tvoje srce i tvoj duh. Čvrsto spavaš u rukama zlikovca, koji te je namamio u bezgranično carstvo bez ikakvog pravca ili putokaza. U tom trenutku si izgubio svoju prvobitnu nevinost i čistotu i počeo da izbegavaš brigu Svemogućeg. U tvom srcu, zlikovac tobom upravlja u svakom pogledu i postao je tvoj život. Više ga se ne plašiš, ne izbegavaš ga, niti sumnjaš u njega. Umesto toga, prema njemu se ophodiš kao prema bogu u svom srcu. Počinješ da ga čuvaš kao nešto sveto i da ga obožavaš, a vas dvoje ste postali nerazdvojni kao telo i senka, predani tome da živite i umrete zajedno. Nemaš pojma odakle si došao, zašto si rođen ni zašto ćeš umreti. Gledaš na Svemogućeg kao na stranca – ne znaš Njegovo poreklo, a još manje znaš šta je sve On za tebe učinio. Na sve što od Njega potiče gledaš neprijateljski – niti to ceniš niti tome znaš vrednost. Hodaš zajedno sa zlikovcem, počev od dana kada si primio opskrbu Svemogućeg. Izdržao si hiljade godina bura i oluja sa zlikovcem, i stojiš zajedno s njim protiv Boga koji je bio izvor tvog života. Ne znaš kako da se pokaješ, a još manje znaš da si došao na rub propasti. Zaboravio si da te je zlikovac zaveo i unesrećio, zaboravio si svoje početke. Tako ti je zlikovac nanosio ozbiljnu štetu na svakom koraku sve do današnjeg dana. Tvoje srce i tvoj duh otupeli su i truli. Prestao si da se žališ na tegobe u svetu ljudi. Više ne veruješ da je svet nepravedan. Još te manje zanima da li Svemogući postoji. To je stoga jer zlikovca odavno smatraš svojim pravim ocem i ne možeš od njega da se odvojiš. To je tajna u tvom srcu.

Dok zora sviće, jutarnja zvezda počinje da sija na istoku. Ta zvezda koja nikada pre tu nije bila, obasjava mirno blistavo nebo i ponovo pali ugašenu svetlost u srcima ljudskog roda. Ljudski rod više nije usamljen zahvaljujući tom svetlu koje bez razlike sija i na tebe i na druge. Pa ipak, ti nastavljaš čvrsto da spavaš u tamnoj noći. Ne čuješ nikakav zvuk i ne vidiš svetlost. Nisi svestan dolaska novog neba i zemlje, novoga doba, jer ti otac kaže: „Dete moje, ne ustaj, još je rano. Hladno je, ne izlazi napolje da ti mač i koplje ne probodu oči.” Imaš poverenja samo u opomene svoga oca i veruješ da je samo on u pravu jer je stariji od tebe i iskreno te voli. Zbog takvih opomena i takve ljubavi prestaješ da veruješ u predanje da na svetu postoji svetlost. Zbog njih ne mariš više ima li još istine na svetu. Više se ne usuđuješ da se nadaš da će Svemogući da te spase. Zadovoljan si postojećim stanjem, više ne očekuješ dolazak svetlosti, više ne iščekuješ dolazak Svemogućeg kako je rečeno u predanju. Što se tebe tiče, ništa što je lepo ne može da oživi, ne može da postoji. U tvojim očima sutrašnjica ljudskog roda, budućnost ljudskog roda, naprosto nestaje, izbrisana je. Svom snagom se držiš za očeve skute, voljan da deliš njegove nedaće, duboko uplašen da ne ostaneš bez saputnika i ne izgubiš pravac na vašem dalekom putovanju. Čovekov ogroman i zamagljen svet oblikovao je mnoge od vas, nepokolebljive i neustrašive u ispunjavanju različitih uloga u njemu. Stvorio je mnoge „ratnike” koji se ne boje smrti. I više od toga, stvorio je čitave gomile umrtvljenih i paralizovanih ljudskih bića nesvesnih svrhe radi koje su stvorena. Oči Svemogućeg posmatraju svakog pripadnika duboko unesrećene ljudske vrste. Ono što On čuje jeste naricanje onih koji pate, ono što On vidi jeste besramnost onih koji su unesrećeni i ono što On oseća jesu bespomoćnost i strah ljudske vrste koja je izgubila blagodat spasenja. Ljudski rod odbacuje Njegovu brigu, birajući da ide sopstvenim putem, i pokušava da izbegne Njegov ispitivački pogled, birajući radije da, do poslednje kapi, iskusi gorke morske dubine u društvu neprijatelja. Ljudi više ne čuju uzdahe Svemogućeg. Ruke Svemogućeg više nisu voljne da pomiluju ovaj tragičan ljudski rod. Toliko puta On ponovo osvaja, toliko puta On gubi i tako se Njegovo delo ponavlja. Od tog trenutka On počinje da se umara, da se oseća iscrpljeno i prestaje da radi to što čini i da hoda među ljudima… Ljudski rod je sasvim nesvestan ijedne od tih promena, nesvestan je dolazaka i odlazaka, te tuge i melanholije Svemogućeg.

– „Reč”, tom I, „Božja pojava i delo”, „Uzdasi Svemogućeg”

Svakodnevne reči Božje  Odlomak 357

Iako je Božje upravljanje za čoveka dubokoumno, ono nije van domašaja njegovog poimanja. To je stoga što je celokupno Božje delo povezano sa Njegovim upravljanjem i Njegovim delom spasenja ljudskog roda, a tiče se života, življenja i odredišta ljudskog roda. Može se reći da je delo koje Bog čini na i među ljudima veoma praktično i smisleno. Čovek može da ga vidi i doživi, i ono nije nešto apstraktno. Ako čovek nije u stanju da prihvati sve delo koje Bog čini, koji je onda značaj Njegovog dela? I kako takvo upravljanje može da dovede do čovekovog spasenja? Mnogi koji slede Boga brinu jedino za to kako da zadobiju blagoslove ili kako da izbegnu nesreću. Čim se pomenu Božje delo i upravljanje, oni utihnu i gube svako interesovanje. Oni misle da razumevanje takvih zamornih pitanja neće pomoći njihovom životu da raste, niti će im pružiti bilo kakvu korist. Samim tim, iako su čuli informacije o Božjem upravljanju, pristupaju im neozbiljno. Oni ih ne vide kao nešto dragoceno što treba prihvatiti, a još manje ih primaju kao deo svog života. Svrha s kojom ovi ljudi slede Boga vrlo je jednostavna i svodi se na jedan jedini cilj: da budu blagosloveni. Ovi ljudi ne žele da se zamaraju time da obraćaju pažnju ni na šta drugo što nije povezano s tim ciljem. Za njih je zadobijanje blagoslova najopravdanija svrha verovanja u Boga – u tome je sama vrednost njihove vere. Ako nešto ne služi ovoj svrsi, šta god to bilo, oni na to ostaju ravnodušni. To je slučaj sa većinom ljudi koji danas veruju u Boga. Njihovi svrha i namera deluju opravdano budući da se, dok veruju u Boga, oni i daju za Boga, posvećuju se Bogu i vrše svoju dužnost. Odriču se mladosti, napuštaju porodicu i karijeru, pa čak i provode godine daleko od kuće, jureći na sve strane. Zarad svoje konačne svrhe, oni menjaju sopstvene interese, svoj pogled na život, pa čak i pravac u kom streme; ipak, ne mogu da promene svrhu svog verovanja u Boga. Oni jure unaokolo ne bi li se bavili sopstvenim težnjama; bez obzira na to koliko je dugačak put i koliko ima teškoća, opasnosti i prepreka na tom putu, oni ostaju uporni i ne boje se smrti. Kakva ih sila nagoni da i dalje ostanu ovako posvećeni? Da li je to njihova savest? Da li je to njihov veliki i plemeniti karakter? Da li je to njihova odlučnost da se do samog kraja bore protiv sila zla? Da li je to vera koju poseduju da svedoče za Boga ne tražeći nikakvu nagradu? Da li je to njihova posvećenost tome da se svega odreknu kako bi ispunili Božju volju? Ili je u pitanju njihov duh predan stalnom odricanju od ekstravagantnih ličnih zahteva? Ogromno je čudo da je neko ko nikada nije razumeo delo Božjeg upravljanja i dalje u stanju da daje celo svoje srce! Hajde da zasad ne raspravljamo o tome koliko su ti ljudi dali. Međutim, njihovo ponašanje i te kako zavređuje našu detaljnu analizu. Osim koristi s kojima su tako tesno povezani, postoje li možda još neki razlozi zbog kojih bi ljudi koji nikada ne razumeju Boga za Njega plaćali tako visoku cenu? Ovde otkrivamo problem koji čovek ranije nije prepoznao: čovekov odnos sa Bogom je samo ogoljeni lični interes. To je odnos između primaoca i davaoca blagoslova. Jednostavno rečeno, to je odnos zaposlenog i poslodavca. Zaposleni naporno radi samo da bi primio nagrade koje mu poslodavac daje. U takvoj vrsti odnosa zasnovanom na ličnom interesu ne postoji porodična naklonost, već samo transakcija. Nema pružanja niti primanja ljubavi, već samo milostinje i milosrđa. Nema razumevanja, već samo bespomoćnog potisnutog ogorčenja i obmane. Nema bliskosti, već samo nepremostivog ponora. Sada, kada su stvari došle do te tačke, ko može da preokrene takav tok? I koliko je ljudi sposobno da istinski razume u kojoj je meri ovaj odnos postao koban? Verujem da, kada čovek uroni u radosnu atmosferu primanja blagoslova, niko ne može da zamisli koliko je takav odnos sa Bogom sramotan i neprijatan za gledati.

Ono što je u ljudskoj veri u Boga najtužnije jeste to što se čovek, usred Božjeg dela, bavi svojim poslom, a ne haje za Božje upravljanje. Najveći neuspeh ljudske vere u Boga jeste to što, dok čovek teži ka tome da se pokori Bogu i da Ga obožava, istovremeno gradi sopstveni san o željenom odredištu i smišlja kako da zadobije najveći blagoslov i najbolje odredište. Čak i ako ljudi razumeju koliko su jadni, mrski i bedni, koliko njih može spremno da odustane od svojih težnji i nada? I ko je u stanju da zaustavi sopstvene korake i da prestane da pravi planove za sebe? Da bi dovršio Svoje upravljanje, Bogu su potrebni oni koji će blisko sarađivati s Njim. Njemu trebaju oni koji će posvetiti sav svoj um i celo svoje telo delu Njegovog upravljanja kako bi Mu se pokorili. Njemu ne trebaju ljudi koji svakodnevno pružaju ruke proseći od Njega, a kamoli oni koji se za Njega daju malo, a onda čekaju da bi od Njega zahtevali naplatu. Bog mrzi one koji daju oskudan doprinos i onda žive od stare slave. On mrzi one hladnokrvne ljude koji osećaju odbojnost prema delu Njegovog upravljanja, a žele samo da pričaju o odlasku na nebo i dobijanju blagoslova. Još i više mrzi one koji koriste priliku koju im pruža Njegovo delo spasenja za sopstvenu korist. To je zato što ovi ljudi nikada nisu marili za ono što Bog želi da postigne i da zadobije kroz delo Svog upravljanja. Oni samo brinu o tome kako mogu da iskoriste priliku koju pruža Božje delo da bi zadobili blagoslove. Oni uopšte ne vode računa o Božjem srcu, budući da su potpuno zaokupljeni sopstvenim izgledima i sudbinom. Svi oni koji osećaju odbojnost prema delu Božjeg upravljanja i koje ni najmanje ne zanimaju Božje namere, kao ni to kako On spasava ljudski rod, rade samo ono što vole da rade van opsega Božjeg dela upravljanja. Bog ne pamti i ne odobrava njihove postupke, a još manje na njih gleda blagonaklono.

– „Reč”, tom I, „Božja pojava i delo”, „Dodatak 3: Čovek može da bude spasen samo usred Božjeg upravljanja”

Svakodnevne reči Božje  Odlomak 358

Moje delo će vrlo uskoro biti završeno i mnoge godine koje smo proveli zajedno postale su nepodnošljivo sećanje. Svoje reči sam ponavljao neprestano i neprekidno sam vodio napred Svoje novo delo. Naravno, Moj savet ima ulogu neophodne komponente svaki put kad obavljam delo. Bez njega, svi vi biste zalutali, a još više ne biste znali šta da radite. Moje delo je sada pri kraju i u svojoj završnoj etapi. I dalje želim da obavim delo savetovanja, odnosno da vam ponudim reči saveta kako biste ih čuli. Nadam se samo da ste kadri da ne dozvolite da Moje muke budu uzaludne i, više od toga, da ste u stanju da razumete Moje brižljive namere, te da Moje reči posmatrate kao temelj sopstvenog vladanja. Bilo da su to reči koje ste voljni da slušate ili ne, bilo da su to reči koje s radošću prihvatate ili ih nerado prihvatate, prema njima se morate odnositi sa ozbiljnošću. U suprotnom, vaše nemarne i ravnodušne naravi i držanja duboko će Me povrediti, a još i više će u Meni izazvati ogromno gnušanje. Žarko se nadam da svi možete iznova i iznova čitati Moje reči – na hiljade puta – čak u toj meri da vam se urežu u srce. Samo tako nećete izneveriti Moja očekivanja od vas. Međutim, niko od vas sada ne živi takvim životom. Naprotiv, svi ste utonuli u razvratni život, život u kojem jedete i pijete do mile volje i niko među vama se ne služi Mojim rečima kako bi obogatio svoje srce i dušu. Shodno tome, zaključio sam da je pravo lice ljudskog roda sledeće: čovek može da Me izda u svakom trenutku i Mojim rečima niko ne može da bude potpuno odan.

„Čoveka je Sotona u toj meri iskvario da on više nema ljudski izgled.” Ogromna većina ljudi sada pomalo prepoznaje ovu izreku. Ovo kažem zato što je „prepoznavanje”, na koje se Ja pozivam, samo neka vrsta površnog priznanja, za razliku od istinske spoznaje. Pošto niko od vas sebe ne može tačno da proceni niti da sebe detaljno analizira, vi samo polovično verujete Mojim rečima. Međutim, ovoga puta ću iskoristiti činjenice da objasnim najozbiljniji problem koji u vama postoji. Taj problem je izdaja. Svima vama je poznata reč „izdaja” jer je većina ljudi nekim svojim postupkom nekada izdala nekoga, kao što muž izdaje svoju ženu, žena izdaje muža, sin izdaje oca, ćerka izdaje majku, sluga izdaje svog gospodara, prijatelji izdaju jedni druge, rođaci izdaju jedni druge, prodavci izdaju kupce i tako dalje. Svi ovi primeri sadrže suštinu izdaje. Ukratko, izdaja je oblik ponašanja kojim se krši zakletva, narušavaju moralne norme ili se deluje suprotno ljudskoj etici, pokazujući time gubitak ljudskosti. Kao ljudska bića, nezavisno od toga da li se sećate da ste učinili nešto čime ste izdali neku drugu osobu ili da ste mnogo puta ranije izdali druge ljude, pošto ste rođeni u ovom svetu, svi vi ste uradili nešto što predstavlja kršenje istine. Pošto si u stanju da izdaš svoje roditelje ili prijatelje, onda si u stanju da izdaš i druge ljude i još i više si u stanju da izdaš i Mene i da činiš stvari kojih se gnušam. Drugim rečima, izdaja ne označava samo površno nemoralno ponašanje, već nešto što se kosi sa istinom. Upravo je u tome izvor otpora i buntovništva ljudskog roda prema Meni. Zbog toga sam to sažeo u sledećoj izjavi: izdaja je u čovekovoj urođenoj prirodi, a ta priroda je urođeni neprijatelj toga da svaki čovek postigne usklađenost sa Mnom.

– „Reč”, tom I, „Božja pojava i delo”, „Veoma ozbiljan problem: izdaja (1)”

Svakodnevne reči Božje  Odlomak 359

Ponašanje koje ne predstavlja apsolutnu pokornost prema Meni jeste izdaja. Ponašanje koje ne predstavlja odanost Meni jeste izdaja. I kad Me varaš i služiš se lažima da bi Me obmanuo, to je izdaja. Kad gajiš brojne predstave i širiš ih svuda unaokolo, to je izdaja. Kad nisi u stanju da braniš Moja svedočanstva i interese, to je izdaja. Izdaja je kad se smeješ lažno i u srcu si daleko od Mene. Sve su ovo činovi izdaje za koja ste oduvek bili kadri i oni su među vama uobičajeni. Ni za koga od vas ovo možda nije problem, ali Ja ne mislim tako. Kad Me neko izda, Ja prema tome ne mogu da se odnosim kao da je to neka beznačajna stvar, a još manje to mogu da zanemarim. Čak i sada, kad među vama obavljam Svoje delo, ponašate se ovako – bude li došao dan da nema nikog da motri na vas, zar nećete postati poput razbojnika koji su se proglasili carevima svojih malih teritorija? Kad se to desi i kad budete izazvali katastrofu, ko će biti tu da za vama počisti nered? Ako mislite da su neka dela izdaje samo povremeni postupci, a nikako vaše uporno ponašanje koje treba shvatiti u toj meri ozbiljno, pa se još pravite da vam je ponos povređen, te ako zaista tako mislite, onda ste lišeni svakog razuma. Što više neko ovako razmišlja, tim više je on arhetip buntovništva. Čovekova priroda je njegov život; načelo na koje se oslanja da bi opstao i koje on ne može da promeni. Uzmimo prirodu izdaje kao primer. Ako si u stanju da uradiš nešto čime izdaješ svoje rođake ili prijatelje, time se dokazuje da je to deo tvog života i prirode sa kojom si rođen. To je nešto što niko ne može da porekne. Na primer, ako čovek uživa u tome da krade od drugih, onda je to uživanje u krađi deo njegovog života, premda on ponekad krade, a ponekad ne krade. Bilo da on krade ili ne krade, time se ne može dokazati da je to što krade samo vrsta ponašanja. Naprotiv, time se dokazuje da je to što krade deo njegovog života – to jest, njegove prirode. Neki će se zapitati: ako mu je takva priroda, zašto onda, kad vidi neke lepe stvari, on ih nekad i ne ukrade? Odgovor je vrlo jednostavan. Mnogo je razloga zašto ne krade. Neke stvari ne krade jer su prevelike da bi ih ugrabio neopaženo pod nečijim budnim okom ili zato što nema dovoljno vremena da bi to učinio ili zato što je nešto preskupo, na tu stvar se dobro pazi ili on možda nije naročito zainteresovan za to ili ne vidi čemu bi mu to služilo i tako dalje. Svi ovi razlozi su mogući. Ipak, bez obzira na to da li je on nešto ukrao ili nije, time se ne može dokazati da ova misao postoji samo kao trenutni, prolazni bljesak. Naprotiv, to je deo njegove prirode koja se teško menja nabolje. Takav čovek se ne zadovoljava time da ukrade samo jednom; takve misli da tuđu imovinu prisvoji kao svoju javljaju se svaki put kad naiđe na nešto lepo ili kad se nađe u pogodnoj situaciji. Zato i kažem da se ova misao kod ovog čoveka ne javlja tek povremeno, već je nešto što potiče iz njegove prirode.

– „Reč”, tom I, „Božja pojava i delo”, „Veoma ozbiljan problem: izdaja (1)”

Svakodnevne reči Božje  Odlomak 360

Svojim sopstvenim rečima i postupcima svako može da predstavi svoje pravo lice. To pravo lice je, naravno, njegova priroda. Ako si neko ko govori zamršeno, onda ti je i priroda zamršena. Ako si po prirodi lažljiv, onda se i ponašaš kao prepredenjak i ne pada ti teško da varaš i obmanjuješ druge. Ako ti je priroda podla, tvoje reči možda umilno zvuče, ali tvoji postupci ne mogu da sakriju tvoje podle smicalice. Ako ti je priroda lenja, svime što kažeš pokušavaćeš da se opravdaš jer si površan i lenj, tvoji će postupci biti spori i površni i prilično vešto će prikrivati istinu. Ako si empatične prirode, onda će tvoje reči biti razumne, a tvoji postupci u skladu sa istinom. Ako ti je priroda da si svima odan, onda su tvoje reči svakako iskrene, a postupanje ti je stabilno, u njemu nema ničega što bi tvom gazdi moglo da izazove nelagodu. Ako si po prirodi požudan ili pohlepan za novcem, srce će ti često biti ispunjeno tim stvarima, a ti ćeš nehotice počiniti izopačene, nemoralne radnje koje ljudi neće lako zaboraviti i koje će im se gaditi. Kao što sam rekao, ako imaš izdajničku prirodu, teško ćeš se od nje otrgnuti. Ne iskušavaj sreću, pretpostavljajući da ako drugima nisi naneo nepravdu, onda nemaš izdajničku prirodu. Ako to zaista misliš, onda si stvarno odvratan. Svaki put kad govorim, Moje reči su usmerene na sve ljude, a ne samo na jednog čoveka ili na jedan tip čoveka. Time što Me nisi izdao u nekoj situaciji se ne dokazuje da Me nećeš izdati ni u jednoj situaciji. Neki ljudi, tokom poteškoća u braku, gube veru u traganje za istinom. Neki ljudi se odriču obaveze da Mi budu odani dok im se porodica raspada. Neki ljudi Me napuštaju u potrazi za trenucima radosti i ushićenja. Neki ljudi bi radije upali u mračnu jarugu nego što bi živeli u svetlosti i zadobili uživanje u delu Svetoga Duha. Neki ljudi ignorišu savete prijatelja kako bi zadovoljili svoju žudnju za bogatstvom, pa čak ni danas nisu u stanju da priznaju svoju grešku i da se promene. Neki ljudi samo privremeno žive pod Mojim imenom da bi dobili Moju zaštitu, dok mi drugi preko volje posvećuju samo delić, jer se čvrsto drže života i boje se smrti. Nisu li ovi i drugi takvi postupci koji su nemoralni i, još i više, lišeni integriteta, upravo ona ponašanja kojima su Me ljudi odavno izdali duboko u svom srcu? Naravno, znam da ljudi ne planiraju unapred da Me izdaju, ali je to što Me izdaju prirodno otkrivanje njihove prirode. Niko ne želi da Me izda i niko nije srećan zbog učinjenog postupka kojim Me je izdao. Naprotiv, oni drhte od straha, zar ne? Dakle, razmišljate li o načinu na koji ćete se iskupiti zbog tih izdaja i na koji ćete promeniti sadašnju situaciju?

– „Reč”, tom I, „Božja pojava i delo”, „Veoma ozbiljan problem: izdaja (1)”

Svakodnevne reči Božje  Odlomak 361

Čovekova priroda je sasvim drugačija od Moje suštine, jer čovekova iskvarena priroda u potpunosti potiče od Sotone; čovekovu prirodu je Sotona obradio i iskvario. Drugim rečima, čovek živi pod uticajem njegovog zla i ružnoće. Čovek ne raste u svetu istine ili u svetom okruženju, a još manje u svetlosti. Stoga, niko u svojoj prirodi ne može od rođenja da poseduje istinu, a još manje može da se rodi sa suštinom koja se boji Boga i pokorava Mu se. Naprotiv, ljudi imaju prirodu koja se suprotstavlja Bogu, buni se protiv Boga i ne gaji ljubav prema istini. Upravo ova priroda je problem o kojem želim da diskutujem – izdaja. Suprotstavljanje svakog pojedinca Bogu potiče od izdaje. Ovo je problem koji postoji samo u čoveku, a ne u Meni. Neki će pitati: budući da svi ljudi žive u svetu baš kao što živi i Hristos, zašto onda svi ljudi imaju prirodu koja je izdajnička prema Bogu, a Hristos je nema? Ovo je problem koji vam se mora jasno objasniti.

Osnova postojanja ljudskog roda je ponavljana reinkarnacija duše. Drugim rečima, svaka osoba stiče svoj ljudski život u telu kada se njena duša ponovo otelotvori. Nakon što se telo osobe rodi, život te osobe se nastavlja sve dok to telo na kraju ne dostigne svoje granice, što predstavlja poslednji trenutak kada duša napušta svoju ljušturu. Ovaj proces se ponavlja iznova i iznova, a čovekova duša nanovo dolazi i odlazi, i tako se održava postojanje ljudskog roda. Život tela je i život čovekove duše, a čovekova duša podržava postojanje tela čoveka. Drugim rečima, život svake osobe dolazi iz njene duše, on nije svojstven telu. Otuda, čovekova priroda dolazi iz duše, a ne iz tela. Samo duša svake pojedinačne osobe zna kako je iskusila Sotonina iskušenja, mučenje i iskvarenost. Ove stvari su nepoznate ljudskom telu. Otuda ljudski rod nesvesno postaje sve mračniji, sve prljaviji i sve više zao, dok je udaljenost između čoveka i Mene sve veća, a život za ljudski rod postaje sve mračniji. Duše ljudskog roda su čvrsto u rukama Sotone, tako se podrazumeva da je i čovekovo telo zaposeo Sotona. Kako da se takvo telo i takav ljudski rod ne suprotstavljaju Bogu? Kako bi oni mogli da budu urođeno u skladu s Njim? Razlog zašto sam zbacio Sotonu je u tome što Me je izdao. Kako je onda moguće da ljudi budu neumešani? Zbog toga je izdaja ljudska priroda. Verujem da bi trebalo da i vi, kada budete razumeli ovo rezonovanje, imate izvesnu dozu verovanja u suštinu Hrista. Telo koje Duh Božji nosi je sopstveno telo Božje. Duh Božji je vrhovni; On je svemoguć, svet i pravedan. Isto tako, Njegovo telo je takođe vrhovno, svemoguće, sveto i pravedno. Takvo telo može da radi samo ono što je pravedno i blagotvorno za čovečanstvo, ono što je sveto, slavno i moćno; On nije u stanju da učini bilo šta što se kosi sa istinom, što se kosi sa moralnom pravdom, a još manje je u stanju da učini bilo šta što bi izdalo Božji Duh. Duh Božji je svet, i stoga Njegovo telo Sotona ne može da iskvari; Njegovo telo je drugačije suštine od tela čoveka. Jer je čoveka, a ne Boga, iskvario Sotona, i Sotona nikako nije mogao da iskvari telo Sâmog Boga. Prema tome, uprkos činjenici da čovek i Hristos nastanjuju isti prostor, samo je čovek taj kojeg Sotona može da zaposedne, iskoristi i kog Sotonini trikovi mogu da povrede. Nasuprot tome, Hristos ostaje večno otporan na Sotonino kvarenje, jer Sotona nikada neće biti u stanju da se uzdigne na najviše mesto i nikada neće moći da se približi Bogu. Danas bi trebalo da svi vi razumete da je ljudski rod, tako iskvaren od Sotone, jedini koji Me izdaje. Izdaja nikada neće biti nešto što imalo uključuje Hrista.

– „Reč”, tom I, „Božja pojava i delo”, „Veoma ozbiljan problem: izdaja (2)”

Svakodnevne reči Božje  Odlomak 362

Sve duše koje je Sotona iskvario drže se u ropstvu, pod Sotoninom vlašću. Samo oni koji veruju u Hrista odvojeni su, spaseni iz Sotoninog tabora i dovedeni u današnje carstvo. Ovi ljudi više ne žive pod Sotoninim uticajem. Ipak, čovekova priroda je i dalje ukorenjena u čovekovom telu, drugim rečima, uprkos tome što su vaše duše spasene, vaša priroda je i dalje onakva kakva je bila pre, i izgledi da ćete Me izdati i dalje su stoprocentni. Zbog toga Moje delo traje toliko dugo, jer je vaša priroda tvrdokorna. Dok izvršavate svoje dužnosti, vi sada svi prolazite kroz poteškoće najbolje što možete, ali je nepobitna činjenica da je svako od vas kadar da Me izda i vrati se pod Sotoninu vlast, vrati se u njegov tabor i vrati se svom starom životu. Tada nećete biti u mogućnosti da pokažete ni trunku ljudskosti ili ljudskog obličja, kao što to činite sada. U ozbiljnim slučajevima bićete uništeni i, štaviše, osuđeni na večno prokletstvo, strogo kažnjeni, da se nikada više ne otelotvorite. Ovo je problem koji stoji pred vama. Podsećam vas, na ovaj način, prvo, zato da Moje delo ne bi bilo uzaludno, i drugo, zato da biste svi mogli živeti u danima svetlosti. Uistinu, to da li je Moje delo uzaludno nije ključni problem. Ono što jeste ključno je da budete u mogućnosti da imate srećan život i divnu budućnost. Moje delo je spašavanje ljudskih duša. Ako tvoja duša padne u ruke Sotone, tvoje telo neće živeti u miru. Ako Ja štitim tvoje telo, i tvoja duša će sigurno biti pod Mojom brigom. Ako te zaista prezirem, i tvoje telo i duša će odmah pasti u Sotonine ruke. Možeš li da zamisliš svoje stanje tada? Ako jednog dana Moje reči više ne budu delovale na vas, onda ću vas ili sve predati Sotoni, i dozvoliti mu da pojača mučenje koje vam nanosi sve dok Moj gnev potpuno ne iščezne, ili ću Ja lično kazniti vas nepopravljive ljude, jer vaša srca koja Me izdaju ostaće, do tog trenutka, nepromenjena.

– „Reč”, tom I, „Božja pojava i delo”, „Veoma ozbiljan problem: izdaja (2)”

Svakodnevne reči Božje  Odlomak 363

Sada svi vi treba da ispitate sebe što je brže moguće, da odmerite koliko je još izdaje prema Meni ostalo u vama. Nestrpljivo očekujem vaš odgovor. Ne budite površni u ophođenju prema Meni. Nikada se ne poigravam ljudima. Ako kažem da ću nešto uraditi, onda ću to sigurno uraditi. Nadam se da će svako od vas biti neko ko Moje reči shvata ozbiljno, umesto da misli da su nekakva naučna fantastika. Ono što tražim od vas jesu konkretne aktivnosti, a ne vaše fantazije. Zatim morate da odgovorite na Moja pitanja, koja su sledeća:

1. Ako si zaista služitelj, možeš li posvećeno da Mi pružaš usluge, bez ikakvih elemenata nemara ili negativnosti?

2. Ako otkriješ da te nikad nisam cenio, da li ćeš i dalje moći da ostaneš i da Mi doživotno pružaš usluge?

3. Ako sam, uprkos tvom velikom trudu, i dalje izuzetno hladan prema tebi, da li ćeš biti u stanju da nastaviš da neprimećeno radiš za Mene?

4. Ukoliko, nakon što si za Mene uložio izvesne napore, Ja ne ispunim tvoje skromne zahteve, hoćeš li postati obeshrabren i razočaran u Mene ili čak početi da peniš od ogorčenosti i uzvikuješ uvrede?

5. Ako si uvek bio izrazito odan i pun ljubavi prema Meni, a ipak trpiš muke bolesti, finansijsku oskudicu, napuštanje od strane prijatelja i rođaka ili bilo kakve druge nesreće u životu, da li će tvoja odanost i ljubav prema Meni i dalje trajati?

6. Ako se ništa od onoga što si zamislio u svom srcu ne poklapa sa onim što sam Ja uradio, kako bi trebalo da ideš svojim putem budućnosti?

7. Ako ne dobiješ ništa od onoga čemu si se nadao, možeš li i dalje da budeš Moj sledbenik?

8. Ako nikad nisi razumeo svrhu i značaj Mog dela, možeš li da budeš pokoran čovek koji proizvoljno ne donosi sudove i ne izvlači zaključke?

9. Možeš li da ceniš sve reči koje sam Ja rekao i celokupno delo koje sam Ja obavio dok sam bio zajedno sa ljudima?

10. Jesi li u stanju da budeš Moj verni sledbenik, voljan da istrpiš čitav životni vek patnje zarad Mene, čak i ako ništa ne zadobiješ?

11. Zarad Mene, jesi li u stanju da odustaneš od razmišljanja, planiranja ili priprema za svoj budući put opstanka?

Ova pitanja predstavljaju Moje konačne zahteve prema vama, i nadam se da ćete Mi svi odgovoriti. Ako si ispunio jednu ili dve stvari koje ova pitanja traže od tebe, onda je i dalje neophodno da nastaviš da se trudiš. Ako ne možeš da ispuniš nijedan od ovih zahteva, ti si zasigurno onaj soj koji će biti bačen u pakao. Takvim ljudima ne moram ništa više da kažem, jer su takvi ljudi zasigurno oni koji ne mogu biti u skladu sa Mnom. Kako bih mogao u Svom domu da zadržim nekoga ko bi pod bilo kojim okolnostima mogao da Me izda? Što se tiče onih koji bi Me i dalje mogli izdati u većini okolnosti, proučiću njihov učinak pre nego što napravim druge aranžmane. Međutim, sve one koji su u stanju da Me izdaju, bez obzira pod kojim uslovima, Ja nikada neću zaboraviti; svakog od njih pamtiću u Svom srcu i čekaću priliku da im uzvratim za njihova zla dela. Svi zahtevi koje sam istakao su pitanja koja morate da ispitate u sebi. Nadam se da ih svi vi možete razmotriti ozbiljno, i da se prema Meni nećete ophoditi površno. U bliskoj budućnosti ću odgovore koje ste Mi dali uporediti sa Mojim zahtevima. Do tada neću više ništa zahtevati od vas i neću vam više upućivati usrdne opomene. Umesto toga, vršiću Svoju vlast: oni koje treba zadržati biće zadržani, oni koje treba nagraditi biće nagrađeni, oni koje treba predati Sotoni biće predati Sotoni, oni koje treba strogo kazniti biće strogo kažnjeni, a oni koji treba da propadnu biće uništeni. Tako više neće biti nikoga ko bi Me ometao u Mojim danima. Veruješ li Mojim rečima? Veruješ li u odmazdu? Veruješ li da ću kazniti sve zle ljude koji Me obmanjuju i izdaju? Da li se nadaš da će taj dan doći ranije ili da će doći kasnije? Da li si neko ko se plaši kazne ili neko ko bi Mi se radije opirao iako to znači trpeti kaznu? Kada dođe taj dan, možeš li da zamisliš da li ćeš živeti u veselju i smehu, ili ćeš plakati i škrgutati zubima? Kakvom se ishodu nadaš? Da li si ikada ozbiljno razmišljao veruješ li u Mene sto posto ili u Mene sumnjaš sto posto? Da li si ikada pažljivo razmotrio kakve će ti posledice i ishod doneti tvoji postupci i ponašanje? Da li se silno nadaš da će se sve Moje reči redom ispuniti, ili se plašiš da će se Moje reči redom ispuniti? Ako se nadaš da ću uskoro poći kako bih ispunio Svoje reči, kako bi trebalo da se odnosiš prema vlastitim rečima i postupcima? Ako se ne nadaš Mom polasku i ne nadaš se da će se sve Moje reči odmah ispuniti, zašto uopšte veruješ u Mene? Da li zaista znaš zašto Me slediš? Ako je tvoj razlog samo da bi proširio svoje vidike, nema potrebe da se toliko mučiš. Ako to činiš da bi bio blagosloven i izbegao nadolazeću katastrofu, zašto nisi zabrinut za svoje ponašanje? Zašto se ne zapitaš možeš li da udovoljiš Mojim zahtevima? Zašto se takođe ne zapitaš da li si sposoban da primiš blagoslove koji dolaze?

– „Reč”, tom I, „Božja pojava i delo”, „Veoma ozbiljan problem: izdaja (2)”

Svakodnevne reči Božje  Odlomak 364

Ceo Moj narod koji služi preda Mnom treba da se priseti prošlosti: da li je vaša ljubav prema Meni bila ukaljana nečistoćom? Da li je vaša odanost Meni bila čista i svesrdna? Da li je vaša spoznaja o Meni bila istinita? Koliko sam mesta zauzimao u vašim srcima? Da li sam vam u potpunosti ispunio srca? Koliko je Mojih reči ostvareno u vama? Ne pokušavajte da Me zavarate! Ove stvari su Mi savršeno jasne! Danas, kada se iskazuje glas Mog spasenja, da li je vaša ljubav prema Meni u izvesnoj meri porasla? Da li je deo vaše odanosti Meni postao čistiji? Da li se produbila vaša spoznaja o Meni? Da li su pohvale izrečene u prošlosti postavile čvrst temelj za vašu spoznaju danas? Koliki deo vas zauzima Moj Duh? Koliko mesta Moja slika zauzima u vama? Jesu li Moje reči u vama pogodile u suštinu? Da li zaista osećate da nemate gde da sakrijete svoju sramotu? Da li zaista verujete da niste podobni da budete Moj narod? Ako niste nimalo svesni prethodno navedenih pitanja, to onda dovoljno pokazuje da se samo provlačite zarad lične koristi, da ste prisutni samo da biste popunili broj i da ćete u vreme koje sam Ja predodredio zasigurno biti eliminisani i po drugi put bačeni u bezdan. Ovo su Moje reči upozorenja, a svakoga ko ih olako shvata zadesiće Moj sud i, u određeno vreme, suočiće se s propašću. Zar nije tako? Moram li da i dalje navodim primere kako bih ovo ilustrovao? Moram li govoriti jasnije da bih vam naveo primer? Od vremena postanja sve do danas, mnogi ljudi su se pobunili protiv Mojih reči, pa su stoga napušteni i eliminisani iz Mog toka oporavka; na kraju, njihova tela propadaju a njihov duh biva bačen u Ad, pa su čak i danas podvrgnuti strogoj kazni. Mnogi ljudi su sledili Moje reči, ali su išli protiv Mog prosvećenja i prosvetljenja, te Sam ih stoga odbacio; pali su pod vlast Sotone i postali jedni od onih koji Mi se protive. (Danas, svi oni koji Mi se direktno opiru pokoravaju se samo površnosti Mojih reči, buneći se protiv njihove suštine.) Bilo je mnogo i onih koji su samo slušali reči koje Sam juče izgovorio, koji su se držali „smeća” prošlosti, a nisu cenili „proizvod” današnjeg dana. Ove ljude ne samo da je Sotona zarobio, već su postali večni grešnici, postali su Moji neprijatelji i direktno Mi se suprotstavljaju. Takvi ljudi jesu predmet Mog suda na vrhuncu Mog gneva, a danas su još uvek slepi, i dalje su unutar mračnih tamnica (što će reći, takvi ljudi su u trulim, otupelim leševima koje kontroliše Sotona; budući da Sam njihove oči prekrio velom, kažem da su slepi). Za vaše potrebe bilo bi dobro navesti primer, kako biste iz njega mogli da izvučete pouku:

Na pomen Pavla, pomislićete na njegovu prošlost i na neke priče o njemu koje su netačne i u suprotnosti sa stvarnošću. Od malena su ga podučavali roditelji i primio je Moj život, a kao rezultat Mog predodređenja posedovao je kov kakav Ja zahtevam. Sa 19 godina proučavao je razne knjige o životu; stoga, ne treba da iznosim pojedinosti o tome kako je, zahvaljujući svom kovu i zahvaljujući Mom prosvećenju i prosvetljenju, mogao ne samo da sa određenom pronicljivošću govori o duhovnim stvarima, već je, takođe, mogao da dokuči Moje namere. Naravno, ovim se ne isključuje spoj unutrašnjih i spoljnih faktora. Pa ipak, njegova jedina nesavršenost bila je u tome što je, zbog svojih talenata, često govorio bombastično. Usled toga, zbog svog buntovništva, čiji je jedan deo neposredno predstavljao arhanđela, kad Sam se prvi put ovaplotio, uložio je sve napore da Mi se suprotstavi. Bio je čovek koji nije spoznao Moje reči, a Moje mesto u njegovom srcu već je bilo nestalo. Takvi se ljudi direktno suprotstavljaju Mom božanstvu i Ja na njih udaram; a jedino se na samom kraju klanjaju i priznaju svoje grehe. Otuda, nakon što sam iskoristio njegove vrline – što će reći, nakon što je neko vreme radio za Mene – još jednom se vratio svojim starim navikama i, premda se nije direktno oglušio o Moje reči, oglušio se o Moje unutrašnje vođstvo i prosvećenje, čime je sve ono što je bio uradio u prošlosti postalo uzaludno; drugim rečima, kruna slave o kojoj je govorio pretvorila se u prazne reči, u proizvod njegove sopstvene mašte, budući da je čak i danas on i dalje podvrgnut Mom sudu u zatočeništvu Mojih okova.

Iz prethodnog primera može se videti da ko god Mi se suprotstavlja (protiveći se ne samo Mom telesnom sopstvu već i, što je još važnije, Mojim rečima i Mom Duhu – što će reći, Mom božanstvu), dobiće Moj sud u svom telu. Kada te Moj Duh napusti, strmoglavićeš se direktno u Ad. A iako je tvoje puteno telo na zemlji, izgubio si razum, poput nekog ko pati od duševne bolesti. Istoga časa se osećaš kao da si mrtav, i čak Me preklinješ da odmah okončam tvoju put. Većina vas koji imate duh duboko razume takve okolnosti, pa ne moram da navodim dodatne pojedinosti. U prošlosti, kada sam delovao u Svojoj normalnoj ljudskosti, većina ljudi se „nosila” s Mojim gnevom i veličanstvom, te je donekle spoznala Moju mudrost i narav. Danas govorim i delujem direktno u božanstvu, i još uvek postoje određeni ljudi koji će rođenim očima videti Moj gnev i sud; štaviše, glavni zadatak drugog dela vremena suda jeste u tome da natera ceo Moj narod da direktno spozna Moja dela u telu i da vas sve natera da direktno vidite Moju narav. Ipak, budući da sam u telu, imam obzira prema vašim slabostima. Nadam se da se prema svom duhu, duši i telu ne odnosite kao prema igračkama, lakomisleno ih posvećujući Sotoni. Bolje je čuvati sve što imate, ne odnoseći se prema tome kao da je u pitanju igrarija, jer se takve stvari tiču vaše sudbine. Možete li zaista da dokučite istinsko značenje Mojih reči? Jeste li zaista kadri da budete obzirni prema Mojim istinskim osećanjima?

Jeste li spremni da uživate u Mojim blagoslovima na zemlji, blagoslovima sličnim onima na nebu? Da li ste spremni da kao najvrednije i najsmislenije stvari u svom životu čuvate to što Me razumete, uživate u Mojim rečima i spoznajete Me? Da li ste zaista u stanju da Mi se potpuno pokorite, ne razmišljajući o sopstvenoj budućnosti? Da li zaista možete da dozvolite sebi da vas Ja usmrtim i da vas vodim, kao ovce? Ima li među vama uopšte onih koji su kadri da postignu tako nešto? Da li je moguće da su svi koje Sam prihvatio i koji su dobili Moja obećanja oni koji dobijaju Moje blagoslove? Da li ste iz ovih reči išta razumeli? Ako vas budem kušao, možete li Mi zaista dopustiti da orkestriram po Svojoj volji i da, usred ovih kušnji, tražite Moje namere i spoznate Moje srce? Ne želim da budeš u stanju da govoriš mnoge dirljive reči ili da pričaš mnoge uzbudljive priče; već tražim da budeš u stanju da lepo posvedočiš za Mene i da u svakom pogledu možeš duboko da uđeš u stvarnost. Da ne govorim direktno, da li bi mogao da se odrekneš svega što je van tebe i dozvoliš da te Ja koristim? Zar to nije stvarnost koju Ja zahtevam? Ko je u stanju da dokuči značenje Mojih reči? Ipak, tražim da se više ne opterećujete bojaznima, da zauzmete pozitivan pristup u svom ulasku i da dokučite suštinu Mojih reči, kako ne biste pogrešno razumeli Moje reči, ostali u nedoumici oko Mog značenja i tako prekršili Moje upravne odluke. Nadam se da ćete u Mojim rečima dokučiti Moje namere prema vama. Ne razmišljajte više o sopstvenim izgledima i postupajte onako kako ste odlučili preda Mnom da biste dozvolili Bogu da vama orkestrira u svim stvarima. Svi oni koji stoje u Mom domaćinstvu treba da čine najviše što mogu; poslednjem segmentu Mog dela na zemlji treba da ponudiš najbolje od sebe. Da li si zaista spreman da takve stvari sprovedeš u delo?

– „Reč”, tom I, „Božja pojava i delo”, „Božje reči celoj vaseljeni”, 4. poglavlje

Svakodnevne reči Božje  Odlomak 365

Na zemlji su sve vrste zlih duhova u stalnoj potrazi za mestom na kojem će moći da počinu; oni beskonačno tragaju za leševima onih koje bi mogli da prožderu. Narode Moj! Morate ostati pod Mojom brigom i zaštitom. Ne budite nikada razvratni! Nikada se ne ponašajte bezobzirno! Trebalo bi da ponudiš svoju odanost u Mojoj kući, jer samo sa odanošću možeš da izvedeš kontranapad protiv spletki đavola. Ni pod kojim okolnostima ne treba da se ponašaš kao što si se ponašao u prošlosti, radeći jednu stvar preda Mnom, a drugu iza Mojih leđa; ako se tako budeš ponašao, onda za tebe nema iskupljenja. Zar nisam izgovorio više nego dovoljno ovakvih i sličnih reči? Upravo zato što je stara ljudska priroda nepopravljiva, morao sam ljude stalno iznova da podsećam. Nemojte zapadati u dosadu! To što govorim je u potpunosti zarad vaše sudbine! Kužno i prljavo mesto je upravo ono što Sotoni treba; što ste beznadežnije neiskupljivi i razvratni, i odbijate da se podvrgnete suzdržavanju, to će više svakojaki nečisti duhovi iskoristiti svaku priliku da se uvuku u vas. Ako ste dostigli tu tačku, onda vaša odanost neće biti ništa drugo do dokono ćeretanje, bez ikakve stvarnosti u sebi, a vašu odlučnost će prožderati nečisti duhovi i preobraziti je u buntovništvo i Sotonine spletke da bi prekinuli Moje delo, prepuštajući vas tome da vas u bilo kom trenutku i na bilo kom mestu Ja srušim. Niko ne razume ozbiljnost ove situacije; svi se naprosto o to oglušuju i nisu nimalo oprezni. Ne sećam se šta je učinjeno u prošlosti; da li zaista još uvek čekaš da ti popustim tako što se još jednom „neću setiti”? Iako su Mi se ljudi suprotstavljali, neću to koristiti protiv njih, jer su isuviše malog rasta, tako da za njih nisam postavio prevelike zahteve. Sve što tražim jeste da ne budu razvratni i da se predaju suzdržanosti. Da li je moguće da ispunjenje ovog jednog zahteva nadilazi vaše sposobnosti? Većina ljudi čeka da im Ja otkrijem još više tajni na koje mogu da pare oči. Međutim, čak i kad bi uspeo da shvatiš sve tajne neba, šta onda? Da li će to povećati tvoju ljubav prema Meni? Da li bi to pokrenulo tvoju ljubav prema Meni? Ne potcenjujem ljude, niti olako donosim presude o njima. Da ovo nisu stvarne okolnosti ljudi, nikada ih ne bih tako ležerno krunisao ovakvim nazivima. Razmislite o prošlosti: koliko puta sam vas oklevetao? Koliko puta sam vas potcenio? Koliko puta sam vas ispitao ne obazirući se na vaše stvarne okolnosti? Koliko puta Moje izjave nisu uspele da vas od srca pridobiju? Koliko puta sam nešto rekao, a da nisam pogodio tonalitet koji bi odjeknuo duboko u vama? Ko je od vas čitao Moje reči a da se nije tresao od straha, strepeći u dubini duše da ću vas baciti u bezdan? U kome Moje reči ne izazivaju kušnju? U Mojim izjavama leži autoritet, ali ne u svrhu donošenja nemarnog suda o ljudima; naprotiv, uzimajući u obzir njihove stvarne okolnosti, Ja im stalno otkrivam značenje sadržano u Mojim rečima. U stvari, postoji li neko ko je sposoban da spozna Moju svemoć iz Mojih reči? Ima li nekoga ko može da shvati čisto zlato u Mojim rečima? Izgovorio sam nebrojeno reči – da li ih je iko ikada cenio?

– „Reč”, tom I, „Božja pojava i delo”, „Božje reči celoj vaseljeni”, 10. poglavlje

Svakodnevne reči Božje  Odlomak 366

Iz dana u dan motrim nad vaseljenom i ponizno skrivam Sebe u Svom prebivalištu, doživljavajući ljudski život. Pomno posmatram svaki postupak ljudskog roda. Niko Mi se nikada nije istinski ponudio; niko nikada nije stremio ka istini. Radi Mene, niko nikada nije uzimao stvari za ozbiljno niti je preda Mnom donosio čvrste odluke, a zatim se držao svoje dužnosti. Niko Mi nikada nije dozvolio da prebivam u njemu, niti Me je cenio kao što bi cenio sopstveni život. Niko nikada nije video, u praktičnoj stvarnosti, sve što Moje božanstvo predstavlja; niko nikada nije bio voljan da bude u kontaktu sa praktičnim Samim Bogom. Kada vode sasvim progutaju ljude, Ja ih spasavam od tih ustajalih voda i pružam im priliku da iznova žive. Kada ljudi izgube veru u život, Ja ih vraćam sa ivice smrti, dajući im hrabrost da nastave dalje kako bi mogli da Me koriste kao temelj svog postojanja. Kada se ljudi pobune protiv Mene, Ja ih navodim da Me spoznaju iz sopstvenog buntovništva. S obzirom na njihovu staru prirodu i s obzirom na Moju milost, umesto da ih usmrtim, Ja im dozvoljavam da se pokaju i krenu iznova. Kada pate od gladi, iako im je u telu ostao tek jedan dah, Ja ih otrgnem od smrti, sprečavajući da postanu plen Sotoninog lukavstva. Toliko puta su ljudi videli Moju ruku, toliko puta su posvedočili Mom dragom liku i Mom nasmejanom licu i toliko puta su videli Moje veličanstvo i gnev. Iako Me ljudi nikada nisu spoznali, Ja ne koristim njihove slabosti kao priliku da ih namerno izazivam. Doživljavanje nevolja ljudskog roda omogućilo Mi je da saosećam sa ljudskom slabošću. Samo u odgovoru na ljudsko buntovništvo i nezahvalnost uzvraćam grdnjom različite jačine.

Skrivam se kada su ljudi zauzeti, a otkrivam im se u njihovo slobodno vreme. Ljudi zamišljaju da sam Ja u stanju da sve uradim; da sam Sâm Bog koji ispunjava sve zahteve. Većina, dakle, dolazi pred Mene samo da zatraži Božju pomoć, a ne radi želje da Me spozna. Kad su smrtno bolesni, ljudi Mi se neodložno mole za pomoć. U trenucima nevolje, oni Mi svim svojim silama poveravaju svoje pritužbe kako bi pobegli od svoje patnje. Međutim, ni jedno jedino ljudsko biće nije bilo u stanju da Me voli i onda kad mu je bilo udobno; ni jedan jedini čovek Mi se nije obratio u trenucima spokojstva i sreće kako bih mogao da učestvujem u njegovoj radosti. Kada su njihove male porodice srećne i blažene, ljudi su Me već odavno odbacili i zatvorili Mi vrata, zabranjujući Mi da uđem, kako bi mogli da uživaju u blaženstvu zajedničke sreće sa svojom porodicom. Ljudi su previše uskogrudi; nisu u stanju čak ni da istolerišu Boga toliko punog ljubavi, milostivog i pristupačnog kao što sam Ja. Ljudi su Me toliko puta odbacili u trenucima svog radosnog smeha; toliko puta su se, dok su posrtali, ljudi na Mene oslanjali kao na štaku; toliko puta, kad su patili zbog bolesti, ljudi su Mene tražili kao da sam „lekar”. Kako su ljudi okrutni! Sasvim su lišeni razuma i moralne pravde. U njima se ne može zapaziti čak ni nagoveštaj onih osećanja koja ljudi navodno poseduju; gotovo da su potpuno lišeni bilo kakvog traga ljudskosti. Razmislite o prošlosti i uporedite je sa sadašnjošću: dešavaju li se ikakve promene u vama? Da li ste raskrstili sa nekim stvarima iz svoje prošlosti? Ili ta prošlost tek treba da bude zamenjena nečim novim?

Prešao sam planinske vence i rečne doline, doživljavajući uspone i padove ljudskog sveta. Živeo sam i lutao među njima mnogo godina, međutim, čini se da se narav ljudskog roda nije puno promenila. I kao da je stara ljudska priroda pustila korenje i iznikla u njima. Oni nikad nisu u stanju da promene tu staru prirodu; samo donekle poboljšavaju njenu prvobitnu osnovu. Kako ljudi kažu, suština se nije promenila, ali se forma znatno promenila. Čini se da svi ljudi pokušavaju da Me prevare i zaslepe, da bi mogli da Me obmanu i zadobiju Moje uvažavanje. Ne divim se ljudskim prevarama niti na njih obraćam pažnju. Umesto da pobesnim, zauzimam stav u kome gledam, ali ne vidim. Planiram da ljudskom rodu dam izvestan stepen slobode, a da se posle toga obračunam sa svim ljudima. Pošto su svi ljudi bezvredni jadnici koji sebe ne vole i koji sebe uopšte ne cene, zašto bih im onda Ja uopšte bio potreban da još jednom pokažem milost i ljubav? Bez izuzetka, ljudi sebe ne spoznaju, niti znaju koliko vrede. Trebalo bi da stanu na vagu i da se izmere. Ljudi se ne obaziru na Mene, pa ih ni Ja ne shvatam ozbiljno. Oni ne obraćaju pažnju na Mene, tako da ni Ja ne moram više da se trudim oko njih. Nije li ovo najbolje od oba sveta? Zar vas ovo ne opisuje, ljudi Moji? Ko je od vas doneo čvrste odluke preda Mnom, a da ih posle nije odbacio? Ko je preda Mnom doneo dugoročne čvrste odluke umesto što neprestano donosi nove? Ljudi preda Mnom uvek donose čvrste odluke u trenucima spokoja, da bi ih onda sve otpisali u trenucima nevolje; a kasnije se ponovo prisete svoje čvrste odluke i iznesu je preda Mnom. Jesam li toliko bezvredan pa da tako olako prihvatim ovo smeće koje je ljudski rod uzeo sa hrpe đubreta? Malo ljudi se čvrsto drži svojih odluka, malo njih ostaje nepokolebljivo i malo njih, kao žrtvu Meni, prinosi stvari koje su im najdragocenije. Niste li svi isti? Ako ne budete u stanju da se držite svojih dužnosti kao pripadnici Mog naroda u carstvu, Ja ću vas se gnušati i odbaciti vas!

– „Reč”, tom I, „Božja pojava i delo”, „Božje reči celoj vaseljeni”, 14. poglavlje

Svakodnevne reči Božje  Odlomak 367

Svi ljudi su stvorenja kojima nedostaje samospoznaja i nisu u stanju da poznaju sebe. Ipak, sve ostale poznaju kao sopstveni džep, baš kao da su sve ono što drugi pred njima rade i kažu oni prvo „proverili” i dali odobrenje da se tako uradi. Shodno tome, to je kao da su sve druge u celini prozreli, sve do njihovih psihičkih stanja. Sva ljudska bića su takva. Iako su danas ušli u Doba carstva, njihova priroda ostaje nepromenjena. Preda Mnom i dalje rade ono što Ja činim, dok iza Mojih leđa počinju da se bave svojom jedinstvenom „rabotom”. Međutim, kasnije, kada dođu pred Mene, oni kao da su potpuno drugi ljudi, naizgled smireni i neustrašivi, pribranog izraza lica i stabilnog pulsa. Nije li to upravo ono što ljude čini vrednim prezira? Toliko ljudi poseduje dva sasvim različita lica – jedno dok su tu preda Mnom, a drugo iza Mojih leđa. Kada su preda Mnom, mnogi od njih se ponašaju kao jagnjad koja se tek ojagnjila, dok se iza Mojih leđa pretvaraju u žestoke tigrove, da bi kasnije glumili ptičice koje razdragano lete iznad bregova. Toliko njih pred Mojim licem pokazuje svrhu i odlučnost. Toliko njih, žedno i sa čežnjom, dolazi pred Mene tražeći Moje reči, međutim, iza Mojih leđa, osećaju odbojnost prema njima i odbacuju ih, kao da su Moje reči neko breme. Toliko puta, kada bih video ljudski rod koga je iskvario Moj neprijatelj, odustajao bih od svake nade u ljude. Toliko puta, kada sam ih video kako dolaze pred Mene, sa suzama tražeći pomilovanje, ipak sam, zbog njihovog manjka samopoštovanja i tvrdoglave nepopravljivosti, u besu zatvarao oči pred onim što su činili, čak i kada su njihova srca iskrena i njihove namere poštene. Toliko puta sam video da ljudi imaju dovoljno poverenja da sa Mnom sarađuju i da, kada su preda Mnom, kao da su u Mom zagrljaju, da vide kako je osetiti njegovu toplinu. Toliko puta, pošto bih se osvedočio o nevinosti, živahnosti i ljupkosti Svog izabranog naroda, kako bih mogao da ne uživam u njima? Ljudska bića ne znaju kako da uživaju u svojim predodređenim blagoslovima u Mojim rukama, jer ne razumeju na šta se tačno misli bilo pod „blagoslovima” bilo pod „patnjom”. Stoga ljudi u svom stremljenju ka Meni nisu iskreni. Da sutrašnji dan ne postoji, ko bi od vas u Mom prisustvu bio čist poput tek napadalog snega i neokaljan poput žada? Da li je moguće da se vaša ljubav prema Meni može razmeniti za ukusan obrok, za elegantno odelo ili za visoku funkciju ili izdašnu platu? Može li se razmeniti za ljubav koju drugi imaju prema tebi? Da li je zaista moguće da će podvrgavanje kušnjama navesti ljude da napuste svoju ljubav prema Meni? Odnosno, da li bi patnja i nedaće mogle da ih navedu da se požale na Moja uređenja? Niko nikada nije istinski shvatio oštar mač koji se nalazi u Mojim ustima: oni znaju samo njegovo površno značenje, a da zapravo ne dokuče šta to zaista znači. Da su ljudska bića zaista u stanju da vide oštrinu Moga mača, razbežala bi se kao pacovi u rupe. Zbog svoje obamrlosti, ljudi ne razumeju pravo značenje Mojih reči, pa stoga ne znaju koliko su strahovite Moje izjave niti koliko one zapravo razotkrivaju ljudsku prirodu i koliko su njihovoj vlastitoj iskvarenosti te reči sudile. Pa tako, usled svog nepotpunog razumevanja Mojih reči, većina ljudi je zauzela mlak stav.

– „Reč”, tom I, „Božja pojava i delo”, „Božje reči celoj vaseljeni”, 15. poglavlje

Svakodnevne reči Božje  Odlomak 368

Tokom minulih vremena, mnogi su sa ovog sveta otišli razočarani i nerado, dok su mnogi na njega došli sa nadom i verom. Za mnoge sam uredio da dođu i mnoge sam oterao. Nebrojeno mnogo ljudi prošlo je kroz Moje ruke. Mnogi su duhovi bačeni u Ad, mnogi su živeli u telu, a mnogi su umrli i ponovo se rodili na zemlji. Ipak, nijedan od njih nije nikada imao priliku da uživa u blagoslovima današnjeg carstva. Toliko sam toga dao čoveku, a on je ipak malo toga dobio, zbog napada Sotoninih sila ostao je nesposoban da uživa u svim Mojim bogatstvima. On je samo imao sreće da ih posmatra, ali nije bio u stanju da u njima potpuno uživa. Čovek nikada nije otkrio riznicu u svom telu da bi primio bogatstvo sa nebesa, te je tako izgubio blagoslove kojima sam ga darivao. Nije li upravo čovekov duh organ koji ga povezuje sa Mojim Duhom? Zašto Mi se čovek nikada nije obraćao svojim duhom? Zašto Mi se približava u telu, a nesposoban je da to isto učini u duhu? Da li je Moje pravo lice telo? Zašto čovek ne poznaje Moju suštinu? Zar zaista u duhu čovečjem nikada nije bilo ni traga od Mene? Da li sam u potpunosti iščezao iz duha čovečjeg? Ako čovek ne zakorači u oblast duhovnog, kako može da dokuči Moje namere? Da li po mišljenju čoveka postoji nešto što može direktno da prodre u duhovno carstvo? Mnogo sam puta svojim Duhom pozivao čoveka, a ipak se čovek ponaša kao da ga ubadam, posmatrajući Me sa udaljenosti, u velikom strahu da ću ga Ja povesti u neki drugi svet. Mnogo sam se puta raspitivao o duhu čovečjem, a on ipak ostaje u potpunosti nesvestan toga, duboko strahujući da ću zakoračiti u njegov dom i ugrabiti priliku da ga lišim svega što mu pripada. Stoga se on zatvara preda Mnom, puštajući Me da stojim pred hladnim, čvrsto zatvorenim vratima. Mnogo je puta čovek pokleknuo i Ja sam ga spasao, a ipak, pošto se probudi, on Me odmah napušta i, nedotaknut Mojom dobrotom, strelja Me opreznim pogledom; nikada Ja nisam ogrejao srce čovekovo. Čovek je jedna bezosećajna, hladnokrvna životinja. Iako je u Mom zagrljaju toplo, on nikada time nije bio duboko dirnut. Čovek je poput divljaka sa planine. Nikada nije cenio svu Moju brigu za ljudski rod. Nije voljan da Mi priđe i radije boravi u planinama, gde mu prete divlje zveri – pa on ipak i dalje ne želi da u Meni potraži zaklon. Ja nikoga ne prisiljavam: Ja samo obavljam svoje delo. Doći će dan kada će čovek na Moju stranu doplivati iz središta moćnog okeana, kako bi mogao da uživa u svim bogatstvima na zemlji i da iza sebe ostavi opasnost da ga more proguta.

– „Reč”, tom I, „Božja pojava i delo”, „Božje reči celoj vaseljeni”, 20. poglavlje

Svakodnevne reči Božje  Odlomak 369

Mnogi ljudi žele da Me istinski vole, međutim, pošto njihova srca ne pripadaju njima samima, oni nemaju kontrolu nad sobom. Mnogi ljudi Me zaista vole dok proživljavaju kušnje koje im dajem, ali nisu u stanju da dokuče da zaista postojim, pa Me jedino vole u praznini, a ne zbog Mog stvarnog postojanja. Mnogi ljudi polože svoje srce pred Mene i više na svoje srce ne obraćaju pažnju, pa im tako Sotona otima srca kad god mu se za to ukaže prilika, nakon čega Me oni napuštaju. Mnogi Me ljudi zaista vole kada ih opskrbljujem Svojim rečima, ali oni Moje reči ne sačuvaju u svom duhu, već ih nemarno koriste kao da su javno dobro i, kad god im se prohte, bacaju ih tamo odakle su došle. Svi Me ljudi traže usred bola i gledaju ka Meni usred kušnji; u vremenima mira uživaju u Meni, kad su u opasnosti poriču Me, kad su zauzeti zaboravljaju Me, a u slobodno vreme ulažu tek površan trud kako bi se pozabavili Mnome. A ipak, niko Me nikada nije voleo tokom celog svog života. Želim da ljudi budu iskreni preda Mnom. Ne tražim da Mi išta daju, već samo da Me svi shvate ozbiljno; da Mi, umesto što Me obasipaju laskanjem, dopuste da zauzvrat dobijem njihovu iskrenost. Moje prosvećenje, prosvetljenje i celo Moje srce prožimaju sve ljude, ali isto tako i istinita činjenica o svakom čovekovom delu prožima sve ljude, kao i njihova obmana prema Meni. Kao da su sastojci čovekove obmane u njemu prisutni još iz majčine utrobe, kao da od rođenja poseduje posebne veštine za varanje. Štaviše, on nikada nije obznanio svoj plan; niko nikada nije prozreo izvor ovih veština obmane. Shodno tome, čovek živi usred obmane a da toga nije ni svestan, i kao da sâm sebi oprašta, kao da je to Božje uređenje, a ne način na koji Me namerno obmanjuje. Nije li to sâm izvor načina na koji Me čovek obmanjuje? Nije li to njegova spletka? Nikada Me nije zbunjivalo čovekovo licemerno slatkorečje, jer sam njegovu suštinu odavno prozreo. Ko zna koliko je nečistoće u njegovoj krvi i koliko je Sotoninog otrova u njegovoj srži? To se gomila svakim danom, i čovek se navikava na to, uopšte ne osećajući patnje koje nanosi Sotona, i stoga nema nameru da otkrije „umetnost zdravog postojanja”.

– „Reč”, tom I, „Božja pojava i delo”, „Božje reči celoj vaseljeni”, 21. poglavlje

Svakodnevne reči Božje  Odlomak 370

Čovek živi usred svetlosti, ali nije svestan dragocenosti te svetlosti. Ne zna šta je suština svetlosti ni izvor svetlosti, a štaviše ne zna ni kome ta svetlost pripada. Kada ljudima darujem svetlost, odmah posmatram stanja među ljudima: zahvaljujući svetlosti, svi ljudi se menjaju i rastu, i napustili su tamu. Gledam u svaki kutak vaseljene, i vidim da su planine zahvaćene maglom, da su se vode zaledile od hladnoće i da, zbog dolaska svetlosti, ljudi gledaju prema Istoku, kako bi mogli da otkriju nešto dragocenije – ipak, oni su i dalje nesposobni da usred magle razaznaju jasan pravac. Pošto je ceo svet prekriven maglom, kada pogledam sa oblaka, nikada nema čoveka koji otkriva Moje postojanje. Čovek nešto traži na zemlji; čini se da je u potrazi za hranom; izgleda da namerava da sačeka Moj dolazak – a, ipak, ne zna Moj dan i može samo počesto da gleda u odblesak svetlosti na Istoku. Među mnoštvom Mog izabranog naroda, tragam za onima koji su zaista u skladu sa Mojim namerama. Koračam među mnoštvom Mog izabranog naroda i živim među njim, međutim, čovek na zemlji je živ i zdrav, pa stoga nema nikoga ko je zaista u skladu sa Mojim namerama. Ljudi ne znaju kako da pokažu razumevanje prema Mojim namerama, ne mogu da vide Moje postupke, ne mogu da se kreću unutar svetlosti i da budu njome obasjani. Iako je čovek nekada čuvao Moje reči kao blago, nesposoban je da prozre Sotonine spletke; budući da je čovekov rast previše mali, on nije u stanju da čini ono što mu srce želi. Čovek Me nikada nije iskreno voleo. Kada ga uzdižem, on se oseća nedostojnim, ali to ga ne navodi da pokuša da Mi udovolji. On samo „status” koji sam mu dao drži u svojim rukama i pomno ga ispituje; neosetljiv na Moju divotu, on se umesto toga i dalje prepušta prednostima svog statusa. Nije li ovo čovekov nedostatak? Kada se planine pomere, da li bi mogle da te zaobiđu zbog tvog statusa? Kada vode teku, da li bi mogle da se zaustave pred čovekovim statusom? Da li bi nebo i zemlja mogli da se preokrenu čovekovim statusom? Nekada sam čoveku iznova i iznova ukazivao milost – ipak, niko to nije cenio niti čuvao kao blago. Samo su to slušali kao priču ili čitali kao roman. Zar Moje reči zaista ne dotiču čovekovo srce? Zar Moje izjave zaista nemaju nikakvog dejstva? Da li je moguće da niko ne veruje u Moje postojanje? Čovek ne voli sebe; umesto toga, udružuje se sa Sotonom da bi Me napao, a Sotonu koristi kao „adut” kojim će Mi služiti. Prozreću sve Sotonine spletke, tako da od sada ljudi na zemlji više ne budu njime zaluđeni i da Mi se ne bi opirali zbog njegovog postojanja.

– „Reč”, tom I, „Božja pojava i delo”, „Božje reči celoj vaseljeni”, 22. poglavlje

Svakodnevne reči Božje  Odlomak 371

U Mojim očima, čovek je vladar svih stvari. Dao sam mu nemali deo autoriteta, dozvoljavajući mu da upravlja svim stvarima na zemlji – travom na planinama, životinjama u šumama i ribama u vodi. Ipak, umesto da zbog toga bude srećan, čoveka opseda teskoba. Čitav njegov život se svodi na muku i jurnjavu, na zabavu koju pridodaje praznini; u celom njegovom životu nema novih izuma i tvorevina. Niko nije u stanju da se izvuče iz ovog šupljeg života, niko nikada nije otkrio život koji ima smisla i niko nikada nije iskusio stvarni život. Iako svi današnji ljudi žive pod Mojom blistavom svetlošću, oni ne znaju ništa o životu na nebu. Ako prema čoveku ne budem milostiv i ako ne spasim ljudski rod, svi ljudi su uzalud dolazili, njihovi životi na zemlji su bez smisla i otići će uzaludno, bez ičega na šta bi bili ponosni. Ljudi iz svake religije, iz svakog sektora društva, iz svakog naroda i svake veroispovesti, svi znaju za prazninu na zemlji i svi Me traže i iščekuju Moj povratak – ali ko je u stanju da Me spozna kada stignem? Stvorio sam sve stvari, stvorio sam ljudski rod i danas sam se spustio među ljude. Međutim, čovek Mi uzvraća udarac i sveti Mi se. Zar čoveku nije od koristi delo koje obavljam na njemu? Da li sam zaista nesposoban da udovoljim čoveku? Zašto Me čovek odbacuje? Zašto je čovek tako hladan i ravnodušan prema Meni? Zašto je zemlja prekrivena leševima? Da li je ovo zaista stanje sveta koji sam stvorio za čoveka? Kako to da sam čoveku dao bogatstva bez premca, a on Mi zauzvrat pruža dve prazne ruke? Zašto Me čovek ne voli iskreno? Zašto ga nikada nema u Mom prisustvu? Jesu li sve Moje reči zaista bile uzaludne? Zar su Moje reči nestale poput toplote iz vode? Zašto čovek nije voljan da sa Mnom sarađuje? Je li dolazak Moga dana zaista trenutak čovekove smrti? Da li bih zaista mogao da uništim čoveka u trenutku kada nastaje Moje carstvo? Zašto, tokom čitavog Mog plana upravljanja, niko nikada nije dokučio Moje namere? Zašto, umesto da čuva izjave iz Mojih usta, čovek se njih gnuša i odbacuje ih? Nikoga ne osuđujem, već samo navodim sve ljude da se vrate smirenosti i obave delo promišljanja o sebi.

– „Reč”, tom I, „Božja pojava i delo”, „Božje reči celoj vaseljeni”, 25. poglavlje

Svakodnevne reči Božje  Odlomak 372

Čovek je iskusio Moju toplinu, čovek Mi je istinski služio i istinski se pokoravao preda Mnom, čineći u Mom prisustvu sve za Mene. Ipak, ljudima je ovo danas neostvarivo; oni samo plaču u svom duhu kao da ih je dograbio gladan vuk i mogu samo čežnjivo i bespomoćno da Me gledaju i bez prestanka Mi upućuju svoje vapaje. Međutim, nikada ne mogu da pobegnu od svoje nevolje. Sećam se kako su ljudi u prošlosti davali obećanja u Mom prisustvu, svečano Mi se zaklinjući kako će svojom privrženošću uzvratiti na Moju ljubaznost. Gorko su preda Mnom plakali, a zvuk njihovog srceparajućeg plača bilo je teško podneti. Zbog njihove odlučnosti, ljudima bih često pružao pomoć. Nebrojeno puta su ljudi dolazili pred Mene da Mi se pokore; taj njihov ljupki način teško je zaboraviti. Nebrojeno puta su Me voleli, nepokolebljivi u svojoj odanosti, sa iskrenošću vrednom divljenja. Nebrojeno puta su Me voleli u toj meri da su žrtvovali svoj život, voleli su Me više od celih sebe – i videvši njihovu iskrenost, prihvatio sam njihovu ljubav. Nebrojeno puta su prinosili sebe u Mom prisustvu, zbog Mene bili ravnodušni u susretu sa smrću, a Ja sam odagnavao brige sa njihovih čela i pažljivo proučavao njihova lica. Nebrojeno puta sam ih voleo kao dragoceno blago i nebrojeno puta sam ih mrzeo kao sopstvenog neprijatelja. Ipak, ono što je u Mom umu čoveku ostaje nedokučivo. Kad su ljudi tužni, Ja dolazim da ih utešim. Kad su slabi, dolazim da ih podržim. Kad su izgubljeni, Ja ih predvodim. Kad gorko plaču, Ja im brišem suze. Međutim, kad sam Ja tužan, ko svojim srcem može da Me uteši? Kad sam veoma zabrinut, ko vodi računa o Mom srcu? Kad sam žalostan, ko može da vida rane u Mom srcu? Kad Mi je neko potreban, ko može dobrovoljno da se uspravi i da sarađuje sa Mnom? Da li je moguće da je pređašnji ljudski stav prema Meni sada izgubljen, da se više nikada ne vrati? Zašto u njihovom sećanju nije preostalo ništa od tog stava? Kako to da su ljudi zaboravili sve ove stvari? Nije li sve to zato što je ljudski rod iskvaren od svog neprijatelja?

– „Reč”, tom I, „Božja pojava i delo”, „Božje reči celoj vaseljeni”, 27. poglavlje

Svakodnevne reči Božje  Odlomak 373

Bog je stvorio ljudski rod, ali kada On dođe u ljudski svet, ljudi nastoje da Mu se odupru i da Ga oteraju sa svoje teritorije, kao da je On neko siroče koje tumara svetom ili neki svetski čovek bez svoje zemlje. Niko ne oseća privrženost prema Bogu, niko Ga zaista ne voli i niko nije nikada pozdravio Njegov dolazak. Umesto toga, kada vide dolazak Božji, u deliću sekunde oblaci se nadviju nad radosnim licima, kao da nastupa iznenadna oluja ili kao da bi Bog mogao da liši sreće njihove porodice, i kao da Bog nikada nije blagoslovio ljude, već da im je umesto toga donosio samo nesreću. Stoga, u ljudskim umovima, Bog ne predstavlja blagodat, već Onog koji ih uvek proklinje. Zbog toga, ljudi se na Njega ne obaziru, niti Mu ukazuju dobrodošlicu; prema Njemu su uvek hladni i oduvek je bilo tako. I pošto ljudi ovakve stvari gaje u svojim srcima, Bog je za njih rekao da su nerazumni i nemoralni, i da se u njima ne mogu uočiti čak ni ona osećanja koja ljudi navodno poseduju. Ljudi ne pokazuju nikakav obzir prema Božjim osećanjima, već umesto toga koriste takozvanu pravednost da se pozabave Bogom. Takvi su već dugi niz godina, pa je iz tog razloga Bog rekao da se njihove naravi nisu promenile. Ovo pokazuje da u sebi nemaju suštine ni za šaku perja. Moglo bi se reći da su ljudi bezvredni bednici, jer sebe ne cene. Pa, ako ne vole čak ni sebe, već umesto toga sebe gaze, zar to ne pokazuje njihovu bezvrednost? Ljudski rod je poput nemoralne žene koja se sa sobom poigrava i sebe svojevoljno predaje drugima da prema njoj budu nasilni. Pa ipak, ljudi i dalje ne prepoznaju koliko su niski. Pronalaze zadovoljstvo u radu za druge ili u razgovoru sa drugima, stavljajući sebe pod tuđu kontrolu; nije li upravo u tome prljavština ljudskog roda? Iako nisam iskusio život među ljudskim rodom i nisam zaista proživeo ljudski život, stekao sam vrlo jasno razumevanje svakog pokreta, svakog postupka, svake reči i svakog dela koje ljudi čine. U stanju sam čak da u ljudima detaljno analiziram njihovu najveću sramotu, u toj meri da se više ne usude da otkrivaju svoja zamešateljstva, niti da se prepuštaju svojoj požudi. Poput puževa koji se povlače u svoje ljušture, više se ne usuđuju da razotkriju svoje ružno stanje. Budući da ljudi sebe ne poznaju, njihova najveća mana jeste spremnost da sa svojim čarima pred drugima paradiraju, da se razmeću svojim ružnim licima; ovo je stvar koju Bog najviše prezire. Ovo je stoga što su veze među ljudima nenormalne, nedostaje im normalnih ličnih odnosa, a još je manje normalnih odnosa između njih i Boga. Bog je rekao toliko toga i, čineći to, Njegov glavni cilj je bio da zauzme mesto u ljudskim srcima kako bi oni mogli da se otarase svih idola koji su se tamo nastanili. Nakon toga, Bog može da uspostavi silu nad celim ljudskim rodom i da postigne svrhu Svog postojanja na zemlji.

– „Reč”, tom I, „Božja pojava i delo”, „Otkrivanje tajni ’Božjih reči celoj vaseljeni’”, 14. poglavlje


Ulazak u život


Ulazak u život I

Svakodnevne reči Božje  Odlomak 374

Svemogući Bog, Poglavar svih stvari, vrši Svoju carsku vlast sa Svog prestola. On vlada vaseljenom i svim stvorenjima i usmerava nas na čitavoj zemlji. U svakom trenutku budite Mu blizu i dođite pred Njega u tišini, nikada ne propuštajući ni tren – uvek ima nekih pouka koje treba izvući. Okruženje, ljudi, događaji i stvari, postoje uz dozvolu Njegovog prestola. Ni po koju cenu nemoj da dozvoliš da ti se u srcu javi ogorčenost, inače ti Bog neće podariti Svoju blagodat. Kad te zadesi bolest, to je Božja ljubav i u njoj se zasigurno nalaze Njegove dobre namere. Iako će ti telo možda malo patiti, nemoj prihvatati Sotonine ideje. Hvali Boga u bolesti i uživaj u Bogu dok Ga hvališ. Ne budi malodušan pred bolešću, nastavi iznova i iznova da tražiš i ne odustaj i Bog će te prosvetliti i prosvetiti. Kakva je bila Jovova vera? Svemogući Bog je svemoćni lekar! Živeti u bolesti znači biti bolestan, ali živeti u duhu znači biti zdrav. Sve dok imaš daha u sebi, Bog neće dopustiti da umreš.

U sebi nosimo vaskrsli život Hrista. U prisustvu Boga zaista nam manjka vere: neka nam Bog udahne istinsku veru. Kako je slatka Božja reč! Božja reč je moćan lek! Posramljuje đavole i Sotonu! Dokučujući Božju reč imamo na šta da se oslonimo. Njegova reč deluje brzo kako bi spasila naša srca! Odagnava sve stvari i sve umiruje. Vera je kao most od jednog debla: oni koji se hvataju za život i boje se smrti teško će ga preći, ali oni koji su spremni da daju svoj život mogu da pređu na drugu stranu, sigurnog koraka i bezbrižno. Ako čovek gaji bojažljive i plašljive misli, to je zato što ga je Sotona nasamario; on se boji da ćemo preći most vere da bismo ušli u Boga. Sotona uvek pokušava na svaki mogući način da nam pošalje svoje misli. Treba da se u svakom trenutku molimo da nas Bog prosvetli i prosveti, i da se u svakom trenutku oslanjamo na Boga da očisti Sotonin otrov iz naše unutrašnjosti, i da u svakom trenutku u svom duhu vežbamo približavanje Bogu, dopuštajući Mu da ima vlast nad čitavim našim bićem i da ga zauzme.

– „Reč”, tom I, „Božja pojava i delo”, „Hristove izjave na početku”, 6. poglavlje

Svakodnevne reči Božje  Odlomak 375

Kada ljudima nedostaje uvid u stvari koje im se dešavaju i kada ne umeju da reaguju na pravi način, šta prvo treba da urade? Prvo treba da se mole; molitva je na prvom mestu. Šta molitva pokazuje? Da si revnosan, da imaš donekle bogobojažljivo srce, i da umeš da tražiš Boga, što je dokaz da si stavio Boga na prvo mesto. Kada ti je Bog u srcu i u njemu ima svoje mesto, i kada si u stanju da budeš pokoran Bogu, onda si revnosan hrišćanin. Mnogo je starijih vernika koji se na kolenima svakodnevno mole u isto vreme. Svaki put kleče sat ili dva, ali, ma koliko godina da su tako klečali, to nije rešilo mnoge njihove probleme sa grehom. Za početak, ostavimo po strani da li je takva molitva korisna ili nije. Barem su ta starija braća i sestre malo pobožni. Mnogo su bolji od mladih po tom pitanju. Ako želiš da živiš pred Bogom i iskusiš Božje delo, onda prva stvar koju treba da uradiš kada ti se nešto dogodi jeste da se moliš. Molitva nije samo bezumno ponavljanje napamet naučenih fraza; tako nigde nećeš stići. Moraš da vežbaš da se moliš srcem. Možda ćeš se tako moliti osam ili deset puta bez mnogo uspeha, ali nemoj da te to obeshrabri: moraš da nastaviš da vežbaš. Kad god ti se nešto desi, prvo se pomoli. Prvo reci Bogu, pa pusti Njega da preuzme stvar. Neka ti Bog pomogne, neka te vodi i pokaže ti put. To će dokazati da imaš bogobojažljivo srce i da si Boga stavio na prvo mesto. Kada ti se nešto dogodi ili naiđeš na neku poteškoću, pa si negativan i ljutiš se, to je znak odsustva Boga u tvom srcu i nedostatka bogobojažljivosti. S kakvim god teškoćama da se susrećeš u svakodnevnom životu, moraš da staneš pred Boga; prvo što treba da učiniš jeste da klekneš pred Njega i da se pomoliš – to je najvažnija stvar. Molitva pokazuje da Bog ima Svoje mesto u tvom srcu. Kada si u problemima, to što upireš pogled u Boga i moliš Mu se i tražiš nešto od Njega pokazuje da u tvom srcu ima neke bogobojažljivosti; ti to ne bi uradio da ti Bog nije srcu. Neki ljudi kažu: „Molio sam se, ali me Bog ipak nije prosvetio!” Ne može tako da se kaže. Prvo moraš da pogledaš da li je namera iza tvoje molitve ispravna. Ako iskreno tražiš istinu i često se moliš Bogu, onda svakako postoji određeno pitanje po kojem te Bog prosvećuje i dozvoljava ti da razumeš. U svakom slučaju, Bog će ti pomoći da shvatiš. Ako te Bog ne prosveti, nećeš moći sam da razumeš. Postoje neke stvari koje ljudska misao ne može da dostigne, bez obzira na to da li imaš moć razumevanja i bez obzira na tvoj kov. Kada uspeš da shvatiš, da li to dolazi iz tvojih misli? S namerama Božjim i delom Duha, ako te Sveti Duh ne prosveti, nećeš naći nikoga ko zna. Znaćeš tek kada ti Sam Bog kaže šta On misli. I tako, prva stvar koju treba da uradiš kada ti se nešto dogodi jeste da se moliš. Kada se moliš, treba da izraziš svoje misli, poglede i stav prema Bogu i da tražiš istinu od Njega, s mentalitetom pokornosti; to je ono što ljudi treba da primenjuju. Nećeš postići nikakve rezultate ako samo otaljaš to što imaš i onda ne smeš da se žališ da te Sveti Duh nije prosvetio. Primetio sam da neki ljudi u svojoj veri u Boga samo posmatraju verske obrede i obavljaju verske aktivnosti. Za Njega uopšte nema mesta u njihovim srcima; oni čak poriču delo Svetog Duha. Oni se ne mole niti čitaju Božje reči. Oni samo uporno idu na skupove i to je sve. Da li je to vera u Boga? Oni nastavljaju da veruju kao što veruju, ali u njihovom verovanju nema Boga. Bog nije u njihovim srcima, oni više ne žele da se mole Bogu i više nisu voljni da čitaju Božje reči. Zar onda nisu postali nevernici? Postoje neke vođe, a posebno radnici, koji se često staraju o opštim poslovima. Nikada se ne usredsređuju na život-ulazak, već opšte poslove uzimaju kao svoj glavni posao. Postali su samo rukovodioci koji se bave zadacima i ne obavljaju nijedan od suštinskih poslova vođa i radnika. Kao posledica toga, nakon što su dvadeset ili trideset godina verovali u Boga, oni nemaju nijednu reč da kažu o svom životnom iskustvu, niti imaju istinsko znanje o Bogu. Mogu da izgovore samo nekoliko reči i fraza doktrine. Zar nisu stoga postali lažne vođe? To je zato što u svojoj veri u Boga ne obavljaju vlastite dužnosti niti tragaju za istinom. Puko oslanjanje na to kako neko razume nekoliko reči i doktrina neće ništa rešiti. Oni se žale na Boga čim su podvrgnuti kušnji, pogođeni nesrećom ili se razbole. Nemaju nikakvo istinsko znanje o sebi niti ikakvo iskustveno svedočanstvo. To pokazuje da oni nisu sledili istinu tokom svih godina verovanja u Boga, da su se bavili samo spoljnim poslovima i, samim tim, upropastili sebe. Bez obzira na to koliko godina ljudi veruju u Boga, oni moraju u najmanju ruku da shvate neke istine ako žele da budu sigurni da neće pokleknuti, počiniti zlo ili biti eliminisani. To je najmanje čime bi trebalo da budu opremljeni. Neki ljudi su malodušni kada slušaju propovedi i ne promišljaju Božje reči. Oni ne traže istinu ma šta da im se desi. Zadovoljni su pukim razumevanjem reči i doktrina, pod pretpostavkom da su zadobili istinu. Onda, kada dođe do kušnje, oni nemaju nikakvog znanja, a srca su im puna pritužbi i žalbi koje se ne usuđuju da izgovore naglas, iako bi to voleli. Zar takvi ljudi nisu vrlo patetični? Mnogi ljudi su uvek površni u obavljanju svoje dužnosti. Ne razmišljaju i ne pokušavaju da razumeju sebe kada prolaze kroz orezivanje. Oni uvek racionalizuju, te tako njihova ružnoća izvire na mnogo različitih načina i oni su otkriveni i eliminisani, nesposobni da spoznaju sebe do kraja. Koja je onda poenta da oni razumeju te doktrine? Nema nikakve poente. Bez obzira na to koliko godina ljudi veruju u Boga, samo razumevanje i sposobnost da se govori doktrina je beskorisna. Oni nisu zadobili istinu, već su zalutali. Dakle, kada ti se nešto dogodi i moliš se Bogu, tražeći Njegove namere, ključno je doći do razumevanja istine da bi se problem rešio. To je ispravan put i u takvoj primeni treba dosledno istrajavati.

Najveća mudrost je u svemu se uzdati u Boga i oslanjati se na Njega. To obični ljudi ne shvataju. Svi ljudi misle će zavrediti Božje odobravanje i spasenje time što će učestvovati na više skupova, slušati više propovedi, više razgovarati u zajedništvu sa svojom braćom i sestrama, više se odricati, više patiti i plaćati veću cenu. Misle da je najveća mudrost primenjivati na taj način, ali zanemaruju najvažnije: da se uzdaju u Boga i oslanjaju na Boga. Običnu ljudsku promućurnost smatraju mudrošću i zanemaruju krajnji efekat koji njihovi postupci treba da postignu. To je greška. Bez obzira na to koju dužnost obavljaju, koliko je veliki ili mali njihov rast, ili u kakvom se okruženju nalaze, ljudi nikada ne mogu da se odreknu traganja za istinom, već u svemu moraju i da se mole Bogu, da se uzdaju u Boga i da se oslanjaju na Boga. Ovo i samo ovo je najveća mudrost. Zbog čega kažem da je to najveća mudrost? Čak i ako je neko uspeo da shvati neke istine, da li će to biti dovoljno ako se ne oslanja na Boga? Neki ljudi godinama veruju u Boga i prošli su nekoliko kušnji, imaju određeno praktično iskustvo, shvataju neke istine i imaju nešto praktičnog znanja o istini, ali ne umeju da se oslanjaju na Boga, niti shvataju kako da se u Boga uzdaju i oslanjaju na Njega. Da li ti ljudi imaju mudrosti? Oni su najgluplji od svih, od one sorte ljudi koji sebe smatraju pametnim. Boga se ne boje i ne klone se zla. Neki kažu: „Shvatam mnoge istine i posedujem istina-stvarnosti. U redu je samo činiti stvari na principijelan način. Ja sam Bogu odan i znam kako da Mu se približim. Zar nije dovoljno da primenjujem istinu kada me nešto zadesi? Nema nikakve potrebe da se molim Bogu ili da se uzdam u Njega.” Ispravno je primenjivati istinu, ali brojni su trenuci i situacije u kojima ljudi ne poznaju istinu i ne znaju o kojim istina-načelima se radi. Svi oni koji imaju praktično iskustvo to cene. Na primer, ako naiđeš na neki problem, moguće je da nećeš znati na koju se istinu on odnosi ili kako bi istinu koja se odnosi na taj problem trebalo primeniti ili sprovesti. Šta bi trebalo da radiš u takvim trenucima? Ma koliko praktičnog iskustva imao, ne možeš u svim situacijama da razumeš istina-načela. Ma koliko dugo verovao u Boga, ma koliko stvari doživeo, ma koliko su te orezivali i dovodili te u red, čak i ako shvataš istinu, usuđuješ li se da kažeš da si ti istina? Usuđuješ li se da kažeš da si ti izvor istine? Neki kažu: „Napamet znam sve te dobro poznate izjave i delove u knjizi ’Reč se pojavljuje u telu’. Ne moram da se oslanjam na Boga, niti da se uzdam u Njega. Kada dođe vreme, biće dovoljno da se oslonim na ove Božje reči.” Reči koje si zapamtio su statične, a okruženja u kojima ćeš se naći, kao i tvoja stanja, su dinamična. U stanju si da izdeklamuješ reči i doktrine, ali ti one ne služe ničemu kada ti se nešto desi, što dokazuje da ne shvataš istinu. Ma koliko dobro deklamovao reči i doktrine, to ne znači da shvataš istinu, a kamoli da si u stanju da je primenjuješ. Prema tome, ovde postoji jedna veoma važna lekcija koju treba naučiti. Koja je to lekcija? To da ljudi moraju da se uzdaju u Boga u svemu i da, ako to čine, mogu da se oslone na Boga. Jedino će oslanjanjem na Boga čovek imati put koji treba da sledi i delo Svetog Duha. U suprotnom, možeš da uradiš nešto ispravno i da time ne prekršiš istinu, ali ako se ne osloniš na Boga, onda su tvoji postupci tek čovekova dobra ponašanja i ne mogu da udovolje Bogu. Pošto ljudi tako površno razumeju istinu, skloni su tome da primenjuju pravila i tvrdoglavo se pridržavaju reči i doktrina, koristeći istu tu istinu kada ih zadese različite situacije. Moguće je da će obaviti razne stvari koje su uglavnom u skladu sa istina-načelima, ali se u tome ne vidi Božje rukovođenje, baš kao ni delovanje Svetog Duha. Ovde postoji ozbiljan problem, a to je da ljudi mnoge stvari čine u zavisnosti od njihovog iskustva i pravila koja su shvatili, kao i od nekih ljudskih zamisli. Teško je ostvariti istinsku molitvu Bogu i stvarno se uzdati u Boga i oslanjati se na Njega u svemu što čovek radi. Čak i ako neko shvata Božje namere, teško je ostvariti efekat postupanja prema Božjim uputstvima i u skladu sa istina-načelima. Iz tog razloga kažem da je najveća mudrost u svemu se uzdati u Boga i oslanjati se na Njega.

Kako ljudi mogu da primenjuju to da se uzdamo u Boga i oslanjamo na Njega u svemu? Neki kažu: „Mlad sam, rast mi je mali i tek od skora verujem u Boga. Ne znam kako da primenim to da se uzdam u Boga i oslanjam na Njega kada se nešto desi.” Da li je to problem? Vera u Boga nosi brojne poteškoće i moraju se proći mnoge muke, kušnje i patnje. Sve to zahteva uzdati se u Boga i oslanjati na Njega da bi se pregurala teška vremena. Ako ne umete da primenjujete da se uzdate u Boga i oslanjate na Njega, nećete moći da prebrodite poteškoće i da sledite Boga. Uzdati se u Boga i oslanjati na Boga nije prazna doktrina, niti je to mantra za verovanje u Boga, već je to ključna istina, istina koju morate da imate da biste verovali u Boga i da biste Ga sledili. Neki kažu: „Uzdati se u Boga i oslanjati na Boga važi samo kada se desi nešto veliko. Na primer, u Boga se treba uzdati i oslanjati se na Njega samo kada vas zadese muke, kušnje, hapšenje i progon ili kada naiđete na poteškoće u vašim dužnostima, ili kada vas orezuju. Nema potrebe uzdati se u Boga i oslanjati se na Njega u trivijalnim stvarima ličnog života, jer Bog za njih ne mari.” Da li je ova konstatacija tačna? Definitivno nije tačna i ovde postoji odstupanje. Kod ozbiljnih pitanja treba se uzdati u Boga, ali da li čovek može da rešava trivijalne stvari i sitnice u životu bez načela? U pitanjima poput odevanja i hrane, da li možete da postupate bez ikakvih načela? Sigurno da ne možete. Ili u vašim odnosima sa ljudima i u rešavanju nekih pitanja? Sigurno da ne. Čak i u svakodnevnom životu i trivijalnim stvarima, morate da imate barem neka načela da biste mogli da živite u ljudskom obličju. Problemi u vezi sa načelima su problemi koji su povezani s istinom. Mogu li ljudi samostalno da ih reše? Naravno da ne. Ti, dakle, treba da se uzdaš u Boga i oslanjaš na Njega. Te trivijalne probleme moguće je rešiti tek pošto zadobiješ Božje prosvećenje i shvatiš istinu. Zar misliš da će, ako se ne uzdaš u Boga i ne oslanjaš na Njega, ti problemi u vezi sa načelima biti rešeni? Sigurno ne tako lako. Može se reći da, u svim stvarima koje ljudi ne mogu da prozru i koje zahtevaju od njih da tragaju za istinom, treba da se uzdaju u Boga i oslanjaju na Njega. Bio veliki ili mali, svaki problem koji se mora rešavati primenom istine zahteva da se uzdamo u Boga i oslanjamo na Njega. To je neophodno. Čak i ako ljudi shvataju istinu i mogu sami da rešavaju probleme, njihovo shvatanje i rešenja su ograničeni i površni. Ako se ljudi ne uzdaju u Boga i ne oslanjaju se na Njega, njihov ulazak ne može nikada da bude dubok. Na primer, ako si danas bolestan i to utiče na obavljanje tvoje dužnosti, moraš da se s tim u vezi pomoliš i kažeš: „Bože, danas se ne osećam dobro, ne mogu da jedem i to utiče na obavljanje moje dužnosti. Moram da se preispitam. Koji je pravi razlog moje bolesti? Da li me Bog dovodi u red jer nisam posvećen u svojoj dužnosti? Bože, molim Te da me prosvetiš i da me usmeriš.” Moraš tako da zavapiš! To znači uzdati se u Boga. Međutim, kada se uzdaš u Boga, ne možeš samo da se pridržavaš formalnosti i poštuješ pravila. Ako u rešavanju problema ne budeš tragao za istinom, ti ćeš odlagati stvari. Pošto se pomoliš Bogu i uzdaš u Njega, treba da nastaviš da živiš svoj život kako treba, bez kašnjenja u obavljanju svoje dužnosti. Ako si bolestan, ispravno je da potražiš pomoć lekara. Istovremeno, moraš da se moliš, preispitaš sebe i tragaš za istinom da bi rešio problem. Samo je takva primena potpuno ispravna. Kod izvesnih stvari, ako ljudi znaju kako da ih urade kako treba, onda treba i da ih urade. Na taj način bi ljudi trebalo da sarađuju. Međutim, da li se željeni efekat i cilj može u potpunosti ostvariti po tim pitanjima zavisi od toga da li se uzdamo u Boga i da li se oslanjamo na Njega. Kod problema koji ljudima nisu potpuno jasni i koje nisu u stanju da sami uspešno reše, utoliko više moraju da se uzdaju u Boga i tragaju za istinom da bi ih rešili. Sposobnost da to urade je ono što bi trebalo da imaju osobe normalne ljudskosti. Brojne se pouke mogu izvući ako se uzdamo u Boga. Dok se uzdaš u Boga, možeš da dobiješ prosvećenje Svetog Duha i može ti se ukazati put. Ako te, pak, dotakne Božja reč, znaćeš kako da sarađuješ ili će možda Bog urediti neke situacije iz kojih ćeš izvući pouke u kojima ima Božjih dobrih namera. Dok se uzdaš u Boga, videćeš Božje usmeravanje i vođstvo koje će ti pomoći da naučiš brojne lekcije i bolje razumeš Boga. To je efekat koji se postiže uzdanjem u Boga. Prema tome, uzdanje u Boga je lekcija koju oni koji slede Boga često moraju da nauče i nešto što će doživljavati do kraja života. Mnogo je ljudi čija su iskustva suviše plitka i koji ne vide Božje postupke, pa misle: „Mnogo je sitnih stvari koje mogu da uradim sam i za koje mi nije potrebno da se uzdam u Boga.” To je pogrešno. Neke sitne stvari dovode do krupnih stvari, a Božje su namere skrivene u nekim malim stvarima. Mnogi ljudi se ne obaziru na male stvari i zbog toga im se desi da pretrpe veliki neuspeh, upravo zbog tih malih stvari. Oni koji istinski imaju bogobojažljivo srce, kako u velikim, tako i u malim stvarima, uzdaće se u Boga, moliće se Bogu, sve će poveriti Bogu i sačekati da vide kako će ih Bog voditi i usmeravati. Jednom kada budeš stekao takvo iskustvo, moći ćeš da se u svemu uzdaš u Boga. Što više to budeš doživljavao, shvatićeš da je uzdati se u Boga po svim pitanjima veoma praktično. Kada se po pitanju neke stvari uzdaš u Boga, moguće je da ti Bog neće podariti osećaj i jasno značenje, a kamoli jasna uputstva. Međutim, pomoći će ti da shvatiš neku zamisao koja se tačno odnosi na dato pitanje i time će te Bog usmeravati na drugačiji način i daće ti pravi put. Ako to osetiš i shvatiš, biće ti od koristi. U trenutku možda nećeš ništa razumeti, ali moraš da nastaviš da se moliš i uzdaš u Boga. Tu nema ničega pogrešnog i pre ili kasnije ćeš biti prosvećen. Takva primena ne znači poštovanje pravila, već je to ispunjavanje potreba duha i tako bi ljudi trebalo da primenjuju. Možda nećeš dobiti prosvećenje i smernice svaki put kada se budeš molio Bogu i uzdao u Boga, ali čovek mora da primenjuje na taj način i ako želi da shvati istinu, tako mora da primenjuje. To je normalno stanje života i duha i samo tako ljudi mogu da održe normalan odnos sa Bogom, tako da se njihova srca ne udaljavaju od Boga. Prema tome, može se reći da je uzdanje u Boga normalna interakcija sa Bogom u ljudskom srcu. Bez obzira na to da li možeš da dobiješ Božje prosvećenje i usmeravanje, treba da se moliš Bogu i u svemu uzdaš u Njega. To je ujedno i neophodan put za život pred Bogom. Kada ljudi veruju u Boga i slede Ga, stalno uzdanje u Boga bi trebalo da im bude stanje duha. To je stanje duha koje bi trebalo da imaju osobe normalne ljudskosti. Ponekad, uzdanje u Boga ne znači korišćenje određenih reči da biste zamolili Boga da nešto uradi, da vam pruži konkretno vođstvo ili Svoju zaštitu. Pre se misli na to, kada ljudi naiđu na neki problem, da budu u stanju da Ga iskreno dozovu. Šta, dakle, Bog radi kada Ga ljudi dozovu? Kada se čoveku srce uznemiri i kada pomisli: „O Bože, ne mogu ovo sam, ne umem, osećam se slabo i negativno…” Kad im se javi takva misao, da li to Bog čuje? Kada se ljudima javi takva misao, da li im je srce iskreno? Kada na takav način iskreno dozivaju Boga, da li Bog pristaje da im pomogne? I pored toga što nisu izgovorili ni reč, ispoljavaju iskrenost, pa Bog pristaje da im pomogne. Kada neko naiđe na naročito ozbiljan problem, kad nema ništa i nema nikog da se osloni i kad se oseti potpuno bespomoćno, Bog mu je poslednja nada. Kakve su molitve tih osoba? Kakvo im je stanje uma? Da li su iskrene? Ima li tada ikakve ukaljanosti? Srce ti je iskreno samo ako veruješ Bogu kao da ti je On poslednja slamka za koju se hvataš, u nadi da će ti On pomoći. Iako si možda izgovorio tek nekoliko reči, srce ti se već uskomešalo – dao si svoje iskreno srce Bogu – i Bog sluša. Kada Bog sluša, On vidi tvoje poteškoće i prosvetiće te, usmeriće te i pomoći će ti. Kada je čovekovo srce najiskrenije? Najiskrenije je kada se čovek uzda u Boga kada je priteran uza zid. Kada se uzda u Boga, najvažnija stvar koju čovek treba da ima je iskreno srce. Moraš da budeš u takvom stanju da ti je Bog stvarno potreban. Odnosno, čovekovo srce mora u najmanju ruku da bude iskreno, a ne površno. Ne bi trebalo samo da priča, već i da mu je srce ustreptalo. Ako si smeten dok se obraćaš Bogu, ali nisi dirnut u srcu i zapravo misliš: „Bože, već sam napravio svoje planove i samo Te obaveštavam. Ostvariću ih slagao se Ti ili ne. Obraćam ti se reda radi”, onda to ne sluti na dobro. Varaš Boga i poigravaš se sa Njim i to je ujedno izraz nepoštovanja Boga. Kako će se posle toga Bog odnositi prema tebi? Bog će te ignorisati i skrajnuti te i bićeš potpuno ponižen. Ako ne budeš aktivno tražio Boga i ne potrudiš se u istini, bićeš uklonjen.

Istina je život Boga Sȃmoga; ona predstavlja Njegovu narav, Njegovu suštinu, ono što On ima i što jeste. Ako kažeš da si, time što imaš određeno iskustveno razumevanje, došao u posed istine, da li to onda znači da si postao osvećen? Zašto onda i dalje ispoljavaš iskvarenost? Zašto ne možeš da raspoznaš različite tipove ljudi? Zašto ne možeš da daš svedočanstvo za Boga? Čak i ako razumeš ponešto od istine, možeš li da predstavljaš Boga? Možeš li da proživiš Božju narav? Možeš da imaš neko iskustveno razumevanje u vezi sa određenim aspektom neke istine i možeš da budeš u stanju da podeliš neku svetlost, ali ono što možeš da pružiš ljudima je izuzetno ograničeno i nipošto nije nešto što može da opstane. To je zato što ono što si razumeo i svetlost koju si zadobio ne predstavljaju suštinu istine i ne predstavljaju celokupnost istine. To je samo jedna strana, jedan mali aspekt istine, to je samo nivo koji ljudi mogu da dostignu i to je još uvek daleko od suštine istine. Ta mrvica svetlosti, prosvećenja i iskustvenog razumevanja nikada ne može da zameni istinu. Čak i da svi ljudi postignu neke rezultate u doživljavanju ove istine, i da se sve njihovo iskustveno razumevanje sabere, to i dalje ne bi dostiglo celokupnost i suštinu čak ni jedne jedine rečenice istine. Prethodno sam rekao: „Sve sam to sažeo u jedan aforizam namenjen ljudskom svetu: Među ljudima nema onih koji Me vole.” Ova rečenica predstavlja istinu, pravu suštinu života, najdublju stvar i izraz Boga Sȃmoga. Ti prolaziš kroz iskustva, i nakon tri godine iskustva, ti ćeš možda imati malo površnog razumevanja, dok će nakon sedam ili osam godina tvoje razumevanje možda biti nešto veće, ali to tvoje razumevanje nikada neće moći da zameni ovu crticu istine. Neko drugi će posle dve godine možda steći nešto malo razumevanja, ili će nešto više razumeti posle deset godina, ili će pak njegovo razumevanje pred kraj života biti relativno veliko, ali čak ni vaše kolektivno razumevanje ne može da zameni tu crticu istine. Ma koliko uvida, svetlosti, iskustva i znanja da vas dvojica kolektivno posedujete, to nikada neće moći da zameni tu crticu istine. Drugim rečima, ljudski život će zauvek biti ljudski život. Koliko god da je tvoje razumevanje u skladu sa istinom, Božjim namerama i Božjim zahtevima, ono nikada ne može da zameni istinu. Reći da ljudi poseduju istinu znači da oni zaista razumeju istinu, da proživljavaju nešto od stvarnosti Božjih reči, da imaju ponešto stvarnog znanja o Bogu, te da su u stanju da Boga veličaju i da za Njega svedoče. Ne može se, međutim, reći da ljudi već poseduju istinu, zato što je istina isuviše duboka. Da bi iskusili makar jednu jedinu crticu Božje reči, ljudima može biti potreban čitav životni vek, ali ni kroz celoživotna iskustva nekoliko generacija, pa čak ni za hiljade i hiljade godina, oni tu jednu crticu Božje reči neće moći da u celosti iskuse. Jasno je da je proces razumevanja istine i bogopoznanja zaista beskrajan, te da postoji ograničenje u pogledu količine istine koju čovek u svom celoživotnom iskustvu može razumeti. Neki ljudi će, odmah nakon što su razumeli tekstualno značenje Božje reči, tvrditi kako su došli u posed istine. Zar to nije besmislica? Kako u pogledu svetlosti tako i u pogledu znanja, postoji pitanje dubine. Istina-stvarnosti u koje neka osoba tokom svog života verovanja može da zakorači, ograničene su. Prema tome, to što posedujete izvesnu količinu znanja i svetlosti ne znači da posedujete i istina-stvarnosti. Glavna stvar koju morate razmotriti jeste da li se ta svetlost i to znanje dotiču suštine istine. To je najvažnije. Nekim ljudima se čini da poseduju istinu, na osnovu toga što su u stanju da prosipaju svetlost ili da ponude malo površnog razumevanja. To ih čini srećnim, pa postaju samoljubivi i uobraženi. A zapravo su još uvek daleko od ulaska u istina-stvarnost. Koju istinu ljudi poseduju? Mogu li ljudi koji poseduju istinu bilo gde i bilo kada posrnuti? Ako poseduju istinu, kako onda mogu da još uvek prkose Bogu i da Ga izdaju? Ako tvrdiš da poseduješ istinu, to dokazuje da je u tebi Hristov život – što je zaista nečuveno! Postao si Gospod, postao si Hristos, šta li? Radi se o apsurdnoj tvrdnji, koju su u potpunosti izmislili ljudi; ona se tiče ljudskih predstava i maštarija i ne predstavlja održivi stav prema Bogu.

Kad je reč o ljudskom razumevanju istine i o tome da istinu imaju kao svoj život, šta u tom kontekstu „život” zapravo označava? On znači da istina vlada njihovim srcem, da su u stanju da žive prema Božjim rečima, te da poseduju stvarno znanje o Božjim rečima i da zaista razumeju istinu. Kada ljudi u sebi imaju taj novi život, to se u celosti postiže kroz primenu i doživljavanje Božjih reči, zasnovano je na temelju istine Božjih reči i postiže se njihovim životom u carstvu istine; sve što ljudski život u sebi sadrži jeste njihovo znanje i iskustvo istine. To je opseg unutar koga se to nalazi; zadobijanje života se odnosi na zadobijanje istine. Kad se za nekoga kaže da je u stanju da živi u skladu sa istinom Božjih reči, to ne znači da je u njemu život istine, niti se time kaže da neko ko istinu poseduje kao svoj život samim tim postaje istina, da njegov unutrašnji život postaje život istine, a kamoli da je on sȃm istina i život. Na kraju krajeva, njegov je život i dalje život ljudskog bića. Drugim rečima, ako si u stanju da živiš prema Božjim rečima i poseduješ znanje o istini, ako se to znanje ukoreni u tebi i postane tvoj život i istina koju si zadobio doživljavanjem postane temelj tvog postojanja, ako živiš prema tim Božjim rečima, niko ne može da te promeni i Sotona ne može da te zaludi niti da te iskvari, to onda znači da si zadobio istinu i život. Drugim rečima, tvoj život sadrži samo istinu, tvoje razumevanje i doživljavanje istine; i, ma šta da radiš, živećeš prema tim istinama i nećeš izlaziti van njihovog opsega. Tada ćeš posedovati istina-stvarnosti, a upravo takve ljude Bog želi da naposletku zadobije kroz Svoje delo. Ipak, ma koliko istina ljudi razumeli, njihova je suština i dalje ljudska i uopšte se ne može porediti s Božjom suštinom. To je zato što oni nikako ne mogu da dožive celokupnu istinu i što oni istinu ni na koji način ne mogu u celosti da prožive; jedino što oni mogu da prožive jeste krajnje ograničeni delić istine koji je ljudskim bićima dostižan. Kako bi oni onda mogli da se pretvore u Boga? (…) Ako imaš iole iskustva s Božjim rečima i ako živiš u skladu s pravim iskustvenim znanjem o istini, Božje će reči postepeno postati tvoj život. Uprkos tome, ne možeš da kažeš da je istina tvoj život, niti da ono što izražavaš predstavlja istinu; grešiš ako tako misliš. Ako poseduješ tek ponešto iskustva u vezi s nekim konkretnim aspektom istine, može li to samo po sebi značiti da poseduješ istinu? Može li se to smatrati sticanjem istine? Jesi li u stanju da istinu detaljno objasniš? Možeš li da na osnovu istine otkriješ Božju narav i ono što Bog ima i što jeste? Ako nisi postigao takve efekte, to je dokaz da se doživljavanje samo nekog određenog aspekta istine ne može smatrati pravim razumevanjem istine, niti bogopoznanjem, a kamoli sticanjem istine. Svako poseduje iskustvo u samo jednom pojedinačnom aspektu i opsegu istine; ljudi to doživljavaju unutar svog ograničenog opsega i ne mogu da dosegnu do svih nebrojenih aspekata istine. Mogu li ljudi proživeti prvobitno značenje istine? Dokle zapravo doseže tvoje neznatno iskustvo? Ono je tek zrnce peska na obali mora; kap vode u okeanu. Prema tome, ma koliko dragoceno bilo to tvoje znanje i sva ta osećanja koja si iz svojih iskustava zadobio, oni se i dalje ne mogu smatrati istinom. Za njih se jedino može reći da su u skladu sa istinom. Istina dolazi od Boga, a unutrašnje značenje i stvarnosti istine pokrivaju veoma širok opseg, i nju niko ne može ni da dokuči ni da opovrgne. Dokle god poseduješ stvarno razumevanje istine i Boga, ti ćeš neke istine razumeti; niko neće moći da opovrgne ta stvarna razumevanja, a svedočenja koja u sebi sadrže istina-stvarnosti zauvek će biti održiva. Bog odobrava ljude koji poseduju istina-stvarnosti. Dokle god tragaš za istinom, dokle god možeš da se u doživljavanju Božjih reči oslanjaš na Boga i u stanju si da istinu prihvatiš kao svoj život, bez obzira na to u kakvom se okruženju nalaziš, imaćeš svoj put i bićeš u stanju da opstaneš i da dobiješ Božje odobravanje. Iako je ono malo što ljudi stiču usklađeno sa istinom, ne može se reći da to predstavlja istinu, a još manje se može reći da su oni zadobili istinu. Taj tračak svetla koji su ljudi stekli prikladan je samo za njih same, ili za neke druge ljude unutar određenog opsega, ali neće biti prikladan u nekom drugačijem opsegu. Ma koliko da je iskustvo neke osobe duboko, ono je i dalje ograničeno i nikada neće dosegnuti dubinu istine. Svetlost i razumevanje koje neka osoba poseduje nikada se ne mogu porediti sa istinom.

– „Reč”, tom III, „Govori Hrista poslednjih dana”, treći deo

Ako želiš da primenjuješ istinu i da je razumeš, moraš prvo da tragaš za istinom kad ti se u stvarnom životu događaju razne stvari, odnosno, moraš stvari da posmatraš na osnovu Božjih reči i istine; kad ti bude jasna suština problema, znaćeš kako da postupaš u skladu sa istina-načelima. A ako stvari uvek posmatraš na ovaj način u skladu sa Božjim rečima, moći ćeš da vidiš Božju ruku i dela Božja u svemu što se oko tebe događa. Bez obzira na to šta se oko njih dešava, neki ljudi misle da to nema nikakve veze s njihovom verom u Boga niti sa istinom; prema tome samo postupaju u skladu sa sopstvenim sklonostima, koristeći Sotonine filozofije. Mogu li tako da izvuku ijednu pouku? Sasvim sigurno ne mogu. Upravo zato mnogi ljudi u Boga veruju deset ili dvadeset godina, a i dalje ne razumeju istinu i nemaju život-ulazak. Ne mogu da uvedu Boga u svoj stvarni život i ne mogu da se na osnovu Božjih reči suoče sa svime što se oko njih dešava. Shodno tome, oni ne mogu da raspoznaju sve stvari sa kojima se susreću niti da ih rešavaju na osnovu istina-načela, a takvi ljudi nemaju život-ulazak. Neki ljudi um aktiviraju samo dok čitaju Božje reči tokom okupljanja; u tim prilikama su u stanju da izgovore ponešto znanja, ali ne mogu da primene Božje reči ni u čemu što im se dešava u stvarnom životu, niti znaju kako da primenjuju istinu i zato misle da ništa što im se dešava u svakodnevnom životu nema veze sa istinom niti s Božjom reči. U svojoj veri u Boga, oni kao da Božje reči i istinu smatraju oblašću znanja, koja se nimalo ne dotiče njihovih svakodnevnih života i potpuno je izdvojena od njihovih gledišta na stvari, životnih ciljeva i životnih stremljenja. Kakav je to oblik verovanja u Boga? Da li će oni moći da razumeju istinu i uđu u stvarnost? Kad čovek veruje u Boga na taj način, da li je Božji sledbenik? To nije neko ko istinski veruje u Boga, a još manje je Božji sledbenik. Sve probleme u njegovom svakodnevnom životu – uključujući sve što ima veze s porodicom, brakom, poslom ili njegovim planovima – on posmatra kao nešto što nema veze sa istinom pa pokušava da ih reši služeći se ljudskim metodama. Ako stvari tako doživljavaju, takvi ljudi nikada neće zadobiti istinu i nikada neće biti u stanju da razumeju šta je to što Bog želi da postigne u ljudima i koji to efekat želi da u njima ostvari. Bog izražava istinu ne bi li spasao ljude, ne bi li pročistio i promenio njihove iskvarene naravi, ali oni nisu svesni toga da će, samo ako prihvate istinu i njoj streme, moći da reše sopstvene iskvarene naravi; nisu svesni da istinu mogu zadobiti samo ako doživljavaju i primenjuju reči Božje u svom stvarnom životu. Zar takvi ljudi nisu glupi i neuki? Zar nisu najgluplji i najsmešniji od svih ljudi? Neki pojedinci nisu nikada stremili ka istini u svojoj veri u Boga. Oni smatraju da vera u Boga naprosto znači prisustvovanje okupljanjima, molitvu, pevanje himni i čitanje Božjih reči; oni pridaju veliku važnost verskoj ceremoniji i nikada ne primenjuju niti doživljavaju Božje reči. Religiozni ljudi na taj način veruju u Boga. Tako važnu stvar poput vere u Boga ti pojedinci posmatraju kao religijsko uverenje – zar nisu bezvernici? Zar nisu nevernici? Stremljenje ka istini zahteva doživljavanje mnogih procesa. Postoji jednostavna strana toga, ali postoji i ona složena. Prosto rečeno, prvo treba da tragamo za istinom i primenjujemo i doživljavamo Božje reči u svemu što se oko nas dešava. Zatim će ti postajati sve očiglednije da postoji toliko istine koju treba da zadobiješ i da joj stremiš u svojoj veri u Boga, kao i da je istina tako praktična i da je ona život. Bog spašava ljudski rod da bi on mogao da zadobije istinu kao život. Sav stvoreni ljudski rod treba da prihvati istinu kao život, a ne samo oni koji izvršavaju svoje dužnosti, koji su vođe i delatnici ili služe Bogu. Božje reči su namenjene celom ljudskom rodu i Bog se svima obraća. Stoga, sva stvorena bića – ceo ljudski rod – treba da prihvate Božje reči i istinu, da tragaju za istinom u svim stvarima i potom da postupaju shodno istina-načelima kako bi mogli da primenjuju istinu i da joj se pokore. Kad bi se samo od vođa i delatnika zahtevalo da primenjuju istinu, to bi bilo potpuno suprotno Božjoj nameri, jer je istina koju je izrazio Bog namenjena celom ljudskom rodu i izrečena je u svrhu spasavanja ljudskog roda, a ne samo nekoliko ljudi. Da je to slučaj, reči koje je izrazio Bog ne bi bile mnogo važne. Da li sada imate put stremljenja ka istini? Šta je prva stvar koja se mora praktikovati kod stremljenja ka istini? Pre svega, morate da jedete i pijete više Božjih reči, da slušate više propovedi i beseda i da se više molite i tragate kad se susrećete sa raznim stvarima. Kada se budete opremili sa više istina, kada se budete brzo razvili i posedovali rast, bićete u stanju da izvršavate svoje dužnosti, da preuzmete odgovornost nekog posla i moći ćete da istrpite neke kušnje i iskušenja. Tada ćete osetiti da ste zaista razumeli i zadobili neke istine i osetićete da su istina sve reči koje Bog izgovara, da su to istine koje su najpotrebnije iskvarenom ljudskom rodu kako bi postigao spasenje i da su one upravo istina života darovana od strane jedinstvenog Stvoritelja.

– „Reč”, tom III, „Govori Hrista poslednjih dana”, „Značaj i put stremljenja ka istini”

Svakodnevne reči Božje  Odlomak 379

Ako ljudi žele da, verujući u Boga, budu spaseni, ključno pitanje je da li su im srca bogobojažljiva ili nisu, ima li u njihovim srcima mesta za Boga ili nema, i da li mogu da žive pred Bogom i da sa Njim održavaju normalan odnos ili ne mogu. Od presudnog značaja je da li su ljudi u stanju da istinu sprovode u delo i da dostignu pokornost prema Bogu. To su uslovi i to je put koji vodi do spasenja. Ako ti srce nije sposobno da živi pred Bogom, ako se Bogu ne moliš često niti s Njim razgovaraš i ako izgubiš normalan odnos sa Bogom, nikada nećeš biti spasen, jer si blokirao put ka spasenju. Ako nemaš nikakav odnos sa Bogom, hodaš putem propasti. Ako Bog nije u tvom srcu, onda su puka tvrdnja da imaš veru i formalno verovanje u Boga beskorisni. Bez obzira na to koliko si obdaren, koliko reči i doktrina si u stanju da propovedaš, ili koliko si propatio zbog svoje vere u Boga, to je beskorisno. Sve dok za Boga nema mesta u tvom srcu, dok se ne bojiš Boga i ne možeš ni najmanji delić istine da sprovedeš u delo, onda bez obzira na to kako veruješ u Boga, to je beskorisno, i Bog kaže: „Odlazi od Mene, zlikovče.” Takva osoba se ubraja u zlikovce jer ne može da primenjuje istinu i nema bogobojažljivo srce. I tako, čak i ako si mnogo godina verovao u Boga, nemaš nikakve veze sa Bogom; Bog kaže da si nevernik i zla osoba, i On nije tvoj Gospod niti tvoj Bog. Čak i ako priznaješ da Bog ima suverenost nad svim stvarima i da je On Stvoritelj, ti se Njemu ne klanjaš i ne pokoravaš se Njegovoj suverenosti. Sotonu i đavole slediš; tvoji jedini gospodari su Sotona i đavoli. Ako u svemu veruješ sebi i slediš vlastitu volju, ako veruješ da je tvoja sudbina u tvojim rukama, ti onda veruješ u sebe. Mada tvrdiš da veruješ u Boga i da Ga priznaješ, Bog ne priznaje tebe. Nemaš nikakav odnos sa Bogom i stoga si predodređen da te se Bog naposletku gnuša i odbaci te, da te kazni i da te ukloni; takve kao ti Bog ne spasava. Ljudi koji istinski veruju u Boga jesu oni koji Ga prihvataju kao Spasitelja, koji prihvataju da je On istina, put i život i koji su u stanju da se iskreno daju za Njega i obavljaju dužnost stvorenog bića. Ono što oni doživljavaju jeste Božje delo, ono što sprovode u delo jesu Njegove reči i istina, a put kojim idu jeste put stremljenja ka istini. To su ljudi koji se pokoravaju Božjoj suverenosti i uređenjima i koji slede Njegovu volju. Samo verujući u Boga na ovakav način čovek može biti spasen; u suprotnom, biće osuđen. Ako u svojoj veri u Boga ljudi gaje puste želje i uvek se drže sopstvenih predstava i nejasnih maštarija, mogu li zadobiti istinu? Mogu li naposletku dostići spasenje? Ne mogu nikako. Kada ljudi veruju u Boga, moraju da jedu i piju reči Božje, moraju da prihvate istinu, da veruju u Njega u skladu sa Njegovim zahtevima i da budu u stanju da iskuse Božje delo, dostižući pokornost Njegovim orkestracijama i uređenjima; samo tada mogu dostići spasenje. Šta god da radiš, ne smeš gajiti puste želje i verovati u Boga samo da bi zadobio blagoslove; to je obmanjivanje Boga i sklapanje poslova sa Njim, i to će te samo upropastiti. Veoma je važno da ljudi razgovaraju u zajedništvu o ovoj temi, zar ne? To je za vas poziv na buđenje.

Pošto ste saslušali ove propovedi, trebalo bi da razumete istinu i da vam je jasno šta spasenje podrazumeva. Bez obzira na to šta ljudi vole, ka čemu streme ili šta je to što im raspaljuje strasti – ništa od toga nije važno. Ono što je najvažnije jeste prihvatanje istine. Kad se sve uzme u obzir, najvažnija je sposobnost sticanja istine, a ispravan je onaj put koji će ti omogućiti da se bojiš Boga i kloniš se zla. Ako u Boga veruješ već nekoliko godina, ali si se pritom uvek fokusirao na stremljenje ka stvarima koje sa istinom nemaju nikakve veze, onda ni tvoja vera nema nikakve veze sa istinom, niti ikakve veze sa Bogom. Možeš ti da tvrdiš kako veruješ u Boga i možeš da usmeno priznaješ Boga, ali Bog nije tvoj Gospod, On nije tvoj Bog; ti ne prihvataš Božju suverenost nad tvojom sudbinom, ne pokoravaš se svemu što Bog za tebe orkestrira i ne priznaješ činjenicu da je Bog istina. U tom slučaju, tvoja nada za spasenje je razorena. Ako ne kreneš putem stremljenja ka istini, hodaćeš putem koji vodi ka uništenju. Nasuprot tome, ako je sve ka čemu stremiš i na šta se fokusiraš, sve za šta se moliš i sve na šta apeluješ zasnovano na Božjim rečima i Njegovim zahtevima, ako ti se sve više čini da se pokoravaš Stvoritelju i da Ga obožavaš, ako osećaš da je Bog tvoj Gospod i tvoj Bog, ako ti je sve draže da se pokoravaš svemu što Bog za tebe orkestrira i uređuje, ako je tvoj odnos sa Bogom sve prisniji i normalniji, a tvoja ljubav prema Bogu sve čistija i iskrenija, onda će tvoje pritužbe i nesporazumi u vezi s Bogom, kao i tvoje preterane želje prema Bogu, bivati sve ređe, a ti ćeš u potpunosti dostići to da se bojiš Boga i kloniš zla, što će značiti da si već zakoračio na put spasenja. Mada hodati putem spasenja podrazumeva dovođenje u red, orezivanje, sud i grdnju od Boga, i mada ćeš zbog toga mnogo propatiti, sve je to znak da se na tebe spušta ljubav Božja. Ako u svojoj veri u Boga težiš samo blagoslovima, statusu, slavi i dobitku, i nikada nisi doveden u red, orezan, niti si primio sud ili grdnju – uprkos tome što živiš lagodnim životom, tvoje se srce sve više udaljava od Boga, gubiš normalan odnos koji si imao sa Bogom i nisi voljan da prihvatiš Božje ispitivanje, želeći da budeš sâm svoj gospodar – sve to dokazuje da put kojim ideš nije pravi put. Ako već neko vreme doživljavaš Božje delo i sve snažnije osećaš da je čovečanstvo duboko iskvareno i stoga sklono da se opire Bogu, ako strahuješ da će možda doći dan kada ćeš i ti učiniti nešto što se Bogu opire, i ako uvrediš Boga i On te napusti, te stoga smatraš da nema ničeg strašnijeg od opiranja Bogu, to znači da imaš bogobojažljivo srce. Osetićeš da, kada ljudi veruju u Boga, ne smeju da se od Njega udaljavaju; ako se budu udaljili od Njega i Njegove discipline, od Njegovog suda i grdnje, to je isto kao da su izgubili Božju zaštitu i negu, kao da su izgubili Božje blagoslove i da je za njih sve svršeno; takvi će ljudi samo bivati sve izopačeniji, biće sposobni da se opiru Bogu dok ujedno veruju u Njega, poput ljudi u religijskom svetu – oni će, na taj način, postati antihristi. Ako možeš to da shvatiš, Bogu ćeš se ovako pomoliti: „Bože! Molim Te da mi sudiš i da me grdiš. Preklinjem Te da me ispituješ u svemu što činim. Ako u bilo čemu prekršim istinu i protivim se Tvojim namerama, strogo mi sudi i izgrdi me – ja ne mogu bez Tvog suda i Tvoje grdnje.” To je ispravan put kojim treba da idu ljudi koji veruju u Boga. Ocenite, dakle, sebe prema ovom merilu: usuđujete li se da kažete da ste zakoračili na put spasenja? Ne usuđujete se, zato što tek treba da postanete neko ko stremi ka istini, zato što u mnogim stvarima ne tragate za istinom i zato što ne možete da prihvatite orezivanje niti da mu se pokorite – što sve dokazuje da ste još uvek daleko od puta koji vodi ka spasenju. Da li ćete lako zakoračiti na put spasenja ako ne stremite ka istini? To vam, zapravo, neće biti lako. Ljudima koji nisu iskusili Božji sud i grdnju, koji nisu doživeli da ih Bog dovede u red, prekori i oreže ih, takvim ljudima nije lako da postanu neko ko stremi ka istini, te im je stoga veoma teško da zakorače na put spasenja. Ako ti, nakon što si saslušao ove reči, znaš da su one istina, ali još uvek nisi zakoračio na put koji vodi do stremljenja ka istini i do spasenja, i ako ništa od ovoga ne uzimaš zaozbiljno, verujući da će pre ili kasnije – bez ikakve žurbe – doći dan kada će ti to poći za rukom, o kakvom se onda stavu zapravo radi? U velikoj si nevolji ako imaš takav stav i biće ti jako teško da zakoračiš na put spasenja. Dakle, kakvu rešenost moraš da imaš da bi krenuo tim putem? Treba da kažeš: „Ah! Ja u ovom trenutku još uvek nisam stupio na put spasenja, što je veoma opasno! Bog kaže da ljudi sve vreme moraju živeti pred Njim, da se moraju više moliti i da im srca ne smeju biti plahovita, već spokojna – stoga treba istog časa da počnem da sve to sprovodim u delo.” Ovakav način praktičnog delovanja označava izlazak na pravi put vere u Boga; toliko je to jednostavno. Kakvi su to ljudi koji, čuvši Božje reči, odmah kreću da ih sprovode u delo? Jesu li ti ljudi dobri? Jesu – to su ljudi koji vole istinu. A kakvi su oni koji, saslušavši Božje reči, ostaju i dalje tupi, ravnodušni i nepopustljivi – koji Božje reči olako shvataju, žmure na njih i oglušuju se o njih? Zar ti ljudi nisu zbunjeni? Verujući u Boga, ljudi se stalno pitaju ima li ikakvih prečica koje vode do spasenja. Kažem vam da takvih prečica nema, pa vam još i ukazujem na jednostavan put, ali vi taj put, saznavši za njega, ne sprovodite u delo – što znači da ne vidite dalje od svog nosa. Mogu li takvi ljudi biti spaseni? Ako za njih i ima neke nade, ona nije velika; biće im jako teško da dostignu spasenje. Možda će se jednoga dana probuditi iz dubokog sna i pomisliti: „Nisam više mlad, a svoje dužnosti nisam dobro obavljao tokom svih ovih godina koliko verujem u Boga. Bog zahteva da ljudi sve vreme žive pred Njim, a ja nisam živeo pred Bogom. Što pre moram da se pomolim.” Ukoliko se, dakle, prizovu pameti i počnu da svoje dužnosti obavljaju kako treba, nije za njih prekasno! Stvari, međutim, nemojte predugo odlagati; ako čekate da zađete u sedamdesete ili osamdesete godine života, kad vas telo bude sve više izdavalo i kad više ne budete imali ni trunke energije, neće li tada biti prekasno da stremite ka istini? Zar ne bi bilo krajnje glupo da najbolje godine svog života potrošite na besmislice, a da pritom sve vreme odlažete i naposletku potpuno propustite priliku da stremite ka istini, što je od svega na svetu najvažnije? Ima li ičeg glupljeg od toga? Mnogi su potpuno svesni pravog puta, ali stremljenje ka njemu i njegovo prihvatanje ipak odlažu za neko buduće vreme – svi su oni budale. Ne znaju da stremljenje ka istini zahteva da se decenijama ulaže veliki trud, kako bi se mogao zadobiti život. Ako protraće najbolje vreme za spasenje, posle će im biti kasno za kajanje!

– „Reč”, tom III, „Govori Hrista poslednjih dana”, „Samo u strahu od Boga može se ići putem koji vodi do spasenja”

Kao crkveni vođa, ne treba samo da naučiš da koristiš istinu za rešavanje problema, već i da naučiš da otkrivaš i obučavaš nadarene ljude kojima nikako ne smeš da zavidiš, niti da ih sputavaš. Takva primena je korisna za rad crkve.Ako možeš da neguješ nekoliko osoba koje streme ka istini tako da sarađuju s tobom i da dobro obavljaju svaki segment posla, te da na kraju svi imaju iskustvena svedočenja, onda si vođa ili delatnik koji je u skladu sa merilom. Ako si u stanju da u svemu postupaš prema načelima, tada si posvećen. Neki ljudi uvek strepe da su drugi bolji od njih ili da su iznad njih, da će neko drugi biti priznat a oni zanemareni, i to ih tera da napadaju i isključuju druge. Zar to nije slučaj zavisti prema nadarenim ljudima? Zar to nije sebično i ogavno? Kakva je to narav? To je podmukla narav. Oni koji razmišljaju samo o svojim interesima, koji zadovoljavaju samo svoje sebične želje, a da pritom ne razmišljaju o drugima niti vode računa o interesima Božje kuće, imaju lošu narav i Bogu se ne dopadaju. Ako si zaista sposoban da pokažeš obzir prema Božjim namerama, moći ćeš da postupaš pravedno prema drugima. Ako preporučiš dobru osobu i omogućiš joj da se obučava i da obavlja dužnost, dodajući tako jednu nadarenu osobu u Božju kuću, zar ti to neće olakšati posao? Zar onda nećeš biti posvećen u svojoj dužnosti? To je dobro delo pred Bogom; to je minimum savesti i razuma koje treba da poseduju oni koji služe kao vođe. Oni koji su sposobni da sprovedu istinu u delo mogu da prihvate Božje ispitivanje o svojim postupcima. Kada prihvatiš Božje ispitivanje, tvoje srce će doći na pravo mesto. Ako uvek činiš stvari samo da bi ih drugi videli i uvek želiš da dobiješ pohvalu i izazoveš divljenje drugih, a ne prihvataš Božje ispitivanje, da li ti je onda Bog još uvek u srcu? Takvi ljudi nisu bogobojažljivog srca. Nemoj uvek da radiš stvari za sebe i nemoj stalno da vodiš računa o svojim interesima; ne razmišljaj o sopstvenom ponosu, ugledu i statusu i nemoj da vodiš računa o ličnim interesima. Iznad svega moraš da vodiš računa o interesima Božje kuće i da ih učiniš svojim prioritetom. Trebalo bi da vodiš računa o Božjim namerama i da iznad svega razmišljaš o tome da li je bilo nečistoća u obavljanju tvoje dužnosti, da li si bio posvećen, jesi li ispunio svoje odgovornosti i dao sve od sebe, kao i da li si svesrdno razmišljao o svojoj dužnosti i radu crkve. Te stvari moraš uzeti u obzir. Ako često razmišljaš o njima i shvatiš ih, biće ti lakše da dobro obaviš svoju dužnost. Jedini izuzetak je ako si lošeg kova, ili je tvoje iskustvo plitko, ili nisi dovoljno stručan u svom profesionalnom radu, pa to dovodi do nekih grešaka ili nedostataka u tvom radu i sprečava postizanje dobrih rezultata, ali ti već daješ sve od sebe. Ne postupaš tako da bi zadovoljio sopstvene sebične želje ili sklonosti. Umesto toga, u svakom pogledu vodiš računa o radu crkve i interesima Božje kuće. Iako možda ne postižeš dobre rezultate u svojoj dužnosti, srce ti je ispravno; ako si, povrh toga, u stanju da tragaš za istinom kako bi rešio probleme u svojoj dužnosti, bićeš u skladu sa merilom u obavljanju svoje dužnosti, i ujedno ćeš ući u istina-stvarnost. Tada ćeš posedovati svedočanstvo.

Neki ljudi veruju u Boga, ali ne streme ka istini. Oni uvek žive vođeni telom, žude za telesnim zadovoljstvima, uvek zadovoljavaju sopstvene sebične želje. Bez obzira na to koliko dugo veruju u Boga, nikada neće ući u istina-stvarnost. To je znak da su osramotili Boga. Ti kažeš: „Nisam učinio ništa da bih se opirao Bogu. Kako sam Ga onda osramotio?” Sve tvoje ideje i misli su rđave. Namere, ciljevi i motivi koji stoje iza onoga što činiš i sve posledice tvojih postupaka udovoljavaju Sotoni, čine te njegovim predmetom podsmeha i dozvoljavaju mu da nađe nešto protiv tebe. Nisi nijednom svedočio onako kako hrišćanin treba da svedoči. Ti si od Sotone. Ti u svemu sramotiš Božje ime i nemaš istinito svedočanstvo. Da li će se Bog setiti stvari koje si učinio? Kakav će na kraju zaključak Bog izvući o svim tvojim postupcima, ponašanju i dužnostima koje si obavio? Zar nešto ne mora da proistekne iz toga, neka vrsta izjave? U Bibliji Gospod Isus kaže: „Mnogi će mi govoriti u onaj dan: ’Gospode, Gospode! Nismo li prorokovali u tvoje ime, u tvoje ime izgonili zle duhove, i u tvoje ime činili mnoga čuda?’ Onda ću im ja reći: ’Nikada vas nisam poznavao. Odlazite od mene vi, koji činite bezakonje!’” (Matej 7:22-23). Zašto je Gospod Isus to rekao? Zašto su mnogi od onih koji su propovedali, izgonili demone i činili mnoga čuda u ime Gospodnje postali zlikovci? Zato što nisu prihvatili istine koje je izrazio Gospod Isus, nisu se držali Njegovih zapovesti, niti su imali ljubavi prema istini u svojim srcima. Jedino što su želeli bilo je da posao koji su obavili, teškoće koje su pretrpeli i žrtve koje su podneli za Gospoda zamene za blagoslove carstva nebeskog. Time su pokušavali da sklope dogovor sa Bogom i pokušavali su da iskoriste Boga i prevare Ga, pa su bili odbojni Gospodu Isusu, omrznuo ih je i osudio kao zlikovce. Danas ljudi prihvataju sud i grdnju Božjih reči, ali neki i dalje teže ugledu i statusu, i uvek žele da se istaknu; uvek žele da budu vođe i delatnici kako bi mogli da steknu ugled i status i da bi tako mogli da uživaju u prednostima statusa. Iako svi kažu da veruju u Boga i da slede Boga, da ostavljaju stvari i daju se za Boga, oni izvršavaju svoje dužnosti da bi stekli slavu, dobitak i status, i uvek imaju neke svoje spletke. Oni nisu pokorni ni odani Bogu, u stanju su da divljaju čineći loše stvari, a da pritom uopšte ne razmišljaju o svojim postupcima, te tako postaju zlikovci. Bog se gnuša tih zlih ljudi i Bog ne spasava zle ljude. Koje je merilo prema kome se postupci i ponašanje neke osobe ocenjuju kao dobri ili zli? Merilo je da li oni u svojim mislima, ispoljavanjima i postupcima poseduju svedočanstvo sprovođenja istine u delo i proživljavanja istina-stvarnosti. Ako nemaš tu stvarnost ili je ne proživljavaš, onda si bez sumnje zlikovac. Kako Bog gleda na zlikovce? Za Boga, tvoje misli i spoljni postupci ne daju svedočanstvo za Njega, niti oni ponižavaju i pobeđuju Sotonu; umesto toga, oni navlače sramotu na Boga i prožeti su znacima sramoćenja Boga. Ti ne daješ svedočanstvo o Bogu, ne daješ se Bogu, niti ispunjavaš svoje odgovornosti i obaveze zarad Boga; umesto toga, radiš zarad sebe. Šta znači „zarad sebe”? Tačnije rečeno, to znači za Sotonu. Zato će na kraju Bog reći: „Odlazite od mene vi, koji činite bezakonje”. U Božjim očima, tvoji postupci neće biti viđeni kao dobra dela, oni će se smatrati zlim delima. Ne samo da neće uspeti da zadobiju Božje odobravanje – već će biti i osuđeni. Šta se čovek nada da će zadobiti takvom verom u Boga? Zar takva vera na kraju neće propasti?

Za sve koji obavljaju dužnost, bez obzira na to koliko je duboko ili plitko njihovo razumevanje istine, najjednostavnija primena za ulazak u istina-stvarnost jeste da se na svakom koraku razmišlja o interesima Božje kuće, otpuštajući svoje sebične želje, lične namere, motive, gordost i status i stavljajući interese Božje kuće na prvo mesto – to je najmanje što neko treba da uradi. Ako osoba koja obavlja dužnost ne može ni toliko da učini, kako se onda može reći da obavlja svoju dužnost? To nije obavljanje dužnosti. Prvo treba da misliš na interese Božje kuće, da vodiš računa o Božjim namerama i uzimaš u obzir rad crkve. Stavi to na prvo mesto; tek posle možeš da razmišljaš o stabilnosti svog statusa ili o tome kako te drugi vide. Podelite to u dva koraka, praveći mali kompromis – zar ne osećate da to donekle olakšava stvari? Budeš li neko vreme ovako postupao, osetićeš da udovoljiti Bogu nije teška stvar. Štaviše, ako možeš da ispuniš svoje odgovornosti; ispuniš svoje obaveze i dužnost; ostaviš po strani svoje sebične želje, namere i motive; pokažeš da vodiš računa o Božjim namerama; i staviš interese Božje kuće, rad crkve i dužnost koju treba da obavljaš na prvo mesto, tada ćeš, nakon što neko vreme budeš to tako doživljavao, osetiti da je dobro vladati se na ovaj način, da čovek treba da živi pošteno i otvoreno, te da ne treba da vodi beskičmen, prljav i nizak život, već da treba da bude častan i pravičan. Osetićeš da je to obličje koje bi čovek trebalo da proživi. Tvoja želja da zadovoljiš sopstvene interese postepeno će se smanjivati. Trenutno, bez obzira na to koliko dugo verujete u Boga, bez obzira na vaš ulazak i iskustvo sa lekcijama koje se tiču stremljenja ka istini, bez obzira na primenu istine i ulazak u istina-stvarnost, vama nedostaje dubina i niste ih istinski iskusili, tako da ne možete dati istinsko svedočanstvo. Sada sam vam saopštio ovaj jednostavan pristup: počnite da primenjujete na taj način, a kada budete tako delali neko vreme, stanje u vama će neprimetno početi da se menja. To ambivalentno stanje u kojem niste ni previše zainteresovani da verujete u Boga, niti vam je ono previše odbojno, pretvoriće se u stanje u kojem osećate da je dobro verovati u Boga i biti poštena osoba i u kojem ste zainteresovani da budete poštena osoba i osećate da postoji smisao i duhovna hrana u takvom načinu života. Osetićete se prizemljeno, u miru, kao i zadovoljstvo u srcu. Takvo će biti vaše stanje. To je posledica odricanja od sopstvenih namera, interesa i sebičnih želja. To je ishod. To je delimično posledica ljudske saradnje, a delimično delo Svetog Duha. Sveti Duh ne deluje bez saradnje ljudi.

– „Reč”, tom III, „Govori Hrista poslednjih dana”, „Jedino odbacivanjem svojih iskvarenih naravi čovek može da zadobije slobodu i oslobođenje”

Šta znate o promenama u naravi? Promene u naravi se suštinski razlikuju od promena u ponašanju, a takođe se razlikuju i od promena u praktičnom delovanju – sve se te promene suštinski razlikuju jedna od druge. Većina ljudi stavlja poseban akcenat na svoje ponašanje u svojoj veri u Boga, i kao rezultat toga dolazi do određenih promena u njihovom ponašanju. Nakon što poveruju u Boga, oni prestaju da puše i piju, više se ne sukobljavaju s drugim ljudima, radije trpe, čak i ako to znači da će pretrpeti gubitak. Doživljavaju izvesne promene ponašanja. Nakon što počnu da veruju u Boga, neki ljudi se usredsređuju na to da jedu i piju Božje reči, dolaze do razumevanja nekih istina, doživljavaju delo Svetog Duha i u svom srcu osećaju veliko uživanje, pa su stoga voljni da se daju za Boga, a u stanju su čak i da ostave sve i da pretrpe svaku muku. Ali ako, nakon što nekoliko godina veruju u Boga, ljudi nikako ne uspevaju da streme ka istini, a onda, pošto nije bilo promene u njihovoj život-naravi, neizbežno nastavljaju da prave iste stare greške. Ne samo da ne uspevaju da odbace svoju sotonsku narav, već ona postaje još gora. Oslanjaju se na svoj staž da bi se borili za vlast i dobit, žude za crkvenim novcem i postaju zavidni kad god vide da neko drugi iskorišćava Božju kuću, samo se nadajući da će osigurati veće koristi za sebe – postaju paraziti i gamad unutar Božje kuće. Kao rezultat toga, neki postaju lažne vođe i antihristi, i bivaju razotkriveni i eliminisani. A šta te činjenice dokazuju? One dokazuju da su puke promene ponašanja neodržive; ako kod ljudi ne dođe do promene život-naravi, oni će pre ili kasnije pokazati svoje pravo lice. To je zato što promene u ponašanju nastaju iz žara, a povrh toga, Sveti Duh u to vreme obavlja određeno delo, pa ljudima postaje izuzetno lako da budu vatreni ili da nakratko pokažu neku ljubaznost. Kako nevernici kažu: „Jedno dobro delo je lako učiniti, ali teško je celog života činiti dobra dela.” Zašto ljudi nisu sposobni da tokom čitavog života čine dobre stvari? Zato što su po prirodi opaki, sebični i iskvareni. Čovekovo ponašanje je vođeno njegovom prirodom; kakva god da je priroda tog čoveka, takva su njegova prirodna otkrivanja, a samo ono što on prirodno otkriva predstavlja njegovu prirodu. Pretvaranje ne može da potraje. Dok radi na čovekovom spasenju, to ne čini da bi ga ukrasio dobrim ponašanjem – svrha Božjeg dela je da preobrazi narav ljudi, da ih izmeni iz korena i da ih učini novim ljudima. Božji sud i grdnja, kušnje i oplemenjivanje čoveka, sve to služi promeni njegove naravi, kako bi mogao da postigne pokornost i odanost prema Bogu i kako bi Ga istinski obožavao. To je rezultat koji Bog hoće da ostvari u Svom delu i to je ujedno cilj Božjeg dela. Dobro ponašanje nije isto što i pokoravanje Bogu, a još je manje jednako usklađenosti sa Hristom. Promene u ponašanju zasnovane su na doktrini i nastaju iz žara; one se ne zasnivaju na pravom bogopoznanju niti na istini, a još se manje oslanjaju na usmeravanja od strane Svetog Duha. Mada ima trenutaka kad Sveti Duh donekle prosvećuje ili usmerava ljude, to nije ispoljavanje njihovog života. Ljudi još uvek nisu zakoračili u istina-stvarnosti, a njihova se život-narav nije ni za dlaku promenila. Ma koliko dobro da se neka osoba ponaša, ona time ne dokazuje da se pokorava Bogu, niti da istinu sprovodi u delo. Promene ponašanja ne predstavljaju promene u život-naravi i ne mogu se smatrati ispoljavanjima života.

– „Reč”, tom III, „Govori Hrista poslednjih dana”, treći deo

Ma koliko dobrih dela čovek da učini, to ne znači da on poseduje istina-stvarnosti. Primenjivanje istine i postupanje u skladu sa načelima jeste ono što znači posedovati istina-stvarnosti. Bojati se Boga i kloniti se zla jeste ono što znači posedovati istina-stvarnosti. Postoje ljudi koji su entuzijastični, mogu da izgovaraju doktrine, slede pravila i čine mnoge dobre stvari, ali sve što se za njih može reći jeste da poseduju malo ljudskosti. Oni koji mogu da pričaju o doktrini i koji uvek poštuju propise ne moraju obavezno biti u stanju da primenjuju istinu. Mada je ono što govore ispravno i zvuči kao da u tome nema nikakvih problema, oni ipak nemaju šta da kažu o pitanjima koja se tiču suštine istine. Prema tome, ma koliko da neka osoba može da priča o doktrini, to ne znači da ona razume istinu, i ma koliko da razume doktrinu, ona neće moći da reši nijedan problem. Iako su svi teoretičari religije u stanju da objasne Bibliju, svi oni naposletku padaju, jer ne prihvataju ništa od istine koju je Bog izrazio. Ljudi koji su iskusili promenu vlastite naravi razlikuju se od njih; oni su razumeli istinu, imaju sposobnost raspoznavanja po svim pitanjima, znaju kako da postupaju u skladu sa Božjim namerama i istina-načelom, znaju kako da deluju da bi udovoljili Bogu i razumeju prirodu iskvarenosti koju ispoljavaju. Kad se njihove sopstvene ideje i predstave ispolje, oni to mogu da raspoznaju i da se pobune protiv tela. Eto kako se ispoljava promena nečije naravi. Ono glavno što se kod ljudi čija je narav promenjena ispoljava, jeste to da oni jasno razumeju istinu, da je relativno tačno sprovode u delo u svemu što rade i da svoju iskvarenost ne ispoljavaju tako često. Uopšteno govoreći, čini se da su ljudi čija je narav izmenjena naročito razumni i imaju sposobnost raspoznavanja, te da, zahvaljujući tome što razumeju istinu, oni ne ispoljavaju više toliko samopravednosti i nadmenosti. U stanju su da prozru i da raspoznaju veliki deo iskvarenosti koja se u njima ispoljava, tako da ne postaju nadmeni. Oni u pravilnoj meri shvataju koje bi mesto trebalo da zauzmu, šta treba da rade kako bi se mogli smatrati osobama s razumom, kako da se drže svoje dužnosti, šta da govore a šta da ne govore, kao i šta bi kojim ljudima trebalo da kažu i šta sa njima da učine. Prema tome, ljudi izmenjene naravi relativno su razumni i jedino takvi ljudi zaista proživljavaju ljudsko obličje. Budući da razumeju istinu, u stanju su da govore i da stvari posmatraju u skladu s istinom, i principijelni su u svemu što rade; ne potpadaju pod uticaj bilo kojeg čoveka, događaja ili stvari, imaju vlastite stavove i mogu da se drže istina-načela. Narav im je relativno stabilna, svoje stavove ne menjaju naprasno i, bez obzira na okolnosti u kojima se nalaze, znaju kako da svoju dužnost dobro obavljaju i kako da se ponašaju da bi udovoljili Bogu. Ljudi čija je narav izmenjena ne usredsređuju se na to šta da rade spolja da bi drugi o njima imali lepo mišljenje; njima je u srcu jasno šta treba da rade kako bi udovoljili Bogu. Stoga, spolja može izgledati kao da nisu baš puni elana ili da nisu uradili mnogo velikih stvari, ali je sve ono što rade smisleno, vredno i daje stvarne rezultate. Ljudi čija je narav izmenjena zasigurno poseduju mnogo od istina-stvarnosti, što potvrđuju svojim pogledima na stvari i načelima svog delovanja. Oni koji nisu zadobili istinu nisu ostvarili apsolutno nikakvu promenu svoje život-naravi. A kako se tačno postiže promena naravi? Sotona je ljudska bića duboko iskvario, svi se oni opiru Bogu i svima im je u prirodi suprotstavljanje Bogu. Božje spasenje čoveka znači pretvaranje onih koji imaju prirodu opiranja Bogu i koji mogu da se opiru Bogu u one koji mogu da se pokore Bogu i da Ga se boje. Takvi su ljudi čije su se naravi promenile. Ma koliko da je neka osoba iskvarena i ma koliko iskvarenih naravi da ima, dokle god ona može da prihvati istinu, dokle god može da prihvati Božji sud i grdnju, te da prihvati razne kušnje i oplemenjivanja, ona će uistinu razumeti Boga i ujedno će moći jasno da sagleda vlastitu priroda-suštinu. Kad takva osoba bude zaista spoznala sebe, moći će da omrzne samu sebe i Sotonu, biće spremna da se pobuni protiv Sotone i da se potpuno pokori Bogu. Kad čovek jednom ima tu odlučnost, on će stremiti ka istini. Kad čovek ima istinsko znanje o Bogu, kad je njegova sotonska narav pročišćena, a Božje reči su se u njemu ukorenile i postale njegov život i osnova njegovog postojanja, kad može da živi po Božjim rečima, i kad se u potpunosti promenio i postao nov čovek, tada i samo tada je doživeo promenu u život-naravi. Promena u naravi ne znači imati zrelu i iskusnu ljudskost ili da ljudi deluju krotkije u naravi nego ranije – prelazak od toga da su u prošlosti bili nadmeni do toga da sada mogu da govore s razumom, ili prelazak od toga da u prošlosti nikoga nisu slušali do toga da sada mogu pomalo da slušaju druge. Za takve spoljašnje promene ne može se reći da su promene u naravi. Naravno, promene u naravi obuhvataju takva ispoljavanja, ali najvažniji element je da se čovekov unutrašnji život promenio. To se dešava u potpunosti zato što su se Božje reči i istina ukorenile u ljudima, što vladaju u njima i što su postale njihov život. Promenili su se, takođe, i njihovi pogledi na stvari. Oni mogu jasno da sagledaju svet i ljudski rod. Mogu sasvim da prozru kako Sotona kvari ljudski rod, kako se velika crvena aždaja opire Bogu, kao i da prozru njenu suštinu. U stanju su da u srcu mrze veliku crvenu aždaju i Sotonu, te da se potpuno okrenu Bogu i da Ga slede. To znači da se promenila njihova život-narav i da ih je Bog zadobio. Promene u život-naravi predstavljaju fundamentalne promene, dok su promene u ponašanju površinske. Jedino ljudi koji su ostvarili promene u svojoj život-naravi jesu oni koji su zadobili istinu i jedino njih je Bog zadobio.

– „Reč”, tom III, „Govori Hrista poslednjih dana”, treći deo

Preobražaj nečije naravi nije promena u ponašanju, niti nekakva lažirana spoljašnja promena ili privremena izmena učinjena iz revnosti. Ma koliko dobre te promene bile, one ne mogu da zauzmu mesto promenama u život-naravi. Razlog za to je taj što ove spoljašnje promene mogu ostvariti ljudskim trudom, ali čovek ne može samo sopstvenim snagama da promeni svoju život-narav. Da bi se u tome uspelo potrebno je doživeti Božji sud, grdnju, kušnje i oplemenjivanje, kao i savršenost Svetog Duha. Iako se ljudi koji veruju u Boga donekle dobro ponašaju, niko od njih se istinski ne pokorava Bogu, ne voli stvarno Boga, niti je sposoban da sledi Božju volju. Zašto? Zato što je za to potrebna promena život-naravi i puka promena ponašanja jednostavno nije dovoljna. Promena naravi znači da poznaješ istinu, doživeo si je i istina je postala tvoj život; može da te usmerava i vlada tvojim životom i svime što je u vezi sa tobom. To je promena u tvojoj život-naravi. Samo su ljudi koji imaju istinu kao život oni čija se narav promenila. U prošlosti je možda bilo nekih istina koje nisi mogao da primeniš pošto si ih shvatio, ali danas možeš da primeniš bilo koji aspekt istine koju razumeš bez ikakvih prepreka ili poteškoća. Kada primenjuješ istinu, osećaš se ispunjen mirom i srećom, ali ako ne možeš da primenjuješ istinu, osećaš bol i svest ti je pomućena. Možeš da primenjuješ istinu u svemu, živiš po Božjim rečima i imaš potporu za život. To znači da se tvoja narav promenila. Sada lako možeš da otpustiš svoje predstave i uobrazilje, tvoje telesne sklonosti i stremljenja i one stvari kojih ranije nisi mogao da otpustiš. Osećaš da su Božje reči istinski dobre i da je primena istine nešto najbolje što može da se učini. To znači da se tvoja narav promenila. Promena čovekove naravi zvuči veoma jednostavno, ali je to zapravo proces koji uključuje mnogo doživljaja. U tom periodu, ljudi moraju da istrpe veliku patnju – moraju da obuzdaju sopstveno telo i pobune se protiv svog tela; takođe moraju da istrpe patnju suda, grdnje, orezivanja, kušnji i oplemenjivanja, a moraju i da dožive brojne neuspehe i padove, te da istrpe patnju unutrašnjih borbi i mučenja. Samo posle tih doživljaja ljudi mogu donekle da razumeju sopstvenu prirodu, ali delimično razumevanje ne dovodi odmah do potpune promene; oni moraju da prođu kroz dug proces kušnji, oplemenjivanja i orezivanja i moraju neprekidno da tragaju za istinom i primenjuju istinu; tek tada će moći postepeno da odbace sopstvene iskvarene naravi. Zbog toga je za promenu sopstvene naravi potreban ceo život. Na primer, ako u nečemu otkriješ iskvarenost, da li možeš odmah da primeniš istinu čim to shvatiš? Ne možeš. U toj fazi razumevanja, drugi te orezuju i onda te tvoje okruženje navodi da postupaš u skladu sa istina-načelima. Ponekad još nisi raspoložen da to uradiš i kažeš sebi: „Zar moram ovako to da uradim? Zašto ne mogu to da uradim onako kako ja hoću? Zašto se od mene uvek zahteva da primenjujem istinu? Ne želim to da uradim, nemam energije za to!” Da bi se doživelo Božje delo, potrebno je proći kroz sledeći proces: od toga da se nevoljno primenjuje istina, do toga da se ona svojevoljno primenjuje; od negativnosti i slabosti, do snage i sposobnosti da se pobune protiv tela. Kada se dostigne izvesno iskustvo i zatim se dožive neke kušnje i oplemenjivanje i na kraju se shvate Božje namere i neke istine, oni onda mogu biti donekle srećni i spremni za postupanje u skladu sa istina-načelima. Na početku ljudi primenjuju istinu pomalo nevoljko. Uzmite, na primer, posvećeno obavljanje dužnosti: u izvesnoj meri imaš pokornost u obavljanju svojih dužnosti, neko znanje o tome šta znači posvećenost Bogu i u izvesnoj meri razumeš istinu, ali kada ćeš biti u stanju da budeš potpuno posvećen Bogu i u stanju da rečju i delom obavljaš svoje dužnosti? Za to je potreban proces. Tokom tog procesa, mogao bi da suočiš sa brojnim nedaćama. Neki će te možda orezati, a drugi će te možda kritikovati. Sve oči će biti uperene u tebe, svi će te ispitivati i tek tada ćeš početi da shvataš da grešiš i da si ti taj koji je kriv, da je nedostatak posvećenosti u obavljanju tvoje dužnosti neprihvatljiv i da ne smeš da budeš površan. Sveti Duh će te prosvetiti iznutra i prekoriti te kada pogrešiš. U tom procesu ćeš shvatiti neke stvari o sebi i uvidećeš da imaš previše nečistoća, da gajiš previše ličnih pobuda i previše ekstravagantnih želja dok obavljaš svoje dužnosti. Jednom kada budeš shvatio suštinu tih stvari, ako budeš u stanju da se pojaviš pred Bogom uz molitvu i istinsko kajanje, onda ćeš biti pročišćen od tih iskvarenih stvari. Ako na taj način često tragaš za istinom da bi rešio sopstvene stvarne probleme, postepeno ćeš zakoračiti na pravi put vere; počećeš da imaš prava životna iskustva i tvoje iskvarene naravi postepeno će biti pročišćene. Što više tvoje iskvarene naravi bude pročišćene, to će se više tvoja život-narav preobraziti.

Iako mnogi danas ispunjavaju svoje dužnosti, koliko njih, u suštini, otaljava svoje dužnosti? Koliko je ljudi u stanju da prihvati istinu i izvršava svoje dužnosti u skladu sa istina-načelima? Koliko ljudi obavlja svoje dužnosti prema Božjim zahtevima pošto se njihova narav promenila? Detaljnije proučavajući ta pitanja saznaćeš da li si zaista na visini zadatka kada obavljaš svoju dužnost i jasno ćeš moći da vidiš da li se tvoja narav promenila. Postići preobražaj sopstvene naravi nije mala stvar; to ne znači da treba samo da pretrpiš određene promene u ponašanju, da stekneš neka znanja o istini, da budeš u stanju da ponešto ispričaš o sopstvenom iskustvu u svakom aspektu istine, ili da se malo promeniš i postaneš malo pokorniji pošto su te prekorili. Te stvari ne predstavljaju transformaciju život-naravi. Zašto to kažem? Iako si se možda donekle promenio, ti se i dalje ne pokoravaš istinski. Ponekad možda možeš da primeniš istinu zato što je okruženje prikladno ili zato što te neko nadgleda, i tek tada si u stanju da se donekle pokoriš. Pored toga, kada si dobrog raspoloženja i kada si u normalnom stanju, ili kada imaš delo Svetog Duha, možeš da primenjuješ istinu. Ali kada si usred kušnje – kada patiš kao Jov tokom kušnje, ili si pred kušnjom smrti – da li ćeš i dalje biti u stanju da primenjuješ istinu i postojano svedočiš? Da li ćeš moći da kažeš, kao što je Petar rekao: „Čak i kada bih umro nakon što Te spoznam, kako da to ne učinim rado i srećno?” Šta je Petar cenio? Petar je cenio pokornost i smatrao je da je spoznaja Boga najvažnija, pa je bio u stanju da bude pokoran do smrti. Preobražaj naravi ne dešava se preko noći, već je potreban čitav život prožet iskustvima da bi se postigla. Shvatiti istinu je nešto lakše, ali primeniti istinu u različitim kontekstima je teško. Zašto uvek postoje neke poteškoće u primenjivanju istine, dok ih nema kada se ide po sopstvenoj volji? To pokazuje da kada ljudi primenjuju istinu, uvek ih ometaju njihove iskvarene naravi; to ima malo veze sa spoljašnjim okruženjem. Dakle, najveća poteškoća ljudi u primenjivanju istine su njihove sopstvene iskvarene naravi. Bez obzira na to kakva je to poteškoća, ona je direktno povezana sa nečijim iskvarenim naravima; sve poteškoće nastaju zato što njihove iskvarene naravi deluju i izazivaju prepreke. Stoga, da bi se primenjivala istina, neophodno je pobuniti se protiv tela i pobuniti se protiv sopstvenih iskvarenih naravi; od ljudi se traži da pate i plate cenu pre nego što mogu da sprovedu istinu u delo. Da nemaju iskvarenu narav, ne bi morali da pate i plate cenu za primenjivanje istine. Zar ta činjenica nije očigledna? Ponekad može da izgleda kao da primenjuješ istinu, ali u stvarnosti priroda tvojih postupaka nije ona koja primenjuje istinu. Sledeći Boga, mnogi su u stanju da odbace svoju porodicu i karijeru i obavljaju svoje dužnosti i samim tim veruju da primenjuju istinu. Međutim, nikada nisu u stanju da ponude pravo iskustveno svedočenje. Šta se tu zapravo dešava? Ako ih cenimo prema ljudskim predstavama, čini se da primenjuju istinu, a Bog ipak ne priznaje ono što čine kao primenu istine. To je zato što sve što rade nije da bi udovoljili Bogu, već da bi dobili blagoslove i nagrade. Ako su stvari koje radite ukaljane vašim ličnim motivima, onda ste skloni da odstupite od načela i ne može se reći da primenjujete istinu; ovo je samo vrsta ponašanja. Strogo govoreći, ovakvo tvoje vladanje verovatno će naići na Božju osudu i On ga neće ni odobriti niti će ga upamtiti. Dalje detaljno analiziranje njene suštine i izvora pokazaće da ona potiče iz Sotonine prirode. To te onda čini zlikovcem, a ovo tvoje ponašanje predstavlja opiranje Bogu. Iz ljudske perspektive, možda će neki ljudi koji nemaju sposobnost rasuđivanja reći: „Ovo ne predstavlja činjenje zla, niti predstavlja izazivanje prekida i ometanja, i nije prouzrokovalo nikakvu štetu. Ono što je rečeno i urađeno takođe deluje logično i razumno.” Ali ono što ljudi ne mogu da prozru jeste da su ukaljanost unutar njih i njihovi motivizli elementi, pa njihovi postupci zaista predstavljaju zla dela i zaista predstavljaju opiranje Bogu. Prema tome, moraš da odrediš da li ti se narav promenila i da li primenjuješ istinu koristeći Božje reči, posmatrajući motive iza svojih postupaka. To ne zavisi od toga da li su tvoji postupci u skladu sa ljudskim uobraziljama i zamislima, ili su po tvom ukusu; to ne zavisi od ovih stvari. Naprotiv, zavisi od toga da li Bog kaže da li si u skladu sa Njegovim namerama ili nisi, da li je istina-stvarnost sadržana u tvojim postupcima ili ne i da li ispunjavaju Njegova zahtevana merila. Jedino je ispravno porediti se u odnosu na Božje zahteve. Preobražaj naravi i primenjivanje istine nije tako lako i jednostavno kao što ljudi zamišljaju. Da li sada to shvatate? Da li imate ikakvog iskustva u tome? Kada se radi o suštini ove stvari, možda je ne razumete; vaš ulazak bio je previše površan. Po čitav dan jurcate okolo, od jutra do mraka, rano ustajete i kasno ležete, a opet niste postigli preobražaj svoje život-naravi i ne možete da dokučite šta je to preobražaj naravi. To znači da je vaš ulazak previše površan, zar ne? Ma koliko dugo verujete u Boga, moguće je da ne uviđate suštinska i duboka pitanja vezana za preobražaj naravi. Može li se reći da vam se narav promenila? Kako znate da vas Bog odobrava ili ne? U najmanju ruku, osetićeš se izuzetno neumoljivo u svemu što radiš i shvatićeš da te Sveti Duh vodi, da te prosvećuje i da deluje u tebi dok obavljaš svoje dužnosti, dok obavljaš bilo koje poslove u Božjoj kući ili u svakodnevnom životu. Moći ćeš da vidiš kako tvoji postupci odgovaraju Božjim rečima, oni će biti usklađeni sa istina-načelima, i kada doživiš stvari do određenog stepena, osećaćeš da je način na koji si postupao u prošlosti bio relativno prikladan. Međutim, ako nakon što si neko vreme doživljavao stvari, smatraš da neke stvari koje si činio u prošlosti nisu u redu i nezadovoljan si njima, i ako misliš da nisu bile u skladu sa istinom, to onda dokazuje da je sve što si radio predstavljalo otpor prema Bogu. To je dokaz da je tvoja služba bila puna buntovništva, otpora i načina postupanja svojstvenog ljudima i da si doživeo potpuni neuspeh u pokušajima da promeniš narav.

– „Reč”, tom III, „Govori Hrista poslednjih dana”, „Šta treba znati o preobražaju naravi”

U određivanju toga da li ljudi mogu da se pokore Bogu ili ne, ključno je da li imaju bilo kakve ekstravagantne želje ili skrivene motive prema Njemu. Ako ljudi uvek postavljaju zahteve prema Bogu, to dokazuje da Mu nisu pokorni. Bez obzira na to šta ti se desi, ako to ne prihvataš od Boga i ne tragaš za istinom, te uvek zastupaš sebe i uvek osećaš da si samo ti u pravu, te ako si iole u stanju da posumnjaš u to da je Bog istina i pravednost, onda ćeš biti u nevolji. Takvi su ljudi najviše nadmeni i najviše buntovni prema Bogu. Ljudi koji uvek zahtevaju nešto od Boga ne mogu Mu se istinski pokoriti. Ako Bogu postavljaš zahteve, to dokazuje da pokušavaš da se pogađaš sa Bogom, da si se opredelio za svoju volju i da postupaš u skladu s njom. To znači da izdaješ Boga i da si lišen pokornosti. Postavljanje zahteva prema Bogu samo po sebi znači lišenost razuma; ako zaista veruješ da je On Bog, onda se nećeš usuditi da Mu postavljaš zahteve – za šta svakako nisi ni podoban – bez obzira na to da li su oni opravdani ili ne. Ako istinski veruješ u Boga i veruješ da je On Bog, onda ćeš Ga samo obožavati i pokoravati Mu se – nema drugog izbora. Ljudi danas ne samo da donose sopstvene odluke, već čak traže od Boga da deluje u skladu s njihovom voljom. Ne samo da se odlučuju da se ne pokore Bogu, već čak traže od Boga da se On pokori njima. Zar to nije nerazumno? Stoga, ako u osobi nema istinske vere i suštinskog verovanja, ona nikada ne može dobiti Božje odobravanje. Kada su ljudi u stanju da manje zahtevaju od Boga, oni imaju više istinske vere i pokornosti, a njihova razumnost je relativno normalna. Često je slučaj da što su ljudi skloniji da se raspravljaju, to je teže izaći s njima na kraj. Ne samo da imaju mnogo zahteva, već ako im daš prst, tražiće ruku. Kada se zadovolje u jednom pogledu, postavljaće zahteve u drugom. Moraju da budu zadovoljni u svakom pogledu, a ako nisu, počinju da se žale i odustaju i puštaju da sve propadne. Nakon što tako postupe, osećaju dug i kajanje, liju gorke suze i žele da umru. Kakva je korist od toga? Zar nisu nerazumni i neumorno nasrtljivi? Ovaj niz problema mora da se reši počev od njihove iskvarene naravi, koja je koren svega ovoga. Ako imaš iskvarenu narav i to ne rešiš, ako čekaš da upadneš u nevolju ili prouzrokuješ nesreću da bi je se rešio, kako možeš da nadoknadiš taj gubitak? Zar to nije isto kao da zatvaraš štalu kada je konj već pobegao? Da bi u potpunosti rešio problem svoje iskvarene naravi, moraš da tražiš istinu da bi je rešio kada se problem prvi put pojavi. Moraš da rešiš iskvarenu narav u samom nastanku, čime ćeš se obezbediti da nećeš činiti ništa loše i da ćeš sprečiti buduće probleme. Ako se iskvarena narav ukoreni i postane nečije razmišljanje ili gledište, ona će moći da usmeri osobu kako da postupa. Stoga se introspekcija i samospoznaja uglavnom svode na otkrivanje iskvarene naravi i brzo traženje istine da bi se ona razrešila. Moraš znati šta je deo tvoje prirode, šta voliš, šta tražiš i šta želiš da postigneš. Moraš da raščlaniš to u skladu sa Božjim rečima da bi video da li je u skladu sa Božjim namerama i na koji način je pogrešno. Jednom kada sve to shvatiš, moraš da rešiš problem svog nenormalnog razuma, odnosno problem svoje nerazumnosti i neumorne nasrtljivosti. Ovo nije samo problem tvoje iskvarene naravi, to se takođe dotiče pitanja da li si osoba od razuma ili ne. Naročito u stvarima gde su u pitanju slava, dobitak i status, kada se ljudi zanesu slavom i dobitkom, njihov razum postaje nenormalan; kao da je nešto pošlo po zlu sa njihovim živcima. Ovo je takođe ljudska kobna mana. Neki ljudi osećaju da imaju određeni kov i neke darove i uvek žele da budu vođe i da se ističu, pa traže od Boga da ih koristi. Ako ih Bog ne upotrebljava, kažu: „Kako Bog može da ne gleda na mene blagonaklono? Bože, ako me upotrebiš da učiniš nešto važno, obećavam da ću Ti se dati!” Da li je ovakva namera ispravna? Dobro je davati se Bogu, ali postoje motivi iza njihove spremnosti da Mu se daju. Oni vole položaje i na njih se usredsređuju. Kada su ljudi sposobni za istinsku pokornost, kada slede Boga svim srcem bez obzira na to da li ih On koristi ili ne i daju se Bogu bez obzira na to da li imaju položaj ili ne, tek se tada može smatrati da poseduju razum i da su pokorni Bogu. Dobro je kada su ljudi voljni da se daju Bogu, a Bog je voljan da koristi takve ljude, ali ako nisu opremljeni istinom, Bog nema načina da ih koristi. Ako su ljudi spremni da teže ka istini i da sarađuju, mora da postoji pripremna faza. Tek kada ljudi shvate istinu i zaista budu u stanju da se pokore Bogu, Bog će moći zvanično da ih koristi. Ta faza obuke je od suštinskog značaja. Vođe i delatnici danas su svi u toj fazi obuke. Nakon što steknu životno iskustvo i uspeju principijelno da se bave različitim pitanjima, oni će biti prikladni da ih Bog upotrebi.

– „Reč”, tom III, „Govori Hrista poslednjih dana”, „Čovek previše zahteva od Boga”

Jedini stav koji stvoreno biće treba da ima prema Stvoritelju je pokornost, bezuslovna pokornost. To je nešto što neki ljudi danas možda neće moći da prihvate. To je zato što je njihov rast isuviše mali i oni ne poseduju istina-stvarnost. Ako si u stanju da pogrešno razumeš Boga ili se čak pobuniš protiv Njega i izdaš Ga kada radi stvari koje su u suprotnosti sa tvojim predstavama – onda si daleko od toga da možeš da se pokoriš Bogu. Dok je čovek opskrbljen i zalivan Božjom reči, on zapravo teži jednom cilju, koji na kraju podrazumeva postizanje bezuslovne, apsolutne pokornosti Bogu. Kad dođeš do ove tačke, ti, ovo stvoreno biće, bićeš u skladu s merilom. Ponekad Bog namerno radi nešto što je u sukobu sa tvojim predstavama, ili namerno radi nešto što je protiv tvojih želja. To možda čak izgleda protivno istini, bezobzirno prema tebi i u suprotnosti sa tvojim ukusom. Možda će ti biti teško da prihvatiš i razumeš ove stvari, i bez obzira na to kako ih analiziraš, one mogu da ti izgledaju kao pogrešne i možda nećeš moći da ih prihvatiš, možda ćeš osećati da je Bog bio nerazuman kada to čini – ali zapravo je Bog to čininamerno. Šta je Božji cilj kada čini te stvari? Da te testira i razotkrije, da vidi da li si u stanju da tragaš za istinom, bez obzira na to da li si istinski pokoran Bogu ili ne. Ne traži osnovu za sve što Bog radi i zahteva, i ne pitaj zašto. Od pokušaja da predstaviš svoj slučaj Bogu nema koristi. Ti jednostavno treba da potvrdiš da je Bog istina i da budeš sposoban da se u potpunosti pokoriš. Dok god potvrđuješ da je Bog tvoj Stvoritelj i tvoj Bog, to je više od bilo kog rasuđivanja, više od bilo koje ovozemaljske mudrosti, više od bilo kog ljudskog morala, etike, znanja, filozofije ili tradicionalne kulture – više čak i od ljudskih osećanja, ljudske odanosti i takozvane ljudske ljubavi. Više je od svega. Ako ovo ne vidiš jasno, onda će pre ili kasnije doći dan kada će ti se nešto desiti i ti ćeš pasti. U najboljem slučaju, pobunićeš se protiv Boga i krenućeš nekim zaobilaznim putevima; ako si na kraju u stanju da se pokaješ i prepoznaš Božju ljubav i značaj dela koje Bog obavlja na tebi, onda ćeš i dalje imati nadu u spasenje – ali ako padneš zbog ove stvari i nisi u stanju da se ponovo podigneš, onda za tebe neće biti nade. Bez obzira na to da li Bog sudi ljudima, grdi ih ili proklinje, On to čini da bi ih spasao, i nema potrebe da se plaše. Čega bi zbilja trebalo da se plašiš? Treba da se plašiš Boga ukoliko kaže: „Gnušam te se i odbacujem te”. Ako Bog ovo kaže, ti si u nevolji: to znači da te Bog neće spasiti, da uopšte nećeš imati nade u spasenje. I tako, u prihvatanju Božijeg dela, ljudi moraju da shvate Božje namere. Šta god da radiš, nemoj da se hvataš za reči kada su u pitanju Božje reči, govoreći: „Sud i grdnja su u redu, ali zar osuda, prokletstvo, uništenje neće značiti da je za mene sve gotovo? Zašto onda uopšte treba da budem stvoreno biće? Mene neće biti, a ti više nećeš biti moj Bog.” Ako odbaciš Boga i nisi postojan u svom svedočenju, onda Bog može zaista da te napusti. Da li vi imate ovo razumevanje? Ma koliko dugo ljudi verovali u Boga, ma koliko da su puteva prešli, posla uradili ili dužnosti obavljali, sve što su uradili za to vreme bila je priprema za jednu stvar. Koju? Pripremali su se da na kraju dostignu apsolutnu pokornost Bogu, bezuslovnu pokornost. Šta znači „bezuslovna”? To znači da se ne pravdaš i da ne govoriš ništa o svojim objektivnim razlozima, to znači da nisi sitničav ni oko čega. Kao stvoreno biće, ti si nedostojan da se raspravljaš i da Bogu postavljaš uslove. Kada se cenkaš s Bogom, ne znaš gde ti je mesto; kada pokušavaš da predstaviš svoj slučaj Bogu, opet ne znaš gde ti je mesto. Ne raspravljaj se sa Bogom, ne pokušavaj uvek da otkriješ razlog, insistirajući na razumevanju pre nego što se pokoriš – ako ne razumeš, nećeš da se pokoriš. Kada to činiš, pogrešno si shvatio svoje mesto, i u tom slučaju tvoja pokornost Bogu nije apsolutna; to je pokornost koja je relativna i uslovna. Da li su oni koji postavljaju uslove za svoju pokornost Bogu ljudi koji se istinski pokoravaju Bogu? Da li tretiraš Boga kao Boga? Da li obožavaš Boga kao Stvoritelja? Ako to ne radiš, onda te Bog ne priznaje. Šta moraš iskusiti da bi dostigao apsolutnu i bezuslovnu pokornost Bogu? I kako bi to trebalo da iskusiš? Kao prvo, ljudi moraju da prihvate Božji sud i grdnju, i moraju da prihvate orezivanje. Pored toga, moraju da prihvate Božji nalog, i dok obavljaju svoju dužnost moraju da streme ka istini, da razumeju različite aspekte istine koji se odnose na život-ulazak, i da dostignu razumevanje Božjih namera. Ponekad to prevazilazi čovekov kov, pa mu nedostaje uvid da bi postigao razumevanje istine, i može da razume samo malo oslanjajući se na razgovor u zajedništvu sa drugima i učeći lekcije kroz razne situacije koje je Bog priredio. Ali moraš biti svestan da moraš imati bogopokorno srce, ne smeš pokušavati da Bogu predstaviš svoj slučaj niti da postavljaš uslove; sve što Bog čini jeste ono što treba da se učini. Pošto je Bog Stvoritelj, a ti si stvoreno biće, moraš imati stav pokornosti i ne bi trebalo da uvek pitaš za razlog zašto se stvari dešavaju niti da postavljaš uslove. Ako nemaš ni najosnovniji stav pokornosti, i čak si sklon tome da nagađaš o Bogu i da budeš na oprezu prema Njemu, ili da u svom srcu razmišljaš: „Moram da vidim da li će Bog zaista da me spasi i da li je Bog zaista pravedan. Svi kažu da je Bog ljubav – pa, onda moram da vidim da li zaista ima ljubavi u Božjim postupcima prema meni, da li su oni zaista ljubav”, ako stalno ispituješ da li je ono što Bog čini u skladu sa tvojim predstavama i po tvom ukusu, ili čak da li je u skladu sa onim za šta ti veruješ da je istina, onda zauzimaš pogrešan položaj i u nevolji si – verovatno ćeš uvrediti Božju narav. Istina o pokornosti je ključna, i nijedna istina se ne može potpuno i jasno objasniti u samo nekoliko rečenica; sve se one odnose na razna stanja i iskvarenost ljudi. Ulazak u istina-stvarnost se ne može postići za jednu, dve, tri ili pet godina. Moraju se iskusiti razne stvari, mora se iskusiti mnogo suda i grdnje Božijih reči, mnogo orezivanja. Tek kada na kraju dostigneš sposobnost da primenjuješ istinu, tvoje stremljenje ka istini će biti efikasno i tek tada ćeš posedovati istina-stvarnost. Istinsko iskustvo imaju samo oni koji poseduju istina-stvarnost.

– „Reč”, tom III, „Govori Hrista poslednjih dana”, treći deo

Ma koliko puta da si tokom doživljavanja Božjeg dela podbacio, posrnuo, bio orezan ili razotkriven, u tome nema ničeg lošeg. Kako god da su te orezivali – bilo da su to činili vođe, delatnici ili braća ili sestre – uvek je to dobra stvar. Moraš da zapamtiš sledeće: ma koliko da patiš, ti si zapravo na dobitku. To može da potvrdi svako ko ima iskustva. Bez obzira na sve, uvek je dobro biti orezan ili razotkriven. To nije osuda. To je spasenje od Boga i najbolja prilika da spoznaš sebe. To može da donese prekretnicu u tvom životnom iskustvu. Bez toga nećeš imati ni priliku, ni uslove, a ni kontekst da postigneš razumevanje istine o sopstvenoj iskvarenosti. Ako zaista shvatiš istinu i možeš da iskopaš iskvarene stvari sakrivene u dubini svog srca, ako možeš jasno da ih razlučiš, onda je to dobro, time se rešava veliki problem život-ulaska i to je od velike koristi za promene u naravi. Razvijanje sposobnosti da zaista spoznaš sebe ti je najbolja prilika da doživiš dubok preobražaj i postaneš nova osoba; to ti je najbolja prilika da stekneš novi život. Kada zaista spoznaš sebe, uvidećeš da je veoma dragoceno kada istina postane nečiji život, bićeš žedan istine, primenjivaćeš istinu i ući ćeš u stvarnost. To je baš dobra stvar! Ako možeš da zgrabiš tu priliku, revnosno razmisliš o sebi i stekneš istinsko znanje o sebi kad podbaciš ili posrneš, onda ćeš usred negativnosti i slabosti biti u stanju da iznova ustaneš. Kada pređeš taj prag, moći ćeš da napraviš veliki iskorak i uđeš u istina-stvarnost.

Ako veruješ u Božju suverenost, onda moraš da veruješ da se svakodnevna zbivanja, bila dobra ili loša, ne dešavaju nasumično. Nije da ti neko namerno otežava ili te uzima na zub; sve to Bog uređuje i orkestrira. Zašto Bog orkestrira sve to? Ne da bi te razotkrio onakvog kakav jesi ili da bi te otkrio i eliminisao; krajnji cilj Mu nije da te otkrije. Cilj Mu je da te usavrši i spasi. Kako te Bog usavršava? I kako te On spasava? On počinje tako što te čini svesnim tvojih sopstvenih iskvarenih naravi, i navodi te da spoznaš svoju priroda-suštinu, svoje neadekvatnosti i ono što ti nedostaje. Jedino spoznajom i razumevanjem toga možeš da stremiš ka istini i da postepeno odbacuješ svoje iskvarene naravi. Tako ti Bog pruža priliku. To je Božja milost. Trebalo bi da znaš da iskoristiš tu priliku. Ne treba da osećaš otpor prema Bogu, da budeš prkosan prema Njemu, niti da Ga pogrešno razumeš. Posebno, kada se suočavaš sa ljudima, događajima i stvarima koje Bog uređuje oko tebe, nemoj stalno da misliš da oni nisu onakvi kakvi želiš da budu, nemoj stalno da želiš da ih izbegneš ili se uvek žališ i pogrešno razumeš Boga. Ako stalno to radiš, onda ne doživljavaš Božje delo, i biće ti veoma teško da uđeš u istina-stvarnost. Na šta god da naiđeš što ne možeš u potpunosti da shvatiš ili ti se učini teškim, moraš da naučiš da se pokoriš. Najpre treba da dođeš pred Boga i da se više moliš. Tako će, pre nego što toga budeš i svestan, doći do promena u tvom unutrašnjem stanju i moći ćeš da tragaš za istinom da bi rešio problem. Tako ćeš moći da iskusiš Božje delo. Dok se to bude dešavalo, istina-stvarnost će se utkati u tebe i tako ćeš napredovati i proći kroz preobraženje stanja tvog života. Kada prođeš kroz tu promenu i poseduješ ovu istina-stvarnost, imaćeš rast, a kada imaš taj rast, imaćeš i život. Ako neko uvek živi na osnovu iskvarenih sotonskih naravi, onda bez obzira na to koliko elana ili pokretačke snage ima, još uvek ne može da se smatra da ima rast ili život. Kada Bog deluje u svakom čoveku, bez obzira na to kakva je Njegova metoda, kakve ljude, događaje i stvari On koristi da Mu služe, ili kakvog su tona Njegove reči, On ima samo jedan krajnji cilj: da spasi tebe. I kako te On spasava? Tako što te menja. Kako onda da ne patiš nimalo? Moraćeš malo da patiš. Ta patnja može da podrazumeva mnogo toga. Prvo, ljudi pate kada prihvate sud i grdnju Božjih reči. Kada su Božje reči previše oštre i direktne, ljudi pogrešno razumeju Boga, čak razvijaju predstave, i takođe malo pate. Ponekad Bog podigne okruženje oko ljudi da bi razotkrio njihovu iskvarenost i naveo ih da razmišljaju o sebi i spoznaju sebe, i tada takođe malo pate. Ponekad, kada su direktno orezani i razotkriveni, ljudi pate. Rešavanje iskvarene naravi je baš kao podvrgavanje hirurškoj operaciji – ne možeš dobiti nikakve rezultate bez patnje. Ako svaki put kada si orezan, i svaki put kada te okruženje razotkrije, to pokrene tvoje srce i pruži ti podsticaj, navodeći te da tragaš za istinom i preispitaš sebe, da spoznaš svoju iskvarenost i buntovništvo, i da se istinski pokaješ Bogu – ako doživljavaš stvari na ovaj način, ući ćeš u istina-stvarnost i imaćeš rast. Ako, svaki put kada si podvrgnut orezivanju i otkrivanju pomoću okruženja ne osećaš nikakvu bol niti nelagodnost i ne osećaš baš ništa, i ne dolaziš pred Boga da tražiš Njegove namere, niti se moliš niti tragaš za istinom, onda si zaista otupeo! Ako ne čitaš Božje reči i ne pokušavaš da dokučiš istinu, a još manje tragaš za istinom kada se suočiš sa bilo kakvom situacijom, i nema ni najmanje svesti ni reakcije u tvom duhu, kao kod mrtvaca, onda Bog više neće delovati na tebi. On će reći: „Ova osoba je previše otupela i previše duboko iskvarena. Bez obzira na to kako je drže pod kontrolom, orezuju ili disciplinuju, to nekako i dalje ne pokreće njeno srce niti budi njen duh. Nije verovatno da će biti spasena.” Pretpostavimo da ti Bog postavi određena okruženja, ljude, događaje i stvari, ili te oreže, a ti iz toga izvučeš pouke; ti učiš da staneš pred Boga, da tragaš za istinom, i nesvesno si prosvećen i prosvetljen i zadobijaš istinu; ti doživljavaš promene u tim okruženjima, zadobijaš nešto i napreduješ, i počinješ pomalo da razumeš Božju nameru i prestaješ da se žališ. To znači da si bio postojan usred kušnji tih okruženja i da si izdržao probu. U tom slučaju, prebrodićeš tu prepreku. Kako će Bog gledati na one koji izdrže probu? Bog će reći da imaju iskreno srce; On će reći da mogu da podnesu tu vrstu patnje, da u svom srcu vole istinu i žele da zadobiju istinu. Ako Bog ima takvu procenu o tebi, zar nisi onda neko ko ima rast? Zar onda nemaš život? I kako se zadobija taj život? Da li je to dar od Boga? Bog te opskrbljuje na razne načine i koristi razne ljude, događaje i stvari da te obuči. To je kao da te Bog lično hrani i poji, lično ti dostavlja različite namirnice i stavlja ih pred tebe da bi se sit najeo i nauživao; samo tada možeš da rasteš i da budeš postojan. Tako moraš da doživiš i shvatiš te stvari; upravo to znači pokoravati se svemu što dolazi od Boga. Moraš da poseduješ pokoran stav i moraš da naučiš da tragaš za istinom. Ne treba da tražiš spoljne uzroke ili da stalno kriviš druge za svoje nevolje te da ljudima pronalaziš mane; moraš da razumeš Božje namere. Spolja se može činiti da neki ljudi imaju mišljenje o tebi ili predrasude prema tebi, ali ne treba tako da gledaš na stvari. Ako stvarima pristupaš s tog stanovišta, jedino što ćeš moći da uradiš jeste da pokušaš da se raspravljaš i nećeš moći ništa da zadobiješ. Trebalo bi da vidiš stvari objektivno i da prihvatiš sve što dolazi od Boga. Kada tako budeš gledao na stvari, biće ti lako da se pokoriš delu Božjem i moći ćeš da tražiš istinu i da dokučiš namere Božje. Kada se tvoje gledište i stanje uma isprave, moći ćeš da zadobiješ istinu. Dakle, zašto to ne učiniš rado? Zašto si prkosan? Kada bi prestao da budeš prkosan, zadobio bi istinu. Ako si prkosan, nećeš ništa zadobiti, a takođe ćeš rastužiti Boga i razočarati Ga. Zašto će se Bog razočarati? Zato što ne prihvataš istinu, nemaš nadu u spasenje, a Bog ne može da te zadobije. Kako da ne bude razočaran? Kada ne prihvatiš istinu, to je jednako odbacivanju hrane koju ti je Bog lično ponudio. Kažeš da nisi gladan i da ti to ne treba; Bog ti iznova savetuje da jedeš, ali ti i dalje ne želiš. Radije bi gladovao. Ti misliš da si sit, a zapravo nemaš baš ništa. Takvim ljudima mnogo nedostaje razum i mnogo su samopravedni; oni zaista ne prepoznaju dobru stvar kada je vide, oni su najsiromašniji i najžalosniji ljudi.

– „Reč”, tom III, „Govori Hrista poslednjih dana”, „Da bi zadobio istinu, čovek mora da izvlači pouke iz ljudi, događaja i stvari koji ga okružuju”

U svom radu, crkvene vođe i delatnici moraju da obrate pažnju na dva načela: jedno je da svoj posao obavljaju tačno u skladu sa načelima propisanim radnim aranžmanima, ne kršeći ta načela i nemajući uobrazilje niti radeći prema sopstvenim idejama. U svemu što rade, treba da vode računa o radu crkve i da uvek na prvo mesto stave interese Božje kuće. Druga stvar – a to je najvažnije – jeste da u svim stvarima moraju da obrate pažnju na to da slede usmeravanje Svetog Duha i da postupaju strogo se držeći Božjih reči. Ako čak mogu da idu protiv usmeravanja Svetog Duha, pa čak i da tvrdoglavo rade stvari prema sopstvenim idejama i uobraziljama, onda će njihovi postupci predstavljati najozbiljniji otpor prema Bogu. Često okretanje leđa prosvećenju i usmeravanju Svetog Duha dovešće do ćorsokaka. Ako izgube delo Svetog Duha, onda neće moći da rade; a čak i ako jedva uspeju da obave malo posla, to neće doneti nikakve rezultate. Ovo su dva glavna načela kojih se vođe i delatnici moraju pridržavati dok rade: jedno je da svoj rad obavljaju u potpunom skladu sa radnim aranžmanima Višnjeg, kao i da se ponašaju prema načelima koje je postavio Višnji; a drugo je da u sebi prate usmeravanje Svetog Duha. Kada jednom dokuče ova dva načela, u svom radu neće biti tako podložni greškama. Vaše iskustvo u obavljanju crkvenog rada još uvek je ograničeno, i kada radite, to u velikoj meri sadrži primese vaših ličnih zamisli. Povremeno možda ne razumete prosvećenje ili usmeravanje Svetog duha u sebi; u drugim slučajevima, čini se da ga razumete, ali ćete ga verovatno ignorisati. Vi uvek u sebi imate sopstvene uobrazilje i nagađanja, postupajući onako kako smatrate da je prikladno, uopšte se ne obazirući na želje Svetog Duha. U potpunosti sledite sopstvene zamisli i zanemarujete svako prosvećenje od Svetog Duha. Takve situacije se često javljaju. Unutrašnje usmeravanje od strane Svetog Duha nije natprirodno; ono je, naime, vrlo normalno. Odnosno, u dubini svog srca osećate da je ovo prikladan način postupanja i daje to najbolji način. Ova misao je zapravo sasvim jasna; niste je sami smislili, i ponekad ne razumete sasvim zašto bi trebalo da se ponašate na ovaj način. Ovo često nije ništa drugo do prosvećenje Svetog Duha. To se najčešće dešava ljudima koji imaju iskustva. Ma kako Sveti Duh prosvećivao ili usmeravao ljude, normalni ljudi to u određenoj meri mogu da osete u svom srcu – ako ne u potpunosti, mogu da osete barem jedan deo toga. Svi oni mogu da kažu da to nije rezultat ljudskog razmišljanja, već je pre osećaj u njihovom srcu: odjednom razumeju, imaju put napred i stiču jasnoću. Shvataju da je najbolje postupiti na određeni način, a da ne znaju zašto vole tako da postupaju. To možda potiče od Svetog Duha. Čovekove ideje često potiču od njegovog razmišljanja i sve sadrže primesu samovolje; uvek razmišljaju o tome kako im nešto koristi i o prednostima koje to nudi. Svaki postupak koji ljudi u sebi namere da urade sadrži ove stvari. Usmeravanje Svetog Duha, međutim, ni na koji način ne sadrži te primese. Neophodno je posebnu pažnju obratiti na usmeravanje ili prosvećenje od strane Svetog Duha; naročito kada je reč o ključnim temama, morate biti pažljivi da biste ih dokučili. Ljudi koji vole da misle svojom glavom, i koji vole da postupaju prema svojim zamislima najpodložniji su tome da propuste takvo usmeravanje ili prosvećenje. Vođe i delatnici koji su u skladu s merilom, ljudi su koji poseduju delo Svetog Duha, koji neprestano paze na delovanje Svetog Duha i koji su pokorni Svetom Duhu, imaju bogobojažljivo srce i vode računa o Božjim namerama te neumorno streme ka tome da teže istini. Da biste ispunili svoju dužnost i pravilno svedočili o Bogu, često treba da preispitujete koliko ličnih namera i primesa ima u vašem obavljanju dužnosti, koje od vaših misli i gledišta potiču od vaših sopstvenih zamisli, koje su rođene iz prosvećenja od Svetog Duha, a koje su u skladu sa Božjim rečima. Morate stalno, i u svim okolnostima, da preispitujete da li su vaše reči i postupci u skladu sa istinom. Stalno postupanje na ovaj način izvešće vas na pravi put služenja Bogu. Neophodno je da posedujete istina-realnosti da biste postigli služenje Bogu na način koji je u skladu sa Njegovim namerama. Samo onda kada razumeju istinu, ljudi mogu da raspoznaju i prepoznaju šta dolazi od njihovih vlastitih ideja, a šta dolazi od ljudskih motiva. Oni su sposobni da prepoznaju ljudske nečistote, kao i šta znači kada se deluje u skladu sa istinom. Tek nakon što te stvari raspoznaju, može se osigurati da će istinu sprovesti u delo i da će se potpuno uskladiti sa Božjim namerama. Bez razumevanja istine, ljudima je nemoguće da vežbaju rasuđivanje. Smeten čovek može da veruje u Boga celog života bez znanja šta znači otkriti svoju ličnu iskvarenost ili šta znači odupreti se Bogu, zato što on ne razume istinu; ta misao ni ne postoji u njegovom umu. Istina je van domašaja ljudi suviše niskog kova; bez obzira kako besedite sa njima, oni i dalje ne razumeju. Takvi ljudi su smeteni. U svojoj veri, smeteni ljudi ne mogu svedočiti Bogu; oni jedva mogu da malo služe. Ako vođe i delatnici dobro obavljaju svoje dužnosti, onda ne mogu biti previše lošeg kova. U najmanju ruku, moraju da imaju duhovno razumevanje i čisto shvatanje stvari, kako bi mogli lako da razumeju istinu i da vežbaju istinu. Iskustvo nekih ljudi je previše površno, pa je nekad izobličeno razumeju, i tada su skloni pravljenju grešaka. Kada im se razumevanje izobliči, nisu dorasli zadatku da primenjuju istinu. Kada postoje izobličenja u razumevanju, ljudi će po svoj prilici poštovati propise, a kada poštuju propise, lako prave greške i nisu dorasli zadatku primene istine. Kada postoje izobličenja u razumevanju, takođe lako možete biti navedeni na stranputicu i iskorišćeni od strane antihrista. Zbog toga, izobličenje u razumevanju može da vodi do mnogih grešaka. Kao rezultat, ne samo da neće dobro obavljati svoje dužnosti, već mogu lako i da zalutaju, što šteti život-ulasku Božjeg izabranog naroda. Kolika je vrednost nekoga ko ovako obavlja svoju dužnost? Oni su prosto postali neko ko prekida i ometa delovanje crkve. Povrh svega, moraju se izvući pouke iz ovih neuspeha. Kako bi ispunili delo koje im Bog poverava, neophodno je da vođe i delatnici shvate ova dva načela: prilikom obavljanja dužnosti čovek se mora strogo pridržavati radnih aranžmana Višnjeg i mora da obraća pažnju na usmeravanje Svetog Duha u skladu sa Božjom reči i da se tome pokore. Samo kada se shvate ova dva načela, delovanje pojedinca može biti efikasno i udovoljiti Božjim namerama.

– „Reč”, tom III, „Govori Hrista poslednjih dana”, treći deo

Petar je nastojao da upozna samog sebe i istraži šta je u njemu bilo otkriveno putem oplemenjenosti Božjih reči i kroz razna iskušenja koja mu je Bog priredio. Kada je istinski spoznao sebe, Petar je shvatio do koje mere su ljudi iskvareni, koliko su bezvredni i nedostojni da služe Bogu i da nisu zaslužili da žive pred Bogom. Petar se zatim prostro pre Bogom. Nakon što je mnogo doživljavao stvari na ovaj način, Petar je na kraju shvatio: „Poznavati Boga je nešto najdragocenije! Bila bi grehota da umrem pre nego što Ga upoznam. Upoznati Boga je nešto najvažnije i najsmislenije što postoji. Ako čovek ne poznaje Boga, onda ne zaslužuje da živi, isti je kao i životinja i nema život.” Do trenutka kada je Petrovo iskustvo dostiglo tu tačku, on je već bio upoznao svoju prirodu i mogao je relativno jasno sagledati. Iako nije umeo da je objasni tako jasno kao današnji ljudi, Petar je istinski dostigao to stanje. Prema tome, da bi se hodalo putem traganja za istinom i postigla savršenost potrebno je upoznati sopstvenu prirodu iz Božjih reči, kao i spoznati različite aspekte sopstvene prirode i precizno objašnjavanje iste rečima, jasno i otvoreno. Samo to znači istinski poznavati samog sebe i samo ćeš na taj način da postigneš rezultate koje Bog zahteva. Ako tvoje znanje još nije dostiglo tu tačku, ali tvrdiš da poznaješ sebe i govoriš da si stekao život, zar to jednostavno nije puko hvalisanje? Ne poznaješ sebe, niti znaš šta si pred Bogom, da li si zaista dostigao standarde ljudskosti ili koliko sotonskih osobina još uvek imaš u sebi. Još uvek ti nije jasno kome pripadaš i ne poseduješ čak nikakvu samosvest – kako onda možeš da imaš razum pred Bogom? Kada je Petar tragao za životom, usredsredio se na spoznaju sebe i promenu njegove prirode tokom njegovih iskušenja, i težio je da upozna Boga. Na kraju je pomislio, „Ljudi moraju da streme ka spoznaji Boga u životu; poznavati Boga je najvažnija stvar. Ako ne poznajem Boga, ne mogu da počivam u miru kada umrem. Kada Ga jednom spoznam, ako bi Bog tada želeo da umrem, osećao bih se krajnje. Ne bih se ni najmanje žalio i osećao bih da je ceo moj život bio ispunjen.” Petar nije mogao da ima ovo znanje niti da dostigne ovu tačku neposredno nakon što je počeo da veruje u Boga; umesto toga, prošao je kroz mnoštvo kušnji. Vrednost spoznaje Boga osetio je tek nakon što je do određenog stepena iskusio stvari i u potpunosti spoznao samog sebe. Prema tome, Petrov put je bio put traganja za istinom, i put sticanja života i usavršavanja. To je bio aspekt na koji je njegovo konkretno delovanje bilo usmereno.

U svojoj veri u Boga, kojim putem danas hodate? Ako ne tragaš za životom, razumevanjem samog sebe i bogospoznajom kao što je to Petar činio, onda ne hodaš Petrovim putem. U današnje vreme, većina ljudi je u sledećem stanju: da bih dobio blagoslove, moram da se dam za Boga i da platim cenu za Njega. Da bih dobio blagoslove, moram sve da ostavim zarad Boga. Moram da ostvarim ono što mi je On poverio i moram dobro da obavljam svoju dužnost. To je vođeno namerom da se dobiju blagoslovi, i oni se daju za Boga isključivo u svrhu dobijanja nagrada od Njega i dobijanja venca. Takvi ljudi nemaju istinu u svom srcu i sigurno je da oni samo razumeju nekoliko reči i doktrina i razmeću se gde god da stignu. Njihov put je upravo Pavlov put. Za takve ljude, vera u Boga se svodi samo na neprestani rad. U njihovom umu, čini se da što više rade, to više dokazuju da imaju odanost prema Bogu, i Njemu će zasigurno biti više udovoljeno; čini se kao da što više rade, to će više zaslužiti da im se pred Bogom dodeli venac, i to će veće blagoslove dobiti. Oni misle da, ako mogu da propovedaju, podnose patnju i žrtvuju sopstvene živote za Hrista i ako mogu da izvrše dužnosti koje im je Bog poverio, onda će oni biti ti koji dobijaju najveće blagoslove i sigurno će im biti dodeljen venac. To je bilo upravo ono što je Pavle zamišljao i ka čemu je stremio. To je upravo i put kojim je hodao i te misli su ga vodile dok je delao u službi Boga. Zar te misli i namere ne potiču od Sotonine prirode? Baš kao ljudi s ovog sveta koji veruju da, dok su na zemlji, moraju da streme ka znanju i, pošto ga budu stekli, mogu da se izdvoje od gomile, da postanu funkcioneri s višim statusom. Misle da, jednom kada steknu status, mogu da ostvare svoje ambicije i da svoje poslove i porodičnu situaciju dovedu do određenog nivoa blagostanja. Zar taj put ne slede i svi nevernici? Oni kojima preovladava ta sotonska priroda u svojoj veri mogu da liče samo na Pavla. Oni misle: „Moram da ostavim sve da bih se dao bogu. Moram da budem posvećen pred bogom i na kraju ću dobiti velike nagrade i velik venac.” To je isto razmišljanje koje imaju svetovni ljudi koji teže ovozemaljskim stvarima; to je potpuno isto i pokreće ga ista priroda. Kada ljudi imaju tu vrstu sotonske prirode, u svetu će težiti sticanju znanja, učenju, dobijanju statusa i izdvajanju iz mase. Ako veruju u Boga, trudiće se da dobiju sjajne krune i velike blagoslove. Ako ljudi ne tragaju za istinom kada veruju u Boga, sigurno će stupiti na taj put. Ovu činjenicu može da promeni nijedna osoba; to je prirodni zakon. Put kojim hodaju ljudi koji ne streme ka istini sušta je suprotnost Petrovom putu. Kojim putem vi trenutno hodate? Iako možda nisi planirao da hodaš Pavlovim putem, tvoja priroda je odredila da njime hodaš i u tom pravcu ideš sebi uprkos. Iako bi želeo da stupiš na Petrov put, ako nisi siguran kako to da uradiš, nesvesno ćeš zakoračiti na Pavlov put: to je realnost. Kako danas hodati Petrovim putem? Ako nisi u stanju da razlučiš Petrov od Pavlovog puta ili ih uopšte ne poznaješ, ma koliko tvrdio da hodaš Petrovim putem, tvoje reči su isprazne. Prvo, moraš da imaš jasnu sliku o tome šta je Petrov, a šta Pavlov put. Tek kada stvarno budeš shvatio da je Petrov put u stvari put potrage za životom i jedini put ka savršenstvu, moći ćeš da hodaš Petrovim putem, tragajući kao što je on tragao i primenjujući principe koje je on primenjivao. Ako ne razumeš Petrov put, onda će put kojim ćeš hodati sigurno biti Pavlov put, jer drugog puta za tebe neće biti i po tom pitanju nećeš imati izbora. Ljudima koji ne razumeju istinu i koji nisu u stanju da tragaju za njom biće veoma teško da hodaju Petrovim putem, čak i ako su odlučni u toj nameri. Može se reći da Božja blagodat i Božje uzdizanje, koje vam je On sada otkrio, predstavljaju put spasenja i savršenstva. On je Taj koji vas vodi na Petrov put. Bez Božjeg usmeravanja i prosvećenja, niko ne bi mogao da zakorači na Petrov put i jedini izbor bio bi hodati Pavlovim putem, idući Pavlovim stopama u propast. U to vreme, Pavle nije smatrao da greši što hoda tim putem; bio je uveren da je to ispravno. Nije stekao istinu, a posebno nije promenio narav. Previše je verovao u sebe i smatrao da u pogledu tog njegovog uverenja ne postoji nikakav problem. Nastavio je napred, pun samopouzdanja i potpuno siguran u sebe. Na kraju se nije urazumio. I dalje je mislio da za njega, živeti znači hristos. Pavle je takav nastavio tim putem do samog kraja, i kada je bio kažnjen, sve je za njega već bilo svršeno. Pavlov put nije podrazumevao samospoznaju, a kamoli stremljenje ka promeni naravi. Nikada nije raščlanio sopstvenu prirodu, niti je stekao bilo kakvo znanje o tome ko je on. Jednostavno je znao da je on glavni krivac za Isusov progon. Međutim, nije uopšte razumeo sopstvenu prirodu i, pošto je završio svoje delovanje, Pavle je smatrao da živi kao Hristos i da bi trebalo da bude nagrađen. Pavlovo delo bilo je samo služenje Bogu. Što se Pavla lično tiče, iako je primio određena otkrivenja od Svetog Duha, on nije uopšte stekao istinu niti život. Stoga ga Bog nije spasao. Naprotiv, Bog ga je kaznio. Zašto se kaže da je Petrov put put ka savršenstvu? To je zato što je svojim delovanjem Petar stavio poseban naglasak na život, na stremljenje da upozna Boga i na upoznavanje samog sebe. Kroz svoje iskustvo Božjeg dela upoznao je sebe, stekao je razumevanje o iskvarenim stanjima čoveka, saznao za sopstvene nedostatke i otkrio najdragoceniju stvar kojoj bi ljudi trebalo da streme. Bio je u stanju da iskreno voli Boga, naučio je kako da se oduži Bogu, stekao je određenu istinu i posedovao je stvarnost koju Bog zahteva. Po svemu što je Petar izgovorio za vreme svojih iskušenja vidi se da je zaista bio onaj koji je najbolje razumeo Boga. Pošto je u toj meri shvatio istinu iz Božjih reči, njegov put postajao je sve sjajniji i sve usklađeniji sa Božjim namerama. Da Petar nije posedovao tu istinu, put kojim je hodao ne bi bio tako ispravan.

– „Reč”, tom III, „Govori Hrista poslednjih dana”, „Kako hodati Petrovim putem”

Petar Mi je godinama bio posvećen, a nikada nije gunđao niti se žalio; čak mu ni Jov nije bio ravan, a tokom vekova, svi su sveci daleko zaostajali za Petrom. On nije samo težio tome da Me spozna, već Me je i spoznao onda kad je Sotona sprovodio svoje smicalice. Zato su godine Petrove službe Meni bile u skladu s Mojim namerama i iz tog razloga ga Sotona nikada nije iskoristio. Petar je učio iz Jovove vere, ali je takođe jasno video Jovove mane. Iako je Jov imao veliku veru, nedostajalo mu je znanje o stvarima u duhovnom carstvu, pa je izgovorio mnoge reči koje nisu odgovarale stvarnosti; to pokazuje da je Jovovo znanje ostalo plitko i da ono nije moglo dostići savršenstvo. Stoga se Petar uvek usredsređivao na nastojanje da dokuči osećanja u svom duhu i uvek je obraćao pažnju na „posmatranje” zbivanja u duhovnom carstvu. Posledično, ne samo da je on bio u stanju da zadobije delić svesti o Mojim namerama, već je imao i tek nešto znanja o Sotoninim smicalicama. Zbog toga je, u odnosu na bilo koga drugog tokom vekova, njegovo znanje o Meni bilo najveće.

Iz Petrovog iskustva nije teško videti da ako ljudi žele da Me spoznaju, moraju da se usredsrede na to da pažljivo nastoje da dokuče ono što je u duhu, umesto da Mi spolja „posvećuju” određenu količinu nečega; ovo je od sekundarnog značaja. Ako Me ne poznaješ, onda su sva vera, ljubav i odanost o kojima govoriš puke iluzije i privid, i zasigurno ćeš postati neko ko se preda Mnom razmeće, a sebe ne poznaje. Stoga, Sotona će te ponovo uhvatiti u zamku i nećeš moći da se izvučeš; postaćeš sin propasti i predmet uništenja. Međutim, ako se prema Mojim rečima odnosiš sa ravnodušnošću, onda Mi se ti nesumnjivo opireš. To je činjenica. Bilo bi ti dobro da kroz vrata duhovnog carstva pogledaš mnoge i raznolike duhove koje sam Ja izgrdio – za koga od njih to nije bio rezultat njihovog negativnog i ravnodušnog odnosa prema Mojim rečima, i njihovog neprihvatanja istih? Ko od njih nije bio ciničan prema Mojim rečima? Ko od njih nije pokušavao da nađe zamerku Mojim rečima? Ko od njih nije koristio Moje reči kao „odbrambeno oružje” kojim bi se „zaštitio”? Oni nisu stremili ka znanju o Meni kroz Moje reči, već su ih samo koristili i igrali se njima kao da su igračke. Zar Mi se u ovome nisu direktno opirali? Ko su Moje reči? Ko je Moj Duh? Toliko puta sam vam postavio takva pitanja, pa ipak, da li ste o njima ikada stekli veći i jasan uvid? Jeste li ih ikada zaista iskusili? Još jednom vas podsećam: Ako ne spoznajete Moje reči, ne prihvatate ih niti ih sprovodite u delo, onda ćete neminovno postati predmet Moje grdnje! Zasigurno ćete postati Sotonine žrtve!

– „Reč”, tom I, „Božja pojava i delo”, „Božje reči celoj vaseljeni”, 8. poglavlje

Iako mnogi ljudi veruju u Boga, malo njih razume šta znači verovati u Boga i kako bi trebalo da postupaju da bi bili u skladu s Božjim namerama. To je zato što, iako poznaju reč „Bog” i izraze kao što je „Božje delo”, ljudi ne poznaju Boga, a još manje poznaju Njegovo delo. Stoga ne treba da čudi to što su svi oni koji ne poznaju Boga smeteni u svojoj veri u Njega. Veru u Boga ljudi ne shvataju ozbiljno, i to isključivo zbog toga što im je verovanje u Boga isuviše strano, isuviše čudno. Na taj način, oni ne uspevaju ni izbliza da ispune Božje zahteve. Drugim rečima, ako ljudi ne poznaju Boga i ne poznaju Njegovo delo, onda oni ne mogu biti prikladni za Božju upotrebu, a još manje su u stanju da udovolje Njegovim namerama. „Vera u Boga” znači verovanje da Bog postoji; to je najjednostavniji koncept vere u Boga. Dublje gledano, verovati u postojanje Boga nije isto što i istinski verovati u Boga, već je to pre neka vrsta proste vere sa snažnim religijskim prizvukom. Istinski verovati u Boga podrazumeva sledeće: na osnovu vere da je Bog Suveren nad svim stvarima, čovek doživljava Njegove reči i Njegovo delo, i time odbacuje svoje iskvarene naravi, udovoljava Božjim namerama i spoznaje Boga. Samo se takvo putovanje može nazvati „verom u Boga”. Pa ipak, ljudi na veru u Boga često gledaju kao na veoma jednostavnu i neozbiljnu stvar. Kada ljudi na ovaj način veruju u Boga, to gubi svoje značenje, i premda bi mogli da nastave da veruju do samog kraja, nikada neće dobiti Božje odobravanje jer koračaju pogrešnim putem. Oni koji do danas u Boga veruju okruženi rečima i praznim doktrinama i dalje ne znaju da im nedostaje suština vere u Boga i da ne mogu da prime Božje odobravanje. I dalje se mole da ih Bog blagoslovi mirom i dovoljnom blagodaću. Utišajmo svoja srca i dobro se zamislimo: je li moguće da je verovanje u Boga najlakša stvar na svetu? Je li moguće da verovanje u Boga ne znači ništa više od primanja obilja blagodati od Boga? Da li ljudi koji u Boga veruju, a da Ga pritom ni ne poznaju, ili pak veruju u Boga, a ipak Mu se protive, zaista mogu da udovolje Božjim namerama?

– „Reč”, tom I, „Božja pojava i delo”, „Predgovor”

Šta je to čovek zadobio otkad je počeo da veruje u Boga? Šta si ti spoznao o Bogu? Koliko si se promenio zbog svoje vere u Boga? Svi vi danas znate da svrha čovekove vere u Boga nije samo spasenje duše i telesna dobrobit, niti je to obogaćenje čovekovog života kroz ljubav prema Bogu i tome slično. Kako stvari stoje, ako Boga voliš samo zarad telesnih dobrobiti ili trenutnog zadovoljstva, onda je ljubav kojoj stremiš ipak onečišćena i nije Bogu ugodna, čak i ako ona naposletku dostigne vrhunac i ako ti ništa više od toga ne tražiš. Oni koji bi da svojom ljubavlju prema Bogu obogate svoje jednolično postojanje i ispune prazninu u svom srcu, pripadaju onoj vrsti ljudi koja žudi za lagodnošću, a ne onoj koja iskreno traži da voli Boga. Takva je ljubav usiljena; ona je zapravo potraga za mentalnim zadovoljenjem i Bogu je krajnje nepotrebna. Kakva je, dakle, tvoja ljubav? Zbog čega ti voliš Boga? Koliko u tebi, ovoga trena, ima prave ljubavi prema Bogu? Ogromna većina vas Boga voli na maločas pomenuti način. Takva ljubav samo održava postojeće stanje; ona ne može postati nepromenljiva, niti se može ukoreniti u čoveku. Ta vrsta ljubavi je kao cvet koji procveta i uvene, a da se iz njega ne izrodi plod. Drugim rečima, ako nema nikoga ko bi te, nakon što si Boga jednom zavoleo na takav način, poveo putem koji se pruža pred tobom, zasigurno ćeš se srušiti. Ako si u stanju da Boga voliš samo u vreme ljubavi prema Bogu, dok nakon toga tvoja životna dispozicija ostaje nepromenjena, onda ćeš ostati pod velom uticaja tame, nećeš moći da pobegneš niti da se oslobodiš Sotoninih okova i toga da budeš njegova budala. Bog nijednog takvog čoveka ne može u potpunosti da zadobije; njegov će duh, duša i telo naposletku ipak pripasti Sotoni. Oko toga ne može biti nikakve sumnje. Svi oni koje Bog ne može u potpunosti da zadobije vratiće se na svoje prvobitno mesto, odnosno, vratiće se Sotoni, i stropoštaće se u jezero ognja i sumpora kako bi prihvatili sledeći korak Božje kazne. Oni koje je Bog zadobio jesu oni koji se bune protiv Sotone i beže od njegove vlasti. Otuda potiče narod carstva. Upravo na taj način i nastaje narod carstva. Želiš li da postaneš jedna takva osoba? Želiš li da te Bog zadobije? Želiš li da pobegneš od Sotonine vlasti i da se vratiš Bogu? Da li si ti sad Sotona ili si jedan od ljudi carstva? Ove bi stvari već trebalo da ti budu jasne, bez potrebe za dodatnim objašnjenjima.

U prošlosti su mnogi stremili sa divljim ambicijama i predstavama; njihovo je stremljenje bilo posledica njihovih nadanja. Ostavimo načas ova pitanja po strani; ono što je sada od ključne važnosti jeste pronalaženje načina praktičnog delovanja koji će svakome od vas omogućiti da pred Bogom očuva svoje normalno stanje i da se postepeno oslobodi okova Sotoninog uticaja, kako bi Bog mogao da ga zadobije i kako bi na zemlji proživeo ono što Bog od njega zahteva. Jedino na ovaj način možete udovoljiti Božjim namerama. Mnogi u Boga veruju ne znajući ni šta želi Bog, a šta Sotona. Njihova je vera smetena, idu kud ih život nosi, te stoga nikad nisu živeli normalnim hrišćanskim životom; štaviše, nikad nisu uspostavili normalne odnose s ljudima, a kamoli normalan odnos sa Bogom. Iz ovoga se može videti da postoje brojne čovekove poteškoće i nedostaci, kao i druge stvari koje mogu da osujete Božju volju. To je dovoljan dokaz da čovek još uvek nije izašao na pravi put vere u Boga, niti je zakoračio u stvarno iskustvo ljudskog života. Šta se zapravo podrazumeva pod izlaskom na pravi put vere u Boga? Izaći na pravi put znači da svoje srce možeš u svakom trenutku da utišaš pred Bogom i da učestvuješ u normalnom zajedništvu s Njim, te da postepeno uviđaš šta je to što čoveku nedostaje i da polako stičeš sve dublje znanje o Bogu. Na taj način, tvoj duh svakodnevno stiče nove uvide i novo prosvećenje; tvoja čežnja raste, tražiš da zakoračiš u istinu, a svakog te dana obasjava novo svetlo i ti stičeš novo razumevanje. Tim se putem postepeno oslobađaš uticaja Sotone i napreduješ u životu. Takvi su ljudi izašli na pravi put. Oceni svoja stvarna iskustva i analiziraj put kojim si tragao u svojoj veri: kad sve to uporediš s onim što sam maločas opisao, smatraš li da ideš pravim putem? Po kojim si se pitanjima oslobodio Sotoninih okova i njegovog uticaja? Ako tek treba da izađeš na pravi put, to znači da tvoje veze sa Sotonom još uvek nisu prekinute. Da li će te, u tom slučaju, tvoje traženje da voliš Boga povesti ka ljubavi koja je autentična, odlučna i čista? Kažeš da je tvoja ljubav prema Bogu nepokolebljiva i iskrena, a ipak se još uvek nisi oslobodio Sotoninih okova. Zar time ne pokušavaš da nasankaš Boga? Ako želiš da dostigneš stanje u kojem tvoja ljubav prema Bogu neće biti onečišćena, ako želiš da te Bog u celosti zadobije i da se ubrojiš među narod carstva, najpre moraš da izađeš na pravi put vere u Boga.

Zajednički problem svih ljudi jeste u tome što shvataju istinu, ali ne uspevaju da je sprovedu u delo. Razlog tome je, s jedne strane, to što nisu voljni da plate cenu, a s druge, to što imaju jako lošu sposobnost raspoznavanja; nisu u stanju da brojne poteškoće u svakodnevnom životu vide onakvima kakve jesu, te ne znaju kako da u praksi pravilno postupaju. Pošto su iskustva ljudi odveć plitka, kov im je previše loš, a nivo shvatanja istine ograničen, oni nemaju načina da razreše poteškoće s kojima se susreću u svakodnevnom životu. U Boga veruju samo na rečima i nisu u stanju da Boga uvedu u svoj svakodnevni život. Drugim rečima, Bog je Bog, život je život, a ljudi kao da u svom životu nemaju nikakav odnos sa Bogom. Tako svi misle. Kad u Boga veruju na ovaj način, ljudi, u praksi, ne mogu da budu zadobijeni ni usavršeni od Njega. Zapravo, nije stvar u tome da reč Božja nije jasno izražena, već je sposobnost shvatanja ljudi naprosto previše loša. Moglo bi se reći da skoro niko ne postupa u skladu sa Božjim izvornim željama, već umesto toga svako postupa shodno svojoj volji. Svi veruju u Boga u skladu sa verskim predstavama kojih su se držali u prošlosti i sa sopstvenim načinom na koji tome pristupaju. Nakon što prihvate Božju reč, malo je onih koji prođu kroz preobražaj i počnu da postupaju u skladu sa Njegovim namerama. Umesto toga, oni odbijaju da se urazume. Kad počnu da veruju u Boga, ljudi to čine na osnovu konvencionalnih pravila religije, te žive, vladaju se i dolaze u kontakt sa svetom isključivo na osnovu sopstvene filozofije za ovozemaljsko ophođenje. Moglo bi se reći da se to odnosi na devet od deset ljudi. Veoma je malo onih koji, nakon što počnu da veruju u Boga, naprave neki drugi plan i okrenu novi list. Ljudski rod nije uspeo da se prema reči Božjoj odnosi kao prema istini niti da je kao takvu primenjuje.

Uzmimo, na primer, veru u Isusa. Bilo da je neko tek bio počeo da veruje ili je to činio već veoma dugo, svi su naprosto primenjivali one talente koje su imali i svi su prikazivali one veštine koje su posedovali. U svoj uobičajeni život, ljudi su naprosto dodavali „veru u Boga”, te tri reči, a da nisu načinili nikakvu promenu u svojoj naravi, pa se njihova vera u Boga nije ni najmanje uvećala. Njihovo stremljenje nije bilo ni toplo ni hladno. Nisu rekli da će odustati od svoje vere, a nisu ni sve posvetili Bogu. Nikada nisu istinski voleli Boga niti su Mu se pokoravali. Njihova vera u Boga bila je mešavina stvarne i lažne, prišli su joj tako što su jedno oko držali otvoreno, a drugo zatvoreno i nisu je uzimali zaozbiljno. Nastavili su dalje u takvom stanju zbunjenosti i na kraju su umrli smetenom smrću. U čemu je smisao svega toga? Danas, kao onaj koji veruje u praktičnog Boga, moraš da zakoračiš na pravi kolosek. U svojoj veri u Boga, ne treba jedino da tražiš blagoslove, već treba da stremiš ka tome da Boga voliš i da Boga spoznaš. Kroz prosvećenje od Njega, kroz svoje sopstveno stremljenje, trebalo bi da možeš da jedeš i piješ Njegovu reč, dostigneš istinsko razumevanje Boga i poseduješ pravu ljubav prema Bogu koja potiče iz dubine tvog srca. Drugim rečima, kad je tvoja ljubav prema Bogu najiskrenija i niko ne može da je uništi niti da se ispreči pred tvojom ljubavlju prema Njemu, tada si u svojoj veri u Boga na pravom koloseku. Time dokazuješ da pripadaš Bogu, jer tvoje je srce već u posedu Božjem i ništa drugo tad ne može da te uzme u posed. Kroz svoje iskustvo, kroz cenu koju si platio i kroz delo Božje, možeš da razviješ spontanu ljubav prema Bogu – a kad to učiniš, oslobodićeš se Sotoninog uticaja i počećeš da živiš u svetlosti Božje reči. Tek kada se oslobodiš uticaja tame, može se reći da si zadobio Boga. U svojoj veri u Boga, moraš da nastojiš da težiš ovom cilju. To je odgovornost svakoga od vas. Niko od vas ne treba da se zadovolji trenutnim stanjem stvari. Ne može biti dvoumljenja oko dela Božjeg, niti se ono može uzimati olako. U svakom pogledu i u svakom trenutku treba da razmišljate o Bogu i da sve činite zarad Njega. A u vašem govoru i u vašim postupcima, interesi kuće Božje treba da vam budu na prvom mestu. Samo tako možete da budete u skladu sa Božjim namerama.

U svojoj veri u Boga, ljudi najviše greše time što veruju samo na rečima, a Bog je u potpunosti odsutan iz njihovog svakodnevnog života. Svi ljudi, uistinu, veruju u postojanje Boga, ali Bog nije deo njihovog svakodnevnog života. Ljudska usta izgovaraju brojne molitve Bogu, ali u ljudskom srcu nema mnogo mesta za Boga, te Bog ljude iznova kuša. Pošto su ljudi nečisti, Bog nema drugog načina nego da ih kuša, kako bi se osetili postiđeno i sebe spoznali usred ovih kušnji. Da nije tako, ljudski rod bi se pretvorio u potomstvo arhanđela i postao bi sve iskvareniji. Tokom svoje vere u Boga, svaki čovek odbacuje mnoge od svojih ličnih namera i ciljeva izložen neprestanom Božjem pročišćavanju. Da nije tako, Bog ne bi imao načina da ikoga upotrebi, niti ikakav način da u ljudima obavi delo koje bi trebalo da obavi. Bog prvo pročišćava ljude, te kroz taj proces oni mogu da spoznaju sebe i Bog može da ih promeni. Tek tada Bog može Svojim delom da u njih pretoči Svoj život i samo tako njihovo srce može u potpunosti da se okrene Bogu. I zato, verovanje u Boga nije onako prosto kako to ljudi govore. Kako Bog to vidi, ako imaš samo znanje, ali nemaš Njegovu reč kao život i ako si ograničen samo na sopstveno znanje, ali ne možeš da primenjuješ istinu niti da proživljavaš reč Božju, onda je to ipak dokaz da nemaš bogoljubivo srce i to pokazuje da tvoje srce ne pripada Bogu. Čovek može da spozna Boga verujući u Njega: ovo je krajnji cilj i cilj ljudskog stremljenja. Moraš da uložiš napor u to da proživljavaš reči Božje kako bi se one ostvarile kroz tvoje praktično postupanje. Ako imaš samo znanje o doktrinama, tvoja će se vera u Boga izjaloviti. Samo ako uz to primenjuješ i proživljavaš Njegovu reč, tvoja se vera može smatrati potpunom i u skladu sa namerama Božjim. Na tom putu, mnogi ljudi mogu da iskažu veliko znanje, ali u trenutku njihove smrti na oči im naviru suze i oni mrze sebe što su protraćili životni vek i zabadava doživeli duboku starost. Oni samo shvataju doktrine, ali ne mogu da sprovedu istinu u delo niti da svedoče za Boga; naprosto jurcaju tamo-amo, zauzeti preko glave, a tek na samrti napokon vide da nemaju istinsko svedočanstvo, da uopšte ne spoznaju Boga. A zar tada nije prekasno? Zašto ne iskoristite današnji dan i ne stremite ka istini koju volite? Zašto da čekate do sutra? Ako za života ne patite radi istine ili ne tragate da biste je zadobili, da možda ne želite da osetite žal u svom samrtnom času? Ako je tako, zašto onda verovati u Boga? Zapravo, postoje mnoge stvari u kojima ljudi mogu da sprovode istinu u delo i udovolje Bogu, ako bi se samo malo potrudili. Samo zato što je ljudski um vazda pomračen, ljudi ne mogu da postupaju zarad Boga i neprestano jurcaju unaokolo zarad sopstvenog tela, a da na kraju time ništa ne postignu. Zbog toga ljudi neprestano imaju nevolje i poteškoće. Zar to nisu muke od Sotone? Zar to nije iskvarenost tela? Ne bi trebalo da nastojiš da nasamariš Boga ispraznim rečima, moraš zaista da praktično postupaš. Ne obmanjuj sebe – koja je svrha toga? Šta možeš da zadobiješ živeći zarad sopstvenog tela i nadmećući se za slavu i dobitak?

Sada treba da težite tome da postanete narod Božji i da u svemu započnete ulazak na pravi put. Postati deo naroda Božjeg znači zakoračiti u Doba carstva. Danas zvanično počinjete da ulazite u obuku za carstvo. Vaš budući život više ne sme biti opušten i nemaran kao pre; živeći na taj način, nemoguće je dostići merilo koje Bog zahteva. Ukoliko ne osećaš nikakvu hitnost, to je znak da nemaš želju da ostvariš napredak, da je tvoje stremljenje zbrkano i nepovezano i da nije u stanju da udovolji Božjim namerama. Ulazak u obuku carstva predstavlja započinjanje života naroda Božjeg – jesi li spreman da prihvatiš takvu obuku? Jesi li voljan da osetiš hitnost? Jesi li voljan da živiš podvrgnut Božjoj disciplini? Jesi li voljan da živiš podvrgnut Božjoj grdnji? Kada Božje reči dođu do tebe i počnu da te kušaju, kako ćeš postupiti? A šta ćeš učiniti kada se suočiš sa svakojakim činjenicama? U prošlosti nisi bio usredsređen na život; danas moraš da se usredsrediš na ulazak u život-stvarnost i da težiš promenama u svojoj život-naravi. To je ono što narod carstva mora da postigne. Svi oni koji pripadaju narodu Božjem moraju da poseduju život, moraju da prihvate obuku carstva i da teže promenama u svojoj život-naravi. To je ono što Bog zahteva od naroda carstva.

Božji zahtevi prema narodu carstva su sledeći:

1. Moraju prihvatiti Božje naloge. To znači da moraju da prihvate sve reči izgovorene u Božjem delu poslednjih dana.

2. Moraju da zakorače u obuku carstva.

3. Moraju težiti ka tome da im Bog dodirne srca. Kada se tvoje srce sasvim okrene Bogu i kada uspostaviš normalan duhovni život, živećeš u kraljevstvu slobode, što znači da ćeš živeti pod brigom i zaštitom Božje ljubavi. Tek ukoliko budeš živeo pod brigom i zaštitom Božjom, bićeš neko koga je Bog izabrao.

4. Moraju biti zadobijeni od Boga.

5. Moraju kroz sebe ispoljiti Božju slavu na zemlji.

Ovih pet tačaka su Moji nalozi upućeni vama. Moje su reči upućene narodu Božjem i, ako nisi voljan da prihvatiš ove naloge, Ja te neću primoravati – ali ako ih zaista prihvatiš, bićeš u stanju da slediš volju Božju. Danas počinjete da prihvatate Božji nalog i da težite tome da postanete narod carstva, te da dostignete zahtevano merilo kako biste bili narod carstva. To je prvi korak ulaska. Ako želiš da u potpunosti slediš Božju volju, moraš prihvatiti ovih pet naloga, ko uspeš da ih ispuniš, bićeš u skladu sa Božjom namerom i Bog će te zasigurno uveliko upotrebiti. Danas je ulazak u obuku carstva najbitniji. Ulazak u obuku carstva podrazumeva duhovni život. Ranije se nije govorilo o duhovnom životu, ali danas, kada započinješ svoj ulazak u obuku carstva, ti zvanično ulaziš u duhovni život.

Kakav je to život – duhovni život? Duhovni život je onaj u kojem je tvoje srce sasvim okrenuto Bogu i u stanju je da misli na Božju ljubav. To je život koji živiš u Božjim rečima i ništa drugo ti ne zaokuplja srce, a ti si u stanju da dokučiš Božje sadašnje namere i vodi te sadašnja svetlost Svetoga Duha kako bi izvršio svoju dužnost. Takav život koji se odvija između čoveka i Boga jeste duhovni život. Ako nisi u stanju da slediš sadašnju svetlost, onda će tvoj odnos sa Bogom postati udaljen – možda će se čak i prekinuti – a ti ćeš ostati bez normalnog duhovnog života. Normalan odnos sa Bogom gradi se na temelju prihvatanja trenutnih reči Božjih. Da li imaš normalan duhovni život? Da li imaš normalan odnos sa Bogom? Da li si ti neko ko sledi delo Svetog Duha? Ako si u stanju da slediš sadašnju svetlost Svetog Duha, ako možeš da dokučiš Božje namere u Njegovim rečima i da uđeš u Njegove reči, onda si ti neko ko sledi tok Svetog Duha. Ako ne slediš tok Svetog Duha, onda si nesumnjivo neko ko ne stremi ka istini. Sveti Duh nema priliku da deluje u onima koji nemaju volju da ostvare napredak, a posledica toga je da takvi ljudi nikada nisu u stanju da skupe snagu i uvek su negativni. Da li ti danas slediš tok Svetog Duha? Da li se nalaziš unutar toka Svetog Duha? Jesi li se otarasio negativnog stanja? Svi koji veruju u reči Božje, kojima je delo Božje temelj i koji slede sadašnju svetlost Svetog Duha – svi se oni nalaze unutar toka Svetog Duha. Ukoliko veruješ da su Božje reči nesumnjivo istinite i ispravne, i ako veruješ rečima Božjim bez obzira na to šta On kaže, tada si ti neko ko stremi ka ulasku u delo Božje i na taj način udovoljavaš Božjim namerama.

Da biste ušli u tok Svetog Duha, morate imati normalan odnos s Bogom i najpre se osloboditi svog negativnog stanja. Neki ljudi se uvek povode za masom i njihova srca odlutaju predaleko od Boga; takvi ljudi nemaju želju za napretkom, a merila kojima teže su isuviše niska. Jedino je težnja ka ljubavi prema Bogu i tome da vas Bog zadobije u skladu sa Božjom namerom. Postoje ljudi koji se oslanjaju samo na svoju savest kako bi uzvratili na Božju ljubav, ali to ne može udovoljiti Božjim namerama; što su viša merila kojima težiš, to ćeš više biti u skladu sa Božjim namerama. Kao normalni ljudi i kao ljudi koji teže tome da vole Boga, ulazak u carstvo i to da postanete Božji narod vaša je istinska budućnost i život od najveće vrednosti i značaja; niko nije blagosloveniji od vas. Zašto to kažem? Zato što oni koji ne veruju u Boga žive za telo i žive za Sotonu, ali vi danas živite za Boga i živite da biste sledili volju Božju. Zato kažem da su vaši životi od najvećeg značaja. Samo ova grupa ljudi, koju je Bog izabrao, može da proživi život od najvećeg značaja; niko drugi na zemlji ne može da proživi život takve vrednosti i smisla kao što je vaš. Budući da vas je Bog izabrao i uzdigao, a naročito zbog Njegove ljubavi, vi ste dokučili istinski život i znate kako da živite na najvredniji način. To nije zato što je vaše stremljenje dobro, već zbog blagodati Božje; Bog je taj koji vam je otvorio duhovne oči, a Duh Božji je taj koji je dotakao vaša srca, darujući vam tu sreću da dođete pred Njega. Da vas Duh Božji nije prosvetio, ne biste mogli da vidite ono što je divno kod Boga, niti bi bilo moguće da Ga volite. Srca ljudi su se okrenula Bogu upravo zato što ih je dotakao Duh Božji. Ponekad, dok uživate u Božjim rečima, vaš duh biva dirnut i tada osećate da jednostavno morate voleti Boga, da vas ispunjava velika snaga i da ne postoji ništa što ne možete da ostavite po strani. Ako se tako osećaš, onda te je dotakao Duh Božji i tvoje srce se sasvim okrenulo Bogu, pa ćeš Mu se moliti i reći: „Bože! Uistinu si nas predodredio i odabrao. Tvoja me slava ispunjava ponosom i osećam čast što pripadam Tvom narodu. Sve ću dati i sve ću prineti da sledim Tvoju volju; posvetiću Tebi sve svoje godine i svu snagu kojom raspolažem u ovom životu.” Kada se tako moliš, u tvom srcu će obitavati beskrajna ljubav i istinska pokornost prema Bogu. Da li si ikada imao takvo iskustvo? Ako Božji Duh često dotiče ljude, oni će Bogu upućivati molitve pune posebne predanosti: „Bože! Želim da dočekam dan kada ćeš zadobiti slavu i želim da živim za Tebe – ništa nije vrednije ni smislenije nego živeti za Tebe, i nemam ni najmanju želju da živim za Sotonu i telo. Ti me uzdižeš time što mi omogućavaš da danas živim za Tebe.” Kada se tako pomoliš, osetićeš da svoje srce bezuslovno moraš predati Bogu, da Ga moraš zadobiti i da bi ti bilo mrsko da umreš, a da Ga za života nisi zadobio. Nakon takve molitve, ispuniće te neiscrpna snaga za koju nećeš znati odakle dolazi; tvojim srcem će ovladati neograničena moć i osetićeš da je Bog toliko divan i da je vredan ljubavi. Tada te je Bog dotakao. Sve one koji su imali takvo iskustvo Bog je dotakao. Onima koje Bog često dotiče dešavaju se promene u životu; oni su čvrsto rešeni da u potpunosti zadobiju Boga; njihova bogoljubiva srca su prilično snažna, i njihovo srce je sasvim okrenuto Bogu. Oni iz svojih misli potpuno izbacuju porodice, svet, životne spone i svoje izglede, i spremni su da Bogu posvete svu svoju životnu energiju. Svi oni koje Duh Božji dotakne jesu ljudi koji streme ka istini i koji imaju nadu da će ih Bog usavršiti.

Dok sledite Boga, od prvenstvene je važnosti da sve treba da bude u skladu sa trenutnim rečima Božjim: bilo da stremiš ka život-ulasku ili ka udovoljavanju Božjim namerama, sve treba da bude usredsređeno na trenutne Božje reči. Ako ono o čemu u zajedništvu razgovaraš i ono u šta težiš da uđeš nije usredsređeno na trenutne Božje reči, onda si ti neko ko je izvan reči Božjih i nipošto nemaš delo Svetog Duha. Ono što Bog želi jesu ljudi koji idu Njegovim stopama. Bez obzira na to koliko je divno i čisto ono što si ranije razumeo, Bog to ne želi, a ako ne možeš da ostaviš po strani takve stvari, one će biti ogromna prepreka tvom budućem ulasku. Blagosloveni su svi oni koji su u stanju da slede današnju svetlost Svetoga Duha. Ljudi prošlih vekova i naraštaja takođe su išli stopama Božjim, ali nisu mogli da nastave da ih slede do današnjih dana; to je blagoslov ljudi poslednjih dana. One koji mogu da slede sadašnje delo Svetoga Duha i koji su u stanju da slede Božje stope, sledeći Boga kud god da ih On povede – takve ljude Bog blagoslovi. Oni koji ne slede sadašnje delo Svetog Duha nisu zakoračili u delo Božjih reči i ma koliko radili, koliko god patili ili trčali naokolo, Bogu to ništa ne znači i On neće odobravati njihova dela. Danas se svi oni koji slede trenutne reči Božje nalaze unutar toka Svetog Duha; Oni koji su izvan današnjih Božjih reči nalaze se izvan toka Svetog Duha i takvi ljudi nemaju Božje odobravanje. Služba koja je izvan trenutnih reči Svetog Duha jeste služba koja potiče od tela i od predstava, i ona nikako ne može da bude u skladu sa Božjim namerama. Ukoliko ljudi žive okruženi verskim predstavama, oni nisu u stanju da učine bilo šta što je u skladu sa Božjim namerama, pa čak i ako služe Bogu, oni služe usred svojih uobrazilja i predstava, te su potpuno nesposobni da služe shodno namerama Božjim. Oni koji nisu u stanju da slede delo Svetog Duha ne shvataju namere Božje, a oni koji ne shvataju namere Božje ne mogu služiti Bogu. Bog želi službu koja je u skladu sa Njegovim namerama; On ne želi službu zasnovanu na predstavama i na telesnom. Ukoliko ljudi nisu sposobni da slede korake dela Svetog Duha, onda žive usred svojih predstava. Služba takvih ljudi prekida i ometa, a takva služba je u suprotnosti sa Bogom. Stoga oni koji nisu u stanju da slede Božje stope nisu sposobni da služe Bogu; Oni koji ne mogu da prate Božje stope zasigurno se protive Bogu i sigurno ne mogu biti u skladu s Bogom. „Slediti delo Svetog Duha” znači razumeti sadašnje namere Božje i biti u stanju postupati u skladu sa sadašnjim Božjim zahtevima, pokoriti se današnjem Bogu i slediti Ga, te ulaziti u život u skladu sa Njegovim najnovijim rečima. Samo je to osoba koja sledi delo Svetog Duha i koja se nalazi u toku Svetog Duha. Takvi ljudi ne samo da su sposobni da prime Božje odobravanje i da vide Boga, nego mogu i da spoznaju Božju narav iz najnovijeg dela Božjeg i mogu da spoznaju čovekove predstave i buntovništvo, kao i čovekovu prirodu i suštinu, iz Njegovog najnovijeg dela; Štaviše, oni su u stanju da tokom svog služenja postepeno ostvare promene u svojoj naravi. Samo su takvi ljudi u stanju da zadobiju Boga i oni su ti koji su zaista pronašli istiniti put. Oni koje eliminiše delo Svetog Duha jesu ljudi koji nisu sposobni da slede najnovije delo Božje i ljudi koji se okreću protiv najnovijeg dela Božjeg. Razlog zašto se takvi ljudi otvoreno suprotstavljaju Bogu jeste to što je Bog obavio novo delo i što se lik Božji ne podudara sa onim iz njihovih predstava – kao rezultat toga, oni se otvoreno suprotstavljaju Bogu i sude Bogu, zbog čega ih se Bog gnuša i odbacuje ih. Nije lako posedovati znanje o najnovijem delu Božjem, ali ako se ljudi s namerom pokoravaju Božjem delu i ako s namerom tragaju za njim, onda će imati priliku da vide Boga i imaće priliku da zadobiju najnovije vođstvo Svetog Duha. Oni koji se namerno protive delu Božjem ne mogu primiti prosvećenje Svetog Duha i Božje vođstvo. Prema tome, to da li će ljudi primiti najnovije Božje delo ili ne, zavisi od Božje blagodati, kao i od njihovog stremljenja i od njihovih namera.

Blagosloveni su svi oni koji su u stanju da se pokore trenutnim rečima Svetoga Duha. Nije bitno kakvi su ljudi nekada bili ili kako je Sveti Duh nekada delovao u njima – najblagosloveniji su svi oni koji su zadobili najnovije delo Božje, dok će svi oni koji nisu u stanju da danas slede najnovije delo biti uklonjeni. Bog želi one koji su u stanju da prihvate novu svetlost i On želi one koji prihvataju i spoznaju Njegovo najnovije delo. Zašto se kaže da moraš biti čedna devica? Čedna devica je u stanju da traži delo Svetog Duha i da razume nove stvari, i štaviše, u stanju je da ostavi po strani stare predstave i pokori se današnjem delu Božjem. Ovu grupu ljudi koja prihvata najnovije današnje delo Bog je pre svakog vremena predodredio i oni su najblagosloveniji od svih ljudi. Vi neposredno čujete glas Božji i vidite pojavu Božju, te zato ni na nebu ni na zemlji nema, niti je kroz vekove i generacije ikada bilo, nekoga ko je blagosloveniji od vas, te grupe ljudi. Svemu tome uzrok su Božje delo, Božje predodređenje i odabir, i Božje blagodati; da Bog nije izgovarao i izjavljivao Svoje reči, da li bi vaše stanje bilo ovakvo kakvo je danas? Stoga, neka sva slava i hvala idu Bogu, jer sve je ovo Božje uzdizanje. Imajući sve ovo u vidu, možeš li i dalje da budeš negativan? Da li ti još uvek nedostaje snage da se izdigneš?

To što si danas u stanju da prihvatiš sud, grdnju, udarce i oplemenjivanje putem Božjih reči i, još i više od toga, da prihvatiš Božje naloge, To je Bog predodredio još pre vekova, stoga ne treba da očajavaš kada trpiš grdnju. Niko vam ne može oduzeti delo koje je obavljeno na vama, niti blagoslove koji su vam darovani i niko ne može oduzeti sve što vam je dato. Religiozni ljudi ne mogu da se porede sa vama. Iako nemate toliko biblijskog znanja kao oni, niti verskih doktrina kakve oni imaju, ali budući da je Bog obavljao delo na vama, zadobili ste više nego bilo ko kroz vekove – tako da je to vaš najveći blagoslov. Zbog toga morate još više da se date Bogu i da Mu budete odani. Zbog Božjeg uzdizanja moraš još više da se trudiš i da pripremiš svoj rast kako bi mogao da prihvatiš Božje naloge. Da nepokolebljivo stojiš na mestu koje ti je Bog dao, da stremiš ka tome da postaneš jedan od pripadnika naroda Božjeg; da prihvatiš obuku carstva, da te Bog zadobije i da naposletku postaneš slavno svedočanstvo za Njega – poseduješ li ove težnje? Ako poseduješ takve težnje, onda ćeš naposletku sigurno biti zadobijen od Boga i postaćeš Njegovo slavno svedočanstvo. Treba da razumeš da je ključni nalog to da te Bog zadobije i da postaneš Njegovo slavno svedočanstvo. To je Božja namera.

Trenutne reči Duha Svetoga čine dinamiku Njegovog dela, Neprekidno prosvetljivanje čoveka od strane Svetog Duha tokom ovog perioda jeste pravac kretanja dela Svetog Duha. A koji je pravac kretanja dela Svetog Duha danas? Sastoji se u tome da se narod Božji povede u trenutno delo Božje i u normalan duhovni život. Postoji nekoliko koraka za ulazak u normalan duhovni život:

1. Prvo, moraš da izliješ svoje srce u reči Božje. Ne smeš da stremiš ka rečima koje je Bog izgovorio u prošlosti i ne smeš da ih proučavaš, a još manje da ih porediš sa današnjim rečima. Umesto toga, moraš u potpunosti da izliješ svoje srce u trenutne Božje reči. Ako postoje ljudi koji još uvek žele da čitaju reči Božje, duhovne knjige ili druge propovedi iz prošlosti, i koji ne slede trenutne reči Svetog Duha, onda su oni najbezumniji ljudi; Bog prezire takve ljude. Ukoliko si spreman da prihvatiš sadašnju svetlost Svetoga Duha, onda u potpunosti izlij svoje srce u trenutne reči Božje. To je prvo što moraš da postigneš.

2. Tvoje molitve moraju da budu zasnovane na trenutnim rečima koje Bog izgovara, moraš da uđeš u reči Božje i da sa Bogom razgovaraš u zajedništvu, i da pred Bogom učvrstiš svoju rešenost, utvrđujući koja to merila želiš da dostigneš u svom stremljenju.

3. Moraš težiti dubljem ulasku u istinu na temelju sadašnjeg dela Svetog Duha. Nemoj se držati zastarelih izreka i doktrina iz prošlosti.

4. Moraš da tražiš da te dodirne Sveti Duh i da ostvariš ulazak u reči Božje.

5. Moraš da stremiš ka ulasku na put kojim sada hodi Sveti Duh.

A kako treba da tražiš da te Sveti Duh dodirne? Ključno je živeti u trenutnim Božjim rečima i moliti se na osnovu Božjih zahteva. Kada se moliš na taj način, Sveti Duh će te sigurno dodirnuti. Ako se tvoj pokušaj da tragaš ne zasniva na rečima koje Bog trenutno izgovara, onda je on jalov. Treba da se moliš i da kažeš: „Bože! Suprotstavljam Ti se i dugujem Ti mnogo; vrlo sam buntovan i nikada nisam u stanju da Ti udovoljim. Bože, želim da me spasiš, želim da Ti pružam usluge do samog kraja, želim da umrem za Tebe. Ti mi sudiš i grdiš me, a ja se ne žalim; ja Ti se suprotstavljam i zaslužujem da umrem, da bi u mojoj smrti svi ljudi videli Tvoju pravednu narav.”Kada se u svom srcu ovako moliš, Bog će te čuti i usmeriti; ako se tvoje molitve ne zasnivaju na trenutnim rečima Svetoga Duha, onda nema mogućnosti da te Sveti Duh dotakne. Pretpostavimo da se moliš u skladu sa Božjim namerama i u skladu sa onim što Bog želi danas da učini. Kažeš: „Bože! Želim da prihvatim Tvoje naloge i da budem posvećen Tvojim nalozima, i spreman sam da posvetim ceo svoj život Tvojoj slavi, kako bi sve što radim moglo da dostigne merila naroda Božjeg i kako bi Ti mogao da dodirneš moje srce. Želim da me Tvoj Duh uvek prosvećuje, da učini da sve što radim bude na Sotoninu sramotu i da na kraju možeš da me zadobiješ.” Ako se ovako moliš, usredsređujući se na namere Božje, tada će Sveti Duh neminovno delovati u tebi. Nije bitno koliko reči ima u tvojim molitvama – ključno je da li si dokučio namere Božje ili nisi. Možda ste svi imali sledeće iskustvo: ponekad, dok se molite na okupljanju, dinamika dela Svetog Duha dostiže svoj vrhunac, i tada se svima poveća snaga. Neki ljudi gorko plaču i rone suze dok se mole, savladani kajanjem pred Bogom, a neki pokazuju svoju odlučnost i zavetuju se. Takvo se dejstvo postiže delom Svetog Duha. Danas je od presudne važnosti da svi ljudi u potpunosti izliju svoje srce u reči Božje. Ne usredsređuj se na reči koje su ranije izrečene; ako se i dalje držiš onoga što je nekada bilo, Sveti Duh neće delovati u tebi. Da li vidiš koliko je to bitno?

Da li poznajete put kojim sada hoda Sveti Duh? Nekoliko gore navedenih tačaka jesu ono što Sveti Duh treba da postigne danas i u budućnosti; one su put kojim je Sveti Duh krenuo i ljudi treba da teže ulasku u njih. U svom život-ulasku, najmanje što možete da učinite je da izlijete svoje srce u reči Božje, i da budete u stanju da prihvatite sud i grdnju Božjih reči; vaše srce mora da žudi za Bogom, vi morate da težite dubljem ulasku u istinu i ciljevima koje Bog zahteva. Ta snaga koju poseduješ je dokaz da te je Bog dodirnuo i da je tvoje srce počelo da se okreće ka Bogu.

Prvi korak život-ulaska je potpuno izlivanje srca u Božje reči, a drugi korak je prihvatanje dodira Svetog Duha. Koje dejstvo treba da se postigne prihvatanjem dodira Svetog Duha? Ono se sastoji u tome da se žudi za dubljim istinama, da se one traže i istražuju i da se bude u stanju da se sarađuje sa Bogom u pozitivnom smislu. To što danas sarađujete s Bogom znači da vaše stremljenje, vaše molitve i vaši razgovori u zajedništvu o Božjim rečima imaju cilj, i da svoju dužnost obavljate shodno Božjim zahtevima – samo je to saradnja s Bogom. Ako govoriš samo o tome kako puštaš Boga da deluje, a pritom ne preduzimaš nikakvu aktivnost, ni molitvu, ni potragu, može li se to onda nazvati saradnjom? Ako u tebi nema ni traga saradnje i lišen si obuke za ulazak koja ima svoj cilj, onda ne sarađuješ. Neki kažu: „Sve zavisi od Božje odredbe, Sȃm Bog čini sve; ako Bog to nije učinio, kako će onda čovek?” Božje delo je normalno, nimalo nije natprirodno i samo putem tvog aktivnog traženja Sveti Duh deluje, jer Bog ne prisiljava čoveka – ti moraš dati priliku Bogu da deluje, a ako ti ne težiš niti ulaziš i ako nema ni najmanje čežnje u tvom srcu, onda Bog nema priliku da deluje. Kojim putem možeš da tražiš da te Bog dodirne? Kroz molitvu i približavanje Bogu. Ali upamti da je najvažnije da to mora biti na osnovu reči koje Bog izgovara. Kada si često dodirnut od Boga, ti više nisi ograničen telom: muž, žena, deca i novac – ništa od toga ne može da te sputa, a ti želiš samo da stremiš ka istini i da živiš pred Bogom. U tom trenutku, bićeš neko ko živi u kraljevstvu slobode.

Bog je odlučio da čoveka učini potpunim i, bez obzira na perspektivu iz koje govori, sve je zarad usavršavanja ljudi. Reči izgovorene iz perspektive Duha ljudi teško shvataju; oni nemaju načina da pronađu put do praktične primene, jer je njihova moć razumevanja ograničena. Božje delo postiže različita dejstva i na svakom koraku Svog dela On ima Svoju svrhu. Štaviše, neophodno je da On govori iz različitih perspektiva, jer samo tako može da usavrši čoveka. Kada bi On Svoj glas ispoljavao samo iz perspektive Duha, ne bi bilo načina da se završi ova etapa Božjeg dela. Na osnovu tona kojim govori, možeš videti da je On odlučan da ovu grupu ljudi upotpuni. Dakle, šta treba da bude prvi korak za svakoga ko želi da bude usavršen? Pre svega, moraš spoznati Božje delo. Danas je u Božjem delu počeo da se primenjuje novi metod; doba se promenilo, način na koji Bog deluje takođe se promenio, a i način na koji Bog govori je drugačiji. Danas je ne samo način Njegovog delovanja promenjen, već se promenilo i doba. Ovo je Doba carstva. To je takođe i doba ljubavi prema Bogu. Ono je nagoveštaj Doba Hiljadugodišnjeg carstva; Doba Hiljadugodišnjeg carstva je takođe Doba reči, u kojem Bog koristi mnoge načine govora da bi usavršio čoveka, u kojem govori iz različitih perspektiva da bi opskrbio čoveka. Pri ulasku u Doba Hiljadugodišnjeg carstva, Bog počinje da koristi reči kojima će usavršiti čoveka, dozvoljavajući mu da uđe u život-stvarnost i izvodeći ga na pravi put. Iskusivši tolike korake Božjeg dela, čovek je video da delo Božje ne ostaje uvek isto, već se neprestano razvija i produbljuje. Ljudi su ga doživljavaju već dugo, a za to vreme delo se stalno menjalo, uvek se iznova pomerajući. Međutim, koliko god da se menja, ono nikada ne odstupa od Božjeg cilja da ljudskom rodu donese spasenje. Čak ni posle deset hiljada promena ono nikada ne odstupa od svoje prvobitne svrhe. Ma koliko se metod Božjeg dela menjao, ovo delo se nikada ne udaljava od istine ili od života. Promene u načinu na koji se delo sprovodi samo podrazumevaju promenu oblika delovanja i perspektive iz koje Bog govori; nema promene u središnjem cilju Božjeg dela. Promene u tonu Božjeg glasa i načinu obavljanja Njegovog dela imaju za cilj postizanje određenog dejstva. Promena tona glasa ne znači promenu svrhe ili načela na kojima se delo zasniva. Verovanje u Boga uglavnom znači težnju za životom; ako veruješ u Boga, a ne težiš životu niti istini ili bogopoznanju, onda to nije verovanje u Boga! I da li je onda realno da i dalje težiš ulasku u carstvo da bi bio car? Ostvariti istinsku ljubav prema Bogu kroz težnju za životom – samo to je stvarnost; potraga za istinom i njeno sprovođenje u delo – sve je to stvarnost. Čitajući i istovremeno doživljavajući Božje reči, uspećeš da dokučiš Božje znanje usred stvarnog iskustva, a to je ono što znači istinsku težnju.

– „Reč”, tom I, „Božja pojava i delo”, „Doba carstva je Doba reči”

Sada je Doba carstva. Jesi li ušao u ovo novo doba zavisi od toga jesi li ušao u stvarnost Božjih reči, od toga jesu li Njegove reči postale tvoja život-stvarnost. Božje reči se pojavljuju svim ljudima, tako da će na kraju svi ljudi živeti u svetu Božjih reči, a Njegove reči će prosvetiti i prosvetliti svaku osobu iznutra. Ako u ovom vremenu budeš nemaran u čitanju Božjih reči i ne budu te zanimale Njegove reči, to će biti znak da je tvoje stanje pogrešno. Ako nisi u stanju da uđeš u Doba reči, onda Sveti Duh neće delovati u tebi; ako si zakoračio u ovo doba, On će izvršiti Svoje delo. Šta možeš da uradiš na početku Doba reči da bi zadobio delo Svetog Duha? U ovom dobu, i među vama, Bog će ostvariti ovu činjenicu: da svaka osoba proživi reči Božje, da bude u stanju da sprovede istinu u delo i da svojim srcem voli Boga; da svi ljudi koriste reči Božje kao svoj temelj i kao svoju stvarnost, i da imaju bogobojažljivo srce; i da, primenjujući reči Božje, čovek vlada zajedno sa Bogom. To je delo koje Bog treba da ostvari. Možeš li da živiš bez čitanja Božjih reči? Danas mnogi osećaju da ne mogu da izdrže ni dan-dva bez čitanja Njegovih reči. Moraju da čitaju Njegove reči svakog dana, a ako im vreme to ne dozvoljava, dovoljno im je da ih makar slušaju. To je osećanje koje Sveti Duh daje ljudima, i to je način na koji On počinje da ih pokreće. Drugim rečima, On kontroliše ljude putem reči da bi oni mogli da uđu u stvarnost reči Božjih. Ako nakon samo jednog dana bez jedenja i pijenja Božjih reči osetiš tamu i žeđ i ne možeš to da podneseš, to dokazuje da te je Sveti Duh dodirnuo, i da ti On nije okrenuo leđa. Ti si, dakle, onaj koji je deo ovog toka. Međutim, ako posle dan ili dva nejedenja i nepijenja reči Božjih ne osećaš ništa, ako ne osećaš žeđ i uopšte nisi ganut, to dokazuje da ti je Sveti Duh okrenuo leđa. To onda znači da nešto nije u redu sa tvojim unutrašnjim stanjem; nisi ušao u Doba reči i jedan si od onih koji su zaostali. Bog koristi reči da bi kontrolisao ljude; ti se osećaš dobro ako jedeš i piješ reči Božje; u suprotnom, nema puta koji možeš da slediš. Reči Božje postaju ljudima hrana i sila koja ih pokreće. Biblija kaže da „neće čovek živeti samo od hleba, već od svake reči koja izlazi iz Božijih usta” (Matej 4:4). Danas će Bog dovršiti ovo delo, i On će tu činjenicu ostvariti u vama. Kako to da su u prošlosti ljudi danima mogli da ne čitaju Božje reči, a ipak su mogli da jedu i rade kao i obično, dok danas to nije slučaj? U ovom dobu, Bog uglavnom koristi reči da bi kontrolisao sve. Božjim rečima se čoveku sudi i on se usavršava, da bi zatim ovim rečima bio konačno uveden u carstvo. Samo Božje reči mogu da opskrbe čovekov život, i samo Božje reči mogu dati čoveku svetlost i put praktičnog delovanja, pogotovo u Dobu carstva. Dokle god ne odlutaš izvan stvarnosti Božjih reči, jedući i pijući Njegove reči svakog dana, Bog će te usavršiti.

– „Reč”, tom I, „Božja pojava i delo”, „Doba carstva je Doba reči”

Svakodnevne reči Božje  Odlomak 402

Traganje za životom nije nešto što se može ubrzati; rast se u životu ne postiže za samo dan ili dva. Božje delo je normalno i praktično, i postoji proces kroz koji ono mora da prođe. Ovaploćenom Isusu trebalo je trideset tri i po godine da dovrši Svoje delo raspeća – šta onda očekivati od pročišćenja čoveka i preobražavanja njegovog života, jednog od najtežih dela? Nije lako stvoriti normalnog čoveka koji ispoljava Boga. To posebno važi za ljude koji su rođeni u zemlji velike crvene aždaje, koji su lošeg kova i zahtevaju dug period Božjih reči i dela. Dakle, nemojte biti nestrpljivi da vidite rezultate. Moraš biti samoinicijativan u jedenju i pijenju Božjih reči i uložiti više truda u reči Božje. Kada završiš sa čitanjem Njegovih reči, moraš biti u stanju da ih primeniš u stvarnosti, stičući sve više znanja, uvida, sposobnosti razlučivanja i mudrosti u Božjim rečima. Na taj način ćeš se promeniti, a da to i ne primetiš. Ako si u stanju da, kao vlastito, usvojiš načelo da jedeš i piješ Božje reči, da ih čitaš, da ih spoznaš, da ih doživiš i primeniš, dostići ćeš zrelost a da toga nećeš ni biti svestan. Ima ljudi koji kažu da nisu u stanju da primene reči Božje u praksi čak i pošto ih pročitaju. Kuda žuriš? Kada dostigneš određeni rast, moći ćeš da primeniš Njegove reči u praksi. Da li bi dete od četiri-pet godina reklo da nije u stanju da podrži ili poštuje svoje roditelje? Treba da znaš svoj trenutni rast. Primeni u praksi ono što si u stanju da primeniš u praksi i izbegavaj da budeš neko ko prekida upravljanje Božje. Samo jedi i pij Božje reči i, od sada pa nadalje, prihvati to kao svoje načelo. Za sada nemoj da brineš da li Bog može da te upotpuni. Nemoj još u to da se upuštaš. Samo uzmi Božje reči te ih jedi i pij, a Bog će se postarati da te upotpuni. Međutim, postoji načelo po kojem moraš jesti i piti Njegove reči. Nemoj to činiti naslepo. Kada jedeš i piješ reči Božje, s jedne strane traži reči koje treba da spoznaš – one koje se odnose na vizije – a s druge strane, traži ono što treba da primeniš u stvarnoj praksi – ono u šta treba da zakoračiš. Jedan način ima veze sa znanjem, a drugi sa ulaskom. Kada budeš dokučio oba – kada budeš shvatio šta treba da znaš, a šta treba da primeniš – znaćeš kako da jedeš i piješ reči Božje.

– „Reč”, tom I, „Božja pojava i delo”, „Doba carstva je Doba reči”

Svakodnevne reči Božje  Odlomak 403

Nadalje, razgovor o Božjim rečima treba da bude načelo po kojem govoriš. Obično, kada se okupite, treba zajednički da se uključite u razgovor o rečima Božjim, da Božje reči budu sadržina vaših razgovora u zajedništvu, da razgovarate o onome što znate o tim rečima, kako ih primenjujete u praksi i kako Sveti Duh deluje. Dokle god razgovaraš sa drugima o Božjim rečima, Sveti Duh će te prosvetljavati. Dostizanje sveta Božjih reči zahteva saradnju čoveka. Ako ne uđeš u ovo, Bog neće imati načina da deluje; ako ćutiš i ne govoriš o Njegovim rečima, On neće imati načina da te prosvetli. Kad god nisi nečim drugim zauzet, razgovaraj o rečima Božjim, nemoj neobavezno da ćaskaš! Dozvoli da ti život bude ispunjen rečima Božjim – tek ćeš tada postati odani vernik. Nije bitno da li je vaše zajedništvo površno. Bez plićaka nema ni dubine. Mora postojati nekakav proces. Kroz praksu ćeš dokučiti prosvetljenje Svetog Duha izvršeno na tebi i kako da delotvorno jedeš i piješ reči Božje. Posle perioda pomnog ispitivanja, ući ćeš u stvarnost reči Božjih. Samo ako imaš rešenost da sarađuješ, bićeš u stanju da primiš delo Svetog Duha.

Načelo jedenja i pijenja reči Božjih ima dva aspekta: jedan se odnosi na spoznaju, a drugi na ulazak. Koje reči treba da spoznaš? Treba da spoznaš reči koje se odnose na vizije (poput onih koja se odnose na doba u koje je Božje delo sada ušlo, šta Bog sada želi da postigne, šta je ovaploćenje i tako dalje; sve ovo se odnosi na vizije). Šta podrazumeva put na koji čovek treba da zakorači? Ovo se odnosi na reči Božje koje čovek treba da sprovodi u delo i da u njih zakorači. To su, dakle, dva načina jedenja i pijenja reči Božjih. Od sada, jedi i pij reči Božje na ovaj način. Ako jasno razumeš Njegove reči koje se odnose na vizije, onda nema potrebe da čitaš sve vreme. Od najveće važnosti je da jedeš i piješ više reči koje se tiču ulaska, kao što su: kako da okreneš svoje srce ka Bogu, kako da utišaš svoje srce pred Bogom i kako da se pobuniš protiv tela. To su stvari koje treba da primeniš u praksi. Ako ne znaš kako se jedu i piju reči Božje, istinsko zajedništvo je nemoguće. Kada jednom budeš spoznao kako da jedeš i piješ Njegove reči, kada budeš dokučio ono što je ključno, zajedništvo će postati slobodno i, kakav god problem da iskrsne, moći ćeš da komuniciraš i dokučiš stvarnost. Ako pri razgovoru u zajedništvu o Božjim rečima ne poseduješ stvarnost, onda nisi dokučio šta je ključno, što ukazuje da ne znaš kako da jedeš i piješ Božje reči. Nekim ljudima čitanje reči Božjih može biti zamorno, što nije normalno stanje. Normalno je da se nikada ne umorimo od čitanja Božjih reči, da smo ih uvek žedni i da uvek nalazimo da su reči Božje dobre. Tako onaj ko je ima stvarni ulazak jede i pije reči Božje. Kada osetiš da su reči Božje izuzetno praktične i da su upravo ono u šta čovek treba da zakorači; kada osetiš da su Njegove reči od velike pomoći i veoma korisne čoveku, i da su one čoveku životna opskrba – znaj da to što osećaš dolazi od Svetog Duha, a Sveti Duh je taj koji te pokreće. To je dokaz da Sveti Duh deluje u tebi i da ti Bog nije okrenuo leđa. Kada vide da Bog stalno govori, neki ljudi se umaraju od Njegovih reči i misle da to što ih čitaju ili ne čitaju nema nikakvih posledica – što nije normalno stanje. Njima nedostaje srce koje je žedno da zakorači u stvarnost, a takvi ljudi niti žude za usavršavanjem, niti tome pridaju važnost. Kad god primetiš da nisi žedan Božjih reči, to je znak da nisi u normalnom stanju. Da li ti je Bog okrenuo leđa, u prošlosti se moglo odrediti po tome da li si bio spokojan i da li si osetio zadovoljstvo. Danas je najbitnije da li si žedan reči Božjih, da li su Njegove reči tvoja stvarnost, da li si odan i da li si sposoban da za Boga učiniš sve što možeš. Drugim rečima, čoveku se sudi po stvarnosti Božjih reči. Bog upućuje Svoje reči celom ljudskom rodu. Ako si voljan da ih pročitaš, On će te prosvetiti, a ako nisi, neće. Bog prosvećuje one koji su gladni i žedni pravednosti, i prosvećuje one koji Ga traže. Neki kažu da ih Bog nije prosvetio čak ni pošto su pročitali Njegove reči. Ali na koji način si pročitao te reči? Ako Njegove reči čitaš površno i ako stvarnosti ne pridaješ nikakvu važnost, kako onda Bog može da te prosveti? Kako Bog može da usavrši onoga ko ne ceni Njegove reči? Ako ne ceniš reči Božje, nećeš imati ni istine ni stvarnosti. Ako pak ceniš Njegove reči, onda ćeš moći da sprovedeš istinu u delo, i samo tada ćeš posedovati stvarnost. Upravo zato uvek moraš da jedeš i piješ reči Božje, bez obzira na to da li si zauzet ili nisi, bez obzira na to da li su okolnosti povoljne ili nisu, i bez obzira na to da li si izložen kušnji ili ne. Sve u svemu, reči Božje su osnova čovekovog postojanja. Niko ne treba da okreće leđa Njegovim rečima, već svako mora da ih jede baš kao što mora triput dnevno da obeduje. Je li moguće da je tako lako biti usavršen i zadobijen od Boga? Bilo da to u ovom trenutku razumeš ili ne, bilo da si stekao uvid u Božje delo ili nisi, ti moraš da jedeš i piješ više Božjih reči. To je ulazak na samoinicijativan način. Nakon čitanja reči Božjih, požuri da što pre primeniš ono u šta možeš da zakoračiš, a privremeno ostavi po strani ono u šta ne možeš. Moguće je da ima mnogo reči Božjih koje u početku ne možeš da razumeš, ali ćeš ih posle dva ili tri meseca, možda čak i godinu dana, razumeti. Kako je to moguće? To je zato što Bog ne može da usavrši ljude za dan ili dva. U većini slučajeva, kada čitaš Njegove reči, nećeš ih odmah razumeti. Bez obzira na to kako ih čitaš, one će u tom trenutku za tebe imati samo doslovno značenje; moraš ih iskusiti neko vreme pre nego što budeš mogao da ih razumeš. Pošto je Bog toliko toga rekao, ti treba da učiniš sve što je u tvojoj moći da jedeš i piješ Njegove reči i onda ćeš ih, i ne znajući kako, shvatiti, i tada će te Sveti Duh prosvetiti, a da toga nećeš biti ni svestan. Kada Sveti Duh prosvećuje čoveka, čovek često toga nije svestan. On te prosvećuje i upućuje kada osećaš žeđ i kada tražiš. Načelo delovanja Svetog Duha je da je ono usredsređeno na Božje reči koje jedeš i piješ. Svi oni koji ne pridaju nikakvu važnost Božjim rečima i uvek imaju različite stavove prema Njegovim rečima – verujući, u svom pomućenom umu, da je potpuno svejedno čitaju li Njegove reči ili ne – oni su ti koji ne poseduju stvarnost. Ni delo Svetog Duha ni Njegovo prosvećenje nisu primetni u takvoj osobi. Takvi ljudi su oni koji žive na tuđ račun, oni su licemeri bez pravog znanja, kao gospodin Nanguo iz priče.

– „Reč”, tom I, „Božja pojava i delo”, „Doba carstva je Doba reči”

Svakodnevne reči Božje  Odlomak 404

Kada Bog izgovori svoje reči, odmah treba da ih primiš i da ih jedeš i piješ. Bez obzira na to koliko ih razumeš, jedini stav kojeg moraš čvrsto da se držiš jeste da Njegove reči jedeš i piješ, da ih spoznaješ i da ih primenjuješ. To je nešto što bi trebalo da možeš da uradiš. Nije bitno koliki rast možeš da dosegneš; samo se usredsredi na jedenje i pijenje Njegovih reči. To je ono u čemu čovek treba da sarađuje. U svom duhovnom životu, trebao bi uglavnom pokušati da zakoračiš u stvarnost jedenja i pijenja Božjih reči i da ih sprovodiš u delo. Nije tvoje da se usredsređuješ na bilo šta drugo. Oni koji vode crkvu treba da budu u stanju da svu svoju braću i sestre usmeravaju tako da oni znaju kako da jedu i piju Božje reči. To je odgovornost svake osobe koja vodi crkvu ponaosob. Bilo da su mladi ili stari, svi treba da jedenju i pijenju Božjih reči poklone veliki značaj i da Njegove reči nose u svojim srcima. Ući u ovu stvarnost znači ući u Doba carstva. Danas većina ljudi oseća da ne može da živi bez jedenja i pijenja reči Božjih i oseća da su Njegove reči uvek sveže, bez obzira na vreme. To znači da su zakoračili na pravi put. Bog koristi reči da obavi Svoje delo i opskrbi čoveka. Kada svi budu čeznuli za rečima Božjim i budu ih žedni, ljudi će zakoračiti u svet Njegovih reči.

Bog je mnogo toga rekao. Koliko si od toga dosad spoznao? U koliko toga si zakoračio? Ako oni koji vode crkvu nisu uveli svoju braću i sestre u stvarnost Božjih reči, onda je on nemaran u svojoj odgovornosti i ne uspeva da ispuni svoju odgovornost! Bez obzira na to da li je tvoje razumevanje duboko ili površno, bez obzira na stepen tvog razumevanja, ti moraš znati kako da jedeš i piješ Njegove reči, moraš dobro obratiti pažnju na Njegove reči i razumeti da je važno i neophodno jesti ih i piti. Pošto je Bog toliko toga rekao, ako ne jedeš i ne piješ Njegove reči, ako im ne težiš ili ih ne primenjuješ, to se ne može nazvati verovanjem u Boga. Budući da veruješ u Boga, onda moraš da jedeš i piješ Njegove reči, da doživljavaš Njegove reči i da Njegove reči proživiš. Samo se to može nazvati verom u Boga! Ako samo pričaš da veruješ u Boga, a pri tom nisi u stanju da nijednu od Njegovih reči sprovedeš u delo ili da doneseš bilo kakvu stvarnost, to se ne zove verovanjem u Boga. To je pre „traženje da pojedete svoju porciju hleba”. Prazne priče koje se svode samo na tričava svedočenja, beskorisne stvari i površna pitanja, bez posedovanja makar i mrvice stvarnosti – ništa od toga ne predstavlja veru u Boga, a ti naprosto nisi shvatio pravi put verovanja u Boga. Zašto moraš više da jedeš i piješ Božje reči? Ako ne jedeš i ne piješ Njegove reči, nego tražiš samo da odeš na nebo, je li to verovanje u Boga? Koji je prvi korak koji treba da preduzme onaj ko veruje u Boga? Kojim putem Bog usavršava čoveka? Možeš li biti usavršen bez jedenja i pijenja Božjih reči? Možeš li se smatrati osobom carstva ako reči Božje nisu tvoja stvarnost? O čemu se zapravo radi kod vere u Boga? Oni koji veruju u Boga bi makar spolja trebalo pristojno da se ponašaju; najvažnije od svega je da poseduju reči Božje. Bez obzira na sve, nikada ne smeš napustiti Njegove reči. Spoznaja Boga i udovoljavanje Njegovim namerama postižu se kroz Njegove reči. U budućnosti, svaka nacija, svaka veroispovest, svaka religija i svaki sektor biće osvojeni kroz Božje reči. Bog će govoriti direktno i svi ljudi će držati reči Božje u svojim rukama i tako će biti usavršeni. Iznutra i spolja, sve prožimaju reči Božje: svako će sopstvenim ustima izgovarati reči Božje, delovati u skladu s Božjim rečima i držati reči Božje u sebi, ostajući uronjen u Božje reči kako iznutra tako i spolja. Tako će oni biti usavršeni. Oni koji udovoljavaju namerama Božjim i mogu da svedoče za Njega jesu oni koji poseduju Božje reči kao svoju stvarnost.

Ulazak u Doba reči – Doba Hiljadugodišnjeg carstva – to je delo koje se danas ostvaruje. Od sada pa nadalje, vežbaj da razgovaraš u zajedništvu o rečima Božjim. Samo jedenjem i pijenjem, kao i doživljavanjem reči Božjih, bićeš u stanju da proživiš reči Božje. Moraš da pokažeš neko praktično iskustvo kako bi ubedio druge. Ako ne možeš da proživiš stvarnost Božjih reči, nikoga nećeš ubediti! Svi oni koje Bog koristi mogu da prožive stvarnost Božjih reči. Ako ne možeš da doneseš ovu stvarnost i da svedočiš o Bogu, to je znak da Sveti Duh nije delovao u tebi i da nisi usavršen. To je značaj reči Božjih. Da li imaš srce koje je žedno Božjih reči? Oni koji su žedni Božjih reči žedni su istine, i samo takve ljude Bog blagosilja. U budućnosti će Bog izgovoriti još mnogo reči svim religijama i svim veroispovestima. On najpre govori i ispoljava Svoj glas među vama, kako bi vas upotpunio, pre nego što krene dalje da govori i ispoljava Svoj glas među neznabošcima da bi ih osvojio. Kroz Njegove reči, svi će biti iskreno i potpuno ubeđeni. Kroz reči Božje i Njegova razotkrivanja, čovekova iskvarena narav opada, on počinje da liči na čoveka, a njegova buntovna narav se smanjuje. Reči deluju na čoveka svojim autoritetom i osvajaju čoveka u svetlosti Božjoj. Delo koje Bog obavlja u sadašnjem dobu, kao i prekretnice u Njegovom delu, sve se to može naći u Njegovim rečima. Ako ne čitaš Njegove reči, nećeš ništa razumeti. Kroz sopstveno jedenje i pijenje Njegovih reči, kroz učešće u komunikaciji sa svojom braćom i sestrama, i kroz svoja stvarna iskustva, u potpunosti ćeš spoznati Božje reči. Tek tada ćeš moći istinski da proživiš njihovu stvarnost.

– „Reč”, tom I, „Božja pojava i delo”, „Doba carstva je Doba reči”

Svakodnevne reči Božje  Odlomak 405

Ranije sam već rekao da će „Svi koji su usredsređeni na to da vide znamenja i čudesna dela biti napušteni; oni neće biti usavršeni”. Iako sam izgovorio toliko reči, čovek ne zna baš ništa o ovom delu, a ljudi, stigavši dovde, i dalje tragaju za znamenjem i čudesnim delima. Da li je tvoja vera u Boga samo potraga za znamenjem i čudesnim delima, ili se njena svrha ogleda u zadobijanju života? Isus je takođe izgovorio mnogo reči, a neke od njih tek treba da se ispune. Možeš li da kažeš da Isus nije Bog? Bog je svedočio da je On Hristos i voljeni Sin Božji. Možeš li to da porekneš? Danas Bog samo izgovara reči i ako to ne znaš temeljno, onda ne možeš da budeš postojan. Da li veruješ u Njega zato što je On Bog ili veruješ u Njega na osnovu toga da li su se Njegove reči ispunile ili nisu? Da li veruješ u znamenja i čudesna dela, ili veruješ u Boga? Danas, On ne prikazuje znamenja i ne čini čudesna dela – pa da li je onda On zaista Bog? Ako se reči koje govori ne ispunjavaju, da li je On zaista Bog? Da li se suština Boga određuje po tome jesu li se reči koje On izgovara ispunile ili nisu? Zašto neki ljudi uvek čekaju da vide hoće li se Božje reči ispuniti pre nego što poveruju u Njega? Zar to ne znači da Ga nisu spoznali? Svi koji imaju takve predstave jesu oni koji poriču Boga. Oni koriste predstave da bi odmeravali Boga; ako su Božje reči ispunjene, oni veruju u Njega, a ako nisu, onda ne veruju; i stalno streme ka tome da vide znamenja i čudesna dela. Zar nisu ti ljudi fariseji savremenog doba? Da li si u stanju da budeš postojan zavisi od toga jesi li spoznao praktičnog Boga ili nisi – to je od suštinskog značaja! Što je stvarnost Božje reči u tebi veća, to je veća i tvoja spoznaja praktičnosti Božje, a samim tim si i ti sposobniji da ostaneš postojan tokom kušnji. Što se više usredsređuješ na to da vidiš znamenje i čudesna dela, to si manje sposoban da čvrsto stojiš i pokleknućeš tokom kušnji. Znamenja i čudesna dela nisu temelj; samo je praktičnost Božja život. Neki ljudi ne znaju kakvo dejstvo treba da postigne Božje delo. Oni provode dane u zbunjenosti, ne tragajući za spoznajom Božjeg dela. Cilj njihovog traganja je uvek samo da Bog ispuni njihove želje i samo će tada biti ozbiljni u svojoj veri. Oni kažu da će tragati za životom ako se reči Božje ispune, ali da, ako se Njegove reči ne ispune, onda ne postoji mogućnost da oni tragaju za životom. Ljudi misle da je vera u Boga stremljenje ka tome da vide znamenja i čudesna dela i stremljenjem ka vaznesenju na nebo i ka trećem nebu. Niko od njih ne kaže da je njihova vera u Boga traganje za ulaskom u stvarnost, traganje za životom i traganje za time da budu zadobijeni od strane Boga. Kakva je vrednost jednog takvog traganja? Oni koji ne streme ka spoznaji Boga i ka udovoljavanju Bogu nisu oni koji veruju u Boga; oni su ti koji hule na Boga!

Da li sada shvatate šta je vera u Boga? Da li vera u Boga znači videti znamenja i čudesa? Da li znači odlazak na nebo? Verovati u Boga nimalo nije jednostavna stvar. Religijske načine verovanja treba odbaciti; težnja za izlečenjem bolesnih i za izgonom demona, usredsređivanje na znamenja i čudesa, žudnja za sticanjem što više Božjih blagodati, Božjeg mira i radosti, traganje za životnim šansama i telesnim udobnostima – sve su to religijski načini verovanja, a takvi načini verovanja su imaginarna vrsta vere. Šta je praktična vera u Boga danas? To je prihvatanje Božje reči kao tvoje život-stvarnosti i spoznavanje Boga putem Njegove reči, čime se dostiže istinska ljubav prema Njemu. Da bude jasnije: vera u Boga treba da ti omogući da se pokoriš Bogu, da voliš Boga i da ispunjavaš dužnost koju treba da ispunjava stvoreno biće. To je cilj verovanja u Boga. Moraš da spoznaš divotu Božju, koliko je Bog dostojan poštovanja i kako je delo koje Bog obavlja na Svojim stvorenim bićima njihovo spasenje i njihovo usavršavanje – to su same osnove tvoje vere u Boga. Vera u Boga je prvenstveno prelazak sa života u telu na život ljubavi prema Bogu i sa života u iskvarenosti na život u rečima Božjim; to je izlazak ispod vlasti Sotone i život pod brigom i zaštitom Božjom; svrha vere u Boga je u tome da se ti pokoriš Bogu umesto telu, kako bi Bog mogao da zadobije celo tvoje srce i da te usavrši, i kako bi se oslobodio sotonskih iskvarenih naravi. Svrha vere u Boga je prvenstveno u tome da se velika sila i slava Božja ispolje u tebi, kako bi mogao da slediš Božju volju, kako bi se Božji plan mogao ostvariti i kako bi mogao da svedočiš za Boga pred Sotonom. Vera u Boga ne treba da se vrti oko želje da se ugledaju znamenja i čudesa, niti treba da postoji zarad tvog tela. Ona treba da se svede na traganje za spoznajom Boga, na sposobnost pokornosti Bogu te na to da Mu se, kao Petar, bude pokoran do smrti. To je glavni cilj koji treba ostvariti. Čovek jede i pije reč Božju i da bi spoznao Boga i da bi Mu udovoljio. Jedenje i pijenje reči Božje daje ti dublju spoznaju Boga i tek posle toga možeš da Mu budeš pokoran. Tek kada spoznaš Boga možeš da Ga voliš i to je jedini cilj koji čovek treba da ima u svojoj veri u Boga. Ako u svojoj veri stalno želiš da ugledaš znamenja i čudesa, onda je to stanovište o veri u Boga pogrešno. Vera u Boga je prvenstveno prihvatanje Božjih reči kao sopstvene život-stvarnosti. Kada reči koje dolaze iz Božjih usta ljudi sprovedu u delo i ostvare ih u sebi, postiže se Božji cilj. Verujući u Boga, čovek treba da stremi ka tome da ga Bog usavrši, da bude u stanju da se pokori Bogu i da postigne potpunu pokornost Bogu. Ako bez ikakvih primedbi možeš da budeš pokoran Bogu, da vodiš računa o Božjim namerama, da dosegneš Petrov rast i poseduješ Petrovo ophođenje o kojem je Bog govorio, tada će tvoja vera u Boga biti uspešna i to će značiti da te je Bog zadobio.

– „Reč”, tom I, „Božja pojava i delo”, „Sve se ostvaruje rečju Božjom”


Ulazak u život II

Svakodnevne reči Božje  Odlomak 406

Kad ljudi veruju u Boga, vole Ga i udovoljavaju Mu, oni se svojim srcem povezuju s Duhom Božjim i na taj način zadobijaju Njegovo zadovoljstvo; oni posredstvom svog srca stupaju u dodir s rečima Božjim i na taj način bivaju dirnuti Njegovim Duhom. Ako želiš da živiš normalnim duhovnim životom i da uspostaviš normalan odnos sa Bogom, najpre moraš da svoje srce podariš Njemu. Tek nakon što svoje srce utišaš pred Njim i nakon što se celo svoje srce usmeri ka Njemu, moći ćeš postepeno da razviješ normalan duhovni život. Ako ljudi, verujući u Boga, ne predaju svoje srce Njemu, ako njihova srca nisu s Njim i ako se oni prema Njegovom bremenu ne odnose kao da je njihovo, onda je sve što oni rade ništa drugo do varanje Boga, a to je ono što religiozni ljudi čine, i oni za to neće primiti Božje odobravanje. Od takvih osoba Bog ne može ništa da zadobije i one samo mogu da služe kao kontrast Njegovom delu. Ovi su ljudi poput ukrasa u kući Božjoj – oni su tu samo da bi popunili mesta i oni su smeće, a Bog nema nikakve koristi od njih. Ne samo što nema šanse da Sveti Duh deluje u njima, već ni njihovo usavršavanje nema nikakvu vrednost. Osobe ove vrste su pravi hodajući leševi. Sveti Duh ne može da upotrebi nijedan njihov deo – njih je Sotona potpuno zaposeo i do srži ih iskvario. Ove će ljude Bog eliminisati. Kada Sveti Duh danas koristi ljude, On ne samo da njihove poželjne delove angažuje radi obavljanja posla – On ujedno usavršava i menja one njihove delove koji su nepoželjni. Ako si u stanju da svoje srce izliješ u Boga i da ga utišaš pred Njim, imaćeš priliku i postaćeš podoban da te Sveti Duh upotrebi i da primiš Njegovo prosvećenje i prosvetljenje. Čak i više od toga, imaćeš priliku da Sveti Duh izleči tvoje nedostatke. Kad svoje srce podariš Bogu, dobra strana toga je što ćeš moći da postigneš dublji ulazak i da stekneš bolji uvid. Loša strana je to što ćeš saznati više o svojim nedostacima i manama, i više ćeš čeznuti i više tražiti da udovoljiš namerama Božjim. Osim toga, nećeš biti negativan, moći ćeš da postigneš aktivan ulazak. Ovo pokazuje da si ti jedna ispravna osoba. Pod uslovom da je tvoje srce tiho pred Bogom, od tvoje sposobnosti da postigneš aktivan ulazak presudno će zavisiti da li ćeš primiti odobravanje Svetog Duha i da li ćeš biti Bogu po volji ili ne. Kad Sveti Duh prosvećuje i koristi ljude, On ih nikad ne čini negativnim, On ih uvek čini proaktivnim i navodi ih da teže poboljšanju. I dok On to čini, ljudi i dalje imaju svoje slabosti, ali ne žive u skladu s njima. Oni ne odlažu svoj životni napredak i oni i dalje traže da udovolje Božjim namerama. Ovo je standard. Ako možeš ovo da postigneš, to je dokaz da si pridobio prisustvo Svetog Duha. Ako je neka osoba stalno negativna i ako, čak i pošto je primila prosvećenje i spoznala sebe, i dalje ostaje negativna i pasivna, i nije u stanju da ustane i da sarađuje s Bogom, onda je ona samo primila blagodat Božju, ali nije dobila prisustvo Duha Svetog. Njena negativnost znači da njeno srce nije okrenuto Bogu i da njen duh nije dirnut Duhom Božjim. Ovo treba svi da shvate.

– „Reč”, tom I, „Božja pojava i delo”, „Veoma je važno uspostaviti normalan odnos sa Bogom”

Svakodnevne reči Božje  Odlomak 407

Iz iskustva se može videti da je stišavanje srca pred Bogom od presudne važnosti. Ono se odnosi na pitanja duhovnog života i životnog napretka ljudi. Tvoje stremljenje ka istini i promeni svoje naravi urodiće plodom samo ako je tvoje srce tiho pred Bogom. To je zato što si pred Njega došao noseći breme, zato što stalno osećaš da ti mnogo toga nedostaje, da postoje mnoge istine koje treba da spoznaš, da postoji veliki deo stvarnosti koji treba da doživiš, i da treba da pokažeš razumevanje prema Božjim namerama. Ove stvari su ti uvek na umu, osećaš kao da te pritiskaju silom zbog koje ostaješ bez daha, i nesrećan si zbog toga (mada nisi u negativnom stanju). Samo takva osoba ispunjava uslove da prihvati prosvećenje Božjih reči i da bude dirnuta Duhom Božjim. Upravo zbog svog bremena, zbog toga što su nesrećni i, može se reći, zbog cene koju su platili i stradanja koje su pretrpeli pred Bogom, oni primaju Njegovo prosvećenje i prosvetljenje. Jer Bog nikome ne daje poseban tretman. On je uvek pravičan u ophođenju prema ljudima, ali im i ne daje proizvoljno ili bezuslovno. Ovo je jedna strana Njegove pravedne naravi. U stvarnom životu, većina ljudi još nije dostigla ovaj nivo. U najmanju ruku, njihovo srce tek treba da se u potpunosti okrene Bogu, te stoga još uvek nije došlo do znatne promene u njihovoj život-naravi. To je zato što oni samo žive u Božjoj blagodati i tek treba da zadobiju delo Svetog Duha. Da bi Bog mogao da ih upotrebi, ljudi moraju da zadovolje sledeće kriterijume: njihovo srce mora biti okrenuto Bogu, oni moraju nositi breme Njegovih reči, njihovo srce mora biti ispunjeno žudnjom i oni moraju imati rešenost da tragaju za istinom. Samo takvi ljudi mogu da zadobiju delo Svetog Duha, a često i da od Njega dobiju prosvećenje i prosvetljenje. Ljudi koje Bog upotrebljava spolja izgledaju kao da nemaju razuma i da nemaju normalne odnose s drugima, ali zato govore pažljivo, pristojno i uvek su u stanju da svoje srce utišaju pred Bogom. Upravo jednu ovakvu osobu Duh Sveti može da upotrebi. Čini se da ovi ljudi „bez razuma”, o kojima Bog govori, nemaju normalne odnose s drugima, i da im nije stalo do ljubavi i postupaka usmerenih ka spoljašnjem svetu, ali kada komuniciraju o duhovnim stvarima, u stanju su da otvore svoje srce i da drugima nesebično pruže prosvećenje i prosvetljenje stečeno stvarnim iskustvom pred Bogom. Time oni izražavaju svoju ljubav prema Bogu i tako udovoljavaju Njegovim namerama. Kada ih drugi klevetaju i ismevaju, oni mogu ostati izvan uticaja ljudi, događaja ili stvari iz spoljašnjeg sveta i ostati tihi pred Bogom. Čini se kao da oni imaju svoje jedinstvene uvide. Bez obzira na to šta drugi rade, njihovo srce nikad ne napušta Boga. Dok drugi ljudi pričaju i smeju se, njihovo srce ostaje pred Bogom, oni promišljaju o Njegovoj reči, ili se tiho u srcu mole Bogu, tražeći Njegove želje. Ovi ljudi ne pridaju važnost očuvanju normalnih međuljudskih odnosa i čini se kao da nemaju nikakvu filozofiju za ophođenje prema svetu. Oni su naizgled živahni, simpatični i nevini, ali takođe poseduju izvesnu smirenost. Takvo je obličje onih osoba koje Bog upotrebljava. Nešto poput filozofije za ophođenje prema svetu ili „normalnog razuma” kod ovakvih osoba jednostavno ne funkcioniše. Oni su čitavo svoje srce izlili u reč Božju, i čini se da u svom srcu imaju samo Boga. Ovo je ona vrsta osobe „bez razuma” o kojoj Bog govori, i upravo takve osobe Bog upotrebljava. Obeležje osobe koju Bog upotrebljava je sledeće: u svako vreme i na svakom mestu, njeno je srce uvek pred Bogom, i ma koliko drugi ljudi bili raskalašni, i ma koliko se odavali pohotnim željama i prepuštali se telesnim stvarima, srce ove osobe nikada ne napušta Boga i ona ne sledi gomilu. Samo je ovakva osoba dostojna da je Bog upotrebljava, i samo ovakvu osobu Sveti Duh usavršava. Ako nisi u stanju da ovo postigneš, onda ti ne ispunjavaš uslove da budeš zadobijen od Boga, niti da te Duh Sveti usavrši.

– „Reč”, tom I, „Božja pojava i delo”, „Veoma je važno uspostaviti normalan odnos sa Bogom”

Svakodnevne reči Božje  Odlomak 408

Ako želiš da uspostaviš normalan odnos sa Bogom, tvoje srce mora biti okrenuto Njemu; sa ovakvom osnovom, imaćeš normalne odnose i sa drugim ljudima. Ukoliko nemaš normalan odnos sa Bogom, ma šta ti činio zarad očuvanja svojih odnosa s drugim ljudima, ma koliko se ti upinjao i ma koliki trud u to ulagao, u tom slučaju će sve to biti ljudska filozofija za ovozemaljsko ophođenje. Ti ćeš čuvati svoj položaj među ljudima i od njih dobijati pohvale putem stanovišta ljudi i čovekovih filozofija, umesto da normalne međuljudske odnose uspostavljaš u skladu sa Božjom reči. Ako se ne usredsređuješ na svoje odnose s drugim ljudima, već umesto toga održavaš normalan odnos s Bogom i voljan si da svoje srce predaš Bogu i da naučiš kako da Mu budeš pokoran, onda će i tvoji odnosi sa svim ljudima prirodno postati normalni. Ovi odnosi tada neće biti izgrađeni na telesnim stvarima, već na temelju Božje ljubavi. S drugim ljudima nećeš imati gotovo nikakvih telesnih interakcija, već će među vama na duhovnom nivou postojati zajedništvo, baš kao i uzajamna ljubav, uteha i opskrba. Sve se ovo obavlja na temelju želje da se udovolji Bogu – ovi se odnosi ne održavaju kroz čovekove filozofije za ovozemaljsko ophođenje, već se prirodno stvaraju kad imate osećaj bremena prema Bogu. Ti odnosi od tebe ne zahtevaju nikakav ljudski napor i potrebno je samo da postupaš u skladu s načelima Božjih reči. Da li si voljan da vodiš računa o Božjim namerama? Da li si voljan da pred Njim budeš osoba koja je „bez razuma”? Da li si voljan da svoje srce u potpunosti predaš Bogu i zanemariš svoj položaj među ljudima? Od svih ljudi sa kojima komuniciraš, sa kim imaš najbolje odnose? Sa kim si u najgorim odnosima? Da li su tvoji odnosi sa ljudima normalni? Da li se prema svim ljudima jednako ophodiš? Da li se tvoji odnosi sa drugima odvijaju u skladu s tvojom filozofijom za ovozemaljsko ophođenje ili su izgrađeni na temelju Božje ljubavi? Kad ljudi ne predaju svoje srce Bogu, njihov duh postaje trom, otupeo i nesvestan. Takvi ljudi neće nikada razumeti Božje reči, nikada neće imati normalan odnos sa Bogom i nikada neće ostvariti promenu u svojoj naravi. Promena nečije naravi predstavlja proces potpunog predavanja srca Bogu i primanja prosvećenja i prosvetljenja iz Njegovih reči. Božje delo ljudima omogućava da postignu aktivan ulazak i da svoje negativne delove odbace pošto steknu znanje o njima. Nakon što svoje srce predaš Bogu, svaki put kad tvoj duh bude makar i ovlaš dirnut, i ako ti Bog da makar i malo prosvećenja i prosvetljenja, i dalje ćeš moći da budeš svestan toga. Ako u tome istraješ, postepeno ćeš zakoračiti na put usavršavanja od strane Svetog Duha. Što je tvoje srce tiše pred Bogom, to će tvoj duh biti osetljiviji i istančaniji, više će biti u stanju da primeti kako ga Sveti Duh dodiruje, a tvoj odnos sa Bogom postaće normalniji. Normalni međuljudski odnosi uspostavljaju se na temelju okretanja srca Bogu, a ne ljudskim naporom. Ako je Bog odsutan iz nečijeg srca, onda se odnosi te osobe s drugim ljudima svode na telesne odnose. To nisu normalni odnosi, već prepuštanja požudi, koja Bog mrzi i prezire. Ako kažeš da ti je duh dirnut, ali si voljan da razgovaraš u zajedništvu samo sa ljudima koji ti se dopadaju i koje ceniš, a pri tom si pun predrasuda prema ljudima koji ti se ne dopadaju i odbijaš da razgovaraš s njima kad dođu kod tebe da traže, onda je to samo još jedan dokaz da tobom vladaju tvoja osećanja i ti da uopšte nemaš normalan odnos sa Bogom. To pokazuje da ti pokušavaš da nasamariš Boga i prikriješ sopstvenu ružnoću. Ti možda možeš da podeliš nešto od svog znanja, ali ako su ti namere pogrešne, onda je sve što radiš dobro samo prema ljudskim standardima i Bog te ne odobrava. Tvoji postupci su vođeni tvojim telom, a ne Božjim bremenom. Za Božju upotrebu prikladan si samo ako si u stanju da utišaš svoje srce pred Njim i ako normalno komuniciraš sa svima koji Ga vole. Ako možeš to da učiniš, onda ti, bez obzira na to kako komuniciraš sa drugima, nećeš odigravati filozofiju za ovozemaljsko ophođenje, već ćeš imati na umu Božje breme i živeti pred Njim. Koliko je ovakvih ljudi među vama? Da li su tvoji odnosi sa drugima zaista normalni? Na kakvom su temelju oni izgrađeni? Koliko filozofija za ovozemaljsko ophođenje nosiš u sebi? Da li si ih odbacio? Ako tvoje srce ne može da se u potpunosti okrene Bogu, tebe onda Bog nije izabrao – potekao si od Sotone, a na kraju ćeš se Sotoni i vratiti, i ti ne zaslužuješ da budeš jedan od pripadnika Božjeg naroda. Ove stvari moraš pažljivo da razmotriš.

– „Reč”, tom I, „Božja pojava i delo”, „Veoma je važno uspostaviti normalan odnos sa Bogom”

Svakodnevne reči Božje  Odlomak 409

U verovanju u Boga, u najmanju ruku moraš da rešiš pitanje normalnog odnosa sa Bogom. Ako nemaš normalan odnos sa Bogom, onda se gubi smisao tvog verovanja u Boga. Uspostavljanje normalnog odnosa sa Bogom u potpunosti je ostvarivo smirivanjem svog srca u Božjem prisustvu. Imati normalan odnos sa Bogom znači biti u stanju da ne sumnjaš i ne poričeš ništa od Njegovog dela i biti u stanju da se potčiniš Njegovom delu. To znači imati ispravne namere u Božjem prisustvu i ne praviti planove za sebe, a to takođe znači stavljanje interesa Božje kuće na prvo mesto; prihvatanje Božjeg ispitivanja i pokornost Božjim uređenjima, u svemu što radiš. Moraš biti u stanju da smiriš svoje srce u Božjem prisustvu u svemu što radiš. Čak i ako ne razumeš Božje namere, ipak moraš da ispunjavaš svoje dužnosti i odgovornosti najbolje što možeš. Kada ti se otkriju Božje namere, praktično postupaj u skladu sa njima i neće biti prekasno. Kada tvoj odnos sa Bogom postane normalan, onda ćeš i sa ljudima imati normalne odnose. Da bi izgradio normalan odnos sa Bogom, sve mora biti utemeljeno na Božjim rečima, moraš da budeš u stanju da obavljaš svoju dužnost u skladu sa Božjim rečima i onim što Bog traži, moraš da ispraviš svoja gledišta, moraš u svemu da tražiš istinu i moraš da primenjuješ istinu kada je razumeš. Bez obzira na to šta ti se dešava, moraš da se moliš Bogu i da tražiš sa bogoposlušnim srcem. Kada ovako postupaš, moći ćeš da održiš normalan odnos sa Bogom. Istovremeno, dok pravilno obavljaš svoju dužnost, moraš da se pobrineš da ne učiniš ništa što ne koristi život-ulasku Božjeg izabranog naroda, i da braći i sestrama ne govoriš ništa što nije poučno. U najmanju ruku, ne smeš da radiš ništa što se kosi sa tvojom savesti i apsolutno ne smeš da učiniš ništa sramotno. A posebno, nipošto ne smeš činiti ništa što predstavlja pobunu ili opiranje Bogu, niti išta što ometa rad ili život crkve. Budi otvoren i iskren u svemu što činiš i pobrini se da svaki tvoj postupak bude dostojan pred Bogom. Iako telo ponekad može biti slabo, moraš da budeš u stanju da staviš interese Božje kuće na prvo mesto, bez žudnje za ličnim dobitkom, ne čineći ništa sebično niti prezreno, često preispitujući sebe. Na taj način ćeš biti u stanju da često živiš pred Bogom, a tvoj odnos sa Bogom će postati potpuno normalan.

U svemu što radiš, moraš da ispitaš da li su tvoje namere ispravne. Ako si u stanju da postupaš u skladu sa Božjim zahtevima, onda je tvoj odnos sa Bogom normalan. Ovo je minimalno merilo. Ako, tokom preispitivanja svojih namera, uvidiš da si razvio neispravne namere, te ako si kadar da se protiv njih pobuniš i postupaš u skladu sa Božjim rečima, tada ćeš postati ispravna osoba pred Bogom. To dokazuje da je tvoj odnos sa Bogom normalan i da je sve što radiš zarad Boga, a ne zarad tebe samog. U svemu što činiš i govoriš, budi kadar da ispraviš svoje srce i budi pravičan u svom delovanju; neka te ne vode osećanja niti sopstvena volja dok postupaš. To su načela po kojima vernici u Boga moraju postupati. Čak i mala stvar može da otkrije čovekove namere i rast, te stoga, da bi čovek stupio na put ka tome da ga Bog usavrši, najpre mora da razreši pitanje svojih namera i svog odnosa sa Bogom. Tek kada tvoj odnos sa Bogom postane normalan, On te može učiniti savršenim; samo tada Božje orezivanje, dovođenje u red i oplemenjivanje mogu postići željeni efekat na tebi. Drugim rečima, ako su ljudska bića u stanju da čuvaju Boga u svojim srcima i da ne streme ka ličnoj koristi niti da razmišljaju o sopstvenoj budućnosti (to jest, o svom telu), već da, umesto toga, nose breme život-ulaska, daju sve od sebe da streme ka istini, i da se pokore Božjem delu – ako to možeš da uradiš, onda će ciljevi ka kojima stremiš biti ispravni, a tvoj odnos sa Bogom će postati normalan. Može se reći da je uspostavljanje ispravnog odnosa sa Bogom prvi korak na putu ulaska u duhovni život. Iako je čovekova sudbina u Božjim rukama i Bog je predodređuje, a čovek je ne može promeniti, da li te Bog može usavršiti ili te zadobiti zavisi od toga da li je tvoj odnos sa Bogom normalan. Možda postoje delovi tebe koji su slabi ili buntovni – ali sve dok su tvoji stavovi i tvoje namere ispravni, i sve dok je tvoj odnos sa Bogom ispravan i normalan, osposobljen si da budeš usavršen od Boga. Ako nemaš pravi odnos sa Bogom, i delaš zarad tela ili svoje porodice, onda će to, ma koliko se trudio, biti uzaludno. Ako je tvoj odnos sa Bogom normalan, onda će sve ostalo doći na svoje mesto. Bog ne gleda ni na šta drugo, već samo na to da li su tvoji pogledi na tvoju veru u Boga ispravni: u koga na kraju veruješ, zbog koga veruješ i zašto veruješ. Ako si u stanju da jasno vidiš ove stvari i da ih primenjuješ sa blagonaklonim stavom, onda ćeš napredovati u svom životu, a takođe će ti biti osiguran ulazak na pravi put. Ako tvoj odnos sa Bogom nije normalan, i ako su gledišta o tvom verovanju u Boga nastrana, onda je sve ostalo uzalud i, ma kako primenjivao svoju veru, nećeš zadobiti ništa. Tek kada tvoj odnos sa Bogom postane normalan, zadobićeš Njegovo odobravanje kada se pobuniš protiv tela, kada se moliš, stradaš, podnosiš, pokoravaš se, pomažeš svojoj braći i sestrama, daješ više sebe za Boga, i tako dalje. Da li ono što radiš ima vrednost i značaj zavisi od toga da li su tvoje namere prave i tvoji pogledi ispravni. Danas mnogi ljudi veruju u Boga kao da nakrivljene glave gledaju na sat – njihova gledišta su iskrivljena i sve što treba da urade jeste da to isprave. Ako se ovaj problem reši, sve će biti u redu; ako ne, sve će propasti. Neki ljudi se ponašaju dobro u Mom prisustvu, ali iza Mojih leđa, samo Mi se opiru. Ovo je ispoljavanje nepoštenja i prevrtljivosti, a ova vrsta osobe je sluga Sotone; oni su tipično utelovljenje Sotone, dolaze da iskušaju Boga. Ti si ispravna osoba samo ako si u stanju da se potčiniš Mom delu i Mojim rečima. Sve dok si u mogućnosti da jedeš i piješ Božje reči; dokle god je sve što činiš pred Bogom pristojno i dok se ponašaš otvoreno i iskreno u svemu što činiš; sve dok ne činiš sramotne stvari, ili stvari koje bi štetile životima drugih; i sve dok živiš u svetlosti i ne dozvoljavaš da te Sotona iskorišćava, onda je tvoj odnos sa Bogom pravilno uređen.

– „Reč”, tom I, „Božja pojava i delo”, „Kakav je tvoj odnos sa Bogom?”

Svakodnevne reči Božje  Odlomak 410

Vera u Boga zahteva od tebe da svoje namere i gledišta dovedeš u red; moraš ispravno da razumeš Božje reči i Božje delo, svekoliko okruženje koje Bog uređuje, čoveka o kome Bog svedoči, kao i praktičnog Boga, i moraš na ispravan način da postupaš prema njima. Ne smeš da postupaš u skladu sa svojim idejama, niti da smišljaš svoje tričave planove. Šta god da radiš, moraš biti u stanju da tražiš istinu i da se, iz svog položaja stvorenog bića, potčiniš celokupnom Božjem delu. Ako želiš da stremiš ka Božjem usavršavanju i da stupiš na pravi životni put, onda tvoje srce mora uvek da živi u Božjem prisustvu. Nemoj biti raskalašan, ne sledi Sotonu, ne dopuštaj Sotoni nikakvu priliku da izvrši svoje delo i ne dozvoli mu da te iskoristi. Moraš se potpuno predati Bogu i dozvoliti Bogu da vlada nad tobom.

Da li si voljan da budeš Sotonin sluga? Da li si voljan da te Sotona iskorišćava? Da li veruješ u Boga i stremiš ka Njemu da bi te On usavršio, ili da bi postao puki kontrast za Božje delo? Da li si u ovom životu spreman da te Bog zadobije i da živiš smislenim životom, ili bi radije živeo bezvrednim i ispraznim životom? Da li bi više voleo da te Bog koristi ili da te Sotona iskorišćava? Da li bi radije dozvolio da te ispune Božje reči i istina ili da te ispune greh i Sotona? Pažljivo razmotri ove stvari. U svom svakodnevnom životu, moraš razumeti koje izgovorene reči i obavljena dela mogu dovesti do nenormalnosti u tvom odnosu sa Bogom, a zatim se moraš popraviti da bi ušao u ispravan način. U svakom trenutku, ispituj svoje reči, svoja dela, svaki svoj pokret i sve svoje misli i ideje. Stekni pravilno razumevanje svog stvarnog stanja i uđi u način rada Svetog Duha. To je jedini način da imaš normalan odnos sa Bogom. Kada proceniš da li je tvoj odnos sa Bogom normalan, moći ćeš da ispraviš svoje namere, razumeš priroda-suštinu čoveka i istinski razumeš sebe i, čineći tako, bićeš u stanju da uđeš u stvarna iskustva, pobuniš se protiv sebe na pravi način i sa namerom se pokoriš. Dok doživljavaš ove stvari koje se tiču pitanja da li je tvoj odnos sa Bogom normalan ili nije, naći ćeš priliku da budeš usavršen od Boga i da se osposobiš da shvatiš mnoga stanja dela Svetog Duha. Takođe ćeš moći da prozreš mnoge Sotonine lukave planove i da pronikneš u njegove zavere. Samo ovaj put vodi ka usavršavanju od Boga. Ti popravi svoj odnos sa Bogom da bi se mogao pokoriti Njegovim uređenjima u celini, da bi mogao još dublje ući u stvarno iskustvo i primiti još više od dela Svetog Duha. Kada upražnjavaš normalan odnos sa Bogom, u većini slučajeva uspeh će biti postignut buntovništvom protiv tela i stvarnom saradnjom sa Bogom. Trebalo bi da razumeš da je „bez srca spremnog na saradnju teško primiti delo Božje; ako telo ne strada, neće biti blagoslova od Boga; ako se duh ne bori, Sotona neće biti posramljen”. Ako primenjuješ ove principe i temeljno ih razumeš, pogledi na tvoje verovanje u Boga biće ispravni. U svom sadašnjem ponašanju, morate odbaciti način razmišljanja prema kojem „tražite da pojedete svoju porciju hleba”; morate odbaciti način razmišljanja da „sve radi Sveti Duh, a ljudi nisu u stanju da se u to mešaju”. Svako ko tako kaže misli sledeće: „Ljudi mogu da rade šta hoće, a kada dođe vreme, Duh Sveti će izvršiti Svoje delo. Ljudi nemaju potrebu da obuzdavaju telo, niti da sarađuju; važno je samo da ih pokreće Sveti Duh”. Sva ova mišljenja su apsurdna. U takvim okolnostima, Sveti Duh nije u stanju da deluje. Upravo ovakvo gledište u velikoj meri ometa delo Svetog Duha. Često se delo Svetog Duha ostvaruje kroz saradnju ljudi. Ljudi ne sarađuju i nemaju odlučnost, a ipak žele da postignu promenu u svojoj naravi i da prime delo Svetog Duha i prosvetljenje i prosvećenje od Boga; to su zaista neumerene misli. To se zove „povlađivanje sebi i pomilovanje Sotone”. Takvi ljudi nemaju normalan odnos sa Bogom. Treba da pronađeš mnoga otkrivenja i ispoljavanja sotonske naravi unutar sebe i da nađeš sve postupke koje činiš a koji su u suprotnosti sa onim što Bog sada zahteva. Hoćeš li sada moći da se pobuniš protiv Sotone? Treba da ostvariš normalan odnos sa Bogom, da deluješ u skladu sa Božjim željama i da postaneš nova osoba sa novim životom. Ne zadržavaj se na prošlim prestupima; nemoj se neopravdano kajati; budi kadar da se uspraviš i sarađuješ sa Bogom, i da ispuniš dužnosti koje treba da ispuniš. Na taj način će tvoj odnos sa Bogom postati normalan.

– „Reč”, tom I, „Božja pojava i delo”, „Kakav je tvoj odnos sa Bogom?”

Svakodnevne reči Božje  Odlomak 411

Ako posle čitanja ovog teksta samo želiš da prihvatiš ove reči, dok ti srce ostaje nedirnuto i ne tragaš za tim da učiniš svoj odnos sa Bogom normalnim, to dokazuje da ne pridaješ važnost svom odnosu sa Bogom. To dokazuje da tvoji stavovi još uvek nisu postavljeni ispravno, da tvoje namere još uvek nisu postavljene tako da ih Bog zadobije i da Mu donesu slavu, već su umesto toga postavljene tako da dozvole Sotoninim zaverama da prevladaju i ostvare tvoje lične ciljeve. Takvi ljudi gaje pogrešne namere i neispravne stavove. Bez obzira na to šta Bog kaže ili kako to kaže, takvi ljudi ostaju potpuno ravnodušni, i u njima se ne može videti ni najmanji preobražaj. Oni nemaju ni straha ni stida. Takva osoba je bez duha i smetena. Svaku Božju izgovorenu reč, kada je pročitaš i razumeš, sprovedi je u delo. Bez obzira na to kako si se ponašao u prošlosti, možda je bilo prilika kada je tvoje telo bilo slabo, ili si bio buntovan, ili si se opirao; to nije od velike važnosti i ne može da te spreči da danas sazrevaš u životu. Sve dok danas možeš imati normalan odnos sa Bogom, postoji nada. Ako u tebi dođe do promene svaki put kada čitaš Božje reči, a drugi mogu da kažu da se tvoj život promenio na bolje, to pokazuje da je tvoj odnos sa Bogom sada normalan, da je postavljen ispravno. Bog se ne odnosi prema ljudima shodno njihovim prestupima. Kada jednom shvatiš i postaneš svestan, sve dok možeš da prestaneš da se buniš ili opireš, Bog će i dalje pokazivati milost prema tebi. Kada razumeš i rešen si da stremiš ka Božjem usavršavanju, tada će tvoje stanje u Božjem prisustvu postati normalno. Bez obzira na to šta radiš, razmotri sledeće: šta će Bog misliti ako ovo uradim? Hoće li to koristiti mojoj braći i sestrama? Da li će to biti od koristi za rad u Božjem domu? Bilo da se moliš, razgovaraš u zajedništvu, govoriš, upravljaš poslovima ili si u kontaktu sa drugima, ispitaj svoje namere i proveri da li je tvoj odnos sa Bogom normalan. Ako ne možeš da raspoznaš vlastite namere i misli, to znači da ti nedostaje moć razlučivanja, što dokazuje da razumeš neznatni deo istine. Ako si u stanju da jasno razumeš sve što Bog čini, i možeš da sagledaš stvari kroz lupu Njegovih reči, stojeći na Njegovoj strani, onda će tvoji stavovi postati ispravni. Stoga je uspostavljanje dobrog odnosa sa Bogom od najveće važnosti za svakoga ko veruje u Boga; svako to treba da posmatra kao zadatak od vrhunske važnosti i najveći događaj u svom životu. Sve što radiš meri se time da li imaš normalan odnos sa Bogom. Ako je tvoj odnos sa Bogom normalan, a tvoje namere ispravne, onda deluj. Da bi održao normalan odnos sa Bogom, ne smeš se plašiti da ćeš pretrpeti gubitke na planu ličnih interesa; ne smeš dozvoliti Sotoni da prevlada, ne smeš dozvoliti Sotoni da stekne prednost nad tobom i ne smeš dozvoliti da budeš Sotonin predmet ismejavanja. Imati takve namere je znak da je tvoj odnos sa Bogom normalan – ne zarad tela, već radije zarad mira duha, zarad sticanja dela Svetog Duha i udovoljenja Božjim namerama. Da bi ušao u pravo stanje, moraš uspostaviti dobar odnos sa Bogom i popraviti stavove o svojoj veri u Boga. Ovo je zato da bi te Bog zadobio, da bi mogao da ispolji plodove Svojih reči u tebi i da te još više prosvetli i prosveti. Tako ćeš ući u ispravan način. Nastavi da jedeš i piješ današnje Božje reči, uđi u sadašnji način delovanja Svetog Duha, postupaj u skladu sa današnjim Božjim zahtevima, ne pridržavaj se staromodnih metoda primene, ne vezuj se za stare načine obavljanja posla i uđi u današnji način rada što pre. Tako će tvoj odnos sa Bogom postati potpuno normalan, a ti ćeš krenuti pravim putem vere u Boga.

– „Reč”, tom I, „Božja pojava i delo”, „Kakav je tvoj odnos sa Bogom?”

Svakodnevne reči Božje  Odlomak 412

Što ljudi u većoj meri prihvataju reči Božje, to prosvećeniji oni bivaju, a njihova glad i žeđ u težnji za spoznajom Boga sve su veće. Samo oni koji prihvataju reči Božje u stanju su da steknu bogatija i dublja iskustva i jedino su oni ti čiji život može postojano da raste poput cvetova susama. Svi ljudi koji tragaju za životom trebalo bi da se prema tome odnose kao prema svom poslu s punim radnim vremenom; trebalo bi da osete: „bez Boga ne mogu da živim; bez Boga ništa ne mogu da postignem; bez Boga je sve isprazno”. Takođe bi trebalo da donesu ovakvu odluku: „bez prisustva Svetog Duha ništa neću uraditi i, ako čitanje reči Božjih nema efekta, onda sam ravnodušan prema svemu što radim”. Ne udovoljavajte sebi. Životna iskustva proizlaze iz prosvećenja i usmeravanja Božjeg i predstavljaju kristalizaciju vaših subjektivnih napora. Od sebe bi trebalo da zahtevate sledeće: „Kada je u pitanju životno iskustvo, ne mogu zanemarivati svoje odgovornosti i obaveze.”

Ponekad, kada se nađeš u nenormalnim okolnostima, Bog više nije prisutan u tebi i nisi više u stanju da osetiš Boga pri molitvi. Normalno je da u takvim trenucima osetiš strah. Trebalo bi da odmah počneš da tragaš. Ako to ne učiniš, Bog će se odvojiti od tebe, a ti ćeš na dan-dva, pa čak i na mesec ili dva biti lišen prisustva Svetog Duha. Štaviše, bićeš lišen dela Svetog Duha. U takvim situacijama ti neverovatno otupiš i iznova upadaš u Sotonino ropstvo, do te mere da si u stanju svašta da učiniš. Žudiš za bogatstvom, obmanjuješ svoju braću i sestre, gledaš filmove i video snimke, igraš igrice, pa čak i prekomerno pušiš i piješ. Tvoje srce je odlutalo daleko od Boga, u tajnosti si pošao svojim putem i počeo samovoljno da sudiš o Božjem delu. U nekim slučajevima, ljudi potonu toliko duboko da bez stida i srama čine grehe seksualne prirode. Takve ljude je Sveti Duh napustio; zapravo, delo Svetog Duha odavno već ne boravi u njima. Oni samo sve dublje tonu u pokvarenost, dok njihove grešne ruke dosežu sve dalje. Na kraju poriču postojanje ovog puta i, čineći grehe, padaju u ropstvo Sotone. Ako otkriješ da u sebi nosiš samo prisustvo Svetog Duha, ali ti nedostaje delo Duha Svetoga, već se nalaziš u opasnoj situaciji. A ako ne možeš da osetiš čak ni prisustvo Svetog Duha, na ivici si smrti. Ako se ne pokaješ, potpuno ćeš se vratiti Sotoni i bićeš među onima koji su eliminisani. Prema tome, kada otkriješ da se nalaziš u stanju u kome samo postoji prisustvo Svetog Duha (ne činiš grehe, kontrolišeš se i ne radiš ništa što se otvoreno opire Bogu), ali ti nedostaje delo Svetog Duha (ne osećaš se ganuto pri molitvi, ne dostižeš jasno prosvećenje niti prosvetljenje kada jedeš i piješ reči Božje, ravnodušan si u pogledu jedenja i ispijanja reči Božjih, nema nikakvog napretka u tvom životu i odavno si lišen velikog prosvetljenja) – u takvim trenucima moraš biti oprezniji. Ne smeš se razmaziti, ne smeš više ni za pedalj popuštati svom karakteru. Prisustvo Svetog Duha može u bilo kom trenutku iščileti. Zato su takve situacije izuzetno opasne. Ako se nađeš u ovakvom stanju, pokušaj da preokreneš situaciju što je pre moguće. Najpre treba da izgovoriš molitvu pokajanja i da zamoliš Boga da još jednom prenese Svoju milost na tebe. Moli se usrdnije i umiri svoje srce kako bi pojeo i popio što više Božjih reči. Nakon što stekneš takvu osnovu, moraš provoditi više vremena u molitvi; udvostruči svoj trud dok pevaš, moliš se, jedeš i piješ reči Božje i dok obavljaš svoju dužnost. Kada si najslabiji, Sotona najlakše zaposedne tvoje srce. Kada se to dogodi, tvoje srce biva oduzeto od Boga i vraćeno Sotoni, nakon čega ostaješ bez prisustva Svetog Duha. U takvim trenucima, dvostruko je teže povratiti delo Svetog Duha. Bolje je tragati za delom Svetog Duha dok je On još uvek sa tobom. Na taj način, Bog ti može podariti više Svog prosvećenja i neće te napustiti. Moliti se, pevati himne, obavljati svoju dužnost, jesti i piti reči Božje – sve se to čini da Sotona ne bi imao priliku da obavi svoj posao i da bi Sveti Duh mogao da deluje unutar tebe. Ako ne povratiš delo Svetog Duha na ovaj način, već naprosto čekaš, onda ti, nakon gubitka Njegovog prisustva, neće biti lako da povratiš delo Svetog Duha. To će biti moguće samo ako te Sveti Duh naročito dirne ili posebno tebe prosveti i prosvetli. Čak ni tada, tvoje stanje neće moći da se popravi za dan-dva; ponekad može proći i šest meseci bez ikakvog oporavka. Sve je to stoga što su ljudi isuviše popustljivi prema sebi, nesposobni da stvari dožive na normalan način, pa ih zato Sveti Duh napušta. Čak i ako uspeš da ponovo zadobiješ delo Svetog Duha, sadašnje Božje delo ti možda još uvek neće biti sasvim jasno, zato što u svom životnom iskustvu toliko nazaduješ kao da zaostaješ deset hiljada milja. Zar to nije strašno? Takvim ljudima, ipak, poručujem da ni sada nije kasno da se pokaju, ali pod jednim uslovom: morate vrednije da radite i ne smete se prepuštati lenjosti. Ako se drugi mole pet puta na dan, ti se moraš moliti deset puta; ako drugi jedu i piju reči Božje dva sata dnevno, ti to moraš raditi četiri ili šest sati; a ako drugi po dva sata slušaju himne, ti ih moraš slušati barem pola dana. Budi često u miru pred Bogom i misli na Božju ljubav sve dok ne budeš dirnut, sve dok se tvoje srce ne vrati Bogu, a ti se više ne budeš usuđivao da se udaljiš od Boga – tek tada će tvoja praksa uroditi plodom, tek tada ćeš moći da povratiš svoje prethodno, normalno stanje.

– „Reč”, tom I, „Božja pojava i delo”, „Kako ući u normalno stanje”

Svakodnevne reči Božje  Odlomak 413

Prešli ste samo mali deo puta kojim idu oni koji veruju u Boga, i tek treba da stupite na pravi put, tako da ste još daleko od ispunjenja Božjeg merila. Trenutno, svojim rastom ne možete da ispunite Njegove zahteve. Zbog vašeg kova i vaše iskvarene prirode, uvek se prema Božjem delu odnosite nehajno – ne uzimate ga za ozbiljno. Ovo vam je najozbiljniji nedostatak. Sigurno je da niko ne može da sa sigurnošću ustanovi kojim putem ide Sveti Duh. Većina vas ga ne shvata i ne vidi ga jasno. Štaviše, većina vas ni ne obraća pažnju na to, a kamoli da ga uzima k srcu. Ako tako nastavite, živeći u neznanju u vezi s delovanjem Svetoga Duha, onda će put kojim koračate kao vernici u Boga biti uzaludan. To je zato što ne činite sve što je u vašoj moći da biste udovoljili Božjim namerama i zato što ne sarađujete dobro s Bogom. Ne zato što Bog nije radio na tebi ili zato što te Sveti Duh nije ganuo. To je zato što si toliko nehajan da ne shvataš ozbiljno delo Svetoga Duha. Morate odmah da preokrenete situaciju i krenete putem kojim Sveti Duh vodi ljude. To je glavna tema za danas. „Put kojim vodi Sveti Duh” odnosi se na prosvećenje duha, poznavanje Božje reči, jasno sagledavanje puta koji je pred vama, sposobnost da korak po korak uđete u istinu i da steknete veće bogopoznanje. Put kojim Sveti Duh vodi ljude prvenstveno je put ka jasnijem razumevanju Božje reči, bez odstupanja i zabluda, a oni koji njime idu koračaju pravo. Da biste to postigli, moraćete da skladno sarađujete s Bogom, da pronađete ispravan put primene i da se krećete putem kojim vodi Sveti Duh. To podrazumeva čovekovu saradnju. To jest, ono što morate da učinite kako biste ispunili Božje zahteve prema vama i da se ponašate tako da stupite na pravi put verovanja u Boga.

Stupanje na stazu kojom vodi Sveti Duh može da deluje složeno, ali biće ti neuporedivo jednostavnije kada ti put primene bude jasan. Istina je da su ljudi sposobni za sve što Bog zahteva od njih – ne radi se o tome da On pokušava da tera ribu da živi na suvom. U svim okolnostima, Bog nastoji da reši poteškoće ljudi i odagna njihove brige. Svi morate da razumete to – nemojte pogrešno da shvatite Boga. Ljudi su vođeni u skladu s Božjom rečju putem kojim hoda Sveti Duh. Kao što je već rečeno, morate predati svoje srce Bogu. To je preduslov za hodanje putem kojim vodi Sveti Duh. Morate to da uradite kako biste stupili na pravi put. Kako da neka osoba svesno obavi čin predavanja svog srca Bogu? U vašem svakodnevnom životu, kada doživljavate Božje delo i molite Mu se, vi to činite nehajno – molite se Bogu dok radite. Može li se to nazvati predavanjem srca Bogu? Razmišljate o kućnim poslovima ili o telesnim stvarima – stalno se dvoumite. Može li se to smatrati utišavanjem srca u Božjem prisustvu? To je zato što ti je srce uvek usredsređeno na spoljašnje poslove i nije u stanju da se vrati pred Boga. Ako želite da vam srce istinski bude smireno pred Bogom, onda morate da svesno sarađujete. To znači da svako od vas mora da obezbedi sebi vreme za predanost, vreme kada će izbegavati sve ljude, događaje i stvari – umirite srce i utihnite pred Bogom. Svaki od vas mora da vodi pojedinačne beleške o predanosti, beležeći svoja saznanja o Božjoj reči i o tome kako je vaš duh ganut, bez obzira na to koliko je to duboko ili površno. Svaki od vas mora svesno da utiša svoje srce pred Bogom. Ako svakog dana možeš da posvetiš sat ili dva pravom duhovnom životu, onda će ti se život tog dana činiti obogaćenim, a srce će ti biti vedro i jasno. Ako svakog dana živiš ovakvim duhovnim životom, onda će tvoje srce biti u stanju da se još više vrati u Božji posed, duh će ti sve više jačati, stanje će se neprekidno poboljšavati, postaćeš sposobniji da hodaš putem kojim vodi Sveti Duh, i Bog će ti dvostruko podariti blagoslove. Svrha vašeg duhovnog života sastoji se u svesnom zadobijanju prisustva Svetog Duha. Ne radi se o poštovanju propisa ili obavljanju verskih obreda, već o tome da istinski sarađujete s Bogom, da istinski disciplinujete svoje telo – to je ono što čovek treba da uradi, pa treba da uložite najveći trud da to uradite. Što bolje sarađuješ i što se više trudiš, to će tvoje srce biti sposobnije da se vrati Bogu i moći ćeš bolje da stišaš svoje srce pred Njim. U određenom trenutku, Bog će u potpunosti zadobiti tvoje srce. Niko neće moći da ga uzdrma ili osvoji, a ti ćeš u potpunosti pripadati Bogu. Ako ideš ovim putem, onda će ti se Božja reč razotkrivati u svakom trenutku i prosvetljavati te u svemu što ne razumeš – sve se to može postići kroz tvoju saradnju. Zato Bog uvek kaže: „Sve koji sarađuju sa Mnom nagradiću dvostruko.” Morate jasno da vidite ovaj put. Ako želite da idete pravim putem, onda morate učiniti sve što možete da biste Bogu udovoljili. Morate učiniti sve što možete da dostignete duhovni život. U početku možda nećeš postići sjajne rezultate u ovome, ali nemoj postati negativan i nemoj se povlačiti – nastavi naporno da radiš! Što više živiš duhovnim životom, to će ti srce biti ispunjenije Božjim rečima, baveći se sve vreme ovim pitanjima, sve vreme ih noseći kao svoj teret. Nakon toga, reci Bogu svoje najdublje misli kroz svoj duhovni život. Reci Mu šta si spreman da uradiš, o čemu razmišljaš, saopšti Mu kako ti shvataš Njegovu reč i kakav je tvoj stav prema njoj. Nemoj ništa da prećutiš, čak ni najmanju sitnicu! Vežbaj da govoriš reči iz svog srca i da otkrivaš svoja prava osećanja Bogu. Izrazi šta god ti leži na srcu. Što više budeš na ovaj način govorio, to ćeš više osećati Božju divotu i tvoje srce će više biti privučeno Bogu. Kad se to dogodi, osetićeš kako ti je Bog draži od bilo koga drugog. I da nikada ne možeš napustiti Boga, ma šta da se desi. Samo ako svakodnevno obavljaš ovu vrstu duhovne posvećenosti i nikad ne zaboravljaš da to činiš, kao da je to nešto od velike važnosti u tvom životu, onda tvoje srce može biti obuzeto Božjom rečju. To znači biti dirnut Svetim Duhom. Osećaćeš se kao da ti je srce oduvek pripadalo Bogu, kao da ti je ono što voliš oduvek u srcu, i niko neće moći to da ti oduzme. Kada se to dogodi, Bog će istinski živeti u tebi i imati mesto u tvom srcu.

– „Reč”, tom I, „Božja pojava i delo”, „Normalan duhovni život vodi čoveka na pravi put”

Svakodnevne reči Božje  Odlomak 414

Veri u Boga neophodan je normalan duhovni život, koji je osnova za doživljavanje iskustva Božjih reči i za ulazak u stvarnost. Da li sva vaša trenutna praksa – molitve, približavanje Bogu, pevanje himni, hvaljenje Boga, meditacije i duboko razmišljanje o Božjim rečima – predstavlja „normalan duhovni život”? Izgleda da niko od vas to ne zna. Normalan duhovni život nije ograničen samo na prakse kao što su molitve, pevanje himni, učestvovanje u crkvenom životu i jedenje i pijenje Božjih reči. Umesto toga, on podrazumeva boravak u čistom i uzbudljivom duhovnom životu. Nije bitno kako primenjuješ veru, već kakve plodove ta primena donosi. Većina ljudi veruje da normalan duhovni život nužno podrazumeva molitvu, pevanje himni, jedenje i pijenje Božjih reči ili duboko razmišljanje o Njegovim rečima, bez obzira na to da li takva primena zaista ima bilo kakvo dejstvo i da li dovodi do istinskog razumevanja. Ovi ljudi se usredsređuju na praćenje površnih procedura bez razmišljanja o njihovim ishodima; oni su ljudi koji žive u verskim ritualima, a ne ljudi koji žive u crkvi, a još manje su ljudi carstva. Njihove molitve, pevanje himni i jedenje i pijenje Božjih reči samo su vid poštovanja pravila, učinjeni iz prinude i pomodarstva, a ne sopstvenom voljom ili od srca. Koliko god se ovi ljudi molili ili pevali, njihov trud neće doneti ploda, jer ono što primenjuju samo su verska pravila i rituali; oni zapravo ne primenjuju Božje reči. Samo se usredsređuju na pravljenje velike buke oko samog pristupa, a prema Božjim rečima se odnose kao prema propisima koje treba slediti. Takvi ljudi ne sprovode Božje reči u delo; oni samo zadovoljavaju telo i izvode predstavu da bi ih drugi videli. Sva ta verska pravila i rituali su ljudskog porekla; oni ne potiču od Boga. Bog ne sledi propise, niti sledi bilo kakav zakon. Umesto toga, svaki dan čini nešto novo, vršeći praktična dela. Poput ljudi u Trosamostalnoj patriotskoj crkvi, koji se ograničavaju na prakse kao što su svakodnevno držanje jutarnje straže, nude večernje molitve i molitve zahvalnosti pre obroka, i zahvaljuju na svemu – koliko god to da čine i koliko god dugo to praktikovali, oni neće imati delo Svetog Duha. Kada ljudi žive usred propisa, a srca su im usmerena na metode praktikovanja, Sveti Duh ne može da dela, jer su im srca zauzeta propisima i ljudskim predstavama. Dakle, Bog nije u stanju da interveniše i da obavlja delo na njima, a oni samo mogu da nastave da žive pod stegama zakona. Takvi ljudi su zauvek nesposobni da zadobiju Božje odobravanje.

Normalan duhovni život je onaj koji se živi pred Bogom. Kada se molimo, možemo utišati svoje srce pred Bogom, i kroz molitvu možemo da tragamo za prosvećenjem Svetoga Duha, da spoznamo Božje reči, i razumemo Božje namere. Jedući i pijući Njegove reči, čovek može da stekne jasnije i temeljnije razumevanje Božjeg sadašnjeg dela. On takođe može da zadobije novi put primene i neće ostati vezan za stare stvari; sve ono što bude primenjivao biće sa ciljem da postigne rast u životu. Na primer, svrha molitve nije izgovaranje nekoliko milozvučnih reči ili brizganje u plač pred Bogom kako bi pokazao koliko si Mu dužan; već je da se vežbaš u upotrebi duha, da utišaš svoje srce pred Bogom i da se vežbaš u traženju smernica u Božjim rečima u svim stvarima, tako da tvoje srce može biti privučeno svežoj novoj svetlosti svakoga dana, i kako ne bi bio negativan ili lenj, već kročio na pravi put sprovođenja Božjih reči u delo. Većina ljudi se danas usredsređuje na metode praktikovanja; ali njihov cilj nije da streme ka istini i postignu životni rast. U tome leži njihovo odstupanje. Postoje i neki koji su sposobni da prihvate novu svetlost, ali se njihov način primene ne menja. Oni sa sobom donose svoje pređašnje verske predstave dok nastoje da shvate današnje Božje reči, pa je ono što shvataju i dalje samo doktrina obojena verskim predstavama; oni ne prihvataju današnju svetlost na čist i jednostavan način. Usled toga, njihove prakse su okaljane; oni samo lepe nov naziv na isti stari proizvod. Koliko god dobro da postupaju, oni su licemeri. Bog navodi čoveka da radi nove stvari svakog dana, zahteva da svakog dana stekne novi uvid i novo razumevanje i traži da ne bude staromodan i da se ne ponavlja. Ako već dugi niz godina veruješ u Boga, a tvoje metode praktikovanja se uopšte nisu promenile, i ako si još uvek revnostan i zauzet spoljašnjim stvarima, a ipak ne dolaziš pred Boga da mirnog srca uživaš u Njegovim rečima, onda nećeš ništa zadobiti. Kada je u pitanju prihvatanje novog Božjeg dela, ako ne planiraš drugačije, ne pristupaš svom praktikovanju na nov način i ne stremiš ka novijem razumevanju, već se umesto toga držiš starog i prihvataš samo donekle ograničenu novu svetlost, bez promene svog načina praktikovanja, onda su takvi poput tebe u ovom toku samo po imenu; u stvarnosti, oni su verski fariseji izvan toka Svetog Duha.

– „Reč”, tom I, „Božja pojava i delo”, „O normalnom duhovnom životu”

Svakodnevne reči Božje  Odlomak 415

Da bi živeo normalnim duhovnim životom, svakodnevno moraš biti sposoban da prihvatiš novu svetlost i da stremiš ka istinskom razumevanju Božjih reči. Moraš jasno da razumeš istinu, da pronađeš put primene u svim oblastima, da otkriješ nove probleme čitajući Božje reči svakoga dana, i da shvatiš sopstvene nedostatke, tako da možeš da imaš čežnjivo i znatiželjno srce koje pokreće čitavo biće, i tako da možeš da budeš tih pred Bogom u svakom trenutku, iskreno se plašeći da ne zaostaneš. Osoba sa tako čežnjivim, znatiželjnim srcem, koja je spremna da stalno zavređuje ulazak, na pravom je putu duhovnog života. Oni koji s radošću prihvataju to što ih Sveti Duh dotiče, koji žele da napreduju, koji su voljni da streme ka tome da ih Bog usavrši, koji čeznu za dubljim razumevanjem Božjih reči, koji ne streme ka natprirodnom, već radije plaćaju stvarnu cenu, koji zaista pokazuju razumevanje prema Božjim namerama, koji zapravo postižu ulazak čineći svoja iskustva istinskijim i stvarnijim, koji ne streme ka praznim rečima i doktrinama niti streme ka natprirodnim osećanjima, koji ne obožavaju nikakvu veliku ličnost – to su oni koji su zakoračili u normalan duhovni život. Sve što čine ima za cilj da postignu dalji rast u životu i da budu svežeg i živahnog duha, i uvek su u stanju da aktivno zavrede ulazak. Nesvesno, oni razumeju istinu i ulaze u stvarnost. Oni koji imaju normalan duhovni život i svakoga dana doživljavaju oslobođenje i slobodu duha, mogu da primenjuju Božje reči na fleksibilan način, kako bi Njemu udovoljili. Čak ni u molitvi oni ne čine to samo reda radi i u stanju su da svakoga dana drže korak sa novom svetlošću. Na primer, ljudi vežbaju da utišaju svoja srca pred Bogom i njihova srca zaista uspevaju da budu tiha pred Njim, i niko ne može da ih uznemiri. Nijedna osoba, događaj ili stvar ne može da omete njihov normalan duhovni život. Takva vežba se radi s namerom da donese rezultate; nije namenjena da uspostavi pravila kojih će se ljudi pridržavati. Ta vežba se ne odnosi na poštovanje pravila, već na pospešivanje rasta u životu ljudi. Ako te navike vidiš samo kao pravila koja treba poštovati, tvoj život se nikada neće promeniti. Možeš da učestvuješ u istoj primeni navika kao i drugi, ali dok su oni ipak u stanju da drže korak sa delom Svetog Duha, ti si eliminisan iz toka Svetog Duha. Zar ne obmanjuješ samoga sebe? Svrha ovih reči je da omoguće ljudima da utišaju svoja srca pred Bogom, da okrenu svoja srca Bogu, tako da Božje delo na njima nema prepreka i da može da bude plodonosno. Samo tada ljudi mogu biti u skladu sa Božjim namerama.

– „Reč”, tom I, „Božja pojava i delo”, „O normalnom duhovnom životu”

Svakodnevne reči Božje  Odlomak 416

U svom svakodnevnom životu molitvi ne pridajete nikakvu važnost. Čovek zanemaruje značaj molitve. Molitve su nekada bile površne, pri čemu je čovek samo prolazio kroz rituale pred Bogom. Nijedan čovek nikada nije u potpunosti ponudio svoje srce Bogu niti se pred Bogom upustio u istinsku molitvu. Čovek bi se Bogu molio samo u nevolji. Da li si se za sve ovo vreme ikada istinski pomolio Bogu? Da li si ikada bolno zaplakao pred Bogom? Da li si pred Njim ikada spoznao sebe? Da li si se ikada najiskrenije pomolio Bogu? Način molitve se stiče praksom: ako se obično ne molite kod kuće, tada nećete znati ni kako da se molite u crkvi, a ako se uobičajeno ne molite na manjim okupljanjima, nećete biti u stanju da se molite ni na onim velikim. Ako se redovno ne približavate Bogu niti razmišljate o rečima Božjim, nećete imati šta da kažete kada dođe vreme za molitvu; čak i ako se zaista budete molili, biće to molitva samo na rečima; neće biti iskrena molitva.

Šta je istinska molitva? To je kada Bogu kažeš ono što ti je na srcu, kad shvatiš Božje namere i s Njim razgovaraš u zajedništvu, i kada s Bogom razgovaraš u zajedništvu o Njegovim rečima, osećajući se naročito bliskim s Bogom, osećajući da je On tu pred tobom, osećajući da imaš nešto da Mu kažeš, osećajući neverovatnu blistavost u svom srcu i osećajući koliko je Bog divan – to čini da se osećaš posebno nadahnuto. Slušanje tebe braći i sestrama donosi uživanje. Oni osećaju da su reči koje izgovaraš reči iz njihovog srca, reči koje oni žele da kažu, i da tvoje reči zamenjuju njihove. To je istinska molitva. Nakon što uputiš istinsku molitvu, u tvom srcu će vladati mir i osećaj uživanja. Snaga ljubavi prema Bogu moći će da naraste i osetićeš da u životu nema ničeg vrednijeg ili značajnijeg od ljubavi prema Bogu. Sve to dokazuje da su tvoje molitve bile delotvorne. Jesi li se ikada pomolio na takav način?

A šta je sa sadržajem molitve? Tvoja molitva treba da se odvija korak po korak, u skladu sa istinskim stanjem tvoga srca i delom Svetoga Duha; ti dolaziš da sa Bogom razgovaraš u skladu sa Njegovim namerama i onim što On zahteva od čoveka. Pre nego što započneš molitvu, prvo svoje srce predaj Bogu. Ne pokušavaj da dokučiš Njegove namere – samo pokušaj da Bogu saopštiš reči koje su ti u srcu. Kada stupiš pred Boga, kaži ovako: „O Bože, tek danas shvatam da sam se pobunio protiv Tebe. Istinski sam iskvaren i dostojan prezira. Samo sam traćio svoj život. Od danas ću živeti za Tebe. Živeću smislenim životom i udovoljavati Tvojim namerama. Neka Tvoj Duh uvek deluje u meni, stalno me prosvetljujući i prosvećujući. Dozvoli mi da pred Tobom snažno i odlučno svedočim. Neka Sotona vidi Tvoju slavu, Tvoje svedočanstvo i dokaz Tvoje pobede kako se ispoljavaju u nama.” Kada se moliš na ovaj način, tvoje srce će se potpuno osloboditi. Nakon što se ovako pomoliš, tvoje srce će biti bliže Bogu, a ako često možeš ovako da se moliš, Sveti Duh će neizbežno delovati u tebi. Ako uvek ovako dozivaš Boga i pred Njim donosiš odluku, doći će dan kada će tvoja odluka biti prihvatljiva pred Bogom, kada će tvoje srce i čitavo tvoje biće biti zadobijeni od strane Boga i kada ćeš konačno biti usavršen od Njega. Molitva je za vas od najveće važnosti. Kada se moliš i kad primaš delo Svetoga Duha, tvoje srce će biti dotaknuto od Boga i izrodiće se snaga da voliš Boga. Ako se ne moliš srcem, ako svoje srce ne otvoriš za razgovor s Bogom, tada Bog neće moći da deluje u tebi. Ako, nakon molitve i reči izgovorenih iz srca, Duh Božji nije započeo Svoje delo, a ti nisi dobio nikakvo nadahnuće, to pokazuje da tvom srcu nedostaje iskrenosti, da su tvoje reči neistinite i još uvek nečiste. Ako se nakon molitve osećaš zadovoljno, tada su tvoje molitve prihvatljive Bogu i Duh Božji deluje u tebi. Kao neko ko služi pred Bogom, ne možeš biti bez molitve. Ako razgovor s Bogom zaista smatraš nečim smislenim i vrednim, možeš li tada da napustiš molitvu? Niko ne može biti bez razgovora s Bogom. Bez molitve, ti živiš samo telesno, u okovima Sotone. Bez istinske molitve, ti živiš pod uticajem tame. Nadam se da vi, braćo i sestre, možete svakodnevno istinski da se molite. Tu nije reč o poštovanju pravila, već o postizanju određenog rezultata. Jesi li voljan da se odrekneš malo sna i užitka kako bi poranio na jutarnju molitvu i uživao u rečima Božjim? Budeš li se molio čistog srca i ovako jeo i pio reči Božje, Njemu ćeš biti prihvatljiviji. Ako to činiš svakoga jutra, ako svakodnevno vežbaš da svoje srce predaješ Bogu, da razgovaraš i sarađuješ s Njim, tvoje znanje o Bogu će se zasigurno povećavati, pa ćeš moći bolje da dokučiš namere Božje. Reci: „O Bože! Voljan sam da ispunim svoju dužnost. Sposoban sam da jedino Tebi posvetim celo svoje biće, kako bi od nas mogao da stekneš slavu, kako bi mogao da uživaš u svedočenju ove naše grupe. Preklinjem Te da deluješ u nama, kako bih mogao istinski da Te volim, da Ti udovoljavam i da Tebi težim kao svom cilju.” Kada poneseš ovo breme, Bog će te sigurno usavršiti. Ne treba da se moliš samo za svoje dobro, već treba da se moliš i zato da bi sledio Božju volju i Njega voleo. To je najistinitija vrsta molitve. Da li si ti neko ko se moli zato da bi sledio volju Božju?

U prošlosti niste znali kako da se molite i zanemarivali ste značaj molitve. Sada morate dati sve od sebe kako biste naučili da se molite. Ako nisi u stanju da u sebi prikupiš snagu da voliš Boga, kako onda da se moliš? Kaži: „O Bože, moje srce nije sposobno da Te iskreno voli. Želim da Te volim, ali mi nedostaje snage. Šta da radim? Otvori moje duhovne oči i Svojim Duhom pokreni moje srce. Učini da, kad izađem pred Tebe, odbacim svu negativnost, da više ne budem ograničen nikakvim ljudima, događajima ili stvarima, i da pred Tebe položim svoje sasvim ogoljeno srce, i učini tako da celo svoje biće mogu da ponudim Tebi. Spreman sam za sve Tvoje kušnje. Sad ne uzimam u obzir svoje buduće izglede, niti sam pod jarmom smrti. Uz srce koje Te voli, žudim da tražim svoj životni put. Svaka stvar, baš sve je u Tvojim rukama; moja sudbina je u Tvojim rukama, a u Svojoj ruci držiš i sam moj život. Sada tražim da Te volim i, bez obzira na to da li ćeš mi to dopustiti, bez obzira na Sotonino ometanje, rešen sam da Te volim.” Kada se susretneš sa ovim problemom, tako se pomoli. Budeš li se tako svakodnevno molio, snaga da voliš Boga postepeno će se uzdići.

– „Reč”, tom I, „Božja pojava i delo”, „O primeni molitve”

Svakodnevne reči Božje  Odlomak 417

Kako se ulazi u istinsku molitvu?

Pri molitvi srce treba da ti bude mirno i iskreno pred Bogom, moraš istinski da razgovaraš u zajedništvu sa Bogom i da Mu se istinski moliš – ne smeš pokušavati da zavaraš Boga lepim rečima. Molitva treba da bude usredsređena na ono što Bog želi upravo sada da postigne. Traži od Boga da ti podari veće prosvećenje i prosvetljenje, iznesi pred Njega svoje stvarno stanje i probleme pri molitvi, uključujući i odluku koju si pred Bogom doneo. Molitva se ne sastoji u prostom sprovođenju procedure; ona podrazumeva traženje Boga iskrenim srcem. Traži od Boga da ti zaštiti srce, kako bi ono često moglo da bude mirno pred Njim; kako bi, unutar okruženja u koje te je On smestio, mogao da spoznaš sebe, da samoga sebe prezreš i pobuniš se protiv sebe, što će ti omogućiti da imaš normalan odnos sa Bogom i da istinski postaneš neko ko voli Boga.

Koji je značaj molitve?

Molitva je jedan od načina na koji čovek sarađuje sa Bogom, to je sredstvo kojim čovek doziva Boga i proces kojim Duh Božji pokreće čoveka. Može se reći da su oni koji se ne mole mrtvi ljudi, lišeni duha, što dokazuje da im nedostaje sposobnost da ih Bog pokrene. Bez molitve ne bi bilo moguće voditi normalan duhovni život, a kamoli ići ukorak sa delom Svetoga Duha. Ne moliti se znači prekinuti odnos sa Bogom, usled čega bi bilo nemoguće dobiti Božju pohvalu. Što se čovek koji veruje u Boga više moli, odnosno što ga Bog više pokreće, to će on biti odlučniji i sposobniji da primi najnovije prosvećenje od Boga. Kao ishod toga, samo takva osoba može biti usavršena od strane Svetoga Duha što je pre moguće.

Kakvo dejstvo treba da postigne molitva?

Ljudi mogu biti u stanju da upražnjavaju molitvu i da shvate njen značaj, ali učiniti molitvu delotvornom nije nimalo lako. Molitva nije obavljanje formalnosti, sprovođenje procedure ili recitovanje reči Božjih. Drugim rečima, molitva nije mehaničko ponavljanje određenih reči i nije oponašanje drugih. Čovek u molitvi mora da dosegne stanje u kome može da preda srce Bogu, otvarajući ga kako bi Bog mogao da ga pokrene. Da bi molitva bila delotvorna, mora se zasnivati na čitanju Božjih reči. Samo molitvom iz Božjih reči čovek može da primi veće prosvećenje i prosvetljenje. Istinska molitva se ispoljava kroz: posedovanje srca koje čezne za svim onim što Bog traži i, štaviše, žudi da ostvari ono što On traži; preziranje svega onog što Bog prezire, da bi se zatim, kao nadogradnja na ovakav temelj, donekle razumelo to što se prezire, i steklo određeno znanje i jasnoća u pogledu istina koje Bog obrazlaže. Samo ako postoje odlučnost, vera, znanje i put praktičnog delovanja nakon molitve, tek tada se to može nazvati istinskom molitvom, i samo takav tip molitve može biti delotvoran. Ipak, molitva se mora graditi na uživanju u Božjim rečima, mora se uspostaviti na temelju razgovora u zajedništvu sa Bogom kroz Njegove reči, a srce mora biti u stanju da traži Boga i da se umiri pred Njim. Ovakva vrsta molitve već je ušla u fazu istinskog razgovora sa Bogom.

– „Reč”, tom I, „Božja pojava i delo”, „O primeni molitve”

Svakodnevne reči Božje  Odlomak 418

Najosnovnija znanja o molitvi:

1. Ne govori slepo sve što ti padne na pamet. Na tvom srcu mora postojati breme, odnosno, pri molitvi moraš imati cilj.

2. Molitva mora da sadrži Božje reči; ona mora biti zasnovana na rečima Božjim.

3. Kada se moliš, ne smeš da ponavljaš zastarele probleme. Tvoje molitve treba da se odnose na trenutne reči Božje, a u molitvi Bogu saopštavaj svoje najskrivenije misli.

4. Grupna molitva mora da se okreće oko središta, što je, nužno, sadašnje delo Svetoga Duha.

5. Svi ljudi treba da nauče posredničku molitvu. Ovo je i način pokazivanja obzira prema namerama Božjim.

Molitveni život pojedinca zasniva se na razumevanju značaja molitve i na osnovnom poznavanju molitve. Svakodnevno se često moli za svoje mane, moli se da promeniš svoju život-narav, i moli se na osnovu svog znanja o rečima Božjim. Svaka osoba treba da uspostavi sopstveni molitveni život, treba da se moli radi spoznaje reči Božjih, i treba da se moli da traži spoznavanje Božjeg dela. Razotkrij pred Bogom okolnosti u kojima živiš i budi realan, bez previše buke oko načina na koji se moliš, jer ono što je ključno jeste da stekneš istinsko razumevanje i da stvarno iskusiš Božje reči. Osoba koja teži ulasku u duhovni život mora biti sposobna da se moli na mnogo različitih načina. Tiha molitva, razmišljanje o rečima Božjim, saznavanje dela Božjeg – sve su to primeri svrsishodnog rada duhovne zajednice radi ulaska u normalan duhovni život, koji stalno poboljšava čovekova stanja pred Bogom i podstiče ga da sve više napreduje u životu. Ukratko, sve što radiš, bilo da jedeš i piješ reči Božje, tiho se moliš ili to objavljuješ na sav glas, ima za cilj da ti omogući da jasno uvidiš Božje reči, Njegovo delo i ono što On želi da u tebi postigne. Što je još važnije, sve što radiš usmereno je ka ostvarenju normi koje Bog zahteva, i uzdizanju života do novih visina. Minimalni standard koji Bog zahteva od čoveka jeste da čovek bude u stanju da pred Njim otvori svoje srce. Ako čovek preda svoje iskreno srce Bogu i ako govori ono što mu je zaista u srcu, tada je Bog voljan da deluje u njemu. Bog ne želi prevrtljivo ljudsko srce, već čisto i iskreno srce. Ako čovek Bogu ne govori iz srca, tada Bog neće pokrenuti čovekovo srce niti delovati u njemu. Zato je tokom molitve najvažnije da se Bogu obraćaš iz srca, da Mu pričaš o svojim manama ili pobunjeničkoj naravi, da Mu se potpuno otvoriš; samo tada će se Bog zainteresovati za tvoje molitve, dok će u suprotnom On sakriti Svoje lice od tebe. Minimalni standard za molitvu jeste da tvoje srce mora biti smireno pred Bogom i da se ne sme udaljiti od Boga. Može se dogoditi da tokom ove faze ne stekneš noviji ili viši uvid, ali tada molitvu moraš da koristiš zarad održavanja postojećeg stanja – ne smeš da nazaduješ. To je ono najmanje što moraš da postigneš. Ako ne možeš da postigneš čak ni to, onda to dokazuje da tvoj duhovni život nije na pravom putu. Kao rezultat toga, nećeš biti u stanju da se držiš svoje prvobitne vizije, izgubićeš veru u Boga, a tvoja odlučnost će se posledično raspršiti. Jedan od pokazatelja da li si ušao u duhovni život ili ne, jeste da proveriš da li su tvoje molitve na pravom putu. Nužno je da svi ljudi uđu u tu stvarnost; svi moraju da se svesno obučavaju za molitvu; ne da pasivno čekaju, već da svesno nastoje da ih Sveti Duh pokrene. Tek tada će biti ljudi koji istinski traže Boga.

Kada počneš da se moliš, nemoj sam sebi da postavljaš visoke zahteve i nemoj se nadati da ćeš sve postići jednim potezom. Ne možeš da postavljaš preterane zahteve, očekujući da ćeš čim otvoriš usta biti pokrenut od strane Svetoga Duha, da ćeš dobiti prosvećenje ili prosvetljenje ili da će te Bog obasuti blagodatima. To se neće desiti jer Bog ne čini natprirodne stvari. Bog uslišuje molitve ljudi onda kad On to želi, a ponekad ispituje tvoju veru kako bi video da li si Mu odan. Kada se moliš, moraš da veruješ, da budeš istrajan i odlučan. Većina ljudi već na samom početku obuke klone duhom, jer ih Sveti Duh nije pokrenuo. To tako ne može! Moraš biti istrajan; moraš da se usredsrediš na osećaj kako te Sveti Duh pokreće, i na traženje i istraživanje. Ponekad put tvoje prakse nije ispravan, a ponekad se tvoji lični motivi i predstave ne mogu održati pred Bogom, pa Božji Duh ne uspeva da te pokrene. Drugom prilikom, Bog posmatra jesi li Mu odan ili nisi. Ukratko, tokom obuke treba da platiš veću cenu. Otkriješ li da skrećeš sa puta svoje prakse, možeš da promeniš način na koji se moliš. Sve dok tražiš iskrenim srcem i žudiš za primanjem, Sveti Duh će te sigurno odvesti u ovu stvarnost. Ponekad se moliš iskrenim srcem ali ne osećaš da si naročito pokrenut. U takvim trenucima moraš se osloniti na veru, verujući da Bog pazi na tvoje molitve; nužno je da u svojim molitvama budeš istrajan.

Budi poštena osoba; moli se Bogu da te oslobodi lažljivosti koju nosiš u srcu. Stalno se pročišćavaj molitvom i neka te kroz molitvu Duh Božji pokreće. Na taj način će se tvoja narav postepeno promeniti. Istinski duhovni život je život molitve – to je život pokretanja od strane Svetog Duha. Proces u kome te Sveti Duh pokreće jeste proces u kome ljudska narav biva promenjena. Život onih koje Sveti Duh nije pokrenuo nije duhovni život, to je i dalje život ispunjen verskim obredima. U duhovni život su ušli samo oni koje Sveti Duh često pokreće i koje Sveti Duh prosvećuje i prosvetljuje. Dok se čovek moli, njegova narav se neprekidno menja. Što ga Duh Božji više pokreće, on postaje pozitivniji i pokorniji. Tako će i njegovo srce postepeno biti pročišćeno, a njegova narav će se postepeno promeniti. Takvo je dejstvo istinske molitve.

– „Reč”, tom I, „Božja pojava i delo”, „O primeni molitve”

Svakodnevne reči Božje  Odlomak 419

Nijedan korak nije bitniji za pronicanje u Božje reči od umirivanja srca u Njegovom prisustvu. To je nauk kojem u ovom trenutku hitno treba da se posvete svi ljudi. Putevi ulaska u stanje smirenosti srca pred Bogom su sledeći:

1. Udalji svoje srce od spoljnih stvari. Budi u miru pred Bogom i moli Mu se sa nepodeljenom pažnjom.

2. Sa srcem koje je u miru pred Bogom, jedi i pij Božje reči i uživaj u njima.

3. Udubljuj se i sagledavaj Božju ljubav i u srcu duboko promišljaj Božje delo.

Najpre, počni sa stanovišta molitve. Moli se sa nepodeljenom pažnjom i u određeno vreme. Bez obzira na to koliko si u žurbi, koliko imaš obaveza ili šta te snalazi, redovno se moli svakog dana, jedi i pij Božje reči. Sve dok jedeš i piješ Božje reči, bez obzira na to kakvo ti je okruženje, veoma ćeš uživati u svom duhu i neće te remetiti ljudi, događaji, niti stvari koje te okružuju. Kada redovno sagledavaš Boga u svom srcu, ne smeta ti ono što se događa spolja. To znači posedovati rast. Počni molitvom: najplodonosnija je tiha molitva pred Bogom. Nakon toga, jedi i pij Božje reči, traži svetlost u Njegovim rečima tako što ćeš o njima duboko promišljati, nađi način da ih primeniš, spoznaj Božju svrhu u izgovaranju Njegovih reči i razumi ih bez odstupanja. U uobičajenim okolnostima, trebalo bi da ti je normalno da se u srcu približavaš Bogu, da sagledavaš Božju ljubav i promišljaš Božje reči, a da te ne remete spoljne stvari. Kada tvoje srce postigne određeni nivo mira, bićeš u stanju da ćutke razmišljaš, da u sebi sagledaš Božju ljubav i da Mu se istinski približiš, bez obzira na svoje okruženje, sve dok konačno ne doživiš trenutak u kojem ti u srcu naviru pohvale, a to je još bolje od molitve. Tada ćeš posedovati određeni rast. Ako si u stanju da postigneš gore opisana stanja, to će biti dokaz da ti je srce istinski u miru pred Bogom. Ovo je prva i osnovna lekcija. Tek kada ljudi nauče da budu u miru pred Bogom, Sveti Duh će moći da ih dotakne, da ih prosveti i prosvetli, i tek tada će moći da budu u istinskom zajedništvu sa Bogom, kao i da dokuče Božje namere i usmeravanje od strane Svetog Duha. Tada će stupiti na pravi put u svom duhovnom životu. Kada njihova obuka o životu pred Bogom dostigne određenu dubinu, i kada budu u stanju da se pobune protiv sebe, da sebe prezru i da žive u Božjim rečima, tada je njihovo srce istinski u miru pred Bogom. Moći prezreti, prokleti i pobuniti se protiv sebe rezultat je koji se postiže pomoću Božjeg dela i ljudi to ne mogu sami da izvedu. Prema tome, umirivanje srca pred Bogom jeste nauk kojem ljudi odmah treba da pristupe. Za neke ljude ne samo da je nemoguće da budu u miru pred Bogom, već ne umeju da umire svoje srce pred Bogom čak ni dok se mole. Ovo ne zadovoljava Božja merila! Ako tvoje srce ne može da bude u miru pred Bogom, može li Sveti Duh da te pokrene? Ako ne umeš da budeš u miru pred Bogom, pažnju će ti odvući nečiji dolazak ili razgovor, kao i postupci drugih ljudi, a u tom slučaju ne živiš u Božjem prisustvu. Ako je tvoje srce zaista u miru pred Bogom, neće te poremetiti ništa što se dešava u spoljašnjem svetu, niti će te zaokupiti ijedna osoba, događaj ili stvar. Ako možeš da uđeš u ovo stanje, onda će ta negativna stanja i sve negativne stvari – ljudske predstave, filozofije za ovozemaljsko ophođenje, nenormalni međuljudski odnosi, ideje i misli, i tako dalje – prirodno nestati. Zbog toga što uvek duboko promišljaš Božje reči, što ti se srce uvek približava Bogu i uvek si zaokupljen trenutnim Božjim rečima, te negativne stvari će otpasti od tebe, a da to ni ne primetiš. Kada te zaokupe nove i pozitivne stvari, neće biti mesta za one stare i negativne, stoga ne obraćaj pažnju na njih. Ne moraš da se trudiš da ih kontrolišeš. Treba da se usredsrediš na to da budeš u miru pred Bogom, da jedeš i piješ Božje reči i da u njima uživaš što više možeš, da što više pevaš himne u slavu Boga i da daš Bogu priliku da radi na tebi, jer Bog sada želi da On lično usavršava čoveka i da zadobije tvoje srce; Njegov Duh pokreće tvoje srce, i ako, sledeći usmeravanje Svetoga Duha, uspeš da živiš u Božjem prisustvu, udovoljićeš Bogu. Ako obratiš pažnju na to da živiš u Božjim rečima i više se uključiš u zajedništvo o istini da bi zadobio prosvećenje i prosvetljenje Svetoga Duha, onda će tê religiozne predstave i tvoja samopravednost i umišljenost sasvim nestati i znaćeš kako da se daješ za Boga, kako da Ga voliš i da Mu udovoljiš. I nećeš ni primetiti, a one stvari koje su izvan Boga potpuno će se raspršiti iz tvoje svesti.

– „Reč”, tom I, „Božja pojava i delo”, „O smirivanju srca pred Bogom”

Svakodnevne reči Božje  Odlomak 420

Duboko promišljanje i molitva nad Božjim rečima dok jedemo i pijemo Njegove trenutne reči predstavljaju prvi korak do mira pred Bogom. Ako zaista možeš da budeš u miru pred Bogom, onda će prosvećenje i prosvetljenje Svetoga Duha biti sa tobom. Sav duhovni život se postiže tako što je čovek u miru u Božjem prisustvu. U molitvi, moraš biti u miru pred Bogom i samo tada te Sveti Duh može pokrenuti. Kada si u miru pred Bogom dok jedeš i piješ Njegove reči, možeš doživeti prosvećenje i prosvetljenje i postići istinsko razumevanje Božjih reči. Kada postigneš stanje mira u Božjem prisustvu kroz svoje uobičajene aktivnosti meditacije, zajedništva i približavanja Bogu u srcu, bićeš u stanju da uživaš u istinskoj bliskosti sa Bogom, da istinski razumeš Božju ljubav i Njegovo delo i da pokažeš pravo razumevanje prema Božjim namerama. Što si više u stanju da u uobičajenim okolnostima budeš u miru pred Bogom, to ćeš biti prosvetljeniji i bolje ćeš moći da razumeš sopstvenu iskvarenu narav, da uvidiš šta je to što ti nedostaje, šta je to u šta treba da zakoračiš, koju funkciju treba da obavljaš i koji su tvoji nedostaci. Sve ovo se postiže tako što čovek biva u miru u Božjem prisustvu. Ako zaista dosegneš dubinu u svom miru pred Bogom, moći ćeš da dokučiš izvesne tajne duha, da shvatiš šta Bog trenutno želi da izvrši u tebi, da dostigneš dublje razumevanje Božjih reči, da dokučiš srž Božjih reči, suštinu Božjih reči, biće Božjih reči, i moći ćeš da jasnije i preciznije uvidiš način da ih sprovedeš u delo. Ako ne uspeš da postigneš dovoljno dubok mir u svom duhu, Sveti Duh će te samo malo pokrenuti; osetićeš se jače iznutra i osetićeš više uživanja i mira, ali nećeš dokučiti ništa dublje. Rekao sam ranije: ako ljudi ne angažuju svaki atom svoje snage, biće im teško da čuju Moj glas i da vide Moje lice. Ovo se odnosi na postizanje dubine u čovekovom miru pred Bogom, a ne na površno ulaganje napora. Osoba koja zaista može da bude u miru u Božjem prisustvu u stanju je da se oslobodi svih svetovnih spona i Bog može da deluje u njoj. Svi oni koji nisu sposobni da budu u miru u Božjem prisustvu zasigurno su raskalašni i neobuzdani. Svi oni koji jesu sposobni da budu u miru pred Bogom pobožni su pred Njim i za Njim žude. Samo oni koji su u miru pred Bogom cene život, cene zajedništvo u duhu, žude za Božjim rečima, i streme ka istini. Ko god ne ceni bivanje u miru pred Bogom i ne sprovodi ga, tašt je i površan, privržen svetu i bez života; čak i ako kaže da veruje u Boga, to je samo deklarativno. Oni koje Bog konačno usavrši i upotpuni jesu ljudi koji mogu da budu u miru u Njegovom prisustvu. Stoga su oni koji su u miru pred Bogom počastvovani velikim blagoslovima. Ljudi koji u toku dana jedva nađu vremena da bi jeli i pili Božje reči, koji su zauzeti i zaokupljeni spoljnim stvarima i nedovoljno vrednuju život-ulazak – svi oni su licemeri bez izgleda za budući rast. Božji ljudi su oni koji mogu da budu u miru pred Bogom i da istinski razgovaraju sa Njim.

– „Reč”, tom I, „Božja pojava i delo”, „O smirivanju srca pred Bogom”

Svakodnevne reči Božje  Odlomak 421

Da bi došao pred Boga i prihvatio Njegove reči kao svoj život, prvo moraš biti u miru pred Njim. Tek kada budeš u miru pred Bogom, On će te prosvetiti i podariti ti znanje. Što su ljudi više u miru pred Bogom, to su više u stanju da prime Božje prosvećenje i prosvetljenje. Zato je potrebno da ljudi budu pobožni i da veruju; samo tako ih Bog može usavršiti. Osnovna lekcija za ulazak u duhovni život jeste čovekov mir u Božjem prisustvu. Sva tvoja duhovna obuka će biti delotvorna samo ako si u miru u Božjem prisustvu. Ako tvoje srce nije sposobno da bude u miru pred Bogom, nećeš biti u stanju da primiš delo Svetoga Duha. Ako je tvoje srce u miru pred Bogom, bez obzira na to šta radiš, ti si neko ko živi u Božjem prisustvu. Ako je tvoje srce u miru pred Bogom i približava Mu se, bez obzira na to šta radiš, to dokazuje da si osoba koja je u miru pred Bogom. Ako, kada pričaš sa drugima ili hodaš, možeš da kažeš: „Moje srce se približava Bogu, nije usredsređeno na spoljašnje stvari i ja mogu da budem u miru pred Bogom”, onda si osoba koja je u miru pred Bogom. Nemoj se baviti ničim što tvoje srce odvlači ka spoljašnjim stvarima, niti ljudima koji tvoje srce odvajaju od Boga. Sve što može da ometa tvoje srce u približavanju Bogu ostavi po strani ili ga se kloni. To je od većeg značaja za tvoj život. Upravo sada je vreme za veliko delo Svetoga Duha, vreme kada Bog lično usavršava ljude. Ako u ovom trenutku ne možeš da budeš u miru pred Bogom, onda nisi neko ko se vratio pred Božji presto. Ako stremiš ka stvarima mimo Boga, On neće imati načina da te usavrši. Oni koji mogu da čuju takve Božje izjave, a ipak ne uspevaju da danas budu u miru pred Njim, ljudi su koji ne vole istinu i ne vole Boga. Ako nećeš sebe da ponudiš u ovom trenutku, šta čekaš? Ponuditi se znači umiriti srce pred Bogom. To bi bila iskrena ponuda. Svako ko sada istinski nudi srce Bogu siguran je da će ga Bog upotpuniti. Ništa, niti jedna stvar, ne može da te ometa; bilo da je reč o orezivanju, bilo da se suočavaš sa frustracijom ili neuspehom, tvoje srce uvek treba da je u miru pred Bogom. Bez obzira na to kako se ljudi ophode prema tebi, tvoje srce treba da bude u miru pred Bogom. Bez obzira na okolnosti sa kojima se susrećeš – da li su te zadesile nedaće, patnja, progon ili različite kušnje – tvoje srce uvek treba da bude u miru pred Bogom; to su putevi usavršavanja. Tek kada zaista budeš u miru pred Bogom, trenutne Božje reči će ti postati jasne. Onda ćeš moći da tačnije i bez odstupanja primenjuješ prosvetljenje i prosvećenje Svetoga Duha, da s većom jasnoćom dokučiš Božje namere koje će tvojoj službi dati jasniji pravac, da tačnije dokučiš pokretanje i usmeravanje od strane Svetoga Duha i da znaš da ćeš živeti pod vođstvom Svetoga Duha. Takvi rezultati se postižu kada je čovek zaista u miru pred Bogom. Kada ljudima nisu jasne Božje reči, ne slede put kojim ih sprovode u delo, ne uspevaju da dokuče Božje namere ili im nedostaju načela primene, to se dešava zato što njihovo srce nije u miru pred Bogom. Svrha bivanja u miru pred Bogom jeste u tome da čovek bude pedantan i pragmatičan, da traži preciznost i jasnoću u Božjim rečima i da konačno uspe da shvati istinu i spozna Boga.

Ako tvoje srce često nije u miru pred Bogom, On nema načina da te usavrši. Biti bez rešenosti isto je što i biti bez srca, a osoba bez srca ne može da bude u miru pred Bogom; takva osoba ne zna kolika dela Bog čini, koliko On govori, niti kako da sprovede u delo Božju volju. Zar to nije osoba bez srca? Može li osoba bez srca da bude u miru pred Bogom? Bog nema načina da usavrši ljude bez srca – oni se ne razlikuju od tovarnih životinja. Bog je govorio tako jasno i nedvosmisleno, pa ipak tvoje srce ostaje netaknuto, a ti lišen sposobnosti da budeš u miru pred Bogom. Zar nisi glupa zver? Neki ljudi zastrane dok vežbaju da budu u miru u Božjem prisustvu. Kada je vreme da kuvaju, ne kuvaju, a kada je vreme za kućne poslove, ni njih ne rade, već samo nastavljaju da se mole i meditiraju. Biti u miru pred Bogom ne znači ne kuvati, ne raditi kućne poslove i ne živeti svoj život; to pre znači biti kadar umiriti srce pred Bogom u svim normalnim stanjima i imati u srcu mesto za Boga. Kada se moliš, treba dolično da klekneš pred Boga da bi se pomolio; kada obavljaš kućne poslove ili pripremaš hranu, umiri srce pred Bogom, duboko promišljaj Božje reči ili pevaj himne. Bez obzira na to u kakvoj se situaciji nalaziš, treba da imaš sopstveni način primene, da činiš sve što možeš kako bi se približio Bogu i da svom snagom pokušaš da umiriš srce pred Bogom. Kada okolnosti dozvoljavaju, usrdno se moli; kada ne dozvoljavaju, u srcu se približi Bogu koji god zadatak da obavljaš. Kad možeš da jedeš i piješ Božje reči, jedi ih i pij; kad možeš da se moliš, moli se; kad možeš da sagledavaš Boga, sagledavaj Ga. Drugim rečima, daj sve od sebe da se osposobiš za ulazak u skladu sa svojim okruženjem. Neki ljudi mogu da budu u miru pred Bogom kada je sve u redu, ali čim se nešto dogodi, njihov um odluta. To nije stanje smirenosti pred Bogom. Ispravan način da se doživi mir pred Bogom jeste ovaj: čovekovo srce ne napušta Boga ni pod kakvim okolnostima, niti ga ometaju ljudi, događaji i stvari koje se nalaze spolja, i samo tada je čovek istinski u miru pred Bogom. Neki ljudi kažu da, kada se mole na skupovima, njihovo srce može da bude u miru pred Bogom, ali kada su u zajedništvu sa drugima, nisu sposobni da budu u miru pred Njim, a misli im divljaju. To nije stanje smirenosti pred Bogom. Danas je većina ljudi u tom stanju; njihova srca nisu sposobna da stalno budu u miru pred Bogom. Prema tome, morate uložiti više napora da se uvežbate u ovoj oblasti, morate zakoračiti, korak po korak, na pravi put životnog iskustva i otisnuti se putem na kojem ćete biti usavršeni od Boga.

– „Reč”, tom I, „Božja pojava i delo”, „O smirivanju srca pred Bogom”

Svakodnevne reči Božje  Odlomak 422

Božje delo i reč imaju za cilj da dovedu do promene u vašoj naravi; Njegov cilj nije samo da zadobijete razumevanje ili znanje i da to bude dovoljno. Neko ko ima sposobnost shvatanja ne bi trebalo da ima poteškoća sa Božjim rečima, jer je većina Božjih reči izražena ljudskim jezikom, a On govori izuzetno jasno. Na primer, takva osoba je sposobna da sazna šta je to što Bog želi da ona razume i sprovodi u delo; to je nešto što bi normalan čovek koji ima sposobnost shvatanja trebalo da može da uradi. Naročito danas su Božje reči još jasnije i razumljivije; Bog je ukazao na mnoge stvari koje ljudi nisu uzimali u obzir, kao i na svakojaka stanja koja ljudi imaju. Njegove reči su sveobuhvatne i jasne poput svetlosti punog meseca. Tako da, sada kada su ljudima mnoga pitanja jasna i razumeju ih, preostaje im samo da Njegove reči sprovedu u delo. Ljudi moraju do detalja da dožive sve aspekte istine. Ljudi moraju konkretnije da istražuju i tragaju, a ne naprosto da i dalje čekaju da dobiju sve na gotovo. Ako tako nastave, postaće gotovani. Oni koji poznaju Božju reč, ali je ne sprovode u delo, jesu ljudi koji ne vole istinu i oni će naposletku biti eliminisani. To što se od vas traži da stvorite stil Petra iz devedesetih godina znači da svako od vas treba da primenjuje reč Božju, da ima istinski ulazak u svojim iskustvima i da sarađuje s Bogom kako bi zadobio još više i još veće prosvećenje, što će biti korisnije za vaš sopstveni život. Ako si pročitao mnogo Božjih reči, ali razumeš samo njihovo doslovno značenje i ne pokušavaš da ih doživiš kroz stvarna iskustva, onda nećeš spoznati Božje reči, i one za tebe neće biti život, već samo mrtve reči. A ako se držiš samo mrtvih reči, onda ne možeš da dokučiš suštinu Božjih reči, niti ćeš spoznati Njegove namere. Tek kada Njegove reči doživiš u svojim stvarnim iskustvima, otvoriće ti se duhovno značenje Božjih reči. Jedino kroz iskustvo možeš da dokučiš duhovno značenje mnogih istina i da otključaš tajne Božjih reči. Ako Božje reči ne sprovodiš u delo, onda, ma koliko jasno Bog govorio, sve što imaš u svojim rukama jesu prazne reči i doktrine, koje postaju tvoja verska pravila. Zar to nije upravo ono što su činili fariseji? Ako primenjujete i doživljavate Božju reč, ona za vas postaje praktična; ako ne tragate za tim da je primenjujete, onda je Božja reč za vas tek nešto više od legende o trećem nebu. Zapravo, proces verovanja u Boga je za vas proces doživljavanja Njegovih reči i proces u kom vas On zadobija. Da pojasnim, verovati u Boga znači spoznati i razumeti Njegove reči, te doživeti i proživeti Njegove reči; to je stvarnost vaše vere u Boga. Ako verujete u Boga samo se nadajući večnom životu, bez stremljenja ka sprovođenju Božjih reči u delo i ulasku u istina-stvarnost, onda ste svi vi budale. Bilo bi to kao da odete na gozbu i kao da samo posmatrate ukusna jela i beležite ih u mislima, a da zapravo nijedno ne okusite, niti išta pojedete ili popijete. Zar takav čovek ne bi bio budala?

– „Reč”, tom I, „Božja pojava i delo”, „Nakon što shvatite istinu, treba da je sprovodite u delo”

Svakodnevne reči Božje  Odlomak 423

U Božjim rečima se nalaze istine koje ljudi treba da poseduju, stvari koje su ljudima najblagotvornije i najkorisnije. One su okrepa i nasušna hrana koja je potrebna vašim telima, stvari koje pomažu ljudima da povrate svoju normalnu ljudskost i istine kojima ljudi treba da budu opremljeni. Što više primenjujete Božje reči, to će vaš život brže rasti; što više primenjujete Božje reči, to će vam istina postajati jasnija. Kako vaš rast bude veći, jasnije ćete videti stvari iz duhovnog carstva i imaćete više snage da savladate Sotonu. Kada budete primenjivali Božje reči razjasniće vam se veliki deo istine koji ne razumete. Većina ljudi se zadovoljava pukim razumevanjem doslovnog aspekta Božjih reči i usredsređuje se na opremanje doktrinama umesto na doživljavanje i dublju primenu – zar to nije put fariseja? Može li se ovakvim postupanjem zadobiti stvarnost izjave: „imati Božje reči kao svoj život”? Čovekov život može da raste jedino sprovođenjem Božjih reči u delo; on ne raste naprosto od njihovog čitanja. Ako veruješ da ćeš, dokle god razumeš Božje reči, imati život i rast, onda je tvoje shvatanje iskrivljeno. Istinsko razumevanje Božjih reči postiže se kada sprovodiš istinu u delo; moraš da razumeš da se „istina može razumeti jedino njenom primenom”. Danas, nakon čitanja Božjih reči, možeš samo da kažeš da si svestan Božjih reči, ali ne možeš reći da ih razumeš. Neki kažu da čovek prvo mora da razume istinu pre nego što može da je primeni, ali to je samo delimično tačno, a ne i potpuno ispravno. Pre nego što spoznaš određenu istinu, to je trenutak kada tu istinu još nisi doživeo. Osećaj da razumeš istinu kada o njoj slušaš u propovedi nije istinsko razumevanje – to je samo usvajanje doslovnog aspekta te istine, bez razumevanja njenog pravog značenja. Samo poznavanje površinskog sloja istine ne znači da zapravo razumeš istinu niti da imaš znanje o njoj; pravo značenje istine proizlazi iz njenog doživljavanja. Prema tome, istinu možeš da razumeš samo kada je doživiš, i jedino kroz iskustvo možeš da dokučiš njene skrivene delove. Jedino produbljivanjem svog iskustva možeš da dokučiš prava značenja istine i da razumeš njenu suštinu. Zato tek kada imaš istinu, možeš slobodno da koračaš svetom. Ako nemaš istinu, čak ni članovi tvoje porodice ti se neće povinovati, a još manje ćeš moći da navedeš mnoštvo religioznih ljudi da ti se povinuju. Bez istine si poput lepršave pahulje, ali sa istinom možeš da budeš srećan i slobodan, i niko ne može da te napadne. Ma koliko da je neka teorija snažna, ona ne može da nadvlada istinu. Uz istinu, možeš da prevrneš nebo i zemlju i da pomeraš planine i mora; bez istine, čak bi i crvi mogli da poruše tvoj grad. To je očigledna činjenica.

– „Reč”, tom I, „Božja pojava i delo”, „Nakon što shvatite istinu, treba da je sprovodite u delo”

Svakodnevne reči Božje  Odlomak 424

Danas je od ključne važnosti da primenite istinu nakon što je spoznate i da se opremite pravim značenjem još više istina. To je ono što zaista treba da postignete. Umesto da samo nastojiš da druge navedeš da slušaju tvoje reči, treba da ih navedeš da poslušaju ono što primenjuješ. To je ono što je zaista smisleno. Šta god da te zadesi, na koga god da naiđeš, moći ćeš da budeš postojan samo ako imaš istinu. Sve Božje reči imaju za cilj da ljude ožive, a ne da ih usmrte. Ako nakon čitanja Božjih reči ne oživiš, već ostaneš mrtav, onda nešto nije u redu s tobom. Ako si posle nekog vremena pročitao mnogo Božjih reči i čuo mnogo propovedi koje imaju stvarnost, ali se tvoje mrtvo stanje i dalje nije promenilo, onda to dokazuje da ti nisi neko ko ceni istinu, niti si neko ko stremi ka istini. Kad biste zaista imali srce koje stremi ka zadobijanju Boga, ne biste se usredsređivali na opremanje doktrinama i na držanje lekcija drugima pomoću uzvišenih doktrina, već biste se umesto toga usredsredili na doživljavanje Božjih reči i na sprovođenje istine u delo. Zar to nije upravo ono u šta sada treba da nastojite da uđete?

Postoji vremensko ograničenje za delo koje Bog obavlja na čoveku – kakvi rezultati se mogu postići ako ne sarađuješ s Njim? Zašto Bog uvek traži od vas da Njegove reči sprovodite u delo nakon što ih razumete? To pokazuje da, nakon što vam Bog otkrije Svoje reči, sledeći korak je da ih vi sprovedete u delo. Dok ove reči sprovodite u delo, Bog obavlja dalji korak dela, prosvećujući vas i usmeravajući. Stvari se na taj način ostvaruju. Sve Božje reči pomažu ljudima da rastu u životu; u njima nema elementa koji navodi ljude da zastrane, niti ijednog dela koji navodi ljude da postanu negativni. Kažeš da si čitao Božje reči i sprovodio ih u delo, ali i dalje nisi primio nikakvo delo od Svetog Duha. Tvoje reči bi mogle da prevare samo dete. Drugi ljudi možda ne bi znali da li su tvoje namere ispravne, ali misliš li da je moguće da Bog to ne bi znao? Zašto drugi primaju prosvećenje Svetog Duha sprovođenjem Božjih reči u delo? Zašto ti ne primaš prosvećenje Svetog Duha kada sprovodiš Njegove reči u delo? Može li Bog imati telesna osećanja? Ako su tvoje namere zaista ispravne i ako sarađuješ, onda će Duh Božji biti s tobom. Neki ljudi uvek žele da pobodu sopstvenu zastavu, ali zašto im Bog ne dopušta da se uzdignu i vode crkvu? Neki ljudi naprosto obavljaju svoju funkciju i vrše svoje dužnosti, i pre nego što to i shvate, Bog ih smatra dostojnim. Kako je to moguće? Bog ispituje najveće dubine čovekovog srca, a ljudi koji streme ka istini moraju to da čine sa ispravnim namerama. Ljudi koji nemaju ispravne namere zasigurno ne mogu biti postojani. Najosnovnija stvar kojoj treba da stremite jeste da dopustite da Božja reč deluje u vama – drugim rečima, da imate istinsko razumevanje Božje reči tokom njene primene. Možda je vaša sposobnost shvatanja Božje reči slaba, ali kroz vaše primenjivanje Njegove reči, On može da nadoknadi taj nedostatak, tako da ne samo da morate znati mnoge istine, već je još važnije da ih primenjujete. To je ono najvažnije i ne može se zanemariti. Isus je pretrpeo mnoga poniženja i mnogo patnje tokom Svoje trideset tri i po godine. On je toliko patio naprosto zato što je sprovodio istinu u delo, u svemu sledio volju Božju i jedino vodio računa o Božjim namerama. Da je samo poznavao istinu, a da je nije sprovodio u delo, On ne bi prošao kroz tu patnju. Da je Isus sledio učenja Jevreja i da je sledio fariseje, onda ne bi patio. Iz Isusovih dela možeš da naučiš da se ishodi Božjeg dela na čoveku postižu kroz čovekovu saradnju, i to je nešto što morate da prepoznate. Da li bi Isus patio onako kako je patio na krstu da nije sprovodio istinu u delo? Da li bi mogao da se moli sa takvom tugom da nije postupao u skladu sa Božjim željama? Prema tome, treba da patite zarad sprovođenja istine u delo; to je vrsta patnje kroz koju čovek treba da prođe.

– „Reč”, tom I, „Božja pojava i delo”, „Nakon što shvatite istinu, treba da je sprovodite u delo”

Svakodnevne reči Božje  Odlomak 425

U praksi, pridržavanje zapovesti treba da bude povezano sa sprovođenjem istine u delo. Dok se pridržavamo zapovesti, moramo primenjivati istinu. Kada primenjujemo istinu, ne smemo kršiti načela zapovesti, niti se protiviti zapovestima; moraš učiniti sve što Bog zahteva od tebe. Pridržavanje zapovesti i primenjivanje istine su međusobno povezane, a ne protivrečne aktivnosti. Što više primenjuješ istinu, sve si sposobniji da se držiš suštine zapovesti. Što više primenjuješ istinu, to ćeš bolje razumeti Božju reč onako kako je izražena u zapovestima. Primenjivanje istine i pridržavanje zapovesti nisu protivrečne radnje – one su međusobno povezane. U početku, tek pošto je čovek počeo da se pridržava zapovesti, mogao je primenjivati istinu i dostići prosvetljenje od Duha Svetoga, ali to nije bila prvobitna Božja namera. Bog zahteva od tebe da Ga svim srcem obožavaš, a ne samo da se dobro ponašaš. Međutim, ti se moraš držati zapovesti, barem površno. Postepeno, kroz iskustvo, nakon što steknu jasnije razumevanje Boga, ljudi će prestati da se bune protiv Njega i da mu se opiru, i više neće nimalo sumnjati u Njegovo delo. Samo tako ljudi mogu da se drže suštine zapovesti. Prema tome, isključivo pridržavanje zapovesti, bez primenjivanja istine, neefikasno je i ne predstavlja istinito obožavanje Boga, jer ti još nisi dostigao pravi rast. Pridržavanje zapovesti bez istine znači samo strogo pridržavanje pravila. Pri takvom postupanju, zapovesti bi postale tvoj zakon koji ti ne bi pomogao da rasteš u životu. Naprotiv, one bi postale tvoje breme, i vezale bi te čvrsto kao zakoni Starog Zaveta, uzrokujući da izgubiš prisustvo Svetog Duha. Dakle, samo primenjivanjem istine možeš se delotvorno pridržavati zapovesti, a pridržavaš se zapovesti da bi primenjivao istinu. U procesu pridržavanja zapovesti, još više istina ćeš sprovesti u delo, a primenjivanjem istine steći ćeš još dublje razumevanje šta zapovesti zapravo znače. Svrha i smisao koji stoje iza Božjeg zahteva da se čovek pridržava zapovesti nije samo u tome da čoveka navede da sledi pravila, kako on možda umišlja; to više ima veze sa njegovim život-ulaskom. Stepen tvog rasta u životu diktira stepen do kojeg ćeš biti u stanju da se pridržavaš zapovesti. Iako su zapovesti namenjene čoveku da bi ih se držao, njihova suština postaje očigledna tek kroz čovekovo životno iskustvo. Većina ljudi pretpostavlja da valjano pridržavanje zapovesti znači da su one „potpuno pripremljene, a sve što ostaje da se uradi jeste da ih ljudi slede”. Ovo je ekstravagantna vrsta ideje i nije u skladu sa Božjom namerom. Oni koji govore takve stvari ne žele da napreduju, i žude za telom. To je besmislica! To nije u skladu sa stvarnošću! Nije Božja namera samo da se primenjuje istina bez stvarnog pridržavanja zapovesti. Oni koji to rade su bogalji; oni su kao ljudi kojima nedostaje noga. Jednostavno se pridržavati zapovesti kao da se pridržavamo pravila, a da ipak ne posedujemo istinu – ni to nije u stanju da udovolji Božjoj nameri; kao oni kojima nedostaje oko, tako i ljudi koji to rade pate od nekog oblika invaliditeta. Može se reći da, ako se valjano držiš zapovesti i stekneš jasno razumevanje praktičnog Boga, onda ćeš posedovati istinu; relativno govoreći, steći ćeš pravi rast. Ako primenjuješ istinu koju treba da primenjuješ, ujedno ćeš se pridržavati i zapovesti, a ove dve stvari nisu u suprotnosti jedna sa drugom. Primenjivanje istine i pridržavanje zapovesti su dva sistema i oba su integralni delovi životnog iskustva pojedinca. Iskustvo pojedinca treba da integriše pridržavanje zapovesti i primenjivanje istine, a ne da ih razdvaja. Međutim, postoje i razlike i veze između ove dve stvari.

– „Reč”, tom I, „Božja pojava i delo”, „Pridržavanje zapovesti i primenjivanje istine”

Svakodnevne reči Božje  Odlomak 426

Proglašenje zapovesti u novom dobu svedočanstvo je činjenice da su svi ljudi u ovom toku, svi oni koji danas čuju Božji glas, ušli u novo doba. Ovo je novi početak za Božje delo, kao i početak poslednjeg segmenta dela Božjeg plana upravljanja od šest hiljada godina. Zapovesti novog doba simbolizuju ulazak Boga i čoveka u carstvo novog neba i nove zemlje, i to da će Bog, baš kao što je Jahve radio među Izraelićanima i Isus među Jevrejima, obaviti više praktičnog rada i još veće i značajnije delo na zemlji. One takođe simbolizuju da će ova grupa ljudi dobijati sve veće i značajnije naloge od Boga, i da će ih On snabdevati, hraniti, izdržavati, starati se o njima i štititi ih na praktičan način, da će im dati još više praktične obuke, i da će ih Božja reč orezati, lomiti i oplemenjivati. Značaj zapovesti novog doba je prilično dubok. One sugerišu da će se Bog zaista pojaviti na zemlji, odakle će osvojiti čitav univerzum, otkrivajući svu Svoju slavu u telu. One takođe sugerišu da će praktični Bog obaviti praktičniji rad na zemlji kako bi usavršio sve Svoje izabrane. Štaviše, Bog će sve na zemlji izvršiti rečima, i objaviće naredbu da će se „ovaploćeni Bog uzdići do najvećih visina i biće poštovan kao veliki, i svi će narodi i sve nacije kleknuti da se poklone Bogu, koji je poštovan kao veliki”. Iako su zapovesti novog doba namenjene čoveku da ih se pridržava, i iako je to čovekova dužnost i obaveza, značenje koje one predstavljaju suviše je duboko da bi se u potpunosti izrazilo u jednoj ili dve reči. Zapovesti novog doba zamenjuju zakone Starog zaveta i uredbe Novog zaveta koje su objavili Jahve i Isus. Ovo je dublja lekcija, a ne tako jednostavna stvar kao što ljudi mogu misliti. Postoji aspekt od praktičnog značaja za zapovesti novog doba: one služe kao spoj između Doba blagodati i Doba carstva. Zapovesti novog doba stavljaju tačku na sva iskustva i uredbe starog doba, kao i na sva iskustva iz doba Isusa i onih pre njega. One dovode čoveka u područje prisustva jednog praktičnijeg Boga, dozvoljavajući mu da počne da se usavršava od Njega lično; one su početak puta savršenstva. Dakle, treba da imate ispravan stav prema zapovestima novog doba, a ne da ih nasumično sledite, niti da ih prezirete. Zapovesti novog doba stavljaju snažan naglasak na određenu tačku: da će čovek obožavati Samog praktičnog Boga današnjice, što podrazumeva praktičnije potčinjavanje suštini Duha. Zapovesti takođe naglašavaju princip po kome će Bog suditi da li je čovek kriv ili pravedan nakon što se On manifestuje kao Sunce pravednosti. Zapovesti je lakše razumeti nego ih sprovesti u delo. Iz ovoga se može videti da, ako Bog želi da usavrši čoveka, onda On to mora da učini Svojim sopstvenim rečima i vođstvom, a čovek ne može postići savršenstvo samo putem sopstvene urođene inteligencije. Da li čovek može da se pridržava zapovesti novog doba ili ne, zavisi od njegovog znanja o praktičnom Bogu. Prema tome, da li možeš da se pridržavaš zapovesti ili ne nije pitanje koje će se rešiti za nekoliko dana. Ovo je veoma duboka lekcija koju treba naučiti.

– „Reč”, tom I, „Božja pojava i delo”, „Pridržavanje zapovesti i primenjivanje istine”

Svakodnevne reči Božje  Odlomak 427

Primena istine je put kojim čovekov život može da raste. Ako ne primenjujete istinu, onda vam neće ostati ništa osim teorije i nećete imati stvarni život. Istina je simbol čovekovog rasta, a da li ti primenjuješ istinu ili ne zavisi od toga da li imaš istiniti rast ili ne. Ako ne primenjuješ istinu, ako ne postupaš ispravno ili ako si pod vlašću osećanja i brineš o svom telu, onda si daleko od toga da se pridržavaš zapovesti. Ovo je najdublja od svih lekcija. U svakom dobu postoje mnoge istine u koje ljudi treba da uđu i razumeju ih, ali u svakom dobu takođe postoje različite zapovesti koje prate te istine. Istine koje ljudi primenjuju, kao i zapovesti kojih se pridržavaju, odnose se na određeno doba. Svako doba ima svoje istine koje treba primenjivati i zapovesti kojih se treba pridržavati. Međutim, u zavisnosti od različitih zapovesti koje je proglasio Bog – to jest, u zavisnosti od različitih doba – cilj i efekat čovekovog primenjivanja istine se srazmerno razlikuju. Može se reći da zapovesti služe istini, a da istina postoji da bi održavala zapovesti. Ako postoji samo istina, onda neće biti promena u Božjem delu o kojima bi se govorilo. Međutim, pozivajući se na zapovesti, čovek može da identifikuje obim trendova u delu Svetog Duha, i može da spozna doba u kome Bog deluje. U religiji postoji mnogo ljudi koji mogu da primenjuju istine koje su primenjivali ljudi u Doba zakona. Međutim, oni ne poseduju zapovesti novog doba, niti ih se mogu držati. Oni i dalje posmatraju stare puteve i ostaju nalik praiskonskim ljudima. Njih ne prate nove metode rada, niti mogu da vide zapovesti novog doba. Kao takvi, oni nemaju Božje delo. Kao da imaju samo praznu ljusku od jajeta; ako unutra nema pilića, onda nema ni duha. Tačnije rečeno, to znači da nemaju život. Takvi ljudi još nisu ušli u novo doba, već su zaostali mnogo koraka. Stoga je beskorisno imati istine iz starijih vremena, a nemati zapovesti novog doba. Mnogi od vas primenjuju današnju istinu, ali ne drže se njenih zapovesti. Ništa nećete dobiti, a istina koju primenjujete biće bezvredna i besmislena i Bog vas neće pohvaliti. Istina se mora primenjivati u okviru parametara metoda sadašnjeg dela Svetog Duha; to se mora učiniti kao odgovor na glas praktičnog Boga danas. Ako se tako ne radi, sve je ništavno, slično pokušaju izvlačenja vode pomoću bambusove korpe. U tome je i praktični smisao proglašavanja zapovesti novog doba. Ako ljudi žele da se pridržavaju zapovesti, u najmanju ruku treba da spoznaju i da se ne zbunjuju oko Boga koji se javlja u telu praktično. Drugim rečima, ljudi treba da shvate principe poštovanja zapovesti. Pridržavati se zapovesti ne znači slediti ih nasumično ili proizvoljno, već znači pridržavati ih se utemeljeno, sa ciljem i principima. Prva stvar koju treba postići jeste da vaše vizije budu jasne. Ako potpuno razumeš delo Svetog Duha u sadašnjem vremenu, i ako uđeš u današnje metode rada, onda ćeš prirodno steći jasno razumevanje pridržavanja zapovesti. Ako dođe dan kada ćeš prozreti suštinu zapovesti novog doba i biti u stanju da se pridržavaš zapovesti, tada ćeš biti usavršen. Ovo je praktični značaj primenjivanja istine i pridržavanja zapovesti. Da li možeš da primenjuješ istinu ili ne zavisi od toga kako vidiš suštinu zapovesti novog doba. Delo Svetog Duha će se neprestano javljati čoveku i Bog će zahtevati sve više i više od čoveka. Stoga će se istine koje čovek zaista sprovodi u delo dalje umnožavati i postajaće sve veće, a efekti pridržavanja zapovesti postaće dublji. Stoga, morate istovremeno primenjivati istinu i držati se zapovesti. Niko ne treba da zanemari ovu stvar; neka nova istina i nove zapovesti započnu istovremeno u ovom novom dobu.

– „Reč”, tom I, „Božja pojava i delo”, „Pridržavanje zapovesti i primenjivanje istine”

Svakodnevne reči Božje  Odlomak 428

Mnogi ljudi mogu pomalo da pričaju o praksi i o svojim ličnim utiscima, ali većina toga je prosvetljenje koje su stekli na osnovu reči drugih ljudi. To uopšte ne uključuje ništa iz njihove lične prakse, niti uključuje ono što vide iz svojih iskustava. Ispitao sam ovu temu ranije; nemojte misliti da ja ništa ne znam. Ti si samo papirnati tigar, a ipak govoriš o zauzdavanju Sotone, o svedočanstvu pobede i o životu po Božjem liku? Sve su to besmislice! Da li misliš da su sve reči koje je Bog danas izgovorio zato da bi se ti divio? Tvoja usta govore o pobuni protiv starog sebe i primenjivanju istine u delo, ali tvoje ruke vrše druge radnje, a tvoje srce smišlja druge planove – kakva si ti to osoba? Zašto tvoje srce i tvoje ruke nisu jedno te isto? Toliko mnogo propovedanja pretvorilo se u prazne reči; zar to nije srceparajuće? Ako nisi u stanju da sprovedeš Božju reč u delo, to dokazuje da još nisi ovladao načinom na koji deluje Sveti Duh, da još nisi prihvatio delo Svetog Duha u sebi i da još nisi bio pod Njegovim vođstvom. Ako kažeš da si samo u stanju da razumeš reč Božju, ali nisi u stanju da je primeniš u delo, onda si ti osoba koja ne voli istinu. Bog ne dolazi da spasi ovakvu osobu. Isus je pretrpeo ogromnu patnju kada je bio razapet da bi spasao grešnike, da bi spasao siromašne i da bi spasao sve te ponizne ljude. Njegovo raspeće je služilo kao prinošenje greha kao žrtve. Ako ne možeš da primenjuješ Božju reč, onda treba da odeš što pre možeš; ne zadržavaj se u Božjoj kući kao parazit. Mnogim ljudima je čak teško da prestanu da rade stvari koje su nedvosmisleno opiranje Bogu. Zar oni ne traže smrt? Kako mogu da govore o ulasku u Božje carstvo? Da li bi imali smelosti da vide Božje lice? Jedeš hranu koju ti Bog obezbeđuje, radiš pogrešne stvari koje se protive Bogu, zlonameran si, podmukao i spletkaroš, čak i dok ti Bog dozvoljava da uživaš u blagoslovima koje ti je dao – zar ne osetiš kako ti gore dlanovi kada ih primiš? Zar ne osećaš da ti lice crveni? Pošto si uradio nešto protivno Bogu, doveo do toga da se planovi „pokvare”, zar se ne osećaš uplašeno? Ako ne osećaš ništa, kako možeš govoriti o nekoj budućnosti? Već odavno za tebe nije bilo budućnosti, pa koja veća očekivanja još možeš imati? Ako kažeš nešto besramno, a ne osetiš prekor, a tvoje srce nije svesno toga, zar to ne znači da te je Bog već napustio? Govoriti i ponašati se snishodljivo i neobuzdano postalo je tvoja priroda; kako te ikada Bog može usavršiti ako ovako postupaš? Da li bi bio u stanju da prođeš svet uzduž i popreko? Koga bi ubedio? Oni koji poznaju tvoju pravu prirodu držali bi se po strani. Zar ovo nije Božja kazna? Sve u svemu, ako se samo priča, a nema primene, nema ni razvoja. Iako Sveti Duh možda deluje na tebe dok govoriš, ako ne primenjuješ to, Sveti Duh će prestati da deluje. Ako nastaviš tako dalje, kako može biti uopšte govora o budućnosti ili predavanju celog bića Božjem delu? Ti samo možeš da govoriš o prinošenju celog svog bića, a ipak Mu nisi dao svoje pravo bogoljubivo srce. Sve što On prima od tebe su prazne reči; nije Mu data tvoja namera da primenjuješ istinu. Da li bi ovo mogao biti tvoj stvarni rast? Ako bi tako nastavio, kada bi te Bog usavršio? Zar se ne osećaš zabrinuto zbog svoje mračne i sumorne budućnosti? Zar ne osećaš da je Bog izgubio nadu u tebe? Zar ne znaš da Bog želi da usavrši još novih ljudi? Da li se stare stvari mogu same održati? Danas ne obraćaš pažnju na Božje reči: Čekaš li da to sutra uradiš?

– „Reč”, tom I, „Božja pojava i delo”, „Onaj koji postigne spasenje je onaj koji je voljan da primenjuje istinu”

Svakodnevne reči Božje  Odlomak 429

To što uzimaš Božje reči i u stanju si da ih s drskošću objasniš ne znači da poseduješ stvarnost; stvari nisu tako jednostavne kao što misliš. Posedovanje stvarnosti nije nešto što kažeš, već nešto što proživljavaš. Tek kada Božje reči postanu tvoj život i tvoje prirodno ispoljavanje, moći će da se kaže da poseduješ stvarnost i tek tada može da se računa da si zadobio istinsko razumevanje i stvarni rast. Biti u stanju da izdržiš iskušenja tokom dugog vremenskog perioda i da proživiš obličje koje ispunjava Božje zahteve – ne pretvarajući se, već prirodno to otkrivajući – samo to se računa kao istinsko posedovanje stvarnosti i posedovanje života. Dozvoli Mi da upotrebim primer kušnje služitelja koji je svima poznat: svako može da ponudi najuzvišenije teorije o služiteljima i svako ima pristojno razumevanje o toj temi; oni govore o tome i svaki govor nadmašuje prethodni, kao da se radi o takmičenju. Međutim, ako čovek nije prošao neku veću kušnju, onda je veoma teško reći da daje dobro svedočanstvo. Ukratko, čovekovo proživljavanje još uvek je veoma manjkavo, potpuno suprotno njegovom shvatanju. Dakle, ono tek treba da postane čovekov stvarni rast i još uvek nije čovekov život. Pošto se čovekovo razumevanje nije ostvarilo, njegov rast je još uvek kao zamak sagrađen na pesku, koji je nestabilan i svakog trenutka može da se uruši. Čovek poseduje isuviše malo stvarnosti; gotovo je nemoguće naći bilo kakvu stvarnost u čoveku. Premalo je stvarnosti koju čovek prirodno ispoljava, a sva stvarnost koju on proživljava je iznuđena. To je razlog zašto kažem da čovek ne poseduje stvarnost. Iako ljudi tvrde da se njihovo bogoljubivo srce nikada ne menja, to je naprosto ono što govore pre nego što se suoče sa kušnjama. Kada se jednog dana iznenada suoče sa njima, stvari o kojima govore ponovo će izgubiti dodir sa stvarnošću, a to će iznova dokazati da čovek ne poseduje stvarnost. Može se reći da kad god naiđeš na stvari koje se ne uklapaju u tvoje predstave i koje zahtevaju da ostaviš sebe po strani, te stvari su tvoje kušnje. Pre nego što se Božja namera otkrije, svako je stavljen na rigoroznu probu i ogromnu kušnju. Možeš li to da dokučiš? Kada Bog želi da kuša ljude, On im uvek dozvoljava da donose svoje odluke pre nego što se otkrije prava istina. To znači da kada Bog podvrgava čoveka kušnjama, On ti nikada neće reći istinu; to je način na koji se ljudi razotkrivaju. To je jedan od načina na koji Bog obavlja Svoje delo, da vidi da li poznaješ Boga današnjice, kao i da li poseduješ bilo kakvu stvarnost. Da li si zaista oslobođen sumnji po pitanju Božjeg dela? Da li ćeš zaista moći da budeš postojan kada dođe do velike kušnje? Ko se usuđuje da kaže: „Garantujem da neće biti problema”? Ko se usuđuje da ustvrdi: „Drugi možda sumnjaju, ali ja nikada neću”? Baš kao i kada je Petar bio podvrgnut kušnjama: uvek se hvalio pre nego što bi istina bila otkrivena. To nije lična mana svojstvena Petru; to je najveća poteškoća sa kojom se trenutno suočava svaki čovek. Ako bih posetio nekoliko mesta ili posetio nekoliko braće i sestara da vidim kakvo je vaše razumevanje današnjeg Božjeg dela, vi biste sigurno imali da kažete mnogo o onome što znate i činilo bi se da nemate baš nikakvih sumnji. Ako bih te pitao: „Da li zaista možeš da utvrdiš da delo današnjice obavlja Sȃm Bog? Bez ikakve sumnje?” ti bi sigurno odgovorio: „Bez ikakve sumnje, to je delo koje obavlja Duh Božji.” Kada bi jednom odgovorio na takav način, sigurno ne bi osetio ni trunku sumnje, a čak bi se osećao i prilično zadovoljno, misleći da si zadobio malo stvarnosti. Oni koji imaju sklonost da shvataju stvari na ovaj način jesu ljudi koji poseduju manje stvarnosti; što više neko misli da ju je stekao, manje će moći da bude postojan kada se suoči s kušnjama. Teško onima koji su nadmeni i uobraženi i teško onima koji ne spoznaju sebe; takvi ljudi imaju vešt jezik, a ipak prolaze najgore kada svoje reči sprovedu u delo. Na najmanji znak nevolje, ti ljudi počinju da sumnjaju, a pomisao na odustajanje im se neprimetno uvlači u um. Oni ne poseduju nikakvu stvarnost; oni samo imaju teorije koje su iznad religije, bez ikakve stvarnosti koju Bog sada zahteva. Najviše se gnušam onih koji samo govore o teoriji, a ne poseduju nikakvu stvarnost. Najglasniji su kada obavljaju svoj posao, ali čim se suoče sa stvarnošću, raspadaju se. Zar to ne pokazuje da ti ljudi ne poseduju stvarnost? Bez obzira na to koliko vetar i talasi divljaju, ako možeš da ostaneš na nogama i ne dozvoliš da ti ni trunka sumnje ne uđe u um, i ako možeš da budeš postojan i da istraješ bez poricanja, čak i kada više nikoga ne bude bilo, onda će se računati da imaš istinsko razumevanje i da zaista poseduješ stvarnost. Ako se okrećeš kako vetar duva – ako slediš većinu i naučiš da ponavljaš tuđe reči kao papagaj – onda bez obzira na to koliko si rečit, to neće biti dokaz da poseduješ stvarnost. Stoga, predlažem da ne žuriš sa izvikivanjem praznih reči. Da li znaš šta će Bog učiniti? Ne ponašaj se kao još jedan Petar, da se ne bi osramotio i izgubio sposobnost da držiš glavu visoko; to nikome neće doneti korist. Većina ljudi nema pravi rast. Iako je Bog obavio veliki posao, On ljudima nije doneo stvarnost; tačnije rečeno, On nikada nikoga nije lično grdio. Neke ljude su takve kušnje razotkrile, sa njihovim grešnim rukama koje se protežu sve dalje i dalje, misleći da je lako okoristiti se od Boga, da mogu da rade šta god žele. Pošto nisu u stanju da izdrže čak ni ovakvu vrstu kušnje, izazovnije kušnje za njih ne dolaze u obzir, kao ni posedovanje stvarnosti. Zar oni ne pokušavaju samo da prevare Boga? Posedovanje stvarnosti nije nešto što se može odglumiti, niti je stvarnost nešto što možeš da stekneš poznavajući je. Zavisi od tvog stvarnog rasta, kao i od toga da li možeš da izdržiš sve kušnje. Da li ti je to jasno?

– „Reč”, tom I, „Božja pojava i delo”, „Samo je primena istine posedovanje stvarnosti”

Svakodnevne reči Božje  Odlomak 430

Bog ne zahteva od ljudi puku sposobnost da govore o stvarnosti; to bi bilo isuviše lako, zar ne? Zašto onda Bog govori o život-ulasku? Zašto On govori o preobraženju? Ako su ljudi sposobni samo za praznu priču o stvarnosti, mogu li oni onda da postignu preobraženje svoje naravi? Obučavanje grupe ljudi da postanu dobri vojnici carstva ne znači obučavati ih da postanu ljudi koji mogu samo da govore o stvarnosti ili koji mogu da se hvale; umesto toga, to znači obučavati ih da postanu ljudi koji u svakom trenutku mogu da proživljavaju Božje reči, da ostanu nepopustljivi bez obzira na prepreke s kojima se suočavaju i da u svakom trenutku žive prema Božjim rečima i da se ne vraćaju u svet. To je stvarnost o kojoj Bog govori; to je Božji zahtev prema čoveku. Stoga, stvarnost o kojoj Bog govori ne smatrajte preterano jednostavnom. Puko prosvećenje od Svetog Duha nije isto što i posedovanje stvarnosti. To nije čovekov rast – to je blagodat Božja kojoj čovek ništa ne doprinosi. Svaka osoba mora da izdrži Petrove patnje i, štaviše, da poseduje Petrovu slavu koju će proživeti nakon što zadobije Božje delo. Samo se to može nazvati stvarnošću. Nemoj misliti da poseduješ stvarnost samo zato što možeš da pričaš o njoj; to je zabluda. Takve misli nisu u skladu sa Božjim namerama i nemaju pravo značenje. Nemoj više da govoriš takve stvari – prestani sa takvim izrekama! Svi oni koji imaju apsurdno razumevanje Božje reči jesu nevernici. Nemaju nikakvog pravog znanja, a još manje pravi rast; to su neznalice kojima nedostaje stvarnost. Drugim rečima, svi oni koji žive izvan suštine Božjih reči jesu nevernici. Oni koje ljudi smatraju nevernicima jesu zveri u Božjim očima, a oni koje Bog smatra nevernicima jesu ljudi koji ne žive prema Božjim rečima. Stoga se može reći da su nevernici oni koji ne poseduju stvarnost Božjih reči i koji ne uspevaju da prožive Njegove reči. Božja želja je da učini da svi prožive stvarnost Njegovih reči – ne samo da svi govore o stvarnosti, već da, pored toga, omogući svima da prožive stvarnost Njegovih reči. Stvarnost koju čovek opaža je previše površna; ona nema vrednost i ne može da udovolji Božjim namerama. Nevažna je i nije ni vredna pomena. Nedostaje joj previše toga i daleko je od merila koja Bog zahteva. Svako od vas će biti podvrgnut velikom ispitivanju da se vidi ko od vas samo ume da govori o svom shvatanju, a ne može da ukaže na put, kao i da se otkrije ko je među vama beskorisno smeće. Zapamti to za ubuduće! Ne govori o ispraznom znanju; govori samo o putu primene i o stvarnosti. O prelasku iz stvarnog znanja u stvarnu primenu, a zatim o prelasku iz primene u stvarno proživljavanje. Ne pridikuj drugima i ne pričaj o pravom znanju. Ako je tvoje razumevanje put, onda pusti svoje reči da slobodno idu njime; ako nije, onda molim te začepi usta i prestani da govoriš! To što govoriš je beskorisno. Govoriš o razumevanju da bi namagarčio Boga i naterao druge da ti zavide. Zar to nije tvoja ambicija? Zar se ne poigravaš namerno sa drugima? Ima li neke vrednosti u tome? Ako govoriš o razumevanju nakon što si ga iskusio, nećeš biti viđen kao neko ko se hvali. U suprotnom, ti si neko ko bljuje nadmene reči. Postoji mnogo stvari u tvom stvarnom iskustvu koje ne možeš da prevaziđeš i ne možeš da se pobuniš protiv sopstvenog tela; uvek radiš ono što želiš, nikada ne udovoljavajući Božjim namerama – ali ipak imaš drskosti da govoriš o teorijskom razumevanju. Baš nemaš stida! Još uvek si toliko odvažan da govoriš o svom shvatanju Božjih reči. Kako je to samo bestidno! Govorništvo i hvalisanje postali su tvoja prava priroda, a ti si se na to navikao. Kad god želiš da govoriš, to činiš s lakoćom, ali kada je u pitanju primena, prepuštaš se ukrašavanju. Zar tako nećeš zavarati druge? Možda možeš da izigraš ljude, ali Boga ne možeš da namagarčiš. Ljudi nisu svesni i ne umeju da razlučuju, ali Bog je ozbiljan po takvim pitanjima i neće te poštedeti. Tvoja braća i sestre mogu da se založe za tebe, da hvale tvoje razumevanje i da ti se dive, ali ako ne poseduješ stvarnost, Sveti Duh te neće poštedeti. Možda praktični Bog neće tražiti tvoje mane, ali će te Božji Duh zanemariti i to će ti već biti dovoljno teško da podneseš. Možeš li da poveruješ u to? Govori više o stvarnosti primene; zar si već zaboravio? Razgovaraj više o putevima primene; zar si već zaboravio? „Nudite manje uzvišenih teorija i bezvredne, naduvane priče; najbolje je početi sa primenom odmah.” Zar si zaboravio ove reči? Zar uopšte ne razumeš? Zar nimalo ne razumeš Božje namere?

– „Reč”, tom I, „Božja pojava i delo”, „Samo je primena istine posedovanje stvarnosti”

Svakodnevne reči Božje  Odlomak 431

Vi treba da naučite lekcije koje su stvarnije. Nema potrebe za tim visokoparnim, ispraznim pričama kojima se ljudi dive. Kada je reč o znanju, ono raste od osobe do osobe, ali još uvek nema puta do primene. Koliko ljudi je razumelo principe primene? Koliko ih je naučilo stvarne lekcije? Ko može da komunicira o stvarnosti? To što si u stanju da govoriš o spoznaji Božjih reči ne znači da poseduješ pravi rast; to samo pokazuje da si rođen pametan, da si nadaren. Ako ne možeš da ukažeš na put, neće biti nikakvog rezultata, a ti ćeš biti beskorisno smeće! Ako ne možeš ništa da kažeš o stvarnom putu ka primeni, nije li u pitanju pretvaranje s tvoje strane? Ako ne možeš da ponudiš svoja stvarna iskustva drugima, dajući im na taj način lekcije iz kojih mogu nešto da nauče ili put koji mogu da slede, nije li to tvoje glumatanje? Zar nisi folirant? Koju vrednost imaš? Takva osoba bi mogla da igra samo ulogu „pronalazača teorije socijalizma”, a ne bi mogla da dȃ „doprinos stvaranju socijalizma”. Biti bez stvarnosti znači nemati istinu. Biti bez stvarnosti znači biti ništavan. Biti bez stvarnosti znači biti hodajući leš. Biti bez stvarnosti znači biti „marksističko-lenjinistički mislilac”, bez referentne vrednosti. Pozivam svakog od vas da ćutite o teoriji i da razgovarate o nečem stvarnom, o nečemu izvornom i suštinskom; proučite neku „modernu umetnost”, recite nešto realistično, doprinesite nečemu stvarnom i pokažite duh posvećenosti. Suoči se sa stvarnošću kada govoriš; nemoj se upuštati u nerealne i preuveličane razgovore da bi ljude usrećio ili ih naveo da odjednom načulje uši. Gde je vrednost toga? Koja je poenta u tome da ljude nateraš da se prema tebi srdačno ophode? Unesi malo „umetničkog” u svoj govor, budi malo pošteniji u svom ponašanju, budi malo razumniji u načinu na koji postupaš sa stvarima, budi malo praktičniji u onome što govoriš, razmišljaj o tome da donosiš korist Božjoj kući svakim svojim postupkom, slušaj svoju savest kada tvoja osećanja izađu na videlo, na dobrotu ne uzvraćaj mržnjom i ne budi nezahvalan, i ne budi licemer, da ne bi postao loš primer. Kada jedeš i piješ Božje reči, poveži ih bliže sa stvarnošću, a kada u zajedništvu razgovaraš sa drugima, govori više o stvarnim okolnostima. Ne budi snishodljiv; to neće zadovoljiti Boga. U svojim interakcijama sa drugima budi malo tolerantniji, malo popustljiviji, malo velikodušniji i uči od „duha premijera”[a]. Kada imaš loše misli, dodatno vežbaj pobunu protiv tela. Kada radiš, govori više o realističnim putevima i nemoj se previše uznositi, inače će ono što kažeš biti nedostižno ljudima. Manje uživanja, više doprinosa – pokaži svoj nesebični duh posvećenosti. Budi pažljiviji prema Božjim namerama, više slušaj svoju savest, budi svesniji i ne zaboravi kako vam Bog svakog dana strpljivo i iskreno govori. Čitaj češće „stari letopis”. Moli se više i komuniciraj češće. Nemoj da budeš tako zbunjen; pokaži malo razuma i stekni neki uvid. Kada se tvoja grešna ruka ispruži, povuci je nazad; ne dozvoli da stigne predaleko. Nema koristi, a ono što dobiješ od Boga neće biti ništa drugo do prokletstvo, zato budi oprezan. Neka se tvoje srce sažali na druge i ne udaraj uvek sa oružjem u ruci. Komuniciraj više o spoznaji istine i razgovaraj više o životu, održavaj duh pomaganja drugima. Radi više, a govori manje. Ulaži više u primenu, a manje u istraživanje i analizu. Pusti da svakog od vas u većoj meri pokreće Sveti Duh i daj Bogu više prilike da te usavrši. Ukloni više ljudskih elemenata; još uvek poseduješ previše ljudskih načina obavljanja stvari, a tvoj površan način obavljanja stvari i ponašanja i dalje je odvratan drugima: ukloni više toga. Tvoje psihološko stanje je i dalje previše gnusno; posveti više vremena njegovom poboljšanju. I dalje ljudima daješ previše značaja; daj više značaja Bogu i ne budi tako nerazuman. „Hram” je oduvek pripadao Bogu i ne bi trebalo da ga preuzimaju ljudi. Ukratko, fokusiraj se više na pravednost, a manje na osećanja. Najbolje je izbaciti telesnost. Više pričaj o stvarnosti, a manje o znanju; najbolje je ućutati i ništa ne reći. Govori više o putu primene, a manje se bezvredno hvališi. Najbolje je da odmah počneš sa primenom.

– „Reč”, tom I, „Božja pojava i delo”, „Više se usredsredite na stvarnost”

a. Duh premijera: klasična kineska izreka koja se koristi da opiše osobu koja je širokogruda i velikodušna.

Božji zahtevi prema ljudima nisu uopšte tako visoki. Sve dok ljudi marljivo i ozbiljno nešto sprovode u delo, dobijaće „prolaznu ocenu”. Istine radi, postizanje razumevanja, spoznavanja i shvatanja istine je složenije od primenjivanja istine. Prvo primenjuj onoliko koliko razumeš i primenjuj ono što si shvatio. Na taj način ćeš biti u stanju da postepeno postigneš pravo znanje i razumevanje istine. Ovo su koraci i sredstva pomoću kojih deluje Sveti Duh. Ako ne upražnjavaš pokornost na ovaj način, nećeš ništa postići. Ako uvek postupaš po sopstvenoj volji, i ne upražnjavaš pokornost, da li će Sveti Duh delovati u tebi? Da li Sveti Duh radi kako ti želiš? Ili On radi prema onome što tebi nedostaje, i na osnovu Božjih reči? Ako ti ovo nije jasno, nećeš biti u stanju da uđeš u istina-stvarnost. Zašto je većina ljudi uložila mnogo truda čitajući Božje reči, ali samo imaju znanje i ne mogu da kažu ništa o pravom putu posle toga? Da li ti misliš da posedovanje znanja znači posedovanje istine? Nije li to konfuzno gledište? Ti si u stanju da izgovoriš onoliko jedinica znanja koliko ima zrna peska na plaži, ali ni jedno od njih ne sadrži pravi put. Zar ne pokušavaš da prevariš ljude postupajući tako? Ne praviš li time ispraznu predstavu, bez suštine koja bi to podržala? Svako takvo ponašanje je štetno za ljude! Što je teorija viša i što je više lišena stvarnosti, to je više nesposobna da uvede ljude u stvarnost. Što je teorija viša, više te čini da se buniš protiv Boga i suprotstavljaš Mu se. Ne udovoljavaj duhovnoj teoriji – nema koristi od toga! Neki ljudi decenijama govore o duhovnoj teoriji i postali su velike duhovne figure, ali na kraju ipak ne uspevaju da uđu u istina-stvarnost. Pošto nisu primenili niti iskusili Božje reči, nemaju ni principe ni put koji bi primenjivali. Ovakvi ljudi su i sami bez istina-stvarnosti, pa kako onda oni druge ljude dovode na pravi put vere u Boga? Oni mogu samo da odvedu ljude na pogrešan put. Zar ovo ne šteti drugima i njima samima? U najmanju ruku, ti moraš biti u stanju da rešiš stvarne probleme koji su pred tobom. To znači da moraš biti u stanju da primenjuješ i osećaš Božje reči, i da primeniš istinu na delu. Samo je ovo pokornost Bogu. Tek kada imaš život-ulazak, ti si kvalifikovan da radiš za Boga, i samo kada iskreno trošiš za Boga, Bog te može priznati. Nemoj uvek davati velike izjave i govoriti o bombastičnoj teoriji; to nije stvarno. Pontifikacija o duhovnoj teoriji da bi ti se ljudi divili nije svedočenje Bogu, već razmetanje sobom. Od toga nema apsolutno nikakve koristi za ljude i ne uzdiže ih, i može lako dovesti do toga da obožavaju duhovnu teoriju umesto da se usredsrede na primenu istine – i zar to ne navodi ljude na pogrešan put? Nastavljanje ovim putem će dovesti do rasta brojnih ispraznih teorija i pravila koja će ograničiti i zarobiti ljude; to je zaista pogubno. Zato govori više ono što je stvarno, pričaj više o problemima koji stvarno postoje, provedi više vremena tragajući za istinom da bi rešio stvarne probleme; to je ono što je najvažnije. Nemoj da odlažeš da naučiš kako da primenjuješ istinu: ovo je put ulaska u stvarnost. Ne poseži za tuđim iskustvima i znanjima kao za svojom privatnom svojinom i ne čuvaj ih da im se drugi dive. Moraš imati svoj život-ulazak. Samo primenjivanjem istine i pokoravanjem Bogu imaćeš ulazak u život. Ovo bi trebalo da bude ono što svaka osoba upražnjava i na šta se usredsređuje.

Ako ono o čemu govoriš može ljudima dati put kojim treba da krenu, onda to znači da ti poseduješ stvarnost. Bez obzira na to šta ti kažeš, moraš dovesti ljude do toga da izvršavaju stvari i svima im dati put koji mogu da slede. Ne dozvoli im samo da imaju znanje; važnije je imati put kojim treba ići. Da bi ljudi verovali u Boga, oni moraju da idu putem koji vodi Bog kroz Svoje delo. Drugim rečima, proces verovanja u Boga je proces hodanja putem koji vodi Sveti Duh. Shodno tome, moraš imati put kojim možeš ići, bez obzira na sve, i moraš stupiti na put kojim ćeš biti usavršen od Boga. Ne zaostaj previše i nemoj se baviti sa previše stvari. Samo ako ideš putem koji vodi Bog bez prekida, možeš primiti delo Svetog Duha i posedovati put ulaska. Samo se ovo računa kao da je u skladu sa Božjim namerama i ispunjavanjem dužnosti čovečanstva. Kao pojedinac u ovom toku, svaka osoba treba da ispuni svoju dužnost valjano, da radi više onoga što bi ljudi trebalo da rade, a ne da se ponaša svojevoljno. Ljudi koji izvršavaju delo moraju jasno da iznesu svoje reči, ljudi koji slede moraju se više usredsrediti na podnošenje teškoća i pokornost, i svi moraju da se drže svog mesta i da ne istupaju iz reda. U srcu svakog čoveka treba da bude jasno kako treba da upražnjava i koju funkciju treba da ispunjava. Idite putem koji vodi Duh Sveti; nemojte da zalutate ili pogrešite. Morate jasno da vidite današnje delo. Ulazak u današnje načine rada je ono što treba da primenjujete. To je prva stvar u koju morate ući. Ne trošite više reči na druge stvari. Obavljanje zadatka oko Božje kuće danas je vaša odgovornost, ulazak u današnji način rada je vaša dužnost, a primenivanje današnje istine je vaše breme.

– „Reč”, tom I, „Božja pojava i delo”, „Više se usredsredite na stvarnost”

Bog je praktičan Bog: svekoliko Njegovo delo je praktično, sve reči koje On izgovara su praktične i sve istine koje On izražava su praktične. Sve ono što nisu Njegove reči je prazno, nepostojeće i ne drži vodu. Danas, Sveti Duh treba da vodi ljude u reči Božje. Ako ljudi treba da streme ka ulasku u stvarnost, onda moraju da traže stvarnost i spoznaju stvarnost, nakon čega moraju da iskuse stvarnost i prožive stvarnost. Što više spoznaju stvarnost, to su ljudi više u stanju da raspoznaju da li su tuđe reči stvarne; što više spoznaju stvarnost, ljudi imaju manje predstava; što više doživljavaju stvarnost, to više spoznaju dela praktičnog Boga i lakše im je da se oslobode svojih sotonskih iskvarenih naravi; što više stvarnosti poseduju, to više spoznaju Boga, pa time više preziru telo i više vole istinu; i što više stvarnosti poseduju, to su bliže merilima koje zahteva Bog. Ljudi koje je Bog zadobio jesu oni koji poseduju stvarnost, koji spoznaju stvarnost i koji su, doživljavajući stvarnost, spoznali Božja praktična dela. Što više na praktičan način sarađuješ sa Bogom i disciplinuješ svoje telo, više ćeš steći delo Svetog Duha, više ćeš steći stvarnost i Bog će te više prosvetiti, a samim tim će i tvoje znanje o praktičnim delima Božjim postati veće. Ako si u stanju da živiš u sadašnjoj svetlosti Svetog Duha, onda će ti sadašnji put ka primeni postati jasniji i bićeš u većoj meri sposoban da se odvojiš od religioznih predstava i stare primene iz prošlosti. Danas je u središtu pažnje stvarnost: što više stvarnosti ljudi poseduju, to je jasnije njihovo poznavanje istine i bolje je njihovo razumevanje Božjih namera. Stvarnost može da nadvlada sve reči i doktrine, može da nadvlada teoretsko znanje, i što se više ljudi usredsređuju na stvarnosti, to su više u stanju da istinski vole Boga i žude za Njegovim rečima. Ako se uvek usredsređuješ na stvarnost, onda će nakon Božjeg dela prirodno nestati tvoja filozofija za ovozemaljsko ophođenje, tvoje religiozne predstave i tvoj prirodni karakter. Oni koji ne streme ka stvarnosti i nemaju znanje o stvarnosti verovatno će stremiti ka onome što je natprirodno i biće ih lako obmanuti. Sveti Duh nema načina da deluje u takvim ljudima, pa se zato oni osećaju kao da su prazni i kao da im život nema smisla.

Sveti Duh može da deluje u tebi samo kada se stvarno obučavaš, stvarno tragaš, stvarno se moliš i spreman si da patiš zarad traganja za istinom. Oni koji ne tragaju za istinom nemaju ništa osim reči i doktrina, kao i prazne teorije, a oni koji su bez istine prirodno imaju mnogo predstava o Bogu. Ovakvi ljudi čeznu samo za tim da Bog njihovo fizičko telo pretvori u duhovno telo, kako bi mogli da se uznesu na treće nebo. Kako su ovi ljudi glupi! Svi koji govore takve stvari nemaju spoznaju ni o Bogu ni o stvarnosti; ovakvi ljudi nikako ne mogu da sarađuju sa Bogom, već mogu samo pasivno da čekaju. Da bi istinu razumeli i da bi je jasno sagledali, i da bi, pored toga, ušli u istinu i sprovodili je u delo, ljudi moraju stvarno da se obučavaju, stvarno da tragaju i stvarno da žude. Kada žudiš i kada stvarno sarađuješ sa Bogom, Božji Duh će te sigurno dotaći i delovati u tebi, što će ti doneti više prosvećenja, pružiće ti više spoznaje o stvarnosti i umnogome će doprineti tvom životu.

– „Reč”, tom I, „Božja pojava i delo”, „Kako spoznati stvarnost”

Da bi ljudi spoznali Boga, oni prvo moraju da znaju da je Bog praktičan Bog i moraju da znaju Božje reči, Božju praktičnu pojavu u telu i Božje praktično delo. Tek nakon što spoznaš da je sav Božji rad praktičan, bićeš u stanju da zaista sarađuješ sa Bogom i samo kroz ovaj put ćeš moći da postigneš rast u svom životu. Svi oni koji nisu spoznali stvarnost nemaju načina da dožive Božje reči, zarobljeni su u svojim predstavama, žive u svojim uobraziljama, pa tako nemaju ni znanje o Božjim rečima. Što je veće tvoje znanje o stvarnosti, to si bliži Bogu i s Njim si prisniji; što više stremiš ka stvarima koje su udaljene i neodređene, što više stremiš ka doktrinama, to ćeš se više udaljavati od Boga i tako ćeš više osećati da je doživljavanje Božjih reči naporno i teško i da nisi sposoban za ulazak. Ako želiš da uđeš u stvarnost Božjih reči i da stupiš na ispravan kolosek u svom duhovnom životu, moraš prvo da spoznaš stvarnost i da se odvojiš od nejasnih i natprirodnih stvari, što će reći da prvo moraš da razumeš kako te Sveti Duh prosvećuje i praktično usmerava. Na ovaj način, ako zaista možeš da dokučiš praktično delo Svetog Duha u čoveku, tada ćeš stupiti na ispravan kolosek gde ćeš biti usavršen od strane Boga.

Danas sve počinje od stvarnosti. Božje delo je najpraktičnije i ljudi mogu da ga dotaknu; odnosi se na ono što ljudi mogu da iskuse i postignu. U ljudima ima mnogo toga što je nejasno i natprirodno, što ih sprečava da spoznaju Božje sadašnje delo. Tako u njihovim iskustvima uvek ima odstupanja i oni uvek osećaju da su stvari teške, a sve je to posledica njihovih predstava. Ljudi nisu u stanju da dokuče principe dela Svetog Duha, oni ne poznaju stvarnost, pa su na svom putu ulaska uvek negativni. Iz daljine gledaju na Božje zahteve, nesposobni da ih ostvare; oni samo vide da su Božje reči zaista dobre, ali ne mogu da pronađu put do ulaska. Sveti Duh deluje prema ovom načelu: rezultati mogu da budu ostvareni i ljudi mogu da budu prosvećeni i prosvetljeni Svetim Duhom jedino kroz ljudsku saradnju, kad se ljudi aktivno mole, kad aktivno tragaju i približavaju se Bogu. Ne radi se o tome da Sveti Duh deluje sâm, niti da čovek deluje sâm. I jedno i drugo je neophodno, i što više ljudi sarađuju, i što više teže dostizanju merila koja Bog zahteva, to je veće delo Svetog Duha. Samo stvarna saradnja ljudi, u sprezi sa delom Svetog Duha, može da proizvede praktična iskustva, kao i znanje o suštini Božjih reči. Postepeno, kroz ovakvo doživljavanje, nastaje savršena osoba. Bog ne čini natprirodne stvari; u ljudskim predstavama, Bog je svemoguć i Bog sve čini – tako da ljudi pasivno čekaju, ne čitaju reči Božje i ne mole se, već samo čekaju dodir Svetog Duha. Međutim, oni sa čistim razumevanjem veruju u ovo: Božja dela zavise od toga koliko sarađujem, a dejstvo koje Božje delo ima u meni zavisi od toga kako sarađujem. Kada Bog govori, treba da činim sve što mogu da tragam i težim Božjim rečima; to je ono što treba da postignem.

– „Reč”, tom I, „Božja pojava i delo”, „Kako spoznati stvarnost”

Svakodnevne reči Božje  Odlomak 435

Koliko se verskih običaja pridržavaš? Koliko puta si se suprotstavio Božjoj reči i pošao svojim putem? Koliko puta si Božju reč sproveo u delo zato što si zaista vodiš računa o Njegovom bremenu i nastojiš da udovoljiš Njegovim namerama? Treba da shvatiš reč Božju i da saglasno tome praktikuješ. Rukovodi se načelima u svim svojim postupcima i delima, premda to ne znači da se pridržavaš pravila niti da radiš nešto preko volje samo zarad spoljašnjeg utiska; naprotiv, to znači sprovođenje istine u delo i život prema reči Božjoj. Samo ovakvo postupanje udovoljava Bogu. Svaki postupak koji udovoljava Bogu nije pravilo, već sprovođenje istine u delo. Neki ljudi vole da se hvale. U prisustvu svoje braće i sestara, oni će možda reći da ih je Bog zadužio, dok iza njihovih leđa zapravo ne primenjuju istinu i postupaju sasvim drugačije. Nisu li ovo religiozni fariseji? Osoba koja istinski voli Boga i poseduje istinu jeste ona koja je odana Bogu, ali se time spolja ne hvali. Takva osoba je spremna da primenjuje istinu onda kad to okolnosti nalažu i ne govori niti postupa na način koji je protivan njenoj savesti. Ovakva osoba ispoljava mudrost kada se pojave problemi i u svojim delima se rukovodi načelima bez obzira na okolnosti. To je takođe osoba koja može pružiti istinsku službu. Ima i onih koji često samo rečima iskazuju da ih je Bog zadužio; dane provode sa zabrinutim izrazom na licu, stvarajući utisak da su pogođeni i pretvarajući se da su vredni žaljenja. Kako odvratno! Budeš li ih upitao: „Možeš li mi reći kako te je to Bog zadužio?”, ostaće bez reči. Ako si odan Bogu, nećeš o tome spolja govoriti; umesto toga, svoju ljubav prema Bogu pokazaćeš kroz stvarno praktikovanje i molićeš Mu se istinitim srcem. Oni koji Bogu služe samo na rečima jesu licemeri! Neki govore o tome koliko duguju Bogu svaki put kada se mole i počinju da liju suze svaki put kada se mole, kad god to bilo, čak i kada ih Sveti Duh nije ganuo. Takvi ljudi su zaposednuti verskim obredima i predstavama; žive prema takvim obredima i predstavama, uvek verujući da su ti postupci Bogu po volji i da On iskazuje naklonost prema površnoj pobožnosti ili gorkim suzama. Može li od takvih apsurdnih ljudi ikada išta biti? Ne bi li pokazali skrušenost, neki glume ljubaznost kada govore u prisustvu drugih. Neki su svesno ponizni u prisustvu drugih, ponašajući se kao onemoćala jagnjad. Da li takvo ponašanje dolikuje narodu carstva? Narod carstva treba da bude pun života i slobodan, čist i otvoren, pošten i ljubak, i da živi u slobodi. Treba da poseduje integritet i dostojanstvo i da bude postojan u svom svedočenju gde god da se nađe; takav narod vole i Bog i ljudi. Početnici u veri obavljaju i previše obreda koji su vidljivi u spoljnom svetu; najpre moraju da prođu kroz period orezivanja i slamanja. Imati unutrašnju veru u Boga nije nešto što drugi mogu videti, ali su postupci i dela onih koji je imaju dostojni hvale. Jedino se za takve ljude može reći da proživljavaju Božju reč. Ako svakog dana propovedaš jevanđelje raznim ljudima u nastojanju da ih dovedeš do spasenja, ali na kraju i dalje živiš prema pravilima i doktrinama, onda ne možeš doneti slavu Bogu. Takvi ljudi su verske ličnosti, kao i licemeri. Kad god se ti pobožni ljudi okupe, mogli bi da upitaju: „Sestro, kako si ovih dana?” Ona će možda odgovoriti: „Osećam se dužnom pred Bogom, a nisam u stanju da udovoljim Njegovim namerama.” A druga će možda reći: „I ja osećam da sam dužna pred Bogom i da nisam u stanju da Ga zadovoljim.” Samo ovih nekoliko rečenica i reči iskazuju podlosti koje su duboko u njima; takve su reči najgnusnije i izrazito su odvratne. Priroda takvih ljudi je u suprotnosti sa Bogom. Oni koji se usredsređuju na stvarnost, u zajedništvu dele sve što im je na umu, i to čine otvorenog srca. Ne upuštaju se ni u jedno jedino lažno postupanje, ne iskazujući takve uljudnosti niti isprazne ljubaznosti. Uvek su neposredni i ne poštuju nikakva svetovna pravila. Neki ljudi imaju sklonost ka spoljašnjem pokazivanju, čak do te mere da potpuno gube razum. Kad neko zapeva, oni zaigraju, a da uopšte i ne primećuju da je pirinač u njihovim loncima već zagoreo. Takvi ljudi nisu ni pobožni ni plemeniti, i odveć su lakomisleni. Sve ove stvari jesu ispoljavanje nedostatka stvarnosti. Kada neki ljudi razmenjuju pojedinosti iz duhovnog života, iako ne govore da Bogu išta duguju, duboko u sebi imaju istinsku ljubav prema Njemu. Tvoj osećaj duga prema Bogu nema nikakve veze sa drugim ljudima; dužan si Bogu, a ne ljudima. U čemu je korist da drugima stalno govoriš o tome? Nužno je da pridaš važnost ulasku u stvarnost, a ne nekom spoljašnjem zanosu ili ispoljavanju. Šta predstavlja spoljašnje dobro ponašanje ljudi? Ono predstavlja telo; čak ni najbolja spoljašnja praktikovanja ne predstavljaju život i mogu pokazati samo tvoj sopstveni temperament. Čovekovi postupci koji su samo spolja vidljivi ne mogu udovoljiti Božjim namerama. Neprestano govoriš o svom dugu prema Bogu, ali ne možeš da opskrbiš živote drugih niti da pokreneš njihovo bogoljubivo srce. Veruješ li da će ti tvoji postupci zadovoljiti Boga? Smatraš da je Božja namera što postupaš na ovaj način i da su tvoji postupci duhovni, ali su svi oni zapravo besmisleni! Veruješ da je ono što voliš i što si ti spreman da učiniš upravo ono što raduje Boga. Može li ono što ti voliš da predstavlja Boga? Može li čovekova ličnost da predstavlja Boga? Ono što ti voliš upravo je ono što je Bogu odvratno, a tvoje navike su ono čega se Bog gnuša i što odbacuje. Ako se osećaš dužnim, onda idi i moli se Bogu; nema potrebe da o tome drugima govoriš. Ako se ne moliš pred Bogom, već se umesto toga u prisustvu drugih stalno pokazuješ, može li to udovoljiti Božjim namerama? Ako si uvek usredsređen na to da stvari radiš spolja, onda to znači da si krajnje sujetan. Kakvi su to ljudi koji imaju samo spoljašnje dobro ponašanje, a lišeni su stvarnosti? Oni su licemerni fariseji i verske ličnosti! Ako ne odbacite svoje postupke koji su samo spolja vidljivi i niste u stanju da se promenite, licemerje će u vama još više rasti. Što je veće to licemerje u vama, veći je i otpor prema Bogu. Na kraju će takvi ljudi zasigurno biti eliminisani!

– „Reč”, tom I, „Božja pojava i delo”, „U veri se čovek mora usmeriti na stvarnost – obavljanje verskog obreda nije vera”

Svakodnevne reči Božje  Odlomak 436

Da bi se ponovo vratili u stanje normalnog čoveka, odnosno, da bi postigli normalnu ljudskost, ljudi ne mogu samo svojim rečima ugađati Bogu. Oni time samo štete sebi, a to ne koristi njihovom ulasku ili preobražaju. Stoga, da bi postigli preobražaj, ljudi moraju da vežbaju malo po malo. Moraju da ulaze polako, da traže i istražuju malo po malo, da uđu iz pozitivnog stava i da žive praktičnim životom istine; životom sveca. Nakon toga, stvarne stvari, stvarni događaji i stvarno okruženje omogućavaju ljudima da se praktično obučavaju. Od ljudi se uopšte ne traži da laskaju; umesto toga, oni treba da se obučavaju u stvarnom okruženju. Ljudi prvo shvate da su lošeg kova, a onda normalno jedu i piju Božje reči, i normalno ulaze i vežbaju; samo na taj način oni mogu da steknu stvarnost, a to je način kako ulazak može da se ostvari još brže. Da bi se ljudi preobrazili, mora biti neke praktičnosti; moraju da vežbaju sa stvarnim stvarima, stvarnim događajima i stvarnim okruženjem. Može li čovek ostvariti istinsku obuku oslanjajući se samo na crkveni život? Da li bi ljudi na ovaj način mogli da uđu u stvarnost? Ne! Ako ljudi nisu u stanju da uđu u stvarni život, onda nisu u stanju da preobraze svoj stari stil života, niti načine obavljanja stvari. Razlog ovome nije sasvim u lenjosti ljudi, ni u visokom stepenu zavisnosti, već je pre u tome što ljudi jednostavno nemaju kapacitet za život i, štaviše, ne razumeju Božje merilo kada je u pitanju obličje normalnog čoveka. U prošlosti su ljudi uvek pričali, govorili, sporazumevali se – i čak su postajali „govornici” – ali niko od njih nije tražio preobražaj svoje životne naravi; umesto toga, slepo su tražili dubokoumne teorije. Dakle, ljudi današnjice moraju da promene ovaj religiozni stil verovanja u Boga u svojim životima. Moraju ući u praksu, usredsređeni na jedan događaj, jednu stvar, jednu osobu. Moraju to da rade usredsređeno – samo tada mogu postići rezultate. Preobražaj ljudi počinje promenom njihove suštine. Delo mora biti usmereno na suštinu ljudi, na njihov život, kao i na njihovu lenjost, zavisnost i ropstvo – samo tako se oni mogu preobraziti.

Iako crkveni život može dati rezultate u nekim oblastima, ipak je ključno da stvarni život može da transformiše ljude. Nečija stara priroda ne može se preobraziti bez stvarnog života. Uzmimo, na primer, delo Isusa tokom Doba blagodati. Kada je Isus ukinuo prethodne zakone i uspostavio zapovesti novog doba, govorio je služeći se faktičkim primerima iz stvarnog života. Dok je Isus na Šabat vodio Svoje učenike kroz žitno polje, Njegovi učenici su ogladneli i čupali su klasje pšenice da bi jeli. Fariseji su to videli i rekli im da se ne pridržavaju Šabata. Takođe su rekli da ljudima nije dozvoljeno da spasavaju telad koja su na Šabat upala u jamu, što znači da se nikakav posao ne sme obavljati tokom Šabata. Isus je naveo ove događaje da bi postepeno obznanio zapovesti novog doba. U to vreme, koristio je mnoge praktične stvari da bi ljudima pomogao da razumeju i da se preobraze. Ovo je princip po kojem Sveti Duh vrši Svoje delo, i to je jedini način koji može da preobrazi ljude. Bez praktičnih stvari, ljudi mogu da steknu samo teorijsko i intelektualno razumevanje – to nije efikasan put do preobražaja. Kako se onda kroz obuku stiču mudrost i uvid? Mogu li ljudi steći mudrost i uvid samo slušanjem, čitanjem i unapređenjem svog znanja? Kako bi ovo moglo biti moguće? Ljudi moraju da razumeju i da imaju iskustvo u stvarnom životu! Stoga se oni moraju obučavati i ne smeju se udaljavati od stvarnog života. Ljudi moraju obraćati pažnju na različite aspekte i imati ulazak u različite aspekte: nivo obrazovanja, izražajnost, sposobnost da se vide stvari, razboritost, sposobnost razumevanja Božjih reči, zdrav razum, pravila ljudskosti i druge stvari koje se odnose na ljudskost, kojima ljudi moraju biti opremljeni. Kada se postigne razumevanje, ljudi se moraju usredsrediti na ulazak, i tek tada se može postići preobražaj. Ako je neko dostigao razumevanje, a zanemaruje praksu, kako može doći do preobražaja? Danas ljudi mnogo razumeju, ali ne žive stvarnost; prema tome, oni poseduju malo suštinskog razumevanja Božjih reči. Ti si samo ovlaš prosvetljen; primio si malo prosvetljenja od Svetog Duha, a ipak ti nije dato da uđeš u stvarni život – ili možda ti čak nije ni stalo do ulaska – tako je tvoj preobražaj umanjen. Posle toliko vremena, ljudi mnogo razumeju. U stanju su da mnogo pričaju o svom poznavanju teorija, ali njihova spoljna narav ostaje ista, i njihov izvorni kov ostaje kakav je i bio, ne napredujući ni za pedalj. Ako je to slučaj, kada ćeš konačno ući?

– „Reč”, tom I, „Božja pojava i delo”, „Raspravljanje o crkvenom i stvarnom životu”

Svakodnevne reči Božje  Odlomak 437

Crkveni život je samo vrsta života gde se ljudi okupljaju da bi uživali u rečima Božjim, i on čini tek mali deo nečijeg života. Kad bi i stvarni život ljudi mogao da bude kao njihov crkveni život – uključujući normalan duhovni život, normalno uživanje u Božjim rečima, molitvu i normalnu blizinu Bogu, življenje stvarnog života u kome se sve vrši po namerama Božjim, življenje stvarnog života gde se sve odvija u skladu sa istinom, življenje stvarnog života u molitvi i tihovanju pred Bogom, u pevanju himni i igranju – onda je to jedini život koji bi ih uveo u život Božjih reči. Većina ljudi se usredsređuje samo na nekoliko sati svog crkvenog života, ne „brinući za” svoj život van tih sati, kao da ih to ne zanima. Takođe ima mnogo ljudi koji u život svetih ulaze samo kada jedu i piju Božje reči, pevaju himne ili se mole, a onda se van tih perioda vraćaju svojoj staroj prirodi. Ovakav život ne može da preobrazi ljude, a još manje da ih dovede do spoznaje Boga. Ako ljudi, kada veruju u Boga, žele preobražaj svoje naravi, ne smeju se odvajati od stvarnog života. U stvarnom životu, moraš upoznati sebe, pobuniti se protiv sebe, upražnjavati istinu i moraš naučiti principe, zdrav razum i pravila vladanja u svemu pre nego što budeš u stanju da postigneš postepeni preobražaj. Ako se usredsrediš samo na teorijsko znanje i živiš samo među verskim obredima, ne ulazeći duboko u stvarnost, ne ulazeći u stvarni život, onda nikada nećeš ući u stvarnost, nikada nećeš spoznati sebe, istinu ili Boga, i zauvek ćeš biti slep i neuk. Božje delo spasavanja ljudi nije u tome da im dozvoli da žive normalnim ljudskim životima posle kratkog vremenskog perioda, niti da preobrazi njihove lažne predstave i doktrine. Umesto toga, Njegova svrha jeste u tome da promeni stare naravi ljudi, da promeni celinu njihovog starog načina života i da promeni sav njihov zastareli način razmišljanja i mentalne perspektive. Usredsređivanje samo na crkveni život neće promeniti stare životne navike ljudi, niti će promeniti stare, dugotrajne načine života. Bez obzira na sve, ljudi se ne smeju odvojiti od stvarnog života. Bog traži da ljudi žive normalnu ljudskost u stvarnom životu, a ne samo u crkvenom životu; da istinu žive u stvarnom životu, a ne samo u crkvenom; i da ispunjavaju svoje funkcije u stvarnom životu, a ne samo u crkvenom. Da bi neko ušao u stvarnost, mora sve okrenuti ka stvarnom životu. Ako, verujući u Boga, ljudi ne mogu da spoznaju sebe kroz ulazak u stvarni život, i ako ne mogu da žive normalnu ljudskost u stvarnom životu, onda će postati promašene osobe. Oni koji se bune protiv Boga ljudi su koji ne mogu da uđu u stvarni život. Svi su oni ljudi koji govore o ljudskosti, ali žive prirodu demona. Svi su oni ljudi koji govore o istini, ali umesto toga žive prema doktrinama. Oni koji ne mogu da žive istinu u stvarnom životu oni su koji veruju u Boga, ali ih se On gnuša i odbacuje ih. Ti moraš da upražnjavaš svoj ulazak u stvarni život, da spoznaš sopstvene nedostatke, buntovništvo i neznanje, kao i da spoznaš svoju abnormalnu ljudskost i slabosti. Na taj način će se tvoje znanje integrisati u tvoja stvarna stanja i teškoće. Samo je ova vrsta znanja stvarna i može ti omogućiti da zaista shvatiš svoje stanje i postigneš preobražaj naravi.

Sada kada je formalno počelo usavršavanje ljudi, moraš ući u stvarni život. Stoga, da bi postigao preobražaj, moraš početi od ulaska u stvarni život i preobražavati se malo po malo. Ako izbegavaš normalan ljudski život i razgovaraš samo o duhovnim stvarima, onda sve postaje nezanimljivo i jednolično; pošto postaje nerealno, kako bi se onda ljudi mogli preobraziti? Sada ti je rečeno da uđeš u stvarni život da bi vežbao, kako bi uspostavio temelj za ulazak u istinsko iskustvo. Ovo je jedan aspekt onoga što ljudi moraju da rade. Delo Svetog Duha je uglavnom da vodi, dok ostalo zavisi od uvežbanosti ljudi i od ulaska. Svako može da dostigne ulazak u stvarni život koristeći različite puteve, tako da oni mogu dovesti Boga u stvarni život i živeti stvarnu normalnu ljudskost. Ovo je jedini način života koji ima smisla!

– „Reč”, tom I, „Božja pojava i delo”, „Raspravljanje o crkvenom i stvarnom životu”

Svakodnevne reči Božje  Odlomak 438

Ranije je rečeno da se prisustvo Svetog Duha i posedovanje dela Svetog Duha razlikuju. Normalno stanje posedovanja prisustva Svetoga Duha ispoljava se u posedovanju normalnog razmišljanja, normalnog razuma i normalne ljudskosti. Ličnost osobe ostaće kakva je nekada bila, ali u njoj će vladati mir, a spolja će imati držanje slično svecu. Takva će ta osoba biti kada je Sveti Duh uz nju. Kada neko poseduje prisustvo Svetog Duha, njegovo razmišljanje je normalno. Kada je gladan želi da jede, kada je žedan želi da pije vodu… Takva ispoljavanja normalne ljudskosti nisu prosvećenje Svetog Duha; ona su normalno razmišljanje ljudi i normalno stanje posedovanja prisustva Svetog Duha. Neki ljudi pogrešno veruju da oni koji poseduju prisustvo Svetoga Duha ne znaju za glad, da ne osećaju pospanost i deluju kao da ne razmišljaju o porodici, pošto su se skoro potpuno odvojili od tela. U stvari, što je Sveti Duh više sa ljudima, to su oni normalniji. Oni umeju da pate i odriču se stvari zarad Boga, daju se za Boga i posvećeni su Bogu; da ne pominjemo da oni razmišljaju i o hrani i odeći. Drugim rečima, oni nisu izgubili ništa od normalne ljudskosti koju ljudi treba da imaju i, umesto toga, posebno da poseduju razum. Oni ponekad čitaju Božje reči i razmišljaju o Božjem delu, zadobijajući veru u svom srcu i postajući voljni da streme ka istini. Naravno, delo Svetog Duha zasnovano je na ovom temelju. Ako ljudi ne razmišljaju normalno, onda nemaju razum – to nije normalno stanje. Kada ljudi normalno razmišljaju i Sveti Duh je uz njih, oni sigurno poseduju razum normalne osobe, što je normalno stanje. U doživljavanju Božjeg dela, posedovanje dela Svetoga Duha dešava se povremeno, dok je posedovanje prisustva Svetoga Duha gotovo neprestano. Sve dok su razum i razmišljanje ljudi normalni i sve dok su njihova stanja normalna, Sveti Duh je sigurno uz njih. Kada razum i razmišljanje ljudi nisu normalni, onda njihova ljudskost nije normalna. Ako je, u ovom trenutku, delo Svetoga Duha u tebi, onda je i Sveti Duh sigurno uz tebe. Ali ako je Sveti Duh uz tebe, iz toga ne sledi da Sveti Duh definitivno deluje u tebi, jer Sveti Duh deluje u posebnim trenucima. Prisustvo Svetoga Duha može samo da održi normalan život ljudi, ali Sveti Duh deluje samo u određenim trenucima. Na primer, ako si vođa ili delatnik, kada zalivaš i opskrbljuješ crkvu, Sveti Duh će te prosvetiti određenim rečima koje su poučne za druge i mogu da reše neke stvarne probleme braće i sestara – u takvim trenucima Sveti Duh deluje. Ponekad, kada jedeš i piješ reči Božje, Sveti Duh te prosvećuje određenim rečima koje su posebno relevantne za tvoja iskustva, omogućavajući ti da zadobiješ veće znanje o sopstvenim stanjima; to je takođe delo Svetoga Duha. Ponekad, dok govorim, vi slušate i u stanju ste da izmerite svoja sopstvena stanja naspram Mojih reči, a ponekad ste ganuti ili nadahnuti; sve je to delo Svetog Duha. Neki ljudi kažu da Sveti Duh uvek deluje u njima. To je nemoguće. Ako bi rekli da je Sveti Duh uvek uz njih, to bi bilo realno. Ako bi rekli da su njihovo razmišljanje i razum normalni u svakom trenutku, to bi takođe bilo realno i pokazalo bi da je Sveti Duh uz njih. Ako kažu da Sveti Duh uvek deluje u njima, da ih Bog prosvećuje i Sveti Duh dodiruje u svakom trenutku i sve vreme stiču nova znanja, onda to nipošto nije normalno! To je potpuno natprirodno! Bez trunke sumnje, takvi ljudi su zli duhovi! Čak i kad Duh Božji dođe u telu, postoje trenuci kada On mora da jede i da se odmara – a kamoli ljudi. Oni koji su opsednuti zlim duhovima deluju kao da nemaju slabosti tela. U stanju su da se odreknu i odustanu od svega, oslobođeni su osećanja, sposobni da izdrže patnju i ne osećaju ni najmanji umor, kao da su prevazišli telo. Zar to nije krajnje natprirodno? Delo zlih duhova je natprirodno – nijedan čovek ne bi mogao da postigne takve stvari! Oni kojima nedostaje sposobnost raspoznavanja zavidni su kada vide takve ljude: kažu da imaju takvu snagu u svojoj veri u Boga, da imaju veliku veru i nikada ne pokazuju ni najmanji znak slabosti! U stvari, sve su to ispoljavanja rada zlih duhova. Jer, normalni ljudi neizbežno imaju ljudske slabosti; to je normalno stanje onih koji poseduju prisustvo Svetoga Duha.

Šta znači biti postojan u svom svedočenju? Neki ljudi kažu da samo slede kao što sada slede i nisu zainteresovani za to da li su sposobni da zadobiju život; ne teže životu, ali se i ne povlače. Oni samo priznaju da ovu etapu dela obavlja Bog. Zar to nije neuspeh da se dâ svedočanstvo? Takvi ljudi čak i ne daju svedočanstvo da su osvojeni. Oni koji su osvojeni slede bez obzira na sve i sposobni su da teže životu. Oni ne samo da veruju u praktičnog Boga, već znaju i da se pokore svim Božjim uređenjima. Takvi su oni koji daju svedočanstvo. Oni koji ne daju svedočanstvo nikada nisu težili životu i još uvek ga smeteno slede. Možeš da slediš, ali to ne znači da si osvojen, jer ne razumeš današnje Božje delo. Određeni uslovi moraju biti ispunjeni da bi bio osvojen. Nisu svi koji slede osvojeni, jer u svom srcu ne razumeš zašto moraš da slediš Boga današnjice, niti znaš kako si dospeo do današnjeg vremena, ko te je podržavao do danas. U svojoj veri u Boga, neki ljudi su uvek smeteni i zbunjeni; stoga, slediti ne znači nužno da poseduješ svedočanstvo. Šta je zapravo istinito svedočenje? Svedočenje o kojem se ovde govori ima dva dela: jedan deo je svedočenje o tome da si osvojen, a drugi je svedočenje da si usavršen (što će, naravno, biti svedočenje posle većih kušnji i nedaća u budućnosti). Drugim rečima, ako si u stanju da budeš postojan tokom nevolja i kušnji, onda ćeš dati drugi korak svedočenja. Danas je ključno dati prvi deo svedočanstva: biti u stanju da budeš postojan tokom svakog slučaja kušnje kroz grdnju i sud. To je svedočanstvo o osvajanju. To je zato što je sada vreme osvajanja. (Trebalo bi da znaš da je sada vreme Božjeg dela na zemlji; glavno delo ovaploćenog Boga na zemlji je osvajanje ove grupe ljudi na zemlji koji Ga slede kroz sud i grdnju.) Da li si sposoban da svedočiš da si osvojen ne zavisi samo od toga da li si sposoban da slediš do samog kraja, već, što je još važnije, od toga da li si, dok doživljavaš svaki korak Božjeg dela, sposoban da istinski razumeš Božju grdnju i sud, i od toga da li zaista opažaš ovo celokupno delo. Nećeš moći da se provučeš tako što ćeš puko slediti do samog kraja. Moraš biti u stanju da se dobrovoljno predaš tokom svake pojave grdnje i suda, moraš biti u stanju da istinski razumeš svaki korak dela koji doživljavaš i moraš biti u stanju da postigneš spoznaju i pokornost prema Božjoj naravi. Ovo je krajnje svedočanstvo o tome da si osvojen, koje si dužan da daš. Svedočanstvo o tome da si osvojen prvenstveno se odnosi na tvoje znanje o ovaploćenom Bogu. Suštinski, ovaj korak svedočenja je o ovaploćenom Bogu. Nije važno šta radiš ili govoriš pred ljudima ovoga sveta ili onima na vlasti; najvažnije je da li si u stanju da se pokoriš svim rečima iz Božjih usta i svim Njegovim delima. Stoga je ovaj korak svedočenja usmeren ka Sotoni i svim neprijateljima Božjim – đavolima i neprijateljima koji ne veruju da će se Bog ovaplotiti po drugi put i doći da učini još veće delo, a osim toga, ne veruju u činjenicu Božjeg povratka u telo. Drugim rečima, on je usmeren na sve antihriste – sve neprijatelje koji ne veruju u ovaploćenog Boga.

Razmišljanje o Bogu i žudnja za Bogom ne dokazuju da te je Bog osvojio; ovo zavisi od toga da li veruješ da je On ovaploćena Reč, da li veruješ da se Reč ovaplotila i da li veruješ da je Duh postao Reč i da se Reč pojavila u telu. Ovo je ključno svedočanstvo. Nije važno kako slediš, niti kako daješ sebe; presudno je da li si u stanju da iz ove normalne ljudskosti otkriješ da je Reč postala telo i da se Duh istine ostvario u telu – da su sva istina, put i život stigli u telu, da je Božji Duh zaista stigao na zemlju i da je Duh došao u telu. Iako, površno gledajući, ovo izgleda drugačije od začeća Svetog Duha, u ovom delu možeš jasnije da vidiš da je Duh već ostvaren u telu, i, štaviše, da se Reč ovaplotila i da se Reč pojavila u telu. Ti si u stanju da razumeš pravo značenje reči: „U početku beše Reč, i Reč beše uz Boga, i Reč beše Bog.” Štaviše, moraš da shvatiš da je današnja Reč Bog i vidiš da Reč postaje telo. To je najbolje svedočanstvo koje možeš da daš. To dokazuje da poseduješ istinsko znanje o Bogu koji se ovaplotio – ne samo da si u stanju da Ga upoznaš, već si i svestan da je put kojim danas hodaš put života i put istine. Etapa dela koju je Isus izvršio samo je ispunila suštinu izjave „Reč beše uz Boga”: Istina Božja bila je sa Bogom i Duh Božji bio je sa telom i bio je neodvojiv od tog tela. To jest, ovaploćeno telo Božje bilo je sa Duhom Božjim, što je veći dokaz da je ovaploćeni Isus bio prvo ovaploćenje Božje. Ova etapa dela precizno ispunjava unutrašnje značenje izraza „Reč se ovaploćuje”, daje dublji smisao izrazu „Reč beše uz Boga, a Reč beše Bog”, i omogućava ti da čvrsto veruješ u reči „U početku beše Reč”. To jest, u vreme stvaranja Bog je posedovao reči, Njegove reči bile su s Njim i nerazdvojne od Njega, a u poslednjem dobu On još jasnije otkriva moć i autoritet Svojih reči i omogućava čoveku da vidi svu Njegovu Reč – da čuje sve Njegove reči. Takvo je delo poslednjeg doba. Moraš da razumeš ove stvari potpuno i temeljno. Ne radi se o poznavanju tela, već o tome kako razumeš telo i Reč. To je svedočanstvo koje moraš da daš, ono što svi moraju da znaju. Jer ovo je delo drugog ovaploćenja – a i poslednji put da se Bog ovaploćuje; drugim rečima, ono upotpunjuje značaj ovaploćenja, temeljno sprovodi i ispoljava celokupno Božje delo u telu i privodi kraju eru Božjeg bivstvovanja u telu. Stoga, moraš da znaš značaj ovaploćenja. Nije važno koliko trčiš unaokolo, ili koliko dobro obavljaš druge spoljašnje stvari; važno je da li si u stanju da se u potpunosti prepustiš pred ovaploćenim Bogom i posvetiš svoje celo biće Njemu i pokažeš pokornost prema svim rečima koje poteknu sa Njegovih usana. To je ono što treba da radiš i čega treba da se pridržavaš.

Poslednji korak svedočenja je svedočanstvo o tome jesi li ili nisi u stanju da budeš usavršen – što znači, pošto si razumeo sve reči koje su potekle od ovaploćenog Boga, ti dolaziš u posed znanja o Bogu i postaješ siguran u Njega, ti proživljavaš sve reči proizašle iz Božjih usta i ispunjavaš uslove koje Bog traži od tebe – na Petrov način i s Jovovom verom – tako da možeš da budeš pokoran do smrti, da Mu se potpuno predaš i na kraju dostigneš lik osobe koja je u skladu sa standardima, što znači lik nekoga ko je osvojen i usavršen nakon što je iskusio Božji sud i grdnju. Ovo je krajnje svedočanstvo – to je svedočanstvo koje treba da nosi onaj koji je konačno usavršen. To su dva koraka svedočenja koja treba da date, a oni su međusobno povezani i svaki je neophodan. Ali postoji jedna stvar koju moraš da znaš: svedočanstvo koje tražim od tebe danas nije usmereno na ljude ovog sveta, niti na bilo kog pojedinca, već na ono što tražim od tebe. Ono se meri po tome da li si u stanju da Mi udovoljiš i da li si u stanju da u potpunosti ispuniš Moja zahtevana merila za svakog od vas. To je ono što treba da razumete.

– „Reč”, tom I, „Božja pojava i delo”, „Primena (4)”

Kada trpite malo ograničenja ili teškoća, to je dobro za vas; ako bi vam se popuštalo bili biste uništeni, a kako biste onda mogli da budete zaštićeni? Danas ste zaštićeni upravo zato što dobijate grdnju, što vam se sudi i što ste prokleti. Zaštićeni ste zato što ste mnogo propatili. Da nije tako, odavno biste zapali u izopačenost. Time vam se stvari ne otežavaju namerno – čovekovu prirodu je teško promeniti i tako mora biti da bi se promenila njegova narav. Danas vi čak i ne posedujete savest ili razum koje je Pavle posedovao, niti imate njegovu samosvest. Uvek neko mora da vas kontroliše i uvek mora da vam se sudi i morate da dobijete grdnju kako bi se vaš duh probudio. Grdnja i sud su nešto najbolje za vaš život. A po potrebi mora postojati i grdnja činjenicama koje dolaze do vas; tek tada ćete se potpuno predati. Vaša priroda je takva da bez grdnje i proklinjanja ne biste bili voljni da pognete glavu, ne biste bili voljni da popustite. Bez činjenica pred očima, ne bi bilo efekta. Suviše ste jadnog i bezvrednog karaktera! Bez grdnje i suda, bilo bi vam teško da budete osvojeni i teško da bi vaša nepravednost i neposlušnost bile prevaziđene. Vaša stara priroda je tako duboko ukorenjena. Da ste postavljeni na presto, ne biste znali svoje mesto u vaseljeni, a još manje biste znali kuda ste se uputili. Vi čak i ne znate odakle ste došli, pa kako biste onda mogli da spoznate Stvoritelja? Da nema današnje blagovremene grdnje i kletvi, vaš poslednji dan bi odavno već stigao. A o vašoj sudbini i da se ne govori – zar ona nije u još neposrednijoj opasnosti? Bez ove blagovremene grdnje i suda, ko zna koliko biste postali nadmeni, ili koliko biste postali izopačeni. Ova grdnja i sud doveli su vas do današnjice i sačuvali vaše postojanje. Da ste i dalje „obrazovani” istim metodama kao i vaš „otac”, ko zna u koje područje biste ušli! Vi nemate apsolutno nikakvu sposobnost da kontrolišete sebe, niti da promišljate o sebi. Kad je reč o ljudima poput vas, ako naprosto možete da sledite, pokoravate se, ne prekidate i ne ometate, Moji ciljevi će biti postignuti. Zar vam ne bi bilo bolje da prihvatite današnju grdnju i sud? Šta vam drugo preostaje?

– „Reč”, tom I, „Božja pojava i delo”, „Primena (6)”

Kada se opremaš za život, moraš da se usredsrediš na jedenje i pijenje Božjih reči, moraš da budeš u stanju da govoriš o poznavanju Boga, o svojim pogledima na ljudski život, a posebno o svom poznavanju dela koje je Bog obavio tokom poslednjih dana. Pošto tragaš za životom, moraš se opremiti ovim stvarima. Kada jedeš i piješ reči Božje, moraš da ih povežeš sa sopstvenim stvarnim stanjem. Odnosno, kroz svoja stvarna iskustva moraš da otkriješ svoje nedostatke, a zatim moraš da budeš sposoban da pronađeš put za primenu, da se pobuniš protiv svojih pogrešnih motiva i predstava. Ako uvek ulažeš trud u tom pogledu i ako u ove stvari uneseš svoje srce, onda ćeš imati put koji ćeš slediti, nećeš se osećati prazno i tako ćeš moći da održiš normalno stanje. Tek tada ćeš biti neko ko nosi breme za sopstveni život, neko ko ima veru. Zašto neki ljudi, nakon što pročitaju Božje reči, nisu u stanju da ih sporvedu u delo? Zar to nije zato što ne mogu da dokuče ključne stvari? Zar to nije zato što su površni u vezi sa životom? Razlog što ne mogu da shvate ključne stvari i nemaju put do primene jeste taj što kada čitaju Božje reči nisu u stanju da povežu svoja stanja sa njima, niti mogu da dokuče sopstvena stanja. Neki ljudi kažu: „Kada čitam Božje reči, povezujem ih sa sopstvenim stanjem i znam da sam iskvaren i lošeg kova, ali nisam u stanju da udovoljim Božjim namerama.” Video si samo površinu; ima mnogo stvarnih stvari koje ne znaš: kako da ostaviš po strani telesna uživanja, kako da ostaviš po strani samopravednost, kako da promeniš sebe, kako da uđeš u te stvari, kako da poboljšaš svoj kov i od kojeg aspekta da počneš. Dokučio si samo nekoliko stvari na površini, a sve što znaš jeste da si zaista veoma iskvaren. Kada se sretneš sa svojom braćom i sestrama, govoriš o svojoj iskvarenosti i čini se da poznaješ sebe i nosiš veliko breme svog života. Zapravo, tvoje iskvarene naravi se nisu promenile, što dokazuje da nisi pronašao put primene. Ako vodiš crkvu, moraš biti u stanju da dokučiš stanja braće i sestara i ukažeš na njih. Da li će biti dovoljno reći samo: „Vi ljudi ste buntovni i nazadni!”? Moraš da navedeš konkretna ispoljavanja toga kako su tačno buntovni i nazadni – drugim rečima, moraš da govoriš o njihovim buntovnim stanjima, njihovim buntovnim ponašanjima i njihovim sotonskim naravima – tako da budu potpuno ubeđeni. Moraš da budeš u stanju da izneseš činjenice i primere kako bi objasnio problem, i da tačno kažeš kako mogu da se oslobode tih buntovnih ponašanja, ukazujući na put primene – samo tada će to biti ubedljivo. Samo oni koji tako čine sposobni su da vode druge; samo oni poseduju istina-stvarnost.

– „Reč”, tom I, „Božja pojava i delo”, „Primena (7)”

Svedočenje o Bogu je pre svega stvar izlaganja tvog znanja o Božjem delu, o tome kako Bog osvaja ljude, o tome kako On spasava ljude, o tome kako On menja ljude; stvar je govora o tome kako On vodi ljude da uđu u istina-stvarnost i tako im omogućava da ih On osvoji, usavrši i spase. Svedočiti znači govoriti o Njegovom delu i svemu što si doživeo. Samo Njegovo delo može da Ga predstavlja i samo Njegovo delo može da Ga javno otkrije u celosti; Njegovo delo svedoči o Njemu. Njegovo delo i izjave direktno predstavljaju Duha; delo koje On obavlja vrši Duh, a reči koje On govori izgovara Duh. Ove stvari su samo izražene kroz ovaploćeno telo Božje. U stvarnosti, one su izrazi Duha. Sve što On radi i sve reči koje izgovara predstavljaju Njegovu suštinu. Ako, nakon što se obukao u telo i došao među ljude, Bog ne bi govorio ili delao, a onda tražio od vas da upoznate Njegovu praktičnost, Njegovu normalnost i Njegovu svemoć, da li bi ti to mogao? Da li bi mogao da znaš šta je suština Duha? Da li bi mogao da znaš koje su osobine Njegovog tela? On od vas traži da svedočite o Njemu samo zato što ste iskusili svaki korak Njegovog dela. Da nemate takvo iskustvo, onda On ne bi insistirao da svedočite. Dakle, kada svedočiš o Bogu, ne treba samo da svedočiš o Njegovoj spoljašnjoj ljušturi normalne ljudskosti, već treba da svedočiš o delu koje On obavlja i putu kojim On vodi; treba da svedočiš o tome kako te je On osvojio i u kojim aspektima si usavršen. To je vrsta svedočanstva koje treba da nosiš. Pretpostavimo da, gde god da odeš, uzvikneš: „Naš Bog je došao da dela i Njegovo delo je zaista praktično! On nas je zadobio bez natprirodnih radnji, bez ikakvih čuda i čudesnih dela!” Drugi će pitati: „Na šta misliš kada kažeš da On ne čini čuda i čudesna dela? Kako je mogao da te osvoji a da ne čini čuda i čudesna dela?” A ti kažeš: „On govori i, ne prikazujući nikakva čuda ili čudesna dela, On nas je osvojio. Njegovo delo nas je osvojilo.” Na kraju krajeva, nisi u stanju da kažeš bilo šta o suštini i ne možeš da govoriš o pojedinostima. Da li je to svedočanstvo? Kada ovaploćeni Bog osvaja ljude, Njegov govor u božanstvu je to što ih osvaja. Njegova ljudskost to ne može da postigne; to nije nešto što bilo koji smrtnik može da postigne, pa čak ni oni najboljeg kova među normalnim ljudima nisu sposobni za to, jer je Njegovo božanstvo više od bilo kog stvorenog bića. To je ljudima neobično; Stvoritelj je, na kraju krajeva, viši od bilo kog stvorenog bića. Stvorena bića ne mogu biti viša od Stvoritelja; da si ti viši od Njega, On ne bi mogao da te osvoji i On može da te osvoji samo zato što je viši od tebe. Onaj koji može da osvoji ceo ljudski rod je Stvoritelj i niko osim Njega ne može da obavi to delo. „Ovo je svedočanstvo” – ovo je vrsta svedočanstva koje treba da daš. Korak po korak, iskusio si grdnju, sud, oplemenjivanje, kušnje, smetnje i muke, i osvojen si; ostavio si po strani izglede tela, svoje lične motivacije i intimne interese tela. Drugim rečima, Božje reči su potpuno osvojile tvoje srce. Iako nisi porastao u svom životu onoliko koliko On zahteva, ti znaš sve ove stvari i potpuno si uveren u ono što On čini. Ovo je svedočanstvo – praktično svedočanstvo! On je došao da obavi delo suda i grdnje kako bi osvojio čoveka; ali On je takođe došao da privede kraju svoje delo, da okonča doba i da sprovede delo zaključenja – da okonča čitavo doba, spasi celokupan ljudski rod, temeljno spasi ljudski rod od greha i u potpunosti zadobije ljudski rod koji je On stvorio. Ti treba da svedočiš o svemu ovome. Iskusio si toliko Božjeg dela, video si ga sopstvenim očima i lično ga doživeo, nemoj da budeš u nemogućnosti na kraju da izvršiš zadatak koji ti je poveren. Kakva bi to šteta bila! U budućnosti, kada se jevanđelje proširi, trebalo bi da budeš u stanju da govoriš o sopstvenom znanju, da svedočiš o svemu što si zadobio u svom srcu i da ne štediš trud. To je ono što stvoreno biće treba da postigne. Koji je tačno značaj ove etape Božjeg dela? Kakvo je njeno dejstvo? A koliko se od nje ostvarilo u ljudima? Šta bi ljudi trebalo da urade? Kada budete mogli podrobno da objasnite sve delo koje je ovaploćeni Bog obavio od dolaska na zemlju, onda će vaše svedočanstvo biti potpuno. Kada budeš mogao podrobno da objasniš ovih pet stvari: o značaju Njegovog dela; o njegovom sadržaju; o njegovoj suštini; o naravi koju predstavlja; i o njegovim načelima, to će dokazati da si sposoban da svedočiš o Bogu, da zaista poseduješ znanje. Moji zahtevi prema vama nisu mnogo visoki i dostižni su za sve one koji streme s iskrenim srcem. Ako imaš rešenost da budeš jedan od Božjih svedoka, moraš da razumeš šta Bog prezire i šta Bog voli. Ti si iskusio mnogo Njegovog dela; kroz ovo delo, moraš da upoznaš Njegovu narav, da razumeš Njegove namere i Njegove zahteve prema čovečanstvu i da koristiš to znanje da svedočiš o Njemu i ispunjavaš svoju dužnost. Možeš samo da kažeš: „Mi poznajemo Boga. Njegov sud i grdnja veoma su strogi. Njegove reči su veoma oštre; On je pravedan i veličanstven i niko ne može da mu nanese uvredu”, ali da li ove reči na kraju opskrbljuju čoveka? Kakav je njihov uticaj na ljude? Da li zaista znaš da ti je ovo delo suda i grdnje od najveće koristi? Božji sud i grdnja razotkrivaju tvoje buntovništvo i iskvarenost, zar ne? Oni mogu da očiste i izbace one prljave i iskvarene stvari iz tebe, zar ne? Da nije bilo suda i grdnje, šta bi bilo od tebe? Da li zaista prepoznaješ činjenicu da te je Sotona iskvario do najveće mere? Danas treba da se opremite ovim stvarima i da ih dobro upoznate.

– „Reč”, tom I, „Božja pojava i delo”, „Primena (7)”

Svakodnevne reči Božje  Odlomak 443

Da li znate čime trenutno treba da budete opremljeni? Jedan aspekt uključuje vizije o delu, a drugi aspekt je tvoja primena. Moraš da dokučiš oba ova aspekta. Ako nemaš vizije u svojoj težnji za životom, onda nećeš imati osnovu. Ako imaš samo puteve primene, bez ikakve vizije, i nemaš nikakvo razumevanje o delu celokupnog plana upravljanja, onda od tebe nema nikakve koristi. Moraš da razumeš istine koje uključuju vizije, a što se tiče istina koje se odnose na primenu, moraš da pronađeš odgovarajuće puteve primene nakon što ih shvatiš; moraš da primenjuješ shodno rečima i da uđeš shodno sopstvenom stanju. Vizije su osnova, i ako ne obraćaš pažnju na tu činjenicu, nećeš moći da ih pratiš do samog kraja; doživljavanje iskustava na takav način će te ili odvesti u odstupanje ili prouzrokovati pad i neuspeh. Neće biti načina da uspeš! Ljudi koji nemaju velike vizije kao svoje temelje mogu samo da propadnu; ne mogu da uspeju. Oni ne mogu da budu postojani! Da li znaš šta podrazumeva verovanje u Boga? Da li znaš šta znači slediti Boga? Da nema vizija, kojim putem bi išao? U današnjem delu, ako nemaš vizije, nećeš uopšte moći da budeš upotpunjen. U koga veruješ? Zašto veruješ u Njega? Zašto Ga slediš? Da li svoju veru vidiš kao neku vrstu igre? Da li svoj život tretiraš kao neku vrstu igračke? Bog današnjice je najveća vizija. Koliko znaš o Njemu? Koliko si od Njega video? Videvši Boga današnjice, da li je temelj tvoje vere u Boga čvrst? Da li misliš da ćeš dostići spasenje dokle god Ga slediš na tako smeten način? Da li misliš da možeš da uhvatiš ribu u mutnoj vodi? Zar je toliko jednostavno? Koliko si predstava vezanih za reči koje je današnji Bog izgovorio ostavio po strani? Da li imaš vizije današnjeg Boga? U čemu leži tvoje razumevanje Boga današnjice? Ti uvek veruješ da možeš to da zadobiješ samo ako Ga slediš, ili samo ako Ga vidiš i da niko neće moći da te se otarasi. Nemoj da misliš da je slediti Boga tako lako. Ključ je u tome da moraš da Ga poznaješ, moraš da poznaješ Njegovo delo i moraš imati rešenost da radi Njega izdržiš teškoće, da žrtvuješ svoj život za Njega i da te On usavrši. To je vizija koju treba da imaš. Neće valjati ako su tvoje misli uvek usmerene ka uživanju u blagodati. Nemoj pretpostavljati da je Bog ovde samo zarad uživanja ljudi ili samo da bi im podario blagodat. Ne bi bio u pravu! Ako neko ne može da rizikuje svoj život da bi Ga sledio i ako neko ne može da ostavi svaku stvar koja je van njega da bi Ga sledio, onda sigurno neće moći da nastavi da Ga sledi do kraja! Vizije moraju biti tvoj temelj. Ako te jednog dana zadesi nesreća, šta bi trebalo da uradiš? Da li bi i dalje mogao da Ga slediš? Nemoj olako reći da li bi mogao da slediš do kraja. Bolje ti je da prvo širom otvoriš oči da vidiš koje je doba. Iako ste trenutno možda kao stubovi hrama, doći će vreme kada će sve takve stubove glodati crvi, što će urušiti hram, jer trenutno ima mnogo vizija koje vam nedostaju. Obraćate pažnju samo na svoje male svetove i ne znate koji je najpouzdaniji i najprikladniji način stremljenja. Vi ne obraćate pažnju na viziju dela današnjice, niti su vam te stvari u srcu. Da li ste nekada pomislili da će vas jednog dana vaš Bog smestiti na mesto koje vam je potpuno nepoznato? Možete li da zamislite šta bi bilo s vama kada bih vam jednog dana sve oteo? Da li bi vaša pokretačka snaga tog dana bila ista kakva je danas? Da li bi se vaša vera ponovo javila? Kada sledite Boga, morate poznavati ovu najveću viziju zvanu „Bog”: to je najbitnije. Takođe, nemojte pretpostavljati da ste, time što ste odvojeni od svetovnih ljudi kao sveti, nužno u Božjoj porodici. Ovih dana, Sâm Bog je na delu među stvorenim bićima; On je taj koji je došao među ljude da obavlja svoje delo – a ne da organizuje kampanje. Čak ni šačica vas nije u stanju da zna da je današnje delo delo Boga nebeskog koji se ovaplotio. Ne radi se o tome da vi budete pretvoreni u izvanredne talentovane osobe; radi se o tome da vam se pomogne da spoznate značaj ljudskog života, da saznate odredište ljudskih bića i upoznate Boga i Njegovu celost. Trebalo bi da znaš da si stvoreno biće u rukama Stvoritelja. Šta treba da razumeš, šta treba da radiš i kako treba da slediš Boga – zar to nisu istine koje moraš da razumeš? Zar to nisu vizije koje treba da vidiš?

Kada ljudi imaju vizije, oni poseduju osnovu. Kada primenjuješ na toj osnovi, biće ti mnogo lakše da uđeš. Na taj način, kada budeš imao osnovu za ulazak, nećeš imati nikakvih sumnji i biće ti veoma lako da uđeš. Razumevanje vizija i poznavanja Božjeg dela je od presudnog značaja; morate ga imati u svom arsenalu. Ako nisi opremljen ovim aspektom istine i znaš samo da govoriš o putevima primene, onda ćeš imati ozbiljan nedostatak. Otkrio sam da mnogi od vas ne obraćaju pažnju na ovaj aspekt, a kada slušate ovaj aspekt istine, izgleda da samo čujete reči i doktrine. Jednog dana ćeš biti na gubitku. Ovih dana postoje neke reči koje ne razumeš i ne možeš da prihvatiš; u takvim slučajevima treba strpljivo da tražiš i doći će dan kada ćeš shvatiti. Postepeno se opremi sa sve više vizija. Čak i ako razumeš samo nekoliko duhovnih doktrina, to je i dalje bolje nego da ne haješ za vizije, i još uvek je bolje nego da uopšte ne razumeš nijednu. To je sve korisno za tvoj ulazak i otkloniće ti sumnje. Bolje to, nego da budeš ispunjen predstavama. Biće ti mnogo bolje ako imaš ove vizije kao osnovu. Nećeš imati nikakvih sumnji, i moći ćeš da uđeš smelo i samouvereno. Zašto bi uopšte sledio Boga na tako zbunjen, sumnjičav način? Zar to nije isto kao da zabijaš glavu u pesak? Kako bi bilo lepo zakoračiti u carstvo šepureći se, pun sebe! Čemu tolike sumnje? Zar ti upravo ne provlačiš sebe kroz pravi pakao? Jednom kada zadobiješ razumevanje o Jahveovom delu, o Isusovom delu i o ovoj etapi dela, imaćeš osnovu. U ovom trenutku možda misliš da su stvari prilično jednostavne. Neki ljudi kažu: „Kada dođe vreme i Sveti Duh započne veliko delo, moći ću da govorim o svim ovim stvarima. Razlog tome što trenutno ne razumem je što me Sveti Duh nije toliko prosvetio.” Nije baš tako jednostavno. Nije kao da ako si spreman da prihvatiš istinu[a] sada, onda ćeš je umešno koristiti kada za to dođe vreme. Ne mora da bude tako! Veruješ da si trenutno veoma dobro opremljen i da ti ne bi bio problem da odgovoriš religioznim ljudima i najvećim teoretičarima, pa čak i da ih opovrgneš. Da li bi zaista mogao to da uradiš? O kakvom razumevanju možeš da govoriš, samo sa tim tvojim površnim iskustvom? Biti opremljen istinom, boriti se za istinu i svedočiti o Božjem imenu nije ono što misliš – da dokle god je Bog na delu, sve će biti postignuto. Do tada ćeš možda biti zbunjen nekim pitanjem, a onda ćeš biti zapanjen. Ključno je da li jasno razumeš ovu etapu dela i koliko o njoj zapravo znaš. Ako ne možeš da savladaš neprijateljske snage ili poraziš verske snage, zar onda nećeš biti bezvredan? Ti si iskusio današnje delo, video ga svojim očima i čuo ga svojim ušima, ali, ako na kraju ne budeš u stanju da svedočiš, da li ćeš i dalje imati drskosti da nastaviš da živiš? Kome bi bio dostojan da se suprotstaviš? Nemoj sada da umišljaš da će biti vrlo jednostavno. Delo budućnosti neće biti baš jednostavno kao što zamišljaš; voditi rat za istinu nije tako lako, niti tako jednostavno. Upravo sada treba da se opremaš; ako se sada ne opremiš istinom, kada dođe vreme da Sveti Duh ne deluje na natprirodan način, bićeš na gubitku.

– „Reč”, tom I, „Božja pojava i delo”, „Morate da razumete delo – ne sledite besciljno!”

a. Izvorni tekst ne sadrži reč „istinu”.


Ulazak u život III

Svakodnevne reči Božje  Odlomak 444

Kako čovek dokučuje pojedinosti duha? Kako Sveti Duh deluje u čoveku? Kako Sotona deluje u čoveku? Kako zli duhovi deluju u čoveku? Kako se to ispoljava? Kada ti se nešto dogodi, da li to dolazi od Svetog Duha i da li treba tome da se pokoriš ili da se pobuniš protiv toga? U stvarnoj ljudskoj primeni, mnogo toga proizlazi iz ljudske volje, za koju ljudi bez izuzetka veruju da potiče od Svetog Duha. Neke stvari potiču od zlih duhova, ali ljudi ipak uvek veruju da su došle od Svetog Duha, a ponekad Sveti Duh iznutra usmerava ljude, a oni se i pored toga plaše da to usmeravanje dolazi od Sotone, pa se ne usuđuju da se pokore, a zapravo je prosvećenje Svetog Duha to koje ih usmerava. Stoga, ako čovek ne koristi moć raspoznavanja, neće moći da stekne iskustvo o stvarnim stvarima kroz koje prolazi; ako čovek ne koristi moć raspoznavanja u svojim iskustvima, onda neće moći da zadobije život. Kako Sveti Duh deluje? Kako zli duhovi deluju? Šta proizlazi iz čovekove volje? A šta se rađa iz usmeravanja i prosvećenja Svetog Duha? Ako dokučiš obrasce po kojima Sveti Duh deluje u čoveku, onda ćeš u svojoj svakodnevici i tokom svojih stvarnih iskustava moći da uvećavaš svoje znanje i da zadobiješ moć raspoznavanja; spoznaćeš Boga, moći ćeš da shvatiš Sotonu i da ga raspoznaš; nećeš biti zbunjen u svojoj pokornosti niti u svom stremljenju, i bićeš čovek čije su misli jasne, koji se pokorava delu Svetog Duha.

Delo Svetog Duha jeste pružanje smernica i prosvećenja s pozitivne strane. Ono ljude neće učiniti negativnim. Donosi im utehu, daje im veru i rešenost, i omogućava im da teže tome da ih Bog usavrši. Kada Sveti Duh deluje, ljudi mogu da uđu s pozitivnog aspekta; nisu pasivni, niti na to primorani, već deluju samoinicijativno. Kada Sveti Duh deluje, ljudi su radosni i imaju volje, voljni su da se pokore i rado postanu ponizni. Iako u sebi osećaju bol i slabost, rešeni su da sarađuju; rado trpe, mogu da se pokore, neukaljani su ljudskom voljom, čovekovim razmišljanjem i pogotovo su neukaljani ljudskim očekivanjima i pobudama. Kada ljudi iskuse delo Svetog Duha, posebno su čisti iznutra. Oni u kojima Sveti Duh deluje, proživljavaju ljubav prema Bogu i ljubav prema svojoj braći i sestrama; oni vole ono što raduje Boga nalazi i gnušaju se onoga čega se Bog gnuša. Ljudi koje je dotaklo delo Svetog Duha jesu oni koji imaju normalnu ljudskost, obično streme ka istini, i odlikuju se ljudskošću. Kada Sveti Duh deluje u ljudima, njihovo stanje postaje sve bolje i bolje, a njihova ljudskost postaje sve normalnija i normalnija, i mada neka njihova saradnja može biti nepromišljena, njihove pobude su ispravne, oni ulaze s pozitivnog aspekta; ne pokušavaju da izazovu prekidanja i ne gaje nikakve loše namere. Delo Svetog Duha je normalno i praktično; Sveti Duh deluje u čoveku u skladu sa životnim obrascima normalnih ljudi, i on iznutra prosvetljuje i usmerava ljude u skladu sa stvarnim težnjama normalnih ljudi. Kada Sveti Duh deluje u ljudima, On ih usmerava i prosvećuje u skladu sa potrebama koje normalni ljudi imaju. On ih opskrbljuje u skladu sa njihovim potrebama, usmerava ih i prosvećuje s pozitivnog aspekta, u skladu sa onim što im nedostaje i sa njihovim nedostacima. Delo Svetog Duha je tu da ljude u stvarnom životu prosvećuje i vodi; samo ako dožive Božje reči u svakodnevnom životu, u stanju su da vide delo Svetog Duha. Ako su ljudi u svom svakodnevnom životu pozitivni i imaju normalan duhovni život, onda je delo Svetog Duha u njima. U takvom stanju, kada jedu i piju reči Božje, oni imaju veru; kada se mole, nadahnuti su; kada se s nečim suoče, nisu negativni; u tome mogu da uoče lekcije koje Bog od njih zahteva da nauče. Nisu negativni niti slabi, i iako imaju stvarnih poteškoća, voljni su da se pokore svim Božjim uređenjima.

Kakvi se efekti postižu delovanjem Svetog Duha? Možda si nepromišljen i lišen moći raspoznavanja, ali dovoljno je samo da Sveti Duh deluje i u tebi će postojati vera, uvek ćeš osećati da ne možeš dovoljno voleti Boga i bićeš voljan da sarađuješ. Bez obzira na to kolike su velike poteškoće pred tobom, i dalje ćeš biti voljan da sarađuješ. Kada ti se nešto dogodi, a tebi ne bude jasno da li to dolazi od Boga ili od Sotone, moći ćeš da sačekaš i nećeš biti ni negativan ni nemaran. To je normalno delo Svetog Duha. Kada Sveti Duh deluje u tebi, i dalje ćeš se suočavati sa stvarnim poteškoćama: ponekad ćeš biti doveden do suza, a ponekad će biti stvari koje nećeš moći da prevaziđeš – sve je to samo faza običnog dela Svetog Duha. Iako nećeš uspeti da prevaziđeš te stvari, i iako ćeš u tom trenutku biti slab i žaliti se, nakon toga ćeš i dalje moći da voliš Boga, preplavljen verom. Tvoja negativnost te neće sprečiti u tome da imaš normalna iskustva i, ma šta drugi ljudi govorili i ma kako te napadali, i dalje ćeš moći da voliš Boga. Tokom molitve, uvek ćeš osećati da si u prošlosti toliko ostao dužan Bogu i bićeš rešen da Mu udovoljiš i pobuniš se protiv tela kada se ponovo suočiš sa takvim stvarima. Ovaj podsticaj pokazuje da je delo Svetog Duha u tebi. To je normalno stanje dela Svetog Duha.

Šta je delo koje dolazi od Sotone? U delu koje dolazi od Sotone, vizije u ljudima su nejasne; ljudi su bez normalne ljudskosti, pobude iza njihovih postupaka su pogrešne i, premda žele da vole Boga, u njima uvek ima optužbi, a te optužbe i misli izazivaju neprestano ometanje u njima, sputavajući rast njihovog života i sprečavajući ih da budu u normalnom stanju pred Bogom. Tačnije, čim Sotona započne da deluje u ljudima, njihovo srce ne može biti u miru pred Bogom. Oni ne znaju šta će sa sobom – kada vide ljude kako se okupljaju, žele da pobegnu, i nisu u stanju da zatvore oči kada se drugi mole. Delo zlih duhova uništava normalan odnos između čoveka i Boga i remeti vizije koje su ljudi prethodno imali ili njihov raniji put život-ulaska; u srcu se nikada ne mogu približiti Bogu, neprestano ih nešto ometa i sputava, a srca im ne mogu naći mir. Oni ostaju bez snage da vole Boga, a duh im tone. Manifestacije Sotoninog dela su: nesposobnost da ostaneš nepokolebljiv i postojan u svom svedočenju, što te navodi da postaneš neispravan čovek pred Bogom i čovek koji nema odanosti prema Njemu. Kada te Sotona ometa, gubiš ljubav i odanost prema Bogu u sebi, ostaješ bez normalnog odnosa sa Bogom, ne stremiš ka istini, niti za sopstvenim napredovanjem; nazaduješ i postaješ negativan, ugađaš sebi, ne zauzdavaš širenje greha i ne mrziš ga. Štaviše, to te čini raskalašnim; čini da Božji dodir u tebi iščezne, navodite te da se žališ na Boga i da Mu se suprotstavljaš, što te navodi da posumnjaš u Njega; čak postoji opasnost i da odeš. Sve to dolazi od Sotone.

– „Reč”, tom I, „Božja pojava i delo”, „Delo Svetog Duha i delo Sotone”

Svakodnevne reči Božje  Odlomak 445

Kada ti se nešto dogodi u svakodnevnom životu, kako bi trebalo da raspoznaš da li to dolazi od dela Svetog Duha ili pak od dela Sotone? Kada su ljudi u normalnom stanju, njihov duhovni život i njihov život u telu su normalni, a njihov razum je normalan i sređen. Kada su u ovakvom stanju, obično se može reći da to što oni doživljavaju i spoznaju u sebi potiče od dodira Svetog Duha (sticanje uvida ili plitkog znanja dok jedu i piju reči Božje, ili odanost u određenim pitanjima, ili posedovanje snage da vole Boga u nekim stvarima – sve to dolazi od Svetog Duha). Delo Svetog Duha u čoveku je naročito normalno; čovek nije sposoban to da oseti i čini mu se da ono dolazi kroz samog čoveka, iako je to zapravo delo Svetog Duha. U svakodnevnom životu, Sveti Duh zaista deluje u svakome, bilo to delovanje veliko ili malo, a razlikuje se samo obim tog dela. Neki ljudi su dobrog kova i brzo shvataju stvari, i Sveti Duh ih iznutra posebno prosvećuje. Međutim, neki ljudi su lošeg kova i potrebno im je više vremena da shvate stvari, ali ih Sveti Duh dotiče iznutra, pa i oni mogu biti odani Bogu. Sveti Duh deluje u svima onima koji streme ka Bogu. Kada se u svakodnevnom životu ljudi ne suprotstavljaju Bogu, niti se bune protiv Njega, ne čine stvari koje prekidaju Božje upravljanje i ne ometaju Božje delovanje, tada Duh Božji deluje u svakom od njih u manjoj ili većoj meri; On ih dotiče, prosvećuje, daje im veru, daje im snagu i pokreće ih da imaju pozitivan ulazak, a ne da lenstvuju ili da žude za telesnim užicima, te da budu voljni da sprovode istinu u delo i da čeznu za Božjim rečima. Sve je ovo delo koje dolazi od Svetog Duha.

Kada stanja ljudi nisu normalna, Sveti Duh ih napušta. Žalbe u njihovim srcima, njihove pogrešne namere, njihova lenjost, njihovo povlađivanje telu i njihova želja da izdaju istinu – sve to potiče od Sotone. Kada ljudi nisu u normalnom stanju, kada su mračni iznutra i kada ne rasuđuju normalno, kada ih je napustio Sveti Duh i ne mogu da u sebi osete Boga, tada Sotona deluje u njima. Ako ljudi uvek imaju snage u sebi i uvek vole Boga, onda uglavnom, kada im se nešto dogodi, to dolazi od Svetog Duha, i koga god da sretnu, taj susret je rezultat Božjeg uređenja. Ovo znači da, kada si u normalnom stanju, kada se nađeš unutar velikog dela Svetog Duha, Sotoni je nemoguće da te pokoleba. Na osnovu ovoga, može se reći da sve dolazi od Svetog Duha i, premda imaš pogrešne misli, u stanju si da se pobuniš protiv njih i da ih ne slediš. Sve ovo potiče iz dela Svetog Duha. U kojim situacijama se Sotona upliće? Sotoni je lako da deluje u tebi kada nisi u normalnom stanju, kada te Bog nije dotakao i kada u tebi ne deluje, kada si iznutra suv i jalov, kada se moliš Bogu ali ništa ne razumeš, i kada jedeš i piješ reči Božje ali nisi prosvećen niti prosvetljen. Drugim rečima, kada te Sveti Duh napusti i ne možeš da osetiš Boga, dešavaju ti se mnoge stvari koje dolaze kao iskušenje od Sotone. Dok Sveti Duh deluje, sve vreme deluje i Sotona. Sveti Duh dotiče čoveka iznutra, dok Sotona istovremeno izaziva ometanja u čoveku. Ipak, delo Svetog Duha zauzima vodeću ulogu, te ljudi koji su u normalnom stanju mogu to nadvladati; to je trijumf dela Svetog Duha nad delom Sotone. Dok Sveti Duh deluje, u ljudima i dalje postoje iskvarene naravi; ipak, tokom delovanja Svetog Duha, ljudima je lako da otkriju i prepoznaju svoje buntovništvo, pobude i primese. Samo tada ljudi osete grižu savesti i postanu voljni da se pokaju. Kao takvi, njihove buntovništvo i iskvarene naravi postepeno bivaju odbačeni kroz Božje delo. Delo Svetog Duha je izuzetno normalno; dok On deluje u ljudima, oni i dalje imaju teškoće, i dalje plaču, i dalje pate, i dalje su slabi i još uvek ima mnogo toga što im nije jasno. Ipak, u ovim stanjima mogu da zaustave svoje nazadovanje i mogu da vole Boga, i mada plaču i potišteni su, i dalje mogu da hvale Boga; delo Svetog Duha je posebno normalno, ni najmanje natprirodno. Većina ljudi veruje da se, čim Sveti Duh počne da deluje, dešavaju promene u stanju ljudi, a da se stvari koje čine njihovu suštinu odbacuju. Takvo shvatanje je izobličeno. Kada Sveti Duh deluje u čoveku, negativne stvari kod čoveka su i dalje tu i njegov rast ostaje isti, ali on zadobija prosvetljenje i prosvećenje Svetog Duha te je uglavnom u pozitivnom stanju, stanja u njemu postaju normalna i on se brže menja. Ljudi kroz svoja stvarna iskustva prvenstveno doživljavaju delo bilo Svetog Duha ili Sotone, a ako ne mogu da dokuče ova stanja i nemaju moć da ih raspoznaju, onda o ulasku u praktična iskustva nema ni govora, a kamoli o promenama naravi. Stoga, da bi se Božje delovanje moglo doživeti, ključna je sposobnost da se prozre kroz takve stvari; tako će ljudima biti lakše da ga dožive.

– „Reč”, tom I, „Božja pojava i delo”, „Delo Svetog Duha i delo Sotone”

Svakodnevne reči Božje  Odlomak 446

Delo Svetog Duha čini ljudima pozitivnim i pokrenutim, dok delo Sotone čini da postanu negativni i da se povuku, da se bune protiv Boga i da Mu se suprotstavljaju, da gube veru u Njega i da postanu slabi u obavljanju svoje dužnosti. Sve što proističe iz prosvećenja Svetog Duha sasvim je prirodno; nije ti nametnuto. Ako se tome pokoriš, imaćeš mir; ako se pak ne pokoriš, kasnije ćeš se osećati prekorenim. Ako je to prosvećenje Svetog Duha, ni u čemu što činiš nećeš biti ni ometan ni sputavan; bićeš oslobođen, imaćeš put primene u svojim postupcima, bićeš nesputan i moći ćeš da postupaš u skladu sa Božjim namerama. Sotona te kroz svoje delovanje ometa u mnogim stvarima; čini te bezvoljnim za molitvu, isuviše lenjim da jedeš i piješ reči Božje i neraspoloženim prema crkvenom životu, pa te udaljava od duhovnog života. Delo Svetog Duha ne ometa tvoj svakodnevni život i ne ometa tvoj normalni duhovni život. Ne možeš da raspoznaš mnoge stvari baš u trenutku kada se dogode, pa ipak, nakon nekoliko dana, srce ti postaje svetlije, a um bistriji. Počinješ da poimaš duhovne stvari i da polako razaznaješ da li je misao došla od Boga ili od Sotone. Neke stvari te očito teraju da se protiviš Bogu i da se buniš protiv Njega, ili te sprečavaju da Božje reči sprovedeš u delo; sve ovo dolazi od Sotone. Neke stvari nisu očigledne i ne možeš u datom trenutku da ih raspoznaš; kasnije možeš da uvidiš način na koji se ispoljavaju i da ih tada raspoznaš. Ako možeš jasno da raspoznaš koje stvari dolaze od Sotone, a kojima rukovodi Sveti Duh, onda nećeš olako zastraniti u svojim iskustvima. Ponekad ti stanje dobro, i javi ti se misao koja te izvuče iz tvog negativnog stanja. Ovo pokazuje da čak i kada je tvoje stanje nepovoljno, neke od tvojih misli i dalje mogu dolaziti od Svetog Duha. Nije reč o tome da, kada si negativan, sve misli koje imaš šalje Sotona; ako bi to bilo tako, kada bi mogao da pređeš u pozitivno stanje? Kada si negativan neko vreme, Sveti Duh ti pruža priliku da budeš usavršen; On te dotiče, čineći da izađeš iz svog negativnog stanja i uđeš u normalno stanje.

Poznajući šta je delo Svetog Duha, a šta delo Sotone, možeš da ih porediš sa sopstvenim stanjem tokom sticanja iskustva, kao i sa samim tim iskustvima, i tako će se pokazati mnogobrojne istine koje se odnose na načelo tih iskustava. Pošto si razumeo ove istine o načelu, moći ćeš da dokučiš svoje stvarno stanje, moći ćeš da raspoznaš ljude i događaje, i nećeš morati da ulažeš toliko truda kako bi zadobio delo Svetog Duha. Naravno, ovo zavisi od toga da li su tvoje pobude ispravne, kao i od tvoje spremnosti da tragaš i praktikuješ. Jezik kao što je ovaj – jezik koji se odnosi na načela jeste nešto što bi trebalo da imaš u svojim iskustvima. Bez njega, tvoja iskustva će biti puna ometanja od strane Sotone i ispraznog saznanja. Ako ne razumeš kako Sveti Duh deluje, onda ne razumeš kako da se moliš Bogu niti kako treba da zakoračiš, a ako ne znaš kako Sotona deluje da bi zaluđivao i ometao ljude, onda ne znaš kako da odbaciš Sotonu i da budeš postojan u svom svedočenju. Kako deluje Sveti Duh i kako postupa Sotona jeste ono što ljudi treba da razumeju i to je ono što moraju doživeti kroz ljudsko verovanje u Boga.

– „Reč”, tom I, „Božja pojava i delo”, „Delo Svetog Duha i delo Sotone”

Svakodnevne reči Božje  Odlomak 447

Koje aspekte uključuje normalna ljudskost? Uvid, razum, savest i karakter. Ako možeš da postigneš normalnost u svakom od ovih aspekata, tvoja ljudskost će biti na zadovoljavajućem nivou. Trebalo bi da ličiš na normalno ljudsko biće, trebalo bi da ličiš na vernika u Boga. Ne moraš da postigneš previše niti da se baviš diplomatijom; samo moraš da budeš normalno ljudsko biće, sa razumom normalne osobe, da bi mogao da prozreš stvari i barem da izgledaš kao normalno ljudsko biće. To će biti dovoljno. Sve što se danas traži od tebe jeste u okviru tvojih mogućnosti; niko ne pokušava da te natera da radiš nešto za šta nisi sposoban. Tokom rada na tebi neće biti upotrebljena nijedna beskorisna reč, niti obavljeno ijedno beskorisno delo. Sva ružnoća izražena ili otkrivena u tvom životu mora biti odbačena. Sotona vas je iskvario i prepuni ste Sotoninog otrova. Sve što se od tebe traži jeste da se otarasiš te iskvarene sotonske naravi. Od tebe se ne traži da postaneš neka visoko pozicionirana ličnost, ili poznata ili značajna osoba. U tome nema svrhe. Posao koji se obavlja u vama uzima u obzir ono što je deo vaše prirode. Ono što tražim od ljudi nalazi se u okviru određenih granica. Kada biste vežbali način i ton kojim intelektualci govore, to ne bi bilo od koristi; tako ne biste bili u stanju da delate. S obzirom na vaš kov, trebalo bi barem da budete u stanju da govorite mudro i taktično i da objasnite stvari na jasan i razumljiv način. To je sve što je potrebno da bi se ispunili zahtevi. Ako, u najmanju ruku, zadobijete uvid i razum, onda će to biti dovoljno. Ono što je sada najvažnije jeste da odbacite svoju iskvarenu sotonsku narav. Morate odbaciti ružnoću koja se ispoljava u vama. Kako možete da govorite o vrhunskom razumu i vrhunskom uvidu, ako je ne odbacite? Mnogi ljudi, videvši da su se vremena promenila, nemaju ni skromnosti ni strpljenja, a možda nemaju ni ljubavi ni dostojanstva svetaca. Kako su takvi ljudi besmisleni! Imaju li čak i trunku normalne ljudskosti? Imaju li neko svedočenje o kojem mogu da govore? Oni su potpuno bez uvida i razuma. Naravno, neki aspekti ljudske prakse koji su izopačeni moraju biti ispravljeni; njihovi nekadašnji kruti duhovni životi i njihova tupa i imbecilna pojava, na primer – sve to mora da se promeni. Promena ne znači dozvoliti sebi da budeš razvratan ili da se prepustiš željama tela i da govoriš šta god ti je volja. Ne smeš da govoriš neobavezno. Imati govor i ponašanje normalnog ljudskog bića znači govoriti koherentno, reći „da” kada misliš „da” i „ne” kada misliš „ne”. Drži se činjenica i govori na prikladan način. Ne varaj, ne laži. Moraju da se shvate dometi koje normalna osoba može da postigne u vezi sa promenom naravi. U suprotnom, nećeš biti u stanju da zakoračiš u stvarnost.

– „Reč”, tom I, „Božja pojava i delo”, „Kov se poboljšava radi primanja Božjeg spasenja”

Svakodnevne reči Božje  Odlomak 448

Čovekovo vršenje sopstvene dužnosti je, u stvarnosti, ostvarenje svega što je svojstveno čoveku, to jest, onoga što je čoveku prirodno moguće. Tada je njegova dužnost ispunjena. Što se tiče nedostataka u čovekovoj službi, oni se postepeno smanjuju stalnim sticanjem iskustva i njegovim podvrgavanjem sudu; oni ne ometaju čovekovu dužnost niti utiču na nju. Oni koji prestanu da služe ili se predaju i povuku iz straha da će biti nedostataka u njihovoj službi, najveće su kukavice od svih. Ako ljudi ne mogu da izraze ono što treba da izraze tokom službe ili da postignu ono što je svojstveno u njihovoj moći, i umesto toga postupaju površno, oni su izgubili funkciju koju stvoreno biće treba da ima. Takvi ljudi nazivaju se „mediokritetima”; oni su beskorisno smeće. Kako se takvi ljudi u pravom smislu mogu nazvati stvorenim bićima? Zar oni nisu trule stvari koje spolja sijaju, ali su iznutra trule? Ako neki čovek sebe naziva Bogom, a pritom nije sposoban da izrazi božansko biće, da obavi delo Sâmog Boga ili da predstavlja Boga, on nesumnjivo nije Bog, jer on nema suštinu Boga i u njemu ne postoji ono što Bog urođeno može da postigne. Ako čovek izgubi ono što mu je po prirodi dosežno, on se više ne može smatrati čovekom i on više nije dostojan da se smatra stvorenim bićem niti da stane pred Boga i služi Mu, štaviše, još je manje dostojan da primi Božju blagodat ili da bude čuvan, zaštićen i usavršen od strane Boga. Mnogi koji su izgubili poverenje u Boga kasnije izgube i blagodat Božju. Ne samo da oni ne mrze svoja zla dela, već i drsko šire ideju da je put Božji pogrešan, a oni buntovniji čak poriču postojanje Boga. Kako takvi ljudi, koji su tako buntovni, mogu imati pravo da uživaju blagodat Božju? Oni koji ne ispunjavaju svoju dužnost veoma su buntovni prema Bogu i mnogo Mu duguju, ali ipak se okreću i govore da Bog nije u pravu. Kako takav čovek može da bude prikladan da bude usavršen? Zar ovo nije najava eliminacije i kažnjavanja? Ljudi koji ne izvršavaju svoju dužnost pred Bogom već su krivi za najgnusnije zločine, za koje ni smrt nije dovoljna kazna, ali oni ipak imaju obraza da se raspravljaju s Bogom i da pokušavaju da se nadmeću sa Njim. Koja je korist od usavršavanja takvih ljudi? Kada ljudi ne uspeju da izvrše svoju dužnost, oni treba da osećaju krivicu i dug; treba da mrze svoju slabost i beskorisnost, svoje buntovništvo i iskvarenost, a još više, treba sve da prinesu Bogu, čak i svoj život. Samo tada će oni biti stvorena bića koja zaista vole Boga i samo takvi ljudi su prikladni da uživaju u Božjim blagoslovima i obećanjima i da budu usavršeni od strane Njega. A šta je sa većinom vas? Kako se odnosite prema Bogu koji živi među vama? Kako ste izvršili svoju dužnost pred Njim? Da li ste uradili sve što je u vašoj mogućnosti, čak i po cenu sopstvenog života? Šta ste žrtvovali? Zar niste mnogo primili od Mene? Možete li da razaznate? Koliko ste Mi odani? Kako ste Mi služili? A šta je sa svim onim što sam vam darovao i što sam učinio za vas? Da li ste sve izmerili? Jeste li svi prosudili i uporedili to sa ono malo savesti što imate u sebi? Koga mogu biti dostojne vaše reči i dela? Da li je moguće da je vaša tako mala žrtva vredna svega što sam vam Ja darovao? Ja sam vam celim srcem bio posvećen, bez imalo zadrške, a vi ipak gajite zle namere i dajete Mi se s pola srca. To je dužnost koju ste obavili, slabašna funkcija koju ste izvršili. Zar nije tako? Zar ne znate da ste u potpunosti podbacili u izvršavanju dužnosti stvorenog bića? Kako možete biti smatrani stvorenim bićima? Zar vam nije jasno šta izražavate i proživljavate? Podbacili ste u izvršavanju svoje dužnosti, ali tražite da zadobijete toleranciju i obilnu blagodat Božju. Takva blagodat nije pripremljena za one koji su bezvredni i sirovi kao vi, već za one koji ne traže ništa i rado se žrtvuju. Ljudi poput vas, takvi mediokriteti, potpuno su nedostojni uživanja u blagodati neba. Samo će teškoće i beskrajne kazne ispunjavati vaše dane! Ako ne možete da Mi budete posvećeni, patnja će biti vaša sudbina. Ako ne možete da osećate odgovornost prema Mojim rečima i Mojem delu, na kraju ćete biti kažnjeni. Sva blagodat, blagoslovi i divan život carstva neće imati nikakve veze sa vama. Ovo je kraj koji zaslužujete da dočekate i posledica vašeg sopstvenog dela!

– „Reč”, tom I, „Božja pojava i delo”, „Razlika između službe ovaploćenog Boga i čovekove dužnosti”

Svakodnevne reči Božje  Odlomak 449

Ne samo da oni kojima nedostaje mudrosti i koji su nadmeni ne daju sve od sebe ili ne vrše svoju dužnost, već čak pružaju ruke da prime blagodat, kao da su zaslužili ono što traže. A ako ne uspeju da dobiju ono što traže, postaju još i više izdajnički nastrojeni. Kako se za takve ljude može smatrati da poseduju razum? Vi ste lošeg kova i lišeni ste razuma, potpuno nesposobni da izvršite dužnost koju treba da ispunite tokom dela upravljanja. Vaša vrednost se već strmoglavila. To što niste ni pokušali da Mi se odužite što sam vam pokazao takvu blagodat već je čin ekstremne buntovnosti, dovoljan da vas osudi i pokaže vaš kukavičluk, nesposobnost, podlost i niskost. Šta vam daje za pravo da držite ruke ispružene? To da niste u stanju da budete ni od najmanje pomoći Mome delu, da niste u stanju da budete posvećeni i da ne možete da budete postojani u svedočenju o Meni su vaša nedela i neuspesi, a ipak Me umesto toga napadate, lažno tvrdite da grešim i žalite se da sam nepravedan. Da li je to ono što čini vašu odanost? Da li je to ono što čini vašu ljubav? Koji drugi posao možete da radite osim ovog? Kako ste doprineli svem delu koje je obavljeno? Koliko ste se potrošili? Već sam pokazao veliku toleranciju time što vas nisam krivio, ali vi Mi se ipak besramno pravdate i kriomice se žalite na Mene. Postoji li u vama i najmanji trag ljudskosti? Iako je dužnost čoveka ukaljana brojnim ljudskim mislima i predstavama, ti moraš da obavljaš svoju dužnost i da budeš posvećen. Nečistoće u čovekovom radu su pitanje njegovog kova, međutim, ako čovek ne izvršava svoju dužnost, to pokazuje njegovu buntovnost. Ne postoji uzajamna veza između čovekove dužnosti i toga da li prima blagoslove ili ga snalazi jad. Dužnost je ono što čovek treba da ispuni; to je njegov od neba dat poziv i on treba da je obavlja ne tražeći naknadu i bez uslova ili izgovora. Samo se to može nazvati vršenjem svoje dužnosti. Primanje blagoslova odnosi se na blagoslove u kojima čovek uživa kada bude usavršen nakon što je iskusio sud. Doživeti jad odnosi se na kaznu koju čovek dobija kada se njegova narav ne promeni nakon što je prošao kroz grdnju i sud – to jest, kada ne bude usavršen. Ali bez obzira na to da li primaju blagoslove ili ih zadesi jad, stvorena bića treba da ispune svoju dužnost, da rade ono što treba da rade, i da rade ono što su u stanju da urade; to je najmanje što osoba, osoba koja stremi ka Bogu, treba da uradi. Ti ne treba da obavljaš svoju dužnost da bi primio blagoslove, i ne treba da odbijaš da obavljaš svoju dužnost iz straha da će te zadesiti jad. Da vam kažem jednu stvar: to što čovek obavlja svoju dužnost jeste ono što on treba da radi, a ako on ne obavlja svoju dužnost, onda je to njegovo buntovništvo. Kroz proces vršenja svoje dužnosti čovek se postepeno menja i kroz taj proces on pokazuje svoju odanost. Stoga, što više obavljaš svoju dužnost, to ćeš više istina biti u stanju da zadobiješ, a tvoj izraz će postati praktičniji. Oni koji samo otaljavaju vršenje svoje dužnosti i ne tragaju za istinom biće naposletku uklonjeni, zato što takvi ljudi ne obavljaju svoju dužnost primenjujući istinu, niti primenjuju istinu kada obavljaju svoju dužnost. To su oni koji ostaju nepromenjeni i koje će zadesiti jad. Ne samo da su njihovi izrazi nečisti, već je i sve što oni izražavaju zlo.

– „Reč”, tom I, „Božja pojava i delo”, „Razlika između službe ovaploćenog Boga i čovekove dužnosti”

Ako nemaš znanja o Božjem delu, nećeš znati kako da sarađuješ sa Bogom. Ako ne znaš načela Božjeg dela i ne znaš kako Sotona deluje u čoveku, nećeš imati put ka primeni. Revnosno stremljenje, samo po sebi, neće ti omogućiti da postigneš rezultate koje Bog zahteva. Takav način iskustva je sličan Lavrentijevom: ne uviđa nikakve razlike i samo se usredsređuje na iskustvo, bez ikakve svesti o tome šta je Sotonino delo, šta je delo Svetog Duha, u kakvom je stanju čovek bez prisustva Boga i kakve ljude Bog želi da usavrši. Koja načela treba usvojiti u pogledu odnosa sa različitim vrstama ljudi, kako shvatiti Božje namere u sadašnjosti, kako spoznati Božju narav, te prema kojim ljudima, okolnostima i dobu su Božja milost, veličanstvo i pravednost usmereni – ništa od toga on ne razaznaje. Ako ljudi nemaju višestruke vizije kao osnovu za svoja iskustva, onda život ne dolazi u obzir, a iskustvo pogotovo; oni i dalje mogu nerazumno da se pokoravaju i da trpe sve. Takve ljude je veoma teško usavršiti. Može se reći da, ako nemaš nijednu od gore navedenih vizija, to je dovoljan dokaz da si neuk, da si kao stub soli koji uvek stoji u Izraelu. Takvi ljudi su beskorisni, nisu dobri ni za šta! Neki ljudi se samo slepo pokoravaju, uvek poznaju sebe i uvek koriste sopstvene načine za ophođenje prema svetu kada se bave novim pitanjima, ili koriste „mudrost” da se bave trivijalnim pitanjima koja nisu vredna pomena. Takvi ljudi nemaju raspoznavanje, i čini se da je njihova priroda takva da se prepuštaju tuđim kritikama, i uvek su isti; nikada se ne menjaju. Takvi ljudi su budale koje u sebi nemaju čak ni trunke raspoznavanja. Nikada ne pokušavaju da preduzmu mere koje bi odgovarale okolnostima ili različitim ljudima. Takvi ljudi nemaju iskustva. Viđao sam neke ljude koji su toliko sputani svojim znanjem o sebi da, kada se suoče sa ljudima zaposednutim delom zlih duhova, oni obore pogled i ispovedaju svoje grehe, ne usuđujući se da ustanu i osude ih. A kada se suoče sa očiglednim delom Svetoga Duha, oni se ne usuđuju da se pokore. Oni veruju da su zli duhovi takođe u Božjim rukama, i nemaju ni trunke hrabrosti da ustanu i odupru im se. Takvi ljudi nanose sramotu Bogu, i potpuno su nesposobni da za Njega nose teško breme. Takvi smeteni ljudi baš ništa ne razlikuju. Takav način iskustva, dakle, treba iskoreniti, jer je u Božjim očima neodrživ.

– „Reč”, tom I, „Božja pojava i delo”, „O iskustvu”

Svakodnevne reči Božje  Odlomak 451

U sadašnjem toku, svi oni koji istinski vole Boga imaju priliku da ih On usavrši. Bilo da su mladi ili stari, sve dok imaju srce koje Mu se pokorava i koje Ga se boji, On može da ih usavrši. Bog usavršava ljude u skladu sa njihovim različitim funkcijama. Sve dok ulažeš svu svoju snagu i pokoravaš se Božjem delu, On može da te usavrši. Trenutno, niko od vas nije savršen. Ponekad ste sposobni da obavljate jednu funkciju, a drugi put možete da obavljate dve. Dokle god činite sve što možete da se dajete za Boga, On će vas na kraju usavršiti.

Mladi ljudi imaju malo filozofija za ovozemaljsko ophođenje i nedostaju im mudrost i uvid. Bog dolazi da usavrši čovekovu mudrost i uvid. Njegova reč nadoknađuje njihove nedostatke. Međutim, naravi mladih ljudi su nestabilne i Bog mora da ih preobrazi. Mladi ljudi imaju malo verskih predstava i malo filozofija za ovozemaljsko ophođenje; o svemu razmišljaju na jednostavan način i njihovo razmišljanje nije složeno. To je onaj deo njihove ljudskosti koji se još nije oformio i to je poželjan deo; međutim, mladi ljudi su neuki i nedostaje im mudrost. To je nešto što Bog treba da usavrši. Božje usavršavanje omogućiće vam da razvijete sposobnost raspoznavanja. Moći ćete jasno da sagledate mnoge duhovne stvari i postepeno ćete postati neko ko je prikladan za Božju upotrebu. Starija braća i sestre takođe imaju funkcije koje treba da obavljaju i Bog ih ne napušta. I starija braća i sestre imaju kako poželjne tako i nepoželjne aspekte. Oni imaju mnogo filozofija za ovozemaljsko ophođenje i mnogo verskih predstava. U svojim postupcima, oni se pridržavaju mnogih krutih okvira i uvek su skloni tome da primenjuju propise – mehanički ih kopiraju i kruto primenjuju, bez imalo fleksibilnosti. To je nepoželjan aspekt. Međutim, ova starija braća i sestre ostaju smireni i nepokolebljivi bez obzira na to šta se dogodi; njihove naravi su postojane i oni se ne menjaju iznenada, ne idu iz jedne krajnosti u drugu. Možda su sporiji u razumevanju stvari, ali to nije velika mana. Sve dok možete da se pokorite, sve dok možete da prihvatite sadašnje Božje reči i da ne ispitujete Božje reči, sve dok ste usredsređeni samo na pokornost i sleđenje i nikada ne donosite sud o Božjim rečima niti o njima gajite druge loše misli, sve dok prihvatate Njegove reči i sprovodite ih u delo – kad ispunite ove uslove, tada možete da budete usavršeni.

Bilo da ste mlađi ili stariji brat ili sestra, morate znati funkciju koju bi trebalo da obavljate. Oni koji su mladi ne smeju biti drski; oni koji su stariji ne smeju biti negativni niti uzmicati. Štaviše, oni moraju biti u stanju da koriste tuđe jače strane kako bi nadomestili sopstvene slabosti i moraju da služe jedni drugima, bez ikakvih predrasuda. Između mlađe i starije braće i sestara izgradiće se prijateljstvo, pa ćete, zbog Božje ljubavi, moći bolje da razumete jedni druge. Mlađa braća i sestre neće gledati s visine na stariju braću i sestre, a starija braća i sestre neće biti samopravedni: zar to nije skladna saradnja? Ako svi imate takvu odlučnost, onda će Božja volja zasigurno biti ispunjena u vašem naraštaju.

– „Reč”, tom I, „Božja pojava i delo”, „O tome da svako obavlja svoju funkciju”

Svakodnevne reči Božje  Odlomak 452

U budućnosti, to da li ćeš biti blagosloven ili će te zadesiti jad biće odlučeno na osnovu tvojih današnjih postupaka i ponašanja. Ako treba da budete usavršeni od strane Boga, to mora biti u ovom sadašnjem dobu; u budućnosti neće biti druge prilike. Bog sada zaista želi da vas usavrši i to nije način govora. U budućnosti, bez obzira na to kakve vas kušnje zadese, kakvi se događaji odigraju ili na kakve nesreće naiđete, Bog želi da vas usavrši; to je sigurna i neosporna činjenica. Po čemu se to može videti? To se može videti po činjenici da kroz sve vekove i naraštaje, Božja reč nikada kao danas nije dostigla takav vrhunac niti ušla u najvišu sferu. Delo Svetog Duha na svim ljudima danas je bez presedana. Gotovo niko iz minulih naraštaja nije imao takvo iskustvo; čak ni u doba Isusa nisu postojala današnja otkrivenja. Reči koje su vama upućene, ono što vi razumete i vaše iskustvo, sve je to dostiglo svoj vrhunac. Čak ni usred kušnji i grdnji, vi ne odlazite, a to je dovoljan dokaz da je Božje delo dostiglo neviđeni sjaj. To nije nešto što je čovek u stanju da učini. To nije nešto što čovek održava; naprotiv, to je delo Samog Boga. Stoga, iz mnogih činjenica o Božjem delu može se videti da Bog želi da usavrši čoveka, i On je svakako u stanju da vas upotpuni. Ako imate ovaj uvid i dođete do ovog novog otkrića, onda nećete čekati drugi dolazak Isusa; umesto toga, dozvolićete Bogu da vas upotpuni u sadašnjem dobu. Prema tome, svako od vas bi trebalo da dâ sve od sebe, ne štedeći truda, kako biste bili usavršeni od strane Boga.

Sada ne smete da obraćate pažnju na negativne stvari. Za sada, ostavi po strani i zanemari sve što čini da se osećaš negativno. Kada postupaš, čini to sa srcem koje traga i koje napipava svoj put napred, i sa bogopokornim srcem. Kada otkrijete slabost u sebi, ali ne dozvolite da vas ona sputa, i obavljate funkcije koje bi trebalo da obavljate, to je pozitivno zalaganje. Na primer, vi, starija braćo i sestre, imate verske predstave, a ipak ste u stanju da se molite, da se pokorite, da jedete i pijete Božju reč i da pevate himne... Ukratko, trebalo bi da se svom snagom koju možete da prikupite posvetite svemu onome što ste u stanju da uradite i bilo kojim funkcijama koje ste u stanju obavljate. Ne čekajte pasivno. Biti u stanju da udovoljite Bogu u obavljanju svoje dužnosti jeste prvi korak. Zatim, kada budete u stanju da razumete istinu i postignete ulazak u stvarnost Božjih reči, On će vas usavršiti.

– „Reč”, tom I, „Božja pojava i delo”, „O tome da svako obavlja svoju funkciju”

Svakodnevne reči Božje  Odlomak 453

Svako ko ima odlučnost, može da služi Bogu – ali samo oni koji pokazuju razumevanje prema Božjim namerama i razumeju ih, sposobni su i imaju pravo da služe Bogu. Među vama sam otkrio sledeće: mnogi ljudi veruju da dok god revnosno propovedaju put zarad Boga, putuju zbog Boga, daju se i odustaju od nečega zarad Boga, ili tome slično, oni tako služe Bogu. Većina religioznih ljudi veruje da služiti Bogu znači trčati naokolo sa Biblijom u rukama, propovedati jevanđelje o carstvu nebeskom i spasavati ljude tako što će učiniti da se oni pokaju i ispovede. Mnogo je i onih verskih zvaničnika koji smatraju da se služenje Bogu sastoji od propovedanja po bogomoljama nakon što su završili napredne studije i obuke na bogoslovijama, kao i od podučavanja ljudi čitanjem biblijskih stihova. Štaviše, u siromašnim oblastima ima ljudi koji veruju da služiti Bogu znači isceljivati bolesne i isterivati demone iz njihovih braće i sestara, moliti se za njih i služiti im. Među vama ima mnogih koji veruju da služiti Bogu znači jesti i piti reči Božje i moliti se Bogu svakog dana, kao i posećivati crkve posvuda i u njima činiti dela. Postoje druga braća i sestre koji smatraju da služiti Bogu znači nikada ne stupiti u brak ili osnovati porodicu, te se posvetiti Bogu celim svojim bićem. A ipak, samo nekolicina ljudi zna šta zapravo znači služiti Bogu. Iako je ljudi koji služe Bogu mnogo koliko i zvezda na nebu, broj onih koji mogu neposredno da služe i koji su sposobni da služe shodno Božjim namerama zanemarljivo je mali. Zašto Ja ovo govorim? Ja ovo govorim zato što vi ne razumete suštinu izraza „služenje Bogu”, i jedva razumete kako treba služiti u skladu sa namerama Božjim. Hitno je potrebno da ljudi jasno shvate koji je način služenja Bogu u skladu sa Njegovim namerama.

Ako želite da služite shodno namerama Božjim, prvo morate da shvatite koja vrsta ljudi je Bogu ugodna, koje vrste ljudiBog mrzi, koja vrsta ljudi biva usavršena od Boga i koja vrsta ljudi je sposobna da služi Bogu. Ovo je najmanje što treba da znate. Ono što je još važnije, trebalo bi da poznajete svrhu Božjeg dela i onoga što će Bog danas učiniti. Kad ovo budete razumeli, vođeni Božjim rečima, treba prvo da uđete i prihvatite Božji nalog. Pošto budete stekli praktično iskustvo Božjih reči i zbilja spoznali Božje delo, bićete sposobni da služite Bogu. A Bog će otvoriti vaše duhovne oči kada Mu budete služili i omogućiće vam da imate veće razumevanje Njegovog dela i da ga jasnije vidite. Kada zakoračiš u ovakvu realnost, tvoja iskustva će biti dublja i praktičnija, a svi vi koji ste iskusili tako nešto moći ćete da idete po crkvama i da vašoj braći i sestrama pružate ono što je potrebno, i tako se oslanjate na snagu jedni drugih da biste nadomestili sopstvene nedostatke i u svom duhu stekli bogatiju spoznaju. Tek kad ovo budete postigli, bićete u stanju da služite shodno Božjim namerama i da tokom vaše službe budete usavršeni od strane Boga.

Oni koji služe Bogu treba da budu prisni sa Bogom, treba da budu ugodni Bogu i sposobni za najdublju odanost Bogu. Bilo da je to nasamo ili u javnosti, u prisustvu Boga tvoji postupci bi trebalo da mogu da Mu ugode, i svi bi trebalo da mogu da budu postojani pred Njim; bez obzira na to kako se drugi ljudi odnose prema tebi, uvek bi trebalo da hodaš putem kojim bi trebalo da hodaš kako bi vodio računa o Božjem bremenu. Jedino su takvi ljudi prisni sa Bogom. Oni koji su prisni sa Bogom mogu da Mu služe neposredno zato što su primili veliki Božji nalog i Božje breme, umeju da Božje srce učine svojim i ponesu Božje breme kao svoje i ne razmišljaju o dobitku ili gubitku svojih budućih izgleda – čak i kada su im izgledi takvi da neće imati ništa, i kada ništa ne mogu dobiti od toga, oni će uvek verovati u Boga bogoljubivim srcem. Dakle, ovakva vrsta osobe je prisna s Bogom. Oni koji su prisni s Bogom su i Njegovi pouzdanici; samo Božji pouzdanici mogu sa Njim da podele Njegovu hitnost i Njegove misli, a iako je njihovo telo bolećivo i slabo, u stanju su da podnesu bol i odreknu se onog što vole da bi udovoljili Bogu. Bog takvim ljudima daje više bremena, a ono što Bog želi da učini potvrđuje se kroz njihovo svedočanstvo. Stoga su ovi ljudi ugodni Bogu, oni su ljudi koji služe Bogu i usklađeni su sa Njegovim namerama, i samo ovakvi ljudi mogu da vladaju kao carevi zajedno sa Bogom. Kada zaista postaneš Božji poverenik, upravo tada ćeš vladati kao car zajedno sa Bogom.

– „Reč”, tom I, „Božja pojava i delo”, „Kako služiti u skladu sa Božjim namerama”

Svakodnevne reči Božje  Odlomak 454

Isus je bio kadar da ispuni Božji nalog – delo iskupljenja čitavog ljudskog roda – upravo zato što je bio u stanju da vodi računa o Božjim namerama, a da za Sebe ne pravi nikakve planove ni uređenja. On je bio onaj Bogu najbliži – Sâm Bog – a to je nešto što svi vi vrlo dobro razumete. (Zapravo, On je bio Sâm Bog kojem je Bog posvedočio. Ja ovde pominjem činjenicu o Isusu kako bih opisao problem.) On je bio kadar da Božji plan upravljanja smesti u samo središte i uvek se molio nebeskom Ocu i tražio volju nebeskog Oca. Molio se i govorio: „Bože Oče! Ako je to volja Tvoja, ispuni to, i ne postupaj u skladu sa željama Mojim, već u skladu sa Svojim planom. Čovek možda jeste slabašan, ali zašto bi Ti za njega mario? Kako čovek može biti vredan Tvoje brige, čovek koji je poput mrava u Tvojoj ruci? U Svom srcu, jedino što želim jeste da ispunim volju Tvoju i želeo bih da Ti postigneš ono što bi učinio u Meni prema Svojim ličnim željama.” Na putu za Jerusalim, Isus je bio u mukama, kao da Mu je nož bio zariven u srce, pa ipak nije imao ni najmanju nameru da se povuče; uvek je tu bila moćna sila koja Ga je terala napred do mesta na kome će biti razapet. Na kraju je prikovan na krst i postao je obličje grešnoga tela, tako dovršivši delo iskupljenja ljudskog roda. Uzdigao se iznad svih ograničenja smrti i Ada. Pred Njim su smrt, pakao i Ad izgubili svoju moć i On ih je porazio. On je živeo trideset i tri godine tokom kojih je uvek davao sve od Sebe da udovolji Božjim namerama u skladu sa tadašnjim Božjim delom, nikada ne uzimajući u obzir Svoj lični dobitak ili gubitak, i uvek je pravio planove zarad namera Boga Oca. Otuda je, nakon što je On bio kršten, Bog rekao: „Ovo je Sin Moj voljeni, koji Mi je sva radost!” Zbog Njegove službe pred Bogom koja je bila u skladu sa Božjim namerama, Bog je na Njegova pleća položio teško breme iskupljenja čitavog ljudskog roda i dao Mu da ga ispuni, a On je bio kvalifikovan i ovlašćen da izvrši ovaj važan zadatak. Kroz svoj život, On je podneo nemerljivu patnju zarad Boga, i bio je iskušavan od Sotone nebrojeno puta, ali se nikada nije obeshrabrio. Bog Mu je poverio tako važan zadatak jer Mu je verovao, i voleo Ga, i stoga je lično Bog progovorio: „Ovo je Sin Moj voljeni, koji Mi je sva radost!” U to vreme, samo je Isus mogao da ispuni ovaj nalog, i to je bio jedan aspekt stvarnih okolnosti Božjeg dovršavanja Svog dela iskupljenja čitavog ljudskog roda u Doba blagodati.

Ako ste vi, poput Isusa, kadri da vodite računa o Božjem bremenu i da se pobunite protiv svog tela, Bog će vam poveriti Svoju tešku odgovornost kako biste mogli da ispunite potrebne uslove da služite Bogu. Samo pod takvim okolnostima usudićete se da kažete da ste ljudi koji slede Božju volju, ljudi koji ispunjavaju Božji nalog i ljudi koji istinski služe Bogu. U poređenju sa Isusovim primerom, da li se usuđuješ da kažeš da si prisan s Bogom? Da li se usuđuješ da kažeš da si čovek koji sledi Božju volju? Da li se usuđuješ da kažeš da si čovek koji istinski služi Bogu? Da li se usuđuješ da kažeš da slediš Božju volju? Da li se usuđuješ da kažeš da istinski služiš Bogu? Danas, kada ne razumeš kako da služiš Bogu, da li se usuđuješ da kažeš da si prisan sa Bogom? Ako kažeš da si osoba koja služi Bogu, zar ne huliš na Njega? Razmisli o tome: da li služiš Bogu ili sebi? Služiš Sotoni, a opet tvrdoglavo tvrdiš da služiš Bogu – tako čineći, zar ne huliš na Boga? Mnogi ljudi iza Mojih leđa uživaju u prednostima statusa; prepuštaju se uživanju u hrani, vole da spavaju i vode računa o svom telu, uvek u strahu da sa telom nema izlaza. Ne ispunjavaju pravilno svoju funkciju u crkvi, već se okoriste crkvom ili drže predavanja svojoj braći i sestrama koristeći Moje reči, sputavajući druge sa visine. Ovi ljudi uporno ponavljaju da su oni ljudi koji slede Božju volju i stalno govore da su prisni sa Bogom – zar to nije besmisleno? Ako imaš ispravne motive, ali nisi u stanju da služiš u skladu sa Božjim namerama, onda se ponašaš budalasto; ali ako tvoji motivi nisu ispravni, a i dalje govoriš da si osoba koja služi Bogu, onda si ti neko ko se Bogu suprotstavlja i Bog će te kazniti! Za takve ljude Ja nemam saosećanja! U domu Božjem, oni se okoriste uvek uživajući u telesnim udobnostima, a ne vode računa o Božjim interesima. Uvek traže ličnu korist i ne obraćaju pažnju na Božje namere. Ne mogu da prihvate da ih Božji Duh ispituje u bilo čemu što rade. Oni uvek varaju svoju braću i sestre tako što su nepošteni i lažljivi, i dvolični su. Oni su umnogome poput lisice u vinogradu, uvek kradu grožđe i uništavaju vinograd. Da li takvi ljudi mogu biti prisni sa Bogom? Da li si dostojan da naslediš Božje blagoslove? Ne uzimaš na sebe nijedno breme za svoj život ili crkvu; da li si dostojan da primiš Božji nalog? Ko bi se usudio da veruje nekom kao što si ti? Kada služiš na ovakav način, da li bi Bog mogao da ti poveri veći zadatak? Zar delo ne bi zbog toga kasnilo?

Ja vam ovo govorim da biste mogli da znate koji uslovi moraju da se ispune da bi se služilo u skladu sa Božjim namerama. Ako ne dajete svoj srce Bogu, ako ne pokazujete razumevanje prema Božjim namerama kao što je Isus to činio, onda će vam biti teško da zadobijete Božje poverenje, i Bog će vam na kraju suditi. Možda danas u svom služenju Bogu stalno skrivaš nameru da obmaneš Boga i odnosiš se prema Njemu na površan način. Ukratko, bez obzira na sve, ako prevariš Boga, snaći će te nemilosrdni sud. Upravo sada, dok ste tek stupili na pravi put služenja Bogu, prvo dajte svoja srca Bogu; ne možete imati podeljeno srce. Bez obzira da li se nalaziš pred Bogom, ili pred drugim ljudima, tvoje srce bi uvek trebalo da je okrenuto ka Bogu, i trebalo bi da imaš odlučnost da voliš Boga kao što je to Isus činio. Na taj način, Bog će te usavršiti tako da postanešosoba koja služi Bogu i kojaje usklađenasa Njegovim namerama. Ako iskreno želiš da te Bog usavrši i da tvoje služenje bude u skladu sa Njegovim namerama, onda treba da promeniš svoja ranija gledišta po pitanju vere u Boga, kao i prakse pomoću koje si ranije služio Bogu, tako da veći deo tebe bude usavršen od Boga. Na ovaj način, Bog te neće napustiti, i bićeš kao Petar, prethodnik onih koji ljube Boga. Ako se ne pokaješ, onda ćeš se susresti sa istim ishodom kao i Juda. To treba da shvate svi koji u Boga veruju.

– „Reč”, tom I, „Božja pojava i delo”, „Kako služiti u skladu sa Božjim namerama”

Svakodnevne reči Božje  Odlomak 455

Otkako je Bog započeo Svoje delo u vaseljeni, On je predodredio da Mu mnogi ljudi služe, uključujući ljude iz svih društvenih slojeva, s ciljem da Njegove namere budu zadovoljene i da se Njegovo delo na zemlji nesmetano privede kraju – ovo je Božji cilj pri izboru ljudi koji će Mu služiti. Svaki čovek koji služi Bogu treba da razume ovu Njegovu nameru. Kroz ovo delo Božje, ljudi sa većom jasnoćom vide Njegovu mudrost i svemoć, kao i načela Njegovog dela na zemlji. Bog je na praktičan način došao na zemlju da obavi Svoje delo i da stupi u kontakt s ljudima kako bi oni mogli jasnije da spoznaju Njegove postupke. Danas, vi – ova grupa ljudi – imate sreće da služite praktičnom Bogu. To je neprocenjiv blagoslov za vas – time vas Bog istinski uzdiže. Pri izboru čoveka koji će Mu služiti, Bog se uvek rukovodi Svojim sopstvenim načelima. Služenje Bogu nipošto nije, kao što to ljudi zamišljaju, u tome da čovek može da služi Bogu sve dok za to ima elan. Danas vidite da svi koji služe pred Bogom čine to zahvaljujući Božjem usmeravanju i zahvaljujući tome što imaju delo Svetoga Duha, i zato što su ljudi koji streme ka istini. Ovo su minimalni uslovi za sve one koji služe Bogu.

Služiti Bogu nije jednostavan zadatak. Oni čija iskvarena narav ostaje nepromenjena nikada ne mogu služiti Bogu. Ako Božje reči ne sude tvojoj naravi, niti je grde, onda tvoja narav i dalje predstavlja Sotonu, što dokazuje da je tvoje služenje Bogu samo prinošenje tvojih sopstvenih dobrih namera, a da se tvoje služenje zasniva na tvojoj sotonskoj prirodi. Ti Bogu služiš svojim prirodnim karakterom i prema svojim ličnim sklonostima. Štaviše, uvek smatraš da stvari koje si spreman da činiš Bogu donose užitak, a da Mu se gade one koje ne želiš da činiš; delaš isključivo u skladu sa sopstvenim sklonostima. Može li se ovo nazvati služenjem Bogu? Naposletku, neće doći ni do najmanje promene u tvojoj život-naravi; umesto toga, tvoje služenje će je učiniti još tvrdoglavijom, čime će ti se iskvarena narav duboko usaditi i u tebi će se, kao takvom, formirati pravila o služenju Bogu utemeljena prvenstveno na tvom sopstvenom karakteru i iskustvo proisteklo iz tvog služenja shodno tvojoj naravi. To su čovekovo iskustvo i lekcije. To je čovekova filozofija za ovozemaljsko ophođenje. Ovakvi ljudi su fariseji i verski zvaničnici. Ako se sada ne probude i ne pokaju, onda će se sigurno pretvoriti u lažne hristose i u antihriste koji navode ljude na stranputicu u poslednjim danima. Pomenuti lažni hristosi i antihristi pojaviće se među takvim ljudima. Ako se oni koji služe Bogu vode svojim karakterom i postupaju prema svojoj volji, time rizikuju da u svakom trenutku budu uklonjeni. Oni koji se oslanjaju na svoje dugogodišnje iskustvo da bi služili Bogu, kako bi pridobili srca drugih, da bi im držali pridike i sputavali ih, i uzdizali se na visinu – i koji se nikada ne kaju, nikada ne ispovedaju svoje grehe i nikada se ne odriču prednosti statusa – takvi ljudi će pasti pred Bogom. Od iste su sorte kao Pavle, pozivaju se na svoje starešinstvo i gospodare nad drugima na osnovu svojih zasluga. Bog ne usavršava takve ljude. Takvo služenje predstavlja prekidanje Božjeg dela. Ljudi se uvek drže starog. Drže se predstava iz prošlosti, kao i svega drugog iz minulih vremena. To je velika prepreka njihovom služenju. Ako ih ne odbaciš, ove stvari će uništiti ceo tvoj život. Čak i ako polomiš noge trčeći tamo-amo, slomiš leđa od rada ili čak stradaš kao mučenik zarad „služenja” Bogu, Bog te neće ni najmanje odobravati. Baš naprotiv: On će reći da si zlikovac.

Počevši od danas, Bog će zvanično usavršiti one koji nemaju nikakve verske predstave, koji su spremni da ostave po strani svoje staro sopstvo i koji se prostodušno pokoravaju Bogu. On će usavršiti one koji čeznu za rečima Božjim. Takvi ljudi treba da ustanu i da služe Bogu. U Bogu se nalazi beskrajno izobilje i bezgranična mudrost. Njegovo čudesno delo i dragocene reči čekaju da u njima uživa veći broj ljudi. Kako se ispostavlja, oni sa verskim predstavama, oni koji se pozivaju na starešinstvo i oni koji sebe ne mogu da zanemare teško prihvataju ove nove stvari. Sveti Duh nema priliku da takve ljude usavrši. Ako čovek nema rešenost da se pokori, niti je Božjih reči žedan, za njega nema načina da prihvati ove nove stvari; naprosto će postajati sve buntovniji i lukaviji i tako završiti na pogrešnom koloseku. Time što sada obavlja svoje delo, Bog će podići više ljudi koji Ga istinski vole i koji mogu da prihvate novo svetlo, a potpuno će iskoreniti verske službenike koji se pozivaju na svoje starešinstvo; On ne želi nijednog od takvih ljudi koji se tvrdoglavo opiru promenama. Želiš li da budeš jedan od tih ljudi? Da li svoju službu obavljaš prema sopstvenim sklonostima ili prema onome što Bog zahteva? Ovo je nešto što moraš sâm da saznaš. Da li si verski zvaničnik ili novorođeno čedo koje Bog usavršava? Koliki deo tvog služenja odobrava Sveti Duh? Koliki deo toga Bog uopšte neće upamtiti? Koliko je velika promena nastala u tvom životu zahvaljujući svim godinama tvog služenja? Da li ti je sve ovo jasno? Ako istinski veruješ, odbacićeš svoje stare, pređašnje verske predstave i Bogu ćeš bolje služiti na nov način. Nije kasno da sada ustaneš. Stare verske predstave mogu čoveku uskratiti celokupan život. Iskustvo koje čovek stiče može ga navesti da odluta od Boga i da se u delovanju oslanja na samog sebe. Ako takve stvari ne ostaviš po strani, one će postati kamen spoticanja u tvom životnom razvoju. Bog uvek usavršava one koji Mu služe i olako ih ne eliminiše. Ako zaista prihvatiš sud i grdnju Božjih reči, ako možeš da ostaviš po strani svoje prošle verske prakse i propise i prestaneš da koristiš svoje pređašnje verske predstave kao merilo za današnje Božje reči, tek tada ćeš imati ikakve izglede o kojima se može govoriti. Ali ako se držiš starih stvari od ranije, ako ih i dalje brižno čuvaš, tada nikako ne možeš biti spasen. Bog se ne obazire na takve ljude. Ako si zaista voljan da budeš usavršen, moraš čvrsto odlučiti da se u potpunosti odrekneš svega od ranije. Čak i ako je ono što je ranije učinjeno bilo ispravno, čak i ako je to učinio Bog, ipak moraš biti u stanju da to ostaviš po strani i da se toga ne držiš. Čak i ako je to očito bilo delo Duha Svetoga, koje je neposredno počinio Sveti Duh, danas to moraš da ostaviš po strani. Ne smeš da se držiš toga. Upravo to Bog zahteva. Sve mora biti obnovljeno. U Božjem delu i u Božjim rečima, On se dosledno ne poziva na stare stvari od ranije, On se ne osvrće na stari almanah; Bog je onaj Bog koji je uvek nov i nikada star, i ne pridržava se čak ni Svojih sopstvenih reči iz prošlosti – što pokazuje da Bog ne poštuje nikakva pravila. Prema tome, ako se, kao ljudsko biće, uvek držiš stvari iz prošlosti i odbijaš da ih pustiš, te ih kruto primenjuješ poput formule, a Bog ne dela koristeći sredstva koja je koristio pre, zar tvoje reči i postupci nisu ometajući? Zar one nisu suprotstavljene Bogu? Da li si spreman da dopustiš da se zbog ovih starih stvari ceo tvoj život upropasti i uništi? Zbog tih zastarelih stvari postaćeš neko ko prekida Božje delo – želiš li da budeš takav čovek? Ako to istinski ne želiš, odmah prestani sa onim što radiš i okreni se; počni sve ispočetka. Bog se neće sećati tvog nekadašnjeg služenja.

Što se tiče rada, čovek misli da se on svodi na to da trči na sve strane za Boga, da propoveda svuda i da se daje za Boga. Iako je ovo uverenje ispravno, ono je previše jednostrano; ono što Bog traži od čoveka nije samo da to da trčkara za Njega, već se to pre svega odnosi na službu i opskrbu unutar duha. Mnoga braća i sestre, čak i nakon svih ovih godina iskustva, nikada nisu razmišljali o tome da rade za Boga, jer rad kako ga čovek zamišlja nije u skladu sa onim što Bog traži. Dakle, čovek nema nikakvog interesa po pitanju dela i upravo je to razlog što je ulazak čoveka prilično jednostran. Svi vi treba da započnete svoj ulazak radeći za Boga, tako da možete bolje da doživite svaki aspekt iskustva. To je ono u šta treba da uđete. Rad se ne odnosi na trčanje okolo za Boga, već na to da li su čovekov život i ono što čovek proživljava u stanju da pruže Bogu uživanje. Delo se odnosi na ljude koji koriste svoju odanost Bogu i svoje znanje o Bogu da svedoče o Bogu, a takođe i da služe čoveku. To je čovekova odgovornost i to je ono što svi ljudi treba da shvate. Moglo bi se reći da je vaš ulazak vaše delo i da tražite da uđete dok radite za Boga. Iskustvo Božjeg dela ne znači samo da znaš kako da jedeš i piješ Njegovu reč; što je još važnije, moraš znati kako da svedočiš o Bogu i da budeš u stanju da služiš Bogu i da budeš u stanju da služiš i opskrbljuješ čoveka. To je delo, a to je i vaš ulazak; to je ono što svaka osoba treba da postigne. Postoje mnogi koji se samo usredsrede da trče na sve strane za Boga i da propovedaju svuda, ali zanemaruju svoje individualno iskustvo i zanemaruju svoj ulazak u duhovni život. To je ono što je navelo one koji služe Bogu da postanu oni koji se opiru Bogu. Ovi ljudi, koji su služili Bogu i služili čoveku sve ove godine, jednostavno su smatrali delanje i propovedanje kao ulazak, a niko od njih nije uzeo svoje lično duhovno iskustvo kao važan ulazak. Umesto toga, uzeli su prosvećenje koje oni crpe iz dela Svetog Duha kao kapital iz kojeg će podučavati druge. Kada propovedaju, oni su veoma bremeniti i primaju delo Svetog Duha i pomoću toga oslobađaju Njegov glas. U tom trenutku, oni koji deluju ispunjeni su samozadovoljstvom, kao da je delo Svetog Duha postalo njihovo lično duhovno iskustvo; oni osećaju da sve reči koje izgovaraju jesu njihovo vlastito biće, ali opet izgleda kao da njihovo sopstveno iskustvo nije tako jasno kao što su opisali. Štaviše, pre nego što progovore, nemaju predstavu šta će reći, ali kada Sveti Duh deluje u njima, njihove reči teku bez prestanka. Nakon što si jednom tako propovedao, osećaš da tvoj stvarni rast nije tako mali kao što si mislio, a kada se dogodi nekoliko takvih slučajeva u kojima Sveti Duh deluje na tebe, tada zaključuješ da već imaš rast i pogrešno veruješ da je delo Svetog Duha tvoj sopstveni ulazak i tvoje sopstveno biće. Kada ti se stalno ponavljaju takva iskustva, opustićeš se u odnosu na sopstveni ulazak, nesvesno ćeš skliznuti u lenjost i prestaćeš da pridaješ bilo kakav značaj svom ličnom ulasku. Iz tog razloga, kada služiš drugima, moraš jasno da razlikuješ svoj rast od dela Svetog Duha. To može podstaći tvoj ulazak i doneti više koristi tvom iskustvu. Kada čovek uzme delo Svetog Duha kao svoje lično iskustvo, to postaje izvor izopačenosti. Zato kažem, koju god dužnost da obavljate, svoj ulazak treba da smatrate važnom lekcijom.

Čovek radi da bi zadovoljio Božje namere, da bi pred Njega doveo sve one koji su u skladu s Božjim namerama, da bi čoveka doveo Bogu i da bi čoveku predstavio delo Svetog Duha i Božje vođstvo, usavršavajući tako plodove Božjeg dela. Stoga je veoma bitno da vam suština dela bude potpuno jasna. Svaki čovek kojeg Bog upotrebljava dostojan je da radi za Njega, to jest, svako ima priliku da ga Sveti Duh upotrebljava. Međutim, postoji jedna stvar koju morate da shvatite: kada čovek obavlja delo koje je naložio Bog, čoveku je data prilika da ga Bog upotrebi, ali ono što čovek izgovori i zna u takvim prilikama ne predstavlja u potpunosti čovekov rast. Sve što možete da uradite jeste da bolje upoznate sopstvene nedostatke tokom svog delovanja i zadobijete više prosvećenja od strane Svetog Duha. Na taj način će vam biti omogućeno da zadobijete bolji ulazak tokom svog rada. Ako čovek gleda na smernice koje dolaze od Boga kao na sopstveni ulazak i kao na nešto što je svojstveno njemu samom, onda nema potencijala da se čovekov rast povećava. Prosvećenje ljudi od strane Svetog Duha dešava se kada su ljudi u normalnom stanju; u takvim trenucima ljudi često brkaju prosvećenje koje primaju sa svojim stvarnim rastom, jer je način na koji Sveti Duh prosvećuje izuzetno normalan, On koristi ono što je svojstveno čoveku. Kada ljudi rade i govore, ili kada se mole i bave svojom duhovnom posvećenošću, istina će im iznenada postati jasna. U stvarnosti, međutim, ono što čovek vidi jeste samo prosvećenje Svetim Duhom (naravno, ovo prosvećenje je povezano sa čovekovom saradnjom) i ne predstavlja čovekov pravi rast. Nakon razdoblja iskustva u kojem se čovek susreće sa određenim teškoćama i kušnjama, pod takvim okolnostima se otkriva pravi rast čoveka. Tek tada će čovek otkriti da njegov rast nije tako veliki, i sve njegove sebične želje, lični obziri, pohlepa i druge slične stvari tada će isplivati na površinu. Tek nakon nekoliko ciklusa ovakvih iskustava, mnogi koji su budni u svom duhu shvatiće da ono što su doživeli u prošlosti nije bila njihova sopstvena stvarnost, već trenutno prosvetljenje od strane Svetog Duha i da je čovek samo primio tu svetlost. Kada Sveti Duh prosvećuje čoveka kako bi shvatio istinu, to je često na jasan i prepoznatljiv način, bez objašnjavanja kako su stvari nastale ili kuda idu. To jest, umesto da ovo otkrivenje bude propraćeno čovekovim teškoćama, On direktno otkriva istinu. Kada čovek naiđe na poteškoće u procesu ulaska, a zatim uključi prosvećenje Svetog Duha, to postaje praktično čovekovo iskustvo. (…) Stoga, u isto vreme dok primate delo Svetog Duha, treba da pridajete još veći značaj svom ulasku i da vidite tačno šta je delo Svetog Duha a šta je vaš ulazak, kao i da uključite delo Svetog Duha u svoj ulazak, tako da u većoj meri možete primiti usavršavanje od Svetog Duha i tako da suština dela Svetog Duha može da se ostvari u vama. Tokom vašeg iskustva delovanja Svetog Duha, spoznaćete Svetog Duha, kao i sebe, i štaviše, usred ko zna koliko nastupa intenzivne patnje, razvićete normalan odnos sa Bogom i vaš odnos sa Bogom će iz dana u dan biti sve bliži. Posle bezbrojnih slučajeva orezivanja i oplemenjivanja, razvićete istinsku ljubav prema Bogu. Zato morate da shvatite da se ne treba plašiti patnje, udaraca i nevolja; zastrašujuće je posedovati samo delo Svetog Duha, ali ne i ulazak. Kada dođe dan završetka Božjeg dela, ispostaviće se da ste radili uzalud; iako ste iskusili Božje delo, nećete spoznati Svetog Duha niti ćete imati svoj ulazak. Prosvećenje koje Sveti Duh obavlja u čoveku nema za cilj da održi čovekovu strast, već da otvori put za ulazak čoveka, kao i da čoveku omogući da spozna Svetoga Duha i da od tog trenutka razvije srce koje se Boga boji i obožava Ga.

Odstupanja u radu onih koji su prošli kroz orezivanje, sud i grdnju mnogo su manja, a izraz njihovog dela mnogo je precizniji. Oni koji se u svom radu oslanjaju na svoju prirodnost imaju prilično velika odstupanja. Rad neusavršenih ljudi izražava previše njihove sopstvene prirodnosti, što predstavlja ogromnu prepreku delu Svetog Duha. Koliko god da je čovek dobrog kova, on takođe mora da bude podvrgnut orezivanju i sudu, pre no što bude mogao da izvrši delo Božjeg naloga. Ako čovek nije bio podvrgnut takvom sudu, njegovo delo, ma koliko da je dobro obavljeno, ne može biti u skladu s načelima istine i uvek je proizvod njegove prirodnosti i ljudske dobrote. Delo onih koji su prošli kroz orezivanje i sud, mnogo je preciznije od dela onih koji nisu orezani i kojima nije suđeno. Oni koji nisu bili podvrgnuti sudu ne izražavaju ništa osim ljudskog tela i misli, izmešano s mnogo ljudske pameti i urođenog talenta. To nije precizan čovekov izraz Božjeg dela. Sledbenici takvih ljudi dovedeni su pred njih svojim urođenim kvalitetima. Pošto takve osobe izražavaju previše od ljudskog uvida i iskustva, koji gotovo da su odvojeni od prvobitne Božje namere i od nje previše odstupaju, njihovo delo ljude ne može da dovede pred Boga, već ih, umesto toga, dovodi pred čoveka. Stoga oni koji nisu bili podvrgnuti sudu i grdnji nisu ni kvalifikovani da obavljaju delo Božjeg naloga. Rad delatnika koji je u skladu sa merilom može ljude da izvede na ispravni put i da im pomogne da uđu dublje u istinu. Njegov rad može dovesti ljude pred Boga. Pored toga, rad jednog takvog delatnika može varirati od pojedinca do pojedinca i nije sputan pravilima, te ljudima omogućava oslobađanje i slobodu, postepeni rast u životu i da postepeno imaju dublji ulazak u istinu. Rad delatnika koji nije u skladu sa merilom znatno podbacuje. Njegov rad je nerazuman. On jedino može da ljude uvede u pravila, a ono što on zahteva od ljudi ne varira od pojedinca do pojedinca; on ne radi u skladu sa stvarnim potrebama ljudi. U takvoj vrsti rada ima previše pravila i previše doktrina, i on ne može da uvede ljude u stvarnost, niti u normalnu primenu rasta u životu. On samo može ljudima da omogući da se pridržavaju nekolicine bezvrednih pravila. Takvo usmeravanje ljude vodi na stranputicu. Oni te vodi da postaneš poput njega, uvodeći te u ono što ima i što jeste. Da bi sledbenici raspoznali da li su vođe u skladu sa merilom, ključno je sagledati put kojim vode druge i kakvi su rezultati njihovog rada, te videti da li sledbenici primaju načela u skladu sa istinom i da li dobijaju načine praktičnog delovanja koji su pogodni za njihov preobražaj. Ti treba da imaš sposobnost raspoznavanja prema različitim delima različitih tipova ljudi; ne treba da budeš smeteni sledbenik. Ovo se odnosi na pitanje čovekovog ulaska. Ako ne možeš da raspoznaš koja osoba u svom vođstvu poseduje put, a koja ne, lako ćeš biti zaluđen. Sve ovo neposredno utiče na tvoj život. U delu neusavršenih ljudi ima mnogo prirodnosti; ono je pomešano s previše ljudske volje. Prirodnost je njihovo biće – ono sa čime su oni rođeni. To nije život nakon što ih je orezao, niti stvarnost nakon preobražaja. Kako takva osoba može da podrži one koji tragaju za životom? Život koji čovek prvobitno ima jeste njegova urođena inteligencija ili talenat. Ova vrsta inteligencije ili talenta prilično je udaljena od tačnih Božjih zahteva prema čoveku. Ako čovek nije usavršen i ako njegova iskvarena narav nije orezana, postojaće širok jaz između onoga što on izražava i istine; ono što on izražava biće pomešano s nejasnim stvarima, poput njegovog maštanja i jednostranog iskustva. Štaviše, šta god da on uradi, ljudi osećaju da u tome nema opšteg cilja, niti istine pogodne za ulazak svih ljudi. Većina onoga što se od ljudi traži izvan je njihovih mogućnosti, kao da su oni ribe koje su naterane da žive na suvom. Ovo je delo ljudske volje. Čovekove iskvarene naravi, njegove misli i predstave, prožimaju sve delove njegovog tela. Čovek nije rođen sa nagonom da istinu sprovodi u delo, niti ima nagon za neposrednim razumevanjem istine. Ako se tome dodaju iskvarene naravi čovekove – zar delo ovako prirodne osobe neće izazivati prekide? Čovek koji je usavršen, međutim, poseduje iskustvo istine koju ljudi treba da razumeju i poznaje njihove iskvarene naravi. Nejasne i nepraktične stvari u njegovom radu postepeno smanjuju, sve je manje ljudskog razvodnjavanja, a njegov rad i služba sve se više približavaju merilima koje zahteva Bog. Na taj je način njegov rad zakoračio u istina-stvarnost i postao realističan. Misli u čovekovom umu naročito blokiraju delo Svetog Duha. Čovek ima bogatu maštu i razumnu logiku, kao i dugogodišnje iskustvo u vođenju poslova. Ako se ovi aspekti čoveka ne podvrgnu orezivanju i korekciji, sve će one predstavljati prepreke u radu. Stoga čovekov rad, a posebno rad nesavršenih ljudi, ne može da dostigne najveći stepen tačnosti.

– „Reč”, tom I, „Božja pojava i delo”, „Božje delo i delo čoveka”

Moraš da razumeš mnoga stanja u kojima će se naći ljudi kada Sveti Duh bude obavljao delo na njima. A naročito oni koji su koordinatori u službi Boga moraju još dublje da razumeju takva stanja. Ako govorite samo o mnogobrojnim iskustvima ili o načinima za ulazak, to pokazuje da je vaše iskustvo isuviše jednostrano. Bez znanja o svom pravom stanju i razumevanja istina-načela, nemoguće je postići promenu naravi. Bez poznavanja načela dela Svetoga Duha ili razumevanja koristi koje ono donosi, biće vam teško da razaznate delovanje zlih duhova. Morate razotkriti delovanje zlih duhova, kao i čovekove predstave, i prodreti pravo u srž problema; morate takođe ukazati na mnoga odstupanja u ljudskom delovanju i na probleme koje mogu imati u svojoj veri u Boga, kako bi mogli da ih prepoznaju. U najmanju ruku, zbog vas se oni ne smeju osećati negativno ni pasivno. Međutim, moraš da razumeš poteškoće koje objektivno postoje kod većine ljudi, ne smeš da budeš nerazuman, niti da „pokušavaš da naučiš svinju da peva”; takvo ponašanje je besmisleno. Kako bi rešio mnoge poteškoće koje ljudi doživljavaju, moraš razumeti dinamiku dela Svetoga Duha; moraš razumeti kako Sveti Duh obavlja delo na različitim ljudima, moraš razumeti poteškoće s kojima se ljudi suočavaju i njihove nedostatke, i moraš prodreti u srž određenog problema i doći do njegovog izvora, bez odstupanja ili pravljenja grešaka. Samo tada si ti osoba koja je u skladu s merilom kad je u pitanju saradnja u služenju Bogu.

Da li ćete moći da dokučite suštinska pitanja i da jasno uvidite brojne stvari, zavisiće od vaših ličnih iskustava. Način na koji nešto doživljavaš takođe je i način na koji vodiš druge. Ako razumeš reči i teorije onda ćeš usmeravati druge da razumeju reči i teorije. Način na koji doživljavaš stvarnost Božjih reči jeste način na koji ćeš voditi druge da uđu u stvarnost Božjih izjava. Ako možeš da razumeš mnoge istine i stekneš jasan uvid u mnoge stvari iz Božjih reči, onda si sposoban i da vodiš druge da razumeju mnoge istine, tako da će oni koje vodiš jasno razumeti vizije. Ako se usredsrediš na razumevanje natprirodnih osećaja, onda će oni koje predvodiš učiniti isto. Ukoliko zanemariš praksu, i umesto toga naglašavaš diskusiju, onda će se oni koje vodiš takođe usredsrediti na diskusiju, ne baveći se uopšte praksom, niti postizanjem ikakve transformacije svoje naravi; samo će površno biti puni entuzijazma, a da u delo praktično nisu sproveli niti jednu istinu. Svi ljudi drugima pružaju ono što i sami imaju. Tip nečije ličnosti određuje put kojim će ta osoba voditi druge, kao i tip ljudi koje će ona voditi. Da biste bili zaista prikladni za Božju upotrebu, ne samo da tome morate težiti, već vam je neophodno veliko prosvećenje od Boga, usmeravanje Njegovih reči, iskustvo da vas je On orezao i oplemenjivanje Njegovih reči. Postavljajući to kao temelj, u uobičajenim vremenima, trebalo bi da obratite pažnju na svoja opažanja, misli, razmišljanja i zaključke, i da se u skladu s tim posvetite usvajanju ili odbacivanju. Sve su to putevi za ulazak u stvarnost i svaki od njih je neizostavan. Tako Bog deluje. Uđeš li u ovaj metod kojim Bog deluje, svakodnevno možeš imati priliku da te On usavršava. I u svakom trenutku, bez obzira na to da li je tvoja sredina surova ili prijatna, da li si predmet ispitivanja ili iskušavanja, da li radiš ili ne, i da li živiš samostalno ili kao član neke zajednice, uvek ćeš pronaći priliku da te Bog usavrši, ne propuštajući nijednu od njih. Moći ćeš sve da ih otkriješ i tako ćeš pronaći tajnu doživljavanja Božjih reči.

– „Reč”, tom I, „Božja pojava i delo”, „Šta jedan pastir koji je prikladan za upotrebu treba da poseduje”

Svakodnevne reči Božje  Odlomak 461

U današnje vreme, mnogi ljudi ne obraćaju pažnju na lekcije koje treba naučiti u saradnji s drugima. Otkrio sam da mnogi od vas nisu sposobni da nauče nešto iz saradnje sa drugima; većina vas se drži svojih stavova. Kada radiš u crkvi, ti kažeš svoje, neko drugi kaže svoje, a jedna stvar nema veze sa drugom; vi zapravo uopšte ne sarađujete. Vi ste svi toliko zaokupljeni pukim saopštavanjem sopstvenih uvida ili oslobađanjem „tereta” koji nosite u sebi, ne tražeći ni najmanje život. Čini se da samo površno obavljaš posao, uvek verujući da treba da ideš svojim putem bez obzira na to šta drugi kažu ili rade; smatraš da treba da razgovaraš u zajedništvu onako kako te Sveti Duh upućuje, bez obzira na to kakve bi mogle biti okolnosti drugih. Nisi u stanju da otkriješ prednosti drugih, niti si u stanju da samog sebe preispitaš. Vaše shvatanje stvari zaista je izopačeno. Može se reći da čak i sada ispoljavate mnogo samopravednosti, kao da ste ponovo oboleli od te vaše stare boljke. Vi ne razgovarate jedni s drugima na način kojim se postiže potpuna otvorenost, na primer, o tome kakav ste ishod postigli radom u određenim crkvama ili o svojim unutrašnjim stanjima u poslednje vreme i tako dalje; vi naprosto nikada ne razgovarate o tome. Uopšte ne sprovodite prakse kao što su odbacivanje sopstvenih predstava ili ustajanje protiv sebe. Starešine i delatnici razmišljaju samo o tome kako da spreče svoju braću i sestre da budu negativni i kako da ih osposobe da energično slede. Međutim, svi vi mislite da je dovoljno samo energično slediti, a u osnovi ne shvatate šta znači poznavati sebe i ustati protiv sebe, a još manje razumete šta znači služiti u saradnji s drugima. Mislite samo na to kako da imate volju da sami uzvratite Bogu za Njegovu ljubav, kako da imate volju da proživite kao Petar. Pored toga, ne mislite ni na šta drugo. Čak kažeš i da ti, bez obzira na to šta drugi ljudi činili, nećeš slepo da poslušaš, i da ćeš ti, bez obzira na to kakvi su drugi ljudi, sam tražiti usavršavanje od strane Boga, i to će biti dovoljno. Činjenica je, međutim, da tvoja volja ni na koji način nije pronašla konkretan izraz u stvarnosti. Zar nije sve ovo vrsta ponašanja koju prikazujete danas? Svako od vas se čvrsto drži svog uvida, i svi vi želite da budete usavršeni. Vidim da ste vrlo dugo služili, a da niste mnogo napredovali; posebno u lekciji skladnog zajedničkog rada niste postigli apsolutno ništa! Kada idete u crkve, vi razgovarate na svoj način, a drugi razgovaraju na svoj. Retko se dešava skladna saradnja, a to se još više odnosi na sledbenike koji su ispod vas. To jest, retko ko od vas razume šta služenje Bogu jeste ili kako neko treba da služi Bogu. Zbunjeni ste i ophodite se prema lekcijama ove vrste kao prema nečemu beznačajnom. Postoje čak i mnogi ljudi koji ne samo da ne uspevaju da primene ovaj aspekt istine, već i svesno rade pogrešno. Čak i oni koji su služili dugi niz godina bore se i spletkare jedni protiv drugih i ljubomorni su i nadmeću se; svako je za sebe, i niko ni najmanje ne sarađuje. Zar sve ove stvari ne predstavljaju vaš stvarni rast? Vi ste ljudi koji svakodnevno služe zajedno kao Izraelci, koji su neposredno služili Samom Bogu svakog dana u hramu. Kako je moguće da vi ljudi, koji služite Bogu, nemate predstavu kako da sarađujete ili kako da služite?

– „Reč”, tom I, „Božja pojava i delo”, „Služite kao što su Izraelci služili”

Ono što se danas zahteva od vas – da skladno radite zajedno – slično je službi koju je Jahve zahtevao od Izraelaca: u suprotnom, naprosto prestanite da služite. Pošto ste ljudi koji neposredno služe Bogu, u najmanju ruku morate biti sposobni da budete odani i pokorni u svojoj službi, a takođe morate biti u stanju da naučite lekcije na praktičan način. Posebno za vas koji radite u crkvi, da li bi se neko od braće i sestara koji su ispod vas usudio da vas oreže? Da li bi se neko usudio da vam u lice kaže u čemu grešite? Vi stojite visoko iznad svih drugih; vi zaista vladate kao carevi! Vi čak i ne proučavate niti se udubljujete u ovakve praktične lekcije, a ipak govorite o služenju Bogu! U ovom trenutku, od tebe se traži da vodiš nekoliko crkava, ali ne samo da se ti ne odričeš sebe, već se čak i držiš sopstvenih predstava i stavova, govoreći stvari kao što su: „Mislim da bi ova stvar trebalo da se uradi na ovaj način, pošto je Bog rekao da ne treba drugi da nas sputavaju i da danas ne bi trebalo da slepo slušamo”. Stoga se svako od vas drži svog stava i niko nikoga ne sluša. Iako odlično znaš da je tvoja služba u ćorsokaku, i dalje govoriš: „Kako ja to vidim, moj put nije daleko od ispravnog. U svakom slučaju, svako od nas ima svoju stranu: ti govoriš o svojoj, a ja ću govoriti o svojoj; ti ćeš deliti svoje vizije, a ja ću govoriti o svojem ulasku.” Nikada ne preuzimate odgovornost za mnoge stvari sa kojima se treba obračunati, ili naprosto improvizujete, svako od vas izražava svoje mišljenje i pažljivo štiti svoj status, reputaciju i obraz. Niko od vas nije voljan da se ponizi, i nijedna strana neće preuzeti inicijativu da se preda i nadoknadi nedostatke onog drugog, kako bi život mogao brže da napreduje. Kada sarađujete, trebalo bi da naučite da tražite istinu. Možete reći: „Nije mi baš jasan ovaj aspekt istine. Kakvo ti imaš iskustvo s tim?” Ili možete reći: „Ti imaš više iskustva od mene u vezi sa ovim aspektom; da li možeš, molim te, da me malo uputiš?” Zar to ne bi bio dobar pristup? Čuli ste mnogo propovedi i imate određeno iskustvo u služenju. Ako ne učite jedni od drugih, ne pomažete jedni drugima i ne nadoknađujete nedostatke jedni drugima kada delate u crkvama, kako onda možete naučiti bilo kakve lekcije? Kad god naiđete na nešto, vi treba da komunicirate jedni sa drugima, tako da od toga možete imati koristi u životu. Štaviše, vi treba pažljivo da komunicirate o raznim stvarima pre donošenja bilo kakvih odluka. Samo tako čineći, vi preuzimate odgovornost za crkvu, umesto da samo površno obavljate posao. Pošto posetite sve crkve, trebalo bi da se okupite i komunicirate o svim pitanjima koja otkrijete i o svim problemima na koje naiđete u svom radu, a onda treba da razgovarate o prosvećenju i prosvetljenju koje ste primili – to je neophodna praksa služenja. Morate da postignete skladnu saradnju u svrhu Božjeg dela, za dobrobit crkve, i da tako podstaknete svoju braću i sestre da napreduju. Treba da se uskladite jedni s drugima, da se međusobno ispravljate i dođete do boljeg rezultata rada, kako biste pokazali razumevanje prema Božjim namerama. To se zove prava saradnja, i samo oni koji se uključe u nju zadobiće pravi ulazak. Dok sarađujete, neke od reči koje govorite mogu biti neprikladne, ali to nije važno. Komunicirajte o tome kasnije i dobro to shvatite; ne zanemarujte to. Posle ovakvog zajedništva, moći ćete da nadoknadite nedostatke svoje braće ili sestara. Samo ako na ovaj način zalazite sve dublje u svoj posao možete postići bolje rezultate. Svako od vas, kao ljudi koji služe Bogu, mora biti u stanju da brani interese crkve u svemu što radi, umesto da uzima u obzir samo sopstvene interese. Neprihvatljivo je da delujemo sami, potkopavajući jedni druge. Ljudi koji se tako ponašaju nisu pogodni da služe Bogu! Takvi ljudi imaju užasnu narav; ni trunka ljudskosti ne ostaje u njima. Oni su slika i prilika Sotone! Oni su zveri! Takve stvari se čak i danas dešavaju među vama; idete toliko daleko da napadate jedni druge dok komunicirate, namerno tražeći izgovore, zajapureni raspravljate o nečemu nebitnom, niko nije spreman da popusti, svako skriva svoje unutrašnje misli od onog drugog, pažljivo motreći na tu drugu osobu, uvek na oprezu. Da li ovakva narav priliči Božjoj službi? Može li takav rad kao što je vaš opskrbiti vašu braću i sestre bilo čime? Ne samo da nisi u stanju da dovedeš ljude na ispravan životni pravac, već zapravo ubrizgavaš svoju iskvarenu narav u svoju braću i sestre. Zar ne povređuješ druge? Tvoja savest je užasna i trula je do srži! Ti ne ulaziš u stvarnost, niti primenjuješ istinu. Osim toga, besramno otkrivaš svoju đavolsku prirodu drugima. Ti jednostavno ne znaš šta je sramota! Ova braća i sestre su ti povereni, a ti ih vodiš u pakao. Zar ti nisi neko čija je savest postala trula? Apsolutno nemaš srama!

– „Reč”, tom I, „Božja pojava i delo”, „Služite kao što su Izraelci služili”

Da li možeš da se izraziš rečima o naravi koju je Bog izrazio u svakom dobu na konkretan način, jezikom koji je prikladan i nosi značaj tog doba? Da li ti, koji doživljavaš Božje delo poslednjih dana, možeš da do detalja opišeš Božju pravednu narav? Možeš li jasno i tačno da svedočiš o Božjoj naravi? Kako ćeš reći ono što si video i iskusio onima sažaljenja vrednim, onima koji su siromašni i pobožni vernici koji su gladni i žedni pravednosti i čekaju da ih predvodiš poput pastira? Kakvi ljudi te čekaju da ih pastirski čuvaš? Možeš li da zamisliš? Da li si svestan tereta na svojim plećima, svog naloga i odgovornosti? Gde ti je osećaj za istorijsku misiju? Kako ćeš pravilno služiti kao gospodar narednog doba? Imaš li jak osećaj da si gospodar? Kako treba objasniti gospodara svih stvorenja? Da li je to zaista gospodar svih živih bića i svih materijalnih stvari na svetu? Koji su tvoji planovi za napredak naredne etape dela? Koliko ljudi čeka da ih kao pastir čuvaš? Da li je tvoj zadatak težak? Siromašni su, jadni, slepi i izgubljeni, jadikuju u tami – gde je put? Kako čeznu za svetlošću, poput zvezde padalice, da se iznenada spusti i rastera sile tame koje su ugnjetavale čoveka toliko godina. Ispunjeni žudnjom se nadaju i danonoćno čeznu za tim – ko može da zna ovo u potpunosti? Čak i na dan kada svetlost bljesne kraj njih, ovi ljudi koji duboko pate ostaju zarobljeni u mračnoj tamnici bez nade za oslobođenje; kada više neće plakati? Užasna je nesreća ovih krhkih duhova koji nikada nisu počinuli i dugo su tako bili vezani nemilosrdnim okovima i zamrznutom istorijom. I ko je čuo glas njihovog jauka? Ko je video njihovo jadno stanje? Da li ti je ikada palo na pamet koliko je ožalošćeno i zabrinuto Božje srce? Kako On može podneti da vidi kako nedužan ljudski rod, koji je stvorio Svojim sopstvenim rukama, trpi takvo mučenje? Ljudski rod je, na kraju krajeva, nesrećnik koji je otrovan. Pa, iako je ljudski rod preživeo do dana današnjeg, ko je mogao znati da ga je Zli još odavno zatrovao? Da li si zaboravio da si jedna od žrtava? Zar nisi voljan da, iz svoje ljubavi prema Bogu, nastojiš da spaseš sve ove preživele? Zar nisi spreman da posvetiš svu svoju snagu da uzvratiš Bogu, koji voli čoveka kao Svoju krv i meso? Kako tačno shvataš to što te Bog upotrebljava da živiš svoj izuzetan život? Imaš li zaista rešenost i veru da živiš smislenim životom pobožne osobe koja služi Bogu?

– „Reč”, tom I, „Božja pojava i delo”, „Kako bi trebalo da pristupiš svojoj budućoj misiji?”

Ljudi veruju u Mene, ali nisu u stanju da daju svedočanstvo za Mene, niti mogu da daju svedočanstvo o Meni pre nego što se Ja razotkrijem. Ljudi samo vide da Ja prevazilazim stvorena bića i sve svete ljude, i vide da ljudi ne mogu da obavljaju delo koje Ja obavljam. Stoga, od Jevreja do ljudi današnjice, svi koji gledaju Moja slavna dela ispunjeni su samo radoznalošću prema Meni, a ipak usta ni jednog jedinog stvorenog bića nisu bila u stanju da svedoče o Meni. Samo je Moj Otac svedočio o Meni i načinio Mi put među svim stvorenim bićima; da nije to učinio, bez obzira na to kako bih delovao, čovek nikada ne bi znao da sam Ja Stvoritelj, jer čovek ume samo da uzima od Mene i da ne veruje u Mene na osnovu ishoda mog dela. Čovek Me spoznaje samo zato što sam nevin i nikako grešnik, zato što mogu da objasnim mnoge tajne, zato što sam iznad mnoštva ili zato što je čovek imao koristi od Mene, ali malo ko veruje da sam Ja Stvoritelj. Zato kažem da čovek ne zna zašto treba da ima veru u Mene; ne zna svrhu ili značaj toga da ima veru u Mene. Stvarnost čoveka je previše oskudna, takva da je jedva sposoban da svedoči za Mene. Premalo istinite vere imate i premalo toga ste zadobili, tako da premalo svedočanstva imate. Štaviše, vi premalo toga razumete i previše toga vam nedostaje, tako da vam svima nedostaje ono što je potrebno da biste svedočili o Mojim delima. Vaša odlučnost je zaista značajna, no, možete li biti sigurni da ćete biti u stanju da svedočite o suštini Boga? Ono što ste iskusili i videli prevazilazi ono što su sveci i proroci iz svih doba iskusili i videli, ali da li ste u stanju da date svedočanstvo o Meni koje je veće od reči ovih svetaca i proroka iz prošlosti? Ono što vam sada darujem nadmašuje ono što sam darovao Mojsiju i Davidu, pa isto tako tražim da vaše svedočanstvo nadmaši Mojsijevo i da vaše reči budu veće od Davidovih. Dajem vam stostruko, pa i Ja od vas zahtevam da Mi uzvratite stostruko. Morate znati da sam Ja Onaj koji daruje život ljudskom rodu, i da ste vi ti koji primate život od Mene i koji morate svedočiti o Meni. Ovo je vaša dužnost koju vam darujem i koju treba da izvršite za Mene. Svu slavu Svoju darovao sam vama, darovao sam vam život koji izabrani narod Izraela nikada nije primio. Vi treba da svedočite za Mene i da Mi posvetite svoju mladost i položite svoj život. Kome god da podarim slavu Svoju, svedočiće za Mene i daće život svoj za Mene – ovo sam odavno predodredio. Za vas je blagoslov to što vam darujem Svoju slavu i vaša je dužnost da svedočite o Mojoj slavi. Ako biste verovali u Mene samo radi blagoslova, onda bi Moje delo imalo mali značaj, a vi ne biste izvršavali svoju dužnost. Izraelci su videli samo Moju milost, dobrotu i veličinu, i Jevreji su bili svedoci samo Mog strpljenja i iskupljenja. Oni su videli veoma, veoma malo dela Mog Duha, pa je čak bio slučaj da je ono što su razumeli bio samo jedan desetohiljaditi deo onoga što ste vi čuli i videli. Ono što ste videli prevazilazi čak i ono što su videli verski poglavari među njima. Istine koje danas razumete prevazilaze njihove; ono što ste danas videli prevazilazi ono što je viđeno u Dobu zakona, kao i u Dobu blagodati, a ono što ste vi doživeli prevazilazi čak i ono što su Mojsije i Ilija doživeli. Jer su Izraelci razumeli samo zakon Jahveov i videli su samo Jahveova leđa; ono što su Jevreji razumeli bilo je samo iskupljenje Hristovo, ono što su primili bila je samo blagodat koju je Isus darovao, a ono što su videli bio je samo Isusov lik u jevrejskom domu. Ono što vi vidite danas jeste slava Jahveova, iskupljenje Isusovo i sva dela koja Ja sada obavljam. Takođe, sopstvenim ušima čujete reči Mog Duha, uvideli ste svu veličinu Moje mudrosti, spoznali Moju čudesnost i upoznali Moju narav. Takođe sam vam rekao sav Moj plan upravljanja. Ono što ste videli nije samo milostivi Bog pun ljubavi, nego Bog ispunjen pravednošću. Videli ste čudesnost Moga dela i spoznali ste da sam ispunjen veličanstvom i gnevom; još i više ste svesni toga da sam jednom sručio Svoj gnev na dom Izraelov i da se on sada spustio na vas. Vi razumete više Mojih tajni na nebu nego Isaija i Jovan; vi znate više o Mojoj divoti i poštovanosti nego svi sveci prošlih doba. Ono što ste primili nije samo Moja istina, Moj put i Moj život, već vizije i otkrivenja veća od Jovanovih. Vi razumete mnogo više tajni i takođe ste ugledali Moje pravo lice; vi ste prihvatili više Mog suda i znate više o Mojoj pravednoj naravi. Dakle, iako ste rođeni u poslednjim danima, vi razumete stvari koje su se dogodile ranije i stvari iz prošlosti, a takođe ste iskusili današnje stvari, a sve sam to učinio Ja lično. Ono što tražim od vas nije preterano, jer sam vam dao mnogo, a vi ste videli toliko toga u Meni. Zato od vas zahtevam da svedočite za Mene svecima prošlih vekova, i to je jedina želja Moga srca.

– „Reč”, tom I, „Božja pojava i delo”, „Šta znaš o veri?”

Svakodnevne reči Božje  Odlomak 465

Da li sada zaista znaš zašto treba da veruješ u Mene? Da li zaista znaš svrhu i značaj Mog dela? Da li zaista znaš svoju dužnost? Da li zaista znaš šta je Moje svedočanstvo? Ako samo veruješ u Mene, a nema ni traga od Moje slave ili svedočenja u tebi, onda sam te odavno uklonio. Što se tiče onih koji sve razumeju, oni su Mi još veći trn u oku, a u Mojoj kući oni nisu ništa drugo do prepreke na Mom putu, oni su kukolj koji će u potpunosti biti provejan u Mom delu, oni su sasvim beskorisni, nemaju nikakvu vrednost i Ja sam ih odavno prezreo. Moj bes često pogađa sve one koji su sasvim lišeni svedočanstva, i Moj štap ih nikada ne ostavlja. Odavno sam ih predao u ruke zloga; oni su sasvim lišeni Mojih blagoslova. A kad dođe dan, grdnja će njihova biti žešća čak i od grdnje glupih, tvrdoglavih žena. Danas obavljam samo ono delo koje Mi je dužnost da obavim, svezujući svu pšenicu u snopove, zajedno sa onim kukoljem. To je Moje delo danas. Sav će se kukolj provejati u vreme Mog provejavanja, pa će se pšenično zrno skupiti u ambaru, a provejani kukolj će se baciti u oganj da sagori u pepeo. Moje je delo sada samo da sve ljude svežem u snopove; to jest, da ih potpuno osvojim. Onda ću početi da provejavam i razotkrivam ishode svih ljudi. I zato treba da znaš kako bi sada trebalo da Mi udovoljiš i kako da kreneš pravim putem u svojoj veri u Mene. Ono što želim jeste tvoja odanost i pokornost sada, tvoja ljubav i svedočanstvo sada. Čak i ako u ovom trenutku ne znaš šta je svedočanstvo ili šta je ljubav, treba da Mi doneseš sve svoje i da Mi predaš jedino blago koje imaš: svoju odanost i pokornost. Ti treba da znaš da svedočanstvo o Mojoj pobedi nad Sotonom leži u odanosti i pokornosti čoveka, kao i svedočanstvo o Mom potpunom osvajanju čoveka. Dužnost tvoje vere u Mene jeste da svedočiš za Mene, da budeš odan Meni i nikome drugom, i da Mi budeš pokoran do kraja. Pre nego što započnem sledeći korak u Svom delu, kako treba da svedočiš za Mene? Kako treba da Mi budeš odan i pokoran? Da li ćeš pokazati posvećenost svojoj funkciji, ili ćeš naprosto odustati? Da li bi se radije pokorio svakom Mom uređenju (makar to bila smrt ili propast) ili bi na pola puta pobegao da bi izbegao Moju grdnju? Grdim te da bi svedočio za Mene i bio Mi odan i pokoran. Ujedno se može reći da je sadašnja grdnja zarad obavljanja sledećeg koraka Mog dela i nesmetanog napredovanja budućeg dela. Stoga te podstičem da budeš mudar i da se prema svom životu i prema značaju svog postojanja ne odnosiš kao prema bezvrednom pesku. Da li tačno znaš šta će Moje buduće delo biti? Znaš li kako ću delati i kako će se odvijati Moje delo u danima koji dolaze? Ti treba da poznaješ značaj doživljavanja Mog dela i, još i više, značaj verovanja u Mene. Obavio sam toliko delo – kako bih mogao da odustanem na pola puta, kao što si zamislio? Pokrenuo sam tako veliki projekat – kako bih mogao da ga uništim? Tačno je da sam došao da privedem kraju ovo doba, ali još je važnije da moraš da znaš da započinjem novo doba, da bih obavio novo delo i, više od toga, da bih širio jevanđelje carstva. Dakle, ti treba da znaš da se sadašnje delo tiče samo početka jednog doba i postavljanja temelja za širenje jevanđelja u vremenu koje dolazi, te da se to doba privede kraju u budućnosti. Moje delo nije tako jednostavno kao što ti zamišljaš, niti je beskorisno ili besmisleno kao što ti možda veruješ. Prema tome, i dalje moram da ti kažem: treba da ponudiš sebe Mom delu i, još i više, treba da posvetiš sebe zarad Moje slave. Ono za čim još i više odavno žudim jeste to da svedočiš za Mene; i još i duže čekam da vidim da širiš Moje jevanđelje. Treba da razumeš šta je u Mom srcu.

– „Reč”, tom I, „Božja pojava i delo”, „Šta znaš o veri?”

Svakodnevne reči Božje  Odlomak 466

Iako je vaša vera veoma iskrena, niko od vas ne može u potpunosti da Me objasni, niko ne može da pruži svedočanstvo o svim činjenicama koje vidite. Razmislite o tome: danas se većina vas ne posvećuje ispravnim zadacima, već teži telu, udovoljava telu i prepušta se telu. Malo je istine u vama. Kako onda možete da svedočite o svemu što ste videli? Da li ste zaista sigurni da možete da budete Moji svedoci? Ako jednog dana ne budeš bio u stanju da svedočiš o svemu što si danas video, izgubićeš funkciju stvorenog bića i tvoje postojanje neće imati nikakvog smisla. Bićeš nedostojan da budeš ljudsko biće. Čak bi se moglo reći da nećeš biti ljudsko biće! Na vama sam obavio nemerljivo delo, ali pošto ti trenutno uopšte ne pokušavaš ništa da naučiš i o svemu ostaješ u neznanju i uzalud se trudiš, kada dođe vreme da se proširi Moje delo, ti ćeš samo gledati u prazno, vezanog jezika i potpuno beskoristan. Zar onda nećeš u istoriji biti zabeležen kao grešnik? Kada to vreme dođe, zar nećeš osetiti najdublje žaljenje? Zar nećeš utonuti u potištenost? Celokupno Moje današnje delo nije učinjeno iz besposlice i dosade, već radi postavljanja temelja za Moje buduće delo. Nije da sam u ćorsokaku i da treba da smišljam nešto novo. Treba da razumeš delo koje obavljam; nije u pitanju nešto što radi dete igrajući se na ulici, već delo učinjeno u ime Mog Oca. Treba da znate da Ja sve ovo ne radim sam; umesto toga, predstavljam Svog Oca. Vaša uloga, u međuvremenu, jeste da jednostavno sledite, da se pokorite, da se menjate i da svedočite. Treba samo da razumete zašto je potrebno da verujete u Mene; ovo je najvažnije pitanje koje svako od vas treba da shvati. Moj Otac, zarad Svoje slave, sve vas je predodredio za Mene od trenutka kada je stvorio svet. Učinio je to zarad Mog dela i zarad Svoje slave. Vi u Mene verujete zbog Mog Oca; vi Mene sledite jer je Moj Otac tako predodredio. Ništa od ovoga vi ne radite po sopstvenom izboru. Još važnije je da razumete da ste vi oni koje je Moj Otac Meni darovao kako biste svedočili za Mene. Pošto vas je On Meni podario, treba da se pridržavate puteva koje vam pokazujem, kao i puteva i reči kojima vas učim, jer je vaša dužnost da se držite Mojih puteva, a tovo je i prvobitna svrha vaše vere u Mene. Stoga vam ovo kažem: vi ste samo ljudi koje je Moj Otac Meni darovao i koji treba da se drže Mog puta. Vi, međutim, samo verujete u Mene, ali Mi ne pripadate jer ne potičete iz izraelske porodice, već ste potomci drevne guje. Sve što tražim od vas jeste da svedočite za Mene, ali danas morate da sledite Moj put. Sve ovo je zarad budućeg svedočenja. Ako samo slušate Moju reč, to je bezvredno, a to što vas je Moj Otac Meni darovao izgubiće na značaju. Ono što i dalje želim da vam kažem jeste sledeće: vi treba da sledite Moj put.

– „Reč”, tom I, „Božja pojava i delo”, „Kakvo je tvoje shvatanje Boga?”

Svakodnevne reči Božje  Odlomak 467

Kako Sveti Duh deluje u crkvi u današnje vreme? Da li možeš dobro da dokučiš smisao ovog pitanja? Koje su najveće poteškoće tvoje braće i sestara? Šta im najviše nedostaje? Trenutno, postoje neki ljudi koji su negativni dok prolaze kroz kušnje, a neki se čak i žale. Drugi su prestali da napreduju jer je Bog prestao da govori. Ljudi nisu zakoračili pravom stazom verovanja u Boga. Oni ne mogu da žive nezavisno i ne mogu da održe sopstveni duhovni život. Neki ljudi i dalje slede i imaju polet da streme, voljni su da primenjuju kada Bog govori, ali kada Bog ne govori, oni više ne napreduju. Ljudi još uvek nisu shvatili Božje namere u svojim srcima i nemaju spontanu ljubav prema Bogu; u prošlosti su sledili Boga zato što su bili primorani. A ima i nekih koji su se umorili od Božjeg dela. Zar takvi ljudi nisu u opasnosti? Mnogo ljudi naprosto bivstvuje u stanju trpljenja. Iako jedu i piju Božje reči i mole Mu se, oni to čine polovično i više nemaju nagon koji su nekada imali. Većina ljudi nije zainteresovana za Božje delo oplemenjivanja i usavršavanja ideluje kao da su stalno bez unutrašnjeg nagona. Kada su ophrvani prestupima, oni ne osećaju da su dužni Bogu, niti imaju svest da bi osetili kajanje. Oni niti streme ka istini niti napuštaju crkvu, već streme samo ka privremenim zadovoljstvima. Ovi ljudi su najgluplje budale! Kada dođe vreme, svi će biti napušteni! Ni jedan jedini neće biti spasen! Misliš li da će neko, ako je jednom bio spasen, uvek biti spasen? Čista je obmana verovati u to! Svi oni koji ne streme ka život-ulasku biće izloženi grdnji. Većina ljudi uopšte nije zainteresovana za život-ulazak, za vizije, ili za primenu istine. Oni ne teže ulasku, a još manje dubljem napretku. Zar oni ne upropaštavaju sami sebe? Trenutno postoji deo ljudi čiji se uslovi stalno poboljšavaju. Što više Sveti Duh deluje, to više vere zadobijaju; što više iskustava doživljavaju, to više osećaju da je Božje delo veoma tajnovito. Što dublje ulaze, više shvataju. Oni osećaju da je Božja ljubav tako velika i osećaju unutarnju stabilnost i jasnoću. Oni poseduju razumevanje Božjeg dela. To su ljudi u kojima deluje Sveti Duh. Neki ljudi kažu: „Iako nema novih Božjih reči, ipak moram da tražim da uđem dublje u istinu, moram da budem iskren o svemu u svom stvarnom iskustvu i da uđem u stvarnost Božjih reči.” Ovakva osoba poseduje delo Svetog Duha. Iako Bog ne pokazuje Svoje lice i krije se od svake osobe, i mada ne govori niti se čuje Njegov glas, i iako ima trenutaka kada ljudi dožive neko unutrašnje oplemenjivanje, Bog ipak nije potpuno napustio ljude. Ako neka osoba ne može da zadrži istinu koju treba da primeni, ona neće posedovati delo Svetog Duha. Tokom perioda oplemenjivanja, razdoblja kada se Bog ne prikazuje, ako nemaš vere, već se umesto toga povlačiš, ako se ne usredsrediš na doživljavanje Njegovih reči, onda bežiš od Božjeg dela. Kasnije ćeš biti jedan od onih koji će biti napušten. Oni koji ne traže da uđu u Božju reč nikako ne mogu biti postojani u svom svedočenju o Njemu. Ljudi koji su u stanju da svedoče o Bogu i udovolje Njegovim namerama potpuno se oslanjaju na sopstveni nagon da streme ka Božjim rečima. Delo koje Bog obavlja na ljudima prvenstveno postoji da im omogući da zadobiju istinu; to što ti stremiš ka životu je radi tvog usavršavanja i sve to služi da te učini pogodnim za Božju upotrebu. Sve ka čemu sada stremiš jeste da čuješ tajne, da čuješ Božje reči, da uživaš u pogledu i da gledaš okolo da vidiš šta ima novo ili šta se dešava, te da tako zadovoljiš svoju radoznalost. Ako u svom srcu imaš tu nameru, onda ne postoji način da ispuniš Božje zahteve. Oni koji ne streme ka istini ne mogu da slede do samog kraja. Trenutno, nije da Bog ne radi nešto, već ljudi ne sarađuju s Njim. To je zbog toga što im je Njegovo delo odbojno i što samo žele da čuju Njegove reči blagoslova, dok nisu voljni da čuju reči Njegovog suda i grdnje. Zbog čega je to tako? Zbog toga što njihove želje da zadobiju blagoslove nisu ispunjene, te su stoga postali negativni i slabi. Nije da Bog namerno ne dopušta ljudima da Ga slede, niti im On namerno zadaje udarce. Ljudi su negativni i slabi samo zato što su njihove namere neprikladne. Bog je onaj Bog kojičoveku daje životi ne može ga odvestiu smrt. Ljudska negativnost, slabosti i nazadovanje posledica su njihovih sopstvenih postupaka.

Trenutno Božje delo donosi ljudima malo oplemenjivanja, i samo oni koji mogu da budu postojani usred oplemenjivanja dobiće Božje odobravanje. Ma koliko da Se On skriva, bilo tako što ne govori ili tako što ne dela, ako i dalje možeš da nastaviš da stremiš, i ako i dalje možeš da Ga slediš čak i ako On kaže da te ne želi, to onda znači da si postojan u svom svedočenju o Bogu. Ako se Bog skriva od tebe, a ti prestaneš da Ga slediš, da li se to može nazvati postojanim svedočenjem o Bogu? Ako ljudi nemaju stvaran ulazak, onda nemaju ni stvaran rast, i kada se zaista susretnu sa velikom kušnjom, oni će posrnuti. Sada kada Bog ne govori, ili kada Bog ne postupa u skladu sa tvojim predstavama, ti se slamaš; kada bi Bog trenutno postupao u skladu sa tvojim sopstvenim predstavama i kada bi udovoljavao tvojoj volji, ti bi bio u stanju da ustaneš i imao bi polet da stremiš. Na čemu se onda, tačno, zasniva tvoj život? Tvrdim da postoji mnogo ljudi koji žive tako što se u potpunosti oslanjaju na ljudsku radoznalost. Oni apsolutno nemaju želju da istinski streme. Svi oni koji ne streme ka ulasku u istinu, već se oslanjaju na svoju radoznalost u životu jesu ljudi koji zaslužuju prezir i oni su u opasnosti! Različite vrste Božjeg dela sprovode se da bi se čovečanstvo usavršilo. Međutim, ljudi su uvek radoznali; uvek vole da se informišu o svemu što čuju; uvek su zabrinuti zbog aktuelnih dešavanja u drugim zemljama – na primer, šta se dešava u Izraelu, ili da li je bio zemljotres u Egiptu. Uvek traže neke novine, nove stvari da bi zadovoljili svoje sebične želje. Oni ne streme ka životu, niti streme ka tome da budu usavršeni. Oni samo traže da Božji dan stigne ranije kako bi se njihov divni san ostvario i njihove ekstravagantne želje ispunile. Ova vrsta osobe nije praktična – ona je neko ko nema odgovarajuću perspektivu. Jedino stremljenje ka istini može biti temelj ljudske vere u Boga, a ako ljudi ne streme ka život-ulasku, ako ne traže da udovolje Bogu, u tom slučaju će biti podvrgnuti kazni. Oni koji će biti kažnjeni su oni koji nisu posedovali delo Svetog Duha tokom Božjeg delanja.

– „Reč”, tom I, „Božja pojava i delo”, „Treba da očuvaš svoju odanost Bogu”

Svakodnevne reči Božje  Odlomak 468

Kako bi ljudi trebalo da sarađuju sa Bogom u ovoj etapi Njegovog dela? Bog trenutno iskušava ljude. On ne izgovara ni reč; On se skriva i ne ostvaruje direktan kontakt s ljudima. Spolja izgleda kao da On ne obavlja nikakvo delo, ali istina je da još uvek deluje u čoveku. Svako ko stremi ka život-ulasku ima viziju svog stremljenja ka životu i ne sumnja čak i ako ne razume Božje delo u potpunosti. Dok prolaziš kroz kušnje, čak i kada ne znaš šta Bog želi da uradi i šta želi da postigne, treba da znaš da su Božje misli za ljudski rod uvek dobre. Ako stremiš ka Njemu iskrenog srca, On te nikada neće napustiti i na kraju će te sigurno usavršiti i odvesti ljude do odgovarajućeg odredišta. Bez obzira na to kako Bog trenutno iskušava ljude, doći će dan kada će im pružiti odgovarajući ishod i dati im odgovarajuću nadoknadu na osnovu onoga što su učinili. Bog neće dovesti ljude do određene tačke i onda ih naprosto odbaciti i zanemariti. To je zato što je Bog veran. U ovoj etapi, Sveti Duh obavlja delo oplemenjivanja. On oplemenjuje svaku osobu. U koracima dela koji se sastoje od kušnje smrću i kušnje grdnjom, oplemenjivanje se obavlja rečima. Da bi ljudi iskusili Božje delo, oni prvo moraju da shvate Njegovo sadašnje delo i kako ljudi treba da sarađuju. To je nešto što bi svi trebalo da razumeju. Bez obzira na to šta Bog čini, bilo da oplemenjuje ljude ili da ćuti, ni jedan jedini korak Božjeg dela nije u skladu s ljudskim predstavama. Svaki korak Njegovog dela protresa i razbija ljudske predstave. To je Njegovo delo. Ali ti moraš da veruješ da sada, kada je Božje delo dostiglo određenu etapu, On neće ubiti ceo ljudski rod, šta god da se desi. On daje obećanja i blagoslove ljudskom rodu i svi oni koji streme ka Njemu moći će da zadobiju Njegove blagoslove, a one koji to ne učine Bog će eliminisati. To zavisi od tvog stremljenja. Bez obzira na bilo šta drugo, moraš verovati da kada se Božje delo završi, svaka osoba će imati odgovarajuće odredište. Bog je opskrbio čovečanstvo s lepim težnjama, ali bez stremljenja, one su nedostižne. Sada bi trebalo da si u stanju da vidiš ovo – Božje oplemenjivanje i Njegova grdnja ljudi je Njegovo delo, ali ljudi, sa svoje strane, moraju da streme ka promeni u naravi u svakom trenutku. U svom stvarnom iskustvu, prvo moraš da znaš kako da jedeš i piješ Božje reči; u Njegovim rečima moraš da pronađeš ono u šta treba da zakoračiš, kao i svoje sopstvene nedostatke; treba da uđeš uzimajući u obzir svoje stvarno iskustvo, i da uzmeš jedan deo Božjih reči koje treba primeniti i pokušaš da ih sprovedeš. Jedenje i pijenje Božjih reči je jedan aspekt. Pored toga, život crkve mora da se održi, moraš da imaš normalan duhovni život i moraš biti u stanju da predaš sva svoja trenutna stanja Bogu. Bez obzira na to kako se Njegovo delo menja, tvoj duhovni život treba da ostane normalan. Duhovni život može da održi tvoj normalan ulazak. Bez obzira šta Bog radi, treba bez prekida da nastaviš sa svojim duhovnim životom i da ispuniš svoju dužnost. To je ono što ljudi treba da rade. To je sve delo Svetog Duha, ali dok je za one sa normalnim stanjem to savršenstvo, za one sa nenormalnim stanjem to je kušnja. U trenutnoj fazi dela oplemenjivanja Svetog Duha, neki ljudi kažu da je Božje delo tako veliko i da je ljudima oplemenjivanje apsolutno potrebno, inače će njihov rast biti isuviše mali i neće imati načina da postignu Božje namere. Međutim, za one čije stanje nije dobro, to postaje razlog da ne streme ka Bogu i razlog da ne prisustvuju skupovima niti da jedu i piju Božju reč. U Božjem delu, bez obzira na to šta On radi ili kakve promene On čini, ljudi, u najmanju ruku, moraju da održe normalan duhovni život. Možda nisi bio aljkav u ovoj trenutnoj etapi svog duhovnog života, ali još uvek nisi mnogo zadobio, niti si imao bogatu žetvu. U ovakvim okolnostima, čak i ako se svog duhovnog života držiš kao što se pridržavaš pravila, i dalje moraš da ga se držiš; moraš da se pridržavaš ovog pravila kako ne bi pretrpeo gubitke u životu i kako bi udovoljio Božjim namerama. Ako tvoj duhovni život nije normalan, ti ne možeš jasno da sagledaš trenutno Božje delo i umesto toga uvek osećaš da je ono potpuno nespojivo sa tvojim predstavama, i mada si voljan da Ga slediš, nedostaje ti unutrašnji nagon. Bez obzira na to šta Bog trenutno čini, ljudi moraju da sarađuju. Ako ljudi ne sarađuju, onda Sveti Duh ne može da obavlja Svoje delo, a ako ljudi nemaju srca da sarađuju, onda teško mogu da zadobiju delo Svetog Duha. Ako želiš da poseduješ delo Svetog Duha u sebi i ako želiš da zadobiješ Božje odobrenje, onda moraš da održavaš svoju prvobitnu odanost pred Bogom. Međutim, nije neophodno da imaš dublje razumevanje, naprednu teoriju ili druge slične stvari – potrebno je samo da podržavaš Božju reč na prvobitnoj osnovi. Ako ljudi ne sarađuju sa Bogom i ne streme ka dubljem ulasku, onda će Bog oduzeti sve što je prvobitno bilo njihovo. Iznutra, ljudi uvek čeznu za lakoćom i radije bi uživali u onome što je već dostupno. Oni žele da zadobiju Božja obećanja, a da pritom ne plate nikakvu cenu. Ovo su ekstravagantne misli koje čovečanstvo gaji. Zadobijanje samog života bez plaćanja cene – ali da li je išta ikada bilo tako lako? Kada neko veruje u Boga i stremi život-ulasku i stremi promeni u svojoj naravi, on mora da plati cenu i da dostigne stanje u kojem će uvek slediti Boga, bez obzira šta On uradio. To je nešto što ljudi moraju da rade. Čak i ako slediš sve ovo kao pravilo, moraš ga uvek podržavati, i bez obzira na to koliko su velike kušnje, ne možeš dići ruke od svog normalnog odnosa sa Bogom. Trebalo bi da budeš u stanju da se moliš, održavaš svoj crkveni život i nikada ne napuštaš svoju braću i sestre. Dok te Bog kuša, ti treba da nastaviš da tražiš istinu. To je minimalan uslov za duhovni život. Uvek imaš želju da tražiš i težiš saradnji, koristeći svu svoju energiju – da li je to izvodljivo? Ako ljudi shvate da je to temelj, lako će steći moć razlučivanja i ulazak u stvarnost. Lako je prihvatiti Božju reč kada je tvoje sopstveno stanje normalno; u takvim okolnostima nije teško primenjivati istinu i tada osećaš da je Božje delo veliko. Ali ako je tvoje stanje loše, bez obzira koliko je Božje delo veliko i bez obzira koliko lepo neko govori, ti nećeš obraćati pažnju. Kada stanje osobe nije normalno, Bog ne može da dela u njoj i ona ne može da postigne promene u svojoj naravi.

– „Reč”, tom I, „Božja pojava i delo”, „Treba da očuvaš svoju odanost Bogu”

Svakodnevne reči Božje  Odlomak 469

Ako ljudi uopšte nemaju veru, nije im lako da nastave tim putem. Svako sada može da vidi da se Božje delo ni najmanje ne slaže sa ljudskim predstavama i uobraziljama. Bog je učinio toliko mnogo dela i izgovorio toliko reči i mada ljudi mogu da priznaju da su one istina, još uvek je moguće da se predstave o Bogu pojave u njima. Ako žele da razumeju istinu i zadobiju je, ljudi moraju da imaju veru i snagu volje, te da budu u stanju da se drže onoga što su već videli i onoga što su zadobili iz svojih iskustava. Bez obzira na to šta Bog radi ljudima, oni moraju da podrže ono što oni sami poseduju, da budu iskreni pred Bogom i da Mu ostanu odani do samog kraja. To je dužnost ljudskog roda. Ljudi moraju da se pridržavaju onoga što treba da urade. Verovanje u Boga zahteva pokornost Njemu i iskustvo Njegovog dela. Bog je obavio toliko delo – moglo bi se reći da je za ljude sve usavršavanje, oplemenjivanje, a još više, grdnja. Nije bilo nijednog koraka Božjeg dela koji je bio u skladu sa ljudskim predstavama; ono u čemu su ljudi uživali bile su stroge Božje reči. Kada Bog dođe, ljudi treba da uživaju u Njegovom veličanstvu i Njegovom gnevu. Međutim, bez obzira koliko stroge bile Njegove reči, On dolazi da spase i usavrši čoveka. Kao stvorena bića, ljudi treba da ispune dužnosti koje treba da ispune i treba da budu postojani u svom svedočenju o Bogu usred oplemenjivanja. U svakoj kušnji treba da zadrže svedočanstvo koje treba da daju i da svedoče snažno za Boga. Osoba koja to radi je pobednik. Kako god da te Bog oplemenjuje, treba i dalje da budeš pun vere, da nikada ne gubiš veru u Njega, i treba da radiš ono što čovek treba da uradi. To je sve što Bog zahteva od čoveka. On zahteva da čovekovo srcebude u stanju da se u potpunosti vrati Njemu i da se okrene Njemu u svakom trenutku. Takva osoba je pobednik. Oni koje Bog naziva „pobednicima” jesu ljudi koji i dalje mogu da budu postojani u svom svedočenju, da održe svoju veru i odanost Bogu i da, bez obzira na sve, sačuvaju čisto srce pred Bogom i održe svoju istinsku ljubav prema Bogu, dok su pod uticajem Sotone i dok ih Sotona opseda – to jest, dok se nalaze usred sila tame. Na taj način, oni su postojani u svom svedočenju pred Bogom. Takvi ljudi su oni koje Bog naziva „pobednicima”. Ako je tvoje stremljenje odlično kada te Bog blagosilja, a povlačiš se kad nema Njegovih blagoslova, da li je to čistota? Pošto si siguran da je ovo istiniti put, moraš ga slediti do kraja; moraš održavati svoju odanost Bogu. Pošto si video da je Bog došao na zemlju da te lično usavrši, treba u potpunosti da Mu predaš srce. Ako, bez obzira na to šta Bog čini – možda ti na samom kraju dâ nepovoljan ishod – i dalje možeš da Ga slediš, to znači da si sačuvao svoju čistotu pred Bogom. Prinošenje svetog duhovnog tela i čiste device Bogu, o čemu se govorilo, znači čuvanje iskrenog srca pred Bogom. Iskrenost čoveka je čistota, a oni koji mogu da budu iskreni prema Bogu sačuvali su čistotu. To je ono što bi trebalo da primenjuješ. Kada treba da se moliš, ti se moliš; kada treba da se okupiš u zajedništvu, ti to činiš; kada treba da pevaš himne, ti pevaš himne; i kada treba da se pobuniš protiv tela, ti se buniš protiv tela. Kada obavljaš svoju dužnost, nisi površan; kada si suočen sa kušnjama, ostaješ postojan. To je odanost Bogu. Ako ne podržavaš ono što ljudi treba da rade, onda su sve tvoje prethodne patnje i odluke bile uzaludne.

Za svaki korak Božjeg dela postoji način na koji ljudi treba da sarađuju. Bog oplemenjuje ljude kako bi imali veru dok prolaze kroz oplemenjivanje. Bog usavršava ljude kako bi imali veru da budu usavršeni od strane Boga i spremni da prihvate Njegovo oplemenjivanje i Njegovo orezivanje. Duh Božji deluje u ljudima da bi im doneo prosvećenje i prosvetljenje i da bi sarađivali s Njim i vršili primenu. Bog ne govori niti se Njegov glas čuje tokom oplemenjivanja, ali ipak ima posla koji ljudi treba da obave. Trebalo bi da se držiš onoga što već imaš i još uvek bi trebalo da budeš u stanju da se moliš Bogu, da budeš blizak Boga i da budeš pstojan u svom svedočenju pred Bogom; na taj način ćeš ispuniti svoju dužnost. Svi ste iz Božjeg dela jasno videli da Njegove kušnje ljudske vere i ljubavi zahtevaju od ljudi da se više mole Bogu i da se češće naslađuju Božjim rečima pred Njim. Ako te Bog prosveti i omogući ti da razumeš Njegove namere, a ti ih ipak uopšte ne primenjuješ u praksi, nećeš ništa ni zadobiti. I dalje bi trebalo da budeš u stanju da se moliš Bogu kada sprovodiš Njegove reči u delo, uvek bi trebalo da tražiš pred Bogom kada razmatraš Njegove reči, i trebalo bi da budeš ispunjen verom u Njega, a ne obeshrabren ili hladan. Oni koji ne primenjuju Božje reči puni su energije tokom skupova, ali padaju u tamu kada se vrate kući. Ima i onih koji čak i ne žele da se okupljaju. Dakle, moraš jasno da vidiš koja je dužnost koju ljudi treba da obavljaju. Možda ne znaš šta su zapravo Božje namere, ali bi trebalo da ispuniš svoju dužnost, trebalo bi da se moliš kada treba, i trebalo bi da sprovodiš istinu u delo kada treba. Ako radiš sve što bi ljudi trebalo da rade, i držiš se svoje prvobitne vizije, onda ćeš biti sposobniji da prihvatiš sledeći korak Božjeg dela. Kada Bog radi na skriven način, problem je ako ne stremiš. Kada On govori i propoveda tokom sabora, ti slušaš sa poletom, ali kada On ne govori, nedostaje ti energije i povlačiš se. Kakva se osoba ponaša na ovakav način? To je neko ko samo prati krdo. Nema stav, nema svedočanstvo, nema viziju! Većina ljudi je takva. Ako nastaviš tim putem, jednog dana kada naiđeš na veliku kušnju, bićeš kažnjen. U Božjem procesu usavršavanja ljudi, najvažnije je imati stav. Ako ne sumnjaš ni u jedan korak Božjeg dela, ako ispunjavaš čovekovu dužnost, ako iskreno podržavaš ono što ti je Bog dao da sprovedeš u delo – to jest, ako se sećaš Božjih opomena i, bez obzira na to šta On čini u današnje vreme, ne zaboravljaš Njegove prekore, ne sumnjaš u Njegovo delo, zadržavaš svoj stav, podržavaš svoje svedočanstvo i pobeđuješ na svakom koraku puta – onda će te na kraju Bog usavršiti i pretvoriti u pobednika. Ako si u stanju da budeš postojan u svakom koraku Božjih kušnji, i ako i dalje možeš da budeš postojan na samom kraju, onda si ti pobednik, i ti si neko koga je Bog usavršio. Ako ne možeš da budeš postojan u svojim trenutnim kušnjama, onda će u budućnosti to postati još teže. Ako se samo podvrgneš beznačajnoj količini patnje i ne stremiš ka istini, onda na kraju nećeš zadobiti ništa. Ostaćeš praznih šaka. Ima ljudi koji odustanu od svog stremljenja kada vide da Bog ne govori i njihovo srce se raspline. Zar takva osoba nije bezumna? Takvi ljudi ne poseduju stvarnost. Kada Bog govori, oni uvek trčkaraju unaokolo, deluju zauzeto i poletno spolja, ali sada kada On više ne govori, prestaju da streme. Takva osoba nema budućnost. Tokom oplemenjivanja, ti moraš da uđeš sa pozitivnim gledištem i naučiš lekcije koje treba da naučiš; kada se moliš Bogu i čitaš Njegovu reč, treba da meriš svoje stanje naspram nje, da otkriješ svoje nedostatke i otkriješ da još uvek imaš da naučiš mnogo lekcija. Što više iskreno stremiš dok prolaziš kroz oplemenjivanje, više ćeš sebe smatrati neodgovarajućim. To je zato što se tokom oplemenjivanja susrećeš sa mnogim problemima koje ne možeš jasno da sagledaš, pa možeš da se žališ i otkriješ sopstveno telo. Tek tada možeš da otkriješ da u sebi imaš previše iskvarenih naravi.

Božje delo u poslednjim danima zahteva ogromnu veru, veru čak i veću od Jovove. Bez vere, ljudi neće moći da nastave da stiču iskustvo, te zbog toga neće moći da budu usavršeni od strane Boga. Kada dođe dan velikih kušnji, biće ljudi koji će napuštati crkve – neki ovde, neki tamo. Biće nekih koji su do tada bili prilično dobri u svom stremljenju i neće biti jasno zašto više ne veruju. I dogodiće se mnoge stvari koje nećeš razumeti i Bog neće pokazati nikakve znakove niti čudesna dela, niti će učiniti nešto natprirodno. Ovo je da bi se videlo da li možeš da budeš postojan – Bog koristi činjenice da oplemeni ljude. Još nisi mnogo propatio. U budućnosti, kada dođu velike kušnje, biće mesta u kojima će svi do jednog napustiti crkvu, a oni sa kojima si imao dobar odnos će otići i napustiti svoju veru. Da li ćeš onda moći da budeš postojan? Kušnje sa kojima si se do sada suočavao bile su manje, a ti si verovatno jedva bio u stanju da ih izdržiš. Ovaj korak uključuje oplemenjivanje i usavršavanje samo kroz reči. U sledećem koraku, suočićeš se sa činjenicama koje će te oplemeniti, a onda ćeš biti usred opasnosti. Kada postane zaista ozbiljno, Bog će te savetovati da požuriš i odeš, a religiozni ljudi će pokušati da te namame da kreneš s njima. Sve to služi da se vidi da li možeš da nastaviš tim putem, a sve su to kušnje. Trenutne kušnje su male, ali doći će dan kada u nekim domovima roditelji više neće verovati, a u nekim deca više neće verovati. Da li ćeš moći da nastaviš? Što dalje ideš, to će tvoje kušnje biti veće. Bog obavlja Svoje delo oplemenjivanja ljudi u skladu sa njihovim potrebama i njihovim rastom. Tokom etape Božjeg usavršavanja ljudi, nemoguće je da će broj ljudi nastaviti da raste – on će se samo smanjivati. Ljudi samo kroz ova oplemenjivanja mogu biti usavršeni. Orezivanje, disciplinovanje, kušnje, grdnja, proklinjanje – možeš li da izdržiš sve to? Kada vidiš crkvu u posebno dobroj situaciji, gde sve sestre i braća streme sa velikim poletom, ti se osećaš ohrabreno. Kada dođe dan u kojem će svi oni otići, neki od njih više neće verovati, neki će otići za poslom ili brakom, a neki će pristupiti religiji; da li ćeš onda moći da budeš postojan? Da li ćeš biti u stanju da iznutra ostaneš neometen? Božje usavršavanje čoveka nije tako jednostavna stvar! On koristi mnoge stvari da oplemeni ljude. Ljudi to vide kao metode, ali u prvobitnoj Božjoj nameri to uopšte nisu metode, već činjenice. Naposletku, kada On bude oplemenio ljude do određene tačke i oni više ne budu imali nikakvih pritužbi, ova etapa Njegovog dela će biti upotpunjena. Veliko delo Svetog Duha je da te usavrši, a kada On ne deluje i skriva se, to još više radi sa ciljem da te usavrši, i da bolje uvidi da li ljudi gaje ljubav prema Bogu, da li imaju istinsku veru u Njega. Kada Bog govori jasno, nema potrebe da tragaš; samo kada je skriven treba da tragaš i osetiš svoj put kojim ćeš ići. Trebalo bi da budeš u stanju da ispuniš dužnost stvorenog bića i bez obzira na to šta tvoj budući ishod i tvoje odredište mogu biti, ti bi trebalo da budeš u stanju da stremiš ka znanju o Bogu i ka ljubavi prema Bogu tokom godina dok si živ, i bez obzira na to kako se Bog odnosi prema tebi, ti bi trebalo da budeš u stanju da izbegneš da se žališ. Postoji jedan uslov da Sveti Duh deluje u ljudima. Moraju da osećaju žeđ i da traže, i ne smeju da budu bezdušni ili da sumnjaju u Božje postupke, i moraju da budu u stanju da podrže svoju dužnost u svakom trenutku; samo na taj način mogu zadobiti delo Svetog Duha. U svakom koraku Božjeg dela, ono što se zahteva od ljudi jeste ogromna vera i dolazak pred Boga radi traženja – samo putem iskustva ljudi mogu da otkriju koliko je Bog drag i kako Sveti Duh deluje u ljudima. Ako to ne doživiš, ako ne osetiš svoj put kroz to, ako ne tražiš, onda nećeš zadobiti ništa. Moraš da osetiš svoj put kroz sopstvena iskustva, i samo kroz takva iskustva možeš da sagledaš Božja dela i da prepoznaš Njegovu čudesnost i nedokučivost.

Bog ti dozvoljava da iskusiš svakakve nevolje, osujećenja i nedaće, kao i brojne neuspehe i prepreke. Na kraju, Bog te navodi da shvatiš – dok doživljavaš te stvari – da je sve što je On rekao ispravno i istina. U isto vreme, On te navodi da shvatiš da ono što ti misliš i zamišljaš, kao i tvoje predstave, znanje, filozofske teorije, filozofije i stvari koje si naučio u svetu i kojima su te roditelji naučili, da su svi oni pogrešni i da te stvari ne mogu da te usmere na pravi put u životu i ne mogu da te predvode da shvatiš istinu i da dođeš pred Boga. Ako još uvek živiš prema ovim stvarima, onda koračaš putem neuspeha, kao i putem opiranja Bogu i izdaje Boga. Bog će te na kraju navesti da to jasno uvidiš. Ovaj proces je nešto što moraš da doživiš i jedino se na ovaj način mogu postići rezultati, ali je to Bogu istovremeno bolno da gleda. Ljudi su buntovni i imaju iskvarene naravi, pa stoga moraju donekle da pate i da dožive ta osujećenja. Bez te patnje, ne bi bilo načina da se pročiste. Ako čovek zaista ima srce koje voli istinu i zaista je voljan da prihvati različite Božje metode spasenja i da plati cenu, onda nema potrebe da toliko pati u kušnjama i oplemenjivanju. U stvari, Bog ne želi da ljudi toliko pate, niti želi da iskuse tolike padove i neuspehe. Međutim, ljudi su previše buntovni; nevoljni su da rade kako im se kaže, nevoljni su da se pokore i nesposobni da idu pravim putem ili da se posluže prečicama; samo zalutaju idući sopstvenim putem, bune se protiv Boga i opiru Mu se. Ljudi su iskvareni. Jedino što Bog može da učini jeste da ih preda Sotoni i smesti u razne situacije kako bi ih neprekidno čeličio, omogućavajući im da tako steknu svakojaka iskustva, izvuku svakojake pouke i shvate suštinu svakakvih rđavih stvari. Nakon toga, kad se ljudi osvrnu, shvatiće da su Božje reči istina, priznaće da su Božje reči istina i priznaće da je jedino Bog stvarnost svih pozitivnih stvari, te Onaj koji zaista voli ljude, brine o njima i može ih spasiti. Bog ne želi da ljudi toliko pate, ali ljudi su previše buntovni, voljni su da idu krivudavim putevima i voljni su da prolaze kroz tu patnju. Bog nema drugog izbora nego da ljude smešta u razne situacije kako bi ih neprekidno čeličio. U kojoj meri su ljudi na kraju očeličeni? U toj meri da kažeš: „Doživeo sam svakakve situacije i sada konačno razumem da, osim Boga, ne postoji nijedna osoba, događaj ili stvar koji me mogu navesti da shvatim istinu, koji me mogu navesti da uživam u istini, odnosno koji me mogu navesti da uđem u istina-stvarnosti. Ako poslušno praktično delujem prema Božjim rečima, poslušno ostanem na mestu na kome treba da bude čovek, pridržavam se svog statusa i dužnosti kao stvorenog bića, poslušno prihvatam Božju suverenost i uređenja, ako nemam više dodatnih pritužbi niti od Boga želim prekomerne stvari, i mogu istinski da se pokorim pred Stvoriteljem, tek tada ću biti neko ko se istinski pokorava Bogu.” Kad dostignu ovaj nivo, ljudi se zaista klanjaju pred Bogom i Bog više ne treba da priređuje dodatne situacije koje će oni iskusiti. Prema tome, kojim putem želite da idete? U svojim ličnim željama, niko nema želju da pati i niko ne želi da doživljava prepreke, neuspehe, teškoće, osujećenja ili nevolje, ali drugog načina nema. Ljudi imaju sotonske prirode; previše su buntovni, a njihove su misli i gledišta previše komplikovani. Srce ti je svakodnevno u neprekidnim oprečnostima, razdoru i previranju. Shvataš samo nekoliko istina, tvoj život-ulazak je plitak i nedostaje ti snaga da prevaziđeš predstave, uobrazilje i iskvarene naravi tela. Možeš jedino da zauzmeš čovekov uobičajeni pristup: da stalno doživljavaš neuspeh i osujećenost, da stalno padaš, da te šamaraju nevolje i valjaš se u balegi, dok ne dođe dan kad ćeš reći: „Umoran sam. Više mi je muka. Ne želim ovako da živim. Ne želim da doživljavam ove neuspehe. Spreman sam da poslušno dođem pred Stvoritelja; slušaću šta Bog kaže i radiću ono što On kaže. Jedino je to pravi put u životu.” Tek onog dana kad budeš sasvim uveren i priznaš poraz, moći ćeš da dođeš pred Boga. Da li ste iz ovoga shvatili nešto o Božjoj naravi? Kakav je Božji stav prema ljudima? Ma šta da Bog čini, On za ljude želi najbolje. Kakve god situacije da ti On priređuje odnosno šta god da ti On traži da uradiš, On uvek želi da vidi najbolji ishod. Recimo da prolaziš kroz neku situaciju i susrećeš se s osujećenjima i neuspehom. Bog ne želi da te vidi obeshrabrenog kad podbaciš, ne želi da misliš da je s tobom gotovo i da te je Sotona dograbio, pa da zatim od sebe odustaneš, više nikad ne staneš na noge i potoneš u malodušnost – Bog ne želi da vidi taj ishod. Šta Bog želi da vidi? Da si, iako si u toj stvari možda podbacio, u stanju da tragaš za istinom i da o sebi razmišljaš, da pronađeš razlog svog neuspeha, prihvatiš lekciju koju si iz tog neuspeha izvukao, upamtiš je za ubuduće, znaš da je pogrešno da se ponašaš na taj način, da je ispravno jedino praktično postupanje prema Božjim rečima, kao i da uvidiš: „Ja sam loša osoba. Imam iskvarenu sotonsku narav. U meni postoji buntovništvo. Daleko sam od pravednih ljudi o kojima Bog govori i nemam bogobojažljivo srce.” Ovu činjenicu si jasno uvideo; prepoznao si istinu te stvari i, prolazeći kroz ovo osujećenje, kroz ovaj neuspeh, stekao si nešto razuma i sazreo si. To je ono što Bog želi da vidi. Šta znači sazrevanje? To znači da Bog može da te zadobije, da možeš biti spasen, da možeš da uđeš u istina-stvarnosti i da si se zaputio putem na kome se bojiš Boga i kloniš se zla. Bog se nada tome da vidi ljude kako idu pravim putem. Bog stvari obavlja s mukotrpnim namerama i sve to je Njegova skrivena ljubav, ali ljudi često to ne mogu da osete. Ljudi su uskogrudi i izrazito sitničavi. U trenutku kad ne mogu da uživaju u Božjoj blagodati i blagoslovima, žale se na Boga, postaju negativni i postupaju razdražljivo, ali im Bog to ne zamera. Prema njima se naprosto odnosi kao prema neukoj deci i u odnosu na njih ne cepidlači. On za ljude priređuje okolnosti kako bi im omogućio da saznaju kako se stiču blagodat i blagoslovi, da shvate šta za čoveka znači blagodat i šta čovek iz nje može da izvuče. Recimo da voliš da jedeš nešto za šta Bog kaže da, ako se jede prekomerno, škodi zdravlju. Ti ne slušaš, to uporno jedeš i Bog ti dozvoljava da slobodno doneseš takvu odluku. Posledično se razboliš. I nakon što to nekoliko puta iskusiš, uviđaš da su reči koje Bog izgovara zapravo tačne, da je ono što On kaže istinito, da moraš praktično da postupaš prema Njegovim rečima i da je to ispravan put. Prema tome, šta dolazi iz prepreka, neuspeha i patnje koju iskusiš? Kao prvo, možeš da spoznaš Božje mukotrpne namere. Kao drugo, to te navodi da poveruješ i da se uveriš da su Božje reči ispravne i da su sve praktične, pa tvoja vera u Boga raste. Povrh toga, prolazeći kroz ovaj period neuspeha, počinješ da prepoznaješ istinitost i tačnost Božjih reči, uviđaš da su Božje reči istina i razumeš načelo primene istine. I zato, dobro je da ljudi iskuse neuspeh, ali ih to ujedno izlaže i patnji – to je vrsta čeličenja. Međutim, ako te takvo čeličenje na kraju navede da se vratiš pred Boga, omogući ti da shvatiš Njegove reči i prihvatiš ih u svoje srce kao istinu, i navede te da spoznaš Boga, u tom slučaju čeličenje, osujećenja i neuspesi koje si doživeo neće biti uzaludni. To je rezultat koji Bog želi da vidi.

Moraš se setiti da su sada izgovorene ove reči: kasnije ćeš doživeti veću nedaću i veću patnju! Biti usavršen nije jednostavna niti laka stvar. U najmanju ruku, moraš da poseduješ Jovovu veru, ili čak i veću veru od njegove. Trebalo bi da znaš da će kušnje u budućnosti biti veće od Jovovih i da moraš da iskusiš dugotrajnu grdnju. Da li je to jednostavna stvar? Ako tvoj kov ne može da se popravi, ako ti nedostaje moć razumevanja i ako premalo znaš, onda u to vreme nećeš imati nikakvo svedočanstvo, već ćeš umesto toga postati predmet ismevanja, Sotonina igračka. Ako sada ne možeš da se držiš vizija, onda uopšte nemaš osnovu i u budućnosti ćeš biti otpisan! Nijednim delom staze nije lako hodati, tako da nemoj ovo da uzimaš olako. Pažljivo odmeri i pripremi se za to kako ćeš pravilno da pređeš poslednji deo ovog puta. To je put kojim se mora ići u budućnosti, put kojim svi ljudi moraju da idu. Ne smeš da dozvoliš da se to znanje prenebregne; nemoj misliti da je ovo što ti govorim prazna priča. Doći će dan kada ćeš sve to moći da iskoristiš – Moje reči ne mogu biti izgovorene uzalud. Ovo je vreme da se opremiš, vreme da utreš put budućnosti. Trebalo bi da pripremiš put kojim ćeš koračati u budućnosti; trebalo bi da te brine i uznemiruje pitanje kako da budeš postojan u budućnosti i trebalo bi da se dobro pripremiš za svoj budući put. Ne budi proždrljiv i lenj! Moraš da učiniš apsolutno sve što možeš da najbolje iskoristiš svoje vreme, tako da možeš da zadobiješ sve što ti je potrebno. Dajem ti sve da bi mogao da shvatiš. Svojim očima ste videli da sam za manje od tri godine rekao mnogo stvari i obavio mnogo posla. Jedan od razloga zašto delam na ovaj način jeste to što ljudima toliko toga nedostaje, a drugi je to što je vreme isuviše kratko; ne može biti daljih odlaganja. Ti umišljaš da ljudi prvo moraju da postignu savršenu unutrašnju jasnoću da bi mogli da daju svedočanstvo i da budu upotrebljeni – ali zar to ne bi bilo presporo? Dakle, koliko dugo ću morati da te pratim? Ako hoćeš da te pratim dok ne ostariš i ne osediš, to neće biti moguće! Prolaskom kroz veće nedaće biće postignuto istinsko razumevanje unutar svih ljudi. To su koraci dela. Kad jednom temeljno shvatiš vizije o kojima se danas razgovaralo u zajedništvu i kada postigneš istinski rast, onda te nikakve patnje kroz koje budeš prolazio u budućnosti neće preplaviti i moći ćeš da budeš postojan. Kada završim ovaj poslednji korak dela i kada izgovorim poslednje reči, u budućnosti će ljudi morati da idu svojim putem. To će ispuniti ranije izgovorene reči: Sveti Duh ima nalog za svaku osobu i delo koje treba da obavi na svakoj osobi. U budućnosti će svi ići putem kojim treba da idu, vođeni Svetim Duhom. Ko će moći da se brine o drugima dok prolaze kroz nedaće? Svaki pojedinac ima svoju muku, i svaki ima svoj rast. Ničiji rast nije isti kao tuđi. Muževi neće moći da brinu o svojim suprugama, niti roditelji o svojoj deci; niko neće moći da brine ni o kome drugom. Neće biti kao sada, kada su međusobna briga i podrška još uvek mogući. To će biti vreme kada će svaki tip čoveka biti otkriven. To jest, kada Bog udari pastira, ovce će se razbežati od stada i tada nećete imati nijednog pravog vođu. Narod će biti podeljen – neće biti kao sada, kad zajedno možete da držite okupljanja. U budućnosti će oni koji nemaju delo Svetog Duha pokazati svoje pravo lice. Muževi će izdati svoje žene, žene će izdati svoje muževe, deca će izdati svoje roditelje, a roditelji će progoniti svoju decu – ljudsko srce je nedokučivo! Sve što može da se učini jeste da se neko drži onoga što ima i da pravilno pređe poslednji deo puta. Trenutno to ne vidite jasno; svi ste kratkovidi. Nije lako uspešno proživeti ovaj korak dela.

Većina ljudi veruje u Boga zarad svog budućeg odredišta ili zbog privremenog uživanja. Oni, pak, koji nisu prošli kroz nikakvo orezivanje veruju u Boga da bi mogli da uđu u raj i da bi dobili nagrade. Oni u Boga veruju ne zato da bi bili usavršeni, niti zarad ispunjenja dužnosti stvorenog bića. To praktično znači da većina ljudi veruje u Boga ne zato da bi ispunili svoje odgovornosti ili izvršili svoju dužnost. Ljudi retko veruju u Boga da bi proživeli smislen život, a među njima nema ni onih koji veruju da čovek, budući da je živ, Boga treba da voli zato što je to savršeno prirodno i opravdano, kao i zato što je to prirodni poziv čovekov. Pa tako, iako razni ljudi tragaju za svojim vlastitim ciljevima, cilj njihovog traganja i motivacija na kojoj se ono zasniva isti su za sve ljude i, povrh toga, za većinu njih je i predmet obožavanja uglavnom jedan te isti. Tokom poslednjih nekoliko milenijuma, mnogi su vernici umrli, a mnogi od njih su, nakon smrti, ponovo bili rođeni. Ka Bogu ne streme samo jedan čovek ili dvoje ljudi, pa čak ni hiljadu ili dve hiljade njih, ipak, većina tih ljudi stremi zarad svojih ličnih izgleda i predivnih nada koje polažu u budućnost. Onih koji su odani Hristu je malo i međusobno su udaljeni. Ipak, mnogi su iskreni vernici umrli uhvaćeni u vlastitim mrežama, a povrh toga je i broj ljudi koji su pobedili zanemarljivo mali. Ljudima su i dan-danas nepoznati razlozi njihovog neuspeha, kao i tajne njihove pobede. Oni koji su opsednuti stremljenjem ka Hristu još uvek se nisu probudili i nisu su dosegli do dna ovih tajni, jer naprosto ne poseduju znanje. Iako je njihovo traganje mukotrpno, put kojim koračaju nije put uspeha, već je to put neuspeha kojim su nekada hodili njihovi prethodnici. Zar oni, na taj način, ne idu putem koji vodi u tamu, bez obzira na to kako streme? Zar to što oni zadobijaju nisu gorki plodovi? Dovoljno je teško predvideti da li će ljudi koji oponašaju one koji su u prošlim vremenima uspeli, naposletku dobiti blagoslove ili jad. Koliko su onda tek lošiji izgledi za one koji streme idući stopama neuspešnih? Zar njihove šanse za neuspeh nisu još veće? Kakva je vrednost puta kojim oni koračaju? Ne ulažu li oni uzaludan trud? Bez obzira na to da li ljudi u svom stremljenju uspevaju ili ne, njihov dobitak ili gubitak nisu određeni time što oni streme kako im se prohte, već za to, jednom rečju, postoji razlog.

Svakodnevne reči Božje  Odlomak 475

Najosnovniji uslov čovekove vere u Boga jeste da on ima pošteno srce, da može potpuno da se posveti i da može istinski da se pokori. Čoveku je najteže da sav svoj život ponudi u zamenu za istinsku veru, pomoću koje može da stekne svu istinu i da ispuni svoju dužnost kao stvoreno biće. Onima koji trpe neuspeh to je nedostižno, a još je manje dostižno onima koji nisu u stanju da pronađu Hrista. Upravo zato što čovek nije dobar u tome da se potpuno posveti Bogu, pošto nije spreman da za Stvoritelja ispuni svoju dužnost, pošto ide svojim putem izbegavajući istinu iako ju je video, pošto uvek stremi idući putem onih koji su omanuli i pošto se uvek buni protiv Neba, čovek uvek doživljava neuspeh i stalno se hvata na Sotonine trikove i u vlastitu mrežu. Zato što čovek ne spoznaje Hrista, što nije vičan da razume i doživi istinu, što previše obožava Pavla i preterano žudi za nebesima, i što stalno traži da mu se Hristos pokorava i što naređuje Bogu – ni sve te uzvišene i velike ličnosti, kao ni oni koji su iskusili nepredvidljivost sveta, ipak ne mogu da umaknu smrti, već umiru u Božjoj grdnji. Sve što o takvim ljudima mogu da kažem jeste da umiru neprirodnom smrću. Posledica s kojom se suočavaju – njihova smrt – nije neopravdana, a osim toga, nije li njihov neuspeh još teže podnošljiv sa stanovišta Nebeskog zakona? Istina dolazi iz sveta ljudi, ali je ipak Hristos taj koji tu istinu prenosi među ljudima. Ona potiče od Hrista, odnosno od Samog Boga, i čovek za tako nešto nije sposoban. Pa ipak, Hristos samo opskrbljuje istinom; On nije došao da odlučuje da li će čovek biti uspešan u svojoj težnji za istinom. Stoga, da li je čovek uspešan u pogledu istine, zavisi u potpunosti od njegove sopstvene težnje. To je stvar koja nikada nije imala nikakve veze sa Hristom, već je umesto toga određena čovekovom težnjom. Čovekovo odredište i njegov uspeh ili neuspeh ne mogu se svaliti na Boga, tako da ih Sâm Bog nosi, jer to nije stvar Samoga Boga, već je neposredno vezano za dužnost koju stvorena bića treba da izvrše. Većina ljudi zna ponešto o Pavlovom i Petrovom traganju i odredištu; oni, međutim, znaju samo za njihove ishode, ali ne i za tajnu koja stoji iza Petrovog uspeha, kao ni za manjkavosti koje su dovele do Pavlovog neuspeha. Prema tome, ako ste potpuno nesposobni da prozrete u suštinu njihovog traganja, onda će i za većinu vas traganje biti neuspešno, a čak i ako mali broj vas bude uspešan, vaš uspeh ipak neće biti ravan Petrovom. Ako je put tvog traganja ispravan, možeš se nadati uspehu; ali, ako je put kojim koračaš u potrazi za istinom pogrešan, zauvek ćeš biti neuspešan i imaćeš isti ishod kao Pavle.

Petar je bio taj koji je usavršen. On je u celosti bio usavršen tek pošto je iskusio grdnju i sud, te tako stekao čisto bogoljubivo srce; put kojim je išao bio je put usavršavanja. To znači da je Petar, od samog početka, koračao pravim putem i da je motiv njegove vere u Boga bio ispravan, zbog čega je on postao neko ko je usavršen; koračao je novim putem, kojim čovek nikada ranije nije išao. Nasuprot tome, put kojim je Pavle od početka išao bio je put suprotstavljanja Hristu, a to što je nekoliko decenija radio za Hrista samo je posledica toga što je Sveti Duh hteo da njega, njegove talente i sve njegove zasluge, upotrebi za Svoje delo. On je, dakle, bio samo čovek kojeg je Sveti Duh upotrebio, a upotrebljen je ne zato što je Isus blagonaklono gledao na njegovu ljudskost, već zbog svojih talenata. Za Isusa je mogao da radi zato što je bio pokošen, a ne zato što se radovao tome. Bio je u stanju da obavi takvo delo zato što ga je Sveti Duh prosvetio i usmerio, a delo koje je obavio ni u kom slučaju nije predstavljalo njegovo traganje, niti njegovu ljudskost. Pavlovo je delo predstavljalo delo sluge, što znači da je on obavio delo apostola. Petar je, međutim, bio drugačiji: i on je obavljao neke poslove; njegovo delo nije bilo tako veliko kao Pavlovo, ali je on radio dok je težio sopstvenom ulasku i njegovo se delo razlikovalo od Pavlovog. Petrovo delo predstavljalo je izvršenje dužnosti stvorenog bića. On nije delovao u ulozi apostola, već je radio dok je ujedno težio ljubavi prema Bogu. Pavlovo delo je u sebi takođe sadržalo i njegovu ličnu potragu: njegovo je traganje bilo motivisano isključivo njegovim nadama za budućnost i željom za dobrim odredištem. Tokom obavljanja svog dela, on nije prihvatao oplemenjivanje ni orezivanje. Verovao je da će ga, sve dok posao koji obavlja udovoljava namerama Božjim i dok je sve što radi ugodno Bogu, na kraju sačekati nagrada. U njegovom delu nije bilo ličnih iskustava – ono je samo sebi bilo svrha i nije se obavljalo usred traganja za promenom. Sve se u njegovom delu svodilo na transakciju i ono nije sadržalo ništa od dužnosti ili pokornosti stvorenog bića. Tokom obavljanja tog dela, nije došlo ni do kakvih promena u Pavlovoj staroj naravi. Njegovo se delo svodilo samo na služenje drugima i nije moglo da dovede do promene njegove naravi. Pavle je svoje delo obavljao neposredno i bio je motivisan nagradom, pri čemu ga Bog nije usavršio, niti ga je orezivao. Petar je bio drugačiji: on je bio podvrgnut orezivanju i oplemenjivanju. Cilj i motiv Petrovog dela suštinski su se razlikovali od cilja i motiva dela koje je obavio Pavle. Mada delo koje je obavio Petar nije bilo obimno, njegova je narav pretrpela mnoge promene, a ono ka čemu je stremio bila je istina, kao i stvarna promena. Njegovo delo nije bilo sâmo sebi svrha. Iako je Pavle mnogo toga uradio, sve je to bilo delo Svetoga Duha; ono nije nastalo kao rezultat njegovog iskustva, premda je u njegovom izvršenju sarađivao. To što je Petar obavio manje posla samo je posledica toga što Sveti Duh nije obavio tako veliko delo na njemu. O tome da li će oni biti usavršeni nije se odlučivalo na osnovu obima njihovog posla; jedan je tragao za tim da bude nagrađen, a drugi za ostvarenjem krajnje ljubavi prema Bogu i za ispunjenjem svoje dužnosti kao stvorenog bića, kako bi mogao da proživi divnu sliku i da tako udovolji namerama Božjim. Oni su se razlikovali po svojoj spoljašnjosti, te su stoga i njihove suštine bile međusobno različite. Na osnovu obima njihovog posla, ti ne možeš da odrediš ko je od njih bio usavršen. Petar je tražio da proživi lik čoveka koji voli Boga, da bude neko ko se pokorava Bogu, neko ko je prihvatio orezivanje i neko ko je ispunio svoju dužnost stvorenog bića. Bio je u stanju da se posveti Bogu, da sebe u celosti preda u Božje ruke i da Mu se do smrti pokorava. Imao je ovakvu vrstu rešenosti, i to je i ostvario. To je osnovni razlog zbog kojeg je, naposletku, njegov ishod bio drugačiji od Pavlovog. Delo koje je Sveti Duh obavio na Petru imalo je za cilj da ga usavrši, dok je delo koje je Sveti Duh obavio na Pavlu bilo u tome da ga upotrebi. To je zato što njihove prirode i perspektive koje leže u pozadini njihovih stremljenja nisu bile iste. Obojica su posedovali delo Svetog Duha. Petar je to delo primenio na sebi, a ujedno ga je pružao i drugima; sa druge strane, Pavle je samo drugima pružao celovito delo Svetog Duha, ne zadobivši od njega ništa za sebe. Na taj način, iako je toliko godina doživljavao delo Svetoga Duha, u Pavlu gotovo da nije došlo ni do kakvih promena. Skoro da je još uvek bio u svom prirodnom stanju i još je uvek bio onaj stari Pavle. Tek nakon što je izdržao sve teškoće dugogodišnjeg rada, naučio je kako da „radi” i šta znači izdržljivost, ali je njegova stara priroda – njegova izuzetno takmičarska i najamnička priroda – ostala nepromenjena. Ni posle toliko godina rada, on nije spoznao svoju iskvarenu narav, niti je odbacio svoju staru narav, što je i dalje bilo jasno uočljivo u njegovom radu. Imao je samo više radnog iskustva, ali to malo iskustvo nije moglo da ga, samo po sebi, promeni i nije moglo da izmeni njegov pogled na postojanje ili značaj njegovog stremljenja. Mada je dugo godina radio za Hrista i mada nikad više nije progonio Gospoda Isusa, spoznaja Boga u njegovom srcu ostala je nepromenjena. To znači da je on radio ne zato da bi se posvetio Bogu, već zato što je bio primoran da radi zarad svog budućeg odredišta. On je, naime, u početku progonio Hrista i nije Mu se potčinjavao; u duši je bio buntovnik koji se Hristu namerno suprotstavljao i neko ko uopšte nije poznavao delo Svetog Duha. Uoči samog završetka svog dela, on još uvek nije poznavao delo Svetog Duha, i delovao je isključivo prema svom nahođenju i u skladu sa svojim karakterom, ne vodeći nimalo računa o namerama Svetog Duha. Njegova je priroda, dakle, bila neprijateljski nastrojena prema Hristu i nije se pokoravala istini. Kako bi takav jedan čovek, napušten od dela Svetog Duha, koji delo Svetoga Duha nije poznavao i koji se, uz to, suprotstavljao Hristu – kako bi takva osoba mogla da bude spasena? To da li čovek može biti spasen ili ne, ne zavisi od toga koliko posla on obavlja, niti od toga koliko se preda, već od toga da li poznaje delo Svetog Duha, da li je u stanju da istinu sprovede u delo i da li su perspektive koje leže u pozadini njegovog stremljenja usklađene sa istinom.

Iako je Petar imao prirodna otkrovenja dok je sledio Isusa, od samog početka on je bio neko ko je po svojoj prirodi bio spreman da se pokori Svetom Duhu i da stremi ka Hristu. Njegova pokornost Svetom Duhu bila je čista: on nije stremio ka slavi i dobitku, već se svesno pokoravao istini. Mada je triput porekao da spoznaje Hrista i mada je Gospoda Isusa isprobavao, ta neznatna ljudska slabost nije imala nikakve veze s njegovom prirodom, nije uticala na njegovo buduće stremljenje, niti ona može da predstavlja dovoljan dokaz da je to njegovo isprobavanje bilo delo antihrista. Ako je normalna ljudska slabost nešto što je zajedničko svim ljudima na svetu – očekuješ li da Petar bude drugačiji? Zar to što ljudi imaju određene stavove o Petru nije posledica nekoliko gluposti koje je napravio? I zar Pavla toliko ne obožavaju zbog svega što je uradio i broja poslanica koje je napisao? Kako bi čovek mogao da pronikne u ljudsku suštinu? Valjda oni koji zaista imaju razuma mogu da prozru nešto tako beznačajno? Mada Petrova dugogodišnja bolna iskustva nisu zabeležena u Bibliji, to ne dokazuje da Petar nije imao stvarnih iskustava, niti da on nije bio podvrgnut usavršavanju. Kako čovek može u celosti da dokuči Božje delo? Biblijske zapise Isus nije lično birao, već su ih sastavila kasnija pokoljenja. Imajući to u vidu, nije li sve što je zapisano u Bibliji izabrano prema zamislima čoveka? Osim toga, ishodi Petra i Pavla nisu izričito navedeni u poslanicama, tako da čovek o njima sudi prema sopstvenim shvatanjima i prema svojim ličnim sklonostima. A pošto je Pavle obavio toliko posla i pošto je njegov „doprinos” bio tako veliki, zadobio je poverenje masa. Ne usredsređuje li se čovek samo na spoljašnje stvari? Kako bi čovek mogao da pronikne u ljudsku suštinu? Da i ne pitamo ko bi se usudio da ležerno negira Pavlovo delo, nakon što je on hiljadama godina bio predmet obožavanja? Budući da je Petar bio samo ribar, kako bi njegov doprinos mogao da bude tako uzvišen kao Pavlov? Sudeći prema njihovim doprinosima, Pavle je trebalo da bude nagrađen pre Petra i da bude onaj koji bi mogao da bolje zadobije Božje odobravanje. Ko bi mogao da pomisli da će se Bog prema Pavlu poneti tako što će samo iskoristiti njegove talente da bi on obavio posao, dok će Petra usavršiti? Gospod Isus nipošto nije od samog početka pravio planove za Petra i Pavla: umesto toga, On je jednog usavršio, a drugom naložio da radi, shodno njihovoj urođenoj prirodi. Prema tome, ono što ljudi vide samo su čovekovi spoljašnji doprinosi, dok Bog vidi suštinu čovekovu, kao i put za kojim čovek od početka traga i motive na kojima se njegovo traganje zasniva. Ljudi čoveka mere prema svojim vlastitim predstavama i prema vlastitoj percepciji, ali se konačni ishod čoveka ne određuje prema spoljašnjem izgledu tog čoveka. I zato kažem da si nalik Petru ukoliko od početka ideš putem uspeha i ako je perspektiva koja leži u pozadini tvog stremljenja od početka ispravna; ali, ako je put kojim koračaš put neuspeha, onda će tvoj ishod ipak biti isti kao Pavlov, bez obzira na cenu koju plaćaš. U svakom slučaju, tvoje odredište i tvoj uspeh, odnosno neuspeh, zavisiće od toga da li je put ka kojem stremiš pravi, a ne od tvoje predanosti, niti od cene koju plaćaš. Ciljevi za kojima su Petar i Pavle tragali, kao i njihove suštine, međusobno su se razlikovali; čovek nije u stanju da te stvari otkrije i samo ih Bog može u celosti spoznati. Jer, ono što Bog vidi jeste bit čovekova, dok čovek o svojoj vlastitoj suštini ništa ne zna. Čovek nije u stanju da sagleda suštinu u čoveku, niti njegov stvarni rast, te stoga nije u stanju da prepozna razloge Pavlovog neuspeha i Petrovog uspeha. Razlog zbog kojeg većina ljudi obožava Pavla, a ne Petra, jeste taj što je Pavle upotrebljen za javno delo, koje čovek može da vidi, te stoga ljudi priznaju Pavlova „dostignuća”. S druge strane, Petrova su iskustva čoveku nevidljiva, a ono ka čemu je on stremio čoveku je nedostižno, te je stoga Petar čoveku nezanimljiv.

Petar je usavršen kroz iskustvo orezivanja i oplemenjivanja. Rekao je: „U svakom trenutku moram da udovoljavam Božjim namerama. U svemu što radim, ja samo nastojim da udovoljim Božjim namerama i srećan sam što to činim, čak i ako dobijam grdnju ili sud.” Petar je sve svoje dao Bogu, a njegovo delo, reči njegove i sav njegov život, postojali su zarad ljubavi prema Bogu. Bio je neko ko je stremio ka osvećenju, a što je više toga doživljavao, to je i ljubav prema Bogu, duboko u njegovom srcu, bila veća. Pavle je, međutim, delovao samo prema spolja i, mada je i on naporno radio, sve je to činio zato da bi svoj posao obavio kako treba i na taj način stekao nagradu. Da je znao da neće dobiti nagradu, on bi od tog posla odustao. Ono do čega je Petru bilo stalo bila je istinska ljubav u srcu, kao i ono što je bilo praktično i ostvarivo. Nije brinuo o tome da li će dobiti nagradu, već o tome da li će njegova narav moći da bude promenjena. Pavlu je bilo stalo da u svoj rad uloži veći trud, brinuo je o spoljašnjem radu i svojoj posvećenosti, kao i o doktrinama koje su van okvira onoga što normalni ljudi doživljavaju. On nimalo nije mario za promene duboko u sebi, niti za istinsku ljubav prema Bogu. Svrha Petrovih iskustava bila je postizanje istinske ljubavi prema Bogu i istinske spoznaje Boga. Njegova su iskustva bila usmerena ka zadobijanju prisnijeg odnosa sa Bogom i ka praktičnom proživljavanju. Pavlov posao je obavljen zato što mu ga je Isus poverio; uradio ga je kako bi pribavio stvari za kojima je žudeo, ali ništa od toga nije imalo veze sa njegovom spoznajom sebe i bogopoznanjem. Jedina svrha njegovog dela bila je bekstvo od grdnje i suda. Ono ka čemu je Petar stremio bila je čista ljubav, dok je Pavle stremio ka vencu pravednosti. Petar je iskusio mnoge godine delovanja Svetog Duha, imao je praktično znanje o Hristu, a osim toga je i temeljno poznavao samoga sebe. Stoga je njegova ljubav prema Bogu bila čista. Dugogodišnjim oplemenjivanjem, njegova je spoznaja o Isusu i o životu unapređena, a njegova je ljubav bila bezuslovna i aktivna; on nije tražio ništa zauzvrat, niti se nadao bilo kakvoj koristi. Pavle je mnogo godina radio, ali o Hristu nije imao veliku spoznaju, a takođe je i njegova spoznaja o sebi samom bila žalosno mala. On naprosto nije imao ljubavi prema Hristu, a njegovo delo i staza kojom je trčao imali su za cilj da on na kraju bude ovenčan lovorikama. Ono ka čemu je stremio bio je najbolji venac, a ne najčistija ljubav. On nije stremio aktivno, već pasivno; on nije izvršavao svoju dužnost, već je na traganje bio primoran nakon što ga je zahvatilo delo Svetog Duha. Njegovo traganje, dakle, ne dokazuje da je on bio stvoreno biće u skladu sa merilom – Petar je bio stvoreno biće koje je u skladu s merilom i koje obavlja svoju dužnost. Čovek misli da svi koji Bogu daju svoj doprinos treba da dobiju nagradu, i da što je doprinos veći, to je prirodnije i ispravnije da oni budu ugodni Bogu. Čovekovo gledište je u suštini transakciono i on ne teži tome da aktivno ispunjava svoju dužnost stvorenog bića. Sa Božjeg stanovišta, što ljudi više streme ka istinskoj ljubavi i potpunoj pokornosti prema Njemu, što znači da teže tome da izvrše svoju dužnost stvorenog bića, to su oni više u stanju da steknu Božje odobravanje. Bog stoji na stanovištu da od čoveka zahteva da povrati svoju prvobitnu dužnost i status. Čovek je stvoreno biće, te stoga svoja ograničenja ne treba da prekoračuje time što će postavljati bilo kakve zahteve pred Boga, niti treba da čini išta drugo osim da izvršava svoju dužnost stvorenog bića. Pavlu i Petru su odredišta odmerena na osnovu toga da li su mogli da izvrše svoju dužnost stvorenih bića, a ne prema veličini njihovih doprinosa; odredišta su im određena prema onome ka čemu su od početka stremili, a ne prema obimu posla koji su obavili, niti prema tome kako su ih drugi ljudi procenili. Prema tome, put uspeha jeste traganje za aktivnim izvršavanjem dužnosti čoveka kao stvorenog bića; put stremljenja ka istinskoj ljubavi prema Bogu najispravniji je put; stremljenje ka promeni vlastite stare naravi i ka čistoj ljubavi prema Bogu predstavljaju put uspeha. Takav put uspeha jeste put povratka prvobitnoj dužnosti kao i prvobitnom liku stvorenog bića. To je put povratka, a ujedno je i svrha celokupnog Božjeg dela, od početka do kraja. Ako je čovekovo stremljenje ukaljano preteranim ličnim zahtevima i nerazumnim čežnjama, i ako efekti koji se njime postižu nisu promene u čovekovoj naravi, onda je to u suprotnosti sa delom povratka. To, bez sumnje, nije delo koje obavlja Sveti Duh, što je ujedno i dokaz da Bog ne odobrava takvu vrstu težnje. A kakav je značaj težnje koju Bog ne odobrava?

Delo koje je obavio Pavle odvijalo se pred čovekovim očima, ali to koliko je njegova ljubav prema Bogu bila čista i koliko je on u dubini svog srca voleo Boga – takve stvari čovek ne može da vidi. Čovek može samo da vidi delo koje je on obavio, na osnovu čega zna da ga je zacelo Sveti Duh upotrebio, te stoga misli da je Pavle bio bolji od Petra i da je njegovo delo uzvišenije, jer je mogao da opskrbljuje crkve. Petar se oslanjao samo na svoja lična iskustva, te je tokom svog povremenog delovanja zadobio svega nekolicinu ljudi i od njega potiče tek nekoliko manje poznatih poslanica. Međutim, ko zna koliko je on u dubini svog srca voleo Boga? Dan za danom, Pavle je radio za Boga: dokle god je bilo posla koji treba obaviti, on ga je obavljao. Osećao je da će na taj način moći da zadobije venac i da udovolji Bogu, ali dok je obavljao svoj posao nije stremio ka načinima da promeni samog sebe. Petar je, pak, osećao nelagodu zbog svega u svom životu što nije udovoljavalo Božjim namerama. Ako ne bi udovoljio Božjim namerama, on bi osetio kajanje i potražio bi odgovarajući način na koji bi mogao nastojati da udovolji Božjem srcu. On je, čak i u najsitnijim i najbeznačajnijim stvarima u svom životu, od sebe i dalje zahtevao da udovolji Božjim namerama. Ništa manje nije bio zahtevan ni kada je reč o njegovoj staroj naravi, a od sebe je uvek strogo zahtevao da napreduje dublje u istinu. Pavle je stremio samo ka površnom ugledu i status. Tražio je da se pokaže pred ljudima i nije tražio nikakvo dublje napredovanje u pogledu ulaska u život. Njemu je bilo stalo do doktrine, a ne do stvarnosti. Neki ljudi kažu: „Budući da je Pavle toliko posla obavio za Boga, zašto ga se Bog nije setio? I zašto je Petar usavršen, kad je za Boga obavio tek neznatan posao i nije dao neki veliki doprinos crkvama?” Petar je Boga voleo u određenoj meri i to je bilo ono što je Bog želeo; jedino takvi ljudi poseduju svedočanstvo. A kako stoji stvar sa Pavlom? U kojoj meri je Pavle voleo Boga? Znaš li to? Zarad čega je Pavlovo delo izvršeno? A radi čega je obavljeno Petrovo delo? Petar nije mnogo toga uradio, ali znaš li šta je duboko u svom srcu nosio? Pavlovo se delo odnosilo na opskrbljivanje crkava i pružanje podrške crkvama. Ono što je Petar iskusio bile su promene u njegovoj život-naravi; on je doživeo ljubav prema Bogu. Budući da su ti sada poznate razlike u njihovim suštinama, možeš da zaključiš ko je od njih dvojice, na kraju krajeva, istinski verovao u Boga, a ko ne. Od njih dvojice, jedan je iskreno voleo Boga, a drugi nije; jedan je pretrpeo promene u svojoj naravi, drugi nije; jedan je služio ponizno i ljudima nije bio lako uočljiv, a drugi je bio uzvišenog lika i ljudi su ga obožavali; jedan je stremio ka osvećenju, dok drugi nije i, mada nije bio nečist, njegova ljubav nije bila čista; jedan je posedovao istinsku ljudskost, a drugi nije; jedan je posedovao razum stvorenog bića, dok sa drugim to nije bio slučaj. Takve su razlike u suštinama između Pavla i Petra. Put kojim je Petar išao bio je put uspeha, a ujedno i put koji vodi ka oporavku normalne ljudskosti i dužnosti stvorenog bića. Petar predstavlja sve one koji su uspešni. Put kojim je išao Pavle bio je put neuspeha, te stoga Pavle predstavlja sve one koji se samo površno pokoravaju i daju, ali nemaju iskreno bogoljubivo srce. Pavle predstavlja sve one koji ne poseduju istinu. Verujući u Boga, Petar je tražio da Mu u svemu udovoljava i da se pokorava svemu što dolazi od Boga. Bio je u stanju da prihvati grdnju i sud, kao i oplemenjivanje, nedaće i život u oskudici ne izgovorivši ni jednu jedinu pritužbu. Ništa od toga nije moglo da izmeni njegovo bogoljubivo srce. Nije li to bila vrhunska ljubav prema Bogu? Zar time nije bila ispunjena dužnost stvorenog bića? Bilo da se radi o grdnji, sudu ili nedaćama, možeš da budeš pokoran do smrti, a upravo je to ono što stvoreno biće treba da postigne, to je čistota ljubavi prema Bogu. Ako čovek može to da postigne, onda je on stvoreno biće u skladu sa merilom, i ne postoji ništa što bi bolje udovoljilo namerama Stvoritelja. Zamisli da si u stanju da radiš za Boga, ali Mu ipak nisi pokoran, niti si u stanju da Ga iskreno voliš. Na taj način, ti ne samo što ne bi ispunio dužnost stvorenog bića, već bi te Bog osudio, zato što si ti neko ko ne poseduje istinu, neko ko nije u stanju da se Bogu pokori i ko je buntovan prema Njemu. Stalo ti je samo do toga da radiš za Boga, a ne i da istinu sprovodiš u delo ili da spoznaš samoga sebe; ti Stvoritelja ne razumeš, niti Ga poznaješ, Stvoritelju se ne pokoravaš, niti Ga voliš, i ti si neko ko je urođeno buntovan prema Bogu. Zato takvi ljudi nisu po volji Stvoritelju.

Neki ljudi kažu: „Pavle je obavio ogroman posao, ogromno je breme poneo zarad crkava i doneo im je tolike koristi. Doba blagodati se punih 2000 godina održavalo na trinaest Pavlovih poslanica, od kojih je značajnije jedino Četvorojevanđelje. Ko bi se s njim mogao porediti? Jovanovo Otkrivenje niko nije u stanju da dešifruje, dok Pavlove poslanice opskrbljuju život, a delo koje je obavio bilo je od koristi crkvama. Ko bi drugi mogao tako nešto da postigne? A koje je delo Petar obavio?” Kad čovek ocenjuje druge ljude, on to čini prema njihovom doprinosu. Kad čoveka ocenjuje Bog, On to čini na osnovu čovekove prirode. Među onima koji streme ka životu, Pavle je bio neko ko nije poznavao vlastitu suštinu. On nipošto nije bio ni skroman ni pokoran, niti je imao ikakvo znanje o svojoj suštini, koja je Bogu bila suprotstavljena. Stoga je on bio neko ko nije prošao kroz podrobna iskustva i neko ko istinu nije sproveo u delo. Petar je bio drugačiji. Znao je za svoje nedostatke, svoje slabosti i svoju iskvarenu narav stvorenog bića, što znači da je posedovao praktični put promene svoje naravi; nije bio od onih koji samo poseduju doktrinu, ali ne i stvarnost. Oni koji se menjaju jesu novi ljudi koji su spaseni, to su oni koji su u skladu sa merilom i koji streme ka istini. Ljudi koji se ne menjaju jesu oni koji ostaju u svom prirodnom stanju i ostaju isti stari ljudi; to su oni koji nisu spaseni, odnosno, oni koji su od Boga s gnušanjem odbačeni. Bog ih neće upamtiti, ma koliko bilo njihovo delo. Kad ovo uporediš sa svojim traganjem, trebalo bi da samo po sebi bude očigledno da li si isti kao Petar, ili kao Pavle. Ako u tvom stremljenju još uvek nema istine, ako si čak i danas nadmen i drzak kao Pavle i ako si još uvek, poput njega, tako pompezan, onda si ti, bez sumnje, jedan neuspešni izrod. Ako stremiš ka istom putu kojem je i Petar stremio, stremeći ka praktičnom delovanju i istinskim promenama, te ako nisi nadmen ni samovoljan, već tražiš da izvršavaš svoju dužnost, bićeš stvoreno biće koje može da ostvari pobedu. Pavle nije poznavao svoju vlastitu suštinu i iskvarenost, a još je manje bio svestan svog buntovništva. Nikad nije spomenuo svoje ogavno protivljenje Hristu, niti se preterano kajao. Ponudio je samo kratko objašnjenje, a duboko u svom srcu nije se u potpunosti predao Bogu. Iako je, na putu za Damask, pao na zemlju, on se nije ispitivao iz dubine svog srca. Zadovoljio se time što je nastavio da radi, a spoznaju samoga sebe i promenu svoje stare naravi nije smatrao najvažnijim problemima. Bio je zadovoljan time što je govorio istinu, što je, opskrbljujući druge, lečio sopstvenu savest i što više nije progonio Isusove učenike da bi se utešio i oprostio sebi grehe iz prošlosti. Cilj za kojim je tragao bio je samo buduća kruna i prolazno delo; cilj za kojim je tragao bilo je obilje blagodati. Nije stremio ka dovoljno istine, niti je stremio ka tome da prodre dublje u istinu koju ranije nije razumeo. Stoga se može reći da je njegovo znanje o samom sebi bilo lažno i da on nije prihvatao grdnju i sud. To što je bio u stanju da radi ne znači da je posedovao znanje o sopstvenoj prirodi ili suštini; bio je usredsređen isključivo na spoljašnje praktično delovanje. Štaviše, ono čemu je težio nije bila promena, već znanje. Njegovo je delo u potpunosti nastalo kao rezultat Isusovog pojavljivanja na putu za Damask. To nije nešto što je on prvobitno bio rešen da učini, niti je on obavljao posao nakon što je prihvatio orezivanje svoje stare naravi. Ma kako da je radio, njegova se stara narav nije menjala, tako da svojim delom nije iskupio grehe iz prošlosti, već je samo odigrao izvesnu ulogu među crkvama tog vremena. Takav jedan čovek, čija se stara narav nije menjala – to jest, čovek koji nije zadobio spasenje i kome je još više nedostajalo istine – bio je krajnje nesposoban da postane jedan od onih koje je Gospod Isus prihvatio. On nije bio neko ko je prema Isusu Hristu bio pun ljubavi i straha, niti je bio vičan u traženju istine, a ponajmanje je bio neko ko je tražio tajnu ovaploćenja. Bio je tek neko ko je vešt u sofistici, ko nije uzmicao ni pred kim višim od sebe i ni pred kim ko je posedovao istinu. Zavideo je ljudima ili istinama koji su mu se suprotstavljali ili prema njemu bili neprijateljski nastrojeni, radije se priklanjajući učenjacima uzvišenog lika i temeljnog znanja. Nije voleo da komunicira sa siromasima koji su tragali za istinitim putem i koji su voleli isključivo istinu, već je radije voleo uglednike iz verskih organizacija, koji su govorili samo o doktrinama i posedovali opsežno znanje. Nije gajio ljubav prema novom delu Svetoga Duha i nije mario za pokret novog dela Svetog Duha. Umesto toga, prednost je davao propisima i doktrinama uzvišenijim od opštih istina. Na osnovu svoje urođene suštine i celine onoga ka čemu je stremio, on ne zaslužuje da se nazove hrišćaninom koji je tragao za istinom, a kamoli vernim slugom u Božjoj kući, jer je bio isuviše licemeran, a njegovo je buntovništvo bilo preveliko. Mada ga znamo kao slugu Gospoda Isusa, on uopšte nije bio prikladan za ulazak kroz vrata nebeskog carstva, jer se za njegove postupke ne može reći da su od početka do kraja bili pravedni. Možemo ga posmatrati samo kao nekoga ko je bio licemeran i ko je činio nepravdu, ali je ujedno ipak radio za Hrista. Mada se ne može kazati da je bio zao, sasvim ga je prikladno nazvati čovekom koji je činio nepravdu. Iako je učinio mnoga dela, o njemu se ne sme suditi na osnovu količine, već isključivo na osnovu kvaliteta i suštine obavljenog posla. Jedino se na taj način može dokučiti prava istina o njemu. Uvek je verovao: „Sposoban sam da radim i bolji sam od većine ljudi; više od ikoga drugog vodim računa o bremenu gospodnjem i niko se ne kaje tako duboko kao ja, jer, velika me je svetlost obasjala i video sam veliku svetlost, te je stoga moje kajanje dublje od ičijeg drugog.” Takve je misli on u to vreme nosio u svom srcu. Na kraju svog dela, Pavle je rekao: „Bitku sam izborio, trku dovršio i venac pravednosti pripravljen je za mene.” Njegova borba, delo i smer kojim je išao imali su jedino za cilj sticanje krune pravednosti, a njegovo napredovanje nije bilo aktivno. Mada u svom poslu nije bio površan, može se reći da je svoje delo obavljao samo kao nadoknadu za počinjene greške, kao nadoknadu za optužbe od strane sopstvene savesti. Nadao se samo da će što pre dovršiti svoj posao, doći do kraja svog puta i dovršiti svoju bitku, kako bi što pre stekao krunu pravednosti za kojom je odavno čeznuo. On nije čeznuo da se, sa svojim iskustvima i istinskim znanjem, susretne sa Gospodom Isusom, već da što pre dovrši svoje delo kako bi, kad se sretne sa Gospodom Isusom, za obavljeno delo dobio nagradu. Svoj posao je koristio da sebe uteši i kao vrstu transakcije, nadajući se da će to zameniti za krunu u budućnosti. Ono ka čemu je stremio nije bila istina, niti Bog, već samo venac. Kako bi takvo stremljenje moglo da bude u skladu s merilom? Njegova pobuda, njegov posao, cena koju je platio i sve što je žrtvovao – sve je to bilo prožeto njegovim čudesnim fantazijama i on je radio sasvim u skladu sa vlastitim željama. U čitavom njegovom delu nije bilo ni trunke volje u ceni koju je platio; sve to je radio imajući na umu samo transakciju. Svoje žrtve nije svojevoljno učinio zarad svoje dužnosti, već ih je svojevoljno činio zarad postizanja svog cilja da napravi transakciju. Da li takve žrtve išta vrede? Ko bi odobravao njegove nečiste žrtve? Koga bi takve žrtve uopšte zanimale? Njegovo je delo bilo ispunjeno snovima o budućnosti, bilo je prepuno predivnih planova i nije sadržavalo put ka promeni ljudske naravi. Vrveo je od lažne blagonaklonosti; njegovo delo nije pružalo život, već je bilo izveštačena prefinjenost; bilo je transakcione prirode. Kako bi jedno takvo delo moglo da izvede čoveka na put povratka svojoj prvobitnoj dužnosti?

– „Reč”, tom I, „Božja pojava i delo”, „Uspeh ili neuspeh zavise od puta kojim čovek korača”

Sve čemu je Petar težio bilo je u skladu sa Božjim namerama. On je težio da udovolji Božjim namerama i bio je spreman da udovolji Božjim namerama, čak i ako je morao da podnosi teškoće i nevolje. Nema uzvišenije težnje čoveka koji veruje u Boga. Ono čemu je Pavle težio bilo je ukaljano njegovim vlastitim telom, njegovim predstavama i njegovim sopstvenim planovima i spletkama. On nipošto nije bio stvoreno biće koje je u skladu s merilom, on nije bio neko ko je tragao kako da udovolji Božjim namerama. Petar je težio tome da se prepusti na milost Božjim orkestracijama i, premda posao koji je obavio nije bio veliki, motivi njegovog stremljenja i put kojim je išao bili su ispravni; odnosno, iako nije uspeo da zadobije mnogo ljudi, bio je u stanju da stremi ka putu istine. Stoga se za njega može reći da je bio stvoreno biće koje je u skladu s merilom. Ti bi danas, čak i ako nisi delatnik, trebalo da budeš u stanju da ispunjavaš dužnost stvorenog bića i da stremiš ka tome da sve predaš na milost Božjim orkestracijama. Trebalo bi da možeš da se pokoriš svemu što Bog kaže i da iskusiš svakojaka stradanja i oplemenjivanja, te da, uprkos svojoj slabosti, i dalje možeš iskreno da voliš Boga. Oni koji preuzimaju odgovornost za svoj život voljni su da ispunjavaju dužnost stvorenog bića, a perspektiva koja leži u pozadini stremljenja takvih ljudi je ispravna. Takvi su ljudi potrebni Bogu. Ako si mnogo toga obavio i drugi su od tebe primili usmeravanje, ali pritom nisi samog sebe promenio, ni o čemu nisi svedočio, niti si stekao ijedno pravo iskustvo, tako da, potkraj života, ništa od onoga što si uradio ne nosi u sebi nikakvo svedočanstvo, da li si ti onda neko ko je doživeo promenu? Da li si neko ko traga za istinom? Sveti Duh te je svojevremeno upotrebio, ali je pritom upotrebio samo onaj tvoj deo koji je mogao biti upotrebljen za obavljanje posla i nije koristio tvoj neupotrebljivi deo. Da si stremio ka promenama, Sveti Duh bi te, tokom procesa tvoje upotrebe, postepeno usavršavao. Pa ipak, Sveti Duh nije potpuno odgovoran za to da li ćeš ti na kraju biti zadobijen ili ne – to će zavisiti od načina odvijanja tvog stremljenja. Ako nema promena u tvojoj ličnoj naravi, to je zato što je perspektiva koja leži u pozadini tvog stremljenja pogrešna. Ukoliko ti nije dodeljena nagrada, onda je to tvoj problem, jer istinu ne sprovodiš u delo i nisi u stanju da udovoljiš Božjim namerama. Prema tome, ništa nije važnije od tvojih ličnih iskustava i ništa nije kritičnije od tvog ličnog ulaska! Neki će naposletku reći: „Toliko sam posla obavio za Tebe, pa čak i ako nisam ništa postigao, istrpeo sam patnju. Zar me ne možeš, jednostavno, pustiti u raj da uživam u plodovima života?” Moraš da znaš kakve ljude Ja želim; prljavima nije dozvoljen ulazak u carstvo, onima koji su prljavi nije dopušteno da okaljaju svetu zemlju. Iako si možda mnogo toga obavio, iako si radio mnogo godina, na kraju si i dalje ostao izuzetno prljav i Nebeskom zakonu je nepodnošljivo to što želiš da zakoračiš u Moje carstvo! Od stvaranja sveta do danas, onima koji Mi laskaju nikad nisam ponudio tako lak pristup u Svoje carstvo. To je nebesko pravilo koje niko ne može da prekrši! Moraš da stremiš ka životu. Oni koji će danas biti usavršeni istog su soja kao i Petar: to su oni koji streme ka promenama u vlastitoj naravi, koji su voljni da daju svedočanstvo za Boga i da ispune svoju dužnost stvorenog bića. Samo će takvi ljudi biti usavršeni. Ako samo gledaš kako da dobiješ nagradu, a ne stremiš ka promeni svoje život-naravi, svi će tvoji napori biti uzaludni – to je nepromenljiva istina!

– „Reč”, tom I, „Božja pojava i delo”, „Uspeh ili neuspeh zavise od puta kojim čovek korača”

Svakodnevne reči Božje  Odlomak 482

Iz razlike u Petrovoj i Pavlovoj suštini treba da shvatiš da je uzaludan trud svih onih koji ne teže ka životu! Verujući u Boga i sledeći Boga, moraš da imaš bogoljubivo srce, moraš da odbaciš svoju iskvarenu narav, moraš da težiš da udovoljiš Božjim namerama i moraš da ispuniš dužnost stvorenog bića. Pošto veruješ u Boga i slediš Ga, treba sve da Mu ponudiš, ne bi trebalo da praviš lične izbore niti da upućuješ lične zahteve, te treba da udovoljiš Božjim namerama. Pošto si ti stvoreno ljudsko biće, treba da se pokoriš Gospodu koji te je stvorio, jer ti urođeno nisi u stanju da se kontrolišeš i nemaš urođenu sposobnost da upravljaš sopstvenom sudbinom. Pošto si ti osoba koja veruje u Boga, ti treba da stremiš ka osvećenju i promeni. Budući da si stvoreno biće, treba da se pridržavaš svoje dužnosti, da se držiš svog mesta i ne smeš da prekoračiš svoju dužnost. Ovo ne služi tome da te ograniči, niti da te suzbija kroz doktrinu, već je upravo to put kojim možeš da obavljaš svoju dužnost, a nju mogu i treba da obavljaju svi koji sprovode pravednost. Ako uporediš suštine Petra i Pavla, onda ćeš znati kako treba da stremiš. Od dva puta kojima su hodali Petar i Pavle, jedan je put usavršavanja, a drugi je put uklanjanja; Petar i Pavle predstavljaju dva različita puta. Iako je svaki od njih primio delo Svetoga Duha, svaki od njih zadobio prosvećenje i prosvećenje Svetoga Duha, i svaki od njih prihvatio ono što mu je poverio Gospod Isus, plod koji je svaki od njih nosio u sebi nije bio isti: jedan je zaista nosio plod, a drugi nije. Iz njihovih suština, iz posla koji su obavili, onoga što su javno izrazili, i iz njihovih krajnjih ishoda, ti treba da shvatiš kojim putem treba da kreneš, koji put treba da izabereš da njime dalje ideš. Putevi kojima su oni išli jasno se razlikuju. Pavle i Petar bili su srž svakog od tih puteva, tako da se od samog početka smatralo da su oni primeri. Koje su ključne tačke Pavlovog iskustva i zašto on nije uspeo? Koje su ključne tačke Petrovog iskustva i kako je on doživeo usavršavanje? Ako uporedite šta je svakome od njih bilo bitno, onda ćete znati koju tačno vrstu osobe Bog želi, kakve su namere Božje, kakva je narav Božja, koja vrsta osobe će na kraju biti usavršena, a i koja vrsta osobe neće biti usavršena; znaćete kakva je narav onih koji će biti usavršeni i kakva je narav onih koji neće biti usavršeni – ova pitanja suštine mogu se videti u Petrovom i Pavlovom iskustvu. Bog je stvorio sve stvari, te samim tim čini da sve što je stvorio dođe pod Njegovu vrhovnu vlast i pokori se Njegovoj vrhovnoj vlasti; On će vladati nad svim stvarima, tako da je sve u Njegovim rukama. Celokupna Božja tvorevina, uključujući životinje, biljke, ljudski rod, planine i reke, kao i jezera – sve mora doći pod Njegovu vrhovnu vlast. Sve stvari na nebu i na zemlji moraju doći pod Njegovu vrhovnu vlast. One ne mogu imati nikakvog izbora i sve se moraju pokoriti Njegovim orkestracijama. Ovo je Bog odredio, i to je Božji autoritet. Bog vlada nad svime, čini da sve stvari budu uređene i rangirane, razvrstava ih po vrstama i svaku postavlja na mesto koje joj pripada, prema Božjim namerama. Ma koliko veliko bilo, ništa ne može nadmašiti Boga, sve stvari služe od Boga stvorenom ljudskom rodu, ništa se ne usuđuje da se pobuni protiv Boga, niti da Njemu postavlja ikakve zahteve. Zato i čovek, kao stvoreno biće, mora da ispunjava dužnost čoveka. Bez obzira na to da li je on gospodar ili upravnik svih stvari, bez obzira na to koliko je visok status čoveka među svim stvarima, on je i dalje sićušno ljudsko biće pod Božjom vrhovnom vlašću; on nije ništa više do sićušno ljudsko biće, stvoreno biće, i on nikada neće biti iznad Boga. Kao stvoreno biće, čovek treba da stremi ka tome da spozna Stvoritelja i da ispunjava dužnost stvorenog bića i, što je najvažnije, da stremi ka tome da voli Boga i da uopšte ne pravi druge izbore, jer Bog zaslužuje čovekovu ljubav. Oni koji streme ka tome da vole Boga ne treba da streme ka ikakvoj ličnoj koristi, niti ličnim nadama; to je najispravniji način stremljenja. Ako je istina ono ka čemu stremiš, ako je istina ono što sprovodiš u delo i ako je promena tvoje naravi ono što dostižeš, onda je put kojim koračaš ispravan. Ako su blagoslovi tela ono ka čemu stremiš, a ono što primenjuješ je istina tvojih sopstvenih predstava, ako ne dolazi do promene u tvojoj naravi, ako nisi nimalo pokoran ovaploćenom Bogu i još uvek živiš u nejasnoći, onda će te ono ka čemu stremiš zasigurno odvesti u pakao, jer je put kojim ideš put neuspeha. Da li ćeš biti usavršen ili uklonjen zavisi od tvog ličnog stremljenja, što takođe znači da uspeh ili neuspeh zavisi od puta kojim čovek ide.

– „Reč”, tom I, „Božja pojava i delo”, „Uspeh ili neuspeh zavise od puta kojim čovek korača”


Ulazak u život IV

Svakodnevne reči Božje  Odlomak 483

Zašto tačno veruješ u Boga? Većina ljudi je i dalje smetena po tom pitanju i uvek ima dva potpuno različita gledišta po pitanju praktičnog Boga i Boga na nebesima. To pokazuje da ljudi u Boga veruju ne da bi Mu se pokoravali, već da bi se na neki način okoristili ili da bi izbegli patnju koju sa sobom donosi katastrofa. Jedino tada oni su donekle pokorni. Takva pokornost je uslovna – njihovi lični izgledi su preduslov njihove pokornosti; oni se pokoravaju jer nemaju drugog izbora. Dakle, zašto uopšte veruješ u Boga? Ako je to isključivo zarad tvojih izgleda i tvoje sudbine, onda bi bolje bilo da ne veruješ u Njega. Takvim verovanjem praviš budalu od sebe, sebe tešiš i sebi se diviš. Ako tvoja vera nije izgrađena na temelju pokornosti Bogu, na kraju ćeš biti kažnjen što Mu se suprotstavljaš. Svi oni koji u svojoj veri ne traže da budu pokorni Bogu jesu ljudi koji se protive Bogu. Bog zahteva da ljudi traže istinu, da budu žedni Njegovih reči, da jedu i piju Njegove reči i da ih sprovode u delo, a sve to kako bi postigli pokornost Bogu. Ako je to tvoja istinska namera, onda će te Bog zasigurno uzvisiti i sigurno će biti milostiv prema tebi. U to nema nikakve sumnje i to se nikada neće promeniti. Ako ne nameravaš da se pokoriš Bogu, već imaš druge ciljeve, onda će sve što govoriš i činiš – čak i tvoje molitve pred Bogom i, štaviše, svaki tvoj pokret – biti u suprotnosti sa Njim. Čak i ako si blag na rečima i blage naravi, čak i ako svaki tvoj pokret i izraz lica mogu drugima izgledati prikladno, kao da si pokorna osoba, kada su u pitanju tvoje namere i tvoji stavovi o veri u Boga, svaki tvoj postupak je protivan Bogu, to je činjenje zla. Ljudi koji su naizgled poslušni kao ovce, ali u srcu gaje zle namere, jesu vukovi u ovčijem runu i oni koji direktno čine prekršaj protiv Boga. Bog ni jednog jedinog od njih neće poštedeti, a Sveti Duh će ih sve do jednog razotkriti. Svi će videti da će svakoga od tih licemera Sveti Duh zasigurno s gnušanjem odbaciti. Ne budi nestrpljiv: Bog će se redom razračunati sa svakim od njih i rešiti problem u vezi s njima.

– „Reč”, tom I, „Božja pojava i delo”, „Verujući u Boga, treba da se pokoravaš Bogu”

Ako nisi u stanju da prihvatiš novo svetlo koje dolazi od Boga i ako ne tragaš kad ne možeš jasno da vidiš ono što Bog danas čini, te u to sumnjaš, o tome donosiš sud ili to preispituješ i analiziraš, takav čovek nema nameru da se pokori Bogu. Ako ti, kada se sadašnja svetlost javi, još uvek ceniš svetlost jučerašnju i protiviš se novom delu Božjem, onda nisi ništa drugo do jedan nerazumni stvor – jedan od onih koji se namerno protive Bogu. Ključ pokoravanja Bogu leži u prihvatanju najnovije svetlosti, kao i u sposobnosti da se ona prihvati i sprovede u delo. Jedino je to istinska pokornost. Oni koji nemaju rešenost da žude za Bogom nesposobni su da Mu se hotimice potčine i mogu samo da se protive Bogu, jer su zadovoljni postojećim stanjem. Čovek ne može da se pokori Bogu zbog svoje opsednutosti onim što je bilo pre. Ono što je ranije bilo u čoveku je proizvelo najrazličitije predstave i razne zamisli o Bogu, koje su potom u njegovom umu prerasle u sliku božju. Stoga on veruje u sopstvene predstave i norme svoje sopstvene mašte. Ako Boga koji danas praktično dela meriš spram boga iz sopstvene mašte, onda tvoja vera potiče od Sotone i zasnovana je na tvojim ličnim sklonostima – takvu veru Bog ne želi. Ma koliko da je uzvišen njegov položaj i ma koliko da se on daje – pa makar da se davao čitav svoj život ulažući trud da radi za Njega i odlazeći toliko daleko da je postao mučenik – nikoga sa takvom verom Bog ne odobrava. On im daruje tek malčice blagodati i dopušta im da neko vreme uživaju u njoj. Takvi ljudi nisu u stanju da istinu sprovedu u delo. U njima Sveti Duh ne deluje i Bog će ih zato sve redom eliminisati. Oni koji se u svojoj veri ne pokoravaju Bogu i koji imaju pogrešne namere, bili mladi ili stari, predstavljaju one koji se protive i ometaju, i takve će Bog zasigurno eliminisati. Oni koji nisu nimalo pokorni Bogu, koji prosto samo priznaju Njegovo ime i tek donekle shvataju Božju pristupačnost i divotu, ali ipak ne idu ukorak sa Duhom Svetim i ne pokoravaju se sadašnjem delu i rečima Svetog Duha – takvi ljudi žive okruženi blagodaću Božjom, ali ne mogu da budu zadobijeni niti usavršeni od Boga. Bog ljude usavršava kroz njihovu pokornost, dok jedu i piju Božje reči i uživaju u njima, kao i kroz njihovu životnu patnju i oplemenjivanje. Samo kroz ovakvu veru može se menjati narav ljudska i tek tada oni mogu istinski spoznati Boga. Ne zadovoljavati se životom u okruženju blagodati Božje, aktivno žudeti za istinom i tragati za njom, i stremiti ka tome da te Bog zadobije – to je ono što predstavlja svesno pokoravanje Bogu i baš to je vrsta vere koju On želi. Ljudi koji ne rade ništa osim što uživaju u blagodati Božjoj ne mogu biti usavršeni niti promenjeni; oni mogu da poseduju jedino površnu pokornost, pobožnost, ljubav i strpljenje. Oni koji samo uživaju u Božjoj blagodati ne mogu istinski da spoznaju Boga, a čak i kada spoznaju Boga njihovo je znanje površno i govore stvari poput „Bog voli čoveka” ili „Bog ima milosti prema čoveku”. Ovo ne predstavlja čovekov život i ne znači da ljudi istinski spoznaju Boga. Ako ljudi, kada ih Božje reči oplemene ili kada ih On stavi pred iskušenja, nisu u stanju da se pokore Bogu – već umesto toga postaju sumnjičavi, pa čak i posrću – onda ti ljudi nisu nimalo pokorni. U njima samima postoje mnoga pravila i ograničenja u pogledu vere u Boga, pa čak i dugogodišnje iskustvo koje su stekli tokom mnogih godina vere ili razni propisi u kojima Bibliju uzimaju za svoje načelo. Mogu li takvi ljudi da se pokore Bogu? Ovi su ljudi prepuni svega ljudskog – kako bi oni mogli da se pokore Bogu? Njihova je „pokornost” zasnovana na njihovim ličnim sklonostima – da li bi Bog ikad poželeo takvu pokornost? To je pridržavanje propisa, a ne pokornost Bogu; u tome oni nalaze zadovoljstvo i spokoj. Ako kažeš da to predstavlja pokornost Bogu, ne huliš li time na Njega? Ti si jedan faraon egipatski. Činiš zlo i otvoreno se baviš poslom suprotstavljanja Bogu – da li Bog želi da Mu tako služiš? Bolje požuri i pokaj se i pokušaj da stekneš malo svesti o sebi. Ako ti to ne pođe za rukom, najbolje ti je da pođeš kući – to će ti činiti više dobra nego tvoje „služenje Bogu”. Tako bar nećeš ništa prekidati niti ćeš ometati. Znaćeš gde ti je mesto i živećeš dobro – zar nije bolje tako? I nećeš se opirati Bogu i biti kažnjen!

Delo Svetoga Duha se menja iz dana u dan. Svakim korakom se uzdiže sve više, sutrašnje otkrivenje više je od današnjeg, penje se sve više, korak po korak. Takvo je delo kojim Bog usavršava čoveka. Ako ljudi ne mogu da idu u korak s Njim, tada bi u svakom trenutku mogli biti eliminisani. Ako nemaju pokorno srce, neće moći da Ga prate do samog kraja. Nekadašnje doba je prošlo, ovo je novo doba. A u novom dobu treba obaviti novo delo. Naročito u završnom dobu u kome se ljudi usavršavaju, Bog će obavljati novije delo, još brže, pa ako se ljudi ne pokore namerno, biće im teško da hode stopama Božjim. Bog se ne pridržava nikakvih pravila, niti bilo koju fazu Svog dela smatra zauvek nepromenljivom. Umesto toga, On stalno obavlja delo koje je sve novije i sve više. U svakoj etapi, Njegovo delo postaje sve praktičnije i sve više u skladu sa stvarnim potrebama čoveka. Konačni preobražaj svojih naravi ljudi mogu postići jedino doživljavanjem takvog dela. Čovekova spoznaja o životu dostiže sve više nivoe, pa isto tako i delo Božje dostiže sve više nivoe. Samo tako čovek može biti usavršen i postati prikladan da ga Bog upotrebi. Bog na ovaj način dela da bi se, s jedne strane, suprotstavio čovekovim predstavama i da bi ih preokrenuo, a s druge, da bi čoveka uveo u više i praktičnije stanje, u najviši nivo vere u Boga, kako bi se na kraju mogla ispuniti volja Božja. Svi oni koji su po prirodi buntovni i koji se svojevoljno protive, biće eliminisani ovom etapom brzog i snažnog Božjeg dela. Samo oni koji se s namerom pokore i koji su rado ponizni mogu napredovati do kraja puta. U ovakvom delu, svi treba da naučite kako da se pokorite i kako da svoje predstave ostavite po strani. Na svakom koraku treba da budete oprezni. Budeš li nepažljiv, zasigurno ćeš postati onaj koga je Sveti Duh odbacio, onaj koji prekida Božje delo. Pre prolaska kroz ovu etapu dela, čovekova stara pravila i zakoni bili su tako bezbrojni da se on zaneo, te postao uobražen i zaboravio se. Sve su to prepreke koje čoveka sprečavaju da prihvati novo delo Božje; one su neprijatelji čovekove spoznaje Boga. Za ljude je opasno da nemaju pokornost u svojim srcima niti žudnju za istinom. Ako se pokoravaš samo jednostavnim rečima i delima i nisi u stanju da prihvatiš išta dublje, tada si onaj koji se drži starih metoda i koji ne može ići u korak sa delom Svetoga Duha.

– „Reč”, tom I, „Božja pojava i delo”, „Bog će zasigurno zadobiti one koji Mu iskrenim srcem iskazuju pokornost”

Delo koje Bog obavlja razlikuje se od doba do doba. Ako se u jednoj fazi dobro pokoravaš Božjem delu, ali je u sledećoj fazi tvoja pokornost prema Njegovom delu slaba, ili uopšte nisi pokoran, tada će te Bog napustiti. Ti pratiš Boga dok On pravi ovaj korak i moraš nastaviti da Ga pratiš dok prelazi na sledeći; samo tada ćeš biti neko ko je pokoran Svetom Duhu. Budući da veruješ u Boga, moraš biti dosledan u svojoj pokornosti. Ne možeš biti pokoran samo kada ti se prohte, a nepokoran kada ti ne odgovara. Bog ne odobrava ovakvu pokornost. Ako ne možeš da pratiš Moje razgovore u zajedništvu o novom delu i nastavljaš da se pridržavaš pređašnjih izreka, kako onda u tvom životu može biti napretka? Božje delo je u tome da te opskrbi kroz Njegove reči. Kada se pokoriš Njegovim rečima i prihvatiš ih, Sveti Duh će zasigurno delovati u tebi. Sveti Duh deluje upravo onako kako Ja govorim; postupi onako kako sam ti rekao i Sveti Duh će odmah delovati u tebi. Ja puštam novu svetlost da biste je videli, dovodeći vas u svetlost sadašnjosti, a kada zakoračiš u ovu svetlost, Sveti Duh će odmah delovati u tebi. Ima onih koji mogu biti prkosni, govoreći: „Naprosto neću da primenjujem ono što Ti kažeš.” U tom slučaju ti kažem da si upravo stigao do kraja puta; iscrpljen si i bez života. Stoga, u proživljavanju preobražaja tvoje naravi, ništa nije važnije od toga da ideš u korak sa sadašnjom svetlošću. Sveti Duh ne deluje samo u određenim ljudima koje Bog koristi, već to čini i u crkvi. On može da deluje u svakome. On može da deluje u tebi ovoga časa i ti ćeš iskusiti to delo. U narednom periodu, On može delovati u nekom drugom, a u tom slučaju moraš da požuriš da bi Ga pratio; što pažljivije budeš pratio sadašnju svetlost, tvoj život sve više može da napreduje. Bez obzira na to kakav je neko čovek, ako Sveti Duh deluje u njemu, ti moraš da Ga slediš. Dok ti sâm prolaziš kroz razne situacije, stekni stvarno iskustvo o onome kroz šta su oni prošli i primićeš još uzvišenije stvari. Takvom primenom ćeš još brže napredovati. Ovo je put usavršavanja čoveka i sredstvo za rast života. Put do usavršavanja se dostiže kroz tvoju pokornost prema delu Svetoga Duha. Ti ne znaš kroz kakvu osobu će Bog delovati da te usavrši, niti kroz koju osobu, događaj ili stvar će ti dozvoliti da stekneš i uvidiš stvari. Ako možeš da zakoračiš na ovaj pravi put, to pokazuje da postoji velika nada da će te Bog usavršiti. Ako to ne možeš, to pokazuje da ti je budućnost sumorna i lišena svetlosti. Kada jednom kreneš na pravi put, u svemu će ti se ukazati otkrivenje. Bez obzira na to šta Sveti Duh otkriva drugima, ako na osnovu njihove spoznaje nastaviš da sam proživljavaš stvari, to će postati deo tvog života i moći ćeš da na osnovu tog iskustva nešto pružiš drugima. Oni koji druge opskrbljuju mehaničkim ponavljanjem reči jesu ljudi bez ikakvog iskustva; pre nego što budeš mogao da počneš da govoriš o sopstvenom stvarnom iskustvu i znanju moraš naučiti da, kroz prosvećenje i prosvetljenje drugih, pronađeš način praktičnog delovanja. Ovo će biti znatno korisnije za tvoj život. Tako treba da proživljavaš stvari iskazujući pokornost prema svemu što dolazi od Boga. U svemu treba da tražiš namere Božje i da iz svega izvlačiš pouke kako bi tvoj život mogao da napreduje. Takvo praktično delovanje omogućava najbrži napredak.

Sveti Duh te prosvećuje kroz tvoja stvarna iskustva i usavršava te kroz tvoju veru. Da li si zaista voljan da budeš usavršen? Ako si zaista voljan da te Bog usavrši, onda ćeš imati hrabrosti da odbaciš svoje telo, moći ćeš da primenjuješ Božje reči i nećeš biti negativan niti slab. Moći ćeš da se pokoriš svemu što dolazi od Boga i moći ćeš da sve svoje postupke, bilo da su učinjeni pred drugima ili iza njihovih leđa, predočiš Bogu. Ako postupaš kao poštena osoba i ako istinu u svemu sprovodiš u delo, onda ćeš biti onaj koji je usavršen. Oni lažljivci koji se na jedan način ponašaju pred ljudima, a na sasvim drugi iza njihovih leđa, nisu spremni da budu usavršeni. Svi oni su sinovi propasti i sinovi uništenja; oni su od Sotone i Bog ih nije izabrao. Bog ne bira takve ljude! Ako se tvoji postupci i ponašanje ne mogu predočiti Bogu ili ih Duh Božji ne može ispitati, to dokazuje da sa tobom nešto nije u redu. Moraš da prihvatiš Božji sud i grdnju i fokusiraš se na preobražaj svoje naravi, samo tada ćeš moći da kročiš na put do usavršavanja. Ako si zaista spreman da te Bog usavrši i da slediš volju Božju, onda treba da se pokoriš celom Božjem delu, bez ijednog prigovora, ne donoseći proizvoljne sudove ili zaključke o Božjem delu. Ovo su minimalni uslovi da bi te Bog usavršio. Neophodan uslov za one koji traže da ih Bog usavrši glasi: u svemu delujte bogoljubivim srcem. Šta znači delovati bogoljubivim srcem? To znači da svi tvoji postupci i ponašanje mogu biti predočeni Bogu. A pošto imaš ispravne namere, bez obzira na to da li su tvoji postupci ispravni ili pogrešni, ne plašiš se da ih pokažeš Bogu ili svojoj braći i sestrama i smeš da se zakuneš pred Bogom. Bogu moraš predočiti svaku svoju nameru, misao i ideju kako bi ih On posmatrao. Budeš li ovo primenio i tako zakoračio, brzo ćeš napredovati u životu.

Svakodnevne reči Božje  Odlomak 487

Budući da veruješ u Boga, moraš verovati u sve reči Božje i u celokupno Njegovo delo. Drugim rečima, pošto veruješ u Boga, moraš da Mu se pokoriš. Ako nisi u stanju da to učiniš, onda nema nikakve razlike veruješ li ili ne. Ako si godinama verovao u Boga, ali Mu se nikada nisi pokorio i ne prihvataš celovitost Njegovih reči, već umesto toga tražiš da se Bog tebi pokori i postupa u skladu sa tvojim predstavama, tada si najviše buntovan od svih, bezvernik si. Kako bi se takvi ljudi mogli pokoriti delu i rečima Božjim koje se ne uklapaju u čovekove predstave? Najviše buntovni od svih jesu oni koji namerno odbijaju da se predaju Bogu i koji Mu se opiru. Oni su Božji neprijatelji, antihristi. Uvek imaju neprijateljski stav prema novom delu Božjem; nikada nemaju ni najmanju sklonost da se pokore niti su se ikada rado pokorili ili su se ponizili. Pred drugima, oni su ti koji su najviše umišljeni i nikada se nikom ne pokoravaju. Pred Bogom, oni smatraju da su najbolji u držanju „propovedi” i da su najveštiji u obavljanju posla na drugima. Nikada ne otpuštaju „blaga” koja poseduju; naprotiv, smatraju ih porodičnim nasleđem koje treba obožavati i o kome treba drugima propovedati i koriste ga da pridikuju onim budalama koje ih obožavaju. U crkvi zaista postoji izvestan broj takvih ljudi. Može se reći da su oni „loza neukrotivih junaka” koji iz generacije u generaciju borave u kući Božjoj. Smatraju da je propovedanje „propovedi” (doktrina) njihova najviša dužnost. Iz godine u godinu, kroz generacije, oni strogo izvršavaju svoju „svetu i nepovredivu” dužnost. Niko se ne usuđuje da ih dotakne, ni jedan jedini čovek se ne usuđuje da ih otvoreno prekori. Oni postaju „carevi” u kući Božjoj, divljajući dok tiranišu druge u svakom dobu. Ovaj čopor zlih đavola teži tome da se udruži da bi srušio Moje delo. Kako mogu da dopustim da ovi živi đavoli postoje pred Mojim očima? Čak i oni koji su samo napola pokorni ne mogu da izdrže do kraja, a kamoli ovi tirani bez i najmanje pokornosti u svojim srcima! Čoveku nije lako da zadobije delo Božje. Čak i kad upotrebe svu svoju snagu, ljudi mogu zadobiti samo njegov mali deo, što im na kraju omogućava da budu usavršeni. A šta je sa decom arhanđela, koja nastoje da unište delo Božje? Zar za njih nema još i manje nade da će ih Bog zadobiti? Svrha Mog obavljanja dela osvajanja nije isključivo osvajanje zarad osvajanja, već osvajanje kako bi se otkrila pravednost i nepravednost, pribavili dokazi za kažnjavanje čoveka, osudilo zlo i, tim pre, osvajanje zarad usavršavanja onih koji se svojevoljno pokoravaju. Na kraju će svi biti razvrstani prema svojoj vrsti, a misli i ideje onih koji budu usavršeni biće ispunjene pokornošću. To je delo koje će na kraju biti obavljeno. Oni koji su, u međuvremenu, ispunjeni delima buntovništva, biće kažnjeni i bačeni u plameni oganj, te će biti predmet večnog prokletstva. Kada dođe to vreme, ta „dinastija velikih i neukrotivih junaka” koja je postojala kroz vekove, postaće najbednija i najprezrenija „dinastija slabih i nemoćnih kukavica”. Samo se time može otkriti celokupna Božja pravednost i Njegova narav koja ne dozvoljava ljudske uvrede, i samo se time može utoliti mržnja u Mom srcu. Zar se ne slažete da je ovo sasvim razumno?

Život ne mogu da zadobiju svi oni koji su iskusili delo Svetoga Duha, kao ni svi koji su u ovom toku. Život nije zajednička svojina koju dele svi ljudi, niti svi oni lako postižu promenu naravi. Pokornost Božjem delu mora u sebi imati stvarnost i mora se proživeti. Bog ne može odobriti samo površnu pokornost, a puko iskazivanje pokornosti površnim aspektima Božje reči bez stremljenja ka promeni naravi nije u skladu sa Božjim namerama. Pokornost Bogu i pokornost delu Božjem jesu jedno te isto. Oni koji se pokoravaju samo Bogu, ali ne i Njegovom delu, ne mogu se smatrati pokornima, a još manje oni koji se zapravo ne pokoravaju već se očigledno dodvoravaju. Svi oni koji se zaista pokoravaju Bogu mogu imati koristi od dela i spoznati narav i delo Božje. Jedino se takvi ljudi istinski pokoravaju Bogu. Takvi ljudi su u stanju da steknu nove spoznaje i da se podvrgnu novim promenama kroz novo delo. Samo te ljude Bog odobrava, samo te ljude usavršava i samo je njihova narav promenjena. Bog odobrava one koji se rado pokoravaju Bogu i Njegovoj reči i delu. Jedino su takvi ljudi ispravni ljudi, samo takvi ljudi iskreno žele Boga i iskreno traže Boga. Što se tiče onih koji samo ustima govore o svojoj veri u Boga, a u suštini Ga obasipaju uvredama, oni su ljudi koji se maskiraju, koji nose zmijski otrov; oni su najprevrtljiviji od svih. Pre ili kasnije, ovoj bandi zlikovaca će njihove podle maske biti strgnute. Zar to nije delo koje se danas obavlja? Zli ljudi će uvek biti zli i nikada neće izbeći dan kazne. Dobri ljudi će uvek biti dobri i biće otkriveni kada se Božje delo završi. Niko od zlih se neće smatrati pravednim, niti će se iko od pravednika smatrati zlim. Zar bih dozvolio da ijedan čovek bude pogrešno optužen?

Kako vaš život bude napredovao, u svakom trenutku morate imati novi ulazak i novi, veći uvid, koji će svakim korakom postajati sve dublji. U to treba svi da uđu. Ako kroz razgovaranje u zajedništvu, slušanje propovedi, čitanje Božje reči ili obavljanje neke stvari stekneš novi uvid i novo prosvećenje, te nikada više ne živiš po starim pravilima i u starim vremenima, nego uvek živiš u novoj svetlosti ne odstupajući od Božje reči – to je ono što se podrazumeva pod stupanjem na pravi put. Puko plaćanje cene na nekom površnom nivou neće proći; iz dana u dan Božja reč dostiže veće visine, svakoga dana se pojavljuju nove stvari, pa i čovek svakoga dana mora da ostvari novi ulazak. I dok Bog govori, On ostvaruje sve što je rekao, pa ako ne možeš da ideš u korak s tim, u tom slučaju ćeš zaostati. Moraš produbiti svoje molitve; ne možeš samo povremeno jesti i piti reč Božju. Produbi prosvećenje i prosvetljenje koje primaš i tvoje predstave i zamišljanja se postepeno moraju povući. Nužno je da ojačaš sopstveno rasuđivanje, a povodom svega na šta naiđeš moraš imati sopstveno mišljenje i sopstveno gledište. Razumevanjem određenih duhovnih pitanja, moraš steći uvid u spoljašnje stvari i dokučiti suštinu tih pitanja. Ako ne raspolažeš ovim stvarima, kako ćeš moći da predvodiš crkvu? Ako bez ikakve stvarnosti i bez praktične primene govoriš samo o rečima i doktrinama, to prolazi samo na kratke staze. Donekle to može biti prihvatljivo kada se obraćaš novim vernicima, ali nakon izvesnog vremena, kada novi vernici steknu određeno praktično iskustvo, više ništa nećeš moći da im pružaš. Kako si onda prikladan da te Bog koristi? Bez novog prosvećenja, ne možeš da deluješ. Oni koji nemaju novo prosvećenje jesu oni koji ne znaju kako da iskuse, a takvi ljudi nikada ne stiču nove spoznaje niti novo iskustvo. A kad je reč o opskrbljivanju života, oni nikada ne mogu da obavljaju svoju funkciju niti mogu postati prikladni da ih Bog koristi. Takva osoba je ništarija, neko ko uzalud zemlju gazi. I zaista, takvi ljudi nisu uopšte sposobni da obavljaju svoju funkciju u delu, nisu ni za šta. Ne samo da ne ispunjavaju svoju funkciju, već zapravo crkvi donose mnogo nepotrebnih nevolja. Pozivam ove „časne starce” da požure i napuste crkvu kako drugi više ne bi morali da ih gledaju. Takvi ljudi ne razumeju novo delo i ispunjeni su predstavama. Oni ne vrše nikakvu funkciju u crkvi; naprotiv, seju razdor i svuda šire negativne primedbe, pa čak i bezobzirno čine zlodela i izazivaju ometanje u crkvi, bacajući u zabunu i pometnju one kojima nedostaje raspoznavanje. Ovi živi đavoli, ovi zli duhovi treba što pre da napuste crkvu, kako crkva zbog tebe ne bi pretrpela gubitak. Možda se ne plašiš današnjeg dela, ali zar se ne plašiš sutrašnje pravedne kazne? U crkvi postoji veliki broj ljudi koji žive na račun crkve i veliki broj vukova koji nastoje da upropaste normalno Božje delo. Sve su to demoni koje je poslao glavni demon, krvoločni vukovi koji nastoje da prožderu neuku jagnjad. Ako ti takozvani ljudi ne budu izbačeni, postaće paraziti u crkvi, moljci koji proždiru prinete žrtve. Pre ili kasnije, doći će dan kada će ovi prezreni, neuki, podli i niski crvi biti kažnjeni!

Steći znanje o stvarnosti i temeljno razumeti Božje delo – te dve stvari vidimo u Njegovim rečima, i jedino putem tih reči možeš zadobiti prosvećenje. Zato treba više da se opremaš Božjim rečima. Razgovaraj u zajedništvu o svom razumevanju Božjih reči, tako da kroz tvoju besedu drugi mogu da budu prosvetljeni i da imaju put napred – ovo je praktičan put. Pre nego što Bog za tebe priredi okruženje, moraš prvo da se opremiš Njegovim rečima. Ovo je nešto što svako treba da uradi; to je hitan prioritet. Kao prvo, steknite sposobnost da jedete i pijete Božje reči. U Njegovim rečima traži put primene za sve što ne znaš kako da uradiš; ukoliko postoje ikakva pitanja koja ne razumeš ili imaš bilo kakvih poteškoća, čitaj Njegove reči. Neka ti Božje reči budu opskrba i dozvoli im da ti pomognu u rešavanju tvojih stvarnih poteškoća i problema; takođe dozvoli Njegovim rečima da ti postanu pomoć u životu. Za sve to ćeš morati da se potrudiš. U jedenju i pijenju Božjih reči moraš da postigneš rezultate; moraš biti u stanju da umiriš svoje srce pred Njim. Kad naiđeš na probleme, praktično deluj u skladu sa Njegovim rečima, a kad se ni sa čim ne suočavaš, samo se bavi jedenjem i pijenjem Njegovih reči. Ponekad možeš da se moliš i da razmatraš Božju ljubav, da razgovaraš u zajedništvu o svom shvatanju Njegovih reči i da razgovaraš o prosvećenju i prosvetljenju koje doživljavaš u sebi, kao i o svojim reakcijama dok si čitao te reči. Povrh toga, možeš ljudima da pružiš put napred. Jedino je to praktično. Cilj toga je da se omogući Božjim rečima da postanu tvoja praktična opskrba.

Koliko sati u toku dana si zaista pred Bogom? Koliki deo svog dana zaista posvećuješ Bogu? A koliko posvećuješ telu? Imati srce koje je uvek okrenuto Bogu prvi je korak ka tome da budeš na pravom putu da te On usavrši. Ako svoje srce, telo i svu svoju iskrenu ljubav možeš da posvetiš Bogu, da ih staviš pred Njega, da Mu u potpunosti budeš pokoran i da u potpunosti vodiš računa o Njegovim namerama a ne da postupaš zarad interesa tela, porodice i svojih želja, već zarad interesa Božje kuće, uzimajući Božje reči kao svoje načelo i temelj u svemu – na taj način će svi tvoji motivi i sva tvoja gledišta biti ispravni, a ti ćeš biti osoba koja prima Božje odobravanje u Njegovom prisustvu. Bog voli ljude koji su Mu u potpunosti okrenuti; On voli ljude koji mogu da budu odani samo Njemu. Ljudi koje Bog prezire su oni koji Mu se samo delimično daju i koji se bune protiv Njega. On prezire one koji veruju u Njega i uvek žele da uživaju u Njemu, a ipak nisu u stanju da se potpuno daju za Njega. On prezire one koji kažu da Ga vole, a u svojim srcima se bune protiv Njega; On prezire one koji obmanjuju koristeći vešte i sladunjave reči. Oni koji nisu istinski posvećeni Bogu ili koji Mu se nisu istinski pokorili gnusno su buntovni i po prirodi su preterano nadmeni. Posebno su još nadmeniji oni koji ne mogu biti istinski pokorni pred normalnim, praktičnim Bogom, i pogotovo su poslušno arhanđelovo potomstvo. Ljudi koji se istinski daju za Boga posvećuju Mu svoje celokupno biće i staju pred Njega – oni mogu da se pokoravaju svim Njegovim rečima i delu, da primenjuju Njegove reči i da ih prihvate kao osnovu svog postojanja, i da u Njegovim rečima iskreno traže kako bi saznali koje delove da primenjuju. Takvi su ljudi koji zaista žive pred Bogom. Ako na ovaj način budeš postupao, to će biti korisno za tvoj život. Kroz jedenje i pijenje Njegovih reči, moći ćeš da spoznaš svoje sopstvene iskvarene naravi, kao i da zadovoljiš svoje životne potrebe i nadomestiš svoje manjkavosti, pa će se tvoja život-narav preobraziti. To će udovoljiti Božjim namerama. Ako budeš delovao u skladu sa Božjim zahtevima, i ukoliko ne budeš zadovoljavao telo, već budeš udovoljavao Njegovim namerama, time ćeš ući u stvarnost Njegovih reči. Ulazak u stvarnost Božjih reči znači da možeš da izvršiš svoju dužnost i zadovoljiš potrebe Božjeg dela. Samo se ovakve praktične radnje mogu nazvati ulaskom u stvarnost Njegovih reči. Ako si u mogućnosti da uđeš u ovu stvarnost, onda ćeš posedovati istinu. Ovo je početak ulaska u stvarnost; prvo moraš da prođeš ovu obuku, a tek onda ćeš moći da uđeš u još dublje stvarnosti. Razmisli kako da se držiš zapovesti i kako da budeš posvećen Bogu; ne razmišljaj stalno o tome kada ćeš biti u stanju da uđeš u carstvo. Ako se tvoja narav ne promeni, onda će sve ono o čemu razmišljaš biti beskorisno! Da bi ušao u stvarnost Božjih reči, prvo moraš da dostigneš nivo na kojem su sve tvoje ideje i misli za Boga – to je najosnovnija potreba.

– „Reč”, tom I, „Božja pojava i delo”, „Oni koji mogu u potpunosti da se pokore Božjoj praktičnosti su oni koji istinski vole Boga”

Svakodnevne reči Božje  Odlomak 490

Mnogo je ljudi koji su trenutno izloženi kušnjama i ne razumeju Božje delo, ali Ja ti kažem: ako ga ne razumeš, onda ti je bolje da ne sudiš o njemu. Možda će doći dan kada će istina izaći na videlo u celosti i onda ćeš shvatiti. Bilo bi ti korisno da ne sudiš, ali ipak ne možeš samo pasivno da čekaš. Moraš da tražiš da aktivno uđeš; samo tada ćeš biti onaj koji ima stvarni ulazak. Zbog svog buntovništva, ljudi stalno stvaraju predstave o praktičnom Bogu. Zbog toga je neophodno da svi ljudi nauče kako da budu pokorni, jer je praktični Bog ogromna kušnja za čovečanstvo. Ako ne možeš da budeš postojan, onda je tu kraj; ako ne razumeš praktičnost praktičnog Boga, onda nećeš biti u stanju da te Bog usavrši. Da li će ljudi moći da budu usavršeni ili ne zavisi od jednog ključnog koraka, a to je njihovo razumevanje Božje praktičnosti. Praktičnost ovaploćenog Boga koji je došao na zemlju je kušnja za svakog čoveka; ako si u stanju da budeš postojan u tom pogledu, onda ćeš biti neko ko je spoznao Boga i bićeš neko ko Ga istinski voli. Ako ne možeš da budeš postojan u tom pogledu i veruješ samo u Duha i nisi sposoban da veruješ u Božju praktičnost, onda će sve biti uzalud, bez obzira na to koliko dobro veruješ u Boga. Ako ne možeš da veruješ u vidljivog Boga, možeš li onda da veruješ u Duha Božjeg? Da ne pokušavaš možda samo da prevariš Boga? Ti nisi pokoran vidljivom i opipljivom Bogu, da li si onda sposoban da se pokoriš pred Duhom? Duh je nevidljiv i nedodirljiv, pa kada kažeš da se pokoravaš Duhu Božjem, zar ne govoriš gluposti? Ključ za poštovanje zapovesti jeste razumevanje praktičnog Boga. Kada budeš razumeo praktičnog Boga, moći ćeš da poštuješ zapovesti. To uključuje dva aspekta: jedan je da se čvrsto držimo suštine Njegovog Duha i da pred Duhom budemo u stanju da prihvatimo ispitivanje Duha; drugi je da budemo u stanju da imamo pravo razumevanje ovaploćenog tela i postizanje istinskog pokoravanja. Bilo pred telom ili pred Duhom, uvek treba da imamo srce koje se pokorava Bogu i koje Ga se boji. Samo je takva osoba podesna da bude usavršena. Ako razumeš praktičnost praktičnog Boga – to jest, ako si bio postojan u ovoj kušnji – onda ti ništa neće biti previše.

Neki ljudi kažu: „Lako je poštovati zapovesti; samo treba da govoriš istinito i pobožno kada si pred Bogom i da nikako ne gestikuliraš; to znači poštovati zapovesti.” Da li je to tačno? Dakle, ako učiniš nekoliko stvari Bogu iza leđa i time Mu pružiš otpor, da li se to smatra poštovanjem zapovesti? Morate temeljno da razumete šta sve podrazumeva poštovanje zapovesti. To je povezano s time da li imaš pravo razumevanje praktičnosti Boga ili ga nemaš; ako imaš razumevanje praktičnosti i ne posrćeš i ne padaš tokom ove kušnje, onda možeš da se računaš kao neko ko ima snažno svedočenje. Odlučno svedočiti za Boga prvenstveno se odnosi na to da li razumeš praktičnog Boga, da li možeš da se pokoriš toj osobi koja nije samo obična, već i normalna, i da se pokoravaš čak i do smrti. Ako putem takvog pokoravanja zaista budeš svedočio o Bogu, to znači da si zadobijen od strane Boga. Ako možeš da se pokoriš do smrti i pred Njim, ako nemaš pritužbi, ne sudiš, ne klevetaš, ako nemaš nikakve predstave i nemaš nikakve zadnje namere, tako će Bog tada steći slavu. Pokornost pred običnom osobom na koju čovek gleda s visine, i sposobnost da se pokori do smrti bez ikakvih predstava – to je istinito svedočanstvo. Stvarnost u koju Bog zahteva da ljudi uđu jeste da budeš u stanju da se pokoriš Njegovim rečima, da ih sprovodiš u delo, da se pokloniš pred praktičnim Bogom i da spoznaš sopstvenu iskvarenost, da otvoriš svoje srce pred Njim, i da na kraju budeš zadobijen od strane Boga kroz ove Njegove reči. Bog zadobija slavu kada te ove reči osvoje i učine da budeš bespogovorno pokoran pred Njim; kroz to, On sramoti Sotonu i dovršava Svoje delo. Kada nemaš nijednu predstavu o praktičnosti ovaploćenog Boga – to jest, ako si u toj kušnji bio postojan – to znači da si dobro to svedočenje. Ako dođe dan kada ćeš u potpunosti razumeti praktičnog Boga i kada ćeš moći da se pokoriš do smrti kao Petar, tada će te Bog zadobiti i usavršiti. Sve što Bog učini, a da nije u skladu s tvojim predstavama, za tebe predstavlja kušnju. Da je Božje delo u skladu s tvojim predstavama, ono od tebe ne bi zahtevalo da patiš ili da budeš oplemenjen. Njegovo delo zahteva od tebe da se oslobodiš takvih predstava upravo zbog toga što je toliko praktično i ne poklapa se s tvojim predstavama. Zato je to za tebe kušnja. Zbog Božje praktičnosti svi su ljudi usred kušnji; Njegovo delo je praktično, a ne natprirodno. Kada u potpunosti shvatiš Njegove praktične reči i Njegove praktične izjave bez ikakvih predstava, i kada budeš sposoban da Ga istinski sve više voliš što Njegovo delo postaje praktičnije, bićeš zadobijen od strane Boga. Ljudi koji će biti zadobijeni od strane Boga su oni koji su spoznali Boga; to jest, oni koji su spoznali Njegovu praktičnost. Još više, oni su ti koji su u stanju da se podvrgnu Božjem praktičnom delu.

– „Reč”, tom I, „Božja pojava i delo”, „Oni koji mogu u potpunosti da se pokore Božjoj praktičnosti su oni koji istinski vole Boga”

Svakodnevne reči Božje  Odlomak 491

Dok je Bog u telu, pokornost koju On zahteva od ljudi ne podrazumeva uzdržavanje od donošenja suda ili opiranja, kao što oni zamišljaju; radije, On zahteva da ljudi koriste Njegove reči kao svoje životno načelo i temelj svog postojanja, da u potpunosti sprovode suštinu Njegovih reči u delo, i u potpunosti udovoljavaju Njegovim namerama. Jedan od aspekata zahtevanja od ljudi da se pokoravaju ovaploćenom Bogu odnosi se na primenu Njegovih reči u praksi, dok se drugi aspekt odnosi na sposobnost da se pokoravaju Njegovoj normalnosti i praktičnosti. Oba ova aspekta moraju biti apsolutni. Oni koji mogu da postignu oba ova aspekta jesu svi oni koji imaju iskreno bogoljubivo srce. Svi su oni ljudi koje je Bog zadobio, i svi oni vole Boga kao što vole svoj život. Ovaploćeni Bog u Svojem delu nosi normalnu i praktičnu ljudskost. Na taj način, Njegova spoljašnja ljuštura koja obuhvata i normalnu i praktičnu ljudskost postaje ogromna kušnja za ljude; postaju njihova najveća poteškoća. Međutim, Božja normalnost i praktičnost ne mogu se izbeći. Na sve načine je pokušao da pronađe rešenje, ali na kraju nije mogao da se oslobodi spoljašnje ljušture Svoje normalne ljudskosti. To je zato što je, na kraju krajeva, On ovaploćeni Bog, a ne Bog koji je Duh na nebu. On nije Bog koga ljudi ne mogu da vide, već Bog koji nosi obličje stvorenog bića. Tako da oslobađanje od obličja Njegove normalne ljudskosti nikako ne bi bilo lako. Stoga, bez obzira na sve, On i dalje obavlja delo koje želi da obavlja iz perspektive tela. Ovo delo je izraz normalnog i praktičnog Boga, pa kako onda može biti u redu da se ljudi ne pokoravaju? Šta uopšte ljudi mogu da učine u vezi sa Božjim delima? On čini šta god poželi; čime god da bude zadovoljan, to bude onakvo kakvo jeste. Ako se ljudi ne pokore, koji drugi razuman plan mogu imati? Do sada je samo pokornost mogla da spasi ljude; ne postoji nikakva druga briljantna strategija. Ako Bog želi da kuša ljude, šta oni tu mogu da urade? Međutim, ništa od ovoga nije želja Boga na nebu; to je želja ovaploćenog Boga. On želi to da uradi, tako da nijedna osoba ne može to da promeni. Nebeski Bog se ne meša u ono što ovaploćeni Bog čini, pa zar tim više ljudi ne bi trebalo da Mu se pokore? Iako je i praktičan i normalan, On je upravo Bog koji se ovaplotio. On sledi Svoje želje i čini šta god poželi. Nebeski Bog Mu je poverio sve zadatke; moraš se pokoriti svemu što On čini. Iako poseduje ljudskost i veoma je normalan, On je sve ovo namerno organizovao, pa kako onda ljudi mogu da Ga gledaju širom otvorenih očiju sa neodobravanjem? On želi da bude normalan, te je normalan. On želi da živi unutar ljudskosti, te živi unutar ljudskosti. On želi da živi unutar božanstva, te živi unutar božanstva. Ljudi na to mogu da gledaju kako god žele, ali Bog će uvek biti Bog i ljudi će uvek biti ljudi. Njegova suština se ne može poreći zbog nekog manjeg detalja, niti se može gurnuti izvan „ličnosti” Boga zbog jedne sitne stvari. Ljudi imaju slobodu ljudskih bića, a Bog ima dostojanstvo Boga; ta dva se ne mešaju jedno s drugim. Zar ljudi ne mogu da daju Bogu malo slobode? Zar ne mogu da tolerišu to što je Bog malo opušteniji? Ne budi tako strog prema Bogu! Svako treba da ima toleranciju prema drugima; zar se ne bi tako sve rešilo? Da li bi i dalje postojalo ikakvo otuđenje? Ako neko ne može da toleriše tako trivijalnu stvar, kako onda uopšte može da kaže nešto slično ovom: „Premijerovo srce je dovoljno veliko da se po njemu može jedriti”? Kako oni mogu da budu pravi ljudi? Nije Bog taj koji stvara nevolje ljudskom rodu, nego je ljudski rod taj koji stvara nevolje Bogu. Oni stvari uvek rešavaju tako što od komarca prave magarca. Oni stvarno prave nešto ni od čega, a to je nešto što nipošto ne bi trebalo da rade! Kada Bog deluje unutar normalne i praktične ljudskosti, ono što On radi nije delo čoveka, već delo Boga. Međutim, ljudi ne vide suštinu Njegovog dela; oni uvek samo vide spoljašnju ljušturu Njegove ljudskosti. Oni nikada nisu videli tako veliko delo, ali su, umesto toga, videli Njegovu običnu i normalnu ljudskost, i nikako da od toga odustanu. Kako se to može nazvati pokoravanjem Bogu? Nebeski Bog se sada „pretvorio” u Boga na zemlji, a Bog na zemlji je sada nebeski Bog. Nije bitno da li je Njihov spoljašnji izgled isti, niti je bitno kako tačno delaju. Na kraju krajeva, onaj koji obavlja Božje delo je Sam Bog. Ti moraš da se pokoriš, želeo to ili ne – to nije stvar u kojoj imaš izbora! Ljudi moraju da se pokoravaju Bogu, i ljudi moraju u potpunosti da se pokore Bogu bez i najmanjeg pretvaranja.

Grupa ljudi koju ovaploćeni Bog želi da zadobije danas jesu oni koji su u skladu s Njegovim namerama. Ljudi treba samo da se pokoravaju Njegovom delu, i da prestanu da se stalno bave željama nebeskog Boga, živeći nejasno i otežavajući stvari ovaploćenom Bogu. Oni koji su u stanju da Mu se pokore jesu oni koji apsolutno slušaju Njegove reči i slušaju Njegova uređenja. Takvi ljudi uopšte ne razmišljaju o tome kakav bi nebeski Bog zaista mogao da bude ili kakav posao nebeski Bog možda trenutno obavlja na čoveku; oni u potpunosti nude svoja srca Bogu na zemlji i stavljaju svoje celokupno biće pred Njega. Oni nikada ne misle na sopstvenu bezbednost, niti dižu galamu zbog normalnosti i praktičnosti ovaploćenog Boga. On može da usavrši one koji se pokoravaju ovaploćenom Bogu. Oni koji veruju u nebeskog Boga neće dobiti ništa. Zato što nije nebeski Bog, već je Bog na zemlji taj koji daruje obećanja i blagoslove ljudima. Ljudi ne bi trebalo uvek da poštuju nebeskog Boga kao velikog dok Boga na zemlji smatraju tek običnom osobom; to nije pravično. Njihov bog na nebu je veliki i divan sa čudesnom mudrošću, ali on uopšte ne postoji. Bog na zemlji je veoma običan i beznačajan, a takođe je i veoma normalan. On nema izvanredan um, niti izvodi dela od kojih se zemlja trese, On naprosto deluje i govori na sasvim normalan i praktičan način, ine govori putem grmljavine, niti doziva vetar i kišu. Međutim, On je uistinu ovaploćenje nebeskog Boga i On je zaista Bog koji živi među ljudima. Ljudi ne smeju da smatraju onoga koga su u stanju da razumeju i ko odgovara njihovoj predstavi za Boga, niti da poštuju takvog kao velikog dok onoga koga ne mogu da prihvate i nikako ne mogu da zamisle smatraju nižim. Sve to dolazi od buntovništva ljudi; to je sve izvor otpora ljudskog roda prema Bogu.

– „Reč”, tom I, „Božja pojava i delo”, „Oni koji mogu u potpunosti da se pokore Božjoj praktičnosti su oni koji istinski vole Boga”

Ljudi neće biti u stanju da osete Božju divotu ako slušaju samo svoju savest. Ako se oslanjaju samo na svoju savest, njihova će ljubav prema Bogu biti slaba. Ako govoriš samo o uzvraćanju Božje blagodati i ljubavi, nećeš imati nikakav nagon u svojoj ljubavi prema Njemu; voleti Ga na osnovu savesti je pasivan pristup. Zašto kažem da je to pasivan pristup? To je praktično pitanje. Kojoj vrsti ljubavi pripada vaša ljubav prema Bogu? Nije li to samo zavaravanje Boga i pretvaranje da tobož nešto radite za Njega? Većina ljudi veruje da, pošto ne postoji nagrada za ljubav prema Bogu i pošto će čovek u svakom slučaju biti grđen zato što Ga ne voli, sve u svemu, dovoljno je ne činiti grehe. Dakle, voleti Boga i uzvraćati Njegovu ljubav zbog osećanja savesti je pasivan pristup i takva ljubav prema Bogu nije ona koja spontano dolazi iz srca. Ljubav prema Bogu treba da bude istinsko osećanje iz dubine ljudskog srca. Neki ljudi kažu: „Ja sam voljan da tražim Boga i da Ga sledim. Čak i ako Bog želi da me napusti, i dalje ću Ga slediti. Bez obzira na to da li me želi ili ne, ja ću Ga i dalje voleti, i na kraju Ga moram zadobiti. Ja nudim svoje srce Bogu, i bez obzira šta On radi, ja ću Ga slediti celog života. Bez obzira na sve, moram da volim Boga i moram da Ga zadobijem; neću se smiriti dok Ga ne zadobijem.” Da li poseduješ ovakvu vrstu odlučnosti?

Put verovanja u Boga je isti kao i put ljubavi prema Njemu. Ako veruješ u Njega, moraš Ga voleti; međutim, ljubav prema Njemu ne svodi se samo na uzvraćanje Njegove ljubavi ili na ljubav prema Njemu zasnovanu na tvojoj savesti – radi se o čistoj ljubavi prema Bogu. Ponekad ljudi ne mogu da osete Božju ljubav samo na osnovu svoje savesti. Zašto sam uvek govorio: „Neka Duh Božji dodirne naš duh”? Zašto nisam govorio o podsticanju savesti ljudi da vole Boga? To je zato što ljudska savest ne može da oseti Božju divotu. Ako ove reči ne mogu da te ubede, pokušaj da pomoću svoje savesti osetiš Njegovu ljubav. Možda ćeš imati neki nagon u trenutku, ali on će uskoro nestati. Ako osećaš Božju divotu samo svojom savešću, bićeš ponesen dok se moliš, ali ta ponesenost će ubrzo izbledeti i nestati. Zašto je tako? Ako koristiš samo svoju savest, nećeš moći da pobudiš svoju ljubav prema Bogu; kada zaista osetiš Božju divotu u svom srcu, On će dodirnuti tvoj duh i tek će u tom trenutku tvoja savest moći da igra svoju prvobitnu ulogu. Drugim rečima, kada Bog dodirne čovekov duh i kada čovek ima znanje i ohrabrenje u srcu, to jest, kada stekne iskustvo, tek tada će delotvorno moći da voli Boga svojom savešću. Voleti Boga svojom savešću nije pogrešno – to je najniži stepen ljubavi prema Bogu. Voleti „pukim odavanjem priznanja Božjoj blagodati” naprosto neće naterati čoveka na samoinicijativni ulazak. Kada ljudi steknu nešto od dela Svetog Duha, to jest, kada vide i osete Božju ljubav u svom praktičnom iskustvu, kada poseduju neko znanje o Bogu i zaista vide da je Bog toliko vredan ljudske ljubavi i koliko je On divan, tek tada su u stanju da iskreno vole Boga.

– „Reč”, tom I, „Božja pojava i delo”, „Prava ljubav prema Bogu je spontana”

Svakodnevne reči Božje  Odlomak 493

Kada ljudi svojim srcem kontaktiraju Boga, kada su njihova srca u stanju da Mu se potpuno okrenu, to je prvi korak u čovekovoj ljubavi prema Bogu. Ako želiš da voliš Boga, prvo moraš da budeš u stanju da okreneš svoje srce Njemu. Šta znači okrenuti svoje srce Bogu? To je kada je sve ka čemu stremiš u svom srcu podstaknuto ljubavlju prema Bogu i sa zadobijanjem Boga. To pokazuje da si potpuno okrenuo svoje srce Bogu. Osim Boga i Njegovih reči, u tvom srcu nema skoro ničega drugog (porodica, bogatstvo, muž, žena, deca, itd.). Čak i da ima, takve stvari ne mogu potpuno da zaokupe tvoje srce, a ti ne misliš na svoje izglede u budućnosti, već samo težiš da voliš Boga. U tom trenutku ćeš u potpunosti okrenuti svoje srce Bogu. Pretpostavimo da u svom srcu još uvek praviš planove za sebe i uvek težiš ličnoj dobiti, uvek razmišljajući: „Kada ću moći da zatražim nešto malo od Boga? Kada će se moja porodica obogatiti? Kako mogu da nabavim lepu garderobu?…” Ako živiš u takvom stanju, to pokazuje da se tvoje srce nije potpuno okrenulo Bogu. Ako su ti samo Božje reči u srcu i možeš da se moliš Bogu i budeš Mu blizak u svakom trenutku – kao da ti je On veoma blizak, kao da je Bog u tebi a ti u Njemu – ako si u takvom stanju, to znači da je tvoje srce u prisustvu Boga. Ako se moliš Bogu i svakodnevno jedeš i piješ Njegove reči, uvek misliš na delatnost Crkve, i ako pokazuješ razumevanje prema Božjim namerama, koristiš svoje srce da Ga iskreno voliš i da zadovoljiš Njegovo srce, onda će tvoje srce pripadati Bogu. Ako je tvoje srce zaokupljeno brojnim drugim stvarima, to znači da je ono i dalje u posedu Sotone i nije se zaista okrenulo Bogu. Kada se nečije srce zaista okrene Bogu, on će osećati iskrenu, spontanu ljubav prema Njemu i moći će da razmatra Božje delo. Iako još uvek može da ima trenutke ludosti i nerazumnosti, on se brine o interesima doma Božjeg, Njegovog dela i sopstvene promene naravi, i njegove su namere ispravne. Neki ljudi uvek tvrde da sve što rade, rade za crkvu, a zapravo rade za svoju korist. Takvi ljudi imaju pogrešne namere. Oni su nepošteni i lažljivi i većina stvari koje rade su za njihovu ličnu korist. Ovakva osoba ne stremi ka ljubavi prema Bogu; njeno srce i dalje pripada Sotoni i ne može se okrenuti Bogu. Stoga Bog nema načina da zadobije takvu osobu.

Ako želiš da istinski voliš Boga i da te On zadobije, prvi korak je da svoje srce potpuno okreneš Bogu. U svakoj pojedinoj stvari koju radiš, preispitaj sebe i zapitaj se: „Da li se ovo što radim zasniva na bogoljubivom srcu? Postoje li lične namere iza ovoga? Koji je moj stvarni cilj u ovome?” Ako želiš da predaš svoje srce Bogu, prvo moraš da obuzdaš svoje srce, odustaneš od svih svojih namera i postigneš stanje u kojem ćeš u celosti biti za Boga. Ovo je put ka primeni davanja svog srca Bogu. Na šta se odnosi obuzdavanje sopstvenog srca? To je odricanje od ekstravagantnih želja sopstvenog tela, bez žudnje za udobnošću ili prednostima statusa. To znači činiti sve da bi se udovoljilo Bogu i učiniti da srce u potpunosti bude za Njega, a ne za sebe. To je dovoljno.

Istinska ljubav prema Bogu dolazi iz dubine srca; to je ljubav koja postoji samo na osnovu čovekovog poznavanja Boga. Kada se nečije srce potpuno okrene ka Bogu, onda ta osoba poseduje ljubav prema Bogu, ali ta ljubav nije nužno čista i nije nužno potpuna. To je zato što još uvek postoji određena razlika između srca osobe koja se potpuno okreće Bogu i one koja zaista razume Boga i iskreno Ga obožava. Način na koji čovek postiže istinsku ljubav prema Bogu i upoznaje Božju narav jeste da okrene svoje srce Bogu. Kada čovek preda svoje iskreno srce Bogu, tada zakoračuje u iskustvo života. Na taj način, njegova narav počinje da se menja, njegova ljubav prema Bogu postepeno raste, a njegovo poznavanje Boga takođe se postepeno povećava. Dakle, okretanje srca Bogu samo je preduslov da se stigne na pravi put životnog iskustva. Kada ljudi stave svoje srce pred Boga, oni imaju samo srce koje čezne za Njim, ali ne i koje Ga voli, jer Ga ne razumeju. Iako u ovim okolnostima osećaju određenu ljubav prema Njemu, ona nije spontana i nije prava. To je zato što sve što proističe iz ljudskog tela jeste proizvod emocija i ne proizilazi iz pravog razumevanja. To je samo trenutni impuls i ne može dovesti do dugotrajnog obožavanja. Kada ljudi ne razumeju Boga, mogu Ga voleti samo na osnovu ličnog opredeljenja i sopstvenih predstava; ova vrsta ljubavi ne može se nazvati spontanom ljubavlju, niti se može nazvati istinskom ljubavlju. Čovekovo srce može se istinski okrenuti Bogu i biti sposobno da razmišlja o Božjim interesima u svemu, ali ako on ne razume Boga, neće biti sposoban da poseduje pravu spontanu ljubav. Jedino će biti u stanju da ispuni neke funkcije za crkvu ili da izvrši delić svojih dužnosti, ali to će raditi bez ikakve osnove. Narav ovakve osobe teško je promeniti; takvi ljudi ili ne streme ka istini ili je ne razumeju. Čak i ako osoba potpuno okrene svoje srce prema Bogu, to ne znači da je njeno bogoljubno srce potpuno čisto, jer oni koji imaju Boga u svojim srcima ne moraju nužno imati ljubav prema Bogu u svojim srcima. Ovo se odnosi na razliku između nekoga ko stremi ili ne stremi ka tome da razume Boga. Jednom kada Ga osoba razume, to je dokaz da se njeno srce potpuno okrenulo Bogu, to dokazuje da je njena prava ljubav prema Bogu koju ima u svom srcu spontana. Samo takvi ljudi imaju Boga u svojim srcima. Okretanje srca Bogu je preduslov da čovek krene pravim putem, da razume Boga i da dostigne ljubav prema Bogu. To nije pokazatelj da je dužnost ljubavi prema Bogu ispunjena, niti je to znak prave ljubavi prema Bogu. Jedini način da neko postigne istinsku ljubav prema Bogu jeste da okrene svoje srce ka Njemu, što je takođe prva stvar koju bi neko, kao jedno od Njegovih stvorenih bića, trebalo da učini. Svi koji vole Boga jesu ljudi koji streme ka životu, to jest, ljudi koji streme ka istini i zaista žele Boga; svi oni imaju prosvećenje Svetog Duha i sve ih je On dodirnuo. Svi su oni u stanju da steknu Božje vođstvo.

Danas, dok tražite da volite i spoznate Boga, s jedne strane morate da podnosite teškoće i oplemenjivanje, a s druge morate da platite cenu. Nijedan nauk nije dublji od nauka ljubavi prema Bogu i može se reći da nauk koji ljudi uče tokom celo životnog verovanja jeste da vole Boga. Drugim rečima, ako veruješ u Boga, moraš da voliš Boga. Ako samo veruješ u Boga a ne voliš Ga i nisi stekao spoznaju o Bogu, i nikada nisi zavoleo Boga istinskom ljubavlju koja dolazi iz dubine tvog srca, onda je tvoja vera u Boga uzaludna; ako u tvojoj veri u Boga nema ljubavi prema Bogu, onda uzalud živiš i čitav tvoj život je najniži od svih oblika života. Ako tokom čitavog svog života nikada nisi voleo Boga, niti Mu udovoljio, koji je onda smisao tvog života? Šta je onda smisao tvog verovanja u Boga? Zar to nije uzaludan trud? Drugim rečima, ako će ljudi da veruju u Boga i vole Ga, onda moraju da plate cenu. Umesto da teže da se spolja ponašaju na određen način, treba da traže istinski uvid u dubini svog srca. Ako umeš da pevaš i plešeš sa mnogo energije, ali nisi sposoban da primeniš istinu, može li se za tebe reći da voliš Boga? Voleti Boga iziskuje traženje Božjih namera u svemu, da kad god ti se nešto desi, uroniš duboko u sebe i pokušaš da dokučiš Božje namere i da uvidiš koje su Božje namere u tome, šta Bog traži od tebe da postigneš, i kako da vodiš računa o Njegovim namerama. Na primer: dogodi se nešto što od tebe iziskuje da patiš, i to je trenutak kada treba da shvatiš šta je tu Božja namera i kako da vodiš računa o Njegovoj nameri. Ne smeš da udovoljavaš sebi: najpre otpusti sebe. Ništa nije bednije od tela. Moraš nastojati da udovoljiš Bogu i moraš da izvršiš svoju dužnost. Sa takvim mislima, Bog će te posebno prosvetiti po ovom pitanju, a tvoje srce će takođe naći utehu. Bilo da je veliko ili malo, kada ti se nešto desi, prvo moraš otpustiti sebe i smatrati telo najnižim od svega što postoji. Što više zadovoljavaš telo, to više slobode ono sebi daje; ako ga zadovoljiš jednom, sledeći put će tražiti još više. Kada to uzme maha, počinješ još više da voliš telo. Telo uvek ima preterane želje; ono uvek traži da mu udovoljiš i zadovoljiš ga iznutra, bilo da se radi o hrani, odeći, gubljenju strpljenja ili povlađivanju sopstvenim slabostima i lenjosti… Što više udovoljavaš telu, to njegove želje postaju veće i ono postaje još popustljivije, sve do tačke kada u tvom telu počinju da se nastanjuju još dublje predstave i ono počne da se buni protiv Boga, veliča sebe i počinje da sumnja u delo Božje. Što više zadovoljavaš telo, to veće postaju njegove slabosti; uvek će ti se činiti da niko nema obzira prema tvojim slabostima, uvek ćeš verovati da je Bog preterao i reći ćeš: „Kako Bog može biti tako strog? Zašto ne ostavi ljude malo na miru?” Kada ljudi zadovoljavaju telo i daju mu previše značaja, oni uništavaju sebe. Ako istinski voliš Boga i ne udovoljavaš telu, tada ćeš videti da je sve što Bog čini vrlo ispravno i vrlo dobro, i da su Njegovo proklinjanje tvog buntovništva i sud o tvojoj nepravednosti opravdani. Biće prilika kada će te Bog prekorevati i dovoditi u red, i stvarati okruženja da bi te oplemenio, primoravajući te da dođeš pred Njega – a ti ćeš uvek osećati da je ono što Bog radi divno. Stoga ćeš imati osećaj kao da nema toliko boli i smatraćeš da je Bog tako divan. Ako povlađuješ slabostima tela i kažeš da Bog preteruje, tada ćeš uvek osećati bol i žalost i celokupno delo Božje biće ti nejasno, kao da Bog uopšte ne saoseća sa ljudskom slabošću, niti je svestan ljudskih teškoća. Zato ćeš se uvek osećati jadno i usamljeno, kao da si pretrpeo veliku nepravdu, i tada ćeš početi da se žališ. Što više na ovaj način povlađuješ slabostima tela, više će ti se činiti da Bog preteruje, sve dok se stvar toliko ne pogorša da ćeš početi da poričeš delo Božje i počećeš da se suprotstavljaš Bogu i obuzeće te buntovništvo. Stoga moraš da se pobuniš protiv tela, a ne da mu povlađuješ: „Moj suprug (supruga), deca, izgledi, brak, porodica – ništa od toga nije bitno! U mom srcu postoji samo Bog, i ja moram dati sve od sebe da udovoljim Bogu, a ne da udovoljim telu.” Moraš imati takvu odlučnost. Ako uvek imaš takvu odlučnost, onda ćeš, kada budeš primenjivao istinu i sebe stavljao po strani, biti u stanju da to učiniš sa vrlo malo truda. Postoji priča o jednom farmeru koji je na putu nabasao na zaleđenu zmiju. Farmer ju je podigao i privio na grudi, a kada je zmija oživela, ujela ga je i on je umro. Čovekovo telo je kao zmija: suština mu je da naškodi čovekovom životu. Kada sve bude kako tvoje telo hoće, tvoj život će biti izgubljen. Telo je od Sotone. U njemu uvek ima preteranih želja, ono uvek misli samo na sebe i stalno žudi za udobnošću, želi da se prepusti lagodnosti i nedostaje mu brige i osećaja hitnosti, valja se u dokolici. Ako mu u određenoj meri udovoljiš, na kraju će te prožderati. Drugim rečima, ako mu ovoga puta udovoljiš, sledeći put će tražiti da mu ponovo udovoljiš. Ono uvek ima preterane želje i nove prohteve i iskorišćava tvoje povlađivanje telu da bi ga ti još više negovao i živeo u njegovim ugodnostima – a ako nikad ne budeš mogao da ga pobediš, na kraju ćeš uništiti samog sebe. Da li možeš da zadobiješ život pred Bogom i kakav će ti biti krajnji ishod zavisi od toga kako ćeš primeniti svoju pobunu protiv tela. Bog te je spasao, izabrao i predodredio, a ako pak danas nisi voljan da Mu udovoljiš, nisi voljan da primeniš istinu, nisi voljan da se iskrenim bogoljubivim srcem pobuniš protiv sopstvenog tela, na kraju ćeš uništiti sebe i samim tim pretrpeti ogromnu patnju. Ako uvek budeš povlađivao telu, Sotona će te postepeno progutati, ostavljajući te bez života ili dodira Duha, sve dok ne dođe dan kada će u tebi ostati samo mrak. Kada budeš živeo u mraku, bićeš zarobljen od Sotone, Bog ti više neće biti u srcu, i tada ćeš poreći Božje postojanje i napustićeš Ga. Stoga, ako ljudi žele da vole Boga, oni moraju da plate cenu bola i da pate. Nema potrebe za spoljašnjom zanesenošću ili teškoćama, kao što je više čitanja i više trčkaranja unaokolo; umesto toga, oni treba da ostave po strani stvari koje su u njima: ekstravagantne misli, lične interese i njihove sopstvene planove, predstave i namere. Takva je Božja namera.

Božje orezivanje spoljne naravi ljudi takođe je jedan deo Njegovog dela; orezivanje spoljnog, nenormalnog čoveštva ljudi, na primer, ili sa njihovim životnim stilom ili navikama, obredima i običajima, kao i sa njihovim spoljašnjim ponašanjem i zanesenošću. Ali kada On traži da ljudi primene istinu i promene svoju narav, ono što prvenstveno orezuje jesu namere i predstave u njima. Samo orezivanje tvoje spoljašnje naravi nije teško; to je kao da se od tebe traži da ne jedeš hranu koju voliš, što je lako. Međutim, što se dotiče predstava u tebi, njih nije lako otpustiti. To od ljudi zahteva da se pobune protiv tela i da plate cenu, kao i da pate pred Bogom. To se posebno odnosi na namere ljudi. Od kada su ljudi počeli da veruju u Boga, imali su mnoge pogrešne namere. Kada ne primenjuješ istinu, osećaš da su sve tvoje namere ispravne, ali kada ti se nešto dogodi, videćeš da u tebi postoji mnogo pogrešnih namera. Stoga, kada Bog usavršava ljude, On ih navodi da shvate da u njima postoji mnogo predstava koje ometaju njihovu spoznaju Boga. Kada ti postane jasno da su tvoje namere pogrešne, ako si u stanju da izbegneš da postupaš shodno svojim predstavama i namerama, i u stanju si da svedočiš za Boga, i da budeš postojan u svom stavu šta god da ti se dogodi, to je dokaz da si se pobunio protiv tela. Kada se budeš pobunio protiv tela, u tebi će svakako doći do borbe. Sotona će pokušati da te natera da ga slediš, da slediš predstave tela i da štitiš interese tela – ali Božje reči će te prosvetiti i prosvetliti iznutra, i ovoga puta je do tebe hoćeš li slediti Boga ili ćeš slediti Sotonu. Kad Bog traži od ljudi da primenjuju istinu, to je pre svega da bi orezao stvari u njima i da bi orezao njihove misli i predstave koje nisu u skladu sa Božjim namerama – Sveti Duh ih dodiruje u njihovim srcima i prosvećuje ih i prosvetljuje. Dakle, iza svega što se događa vodi se borba: svaki put kada ljudi sprovode istinu u delo ili primenjuju ljubav prema Bogu, vodi se velika borba, te iako deluje da je sve u redu sa njihovim telom, u dubini njihovih srca vodi se borba na život i smrt – i tek posle te intenzivne borbe, posle veoma dugog razmišljanja, može biti odlučena pobeda ili poraz. Čovek ne zna da li da se smeje ili da plače. Budući da su mnoge namere u ljudima pogrešne, ili zato što veliki deo Božijeg dela nije u skladu sa njihovim predstavama, kada ljudi sprovode istinu, iza scene se vodi velika borba. Kada budu primenili ovu istinu, iza scene, ljudi će u svojoj tuzi proliti bezbroj suza pre nego što najzad odluče da udovolje Bogu. Zbog ove borbe ljudi trpe patnju i oplemenjivanje; to je istinska patnja. Ako, kada te stigne borba, budeš mogao da istinski staneš na stranu Božju, bićeš u stanju da udovoljiš Bogu. Dok se primenjuje istina, neizbežna je unutrašnja patnja; kada bi u vreme primenjivanja istine u ljudima sve bilo u redu, onda ne bi bilo potrebe da ih Bog usavršava, niti bi bilo borbe, niti bi oni patili. Upravo zato što u ljudima postoji mnogo toga što Bogu nije prikladno za upotrebu i zato što ima mnogo buntovne priroda tela, ljudi treba mnogo temeljnije da nauče lekciju o pobuni protiv tela. To je ono što Bog naziva patnjom koju je tražio da čovek prođe sa Njim. Kada naiđete na teškoće, požurite da se pomolite Bogu: „Bože! Želim da Ti udovoljim, želim da izdržim poslednje muke da bih udovoljio Tvome srcu, i koliko god velike bile prepreke na koje ću naići, ipak moram da Ti udovoljim. Čak i ako moram da se odreknem svog života, ipak moram da Ti udovoljim!” Sa takvom odlučnošću, kada se ovako moliš, moći ćeš da budeš postojan u svom svedočenju. Svaki put kada ljudi sprovode istinu, svaki put kada se oplemenjuju, svaki put kada su kušani i svaki put kada ih stigne Božje delo, oni moraju da podnesu ogroman bol. Sve to je ispit za ljude, tako da se u svima njima vodi borba. To je prava cena koju plaćaju. Više čitanja Božjih reči i više trčkaranja unaokolo takođe su neka vrsta cene. To je ono što ljudi treba da urade, to je njihova dužnost i odgovornost koju treba da ispune, ali ljudi moraju da otpuste ono što u njima treba da bude otpušteno. Ako to ne učiniš, onda, bez obzira na to kolika je tvoja spoljašnja patnja, bez obzira na to koliko trčiš unaokolo, sve će biti uzalud! Što znači da samo promene unutar tebe mogu da odrede da li tvoja spoljašnja patnja ima vrednost. Kada se tvoja unutrašnja narav bude promenila i kada sprovedeš istinu u delo, tada će sva tvoja spoljašnja patnja zadobiti Božje odobrenje; a ako ne dođe do promene u tvojoj unutrašnjoj naravi, onda, bez obzira na to koliko veliku patnju podneseš ili koliko naizgled trčkaraš unaokolo, Božje odobrenje neće stići – a patnja koja nije potvrđena od Boga uzaludna je. Dakle, da li će Bog odobriti cenu koju si platio zavisi od toga da li je u tebi došlo do promene ili nije, i da li sprovodiš istinu u delo ili ne, i da li se buniš protiv sopstvenih namera i predstava da bi uspeo da udovoljiš Božjim namerama, da stekneš spoznaju Boga i odanost Bogu. Bez obzira na to koliko trčkaraš unaokolo, ako nikada nisi znao da se pobuniš protiv sopstvenih namera, već samo težiš spoljašnjim delima i spoljašnjoj revnosti, te nikada nisi obratio nimalo pažnje na svoj život, onda će tvoja patnja biti uzaludna. Ako u određenom okruženju želiš nešto da kažeš, ali u sebi osećaš da ne bi bilo pravo to reći, da izgovaranje tih reči ne bi bilo poučno za tvoju braću i sestre i da bi one mogle da ih povrede, onda to nećeš reći, opredelićeš se za unutrašnji bol, jer takve reči nisu sposobne da udovolje Božjim namerama. Tada će se u tebi voditi borba, ali ti ćeš biti voljan da trpiš bol i da se odrekneš onoga što voliš. Bićeš voljan da podneseš tu patnju da bi udovoljio Bogu, i mada ćeš trpeti bol u sebi, ti nećeš povlađivati telu i Božje srce će biti zadovoljeno, kao što ćeš i ti osetiti utehu u sebi. To znači istinski platiti cenu i to je cena koju Bog želi. Ako ovo budeš primenjivao, Bog će te sigurno blagosloviti; ako ne možeš to da postigneš, onda bez obzira na to koliko razumeš ili koliko si vičan govornik, sve će biti uzalud! Ako na putu ka ljubavi prema Bogu budeš u stanju da staneš na stranu Boga kada se On bori protiv Sotone, i ne vratiš se Sotoni, to će značiti da si dostigao ljubav prema Bogu i da si postojan u svom svedočenju.

Svaki korak dela koje Bog vrši na ljudima spolja izgleda kao interakcija među ljudima, kao da je nastalo iz ljudskih uređenja ili ljudskog ometanja. Ali iza svakog koraka dela i svega što se dešava, jeste Sotonina opklada pred Bogom, i oni ljudima nalažu da budu postojani u svom svedočenju za Boga. Uzmimo za primer Jova kada je bio na kušnji: Sotona se iza scene kladio sa Bogom, a ono sa čime se Jov suočio bili su ljudski postupci i ometanja od strane ljudi. Iza svakog koraka dela koje Bog obavlja na vama nalazi se Sotonina opklada sa Bogom – u pozadini toga se odvija borba. Na primer, ako gajiš predrasude prema braći i sestrama, doći će ti reči koje ćeš poželeti da kažeš – reči za koje osećaš da nisu ugodne Bogu – ali ako ih ne izgovoriš, u sebi ćeš osećati nelagodu i u tom trenutku će u tebi otpočeti borba: „Da li da kažem ili da ne kažem?” To je borba. Prema tome, u svemu s čim se susretneš postoji borba. Kad se unutar tebe odvija borba, Bog radi na tebi kroz tvoju stvarnu saradnju i stvarnu patnju, i na kraju ćeš moći u sebi da ostaviš tu stvar po strani, a tvoj bes će se prirodno ugasiti. Ovo je takođe rezultat tvoje saradnje s Bogom. Sve što ljudi čine zahteva da donekle daju celo svoje srce. Bez stvarnih patnji, oni ne mogu da udovolje Bogu; oni se čak ni ne približe tome da udovolje Bogu i samo izgovaraju prazne parole! Mogu li ove prazne parole da udovolje Bogu? Kada se Bog i Sotona bore u duhovnom carstvu, kako bi trebalo da udovoljiš Bogu i kako treba da ostaneš postojan u svedočenju za Njega? Treba da znaš da je sve što ti se dešava velika kušnja i trenutak kada si potreban Bogu da daš svedočanstvo. Iako se spolja čini beznačajnim, kada se tako nešto dogodi, to pokazuje da li voliš Boga. Ako Ga voliš, moći ćeš da budeš postojan u svom svedočenju za Njega, a ako ne sprovodiš ljubav prema Njemu, to ukazuje da si neko ko ne primenjuje istinu, da ne poseduješ ni istinu ni život, da si pleva! Bogu je potrebno da ljudi, u svemu što im se dešava, budu postojani u svom svedočenju za Njega. Iako ti se trenutno ništa bitno ne dešava u životu i ne svedočiš, sve pojedinosti tvog svakodnevnog života imaju veze sa svedočenjem o Bogu. Ako možeš da zadobiješ divljenje svoje braće i sestara, članova svoje porodice i svih oko sebe; ako jednog dana budu došli nevernici i budu se divili svemu što radiš i budu videli da je sve što Bog čini divno, to onda biti tvoje svedočanstvo. Iako nemaš uvid i lošeg si kova, kroz Božje usavršavanje ćeš biti u stanju da Mu udovoljiš i da vodiš računa o Njegovim namerama, pokazujući drugima kako je On obavio veliko delo u ljudima najlošijeg kova. Kada ljudi spoznaju Boga i postanu pobednici pred Sotonom, odani Bogu u velikoj meri, onda od te grupe ljudi niko nema jači, i to je najveće svedočanstvo. Iako nisi u stanju da obaviš veliko delo, u stanju si da udovoljiš Bogu. Drugi ne mogu da ostave svoje predstave po strani, ali ti možeš; drugi ne mogu da svedoče o Bogu tokom svojih stvarnih iskustava, ali ti možeš da iskoristiš svoj trenutni rast i dela da bi uzvratio Božju ljubav i da glasno svedočiš za Njega. Samo se to računa kao stvarna ljubav prema Bogu. Ako za to nisi sposoban, onda ti ne svedočiš među članovima svoje porodice, među braćom i sestrama, niti pred ljudima na svetu. Ako ne možeš da svedočiš pred Sotonom, Sotona će te ismevati, ophodiće se prema tebi s podsmehom, kao da si igračka, i često će te praviti budalom i izluđivati te. U budućnosti te mogu zadesiti velike kušnje – ali danas, ako iskrenim srcem voliš Boga i ako, bez obzira na to kolike su kušnje pred tobom, nezavisno od onoga što će ti se dogoditi, možeš da budeš postojan u svom svedočenju i u stanju si da udovoljiš Bogu, onda će tvoje srce biti utešeno i nećeš osećati strah bez obzira na to kolike će biti kušnje na koje ćeš naići u budućnosti. Vi ne možete da vidite šta će se desiti u budućnosti; vi možete da udovoljite Bogu samo u današnjim okolnostima. Vi ste nesposobni da obavite bilo kakvo veliko delo – treba da se usredsredite na udovoljavanje Bogu kroz doživljavanje Njegovih reči u stvarnom životu, i treba da snažno i glasno svedočite, čime ćete osramotiti Sotonu. Iako tvoje telo neće biti zadovoljeno i patiće, ti ćeš udovoljiti Bogu i osramotiti Sotonu. Ako to uvek budeš primenjivao, Bog će otvoriti put pred tobom. Kada jednog dana dođe do velike kušnje, drugi će posrnuti, ali ti ćeš i dalje biti u stanju da stojiš postojano: zbog cene koju si platio, Bog će te zaštititi tako da možeš čvrsto da stojiš i ne posrneš. Ako si obično u stanju da istinu sprovodiš u delo i da udovoljiš Bogu istinitim bogoljubivim srcem, onda će te Bog sigurno zaštititi tokom budućih kušnji. Iako si glup, malog rasta i lošeg kova, Bog neće biti pristrasan prema tebi. Zavisi od toga da li su tvoje namere ispravne. Zamisli da si danas u stanju da udovoljiš Bogu – vodiš računa o sitnim detaljima i u svemu udovoljavaš Bogu – to znači da zbilja imaš bogoljubivo srce, da svoje istinsko srce daješ Bogu i da, iako postoje neke stvari koje ne možeš jasno da sagledaš, možeš da dođeš pred Boga da popraviš svoje i da tražiš Božje namere, kao i da činiš sve da udovoljiš Bogu. I mada tvoja braća i sestre mogu da te odbace, tvoje srce udovoljava Bogu, a ti ne žudiš za telesnim zadovoljstvima. Ako uvek to budeš primenjivao, bićeš zaštićen kada te stigne velika kušnja.

Na koje su unutrašnje stanje ljudi usmerene kušnje? Usmerene su na buntovničke naravi u ljudima koja ih sprečavaju da udovolje Bogu. Mnogo je toga nečistog u ljudima, i mnogo licemernog, i zato Bog podvrgava ljude kušnjama da bi ih očistio. Ali ako si danas u stanju da udovoljiš Bogu, onda će buduće kušnje za tebe biti savršene. Ako danas nisi u stanju da udovoljiš Bogu, onda će te buduće kušnje dovoditi u iskušenje i ti ćeš nesvesno pokleknuti, i tada nećeš biti u stanju da pomogneš sebi, zato što nećeš moći da pratiš korak Božjeg dela i nećeš imati stvarni rast. Dakle, ako želiš da u budućnosti budeš u stanju da budeš postojan, da bolje udovoljiš Bogu i da Ga slediš do samog kraja, danas moraš da izgradiš čvrstu osnovu. Moraš da udovoljiš Bogu sprovodeći istinu u svemu i da vodiš računa o Njegovim namerama. Ako uvek budeš to primenjivao, u tebi će postojati osnova i Bog će u tebi nadahnuti srce koje Ga voli, i On će ti dati veru. Jednog dana, kada se zaista susretneš s kušnjom, može se desiti da ćeš pretrpeti određenu bol i u nekoj meri osećati uznemirenost, da ćeš trpeti razarajuću tugu, kao da si umro – ali se tvoje srce koje ljubi Boga neće promeniti i tvoja ljubav postaće još dublja. Takvi su blagoslovi Božji. Ako si u stanju da pokornog srca prihvatiš sve što Bog kaže i čini danas, onda će te Bog sigurno blagosloviti, tako da ćeš ti biti neko koga je Bog blagoslovio i ko nasleđuje Njegove blagoslove i obećanja. Ako se danas ne baviš praktičnom primenom, kada se jednog dana susretneš s kušnjama, nećeš imati vere ili srce puno ljubavi, i tada će se kušnja pretvoriti u iskušenje; bićeš bačen u Sotonino iskušenje i nećeš imati načina da pobegneš. Danas ćeš možda moći da budeš postojan kad se suočiš s malom kušnjom, ali nećeš nužno moći da budeš postojan kad se jednog dana suočiš s velikom kušnjom. Neki ljudi su prilično zadovoljni sobom i misle da su dobri najviše što mogu biti. Ako u takvim trenucima ne ideš dublje, već ostaneš samozadovoljan, onda ćeš biti u opasnosti. Danas, kad Bog ne sprovodi svoje delo velikih kušnji, izgleda kao da je s tobom sve u redu, ali kada te Bog bude kušao, shvatićeš da imaš previše nedostataka, zato što je tvoj rast isuviše mali i nisi sposoban da izdržiš velike kušnje. Ako ostaneš takav kakvi jesi i zadovoljan si time da ne težiš poboljšanju, onda ćeš, kada kušnja dođe, ti pokleknuti. Vi treba često da gledate koliko je vaš rast mali; samo na taj način ćete napredovati. Ako samo tokom kušnje primećuješ da je tvoj rast tako mali, da je tvoja snaga volje tako slaba, da je premalo toga u tebi istinito, i da ne odgovaraš Božjim namerama – ako tek tada to shvatiš, biće prekasno.

Ako ne poznaješ Božju narav, onda ćeš tokom kušnji neminovno pokleknuti, zato što nemaš svest o tome kako Bog usavršava ljude, na koji način ih usavršava, a kada naiđeš na Božje kušnje i ne budu odgovarale tvojim predstavama, nećeš moći da ostaneš postojan. Istinska Božja ljubav je čitava Njegova narav, a kada se čitava Božja narav otkrije ljudima, šta to onda donosi njihovom telu? Kada se ljudima bude otkrila pravedna Božja narav, njihovo telo će neminovno pretrpeti mnogo bola. Ako ne pretrpiš ovaj bol, onda ne možeš biti usavršen od strane Boga, niti ćeš moći da posvetiš istinsku ljubav Bogu. Ako te Bog usavrši, On ti mora otkriti čitavu Svoju narav. Od vremena stvaranja do danas, Bog nikada nije otkrio čoveku čitavu svoju narav – ali u poslednjim danima On je otkriva ovoj grupi ljudi koju je predodredio i izabrao, i usavršavajući ljude On otkriva Svoju narav, kroz šta On upotpunjuje grupu ljudi. Takva je istinska Božja ljubav prema ljudima. Da bi iskusili istinsku Božju ljubav, potrebno je da ljudi istrpe ogroman bol i da plate visoku cenu. Tek tada ljudi mogu konačno biti zadobijeni od strane Boga i mogu konačno da uzvrate svoju istinsku ljubav Bogu, i samo tada će Božje srce biti zadovoljeno. Ako ljudi žele da ih Bog usavrši, ako žele da slede Njegovu volju i da u potpunosti prinesu svoju istinsku ljubav Bogu, onda moraju iskusiti mnogo bola i mnogo muke u svojim okolnostima, te proći kroz agoniju sličnu onoj na samom rubu smrti, što ih naposletku primorava da svoje istinsko srce vrate Bogu. Da li neko zaista voli Boga ili ne otkriva se tokom patnje i oplemenjivanja. Bog pročišćava ljudsku ljubav, a to se takođe postiže samo kroz patnju i oplemenjivanje.

Kod većine ljudi, versko uverenje predstavlja suštinu vere u Boga: oni nisu u stanju da vole Boga i samo Ga sledekao neki roboti, nemoćni da istinski žude za Bogom i da Ga obožavaju. Samo Ga u tišini slede. Mnogi ljudi veruju u Boga, ali veoma je malo onih koji Boga vole; oni se samo „boje” Boga zato što se plaše nesreće, ili se „dive” Bogu zato što je On uzvišen i moćan – ali u njihovom strahu i divljenju nema ljubavi i iskrene žudnje. U svojim iskustvima ljudi traže mrvice istine, ili pak neke beznačajne tajne. Većina ljudi naprosto sledi, i to radi samo da bi jurili za blagoslovima u mutnim vremenima, a ne da bi tragali za istinom, niti da bi zaista bili pokorni Bogu kako bi primili Božje blagoslove. Život vere u Boga svih ljudi je besmislen, bezvredan i u njemu su sadržana njihova lična razmišljanja i potrage; oni ne veruju u Boga da bi Ga voleli, već da bi bili blagosiljani. Mnogi ljudi se ponašaju samovoljno; rade šta god im se prohte i nikada ne uzimaju u obzir Božje interese niti da li je to što rade u skladu sa namerama Božjim. Takvi ljudi ne mogu da postignu ni istinitu veru, a kamoli ljubav prema Bogu. Božja suština ne postoji samo da bi čovek verovao u nju, ona je više tu da bi je čovek voleo. Ali mnogi od onih koji veruju u Boga nisu u stanju da otkriju ovu „tajnu”. Ljudi se ne usuđuju da vole Boga, niti pokušavaju da ga vole. Oni nikada nisu otkrili da postoji toliko toga kod Boga što se može voleti; oni nikada nisu otkrili da je Bog onaj Bog koji voli čoveka, i da je On Bog koga čovek treba da voli. Božja divota se izražava u Njegovom delu: tek kada dožive Njegovo delo, ljudi su u stanju da otkriju Njegovu divotu; jedino u stvarnosti mogu da dožive divotu Boga; dokle god je ne vidi i ne doživi u stvarnom životu, niko ne može da otkrije Božju divotu. Postoji toliko toga u vezi Boga što se može voleti, ali ako se ljudi zaista ne povežu sa Njim, oni nisu u stanju da to i otkriju. Drugim rečima, da se Bog nije ovaplotio, ljudi ne bi bili u stanju da se zaista povežu sa Njim, a ako nisu bili u stanju da se zaista povežu sa Njim, oni takođe ne bi bili u stanju da dožive Njegovo delo – tako da bi njihova ljubav prema Bogu bila ukaljana mnogim neistinama i uobraziljama. Čovekova ljubav prema Bogu na nebu nije praktična onoliko koliko je i ljubav prema Bogu na zemlji, jer se znanje ljudi o Bogu na nebu zasniva na njihovoj mašti više nego na onome što su videli sopstvenim očima i na onome što su sami doživeli. Kada Bog dođe na zemlju, ljudi su u stanju da ugledaju Njegova praktična dela i Njegovu divotu, a mogu da vide i čitavu Njegovu praktičnu i normalnu narav, što je sve hiljadu puta praktičnije od njihovog znanja o Bogu na nebu. Bez obzira na to koliko ljudi vole Boga na nebu, ne postoji ništa praktično u toj ljubavi, koja je puna ljudskih ideja. Bez obzira koliko je mala njihova ljubav prema Bogu na zemlji, ta ljubav je praktična; čak i ako je ima samo malo, ona je i dalje praktična. Bog čini da Ga ljudi upoznaju kroz praktično delo, i kroz to znanje On zadobija njihovu ljubav. Isto kao Petar: da nije živeo sa Isusom, ne bi bio u prilici da obožava Isusa. Tako je i njegova odanost Isusu sazdana na njegovom povezivanju sa Isusom. Pošto Bog od čoveka traži da bude voljen, On je lično došao među ljude i živi zajedno sa čovekom, i sve što On tera čoveka da vidi i iskusi jeste praktičnost Božja.

Bog koristi praktičnost i pojavu činjenica da bi ljude usavršio; Božje reči igraju ulogu u Njegovom usavršavanju ljudi, one obavljaju delo vođenja i otvaranja puta. To jest, u Božjim rečima čovek može da pronađe put primene i poznavanja vizija. Kada bude shvatio ove stvari, čovek će imati put i vizije u svojoj stvarnoj primeni i biće u stanju da postigne prosvećenje kroz Božje reči; biće u stanju da shvati da je to došlo od Boga i moći će da raspozna mnogo toga. Kada to shvati, čovek mora odmah da zakorači u ovu stvarnost i da iskoristi Božje reči kako bi udovoljio Bogu u svom stvarnom životu. Bog će te voditi u svim stvarima i pružiće ti put primene, i učiniti da osetiš da je On naročito divan, i omogućiti da vidiš da je svaki korak Božjeg dela na tebi namenjen da te usavrši. Ako želiš da vidiš Božju ljubav, ako želiš da zaista iskusiš Božju ljubav, onda moraš duboko da zađeš u stvarnost, moraš duboko da zađeš u stvarni život i vidiš da sve što Bog čini jeste ljubav i spasenje, da sve što čini jeste da osposobi ljude da odbace ono što je nečisto, da oplemeni u čoveku one stvari koje nisu u stanju da udovolje Božjim namerama. Bog opskrbljuje čoveka koristeći reči; On istovremeno uređuje okolnosti u stvarnom životu kako bi ljudi doživeli iskustva, a ako ljudi jedu i piju mnogo Božjih reči, onda, kada ih stvarno primene, oni mogu da reše sve poteškoće u svojim životima koristeći mnoge reči Božje. Drugim rečima, moraš posedovati reči Božje da bi mogao da zađeš duboko u stvarnost; ako ne jedeš i ne piješ reči Božje i ako si bez dela Božjeg, onda nećeš imati puta u stvarnom životu. Ako nikada ne jedeš ili ne piješ Božje reči, bićeš zbunjen kada ti se nešto dogodi. Znaćeš samo da treba da voliš Boga, ali uopšte nećeš biti sposoban da razlučuješ niti ćeš imati put primene; bićeš smušen i zbunjen, a ponekad ćeš čak verovati da udovoljavajući telu udovoljavaš i Bogu. Sve je to posledica toga što ne jedeš i ne piješ Božje reči. Što znači da ako nemaš pomoć Božju i samo bauljaš u okviru stvarnosti, onda si u osnovi nesposoban da pronađeš put primene. Takvi ljudi naprosto ne razumeju šta znači verovati u Boga, a još manje razumeju šta znači voleti Boga. Ukoliko se ti, koristeći prosvećenje i vođstvo Božjih reči, često moliš, opipavaš put, tražiš, otkrivaš ono što treba da sprovedeš u praksi, pronalaziš mogućnosti za delo Svetoga Duha, zaista sarađuješ sa Bogom i nisi smušen i zbunjen, onda ćeš imati put u stvarnom životu i istinski ćeš udovoljiti Bogu. Kada budeš udovoljio Bogu, unutar tebe postojaće vođstvo Božje i bićeš posebno blagosloven od strane Boga, što će ti dati osećaj uživanja: osećaćeš se posebno počastvovano jer si udovoljio Bogu, osećaćeš se naročito sjajno iznutra, a u srcu ćeš osećati jasnoću i mir. Tvoja savest će biti utešena i oslobođena optužbi, i osećaćeš se prijatno iznutra kada vidiš svoju braću i sestre. To je ono što znači uživati u Božjoj ljubavi, i samo to je istinsko uživanje u Bogu. Ljudsko uživanje u Božjoj ljubavi postiže se kroz iskustvo: doživljavanjem patnje i doživljavanjem primene istine u praksi, ljudi zadobijaju Božje blagoslove. Ako samo kažeš da te Bog zaista voli, da je Bog uistinu platio veliku cenu radi ljudi, da je On strpljivo i iskreno izgovorio toliko reči i da uvek spasava ljude, tvoje izgovaranje ovih reči samo je jedna strana uživanja u Bogu. Još veće uživanje – pravo uživanje – je kada ljudi sprovode istinu u praksi u svom stvarnom životu, nakon čega osećaju mir i jasnoću u srcima. Osećaju da su duboko dirnuti u sebi i osećaju da je Bog naročito divan. Osetićeš da je cena koju si platio više nego pravična. Nakon što si dao celo svoje srce, osećaćeš se naročito sjajno iznutra: osetićeš da istinski uživaš u Božjoj ljubavi i shvatićeš da je Bog učinio delo spasenja na ljudima, da On oplemenjuje ljude da bi ih očistio, i da Bog iskušava ljude kako bi proverio da li ga zaista vole. Ako uvek primenjuješ istinu na ovaj način, postepeno ćeš razvijati jasno znanje o mnogo čemu u Božjem delu, i tada ćeš uvek osetiti da su Božje reči pred tobom kristalno jasne. Kada jasno shvatiš mnoge istine, osetićeš da su ova i ona pitanja laka da se primene u praksi, da možeš da prevaziđeš bilo kakav problem i bilo kakvo iskušenje, i videćeš da za tebe ništa nije problem, što će te umnogome osloboditi i dati osećaj slobode. U tom trenutku ćeš uživati u Božjoj ljubavi, i istinska Božja ljubav će te obuzeti. Bog blagosilja one koji imaju vizije, koji poseduju istinu, koji imaju znanje i koji Ga istinski vole. Ako ljudi žele da ugledaju Božju ljubav, oni moraju da primene istinu u stvarnom životu, moraju biti spremni da izdrže bol i odreknu se onoga što vole da bi udovoljili Bogu, i uprkos suzama u njihovim očima, oni i dalje moraju biti u stanju da udovolje Božjem srcu. Tako će te Bog sigurno blagosloviti, i ako izdržiš ovakve teškoće, one će biti ispraćene delom Svetog Duha. Kroz stvarni život i kroz doživljavanje Božjih reči, ljudi su u stanju da vide Božju divotu, i samo ako su okusili Božju ljubav mogu Ga istinski i voleti.

– „Reč”, tom I, „Božja pojava i delo”, „Oni koji vole Boga zauvek će živeti u Njegovoj svetlosti”

Svakodnevne reči Božje  Odlomak 501

Oni koji vole Boga su oni koji vole istinu, i što više oni koji vole istinu primenjuju istinu, to je više imaju; što je više primenjuju, to više Božje ljubavi imaju; i što je više primenjuju, to ih Bog više blagosilja. Ako je uvek tako primenjuješ, ljubav koju Bog gaji prema tebi će te postepeno osposobiti da vidiš, baš kao što je Petar spoznao Boga: Petar je rekao da Bog ne samo da ima mudrost da stvori nebo i zemlju i sva stvorenja, već, povrh toga, da On ima mudrost da obavlja praktično delo na ljudima. Petar je rekao da On ne samo da je vredan ljudske ljubavi zato što je stvorio nebo i zemlju i sva stvorenja, već i zbog Svoje sposobnosti da stvori čoveka, da spasi čoveka, da usavrši čoveka i da daruje čoveku Svoju ljubav. Petar je takođe rekao da u Njemu ima mnogo toga što je dostojno čovekove ljubavi. Petar je rekao Isusu: „Da li je stvaranje neba i zemlje i svih stvorenja jedini razlog zbog kojeg zaslužuješ ljubav ljudi? Ima još toga u Tebi što je vredno ljubavi. Ti deluješ i krećeš se u stvarnom životu, Tvoj Duh dotiče moju nutrinu, Ti me dovodiš u red, Ti me kudiš – te stvari još više zavređuju ljubav.” Ako želiš da vidiš i doživiš Božju ljubav, onda moraš da opipavaš put i da tražiš u stvarnom životu i moraš biti voljan da svoje telo ostaviš po strani. Moraš da doneseš tu odluku. Moraš biti odlučan, neko ko je u stanju da udovolji Bogu u svemu, bez lenjosti ili žudnje za telesnim uživanjem, neko ko ne živi za telo, već živi za Boga. Možda ovog puta ne udovoljavaš Bogu zato što ne razumeš Božje namere; sledeći put, čak i ako će biti potrebno da uložiš više truda, moraš udovoljiti Njemu, a ne telu. Kada budeš imao takva iskustva, spoznaćeš Boga. Videćeš da Bog može da stvori nebo i zemlju i sva stvorenja, da se ovaplotio da bi ljudi mogli da Ga vide na stvaran i opipljiv način, i da se On sa njima povezuje na stvaran i opipiljiv način; videćeš da je u stanju da hoda među ljudima, i da Njegov Duh može da usavrši ljude u pravom životu; videćeš da sve to omogućava ljudima da vide Njegovu divotu i osete Njegovu disciplinu, Njegovu grdnju i Njegove blagoslove. Ako su tvoji doživljaji uvek ovakvi, u stvarnom životu ćeš biti nerazdvojan od Boga, a ako jednog dana tvoj odnos sa Bogom prestane da bude normalan, bićeš u stanju da istrpiš pokudu i da osetiš kajanje. Kada imaš normalan odnos sa Bogom, nikada nećeš poželeti da napustiš Boga, a bude li jednog dana Bog rekao da će te napustiti, ti ćeš se uplašiti i reći ćeš da bi radije umro nego da te Bog napusti. Čim budeš to osetio, osetićeš da nisi u stanju da napustiš Boga, te ćeš na taj način steći osnovu i istinski uživati u Božjoj ljubavi.

– „Reč”, tom I, „Božja pojava i delo”, „Oni koji vole Boga zauvek će živeti u Njegovoj svetlosti”

Svakodnevne reči Božje  Odlomak 502

Ljudi često govore o tome da dopuštaju Bogu da bude njihov život, ali njihovo iskustvo još nije dostiglo tu tačku. Ti samo govoriš da je Bog tvoj život i da te On predvodi svakog dana, i ti jedeš i piješ Njegove reči svakog dana i moliš Mu se svakog dana, te je On, stoga, postao tvoj život. Znanje onih koji to kažu prilično je površno. Mnogi ljudi nemaju osnovu; Božje reči su posađene u njima, ali još nisu proklijale, a još manje su dale neki plod. U kojoj si meri danas nešto doživeo? Tek sada, nakon što te je Bog naterao da stigneš ovako daleko, ti osećaš da ne možeš da napustiš Boga. Jednog dana, kada tvoje iskustvo dostigne određenu tačku, ako bi te Bog terao da odeš, ti ne bi bio u stanju da to uradiš. Uvek ćeš osećati da ne možeš da budeš bez Boga u sebi; možeš biti bez muža, žene ili dece, bez porodice, bez majke i oca, bez telesnih uživanja, ali ne možeš da budeš bez Boga. Nemati Boga bilo bi kao da gubiš svoj život; ne bi bio u stanju da živiš bez Boga. Kada tvoje iskustvo dostigne ovu tačku, bićeš uspešan u svojoj veri u Boga i tada će Bog postati tvoj život, On će postati osnova tvog postojanja. Nikada više nećeš biti u stanju da napustiš Boga. Kada budeš bio iskusan u ovoj meri, zaista ćeš uživati u Božjoj ljubavi, a tvoj odnos sa Bogom biće toliko blizak da će On biti tvoj život, tvoja ljubav i tada ćeš moliti Bogu i reći: „Bože! Ne mogu da Te napustim. Ti si moj život. Mogu da živim bez svega ostalog – ali bez Tebe ne mogu da nastavim da živim.” To je istinski ljudski rast; to je stvarni život. Neki ljudi su bili primorani da stignu do tačke na kojoj su danas: morali su da idu dalje, hteli ili ne hteli, i uvek su se osećali kao da se nalaze između čekića i nakovnja. Moraš iskusiti to da je Bog tvoj život, tako da ako bi ti Bog bio oduzet iz srca, bilo bi ti isto kao da gubiš život; Bog mora biti tvoj život, a ti ne smeš biti u stanju da ga napustiš. Tada ćeš istinski zadobiti praktično iskustvo Boga, i kada, u tom trenutku, budeš voleo Boga, istinski ćeš voleti Boga, i to će biti nepodeljena, čista ljubav. Možda će doći dan kada će tvoje životno iskustvo dostići određenu tačku kada ćeš se moliti Bogu, jesti i piti reči Božje, nećeš moći da se odvojiš od Boga u sebi, i nećeš biti u stanju da Ga zaboraviš čak i kada bi to želeo. Bog će postati tvoj život; moći ćeš da zaboraviš svet, moći ćeš da zaboraviš svoju ženu, muža ili decu, ali ćeš teško zaboraviti Boga – učiniti to bilo bi nemoguće. To će biti tvoj istinski život i tvoja istinska ljubav prema Bogu. Kada tvoja ljubav prema Bogu dostigne određenu tačku u kojoj je ne može nadmašiti tvoja ljubav prema ičemu drugom, i kada ona bude na prvom mestu, tada ćeš moći da se odrekneš svega ostalog i bićeš voljan da prihvatiš svako orezivanje od Boga. Kada dostigneš ljubav prema Bogu koja prevazilazi sve ostalo, živećeš u stvarnosti i u Božjoj ljubavi.

– „Reč”, tom I, „Božja pojava i delo”, „Oni koji vole Boga zauvek će živeti u Njegovoj svetlosti”

Svakodnevne reči Božje  Odlomak 503

Čim Bog postane život u ljudima, oni više nisu u stanju da napuste Boga. Zar to nije čin Božji? Nema većeg svedočanstva! Bog je delovao do određene tačke; On je rekao ljudima da služe, da budu grđeni ili da umru, i ljudi nisu ustuknuli, što pokazuje da ih je Bog osvojio. Ljudi koji poseduju istinu su oni koji u svojim stvarnim iskustvima mogu da budu postojani u svom svedočenju, da budu postojani u svom stavu, da stoje na strani Boga i da nikada ne ustuknu, i oni koji mogu da imaju normalan odnos sa ljudima koji vole Boga, koji su, kada im se nešto dogodi, u stanju da se u potpunosti pokore Bogu i mogu da Mu se pokoravaju do smrti. Tvoje delovanje i otkrivenja u stvarnom životu jesu svedočanstvo o Bogu, oni su čovekovo proživljavanje i svedočanstvo o Bogu, a to jeste istinsko uživanje u Božjoj ljubavi; kada stekneš iskustva do ove tačke, odgovarajuće dejstvo će biti postignuto. Ti poseduješ stvarni život i sve što učiniš drugi posmatraju sa divljenjem. Tvoja odeća i spoljašnji izgled nisu upadljivi, ali ti proživljavaš život najdublje pobožnosti, a kada u zajedništvu razgovaraš o rečima Božjim, On te usmerava i prosvećuje. U stanju si da kroz svoje reči saopštavaš Božje namere, da razgovaraš o stvarnostima, i odlično se razumeš u služenje u duhu. Govoriš smireno, pristojan si i pošten, nisi razuzdan i raskalašan, sposoban si da se pokoriš Božjim uređenjima i da budeš postojan u svom svedočenju kada te nešto zadesi, i smiren si i pribran bez obzira na to sa čime se suočavaš. Ovakva osoba je zaista videla Božju ljubav. Neki ljudi su još uvek mladi, a ponašaju se kao ljudi srednjih godina; oni su zreli, poseduju istinu i drugi im se dive – to su ljudi koji imaju svedočanstvo i koji su manifestacija Boga. Drugim rečima, kada ljudi budu stekli određeno iskustvo, u sebi će imati uvid u Boga, a njihova spoljna narav će se takođe učvrstiti. Mnogi ljudi ne primenjuju istinu i nisu postojani u svom svedočenju. U takvim ljudima nema ljubavi prema Bogu, ili svedočanstva o Bogu, te su to ljudi koje Bog najviše prezire. Oni čitaju reči Božje na skupovima, ali ono što oni proživljavaju je Sotona, i to predstavlja omalovažavanje Boga, pogrešno predstavljanje Boga i bogohuljenje. U takvim ljudima nema znakova Božje ljubavi, i oni uopšte ne poseduju delo Svetog Duha. Dakle, njihove reči i delapredstavljaju Sotonu. Ako je tvoje srce uvek u miru pred Bogom, i uvek obraćaš pažnju na ljude, događaje i stvari oko sebe, ako vodiš računa o Božjem bremenu i uvek imaš bogobojažljivo srce, onda će te Bog često prosvećivati iznutra. U crkvi postoje ljudi koji su „nadzornici”: oni posmatraju neuspehe drugih, a zatim ih oponašaju i ugledaju se na njih. Oni nisu u stanju da raspoznaju, oni ne preziru greh i ne mrze niti se gnušaju Sotoninih stvari. Takvi ljudi su ispunjeni Sotoninim stvarima i njih će Bog naposletku u potpunosti napustiti. Uvek treba da imaš bogobojažljivo srce pred Bogom, treba da budeš umeren u rečima i delima i da nikada ne poželiš da Mu se suprotstaviš ili da ražalostiš Boga. Nikada ne bi smeo da poželiš da Božje delo na tebi bude uzaludno, niti da dopustiš da sve muke koje si podneo i sve što si sproveo u delo propadne. Moraš biti voljan da se više trudiš i da više voliš Boga na putu koji je pred tobom. To su ljudi koji imaju viziju za svoju osnovu. To su ljudi koji traže napredak.

– „Reč”, tom I, „Božja pojava i delo”, „Oni koji vole Boga zauvek će živeti u Njegovoj svetlosti”

Svakodnevne reči Božje  Odlomak 504

Ako ljudi veruju u Boga i Božje reči doživljavaju bogobojažljivim srcem, onda se u takvim ljudima može videti Božje spasenje i Božja ljubav. Ovi ljudi su u stanju da svedoče o Bogu; oni proživljavaju istinu, a ono o čemu svedoče takođe su istina, ono što Bog jeste i Božja narav. Oni žive u Božjoj ljubavi i videli su Božju ljubav. Ako žele da vole Boga, ljudi moraju da dožive Božju divotu i da vide Božju divotu; samo tada se u njima može probuditi bogoljubivo srce i srce posvećenog davanja za Boga. Bog ne tera ljude da Ga vole kroz reči ili u svojoj uobrazilji, niti ih primorava da Ga vole. Umesto toga, On im dozvoljava da Ga vole svojevoljno, kao i da vide Njegovu divotu u Njegovom delu i rečima, nakon čega oni u srcima nose ljubav prema Bogu. Samo na ovaj način ljudi mogu istinski da svedoče za Boga. Ljudi ne vole Boga zato što su ih drugi nagovorili da to učine, niti je to trenutni emotivni impuls. Oni vole Boga zato što su videli Njegovu divotu, videli su da kod Njega ima toliko toga što je vredno ljudske ljubavi, zato što su videli Božje spasenje, mudrost i čudesna dela – a kao ishod toga, oni zaista slave Boga i zaista žude za Njim, i u njima se rađa takva strast da ne mogu da prežive ukoliko ne zadobiju Boga. Oni koji istinski svedoče za Boga u stanju su da to snažno učine zato što njihovo svedočanstvo počiva na temelju istinskog znanja i istinske žudnje za Bogom. Takvo svedočanstvo se ne nosi shodno emocionalnom impulsu, već shodno njihovom poznavanju Boga i Njegove naravi. Budući da su spoznali Boga, oni osećaju da svakako moraju da svedoče o Bogu i da navedu sve one koji žude za Bogom da spoznaju Boga, kao i da budu svesni Božje divote i Njegove praktičnosti. Kao i ljubav ljudi prema Bogu, njihovo svedočenje je spontano; poseduje stvarnost i ima stvarni značaj i vrednost. Nije pasivno niti šuplje i besmisleno. Razlog zbog kojeg se kaže da samo oni koji zaista vole Boga imaju najveću vrednost i smisao u svom životu i istinski veruju u Boga, jeste taj što su ti ljudi u stanju da žive u Božjoj svetlosti i da žive za Božje delo i upravljanje. Zato što oni ne žive u tami, već žive u svetlosti; oni ne žive besmislene živote, već živote koje je Bog blagoslovio. Samo oni koji vole Boga mogu da svedoče o Bogu, samo su oni Božji svedoci, samo su oni blagosloveni od Boga, i samo oni mogu da naslede Božja obećanja. Oni koji vole Boga jesu Njemu bliske osobe; oni su ljudi koje Bog voli i oni mogu da uživaju u blagoslovima zajedno sa Bogom. Samo takvi ljudi će živeti večno i samo oni će zauvek živeti pod Božjom brižnošću i zaštitom. Bog je tu da ga ljudi vole i dostojan je ljubavi svih ljudi, ali nisu svi ljudi u stanju da vole Boga i ne mogu svi ljudi da svedoče za Boga, niti da vladaju zajedno sa Bogom. Zato što su u stanju da svedoče o Bogu i posvete sav svoj trud Božjem delu, oni koji istinski vole Boga mogu da hodaju bilo gde pod kapom nebeskom, a da se niko ne usudi da im se suprotstavi, i oni mogu da drže vlast na zemlji i da vladaju svim narodom Božjim. Ovi ljudi su se okupili iz celog sveta. Oni su ljudi koji dolaze iz celog sveta i govore različite jezike i razlikuju se po boji kože, ali značaj njihovog postojanja je isti; svi oni imaju bogoljubivo srce, svi oni imaju isto svedočanstvo, i imaju istu rešenost i istu želju. Oni koji vole Boga mogu slobodno da koračaju svetom, a oni koji svedoče o Bogu mogu da putuju širom vaseljene. Ove ljude Bog voli, oni su blagosloveni od Boga i oni će zauvek živeti u Njegovoj svetlosti.

– „Reč”, tom I, „Božja pojava i delo”, „Oni koji vole Boga zauvek će živeti u Njegovoj svetlosti”

Svakodnevne reči Božje  Odlomak 505

Koliko ti danas zapravo voliš Boga? A koliko tek znaš o svemu onome što je Bog učinio u tebi? To su lekcije koje treba da naučiš. Kada je Bog stigao na zemlju, sve što je učinio u čoveku i dozvolio čoveku da vidi jeste da bi Ga čovek zavoleo i istinski spoznao. Uzrok tome što je čovek sposoban da pati za Boga i što je uspeo da stigne ovako daleko, s jedne strane je Božja ljubav, a s druge Božje spasenje; još više, to je zbog suda i dela grdnje koje je Bog sproveo u čoveku. Ako ste bez Božjeg suda i grdnje i kušnji, i ako vas Bog nije izložio patnji, onda, iskreno rečeno, nećete voleti Boga istinski. Što je veće Božje delo u čoveku, što je veća čovekova patnja, to se više pokazuje koliko je Božje delo značajno i to je čovekovo srce sposobnije da istinski voli Boga. Kako se savladava lekcija o ljubavi prema Bogu? Bez patnje i oplemenjivanja, bez bolnih kušnji – i da je, povrh toga, sve što je Bog podario čoveku sama blagodat, milosrđe i milost – da li bi mogao da dostigneš istinsku ljubav prema Bogu? S jedne strane, tokom Božjih kušnji čovek upoznaje svoje nedostatke i uviđa da je neznatan, dostojan prezira i bedan, da nema ništa i da nije ništa; s druge strane, tokom kušnji Bog čoveku postavlja neka okruženja, tako da u njima čovek može bolje da iskusi Božju divotu. Iako je bol veliki, a ponekad i nesavladiv – dostiže čak i nivo slamajuće tuge – kada to iskusi, čovek uviđa kako je divno Božje delo u njemu, i tek na tom temelju se u čoveku rađa prava ljubav prema Bogu. Danas čovek shvata da Božja blagodat, dobrota i milost same po sebi nisu dovoljne da bi on mogao istinski da spozna sebe, a još manje da upozna suštinu čoveka, te da samo kroz Božji sud i oplemenjivanje, i za vreme samog procesa oplemenjivanja čovek može spoznati svoje nedostatke i saznati da nema ništa. Stoga je čovekova ljubav prema Bogu izgrađena na temelju oplemenjivanja i suda od Boga. Ako uživaš samo u blagodati Božjoj, imajući miran porodični život ili materijalne blagoslove, to ne znači da si zadobio Boga, niti znači da si uspešan u svom verovanju u Boga. Bog je već izveo jednu etapu dela blagodati u telu, i zaista je ljudima podario materijalne blagoslove, ali čovek ne može biti usavršen samo putem blagodati, dobrote i milosti. Kroz svoja iskustva, čovek donekle okusi Božju ljubav i vidi Božju dobrotu i milost, ali pošto ih je iskusio neko vreme, uviđa da Božja blagodat i Njegova dobrote i milost nisu u stanju da usavrše čoveka, niti su u stanju da razotkriju ono što je iskvareno u čoveku; nisu u stanju da oslobode čoveka od njegove iskvarene naravi niti da usavrše njegovu ljubav i veru. Božje delo blagodati bilo je delo u jednom razdoblju, a čovek se ne može osloniti na uživanje u Božjoj blagodati da bi spoznao Boga.

– „Reč”, tom I, „Božja pojava i delo”, „Samo kroz bolne kušnje možeš spoznati divotu Boga”

Svakodnevne reči Božje  Odlomak 506

Danas većina ljudi nema tu spoznaju. Oni veruju da patnja ničemu ne vredi i da ih svet odbacuje, da je njihov porodični život ispunjen nevoljama, da Bogu nisu ugodni i da su im izgledi sumorni. Neki ljudi čak žele i da umru kada pate do određene mere. To nije istinska ljubav prema Bogu; takvi ljudi su kukavice, nisu istrajni, oni su beskičmenjaci i nesposobni su! Bog je željan da Ga čovek voli, ali što Ga čovek više voli, to je veća čovekova patnja, i što Ga čovek više voli, to su veće njegove kušnje. Ako Ga voliš, onda će te zadesiti svakakve patnje – a ako Ga ne voliš, tada će ti možda sve ići glatko i sve će biti mirno oko tebe. Kada voliš Boga, uvek ćeš osećati da je mnogo toga oko tebe nesavladivo. A pošto je tvoj rast isuviše mali, bićeš oplemenjen i nećeš biti sposoban da udovoljiš Bogu – uvek ćeš osećati da su Božje namere previše uzvišene, da su izvan domašaja čoveka. Zbog svega toga, bićeš oplemenjen – pošto u tebi ima mnogo slabosti, i pošto, u mnogim aspektima, nisi u stanju da udovoljiš Božjim namerama, bićeš oplemenjen iznutra. Ipak, mora vam biti jasno da se pročišćenje postiže samo putem oplemenjivanja. Stoga, u ovim poslednjim danima nužno je da svedočite za Boga. Bez obzira na to kolika je vaša patnja, treba da idete do samog kraja, pa i kad budete ispuštali poslednji dah, i dalje morate biti odani Bogu i prepustiti se milosti Božje orkestracije; samo to je istinska ljubav prema Bogu, i samo to je snažno i glasno svedočanstvo. Kada vas Sotona bude iskušavao, recite: „Moje je srce Božje i Bog me je već zadobio. Ne mogu da udovoljim tebi – moram pravilno da udovoljim Bogu.” Što više udovoljavaš Bogu, to će te više Bog blagosloviti i tvoj podsticaj da voliš Boga postaće veći; takođe ćeš imati veru i odlučnost, i osećaćeš da je život proveden u ljubavi prema Bogu najvredniji i najsmisleniji život. Može se reći da ćeš, čim zavoliš Boga, biti bez tuge. Iako ima trenutaka kad je tvoje telo slabo i imaš mnogo stvarnih poteškoća, ako se u tim trenucima istinski osloniš na Boga, bićeš utešen i osećaćeš se spokojno i podržano u svom duhu. Na taj način ćeš moći da prevaziđeš mnoge situacije i nećeš se žaliti na Boga zbog patnje koju podnosiš. Umesto toga, želećeš da pevaš himne, plešeš i moliš se, da se okupljaš i razgovaraš u zajedništvu, i da misliš na Boga, i osećaćeš da su svi ljudi, događaji i stvari oko tebe koje je Bog uredio prikladni. Ako ne voliš Boga, što god pogledaš neće ti biti po volji i ništa neće biti ugodno tvojim očima; nećeš imati oslobođenje i bićeš potisnut u svom duhu, i uvek ćeš gajiti pritužbe na Boga, i uvek ćeš osećati da je patnja koju podnosiš prevelika i da ti je naneta prevelika nepravda. Ako ne stremiš zarad sreće, već da bi udovoljio Bogu i da te Sotona ne bi optuživao, onda će ti takvo stremljenje dati veliki podsticaj da voliš Boga. Kad si u stanju da primenjuješ sve što Bog govori, i kad sve što radiš može da udovolji Bogu, to se naziva posedovanjem stvarnosti. Stremiti ka tome da se udovolji Bogu znači koristiti svoje bogoljubivo srce da bi se Njegove reči sprovele u delo. Bez obzira na to kada, uvek u sebi imaš bogoljubivo srce, čak i kad su drugi bez snage, i iz dubine duše čezneš za Bogom i misliš na Njega. To je pravi rast. Veličina tvog rasta zavisi od toga koliko je tvoje srce bogoljubivo, od toga da li si u stanju da budeš postojan kad si na kušnji, da li si slab u određenim okolnostima, i da li možeš da ostaneš čvrst kada te tvoja braća i sestre odbacuju; činjenice će pokazati kakvo je tačno tvoje bogoljubivo srce. Iz mnogih Božjih dela može se videti da Bog zaista mnogo voli čoveka. Samo je u pitanju to da čovekove duhovne oči tek treba da budu potpuno otvorene i on nije u stanju da jasno vidi veliki deo Božjeg dela i Njegovih namera, niti mnoge divne stvari o Bogu; čovek ima premalo istinske ljubavi prema Bogu. Sve ovo vreme si verovao u Boga, a danas je Bog ukinuo sva sredstva za bekstvo. Istinu govoreći, i nemaš drugog izbora nego da odabereš pravi put, a na taj pravi put te navode upravo strogi sud i ogromno spasenje Božje. Tek pošto iskusi teškoće i oplemenjivanje, čovek spozna da je Bog divan. Na osnovu iskustva sve do današnjeg dana, može se reći da je čovek spoznao deo Božje divote, ali to još uvek nije dovoljno, jer čoveku toliko toga nedostaje. Čovek mora da iskusi više Božjeg čudesnog dela i više teškog oplemenjivanja koje mu Bog priređuje. Tek tada se čovekova život-narav može promeniti.

– „Reč”, tom I, „Božja pojava i delo”, „Samo kroz bolne kušnje možeš spoznati divotu Boga”

Svakodnevne reči Božje  Odlomak 507

Svi se vi nalazite usred kušnje i oplemenjivanja. Kako treba voleti Boga tokom oplemenjivanja? Kada dožive oplemenjivanje, ljudi su u stanju da pruže istinsku hvalu Bogu, a usred oplemenjivanja mogu da uvide da im mnogo toga nedostaje. Što si više oplemenjen, to si više u stanju da se pobuniš protiv tela; što su ljudi više oplemenjeni, to više ljubavi daju Bogu. To je ono što treba da razumete. Zašto ljudi moraju da budu oplemenjeni? Kakvo se dejstvo time postiže? Koji je značaj Božjeg dela oplemenjivanja na čoveku? Ako zaista tražiš Boga, onda ćeš, kada iskusiš Njegovo oplemenjivanje do određene tačke, osetiti da je ono izuzetno dobro i krajnje neophodno. Kako čovek treba da voli Boga dok traje oplemenjivanje? Tako što će iskoristiti odlučnost da voli Boga da bi prihvatio Njegovo oplemenjivanje: tokom oplemenjivanja podnosiš unutrašnje muke, kao da ti neko uvrće nož u srcu, ali ti si ipak voljan da Bogu udovoljiš koristeći svoje bogoljubivo srce, i nemaš volju da udovoljavaš telu. To je značenje primene ljubavi prema Bogu. Osećaš bol u sebi, tvoja patnja dostiže određenu tačku, ali ti si i dalje spreman da staneš pred Boga i da se moliš, govoreći: „Bože! Ne mogu da Te napustim. Iako je u meni tama, voljan sam da Ti udovoljim; Ti znaš moje srce i pretoči više Svoje ljubavi u mene.” To je praktično postupanje tokom oplemenjivanja. Ako koristiš bogoljubivo srce kao temelj, oplemenjivanje te može približiti Bogu i učiniti da budeš prisniji sa Bogom. Pošto veruješ u Boga, moraš predati svoje srce pred Bogom. Ako nudiš i polažeš svoje srce pred Bogom, onda tokom oplemenjivanja sigurno nećeš poreći Boga niti ćeš Ga napustiti. Na taj način će tvoj odnos sa Bogom postajati sve bliži i sve normalniji, a tvoje zajedništvo sa Bogom sve učestalije. Ako uvek tako postupaš, onda ćeš više vremena provesti u Božjoj svetlosti i više vremena pod vođstvom Njegovih reči. Takođe će biti sve više i više promena u tvojoj naravi, a tvoje znanje će se povećavati iz dana u dan. Kad dođe taj dan da se na tebe iznenada spuste Božje kušnje, ne samo da ćeš biti u stanju da stojiš uz Boga, već ćeš biti u stanju i da daš svedočanstvo za Boga. Tada ćeš biti kao Jov i kao Petar. Kad budeš dao svedočanstvo za Boga, to će značiti da si neko ko Ga istinski voli, neko ko će rado položiti svoj život za Njega, te da si Božji svedok i onaj koga Bog voli. Ljubav koja je doživela oplemenjivanje jaka je, a ne krhka. Bez obzira na to kada te ili kako Bog podvrgava Svojim kušnjama, ti si u stanju da zanemariš sopstveni život, da zarad Boga sve rado odbaciš i da radi Boga zadovoljno istraješ u bilo čemu – tako će tvoja ljubav biti čista i tvoja vera će imati stvarnost. Tek tada ćeš biti neko koga Bog zaista voli i neko ko je zaista usavršen od Boga.

– „Reč”, tom I, „Božja pojava i delo”, „Samo kroz doživljavanje oplemenjivanja čovek može da poseduje istinsku ljubav”

Svakodnevne reči Božje  Odlomak 508

Ako ljudi padnu pod uticaj Sotone, onda u njima nema ljubavi prema Bogu, a njihove prethodne vizije, ljubav i odlučnost nestaju. Ljudi su nekada osećali da treba da pate za Boga, ali danas misle da je to sramota i ne manjka im pritužbi. To je Sotonino maslo, znak da su pali pod Sotoninu vlast. Ako se nađeš u takvom stanju, moraš odmah da se moliš i da ga preokreneš što je pre moguće – to će ti pružiti zaštitu kad Sotona napadne. Upravo tokom mukotrpnog oplemenjivanja čovek najlakše može da padne pod Sotonin uticaj, pa kako bi onda trebalo da voliš Boga tokom takvog oplemenjivanja? Trebalo bi da prikupiš svoju odlučnost, položiš svoje srce pred Boga i posvetiš Mu poslednji delić svog vremena. Bez obzira na to kako te Bog oplemenjuje, ti treba da budeš u stanju da istinu sprovodiš u delo kako bi udovoljio Božjim namerama i trebalo bi da preuzmeš na sebe da tragaš za Bogom i da tragaš za razgovorom u zajedništvu. U ovakvim vremenima, što si pasivniji, biće ti lakše da postaneš negativan i lakše ćeš nazadovati. Kad je potrebno da obaviš svoju funkciju, iako je ne obavljaš dobro, ti činiš sve što možeš, i pritom ne koristiš ništa drugo do svoje bogoljubivo srce; bez obzira na to šta drugi kažu – bilo da kažu da ti ide dobro, ili da ti ide loše – sve u svemu, tvoje namere su ispravne i nisi samopravedan, jer postupaš zarad Boga. Kada te drugi pogrešno protumače, u stanju si da se moliš Bogu i kažeš: „Bože! Ne tražim da mi drugi oproste, da se lepo odnose prema meni, niti da me razumeju i odobravaju. Samo tražim da u svom srcu mogu da Te volim, da u svom srcu budem spokojan i da mi savest bude čista. Ne tražim da me drugi hvale, niti da me veoma cene; samo tražim da Ti iz svog srca udovoljim. Izvršavam svoju funkciju čineći sve što mogu. Iako sam glup, lošeg kova i slep, znam da si Ti divan i voljan sam da Ti posvetim sve što imam.” Čim se pomoliš na ovaj način, javlja se tvoje bogoljubivo srce i u srcu se osećaš mnogo opuštenije. Upravo to znači upražnjavati ljubav prema Bogu. Kako budeš doživljavao, na svaka dva neuspeha imaćeš jedan uspeh ili na pet neuspeha dva uspeha, te dok budeš doživljavao na takav način, samo usred neuspeha moći ćeš da vidiš Božju divotu i da otkriješ šta u tebi nedostaje. Kad se sledeći put susretneš sa sličnom situacijom, treba da budeš oprezan, da proveriš svoj tempo i pojačaš svoje molitve, pa ćeš postepeno u takvoj situaciji moći da trijumfuješ. To znači da tvoje molitve daju rezultate. Jedino kad vidiš da si ovoga puta bio uspešan, da si iznutra zadovoljan i da, čim se pomoliš, možeš da osetiš Boga, te da te prisustvo Svetoga Duha nije napustilo, znaćeš kako Bog dela na tebi. Ako na ovaj način praktično postupaš, imaćeš put u svom doživljavanju. Ako ne primenjuješ istinu, Sveti Duh neće biti prisutan u tebi. Međutim, ako u susretu sa raznim stvarima istinu sprovodiš u delo, tada će, iako si iznutra povređen, Sveti Duh naknadno biti s tobom, moći ćeš da osetiš prisustvo Boga kada se moliš, imaćeš snagu da primenjuješ reči Božje, tokom razgovora u zajedništvu sa braćom i sestrama neće biti ničega što će opterećivati tvoju savest, osećaćeš se spokojno i tako ćeš moći da izneseš na videlo šta si učinio. Ma šta da drugi govore, ako tvoj odnos s Bogom ostane normalan, ako te drugi ne sputavaju i u stanju si da se iznad svega izdigneš, to ukazuje da je tvoja primena Božjih reči bila delotvorna.

– „Reč”, tom I, „Božja pojava i delo”, „Samo kroz doživljavanje oplemenjivanja čovek može da poseduje istinsku ljubav”

Svakodnevne reči Božje  Odlomak 509

Što Bog više oplemenjuje čoveka, to ;ovekovo srce više može da voli Boga. Patnja koju nosi u svom srcu korisna mu je za život, čini ga sposobnijim da se utiša pred Bogom, da ima prisniji odnos sa Bogom i da bolje može da vidi neizmernu Božju ljubav i Njegovo ogromno spasenje. Petar je iskusio oplemenjivanje stotinama puta, a Jov je prošao nekoliko kušnji. Ako želite da vas Bog usavrši, onda i vi morate da se podvrgnete oplemenjivanju stotinama puta – morate da prođete kroz ovaj proces i oslonite se na ovaj korak – samo tada ćete moći da udovoljite Božjim namerama i samo tada će Bog moći da vas usavrši. Oplemenjivanje je najbolje sredstvo kojim Bog usavršava čoveka; samo kroz oplemenjivanje i gorke kušnje čovekovo srce može da razvije istinsku ljubav prema Bogu. Bez patnje, čovek nema istinsku ljubav prema Bogu; ako nije kušan iznutra, ako nije podvrgnut istinskom oplemenjivanju, onda će njegovo srce uvek lutati vani. Kada budeš oplemenjen do određene tačke, uvidećeš svoje slabosti i teškoće, uvidećeš da ti toliko toga nedostaje i da nisi u stanju da prevaziđeš mnoge teškoće sa kojima se susrećeš, i uvidećeš da si se tako mnogo bunio. Samo tokom kušnji čovek je u stanju da zaista spozna svoje pravo stanje; kušnje mogu više da usavrše čoveka.

Petar je tokom života iskusio oplemenjivanje stotinama puta i prošao je kroz mnogo bolnih kaljenja. Ovo oplemenjivanje postalo je osnova njegove uzvišene ljubavi prema Bogu, i najznačajnije iskustvo u celom njegovom životu. To što je bio u stanju da poseduje uzvišenu Božju ljubav bilo je, u nekom smislu, zbog njegove rešenosti da voli Boga; međutim, još važniji razlozi bili su oplemenjivanje i patnja kroz koje je prošao. Ova patnja postala je njegov vodič na putu ljubavi prema Bogu, i stvar koja mu se najviše urezala u pamćenje. Ako ljudi ne prolaze kroz bol oplemenjivanja kada vole Boga, onda je njihova ljubav puna nečistoća i njihovih ličnih sklonosti; ljubav kao što je ova puna je Sotoninih ideja i krajnje je nesposobna da udovolji Božjim namerama. Imati odlučnost da se voli Bog nije isto što i istinski voleti Boga. Čak i ako je sve o čemu u svom srcu razmišljaju zarad ljubavi prema Bogu i udovoljavanja Njemu – naizgled lišeno bilo kakvih ljudskih ideja, naizgled kao da je sve zarad Boga – kad se takva primena ljubavi prema Bogu postavi pred Njega, On je ne odobrava niti je blagosilja. Čak i kada bi ljudi u potpunosti razumeli sve istine – kada bi ih sve spoznali – ne bi se moglo reći da je to znak ljubavi prema Bogu, ne bi se moglo reći da ovi ljudi imaju stvarnost ljubavi prema Bogu. Uprkos tome što su, i ne prošavši kroz oplemenjivanje, ljudi razumeli mnoge istine, oni nisu u stanju da ih primene; samo tokom oplemenjivanja ljudi mogu da razumeju pravo značenje ovih istina, samo tada ljudi mogu zaista da cene njihovo unutrašnje značenje. Tada, kad budu primenjivali ove istine, biće u stanju da to učine tačno, u skladu sa Božjim namerama; tada će u njihovoj primeni njihove sopstvene ideje biti umanjene, njihova iskvarenost oslabljena, a njihova ljudska osećanja smanjena. Jedino je tada njihovo praktično postupanje istinsko ispoljavanje ljubavi prema Bogu. Dejstvo istine ljubavi prema Bogu ne postiže se govornim znanjem niti voljom srca, niti se može postići samo razumevanjem te istine. Ono zahteva da ljudi plaćaju cenu, da prolaze kroz mnogo bola tokom oplemenjivanja, pa će tek tada njihova ljubav postati čista i u skladu sa Božjim namerama.

– „Reč”, tom I, „Božja pojava i delo”, „Samo kroz doživljavanje oplemenjivanja čovek može da poseduje istinsku ljubav”

Svakodnevne reči Božje  Odlomak 510

Suočen sa čovekovim stanjem i čovekovim stavom prema Bogu, Bog je učinio novo delo, dozvolivši čoveku da poseduje i znanje o Njemu i pokornost prema Njemu, kao i ljubav i svedočanstvo. Stoga čovek mora da iskusi Božje oplemenjivanje, kao i Njegov sud i orezivanje, bez čega čovek nikada ne bi spoznao Boga i nikada ne bi bio sposoban da ga istinski voli i da svedoči o Njemu. Božje oplemenjivanje čoveka nije sračunato na jednostrano, već na višestruko dejstvo. Zato Bog vrši delo oplemenjivanja na onima koji su voljni da tragaju za istinom, kako bi njihova rešenost i ljubav bile usavršene od Boga. Za one koji su voljni da tragaju za istinom i koji žude za Bogom, ništa nije značajnije, niti od veće pomoći, od oplemenjivanja kao što je ovo. Čoveku nije lako da razume ili da pojmi Božju narav. Pošto je Bog, na kraju krajeva, Bog i Bogu je, na kraju krajeva, nemoguće da ima istu narav kao i čovek, čoveku stoga nije lako da shvati Njegovu narav. Čovek sam po sebi ne poseduje istinu i ona nije lako shvatljiva onima koje je Sotona iskvario; čovek je lišen istine i odlučnosti da istinu sprovede u delo, a ako ne bude patio i ako ne bude oplemenjen ili mu ne bude suđeno, onda njegova odlučnost nikada neće doneti plodove. Za sve ljude, oplemenjivanje je izuzetno bolno i veoma teško prihvatljivo – ipak, tek tokom oplemenjivanja Bog obznanjuje čoveku Svoju pravednu narav i objavljuje Svoje zahteve prema čoveku, te pruža više prosvećenja i više praktičnog orezivanja. Poređenjem činjenica i istine, čovek zadobija veću spoznaju o sebi i istinu, te veće razumevanje Božjih namera, a to mu omogućava da ima iskreniju i čistiju ljubav prema Bogu. Takvi su Božji ciljevi u sprovođenju dela oplemenjivanja. Celokupno delo koje Bog obavlja na čoveku ima svoje ciljeve i značaj; Bog ne obavlja besmisleno delo, niti obavlja delo koje nije od koristi čoveku. Oplemenjivanje ne znači odstranjivanje čoveka od Boga, niti njegovo uništavanje u paklu. Naprotiv, ono znači promenu čovekove naravi tokom oplemenjivanja, promenu njegovih namera, njegovih starih gledišta, promenu njegove ljubavi prema Bogu i promenu čitavog njegovog načina života. Za čoveka je oplemenjivanje praktičan ispit i svojevrsni oblik praktične obuke i samo tokom oplemenjivanja njegova ljubav može služiti svojoj prirodnoj funkciji.

– „Reč”, tom I, „Božja pojava i delo”, „Samo kroz doživljavanje oplemenjivanja čovek može da poseduje istinsku ljubav”

Svakodnevne reči Božje  Odlomak 511

U svojoj veri u Boga, moraš da se pokoriš Bogu, da istinu sprovodiš u delo i da izvršavaš sve svoje dužnosti. Pored toga, moraš da razumeš stvari koje treba da doživiš. Ako se tvoj doživljaj svodi samo na to da te Bog orezuje, da te dovodi u red i da ti sudi, ako samo uživaš u Bogu, ali ne možeš da osetiš kad te Bog dovodi u red ili te orezuje – to je neprihvatljivo. Možda si, u ovom slučaju oplemenjivanja, u stanju da budeš postojan, ali to još uvek nije dovoljno; moraš i dalje da marširaš napred. Pouka o ljubavi prema Bogu je beskonačna; nikada neće doći trenutak u kome će se ona okončati. Ljudi na veru u Boga gledaju kao na nešto krajnje jednostavno, ali kad je zapravo dožive, oni tada shvataju da vera u Boga nije tako jednostavna kakvom je ljudi zamišljaju. Kad Bog dela da bi oplemenio čoveka, čovek pati. Što je čovekovo oplemenjivanje veće, to će i njegovo bogoljubivo srce biti veće i u njemu će se u većoj meri otkrivati velika Božja sila. Nasuprot tome, što je čovekovo oplemenjivanje manje, to će i njegovo bogoljubivo srce biti manje i u njemu će se u manjoj meri otkrivati velika Božja sila. Što je čovekovo oplemenjivanje snažnije i što više bola i muke on doživljava, to će njegova ljubav prema Bogu biti dublja, njegova vera u Boga postati iskrenija, a njegovo bogopoznanje biti dublje. U svojim iskustvima ćeš videti da oni ljudi koji prolaze kroz snažno oplemenjivanje i veliku patnju, koji često bivaju orezani i disciplinovani, imaju duboku ljubav prema Bogu i dublje i temeljnije bogopoznanje. Oni koji nisu doživeli orezivanje imaju tek površno bogopoznanje. Mogu samo da kažu: „Bog je tako dobar; On ljudima daje blagodat, kako bi mogli da uživaju u Njemu.” Ako su doživeli da ih Bog orezuje i dovodi u red, oni onda mogu da govore o istinskom bogopoznanju. Što je, dakle, Božje delo na čoveku čudesnije, to je ono vrednije i značajnije. Što je ono za tebe nedokučivije i što je neusaglašenije s tvojim predstavama, to je Božje delo više u stanju da te osvoji, zadobije i usavrši. Kako je veliki značaj Božjeg dela! Kada Bog ne bi čoveka oplemenjivao na ovaj način, kad ne bi radio po ovom metodu, Njegovo bi delo bilo nedelotvorno i beznačajno. U tome leži izvanredan značaj onoga što je ranije spomenuto – to što Bog bira i zadobija ovu grupu i što ih upotpunjuje u poslednjim danima. Što je delo koje On na vama vrši veće, to je vaša ljubav prema Bogu dublja i čistija. Što je Božje delo uzvišenije, to je čovek sposobniji da shvati nešto od Njegove mudrosti i dublje biva čovekovo znanje o Njemu. Tokom poslednjih dana, Božji plan upravljanja od šest hiljada godina biće priveden kraju. Može li se on zaista lako završiti? Kad On osvoji čovečanstvo, hoće li Njegovo delo biti završeno? Može li to da bude tako jednostavno? Ljudi zaista zamišljaju da je to tako jednostavno, ali ono što Bog čini nije tako jednostavno. Svaki segment dela koje Bog obavlja je čoveku nedokučiv. Kad bi mogao da ga dokučiš, onda bi Božje delo bilo beznačajno i bezvredno. Božje delo je nedokučivo; ono je u prevelikom neskladu sa tvojim predstavama, a što je više u neskladu sa tvojim predstavama, to se Božje delo pokazuje smislenijim; da je u skladu sa tvojim predstavama, ono bi bilo besmisleno. Ti danas osećaš da je Božje delo tako čudesno, a što ti se ono čini čudesnijim, to više osećaš da je Bog nedokučiv i vidiš koliko su veliki Božji postupci. Kad bi On samo na brzinu i površno obavio delo osvajanja čoveka i ništa drugo nakon toga, čovek ne bi bio u stanju da sagleda značaj Božjeg dela. Iako si sada podvrgnut malom oplemenjivanju, to je od velike koristi za tvoj rast u životu; stoga je od najveće važnosti da iskusite takvu patnju. Danas prolaziš kroz malo oplemenjivanja, ali ćeš kasnije zaista moći da sagledaš Božja dela i na kraju ćeš reći: „Božja dela su tako čudesna!” To će biti reči koje nosiš u srcu. Pošto su neko vreme doživljavali Božje oplemenjivanje (kušnja služitelja i vreme grdnje), neki su ljudi na kraju kazali: „Zaista je teško verovati u Boga!” Činjenica da su upotrebili reči „zaista teško” pokazuje da su Božji postupci nedokučivi, da je Božje delo od velikog značaja i vrednosti i da je Njegovo delo itekako dostojno da ga čovek čuva i neguje. Kada ti, nakon što sam obavio toliko posla, ništa o tome ne bi znao, da li bi onda Moje delo i dalje moglo da bude vredno? Nateraće te da kažeš: „Služenje Bogu je zaista teško, Božji su postupci tako čudesni, a Bog je uistinu mudar! Bog je tako divan!” Ako nakon određenog perioda sticanja iskustva budeš u stanju da izgovoriš ovakve reči, onda to dokazuje da si zadobio Božje delo na sebi. Kad te jednoga dana, dok u inostranstvu budeš propovedao, neko upita: „Kako napreduje tvoja vera u Boga?”, moći ćeš da kažeš: „Božja dela su tako čudesna!” A on će osetiti kako iz tvojih reči izbijaju praktična iskustva. To je istinsko svedočanstvo. Reći ćeš da je Božje delo prepuno mudrosti, da te je Njegovo delo na tebi zaista ubedilo i osvojilo tvoje srce, i da ćeš Ga uvek voleti, jer je On više nego dostojan čovekove ljubavi! Ako možeš da govoriš o ovim stvarima, tada možeš da pokreneš ljudska srca. Sve je ovo svedočanstvo. Ako si u stanju da daš gromoglasno svedočanstvo, dovodeći ljude do suza, to pokazuje da si ti onaj koji zaista voli Boga, jer možeš da daš svedočanstvo o ljubavi prema Bogu, a kroz tebe se mogu posvedočiti Božji postupci. Ako tvoje svedočanstvo drugima omogući da tragaju za Božjim delom, da dožive Božje delo i da ostanu postojani u svakom okruženju u kojem se nađu, takvo i jedino takvo svedočenje jeste istinito svedočenje, a upravo to je ono što se sada od tebe zahteva. Trebalo bi da vidiš da je Božje delo izuzetno vredno i dostojno da ga ljudi čuvaju, da je Bog tako dragocen i tako izobilan; On može ne samo da govori, već i da ljudima sudi, da oplemenjuje njihova srca, donosi im uživanje, zadobija ih, osvaja i usavršava. Iz svog iskustva ćeš uvideti da je Bog veoma drag. Koliko, dakle, ti sad voliš Boga? Možeš li da ove stvari zaista izgovoriš iz srca? Kada budeš u stanju da ove reči izraziš iz dubine svog srca, tada ćeš imati svedočanstvo. Kad tvoje iskustvo bude dostiglo ovaj nivo, bićeš u stanju da daš svedočanstvo za Boga i bićeš podoban da to učiniš. Ako u svom iskustvu ne dostigneš ovaj nivo, još uvek ćeš biti predaleko. Normalno je da ljudi tokom procesa oplemenjivanja pokažu svoje slabosti, ali bi nakon oplemenjivanja trebalo da možeš da kažeš: „Bog je u Svom delu tako mudar!” Ako zaista budeš u stanju da zadobiješ praktično razumevanje ovih reči, to će biti dragoceno, a tvoje iskustvo će imati vrednost.

Čemu bi sada trebalo da stremiš? Da li si u stanju da svedočiš o Božjem delu ili nisi, da li si u stanju da postaneš svedočanstvo i manifestacija Boga ili nisi, da li si prikladan za Božju upotrebu ili nisi – to su stvari ka kojima treba da stremiš. Koliko je od dela Bog zaista obavio na tebi? Koliko si toga video, koliko toga dokučio? Koliko si toga iskusio, a koliko okusio? Bez obzira na to da li te je Bog kušao, orezivao ili te dovodio u red, Njegovi su postupci i Njegovo delo obavljeni na tebi. Da li si ti, međutim, kao vernik u Boga i kao neko ko je voljan da stremi ka tome da ga On usavrši, u stanju da o Božjem delu svedočiš na osnovu svog praktičnog iskustva? Možeš li Božju reč da proživiš kroz svoje praktično iskustvo? Da li si u stanju da kroz svoje praktično iskustvo opskrbljuješ druge i da sav svoj život uložiš u svedočenje o Božjem delu? Da bi svedočio o Božjem delu, moraš se pouzdati u svoje iskustvo, znanje i cenu koju si platio. Jedino tako možeš da udovoljiš Njegovim namerama. Jesi li ti neko ko svedoči o Božjem delu? Imaš li tu odlučnost? Ako si u stanju da svedočiš o Njegovom imenu i, povrh toga, o Njegovom delu, i ako možeš da proživiš lik Njegovog naroda koji On zahteva, onda si ti Božji svedok! Kako ti tačno svedočiš o Bogu? Ako ti tražiš i čezneš da proživiš Božju reč i da daš svedočenje sopstvenim ustima, tako da ljudi mogu da dođu do spoznaje Njegovog dela i vide Njegove postupke – ako istinski stremiš ka tome, Bog će te usavršiti. Ako, pak, stremiš samo ka tome da te Bog usavrši i da te na samom kraju blagoslovi, onda tvoje stanovište u pogledu vere u Boga nije čisto. Treba da stremiš ka načinu na koji možeš da vidiš Božja dela u stvarnom životu, ka načinu da udovoljiš Njemu nakon što ti otkrije Svoje namere, i da stremiš ka načinu na koji treba da svedočiš o Njegovoj čudesnosti i mudrosti, i o tome kako te On dovodi u red i orezuje te. Sve su to stvari o kojima sad treba da razmišljaš. Ako imaš bogoljubivo srce samo zato da bi mogao da stekneš slavu s Bogom nakon što te On usavrši, onda je to još uvek neadekvatno i ne može da ispuni Božje zahteve. Ti moraš biti u stanju da svedočiš o Božjem delu, da udovoljiš Njegovim zahtevima i da na praktičan način doživiš delo koje On obavlja na ljudima. Bilo da su u pitanju bol, suze ili tuga, ti sve ove stvari moraš praktično da doživiš. Oni imaju za cilj da te usavrše kao svedoka o Bogu. Šta te tačno sada nagoni da patiš i da stremiš tome da budeš usavršen? Da li je tvoje sadašnje stradanje zaista zarad ljubavi prema Bogu i svedočenja za Njega? Ili je ono zarad blagoslova tela, zarad tvojih budućih izgleda i sudbine? Sve tvoje namere, motivacije i ciljevi za kojima tragaš moraju biti ispravljeni i ne možeš ih sopstvenom voljom usmeravati. Ako jedan čovek stremi tome da bude usavršen kako bi dobio blagoslove i imao moć kao car, dok drugi čovek tome stremi kako bi udovoljio Bogu i da bi praktično svedočio o Božjem delu, koji bi od ta dva načina stremljenja ti izabrao? Ako bi izabrao prvi način, ostao bi predaleko od Božjih standarda. Jednom sam rekao da će Moji postupci biti obznanjeni u čitavoj vaseljeni i da ću u vaseljeni imati vlast kao Car. S druge strane, vama je povereno da svedočite o Božjem delu, a ne da postanete carevi i pojavite se pred čitavom vaseljenom. Dozvoliti Božjim postupcima da ispune svemir i nebeski svod, dozvoliti svima da ih vide i priznaju – te reči su izgovorene u vezi sa Samim Bogom, a ono što ljudska bića treba da urade jeste da svedoče o Bogu. Koliko razumeš Boga? O koliko toga o Bogu možeš da posvedočiš? Koja je svrha Božjeg usavršavanja čoveka? Kad jednom budeš razumeo Božje namere, kako da prema njima pokažeš razumevanje? Ako si voljan da budeš usavršen i da o Božjem delu svedočiš kroz ono što proživljavaš, ako u sebi imaš ovu pokretačku snagu, onda ti ništa nije previše teško. Ljudima je sada potrebna vera. Ako poseduješ ovu pokretačku snagu, lako ti je da otpustiš svaku negativnost, pasivnost i lenjost, kao i predstave o telu, filozofije za ovozemaljsko ophođenje, buntovnu narav, osećanja i tako dalje.

Normalno je da ljudi, dok prolaze kroz kušnje, budu slabi, da u sebi budu negativni, da ne razumeju Božje namere ili da im ne bude jasan put primene. Ali u svakom slučaju, ti moraš imati veru u Božje delo i, poput Jova, ne smeš poricati Boga. Iako je Jov bio slab i proklinjao dan svog rođenja, on nije poricao da je Jahve ljudima podario sve stvari koje poseduju nakon rođenja i da je Jahve ujedno Onaj koji će im ih oduzeti. Ma kakvim kušnjama da je bio podvrgnut, on je zadržao ovo uverenje. U okviru svojih iskustava, ma kakvom oplemenjivanju Božjim rečima da ste podvrgnuti, sve u svemu, ono što Bog želi, jesu vaša vera i bogoljubivo srce. Ono što On delujući na ovaj način usavršava jesu vera, ljubav i odlučnost ljudi. Bog na ljudima obavlja delo usavršavanja, a oni to ne mogu ni da vide, ni da dotaknu; pod takvim okolnostima, neophodno je da imaš veru. Kad nešto ne može da se vidi golim okom, potrebno je imati veru. Kada ne možeš da otpustiš svoje predstave, potrebno je da imaš veru. Kad ti nije jasno Božje delo, ono što se od tebe zahteva jeste da imaš veru, da zauzmeš čvrst stav i da budeš postojan u svom svedočenju. Kada je Jov stigao do ove tačke, Bog mu se ukazao i obratio. Drugim rečima, samo onda kada budeš imao veru, moći ćeš da vidiš Boga. Kad budeš imao veru, Bog će te usavršiti, a ako nemaš veru, On to ne može da učini. Bog će ti podariti sve ono što se nadaš da ćeš steći. Ako nemaš veru, ti onda nećeš moći da budeš usavršen i nećeš moći da vidiš Božja dela, a kamoli Njegovu svemogućnost. Kada, u svojim stvarnim iskustvima, imaš veru da ćeš videti Njegova dela, Bog će ti se ukazati, On će te prosvetiti i iznutra će te usmeravati. Bez te vere, Bog to neće moći da učini. Ako si izgubio nadu u Boga, kako ćeš onda moći da iskusiš Njegovo delo? Prema tome, samo kada imaš veru i ne gajiš sumnje prema Bogu, samo kada istinski veruješ u Njega bez obzira na to šta On čini, On će te kroz tvoja iskustva prosvetiti i prosvetliti, i tek tada ćeš moći da vidiš Njegova dela. Sve se ovo postiže kroz veru. Vera dolazi samo kroz oplemenjivanje, dok se u odsustvu oplemenjivanja vera ne može razvijati. Na šta se vera odnosi? Vera označava istinsko verovanje i iskreno srce koje ljudi treba da poseduju kad nešto ne mogu da vide ni da dodirnu, kad se Božje delo ne poklapa s ljudskim predstavama i kad je van ljudskog domašaja. To je vera o kojoj govorim. Ljudi treba da imaju veru u vreme patnje i u vreme oplemenjivanja, a kada imaju veru, onda se suočavaju s oplemenjivanjem; oplemenjivanje i vera su neodvojivi jedno od drugog. Ako, bez obzira na to kako Bog dela i bez obzira na tvoje okruženje, ti možeš da stremiš ka životu i da tragaš za istinom, da stremiš ka spoznaji Božjeg dela, da tragaš za spoznajom o Njegovim delima i možeš da postupaš u skladu sa istinom, to znači da imaš istinsku veru i to dokazuje da nisi izgubio veru u Boga. Ako si, za vreme oplemenjivanja, u stanju da istraješ u stremljenju ka istini, da uistinu voliš Boga i da ne gajiš sumnje u Njega, i ako ti, ma šta On činio, i dalje primenjuješ istinu da bi Mu udovoljio, te ako si u stanju da duboko u sebi tražiš Njegove namere i da o Njegovim namerama vodiš računa, to znači imati istinsku veru u Boga. Kad ti je Bog, u prošlosti, govorio da ćeš imati vlast kao car, ti si Ga voleo, a kad ti se otvoreno pokazao, ti si stremio ka Njemu. Ali, Bog je sada skriven, ti ne možeš da Ga vidiš i snašle su te nevolje – da li u ovom trenutku gubiš nadu u Boga? Ti, dakle, moraš u svakom trenutku težiti životu i tražiti da udovoljiš Božjim namerama. To je ono što se naziva istinskom verom i to je najiskrenija i najlepša vrsta ljubavi.

U prošlosti bi svi ljudi dolazili pred Boga da se zavetuju i govorili bi: „Čak i ako niko drugi ne voli Boga, ja Ga moram voleti.” Ali ti si sada podvrgnut oplemenjivanju i, pošto to nije u skladu s tvojim predstavama, ti gubiš veru u Boga. Je li to prava ljubav? Mnogo si puta čitao o delima Jova – jesi li zaboravio na njih? Iskrena ljubav se može oblikovati samo iz vere. Razvijanje prave ljubavi prema Bogu kroz oplemenjivanja kroz koja prolaziš; s verom voditi računa o Božjim namerama u svojim stvarnim iskustvima, buniti se protiv sopstvenog tela i s verom stremiti ka životu – to je ono što ljudi treba da rade. Ako tako budeš činio, moći ćeš da vidiš Božja dela, ali ako ti nedostaje vera, tada nećeš moći da vidiš Božja dela niti da iskusiš Njegovo delo. Ako želiš da te Bog upotrebi i usavrši, onda moraš posedovati svaki aspekt istine: rešenost da patiš, veru, istrajnost, pokornost, sposobnost da tragaš za istinom, da razumeš Božje namere i vodiš računa o Njegovoj tuzi i mukotrpnim namerama, i tako dalje. Nije lako usavršiti neku osobu, a svako pojedinačno oplemenjivanje koje doživljavaš zahteva tvoju veru i ljubav. Ako želiš da te Bog usavrši, nije dovoljno da samo juriš unaokolo, niti je dovoljno da samo daješ sebe za Boga. Mnogo toga moraš posedovati da bi mogao da postaneš neko koga je Bog usavršio. Kad se suočiš sa stradanjem, moraš biti u stanju da ostaviš po strani svoj obzir prema telu i da se ne žališ na Boga. Kad se Bog od tebe sakrije, moraš biti u stanju da imaš veru u to da Ga slediš, da očuvaš svoju raniju ljubav, ne dozvoljavajući joj da se promeni niti rasprši. Ma šta Bog činio, moraš da Mu dozvoliš da svime orkestrira kako Mu je volja i da radije prokuneš svoje telo nego da se žališ na Njega. Kad si suočen s kušnjama, moraš radije da istrpiš bol izazvan odricanjem od onoga što voliš i da gorko plačeš umesto da propustiš da udovoljiš Bogu. Samo je to istinska ljubav i istinska vera. Bez obzira na tvoj stvarni rast, najpre moraš imati i ovu rešenost da patiš i istinsku veru. Takođe moraš imati rešenost da se buniš protiv tela; moraš radije pristati na patnju i gubitke u svojim ličnim interesima nego propustiti da udovoljiš Božjim namerama. Moraš, takođe, biti u stanju da u srcu osetiš kajanje: ranije nisi mogao da udovoljiš Bogu i sad možeš da se kaješ. Ništa od toga ne sme da ti nedostaje – Bog će te upravo kroz ove stvari usavršiti. Ako ne ispunjavaš ove uslove, onda ne možeš da budeš usavršen.

Neko ko služi Bogu ne treba samo da zna da pati za Njega; povrh toga, on treba da shvati da je svrha verovanja u Boga težnja ka ljubavi prema Njemu. Bog te ne koristi samo da bi te oplemenio i učinio da patiš, već te koristi da spoznaš Njegova dela, da spoznaš pravi značaj ljudskog života i, još više, da spoznaš da služenje Bogu nije lak zadatak. Doživljavanje Božjeg dela ne znači uživanje u blagodati; naprotiv, to je pre patnja zbog ljubavi prema Bogu. Budući da uživaš u Božjoj blagodati, moraš uživati i u Njegovoj grdnji; moraš sve to da iskusiš. Ako možeš da iskusiš kako te Bog prosvećuje, a takođe možeš da iskusiš kako te On orezuje i kako ti sudi, tvoje iskustvo će biti sveobuhvatno. Bog je na tebi obavio Svoje delo suda, a takođe je obavio i Svoje delo grdnje na tebi. Božja reč te je orezala, ali ona te je takođe prosvetila i prosvetlila. Kad si negativan i slab, Bog i dalje brine o tebi. Celokupno ovo delo uči te tome da je sve u vezi s čovekom pod Božjom orkestracijom. Ti možda misliš da vera u Boga podrazumeva samo patnju ili obavljanje mnogih stvari za Njega, ili telesni mir, ili to da ti sve ide glatko, i lagodnost i opuštenost u svemu. Ništa od toga nije svrha koju bi ljudi trebalo da imaju u svojoj veri u Boga. Ako je to svrha tvoje vere u Boga, onda tvoje gledište nije ispravno i naprosto je nemoguće da budeš usavršen. Božja dela, pravedna Božja narav, Njegova mudrost, Njegove reči i Njegova čudesnost i nedokučivost, sve su to stvari koje ljudi treba da razumeju. Kroz ovo razumevanje, trebalo bi da iz svog srca ukloniš lične zahteve, nadanja i predstave. Jedino uklanjanjem ovih stvari možeš ispuniti uslove koje Bog zahteva. Jedino kroz to možeš imati život i udovoljiti Bogu. Svrha verovanja u Boga jeste udovoljiti Njemu i proživeti narav koju On zahteva, kako bi Njegova dela i slava mogli da se ispolje kroz ovu grupu nedostojnih ljudi. Ovo je ispravan pogled na verovanje u Boga, a to je ujedno i cilj kojem treba da stremiš. Tvoje gledište prema veri u Boga treba da bude ispravno i ti treba da težiš da zadobiješ Božje reči. Treba da jedeš i piješ Božje reči i moraš biti u stanju da proživiš istinu, a naročito moraš biti u stanju da vidiš Njegova praktična dela, Njegova divna dela u čitavoj vaseljeni, kao i praktično delo koje On obavlja u telu. Kroz svoja stvarna iskustva, čovek treba da shvati kako to Bog obavlja Svoje delo na njemu i koje su Božje namere prema njemu. Svrha svega toga jeste da on odbaci svoje sotonske iskvarene naravi. Odbacivanjem sve nečistote i nepravednosti u tebi, kao i odbacivanjem tvojih pogrešnih namera, u tebi će se razviti istinska vera u Boga. Samo uz istinsku veru možeš istinski da voliš Boga. Boga možeš iskreno voleti samo na temelju verovanja u Njega. Može li se ljubav prema Bogu postići bez vere u Njega? Budući da veruješ u Boga, u vezi sa tim ne možeš da budeš smeten. Čim vide da će im vera u Boga doneti blagoslove, neki ljudi postanu motivisani, da bi svu motivaciju potom izgubili čim shvate da moraju da istrpe oplemenjivanje. Je li to vera u Boga? Naposletku, ti u svojoj veri moraš postići potpunu i bezuslovnu pokornost pred Bogom. Ti veruješ u Boga, međutim, ako Mu i dalje postavljaš zahteve, ako u sebi nosiš mnoge verske predstave koje ne možeš da odbaciš i lične interese koje ne možeš da otpustiš, a i dalje tragaš za telesnim blagoslovima i želiš da ti Bog spase telo, da ti spase dušu – tad ispoljavaš ponašanje nekoga ko ima pogrešan pogled na stvari. Iako ljudi s verskim shvatanjima veruju u Boga, oni ne traže da promene svoju narav i ne tragaju za bogopoznanjem, već samo traže da zadovolje interese svog tela. Mnogi među vama poseduju veru koja spada u kategoriju verskih ubeđenja; to nije istinska vera u Boga. Da bi verovali u Boga, ljudi moraju imati srce koje je spremno da strada za Njega i rešenost da Mu se predaju. Ukoliko ne ispune ova dva uslova, njihova vera u Boga nije validna i oni neće moći da postignu promene u svojim naravima. U Boga zaista veruju jedino ljudi koji iskreno streme ka istini, bogopoznanju i životu.

Svrha oplemenjivanja leži prvenstveno u usavršavanju vere kod ljudi. Na kraju se postiže to da želiš da odeš, ali ne možeš, da su neki ljudi i dalje u stanju da imaju veru čak i kad u njima ne postoji ni trunčica nade i da ljudi više nemaju baš nikakvu nadu u pogledu sopstvenih izgleda. Tek tada će Božje oplemenjivanje biti dovršeno. Ako ljudi još uvek nisu dostigli fazu u kojoj lebde između života i smrti, i nisu okusili smrt, onda proces njihovog oplemenjivanja još uvek neće biti završen. Čak ni oni koji su dostigli fazu služitelja nisu u punoj meri oplemenjeni. Jov je bio podvrgnut oplemenjivanju u najvećoj meri, a nije imao na šta da se osloni. Ljudi moraju da budu podvrgnuti oplemenjivanju do te mere da nemaju ni tračak nade i da nemaju ni jednu jedinu stvar na koju bi se oslonili. Samo je to istinsko oplemenjivanje. U vreme služitelja, ako ti je srce uvek bilo tiho pred Bogom i ako si se uvek, ma šta da je On činio i ma kakve da su Njegove namere bile prema tebi, pokoravao Njegovim uređenjima, ti bi na kraju puta razumeo sve što je Bog do tada učinio. Kad si podvrgnut Jovovim kušnjama, istovremeno si podvrgnut i Petrovim kušnjama. Tokom kušnje, Jov je bio postojan u svom svedočenju i na kraju mu se Jahve pojavio. Tek pošto je ostao postojan u svom svedočenju, bio je dostojan da vidi lice Božje. Zašto je rečeno: „Ja se skrivam od zemlje prljavštine, ali se pojavljujem svetom carstvu”? To znači da si dostojan da vidiš lice Božje jedino onda kad si osvećen i kad si postojan u svom svedočenju. Ako ne možeš da budeš postojan u svom svedočenju, nisi dostojan da vidiš Njegovo lice. Ako se, suočen s oplemenjivanjem, povlačiš ili se žališ na Boga, te usled toga ne uspevaš da ostaneš postojan u svom svedočenju i postaješ predmet Sotoninog podsmeha, ti onda nećeš zadobiti Božju pojavu. Ako si poput Jova, koji je usred kušnji prokleo svoje telo, ali se nije žalio na Boga i bio je u stanju da mrzi svoje telo, a da se pritom nije žalio niti je kroz svoje reči počinio greh, ti ćeš onda biti postojan u svom svedočenju. Kad se do određenog stepena podvrgneš oplemenjivanju i možeš da budeš poput Jova, uistinu pokoran pred Bogom, bez drugih zahteva prema Njemu i bez sopstvenih predstava, Bog će ti se pojaviti. Bog se sada ne pojavljuje pred tobom zato što u sebi nosiš mnogo predstava, ličnih predrasuda, sebičnih misli, individualnih zahteva i telesnih interesa, te stoga nisi ni dostojan da vidiš Njegovo lice. Kad bi i video Boga, ti bi Ga odmeravao u skladu sa svojim predstavama i, čineći to, ti bi ga prikovao za krst. Ako ti se dogode mnoge stvari koje se ne poklapaju s tvojim predstavama, ali si ipak u stanju da ih ostaviš po strani i da iz njih spoznaš Božje postupke, te ako usred oplemenjivanja otkriješ svoje bogoljubivo srce, onda je to postojanost u svedočenju. Ako živiš u spokojnom domu, uživaš u telesnim udobnostima, ako te niko ne progoni, a tvoja braća i sestre u crkvi te slušaju, možeš li onda da se razotkrije tvoje bogoljubivo srce? Može li jedna takva situacija da te oplemeni? Samo se kroz oplemenjivanje može pokazati tvoje bogoljubivo srce i samo kroz dešavanja koja se ne poklapaju s tvojim predstavama možeš biti usavršen. Služeći se mnogim negativnim stvarima i koristeći svakovrsne manifestacije Sotone – njegove postupke, njegove optužbe, njegova ometanja i zaluđivanja – Bog ti jasno pokazuje Sotonino grdobno lice i time ti daje sposobnost da raspoznaš Sotonu, kako bi Sotonu mogao da omrzneš i da se protiv njega pobuniš.

Za sva tvoja mnogobrojna iskustva neuspeha i slabosti, kao i za tvoje brojne periode negativnosti, može se reći da su Božje kušnje. To je zato što sve dolazi od Boga i što su sve stvari i događaji u Njegovim rukama. Da li ćeš ti biti neuspešan, da li ćeš biti slab i posrnuti, sve to počiva na Bogu i u Njegovim je rukama. To je, sa Božjeg stanovišta, tvoja kušnja, a ako ti ne možeš da je prepoznaš, kušnja će prerasti u iskušenje. Postoje dve vrste stanja koja ljudi treba da prepoznaju: jedno potiče od Svetog Duha, dok je drugom verovatni izvor Sotona. Jedno je stanje u kojem te Sveti Duh prosvetljuje i omogućava ti da spoznaš samoga sebe, da osetiš mržnju i kajanje prema sebi kako bi mogao iskreno da voliš Boga i da u svom srcu rešiš da Mu udovoljiš. Drugo je stanje ono u kojem spoznaješ sebe, ali si negativan i slab. Moglo bi se reći da je to Božje oplemenjivanje, ali i da ujedno predstavlja Sotonino iskušavanje. Ako to prepoznaš kao Božje spasenje i osećaš da te je On time uveliko zadužio – te da odsad treba da nastojiš da stvari popraviš, da prestaneš da živiš u takvoj izopačenosti i da pravilno jedeš i piješ Njegove reči – i ako za sebe budeš uvek smatrao da nisi dobar i da imaš srce puno žudnje, to je onda Božja kušnja. Nakon što se stradanje završi i ti ponovo kreneš napred, Bog će te i dalje voditi, prosvećivati, prosvetljavati i negovati. Ukoliko, međutim, to ne možeš da prepoznaš, postaneš negativan i naprosto se prepustiš očaju, ako na taj način razmišljaš, to znači da te je zadesilo Sotonino iskušenje. Kad je Jov prolazio kroz kušnje, Bog i Sotona su se opkladili i Bog je Sotoni dozvolio da Jovu nanese bol. Iako je Bog kušao Jova, zapravo je Sotona bio taj koji se na njega okomio. Za Sotonu je to bilo iskušavanje Jova, ali je Jov stajao na Božjoj strani. Da nije tako bilo, Jov bi podlegao iskušenju. Kad ljudi padnu u iskušenje, preti im opasnost. Za iskustvo oplemenjivanja se može reći da predstavlja kušnju od Boga, ali, ako tvoje stanje nije dobro, može se reći da iskušavanje dolazi od Sotone. Ako nisi načisto u vezi sa vizijama, Sotona će te optužiti i zamagliće tvoju percepciju vizija. Dok se okreneš, pašćeš u iskušenje.

Ako ne doživiš Božje delo, nikad nećeš moći da budeš usavršen. Pored toga, u svom doživljavanju moraš da zalaziš u pojedinosti. Primera radi, koje stvari dovode do toga da u tebi nastaju predstave i mnogi motivi, a kojim prikladnim praktičnim postupcima raspolažeš da bi ove probleme mogao da rešiš? Ako možeš da doživiš Božje delo, to znači da poseduješ rast. Ako samo gledano spolja poseduješ životnu snagu, to onda nije pravi rast i ti zasigurno nećeš moći da budeš postojan. Tek kad budeš bio u stanju da doživiš Božje delo i kad budeš mogao da o njemu razmišljaš u svako doba i na svakom mestu, kad budeš mogao da napustiš pastire i da živiš samostalno, uzdajući se u Boga, i kad budeš mogao da vidiš Božje praktične postupke – tek tada će Božje namere biti ispunjene. U ovom trenutku, većina ljudi ne ume da doživljava stvari, a kad se susretnu s nekim problemom, ne umeju da ga reše; nesposobni su da dožive Božje delo i ne mogu da žive duhovnim životom. Moraš da uzmeš Božje reči i da ih pretočiš u svoj stvarni život.

Ponekad ti Bog pruža određenu vrstu osećanja, osećanja zbog kojeg gubiš svoje unutarnje uživanje i Božje prisustvo, i to na takav način da bivaš uronjen u tamu. Ovo je jedna vrsta oplemenjivanja. Kad god nešto uradiš, uvek ti krene po zlu ili udariš glavom o zid. To te, zapravo, Bog dovodi u red. Ponekad, kad radiš nešto što je buntovno prema Bogu i čime Mu se opireš, iako možda niko drugi ne zna za to – Bog zna. On ti to neće dopustiti i dovešće te u red. Delo Svetoga Duha je veoma detaljno. On sa velikom jasnoćom ispituje svaku reč i svaki postupak ljudi, svaki njihov čin i pokret i svaku njihovu misao i ideju, budeći u njima unutrašnju svest. Jedanput nešto uradiš i to pođe po zlu, uradiš to ponovo, a ono opet ispadne naopako – tako postepeno počinješ da razumeš delo Svetog Duha. Kroz mnogo ovakvih slučajeva dovođenja u red, naučićeš šta treba da radiš kako bi se uskladio s Božjim namerama i šta je to što nije u skladu s Njegovim namerama. Na kraju ćeš naučiti kako da, iz samoga sebe, pravilno reaguješ na usmeravanja Svetog Duha. Ponekad ćeš biti buntovan i Bog će te iznutra prekoriti. Sve ovo potiče od tvog dovođenja u red od strane Boga. Ako Božju reč ne čuvaš kao blago, ako omalovažavaš Njegovo delo, On će te potpuno ignorisati. Što ozbiljnije shvataš Božje reči, to će te On više prosvećivati. U crkvi trenutno postoje neki ljudi koji su u svojoj veri u Boga smeteni i zbunjeni i čine mnoge stvari kojima prelaze granicu, a da pritom ne bivaju disciplinovani, pa se tako delo Svetoga Duha u njima ne može jasno videti. Da bi zaradili novac, neki ljudi napuštaju svoj nalog i odlaze da vode posao, a zbog toga ne bivaju disciplinovani; takav čovek je u još većoj opasnosti. Ne samo da u sebi on trenutno nema delo Svetoga Duha, već će ga i u budućnosti biti teško usavršiti. Ima mnogo onih u kojima se delo Svetog Duha ne može videti i u kojima se ne može videti dovođenje u red od strane Boga. To su oni kojima Božje namere nisu jasne i koji ne spoznaju Njegovo delo. Ako usred oplemenjivanja ljudi mogu da ostanu postojani, da slede Boga bez obzira na to šta On radi, da makar ne odu i da postignu 0,1% onoga što je Petar postigao, onda je to dovoljno. Međutim, takvi ljudi nemaju nikakvu vrednost u pogledu toga da ih Bog upotrebi. Mnogi ljudi brzo shvataju stvari, iskreno vole Boga i mogu da nadmaše Petrov nivo, a Bog na njima obavlja delo usavršavanja. Takvi ljudi bivaju podvrgnuti dovođenju u red i prosvećenju, te ako u njima postoji išta što nije u skladu s Božjim namerama, oni to mogu odmah da odbace. Takvi ljudi su zlato, srebro i drago kamenje – njihova je vrednost najveća! Ako je Bog obavio veliki deo dela, a ti si i dalje nalik pesku ili kamenu, onda si bezvredan!

Božje delo u zemlji velike crvene aždaje čudesno je i nedokučivo. On će jednu grupu ljudi usavršiti, dok će neke druge eliminisati, jer u crkvi ima svakakvih ljudi – ima onih koji vole istinu i onih koji je ne vole; tu su oni koji doživljavaju Božje delo i oni koji ga ne doživljavaju; ima onih koji vrše svoju dužnost i onih koji to ne čine; ima onih koji svedoče o Bogu i onih koji ne svedoče – a jedan deo njih su bezvernici i zli ljudi, koji će zasigurno biti uklonjeni. Ako ti Božje delo nije sasvim jasno, bićeš negativan; to je zato što se Božje delo može videti samo u manjem broju ljudi. U tom trenutku će se otkriti ko iskreno voli Boga, a ko ne. Oni koji iskreno vole Boga imaju u sebi delo Svetoga Duha, dok će oni koji ga ne vole iskreno biti razotkrivani na svakom koraku Njegovog dela. Oni će postati ljudi koji bivaju uklonjeni. Ti će ljudi biti razotkriveni tokom dela osvajanja, a oni su isuviše bezvredni da bi bili podvrgnuti usavršavanju. One koji su usavršeni Bog je u potpunosti zadobio i oni su sposobni da vole Boga onako kako Ga je Petar voleo. Oni koji su osvojeni ne vole spontano, već mogu samo pasivno da vole, i oni su prinuđeni da vole Boga. Spontana se ljubav rađa kroz razumevanje zadobijeno praktičnim iskustvom. Ova ljubav zaokuplja čovekovo srce, a to mu omogućava da dobrovoljno bude odan Bogu, da Božje reči uzme za svoj temelj i da strada zarad Boga. Naravno, to su stvari koje poseduje neko koga je Bog usavršio. Ako samo tražiš da budeš osvojen, ti onda ne možeš da svedočiš za Boga; ako bi Svoj cilj spasenja Bog mogao da postigne samo putem osvajanja ljudi, onda bi fazom služitelja posao bio završen. Krajnji Božji cilj, međutim, nije osvajanje ljudi, već njihovo usavršavanje. Prema tome, umesto da kažete kako ova etapa predstavlja delo osvajanja, recite da je to delo savršenstva i eliminacije. Neki ljudi nisu do kraja osvojeni, dok će, u toku njihovog osvajanja, neka grupa ljudi biti usavršena. Ove dve komponente dela izvode se u međusobnom saglasju. Ljudi nisu otišli čak ni tokom tako dugog perioda obavljanja dela, što pokazuje da je cilj osvajanja postignut – kada ste osvojeni, to je činjenica. Cilj oplemenjivanja nije osvajanje, već usavršavanje. Bez prethodnog oplemenjivanja, ljudi ne bi mogli da budu usavršeni. Stoga su oplemenjivanja zaista dragocena! Danas je jedna grupa ljudi usavršena i zadobijena. Svih deset prethodno pomenutih blagoslova usmereni su ka onima koji su usavršeni. Pitanje promene obličja na zemlji usmereno je ka onima koji su usavršeni. Oni koji nisu usavršeni, nisu podobni da naslede Božja obećanja.

Verovanje u Boga i poznavanje Boga savršeno je prirodno i opravdano, i danas je – dok traje doba u kojem ovaploćeni Bog lično obavlja Svoje delo – pravo vreme da se Bog spozna. Udovoljavanje Bogu je nešto što se postiže izgradnjom na temelju razumevanja Božjih namera, a da bi se Božje namere razumele, neophodno je imati znanje o Bogu. Ova spoznaja Boga predstavlja viziju koju onaj ko veruje u Boga mora imati; to je osnova čovekove vere u Boga. U nedostatku ove spoznaje, čovekova vera u Boga postojala bi u nejasnom stanju, usred praznih doktrina. Čak i kada bi takvi ljudi odlučili da slede Boga, oni ništa ne bi pridobili. Svi oni koji ne zadobiju ništa u ovom toku, jesu oni koji će biti eliminisani – svi oni su gotovani. Koji god korak Božjeg dela da iskusiš, trebalo bi da budeš praćen velikom vizijom. U suprotnom, bilo bi ti teško da prihvatiš svaki korak novog dela zato što se novo delo Božje nalazi izvan čovekove sposobnosti zamišljanja i izvan granica njegovog razmišljanja. Dakle, bez pastira da se brine o čoveku, bez pastira da se uključi u zajedništvo o viziji, čovek nije sposoban da prihvati ovo novo delo. Ukoliko čovek ne može da shvati vizije, onda ne može da shvati ni novo delo Božje, a ako čovek ne može da se pokori Božjem novom delu, onda neće biti u stanju ni da razume Božje namere, tako da će njegovo znanje o Bogu biti ravno nuli. Pre nego što čovek primeni reč Božju, on mora spoznati reč Božju; odnosno, on mora da razume Božje namere. Samo na taj način Božja reč može biti primenjena tačno i u skladu sa Božjim namerama. To je nešto što svako ko traži istinu mora da poseduje, a to je i proces kroz koji mora da prođe svako ko pokušava da spozna Boga. Proces spoznaje reči Božje jeste proces spoznaje Boga. To je takođe i proces spoznaje dela Božjeg. Dakle, poznavanje vizija se ne odnosi samo na poznavanje ljudskosti ovaploćenog Boga, već sadrži i poznavanje reči i dela Božjeg. Preko reči Božje ljudi dolaze do razumevanja Božjih namera, a preko dela Božjeg oni dolaze do spoznaje Božje naravi i onoga što Bog jeste. Vera u Boga predstavlja prvi korak ka spoznaji Boga. Proces napredovanja od ove početne vere u Boga do najdublje vere u Njega je proces spoznaje Boga, proces doživljavanja dela Božjeg. Ako veruješ u Boga samo radi verovanja u Boga, a ne da bi Ga spoznao, onda u tvojoj veri nema istine i tvoja vera ne može postati čista – u to nema sumnje. Ukoliko dok doživljava Božje delo, čovek postepeno spoznaje Boga, onda će se njegova narav postepeno menjati i njegova vera će postajati sve istinitija. Tako će čovek, kada bude uspešan u svom verovanju u Boga, u potpunosti zadobiti Boga. Razlog zbog kogBog toliko daje celo Svoje srce da bi se po drugi put ovaplotio kako bi lično obavio Svoje delo jeste taj da bi čovek mogao da Ga spozna i da Ga vidi. Spoznaja Boga[a] je konačan ishod koji treba da bude postignut prilikom zaključivanja Božjeg dela; to je poslednji zahtev koji Bog postavlja ljudskom rodu. Razlog zbog kojeg On to čini jeste radi Njegovog konačnog svedočenja; On obavlja ovo delo da bi se čovek konačno i potpuno okrenuo Njemu. Čovek može da zavoli Boga samo spoznajući Boga, a da bi zavoleo Boga, on mora da spozna Boga. Nezavisno od toga kako on stremi ili šta se nada da će zadobiti u svom stremljenju, on mora biti u stanju da dostigne znanje o Bogu. Samo na taj način čovek može da udovolji Božjem srcu. Samo kroz spoznaju Boga čovek može da ima istinsku veru u Boga, i samo kroz spoznaju Boga on može istinski da Ga se boji i da mu se pokorava. Oni koji ne spoznaju Boga nikada neće dostići istinsku pokornost i poštovanje prema Njemu. Spoznaja Boga uključuje poznavanje Njegove naravi, razumevanje Njegovih namera i spoznaju onoga što On jeste. Pa ipak, koji god aspekt da čovek spozna, svaki od njih zahteva od njega da plati cenu, a zahteva i volju za pokoravanjem, bez koje niko ne bi bio u stanju da nastavi da sledi do kraja. Delo Božje isuviše je neusklađeno sa ljudskim predstavama. Božja narav i ono što Bog jeste isuviše su teški za čoveka da ih spozna i svaka Božja reč i delo i svaki Njegov postupak isuviše su čoveku neshvatljivi: ako čovek želi da sledi Boga, a ipak nije voljan da Mu se pokori, onda ništa neće ni dobiti. Od stvaranja sveta do danas, Bog je učinio mnogo toga što je čoveku neshvatljivo i teško prihvatljivo, te izrekao mnogo toga što otežava isceljenje ljudskih predstava. Ali On nikada nije prekinuo Svoje delo zato što je čovek imao previše poteškoća; naprotiv, On je nastavio da obavlja delo i da govori. Uprkos tome što je veliki broj „ratnika” usput pao, On i dalje obavlja Svoje delo i nastavlja da bez prekida bira jednu za drugom skupine ljudi koji su voljni da se pokore Njegovom novom delu. On ne sažaljeva te pale „heroje”, već umesto toga ceni one koji prihvataju Njegovo novo delo i reči. Ali koja je svrha ovakvog Njegovog načina obavljanja dela, korak po korak? Zašto uvek eliminiše neke ljude i bira druge? Zašto On uvek koristi takav metod? Cilj Njegovog dela je da dozvoli čoveku da ga spozna, i na taj način bude zadobijen od strane Njega. Načelo Njegovog dela je da radi na onima koji su u stanju da se pokore delu koje On danas obavlja, a ne na onima koji se pokoravaju delu koje je On obavljao u prošlosti, dok se protive delu koje obavlja danas. Tu leži razlog zašto je On eliminisao toliko ljudi.

Lekcija o spoznaji Boga ne može se naučiti za dan ili dva: čovek mora da prođe kroz iskustva, da prođe kroz patnju, i da se istinski pokori. Pre svega, treba početi od dela i reči Božjih. Veoma je važno je da razumeš šta znanje o Bogu podrazumeva, kako se to znanje postiže i kako da vidiš Boga u svojim iskustvima. To je ono što svako mora da učini kada tek treba da spozna Boga. Niko ne može da dokuči delo i reči Božije odjednom, i niko ne može za kratko vreme da postigne znanje o celosti Božjoj. Postoji neophodan proces iskustva, bez kojeg niko ne bi bio u stanju da spozna Boga ili da Ga iskreno sledi. Što više dela Bog obavlja, to Ga više čovek spoznaje. Što je delo Božje više neusklađeno sa ljudskim predstavama, to se više čovekova spoznaja o Njemu obnavlja i produbljuje. Ako bi delo Božje ostalo zauvek isto i nepromenjeno, onda čovek ne bi imao mnogo šta da zna o Njemu. Od vremena stvaranja pa do danas, ono što je Bog obavio tokom Doba zakona, tokom Doba blagodati, i ono što obavlja tokom Doba carstva – te vam vizije moraju biti kristalno jasne. Vi morate poznavati delo Božje.

– „Reč”, tom I, „Božja pojava i delo”, „Samo oni koji spoznaju Boga mogu da svedoče za Boga”

a. Izvorni tekst glasi: „Delo spoznaje Boga.”

Čovek doživljava Božje delo, upoznaje sebe, odbacuje svoju iskvarenu narav i stremi napretku u životu, sve radi spoznaje Boga. Ako samo tražiš da spoznaš samoga sebe i da orežeš sopstvenu iskvarenu narav, dok ne znaš ništa o delu koje Bog sprovodi na čoveku, o tome koliko je veliko Njegovo spasenje, niti o tome kako ti doživljavaš Božje delo i svedočiš Njegovim radnjama, onda je to tvoje iskustvo besmisleno. Ako misliš da je nečiji život dostigao zrelost samo zato što je ta osoba u stanju da sprovede istinu u praksi i da vežba strpljenje, to znači da ti još uvek nisi dokučio pravi smisao života niti Božju svrhu u usavršavanju čoveka. Jednog dana, kada se budeš našao u nekoj od religioznih crkava, među članovima Crkve pokajanja ili Crkve života, srešćeš mnogo pobožnih ljudi čije molitve sadrže „vizije” i koji se, u svom traganju za životom, osećaju dirnuti i vođeni rečima. Osim toga, oni su u stanju da u mnogim stvarima vežbaju strpljenje, da otpuste sebe i da ne budu vođeni telom. U tom trenutku nećeš moći da ih raspoznaš: verovaćeš da je sve što oni rade ispravno, da je to prirodno otkrovenje života, i da ješteta to što je ime u koje veruju pogrešno. Nisu li takvi pogledi glupi? Zašto se kaže da mnogi ljudi nemaju život? Zato što ne poznaju Boga, zato se i kaže da nemaju Boga u svojim srcima i da nemaju život. Ako je tvoja vera u Boga dostigla tačku u kojoj si u stanju da podrobno poznaješ radnje Božje, praktičnost Božju i svaku etapu Božjeg dela, ti onda poseduješ istinu. Ako ne poznaješ delo i narav Božju, onda tvoje iskustvo još uvek nije dovoljno. Kako je Isus sproveo onu etapu Svog dela, kako se ova etapa sprovodi, kako je Bog obavio Svoje delo u Dobu blagodati i koliko toga je obavio, koje delo se obavlja u ovoj etapi – ako nemaš podrobno znanje o ovim stvarima, onda nikada nećeš imati samopouzdanje i uvek ćeš biti nesiguran. Ako si posle određenog iskustva u stanju da spoznaš delo koje je Bog obavio, kao i svaki korak tog dela, i ako si zadobio podrobno znanje o Božjim ciljevima izgovarajući Njegove reči i zašto se toliko reči koje je On izgovorio nisu ispunile, onda možeš smelo i bez zaziranja da tragaš putem koji je pred tobom, oslobođen od brige i oplemenjivanja. Trebalo bi da vidite kojim sredstvima se Bog služi kako bi postigao toliko od Svog dela. On koristi reči koje izgovara, oplemenjujući tako čoveka i preobražavajući njegove predstave pomoću mnogo različitih vrsta reči. Sve patnje koje ste pretrpeli, svo oplemenjivanje kroz koje ste prošli, orezivanje koje ste prihvatili unutar sebe i prosvećenje koje ste iskusili – sve je to postignuto rečima koje je Bog izgovorio. Zbog čega čovek sledi Boga? On Ga sledi zbog reči Božjih! Reči Božje su veoma tajnovite i u stanju su, štaviše, da pokrenu čovekovo srce, da razotkriju stvari zakopane duboko u njemu, da učine da spozna stvari koje su se dogodile u prošlosti, i dozvole mu da prodre u budućnost. Dakle, čovek trpi patnju zbog Božjih reči, a isto tako se i usavršava zbog Božjih reči: samo od tog trenutka pa nadalje čovek sledi Boga. Ono što čovek treba da učini u ovoj etapi jeste da prihvati reči Božje i, bez obzira da li se usavršava ili je podvrgnut oplemenjivanju, one predstavljaju ono što je ključno. To je delo Božje, a ujedno i vizija koju čovek treba da spozna danas.

– „Reč”, tom I, „Božja pojava i delo”, „Samo oni koji spoznaju Boga mogu da svedoče za Boga”


Ulazak u život V

Tokom vremena koje je proveo sledeći Isusa, Petar je stekao mnogo utisaka o Njemu i uvek je sudio o Njemu iz sopstvene perspektive. Iako je Petar imao određeni stepen razumevanja Duha, njegovo razumevanje je bilo donekle nejasno, zbog čega je rekao: „Ja moram da sledim onoga koga je poslao Otac nebeski. Moram da priznam onoga koga je Sveti Duh izabrao.” On nije razumeo stvari koje je Isus činio i nije imao jasnu sliku o njima. Nakon što Ga je neko vreme sledio, Petar se zainteresovao za ono što je On činio i govorio, kao i za Samog Isusa. U njemu se javio osećaj da Isus nadahnjuje i naklonost i poštovanje; voleo je da provodi vreme s Njim i da bude uz Njega, a slušanje Isusovih reči pružilo mu je opskrbu i pomoć. Dok je sledio Isusa, Petar je posmatrao i primao k srcu sve o Njegovom životu: Njegove postupke, reči, pokrete i izraze. Duboko u sebi, shvatio je da Isus nije običan čovek. Iako je Njegov ljudski izgled bio izuzetno normalan, On je bio pun ljubavi, milosti i tolerancije prema čoveku. Sve što je učinio ili rekao bilo je od velike pomoći drugima, a Petar je video i zadobio od Isusa stvari koje nikada ranije nije video niti posedovao. Video je da, iako Isus nije bio krupan rastom niti se u Njemu mogla primetiti ikakva neobična ljudskost, Njegovo je prisustvo zračilo nečim zaista izuzetnim i neobičnim. I premda Petar to nije mogao u potpunosti da objasni, mogao je da vidi da se Isus ponašao drugačije od svih ostalih, jer su se stvari koje je činio veoma razlikovale od onih koje su činili normalni ljudi. Tokom vremena koje je proveo sa Isusom, Petar je takođe video da je Njegova priroda drugačija od one običnog čoveka. On je uvek postupao postojano i nikada nije žurio, nikada nije preuveličavao ili potcenjivao neku temu, a živeo je Svoj život ispoljavajući prirodu koja je bila i normalna i dostojna divljenja. Prilikom razgovora, Isus je govorio jasno i blagodatno, razgovarajući uvek na veseo, a opet spokojan način – ali ipak nikada nije gubio dostojanstvo dok je obavljao Svoje delo. Petar je video da je Isus ponekad ćutljiv, dok bi drugom prilikom govorio bez prestanka. Ponekad je bio toliko srećan da je izgledao baš kao okretan i veseli golub, skačući tamo-amo, a u drugim prilikama je bio toliko tužan da uopšte nije progovarao, delujući da je opterećen tugom, kao majka koja je pretrpela bezbrojne nedaće. Ponekad je bio ispunjen besom kao hrabri vojnik koji juriša da ubije neprijatelja ili je, u nekim prilikama, ličio čak i na razjarenog lava. Ponekad se smejao; u drugim prilikama se molio i jecao. Bez obzira na to kako se Isus ponašao, u Petru su se izrodili bezgranična ljubav i poštovanje prema Njemu. Isusov smeh ga je ispunjavao srećom, Njegova tuga ga je bacala u žalost, Njegov bes ga je plašio, dok su ga Njegova milost, praštanje i strogi zahtevi koje je stavljao pred ljude naterali da istinski zavoli Isusa i počne da oseća istinsku bogobojažljivost i čežnju za Njim. Naravno, Petar je postepeno shvatio sve ovo tek pošto je živeo nekoliko godina uz Isusa.

– „Reč”, tom I, „Božja pojava i delo”, „Kako je Petar spoznao Isusa”

Vrhunac Petrovog iskustva bio je kada je njegovo telo bilo skoro potpuno slomljeno, ali ga je Isus iznutra i dalje ohrabrivao. Jednom prilikom, Isus se ukazao Petru. Kada je Petar bio na velikim mukama i osećao da mu je srce slomljeno, Isus ga je posavetovao: „Bio si sa Mnom na zemlji, a Ja sam bio ovde s tobom. I premda smo ranije bili zajedno na nebu, to je, na kraju krajeva, stvar duhovnog carstva. Sada sam se vratio u duhovno carstvo, a ti si na zemlji, jer Ja nisam od zemlje, i mada ni ti nisi od zemlje, ti moraš da obaviš svoju ulogu na zemlji. Pošto si sluga, moraš da ispuniš svoju dužnost.” Čuvši da će moći da se vrati Bogu, Petar se utešio. U to vreme, Petar je bio u takvoj agoniji da je gotovo bio prikovan za krevet; osećao je toliko kajanje da je rekao: „Toliko sam iskvaren da nisam u stanju da udovoljim Bogu.” Isus mu se ukazao i rekao: „Petre, da nisi možda zaboravio ono što si jednom odlučio preda Mnom? Jesi li zaista zaboravio sve što sam rekao? Zar si zaboravio svoju odluku koju si Mi saopštio?” Videvši da je to Isus, Petar je ustao iz postelje i Isus ga je ovako tešio: „Ja nisam od zemlje, to sam ti već rekao – to ti mora biti jasno, ali jesi li zaboravio još nešto što sam ti rekao? ’Ni ti nisi od zemlje, niti od sveta.’ U ovom trenutku, postoji delo koje treba da obaviš. Ne smeš biti u takvoj žalosti. Ne možeš tako da patiš. Iako ljudi i Bog ne mogu da borave u istom svetu, Ja imam Svoje delo, a ti imaš svoje, i jednog dana kada se tvoje delo završi, bićemo zajedno u jednom carstvu, i Ja ću te dovesti da budeš sa Mnom zauvek.” Petru su ove reči poslužile kao uteha i potvrda. Znao je da su te muke nešto što mora da izdrži i iskusi, i od tada je postao nadahnut. Isus mu se ukazivao u svakom ključnom trenutku, dajući mu posebno prosvećenje i vođstvo, i mnogo je radio na njemu. A šta je Petar najviše zažalio? Nedugo pošto je Petar rekao: „Ti si Sin živog Boga”, Isus je postavio još jedno pitanje Petru (iako to nije zapisano u Bibliji na ovaj način). Isus ga je upitao: „Petre! Da li si Me ikada voleo?” Petar je razumeo šta je On hteo da kaže i rekao: „Gospode! Nekada sam voleo Oca na nebu, ali priznajem da Tebe nikada nisam voleo.” Isus je tada rekao: „Ako ljudi ne vole Oca na nebu, kako mogu voleti Sina na zemlji? A ako ljudi ne vole Sina koga je poslao Bog Otac, kako mogu voleti Oca na nebu? Ako ljudi istinski vole Sina na zemlji, onda istinski vole i Oca na nebu.” Kada je Petar čuo te reči, shvatio je šta mu je nedostajalo. Kad bi se setio svojih reči: „Nekada sam voleo Oca na nebu, ali Tebe nikada nisam voleo”, uvek bi zbog kajanja bio na ivici plača. Posle Isusovog vaskrsenja i vaznesenja, osećao je još veće kajanje i tugu zbog ovih reči. Prisećajući se svog prethodnog dela i svog trenutnog rasta, često je dolazio pred Isusa u molitvi, uvek osećajući kajanje i dug zbog toga što nije udovoljio Božjim namerama i nije bio dovoljno dobar po Božjim aršinima. Ta pitanja postala su njegovo najveće breme. Rekao je: „Jednog dana posvetiću Tebi sve što imam i sve što jesam, i daću Ti sve što je najvrednije.” Rekao je: „Bože! Imam samo jednu veru i samo jednu ljubav. Moj život ne vredi ništa i moje telo ne vredi ništa. Imam samo jednu veru i samo jednu ljubav. Imam veru u Tebe u svom umu i ljubav prema Tebi u svom srcu; te dve stvari samo imam da Ti dam, i ništa drugo.” Petar je bio veoma ohrabren Isusovim rečima, jer je pre nego što je Isus bio razapet, rekao Petru: „Ja nisam od ovog sveta, a ni ti nisi od ovog sveta.” Kasnije, kada je Petar iskusio veliki bol, Isus ga je podsetio: „Petre, jesi li zaboravio? Ja nisam od sveta, i samo sam zbog Mog dela otišao ranije. Ni ti nisi od sveta, zar si to zaboravio? Rekao sam ti dva puta, zar se ne sećaš?” Čuvši to, Petar je rekao: „Nisam zaboravio!” Isus je tada rekao: „Ti si jednom proveo srećno razdoblje zajedno sa Mnom na nebu i jedno razdoblje uz Mene. Ja tebi nedostajem i nedostaješ ti Meni. Iako u Mojim očima stvorena bića nisu vredna spomena, kako da ne volim nekoga ko je nevin i dostojan ljubavi? Zar si zaboravio Moje obećanje? Ti moraš da prihvatiš Moj nalog na zemlji; moraš da ispuniš zadatak koji sam ti poverio. Jednog dana ću te sigurno dovesti da budeš pored Mene.” Čuvši to, Petar se još više ohrabrio i dobio veće nadahnuće, tako da je, dok je bio na krstu, mogao da kaže: „Bože! Ne mogu dovoljno da Te volim! Čak i ako tražiš od mene da umrem, još uvek ne mogu dovoljno da Te volim. Gde god da pošalješ dušu moju, bilo da ispuniš ili ne ispuniš obećanja koja si dao, šta god da kasnije učiniš, ja Te volim i verujem u Tebe.” Ostao je privržen svojoj veri i istinskoj ljubavi.

– „Reč”, tom I, „Božja pojava i delo”, „Kako je Petar spoznao Isusa”

Sada bi trebalo da budeš u stanju da jasno vidiš kojim je putem tačno Petar išao. Ako možeš jasno da vidiš Petrov put, onda ćeš biti siguran u delo koje se danas obavlja, tako da se nećeš žaliti, biti negativan niti čeznuti za bilo čime. Ti treba da iskusiš Petrovo raspoloženje kakvo je bilo tada: on je bio pogođen tugom; više nije tražio budućnost niti ikakve blagoslove. On nije tražio zaradu, sreću, slavu ili bogatstvo u svetu; on je samo tražio da živi najsmislenijim životom, a to je da uzvrati Božju ljubav i da Bogu posveti ono što je smatrao najdragocenijim. Tada bi osećao zadovoljstvo u svom srcu. Često se molio Isusu rečima: „Gospode Isuse Hriste, jednom sam Te voleo, ali Te nikada nisam istinski voleo. Iako sam rekao da verujem u Tebe, nikada Te nisam voleo iskrenim srcem. Samo sam se ugledao na Tebe, obožavao Te i nedostajao si mi, ali Te nikada nisam voleo niti sam istinski verovao u Tebe.” Stalno se molio da donese svoju odluku, uvek su ga ohrabrivale Isusove reči i iz njih je crpeo motivaciju. Kasnije, posle razdoblja iskustva, Isus ga je kušao, izazvavši ga da žudi za Njim još više. Rekao je: „Gospode Isuse Hriste! Kako mi nedostaješ i kako čeznem da Te ugledam. Previše toga mi nedostaje, i ne mogu da nadoknadim Tvoju ljubav. Preklinjem Te da me uskoro odvedeš. Kada ću Ti biti potreban? Kada ćeš me odvesti? Kada ću ponovo ugledati Tvoje lice? Ne želim više da živim u ovom telu, da i dalje budem iskvaren, niti želim da se dalje bunim. Spreman sam da Ti posvetim sve što imam što pre mogu, i ne želim više da Te žalostim.” Tako se molio, ali tada nije znao šta će Isus usavršiti u njemu. Tokom agonije njegove kušnje, Isus mu se ponovo ukazao i rekao: „Petre, želim da te usavršim, tako da postaneš kriška voća, ona koja je kristalizacija Mog usavršavanja tebe, i u kojoj ću Ja uživati. Možeš li iskreno da svedočiš za mene? Da li si uradio ono što sam te zamolio da uradiš? Da li si proživeo reči koje sam izgovorio? Nekada si Me voleo, no, premda si Me voleo, jesi li Me proživeo? Šta si učinio za Mene? Tebi je jasno da nisi dostojan Moje ljubavi, ali šta si ti učinio za Mene?” Petar je video da nije učinio ništa za Isusa i setio se svoje prethodne zakletve da će dati svoj život Bogu. Stoga se više nije žalio, a njegove su se molitve od tada mnogo popravile. On se molio, govoreći: „Gospode Isuse Hriste! Jednom sam Te napustio, a i Ti si mene jednom napustio. Proveli smo vreme razdvojeni, a jedno vreme smo se družili. Ipak, Ti me voliš više od svega. Više puta sam se pobunio protiv Tebe i više puta sam Ti naneo tugu. Kako da zaboravim takve stvari? Ja uvek imam na umu i nikada ne zaboravljam delo koje si Ti obavio na meni i ono što si mi poverio. Učinio sam sve što sam mogao za delo koje si Ti obavio na meni. Ti znaš šta ja mogu da uradim, a znaš i koju ulogu ja mogu da igram. Želim da se stavim na milost Tvojim orkestracijama, i posvetiću Ti sve što imam. Samo Ti znaš šta mogu da učinim za Tebe. Iako me je Sotona toliko prevario i pobunio sam se protiv Tebe, verujem da se Ti zbog toga ne sećaš mojih prestupa i da Svoje ophođenje prema meni ne zasnivaš na tome. Želim da ceo svoj život posvetim Tebi. Ne tražim ništa, niti imam druge nade ili planove; samo želim da postupim u skladu sa Tvojim namerama i da sledim Tvoju volju. Ja ću piti iz Tvoje gorke čaše i tu sam da mi zapovedaš.”

Mora vam biti jasan put kojim hodate; mora vam biti jasan put kojim ćete ići u budućnosti, šta je to što će Bog usavršiti, i šta vam je povereno. Jednog dana ćete, možda, biti iskušani, kada dođe to vreme, ako ste u stanju da izvučete nadahnuće iz Petrovih iskustava, to će pokazati da vi zaista hodate Petrovim putem. Petra je Bog pohvalio zbog njegove istinske vere i ljubavi i zbog njegove odanosti Bogu. A zbog njegove iskrenosti i žudnje za Bogom u njegovom srcu, Bog ga je usavršio. Ako zaista imaš istu ljubav i veru kao Petar, onda će te Isus sigurno usavršiti.

– „Reč”, tom I, „Božja pojava i delo”, „Kako je Petar spoznao Isusa”

Dok ga je Bog grdio, Petar se ovako molio: „ Bože! Telo mi je buntovno, a Ti me grdiš i sudiš mi. Radujem se Tvojoj grdnji i Tvome sudu, a čak i ako me ne želiš, ja u Tvom sudu vidim Tvoju svetu i pravednu narav. Dok mi sudiš, ako i drugi u Tvom sudu mogu da vide Tvoju pravednu narav, ja se onda osećam zadovoljno. Dovoljno je ako Tvoj sud može da izrazi Tvoju narav i da svim stvorenim bićima omogući da sagledaju Tvoju pravednu narav, te ako moje srce koje voli Tebe može da učini čistijim kako bih mogao da dostignem obličje nekoga ko je pravedan. Ovaj Tvoj sud je dobar, jer takva je Tvoja dobra namera. Znam da u meni još ima mnogo toga buntovnog i da još uvek nisam sposoban da dođem pred Tebe. Želim da mi još više sudiš. Bilo da me staviš u neprijateljska okruženja ili ogromna nedaće; ma šta Ti činio, za mene je to dragoceno. Tvoja je ljubav tako snažna i ja sam voljan da se prepustim milosti Tvojih orkestracija bez i najmanje pritužbe.” To je Petar spoznao nakon što je iskusio Božje delo, a to je ujedno i svedočanstvo njegove ljubavi prema Bogu. Sada nakon što ste osvojeni, kako se to osvajanje izražava u vama? Neki kažu: „Moje je osvajanje ogromna blagodat i ushićenost Božja. Tek sad shvatam koliko je ljudski život šupalj i beznačajan. Generaciju za generacijom, čovek svoj život provodi jurcajući unaokolo i rađajući decu, da bi naposletku ostao bez ičega. Tek sam danas, nakon što me je Bog osvojio, uvideo da ne vredi tako živeti; takav je život zaista besmislen. Bolje da umrem i da svršim s tim!” Može li Bog da zadobije takve ljude koje je osvojio? Mogu li oni da postanu primeri i uzori? Takvi su ljudi školski primer negativnosti; oni nemaju odlučnosti, niti se trude da napreduju. Iako se ubrajaju među one koji su osvojeni, takvi negativni ljudi nisu u stanju da budu usavršeni. Pred kraj svog života, nakon što je bio usavršen, Petar je govorio: „Bože! Kad bih poživeo još neku godinu, poželeo bih da dostignem čistiju i dublju ljubav prema Tebi.” Neposredno pre nego što je prikovan za krst, u srcu se molio: „Bože! Sad je došlo Tvoje vreme; nastupio je čas koji si Ti za mene pripremio. Tebe radi moram da budem razapet na krst, za Tebe moram da svedočim i nadam se da moja ljubav može da udovolji Tvojim zahtevima i da se pročisti. Danas je za mene utešno i umirujuće to što mogu da umrem za Tebe i da zarad Tebe budem prikovan za krst, jer mogu za Tebe da budem razapet na krst i da udovoljim Tvojim željama. To što mogu da se predam Tebi i da Tebi ponudim svoj život potpuno me ispunjava zadovoljstvom. Bože! Tako si divan! Ako bi mi dopustio da živim, bio bih još spremniji da Te volim. Voleću Te dok sam živ. Želim da Te još jače volim. Ti mi sudiš, grdiš me i kušaš, zato što nisam pravedan i zato što sam zgrešio. I Tvoja pravedna narav postaje mi očiglednija. Ovo je za mene blagoslov, jer sam u stanju da Te volim snažnije. Spreman sam da Te ovako volim čak i ako Ti mene ne voliš. Spreman sam da sagledam Tvoju pravednu narav, jer sam zbog toga sposobniji da proživim smislenim životom. Stalno osećam da je moj život sada smisleniji, jer sam na krst razapet radi Tebe, jer umreti za Tebe ima smisla. Ja, međutim, još uvek nisam zadovoljan, zato što premalo znam o Tebi, znam da ne mogu u potpunosti da ispunim Tvoje želje i da sam Ti premalo toga uzvratio. U svom životu nisam bio u stanju da Ti se u potpunosti odužim; daleko sam od toga. Osvrćući se na ovaj trenutak, osećam toliki dug prema Tebi, a samo mi je ovaj trenutak preostao da Ti njime nadoknadim za sve svoje greške i svu ljubav koju Ti nisam uzvratio.”

Svi ljudi moraju da tragaju za tim da prožive smislen život i ne treba da se zadovoljavaju svojim trenutnim okolnostima. Da bi proživeli Petrov lik, moraju da poseduju Petrovo znanje i njegova iskustva. Moraju da streme ka uzvišenijim i dubljim stvarima. Moraju da streme ka dubljoj, čistijoj ljubavi prema Bogu i ka životu koji ima vrednost i smisao. Jedino je to život; tek tada će oni biti isti kao Petar. Moraš se usredsrediti na aktivan ulazak u ono što je pozitivno i ne smeš biti negativan i dozvoliti sebi da nazaduješ zato što si zadovoljan trenutnom udobnošću, istovremeno zanemarujući dublje, detaljnije i praktičnije istine. Moraš posedovati praktičnu ljubav i moraš iznaći svaki mogući način da se oslobodiš tog dekadentnog, bezbrižnog života, koji se ne razlikuje od životinjskog života. Moraš proživeti život pun smisla i vrednosti, ne smeš se zavaravati, niti na svoj život gledati kao na igračku s kojom možeš da se igraš. Za svakoga ko ima rešenost i voli Boga, ne postoje nedostižne istine i ne postoji pravda za koju ne može čvrsto da se zauzme. Kako treba da proživiš svoj život? Kako treba da voliš Boga i kako da tom svojom ljubavlju udovoljiš Njegovim namerama? Od toga nema preče stvari u tvom životu. Pre svega, moraš posedovati takvu rešenost i istrajnost, i ne treba da budeš slabić bez kičme. Moraš naučiti da doživljavaš smisleni život i smislene istine, i ne treba prema sebi da se odnosiš površno na taj način. Život će kraj tebe prohujati, a da ti toga nećeš ni biti svestan; da li ćeš nakon toga i dalje imati ovakvu priliku da voliš Boga? Može li čovek da voli Boga nakon smrti? Moraš da imaš istu rešenost i istu savest kao Petar; moraš živeti smislen život, a ne poigravati se sa sobom. Kao ljudsko biće i osoba koja teži Bogu, moraš pažljivo da razmotriš svoj život i da mu pristupiš, razmatrajući kako da sebe prineseš Bogu, kako da imaš smisleniju veru u Boga i kako da, pošto Ga voliš, tvoja ljubav prema Bogu bude čistija, lepša i bolja. Danas ne možeš biti zadovoljan samo time kako ćeš biti osvojen, već moraš razmisliti i kako treba da ideš putem koji je pred tobom. Moraš imati rešenost i hrabrost da budeš usavršen, i ne treba da sebe uvek smatraš nesposobnim. Može li istina da se odnosi nepravično prema ljudima? Može li se istina namerno suprotstaviti ljudima? Ako stremiš ka istini, može li te ona nadvladati? Ako se čvrsto zalažeš za pravdu, hoće li te ona srušiti? Ako si zaista rešen da težiš životu, može li ti život izmaći? Ako u tebi nema istine, to nije zato što se istina oglušuje o tebe, već zato što se ti kloniš nje; ako za pravdu ne možeš da budeš postojan, to nije zato što sa pravdom nešto nije u redu, već zato što smatraš da pravda iskrivljuje činjenice; ako ni nakon brojnih godina stremljenja nisi zadobio život, to nije zato što je život prema tebi nesavestan, već zato što si ti prema životu nesavestan i što si ga oterao od sebe; ako živiš u svetlosti, a tu svetlost ipak nisi zadobio, to nije zato što ta svetlost ne može da te obasja, već zato što nisi ni obratio pažnju na njeno postojanje i stoga te je svetlost tiho napustila. Ako ne stremiš, onda se samo može reći da si bezvredno smeće, da nemaš hrabrosti da živiš i da nemaš duha da se odupreš silama tame. Prevelika si kukavica! Nisi u stanju da se oslobodiš opsade Sotoninih sila i spreman si samo da provedeš svoj život u ovakvom spokoju i sigurnosti, te da umreš u neznanju. Stremljenje ka tome da budeš osvojen jeste ono što bi trebalo da postigneš; to je tvoja neizostavna obaveza. Ako se zadovoljavaš samo time što si osvojen, time onda isteruješ postojanje svetlosti. Zarad istine moraš da istrpiš teškoće, moraš da se žrtvuješ za istinu, moraš da istrpiš poniženje zarad istine, a da bi zadobio više istine, moraš da se podvrgneš većem stradanju. To je ono što treba da učiniš. Ne smeš odbacivati istinu zarad uživanja u porodičnoj harmoniji i ne smeš da izgubiš doživotno dostojanstvo i integritet zarad privremenog užitka. Treba da stremiš ka svemu što je lepo i dobro, i u svom životu treba da stremiš ka smislenijem putu. Ako vodiš tako prizeman i svetovni život i nemaš nikakav cilj kome bi stremio zar to nije traćenje života? Šta od takvog života možeš da dobiješ? Zarad jedne istine treba da napustiš sva telesna uživanja, a ne treba sve istine da odbaciš zarad malo užitka. Takvi ljudi nemaju ni integritet ni dostojanstvo; njihovo je postojanje lišeno svakog smisla!

Bog čoveka grdi i sudi mu, zato što to zahteva Njegovo delo i, još više, zato što je to čoveku potrebno. Čoveku je potrebno da bude izložen grdnji i sudu, i on tek tada može postići ljubav prema Bogu. Danas ste se sasvim uverili u to, ali čim budete naišli na najmanju prepreku, bićete u nevolji; rast vam je još uvek premali i morate da iskusite još takvih grdnji i sudova da biste stekli dublje znanje. Danas koliko-toliko posedujete bogobojažljivo srce i Boga se bojite, znate da je On istiniti Bog, ali nemate mnogo ljubavi prema Njemu, a još manje ste dostigli čistu ljubav; vaše je znanje isuviše površno, a rast vam je još uvek nedovoljan. Kad ste se zaista suočili s nekim okruženjem, još uvek niste svedočili, imate premalo pozitivnog ulaska i nemate predstavu kako da praktično delujete. Većina ljudi je negativna i pasivna; oni u svom srcu samo potajno vole Boga, ali nemaju načina da praktično deluju, niti im je jasno koji su njihovi ciljevi. Oni koje je Bog usavršio ne samo da poseduju normalnu ljudskost, već poseduju i istine koje prevazilaze merila savesti, koje su više od standarda savesti. Oni ne samo da svoju savest koriste kako bi Bogu uzvratili za ljubav, već su, povrh toga, spoznali Boga i uvideli da je Bog divan, da On zavređuje čovekovu ljubav, te da u Njemu ima toliko toga što vredi voleti i čovek ne može a da Ga ne voli! Oni koje je Bog usavršio vole Ga da bi ispunili svoju ličnu rešenost. Njihova je ljubav spontana, to je ljubav koja ne traži ništa zauzvrat i ne predstavlja nikakvu razmenu. Oni Boga vole jedino radi svoje spoznaje Boga. Takve ljude ne zanima da li im Bog daruje blagodati i zadovoljni su jedino onda kad Bogu udovoljavaju. Sa Bogom ne pregovaraju o uslovima, niti svoju ljubav prema Bogu mere savešću: „Dao si mi, i ja Ti zauzvrat pružam ljubav; ako mi ništa ne daš, onda ni ja nemam ništa čime bih Ti uzvratio.” Oni koji su usavršeni uvek veruju: „Bog je Stvoritelj i On ovo delo obavlja na nama. Pošto imam ovu priliku, stanje i sposobnost da budem usavršen, trebalo bi da težim da proživim život pun smisla i da Njemu udovoljim.” To je identično onome što je iskusio Petar: Kad je bio najslabiji, on se Bogu molio rečima: „Bože! Ti znaš da, bez obzira na vreme i mesto, meni uvek nedostaješ i da, bez obzira na vreme i mesto, želim da Te volim, ali sam premali rastom, suviše sam slab i nemoćan, moja je ljubav previše ograničena, a moja iskrenost prema Tebi suviše oskudna. U poređenju s Tvojom ljubavlju, ja naprosto nisam sposoban za život. Želim samo da mi život ne bude uzaludan i da mogu ne samo da Ti uzvratim ljubav, već da Ti, uz to, posvetim sve što imam. Ako budem mogao da Ti udovoljim, ja ću, kao stvoreno biće, steći duševni mir i ništa Ti više neću tražiti. Mada sam sada slab i nemoćan, neću zaboraviti Tvoja uputstva i neću zaboraviti Tvoju ljubav. Ja Ti sad samo uzvraćam za Tvoju ljubav, i ništa više. Bože, užasno se osećam! Kako da Ti uzvratim ljubav koju nosim u srcu, kako da učinim sve što mogu da bih bio u stanju da ispunim Tvoje želje i da sve što imam ponudim Tebi? Poznate su Ti ljudske slabosti; kako da postanem vredan Tvoje ljubavi? Bože! Ti znaš da sam mali rastom, da je moja ljubav isuviše oskudna. Kako da u ovakvom okruženju učinim sve što je u mojoj moći? Znam da treba da Ti se odužim za Tvoju ljubav, znam da Tebi treba da podarim sve što imam, ali danas je moj rast premali. Molim Te da mi daš snagu i veru, kako bih bio sposobniji da Tebi posvetim čistu ljubav, da Ti posvetim sve što imam, i ne samo da budem u stanju da Ti uzvratim ljubav, već, još važnije, da iskusim Tvoju grdnju, sud i kušnje, pa čak i teže kletve. Dopustio si mi da vidim Tvoju ljubav i ja ne mogu da Te ne volim i, mada sam danas slab i nemoćan, kako bih mogao da Te zaboravim? Spoznao sam Te zahvaljujući Tvojoj ljubavi, grdnji i sudu, ali se ujedno osećam nesposobnim da udovoljim Tvojoj ljubavi, jer Ti si tako uzvišen. Kako da sve što imam posvetim Stvoritelju?” Takav je bio Petrov zahtev, ali je njegov rast bio nedovoljan. U tom se času on osećao kao da mu je neko zario nož u srce. Bio je u agoniji; nije znao šta da čini u takvim uslovima. Pa ipak, on je nastavio s molitvom: „Bože! Čovek ima detinji rast, njegova je savest oronula, a jedino što mogu da postignem jeste da Ti se odužim za ljubav. Ja danas ne znam kako da udovoljim Tvojim namerama i samo želim da učinim sve što mogu, da Ti dam sve što imam i da sve što imam posvetim Tebi. Bez obzira na Tvoj sud i grdnju, bez obzira na to da li me daruješ ili uzimaš od mene, molim Te, oslobodi me i najmanjih pritužbi na Tebe. Mnogo puta, dok si me grdio i sudio mi, uvek sam se žalio u sebi i nisam bio u stanju da postignem čistotu, niti da udovoljim Tvojim željama. Za Tvoju sam Ti se ljubav odužio iz prinude, i zbog toga u ovom času još više mrzim sebe.” Petar se ovako molio zato što je tražio čistiju ljubav prema Bogu. Tražio je i preklinjao i, još i više, sebe optuživao i svoje grehe ispovedao Bogu. Osećao se dužnim prema Bogu i osećao je mržnju prema sebi, ali je ujedno bio pomalo tužan i negativan. Uvek se tako osećao, kao da nije u stanju da zadovolji Božje namere i kao da nije u stanju da pruži sve od sebe. U takvim uslovima, Petar je ipak i dalje stremio ka Jovovoj veri. Uvideo je koliko je velika bila Jovova vera, jer Jov je shvatio da mu je sve što ima darovano od Boga, te je stoga bilo prirodno da Bog sve uzme od njega i to podari kome Mu se prohte – takva je bila pravedna narav Božja. Jov se nije zbog toga žalio i još uvek je bio u stanju da hvali Boga. Petar je takođe poznavao sebe i u svom se srcu molio: „Ja danas ne treba da se zadovoljim time što ću Ti se za Tvoju ljubav odužiti svojom savešću i sa onoliko ljubavi koliko Ti zauzvrat pružam, zato što su moje misli previše iskvarene i zato što nisam sposoban da na Tebe gledam kao na Stvoritelja. Budući da još uvek nisam sposoban da Te volim, moram početi da posvećujem Tebi sve što imam, I da to činim svojevoljno. Moram da spoznam sve što si učinio i da nemam drugog izbora, moram da sagledam Tvoju ljubav i moram biti u stanju da Te hvalim i veličam Tvoje sveto ime, kako bi Ti preko mene mogao da stekneš veliku slavu. Voljan sam da postojano svedočim za Tebe. Bože! Tvoja je ljubav tako dragocena i divna; kako bih mogao hteti da živim u rukama zloga? Zar me nisi Ti stvorio? Kako bih mogao da živim pod Sotoninom vlašću? Radije bih da celim svojim bićem živim usred Tvoje grdnje, nego da živim pod vlašću zloga. Sve dok mogu da budem pročišćen i da sve svoje posvetim Tebi, voljan sam da svoje telo i srce ponudim Tvom sudu i grdnji, jer Sotonu mrzim i ne želim da živim pod njegovom vlašću. Kroz Svoj sud o meni, Ti izražavaš Svoju pravednu narav; potpuno sam voljan i nemam ni najmanjih pritužbi. Dokle god sam u stanju da ispunim dužnost stvorenog bića, spreman sam da čitav moj život bude praćen Tvojim sudom i da putem njega spoznam Tvoju pravednu narav i oslobodim se uticaja zloga.” Petar se uvek tako molio, uvek je tako tražio i dostigao je, relativno visok nivo. Ne samo da je bio u stanju da se oduži za Božju ljubav, već je, što je još važnije, ispunio i svoju dužnost stvorenog bića. Ne samo da nije osećao grižu savesti, već je bio u stanju i da prevaziđe standarde savesti. Njegove su molitve i dalje dosezale Boga, te je stoga i njegova rešenost bivala sve veća, i posedovao je srce koje je sve više bilo bogoljubivo. Iako je trpeo užasan bol, ipak nije zaboravio da voli Boga i još uvek je tražio da postigne sposobnost razumevanja Božjih namera. U svojim je molitvama govorio sledeće reči: „Nisam postigao ništa drugo do da Ti se odužim za Tvoju ljubav. Nisam za Tebe svedočio pred Sotonom, niti sam se oslobodio njegovog uticaja, tako da još uvek živim u telu. Želim da svojom ljubavlju porazim Sotonu, da ga posramim i da na taj način udovoljim Tvojim namerama. Želim da se u celosti predam Tebi, da ni delić sebe ne dam Sotoni, jer Sotona je Tvoj neprijatelj.” Što je više u tom smeru tražio, sve snažnije je bio dirnut, a njegovo je znanje o ovim stvarima postajalo veće. Nesvesno je došao do spoznaje da treba da se oslobodi uticaja Sotone i da se u potpunosti preda Bogu. Takav je nivo dosegao. Prevazilazio je uticaj Sotone, oslobađao se telesnih užitaka i zadovoljstava, i bio je voljan da dublje iskusi i Božju grdnju i Njegov sud. Govorio je: „Iako živim usred Tvoje grdnje i Tvoga suda, ma koliko bilo bolno, ja i dalje ne želim da živim pod Sotoninom vlašću, niti želim da živim životom u kome me Sotona pravi budalom. Život usred Tvojih kletvi smatram srećom i smatram bolom život usred Sotoninih blagoslova. Volim Te dok živim usred Tvoga suda i to mi srce ispunjava ogromnom radošću. Tvoji su grdnja i sud pravedni i sveti; njihova je svrha da me pročiste i da me, povrh toga, spase. Radije bih da čitav svoj vek provedem usred Tvoga suda, primajući Tvoju brigu, nego da i na trenutak živim pod Sotoninom vlašću. Želim da me Ti pročistiš; čak i ako moram da patim, neću da me Sotona iskorišćava i pravi budalom. Mene, kao stvoreno biće, Ti treba da upotrebiš, Ti da me poseduješ, Ti treba da mi sudiš i Ti da me grdiš. Ti čak treba i da me proklinješ. Srce mi poskakuje od radosti kad si voljan da me blagosiljaš, jer sam video Tvoju ljubav. Ti si Stvoritelj, a ja sam stvoreno biće: ne treba da Te izdam, ni da živim pod Sotoninom vlašću, niti treba da me Sotona iskorišćava. Treba da budem Tvoj konj ili vo, umesto da živim za Sotonu. Radije bih živeo usred Tvoje grdnje i bez fizičkog blaženstva, a u tome bih uživao čak i ako bih ostao bez Tvoje blagodati. Iako Tvoja blagodat ne bi bila uz mene, uživao bih da me Ti grdiš i da mi sudiš; to je Tvoj najbolji blagoslov, Tvoja najveća blagodat. Iako si prema meni uvek veličanstven i gnevan, ja ipak nisam u stanju da Te napustim, niti još uvek mogu dovoljno da Te volim. Radije bih živeo u Tvom domu, da me Ti proklinješ, grdiš i udaraš, nego da živim pod Sotoninom vlašću, ili da jurcam unaokolo i bavim se samo telom, a kamoli da živim za telo.” Petrova je ljubav bila čista ljubav. To je iskustvo usavršavanja, i to je najviši nivo usavršavanja; od toga nema smislenijeg života. Prihvatio je Božju grdnju i sud, a Božju je pravednu narav čuvao kao blago, i ništa u vezi s Petrom nije bilo dragocenije od toga. Govorio je: „Sotona mi pruža materijalne užitke, ali meni nije stalo do njih. Božja grdnja i sud me stižu – ja na to gledam kao na blagodat, kao izvor uživanja i kao blagoslov. Da nije Božjeg suda, ja nikad ne bih voleo Boga, još uvek bih živeo pod Sotoninom vlašću i još bih uvek bio pod njegovom kontrolom i u njegovom stisku. U tom slučaju, ja nikad ne bih postao pravo ljudsko biće, zato što ne bih bio sposoban da udovoljim Bogu, niti bih mogao da se u potpunosti posvetim Bogu. Iako me Bog ne blagosilja, što me iznutra čini neutešnim baš kao da oganj bukti u meni i zbog čega nemam spokoja ni radosti, i mada se Božja grdnja nikad ne odvaja od mene, niti On ikada prestaje da me dovodi u red, ja u Božjoj grdnji i sudu mogu da vidim Njegovu pravednu narav. Ja u tome uživam; od toga nema vrednije ni smislenije stvari u životu. Iako su Njegova zaštita i briga prerasli u nemilosrdnu grdnju, sud, kletve i udarce, ja ipak uživam u tome, jer sve to može bolje da me očisti i promeni, može da me približi Bogu, učini sposobnijim da Boga volim, a moju ljubav prema Bogu učini čistijom. To mi omogućava da, kao stvoreno biće, ispunim svoju dužnost, to me dovodi pred Boga i udaljava od Sotoninog uticaja, i čini da više ne služim Sotoni. Kad više ne budem živeo pod Sotoninom vlašću i kad budem mogao da sve što imam i sve što mogu posvetim Bogu, ne zadržavajući ništa za sebe – tek tada ću biti potpuno zadovoljan. Upravo su me Božja grdnja i sud spasli, a moj je život neodvojiv od Božje grdnje i suda. Za mene je život na zemlji istovetan životu pod Sotoninom vlašću, i da nije bilo Božjeg staranja i Njegove zaštite, ja bih zauvek živeo pod Sotoninom vlašću i, još više, ne bih imao ni prilike ni sredstava da proživim smislenim životom. Samo ako me Božja grdnja i sud nikada ne napuste i omoguće mi da stalno budem pročišćen od Boga, ako su uz mene oštre reči i pravedna narav Božja, kao i veličanstveni Božji sud, ja zadobijam najveću moguću zaštitu, počinjem da živim u svetlosti i zadobijam Božje blagoslove. Mogućnost da budem pročišćen, da se oslobodim Sotone i da živim pod Božjom vrhovnom vlašću – to je najveći blagoslov u mom životu.” Ovo je najviša visina koji je Petar dosegao i svom iskustvu.

Čovek živi usred tela, što znači da živi u ljudskom paklu, a bez Božjeg suda i grdnje, čovek je prljav koliko i Sotona. Kako bi čovek mogao da bude svet? Petar je verovao: Božja grdnja i sud su najbolja zaštita čoveka i njegova najveća blagodat. Jedino posredstvom Božje grdnje i suda čovek može da se probudi i da omrzne telo, da omrzne Sotonu. Stroga Božja disciplina oslobađa čoveka od uticaja Sotone, oslobađa ga od njegovog sopstvenog majušnog sveta i omogućava mu da živi u svetlosti Božjeg lica. Nema boljeg spasenja od grdnje i suda! Petar se ovako molio: „Bože! Dokle god me Ti grdiš i sudiš mi, znaću da me nisi napustio. Čak i ako mi ne podariš radost i spokoj, ako učiniš da živim u patnji i uputiš mi bezbrojne prekore, dokle god me Ti ne napustiš, moje će srce biti spokojno. Danas su Tvoja grdnja i sud postali moja najbolja zaštita i moj najveći blagoslov. Blagodat koju mi Ti daješ štiti me. Ti mi danas daruješ blagodat, a ta blagodat jeste otkrivanje Tvoje pravedne naravi, ona je grdnja i sud; ona je, još više, kušnja i život u stradanju.” Petar je telesna zadovoljstva mogao da otpusti i da traga za dubljom ljubavlju i većom zaštitom, jer je posredstvom Božje grdnje i suda stekao toliko blagodati. Ako čovek želi da tokom svog života bude pročišćen i ostvari promene u svojoj naravi, ako želi da proživi smislen život i da ispuni svoju dužnost kao stvoreno biće, on mora da prihvati Božju grdnju i sud, i ne sme da dopusti da se Božja disciplina i Božji udarci udalje od njega, kako bi mogao da se oslobodi Sotoninih manipulacija i uticaja i kako bi živeo u svetlosti Božjoj. Znaj da su Božja grdnja i sud svetlost, i to svetlost spasenja čovekovog, te da za čoveka nema boljeg blagoslova, niti veće blagodati, ni bolje zaštite. Čovek živi pod uticajem Sotone i boravi u telu; ukoliko ne bude pročišćen i ne primi zaštitu od Boga, čovek će postajati sve izopačeniji. Ako želi da voli Boga, on mora da bude pročišćen i spasen. Petar se molio: „Kad si Ti, Bože, dobar prema meni, ja sam oduševljen i utešen; kad me grdiš, ja osećam još veću utehu i radost. Iako sam slab i pretrpeo sam neizrecivu patnju, iako plačem i tugujem, Ti znaš da je ta tuga posledica mog buntovništva i moje slabosti. Plačem, jer ne mogu da udovoljim Tvojim namerama, osećam tugu i duboko kajanje jer ne mogu dovoljno da ispunim Tvoje zahteve, ali sam voljan da dostignem ovaj nivo i voljan da učinim sve što mogu ne bih li Ti udovoljio. Tvoja mi je grdnja poslužila kao zaštita i kao najbolje spasenje za mene; sud Tvoj zasenjuje Tvoju trpeljivost i strpljenje. Bez Tvoje grdnje i suda ja ne bih uživao u Tvojoj milosti i dobroti. Danas sve više vidim da je Tvoja ljubav nadišla nebesa i prevazišla sve drugo. Tvoju ljubav ne čine samo milost i dobrota; i više od toga, ona je i grdnja i sud. Stekao sam toliko toga zahvaljujući Tvojoj grdnji i sudu. Bez Tvoje grdnje i suda, nijedna osoba ne bi bila pročišćena i niko ne bi mogao da iskusi ljubav Stvoriteljevu. Iako sam izdržao stotine kušnji i nedaća, i čak sam bio na ivici smrti, one su mi omogućile da Te istinski spoznam i da zadobijem neizmerno spasenje. Ako bi me Tvoja grdnja, Tvoj sud i Tvoja disciplina napustili, tada bih živeo u mraku, pod Sotoninom vlašću. U čemu je korist ljudskog tela? Kad bi me Tvoja grdnja i sud napustili, bilo bi to kao da me je Duh Tvoj napustio, kao da Ti nisi više sa mnom. Kako bih mogao da nastavim da živim kad bi tako bilo? Dao si mi bolest i oduzeo slobodu, bio sam u stanju da nastavim da živim, ali ako bi me Tvoja grdnja i sud ikada napustili, ja ne bih mogao da nastavim da živim. Kada bih ostao bez Tvoje grdnje i suda, izgubio bih Tvoju ljubav. Tvoja ljubav je za mene isuviše duboka da bih je izrazio rečima. Bez Tvoje ljubavi, živeo bih pod Sotoninom vlašću i ne bih mogao da vidim Tvoje slavno lice. Kako bih onda mogao da nastavim da živim? Teško bih mogao da nastavim u takvom mraku, u takvom životu. Imati Tebe uz sebe je kao da Te vidim, pa kako bih onda mogao da Te napustim? Preklinjem Te najiskrenije, molim Te da mi ne oduzmeš najveću utehu, pa makar da su to samo mrvice Tvojih utešnih reči. Uživao sam u ljubavi Tvojoj i ja danas ne mogu da se odvojim od Tebe; kako bih mogao da Te ne volim? Zbog Tvoje sam ljubavi mnogo žalosnih suza prolio, ali sam uvek osećao da je život poput ovog smisleniji, da me još više obogati, da me još više promeni i da mi još više omogući da dosegnem istinu koju stvorena bića treba da poseduju.”

Ceo svoj život čovek živi pod Sotoninom vlašću i nema te osobe koja može sama da se oslobodi uticaja Sotone. Svi žive u prljavom svetu, u iskvarenosti i praznini, bez i najmanjeg smisla ili vrednosti; oni tako bezbrižno žive zarad tela, zarad požude i zarad Sotone. U njihovom postojanju nema nimalo vrednosti. Čovek je nesposoban da pronađe istinu koja bi ga oslobodila uticaja Sotone. Čak i ako veruje u Boga i čita Bibliju, čovek ne razume kako da se oslobodi kontrole Sotoninog uticaja. Kroz različita doba, veoma malo ljudi otkrilo je tu tajnu, veoma malo njih ju je dokučilo. Prema tome, iako čovek prezire Sotonu i prezire telo, on ne zna kako da se reši štetnog uticaja Sotone. Zar i danas niste i dalje pod Sotoninom vlašću? Ne kajete se zbog svojih buntovnih postupaka, a još manje se osećate prljavima i buntovnima. Štaviše, nakon protivljenja Bogu, osećate duševni mir i veliki spokoj. Nije li taj spokoj posledica tvoje iskvarenosti? Ne potiče li taj osećaj mira od tvog buntovništva? Čovek živi u ljudskom paklu, živi pod mračnim uticajem Sotone; širom zemlje, aveti žive zajedno sa čovekom, zadirući u ljudsko telo. Ti na zemlji ne živiš u predivnom raju. Mesto u kojem boraviš je carstvo đavolȃ, pakao ljudski, podzemni svet. Ako čovek nije pročišćen, pripada prljavštini; ako ga Bog ne štiti i ne brine o njemu, on je i dalje zatočenik Sotone; ako nije izložen sudu i grdnji, on još manje može da pobegne od ugnjetavački mračnog uticaja Sotone. Iskvarena narav koju pokazuješ, kao i buntovno ponašanje koje proživljavaš, dovoljan su dokaz da još uvek živiš pod Sotoninom vlašću. Ako ti um i misli nisu pročišćeni, a narav tvoja nije podvrgnuta sudu i grdnji, onda je tvoje celokupno biće još uvek u stisku Sotonine vlasti, tvojim umom upravlja Sotona, tvojim mislima manipuliše Sotona i celo tvoje biće je u Sotoninim rukama. Znaš li samo koliko si ti sad daleko od Petrovih standarda? Jesi li od takvoga kova? Koliko toga znaš o današnjoj grdnji i sudu? Koliko poseduješ od onoga što je Petar spoznao? Ako nisi u stanju da to danas spoznaš, hoćeš li ovo znanje moći da dosegneš u budućnosti? Takvi lenjivci i kukavice kao što si ti, jednostavno nisu u stanju da spoznaju grdnju i sud. Ako stremiš ka telesnom spokojstvu i telesnim uživanjima, ti nipošto nećeš moći da budeš pročišćen i na kraju biti predat Sotoni, jer to što proživljavaš jesu Sotona i to je telo. Kako danas stoje stvari, mnogi ljudi uopšte ne streme ka životu, što znači da im nije stalo ni do toga da budu pročišćeni, niti do ulaska u dublje životno iskustvo. Budući da je tako, kako bi oni mogli da budu usavršeni? Oni koji ne streme ka životu ne dobijaju priliku da budu usavršeni, a oni koji ne streme ka znanju o Bogu, koji ne streme ka promenama u svojim naravima, nisu u stanju da se izbave od mračnog uticaja Sotone. U pogledu svoje spoznaje Boga i ulaska u promene sopstvenih naravi oni su neozbiljni, baš kao i oni koji veruju u religiju, koji samo poštuju obrede i prisustvuju bogosluženjima. Nije li to uzaludno? Ako čovek, verujući u Boga, nije ozbiljan u vezi sa životno važnim stvarima, ako ne stremi ka ulasku u istinu, ne stremi ka promenama u svojoj naravi, a još manje stremi ka znanju o delu Božjem, njega onda nije moguće usavršiti. Ako želiš da budeš usavršen, moraš razumeti Božje delo. Pritom, naročito, moraš da razumeš značaj Njegove grdnje i suda, kao i razloge izvršenja tog dela na čoveku. Možeš li da prihvatiš to delo? Da li si u stanju da, tokom ovakve grdnje, stekneš ista iskustva i ista znanja kao Petar? Ako stremiš ka znanju o Bogu i delu Duha Svetoga, i ako stremiš ka promenama u svojoj naravi, imaćeš priliku da budeš usavršen.

Za one koji će biti usavršeni, ovaj korak dela osvajanja je nezaobilazan; tek kad bude osvojen, čovek može da iskusi delo usavršavanja. Pritom nema velike vrednosti u tome da samo odigraš ulogu osvojenog čoveka, jer te to neće učiniti prikladnim za Božju upotrebu. Ti nikako nećeš moći da odigraš svoju ulogu u širenju jevanđelja, jer ne stremiš ka životu, niti stremiš ka sopstvenoj promeni i obnavljanju te stoga ni ne poseduješ praktično životno iskustvo. Tokom obavljanja ovog dela, koje se odvija korak po korak, neko vreme si bio služitelj i igrao ulogu kontrasta, ali ako na kraju ne budeš stremio ka tome da postaneš Petar, te ako tvoje stremljenje ne bude u skladu s načinom na koji je Petar usavršen, ti onda, naravno, nećeš iskusiti promene u svojoj naravi. Ako si neko ko teži da bude usavršen, ti ćeš onda posvedočiti i reći ovo: „U ovom Božjem delu, koje se odvija korak po korak, prihvatio sam Božje delo grdnje i suda i, premda sam pretrpeo velike patnje, saznao sam kako Bog usavršava čoveka, stekao sam delo koje obavlja Bog, došao u posed znanja o pravednosti Božjoj i bio sam spasen Njegovom grdnjom. Njegova me je pravedna narav susrela i donela mi blagoslove i blagodat; grdnja Njegova i sud zaštitili su me i pročistili. Da me Bog nije izgrdio i da mi nije sudio, da me nisu sustigle teške reči Božje, ne bih mogao da spoznam Boga, niti da budem spasen. Danas shvatam: čovek, kao stvoreno biće, ne samo da uživa u svemu što je Stvoritelj napravio, već je još i važnije da sva stvorena bića treba da uživaju u pravednoj naravi Božjoj i Njegovom pravednom sudu, jer Božja je narav dostojna čovekovog uživanja. Kao stvoreno biće koje je Sotona iskvario, čovek treba da uživa u Božjoj pravednoj naravi. U Njegovoj pravednoj naravi ima grdnje i suda, ali, još više, i velike ljubavi. Iako ja danas nisam u stanju da potpuno zadobijem ljubav Božju, barem sam imao sreće da je vidim i da time budem blagosiljan.” Ovo je put kojim idu oni koji doživljavaju usavršavanje i to je spoznaja o kojoj oni govore. Takvi su ljudi isti kao Petar; oni poseduju ista iskustva kao Petar. Takvi ljudi su, takođe, oni koji su stekli život, oni koji poseduju istinu. Ako je budu doživljavali do samog kraja, oni će moći da se, usred Božjeg suda, potpuno oslobode uticaja Sotone i biće zadobijeni od Boga.

Adam i Eva, od Boga stvoreni, u početku su bili čisti ljudi, što znači da su oni, dok su boravili u Edenskom vrtu, bili čisti, neokaljani prljavštinom. Pored toga, bili su odani Jahvi i nisu znali ništa o izdaji Jahve. To je zato što nije bilo uznemiravanja Sotoninog uticaja i zato što u sebi nisu imali Sotoninog otrova. Bili su najčistiji u čitavom ljudskom rodu. Živeli su u Edenskom vrtu, neoskrnavljeni prljavštinom, nezaposednuti telom i bojali su se Jahvea. Kasnije, kada ih je Sotona iskušavao, u sebi su imali zmijski otrov i želju da izdaju Jahvea, te su živeli pod uticajem Sotone. U početku su bili čisti i bojali su se Jahvea; samo su u tom stanju oni bili ljudi. Kasnije, nakon što ih je Sotona iskušavao, jeli su voće s drveta spoznanja dobra i zla i živeli su pod uticajem Sotone. Sotona ih je postepeno iskvario i izgubili su prvobitni lik čoveka. U početku je čovek imao dah Jahvea, nije bio nimalo buntovan i nije nosio zlo u srcu. U to vreme je čovek zaista bio ljudsko biće. Nakon što ga je Sotona iskvario, čovek je postao zver. Misli su mu bile ispunjene zlom i prljavštinom, bez ičega dobrog i svetog. Nije li to Sotona? Iskusio si mnogo od Božjeg dela, ali se nisi promenio, niti si pročišćen. Ti još uvek živiš pod Sotoninom vlašću i još uvek se ne pokoravaš Bogu. Takav je neko ko je samo osvojen, ali ko još nije usavršen. A zbog čega se kaže da takva osoba nije usavršena? Zato što takva osoba ne stremi ka životu, niti ka znanju o Božjem delu, i zato što žudi isključivo za telesnim zadovoljstvima i za trenutnom udobnošću. Posledica toga je da nema nikakvih promena u njihovoj život-naravi i da oni nisu povratili prvobitno obličje čoveka koje je Bog stvorio. Takvi su ljudi hodajući leševi, mrtvaci bez duhova! Oni koji ne streme ka znanju o duhovnim stvarima, koji ne streme ka osvećenju i ka tome da prožive istinu, oni koji se zadovoljavaju samo time da budu osvojeni na negativnoj strani i koji ne mogu da žive prema rečima Božjim i postanu osvećeni ljudi – to su ljudi koji nisu spaseni. Jer, čovek koji ne poseduje istinu nije u stanju da čvrsto stoji tokom Božjih kušnji; spaseni su samo oni koji tokom Božjih kušnji mogu da ostanu čvrsti. Ono što želim jesu ljudi nalik Petru, ljudi koji streme ka tome da budu usavršeni. Današnja istina podarena je onima koji za njom žude i tragaju. Ovo spasenje se daruje onima koji čeznu da ih Bog spasi. Ne treba samo da vi zadobijete ovo spasenje; ono vam takođe omogućava da budete zadobijeni od strane Boga – vi zadobijate Boga da bi Bog mogao da zadobije vas. Danas sam vam saopštio ove reči i vi ste ih čuli, pa sada treba praktično da delujete u skladu sa ovim rečima. Ako na kraju sprovedete ove reči u delo, onda ću vas Ja zadobiti kroz te reči; u isto vreme, i vi ćete takođe zadobiti te reči, to jest, zadobićete i ovo ogromno spasenje. Onoga trenutka kad budete pročišćeni, postaćete prava ljudska bića. Ako nisi u stanju da proživljavaš istinu, niti da živiš životom onoga ko je usavršen, onda se može reći da ti i nisi čovek, već leš koji hoda, zver, jer ne poseduješ istinu, što znači da ne poseduješ ni dah Jahveov, te si ti stoga samo mrtvac bez duha! Iako je moguće da neko svedoči nakon što je osvojen, ono što si zadobio tek je mrvica spasenja, i ti još uvek nisi postao živo biće koje poseduje duh. Mada si iskusio grdnju i sud, tvoja narav, zahvaljujući tome, nije ni obnovljena, ni promenjena; ti si još uvek onaj stari, još uvek si od Sotone i nisi neko ko je pročišćen. Samo oni koji su usavršeni donekle vrede i samo su takvi ljudi zadobili istinski život.

Danas neki ljudi streme ka tome da ih Bog upotrebi, ali njih nije moguće neposredno upotrebiti nakon što su osvojeni. Kad su u pitanju reči koje se danas izgovaraju, ako ti još uvek nisi u stanju da ih ostvariš dok Bog upotrebljava ljude, to znači da ti još uvek nisi usavršen. Drugim rečima, završetak perioda tokom kojeg čovek biva usavršen odrediće da li će Bog nekog čoveka eliminisati ili će ga upotrebiti. Oni koji su osvojeni samo su primer pasivnosti i negativnosti; oni su primeri i uzori, ali i ništa više od kontrapunkta. Čovek će moći da bude sasvim upotpunjen tek kad se njegova život-narav promeni i kad bude ostvario promene iznutra i spolja. Šta je to što ti danas želiš: da budeš osvojen ili da budeš usavršen? Šta od toga želiš da postigneš? Jesi li ispunio uslove da budeš usavršen? Koje još uslove nisi ispunio? Čime treba da se opremiš i kako da nadoknadiš svoje nedostatke? Kako treba da zakoračiš na put usavršavanja? Kako da se u potpunosti pokoriš? Budući da tražiš da budeš usavršen, da li stremiš ka osvećenju? Jesi li ti neko ko teži da iskusi grdnju i sud kako bi mogao da bude pročišćen? Pošto stremiš ka tome da budeš očišćen, jesi li spreman da prihvatiš grdnju i sud? Zahtevaš da spoznaš Boga, ali znaš li išta o Njegovoj grdnji i sudu? Najveći deo posla koji On na tebi danas obavlja sastoji se od grdnje i suda; šta ti znaš o tom delu koje se izvršava na tebi? Da li su te grdnja i sud, kojima si bio izložen, očistili? Jesu li te promenili? Jesu li imali ikakav uticaj na tebe? Da li si se umorio od ovoliko današnjeg dela – od kletvi, suda i razotkrivanja – ili smatraš da su ove stvari za tebe uveliko korisne? Ti voliš Boga, ali zašto Ga voliš? Da li Boga voliš zato što si dobio delić blagodati? Ili Ga voliš nakon što si stekao radost i spokoj? Ili si Boga zavoleo tek nakon što te je On Svojom grdnjom i sudom očistio? Zbog čega tačno voliš Boga? Koje je uslove Petar ispunio da bi bio usavršen? Nakon što je usavršen, na koji se suštinski način to izrazilo? Da li je on Gospoda Isusa voleo zato što je čeznuo za Njim ili zato što nije mogao da Ga vidi ili, pak, zato što je osećao da je prekoren? Ili je Gospoda Isusa još više zavoleo zato što je prihvatio da strada u nevolji i tako spoznao sopstvenu prljavštinu i buntovništvo, kao i svetost Gospodnju? Da li je njegovo bogoljubivo srce postalo čistije zbog Božje grdnje i suda ili zbog nečeg drugog? Zbog čega tačno? Ti Boga voliš zbog Božje blagodati i zato što ti je On danas podario mali blagoslov. Je li to istinska ljubav? Kako treba da voliš Boga? Treba li da prihvatiš Njegovu grdnju i sud i da, nakon što vidiš Njegovu pravednu narav, budeš u stanju da Ga uistinu voliš, tako da budeš potpuno uveren i da stekneš znanje o Njemu? Možeš li da, poput Petra, kažeš kako nisi u stanju da Boga dovoljno voliš? Da li ti stremiš ka tome da nakon grdnje i suda budeš osvojen ili da nakon grdnje i suda budeš očišćen, zaštićen i zbrinut? Ka čemu tačno od ovoga stremiš? Da li tvoj život ima smisla, ili je besmislen i bezvredan? Da li želiš telo ili želiš istinu? Da li želiš sud ili želiš utehu? Nakon što si toliko od Božjeg dela iskusio i nakon što si uvideo Božju svetost i pravednost, kako treba da stremiš? Kako tačno treba da koračaš tim putem? Kako da ljubav prema Bogu sprovedeš u delo? Da li su Božja grdnja i sud imali ikakvog uticaja na tebe? Da li imaš znanje o Božjoj grdnji i sudu ili ne, zavisi od onoga što proživljavaš i od toga u kojoj meri voliš Boga! Tvoja usta govore da voliš Boga, ali ono što ti proživljavaš samo je stara, iskvarena narav; ti ne poseduješ bogobojažljivo srce, a još manje imaš savesti. Da li takvi ljudi vole Boga? Jesu li takvi ljudi odani Bogu? Jesu li to ljudi koji prihvataju Božju grdnju i sud? Kažeš da voliš Boga i da veruješ u Njega, ali se ipak ne odričeš svojih predstava. Tvoja ljubav prema Bogu i bogobojažljivo srce se nimalo ne ispoljavaju u tvom radu, ulasku, u rečima koje izgovaraš, kao ni u tvom životu. Da li je to neko ko je zadobio grdnju i sud? Da li bi neko takav mogao biti nalik Petru? Da li oni koji su nalik Petru samo poseduju znanje, ali ga ne proživljavaju? Koji uslov čovek mora danas da ispuni da bi proživeo stvarni život? Da li su Petrove molitve bile samo prazne reči iz njegovih usta? Nisu li to bile reči koje su dolazile iz dubine njegovog srca? Da li se Petar samo molio, ne sprovodeći istinu u delo? Zarad koga ti stremiš? Kako da sebi obezbediš zaštitu i očišćenje tokom Božje grdnje i suda? Zar Božja grdnja i sud čoveku nisu od koristi? Da li je svaki sud ujedno i kazna? Da li je moguće da su samo spokoj i radost, samo materijalni blagoslovi i trenutna udobnost korisni za život čoveka? Ako čovek živi u prijatnom i udobnom okruženju, ako živi životom bez suda, može li on da bude očišćen? Ako čovek želi da se promeni i da bude očišćen, kako da prihvati da bude usavršen? Za koji put treba da se opredeliš danas?

– „Reč”, tom I, „Božja pojava i delo”, „Petrova iskustva: njegovo znanje o grdnji i sudu”

Kada se pomene Petar, ljudi ne prestaju da o njemu govore dobre stvari. Istog trena se prisete kako se triput odrekao Boga, kako je Boga iskušavao vršeći službu za Sotonu i kako je na kraju bio razapet naglavačke za Boga i tako dalje. Sada ću se usredsrediti na to da vam opišem kako Me je Petar spoznao i kakav je bio njegov konačan kraj. Petar je bio dobrog kova, međutim, njegove okolnosti nisu bile kao Pavlove: njegovi roditelji su Me progonili, bili su demoni koje je bio zaposednuo Sotona i, posledično, Petra nisu ništa naučili o Bogu. Petar je bio pametan, nadaren i obožavan od strane svojih roditelja odmalena. Pa ipak, kao odrasla osoba postao im je neprijatelj, jer nikada nije prestao da traga za znanjem o Meni, a kasnije im je okrenuo leđa. Bilo je to stoga što je, iznad svega, verovao da su nebo i zemlja i sva stvorenja u rukama Svemogućeg i da sve pozitivne stvari dolaze od Boga i da direktno iz Njega proizilaze, bez Sotoninog uplitanja. Suprotstavljanje Petrovih roditelja pružilo mu je veće znanje o Mojoj dobroti i milosti, pojačavajući time njegovu želju da Me traži. On se nije usredsredio samo na to da jede i pije Moje reči, već, povrh toga, na to da dokuči Moje namere i uvek je u svom srcu bio oprezan. Kao rezultat toga, uvek je u svom duhu bio osetljiv i stoga je u svemu što je činio bio u skladu sa Mojim namerama. Da bi sebe podsticao, neprekidno je bio usredsređen na neuspehe ljudi u prošlosti, duboko se plašeći da ne bude uhvaćen u zamku neuspeha. I tako se on usredsredio i na usvajanje vere i ljubavi svih onih koji su kroz vreme voleli Boga. Na ovaj način – ne samo u negativnim aspektima, već mnogo važnije, u pozitivnim aspektima – on se razvijao mnogo brže, tako da je njegovo znanje postalo najveće od svih u Mom prisustvu. Dakle, nije teško zamisliti kako je sve što je imao predao u Moje ruke, kako se čak odrekao donošenja odluka o hrani, odevanju, spavanju i mestu gde je živeo, i umesto toga uživao u Mom bogatstvu vodeći se time da Mi u svemu udovolji. Podvrgao sam ga brojnim kušnjama – kušnjama, naravno, zbog kojih je bio polumrtav – ali usred stotina ovih kušnji, u Mene nikada nije izgubio veru niti se osećao razočaranim u Mene. Čak i kada sam rekao da sam ga napustio, on ipak nije bio obeshrabren ili razočaran, već je nastavio da Me voli na praktičan način i u skladu sa prethodnim načelima primene. Rekao sam mu da ga neću hvaliti iako Me voli, da ću ga na kraju baciti u Sotonine ruke. Međutim, usred takvih kušnji, kušnji koje nisu udarale na njegovo telo, već su bile u rečima, on se Meni, ipak, molio i rekao: „O, Bože! Među nebom i zemljom i svim stvorenjima, postoji li ijedan čovek, ijedna stvar ili ijedan događaj koji nije u rukama Tebe, Svemogućeg? Kada si Ti milostiv prema meni, moje se srce veoma raduje Tvojoj milosti. Kada mi Ti sudiš, ma koliko da sam nedostojan, bolje shvatam nedokučivost Tvojih dela, jer si Ti ispunjen autoritetom i mudrošću. Iako moje telo trpi nedaće, moj duh je utešen. Kako da ne hvalim Tvoju mudrost i dela? Čak i kada bih umro nakon što Te spoznam, kako da to ne učinim tako rado i srećno? Svemogući! Zar zaista ne želiš da mi dozvoliš da Te vidim? Jesam li zaista nepodoban da primim Tvoj sud? Da li je moguće da u meni postoji nešto što Ti ne želiš da vidiš?” Iako, tokom takvih kušnji, Petar nije mogao tačno da dokuči Moje namere, bilo je očito da je bio ponosan i počastvovan što ga Ja koristim (iako je primio Moj sud kako bi ljudski rod mogao da vidi Moje veličanstvo i gnev) i da ga ove kušnje nisu uznemiravale. Zbog svoje odanosti preda Mnom i zbog Mog blagoslova njega, on je bio primer i uzor čoveku hiljadama godina. Nije li to upravo ono što bi trebalo da podražavate? Razmišljajte dugo i duboko o tome zašto sam tako nadugačko pričao o Petru; ovo bi trebalo da budu načela prema kojima postupate.

– „Reč”, tom I, „Božja pojava i delo”, „Božje reči celoj vaseljeni”, 6. poglavlje

Petar je pratio Isusa nekoliko godina i u Njemu video mnogo toga čega nije bilo u drugim ljudima. Nakon što Ga je pratio godinu dana, Isus je odabrao Petra između dvanaest učenika. (Naravno, Isus to nije naglas izgovorio, a drugi toga uopšte nisu bili svesni.) Petar se u životu odmeravao u odnosu na sve što je Isus činio. Najvažnije od svega, poruke koje je Isus propovedao duboko su se urezale u njegovo srce. Neverovatno je koliko je vodio računa o Isusu i koliko Mu je bio odan, te nikada nije izgovorio nikakve žalbe protiv Njega. Shodno tome, postao je Isusov verni pratilac gde god je On išao. Petar je posmatrao Isusova podučavanja, Njegove blage reči, ono što je uzimao za Svoju hranu, Njegovu odeću, Njegovo sklonište i način na koji je putovao. Oponašao je Isusa u svakom pogledu. Nikada nije bio samopravedan, već je odbacivao sve što je bilo zastarelo, sledeći Isusov primer kako na rečima tako i na delu. I tada je Petar osetio da su nebo i zemlja i sva stvorenja u rukama Svemogućeg i da, zbog toga, on nema lični izbor. Petar je, takođe, usvajao sve što Isus jeste i to mu je služilo kao primer. Isusov život pokazuje da On nije bio samopravedan u onome što je činio; umesto da se razmeće Sobom, On je ljubavlju ganuo ljude. Na različite načine se pokazivalo šta Isus jeste, pa je stoga Petar oponašao sve u vezi sa Njim. Petrova lična iskustva pružala su mu sve izraženiji osećaj za Isusovu divotu i govorio je stvari poput: „Tražio sam Svemogućeg u celoj vaseljeni i video sam čuda neba i zemlje i svih stvorenja, pa sam tako stekao dubok osećaj za divotu Svemogućeg. Međutim, nikada u svom srcu nisam imao iskrenu ljubav i nikada rođenim očima nisam video divotu Svemogućeg. Danas, u očima Svemogućeg, On me je gledao blagonaklono i konačno sam osetio Božju divotu. Najzad sam otkrio da ljudski rod voli Boga ne samo zato što je On stvorio sva stvorenja, već i zbog Njegove bezgranične divote koju sam pronašao u svom svakodnevnom životu. Kako bi se to uopšte moglo ograničiti na ono što se trenutno može videti?” Kako je vreme prolazilo, i u Petru se pojavilo mnogo toga lepog. Postao je izrazito pokoran Isusu i, naravno, pretrpeo je i brojne neuspehe. Kada ga je Isus vodio da na raznim mestima propoveda, Petar je uvek bio ponizan i slušao je Isusove propovedi. Nikada nije postao nadmen zbog godina koje je proveo sledeći Isusa. Nakon što mu je Isus saopštio da je došao da bude razapet i tako dovrši Svoje delo, Petar je u svom srcu često osećao patnju i krišom je plakao u samoći. Ipak, taj „nesrećni” dan je konačno stigao. Nakon što je Isus uhapšen, Petar je plakao u samoći svog ribarskog čamca i zbog toga se mnogo puta pomolio. Ali je u svom srcu znao da je to volja Boga Oca i da je niko ne može promeniti. I dalje je bio izmučen i uplakan jedino zbog svoje ljubavi. Ovo je, naravno, ljudska slabost. Stoga, kada je saznao da će Isus biti prikovan za krst, upitao je Isusa: „Nakon što odeš, hoćeš li se vratiti da budeš među nama i paziš na nas? Hoćemo li i dalje moći da Te vidimo?” Iako su ove reči bile veoma naivne i pune ljudskih predstava, Isus je znao gorčinu Petrove patnje, pa je kroz Svoju ljubav bio obziran prema Petrovoj slabosti: „Petre, Ja sam te voleo. Da li to znaš? Iako nema nikakvog smisla u onome što govoriš, Otac je obećao da ću se posle Svog uskrsnuća pred ljudima pojavljivati 40 dana. Zar ne veruješ da će Moj Duh svima vama često darivati blagodati?” Iako je Petra ovo donekle utešilo, svejedno je osećao da jedna stvar nedostaje, pa se pred njim, nakon uskrsnuća, Isus po prvi put otvoreno pojavio. Međutim, kako bi sprečio da se Petar i dalje drži svojih predstava, Isus je odbio raskošan obrok koji Mu je Petar pripremio i u tren oka je nestao. Od tog trenutka, Petar je konačno dublje razumeo Gospoda Isusa i zavoleo Ga je još više. Nakon Svog uskrsnuća, Isus se često pojavljivao pred Petrom. Pojavio se pred Petrom još tri puta nakon što je prošlo četrdeset dana i On se vazneo na nebo. Svako to pojavljivanje je bilo upravo onda kada je delo Svetoga Duha trebalo da bude završeno, a novo delo trebalo da počne.

Tokom svog života, Petar je živeo od pecanja, ali je još više živeo da bi propovedao. U poznijim godinama napisao je prvu i drugu Petrovu poslanicu, kao i nekoliko pisama tadašnjoj Filadelfijskoj crkvi. Duboko je ganuo ljude ovog perioda. Umesto da ljudima drži predavanja pozivajući se na svoja postignuća, on ih je na odgovarajući način opskrbljivao životom. Nikada nije zaboravio Isusova učenja pre nego što je On otišao i ona su ga tokom celog života nadahnjivala. Sledeći Isusa, odlučio je da na Gospodovu ljubav uzvrati svojom smrću i da u svemu sledi Njegov primer. Isus je pristao na ovo, pa se, kad je Petar imao 53 godine (više od 20 godina nakon Isusovog odlaska), Isus pred njim pojavio da bi mu pomogao da ispuni ono čemu je težio. Tokom narednih sedam godina, Petar je provodio život spoznavajući sebe. Jednoga dana, po isteku ovih sedam godina, bio je razapet naglavačke, čime je okončan njegov izuzetan život.

– „Reč”, tom I, „Božja pojava i delo”, „Otkrivanje tajni ’Božjih reči celoj vaseljeni’”, „O Petrovom životu”

Šta je uticaj tame? Ovaj takozvani „uticaj tame” zapravo je uticaj Sotonine obmane, iskvarenosti, njegovog sputavanja ljudi i upravljanja njima; uticaj Sotone je uticaj koji ima auru smrti. Svi koji žive pod vlašću Sotone osuđeni su na propast. Kako možeš da pobegneš od uticaja tame nakon što poveruješ u Boga? Kada se iskreno pomoliš Bogu, tvoje srce će se potpuno okrenuti Njemu i tada će tvoje srce biti dirnuto Božjim Duhom, te ćeš postati voljan da Mu se u potpunosti dâš; i u tom trenutku ćeš pobeći od uticaja tame. Ako je sve što čovek čini ugodno Bogu i u skladu sa Njegovim zahtevima, onda je on neko ko živi unutar Božjih reči i pod Njegovom brigom i zaštitom. Ako ljudi ne mogu da sprovode Božje reči u delo, ako prema Njemu uvek postupaju nemarno i ne veruju u Njegovo postojanje, onda su to ljudi koji žive pod uticajem tame. Svi oni koje Bog nije spasio žive pod vlašću Sotone; to jest, svi oni žive pod uticajem tame. Oni koji ne veruju u Boga žive pod vlašću Sotone. Čak i oni koji veruju u Božje postojanje ne moraju nužno živeti u Njegovoj svetlosti, jer oni koji veruju u Njega ne žive nužno unutar Njegovih reči niti su u stanju da Mu se pokore. Čovek je ograničen na verovanje u Boga i, pošto nema spoznaju Boga, on i dalje živi po starim pravilima, među mrtvim rečima i živi životom koji je mračan i nejasan, te nije ni u potpunosti pročišćen od Boga niti ga je On sasvim zadobio. Stoga, podrazumeva se da oni koji ne veruju u Boga žive pod uticajem tame; čak i ljudi koji veruju da Bog postoji mogu i dalje živeti pod njenim uticajem jer nemaju delo Svetog Duha. Oni koji su bez Božje blagodati ili milosti ne mogu da vide tok dela Svetog Duha. Oni koji nisu u stanju da razaberu da li Sveti Duh deluje u njima ili ne, svi oni žive pod uticajem tame; a to u većini slučajeva važi i za ljude koji samo uživaju u Božjoj blagodati, ali Ga ne spoznaju. Ako čovek veruje u Boga, a veći deo života provodi živeći pod uticajem tame, onda postojanje takve osobe gubi svoj smisao – a šta reći o ljudima koji uopšte ne veruju da Bog postoji?

Svi oni koji ne mogu da prihvate Božje delo, ili ga prihvataju ali ne mogu da ispune Njegove zahteve, ljudi su koji žive pod uticajem tame. Samo one koji streme ka istini i u stanju su da ispune Božje zahteve Bog blagosilja, i samo su oni pobegli od uticaja tame. Oni koji ne osećaju oslobođenje, koji su uvek sputani određenim stvarima i koji nisu u stanju da svoje srce predaju Bogu, ljudi su u Sotoninim okovima koji žive usred aure smrti. Oni koji nisu posvećeni dužnostima koje treba da obavljaju, koji nisu posvećeni Božjem nalogu i koji propuštaju da obavljaju svoje funkcije u crkvi, ljudi su koji žive pod uticajem tame. Oni koji svesno ometaju crkveni život, namerno seju razdor među braćom i sestrama ili stvaraju klike, još su više ljudi koji žive pod uticajem tame, u Sotoninim okovima. Oni koji imaju nenormalan odnos sa Bogom, koji uvek imaju neumerene želje, koji uvek žele da izvuku korist i koji jednostavno ne žele da teže preobražaju svoje naravi, ljudi su koji žive pod uticajem tame. Oni koji su uvek traljavi, koji istinu nikada ozbiljno ne sprovode u delo i koji ne nastoje da udovolje Božjim namerama, koji samo udovoljavaju svom telu, takođe su ljudi koji žive pod uticajem tame, zaogrnuti smrću. Oni koji posežu za trikovima i varkama dok rade za Boga, koji se površno bave Bogom, varaju Ga i uvek prave planove za sebe, ljudi su koji žive pod uticajem tame. Svi oni koji ne umeju da vole Boga poštenim srcem, koji ne streme ka istini i ne usredsređuju se na promenu svoje naravi, ljudi su koji žive pod uticajem tame.

– „Reč”, tom I, „Božja pojava i delo”, „Pobegnite od uticaja tame i bićete zadobijeni od strane Boga”

Ako želiš da zadobiješ Božje odobravanje, najpre moraš pobeći od mračnog uticaja Sotone, otvarajući srce Bogu i potpuno ga okrećući k Njemu. Da li su stvari koje sada činiš one koje Bog odobrava? Da li se tvoje srce okrenuo Bogu? Da li su stvari koje sada činiš one koje Bog od tebe zahteva? Da li su one u skladu sa istinom? Preispituj se sve vreme i usredsredi se na to da jedeš i piješ Božje reči; položi svoje srce pred Njega, voli Ga iskreno i predano se daj za Njega. Ljudi koji ovako rade sigurno će primiti Božje odobravanje. Svi koji veruju u Boga, ali ne streme ka istini, nemaju načina da pobegnu od uticaja Sotone. Svi koji se ne vladaju bezazleno, koji se na jedan način ponašaju pred drugima, a na drugi iza njihovih leđa, koji odaju utisak poniznosti, strpljenja i ljubavi, iako su u suštini podmukli i lukavi i nemaju nikakvu odanost prema Bogu – takvi ljudi su tipični predstavnici onih koji žive pod uticajem tame; oni su zmijski porod. Oni koji u svom verovanju u Boga spletkare samo radi sebe, koji su samopravedni i umišljeni, koji se ističu i štite sopstveni status, ljudi su koji vole Sotonu i protive se istini. Ti ljudi se opiru Bogu i u potpunosti su od Sotone. Oni koji ne vode računa o Božjem bremenu, koji Mu ne služe svim srcem, koji su uvek zabrinuti za sopstvene interese i interese svojih porodica, koji nisu u stanju da ostave sve kako bi se dali za Boga i koji nikada ne žive po Njegovim rečima, ljudi su izvan Njegovih reči. Takvi ljudi ne mogu da prime Božje odobravanje.

Kada je Bog stvorio ljude, učinio je to da bi oni mogli da uživaju u Njegovom izobilju i da Ga iskreno vole: na ovaj način, oni bi živeli u Njegovoj svetlosti. Danas, svi oni koji ne mogu da vole Boga, koji ne mogu da vode računa o Njegovom bremenu, koji ne mogu u potpunosti da Mu daju svoje srce, koji ne mogu da prihvate Njegovo srce kao svoje i koji ne mogu da ponesu Njegovo breme kao svoje, nemaju Božju svetlost koja ih obasjava, te stoga svi oni žive pod uticajem tame. Ovi ljudi se potpuno protive Božjim namerama i nema ni trunke istine u bilo čemu što čine. Valjaju se u blatu sa Sotonom; oni su ljudi koji žive pod uticajem tame. Ako si u stanju da često jedeš i piješ Božje reči, da vodiš računa o Njegovim namerama i da Njegove reči sprovodiš u delo, onda si izabran od Boga i osoba si koja živi u okviru Njegovih reči. Da li si voljan da pobegneš od vlasti Sotone i da živiš pod Božjom svetlošću? Ako živiš u okviru Božjih reči, Sveti Duh će imati priliku da izvrši Svoje delo. Ako živiš pod uticajem Sotone, onda Sveti Duh neće imati takvu priliku. Delo koje Sveti Duh vrši na ljudima, svetlost kojom ih obasipa i vera koju im pruža, traju tek jedan tren; ako ljudi ne vode računa i ne obraćaju pažnju, delo Svetog Duha će ih mimoići. Ako ljudi žive u okviru Božjih reči, Sveti Duh će biti s njima i obavljaće Svoje delo na njima. Ako oni ne žive unutar Božjih reči, onda žive u Sotoninim okovima. Ako žive unutar iskvarenih naravi, onda nemaju ni prisustvo ni delo Svetog Duha. Ako živiš unutar granica Božjih reči i u stanju koje Bog zahteva, onda si ti onaj koga je On izabrao i na tebi će Njegovo delo biti izvršeno. Ako ne živiš unutar granica Božjih zahteva, već umesto toga živiš pod vlašću Sotone, ti onda zasigurno živiš unutar Sotonine iskvarenosti. Samo živeći unutar Božjih reči i dajući svoje srce Njemu, možeš ispuniti Njegove zahteve. Moraš raditi onako kako Bog kaže, čineći Njegove reči temeljom svog postojanja i stvarnošću svog svakodnevnog života; tek tada si onaj koga je Bog izabrao. Ako istinski postupaš u skladu s Božjim namerama, On će izvršiti Svoje delo na tebi i živećeš pod Njegovim blagoslovom, u svetlosti Njegovog lica; dokučićeš delo Svetog Duha i osetićeš radost Božjeg prisustva.

– „Reč”, tom I, „Božja pojava i delo”, „Pobegnite od uticaja tame i bićete zadobijeni od strane Boga”

Svakodnevne reči Božje  Odlomak 535

Da bi pobegao od uticaja tame, najpre moraš biti odan Bogu i imati srce koje stremi ka istini; tek tada možeš imati ispravno stanje. Život u ispravnom stanju jeste upravo preduslov za beg od uticaja tame. Nemati ispravno stanje znači ne biti odan Bogu i nemati srce koje traga za istinom, u kom slučaju o begu od uticaja tame ne može biti ni govora. Moje reči su temelj čovekovog bega od uticaja tame, a ljudi koji ne mogu da postupaju u skladu s Mojim rečima neće moći da pobegnu iz okova uticaja tame. Živeti u ispravnom stanju znači biti vođen Božjim rečima, živeti u stanju odanosti Bogu, u stanju traganja za istinom, živeti u stvarnosti iskrenog davanja sebe Bogu i stanju iskrene ljubavi prema Bogu. Oni koji žive u ovakvom stanju i unutar ovakvih stvarnosti polako će se menjati dok budu ponirali u dubinu istine i dok se delo bude dalje odvijalo; na kraju, oni će zasigurno postati ljudi zadobijeni od strane Boga i ljudi koji Boga iskreno vole. Oni koji su pobegli od uticaja tame mogu postepeno da dokuče Božje namere i da ih postepeno razumeju, te da tako na kraju postanu Božji poverenici. Oni ne samo da ne gaje nikakve predstave o Bogu i ne bune se protiv Njega, već još više preziru svoje prvobitne predstave i buntovništvo, a u njihovim srcima rađa se prava ljubav prema Bogu. Svi koji nisu u stanju da pobegnu od uticaja tame potpuno su zaokupljeni telom i prepuni bunta; njihova srca su ispunjena ljudskim predstavama i filozofijama za ovozemaljsko ophođenje, kao i sopstvenim namerama i planovima. Ono što Bog želi jeste jedinstvenu ljubav čoveka; On želi da čovek bude zaokupljen Njegovim rečima i srcem koje je puno ljubavi prema Njemu. Živeti unutar Božjih reči, pronaći unutar Njegovih reči ono čemu treba da stremi, voleti Boga zbog Njegovih reči, hitati zbog Njegovih reči i živeti zbog Njegovih reči – to je ono što čovek treba da postigne. Sve mora biti sagrađeno na temelju Božjih reči; samo tada će čovek moći da ispuni Božje zahteve. Ako čovek nije opremljen Božjim rečima, on nije ništa do crv opsednut Sotonom! Odmeri ovo: koliko je od Božje reči pustilo korenje u tebi? U kojim stvarima živiš u skladu sa Njegovim rečima? U kojim stvarima ne živiš? Ako te Božje reči nisu potpuno zaokupile, šta je to što tačno zaokuplja tvoje srce? Da li u svakodnevnom životu tobom upravlja Sotona ili si zaokupljen Božjim rečima? Da li su Njegove reči osnova na kojoj počivaju tvoje molitve? Da li si izašao iz svog negativnog stanja kroz prosvećenje koje donose Božje reči? Uzeti Božje reči kao osnovu svog postojanja – to je nešto u šta svi treba da uđu. Ako Njegove reči nisu prisutne u tvom životu, onda ti živiš pod uticajem tame, buniš se protiv Boga, opireš Mu se i sramotiš Njegovo ime. Verovanje takvih ljudi u Boga je čista farsa i ometanje! Koliko vremena živiš u skladu s Njegovim rečima? A koliko ne? Koliko je u tebi ispunjeno od onoga što je Božja reč zahtevala od tebe? Koliko je od toga izgubljeno u tebi? Da li si pažljivo razmotrio ove stvari?

Beg od uticaja tame zahteva i delo Svetog Duha i čovekovu najveću saradnju. Zašto kažem da čovek nije na pravom putu? Ljudi koji su na pravom putu mogu prvi da svoje srce predaju Bogu. To je lekcija u koju se dugo ulazi, jer čovečanstvo oduvek živi pod uticajem tame i hiljadama godina je u Sotoninim okovima. Stoga se ovaj ulazak ne može postići za samo dan ili dva. Pokrenuo sam ovo pitanje danas da bi ljudi stekli uvid u sopstvena stanja; jednom kada ljudi budu mogli da raspoznaju šta je uticaj tame i šta znači živeti u svetlosti, ulazak postaje lak. To je zato što moraš znati šta je Sotonin uticaj pre nego što od njega možeš pobeći; tek nakon toga ćeš imati načina da se od njega postepeno oslobodiš. A ako se pitaš šta posle toga raditi, to je čovekova lična stvar. Uvek sve započinji sa pozitivne strane i nikada nemoj pasivno da čekaš. Jedino tako će Bog moći da te zadobije.

– „Reč”, tom I, „Božja pojava i delo”, „Pobegnite od uticaja tame i bićete zadobijeni od strane Boga”

Svakodnevne reči Božje  Odlomak 536

Svaka Božja reč pogađa naše vitalne tačke, ostavljajući nas povređenima i ulivajući nam strah. On razotkriva naše predstave, naše uobrazilje i naše iskvarene naravi. Od svake naše reči i postupka, svakog našeg pokreta, do svake naše misli i ideje, naša priroda-suština se otkriva u Njegovim rečima, dovodeći nas u stanje straha i trepeta, u kome nemamo gde da sakrijemo svoj stid. Jednom po jednom, On nam govori o svim našim postupcima, ciljevima i namerama, čak i o iskvarenim naravima koje sami nikada nismo otkrili, čineći da se osećamo razotkriveni u svoj svojoj bednoj nesavršenosti i, još i više, potpuno pobeđeni. On nam sudi što mu se protivimo, grdi nas što hulimo na Njega i osuđujemo Ga, i čini da osećamo da u Njegovim očima nemamo nijednu iskupljujuću osobinu, da smo žive Sotone. Naše nade su potonule; više se ne usuđujemo da postavljamo ikakve preterane zahteve pred Njega ili da gajimo bilo kakve zamisli o Njemu, a čak i naši snovi nestaju preko noći. To je činjenica koju niko od nas ne može da zamisli niti da prihvati. U samo jednom trenutku gubimo unutrašnju ravnotežu i ne znamo kako da nastavimo putem koji je pred nama niti kako da nastavimo sa svojim verovanjima. Čini se kao da se naša vera vratila na sam početak i kao da nikada nismo sreli Gospoda Isusa niti smo Ga spoznali. Sve pred našim očima nas ispunjava zbunjenošću i tera nas da se neodlučno kolebamo. Užasnuti smo, razočarani, a duboko u našim srcima su neizdržljiv bes i sramota. Trudimo se da sebi damo oduška, da pronađemo izlaz, i, povrh toga, da nastavimo da čekamo našeg Spasitelja Isusa, da bismo Mu otvorili svoja srca. Iako ima trenutaka kada spolja ne izgledamo ni gordo ni ponizno, u svom srcu imamo osećaj gubitka koji nikada ranije nismo osetili. Iako ponekad spolja možda izgledamo neobično smireni, naši umovi vrve od muke poput olujnog mora. Njegov sud i grdnja lišili su nas svih naših nada i snova, stavljajući tačku na naše preterane želje i ostavljajući nas nevoljnim da verujemo da je On naš Spasitelj i da je sposoban da nas spase. Njegovi sud i grdnja otvorili su ponor između nas i Njega, toliko dubok da niko nije voljan da ga pređe. Zbog Njegovog suda i grdnje smo po prvi put pretrpeli tako veliki neuspeh, tako veliko poniženje u svojim životima. Njegovi sud i grdnja učinili su da zaista osetimo Božju veličinu i netrpeljivost prema čovekovoj uvredi, naspram koje smo krajnje bedni, krajnje prljavi. Njegovi sud i grdnja su nas po prvi put naterali da postanemo svesni svoje nadmenosti i uobraženosti, i toga da čovek nikada neće biti ravan Bogu, niti uporediv s Bogom. Njegovi sud i grdnja učinili su da čeznemo da više ne živimo u takvim iskvarenim naravima, da se što pre oslobodimo ove priroda-suštine i da prestanemo da Mu budemo odvratni i da kod Njega izazivamo gnušanje. Njegovi sud i grdnja učinili su nas voljnim da se pokorimo Njegovim rečima i da ih poslušamo, ne buneći se više protiv Njegovih orkestracija i planova. Njegovi sud i grdnja su nam još jednom dali želju da preživimo i učinili nas srećnim da Ga prihvatimo kao našeg Spasitelja… Izašli smo iz dela osvajanja, iz pakla, iz doline senke smrti… Svemogući Bog nas je zadobio, ovu grupu ljudi! On je pobedio Sotonu i porazio mnoštvo Svojih neprijatelja!

– „Reč”, tom I, „Božja pojava i delo”, „Dodatak 4: Posmatranje pojave Božje u Njegovom sudu i grdnji”

Svakodnevne reči Božje  Odlomak 537

Tek nakon što budeš odbacio svoju iskvarenu narav i uspeo da živiš od normalne ljudskosti, bićeš usavršen. Iako nećeš moći da izgovaraš proročanstva niti ikakve tajne, proživljavaćeš i otkrivati sliku čoveka. Bog je stvorio čoveka, ali ga je zatim Sotona iskvario, tako da su ljudi postali „mrtvi”. Dakle, nakon što se promeniš, više nećeš biti poput ovih „mrtvih”. Božje reči su te koje pale ljudski duh i čine da on oživi, a kada ljudski duh oživi, tada ljudi postaju živi. Kada govorim o „mrtvima”, mislim na leševe koji nemaju duha, na ljude čiji je duh u njima umro. Kada se ljudski duhovi zapale, tada ljudi postaju živi. Sveci o kojima je ranije bilo reči odnose se na ljude koji su postali živi, na one koji su bili pod Sotoninim uticajem, ali su porazili Sotonu. Božji izabrani narod u Kini pretrpeo je svirep i neljudski progon i obmanu velike crvene aždaje, usled čega je ostao mentalno opustošen i ostavljen bez trunke hrabrosti za život. Stoga buđenje njihovog duha mora otpočeti od njihovog bića: malo po malo, u njihovom biću, njihov duh mora biti probuđen. Kad jednoga dana on oživi, neće više biti nikakvih prepreka i sve će nastaviti da se odvija nesmetano. U ovom trenutku, to još uvek nije izvodljivo. Većina ljudi živi životom koji rađa brojna smrtonosna komešanja; zaodenuti su aurom smrti i toliko toga im nedostaje. Reči pojedinih ljudi u sebi nose smrt, njihova dela nose smrt i gotovo sve što oni proživljavaju sadrži smrt. Ako bi ljudi danas javno svedočili za Boga, oni bi u tom poslu bili neuspešni, jer tek treba u potpunosti da ožive, a među vama ima previše mrtvih. Pojedini ljudi se danas pitaju zašto Bog ne pokaže neka znamenja i čuda kako bi Svoje delo brzo proširio među neznabošcima. Mrtvi ne mogu svedočiti za Boga; to je nešto što jedino živi ljudi mogu da učine, a ipak, većinu ljudi danas čine mrtvi; previše njih živi pod pokrovom smrti, pod uticajem Sotone i nisu u stanju da to prevaziđu. Budući da je tako, kako bi oni mogli da svedoče za Boga? Kako bi mogli da šire rad na jevanđelju?

Svi oni koji žive pod uticajem tame jesu oni koji žive usred smrti, oni koji su zaposednuti Sotonom. Bez Božjeg spasenja i bez Božjeg suda i grdnje, ljudi nisu u stanju da izbegnu uticaj smrti; oni ne mogu da postanu živi. Mrtvi poput njih ne mogu svedočiti za Boga, niti ih Bog može upotrebiti, a još manje mogu zakoračiti u carstvo. Bog želi svedočanstvo živih, a ne mrtvaca, i On traži da za Njega delaju živi, a ne mrtvaci. „Mrtvaci” su oni koji se protive Bogu i koji se bune protiv Njega; to su oni koji su obamrli duhom i koji ne razumeju reči Božje; to su oni koji istinu ne sprovode u delo i koji nemaju ni najmanje odanosti prema Bogu, a to su i oni koji žive pod vlašću Sotone i koje Sotona izrabljuje. Manifestacije mrtvih su protivljenje istini, buntovništvo protiv Boga, kao i to što su oni niski, prezreni, nemilosrdni, nadmeni, prepredeni i podmukli. Čak i ako jedu i piju Božje reči, takvi ljudi nisu u stanju da prožive Božje reči; iako su živi, oni su samo hodajući leševi, mrtvi koji dišu. Mrtvaci su potpuno nesposobni da udovolje Bogu, a još manje da Mu se sasvim pokore. Mogu samo da Ga obmanjuju, da hule na Njega i da Ga izdaju, a ono što proživljavaju u potpunosti su otkrovenja Sotonine prirode. Ako ljudi žele da postanu živa bića, da svedoče o Bogu i da ih Bog smatra dostojnim, onda moraju da prihvate Božje spasenje; moraju se rado pokoriti Njegovom sudu i grdnji i moraju dragovoljno prihvatiti Božje orezivanje. Tek tada će moći da u delo sprovedu sve istine koje Bog zahteva. Tek tada će zadobiti Božje spasenje i zaista postati živa bića. Živi su oni koje je Bog spasao; Bog im je sudio i grdio ih, voljni su da se posvete i radosni da svoje živote polože za Boga; i rado bi ceo svoj život dali za Boga. Tek kad živi svedoče o Bogu, Sotona može biti posramljen; samo živi mogu da šire Božje delo jevanđelja, samo živi su u skladu sa Božjim namerama i samo živi su pravi ljudi. Prvobitno od Boga stvoreni čovek bio je živ. Međutim, zbog Sotonine iskvarenosti čovek živi usred smrti i živi pod uticajem Sotone. Time su ljudi postali mrtvaci bez duha, postali su neprijatelji koji se suprotstavljaju Bogu, postali su oruđe u rukama Sotone i postali su Sotonini zatočenici. Živi ljudi koje je Bog stvorio postali su mrtvi, te je tako Bog izgubio Svoje svedočanstvo, a izgubio je i ljudski rod koji je stvorio i koji jedini u sebi nosi Njegov dah. Ako Bog želi da povrati Svoje svedočanstvo i povrati one koji su Njegovom rukom stvoreni, a Sotona ih je zarobio, On tada mora da ih vaskrsne tako da postanu živa bića i mora ih sve povratiti tako da žive u Njegovoj svetlosti. Mrtvi su oni koji su bez duha, koji su do krajnosti otupeli, koji se protive Bogu i, šta više, oni koji ne poznaju Boga. Ti ljudi ne ispoljavaju ni najmanju nameru da se pokore Bogu; oni se samo bune protiv Njega i suprotstavljaju Mu se, a nemaju ni trunke odanosti. Živi su oni čiji su duhovi oživeli, koji znaju da se pokore Bogu, koji su odani Bogu i koji poseduju istinu i svedočanstvo – jedino su takvi ljudi ugodni Bogu u Njegovoj kući. Bog spasava one koji mogu oživeti, koji mogu videti Božje spasenje, koji mogu biti odani Bogu, koji su voljni da tragaju za Bogom, koji veruju u Božje ovaploćenje i koji veruju u Njegovo pojavljivanje. Neki ljudi mogu da ožive, dok neki to ne mogu, zavisno od toga može li se njihova priroda spasti ili ne. Mnogi ljudi su čuli mnogo Božjih reči, ali svejedno ne razumeju Božje namere i još uvek nisu u stanju da ih sprovedu u delo. Takvi ljudi nisu u stanju da prožive istinu i u isto vreme namerno ometaju Božje delo. Oni nisu u stanju da išta urade za Boga i ne mogu se dati za Njega – naprotiv, oni krišom troše crkveni novac i žive na račun Božje kuće. To su mrtvi ljudi koji se ne mogu spasiti. Bog spasava sve one koji su usred Njegovog dela. Međutim, postoji jedan deo ljudi koji ne mogu da prime Njegovo spasenje; samo mali broj ljudi može da primi Njegovo spasenje. To je, stoga, što je većina ljudi isuviše duboko iskvarena i što su postali mrtvi, tako da njima nema spasa. Sotona ih je u potpunosti iskoristio i oni su, po svojoj prirodi, previše zlonamerni. Ta manjina ljudi takođe nije u stanju da se u potpunosti pokori Bogu. To nisu oni koji su od početka u potpunosti bili odani Bogu, niti oni koji su od početka najviše voleli Boga. Naprotiv, oni su postali pokorni Bogu zbog Njegovog dela osvajanja; oni vide Boga zbog Njegove vrhunske ljubavi, postižu promenu naravi zbog Božje pravedne naravi i spoznaju Boga zbog Njegovog dela – Njegovog dela koje je istovremeno i praktično i normalno. Bez ovog Božjeg dela, ma koliko da su ti ljudi dobri, oni bi i dalje pripadali Sotoni, i dalje bi bili u posedu smrti, i dalje bi bili mrtvaci. Činjenica da ovi ljudi danas mogu da prime Božje spasenje naprosto potiče od njihove spremnosti da sarađuju s Bogom.

Zbog svoje odanosti Bogu, živi će od Boga biti zadobijeni i živeće usred Njegovih obećanja, a mrtvaka će se, zbog svog protivljenja Bogu, Bog gnušati i odbaciće ih i živeće usred Njegove kazne i kletvi. Takva je pravedna narav Božja, koju nijedan čovek ne može promeniti. Ljudi zbog sopstvenog traženja dobijaju Božje priznanje i žive u svetlosti; zbog svojih lukavih spletki, ljudi su prokleti od Boga i sleduje im kazna; zbog svojih zlih dela, ljudi od Boga bivaju kažnjeni, a zbog svoje čežnje i odanosti, ljudi primaju Božje blagoslove. Bog je pravedan: On blagosilja žive, a mrtvace proklinje tako da se uvek nađu usred smrti i nikada neće živeti u Božjoj svetlosti. Bog će žive povesti u Svoje carstvo i u Svoje blagoslove, da postoje uz Njega za sva vremena. Ali što se tiče mrtvih, njih će predati večnoj smrti; oni su predmet Njegovog uništenja i uvek će pripadati Sotoni. Bog apsolutno ni prema kome neće postupati nepravedno. Svi oni koji istinski traže Boga zasigurno će ostati u kući Božjoj, a svi oni koji su prema Bogu buntovni i sa Njim se ne slažu zasigurno će živeti usred Njegove kazne. Možda nisi siguran u delo koje obavlja Božje ovaploćeno telo – ali jednog dana, ovaploćeno telo neće neposredno uređivati čovekov ishod; umesto toga, Njegov Duh će uređivati čovekovo odredište, i tada će ljudi znati da su Božje telo i Njegov Duh jedno, da Njegovo telo ne čini greške, a kamoli Njegov Duh. On će, na kraju, u svoje carstvo zasigurno povesti one koji su oživeli; nijednog više i nijednog manje. A kad je reč o mrtvima, onima koji nisu oživeli, oni će zasigurno biti bačeni u Sotonin brlog.

– „Reč”, tom I, „Božja pojava i delo”, „Da li si ti neko ko je oživeo?”

Svakodnevne reči Božje  Odlomak 538

Prvi korak na putu Svetoga Duha u čoveku jeste da, pre svega, ljudsko srce odvuče od svih ljudi, događaja i stvari u pravcu reči Božjih, navodeći ljudsko srce da veruje da su Božje reči neupitne i potpuno istinite. Ako veruješ u Boga, moraš verovati u Njegove reči; ako si, posle mnogo godina vere u Boga, i dalje nesvestan puta kojim je krenuo Sveti Duh, da li si ti zaista vernik? Da biste postigli normalan ljudski život – normalan ljudski život koji ima normalan odnos sa Bogom – prvo morate poverovati u Njegove reči. Ako nisi postigao prvi korak u delu Svetoga Duha na ljudima, onda nemaš temelj. Ako su izvan tebe i ona najmanje važna načela, kako ćeš ići putem pred sobom? Zakoračiti na pravi put kojim Bog usavršava čoveka znači stupiti na pravi put sadašnjeg dela Svetoga Duha; znači stupiti na put kojim ide Sveti Duh. Upravo sada, put kojim ide Sveti Duh jesu sadašnje reči Božje. Budući da je tako, ako ljudi žele da stupe na put Svetoga Duha, moraju da se pokore sadašnjim rečima ovaploćenog Boga i da ih jedu i piju. Delo koje On obavlja jeste delo reči; sve započinje od Njegovih reči i sve se gradi na Njegovim rečima, na Njegovim sadašnjim rečima. Bilo da je u pitanju sigurnost u ovaploćenog Boga ili spoznaja ovaploćenog Boga, obe zahtevaju da se u Njegove reči uloži više truda. U suprotnom, ljudi ne mogu ništa postići i ostaće bez ičega. Samo kroz izgradnju na temelju jedenja i pijenja Božjih reči, a time kroz Njegovu spoznaju i udovoljenje Njemu, ljudi mogu postepeno da izgrade normalan odnos sa Bogom. Za ljude nema bolje saradnje sa Bogom nego da jedu i piju Njegove reči i da ih sprovode u delo. Oni su s takvom primenom najbolje u stanju da budu postojani u svedočenju o Božjem narodu. Kada ljudi razumeju suštinu sadašnjih Božjih reči i kad su u stanju da joj se pokore, oni žive na putu kojim ih vodi Sveti Duh i stupili su na pravi put na kome Bog usavršava čoveka. Ljudi su ranije mogli da zadobiju Božje delo naprosto tražeći Božju blagodat ili tražeći mir i radost, međutim, sada su stvari drugačije. Bez reči ovaploćenog Boga, bez stvarnosti Njegovih reči, ljudi ne mogu da zadobiju Božje odobravanje i svi će od Boga biti eliminisani. Da bi postigli normalan duhovni život, ljudi ponajpre treba da jedu i piju Božje reči i sprovode ih u delo, a zatim da, na temelju ovoga, uspostave normalan odnos sa Bogom. Kako ti sarađuješ? Kako si ti postojan u svedočenju o Božjem narodu? Kako gradiš normalan odnos sa Bogom?

Kako da ustanoviš da li u svom svakodnevnom životu imaš normalan odnos sa Bogom:

1. Da li veruješ u Božje sopstveno svedočanstvo?

2. Da li u svom srcu veruješ da su Božje reči istinite i nepogrešive?

3. Jesi li neko ko Njegove reči sprovodi u delo?

4. Da li si posvećen Njegovom nalogu? Šta činiš da bi bio posvećen Njegovom nalogu?

5. Da li sve što činiš služi tome da udovoljiš Bogu i budeš Mu posvećen?

Pomoću prethodno navedenih stavki možeš da proceniš da li u sadašnjoj fazi imaš normalan odnos sa Bogom.

Ako si u stanju da prihvatiš Božji nalog, da prihvatiš Njegovo obećanje i da slediš put Svetoga Duha, onda slediš Božju volju. U tebi samom, da li ti je jasan put Svetoga Duha? Da li ovoga časa postupaš u skladu sa putem Svetoga Duha? Da li se tvoje srce približava Bogu? Želiš li da ideš u korak sa najnovijom svetlošću Svetoga Duha? Želiš li da budeš zadobijen od strane Boga? Želiš li da postaneš ispoljavanje Božje slave na zemlji? Imaš li rešenost da postigneš ono što Bog zahteva od tebe? Ako, kada se izgovaraju reči Božje, u tebi postoji rešenost da sarađuješ i rešenost da udovoljiš Bogu – ako je to tvoje razmišljanje – to znači da su Božje reči imale efekta u tvom srcu. Ako nemaš takvu rešenost, ako nemaš ciljeve ka kojima stremiš, to znači da Bog tvoje srce nije pokrenuo.

– „Reč”, tom I, „Božja pojava i delo”, „Ljudi čije su se naravi promenile jesu oni koji su ušli u stvarnost Božjih reči”

Svakodnevne reči Božje  Odlomak 539

U stremljenju ka promeni nečije život-naravi, put primene je vrlo jednostavan. Ako si, u svom stvarnom iskustvu, u stanju da slediš sadašnje reči Svetoga Duha i da doživiš Božje delo, onda je tvoja narav sposobna da se promeni. Ako slediš sve ono što Sveti Duh kaže i stremiš u skladu sa onim što Sveti Duh kaže, onda si neko ko je Njemu pokoran i doći će do promene u tvojoj naravi. Ljudske naravi se menjaju uz sadašnje reči Svetoga Duha; ako se uvek čvrsto držiš svojih starih iskustava i propisa iz prošlosti, onda se tvoja narav ne može promeniti. Ako današnje izjave Svetoga Duha traže da svi ljudi zakorače u život normalne ljudskosti, a ti ostaješ usredsređen na spoljašnji nivo stvari, zbunjen si u pogledu stvarnosti i ne shvataš je ozbiljno, onda si neko ko nije uspeo da ide u korak sa delom Svetoga Duha, neko ko nije stupio na put kojim vodi Sveti Duh. Može li se tvoja narav promeniti ili ne može, zavisi od toga da li ideš u korak sa sadašnjim rečima Svetoga Duha i da li imaš istinsko znanje. Ovo se razlikuje od vašeg pređašnjeg shvatanja. Promena u tvojoj naravi kakvom si je ranije razumeo bila je u tome da si ti, koji olako osuđuješ, kroz Božju disciplinu prestao da govoriš proizvoljno; međutim, to je samo jedan aspekt promene. Trenutno je od presudnog značaja slediti vođstvo Svetoga Duha: sledite sve ono što Bog kaže i budite pokorni svemu što On kaže. Ljudi ne mogu sami da promene svoju narav; moraju da budu podvrgnuti sudu i grdnji, i kušnjama i oplemenjivanju, Božjim rečima, ili tome da ih Njegove reči orezuju i dovode u red. Jedino tada mogu postići pokornost i odanost Bogu, prestajući da prema Njemu budu površni. Ljudske naravi se menjaju u okviru oplemenjivanja Božjim rečima. Jedino kroz razotkrivanje, sud, disciplinu i orezivanje Njegovim rečima oni se više neće usuđivati da postupaju ishitreno, već će umesto toga postati smireni i staloženi. Najvažnije od svega jeste to da će biti u stanju da se pokore sadašnjim Božjim rečima i Njegovom delu. Čak i ako to nije u skladu sa ljudskim predstavama, biće u stanju da otpuste te predstave i namerno se pokore. U prošlosti, razgovor o promenama u naravi uglavnom se odnosio na to da je neko u stanju da se pobuni protiv sebe, da dopusti telu da pati, da disciplinuje telo i reši se telesnih sklonosti – što je jedna vrsta promene u naravi. Danas svi znaju da je pravi izraz promene naravi u pokornosti sadašnjim rečima Božjim i u istinskoj spoznaji Njegovog novog dela. Na ovaj način se može izbrisati prethodno ljudsko bogopoznanje puno predstava, a ljudi mogu steći istinsko znanje o Bogu i pokornost Bogu – jedino je ovo istinski izraz promene u naravi.

– „Reč”, tom I, „Božja pojava i delo”, „Ljudi čije su se naravi promenile jesu oni koji su ušli u stvarnost Božjih reči”

Svakodnevne reči Božje  Odlomak 540

Ljudsko stremljenje ka život-ulasku zasniva se na rečima Božjim. Ranije se govorilo da se sve postiže zbog Njegovih reči, međutim, niko nije video ovu činjenicu. Ako uđeš u sadašnji korak i iskusiš ga, sve će ti biti jasno i gradićeš dobru osnovu za buduće kušnje. Šta god da Bog kaže, usredsredi se samo na ulazak u Njegove reči. Kada Bog kaže da će početi da grdi ljude, prihvati Njegovu grdnju. Kada Bog od ljudi traži da umru, prihvati tu kušnju. Ako uvek živiš u Njegovim najnovijim izjavama, Božje reči će te na kraju usavršiti. Što više ulaziš u Božje reči, brže ćeš biti usavršen. Zašto, iz razgovora u razgovor, od vas tražim da spoznate Božje reči i u njih uđete? Samo kada stremiš ka Božjim rečima i doživljavaš ih, i kada uđeš u stvarnost Njegovih reči, Sveti Duh ima priliku da deluje na tebi. Prema tome, svi vi ste učesnici u svakom metodu kojim Bog deluje i, bez obzira na stepen vašeg stradanja, svi ćete na kraju dobiti „suvenir”. Da biste konačno bili usavršeni, morate ući u sve Božje reči. Usavršavanje ljudi od Svetoga Duha nije jednostrano; On zahteva da ljudi sarađuju, Njemu je potrebno da sa Njim svi namerno sarađuju. Šta god da Bog kaže, usredsredite se samo na ulazak u Njegove reči – to će vam biti korisnije za život. Sve je zarad postizanja promene u vašoj naravi. Kada uđeš u Božje reči, On će pokrenuti tvoje srce i bićeš u stanju da spoznaš sve što Bog želi da postigne u ovom koraku Svoga dela, i imaćeš rešenost da to postigneš. Tokom vremena grdnje, bilo je onih koji su verovali da je to metod rada, a nisu verovali u Božje reči. Posledično, oni nisu prošli oplemenjivanje, pa su iz vremena grdnje izašli, a da ništa nisu stekli, niti su razumeli. Bilo je nekih koji su zaista, bez i najmanje sumnje, ušli u ove reči, koji su govorili da su reči Božje istinite i nepogrešive i da ljudski rod treba da dobije grdnju. Neko vreme su se mučili sa tim, otpuštajući svoju budućnost i svoju sudbinu, a kada su se pojavili, njihove su se naravi donekle promenile i zadobili su dublje razumevanje Boga. Svi oni koji su izašli iz grdnje osetili su divotu Božju i shvatili su da ovaj korak dela otelotvoruje veliku ljubav Božju koja se na njih spušta, da je to osvajanje i spasenje Božje ljubavi. Takođe su rekli da su Božje misli uvek dobre i da sve delo koje Bog obavlja na čoveku dolazi iz ljubavi, a ne iz mržnje. Oni koji nisu verovali u Božje reči, koji na Njegove reči nisu obraćali pažnju, nisu podvrgnuti oplemenjivanju tokom vremena grdnje i, shodno tome, Sveti Duh nije bio sa njima i nisu ništa zadobili. Za one koji su ušli u vreme grdnje, iako su prošli oplemenjivanje, Sveti Duh je u njima skriveno delovao, a njihova se život-narav kao rezultat toga promenila. Neki su, po svemu sudeći, izgledali veoma pozitivno, po ceo dan ispunjeni dobrim raspoloženjem, ali nisu ušli u stanje oplemenjivanja Božjim rečima i stoga se uopšte nisu promenili, što je bila posledica neverovanja u Božje reči. Ako ne veruješ u Božje reči, tada Sveti Duh neće delovati na tebi. Bog se pojavljuje svima onima koji veruju u Njegove reči, a oni koji veruju u Njegove reči i prihvataju ih, moći će da zadobiju Njegovu ljubav!

Da biste ušli u stvarnost Božjih reči, trebalo bi da pronađete put primene. Vaša život-narav može se promeniti samo kad ste u stanju da Božje reči sprovedete u delo. Samo tim putem možete biti usavršeni od Boga, i samo oni ljudi koje je Bog na ovaj način usavršio mogu da budu u skladu sa Njegovim namerama. Da biste primili novu svetlost, morate da živite unutar Njegovih reči. Uopšte ne vredi da vas Sveti Duh samo jednom pokrene – morate ići dublje. Za one koji su samo jedanput pokrenuti, samo je njihov unutrašnji žar probuđen i oni žele da streme, ali to ne može potrajati; Sveti Duh ih mora neprekidno pokretati. U prošlosti sam mnogo puta spomenuo Svoju nadu da Božji Duh može da pokrene duhove ljudi, kako bi oni mogli da streme ka promenama u svojoj život-naravi, i da, dok traže da ih Bog pokrene, mogu da razumeju svoje nedostatke, i da u procesu doživljavanja Njegovih reči mogu da odbace nečiste stvari u sebi (samopravednost, oholost, predstave i drugo). Nemojte misliti da će biti dovoljan samo aktivan stav u primanju nove svetlosti – morate odbaciti i sve ono što je negativno. S jedne strane, treba da uđete sa pozitivnog gledišta, a s druge, treba da se rešite svega što je nečisto sa negativnog gledišta. Sebe moraš stalno da proveravaš da bi ustanovio koje nečiste stvari u tebi i dalje postoje. Verske predstave ljudskog roda, namere, nade, samopravednost i oholost, sve su to nečiste stvari. Pogledaj u sebe i uporedi se sa svim Božjim rečima otkrivanja da bi video koje verske predstave poseduješ. Tek kada ih zaista prepoznaš, možeš da ih odbaciš. Neki kažu: „Sada je dovoljno samo slediti svetlost sadašnjeg dela Svetoga Duha. Nema potrebe zamarati se ičim drugim.” A opet, kada se pojave tvoje verske predstave, kako ćeš ih odbaciti? Misliš li da je jednostavno slediti sadašnje Božje reči? Ako si neko ko je predan religiji, u tvom srcu se iz tvojih verskih predstava i tradicionalnih teoloških teorija mogu pojaviti prekidi, a kada se te stvari pojave, one ometaju tvoje prihvatanje novih stvari. Sve su to stvarni problemi. Ako isključivo stremiš ka sadašnjim rečima Svetoga Duha, ne možeš da udovoljiš Božjim namerama. U isto vreme dok stremiš ka sadašnjoj svetlosti Svetoga Duha, trebalo bi da prepoznaš koje predstave i namere gajiš i kakvu ljudsku samopravednost poseduješ, a koja ponašanja su buntovna prema Bogu. A kada prepoznaš sve ove stvari, moraš ih odbaciti. To što si se pobunio protiv svojih ranijih postupaka i ponašanja, sve je zarad toga da ti omogući da slediš reči koje Sveti Duh danas izgovara. Promena naravi postiže se kroz Božje reči, s jedne strane, dok sa druge, to zahteva saradnju ljudskog roda. Postoji Božje delo, a zatim i ljudska primena, i oba su neizostavna.

– „Reč”, tom I, „Božja pojava i delo”, „Ljudi čije su se naravi promenile jesu oni koji su ušli u stvarnost Božjih reči”

Svakodnevne reči Božje  Odlomak 541

Kako na svom budućem putu službe možete da udovoljite Božjim namerama? Suštinska stvar je stremiti ka život-ulasku, stremiti ka promeni naravi i stremiti ka dubljem ulasku u istinu – tim putem postižeš da budeš usavršen od Boga i da od Njega budeš zadobijen. Svi ste vi primaoci Božjeg naloga, ali kakvog to naloga? Ovo se odnosi na sledeći korak dela; sledeći korak dela biće veće delo koje se obavlja u celoj vaseljeni, tako da danas treba da stremite ka promenama u svojoj život-naravi, kako biste u budućnosti zaista postali dokaz da je Bog stekao slavu kroz Svoje delo, i možete postati primeri za Njegovo buduće delo. Današnje stremljenje u celosti služi postavljanju temelja za buduće delo, kako bi Bog mogao da vas upotrebi i kako biste mogli da svedočite za Njega. Ako ovo postaviš kao cilj svojeg stremljenja, moći ćeš da zadobiješ prisustvo Svetoga Duha. Što viši cilj postaviš u svom stremljenju, to ćeš više moći da budeš usavršen. Što više stremiš ka istini, to više deluje Sveti Duh. Što je veća tvoja pokretačka snaga za stremljenje, više ćeš i zadobiti. Sveti Duh ljude usavršava shodno njihovom unutrašnjem stanju. Neki kažu da nisu voljni da ih Bog upotrebi ili da ih On usavrši, da samo žele da njihovo telo bude bezbedno i da ne pretrpi nikakvu nesreću. Neki nisu voljni da zakorače u carstvo, ali jesu voljni da se spuste u bezdan. U tom slučaju, Bog će takođe ispuniti tvoju želju. Ka čemu god da stremiš, Bog će to ostvariti. Dakle, ka čemu trenutno stremiš? Da budeš usavršen? Služe li tvoji sadašnji postupci i ponašanja tome da te Bog usavrši i da od Njega budeš zadobijen? U svom svakodnevnom životu moraš se neprekidno odmeravati. Ako celo svoje srce uložiš u stremljenje ka jednom cilju, Bog će te zasigurno usavršiti. Takav je put Svetoga Duha. Put kojim Sveti Duh vodi dostiže se kroz stremljenje ljudi. Što je veća tvoja žeđ da budeš usavršen i zadobijen od Boga, to će više Sveti Duh delovati u tebi. Što manje stremiš i što si negativniji i nazadniji, to manje mogućnosti Sveti Duh ima da deluje; kako vreme bude prolazilo, Sveti Duh će te ostaviti. Želiš li da te Bog usavrši? Želiš li da te Bog zadobije? Želiš li da te Bog upotrebi? Trebalo bi da težite da učinite sve zarad toga da budete usavršeni, zadobijeni i upotrebljeni od Boga, tako da vaseljena i sve što postoji mogu da vide Božja dela koja se ispoljavaju u vama. Vi ste gospodari svih stvari i, usred svega što postoji, treba da učinite da Bog kroz vas uživa u svedočanstvu i slavi. Samo to dokazuje da ste vi najblagoslovenije od svih pokoljenja!

– „Reč”, tom I, „Božja pojava i delo”, „Ljudi čije su se naravi promenile jesu oni koji su ušli u stvarnost Božjih reči”

Svakodnevne reči Božje  Odlomak 542

Što više vodiš računa o Božjim namerama, to ćeš veće breme nositi, a što je breme koje nosiš veće, to će tvoje iskustvo biti bogatije. Kada vodiš računa o Božjim namerama, Bog će na tebe položiti breme, a zatim te prosvetiti u pogledu zadataka koje ti je poverio. Kada Bog stavi na tebe ovo breme, obratićeš posebnu pažnju na povezane istine dok jedeš i piješ Božje reči. Ako nosiš breme za stanje života braće i sestara, onda je to breme koje ti je Bog poverio i to breme ćeš u svojim svakodnevnim molitvama uvek nositi sa sobom. Ono što Bog čini položeno je na tebe, a ti si spreman da učiniš to što Bog želi da uradi; to znači preuzeti Božje breme kao svoje. U tom trenutku, usredsredićeš svoje jedenje i pijenje Božjih reči na takva pitanja i zapitaćeš se: „Kako ću da rešim ove probleme? Kako mogu da pomognem svojoj braći i sestrama da budu oslobođeni i da imaju uživanje u svom duhu?” Takođe ćeš se usredsrediti na rešavanje ovih problema tokom razgovora u zajedništvu, a kada budeš jeo i pio Božje reči, usredsredićeš se na jedenje i pijenje reči koje se odnose na ova pitanja. Jedući i pijući Božje reči sa osećajem bremena, ti dolaziš do razumevanja Njegovih zahteva, a onda će ti put napred postati jasniji. To je prosvećenje i prosvetljenje Svetog Duha koje nastaje kada imaš breme, a to je ujedno i Božje usmeravanje za tebe. Zašto ovo govorim? Ako nemaš nikakvo breme, tada nećeš biti pažljiv dok jedeš i piješ reči Božje; kada jedeš i piješ reči Božje s osećajem bremena u svom srcu, bićeš u stanju da dokučiš njihovu suštinu, da pronađeš svoj put i vodiš računa o Božjim namerama. Prema tome, treba da se moliš da Bog položi na tebe više bremena i da ti poveri čak i veće naloge, kako bi ti imao jasniji put za primenu u budućnosti; kako bi tvoje jedenje i pijenje reči Božjih dalo veće rezultate; kako bi postao sposoban da dokučiš suštinu Njegovih reči; i kako bi stekao veću sposobnost da te pokreće Sveti Duh.

Jedenje i pijenje reči Božjih, vežbanje u molitvi, prihvatanje bremena Božjeg i prihvatanje naloga koje ti On poverava – sve to je stoga da bi ti imao put za dalje. Što više tereta nosiš za Božji nalog, biće ti lakše da te On usavrši. Neki čak nisu spremni da sarađuju sa drugima u vršenju svoje službe za Boga kada se od njih to zahteva; to su lenji ljudi koji žude za udobnošću. Što više se od tebe traži da u službi sarađuješ s drugima, to ćeš više iskustva imati. Zbog većeg bremena i više iskustva steći ćeš više prilika da budeš usavršen. Prema tome, ako Bogu možeš da služiš iskreno, tada ćeš voditi računa o teretu Božjem; kao takav, imaćeš više prilika da te Bog usavrši. Takva grupa ljudi se trenutno usavršava. Što te Duh Sveti snažnije pokreće, više ćeš voditi računa o Božjem bremenu, Bog će te više usavršiti i u većoj meri će te zadobiti – sve dok, na kraju, ne postaneš osoba koju Bog koristi. U ovom trenutku postoje neki koji za crkvu ne nose nikakvo breme. Takvi ljudi su nemarni i tromi i stalo im je jedino do sopstvenog tela. Takvi ljudi su izrazito sebični, a takođe su i slepi. Ako ovo ne možeš jasno da uvidiš, nećeš nositi nikakvo breme. Što više vodiš računa o namerama Božjim, On će ti dati veće breme. Sebičnjaci nisu spremni da trpe takve stvari; nisu spremni da plate cenu i, shodno tome, propustiće prilike da ih Bog usavršava. Zar time sebi ne nanose štetu? Ako si neko ko vodi računa o namerama Božjim, ti ćeš razviti istinsko breme za crkvu. Zapravo, umesto da ovo nazivaš bremenom koje nosiš za crkvu, bilo bi bolje nazvati ga bremenom koje nosiš za sopstveni život, jer ti razvijaš breme za crkvu kako bi te Bog mogao usavršiti kroz takva iskustva. Stoga, svi oni koji nose najveće breme za crkvu, svi oni koji nose breme za život-ulazak – to su oni koje Bog usavršava. Da li si ovo jasno video? Ako je crkva u kojoj se nalaziš rasuta kao pesak, a ti nisi zabrinut i ne uzbuđuješ se, pa čak i žmuriš kada tvoja braća i sestre ne mogu normalno da jedu i piju Božje reči, onda je to ispoljavanje koje ukazuje da nemaš bremena. Takvi ljudi nisu oni koje Bog voli. Oni koje Bog voli gladni su i žedni pravednosti i vode računa o Božjim namerama. Stoga, vi treba da vodite računa o Božjem bremenu, ovde i sada; ne treba da čekate da Bog pokaže Svoju pravednu narav mnoštvu ljudi pre nego što počnete voditi računa o Božjem bremenu. Zar tada ne bi bilo prekasno? Sada je dobra prilika da vas Bog usavrši. Ako dozvolite da vam ova prilika izmakne, žalićete za tim do kraja svog života, baš kao što Mojsije nije mogao da uđe u dobru hanansku zemlju, za čim je žalio do kraja života i umro kajući se. Kad se Božja pravedna narav pokaže mnoštvu naroda, bićeš ispunjen kajanjem. Čak i ako te Bog ne izgrdi, zbog sopstvenog kajanja sâm ćeš sebe grditi. Neki nisu ubeđeni u to, međutim, ako u to ne verujete, samo sačekajte i videćete. Neki ljudi su upravo oni koji će videti da se ove reči ostvaruju na njima samima. Da li si voljan da sebe pretvoriš u žrtvu za ove reči?

Ako ne tražiš prilike da te Bog usavrši i ako ne stremiš tome da budeš ispred drugih u svojoj težnji da budeš usavršen, tada ćeš se na kraju kajati zbog toga. Sadašnjost pruža najbolju priliku da ljudi budu usavršeni; sada je izrazito dobar trenutak. Ako iskreno ne težiš tome da te Bog usavrši, nakon što Njegovo delo bude dovršeno, propustićeš priliku – biće prekasno. Koliko god da je velika tvoja odlučnost, ako Bog više ne obavlja delo, nikada nećeš moći da postigneš savršenstvo, čak ni ako se iscrpiš do krajnjih granica. Moraš da dograbiš ovu priliku i da sarađuješ dok Sveti Duh obavlja svoje veliko delo. Propustiš li ovu priliku, drugu nećeš imati, ma koliki trud uložio. Neki među vama uzvikuju: „Bože, spreman sam da vodim računa o Tvom bremenu i spreman sam da udovoljim Tvojim namerama!” Međutim, nemaš put primene, pa tvoje breme neće potrajati. Ako pred sobom imaš put, tada ćeš korak po korak sticati iskustvo, a tvoje iskustvo će biti strukturisano i organizovano. Nakon što jedno breme bude dovršeno, biće ti dodeljeno drugo. Kako ti se životno iskustvo bude produbljivalo i tvoje će breme postajati sve temeljnije. Neki ljudi nose breme jedino kada ih pokrene Sveti Duh; nakon određenog vremena, kada više nemaju put primene, prestaju da nose ikakvo breme. Ne možeš u potpunosti da razviješ bremena naprosto jedući i pijući Božje reči. Bremena ćeš razviti samo razumevanjem mnogih istina, sticanjem moći raspoznavanja, i sposobnošću da rešavaš probleme koristeći istinu, i time stičući preciznije razumevanje Božjih reči i Božjih namera. Tek kada budeš imao bremena, moći ćeš pravilno da obavljaš posao. Ako imaš breme, ali ne i jasno shvatanje istine, to neće biti dovoljno; moraš lično da iskusiš Božje reči i da znaš kako da ih sprovodiš u delo. Tek nakon što sȃm uđeš u stvarnost moći ćeš da opskrbljuješ druge i da ih predvodiš, a Bog će moći da te usavrši.

– „Reč”, tom I, „Božja pojava i delo”, „Vodi računa o Božjim namerama kako bi postigao savršenstvo”

U ovom trenutku, Božje delo je u tome da sve navede da stupe na pravi put, da imaju normalan duhovni život i istinska iskustva, da ih pokrene Sveti Duh i da – na temelju ovoga – prihvate Božje naloge. Svrha ulaska u obuku za carstvo jeste u tomeda svaka vaša reč, postupak, pokret, misao i ideja uđu u Božje reči; da vas Bog češće pokreće i da time razvijete bogoljubivo srce; i da vas navede da ponesete što veće breme Božjih namera, tako da svi budu na putu usavršenja od Boga, tako da se svi nađu na pravom putu. Nakon što kročiš na ovaj put usavršenja od Boga, nalaziš se na pravom putu. Kada tvoje misli i ideje, kao i tvoje pogrešne namere, budu mogle da se isprave i budeš u stanju da se od vođenja računa o telu okreneš ka vođenju računa o Božjim namerama i kada budeš u stanju da se odupreš ometanju pogrešnih namera kada se one jave, i umesto toga deluješ u skladu sa Božjim namerama – ako možeš da dostigneš takav preobražaj, tada si na pravom putu životnog iskustva. Čim tvoja obuka u molitvi bude na pravom putu, Sveti Duh će te pokrenuti u tvojim molitvama. Svaki put kad se pomoliš, pokrenuće te Sveti Duh; svaki put kad se pomoliš, moći ćeš da umiriš svoje srce pred Bogom. Svaki put kad budeš jeo i pio pasus Božjih reči, ako možeš da shvatiš delo koje On trenutno obavlja i možeš da shvatiš kako da se moliš, kako da sarađuješ i kako da uđeš u njih, jedino tada će to što jedeš i piješ Božje reči uroditi plodom. Kada, u okviru Božjih reči, budeš u stanju da pronađeš put ulaska i kada budeš mogao da dokučiš mehanizam Božjeg trenutnog delovanja, kao i trend dela Duha Svetoga, stupićeš na pravi put. Ako nisi dokučio ključne stvari dok si jeo i pio Božje reči i posle toga i dalje ne možeš da pronađeš put primene, to će pokazati da još uvek ne znaš kako dajedeš i piješ Božje reči, kao i da nisi otkrio postupak niti načelo kako da to činiš. Ako nisi dokučio delo koje Bog trenutno obavlja, tada nećeš moći da prihvatiš zadatke koje bi ti On poverio. Delo koje Bog trenutno obavlja jeste upravo ono u koje ljudi sada moraju da uđu i da ga razumeju. Da li ste razumeli ove stvari?

Kada efikasno jedeš i piješ Božje reči, tvoj duhovni život postaje normalan i, bez obzira na to sa kakvim kušnjama se suočavaš, sa kakvim okolnostima se susrećeš, kakve fizičke bolesti možda podnosiš, kakvo otuđenje od braće i sestara ili porodične nedaće možda proživljavaš, u stanju si da normalno jedeš i piješ Božje reči, da se normalno moliš i da normalno nastaviš sa svojim crkvenim životom; ako sve ovo možeš da postigneš, to će pokazati da si ušao na pravi put. Neki su ljudi previše krhki i nedostaje im istrajnost. Kada naiđu i na manji problem, kukaju i postaju negativni. Stremljenje ka istini zahteva istrajnost i odlučnost. Ako ovog puta niste uspeli da udovoljite Božjim namerama, tada morate biti u stanju da zamrzite sebe i da duboko u sebi budete smireno odlučni u tome da sledeći put uspete. Ako ovoga puta niste vodili računa o Božjem bremenu, onda bi trebalo da budete odlučni u nameri da se pobunite protiv tela kada se u budućnosti suočite sa istim problemomi da rešite da udovoljite Božjim namerama. Tako ćete postati hvale vredni. Neki ljudi ne znaju čak ni to jesu li njihove sopstvene misli ili ideje ispravne; ti ljudi su smetene budale! Ako želiš da pokoriš svoje srce i pobuniš se protiv tela, nužno je da prvo znaš jesu li tvoje namere ispravne; jedino tada možeš pokoriti svoje srce. Ako ne znaš jesu li tvoje namere ispravne, možeš li uopšte da pokoriš svoje srce i pobuniš se protiv telesnog? Čak i ako se pobuniš, činićeš to zbunjeno. Treba da znaš kako da se pobuniš protiv svojih pogrešnih namera; to znači buniti se protiv telesnog. Čim shvatiš da su tvoje namere, misli i ideje pogrešni, trebalo bi da brzo promeniš smer i kreneš pravim putem. Prvo pronađi rešenje za ovaj problem i u tom smislu se obuči da uđeš, jer ti najbolje znaš da li su ti namere ispravne ili nisu. Kada tvoje pogrešne namere budu ispravljene tako da tvoje namere budu zarad Boga, postići ćeš cilj pokoravanja svog srca.

Za vas je sada najvažnije da steknete znanje o Bogu i Njegovom delu; takođe, moraš znati kako Sveti Duh obavlja delo na ljudim. To je neophodno za ulazak na pravi put. To će ti biti lakše da učiniš kada shvatiš ovu važnu stvar. Ti veruješ u Boga i spoznaješ Boga, što pokazuje da je tvoja vera u Boga dostojna svog imena. Ako nastaviš da stičeš iskustvo, a na kraju ipak ne možeš da spoznaš Boga, tada si zasigurno osoba koja se suprotstavlja Bogu. Oni koji veruju samo u Isusa Hrista, a ne veruju u ovaploćenog Boga današnjice, svi su osuđeni. Svi su fariseji novijih dana, jer ne priznaju današnjeg Boga i svi su u suprotnosti sa Bogom. Ma koliko ispravno verovali u Isusa, sve je to uzalud; Bog ih neće odobriti. Licemeri su svi oni koji transparentom proklamuju svoju veru u Boga, a koji u svojim srcima nemaju istinsko znanje o Bogu!

– „Reč”, tom I, „Božja pojava i delo”, „Vodi računa o Božjim namerama kako bi postigao savršenstvo”

Da bi čovek tražio da ga Bog usavrši, prvo mora razumeti šta znači biti usavršen od Boga, kao i koje uslove mora ispuniti da bi bio usavršen. Kada čovek shvati ove stvari, mora pronaći put primene. Da bi bio usavršen, čovek mora posedovati određeni kov. Mnogi ljudi po prirodi nisu dovoljno visokog kova, a u tom slučaju moraš platiti cenu i naporno raditi na sebi. Što si lošijeg kova, moraš uložiti veći lični trud. Što je veće tvoje razumevanje Božjih reči i što ih više sprovodiš u praksi, tim pre možeš stupiti na put na kom će te Bog usavršiti. Kroz molitvu možeš biti usavršen tokommolitve; takođe možeš biti usavršen i kroz jedenje i pijenje reči Božjih, shvatanje njihove suštine i proživljavanje njihove stvarnosti. Kroz svakodnevno doživljavanje Božjih reči, trebalo bi da saznaš šta ti nedostaje; povrh toga, trebalo bi da prepoznaš svoju kobnu manu i svoje slabosti, i da se moliš Bogu i preklinješ Ga. Čineći to, postepeno ćeš biti usavršen. Put ka usavršenju je sledeći: da se moliš; da jedeš i piješ Božje reči; da dokučiš suštinu Božjih reči; da uđeš u iskustvo Božjih reči; da spoznaš svoje nedostatke; da se pokoriš Božjem delu; da vodiš računa o Božjem bremenu i da se pobuniš protiv tela kroz svoje bogoljubivo srce; i da često budeš u zajedništvu sa svojom braćom i sestrama, što ti može obogatiti iskustvo. Bilo da je reč o zajedničkom životu ili tvom ličnom životu, i bilo da je reč o velikim okupljanjima ili malim, sve to može da ti omogućida imaš iskustva, da primiš obuku, i može da omogući tvom srcu da se umiri pred Bogom i okrene prema Njemu. Sve je to deo procesa usavršavanja. Doživljavanje Božjih reči, kao što je ranije pomenuto, znači biti u stanju da ih zapravo lično iskusiš i da dozvoliš sebi da ih proživiš – tako da zadobiješ veću veru i ljubav prema Bogu – i, čineći to, postepeno odbaciš svoje sotonske iskvarene naravi, odbaciš svoje neprikladne namere, i proživiš obličje normalnog čoveka. U tebi će biti sve više i više ljubavi prema Bogu – što će reći, biće sve više i više delova tebe koje je Bog usavršio, a potom i sve manje i manje delova tebe koje je Sotona iskvario. Kroz svoja praktična iskustva postepeno ćeš stupati na put savršenstva. Dakle, ako želiš da budeš usavršen, onda je naročito važno da vodiš računa o namerama Božjim i da iskusiš Njegove reči.

Bog sada želi da zadobije određenu grupu ljudi, grupu koju čine oni koji daju sve od sebe da s Njim sarađuju, koji mogu da se pokore Njegovom delu, koji veruju da su reči koje Bog govori istinite i koji Božje zahteve mogu da sprovedu u delo; oni su ti kojima je istinsko razumevanje u srcu, oni su ti koji mogu biti usavršeni i oni će svakako moći da idu putem usavršavanja. Oni koji ne mogu da budu usavršeni jesu ljudi bez jasnog razumevanja Božjeg dela, koji ne jedu i ne piju Božje reči, koji na Njegove reči ne obraćaju pažnju i koji u svom srcu nemaju nimalo ljubavi prema Bogu. Oni koji sumnjaju u ovaploćenog Boga, koji nikada u Njega nisu sigurni, koji Njegove reči nikada ne shvataju ozbiljno i uvek pokušavaju da Ga obmanu, jesu ljudi koji se opiru Bogu i koji su od Sotone; nema načina da se takvi ljudi usavrše.

Ako želiš da budeš usavršen, najpre moraš da pronađeš naklonost u Božjim očima, jer On usavršava one na koje gleda s naklonošću i koji su u skladu sa Njegovim namerama. Ako želiš da budeš u skladu sa Božjim namerama, moraš da imaš srce koje se pokorava Njegovom delu, moraš da daš sve od sebe da stremiš ka istini i moraš u svemu da prihvatiš Božji nadzor. Da li se sve što radiš odvijalo pod Božjim nadzorom? Da li je tvoja namera ispravna? Ako je tvoja namera ispravna, Bog će te odobravati; ako je tvoja namera pogrešna, to pokazuje da ono što tvoje srce voli nije Bog, već telo i Sotona. Zato moraš da koristiš molitvu kao način pihvatanja Božjeg nadzora u svemu. Kada se moliš, iako Ja lično ne stojim pred tobom, Sveti Duh je s tobom, i ti se moliš i Meni i Duhu Božjem. Zašto veruješ u ovo telo? Veruješ, jer On ima Duh Božji. Da li bi verovao u ovu osobu da je On bez Duha Božjeg? Kada veruješ u ovu osobu, veruješ u Duh Božji. Ako se plašiš ove osobe, to znači da se plašiš Duha Božjeg. Vera u Duh Božji je vera u ovu osobu, a vera u ovu osobu takođe je vera u Duh Božji. Kada se moliš, osećaš da je Duh Božji s tobom i da je Bog pred tobom, i zato se moliš Njegovom Duhu. Danas se većina ljudi plaši da svoje postupke iznese pred Boga; iako možda možeš da prevariš Njegovo telo, ne možeš da prevariš Njegov Duh. Sve ono što ne može da izdrži Božje ispitivanje nije u skladu sa istinom i treba ga odbaciti; raditi drugačije znači uvrediti Boga. Dakle, bilo da se moliš, da govoriš, da u zajedništvu razgovaraš sa svojom braćom i sestrama ili da obavljaš svoju dužnost i završavaš poslove, svoje srce moraš da položiš pred Boga. Dok ispunjavaš svoju dužnost, Bog je s tobom, i sve dok je tvoja namera ispravna i u službi je dela Božje kuće, On će prihvatati sve što radiš; trebalo bi da iskreno ispunjavaš svoje dužnosti. Tokom molitve treba da imaš bogoljubivo srce i da tražiš Božju brigu, zaštitu i ispitivanje. Ako su to tvoje namere, tvoje će molitve biti delotvorne. Dok se, recimo, moliš na okupljanjima, ako otvaraš svoje srce i moliš se Bogu govoreći Mu šta ti je u srcu, i ako ne govoriš neistinu, tvoje će molitve sigurno biti delotvorne. Ako si u srcu iskreno bogoljubiv, ovako se zakuni Bogu: „Bože, koji si na nebesima i na zemlji i među svim stvarima, kunem Ti se: neka Tvoj Duh ispita sve što činim i neka me štiti i brine za mene u svako doba, kako bi sve što radim moglo da bude postojano u Tvom prisustvu. Ukoliko Te moje srce ne bude volelo ili Te ikada izda, izgrdi me i prokuni žestoko. Nemoj me pomilovati ni u ovom životu ni u životu koji će doći.” Smeš li da daš takvu zakletvu? Ako ne smeš, to pokazuje da si plašljiv i da još uvek voliš sebe. Posedujete li takvu odlučnost? Ako imate rešenost, položite ovu zakletvu. Ako si odlučio da daš takvu zakletvu, Bog će ispuniti tvoju odluku. Kada se zaklinješ Bogu, On sluša. Bog na osnovu tvoje molitve i tvojih postupaka određuje jesi li grešan ili pravedan. Sada ste u toku procesa usavršavanja i, ako istinski veruješ da možeš da budeš usavršen, sve što radiš iznećeš pred Boga i prihvatićeš Njegovo ispitivanje. Ako učiniš nešto strašno buntovno ili izdaš Boga, On će tvoju zakletvu sprovesti u delo; U tom trenutku, bilo da se suočiš sa propašću ili sa grdnjom, za to ćeš sȃm biti kriv. Dao si zakletvu i treba da je se pridržavaš. Ako se ne držiš date zakletve, doživećeš propast. Pošto je zakletva bila tvoja, Bog će je sprovesti u delo. Neki se posle molitve plaše, pa kažu: „Sve je svršeno! Moja je prilika da budem razvratan nestala; moja je prilika da činim loše stvari nestala; moja je prilika da utažim svoje svetovne žudnje nestala!” Takvi ljudi još uvek vole svet i greh, i sigurno će doživeti propast.

Kao vernik u Boga, moraš biti u stanju da izneseš pred Njega sva svoja dela i postupke i da prihvatiš Njegovo ispitivanje. Ako ono što radiš može da bude izneto pred Duh Božji, ali ne i pred telo Božje, to znači da nisi prihvatio ispitivanje Njegovog Duha. Ko je Duh Božji? Ko je osoba za koju Bog svedoči? Nisu li Oni jedno te isto? Većina ih vidi kao dva odvojena bića i veruje da je Duh Božji Božji Duh, a da je osoba za koju Bog svedoči samo ljudsko biće. Ali, zar nisi u zabludi? U čije ime ova osoba dela? Oni koji ne poznaju ovaploćenog Boga nemaju duhovno razumevanje. Duh Božji i Njegovo ovaploćeno telo su jedno, jer je Duh Božji materijalizovan u telu. Ako je ta osoba neljubazna prema tebi, hoće li Duh Božji biti ljubazan? Zar nisi zbunjen? Svi oni koji danas ne mogu da prihvate Božje ispitivanje ne mogu da dobiju Njegovo odobravanje, a oni koji ne poznaju ovaploćenog Boga ne mogu da budu usavršeni. Posmatraj sve što radiš i vidi možeš li to da izneseš pred Boga. Ako ne možeš da izneseš sve što činiš pred Boga, to pokazuje da si zločinitelj. Mogu li zločinitelji da budu usavršeni? Sve što činiš, svaki postupak, svaku nameru i svaku reakciju treba izneti pred Boga. To znači da sve iz tvog svakodnevnog duhovnog života – molitve, približavanje Bogu, jedenje i pijenje Božjih reči, razgovor u zajedništvu s braćom i sestrama i vođenje crkvenog života – sve do tvoje službe u saradnji sa drugima, treba da bude izneto pred Boga radi Njegovog ispitivanja. Takvo će ti postupanje pomoći da postigneš rast u životu. Proces prihvatanja Božjeg ispitivanja jeste proces pročišćenja. Što više možeš da prihvatiš Božje ispitivanje, u većoj si meri pročišćen i više ćeš biti u skladu s Božjim namerama, tako da nećeš pasti u razvrat i tvoje srce će moći da živi u Njegovom prisustvu. Što više prihvataš Njegovo ispitivanje, veće je Sotonino poniženje i tvoja sposobnost da se pobuniš protiv tela. Prema tome, prihvatanje Božjeg ispitivanja jeste put koji bi ljudi trebalo da slede. Bez obzira na to šta radiš, čak i kada razgovaraš u zajedništvu sa svojom braćom i sestrama, treba da pred Boga izneseš svoja dela, da tražiš Njegovo ispitivanje, i treba da se svesno pokoriš Samom Bogu; to će tvoje postupanje učiniti mnogo tačnijim. Samo ako sve što činiš iznosiš pred Boga i prihvataš Božje ispitivanje možeš da budeš neko ko živi u Božjem prisustvu.

– „Reč”, tom I, „Božja pojava i delo”, „Bog usavršava one koji su u skladu sa Njegovim namerama”

Oni koji ne razumeju Boga nikada ne mogu sasvim da Mu se pokore. Takvi ljudi su sinovi buntovništva. Suviše su ambiciozni, previše je buntovništva u njima, i zato se udaljavaju od Boga i ne žele da prihvate Njegov nadzor. Takve ljude nije moguće lako usavršiti. Neki su probirljivi u tome kako jedu i piju Božje reči i kako ih prihvataju. Oni priznaju određene delove Božjih reči koji su u skladu s njihovim predstavama, a odbacuju one koje to nisu. Nije li to najotvorenija pobuna i suprotstavljanje Bogu? Ako neko veruje u Boga godinama, a nije Ga nimalo razumeo, onda je bezvernik. Oni koji su voljni da prihvate Božji nadzor jesu oni koji teže Njegovom razumevanju, koji žele da prihvate Njegove reči. To su oni koji će primiti Božju baštinu i blagoslove, i oni su najblagosloveniji. Bog proklinje one u čijem srcu za Njega nema mesta, i takve ljude On grdi i napušta. Ako ne voliš Boga, On će te napustiti, a ako ne slušaš šta ti govorim, obećavam ti da će te Duh Božji napustiti. Probaj ako ne veruješ! Danas ti objašnjavam put prakse, ali od tebe zavisi hoćeš li da ga sprovedeš u delo. Ukoliko ne veruješ u taj put, ako ga ne sprovodiš u delo, videćeš i sam da li Duh Sveti deluje u tebi ili ne! Ako ne težiš razumevanju Boga, u tebi neće delovati Duh Sveti. Bog deluje u onima koji teže Njegovim rečima i koji ih cene. Što više budeš cenio Božje reči, to će više u tebi delovati Njegov Duh. Što neka osoba više ceni Božje reči, to će imati više prilika da je Bog usavrši. Bog usavršava one koji Ga istinski vole i one čije je srce umireno pred Njim. Treba da ceniš celokupno Božje delo, da ceniš Božje prosvećenje, Božje prisustvo, Božju brigu i zaštitu, i da ceniš to kako Božje reči postaju tvoja stvarnost i opskrbljuju tvoj život – to je najviše u skladu sa Božjim namerama. Ako ceniš Božje delo, to jest, ako ceniš celokupno delo koje je izvršio na tebi, On će te blagosloviti i učiniće da se sve što je tvoje umnoži. Ako ne ceniš Božje reči, On na tebi neće delati; On će ti samo dati malo blagodati za tvoje verovanje, dozvoljavajući ti da imaš nešto materijalnih blagoslova ili pružajući tvojoj porodici nešto malo sigurnosti. Trebalo bi da tragaš za tim da Božje reči učiniš svojom stvarnošću, da budeš u stanju da Mu udovoljiš i da budeš u skladu sa Njegovim namerama; ne bi trebalo da tragaš samo za uživanjem u Njegovoj blagodati. Ništa nije za vernike važnije nego da prime Božje delo, da budu usavršeni i postanu oni koji slede volju Božju. To je cilj kome treba da težiš.

Sve ono čemu je čovek težio u Doba blagodati sada je prevaziđeno, jer je sada merilo te težnje strožije; ono čemu se teži ujedno je uzvišenije i praktičnije, i može bolje da zadovolji čovekove unutrašnje potrebe. U prošlim vremenima, Bog nije na ljude delovao kao što to danas čini; On im se nije obraćao koliko im se obraća danas, niti su Njegovi zahtevi prema njima bili tako visoki kao Njegovi zahtevi danas. To što Bog danas zahteva od vas ove stvari pokazuje da je konačna Božja namera usmerena na vas, na ovu grupu ljudi. Ako zaista želiš da te Bog usavrši, onda se tome posveti kao svom središnjem cilju. Bez obzira na to da li trčiš unaokolo, da li daješ sebe, da li obavljaš neku funkciju ili primaš Božji nalog, uvek nastoj da budeš usavršen i da udovoljiš Božjim namerama, da ispuniš ovaj cilj. Ako neko kaže da ne teži tome da bude usavršen od strane Boga niti život-ulasku, već samo teži telesnom miru i radosti, onda su ti ljudi najveći slepci. Oni koji ne teže život-stvarnosti, već samo večnom životu u budućem svetu i za sigurnošću u ovom životu, najveći su slepci. Dakle, sve što radiš treba da činiš zato da bi te Bog usavršio i zadobio.

Delo koje Bog obavlja na ljudima jeste da ih opskrbi prema njihovim različitim potrebama. Što je život neke osobe veći, to mu je više potrebno i to više stremi. Ako u ovoj fazi nemaš nikakvih težnji, to dokazuje da te je Sveti Duh napustio. Duh Sveti nikada neće napustiti one koji teže životu; takvi ljudi uvek imaju čemu da teže i uvek u srcu nose čežnju. Takvi ljudi nikada nisu zadovoljni svojim sadašnjim statusom. Svaka faza u delu Svetog Duha ima za cilj da u tebi postigne neki efekat, ali ako postaneš zadovoljan svojim sadašnjim statusom, ako više nemaš nikakvih potreba, ako više ne prihvataš delo Duha Svetog, on će te napustiti. Ljudima je potrebno Božje ispitivanje svakog dana; njima je od Boga svakodnevno potrebno obilno opskrbljivanje. Mogu li ljudi da se dovijaju ako svakog dana ne jedu i ne piju Božju reč? Ako neko stalno oseća kako ne može dovoljno da se najede ili napije Božje reči, ako je uvek traži i uvek je gladan i žedan pravednosti, Duh Sveti će uvek delati u njemu. Što je neko u većoj meri gladan i žedan pravednosti, u većoj je meri u stanju da u zajedništvu razgovara o praktičnim stvarima. Što se više neko fokusira na traganje za istinom, to će brže u svom životu postići rast, obogatiti se iskustvom i postati imućan stanovnik Božje kuće.

– „Reč”, tom I, „Božja pojava i delo”, „Bog usavršava one koji su u skladu sa Njegovim namerama”

Svakodnevne reči Božje  Odlomak 548

Sveti duh ima put kojim se kreće u svakoj osobi i svakoj osobi daje priliku da bude usavršena. Kroz svoju negativnost ti si se upoznao sa sopstvenom iskvarenošću, tako da ćeš, kada budeš odbacio negativnost, naći put primene; to su sve načini na koje bivaš usavršen. Dalje, kroz neke pozitivne stvari neprestano dobijaš unutrašnje smernice i prosvetljenje, što ti omogućava da samoinicijativno ispunjavaš svoju funkciju, rasteš u uvidu i zadobijaš moć raspoznavanja. Kada si u dobrom stanju, posebno si voljan da čitaš Božje reči, i posebno voljan da se moliš Bogu, te možeš da povežeš propovedi koje čuješ sa sopstvenim stanjem. U takvim trenucima Bog te iznutra prosvetljuje i prosvećuje, čineći da uvidiš neke stvari sa pozitivnog aspekta. Tako si usavršen na pozitivnoj strani. U negativnim stanjima si slab i negativan; osećaš da ti Bog nije u srcu, ali ipak, Bog te prosvetljuje, pomažući ti da pronađeš put primene. Ishod ovoga je postizanje savršenstva na negativnoj strani. Bog može da usavrši čoveka i sa pozitivne i sa negativne strane. Zavisi od toga da li si u stanju da iskusiš i od toga da li stremiš ka tome da te Bog usavrši. Ako istinski stremiš tome da te Bog usavrši, onda negativno ne može da te natera da doživiš gubitak, već ti može doneti stvari koje su stvarnije, i može da te učini sposobnijim da saznaš šta je to što nedostaje u tebi, sposobnijim da dokučiš svoje pravo stanje i shvatiš da čovek nema ništa i da je ništa; ako ne doživiš kušnje, ti nemaš znanje, i uvek ćeš osećati da si iznad drugih i bolji od svih drugih. Kroz sve ovo ćeš shvatiti da je sve što se desilo ranije učinio Bog i zaštitio Bog. Ulazak u kušnje ostavlja te bez ljubavi ili vere, ne uspevaš da se moliš i nisi u stanju da pevaš himne, i nesvesno, usred toga ti spoznaješ sebe. Bog ima mnogo sredstava da usavrši čoveka. On koristi svakakva okruženja da oreže čovekove iskvarene naravi i koristi razne stvari da bi otkrio čoveka; s jedne strane, On čoveka orezuje, s druge, On čoveka otkriva, a s treće, On čoveka razotkriva, kopajući i razotkrivajući „tajne” u dubinama čovekovog srca i pokazujući čoveku njegovu prirodu kroz razotkrivanje mnogih njegovih stanja. Brojnim metodama Bog usavršava čoveka – kroz razotkrivanje, kroz orezivanje čoveka, kroz oplemenjivanje i kroz grdnju – tako da čovek može da zna da je Bog praktičan.

– „Reč”, tom I, „Božja pojava i delo”, „Samo oni koji se usredsrede na primenu mogu biti usavršeni”

Čemu sada stremite? Tome da vas Bog usavrši, da spoznate Boga, da zadobijete Boga – ili je to možda Petrov primer iz devedesetih, ili vera veća od Jovove, ili možda to da vas Bog nazove pravednima i da stignete pred presto Božji, ili da budete u stanju da ispoljite Boga na zemlji i date snažno i gromoglasno svedočanstvo za Boga. Bez obzira na to čemu stremite, sve u svemu, sve je to zarad toga da vas Bog spasi. Bez obzira na to da li stremiš tome da budeš pravedna osoba, da li stremiš Petrovom primeru, ili veri Jovovoj, ili tome da te Bog usavrši, sve je to delo koje Bog obavlja na čoveku. Drugim rečima, bez obzira na to ka čemu stremiš, to je sve zbog toga da bi te Bog usavršio, sve je zbog doživljavanja Božjih reči, radi udovoljavanja Božjem srcu; ka čemu god da stremiš, to je sve zbog otkrivanja Božje divote, traženja puta primene u stvarnom iskustvu sa ciljem da budeš u stanju da odbaciš sopstvenu buntovnu narav, postigneš normalno stanje u sebi, da u potpunosti budeš u skladu sa Božjim namerama, da postaneš ispravna osoba i da imaš ispravan motiv u svemu što radiš. Razlog zbog kojeg doživljavaš sve ove stvari jeste da dođeš do spoznaje Boga i postigneš porast života. Iako su ono što doživljavaš Božje reči i stvarni događaji, kao i ljudi, događaji i stvari u tvom okruženju, naposletku ćeš moći da spoznaš Boga i da budeš usavršen od Boga. Stremiti ka tome da kročiš putem pravednog čoveka ili stremiti ka sprovođenju Božjih reči u delo: to je trkačka staza, a spoznaja Boga i usavršavanje od strane Boga su odredište. Bilo da sada stremiš ka tome da te Bog usavrši ili stremiš ka tome da svedočiš za Boga, sve je to u krajnjoj liniji da bi spoznao Boga; to je da ne bi delo koje On obavlja na tebi bilo uzaludno, da bi ti najzad spoznao praktičnost Boga, da bi spoznao Njegovu veličinu, i još više da bi spoznao Božju poniznost i skrivenost i da bi spoznao ogromno delo koje Bog obavlja na tebi. Bog se ponizio do te mere da Svoje delo obavlja na ovim prljavim i iskvarenim ljudima i usavršava ovu grupu ljudi. Bog se nije samo ovaplotio da bi živeo i jeo među ljudima, da bi čuvao ljude kao pastir, i da bi ljude opskrbio onim što im je potrebno. Još je važnije da On obavlja Svoje neizmerno delo spasenja i osvajanja na ovim krajnje iskvarenim ljudima. Došao je u srce velike crvene aždaje da spasi ove najiskvarenije ljude, kako bi svi ljudi mogli da se promene i obnove. Neizmerna patnja koju Bog trpi nije samo patnja koju ovaploćeni On podnosi pri ovaploćenju, već je iznad svega to što Božji Duh trpi krajnje poniženje – On se toliko ponizuje i skriva da postaje običan čovek. Bog se ovaplotio i uzeo telesno obličje da bi ljudi videli da On ima normalan ljudski život i normalne ljudske potrebe. To je dovoljno da se dokaže da se Bog u velikoj meri ponizio. Duh Božji se ostvaruje u telu. Njegov Duh je tako vrhovni i tako velik, a ipak uzima oblik običnog čoveka, beznačajnog čoveka, da bi obavio delo Svog Duha. U pogledu kova, uvida, razuma, ljudskosti i života svakog od vas, vi ste zaista nedostojni da primite Božje delo ove vrste i zaista ste nedostojni toga da Bog podnosi takvu patnju zbog vas. Bog je tako uzvišen. On je toliko uzvišen, ljudi su toliko bedni, a On ipak deluje na njima. Ne samo da se On ovaplotio da bi opskrbio ljude, da bi govorio ljudima, već On i živi zajedno sa njima. Bog je tako ponizan, tako divan. Ako, čim se pomene Božja ljubav, čim se pomene Božja blagodat, ti proliješ suze dok rečima hvališ Boga, ako dostigneš ovo stanje, to znači da imaš istinsko znanje o Bogu.

– „Reč”, tom I, „Božja pojava i delo”, „Samo oni koji se usredsrede na primenu mogu biti usavršeni”

U stremljenju ljudi danas postoji određeno odstupanje; oni samo streme ka tome da vole Boga i da udovolje Bogu, ali nemaju nikakvo znanje o Bogu i zanemarili su prosvećenje i prosvetljenje Svetog Duha u sebi. Oni nemaju osnova za istinsko poznavanje Boga. Zato gube žar u meri u kojoj njihovo iskustvo napreduje. Svi oni koji streme ka istinskom bogopoznanju, iako ranije nisu bili u dobrom stanju, te su bili skloni negativnosti i slabosti i često plakali, padali u bezvoljnost i gubili nadu – sada, kako stiču više iskustva, njihovo stanje se poboljšava. Nakon što su doživeli orezivanje i slom, i iskusili kušnje i oplemenjivanja, ostvarili su veliki napredak. Negativna stanja su smanjena, i došlo je do nekih promena u njihovoj životnoj naravi. Kako prolaze kroz više kušnji, njihova srca počinju da vole Boga. Postoji pravilo u Božjem usavršavanju ljudi, a to je da te On prosvećuje koristeći tvoj poželjan deo, tako da imaš put primene i možeš da se odvojiš od svih negativnih stanja, pomažući svom duhu da se oslobodi i omogućavajući ti da Ga više voliš. Na ovaj način možeš da odbaciš sotonske iskvarene naravi. Ako si bezazlen i otvoren, voljan da spoznaš sebe i sprovodiš istinu u delo, Bog će te prirodno blagosloviti, a da kada budeš slab i negativan, On će te dvostruko prosvetiti, pomažući ti da bolje spoznaš sebe, da budeš spremniji da u svom srcu osetiš pokajanje i da lakše upražnjavaš ono što treba da upražnjavaš. Samo na taj način tvoje srce može biti mirno i opušteno. Osoba koja inače obraća pažnju na spoznaju Boga, koja obraća pažnju na spoznaju sebe, koja obraća pažnju na sopstveno praktikovanje, moći će često da prima Božje delo, kao i Njegovo usmeravanje i prosvećenje. Čak i kada je takva osoba možda u negativnom stanju, ona može odmah da preokrene stvari, bilo zbog delovanja savesti, bilo zbog prosvećenja koje dolazi od Božjih reči. Promena nečije naravi uvek se postiže kada ta osoba spozna svoje stvarno stanje, kao i Božju narav i delo. Osoba koja je voljna da spozna sebe i da se otvori, moći će da primenjuje istinu. Takva osoba je osoba koja je odana Bogu. Osoba koja je odana Bogu poseduje razumevanje Boga, bilo da je to razumevanje duboko ili plitko, oskudno ili obilno. To je Božja pravednost, i to je nešto što ljudi postižu; to je njihov lični dobitak. Osoba koja ima spoznaju o Bogu jeste ona koja ima temelj, koja ima viziju. Ovakva osoba je sigurna u Božje telo, kao i Božje reči i Božje delo. Bez obzira na to kako Bog deluje ili govori, ili kako drugi ljudi izazivaju ometanja, ona može ostati nepokolebljiva i biti postojana u svom svedočenju o Bogu. Što je čovek više ovakav, to više može da sprovodi u delo istinu koju razume. Zato što uvek na ovaj način sprovodi u delo Božje reči, on stiče veće razumevanje Boga i poseduje odlučnost da zauvek ostane postojan u svom svedočenju za Boga.

– „Reč”, tom I, „Božja pojava i delo”, „Samo oni koji se usredsrede na primenu mogu biti usavršeni”

Imati moć raspoznavanja, imati pokornost i imati sposobnost da pronikneš u stvari kako bi bio oštrog duha, znači da te, čim se s nečim suočiš, Božje reči iznutra prosvetljuju i prosvećuju. To znači biti oštrog duha. Sve što Bog čini jeste da bi pomogao da se oživi duh ljudi. Zašto Bog uvek kaže da su ljudi tupi i glupi? Zato što su ljudski duhovi umrli i postali su toliko tupi da su potpuno nesvesni stvari duha. Božje delo je da učini da ljudski životi napreduju i da pomogne ljudskom duhu da oživi, tako da mogu da proniknu u duhovne stvari, kao i da uvek budu u stanju da vole Boga u svom srcu i da udovolje Bogu. Dolazak u ovu etapu pokazuje da je nečiji duh oživeo i da će sledeći put kada se s nečim suoči, moći odmah da reaguje. Prijemčiv je za propovedi i brzo reaguje na situacije. To znači postići oštrinu duha. Postoje mnogi ljudi koji imaju brzu reakciju na neki spoljašnji događaj, ali čim se pomene ulazak u stvarnost ili podrobnija pitanja duha, oni otupe i oglupe. Oni razumeju nešto samo ako im je detaljno objašnjeno. Sve su to ispoljavanja toga da su duhovno otupeli i glupi, te da imaju malo iskustva u duhovnim stvarima. Neki ljudi su oštroumnog duha i umeju da raspoznaju. Čim čuju reči koje razotkrivaju njihova stanja, oni ne gube vreme i odmah ih zapisuju. Jednom kada čuju reči o načelima primene, oni su u stanju da ih prihvate i primene na svoje kasnije iskustvo, čime menjaju sebe. To je osoba oštrog duha. Zašto su u stanju da reaguju tako brzo? Zato što su oni usredsređeni na te stvari u svakodnevnom životu. Kada čitaju Božje reči, oni mogu da preispitaju svoja stanja u odnosu na njih, te da razmišljaju o sebi i spoznaju sebe. Kada čuju razgovor u zajedništvu i propovedi, i čuju reči koje im donose prosvećenje i prosvetljenje, oni mogu odmah da ih prime. To je slično davanju hrane gladnoj osobi; ona je u stanju odmah da jede. Ako daješ hranu nekome ko nije gladan, on ne reaguje tako brzo. Ti se često moliš Bogu, pa možeš odmah da reaguješ čim se susretneš s nečim, razmišljajući o tome šta Bog zahteva u vezi s tim, kako treba da postupaš i kako te je Bog prošlog puta usmeravao u sličnoj situaciji. Kada se danas suočiš sa istom takvom situacijom, naravno da ćeš znati kako da postupaš na način koji udovoljava Božjem srcu. Ako uvek tako postupaš i uvek doživljavaš na taj način, u nekom trenutku će ti to postati lako. Kada čitaš Božje reči, znaćeš o kakvoj osobi Bog govori, znaćeš o kakvom stanju duha govori, i moći ćeš da dokučiš ključnu stvar i da je sprovedeš u delo; na taj način ćeš moći da stičeš iskustvo. Zašto neki ljudi ne uspevaju da budu takvi? Zato što ne ulažu mnogo truda u aspekt primene. Iako su spremni da sprovode istinu u delo, oni nemaju pravi uvid u pojedinosti službe, niti u najsitnije istine u svom životu. Zbune se kada se nešto desi. Tako možeš biti prevaren i naveden na stranputicu kada se pojavi lažni prorok ili lažni apostol. Često moraš u zajedništvu deliti Božje reči i delo – samo tako ćeš moći da razumeš istinu i razviješ moć raspoznavanja. Ako ne razumeš istinu, nećeš imati moć raspoznavanja. Na primer, ono što Bog govori, kako Bog deluje, koji su Njegovi zahtevi od ljudi, s kakvim ljudima treba da budeš u dodiru i kakve ljude treba da odbaciš – često moraš o tome razgovarati u zajedništvu. Ako uvek na ovaj način doživljavaš Božje reči, razumećeš istinu i u potpunosti ćeš razumeti mnoge stvari, a imaćeš i moć razlučivanja. Šta je disciplina Svetog Duha, šta je krivica rođena iz ljudske volje, šta je usmeravanje Svetog Duha, šta je orkestracija okruženja, šta je unutrašnje prosvećenje Božjim rečima – ako ti to nije jasno, nećeš imati moć raspoznavanja. Šta dolazi od Svetog Duha, šta je buntovna narav, kako se pokoriti Božjim rečima i kako odbaciti sopstveno buntovništvo – ako kroz svoja iskustva stekneš razumevanje o ovim stvarima, imaćeš temelj; kada se nešto desi, imaćeš odgovarajuću istinu kojom ćeš ga meriti i odgovarajuće vizije kao temelj. Imaćeš načela u svemu što radiš i moći ćeš da deluješ u skladu sa istinom. Tada će tvoj život biti ispunjen Božjim prosvećenjem, pun Božjih blagoslova. Bog neće nepravedno postupati sa bilo kim ko iskreno teži ka Njemu, ili ko Ga proživljava i svedoči o Njemu i neće proklinjati bilo koga ko oseća iskrenu žeđ za istinom. Ako, dok jedeš i piješ reči Božje, možeš da obratiš pažnju na spoznavanje sopstvenog stvarnog stanja, na sopstveno praktikovanje i na sopstveno razumevanje, onda ćeš, kada se suočiš s nekim pitanjem, primiti prosvećenje i zadobiti praktično razumevanje. Tada ćeš u svemu imati put primene i raspoznavanja. Čovek koji ima istinu neće biti zaluđen i neće prekidati niti će postupati preterano. Zbog istine, on je zaštićen, a takođe zahvaljujući istini stiče veće razumevanje. Zbog istine, on ima više puteva primene, dobija više prilika da Sveti Duh deluje u njemu i više prilika da bude usavršen.

– „Reč”, tom I, „Božja pojava i delo”, „Samo oni koji se usredsrede na primenu mogu biti usavršeni”

Svakodnevne reči Božje  Odlomak 552

Da bi bio usavršen, moraš da ispuniš određene kriterijume. Kroz svoju rešenost, svoju upornost, svoju savest i svoje stremljenje, moraš da imaš iskustvo kad je reč o životu i da udovoljiš Božjim namerama. To je tvoj ulazak i to je ono što se zahteva na putu usavršavanja. Delo usavršavanja se može obaviti na svim ljudima. Svako ko stremi ka Bogu može biti usavršen i ima mogućnost i kvalifikacije da bude usavršen. To nije nešto što je predodređeno. Može li neko da bude usavršen uglavnom zavisi od toga ka čemu stremi. Ljudi koji vole istinu i u stanju su da prožive istinu svakako mogu da budu usavršeni. Bog ne odobrava ljude koji ne vole istinu; oni ne poseduju život koji Bog zahteva i ne mogu da budu usavršeni. Delo usavršavanja je samo zarad zadobijanja ljudi. Ono nije u sastavu dela borbe protiv Sotone; delo osvajanja je samo zarad borbe sa Sotonom, što znači korišćenje osvajanja čoveka da bi se porazio Sotona. Delo osvajanja je glavno delo, najnovije delo koje nikada ni u jednom dobu nije obavljeno. Može se reći da je cilj ove etape dela uglavnom da se osvoje svi ljudi kako bi se porazio Sotona. Delo usavršavanja ljudi – to nije novo delo. Cilj sveukupnog dela koje Bog obavlja tokom vremena u kom On dela u telu prvenstveno je osvajanje ljudi. Ovo je kao u Doba blagodati, kada je glavno delo bilo iskupljenje celog ljudskog roda raspećem. „Zadobijanje ljudi” je predstavljalo dodatak delu u telu i obavljeno je tek nakon raspeća. Kada je Isus došao i obavljao Svoje delo, Njegov cilj je prvenstveno bio da iskoristi Svoje raspeće da bi trijumfovao nad ropstvom smrti i Ada, da bi trijumfovao nad Sotoninim uticajem – odnosno, da porazi Sotonu. Tek nakon što je Isus razapet, Petar je, korak po korak, krenuo na put usavršavanja. Naravno, Petar je bio među onima koji su sledili Isusa dok je Isus delovao, ali u to vreme nije bio usavršen. Naprotiv, tek nakon što je Isus dovršio Svoje delo Petar je postepeno shvatao istinu, a zatim postao usavršen. Ovaploćeni Bog dolazi na zemlju samo da završi ključnu, suštinsku etapu dela u kratkom vremenskom periodu, a ne da dugotrajno živi među ljudima na zemlji u nameri da ih usavršava. On ne obavlja to delo. On ne čeka do onog trenutka kada će čovek biti sasvim usavršen da bi završio Svoje delo. U tome nije cilj niti značaj Njegovog ovaploćenja. On dolazi jedino da obavi kratkotrajno delo spasavanja čoveka, a ne da obavlja dugotrajno delo usavršavanja čoveka. Delo spasavanja čoveka je reprezentativno, u stanju da pokrene novo doba. Može se završiti u kratkom vremenskom periodu. Međutim, usavršavanje ljudskosti zahteva delanje na čoveku do određenog nivoa; za takvo delo je potrebno mnogo vremena. To je delo koje mora da obavi Duh Božji, ali se obavlja na temelju istine koja je izgovorena tokom Božjeg dela u telu ili se na drugi način obavlja time što On uzdiže apostole da sprovode dugotrajno delo pastirskog čuvanja – time se postiže Njegov cilj usavršavanja ljudskosti. Ovaploćeni Bog ne obavlja ovo delo. On samo govori o putu života kako bi ljudi razumeli i On jedino ljudskost opskrbljuje istinom, a ne prati čoveka neprestano u primeni istine, jer to nije u okviru Njegove službe. Prema tome, On neće pratiti čoveka sve do dana dok čovek u potpunosti ne shvati istinu i potpuno ne zadobije istinu. Njegovo delo u telu se završava kada čovek zvanično uđe na pravi put vere u Boga, kada čovek zakorači na pravi put ka usavršavanju. U tom će trenutku, naravno, On takođe u potpunosti poraziti Sotonu i trijumfovati nad svetom. Njega ne zanima hoće li čovek u tom trenutku konačno ući u istinu, niti Ga zanima da li je čovekov život veliki ili mali. Ništa od toga nije ono čime bi On u telu trebalo da se bavi; ništa od toga nije u okviru službe ovaploćenog Boga. Kad završi delo koje bi trebalo da obavi, On će zaključiti Svoje delo u telu. Dakle, delo koje ovaploćeni Bog obavlja jeste samo ono delo koje Božji Duh ne može neposredno da obavi. Štaviše, to je kratkotrajno delo spasenja, a ne delo koje će On dugotrajno obavljati na zemlji.

– „Reč”, tom I, „Božja pojava i delo”, „Samo usavršeni mogu da žive smislenim životom”

Svakodnevne reči Božje  Odlomak 553

Ovo delo koje se obavlja među vama sprovodi se na vama shodno potrebama dela. Nakon osvajanja ovih ljudi, biće usavršena jedna grupa ljudi. Prema tome, veliki segment sadašnjeg dela takođe je radi pripreme za cilj koji je vaše usavršavanje, budući da postoji mnogo ljudi željnih istine koji se mogu usavršiti. Kad bi delo osvajanja bilo jedini korak koji se obavlja na vama i nakon toga ne bi bilo nikakvog dodatnog dela, zar se ne bi dogodilo da istinu ne zadobiju neki koji za njom žude? Postojeće delo ima za cilj da otvori put za kasnije usavršavanje ljudi. Iako je Moje delo samo delo osvajanja, put života o kome govorim je, ipak, priprema za kasnije usavršavanje ljudi. Delo koje dolazi nakon osvajanja usredsređuje se na usavršavanje ljudi, a osvajanje se obavlja kako bi se postavio temelj za delo usavršavanja. Čovek se može usavršiti tek nakon što je osvojen. Ovoga časa, glavni zadatak je u osvajanju; kasnije će biti usavršeni oni koji traže istinu i žude za njom. Biti usavršen podrazumeva pozitivne aspekte ulaska ljudi: da li imaš bogoljubivo srce, koliko si iskusio dok si koračao ovim putem, koliko je čista tvoja ljubav prema Bogu, i koliko je tačna tvoja primena istine? Da bi bio usavršen, čovek mora da ima osnovno znanje o ljudskosti u svakom pogledu. Ovo je osnovni zahtev. Svi oni koji, nakon što su osvojeni, ne mogu da budu usavršeni, postaju uslužna sredstva i na kraju će biti bačeni u jezero ognja i sumpora, i svejedno će upasti u bezdan, jer se tvoja narav nije promenila i još uvek si od Sotone. Ako čovek ne ispunjava uslove za usavršavanje, tada je on beskoristan – on je smeće, oruđe, nešto što ne može da izdrži kušnju ognja! Koliko od svog bogoljubivog srca sada poseduješ? Koliko od srca koje se sebe gnuša? Koliko duboko zaista poznaješ Sotonu? Da li ste učvrstili svoju rešenost? Postoji li uređenost u načinu na koji živite u svojoj ljudskosti? Da li vam se život promenio? Živite li novim životom? Da li vam se promenio pogled na život? Ako se ove stvari nisu promenile, ne možeš da budeš usavršen čak ni ako se ne povučeš; naprotiv, samo si osvojen. Kada dođe vreme da budeš stavljen na probu, nećeš imati istinu, tvoja ljudskost će biti nenormalna i bićeš nizak poput životinje. Sve što si postigao biće to da si osvojen – bićeš samo predmet Mog osvajanja. Poput magarca koji, nakon što je jednom iskusio bič gospodara, postaje strašljiv i, svaki put kada ga ugleda, plaši se da se nedolično ne ponaša – bio bi samo magarac koji je osvojen. Ako nekoj osobi nedostaju ovi pozitivni aspekti i umesto toga je negativna i strašljiva, bojažljiva i kolebljiva u svemu, nesposobna da išta jasno vidi, nesposobna da shvati istinu, i dalje bez puta za primenu, a povrh toga čak i bez bogoljubivog srca – ako neka osoba nimalo ne shvata kako da voli Boga, kako da živi smislenim životom ili kako da bude stvarna osoba – kako takva osoba može svedočiti o Bogu? To bi pokazalo da je tvoj život malo vredan i da si samo osvojeni magarac. Bio bi osvojen, ali bi to samo značilo da si se pobunio protiv velike crvene aždaje i odbio da se pokoriš njenoj vlasti; značilo bi da veruješ da postoji Bog, da želiš da se pokoriš svim Božjim uređenjima i da nemaš pritužbi. Međutim, kad je reč o pozitivnim aspektima, jesi li u stanju da proživiš Božju reč i ispoljavaš Boga? Ako nemaš nijedan od ovih aspekata, to znači da nisi zadobijen od strane Boga i da si samo osvojeni magarac. Nema ničeg poželjnog u tebi i Sveti Duh ne deluje u tebi. Tvoja ljudskost je odviše manjkava; Bogu je nemoguće da te upotrebi. Bog te mora smatrati dostojnim i moraš biti stotinu puta bolji od nevernih zveri i hodajućih mrtvaca – samo oni koji dostignu ovaj nivo kvalifikovani su da budu usavršeni. Za Božju upotrebu je podoban samo čovek koji poseduje ljudskost i ima savest. Tek kada ste usavršeni možete se smatrati ljudskim bićima. Samo oni koji su usavršeni jesu ljudi koji žive smislenim životom. Jedino takvi ljudi mogu da daju još snažnije svedočanstvo za Boga.

– „Reč”, tom I, „Božja pojava i delo”, „Samo usavršeni mogu da žive smislenim životom”

Svakodnevne reči Božje  Odlomak 554

Kojim putem Bog usavršava čoveka? Koji su aspekti obuhvaćeni? Jesi li voljan da te Bog usavrši? Jesi li voljan da prihvatiš Njegov sud i grdnju? Šta znaš o ovim pitanjima? Ako ne poseduješ znanje o kojem možeš da govoriš, onda je to dokaz da još uvek ne poznaješ Božje delo, da te Sveti Duh nije nimalo prosvetio. Takvi se ljudi ne mogu usavršiti. Njima je dato samo malo blagodati u kojoj će nakratko uživati, i to neće potrajati. Bog ne može da usavrši ljude koji samo uživaju u Njegovoj blagodati. Neki se zadovoljavaju telesnim mirom i zadovoljstvom, lagodnim životom bez teškoća ili nesreća, time da im porodica živi skladno, bez prepirki i rasprava – oni mogu čak poverovati da je samo to Božji blagoslov. A to je zapravo samo Božja blagodat. Ne smete se zadovoljiti time da samo uživate u Božjoj blagodati. Takvo razmišljanje je vrlo vulgarno. Čak i ako svakodnevno čitaš reči Božje i moliš se svakog dana i tvoj duh oseća veliko zadovoljstvo i naročito je spokojan, ako naposletku nemaš šta da kažeš o svom znanju o Bogu i Njegovom delu i nisi ništa iskusio, bez obzira na to koliko si Božjih reči pojeo i popio, ako osećaš samo duhovni mir i zadovoljstvo, kao i to da se slast reči Božje ni sa čim ne može porediti, baš kao da je se nikada ne možeš dovoljno nauživati, ali nemaš baš nikakvo praktično iskustvo u reči Božjoj i potpuno si lišen stvarnosti Njegovih reči, šta onda možeš zadobiti od takve vere u Boga? Ako ne možeš da proživiš suštinu Božjih reči, to što jedeš i piješ te reči i što se moliš nije ništa drugo do puka religioznost. Bog ne može da usavrši takve ljude i ne može da ih zadobije. Ljudi koje je Bog zadobio jesu oni koji tragaju za istinom. Bog ne zadobija čovekovo telo, niti stvari koje čoveku pripadaju, već onaj deo u njegovoj nutrini koji pripada Bogu. Stoga, kad Bog usavršava ljude On ne usavršava njihova tela, već srca, dopuštajući njihovim srcima da budu zadobijena od Boga; drugim rečima, kad Bog usavršava čoveka On u suštini usavršava čovekovo srce kako bi se to srce okrenulo Bogu i kako bi moglo da Ga voli.

Čovekovo telo je od krvi i mesa. Nema nikakve svrhe da Bog zadobije telo čovekovo jer je telo čovekovo sazdano od tvari koja neminovno propada, te ne može da primi Njegovo nasleđe niti blagoslove. Ako bi se zadobijalo telo čovekovo i ako bi se samo ono nalazilo u ovom toku, onda bi, uprkos tome što se čovek navodno nalazi u tom toku, njegovo srce pripadalo Sotoni. Ako bi tako bilo, ne samo da ljudi ne bi bili u stanju da ispoljavaju Boga, već bi oni postali i Njegovo breme, čime bi odabir ljudi od strane Boga postao besmislen. Svi oni koje Bog namerava da usavrši primiće Njegove blagoslove i Njegovo nasleđe. Drugim rečima, oni u potpunosti prihvataju ono što Bog ima i što jeste, tako da to postaje deo njihovog unutrašnjeg bića; sve reči Božje utisnute su u njih; i šta god da je Bog, oni su u stanju da sve to prihvate upravo onakvim kakvo jeste. Na taj način oni proživljavaju istinu. Takva je osoba koju Bog usavršava i koju Bog zadobija. Samo takva osoba ima pravo da nasledi sledeće blagoslove koje daruje Bog:

1. Da zadobije čitavu Božju ljubav.

2. Da se po svim pitanjima ponaša u skladu s Božjim namerama.

3. Da zadobije Božje vođstvo, da živi u Božjem prosvetljenju i da zadobije Božje prosvećenje.

4. Da proživi na zemlji lik koji Bog voli; da bude poput Petra, koji je Boga istinski voleo, koji je razapet zbog Boga i bio dostojan da umre za Boga; da poseduje istu slavu kao Petar.

5. Da ga svi na zemlji vole, visoko cene i da mu se dive.

6. Da prevaziđe svaku potčinjenost smrti i Adu, ne dajući Sotoni priliku da obavlja svoje delo; da bude ispunjen Bogom; da živi u duhu svežine i živahnosti, da se ne oseća prezasićeno.

7. Da oseća neizrecivo ushićenje i uzbuđenje u svakom trenutku svog života, poput onog kada čovek ugleda dolazak dana slave Božje.

8. Da zadobije slavu zajedno sa Bogom i da mu je izraz lica nalik onim voljenim Božjim svetima.

9. Da postane ono što Bog voli na zemlji, odnosno voljeni sin Božji.

10. Da se preobrazi i uznese s Bogom na treće nebo i prevaziđe telo.

Bog usavršava i zadobija samo one ljude koji mogu da naslede Božje blagoslove. Da li si do sada nešto zadobio? U kojoj meri te je Bog usavršio? Bog ne usavršava ljude nasumično; Njegovo usavršavanje čoveka je uslovno i ima jasne, vidljive ishode. Nasuprot onome što čovek zamišlja, sama vera u Boga nije dovoljna da bi ga Bog usavršio i zadobio i da bi na zemlji primio blagoslove i nasledstvo Božje. To je izuzetno teško postići – a čovekovo preobraženje i da ne spominjemo. U ovom trenutku bi prevashodno trebalo da stremite tome da vas Bog usavrši u svemu i da vas Bog usavrši kroz sve ljude, događaje i stvari sa kojima se suočavate, i da Bog u tebe unese što više onoga što On jeste. Najpre morate primiti Božje nasledstvo na zemlji; tek tada ćete steći pravo da nasledite još blagoslova od Boga, koji će biti i veći. Sve su to stvari kojima treba da stremite i koje najpre treba da shvatite. Što više budete stremili tome da vas Bog u svemu usavrši, više ćete u svemu moći da primetite Božju ruku, usled čega ćete, kroz različita gledišta i po različitim pitanjima, aktivno da stremite da uđete u biće Božje reči i da uđete u stvarnost Njegove reči. Ne možete biti zadovoljni negativnim stanjima kao što su puko uzdržavanje od greha ili odsustvo bilo kakvih predstava, filozofije za ovozemaljsko ophođenje i ljudske volje. Bog usavršava čoveka na mnoštvo načina; postoji mogućnost da budeš usavršen u svim stvarima i On te može usavršiti ne samo u pozitivnom smislu, već i u negativnom, kako bi učinio da ono što zadobijaš bude što obilnije. Svakoga dana se ukazuju prilike da budeš usavršen i okolnosti da te Bog zadobije. Pošto neko vreme budeš proživljavao takvo iskustvo, mnogo ćeš se promeniti i prirodno ćeš početi jasno da uviđaš mnoge stvari koje prethodno nisi razumeo. Neće biti potrebe za poukama drugih; bez tvog znanja, Bog će te prosvetiti, pa ćeš u svemu biti prosvećen i ući ćeš u sve detalje svojih iskustava. Bog će te sigurno voditi, da ne skreneš ni levo ni desno, pa ćeš tako stupiti na put na kom te On usavršava.

– „Reč”, tom I, „Božja pojava i delo”, „Obećanja onima koji su usavršeni”

Svakodnevne reči Božje  Odlomak 555

Usavršavanje od Boga ne može biti ograničeno samo na usavršavanje kroz jedenje i pijenje Božjih reči. Doživljavati stvari na ovaj način bilo bi isuviše jednostrano, premalo bi obuhvatalo i ograničavalo bi ljude samo na veoma uzano područje. U tom slučaju, ljudima bi nedostajalo mnogo duhovne hrane koja im je potrebna. Ako želite da vas Bog usavrši, morate naučiti kako da steknete iskustvo u svemu i budete u stanju da zadobijete prosvećenje kroz sve što vam se događa. Bilo da je dobro ili loše, trebalo bi da ti donese korist, a ne da te učini negativnim. Svejedno, treba da budeš u stanju da stvari gledaš sa Božje strane, a ne da ih analiziraš ili proučavaš iz perspektive čoveka (bilo bi to odstupanje u tvom iskustvu). Budeš li iskusio stvari na ovaj način, tvoje će srce biti ispunjeno bremenom tvoga života; sve vreme ćeš živeti u svetlosti Božjeg lika, i u svojoj primeni verovatno nećeš imati odstupanja. Pred takvim ljudima je svetla budućnost. Ima vrlo mnogo prilika za usavršavanje od Boga. Sve se zasniva na tome da li ste neko ko istinski voli Boga i da li ste rešeni da vas Bog usavrši, da vas Bog zadobije i da primite Njegove blagoslove i nasledstvo. Obična rešenost nije dovoljna; nužno je da posedujete veliko znanje, jer ćete u suprotnom uvek imati odstupanja u svojoj primeni. Bog je spreman da usavrši svakoga od vas. Kako sada stvari stoje, iako većina ljudi već dugo prihvata delo Božje, oni su sami sebe ograničili na uživanje u blagodati Božjoj i jedino su spremni da Bogu dozvole da im pruži malo telesne utehe, odbijajući da prime veća i viša otkrivenja. To pokazuje da je srce čovekovo još uvek u spoljnom svetu. Iako u čovekovom radu, u njegovoj službi i njegovom bogoljubivom srcu ima manje nečistoća, kad je reč o njegovoj unutrašnjoj suštini i njegovom nazadnom razmišljanju, čovek i dalje neprestano traži telesni mir i užitak, nimalo ne mareći za uslove i ciljeve Božjeg usavršavanja čoveka. I tako, životi većine ljudi i dalje ostaju priprosti i dekadentni. Njihovi životi se ni najmanje nisu promenili; veru u Boga naprosto ne smatraju važnom, kao da je imaju samo zarad nekog drugog, obavljajući je krajnje površno, otaljavaju je i vuku se kroz bedan život. Malo je onih koji su u stanju da traže da zakorače u reč Božju u svakom pogledu, da zadobiju više stvari i vrednije stvari, da postanu sve bogatiji ljudi u današnjem domu Božjem i da prime sve više Božjih blagoslova. Ako tražiš da te Bog u svemu usavrši i u stanju si da primiš ono što je On obećao na zemlji, ako tražiš da te Bog u svemu prosveti i ne dopuštaš da ti godine zaludno promiču, ovo je najbolji put da njime aktivno kreneš. Samo tako ćeš postati kvalifikovan i podoban da te Bog usavrši. Jesi li ti zaista neko ko traži da ga Bog usavrši? Jesi li ti zaista neko ko je ozbiljan u svemu? Imaš li isti duh ljubavi prema Bogu kao što ga je imao Petar? Imaš li rešenost da Boga voliš kao što Ga je Isus voleo? U Isusa veruješ godinama; da li si video kako je Isus voleo Boga? Da li je Isus zaista onaj u koga veruješ? Ti veruješ u praktičnog Boga današnjice; jesi li video kako praktični ovaploćeni Bog voli Boga na nebu? Veruješ u Gospoda Isusa Hrista; to je stoga što su Isusovo raspeće zarad iskupljenja ljudskog roda i čuda koja je On izvodio opšteprihvaćene činjenice. Ipak, ljudska vera ne potiče iz spoznaje i istinskog razumevanja Isusa Hrista. Ti veruješ samo u ime Isusovo, ali ne veruješ u Njegov Duh, jer uopšte ne obraćaš pažnju na to kako je Isus voleo Boga. Tvoja vera u Boga je isuviše naivna. Uprkos svojoj dugogodišnjoj veri u Isusa, ti ne znaš kako da voliš Boga. Nisi li zbog toga najveća luda na svetu? To je dokaz da godinama unazad uzalud jedeš „hranu Gospoda Isusa Hrista”. Ne samo da Ja ne volim takve ljude, već verujem da ih ni Gospod Isus Hristos – koga ti poštuješ – takođe ne bi voleo. Kako se takvi ljudi mogu usavršiti? Zar već ne crveniš od sramote? Zar se ne osećaš postiđeno? Imaš li još uvek smelosti da se suočiš sa svojim Gospodom Isusom Hristom? Razumete li svi smisao ovoga što sam rekao?

– „Reč”, tom I, „Božja pojava i delo”, „Obećanja onima koji su usavršeni”


Ulazak u život VI

Svakodnevne reči Božje  Odlomak 556

Samo stremljenjem ka istini može se postići promena naravi: reč je o nečemu što ljudi moraju dobro da shvate i razumeju. Ako istinu ne razumete dovoljno, lako ćete napraviti pogrešan korak i zalutati. Ako u životu želite da rastete, morate da tražite istinu u svemu. Šta god da radite, treba da težite ponašanju zahvaljujući kojem ćete biti u skladu sa istinom, kao i da u sebi otkrijete nedostatke koji su joj protivni; to mora da vam bude jasno. Šta god da radite, treba da razmislite da li je to u skladu sa istinom ili nije i ima li vrednost i značenje. Možete da radite ono što je u skladu sa istinom, ali ne i ono što nije. Kad je reč o onome što biste mogli ili ne biste mogli da činite, ako nešto možete da ostavite, onda bi i trebalo da ga ostavite. U suprotnom, ako to budete činili neko vreme i kasnije shvatite da treba da ga ostavite, odlučite naprečac i brzo ga ostavite. To je načelo koje treba da sledite u svemu što činite. Neki ljudi postavljaju sledeće pitanje: zašto su traganje za istinom i njena primena tako teški – kao da uzvodno veslaš u čamcu, a kada bi prestao struja bi te odnela nazad? S druge strane, zašto je zapravo mnogo lakše činiti zle ili besmislene stvari – podjednako lako kao upravljati čamcem nizvodno? Zašto je tako? Zato što je u prirodi ljudi da izdaju Boga. Sotonina priroda je preuzela dominantnu ulogu u ljudima, a ona je antagonistička sila. Ljudi sa prirodom koja izdaje Boga su, naravno, veoma skloni da čine stvari kojima Ga izdaju, jer im je u prirodi da teško čine dobra dela. O tome u potpunosti odlučuje ljudska priroda-suština. Jednom kada zaista shvatiš istinu i u svojoj nutrini počneš da je voliš, biće ti lako da činiš ono što je u skladu sa istinom. Obavljaćeš svoju dužnost i primenjivaćeš istinu normalno – čak i bez napora i s radošću, uz osećanje da bi za išta negativno bilo potrebno uložiti mnogo truda. To je zato što je istina počela da preovlađuje u tvom srcu. Ako zaista shvatiš istine o ljudskom životu, onda ćeš imati put koji možeš da slediš u pogledu toga kakva osoba treba da budeš, kako da budeš neko ko je otvoren i čestit, i neko ko je pošten, kao i kako da budeš neko ko svedoči o Bogu i služi Mu. A kada jednom shvatiš ove istine, nikada više nećeš moći da činiš zla dela koja Mu se opiru, niti ćeš ikada igrati ulogu lažnog vođe, lažnog radnika ili antihrista. Čak i ako Sotona pokuša da te zaluđuje, ili te neko zao podstiče, nećeš činiti zlo niti se opirati Bogu; bez obzira na to ko pokušava da te zaluđuje ili podstrekava, nećeš činiti zlo. Ako ljudi zadobiju istinu i istina postane njihov život, postaće sposobni da mrze zlo i da osećaju odbojnost prema negativnim stvarima, i biće im teško da čine zlo. To je zato što su se njihove život-naravi promenile i Bog ih je usavršio.

Ako u svom srcu zaista shvataš istinu, onda ćeš znati kako da je primeniš i kako da se pokoravaš Bogu i spontano ćeš krenuti putem stremljenja ka istini. Ako je put kojim ideš onaj pravi, i u saglasnosti sa Božjim namerama, tada te delo Svetoga Duha neće napustiti – u tom slučaju će biti sve manje izgleda da izdaš Boga. Lako je bez istine činiti zlo i činićeš ga uprkos samom sebi. Na primer, ako bi imao nadmenu i uobraženu narav, onda ne bi vredelo da ti se govori da se ne opireš Bogu, pošto ne bi mogao da se kontrolišeš – to bi bilo nešto što bi radio mimo svoje volje. Ti to ne bi uradio namerno; uradio bi to pod kontrolom svoje nadmene i uobražene prirode. Zbog svoje nadmenosti i uobraženosti bi prezirao Boga i zanemario bi Ga; zbog njih bi bio sklon da veličaš sebe i one bi dovele do toga da se na svakom koraku šepuriš; navele bi te da druge gledaš s visine, u tvom srcu ne bi bilo nikog drugog osim tebe; otele bi Božje mesto u tvom srcu i na kraju bi te navele da zauzmeš Božje mesto i od ljudi zahtevaš da ti se pokore; naterale bi te da obožavaš svoje ideje, misli i predstave kao istinu. Koliko je samo zla koje ljudi čine pod kontrolom svoje nadmene i uobražene prirode! Da bi rešili problem činjenja zla, prvo moraju da razreše svoju prirodu. Bez promene naravi ne bi bilo moguće rešiti koren ovog problema. Kada donekle shvatiš Boga, kada uspeš da uvidiš sopstvenu iskvarenost i prepoznaš podlost i ružnoću nadmenosti i uobraženosti, tada ćeš se osećati zgroženo, mučno i neugodno. Moći ćeš svesno da radiš neke stvari da bi udovoljio Bogu i tada ćeš se osećati opušteno. Moći ćeš svesno da čitaš reč Božju, da veličaš Boga, da svedočiš o Bogu i u srcu ćeš osetiti uživanje. Svesno ćeš raskrinkati sebe, razotkriti sopstvenu ružnoću i time ćeš se u sebi osećati dobro i popraviće ti se raspoloženje. Prvi korak u težnji za promenom u tvojoj naravi jeste traganje da razumeš Božje reči i da uđeš u istinu. Samo razumevanjem istine možeš da dostigneš raspoznavanje; samo zahvaljujući raspoznavanju možeš da prozreš stvari; samo time što prozreš stvari možeš istinski da spoznaš sebe; tek kada zaista spoznaš sebe možeš da se pobuniš protiv tela, da sprovodiš istinu u delo i da se postepeno pokoriš Bogu. Korak po korak, na taj način ćeš krenuti pravim putem u svojoj veri u Boga. To zavisi od toga kakvu rešenost čovek ima da stremi ka istini. Ako neko zaista poseduje rešenost, onda će posle šest meseci ili godinu dana izaći na pravi put. U roku od tri ili pet godina videće rezultate i osetiće da napreduje u životu. Ako ljudi veruju u Boga, ali ne streme ka istini i nikada se ne usredsređuju na primenu istine, oni mogu da veruju i deset ili dvadeset godina, a da ne dožive nikakvu promenu. I na kraju će čak pomisliti da je baš to vera u Boga; pomisliće da je to skoro isto kao i kada su ranije živeli u sekularnom svetu i da je besmisleno biti živ. To zaista ukazuje na to da je bez istine život prazan. Možda će biti u stanju da izgovore neke reči i doktrine, ali se i dalje neće osećati utešeno i stabilno. Ako ljudi imaju nekakvo znanje o Bogu, znaju kako da žive smislenim životom i u stanju su da učine neke stvari da bi udovoljili Bogu, tada će osetiti da je to stvaran život, da jedino ako žive na taj način njihov život ima smisla i da jedino ako tako žive, ljudi mogu da udovolje Bogu, da Mu se oduže i da se osećaju opušteno. Ako oni mogu svesno da udovolje Bogu, da primenjuju istinu i da se pobune protiv sebe, i da napuste sopstvene ideje i time budu pokorni Božjim namerama i vode računa o njima – ako su u stanju da sve to svesno urade – onda će oni tačno i istinski sprovoditi istinu u delo. Nije kao pre, puko oslanjanje na maštarije i poštovanje pravila, uz pomisao da je to primenjivanje istine. U stvari, krajnje je zamorno oslanjanje na maštarije i poštovanje pravila i postupanje bez razumevanja istine i bez načela, a još je zamornije slepo postupanje bez cilja. Kada shvatite istinu, nećete biti sputani nikakvim ljudima, događajima ili stvarima. Postupaćete prema načelima, i opušteno i radosno. Nećete se osećati kao da ulažete ogroman trud, niti ćete osećati da mnogo patite. Dospete li u takvo stanje, vi ste neko ko poseduje istinu i ljudskost i neko čija se narav promenila.

– „Reč”, tom III, „Govori Hrista poslednjih dana”, „Samo stremljenjem ka istini može se postići promena naravi”

Svakodnevne reči Božje  Odlomak 557

U procesu životnog iskustva, bez obzira na to šta se dešava, morate da naučite da tragate za istinom. Trebalo bi temeljno da razmislite o onome što je u pitanju, u skladu s Božjim rečima i istinom, i da znate koji način postupanja je potpuno u skladu s Božjim namerama, i tako ćete moći da ostavite po strani one stvari koje potiču iz vaše sopstvene volje. Kada jednom znate kako da postupate u skladu s Božjim namerama, tako ćete i postupati – činiće se kao da sve teče prirodno i osećaćete se veoma opušteno i lako. Tako postupaju ljudi koji razumeju istinu. Moći ćeš da pokažeš ljudima da si zaista postigao rezultate u obavljanju svoje dužnosti, da zaista postoje načela po kojima postupaš, da se tvoja život-narav zaista promenila i da si učinio mnogo dobra za Božji izabrani narod. To je neko ko razume istinu i sigurno ima ljudsko obličje. To što jedeš i piješ Božje reči će sasvim sigurno imati učinak. Jednom kada neko zaista shvati istinu, moći će da razazna svoja različita stanja, moći će jasno da sagleda složene stvari, pa će tako znati kako da je primenjuje na odgovarajući način. Ako čovek ne razume istinu i ne može da raspozna sopstveno stanje, onda čak i ako želi da se pobuni protiv sebe, on ne zna protiv čega da se pobuni niti kako da se pobuni, a čak i ako želi da napusti sopstvenu volju, on ne zna šta s njom nije u redu, i dalje misleći da je njegova sopstvena volja i te kako u skladu sa istinom, i možda čak smatrajući svoju sopstvenu volju prosvećenjem Svetog Duha. Kako onda takva osoba može da zanemari svoju volju? Sigurno neće moći, a o tome da se pobuni protiv tela nema ni govora. Stoga, kada ne razumeš istinu, ono što je plod tvoje sopstvene volje, stvari koje se podudaraju sa ljudskim predstavama, čovekovom dobrotom, ljubavlju, patnjom i žrtvovanjem, lako možeš pogrešno da shvatiš kao da su ispravni i u skladu sa istinom. Kako, dakle, možeš da se pobuniš protiv tih ljudskih stvari? Ti ne razumeš istinu i ne znaš šta znači primenjivati istinu. U potpunom si mraku i ne znaš šta da radiš, tako da možeš da radiš samo ono što misliš da je dobro i kao ishod toga postoje izobličenja u nekim tvojim postupcima. Neki od vaših postupaka su poštovanje pravila, neki su učinjeni iz entuzijazma, a neki upravo potiču od Sotoninih ometanja. Takvi su ljudi koji ne razumeju istinu. Kada nešto rade, oni skreću ili na jednu ili na drugu stranu, uvek imaju odstupanja, i čak i ako žele da dokuče načela, nisu ni najmanje tačni. Ljudi koji ne razumeju istinu vide stvari na smešan način, baš kao i nevernici. Kako bi oni uopšte mogli da primenjuju istinu? Kako bi uopšte mogli da reše probleme? Razumevanje istine nije jednostavna stvar. Bez obzira na kvalitet nečijeg kova, čak i nakon celoživotnog iskustva, količina istine koju neko može da razume je ograničena, a ograničena je i količina Božje reči koju može da razume. Donekle iskusni ljudi razumeju neke istine i, u najboljem slučaju, mogu da prestanu da rade stvari koje se opiru Bogu i da više ne rade očigledno zle stvari. Nemoguće im je da postupaju bez ikakvog uplitanja sopstvene volje. Pošto ljudska bića imaju normalan način razmišljanja i njihove misli možda nisu uvek u skladu sa Božjom rečju, neizbežno je da dođe do brkanja koje proističe iz njihove sopstvene volje. Važno je imati moć raspoznavanja svega onoga što dolazi iz sopstvene volje i protivi se Božjoj reči, istini i prosvećenju Svetog Duha. To zahteva od tebe da vredno radiš kako bi razumeo Božju reč; tek kada shvatiš istinu, steći ćeš moć razlučivanja i tek tada možeš biti siguran da nećeš činiti zlo.

– „Reč”, tom III, „Govori Hrista poslednjih dana”, „Samo stremljenjem ka istini može se postići promena naravi”

Svakodnevne reči Božje  Odlomak 558

Da bi spoznao sebe, moraš poznavati svoja otkrivanja iskvarenosti, svoje iskvarene naravi, svoje pogubne mane i svoju priroda-suštinu; moraš da promišljaš o sebi na osnovu svojih otkrivanja u svakoj stvari sa kojom se susrećeš u svakodnevnom životu. Dok jedeš i piješ Božje reči, moraš da ispituješ svoje motive, perspektive i stav prema svakoj pojedinačnoj stvari te da spoznaš sebe iz svojih otkrivanja u tim stvarima. Naravno, da bi na dubljem nivou spoznao sebe, moraš da koristiš Božje reči; samo spoznajom sebe na osnovu Božjih reči možeš postići rezultate. Kada je reč o prihvatanju suda Božjih reči, nemoj se plašiti da pretrpiš bol u srcu, nemoj se plašiti da ćeš izgubiti dostojanstvo i izgubiti obraz kada te Božje reči razotkriju, a još više, nemoj se plašiti da će tvoja ružna stanja biti razotkrivena i da će ih drugi prozreti. Samo trpljenjem ovih bolova možeš spoznati svoje iskvarene naravi, prozreti istinu o svojoj dubokoj iskvarenosti, mrzeti sebe i Sotonu iz sveg srca i lako doći do toga da se pobuniš protiv svog tela i Sotone. Kada budeš u stanju da sprovedeš istinu u delo, odbacićeš svoje iskvarene naravi. Veoma je korisno za ljude da pate na ovaj način dok prihvataju sud. Kao vernik u Boga, trebalo bi da čitaš više Božjih reči koje sude ljudima i grde ih, posebno onih koje razotkrivaju suštinu iskvarenosti ljudskog roda. Trebalo bi više da ih povezuješ sa svojim stvarnim stanjem i trebalo bi više da ih primenjuješ na sebe, a manje na druge. Različita stanja koja Bog razotkriva pojavljuju se prilično često u svakoj osobi, i svako se može naći u njima. Ako ne veruješ u to, probaj to da iskusiš. Što više iskustva imaš, više ćeš upoznati sebe i više ćeš smatrati da su Božje reči veoma tačne. Nakon što pročitaju Božje reči, neki ljudi nisu u stanju da ih povežu sa sobom; misle da se delovi tih reči ne odnose na njih, već na druge. Na primer, kada Bog razotkrije ljude kao Jezavelje i bludnice, neke sestre smatraju da zbog toga što su bile potpuno verne svojim muževima, takve reči ne mogu da se odnose na njih. Neke sestre smatraju da pošto nisu udate i nikad nisu imale polne odnose, takve reči ne mogu da se odnose ni na njih. Neka braća smatraju da se te reči odnose samo na žene i da nemaju veze s njima. Neki ljudi veruju da su Božje reči koje razotkrivaju čoveka previše surove i da ne odgovaraju stvarnosti, pa zato ne mogu da ih prihvate. Postoje čak i ljudi koji kažu da su po nekim pitanjima Božje reči netačne. Da li je ovakav stav prema Božjim rečima ispravan? Očigledno nije. Svi ljudi sebe posmatraju na osnovu svog spoljašnjeg ponašanja. Nisu kadri da promišljaju o sebi i upoznaju svoju iskvarenu suštinu među Božjim rečima. Kada se kaže: „Jezavelje” i „bludnice”, misli se na suštinu iskvarenosti, nečistosti i promiskuiteta ljudskog roda. Nezavisno od toga da li je reč o muškarcu ili ženi, da li su u braku ili ne, svi imaju iskvarene promiskuitetne misli – kako onda to nema nikakve veze s tobom? Božje reči razotkrivaju iskvarene naravi ljudi, bilo da je u pitanju muškarac ili žena, stepen iskvarenosti je isti. Zar to nije činjenica? Prvo moramo da shvatimo da je sve što Bog kaže istina i da je u skladu sa činjenicama. Ljudi moraju da prihvate sve Njegove reči, bez obzira na to koliko su surove kada im sudi i razotkriva ih ili koliko su blage kada razgovara u zajedništvu o istini i bodri ih, bilo da su Njegove reči sud ili blagoslovi, osude ili kletve i bilo da u njima bude ogorčenje ili milina. Takav stav ljudi treba da imaju prema Božjim rečima. Kakav je to stav? Da li je to posvećen stav, strpljiv stav ili stav podnošenja patnje? Donekle ste zbunjeni. Kažem vam da nije nijedan od ovih stavova. U svojoj veri, ljudi moraju čvrsto da se drže toga da su Božje reči istina, a pošto su istina, ljudi bi trebalo razumno da ih prihvate. Bez obzira na to da li su u stanju da to prepoznaju ili priznaju, njihov prvi stav bi trebalo da bude da u potpunosti prihvate Božje reči u svoje srce; samo to je stav pokornosti Bogu. Ako misliš da Božje reči ne razotkrivaju tebe – pa, zar nisi i ti pripadnik iskvarenog čovečanstva? Svi pripadnici iskvarenog čovečanstva moraju da prihvate Božji sud i grdnju – da li bi ti zaista mogao da budeš izuzetak? Svaki pripadnik iskvarenog čovečanstva ima udela u problemima koje razotkrivaju Božje reči. Svaka rečenica koju Bog izgovori razotkriva iskvareno čovečanstvo i svako ima udela u tome – naravno, ti nisi izuzetak. Nijedna jedina rečenica Božjih reči ne razotkriva spoljašnji izgled, ili neku vrstu stanja, a još manje spoljašnje pravilo ili jednostavan oblik ponašanja kod ljudi. One nisu takve. Ako misliš da svaka rečenica Božjih reči samo razotkriva jednostavan način ljudskog ponašanja ili spoljašnji izgled, onda ne poseduješ duhovno razumevanje i ne razumeš šta je istina. Božje reči su istina. Ljudi osećaju da su Božje reči duboke. Kako su one duboke? Svaka Božja reč razotkriva iskvarene ljudske naravi i duboko ukorenjene stvari u životima ljudi. To su suštinske stvari, a ne spoljašnji izgled i svakako ne spoljašnja ponašanja. Ako posmatraš njihov spoljašnji izgled, mnogi pojedinci mogu se činiti kao dobri ljudi. Ali zašto onda Bog kaže da su neki ljudi zli duhovi, a neki nečisti duhovi? To je nešto što ti ne možeš da vidiš. Stoga, čovek ne sme Božje reči posmatrati u svetlu ljudskih predstava i uobrazilja, niti u svetlu ljudskih glasina, a svakako ne u svetlu izjava vladajuće partije. Samo su Božje reči istina, ljudske reči su sve zablude. Nakon što se s vama o ovome razgovaralo u zajedništvu, da li ste iskusili promenu u svom stavu prema Božjim rečima? Bez obzira na to koliko je ta promena mala ili velika, sledeći put kad budete čitali Božje reči kojima sudi i razotkriva ljude, trebalo bi makar da pokušate da se ne raspravljate s Njim. Treba da prestanete da se žalite na Boga govoreći: „Božje reči kojima sudi i razotkriva ljude su zaista surove; neću da čitam ovu stranu. Prosto ću je preskočiti. Potražiću nešto o blagoslovima i obećanjima ne bih li našao malo utehe.” Više ne bi trebalo da čitate Božju reč tako što ćete birati i odlučivati po sopstvenoj volji. Morate da prihvatite istinu, sud i grdnju Božjih reči i promisliti o sebi i spoznati sebe. Samo tako će vaše iskvarene naravi moći da budu pročišćene i samo tako ćete moći da dosegnete spasenje.

– „Reč”, tom III, „Govori Hrista poslednjih dana”, „Značaj i put stremljenja ka istini”

Svakodnevne reči Božje  Odlomak 559

Kako da shvatiš ljudsku prirodu? Shvatanje sopstvene prirode zapravo znači detaljno analiziranje stvari koje su duboko u tvojoj duši – stvari u tvom životu i svu Sotoninu logiku i filozofiju po kojoj živiš, što je Sotonin život po kome živiš. Samo ćeš otkrivanjem stvari zakopanih u dubini svoje duše shvatiti svoju prirodu. Kako se mogu otkriti te stvari? Ne mogu se otkriti ili raščlaniti pomoću samo jedne ili dve stvari. Mnogo puta, nakon što završiš sa nekim poslom, ti i dalje nisi uspeo da shvatiš. Moglo bi da prođe tri ili pet godina pre nego što uspeš da sve do tančina shvatiš ili razumeš. Dakle, u mnogim situacijama, moraš da promišljaš o sebi i upoznaš sebe. Moraš da kopaš duboko i samog sebe detaljno analiziraš, u skladu sa Božjim rečima, da bi postigao bilo kakve rezultate. Kako sve dublje i dublje budeš razumevao istinu, postepeno ćeš upoznati sopstvenu priroda-suštinu kroz introspekciju i samospoznaju.

Da bi upoznao svoju prirodu, moraš da stekneš izvesno razumevanje iste kroz nekoliko postupaka. Prvo, moraš jasno da razumeš šta voliš. To se ne odnosi na to šta voliš da jedeš ili obučeš, već se odnosi na stvari u kojima uživaš, kojima zavidiš, koje obožavaš, ka kojima stremiš i na koje obraćaš pažnju u svom srcu, na vrstu osoba sa kojima voliš da se družiš i kojima se diviš i obožavaš u svom srcu. Na primer, većina voli ljude koji uživaju veliki ugled, koji imaju otmeno držanje u govoru ili vole one koji su slatkorečivi ili one koji glumataju. Ovo poslednje se odnosi na to sa kakvim ljudima vole da budu u društvu. Što se tiče stvari u kojima ljudi uživaju, to podrazumeva da su voljni da čine neke lake stvari, i da uživaju u tome da rade stvari za koje drugi misle da su dobre i koje bi ljudi odobravali i pohvalili. U prirodi ljudi postoji zajednička karakteristika u pogledu stvari koje vole. Drugim rečima, vole ljude, događaje i stvari na kojima im drugi zavide zbog spoljašnjeg izgleda; vole ljude, događaje i stvari koje izgledaju veoma lepo i luksuzno i vole ljude, događaje i stvari zbog kojih ih drugi obožavaju. Ljudi vole stvari koje su velike, blistave, raskošne i veličanstvene. Svi ljudi obožavaju takve stvari. Vidi se da ljudi ne poseduju ni trunku istine, niti da imaju istinsko ljudsko obličje. U obožavanju tih stvari nema ni trunke značaja, ali ih ljudi ipak vole. Te stvari koje se dopadaju ljudima čine se posebno dobrim onima koji ne veruju u Boga i to su stvari kojima su ljudi posebno skloni da streme. (…) Stvari ka kojima ljudi streme i za kojima žude pripadaju mondenskim trendovima, te stvari su od Sotone i đavola, Bog ih mrzi i lišene su bilo kakve istine. Stvari za kojima ljudi obično žude omogućavaju da se razotkrije njihova priroda-suština. Čemu su ljudi skloni se može videti po načinu na koji se oblače. Neki ljudi vole da nose živopisnu odeću koja privlači pažnju ili je jednostavno bizarna. Spremni su da nose modne detalje koje niko pre toga nije nosio i vole stvari koje privlače suprotni pol. Činjenica da nose takvu odeću i modne detalje pokazuje njihovu sklonost ka tim stvarima u svom životu i duboko u srcu. Stvari koje im se dopadaju nisu dostojanstvene, niti su pristojne. To nisu stvari kojima bi normalna osoba trebalo da stremi. U njihovoj sklonosti ka tim stvarima ima nepravednosti. Oni izgledaju isto kao i svi ostali ljudi na ovom svetu. Ne može se uvideti nijedan deo koji odgovara istini. Prema tome, sve ono što ti se sviđa, na šta si usredsređen, što obožavaš, čemu zavidiš i ono o čemu svakodnevno razmišljaš u svom srcu, sve je to odraz tvoje prirode. Tvoja sklonost ka tim mondenskim stvarima dovoljno dokazuje da ti je priroda sklona nepravednosti i u ozbiljnim situacijama, tvoja priroda je rđava i neizlečiva. Trebalo bi da svoju prirodu detaljno analiziraš na sledeći način: ispitaj šta voliš i čega se odričeš u svom životu. Možda si prema nekome dobar neko vreme, ali to ne dokazuje da ti je drag. Ono što zaista voliš je upravo ono što je u tvojoj prirodi; i da ti polome sve kosti, opet bi u tome uživao i nikada se toga ne bi odrekao. To nije lako promeniti. Uzmi, na primer, pronalaženje partnera; ljudi tragaju za osobama istog tipa kao oni. Kada se žena istinski zaljubi u nekog, niko ne može da je zaustavi. I noge da joj polome, opet bi želela da bude s njim; želela bi da se uda za njega, pa makar to značilo da mora da umre. Kako je to moguće? To je zato što niko ne može da promeni ono što je ljudima duboko u srži, duboko u srcu. I da neko umre, njegova duša bi opet volela iste stvari. To su pitanja ljudske prirode i predstavljaju ljudsku suštinu. Stvari koje ljudi vole sadrže izvesnu nepravednost. Neki su otvoreno skloni tim stvarima, dok kod drugih to nije slučaj; neki ih jako vole, a drugi ne. Neki imaju samokontrolu, dok drugi ne mogu da se kontrolišu. Neke osobe su sklone da posrnu u mračne i rđave stvari, što dokazuje da ne poseduju život. Neki su u stanju da prebrode telesna iskušenja i ne budu obuzeti ili ograničeni tim stvarima, što dokazuje da imaju nekakav rast i da je njihova narav doživela mali preobražaj. Neki ljudi razumeju određene istine i osećaju da imaju život i da vole Boga, ali je u stvari još uvek prerano i preobražaj nečije naravi nije uopšte mala stvar. Da li je lako razumeti čovekovu priroda-suštinu? Čak i ako je neko pomalo razume, potrebno je da prođe razne peripetije da bi u tome uspeo; čak i sa izvesnim razumevanjem, promenu uopšte nije lako postići. To su sve poteškoće na koje ljudi nailaze i ne mogu sebe da upoznaju ako nemaju rešenost da streme ka istini. Ma kako se ljudi, događaji i stvari oko tebe menjali i čak i ako bi se svet okrenuo naglavačke, ako te istina iznutra vodi, ako je pustila koren u tebi i ako ti Božje reči vode život, sklonosti, iskustva i postojanje, u tom trenutku bićeš istinski preobražen. U ovom trenutku, takozvani preobražaj ljudi znači tek nešto malo saradnje, i spremnost da se nevoljno prihvati orezivanje, aktivno izvršavanje dužnosti i nešto malo entuzijazma i vere, ali se to ne može smatrati preobražajem naravi i ne dokazuje da ljudi poseduju život. To su samo sklonosti i naklonosti ljudi i ništa više.

Da bismo uspeli da shvatimo prirodu ljudi, pored otkrivanja stvari koje ljudi vole u svojoj prirodi, takođe moramo da otkrijemo nekoliko najvažnijih aspekata unutar njihove prirode. Na primer, mišljenja ljudi o stvarima, njihove metode i ciljevi u životu, životne vrednosti i pogledi na život, kao i njihovi stavovi i mišljenja o svemu u vezi sa istinom. To su sve stvari iz dubine ljudske duše, i neposredno su povezane sa preobražajem naravi. Kakav je, dakle, pogled iskvarenog ljudskog roda na život? Može se reći da je ovakav: „Spasavaj se ko može, a poslednjeg neka đavo nosi”. Svi ljudi žive za sebe; prosto rečeno, žive zarad telesnog i žive samo da bi jeli. Na koji se način takva egzistencija razlikuje od života zveri? U takvom načinu života nema nikakve vrednosti, a kamoli smisla. Ono na šta se čovek oslanja da bi živeo u svetu, ono za šta živi i način na koji živi, to je ono što čini čovekov pogled na život – i sve su to suštinske stvari koje se nalaze unutar ljudske prirode. Detaljnom analizom ljudske prirode uvidećeš da se svi opiru Bogu. To su sve đavoli i nema istinski dobrog čoveka. Samo ćeš detaljnim analiziranjem ljudske prirode stvarno upoznati njihovu iskvarenost i ljudsku suštinu i shvatiti kakvi su zapravo ljudi, šta je ono što im zaista nedostaje, čime bi ih trebalo opremiti i kako bi trebalo da prožive ljudsko obličje. Detaljno analizirati ljudsku prirodu nije lako i ne može se postići a da se ne dožive Božje reči ili prava iskustva.

– „Reč”, tom III, „Govori Hrista poslednjih dana”, „Šta treba znati o preobražaju naravi”

Svakodnevne reči Božje  Odlomak 560

Kako spoznati sopstvenu prirodu? Od čega je sazdana čovekova priroda? Poznaješ samo čovekove nedostatke, mane, namere, predstave, negativnost i buntovništvo, ali nisi u stanju da otkriješ stvari unutar čovekove prirode. Poznat ti je samo spoljašnji sloj, ali nisi u stanju da otkriješ njeno poreklo; a to ne predstavlja znanje o čovekovoj prirodi. Neki ljudi priznaju svoje nedostatke i negativnosti i kažu: „Razumem svoju prirodu. Vidite, ja priznajem svoju nadmenost. Zar to ne znači da poznajem svoju prirodu?” Nadmenost je deo čovekove prirode, to je tačno. Međutim, nije dovoljno to priznati u teorijskom smislu. Šta znači poznavati sopstvenu prirodu? Kako je možemo spoznati i po kojim aspektima? Kako bi se čovekova priroda konkretno mogla sagledati na osnovu stvari koje on otkriva? Pre svega, čovekova priroda se vidi iz njegovih interesovanja. Na primer, neki ljudi posebno obožavaju poznate i ugledne ličnosti, drugi su ljubitelji pevača i filmskih zvezda, dok neki, pak, mnogo vole da igraju igrice. Iz tih sklonosti vidimo kakva je priroda tih ljudi. Evo prostog primera: nekima je idol neki pevač. U kojoj meri im je taj pevač idol? U toj meri da su opsednuti svakim njegovim pokretom, osmehom i rečju. Imaju fiksaciju na tog pevača i čak slikaju sve što on oblači, pa ga oponašaju. Na kakav problem takvo obožavanje neke ličnosti ukazuje? Ukazuje na to da takva osoba ima samo te neverničke stvari u svom srcu, ukazuje da ona nema istinu, da nema pozitivne stvari, a kamoli Boga u srcu. Sve stvari o kojima ta osoba razmišlja, koje voli i ka kojima stremi su od Sotone. Te stvari zaokupljaju njeno srce i ona se njima prepušta. Da li možete da kažete koja je priroda-suština te osobe? Ako se nešto voli do krajnosti, onda to nešto može da postane nečiji život i obuzme njegovo srce, što u potpunosti dokazuje da je ta osoba idolopoklonik koji ne želi Boga, već voli đavola. Prema tome, može se zaključiti da je u prirodi takve osobe da voli i obožava đavola, da ne voli istinu i da ne želi Boga. Zar nije ispravno na taj način posmatrati nečiju prirodu? Potpuno je ispravno, i čovekovu prirodu bi trebalo analizirati upravo na taj način. Na primer, neki ljudi posebno Pavla uzdižu u idola. Vole da izlaze i drže govore i da rade, da održavaju okupljanja i propovedaju, a vole i da ih ljudi slušaju, uzdižu u idole i da se oko njih vrte. Vole da imaju svoje mesto u srcu drugih i vole da drugi obraćaju pažnju na sliku koju oni stvaraju o sebi.Hajde da iz takvih ispoljavanja detaljno analiziramo njihovu prirodu. Kakva je njihova priroda? Ako zaista pokazuju ta ispoljavanja, onda je to dovoljno da pokaže da su nadmeni i uobraženi, da uopšte ne obožavaju Boga, te da teže visokom statusu i žele da imaju autoritet nad drugima, da ih poseduju i da imaju mesto u njihovom srcu.To je klasična slika Sotone. Aspekti njihove prirode koji se naročito ističu su to što su nadmeni i uobraženi, što ne obožavaju Boga i što nastoje da ih drugi obožavaju. Takva ispoljavanja mogu da vam daju veoma jasnu sliku o njihovoj prirodi. Neki ljudi, na primer, zaista vole da nepošteno iskoriste stvari i u svim situacijama teže tome da zadovolje sopstvene interese. Sve rade na osnovu toga da li im to donosi korist ili ne. Ako im donosi korist, oni to rade; ako za njih nema koristi, oni to ne rade. Iza njihovih postupaka uvek se kriju skrivene namere. Pohvalno govore o svakome ko im je od koristi i zalažu se za svakoga ko im laska. Čak i kada njihovi miljenici imaju probleme, reći će da su ti ljudi ispravni i potrudiće se da ih odbrane i stanu iza njih. Kakva je priroda takvih ljudi? Njihova priroda se potpuno jasno može videti iz takvih ponašanja. Oni u svojim postupcima teže tome da nepošteno iskoriste stvari, stalno i u svakoj situaciji su proračunati i možete biti sigurni da im je priroda koristoljubiva. U svemu što rade gledaju sopstveni interes. Neće podići ni prst osim ako im to nije od koristi. Najsebičniji su od svih ljudi i potpuno su nezasiti. Priroda im se ispoljava kroz ljubav prema profitu i nepostojanjem bilo kakve ljubavi prema istini. Neki muškarci su očarani ženama i uvek se i svuda se vrzmaju oko njih. Lepe žene su predmet naklonosti takvih ljudi i u njihovom srcu one uživaju najviše poštovanje. Spremni su da daju svoj život i žrtvuju sve zarad lepih žena. Žene im ispunjavaju srce. Kakva je priroda tih muškaraca? U prirodi im je da vole lepe žene, da ih obožavaju i da vole rđavost. Oni su rđave i gramzive pijavice, to im je priroda. Zašto to kažem? Zato što su to ispoljavanja gramzivosti koja je postala čovekova priroda. Ta ponašanja nisu tek povremeni prestupi, niti su takvi muškarci tek nešto gori od običnih ljudi; oni su jednostavno postali potpuno zaokupljeni tim stvarima, koje su postale sama njihova priroda i suština. Kroz te stvari se, prema tome, otkriva njihova priroda. Sastojci nečije prirode se stalno otkrivaju. Sve što neko radi, ma šta to bilo, može da otkrije prirodu te osobe. Ljudi imaju sopstvene porive i ciljeve za sve što rade i bilo da se radi o pružanju gostoprimstva, propovedanju jevanđelja ili nekoj drugoj aktivnosti, to može da otkrije delove njihove prirode, a da oni toga nisu svesni, jer je čovekova priroda njihov život i čoveka vodi njegova priroda dok je živ. Čovekova priroda ne otkriva se samo povremeno ili slučajno, već može da u potpunosti predstavlja njegovu suštinu. Sve što izbija iz nečije krvi i mesa pokazuje kakva mu je priroda i kakav mu je život. Neki ljudi vole lepe žene. Drugi vole novac. Nekima je posebno stalo do statusa. Neki posebno vrednuju ugled i lični imidž. Neki posebno vole ili obožavaju idole. A neki ljudi su posebno nadmeni i umišljeni, u srcu nemaju mesta ni za koga i teže statusu, vole da se ističu i da imaju određeni autoritet nad drugima. Postoji široka lepeza različitih priroda. Priroda se razlikuje od čoveka do čoveka, ali su im svima zajednički otpor i izdaja Boga. Po tome su sve te prirode iste.

– „Reč”, tom III, „Govori Hrista poslednjih dana”, „Kako spoznati čovekovu prirodu”

Svakodnevne reči Božje  Odlomak 561

Sotona je iskvario ceo ljudski rod i u čovekovoj prirodi je da izda Boga. Međutim, među ljudima koje je Sotona iskvario ima onih koji su u stanju da se pokore Božjem delu i prihvate istinu. To su ljudi koji mogu da dobiju istinu ostvare preobražaj naravi. Neki ljudi ne tragaju za istinom i samo rade ono što i ostali. Slušaju i rade šta im se kaže, mogu da se odreknu nekih stvari i da se daju, i mogu da istrpe svaku patnju. Takve osobe imaju malo savesti i razuma i nadaju se da će biti spasene i da će preživeti, ali im se narav ne može promeniti jer ne tragaju za istinom i zadovoljavaju se time da razumeju doktrinu. Ne govore i ne rade rade stvari koje vređaju savest, u stanju su da iskreno obavljaju svoje dužnosti i mogu da prihvate prisan razgovor o istini u vezi sa svakim problemom. Ipak, ne trude se dovoljno kada se radi o istini, zbunjeni su i nikada ne mogu da shvate suštinu istine. Narav im se ne može promeniti. Ako želiš da budeš pročišćen od iskvarenosti i prođeš kroz promenu svoje životne naravi, onda moraš da gajiš ljubav prema istini i budeš u stanju da prihvatiš istinu. Šta znači prihvatiti istinu? Prihvatiti istinu znači da, kakve god iskvarene naravi imao, ili, ma koji ti otrovi crvene aždaje – Sotonini otrovi – bili u prirodi, kada Božje reči razotkriju te stvari, treba da to priznaš i pokoriš se, nemaš drugog izbora i treba da sebe spoznaš u skladu sa Božjim rečima. To znači da budeš u stanju da prihvatiš Božje reči i prihvatiš istinu. Pretpostavimo da, ma šta Bog govorio, ma koliko oštre bile Njegove reči i bez obzira kakve reči On koristio, možeš da ih prihvatiš pod uslovom da je ono što On govori istina i možeš da ih prihvatiš dokle god odgovaraju stvarnosti. Možeš da se pokoriš Božjim rečima bez obzira na to koliko ih duboko razumeš, a čak i ako braća i sestre u zajedništvu razgovaraju o svetlosti prosvećenja Svetog Duha, i dalje si u stanju da to prihvatiš i da se tome pokoriš. Kada takva osoba do određene mere stremi ka istini, ona može da zadobije istinu i ostvari preobražaj svoje naravi. Čak i ako ljudi koji ne vole istinu imaju malo ljudskosti, mogu da učine neke dobre stvari i mogu da ostave stvari i daju se za Boga, oni su smeteni i nisu temeljni kada je reč o istini, pa se njihove život-naravi nikada ne menjaju. Možeš da vidiš da je ljudskost Petra i ostalih učenika bila otprilike ista, ali Petrova istaknuta osobina je bila činjenica da je on posebno stremio ka istini. Bez obzira na to šta je Isus rekao, on je o tome ozbiljno razmišljao, preispitujući sebe kroz te reči i tragajući za Božjim namerama. Isus je pitao: „Simone, sine Jonin, da li Me voliš?” Petar je iskreno odgovorio: „Volim samo Oca koji je na nebesima, ali nisam voleo Gospoda na zemlji.” Kasnije je shvatio, razmišljajući: „Ovo je pogrešno. Bog na zemlji je Bog na nebu. Zar ne postoji samo jedan Bog na nebu i na zemlji? Ako volim samo Boga na nebesima, onda moja ljubav nije praktična. Moram da volim Boga na zemlji i samo će onda moja ljubav biti praktična.” Tako je iz Isusovog pitanja Petar shvatio pravo značenje Božje reči. Nečija kjubav prema Bogu je praktična jedino ako voli ovaploćenog Boga na zemlji. Voleti nejasnog i nevidljivog Boga nije ni realno ni opipljivo, dok je voleti praktičnog, vidljivog Boga je istina. Iz Isusovih reči Petar je zadobio istinu i razumeo Božju nameru. Jasno je da je u svojoj veri u Boga, Petar bio usredsređen na traganje za istinom. Na kraju je zavoleo praktičnog Boga – Boga na zemlji. Petar je posebno bio ozbiljan dok je tragao za istinom. Svaki put kada mu je Isus dao savet, ozbiljno je razmišljao o Njegovim rečima. Možda je razmišljao mesecima, godinu dana ili čak nekoliko godina pre nego što ga je Sveti Duh prosvetio, pa je shvatio suštinu Božjih reči. Petar je tako ušao u istinu i time je njegova životna narav promenjena i obnovljena. Ukoliko čovek ne traga za istinom, nikada je neće razumeti. Možeš da govoriš o rečima i doktrinama deset hiljada puta, ali će to i dalje biti samo reči i doktrine. Neki samo kažu: „Hrist je istina, put i život.” Čak i ako deset hiljada puta ponoviš te reči, svejedno će biti uzaludne, jer ne razumeš njihovo značenje. Zašto se kaže da je Hrist istina, put i život? Da li možeš da obrazložiš svoje iskustveno znanje o tome? Da li si ušao u stvarnost istine, puta i života? Bog je izgovorio Svoje reči tako da ih vi doživite i steknete znanje, ali je beskorisno samo govoriti o rečima i doktrinama. Sebe možeš da upoznaš tek kada si shvatio Božje reči i ušao u njih. Ako ne razumeš Božje reči, onda ne možeš da upoznaš sebe. Bićeš u stanju da raspoznaješ tek kada shvatiš istinu. Ako ne budeš shvatio istinu, nećeš biti u stanju da raspoznaješ. Jasno ćeš sagledati stvari tek kada shvatiš istinu. Ako ne budeš shvatio istinu, nećeš biti u stanju da jasno sagledaš stvari. Spoznaćeš sebe samo ako budeš shvatio istinu. Ako ne budeš shvatio istinu, nećeš moći da spoznaš sebe. Tvoja narav može se promeniti samo kada zadobiješ istinu. Bez istine, tvoja se narav ne može promeniti. Tek kada budeš zadobio istinu, moći ćeš da vršiš službu shodno Božjim namerama. Ako ne stekneš istinu, nećeš moći da vršiš službu shodno Božjim namerama. Tek pošto budeš zadobio istinu, moći ćeš da obožavaš Boga. Ako ne shvataš istinu, čak i ako Ga obožavaš, tvoje obožavanje biće puko izvođenje verskih rituala. Bez istine, nijedan tvoj postupak nije stvarnost. Zadobijanjem istine, sve što radiš ima stvarnost. Sve te stvari zavise od zadobijanja istine iz Božjih reči.

– „Reč”, tom III, „Govori Hrista poslednjih dana”, „Kako spoznati čovekovu prirodu”

Svakodnevne reči Božje  Odlomak 562

Istinski shvatiti Božje reči nije jednostavna stvar. Nemoj da razmišljaš ovako: „Mogu da tumačim bukvalno značenje Božjih reči i svi kažu da mi je tumačenje pravilno i podržavaju me, što znači da razumem Božje reči.” To nije isto što i razumevanje Božjih reči. Ako si iz Božjih izjava zadobio nešto svetla i stekao neki osećaj o stvarnom značenju Njegovih reči i ako možeš da izraziš koja to namera stoji iza Njegovih reči i kakav će efekat na kraju one postići – ako ti je sve to jasno – može se smatrati da u određenoj meri razumeš Božje reči. Prema tome, razumeti Božje reči nije uopšte jednostavno. Samo zato što umeš da pružiš lepo upakovano, preuveličano objašnjenje bukvalnog značenja Božjih reči, ne znači da ih razumeš. Ma koliko objašnjavao njihovo bukvalno značenje, tvoje objašnjenje se ipak zasniva na ljudskoj mašti i ljudskom načinu razmišljanja. To je beskorisno! Na koji način možeš onda da razumeš Božje reči? Ključ je u potrazi za istinom unutar njih. Samo ćeš na taj način stvarno razumeti Božje reči. Bog nikada ne izgovara prazne reči. Svaka rečenica koju izgovara sadrži pojedinosti koje će sigurno dalje biti otkrivene u Njegovim rečima i koje se mogu izraziti na različite načine. Čovek ne može da dokuči načine na koje Bog izražava istinu. Božje izjave su veoma duboke i nije ih lako dokučiti ljudskim načinom razmišljanja. Ljudi mogu da otkriju skoro celokupno značenje svakog aspekta istine pod uslovom da se potrude. Preostali detalji biće im objašnjeni tokom njihovih kasnijih iskustava kada ih bude prosvetio Sveti Duh. Jedan deo odnosi se na razmišljanje i razumevanje Božjih reči i čitanje istih kako bi se potražilo njihovo konkretno značenje. Drugi deo je razumevanje značenja Božjih reči iskustvenim putem i dobijanjem prosvećenja od Svetog Duha. Stalnim napredovanjem u ova dva aspekta, na kraju ćeš uspeti da shvatiš Božju reč. Ako je tumačiš samo na bukvalnom, tekstualnom nivou ili samo sopstvenim razmišljanjem i uobraziljom, onda čak i ako je budeš objašnjavao sa kitnjastim ukrasima, svejedno nećeš stvarno razumeti istinu. Sve će se i dalje zasnivati na ljudskom razmišljanju i mašti i neće biti stečeno prosvećenjem Svetog Duha. Ljudi obično tumače Božje reči prema sopstvenim predstavama i mašti i desi se i da pogrešno i van konteksta protumače Božje reči, zbog čega će pogrešno razumeti Boga i suditi Mu, što je problematično. Prema tome, istina se prvenstveno stiče razumevanjem Božjih reči i prosvećenjem Svetog Duha. Ako si u stanju da razumeš i objasniš bukvalno značenje Božje reči, to ne znači da si stekao istinu. Ako bi razumevanje bukvalnog značenja Božjih reči značilo da si shvatio istinu, onda bi ti bilo potrebno samo nešto obrazovanja i znanja, i čemu onda potreba za prosvećenjem Svetog Duha? Da li je Božje delo nešto što ljudski um može da shvati? Prema tome, razumevanje istine ne zasniva se na ljudskim predstavama ili mašti. Potrebno ti je prosvećenje, prosvetljenje i usmeravanje od strane Svetog Duha da bi posedovao stvarno iskustveno znanje. To je proces razumevanja i sticanja istine, ali i neophodan uslov.

– „Reč”, tom III, „Govori Hrista poslednjih dana”, „Kako spoznati čovekovu prirodu”

Svakodnevne reči Božje  Odlomak 563

Kakvo je vaše shvatanje ljudske prirode? Najvažnije je razaznati je sa aspekta čovekovog shvatanja sveta, pogleda na život i njegovih vrednosti. Svi oni koji su od đavola žive za sebe. Njihovi pogledi na život i slogani uglavnom potiču od Sotoninih izreka, kao što su „Spasavaj se ko može, a poslednjeg neka đavo nosi”, „Ptica za hranu gine, a čovek za bogatstvo” i slične zablude. Reči izgovorene od strane tih đavoljih careva, velikih ličnosti i filozofa postale su sâm čovekov život. Posebno je većina reči Konfučija, koga Kinezi smatraju „mudracem”, postala čovekov život. Tu su i čuvene izreke budizma i taoizma, i klasične izreke koje su razne poznate ličnosti često ponavljale. Sve su to sažeci Sotoninih filozofija i Sotonine prirode, ali i najbolje ilustracije i objašnjenja Sotonine prirode. Svi ti otrovi koji su usađeni u ljudsko srce potiču od Sotone i nijedan od njih ne dolazi od Boga. Takve đavolske reči takođe su u potpunoj suprotnosti sa Božjom reči. Potpuno je jasno da stvarnost svih pozitivnih stvari dolazi od Boga, a sve negativne stvari koje truju čoveka su od Sotone. Prema tome, moguće je razaznati nečiju prirodu i spoznati kome ta osoba pripada iz njenih pogleda na život i njene vrednosti. Sotona kvari ljude kroz obrazovanje i oblikovanje od strane državnih vlasti, kao i od strane onih slavnih i velikih. Njihove đavolske reči postale su čovekov život i priroda. „Spasavaj se ko može, a poslednjeg neka đavo nosi” dobro je poznata sotonska izreka koja se uvukla u svakoga i postala je njegov život. Postoje i druge reči iz filozofija za ovozemaljsko ophođenje nalik ovima. Sotona koristi tradicionalnu kulturu svakog naroda da obrazuje, zaluđuje i kvari ljude, zbog čega ljudski rod upada u beskrajni ponor uništenja, a na kraju Bog uništava ljude jer služe Sotoni i opiru se Bogu. Neki ljudi su decenijama služili društvu kao javni službenici. Zamislite da ih upitamo sledeće: „S obzirom na to da si uspeo da postaneš službenik i imaš tako glatku karijeru, koje su to glavne poznate izreke pomoću kojih si to postigao?” Možda će reći: „Jedino što ja razumem jeste sledeće: ’Službenici ne otežavaju onima koji ih časte, a ko ne zna da laska ništa ne završi.’” Oslanjali su se na tu sotonsku filozofiju da bi postali službenici. Zar te reči ne predstavljaju prirodu takvih ljudi? Pribegavanje beskrupuloznim sredstvima radi dobijanja položaja postalo je njihova priroda. Njihov cilj je da budu službenici koji se ističu i ostvaruju vrtoglavi uspon. Postoje mnogi drugi Sotonini otrovi u životu, postupcima i vladanju ljudi. Na primer, njihove filozofije za ovozemaljsko ophođenje, njihove taktike za obavljanje stvari i njihove maksime ispunjene su otrovima velike crvene aždaje i sve to potiče od Sotone. Dakle, sve što prožima kosti i krv ljudsku potiče od Sotone. Svi ti službenici, oni koji imaju moć i koji su ostvareni poseduju sopstvene putanje i tajne za uspeh. Zar te tajne savršeno ne predstavljaju njihovu prirodu? Sposobni su za obavljanje velikih poduhvata u svetu i niko ne može da prozre spletke i intrige koje se nalaze u pozadini. Ovo ukazuje na to koliko je samo podmukla i zlonamerna njihova priroda. Sotona je duboko iskvario ljudski rod. Sotonin otrov teče kroz svačiju krv i može se reći da je čovekova priroda iskvarena, rđava, neprijateljska i u suprotnosti sa Bogom, ispunjena Sotoninim filozofijama i otrovima i u njima utopljena. Ona je u potpunosti postala priroda i suština Sotone. Zbog toga se ljudi opiru Bogu i neprijateljski su nastrojeni prema Njemu. Ljudi lako mogu da upoznaju sebe ako je njihovu prirodu moguće raščlaniti na ovaj način.

– „Reč”, tom III, „Govori Hrista poslednjih dana”, „Kako spoznati čovekovu prirodu”

Svakodnevne reči Božje  Odlomak 564

Ključ introspekcije i samospoznaje je u sledećem: što više osećaš da si u nekim oblastima obavio dobar posao ili uradio pravu stvar, i što više misliš da možeš da udovoljiš Božjim namerama ili da si u stanju da se u određenim oblastima hvališ, tim je vrednije spoznati sebe u tim oblastima i po njima vredi dublje kopati da bi se uočilo koje nečistoće postoje u tebi, kao i one stvari koje ne mogu da udovolje Božjim namerama. Uzmimo Pavla za primer. Pavle je bio izuzetno obrazovan, mnogo je propatio dok je propovedao i radio, a mnogi su posebno njega obožavali. Zbog toga je, nakon što je obavio mnogo posla, pretpostavljao da je za njega već izdvojen venac. To ga je navodilo da ide sve dalje pogrešnim putem, da bi ga na kraju Bog kaznio. Da je u to vreme razmislio o sebi i raščlanio sebe, ne bi izgovorio te nadmene reči koje su bile lišene razuma. Tokom svog vremena propovedanja jevanđelja, Pavle se samo usredsredio na obavljanje rada i nije stremio ka istini. Iz Pavlovih poslanica se može videti da on nikada nije tražio niti sakupljao reči koje je izgovorio Gospod Isus, niti je u svojim poslanicama prenosio reči koje je izgovorio Gospod Isus. Očigledno, Pavle nikada nije razmišljao o sebi na osnovu reči Gospoda Isusa, niti je video dragocenost reči Gospoda Isusa, pa je teško reći kakvo je istinsko znanje Pavle imao o Gospodu Isusu. Pavle je samo mislio da razume Bibliju i verovao je samo u sopstvene predstave i uobrazilje. Mislio je da, sve dok ima neke dobre primene i pokazuje neka dobra ponašanja, može da zadobije Božje odobravanje i da će ga Bog nagraditi. Kao rezultat toga, krenuo je putem služenja Bogu, dok Mu se istovremeno suprotstavljao. Ipak, u proteklih dve hiljade godina, vernicima u Gospoda nedostajalo je raspoznavanje u vezi s njim. Nisu znali ko je Pavle niti su poznavali put kojim je išao. Samo zato što su njegove poslanice zabeležene u Bibliji, ljudi su uvek obožavali Pavla, postavljali ga kao cilj svog stremljenja i smatrali ga idolom na koga se treba ugledati i kakvim treba težiti da postanu. Kao rezultat toga, svi oni koji obožavaju i oponašaju Pavla krenuli su putem antihrista. Pavlov slučaj služi kao upozorenje svakom pripadniku Božjeg izabranog naroda. Naročito kada mi koji sledimo Boga možemo da patimo i platimo cenu u našim dužnostima i u našem služenju Bogu, i tako osećamo da smo posvećeni i da smo ljudi koji vole Boga – u takvim trenucima, trebalo bi još više da razmišljamo o sebi i da razumemo sebe u vezi s putem kojim idemo, što je veoma neophodno. To je zato što ćeš utvrditi da su stvari koje smatraš svojim dobrim stranama i stvari za koje misliš da si ih uradio na pravi način ispravne i nećeš sumnjati u njih, razmišljati o njima, niti raščlanjivati da li u njima ima ičega što se suprotstavlja Bogu. Na primer, postoje ljudi koji veruju da su izuzetno dobrodušni. Nikada ne mrze niti povređuju druge i uvek priskaču u pomoć bratu ili sestri čija je porodica u nevolji, kako njihov problem ne bi ostao nerešen. Puni su dobre volje i čine sve što je u njihovoj moći da pomognu svakome kome mogu. Ipak, oni se nikada ne usredsređuju na primenu istine i ne postižu život-ulazak. Šta je ishod takve sklonosti da se pomaže? Ometaju sopstveni život.No ipak su sasvim zadovoljni sobom, i izuzetno zadovoljni svime što su uradili. Štaviše, veoma su ponosni na to, veruju da u svemu što su učinili nema ničega što se protivi istini, da će to zasigurno udovoljiti Božjim namerama, i da su istinski vernici u Boga. Svoju prirodnu dobru volju vide kao kapital i uzimaju je zdravo za gotovo kao istinu. U stvarnosti, sve što rade je ljudsko dobro. Oni uopšte ne primenjuju istinu, jer se to što rade odvija pred čovekom, a ne pred Bogom, a još manje praktično postupaju u skladu s Božjim zahtevima i istinom. Zato su sva njihova dela uzaludna. Ništa od onoga što rade nije primena istine niti Božjih reči, a kamoli poštovanje Njegove volje; naprotiv, oni koriste ljudsku dobru volju i lepo ponašanje da pomognu drugima. Ukratko, oni ne traže Božje namere u svemu što čine, niti postupaju u skladu s Njegovim zahtevima. Bog ne odobrava takvo lepo ponašanje čoveka; prema Bogu, to treba osuditi, i to ne zaslužuje da ga On upamti.

– „Reč”, tom III, „Govori Hrista poslednjih dana”, „Samo se spoznajom sopstvenih pogrešnih gledišta može zaista postići preobražaj”

Svakodnevne reči Božje  Odlomak 565

Ključ za postizanje promene u naravi jeste spoznati sopstvenu prirodu, a to se mora činiti u skladu sa Božjim razotkrivanjem. Samo u rečima Božjim čovek može da spozna svoju odvratnu prirodu, razne Sotonine otrove koji se u njoj nalaze, svoju glupost i neznanje, kao i krhke i negativne elemente u svojoj prirodi. Nakon što temeljno spoznaš te stvari i zaista budeš u stanju da mrziš sebe, da se pobuniš protiv tela, da istraješ u primeni reči Božjih, da istraješ u stremljenju ka istini dok obavljaš svoju dužnost kako bi postigao promenu naravi, i postaneš neko ko zaista voli Boga, krenuo si putem Petrovim. Bez blagodati Božje ili prosvećenja i usmeravanja od Svetog Duha, bilo bi teško ići ovim putem, jer bez istine, ljudi ne mogu da se pobune protiv sebe samih. Ići Petrovim putem usavršavanja prvenstveno zavisi od odlučnosti, vere i oslanjanja na Boga. Štaviše, čovek mora da se pokori delu Svetog Duha i da se ni u čemu nikada ne udalji od reči Božjih. To su ključni aspekti koji se nikada ne smeju prekršiti. Tokom svojih iskustava, veoma je teško spoznati sebe, i bez dela Svetog Duha, neće biti nikakvih rezultata. Da bi išao putem Petrovim, čovek mora da se usredsredi na spoznaju sebe i na preobražaj svoje naravi. Pavlov put nije bio put stremljenja ka životu niti usredsređivanja na samospoznaju, već put sa posebnim fokusom na obavljanju posla i na impozantnosti i prestižu obavljenog posla. Njegova namera je bila da svoj rad i patnju zameni za Božje blagoslove i nagrade. Ta namera je bila pogrešna. Pavle se nije usredsredio na život, niti je pridavao ikakav značaj preobražaju svoje naravi. Usredsredio se samo na nagrade. Cilj kojem je težio bio je pogrešan; prirodno, onda, i put kojim je išao takođe je bio pogrešan. To je bilo uzrokovano njegovom nadmenom i uobraženom prirodom. Jasno je da Pavle nije posedovao ni trunku istine, niti je imao imalo savesti ni razuma. Spašavajući i menjajući ljude, Bog prvenstveno menja njihove naravi. Svrha reči Božjih je da dovedu do preobražaja u ljudskim naravima, i da omoguće ljudima da Ga spoznaju i da Mu se pokore, i da budu u stanju da Ga obožavaju na normalan način. To je svrha reči i dela Božjih. Pavlov način stremljenja direktno je išao protiv i bio u sukobu sa namerama Božjim. Bio im je potpuno suprotan. Međutim, Petrov način stremljenja bio je u potpunosti u skladu sa namerama Božjim. Petar se usredsredio na život i na promene u naravi, što je upravo ono što Bog želi da ostvari u ljudima Svojim delom. Stoga je Petrov put bio blagosloven i odobren od Boga, dok je Pavlov put bio upravo onaj koji je Bog prezirao i prokleo, jer je bio protivan Njegovim namerama. Da bi išao putem Petrovim, čovek mora da poznaje namere Božje. Tačno razumevanje o tome koji put treba slediti može imati samo ako je zaista u stanju da u potpunosti razume namere Božje kroz Njegove reči – što znači da razume šta Bog želi da postigne u čoveku i, na kraju, kakve rezultate On želi da ostvari. Ako ne razumeš u potpunosti Petrov put i samo želiš da ga slediš, nećeš moći da kreneš njime. Drugim rečima, možda znaš mnogo doktrina, ali na kraju nećeš moći da uđeš u stvarnost. Čak i ako je tvoj ulazak donekle površan, nećeš moći da postigneš ikakve stvarne rezultate.

– „Reč”, tom III, „Govori Hrista poslednjih dana”, treći deo

Svakodnevne reči Božje  Odlomak 566

Većina ljudi ima veoma površno razumevanje o sebi. Oni uopšte ne poznaju jasno stvari unutar svoje prirode. Imaju znanje samo o nekoliko iskvarenih stanja koja ispoljavaju, o stvarima koje su skloni da čine, ili o manama koje imaju, i to ih navodi da misle da poznaju sebe. Ako se zatim pridržavaju nekoliko pravila, postaraju se da ne prave greške u određenim oblastima i pođe im za rukom da izbegnu činjenje određenih prestupa, počinju da misle da poseduju stvarnost u svojoj veri u Boga i pretpostavljaju da će biti spaseni. To nije ništa drugo do ljudske uobrazilje. Ako se pridržavaš tih stvari, da li ćeš zaista moći da se uzdržiš od prestupa? Da li ćeš zaista postići promenu u svojoj naravi? Da li ćeš zaista proživeti obličje ljudskog bića? Da li ćeš zaista moći da udovoljiš Bogu? Nipošto. To je sigurno. Ljudi moraju da imaju visoko merilo u svojoj veri u Boga: moraju da zadobiju istinu i prođu kroz neke promene u svojoj život-naravi. To prvo zahteva da se ljudi potrude da spoznaju sebe. Ako je čovekovo znanje o sebi previše plitko, to uopšte neće rešiti nikakve probleme, i njegova život-narav se nipošto neće promeniti. Moraš duboko da spoznaš sebe. To znači da poznaješ svoju prirodu, i da znaš koje elemente ona sadrži, odakle te stvari potiču i odakle dolaze. Štaviše, da li si zaista u stanju da mrziš te stvari? Da li si video svoju ružnu dušu i svoju opaku prirodu? Ako zaista uvidiš istinu o sebi, mrzećeš sebe. Kada mrziš sebe i zatim pokušaš da sprovedeš reči Božje u delo, moći ćeš da se pobuniš protiv tela i stekneš snagu da primenjuješ istinu, i više se neće činiti da je to borba. Zašto mnogi ljudi postupaju u skladu sa svojim telesnim sklonostima? Zato što smatraju sebe prilično dobrima, i osećaju da su njihovi postupci sasvim prikladni i opravdani, bez ikakvih mana, pa čak i potpuno ispravni, i tako postupaju samouvereno. Kada zaista spoznaju kakva je njihova priroda – koliko je ružna, odvratna i jadna – prestaće da imaju tako visoko mišljenje o sebi i da budu tako nadmeni, i više se neće osećati tako zadovoljni sobom. Pomisliće: „Moram da primenjujem neke reči Božje čvrsto stojeći na zemlji. Ne budem li to uradio, neću zadovoljiti merilo ljudskosti, i stideću se da živim u prisustvu Božjem.” Zaista će sebe videti kao male i zaista beznačajne. U tom trenutku, postaće im lako da primenjuju istinu, i izgledaće donekle onako kako bi čovek trebalo da izgleda. Tek kada čovek zaista mrzi sebe, u stanju je da se pobuni protiv tela. Ako ne mrzi sebe, neće moći da se pobuni protiv tela. Istinski mrzeti sebe nije jednostavna stvar. To zahteva da čovek razume neke istine: kao prvo, mora da poseduje znanje o sopstvenoj prirodi. Drugo, mora da uvidi da je siromašan i jadan, da je izuzetno mali i beznačajan, i mora da vidi svoju jadnu, prljavu dušu. Kada u potpunosti uvidi ono što zaista jeste – kada se taj rezultat postigne – on zaista stiče spoznaju o sebi, i može se reći da je njegova spoznaja o sebi potpuno tačna. Tek u tom trenutku može da mrzi sebe, čak i da proklinje sebe, istinski osećajući da su ljudi toliko duboko iskvareni od Sotone da su lišeni svakog ljudskog obličja. Jednog dana, ako se zaista suoči sa pretnjom smrću, pomisliće: „Ovo je pravedna kazna Božja. Bog je zaista pravedan. Zaslužujem da umrem!” U tom trenutku, neće izražavati svoje pritužbe, a kamoli se žaliti na Boga – jednostavno će osećati da je krajnje siromašan, jadan, prljav i iskvaren, i da bi trebalo da budu eliminisani i uništeni od Boga, i osećaće da duša poput njihove nije podobna da živi na zemlji. Stoga se neće žaliti na Boga niti Mu se opirati, a kamoli Ga izdati. Ali ako ne poznaju sebe, pa i dalje smatraju sebe prilično dobrima, onda će, kada se približi pretnja smrću, pomisliti: „Veoma sam dobro postupao u svojoj veri. Tako sam naporno stremio ka istini, toliko sam žrtvovao i toliko sam patio, ali na kraju, bog me pušta da umrem. Ne znam gde je pravednost božja. Zašto dopušta da umrem? Ako čak i neko poput mene mora da umre, ko može biti spasen? Nije li sa čitavim ljudskim rodom svršeno?” Prvo, imaće predstave o Bogu. Drugo, žaliće se na Njega i neće imati nimalo pokornosti. Oni su baš kao Pavle, koji nije poznavao sebe, čak ni kada je bio na samrti. Kada ih stigne kazna Božja, biće već prekasno.

– „Reč”, tom III, „Govori Hrista poslednjih dana”, treći deo

Svakodnevne reči Božje  Odlomak 567

Konkretno, hodati Petrovim putem u svojoj veri znači hodati putem potrage za istinom; to je ujedno put istinskog upoznavanja sebe i promene sopstvene naravi. Jedino će hodanjem Petrovim putem čovek zakoračiti na put usavršavanja od strane Boga. Treba tačno znati tačno na koji način treba hodati Petrovim putem i kako to sprovesti u praksi. Pre svega, moraju se po strani ostaviti sopstvene namere, nedolična stremljenja, pa čak i porodica i sve povezano sa sopstvenim telom. Mora se biti svesrdno posvećen, odnosno, čovek se mora potpuno posvetiti Božjoj reči, usredsrediti na jedenje i pijenje Božjih reči, koncentrisati na potragu za istinom i Božje želje u Njegovim rečima i u svemu pokušati dokučiti Božje namere. To je ključni i najosnovniji način primene. To je ono što je Petar uradio pošto je video Isusa i jedino takvom primenom se mogu postići najbolji rezultati. Svesrdna posvećenost Božjoj reči pre svega podrazumeva da se traži istina i Božje želje u Njegovim rečima, da se bude usmeren na to da se dokuče Božje namere i da se razume i dobije više istine iz Božjih reči. Kada je čitao Božje reči, Petar nije bio usredsređen na razumevanje doktrina, a kamoli na sticanje teološkog znanja. Umesto toga, usredsredio se na razumevanje istine i dokučivanje Božjih namera, kao i na sticanje znanja o Božjoj naravi i divoti. Petar je takođe pokušavao da iz Božjih reči spozna razna iskvarena stanja čoveka, čovekovu priroda-suštinu i stvarne čovekove nedostatke. Samo na taj način je mogao s lakoćom da ispuni Božje zahteve kako bi Mu udovoljio. Petar je imao tako mnogo ispravnih primena kada je reč o Božjim rečima. To je bilo najviše u skladu sa Božjim namerama i najbolji način da neko sarađuje dok živi Božje delo. Dok je prolazio stotine kušnji koje mu je Bog slao, Petar je strogo procenjivao sebe u odnosu na svaku reč Božjeg suda i razotkrivanja čoveka i u odnosu na svaku reč Njegovih zahteva čoveku, ispitivao sebe i težio tome da precizno dokuči značenje Božjih reči. Ozbiljno je razmišljao o svemu što mu je Isus kazivao, čvrsto pamteći svaku reč. Ovaj pristup je dao veoma dobre rezultate. Postupajući na taj način, uspeo je da spozna sebe putem Božjih reči i ne samo da je spoznao razna čovekova iskvarena stanja i nedostatke, već je takođe spoznao čovekovu suštinu i prirodu. Ovo znači istinski spoznati sebe. Zahvaljujući Božjim rečima, Petar je, u jednom pogledu, dostigao istinsku spoznaju sebe, a u drugom pogledu, uvideo pravednu narav koju je Bog izrazio, ono što Bog ima i što jeste, Božje namere za Njegovo delo i Božje zahteve prema čovečanstvu. Zahvaljujući tim rečima je uspeo da istinski spozna Boga. Spoznao je Božju narav i Njegovu suštinu; spoznao je i shvatio ono što Bog ima i što jeste, kao i Božju divotu i Božje zahteve za čoveka. Iako se Bog u to vreme nije obraćao onoliko često kao danas, Petar je ipak ostvario rezultate po tim pitanjima. To je bilo nešto retko i dragoceno. Petar je prošao stotine kušnji; nije propatio uzalud. Ne samo da je uspeo da spozna sebe zahvaljujući Božjim rečima i delu, već je spoznao i Boga. Pored toga, u Božjim rečima posebno je obratio pažnju na Božje zahteve prema čoveku i aspekte u kojima bi čovek trebalo da udovolji Bogu da bi bio u skladu sa Njegovim namerama, i uspeo je da uloži veliki trud po tim pitanjima i postigne potpunu jasnoću. To je bilo izuzetno korisno u pogledu njegovog život-ulaska. Ma o kom aspektu Božjih reči da se radilo, sve dok su te reči mogle da služe kao život i predstavljale istinu, Petar ih je utisnuo u svoje srce, gde bi o njima često razmišljao i razumeo ih. Pošto je čuo Isusove reči, mogao je da ih utisne u srce, što pokazuje da je bio posebno usredsređen na Božje reči, i na kraju je stvarno postigao rezultate. Drugim rečima, uspeo je da vešto primenjuje Božje reči, verodostojno primenjuje istinu i postupa u skladu sa Božjim namerama, da radi stvari u potpunosti shodno Božjim željama i odustane od svog ličnog mišljenja i svojih maštanja. Na taj način je Petar ušao u stvarnost Božjih reči. Petrova služba bila je u skladu sa Božjim namerama prvenstveno zato što je to uradio.

Ako neko može da udovolji Bogu dok obavlja svoju dužnost, ako je principijelan u svojim rečima i postupcima i ako ulazi u stvarnost u svim aspektima istine, onda se radi o osobi koju je Bog usavršio. Može se reći da su na toj osobi Božje delo i reči u potpunosti postigli svoj efekat: Božje reči su postale njen život i zadobila je istinu te je u stanju da živi u skladu sa Božjim rečima. Posle toga, priroda njenog ljudskog tela, odnosno izvorni temelj njenog postojanja, raspašće se i urušiti. Tek pošto ljudima Božje reči postanu život, moći će da postanu novi ljudi. Ako Božje reči postanu život ljudi, ukoliko vizija Božjeg dela, ukoliko Njegova otkrivenja i zahtevi čovečanstvu i standardi za ljudski život čije ispunjenje Bog zahteva od ljudi postanu njihov život, ako ljudi žive po tim rečima i istinama, onda su usavršeni Božjom reči. Ti ljudi se ponovo rađaju i kroz Božje reči postaju novi ljudi. To je put kojim je Petar tragao za istinom. To je put usavršavanja. Petra su usavršile Božje reči, dobio je život kroz reči Božje, istina izražena od Boga postala je njegov život i tek tada je on postao čovek koji je zadobio istinu.

– „Reč”, tom III, „Govori Hrista poslednjih dana”, „Kako hodati Petrovim putem”

Svakodnevne reči Božje  Odlomak 568

Pre nego što čovek doživi Božje delo i shvati istinu, njega obuzima Sotonina priroda i njime iznutra gospodari. Šta ta priroda konkretno podrazumeva? Na primer, zašto si sebičan? Zašto štitiš sopstveni status? Zašto si pod tolikim uticajem svojih osećanja? Zašto voliš te nepravedne i te zle stvari? U čemu je osnova toga što ti se takve stvari dopadaju? Odakle potiču te stvari? Zašto ih voliš i prihvataš? Do sada ste svi vi shvatili: glavni razlog je u tome što su Sotonini otrovi prisutni u čoveku. Dakle, šta su Sotonini otrovi? Kako se oni mogu izraziti? Na primer, ako pitaš: „Kako bi čovek trebalo da živi? Za šta bi čovek trebalo da živi?”, svi će odgovoriti: „Spasavaj se ko može, a poslednjeg neka đavo nosi.” Samo tom jednom jedinom rečenicom iskazuje se sâm koren problema. Sotonina filozofija i logika postale su čovekov život. Ma čemu stremio, čovek to zapravo radi za sebe – i tako čovek živi za sebe. „Spasavaj se ko može, a poslednjeg neka đavo nosi” – to je životna filozofija čoveka i to ujedno predstavlja ljudsku prirodu. Te reči su već postale priroda iskvarenog ljudskog roda i jesu istinski portret sotonske prirode iskvarenog ljudskog roda. Ta sotonska priroda u potpunosti je postala temelj postojanja iskvarenog ljudskog roda. Nekoliko hiljada godina iskvareni ljudski rod je živeo prema tom Sotoninom otrovu, sve do dana današnjeg. Sve što Sotona čini je zarad sopstvenih želja, ambicija i ciljeva. Želi da prevaziđe Boga, da se oslobodi od Boga i preuzme kontrolu nad svim stvarima koje je Bog stvorio. Danas je ljude u toj meri iskvario Sotona: svi imaju sotonsku prirodu, svi su skloni tome da poreknu Boga i suprotstave Mu se i žele da preuzmu sudbinu u svoje ruke i nastoje da se usprotive Božjim orkestracijama i uređenjima. Njihove ambicije i želje su već potpuno iste kao Sotonine. Prema tome, čovekova priroda je Sotonina priroda. Zapravo, mnoga gesla i aforizmi kojih se ljudi drže predstavljaju ljudsku prirodu i odražavaju čovekovu iskvarenu suštinu. Stvari koje ljudi biraju odražavaju ono što sami najviše vole, i te stvari predstavljaju njihovu narav i težnje. U svakoj reči koju čovek izgovori i u svemu što radi, ma koliko prikriveno, to prikrivanje ne može da sakrije njegovu prirodu. Na primer, fariseji su obično prilično dobro propovedali, ali kada su čuli propovedi i istine koje je izrazio Isus, umesto da ih prihvate, oni su ih osudili. Na ovaj način je otkrivena priroda-suština fariseja – da budu odbojni prema istini i da je mrze. Neki ljudi su leporečivi i vešto se prikrivaju, ali nakon što se sa njima određeno vreme druže, oni otkrivaju da su ti ljudi po prirodi izuzetno lažljivi i da nisu nimalo pošteni. Posle dužeg druženja sa tim ljudima, oni otkrivaju njihovu priroda-suštinu. Na kraju dolaze do sledećeg zaključka: ti ljudi nikada ne govore ni reč istine i lažljivi su. Ova konstatacija predstavlja prirodu tih ljudi i najbolja je slika i dokaz njihove priroda-suštine. Njihova filozofija za ovozemaljsko ophođenje je da nikom ne govore istinu, kao i da ne veruju nikome. Sotonska priroda čoveka sadrži mnoštvo Sotoninih filozofija i otrova. Ponekad ih ti sâm nisi svestan. Ako ne razumeš istinu, nisi u stanju da raspoznaš Sotonine naravi. A ipak, ti živiš po Sotoninim naravima svakog minuta svakog dana, i misliš da je to sasvim ispravno i razumno, i da nije nimalo pogrešno. To je dovoljno da pokaže da kad živiš po Sotoninim filozofijama, živiš po Sotoninim naravima, i da su Sotonine filozofije i naravi postale tvoja priroda. Prečesto ljudi žive po Sotoninim filozofijama, ali i dalje misle da je to prilično dobro, i nemaju nimalo osećaja kajanja. Zašto je to tako? Zato što ljudi ne razumeju istinu. Stoga, oni neprestano otkrivaju svoju sotonsku prirodu na svakom koraku, i neprestano žive po Sotoninim filozofijama na svakom koraku. Sotonina priroda je čovekov život, i to je čovekova priroda-suština.

– „Reč”, tom III, „Govori Hrista poslednjih dana”, „Kako hodati Petrovim putem”

Svakodnevne reči Božje  Odlomak 569

Sada donekle raspoznajete iskvarene naravi koje otkrivate. Kada budete jasno videli koje ste iskvarene naravi još uvek skloni da otkrivate u običnim okolnostima i koje ćete stvari, koje nisu u skladu s istinom, verovatno i dalje činiti, čišćenje vaših iskvarenih naravi biće lako. Zašto, u mnogim stvarima, ljudi ne mogu sebe da kontrolišu? Zato što su u svakom trenutku, u svakom pogledu, pod kontrolom svojih iskvarenih naravi, što ih sputava i remeti u svemu. Kad je sve kako treba i kad nisu posrnuli niti postali negativni, neki ljudi nepogrešivo osećaju da poseduju rast, i ne mare kad vide da se neka zla osoba, lažni vođa ili antihrist razotkrije ili eliminiše. Oni će se čak ovako hvalisati pred svima: „Svi drugi mogu da posrnu, ali ne ja. Svi drugi mogu da ne vole Boga, ali ne ja.” Oni misle da u svakoj situaciji i u svim okolnostima mogu biti postojani u svom svedočenju. Ipak, na kraju dolazi dan kad bivaju kušani, pa se žale na Boga i gunđaju protiv Njega. Zar to nije neuspeh, zar to nije spoticanje? Ništa ljude ne otkriva kao kušnje. Bog pažljivo proučava dubinu ljudskog srca i zato se ljudi nikad ne smeju hvalisati. Čime god da se budu hvalili, na tome će se, pre ili kasnije, jednog dana saplesti. Kada vide kako drugi, u određenim okolnostima, posrću i doživljavaju neuspeh, oni tome ne pridaju nikakav značaj, pa čak pomisle da oni sami ne mogu doživeti neuspeh, da će moći da ostanu postojani – ali i oni na kraju posrnu i dožive neuspeh u tim istim okolnostima. Kako je to uopšte moguće? To je zato što ljudi ne razumeju u potpunosti sopstvenu priroda-suštinu; njihovo razumevanje problema vezanih za vlastitu priroda-suštinu nedovoljno je duboko i za njih je veliki napor da istinu sprovedu u delo. Na primer, neki ljudi su vrlo lažljivi i nečasni u svojim rečima i delima, ali, ako ih pitaš u kom smislu je njihova narav najviše iskvarena, reći će: „Ja sam malo lažljiv”. Oni kažu samo da su malo lažljivi, ali ne kažu da je sama njihova priroda lažljiva i ne kažu da su oni lažljive osobe. Njihovo poznavanje sopstvenog iskvarenog stanja nije tako duboko, niti na njega gledaju kao na nešto toliko ozbiljno i temeljno kao što drugi čine. Iz perspektive drugih ljudi, ova osoba je toliko lažljiva i nepoštena, u svemu što govori ima prevare i njene reči i postupci nikad nisu časni. Međutim, ta osoba nije u stanju da sebe spozna tako duboko. Čak i kada imaju neko znanje, ono je samo površno. Kad god govore i delaju, otkrivaju neki deo svoje prirode, ali oni toga nisu svesni. Oni veruju da njihovo takvo postupanje nije otkrivanje iskvarenosti; oni misle da su istinu već sproveli u delo – ali, za posmatrače, ova osoba ostaje veoma nepoštena i lažljiva, a njene reči i postupci ostaju duboko nepošteni. Tačnije, ljudi vrlo površno razumeju sopstvenu prirodu i velika je razlika između toga i Božjih reči koje im sude i razotkrivaju ih. Ne greši Bog u tome šta razotkriva, već ljudima nedostaje dovoljno duboko razumevanje sopstvene prirode. Ljudi nemaju osnovno ili suštinsko razumevanje samih sebe; umesto toga, koncentrišu se i energiju posvećuju tome da spoznaju svoje postupke i ono što se spolja otkriva. Čak i kada ljudi mogu povremeno da kažu nešto malo o sopstvenoj samospoznaji, to nije naročito duboko. Niko nikad nije za sebe mislio da je ovakva ili onakva vrsta osobe ili da imaju određenu prirodu jer su uradili ili otkrili određene stvari. Bog je razotkrio čovekovu prirodu i suštinu, a ono što ljudi razumeju jeste da je način na koji oni postupaju i govore pun mana i nedostataka; sledstveno tome, za njih je relativno teško da istinu sprovedu u delo. Ljudi misle da su njihove greške tek trenutne pojave koje se nepažnjom otkrivaju, a ne otkrovenja njihove prirode. Kad ljudi tako razmišljaju, vrlo im je teško da sami sebe istinski spoznaju i vrlo im je teško, takođe, da istinu shvate i da je upražnjavaju. Zbog toga što ne znaju istinu i nisu žedni istine, kad istinu sprovode u delo, rade to površno, samo prateći propise. Ljudi ne vide svoju prirodu kao vrlo lošu, i veruju da nisu toliko loši da bi se zahtevalo da propadnu ili kažnjeni. Ali, prema Božjim standardima, ljudska iskvarenost preduboko seže; ljudi su još uvek daleko od ispunjenja standarda za spasenje jer poseduju tek poneke pristupe koji, spolja gledano, ne narušavaju istinu. Zapravo, ljudi ne upražnjavaju istinu i ne pokoravaju se Bogu.

Promene u ljudskom ponašanju i postupcima ne podrazumevaju i promenu njihove prirode. To je tako jer promene u postupanju ne mogu suštinski promeniti kakvi su ljudi izvorno, a još manje mogu izmeniti njihovu prirodu. Tek kad ljudi shvate istinu, kad steknu saznanje o sopstvenoj priroda-suštini i kad budu sposobni da istinu sprovedu u delo, tek onda će njihovo delanje biti dovoljno duboko, a ne samo puko poštovanje određenog skupa pravila. Način na koji ljudi danas upražnjavaju istinu još uvek nije dostigao standard i na taj način se ne može u potpunosti dosegnuti sve ono što istina zahteva. Ljudi upražnjavaju samo deo istine, i samo onda kad se nađu u određenim situacijama i okolnostima, u stanju su da malo istine sprovedu u delo; nisu u svim situacijama i okolnostima sposobni da istinu sprovedu u delo. Kad je, u određenom trenutku, osoba srećna i u dobrom stanju ili, kad razgovora sa drugima i u svom srcu nalazi put praktičnog delovanja, ta osoba je privremeno sposobna da čini neke stvari koje su u skladu sa istinom. Ali, kad su ljudi okruženi negativnim osobama koje ne streme ka istini i pod njihovim su uticajem, oni u svom srcu gube taj put i nisu u stanju da upražnjavaju istinu. Time otkrivaju da je njihov rast veoma mali i da još uvek ne razumeju istinu u potpunosti. Ima i pojedinaca koji su, kad ih upućuju i vode pravi ljudi, u stanju da istinu sprovedu u delo; međutim, ako ih lažni starešina ili antihrist navode na pogrešan put ili ometaju, ne samo da neće biti sposobni da upražnjavanju istinu, već mogu biti i zavedeni da postanu sledbenici ovih ljudi. Ovim ljudima i dalje preti opasnost, zar ne? Ovi ljudi, sa ovakvim rastom, ne mogu nikako biti u stanju da upražnjavaju istinu po svim pitanjima i u svim situacijama. Čak i kad upražnjavaju istinu, to je samo onda kad su u dobrom raspoloženju ili kad ih neko vodi; bez prave osobe da ih povede, ponekad su u stanju da prekrše istinu i da odstupe od Božje reči. A zašto je to tako? To je stoga što si upoznao samo nekoliko svojih stanja, nemaš saznanja o svojoj priroda-suštini i tek treba da stekneš takav rast da možeš da se pobuniš protiv telesnog i da upražnjavaš istinu; takav kakav si nemaš kontrolu nad onim što ćeš raditi u budućnosti u budućnosti i ne možeš garantovati da ćeš biti sposoban da stojiš čvrsto u svim okolnostima ili pred iskušenjem. Ima trenutaka kad je tvoje stanje takvo da istinu možeš da sprovedeš u delo i izgleda da si se malo promenio, ali ipak, u drugačijim okolnostima, ti si nesposoban da istinu sprovedeš u delo. To je nešto što ne možeš da kontrolišeš. Ponekad možeš istinu da sprovedeš u delo, a ponekad ne možeš. Jednog trenutka razumeš, drugog si zbunjen. Ovog trenutka ne radiš ništa loše, ali uskoro možda hoćeš. To dokazuje da iskvarenost još uvek postoji u tebi i, ako ne budeš u stanju da sebe zaista upoznaš, ovo se neće lako rešiti. Ako ne možeš da stekneš podrobno razumevanje sopstvene iskvarene naravi i ako, na kraju, budeš u stanju da činiš stvari protivne Bogu, onda si u opasnosti. Ako si u stanju da sagledaš svoju prirodu i mrziš je, onda ćeš biti u stanju da se kontrolišeš, da se pobuniš protiv samog sebe i da sprovedeš istinu u delo.

– „Reč”, tom III, „Govori Hrista poslednjih dana”, treći deo

Svakodnevne reči Božje  Odlomak 570

Cilj jasne besede o istini jeste da se ljudima omogući da razumeju i primenjuju istinu i da postignu promene u svojim naravima. Cilj nije naprosto u tome da se unese svetlost i malo sreće u njihova srca kad jednom shvate istinu. Ako razumeš istinu, ali je ne primenjuješ, onda se gubi značaj besede o istini i njenog razumevanja. U čemu je problem kad ljudi razumeju istinu, ali je ne sprovode u delo? To je dokaz da oni ne vole istinu, da u svom srcu ne prihvataju istinu, u kom slučaju će propustiti Božje blagoslove i priliku za spasenje. Kad je reč o tome da li su ljudi u stanju da postignu spasenje, ključno je da li su u stanju da prihvate i primenjuju istinu. Ako sprovedeš u delo istine koje razumeš, dobićeš prosvećenje, prosvetljenje i vođstvo Svetog Duha, i moći ćeš da uđeš u istina-stvarnost, da postigneš dublje razumevanje istine i na kraju zadobiješ istinu i Božje spasenje. Neki ljudi nisu u stanju da primenjuju istinu i uvek se žale da ih Sveti Duh ne prosvećuje niti prosvetljuje, da im Bog ne daje snagu. To je pogrešno; to je pogrešno razumevanje Boga. Prosvećenje i prosvetljenje Svetog Duha izgrađeni su na temelju ljudske saradnje. Ljudi moraju da imaju iskreno srce i da budu voljni da primenjuju istinu, i bez obzira na to da li je njihovo razumevanje duboko ili površno, moraju biti u stanju da istinu sprovode u delo. Tek tada će ih Sveti Duh prosvetiti i prosvetliti. Ako ljudi razumeju istinu, ali je ne sprovode u delo, i samo čekaju da Sveti Duh deluje i primora ih na to, zar nisu izuzetno pasivni? Bog nikada nikoga ne primorava ni na šta. Ako ljudi razumeju istinu, ali nisu voljni da je sprovode u delo, to pokazuje da ne vole istinu, ili da je njihovo stanje nenormalno i da ih nešto u tome sprečava. Ali ako su ljudi u stanju da se mole Bogu, i Bog će delovati; prava briga je ako nisu voljni da primenjuju istinu i takođe se ne mole Bogu, jer tada Sveti Duh nema načina da u njima deluje. Zapravo, bez obzira na to kakvu teškoću ljudi imaju, ona se uvek može rešiti; ključno je da li su u stanju da postupaju u skladu sa istinom ili to nisu. U ovom trenutku, problemi iskvarenosti u vama nisu rak, nisu neizlečive bolesti. Ako možete da rešite da primenjujete istinu, primićete delo Svetog Duha, i biće moguće da se te iskvarene naravi promene. Sve zavisi od toga da li ti možeš da rešiš da primenjuješ istinu – to je ključno. Ako ti primenjuješ istinu i ideš putem stremljenja ka istini, tada ćeš moći da primiš delo Svetog Duha i sigurno ćeš moći da budeš spasen. Ako je put kojim ideš pogrešan, tada ćeš izgubiti delo Svetog Duha; jedan pogrešan korak vodiće ka drugom, i sve će za tebe biti gotovo, i bez obzira na to koliko godina nastaviš da veruješ, nećeš moći da postigneš spasenje. Na primer, kad rade, neki ljudi nikada ne razmišljaju o tome kako da rade na način koji koristi delu Božje kuće i koji je u skladu s Božjim namerama. Kao rezultat toga, čine mnoge stvari koje su sebične i podle, navlače na sebe Božje gnušanje i mržnju, i tako bivaju otkriveni i eliminisani. Ako su ljudi u stanju da u svim stvarima traže istinu i da postupaju u skladu sa istinom, tada su već stupili na pravi put vere u Boga, i tako imaju nadu da postanu neko ko je u skladu s Božjim namerama. Neki ljudi razumeju istinu, ali je ne sprovode u delo. Umesto toga, veruju da istina nije ništa posebno i da nije u stanju da reši problem njihove sopstvene volje i iskvarenih naravi. Zar takvi ljudi nisu zaista smešni? Zar nisu krajnje apsurdni? Zar ne misle za sebe da su veoma pametni? Ako su ljudi u stanju da postupaju u skladu sa istinom, tada se njihove iskvarene naravi mogu promeniti. Ako su njihova vera i služenje Bogu u skladu s njihovom prirodnom ličnošću, tada niko od njih neće moći da postigne promene u svojim naravima. Postoje neki ljudi koji provode ceo dan gušeći se u teskobi koju su izazvali sopstvenim pogrešnim izborima. Iako su im istine lako dostupne, oni ih ne istražuju niti pokušavaju da ih sprovedu u delo, već istrajavaju u tome da izaberu sopstveni put. Kakav apsurdan način postupanja! Oni zaista ne znaju kako da uživaju u blagoslovima koje imaju; rođeni su da pate. Primenjivanje istine je tako jednostavno; sve se svodi na to da li je primenjuješ ili ne. Ako si ti neko ko ima odlučnost da primenjuje istinu, tada će tvoja negativnost, slabost i iskvarena narav postepeno biti rešeni i promenjeni; to zavisi od toga da li tvoje srce voli istinu, da li si u stanju da prihvatiš istinu, da li možeš ili ne možeš da patiš i platiš cenu da bi zadobio istinu. Ako zaista voliš istinu, moći ćeš da istrpiš svakojaku bol da bi je zadobio – bez obzira na to da li to znači da će te ljudi klevetati, osuđivati ili odbacivati, sve to treba da podneseš sa strpljenjem i tolerancijom. Bog će te štititi i blagosloviti, On te neće napustiti niti ignorisati – to je neupitno. Ako se moliš Bogu s bogobojažljivim srcem, oslanjaš se na Boga i gledaš ka Bogu, neće postojati teškoća koju ne možeš prebroditi. Možda imaš iskvarenu narav i možda činiš prestupe, ali ako imaš bogobojažljivo srce i ako oprezno ideš putem stremljenja ka istini, tada ćeš nesumnjivo moći da ostaneš postojan, i Bog će te nesumnjivo voditi i štititi.

– „Reč”, tom III, „Govori Hrista poslednjih dana”, treći deo

Svakodnevne reči Božje  Odlomak 571

Ako želiš uspešno da razumeš istinu, ključno je da znaš kako da jedeš i piješ Božje reči. Ako premalo čitaš Božje reči, ne čitaš ih iskreno i ne razmišljaš o njima srcem, tad nećeš moći da razumeš istinu. Jedino ćeš biti u stanju da razumeš delić doktrine, dok će ti Božje namere i Božje svrhe u Njegovim rečima biti teško da razumeš. Ako ne razumeš ciljeve i rezultate koje Božje reči žele da postignu, ako ne razumeš šta Njegove reči teže da postignu i usavrše kod čoveka, onda to dokazuje da još uvek ne shvataš istinu. Zašto Bog govori to što govori? Zašto govori takvim tonom? Zašto je toliko ozbiljan i iskren u svakoj reči koju izgovara? Zašto bira određene reči? Znaš li? Ako ne možeš zasigurno da kažeš, to znači da ne razumeš Božje namere ili Njegove svrhe. Ako ne razumeš kontekst Njegovih reči, kako onda možeš da razumeš i primenjuješ istinu? Da bi stekao istinu, moraš prvo da razumeš šta Bog misli sa svakom rečju koju izgovara, a nakon shvatanja tih reči, da ih primeniš u praksi, da proživiš Božje reči u sebi i da one postanu tvoja stvarnost. Na taj način ćeš ući u istina-stvarnost. Tek kad u potpunosti razumeš Božje reči, možeš zaista da shvatiš istinu. Nakon što uspeš da razumeš tek nekoliko reči ili doktrina, pomisliš da razumeš istinu i da poseduješ stvarnost. To je samoobmana. Ti čak ne razumeš ni zašto Bog traži od ljudi da primenjuju istinu. To dokazuje da ne razumeš Božje namere i da i dalje ne razumeš istinu. Zapravo, Bog ovo zahteva od ljudi da bi ih pročistio i spasao, da bi ljudi mogli da odbace svoje iskvarene naravi i da postanu oni koji se pokoravaju Bogu i poznaju Ga. To je cilj koji Bog želi da postigne tražeći od ljudi da primenjuju istinu.

Bog izražava istinu ljudima koji vole istinu, žedni su istine i traže istinu. Što se tiče onih koje brinu reči i doktrine i koji vole da drže duge, pompezne govore, oni nikad neće steći istinu; oni se zavaravaju. Njihovo viđenje istine i Božjih reči je pogrešno. Krive vrat da pročitaju uspravan natpis – njihovo gledište je potpuno pogrešno. Neki ljudi više vole da proučavaju Božje reči. Oni uvek uče kako Božje reči govore o odredištu ili o sticanju blagoslova. Njih najviše zanimaju takve reči. Ako Božje reči ne odgovaraju njihovim predstavama i ne udovoljavaju njihovoj želji za blagoslovima, postaće negativni, neće više tragati za istinom i neće želeti da se daju za Boga. To pokazuje da njih ne zanima istina. Rezultat toga je da oni nisu iskreni po pitanju istine; oni su jedino sposobni da prihvate istinu koja odgovara njihovim predstavama i uobraziljama. Iako takvi ljudi izgaraju u svojoj veri u Boga i na svaki način pokušavaju da učine neke dobre stvari i da sebe predstave u dobrom svetlu, sve to čine samo da bi u budućnosti imali dobro odredište. Uprkos činjenici da se oni angažuju i u životu crkve, i da jedu i piju Božje reči, oni neće primeniti istinu niti će je steći. Postoje neki koji jedu i piju Božje reči, ali sve to otaljavaju. Oni misle da su stekli istinu samo time što su razumeli nekoliko reči i doktrina. Kakve su oni budale! Božja reč je istina. Međutim, čovek neće nužno razumeti i steći istinu nakon što pročita Božje reči. Ako ne uspeš da stekneš istinu time što jedeš i piješ Božje reči, onda ćeš jedino steći reči i doktrine. Ako ne znaš kako da istinu sprovedeš u delo niti kako da postupaš u skladu sa načelima, onda ostaješ bez istina-stvarnosti. Možeš ti često da čitaš Božje reči, ali posle toga nećeš uspeti da razumeš Božje namere i steći ćeš samo neke reči i doktrine. Kako treba jesti i piti Božje reči da bi se razumela istina? Pre svega, treba da shvatiš da Božja reč nije tako direktna; Božja reč je izuzetno duboka. Čak i samo jedna rečenica Božjih reči zahteva čitav život da bi se iskusila. Bez nekoliko godina iskustva, kako uopšte možeš da razumeš reč Božju? Ako, dok čitaš Božje reči, ne razumeš Božje namere, ne razumeš svrhe Njegovih reči, njihovo poreklo i željeni uticaj, kao ni ono što one žele da postignu, da li onda znači da si razumeo istinu? Možda si pročitao Božje reči mnogo puta i možda mnogo odlomaka umeš da izgovoriš napamet, ali ne možeš da sprovedeš istinu u delo i uopšte se nisi promenio, a tvoj odnos sa Bogom je, kao i uvek, otuđen i na distanci. Kad naiđeš na nešto što nije u skladu sa tvojim predstavama, nastavljaš da sumnjaš u Njega; ne razumeš Ga, već se raspravljaš sa Njim, gajiš predstave o Njemu i nesporazume u vezi s Njim, opireš Mu se i čak huliš na Njega. Kakva je to narav? Ta narav je nadmena i ima odbojnost prema istini. Kako ljudi koji su nadmeni i koji osećaju toliku odbojnost prema istini mogu istinu da prihvate i sprovedu je u delo? Takvi ljudi apsolutno nikad neće moći da steknu ni istinu ni Boga.

– „Reč”, tom III, „Govori Hrista poslednjih dana”, treći deo

Svakodnevne reči Božje  Odlomak 572

Rečeno je da će „onaj ko do kraja sledi zasigurno biti spasen”, ali da li je to lako sprovesti u delo? Nije lako, i mnogi od onih koje velika crvena aždaja lovi i progoni suviše su prestrašeni i plaše se da slede Boga. Zašto su ti ljudi posrnuli? Zato što su lišeni iskrene vere. Neki su u stanju da prihvate istinu, mole se Bogu, oslanjaju se na Boga i postojano trpe kušnje i stradanja, dok drugi naprosto ne mogu da slede do kraja. Tokom kušnji i stradanja, oni će u nekom trenutku posrnuti i izgubiti svoje svedočanstvo, nakon čega više neće moći da se usprave i nastave dalje. Sve stvari koje ti se svakodnevno dešavaju, bilo velike ili male, koje ti mogu uzdrmati rešenost, zaokupiti srce ili te ograničiti u obavljanju dužnosti i u daljem napretku, zahtevaju marljiv tretman, i te stvari treba pažljivo da ispitaš i da tražiš istinu. Sve su to problemi koje morate da rešavate u hodu. Kad naiđu na poteškoće, neki ljudi postaju negativni, žale se, odustaju od svog posla i nisu u stanju da se posle svakog neuspeha usprave na noge. Sve su to budale koje ne vole istinu i koje istinu ne bi zadobile ni kad bi sav svoj život posvetile veri. Kako bi takve budale uopšte i mogle da slede do kraja? Ako te ista stvar zadesi deset puta, a ti iz toga ništa ne zadobiješ, znači da si jedna osrednja i beskorisna osoba. Tragači za istinom su pronicljivi ljudi i ljudi pravog kova, koji imaju duhovno razumevanje; ako bi ih jedna te ista stvar zadesila deset puta, oni bi u možda osam, od tih deset slučajeva, mogli da zadobiju izvesno prosvećenje, da izvuku neku pouku, da razumeju neku istinu i da ostvare određeni napredak. Kad, međutim, neka stvar deset puta zadesi nekakvu budalu – koja nema duhovno razumevanje – ona iz toga nijednom neće izvući nikakvu korist, nijedanput se zbog toga neće promeniti, niti će ijednom spoznati svoje ruglo, usled čega će za nju sve biti svršeno. Budala posrće kad god joj se nešto desi, a nakon svakog posrtanja treba joj neko da je podrži i nagovori je da ustane; bez tuđe podrške i nagovaranja, ne može da se uspravi, te joj stoga, svaki put kad je nešto zadesi, preti opasnost od posrtanja i poniženja. Zar to onda nije njen kraj? Ima li ikakvog drugog osnova da tako beskorisni ljudi budu spaseni? Spasenje ljudi od strane Boga podrazumeva spasenje onih koji vole istinu, spasenje onog njihovog dela koji poseduje volju i odlučnost, onih ljudi koji u svom srcu žude za istinom i pravdom. Odlučnost neke osobe predstavlja onaj deo njenog srca koji žudi za pravdom, dobrotom i istinom, deo koji poseduje savest. Bog spasava taj deo i kroz njega menja njihove iskvarene naravi, kako bi ti ljudi mogli da razumeju i da zadobiju istinu, kako bi njihova iskvarenost mogla da bude očišćena, a njihova život-narav preobražena. Ako u sebi nemaš ništa od toga, tebi nema spasa. Ako u tebi nema ljubavi prema istini ni želje za pravdom i svetlošću, ako, kad god se suočiš sa zlim stvarima, nemaš ni volje da ih se oslobodiš niti rešenosti da istrpiš nedaće, ako ti je, povrh toga, savest otupela, ako ti je ujedno otupela i sposobnost prihvatanja istine, te stoga ne opažaš ni istinu ni događaje koji se oko tebe odigravaju, ako si u svim stvarima nerazborit, ako u onome što ti se dešava ne znaš da tragaš za istinom kako bi došao do rešenja i ako si stalno negativan, ti onda nipošto nećeš moći da budeš spasen. Takva osoba ne poseduje ništa što bi moglo da je preporuči, ništa što bi vredelo podvrgnuti Božjem delovanju. Savest joj je otupela, a um joj je zamagljen; takva osoba ne voli istinu, niti duboko u srcu čezne za pravdom. Ma koliko jasno ili razgovetno Bog objašnjavao istinu, to kod nje ne izaziva ni najmanju reakciju, baš kao da joj je srce već mrtvo. Zar za nju nije sve svršeno? Baš kao što je čoveka koji samo što nije umro moguće spasti veštačkim disanjem, ali ako je već umro i duša ga je napustila, to neće imati efekta. Ako neka osoba ustukne kad god se suoči s problemima i poteškoćama, ako nastoji da ih izbegne, ako uopšte ne traga za istinom, već odluči da postane negativna i aljkava u svom poslu, ona time razotkriva svoje pravo lice. Takvi ljudi ne poseduju nikakvo iskustveno svedočanstvo. Naprosto su lezilebovići, smeće, beskorisni su u Božjoj kući i osuđeni su na potpunu propast. Samo oni koji traže istinu radi rešavanja problema jesu ljudi sa rastom, i jedino oni mogu postojano da svedoče. Kad naiđeš na probleme i poteškoće, moraš se s njima suočiti hladne glave, moraš se pravilno odnositi prema njima i moraš doneti odluku. Treba da naučiš da istinu koristiš za rešavanje problema. Bez obzira na to da li su istine koje obično razumeš temeljne ili plitke, treba da ih iskoristiš. Istine nisu samo reči koje izgovaraš kad ti se nešto desi, niti se one izričito koriste radi rešavanja problema drugih ljudi; umesto toga, treba da ih koristiš zarad rešavanja vlastitih problema i poteškoća. To je najvažnije. Tek kad rešiš vlastite probleme, moći ćeš da rešavaš probleme drugih ljudi. Zašto se za Petra kaže da je voćka? Zato što u njemu ima vrednih stvari, stvari vrednih usavršavanja. Tražio je istinu u svim stvarima, bio je odlučan i imao jaku volju; bio je razuman, spreman da trpi nedaće i svim srcem je voleo istinu; kad bi ga nešto zadesilo, nije dopuštao da to bude uzalud i mogao je da iz svega izvuče pouku. Sve su to velike prednosti. Ako ne poseduješ ništa od tih prednosti, to znači da si u nevolji. Neće ti biti lako da zadobiješ istinu i da budeš spasen. Ako ne poseduješ iskustvo ili ne znaš kako da ga stekneš, nećeš moći da rešavaš poteškoće drugih ljudi. Zato što nisi u stanju da Božje reči doživljavaš i sprovodiš ih u delo, ti ne znaš šta da činiš kad te nešto zadesi, uznemiriš se i brizneš u plač kad god se suočiš sa problemima, postaješ negativan i bežiš čim pretrpiš neki sitan neuspeh i nesposoban si da se ispravno odnosiš prema njima. Za tebe je zbog toga nemoguće da zadobiješ život-ulazak. A kako da se, bez život-ulaska, staraš o drugima? Da bi mogao da se staraš o životima drugih ljudi, moraš jasno razgovarati o istini i biti u stanju da drugim ljudima jasno saopštiš načela primene za rešavanje problema. Ljudima koji poseduju srce i duh dovoljno je sasvim malo toga reći, i oni će razumeti. Nije, međutim, dovoljno razumeti tek ponešto od istine. Ljudi takođe moraju posedovati put i načela primene. Jedino to će im pomoći da istinu sprovode u delo. Čak i ako imaju duhovno razumevanje, i ako im je dovoljno svega nekoliko reči da bi ih razumeli, za njih neće biti život-ulaska ukoliko istinu ne sprovode u delo. Ako ne mogu da prihvate istinu, za njih je sve svršeno i nikada neće moći da zakorače u istina-stvarnosti. Neke ljude možeš čak i držati za ruku dok ih podučavaš, i oni će tom prilikom delovati kao da razumeju, ali će, čim ih pustiš, opet postati zbunjeni. To naprosto nisu ljudi koji imaju duhovno razumevanje. Ako si, kad naiđeš na bilo kakav problem, negativan i slab, ako nemaš nikakvo svedočanstvo i ako ne daješ svoj doprinos kad je u pitanju ono što ljudi treba da rade i ono u čemu bi ljudi trebalo da daju svoj doprinos, to je dokaz da ne nosiš Boga u srcu i da nisi osoba koja voli istinu. Ostavljajući po strani to kako delo Svetog Duha pokreće ljude, samim doživljavanjem Božjeg dela tokom toliko godina i slušanjem tolikih istina, pored toga što imaju malo savesti i obuzdavaju se snagom volje, ljudi bi barem trebalo da budu u stanju da ispune minimalni standard da ih ne grize savest i ne bi trebalo da budu tako obamrli i slabi kao što su sada. Naprosto je nezamislivo da su u ovakvom stanju. Možda ste se tokom ovih proteklih nekoliko godina samo provlačili, uopšte ne stremeći ka istini niti ostvarujući bilo kakav napredak. Kako biste inače i dalje mogli biti tako obamrli i tupi? To je u potpunosti zbog toga što ste budalasti i neuki i što ne tragate za istinom niti je prihvatate, pa ne možete kriviti nikog drugog. Istina nije prema nekim ljudima pristrasna, a prema drugima ne. Kako možeš da se promeniš ako istinu ne prihvataš i ako ne tražiš istinu da bi rešavao probleme? Neki ljudi smatraju da im je kov previše loš i da nemaju sposobnost razumevanja, te stoga donose sudove o sebi. Oni osećaju da bez obzira na to koliko streme ka istini, neće moći da ispune Božje zahteve i da su, koliko god se trudili, jednostavno takvi. Stalno su negativni. Kao rezultat toga, čak ni nakon tolikih godina vere u Boga, nijednu istinu nisu zadobili. Bez ulaganja napora u stremljenje ka istini, kažeš da ti je kov previše loš, dižeš ruke od sebe i stalno živiš u negativnom stanju. Ishod je u tome da ne razumeš istinu koju bi trebalo da razumeš niti primenjuješ istinu koju si sposoban da primenjuješ – zar nisi ti taj koji sâm sebe sputava? Stalno govoriš kako ti je kov loš i nedovoljan – zar to nije izvrdavanje i bežanje od odgovornosti? Ako možeš da podneseš patnju, da platiš cenu i zadobiješ delo Svetog Duha, onda ćeš sigurno moći da razumeš određene istine i da uđeš u neke stvarnosti. Ako se ne uzdaš u Boga i ne oslanjaš se na Njega, ako si digao ruke od sebe a da nisi uložio nikakav napor niti platio cenu, i ako si se naprosto predao, onda si beskoristan i nemaš ni trunke savesti ni razuma. Bez obzira na tvoj kov, sve dok imaš imalo savesti i razuma, treba marljivo da ispunjavaš svoju dužnost i ispuniš svoju misiju. Biti dezerter je čin gnusnog buntovništva; kada čovek izda Boga, to je nepopravljivo. Stremljenje ka istini zahteva čvrstu volju, a ljudi koji su previše krhki i imaju previše negativnosti u sebi neće postići ništa. Neće moći da veruju u Boga do kraja, a još je manje nade da će zadobiti istinu i postići promenu naravi. Samo oni koji streme ka istini i imaju rešenost mogu je zadobiti i biti usavršeni od Boga.

– „Reč”, tom III, „Govori Hrista poslednjih dana”, treći deo

Ima dosta ljudi koji, čim postanu previše zauzeti obavljanjem dužnosti, prestaju da doživljavaju i ne mogu da održe normalno stanje, što ih dovodi do toga da neprestano traže okupljanje i da o istini razgovaraju u zajedništvu. O čemu se ovde radi? Oni ne razumeju istinu i nisu na pravi način postavili temelje za istiniti put. Takve ljude pokreće revnost u obavljanju svoje dužnosti i oni ne mogu dugo da ustraju. Kad ljudi ne razumeju istinu, ni u čemu što rade nema načela. Ako im se poveri da nešto učine, oni zabrljaju, nemarni su, ne tragaju za načelima i nema pokornosti u njihovom srcu – što dokazuje da ne vole istinu i da nisu u stanju da dožive Božje delo. Šta god da radiš, prvo treba da razumeš zašto to radiš, koja te namera pokreće, kakav značaj ima to što ti to radiš, kakva je priroda te stvari, te da li je ona pozitivna ili negativna. Sa svim ovim pitanjima moraš da budeš načisto; to je neophodno kako bi mogao da postupaš u skladu s načelima. Ako radiš nešto što se računa kao obavljanje tvoje dužnosti, onda treba da razmisliš: „Kako treba da postupim da bih ispunio ovu dužnost i obavio je bez površnosti?” U toj stvari treba da se moliš i da se približiš Bogu. Svrha molitve Bogu je u tome da se traga za istinom, putem primene, Božjom željom i za tim kako da se udovolji Bogu – svrha je da se postigne taj rezultat. Prakse molitve Bogu, približavanja Bogu i čitanja Božjih reči nisu upražnjavanje verskih rituala ili površnih radnji. One se obavljaju u svrhu traganja za Božjim namerama, a zatim praktičnog postupanja u skladu sa istinom. Ako pre nego što nešto uradiš uvek kažeš „hvala Bogu” i deluješ veoma duhovno i sposobno da prozreš stvari, ali, kad dođe vreme da se dela, i dalje slediš svoju volju bez ikakvog traganja za istinom, onda to tvoje „hvala Bogu” nije ništa više od obične mantre. To je lažna duhovnost. Kad obavljaš svoju dužnost, uvek treba da razmišljaš: „Kako treba da obavim ovu dužnost? Šta je Božja želja? Koji su Božji zahtevi?” Moliti se Bogu i približavati se Bogu da bi tragao za istinom i načelima za svoje postupke, tragati u svom srcu za onim što je Božja želja i ni u čemu što radiš ne odstupati od Božjih reči ili istina-načela – jedino to ukazuje na to da istinski veruješ u Boga. Te stvari ne mogu da rade oni koji ne vole istinu. Mnogo je ljudi koji, šta god da rade, ne tragaju za istina-načelima, već umesto toga uvek postupaju u skladu sa sopstvenim idejama. O stvarima razmišljaju u veoma jednostavnim okvirima i nikad ne razmatraju kako da postupaju u skladu sa Božjim zahtevima niti kako da postupaju da bi mogli da udovolje Bogu. Kad stvari obavljaju, oni jedino znaju da tvrdoglavo slede sopstvenu volju. U srcu takvih ljudi uopšte ne postoji mesto za Boga, niti im je srce i najmanje bogobojažljivo. Neki ljudi kažu: „Molim se Bogu samo kad naiđem na poteškoće, ali ne osećam da to ima ikakvog efekta. Zato se kad naiđem na uobičajene stvari Bogu ne molim jer od toga nema koristi.” Boga nipošto nema u srcu takvih ljudi. Šta god da rade u običnim vremenima, oni ne tragaju za istinom. Samo slede svoje ideje. Pa, postoje li onda načela u njihovim postupcima? Sasvim sigurno ne postoje. Oni sve vide pojednostavljeno. Čak i kad ljudi besede o istina-načelima, oni ih neće prihvatiti. Zato što u njihovim postupcima nikada nije bilo nikakvih načela, a u njihovom srcu nema mesta za Boga, već jedino za njih same. Oni osećaju da su njihove ideje dobre, da to nisu ideje činjenja zla ili suprotstavljanja istini. Smatraju da je postupanje u skladu sa sopstvenim idejama primenjivanje istine i da je to pokoravanje Bogu. U stvarnosti, oni se Bogu ne mole istinski i u stvarima na koje nailaze ne tragaju za istinom, već umesto toga postupaju u skladu sa sopstvenom voljom i idejama. Oni svoju dužnost ne obavljaju u skladu sa Božjim zahtevima, nemaju bogopokorno srce, a još manje imaju želju da udovolje Bogu. To je najveća greška koju ljudi prave u svom praktičnom postupanju. Ako u Boga veruješ, a On nije u tvom srcu, zar Boga ne obmanjuješ? I kakve rezultate takva vera može da donese? Šta od nje možeš tačno da zadobiješ? U čemu je smisao takve vere?

– „Reč”, tom III, „Govori Hrista poslednjih dana”, treći deo

Kada učiniš nešto što se ne dopada Bogu i što krši istina-načela, kako da se preispitaš i da pokušaš da spoznaš sebe? Pre nego što si to učinio, jesi li Mu se molio? Jesi li se ikada zapitao: „Da li je to u skladu s istinom? Kako bi Bog gledao na taj čin kad bi Mu on bio predočen? Da li bi bio srećan ili ozlojeđen kad bi to znao? Da li bi On taj čin mrzeo ili bi ga se gnušao?” Nisi ga potražio, zar ne? Čak i kad bi te drugi opominjali, ti bi i dalje mislio da to nije ništa strašno, da ne kršiš nikakva načela i da ne činiš greh. Kao rezultat toga, uvredio bi narav Božju i izazvao Njegov gnev, čak i doveo do toga da te On mrzi. Ovo je posledica ljudskog buntovništva. Stoga bi trebalo da tražiš istinu u svemu. Ovo moraš slediti. Ukoliko predano pristupiš Bogu i moliš se unapred, a zatim potražiš istinu u skladu sa Božjim rečima, nećeš pogrešiti. Može se dogoditi da odstupiš od sprovođenja istine u delo, ali to je teško izbeći, i ispravno ćeš postupati nakon što stekneš neko iskustvo. Međutim, ako znaš kako treba postupati u skladu s istinom, ali to ipak ne primenjuješ, problem je u tome što ne voliš istinu. Oni koji ne vole istinu nikada je neće tražiti, bez obzira na to šta im se sve može dogoditi. Samo oni koji vole istinu poseduju bogobojažljiva srca, pa čak i kad se dogode stvari koje ne razumeju, oni su u stanju da traže istinu. Kada ne možeš da dokučiš Božje namere i ne znaš kako praktično da postupaš, onda bi trebalo da potražiš zajedništvo sa onima koji razumeju istinu. Ako ne možeš da nađeš one koji razumeju istinu, pronađi nekoliko ljudi koji poseduju čisto razumevanje i molite se Bogu zajedno, jednodušno i istomisleno, tražite od Boga, iščekujte Božje vreme, i čekajte da vam Bog otvori put. Dokle god svi čeznete za istinom, tražite istinu, i u zajedništvu razgovarate o istini, može doći trenutak kada će neko od vas smisliti dobro rešenje. Ako se svi složite da je rešenje prikladno i da je to odgovarajući put, onda bi to moglo biti zahvaljujući prosvećenju i prosvetljenju Svetog Duha. Ako zatim nastavite da razgovarate kako biste pronašli jasniji put praktičnog delovanja, to će sigurno biti u skladu s istina-načelima. Ako u sopstvenom postupanju otkriješ da je tvoj način praktičnog delovanja još uvek pomalo neprikladan, moraš ga brzo ispraviti. Ukoliko je greška mala, Bog te neće osuditi jer su tvoje namere ispravne i ti praktično postupaš u skladu s istinom. Jednostavno si malo zbunjen oko načela i napravio si grešku u primeni, što nije neoprostivo. Međutim, većina ljudi, kada nešto rade, rade to na osnovu svojih zamisli. Oni ne koriste Božje reči kao osnovu za razmišljanje o tome kako da praktično postupe u skladu sa istinom ili kako da steknu Božje odobravanje. Umesto toga, oni samo razmišljaju o sopstvenoj koristi, o tome kako da nateraju druge da se ugledaju na njih i da im se dive. Oni deluju samo na osnovu sopstvenih ideja i čisto da bi udovoljili sebi, što je problematično. Takvi ljudi nikada neće delovati u skladu s istinom, pa će ih se Bog uvek gnušati. Ako si zaista neko ko poseduje savest i razboritost, onda bi, šta god da se desi, trebalo da možeš da dođeš pred Boga da se moliš i tražiš, trebalo bi da budeš u stanju da ozbiljno preispitaš motive i nečistost svojih dela, da možeš da odrediš šta je prema Božjim rečima i prema onome što Bog traži od tebe prikladno činiti, i da stalno premeravaš i razmišljaš o tome koja dela su ugodna Bogu, kojih dela se Bog gnuša i koja dela zaslužuju Božje odobravanje. Ovim se pitanjima neprestano moraš vraćati sve dok ih jasno ne razumeš. Ako znaš da imaš sopstvene motive za nešto što si učinio, onda moraš razmisliti o tome koji su to motivi, da li da udovoljiš sebi ili da udovoljiš Bogu, da li je tako nešto korisno za tebe ili za Božji izabrani narod i koje su posledice toga… Ako u svojim molitvama tragaš i više razmišljaš na ovaj način, ako postavljaš sebi više pitanja da bi tragao za istinom, onda će odstupanja u tvojim delima biti sve manja i manja. Samo ljudi koji na ovaj način mogu da traže istinu vode računa o Božjim namerama i boje se Boga, jer oni tragaju u skladu sa zahtevima Božjih reči i sa pokornim srcem, pa će zaključci do kojih dođu ovakvim traganjem biti usaglašeni sa istina-načelima.

Ako vernikova dela nisu u dodiru sa istinom, onda je on isto što i nevernik. To je tip osobe u čijem srcu nema Boga i koja se od Boga udaljava. Takve osobe su poput najamnika koji u Božijoj kući obavi neke uzgredne poslove za svog gospodara, primi za to malu nadoknadu i ode. To jednostavno nije osoba koja veruje u Boga. Kada radiš nešto, prva stvar koju treba da razmotriš i kojoj treba da stremiš jeste kako da zadobiješ Božje priznanje; to bi trebalo da bude načelo i svrha tvog delovanja. Razlog zašto treba da utvrdiš da li je to što radiš u skladu s istinom je taj da, ako to jeste u skladu s istinom, onda je svakako usaglašeno i sa Božjim namerama. To ne znači da je na tebi da procenjuješ je li nešto ispravno ili pogrešno, da li se slaže sa uverenjem svih ostalih, niti da li je u skladu sa tvojim sopstvenim željama; tačnije, ti treba da utvrdiš da li je to što radiš u skladu s istinom i da li koristi radu i interesima crkve ili ne. Ako sve ovo uzmeš u razmatranje, sve ćeš se bolje usklađivati sa Božjim namerama u svom delovanju. Ako ove aspekte ne uzmeš u razmatranje u svojim postupcima, već se osloniš samo na svoju volju, onda je zagarantovano da ćeš raditi pogrešno, jer volja čoveka nije istina i, naravno, u neskladu je sa Bogom. Ako želiš da te Bog prizna, onda moraš da postupaš u skladu sa istinom, a ne u skladu sa sopstvenom voljom. Neki se ljudi bave određenim privatnim stvarima u ime obavljanja svojih dužnosti. Njihova braća i sestre smatraće da je to neprikladno i zameraće im zbog toga, ali takvi ljudi ne prihvataju krivicu. Oni smatraju da je to lična stvar koja ne uključuje crkveni rad, finansije ili ljude, i koja nije zlodelo. Prema tome, ljudi ne bi trebalo da se mešaju. Može ti izgledati da su neke stvari privatne, te da ne uključuju nikakvo načelo niti istinu. Međutim, ako se sagleda to što si uradio, bio si veoma sebičan. Ti nisi vodio računa o radu crkve, o interesima Božje kuće, niti o tome da li bi se to svidelo Bogu; razmišljao si samo o sopstvenoj koristi. Ovo već obuhvata kako ispravnost svetaca tako i ljudskost čoveka. Iako ono što si radio nije obuhvatalo interese crkve, niti istinu, to što se, dok tvrdiš da obavljaš svoju dužnost, zapravo baviš privatnim stvarima nije u skladu sa istinom. Bez obzira na to šta radiš, koliko bilo veliko ili malo, te da li je to tvoja dužnost u Božjoj porodici ili tvoja privatna stvar, moraš razmotriti da li je to što radiš usaglašeno sa Božjim namerama, kao i da li je to nešto što bi čovek sa ljudskošću trebalo da radi. Ako tako tražiš istinu u svemu što radiš, onda si osoba koja zaista veruje u Boga. Ako se ovako ozbiljno odnosiš prema svakoj stvari i prema svakoj istini, onda ćeš moći da ostvariš promene u svojoj naravi. Ima onih koji misle: „Sasvim je dovoljno da postupam prema istini u obavljanju svoje dužnosti. Međutim, kad obavljam svoje privatne stvari, nije me briga šta istina ima da kaže – uradiću šta hoću, uradiću šta god je potrebno da bih ostvario korist.” U ovim rečima se vidi da oni nisu ljubitelji istine. Njihova dela ne slede načela. Učiniće sve što je od koristi njima samima, bez razmišljanja o tome kako će to uticati na Božju kuću. Kao posledica toga, kada učine nešto, Bog nije prisutan u njima, nesrećni su i uznemireni, i ne znaju šta se dešava. Zar nisu dobili šta su zaslužili? Ako svojim delima ne sprovodite istinu već sramotite Boga, onda ste grešni prema Njemu. Ako neko ne voli istinu i često postupa po svojoj volji, onda će često vređati Boga. Takvih će se Bog gnušati, odbaciće ih i ostaviti po strani. Ono što takve osobe čine Bog često ne priznaje, a ako ne znaju da se pokaju, onda kazna nije daleko.

– „Reč”, tom III, „Govori Hrista poslednjih dana”, treći deo

Svaka dužnost koju obaviš uključuje život-ulazak. Bez obzira na to da li je tvoja dužnost donekle redovna ili nepredvidiva, dosadna ili uzbudljiva, ti uvek moraš da dostigneš ulazak u život. Dužnosti koje neki ljudi obavljaju su prilično monotone; oni svakog dana rade istu stvar. Međutim, kada ih sprovode, stanja koja se kod tih ljudi otkrivaju nisu toliko jednorodna. Ponekad, kada su u dobrom raspoloženju, ljudi su malo revnosniji i bolje obavljaju posao. U drugim prilikama, zbog nekog nepoznatog uticaja, njihova sotonska iskvarena narav podstiče ih na bezobrazluk, i dovodi ih do neprimerenih pogleda; padaju u loša stanja i loša raspoloženja te na kraju svoje dužnosti obavljaju na površan način. Unutrašnja stanja ljudi menjaće se u skladu s njihovim okruženjem, ali bez obzira na to kako se menjaju, ako neko razume istinu, on može da postupa u skladu s načelima. Pogrešno je raditi stvari na osnovu svog raspoloženja; to znači raditi stvari na osnovu sopstvenih sklonosti. Kad si dobro raspoložen, možeš da uložiš malo srca u ono što radiš, a kad si loše raspoložen, ne ulažeš srce u to što radiš i postupaš površno – da li je to principijelan način obavljanja stvari? Da li ćeš tako svoju dužnost moći da obavljaš na način koji je u skladu s merilom? Bez obzira na raspoloženje, ljudi moraju da znaju kako da se mole pred Bogom i da traže istinu; samo tako mogu da izbegnu da ih njihova raspoloženja sputaju i zavedu. Prilikom obavljanja dužnosti, uvek treba da preispitaš sebe da bi video da li radiš stvari shodno načelima, da li tvoje obavljanje dužnosti odgovara standardima, da li to radiš površno, da li si bio ljigav i zabušavao i da li postoji neki problem u tvom stavu i načinu razmišljanja. Kada se osvrneš na sebe i te stvari ti postanu jasne, lakše ćeš ispuniti svoju dužnost. Na šta god da naiđeš dok obavljaš svoju dužnost – negativnost i slabost, ili to što si se oneraspoložio nakon orezivanja – treba da se prema njoj odnosiš na odgovarajući način, a takođe moraš da tražiš istinu i da razumeš Božje namere. Radeći te stvari, imaćeš put primene. Ako želiš dobro da obavljaš svoju dužnost, onda tvoje raspoloženje ne sme da utiče na tebe. Bez obzira na to koliko se osećaš negativno ili slabo, treba da primenjuješ istinu, ispunjavaš svoje obaveze i odgovornosti i da se pridržavaš načela u svemu što radiš. Ako to uradiš, ne samo da ćeš naići na odobravanje kod drugih ljudi, već će te i Bog voleti. Kao takav, bićeš osoba koja je odgovorna, koja može da preuzme odgovornost, koja je istinski dobra, koja zaista obavlja svoje dužnosti u skladu s merilom i u potpunosti ćeš proživljavati obličje prave osobe. Takvi ljudi su pročišćeni i postižu stvarno preobraženje kada obavljaju svoje dužnosti, i može se reći da su pošteni ljudi u Božjim očima. Samo pošteni ljudi mogu da istraju u primeni istine tako da postignu to da postupaju principijelno i da mogu da obavljaju svoje dužnosti u skladu s merilom. Ljudi koji se ponašaju principijelno obavljaju svoje dužnosti pedantno kada su dobro raspoloženi; nisu površni, nisu drski, niti se hvale da bi drugi imali visoko mišljenje o njima. Kada su loše raspoloženi, mogu da obavljaju svoje svakodnevne zadatke jednako ozbiljno i odgovorno, pa čak i ako naiđu na nešto uznemirujuće što ih pritiska ili izaziva ometanje dok obavljaju svoje dužnosti, oni su i dalje u stanju da utišaju svoja srca pred Bogom i da se pomole: „Koliki god da je problem s kojim se suočavam – pa i nebo da se sruši – dok sam živ, moram da ispunjavam svoju dužnost. Svaki dan koji živim jeste dan u kojem moram dobro da obavljam svoju dužnost, tako da sam dostojan ove dužnosti koju mi je dao Bog, kao i ovog daha koji je On stavio u moje telo. Kolike god teškoće da me snađu, sve ću to ostaviti po strani, jer je ispunjavanje moje dužnosti najvažnije od svega!” Oni na koje ne utiče nijedna osoba, događaj, stvar ili okruženje, koji nisu sputani nikakvim raspoloženjem niti spoljašnjom situacijom i koji svoje dužnosti i pozive koje im je Bog poverio stavljaju na prvo mesto – to su ljudi koji su odani Bogu i koji Mu se iskreno pokoravaju. Takvi ljudi su dostigli ulazak u život i ušli u istina-stvarnost. To je jedan od najvernijih i najpraktičnijih izraza proživljavanja istine.

– „Reč”, tom III, „Govori Hrista poslednjih dana”, „Život-ulazak započinje vršenjem dužnosti”

Ma s kakvim problemom da se suoče pri obavljanju svoje dužnosti, pojedini ljudi ne tragaju za istinom, već uvek postupaju u skladu s vlastitim predstavama, maštarijama, mislima i željama. Od početka do kraja, oni udovoljavaju svojim vlastitim željama, a postupaju pod upravom svoje vlastite iskvarene naravi. Iako oni, naizgled, sve vreme obavljaju svoje dužnosti, ali budući da nikada nisu prihvatili istinu i da ne rade u skladu sa istina-načelima, oni naposletku ne zadobiju istinu i život, te postaju služitelji dostojni tog naziva. Na šta se ti ljudi oslanjaju dok obavljaju svoju dužnost? Oni se ne oslanjaju ni na istinu ni na Boga. Taj delić istine koji razumeju nije zavladao u njihovim srcima; Pri obavljanju svojih dužnosti, oni se oslanjaju na vlastite darove i talente, na bilo koje znanje koje su stekli, kao i na snagu svoje volje i svoje dobre namere. Budući da je tako, da li će oni svoje dužnosti moći da obavljaju u skladu sa merilom? Kad se ljudi oslanjaju na svoje predstave, uobrazilje, znanje i učenost da bi obavljali svoje dužnosti, iako spolja obavljaju svoje dužnosti i čini se da nisu počinili nikakvo zlo, oni istinu nisu sproveli u delo. U tom slučaju, da li je sve što su uradili istinska pokornost Bogu? Može li to da udovolji Bogu? Postoji i još jedan problem koji se ne može zanemariti: tokom procesa obavljanja tvoje dužnosti, ako se tvoje predstave, uobrazilje i tvoja sopstvena volja nikada ne promene, to dokazuje da nikada nisi prihvatio istinu, a u tom slučaju sve što radiš jeste postupanje po sopstvenoj volji, a ne postupanje u skladu sa istina-načelima. Kakav će onda biti konačni rezultat? Nećeš imati život-ulazak i postaćeš služitelj, te tako ispuniti reči Gospoda Isusa: „Mnogi će mi govoriti u onaj dan: ’Gospode, Gospode! Nismo li prorokovali u tvoje ime, u tvoje ime izgonili zle duhove, i u tvoje ime činili mnoga čuda?’ Onda ću im ja reći: ’Nikada vas nisam poznavao. Odlazite od mene vi, koji činite bezakonje!’” (Matej 7:22-23). Zašto Bog ove ljude, koji ulažu napor i koji služe, naziva zlikovcima? U jednu stvar možemo biti sigurni, a to je da se kod ovih ljudi, bez obzira na dužnost koju vrše i posao koji obavljaju, svi njihovi motivi, podsticaji, namere i zamisli rađaju isključivo iz njihovih vlastitih želja i u celosti su zarad njihovih vlastitih interesa i izgleda, kao i zaštiti njihovog ponosa i statusa i zadovoljavanju njihove taštine. Sva njihova razmatranja i proračuni su usmereni na te stvari, a u njihovim srcima nema istine i oni nemaju srce koje se boji Boga i pokorava Mu se. To je koren problema. Na koji način je danas za vas od presudne važnosti da stremite? Morate u svemu tragati za istinom i svoju dužnost obavljati pravilno, u skladu s Božjim namerama i sa onim što Bog od vas zahteva. Ako tako postupate, primićete od Boga odobravanje. Od čega se, dakle, konkretno sastoji vršenje dužnosti u skladu s Božjim zahtevima? U svemu što radite, morate naučiti da se molite Bogu, morate preispitivati vlastite namere i vlastite misli, i da li su te namere i misli u skladu sa istinom; ako nisu, treba da ih napustite, te da nakon toga postupate u skladu sa istina-načelima i prihvatite Božje ispitivanje. Na taj način ćete biti sigurni da istinu sprovodite u delo. Ako ste dobro svesni da namere i ciljevi koji stoje iza vašeg govora i postupaka krše istinu i nisu usklađeni s Božjim namerama, a vi se ipak ne molite Bogu, ne preispitujete se i ne tragate za istinom da biste ih rešili, onda je to opasno i lako možete da počinite zlo i radite stvari kojima se opirete Bogu. Ako ste jedanput ili dvaput počinili neko zlodelo i zbog toga se pokajali, još uvek se možete nadati spasenju. Ako pak nastavite da činite zlo i ni tada ne znate da se pokajete, onda ste u nevolji: Bog će vas odbaciti u stranu ili odustati od vas, što znači da ste u opasnosti da budete uklonjeni; ljudi koji čine svakojaka zlodela zasigurno će biti kažnjeni i uklonjeni.

– „Reč”, tom III, „Govori Hrista poslednjih dana”, treći deo

Svakodnevne reči Božje  Odlomak 577

Ljudi moraju da razumeju da postoji osnovno načelo postupanja Stvoritelja prema stvorenim bićima, što je i najviše načelo. Stvoritelj sa stvorenim bićima postupa u potpunosti na osnovu Svog plana upravljanja i potreba Svog dela; On ne mora da se konsultuje ni sa jednom osobom, niti mora da dobije odobrenje bilo koje osobe. Šta god da treba da uradi i kako god da treba da postupa sa ljudima, On to čini, i bez obzira na to šta radi ili kako postupa s ljudima, sve je to u skladu sa istina-načelima i načelima prema kojima Stvoritelj postupa. Kao stvoreno biće, jedino što čovek treba da učini jeste da se pokori Stvoritelju; ne bi trebalo da pravi bilo kakve sopstvene izbore. To je razum koji bi stvorena bića trebalo da poseduju, a ako čovek ne poseduje razum, onda nije dostojan da se naziva ljudskim bićem. Ljudi moraju da razumeju sledeće: Stvoritelj će uvek biti Stvoritelj; On ima moć i kvalifikovan je da orkestrira bilo koje stvoreno biće i ima suverenost nad njim onako kako On želi i nije Mu potreban razlog za to. To je Njegov autoritet. Stvorena bića nemaju pravo i nisu kvalifikovana da donose sud o tome da li je bilo šta što Stvoritelj radi ispravno ili pogrešno niti kako bi On trebalo da postupa. Nijedno stvoreno biće nema pravo da bira da li će prihvatiti suverenost i uređenja Stvoritelja; i nijedno stvoreno biće nema pravo da postavlja zahteve o tome kako Stvoritelj treba da ima suverenost nad njim i kako da uređuje njegovu sudbinu. Ovo je najviša istina. Bez obzira na to šta je Stvoritelj učinio svojim stvorenim bićima i bez obzira kako je to učinio, jedine stvari koje ljudi koje je On stvorio treba da rade jesu: da tragaju za svim što Stvoritelj čini, pokore se tome, to spoznaju i prihvate. Konačni rezultat će biti da je Stvoritelj ostvario Svoj plan upravljanja i završio Svoje delo, i da je Njegov plan upravljanja napredovao bez ikakvih prepreka; u međuvremenu, stvorena bića će zadobiti istinu, razumeti Stvoriteljeve namere i upoznati Njegovu narav zato što su prihvatila suverenost i uređenja Stvoritelja i pokorila se Njegovoj suverenosti i uređenjima. Postoji još jedno načelo na koje moram da vam ukažem: bez obzira na to šta Stvoritelj radi, bez obzira šta On ispoljava, i bez obzira na to da li je ono što radi veliko ili malo delo, On je i dalje Stvoritelj; dok čitavo čovečanstvo, svi ljudi koje je On stvorio, ostaju stvorena bića, bez obzira na to šta su učinili i bez obzira na to koliko su talentovani ili nadareni. Što se tiče stvorenog čovečanstva, ma koliko milosti i blagoslova, ma koliko milosrđa, dobrote i ljubaznosti ljudi primili od Stvoritelja, ne bi trebalo da veruju da se izdvajaju od mase niti da misle da mogu biti jednaki sa Bogom i da su postali visoko rangirani među stvorenim bićima. Ma koliko darova i milosti ti je Bog dao ili ma koliko da je ljubazno postupao sa tobom, ma koje posebne talente da ti je dao, ništa od toga nije tvoj kapital. Ti si stvoreno biće i zauvek ćeš ostati stvoreno biće. Nikada ne smeš da pomisliš: „Ja sam miljenik u Božjim rukama. Bog me nikada neće napustiti; Božji stav prema meni će uvek biti pun ljubavi, brige i nežnih milovanja, uz topli šapat utehe i podsticaja.” Naprotiv, u očima Stvoritelja, ti si isti kao i sva druga stvorena bića; Bog te može koristiti onako kako On želi, takođe može da orkestrira tobom onako kako On želi i može da uredi da igraš bilo koju ulogu među svim vrstama ljudi, događaja i stvari. To je znanje koje bi ljudi trebalo da imaju i razum koji bi trebalo da poseduju. Ako ljudi mogu da razumeju i prihvate ove reči koje je Bog izgovorio, njihov odnos sa Bogom postaće normalan i najnormalnija vrsta odnosa biće uspostavljena između njih i Boga; ako ljudi mogu da razumeju i prihvate ove reči koje je Bog izgovorio, oni će prirodno prilagoditi svoj položaj, zauzeti svoje pravo mesto, držati se svoje dužnosti i pokoriti se svim Božjim uređenjima.

– „Reč”, tom III, „Govori Hrista poslednjih dana”, „Jedino razumevanjem istine čovek može da spozna Božja dela”

Svakodnevne reči Božje  Odlomak 578

Bog se mora spoznati čitanjem Božjih reči i praktičnom primenom i proživljavanjem Božjih reči, kao i čestim kušnjama, oplemenjivanjem i orezivanjem; samo na taj način moguće je istinski spoznati Božje delo i Božju narav. Neki kažu: „Nisam video ovaploćenog Boga, kako onda da spoznam Boga?” Božje reči su zapravo izraz Njegove naravi. Iz Božjih reči, možete da vidite Njegovu ljubav i spasenje za ljude, kao i način na koji će ih spasti… Razlog je u tome što Njegove reči ne pišu ljudi, već ih kazuje Sâm Bog. Iskazuje ih Bog lično; Sâm Bog iskazuje sopstvene reči i glas Svog srca, koji se mogu nazvati i rečima iz Njegovog srca. Zašto se nazivaju rečima iz Njegovog srca? Zato što izviru iz same nutrine i iskazuju Njegovu narav, Njegove namere, Njegove ideje i misli, Njegovu ljubav prema ljudskom rodu, Njegovo spasenje ljudskog roda i Njegova očekivanja od ljudskog roda… U Božjim izjavama ima oštrih reči, ima blagih i uviđavnih reči, kao i otkrivenja koja se ne obaziru na ljudska osećanja. Ako pogledate samo reči koja sadrže otkrivenja, možda pomislite da je Bog prilično strog. Ako obratite pažnju samo na blage reči, pomislićete da Bog nije previše rigorozan. Stoga ne bi trebalo da ih tumačiš izvan konteksta, već da ih posmatraš iz svih mogućih uglova. Ponekad se Bog obraća milostivo i ljudi onda vide Njegovu ljubav prema ljudskom rodu. Katkad je veoma strog i tada ljudi vide da Njegova narav ne trpi nikakvu uvredu, da je čovek na žalost pogan i nedostojan da vidi Božje lice ili da pred Njega dođe, te da nam je isključivo Njegovom milošću dozvoljeno da pred Njega dođemo. Božja mudrost može se videti iz načina na koji On deluje i iz značenja njegovog Dela. Te stvari ljudi ipak mogu da vide u Božjim rečima, a da ne dolaze u kontakt s Njim. Kada neko ko istinski poznaje Boga stupi u kontakt sa Hristom, njegov susret sa Hristom odgovara njegovom postojećem bogopoznanju. Međutim, kada se neko ko poseduje samo teoretsko znanje susretne sa Hristom, nije u stanju da uvidi vezu. Istina o Božjem ovaploćenju je najdublja od svih tajni i čoveku je teško da je dokuči. Spojite Božje reči o tajni ovaploćenja, pogledajte ih iz svih uglova, a zatim se zajedno molite, razmišljajte i nastavite da razgovarate u zajedništvu o tom aspektu istine. Time ćeš moći da stekneš prosvećenje Svetoga Duha i razumećeš. Pošto ljudi nemaju mogućnost za direktan kontakt sa Bogom, moraju se osloniti na ovakvo iskustvo kako bi pronašli svoj put i postizali postepen ulazak ako im je cilj da na kraju steknu istinsko bogopoznanje.

– „Reč”, tom III, „Govori Hrista poslednjih dana”, treći deo

Svakodnevne reči Božje  Odlomak 579

Šta znači spoznati Boga? To znači razumeti Njegovu radost, bes, tugu i sreću i spoznati Njegovu narav – to znači istinski spoznati Boga. Tvrdiš da si Ga video, a ne razumeš Njegovu radost, bes, tugu i sreću i ne razumeš Njegovu narav. Takođe ne razumeš ni Njegovu pravednost, ni Njegovu milost, a ne znaš ni šta On voli ni šta mrzi. To nije bogopoznanje. Neki ljudi su u stanju da slede Boga, ali ne veruju nužno u Njega. Istinski verovati u Boga znači biti pokoran Bogu. Oni koji Bogu nisu istinski pokorni u Boga ne veruju istinski i u tome je razlika. Ako Boga slediš već dugi niz godina i poznaješ Ga i razumeš, ako imaš određeno razumevanje i uvid u Božje namere, ako si svestan Božjih mukotrpnih namera da spase čoveka, onda istinski veruješ u Boga, istinski si Mu pokoran, istinski voliš Boga i istinski Ga obožavaš. Ako veruješ u Boga, ali ne stremiš bogopoznanju i ne razumeš Njegove namere, narav i Njegovo delo, onda si puki sledbenik koji trčkara naokolo zarad Boga i koji sledi većinu u svemu što radi. To se ne može nazvati istinskom pokornošću, a kamoli istinskim obožavanjem. Kako nastaje istinsko obožavanje? Svi koji vide Boga i istinski Ga poznaju bez izuzetka Ga obožavaju i boje Ga se. Svi moraju da Mu se pokore i obožavaju Ga. U ovom trenutku, dok je ovaploćeni Bog na delu, što ljudi bolje razumeju Njegovu narav i ono što Bog ima i što jeste, više će ceniti te stvari i više će Ga se bojati. Uopšteno posmatrano, što ljudi manje razumeju Boga, to su nepromišljeniji i više se prema Bogu odnose kao da je čovek. Da ljudi stvarno poznaju i vide Boga, drhtali bi od užasa i poklonili bi Mu se do zemlje. „Posle mene dolazi neko ko je moćniji od mene, kome ja nisam dostojan ni sandale da ponesem” (Matej 3:11). Zašto je Jovan to rekao? Iako duboko u sebi nije imao podrobno bogopoznanje, znao je da Bog izaziva strahopoštovanje. Koliko je ljudi danas u stanju da se boji Boga? Ako ne poznaju Njegovu narav, kako onda mogu da se boje Boga? Ako ljudi ne poznaju ni Hristovu suštinu, niti razumeju Božju narav, utoliko manje će moći da istinski obožavaju praktičnog Boga. Ako vide samo Hristov običan i normalni spoljašnji izgled, a ne poznaju Njegovu suštinu, lako im je da se prema Njemu odnose kao da je običan čovek. Moguće je da će se prema Njemu odnositi bez bojazni, da će Ga varati, da će se pobuniti protiv Njega i osuđivati Ga. Mogu da budu samopravedni i da Njegove reči ne shvataju ozbiljno. Time mogu čak izazvati predstave o Bogu, Njegove osude i bogohuljenje. Da bi se rešili ti problemi, moraju se poznavati Hristova suština i božanstvo. To je glavni aspekt spoznaje Boga i u to svako ko veruje u praktičnog Boga mora da uđe i da to ostvari.

– „Reč”, tom III, „Govori Hrista poslednjih dana”, treći deo


Odredišta i ishodi

Svakodnevne reči Božje  Odlomak 580

U bljesku munje, sve vrste životinja otkrivaju se u svom istinskom obličju. Isto tako, prosvetljen Mojom svetlošću, čovek je povratio svetost koju je nekada posedovao. O, iskvareni stari svete! Najzad se strovalio u prljavu vodu i, potonuvši ispod površine, pretvorio se u blato! O, sav ljudski rode, Moja sopstvena tvorevino! Konačno su se ljudi ponovo vratili u život na svetlosti, dobili temelj za postojanje i prestali da se koprcaju u blatu! O, sva stvorenja koja držim u Svojim rukama! Kako se ne bi obnovila usred Mojih reči? Kako, na svetlosti, ne mogu da ostvare svoje funkcije? Zemlja više nije samrtno mirna i tiha, nebo više nije pusto i turobno. Nebo i zemlja, više nerazdvojeni prazninom, ujedinjeni su kao jedno, nikada više da se ne razdvoje. Ovom radosnom prilikom, u ovom trenutku ushićenja, Moja pravednost i Moja svetost proširile su se iznad vaseljene i širom nje i neprestano se veličaju među svim ljudima. Nebeski gradovi se smeju od radosti, a carstvo zemaljsko radosno poskakuje. U ovo vreme, ko se ne raduje? I ko ne plače? Zemlja u svom iskonskom stanju pripada nebu, a nebo je sjedinjeno sa zemljom. Čovek je spona koja sjedinjuje nebo i zemlju. Zbog čovekove svetosti, zbog čovekove obnove, nebo više nije skriveno od zemlje, a zemlja više nije nema prema nebu. Lica svih ljudi krase osmesi zadovoljstva, a u svim njihovim srcima je skrivena slast koja ne poznaje granice. Ljudi se ne svađaju niti se međusobno tuku. Ima li ikoga ko, u Mojoj svetlosti, ne živi u miru sa drugima? Ima li ikoga ko, na Moj dan, sramoti Moje ime? Svoj pogled pun straha svi usmeravaju prema Meni, a u svom srcu Mi potajno uzvikuju. Ispitao sam svaki njihov postupak: među ljudima koji su očišćeni, više nema onih koji se bune protiv Mene, nema onih koji Mi sude. Moja narav prožima sve ljude. Svi počinju da Me spoznaju, približavaju Mi se i ugledaju se na Mene. Čvrsto stojim u duhu čoveka, uzdignut sam do najvišeg vrha u ljudskim očima i tečem kroz krv u ljudskim venama. Radost u čovekovom srcu ispunjava svako mesto na licu zemlje, vazduh je oštar i svež, guste magle više ne prekrivaju zemlju, a sunce blistavo sija.

– „Reč”, tom I, „Božja pojava i delo”, „Božje reči celoj vaseljeni”, 18. poglavlje

Svakodnevne reči Božje  Odlomak 581

Carstvo se širi među ljudima, stvara se među ljudima i uzdiže se među ljudima; ne postoji sila koja može uništiti Moje carstvo. Moj narode, koji si u carstvu današnjice, ko od vas nije pripadnik ljudskog roda? Ko se od vas nalazi izvan ljudskog stanja? Kada Moja nova polazna tačka bude javno objavljena, kako li će ljudi reagovati? Videli ste sopstvenim očima stanje ljudskog sveta; zar još niste odagnali misao da ćete zauvek živeti na ovom svetu? Ja sada hodam među Svojim narodom i živim među njim. Danas su blagosloveni oni ljudi koji Me iskreno vole. Blagosloveni su oni koji Mi se pokoravaju, oni će zasigurno ostati u Mom carstvu. Blagosloveni su oni koji su Me spoznali, oni će imati vlast u Mom carstvu. Blagosloveni su oni koji streme ka Meni, oni će zasigurno pobeći iz Sotoninih okova i uživati u Mojim blagoslovima. Blagosloveni su oni koji mogu da se pobune protiv samih sebe, oni će biti zadobijeni od Mene i naslediće izobilje Moga carstva. Setiću se onih koji za Mene trče naokolo, prihvatiću one koji se za Mene daju, a onima koji Mi prinose podariću stvari da u njima uživaju. Blagosloviću one koji uživaju u Mojim rečima; oni će zasigurno biti stubovi Mog carstva, u Mojoj kući će se obogatiti van svake mere i s njima niko neće moći da se poredi. Da li ste ikada prihvatili blagoslove koji su za vas pripremljeni? Da li ste ikada stremili ka obećanjima koja su vam data? Vi ćete se, pod vođstvom Moje svetlosti, probiti kroz stisak sila tame. Zasigurno nećete, usred tame, izgubiti vođstvo svetlosti. Vi ćete zasigurno biti gospodari svega stvorenog. Vi ćete zasigurno biti pobednici pred Sotonom. Kada dođe propast zemlje velike crvene aždaje, vi ćete zasigurno stajati među bezbrojem ljudi kao dokaz Moje pobede. Vi ćete zasigurno stajati postojano i nepokolebljivo u zemlji Sinim. Zbog patnji koje trpite, nasledićete Moje blagoslove i isijavaćete Moje slavno svetlo po celoj vaseljeni.

– „Reč”, tom I, „Božja pojava i delo”, „Božje reči celoj vaseljeni”, 19. poglavlje

Svakodnevne reči Božje  Odlomak 582

Kako se Moje reči upotpunjuju, carstvo se na zemlji postepeno gradi i čovek se postepeno vraća u normalno stanje, te se tako na zemlji uspostavlja carstvo u Mom srcu. U tom carstvu, sav narod Božji obnavlja život normalnog čoveka. Nema više ciče zime, koju je zamenio svet prolećnih gradova, u kojima proleće traje čitave godine. Ljudi više nisu izloženi tmurnosti čovečjeg sveta, niti više podnose njegovu hladnoću. Ljudi se ne nadmeću međusobno, države ne idu u rat jedne protiv drugih, niti više ima pokolja i krvi koja iz tog pokolja teče; sva je zemlja ispunjena radošću i svuda sve vrvi od topline među ljudima. Hodam po celom svetu, uživam sa vrha Svog prestola i živim među zvezdama. Anđeli Mi nude nove pesme i nove plesove. Oni više ne liju suze zbog sopstvene krhkosti. Preda Mnom se više ne čuje plač anđela i niko Mi više ne poverava svoje jade. Danas svi vi živite preda Mnom; sutra ćete svi biti u Mom carstvu. Nije li to najveći blagoslov kojim sam darovao čoveka? Zbog cene koju danas plaćate, nasledićete blagoslove budućnosti i živećete u Mojoj veličanstvenoj svetlosti. Da li i dalje ne želite da se pozabavite suštinom Moga duha? Da li i dalje želite da uništite sami sebe? Ljudi su voljni da slede ona obećanja koja mogu da vide, čak i ako su ona kratkog daha, ali niko nije voljan da prihvati obećanja sutrašnjice, iako će ona trajati večno. Ono što je čoveku vidljivo Ja ću uništiti, a ono što čovek ne može da opipa, Ja ću ostvariti. U tome je razlika između Boga i čoveka.

– „Reč”, tom I, „Božja pojava i delo”, „Božje reči celoj vaseljeni”, 20. poglavlje

Svakodnevne reči Božje  Odlomak 583

U Mojoj svetlosti, ljudi ponovo vide svetlost. U Mojoj reči, ljudi zadobijaju ono što im donosi uživanje. Došao sam sa Istoka, krenuo sam sa Istoka. Kada Moja slava zasija, bezbrojne nacije bivaju obasjane, sve je prosvetljeno i nijedna stvar ne ostaje u tami. Bezmerno je srećan život koji Božji narod s Bogom živi u carstvu. Vode plešu radujući se blagoslovenim životima ljudi, planine uživaju s ljudima u Mom izobilju. Svi se ljudi u Mom carstvu zalažu, naporno rade i pokazuju svoju posvećenost. U carstvu buntovništva više nema, nema više otpora; nebesa i zemlja zavise jedno od drugog, čovek i Ja se zbližavamo u dubokim osećanjima, živeći slatko zajedno i oslanjajući se jedan na drugog… U ovom trenutku, Ja zvanično započinjem Svoj život na nebu. Nema više Sotoninih ometanja, a narod ulazi u počinak. U vaseljeni, Moj izabrani narod živi u svetlosti Moje slave, bezmerno blagosloven, ne kao ljudi koji žive među ljudima, već kao ljudi koji žive s Bogom. Svi su ljudi prošli kroz Sotoninu iskvarenost i do taloga ispili gorčinu i slast života. Sada, živeći u Mojoj svetlosti, kako da se oni ne raduju? Kako mogu olako da se odreknu ovog divnog trenutka i dopuste da im izmakne? Ljudi! Pohitajte da zapevate pesmu u svojim srcima i radosno igrajte za Mene! Pohitajte da podignite svoja iskrena srca i prinesite ih Meni! Pohitajte da udarite u svoje bubnjeve i radosno Mi svirajte! Svoju radost izlivam odozgo, iznad vaseljene! Otkrivam narodu Svoje slavno lice! Uskliknuću iz sveg glasa! Nadmašiću vaseljenu! Ja već carujem među ljudima! Ushićen sam ljudima! Lebdim gore, u plavim nebesima, a ljudi koračaju zajedno sa Mnom. Hodam među ljudima i oni Me okružuju! Ljudska srca se prelivaju od klicanja, njihove gromoglasne pesme tresu vaseljenu, prolamajući nebesa! Vaseljenu više ne obavija magla; nema više blata, ne skuplja se mulj. Sveti ljudi vaseljene! Pod Mojim ispitivanjem oni pokazuju svoje istinsko lice. Oni nisu ljudi prekriveni prljavštinom, već sveci čisti kao žad; svi su oni Moji ljubljeni, svi su oni Moja naslada! Sve se vraća u život! Svi sveti su se vratili da Mi služe na nebu, ulazeći u Moj topli zagrljaj; više ne plaču, više ne brinu, prinose se Meni, vraćaju se u Moj dom i u svojoj domovini voleće Me bez prestanka! Ne menjajući se do kraja večnosti! Gde je tuga! Gde su suze! Gde je telo! Zemlje više nema, a nebesa ostaju zanavek. Ja se pojavljujem bezbrojnim ljudima i bezbrojni ljudi me veličaju. Ovaj život i ova lepota, od pamtiveka do kraja vremena, neće se menjati. Ovo je život carstva.

– „Reč”, tom I, „Božja pojava i delo”, „Božje reči celoj vaseljeni”, „Radujte se, ljudi!”

Svakodnevne reči Božje  Odlomak 584

Među vama sam učinio mnoga dela i, naravno, takođe izgovorio mnoge reči. Ipak, ne mogu se oteti utisku da Moje reči i Moje delo nisu u potpunosti ispunili svrhu Mog dela u poslednjim danima. Jer se svrha Mog dela u poslednjim danima ne tiče neke određene osobe ili određenog naroda, već ono ima za cilj da otkrije Moju suštinsku narav. Ipak, iz bezbroj razloga – možda usled nedostatka vremena ili zbog mnogobrojnih obaveza – ljudi iz Moje naravi nisu saznali baš ništa o Meni. Stoga se upuštam u ostvarivanje Svog novog plana, Svog konačnog dela i otvaram novu stranicu u Svom delu, tako da će se svi oni koji Me vide udarati u grudi, plakaće i jadikovaće bez prestanka zbog Mog postojanja. To je zato što Ja na svet donosim svršetak ljudskog roda i, odsad pa nadalje, ljudskom rodu sasvim ogoljeno pokazujem svu Svoju narav, kako bi svi oni koji Me poznaju i svi koji Me ne znaju mogli da naslađuju oči i da vide da sam zaista došao među ljude, da sam došao na zemlju gde se sve množi. To je Moj plan i Moja jedina „ispovest” otkako sam stvorio ljudski rod. S punom pažnjom pratite svaki Moj potez, jer Moj štap ponovo snažno pritiska ljudski rod, sve one koji Mi se protive.

Zajedno sa nebesima, započinjem delo koje želim da obavim. I tako se Ja provlačim kroz bujice ljudi i krećem se između neba i zemlje. Ljudi nikada nisu primetili Moje kretanje niti obratili pažnju na Moje reči. Stoga Moj plan i dalje glatko napreduje. Stvar je samo u tome da su sve vaše sposobnosti toliko otupele, da niste ni svesni koraka Mog dela. Ipak, neminovno će doći dan kada ćete shvatiti Moje namene. Ja danas živim zajedno s vama i zajedno s vama patim, a već odavno sam shvatio stav ljudskog roda prema Meni. O tome više ne želim da govorim, a još manje želim da vas postidim iznošenjem dodatnih primera na ovu bolnu temu. Jedino se nadam da u svojim srcima pamtite sve ono što ste učinili, kako bismo na dan našeg ponovnog susreta mogli da izmirimo račune. Nije mi želja da ikoga od vas lažno optužim, jer Ja sam oduvek postupao pravedno, razumno, i pošteno. Naravno, takođe se nadam da možete da budete otvoreni i pošteni, i da ne činite ništa što bi bilo protivno nebu i zemlji ili vašoj sopstvenoj savesti. To je jedino što tražim od vas. Mnogi ljudi osećaju nemir i nelagodu budući da su počinili gnusne zločine, dok se mnogi osećaju postiđeno jer nikada nisu učinili nijednu dobru stvar. Ipak, mnogo je i onih koji, nimalo se ne stideći svojih grehova, od loših postaju još gori, potpuno skidajući masku sa svojih odvratnih lica – a koje će tek biti do kraja raskrinkane – ne bi li iskušali Moju narav. Nije Mi stalo ni do čijih postupaka, niti na njih obraćam pažnju. Naprotiv, obavljam posao koji treba da obavljam, bilo da je to sakupljanje podataka, putovanje po zemlji ili nešto od stvari koje Me zanimaju. U ključnim trenucima, Ja obavljam Svoj posao među ljudima prema prvobitnom planu, ni sekundu prekasno ili prerano, lako i sažeto. Ipak, na svakom koraku Mog dela, neki pojedinci bivaju odbačeni, jer se gnušam njihovog laskavog ponašanja i njihove lažne pokornosti. Oni koji su Mi odvratni svakako će biti napušteni; bez obzira na to šta ljudi misle, Ja ću u svakom slučaju naterati sve one kojih se gnušam da se drže daleko od Mene. Suvišno je reći da neću štedeti zle ljude koji ostanu u Mojoj kući. Budući da je dan kažnjavanja ljudskog roda blizu, Ja ne žurim da iz Svoje kuće izgnam sve te gnusne duše, zato što imam Svoj plan.

– „Reč”, tom I, „Božja pojava i delo”, „Pripremi dovoljno dobrih dela za svoje odredište”

Svakodnevne reči Božje  Odlomak 585

Sada je vreme kada Ja određujem ishod za svaku osobu, a ne faza u kojoj sam počeo da radim čoveka. U Svoju Knjigu evidencije zapisujem, jedno po jedno reči i dela svake osobe, putanju kojom Me je sledila, njenu suštinsku klasifikaciju i njena krajnja ispoljavanja. Na taj način, bez obzira na to o kakvoj se osobi radi, niko neće izmaći Mojoj ruci i svi će biti razvrstani prema svojoj vrsti na osnovu Moje raspodele. Ja određujem odredište svake osobe ne na osnovu njenih godina, njene dužine službe, ili na osnovu toga koliko je propatila, a još manje na osnovu toga koliko je ona vredna sažaljenja, već prema tome da li ona poseduje istinu. Nema drugog izbora do ovog. Morate razumeti da će svi koji ne slede Božju volju biti kažnjeni bez izuzetka. To je nešto što nijedna osoba ne može da promeni. Stoga su svi koji su kažnjeni, kažnjeni zbog pravednosti Božje što predstavlja odmazdu za njihova brojna zlodela. Ja u Svom planu, od njegovog začetka, nisam načinio ni jednu jedinu izmenu. Naprosto, stvar je u tome da se, što se čoveka tiče, naizgled smanjuje broj onih kojima upućujem Svoje reči, kao i onih koje Ja istinski odobravam. Ipak, Ja i dalje tvrdim da se Moj plan nikada nije menjao; pre će biti da se čovekova vera i ljubav neprestano menjaju, neprestano blede, do te mere da svako ko Mi se ispočetka dodvoravao može odjednom da postane hladan prema Meni, pa čak i da Me potpuno odbaci od sebe. Moj stav prema vama neće biti ni topao ni hladan, sve dok prema vama ne osetim odvratnost i gnušanje, i dok, konačno, svakome ne odmerim zasluženu kaznu. Međutim, na dan vašeg kažnjavanja Ja ću i dalje moći da vidim vas, ali vi više nećete moći da vidite Mene. Budući da Mi je život među vama već postao dosadan i suvoparan, to sam, suvišno je reći, odabrao drugačija okruženja u kojima ću živeti, kako bih što bolje izbegao da Me vaše zlobne reči povređuju i da bih se sklonio od vašeg nepodnošljivo poganog ponašanja, tako da Me više ne možete zavaravati niti prema Meni postupati površno. Pre nego što vas napustim, moram još da vas snažno podstaknem da se uzdržite od svega što nije u skladu sa istinom. Umesto toga, treba da činite ono što svima godi, od čega će svi imati koristi, i ono što će koristiti vašem sopstvenom odredištu, jer ćete, u suprotnom, upravo vi stradati, našavši se usred nesreće.

– „Reč”, tom I, „Božja pojava i delo”, „Pripremi dovoljno dobrih dela za svoje odredište”

Svakodnevne reči Božje  Odlomak 586

Moja je milost upućena onima koji Me vole i koji se odriču sebe. U isto vreme, kazna koja je snašla zle ljude pravi je dokaz Moje pravedne naravi i, još više, svedočanstvo Moga gneva. Kad nastupi katastrofa, svi koji Mi se suprotstavljaju plakaće dok budu padali kao žrtve gladi i kuge. Oni koji su Me tokom mnogo godina sledili, ali koji su počinili svakojaka zla dela, neće izbeći ispaštanje za svoje grehe; oni će takođe biti bačeni u nesreću kakva se retko viđala tokom proteklih miliona godina, i živeće u neprekidnom stanju panike i straha. A oni Moji sledbenici koji su Mi iskazali nepodeljenu odanost, radovaće se i klicati, veličajući Moju veliku silu. Oni će doživeti neizrecivo raspoloženje bezbrižne sreće i živeti u radosti kakvu nikada pre nisam podario ljudskom svetu. Jer Ja izuzetno cenim čovekova dobra dela i gnušam se njegovih zlih dela. Još otkad sam počeo da vodim ljudski rod, žarko sam se nadao da ću zadobiti jednu grupu ljudi koji su istog uma kao Ja. U isto vreme, nikada ne zaboravljam na one koji nisu istog uma kao Ja; uvek ih mrzim u srcu Svom, iščekujući priliku da ih nateram da odgovaraju za svoja zla dela, što je nešto što ću sa velikim uživanjem posmatrati. Sada je konačno nastupio Moj dan, i ne moram više da čekam!

Moje konačno delo ne svodi se samo na kažnjavanje čoveka, već i na uređenje njegovog odredišta. Štaviše, svrha je da svi ljudi priznaju Moja dela i postupke. Učiniću da baš svaka osoba shvati da je sve što sam uradio ispravno i izraz Moje naravi, da to nije delo čovekovo, a još manje da je priroda ta koja je iznedrila ljudski rod, već da sam Ja taj koji hrani svako živo biće među svim stvorenim. Bez Mog postojanja, ljudski rod će samo propasti i trpeti pošast kataklizme. Nijedno ljudsko biće više nikada neće videti prelepo sunce i mesec, niti svet prepun zelenila; ljudski rod će pred sobom imati samo mračnu, ledenu noć i neumitnu dolinu samrtne seni. Ja sam jedino iskupljenje ljudskog roda. Ja sam ljudskom rodu jedina nada i, povrh toga, Ja sam Onaj na kome počiva postojanje čitavog ljudskog roda. Bez Mene, ljudski rod će odmah doživeti potpuni zastoj. Bez Mene, ljudski rod će samo pretrpeti razornu katastrofu i gaziće ga svakojake sablasti, mada niko ne haje za Mene. Obavio sam delo koje niko drugi ne bi mogao da obavi, i samo se nadam da će Mi čovek za to uzvratiti nekim dobrim delom. Iako je samo nekolicina bila u stanju da Mi se oduži, Ja ću Svoje putovanje u svetu ljudi ipak privesti kraju i započeti sledeći korak Svog dela koje tek predstoji, jer je sve Moje hitanje tamo-amo među ljudima tokom tolikih godina ipak urodilo plodom, i veoma sam zadovoljan. Ono što Mene zanima nije broj ljudi, već njihova dobra dela. Bilo kako bilo, nadam se da ćete spremiti dovoljno dobrih dela za svoje odredište. Tek tada ću biti zadovoljan; u suprotnom, niko od vas neće izbeći nalet katastrofe. Ova nesreća potiče od Mene i, naravno, Ja orkestriram njome. Ukoliko niste u stanju da se u Mojim očima prikažete kao dobri, nećete izbeći stradanje tokom te nesreće. Usred velike nedaće, vaša dela i postupci nisu ocenjeni kao najprikladniji, jer su vaša vera i ljubav bile šuplje, a vi ste se samo pokazali kao plašljivi ili jaki. Shodno tome, Ja ću vam samo suditi sa stanovišta dobra i zla. I dalje me brinu postupci i dela, kao i sve manifestacije svakog od vas, na osnovu kojih ću odrediti vaše ishode. Ovu stvar, međutim, moram da razjasnim: Prema onima koji Mi nisu pokazali ni najmanju odanost u vremenima nedaća, neću više biti milostiv, jer Moja milost doseže samo dotle. Štaviše, nimalo Mi se ne dopada niko ko Me je jednom izdao, a još manje volim da budem povezan sa onima koji izdaju interese svojih prijatelja. Takva je Moja narav, bez obzira na to o kojoj osobi da se radi. Ovo moram da vam kažem: prema onome ko Mi do kraja slomi srce, Ja neću po drugi put biti popustljiv, a onaj ko Mi je bio odan, zauvek će ostati u Mom srcu.

– „Reč”, tom I, „Božja pojava i delo”, „Pripremi dovoljno dobrih dela za svoje odredište”

Svakodnevne reči Božje  Odlomak 587

U beskrajnom prostranstvu sveta, nebrojeno puta se okeani talože u polja, a polja se potapaju u okeane. Osim Njega koji ima suverenost nad svim među svim stvarima, ne postoji niko ko je u stanju da predvodi i usmerava ovaj ljudski rod. Nema nikakvog „moćnika” koji se trudi ili priprema bilo šta za ovaj ljudski rod, a još manje ima ikoga ko bi ljudski rod mogao povesti ka odredištu svetlosti i osloboditi ga nepravdi ljudskog sveta. Bog žali nad budućnošću ljudskog roda, tuguje zbog pada čovečanstva i boli Ga što čovečanstvo, korak po korak, korača ka propadanju i putu bez povratka. Niko nikada nije razmišljao o ovome: kuda bi moglo da se zaputi takvo čovečanstvo koje je potpuno slomilo srce Božje i ostavilo Ga da bi tražilo onoga koji je zao? Upravo iz ovog razloga niko ne pokušava da oseti bes Božji, niko ne traži put koji udovoljava Bogu niti pokušava da Mu se približi, a još više niko ne nastoji da istinski pojmi Božju tugu i bol. Čak i nakon što čuje glas Božji, čovek nastavlja svojim putem uporno se okrećući od Boga, izbegavajući Božju blagodat i brigu, i kloneći se Njegove istine, radije birajući da se proda Sotoni, Božjem neprijatelju. I ko je ikad razmišljao o tome kako će – ustraje li čovek u svojoj tvrdoglavosti – Bog postupati sa ovim čovekom koji Ga potpuno zanemaruje? Niko ne zna da razlog zbog kojeg Bog iznova i iznova podseća i usrdno savetuje ljudski rod leži u tome što u Svojoj ruci već ima pripremljene katastrofe kakvih nikada pre nije bilo, one koje će biti nepodnošljive za čovekovo telo i dušu; to neće biti samo kazna za telo, već katastrofe koje ciljaju na ljudsku dušu. Treba da znaš ovo: kakav će gnev Bog iskaliti kada Njegov plan propadne, i kada Njegova podsećanja i usrdni saveti ne dobiju nikakav odgovor? Biće to poput nečeg što nijedno stvoreno biće nikada nije doživelo niti znalo. I zato kažem, ove katastrofe su bez presedana i nikada se neće ponoviti. Jer Božji plan je da samo ovaj put stvori čovečanstvo i da ga samo ovaj put spase. Ovo je prvi put, a ujedno i poslednji. Stoga niko ne može da ceni brižljive namere i žarko iščekivanje sa kojima Bog ovoga puta spasava čovečanstvo.

– „Reč”, tom I, „Božja pojava i delo”, „Bog je izvor čovekovog života”

Svakodnevne reči Božje  Odlomak 588

Čovek ima izvesno razumevanje današnjeg dela i dela budućnosti, ali ne razume baš u kakvo odredište ljudski rod treba da uđe. Kao stvoreno biće, čovek treba da obavlja dužnost stvorenog bića: čovek treba da sledi Boga u svemu što On čini; vi treba da postupite onako kako vam Ja kažem. Ti ne umeš samostalno da upravljaš stvarima, niti imaš kontrolu nad sobom. Sve mora biti prepušteno milosti Božje orkestracije i sve je u Njegovim rukama. Ako bi, u Svom delu, Bog čoveku omogućio određeni ishod, jedno divno odredište, ispred vremena, i ako bi Bog to koristio da podstakne čoveka i tako postigne da Ga čovek sledi – ako bi napravio dogovor sa čovekom – onda to ne bi bilo osvajanje, niti bi to bio rad na čovekovom životu. Kada bi Bog koristio čovekov ishod da bi ga kontrolisao i zadobio njegovo srce, On time ne bi usavršavao čoveka, niti bi bio u stanju da zadobije čoveka, već bi umesto toga koristio odredište da bi ga kontrolisao. Čovekova najveća briga je njegov budući ishod, koje mu je konačno odredište i da li može nečemu dobrom da se nada. Ako bi tokom dela osvajanja čoveku bila data lepa nada i ako bi mu, pre osvajanja čoveka, bilo navedeno tačno odredište za kojim treba da traga, ne samo da osvajanje čoveka tada ne bi postiglo svoje dejstvo, već bi se to odrazilo i na dejstvo dela osvajanja. Drugim rečima, delo osvajanja postiže svoje dejstvo time što oduzima čovekovu sudbinu i izglede i sudi čovekovoj buntovnoj naravi i grdi je. To se ne postiže pogađanjem sa čovekom, to jest, time što se čoveku daju blagoslovi i blagodat, već oduzimanjem njegove „slobode” i uništavanjem njegovih izgleda, pa se tako vidi njegova odanost. To je suština dela osvajanja. Kada bi čoveku na samom početku bila data lepa nada, a tek potom usledilo delo grdnje i suda, čovek bi tada ovu grdnju i sud prihvatio na temelju svojih izgleda, pa bezuslovna pokornost Stvoritelju i obožavanje Stvoritelja od strane svih Njegovih stvorenih bića na kraju ne bi bili postignuti; postojala bi samo slepa, neuka pokornost ili bi u suprotnom čovek slepo ispostavljao zahteve Bogu, te bi bilo nemoguće u potpunosti osvojiti čovekovo srce. Shodno tome, bilo bi nemoguće da takvo delo osvajanja zadobije čoveka, a još manje da čovek svedoči o Bogu. Takva stvorena bića ne bi bila u stanju da izvršavaju svoju dužnost i samo bi se nagađala s Bogom; to ne bi bilo osvajanje, već udeljivanje milosti i blagoslova. Najveća teškoća za čoveka je u tome što on uvek razmišlja o svojoj sudbini i izgledima i oni mu postaju idoli. Čovek stremi ka Bogu zarad svoje sudbine i izgleda; on Boga ne obožava zbog svoje ljubavi prema Njemu. Prema tome, prilikom osvajanja čoveka moraju se ukloniti u celini čovekov sebičluk, pohlepa i stvari koje u najvećoj meri ometaju njegovo obožavanje Boga. Time se postiže efekat osvajanja čoveka. Shodno tome, u prvim etapama osvajanja čoveka neophodno je najpre iskoreniti čovekove ambicije i najkobnije mane kako bi se otkrilo čovekovo bogoljubivo srce i promenila njegova spoznaja ljudskog života, njegovo viđenje Boga i smisao njegovog postojanja. Na taj način čovekovo bogoljubivo srce postaje čisto, što znači da je čovekovo srce osvojeno. Međutim, u Božjem stavu prema svim stvorenim bićima, Bog ne osvaja samo radi osvajanja; već On osvaja da bi zadobio čoveka, radi Svoje sopstvene slave i da bi obnovio najranije, prvobitno ljudsko obličje. Ako bi osvajao samo radi osvajanja, tada bi značaj dela osvajanja bio izgubljen. Drugim rečima, ako bi Bog samo osvojio čoveka i nakon toga oprao ruke od njega i ne bi mario za njegov život ili smrt, to ne bi bilo upravljanje čovečanstvom niti bi to bilo radi njegovog spasenja. Samo to da Bog zadobije čoveka nakon što ga osvoji i da na kraju čovečanstvo odvede u divno odredište, jeste u središtu celokupnog dela spasenja, i samo to ostvaruje cilj čovekovog spasenja. Drugim rečima, samo dovođenje čoveka u divno odredište i njegov ulazak u počinak jesu izgledi koje treba da imaju sva stvorena bića, i delo koje treba da obavi Stvoritelj. Ako bi čovek obavljao ovo delo, ono bi bilo isuviše ograničeno: odvelo bi čoveka do određene tačke, ali ne bi bilo u stanju da ga odvede do večnog odredišta. Čovek nije u stanju da odlučuje o ljudskoj sudbini, a još manje je u stanju da se pobrine za ljudske izglede i buduće odredište. Međutim, delo koje obavlja Bog je drugačije. Budući da je On stvorio čoveka, On ga vodi; budući da On spasava čoveka, On će ga sasvim spasti i potpuno zadobiti; budući da On vodi čoveka, On će ga dovesti do odgovarajućeg odredišta; a budući da je On stvorio čoveka i da njime upravlja, On mora da preuzme odgovornost za čovekovu sudbinu i izglede. Upravo to je delo koje obavlja Stvoritelj. Iako se delo osvajanja postiže uništavanjem čovekovih izgleda, čovek na kraju mora biti doveden do odgovarajućeg odredišta koje mu je Bog pripremio. Upravo zato što Bog radi na čoveku, čovek ima odredište i sudbina mu je obezbeđena. Kada se kaže odgovarajuće odredište, ovde se ne misli na čovekove nade i izglede koji su ranije uništeni; to su dve različite stvari. Ono čemu se čovek nada i čemu teži jesu stvari za kojima žudi u svom stremljenju ka neumerenim željama tela, a ne odredište koje pripada čoveku. Ono što je Bog pripremio za čoveka, u međuvremenu, jeste blagoslov i obećanje koje pripada čoveku nakon što bude bio pročišćen, koje je Bog pripremio za čoveka nakon što je stvorio svet i koje nije ukaljano čovekovim izborima, predstavama, maštanjima ili telom. Ovo odredište nije pripremljeno za određenu osobu, već je mesto počinka čitavog ljudskog roda. Dakle, ovo odredište je najprikladnije odredište za ljudski rod.

– „Reč”, tom I, „Božja pojava i delo”, „Obnavljanje čovekovog normalnog života i njegovo dovođenje do divnog odredišta”

Svakodnevne reči Božje  Odlomak 589

Stvoritelj namerava da orkestrira stvorenim bićima. Šta god On čini, ne treba da pokušavaš da pobegneš od toga – treba da Mu se pokoravaš i da ne budeš buntovan prema Njemu. Kada delo koje On obavlja konačno postigne Njegove ciljeve, u tome će On zadobiti slavu. Zašto se danas ne govori da si potomak Moava ili potomak velikog crvenog zmaja, niti o izabranom narodu, već se govori samo o stvorenim bićima? Ovo je bila čovekova prvobitna oznaka, njegov prvobitni identitet – stvoreno biće. Imena se razlikuju samo zato što se razlikuju periodi i faze dela; u stvari, čovek je obično stvoreno biće. Sva stvorena bića, bilo da su najiskvarenija ili najsvetija, moraju obavljati dužnost stvorenog bića. Kada Bog sprovodi delo osvajanja, On te ne kontroliše preko tvojih izgleda, sudbine ili odredišta. Zaista nema potrebe da deluje na taj način. Cilj dela osvajanja jeste da se čovek privoli da obavi dužnost stvorenog bića, da se privoli da poštuje Stvoritelja; tek posle toga on može da zakorači u divno odredište. Čovekova sudbina je u rukama Božjim. Ti nisi u stanju da kontrolišeš sebe. Čak i ako čovek stalno žuri i trudi se radi sebe, on i dalje nije u stanju da sebe kontroliše. Kada bi mogao da znaš svoje izglede, kada bi mogao da kontrolišeš sopstvenu sudbinu, da li bi i dalje mogao da se nazoveš stvorenim bićem? Ukratko, bez obzira na to kako Bog deluje, sve Njegovo delo je zarad čovečanstva. To je baš kao što su nebo i zemlja i sva stvorenja stvoreni od Boga da služe čoveku: Bog je stvorio mesec, sunce i zvezde za čoveka, On je stvorio životinje i biljke za čoveka, On je stvorio proleće, leto, jesen i zimu za čoveka i tako dalje – sve je ovo stvoreno zarad čovekovog postojanja. Prema tome, bez obzira na to kako Bog grdi čoveka i sudi mu, sve je to zarad spasenja čoveka. Čak i ako On čoveka lišava njegovih telesnih nada, i dalje to čini zarad pročišćenja čoveka, a pročišćenje čoveka se obavlja zarad čovekovog postojanja. Odredište čoveka je u rukama Stvoritelja; kako bi onda čovek mogao da kontroliše sebe?

– „Reč”, tom I, „Božja pojava i delo”, „Obnavljanje čovekovog normalnog života i njegovo dovođenje do divnog odredišta”

Svakodnevne reči Božje  Odlomak 590

Nakon što delo osvajanja bude dovršeno, čovek će biti doveden u divan svet. Ovaj život će, naravno, i dalje biti na zemlji, ali ni po čemu neće ličiti na čovekov današnji život. To je život koji će ljudski rod imati nakon što čitav ljudski rod bude osvojen, biće to novi početak za čoveka na zemlji. Za ljudski rod će takav život biti dokaz da je ljudski rod zakoračio u novo i divno carstvo; biće to početak života Boga i čoveka na zemlji. Preduslov za tako divan život mora biti da se čovek, nakon što je pročišćen i osvojen, pokori Stvoritelju. Dakle, delo osvajanja je poslednja etapa Božjeg dela pre ulaska ljudskog roda u divno odredište. Takav život je čovekov budući život na zemlji, najlepši život na zemlji, vrsta života za kojom čovek čezne, vrsta života kakvu čovek nikada ranije nije postigao u istoriji sveta. To je krajnji ishod 6000 godina dugog dela upravljanja; to je ono za čim ljudski rod najviše žudi, a to je i Božje obećanje čoveku. Ali ovo obećanje ne može odmah da se ispuni: čovek će ući u buduće odredište tek kada se delo poslednjih dana završi i kada on u potpunosti bude osvojen, to jest, kada Sotona bude do kraja poražen. Nakon što čovek bude oplemenjen, neće imati grešnu prirodu, zato što će Bog tada već poraziti Sotonu, što znači da neprijateljske sile neće više nasrtati i nikakve neprijateljske sile neće moći da napadnu čovekovo telo. I tako će čovek biti slobodan i osvećen – zakoračiće u večnost. Samo ako neprijateljske sile tame budu porobljene i čovek bude slobodan gde god da ide, čovek neće imati bunt ni suprotstavljanje. Sotona jedino mora biti zarobljen i sve će biti dobro za čoveka; trenutno stanje je ovakvo zato što Sotona i dalje izaziva ometanje svuda po svetu i zato što čitavo delo Božjeg upravljanja tek treba da se dovrši. Kada Sotona bude poražen, čovek će biti potpuno oslobođen; kada čovek zadobije Boga i izbavi se iz Sotonine vlasti, on će ugledati Sunce pravednosti. Ponovo će biti zadobijen život koji pripada normalnom čoveku; sve što normalan čovek treba da poseduje – kao što je sposobnost da razlikuje dobro od zla, da razume kako da jede i da se oblači i da bude sposoban da normalno živi – sve će to biti ponovo zadobijeno. Nakon što je čovek prvobitno stvoren, čak i da zmija nije iskušala Evu, on bi imao ovu vrstu normalnog života nakon što je na početku bio stvoren. Jeo bi, oblačio se i vodio normalan ljudski život na zemlji. Ali, nakon što se čovek izopačio, taj život je postao nedostižna iluzija, tako da se ni danas čovek ne usuđuje da zamisli takve stvari. Zapravo, taj divni život za kojim čovek čezne jeste nužnost. Kada čovek ne bi imao takvo odredište, njegov izopačeni život na zemlji tada ne bi nikada prestao, a da nema tako divnog života, tada ne bi bilo kraja Sotoninoj sudbini niti dobu u kojem Sotona drži vlast nad zemljom. Čovek mora dospeti u carstvo koje je nedostižno silama tame, a kada to učini, biće to dokaz da je Sotona poražen. Dakle, samo kada nema ometanja od Sotone, i kada je čovečanstvo u rukama Samog Boga, i kada je ceo čovekov život u Božjem zahvatu i pod Njegovom kontrolom, to se može nazvati porazom Sotone. Čovekov današnji život uglavnom je život u prljavštini; to je i dalje život ispunjen patnjom i nedaćom. To se ne može nazvati porazom Sotone; čovek još uvek nije pobegao iz mora nevolja, još uvek nije pobegao iz patnje ljudskog života niti iz uticaja Sotone, i još uvek ima samo beskrajno malo znanja o Bogu. Sva čovekova patnja stvorena je od Sotone; Sotona je taj koji je doneo teškoće u čovekov život, i tek kada Sotona bude zarobljen čovek će moći da se sasvim izbavi iz mora nedaća. Međutim, zarobljavanje Sotone postiže se kroz osvajanje i zadobijanje čovekovog srca, time što čovek postaje plen u borbi sa Sotonom.

– „Reč”, tom I, „Božja pojava i delo”, „Obnavljanje čovekovog normalnog života i njegovo dovođenje do divnog odredišta”

Svakodnevne reči Božje  Odlomak 591

Postati pobednik i biti usavršen jesu stvari kojima čovek teži danas pre nego što ima normalan ljudski život na zemlji i to jesu ciljevi ka kojima stremi pre nego što Sotona bude zarobljen. Suština čovekove potrage da postane pobednik i da bude usavršen, ili da bude odlično iskorišćen, jeste u tome da pobegne od Sotoninog uticaja: čovekova potraga je u tome da bude pobednik, ali će krajnji ishod biti njegovo bekstvo od Sotoninog uticaja. Sve dok čovek izbegne Sotone, može da vodi normalan ljudski život na zemlji, život obožavanja Boga. Postati pobednik i biti usavršen jesu stvari kojima čovek teži danas pre nego što ima normalan ljudski život na zemlji. Za tim se traga najviše zarad pročišćenja i sprovođenja istine u praksi, i da bi se poštovao Stvoritelj. Ukoliko čovek poseduje normalan ljudski život na zemlji, život bez patnje ili nedaće, čovek se ne bi upuštao u potragu da postane pobednik. „Postati pobednik” i „biti usavršen” jesu ciljevi koje Bog zadaje čoveku da za njima traga, a kroz potragu za tim ciljevima On navodi čoveka da sprovodi istinu u praksi i da živi smislen život. Cilj je da se čovek upotpuni i da se zadobije, a potraga da se postane pobednik ili za usavršavanjem puko je sredstvo. Ako, u budućnosti, čovek zakorači u divno odredište, neće biti ni reči o tome da se postane pobednik niti o usavršavanju; samo će postojati svako stvoreno biće koje ispunjava svoju dužnost. Danas je čovek primoran da traga za tim stvarima samo da bi se definisao čovekov delokrug, kako bi čovekova potraga bila usmerenija i praktičnija. U suprotnom, čovek bi živeo usred nejasne apstrakcije i tragao bi za ulaskom u večni život, a da je tako, ne bi li čovek bio još jadniji? Tragati na taj način, bez ciljeva ili načela – zar to nije samoobmanjivanje? Konačno, ova potraga bi, naravno, bila jalova; na kraju bi čovek i dalje živeo pod Sotoninom vlašću i ne bi bio sposoban da se iz nje samostalno izvuče. Zašto bi se podvrgavao tako besciljnoj potrazi? Kad zakorači u večno odredište, čovek će obožavati Stvoritelja, a budući da će čovek biti spasen i zakoračiti u večnost, čovek više neće stremiti ni prema kakvim ciljevima, a još manje će morati da brine o tome da će ga Sotona opsedati. U tom trenutku će se svaki čovek držati svog mesta i obavljaće svoju dužnost, te čak i ako ne bude izložen grdnji ili sudu, svaki će čovek obavljati svoju dužnost. Tada će čovek biti stvoreno biće i po identitetu i po statusu. Više neće biti razlikovanja višeg i nižeg; naprosto će svaki čovek obavljati različitu funkciju. Čovek će, ipak, i dalje živeti na odredištu koje je uređeno i pogodno za ljudski rod; čovek će obavljati svoju dužnost zarad obožavanja Stvoritelja i upravo će ovaj ljudski rod biti ljudski rod večnosti. Tada će čovek zadobiti život prosvetljen od strane Boga, život pod Božjom brigom i zaštitom i živeće zajedno s Bogom. Ljudski rod će voditi normalan život na zemlji, i svi ljudi će zakoračiti na pravi put. Planom upravljanja od 6000 godina Sotona će sasvim biti poražen, što znači da će Bog čoveku obnoviti prvobitni lik koji je imao nakon što ga je On stvorio na zemlji, pa će tako biti udovoljeno prvobitnim Božjim namerama. U početku, pre nego što je Sotona iskvario ljudski rod, ljudi su vodili normalan život na zemlji. Kasnije, kada je Sotona iskvario čoveka, čovek je izgubio normalan život i tako je započelo Božje delo upravljanja i borba protiv Sotone da bi se povratio čovekov normalan život. Tek kada se Božje delo upravljanja od 6000 godina privede kraju, zvanično će otpočeti život celog ljudskog roda na zemlji; tek tada će čovek imati divan život i Bog će obnoviti Svoju svrhu s kojom je stvorio čoveka na početku, kao i prvobitno čovekovo obličje. Prema tome, jednom kada čovek bude imao normalan život ljudskog roda na zemlji, čovek neće tragati za tim da postane pobednik niti da bude usavršen, jer će čovek biti osvećen. „Pobednici” i „biti usavršen” o kojima ljudi govore jesu ciljevi zadati čoveku da za njima traga za vreme borbe između Boga i Sotone, i oni postoje samo zato što je čovek iskvaren. Time što ti je dat cilj i time što si naveden da tragaš za tim ciljem, Sotona će biti poražen. To što se od tebe traži da budeš pobednik ili da budeš usavršen ili da budeš iskorišćen, zahteva da svedočiš kako bi osramotio Sotonu. Na kraju, ako ljudi budu vodili normalan ljudski život na zemlji i svi budu posvećeni, da li će i dalje težiti tome da postanu pobednici? Zar nisu svi oni stvorena bića? Kada se govori o pobedniku i o usavršenom čoveku, te reči su upućene Sotoni i čovekovoj prljavštini. Zar se ova reč „pobednik” ne odnosi na pobedu nad Sotonom i neprijateljskim silama? Kada kažeš da si usavršen, šta je unutar tebe usavršeno? Nije li to što si odbacio svoje sotonski iskvarene naravi i došao do toga da voliš Boga do krajnje mere? Takve stvari se izgovaraju u odnosu na prljavštinu u čoveku i u odnosu na Sotonu; one se ne izgovaraju u odnosu na Boga.

– „Reč”, tom I, „Božja pojava i delo”, „Obnavljanje čovekovog normalnog života i njegovo dovođenje do divnog odredišta”

Svakodnevne reči Božje  Odlomak 592

Kada čovek postigne istinski ljudski život na zemlji i sve sile Sotonine budu zarobljene, čovek će živeti sasvim lako na zemlji. Stvari neće biti tako složene kao što su danas: međuljudski odnosi, društveni odnosi, složeni porodični odnosi – oni donose toliko nevolja, toliko bola! Tako je mučno živeti usred svega toga! Jednom kada čovek bude osvojen, njegovo srce i um će se promeniti. On će imati bogobojažljivo i bogoljubivo srce. Jednom kada budu osvojeni svi oni u vaseljeni koji traže da vole Boga, što znači, kada Sotona bude poražen i kada Sotona – sve sile tame – bude zarobljen, tada će čovekov život na zemlji biti neometan i on će moći da živi slobodno na zemlji. Kada bi čovekov život bio bez telesnih odnosa i složenih telesnih stvari, on bio bi mnogo lakši. Čovekovi telesni odnosi su previše složeni, a to što čovek poseduje nešto takvo dokaz je da tek treba da se oslobodi Sotoninog uticaja. Kada bi imao isti odnos sa svakim od braće i sestara, kada bi imao isti odnos sa svakim članom svoje porodice, onda te ništa ne bi mučilo i ne bi morao da brineš ni o kome. Tako bi bilo najbolje i time bi čovek bio pošteđen polovine sopstvene patnje. I dok živi normalnim ljudskim životom na zemlji, čovek bi bio sličan anđelima; iako još uvek sazdan od tela, on će umnogome biti poput anđela. Ovo je konačno obećanje, poslednje obećanje dato čoveku. Danas je čovek izložen grdnji i sudu; misliš li da je besmisleno što čovek proživljava takve stvari? Da li bi delo grdnje i suda moglo da se obavlja uzalud? Prethodno je rečeno da se grdnjom i sudom čovek smešta u bezdan, što znači da mu se oduzimaju sudbina i izgledi. Ovo se radi samo zbog sledećeg: čišćenja čoveka. Čovek se ne smešta namerno u bezdan da bi nakon toga Bog digao Svoje ruke od njega. Već je to radi orezivanja buntovništva u čoveku, kako bi se čovek na kraju pročistio, kako bi imao istinsku spoznaju Boga i nalikovao svetoj osobi. Ako se to obavi, onda će sve biti postignuto. Zapravo, nakon orezivanja svega onoga u čoveku što treba orezati i kada čovek bude odlučno posvedočio, i Sotona će, takođe, biti poražen, a čak i ako ostane nešto od onog izvornog što postoji u čoveku a što nije u potpunosti očišćeno, čim Sotona bude poražen, to više neće izazivati ometanje, i u tom trenutku će čovek biti potpuno pročišćen. Čovek nikada nije iskusio takav život, međutim kad Sotona bude poražen, sve će doći na svoje mesto i sve ono nevažno u čoveku će se razrešiti, a nakon što se reši i taj glavni problem, nestaće i sve druge nevolje. Tokom ovog ovaploćenja Boga na zemlji, dok On lično obavlja Svoje delo među ljudima, svako delo obavlja sa namerom da porazi Sotonu, a poraziće Sotonu time što će osvojiti čoveka i time što će vas upotpuniti. Kada budete odlučno posvedočili, i to će biti znak Sotoninog poraza. Čovek se prvo osvaja i na kraju potpuno usavršava kako bi se porazio Sotona. Međutim, uz poraz Sotone, ovo je u suštini i spasenje celog ljudskog roda iz ovog praznog mora nedaća. Bez obzira na to da li se delo obavlja u celoj vaseljeni ili u Kini, sve se dešava s namerom da se porazi Sotona i donese spasenje celom ljudskom rodu, kako bi čovek mogao da pristupi mestu počinka. Ovaploćeni Bog, ovo normalno telo, postoji upravo radi Sotoninog poraza. Delo Božje u telu se koristi da bi se donelo spasenje svima onima pod nebom koji vole Boga, da bi se osvojio ceo ljudski rod, a još više da bi se porazio Sotona. Srž celog Božjeg dela upravljanja je neodvojiva od poraza Sotone kako bi se donelo spasenje celom ljudskom rodu. Zašto se, u velikom segmentu ovog dela, stalno govori o tome da morate da svedočite? I na koga je ovo svedočenje usmereno? Zar nije usmereno na Sotonu? Ovo svedočenje je dato za Boga kako bi se svedočilo da je delo Božje postiglo svoj efekat. Svedočenje se odnosi na delo kojim se poražava Sotona; da nema borbe sa Sotonom, čovek onda ne bi morao da svedoči. Budući da Sotona mora biti poražen, istovremeno dok ga spašava, Bog od čoveka zahteva da pred Sotonom svedoči za Njega, što On koristi da spase čoveka i vodi borbu sa Sotonom. Kao rezultat toga, čovek postaje i predmet spasenja i oruđe za poraz Sotone, te i čini samu srž dela celokupnog Božjeg upravljanja, dok je Sotona isključivo predmet uništenja, neprijatelj. Možda smatraš da nisi ništa učinio, ali je zbog promena u tvojoj naravi dato svedočanstvo koje je usmereno na Sotonu, a ne za čoveka. Čovek nije sposoban da uživa u takvom svedočanstvu. Kako bi bio u stanju da jasno sagleda delo koje obavlja Bog? Onaj protiv koga Bog vodi borbu jeste Sotona; čovek je, međutim, samo predmet spasenja. Čovek ima sotonski iskvarene naravi te nije u stanju da jasno sagleda ovo delo. I to potiče od Sotonine iskvarenosti koja nije svojstvena čoveku i kojom upravlja Sotona. Danas, cilj glavnog Božjeg dela jeste da porazi Sotonu, odnosno, da potpuno osvoji čoveka koji bi pred Sotonom konačno posvedočio za Boga. Time će sve biti postignuto. U mnogim slučajevima, gledano golim okom, tebi se čini da ništa nije urađeno iako je u stvari delo već završeno. Čovek zahteva da celokupno delo bude vidljivo kada se završi ipak, iako ti to ne vidiš, Ja sam Svoje delo dovršio, jer se Sotona predao, što znači da je sasvim poražen, da su sva Božja mudrost, sila i autoritet savladali Sotonu. Upravo to svedočenje koje se mora dati, a koje niti predstavlja jasan izraz čovekov, niti je vidljivo golim okom, znači da je Sotona već poražen. Celokupno ovo delo je usmereno protiv Sotone i obavljeno je zbog borbe sa Sotonom. Stoga, postoje mnoge stvari koje čovek ne vidi kao uspešne, ali koje su, u Božjim očima, uspešno dovršene odavno. Ovo je jedna od skrivenih činjenica o celokupnom Božjem delu.

Svi oni koji su voljni da budu usavršeni imaju priliku da budu usavršeni, tako da svi moraju da se opuste: svi ćete u budućnosti stići na odredište. Međutim, ako nisi voljan da budeš usavršen i nisi voljan da zakoračiš u divno carstvo, onda je to na tebi. Svi oni koji su voljni da budu usavršeni i koji su odani Bogu, svi oni koji se pokoravaju i svi oni koji obavljaju svoju dužnost na pošten način – svi takvi mogu biti usavršeni. Danas, svi oni koji ne obavljaju svoju dužnost posvećeno, svi oni koji nisu odani Bogu, svi oni koji se ne pokoravaju Bogu, naročito oni koji su primili prosvećenje i prosvetljenje Duha Svetoga, ali to ne sprovode u praksi – svi takvi ne mogu biti usavršeni. Svi oni koji su voljni da budu odani i pokorni Bogu mogu biti usavršeni, čak i ako su pomalo neuki; svi oni koji su voljni da tragaju mogu biti usavršeni. Nema potrebe da brineš o tome. Sve dok si voljan da tragaš u ovom pravcu, možeš biti usavršen. Nisam spreman da napustim niti da eliminišem ikoga među vama, ali ako se ti ne trudiš da napreduješ, onda samo nanosiš štetu sebi; nisam Ja taj koji te eliminiše, već si to ti sâm. Ako ti sâm ne nastojiš da činiš dobro – ako si lenj ili ne obavljaš svoju dužnost ili ako nisi odan ili ne tragaš za istinom i uvek radiš po svom, ako se ponašaš nepromišljeno, boriš se za sopstvenu slavu i dobitak i beskrupulozan si u ophođenju sa suprotnim polom, onda ćeš poneti breme sopstvenih grehova; nisi dostojan ičijeg sažaljenja. Moja namera je da svi vi budete usavršeni i da makar budete osvojeni, kako bi se ova etapa dela mogla uspešno dovršiti. Božja želja je da svaka osoba bude usavršena, da na kraju bude zadobijena od Njega, da je On potpuno pročisti te da tako svi oni postanu narod koji On voli. Bilo da kažem da ste zaostali ili da ste lošeg kova – sve su to činjenice. Međutim, kada kažem takvo što, to nije dokaz da nameravam da vas napustim, da sam u vas izgubio nadu, a još i manje da nisam spreman da vas spasem. Danas sam došao da obavim delo vašeg spasenja, što znači da je delo koje obavljam nastavak dela spasenja. Svaka osoba ima priliku da bude usavršena: pod uslovom da si voljan, pod uslovom da stremiš, na kraju ćeš biti u stanju da postigneš ovaj rezultat i niko od vas neće biti napušten. Ako si lošeg kova, Moji zahtevi prema tebi biće u skladu sa tvojim lošim kovom; ako si dobrog kova, Moji zahtevi prema tebi biće u skladu sa tvojim dobrim kovom; ako si neuk i nepismen, Moji zahtevi prema tebi biće u skladu sa tvojom nepismenošću; ako si pismen, Moji zahtevi prema tebi biće u skladu s time; ako si starija osoba, Moji zahtevi prema tebi biće u skladu sa tvojim godinama; ako si sposoban da obavljaš dužnost domaćina, Moji zahtevi prema tebi biće u skladu s time; ako kažeš da ne možeš da obavljaš dužnost domaćina i da možeš da obavljaš samo određenu funkciju, bilo da je to propovedanje jevanđelja ili staranje o crkvi ili obavljanje drugih opštih poslova, način na koji te usavršavam biće u skladu sa funkcijom koju obavljaš. Da budeš odan, da budeš pokoran do samog kraja i da težiš da voliš Boga do krajnjih granica – te stvari moraš da postigneš, samo te tri stvari, i to su najbolje praktične primene. Na kraju, od ljudi se zahteva da postignu ove tri stvari i oni koji ih postignu biće usavršeni. Međutim, iznad svega, moraš iskreno da stremiš, moraš da budeš aktivan i da napreduješ, a ne da budeš pasivan u ovoj stvari. Rekao sam da svaka osoba ima priliku da bude usavršena i da je u stanju da bude usavršena, i to je istina, međutim, ti ne stremiš prema gore. Oni koji ne ispune ova tri kriterijuma na kraju će ipak biti eliminisani. Ja želim da svi drže korak, želim da svako ima delo i prosvećenje Duha Svetoga i da može da bude pokoran do samoga kraja, jer je to dužnost koju svako od vas treba da obavlja. Nakon što svi ispunite svoju dužnost, svi ćete biti usavršeni i svi ćete odlučno posvedočiti. Svi oni koji su odlučno posvedočili jesu oni koji su pobedili Sotonu i zadobili Božje obećanje, i oni su ti koji će ostati i živeti na divnom odredištu.

U početku, Bog je počivao. U to vreme nije bilo ljudi, niti ičeg drugog na zemlji, a Bog još nije bio obavio nikakav posao. On je Svoje delo upravljanja započeo tek nakon postanka čovečanstva i nakon što je čovečanstvo bilo iskvareno; od tog trenutka, On više nije počivao, već je počeo da se bavi ljudima. Upravo zbog iskvarenosti čovečanstva, a takođe i zbog arhanđelove izdaje, Bog je izgubio Svoj počinak. Ukoliko Bog ne pobedi Sotonu i ne spase iskvareno čovečanstvo, On više nikad neće moći da uđe u počinak. Kao što čoveku nedostaje počinka, isto važi i za Boga, a kad On bude još jednom otpočinuo, i ljudi će. Život u počinku znači život bez rata, bez prljavštine i bez ikakve nepravednosti. To je, drugim rečima, život lišen Sotoninih ometanja (ovde se pod „Sotonom” podrazumevaju neprijateljske sile) i Sotonine iskvarenosti, kao i bez zadiranja bilo koje sile koja se suprotstavlja Bogu; to je život u kome je sve razvrstano prema svojoj vrsti i može da obožava Stvoritelja, i u kome su nebo i zemlja potpuno spokojni. To je život počinka za ljude. Kad Bog bude počinuo, nepravednost više neće postojati na zemlji, niti će biti ikakvih daljih zadiranja neprijateljskih sila, a ljudski rod će zakoračiti u novo carstvo – ono više neće biti čovečanstvo iskvareno od Sotone, već čovečanstvo koje je spaseno nakon što ga je Sotona iskvario. Dan počinka za čovečanstvo ujedno će biti i dan Božjeg počinka. Bog je Svoj počinak izgubio zbog nemogućnosti čovečanstva da uđe u počinak; nije reč o tome da On prvobitno nije imao nikakav počinak. Ulazak u počinak ne znači da prestaje aktivnost svih stvari niti da prestaje razvoj svih stvari, niti to znači da Bog prestaje da dela ili da ljudi prestaju da žive. Znak ulaska u počinak je u tome da je Sotona uništen, da su oni zli ljudi koji su mu se pridružili u njegovim zlodelima bili kažnjeni i zbrisani, te da sve prema Bogu neprijateljski nastrojene sile prestaju da postoje. Ulazak Boga u počinak znači da On više neće obavljati Svoje delo spasenja čovečanstva. Ulazak čovečanstva u počinak znači da će svi ljudi živeti unutar Božje svetlosti i pod Njegovim blagoslovima, lišeni Sotonine iskvarenosti, više neće biti nepravednosti i svi ljudi će, pod Božjom brigom, normalno živeti na zemlji. Kada Bog i čovečanstvo zajedno ulaze u počinak, to znači da je čovečanstvo spaseno i da je Sotona uništen, da je Božje delo na ljudima u potpunosti dovršeno. Bog više neće nastavljati da deluje na ljudima, a oni više neće živeti pod Sotoninom vlašću. Bog, kao takav, neće više biti zauzet, a ljudi neće više biti stalno u pokretu; Bog i čovečanstvo će u počinak ući istovremeno. Bog će se vratiti na Svoje prvobitno mesto i svaka će se osoba vratiti na svoje odgovarajuće mesto. To će biti odgovarajuća odredišta Boga i ljudi nakon što celokupno Božje upravljanje bude privedeno kraju. Bog ima Božje odredište, a ljudi imaju mesto na koje će otići. Dok bude počivao, Bog će i dalje sve ljude predvoditi da žive na zemlji, a ljudi će, dok su u Njegovoj svetlosti, obožavati jednog istinitog Boga na nebu. Bog neće živeti među ljudima, niti će ljudi moći da sa Bogom žive na Njegovom odredištu. Bog i ljudi ne mogu živeti u istom carstvu; umesto toga, svako od njih ima svoj sopstveni način života. Bog je Onaj koji predvodi ceo ljudski rod, a ceo ljudski rod je kristalizacija Božjeg upravljanja. Ljudi su ti koji su vođeni i oni nisu od iste supstance kao Bog. „Počivati” znači vratiti se na svoje prvobitno mesto. Stoga, kada Bog ulazi u počinak, to znači da se vratio na Svoje prvobitno mesto. On više neće živeti na zemlji, niti boraviti među ljudima da bi s njima delio radost i patnju. Kada ljudi ulaze u počinak, to znači da su postali prava stvorena bića; oni će se Bogu klanjati sa zemlje i živeti normalnim ljudskim životom. Ljudi se više neće buniti protiv Boga, niti će mu se opirati, već će se vratiti prvobitnom životu Adama i Eve. Tako će izgledati životi i odredišta Boga i ljudi, nakon što uđu u počinak. Rat između Sotone i Boga neminovno vodi ka Sotoninom porazu. Stoga su Božji ulazak u počinak nakon završetka Njegovog dela upravljanja, te potpuno spasenje ljudskog roda i njegov ulazak u počinak, postali neminovni trendovi. Mesto počinka čovečanstva je na zemlji, dok je Božje mesto počinka na nebu. Ljudi će obožavati Boga dok budu počivali, živeći na zemlji. Bog će prevoditi preostale ljude dok bude počivao. On će ih predvoditi sa neba, a ne sa zemlje. Bog će i dalje biti Duh, dok će ljudi i dalje biti telo. Bog i ljudi imaju sopstvene načine počinka. Dok Bog bude počivao, On će dolaziti i pojavljivati se među ljudima; dok ljudi budu počivali, Bog će ih voditi u posetu nebesima i dopuštati im da tamo uživaju u životu. Nakon što Bog i čovečanstvo budu ušli u počinak, Sotone više biti neće; svi oni zli ljudi takođe će prestati da postoje. Pre no što Bog i čovečanstvo otpočinu, svi oni zli pojedinci koji su nekad na zemlji progonili Boga, kao i neprijatelji koji su tamo bili buntovni prema Njemu, već će biti uništeni; biće iskorenjeni velikim katastrofama poslednjih dana. Kada ti zli ljudi jednom budu potpuno uništeni, na zemlji se nikad više neće čuti za Sotonino ometanje. Tek tada će ljudski rod postići potpuno spasenje, a Božje će delo biti u celosti dovršeno. To su preduslovi za ulazak Boga i čovečanstva u počinak.

Približavanje ishoda svih stvari ukazuje na dovršetak Božjeg dela, kao i na kraj razvoja ljudskog roda. To znači da su ljudi, takvi kakvim ih je Sotona iskvario, dostigli kraj svog razvoja, te da su se potomci Adama i Eve razmnožili do kraja. To takođe znači da će takvom čovečanstvu, nakon što ga je Sotona iskvario, biti nemoguće da se dalje razvija. Adam i Eva u početku nisu bili iskvareni, ali Adama i Evu koji su proterani iz Edenskog vrta iskvario je Sotona. Kada Bog i ljudi budu zajedno ušli u počinak, Adam i Eva – koji su proterani iz Edenskog vrta – kao i njihovi potomci, doći će do kraja. Buduće čovečanstvo i dalje će činiti potomci Adama i Eve, ali oni neće biti ljudi koji žive pod Sotoninom vlašću. Umesto toga, oni će biti ljudi koji su spaseni i pročišćeni. To će biti čovečanstvo koje je bilo podvrgnuto sudu i grdnji i ono koje je osvećeno. Ovi ljudi neće nalikovati ljudskoj rasi spočetka; gotovo se može reći da će to biti sasvim drugačija vrsta čovečanstva u odnosu na to kakvi su Adam i Eva bili na početku. Ti ljudi će biti odabrani među svima onima koje je Sotona iskvario i biće oni koji su na kraju ostali postojani tokom Božjeg suda i grdnje; biće to poslednja preostala grupa ljudskih bića u iskvarenom čovečanstvu. Samo će ovi ljudi moći da uđu u poslednji počinak zajedno sa Bogom. Oni koji budu u stanju da ostanu postojani tokom Božjeg dela suda i grdnje u poslednjim danima – to jest, tokom završnog dela pročišćenja – biće oni koji će zajedno s Bogom ući u poslednji počinak; svi koji, dakle, uđu u počinak oslobodiće se od uticaja Sotone i biće zadobijeni od strane Boga tek nakon što budu podvrgnuti Njegovom završnom delu pročišćenja. Ovi ljudi, koji će na kraju biti zadobijeni od strane Boga, ući će u poslednji počinak. U suštini, Bog vrši delo grdnje i suda kako bi pročistio ljudski rod i zarad konačnog dana počinka; u protivnom, nijedan član čovečanstva ne bi mogao da bude klasifikovan prema svojoj vrsti, niti da uđe u počinak. Ovo delo je jedini put kojim čovečanstvo može ući u počinak. Samo će Božje delo pročišćenja očistiti ljude od njihove nepravednosti, a samo će Njegovo delo grdnje i suda razotkriti one buntovne elemente čovečanstva, razlikujući na taj način one koji mogu biti spaseni od onih koji ne mogu, i one koji mogu preostati od onih koji ne mogu. Kad ovo delo bude dovršeno, svi oni koji mogu da ostanu biće pročišćeni i zakoračiće u više carstvo ljudskosti, gde će uživati u divnijem drugom ljudskom životu na zemlji; drugim rečima, oni će ući u dan počinka čovečanstva i živeće zajedno sa Bogom. Nakon što oni koji ne mogu da ostanu budu podvrgnuti grdnji i sudu, njihova prava priroda biće u potpunosti razotkrivena, nakon čega će svi biti uništeni i više im, kao ni Sotoni, neće biti dozvoljen opstanak na zemlji. U ljudskom rodu budućnosti više neće biti nikog od ljudi ove vrste; takvi ljudi nisu podobni za ulazak u zemlju konačnog počinka, niti su podobni da uđu u dan počinka koji će Bog i čovečanstvo zajednički deliti, jer oni su na meti kazne i oni su zlikovci, a ne pravedni ljudi. Oni su jednom bili iskupljeni, a takođe su bili podvrgnuti sudu i grdnji; uz to, oni su nekada službovali za Boga. Međutim, kad nastupi poslednji dan, oni će ipak biti eliminisani i uništeni zbog svog zla i usled svog buntovništva i neizlečivosti; više nikada neće živeti u budućem svetu, niti će ikada više živeti među ljudima budućnosti. Bilo da su to duhovi mrtvih ili onih ljudi koji još uvek žive u telu, svi zlikovci i svi oni koji nisu spaseni biće uništeni čim osvećeni među ljudskim rodom budu ušli u počinak. Što se tiče ovih zlih duhova i zlih ljudi, kao i duhova pravednika i onih koji čine pravedna dela, ma kojem dobu da pripadaju, svi koji su zli biće uništeni, a svi koji su pravedni će preživeti. O tome da li će neki čovek ili duh primiti spasenje, ne odlučuje se u potpunosti na osnovu dela poslednjeg doba, već prema tome da li su se opirali Bogu i pobunili se protiv Njega, ili nisu. Ljudi koji su u prethodnoj eri činili zlo i nisu mogli da budu spaseni nesumnjivo će biti na meti kazne, a oni koji u sadašnjoj eri čine zlo i koji ne mogu biti spaseni takođe će zasigurno biti na meti kazne. Ljudi bivaju razvrstani na osnovu dobra i zla, a ne prema eri u kojoj žive. Nakon što budu na taj način razvrstani, oni neće odmah biti kažnjeni ili nagrađeni; već će Bog Svoje delo kažnjavanja zla i nagrađivanja dobra obaviti tek pošto dovrši Svoje delo osvajanja u poslednjim danima. On, zapravo, ljude odvaja na dobre i zle još od trenutka kad je započeo da obavlja Svoje delo spasenja čovečanstva. Radi se samo o tome da će On pravedne nagraditi, a zle kazniti tek nakon što Njegovo delo bude privedeno kraju; On ih neće razdvojiti po kategorijama i odmah zatim pristupiti kažnjavanju zla i nagrađivanju dobra nakon završetka Svog dela. Umesto toga, On će ovaj zadatak obaviti tek kad Njegovo delo bude u potpunosti dovršeno. Jedina svrha konačnog Božjeg dela kažnjavanja zla i nagrađivanja dobra sastoji se u temeljnom pročišćenju svih ljudi kako bi On zatim mogao da odvede potpuno osvećeno čovečanstvo u večni počinak. Ova etapa Njegovog dela je od presudnog značaja; to je završna etapa celokupnog Njegovog dela upravljanja. Da Bog nije uništio zle ljude, već da im je dozvolio da ostanu, onda celo čovečanstvo još uvek ne bi moglo da uđe u počinak, a Bog ne bi mogao da ga odvede u divnije carstvo. Takvo delo ne bi bilo sasvim dovršeno. Kada Njegovo delo bude dovršeno, celo čovečanstvo će biti potpuno osveštano; samo na taj način će Bog moći mirno da živi u počinku.

– „Reč”, tom I, „Božja pojava i delo”, „Bog i čovek će zajedno ući u počinak”

Svakodnevne reči Božje  Odlomak 596

Danas ljudi još uvek nisu u stanju da se oslobode telesnih stvari; oni ne mogu da odustanu od telesnih uživanja, sveta, novca, ni od svoje iskvarene naravi. Većina ljudi se u svoja stremljenja upušta na površan način. Ovi ljudi, u svom srcu, zapravo, uopšte nemaju Boga; što je još gore, oni se Boga ne boje. Budući da u svom srcu nemaju Boga, ne mogu jasno ni da vide sve što Bog čini, a kamoli da budu u stanju da poveruju rečima koje On izgovara. Takvi ljudi imaju previše telesnog u sebi; isuviše su duboko iskvareni i lišeni svake istine, a da stvari budu još gore, oni ne veruju da Bog može da se ovaploti. Svako ko ne veruje u Božje ovaploćenje – to jest, svako ko ne veruje u delo i reči vidljivog Boga, niti veruje u vidljivog Boga, već, umesto toga, obožava nevidljivog boga na nebu – taj je osoba koja u svom srcu nema Boga, neko ko je buntovan i opire se Bogu. Takvi ljudi nemaju ni ljudskost ni razum, o istini da i ne govorimo. Takvim ljudima je tim pre nemoguće da poveruju u vidljivog i opipljivog Boga, oni nevidljivog i neopipljivog boga, uprkos tome, smatraju najverodostojnijim i najradosnijim. Ono za čim oni tragaju nije prava istina, niti pravo značenje života; još manje su to Božje namere. Umesto toga, oni tragaju za uzbuđenjem. Njihovu veru i njihovo stremljenje bez sumnje predstavlja sve ono što im u najvećoj meri omogućava da ostvare sopstvene želje. Oni u Boga veruju samo zato da bi zadovoljili sopstvene želje, a ne da bi tražili istinu. Zar takvi ljudi nisu zlotvori? Do krajnjih granica su samouvereni i uopšte ne veruju da će Bog na nebu uništiti takve „dobre ljude” kao što su oni. Umesto toga, oni veruju da će im Bog dozvoliti da ostanu i da će ih, uz to, bogato nagraditi. Zato što smatraju da su mnogo toga učinili za Boga i pokazali značajnu „posvećenost” prema Njemu. Kad bi oni čak i krenuli u potragu za vidljivim Bogom, oni bi se odmah, čim bi se njihove želje izjalovile, ponovo okrenuli protiv Boga ili bi ih spopao bes. Svi ti ljudi su podli štenci koji samo tragaju za tim da udovolje sopstvenim željama; oni nisu ljudi od integriteta koji streme ka istini. To su takozvani zli ljudi koji slede Hrista. Oni koji ne tragaju za istinom nikako ne mogu ni da poveruju u istinu i utoliko su manje sposobni da jasno vide budući ishod čovečanstva, jer ne veruju ni u jedno delo ili reč vidljivog Boga, niti veruju u to kakvo će biti buduće odredište čovečanstva. Stoga oni, čak i ako slede vidljivog Boga, ipak čine zlo i uopšte ne traže istinu, niti u praksi sprovode istinu koju Ja zahtevam. Oni koji ne veruju da će biti uništeni jesu oni koji će, upravo obrnuto, zaista biti uništeni. Svi oni za sebe misle da su jako pametni i da su upravo oni ti koji praktikuju istinu. Oni cene svoja zla dela kao istinu. Takvi zli ljudi veoma su samouvereni; oni istinu smatraju doktrinom, a svoja zla dela istinom i na kraju mogu požnjeti samo ono što su posejali. Što su ljudi samouvereniji i nadmeniji, to su manje sposobni da zadobiju istinu; što ljudi više veruju u boga na nebu, to se oni više opiru Bogu. To su ljudi koji će biti kažnjeni.

– „Reč”, tom I, „Božja pojava i delo”, „Bog i čovek će zajedno ući u počinak”

Svakodnevne reči Božje  Odlomak 597

Pre nego što čovečanstvo uđe u počinak, da li će svaka osoba, ma kojoj vrsti da pripada, biti kažnjena ili nagrađena biće odlučeno na osnovu toga da li ta osoba traga za istinom, da li spoznaje Boga i da li može da se pokori vidljivom Bogu. Oni koji su službovali, ali vidljivog Boga pritom ne spoznaju, niti Mu se pokoravaju, nemaju istinu. Takvi ljudi su zlotvori, a zlotvori će nesumnjivo biti izloženi kazni; štaviše, oni će biti kažnjeni u skladu sa svojim zlim delima. Bog je tu da bi ljudi verovali u Njega, a takođe je i dostojan njihove pokornosti. Oni koji veruju jedino u nejasnog i nevidljivog boga jesu ljudi koji ne veruju u Boga i koji nisu u stanju da se Bogu pokore. Ako ovi ljudi ne budu uspeli da u vidljivog Boga poveruju sve do okončanja Njegovog dela osvajanja, te ako se i dalje budu bunili protiv Boga i opirali vidljivom Bogu koji je u telu, svi će ovi „zagovornici nejasnog” bez sumnje biti podvrgnuti uništenju. Isto je i među vama: svi koji samo rečima priznaju ovaploćenog Boga, a ne mogu da sprovode istinu pokornosti Njemu, na kraju će biti eliminisani i uništeni. I svi oni koji rečima priznaju vidljivog Boga, jedu i piju istinu koju On izražava, a ipak streme ka nejasnom i nevidljivom bogu, još i više će biti predmeti uništenja. Niko od tih ljudi neće moći da ostane do vremena počinka koje će nastupiti nakon okončanja Božjeg dela, niti će ijedan takav pojedinac moći da ostane do tog vremena počinka. Ljudi koji su od demona ne sprovode istinu u delo; njihova suština se ogleda u otporu i buntovništvu prema Bogu i oni uopšte ni ne nameravaju da Mu se pokore. Svi će takvi ljudi biti uništeni. Da li ti poseduješ istinu ili se opireš Bogu zavisi od tvoje suštine, a ne od tvog izgleda, niti od toga kako povremeno govoriš ili postupaš. Da li će neka osoba biti uništena ili ne, određeno je njenom suštinom; o tome se odlučuje na osnovu suštine koju ona otkriva svojim ponašanjem i svojom težnjom za istinom. Od svih ljudi koji obavljaju poslove i obavljaju istu količinu poslova, biće dozvoljeno da ostanu oni sa dobrom suštinom ljudskosti koji poseduju istinu, dok će oni sa zlom suštinom ljudskosti koji se bune protiv vidljivog Boga biti uništeni. Celokupno Božje delo i reči koje se odnose na odredište čovečanstva sa ljudima će se baviti na odgovarajući način, u skladu sa suštinom svakog pojedinca; to će se obaviti bez i najmanjeg problema, i štaviše, neće biti napravljena nijedna greška. Ljudska osećanja ili ideje bivaju umešani jedino onda kad posao obavljaju ljudi. Delo koje Bog obavlja je najprikladnije; On apsolutno nikada ne iznosi lažne tvrdnje ni protiv jednog stvorenog bića. U ovom trenutku ima mnogo onih koji ne mogu jasno da sagledaju buduće odredište čovečanstva i koji ne veruju rečima koje Ja izgovaram. Svi oni koji ne veruju, kao i oni koji ne praktikuju istinu, demoni su!

– „Reč”, tom I, „Božja pojava i delo”, „Bog i čovek će zajedno ući u počinak”

Svakodnevne reči Božje  Odlomak 598

Danas, oni koji streme i oni koji ne streme jesu dve vrste ljudi, čija su odredišta različita. Oni koji streme ka spoznaji istine i primeni istine jesu oni kojima će Bog doneti spasenje. Oni koji ne poznaju istiniti put jesu đavoli i neprijatelji; oni su potomci arhanđela i biće oni koji propadaju. Čak i oni koji pobožno veruju u izmaštanog boga – nisu li oni takođe demoni? Ljudi koji poseduju dobru savest, ali ne prihvataju istiniti put, jesu demoni; njihova se suština opire Bogu. Oni koji ne prihvataju istiniti put jesu oni koji se opiru Bogu, te će takvi ljudi, čak i ako istrpe veliku patnju, ipak propasti. Svi oni koji ne žele da ostave svet, koji ne mogu da podnesu rastanak od svojih roditelja i koji ne mogu da se liše svojih telesnih naslada, buntovni su prema Bogu i svi će biti podvrgnuti uništenju. Svako ko ne veruje u ovaploćenog Boga jeste đavo i, još i više, on će propasti. Oni koji veruju, ali ne primenjuju istinu, oni koji ne veruju u ovaploćenje Božje, kao i oni koji uopšte ne veruju da Bog postoji, svi će propasti. Svi oni koji mogu da ostanu jesu ljudi koji su prošli kroz patnju oplemenjivanja i koji su bili postojani; to su ljudi koji su zaista prošli kroz kušnje. Svako ko Boga ne priznaje jeste neprijatelj; drugim rečima, svako ko ne priznaje ovaploćenog Boga – bez obzira na to da li se nalazi unutar ili izvan ovog toka – antihrist je! Ko su Sotone, ko su demoni i ko su Božji neprijatelji? Nisu li to oni koji pružaju otpor i ne veruju u Boga? Nisu li to oni koji su buntovni prema Bogu? Nisu li to oni koji tvrde da poseduju veru, ali koji ipak nemaju istinu? Zar to nisu oni koji samo tragaju kako bi dobili blagoslove, ali pritom nisu u stanju da svedoče za Boga? Ti se i danas družiš s tim demonima i ophodiš se prema njima sa savešću i s ljubavlju, no, zar se to ne računa kao da pokazuješ dobrotu prema Sotoni? Nisi li ti u savezu s demonima? Ako su ljudi stigli dovde, a još uvek nisu u stanju da razlikuju dobro od zla, i nastavljaju da slepo budu puni ljubavi i milosrdni, bez ikakve želje da traže Božje srce ili da na bilo koji način budu u stanju da Božje srce uzmu kao svoje, njihovi će ishodi biti utoliko bedniji. Svako ko ne veruje u ovaploćenog Boga, neprijatelj je Božji. Ako prema Božjim neprijateljima možeš da se ophodiš sa savešću i ljubavlju, zar nisi lišen osećaja za pravdu? Ako si usklađen s onima koje mrzim i kojima se protivim, pa se prema njima i dalje ophodiš s ljubavlju ili im pokazuješ lična osećanja, zar nisi buntovan? Zar se namerno ne opireš Bogu? Da li takva osoba zapravo poseduje istinu? Ako se ljudi prema Božjim neprijateljima ophode sa savešću, prema demonima s ljubavlju, a prema Sotoni s milošću, zar oni time namerno ne prekidaju Božje delo? Oni koji veruju samo u Isusa i ne veruju u ovaploćenog Boga tokom poslednjih dana, kao i oni koji na rečima veruju u ovaploćenog Boga ali čine zlo, svi su oni antihristi, da i ne govorimo o onima koji u Boga ne veruju. Svi će ovi ljudi biti predmet uništenja. Merilo po kojem ljudi sude o drugima zasniva se na njihovom ponašanju; oni koji se dobro ponašaju su pravedni, dok su oni čije je ponašanje gnusno, zli. Standard po kojem Bog sudi ljudima zasniva se na tome da li se njihova suština pokorava Njemu ili ne; onaj ko se Bogu pokorava je pravedan, dok je onaj ko to ne čini neprijatelj i zao čovek, bez obzira na to da li se ta osoba ponaša dobro ili loše i bez obzira na to da li je ono što ona govori tačno ili netačno. Neki ljudi žele da dobra dela iskoriste radi sticanja dobrog odredišta u budućnosti, dok drugi žele da dobro odredište pribave korišćenjem lepih reči. Svi pogrešno veruju da Bog ishode ljudi određuje na osnovu njihovog ponašanja ili njihovog govora; stoga mnogi žele da to iskoriste kako bi na prevaru iskamčili trenutnu blagodat za sebe. Ljudi koji će preživeti u vreme počinka koje će doći, svi su oni koji su istrpeli dan patnje i koji su svedočili za Boga; sve će to biti ljudi koji su ispunili svoje dužnosti i koji su se svesno pokorili Bogu. Oni koji jedino žele da iskoriste priliku da pružaju usluge kako bi izbegli primenu istine, neće ostati. Bog ima odgovarajuća merila da uredi ishod svakog pojedinca; On ove odluke ne donosi naprosto prema nečijim rečima i nečijem vladanju, niti ih donosi na osnovu toga kako se neko ponaša tokom jednog vremenskog perioda. On neće biti nimalo popustljiv u pogledu svih zlih dela nekog čoveka zbog toga što Mu je on prethodno služio, niti će On nekog čoveka poštedeti smrti zato što se on neko vreme davao za Njega. Niko ne može izbeći odmazdu za svoje zlo i niko ne može da prikrije svoja zla dela i da time izbegne patnju uništenja. Ako ljudi zaista mogu da ispune svoje dužnosti, to znači da su oni za sva vremena odani Bogu i da ne traže nagradu za to, bez obzira na to da li primaju blagoslove ili trpe jad. Ako su ljudi Bogu odani dok vide blagoslove, ali gube svoju odanost kada ne vide nikakve blagoslove i ako ti ljudi, koji su nekada odano službovali Bogu, na kraju još uvek nisu u stanju da svedoče za Boga, niti da ispune dužnosti koje moraju da ispune, onda će takvi ljudi ipak biti podvrgnuti uništenju. Ukratko, zli ljudi ne mogu zauvek opstajati, niti mogu da uđu u počinak; samo će pravednici biti gospodari u počinku. Kad ljudski rod jednom stupi na pravi put, ljudi će živeti normalnim ljudskim životom. Svi će moći da obavljaju svoje dužnosti i svi će Bogu biti apsolutno odani. U potpunosti će odbaciti svoje buntovništvo i svoje iskvarene naravi, i živeće za Boga i zbog Boga, lišeni buntovništva i otpora. Svi će oni moći da se potpuno pokore Bogu. Biće to život Boga i ljudskog roda; to će biti život carstva i biće život počinka.

– „Reč”, tom I, „Božja pojava i delo”, „Bog i čovek će zajedno ući u počinak”

Svakodnevne reči Božje  Odlomak 599

Oni koji svoju krajnje neverničku decu i rođake na silu dovlače u crkvu, krajnje su sebični i samo se prikazuju kao ljubazni. Ti su ljudi usredsređeni samo na to da vole, bez obzira da li veruju ili ne i bez obzira da li je to Božja namera. Neki svoje žene dovode pred Boga ili pred Njega dovlače svoje roditelje i, bez obzira na to da li se Sveti Duh s tim slaže ili ne i bez obzira na to da li Sveti Duh deluje na njima, oni slepo „usvajaju nadarene ljude” zarad Boga. Kakvu je korist uopšte moguće ostvariti pokazivanjem ljubaznosti prema ovim nevernicima? Čak i ako ovi bezvernici, u kojima nema Svetog Duha, nevoljno slede Boga, oni ipak ne mogu da budu spaseni kao što to ljudi zamišljaju. Oni koji mogu da prime spasenje zapravo se ne mogu tako lako zadobiti. Ljudi koji nisu podvrgnuti delu i kušnjama Svetog Duha i koji nisu usavršeni od strane ovaploćenog Boga, sasvim su nesposobni da budu upotpunjeni. Stoga su ti ljudi, od trenutka kad nominalno počnu da slede Boga, lišeni prisustva Svetog Duha. Imajući u vidu njihove uslove i njihovo stvarno stanje, oni jednostavno ne mogu da budu upotpunjeni. Pošto je već tako, Sveti Duh ne namerava da troši mnogo energije na njih i ne pruža im nikakvo prosvetljenje, niti ih na bilo koji način usmerava; On im samo dozvoljava da Ga slede i na kraju će im otkriti njihove ishode – to je dovoljno. Ljudski elan i želje potiču od Sotone, te se stoga pomoću njih ni na koji način ne može dovršiti delo Svetog Duha. Ma kakvi bili, ljudi u sebi moraju imati delo Svetog Duha. Mogu li ljudi da upotpunjuju druge ljude? Zašto muž voli svoju ženu? Zašto žena voli svog muža? Zašto deca pokazuju odanost svojim roditeljima? Zašto roditelji svoju decu obasipaju pažnjom? Koja je namera koju svi ljudi imaju? Nije li ona u tome da ispune sopstvene planove i sebične želje? Je li zaista u tome da postupaju radi Božjeg plana upravljanja? Je li zaista u tome da postupaju zarad Božjeg dela? Je li u tome da ispunjavaju dužnosti stvorenog bića? Oni koji, od trenutka kad su počeli da veruju u Boga, nisu u stanju da dobiju prisustvo Svetog Duha, nikada neće moći da dobiju delo Svetog Duha; ti su ljudi sasvim sigurno predmeti koji će biti uništeni. Ma koliko da te ljude neko voli, ta ljubav ne može da zameni delo Svetog Duha. Ljudski elan i ljubav predstavljaju ljudske želje, ali ne mogu predstavljati Božje želje, niti mogu biti zamena za Božje delo. Čak i ako neko najvećom mogućom ljubavlju i milosrđem obasipa te ljude koji nominalno veruju u Boga i te koji se pretvaraju da Ga slede, pri tom ne znajući šta zapravo znači verovati u Boga, oni ipak neće steći Božju naklonost, niti će dobiti delo Svetog Duha. Ljudi koji iskreno slede Boga, čak i ako su lošeg kova i nesposobni da shvate mnoge istine, s vremena na vreme ipak mogu da dobiju delo Svetog Duha; oni, međutim, koji su prilično dobrog kova, ali ne veruju iskreno, jednostavno ne mogu da dobiju prisustvo Svetog Duha. Ne postoji apsolutno nikakva mogućnost da takvi ljudi budu spaseni. Čak i ako čitaju Božje reči ili povremeno slušaju propovedi ili Bogu pevaju hvalospeve, oni na kraju ipak neće moći da opstanu do vremena počinka. To da li ljudi streme iskrenim srcem ne određuje se po tome kako drugi sude o njima, niti po tome kako ljudi iz njihovog okruženja gledaju na njih, već po tome da li Sveti Duh dela na njima i da li imaju prisustvo Svetog Duha. Još i više, to zavisi od toga da li su se, nakon što su određeno vreme bili podvrgnuti delu Svetog Duha, njihove naravi promenile i da li su zadobili neko bogopoznanje. Ako Sveti Duh dela na nekoj osobi, njena će se narav postepeno menjati, a njeno shvatanje u pogledu vere u Boga postepeno će se pročišćavati. Dokle god se ljudi menjaju, ma koliko dugo da su sledili Boga, to znači da Duh Sveti deluje na njih. Ako se nisu promenili, to znači da na njih ne deluje Sveti Duh. Čak i ako s vremena na vreme pruže neku uslugu, ono što ih na to nagoni samo je namera da prime blagoslove. Povremeno pružanje usluge ne može da zameni promenu naravi. Na kraju će oni ipak biti uništeni, jer u carstvu neće biti potrebe za služiteljima, niti će onima koji su usavršeni i koji su odani Bogu biti potrebna bilo kakva usluga od onih čija se narav nije promenila. One u prošlosti izgovorene reči: „Kada neko veruje u Gospoda, sreća se smeši celoj njegovoj porodici”, bile su primenljive za Doba blagodati, ali nemaju nikakve veze s čovekovim odredištem. One su bile primenljive samo za etapu koja je obavljena tokom Doba blagodati. Konotacija tih reči bila je usmerena na mir i materijalne blagoslove u kojima su ljudi uživali; one nisu značile da će cela porodica onoga ko veruje u Gospoda biti spasena, niti da će, kad neko primi blagoslove, njegova cela porodica takođe moći da bude dovedena u počinak. Da li neko dobija blagoslove ili trpi jad određuje se prema njegovoj suštini, a ne prema nekakvoj zajedničkoj suštini koju ta osoba možda deli s drugima. Za takve izreke i pravila, u carstvu, jednostavno nema mesta. Ako neka osoba na kraju i bude u stanju da opstane, to će biti zato što je ispunila Božje zahteve, a ako ona na kraju ne bude mogla da ostane do vremena počinka, to će biti zato što je bila buntovna prema Bogu i što nije udovoljila Božjim zahtevima. Svako ima prikladno odredište, o kojem se odlučuje na osnovu suštine svakog pojedinca i ono nema baš nikakve veze s drugim ljudima. Zla dela dece ne mogu se preneti na njihove roditelje, niti se pravednost dece može podeliti sa roditeljima. Zla dela roditelja ne mogu se preneti na decu, niti se pravednost roditelja može podeliti sa decom. Svako nosi svoje grehe i svako uživa u svojim blagoslovima. Niko ne može da zameni neku drugu osobu. To je pravednost. Sa stanovišta čoveka, ako roditelji primaju blagoslove, onda bi to i njihovoj deci trebalo da bude omogućeno, a ako deca učine neko zlo, onda bi njihovi roditelji zbog toga morali da ispaštaju. Tako ljudi na to gledaju i na taj način oni rade; to, međutim, nije i Božja perspektiva. Svačiji se ishod određuje prema suštini njegovih dela, i uvek se određuje primereno. Niko ne može da ponese tuđe grehe; povrh toga, niko ne može da bude kažnjen umesto nekog drugog. Apsolutno je tako. Prevelika ljubav roditelja prema deci ne znači da oni mogu činiti pravedna dela umesto svoje dece; niti odanost dece roditeljima znači da ona mogu činiti pravedna dela umesto svojih roditelja. To je ono što se zaista misli kada se kaže: „Tada će dvojica biti na njivi; jedan će biti uzet, a drugi ostavljen. I dve će mleti žito na žrvnju; jedna će biti uzeta, a druga ostavljena.” Svoju decu koja čine zlo ljudi ne mogu odvesti u počinak na osnovu svoje ogromne ljubavi prema njima, niti iko može da svoju ženu (ili muža) odvede u počinak na osnovu sopstvenih pravednih dela. Ovo je upravna odredba i niko od nje ne može biti izuzet. Na kraju krajeva, oni koji čine pravedna dela jesu oni koji čine pravedna dela, a zlikovci, na kraju krajeva, jesu zlikovci. Oni koji čine pravedna dela na kraju će moći da opstanu, dok će zlikovci propasti. Sveti ljudi su sveti; oni nisu prljavi. Prljavi su ljudi prljavi, i nijedan njihov deo nije svet. Oni koji će biti uništeni su svi zli, a oni koji će opstati su svi pravedni – čak i ako deca zlih ljudi čine pravedna dela, i čak i ako roditelji pravednika čine zla dela. Između verujućeg muža i neverničke žene suštinski ne postoji nikakva povezanost, niti su verujuća deca i nevernički roditelji međusobno povezani; ove dve vrste ljudi međusobno su nespojive. Ljudi pre ulaska u počinak imaju telesnu, porodičnu privrženost, ali, kad jednom uđu u počinak, neće više biti nikakve telesne, porodične privrženosti vredne pomena. Oni koji obavljaju svoju dužnost po svojoj su prirodi neprijatelji onih koji to ne čine; oni koji ljube Boga i oni koji Ga mrze suštinski su suprotstavljeni jedni drugima. Oni koji će ući u počinak i oni koji će biti uništeni dve su nespojive vrste stvorenih bića. Stvorena bića koja obavljaju svoju dužnost moći će da opstanu, dok će oni koji svoju dužnost ne obavljaju biti predmet uništenja; štaviše, ovo će večno trajati. Da li svog muža voliš zato da bi obavila svoju dužnost stvorenog bića? Voliš li svoju ženu zato da bi obavio svoju dužnost stvorenog bića? Da li pokazuješ odanost prema svojim neverničkim roditeljima da bi obavio svoju dužnost stvorenog bića? Da li su ljudska gledišta o veri u Boga zapravo ispravna ili pogrešna? Zašto tačno veruješ u Boga? Šta tačno želiš da zadobiješ? Kako tačno voliš Boga? Oni koji ne mogu da ispune svoju dužnost stvorenog bića i koji ne mogu da ulože maksimalan trud, postaće predmeti uništenja. Među ljudima danas postoje telesni odnosi, kao i krvne veze, ali će u budućnosti sve one biti prekinute. Vernici i nevernici po prirodi nisu međusobno u skladu; naprotiv, oni su jedni drugima suprotstavljeni. Oni koji su u počinku biće svi oni ljudi koji veruju da postoji Bog i pokoravaće se Bogu, dok će svi oni koji su prema Bogu buntovni biti uništeni. Porodice više neće postojati na zemlji; kako bi onda moglo da bude veza među roditeljima, decom ili supružnicima? Sama nespojivost vere i nevere potpuno će preseći takve telesne odnose!

– „Reč”, tom I, „Božja pojava i delo”, „Bog i čovek će zajedno ući u počinak”

Svakodnevne reči Božje  Odlomak 600

Među ljudima prvobitno nije bilo porodica; postojali su samo muškarci i žene – dve različite vrste ljudskih bića. Nije bilo ni država, a kamoli porodica; međutim, kao posledica iskvarenosti čovečanstva, svakojaki ljudi su se okupljali u pojedinačne klanove, koji su kasnije prerasli u države i etničke grupe. Te države i etničke grupe bile su sačinjene od malih pojedinačnih porodica, te su, na taj način, svakovrsni ljudi razdeljeni na razne rase, prema različitim jezicima i granicama. U stvari, ma koliko rasa da postoji na svetu, čovečanstvo na kraju krajeva ima jednog pretka. U početku su postojale samo dve vrste ljudi i to su bili muškarci i žene. Međutim, usled odvijanja Božjeg dela, kretanja istorije i geografskih promena, ove dve vrste ljudi su se, u različitom stepenu, razvile u više vrsta ljudi. U osnovi, bez obzira na to od koliko je rasa čovečanstvo sačinjeno, celo čovečanstvo je i dalje Božja tvorevina. Ma kojoj rasi da pripadaju, svi ljudi su Njegova stvorena bića; svi su oni potomci Adama i Eve. Iako nisu stvoreni Božjim rukama, oni su potomci Adama i Eve, koje je Bog lično stvorio. Ma kojoj vrsti bića da pripadaju, svi ljudi su Njegova stvorenja; pošto su stvorena bića, oni treba da imaju odredišta koja bi ljudi trebalo da imaju i biće podeljeni prema pravilima za pravljenje uređenja za ljude. Drugim rečima, svi zlikovci i svi oni koji čine pravedna dela su, na kraju krajeva, stvorena bića. Stvorena bića koja čine zlo će na kraju biti uništena, dok će stvorena bića koja čine pravedna dela opstati. Ovo je najprikladnije uređenje za ove dve vrste stvorenih bića. Zlikovci, zbog svog buntovništva, ne mogu poreći da su Božja stvorena bića i da ih je Sotona zarobio, te da stoga ne mogu da budu spaseni. Na osnovu činjenice da će opstati, stvorena bića koja obavljaju pravična dela ne mogu poreći da su stvorena od Boga, ali da su ipak primila spasenje nakon što ih je Sotona iskvario. Zlotvori su stvorena bića koja su buntovna prema Bogu; to su stvorena bića koja ne mogu biti spasena i koja je Sotona već u potpunosti zarobio. Ljudi koji čine zlo takođe su ljudi; to su ljudi koji su do krajnosti iskvareni i koji ne mogu biti spaseni. Pošto su i oni stvorena bića, ljudi koji obavljaju pravična dela takođe su iskvareni, ali to su ljudi koji su voljni da se oslobode svoje iskvarene naravi i koji su postali sposobni da se potčine Bogu. Ljudi koji obavljaju pravična dela ne kipe od pravednosti. Naprotiv, oni su ljudi koji su postigli spasenje, odbacili svoje iskvarene naravi i pokorili se Bogu, ljudi koji će na kraju biti postojani. Nije reč o tome da su oni ljudi koje Sotona nikada nije iskvario. Po završetku Božjeg dela, među svim stvorenim bićima biće onih koji će biti uništeni i onih koji će opstati. To je neumitni trend Njegovog dela upravljanja; to niko ne može da porekne. Zlotvorima neće biti dozvoljeno da opstanu; oni koji se potčine Bogu i slede Ga do kraja sigurno će opstati. Pošto je ovo delo upravljanja čovečanstvom, biće onih koji će ostati i onih koji će biti eliminisani. To su različiti ishodi za različite tipove ljudi i to su najprikladnija uređenja za stvorena bića. Konačan Božji plan za čovečanstvo jeste da ga podeli cepanjem porodica, slamanjem etničkih grupa i brisanjem granica među nacijama, čime će nastati uređenje bez porodica i državnih granica, jer ljudi, na kraju krajeva, potiču od jednog pretka i Božja su stvorena bića. Ukratko, sva stvorena bića koja čine zlo biće uništena, dok će stvorena bića koja se pokoravaju Bogu opstati. Na taj način, u nastupajućem vremenu počinka neće više biti porodica ni država, a naročito neće biti etničkih grupa; ova vrsta čovečanstva biće najsvetija vrsta čovečanstva. Prvobitno su Adam i Eva stvoreni zato da bi čovečanstvo moglo da upravlja svim stvorenjima na zemlji; drugim rečima, ljudi su prvobitno bili gospodari svih stvorenja. Prilikom stvaranja ljudskih bića, Jahveova želja bila je da im dozvoli da egzistiraju na zemlji i da upravljaju svim stvorenjima na njoj, jer čovečanstvo izvorno nije bilo iskvareno, niti je bilo u stanju da čini zlo. Međutim, nakon što su postali iskvareni, ljudi više nisu bili upravnici svih stvorenja. Svrha Božjeg spasenja jeste da obnovi ovu funkciju čovečanstva, da obnovi čovekov prvobitni razum i njegovu prvobitnu pokornost; čovečanstvo u počinku odražavaće upravo onaj rezultat za koji se Bog nada da će ga Svojim delom spasenja ostvariti. Mada to više neće biti život kakav je bio u Edenskom vrtu, njegova suština biće ista; radi se samo o tome da čovečanstvo više neće biti to neiskvareno čovečanstvo, već će to biti čovečanstvo koje je bilo iskvareno i zatim primilo spasenje. Ovi ljudi, koji su primili spasenje, ući će na kraju (to jest, nakon što Božje delo bude obavljeno) u počinak. Isto tako, ishodi onih koji će biti kažnjeni takođe će se potpuno razotkriti na kraju, a oni će biti uništeni tek nakon što se Božje delo dovrši. Drugim rečima, po završetku Njegovog dela biće otkriveni svi zlotvori, kao i svi koji su spaseni, jer će se delo otkrivanja ljudi svih vrsta (bilo da su zlotvori ili pripadaju onima koji su spaseni) obaviti nad svima istovremeno. Zlikovci će biti eliminisani, a istovremeno će biti razotkriveni oni kojima je dozvoljeno da ostanu. Dakle, ishodi svih tipova ljudi biće razotkriveni u isto vreme. Grupi ljudi kojima je podario spasenje Bog neće dozvoliti ulazak u počinak, pre nego što zlikovce odvoji na stranu da bi im, malo po malo, sudio i kažnjavao ih; to nisu činjenice. Kada zlikovci budu uništeni i kad oni koji mogu da opstanu uđu u počinak, Božje delo u vaseljeni biće dovršeno. Među onima koji primaju blagoslove i onima koji trpe jad neće biti nikakvog prioriteta; oni koji prime blagoslove živeće večno, dok će oni koji trpe jad zauvek nastradati. Ova dva koraka Božjeg dela biće obavljena istovremeno. Upravo zbog postojanja buntovnih ljudi razotkriće se pravednost onih koji se pokoravaju, a upravo zato što ima onih koji su primili blagoslove razotkriće se jad koji su zlotvori pretrpeli zbog svojih zlih dela. Da Bog nije otkrio zlotvore, onda ljudi koji se iskreno potčinjavaju Bogu nikad ne bi ugledali svetlo dana; da one koji Mu se potčinjavaju Bog nije odveo na prikladno odredište, onda oni koji su buntovni prema Bogu ne bi mogli da dobiju zasluženu odmazdu. Ovo je proces Božjeg dela. Da On nije obavio ovo delo kažnjavanja zla i nagrađivanja dobra, stvorena bića nikad ne bi mogla da zakorače u svoja odgovarajuća odredišta. Kad čovečanstvo bude ušlo u počinak, zlikovci će biti uništeni i čitavo će čovečanstvo biti na pravom putu; svi tipovi ljudi biće klasifikovani prema svojoj vrsti na osnovu funkcija koje treba da obavljaju. Samo će ovo biti dan počinka čovečanstva i samo to je neumitni trend razvoja čovečanstva. Veliko Božje delo biće konačno dovršeno tek kad čovečanstvo uđe u počinak; to će biti završna etapa Njegovog dela. Ovo delo će okončati dekadentni telesni život čitavog čovečanstva, kao i život iskvarenog čovečanstva. Ljudi će od tada zakoračiti u novo carstvo. Mada će svi ljudi živeti u telu, suština ovog života značajno će se razlikovati od suštine života iskvarenog čovečanstva. Značaj ovog postojanja takođe će se razlikovati od značaja postojanja iskvarenog čovečanstva. Iako to neće biti život neke nove vrste ljudi, može se reći da će to biti život ljudi koji su spaseni, kao i život u kojem su iznova zadobijeni ljudskost i razum. To će biti ljudi koji su nekad bili buntovni prema Bogu, ljudi koje je Bog osvojio, a potom i spasao; to će biti ljudi koji su Boga osramotili, a kasnije svedočili za Njega. Nakon što su prošli Njegovu proveru i ostali, njihovo će postojanje biti najsmislenije postojanje; oni će biti ljudi koji su za Boga svedočili pred Sotonom i ljudi koji su dostojni da žive. Oni koji će biti uništeni jesu oni koji ne mogu da budu postojani u svom svedočenju o Bogu i koji nisu podobni da nastave da žive. Njihovo uništenje biće rezultat njihovih zlih dela, a takvo uništenje je njihovo najbolje odredište. U budućnosti, kad čovečanstvo zakorači u prelepo carstvo, neće biti nikakvih odnosa između muža i žene, oca i kćeri, niti između majke i sina, o kojima ljudi maštaju da će ih pronaći. Tada će svaki čovek biti klasifikovan prema svojoj vrsti, a porodice će već biti rasturene. Pošto pretrpi potpuni neuspeh, Sotona više nikad neće ometati čovečanstvo, pa tako ljudi više neće imati sotonske iskvarene naravi. Svi oni buntovni ljudi već će biti uništeni i preživeće samo oni koji se pokoravaju. Stoga će vrlo malo porodica preživeti na okupu, pa kako bi telesni odnosi mogli i dalje da postoje? Čovekov prethodni telesni život biće potpuno zabranjen; kako bi među ljudima onda mogli da postoje telesni odnosi? Bez sotonskih iskvarenih naravi, ljudski život neće više biti onaj stari život iz prošlosti, već novi život. Roditelji će izgubiti decu, a deca roditelje. Muževi će izgubiti žene, a žene muževe. Trenutno među ljudima postoje telesni odnosi, ali oni više neće postojati kad svi budu ušli u počinak. Samo ovakvo čovečanstvo posedovaće pravednost i svetost; samo ovakvo čovečanstvo može da se klanja Bogu.

Bog je ljude stvorio, On ih je postavio na zemlju i od tada ih vodi, kasnije ih je On spasao i čovečanstvu poslužio kao žrtva za greh, a na kraju, On još mora da osvoji čovečanstvo, da u potpunosti spase ljude i da im obnovi prvobitno obličje. Ovo je delo kojim se On bavi od početka do kraja – obnavljanje prvobitnog lika i obličja ljudi. Bog će uspostaviti svoje carstvo i obnoviti prvobitno obličje ljudskih bića, što znači da će Bog obnoviti Svoj autoritet na zemlji i među svim stvorenim bićima. Ljudi su izgubili svoje bogobojažljivo srce, kao i funkciju koju stvoreno biće treba da ima, nakon što ih je Sotona iskvario. Svi su postali neprijatelji koji se bune protiv Boga, živeli su pod Sotoninom vlašću i bili su predmet Sotonine manipulacije; stoga Bog nikako nije mogao da deluje među Svojim stvorenim bićima i sve je manje bio u stanju da izazove bojazan u njima. Ljude je stvorio Bog i oni bi trebalo Njemu da se klanjaju, ali su Mu oni zapravo okrenuli leđa i, umesto Njega, obožavali Sotonu. Sotona je u njihovim srcima postao idol. Tako je Bog izgubio Svoje mesto u njihovom srcu, što će reći da je smisao Njegovog stvaranja ljudi izgubljen. Stoga On, da bi povratio smisao stvaranja ljudi, mora da obnovi njihovo prvobitno obličje i da ih oslobodi njihove iskvarene naravi. Da bi ljude povratio od Sotone, On ih mora spasiti od greha. Samo na taj način Bog može postepeno da obnovi njihovo prvobitno obličje i funkciju, te da, konačno, obnovi Svoje carstvo. I konačno potpuno uništenje onih sinova buntovništva će takođe biti radi toga da se ljudima omogući da bolje obožavaju Boga i da bolje žive na zemlji. Pošto je Bog stvorio ljude, On će učiniti da Ga oni obožavaju; pošto želi da obnovi prvobitnu funkciju čovečanstva, On će je obnoviti u potpunosti i bez ikakvih primesa. Obnoviti Njegov autoritet znači učiniti da Mu se ljudi klanjaju i potčinjavaju; to znači da će Bog učiniti da ljudi žive zbog Njega i da Njegovi neprijatelji nestanu kao rezultat Njegovog autoriteta. To znači da će Bog učiniti da sve u vezi s Njim opstane među ljudima, bez ičijeg protivljenja. Carstvo koje Bog želi da uspostavi jeste Njegovo sopstveno carstvo. Čovečanstvo za kojim On žudi jeste ono koje Ga obožava, koje Mu se potpuno pokorava i koje poseduje Njegovu slavu. Kad Bog ne bi spasao iskvareno čovečanstvo, smisao Njegovog stvaranja čovečanstva bio bi izgubljen; On više ne bi imao autoritet među ljudima i Njegovo carstvo više ne bi moglo da postoji na zemlji. Kad Bog ne bi uništio neprijatelje koji su buntovni prema Njemu, On ne bi mogao da zadobije potpunu slavu, niti bi mogao da uspostavi Svoje carstvo na zemlji. Potpuno uništenje onih među ljudima koji su buntovni prema Njemu i uvođenje u počinak onih koji su upotpunjeni – to će biti obeležja završetka Njegovog dela i Njegovog velikog dostignuća. Kad ljudi obnove svoj prvobitni izgled i kad oni budu bili u stanju da ispunjavaju svoje dužnosti, da se drže mesta koje im pripada i da se pokore svim Božjim uređenjima, Bog će tada na zemlji zadobiti grupu ljudi koji Mu se klanjaju, a takođe će uspostaviti carstvo na zemlji koje Mu se klanja. Ostvariće večnu pobedu na zemlji, a svi oni koji su Mu se suprotstavljali zauvek će propasti. Ovim će biti obnovljena Njegova prvobitna namera prilikom stvaranja čovečanstva; biće obnovljena Njegova namera prilikom stvaranja svega postojećeg, a obnoviće se i Njegov autoritet na zemlji, među svim stvarima i među Njegovim neprijateljima. To će biti znaci Njegove potpune pobede. Od tog časa, čovečanstvo će ući u počinak i započeti život koji je na pravom putu. Bog će takođe ući u večni počinak sa čovečanstvom i započeti večni život koji će On i ljudi da dele. Prljavština i buntovništvo na zemlji će biti već iščezli, sav će se plač raspršiti i sve što se na ovom svetu protivi Bogu prestaće da postoji. Ostaće samo Bog i oni kojima je On doneo spasenje; samo će Njegova tvorevina preostati.

Čovek će u celosti biti upotpunjen u Dobu carstva. Nakon dela osvajanja, čovek će biti podvrgnut oplemenjivanju i nedaćama. Oni koji budu mogli da to prevaziđu i budu postojani u svom svedočenju tokom tih nedaća, jesu oni koji će na kraju biti upotpunjeni; oni su pobednici. Tokom ovih nedaća, od čoveka se zahteva da prihvati ovo oplemenjivanje, a ovo oplemenjivanje predstavlja poslednje Božje delo. To će biti poslednje oplemenjivanje čoveka pre kraja celokupnog dela Božjeg upravljanja, a svi oni koji slede Boga moraju da prihvate ovu poslednju proveru i ovo poslednje oplemenjivanje. Oni koji su usred nedaća jesu bez dela Svetoga Duha i bez Božjeg usmeravanja, ali oni koji su zaista osvojeni i koji istinski streme ka Bogu, na kraju će ostati postojani; to su oni koji poseduju ljudskost i koji iskreno ljube Boga. Ma šta Bog učinio, ovi pobednici neće biti lišeni vizija i nastaviće da sprovode istinu u delo ne gubeći svoje svedočanstvo. Oni su ti koji će na kraju isplivati iz velikih nedaća. Čak i ako oni koji se danas samo provlače radi koristi još uvek mogu da žive na tuđoj grbači, niko ne može izbeći poslednju nedaću i niko ne može da preskoči završnu proveru. Za pobednike, takva nedaća predstavlja snažno oplemenjivanje; ali za one koji se samo provlače radi koristi, to je delo potpunog uklanjanja. Vernost onih koji Boga nose u svom srcu ostaje nepromenjena ma kakvim kušnjama da su izloženi; oni, međutim, koji u svom srcu nemaju Boga, svoje gledište o Bogu menjaju i čak Ga napuštaju, čim Božje delo prestane da koristi njihovom telu. Takvi su oni koji na kraju neće čvrsto stajati, koji samo traže Božje blagoslove i uopšte nisu voljni da se daju za Boga, niti da Mu se posvete. Takvi niski ljudi će svi biti „izbačeni” kada se Božje delo privede kraju i prema njima se uopšte neće ukazati milost. Oni bez ljudskosti sasvim sigurno ne poseduju istinsku ljubav prema Bogu. Kada je okruženje prijatno ili kad nešto mogu da zadobiju, oni su potpuno poslušni Bogu, ali čim im želje budu ugrožene ili na kraju raspršene, oni se odmah pobune. Čak i za samo jednu noć, oni od nasmejane, „dobrodušne” osobe postanu dželat svirepog izgleda, neočekivano i bez ikakvog razumnog razloga tretirajući svog jučerašnjeg dobročinitelja kao smrtnog neprijatelja. Ako se ovi zli demoni koji ubijaju ne trepnuvši ne izopšte, zar neće postati ozbiljna skrivena opasnost? Nije tako da se delo spasenja čoveka privodi potpunom kraju čim se dovrši delo osvajanja. Mada je delo osvajanja privedeno kraju, to nije slučaj sa delom čovekovog pročišćenja; tek kad čovek bude potpuno pročišćen, kad oni koji se iskreno pokore Bogu budu upotpunjeni i kad budu uklonjeni svi oni prerušeni koji Boga ne nose u svom srcu, delo će biti završeno. Oni koji nisu u stanju da udovolje Bogu u završnoj etapi Njegovog dela biće potpuno uklonjeni, a oni koji su uklonjeni isti su kao đavoli. Oni koji nisu u stanju da Bogu udovolje, buntovni su prema Njemu. Iako ti ljudi danas slede Boga, to nije dokaz da oni spadaju među one koji će naposletku preostati. Kad se kaže da će „oni koji budu do kraja sledili Boga primiti spasenje”, reč „sledili” znači da će ostati čvrsti usred stradanja. Danas mnogi misle da je prilično lako slediti Boga, ali kad Božje delo bude privedeno skoro do samog kraja, saznaćeš šta zaista znači „slediti”. To što si ti i danas, nakon što si osvojen, još uvek u stanju da slediš Boga, nije dokaz da pripadaš onima koji će biti usavršeni. Oni koji nisu u stanju da izdrže kušnje i koji nisu sposobni da usred stradanja odnesu pobedu, naposletku će biti nesposobni da budu postojani i neće moći da Boga slede do samog kraja. Oni koji iskreno slede Boga sposobni su da izdrže proveru svog rada, dok oni koji Boga ne slede iskreno nisu u stanju da izdrže nijednu od Božjih kušnji. Pre ili kasnije, oni će biti oterani, dok će pobednici ostati u carstvu. Da li čovek iskreno traga ili ne traga za Bogom može se odrediti jedino proverom njegovog rada, odnosno, Božjim kušnjama, i to nema nikakve veze s onim što sâm čovek utvrđuje. Bog nijednu osobu ne odbacuje olako; sve što On čini može potpuno da ubedi čoveka. On ne čini ništa što je čoveku nevidljivo, niti obavlja ikakvo delo koje čoveka ne može da ubedi. Da li je čovekova vera iskrena ili nije, dokazuje se činjenicama i to ne može čovek da odredi. Nema nikakve sumnje u to da se „pšenica ne može pretvoriti u kukolj, a od kukolja ne može nastati pšenica”. Svi koji Boga iskreno vole na kraju će ostati u carstvu, a Bog se neće loše ophoditi ni prema kome ko Ga iskreno voli. Pobednici će unutar carstva, na osnovu svojih različitih funkcija i svedočenja, služiti bilo kao sveštenici ili sledbenici, a svi oni koji usred stradanja budu odneli pobedu ući će u svešteničko telo carstva. Ovo svešteničko telo biće formirano nakon što delo jevanđelja u vaseljeni bude privedeno kraju. Kada dođe to vreme, od čoveka će se zahtevati da izvršava svoju dužnost u carstvu Božjem i da unutar carstva živi zajedno sa Bogom. Svešteničko telo biće sačinjeno od prvosveštenika i sveštenika, dok će ostali biti sinovi i narod Božji. Oni će biti podeljeni na osnovu svojih svedočenja o Bogu tokom stradanja; to nisu titule koje se dodeljuju iz kaprica. Nakon što se ustanovi čovekov status, delo Božje prestaće da postoji, jer će svaki čovek biti razvrstan prema svojoj vrsti i vraćen na svoju prvobitnu poziciju, što je ujedno i znak ostvarenja velikog Božjeg dela, konačni ishod Božjeg dela i čovekove prakse, te kristalizacija vizija Božjeg dela i čovekove saradnje. Na kraju će čovek ući u carstvo Božje i tamo pronaći počinak, a i Bog će se vratiti u svoje prebivalište da počine. To će biti konačni ishod 6000 godina duge saradnje između Boga i čoveka.

– „Reč”, tom I, „Božja pojava i delo”, „Božje delo i čovekova praksa”

Svakodnevne reči Božje  Odlomak 603

Oni koji uvek iskaljuju negativnost na braći i sestrama jesu Sotonine sluge i oni ometaju crkvu. Takvi ljudi jednoga dana moraju da budu izbačeni i uklonjeni. Ako u svojoj veri u Boga ljudi nemaju bogobojažljivo srce, ako nemaju bogopokorno srce, ne samo da oni tada neće moći da obave nikakav posao za Njega, nego će, naprotiv, postati oni koji ometaju Njegovo delo i koji Mu se opiru. Verovati u Boga, ali Mu se ne pokoravati niti Ga se bojati, već Mu se protiviti, najveća je sramota za vernika. Ako se vernici jednako nemarno i neobuzdano vladaju i govore kao i nevernici, onda su još rđaviji od nevernika; oni su arhetipski zli demoni. Oni koji iskaljuju svoj otrovni, zlonamerni govor u crkvi, koji šire neosnovane glasine, podstiču neslogu i formiraju klike među braćom i sestrama – takvi bi trebalo da budu izbačeni iz crkve. Ipak, pošto je sada drugačije doba Božjeg dela, ovi ljudi su sputani jer će zasigurno biti uklonjeni. Svi oni koje je Sotona iskvario imaju iskvarene naravi. Međutim, neki osim iskvarenih naravi nemaju ništa više, dok se drugi od njih razlikuju: ne samo da imaju sotonske iskvarene naravi, nego im je i priroda izrazito zlonamerna. Reči i postupci tih ljudi nadilaze puko otkrivanje sotonskih iskvarenih naravi; oni su pravi đavoli i Sotone. Sve što rade jeste da prekidaju i ometaju Božje delo, da ometaju život-ulazak braće i sestara i da štete normalnom crkvenom životu. Pre ili kasnije, ovi vukovi u ovčijoj koži biće počišćeni; prema tim slugama Sotone treba usvojiti nemilosrdan stav, stav odbacivanja. Samo tako se staje na stranu Boga, a oni koji u tome ne uspeju, valjaju se u blatu sa Sotonom. Ljudi koji istinski veruju u Boga uvek Ga nose u svom srcu i u sebi uvek nose bogobojažljivo srce, bogoljubivo srce. Oni koji veruju u Boga treba da postupaju razborito, a sve što čine trebalo bi da bude u skladu sa Božjim zahtevima i da udovolji Njegovom srcu. Ne smeju da budu tvrdoglavi, da rade šta im je volja; to ne priliči svetačkoj pristojnosti. Ljudi ne smeju da divljaju, svuda se šepureći i varajući dok se razmahuju Božjom zastavom; to je vid vladanja koji je najviše buntovan. Porodice imaju svoja pravila, a države svoje zakone – nije li to još više tako u kući Božjoj? Zar u njoj još i više ne važe stroga merila? Zar ona još i više nema upravne odluke? Ljudi su slobodni da rade šta im je volja, ali se Božje upravne odluke ne mogu proizvoljno menjati. Bog je Bog koji ne trpi uvrede od ljudi; On je Bog koji ruši ljude. Zar ljudi zaista to još uvek ne znaju?

– „Reč”, tom I, „Božja pojava i delo”, „Upozorenje onima koji ne primenjuju istinu”

Svakodnevne reči Božje  Odlomak 604

U svakoj crkvi postoje ljudi koji je ometaju ili prekidaju delo Božje. Sve su to prerušene Sotone koje su se ušunjale u kuću Božju. Takvi ljudi naročito dobro glume: sa velikom bogobojažljivošću dolaze pred Mene, klanjajući se i ulagujući se, kao pravi pravcati šugavi psi, i posvećujući „sve što imaju” da bi postigli svoje ciljeve – ali pred braćom i sestrama pokazuju svoju ružnu stranu. Kada vide ljude koji primenjuju istinu, napadaju ih i guraju u stranu; kada vide ljude koji su moćniji od njih, laskaju im i podilaze. Oni divljaju u crkvi. Može se reći da takve „lokalne siledžije”, takvi „psi lajavci”, postoje u većini crkava. Potajno deluju u sprezi, namigujući jedni drugima i šaljući tajne signale, a niko od njih ne primenjuje istinu. Onaj sa najviše otrova u sebi jeste „glavni demon”, a vodi ih najugledniji među njima, noseći njihovu zastavu visoko podignutu. Ovi ljudi divljaju u crkvi, prenoseći negativnost, šireći smrt, radeći šta god požele, govoreći šta god požele, i niko se ne usuđuje da ih zaustavi. Oni kipte od sotonskih naravi. Onoga časa kad izazovu ometanje, dah smrti ulazi u crkvu. Oni koji unutar crkve primenjuju istinu bivaju odbačeni, nesposobni da urade sve ono što mogu, dok oni koji ometaju crkvu i šire smrt, divljaju u crkvi – i, povrh toga, većina ljudi ih sledi. Takvim crkvama bukvalno vlada Sotona; đavo im je car. Ako ljudi u takvim crkvama ne ustanu i ne odbace glavne demone, i oni će pre ili kasnije propasti. Protiv takvih crkava se od sada moraju preduzimati određene mere. Ako oni koji su sposobni da primenjuju ponešto od istine ne budu tragali, takva će crkva biti potpuno ukinuta. Ako crkva nema nikoga ko je voljan da primenjuje istinu i nikoga ko može postojano da svedoči za Boga, takva crkva bi trebalo da bude potpuno izolovana, a njene se veze sa drugim crkvama moraju prekinuti. To zovemo „sahranjivanjem smrti”; to znači odbaciti Sotonu. Ako u crkvi postoji nekoliko lokalnih siledžija, a prate ih „sitne mušice” koje nemaju nimalo pronicljivosti, ako ljudi u takvoj crkvi, čak i nakon što su uvideli istinu, i dalje nisu sposobni da odbace stege i manipulacije ovih siledžija, onda će svi ti smetenjaci na kraju biti uklonjeni. Ove sitne mušice možda nisu učinile nikakvo veliko zlo, ali su još lažljivije i još ljigavije, a svi takvi će biti uklonjeni. Neće preostati ni jedan jedini! Sotoni će biti vraćeni oni koji su od Sotone, dok će oni koje je Bog izabrao zasigurno tragati za istinom; o tome odlučuje njihova priroda. Neka propadnu svi koji slede Sotonu! Prema takvima neće biti sažaljenja. Neka budu opskrbljeni oni koji tragaju za istinom i neka u Božjoj reči uživaju do mile volje. Bog je pravedan; On ni prema kome ne pokazuje pristrasnost. Ako si đavo, onda si nesposoban da primenjuješ istinu; ako si neko ko traga za istinom, Sotona te sigurno neće zarobiti. U to nema sumnje.

– „Reč”, tom I, „Božja pojava i delo”, „Upozorenje onima koji ne primenjuju istinu”

Svakodnevne reči Božje  Odlomak 605

Ljudi koji ne teže napretku uvek žele da i drugi budu negativni i lenji poput njih samih. Oni koji ne primenjuju istinu ljubomorni su na one koji to čine i uvek nastoje da zalude one zbunjene, kojima nedostaje razboritost. Ono što ovi ljudi iz sebe izbacuju može da te izopači, da te unazadi, da dovede do toga da upadneš u nenormalno stanje i ispuni te tamom. To može da dovede do toga da se udaljiš od Boga, da neguješ telo i sebi povlađuješ. Ljudi koji ne vole istinu i koji su uvek površni prema Bogu nemaju samosvest, a svojom naravi zavode druge da počine grehe i da se opiru Bogu. Oni ne primenjuju istinu, niti drugima dozvoljavaju da to čine. Cene greh i ne mrze sami sebe. Sebe ne spoznaju i druge sprečavaju da spoznaju sebe; druge takođe sprečavaju da budu žedni istine. Oni koje su takvi ljudi zaludeli ne mogu da vide svetlost – upadaju u tamu, ne spoznaju sebe, istina im je nejasna i sve se više i više udaljavaju od Boga. Ne primenjuju istinu i sprečavaju druge da je primenjuju, dovodeći sve te smetenjake pred sebe. Umesto da kažu da veruju u Boga, bilo bi im bolje da kažu da veruju u svoje pretke, ili da veruju u idole u svom srcu. Bilo bi najbolje da ti ljudi, koji tvrde da slede Boga, otvore oči i dobro pogledaju u koga zapravo veruju: da li zaista veruješ u Boga ili u Sotonu? Ako znaš da ono u šta veruješ nije Bog, već su to tvoji idoli, onda bi bilo najbolje da ne tvrdiš da si vernik. Ako zapravo ne znaš u koga veruješ, opet bi bilo najbolje da ne tvrdiš da si vernik. Takva bi tvrdnja bila bogohulna! Niko te ne tera da veruješ u Boga. Ne govorite da verujete u Mene; dosta Mi je takvih priča i to više ne želim da čujem, jer zapravo verujete u idole u svom srcu i u lokalne siledžije koje su među vama. Svi oni koji odmahuju glavom kada čuju istinu, koji se smejulje kada čuju smrtne reči, Sotonini su potomci i biće uklonjeni. Mnogi u crkvi nemaju sposobnost raspoznavanja. Kad neko pokušava da zaluđuje druge, oni naprotiv stoje na strani Sotone; čak osećaju da im je nanesena ogromna nepravda kada ih nazovu Sotoninim slugama. Iako bi ljudi mogli reći da takvima nedostaje sposobnost raspoznavanja, oni uvek staju na stranu neistine, u kritičnom trenutku nikada nisu uz istinu, nikada se ne zalažu za istinu i ne ustaju u njenu odbranu. Da li im zaista nedostaje sposobnost raspoznavanja? Zašto su se oni, naprotiv, priklonili Sotoni? Zašto nikada ne izgovore nijednu pravičnu i razumnu reč zarad istine? Da li je ova situacija zaista nastala kao posledica njihove trenutne zbunjenosti? Što im je manja sposobnost raspoznavanja, ljudi su sve manje sposobni da se priklone istini. Šta to pokazuje? Zar to ne pokazuje da ljudi koji nemaju sposobnost raspoznavanja vole greh? Zar to ne pokazuje da su oni odani Sotonin okot? Kako je moguće da oni uvek mogu da se priklone Sotoni i da govore njegovim jezikom? Svaka njihova reč i svako delo, pa i izrazi na njihovim licima, dovoljni su da dokažu da oni nisu nikakvi ljubitelji istine; naprotiv, to su ljudi koji preziru istinu. To što mogu da se priklone Sotoni dovoljan je dokaz da Sotona zaista voli ove sitne đavole koji svoj život provode boreći se za Sotonino dobro. Nisu li sve ove činjenice sasvim jasne? Ako si zaista osoba koja voli istinu, zašto nemaš obzira prema onima koji primenjuju istinu i zašto, i na najmanji znak, odmah slediš one koji je ne primenjuju? Kakav je to problem? Ne zanima Me da li si razborit. Ne zanima Me koliku si cenu platio. Ne zanima Me kolike su tvoje sile, i nije Me briga da li si lokalni siledžija ili vođa koji vije zastavu. Ako su tvoje sile velike, to je samo zbog snage koju ti daje Sotona. Ako si veoma ugledan, to je samo zato što je oko tebe previše onih koji ne primenjuju istinu. Ako nisi izbačen, to je zato što sada nije vreme za delo izbacivanja; već je vreme za delo eliminacije. Trenutno ne žurim da te izbacim. Jednostavno čekam dan kada ću te kazniti nakon što budeš eliminisan. Svako ko ne primenjuje istinu biće eliminisan!

– „Reč”, tom I, „Božja pojava i delo”, „Upozorenje onima koji ne primenjuju istinu”

Svakodnevne reči Božje  Odlomak 606

Ljudi koji iskreno veruju u Boga jesu oni koji su voljni da Božju reč sprovedu u delo i da primenjuju istinu. Ljudi koji mogu zaista da budu postojani u svom svedočenju o Bogu takođe su oni koji su voljni da Njegovu reč sprovedu u delo i mogu istinski da se priklone istini. Ljudi koji se prepuštaju nepoštenim i nepravednim postupcima svi su lišeni istine i sramote Boga. Oni koji u crkvi izazivaju razmirice jesu Sotonine sluge, oličenje su Sotone. Takvi ljudi su veoma zlobni. Oni koji nemaju sposobnost raspoznavanja, a ipak nisu u stanju da stoje na strani istine, svi su ljudi koji gaje zle namere i blate istinu. Oni su više arhetipski predstavnici Sotone. Oni se ne mogu iskupiti i prirodno će biti uklonjeni. Božja kuća ne dozvoljava da u njoj ostanu oni koji ne primenjuju istinu, niti dozvoljava da ostanu oni koji namerno rasturaju crkvu. Međutim, sada nije vreme da se obavi delo izbacivanja; takvi ljudi će jednostavno biti razotkriveni i na kraju eliminisani. Na ove ljude se više neće nepotrebno gubiti vreme; oni koji su Sotone ne mogu stajati na strani istine, dok to mogu oni koji traže istinu. Ljudi koji ne primenjuju istinu nisu dostojni da čuju Reč istine niti su dostojni da svedoče o istini. Istina jednostavno nije za njihove uši; umesto toga, usmerena je ka onima koji je primenjuju. Pre nego što se otkrije ishod svakog pojedinca, oni koji ometaju crkvu i prekidaju delo za sada će najpre biti odgurnuti u stranu i ostavljeni sami. Kada se delo bude završilo, svako od tih ljudi će biti razotkriven, a zatim će biti uklonjen. Za sada, dok traje opskrbljivanje istinom, biće zanemareni. Kad se ljudima bude otkrila cela istina, ljudi će početi da bivaju uklonjeni; biće to vreme kad će svi ljudi biti razvrstani prema svojoj vrsti. Sitni trikovi onih bez pronicljivosti dovešće do toga da budu uništeni od strane zlih ljudi, koji će ih zavesti da se više nikad ne vrate. Upravo takav tretman i zaslužuju jer ne vole istinu, jer nisu u stanju da se priklone istini i zato što slede zle ljude, njima se priklanjaju i sa njima se udružuju da bi se opirali Bogu. Oni savršeno dobro znaju da takvi zli ljudi otkrivaju zlo, a ipak hrabre sebe i okreću leđa istini da bi njih sledili. Zar ne čine zlo svi ovi ljudi koji ne primenjuju istinu, već čine razorne i gnusne stvari? Iako među njima ima onih koji postupaju kao „carevi”, kao i onih koji ih slede, zar priroda njihovog opiranja Bogu nije u oba slučaja ista? Kakav izgovor mogu imati kad tvrde da ih Bog ne spasava? Kakav izgovor mogu imati kad tvrde da Bog nije pravedan? Zar ih ne uništava njihovo sopstveno zlo? Zar ih sopstveno buntovništvo ne odvlači u pakao? Ljudi koji primenjuju istinu na kraju će biti spaseni i usavršeni zahvaljujući istini. Oni koji istinu ne primenjuju na kraju će zahvaljujući istini sami sebi doneti uništenje. Takvi ishodi čekaju one koji primenjuju istinu i one koji to ne čine. Savetujem da oni koji ne planiraju da primenjuju istinu što pre napuste crkvu kako ne bi počinili još grehova. Kada dođe vreme, biće kasno za kajanje. Naročito oni koji formiraju klike i stvaraju raskole, kao i lokalne siledžije u crkvi, svi oni moraju da odu još ranije. Takvi ljudi, sa prirodom zlih vukova, nisu u stanju da se promene. Bilo bi im bolje da što pre napuste crkvu, kako više nikada ne bi ometali normalan život braće i sestara, da ih Bog ne bi kaznio. Bilo bi dobro da vi, koji ste ih sledili, iskoristite ovu priliku da razmislite o sebi. Hoćete li napustiti crkvu zajedno sa zlikovcima ili ćete ostati i poslušno slediti? Morate pažljivo razmisliti o tome. Pružam vam još ovu jednu priliku da se odlučite i iščekujem vaš odgovor.

– „Reč”, tom I, „Božja pojava i delo”, „Upozorenje onima koji ne primenjuju istinu”

Svakodnevne reči Božje  Odlomak 607

Kao vernik u Boga, trebalo bi u svemu da budeš odan samo Njemu, i da budeš u stanju da se usaglasiš sa Njegovim namerama u svemu. Uprkos tome što svako razume ovu poruku, usled raznoraznih čovekovih poteškoća – usled njegovog neznanja, nerazumnog ponašanja i iskvarenosti, na primer – ove istine, koje su najpovršnije i najosnovnije od svih, nisu potpuno očigledne u njemu, i stoga, pre nego što vaš ishod bude određen, moram najpre da vam kažem nekoliko stvari koje su od najveće važnosti za vas. Pre nego što nastavim, treba prvo da shvatite ovo: Reči koje govorim, istine su upućene celom čovečanstvu; one nisu izrečene samo određenoj osobi ili tipu osobe. Stoga treba samo da se posvetite razumevanju Mojih reči sa stanovišta istine, i morate imati stav nepodeljene pažnje i iskrenosti; ne prenebregavajte nijednu reč ili istinu koju zborim, i ne prihvatajte olako sve reči koje zborim. Vidim da ste u svojim životima učinili ogroman broj stvari koje nemaju nikakve veze sa istinom, i zato izričito zahtevam da budete sluge istine, da ne budete robovi rđavosti i ružnoće, da ne gazite istinu i ne skrnavite nijedan kutak Božje kuće. To je Moja opomena vama. Sada ću govoriti o temi koja je pred nama.

Najpre, zarad svojih sudbina, treba da postignete to da vas Bog prizna. To znači da, pošto priznajete da ste članovi Božje kuće, tada treba da učinite Boga spokojnim u svakom pogledu, i da Mu udovoljavate u svim stvarima, što će reći, morate postupati po načelima i u skladu s istinom. Ako to ne možeš postići, Bog će te se gnušati i svi će te odbaciti s prezirom. Onog trenutka kada se nađeš u ovakvoj nevolji, više se ne možeš smatrati članom Božje kuće, a upravo to je ono što znači nemati priznanje od Boga.

Drugo, treba da znate da Bog voli one koji su pošteni. Bog poseduje suštinu vernosti, i stoga se Njegovim rečima uvek može verovati; uz to, Njegovi postupci su bezgrešni i neupitni. Zato Bog voli one koji su potpuno iskreni prema Njemu. Poštenje znači dati svoje srce Bogu, ne biti neiskren prema Njemu ni u čemu, u svemu biti otvoren prema Njemu, nikada ne kriti činjenice, niti nastojati da obmaneš one iznad sebe i sakriješ stvari od onih ispod sebe, te ne činiti stvari koje su samo pokušaji ulagivanja Bogu. Ukratko, biti pošten znači biti neukaljan u svojim postupcima i rečima, i ne obmanjivati ni Boga ni čoveka. Ovo što kažem veoma je jednostavno, ali vama je to više nego naporno. Mnogi ljudi bi radije bili bačeni u pakao nego što bi pošteno govorili i postupali. Nije čudo što za nepoštene imam predviđen drugačiji način ophođenja. Naravno, sasvim dobro znam koliko vam je teško da budete pošteni ljudi. To što ste toliko „dovitljivi”, toliko umešni u odmeravanju srca plemenitih ljudi na osnovu sopstvenog ogavnog načina razmišljanja, umnogome pojednostavljuje Moje delo. A pošto svako od vas privija svoje tajne na nedra, onda ću vas, jednog po jednog, baciti u nesreću da budete „podučeni” ognjem, kako biste potom mogli da postanete nepokolebljivi u veri po pitanju Mojih reči. Naposletku ću iz vaših usta izvući reči „Bog je verni Bog”, nakon čega ćete se busati u grudi i jadikovati, „Čovekovo srce je tako lažljivo!” Kakvo će tada biti stanje vašeg uma? Sigurno nećete biti tako zaneseni ponosom kao što ste sada! A još manje ćete biti toliko „duboki i nedokučivi” kao što ste sada. U prisustvu Boga, neki ljudi su sasvim pristojni i uljudni, naročito „dobro vaspitani”, pa ipak pokazuju zube i vitlaju kandžama u prisustvu Duha. Da li biste takve ljude svrstali među poštene? Ako si licemer, ako si neko ko je vešt u „međuljudskim odnosima”, Ja tvrdim da ti zasigurno pokušavaš da se zavitlavaš sa Bogom. Ako su tvoje reči prepune izgovora i bezvrednih opravdanja, tvrdim da si neko kome je mrsko da istinu sprovodi u delo. Ako imaš mnogo privatnih stvari o kojima ti je teško da govoriš, ako imaš izrazitu averziju prema otkrivanju svojih tajni – svojih problema – drugima, zarad traženja puta svetlosti, onda kažem da si ti osoba koja će veoma teško dostići spasenje i koja će teško izroniti iz tame. Ako zaista uživaš u traženju puta istine, onda si neko ko uvek obitava u svetlosti. Ako ti je veoma drago da budeš služitelj u Božjoj kući, vredno i savesno radeći u skrivenosti, uvek dajući i nikad ne uzimajući, tvrdim da si odani svetac, jer ne tražiš nikakvu nagradu i jednostavno si pošten čovek. Ako si voljan da budeš iskren, i voljan da se u potpunosti daješ, ako si spreman da žrtvuješ svoj život za Boga i postojan si u svom svedočenju, ako si pošten do te mere da ti je stalo samo do toga da udovoljiš Bogu i ne uzimaš u obzir sebe niti uzimaš za sebe, onda Ja kažem da su ljudi poput tebe oni koji se hrane svetlošću i koji će doveka živeti u carstvu. Trebalo bi da znaš ima li u tebi istinske vere i odanosti, postoji li zapis o tome da si trpeo muke zarad Boga i da li imaš potpunu pokornost Bogu. Ako ovo ne poseduješ, u tebi onda preostaju buntovništvo, prevrtljivost, pohlepa i prigovor. Pošto ti je srce nepošteno, Bog te nikada nije uvažavao i nikada nisi živeo u svetlosti. Kakva će tačno čovekova sudbina biti zavisi od toga ima li iskreno i čisto srce, i da li mu je duša čista. Ako si neko ko je veoma nepošten, neko sa velikom zlobom u srcu, neko nečiste duše, zasigurno ćeš završiti na mestu gde čovek biva kažnjen, kao što je zabeleženo u spisima o tvojoj sudbini. Ako tvrdiš da si veoma pošten, a pritom nikada ne postupaš u skladu sa istinom niti govoriš istinu, da li ti i dalje čekaš da te Bog nagradi? Nadaš li se i dalje da te Bog smatra zenicom oka Svog? Zar takvo razmišljanje nije apsurdno? Ako ti u svemu obmanjuješ Boga, kako bi onda u Božjoj kući moglo da bude mesta za nekoga kao što si ti, čije su ruke nečiste?

Treća stvar koju želim da vam kažem jeste ova: svaka osoba je, u toku svog života u veri u Boga, činila stvari koje se opiru Bogu, i obmanjuju Ga. Neke od njih se ne moraju beležiti kao prestupi, ali neke su neoprostive, jer mnogo njih krši upravne odluke – stvari kojima se vređa Božja narav. Mnogi koji su zabrinuti za svoju sudbinu mogu zapitati koje su to stvari. Trebalo bi da znate da ste po prirodi nadmeni i uobraženi, i nevoljni da priznate činjenice. Iz ovog razloga, govoriću vam malo pomalo, nakon što budete promislili o sebi. Podstičem vas da učinite stvarni napor da razumete sadržaj upravnih odluka i da nastojite da spoznate Božju narav. U suprotnom, biće vam teško da držite jezik za zubima, jezik će vam laparati i sipaćete visokoparne reči, nesvesno vređajući Božju narav i zapadajući u tamu, izgubivši prisustvo Svetoga Duha i svetlost. Zato što si neprincipijelan u svojim postupcima, radeći i govoreći ono što ne treba, primićeš odmazdu koju zaslužuješ. Iako si ti sâm neprincipijelan na rečima i delu, treba da znaš da je Bog izuzetno principijelan u obe ove stvari. Razlog za odmazdu prema tebi leži u činjenici da si uvredio Boga, a ne neku osobu. Ako u životu mnogo puta uvrediš Božju narav, sigurno ćeš postati dete pakla. Čoveku može izgledati da si učinio tek poneku stvar koja se kosi sa istinom i ništa više. Da li si, međutim, svestan da si u Božjim očima već postao neko za koga više ne postoji žrtva za greh? Budući da si prekršio Božje upravne odluke više puta i, štaviše, nisi pokazao nikakav znak pokajanja niti povratka, nema drugog izlaza nego da budeš bačen u pakao, gde Bog kažnjava čoveka. Mali broj ljudi je, sledeći Boga, počinio izvesna dela kojima su prekršena načela; međutim, nakon što ih orežu i nakon što su im date smernice, oni su postepeno spoznali sopstvenu iskvarenost i potom stupili na pravi put koji vodi ka stvarnosti, tako da danas i dalje čvrsto stoje na svojim nogama. Takvi ljudi su oni koji će na kraju preživeti. Bez obzira na to, Ja želim one poštene; ako si poštena osoba i neko ko deluje u skladu sa principima, možeš za Boga biti osoba od poverenja. Ako svojim postupcima ne vređaš Božju narav i tražiš Božje želje, i ako imaš bogobojažljivo srce, onda tvoja vera zadovoljava standard. Ko god se ne boji Boga i nema srce koje strahovito drhti, taj vrlo verovatno krši Božje upravne odluke. Mnogi služe Bogu gonjeni strašću, ali pri tom ne razumeju Božje upravne odluke, a još manje mogu da naslute posledice Njegovih reči. I tako oni, u najboljoj nameri, često naposletku čine stvari koje ometaju Božje upravljanje. U ozbiljnim slučajevima, takvi bivaju izbačeni iz Božje kuće, lišeni svake dalje prilike da Ga slede i bivaju bačeni u pakao, a svaka njihova veza sa Božjom kućom biva prekinuta. Ovi ljudi obavljaju posao Božje kuće vođeni svojom neukošću i dobrim namerama, ali završavaju tako što ljute Božju narav. Svoje načine služenja zvaničnicima i poglavarima ljudi unose u Božju kuću i pokušavaju da ih tu primene, uzaludno misleći da ti isti načini mogu i ovde biti s lakoćom upotrebljeni. Ni na pamet im ne pada da Bog nema narav jagnjeta, već lava. Stoga oni koji se po prvi put povezuju s Bogom ne mogu s Njim da komuniciraju, jer srce Božje nije kao čovekovo. Tek pošto shvatiš mnoge istine moći ćeš neprekidno da spoznaješ Boga. Ovo znanje ne čine reči i doktrine, već se ono može upotrebiti kao blago pomoću kojeg ulaziš u poverljive odnose s Bogom, i kao dokaz da On uživa u tebi. Ako ne poseduješ stvarnost znanja i nisi opremljen istinom, tvoja strasna služba može samo da ti donese Božje gnušanje i odvratnost. Do sada bi već trebalo da si shvatio da vera u Boga nije teološka studija.

Iako su reči kojima vas opominjem kratke, sve što sam izneo jeste upravo ono što vam najviše nedostaje. Trebalo bi da znate da sada govorim zarad Svog završnog dela među ljudima, zarad određivanja čovekovog ishoda. Ne želim više da obavljam toliko dela koje ne služi svrsi, niti želim da nastavim da usmeravam one ljude koji su poput suvih grana, a još manje da predvodim one koji potajno gaje zle namere. Možda ćete jednog dana razumeti mukotrpne namere koje stoje iza Mojih reči, kao i Moje doprinose čovečanstvu. Možda ćete jednog dana otkriti način razmišljanja koji će vam omogućiti da donesete zaključak o sopstvenom ishodu.

– „Reč”, tom I, „Božja pojava i delo”, „Tri opomene”

Svakodnevne reči Božje  Odlomak 608

Uputio sam vam mnoga upozorenja i darivao vas mnogim istinama s namerom da vas osvojim. Do sada se svi vi osećate mnogo više obogaćenim nego što ste to bili u prošlosti, došli ste do spoznaje mnogih načela vladanja i dokučili ste onoliko zdravog razuma koliko bi verni ljudi trebalo da imaju. Sve je to žetva koju ste žnjeli tokom mnogih godina. Ne osporavam Ja vaša postignuća, ali moram sasvim iskreno da kažem da ne poričem ni mnogobrojna buntovništva i izdaje koje ste počinili prema Meni tokom mnogih ovih godina, jer među vama nema niti jednog svetog čoveka – vi ste, bez izuzetka, ljudi koje je Sotona iskvario, vi ste Hristovi neprijatelji. Vaši prestupi i buntovništva do današnjeg dana ostaju toliko brojni da se ne daju izbrojati, tako da se teško može smatrati čudnim to što vam stalno prigovaram. Ne želim da sa vama imam ovakav odnos – ali zarad vaših izgleda, zarad vašeg odredišta, Ja ću vam, ovde i sada, još jednom neumorno i brižno ponavljati. Nadam se da možete da pokažete razumevanje, te da ćete verovati svakoj reči koju izgovorim i spoznati duboke namere u pozadini Mojih reči. Nemojte sumnjati u ono što govorim, a kamoli da olako prihvatate Moje reči i onda ih po volji odbacujete; to smatram nepodnošljivim. Nemojte suditi Mojim rečima, a još manje ih uzimati olako, i nemojte govoriti da vas uvek testiram, a još manje da je ono što sam vam rekao netačno – sve to smatram nepodnošljivim. Budući da ste uvek puni sumnji prema Meni i prema onome što govorim, da Me uvek ignorišete i zanemarujete Moje reči, sa svom ozbiljnošću govorim svakome od vas: ne dovodite u vezu ono što Ja govorim sa filozofijom; ne povezujte Moje reči sa lažima prevaranta. A još i manje treba da budete prezrivo površni prema Mojim rečima. Možda niko u budućnosti neće biti u stanju da vam kaže ovo što vam Ja govorim ili da vam se obraća s takvom dobrotom ili, pogotovo, neće moći da vas, korak po korak, usmerava s takvom strpljivošću. Dane koji dolaze provodićete prisećajući se dobrih vremena ili glasno plačući ili stenjući u bolovima, ili preživljavajući mrkle noći bez imalo opskrbe istinom ili životom, ili samo u čekanju bez trunčice nade, ili u tako gorkom kajanju da zbog njega gubite sav razum… Niko od vas ne može da izbegne te mogućnosti. To je stoga što niko od vas ne zauzima mesto sa kojeg istinski obožava Boga, već se stapa sa svetom razuzdanosti i zla, unoseći u svoja verovanja, u svoj duh, dušu i telo, toliko toga što nema nikakve veze sa životom i istinom, i što im je zapravo potpuno suprotno. Stoga je Moja nada za vas da možete da dobijete put svetlosti. Moja jedina nada jeste da možete da cenite i vrednujete sebe i da ne pridajete toliki značaj svom odredištu, dok na svoje ponašanje i prestupe gledate ravnodušno.

– „Reč”, tom I, „Božja pojava i delo”, „Prestupi će čoveka odvesti u pakao”

Svakodnevne reči Božje  Odlomak 609

Svi ljudi koji veruju u Boga dugo su se usrdno nadali lepom odredištu i svi vernici Božji nadaju se da će im se sreća iznenada dogoditi. Svi oni imaju nadu da će dok trepnu zateći sebe kako mirno sede negde na nebesima. Ali, Ja kažem da ovi ljudi, sa svojim mnogim krasnim razmišljanjima, nikada nisu spoznali da li su podobi da ponesu takvu sreću koja silazi sa neba, ili da tamo zasednu. Vi u ovom trenutku sebe dobro poznajete, a ipak se i dalje nadate da ćete izbeći katastrofe poslednjih dana i ruku Svemogućeg dok kažnjava one koji su zli. Izgleda da su slatko sanjarenje i maštanje zajednička osobina svih onih koje je Sotona iskvario, a ne genijalni potez usamljenog pojedinca. Čak i da jeste tako, i dalje želim da stavim tačku na ove vaše preterane želje, kao i na vašu žudnju za dobijanjem blagoslova, jer su vaši prestupi mnogobrojni, a primeri vašeg buntovništva se neprestano umnožavaju; kako se sve ovo uklapa u vaše divne nacrte za budućnost? Ako želiš da praviš greške kako ti se prohte, da te ništa u tome ne sprečava, a u isto vreme i dalje priželjkuješ da ti se snovi ostvare, onda ti savetujem da nastaviš da se kriješ pod pokrivačem i spavaš, i da se nikada ne budiš – zato što je tvoj san isprazan i, u prisustvu pravednog Boga, On zbog tebe neće napraviti izuzetak. Ako jednostavno želiš da ti se snovi ostvare, onda nikada nemoj da sanjaš; radije se večito suočavaj sa istinom i činjenicama. Jedino se na taj način možeš spasiti. Koji su, konkretno, koraci ove metode?

Kao prvo, ispitaj sve svoje prestupe, kao i svako svoje ponašanje i sve misli koje imaš, a koje nisu u skladu sa istinom.

To je nešto što lako možeš učiniti, a verujem da su svi ljudi koji imaju mozak u stanju da to učine. Međutim, oni koji nikada ne saznaju šta se pod prestupom i istinom podrazumeva predstavljaju izuzetke, jer oni prosto nemaju mozga. Moje reći su upućene ljudima koje je Bog priznao, koji su pošteni, koji se nisu ozbiljno ogrešili ni o jednu upravnu odluku i koji lako pronalaze sopstvene prestupe. Mada je lako izvršiti ovu jednu stvar koju zahtevam od vas, ona nije i jedino što od vas tražim. Bez obzira na sve, nadam se da se u sebi nećete podsmevati ovom zahtevu, a pogotovo da na njega nećete gledati sa visine ili ga olako shvatiti. Trebalo bi da se prema njemu odnosite sa ozbiljnošću i da ne budete ravnodušni.

Kao drugo, za svaki svoj prestup i buntovništvo, treba da pronađeš odgovarajuću istinu kojom ćeš to rešiti, pa da potom svoje prestupe i buntovne misli i postupke zameniš primenom istine.

Kao treće, trebalo bi da budeš bezazlena osoba; ne pokušavaj da budeš prepreden i nemoj da budeš lažljiva osoba. (Evo, Ja ponovo od vas tražim da budete pošteni ljudi.)

Ako možeš da ispuniš sve tri stvari, onda si srećan – ti si osoba čiji se snovi ostvaruju i koju sreća prati. Možda ćete se prema ova tri skromna zahteva odnositi ozbiljno, a možda ćete preko njih samo preleteti pogledom na veoma neodgovoran način. U svakom slučaju, Moj cilj je da ispunim vaše snove i da ostvarim vaše težnje, a ne da vas ismevam ili da se poigravam s vama.

Moji zahtevi mogu biti jednostavni, ali ono što vam govorim nije tako prosto kao jedan i jedan su dva. Ako o ovome samo uzgred razgovarate ili naklapate o ispraznim, visokoparnim izjavama, tada će vaši nacrti za budućnost i vaše želje zauvek ostati samo prazno slovo. Neću imati nikakvog sažaljenja prema onima među vama koji toliko godina pate i naporno rade, a ipak nemaju čime da se podiče. Naprotiv, imam samo kaznu spremnu za one koji nisu ispunili Moje zahteve, a ne nagrade, a još manje bilo kakvo saosećanje. Možda mislite da ste, kao dugogodišnji sledbenici, naporno radili bez obzira na sve, te da u svakom slučaju možete da službujete i da dobijete bon za hranu u Božjoj kući. Rekao bih da većina vas razmišlja na ovaj način, jer ste oduvek sledili načelo da vi nešto iskoristite, a da sami ne budete iskorišćeni. Zato vam sada najozbiljnije kažem: ne zanima Me da li si veoma naporno radio i dao velike doprinose, da li imaš dug staž, da li Me slediš u stopu, da li si veoma ugledan ili da li se tvoj stav popravio; dokle god ne postupaš u skladu sa Mojim zahtevima, nikada nećeš moći da zadobiješ Moje odobravanje. Bolje bi vam bilo da što pre delujete kako biste odbacili sve te svoje ideje i planove i da Moje zahteve shvatite ozbiljno. U suprotnom, Ja ću svakog pretvoriti u pepeo i tako okončati Svoje delo; u krajnjem slučaju, godine Mog dela i patnje biće uzaludne – jer Ja ne mogu u Svoje carstvo da uvedem Svoje neprijatelje i one ljude koji zaudaraju na zlo i imaju ono isto staro sotonsko obličje, niti da ih prenesem u sledeće doba.

– „Reč”, tom I, „Božja pojava i delo”, „Prestupi će čoveka odvesti u pakao”

Svakodnevne reči Božje  Odlomak 610

Ja imam brojne nade. Nadam se da možete da se vladate umesno i pristojno, da posvećeno obavljate svoje dužnosti, da posedujete istinu i ljudskost, da budete ljudi koji se mogu odreći svega, pa i svog života, zarad Boga, i tako dalje. Sve ove nade se odnose na vaše nedostatke, vašu iskvarenost i buntovništvo. Ako nijedan od razgovora koje sam sa vama obavio nije bio dovoljan da vam privuče pažnju, onda jednostavno više neću reći ni reč. Međutim, i sami shvatate šta bi bili rezultati toga. Nisam često dokon, te ako ne progovaram, onda ću učiniti nešto u šta će ljudi gledati. Mogao bih učiniti da nečiji jezik istruli, ili dovesti do toga da neko umre raskomadan, ili učiniti da neko izgubi razum i ispoljava svakojaku grozotu. A opet, mogao bih naterati neke ljude da izdrže mnogo muka koje sam skovao za njih. Tako bi mi bilo veoma drago, bio bih vrlo srećan i veoma zadovoljan. Oduvek je bio slučaj da se „dobro dobrim vraća, a zlo zlim”, pa zašto ne i sada? Ako zaista želiš da staneš protiv Mene i sud o Meni, onda ću učiniti da tvoja usta istrunu, i to će Me beskrajno ispuniti zadovoljstvom. To je zato što, na kraju krajeva, ono što si učinio nije istina, a još manje ima bilo kakve veze sa životom, dok je sve što Ja činim istina i povezano je sa načelima Mog delanja i upravnim odlukama koje sam doneo. Stoga, pozivam svakog od vas da umnožavate svoje vrline, da prestanete da činite toliko zlo i da ne gubite iz vida Moje zahteve u svoje slobodno vreme. Tada ću se osećati radosno. Ako biste doprineli istini (ili, bolje rečeno, „darovali”) makar hiljaditim delom truda koji ulažete u jurnjavu za telom, kažem ti da tada ne bi često činio prestupe imao istrunula usta. Zar to nije očigledno?

Što više prestupa učiniš, manje prilika ćeš imati da se izboriš za dobro odredište. Nasuprot tome, što manje prestupa učiniš, veće su ti šanse da te Bog odobri. Ako se tvoji prestupi namnože do te mere da je za Mene nemoguće da ti oprostim, u potpunosti ćeš protraćiti svoje šanse da ti bude oprošteno. Kao takvo, tvoje odredište neće biti iznad, već će biti ispod. Ako Mi ne veruješ, onda se odvaži i čini nepravdu, te gledaj šta ti to donosi. Ako si osoba koja veoma usrdno istinu sprovodi u delo, onda ćeš svakako imati priliku da ti prestupi budu oprošteni i sve ćeš manje i ređe da se buniš. Ako si osoba koja je veoma nevoljna da primenjuje istinu, tada će se tvoji prestupi pred Bogom zasigurno umnožavati i ti ćeš više i češće biti buntovan, sve dok ne dostigneš meru koja će značiti tvoje potpuno uništenje. Tada će tvoj prijatni san o primanju blagoslova propasti. Ne smatraj svoje prestupe pukom greškom jedne nezrele ili budalaste osobe; ne pozivaj se na izgovor da usled svog lošeg kova nisi bio u mogućnosti da istinu sprovodiš u delo. I više od toga, nemoj prestupe koje si počinio da posmatraš kao dela koja je počinio neko ko naprosto nije umeo ništa bolje. Ako sebi olako praštaš i prema sebi se odnosiš velikodušno, onda kažem da si kukavica koja istinu nikada neće zadobiti, niti će tvoji prestupi ikada prestati da te progone; oni će te sprečiti da ikada ispuniš zahteve istine i navesti da zauvek ostaneš odani pratilac Sotone. Moj ti je savet i dalje ovaj: nemoj da obraćaš pažnju samo na svoje odredište, a da svoje skrivene prestupe ne primećuješ; shvati svoje prestupe ozbiljno i ne prelazi preko ijednog od njih brinući za svoje odredište.

– „Reč”, tom I, „Božja pojava i delo”, „Prestupi će čoveka odvesti u pakao”

Svakodnevne reči Božje  Odlomak 611

Danas vas na ovaj način opominjem zarad vašeg vlastitog opstanka, kako bi Moje delo nesmetano napredovalo i kako bi se Moje početno delo unutar čitave vaseljene moglo izvršiti prikladnije i savršenije, otkrivajući narodima svih zemalja i nacija Moje reči, autoritet, veličanstvo i sud. Delo koje obavljam među vama početak je Mog dela unutar čitave vaseljene. Iako je sada već nastupilo vreme poslednjih dana, znajte da su „poslednji dani” samo naziv za jedno doba; pojam koji se odnosi na jedno doba; baš kao i Doba zakona i Doba blagodati, oni označavaju čitavo jedno doba, a ne samo poslednjih nekoliko godina ili meseci. Ipak, poslednji dani se prilično razlikuju od Doba blagodati i Doba zakona. Delo poslednjih dana se ne sprovodi u Izraelu, nego među neznabošcima; ovo delo osvaja ljude iz svih naroda i plemena izvan Izraela pred Mojim prestolom, tako da Moja slava u vaseljeni može ispuniti svemir i nebeski svod. To je stoga da Ja mogu steći veću slavu, kako bi sva stvorena bića na zemlji mogla širiti Moju slavu bezbrojnim narodima, zauvek među budućim naraštajima, i kako bi sva stvorena bića na nebu i na zemlji mogla videti svu slavu koju sam stekao na zemlji. Delo koje se obavlja tokom poslednjih dana jeste delo osvajanja. Ono nije usmeravanje svih ljudi na zemlji da vode svoj zemaljski život, već završetak neprolaznog, hiljadugodišnjeg života patnje ljudskog roda na zemlji. Shodno tome, delo poslednjih dana ne može biti nalik delu u Izraelu, koje je trajalo nekoliko hiljada godina, niti delu u Judeji, koje je trajalo svega nekoliko godina i potom se nastavilo tokom dva milenijuma, sve do drugog Božjeg ovaploćenja. Ljudi poslednjih dana dolaze u dodir samo sa ponovnom pojavom Otkupitelja u telu, i primaju Božje lično delo i reči. Neće proći dve hiljade godina do okončanja poslednjih dana; oni traju kratko poput Isusovog obavljanja dela iz Doba blagodati u Judeji. To je zato što su poslednji dani namenjeni završetku čitave ere. Oni služe dovršavanju i okončanju Božjeg šestohiljadugodišnjeg plana upravljanja i privođenju kraju patnjom ispunjenog životnog puta ljudskog roda. Oni nisu namenjeni odvođenju celog ljudskog roda u sledeće doba niti omogućavanju da se njegov život nastavi; to ne bi imalo nikakav značaj za Moj plan upravljanja niti za postojanje čoveka. Kad bi ljudski rod ovako nastavio, pre ili kasnije sasvim bi ga prožderao zli đavo, a one duše koje pripadaju Meni na kraju bi stradale od njegove ruke. Moje delo traje tek šest hiljada godina, a dopustio sam da i kontrola Zloga nad celim ljudskim rodom potraje šest hiljada godina. Prema tome, sada je vreme isteklo. Više ne želim ni da nastavim niti da odlažem: tokom poslednjih dana, Ja ću pobediti Sotonu, vratiću svu Svoju slavu i povratiti sve duše koje Mi pripadaju na zemlji, kako bi one, napaćene, mogle pobeći iz mora patnje, i time će biti završeno Moje celokupno delo na zemlji. Od ovog dana pa nadalje, nikada se više neću ovaplotiti na zemlji, a Moj Duh, koji je suveren nad svime, nikada više neće delovati na zemlji. Na zemlji ću samo iznova stvoriti ljudski rod, ljudski rod koji je osvećen i koji je Moj verni grad na zemlji. Ali znajte da neću uništiti ceo svet, niti ću uništiti ceo ljudski rod. Zadržaću tu preostalu trećinu – tu trećinu koju sam temeljno osvojio i koja Me voli i učiniću da ova trećina bude plodna i da se množi na zemlji baš kao što su to Izraelci činili pod zakonom; dobiće obilje ovaca i goveda kojima ću ih hraniti, kao i sva bogatstva zemlje. Ovaj ljudski rod će zauvek ostati sa Mnom, a ipak to neće biti današnji ljudski rod koji je očajno prljav, već ljudski rod koji predstavlja skup svih onih koje sam Ja zadobio. Takav ljudski rod Sotona neće oštetiti, ometati niti opsedati, i biće jedini ljudski rod koji nastavlja da živi na zemlji nakon što pobedim Sotonu. To je ljudski rod koji sam Ja danas osvojio i koji je od Mene zadobio obećanje. I tako, ljudski rod koji bude osvojen tokom poslednjih dana istovremeno je ljudski rod koji će ostati i koji će zadobiti Moje večne blagoslove. Biće to jedini dokaz Mog trijumfa nad Sotonom i jedini plen iz Mog rata sa Sotonom. Ovaj ratni plen, koji sam spasao iz Sotonine vlasti, jedina je kristalizacija i plod Mog plana upravljanja od šest hiljada godina. On potiče iz svakog naroda i veroispovesti, iz svakog mesta i države unutar vaseljene. Čine ga ljudi različitih etničkih pripadnosti, koji imaju različite jezike, običaje i boje kože, a rašireni su u svim narodima i veroispovestima na planeti, pa čak i u svakom kutku sveta. Naposletku, oni će se ujediniti kako bi sačinili celovit ljudski rod, zajednicu ljudi koja je van domašaja sila Sotone. Oni pripadnici ljudskog roda koje nisam spasio niti osvojio tiho će potonuti u morske dubine, za sva vremena sprženi Mojim proždirućim ognjem. Zatreću ovaj stari, krajnje nečisti ljudski rod, kao što sam zatro prvorođene sinove, stoku i ovce u Egiptu, ostavljajući samo Izraelce, koji su jeli jagnjeće meso, a jagnjeću krv pili i njome obeležavali nadvratnike. Zar ljudi koje sam osvojio i koji su iz Moje porodice nisu istovremeno ljudi koji jedu meso Jagnjeta koje jesam Ja, i piju krv Jagnjeta koje jesam Ja, koje sam Ja iskupio i koji Me obožavaju? Zar takve ljude ne prati uvek Moja slava? Nisu li oni koji su bez mesa Jagnjeta, koje sam Ja, odavno tiho potonuli u morske dubine? Danas Mi se opirete, a danas su Moje reči baš kao one koje je Jahve izgovorio sinovima i unucima Izraela. Ipak, postoji nepopustljivost u dubinama vaših srca i vi nagomilavate Moju srdžbu, donoseći više patnje na svoje telo, više suda svojim gresima i više gneva prema vašoj nepravednosti. Ko bi mogao biti pošteđen na dan Moje srdžbe kada se danas prema Meni ophodite ovako? Čija bi nepravednost mogla umaći Mojim očima punim grdnje? Čiji bi se gresi mogli izvući iz ruku Mene, Svemogućeg? Čiji bi otpor mogao izbeći Mom sudu, sudu Svemogućeg? Ja, Jahve, ovako se obraćam vama, potomcima neznabožačke porodice, a reči koje vam govorim nadilaze sve izjave iz Doba zakona i Doba blagodati, a vi ste ipak nepopustljiviji od svih ljudi iz Egipta. Ne nakupljate li Moju srdžbu dok Ja spokojno obavljam Svoje delo? Kako biste mogli pobeći nepovređeni od dana koji pripada Meni, Svemogućem?

– „Reč”, tom I, „Božja pojava i delo”, „Niko ko je od tela ne može izbeći dan srdžbe”

Svakodnevne reči Božje  Odlomak 612

Razumeš li sada šta je sud i šta je istina? Ako razumeš, savetujem ti da se poslušno pokoriš sudu, jer inače nikada nećeš biti u prilici da te Bog odobri ili da te povede u Svoje carstvo. Onih koji samo prihvataju sud ali nikada ne mogu da budu pročišćeni, odnosno onih koji pobegnu usred dela suda, Bog će se zauvek gnušati i odbaciće ih. Njihovi gresi su brojniji i teži od greha fariseja, jer su oni izdali Boga i oni su buntovnici protiv Njega. Takvi ljudi koji nisu dostojni čak ni da službuju biće još strože kažnjeni, i to kaznom koja je večna. Bog neće poštedeti nijednog izdajnika koji je nekada rečima pokazao odanost, a onda Ga izdao. Takve ljude sustići će odmazda kroz kaznu duha, duše i tela. Nije li upravo to otkrivanje pravedne naravi Božje? Nije li upravo to Božja svrha u sudu čoveku i njegovom otkrivanju? Sve koji u vreme suda čine svakojaka zla dela Bog predaje na mesto koje vrvi od zlih duhova, dopuštajući tim zlim duhovima da prema želji uništavaju njihova tela, a ta ljudska tela zaudaraju na leševe. To im je primerena odmazda. U njihove evidencije Bog beleži svaki greh tih nelojalnih lažnih vernika, lažnih apostola i lažnih radnika, a onda, u odgovarajuće vreme, baca ih među nečiste duhove, dozvoljavajući tim nečistim duhovima da po svojoj volji skrnave njihova cela tela, kako nikada ne bi mogli da se ponovo rode, niti da ponovo vide svetlost. One licemere koji neko vreme služe, ali ne ostanu odani do kraja, Bog ubraja među zle, dopuštajući im da se valjaju u blatu sa zlim ljudima i da sa njima obrazuju šaroliku bandu zlikovaca, te će ih na kraju Bog uništiti. Bog ostavlja po strani i ne obraća pažnju na one koji nikada nisu bili odani Hristu ili nikada nisu doprineli svojom snagom, pa će ih On, tokom smene doba, sve uništiti. Oni više neće postojati na zemlji, a još će manje moći ući u carstvo Božje. One koji nikada nisu bili iskreni prema Bogu, ali nemaju drugog izbora osim da se prema Njemu odnose površno, Bog ubraja među one koji služe Njegovom narodu. Samo mali broj takvih ljudi će preživeti, dok će većina propasti zajedno sa onima čije službovanje čak ni nije u skladu sa merilom. Konačno, Bog će u Svoje carstvo dovesti sve one koji su istog srca i uma s Bogom, narod i sinove Božje, kao i one Bogom predodređene da budu sveštenici. Oni su kristalizacija Božjeg dela. A kad je reč o onima koji ne mogu da budu svrstani ni u jednu kategoriju koju je odredio Bog, oni će biti ubrojani među nevernike, pa zasigurno možete da zamislite kakav će im biti ishod. Već sam vam rekao sve što je trebalo, a put koji izaberete je samo vaš izbor. Treba da shvatite sledeće: Božje delo nikada ne čeka nikoga ko sa Njim ne može da uhvati korak, a Božja pravedna narav nema milosti ni prema kome.

– „Reč”, tom I, „Božja pojava i delo”, „Hristos obavlja delo suda pomoću istine”


Drugi deo: Spoznaja Boga


Spoznaja Boga I

Svakodnevne reči Božje  Odlomak 1

Trebalo bi da svako od vas iznova analizira svoj put vernika u Boga, kako bi uvideo da li je, dok Ga je sledio, zaista razumeo, zaista shvatio i zaista spoznao Boga, da li zaista zna kakvi su Božji stavovi prema različitim tipovima ljudi i da li zaista razume delo koje Bog vrši na njemu i način na koji Bog definiše svaki njegov postupak. Ovog Boga koji je kraj tebe, koji ti pravi društvo, koji usmerava tvoje napredovanje, suveren je nad tvojom sudbinom i opskrbljuje tvoje potrebe – koliko tačno ti razumeš ovog Boga i koliko znaš o Njemu? Znaš li koje delo On u tebi obavlja svakog bogovetnog dana? Znaš li načela i ciljeve za svaki Njegov postupak? Znaš li kako te On usmerava? Znaš li kako te On snabdeva? Jesu li ti poznati metodi po kojima te On vodi? Znaš li šta On želi da dobije od tebe i šta želi da u tebi postigne? Znaš li Njegove stavove o različitim načinima tvog ponašanja? Znaš li da li si ti osoba koju On voli? Da li su ti poznati poreklo Njegove radosti, srdžbe, tuge i oduševljenja, kao i misli i ideje na kojima se sve to zasniva, i Njegova suština? Znaš li kakav je tačno ovaj Bog u kojeg veruješ? Jesu li ova i druga pitanja ove vrste stvari koje nikad nisi razumeo, niti si o tome razmišljao? Da li si se, tokom vremena u kojem veruješ u Boga, putem istinskog uvažavanja i doživljavanja Božjih reči, rešio svega što si pogrešno razumeo u vezi s Njim? Da li su, nakon što te je Bog doveo u red i prekorio, u tebi nastali iskrena pokornost i obzir prema Bogu? Da li si, usred Božje grdnje i suda, spoznao čovekovu buntovničku i sotonsku prirodu i tako stekao makar trunku razumevanja svetosti Božje? Da li si, zahvaljujući smernicama i prosvećenju Božjih reči, na život počeo da gledaš drugačijim očima? Da li si, usred Božjih kušnji za tebe, osetio Njegovu netrpeljivost prema ljudskim uvredama, jesi li osetio šta On od tebe zahteva i kako te spasava? Ako ne znaš šta znači pogrešno razumeti Boga, niti kako da to pogrešno shvatanje odagnaš od sebe, može se reći da ti nikad nisi ni stupio u istinski prisnu vezu s Bogom i da Ga nikad nisi razumeo, ili se u najmanju ruku može reći da nikad nisi poželeo da Ga razumeš. Ako ne znaš šta su Božja disciplina i prekor, onda sigurno ne znaš ni šta su pokornost i obzirnost, ili se barem nikad nisi uistinu pokorio Bogu, niti pokazao obzir prema Njemu. Ako nikad nisi iskusio Božju grdnju i sud, ti onda zasigurno nećeš znati šta je Njegova svetost, a još će ti manje biti jasno šta je ljudsko buntovništvo. Ako nikad nisi imao pravi, ispravan pogled na život, niti ispravan cilj u životu, već si i dalje zbunjen i neodlučan u pogledu svog budućeg životnog puta, pa čak oklevaš i da kreneš napred, onda je sasvim sigurno da ti nikad nisi primio Božje prosvećenje i vođstvo; takođe se može reći da nikad nisi bio uistinu opskrbljen ni obnovljen Božjim rečima. Ako još nisi bio podvrgnut Božjim kušnjama, onda se podrazumeva da ti zasigurno ne znaš šta je Božja netrpeljivost prema ljudskim prestupima, niti bi mogao da razumeš šta tačno Bog od tebe zahteva, a kamoli da razumeš šta tačno predstavlja Njegovo delo upravljanja i spasavanja čoveka. Ma koliko godina da neka osoba veruje u Boga, ako ona u Božjim rečima nikada ništa nije doživela ni uočila, onda ona sasvim sigurno nije krenula putem koji vodi ka spasenju, njena je vera u Boga zasigurno lišena stvarnog sadržaja, njeno bogopoznanje je takođe ništavno, a podrazumeva se i da ona pojma nema šta je bogobojažljivost.

– „Reč”, tom II, „O spoznaji Boga”, „Predgovor”

Svakodnevne reči Božje  Odlomak 2

Ono što Bog ima i što jeste, Božja suština i narav Božja – sve je to ljudskom rodu obznanjeno Njegovim rečima. Kad čovek doživi Božje reči, on će tokom njihovog sprovođenja u delo razumeti pravu svrhu reči koje Bog izgovara, razumeće njihov izvor i pozadinu, razumeće i ceniće efekat koji Bog Svojim rečima namerava da postigne. Sa aspekta ljudskog roda, sve su to stvari koje čovek mora da iskusi, shvati i postigne, kako bi zadobio istinu i život, shvatio Božje namere, preobrazio svoju narav i kako bi bio u stanju da se pokori Božjem suverenitetu i uređenjima. Dok sve to doživljava, shvata i postiže, čovek će postepeno uspeti da razume Boga, a tada će on ujedno dostići i različite stepene bogopoznanja. To znanje i razumevanje ne proizlaze iz nečega što je čovek zamislio ili sastavio, već iz onoga što on uvažava, doživljava, oseća i u sebi potvrđuje. Tek nakon što čovek te stvari uvaži, doživi, oseti i potvrdi, njegovo bogopoznanje dobija sadržaj; jedino znanje koje čovek tada stekne aktuelno je, stvarno i tačno, a ovaj proces – postizanja istinskog razumevanja i poznanja Boga kroz uvažavanje, doživljavanje, osećanje i potvrđivanje Njegovih reči – nije ništa drugo do uistinu prisna veza između čoveka i Boga. Usred ovakve prisne veze, čovek počinje zaista da shvata i da razume Božje namere, da stiče istinsko razumevanje i spoznaju onoga što Bog ima i što jeste, počinje uistinu da shvata i spoznaje Božju suštinu, postepeno počinje da shvata i spoznaje narav Božju, postaje uistinu siguran i počinje pravilno da definiše činjenicu vrhovne Božje vlasti nad vascelom tvorevinom i da suštinski shvata Božji identitet i položaj. Usred ovakve prisne veze, čovek postepeno menja svoje predstave o Bogu, ne izmišlja Ga više ni iz čega, ne prepušta se više vlastitim sumnjama u Njega, ne shvata ga pogrešno, ne okrivljuje Ga, ne sudi Mu, niti sumnja u Njega. Na taj će se način čovek manje sporiti s Bogom, manje će se s Njim sukobljavati i biće manje slučajeva čovekove pobune protiv Boga. Sa druge strane, čovekova pokornost i briga o Bogu sve će se više uvećavati, a njegova će bogobojažljivost bivati sve stvarnijom i dubljom. Usred takve prisne veze, čovek će dostići ne samo opskrbljenost istinom i životno krštenje, već će ujedno dostići i istinsko bogopoznanje. Usred ovakve prisne veze, čovek će ne samo preobraziti svoju narav i primiti spasenje, već će istovremeno prikupiti istinsku bogobojažljivost i obožavanje stvorenog bića prema Bogu. Nakon što čovek doživi ovako prisnu vezu, njegova vera u Boga neće više biti prazan list hartije, ni lažno obećanje, niti oblik slepe potrage i idolatrije; samo na temelju ovako prisne veze čovekov će život iz dana u dan napredovati ka zrelosti i tek će tada njegova narav početi da se polako menja, a njegova će vera u Boga, korak po korak, iz nejasnog i nesigurnog verovanja preći u pravu pokornost i brižnost, u istinsku bogobojažljivost, a čovek će ujedno, dok sledi Boga, postepeno napredovati od pasivnog ka aktivnom stanovištu, i od negativnog ka pozitivnom; samo putem ovako prisne veze čovek će doći do istinskog razumevanja i poimanja Boga, do istinskog bogopoznanja. Pošto velika većina ljudi nikad nije stupila u istinski prisnu vezu s Bogom, njihovo bogopoznanje zaustavlja se na nivou teorije, na nivou reči i doktrina. Naime, ma koliko dugo da veruju u Boga, ljudi su, što se bogopoznanja tiče, velikom većinom i dalje na istom mestu odakle su i krenuli, zaglavljeni u temeljima tradicionalnih oblika poštovanja, uz sva prateća, romantično obojena feudalna praznoverja. To što se čovekovo znanje o Bogu ne pomera s početne tačke, znači da ono praktično i ne postoji. Ako izuzmemo čovekovu potvrdu Božjeg položaja i identiteta, njegova je vera u Boga još uvek u stanju nejasne neodređenosti. Imajući to u vidu, koliku istinsku bogobojažljivost može čovek uopšte osećati?

Ma koliko čvrsto da veruješ u postojanje Boga, ta vera ne može da zameni tvoje bogopoznanje, niti tvoju bogobojažljivost. Ma koliko da si uživao u Njegovim blagoslovima i u Njegovoj blagodati, to ne može biti zamena za tvoje bogopoznanje. Ma koliko da si spreman da sebe, Njega radi, u celosti posvetiš i uložiš, to ne može da zameni tvoje poznavanje Boga. Možda si izuzetno dobro upoznat sa rečima koje je Bog izgovorio, možda si ih čak naučio napamet i možeš brzo da ih izdeklamuješ, ali to ipak ne može da zameni tvoje bogopoznanje. Ako čovek nikad nije bio u istinskoj vezi s Bogom, niti je Božje reči uistinu iskusio, onda će, ma koliko on bio nameran da sledi Boga, njegovo znanje o Bogu biti samo neispisana tabla i beskrajno sanjarenje; koliko god da si se puta u prolazu očešao o Boga ili se s Njim našao licem u lice, tvoje će bogopoznanje i dalje biti na nuli, a tvoja bogobojažljivost neće biti ništa više od otrcane fraze ili idealizovanog koncepta.

– „Reč”, tom II, „O spoznaji Boga”, „Predgovor”

Svakodnevne reči Božje  Odlomak 3

Mnogi čuvaju Božje reči kako bi ih iz dana u dan čitali, posvećuju se do te mere da sve klasične odlomke Božjih reči pamte kao nešto najdragocenije, a uz to ih i posvuda propovedaju, snabdevajući tim rečima druge ljude i pružajući im pomoć putem njih. Oni misle da time svedoče o Bogu i o Njegovim rečima, da na taj način slede Božji put; misle da na taj način žive po Božjim rečima, da takvim postupanjem unose Njegove reči u svoje stvarne živote, te da će im to omogućiti da od Boga dobiju pohvalu i da budu spaseni i usavršeni. Oni se, međutim, čak i dok propovedaju Božje reči, u praksi nikad ne pridržavaju tih reči, niti pokušavaju da sebe uporede s onim što se u Božjim rečima otkriva. Umesto toga, oni Božje reči koriste da bi na prevaru zadobili divljenje i poverenje drugih ljudi, te da bi na sebe preuzeli upravljanje i tako proneverili i ukrali Božju slavu. Uzaludno se nadaju da će priliku, koja im se pruža širenjem Božjih reči, iskoristiti tako da budu nagrađeni Božjim radom i Njegovom pohvalom. Prošlo je toliko godina, a ovi ljudi ne samo da su bili nesposobni da propovedanjem Božjih reči zasluže Njegovu pohvalu, ne samo da nisu bili u stanju da otkriju put koji treba da slede prilikom svedočenja o Božjim rečima, ne samo da, pomažući drugima i snabdevajući ih Božjim rečima, nisu pomogli niti snabdeli sami sebe, i ne samo da su, čineći sve to, bili nesposobni da spoznaju Boga ili da u sebi probude istinsku bogobojažljivost, već se, naprotiv, njihovo pogrešno razumevanje Boga produbljuje, njihovo nepoverenje u Njega pogoršava, a njihove maštarije o Njemu sve su više prenaglašene. Opskrbljeni i vođeni vlastitom teorijom o Božjim rečima, oni odaju sliku kao da su sasvim u svom elementu, kao da s lakoćom koriste svoje veštine, kao da su pronašli životnu svrhu i misiju, kao da su osvojili novi život i da su spaseni, kao da su, kristalno jasno recitujući Božje reči, zadobili istinu, shvatili Božje namere i otkrili put ka poznanju Boga, te kao da su se, tokom propovedanja Božjih reči, s Njim često susretali licem u lice. Uz to, oni su često „dirnuti” do suza i, često pod vođstvom „Boga” u Božjim rečima, kao da se neprestano hvataju za Njegovu iskrenu zabrinutost i dobre namere, i kao da su, u isto vreme, shvatili Božje spasenje čoveka i Njegovo upravljanje, da su spoznali Njegovu suštinu i razumeli Njegovu pravednu narav. Na temelju ovoga, oni kao da još čvršće veruju u postojanje Boga, kao da su svesniji Njegovog uzvišenog stanja i da još dublje osećaju Njegovu veličinu i transcendentnost. Ogrezli u površnom poznavanju Božjih reči, oni odaju utisak da im je vera dobila na snazi, da im je rešenost da izdrže stradanje ojačala, te da se njihovo znanje o Bogu produbilo. Oni, međutim, pojma nemaju da, dok zaista ne iskuse Božje reči, sve njihovo znanje o Bogu i njihove ideje o Njemu proizlaze iz njihovih vlastitih prepuštanja maštarijama i nagađanju. Njihova vera ne bi izdržala nikakvu Božju proveru, njihova takozvana duhovnost i rast naprosto ne bi izdržali Božju kušnju i nadzor, njihova rešenost je tek kula od peska, a njihovo takozvano bogopoznanje nije ništa drugo do plod njihove mašte. Ovi ljudi, koji su, na izvestan način, u Božje reči uložili mnogo truda, zapravo nikad nisu shvatili šta je prava vera, šta je prava pokornost, šta je prava briga i pravo bogopoznanje. Oni od teorije, mašte, znanja, talenta, tradicije, sujeverja, pa čak i od moralnih vrednosti čovečanstva prave „kapital” i „oružje” svoje vere u Boga i svog sledbeništva, te ih čak smatraju osnovom svoje vere i sledbeništva. U isto vreme, oni od tog kapitala i od tog oružja prave čarobne talismane, pomoću kojih spoznaju Boga, suočavaju se i obračunavaju s Božjim nadzorom, kušnjama, grdnjom i sudom. Naposletku, sve ono do čega oni dolaze i dalje se ne sastoji ni od čega drugog do od zaključaka o Bogu, koji su prožeti verskim konotacijama, feudalnim praznoverjem i svime onim što je romantično, groteskno i zagonetno. Način na koji oni poznaju i definišu Boga istim je kalupom izliven kao kod ljudi koji veruju samo u Nebesa ili u Starca na nebu, dok Božja praktičnost, Njegova suština, Njegova narav, sve što On ima i što jeste – sve ono što se odnosi na stvarnog Boga Samoga – jesu stvari koje njihovo znanje nije uspelo da dokuči, od kojih je njihovo znanje potpuno odvojeno, pa čak i udaljeno kao severni od južnog pola. Stoga ti ljudi, iako žive snabdeveni i hranjeni Božjim rečima, ipak nisu u stanju da uistinu koračaju putem koji vodi ka strahu od Boga i izbegavanju zla. Pravi razlog za to je što se oni nikad nisu upoznali sa Bogom, niti su ikada s Njim imali istinski dodir i prisnu vezu, te je za njih stoga nemoguće da postignu međusobno razumevanje s Bogom, niti u sebi mogu da probude istinsku veru u Boga, da slede Boga i da mu se klanjaju. Zbog njihovog gledišta i stava da Božje reči treba na taj način da posmatraju i da treba tako da gledaju na Boga, suđeno im je da iz svojih poduhvata izađu praznih ruku, da do kraja večnosti ne budu u stanju da koračaju putem koji vodi ka strahu od Boga i izbegavanju zla. Cilj kojem teže i smer u kojem idu ukazuju na to da će oni večno biti Božji neprijatelji i da nikad, do kraja večnosti, neće moći da prime spasenje.

– „Reč”, tom II, „O spoznaji Boga”, „Predgovor”

Svakodnevne reči Božje  Odlomak 4

Ako bi osoba koja je dugi niz godina sledila Boga i mnogo godina uživala u opskrbi Njegovim rečima, Boga definisala suštinski jednako kao neko ko pred idolima pada ničice u znak poštovanja, to bi onda značilo da ta osoba nije dosegla stvarnost Božjih reči. To je zato što ona u stvarnost Božjih reči naprosto nije ni zakoračila, te stoga stvarnost, istina, namere i zahtevi prema ljudskom rodu, što je sve sadržano u Božjim rečima, sa tom osobom nemaju nikakve veze. Drugim rečima, ma koliko takva osoba naporno radila na površnom značenju Božjih reči, svi su njeni napori jalovi: jer to čemu ona teži samo su puke reči, te će, nužno, i ono što ona bude stekla takođe biti samo puke reči. Bez obzira na to da li su reči koje Bog izgovara naizgled jednostavne ili duboke, sve su to istine koje su neophodne za čovekov život-ulazak; one su izvor žive vode koja čoveku omogućava kako duhovni, tako i telesni opstanak. One čoveku pružaju ono što mu je neophodno da bi preživeo; pravila i načela za njegovo vladanje u svakodnevnom životu; put kojim mora ići ka spasenju, kao i ciljeve i smer za postizanje spasenja; sve istine koje, kao stvoreno biće, treba pred Bogom da poseduje; i sve istine o tome kako čovek treba da se pokorava Bogu i da Ga obožava. One su garancija koja osigurava čovekov opstanak, one su čovekov hleb nasušni, a ujedno su i čvrst oslonac koji čoveku omogućava da bude jak i postojan. One obiluju istina-stvarnošću kojom stvoreno čovečanstvo proživljava normalnu ljudskost, obiluju istinom kojom se čovečanstvo oslobađa iskvarenosti i izlazi iz Sotonine zamke, obiluju usrdnim i strpljivim poukama, podsticanjima, ohrabrenjima i utehom, koje Stvoritelj daruje stvorenom čovečanstvu. One su svetionik koji ljude usmerava i prosvećuje kako bi razumeli sve što je pozitivno, garancija koja osigurava da će ljudi proživeti i zadobiti sve što je pravično, lepo i dobro, kriterijum prema kome se mere svi ljudi, događaji i stvari, a takođe i orijentir koji ljude vodi ka spasenju i putu svetlosti. Samo kroz praktično iskustvo Božjih reči čovek može biti opskrbljen istinom i životom; samo na taj način čovek može da shvati šta je normalna ljudskost, šta je smislen život, šta je istinsko stvoreno biće i šta je istinsko pokoravanje Bogu; samo kroz to čovek može da shvati kako da bude obziran prema Bogu, kako da ispuni dužnost stvorenog bića i kako da stekne obličje pravog čoveka; jedino tako čovek može da shvati šta se podrazumeva pod istinskom verom i istinskim obožavanjem; čovek samo tako može da shvati ko je Suveren neba, zemlje i svih stvorenja; jedino tako čovek može razumeti način na koji Onaj koji je Suveren svega stvorenog vlada, predvodi i obezbeđuje celokupno stvaranje; i samo na taj način čovek može da razume i shvati sredstva pomoću kojih Onaj koji je Suveren svega stvorenog postoji, ispoljava se i deluje. Čovek koji je odvojen od stvarnog iskustva Božjih reči nema pravo znanje niti uvid u Božje reči i istinu. Takav čovek je ništa drugo do živi leš i potpuna ljuštura, a celokupno znanje koje se odnosi na Stvoritelja nema sa njim nikakve veze. U Božjim očima, takav čovek nikad nije verovao u Njega, niti Ga je ikada sledio, te ga stoga Bog ne priznaje ni kao Svog vernika ni kao Svog sledbenika, a još manje kao autentično stvoreno biće.

– „Reč”, tom II, „O spoznaji Boga”, „Predgovor”

Svakodnevne reči Božje  Odlomak 5

Istinsko stvoreno biće treba da zna ko je Stvoritelj, čemu čovekovo stvaranje služi, kako da ispunjava obaveze stvorenog bića i kako da obožava Stvoritelja; ono treba da razume, shvati, spozna i povede računa o Stvoriteljevim namerama, željama i zahtevima, te treba da sledi Stvoriteljev put – da se boji Boga i kloni se zla.

Šta znači bojati se Boga? I kako neko može da se kloni zla?

„Bojati se Boga” ne znači neobjašnjivi strah i užas, niti izbegavanje, niti držanje distance, niti idolizaciju ni praznoverje, već to znači divljenje, strahopoštovanje, poverenje, razumevanje, obzirnost, pokornost, posvećenost, ljubav, kao i bezuslovno i bespogovorno obožavanje, uzvraćanje i predaju. Bez istinskog bogopoznanja, ljudi neće imati istinsko divljenje, istinsko poverenje, istinsko razumevanje, istinsku obzirnost i pokornost, već samo prestrašenost i nelagodu, samo sumnju, pogrešno razumevanje, izbegavanje i držanje distance; bez istinskog bogopoznanja, ljudi neće imati istinsku posvećenost i uzvraćanje; bez istinskog bogopoznanja, ljudi neće imati istinsko obožavanje i predaju, već samo slepo idolopoklonstvo i praznoverje; bez istinskog bogopoznanja, ljudi ni na koji način ne mogu da slede Božji put, niti da se boje Boga, niti da se klone zla. Nasuprot tome, svaka aktivnost i ponašanje u koje se ljudi upuštaju biće ispunjeni buntovništvom i otporom protiv Boga, klevetama i sudovima o Njemu, te zlim delima koja se protive istini i pravom značenju Božjih reči.

Jednom kada ljudi steknu istinsko poverenje u Boga, zaista će Ga slediti i oslanjati se na Njega; samo sa istinskim oslanjanjem na Boga, ljudi Ga mogu istinski shvatiti i razumeti; sa istinskim shvatanjem Boga dolazi i istinska obzirnost prema Njemu; samo sa istinskom obzirnošću prema Bogu, ljudi mogu imati istinsku pokornost; samo sa istinskom pokornošću Bogu, ljudi mogu imati istinsku posvećenost; samo sa istinskom posvećenošću Bogu, ljudi mogu imati bezuslovno i bespogovorno uzvraćanje; samo sa istinskim oslanjanjem, istinskim shvatanjem i obzirnošću, istinskom pokornošću, istinskom posvećenošću i uzvraćanjem, ljudi mogu istinski spoznati Božju narav i suštinu i identitet Stvoritelja; tek kada istinski spoznaju Stvoritelja, u njima se može probuditi istinsko obožavanje i predaja; samo kada budu imali istinsko obožavanje i predaju Stvoritelju, oni će moći istinski da se oslobode svojih zlih dela, to jest, da se klone zla.

Od toga se sastoji čitav proces „bojazni od Boga i klonjenja zla”, a to je ujedno i celokupan sadržaj bojazni od Boga i klonjenja zla. To je put kojim se mora proći da bi se dostigla bojazan od Boga i klonjenje zla.

„Bojati se Boga i kloniti se zla” je bezbrojnim nitima neraskidivo povezano s bogopoznanjem, a veza između njih je sama po sebi očigledna. Ako želiš da postigneš da se kloniš zla, najpre moraš da se stvarno bojiš Boga; ako želiš da postigneš da se stvarno bojiš Boga, najpre moraš da imaš pravo bogopoznanje; ako želiš da postigneš bogopoznanje, najpre moraš da doživiš Božje reči, da uđeš u njihovu stvarnost, da doživiš Božji prekor i disciplinovanje, Njegovu grdnju i sud; ako želiš da doživiš Božje reči, s njima najpre moraš da se nađeš licem u lice, moraš da se nađeš licem u lice s Bogom i da Ga zamoliš da postavi ljude, događaje i stvari, kao i sve vrste okruženja, tako da imaš prilike da doživiš Njegove reči; ako želiš da se nađeš licem u lice s Bogom i s Božjim rečima, najpre moraš da budeš prostodušan i pošten u srcu, da imaš stav prihvatanja istine, rešenost da podneseš patnju, odlučnost i hrabrost da se kloniš zla i želju da postaneš pravo stvoreno biće… Na taj način, napredujući korak po korak, sve ćeš se više približavati Bogu, tvoje će srce postajati sve čistije, a tvoj će život i vrednost življenja, kako budeš spoznavao Boga, bivati sve smisleniji i sve blistaviji. Sve do dana kada ćeš osetiti da Stvoritelj više nije zagonetka, da nikada nije bio skriven od tebe, da nikada nije skrivao Svoje lice od tebe, da Stvoritelj nije daleko od tebe, da On više nije Onaj za kim možeš samo danonoćno da čezneš, ali da Ga ne možeš dosegnuti svojim čulima, da On zaista i istinski stoji kao stražar pokraj tebe, da hrani tvoj život i upravlja tvojom sudbinom. Osetićeš da On nije negde na dalekom obzorju, niti se skriva visoko gore, u oblacima, da je On tu, kraj tebe i ima suverenost nad svime što imaš, i da je On tvoje sve i tvoj jedan jedini. Takav Bog ti dopušta da Ga voliš i obožavaš iz srca, da Mu budeš privržen, da Mu budeš blizu, da Mu se diviš, da se plašiš da Ga ne izgubiš i da više ne želiš da Ga napustiš, da se više ne buniš protiv Njega, niti da Ga više izbegavaš ili držiš na odstojanju. Sve što želiš jeste da vodiš računa o Njemu, samo želiš da Mu se pokoriš, da Mu uzvratiš za sve što ti daje i da se predaš Njegovoj vrhovnoj vlasti. Ti više ne odbijaš da te On usmerava, opskrbljuje, pazi i štiti, više se ne opireš Njegovoj suverenosti i uređenjima u vezi sa tobom. Želiš samo da Ga slediš, da Ga pratiš; želiš samo da Ga prihvatiš kao svoj jedan i jedini život, kao svog jednog i jedinog Gospoda, svog jednog i jedinog Boga.

– „Reč”, tom II, „O spoznaji Boga”, „Predgovor”

Svakodnevne reči Božje  Odlomak 6

Ljudska verovanja ne mogu da zamene istinu

Neki ljudi su u stanju da podnose teškoće, mogu da plate cenu, naizgled se veoma dobro ponašaju, prilično su poštovani i uživaju divljenje drugih ljudi. Da li biste rekli da se takvo spoljašnje ponašanje može smatrati sprovođenjem istine u delo? Da li bi se moglo utvrditi da takvi ljudi udovoljavaju Božjim namerama? Zašto ljudi za takve pojedince često misle da udovoljavaju Bogu, da se kreću u pravcu sprovođenja istine u delo i da slede Božji put? Zašto neki ljudi tako misle? Za to postoji samo jedno objašnjenje. Kako glasi to objašnjenje? Radi se o tome da određena pitanja – poput, šta znači sprovoditi istinu u delo, šta znači udovoljiti Bogu i šta znači zaista posedovati istina-stvarnost – velikom broju ljudi nisu baš jasna. Usled toga, ima ljudi koje su često zaluđivali oni koji se, naizgled, odlikuju duhovnošću i plemenitošću, koji su naizgled uzvišeni i veliki. Što se tiče onih koji umeju rečito da govore o rečima i doktrinama i čiji govor i postupci naizgled zavređuju divljenje, ljudi koje takvi zaluđuju nisu nikad ni sagledali suštinu njihovih postupaka, načela na kojima se njihova dela zasnivaju, kao ni njihove ciljeve. Štaviše, nikad nisu razmotrili da li se takvi ljudi zaista pokoravaju Bogu, niti su ikada utvrdili da li se ti ljudi iskreno boje Boga i da li se klone zla. Oni nikada nisu raspoznali njihovu ljudskost-suštinu. Umesto toga, oni već od prvog upoznavanja sa njima počinju da se, malo-pomalo, tim ljudima dive i da ih poštuju, da bi ti ljudi, na kraju, postali njihovi idoli. Štaviše, ti idoli koje obožavaju – za koje veruju da mogu da se odreknu svoje porodice i posla i koji su naizgled u stanju da plate cenu – u glavama nekih ljudi postaju oni koji zaista udovoljavaju Bogu i koji uistinu mogu da ostvare dobre ishode i dobra odredišta. U njihovim glavama, ti idoli jesu oni koje Bog odobrava. Šta ih navodi da poveruju u tako nešto? U čemu je suština ovog problema? Do kakvih posledica to može da dovede? Hajde da najpre razmotrimo suštinu takvog verovanja.

Pitanja u vezi s gledištima ljudi, metodima njihovog praktičnog delovanja, načelima delovanja za koja se opredeljuju i stvarima na koje se svako od njih obično usredsređuje, u suštini nemaju nikakve veze s Božjim zahtevima prema ljudskoj vrsti. Bilo da se usredsređuju na nebitne stvari ili na temeljna pitanja, na reči i teorije ili na stvarnost, ljudi se ne pridržavaju onoga čega bi najviše trebalo da se pridržavaju, niti znaju ono što bi najviše trebalo da znaju. Razlog tome je što ljudi uopšte ne vole istinu; kao takvi, oni nisu spremni da svoje vreme i trud posvete traganju za načelima primene koja se mogu naći u Božjim izjavama, kao ni njihovom sprovođenju u delo. Umesto toga, oni radije koriste prečice, sumirajući sve ono što razumeju i poznaju kao dobro postupanje i dobro ponašanje; tako sačinjen rezime postaje tada lični cilj kojem oni streme, što uzimaju kao istinu koju treba primenjivati. Direktna posledica toga je da ljudi dobro ponašanje koriste kao zamenu za sprovođenje istine u delo, čime ujedno ispunjavaju svoju želju da iskamče Božju naklonost. Tako oni stiču kapital putem kojeg mogu da se nadmeću sa istinom, a što takođe koriste za raspravu i takmičenje s Bogom. U isto vreme, ljudi beskrupulozno guraju Boga u stranu, postavljajući na Njegovo mesto idole kojima se dive. Samo je jedan osnovni uzrok tako neukih postupaka i stavova ljudi, odnosno njihovih jednostranih mišljenja i postupaka – a danas ću vam upravo o njemu govoriti: reč je o tome da ljudi, iako možda slede Boga, svakodnevno Mu se mole i čitaju Njegove izjave, zapravo ne razumeju Njegove namere. U tome je uzrok problema. Kad bi neko razumeo Božje srce i znao šta se Bogu dopada i čega se gnuša, šta želi, a šta odbacuje od Sebe, kakve ljude voli, a kakve ne voli, po kojim standardima ljudima postavlja zahteve i kakav pristup koristi da bi ih usavršio, da li bi ta osoba i dalje mogla da ima svoje lično mišljenje? Da li bi takvi ljudi mogli naprosto početi da obožavaju nekog drugog? Da li bi obično ljudsko biće moglo da im postane idol? Gledište ljudi koji razumeju Božje namere neznatno je racionalnije od ovoga. Oni iskvarenu osobu neće proizvoljno uzeti za svog idola, niti će, dokle god idu putem sprovođenja istine u delo, verovati da je slepo poštovanje nekoliko prostih pravila i načela isto što i sprovođenje istine u delo.

– „Reč”, tom II, „O spoznaji Boga”, „Kako spoznati Božju narav i rezultate koje Njegovo delo treba da ostvari”

Svakodnevne reči Božje  Odlomak 7

Postoje mnoga mišljenja o standardima na osnovu kojih Bog određuje ishode ljudi

Budući da svaku osobu zanima njen vlastiti ishod, znate li kako Bog o tom ishodu odlučuje? Na koji način Bog određuje nečiji ishod? Nadalje, koju vrstu standarda On primenjuje da bi taj ishod odredio? Kada ishod neke osobe tek treba da bude određen, šta Bog čini da bi ga otkrio? Da li neko zna? Kao što maločas rekoh, ima onih koji već veoma dugo istražuju Božje reči, nastojeći da u njima pronađu neke naznake u vezi s ljudskim ishodima, u vezi s kategorijama na koje su ti ishodi podeljeni i sa raznim ishodima koje različiti ljudi mogu da očekuju. Ti se ljudi takođe nadaju da će saznati kako Božja reč diktira ishode ljudi, kakve standarde On tom prilikom primenjuje i kako tačno određuje ishod neke osobe. Na kraju, međutim, ti ljudi nikad ne uspevaju da dođu ni do kakvih odgovora. Među Božjim izjavama zapravo ima veoma malo reči na ovu temu. Zašto je to tako? Dokle god ishodi ljudi tek treba da budu otkriveni, Bog nikome ne želi da kaže šta će ga na kraju zadesiti, niti ikoga želi da unapred obavesti o tome kakvo ga odredište čeka – zato što to ljudima ne bi bilo ni od kakve koristi. Želim samo da vam, ovde i sada, kažem nešto o načinu na koji Bog određuje ishode ljudi, o načelima koje koristi prilikom određivanja i ispoljavanja tih ishoda, te o standardima koje primenjuje da bi odredio može li neko da opstane ili ne. Nisu li to pitanja koja vas najviše zanimaju? Šta, dakle, ljudi misle o načinu na koji Bog određuje ishode ljudi? Deo toga ste upravo maločas pomenuli: neki od vas rekoše kako to ima veze s revnosnim vršenjem svojih dužnosti i davanjem sebe za Boga; neki drugi, da je reč o potčinjavanju Bogu i udovoljavanju Njegovoj volji; neki su rekli da je važno potčiniti se Božjim orkestracijama; a neki pak da je ključno ne skretati pažnju na sebe… Dok ove istine sprovodite u delo i dok se ponašate u skladu s načelima za koja verujete da su ispravna, znate li šta Bog misli o tome? Jeste li se ikada zapitali da li takvim postupanjem udovoljavate Njegovim namerama? Da li zadovoljavate Njegove standarde? Ispunjavate li time Njegove zahteve? Verujem da većina ljudi ne razmišlja mnogo o ovim pitanjima. Oni samo mehanički primenjuju deo Božjih reči, deo nekih propovedi, ili pak standarde određenih duhovnika koje obožavaju, primoravajući sebe da rade ovo ili ono. Veruju da je to ispravan put i uporno ga se drže, ponašajući se i dalje na isti način, ma šta da se naposletku desi. Neki ljudi ovako razmišljaju: „Toliko sam godina verovao i oduvek sam postupao na ovaj način. Osećam da sam zaista udovoljavao Bogu, a takođe i da sam mnogo izvukao iz toga. To je zato što sam u međuvremenu shvatio mnoge istine, kao i mnoge stvari koje ranije nisam razumevao. Tačnije, mnoge moje ideje i stavovi su se promenili, životne vrednosti su mi u ogromnoj meri izmenjene i ja sad prilično dobro razumem ovaj svet.” Takvi ljudi veruju da je nastupilo vreme žetve i da je ovo konačni rezultat Božjeg dela namenjenog čovečanstvu. Da li, po vašem mišljenju, uzevši zajedno u obzir pomenute standarde i sve vaše praktične postupke, udovoljavate Božjim namerama? Neki će od vas sa sigurnošću kazati: „Naravno! Mi postupamo u skladu s Božjim rečima; postupamo prema onome što nam je Onaj Odozgo propovedao i govorio. Uvek izvršavamo svoje dužnosti, neprestano sledimo Boga i nikada Ga nismo napuštali. Stoga možemo da s puno pouzdanja kažemo da mi Bogu udovoljavamo. Bez obzira na to u kojoj smo meri shvatili Njegove namere i koliko smo toga od Njegove reči razumeli, uvek smo tragali za putem koji vodi do usklađenosti s Bogom. Dokle god se ispravno ponašamo i pravilno postupamo, na putu smo da ostvarimo pravi rezultat.” Šta mislite o jednom ovakvom stanovištu? Da li je ono ispravno? Možda će biti i onih koji kažu: „Nikada ranije nisam razmišljao o ovim stvarima. Ja samo smatram da, dokle god izvršavam svoju dužnost i postupam u skladu sa zahtevima Božjih izjava, mogu da opstanem. Nikada nisam razmišljao o tome mogu li da udovoljim Božjem srcu, niti o tome da li ispunjavam standarde koje je On postavio. Pošto mi Bog nikada nije saopštio, niti pružio ikakva jasna uputstva, verujem da će On, ako i dalje budem bez prestanka radio, biti zadovoljan i da mi neće postavljati nikakve dodatne zahteve.” Jesu li ovakva uverenja ispravna? Što se Mene tiče, ovaj način praktičnog delovanja, ovaj način razmišljanja i sva ovakva gledišta sačinjena su od fantazija, uz dodatak izvesne količine slepila. Možda će se, zbog ovih Mojih reči, neki od vas pomalo obeshrabriti, misleći: „Slepilo? Ako je ovo slepilo, onda je naša nada u spas i opstanak veoma mala i neizvesna, zar ne? Zar nas, time što stvari ovako postavljaš, ne polivaš hladnom vodom?” Bez obzira na vaša verovanja, svrha onoga što govorim i što činim nije u tome da se osećate kao okupani hladnom vodom. Umesto toga, Moje reči i postupci imaju za cilj da unaprede vaše razumevanje Božjih nakana i da bolje shvatite šta On misli, šta želi da postigne, kakve ljude voli, čega se gnuša, šta prezire, kakve ljude želi da zadobije, a kakve da s prezrenjem odagna od Sebe. Moje reči i postupci imaju za cilj da vašem umu podare jasnoću i da vam omoguće da jasno uvidite koliko su se postupci i misli svakoga od vas udaljili od standarda koje zahteva Bog. Zašto je toliko nužno razgovarati o ovim temama? Zato što su upravo to stvari koje vam najviše nedostaju, iako znam da toliko dugo verujete i da ste odslušali tolike propovedi. Iako ste u svoje beležnice zapisali svaku istinu, iako ste zapamtili i u svoja srca urezali stvari koje lično smatrate važnim i mada te stvari planirate da koristite kako biste svojim praktičnim delovanjem udovoljavali Bogu, da biste ih iskoristili kad vam bude zatrebala pomoć, da biste prebrodili teška vremena koja su pred vama, ili naprosto zato da bi te stvari bile uz vas dok živite svoje živote – što se mene tiče, ma kako da to radite, ukoliko radite samo to, onda to i nije toliko važno. A šta onda jeste veoma važno? Veoma je važno da, dok praktično delujete, duboko u sebi sasvim pouzdano znate da li je sve što radite – svako pojedinačno delo – u skladu sa onim što Bog želi ili nije, da li svim svojim postupcima, idejama, rezultatima i ciljevima koje želite postići, vi zapravo udovoljavate Božjim namerama i ispunjavate Njegove zahteve ili ne, kao i da li On sve to odobrava ili ne odobrava. To je ono što je veoma važno.

– „Reč”, tom II, „O spoznaji Boga”, „Kako spoznati Božju narav i rezultate koje Njegovo delo treba da ostvari”

Svakodnevne reči Božje  Odlomak 8

Sledi Božji put: plaši se Boga i kloni se zla

Ima jedna izreka na koju treba da obratite pažnju. Verujem da je ta izreka veoma važna, jer Mi svakodnevno pada na pamet nebrojeno puta. Zašto je tako? Zato što, svaki put kad se suočim s nekim, svaki put kad čujem nečiju priču i svaki put kad čujem za nečije iskustvo ili svedočenje o veri u Boga, ovu izreku uvek koristim da bih u Svom srcu utvrdio pripada li ta osoba onoj vrsti ljudi koje Bog želi i koji Mu se dopadaju. O kojoj je, dakle, izreci reč? Svi ste sad nestrpljivi da je čujete. Možda ćete se razočarati kad vam budem otkrio o čemu se radi, jer ima onih koji je već dugi niz godina koriste kao otrcanu frazu. Ja je, međutim, nijednom nisam na takav način upotrebio. Tu izreku nosim u Svom srcu. O kojoj se, dakle, izreci radi? Ona glasi: „Sledi Božji put: plaši se Boga i kloni se zla.” Zar to nije krajnje jednostavna fraza? Ipak, uprkos njenoj jednostavnosti, ljudi koji zaista duboko razumeju te reči osećaju da one imaju veliku težinu, da je ta izreka izuzetno vredna primene, da je to jezik života koji sadrži istina-stvarnost, te da predstavlja doživotni cilj onih koji žele da udovolje Bogu i doživotni put, koji treba da sledi svako ko vodi računa o Božjim namerama. Dakle, šta mislite: ne predstavlja li ova izreka istinu? Poseduje li ona takav značaj ili ne? Možda neki od vas takođe razmišljaju o ovoj izreci i pokušavaju da je shvate, a možda ima i onih koji čak sumnjaju u nju: je li ta izreka veoma važna? Da li je ona veoma važna? I da li ju je nužno toliko naglašavati? Među vama možda ima i onih kojima se ta izreka ne sviđa mnogo, jer misle da je pominjanje Božjeg puta u jednoj takvoj izreci isuviše pojednostavljeno. Zar svođenje svega što je Bog rekao na jednu jedinu izreku ne bi značilo da je Bog malo previše beznačajan? Da li se ovde zaista radi o tome? Moguće je da većina vas ne razume u potpunosti duboko značenje ovih reči. Mada ste na ovu izreku svi obratili pažnju, vi nemate nameru da je sačuvate u svojim srcima; naprosto ste je zapisali u svoje beležnice da biste je ponovo pročitali i o njoj razmišljali u slobodno vreme. Neki od vas se neće potruditi ni da je upamte, a kamoli pokušati da je dobro iskoriste. Zašto, međutim, želim da pomenem ovu izreku? Bez obzira na vaše stanovište i ma šta vi o njoj mislili, ovu sam izreku morao da pomenem zato što je izuzetno relevantna za način na koji Bog određuje ishode ljudi. Bez obzira na to kako tu izreku trenutno shvatate ili kako se prema njoj odnosite, ipak ću vam reći sledeće: ako reči te izreke ljudi mogu da sprovedu u delo i da ih iskuse, ako mogu da dostignu standard bogobojažljivosti i izbegavanja zla, oni će garantovano opstati i zasigurno će imati dobre ishode. Ako pak ne možeš da zadovoljiš standard postavljen ovom izrekom, može se reći da je tvoj ishod nepoznat. Prema tome, o ovoj izreci vam govorim radi vaše vlastite mentalne pripreme, i zato da biste znali prema kojim standardima vas Bog odmerava.

– „Reč”, tom II, „O spoznaji Boga”, „Kako spoznati Božju narav i rezultate koje Njegovo delo treba da ostvari”

Svakodnevne reči Božje  Odlomak 9

Uz pomoć raznih kušnji, Bog proverava da li Ga se ljudi plaše i da li se klone zla

U svakom dobu Božjeg dela, On ljudima daruje neke reči i saopštava im određene istine. Ove istine služe kao put kojeg ljudi treba da se drže, kao put koji treba da slede, kao put koji im omogućava da se boje Boga i klone se zla, i one su ono što ljudi treba da sprovode u delo i da ga se pridržavaju u svom životu i tokom svog životnog putovanja. To je svrha Božjeg izražavanja ovih reči čovečanstvu. Ljudi treba da se pridržavaju tih reči koje potiču od Boga, a pridržavati ih se znači zadobiti život. Ako ih se čovek ne pridržava, ako ih ne sprovodi u delo i ako u svom životu ne proživljava Božje reči, to onda znači da ne sprovodi istinu u delo. A ukoliko ljudi ne sprovode istinu u delo, onda se oni ne plaše Boga i ne klone se zla, niti mogu da udovolje Bogu. Ako ljudi ne mogu da udovolje Bogu, ne mogu da prime Njegovo odobravanje, i u tom slučaju, neće imati ishod. Kako onda Bog, u toku obavljanja Svog dela, određuje ishod neke osobe? Koje metode Bog koristi da bi odredio nečiji ishod? Možda vam ovo nije baš jasno ako Ja to ne objasnim, ali biće vam jasno kad vam izložim čitav proces, jer su ga mnogi od vas već iskusili.

Tokom Svoga dela, još od samog početka, Bog je za svaku osobu – ili, tačnije, za svaku osobu koja Ga sledi – postavio određene kušnje, koje se međusobno razlikuju po veličini. Ima onih koji su doživeli kušnju odbačenosti od svojih porodica, onih koji su iskusili kušnju neprijateljskog okruženja, onih koji su iskusili kušnju hapšenja i mučenja, onih koji su iskusili kušnju suočavanja sa izborom, kao i onih koji su se suočili sa kušnjama u vezi sa novcem i statusom. Uopšteno govoreći, svako se od vas suočio s najrazličitijim kušnjama. Zbog čega Bog tako postupa? Zašto se prema svakom ovako ponaša? Kakav rezultat nastoji da postigne? Poenta koju želim da vam saopštim je sledeća: Bog želi da vidi da li neka osoba pripada tipu ljudi koji Ga se boje i koji se klone zla. To znači da, kad te Bog podvrgne nekoj kušnji i kad te suoči s ovim ili onim okolnostima, namera Mu je da proveri da li si ti osoba koja Ga se boji i koja se kloni zla. Ako je neko suočen sa dužnošću čuvanja žrtve, pri čemu ta dužnost vodi do kontakta s Božjom žrtvom, da li bi rekao da je to nešto što je Bog uredio? To je, bez sumnje, tačno! Bog je uredio baš sve sa čime se susrećeš. Kad se suočiš s nečim takvim, Bog će te iz potaje posmatrati, gledajući koje izbore praviš, kako praktično deluješ i kako razmišljaš. Ono do čega je Bogu najviše stalo jeste krajnji rezultat, jer će Mu upravo taj rezultat pomoći da odmeri da li si, tokom te konkretne kušnje, ispunio Njegove standarde. Ljudi, međutim, kad god naiđu na neki problem, često ne razmišljaju o tome zašto su s tim problemom suočeni, koje standarde Bog očekuje od njih da ispune, šta On želi da vidi u njima i šta želi da od njih dobije. Kad se suoče sa ovim problemom, takvi ljudi razmišljaju otprilike ovako: „Ovo je nešto sa čime sam suočen; moram biti oprezan i ne smem da budem nepažljiv! Bez obzira na sve, ovo je Božja žrtva i ja ne smem ni da je pipnem.” Opremljeni tako uprošćenim mislima, ljudi veruju da su ispunili svoje obaveze. Da li bi Bog bio zadovoljan rezultatom ove kušnje? Slobodno recite šta mislite o tome. (Ako ljudi imaju bogobojažljivo srce, oni će, kad se suoče s dužnošću koja im omogućava da dođu u dodir s Božjom žrtvom, razmisliti o tome koliko bi lako bilo uvrediti Božju narav, što će ih naterati da strogo paze i da postupaju oprezno.) Razmišljaš u dobrom pravcu, ali tvoj odgovor još uvek nije sasvim ispravan. Slediti Božji put ne znači držati se površnih propisa; umesto toga, kad se suočiš s nekim problemom, to pre svega treba da posmatraš kao situaciju koju je Bog orkestrirao, kao obavezu koju ti je On dao ili kao zadatak koji je On tebi poverio. Kad se suočiš s takvim problemom, na njega bi čak trebalo da gledaš kao na kušnju na koju te Bog stavlja. Kad naiđeš na ovaj problem, moraš u svom srcu imati standard i moraš misliti da je ta stvar potekla od Boga. Moraš razmišljati o tome kako da se time pozabaviš na takav način da ispuniš svoju obavezu, a da pritom ostaneš veran Bogu, te kako da to učiniš a da Ga pritom ne razbesniš i da ne uvrediš Njegovu narav. Maločas smo govorili o čuvanju žrtve. Ovo se pitanje odnosi na žrtve, ali se takođe dotiče tvoje dužnosti i tvojih obaveza. Tvoja je dužnost da tu obavezu ispuniš. Ima li, međutim, ikakve kušnje u suočavanju s ovim problemom? Ima. Odakle dolazi ta kušnja? Ta kušnja potiče od Sotone, kao i od zle, iskvarene ljudske naravi. Budući da postoji kušnja, to pitanje podrazumeva svedočenje koje ljudi treba da podnesu, što je takođe tvoja dužnost i obaveza. Neki kažu: „Ovo je tako nebitno; da li je zaista nužno praviti toliku buku oko toga?” Ne može biti nužnije! To je zato što, da bismo sledili put Božji, ne možemo da se odreknemo ničega što se dešava, bilo nama samima ili oko nas, pa čak ni najmanjih sitnica; kad god nas zadesi neka stvar, bilo da smatramo da na nju treba da obratimo pažnju ili ne, ne smemo je pustiti da prođe, već na nju treba da gledamo kao na test koji nam je Bog dao. Šta mislite o ovakvom stavu? Ako imaš ovakav stav, onda to potvrđuje jednu činjenicu: tvoje srce je srce koje se boji Boga, i tvoje srce je srce koje želi da se kloni zla.Ako žudiš da udovoljiš Bogu, onda to što primenjuješ u praksi neće biti daleko od ispunjenja standarda straha od Boga i izbegavanja zla.

Često ima onih koji veruju da stvari na koje ljudi ne obraćaju mnogo pažnje i obično ih ne pominju, predstavljaju nebitne stvari, koje nemaju nikakve veze sa primenjivanjem istine. Kada se suoče upravo s takvim problemom, ti ljudi ne razmišljaju mnogo o njemu, a zatim ga puštaju da prođe. U stvarnosti, kada se susretneš sa ovim problemom, upravo je to trenutak kada je trebalo da naučiš lekciju o tome kako se bojati Boga i kako se kloniti zla, i treba da budeš još svesniji onoga što Bog čini kada se susretneš s takvim problemom. Bog je tu, tik pored tebe, motri na svaku tvoju reč i postupak, motri na sve što radiš i na promene koje se odigravaju u tvojoj glavi – to je Božje delo. Neki ljudi pitaju: „Zašto to onda nisam osetio?” Nisi to osetio zato što se prema putu na kojem se čovek boji Boga i kloni se zla nisi odnosio kao prema najvažnijem putu kojeg se treba pridržavati. Zbog toga ne možeš da osetiš suptilno delo koje Bog obavlja na ljudima u skladu sa njihovim različitim mislima i ispoljavanjima.Ti si jedan smetenjak! Šta je glavna stvar? Šta je manje važna stvar? Stvari koje se tiču sleđenja Božjeg puta nisu podeljene na glavne i manje važne, sve one su veoma važne – možete li to da shvatite? (Možemo.) Kad je reč o svakodnevnim stvarima, neke od njih ljudi smatraju veoma velikim, dok na druge gledaju kao na nebitne stvari. Ljudi na ove velike stvari često gledaju kao na veoma važne i smatraju da su došle od Boga. Međutim, usred tih velikih događaja, ljudi zbog svog nezrelog rasta i lošeg kova često ne uspevaju da udovolje Božjim namerama, ne mogu da zadobiju nikakva otkrovenja, niti da steknu ikakvo stvarno, iole vredno znanje. Što se tiče malih stvari, ljudi ih naprosto ne primećuju i puštaju ih da im, malo po malo, izmaknu. Kao takvi, ljudi su propustili brojne prilike da budu ispitani i testirani pred Bogom. Šta znači ako stalno zanemaruješ ljude, događaje, stvari i situacije koje je Bog orkestrirao za tebe? To znači da se ti svakodnevno, pa čak i svakog trena, neprestano odričeš toga da te Bog usavršava, kao i Njegovog usmeravanja. Svaki put kad Bog orkestrira neku situaciju za tebe, On iz potaje posmatra, istražuje tvoje srce i tvoje misli i ideje, gleda kako razmišljaš i kako ćeš postupiti. Ako si nemarna osoba – neko ko nikad nije ozbiljno shvatao Božji put, Njegove reči i istine – ti onda nećeš biti svestan ili nećeš obraćati pažnju na ono što Bog želi da postigne ili što od tebe zahteva u okruženjima koja On za tebe postavlja. Uz to, nećeš znati ni kako su ljudi, događaji i stvari sa kojima se susrećeš, povezani sa istinom i s Božjim namerama. Kako će Bog postupiti kad u tebi, nakon što se više puta suočiš sa istim okolnostima i kušnjama poput ove, ne uoči nikakve rezultate? Ni nakon ponovljenih suočavanja s kušnjama, nisi u svom srcu poštovao Božju veličinu, niti si okolnosti koje je Bog za tebe orkestrirao uzeo za ozbiljno i gledao na njih kao na kušnje ili provere od strane Boga. Umesto toga, ti si prilike, koje ti je Bog pružao, jednu za drugom odbacivao, neprestano ih puštajući da ti izmaknu. Nije li to što ljudi pokazuju, krajnje buntovništvo? (Jeste.) Hoće li se Bog osetiti povređenim zbog toga? (Hoće.) Nije tačno! Bog se neće osetiti povređenim! Još jednom ste se šokirali, čuvši Me da tako nešto izgovaram. Možda mislite: „Zar maločas nije rečeno da se Bog uvek oseća povređenim? Zar se stoga Bog neće osećati povređenim? Kada se On zapravo oseća povređenim?” Ukratko, Bog se u ovoj situaciji neće osetiti povređenim. Kakav je onda Božji stav prema maločas opisanom tipu ponašanja? Prema ljudima koji odbacuju ili izbegavaju kušnje i provere koje im On šalje, Bog ima samo jedan stav. Koji je to stav? Bog se gnuša takvih ljudi iz dna duše i odbacuje ih. Reči „gnušati se i odbaciti” imaju dvojako značenje. Kako da to objasnim sa Moje tačke gledišta? Reči „gnušati se i odbaciti” nose konotacije dubokog gnušanja i mržnje. A koji je drugi sloj njihovog značenja? To je deo koji podrazumeva odustajanje od nečega. Svi znate šta znači „odustati”, zar ne? Ukratko, „gnušati se i odbaciti” su reči koje predstavljaju krajnju reakciju i stav Boga prema ljudima koji se tako ponašaju; to je ekstremno gnušanje i antipatija prema njima, što za posledicu ima Njegovu odluku da odustane od njih. To je konačna Božja odluka prema osobi koja nikad nije sledila Božji put, koja se Boga nikad nije bojala i nije se klonila zla. Da li sada svi uviđate važnost izreke koju sam ranije pomenuo?

Da li sada razumete metod koji Bog koristi da bi odredio ishode ljudi? (On svakodnevno uređuje različite okolnosti.) On uređuje različite okolnosti – to je nešto što ljudi mogu da osete i da dodirnu. Šta, dakle, Boga motiviše da to čini? Njegov motiv je da svaku osobu, u različito vreme i na različitim mestima, podvrgne najraznovrsnijim kušnjama. Koji se čovekovi aspekti stavljaju na probu tokom kušnje? Kušnjom se određuje da li pripadaš tipu osobe koja se plaši Boga i kloni se zla, svaki put kad se s nekim problemom suočiš, kad čuješ za njega, kad ga vidiš i kad ga lično doživiš. Svako će se suočiti sa ovom vrstom kušnje, jer je Bog prema svim ljudima pravedan. Neki od vas kažu: „Kako to da se nisam suočio ni sa jednom kušnjom, iako mnogo godina verujem u Boga?” Tebi se čini da se nisi suočio ni sa jednom kušnjom zato što, kad god bi Bog uredio okolnosti za tebe, ti ih nisi shvatao ozbiljno i nisi želeo da slediš put Božji. Ti, naprosto, Božje kušnje uopšte ne opažaš. Neki kažu: „Suočio sam se s nekoliko kušnji, ali ne znam kako da pravilno delujem. Čak i kad sam praktično delovao, još uvek ne znam da li sam tokom Božjih kušnji stajao čvrsto.” Ljudi koji se nalaze u takvom stanju definitivno nisu u manjini. Po kom onda standardu Bog ljude odmerava? Baš kao što sam maločas rekao: osnovno merilo je da li se plašiš Boga i kloniš li se zla u svemu što radiš, misliš i izražavaš. Na taj način se određuje da li si osoba koja se plaši Boga i kloni se zla. Je li ovaj koncept jednostavan ili nije? To je prilično lako reći, ali da li je taj koncept lako sprovesti u delo? (To nije tako jednostavno.) Zašto nije jednostavno? (Zato što ljudi Boga ne poznaju i ne znaju kako Bog usavršava ljude, te stoga, kad se suoče s problemima, ne znaju kako da potraže istinu da bi te svoje probleme rešili. Moraju da prođu kroz razne kušnje, oplemenjivanja, grdnje i suđenja, pre nego što budu mogli da dosegnu stvarnost straha od Boga.) Može se i tako reći, ali, što se vas tiče, čini se da su sada strah od Boga i izbegavanje zla veoma lako izvodljivi. Zašto to kažem? Zato što ste slušali mnogo propovedi i što ste zaliveni značajnom količinom istina-stvarnosti; to vam je omogućilo da teoretski i intelektualno shvatite kako se treba plašiti Boga i kloniti se zla. Što se tiče praktične primene straha od Boga i izbegavanja zla, sve to znanje vam je bilo od velike pomoći i stoga osećate da je tako nešto lako ostvarivo. Zašto onda ljudi nikada ne mogu to da ostvare? Zato što se ljudska priroda-suština ne plaši Boga, a zlo im se dopada. To je pravi razlog.

– „Reč”, tom II, „O spoznaji Boga”, „Kako spoznati Božju narav i rezultate koje Njegovo delo treba da ostvari”

Ne plašiti se Boga i ne kloniti se zla znači suprotstavljati se Bogu

Dozvolite Mi da započnem tako što ću vas pitati odakle potiče ova izreka: „plašite se Boga i klonite se zla”. (Iz Knjige o Jovu.) Kad smo već pomenuli Jova, hajde da malo popričamo o njemu. Da li je, u vreme Jova, Bog radio na spasenju i osvajanju čovečanstva? Nije, zar ne? Nadalje, što se Jova tiče, koliko je on tada poznavao Boga? (Ne mnogo.) Da li je Jov o Bogu znao više ili manje od onoga što vi trenutno znate? Zašto se ne usuđujete da odgovorite? Na to pitanje je veoma lako odgovoriti. Čak izuzetno lako! U to nema nikakve sumnje! Vi se ovih se dana susrećete licem u lice s Bogom i licem u lice s Božjim rečima; stoga vi imate mnogo više znanja o Bogu nego što ga je imao Jov. Zašto vam to pominjem? Koja je svrha ovog što vam govorim? Želeo bih da vam objasnim jednu činjenicu, ali, pre nego što to učinim, želim da vam postavim sledeće pitanje: Jov je o Bogu znao vrlo malo, ali je ipak mogao da ga se plaši i da se kloni zla; zašto ljudima danas to ne polazi za rukom? (Zato što su temeljno iskvareni.) To što su oni temeljno iskvareni predstavlja površni fenomen, koji je uzrok tog problema, ali Ja to nikada ne bih posmatrao na takav način. Neke od često korišćenih teorija i izraza, kao što su „temeljna iskvarenosti”, „pobuna protiv Boga”, „nevernost prema Bogu”, „nedostatak pokornosti”, „odbojnost prema istini” i slično, često upotrebljavate kao krilatice, radi objašnjenja suštine baš svakog problema. To je pogrešan način praktičnog delovanja. Korišćenje jednog te istog odgovora za objašnjenje različitih stvari neizbežno izaziva bogohulne sumnje o istini i Bogu; ne volim da čujem takve odgovore. Razmišljajte o tome dugo i uporno! Niko od vas uopšte ne razmišlja o tom pitanju, ali Ja to svakodnevno mogu da vidim i da osetim. Prema tome, dok vi delujete Ja vas posmatram. Dok nešto radite, ne možete da osetite suštinu toga što radite, ali Ja, koji sve to posmatram, mogu da sagledam suštinu toga i mogu da je osetim. Kakva je, dakle, ta suština? Zašto su ovih dana ljudi nesposobni da se plaše Boga i da se klone zla? Vaši odgovori ne mogu ni izbliza da objasne suštinu tog problema, niti ga mogu rešiti. To je zato što taj problem ima svoj izvor, kojeg vi niste svesni. Koji je to izvor? Znam da želite da čujete nešto o tome, pa ću vam stoga reći koji je izvor tog problema.

Kako je Bog, otkad je počeo da obavlja Svoje delo, gledao na ljudska bića? Bog ih je izbavio; On je na ljude gledao kao na članove Svoje porodice, kao na predmete Svog dela, kao na one koje je želeo da osvoji i spase, i kao na one koje je želeo da usavrši. Takav je bio Božji stav prema čovečanstvu na početku Njegovog dela. Kakav je, međutim, bio stav čovečanstva prema Bogu u to vreme? Ljudima je Bog bio nepoznat i oni su Ga smatrali strancem. Moglo bi se reći da njihov odnos prema Bogu nije požnjeo prave rezultate i da oni nisu jasno razumeli kako treba da se ophode prema Bogu. Kao takvi, ophodili su se prema Njemu kako su hteli i činili su šta im se prohte. Jesu li imali ikakvo mišljenje o Bogu? Isprva nisu, jer su se njihova takozvana mišljenja sastojala isključivo od određenih predstava i pretpostavki o Njemu. Prihvatali su ono što je bilo u skladu s njihovim predstavama, a kad se nešto ne bi slagalo s njima, oni bi se tome naizgled pokorili, ali bi duboko u sebi osećali snažan sukob i protivili bi se tome. Na početku je odnos između Boga i ljudi izgledao ovako: Bog je na njih gledao kao na članove porodice, a oni su se prema Njemu odnosili kao prema strancu. Međutim, nakon što je Bog izvesno vreme obavljao Svoje delo, ljudi su shvatili šta On pokušava da postigne i spoznali su da On jeste istiniti Bog; ujedno su spoznali i šta bi sve od Njega mogli da dobiju. Kako su tada ljudi gledali na Boga? U Njemu su videli slamku spasa i ponadali su se da će im On podariti blagodat, blagoslove i obećanja. A kako je Bog u to vreme gledao na ljude? Gledao je na njih kao na ciljeve Svog osvajanja. Hteo je da im Svojim rečima sudi, da ih testira i da ih podvrgne kušnjama. Sa aspekta ondašnjih ljudi, međutim, Bog je bio samo objekat koji su mogli da upotrebe radi postizanja vlastitih ciljeva. Uvideli su da istina koju je Bog izrazio može da ih osvoji i da ih spase, da imaju priliku da od Njega dobiju ono što žele, kao i da steknu odredišta koja žele. Stoga se u njihovim srcima pojavila trunka iskrenosti i postali su spremni da slede tog Boga. Vreme je prolazilo, a pošto su ljudi stekli izvesna površna i doktrinarna znanja o Bogu, moglo bi se čak reći da su postajali sve „prisniji” sa Bogom i sa rečima koje je izgovarao, s Njegovim propovedima, istinama koje je objavljivao i s Njegovim delom. Stoga su pogrešno zaključili da im Bog više nije nepoznat i da su već zakoračili na put usklađenosti s Bogom. Dosad su ljudi već odslušali mnoge propovedi o istini i iskusili mnogo od Božjeg dela. Ipak, usled ometanja i opstrukcija uzrokovanih mnogim različitim činiocima i okolnostima, većina ljudi ne uspeva da istinu sprovede u delo, niti je u stanju da udovolji Bogu. Ljudi postaju sve aljkaviji i sve im više nedostaje samopouzdanja. Oni sve više osećaju da su im vlastiti ishodi nepoznati. Ne usuđuju se da iznesu preterano smele zamisli i ne teže napredovanju, već samo nerado slede druge, krećući se napred, korak po korak. Kakav je Božji stav prema ljudima, s obzirom na njihovo sadašnje stanje? On želi samo da im podari ove istine i da u njih usadi Svoj put, te da zatim uredi raznovrsne okolnosti kako bi ih na različite načine iskušavao. Cilj Mu je da, na osnovu tih reči, tih istina i Svoga dela, proizvede ishod prema kojem će ljudi biti sposobni da Ga se boje i da se klone zla. Kako vidim, većina ljudi Božje reči smatra tek teorijama, praznim rečima na papiru ili propisima koje treba poštovati. Dok govore i praktično deluju, kao i dok se suočavaju sa kušnjama, oni Božji put ne smatraju za put kojeg treba da se drže. To naročito važi za slučajeve kad su suočeni s velikim kušnjama; nisam video nijednu osobu koja bi pritom praktično delovala u pravcu straha od Boga i izbegavanja zla. Stoga je Božji stav prema ljudima ispunjen krajnjim gnušanjem i odbojnošću! Uprkos tome što ih On stalno iznova podvrgava kušnjama, čak i po nekoliko stotina puta, oni još uvek nemaju jasan stav kojim bi pokazali svoju odlučnost da se: „boje Boga i klone se zla!” Budući da ljudi nemaju tu rešenost i ne prikazuju sebe na taj način, sadašnji Božji stav prema njima nije isti kao u prošlosti, kada je prema njima pokazivao milost, trpeljivost, suzdržljivost i strpljenje. Umesto toga, On je krajnje razočaran u ljudski rod. Ko je izazvao to razočaranje? Od koga zavisi Božji odnos prema ljudima? Taj odnos zavisi od svake osobe koja Ga sledi. Tokom Svog dugogodišnjeg delovanja, Bog je pred ljude postavljao mnoge zahteve i za njih uređivao mnoge okolnosti. Ma kako da su se ponašali i ma kakav da je njihov odnos prema Bogu, ljudi nisu uspeli da svoje praktično delovanje usklade sa ciljem straha od Boga i izbegavanja zla. Zato ću vam ponuditi jedan sažeti izraz, pomoću kojeg ću vam objasniti sve što ono smo upravo kazali o tome zašto ljudi nisu u stanju da slede Božji put straha od Boga i izbegavanja zla. Koji je to izraz? On glasi: Bog ljude posmatra kao predmet Svog spasenja i Svog dela; ljudi u Bogu vide svog neprijatelja i svoju antitezu. Da li sada jasno razumete ovaj problem? Sasvim je očigledno kakav je stav čovečanstva, kakav je Božji stav i kakav je odnos između ljudi i Boga. Bez obzira na to koliko ste propovedi odslušali, stvari o kojima ste doneli vlastite zaključke, poput vernosti Bogu, potčinjavanja Bogu, traganja za načinima usklađivanja s Bogom, želje da čitav svoj život posvetite Bogu i da živite za Boga – to, po Meni, nisu primeri koji pokazuju kako sa svesno sledi Božji put, koji podrazumeva strah od Boga i izbegavanje zla, već su to naprosto kanali kroz koje možete da ostvarite određene ciljeve. Da biste ih ostvarili, vi nevoljno poštujete određene propise, a upravo ti propisi ljude još više udaljavaju od puta koji vodi do straha od Boga i izbegavanja zla, još jednom stavljajući Boga u poziciju koja je suprotstavljena ljudskom rodu.

Današnja je tema pomalo teška, ali se, bez obzira na sve, i dalje nadam da ćete, kad prođete kroz iskustva koja dolaze i kroz nadolazeća vremena, biti u stanju da učinite ono što sam vam upravo rekao. Nemojte na Boga da gledate samo kao na balon ispunjen vazduhom – smatrajući da On postoji samo onda kad vam je od koristi, ali ne i kad od Njega ne možete ništa da dobijete. Čim vam se u podsvesti javi takva pomisao, već ste razbesneli Boga. Možda ima onih koji će reći: „Ja Boga ne smatram samo praznim balonom. Stalno Mu se molim i uvek se trudim da Mu udovoljim, a sve što činim potpada pod okvire, standarde i načela koje Bog zahteva. Ja definitivno ne delujem u skladu s vlastitim idejama.” Da, način na koji deluješ je ispravan. Ipak, o čemu razmišljaš kad se suočiš s nekim problemom? Kako deluješ kad naiđeš na neku poteškoću? Nekima se čini da Bog postoji kad Mu se mole i kad Ga preklinju, ali kad god naiđu na neki problem, oni smišljaju vlastite ideje i žele da ih se pridržavaju. To znači da oni Boga smatraju samo praznim balonom, usled čega Bog u njihovim glavama prestaje da postoji. Ljudi veruju da Bog treba da postoji kad im je potreban, ali ne i kad im nije potreban. Smatraju da je sasvim dovoljno da praktično deluju na osnovu vlastitih zamisli. Veruju da mogu da rade šta im se prohte; oni naprosto ne veruju da treba da tragaju za Božjim putem. Što se tiče ljudi koji su trenutno u ovakvoj situaciji i zaglavljeni u ovakvom stanju, zar se oni ne igraju vatrom? Neki kažu: „Bilo da se igram vatrom ili ne, tolike sam godine bio vernik, te stoga verujem da me Bog neće napustiti, jer On to ne bi mogao da podnese.” Drugi kažu: „Verujem u Gospoda otkad sam začet u majčinoj utrobi. Otad je prošlo četrdeset ili pedeset godina, tako da sam po svom verničkom stažu najmerodavniji da me Bog spase i najmerodavniji da opstanem. Tokom tih četiri do pet decenija, napustio sam porodicu i posao i odrekao se svega što sam imao – stvari poput novca, statusa, uživanja i vremena provedenog s porodicom. Mnogo je ukusnih jela koja nisam probao, nisam uživao u mnogim zabavama, nisam posetio mnoga zanimljiva mesta, a čak sam iskusio i stradanja koja obični ljudi ne bi mogli da podnesu. Ako Bog ne može da me spase na osnovu svega toga, to onda znači da prema meni postupa nepravedno, a ja u takvog Boga ne mogu da verujem.” Ima li mnogo ljudi sa ovakvim stavom? (Ima.) E pa onda ću vam danas pomoći da shvatite jednu činjenicu: svi ljudi s takvim stavom zapravo seku granu na kojoj sede. To je zato što vlastitom maštom stavljaju sebi povez preko očiju. Upravo takve maštarije, kao i vlastiti zaključci takvih ljudi, zauzimaju mesto standardima koje Bog od ljudi zahteva da ispune i sprečavaju ljude da prihvate stvarne Božje namere. To ih čini nesposobnim da osete da On uistinu postoji, usled čega ujedno propuštaju priliku da ih Bog usavrši i ostaju bez ikakvog udela u Božjem obećanju.

– „Reč”, tom II, „O spoznaji Boga”, „Kako spoznati Božju narav i rezultate koje Njegovo delo treba da ostvari”

Na koji način i po kojim standardima Bog određuje ishode ljudi

Pre nego što se opredeliš za bilo koji od ovih stavova i zaključaka, najpre treba da razumeš kakav je Božji stav prema tebi i šta On misli, da bi tek nakon toga mogao da odlučiš da li je tvoje razmišljanje ispravno ili ne. Bog nikada nije koristio vreme kao mernu jedinicu radi određivanja ishoda neke osobe, niti je ikada takvu odluku zasnivao na veličini stradanja te osobe. Šta onda Bog koristi kao standard za određivanje nečijeg ishoda? Određivanje na osnovu vremena najviše bi odgovaralo ljudskim predstavama. Nadalje, među ljudima koje često viđate postoje oni koji su se nekada u velikoj meri posvećivali, koji su sebe u velikoj meri davali, platili ogromnu cenu i mnogo propatili. To su oni koje bi Bog, po vašem mišljenju, mogao da spase. Sve što ti ljudi prikazuju i proživljavaju, upravo je u skladu sa predstavama ljudi o Božjim standardima za određivanje ishoda neke osobe. Šta god da verujete, neću vam ove primere pojedinačno navoditi. Jednom rečju, sve ono što ne predstavlja standard u okvirima Božjeg razmišljanja potiče iz ljudske mašte, a sve su takve stvari ljudske predstave. Ako slepo insistiraš na sopstvenim predstavama i maštarijama, šta će biti rezultat toga? Sasvim je očigledno da posledica toga može biti samo da te Bog prezre. To je zato što se pred Bogom stalno razmećeš svojim sposobnostima, takmičiš se i raspravljaš s Njim, a pritom i ne pokušavaš da zaista shvatiš Njegovo razmišljanje, da shvatiš Njegove namere ili Njegov stav prema čovečanstvu. Postupajući na ovaj način, ti poštuješ svoju veličinu i time ne poštuješ Božju veličinu. Ti ne veruješ u Boga, već u samoga sebe. Bog takve ljude ne želi, niti će im doneti spasenje. Ako možeš da napustiš ovakvo gledište i da, povrh toga, ispraviš svoja pogrešna gledišta iz prošlosti, ako možeš da postupaš u skladu s Božjim zahtevima, ako si u stanju da od ovog trenutka deluješ u pravcu koji vodi ka strahu od Boga i izbegavanju zla, ako Boga možeš da poštuješ Božju veličinu u svemu i da se uzdržiš od upotrebe sopstvenih maštarija, gledišta i verovanja radi definisanja samoga sebe i Boga, te ako umesto toga možeš da u svakom smislu tragaš za Božjim namerama, da spoznaš i da razumeš Njegov stava prema čovečanstvu i da Mu udovoljiš tako što ćeš ispuniti Njegove standarde, to će biti divno! To će značiti da ćeš uskoro krenuti putem koji vodi ka strahu od Boga i izbegavanju zla.

Ako Bog ne koristi različite ljudske misli, ideje i gledišta kao standarde za određivanje njihovih ishoda, koje onda vrste standarda On u tu svrhu upotrebljava? Da bi odredio njihove ishode On koristi kušnje. Prilikom upotrebe kušnji radi određivanja ishoda ljudi, Bog primenjuje dva standarda: prvi je broj kušnji kojima je čovek podvrgnut, dok se drugi odnosi na rezultate koji te kušnje ostvaruju kod ljudi. Upravo ta dva pokazatelja određuju ishod svake osobe. Hajde da sada ova dva standarda detaljnije razmotrimo.

Za početak, kad se neka osoba suoči s Božjom kušnjom (pri čemu tebi može izgledati da je ta kušnja nebitna i da nije vredna pomena), On će ti jasno staviti do znanja da je Svoju ruku spustio na tebe i da je On taj koji je za tebe uredio tu okolnost. Dok je tvoj rast još uvek nezreo, Bog će uređivati kušnje kako bi te testirao, pri čemu će te kušnje odgovarati tvom trenutnom rastu, onome što si u stanju da shvatiš i što možeš da podneseš. Koji će delovi tebe biti testirani? Tvoj stav prema Bogu. Da li je tvoj stav veoma važan? Naravno da je važan! On ima naročiti značaj! Taj stav ljudskih bića upravo je rezultat za kojim Bog žudi, te je stoga taj stav, barem što se Njega tiče, važniji od svega. U suprotnom, Bog uopšte ne bi trošio snagu na ljude baveći se takvim poslom. Putem ovih kušnji, Bog želi da vidi kakav je tvoj stav prema Njemu; želi da vidi da li si na pravom putu. On ujedno želi da vidi i da li se ti plašiš Boga i kloniš li se zla. Prema tome, bilo da u datom trenutku razumeš malo ili mnogo od istine, ipak ćeš biti suočen sa Božjim kušnjama, a kako budeš razumevao sve veći deo istine, On će nastaviti da za tebe uređuje relevantne kušnje. Kada se ponovo budeš suočio s nekom kušnjom, Bog će želeti da vidi da li su tvoja gledišta, tvoje ideje i tvoj stav prema Njemu u međuvremenu barem malo porasli. Neki se pitaju: „Zašto Bog uvek želi da vidi stavove ljudi? Zar već nije video kako su istinu sprovodili u delo? Zašto bi i dalje hteo da vidi njihove stavove?” Kakva gomila gluposti! Budući da Bog na taj način deluje, mora da u tome leže Njegove namere. Bog ljude neprestano posmatra sa strane, prati svaku njihovu reč i postupak, svako njihovo delo i pokret; On čak motri na sve njihove misli i ideje. Bog beleži sve što se ljudima dešava – njihova dobra dela, njihove mane, njihove prestupe, pa čak i njihove pobune i izdaje – i koristi ih kao dokaze na osnovu kojih određuje njihove ishode. Kako se Božje delo, korak po korak, bude sve više uzdizalo, čućete još istina i prihvatiti još pozitivnih stvari i informacija, a zadobićete i još više od stvarnosti istine. Tokom čitavog tog procesa, povećavaće se i Božji zahtevi prema tebi, a On će, paralelno s tim, za tebe uređivati sve ozbiljnije kušnje. Cilj Mu je da proveri da li je tvoj stav prema Njemu u međuvremenu napredovao. Naravno, kad se to dogodi, gledište koje Bog od tebe zahteva biće usklađeno s tvojim razumevanjem istina-stvarnosti.

Kako se tvoj rast bude postepeno povećavao, to će i Bog od tebe zahtevati ispunjenje sve strožih standarda. Dok si još nezreo, od tebe će zahtevati da ispuniš veoma niske standarde; kad se tvoj rast bude malo povećao, i On će ti neznatno pooštriti standarde. Ali, šta će Bog učiniti nakon što ti budeš razumeo celokupnu istinu? On će te tada podvrgnuti još većim kušnjama. Ono što Bog, tokom tih kušnji, želi da dobije od tebe, ono što kod tebe želi da vidi, jesu dublje bogopoznanje i istinska bogobojažljivost. Tada će Njegovi zahtevi prema tebi postati još viši i „stroži” nego što su bili dok je tvoj rast bio nezreliji (ljudi te zahteve možda smatraju strogim, ali ih Bog zapravo smatra razumnim). Kakvu stvarnost Bog želi da stvori dok kuša ljude? On od ljudi neprestano traži da Mu predaju svoje srce. Neki će reći: „Kako da Mu ga predam? Obavio sam svoju dužnost; odrekao sam se svog doma i sredstava za život, i celog sam sebe dao. Nisu li sve to primeri davanja svog srca Bogu? Kako bih drugačije mogao da Mu predam svoje srce? Je li moguće da Mu ja na ovaj način zapravo nisam predao svoje srce? Šta Bog od mene konkretno zahteva?” Njegov je zahtev krajnje jednostavan. Postoje, zapravo, neki ljudi koji su, tokom različitih faza kušnji, svoje srce u različitoj meri već predali Bogu, ali ogromna većina ljudi nikad ne predaje svoje srce Bogu. Dok te kuša, Bog vidi da li je tvoje srce uz Njega ili, pak, uz telo i Sotonu. Dok te kuša, On vidi da li Mu se suprotstavljaš ili si u poziciji koja je u skladu s Njim, a vidi i da li je tvoje srce na Njegovoj strani. Kada se sa kušnjom suočavaš dok si još nezreo, ti imaš malo vere i ne možeš da znaš šta tačno treba da učiniš da bi udovoljio Božjim namerama, zato što je tvoje razumevanje istine ograničeno. Međutim, ako si još uvek u stanju da se Bogu uistinu i iskreno moliš, ako si spreman da Mu predaš svoje srce, da Mu dozvoliš da vlada nad tobom i da Mu ponudiš sve ono što smatraš najdragocenijim, to će značiti da si Mu svoje srce već predao. Kako budeš slušao sve više propovedi i budeš razumeo sve više istine, to će i tvoj rast postepeno napredovati. Standard koji Bog zahteva od tebe tada više neće biti isti kao dok si bio nezreo – biće to viši standard. Kako ljudi svoje srce postepeno predaju Bogu, njihova se srca polako približavaju Njemu; kako ljudi budu uistinu prilazili sve bliže Bogu, to će njihovo srce biti sve više bogobojažljivo. Ono što Bog želi upravo je takvo srce.

Kad Bog poželi da zadobije nečije srce, On će tu osobu podvrgnuti brojnim kušnjama. Ako Bog tokom ovih kušnji ne zadobije srce te osobe ili ako ne uoči da ona poseduje ikakav stav – to jest, ako ne vidi da ta osoba deluje i ponaša se na način koji pokazuje bogobojažljivost, kao i ako kod nje ne vidi stav i rešenost da se kloni zla – Božje strpljenje prema toj osobi će, nakon brojnih kušnji, biti potrošeno i On je više neće tolerisati. On tu osobu više neće iskušavati, niti će više raditi na njoj. Šta to, dakle, znači, u pogledu ishoda te osobe? To znači da za nju ne postoji ishod. Možda ta osoba ništa rđavo nije učinila; možda baš ništa nije poremetila, niti je izazvala ikakve smetnje. Možda se čak nije ni otvoreno opirala Bogu. Pa ipak, njeno srce ostaje skriveno od Boga; ona nikad nije imala jasan stav i gledište prema Bogu, te stoga Bog ne može jasno da vidi da Mu je predala svoje srce, niti da ona teži strahu od Boga i izbegavanju zla. Bog sa takvim ljudima gubi strpljenje i ne želi više da za njih plaća bilo kakvu cenu, da im pruža milost, niti da radi na njima. Za takvu osobu, život sa verom u Boga već je okončan. To je zato što Bog, ni nakon mnogobrojnih kušnji kojima ju je podvrgao, nije ostvario željeni rezultat. Postoji, dakle, izvestan broj ljudi kod kojih nikada nisam uočio prosvećenje i prosvetljenje Svetog Duha. Kako se to može uočiti? Ti su ljudi možda dugi niz godina verovali u Boga i naizgled jurili naokolo zauzeti poslom; pročitali su mnoge knjige, obavili mnogo poslova, popunili desetak beležnica i ovladali mnogim rečima i doktrinama. Kod njih, međutim, nikada nema uočljivog rasta, njihovi pogledi na Boga ostaju nevidljivi, a njihovi stavovi i dalje nejasni. Drugim rečima, njihova se srca ne mogu videti; ona su uvek dobro umotana i zapečaćena – zapečaćena tako da Bog ne može da im pristupi. Kao rezultat toga, On nije video njihovo pravo srce, nije u tim ljudima video nikakvu pravu bogobojažljivost i, povrh toga, nije video da ti ljudi slede Njegov put. Ako takve ljude Bog do sada nije zadobio, može li ih zadobiti u budućnosti? Ne može! Hoće li se On i dalje upirati oko nečega što ne može da zadobije? Neće! Kakav je, dakle, trenutni Božji stav prema takvim ljudima? (On ih prezire i ignoriše.) On ih naprosto ignoriše! Bog se na takve ljude ne obazire; On ih prezire. Veoma ste brzo i veoma precizno upamtili ove reči. Izgleda da ste razumeli ono što ste čuli!

Ima ljudi koji su, kada tek počnu da slede Boga, nezreli i neuki; oni ne razumeju Njegove namere, niti znaju šta znači verovati u Njega. Oni u Boga veruju i slede Ga na način koji je osmišljen u ljudskoj glavi i koji je pogrešan. Kad se takvi ljudi suoče sa kušnjama, oni toga nisu ni svesni; uprkos Božjem usmeravanju i prosvećenju, oni ostaju tupi. Ne znaju šta znači predati svoje srce Bogu, niti šta znači čvrsto stajati tokom kušnje. Bog će takvim ljudima dati ograničeno vreme, tokom kojeg će im dozvoliti da shvate prirodu Njegovih kušnji i da shvate kakve su Mu namere. Nakon toga, ti ljudi moraju da prikažu svoje gledište. Bog još uvek čeka na ljude koji se nalaze u toj fazi. A kakav je Božji stav prema ljudima koji imaju neke stavove, ali se ipak kolebaju, koji bi da svoje srce predaju Bogu, ali se ipak ne mire s tim, i koji, uprkos tome što su neke bazične istine sproveli u delo, pokušavaju da se sakriju i odustanu kad se suoče s velikim kušnjama? On od njih i dalje ponešto očekuje, a rezultat će zavisiti od njihovog stava i učinka. Šta Bog čini ukoliko ljudi ne napreduju aktivno? On od njih diže ruke. To je zato što si ti od sebe digao ruke još i pre nego što je Bog to učinio. Prema tome, ne možeš Boga za to da kriviš. Pogrešno bi bilo da se žališ na Boga.

Dok slede Boga, ljudi retko obraćaju pažnju na Njegove namere i retko se osvrću na Njegove misli i Njegov odnos prema ljudima. Pošto ljudi ne razumeju Božje misli, kad vam neko postavi pitanja o namerama i naravi Njegovoj, vi se zbunjujete, potpuno ste nesigurni, a onda krećete bilo da nagađate ili da se kockate. Kakav je to mentalni sklop? Time dokazujete činjenicu da se većina ljudi koji veruju u Boga odnosi prema Njemu kao prema praznom balonu, kao nečemu što je čas tu, a čas ga nigde nema. Zašto to kažem? Zato što, kad god naiđete na neki problem, ne znate koje su Božje namere. Zašto ne znate koje su Njegove namere? Ne samo sada, već od početka do kraja, vi ne znate kakav je Božji stav u vezi sa ovim problemom. Ne možete to da dokučite i ne znate kakav je Božji stav, ali – da li ste o tome uopšte razmislili dovoljno? Nastojite li da to spoznate? Jeste li o tome razgovarali u zajedništvu? Niste! Time ste potvrdili sledeću činjenicu: Bog u kojeg vi verujete nema nikakve veze sa stvarnim Bogom. Verujući u Boga, mislite samo na vlastite namere i namere vaših vođa; razmišljate samo o površnom i doktrinarnom značenju Božjih reči, pritom ni ne pokušavajući da uistinu spoznate, niti da potražite Božje namere. Zar nije tako? Suština ovog problema prilično je strašna! Tokom dugog niza godina, video sam mnoge ljude koji veruju u Boga. U šta je njihova vera preobrazila Boga u njihovim glavama? Neki u Boga veruju kao da je On samo prazan balon. Ti ljudi nemaju odgovore na pitanja o postojanju Boga, jer ne mogu ni da osete ni da detektuju Njegovo prisustvo, kao ni odsustvo Boga, a kamoli da sve to jasno vide ili da razumeju. Oni podsvesno misle da Bog ne postoji. Drugi u Boga veruju kao da je reč o običnom čoveku. Ovi ljudi smatraju da On nije u stanju da uradi sve ono što ni oni sami nisu u stanju da urade, te da bi stoga On trebalo i da razmišlja na isti način kao što oni razmišljaju. Prema njihovoj definiciji, Bog je „nevidljiva i nedodirljiva osoba”. Postoji, takođe, grupa ljudi koji veruju da je Bog nalik nekakvoj marioneti; ti ljudi smatraju da je Bog potpuno lišen emocija. Misle da je Bog figurica od gline i da On, kad naiđe na neki problem, nema ni stav, ni gledište, niti ikakvu ideju; veruju da ljudi Njime manipulišu. Ljudi naprosto veruju onako kako im se prohte da veruju. Ako Ga veličaju, On je veličanstven; ako umanjuju Njegov značaj, onda je On malen. Kad počine greh i kad im zatrebaju Njegova milost, tolerancija i ljubav, smatraju da bi Svoju milost trebalo da proširi i na njih. Ti ljudi izmišljaju „Boga” u svojoj glavi, a zatim tog „Boga” primoravaju da im ispunjava zahteve i udovoljava svim njihovim željama. Bez obzira na vreme i mesto, ti će ljudi, ma šta da rade, ovu svoju fantaziju primenjivati u svom ophođenju prema Bogu i u svojoj veri. Ima čak i onih koji, nakon što su Bogu pokvarili raspoloženje, još uvek veruju da će On moći da ih spase, jer pretpostavljaju da je ljubav Božja bezgranična, a Njegova narav pravedna, te da im On, ma koliko da su ga vređali, ništa od toga neće upamtiti. Oni misle da će Bog ljudima pružati prilike i da će prema njima biti tolerantan i strpljiv, budući da ljudske greške, prestupi i njihovo buntovništvo predstavljaju samo trenutni izraz čovekove naravi; jednom rečju, veruju da će ih Bog i dalje voleti kao pre. Na taj način, oni još uvek polažu velike nade u postizanje spasenja. A u stvari, dokle god ljudi ne budu tragali za istinom, On će prema njima imati negativan stav, ma kako oni verovali u Njega. To je zato što si, verujući u Boga, pravog Boga ostavio po strani, uprkos tome što si na knjigu Božjih reči gledao kao na blago i što si je svakodnevno čitao i proučavao. Boga smatrate praznim balonom ili običnim čovekom – a neki od vas čak misle da On nije ništa drugo do marioneta. Zašto ovako govorim? Zato što, kako Ja to vidim, kad se suočite s nekim problemom ili naiđete na neku okolnost, ništa od onoga što egzistira u vašoj podsvesti, niti od stvari koje izazivate iznutra, nikada nije imalo nikakve veze s Božjim rečima, niti sa traganjem za istinom. Znate samo ono o čemu sami razmišljate i kakvo je vaše vlastito stanovište, a onda te svoje ideje i mišljenja pokušavate da nametnete Bogu. U vašim glavama to postaju Božja gledišta, na osnovu kojih vi zatim kreirate standarde kojih se nepokolebljivo pridržavate. Vremenom se vi, takvim svojim postupanjem, sve više udaljavate od Boga.

Shvatite Božji stav i odbacite sve zablude o Bogu

Kojoj tačno vrsti Boga pripada ovaj Bog u kojeg trenutno verujete? Jeste li ikada razmišljali o tome? Kada vidi neku rđavu osobu kako čini zlodela, da li je On prezire? (Da, prezire je.) A šta oseća kad vidi neuke ljude kako greše? (Oseća tugu.) Kakav je Njegov stav kad vidi ljude kako kradu poklone prinete Njemu? (On ih prezire.) Sve je to potpuno jasno. A kad vidi nekoga ko smeteno veruje u Njega, nekoga ko uopšte ne traga za istinom, kakav je Božji stav prema takvoj osobi? Niste baš sigurni, zar ne? „Smetenost”, kao stav, ne predstavlja greh, niti vređa Boga, te je stoga ljudi ne smatraju nekom velikom greškom. Recite Mi, dakle – kakav je Božji stav u tom slučaju? (On ne želi da obraća pažnju na takvu osobu.) „Nevoljnost da obraća pažnju” – kakav je to stav? To znači da Bog na takve ljude gleda sa visine i prezire ih! On se s takvim ljudima obračunava tako što je prema njima potpuno hladan. Njegov je pristup da ih potpuno gurne u stranu i da na njima ne obavlja nikakvo delo, a to se odnosi i na delo prosvećenja, prosvetljenja, grdnje i dovođenja u red. Takvi se ljudi naprosto ne računaju u Božje delo. A kakav je Božji stav prema onima koji kvare Njegovo raspoloženje i krše Njegove upravne odluke? Krajnje gnušanje! Bog je strašno besan na ljude koji se ne kaju zbog toga što Mu kvare raspoloženje! „Biti besan” nije ništa više od osećanja ili raspoloženja; to ne odgovara nijednom jasnom stavu. Međutim, upravo će to osećanje – to raspoloženje – odrediti ishode takvih ljudi: ono će Boga ispuniti krajnjim gnušanjem! Kakva je posledica tog krajnjeg gnušanja? Takva da će Bog te ljude gurnuti u stranu i jedno vreme im više neće odgovarati. Zatim će ih pustiti da čekaju da bi se njima pozabavio „malo sutra”. Šta se pod tim podrazumeva? Da li će ovim ljudima ipak biti određeni ishodi? Bog nije nikad ni imao nameru da takvim ljudima dodeli bilo kakav ishod! Zar stoga nije sasvim normalno što Bog sada takvim ljudima ne odgovara? (Jeste, normalno je.) Za šta takvi ljudi treba da se pripreme? Treba da budu spremni da snose neprijatne posledice svog ponašanja i zlodela koja su počinili. To je odgovor koji Bog upućuje takvim osobama. Prema tome, takvim ljudima Ja sad jasno i glasno kažem: prestanite više da živite u svojim zabludama i zaboravite na te svoje puste želje. Bog neće doveka biti tolerantan prema ljudima i neće večno trpeti njihove prestupe i njihovo buntovništvo. Neki će reći: „I ja sam video nekoliko takvih ljudi, koji, dok se mole, osećaju da ih je Bog naročito dirnuo, pa bi zatim gorko zaplakali. Uz to, obično su veoma srećni, kao da u sebi nose Božje prisustvo i Božje usmeravanje.” Nemojte da izgovarate takve gluposti! Gorke suze ne znače nužno da ih je Bog dirnuo, niti da oni uživaju u Božjem prisustvu, a kamoli u Božjem usmeravanju. Ako ljudi Boga naljute, hoće li ih On i dalje usmeravati? Jednom rečju, kad Bog odluči da nekoga eliminiše i napusti, ta osoba je već ostala bez svog ishoda. Ma koliko da se oni prijatno osećaju tokom molitve i ma koliko vere u Boga gaje u svojim srcima, to više neće imati nikakvih posledica. Ono što je važno jeste da Bogu takva vera nije potrebna; On je te ljude već prezreo. Takođe je nevažno i kako će se s njima ubuduće obračunavati. Važno je samo to da su njihovi ishodi određeni onog trena kad su Boga naljutili. Ako je Bog odlučio da takve ljudi ne spasava, oni će biti ostavljeni da bi bili kažnjeni. Takav je Božji stav.

Iako Božja suština u sebi sadrži element ljubavi i mada je On baš prema svakom čoveku milostiv, ljudi previđaju i zaboravljaju činjenicu da je Njegova suština da On ima dostojanstvo. To što On ima ljubav ne znači da ljudi mogu da Ga slobodno vređaju, a da On ništa ne oseti niti da na bilo koji način reaguje; to što On ima milost ne znači da nema načela u načinu na koji se ophodi prema ljudima. Bog je živi Bog; Njegovo postojanje je i te kako stvarno. On nije izmišljena marioneta, niti bilo koji drugi predmet. Budući da On postoji, treba u svakom trenutku da pažljivo slušamo glas Njegovog srca, da strogo pazimo na Njegov stav i da pokušamo da razumemo Njegova osećanja. Ne postavljajte granice Bogu koristeći ljudsku uobrazilju i ne namećite Mu misli ljudskog uma ili želje ljudske volje, tražeći od Boga da se prema ljudima ophodi koristeći ljudske metode zasnovane na ljudskoj uobrazilji. Ako to radiš, ti onda time ljutiš Boga, izazivaš Njegov gnev i dovodiš u pitanje Njegovo dostojanstvo! Stoga, pošto ste shvatili ozbiljnost ove stvari, apelujem na sve vas da budete oprezni i razboriti u svojim postupcima i u svom govoru te da ispoljite krajnji oprez i razboritost u ophođenju prema stvarima koje se tiču Boga! Kada ne razumeš kakav je Božji stav, nemoj govoriti nepromišljeno, postupati nepromišljeno ili nepromišljeno lepiti etikete; što je još važnije, nemoj proizvoljno donositi zaključke. Umesto toga, treba da čekaš i da tragaš. Ovo su ispoljavanja straha od Boga i klonjenja zla. Ako to možeš da postigneš i pre svega imaš ovakav stav, onda te Bog neće kriviti zbog tvoje gluposti, neznanja i nerazumevanja stvari; umesto toga, zbog tvog stava – tvog straha da ne uvrediš Boga, tvog poštovanja Njegovih namera i tvoje spremnosti da Mu se pokoriš – Bog će te se setiti, usmeravaće te i prosvetiti, ili će tolerisati tvoju nezrelost i neukost. U suprotnom, kao rezultat stava punog nepoštovanja koji imaš prema Njemu – sudeći o Njemu kako ti se prohte ili proizvoljno nagađajući i definišući Njegove zamisli – Bog će te osuditi, disciplinovati, pa čak i kazniti; ili će imati nešto da kaže o tebi, a možda će se to što kaže ticati tvog ishoda. Stoga ću još jednom naglasiti: svako od vas treba da bude oprezan i razborit u pogledu svega što potiče od Boga. S kakvom god situacijom da se suočite, nemojte govoriti nepromišljeno niti postupati nepromišljeno. Prvo treba da razmislite u svom srcu: „Kako mogu da govorim i postupam kao neko ko ima bogobojažljivo srce? Koji način govora i postupanja ne vređa Božju narav?” Čak i kad su u pitanju jednostavne stvari, treba više da razmišljate o ovim pitanjima i da ih više razmatrate. Ako si zaista u stanju da, u svakom smislu, u svim stvarima i u svako doba, praktično deluješ u skladu sa ovim načelima, te ako možeš da usvojiš ovakav stav, naročito onda kad nešto ne razumeš, Bog će te uvek usmeravati i pokazivati ti put koji treba da slediš. Bez obzira na to kakav je tvoj učinak, Bogu je sve to sasvim jasno i očigledno i On će ponuditi preciznu i prikladnu ocenu tvog učinka. Nakon što budeš podvrgnut konačnoj kušnji, Bog će uzeti u obzir celokupno tvoje ponašanje i u potpunosti ga sumirati te na osnovu toga odrediti tvoj ishod. Taj rezultat će u potpunosti ubediti svaku osobu. Ono što bih ovde želeo da vam kažem je sledeće: o vašoj sudbini odlučuje svako vaše delo, svaki vaš postupak i svaka vaša misao.

Ko određuje ishode ljudi?

Postoji još jedna izuzetno važna stvar koju treba raspraviti, a to je vaš stav prema Bogu. Taj stav je izuzetno važan! On određuje da li ćete na kraju poći putem koji vodi do uništenja ili onim koji vodi do prelepog odredišta koje je Bog pripremio za vas. U Dobu Carstva, Bog deluje već više od dvadeset godina, i vi ste možda, tokom te dve decenije, duboko u sebi bili pomalo smeteni u pogledu vlastitog učinka. Bog je, međutim, u Svom srcu sačinio stvaran i istiniti zapis o svakome od vas. Od trenutka kad svaka osoba počne da sledi Boga i da sluša Njegove propovedi, pri čemu ona postepeno počinje da shvata sve više od istine, pa sve dok svaka osoba ne obavi svoju dužnost, Bog tokom tog perioda beleži razne manifestacije svake od njih. Bog vodi evidenciju, zapis o tome kakvi su ljudski stavovi, kakva su njihova razna ispoljenja i šta oni u srcu osećaju prema Bogu, i slično, pri obavljanju dužnosti, i kada se suoče sa svim vidovima okruženja i kušnji, Možda ste, s tim u vezi, naprosto smeteni. Sve te stvari su, međutim, Bogu jasne kao dan, bez i najmanjeg traga nemarnosti. Ovo je stvar koja se tiče ishoda svake osobe i ona se dotiče sudbine i budućih izgleda svake osobe, a povrh toga, Bog na nju daje celo Svoje srce; stoga se Bog ne bi usudio da bude ni najmanje nemaran, niti bi tolerisao bilo kakvu nepažnju. Bog vodi ovakvu vrstu računa za čovečanstvo, beležeći sve o tome kako su ljudi sledili Boga od samog početka, pa sve do kraja. Tvoj stav prema Njemu tokom ovog perioda određuje tvoju sudbinu. Zar to nije istina? Veruješ li da je Bog pravedan? Jesu li Njegovi postupci prikladni? Da li u vašim glavama još uvek ima nekih drugih maštarija o Bogu? (Nema.) Da li biste onda rekli da ljudske ishode treba da odredi Bog, ili bi trebalo da ih ljudi sami za sebe određuju? (Treba da ih određuje Bog.) Ko je taj koji ih određuje? (Bog.) Sada ne znate, zar ne? Braćo i sestre iz Hong Konga, šta vi kažete – ko određuje ishode ljudi? (Određuju ih sami ljudi.) Da li ljudi sami određuju vlastite ishode? Zar to onda ne bi značilo da ljudski ishodi nemaju nikakve veze s Bogom? Šta kažete vi, braćo i sestre iz Južne Koreje? (Bog određuje ishode ljudi na osnovu svih njihovih postupaka i dela, i u skladu sa putem kojim se kreću.) Ovo je veoma objektivan odgovor. Ovde ima jedna činjenica o kojoj sve vas moram da obavestim: Bog je, tokom obavljanja Svog dela spasenja, za ljude uspostavio standard. Taj standard nalaže da ljudi moraju da slušaju reč Božju i da dođu do toga da slede Božji put. Upravo se taj standard koristi za odmeravanje ishoda ljudi. Ako postupaš u skladu s ovim Božjim standardom, moći ćeš da ostvariš dobar ishod; u suprotnom, dobar ishod nećeš moći da ostvariš. Ko, dakle, po tvom mišljenju, određuje taj ishod? Njega ne određuje samo Bog, već i Bog i ljudi zajedno. Je li ovo tačno? (Da.) Zašto je to tako? Zato što je Bog taj koji aktivno želi da obavi delo spasenja čovečanstva i da za čovečanstvo pripremi divno odredište; ljudi su objekti Božjeg dela, a ovaj ishod i ovo odredište jesu ono što Bog za njih priprema. Kad ne bi bilo objekata na kojima bi radio, On ne bi ni imao potrebu da obavlja to delo; a kad On to delo ne bi obavio, ljudi ne bi dobili priliku da steknu spasenje. Ljudi su ti koje treba spasiti i mada oni koji su spaseni stoje na pasivnoj strani, upravo od stava ljudi na toj strani zavisi da li će Bog ostvariti ili neće ostvariti Svoje delo spasavanja čovečanstva. Kad ne bi bilo usmeravanja koje ti Bog pruža, ti ne bi bio upoznat s Njegovim standardom, niti bi imao ikakav cilj. Ako poseduješ ovaj standard i ovaj cilj, a ipak ne sarađuješ, ne sprovodiš ih u delo, niti plaćaš cenu, ti onda nećeš ostvariti taj ishod. Stoga kažem da se ishod neke osobe ne može odvojiti od Boga, ali i da je on isto tako neodvojiv od te osobe. Prema tome, sad znate ko određuje ishode ljudi.

Ljudi su skloni da Boga definišu na osnovu iskustva (Odabrani odlomak)

Dok razgovarate na temu bogopoznanja, da li ste uočili jednu stvar? Jeste li primetili da je Njegov stav ovih dana pretrpeo neku transformaciju? Da li je Njegov stav prema ljudima nepromenljiv? Hoće li On zauvek ovako trpeti, doveka pružajući ljudima svu Svoju ljubav i milosrđe? Ovim je pitanjem takođe obuhvaćena i Božja suština. (…) Znajući da ih Bog voli, ljudi Ga svode na simbol ljubavi: oni veruju da, ma šta ljudi radili, ma kako se ponašali, ma kako se prema Bogu ophodili i ma koliko prema Njemu bili buntovni, ništa od toga zapravo nije važno, zato što Bog poseduje ljubav, a Njegova je ljubav bezgranična i nemerljiva; Bog poseduje ljubav, pa prema ljudima može da bude tolerantan; Bog poseduje ljubav, pa može da bude milostiv prema ljudima, prema njihovoj nezrelosti, prema njihovoj neukosti i njihovoj buntovnosti. Da li zaista tako stoje stvari? Neki će ljudi, nakon što su jedanput ili čak više puta iskusili Božje strpljenje, ta svoja iskustva posmatrati kao kapital u vlastitom znanju o Bogu, verujući da će On doveka biti strpljiv i milostiv prema njima, da bi zatim, tokom svog života, na to Božje strpljenje gledali kao na standard prema kome se On prema njima ophodi. Ima i onih koji će, nakon što su jednom iskusili Božju trpeljivost, Boga zauvek svoditi u okvire trpeljivog – pri čemu je, u njihovoj glavi, ta trpeljivost beskonačna, bezuslovna, pa čak i sasvim neprincipijelna. Jesu li takva uverenja ispravna? Svaki put kad raspravljamo o pitanjima Božje suštine ili Božje naravi, vi se unezverite. Veoma se zabrinem kad vas vidim takve. Čuli ste brojne istine u vezi sa Božjom suštinom; čuli ste i dosta toga o temama koje se tiču Njegove naravi. Pa ipak, sva ova pitanja, kao i istinitost ovih aspekata, u vašim su glavama samo sećanja zasnovana na teoriji i pisanoj reči; niko od vas nije u stanju da, u svom svakodnevnom životu, Božju narav doživi ili vidi onakvom kakva ona zaista jeste. Svi ste, dakle, u pogledu svoje vere zbunjeni; vaša vera je slepa i vi čak ne osećate nikakvo strahopoštovanje prema Bogu i gurate Ga u stranu. Čemu vodi ovakav vaš odnos prema Bogu? Vodi vas do toga da Bogu stalno postavljate granice. Čim steknete makar i mrvicu znanja, veoma ste zadovoljni i mislite da ste u celosti zadobili Boga. Nakon toga, ograničavate Boga na to i ne dopuštate Mu da se slobodno kreće. Štaviše, kad god Bog učini nešto novo, vi naprosto odbijate da priznate da je On Bog. Kad Bog, jednoga dana, bude rekao: „Ja ljude više ne volim; neću više da budem milostiv prema njima; ponestalo mi je tolerancije i strpljenja za njih; ispunjen sam krajnjim gnušanjem i antipatijom prema njima”, ljudi će u svom srcu osećati otpor prema takvim izjavama. Neki od njih će čak reći: „Ti više nisi moj Bog; nisi više Bog kojeg želim da sledim. Ako tako kažeš, Ti onda nisi više merodavan da budeš moj Bog i ja ne moram više da Te sledim. Ako mi više ne pružaš milost, ljubav i toleranciju, prestaću da Te sledim. Ja mogu da Te sledim, i to da Te s puno vere sledim do samog kraja, jedino ako si Ti prema meni bezgranično tolerantan, ako si uvek strpljiv i ako mi omogućavaš da vidim da Ti jesi ljubav, da si Ti strpljenje i da si Ti tolerancija. Zahvaljujući Tvom strpljenju i milosrđu, stekao sam blanko oproštaj i pomilovanje za svako buntovništvo i prestup, mogu bilo kada i bilo gde da počinim greh, da se bilo kada i bilo gde ispovedim i budem pomilovan, i mogu da Te bilo kada i bilo gde naljutim. Ti ne treba o meni da imaš nikakvo mišljenje, niti da donosiš bilo kakav sud o meni.” Iako možda niko od vas o ovim problemima ne razmišlja tako svesno i subjektivno, kad god pomisliš da bi Boga mogao da upotrebiš kao alatku za oprost grehova ili kao objekat za sticanje prelepog odredišta, ti na taj način živoga Boga suptilno stavljaš u poziciju naspram sebe, kao svog neprijatelja. Ja to tako vidim. Možeš ti i dalje da daješ izjave poput: „Verujem u Boga”, „Tragam za istinom”, „Želim da promenim svoju narav”, „Želim da se oslobodim uticaja tame”, „Želim da udovoljim Bogu”, „Želim da Mu se potčinim”, „Želim da budem odan Bogu i da dobro obavljam svoju dužnost” i tome slično. Pa ipak, ma koliko da si slatkorečiv, ma koliko da je veliko tvoje poznavanje teorije i ma koliko visokoparne i grandiozne bile te stvari, činjenica je da među vama sada ima mnogo onih koji su već naučili kako da koriste propise, doktrine i teorije koje ste savladali kako bi ograničavali Boga, čime Ga sasvim prirodno stavljate u poziciju nasuprot sebi. Iako si možda savladao reči i teorije, ti ipak nisi uistinu zakoračio u stvarnost istine, te je stoga za tebe veoma teško da se približiš Bogu, da Ga upoznaš i da Ga razumeš. To je tako žalosno!

Božji stav prema onima koji pobegnu tokom obavljanja Njegovog dela

Takvih ljudi ima svuda: pošto su se uverili u Božji put, oni, iz ko zna kojih raznih razloga, odlaze ćutke, bez pozdrava, kako bi prekinuli sve veze i radili šta im duša želi. Za sada nećemo ulaziti u razloge zbog kojih ti ljudi odlaze; hajde najpre da vidimo kakav je Božji stav prema jednoj takvoj osobi. Njegov je stav veoma jasan. Onog trena kad ovi ljudi odu od Njega, njihova je sudbina, sa Božje tačke gledišta, okončana. Pri tom je tu sudbinu okončao Bog, a ne neka konkretna osoba. Samim tim što je ta osoba napustila Boga, znači da Ga je ona već odbacila, da Ga više ne želi i da više ne prihvata Božje spasenje. Budući da takvi ljudi ne žele Boga, može li On i dalje želeti njih? Nadalje, pošto imaju takav stav i takvo gledište, i pošto su čvrsto odlučili da napuste Boga, oni su Mu time već pokvarili raspoloženje. Sve to važi čak i uprkos činjenici da oni možda nisu besno proklinjali Boga, uprkos činjenici da se nisu upuštali ni u kakvo podlo ili ekscesno ponašanje i uprkos činjenici razmišljaju otprilike ovako: „Ako jednoga dana postanem sit spoljašnjih naslada, ili ako mi Bog još za nešto bude zatrebao, ja ću se vratiti. Ili ću se vratiti ako me Bog pozove”, ili pak kažu: „Ako me spolja neko povredi ili ako vidim da je spoljni svet isuviše mračan i zao, te stoga više ne želim da idem kud me život nosi, vratiću se Bogu.” Mada su u svojoj glavi izračunali kada će se tačno vratiti i mada su pokušali da ostave sebi mogućnost povratka, ti ljudi, ma u šta da veruju i ma kako dobro da planiraju, ne shvataju da su sve to samo njihove puste želje. Njihova je najveća greška u tome što im nije bilo jasno kako se Bog oseća zbog njihove želje da odu. Onog trenutka kad su odlučili da odu od Boga, On ih je potpuno napustio; u Svom je srcu On već tada doneo odluku o ishodu takve osobe. Kakav je taj ishod? Takav da će ta osoba postati jedan od miševa i da će stoga nestati zajedno s njima. Ljudi su, dakle, često svedoci jedne ovakve situacije: neko napusti Boga, ali za to ne bude kažnjen. Bog deluje u skladu sa vlastitim načelima; neke se stvari mogu videti, dok su druge zaključene isključivo u Božjem srcu, tako da ljudi ne mogu da vide rezultate. Deo koji je ljudima vidljiv ne mora nužno predstavljati pravu stranu stvari, ali zato druga strana – ona koju ti ne vidiš – uistinu sadrži iskrene Božje misli i zaključke.

Ljudi koji beže tokom obavljanja Božjeg dela jesu oni koji napuštaju istiniti put

Zašto Bog tako strogo kažnjava ljude koji beže za vreme obavljanja Njegovog dela? Zašto se On toliko ljuti na njih? Pre svega, znamo da Božju narav čine veličanstvo i gnev; On nije ovca ostavljana da je bilo ko zakolje, a kamoli marioneta ostavljena da ljudi njome upravljaju kako im se prohte. On takođe nije ni samo vazduh, koji svako se može prizvati i otpustiti po volji. Ako zaista veruješ da Bog postoji, srce treba da ti bude bogobojažljivo i treba da znaš da Njegovu suštinu nije mudro razbesneti. On se može razbesneti zbog jedne reči ili misli, ili zbog neke vrste podlog, ili možda blagog ponašanja, ponašanja koje je prema ljudskom gledištu i moralu prihvatljivo; ili zbog neke doktrine ili teorije. Međutim, kad Boga jednom razljutiš, tvoja će prilika biti izgubljena i nastupiće tvoji poslednji dani. To je strašna stvar! Ako ne razumeš da se Bog ne sme vređati, onda Ga se možda ne plašiš i možda Ga često vređaš. Ako ne znaš kako da se plašiš Boga, onda nikako ne možeš da se plašiš Boga, te stoga nećeš znati kako da stupiš na stazu koja sledi Božji put – put straha od Boga i izbegavanja zla. Kad se jednom osvestiš i postaneš svestan činjenice da se Bog ne sme vređati, znaćeš šta da radiš da se plašiš Boga i kloniš se zla.

Da li ćeš slediti put straha od Boga i izbegavanja zla, ne mora nužno da zavisi od toga koliko istine poznaješ, kolikim si kušnjama bio podvrgnut, niti od toga koliko te je puta On doveo u red. To pre zavisi od stava koji u svom srcu nosiš prema Bogu i od suštine koju izražavaš. Čovekova suština i njegovi subjektivni stavovi – to je ono što je veoma važno i veoma presudno. A kad je reč o onima koji su se Boga odrekli i napustili Ga, njihovi prezrenja dostojni stavovi prema Njemu i njihova srca koja mrze istinu već su pokvarili Njegovo raspoloženje i stoga im, što se Njega tiče, nikada neće biti oprošteno. Oni su znali da Bog postoji, bili su obavešteni o tome da je On već stigao i čak su iskusili novo Božje delo. Njihov odlazak nije bio posledica obmane ili smetenosti, a još manje su bili primorani da odu. Umesto toga, oni su svesno i bistroga uma odlučili da napuste Boga. Njihov odlazak nije bio posledica gubitka puta, niti su oni bili izgnani. Stoga oni, u Božjim očima, nisu jagnjad koja je odlutala od svog stada, a kamoli bludni sinovi koji su zagubili svoj put. Otišli su nekažnjeno – a takvo stanje, takva situacija, kvari Božje raspoloženje, usled čega im On daruje beznadežne ishode. Zar takav ishod nije zastrašujući? Prema tome, ljudi mogu da uvrede Boga ukoliko Ga ne poznaju. To nije beznačajna stvar! Ako ljudi Božji stav ne uzimaju za ozbiljno, već i dalje veruju da će se On radovati njihovom povratku, jer su oni deo Njegove izgubljene jagnjadi, te da On još uvek čeka da se oni predomisle, to onda znači im se bliži vreme kažnjavanja. Ne radi se samo o tome da će Bog odbiti da ih prihvati – budući da Mu oni već po drugi put kvare raspoloženje, stvar je još strašnija! Usled odsustva strahopoštovanja, ti su ljudi već prekršili Božje upravne odluke. Hoće li ih On ipak prihvatiti? U srcu Božjem, načela u vezi s ovim pitanjem su takva da će On, ukoliko se neko već uverio u to koji je put istinit, a zatim svesno i bistroga uma ipak odlučio da Boga odbaci i da ode od Njega, takvoj osobi preprečiti put koji vodi do spasenja, tako da će za nju kapija carstva od tog trenutka biti zauvek zamandaljena. Ako ta osoba bude još jednom pokucala, Bog joj neće otvoriti vrata; pristup će joj zauvek biti zabranjen. Neki su od vas možda pročitali biblijsku priču o Mojsiju. Nakon što ga je Bog pomazao, Mojsiju je, zbog njegovih postupaka i iz raznih drugih razloga, 250 vođa otkazalo poslušnost. Ko je bio taj kome su oni odbili da se potčine? To nije bio Mojsije. Odbili su da se potčine Božjim uređenjima; odbili su da se, po ovom pitanju, potčine Božjem delu. Rekli su sledeće: „Preterali ste! Sav je zbor ispunjen svetošću, i svi u njemu, a i Jahve je među njima.” Jesu li ove reči i ovi stihovi, sa ljudske tačke gledišta, veoma ozbiljni? Nisu ozbiljni. U najmanju ruku, doslovno značenje tih reči nije ozbiljno. U pravnom smislu, tim rečima nije prekršen nijedan zakon, zato što, gledano spolja, taj jezik i taj rečnik nisu neprijateljski, a u njima još manje ima bogohulnih konotacija. To su samo uobičajene rečenice, i ništa više od toga. Zašto onda te reči kod Boga mogu da izazovu takav bes? Zato što one nisu bile upućene ljudima, već Bogu. Stav i narav koji su tim rečima izraženi, jesu upravo ono što Bogu kvari raspoloženje; te reči vređaju narav Božju, koja se ne sme vređati. Svi znamo kakvi su naposletku bili ishodi tih vođa. Kada je reč o ljudima koji su Boga napustili, kakvo je njihovo gledište? Kakav je njihov stav? I zašto njihovo gledište i stav dovode do toga da Bog s njima postupa na takav način? Razlog je u tome što oni, iako dobro znaju da je On Bog, ipak odlučuju da Ga izdaju, te su zato oni potpuno lišeni šanse da budu spaseni. Baš kao što je u Bibliji zapisano: „Naime, ako svojevoljno grešimo i nakon što smo primili znanje o istini, nema te žrtve koja će ukloniti grehe” (Jevrejima 10:26). Da li sada jasno razumete ovaj problem?

Sudbine ljudi određene su njihovim stavom prema Bogu

Bog je živi Bog. Ljudi se u različitim situacijama različito ponašaju i Božji odnos prema tim ponašanjima se razlikuje, jer On nije ni marioneta ni prazan balon. Spoznaja Božjeg stava je nešto što je za ljude vredno traganja. Ljudi treba da nauče da spoznajom Božjeg stava mogu da malo-pomalo steknu znanje o Božjoj naravi i da razumeju Njegovo srce. Kako postepeno budeš sve bolje razumevao Božje srce, neće ti se više činiti da su strah od Boga i izbegavanje zla tako teško ostvarljivi. Štaviše, kad budeš zaista razumeo Boga, manje je verovatno da ćeš Mu postavljati granice. A kad jednom prestaneš da Mu postavljaš granice, manja će biti verovatnoća da ćeš Ga uvrediti i Bog će te voditi do bogopoznanja, a da toga ne budeš ni svestan; i tako ćeš imati strah od Njega u svom srcu. Tada ćeš prestati da Boga definišeš rečima i doktrinama ili teorijama kojima si ovladao, već ćeš, umesto toga, neprestano u svemu tragati za Božjim željama. Na taj način, nesvesno ćeš postati osoba koja je u skladu s Božjim namerama.

Za ljude je Božje delo nevidljivo i nedodirljivo, ali zato Bog, što se Njega lično tiče, postupke svakog čoveka – kao i čovekov odnos prema Njemu – može ne samo da oseti, već i da ih vidi. Ovo je nešto čega svi treba da budu svesni i što svima treba da bude jasno. Možda stalno razmišljaš: „Zna li Bog šta ja ovde radim? Da li On zna o čemu razmišljam? Možda zna, a možda i ne zna.” Ako imaš ovakvo gledište dok veruješ u Boga i slediš Ga i istovremeno ovako sumnjaš u Njegovo delo i Njegovo postojanje, pre ili kasnije će doći dan kada ćeš u Njemu probuditi gnev, jer si ti već na ivici opasne provalije. Viđao sam ljude koji dugi niz godina veruju u Boga, ali da pritom još uvek nisu zadobili istina-stvarnost, a kamoli da su razumeli Božje namere. Ti ljudi nimalo ne napreduju ni u životu, niti u pogledu svoga rasta, već se uporno drže najpliće od svih doktrina. To je zato što takvi ljudi nikada nisu prihvatili Božju reč kao svoj život i nikada se nisu suočili s Njegovim postojanjem niti su ga prihvatili. Recite Mi, kada Bog vidi takve ljude, da li Mu to donosi zadovoljstvo? Da li Njegovo srce oseća utehu? Prema tome, sudbine ljudi određene su upravo načinom na koji oni veruju u Boga. Kada govorimo o tome kako ljudi streme i kako prilaze Bogu, stavovi ljudi su od primarne važnosti. Nemoj potiskivati Boga u dno svog uma, kao da je samo vazduh, već uvek razmišljaj da je Bog u koga veruješ živi Bog, pravi Bog. On tamo gore, na trećem nebu, ne sedi skrštenih ruku. Naprotiv, On neprestano istražuje svačije srce, istražuje svačije postupke, istražuje svaku tvoju reč i svako tvoje delo, istražuje kako se ponašaš i kakav je tvoj stav prema Njemu. Bilo da si spreman da se predaš Bogu ili ne, celokupno tvoje ponašanje i tvoje misli i ideje izloženi su pred Njim i On ih istražuje. Usled tvog ponašanja, tvojih dela i tvog odnosa prema Njemu, Božje mišljenje o tebi i Njegov stav prema tebi neprestano se menjaju. Ipak, moram da posavetujem neke od vas: ne smatraj sebe odojčetom u Božjim rukama, kao da te On toliko tetoši, kao da ne bi mogao bez tebe i kao da je Njegov stav prema tebi fiksiran i da se nikada ne može promeniti – prestani da sanjariš! Bog je pravedan u ophođenju prema svakoj osobi i sa velikom ozbiljnošću obavlja delo osvajanja i spasavanja ljudi. To je Njegovo upravljanje. On se prema svakoj osobi odnosi ozbiljno; ne odnosi se prema njima kao prema kućnim ljubimcima, ne nagovara ih niti se igra s njima. Božja ljubav prema ljudima ne ogleda se u maženju niti u tetošenju, kao što ni Njegova milost i trpeljivost prema ljudskom rodu ne podrazumevaju popustljivost ili nemešanje. Naprotiv, Božja ljubav prema ljudima obuhvata brižno čuvanje, sažaljenje prema njima i poštovanje života; Njegova milost i trpeljivost u sebi nose Njegova očekivanja od ljudi i predstavljaju temelj neophodan za opstanak ljudskog roda. Bog je živ i On zaista postoji; Njegov stav prema ljudima ne predstavlja skup pravila, već se zasniva na načelima i može se menjati. Njegove namere prema ljudima s vremenom se postepeno menjaju i transformišu, zavisno od okolnosti, kao i od stava svake pojedinačne osobe. Stoga bi u srcu trebalo da nosiš apsolutno jasnu spoznaju da je suština Božja nepromenljiva, te da će se Njegova narav izraziti u različitim vremenima i različitim kontekstima. Možda ti ne misliš da je ovo ozbiljna stvar i možda svoje lične predstave koristiš da bi zamišljao kako Bog treba da obavlja stvari. Ima, međutim, trenutaka kada je istina potpuno suprotna, a ti si Boga već naljutio time što si Ga odmeravao pomoću svojih ličnih predstava. To je zato što Bog uopšte ne funkcioniše onako kako ti to zamišljaš i On se nipošto neće prema ovoj stvari odnositi onako kako ti kažeš. Stoga te podsećam da treba da budeš pažljiv i razborit u pristupu svemu što te okružuje i da naučiš kako da praktikuješ shodno načelu da „slediš Božji put – bojeći se Boga i kloneći se zla”. Moraš tačno da odrediš sve što ima veze sa pitanjima Božjih namera i Božjeg stava, moraš da pronađeš prosvećene ljude s kojima ćeš razgovarati u zajedništvu o tim stvarima i moraš iskreno da tragaš. Boga u kojeg veruješ nemoj posmatrati kao marionetu, tako što ćeš Mu po volji suditi, proizvoljno zaključivati o Njemu i prilazeći Mu s nepoštovanjem. Iako ti Bog donosi spasenje i određuje tvoj ishod, iako ti On može pokazati milost i toleranciju, ili primeniti sud ili grdnju prema tebi, Njegov stav prema tebi ni u kom slučaju nije nepromenljiv. Njegov stav zavisi od tvog stava prema Njemu, kao i od toga koliko Ga razumeš. Nemoj postavljati granice Bogu jednom zauvek samo zato što imaš neko znanje ili razumevanje jednog Njegovog aspekta. Nemoj verovati u mrtvog, već veruj u Živog Boga. Upamti to! Iako su neke od stvari koje sam rekao činjenice, a ujedno su i ono što treba da čujete, u svetlu vašeg sadašnjeg stanja i sadašnjeg rasta, za sada ne želim da vam postavljam nikakve veće zahteve, kako vam ne bih iscrpeo elan.U suprotnom, mogao bih vam ispuniti srca prejakom dozom sumornosti i učiniti da prema Bogu osetite preveliko razočaranje. Umesto toga, nadam se da ćete, koračajući putem koji leži pred vama, moći da iskoristite bogoljubivo srce i da se prema Bogu odnosite s poštovanjem. Nemoj se zapetljavati u pitanje načina verovanja u Boga; smatraj to najvećim problemom. Smesti ga u svoje srce, poveži ga sa stvarnošću i poveži ga sa stvarnim životom; nemoj ga koristiti kao otrcanu frazu – jer to je pitanje života i smrti, i ono će odrediti tvoju sudbinu. Nemoj se prema njemu odnositi kao prema nekoj šali ili dečjoj igri! Nakon što sam danas ove reči podelio s vama, pitam se koliko su od toga vaši umovi požnjeli i razumeli. Imate li neko pitanje u vezi s onim što sam danas ovde govorio?

Mada su ove teme donekle nove i pomalo izvan vašeg vidokruga, izvan vaših uobičajenih aktivnosti i onoga na šta obično obraćate pažnju, mislim da ćete, nakon što jedno vreme budete o njima u zajedništvu razgovarali, uopšteno razumeti sve što sam ovde rekao. Sve su ove teme prilično nove i nikada ih ranije niste razmatrali, te se nadam da one ni na koji način neće otežati vaše breme. Ja danas ove reči ne govorim da bih vas plašio, niti ih koristim da bih vas orezao, već Mi je cilj da vam pomognem da razumete stvarne činjenice o istini. Budući da između ljudi i Boga postoji dubok jaz, ljudi Boga nikad nisu razumeli, niti su spoznali Njegov stav, uprkos tome što u Njega veruju. Pored toga, ljudi nikada nisu s nekim naročitim elanom brinuli o Božjem stavu. Radije su samo slepo verovali i postupali, nemarno se odnoseći prema spoznaji i razumevanju Boga. Stoga sam prisiljen da vam ova pitanja razjasnim i pomognem vam da shvatite kakav je Bog u kojeg verujete, o čemu razmišlja, kakav Mu je stav u pogledu ophođenja prema različitim ljudima, koliko ste daleko od ispunjenja Njegovih zahteva i kolika je razlika između vaših postupaka i standarda koje On zahteva. Informišući vas o ovim stvarima, cilj Mi je da vam ponudim etalon prema kojem ćete sami sebe odmeriti, kako biste saznali do kakve vas je žetve doveo put kojim hodite, šta je to što na tom putu niste stekli i u koje se oblasti naprosto niste uključili. Dok između sebe komunicirate, obično govorite o malom broju tema o kojima se najčešće raspravlja i koje su, po svom obimu, veoma uske, a po svom sadržaju plitke. Između onoga o čemu razgovarate i Božjih namera, kao i između vaših diskusija na jednoj, te opsega i standarda Božjih zahteva na drugoj strani, postoji određena distanca, odnosno jaz. Ako duže vreme budete na ovaj način postupali, to će za posledicu imati vaše sve veće udaljavanje od Božjeg puta. Vi samo uzimate sadašnje Božje izjave i pretvarate ih u predmete obožavanja, posmatrajući ih kao nekakve obrede i propise. To je sve što činite! U vašim srcima, zapravo, za Boga jednostavno nema mesta i On vaša srca nikada nije uistinu zadobio. Neki misle da je veoma teško spoznati Boga, i to je istina. To zaista jeste teško. Ako su ljudi spolja primorani da izvršavaju svoje dužnosti, da obavljaju poslove i da naporno rade, oni će smatrati da je veoma lako verovati u Boga, jer sve to spada u okvire ljudskih mogućnosti. Onog trena, međutim, kad se tema pomeri na Božje namere i Njegov odnos prema čovečanstvu, tada, sa bilo čije tačke gledišta, stvari zaista postaju malo teže. To je zato što ova tema podrazumeva da ljudi shvataju istinu i svoj ulazak u stvarnost, tako da će se, sasvim prirodno, javiti određeni stepen poteškoća! Ipak, kad jednom prođeš kroz ta prva vrata i počneš da ulaziš, stvari postepeno postaju lakše.

Polazna osnova za strah od Boga jeste tretirati Ga kao Boga

Maločas je neko postavio sledeće pitanje: kako to da, iako o Bogu znamo više od Jova, mi i dalje ne možemo da Ga se bojimo? Nešto ranije smo se već malo dotakli ovog pitanja. U stvari, već smo raspravljali i o suštini tog pitanja, odnosno o činjenici da se Jov, iako tada još nije poznavao Boga, prema Njemu ipak odnosio kao prema Bogu i smatrao Ga Suverenom neba i zemlje i svih stvorenja. Jov Boga nije smatrao neprijateljem, već Ga je obožavao kao Stvoritelja svih stvari. Zašto se ljudi danas toliko opiru Bogu? Zbog čega nisu u stanju da Ga se boje? Jedan od razloga je taj što ih je Sotona duboko iskvario, te su oni, sa tako duboko ukorenjenom sotonskom prirodom, postali Božji neprijatelji. Dakle, iako ljudi veruju u Boga i priznaju Ga, i dalje su u stanju da Mu se opiru i da Mu budu suprotstavljeni. To je određeno ljudskom prirodom. Drugi razlog je taj što ljudi, uprkos tome što u Boga veruju, Njega naprosto ne tretiraju kao Boga. Umesto toga, misle da se on ljudima suprotstavlja, smatraju Ga svojim neprijateljem i čini im se da se s Njim ne mogu pomiriti. To je naprosto tako jednostavno. Zar ovo pitanje nismo razmatrali na našem prethodnom sastanku? Razmislite malo o tome: nije li to razlog? Ti možda ponešto i znaš o Bogu, ali šta se tačno pod tim znanjem podrazumeva? Nije li to ono o čemu svi pričaju? Nije li to ono što ti je Bog rekao? Tebi su dobro poznati samo teorijski i doktrinarni aspekti tog znanja – ali da li si ikada cenio pravo Božje lice? Poseduješ li subjektivno znanje? Imaš li praktičnih znanja i iskustava? Da li bi ti to znao da ti Bog nije rekao? Tvoje teoretsko znanje ne predstavlja pravo znanje. Jednom rečju, ma koliko da znaš i ma kako da si to znanje stekao, dokle god ne postigneš pravo razumevanje Boga, On će biti tvoj neprijatelj, a sve dok Boga zaista ne počneš da tretiraš kao Boga, On će ti se suprotstavljati, zato što si ti oličenje Sotone.

Dok si zajedno sa Hristom, možda Mu možeš služiti po tri obroka dnevno, ili Ga možda možeš poslužiti čajem i pobrinuti se za Njegove životne potrebe; tako će izgledati da si se prema Hristu odnosio kao prema Bogu. Kad god se nešto desi, gledišta ljudi uvek su suprotna Božjem gledištu; ljudi nikad ne uspevaju da shvate da i prihvate Božje gledište. Iako se naizgled mogu dobro slagati s Bogom, to ne znači da su oni sa Njim usklađeni. Čim nešto iskrsne, istina o ljudskom buntovništvu izlazi na videlo, potvrđujući na taj način neprijateljstvo koje postoji između ljudi i Boga. To neprijateljstvo ne znači da se Bog suprotstavlja ljudima, niti da želi da im bude neprijatelj, a ne znači ni da ih On stavlja u opoziciju Samom Sebi, da bi ih zatim tretirao kao takve. Umesto toga, reč je o onoj, prema Bogu oprečnoj suštini, koja vreba iz subjektivne volje čoveka i iz njegove podsvesti. Budući da ljudi sve što dolazi od Boga smatraju predmetom svog istraživanja, njihov odgovor na ono što od Boga dolazi i ono što se Boga tiče, sastoji se, pre svega, u nagađanju, sumnji, a zatim i u brzopletom zauzimanju stava koji je u sukobu i u suprotnosti sa Bogom. Ubrzo nakon toga, oni svoju negativnu energiju unose u sporove i nadmetanja s Bogom, idući dotle da sumnjaju čak i u to da takav Bog zavređuje da Ga ljudi slede. I pored toga što im razum govori da ne treba tako da postupaju, oni će se na to ipak odlučiti u inat sebi i bez oklevanja će tako postupati do samog kraja. Primera radi, koja je prva reakcija nekih ljudi na glasine i klevete u vezi sa Bogom? Oni će se najpre zapitati da li te glasine postoje i da li su tačne, a zatim će zauzeti stav tipa „čekaj i posmatraj”. Nakon toga, oni ovako razmišljaju: „Nema načina da se ovo proveri. Da li se to zaista dogodilo? Je li ova glasina tačna ili nije?” Mada to spolja ne pokazuju, takvi ljudi su u svojim srcima već počeli da sumnjaju i već su počeli da poriču Boga. Šta je suština takvog stava i takvog gledišta? Nije li to izdaja? Dokle god se oni ne suoče s ovim pitanjem, ti ne možeš da znaš kakva su njihova gledišta; na prvi pogled, čini se da oni nisu u sukobu sa Bogom i da Ga ne smatraju neprijateljem. Međutim, čim se suoče s nekim problemom, odmah staju uz Sotonu i suprotstavljaju se Bogu. Na šta to ukazuje? Na činjenicu da su ljudi i Bog međusobno suprotstavljeni! Ne radi se o tome da Bog ljude smatra neprijateljima, već o tome da je sama čovekova suština neprijateljski nastrojena prema Bogu. Ma koliko dugo da Ga je neko sledio i ma koliku cenu da je platio, ma kako da Ga ljudi hvale i ma kako da se suzdržavaju od opiranja Bogu, pa čak i ma koliko snažno primoravaju sebe da Ga zavole, oni Boga nikada neće moći da tretiraju kao Boga. Zar to nije određeno ljudskom suštinom? Ako se prema Njemu odnosiš kao prema Bogu i iskreno veruješ da On jeste Bog, možeš li i dalje da sumnjaš u Njega? Možeš li u srcu još uvek nositi znakove pitanja u vezi s Njim? Ne sme više biti nikakvih pitanja, zar ne? Belosvetski trendovi su užasno zli, kao i čitava ova ljudska rasa; pa kako to da nemaš predstave o njima? I ti sâm si tako rđav, pa kako to da ni o tome nemaš predstavu? Pa ipak, svega par glasina i nekolika kleveta je dovoljno da se u tebi rode tako ogromne predstave o Bogu i da ti toliko toga izmaštaš, što sve pokazuje koliko je tvoj rast zapravo nezreo! Da li je „zujanje” nekoliko komaraca i par ogavnih mušica sve što je potrebno da bi ti podlegao obmani? Kakav si ti to čovek? Znaš li šta Bog misli o takvim ljudima? S obzirom na to kako se prema njima odnosi, Božji stav je zapravo sasvim očigledan. Radi se samo o tome da se Bog prema tim ljudima ophodi krajnje suzdržano – Njegov je stav takav da uopšte ne obraća pažnju na njih i da te neznalice ne uzima za ozbiljno. Zašto? Zato što On nikada nije iskreno planirao da zadobije ljude koji su se zarekli da će prema Njemu do samog kraja biti neprijateljski nastrojeni i koji nikada nisu ni planirali da tragaju za načinom da se usklade s Njim. Možda bi reči koje sam izgovorio neke ljude mogle da povrede. Hoćete li Mi onda dopustiti da vas uvek ovako vređam? U svakom slučaju, sve što sam rekao je sušta istina! Ako vas uvek budem ovako vređao i otvarao vam stare rane, hoće li to uticati na uzvišeni lik Božji koji čuvate u svom srcu? (Neće.) Ja takođe mislim da neće, jer u vašem srcu Boga naprosto nema. Uzvišeni Bog koji živi u vašem srcu – onaj kojeg odsudno branite i čuvate – jednostavno, nije Bog. On je pre plod ljudske mašte; on, naprosto, ne postoji. Stoga bi bolje bilo da vam otkrijem rešenje ove zagonetke; zar time neće ujedno biti razotkrivena i cela istina? Stvarni Bog nije onakav kakvim Ga ljudi zamišljaju. Nadam se da s tom realnošću svi možete da se suočite i da će vam ona pomoći da Boga bolje upoznate.

Ljudi koje Bog ne priznaje

Ima ljudi čiju veru Bog nikada nije iskreno priznao. Drugim rečima, Bog te ljude ne priznaje za Svoje sledbenike, jer ne odobrava njihovu veru. Ma koliko godina da su sledili Boga, zamisli i stavovi tih ljudi nikada se nisu menjali; oni su slični nevernicima, pridržavaju se neverničkih načela i metoda ophođenja sa svetom, kao i neverničkih zakona opstanka i vere. Božju reč nikada nisu prihvatali kao svoj život, nikada nisu verovali da je Božja reč istina, nikada nisu nameravali da od Boga prihvate spasenje i nikada Ga nisu priznali za svog Boga. Na veru u Boga gledaju kao na neku vrstu amaterskog hobija i tretiraju Ga kao puku duhovnu hranu; kao takvi, neće se udostojiti da shvate Božju narav ili suštinu. Može se reći da sve ono što se tiče istinitog Boga nema nikakve veze s ovim ljudima; oni za to nisu zainteresovani i mrzi ih da na to obraćaju pažnju. To je zato što im iz dubine srca jedan žestoki glas neprestano govori: „Bog je nevidljiv i nedodirljiv; On ne postoji.” Veruju da bi pokušaj razumevanja jednog takvog Boga bio uzaludno trošenje njihovog truda i da bi se time samo zavaravali. Veruju da su jako pametni zato što Boga priznaju samo na rečima, ne zauzimajući pritom bilo kakav stvarni stav i ne preduzimajući nikakve stvarne postupke. Kako Bog gleda na takve ljude? Smatra ih nevernicima. Neko će upitati: „Mogu li nevernici da čitaju Božje reči? Mogu li da obavljaju svoje dužnosti? Mogu li da izgovore rečenicu ’Živeću za Boga’?” Ono što čovek najčešće vidi jesu spoljne fasade, kojima ljudi sebe drugima prikazuju; njihovu suštinu on ne može da vidi. Bog, međutim, ne gleda u njihove spoljne fasade; On vidi samo njihovu unutrašnju suštinu. Takav je, dakle, Božji stav i tako On te ljude definiše. A ovi na to kažu: „Zašto Bog radi ovo? Zašto Bog radi ono? Ne razumem ovo; ne razumem ono; to nije u skladu s ljudskim predstavama; Ti moraš to da mi objasniš…” Kao odgovor na to, pitam ih: da li je zaista nužno da ti to objašnjavam? Da li sve to zapravo ima ikakve veze s tobom? Za koga ti sebe smatraš? Odakle si došao? Jesi li zaista merodavan da daješ Bogu savete? Veruješ li u Njega? Priznaje li On tvoju veru? Budući da tvoja vera nema nikakve veze s Bogom, zašto te uopšte zanimaju Njegovi postupci? Pošto ne znaš koje je tvoje mesto u Božjem srcu, kako onda možeš biti merodavan da s Njim razgovaraš?

Reči opomene

Zar vam nije neprijatno nakon što ste čuli ove primedbe? Iako možda nemate volju da ih slušate ili pak ne želite da ih prihvatite, sve su to činjenice. Pošto ovu etapu dela treba Bog da obavi, ukoliko vas ne zanimaju Njegove namere, ako ne brinete o Njegovom stavu i ne razumete Njegovu suštinu i narav, naposletku ćete samo vi biti na gubitku. Nemojte Moje reči da krivite zbog toga što vam je teško da ih slušate i što vam zbog njih splašnjava elan. Ja govorim istinu i nemam nameru da vas obeshrabrim. Bez obzira šta tražim od vas i na koji način zahtevam da to učinite, nadam se da ćete ići pravim smerom i slediti Božji put, te da s tog ispravnog puta nikada nećete skrenuti. Ako ne postupate u skladu s Božjom reči i ne sledite Njegov put, onda se vi nesumnjivo bunite protiv Boga i zasigurno ste skrenuli s pravog puta. Stoga osećam da neke stvari moram da vam razjasnim, da moram da vas nateram da verujete nedvosmisleno, jasno i bez trunke neizvesnosti, te da vam pomognem da jasno razumete Božji stav, Njegove namere, način na koji On ljude usavršava i kako određuje ishode ljudi. Ako jednoga dana ne budete bili u stanju da krenete ovim putem, Ja za to neću snositi nikakvu odgovornost, jer sam vam ove reči veoma jasno saopštio. A što se tiče toga kako ćete se nositi sa vlastitim ishodima, to je u potpunosti na vama. Kada je reč o ishodima raznih tipova ljudi, Bog prema njima ima različite stavove, ima Svoje načine kako da ih odmeri, kao i Svoj vlastiti standard u pogledu zahteva koje pred njih postavlja. Njegov standard za odmeravanje ishoda sve ljude tretira ravnopravno – u to ne treba nimalo da sumnjate! Stoga su strahovanja pojedinih ljudi potpuno bezrazložna. Je li vam sada lakše?

– „Reč”, tom II, „O spoznaji Boga”, „Kako spoznati Božju narav i rezultate koje Njegovo delo treba da ostvari”

Božja narav je, zapravo, otvorena za sve i nije skrivena, zato što Bog nikad nije svesno izbegavao nijednu osobu i nikada nije svesno nastojao da se sakrije kako bi ljudima onemogućio da Ga spoznaju i razumeju. Božja se narav oduvek ogledala u otvorenosti i iskrenom suočavanju sa svima. Tokom Svog upravljanja, Bog obavlja Svoje delo suočavajući se sa svima, a Njegovo se delo obavlja na svakoj osobi. Dok obavlja Svoje delo, On neprestano otkriva Svoju narav, a Svoju suštinu, sve ono što On ima i što jeste, neprekidno koristi da bi svaku pojedinu osobu usmeravao i opskrbio. U svakom dobu i svakoj etapi dela, bez obzira na dobre ili loše okolnosti, Božja narav, kao i Božje odlike i biće, uvek su otvoreni za svakog pojedinca, baš kao što i Njegov život neprekidno i bez prestanka opskrbljuje i podržava ljudski rod. Uprkos svemu tome, za neke ljude Božja narav i dalje ostaje skrivena. Zašto je to tako? Zato što ti ljudi, iako slede Boga i žive unutar Njegovog dela, nikada nisu nastojali da Ga razumeju, niti su hteli da Ga spoznaju, a kamoli da Mu se približe. Po njima, razumevanje Božje naravi predskazuje njihov skori kraj; za njih to znači da će im Božja narav uskoro suditi i osuditi ih. Stoga oni nikada nisu hteli da razumeju Boga ni Njegovu narav, niti su ikada žudeli za spoznajom i dubljim razumevanjem Božjih namera. Oni ne teže razumevanju Božjih namera putem svesne saradnje – oni samo s beskrajnim uživanjem i neumorno rade ono što žele da rade, veruju u Boga u kojeg žele da veruju, veruju u Boga koji postoji samo u njihovoj mašti, veruju u Boga koji postoji samo u njihovim predstavama i veruju u Boga koji je neodvojiv od njihovog svakodnevnog života. Što se Sâmog istinitog Boga tiče, potpuno Ga odbacuju i uopšte ne žele da Ga razumeju, niti da na Njega obraćaju pažnju, a kamoli da Mu se približe. Reči koje Bog izražava koriste samo da bi se kitili i sebe lepše „upakovali”. Po njima, to ih već čini uspešnim vernicima i ljudima koji veru u Boga nose u svom srcu. Duboko u duši, kroz život ih vodi vlastita mašta, njihove predstave, pa čak i njihove lične definicije Boga. Sa druge strane, Sâm istiniti Bog nema sa njima apsolutno nikakve veze. Jer, kad bi oni razumeli Sâmog istinitog Boga, kad bi razumeli Božju narav i sve ono što On ima i što jeste, to bi značilo da bi njihovi postupci, njihova vera i njihova nastojanja bili osuđeni. Upravo iz tog razloga, nisu radi da aktivno tragaju ili da se mole kako bi bolje razumeli Boga, kako bi bolje spoznali Božje namere i bolje razumeli Božju narav. Više bi im odgovaralo da Bog bude nešto izmišljeno, nešto šuplje i nejasno. Više bi voleli da Bog bude upravo onakav kakvim Ga oni zamišljaju, neko ko je uvek spreman da im se nađe pri ruci, neko ko ih neiscrpno opskrbljuje i ko je uvek dostupan. Kad požele da uživaju u Božjoj blagodati, od Njega traže da bude ta blagodat. Kad im zatreba Božji blagoslov, od Njega traže da bude taj blagoslov. Kad se suoče s nedaćama, traže od Boga da ih okuraži i da im čuva leđa. Njihovo poznavanje Boga ograničeno je na blagodati i blagoslove. Njihovo razumevanje Božjeg dela, Božje naravi i Boga Sâmoga, takođe se svodi samo na njihove maštarije, na reči i teorije. Ima, međutim, i onih koji žude za razumevanjem Božje naravi, koji iskreno žele da vide Sâmog Boga i da uistinu razumeju Božju narav, sve ono što On ima i što jeste. Ti ljudi tragaju za stvarnošću istine i za Božjim spasenjem, i nastoje da ih Bog osvoji, spase i usavrši. Oni srcem svojim čitaju Božju reč i uz pomoć svog srca ocenjuju svaku situaciju i svaku osobu, svaki događaj i svaku stvar koju je Bog za njih uredio, dok se pritom iskreno mole i tragaju. Njihova je najveća želja da spoznaju Božje namere, da razumeju pravu Božju narav i suštinu, da ne bi više vređali Boga i da bi, kroz vlastita iskustva, sagledali što više od Božje divote i Njegovo pravo lice. Takođe, da bi uistinu pravi Bog postojao u njihovim srcima, da bi Bog dobio Svoje mesto u njihovim srcima, kako više ne bi živeli u svojim maštarijama, predstavama i nejasnim pojmovima. Oni gore od želje da razumeju Božju narav i Njegovu suštinu, zato što su Božja narav i suština ljudima potrebni u svakom trenutku njihovog životnog iskustva; upravo Njegova narav i suština opskrbljuju život tokom čitavog ljudskog veka. Kad jednom budu razumeli Božju narav, ljudi će se više plašiti Boga, bolje će sarađivati u Božjem delu, više će voditi računa o Božjim namerama i svoju će dužnost izvršavati pravilno. Takvi su stavovi ove dve vrste ljudi prema Božjoj naravi. Prvoj vrsti pripadaju oni koji ne žele da razumeju Božju narav. Iako kažu da bi hteli da razumeju Božju narav, da spoznaju Sâmog Boga, da vide šta je to što Bog ima i što jeste, te da iskreno cene Božje namere, njima bi duboko u duši bilo draže da Bog ne postoji. To je zato što je ova vrsta ljudi dosledna u svojoj pobuni i opiranju prema Bogu; oni se sa Bogom bore za položaj u vlastitom srcu i često sumnjaju u postojanje Boga ili ga čak poriču. Oni Sâmom stvarnom Bogu i Njegovoj naravi ne žele da dopuste da im okupiraju srce. Sve što žele jeste da udovolje vlastitim žudnjama, maštarijama i ambicijama. Prema tome, iako ti ljudi možda i veruju u Boga, slede Ga, pa čak i ostavljaju svoju porodicu i posao radi Njega, oni se ipak ne odriču svog rđavog načina života. Neki čak kradu i rasipnički troše darove, ili nasamo proklinju Boga, dok bi drugi da svoj položaj koriste kako bi neprestano svedočili o sebi, uzdizali sami sebe i takmičili se s Bogom zarad ljudi i statusa. Pomoću raznoraznih metoda i mera, oni ljude primoravaju da ih obožavaju, neprestano nastojeći da ih pridobiju i da upravljaju njima. Neki čak ljude namerno navode na pomisao da su oni Bog, kako bi se prema njima odnosili kao prema Bogu. Oni nikad ne bi nekome rekli da su iskvareni – da su i oni takođe iskvareni i nadmeni, da ljudi ne treba da im se klanjaju, te da je, ma koliko da dobro rade, za sve to zaslužna Božja uzvišenost, a da oni ionako samo rade ono što bi trebalo da rade. Zašto oni ne govore tako? Zato što se užasno plaše da ne izgube svoje mesto u ljudskim srcima. Stoga takvi ljudi nikad ne veličaju Boga i nikad ne svedoče o Njemu. Oni nikada ne veličaju Boga niti svedoče o Bogu zato što nikad nisu ni pokušali da razumeju. Mogu li oni spoznati Boga ako Ga ne razumeju? To je nemoguće! Prema tome, iako su reči koje čine naziv teme „Božje delo, Božja narav i Sâm Bog” jednostavne, one za svaku osobu imaju različito značenje. Za nekoga ko se često buni protiv Boga, ko Mu se opire i ko je prema Njemu neprijateljski nastrojen, te reči najavljuju osudu; s druge strane, onaj ko traga za istina-stvarnošću i ko pred Boga često dolazi da traži Božje namere, u tim će se rečima osećati kao riba u vodi. Među vama, dakle, ima onih koje, čim čuju da se govori o Božjoj naravi i Božjem delu, odmah zaboli glava, srca im se ispune otporom i osećaju se krajnje neprijatno. Ali među vama ima i onih koji smatraju da je upravo ovo tema koja im je potrebna, jer od nje imaju velike koristi. To je nešto što njihovom životnom iskustvu ne sme da nedostaje; to je srž srži, temelj vere u Boga i nešto što ljudski rod ne može da napusti. Ova tema može svima vama izgledati i bliska i daleka, nepoznata, a ipak nekako poznata. Međutim, bez obzira na sve, ovo je tema koju svi moraju da čuju, da se s njom upoznaju i da je razumeju. Ma kako da se njome baviš, ma kako da na nju gledaš i ma kako da je razumeš, važnost ove teme ne može se zanemariti.

Bog Svoje delo obavlja od trenutka kad je stvorio ljudski rod. U početku je to delo bilo veoma jednostavno, ali je, uprkos svojoj jednostavnosti, u sebi sadržalo izraze Božje suštine i Njegove naravi. Iako je Božje delo sada uzdignuto na viši nivo, i mada je to delo koje se obavlja na svakoj osobi koja Ga sledi postalo čudesno i konkretno, sa uzvišenim izrazom Njegove reči, za sve to vreme Božja je ličnost ostala skrivena od ljudi. Iako se On, od biblijskih vremena do današnjih dana dvaput ovaplotio, ko je ikada video stvarnu Božju ličnost? Da li je, prema vašem shvatanju, iko ikada video stvarnu Božju ličnost? Ne. Stvarnu Božju ličnost niko nije video, što znači da niko nikada nije video istinsko Božje biće. Ovo je nešto oko čega se svi slažu. To, drugim rečima, znači da je stvarna Božja ličnost, odnosno Božji Duh, skrivena od celog čovečanstva, uključujući tu Adama i Evu, koje je On stvorio, kao i pravednog Jova, kojeg je prihvatio. Niko od njih nije video stvarnu Božju ličnost. Ali, zašto Bog svesno prikriva Svoju stvarnu ličnost? Neki kažu: „Bog se boji da ne uplaši ljude.” Drugi kažu: „Bog Svoju stvarnu ličnost krije zato što je čovek isuviše mali, dok je Bog prevelik; ljudi ne smeju da Ga vide, jer će u suprotnom umreti.” Ima i onih koji kažu: „Bog je zauzet svakodnevnim obavljanjem Svog dela, te stoga možda nema vremena da se pojavljuje kako bi Ga ljudi videli.” Bez obzira u šta verujete, Ja u vezi s tim imam Svoj zaključak. Koji je to zaključak? Radi se o tome da Bog naprosto ne želi da ljudima pokaže Svoju stvarnu ličnost. Skrivanje od ljudi je nešto što Bog namerno čini. Drugim rečima, Božja je namera da ljudi ne vide Njegovu stvarnu ličnost. To bi dosad trebalo da svima bude jasno. Ako Bog nikad nikome nije otkrio Svoju ličnost, mislite li onda da Božja ličnost postoji? (On postoji.) Naravno da postoji. Postojanje Božje ličnosti je van svake sumnje. Što se pak tiče toga koliko je Božja ličnost velika ili kako On izgleda, jesu li ovo pitanja koja ljudi treba da istražuju? Ne. Odgovor na to je odrečan. Ako Božja ličnost nije tema koju bi trebalo da istražujemo, šta onda jeste? (Božja narav.) (Božje delo.) Ipak, pre nego što započnemo naše zajedništvo o ovoj zvaničnoj temi, hajde da se nakratko vratimo na ono o čemu smo maločas razgovarali: zašto Bog ljudima nikada nije otkrio Svoju ličnost? Zašto Svoju ličnost namerno sakriva od ljudi? Za to postoji samo jedan razlog, koji se sastoji u sledećem: iako je čovek, kojeg je Bog stvorio, hiljadama godina doživljavao Njegovo delo, ne postoji nijedna osoba koja poznaje Božje delo, Božju narav i Božju suštinu. U Božjim su očima takvi ljudi suprotstavljeni Njemu, a Bog se nikad ne bi pokazao ljudima koji su prema Njemu neprijateljski nastrojeni. To je jedini razlog zbog kojeg Bog ljudima nikad nije otkrio Svoju ličnost i zbog kojeg je On namerno sakriva od njih. Da li vam je sada jasna važnost poznavanja Božje naravi?

Otkad postoji Božje upravljanje, On je uvek bio u potpunosti posvećen obavljanju Svog dela. Uprkos tome što je Svoju ličnost prikrivao od čoveka, On je uvek bio pokraj čoveka, radio na njemu, izražavao Svoju narav, usmeravao čitavo čovečanstvo Svojom suštinom, te kroz Svoju moć, Svoju mudrost i Svoj autoritet obavljao Svoje delo na svakoj osobi, stvarajući na taj način Doba zakona, Doba blagodati i sadašnje Doba carstva. Iako Svoju ličnost skriva od čoveka, Njegova narav, Božje biće i odlike, kao i Njegove namere prema ljudima, bezrezervno se otkrivaju čoveku da ih čovek vidi i doživi. Drugim rečima, iako ljudska bića Boga ne mogu ni da vide ni da dodirnu, Božja narav i suština sa kojima se čovečanstvo susreće apsolutno predstavljaju izraz Sâmog Boga. Zar to nije činjenica? Ma koji način ili ugao pristupa da odabere za Svoje delo, Bog se prema ljudima uvek odnosi preko Svog pravog identiteta, obavlja posao koji je dužan da obavi i izgovara reči koje treba da izgovori. Bez obzira s koje pozicije Bog govori – bilo da stoji na trećem nebu ili je unutar tela, pa čak i da govori sa pozicije običnog čoveka – On se čoveku uvek obraća svim Svojim srcem i umom, bez ikakve obmane ili prikrivanja. Dok izvršava Svoje delo, Bog bez ikakvog suzdržavanja izražava Svoju reč i Svoju narav, kao i sve ono što On ima i što jeste. On ljudski rod usmerava Svojim životom, Svojim bićem i svime što mu pripada. Tako je čovek, tokom čitavog Doba zakona – epohe koja predstavlja kolevku čovečanstva – živeo pod vođstvom „nevidljivog i nedodirljivog” Boga.

Bog se prvi put ovaplotio nakon Doba zakona, i to je ovaploćenje potrajalo trideset tri i po godine. Da li je, sa aspekta čoveka, period od trideset tri i po godine dugačak? (Nije dugačak.) Pošto je životni vek čoveka obično znatno duži od trideset i nešto godina, taj period za čoveka nije veoma dugačak. Za ovaploćenog Boga, međutim, te su trideset tri i po godine zaista bile dugačke. On je postao čovek – obična osoba koja je na Sebe preuzela Božje delo i nalog. To je značilo da je On morao da se lati posla koji običan čovek ne bi mogao da obavi, a pritom je trpeo i stradanje koje obični ljudi ne bi mogli da podnesu. Iako toliko stradanje koje je Gospod Isus pretrpeo tokom Doba blagodati, otkad je počeo da obavlja Svoje delo, pa sve do dana kad je prikovan za krst, nije nešto što su današnji ljudi mogli lično da vide, zar ne možete da to sebi barem donekle predočite na osnovu biblijskih priča? Sve u svemu, bez obzira na to koliko je pojedinosti u zabeleženim činjenicama, Božje delo tokom ovog perioda obilovalo je teškoćama i patnjom. Za iskvarenog čoveka, trideset tri i po godine nije mnogo; malo patnje je beznačajna stvar. Međutim, za svetog, neokaljanog Boga, koji je morao da ponese sve ljudske grehe, da jede, spava i živi sa grešnicima, taj je bol bio neverovatno veliki. On je Stvoritelj, Suveren svih stvari i Suveren svega, pa ipak, kad je došao na ovaj svet, morao je da istrpi ugnjetavanje i surovost iskvarenih ljudi. Da bi dovršio Svoje delo i čovečanstvo izbavio iz mora bede, morao je da bude osuđen od čoveka i da ponese grehe celog čovečanstva. Razmere stradanja kroz koje je prošao obični ljudi nikako ne mogu da zamisle niti da shvate. Šta to stradanje predstavlja? Ono predstavlja Božju odanost čovečanstvu. Predstavlja poniženje koje je pretrpeo i cenu koju je platio zarad čovekovog spasenja, iskupljenja njegovih grehova i dovršetka ove etape Svog dela. To takođe znači da bi Bog čoveka iskupio sa krsta. Ta je cena plaćena krvlju i životom, cena koju nijedno stvoreno biće ne bi moglo sebi da priušti. On je mogao da podnese takvo stradanje i da obavi takvo delo zato što ima Božju suštinu i zato što poseduje ono što Bog ima i jeste. To je nešto što nijedno stvoreno biće ne bi moglo da obavi umesto Njega. To je Božje delo tokom Doba blagodati i otkrovenje Njegove naravi. Da li se time otkriva išta od onoga što Bog ima i što jeste? Zavređuje li to delo da se čovečanstvo s njim upoznaje? Mada u tom dobu nisu videli Božju ličnost, ljudi su primili Božju žrtvu za greh i Bog ih je sa krsta iskupio. Iako delo koje je Bog obavljao tokom Doba blagodati ljudima možda nije nepoznato, da li iko poznaje narav i namere koje je Bog izražavao tokom tog perioda? Čoveku su samo poznate pojedinosti Božjeg dela tokom različitih doba i putem različitih kanala, ili pak priče u vezi s Bogom koje su se odigravale u isto vreme dok je Bog obavljao Svoje delo. Te su pojedinosti i priče, u najbolju ruku, samo informacije ili legende o Bogu, i nemaju nikakve veze s Božjom naravi i suštinom. Prema tome, koliko god priča o Bogu da znaju, to ne znači da ljudi duboko razumeju i poznaju Božju narav ili Njegovu suštinu. Iako su ljudi u Doba blagodati, kao i oni u Doba zakona, doživljavali neposredne i prisne susrete s ovaploćenim Bogom, njihovo znanje o Božjoj naravi i suštini praktično nije ni postojalo.

Bog se, u Dobu carstva, još jednom ovaplotio, na isti način kao što je to i prvi put bio uradio. Tokom ovog perioda Svog dela, Bog i dalje bezrezervno izražava Svoju reč, obavlja delo koje namerava da uradi i izražava ono što On ima i što jeste. Istovremeno s tim, On nastavlja da trpi i toleriše čovekovo buntovništvo i neukost. Zar Bog i tokom ovog perioda Svog delovanja ne otkriva neprestano Svoju narav i ne izražava Svoje namere? Božja narav, Njegovo biće i sve što Mu pripada, kao i Njegove namere, za svakog su čoveka, dakle, oduvek bili otvoreni, od trenutka stvaranja ljudskog roda pa sve do danas. Bog nikada nije namerno skrivao Svoju suštinu, Svoju narav, niti Svoje namere. Radi se samo o tome da ljude nije briga ni šta Bog radi, niti kakve su Mu namere – čovekovo razumevanje Boga zbog toga i jeste tako mizerno. Drugim rečima, iako skriva Svoju ličnost, Bog ujedno neprestano stoji uz ljude i na njih sve vreme otvoreno projektuje Svoje namere, narav i suštinu. U izvesnom smislu, Božja je ličnost takođe otvorena prema ljudima, ali oni, zbog svog slepila i svoje buntovništva, nikada ne mogu da vide Božju pojavu. Ako, dakle, tako stoje stvari, zar onda ne bi svakome trebalo da bude lako da razume Božju narav i Sâmog Boga? Na to je pitanje veoma teško odgovoriti, zar ne? Možete reći da je to lako razumeti, ali iako ima ljudi koji nastoje da spoznaju Boga, oni ipak nisu u stanju da Ga zaista upoznaju, niti da Ga jasno razumeju – njihovo razumevanje zauvek ostaje maglovito i nejasno. Nećete, međutim, biti u pravu ni ako kažete da to nije lako. Budući da su ljudi toliko dugo bili predmet Božjeg delovanja, trebalo bi da je svako od njih već iskusio istinske odnose s Bogom. Trebalo bi da su u svom srcu barem donekle osetili Boga ili se sa Njim duhovno sreli, trebalo bi da imaju barem nekakvu opažajnu svest o Božjoj naravi ili da su Ga bar u izvesnoj meri razumeli. Od vremena kad su počeli da slede Boga pa sve do sada, ljudi su previše toga dobili, ali su iz raznoraznih razloga – svog lošeg kova, svoje neukosti, buntovništva i svakojakih namera – oni ujedno i izgubili previše. Zar Bog ljudima nije već dovoljno toga pružio? Iako Svoju ličnost skriva od ljudi, On ljude snabdeva onim što ima i što jeste, kao i Svojim životom; ljudsko znanje o Bogu trebalo bi da bude mnogo veće nego što je sada. Upravo stoga smatram da je potrebno da sa vama u zajedništvu i dalje razgovaramo na temu Božjeg dela, Božje naravi i Sâmog Boga. Svrha tog razgovora jeste da briga i pažnja, koje je Bog čoveku poklanjao hiljadama godina, ne budu uzaludne, te da bi ljudi mogli uistinu da razumeju i da cene Božje namere prema njima. Svrha je da ljudi započnu novu etapu spoznavanja Boga. Time će, ujedno, Bog biti vraćen na Svoje pravo mesto u srcima ljudi; drugim rečima, dobiće ono što On zaslužuje.

– „Reč”, tom II, „O spoznaji Boga”, „Božje delo, Božja narav i Sȃm Bog I”

Svakodnevne reči Božje  Odlomak 23

Božja zapovest Adamu

1. Mojsijeva 2:15-17  Bog Jahve uze čoveka i smesti ga u Edenski vrt, da ga obrađuje i da se stara o njemu. Tada Bog Jahve zapovedi čoveku, rekavši mu: „Slobodno jedi plodove sa svakog drveta u vrtu, ali nipošto nemoj jesti plodove s drveta poznanja dobra i zla, jer ćeš onoga dana kad sa njega budeš okusio plodove, zasigurno umreti.”

Šta zaključujete iz ovih stihova? Kako se osećate kad pročitate ovaj deo Svetog pisma? Zašto sam odlučio da govorim o Božjoj zapovesti Adamu? Ima li sada svako od vas sliku Boga i Adama u glavi? Pokušajte da zamislite: da ste se vi našli u toj situaciji, kako bi, po vašem iskrenom mišljenju, Bog izgledao? Kakav osećaj u vama budi razmišljanje o tome? To je dirljiv i srcu mio prizor. Mada su u njemu prisutni samo Bog i čovek, bliskost među njima ispunjava ljude osećanjem divljenja: Preobilna Božja ljubav slobodno se daje čoveku i okružuje ga; čovek je nevin i čist, neopterećen i bezbrižan, živi blaženim životom pod Božjim okom; Bog pokazuje brigu za čoveka, a čovek živi pod Božjom zaštitom i blagoslovom; sve što čovek radi i svaka njegova reč i delo su neraskidivo povezani sa Bogom i neodvojivi od Njega.

Može se reći da je ovo prva Božja zapovest čoveku nakon što ga je stvorio. Šta se tom zapovešću saopštava? Saopštava se Božja namera, ali i Njegova zabrinutost za ljudski rod. To je prva Božja zapovest, a to je ujedno i prvi put da se Bog zabrinuo za čoveka. Drugim rečima, Bog prema čoveku oseća odgovornost od trenutka kad ga je stvorio. Koja je Njegova odgovornost? On čoveka mora da štiti i da bdi nad njim. Nada se da čovek može da veruje Njegovim rečima i da ih sluša. To je ujedno i prvo Božje očekivanje od čoveka. Upravo s takvim očekivanjem, Bog kaže: „Slobodno jedi plodove sa svakog drveta u vrtu, ali nipošto nemoj jesti plodove s drveta poznanja dobra i zla, jer ćeš onoga dana kad sa njega budeš okusio plodove, zasigurno umreti.” Ove jednostavne reči predstavljaju Božju nameru. One takođe otkrivaju da je Bog u svom srcu počeo da pokazuje brigu za čoveka. Od svih stvorenja, samo je Adam stvoren prema Božjem liku; Adam je bio jedino živo biće kojem je Bog udahnuo život; mogao je da hoda s Bogom i da s Njim razgovara. Upravo stoga mu je Bog izdao tu zapovest. On je Svojom zapovešću čoveku veoma jasno stavio do znanja šta se sme, a šta ne sme.

U ovih nekoliko jednostavnih reči vidimo Božje srce. Ali, kakvo je to srce koje nam se pokazuje? Ima li u Božjem srcu ljubavi? Ima li brige? Iz ovih se stihova Božja ljubav i briga mogu ne samo razumeti, već i istinski i zapravo osetiti. Zar se ne biste složili s tim? Nakon što ste Me saslušali, da li i dalje mislite da je ovo tek pregršt jednostavnih reči? One ipak nisu tako jednostavne, zar ne? Jeste li ranije bili svesni toga? Da ti je Bog lično saopštio ovih nekoliko reči, kako bi se osećao u duši? Da si ti neka nehumana osoba, da ti je srce led ledeni, ti onda ne bi ništa osećao, Božju ljubav ne bi cenio i ne bi ni pokušavao da razumeš Njegovo srce. Ali ako si ti bio neko sa savešću i ljudskošću, ti bi se drugačije osećao. Osetio bi toplinu, osetio bi se zbrinutim i voljenim, i osetio bi sreću. Zar nije tako? Kad se tako osećaš, kako ćeš se ponašati prema Bogu? Da li bi osetio svoju privrženost Njemu? Da li bi Ga iz dubine srca voleo i poštovao? Da li bi se tvoje srce približilo Bogu? Iz ovoga se može videti koliko je Božja ljubav važna za čoveka. I ono što je još važnije jeste čovekov doživljaj i razumevanje Božje ljubavi. Zar Bog, zapravo, ne izgovara mnogo sličnih stvari tokom ove etape Svog dela? Ima li danas ljudi koji cene Božje srce? Možete li da cenite Božju nameru o kojoj sam upravo govorio? Vi zapravo ne možete zaista da cenite Božju nameru kada je ona tako konkretna, opipljiva i stvarna. Zato i kažem da vi ne posedujete stvarno znanje o Bogu i da Ga zapravo ne razumete. Zar nisam u pravu?

– „Reč”, tom II, „O spoznaji Boga”, „Božje delo, Božja narav i Sȃm Bog I”

Svakodnevne reči Božje  Odlomak 24

Bog stvara Evu

1. Mojsijeva 2:18-20  Tada Bog Jahve reče: „Nije dobro da čovek bude sam; načiniću mu pomoćnika po meri.” Bog Jahve je od zemlje načinio sve zveri zemaljske i sve ptice na nebu, te ih doveo pred čoveka da vidi kako će koju nazvati, pa onako kako je čovek nazvao svako živo stvorenje, tako mu je bilo ime. Čovek je dao imena svoj stoci, svim pticama na nebu i divljim životinjama. Ipak, za čoveka se nije našao pomoćnik koji bi mu priličio.

1. Mojsijeva 2:22-23  Tada Bog Jahve, od rebra koje beše uzeo od čoveka, načini ženu i dovede je pred čoveka. A čovek reče: „Evo, ovo je kost od moje kosti i telo od moga tela! Neka se zato zove ’žena’, jer je od čoveka uzeta.”

Ključni stih ovog dela Svetog pisma je sledeći: „Onako kako je čovek nazvao svako živo stvorenje, tako mu je bilo ime.” Ko je, dakle, svim živim stvorenjima nadenuo imena? Bio je to Adam, a ne Bog. Taj stih ljudima saopštava sledeću činjenicu: kad je stvorio čoveka, Bog mu je podario inteligenciju. To znači da je čovekova inteligencija potekla od Boga. To je pouzdana činjenica. Ali, zašto? Da li je Adam, nakon što ga je Bog stvorio, pohađao školu? Je li znao da čita? Nakon što je Bog stvorio razna živa bića, je li Adam prepoznao sva ta stvorenja? Da li mu je Bog saopštio njihova imena? Bog ga, naravno, nije naučio ni kako da svim tim stvorenjima nadene imena. To je činjenica! Otkud je onda Adam znao kako da tim živim stvorenjima nadene imena i kakva imena da im dâ? Ovo je povezano sa pitanjem šta je Bog dodelio Adamu kad ga je stvorio. Te činjenice dokazuju da je Bog čoveku, kad ga je stvorio, podario Svoju vlastitu inteligenciju. Ovo je od ključne važnosti, te stoga slušajte pažljivo. Ima još jedna ključna stvar koju treba da razumete: nakon što je Adam ovim živim stvorenjima nadenuo imena, ta su imena ušla u Božji rečnik. Zašto ovo spominjem? Zato što se to ujedno tiče i Božje naravi, a to je nešto što moram detaljnije da objasnim.

Bog je čoveka stvorio, udahnuo mu dah života, a takođe mu je dao nešto od Svoje inteligencije, Svojih sposobnosti i onoga što On ima i što jeste. Nakon što mu je Bog sve to podario, čovek je neke stvari mogao da radi samostalno i da sâm za sebe razmišlja. Ako je, sa Božje tačke gledišta, ono što čovek osmisli i uradi dobro, onda Bog to prihvata i ne meša se. Ako je ono što čovek radi ispravno, Bog to neće menjati. Na šta, dakle, ukazuje izraz „onako kako je čovek nazvao svako živo stvorenje, tako mu je bilo ime”? Ukazuje na to da Bog nije smatrao prikladnim da menja nijedno od imena datih raznim živim stvorenjima. Kako god da je Adam nazvao neko stvorenje, Bog bi rekao „Neka tako bude”, potvrđujući ime tog stvorenja. Da li je Bog izražavao neko mišljenje o tome? Ne, On to nipošto nije činio. Šta, dakle, iz toga zaključujete? Bog je čoveku dao inteligenciju, a čovek je onda tu svoju, Bogom datu inteligenciju, koristio za obavljanje poslova. Ako je u Božjim očima ono što čovek čini pozitivno, onda Bog to potvrđuje, priznaje i prihvata, bez ikakve osude ili kritike. To je nešto što nijedna osoba, zli duh, niti Sotona ne mogu da učine. Vidite li u tome otkrovenje Božje naravi? Da li bi neko ljudsko biće, neka iskvarena osoba ili Sotona ikome drugom dopustili da nešto uradi u njihovo ime, pred njihovim nosom? Naravno da ne bi! Da li bi se oni, s tom drugom osobom ili silom koja je od njih drugačija, borili oko tog položaja? Naravno da bi! Da je sa Adamom u to vreme bila neka iskvarena osoba ili Sotona, oni bi zacelo odbacili sve što je Adam učinio. Da bi dokazali da mogu samostalno da razmišljaju i da poseduju svoje jedinstvene uvide, oni bi u potpunosti porekli sve što je Adam uradio: „Ti bi da ovo nazoveš ovako? E pa, neću ovo zvati ovako, nego ću ga zvati onako; ti si mu dao ime Tom, ali ja ću ga zvati Hari. Moram da pokažem koliko sam pametan.” Kakva je to priroda? Nije li ona strašno nadmena? A šta je sa Bogom? Da li On ima takvu narav? Je li Bog imao neke neuobičajene primedbe na ono što je Adam radio? Odgovor je nedvosmisleno odrečan! U naravi koju Bog razotkriva nema ni trunke želje za neslaganjem, nadmenosti, niti samopravednosti. To je ovde potpuno jasno. Ovo može izgledati kao sporedna stvar, ali ako ne razumeš Božju suštinu, ako tvoje srce ne pokušava da shvati kako Bog deluje i kakav je Božji stav, ti onda nećeš spoznati Božju narav, niti uvideti izraz i otkrovenje Božje naravi. Zar nije tako? Da li se slažete sa onim što sam vam upravo objasnio? Reagujući na Adamove postupke, Bog nije pompezno objavio: „Dobro si učinio, pravilno si postupio i Ja se s tobom slažem!” U Svom je srcu, međutim, Bog odobrio, priznao i čestitao Adamu na onome što je on učinio. Od postanka čoveka, ovo je bila prva stvar koju je čovek učinio za Boga prema Njegovom uputstvu. To je bilo nešto što je čovek učinio umesto Boga i u Božje ime. U Božjim je očima sve to proizašlo iz inteligencije koju je darovao čoveku. Bog je to video kao dobru i pozitivnu stvar. Ono što je Adam tada uradio bio je prvi slučaj ispoljavanja Božje inteligencije u čoveku. Sa Božje tačke gledišta, bila je to dobra manifestacija. Ono što ovde želim da vam kažem jeste da Bog ima za cilj da čoveku prenese nešto od onoga što On ima i što jeste, kao i nešto od Svoje inteligencije, kako bi čovek mogao da bude živo stvorenje kroz koje se manifestuje On. Da jedno takvo živo stvorenje deluje u Njegovo ime predstavlja upravo ono što je Bog čeznuo da vidi.

– „Reč”, tom II, „O spoznaji Boga”, „Božje delo, Božja narav i Sȃm Bog I”

Svakodnevne reči Božje  Odlomak 25

Bog pravi odeću od kože Adamu i Evi

1. Mojsijeva 3:20-21  Adam svojoj ženi nadenu ime Eva, jer je ona majka svemu što živi. Adamu i njegovoj ženi, Bog Jahve načini odeću od kože, te ih odenu.

„Adamu i njegovoj ženi, Bog Jahve načini odeću od kože, te ih odenu.” Kakvu ulogu vidimo da Bog preuzima na Sebe u ovoj sceni sa Adamom i Evom? Na koji način Bog ispoljava Sebe u ovom svetu sa samo dva ljudska bića? Da li se On ispoljava u ulozi Boga? Braćo i sestre iz Hong Konga, molim vas da odgovorite. (Ispoljava se u ulozi roditelja.) Braćo i sestre iz Južne Koreje, šta vi mislite u kakvoj se ulozi Bog ovde pojavljuje? (Kao glava porodice.) Šta vi mislite, braćo i sestre sa Tajvana? (Pojavljuje se kao neko ko pripada porodici Adama i Eve, kao član porodice.) Neki od vas misle da se Bog pojavljuje kao član porodice Adama i Eve, drugi kažu da se pojavljuje kao glava porodice, dok treći kažu da igra ulogu roditelja. Svi su vaši odgovori veoma prikladni. Vidite li, međutim, na šta ciljam? Bog je stvorio ovo dvoje ljudi i smatrao ih je Svojim družbenicima. Kao njihova jedina porodica, Bog se starao o njihovim životima i brinuo se o njihovoj hrani, odeći i staništu. Ovde se Bog pojavljuje kao roditelj Adama i Eve. U ovom Božjem delu, čovek ne vidi koliko je Bog uzvišen; on ne vidi Božju vrhovnu vlast, Njegovu nedokučivost, a još manje Njegov gnev ili veličanstvo. Sve što vidi jesu Božja poniznost, Njegova milosrdna ljubav, Njegova brižnost prema čoveku i Njegova odgovornost i staranje o njemu. Stav i način na koji se Bog ophodio prema Adamu i Evi, nalikuje načinu na koji roditelji pokazuju brižnost prema svojoj deci i kako roditelji vole, paze i staraju se o svojim sinovima i ćerkama – stvarno, vidljivo i opipljivo. Umesto da preuzme Svoju visoku i moćnu poziciju, Bog je lično od kože načinio odeću za čoveka. Pritom je nebitno da li je taj kaput upotrebljen da pokrije njihovu intimu ili da ih zaštiti od hladnoće. Ono što je bitno jeste da je tu odeću za pokrivanje ljudskog tela Bog lično Svojim rukama napravio. Umesto da naprosto Svojim mislima ili na neki drugi čudesan način stvori tu odeću, kao što bi se možda u ljudskoj mašti dogodilo, Bog je legitimno učinio nešto što čovek ne bi pomislio da bi On uradio ili da bi trebalo da uradi. To je možda jednostavna stvar – neki će čak smatrati da to nije ni vredno pomena – ali to svakom Božjem sledbeniku koji je bio obuzet nejasnim zamislima o Njemu omogućava da sagleda koliko je On stvaran i divan, da uvidi Njegovu vernost i skrušenost. Stoga čak i oni nepodnošljivo nadmeni ljudi, koji sebe smatraju uzvišenim i moćnim, posramljeno saginju svoje umišljene glave pred Božjom iskrenošću i skromnošću. Božja iskrenost i skromnost ljudima ovde dodatno omogućavaju da vide koliko je On drag. Nasuprot tome, „neizmeran” Bog, „dragi” Bog i „svemoćni” Bog kojeg ljudi čuvaju u svojim srcima, postaje beznačajan i ružan, mrveći se u prah pri najmanjem dodiru. Kad vidiš ovaj stih i čuješ ovu priču, gledaš li sa visine na Boga zato što je tako nešto učinio? Neki možda to i čine, ali će reakcija drugih biti sasvim suprotna. Oni će Boga smatrati iskrenim i dragim, a upravo su Božja iskrenost i divota ono što ih pokreće. Što više sagledavaju pravu stranu Boga, to više mogu da cene istinsko postojanje Božje ljubavi, važnost Boga u svojim srcima i to što je On u svakom trenutku kraj njih.

Vratimo našu diskusiju u sadašnje vreme. Ako je Bog na samom početku, ljudima koje je stvorio mogao da čini razne sitnice, pa čak i stvari na koje ljudi nikad ne bi smeli ni da pomisle niti da ih očekuju, bi li onda On mogao da takve stvari ljudima i danas čini? Neki kažu: „Da!” Zašto je to tako? Pošto Božja suština nije odglumljena, kao ni Njegova divota, i Božja suština zaista postoji i nije nešto što je dodato od strane drugih, a pogotovu nije nešto što se menja u različitim vremenima, mestima i epohama. Samo stvari koje Bog čini, a koje ljudi smatraju neupadljivim ili beznačajnim – ili čak veoma trivijalnim da bi ih Bog uopšte radio – mogu zaista da iznesu na videlo to koliko je Bog stvaran i divan. Bog nije neiskren. U Njegovoj naravi i suštini nema nikakve pompeznosti, prerušavanja, gordosti, niti nadmenosti. On se nikada ne hvali, već umesto toga, sa odanim i istinskim stavom, voli i štiti ljudska bića koja je stvorio, mari za njih, brine o njima i vodi ih. Bez obzira na to koliko ljudi to mogu da iskuse, osećaju ili vide, On sasvim sigurno čini te stvari. Da li bi spoznaja takve Njegove suštine uticala na čovekovu ljubav prema Bogu? Da li bi ona uticala na njihov strah od Boga? Nadam se da ćeš, kad budeš shvatio pravu stranu Boga, postati još bliži Njemu i moći istinskije da dokučiš Njegovu ljubav i brigu za čovečanstvo, kao i da svoje srce daš Bogu i više ne gajiš nikakve sumnje ili nedoumice prema Njemu. Bog za čoveka sve čini ćutke, sve čini tiho, putem Svoje iskrenosti, vernosti i ljubavi. On, međutim, nikada nije zabrinut, niti žali zbog ičega što čini, nikada Mu nije potrebno da Mu se iko na bilo koji način oduži i nikada ne želi da išta iska od čoveka. Jedina svrha svega što je ikada učinio jeste da zadobije čovekovu istinsku veru i ljubav.

– „Reč”, tom II, „O spoznaji Boga”, „Božje delo, Božja narav i Sȃm Bog I”

Svakodnevne reči Božje  Odlomak 26

Bog namerava da svet uništi potopom i nalaže Noju da napravi barku

1. Mojsijeva 6:9-14  Ovo je zapis o Noju. Noje je bio pravedan i besprekoran čovek među svojim savremenicima. Noje je živeo sa Bogom. Noju su se rodila tri sina: Sim, Ham i Jafet. No, zemlja se bila iskvarila pred Bogom; ispunila se nasiljem. Bog pogleda na zemlju, a ono, cela zemlja se iskvarila i svaki čovek na zemlji se izopačio. Bog reče Noju: „Odlučio sam da okončam život svim ljudima, jer se zemlja ispunila nasiljem zbog njih. Evo, istrebiću ih zajedno sa zemljom! Zato napravi sebi plovilo od čempresovog drveta. U plovilu ćeš napraviti pregrade, a spolja i iznutra premazaćeš ga smolom.”

1. Mojsijeva 6:18-22  „Ali sa tobom ću sklopiti savez. Ući ćeš u plovilo ti, tvoji sinovi, tvoja žena i žene tvojih sinova. A od svakog živog bića uvedi u plovilo po dvoje, da s tobom prežive; i neka budu muško i žensko. Po dvoje od ptica prema njihovim vrstama, od životinja prema njihovim vrstama i od gmizavaca što puze po zemlji neka uđu k tebi da prežive. Sa sobom ponesi svaku vrstu hrane pa čuvaj, da bude i tebi i njima za jelo.” Noje učini tako. Sve što mu je Bog zapovedio, on je to izvršio.

Da li sada, nakon čitanja ova dva odlomka, u opštim crtama razumete ko je bio Noje? Kakva je osoba bio Noje? U originalnom tekstu piše: „Noje je bio pravedan i besprekoran čovek među svojim savremenicima.” Prema shvatanju današnjih ljudi, kakav je u ono vreme bio „pravedan čovek”? Pravedan čovek bi trebalo da bude savršen čovek. Znate li da li je taj savršeni čovek bio savršen sa ljudskog ili sa Božjeg stanovišta? Ovaj savršeni čovek je, bez sumnje, bio savršen u Božjim očima, ali ne i u očima čoveka. U to ne može biti nikakve sumnje! To je zato što je čovek slep i ne vidi, i zato što samo Bog posmatra celu zemlju i na svakog pojedinca, te je stoga samo Bog znao da je Noje bio savršen čovek. Božji plan uništenja sveta potopom započeo je, dakle, onog trenutka kad je Bog pozvao Noja.

(…)

Pozivanje Noja jeste jednostavna činjenica, ali poenta onoga o čemu ovde govorimo – a to su Božja narav, Njegove namere i Njegova suština u ovom zapisu – nije tako jednostavna. Da bismo razumeli tih nekoliko Božjih aspekata, najpre moramo da shvatimo kakvu osobu Bog želi da pozove, da bismo onda kroz to razumeli Njegovu narav, namere i suštinu. To je od presudne važnosti. Dakle, sa Božje tačke gledišta, kakvom tipu osobe pripada ovaj čovek kojeg je Bog odlučio da pozove? To mora biti osoba koja je u stanju da sluša Njegove reči i da sledi Njegova uputstva. U isto vreme, to mora biti neko sa osećajem za odgovornost, neko ko će Božju reč izvršavati kao svoju dužnost i obavezu koju mora da ispuni. Da li onda ta osoba treba da bude neko ko poznaje Boga? Ne. U ta davna vremena, Noje nije mnogo toga čuo o Božjim učenjima, niti je iskusio išta od Božjeg dela. Stoga je Nojevo znanje o Bogu bilo veoma oskudno. Mada je ovde zabeleženo da je Noje hodao s Bogom, da li je on ikada video Božju ličnost? Odgovor je sasvim sigurno odrečan! Jer, u to su vreme samo Božji poslanici dolazili među ljude. Iako su svojim delima i rečima mogli da predstavljaju Boga, oni su ipak samo prenosili Božju volju i Njegove namere. Božja ličnost čoveku nije otkrivena licem u lice. Sve što u ovom delu svetih spisa vidimo zapravo je ono što je Noje morao da uradi, kao i uputstva koja mu je Bog dao. Kakvu je, dakle, suštinu Bog ovde izrazio? Sve što Bog čini precizno je isplanirano. Kad vidi neku stvar ili situacija koja se odigrava, On u Svojim očima poseduje standard po kojem to odmerava, a taj standard određuje da li će On pokrenuti nekakav plan da bi se s time bavio, odnosno određuje pristup koji će primeniti u bavljenju tom stvari ili situacijom. On nije ravnodušan niti bezosećajan prema svemu. Zapravo je potpuno suprotno od toga. Jedan stih ovde kaže šta je Bog rekao Noju: „Odlučio sam da okončam život svim ljudima, jer se zemlja ispunila nasiljem zbog njih. Evo, istrebiću ih zajedno sa zemljom!” Kad je Bog ovo rekao, da li je hteo da kaže da će uništiti samo ljude? Ne! Rekao je da će uništiti sva živa bića od krvi i mesa. Zašto je Bog poželeo takvo uništenje? Ovde postoji još jedno otkrovenje Božje naravi; u Božjim očima, strpljenje prema ljudskoj iskvarenosti, prema prljavštini, nasilju i buntovnosti svakog telesnog bića ima svoje granice. Gde on povlači granicu? Kao što Bog reče: „Bog pogleda na zemlju, a ono, bila je iskvarena; jer je svako telesno biće na zemlji iskvarilo svoj put.” Šta znači „svako telesno biće na zemlji iskvarilo je svoj put”? To znači da će sva živa bića – uključujući i one koji su sledili Boga, one koji su prizivali ime Božje, one koji su Bogu nekad prinosili žrtve paljenice, one koji su na rečima Boga priznavali, pa čak Ga i hvalili – jednom kada njihovo ponašanje bude prepuno iskvarenosti i dopre do Božjih očiju, Bog će morati da ih uništi. Tu Bog povlači granicu. Do koje je, dakle, mere Bog ostao strpljiv prema čoveku i prema iskvarenosti svega telesnog? Do te mere da niko od ljudi, bilo da su Božji sledbenici ili nevernici, nije išao pravim putem. Do mere da čovek nije bio samo moralno iskvaren i ispunjen zlom, već da više nije bilo nikoga ko je verovao u postojanje Boga, a kamoli nekoga ko je verovao da je svet pod Božjom suverenošću i da može ljudima doneti svetlost i izvesti ih na pravi put. Do te mere da je čovek mrzeo Božje postojanje i da nije dozvoljavao Bogu da postoji. Kad je ljudska iskvarenost dostigla ovu tačku, Bog više nije mogao da sačuva Svoje strpljenje. Šta bi ga zamenilo? Dolazak Božje srdžbe i Božje kazne. Zar to nije bilo delimično otkrovenje Božje naravi? Zar u ovom sadašnjem dobu nema ljudi koji su u Božjim očima pravedni? Zar u Božjim očima nema savršenih ljudi? Je li ovo doba u kojem je ponašanje svega telesnog na zemlji iskvareno u Božjim očima? Zar u današnje vreme svi ljudi od krvi i mesa – izuzev onih koje Bog želi da upotpuni i onih koji mogu da slede Boga i da prihvate Njegovo spasenje – ne ispituju granice Božjeg strpljenja? Nije li sve što se dešava oko vas – ono što svojim očima vidite, što svojim ušima čujete i što svakoga dana lično doživljavate na ovom svetu – prepuno nasilja? Zar, sa Božje tačke gledišta, jedan takav svet i jedno takvo doba ne bi trebalo okončati? Iako je pozadina sadašnjeg doba potpuno drugačija od pozadine Nojevog vremena, Božja osećanja i Njegov gnev prema ljudskoj iskvarenosti ostali su potpuno isti. Bog je u stanju da bude strpljiv zarad Svog dela ali, u svetlu datih okolnosti i uslova, ovaj je svet u Božjim očima odavno već trebalo da bude uništen. Sadašnje okolnosti u velikoj meri su premašile one iz vremena kad je svet bio uništen potopom. Ali, po čemu se one razlikuju? To je, ujedno, i nešto što najviše rastužuje Božje srce, a što možda niko od vas ne može da shvati.

Kad je svet uništio potopom, Bog je mogao da Noju stavi u zadatak da sagradi barku i da obavi još neke pripremne radove. Bog je mogao da pozove jednog jedinog čoveka – Noja – da za Njega obavi čitav niz poslova. U ovom sadašnjem dobu, međutim, Bog nema kome da se obrati. Zašto je to tako? Svi koji ovde sede verovatno vrlo dobro razumeju i znaju razlog za to. Treba li da vam ga nacrtam? Ako to naglas izgovorite, možda ćete izgubiti obraz i sve živo uznemiriti. Neki će možda reći: „Iako u Božjim očima nismo pravedni ni savršeni ljudi, kad bi nam Bog dao uputstva kako da nešto učinimo, mi bismo i dalje bili sposobni da to učinimo. Ranije, kad je govorio o nadolazećim velikim katastrofama, počeli smo da pripremamo hranu i stvari koje će nam biti potrebne tokom katastrofa. Nije li sve to obavljeno u skladu s Božjim zahtevima? Zar nismo zaista sarađivali na Božjem delu? Zar se to što smo obavili ne može uporediti sa onim što je učinio Noje? Zar to što smo učinili nije istinska pokornost? Zar nismo sledili Božja uputstva? Zar nismo uradili ono što je Bog rekao zato što verujemo u Božje reči? Zašto je onda Bog i dalje tužan? Zašto kaže da nema koga da pozove?” Ima li ikakve razlike između vaših i Nojevih postupaka? Koje su to razlike? (Današnja priprema hrane za katastrofu bila je naša vlastita namera.) (Naši se postupci ne mogu baš nazvati „pravednim”, dok je Noje u Božjim očima bio pravedan čovek.) To što govorite nije daleko od istine. Ono što je Noje učinio suštinski se razlikuje od onoga što ljudi danas rade. Kad je Noje postupio prema Božjim uputstvima, on nije znao kakve su Božje namere. Nije znao šta Bog želi da postigne. Bog mu je samo dao zapovest i uputio ga u to šta treba da uradi, ne pruživši mu pritom mnogo objašnjenja, a Noje je jednostavno otišao i to uradio. On nije pokušavao da u potaji nagađa kakve su Božje želje, nije se opirao Bogu, i bio je nadasve svesrdan u svojoj posvećenosti. Samo je otišao i, čista srca i prostodušno, uradio onako kako mu je bilo zapoveđeno. Šta god mu je Bog naložio da uradi, on je to uradio, a pokornost i slušanje Božjih reči bili su vera koja je podupirala njegove postupke. Eto kako je on neposredno i jednostavno postupao prema Božjem nalogu. Njegova suština – suština njegovih postupaka bila je pokornost, odsustvo svake sumnje, odsustvo opiranja i, štaviše, odsustvo razmišljanja o ličnim interesima i o sopstvenim dobicima i gubicima. Nadalje, kad je Bog rekao da će uništiti svet potopom, Noje nije pitao ni kada će se to desiti niti je pokušavao dalje da ispituje, a još manje je pitao Boga kako će On tačno da uništi svet. Naprosto je učinio onako kako je Bog naredio. Onako kako ga je Bog uputio da sagradi barku – i to kojim materijalima – upravo tako je i učinio, i počeo je da dela čim mu je Bog dao zapovest. Postupao je prema Božjim uputstvima i imao stav da želi da udovolji Bogu. Je li to radio da bi sebi pomogao da izbegne katastrofu? Ne. Je li pitao Boga koliko još vremena ima pre nego što svet bude uništen? Nije. Da li je pitao Boga, ili je možda i sâm znao, koliko će mu vremena biti potrebno za izgradnju barke? Ni to nije znao. Naprosto se pokoravao, slušao i postupao u skladu s tim. Danas su ljudi drugačiji: čim kroz Božju reč procuri i najmanja informacija, čim ljudi osete makar i šuštanje lišća na vetru, oni odmah kreću u akciju, bez obzira na sve i ne pitajući za cenu, kako bi pripremili hranu i piće i sve što im je potrebno za dan posle, planirajući čak i maršrute za bekstvo kad nastupi katastrofa. Još je zanimljivije to da je, u ovom ključnom trenutku, ljudski mozak veoma dobar u „obavljanju posla”. U okolnostima kad od Boga ne dobije nikakva uputstva, čovek je u stanju da sve vrlo prikladno isplanira. Ti bi se planovi mogli opisati kao „savršeni”. Što se tiče onoga što Bog govori, kakve su Božje namere ili šta Bog želi, za to nikoga nije briga i niko ni ne pokušava da to razume. Nije li to najveća razlika između današnjih ljudi i Noja?

Vidite li deo Božje naravi u ovom zapisu priče o Noju? Božje strpljenje prema ljudskoj iskvarenosti, prljavštini i nasilju ima svoje granice. Kada dostigne tu granicu, On više neće biti strpljiv, nego će započeti sa Svojim novim upravljanjem i novim planom, počeće da radi ono što treba da uradi, otkriće Svoja dela i drugu stranu Svoje naravi. Taj Njegov postupak nema za cilj da pokaže kako čovek nikad ne sme da Ga uvredi ili da je On pun autoriteta i gneva, niti da pokaže kako On može da uništi ljudski rod. Ima za cilj da pokaže da Njegova narav i Njegova sveta suština ne mogu više da dozvole, niti imaju strpljenja da takvom čovečanstvu dopuste da živi pred Njim, pod Njegovom vrhovnom vlašću. Drugim rečima, kad čitavo čovečanstvo bude bilo protiv Njega, kad na celoj zemlji ne bude bilo nikoga koga bi mogao da spase, On za takvo čovečanstvo više neće imati strpljenja i bez sumnje će izvršiti Svoj plan – da takvo čovečanstvo uništi. Takav Božji čin određen je Njegovom naravi. To je neophodna posledica, i to je posledica koju mora da snosi svako stvoreno biće pod Božjom vrhovnom vlašću. Zar to ne pokazuje da, u ovom sadašnjem dobu, Bog jedva čeka da dovrši Svoj plan i da spase ljude koje želi da spase? Do čega je Bogu najviše stalo pod takvim okolnostima? Njega ne zanima kako se prema Njemu ponašaju, ili kako Mu se opiru, oni koji Ga uopšte ne slede ili oni koji Mu se protive, niti Ga zanima kako Ga ljudi klevetaju. Stalo mu je samo do toga da li je upotpunio one koji Ga slede, predmete Njegovog spasenja u Njegovom planu upravljanja, te da li su oni postali dostojni Njegovog zadovoljstva. Što se tiče onih koji Ga ne slede, On ih samo povremeno kažnjava pomalo, ne bi li izrazio Svoj gnev. Na primer: naleti cunamija, zemljotresi i vulkanske erupcije. U isto vreme, On snažno štiti one koji Ga slede i koje će uskoro spasti, i vodi brigu o njima. Božja narav je ovo: s jedne strane, može da bude izuzetno strpljiv i tolerantan prema ljudima koje namerava da upotpuni, i može da ih čeka koliko god je potrebno; s druge strane, Bog strašno mrzi i gnuša se ove sotonske sorte ljudi, koji Ga ne slede i koji Mu se protive. Iako On ne mari da li Ga ova sotonska sorta ljudi sledi ili obožava, On ih ipak prezire, dok u Svom srcu još uvek ima strpljenja za njih; a dok odlučuje o tome kako će oni skončati, On iščekuje naredne korake Svog plana upravljanja.

– „Reč”, tom II, „O spoznaji Boga”, „Božje delo, Božja narav i Sȃm Bog I”

Svakodnevne reči Božje  Odlomak 27

Božji blagoslov Noju nakon potopa

1. Mojsijeva 9:1-6  Zatim Bog blagoslovi Noja i njegove sinove i reče im: „Plodite se i množite i napunite zemlju. Bojaće vas se i strahovati od vas sve životinje na zemlji, sve ptice nebeske, sve što se kreće po zemlji, i sve ribe u moru; u vaše ruke su predate. Sve što se kreće i živi biće vam za hranu, kao i zeleno bilje; sve vam to dajem. Ali meso s njegovim životom, to jest, s njegovom krvlju ne smete jesti. A ko prolije vašu krv u kojoj je vaš život, tražiću da odgovara za to. Tražiću da odgovara svaka životinja i svaki čovek za svoga brata. Ko prolije krv čovekovu, njegovu će krv čovek proliti, jer po svome liku stvori Bog čoveka.”

Nakon što je Noje primio Božja uputstva, sagradio barku i proživeo dane u kojima je Bog potopom uništio svet, cela njegova osmočlana porodica je preživela. Osim Nojeve osmočlane porodice, svi su ljudi uništeni, a uništena su i sva ostala živa bića na zemlji. Noju je Bog udelio blagoslove i saopštio neke stvari njemu i njegovim sinovima. Te su stvari bile ono što mu je Bog dao, a takođe i Božji blagoslov upućen njemu. To je blagoslov i obećanje koje Bog daje onima koji mogu da Ga slušaju i da prihvate Njegova uputstva, a to je ujedno i način na koji Bog ljude nagrađuje. Naime, bez obzira na to da li je Noje u Božjim očima bio savršen ili pravedan čovek, i bez obzira na to koliko je toga znao o Bogu, Noje i njegova tri sina su, naprosto, slušali Božje reči, sarađivali na Božjem delu i uradili sve ono što je trebalo da urade, u skladu s Božjim uputstvima. Kao rezultat toga, oni su Bogu sačuvali ljudski rod i razne vrste živih bića nakon uništenja sveta potopom, dajući time veliki doprinos narednom koraku Božjeg plana upravljanja. Zbog svega što je učinio, Bog je Noja blagoslovio. Za ljude današnjice, ono što je Noje uradio možda nije ni vredno pomena. Neki možda čak i ovako razmišljaju: „Noje nije ništa uradio; Bog je već bio odlučio da ga poštedi, tako da je on definitivno trebalo da bude pošteđen. On svoj opstanak nije zaslužio vlastitim postignućima. Bog je hteo da se tako desi, jer čovek je pasivan.” Ali Bog nije tako mislio. Što se Boga tiče, bez obzira na to da li je neka osoba velika ili beznačajna, dokle god ona može da Ga sluša, da se pokorava Njegovim uputstvima i nalogu, i sve dok je u stanju da sarađuje s Njegovim delom, Njegovom voljom i Njegovim planom, tako da Njegova volja i plan mogu da se neometano sprovedu i ostvare, onda je ponašanje te osobe dostojno Njegovog pamćenja i primanja Njegovog blagoslova. Bog takve ljude smatra dragocenim i On ceni takvo ponašanje; On ceni ovu privrženost koju ljudi imaju prema Njemu i ovo srce koje pokazuju prema Njemu. To je Božji stav. Zašto je, dakle, Bog blagoslovio Noja? Zato što se Bog tako odnosi prema ovakvim postupcima i prema čovekovoj pokornosti.

U vezi s Božjim blagoslovom upućenim Noju, neki će reći: „Ako čovek Boga sluša i udovoljava Mu, onda Bog treba da blagoslovi čoveka. Zar se to ne podrazumeva?” Možemo li tako reći? Neki kažu: „Ne možemo.” A zašto ne možemo? Neki kažu: „Čovek nije dostojan da uživa u Božjem blagoslovu.” To nije sasvim tačno. Naime, kad neka osoba prihvati Božji nalog, Bog na osnovu vlastitog merila ocenjuje da li su njeni postupci dobri ili loši, da li je ta osoba pokorna, da li je udovoljila Njegovim namerama i da li su njena dela i postupci u skladu sa merilom. Ono što Bog vrednuje jeste čovekovo srce, a ne njegovi spoljašnji postupci. Nije stvar u tome da Bog treba da blagoslovi svakoga ko nešto radi, bez obzira na to kako to radi. Ovo je pogrešno shvatanje koje ljudi imaju o Bogu. Bog ne posmatra samo krajnji ishod; naprotiv, On pridaje veliki značaj tome kakvo je čovekovo srce i kakav je njegov stav tokom razvoja događaja, i posmatra ima li u tom srcu pokornosti, obzira i volje da se Bogu udovolji. Koliko je Noje znao o Bogu u to vreme? Je li to bilo isto onoliko koliko doktrina vi danas poznajete? Što se tiče aspekata istine kao što su koncepti i znanje o Bogu, da li je Noje zalivan i usmeravan isto koliko i vi? Ne, nije! Postoji, međutim, jedna činjenica koja je nepobitna: u svesti, umu, pa čak i u dubini duše današnjih ljudi, njihovi su koncepti i stavovi o Bogu nejasni i dvosmisleni. Moglo bi se čak reći da jedan broj ljudi ima negativan stav prema postojanju Boga. Ali u Nojevom srcu i njegovoj svesti, Božje postojanje je bilo apsolutno i van svake sumnje, te stoga njegova pokornost prema Bogu nije bila razvodnjena i mogla je da izdrži test. Njegovo je srce bilo čisto i otvoreno prema Bogu. Nije mu trebalo previše znanja o doktrinama kako bi sebe ubedio da sledi svaku Božju reč, niti mu je bilo potrebno mnogo činjenica da dokaže postojanje Boga kako bi mogao da prihvati ono što mu je Bog poverio i da uradi sve što mu Bog naloži da uradi. U tome je suštinska razlika između Noja i današnjih ljudi. To je ujedno i prava definicija savršenog čoveka u Božjim očima. Ono što Bog želi jesu ljudi poput Noja. On je tip osobe koju Bog hvali, a takođe je i upravo ona vrsta osobe koju Bog blagosilja. Jeste li iz ovoga dobili ikakvo prosvetljenje? Ljudi na ljude gledaju sa spoljne strane, dok Bog sagledava ljudsko srce i čovekovu suštinu. Bog nikome ne dozvoljava da prema Njemu bude nezainteresovan ili neodlučan, niti dozvoljava da Ga ljudi na bilo koji način sumnjiče ili proveravaju. Otuda, iako se ljudi danas licem u lice susreću s Božjom rečju – čak bi se moglo reći da su licem u lice s Bogom – zbog nečega što leži duboko u njihovim srcima, zbog same njihove iskvarene suštine i neprijateljskog stava prema Bogu, ljudi su sprečeni da istinski veruju u Njega i da Mu budu pokorni. Stoga im je veoma teško da dobiju isti onaj blagoslov koji je Bog dao Noju.

– „Reč”, tom II, „O spoznaji Boga”, „Božje delo, Božja narav i Sȃm Bog I”

Svakodnevne reči Božje  Odlomak 28

Bog koristi dúgu kao simbol Svog saveza sa čovekom (Odabrani odlomci)

1. Mojsijeva 9:11-13  „Ja ću se držati svog saveza s vama, te potopne vode nikad više neće uništiti sva živa bića, niti će ikad više potop pustošiti zemlju.” Još reče Bog: „Ovo je znak saveza koji sklapam između sebe i vas i svih živih bića što su s vama, savez za sva buduća pokolenja. Svoju dugu postavljam u oblake da bude znak saveza između mene i zemlje.”

Većina ljudi zna šta je dúga i bila je u prilici da čuje priče u vezi s dúgama. Kada je reč o biblijskoj priči o dúgi, neki ljudi u nju veruju, drugi je tretiraju kao legendu, dok treći u nju uopšte ne veruju. Bilo kako bilo, svi događaji koji su se desili u vezi sa dúgom bili su Božje delo i odigrali su se u procesu Božjeg upravljanja ljudima. Ti su događaji precizno zabeleženi u Bibliji. Ovi zapisi nam ne saopštavaju kakvog je raspoloženja bio Bog u to vreme, niti kakve su Mu bile namere u vezi sa rečima koje je izrekao. Štaviše, niko ne može da oceni šta je Bog osećao dok ih je izgovarao. Između redova se, međutim, otkriva Božje emotivno stanje u vezi s čitavim ovim događajem. Kao da, kroz svaku Božju reč i izraz, Njegove tadašnje misli iskaču sa stranica knjige.

Upravo su Božje misli ono što ljude treba najviše da zanima i čijoj spoznaji najviše treba da teže. To je zato što su Božje misli neraskidivo povezane s čovekovim razumevanjem Boga, a čovekovo razumevanje Boga je nužna karika za čovekov život-ulazak. O čemu je, dakle, Bog razmišljao u vreme kada su se ovi događaji odigravali?

Prvobitno je Bog stvorio ljude, koji su u Njegovim očima bili veoma dobri i bliski Njemu, ali ih je onda uništio potopom, nakon što su se pobunili protiv Njega. Da li je to što je takav ljudski rod tek tako u trenu nestao slomilo Božje srce? Naravno da jeste! Kako je, dakle, tu Svoju bol izrazio? Kako je to zabeleženo u Bibliji? To je u Bibliji zabeleženo ovim rečima: „Ja ću se držati svog saveza s vama, te potopne vode nikad više neće uništiti sva živa bića, niti će ikad više potop pustošiti zemlju.” Ta jednostavna rečenica otkriva nam Božje misli. Uništenje sveta Ga je veoma zabolelo. Ili, kako bi ljudi rekli, bio je veoma tužan. Možemo zamisliti: kako je zemlja, nekad prepuna života, izgledala nakon što je uništena potopom? Kako je u to vreme izgledala zemlja, koja je nekada bila prepuna ljudi? Bez ljudskih naseobina, bez ijednog živog stvora, posvuda samo voda i potpuna pustoš na njenoj površini. Da li je Bog imao na umu takav prizor kada je stvarao svet? Naravno da nije! Prvobitna Mu je namera bila da vidi kako život buja po čitavoj zemlji i kako Ga obožavaju sva ljudska bića koja je stvorio, a ne da Noje bude jedini koji Ga obožava i jedini koji je u stanju da se odazove na Njegov poziv i dovrši ono što mu je povereno. Kad je čovečanstvo nestalo, Bog nije video ono što je prvobitno nameravao da vidi, već nešto potpuno suprotno. Pa kako Ga onda srce ne bi zabolelo? Kada je, dakle, otkrivao Svoju narav i izražavao Svoja osećanja, Bog je doneo odluku. Kakvu je odluku doneo? Da napravi lûk u oblaku (to jest, dúge koje vidimo) kao savez sa čovekom, kao obećanje da Bog neće ponovo uništiti čovečanstvo potopom. U isto vreme, to je trebalo da ljudima pokaže da je Bog uništio svet potopom, kako bi oni zauvek upamtili zbog čega je Bog tako nešto učinio.

Da li je, u to vreme, uništenje sveta bilo nešto što je Bog želeo? To sasvim sigurno nije bilo ono što je Bog želeo. Možda bismo i mogli da zamislimo delić tog bednog prizora zemlje nakon uništenja sveta, ali ni izbliza ne možemo sebi da predočimo kako je taj prizor tada izgledao u Božjim očima. Može se reći da, ni među sadašnjim ni među ondašnjim ljudima, niko nije u stanju da zamisli, niti da shvati šta je Bog osećao gledajući taj prizor, tu sliku sveta nakon uništenja potopom. Bog je na to bio primoran zbog ljudske buntovnosti, ali Ga je srce zabolelo zbog ovog uništenja sveta potopom. To je činjenica koju niko ne može da shvati niti da oseti. Zato je Bog sa ljudima sklopio savez, čime je hteo da im kaže da upamte da je On jednom učinio tako nešto i da im se zakune da više nikad neće na takav način uništiti svet. U tom savezu mi vidimo Božje srce – vidimo da je ono trpelo bol dok je On uništavao čovečanstvo. Ljudskim jezikom rečeno, kad je Bog uništio čovečanstvo i video kako ono nestaje, Njegovo je srce jecalo i krvarilo. Nije li ovo najbolji način da se to opiše? Iako ljudi te reči koriste da bi ilustrovali ljudske emocije, ne mislim da su one preterane, niti da je njihovo korišćenje za opisivanje Božjih osećanja i stanja pogrešno, uprkos činjenici da je ljudski jezik isuviše manjkav. Ako ništa drugo, kroz njih možete steći veoma živopisno i vrlo prikladno razumevanje tadašnjeg Božjeg raspoloženja. Na šta ćete posle ovoga pomisliti kad ponovo ugledate dugu? Barem ćete se prisetiti kako je Bog nekada tugovao zbog uništenja sveta potopom. Premda je Bog mrzeo ovaj svet i ovaj ljudski rod, setićete se kako Ga je, kada je uništio ljudska bića koja je Svojom rukom stvorio, srce Ga je zabolelo jer Mu je bilo teško da ih se oslobodi, osetivši da Mu ništa drugo nije preostalo i teško to podnevši. Jedinu utehu pronašao je u Nojevoj osmočlanoj porodici. Samo zahvaljujući Nojevoj saradnji, Njegovo mukotrpno stvaranje svega što postoji nije bilo uzaludno. U vreme Njegove patnje, jedino je to saznanje moglo da Mu ublaži bol. Od tog trenutka, sva Svoja očekivanja od čovečanstva Bog je usmerio ka Nojevoj porodici, nadajući se da će moći da žive pod Njegovim blagoslovima, umesto pod Njegovom kletvom, da više nikada neće videti kako On svet uništava potopom i ujedno se nadajući da oni neće biti uništeni.

Koji bi aspekt Božje naravi trebalo da spoznamo iz svega ovog? Bog mrzi čoveka zato što je ovaj prema Njemu neprijateljski nastrojen, ali se u Njegovom srcu, Njegova briga, staranje i milosrđe prema čovečanstvu nikada ne menjaju. Iako je uništio čovečanstvo, Njegovo srce ostaje nepromenjeno. Kada je čovečanstvo puno iskvarenosti i buntovno prema Bogu do ozbiljne mere, Bog mora da uništi to čovečanstvo, zbog Svoje naravi i Svoje suštine, i u skladu sa Svojim načelima. Međutim, zbog Svoje suštine, On i dalje sažaljeva ljudski rod i čak želi da ga na razne načine povrati, ne bi li nastavio da živi. Čovek se, pak, suprotstavlja Bogu, nastavlja da se buni protiv Njega i odbija da prihvati Božje spasenje; drugim rečima, čovek odbija da prihvati Njegove dobre namere – ma koliko da ga Bog doziva, podseća, opskrbljuje, pomaže mu ili ga toleriše, čovek to ne razume niti ceni, niti na to obraća pažnju. U Svom bolu, Bog i dalje ne zaboravlja da čoveku pruži Svoju maksimalnu toleranciju, čekajući da se ovaj vrati na pravi put. Pošto dostigne Svoju granicu, On bez ikakvog oklevanja čini ono što mora da učini. Drugim rečima, postoji određeni vremenski period i proces od trenutka kada Bog planira da uništi čovečanstvo do formalnog početka Njegovog dela uništenja ljudskog roda. Ovaj proces postoji sa svrhom da omogući čoveku da se vrati na pravi put i to je poslednja šansa koju mu Bog daje. Šta, dakle, Bog radi u ovom periodu pre uništenja čovečanstva? Bog obavlja obimno delo podsećanja i podsticanja. Bez obzira na to koliki su bol i tuga u Njegovom srcu, On nastavlja da ulaže Svoju brigu, staranje i obilno milosrđe u čovečanstvo. Šta iz toga možemo da vidimo? Nesumnjivo je da je Božja ljubav prema čoveku prava i da to nisu samo puke reči. Ona je stvarna, opipljiva i spoznatljiva, a ne izmišljena, krivotvorena, lažljiva ili nadmena. Bog se nikada ne služi obmanom, niti stvara o Sebi lažnu sliku da bi Ga ljudi smatrali dragim. On nikada ne poseže za lažnim svedočenjima da bi ljudima prikazao svoju divotu ili da bi se Svojom divotom i svetošću razmetao. Zar ovi aspekti Božje naravi ne zavređuju da ih čovek voli? Zar oni nisu vredni obožavanja? Zar nisu vredni negovanja? Sada želim da vam postavim sledeće pitanje: da li vi, nakon što ste saslušali ove reči, i dalje mislite da je Božja veličina samo mrtvo slovo na papiru? Je li Božja divota samo prazna reč? Ne! Naravno da nije! Božja nadmoć, veličina, svetost, tolerancija, ljubav i sve ostalo – sve pojedinosti svakog od različitih aspekata Božje naravi i suštine – bivaju praktično izražene svaki put kad On obavlja Svoje delo, otelovljene su u Njegovim namerama prema čoveku, a ujedno se ispunjavaju i odražavaju u svakom čoveku. Bez obzira na to da li si to ranije osetio, Bog se na sve moguće načine brine o svakoj osobi, koristeći Svoje iskreno srce, mudrost i različite metode da joj zagreje srce i probudi duh. To je neosporna činjenica.

– „Reč”, tom II, „O spoznaji Boga”, „Božje delo, Božja narav i Sȃm Bog I”

Svakodnevne reči Božje  Odlomak 29

Bog koristi dúgu kao simbol Svog saveza sa čovekom (Odabrani odlomci)

1. Mojsijeva 9:11-13  „Ja ću se držati svog saveza s vama, te potopne vode nikad više neće uništiti sva živa bića, niti će ikad više potop pustošiti zemlju.” Još reče Bog: „Ovo je znak saveza koji sklapam između sebe i vas i svih živih bića što su s vama, savez za sva buduća pokolenja. Svoju dugu postavljam u oblake da bude znak saveza između mene i zemlje.”

Bog je stvorio ljudski rod; bez obzira na to da li su ljudska bića pokvarena ili Ga slede, Bog sa njima postupa kao sa Svojim najvoljenijima – ili, kako bi ljudska bića rekla, kao s ljudima koji su Mu najbliži – a ne kao sa Svojim igračkama. Iako Bog za Sebe kaže da je Stvoritelj i da je čovek Njegovo stvoreno biće, što može zvučati kao da među njima postoji neka mala razlika u rangu, činjenica je da sve ono što je Bog učinio za čovečanstvo daleko prevazilazi jedan ovakav odnos. Bog voli ljudski rod, neguje ga i pokazuje da brine o njemu, a uz to i neprekidno opskrbljuje ljudski rod. On u Svom srcu ovo nikad ne doživljava kao dodatni posao ili kao nešto što zavređuje veliku hvalu. Isto tako, On nikada ne misli da spasavanjem ljudskog roda, njegovim opskrbljivanjem i davanjem svega, daje nekakav ogroman doprinos ljudskom rodu. On naprosto ljudski rod opskrbljuje ćutke i u tišini, na Svoj način, kroz Svoju suštinu i kroz sve ono što On ima i što jeste. Ma koliko opskrbe i pomoći da ljudski rod prima od Njega, Bog nikad ne razmišlja da preuzme zasluge niti to pokušava. Ovo je određeno suštinom Božjom i ujedno predstavlja istinski izraz Božje naravi. Zbog toga mi, kako u Bibliji tako i u bilo kojoj drugoj knjizi, nikada nećemo pronaći primere u kojima Bog izražava Svoje misli, niti pasuse u kojima On nešto opisuje ili objavljuje ljudima, sa ciljem da Mu čovečanstvo bude zahvalno ili da Ga veliča zato što radi ovo ili ono, ili zato što Mu je do čovečanstva toliko stalo. Čak i kad se oseća povređeno, kad u srcu oseća užasan bol, On nikad ne zaboravlja na Svoju obavezu prema ljudima, niti Svoju brigu za njih; za sve to vreme, On sâm i u tišini podnosi tugu i bol. Uprkos tome, On nastavlja da opskrbljuje ljudski rod kao što je oduvek činio. Iako Ga ljudi često veličaju i svedoče o Njemu, ništa od toga Bog ne zahteva. To je zato što Bog nikad nije ni imao nameru da, za sve dobre stvari koje čini za čovečanstvo, dobije zahvalnost ili da Mu ljudi to na neki drugi način uzvrate. S druge strane, oni koji su u stanju da se boje Boga i klone se zla, oni koji mogu iskreno da Ga slede, da Ga slušaju i da Mu budu odani, kao i oni koji su u stanju da Mu se pokore – jesu ljudi koji će često primati Božje blagoslove i koje će Bog bezrezervno blagosiljati. Štaviše, ljudima su blagoslovi koje primaju od Boga često nezamislivi, a takođe premašuju sve što ljudska bića mogu da zadobiju u zamenu za ono što su uradila ili za cenu koju su platila. Da li je ljudima, dok uživaju u Božjim blagoslovima, stalo do toga šta Bog radi? Pokazuje li iko od njih bilo kakvu zabrinutost za to kako se On oseća? Pokušava li iko da shvati Božji bol? Odgovor je nedvosmisleno odrečan! Može li ijedno ljudsko biće, uključujući i Noja, da shvati koliki je bol Bog osećao u tom trenutku? Može li iko razumeti zašto je Bog uspostavio takav savez? Ne može! Ljudi ne cene Božji bol ne zato što ne mogu da ga razumeju, niti zbog jaza koji postoji između Boga i čoveka ili zbog razlike u njihovom statusu; pre će biti da je to zato što ljudima uopšte nije stalo do bilo čega što Bog oseća. Ljudi misle da je Bog nezavisan – da Mu nije potrebno da ljudi brinu o Njemu, da Ga razumeju ili pokažu imalo obzira prema Njemu. Bog je Bog, te stoga On i ne oseća bol, nema emocija; On ne može biti tužan, ne oseća jad, pa čak ni ne plače. Bog je Bog, pa stoga nema potrebu za izražavanjem emocija, niti Mu treba neko da Ga teši. Čak i ako Mu, u određenim okolnostima, nešto od toga i bude zatrebalo, On će s tim moći i sâm da se izbori i neće od ljudi tražiti nikakvu pomoć. Nasuprot tome, slabim, nezrelim ljudima neophodna je Božja uteha, opskrba i ohrabrenje, pa bi čak hteli da ih On teši u svakom trenutku i na svakom mestu. Takve stvari vrebaju iz dubine ljudske duše: čovek je slab; ljudima je Bog potreban da se na svaki način stara o njima; oni zaslužuju svu negu koju primaju od Boga i treba od Njega da zahtevaju sve što smatraju da im pripada. Bog je taj koji je jak; On ima sve, te stoga i treba da bude čovekov zaštitnik i da mu pruža blagoslove. Pošto već jeste Bog, On je svemoćan i od ljudi Mu nikad ništa ne treba.

Budući da ne obraća pažnju ni na jedno od Božjih otkrovenja, čovek nikada nije osetio Božju tugu, bol, niti radost. Nasuprot tome, Bog sve ljudske izraze poznaje kao Svoj dlan. Bog u svako doba i na svakom mestu opskrbljuje svačije potrebe, posmatra promenljive misli svake osobe i na taj način teši i podstiče ljude, vodi ih i prosvetljuje. Imajući u vidu sve što je Bog učinio za ljude i ogromnu cenu koju je zbog njih platio, mogu li ljudi, u Bibliji ili u bilo čemu što je Bog do sada izgovorio, pronaći ijedan odlomak u kojem se jasno kaže da će Bog od čoveka nešto zahtevati? Ne! Naprotiv, ma koliko da ljudi ignorišu Njegove misli, Bog ih i dalje iznova predvodi, neprestano ih snabdeva i pomaže im, ne bi li im omogućio da slede Njegov put kako bi dosegli do prelepog odredišta koje je za njih pripremio. Što se tiče Boga, onoga što On ima i što jeste, Njegova blagodat, Njegova milost i sve Njegove nagrade, bezrezervno će biti darovane onima koji Ga vole i slede. On, međutim, nikada nikome ne otkriva bol koji je pretrpeo, niti ono što Mu je u mislima, niti se ikada žali na to što ljudi ne vode računa o Njemu niti se trude da razumeju Njegove namere. On sve to naprosto podnosi u tišini, iščekujući dan kad će ljudi moći da shvate.

Zašto vam sve ovo govorim? Šta zaključujete iz ovog što sam kazao? U Božjoj suštini i naravi postoji nešto što je isuviše lako prevideti, nešto što poseduje samo Bog i što ne poseduje nijedan čovek, računajući tu i one za koje neki misle da su veliki i dobri ljudi, ili „Bog” iz njihove mašte. Šta je to nešto? To je Božja nesebičnost. Kada govorimo o nesebičnosti, možda ti i sebe smatraš veoma nesebičnim, jer se, recimo, nikada ne cenjkaš i ne pogađaš sa svojom decom, a takođe smatraš da si veoma nesebičan i kad su u pitanju tvoji roditelji. Bilo kako bilo, barem ti je poznat pojam „nesebičnosti”, razmišljaš o njoj u pozitivnom smislu i smatraš da je veoma plemenito biti nesebičan. Kad si nesebičan, imaš visoko mišljenje o sebi. Ali, ne postoji niko ko Božju nesebičnost može da vidi u svim stvarima, među ljudima, događajima i predmetima, kao i u Njegovom delu. Zašto je to tako? Zato što je čovek previše sebičan! Zašto to kažem? Ljudi žive u materijalnom svetu, i mada ti slediš Boga, nikada ne vidiš niti shvataš kako te Bog opskrbljuje, koliko te voli i koliko brine za tebe. Šta ti zapravo vidiš? Vidiš svoje krvne srodnike koji te vole ili kojima je duboko stalo do tebe, vidiš stvari koje koriste tvom telu i brineš o ljudima i stvarima koje voliš. To je ta takozvana ljudska nesebičnost. Takvi „nesebični” ljudi, međutim, nikada i ne mare za Boga koji im daruje život. Za razliku od Božje, ispostavlja se da je čovekova „nesebičnost” sebična i dostojna prezira. „Nesebičnost” u koju čovek veruje, prazna je, nerealna i uprljana, ne podudara se s Božjom nesebičnošću i nema nikakve veze s Bogom. Čovekova „nesebičnost” služi njemu samom, dok je Božja nesebičnost istinsko otkrovenje Njegove suštine. Upravo zahvaljujući Božjoj nesebičnosti, čovek je od Njega dobija stalnu opskrbu. Možda vas tema o kojoj danas govorim ne pogađa previše, pa samo klimate glavom u znak odobravanja, ali kad pokušaš da svojim srcem shvatiš Božje srce, nesvesno ćeš doći do sledećeg otkrića: od svih ljudi, događaja i stvari koje opažaš u ovom svetu, samo je Božja nesebičnost stvarna i konkretna, zato što je samo Njegova ljubav prema tebi bezuslovna i neokaljana. Osim Božje, takozvana nesebičnost svih drugih je lažna, površna i neautentična; ona ima određenu svrhu, određene namere, nosi u sebi transakciju i ne može da izdrži proveru. Moglo bi se čak reći da je prljava i ogavna. Da li se slažete sa ovim rečima?

– „Reč”, tom II, „O spoznaji Boga”, „Božje delo, Božja narav i Sȃm Bog I”

Svakodnevne reči Božje  Odlomak 30

Bog koristi dúgu kao simbol Svog saveza sa čovekom (Odabrani odlomci)

1. Mojsijeva 9:11-13  „Ja ću se držati svog saveza s vama, te potopne vode nikad više neće uništiti sva živa bića, niti će ikad više potop pustošiti zemlju.” Još reče Bog: „Ovo je znak saveza koji sklapam između sebe i vas i svih živih bića što su s vama, savez za sva buduća pokolenja. Svoju dugu postavljam u oblake da bude znak saveza između mene i zemlje.”

Na samom kraju priče o Noju, vidimo da je Bog u to vreme na jedan neobičan način izrazio svoja osećanja. Reč je o sasvim naročitom metodu: da sa čovekom sklopi savez kojim se proglašava kraj Božjeg uništenja sveta potopom. Na prvi pogled, sklapanje saveza možda deluje kao sasvim obična stvar. Posredi je ništa drugo do obavezivanje dve strane posredstvom reči i sprečavanje njihovog kršenja dogovora, a sve u cilju zaštite obostranih interesa. U formalnom smislu, to je sasvim obična stvar, ali iz perspektive pravih motiva i namere Boga da to učini, radi se o istinskom otkrovenju Božje naravi i emotivnog stanja. Ako ove reči budeš ignorisao i ostavio ih po strani, ako vam nikada ne budem kazao istinu o stvarima, čovečanstvo nikada neće zaista saznati kako Bog razmišlja. Ti možda zamišljaš da se Bog prilikom sklapanja ovog saveza smešio, ili da je imao ozbiljan izraz lica, ali ma kako da ljudi zamišljaju najobičniji mogući izraz lica koji je Bog tada imao, niko ne bi mogao da vidi Božje srce ni Njegov bol, a kamoli Njegovu usamljenost. Niko ne može primorati Boga da mu veruje, niko ne može da bude dostojan Božjeg poverenja, niti može da bude neko kome će On moći da saopšti Svoje misli ili da poveri Svoj bol. Zato Bog nije imao drugog izbora nego da učini tako nešto. Na prvi pogled, Bogu je bilo lako da se oprosti od onakvog čovečanstva kakvo je tada bilo, da reši problem iz prošlosti i da do savršenog kraja dovede Svoje uništenje sveta potopom. Bog je, međutim, duboko u Svom srcu zakopao bol koji je u tom trenutku osećao. U vreme kad nije imao kome da se poveri, Bog je sa ljudima sklopio savez, rekavši im da neće ponovo uništiti svet potopom. Kad god bi se na nebu pojavila duga, to je ljude trebalo da podseti da se tako nešto zaista dogodilo i da ih upozori da se uzdrže od zla. Čak i u tako bolnom stanju, Bog nije zaboravljao na ljude i još uvek je pokazivao toliko brige za njih. Zar ovo nije Božja ljubav i nesebičnost? A o čemu ljudi misle dok pate? Zar im nije u tim trenucima Bog najpotrebniji? U takvim trenucima, oni uvek Boga vuku za rukav da bi ih tešio. Kad god da se to desi, Bog ih nikada neće izneveriti i uvek će im pomoći da izađu iz neprilika i da žive u svetlosti. Uprkos tome što ih Bog ovako opskrbljuje, u ljudskim srcima On nije ništa drugo do pilula za smirenje, tonik za utehu. Kada Bog pati i kad Mu je srce ranjeno, za Njega bi bez sumnje bila samo pusta želja da kraj Sebe ima neko stvorenje ili bilo koga ko bi Mu pravio društvo ili Ga tešio. Čovek nikada ne obraća pažnju na Božja osećanja, te stoga Bog nikad ni ne traži niti očekuje da postoji neko ko bi mogao da Ga uteši. On samo koristi sopstvene metode da izrazi Svoje raspoloženje. Ljudi ne misle da je Bogu previše teško da istrpi patnju, ali Božju veličinu i nesebičnost možeš da osetiš tek kad uistinu pokušaš da razumeš Boga, kad u svemu što čini možeš da istinski shvatiš Njegove brižljive namere. Iako je Bog koristeći dugu sklopio savez sa ljudima, On nikada nikome nije rekao zašto je to učinio – zašto je uspostavio ovaj savez – što znači da nikome nije saopštio šta stvarno misli. To je zato što ne postoji niko ko bi mogao da shvati koliko duboko Bog voli ljudski rod koji je Svojim rukama stvorio, i što nema nikoga ko bi mogao da dokuči koliki je bol Njegovo srce pretrpelo kada je uništio ljudski rod. Prema tome, čak i kad bi Bog ljudima rekao kako se oseća, oni ne bi bili u stanju da ponesu to breme poverenja. Uprkos bolu, On i dalje nastavlja sa sledećim korakom Svog dela. Bog ljudskom rodu uvek daje ono najbolje od Sebe i najbolje stvari, dok ćutke podnosi svu patnju Sâm. Bog nikada otvoreno ne obznanjuje ove patnje. Umesto toga, On ih podnosi i čeka u tišini. Božje podnošenje nije hladnoća, niti otupelost niti bespomoćnost, niti je ono manifestacija kukavičluka. Naprotiv, Božja ljubav i suština su po samoj svojoj prirodi nesebične. Ovo je prirodno ispoljavanje Njegove suštine i naravi, i istinsko otelovljenje Božjeg identiteta kao istinskog Stvoritelja.

– „Reč”, tom II, „O spoznaji Boga”, „Božje delo, Božja narav i Sȃm Bog I”


Spoznaja Boga II

Svakodnevne reči Božje  Odlomak 31

Neposredno nakon što je stvorio ljudski rod, Bog je počeo da se bavi čovekom i da s njim razgovara, kao i da mu izražava Svoju narav. Drugim rečima, otkad je prvi put stupio u vezu s ljudima, Bog je počeo da čoveku, bez prekida, objavljuje Svoju suštinu i sve ono što On ima i što jeste. Bez obzira na to da li su ljudi, kako oni iz prošlosti tako i ovi današnji, u stanju da to vide ili razumeju, Bog se obraća čoveku i deluje među ljudima, otkrivajući Svoju narav i izražavajući Svoju suštinu – to je činjenica, koju niko ne može da porekne. To ujedno znači da se Božja narav, Njegova suština i sve ono što On ima i što jeste neprestano prikazuju i otkrivaju dok On deluje i dok se bavi ljudima. On nikada nije ništa tajio niti skrivao od ljudi, već neprestano objavljuje i bez zadrške prikazuje vlastitu narav. Bog se, dakle, nada da čovek može spoznati i razumeti Njegovu narav i suštinu. On ne želi da na Njegovu narav i suštinu ljudi gledaju kao na večne tajne, niti želi da čovečanstvo Boga posmatra kao zagonetku koja se nikada ne može razrešiti. Samo ukoliko poznaju Boga, ljudi će znati koji ih put vodi napred i prihvatiće Božje smernice, i samo će takvo čovečanstvo moći zaista da živi pod Božjom vrhovnom vlašću i da živi u svetlosti, okruženo Božjim blagoslovima.

Reči i narav koje On objavljuje i razotkriva, predstavljaju Njegove namere, a ujedno predstavljaju i Njegovu suštinu. Ma šta da On govori i čini, ma kakvu narav da otkriva dok se bavi čovekom, i ma šta da čovek vidi od Njegove suštine i od onoga što On ima i što jeste, za čoveka su sve to Božje namere. Bez obzira koliko je čovek u stanju da dokuči, shvati ili razume, sve su to Božje namere – Njegove namere u odnosu na čoveka. U to nema nikakve sumnje! Božje namere u pogledu čovečanstva jesu ono što On zahteva od ljudi, u smislu toga kakvi treba da budu, šta treba da rade, kako da žive i kako da budu sposobni da udovolje Njegovim namerama. Da li je sve to neodvojivo od Božje suštine? Drugim rečima, Bog Svoju narav i sve ono što ima i što jeste objavljuje istovremeno sa postavljanjem zahteva prema čoveku. Tu nema laži, nema pretvaranja, nema prikrivanja, ni ulepšavanja. Zašto onda čovek, uprkos tome, nije u stanju da spozna Njegovu narav, i kako to da nikad nije mogao da je jasno uoči? Zašto čovek nikada nije shvatio Božje namere? Ono što Bog otkriva i objavljuje jeste ono što Sâm Bog ima i što jeste; sve su to delovi i aspekti Njegove istinske naravi – pa kako to da čovek ne može da je sagleda? Zašto je čovek nesposoban da stekne temeljno znanje? Za to postoji jedan važan razlog. Koji je to razlog? Od trenutka kad je stvoren, čovek Boga nikada nije tretirao kao Boga. U najranijim vremenima, ma šta da je Bog činio u odnosu na čoveka – kojeg tek što je bio stvorio – čovek se prema Njemu odnosio kao prema svom drugaru, kao prema nekom na koga može da se osloni, a da pri tom o Bogu ništa nije ni znao, ni razumeo. To, drugim rečima, znači da čovek nije znao da je sve ono što objavljuje to Biće – to Biće na koje se oslanjao i na koje je gledao kao na svog drugara – zapravo čini Njegovu suštinu, niti je znao da je to Biće zapravo Onaj koji vlada nad svime što je stvorio. Prosto rečeno, tadašnji ljudi Boga uopšte nisu prepoznali. Nisu znali da je On stvorio nebesa i zemlju i sva stvorenja, niti su znali odakle je došao, pa čak ni šta je On. Naravno, budući da je reč o najranijim vremenima, odmah po stvaranju čovečanstva, Bog od čoveka tada nije ni zahtevao da Ga spozna i shvati, da razume sve što je On uradio, niti da bude upoznat s Njegovim namerama. Kada je započeo sa pripremama za Svoje delo u Dobu zakona, Bog je čoveku učinio neke stvari, ali je ujedno počeo da mu postavlja i određene zahteve, nalažući mu kako da Mu prinosi darove i kako da Ga obožava. Tek tada je čovek stekao nekoliko jednostavnih pojmova o Bogu i tek tada je spoznao razliku između sebe i Njega, kao i činjenicu da je upravo On Taj koji je ljude stvorio. Nakon što je čovek spoznao da je Bog Bog a da je čovek čovek, među njima je nastala izvesna distanca, ali Bog od čoveka ipak nije zahtevao da Ga dobro poznaje, niti da Ga dublje shvati. Bog, dakle, prema čoveku postavlja različite zahteve, u zavisnosti od trenutne etape i od okolnosti u kojima obavlja Svoje delo. Šta iz toga zaključujete? Koji aspekt Božje naravi u tome zapažate? Je li Bog stvaran? Da li pred čoveka postavlja prikladne zahteve? U najranija vremena, neposredno nakon što je stvorio ljudski rod, dok je još trebalo da obavi Svoje delo osvajanja i usavršavanja čoveka i dok mu još nije bio uputio mnoštvo reči, Bog je od čoveka malo zahtevao. Ma šta da je čovek tada radio i ma kako da se ponašao – čak i ako je činio nešto što je Boga vređalo – On mu je sve to praštao i gledao mu kroz prste. To je zato što je dobro znao šta je čoveku dao i šta čovek nosi u sebi, te je stoga znao i prema kom standardu treba pred čoveka da postavlja zahteve. Mada je, u to vreme, standard Njegovih zahteva bio veoma nizak, to ne znači da Njegova narav nije bila velika, niti da su Njegova mudrost i svemoć bile samo prazne reči. Božju narav i Sâmoga Boga čovek može da spozna samo na jedan način: tako što će pratiti korake Božjeg dela upravljanja i spasenja čovečanstva, te prihvatati reči koje On ljudima saopštava. Da li će čovek, kad bude spoznao sve ono što Bog ima i što jeste i kad bude spoznao Njegovu narav, od Boga i dalje tražiti da mu pokaže Svoju pravu ličnost? Ne, on to od Njega neće tražiti, niti će se usuditi da Ga išta pita, zato što će, kad bude shvatio Njegovu narav i sve ono što On ima i što jeste, to ujedno značiti da je već video Sâmog istinitog Boga i Njegovu pravu ličnost. Takav ishod je neizbežan.

Kako su Božje delo i plan neprestano napredovali, nakon što je sa čovekom sklopio savez u vidu duge, kao znamenja da svet više nikada neće uništiti potopom, Bog je sve hitnije želeo da zadobije one koji bi mogli da razmišljaju kao On. Uz to je imao još urgentniju želju da zadobije one koji su bili u stanju da slede Njegovu volju na zemlji i da, povrh toga, zadobije grupu ljudi sposobnih da se otrgnu od sila tame i od Sotoninih okova, ljude koji bi na zemlji mogli da svedoče o Njemu. Zadobijanje takve grupe ljudi davnašnja je Božja želja; On na to čeka još od trenutka kad je stvorio ljudski rod. Prema tome, bez obzira na to što je potopom uništio svet i što je sa čovekom sklopio savez, Božja namera, Njegov mentalni sklop, Njegovi planovi i nadanja ostali su isti. Ono što je hteo da uradi, za čim je čeznuo čak i mnogo pre trenutka stvaranja, bilo je da zadobije one ljude koje je želeo da zadobije – grupu ljudi sposobnih da shvate i spoznaju Njegovu narav i da razumeju Njegove namere, grupu ljudi koji bi bili u stanju da Ga obožavaju. Takvi bi ljudi zaista bili u stanju da svedoče o Njemu i može se reći da bi oni bili Njegovi ljudi od poverenja.

– „Reč”, tom II, „O spoznaji Boga”, „Božje delo, Božja narav i Sȃm Bog II”

Svakodnevne reči Božje  Odlomak 32

Bog obećava Avrâmu da će mu podariti sina

1. Mojsijeva 17:15-17  Još reče Bog Avrâmu: „A Saraju, svoju ženu, nećeš više zvati Saraja; ime će joj biti ’Sara’. Nju ću blagosloviti; šta više, od nje ću ti dati sina. Ja ću je blagosloviti, te će postati majka narodima, i carevi će naroda od nje poteći.” Avrâm pade ničice, pa se nasmeja i reče u sebi: „Može li se roditi sin čoveku od stotinu godina? Zar će Sara u devedesetoj roditi dete?”

1. Mojsijeva 17:21-22  „Ali svoj ću savez sklopiti sa Isakom koga će ti Sara roditi iduće godine u ovo doba.” Kad je Bog završio razgovor sa Avrâmom, uzneo se od njega.

Niko ne može omesti delo koje je Bog odlučio da obavi

Svi ste vi, znači, tek sada čuli priču o Avrâmu, zar ne? Njega je Bog izabrao nakon što je svet uništen potopom, a zvao se Avrâm; kad mu je bilo sto godina, a njegovoj ženi Sari devedeset, Bog mu dade obećanje. Šta mu je Bog obećao? Obećao mu je ono što je zapisano u Svetom pismu: „Nju ću blagosloviti; šta više, od nje ću ti dati sina.” U kakvoj je situaciji Bog obećao da će mu podariti sina? Sveto pismo nam nudi sledeći zapis: „Avrâm pade ničice, pa se nasmeja i reče u sebi: ’Može li se roditi sin čoveku od stotinu godina? Zar će Sara u devedesetoj roditi dete?’” Drugim rečima, ovaj je vremešni par bio prestar da bi mogao da izrodi decu. I šta je Avrâm uradio nakon što mu je Bog to obećao? Pao je ničice i, smejući se, rekao u sebi: „Može li se roditi sin čoveku od stotinu godina?” Avrâm je mislio da je to nemoguće – što znači da je na Božje obećanje gledao kao na nekakvu šalu. Sa ljudskog stanovišta, to je bilo nešto što je čoveku nedostižno, a ujedno je i za Boga bilo neostvarljivo i nemogućno. Možda je Avrâmu bilo smešno sledeće: „Iako je stvorio čoveka, izgleda da Bog nije svestan da neko ko je toliko star ne može da rađa decu; On misli da mi može omogućiti da imam dete i kaže da će mi podariti sina – što je, naravno, nemoguće!” Zbog toga je Avrâm pao ničice i nasmejao se, misleći: „To nije moguće – mora da Bog sa mnom zbija šalu, jer ovo ne može biti istina!” Božje reči nije shvatio ozbiljno. Kakav je, dakle, Avrâm bio čovek, sa Božje tačke gledišta? (Pravedan.) A gde je tačno navedeno da je bio pravednik? Vi mislite da su svi ljudi koje Bog poziva pravedni i savršeni, da svi oni koračaju s Bogom. Potčinjeni ste pravilima! Mora da vam bude jasno da Bog, kad nekoga definiše, ne čini to proizvoljno. On ovde nije rekao da je Avrâm pravedan. Bog u Svom srcu poseduje aršine kojima svaku osobu samerava. Iako se Bog nije izjasnio o tome kakav je Avrâm kada je reč o njegovom ponašanju, šta mislite kojoj je vrsti pripadala Avrâmova vera u Boga? Je li ona bila pomalo apstraktna? Ili je on bio veliki vernik? Ne, on to nije bio! Svojim smehom i načinom razmišljanja pokazao je svoje pravo lice, tako da je njegovo pravedništvo samo plod vaše mašte, slepo pokoravanje pravilima i neodgovorna procena. Je li Bog video Avrâmov smeh i njegove uzrečice? Je li znao za njih? Bog je to znao. Ali, da li bi Bog izmenio Svoju odluku? Ne bi! Nakon što je isplanirao i odlučio da odabere baš njega, On je to i učinio. U tome Ga ne bi omele, niti bi na Njega uticale Avrâmove misli, a ne bi ni njegovo ponašanje; Bog Svoj plan ne bi promenio proizvoljno, niti bi ga ishitreno poremetio zbog čovekovog ponašanja, čak i ako bi ono bilo neuko. Šta je, dakle, zapisano u 1. Mojsijevoj 17:21-22? „’Ali svoj ću savez sklopiti sa Isakom koga će ti Sara roditi iduće godine u ovo doba.’ Kad je Bog završio razgovor sa Avrâmom, uzneo se od njega.” Bog nimalo nije obraćao pažnju na ono što je Avrâm mislio ili govorio. Šta je bio razlog tog zanemarivanja? Razlog je taj što, u ono vreme, Bog od čoveka nije zahtevao da bude veliki vernik, niti da bude sposoban za neko veliko bogopoznanje, pa čak ni da može da razume sve što Bog čini i govori. On, dakle, nije zahtevao da čovek u celosti razume Njegove odluke, razloge zbog kojih je odabrao određene ljude, kao ni načela Njegovog delovanja, zato što čovekov rast naprosto nije bio adekvatan. Štagod da je Avrâm uradio i kako god da se ponašao, Bog je u to vreme smatrao normalnim. Stoga ga nije ni osudio ni ukorio, već je samo rekao: „Sara će ti roditi Isaka iduće godine u ovo doba.” Za Boga se, nakon objave ovih reči, čitava stvar, korak po korak, obistinila; u Božjim očima, ono što je prema Njegovom planu trebalo da bude ostvareno, već se ostvarilo. Pošto je sve to uredio, Bog je otišao. Ono što čovek radi i o čemu razmišlja, ono što razume i što planira – ništa od toga nema nikakve veze s Bogom. Sve se odvija po Božjem planu, u skladu sa vremenskim odrednicama i etapama koje je On ustanovio. To je načelo Božjeg delovanja. O čemu god da čovek razmišlja i šta god da zna, Bog se u to ne meša, ali ni ne odustaje od Svog plana, niti diže ruke od Svog dela samo zato što čovek u njih ne veruje ili ih ne razume. Na taj se način činjenice ostvaruju prema Božjem planu i zamislima. Upravo je to ono što vidimo u Bibliji: Bog je učinio da se Isak rodi u vreme koje je On odredio. Da li činjenice dokazuju da su čovekovo ponašanje i držanje ometali Božje delo? Ne, oni ga nisu ometali! Da li je čovek, slabošću svoje vere u Boga, te svojim predstavama i maštarijama o Njemu, uticao na Njegovo delo? Ne! Nije ni najmanje uticao! Nijedan čovek, događaj, niti okruženje, ne mogu uticati na Božji plan upravljanja. Sve što On odluči da učini biće dovršeno i ostvareno blagovremeno i u skladu s Njegovim planom, i nijedan čovek ne može da zasmeta Njegovom delu. Određene aspekte čovekove gluposti i neznanja, pa čak i neke aspekte čovekovog otpora i predstava o Njemu, Bog naprosto ignoriše i nastavlja sa poslom koji mora da obavi, ne obazirući se na njih. To je Božja narav, a ona je odraz Njegove svemoći.

– „Reč”, tom II, „O spoznaji Boga”, „Božje delo, Božja narav i Sȃm Bog II”

Svakodnevne reči Božje  Odlomak 33

Avrâm žrtvuje Isaka

1. Mojsijeva 22:2-3  Bog mu onda reče: „Uzmi svoga sina Isaka, tvoga jedinca koga voliš, i pođi s njim u zemlju Moriju, pa ga prinesi kao žrtvu svespalnicu na brdu koje ću ti pokazati.” Ustane Avrâm u rano jutro i osamari magarca. Sa sobom je poveo dva momka i svoga sina Isaka, i pošto je nasekao drva za svespalnicu, digao se i krenuo na mesto koje mu je Bog rekao.

1. Mojsijeva 22:9-10  Kad su stigli na mesto za koje im je Bog rekao, Avrâm podigne žrtvenik, naslaže drva, pa sveže svoga sina Isaka i položi ga na žrtvenik povrh drva. Tad Avrâm uze nož da zakolje svoga sina.

Božje delo upravljanja i spasenja čovečanstva započinje Avrâmovim žrtvovanjem Isaka

Time što mu je podario sina, ispunile su se reči koje je Bog saopštio Avrâmu. To, međutim, ne znači da se Božji plan ovde zaustavio; naprotiv, veličanstveni Božji plan upravljanja i spasenja čovečanstva tek je bio počeo da se ostvaruje, a Njegov je blagoslov sinu Avrâmovom bio samo uvod u Njegov sveopšti plan upravljanja. Ko je tada mogao znati da je Božja bitka protiv Sotone neprimetno otpočela onoga trena kad je Avrâm prineo Isaka?

Bog ne mari za to je li čovek glup – On od njega samo traži da bude istinit

Hajde sada da vidimo šta je Bog učinio Avrâmu. Kako je zapisano u 1. Mojsijevoj 22:2, Bog je Avrâmu izdao sledeću zapovest: „Uzmi svoga sina Isaka, tvoga jedinca koga voliš, i pođi s njim u zemlju Moriju, pa ga prinesi kao žrtvu svespalnicu na brdu koje ću ti pokazati.” Jasno je šta je Bog time mislio da kaže: rekao je Avrâmu da svog jedinog sina Isaka, kojeg je voleo, prinese kao žrtvu paljenicu. Gledano iz današnje perspektive, je li ova Božja zapovest još uvek u suprotnosti s ljudskim predstavama? Jeste! Sve što je Bog u to vreme činio potpuno je suprotno čovekovim predstavama; njemu je to neshvatljivo. U svojim predstavama, ljudi to ovako zamišljaju: pošto čovek nije poverovao u Božje obećanje smatrajući ga nemogućnim, Bog mu je podario sina, a nakon što je Avrâm dobio sina, Bog je zatražio da ga žrtvuje. Zar sve to nije krajnje neverovatno? Šta je Bog zapravo nameravao da učini? Kakva Mu je bila stvarna namera? Iako mu je sina podario bez postavljanja ikakvih uslova, Bog je od Avrâma takođe zahtevao i bezuslovnu žrtvu. Je li to bilo preterano? Sa stanovišta nepristrasnog posmatrača, to ne samo da je bilo preterano, već je u izvesnoj meri predstavljalo i „bezrazložno stvaranje problema”. Sâm Avrâm, međutim, nije smatrao da Bog od njega traži previše. Iako je imao par slabašnih vlastitih stavova o tome, i mada je prema Bogu bio pomalo sumnjičav, ipak je bio spreman da Mu prinese tu žrtvu. Šta vi, u ovom trenutku, smatrate dokazom da je Avrâm bio spreman da svog sina žrtvuje? Šta se u ovim rečenicama kaže? U originalnom tekstu zapisano je sledeće: „Ustane Avrâm u rano jutro i osamari magarca. Sa sobom je poveo dva momka i svoga sina Isaka, i pošto je nasekao drva za svespalnicu, digao se i krenuo na mesto koje mu je Bog rekao” (1. Mojsijeva 22:3). „Kad su stigli na mesto za koje im je Bog rekao, Avrâm podigne žrtvenik, naslaže drva, pa sveže svoga sina Isaka i položi ga na žrtvenik povrh drva. Tad Avrâm uze nož da zakolje svoga sina” (1. Mojsijeva 22:9-10). Kad je Avrâm uzeo nož i njime zamahnuo da zakolje svog sina, je li Bog to video? Video je. Čitav ovaj događaj – od samog početka, kad je Bog od Avrâma zatražio da žrtvuje Isaka, do trenutka kad je ovaj zaista zamahnuo nožem da svog sina zakolje – pokazao je Bogu srce Avrâmovo, koje je u tom trenu, bez obzira na njegovu pređašnju glupost, neznanje i nerazumevanje Boga, bilo iskreno i pošteno, jer on je zaista i iskreno nameravao da Isaka, jedinca kojeg mu je Bog podario, vrati Bogu. U njemu je Bog video pokornost, što je bilo upravo ono što je želeo.

U čovekovim očima, Bog čini mnogo toga što je neshvatljivo, pa čak i nepojmljivo. Kad Bog poželi da nekim orkestrira, ta orkestracija često nije u skladu sa čovekovim predstavama i neshvatljiva mu je, ali upravo ta neusklađenost i ta nedokučivost za čoveka predstavljaju kušnju i ispit od Boga. Avrâm je, u međuvremenu, bio u stanju da pokaže pokornost prema Bogu, što je bio najosnovniji uslov njegove sposobnosti da ispuni Božji zahtev. Tek kad je Avrâm bio u stanju da se pokori Božjem zahtevu, kad je Isaka prineo kao žrtvu, Bog je zaista osetio spokojstvo u pogledu čovečanstva i zaista ga je priznao – naime, Avrâma, kojeg je Sâm izabrao. Tek tada je Bog bio siguran da je ova osoba, koju je izabrao, nezamenjivi vođa, koji bi mogao da ponese Božje obećanje i Njegov potonji plan upravljanja. Mada je sve ovo bila samo kušnja i ispit, Bog je bio zadovoljan, osetio je da Ga čovek voli i da Ga je utešio kao nikada ranije. U trenutku kad je Avrâm zamahnuo nožem da ubije Isaka, da li ga je Bog zaustavio? Bog mu nije dozvolio da žrtvuje Isaka, jer On naprosto nije imao nameru da Isaku oduzme život. Bog je, dakle, blagovremeno zaustavio Avrâma. Avrâmova pokornost je pred Bogom već bila položila ispit; ono što je uradio bilo je dovoljno i Bog je već video ishod onoga što je On nameravao da učini. Je li taj ishod za Boga bio zadovoljavajući? Može se reći da je Bog takvim ishodom bio zadovoljan, da je to bilo ono što je Bog želeo i za čime je odavno čeznuo. Je li to istina? Mada Bog u različitim kontekstima koristi različite načine da testira svaku osobu, u Avrâmu je On video ono što je želeo, video je da ima iskreno srce i da je njegova pokornost bezuslovna. Upravo je tu „bezuslovnost” Bog i želeo. Često, neki ljudi kažu: „Već sam žrtvovao ovo, već sam se odrekao onog – pa zašto onda Bog još uvek nije zadovoljan mnome? Zašto me i dalje podvrgava kušnjama? Zašto me neprestano proverava?” Ovo ukazuje na sledeću činjenicu: Bog još uvek nije video tvoje srce, niti ga je zadobio. Drugim rečima, On u tebi nije video onakvo istinsko srce kakvo je imao Avrâm kad je digao nož da vlastitom rukom zakolje svog sina i kao žrtvu ga prinese Bogu. Nije video tvoju bezuslovnu pokornost Njemu i ti Ga nisi utešio. Stoga je sasvim prirodno to što te On i dalje iskušava. Zar nije tako? 

– „Reč”, tom II, „O spoznaji Boga”, „Božje delo, Božja narav i Sȃm Bog II”

Svakodnevne reči Božje  Odlomak 34

Božje obećanje Avrâmu (Odabrani odlomci)

1. Mojsijeva 22:16-18  Tada mu Jahve reče: „Samim se Sobom zaklinjem, pošto si ovo učinio i nisi se na svog jedinca sina sažalio: obilnim ću te blagoslovima obasuti i tvoje ću potomstvo umnožiti, te će biti brojno kao zvezde na nebu i kao pesak na obali morskoj. Tvoji će potomci osvajati kapije neprijatelja svojih. Zato što si poslušao moj glas, svi će narodi na zemlji biti blagosloveni preko tvog potomstva.”

Ovo je neskraćena verzija priče o tome kako je Bog blagosiljao Avrâma. Ta je priča kratka, ali bogata sadržajem: iz nje saznajemo razloge i okolnosti Božjeg dara Avrâmu, kao i šta je to što je On Avrâmu podario. Ona je takođe prožeta radošću i uzbuđenjem sa kojim je Bog izgovorio te reči, kao i hitnošću Njegove čežnje da zadobije one koji su u stanju da slušaju Njegove reči. U tome vidimo Božju brigu i nežnost prema onima koji slušaju Njegove reči i pokore se Njegovim zapovestima. Takođe, vidimo koju On cenu plaća da bi ljude zadobio i koliko brine i razmišlja o tome kako da ih zadobije. Uz to, odlomak koji sadrži reči „Samim se Sobom zaklinjem”, pokazuje nam snažnu gorčinu i bol koje Bog, i jedino Bog, oseća iza kulisa ovog dȅla iz Svog plana upravljanja. To je odlomak koji podstiče na razmišljanje i koji je imao poseban značaj i dalekosežan uticaj na potonja pokoljenja.

Čovek stiče Božje blagoslove svojom iskrenošću i pokornošću

Je li Božji blagoslov dat Avrâmu, o kojem ovde čitamo, bio veliki? Koliki je on tačno bio? Ovde je ključna sledeća rečenica: „Svi će narodi na zemlji biti blagosloveni preko tvog potomstva.” Ta rečenica pokazuje da je Avrâm primio blagoslove koji nisu dati nikome, ni pre ni posle njega. Kada je, u skladu s Njegovim zahtevom, Avrâm svog jedinog sina – svog ljubljenog jedinca – vratio Bogu (ovde ne možemo upotrebiti reč „žrtvovao”, već treba da kažemo da ga je vratio Bogu), Bog ne samo što Avrâmu nije dozvolio da žrtvuje Isaka, nego ga je još i blagoslovio. Kojim je obećanjem On blagoslovio Avrâma? Obećanjem da će umnožiti njegovo potomstvo. A koliko je puta trebalo da ga umnoži? Sveto pismo nam o tome nudi sledeći zapis: „biće brojno kao zvezde na nebu i kao pesak na obali morskoj. Tvoji će potomci osvajati kapije neprijatelja svojih. (…) svi će narodi na zemlji biti blagosloveni preko tvog potomstva.” U kom je kontekstu Bog izgovorio te reči? To jest, zbog čega je Avrâm primio Božje blagoslove? Primio ih je upravo iz razloga koji Bog navodi u Svetom pismu: „Zato što si poslušao moj glas.” Bog mu je, naime, dao takvo obećanje zato što je Njegovu zapovest Avrâm izvršio bez pogovora, učinivši sve kako je Bog rekao, zahtevao i zapovedio. Ovo obećanje sadrži u sebi jednu ključnu rečenicu, koja se tiče ondašnjih Božjih misli. Jeste li je zapazili? Možda niste obratili dovoljno pažnje na onaj deo kad Bog kaže: „Samim se Sobom zaklinjem”. To znači da se Bog, izgovarajući ove reči, zakleo u Samog Sebe. U šta se ljudi obično zaklinju kad nekome nešto obećavaju? Zaklinju se u Nebo, što znači da zakletvu polažu Bogu i da se Bogom zaklinju. Ljudi možda ne razumeju baš najbolje ovaj fenomen da se Bog zaklinje Samim Sobom, ali vi ćete to moći da razumete kada vam budem dao ispravno objašnjenje. Suočivši se sa čovekom koji je mogao samo da čuje Njegove reči, ali ne i da razume Njegovo srce, Bog se ponovo osetio usamljeno i na gubitku. U očajanju – i, može se reći, podsvesno – Bog je učinio nešto sasvim prirodno: položio je ruku Sebi na srce i Avrâmu dao obećanje obraćajući se Samom Sebi, a čovek je iz toga razabrao da je On rekao „Samim se Sobom zaklinjem”. U Božjim postupcima možeš da zamisliš samog sebe. Kad se, stavivši ruku na srce, obraćaš samom sebi, imaš li jasnu predstavu o tome šta izgovaraš? Da li si tada iskren? Govoriš li otvoreno, iz srca? Vidimo, dakle, da je Bog, obraćajući se Avrâmu, bio ozbiljan i iskren. Dok je govorio Avrâmu i blagosiljao ga, Bog se ujedno obraćao i Samom Sebi. Sebi je kazao: blagosloviću Avrâma i učiniću da mu potomstvo bude brojno kao zvezde na nebu i kao zrna peska na obali mora, zato što je poslušao Moje reči i zato što sam njega odabrao. Rekavši: „Samim se Sobom zaklinjem”, Bog je doneo odluku da kroz Avrâma stvori odabrani izraelski narod, nakon čega će te ljude Svojim delom povesti napred. Drugim rečima, rešio je da Avrâmovim potomcima stavi u zadatak da ponesu Božje delo upravljanja, da Njegovo delo i sve što On izražava započne od Avrâma i da se nastavi kroz Avrâmovo potomstvo, te da na taj način ostvari Svoju želju da spase ljudski rod. Šta kažete, zar to nije blagoslovena stvar? Nema za čoveka većeg blagoslova od ovoga; može se reći da je to najveći blagoslov. Blagoslov koji je Avrâm stekao nije se odnosio na umnožavanje njegovog potomstva, već na Božje postignuće u Njegovom upravljanju, u Njegovom nalogu i u delu Njegovom kroz Avrâmove potomke. To znači da blagoslovi koje je Avrâm zadobio nisu bili privremenog karaktera, već su se nastavljali uporedo s napredovanjem Božjeg plana upravljanja. Kada je Bog to izgovorio, kad se Samim Sobom zakleo, On je odluku već bio doneo. Je li taj proces odlučivanja bio istinit? Da li je bio stvaran? Bog je doneo odluku da će, od tog trenutka pa nadalje, sve Svoje napore, cenu koju plaća, sve što On ima i što jeste, sve što Mu pripada, pa čak i Svoj život, darivati Avrâmu i njegovim potomcima. Ujedno je rešio i da, počev od ove grupe ljudi, Svoja dela pokaže čoveku i dozvoli mu da sagleda Njegovu mudrost, autoritet i moć.

– „Reč”, tom II, „O spoznaji Boga”, „Božje delo, Božja narav i Sȃm Bog II”

Svakodnevne reči Božje  Odlomak 35

Božje obećanje Avrâmu (Odabrani odlomci)

1. Mojsijeva 22:16-18  Tada mu Jahve reče: „Samim se Sobom zaklinjem, pošto si ovo učinio i nisi se na svog jedinca sina sažalio: obilnim ću te blagoslovima obasuti i tvoje ću potomstvo umnožiti, te će biti brojno kao zvezde na nebu i kao pesak na obali morskoj. Tvoji će potomci osvajati kapije neprijatelja svojih. Zato što si poslušao moj glas, svi će narodi na zemlji biti blagosloveni preko tvog potomstva.”

Božja je nepromenljiva namera da zadobije one koji Ga poznaju i koji su u stanju da svedoče o Njemu

Dok je govorio Samom Sebi, Bog se ujedno obraćao i Avrâmu; da li je, međutim, Avrâm, među svim rečima koje mu je Bog tada uputio, osim blagoslova upućenih njemu, mogao da razume i pravu nameru Božju? Nije mogao! Božje je srce, dakle, u trenutku kada se Samim Sobom zaklinjao, i dalje bilo usamljeno i tužno. Još uvek nije bilo nikoga ko bi mogao da razume ili shvati Njegove namere i planove. U tom trenutku, niko – uključujući tu i Avrâma – nije sa Njim mogao da razgovara u poverenju, a kamoli da sarađuje s Njim u obavljanju dela koje je morao da obavi. Na prvi pogled, Bog je uspeo da pridobije Avrâma, čoveka koji je bio u stanju da posluša Njegove reči. U stvarnosti, međutim, taj čovek jedva da je išta znao o Bogu. Uprkos tome što je Avrâma blagoslovio, Božje srce još uvek nije bilo zadovoljno. Šta znači kad kažem da Bog nije bio zadovoljan? To znači da je tek bio započeo sa Svojim upravljanjem, da su ljudi koje je želeo da zadobije, koje je žudeo da vidi i koje je voleo, još uvek bili udaljeni od Njega; trebalo Mu je vremena, trebalo je da čeka, trebalo je da bude strpljiv. Naime, u to vreme, osim Sâmog Boga, nije bilo nikoga ko bi znao šta Njemu treba, šta želi da zadobije i za čim žudi. Bogu je, dakle, dok se osećao veoma uzbuđeno, istovremeno bilo i teško na srcu. Ipak, On se nije tu zaustavio, već je nastavio da planira naredni korak dela koje je morao da obavi.

Šta vidite u obećanju koje je Bog dao Avrâmu? Bog je podario Avrâmu tako velike blagoslove samo zato što je poslušao Njegove reči. Iako to naizgled deluje normalno i kao nešto što se samo po sebi podrazumeva, mi u tome vidimo Božje srce: Bog naročito ceni kad Mu je čovek pokoran, kad Ga razume i kad je iskren prema Njemu. U kojoj meri Bog ceni tu čovekovu iskrenost? Vi možda ne razumete koliko je On ceni, a vrlo je moguće da ne postoji niko ko bi to mogao da shvati. Bog je Avrâmu podario sina, a kad je taj sin odrastao, tražio je od Avrâma da Mu svog sina prinese kao žrtvu. Avrâm je Božju zapovest izvršio doslovce, poslušao je Božju reč, svojom je iskrenošću dirnuo Boga i Bog ju je cenio. Koliko ju je cenio? I zašto ju je cenio? U vreme kad niko nije shvatao Božje reči, niti razumeo Njegovo srce, Avrâm je učinio nešto od čega su se „nebesa potresla i zemlja zadrhtala”, nešto zbog čega je Bog osetio neviđeno zadovoljstvo i što Ga je obradovalo, jer je zadobio nekoga ko je bio u stanju da se pokori Njegovim rečima. To zadovoljstvo i tu radost donelo mu je stvoreno biće koje je On vlastitom rukom stvorio. Bila je to prva i, u Božjim očima, najdragocenija „žrtva” koju Mu je čovek prineo otkad je stvoren. Bog se mnogo namučio dok je tu žrtvu dočekao, te ju je stoga tretirao kao prvi i najvažniji dar od čoveka kojeg je stvorio. Ona je Bogu pokazala prvi plod celog srca koje je On uložio, omogućivši Mu da u ljudima vidi nadu. Nakon toga, Bog je još jače čeznuo za grupom takvih ljudi koji bi mu pravili društvo, odnosili se prema Njemu iskreno i iskreno pokazali razumevanje prema Njemu. Štaviše, nadao se da će Avrâm još poživeti, jer je želeo da Mu neko srce poput Avrâmovog pravi društvo i da bude kraj Njega dok nastavlja Svoje upravljanje. Ma šta da je Bog želeo, to je ipak bila samo želja, samo ideja – jer, Avrâm je bio samo čovek koji je bio u stanju da se pokori Bogu, ali koji Ga ni najmanje nije razumeo, niti spoznao. Avrâm je bio neko ko nije ispunjavao Božja zahtevana merila prema čoveku, a to su: poznavanje Boga, sposobnost svedočenja o Bogu i jednodušje sa Bogom. Stoga Avrâm nije mogao da korača sa Bogom. U Avrâmovom žrtvovanju Isaka Bog je video njegovu iskrenost i pokornost, i video je da je položio Božji ispit. Mada je Bog prihvatio njegovu iskrenost i pokornost, on je i dalje bio nedostojan da Mu bude prisan, da postane neko ko Ga poznaje i razume, i neko ko je spoznao Njegovu narav; bio je daleko od toga da s Bogom bude jednog uma i da sledi Božju volju. U Svom je srcu, zato, Bog još uvek bio usamljen i zabrinut. Što je postajao usamljeniji i zabrinutiji, to Mu je potrebnije bilo da što pre nastavi sa Svojim upravljanjem i da bude u stanju da odabere i zadobije grupu ljudi što je pre moguće kako bi ostvario Svoj plan upravljanja i ispunio Svoju volju. To je bila goruća namera Božja, koja je ostala nepromenjena od postanka do danas. Od trenutka kad je, na samom početku, stvorio čoveka, Bog je žarko čeznuo za grupom pobednika, grupom ljudi koji će biti u stanju da razumeju, spoznaju i shvate Njegovu narav da bi koračali s Njim. Ta Božja namera nikad se nije promenila. Ma koliko još da treba da čeka, ma koliko da je težak put ispred Njega i ma koliko da su daleki ciljevi za kojima čezne, On svoja očekivanja u pogledu čoveka nikad nije menjao, niti je od njih ikad odustao. Sada, pošto sam ovo rekao, da li ste shvatili nešto od Božje namere? Možda ono što ste shvatili nije naročito duboko, ali polako nastojte da to razumete!

– „Reč”, tom II, „O spoznaji Boga”, „Božje delo, Božja narav i Sȃm Bog II”

Svakodnevne reči Božje  Odlomak 36

Bog mora da uništi Sodomu (Odabrani odlomci)

1. Mojsijeva 18:26  Tada Jahve reče: „Ako u Sodomi pronađem pedeset pravednika, čitavom ću gradu zbog njih oprostiti.”

1. Mojsijeva 18:29  Avrâm Mu se ponovo obrati: „A ako se u gradu nađe četrdeset pravednika?” Jahve odgovori: „Neću ga uništiti.”

1. Mojsijeva 18:30  Avrâm opet reče: „A šta ako tamo bude trideset pravednika?” Jahve odgovori: „Neću ga uništiti.”

1. Mojsijeva 18:31  Opet će Avrâm: „A ako ih se u gradu nađe dvadeset?” Jahve reče: „Neću ga uništiti.”

1. Mojsijeva 18:32  Avrâm opet reče: „A šta ako se u gradu nađe samo deset pravednika?” I tada Jahve reče: „Neću ga uništiti.”

Bog brine samo o onima koji su u stanju da poslušaju Njegove reči i da slede Njegove zapovesti

Navedeni odlomci sadrže u sebi nekoliko ključnih reči: radi se, naime, o brojevima. Jahve je najpre rekao da će, ako u gradu uspe da pronađe pedeset pravednika, poštedeti čitav grad, to jest, da ga u tom slučaju neće uništiti. Da li je, dakle, u Sodomi bilo pedeset pravednika? Nije. Šta je Avrâm, odmah potom, kazao Bogu? Upitao je: „A ako se u gradu nađe četrdeset pravednika?” Na šta je Bog odgovorio: „Neću ga uništiti.” Zatim je Avrâm upitao: „Šta ako se tamo nađe trideset pravednika?” Na šta je Bog odgovorio: „Neću ga uništiti.” „A ako ih bude dvadeset?” „Neću ga uništiti.” „A deset?” „Neću ga uništiti.” Da li je u tom gradu uopšte bilo i deset pravednika? Nije ih bilo deset – već samo jedan. A ko je to bio? To je bio Lot. U to je vreme u Sodomi živela jedna jedina pravedna osoba; da li je, međutim, Bog bio naročito strog i precizan u vezi sa potrebnim brojem pravednika? Ne, nije bio strog! Čovek ga je, naime, neprestano zapitkivao: „Šta ako ih bude četrdeset?”, „A ako ih bude trideset?”, sve dok nije upitao „A ako ih bude deset?”, na šta je Bog odgovorio: „Čak i ako ih bude svega deset, neću uništiti grad; poštedeću ga i oprostiću svim njegovim preostalim žiteljima.” Bilo bi dovoljno otužno čak i da ih je bilo svega desetoro; ispostavilo se, međutim, da u Sodomi nije bilo ni toliko pravednika. Vidite, dakle, da su, u Božjim očima, greh i zloba stanovnika tog grada bili takvi da On nije imao drugog izbora nego da ih uništi. Šta je Bog mislio kada je rekao da neće uništiti grad ako u njemu nađe pedeset pravednika? Njemu ti brojevi nisu ni bili važni. Važno je bilo samo to da li u tom gradu ima pravednika koje je On želeo. Da je u gradu postojao jedan jedini pravednik, Bog ne bi dopustio da on nastrada pri uništenju grada. To znači da je, bez obzira na to da li je Bog taj grad hteo da uništi ili ne, i bez obzira na broj pravednika u njemu, taj grešni grad za Boga bio proklet i odvratan, i trebalo ga je uništiti tako da nestane iz Božjih očiju, s tim da pravednici ostanu u životu. Bez obzira na epohu i bez obzira na dostignuti stepen razvoja čovečanstva, Božji stav ostaje nepromenjen: On mrzi zlo i brine o onima koji su u Njegovim očima pravedni. Ovaj jasan Božji stav ujedno je i istinsko otkrovenje Božje suštine. Budući da je u gradu postojao samo jedan pravednik, Bog više nije oklevao. Krajnji rezultat bio je neumitno uništenje Sodome. Šta iz toga zaključujete? U to doba, Bog ovaj grad ne bi uništio da je u njemu bilo pedeset pravednika, pa čak i da ih je bilo svega desetoro, što znači da bi odlučio da ljudima oprosti i da prema njima bude trpeljiv, ili bi, pak, obavio delo usmeravanja, zbog te nekolicine ljudi koji su bili u stanju da se Boga boje i da Mu se klanjaju. Bog polaže veliki zalog na čovekova pravedna dela, na one koji su u stanju da Ga obožavaju i na one koji su u stanju da pred Njim čine dobra dela.

Da li ste u biblijskim pričama, od najranijih vremena do danas, ikada pročitali da Bog ijednoj osobi saopštava istinu ili da joj govori o putu Božjem? Niste nikada. Rečima koje je upućivao čoveku i o kojima ovde čitamo, On je ljudima samo nalagao šta treba da rade. Neki su to poslušali i uradili, neki nisu; neki su verovali, a neki ne. I to je bilo sve. Prema tome, pravednici tog doba – to jest, oni koji su u Božjim očima bili pravedni – naprosto su bili ljudi koji su mogli da čuju Božje reči i da slede Božje zapovesti. Bili su sluge i sprovodili su Božje reči među ljudima. Da li bi se takvi ljudi mogli nazvati onima koji poznaju Boga? Da li bi se mogli nazvati ljudima koje je Bog usavršio? Ne, ne bi mogli. Da li su onda ti pravednici u Božjim očima, bez obzira na njihov broj, bili dostojni da se nazovu ljudima bliskim Bogu? Da li bi se mogli nazvati Božjim svedocima? Naravno da ne! Oni nikako nisu bili dostojni da se nazovu Božjim svedocima, niti ljudima bliskim Bogu. Kako je onda Bog zvao te ljude? U biblijskom Starom zavetu ima mnogo primera u kojima ih Bog naziva „slugama Svojim”. U to su vreme, naime, ovi pravednici u Božjim očima bili sluge Božje; to su bili ljudi koji su Mu služili na zemlji. A kako im je Bog smislio to zvanje? Zašto ih je tako zvao? Ima li Bog u Svom srcu aršine po kojima ljudima određuje zvanja? Naravno da ima. On ima Svoje aršine, bilo da ljude naziva pravednima, savršenima, moralnima ili slugama. Kad nekoga nazove slugom Svojim, to znači da čvrsto veruje da je ta osoba u stanju da primi Njegove glasnike, da sledi Njegove zapovesti i da sprovodi ono što joj glasnici zapovede. Šta ta osoba sprovodi? Sprovodi ono što Bog čoveku zapoveda da čini i da izvršava na zemlji. Da li bi se ono što je Bog u to vreme tražio od čoveka da učini i sprovede na zemlji, moglo nazvati Božjim putem? Ne bi moglo. Naime, u to vreme, Bog je od čoveka zahtevao da učini tek nekoliko jednostavnih stvari; izdao mu je nekoliko prostih zapovesti, nalažući mu da radi samo ovo ili ono, i ništa više. Bog je radio prema Svom planu. Zato što u to vreme još uvek nisu bili ispunjeni mnogi uslovi, vreme još nije bilo sazrelo i ljudima je bilo teško da podnose breme Božjeg puta, te je stoga tek trebalo da se taj put rodi iz Božjeg srca. Pravedne ljude, o kojima je govorio i koje mi ovde vidimo – bez obzira da li ih je bilo trideset ili dvadeset – Bog je posmatrao kao Svoje sluge. Kad bi Božji glasnici naišli na te sluge, oni su bili u stanju da te glasnike prime, da slede njihove zapovesti i da postupaju u skladu s njihovim rečima. To je bilo upravo ono što je trebalo da učine i da dostignu ljudi koji su u Božjim očima bili sluge. Bog je razuman kada ljudima dodeljuje zvanja. On ih je Svojim slugama nazivao ne zato što su bili takvi kakvi ste vi sada – ne zato što su čuli mnoge propovedi, što su znali šta će Bog da uradi, što su razumeli veliki deo Božjih namera, niti zato što su shvatili Njegov plan upravljanja – već zato što su bili pošteni u svojoj ljudskosti i što su umeli da se povinuju Božjim rečima; kad bi im Bog nešto zapovedio, mogli su da ostave po strani ono što su radili i da izvrše to što je Bog zapovedio. Za Boga se, dakle, drugi sloj značenja sadržan u zvanju sluge sastojao u tome da su oni sarađivali u izvršenju Njegovog dela na zemlji i, mada nisu bili Božji glasnici, oni su Božje reči izvršavali i sprovodili na zemlji. Vidite, dakle, da su te sluge ili pravednici imali veliki značaj u Božjem srcu. Delo koje je Bog započinjao na zemlji nije se moglo obaviti bez ljudi koji bi u tome sarađivali s Njim, a ulogu koju su sluge Božje odigrale, Božji glasnici ne bi mogli da obave umesto njih. Svaki zadatak koji je Bog tim slugama poverio, za Njega je bio od velike važnosti, te stoga On nije mogao da ostane bez njih. Bez njihove saradnje s Bogom, obavljanje Njegovog dela među ljudima bilo bi prekinuto, usled čega bi čitav Božji plan upravljanja propao, a s njim bi i sve Božje nade potonule.

– „Reč”, tom II, „O spoznaji Boga”, „Božje delo, Božja narav i Sȃm Bog II”

Bog mora da uništi Sodomu (Odabrani odlomci)

1. Mojsijeva 18:26  Tada Jahve reče: „Ako u Sodomi pronađem pedeset pravednika, čitavom ću gradu zbog njih oprostiti.”

1. Mojsijeva 18:29  Avrâm Mu se ponovo obrati: „A ako se u gradu nađe četrdeset pravednika?” Jahve odgovori: „Neću ga uništiti.”

1. Mojsijeva 18:30  Avrâm opet reče: „A šta ako tamo bude trideset pravednika?” Jahve odgovori: „Neću ga uništiti.”

1. Mojsijeva 18:31  Opet će Avrâm: „A ako ih se u gradu nađe dvadeset?” Jahve reče: „Neću ga uništiti.”

1. Mojsijeva 18:32  Avrâm opet reče: „A šta ako se u gradu nađe samo deset pravednika?” I tada Jahve reče: „Neću ga uništiti.”

Bog je izdašno milostiv prema onima do kojih Mu je stalo i uistinu gnevan prema onima koje s gnušanjem odbacuje

Da li je, prema biblijskim zapisima, u Sodomi bilo deset Božjih slugu? Nije ih bilo toliko! Je li onda taj grad zavređivao da ga Bog poštedi uništenja? Samo je jedan žitelj toga grada – Lot – primio Božje glasnike. To ukazuje na činjenicu da je u gradu postojao samo jedan Božji sluga, te stoga Bog nije imao drugog izbora do da spase Lota, a da grad Sodomu uništi. Maločas opisani razgovor Avrâma i Boga može izgledati jednostavno, ali je njime ilustrovano nešto veoma duboko: Božji se postupci zasnivaju na načelima, te stoga Bog dugo posmatra i promišlja pre nego što donese odluku; On sasvim sigurno neće ništa odlučiti, niti brzopleto donositi zaključke, pre nego što nastupi pravo vreme za to. Razgovor Avrâma sa Bogom pokazuje nam da Božja odluka o uništenju Sodome uopšte nije bila pogrešna, jer je Bog već znao da u gradu nema ni četrdeset, ni trideset, a ni dvadeset pravednika. Nije ih tamo bilo čak ni desetoro. Jedina pravedna osoba u tom gradu bio je Lot. Bog je pomno motrio na sve što se dešavalo u Sodomi i okolini, tako da je taj grad poznavao kao Svoj džep. Prema tome, Njegova odluka nije mogla biti pogrešna. Nasuprot tome, u poređenju s Božjom svemoći, čovek je vrlo neosetljiv, glup i neuk, i vrlo kratkovid. Sve to možemo jasno da vidimo iz Avrâmovog razgovora s Bogom. Bog je Svoju narav objavljivao od početka do danas. Iz ovoga takođe možemo da vidimo nešto od Njegove naravi. Brojevi su jednostavni – oni ništa ne pokazuju – ali ovde postoji i jedan veoma važan izraz Božje naravi. Bog bi od uništenja grada odustao zbog pedeset pravednika. Da li je Božja milost razlog za to? Treba li razloge tražiti u Njegovoj ljubavi i trpeljivosti? Jeste li videli tu stranu Božje naravi? Čak i da je u gradu bilo svega deset pravednika, Bog ga, zbog tih deset pravednih ljudi, ne bi uništio. Jesu li to Božja ljubav i trpeljivost ili nisu? Zbog Svoje milosti, trpeljivosti i brige prema tim pravednim ljudima, On taj grad ne bi uništio. To je Božja trpeljivost. I kakav ishod vidimo na kraju? Kad je Avrâm upitao: „A šta ako se u gradu nađe samo deset pravednika?”, Bog je odgovorio: „Neću ga uništiti”. Nakon toga, Avrâm nije više rekao ni reč – jer u Sodomi nije bilo deset pravednika o kojima je govorio, tako da nije više imao šta da kaže, a tada je ujedno i shvatio zašto je Bog odlučio da uništi Sodomu. Kakvu narav Božju vidite u ovome? Kakvu je odluku On doneo? Bog je odlučio da, ukoliko u tom gradu nema ni deset pravednih ljudi, ne može dozvoliti da grad i dalje postoji, te da ga neminovno treba uništiti. Nije li ovo gnev Božji? Da li taj gnev predstavlja Božju narav? Je li ta narav otkrovenje Božje svete suštine? Da li je ona otkrovenje Božje pravedne suštine, koju čovek ne sme da vređa? Pošto se uverio da u Sodomi nema deset pravednika, Bog je čvrsto odlučio da taj grad uništi i da njegove žitelje strogo kazni, zato što su se protivili Bogu i zato što su bili toliko prljavi i iskvareni.

Zašto smo ove odlomke na ovaj način analizirali? Zato što se kroz tih nekoliko prostih rečenica u celosti odražava Božja narav izdašne milosti i dubokog gneva. Uz čuvanje pravednika kao dragocenost, pokazivanje milosti, trpeljivosti i brige o njima, u Božjem je srcu ujedno bilo i dubokog gnušanja prema svim iskvarenim žiteljima Sodome. Jesu li to bili izdašna milost i duboki gnev ili nisu? Na koji je način Bog uništio taj grad? Uništio ga je vatrom. A zašto ga je uništio baš vatrom? Šta osećaš kad vidiš da nešto izgara u vatri ili kad se spremaš da nešto zapališ? Zašto želiš to da zapališ? Osećaš li kako ti to više ne treba, kako više ne želiš da ga vidiš? Želiš li to da napustiš? Korišćenje vatre od strane Boga znači napuštanje i mržnju, znači da više nije želeo da vidi Sodomu. To je bila emocija s kojom je Bog Sodomu do temelja spalio. Upotreba vatre pokazuje koliko je Bog bio gnevan. Božja milost i trpeljivost zaista postoje, ali Božja svetost i pravednost, dok On oslobađa Svoju srdžbu, čoveku takođe pokazuju onu stranu Boga koja ne podnosi uvrede. Kad je čovek u potpunosti sposoban da se povinuje zapovestima Božjim i kad deluje u skladu s Njegovim zahtevima, Bog obiluje milošću prema njemu; a kad je čovek do krajnosti iskvaren, prepun mržnje i neprijateljstva prema Bogu, Bog je duboko srdit. Do koje mere je On srdit? Njegova će srdžba trajati sve do trenutka kad više ne bude video čovekov otpor i njegova zlodela, kad ih više ne bude video pred Sobom. Tek tada će se Božji gnev ugasiti. Drugim rečima, bez obzira o kojoj se osobi radi, ukoliko se njeno srce udaljilo od Boga i okrenulo od Njega, i više se ne može vratiti, ma koliko ona jako želela da se, bilo naoko ili u smislu svojih subjektivnih želja, svojim telom ili svojim umom klanja Bogu, da Ga sledi i da Mu se pokorava, čim se njeno srce okrene od Boga, ta će osoba bez prestanka biti izložena Njegovoj srdžbi. Naime, dogodiće se to da, kad Bog bude oslobodio Svoju duboku srdžbu, nakon što je čoveku pružio dovoljno prilika, neće više biti načina da ga povuče, tako da Bog više nikad prema takvoj osobi neće biti milostiv, niti trpeljiv. To je jedna strana Božje naravi koja ne trpi uvrede. U ovom slučaju, ljudima se čini normalnim da Bog uništi neki grad, zato što, u Božjim očima, grad ispunjen grehom ne bi mogao da postoji, niti da i dalje opstaje, te bi stoga bilo sasvim razumno da ga uništi. Pa ipak, iz onoga što se dogodilo pre uništenja Sodome i nakon toga, mi vidimo celokupnu narav Božju. On je tolerantan i milostiv prema svemu što je plemenito, lepo i dobro; a prema svemu što je zlo, grešno i rđavo On je duboko gnevan, toliko da je nepresušan u Svom gnevu. Ovo su dva glavna aspekta Božje naravi koji su najvažniji, najistaknutiji, i štaviše, koje je Bog otkrivao od početka do kraja: izdašna milost i dubok gnev. Većina vas je iskusila ponešto od Božje milosti, ali vrlo malo vas je osetilo Božji gnev. Božja milost i dobrota mogu se zapaziti u svakoj osobi; drugim rečima, Bog je prema svakoj osobi izdašno milostiv. Ipak, veoma retko – ili gotovo nikada – Bog je bio duboko gnevan prema pojedincima ili bilo kojoj grupi ljudi među vama. Opustite se! Pre ili kasnije, svaki će čovek videti i doživeti Božji gnev, ali sada još nije vreme za to. Zašto je to tako? Zato što, kad se Bog na nekoga neprestano ljuti, to jest, kad prema nekome ispoljava Svoj duboki gnev, to znači da se On već odavno gnuša te osobe i da ju je odbacio, da prezire njeno postojanje i da ne može da podnese njeno postojanje; čim na tu osobu padne Njegov gnev, ona će nestati. Danas Božje delo tek treba da dostigne tu tačku. Kad se On bude žestoko razljutio, niko od vas taj gnev neće moći da podnese. Vidite, dakle, da je u ovom trenutku Bog samo izdašno milostiv prema svima vama, a Njegov duboki gnev tek treba da vidite. Ako među vama ima onih koji u ovo i dalje ne veruju, slobodno zatražite da se Božji gnev sruči na vas, kako biste na svojoj koži mogli da osetite da li zaista postoje Božji gnev i Njegova narav koja ne trpi ljudske uvrede. Usuđujete li se na to?

– „Reč”, tom II, „O spoznaji Boga”, „Božje delo, Božja narav i Sȃm Bog II”

Ljudi poslednjih dana Božji gnev vide samo u Njegovim rečima, ali ga ne doživljavaju istinski

Od trenutka stvaranja do danas, nijedna grupa ljudi nije uživala toliko Božje blagodati, milosti i dobrote, kao ova poslednja grupa. Uprkos tome što je, u ovoj poslednjoj etapi, Bog obavio delo suda i grdnje, i mada je to delo obavio veličanstveno i gnevno, On Svoj posao najčešće obavlja koristeći isključivo reči, kojima ljude poučava izaliva, snabdeva ih i hrani. Svoj gnev je, u međuvremenu, uvek skrivao, te je stoga, osim što su Njegovu srditu narav osetili u Njegovim rečima, vrlo malo ljudi je lično iskusilo Njegov gnev. To praktično znači da, iako na osnovu gneva, koji se u Njegovim rečima razotkriva tokom izvršenja dela suda i grdnje, ljudi mogu da iskuse Božje veličanstvo i netrpeljivost prema uvredama, taj se Njegov gnev ipak završava samo na rečima. Drugim rečima, Bog koristi reči da bi čoveka prekorio, razotkrio, da bi mu sudio, grdio ga, pa čak ga i osudio – ali On se na njega još uvek nije žestoko rasrdio i jedva da je Svoj gnev pustio na čoveka, osim kroz Svoje reči. Prema tome, Božja milost i dobrota, koje čovek u ovom dobu doživljava, istinsko su otkrovenje Njegove naravi, dok Njegov gnev koji je čovek iskusio, predstavlja samo efekat boje i tona Njegovih izjava. Mnogi taj efekat pogrešno tumače kao istinsko iskustvo i istinsku spoznaju Božjeg gneva. Shodno tome, ljudi uglavnom veruju da su u Božjim rečima videli Njegovu milost i dobrotu, da su u njima takođe videli Njegovu netrpeljivost prema čovekovim uvredama, a većina je čak počela da ceni Božju milost i trpeljivost prema čoveku. Ipak, ma koliko se čovek loše ponašao i ma koliko da je njegova ćud iskvarena, Bog je to uvek trpeo. U tom Svom trpljenju, cilj Mu je da sačeka da reči koje je izgovorio, trud koji je uložio i cena koju je platio, postignu željeni efekat kod ljudi koje želi da zadobije. Čekanje na takav ishod zahteva vreme i zahteva stvaranje drugačijeg okruženja za čoveka, isto kao što ljudi ne postaju odrasle osobe odmah čim se rode; za to je potrebno osamnaest ili devetnaest, a nekima čak i dvadeset ili trideset godina pre nego što dostignu punu zrelost. Bog stoga čeka da se čitav taj proces završi, čeka da nastupi pravo vreme i da dođe do takvog ishoda. Za sve to vreme koje provodi u čekanju, Bog je izobilno milostiv. Tokom perioda obavljanja Božjeg dela, međutim, izuzetno mali broj ljudi je ubijen, dok su pojedini ljudi kažnjeni zbog užasnog protivljenja Bogu. Ovakvi primeri još jače dokazuju da narav Božja ne trpi čovekove uvrede i u potpunosti potvrđuju da Božja trpeljivost i istrajnost prema odabranima zaista postoje. Naravno delimično otkrovenje Božje naravi tim ljudima, u ovih nekoliko tipičnih primera, nimalo ne utiče na sveukupan Božji plan upravljanja. U ovoj završnoj etapi Svog dela, Bog je zapravo trpeo tokom čitavog perioda iščekivanja, trampivši to Svoje trpljenje i Svoj život za spasenje onih koji Ga slede. Da li vi to primećujete? Bog Svoj plan ne remeti bez razloga. On može da oslobodi svoj gnev, a može i da bude milostiv; to je otkrovenje dve glavne komponente Božje naravi. Da li vam je ovo do kraja jasno ili nije? Drugim rečima, što se tiče toga da li je Bog u pravu ili greši, je li pravedan ili nepravedan, pozitivan ili negativan – čoveku se sve to jasno pokazuje. Šta će On činiti, šta voli, a šta mrzi – sve se to može direktno odražavati u Njegovoj naravi. Takve se stvari takođe mogu vrlo očigledno i jasno videti u Božjem delu, jer one nisu nejasne, niti uopštene; naprotiv, one svim ljudima omogućavaju da na naročito konkretan, istinit i praktičan način sagledaju Božju narav i sve ono što On ima i što jeste. To je Sâm istiniti Bog.

– „Reč”, tom II, „O spoznaji Boga”, „Božje delo, Božja narav i Sȃm Bog II”

Božja narav nikada nije bila skrivena od čoveka – čovekovo je srce odlutalo od Boga

Od vremena stvaranja, Božja narav ide u korak s Njegovim delom. Ona od čoveka nikad nije bila skrivena, već mu je, naprotiv, bila u celosti objavljena i razjašnjena. Pa ipak, kako je vreme prolazilo, čovekovo srce se sve više udaljavalo od Boga, a kako je ljudska iskvarenost postajala sve dublja, čovek i Bog su se sve više međusobno udaljavali. Polako ali sigurno, čovek je nestao iz Božjih očiju. Postao je nesposoban da „vidi” Boga, usled čega je ostao bez ikakvih „vesti” o Bogu; stoga on ne zna da li Bog postoji, pa čak ide dotle da postojanje Boga u potpunosti negira. Prema tome, razlog ljudskog nerazumevanja Božje naravi i svega onoga što On ima i što jeste, nije u tome što Bog Sebe skriva od čoveka, već u tome što se čovekovo srce okrenulo od Boga. Iako čovek veruje u Boga, u njegovom srcu Boga nema, i on ne zna kako da voli Boga, niti želi da Ga voli, jer se srce njegovo nikada ne približava Bogu i uvek Ga izbegava. Kao rezultat toga, čovekovo je srce udaljeno od Boga. Pa gde je onda čovekovo srce? Ono, zapravo, nikuda nije otišlo: umesto da ga pokloni Bogu ili da ga otkrije kako bi ga Bog mogao videti, čovek ga je zadržao za sebe. I sve to uprkos činjenici da se neki ljudi često mole Bogu rečima „O Bože, pogledaj moje srce – Tebi su sve moje misli poznate”, dok se drugi čak i zaklinju da će Bogu dopustiti da ih pogleda, kako bi On mogao da ih kazni ukoliko prekrše zakletvu. Iako čovek dopušta Bogu da mu pogleda u srce, to ne znači da je sposoban da se pokori Božjim orkestracijama i uređenjima, niti da je svoju sudbinu, svoje izglede i sve svoje prepustio Bogu na volju. Prema tome, bez obzira u šta se Bogu zaklinješ i šta pred Njim izjavljuješ, tvoje je srce u Božjim očima i dalje zatvoreno za Njega, jer Mu ti dopuštaš samo da ti pogleda u srce, ali ne i da upravlja njime. Drugim rečima, ti svoje srce uopšte nisi predao Bogu, već samo izgovaraš reči koje će Bogu lepo zvučati; a za sve to vreme, skrivaš od Boga svoje lažljive namere, svoje spletke, intrige i planove, a svoje dobre prilike i svoju sudbinu čvrsto držiš u svojim rukama, užasno se plašeći da ti ih Bog ne oduzme. Stoga Bog nikada ni ne vidi čovekovu iskrenost prema Njemu. Mada On zaista sagledava dubine ljudskog srca i može da vidi šta čovek iskreno misli i šta želi da uradi, kao i šta čuva u svom srcu, to srce ipak ne pripada Bogu i čovek ga nije predao Bogu na upravljanje. To znači da Bog ima pravo da ga posmatra, ali ne i da njime upravlja. U svojoj subjektivnoj svesti, čovek ne želi, niti namerava da dozvoli da ga Bog orkestrira. Ljudi ne samo da su se ogradili od Boga, već među njima ima i onih koji iznalaze načine da svoje srce obmotaju uglađenim rečima i laskanjem, kako bi stvorili lažni utisak i zadobili Božje poverenje, skrivajući svoje pravo lice od Njegovog pogleda. Time što Bogu ne dopuštaju da ih vidi, oni Mu zapravo ne dozvoljavaju da sagleda njihovo pravo lice. Svoje srce ne žele da predaju Bogu, već žele da ga zadrže za sebe. Podtekst svega toga jeste da čovek sâm planira, proračunava i odlučuje o onome što radi i šta želi; njemu učešće i intervencija Boga nisu potrebni, a još manje su mu potrebne Božje orkestracije i uređenja. Bilo da se, dakle, radi o Božjim zapovestima, Njegovom nalogu ili zahtevima koje pred čoveka postavlja, čovekove se odluke zasnivaju na njegovim vlastitim namerama i interesima, na njegovom vlastitom stanju i okolnostima u datom trenutku. Čovek uvek koristi znanje i uvide koji su mu dobro poznati, kao i sopstveni intelekt, da bi procenio i odabrao put kojim treba da ide, i ne dopušta Bogu da se u to meša, niti da time upravlja. Takvo je čovekovo srce koje Bog vidi.

Od samog početka, pa sve do danas, jedino je čovek bio u stanju da razgovara s Bogom. Drugim rečima, od svih živih bića i Božjih stvorenja, niko sem čoveka nije mogao da razgovara sa Bogom. Čovek ima uši koje mu omogućavaju da čuje i oči koje mu omogućavaju da vidi; on ima jezik, vlastite ideje i slobodnu volju. Poseduje sve što je potrebno da čuje kad Bog govori, da razume Božje namere i da prihvati Božji nalog, te stoga Bog sve Svoje želje poverava čoveku, u želji da od njega načini saputnika koji je s Njim jednodušan i koji može da korača uporedo s Njim. Otkad je počeo da upravlja, Bog iščekuje da Mu čovek preda svoje srce, da Mu dopusti da ga pročisti i opremi, da ga učini zadovoljavajućim za Boga i voljenim od Boga, da ga natera da se boji Boga i da se kloni zla. Bog se oduvek radovao takvom ishodu i željno ga iščekivao.

– „Reč”, tom II, „O spoznaji Boga”, „Božje delo, Božja narav i Sȃm Bog II”

Ocene Jova od strane Boga i u Bibliji

Knjiga o Jovu 1:1  U zemlji Uz je živeo čovek po imenu Jov. Bio je bez mane, čovek pravedan i bogobojazan koji se klonio zla.

Knjiga o Jovu 1:5  A kada bi se izređali dani gozbe, Jov je slao po njih da ih posveti. Ustajao bi rano ujutro i prinosio svespalnice za svakog od njih. Naime, govorio je Jov: „Možda su deca sagrešila i u svom srcu proklela Boga.” I Jov je to radio svakog dana.

Knjiga o Jovu 1:8  Tada Jahve reče Sotoni: „Jesi li video Jova, slugu mojega? Nema na zemlji čoveka koji je, poput njega, savršen, pošten, bogobojažljiv i kloni se zla.”

Šta je, po vašem mišljenju, u ovim odlomcima od ključne važnosti? Sva tri kratka odlomka iz svetih spisa odnose se na Jova. Iako kratki, oni nam jasno govore o kakvoj se osobi radilo. Kroz opis Jovovog svakodnevnog ponašanja i njegovog držanja, oni svima saopštavaju da Božja ocena Jova nije bila neosnovana, već da je bila čvrsto utemeljena. Ovi nam odlomci saopštavaju da su obe ocene Jova, kako čovekova (Jov 1:1), tako i Božja (Jov 1:8), rezultat Jovovih postupaka pred Bogom i ljudima (Jov 1:5).

Pročitajmo, najpre, prvi odlomak: „U zemlji Uz je živeo čovek po imenu Jov. Bio je bez mane, čovek pravedan i bogobojazan koji se klonio zla.” Ovo je prva ocena Jova u Bibliji, i u toj rečenici je sadržana autorova procena Jova. Ona, naravno, ujedno predstavlja i čovekovu ocenu Jova, koja kaže „bio je bez mane, čovek pravedan i bogobojazan koji se klonio zla”. Da čujemo sada kako je Jova ocenio Bog: „Nema na zemlji čoveka koji je, poput njega, savršen, pošten, bogobojažljiv i kloni se zla.” Od ove dve ocene, jedna potiče od čoveka, druga od Boga; to su, dakle, dve ocene sa identičnim sadržajem. Prema tome, može se videti da su Jovovo držanje i ponašanje bili poznati čoveku, ali i da ih je Bog takođe hvalio. Drugim rečima, Jovovo ponašanje pred čovekom i njegovo držanje pred Bogom bili su isti; on je svoje ponašanje i motivaciju u svako doba iznosio pred Boga, kako bi ih Bog posmatrao, a ujedno je bio čovek koji se Boga plaši i kloni se zla. U očima Božjim je, dakle, od svih ljudi na zemlji jedino Jov bio savršen i pravedan, onaj koji Ga se plašio i koji se klonio zla.

Konkretne manifestacije Jovovog straha od Boga i izbegavanja zla u svakodnevnom životu

Razmotrimo sada konkretne manifestacije Jovovog straha od Boga i izbegavanja zla. Osim pasusa koji mu prethode i slede, pročitajmo i odlomak Knjige o Jovu 1:5, u kojem je prikazana jedna od konkretnih manifestacija Jovovog straha od Boga i izbegavanja zla. U tom se odlomku govori o tome kako se Jov plašio Boga i kako se u svom svakodnevnom životu klonio zla; što je najvažnije, on ne samo da je činio sve što je trebalo da čini zarad sopstvenog straha od Boga i izbegavanja zla, već je i redovno prinosio Bogu žrtve paljenice u ime svojih sinova. Strahovao je da su oni, tokom svojih gozbi, često „činili greh i u svojim srcima proklinjali Boga”. Kako se kod Jova taj strah ispoljavao? Originalni tekst sadrži sledeći zapis: „A kada bi se izređali dani gozbe, Jov je slao po njih da ih posveti. Ustajao bi rano ujutro i prinosio svespalnice za svakog od njih.” Jovovo ponašanje nam pokazuje da se njegov strah od Boga ne ispoljava kroz njegovo ponašanje prema spoljnom svetu, već potiče iz njegovog srca i može se uočiti u svakom aspektu njegovog svakodnevnog života, u svako doba, jer on ne samo što se lično klonio zla, već je često prinosio žrtve paljenice i u ime svojih sinova. Drugim rečima, Jov ne samo što se izuzetno plašio da će sagrešiti protiv Boga i u svom Ga se srcu odreći, već je ujedno strahovao da bi i njegovi sinovi mogli da zgreše i da se u svojim srcima odreknu Boga. Iz ovoga se može videti da je istina o Jovovom strahu od Boga izdržala temeljnu proveru, te da u nju više nijedan čovek ne može da sumnja. Da li je on tako postupao samo povremeno ili, pak, često? Poslednja rečenica u navedenom tekstu glasi: „I Jov je to radio svakog dana”. Značenje ovih reči jeste da Jov na svoje sinove nije motrio samo povremeno, ili kad bi mu se tako prohtelo, niti da se Bogu ispovedao kroz molitvu. Umesto toga, svoje je sinove redovno slao na pričest i u njihovo ime prinosio žrtve paljenice. Ovde reč „redovno” znači da on to nije činio jednom ili dvaput, niti sporadično. Ona nam govori da ispoljavanje Jovovog straha od Boga nije bilo privremeno i da se nije zaustavljalo na znanju, niti na izgovorenim rečima; umesto toga, put straha od Boga i izbegavanja zla usmeravao je njegovo srce, diktirao njegovo ponašanje i u njegovom je srcu bio koren postojanja tog puta. To što je redovno tako postupao pokazuje da se u svom srcu često plašio da će se i sam ogrešiti o Boga, kao i da će se njegovi sinovi i kćeri takođe ogrešiti o Boga. To nam ujedno govori koliku je težinu u njegovom srcu imao put straha od Boga i izbegavanja zla. On je redovno tako postupao zato što je u srcu strahovao i plašio se – plašio se da je počinio zlo i ogrešio se o Boga, da je skrenuo s Božjeg puta i da stoga nije u stanju da Bogu udovolji. Istovremeno se brinuo i za svoje sinove i kćeri, strahujući da su možda oni Boga uvredili. Takvo je bilo Jovovo normalno ponašanje u svakodnevnom životu. Upravo to njegovo normalno ponašanje dokazuje da njegova bogobojažljivost i izbegavanje zla nisu prazne reči, već da je on zaista proživljavao takvu stvarnost. „I Jov je to radio svakog dana”: ove nam reči govore o Jovovim svakodnevnim postupcima pred Bogom. Dok je redovno tako postupao, da li su njegovo ponašanje i njegovo srce dospeli pred Boga? Drugim rečima, da li su njegovo srce i ponašanje često prijali Bogu? Nadalje, u kakvom stanju i u kom kontekstu je Jov to redovno činio? Neki kažu: „Tako je postupao zato što mu se Bog često javljao.” Drugi će reći: „On je to redovno činio jer je posedovao volju da se kloni zla.” Treći, pak, kažu: „Možda se, znajući da svoje bogatstvo nije olako stekao, već da mu ga je Bog dao, izuzetno plašio da bi imovinu mogao izgubiti ako Boga uvredi ili se o Njega ogreši.” Da li je ijedna od ovih tvrdnji tačna? Očigledno da nije. U očima Božjim, naime, ono što je Bog u vezi sa Jovom najviše prihvatao i cenio nije samo to što je redovno tako postupao; važnije od toga bilo je njegovo držanje pred Bogom, čovekom i Sotonom, nakon što je predat Sotoni na iskušavanje.

Prvo Sotonino iskušavanje Jova (stoka mu je ukradena, a decu mu je snašla nevolja) (Odabrani odlomci)

a. Reči koje je izgovorio Bog

Knjiga o Jovu 1:8  Tada Jahve reče Sotoni: „Jesi li video Jova, slugu mojega? Nema na zemlji čoveka koji je, poput njega, savršen, pošten, bogobojažljiv i kloni se zla.”

Knjiga o Jovu 1:12  Jahve tada ovako uzvrati Sotoni: „Evo, sve što ima neka je u tvojoj vlasti; samo nemoj dizati ruku na njega.” Potom Sotona ode od Jahvea.

b. Sotonin odgovor

Knjiga o Jovu 1:9-11  Sotona odgovori Jahveu rečima: „Ne plaši li se Jov Boga bez razloga? Zar ti nisi ogradio njega i kuću njegovu i sve što poseduje unaokolo? Blagoslovio si delo njegovih ruku i njegov se posed proširio po zemlji. Ali pruži ruku svoju i dirni mu u sve to što ima – neće li te u lice prokleti!”

Bog dopušta Sotoni da iskuša Jova kako bi Jovova vera bila usavršena

Odlomak Knjige o Jovu 1:8 prvi je biblijski zapis u kojem vidimo razgovor između Boga Jahvea i Sotone. Šta mu je, dakle, Bog rekao? Originalni tekst nam nudi sledeći zapis: „Tada Jahve reče Sotoni: ’Jesi li video Jova, slugu mojega? Nema na zemlji čoveka koji je, poput njega, savršen, pošten, bogobojažljiv i kloni se zla.’” Ovako je Bog ocenio Jova pred Sotonom; rekao mu je da je on jedan savršen i pravedan čovek, koji se plaši Boga i kloni zla. Još pre no što je sa Sotonom razmenio ove reči, Bog je bio odlučio da uz pomoć Sotone iskuša Jova – odnosno, da Jova preda Sotoni. Time bi, u izvesnom smislu, dokazao da su Njegova zapažanja i ocena Jova tačni i nepogrešivi, a Sotonu bi osramotio kroz Jovovo svedočenje; s druge strane, na taj bi način Jovova vera i strah od Boga bili usavršeni. Stoga se Bog, kad je Sotona stupio pred njega, nije nimalo dvoumio. Odmah je prešao na stvar i upitao Sotonu: „Jesi li video Jova, slugu mojega? Nema na zemlji čoveka koji je, poput njega, savršen, pošten, bogobojažljiv i kloni se zla.” Ovo Božje pitanje nosi u sebi sledeće značenje: Bog je znao da Sotona posvuda tumara i da često špijunira Jova, koji je bio Božji sluga. On je Jova često iskušavao i napadao, tražeći način da ga uništi, kako bi dokazao da su njegova vera i strah od Boga neodrživi. Sotona je takođe bio spreman da iskoristi svaku priliku da razori Jova, kako bi se ovaj odrekao Boga, što bi Sotoni omogućilo da ga preotme iz Božjih ruku. Bog je, međutim, prozreo u Jovovo srce i video da je on savršen i pravedan, da se plaši Boga i da se kloni zla. Kroz Svoje pitanje, Bog je zapravo saopštio Sotoni da je Jov savršen i ispravan čovek, koji se plaši Boga i kloni zla, te da se nikada neće odreći Boga i poći za Sotonom. Čuvši kako Bog ocenjuje Jova, Sotonino je poniženje preraslo u bes, postajao je sve ljući i nestrpljiviji da preotme Jova, zato što nikad nije poverovao da neko može biti savršen i pošten, niti da se može plašiti Boga i kloniti zla. U isto vreme, Sotona je takođe mrzeo savršenstvo i pravednost u čoveku, kao i ljude koji su bili u stanju da se plaše Boga i klone zla. Tako se, u Knjizi o Jovu 1:9-11, kaže kako je Sotona Jahveu uzvratio rečima: „Sotona odgovori Jahveu rečima: ’Ne plaši li se Jov Boga bez razloga? Zar ti nisi ogradio njega i kuću njegovu i sve što poseduje unaokolo? Blagoslovio si delo njegovih ruku i njegov se posed proširio po zemlji. Ali pruži ruku svoju i dirni mu u sve to što ima – neće li te u lice prokleti!’” Bog je bio izbliza upoznat s pakosnom ćudi Sotoninom i dobro je znao da ovaj već dugo planira da uništi Jova, te je stoga želeo da Sotonu, još jednom mu ponovivši kako je Jov savršen i pravedan, kako se plaši Boga i kloni zla, postavi na mesto koje mu pripada, da ga natera da otkrije svoje pravo lice i navede ga da Jova napadne i podvrgne ga iskušenju. Drugim rečima, namerno ističući da je Jov savršen i pravedan, da se plaši Boga i da se kloni zla, Bog je Sotonu naveo da Jova napadne s mržnjom i gnevom prema činjenici da je Jov tako savršen i ispravan čovek, onaj koji se Boga plaši i koji se kloni zla. Na taj bi način Bog Sotoni naneo sramotu samom činjenicom da je Jov savršen i pošten čovek, koji se plaši Boga i izbegava zlo, a Sotona bi bio do krajnosti ponižen i poražen. Nakon toga, Sotona ne bi više imao nikakvih sumnji ni pritužbi na Jovovu savršenost, pravednost, strah od Boga i izbegavanje zla. Prema tome, Božja kušnja i Sotonino iskušavanje bili su gotovo neizbežni. Jedini čovek koji je mogao da izdrži Božju kušnju i iskušavanje od strane Sotone bio je Jov. Nakon opisanog razgovora, Sotona je dobio dozvolu da iskuša Jova. Tako je otpočela prva runda Sotoninih napada. Meta tih napada bilo je Jovovo imanje, jer je Sotona protiv Jova izneo sledeću optužbu: „Ne plaši li se Jov Boga bez razloga? (…) Blagoslovio si delo njegovih ruku i njegov se posed proširio po zemlji.” Reagujući na tu optužbu, Bog je Sotoni dozvolio da Jovu oduzme sve što je ovaj posedovao – upravo je to i bila svrha Božjeg razgovora sa Sotonom. Ipak, Bog je Sotoni postavio jedan zahtev: „Sve što ima neka je u tvojoj vlasti; samo nemoj dizati ruku na njega” (Knjiga o Jovu 1:12). To je bio uslov koji je Bog postavio nakon što je Sotoni dozvolio da iskuša Jova i nakon što mu je Jova predao u ruke, a granica koju je postavio Sotoni bila je sledeća: naredio mu je da ne sme da povredi Jova. Budući da je znao koliko je Jov savršen i pravedan, i zato što je verovao da su Jovovo savršenstvo i pravednost pred Njim van svake sumnje, te da on može da otrpi iskušenje, Bog je dozvolio Sotoni da iskuša Jova, ali mu je nametnuo ograničenje: bilo mu je dozvoljeno da Jovu oduzme svu imovinu, ali nije smeo ni prstom da ga takne. Šta to zapravo znači? To znači da Bog, u tom trenutku, Jova nije u potpunosti predao Sotoni. Sotona je Jova mogao da iskuša kako god mu se prohte, ali nije smeo da ga fizički povredi – ni dlaka s glave nije smela da mu zafali – zato što čovekom u celosti upravlja Bog i zato što Bog odlučuje o njegovom životu i smrti. Sotona nema dozvolu za to. Nakon što mu je Bog saopštio ove reči, Sotona je jedva čekao da započne. Na sve moguće načine je iskušavao Jova, pa je ovaj ubrzo ostao bez ogromnog mnoštva ovaca i goveda, i celokupne imovine koju mu je Bog podario… Tako je on bio podvrgnut Božjim kušnjama.

Iako nam Biblija govori o poreklu iskušavanja Jova, da li je sam Jov, koji je bio podvrgnut tim iskušenjima, bio svestan šta se dešava? Jov je bio samo običan smrtnik; naravno da nije znao ništa o priči koja se oko njega odigravala. Uprkos tome, njegov strah od Boga, njegova savršenost i pravednost, naveli su ga da shvati da su ga zadesile kušnje od Boga. Nije znao šta se dešavalo u duhovnom carstvu, niti koje su Božje namere stajale iza tih kušnji. Ali je zato znao da, ma šta da mu se dogodi, treba da ostane veran svom savršenstvu i pravednosti, i da se drži puta koji vodi do straha od Boga i izbegavanja zla. Bog je jasno video Jovov stav i reakciju na sve što mu se dešava. Šta je to Bog video? Video je bogobojažljivo srce Jovovo, jer je ono, od samog početka, pa sve do trenutka kad je Jov bio podvrgnut kušnji, ostalo otvoreno prema Bogu, bilo je pred Boga položeno, a Jov se svog savršenstva i pravednosti nije odrekao, nije odlutao, niti je okrenuo leđa putu koji vodi do straha od Boga i izbegavanja zla – a Bogu ništa nije bilo draže od toga.

Prvo Sotonino iskušavanje Jova (stoka mu je ukradena, a decu mu je snašla nevolja) (Odabrani odlomci)

Jovova reakcija

Knjiga o Jovu 1:20-21  Jov je tada ustao i pocepao svoju odeću. Obrijao je svoju glavu, bacio se na tlo i poklonio. A zatim reče: „Go sam izašao iz utrobe matere svoje, pa ću se go tamo i vratiti! Jahve dao – Jahve i uzeo! Blagosloveno neka je ime Jahveovo!”

To što je na sebe preuzeo da vrati sve što ima proizilazi iz Jovovog straha od Boga

Nakon što mu je Bog rekao: „Sve što ima neka je u tvojoj vlasti; samo nemoj dizati ruku na njega”, Sotona je otišao od Njega, da bi ubrzo zatim Jov bio izložen iznenadnim i žestokim napadima: najpre mu opljačkaše volove i magarce i pobiše nekoliko njegovih slugu; zatim mu ovce i još neke sluge proguta vatra; nakon toga mu oteše kamile i pobiše mu još više slugu; na kraju, oduzeše život njegovim sinovima i kćerima. Ova serija napada predstavljala je patnju koju je Jov podneo tokom prvog iskušenja. Shodno Božjoj zapovesti, tokom ovih napada Sotona je ciljao isključivo na Jovovu imovinu i na njegovu decu, dok samom Jovu nije naudio. Bilo kako bilo, Jov se, od čoveka s ogromnim bogatstvom, za tili čas pretvorio u siromaška bez igde ičega. Niko ne bi mogao da izdrži tako zapanjujući iznenadni udarac, niti da se sa njim pravilno suoči, ali Jov je pokazao svoju izuzetnu stranu. Sveto pismo nam o tome kaže sledeće: „Jov je tada ustao i pocepao svoju odeću. Obrijao je svoju glavu, bacio se na tlo i poklonio.” To je bila prva Jovova reakcija na vest da je ostao bez svoje dece i bez celokupne imovine. Pre svega, nije delovao iznenađeno, niti se uspaničio, a pogotovo nije izražavao bes, niti mržnju. Vidite, dakle, da je on u svom srcu već bio zaključio da ove nesreće ne predstavljaju slučajnost, da ne potiču od ljudske ruke, a još manje da predstavljaju dolazak odmazde ili kazne. Umesto toga, shvatio je da ga to Jahve kuša, da je Jahve bio taj koji je želeo da mu oduzme svu imovinu i decu. Jov je tada bio vrlo miran i bistre glave. Njegova savršena i pravedna ljudskost omogućila mu je da racionalno i prirodno donese tačne sudove i odluke u vezi sa nevoljama koje su ga zadesile, te se, zahvaljujući tome, ponašao neobično smireno: „Jov je tada ustao i pocepao svoju odeću. Obrijao je svoju glavu, bacio se na tlo i poklonio.” To što je „pocepao svoju odeću” znači da je ostao go i bez ičega; što je „obrijao svoju glavu” znači da se pred Boga vratio kao novorođenče; što se „bacio na tlo i poklonio” znači da je nag došao na svet i da se danas, bez igde ičega, Bogu vraća kao tek rođena beba. Jovov stav prema svemu što ga je zadesilo ne bi moglo da postigne nijedno stvoreno biće. Njegova je vera u Jahvea prevazišla domen verovanja; to je bio njegov strah od Boga, njegova pokornost Bogu; bio je u stanju ne samo da zahvali Bogu za ono što mu je podario, već i za ono što je od njega uzeo. Štaviše, bio je u stanju da na sebe preuzme da vrati Bogu sve što je posedovao, uključujući i svoj život.

Jovova bogobojažljivost i pokornost Bogu služe kao primer čovečanstvu, a njegova savršenost i pravednost bili su vrhunac ljudskosti koju čovek treba da poseduje. Iako nije video Boga, uvideo je da Bog zaista postoji i zbog ovog uvida se bojao Boga, a zbog svog straha od Boga, bio je u stanju da Mu se pokori. Dao je Bogu slobodu da mu oduzme sve što je imao, ali Mu pritom nije prigovarao; pao je pred Njega i rekao da bi Mu, u tom trenutku, rado i bez prigovora dozvolio da uzme čak i telo njegovo. Celokupno njegovo ponašanje bilo je posledica njegove savršene i pravedne ljudskosti. To znači da je, zahvaljujući svojoj nevinosti, poštenju i dobroti, Jov čvrsto verovao u postojanje Boga, koje je uvideo i spoznao. Na tom je temelju on sebi postavljao zahteve i ujednačavao svoje misli, ponašanje, držanje i načela delovanja pred Bogom, u skladu s Božjim usmerenjima i Božjim delima koja je među svim stvarima video. S vremenom su njegova iskustva izazvala u njemu pravi i stvarni strah od Boga i navela ga da se kloni zla. To je bio izvor integriteta kojeg se Jov strogo pridržavao. Jov je posedovao poštenu, nevinu i plemenitu ljudskost, te stvarno iskustvo straha od Boga, pokornosti prema Bogu i klonjenja zla, kao i spoznaju da je „Jahve dao – Jahve i uzeo”. Samo je zahvaljujući tome mogao da bude postojan u svom svedočenju usred tako zlonamernih napada Sotone, i samo je zahvaljujući tome bio u stanju da Boga ne razočara i da Mu pruži zadovoljavajući odgovor kad su ga snašle Božje kušnje. Mada je Jovovo ponašanje tokom prvog iskušenja bilo veoma iskreno, potonje generacije nisu verovale da takvu iskrenost mogu da postignu čak ni kad bi se čitavog života trudili, niti da će moći da se, poput Jova, ponašaju na opisani način. Nakon što ste se danas suočili sa Jovovim iskrenim ponašanjem i uporedili ga sa vapajima i odlučnošću na „apsolutnu pokornost i odanost do smrti”, koju prema Bogu pokazuju oni koji tvrde da u Njega veruju i da Ga slede, jeste li u sebi duboko posramljeni ili niste?

Kakva je tvoja reakcija kad u svetim spisima pročitaš šta su sve pretrpeli Jov i njegova porodica? Da li se izgubiš u svojim mislima? Jesi li zapanjen? Da li bi se kušnje kojima je Jov bio podvrgnut mogle opisati kao „užasavajuće”? Naime, užasno je i samo čitanje Jovovih kušnji opisanih u svetim spisima, a da ne govorimo o tome kako bi one izgledale u stvarnom životu. Vidite, dakle, da ono što je zadesilo Jova nije bila „pokazna vežba”, već prava pravcata „bitka”, sa pravim „puškama” i pravim „mecima”. Ali, čije su ga ruke podvrgle tim kušnjama? To je, naravno, bilo Sotonino delo, koje je Sotona svojeručno obavio. Uprkos tome, sve te kušnje je odobrio Bog. Da li je Bog rekao Sotoni na koji način da iskuša Jova? Nije. Bog je samo postavio jedan uslov kojeg je Sotona morao da se pridržava, nakon čega je Jov bio podvrgnut iskušenju. Kad ga je iskušenje konačno snašlo, ono je ljudima omogućilo da osete Sotoninu zlobu i ružnoću, njegovu pakost i gnušanje prema čoveku i njegovo neprijateljstvo prema Bogu. Iz ovoga vidimo da se rečima ne može opisati koliko je to iskušenje bilo okrutno. Može se reći da su zlonamerna priroda kojom je Sotona zlostavljao čoveka, kao i njegovo grdobno lice, u tom trenutku bili potpuno razotkriveni. Sotona je ovu priliku, koju je dobio na osnovu Božje dozvole, iskoristio da bi Jova izložio groznom i nemilosrdnom zlostavljanju, čiji bi metodi i stepen okrutnosti današnjim ljudima bili nezamislivi i krajnje nepodnošljivi. Umesto da se kaže kako je Jova iskušavao Sotona i kako je Jov pri tom čvrsto stajao u svom svedočenju, bolje je reći da je, tokom kušnji kojima ga je Bog izložio, Jov stupio u borbu protiv Sotone, radi zaštite vlastitog savršenstva i pravednosti, i radi odbrane puta koji vodi do straha od Boga i izbegavanja zla. U toj borbi, Jov je izgubio ogromno mnoštvo goveda i ovaca, svu svoju imovinu, kao i je svoje sinove i kćeri. Uprkos tome, nije se odrekao svog savršenstva, pravednosti, niti straha od Boga. Drugim rečima, Jov je više voleo da u toj borbi sa Sotonom bude lišen svoje imovine i svoje dece, nego da izgubi svoje savršenstvo, pravednost i strah od Boga. Više je voleo da se drži korena onoga što znači – biti čovek. Sveto pismo nam pruža sažeti prikaz čitavog ovog procesa, tokom kojeg je Jov ostao bez svoje imovine, a ujedno dokumentuje i Jovovo držanje i stav. Iz ovih kratkih, jezgrovitih prikaza, stiče se utisak da je Jov, suočen sa ovim iskušenjem, bio gotovo pa opušten; ako bismo, međutim, rekonstruisali ono što se zaista dogodilo – uzimajući u obzir i Sotoninu pakosnu ćud – onda stvari ne bi bile tako jednostavne, niti lake, kao što su ovim rečenicama opisane. Stvarnost je bila neuporedivo surovija. Toliki je stepen mržnje i razaranja sa kojim se Sotona odnosi prema čovečanstvu i prema svima koje Bog priznaje. Da Bog Sotoni nije izričito zabranio da naudi Jovu, ovaj bi ga nesumnjivo, ne trepnuvši okom, ubio. Sotona ne želi da se iko klanja Bogu, niti želi da oni koji su u Božjim očima pravedni i koji su savršeni i ispravni, budu u stanju da se i dalje plaše Boga i da se klone zla. Naime, to što se ljudi plaše Boga i izbegavaju zlo, ujedno znači da izbegavaju i bune se protiv Sotone, te je Sotona, stoga, Božju dozvolu iskoristio da bi sav svoj nakupljeni bes i mržnju nemilosrdno usmerio ka Jovu. Vidite, dakle, kakvu je patnju pretrpeo Jov, kako umnu tako i telesnu, kako spolja tako i iznutra. Mi danas ne možemo da znamo kako je u ono vreme sve to izgledalo, već samo, putem biblijskih zapisa, možemo nakratko da zavirimo u Jovove emocije dok je bio podvrgnut mukama.

Jovov nepokolebljivi integritet nanosi sramotu Sotoni i nagoni ga na panično bekstvo

Šta je, dakle, Bog radio dok je Jov bio podvrgnut ovim mukama? Bog je sve to posmatrao, gledao i čekao da vidi konačan ishod. Kako se On osećao dok je sve to gledao i posmatrao? Bio je ophrvan tugom, naravno. Da li je, međutim, moguće da je Bog, usled tuge koju je osećao, zažalio što je Sotoni dozvolio da iskuša Jova? Odgovor je: „Ne, On takvu žal nije mogao da oseti.” On je, naime, čvrsto verovao da je Jov savršen i pravedan, da se plaši Boga i da se kloni zla. Bog je, naprosto, Sotoni pružio priliku da pred Njim potvrdi Jovovu pravednost, te da razotkrije vlastitu zlobu i pokaže da je dostojan prezira. Štaviše, Jov je na taj način dobio priliku da pred čitavim svetom, pred Sotonom, pa čak i pred onima koji slede Boga, svedoči o svojoj pravednosti, o svom strahu od Boga i o izbegavanju zla. Je li konačnim ishodom dokazano da je Božja ocena Jova bila tačna i nepogrešiva? Je li Jov uistinu nadvladao Sotonu? Ovde možemo da pročitamo najklasičnije reči koje je izgovorio Jov, reči koje su dokaz da je nadvladao Sotonu. Rekao je: „Go sam izašao iz utrobe matere svoje, pa ću se go tamo i vratiti!” Ovo je Jovov stav pokoravanja Bogu. Zatim je rekao: „Jahve dao – Jahve i uzeo! Blagosloveno neka je ime Jahveovo!” Ove reči koje je Jov izgovorio dokazuju da Bog ispituje najveće dubine ljudskog srca, da je u stanju da zaviri u čovekovo srce, kao i da je Njegovo priznanje Jovu bilo nepogrešivo, jer je taj čovek, kojeg je On priznao, uistinu bio pravedan. „Jahve dao – Jahve i uzeo! Blagosloveno neka je ime Jahveovo!” Te reči predstavljaju Jovovo svedočanstvo Bogu. Upravo su te obične reči prestrašile Sotonu, osramotile ga i nagnale u panični beg, i još više, ostavile ga u pat poziciji. Te su reči, ujedno, doprinele da Sotona oseti čudesnost i moć delovanja Boga Jahvea, te da sagleda izuzetnu harizmu čoveka u čijem srcu vlada Božji put. Još više, one su Sotoni prikazale krepku životnu silu jednog malog i beznačajnog čoveka, koji ne odstupa od puta koji vodi ka strahu od Boga i izbegavanju zla. Sotona je, na taj način, pretrpeo poraz u ovom prvom nadmetanju. Uprkos tome što je iz ovoga „izvukao pouke”, Sotona i dalje nije imao nameru da Jova ostavi na miru, niti se njegova pakosna ćud iole promenila. Pokušao je da nastavi s napadima na Jova, te je tako još jednom stupio pred Boga…

– „Reč”, tom II, „O spoznaji Boga”, „Božje delo, Božja narav i Sȃm Bog II”

Svakodnevne reči Božje  Odlomak 43

Sotona još jednom iskušava Jova (po Jovovom telu izbijaju bolni čirevi) (Odabrani odlomci)

a. Reči koje je izgovorio Bog

Knjiga o Jovu 2:3  Tada Jahve reče Sotoni: „Jesi li video Jova, slugu mojega? Nema na zemlji čoveka koji je, poput njega, savršen, pošten, bogobojažljiv i kloni se zla? I još se drži svoje čestitosti, premda si me naveo protiv njega, da ga bez razloga ojadim.”

Knjiga o Jovu 2:6  Jahve reče Sotoni: „Dobro, evo, dajem ti ga u ruke, ali mu ipak poštedi život.”

b. Reči koje je izgovorio Sotona

Knjiga o Jovu 2:4-5  Sotona odgovori Jahveu rečima: „Kožu za kožu, sve što ima čovek će dati za svoj život. Ali, pružiš li ruku svoju i dirneš li mu u kost i meso, u lice će te prokleti!”

c. Kako Jov podnosi kušnju

Knjiga o Jovu 2:9-10  Tada mu je žena rekla: „Ti li se još držiš svoje čestitosti? Prokuni Boga, pa umri!” A on joj uzvrati: „Brbljaš kao neka luda žena! Zar da iz Božje ruke prihvatimo dobro, a nesreću da ne prihvatimo?” Jov u svemu ovome ne sagreši svojim usnama.

Knjiga o Jovu 3:3-4  Nek nestane dana u kome sam rođen i noći kada je rečeno: „Začelo se muško!” U tamu neka se okrene taj dan. Ne mario Bog odozgo za njega i svetlost ga nikada ne obasjala.

Jovova ljubav prema Božjem putu nadmašuje sve ostalo

Reči koje su Bog i Sotona međusobno razmenili, Sveto pismo dokumentuje na sledeći način: „Tada Jahve reče Sotoni: ’Jesi li video Jova, slugu mojega? Nema na zemlji čoveka koji je, poput njega, savršen, pošten, bogobojažljiv i kloni se zla? I još se drži svoje čestitosti, premda si me naveo protiv njega, da ga bez razloga ojadim’” (Knjiga o Jovu 2:3). U ovom razgovoru, Bog Sotoni postavlja isto pitanje. To pitanje nam kazuje da je Bog Jahve povoljno ocenio sve što je Jov prikazao i proživeo tokom prve kušnje, kao i da se ta ocena ne razlikuje od ocene koju je Bog o Jovu dao pre no što je ovaj bio podvrgnut Sotoninom iskušenju. To, drugim rečima, znači, da je Jov u očima Božjim bio savršen i pre no što ga je zadesilo iskušenje, te je stoga Bog zaštitio njega i njegovu porodicu i blagoslovio ga; Jov je u Božjim očima bio dostojan blagoslova. Posle iskušenja, Jov se, ostavši bez dece i imanja, nijednom svojom rečju nije ogrešio, već je nastavio da Jahveovo ime veliča. Bog mu je na takvom ponašanju čestitao i ocenio ga najvišom ocenom. U očima Jova, naime, ni potomstvo ni imanje nisu bili dovoljan razlog da se on odrekne Boga. Drugim rečima, ni rođena deca, niti ijedan deo imovine, nisu u njegovom srcu mogli da zauzmu mesto koje je bilo namenjeno Bogu. Tokom svog prvog iskušenja, Jov je Bogu pokazao da njegova ljubav prema Njemu i prema putu bogobojažljivosti i izbegavanja zla nadmašuje sve drugo. Stvar je samo u tome da je, kroz ovo iskušenje, Jov doživeo da ga Bog Jahve nagradi i da mu oduzme decu i imanje.

Za Jova je to bilo istinsko iskustvo koje mu je umilo dušu; životno krštenje kojim je ispunjeno njegovo postojanje i, povrh toga, raskošna gozba kojom su njegova pokornost i strah od Boga bili stavljeni na probu. To iskušenje ga je prevelo iz statusa bogataša u čoveka bez igde ičega i ujedno mu omogućilo da iskusi način na koji Sotona zlostavlja ljude. On se Sotone nije gnušao zbog svog siromaštva, već je u njegovim podlim postupcima video ružnoću i odvratnost Sotone, kao i njegovo neprijateljstvo i izdaju Boga, što ga je još više ohrabrilo da se zanavek čvrsto drži puta bogobojažljivosti i izbegavanja zla. Zakleo se da nikada neće napustiti Boga, niti okrenuti leđa Božjem putu zbog spoljašnjih faktora poput imovine, dece ili rodbine, te da nikad neće biti rob Sotone, imovine, niti bilo koje osobe; osim Boga Jahvea, niko mu drugi ne može biti ni Gospod ni Bog. Eto, tome je Jov težio. Sa druge strane, Jov je od ovog iskušenja nešto i stekao: usred kušnji kojima ga je podvrgnuo Bog, stekao je veliko bogatstvo.

Tokom prethodnih nekoliko decenija svog života, Jov je video Jahveova dela i za sebe stekao blagoslove Boga Jahvea. Zbog tih je blagoslova osećao strašnu nelagodu i dug, jer je smatrao da za Boga ništa nije učinio, dok je On njemu zaveštao tolike blagoslove i podario mu toliku blagodat da u njoj uživa. Stoga se u svom srcu često molio, nadajući se da će moći da uzvrati Bogu, da će imati priliku da svedoči o delima i veličini Božjoj, da će Bog njegovu pokornost staviti na probu i da će, povrh toga, njegova vera moći da bude pročišćena u toj meri da njegova pokornost i njegova vera dobiju od Boga priznanje. A onda je, kad je podvrgnut kušnji, poverovao da je Bog uslišio njegove molitve. Jovu je ta mogućnost bila draža od svega; nije se usuđivao da je shvati olako, zato što se moglo dogoditi da mu se najveća životna želja ostvari. Činjenica da je takvu priliku dobio, značila je da su njegova pokornost i strah od Boga mogli da budu stavljeni na probu i pročišćeni. Štaviše, to je značilo da je Jov imao šansu da od Boga stekne priznanje, čime bi Mu se još više približio. U toku same kušnje, takva vera i takvo njegovo nastojanje omogućili su mu da se dodatno usavrši i da bolje razume Božju nameru. Jov je takođe postao zahvalniji za Božje blagoslove i blagodati, u svom je srcu još snažnije veličao dela Božja, više se bojao i više poštovao Boga, i više je žudeo za Božjom divotom, veličinom i svetošću. U to vreme, iako se Jov u Božjim očima još uvek plašio Boga i klonio zla, njegova su vera i znanje, s obzirom na njegova iskustva, munjevito napredovali: njegova se vera osnažila, njegova pokornost stekla uporište i on se još dublje plašio Boga. Iako su Jovov duh i njegov život ovom kušnjom bili preobraženi, takav preobražaj nije zadovoljio Jova, niti je usporio njegovo napredovanje. Dok je računao šta je od te kušnje dobio, Jov je ujedno analizirao svoje nedostatke i tiho se molio, iščekujući da ga zadesi sledeća kušnja, jer je žudeo da se tokom naredne kušnje njegova vera, pokornost i strah od Boga još više uzdignu.

– „Reč”, tom II, „O spoznaji Boga”, „Božje delo, Božja narav i Sȃm Bog II”

Svakodnevne reči Božje  Odlomak 44

Sotona još jednom iskušava Jova (po Jovovom telu izbijaju bolni čirevi) (Odabrani odlomci)

a. Reči koje je izgovorio Bog

Knjiga o Jovu 2:3  Tada Jahve reče Sotoni: „Jesi li video Jova, slugu mojega? Nema na zemlji čoveka koji je, poput njega, savršen, pošten, bogobojažljiv i kloni se zla? I još se drži svoje čestitosti, premda si me naveo protiv njega, da ga bez razloga ojadim.”

Knjiga o Jovu 2:6  Jahve reče Sotoni: „Dobro, evo, dajem ti ga u ruke, ali mu ipak poštedi život.”

b. Reči koje je izgovorio Sotona

Knjiga o Jovu 2:4-5  Sotona odgovori Jahveu rečima: „Kožu za kožu, sve što ima čovek će dati za svoj život. Ali, pružiš li ruku svoju i dirneš li mu u kost i meso, u lice će te prokleti!”

Usred užasnog stradanja, Jov uistinu shvata Božju brigu za ljude

Nakon što mu je Bog Jahve postavio pitanja, Sotona je u potaji bio srećan. Tako je bilo zato što je znao da će mu opet biti dopušteno da se ustremi na čoveka koji je u Božjim očima bio savršen – a to je za Sotonu prilika koja se retko pruža. Stoga je tu priliku hteo da iskoristi da u potpunosti potkopa Jovova uverenja, kako bi ovaj izgubio veru u Boga i na taj način prestao da Ga se plaši i da blagosilja ime Jahveovo. Time bi Sotona dobio svoju šansu: bez obzira na mesto i vreme, mogao bi da od Jova napravi svoju marionetu. Iako je svoje zle namere brižljivo sakrio, svoju zluradu prirodu ipak nije mogao da drži pod kontrolom. Tu činjenicu on sam nagoveštava u svom odgovoru Bogu Jahveu, koji je zabeležen u svetim spisima: „Sotona odgovori Jahveu rečima: ’Kožu za kožu, sve što ima čovek će dati za svoj život. Ali, pružiš li ruku svoju i dirneš li mu u kost i meso, u lice će te prokleti!’” (Knjiga o Jovu 2:4-5). Nemoguće je da se iz ovog razgovora između Boga i Sotone ne steknu suštinska znanja i pojmovi o Sotoninoj zloj nameri. Nakon što čuju ove Sotonine zablude, svi koji vole istinu i preziru zlo nesumnjivo će još više omrznuti prostotu i bestidnost Sotoninu, biće užasnuti i zgroženi njegovim zabludama, i ujedno će Jovu prinositi svoje usrdne molitve i iskrene želje, moliće se Bogu da ovom poštenom čoveku omogući da dostigne savršenstvo, poželeće da taj bogobojažljivi čovek, koji se kloni zla, jednom zasvagda nadvlada Sotonina iskušenja i da proživi u svetlosti, usred Božjih usmeravanja i blagoslova; takvi će ljudi još poželeti da Jovova pravedna dela doveka nadahnjuju i ohrabruju sve koji koračaju putem bogobojažljivosti i izbegavanja zla. Iako je u Sotoninoj tvrdnji jasno uočljiva njegova zla namera, Bog je nehajno pristao na njegov „zahtev” – ali mu je ujedno postavio i jedan uslov: „Dajem ti ga u ruke, ali mu ipak poštedi život” (Knjiga o Jovu 2:6). Pošto je ovog puta Sotona tražio da rukom posegne za Jovovim mesom i kostima kako bi mu naudio, Bog mu je rekao: „ali mu ipak poštedi život”. To praktično znači da, iako je Sotoni dao Jovovo telo, Jovov život je i dalje pripadao Bogu. Iako nije smeo da mu oduzme život, Sotona je protiv Jova mogao da upotrebi bilo koje sredstvo ili metod.

Pošto je dobio dozvolu od Boga, Sotona je požurio do Jova i posegao rukom da mu kožu povredi, osuvši čitavo telo bolnim čirevima, i Jov na koži oseti bol. Jov je hvalio čudesnost i svetost Boga Jahvea, što je dovelo do još bezočnije Sotonine drskosti. Obradovavši se što je čoveku naneo bol, Sotona je posegao rukom i izgrebao Jova, usled čega su se čirevi zagnojili. Jov je na svom telu odmah osetio bol i patnju koji se ni sa čim nisu mogli uporediti, te je, ne mogavši da izdrži, stao da gnječi vlastito telo od glave do pete, ne bi li time ublažio udarce koje je njegovoj duši nanosio taj telesni bol. Shvatio je da Bog stoji kraj njega i posmatra ga, pa se iz sve snage upinjao da čeliči samog sebe. Još jednom je kleknuo na zemlju, rekavši: „Ti gledaš u čovekovo srce, posmatraš njegov jad; zašto Te njegova slabost brine? Neka je hvaljeno ime Jahveovo.” Sotona je video nepodnošljiv bol koji je Jov trpeo, ali nije video da se Jov odriče imena Boga Jahvea. Stoga je žurno posegao rukom da povredi kosti Jovove, očajnički nastojeći da ga rastrgne. U trenutku je Jov osetio neviđenu muku, kao da mu se meso otkida od kostiju i kao da mu se svaka koščica drobi u komade. Zbog te strašne muke poželeo je da tog trenutka umre… Njegova sposobnost da otrpi bol dostigla je svoju krajnju granicu… Hteo je da zavapi, da svu kožu pokida sa sebe u pokušaju da umanji bol – ali se suzdržao da ne krikne i nije poderao sebi kožu, jer nije hteo da Sotona vidi njegovu slabost. Stoga je još jednom kleknuo, ali sad više nije osećao prisustvo Boga Jahvea. Znao je da Bog Jahve često stoji ispred ili iza njega, a ponekad i sa obe strane. Pa ipak, Bog ga tokom ove patnje nijednom nije pogledao; sakrio se i pokrio rukama lice, jer smisao Njegovog stvaranja čoveka nije bio da mu nanese patnju. Za to vreme, Jov je plakao i iz petnih žila se trudio da izdrži ovu telesnu agoniju, ali nije mogao da se suzdrži, a da još jedanput ne zahvali Bogu: „Čovek biva pokošen već pri prvom udarcu, slab je i nemoćan, mlad je i neuk – pa zašto bi Ti onda hteo da prema njemu budeš tako brižan i nežan? Mene udaraš, a time ipak Sebi nanosiš bol. Šta je ljudsko vredno Tvoje nege i brige?” Jovove molitve doprle su do Božjih ušiju, ali Bog je ćutao, samo je posmatrao, ne izustivši ni reč… Pošto je bezuspešno isprobao sve moguće trikove, Sotona se ćutke udaljio, ali Jovove kušnje time nisu bile završene. Pošto Božja sila, razotkrivena u Jovu, nije bila objavljena, priča o njemu se nije završila povlačenjem Sotone. Kako su se i drugi likovi pojavljivali u priči, tek je trebalo da se dogode još spektakularniji prizori.

Jovov strah od Boga i izbegavanja zla ispoljili su se i kroz njegovo veličanje Božjeg imena u svim stvarima

Kada je Jov silno patio pod Sotoninim razaranjem, ali se ipak nije odrekao imena Boga Jahvea, njegova žena bila je prva koja je istupila i, igrajući ulogu Sotone u obliku koji je vidljiv ljudskim očima, napala Jova. U originalnom tekstu to je ovako opisano: „Tada mu je žena rekla: ’Ti li se još držiš svoje čestitosti? Odrekni se Boga, pa umri!’” (Knjiga o Jovu 2:9). Ovo su bile reči koje je izgovorio Sotona nastupajući u ulozi ljudskog bića. Ove reči su sadržale napad i optužbu, kao i mamljenje, iskušenje i klevetu. Pošto mu napad na Jovovo telo nije uspeo, Sotona se zatim direktno okomio na njegov integritet, želeći time da natera Jova da odustane od svog integriteta, te da se odrekne Boga i daljeg života. Takođe je hteo i da takvim rečima namami Jova: ako bi se Jov odrekao imena Jahveovog, ne bi morao da trpi takve muke; na taj bi način mogao da se oslobodi telesnih muka. Čuvši ženin savet, Jov ju je prekorio rečima: „Brbljaš kao neka luda žena! Zar da iz Božje ruke prihvatimo dobro, a nevolju da ne prihvatimo?” (Knjiga o Jovu 2:10). Ove reči su predstavljale shvatanje kojeg se Jov dugo držao; ali tek u ovom trenutku je istinitost tog shvatanja bila dokazana.

Kada mu je žena savetovala da se odrekne Boga i umre, zapravo je htela da kaže: „Kad se tvoj bog prema tebi ovako ponaša, što ga se ne odrekneš? Zašto još uvek živiš? Tvoj bog je prema tebi tako nepravedan, a ti ipak uvek govoriš ’blagosloveno neka je ime Jahveovo’. Kako je mogao da ti nanese toliku nevolju kad blagosiljaš ime njegovo? Brzo se odrekni imena božjeg i nemoj više da ga slediš. Tek tada će tvoje nevolje prestati.” U tom se trenutku dogodilo svedočenje koje je Bog želeo da vidi od Jova. Niko od običnih ljudi ne bi mogao da iznese takvo svedočenje, niti u biblijskim pričama nalazimo išta slično – ali Bog je to video mnogo pre nego što je Jov izgovorio ove reči. Bog je samo hteo da ovu priliku iskoristi kako bi Jovu omogućio da svima dokaže da je Bog u pravu. Suočen sa ženinim savetom, Jov ne samo da nije odustao od svog integriteta, niti se odrekao Boga, već je i svojoj ženi rekao: „Zar da iz Božje ruke prihvatimo dobro, a nevolju da ne prihvatimo?” Imaju li ove reči veliku težinu? Njihovu težinu može samo jedna činjenica da dokaže. Težina tih reči je u tome što ih Bog u Svom srcu odobrava, u tome što one predstavljaju baš to za čime je Bog žudeo, što je Bog želeo da čuje, što su one rezultat koji je Bog hteo da vidi; te su reči ujedno i srž Jovovog svedočenja. Ovim su Jovovo savršenstvo, poštenje, strah od Boga i klonjenje zla bili dokazani. Jovova dragocenost leži u tome što je, dok je bio iskušavan, pa čak i dok mu je telo bilo prekriveno bolnim čirevima, kad je trpeo najstrašnije muke i kad su ga žena i rođaci savetovali, on i dalje izgovarao ove reči. Drugim rečima, on je u svom srcu verovao da se, bez obzira na iskušenja i ma koliko teške bile nedaće ili muke koje ga snađu, pa čak i ako ga smrt zadesi, neće odreći Boga, niti će napustiti put na kome se boji Boga i kloni zla. Vidite, dakle, da je u Jovovom srcu Bog imao najvažnije mesto, te da je samo Bog u njemu i postojao. Upravo zbog toga, mi u Svetom pismu možemo da pročitamo ovakve opise Jova: „Jov u svemu ovome ne sagreši svojim usnama.” On ne samo da nijednom izgovorenom rečju nije zgrešio, nego se ni u srcu svom nije žalio na Boga. Nije izgovarao reči koje su ražalostile Božje srce, niti je učinio išta čime bi uvredio Boga. Ne samo da je svojim ustima veličao ime Božje, već ga je i u svom srcu veličao; njegova usta i srce bili su kao jedno. To je bio pravi Jov, onakav kakvog ga je Bog video, i upravo je to bio razlog zašto je Bog čuvao Jova kao blago.

Mnoga čovekova pogrešna shvatanja o Jovu

Nevolje koje je Jov pretrpeo nisu bile delo glasnika Božjih, niti ih je Bog Svojom rukom izazvao. Te je nevolje izazvao lično Sotona, neprijatelj Božji. Shodno tome, težina nevolja koje je Jov pretrpeo bila je ogromna. Pa ipak, Jov je i u tim trenucima bez ustezanja pokazivao svoje svakodnevno bogopoznanje koje je u srcu nosio, načela svog svakodnevnog delovanja i svoj stav prema Bogu – to je sušta istina. Da nije bio iskušavan i da ga Bog nije podvrgnuo kušnjama, vi biste Jovove reči: „Jahve dao – Jahve i uzeo! Blagosloveno neka je ime Jahveovo!” protumačili kao licemerje; Bog mu je toliko imanje podario, te je stoga prirodno što on blagosilja ime Jahveovo. Da je, pre no što je bio podvrgnut iskušenjima, rekao: „Zar da iz Božje ruke prihvatimo dobro, a nesreću da ne prihvatimo?”, kazali biste da preteruje i da se imena Božjeg nije odrekao zato što ga je Božja ruka često blagosiljala. Rekli biste da bi se on sigurno odrekao Božjeg imena da mu je Bog natovario nesreću na vrat. Ipak, našavši se u okolnostima koje nijedan čovek ne bi poželeo ni da doživi ni da vidi, a kamoli da ga takve okolnosti snađu, okolnostima u koje bi se plašio da zakorači i koje čak ni Bogu nisu bile podnošljive za gledanje, Jov je i dalje bio u stanju da sačuva vlastiti integritet: „Jahve dao – Jahve i uzeo! Blagosloveno neka je ime Jahveovo!” i „Zar da iz Božje ruke prihvatimo dobro, a nesreću da ne prihvatimo?” Kada se suoče s Jovovim ponašanjem u to vreme, oni koji vole bombastično da govore i da izgovaraju izraze i teorije, ostaju bez reči. Za one koji Božje ime veličaju samo rečima, ali zato nikada nisu prihvatali da ih Bog iskuša, integritet kojeg se Jov tako čvrsto držao predstavlja osudu, dok onima koji nikad nisu verovali da je čovek u stanju da se čvrsto drži Božjeg puta, sudi Jovovo svedočenje. Suočeni sa Jovovim ponašanjem tokom ovih iskušenja, kao i sa rečima koje je izgovorio, neki će biti zbunjeni, drugi će osećati zavist, neki će sumnjati, dok će se neki čak praviti da ih ništa od toga ne zanima i dizaće nos na pomen Jovovog svedočenja, jer oni ne samo da vide kakve su muke snašle Jova tokom kušnji i da su pročitali reči koje je izgovorio, već ujedno vide i „slabost” ljudsku, koju je Jov pokazao kad su ga zadesila iskušenja. Na tu „slabost” oni gledaju kao na tobožnju nesavršenost u Jovovom savršenstvu, kao na mrlju u čoveku koji je u Božjim očima bio savršen. Veruje se, naime, da su savršeni ljudi zapravo besprekorni, bez ijedne mrlje i prljavštine, da nemaju slabosti, da ne znaju za bol, da nikad nisu nesrećni ni potišteni, te da su lišeni mržnje i svakog oblika ekstremnog ponašanja prema spoljnom svetu; posledica toga je da ogromna većina ljudi ne veruje da je Jov uistinu bio savršen. Ljudi ne odobravaju veliki deo njegovog ponašanja tokom ovih kušnji. Primera radi, kad je ostao bez dece i imanja, Jov se nije, kako bi ljudi pomislili, rasplakao. „Nedostatak pristojnosti” kod Jova navodi ljude da misle da je bio hladan, zato što nije plakao niti pokazivao osećanja prema svojoj porodici. To je prvi loš utisak koji ljudi stiču o Jovu. Njegovo ponašanje nakon toga još ih više zbunjuje: to što je „pocepao svoju odeću” ljudi tumače kao nepoštovanje prema Bogu, dok „obrijao je svoju glavu” pogrešno shvataju kao njegovo bogohuljenje i protivljenje Bogu. Osim u rečima: „Jahve dao – Jahve i uzeo! Blagosloveno neka je ime Jahveovo!”, ljudi kod Jova ne razaznaju ništa od pravednosti koju je Bog pohvalio, te stoga način na koji ogromna većina njih ocenjuje Jova ne predstavlja ništa drugo do neshvatanje, nerazumevanje, sumnju, osudu i samo teoretsko odobravanje. Niko od njih nije u stanju da uistinu razume i shvati reči Boga Jahvea, kad je rekao da je Jov savršen i pošten čovek, koji se plaši Boga i kloni se zla.

Na osnovu takvog utiska o Jovu, ljudi još više sumnjaju u njegovu pravednost, jer postupci i ponašanje Jova, onako kako su zabeleženi u svetim spisima, nisu bili tako dirljivi kao što bi ljudi očekivali. On ne samo što nije izvršio nikakve sjajne podvige, nego je čak, sedeći u pepelu, uzeo parče crepa da se njime počeše. Ljudi su i tim činom zapanjeni i skloni da sumnjaju u Jovovu pravednost – pa čak i da je poriču – zato što Jov, češući se, Boga nije molio, niti Mu išta obećavao, a povrh toga ga niko nije video da jauče od bolova. U svemu tome, ljudi ne vide ništa osim slabosti Jovove, a čak i kad čuju kako kaže: „Zar da iz Božje ruke prihvatimo dobro, a nesreću da ne prihvatimo?”, oni tim rečima uopšte nisu ganuti, niti ih one mogu pokolebati, tako da i dalje nisu u stanju da u Jovovim rečima raspoznaju pravednost. Osnovni utisak koji ljudi stiču na osnovu ponašanja Jova tokom svih patnji kojima je bio izložen u ovim kušnjama, jeste da on pri tom nije ni savijao kičmu, niti je bio nadmen. Ljudi ne vide priču koja stoji u pozadini takvog ponašanja, a koja se odigravala duboko u njegovom srcu, niti u tom srcu vide strah od Boga i privrženost načelu puta koji vodi ka izbegavanju zla. Zbog njegove smirenosti, ljudi misle da su njegovo savršenstvo i poštenje samo prazne reči, te da je njegov strah od Boga samo glasina; u međuvremenu, „slabost” koju je on spolja pokazao ostavlja dubok utisak na njih, dajući im „novu perspektivu”, pa čak i „novo razumevanje” čoveka kojeg Bog definiše kao savršenog i poštenog. Kao dokaz za takvu „novu perspektivu” i „novo razumevanje” uzima se slučaj kad je Jov progovorio i prokleo dan kada je rođen.

Mada niko ne može da zamisli niti da shvati težinu muka koje je Jov pretrpeo, on nijednu jeres nije izgovorio, već je samo pokušao da ublaži bol sredstvima koje je imao na raspolaganju. U Svetom pismu zabeležene su sledeće njegove reči: „Nek nestane dana u kome sam rođen i noći kada je rečeno: ’Začelo se muško!’” (Knjiga o Jovu 3:3). Možda ove reči niko nikada nije smatrao važnim, a možda ima ljudi koji su na njih obratili pažnju. Da li one, po vašem mišljenju, znače da se Jov protivio Bogu? Da li se Jov tim rečima žali na Boga? Znam da mnogi među vama imaju određene ideje o tim Jovovim rečima i misle da Jov, ako je već bio savršen i pošten, nije trebalo da pokazuje nikakvu slabost ni tugu, već da pozitivno gleda na svaki Sotonin napad, pa čak i da se njegovim iskušenjima otvoreno smeje u lice. Nije trebalo da reaguje ni na kakvu telesnu bol koju mu je Sotona naneo, niti da u svom srcu pokaže bilo kakvu emociju. Trebalo je, štaviše, da od Boga traži da ga još grublje iskuša. To je ono što bi trebalo da pokaže i da poseduje neko ko je nepokolebljiv i ko se uistinu plaši Boga i kloni se zla. Usred tih užasnih muka, Jov je samo prokleo dan kada se rodio. Nije se žalio na Boga, a još manje je nameravao da Mu se suprotstavlja. Sve je to mnogo lakše reći nego učiniti, jer od davnina do danas niko nikad nije doživeo takva iskušenja, niti pretrpeo ono što je zadesilo Jova. A zašto zapravo niko nikada nije bio podvrgnut istoj vrsti iskušenja kao Jov? Zato što, kako Bog na to gleda, niko nije u stanju da ponese takvu odgovornost i takav nalog, što niko ne bi mogao da uradi ono što je Jov učinio i, ponajviše, zato što niko ne bi mogao da se, osim proklinjanja dana kada se rodio, ne odrekne Božjeg imena, već da ga, uprkos svemu, i dalje blagosilja, kao što je to Jov učinio kad ga je ta strašna muka zadesila. Da li bi iko to mogao da učini? Kada o Jovu ovako govorimo, da li mi time hvalimo njegovo ponašanje? On je bio pravedan čovek, sposoban da o Bogu iznese takvo svedočenje i da Sotonu natera da pobegne držeći se za glavu, tako da ga više nikad pred Bogom ne optuži – pa šta onda ima loše u tome što ga hvalimo? Je li moguće da su vaši standardi stroži od Božjih? Da li je moguće da biste se ponašali čak i bolje od Jova kad biste bili podvrgnuti kušnjama? Kakve su vaše zamerke na to što je Bog Jova pohvalio?

Jov proklinje dan kada se rodio zato što ne želi da Bog zbog njega boluje

Često kažem da Bog gleda u čovekovo srce, dok ljudi posmatraju samo čovekovu spoljašnjost. Pošto gleda u ljudska srca, Bog razume njihovu suštinu, dok čovek suštinu drugih ljudi definiše na osnovu njihove spoljašnjosti. Kada je Jov progovorio i prokleo dan kada se rodio, tim je činom zapanjio sve duhovnike, uključujući i tri svoja prijatelja. Čovek je od Boga došao i treba da Mu bude zahvalan za svoj život i telo, kao i za dan svog rođenja, jer mu je sve to Bog dao, te stoga ne treba bilo šta od toga da proklinje. To je nešto što obični ljudi mogu da zamisle i da razumeju. Svakome ko sledi Boga, ovo je shvatanje sveto i neprikosnoveno, i to je istina koja se nikada ne može promeniti. Jov je, međutim, prekršio to pravilo: prokleo je dan svog rođenja. To je čin koji obični ljudi smatraju ulaskom na zabranjenu teritoriju. Zbog toga Jov ne samo što ne zaslužuje razumevanje i saosećanje od strane drugih ljudi, već nema pravo ni na Božje praštanje. U isto vreme, sve više ljudi počinje da sumnja u Jovovu pravednost, jer se čini da ga je Božja naklonost navela da preterano sebi ugađa; usled toga je postao toliko drzak i bezobziran da ne samo što se Bogu nije zahvalio na tome što ga je blagoslovio i čitavog života brinuo o njemu, već je prokleo dan kada se rodio. Ako to nije protivljenje Bogu, šta onda jeste? Iako ljudi ovakve površnosti uzimaju kao dokaz kojim taj Jovov čin osuđuju, može li iko uistinu znati kako je Jov u to vreme zaista razmišljao? Ko može znati razlog zbog kojeg je tako postupio? Prave razloge, kao i priču koja stoji u pozadini svega toga, znaju jedino Bog i sâm Jov.

Kad je Sotona posegnuo rukom da povredi Jovove kosti, Jov je pao u njegove kandže, bez mogućnosti da pobegne i bez snage da mu se odupre. Njegova duša i telo pretrpeli su ogroman bol, a taj je bol duboko u njemu probudio svest o beznačajnosti, krhkosti i bespomoćnosti čoveka koji živi u telu. U isto vreme, stekao je duboko uvažavanje i razumevanje razloga zbog kojih Bog brine o ljudima i pazi na njih. Našavši se u kandžama Sotone, Jov je shvatio koliko je čovek, sazdan od krvi i mesa, zapravo slab i nemoćan. Kad je pao na kolena i pomolio se Bogu, učinilo mu se da Bog pokriva lice rukama i skriva se, jer ga je sasvim predao u ruke Sotoni. U isto vreme, Bog je plakao, pa i u žalosti bio za njim; zbog njegovog je bola i Bog bolovao, a njegove su rane i Boga povređivale… Jov je takođe osećao Božji bol, i osećao je koliko je taj bol za Njega nepodnošljiv… On nije hteo da Ga i dalje žalosti, niti je hteo da on za njim plače, a još manje je želeo da Bog zbog njega pati. Jedino što je u tom trenutku želeo, bilo je da se odrekne svog tela, da više ne trpi bol koji mu to telo nanosi, jer bi time ujedno i Boga oslobodio patnje zbog vlastitog bola; to, međutim, nije mogao da učini, te je stoga morao i dalje da trpi ne samo svoj telesni bol, već i patnju zbog neželjenog uznemiravanja Boga. Zbog te dve vrste bola – jednog telesnog, drugog duševnog – Jovu se činilo kao da mu se srce kida nadvoje i da mu se creva prevrću, i shvatio je koliko se čovek, sazdan od krvi i mesa, zbog svojih ograničenja može osećati frustrirano i bespomoćno. Pod takvim okolnostima, njegova je čežnja za Bogom postala još žešća, a njegovo gnušanje prema Sotoni još snažnije. Jov je u tom trenutku poželeo da se nikad nije ni rodio u ljudskom svetu, draže bi mu bilo da nije ni postojao, nego da vidi Boga kako suze lije i pati zbog njega. Počinjao je da se užasno gnuša vlastitog tela, osetio je odbojnost samom sebi, prema danu kad se rodio, pa i prema svemu onom što je imalo bilo kakve veze s njim. Nije želeo više ni da čuje o danu svog rođenja, niti o ičemu u vezi s tim, te je stoga progovorio i prokleo dan kada se rodio: „Nek nestane dana u kome sam rođen i noći kada je rečeno: ’Začelo se muško!’ U tamu neka se okrene taj dan. Ne mario Bog odozgo za njega i svetlost ga nikada ne obasjala” (Knjiga o Jovu 3:3-4). Jovove reči nose u sebi gnušanje prema samom sebi: „Nek nestane dana u kome sam rođen i noći kada je rečeno: ’Začelo se muško!’”, kao i osećaj vlastite krivice i duga prema Bogu zbog bola koji Mu je naneo: „U tamu neka se okrene taj dan. Ne mario Bog odozgo za njega i svetlost ga nikada ne obasjala.” Ta dva odlomka predstavljaju krajnji izraz svega što je Jov tada osećao i svima u punoj meri pokazuju njegovo savršenstvo i poštenje. U isto vreme, Jovova vera i pokornost prema Bogu, kao i njegov strah od Boga, bili su, baš kao što je i priželjkivao, zaista uzdignuti na viši nivo. Naravno, takvo uzdizanje bilo je upravo efekat kojem se i Bog nadao.

Jov pobeđuje Sotonu i postaje pravi čovek u Božjim očima

Kada je Jov po prvi put bio podvrgnut kušnji, oduzeta mu je sva imovina i sva njegova deca, ali on zbog toga nije pao, niti izgovorio išta što bi uvredilo Boga. Nadvladao je Sotonina iskušenja, svoju materijalnu imovinu i svoje potomstvo, i odoleo kušnji tokom koje je ostao bez svih svojih spoljnih stvari, što znači da je bio u stanju da se pokori Božjem uzimanju, a takođe je mogao da Mu prinese zahvalnost i pohvalu zbog onoga što je učinio. Tako se Jov ponašao tokom prvog iskušenja od Sotone i takvo je bilo njegovo svedočenje tokom prve Božje kušnje. Prilikom druge kušnje, Sotona je pružio ruku da udari Jova i, mada je Jov osetio bol kakav nikada ranije nije osetio, njegovo je svedočenje ipak ostavilo ljude zaprepašćenim. Svoju čvrstinu, veru i pokornost prema Bogu, kao i svoj strah od Boga, iskoristio je da još jednom porazi Sotonu, a Bog je njegovo ponašanje i svedočenje još jednom priznao i prihvatio. Tokom ovog iskušenja, Jov je iskoristio svoje stvarno ponašanje da Sotoni objavi da telesni bol ne može da utiče na njegovu veru i pokornost prema Bogu, niti da ga liši vezanosti za Boga i bogobojažljivog srca; on se zbog pretnje smrću ne bi odrekao ni Boga ni vlastitog savršenstva i poštenja. Jovova nepokolebljiva odlučnost je od Sotone napravila kukavicu, njegova vera ispunila je Sotonu strahom i trepetom, a zbog žestine kojom se borio na život i smrt protiv Sotone, u Sotoni se rodila duboka mržnja i ogorčenost; zahvaljujući Jovovom savršenstvu i čestitosti, Sotona mu ništa više nije mogao, te je stoga odustao od daljih napada, kao i od optužbi koje je protiv njega izneo pred Bogom Jahveom. To je značilo da je Jov nadvladao svet, da je nadvladao vlastito telo, nadvladao Sotonu i pobedio smrt; u potpunosti i do kraja, postao je čovek koji pripada Bogu. Tokom ove dve kušnje, Jov je bio postojan u svom svedočenju, uistinu je proživljavao vlastito savršenstvo i čestitost, i proširio opseg vlastitih životnih načela u pogledu straha od Boga i izbegavanja zla. Nakon što je prošao kroz te dve kušnje, njegov život je sadržao jedno bogatije iskustvo, koje ga je učinilo zrelijim i iskusnijim, učinilo ga jačim i osnažilo njegova ubeđenja, a ujedno ga još snažnije uverilo u ispravnost i vrednost integriteta kojeg se čvrsto držao. Kušnje Boga Jahvea nad Jovom omogućile su mu da duboko iskusi i oseti Božju brigu za čoveka, i dozvolile su mu da oseti dragocenost Božje ljubavi, od tog trenutka je njegov strah od Boga zadobio i obzir i ljubav prema Bogu. Kušnje Boga Jahvea ne samo da Jova nisu udaljile od Njega, već su Jovovo srce približile Bogu. Kad je telesni bol koji je Jov podneo dostigao vrhunac, briga koju je osećao od Boga Jahvea učinila je da ne može a da ne prokune dan svog rođenja. Takvo vladanje nije bilo planirano dugo, već prirodno ispoljavanje obzira i brižne ljubavi prema Bogu u njegovom srcu; to je bilo prirodno ispoljavanje koje je poteklo iz njegovog obzira i brižne ljubavi prema Bogu. Drugim rečima, pošto je mrzeo sebe, i nije želeo, niti je mogao da podnese da nanese bol Bogu, pa su njegov obzir i brižna ljubav dostigli tačku odricanja od samog sebe. Jov je, u to vreme, svoje dugogodišnje obožavanje i čežnju za Bogom, kao i svoju privrženost Bogu, uzdigao na nivo obzira i brižne ljubavi. Ujedno je na nivo obzira i brižne ljubavi uzdigao i svoju veru i pokornost prema Bogu, kao i svoj strah od Boga. Nije sebi dozvolio da učini išta što bi Bogu nanelo štetu, da Ga svojim ponašanjem na bilo koji način povredi, niti da Ga radi samog sebe rastuži ili ožalosti, pa čak ni da Ga oneraspoloži. Iako je on i dalje bio isti onaj Jov odranije, u Božjim su očima njegova vera, pokornost i strah od Boga doneli Bogu potpuni užitak i zadovoljstvo. Tada je Jov dostigao savršenstvo koje je Bog očekivao da će dostići; postao je neko ko je uistinu dostojan da u Božjim očima bude nazvan „savršenim i čestitim” čovekom. Njegova pravedna dela omogućila su mu da nadvlada Sotonu i da ostane postojan u svom svedočenju za Boga. Ta su ga pravedna dela ujedno učinila savršenim i omogućila mu da vrednost vlastitog života uzdigne i prevaziđe, a takođe su ga učinila i prvom osobom koju Sotona više nije napadao, niti iskušavao. Pošto je bio pravedan, Sotona ga je optužio i iskušavao; zbog svoje pravednosti predat je u ruke Sotoni, a zahvaljujući tome što je bio pravedan, nadvladao je i porazio Sotonu i bio postojan u svom svedočenju. Od tog trenutka, Jov je postao prvi čovek koji više nikad neće biti predat Sotoni u ruke, koji je uistinu stupio pred Božji presto i živeo u svetlosti, pod Božjim blagoslovima, bez Sotoninog špijuniranja i razaranja… U Božjim očima postao je istinsko ljudsko biće; bio je oslobođen…

– „Reč”, tom II, „O spoznaji Boga”, „Božje delo, Božja narav i Sȃm Bog II”

Svakodnevne reči Božje  Odlomak 49

U svakodnevnom životu Jova, vidimo njegovu savršenost, poštenje, strah od Boga i izbegavanje zla

Ako već pričamo o Jovu, moramo početi od ocene koju je o njemu izrekao Sâm Bog: „Nema na zemlji čoveka koji je, poput njega, savršen, pošten, bogobojažljiv i kloni se zla.”

Hajde da najpre saznamo nešto o Jovovoj savršenosti i poštenju.

Kako vi razumete reči „savršen” i „pošten”? Smatrate li da je Jov bio čovek bez ijedne zamerke, da je bio častan? To bi, naravno, bilo doslovno tumačenje i shvatanje reči „savršen” i „pošten”. Međutim, kontekst stvarnog života predstavlja sastavni deo istinskog razumevanja Jova – reči, knjige i teorije nam, same po sebi, neće pružiti nikakve odgovore. Počećemo tako što ćemo razmotriti Jovov život kod kuće, to jest, njegovo uobičajeno ponašanje tokom života. Iz toga ćemo saznati nešto o njegovim životnim načelima i ciljevima, kao i o njegovoj ličnosti i njegovim težnjama. Pročitajmo sada završne reči iz odlomka Knjige o Jovu 1:3: „Taj je čovek bio najčuveniji od svih ljudi sa Istoka.” Ove nam reči kazuju da je Jov imao veoma visok status i položaj i, mada se iz njih ne vidi da li je on od svih ljudi sa Istoka bio moćniji zbog svoje ogromne imovine ili zato što je bio savršen i pošten, što se plašio Boga i ujedno se klonio zla, znamo da su, sve u svemu, Jovov status i položaj bili veoma cenjeni. Prema onome što je zabeleženo u Bibliji, prvi utisci o Jovu bili su da je on savršen čovek, da se bojao Boga i klonio zla, te da je posedovao veliko bogatstvo i uvaženi status. Za normalnu osobu, koja živi u takvom okruženju i pod takvim uslovima, njena ishrana, kvalitet života i različiti aspekti njenog ličnog života bili bi u središtu pažnje većine ljudi; stoga moramo da nastavimo sa čitanjem Svetog pisma: „Elem, njegovi su sinovi odlazili na kućne gozbe koje su priređivali, svaki od njih u svoj dan. Slali su pozive svojim trima sestrama da sa njima piju i jedu. A kada bi se izređali dani gozbe, Jov je slao po njih da ih posveti. Ustajao bi rano ujutro i prinosio svespalnice za svakog od njih. Naime, govorio je Jov: ’Možda su deca sagrešila i odrekla se Boga u svom srcu.’ I Jov je to radio svakog dana” (Knjiga o Jovu 1:4-5). Iz ovog odlomka saznajemo dve stvari: prva je da su se Jovovi sinovi i kćeri redovno gostili, uz obilje jela i pića; a druga da je Jov često prinosio žrtve paljenice, jer se brinuo za svoje sinove i kćeri, strahujući da su se ogrešili i da su se u srcu odrekli Boga. Na taj su način opisani životi dve različite vrste ljudi. Prvoj grupi pripadaju Jovovi sinovi i kćeri, koji su se, zahvaljujući svom bogatstvu, često gostili, živeli raskošno, pili i večerali do mile volje i uživali u visokom kvalitetu života koji im je materijalno bogatstvo omogućavalo. Budući da su živeli takvim životom, oni su neminovno činili grehe i često vređali Boga – a ipak se nisu pričešćivali ni prinosili žrtve paljenice. Vidite, dakle, da u njihovim srcima nije bilo mesta za Boga, da oni nisu razmišljali o Božjim blagodatima, niti su strahovali od toga da bi mogli da uvrede Boga, a još manje od toga da bi mogli da Ga se u svojim srcima odreknu. Mi se, naravno, nećemo usredsređivati na Jovovu decu, već na ono što je Jov uradio kada se s takvim stvarima suočio; to je ta druga stvar koja je opisana u ovom odlomku, a koja se tiče Jovovog svakodnevnog života i njegove ljudskost-suštine. Kao što je zabeleženo u Svetom pismu, kada su Jovovi sinovi i kćeri priređivali gozbe, sâm Jov nije bio među njima; već su samo njegovi sinovi i kćeri često zajedno jeli i pili. Drugim rečima, on nije priređivao gozbe, niti se pridruživao svojim sinovima i kćerima u njihovim gozbama i raskošnom obedovanju. Iako je Jov bio imućan i posedovao svakovrsna dobra i mnoštvo sluga, njegov život nije bio raskošan. Njegovo bogatstvo ga nije navelo da se prepusti svom povlašćenom životnom okruženju, niti da žudi za telesnim zadovoljstvima, ili da zaboravi da prinosi žrtve paljenice, a još manje je učinilo da se u svom srcu postepeno udalji od Boga. Očigledno je, dakle, da je Jov bio disciplinovan u svom načinu života; nije postao pohlepan niti sklon uživanjima, niti je usled Božjih blagoslova počeo da mari za kvalitet svog života. Štaviše, bio je ponizan u svojim postupcima, nije bio sklon razmetanju u svom vladanju, i bio je oprezan i pažljiv pred Bogom. Često je razmišljao o Božjoj blagodati i blagoslovima, neprestano gajeći bogobojažljivo srce. U svom svakodnevnom životu, često bi poranio da prinese žrtve paljenice za svoje sinove i kćeri. Drugim rečima, ne samo što se sâm bojao Boga, već se nadao da će se i njegova deca isto tako bojati Boga i da neće činiti ništa što bi uvredilo Boga. To jest, u Jovovom srcu nije bilo mesta za njegovo obilno materijalno bogatstvo, niti je ono zauzimalo mesto koje je Bog imao u njegovom srcu; bilo zbog njega samog ili zbog njegove dece, svi njegovi svakodnevni postupci bili su povezani sa time da se boji Boga i kloni zla. Njegov strah od Boga Jahvea nije ostajao samo na rečima, već je to bilo nešto što je on sprovodio u delo i što se ispoljavalo u svakom aspektu njegovog svakodnevnog života. Ovo Jovovo istinsko ispoljavanje pokazuje nam da je on bio pošten i da je u svojoj suštini voleo pravdu i pozitivne stvari. To što je Jov često slao i osvećivao svoje sinove i kćeri znači da nije odobravao ni dopuštao njihovo ponašanje; umesto toga, u svom srcu je osećao odbojnost prema njihovom ponašanju i osuđivao ih je. Čvrsto je verovao da ponašanje njegovih sinova i kćeri nije ugodno Bogu Jahveu, te ih je stoga često pozivao da izađu pred Boga Jahvea i ispovede svoje grehe. Jovovi postupci pokazuju nam drugu stranu njegove ljudskosti, onu zbog koje nikad nije hodao sa onima koji su često grešili i vređali Boga, već ih se klonio i izbegavao ih. Iako su ti ljudi bili njegovi sinovi i kćeri, on zbog toga nije napuštao sopstvena načela vladanja zato što su mu bili rod, niti je zbog naklonosti prema njima povlađivao njihovim gresima. Umesto toga, podsticao ih je da se ispovede i da zadobiju velikodušnost Boga Jahvea, i upozoravao ih da se ne odreknu Boga zbog sopstvene opsednutosti uživanjima. Načela po kojima se Jov odnosio prema drugima neodvojiva su od načela njegovog straha od Boga i klonjenja zla. Voleo je ono što je Bog prihvatao, i mrzeo ono prema čemu je Bog osećao odbojnost; voleo je one koji su se u srcu bojali Boga, a mrzeo one koji su činili zlo i radili stvari kojima su vređali Boga – ta ljubav i ta mržnja pokazivale su se u njegovom svakodnevnom životu, i upravo je to bila ta Jovova čestitost u Božjim očima. To je, naravno, takođe bilo ispoljavanje i proživljavanje Jovove istinske ljudskosti u njegovim odnosima sa drugima i postupanju sa stvarima u svakodnevnom životu, o čemu moramo učiti.

– „Reč”, tom II, „O spoznaji Boga”, „Božje delo, Božja narav i Sȃm Bog II”

Svakodnevne reči Božje  Odlomak 50

Ispoljavanja Jovove ljudskosti tokom kušnji (razumevanje Jovove savršenosti, poštenja, straha od Boga i izbegavanja zla tokom njegovih kušnji)

Kad je saznao da mu je celokupna imovina ukradena, da su njegovi sinovi i kćeri izgubili svoje živote, te da su mu sluge pobijene, on je ovako reagovao: „Jov je tada ustao i pocepao svoju odeću. Obrijao je svoju glavu, bacio se na tlo i poklonio” (Knjiga o Jovu 1:20). Iz tih reči saznajemo sledeću činjenicu: nakon što je čuo tu vest, Jov se nije uspaničio, nije plakao niti krivio sluge koje su mu tu vest saopštile, a pogotovo nije analizirao mesto zločina, kako bi istražio i proverio sve detalje i otkrio šta se zaista dogodilo. Nije iskazivao bol, nije žalio zbog gubitka imovine, niti se rasplakao zbog gubitka dece i svojih najmilijih. Naprotiv, on je tada ustao, poderao sa sebe odeću i obrijao sebi glavu, pa se zatim bacio na zemlju i poklonio. Jovovi su postupci drugačiji od postupaka bilo kojeg običnog čoveka. Oni mnoge ljude zbunjuju i nagone ih da u svojim srcima prekorevaju Jova zbog njegove „hladnokrvnosti”. U slučaju iznenadnog gubitka imovine, normalnim bi ljudima prepuklo srce i bili bi očajni – neki bi čak pali u duboku depresiju. To je zato što je u njihovim srcima ljudska imovina rezultat truda koji su čitavog života ulagali – to je ono na čemu se zasniva njihov opstanak, to je nada koja ih održava u životu; gubitak imovine znači da su svi njihovi napori bili uzaludni, da su ostali bez nade, pa čak i bez budućnosti. Takav je stav svakog normalnog čoveka prema vlastitoj imovini, sa kojom je u bliskim odnosima, a u tome se, ujedno, sastoji i značaj imovine u ljudskim očima. Kao takva, ogromna većina ljudi je zbunjena Jovovim ravnodušnim stavom prema gubitku vlastite imovine. Danas ćemo zbunjenost tih ljudi odagnati, tako što ćemo objasniti šta se u Jovovom srcu zapravo dešavalo.

Zdrav razum nam govori da je Jov trebalo da pred Bogom bude postiđen zbog gubitka imovine, koju mu je Bog u izobilju podario, zbog toga što se nije bolje brinuo o njoj i što je nije bolje pazio; drugim rečima, što nije sačuvao imovinu koju mu je Bog podario. Kada je, dakle, saznao da mu je imovina pokradena, prvo što je trebalo da učini bilo je da ode na mesto zločina i popiše sve što je izgubio, a zatim da se ispovedi Bogu, kako bi mogao ponovo da stekne Božji blagoslov. Jov, međutim, to nije učinio, a za to je, naravno, imao svoje razloge. U svom je srcu duboko verovao da je sve što je imao dobio od Boga, te da njegovo imanje nije bilo proizvod njegovog vlastitog truda. Stoga on na Božje blagoslove nije gledao kao na nešto što treba da iskoristi, već je načela svog opstanka zasnivao na tome da se svom snagom drži puta koji treba da sledi. Cenio je Božje blagoslove i zahvaljivao Mu se na njima, ali ih nije ljubomorno čuvao, niti je tražio da ih bude još više. Takav je bio njegov odnos prema imovini. Nije činio ništa u cilju sticanja blagoslova, nije brinuo ni očajavao zbog nedostatka ili gubitka Božjih blagoslova, nije se divlje i ludački radovao zbog njih, nije zanemarivao put Božji, niti je, zbog blagoslova u kojima je često uživao, zaboravljao na Božju blagodat. Njegov odnos prema vlastitoj imovini otkriva ljudima njegovu pravu ljudskost: kao prvo, Jov nije bio pohlepan čovek, niti je bio zahtevan u pogledu svog materijalnog života. Nadalje, nikada se nije brinuo niti plašio da će mu Bog oduzeti sve što ima, u čemu se ujedno ogledao i odnos pokornosti prema Bogu u njegovom srcu; drugim rečima, on nije imao nikakve zahteve ni pritužbe u pogledu toga kada će mu i da li će mu Bog sve to oduzeti, niti je razmišljao o eventualnim razlozima tog oduzimanja, već je samo nastojao da se pokori Božjim uređenjima. I treće, on nikad nije smatrao da je njegovo imanje posledica njegovog vlastitog truda, jer je znao da mu ga je Bog podario. To je bila njegova uverenost u Boga i pokazatelj njegove vere. Da li su Jovova ljudskost i njegova prava svakodnevna nastojanja jasno rezimirani u ove tri tačke? Jovova ljudskost i njegova nastojanja predstavljaju sastavni deo njegovog hladnokrvnog držanja nakon gubitka celokupne imovine. Upravo zbog toga što je svakodnevno tragao, Jov je posedovao rast i veru da tokom Božjih kušnji kaže: „Jahve dao – Jahve i uzeo! Blagosloveno neka je ime Jahveovo!” Te reči nisu stečene preko noći, niti ih je Jov iz čistog hira izmislio. U njima se ogledalo sve što je on, tokom svog dugogodišnjeg životnog iskustva, video i stekao. Da li, u poređenju sa svima onima koji samo tragaju za Božjim blagoslovima, koji se plaše da će im ih Bog oduzeti i koji to mrze i žale se na to, Jovova pokornost zapravo i nije bila baš mnogo realna? Zar Jov nije izuzetno iskren i pošten, u poređenju sa svima onima koji veruju da Bog postoji, ali zato nikad nisu poverovali da je On suveren nad svim stvarima?

Jovova razumnost

Jovova stvarna iskustva i njegova iskrena i poštena ljudskost, značili su da je on, nakon što je ostao bez svog imanja i bez dece, donosio najrazumnije moguće sudove i odluke. Takve razumne odluke bile su neodvojive od njegovih svakodnevnih aktivnosti i od Božjih dela koja je upoznao tokom svog svakodnevnog života. Njegova iskrenost mu je omogućila da poveruje kako Jahveova ruka ima suverenost svim stvarima; njegova vera mu je omogućila da spozna činjenicu o suverenosti Boga Jahvea nad svim stvarima; njegovo znanje ga je učinilo spremnim i sposobnim da se pokori suverenosti i uređenjima Boga Jahvea; njegova pokornost mu je omogućila da sve istinitije strahuje od Boga Jahvea; njegov strah je učinio da se sve realnije kloni zla; na kraju, Jov je postao savršen jer se plašio Boga i klonio zla; njegova savršenost ga je učinila mudrim i podarila mu vrhunsku razumnost.

Kako treba da shvatimo reč „razumnost”? Ona, u doslovnom tumačenju, znači posedovati zdrav razum, razmišljati logično i razborito, pametno govoriti, raditi i rasuđivati, te posedovati čvrste i ispravne moralne standarde. Pa ipak, Jovovu razumnost nije tako lako objasniti. Kad kažemo da je Jov bio krajnje razuman, to se prvenstveno odnosi na njegovu ljudskost i na njegovo držanje pred Bogom. Budući da je bio iskren, mogao je da poveruje u Božju suverenost i da joj se pokori, čime je stekao znanje koje je drugima bilo nedostižno, a to ga je znanje osposobilo da precizno razazna, prosudi i definiše ono što ga je snašlo, i omogućilo mu da tačnije i pronicljivije odabere šta će činiti i čega će se čvrsto držati. To, drugim rečima, znači da su njegove reči, ponašanje, načela na kojima je zasnivao svoje postupke i kodeks po kojem je delovao bili pravilni, jasni i konkretni, a ne slepi, plahoviti i emotivni. Znao je da se postavi prema svemu što ga je zadesilo, umeo je da balansira i da upravlja odnosima između kompleksnih događaja, znao je kako da se čvrsto drži puta koji je trebalo da sledi i, povrh toga, znao je kako da se ponaša kad mu je Bog Jahve sve dao, a potom sve i uzeo. U tome se baš i ogledala Jovova razumnost. Upravo zbog toga što je posedovao takvu razumnost, Jov je, nakon što je ostao bez svog imanja i bez svojih sinova i kćeri, rekao: „Jahve dao – Jahve i uzeo! Blagosloveno neka je ime Jahveovo!”

Jovovo pravo lice: istinito, čisto i lišeno svake laži

Hajde da pročitamo odlomak 2:7-8 iz Knjige o Jovu: „Sotona tada ode od Jahvea, pa Jova od glave do pete osu odvratnim čirevima. On je uzeo parče crepa i njime se češao dok je sedeo u pepelu.” Ovde je opisano kako se Jov držao kad su mu svud po telu iskočili bolni čirevi. On je tada seo u pepeo i trpeo bol. Niko ga nije lečio, niti mu pomogao da umanji taj fizički bol; stoga je on upotrebio parče crepa, da njime ostruže bolne čireve sa kože. Na prvi pogled, bila je to samo jedna etapa njegove patnje, koja nije imala nikakve veze s njegovom ljudskošću i strahom od Boga, budući da Jov tada nijednom rečju nije izrazio svoje raspoloženje i svoje stavove. Pa ipak, njegovi postupci i njegovo držanje i dalje su predstavljali pravi izraz njegove ljudskosti. U zapisu iz prethodnog poglavlja možemo pročitati da je Jov bio najveći od svih ljudi sa Istoka. S druge strane, ovaj odlomak iz drugog poglavlja Knjige o Jovu, pokazuje nam kako se taj velikan sa Istoka zapravo češao komadom crepa, sedeći sred pepela. Primećujete li očigledan kontrast između ova dva opisa? Taj nam kontrast pokazuje Jovovo pravo lice: uprkos svom prestižnom položaju i statusu, on te stvari nikada nije voleo, niti je na njih obraćao pažnju; nije mario za to kako drugi gledaju na njegov položaj, niti ga je brinulo da li će njegovi postupci i držanje imati bilo kakav negativan uticaj na to; nije se prepuštao uživanju u blagodetima svog statusa, niti u slavi koja je uz takav status i položaj išla. Jedino mu je bilo stalo do vlastite vrednosti i do značaja koji je njegov život imao u očima Boga Jahvea. Jovovo pravo lice predstavljalo je samu njegovu suštinu: nije voleo slavu i bogatstvo, niti je živeo za njih; bio je istinit, čist i lišen svake laži.

Jovovo razdvajanje ljubavi i mržnje

Druga strana Jovove ljudskosti prikazana je kroz njegov razgovor sa vlastitom ženom: „Tada mu je žena rekla: ’Ti li se još držiš svoje čestitosti? Odrekni se Boga, pa umri!’ A on joj uzvrati: ’Brbljaš kao neka luda žena! Zar da iz Božje ruke prihvatimo dobro, a nevolju da ne prihvatimo?’” (Knjiga o Jovu 2:9-10). Videvši muke koje je trpeo, Jovova žena je pokušala da posavetuje Jova kako bi mu pomogla da se izbavi iz svojih muka, ali Jov nije priznao njene „dobre namere”; umesto toga, one su u njemu probudile gnev, jer je ona poricala njegovu veru u Boga Jahvea i pokornost prema Njemu, a takođe je poricala i samo postojanje Boga Jahvea. To je Jovu bilo nepodnošljivo, jer on ni sebi, a kamoli nekom drugom, nikad ne bi dozvolio da učini išta što bi se suprotstavilo Bogu ili Ga povredilo. Kako je onda mogao da ostane ravnodušan kad je čuo kako drugi izgovaraju bogohulne reči i uvrede upućene Bogu? Zbog toga je i svoju ženu nazvao „ludom ženom”. Sa osećanjem gneva i mržnje prema njoj, zamerio joj je i prekorio je. Bilo je to upravo prirodno otkrivanje njegove ljudskosti – pravljenje razlike između ljubavi i mržnje – kao i istinska manifestacija njegove čestite ljudskosti. Jov je imao osećaj za pravdu – osećaj zbog kojeg je mrzeo trendove i plime zla, zbog kojeg je mrzeo, osuđivao i odbacivao zablude i jeresi, smešne argumente i budalaste tvrdnje, i koji mu je omogućio da ostane veran svojim ispravnim načelima i stavu, čak i onda kad je bio odbačen od mase i napušten od njemu bliskih ljudi.

Jovova dobrodušnost i iskrenost

Budući da se u Jovovom držanju odražavaju različiti aspekti njegove ljudskosti, šta od te njegove ljudskosti možemo da vidimo kada zine da prokune dan kad se rodio? O ovoj ćemo temi govoriti u nastavku teksta.

Maločas sam govorio o poreklu Jovovog proklinjanja dana svog rođenja. Šta iz toga zaključujete? Da je Jov bio tvrdoglav, da nije bio u stanju da voli, da je bio hladan, bezosećajan i lišen ljudskosti, da li bi on onda pokazao obzir prema Božjim namerama? Da li bi, zbog toga što mu je bilo stalo do Božjeg srca, mogao da prezire dan u kom se rodio? Drugim rečima, da je bio tvrdoglav i lišen ljudskosti, da li bi mogao da tuguje zbog Božje boli? Da li bi mogao da prokune dan svog rođenja zbog toga što je Bog bio ožalošćen zbog njega? Odgovor je apsolutno odrečan! Pošto je bio dobrodušan, bilo mu je stalo do Božjeg srca; zato što je mario za Božje srce, Jov je osećao Božji bol; pošto je bio dobrodušan, više ga je mučio osećaj Božjeg bola; pošto je osetio Božju bol, počeo je da se gnuša dana svog rođenja, te ga je stoga i prokleo. Nekome ko sve to posmatra sa strane, celokupno ponašanje Jova tokom kušnji bilo je za primer. Jedino njegovo proklinjanje dana u kojem se rodio stavlja znak pitanja na njegovu savršenost i poštenje, ili pak nudi drugačiju ocenu svega toga. U stvari, bio je to najtačniji izraz Jovove ljudskosti. Njegovu ljudskost-suštinu niko drugi nije sakrio, upakovao, niti preradio. Kad je prokleo dan svog rođenja, pokazao je dobrodušnost i iskrenost koje leže duboko u njegovom srcu; bio je poput izvora čija je voda toliko bistra i providna, da se kroz nju vidi dno korita.

Saznavši sve ovo o Jovu, većina ljudi će nesumnjivo doći do prilično tačne i objektivne procene Jovove ljudskost-suštine. Oni bi ujedno trebalo da steknu duboko, praktično i naprednije razumevanje i uvažavanje Jovove savršenosti i poštenja, o kojima govori Bog. Nadajmo se da će takvo razumevanje i uvažavanje ovim ljudima pomoći da krenu putem koji vodi do straha od Boga i izbegavanja zla.

– „Reč”, tom II, „O spoznaji Boga”, „Božje delo, Božja narav i Sȃm Bog II”

Svakodnevne reči Božje  Odlomak 52

Odnos između Božje predaje Jova u Sotonine ruke i ciljeva Božjeg dela

Iako većina ljudi danas priznaje da je Jov bio savršen i pošten, da se plašio Boga i klonio se zla, to priznanje im ne pomaže da bolje razumeju Božje namere. Dok zavide Jovovoj ljudskosti i njegovim težnjama, oni istovremeno Bogu postavljaju sledeće pitanje: ako je Jov bio tako savršen i pošten, i ako mu se ljudi toliko dive, zašto ga je onda Bog uopšte predavao u ruke Sotoni i izlagao ga tolikim mukama? Mora da mnogi ljudi u svojim srcima nose ovakva pitanja – ili, preciznije, ova se sumnja rađa u srcima mnogih ljudi. Pošto ovo pitanje tolike ljude zbunjuje, moramo ga ovde otvoriti i na pravi način objasniti.

Sve što Bog čini uistinu je neophodno i izuzetno značajno, jer sve što On čini na čoveku tiče se Njegovog upravljanja i spasenja ljudskog roda. Naravno, ni delo koje je Bog učinio na Jovu nije drugačije, iako je Jov bio savršen i uspravan u Božjim očima. Drugim rečima, svrha Božjih postupaka ostaje nepromenjena bez obzira na to šta On čini ili kojim sredstvima to čini, bez obzira na cenu i bez obzira na Njegov cilj. Njegova je svrha da u čoveka usadi Božje reči, kao i Božje zahteve i namere prema čoveku; drugim rečima, svrha Mu je da u čoveka usadi sve ono što On, u skladu sa Svojim koracima, smatra pozitivnim stvarima, čime omogućava čoveku da razume Božje srce i da shvati i razume Božju suštinu, i omogućava mu da se pokori Božjoj suverenosti i uređenjima, omogućavajući mu da na taj način dostigne strah od Boga i klonjenje zla – sve je to jedan aspekt svrhe Božje u svemu što čini. Drugi aspekt je da čoveka često predaje Sotoni, jer je Sotona kontrast i uslužni predmet u Božjem delu; ovo je način na koji Bog omogućava ljudima da u Sotoninim iskušenjima i napadima vide rđavost, ružnoću i ogavnost Sotone, čime kod ljudi stvara mržnju prema Sotoni i omogućava im da spoznaju i prepoznaju ono što je negativno. Ovaj proces im omogućava da se postepeno oslobode Sotonine kontrole, optužbi, ometanja i napada – sve dok oni, zahvaljujući Božjim rečima, svom bogopoznanju i pokornosti Bogu, te svojoj veri i strahu od Boga, u potpunosti ne trijumfuju nad Sotoninim napadima i optužbama; tek tada će ljudi biti potpuno izbavljeni iz vlasti Sotone. Izbavljenje ljudi znači da je proglašen Sotonin poraz, što znači da oni više nisu hrana u Sotoninim ustima, da ih Sotona više neće proždirati, već da ih se umesto toga odrekao. To je zato što su takvi ljudi čestiti, zato što imaju veru u Boga, pokornost Njemu i strah od Njega, i zato što su u potpunosti raskinuli sa Sotonom. Oni Sotonu posramljuju, prave od njega kukavicu i potpuno ga pobeđuju. Njihova vera u sleđenje Boga, njihova pokornost i strah od Boga pobeđuju Sotonu i čine da Sotona potpuno digne ruke od njih. Samo je takve ljude Bog zaista zadobio, a upravo to je i krajnji cilj Božji u spasavanju čoveka. Za sve one koji slede Boga, ako žele da budu spaseni i da ih Bog u potpunosti zadobije, onda se moraju suočiti sa velikim i malim iskušenjima i napadima Sotone. Oni koji izađu iz ovih iskušenja i napada i koji su u stanju da u potpunosti pobede Sotonu, jesu oni koje je Bog spasao. To znači da su od Boga spaseni oni koji su prošli kroz Božje kušnje i koje je Sotona nebrojeno puta iskušavao i napadao. Oni koje je Bog spasao razumeju Božje namere i zahteve, u stanju su da se pokore Božjoj suverenosti i uređenjima i, čak ni usred Sotoninih iskušenja, ne odriču se puta na kome se boje Boga i klone zla. Oni koje je Bog spasao pošteni su i dobrodušni ljudi, ljudi koji razlikuju ljubav od mržnje, imaju osećaj za pravdu i razumni su, sposobni su da pokažu obzir prema Bogu i da čuvaju kao dragocenost sve što je od Boga. Takve ljude Sotona ne vezuje, ne špijunira, ne optužuje, niti im nanosi teške patnje; oni su sasvim slobodni, oni su u potpunosti oslobođeni i pušteni. Upravo je Jov bio jedan takav čovek slobode i upravo je zato značajno to što ga je Bog predao Sotoni.

Osim što ga je Sotona zlostavljao, Jov je ujedno stekao i večnu slobodu, stekao je pravo da više nikada ne bude podvrgnut kvarenju, zlostavljanju i optužbama od strane Sotone, već da umesto toga slobodno i neopterećeno živi u svetlosti Božjeg lica i usred blagoslova koje mu je Bog podario. To pravo niko nije mogao da mu oduzme, da ga uništi, niti da ga ugrabi za sebe. Ono je Jovu dato u zamenu za njegovu veru, odlučnost i pokornost prema Bogu, kao i za njegov strah od Boga; Jov je platio cenu svog života da bi osvojio radost i sreću na zemlji i da bi stekao pravo da, što je sasvim prirodno i opravdano, Stvoritelja obožava kao istinsko Božje stvoreno biće na zemlji, bez ikakvih ometanja. To je ujedno bio i najznačajniji ishod kušnji kojima je Jov bio podvrgnut.

U vreme kad ljudi tek treba da budu spaseni, Sotona njihove živote često ometa, pa ih čak i kontroliše. Drugim rečima, ljudi koji nisu spaseni, zatočenici su Sotone; oni nemaju slobodu, Sotona ih nije pustio iz svog stiska, nisu podobni niti imaju pravo da se klanjaju Bogu, a Sotona ih pri tom u stopu prati i žestoko napada. Takvi ljudi nemaju sreću o kojoj bi mogli govoriti, nemaju pravo na normalnu egzistenciju o kojoj bi mogli govoriti, a još manje imaju dostojanstvo o kojem bi mogli govoriti. Ako ustaneš i povedeš bitku protiv Sotone, koristeći kao oružje u toj bici na život i smrt svoju veru u Boga, pokornost Bogu i strah od Boga, tako da do nogu potučeš Sotonu, nateraš ga da podvije rep i postane kukavica kad god te vidi, tek tada će potpuno da odustane od napada i optužbi protiv tebe – i u tom trenutku ćeš biti spasen i postati slobodan. Ako si samo odlučan da u potpunosti raskrstiš sa Sotonom, ali nisi opremljen delotvornim oružjem kojim možeš da ga poraziš, onda si i dalje u velikoj opasnosti. Kako vreme bude odmicalo, kada te Sotona toliko izmuči da ti iscrpi i poslednji atom snage, a ti i dalje nisi u stanju da daš svedočanstvo i još uvek se nisi u potpunosti oslobodio Sotoninih optužbi i napada protiv tebe, tvoje će nade u spasenje biti veoma male. Na kraju, to jest, kad bude objavljen svršetak Božjeg dela, ako te Sotona i dalje bude držao u šaci, nesposobnog da se oslobodiš, onda ćeš zauvek ostati bez ijedne prilike i bez svake nade. To podrazumeva da će takvi ljudi biti potpuno u Sotoninom ropstvu.

Prihvatite Božje kušnje, nadvladajte Sotonina iskušenja i dopustite Bogu da zadobije čitavo vaše biće

Tokom obavljanja dela trajnog snabdevanja i davanja podrške čoveku, Bog čoveku u celini saopštava Svoje namere i zahteve, i pokazuje mu Svoje postupke, Svoju narav i ono što On ima i što jeste. Cilj je da se čovek opremi rastom i da mu se omogući da od Boga stekne razne istine dok Ga sledi – istine koje u čovekovim rukama postaju moćno oružje koje mu je Bog dao za borbu protiv Sotone. Ovako opremljen, čovek mora da se suoči sa Božjim proverama. Bog na raspolaganju ima mnoge načine i puteve da čoveka proveri, ali svaki od njih zahteva „saradnju” Božjeg neprijatelja: Sotone. To znači da Bog čoveka, pošto mu je dao moćno oružje za borbu protiv Sotone, predaje Sotoni i dozvoljava Sotoni da „proveri” čovekov rast. Ako čovek uspe da se probije kroz borbeni poredak koji je Sotona postavio, ako uspe da umakne iz Sotoninog obruča i ostane živ, taj je čovek izdržao proveru. Ali ukoliko ne uspe da se probije kroz Sotonin borbeni poredak, već se potčini Sotoni, on će onda pasti na proveri. Ma koji čovekov aspekt da Bog proverava, kriterijumi Božje provere su da li je čovek postojan u svom svedočenju dok ga Sotona napada, te da li se odriče Boga i kapitulira pred Sotonom, predajući mu se dok ga ovaj drži u zamci. Može se reći da čovekovo spasenje zavisi od toga da li on Sotonu može da nadvlada i pobedi, dok čovekovo oslobađanje zavisi od toga da li je on u stanju da sâm, bez ičije pomoći, uzme oružje koje mu je dao Bog i njime raskine Sotonine okove, nateravši Sotonu da napusti svaku nadu i ostavi ga. Ako Sotona izgubi nadu i odrekne se nekog čoveka, to znači da Sotona više nikad neće pokušati da tog čoveka oduzme Bogu, nikada ga više neće optuživati, niti ga ometati, i nikad ga više neće bezobzirno mučiti i napadati; samo će takav čovek zaista biti zadobijen od Boga. Ovo je kompletan proces kojim Bog zadobija neku osobu.

Upozorenje i prosvećenje koje potonjim naraštajima pruža Jovovo svedočenje

Istovremeno sa razumevanjem procesa tokom kojeg Bog u potpunosti nekoga pridobija, ljudi će razumeti i ciljeve i značaj Božjeg predavanja Jova u ruke Sotonine. Ljudi se zbog Jovovih muka više ne uznemiravaju i stekli su novi uvid u njihov značaj. Oni više ne brinu da li će i sami biti podvrgnuti istim iskušenjima kao Jov, i više se ne protive budućim Božjim kušnjama, niti ih odbacuju. Jovova vera, njegova pokornost i njegovo svedočenje o nadvladavanju Sotone, za ljude predstavljaju izvor ogromne pomoći i ohrabrenja. Oni u Jovu vide nadu u sopstveno spasenje i shvataju da je verom, pokornošću i strahom od Boga sasvim moguće poraziti Sotonu i prevladati nad njim. Ljudi vide da, dokle god se pokoravaju Božjoj suverenosti i uređenjima, dokle god poseduju odlučnost i veru da se ne odreknu Boga nakon što izgube sve što su imali, Sotoni će moći da nanesu poraz i sramotu; oni takođe vide da treba samo da poseduju odlučnost i istrajnu čvrstinu u svom svedočenju – čak i ako to podrazumeva da će izgubiti život – da bi se Sotona uplašio i dao u bezglavo bekstvo. Jovovo svedočenje ujedno je i upozorenje potonjim naraštajima, upozorenje u kojem se kaže da, ukoliko ne poraze Sotonu, nikada neće moći da se oslobode njegovih optužbi i ometanja, niti će ikada moći da izbegnu njegove napade i zlostavljanje. Jovovo svedočenje je takođe prosvetilo kasnije naraštaje. Kroz to prosvećenje, ljudi uče da se boje Boga i klone zla samo ako budu savršeni i čestiti ljudi; uče da mogu da daju snažno i gromko svedočanstvo za Boga samo ako se budu bojali Boga i klonili se zla, te da, samo ukoliko budu dali snažno i gromko svedočanstvo za Boga, nikada neće biti pod Sotoninom kontrolom i živeće u skladu s Božjim smernicama i pod Božjom zaštitom – samo tada će oni biti istinski spaseni. Svako ko teži spasenju treba da se ugleda na Jovovu ličnost i na njegove životne težnje. Ono što je Jov celog svog života proživljavao, kao i njegova ispoljavanja tokom kušnji, predstavlja dragoceno blago za sve koji streme ka putu na kome se boje Boga i klone zla.

Jovovo svedočenje donosi utehu Bogu

Ako vam sada kažem da je Jov divan čovek, vi možda nećete moći da shvatite značenje tih reči, niti da dokučite sentiment koji u stvari predstavlja pravi razlog zbog kojeg sam vam o svemu ovome govorio; ali, sačekajte da i sami doživite iskušenja ista ili slična Jovovim, da budete izloženi nesrećama, da iskusite kušnje koje je Bog lično za vas uredio, sačekaj da i sâm daš sve od sebe i da otrpiš poniženja i teškoće kako bi porazio Sotonu i usred iskušenja svedočio o Bogu – i tek ćeš tada moći uistinu da ceniš značenje ovih reči koje govorim. Tada ćeš osetiti da si daleko inferiorniji u odnosu na Jova, osetićeš koliko je Jov divan i koliko zaslužuje da ti bude uzor. Kad dođe taj dan, shvatićeš koliko su one klasične reči, koje je Jov izgovorio, važne za nekoga ko je iskvaren i ko živi u ovim našim vremenima, i shvatićeš koliko je današnjim ljudima teško da postignu ono što je postigao Jov. Kad osetiš da ti je teško, shvatićeš koliko je Božje srce uznemireno i zabrinuto, shvatićeš koliko je visoka cena koju Bog plaća da bi zadobio takve ljude i koliko je dragoceno sve što Bog čini i sve što od Sebe daje za ljudski rod. Sada, nakon što ste saslušali ove reči, možete li tačno da razumete i da ispravno ocenite Jova? Da li je, po vašem mišljenju, Jov bio zaista savršen i pošten čovek, koji se plašio Boga i klonio zla? Verujem da će većina ljudi na ovo pitanje sasvim sigurno odgovoriti potvrdno. Jer, činjenice o tome šta je Jov učinio i šta je otkrio, ne može da porekne nijedan čovek, a ni Sotona. One predstavljaju najsnažniji dokaz Jovovog trijumfa nad Sotonom. Taj je dokaz stvoren u Jovu i to je bilo prvo svedočenje koje je Bog primio. Kada je, dakle, Jov, tokom svojih iskušenja, odneo pobedu nad Sotonom i svedočio o Bogu, Bog je u njemu video nadu i Njegovo je srce utešio Jov. Od doba postanja pa sve do vremena u kojem je Jov živeo, Bog je tada po prvi put uistinu iskusio šta znači uteha i šta znači dobiti utehu od čoveka. Tada je On po prvi put video i zadobio istinsko svedočenje o Sebi.

– „Reč”, tom II, „O spoznaji Boga”, „Božje delo, Božja narav i Sȃm Bog II”

Svakodnevne reči Božje  Odlomak 54

Jov svojim ušima sluša o Bogu (Odabrani odlomci)

Knjiga o Jovu 9:11  Gle! Pored mene on prolazi, a ja ga ne vidim. On prolazi, a ja ga ne opažam.

Knjiga o Jovu 23:8-9  Gle, odem li napred, njega nema; ni pozadi njega ne opažam. Ne vidim ga ni na levo, tamo gde deluje; ne vidim ga ni na desno, kada se okrene.

Knjiga o Jovu 42:2-6  Ja znam da si ti svemoguć, nezadržive su tvoje namere! Pitao si: „Ko je taj što neznanjem pokriva savet?” Eto, govorio sam, a nisam shvatao stvari koje su mi bile čudesne da bi ih poznavao! Rekao si: „Molim te, čuj me, ja ću da govorim! Ja ću tebe da pitam a ti mi razjasni.” Ušima sam slušao o tebi a sada sam te i očima video! Zato se sâm sebe gadim! U prašini i pepelu ja se kajem!

Iako mu se Bog nije otkrio, Jov veruje u Njegovu suverenost

Kakav je smisao ovih reči? Je li iko od vas shvatio činjenicu koja se u njima krije? Kao prvo, kako je Jov znao da Bog postoji? A zatim, kako je znao da On vlada nebom i zemljom i svim stvorenjima? Postoji odlomak koji nudi odgovore na oba pitanja: „Ušima sam slušao o tebi a sada sam te i očima video! Zato se sâm sebe gadim! U prašini i pepelu ja se kajem!” Iz ovih reči saznajemo da Jov Boga nije video vlastitim očima, već je o Njemu saznao iz predanja. Upravo je u takvim okolnostima on krenuo putem Božjeg sledbeništva, nakon čega je potvrdio postojanje Boga u svom životu, i među svim stvarima. Ovde postoji jedna nepobitna činjenica – koja je to činjenica? Uprkos tome što je mogao da sledi put bogobojažljivosti i izbegavanja zla, Jov zapravo nikad nije video Boga. Nije li on po tome identičan današnjim ljudima? Jov nikad nije video Boga, što znači da, iako je čuo za Njega, nije znao ni gde je On, ni kakav je, niti šta Bog zapravo radi. Sve su to subjektivni faktori; objektivno govoreći, iako je sledio Boga, Bog mu se nikada nije javio, niti mu se ikada obratio. Zar to nije činjenica? Mada Bog nije sa njim razgovarao, niti mu je izdao ikakve zapovesti, Jov je video da Bog postoji i da suvereno vlada svim stvarima, i svojim je ušima slušao predanja o Njemu, nakon čega je počeo da živi životom bogobojažljivog čoveka koji se kloni zla. Takvo je bilo poreklo i proces tokom kojeg je Jov sledio Boga. Međutim, ma koliko da se plašio Boga i klonio zla, ma koliko da je čvrsto držao do svog integriteta, Bog mu se, ipak, nikada nije javio. Hajde da pročitamo sledeći odlomak. Jov reče: „Gle! Pored mene on prolazi, a ja ga ne vidim. On prolazi, a ja ga ne opažam” (Knjiga o Jovu 9:11). Ove nam reči kazuju da je Jov Boga možda osećao kraj sebe, a možda i nije – ali da nikada nije mogao da Ga uistinu vidi. Bilo je trenutaka kad je zamišljao kako Bog prolazi ispred njega, ili deluje, ili usmerava ljude, ali on to nikada nije sa sigurnošću znao. Bog se čoveku javlja kad ovaj to ne očekuje; čovek ne zna ni kada, ni gde mu se Bog javlja, jer čovek ne može da Ga vidi, te je tako Bog, sa čovekovog stanovišta, skriven od njega.

Jovova vera u Boga nije poljuljana činjenicom da je Bog skriven od njega

Prema sledećem odlomku iz svetih spisa, Jov je tada rekao: „Gle, odem li napred, njega nema; ni pozadi njega ne opažam. Ne vidim ga ni na levo, tamo gde deluje; ne vidim ga ni na desno, kada se okrene” (Knjiga o Jovu 23:8-9). Iz ovog zapisa saznajemo da je, prema Jovovim iskustvima, Bog sve vreme bio sakriven od njega; Bog mu se nije otvoreno ukazao, niti mu je išta otvoreno rekao, ali je Jov u svom srcu bio uveren da Bog postoji. Oduvek je verovao da Bog možda hoda ispred njega ili da deluje kraj njega, te da je Bog, iako on ne može da Ga vidi, uvek pored njega i da upravlja svime što ga okružuje. Jov nikada nije video Boga, ali je ipak mogao da ostane odan svojoj veri, što niko drugi nije mogao. Zašto drugi ljudi to ne bi mogli da učine? Zato što Bog sa Jovom nije razgovarao, niti mu se ukazao, usled čega Jov, da nije istinski verovao, ne bi mogao da nastavi dalje, niti bi mogao da se drži puta bogobojažljivosti i izbegavanja zla. Zar ovo nije istina? Šta osećaš dok čitaš ove reči koje je izgovorio Jov? Smatraš li da su Jovova savršenost i poštenje, kao i njegova pravednost pred Bogom, istiniti, ili misliš da Bog preteruje u vezi s tim? Iako se Bog prema Jovu odnosio isto kao prema drugim ljudima, i mada mu se nije javljao niti razgovarao s njim, Jov se i dalje čvrsto držao svog integriteta, i dalje je verovao u Božju suverenost i, povrh toga, često prinosio žrtve paljenice i molio se pred Bogom, strahujući da Ga ne uvredi. Iz njegove sposobnosti da se plaši Boga, iako Ga nikad nije video, vidimo koliko je Jov voleo pozitivne stvari i koliko je njegova vera bila čvrsta i stvarna. On postojanje Boga nije poricao uprkos tome što je Bog bio skriven od njega, niti je izgubio veru i napustio Boga samo zbog toga što Ga nikada nije video. Umesto toga, usred dela upravljanja svim stvarima, koje je Bog u potaji obavljao, Jov je shvatio da Bog postoji i osetio Božju suverenost i Njegovu silu. On se svog poštenja nije odrekao zbog toga što je Bog bio skriven, niti je okrenuo leđa putu bogobojažljivosti i izbegavanja zla, zato što mu se Bog nikada nije javio. Jov nikad nije tražio da mu se Bog otvoreno javi i tako dokaže svoje postojanje, jer je već bio uvideo Božju suverenost nad svim stvarima i verovao da je stekao blagoslove i blagodati koje drugi nisu dobili. Iako je Bog za njega ostao skriven, njegova vera u Boga nikad nije bila poljuljana. Stoga je on požnjeo ono što niko drugi nije: priznanje od Boga i Božji blagoslov.

Jov blagosilja ime Božje, ne misleći na blagoslove, niti na nesreću

Ima jedna činjenica koja se u pričama o Jovu iz Svetog pisma nikada ne pominje i na koju ćemo se danas fokusirati. Iako Jov nikad nije video Boga, niti je svojim ušima čuo Božje reči, Bog je u njegovom srcu imao svoje mesto. Kakav je stav imao Jov prema Bogu? Kao što sam ranije pomenuo, njegov je stav glasio: „Blagosloveno neka je ime Jahveovo”. On je ime Božje blagosiljao bezuslovno, bez obzira na kontekst i bez nekog posebnog razloga. Vidimo da je Jov svoje srce predao Bogu, dozvolivši Bogu da njime upravlja; sve što je mislio, sve što je odlučivao i sve što je u svom srcu planirao, bilo je sasvim otvoreno pred Bogom i ništa od Njega nije bilo skriveno. Njegovo srce nije bilo suprotstavljeno Bogu, a on od Boga nikada nije tražio da bilo šta učini za njega, niti da mu bilo šta podari, i nije gajio preterane želje da bi išta mogao da dobije zbog toga što se Bogu klanjao. Jov nije pokušavao da sklapa nagodbe sa Bogom, nije prema Njemu imao bilo kakve zahteve i nije ništa tražio od Boga. On je Božje ime veličao zbog velike Božje sile i autoriteta Božjeg u Njegovoj suverenosti nad svim stvarima, i to nije zavisilo od toga da li je primao blagoslove ili ga je snašla nevolja. Verovao je da se Božja velika sila i autoritet neće promeniti, bilo da čovek od Boga prima blagoslove ili nevolju, te da stoga, bez obzira na okolnosti u kojima se čovek nalazi, Božje ime treba veličati. To što je čovek blagosloven od Boga jeste zbog Božje suverenosti, a i kada čoveka snađe nevolja, i to je takođe zbog Božje suverenosti. Božja velika sila i autoritet imaju suverenost nad svime što ima veze s čovekom i uređuju to; hirovi ljudske sudbine manifestacija su Božje velike sile i autoriteta, i bez obzira na to iz koje perspektive posmatrate, Božje ime i dalje treba veličati. To je ono što je Jov doživeo i spoznao tokom svog života. Sve Jovove misli i postupci dopirali su do Božjih ušiju i stizali pred Boga, i Bog ih je cenio. Bog je čuvao kao dragocenost Jovovo znanje i čuvao Jova kao blago jer je imao takvo srce. To njegovo srce je, uvek i na svakom mestu, iščekivalo zapovest od Boga i uvek je, bez obzira na vreme i mesto, dočekivalo sve što bi ga snašlo. Jov ništa nije zahtevao od Boga. Ono što je od sebe zahtevao bilo je da sačeka, da prihvati, da se suoči sa svim uređenjima koja su dolazila od Boga i pokori im se; verovao je da je to njegova odgovornost, a Bog je upravo to i želeo. Jov nikada nije video Boga, niti Ga je čuo da izgovara bilo koju reč, da izdaje bilo kakve zapovesti, daje bilo kakve pouke, niti da ga u bilo šta upućuje. Današnjim jezikom rečeno, to što je Jov mogao da stekne takvo znanje i stav prema Bogu, uprkos tome što mu Bog nije podario nikakvo prosvećenje, usmeravanje, niti opskrbu u pogledu istine – bilo je uistinu dragoceno; to što je prikazao takve stvari Bogu je bilo dovoljno, a njegovo je svedočenje Bog odobrio i cenio. Jov nikada nije video Boga, niti je čuo Boga kako mu lično saopštava bilo kakva učenja, ali su zato njegovo srce i on sâm Bogu bili mnogo dragoceniji od onih koji su pred Njim mogli da govore samo sa duboko teorijskog aspekta, koji su znali samo da se hvale i da govore o prinošenju žrtava, ali koji nikada nisu stekli istinsko znanje o Bogu i nikada se Boga nisu uistinu plašili. Jovovo je srce bilo čisto i nije od Boga bilo skriveno, a njegova je ljudskost bila poštena i dobrodušna; uz to, Jov je voleo pravdu i sve što je bilo pozitivno. Samo takav čovek, s takvim srcem i ljudskošću, mogao je da sledi Božji put, i bio u stanju da se plaši Boga i da se kloni zla. Takav čovek je mogao da vidi Božju suverenost, da vidi Njegov autoritet i silu, i bio je u stanju da postigne pokornost Njegovoj suverenosti i uređenjima. Jedino je takav čovek uistinu mogao da veliča Božje ime. To je zbog toga što on nije mario za to da li će ga Bog blagosiljati ili će na njega poslati nedaće, jer je znao da Božja ruka sve kontroliše i da briga kod čoveka predstavlja znak gluposti, neznanja i nedostatka razboritosti, kao i znak sumnje u činjenicu da je Bog suveren nad svim stvarima, kao i znak da se čovek ne boji Boga. Jovovo znanje bilo je upravo ono što je Bog želeo. Da li je, dakle, Jov imao veće teorijsko znanje o Bogu od vas? Budući da je Božjih dela i izreka u to vreme bilo malo, do spoznaje o Bogu nije bilo lako doći. Stoga, ovakvo Jovovo postignuće nije bila mala stvar. On nije iskusio Božje delo, nikada nije čuo Boga kako govori, niti je video lice Božje. To što je mogao da ima takav stav prema Bogu isključivo je rezultat njegove ljudskosti i njegove lične težnje, takve ljudskosti i težnje koje ljudi danas ne poseduju. Upravo je stoga Bog, u tom dobu, rekao: „Nema na zemlji čoveka koji je, poput njega, savršen, pošten.” Bog je u to doba već bio dao takvu ocenu i došao do takvog zaključka o njemu. Koliko bi to danas bilo istinitije?

Iako je Bog skriven od čoveka, Njegova dela među svim stvarima dovoljna su da ga čovek spozna

Jov nije video lice Božje, niti čuo reči koje je Bog izgovorio, a kamoli da je lično iskusio Božje delo; pa ipak, o njegovom strahu od Boga i njegovom svedočenju tokom kušnji svi pričaju, svi ih vole, oduševljeni su njima i hvaljeni su od Boga, a ljudi im zavide, dive im se i, povrh toga, pevaju im hvalospeve. U Jovovom životu nije bilo ničeg sjajnog ni izuzetnog: poput svakog običnog čoveka, živeo je neupadljivim životom, išao na posao s prvim zracima sunca i s posla se u sumrak vraćao kući na počinak. Razlika je u tome što je, tokom nekoliko krajnje nezanimljivih decenija svog života, stekao uvid u put Božji, te shvatio i razumeo veliku silu i suverenost Božju, kakvu nijedan čovek nije imao. Nije bio pametniji ni od jednog običnog čoveka, nije živeo nekim naročito istrajnim životom, a nije čak ni vladao nekim posebnim, nevidljivim veštinama. Posedovao je, međutim, ličnost koja je bila iskrena, dobrodušna i poštena, ličnost koja je volela lepotu, pravednost i pozitivne stvari – sve ono, dakle, što većina običnih ljudi ne poseduje. Razlikovao je ljubav i mržnju, imao je osećaj za pravdu, bio je nepopustljiv i uporan, i pažljivo promišljao svaki detalj. Stoga je on, tokom svog krajnje neupečatljivog života na zemlji, video sve one izvanredne stvari koje je Bog učinio, video je veličinu, svetost i pravednost Božju, video je Božju brigu, samilost i zaštitu čoveka, i video je čast i autoritet vrhovnog Boga. Prvi razlog zbog kojeg je Jov mogao da zadobije stvari van domašaja svake normalne osobe bio je taj što je imao čisto srce, što je ono pripadalo Bogu i što ga je vodio Stvoritelj. Drugi razlog je bila njegova težnja: njegova težnja da bude besprekoran i savršen, da bude neko ko je usklađen sa voljom Neba, neko koga Bog voli i ko se kloni zla. Jov je posedovao ove stvari i težio za njima, a da pri tom nije video Boga niti Ga čuo kako govori; iako nikada nije video Boga, on je spoznao način na koji Bog ima suverenost nad svim stvarima, i stekao je spoznaju o mudrosti kojom Bog to čini. Iako nikad nije čuo reči koje je izgovorio Bog, Jov je znao da sva dela nagrađivanja čoveka i uzimanja od čoveka potiču od Boga. Iako se godine njegovog života nisu razlikovale od života bilo kojeg običnog čoveka, nije dozvolio da neupečatljivost njegovog života utiče na njegovo poznavanje Božje suverenosti nad svim stvarima, niti na njegovo pridržavanje puta bojanja Boga i klonjenja zla. U njegovim su očima zakoni koji upravljaju delovanjem svih stvari bili ispunjeni Božjim delima, a Božja suverenost bila je vidljiva u svakom delu čovekovog života. On nije video Boga, ali je mogao da iskusi sveprisutnost Božjih dela, a tokom dana svog običnog života, u svakom kutku svog života mogao je da vidi i da spozna izuzetna i čudesna dela Božja, kao i čudesna Božja uređenja. Skrivenost i ćutanje Boga nisu omeli Jova u spoznavanju Božjih dela, niti su uticali na njegovo znanje o Božjoj suverenosti nad svim stvarima. Njegov život je bio lično iskustvo, tokom njegovog običnog života, suverenosti i uređenja Boga, koji je skriven među svim stvarima. Štaviše, tokom svog običnog života, on je pažljivo slušao i razumeo glas Božjeg srca i reči Božje – koje su, iako je ćutao među svim stvarima, bile izražene kroz Njegovu suverenost nad zakonima koji upravljaju delovanjem svih stvari. Vidite, dakle, da ljudi, ukoliko imaju istu ljudskost i težnju kao Jov, mogu da steknu istu spoznaju i znanje kao Jov, i mogu da steknu isto razumevanje i znanje o Božjoj suverenosti nad svim stvarima kao Jov. Bog se Jovu nije ukazao, niti mu je išta rekao, ali Jov je ipak bio u stanju da bude savršen i pošten, da se boji Boga i da se kloni zla. Drugim rečima, čak i kad se Bog čoveku ne ukazuje niti mu se obraća, Božja dela među svim stvarima i Njegova suverenost nad svim stvarima čoveku su dovoljni da iskusi Božje postojanje, veliku silu i autoritet, a Božja velika sila i autoritet dovoljni su da čovek krene putem na kome se boji Boga i kloni zla. Budući da je običan čovek, poput Jova, bio u stanju da postigne strah od Boga i izbegavanje zla, trebalo bi da to može da učini i svaki običan čovek koji sledi Boga. Iako ove reči mogu zvučati kao logički zaključak, one nisu u suprotnosti sa zakonima stvari. Pa ipak, činjenice nisu ispunile očekivanja: čini se da su strah od Boga i izbegavanje zla rezervisani za Jova i isključivo za Jova. Na sam pomen „straha od Boga i izbegavanja zla”, ljudi misle kako to treba da čini samo Jov, kao da je put straha od Boga i izbegavanja zla njegovim imenom označen, te da stoga nikakve veze s drugim ljudima nema. Razlog za to je očigledan: budući da je jedino Jov imao ličnost koja je bila iskrena, dobrodušna i poštena, koja je volela lepotu, pravednost i sve pozitivne stvari, onda je samo Jov i mogao da sledi put straha od Boga i izbegavanja zla. Mora da ste svi razumeli šta se time implicira – pošto niko ne poseduje ljudskost koja je iskrena, dobrodušna i poštena, koja voli lepotu, pravednost i sve što je pozitivno, to ujedno znači da niko nije u stanju da se plaši Boga i kloni se zla, te stoga ljudi nikada neće moći da steknu Božju radost, niti da tokom kušnji budu postojani. To takođe znači da su svi ljudi, izuzev Jova, još uvek vezani i uhvaćeni u Sotoninu zamku; Sotona ih sve optužuje, napada i zlostavlja. To su ljudi koje Sotona pokušava da proguta i svi su oni lišeni slobode, to su ljudi koje Sotona drži u zatočeništvu.

Ako je čovekovo srce u sukobu s Bogom, kako onda čovek može da se plaši Boga i da se kloni zla?

Pošto današnji ljudi ne poseduju istu ljudskost kao Jov, šta je sa njihovom priroda-suštinom i njihovim odnosom prema Bogu? Da li se oni plaše Boga? Klone li se zla? Ljude koji se Boga ne plaše i koji se ne klone zla moguće je sažeto opisati u dve reči: „Božji neprijatelji”. Te dve reči često izgovarate, ali nikad niste saznali njihovo pravo značenje. Reči „neprijatelji Božji” poseduju suštinsku stranu: njima se ne kaže da Bog u čoveku vidi Svog neprijatelja, već da je čovek taj koji Boga posmatra kao neprijatelja. Kao prvo, kad ljudi počnu da veruju u Boga, ko od njih nema vlastite ciljeve, motive i ambicije? Mada jedan broj ljudi veruje u Božje postojanje i video je da Bog postoji, njihova vera u Boga i dalje sadrži te motive, a krajnji cilj njihove vere u Boga jeste sticanje blagoslova i svega što žele od Njega. U svojim životnim iskustvima, ljudi u sebi često misle: „Svoju sam porodicu i karijeru napustio zbog Boga, a šta je On meni dao? Kad sve saberem i oduzmem – jesam li u skorije vreme dobio neki blagoslov? Za sve ovo vreme, mnogo sam se davao, trčao tamo-amo i mnogo se napatio – a da li sam od Boga zauzvrat dobio ikakvo obećanje za ono što sam obavio? Je li On upamtio moja dobra dela? Kakav će mi biti ishod? Hoću li dobiti od Boga blagoslove? …” Svaki čovek u svom srcu često ovako kalkuliše i stalno gaji motive, ambicije i sklonost ka cenjkanju dok traži stvari od Boga. To praktično znači da čovek u svom srcu neprestano proverava Boga, neprestano smišlja planove u vezi s Njim, neprestano s Bogom „raspravlja” o vlastitom ishodu i pokušava da od Njega izvuče neku izjavu i vidi da li će mu Bog dati to što on želi. Čak i dok stremi ka Bogu, čovek se prema Njemu ne ponaša kao prema Bogu. Čovek je oduvek pokušavao da sa Bogom sklapa pogodbe, neprekidno Mu tražeći stvari i na svakom koraku čak na Njega vršio pritisak, tražeći celu ruku nakon što mu je Bog pružio prst. Dok pokušava da se nagodi sa Bogom, čovek se u isto vreme i svađa sa Njim, a ima i onih koji, kada se suoče s kušnjama ili se nađu u određenim situacijama, često postaju slabi, negativni i nemarni u svom poslu, i puni su zamerki prema Bogu. Od vremena kad je prvi put počeo da veruje u Boga, čovek je na Njega gledao kao na rog izobilja i švajcarski vojni nožić, dok je sebe smatrao najvećim Božjim poveriocem, kao da je traženje blagoslova i obećanja od Boga njegovo prirodno pravo i obaveza, dok su zaštita, briga i opskrba čoveka bile odgovornosti koje Bog treba da ispuni. Takvo bazično shvatanje reči „vera u Boga” imaju svi oni koji u Njega veruju, i takvo je njihovo najdublje razumevanje koncepta vere u Boga. Od čovekove priroda-suštine, pa sve do njegove subjektivne težnje, ne postoji ništa što bi se odnosilo na strah od Boga. Cilj čovekove vere u Boga ne može imati nikakve veze sa obožavanjem Boga. To jest, čovek nikada nije nameravao da se boji Boga i da Ga obožava u svojoj veri u Boga, i nikada nije razumeo da se takve stvari zahtevaju u veri u Boga. S obzirom na ovo stanje, čovekova suština je očigledna. Kakva je ta suština? Ona se sastoji u tome da je čovekovo srce zlonamerno, zlokobno i varljivo, da ne voli pravičnost, pravednost i pozitivne stvari, te da je prezira vredno i pohlepno. Čovekovo srce je za Boga zatvoreno da zatvorenije ne može biti; on ga uopšte ne predaje Bogu. Bog nikada nije video čovekovo pravo srce, niti je čovek Boga ikada obožavao. Ma koliko da je velika cena koju Bog plaća, ma koliko dela da On obavlja i ma koliko da čoveku pruža, čovek na sve to ostaje slep i ravnodušan. Čovek nikada nije svoje srce predao Bogu, već samo želi da upravlja vlastitim srcem, da sâm donosi svoje odluke – a skriveno značenje svega toga je da čovek ne želi da ide putem straha od Boga i izbegavanja zla, ne želi da se pokorava Božjoj suverenosti i uređenjima, niti želi da Boga obožava kao Boga. U takvom se stanju čovek danas nalazi. Vratimo se sada još jednom na Jova. Pre svega, da li je on sa Bogom sklopio pogodbu? Da li se zbog nekih svojih skrivenih motiva čvrsto držao puta straha od Boga i izbegavanja zla? Da li je Bog, u to vreme, ikome saopštavao kakav će mu biti kraj? U to vreme, Bog nikome nije obećavao kakav će mu biti kraj, i Jov je u tom kontekstu mogao da se plaši Boga i da izbegava zlo. Da li današnji ljudi mogu da se porede sa Jovom? Među njima ima previše razlika; oni pripadaju potpuno različitim ligama. Mada Jov o Bogu nije znao mnogo, on je svoje srce predao Bogu i ono je Bogu pripadalo. Nikada nije pokušao da se pogađa s Bogom, i nije imao preteranih želja niti je išta od Njega zahtevao; umesto toga, verovao je u reči „Jahve dao – Jahve i uzeo”. To je ono što je Jov, tokom dugih godina svog života, video i što je dobio verno se držeći puta straha od Boga i izbegavanja zla. Isto tako, postigao je ishod koji se može predstaviti sledećim rečima: „Zar da iz Božje ruke prihvatimo dobro, a nesreću da ne prihvatimo?” Pomenute dve rečenice opisuju ono što je Jov, tokom svog životnog iskustva, video i saznao zahvaljujući svojoj pokornosti prema Bogu, a one su ujedno bile i njegovo najmoćnije oružje, kojim je odneo pobedu nad Sotoninim iskušenjima, kao i temelj njegove postojanosti u svedočenju o Bogu. Da li vi, u ovom trenutku, Jova zamišljate kao neku divnu osobu? Nadate li se da postanete takva osoba? Plašite li se prolaska kroz Sotonina iskušenja? Jeste li rešeni da Boga molite da vas podvrgne istim onim iskušenjima kroz koja je prošao Jov? Bez sumnje, većina ljudi se ne bi usudila da se moli za tako nešto. Očigledno je, dakle, da je vaša vera jadna i bedna; u poređenju sa Jovovom, vaša vera naprosto nije vredna pomena. Vi ste Božji neprijatelji, ne plašite se Boga, niste u stanju da čvrsto svedočite o Njemu, niti ste u stanju da odnesete pobedu nad Sotoninim napadima, optužbama i iskušenjima. Šta vas onda čini dostojnim da primite Božja obećanja? Pošto ste saslušali priču o Jovu i razumeli Božju nameru da spase čoveka, kao i samo značenje tog spasenja, imate li sada veru da prihvatite ista iskušenja kao Jov? Zar ne bi trebalo da imate makar malo rešenosti da sebi omogućite koračanje putem bogobojažljivosti i izbegavanja zla?

– „Reč”, tom II, „O spoznaji Boga”, „Božje delo, Božja narav i Sȃm Bog II”

Svakodnevne reči Božje  Odlomak 58

Ne sumnjajte u Božje kušnje

Nakon što je, po završetku Jovovih kušnji, primio od njega svedočenje, Bog je odlučio da zadobije grupu ljudi – ili više njih – koji će biti slični Jovu, ali je ujedno odlučio i da Sotoni nikada više ne dozvoli da ikoga napada ili zlostavlja koristeći sredstva kojima je, na osnovu opklade s Bogom, iskušavao, napadao i zlostavljao Jova; Bog nije dozvolio da Sotona ikada više takve stvari čini čoveku koji je slab, glup i neuk – dovoljno je bilo to što je iskušao Jova! To što Sotoni ne dozvoljava da zlostavlja ljude kako mu se prohte, predstavlja milost Božju. Bogu je dovoljno to što je Jov pretrpeo Sotonino iskušavanje i zlostavljanje. On Sotoni nije dozvolio da ikad više tako nešto učini, jer samo Bog orkestrira i upravlja životima i svim onim što pripada ljudima koji Ga slede, te stoga Sotona nema pravo da Božjim izabranicima manipuliše kako mu se prohte – to treba da vam bude savršeno jasno! Bog brine o čovekovim slabostima i razume njegovu glupost i neukost. Iako je prinuđen da čoveka, da bi ovaj mogao u potpunosti da bude spasen, preda u ruke Sotoni, Bog ne želi da ikada vidi kako se Sotona s čovekom poigrava i kako ga zlostavlja, niti želi da vidi čoveka kako se neprestano zlopati. Čovek je od Boga stvoren, a to što Bog vlada i uređuje sve u vezi s čovekom savršeno je prirodno i opravdano; to je Božja obaveza i to je autoritet kojim Bog vlada nad svim stvarima! Bog ne dozvoljava Sotoni da čoveka po volji zlostavlja i maltretira, ne dozvoljava mu da koristi razna sredstva kako bi čoveka odveo na stranputicu i, povrh toga, ne dozvoljava mu da se meša u Božju suverenost nad ljudima, niti da pogazi i uništi zakone po kojima Bog vlada nad svim stvarima, da i ne govorimo o velikom Božjem delu upravljanja i spasenja ljudskog roda! Oni koje Bog želi da spase i oni koji su u stanju da svedoče o Bogu predstavljaju srž i kristalizaciju Božjeg šest hiljada godina dugog plana upravljanja, kao i cenu Njegovih napora tokom Njegovog dela dugog šest hiljada godina. Kako bi onda Bog te ljude mogao da, onako uzgred, preda Sotoni u ruke?

Ljudi se često brinu i strahuju od Božjih kušnji, a ipak sve vreme žive u Sotoninoj zamci i na pogibeljnom tlu, na kojem ih Sotona napada i razara – ali ipak ne znaju za strah i nisu nimalo uznemireni. O čemu se tu radi? Čovekova vera u Boga ograničena je samo na stvari koje on može da vidi. On nimalo ne ceni Božju ljubav i brigu za čoveka, kao ni Njegovu nežnost i obzir prema čoveku. Izuzev malo strepnje i straha od Božjih kušnji, suda i grdnje, te Njegovog veličanstva i gneva, čovek nema ni najmanje razumevanja za Božje brižljive namere. Kad god se pomenu kušnje, ljudi pomisle kako Bog ima neke skrivene motive, dok neki čak, nesvesni šta će im Bog zapravo učiniti, veruju da On gaji zle namere; na taj način, dok na sva zvona objavljuju svoju pokornost prema Božjoj suverenosti i uređenjima, oni u isto vreme čine sve što mogu kako bi se oduprli i suprotstavili Božjoj suverenosti nad čovekom i Njegovim uređenjima za čoveka, jer veruju da će ih, ako ne paze, Bog navesti na stranputicu, ili da će im sve oduzeti, čak će im i život biti u neposrednoj opasnosti, ako svoju sudbinu ne drže čvrsto u svojim rukama. Čovek je u Sotoninom taboru, ali se nikada ne brine da će ga Sotona razoriti, i mada ga Sotona razara, on se nikada ne plaši da će ga Sotona zarobiti. On stalno govori kako prihvata Božje spasenje, ali se nikada nije uzdao u Boga niti je verovao da Bog ima iskreno srce i istinsku nameru da spase čoveka iz Sotoninih kandži. Ako je čovek u stanju da se, poput Jova, pokori Božjim orkestracijama i uređenjima, i ako je u stanju da celo svoje biće preda u Božje ruke, zar onda i njegov ishod neće biti isti kao Jovov – zar neće i on od Boga primiti blagoslove? Ako je u stanju da Božju suverenost prihvati i da joj se pokori, šta onda može da izgubi? Stoga vam predlažem da budete pažljivi u svojim postupcima i oprezni prema svemu što vas zadesi. Nemoj biti brzoplet ni plahovit, i nemoj se prema Bogu i ljudima, događajima i stvarima koje je On za tebe uredio, odnositi shodno svojoj plahovitosti ili svojoj prirodi, niti u skladu sa svojim uobraziljama i predstavama; u svojim postupcima moraš biti oprezan i moraš se više moliti i više tragati, kako ne bi izazvao Boga i navukao na sebe Njegov gnev. Upamti to!

Jov nakon kušnji (Odabrani odlomci)

Knjiga o Jovu 42:7-9  A kada je sve to kazao Jovu, Jahve se obrati Elifasu iz Temana: „Gnev je moj planuo i na tebe i na tvoja dva prijatelja, jer o meni niste – poput sluge mojega, Jova – ispravno govorili! Zato uzmite za sebe sedam junaca i sedam ovnova, pa idite Jovu, mome sluzi. Tada za sebe prinesite svespalnicu. I neka se Jov, sluga moj, pomoli za vas. Zaista, uslišiću ga i neću da vas kaznim za ludost, što niste govorili o meni tačno, kao moj sluga Jov.” Tada Elifas iz Temana, Vildad iz Suša i Sofar iz Namata odoše i učiniše onako kako im je Jahve zapovedio. A Jahve usliši molitvu Jovovu.

Knjiga o Jovu 42:10  Jahve vrati Jovu sve što mu je oduzeo nakon što se on za svoje prijatelje pomolio. Jahve mu još vrati dvostruko od svega što je Jov ranije imao.

Knjiga o Jovu 42:12  Jahve je, na kraju, Jova blagoslovio još više nego na početku, te je Jov sada imao četrnaest hiljada ovaca, šest hiljada kamila, hiljadu pari volova i hiljadu magarica.

Knjiga o Jovu 42:17  Tako je umro Jov, star i sit života.

Bog sa uvažavanjem gleda na one koji se plaše Boga i izbegavaju zlo, dok na one koji su bezumni gleda sa visine

U Knjizi o Jovu 42:7-9, Bog kaže da je Jov Njegov sluga. To što za Jova koristi izraz „sluga” pokazuje koliki značaj Jov ima u Njegovom srcu; iako mu nije dodelio neko cenjenije zvanje, to nema nikakvog uticaja na Jovov značaj u Božjem srcu. Ovde je, dakle, „sluga” nadimak koji je Bog dodelio Jovu. Višestruko Božje pominjanje „Moga sluge Jova” ukazuje na to koliko je On bio zadovoljan Jovom. Iako Bog ne kaže ništa o značenju reči „sluga”, njenu definiciju nalazimo u Božjim rečima iz sledećeg odlomka Svetog pisma. Bog se najpre obratio Elifasu iz Temana: „Gnev je moj planuo i na tebe i na tvoja dva prijatelja, jer o meni niste – poput sluge mojega, Jova – ispravno govorili!” Tim je rečima Bog prvi put otvoreno saopštio ljudima da prihvata sve što je Jov rekao i uradio nakon što ga je On podvrgnuo kušnjama, i prvi put je otvoreno potvrdio tačnost i ispravnost svega što je Jov uradio i izgovorio. Bog se na Elifasa i ostale naljutio zbog njihovih pogrešnih, i apsurdnih reči, jer oni nisu bili u stanju da, poput Jova, u svojim životima vide Božju pojavu, niti da čuju reči koje je On izgovorio; Jov je imao jedno vrlo tačno znanje o Bogu, dok su oni o Njemu mogli samo slepo da nagađaju, radeći protiv Božjih namera i čineći da oseća odbojnost prema njima. Dakle, istovremeno sa prihvatanjem svega što je Jov uradio i rekao, Bog se na ostale razgnevio, jer u njima ne samo što nije mogao da vidi nikakvu stvarnu bogobojažljivost, već ni u njihovim rečima nije čuo ništa o strahu od Boga. Stoga je pred njih postavio sledeće zahteve: „Zato uzmite za sebe sedam junaca i sedam ovnova, pa idite Jovu, mome sluzi. Tada za sebe prinesite svespalnicu. I neka se Jov, sluga moj, pomoli za vas. Zaista, uslišiću ga i neću da vas kaznim za ludost.” U ovom odlomku, Bog Elifasu i ostalima nalaže da urade nešto čime će iskupiti svoje grehe, jer su se svojom ludošću ogrešili o Boga Jahvea, te su stoga morali da prinesu žrtve paljenice kako bi ispravili svoje greške. Žrtve paljenice se često prinose Bogu, ali ono što je u vezi sa ovim žrtvama neobično jeste to što su one bile prinesene Jovu. Bog je Jova prihvatio zato što je Jov o Njemu svedočio tokom svojih kušnji. U međuvremenu, ovi Jovovi prijatelji su bili razotkriveni tokom njegovih kušnji; zbog svoje ludosti, oni su bili osuđeni od Boga, izazvali su Božji gnev i trebalo je da od Boga budu kažnjeni – tako što će žrtve paljenice prineti Jovu – nakon čega se Jov molio za njih kako bi odagnao Božju kaznu i gnev prema njima. Božja namera je bila da ih osramoti, jer se oni nisu plašili Boga, niti su se klonili zla, a uz to su i osuđivali Jovov integritet. S jedne strane, Bog im je rekao da ne prihvata njihove postupke, ali da zato Jova oberučke prihvata i raduje mu se; s druge strane, govorio im je da prihvatanje od Boga čoveka uzdiže pred Bogom, da se čovek Boga gnuša zbog svoje ludosti i da time vređa Boga, te postaje nizak i podao u Božjim očima. Sve su to definicije kojima Bog određuje ove dve vrste ljudi, to su Božji stavovi prema njima i tako bog artikuliše vrednosti i položaje tih dveju vrsta ljudi. Iako je Bog Jova nazvao Svojim slugom, u Njegovim je očima taj sluga bio voljen i stekao je autoritet da moli za druge i da im prašta greške. Taj je sluga mogao da s Bogom razgovara neposredno i da stupi direktno pred Boga, i njegov je status bio viši i časniji od statusa drugih ljudi. To je pravo značenje reči „sluga” koju je Bog izgovorio. Ovako naročita počast je Jovu ukazana zbog straha od Boga i izbegavanja zla, a razlog zašto drugi nisu od Boga nazvani slugama jeste taj što se nisu plašili Boga niti se klonili zla. Ta dva, izrazito različita stava, predstavljaju Božje stavove prema dvama vrstama ljudi: Bog prihvata one koji se plaše Boga i klone zla i oni su u Njegovim očima dragoceni, dok oni koji su toliko bezumni da se Boga ne plaše, nisu u stanju da se klone zla i ne mogu da dobiju Božju naklonost; njih se Bog često gnuša, osuđuje ih i gleda na njih sa visine.

Bog daje Jovu autoritet

Jov se pomolio za svoje prijatelje, nakon čega se Bog, zahvaljujući tim njegovim molitvama, prema njima nije ponašao onako kako bi priličilo njihovoj ludosti – nije ih kaznio, niti preduzeo odmazdu protiv njih. Zašto je Bog tako postupio? Zato što su molitve koje je za njih uputio Božji sluga, Jov, doprle do Njegovih ušiju; Bog im je oprostio jer je prihvatio Jovove molitve. Šta, dakle, iz toga zaključujemo? Kad Bog nekoga blagosilja, On ga daruje mnogim nagradama, i to ne samo onim materijalnim: Bog mu takođe daje autoritet, daje mu pravo da se moli za druge i, kada te molitve usliši, Bog prelazi preko prestupa tih ljudi i zaboravlja ih. Upravo je takav autoritet Bog dodelio Jovu. Kroz Jovove molitve da prestane da ih osuđuje, Bog Jahve je te glupe ljude osramotio – što je, naravno, bila Njegova naročita kazna za Elifasa i ostale.

Bog je Jova još jednom blagosiljao, a Sotona ga više nikada nije optužio

Bog Jahve je, između ostalog, izgovorio i ove reči: „O meni niste – poput sluge mojega, Jova – ispravno govorili”. A šta je to Jov govorio? Radi se o Jovovim izjavama o kojima smo već govorili, kao i o drugim njegovim izjavama koje su zabeležene na mnogim stranicama starozavetne Knjige o Jovu. Na svim tim brojnim stranicama, nigde nije zabeleženo da se Jov ikada nije žalio na Boga ili sumnjao u njega. On je naprosto čekao na ishod. Upravo se u tom čekanju ogleda njegova pokornost, zahvaljujući kojoj je, pored reči koje je rekao Bogu, Jov i bio prihvaćen od Boga. Dok je Jov podnosio kušnje i stradanje, Bog je bio uz njega i, mada njegova stradanja nisu bila umanjena Božjim prisustvom, Bog je video ono što je želeo da vidi i čuo ono što je želeo da čuje. Svaki Jovov postupak i i svaka njegova reč dopirali su do očiju i ušiju Božjih; Bog ih je i čuo i video – to je činjenica. U to vreme i tokom tog perioda, Jovovo znanje o Bogu i misli o Bogu u njegovom srcu, zapravo nisu bili tako specifični kao kod današnjih ljudi, ali je Bog, u kontekstu tog vremena, ipak prepoznao sve što je Jov rekao, zato što su njegovo ponašanje i misli u njegovom srcu, kao i sve što je izrazio i otkrio, bili dovoljni da ispune Božje zahteve. Za vreme dok je bio podvrgnut kušnjama, ono što je Jov u svom srcu mislio i što je odlučio da učini pokazalo je Bogu ishod koji je za Njega bio zadovoljavajući, a nakon što je Bog prestao da ga kuša, Jov se oslobodio nedaća, njegove su kušnje nestale i nikad ga više nisu snašle. Pošto je Jov već bio podvrgnut kušnjama, te pošto se u njima čvrsto držao i potpuno porazio Sotonu, Bog je njemu dao blagoslove koje je s pravom zaslužio. Kao što je zabeleženo u Knjizi o Jovu 42:10, 12, Jova je Bog još jednom blagoslovio, i to još više nego prvi put. Tada se Sotona povukao i nije više ništa govorio niti činio i, otad pa nadalje, nije više Jovu narušavao mir, niti ga napadao, a ni Boga više nije optuživao zato što blagosilja Jova.

Drugu polovinu svog života Jov provodi okružen Božjim blagoslovima

Iako su Božji blagoslovi u to vreme bili ograničeni samo na ovce, goveda, kamile, materijalna dobra i slično, blagoslovi kojima je Bog u Svom srcu želeo da daruje Jova bili su mnogo više od toga. Da li je u to vreme zabeleženo kakva je to večna obećanja Bog želeo da podari Jovu? Blagosiljajući Jova, Bog nije spomenuo niti se dotakao njegovog kraja i, bez obzira na to kakav je značaj ili položaj Jov imao u Božjem srcu, Bog je u suštini bio veoma odmeren u Svojim blagoslovima. Bog nije najavio Jovov kraj. Šta to zapravo znači? U vreme kada je Božji plan tek trebalo da dostigne tačku proglašenja čovekovog kraja, kad je tek trebalo da uđe u završnu etapu Njegovog dela, Bog nije pominjao kraj, već je čoveka darovao samo materijalnim blagoslovima. To praktično znači da je druga polovina Jovovog života protekla usred Božjih blagoslova, što ga je učinilo drugačijim od ostalih ljudi – on je, međutim, kao i ostali ljudi, bivao sve stariji, da bi mu na kraju, kao svakoj drugoj normalnoj osobi, došao dan da se oprosti od ovog sveta. Otuda i ovaj zapis: „Tako je umro Jov, star i sit života” (Knjiga o Jovu 42:17). Šta ovde znači izraz „star i sit života”? U eri pre nego što je Bog proglasio kraj ljudi, Bog je Jovu odredio očekivani životni vek, a kad je taj vek istekao, dozvolio je Jovu da sa ovog sveta ode prirodnim putem. Od Svog drugog blagoslova, pa do Jovove smrti, Bog ga više nije izlagao nevoljama. Za Boga je Jovova smrt bila prirodna, a takođe i neophodna; to je bilo nešto sasvim normalno i nije predstavljalo ni sud ni osudu. Dok je bio živ, Jov se klanjao Bogu i plašio Ga se; u pogledu toga kakav je kraj imao posle smrti, Bog ništa nije rekao, niti je dao bilo kakav komentar o tome. U svemu što govori i što čini, Bog ima snažan osećaj za sklad, a sadržaj i načela Njegovih reči i postupaka usklađeni su sa trenutnom etapom Njegovog dela i periodom u kojem deluje. Kakav je kraj u Božjem srcu imao neko kao što je Jov? Da li je Bog u svom srcu doneo bilo kakvu odluku? Naravno da jeste! Stvar je samo u tome što je to čoveku bilo nepoznato; Bog nije hteo, niti je imao nameru da čoveku to kaže. Prema tome, Jov je, površno govoreći, bio sit života kad je umro, i to je bio Jovov život.

Cena koju je Jov proživeo tokom svog života

Da li je Jov živeo vrednim životom? U čemu je bila njegova vrednost? Zašto se kaže da je on živeo vrednim životom? Kakva je njegova vrednost sa stanovišta čoveka? Sa stanovišta čoveka, on je predstavljao čovečanstvo koje Bog želi da spase, jer je pred Sotonom i celim svetom snažno svedočio o Bogu. Ispunio je dužnost koju treba da ispuni Božje stvoreno biće, dao je primer i poslužio kao uzor svima onima koje Bog želi da spase i omogućio je ljudima da shvate kako je sasvim moguće poraziti Sotonu oslanjajući se na Boga. A kakva je njegova vrednost sa stanovišta Boga? Što se Boga tiče, vrednost Jovovog života leži u njegovoj sposobnosti da se plaši Boga, da Mu se klanja, da svedoči o Božjim delima i da ih veliča, te da Bogu podari utehu i nešto u čemu će uživati; za Boga je vrednost Jovovog života bila i u tome što je Jov pre svoje smrti doživeo kušnje i porazio Sotonu, što je pred Sotonom i celim svetom snažno svedočio o Bogu, usled čega je Bog stekao slavu među ljudima, utešio Svoje srce i Svom željnom srcu omogućio da vidi ishod i da vidi nadu. U Božjem delu upravljanja čovečanstvom, Jovovo svedočenje predstavlja presedan u pogledu sposobnosti čoveka da snažno svedoči o Bogu i da Sotonu u Božje ime osramoti. Nije li u tome vrednost Jovovog života? Jov je doneo utehu Božjem srcu, omogućio je Bogu da oseti ukus zadovoljstva zbog sticanja slave i da na divan način započne sa ostvarenjem Svog plana upravljanja. Od tog trenutka pa nadalje, njegovo ime postalo je simbol Božje slave i znak pobede čovečanstva nad Sotonom. Ono što je Jov proživeo tokom svog života, kao i njegov izuzetan trijumf nad Sotonom, Bog će zauvek čuvati kao blago, a njegovu savršenost, poštenje i strah od Boga budući će naraštaji poštovati i oponašati. Bog će Jova zauvek čuvati kao besprekoran, svetli biser, a Jov zavređuje da ga i čovek isto tako čuva!

Uredbe iz Doba zakona

Deset zapovesti

Načela izrade oltara

Uredbe o postupanju sa slugama

Uredbe o krađi i obeštećenju

Održavanje godine Šabata i tri praznika

Uredbe u vezi sa Šabatom

Uredbe o prinošenju žrtava

Žrtve paljenice

Žrtve u žitu

Žrtve za mir

Žrtve za greh

Žrtve za prestup

Uredbe o svešteničkim žrtvama (Aron i njegovi sinovi imaju naređenje da ga se pridržavaju)

Svešteničke žrtve paljenice

Svešteničke žrtve u žitu

Svešteničke žrtve za greh

Svešteničke žrtve za prestup

Svešteničke žrtve za mir

Uredbe o konzumiranju žrtava od strane sveštenika

Čiste i nečiste životinje (one koje se mogu i one koje se ne smeju jesti)

Uredbe o pročišćenju žena nakon porođaja

Standardi za utvrđivanje gube

Uredbe o ljudima koji su izlečeni od gube

Uredbe o čišćenju zaraženih kuća

Uredbe o ljudima koji pate od abnormalnog pražnjenja

Dan pomirenja koji se mora slaviti jednom godišnje

Pravilnik o načinu klanja goveda i ovaca

Zabrana vršenja gnusnih običaja neznabožaca (incesta i slično)

Uredbe koje ljudi moraju da poštuju („Budite sveti, jer Ja sam Jahve, sveti Bog vaš!” (3. Mojsijeva 19:2))

Pogubljenje onih koji svoju decu žrtvuju Molohu

Uredbe o kažnjavanju krivičnog dela preljube

Pravila kojih se moraju pridržavati sveštenici (Pravila svakodnevnog ponašanja, Pravila konzumiranja svetih stvari, Pravila prinošenja žrtava i slično)

Praznici koje treba poštovati (Šabat, Pasha, Duhovi, Dan pomirenja i slično)

Ostale uredbe (Paljenje kandila, Godina jubileja, Otkup zemlje, Polaganje zakletve, Prinošenje desetine i slično)

Uredbe iz Doba zakona pravi su dokaz Božjih uputstava celom čovečanstvu

Vi ste, dakle, pročitali sve ove uredbe i načela iz Doba zakona, zar ne? Da li te uredbe obuhvataju širok spektar? Kao prvo, oni obuhvataju Deset Božjih zapovesti, nakon čega slede uredbe o tome kako se grade oltari i tako dalje. Zatim su tu izjave o praznovanju Šabata i svetkovanju tri praznika, nakon čega slede uredbe u vezi sa žrtvama. Jeste li videli koliko ima vrsta žrtava? Postoje žrtve paljenice, žrtve u žitu, žrtve za mir, za greh i tako dalje. Prate ih uredbe o svešteničkim žrtvama, uključujući žrtve paljenice i svešteničke žrtve u žitu, kao i ostale vrste žrtava. Osmi po redu skup uredbi odnosi se na konzumiranje žrtava od strane sveštenika. Zatim slede uredbe o tome šta sve ljudi tokom života treba da poštuju. Postoje odredbe o mnogim aspektima života ljudi, kao što su uredbe o tome šta se može, a šta se ne sme jesti, propisi u vezi sa pročišćenjem žena nakon porođaja, kao i propisi o ljudima koji su izlečeni od gube. U ovim uredbama, Bog ide toliko daleko da govori o bolestima, pa čak postoje i pravila za klanje ovaca i goveda, i tome slično. Ovce i goveda je takođe Bog stvorio, te stoga treba da ih koljete onako kako vam Bog kaže; nema sumnje da postoji razlog za te Božje reči; postupati prema Božjim odredbama je bez sumnje ispravno, i to zasigurno koristi ljudima! Tu su još i praznici i pravila koja treba poštovati, kao što su Šabat, Pasha i mnogi drugi – Bog je o svemu tome govorio. Pogledajmo sada i poslednju grupu: ostale uredbe – paljenje kandila, godina jubileja, otkup zemlje, polaganje zakletve, prinošenje desetine i slično. Da li i ovi propisi obuhvataju širok spektar? Prva stvar o kojoj treba razgovarati jeste pitanje prinošenja žrtava. Zatim su tu uredbe u pogledu krađe i obeštećenja, poštovanja Šabata… svaki aspekt života regulisan je nekim propisom. To praktično znači da je Bog, kad je zvanično započeo sa ostvarenjem Svog plana upravljanja, definisao brojne uredbe koje čovek treba da poštuje. Svrha tih uredbi bila je da se čoveku omogući da živi normalnim ljudskim životom na zemlji, životom koji je neodvojiv od Boga i Njegovih usmeravanja. Bog je čoveku najpre rekao kako da napravi i kako da podigne oltar. Zatim mu je rekao kako da prinosi žrtve i utvrdio na koji način čovek treba da živi – na šta treba da obrati pažnju u životu, čega treba da se pridržava i šta sme, a šta ne sme da radi. Ono što je Bog utvrdio za čoveka bilo je sveobuhvatno, On je ovim običajima, uredbama i načelima zapravo standardizovao ponašanje ljudi, usmeravao njihove živote, uvodio ih u Božje zakone, dovodio ih pred oltar Božji, usmeravao ih kako da žive među svim stvarima koje je Bog stvorio za čoveka, a koje se odlikuju redom, pravilnošću i umerenošću. Bog je te jednostavne uredbe i načela najpre koristio da bi čoveku postavio granice, kako bi on na zemlji normalno živeo i klanjao se Bogu, i kako bi živeo životom normalnog čoveka; takav je bio konkretan sadržaj početka Njegovog plana upravljanja od šest hiljada godina. Navedene uredbe i odredbe pokrivaju veoma širok spektar sadržaja, u njima se ogledaju specifičnosti Božjeg usmeravanja ljudi u Dobu zakona, morali su da ih prihvate i poštuju i ljudi rođeni pre Doba zakona, oni predstavljaju zapis o delu koje je Bog obavio tokom Doba zakona i pravi su dokaz Božjeg vođstva i usmeravanja čitavog čovečanstva.

Ljudski rod je zauvek neodvojiv od Božjih učenja i opskrbljivanja

Iz pomenutih uredbi vidimo da je Božji stav prema Njegovom delu, prema Njegovom upravljanju i prema čovečanstvu ozbiljan, savestan, rigorozan i odgovoran. Delo koje mora da obavi među ljudima On obavlja u skladu sa Svojim koracima, bez i najmanjeg neslaganja, izgovara reči koje mora da saopšti čovečanstvu bez i najmanje greške ili propusta, i na taj način omogućava čoveku da vidi da je neodvojiv od Božjeg vođstva i pokazuje mu koliko je za čovečanstvo važno sve što Bog čini i govori. Ne obazirući se na to kakav će čovek biti u narednom dobu, Bog je na samom početku – u Dobu zakona – učinio ove jednostavne stvari. Za Boga su ljudski pojmovi o Bogu, svetu i čovečanstvu u to doba bili apstraktni i neprozirni i, mada je u njima bilo određene svesne ideje i namere, svi su oni bili nejasni i netačni, te je ljudski rod stoga bio neodvojiv od Božjih učenja i opskrbljivanja. Najraniji ljudi nisu znali ništa, pa je Bog morao da počne da ih podučava najpovršnijim i najosnovnijim načelima opstanka i uredbama neophodnim za život, unoseći te Svoje pouke malo po malo u čovekovo srce. Kroz ove odredbe, sačinjena od reči, i kroz ove uredbe, On je čoveku postepeno omogućavao da Ga razume, da počne da uvažava i da razume Njegovo vođstvo, te da stekne neke osnovne pojmove o odnosima između Boga i čoveka. Nakon što je postigao ovaj efekat, Bog je tek tada mogao da, malo po malo, otpočne sa obavljanjem dela koje će kasnije dovršiti. Prema tome, ove uredbe i delo koje je Bog obavio tokom Doba zakona predstavljaju osnovu Njegovog dela spasavanja čovečanstva i prvu etapu dela iz okvira Božjeg plana upravljanja. Iako je, pre dela iz Doba zakona, Bog razgovarao sa Adamom, Evom i njihovim potomcima, Njegove tadašnje zapovesti i učenja nisu bili tako sistematični niti specifični da bi ih čoveku pojedinačno objavljivao, te stoga oni nisu zabeleženi, niti su prerasli u uredbe. To je zato što, u to vreme, Božji plan još uvek nije bio u toj meri ostvaren; tek kada je Bog doveo čoveka do ovog koraka, mogao je da počne sa objavljivanjem uredbi iz Doba zakona i da čoveku naloži da ih sprovodi. Ovaj proces je bio neophodan, a njegov ishod neizbežan. Ovi jednostavni običaji i uredbe pokazuju čoveku korake u Božjem upravljanju i Božju mudrost otkrivenu u Njegovom planu upravljanja. Bog zna koje sadržaje i sredstva da upotrebi za početak, koja sredstva da upotrebi za nastavak, a koja na samom kraju, kako bi mogao da zadobije grupu ljudi koji će svedočiti o Njemu i koji će sa Njim biti jednodušni. On zna šta čovek ima, i zna šta čoveku nedostaje. On zna šta treba da obezbedi i kako treba da vodi čoveka, a takođe zna šta čovek treba, a šta ne sme da radi. Čovek je nalik marioneti: mada nije razumeo Božje namere, on je naprosto morao da bude vođen Božjim delom upravljanja, korak po korak, sve do danas. U Božjem srcu nije bilo nikakvih nedoumica o tome šta treba da uradi; u Njegovom srcu postojao je vrlo jasan i živopisan plan, i On je obavio delo koje je Sâm želeo da obavi prema Svojim koracima i Svom planu, krećući se od površnog ka dubokom. Iako nije naznačio koje delo treba da obavi kasnije, Njegovo naredno delo je ipak nastavilo da se izvršava i da napreduje strogo prateći Njegov plan, koji je manifestacija onoga što Bog ima i što jeste, i koji ujedno predstavlja Njegov autoritet. Bez obzira na to na kojoj etapi Svog plana upravljanja trenutno radi, Njegova narav i Njegova suština predstavljaju Njega Sâmog. Ovo je apsolutna istina. Bez obzira na doba i bez obzira na etapu Božjeg dela, ima stvari koje se nikada neće promeniti, kao što su: kakve ljude Bog voli, kakve ljude mrzi, Njegova narav i sve ono što On ima i što jeste. Iako pomenute uredbe i načela, koje je Bog utvrdio tokom dela iz Doba zakona, ljudima danas izgledaju veoma jednostavno i površno, i mada su oni lako razumljivi i ostvarljivi, u njima još uvek ima mudrosti Božje, još uvek ima Božje naravi i svega onoga što On ima i što jeste. Naime, u tim naizgled jednostavnim uredbama izražena je Božja odgovornost i briga prema čovečanstvu, kao i izuzetna suština Njegovih misli, koje čoveku omogućavaju da zaista shvati činjenicu da Bog vlada svim stvarima i da sve kontroliše Njegova ruka. Bez obzira na to kolikim je znanjem čovečanstvo ovladalo i koliko je teorija i misterija ono razrešilo, sa Božjeg stanovišta ništa od toga nije u stanju da zameni Njegovo snabdevanje i vođstvo; čovečanstvo će zauvek ostati neodvojivo od Božjeg vođstva i ličnog Božjeg dela. Takav je neraskidivi odnos čoveka i Boga. Bez obzira na to da li ti Bog izdaje neku zapovest, uredbu ili te opskrbljuje istinom kako bi razumeo Njegove namere, i ma šta On činio, Božji je cilj da ljude povede u lepše sutra. Reči koje je izgovorio i delo koje obavlja ujedno su i otkrovenje jednog aspekta Njegove suštine i jednog aspekta Njegove naravi i Njegove mudrosti; oni su neizostavni korak Njegovog plana upravljanja. To se ne sme prevideti! Božje su namere u svemu što On čini; Bog se ne plaši neumesnih primedbi, niti se plaši ijedne ljudske predstave i misli o Njemu. On naprosto obavlja Svoje delo i nastavlja sa Svojim upravljanjem, u skladu sa Svojim planom upravljanja, nesputan bilo kojom osobom, događajem ili objektom.

Pregled Božjih misli, ideja i postupaka od kada je stvorio svet

Danas ćemo najpre sumirati Božje misli, ideje i svaki Njegov pokret otkako je stvorio čovečanstvo. Videćemo koliki je On posao obavio od stvaranja sveta do zvaničnog početka Doba blagodati. Potom ćemo moći da otkrijemo koje su od Božjih misli i ideja čoveku nepoznate, da bismo, na osnovu toga, mogli da razjasnimo redosled ostvarenja Božjeg plana upravljanja i da temeljno shvatimo kontekst u kojem je On stvorio Svoje delo upravljanja, njegov izvor i proces razvoja, kao i da temeljno razumemo kakve rezultate od tog Svog dela On očekuje – to jest, srž i svrhu Njegovog upravljačkog dela. Da bismo sve to razumeli, neophodno je da se vratimo u ona pradavna, mirna i tiha vremena, dok na svetu još nije bilo ljudi…

Bog lično stvara prvog živog čoveka

Prvo što je Bog pomislio kad je ustao iz kreveta, bilo je sledeće: da stvori živog čoveka – pravo, živo ljudsko biće – nekoga s kim će živeti i ko će Mu biti stalni pratilac; ta bi osoba mogla da Ga sluša, a On bi mogao da joj se poverava i da s njom razgovara. Tada je Bog po prvi put zahvatio šakom malo blata i od njega napravio prvu živu osobu, prema slici koju je u Svom umu zamislio, da bi, zatim, tom prvom živom stvoru nadenuo ime – Adam. Kako se Bog osećao kad je Sebi stvorio ovo prvo živo stvorenje koje diše? On je po prvi put osetio radost, jer je kraj Sebe imao voljeno stvorenje i saputnika. Ujedno je po prvi put osetio očinsku odgovornost, kao i brigu koja uz nju ide. To živo stvorenje koje diše donelo Mu je neizmernu sreću i radost; On je po prvi put osetio utehu. Ovo je bila prva kreacija koju nije ostvario Svojim mislima, pa čak ni Svojim rečima, već vlastitim rukama. Kad je jedno takvo stvorenje – živ čovek koji diše – sazdano od krvi i mesa, sa telom i obličjem, stalo pred Njega i bilo u stanju da s Njim razgovara, Bog je iskusio radost kakvu nikad ranije nije osetio. Bog je uistinu osećao odgovornost, a ovo živo biće ne samo što Ga je u srce dirnulo, već Mu je svakim svojim majušnim pokretom grejalo i ganulo dušu. Kad je to živo stvorenje stalo pred Njega, On je tada prvi put pomislio kako bi bilo dobro da stekne još takvih ljudi. Tako je izgledao niz događaja koji je otpočeo sa prvom Božjom mišlju. Bogu se sve to po prvi put dešavalo, ali On te najranije događaje – bilo da su oni u Njemu izazivali radost, osećaj odgovornosti ili zabrinutost – nije imao s kim da podeli. Počev od tog trenutka, Bog je uistinu osećao usamljenost i tugu kakve nikada ranije nije iskusio. Osećao je da čovek nije u stanju da shvati ni da prihvati Njegovu ljubav i brigu, kao ni Njegove namere prema ljudima, te je stoga u Svom srcu i dalje osećao tugu i bol. Iako je On sve to učinio čoveka radi, čovek toga nije bio svestan, niti je to razumeo. Pored sreće, radosti i utehe, čovek Mu je sa sobom ubrzo doneo i prva osećanja tuge i usamljenosti. To su bile Božje misli i osećanja u to vreme. Dok je sve to činio, Bog je u Svom srcu najpre osećao radost, zatim tugu i, na kraju, bol, a sva su ta osećanja bila pomešana sa strepnjom. Sve što je hteo da uradi bilo je da toj osobi, tom ljudskom rodu, omogući da što pre sazna šta Mu je na srcu i da što pre shvati Njegove namere. Nakon toga, oni bi mogli postati Njegovi sledbenici, deliti Njegove misli i uskladiti se s Njegovim namerama. Tada oni ne bi više samo ćutke slušali šta Bog govori, ne bi bili nesvesni načina na koji mogu da se pridruže Bogu u Njegovom delu i, povrh svega, ne bi više bili ravnodušni prema Božjim zahtevima. Te prve stvari koje je Bog učinio veoma su značajne i vredne, kako sa stanovišta Njegovog plana upravljanja, tako i sa stanovišta današnjih ljudskih bića.

Nakon što je stvorio sve stvari i ljudski rod, Bog nije mirovao. Bio je u stalnom pokretu, željan da nastavi sa Svojim upravljanjem i da među ljudima zadobije one koje je toliko voleo.

Približno u Doba zakona, Bog obavlja niz nikada ranije učinjenih dela

Iz Biblije zatim vidimo da je, nedugo nakon što je Bog stvorio ljudska bića, čitav svet zahvatio veliki potop. Za Noja, koji se pominje u zapisu o potopu, može se reći da je bio prvi čovek koji je primio Božji poziv da zajedno s Njim radi na dovršenju Božjeg zadatka. To je, naravno, ujedno bio i prvi put da je Bog nekoga sa zemlje pozvao da učini nešto po Njegovoj zapovesti. Čim je Noje sagradio barku, Bog je po prvi put poslao potop na zemlju. Kad je zemlju uništio potopom, bilo je to prvi put od stvaranja ljudskih bića da je Boga obuzelo gađenje prema njima; to Ga je gađenje zapravo i nagnalo da donese bolnu odluku o uništenju ljudskog roda potopom. Nakon što je potop uništio zemlju, Bog je sklopio svoj prvi savez sa ljudima, savez kojim se zavetovao da nikada više neće uništavati svet poplavama. Znamen tog saveza bila je dúga. Bio je to prvi Božji savez sa čovečanstvom, što znači da je duga bila prvi znamen Božjeg zaveta; duga je stvarna, fizička stvar koja postoji. Upravo zbog postojanja duge, Bog često tuguje za prethodnim ljudskim rodom koji je izgubio, tako da Ga ona stalno podseća na ono što im se dogodilo… Bog nije hteo da uspori tempo – neprestano je bio u pokretu i jedva je čekao da preduzme sledeći korak iz Svog plana upravljanja. Nakon toga, Bog je, kao Svoj najbolji izbor, odabrao Avrâma za obavljanje dela širom Izraela. To je ujedno bio prvi put da Bog odabere jednog takvog kandidata. Odlučio je da Svoje delo spasenja ljudskog roda obavi posredstvom tog čoveka, da bi zatim Svoje delo nastavio među njegovim potomcima. Iz Biblije saznajemo da je Bog sa Avrâmom učinio upravo to. Bog je tada Izrael učinio Svojom prvom izabranom zemljom i započeo da Svoje delo iz Doba zakona obavlja posredstvom Izraelaca, Svog izabranog naroda. Izraelcima je, opet po prvi put, podario i do detalja razjasnio izričita pravila i statute koje ljudi treba da slede. Bog je tada ljudskim bićima prvi put dao tako konkretna i standardizovana pravila o tome kako treba da prinose žrtve, kako da žive, šta treba a šta ne treba da rade, koje praznike i dane treba da poštuju i kojih načela treba da se pridržavaju u svemu što rade. Ovo je bio prvi put da Bog ljudima daje tako detaljne, standardizovane propise i načela o tome kako da žive svoj život.

Svaki put kad kažem „prvi put”, to se odnosi na onu vrstu posla koju Bog nikada ranije nije preduzimao. To se odnosi na delo koje ranije nije postojalo i koje Bog nikad pre toga nije obavio, uprkos tome što je stvorio ljudski rod i svakovrsna druga stvorenja i živa bića. Celokupno to delo podrazumevalo je Božje upravljanje ljudskim rodom; ono je u celosti imalo veze s ljudima, njihovim spasenjem i upravljanjem njima od strane Boga. Nakon Avrâma, Bog je ponovo učinio nešto po prvi put – izabrao je da Jov bude onaj ko poštuje zakon i ko može da se odupre Sotoninim iskušenjima, a da se pritom i dalje plaši Boga, kloni zla i svedoči za Boga. Tada je Bog, ujedno, po prvi put dopustio Sotoni da iskuša neku osobu i prvi put se opkladio s njim. Na kraju je, takođe po prvi put, zadobio nekoga ko je bio sposoban da Mu, suočen sa Sotonom, bude svedok i da svedoči za Njega, i nekoga ko je Sotonu mogao u potpunosti da osramoti. Otkad je stvorio ljudski rod, to je bila prva osoba koju je Bog zadobio i koja je mogla da svedoči za Njega. Zadobivši tog čoveka, Bog je postao još nestrpljiviji da što pre nastavi sa Svojim upravljanjem i da obavi sledeću etapu Svog dela, pa je počeo da priprema mesto i ljude koje će upotrebiti za sledeći korak Svoga dela.

Da li ste, nakon svega što je rečeno tokom ovog zajedništva, stekli ikakvo istinsko razumevanje Božjih namera? Ovaj slučaj Svog upravljanja ljudskim rodom i spasavanja ljudskog roda Bog smatra važnijim od bilo čega drugog. On ove stvari obavlja ne samo Svojim mislima, ne samo Svojim rečima, a još manje ih obavlja na jedan ležeran način – On sve te stvari čini sa Svojim namerama, imajući plan, cilj i merila. Jasno je da ovaj put Božje delo spasavanja ljudskog roda ima ogroman značaj i za Boga i za čoveka. Ma koliko da je taj posao težak, prepreke za njega velike a ljudi slabi, i ma koliko da je snažan ljudski bunt, ništa od toga Bogu ne pada teško. Bog je zauzet, daje celo Svoje srce i upravlja delom koje želi da obavi. Pored toga, On sve uređuje i ima suverenost nad svim onim ljudima na kojima želi da radi i nad celokupnim delom koje On želi da obavi – ništa od ovoga nije nikad ranije bilo učinjeno. Ovo je prvi put da je Bog primenio ove metode i platio tako ogromnu cenu da sprovede veliki poduhvat upravljanja ljudskim rodom i njegovog spasavanja. Tokom obavljanja sveg ovog dela, Bog malo-pomalo, bez rezerve, izražava i ljudskom rodu izliva Svoje celo srce, sve ono što On ima i što jeste, Svoju mudrost i svemoć, kao i svaki aspekt Svoje naravi, a Njegovo izražavanje i obelodanjivanje ovih stvari kroz ove metode su bez presedana. U čitavoj vaseljeni, dakle, osim ljudi kojima Bog ima za cilj da upravlja i da ih spase, nijedno drugo stvorenje nije nikada bilo tako blisko Bogu niti je imalo tako prisan odnos sa Njim. Ljudski rod kojim On želi da upravlja i da ga spase zauzima najvažnije mesto u Njegovom srcu; On ovo čovečanstvo ceni iznad svega. Uprkos tome što je za njega platio ogromnu cenu, što Ga čovečanstvo stalno povređuje i što se buni protiv Njega, On se ne žali i ne kaje se, On ih i dalje ne ostavlja niti ih napušta, već nastavlja da obavlja Svoje delo bez prestanka. To je zato što zna da će, pre ili kasnije, doći dan kada će se ljudi probuditi na poziv Njegovih reči, kada će ih one dirnuti, kada će prepoznati da je On Stvoritelj i vratiti se na Njegovu stranu…

Posle svega što ste danas čuli, možda ćete osetiti da je sve što Bog čini sasvim normalno. Reklo bi se da su ljudi u Božjim rečima i delu oduvek naslućivali ponešto od Njegovih namera prema njima, ali i da oduvek postoji izvesna distanca između njihovih osećanja i saznanja, sa jedne, i onoga što Bog misli, sa druge strane. Stoga smatram da je neophodno svim ljudima govoriti o tome zašto je Bog stvorio ljude, kao i o pozadini Njegove želje da zadobije ljudski rod kojem se toliko nadao. Od suštinske je važnosti podeliti to saznanje sa svima, tako da svi to jasno shvate i srcem razumeju. Naime, svaka Božja misao i ideja, kao i svaka faza i svaki period Njegovog dela, međusobno su uvezani i usko povezani sa čitavim Njegovim delom upravljanja; stoga, ako razumeš Božje misli, ideje i Njegove namere na svakom koraku Njegovog dela, to je isto kao da razumeš kako je nastalo Njegovo delo upravljanja. Upravo se na toj osnovi tvoje razumevanje Boga produbljuje. Iako sve što je Bog uradio kad je prvi put stvorio svet, o čemu sam prethodno govorio, za sada naizgled predstavlja samo nebitnu „informaciju” sa aspekta potrage za istinom, kako budeš sticao iskustva, ipak će doći dan kad o tome nećeš više misliti kao o prostom skupu informacija, niti ćeš to naprosto smatrati nekakvom tajnom. Kako tvoj život bude napredovao, kad Bog bude imao određeno mesto u tvom srcu ili kad budeš temeljnije i dublje razumeo Njegove namere, tek tada ćeš zaista shvatiti važnost i neophodnost ovoga o čemu danas govorim. Bez obzira na to u kojoj meri vi to sada razumete, i dalje je neophodno da ove stvari spoznate i razumete. Kada Bog nešto radi, kad obavlja Svoje delo, bez obzira da li to čini Svojim idejama ili Svojim vlastitim rukama i bez obzira da li to čini po prvi ili poslednji put, On, na kraju krajeva, ima Svoj plan, a Njegove namere i Njegove misli ogledaju se u svemu što čini. Te namere i misli predstavljaju Božju narav i izražavaju ono što On ima i što jeste. To dvoje – Božja narav i ono što On ima i što jeste – predstavljaju nešto što svaka osoba mora da razume. Nakon što čovek shvati Njegovu narav i ono što On ima i što jeste, postepeno će početi da shvata zbog čega Bog čini to što čini i zašto govori to što govori. Od tog trenutka, ljudi mogu sa više vere slediti Boga, tragati za istinom i promenom svoje naravi. Drugim rečima, čovekovo razumevanje Boga neodvojivo je od njegove vera u Boga.

– „Reč”, tom II, „O spoznaji Boga”, „Božje delo, Božja narav i Sȃm Bog III”

Svakodnevne reči Božje  Odlomak 63

Ako ono što ljudi spoznaju i razumeju jeste Božja narav i ono što On ima i što jeste, onda će ono što time stiču biti život koji potiče od Boga. Kad taj život bude izgrađen u tebi, tvoj će strah od Boga postajati sve veći i veći. To je ishod koji se postiže sasvim prirodno. Ako ne želiš da spoznaš i shvatiš Božju narav i Njegovu suštinu, ako ne želiš čak ni da promišljaš o tome, niti da vodiš računa o tim stvarima, sa sigurnošću ti mogu reći da način na koji trenutno stremiš verovanju u Boga nikada ti neće dozvoliti da udovoljiš Njegovim namerama, niti da zadobiješ Njegovo odobravanje, a kamoli da istinski dostigneš spasenje – to će biti konačne posledice. Ako ljudi ne razumeju Boga i ne spoznaju Njegovu narav, njihovo srce neće nikada moći da Mu se istinski otvori. Nakon što budu razumeli Boga, imaće interesovanje i veru da pokažu razumevanje prema Njegovom srcu i naslađuju se Njegovim srcem. Kad pokažeš razumevanje prema Božjem srcu i naslađuješ se njime, tvoje će se srce postepeno, malo po malo, otvarati prema Njemu. Kad svoje srce otvoriš Bogu, osetićeš koliko su sramotni i prezira dostojni bili tvoji pokušaji da trguješ s Bogom, zahtevi koje si pred Njega postavljao i tvoje vlastite neumerene želje. Kad svoje srce istinski otvoriš Bogu, videćeš da Njegovo srce predstavlja jedan svet neuporedivog prostranstva i istovremeno ćeš zakoračiti u carstvo koje nikad ranije nisi osetio. U tom carstvu nema varanja, nema lažljivosti, nema mraka i nema zla. Postoji samo iskrenost i vernost; samo svetlost i čestitost; samo pravednost i dobrota. To je carstvo ispunjeno ljubavlju i obzirnošću, milošću i tolerancijom, kroz koje osećaš svu sreću i radost što si živ. Te stvari će ti Bog otkriti kada Mu otvoriš svoje srce. Taj svet neuporedivog prostranstva ispunjen je Božjom mudrošću i svemoći; on je takođe prepun Njegove ljubavi i autoriteta. Ovde možeš videti svaki aspekt onoga što Bog ima i što jeste, ono što Boga raduje, ono što Ga brine, ono što Mu donosi tugu, i ono što izaziva Njegov gnev... To je ono što može da vidi svako ko svoje srce otvara Bogu i dozvoljava Mu da u njega zakorači. Tek kada otvoriš svoje srce Bogu, On može da uđe u njega. Tek kada Bog uđe u tvoje srce, možeš da vidiš ono što Bog ima i što jeste, i da vidiš Njegove namere za tebe. Tek tada ćeš otkriti koliko je sve u vezi s Bogom dragoceno, te da sve ono što On ima i što jeste vredi čuvati kao najveće blago. U poređenju s tim, ljudi, događaji i stvari oko tebe, pa čak i tvoji najmiliji, tvoj partner i sve ono što voliš, uopšte nisu vredni pomena, oni su za tebe tako beznačajni i tako niski. Osetićeš da ništa što je materijalno nikad više neće moći da te privuče, niti da te natera da za to platiš bilo koju cenu. U Božjoj poniznosti videćeš Njegovu veličinu i Njegovu nadmoć. Štaviše, u nekom Božjem delu, koje si ranije smatrao neznatnim, videćeš Njegovu beskrajnu mudrost i toleranciju, kao i Njegovo strpljenje, trpeljivost i razumevanje koje pokazuje prema tebi. To će u tebi pobuditi obožavanje prema Njemu. Tog ćeš dana osetiti da ljudi žive u tako prljavom svetu, i da, bilo da je reč o ljudima kraj tebe ili stvarima koje se dešavaju oko tebe, ili čak o onima koje voliš, njihovoj ljubavi prema tebi i njihovoj tobožnjoj zaštiti ili brizi prema tebi, ništa od toga nije vredno ni pomena – samo je Bog tvoj najvoljeniji i tvoje najdragocenije blago. Kad dođe taj dan, verujem da će biti onih koji će reći: „Božja ljubav je tako velika, a Njegova suština tako sveta. U Bogu nema prevrtljivosti, nema zla, nema zavisti, nema svađe, već samo pravednost i istinitost. Ljudi treba da žude za svim onim što Bog ima i što jeste i ljudi takođe treba da streme i da teže ka tome.” Na čemu se zasniva sposobnost ljudi da to postignu? Ta se sposobnost zasniva na njihovom razumevanju Božje naravi i na njihovom razumevanju Božje suštine. Prema tome, razumevanje Božje naravi i onoga što On ima i što jeste doživotna je lekcija za svakog čoveka; to je ujedno i doživotni cilj kojem teži svako ko nastoji da promeni svoju narav i spozna Boga.

– „Reč”, tom II, „O spoznaji Boga”, „Božje delo, Božja narav i Sȃm Bog III”

Svakodnevne reči Božje  Odlomak 64

Prvo Božje ovaploćenje zarad obavljanja Svog dela

Ako želimo da bolje razumemo ono što Bog ima i što jeste, ne možemo se zaustaviti na Starom zavetu i Dobu zakona – treba da nastavimo dalje, prateći korake koje je Bog preduzimao tokom obavljanja Svoga dela. Hajde, dakle, da ispratimo korake koje je Bog napravio kad je okončao Doba zakona i zakoračio u Doba blagodati – doba ispunjeno milošću i iskupljenjem. Bog je i u tom dobu obavio neka važna dela, koja nikad ranije nije činio. Delo u tom novom dobu predstavljalo je novu početnu tačku i za Boga i za ljude – početnu tačku koja se sastojala od još jednog novog dela koje Bog nikad pre toga nije obavio. To novo delo bilo je bez presedana, bilo je nešto što je prevazilazilo maštu ljudi i svih ostalih stvorenja. Bilo je to delo koje je sada dobro poznato svim ljudima – Bog je po prvi put postao ljudsko biće i prvi put je Svoje novo delo započeo u ljudskom obliku i sa identitetom čoveka. To je ujedno značilo da je Bog završio Svoje delo iz Doba zakona, te da više neće raditi niti govoriti išta što bi se odnosilo na zakon. On, takođe, ne bi rekao niti učinio išta što bi imalo formu zakona, ili što bi pratilo načela i pravila zakona. Drugim rečima, celokupno Njegovo delo zasnovano na zakonu bilo je zaustavljeno da se više nikad ne nastavi, jer je Bog želeo da započne novo delo i da učini nešto novo. Njegov je plan ponovo dobio novu polaznu tačku, te je stoga Bog morao da ljude povede u naredno doba.

Da li je za ljude to bila radosna ili zloslutna vest zavisilo je od suštine svakog pojedinca. Moglo bi se reći da za neke ljude to nije bila radosna, već zloslutna vest – jer, kad je Bog započeo Svoje novo delo, ljudi koji su samo poštovali zakone i pravila, koji su samo sledili doktrine, ali se nisu plašili Boga, bili su skloni da, uz pomoć starog Božjeg dela, osuđuju Njegovo novo delo. Za takve je ljude ovo bila zloslutna vest. Nasuprot tome, za svaku nevinu i otvorenu osobu, koja je prema Bogu bila iskrena i voljna da primi Njegovo iskupljenje, prvo Božje ovaploćenje predstavljalo je veoma radosnu vest. Jer, od trenutka kad su ljudi stvoreni, Bog se tada po prvi put pojavio i živeo među ljudima u obliku koji se razlikovao od Duha; ovoga puta, rodilo Ga je ljudsko biće i On je među ljudima živeo i delovao kao Sin čovečji. Ovim „prvim ovaploćenjem” srušene su ljudske predstave; ono je prevazilazilo svačiju maštu. Štaviše, od njega su svi Božji sledbenici stekli opipljivu korist. Bog ne samo što je okončao staro doba, već je ujedno prestao da primenjuje Svoje stare metode i stil rada. Od Svojih glasnika nije više tražio da prenose Njegove namere, nije više bio skriven u oblacima i ljudima se nije više ukazivao i obraćao zapovednički, kroz grmljavinu. Kao nikada pre, koristeći se nezamislivim metodom ovaploćenja, koji je za ljude bio teško razumljiv i prihvatljiv, On je postao Sin čovečji da bi započeo delo tog doba. Ovaj Božji čin zatekao je ljude potpuno nespremnim; oni su se zbog toga postideli, jer je Bog ponovo započeo novo delo koje nikada ranije nije učinio.

– „Reč”, tom II, „O spoznaji Boga”, „Božje delo, Božja narav i Sȃm Bog III”

Svakodnevne reči Božje  Odlomak 65

Isus kida klasje žita i jede zrnevlje na Šabat

Matej 12:1  Tih dana je Isus prolazio kroz žitna polja. Bila je subota. Njegovi učenici su bili gladni, pa su počeli da trgaju klasje i da jedu zrnevlje.

Sin čovečji je Gospod Šabata

Matej 12:6-8  A ja vam kažem da se ovde zbiva nešto važnije od hrama. Kada biste znali šta znači: „Milosrđe hoću, a ne žrtvu”, ne biste osudili nevine. Jer, Sin Čovečiji je Gospodar subote.

Zadržimo se najpre na sledećem pasusu: „Tih dana je Isus prolazio kroz žitna polja. Bila je subota. Njegovi učenici su bili gladni, pa su počeli da trgaju klasje i da jedu zrnevlje.”

Zašto sam odabrao baš ovaj odlomak? Kakve on ima veze s Božjom naravi? Prvo što u ovom tekstu zapažamo jeste da se to zbilo na Šabat, ali je Gospod Isus uprkos tome izašao i poveo Svoje učenike kroz žitna polja. Još je više ukazivalo na „izdajstvo” to što su čak „počeli da trgaju klasje i da jedu zrnevlje”. U Doba zakona, Bog Jahve je bio zakonom propisao da ljudi na Šabat ne mogu po volji izlaziti, niti učestvovati u slobodnim aktivnostima – bilo je mnogo toga što se nije smelo raditi na Šabat. Stoga je ovakav postupak Gospoda Isusa zbunjivao one koji su dugo živeli po tom zakonu, te su oni taj postupak čak i kritikovali. Za sada ćemo njihovu zbunjenost i način na koji su razgovarali o tom Isusovom postupku ostaviti po strani, i najpre razmotriti zašto je Gospod Isus odlučio da to učini baš na Šabat, od svih dana, i šta je time hteo da saopšti ljudima koji su živeli u skladu sa zakonom. To je veza između ovog odlomka i Božje naravi o kojoj želim da govorim.

Kad je Gospod Isus došao, Svoje praktične postupke je koristio da bi ljudima stavio do znanja da je Bog napustio Doba zakona i da je započeo novo delo, kao i da to novo delo ne zahteva da se poštuje Šabat. Božji izlazak iz okvira Šabata bio je tek nagoveštaj Njegovog novog dela; stvarno i veliko delo tek je predstojalo. Kada je Gospod Isus započeo Svoje delo, iza Sebe je već bio ostavio „stege” Doba zakona, te prevazišao pravila i načela propisana u tom dobu. Nije u Njemu bilo ni traga od ičega što bi imalo veze sa zakonom; On je taj zakon potpuno odbacio i više ga se nije pridržavao, niti je od ljudi zahtevao da ga se pridržavaju. Iz ovoga, dakle, vidiš da je Gospod Isus na Šabat prošao kroz žitna polja i da se Gospod nije odmarao; umesto da se odmara, bio je napolju i radio. Taj Njegov postupak kosio se sa predstavama ljudi i stavio im je do znanja da On više ne živi pod zakonom, da je izašao izvan okvira Šabata i pojavio se pred ljudima i u njihovoj sredini u potpuno novom liku i s novim načinom delovanja. Taj Njegov postupak je saopštio ljudima da je On doneo novo delo, delo koje je otpočelo izlaskom iz okvira zakona i izlaskom iz Šabata. U obavljanju Svog novog dela, Bog se više nije držao prošlosti i nije više brinuo o pravilima iz Doba zakona. Na Njega nije uticalo ni Njegovo vlastito delo u prethodnom dobu, već je na Šabat radio kao i svakog drugog dana, a kad su Njegovi učenici na Šabat ogladneli, mogli su da trgaju klasje i jedu zrnevlje. To je u Božjim očima bilo sasvim normalno. Za Boga, toliko toga od dela koje želi da učini i reči koje želi da kaže može imati nove početke. Kad god započne nešto novo, On Svoje prethodno delo niti pominje, niti nastavlja da ga izvršava. Bog tokom obavljanja Svog dela ima načela, pa kad poželi da započne novo delo, On tada ujedno želi da ljude uvede u novu etapu Svog dela, a Njegovo delo upravo tada ulazi u višu fazu. Ako ljudi nastave da se ponašaju prema starim izrekama ili pravilima, ili nastave da ih se pridržavaju, On to neće upamtiti, niti odobriti. To je zato što je On već doneo novo delo i zakoračio u novu etapu Svog dela. Kad donese novo delo, On se pred ljudima pojavljuje u potpuno novom liku, iz potpuno novog ugla i na potpuno novi način, kako bi ljudi mogli da vide različite aspekte Njegove naravi i onoga što On ima i što jeste. To je jedan od ciljeva Njegovog novog dela. Bog se ne drži starih stvari, niti ide utabanim putem; dok radi i govori, On nije onakav kakvim Ga ljudi zamišljaju, da zabranjuje ovo ili ono. Kod Boga je sve slobodno i nesputano, nema nikakvih zabrana ni ograničenja – sve što On ljudima donosi jesu sloboda i oslobađanje. On je živi Bog, Bog koji uistinu i stvarno postoji. On nije ni lutka ni glinena figurica, i potpuno se razlikuje od idola koje ljudi opslužuju u svetilištima. On je živ i pun energije, a ono što Njegove reči i dela ljudima donose u celosti se sastoji od života i svetlosti, od slobode i oslobađanja, jer On u Svojim rukama drži istinu, život i put, i On obavlja svo delo koje namerava da obavi bez ikakvih ograničenja. Ma šta da ljudi govore i ma kako da vide ili procenjuju Njegovo novo delo, On će obaviti delo koje namerava da obavi bez ikakve zadrške. Neće brinuti zbog bilo čijih predstava, niti zbog njihovog upiranja prstom u Njegovo delo i reči, niti čak zbog njihovog snažnog protivljenja i otpora prema Njegovom novom delu. Bilo bi nemoguće da iko od stvorenih bića koristi ljudski razum, ili ljudsku maštu, znanje ili moral da izmeri ili donese sud o onome što Bog čini, da diskredituje, ometa ili sabotira Njegovo delo. U Njegovom delu i u onome što On čini nema nikakvih zabrana; nijedna osoba, događaj ni stvar ne mogu ograničiti Njegovo delo, niti ga mogu narušiti bilo kakve neprijateljske sile. Što se Njegovog novog dela tiče, On je Car koji uvek pobeđuje, a sve neprijateljske sile, sve jeresi i zablude čovečanstva ostaju zgažene pod Njegovim stopama. Ma koju novu etapu Svog dela da izvršava, ona će se sigurno razvijati i širiti među čovečanstvom, i sigurno će se nesmetano sprovoditi i biti dovedena do potpunog uspeha širom čitave vaseljene. U tome je Božja svemogućnost i mudrost, Njegov autoritet i Njegova sila. Stoga je Gospod Isus mogao otvoreno da izađe i da radi na Šabat, jer u Njegovom srcu nije bilo ni pravila, niti ikakvog znanja ili učenja koje bi poticalo od ljudi. Ono što je imao bilo je novo Božje delo i Božji put. Njegovo je delo bilo put ka oslobođenju ljudskog roda, put ka oslobađanju ljudi, kako bi mogli da egzistiraju u svetlosti i da žive. Sa druge strane, ljudi koji se klanjaju idolima i lažnim bogovima svaki dan svog života provode u okovima Sotone, sputani svakojakim pravilima i tabuima – danas je zabranjeno jedno, sutra nešto drugo – u njihovim životima nema slobode. Oni su nalik okovanom roblju i žive životom u kojem nema ni trunke radosti. Šta se ovde podrazumeva pod „zabranom”? Ona predstavlja ograničenja, okove i zlo. Čim se čovek pokloni nekom idolu, on se na taj način klanja lažnom bogu, zlom duhu. Zabrana se javlja paralelno sa učešćem u takvim aktivnostima. Ne smete jesti ovo ili ono, danas ne smete izlaziti iz kuće, sutra ne smete da kuvate, prekosutra je zabranjeno seliti se u novu kuću, a venčanja i sahrane, pa čak i rođenje deteta, dozvoljeni su samo u određene dane. Kako se to zove? To se zove zabrana; ona ljude ograničava i predstavlja okove kojima Sotona i zli duhovi ljude kontrolišu i sputavaju im i srce i telo. Ima li kod Boga takvih zabrana? Kad govoriš o svetosti Božjoj, najpre treba da pomisliš na ovo: kod Boga ne postoje nikakve zabrane. On se u Svojim rečima i Svom delu pridržava načela, ali kod Njega nema zabrana, jer je Sâm Bog istina, put i život.

„A ja vam kažem da se ovde zbiva nešto važnije od hrama. Kada biste znali šta znači: ’Milosrđe hoću, a ne žrtvu’, ne biste osudili nevine. Jer, Sin Čovečiji je Gospodar subote” (Matej 12:6-8). Na šta se ovde odnosi reč „hram”? Prosto rečeno, ona se odnosi na veličanstvenu, visoku građevinu, koja je u Dobu zakona predstavljala mesto na kojem su se sveštenici okupljali da bi se klanjali Bogu. A kad je Gospod Isus rekao „da se ovde zbiva nešto važnije od hrama”, na koga se reč „nešto” odnosila? Očigledno je da se „nešto” odnosi na ovaploćenog Gospoda Isusa, jer samo je On bio uzvišeniji od hrama. Šta je tim rečima saopštio ljudima? Rekao im je da izađu iz hrama – Bog je, naime, već bio napustio hram i nije više delovao u njemu, te je stoga bilo potrebno da ljudi Božje stope potraže izvan hrama i da Njegove korake slede u Njegovom novom delu. Kada je Gospod Isus to rekao, Njegove su se reči zasnivale na premisi da su ljudi, prema slovu zakona, na hram gledali kao na nešto što je veće od Sâmog Boga. Drugim rečima, ljudi su se, umesto Bogu, klanjali hramu, pa ih je Gospod Isus upozorio da ne obožavaju idole, već da se umesto toga klanjaju Bogu, jer On vrhuje nad tim. Stoga je rekao: „Milosrđe hoću, a ne žrtvu.” Očito je da, u očima Gospoda Isusa, većina ljudi koji su živeli po slovu zakona nije više obožavala Jahvea, već je samo slepo obavljala obrede žrtvovanja, što je Gospod Isus označio kao obožavanje idola. Ovi idolopoklonici su hram smatrali nečim što je veće i uzvišenije od Boga. U njihovim je srcima postojao jedino hram, a ne Bog, a ako bi izgubili hram, oni bi time izgubili i svoje prebivalište. Kad ne bi bilo hrama, ne bi imali gde da se klanjaju i ne bi mogli da prinose žrtve. Ovo njihovo tobožnje „prebivalište” bilo je mesto na kojem su se pretvarali da obožavaju Boga Jahvea, kako bi ostali u hramu i nastavili da se bave svojim poslovima. Njihovo takozvano „žrtvovanje” bilo je tek sklapanje vlastitih sramnih pogodbi, a sve pod maskom vršenja službe u hramu. Upravo su iz tog razloga ljudi u to vreme na hram gledali kao na nešto što je veće od Boga. Gospod Isus je ove reči izgovorio kao upozorenje ljudima, jer su hram koristili kao paravan, a žrtve kao pokriće za varanje i ljudi i Boga. Ako Isusove reči primenite na sadašnjost, one će i dalje biti podjednako validne i relevantne. Iako ljudi danas doživljavaju drugačije Božje delo u odnosu na ono koje su doživeli ljudi iz Doba zakona, priroda-suština tih Božjih dela ostala je nepromenjena. U kontekstu današnjeg dela, ljudi će i dalje činiti iste one stvari koje su iskazane rečima: „hram je veći od Boga”. Primera radi, na izvršavanje dužnosti ljudi gledaju kao na svoj posao; svedočenje Bogu i borbu protiv velike crvene aždaje posmatraju kao politički pokret za odbranu ljudskih prava, demokratiju i slobodu; svoju dužnost pretvaraju u sredstvo kojim će od svojih veština napraviti karijeru, dok strah od Boga i izbegavanje zla tretiraju samo kao delove verske doktrine koju treba poštovati, i tako dalje. Nisu li takva ponašanja u suštini identična onima koja se ogledaju u stavu „hram je veći od Boga”? Jedina razlika je u tome što su ljudi, pre dve hiljade godina, svoje poslove obavljali u hramu načinjenom od cigala, dok ih danas obavljaju u hramovima koji se ne mogu opipati prstima. Ljudi koji cene pravila gledaju na njih kao na nešto što je veće od Boga, oni koji vole status smatraju da je status veći od Boga, oni koji vole karijeru smatraju da je ona veća od Boga, i tako redom – a sve Me to navodi na sledeću tvrdnju: „Ljudi svojim rečima hvale Boga kao nešto najveće, ali je u njihovim očima zapravo sve drugo veće od Boga.” To je zato što se ljudi, čim se na putu kojim slede Boga nađu u prilici da pokažu vlastiti talenat ili da se pozabave svojim poslovima i karijerom, momentalno udaljavaju od Boga i u celosti se posvećuju svojoj voljenoj karijeri. A što se tiče Božjih namera i svega onoga što im je poverio, oni su to ionako već odavno odbacili. Koja je razlika između stanja ovih ljudi i onih koji su se, pre dve hiljade godina, svojim poslovima bavili u hramu?

Rečenicom „Sin Čovečiji je Gospodar subote” ljudima se saopštava da ništa od onog što ima veze s Bogom nije materijalne prirode; naime, iako Bog može da podmiri sve tvoje materijalne potrebe, može li zadovoljstvo zbog podmirenja tih potreba da zameni tvoje traganje za istinom? To, očigledno, nije moguće! Božja narav i sve ono što On ima i što jeste, o čemu smo u zajedništvu već govorili, predstavljaju istinu. Njena se vrednost ne može meriti ni sa čim što je materijalno, ma koliko ono bilo vredno, niti se njena vrednost može izraziti u novcu, budući da ta istina nije materijalna, već opskrbljuje potrebe srca svakog čoveka. Svakoj osobi bi ove neopipljive istine trebalo da budu vrednije od ma koje materijalne stvari koju ti možda ceniš, zar ne? Nad ovom izjavom bi trebalo da se malo duže zamislite. Poenta ovoga što sam rekao jeste da ono što Bog ima i što jeste, kao i sve drugo u vezi s Bogom, za svakog pojedinca predstavljaju najvažnije stvari, koje se ne mogu zameniti ničim materijalnim. Daću ti jedan primer: kad si gladan, treba ti hrana. Ta hrana može biti manje-više dobra ili manje-više neprivlačna, ali ukoliko te je zasitila, onaj neprijatni osećaj gladi neće te više mučiti – on će iščeznuti. Možeš mirno da sediš, a telo će ti se odmarati. Ljudska se glad može utoliti hranom, ali kako da se rešiš praznine u svom srcu kad osetiš da ne razumeš Boga, uprkos tome što Ga slediš? Može li se ta praznina ispuniti hranom? Isto tako, kad slediš Boga ali ne razumeš Njegove namere, čime možeš da nadoknadiš tu glad u svom srcu? Dok kroz Boga doživljavaš spasenje i dok težiš promeni svoje naravi, zar se nećeš osećati krajnje zabrinuto ukoliko ne razumeš Njegove namere, ako ne znaš šta je istina i ako ne razumeš Božju narav? Zar u svom srcu nećeš osećati užasnu glad i žeđ? Zar ti ta osećanja neće onemogućiti da u srcu osetiš spokoj? Kako, dakle, da namiriš glad u svom srcu – ima li načina da tu glad utoliš? Neki odu u kupovinu, drugi traže prijatelje kojima bi se poverili, neki se prepuštaju dužem spavanju, dok drugi čitaju više Božjih reči, ili pak vrednije rade i ulažu više truda kako bi izvršili svoju dužnost. Mogu li te stvari rešiti tvoje stvarne poteškoće? Svi vi u potpunosti razumete ovakve uobičajene postupke. Šta ti je najpotrebnije u trenucima kad se osećaš nemoćno, kad imaš snažnu želju da od Boga dobiješ prosvećenje koje će ti omogućiti da spoznaš stvarnost istine i Njegove namere? Ono što ti je tada potrebno nije obilan obrok, niti pregršt ljubaznih reči, a kamoli nekakva trenutna uteha ili puteno zadovoljstvo – ono što ti je potrebno jeste da ti Bog neposredno i jasno kaže šta i kako treba da radiš, da ti jasno saopšti šta je istina. Nakon što to budeš razumeo, pa čak i ako pritom stekneš tek minimalno razumevanje, zar ti zbog toga srce neće biti zadovoljnije nego da si pojeo neki obilan obrok? A kad ti je srce zadovoljno, zar ti neće onda i srce i čitavo biće uistinu otpočinuti? Da li sada, posredstvom ove analogije i analize, shvatate zbog čega sam hteo da s vama podelim rečenicu „Sin Čovečiji je Gospodar subote”? Njeno značenje se ogleda u tome da je ono što dolazi od Boga, ono što On ima i što jeste, kao i sve drugo u vezi s Njim, uzvišenije od ma koje druge stvari, uključujući stvari i osobe koje si nekad smatrao najvrednijima. To znači da osoba koja nije u stanju da zadobije reči iz usta Božjih ili koja ne razume Njegove namere, ne može zadobiti počinak. Na osnovu vaših budućih iskustava, razumećete zbog čega sam želeo da s vama danas podelim ovaj odlomak – on je veoma važan. Sve što Bog čini jeste istina i život. Istina je nešto čega ljudi ne smeju biti lišeni u svom životu i bez čega ne mogu živeti; takođe bi se moglo reći da je istina najuzvišenija stvar. Iako ne možeš da je vidiš ni da je dodirneš, njena se važnost za tebe ne može zanemariti; istina je jedina stvar koja tvom srcu može doneti počinak.

Da li je vaše razumevanje istine sastavni deo stanja u kojima se nalazite? U stvarnom životu, najpre moraš da razmisliš o tome koje se istine odnose na ljude, događaje i stvari sa kojima si se susretao; među tim istinama možeš pronaći Božje namere i s Njegovim namerama povezati ono sa čime si se susretao. Ako ne znaš koji se aspekti istine odnose na stvari sa kojima si se susretao, već umesto toga neposredno krećeš u potragu za Božjim namerama, takvim slepim pristupom nećeš moći da ostvariš rezultate. Ako želiš da tragaš za istinom i da razumeš Božje namere, najpre treba da sagledaš kakve su te stvari zadesile, s kojim aspektima istine su te stvari povezane, te da u Božjoj reči potražiš konkretnu istinu koja se odnosi na ono što si doživeo. Zatim u toj istini treba da potražiš put praktičnog delovanja koji je ispravan za tebe; na taj ćeš način moći indirektno da razumeš Božje namere. Traganje za istinom i njeno sprovođenje u delo ne sastoje se u mehaničkoj primeni neke doktrine ili korišćenju nekakve formule. Istina nije formula, niti podleže zakonu uzročnosti. Istina nije mrtva – ona predstavlja sâm život, ona je živo biće, ona je pravilo koje stvorena bića moraju da slede i pravilo koje čovek mora imati u životu. To je nešto što moraš, koliko god je to moguće, shvatiti kroz vlastito iskustvo. Bez obzira na fazu koju si u svom iskustvu dostigao, ti si neodvojiv od Božje reči i od istine, a sve što si razumeo u vezi s Božjom naravi i sa onim što Bog ima i što jeste, izraženo je Božijim rečima; Njegove su reči neraskidivo povezane sa istinom. Božja narav i ono što On ima i što jeste, sami po sebi predstavljaju istinu; istina je verodostojna manifestacija Božje naravi i onoga što Bog ima i što jeste. Istina konkretizuje i daje jasnu izjavu o onome što On ima i što jeste; ona ti jasnije saopštava šta Bog voli a šta ne voli, šta želi da radiš a šta ti ne dozvoljava da činiš, koje ljude Bog prezire a u kojima uživa. Iza istina koje Bog izražava, ljudi mogu da vide Njegovo zadovoljstvo i bes, Njegovu tugu i sreću, kao i Njegovu suštinu – to je razotkrivanje Njegove naravi. Osim spoznavanja onoga što Bog ima i što jeste i razumevanja Njegove naravi iz Njegove reči, ono što je najvažnije jeste potreba da se do tog razumevanja dođe kroz praktično iskustvo. Ako se čovek udalji od stvarnog života da bi spoznao Boga, on to neće moći da postigne. Čak i ako postoje ljudi koji iz reči Božje mogu da steknu izvesno razumevanje, to se njihovo razumevanje svodi na teorije i reči, usled čega je ono u neskladu s onim što Sâm Bog zaista jeste.

Sve ovo o čemu sada govorimo, u celosti spada u okvir priča zabeleženih u Bibliji. Kroz te priče i kroz detaljnu analizu stvari koje su se desile, ljudi mogu da razumeju Božju narav, kao i Njegov izraz onoga što On ima i što jeste, a što im omogućava da svaki Njegov aspekt upoznaju šire, dublje, sveobuhvatnije i temeljnije. Da li je, dakle, svaki aspekt Boga moguće spoznati jedino kroz ove priče? Ne, to nije jedini način! Jer, ono što Bog govori i celokupno delo koje obavlja u Dobu carstva pomažu ljudima da bolje i potpunije upoznaju Njegovu narav. Pa ipak, smatram da je Božju narav i ono što On ima i što jeste lakše upoznati kroz neke primere i priče zabeležene u Bibliji, koje su ljudima dobro poznate. Ako bih vam Božje reči suda i grdnje, kao i istine koje On danas izražava, objašnjavao reč po reč i pomogao vam da Ga na ovaj način upoznate, vama bi to bilo isuviše naporno i dosadno, a nekima bi se čak učinilo da su Božje reči puke formule. Ali ako ljudima pokušam da pomognem da Božju narav upoznaju na primerima tih biblijskih priča, neće im biti dosadno. Moglo bi se reći da sam, kroz objašnjenje navedenih primera, detalje onoga što se u to vreme nalazilo u Božjem srcu – Njegovu narav i osećanja, Njegove misli i ideje – ljudima saopštio služeći se ljudskim jezikom, a cilj svega toga bio je da ljudima omogućim da to cene, kao i da osete da ono što Bog ima i što jeste nije samo formula. To nije legenda, niti nešto što ljudi nisu u stanju da vide ili da dodirnu. To je nešto što uistinu postoji, nešto što ljudi mogu da osete i da cene. To je krajnji cilj. Moglo bi se reći da su ljudi koji žive u ovom dobu blagosloveni. Da bi šire razumeli prethodno Božje delo, oni mogu da se oslone na biblijske priče; ljudi Njegovu narav mogu da vide kroz delo koje je obavio; Božje namere prema ljudima, kao i konkretne manifestacije Njegove svetosti i Njegove brige za ljude, mogu razumeti kroz ove naravi koje je izrazio, te na taj način detaljnije i dublje spoznati Božju narav. Verujem da sada svi možete to da osetite!

U okviru dela koje je Gospod Isus obavio u Dobu blagodati, možeš sagledati još jedan aspekt onoga što Bog ima i što jeste. Taj je aspekt bio izražen Njegovim ovaploćenjem, a ljudi su to mogli da vide i da cene zahvaljujući Njegovoj ljudskosti. U Sinu čovečjem, ljudi su videli kako ovaploćeni Bog proživljava vlastitu ljudskost i videli su Njegovo božanstvo izraženo posredstvom tela. Te dve vrste izražavanja omogućile su ljudima da vide praktičnog Boga i da formiraju drukčiji koncept Boga. Međutim, u periodu između stvaranja sveta i završetka Doba zakona, odnosno, u periodu pre Doba blagodati, jedini aspekti Boga koje su ljudi mogli da vide, čuju i dožive bili su Njegovo božanstvo, ono što je uradio i izgovorio u oblasti nematerijalnog, kao i ono što je Bog izrazio iz Svoje stvarne ličnosti, a što se nije moglo videti ni dodirnuti. Zbog toga se ljudima često činilo da je Bog toliko uzvišen u Svojoj veličini da Mu je nemoguće prići. Bog je na ljude obično ostavljao utisak da neprestano treperi i izmiče njihovoj sposobnosti opažanja, te im se stoga čak činilo da su sve Njegove misli i ideje toliko tajanstvene i neuhvatljive da ni na koji način nisu mogli da dopru do njih, a kamoli da pokušaju da ih razumeju i da ih cene. Za ljude je sve u vezi s Bogom bilo veoma daleko, toliko daleko da to nisu mogli ni da vide, ni da dodirnu. Činilo im se da je On visoko gore, na nebu, te da uopšte i ne postoji. Ljudima je, dakle, razumevanje Božjeg srca i uma, kao i svake Njegove misli, bilo nedostižno i čak potpuno izvan njihovog domašaja. Iako je Bog u Dobu zakona obavio neka konkretna dela i ujedno izgovorio neke konkretne reči i izrazio konkretne aspekte Svoje naravi, kako bi ljudima omogućio da shvate i usvoje izvesna stvarna znanja o Njemu, svi ti izrazi onoga što Bog ima i što jeste ipak su poticali iz domena nematerijalnog, a sve ono što su ljudi razumeli i što su znali još uvek se odnosilo samo na božanski aspekt onoga što On ima i što jeste. Iz tog izraza onoga što On ima i što jeste ljudi nisu mogli da izvuku neki konkretan koncept, te je stoga njihov utisak o Bogu i dalje bio zaglavljen unutar „duhovnog tela kojem je teško prići i koje stalno treperi i izmiče njihovom opažanju”. Pošto se Bog pred ljudima nije pojavljivao koristeći konkretan predmet ili lik iz materijalnog sveta, oni i dalje nisu bili u stanju da Ga definišu ljudskim jezikom. U svom srcu i svojoj glavi, ljudi su oduvek želeli da svojim jezikom definišu standard za Boga, da Ga učine opipljivim i da ga humanizuju, da, na primer, definišu koliko je visok, koliko je velik, kako izgleda, šta Mu se tačno dopada i kakva Mu je ličnost. Bog je, zapravo, u svom srcu znao da ljudi razmišljaju upravo na taj način. Savršeno jasno je poznavao potrebe ljudi i, naravno, znao je šta treba da uradi, tako da je, u Dobu blagodati, Svoje delo obavljao na drugačiji način. Taj novi način bio je istovremeno i božanski i humanizovan. U periodu dok je Gospod Isus obavljao Svoje delo, ljudi su mogli da vide da Bog u Sebi ima mnogo toga ljudskog. On je, primera radi, znao da igra, prisustvovao je venčanjima, mogao je da ima bliske odnose s ljudima, da razgovara s njima i da raspravlja o mnogim stvarima. Pored toga, Gospod Isus je takođe izvršio mnoga dela koja su predstavljala Njegovo božanstvo, a sve je to, naravno, bilo izraz i otkrovenje Božje naravi. Tokom tog perioda, kad se Njegovo božanstvo realizovalo u običnom telu na način koji su ljudi mogli da vide i da dodirnu, ljudima se više nije činilo da On treperi na granici percepcije i da ne mogu da Mu se približe. Naprotiv, kroz svaki pokret, svaku reč i svako delo Sina čovečjeg, oni su mogli da pokušaju da dokuče Božje namere i da razumeju Njegovo božanstvo. Ovaploćeni Sin čovečji je kroz Svoju ljudskost izražavao Svoje božanstvo i ljudima saopštavao Božje namere. A izražavajući Božje namere i narav, On je ljudima ujedno razotkrio Boga koji se ne može videti ni dodirnuti i koji obitava u duhovnom carstvu. Ono što su ljudi videli bio je Sâm Bog u opipljivom obliku, sazdanom od krvi i mesa. Na taj je način ovaploćeni Sin čovečji konkretizovao i humanizovao stvari poput identiteta Sâmog Boga, Božjeg statusa, Njegovog lika i naravi, kao i svega onoga što Bog ima i što jeste. Uprkos tome što je spoljašnji izgled Sina čovečjeg bio donekle ograničen u odnosu na Božji lik, Njegovom suštinom i onim što On ima i što jeste mogli su u potpunosti da budu predstavljeni identitet i status Sâmog Boga – postojale su tek neznatne razlike u načinu izražavanja. Ne možemo poreći da je Sin čovečji predstavljao identitet i status Sâmog Boga, kako u pogledu Njegove ljudskosti, tako i u pogledu Njegovog božanstva. Za to vreme, međutim, Bog je delovao kroz telo, govorio je iz perspektive telesnog i pred ljudima stajao služeći se identitetom i statusom Sina čovečjeg, što im je dalo priliku da se susretnu sa Božjim praktičnim rečima i delom među ljudima, te da ih lično dožive. Ovo je ljudima ujedno pružilo uvid u Njegovo božanstvo i veličinu usred Njegove poniznosti, kao i preliminarno razumevanje i definiciju Božje autentičnosti i praktičnosti. Mada su se delo koje je obavio Gospod Isus, Njegov način rada i perspektiva iz koje je govorio, razlikovali od ličnosti stvarnog Boga u duhovnom carstvu, ne može se poreći da je sve u vezi sa Isusom zaista predstavljalo Sâmog Boga, kojeg ljudi nikada pre toga nisu videli! Drugim rečima, ma u kom obliku da se Bog pojavljuje, ma iz koje perspektive da govori i ma u kom liku da se suočava s ljudima, Bog ne predstavlja ništa drugo do Sâmog Sebe. On ne može predstavljati nijedno ljudsko biće, niti bilo kojeg pripadnika iskvarenog čovečanstva. Bog je Sâm Bog, i to se ne može poreći.

Priča o izgubljenoj ovci

Matej 18:12-14  Šta mislite? Ako neki čovek ima stotinu ovaca, a jedna od njih zaluta, neće li on ostaviti onih devedeset devet u brdima i poći da traži onu jednu koja je zalutala? I ako se desi da je nađe, zaista vam kažem, on će se zbog nje radovati više nego zbog onih devedeset devet koje nisu zalutale. Tako ni Otac vaš koji je na nebesima nema nameru da propadne ni jedan od ovih malih.

Kakav osećaj u ljudima budi ovaj odlomak, koji je po formi jedna parabola? Ovde upotrebljeni način izražavanja – parabola – predstavlja stilsku figuru ljudskog jezika koja, kao takva, spada u domen ljudskog znanja. Da je Bog nešto slično izgovorio u Dobu zakona, ljudi bi osetili da takve reči nisu sasvim u skladu s Božjim identitetom, ali kada je Sin čovečji preneo te reči u Dobu blagodati, one su ljudima zvučale utešno, toplo i prisno. Nakon što se ovaplotio i pred ljudima pojavio u liku čoveka, Bog je ovu sasvim prikladnu parabolu, koja je potekla iz Njegove vlastite ljudskosti, upotrebio zato da bi njome izrazio glas Svoga srca. Taj je glas predstavljao vlastiti Božji glas i delo koje je On želeo da obavi u tom dobu. On je ujedno predstavljao i Božji stav prema ljudima u Dobu blagodati. Gledano iz perspektive Njegovog odnosa prema ljudima, On je svakog čoveka uporedio sa ovcom. Ako bi neka od ovaca zalutala, On bi učinio sve što je potrebno da je pronađe. Ovo je u to vreme, dok je Bog boravio u telu, predstavljalo načelo Njegovog delovanja među ljudima. Bog je ovu parabolu upotrebio da bi njome opisao Svoju odlučnost i stav tokom obavljanja tog dela. Božje ovaploćenje imalo je sledeću prednost: zahvaljujući njemu, mogao je da upotrebi ljudsko znanje i jezik da bi s njima razgovarao i izražavao Svoje želje. On je čoveku objašnjavao, odnosno „prevodio” Svoj duboki, božanski jezik, koji su ljudi teškom mukom pokušavali da razumeju ljudskim jezikom i na ljudski način. To je ljudima pomoglo da razumeju Njegove namere i da saznaju šta On želi da uradi. Zahvaljujući tome, On je ujedno mogao da s ljudima razgovara iz perspektive čoveka, koristeći ljudski jezik, i da s njima komunicira na način koji im je bio razumljiv. Mogao je čak da govori i da radi koristeći ljudski jezik i znanje, kako bi ljudi mogli da osete Njegovu dobrotu i bliskost, i da vide Njegovo srce. Šta iz toga zaključujete? Ima li u Božjim rečima i delima ikakve zabrane? Sa čovekove tačke gledišta, ne postoji način na koji bi Bog mogao upotrebiti ljudsko znanje, jezik ili način govora da bi govorio o onome što je Sâm Bog hteo da kaže, o delu koje je želeo da obavi ili da bi izrazio Svoje namere. Takvo je razmišljanje, međutim, sasvim pogrešno. Bog je ovakve parabole koristio zato da bi ljudi mogli da osete Njegovu verodostojnost i iskrenost, te da sagledaju Njegov odnos prema ljudima u tom vremenskom periodu. Ova parabola je ljude, koji su dugo živeli po slovu zakona, trgla iz sna i ujedno nadahnula brojna pokoljenja onih koji su živeli u Dobu blagodati. Čitajući odlomak ove parabole, ljudi spoznaju Božju iskrenost u spasavanju čovečanstva i razumeju težinu i značaj koje Bog u Svom srcu pridaje ljudima.

Razmotrimo malo podrobnije poslednju rečenicu iz navedenog odlomka: „Tako ni Otac vaš koji je na nebesima nema nameru da propadne ni jedan od ovih malih.” Da li je ove reči Gospod Isus lično izgovorio, ili su to bile reči Oca, koji je na nebesima? To su, na prvi pogled, bile reči Gospoda Isusa, ali budući da Njegova namera predstavlja nameru Sâmog Boga, On je rekao: „Tako ni Otac vaš koji je na nebesima nema nameru da propadne ni jedan od ovih malih.” Ljudi su u to doba jedino Oca na nebesima priznavali kao Boga, te su stoga smatrali da je ova osoba, koju su svojim očima gledali, samo Njegov poslanik i da ona ne može predstavljati Oca na nebu. Zato je Gospod Isus, na kraju ove parabole, morao da doda tu rečenicu kako bi ljudi zaista osetili Božju nameru prema ljudskom rodu, kao i verodostojnost i tačnost Njegovih reči. Iako je tu rečenicu bilo jednostavno izgovoriti, to je učinjeno s pažnjom i ljubavlju, čime se otkrivala poniznost i skrivenost Gospoda Isusa. Bez obzira na to da li se ovaplotio ili je delovao u duhovnom carstvu, Bog je najbolje poznavao ljudsko srce i najbolje razumeo šta je ljudima potrebno, znao je šta ljude brine, a šta ih zbunjuje, i zato je dodao ovu rečenicu. Tom je rečenicom naglašen jedan skriveni problem ljudskog roda: ljudi su, naime, bili sumnjičavi prema rečima Sina čovečjeg, te je stoga Gospod Isus morao da doda: „Tako ni Otac vaš koji je na nebesima nema nameru da propadne ni jedan od ovih malih”, jer su samo na toj pretpostavci Njegove reči mogle uroditi plodom, privoleti ljude da poveruju u njihovu tačnost i uvećati svoj kredibilitet. To pokazuje da je Bog, nakon što je postao običan Sin čovečji, imao veoma neugodan odnos sa ljudima, kao i da se Sin čovečji našao u krajnje neugodnoj situaciji. To ujedno pokazuje i koliko je u to vreme status Gospoda Isusa imao malo značaja među ljudima. Izgovorivši te reči, On je ljudima zapravo hteo da kaže sledeće: uveravam vas da ove reči ne predstavljaju nešto što Meni lično leži na srcu, već nameru Boga koji je u vašim srcima. Zar ovo nije ironično, sa ljudskog stanovišta? Iako je, naime, Svojim ovaploćenjem stekao mnoge prednosti koje su Mu lično nedostajale, Bog je morao da izdrži ljudske sumnje i odbacivanje, kao i njihovu obamrlost i tupost. Moglo bi se reći da je delovanje Sina čovečjeg bilo proces tokom kojeg je On stalno doživljavao da ga ljudi odbacuju i da se nadmeću s Njim. Štaviše, bio je to proces tokom kojeg je On neprekidno radio na pridobijanju poverenja ljudi i njihovom osvajanju posredstvom onoga što On ima i što jeste, posredstvom vlastite suštine. Ovde se nije toliko radilo o ratu na terenu između ovaploćenog Boga i Sotone, već više o tome da je Bog postao običan čovek i otpočeo borbu zajedno sa onima koji Ga slede, a u toj je borbi je Sin čovečiji Svojom poniznošću, onim što ima i što jeste, kao i Svojom ljubavlju i mudrošću, dovršio Svoje delo. Zadobio je ljude koje je želeo, osvojio identitet i status koji je zaslužio i „vratio” se na Svoj presto.

Sedamdeset puta sedam praštanja

Matej 18:21-22  Tada mu pristupi Petar i upita ga: „Koliko puta treba da oprostim svome bratu koji sagreši protiv mene? Do sedam puta?” Isus mu reče: „Kažem ti, ne sedam puta, nego sedamdeset puta sedam.”

Ljubav Gospoda

Matej 22:37-39  Isus mu odgovori: „Voli Gospoda, Boga svoga, svim srcem svojim, svom dušom svojom i svim umom svojim. Ovo je najveća i najvažnija zapovest. Druga je jednako važna: Voli bližnjega svoga kao samoga sebe.”

Od ova dva odlomka, jedan govori o praštanju, a drugi o ljubavi. Te dve teme zaista naglašavaju delo koje je Gospod Isus hteo da obavi u Dobu blagodati.

Kad se ovaplotio, Bog je sa Sobom doneo jednu etapu Svog dela, koja se sastojala od konkretnih poslova i naravi koju je želeo da izrazi u tom dobu. Sve što je Sin čovečji činio u tom periodu vrtelo se oko dela koje je Bog u tom dobu hteo da obavi. Nije radio ništa više ni manje od toga. Svaka reč koju je izgovorio i svako delo koje je obavio odnosili su se na to doba. Bilo da je to izražavao na ljudski način i ljudskim jezikom, ili je za tu svrhu koristio božanski jezik, i bez obzira na koji je način i iz koje perspektive to činio, Njegov je cilj bio da ljudima pomogne da shvate šta On želi da uradi, kakve su Mu namere i kakve zahteve ima prema ljudima. Mogao je da koristi razna sredstva i različite perspektive kako bi ljudima pomogao da shvate i da spoznaju Njegove namere, da razumeju Njegovo delo spasenja ljudskog roda. Vidimo, dakle, da u Dobu blagodati Gospod Isus uglavnom koristi ljudski jezik kako bi izrazio ono što je ljudima hteo da saopšti. Štaviše, vidimo Ga kako iz perspektive običnog vodiča razgovara s ljudima, snabdeva ih svime što im je potrebno i pruža im svu pomoć koju od Njega zatraže. Ovakav način rada nije viđen u Dobu zakona, koje je prethodilo Dobu blagodati. On je sada postao prisniji s ljudima, pokazivao je prema njima više saosećanja i bio sposobniji da ostvari praktične rezultate, i sadržinski i formalno. Sve je ovo lepo objašnjeno metaforom o sedamdeset puta sedam praštanja. Broj je upotrebljen metaforički, s ciljem da ljudima omogući da razumeju nameru Gospoda Isusa, u vreme kada ju je izrekao. Njegov cilj je, naime, bio da ljudi jedni drugima praštaju – i to ne jednom ili dvaput, pa čak ni sedam puta, već sedamdeset puta po sedam. Kakva je ideja sadržana u sintagmi „sedamdeset puta sedam praštanja”? Ona se sastojala u tome da ljude obaveže na praštanje, da praštanje postane nešto što oni moraju da nauče i „način” kojeg se moraju pridržavati. Iako je to bila samo metafora, poslužila je da se njome istakne važna poenta. Ona je ljudima pomogla da uistinu shvate šta je On mislio i da pronađu odgovarajuće načine, načela i standarde praktičnog delovanja. Drugim rečima, ova metafora je ljudima pružila ispravan koncept i pomogla im da jasno shvate – da treba da nauče šta je praštanje i da drugima bezuslovno praštaju nebrojeno mnogo puta, pokazujući pritom toleranciju i razumevanje prema njima. Šta je Gospodu Isusu bilo na srcu kad je to izgovorio? Da li je zaista mislio na konkretan broj od „sedamdeset puta sedam” praštanja? Naravno da nije. Da li Bog čoveku prašta tačno određeni broj puta? Ima mnogo ljudi koje veoma zanima taj „broj puta” koji se ovde pominje, i koji bi zaista želeli da razumeju poreklo i značenje tog broja. Ovi bi ljudi hteli da razumeju zbog čega je Gospod Isus izgovorio baš taj broj, jer veruju da on u sebi nosi neke dublje implikacije. A u stvari, radi se naprosto o stilskoj figuri ljudskog govora, koju je Bog ovde upotrebio. Sve eventualne implikacije i značenja moraju se uzeti zajedno sa zahtevima koje je Gospod Isus imao prema ljudima. U vreme dok se Bog još uvek nije ovaplotio, ljudi nisu razumevali mnogo od onoga što je govorio, zato što su te reči u celosti poticale iz Njegovog božanstva. Perspektiva i kontekst onoga što je govorio bili su ljudima nevidljivi i nedostižni; bilo je izraženo iz duhovnog carstva, koje ljudi nisu mogli da vide, i kroz koje ljudi koji žive u telu nisu mogli da prođu. Međutim, nakon što se ovaplotio, Bog se ljudima obratio iz ljudske perspektive, pošto je prethodno izašao iz duhovnog carstva i prevazišao ga. On je mogao da izražava Svoju božansku narav, namere i stav kroz stvari koje su ljudi u svojim predstavama mogli da zamisle, stvari koje su svojim očima videli i s kojima su se u životu susretali, i uz to koristio metode koje su ljudi mogli da prihvate, na jeziku koji su mogli da razumeju i sa znanjem koje su mogli da dokuče, kako bi omogućio ljudima da spoznaju i razumeju Boga, te da u okviru svojih mogućnosti i u meri u kojoj su za to bili sposobni, shvate Njegove želje i zahtevana merila. To je bio metod i načelo Božjeg delovanja u ljudskosti. Iako su se Božji načini i načela delovanja u telu uglavnom ostvarivali posredstvom ljudskosti, time su postignuti rezultati koji se ne bi mogli postići neposrednim delovanjem u božanstvu. Delo koje je Bog obavio kroz vlastitu ljudskost bilo je konkretnije, verodostojnije i ciljano, njegove metode bile su mnogo fleksibilnije i ono je, po svojoj formi, prevazišlo delo obavljeno tokom Doba zakona.

Hajde da sada malo popričamo o ljubavi prema Gospodu i ljubavi prema bližnjemu kao prema samom sebi. Da li je to nešto što je direktno izraženo u božanstvu? Očigledno da nije! To su sve stvari o kojima je Sin čovečji govorio kroz vlastitu ljudskost; samo bi ljudska bića mogla reći nešto poput „Ljubi bližnjega svoga kao samoga sebe” i „Voli druge onoliko koliko ceniš vlastiti život”. Takav način govora svojstven je isključivo ljudima. Bog nikada nije tako govorio. U najmanju ruku, Bog u Svom božanstvu ne raspolaže takvim jezikom, jer Mu načela poput „Ljubi bližnjega svoga kao samoga sebe” nisu potrebna da bi njima regulisao Svoju ljubav prema čoveku i jer Božja ljubav prema čoveku predstavlja prirodno otkrovenje onoga što On ima i što jeste. Da li ste ikada čuli da je Bog kazao nešto poput: „Volim ljude kao Sâmoga Sebe”? Naravno da niste, jer je ljubav sadržana u Božjoj suštini i u onome što On ima i što jeste. Božja ljubav prema čovečanstvu, Njegov stav i način ophođenja prema ljudima predstavljaju prirodni izraz i otkrovenje Njegove naravi. On to ne mora namerno da čini na određeni način, niti da namerno sledi određeni metod ili moralni kodeks da bi bližnjega voleo kao Sâmog Sebe – On već poseduje takvu suštinu. Šta iz toga zaključuješ? Dok je delovao u ljudskom obličju, Bog je mnoge Svoje metode, reči i istine izražavao na ljudski način. On je, međutim, istovremeno izražavao i Svoju narav, ono što ima i što jeste, kao i Svoje namere, kako bi ljudi mogli da ih spoznaju i razumeju. Ono što su spoznali i razumeli bila je upravo Njegova suština i ono što On ima i što jeste, a što ujedno predstavlja urođeni identitet i status Sâmog Boga. Drugim rečima, ovaploćeni Sin čovečji je u najvećoj mogućoj meri i na najtačniji način izražavao urođenu narav i suštinu Sâmog Boga. Sin čovečji ne samo što nije otežavao niti sprečavao čoveku komunikaciju i interakciju sa Bogom na nebesima, već je zapravo bio jedini kanal i jedini most koji je ljude povezivao sa Gospodom sveg stvaranja. Zar vam se u ovom trenutku ne čini da ima mnogo sličnosti između prirode i metoda delovanja Gospoda Isusa u Dobu blagodati i sadašnje etape Božjeg dela? U aktuelnoj etapi se takođe uveliko koristi ljudski jezik u izražavanju Božje naravi, kao i mnoge metode i komponente svakodnevnog ljudskog jezika i znanja, kojima se izražavaju namere Sâmog Boga. Nakon što se Bog ovaploti, veliki deo Njegovog jezika i metoda izražavanja prolazi kroz medijum ljudskog jezika i metoda, bez obzira da li On pri tom govori iz ljudske ili iz božanske perspektive. Drugim rečima, Božje ovaploćenje za tebe predstavlja najbolju priliku da svojim očima vidiš Božju svemoć i mudrost, kao i da upoznaš sve praktične aspekte Boga. Kada je postao telo i potom odrastao, Bog je polako sticao razumevanje, učio i shvatao ponešto od ljudskog znanja, zdravog razuma, jezika i metoda ljudskog izražavanja. A kada je ovaploćeni Bog posedovao sve to što je poticalo od ljudi koje je On stvorio, oni su postali oruđa kojima je ovaploćeni Bog izražavao Svoju narav i Svoje božanstvo, i koja su Mu omogućila da Svoje delo, dok ga je obavljao među ljudima, iz perspektive čoveka i služeći se ljudskim jezikom, učini prikladnijim, verodostojnijim i tačnijim. Njegovo delo je, na taj način, ljudima postalo razumljivije i dostupnije, čime je Bog ostvario željene rezultate. Zar ovaploćenom Bogu nije praktičnije da deluje na ovaj način? Zar se u tome ne ogleda mudrost Božja? Tek pošto bi se ovaplotio, a Njegovo telo bilo u stanju da preduzme delo koje je želeo da obavi, Bog bi praktično izrazio Svoju narav i Svoje delo, a tada bi ujedno mogao i da zvanično započne Svoju službu kao Sin čovečji. To je značilo da između Boga i čoveka više nije postojao „generacijski jaz”, da će Bog ubrzo prestati da komunicira preko glasnika, te da je Sâm Bog mogao lično da izrazi sve reči i celokupno delo koje je želeo da obavi u telu. To je takođe značilo da su Mu ljudi koje je spasavao bili bliži, da je Njegovo delo upravljanja stupilo na novu teritoriju i da će se čitavo čovečanstvo suočiti s novom erom.

Svako ko je čitao Bibliju zna da se u vreme Isusovog rođenja mnogo toga dešavalo. Među svim tim događajima, najveći je bio onaj kada Ga je lovio đavolji kralj, što je bilo u toj meri ekstremno da su sva gradska deca, starosti do dve godine, bila poklana. Očigledno je da je, Svojim ovaploćenjem među ljudima, Bog na Sebe preuzeo veliki rizik; takođe je očigledno da je platio veliku cenu kako bi dovršio Svoje upravljanje spasenjem čovečanstva. Očigledne su i velike nade koje je polagao u Svoje delo, dok je ovaploćen boravio među ljudima. Kako se Bog osećao kad Mu je telo postalo sposobno da preduzme delo među ljudima? Trebalo bi da ljudi to mogu da razumeju u određenoj meri, zar ne? Ako ništa drugo, Bog je bio srećan zbog toga što je konačno mogao da započne sprovođenje Svog novog dela među ljudima. Kada se Gospod Isus krstio i zvanično otpočeo delo vršenja Svoje službe, srce je Božje bilo preplavljeno radošću, jer je, posle toliko godina čekanja i opsežnih priprema, konačno mogao da se ogrne telom normalnog čoveka i da Svoje novo delo započne u liku čoveka od krvi i mesa, kojeg su ljudi mogli da vide i da dodirnu. Napokon je mogao s ljudima da razgovara licem u lice i srcem uz srce, služeći se identitetom čoveka. Bog je konačno mogao da se s ljudima suoči posredstvom ljudskih načina delovanja i ljudskog jezika; mogao je da opskrbljuje ljudski rod, da ga prosvećuje i da mu pomaže, služeći se njegovim jezikom; mogao je da s njima obeduje za istim stolom i da živi u istom prostoru. Takođe je mogao da ljude, stvari i sve ostalo vidi baš onako kako su to ljudi videli, pa čak i da na sve to gleda ljudskim očima. Za Boga je već ovo predstavljalo prvu pobedu Njegovog dela obavljenog u telu čoveka. Takođe bi se moglo reći da je to bilo ogromno postignuće – a Bog je, naravno, zbog toga bio najsrećniji. Počev od tada, Bog je po prvi put osetio nekakvu utehu u obavljanju Svog dela među ljudima. Svi događaji koji su se u to vreme dešavali bili su toliko praktični i tako prirodni, a uteha koju je Bog osećao bila je tako istinita. Što se ljudi tiče, sa izvršenjem svake nove etape Božjeg dela i svaki put kad se Bog oseti zadovoljno, oni su bivali sve bliži Bogu i vlastitom spasenju. Za Boga je ovo ujedno početak Njegovog novog dela, korak napred u ostvarenju Njegovog plana upravljanja i, povrh toga, vreme u kojem se Njegove namere bliže svom krajnjem ispunjenju. Za ljude je pojava takve prilike srećan i veoma dobar znak; za sve one koji od Boga čekaju spasenje, ovo je važna i radosna vest. Kad započne s novom etapom Svog dela, Bog pred Sobom ima novi početak, a u trenutku kad se to novo delo i taj novi početak predstave ljudima, njihov je ishod već određen i ostvaren, tako da Bog već vidi efekte i plodove te etape Svog dela. U isto vreme, Bog oseća zadovoljstvo postignutim efektima, a Njegovo je srce, naravno, ispunjeno srećom. Bog se tada oseća sigurnim, jer je Svojim očima već video i odabrao ljude koje traži, a ujedno je i zadobio tu grupu ljudi, koji su u stanju da Njegovom delu donesu uspeh, a Njemu zadovoljstvo. On tada Svoje brige ostavlja po strani i neizmerno je srećan. Drugim rečima, kad se telo Božje osposobi da među ljudima preduzme novo delo, kad počne nesmetano da izvršava delo koje mora da obavi i kad oseti da je sve dobro obavljeno, za Njega se kraj već tada nazire. Zbog toga je On zadovoljan i Njegovo je srce ispunjeno srećom. Kako Bog izražava tu Svoju sreću? Možete li zamisliti kakav bi mogao da bude odgovor? Da li bi On mogao da zaplače? Može li Bog da plače? Može li da pljesne rukama? Može li Bog da zaigra? Može li od sreće da zapeva? Ako može, koju bi pesmu On zapevao? Bog bi, naravno, mogao da otpeva neku prelepu i dirljivu pesmu, pesmu kojom bi izrazio svu radost i sreću koju oseća u srcu. Mogao bi da je otpeva ljudima, Sâmom Sebi i svemu postojećem. Božja sreća se može izraziti na bilo koji način – sve je to normalno, jer Bog može i da se raduje i da tuguje, a Svoja osećanja može da izrazi na razne načine. To je Njegovo pravo i ništa ne može biti normalnije i ispravnije od toga. Ljudi o tome ne treba ništa drugo da misle. Ne bi trebalo da na Bogu isprobavaš „bacanje čini koje stežu obruč oko glave”[a], tako što ćeš Mu govoriti da ne treba da radi ovo ili ono, da ne treba da se ponaša ovako ili onako, te da Mu na taj način ograničavaš sreću ili ma koje drugo osećanje. U ljudskim srcima, Bog ne može da bude srećan, ne sme da prolije suzu, ne sme da zaplače – On, po njima, ne sme da izražava nikakve emocije. Verujem da, nakon razgovora koje smo vodili na ova dva zbora, Boga više nećete posmatrati na ovaj način i da ćete Mu dozvoliti malo slobode i opuštanja. To je veoma dobra stvar. Ako ubuduće budete bili u stanju da, kad čujete da je tužan, zaista osetite Njegovu tugu, i ako budete mogli da zaista osetite Njegovu sreću kad čujete da je srećan, tada ćete barem moći da jasno spoznate i da razumete šta Ga čini srećnim, a šta Ga rastužuje. Kad budeš bio u stanju da tuguješ zato što je On tužan i da se raduješ Njegovoj sreći, tada će On u potpunosti zadobiti tvoje srce, a između tebe i Njega neće više biti nikakvih prepreka. Nećeš više pokušavati da Boga sputavaš ljudskim maštarijama, predstavama i znanjem. Tada će Bog u tvom srcu postati živ i upečatljiv. On će tada postati Bog tvog života i Gospodar svega što ima veze s tobom. Imate li takvih težnji? Jeste li uvereni da možete to da postignete?

– „Reč”, tom II, „O spoznaji Boga”, „Božje delo, Božja narav i Sȃm Bog III”

a. „Bacanje čini koje stežu obruč oko glave” koristio je monah po imenu Tang Sanzang, u kineskom romanu „Putovanje na Zapad”. On je takve čini bacao da bi kontrolisao Sun Vukonga, tako što bi mu oko glave stezao metalni obruč i trenutno mu zadavao glavobolje, držeći ga na taj način pod kontrolom. Kasnije je to postala metafora za sredstvo kojim se neka osoba svezuje.



Svakodnevne reči Božje  Odlomak 73

Priče Gospoda Isusa

Priča o sejaču (Matej 13:1-9)

Priča o kukolju (Matej 13:24-30)

Priča o semenu gorušice (Matej 13:31-32)

Pričao kvascu (Matej 13:33)

Objašnjenje priče o kukolju (Matej 13:36-43)

Priča o blagu (Matej 13:44)

Priča o biseru (Matej 13:45-46)

Priča o ribarskoj mreži (Matej 13:47-50)

Prva od tih priča predstavlja parabolu o sejaču. Radi se o veoma zanimljivoj priči; sejanje semena bio je uobičajen događaj u životu ondašnjih ljudi. Druga priča je parabola o kukolju. Svako ko je ikada sadio neki usev, a svakako svi odrasli ljudi, sigurno će znati šta je „kukolj”. Druga priča sadrži parabolu o semenu gorušice. Svi znate šta je gorušica, zar ne? Ako ima onih koji ne znaju, više o tome mogu pročitati u Bibliji. Četvrta priča posvećena je kvascu. Većina ljudi zna da se kvasac koristi za fermentaciju i da je to nešto što ljudi koriste u svakodnevnom životu. Sve ostale priče, uključujući šestu po redu priču o blagu, sedmu o biseru i osmu o ribarskoj mreži, izvedene su i potiču iz stvarnog života. Kakvu sliku stvaraju ove parabole? To je slika Boga koji postaje normalna osoba i živi zajedno s ljudima, komunicira s njima i snabdeva ih svim potrepštinama, služeći se ljudskim jezikom, jezikom svakodnevnog života. Nakon što je Bog postao telo i duže vreme živeo među ljudima, i nakon što je iskusio i video njihove različite stilove života, ta su Mu iskustva postala štivo, kroz koje je Svoj božanski jezik preobrazio u ljudski jezik. Naravno, sve što je video i čuo u životu takođe je obogatilo ljudsko iskustvo Sina čovečjeg. Kad bi poželeo da ljudi shvate neke istine i da razumeju neke od Božjih namera, mogao je da parabole slične navedenim iskoristi da bi ljudima saopštio nešto o Božjim namerama i Njegovim zahtevima prema čovečanstvu. Sve te priče bile su povezane sa životima ljudi; nijedna od njih nije bila izolovana od ljudskih života. Dok je Gospod Isus živeo među ljudima, video je zemljoradnike kako obrađuju svoja polja i saznao šta je kukolj, a šta kvasac; shvatio je da ljudi vole blago, pa je stoga koristio metafore blaga i bisera. U životu je često viđao ribare kako bacaju mreže; Gospod Isus je, dakle, bio svedok svim tim aktivnostima ljudskog života, a takođe je i lično iskusio takav život. Poput svakog drugog normalnog ljudskog bića, iskusio je rutinu ljudske svakodnevice i njihova tri obroka dnevno. Lično je iskusio život prosečnog čoveka i posmatrao živote drugih ljudi. Posmatrajući i lično doživljavajući sve to, nije razmišljao o tome kako da Sebi obezbedi dobar život, niti kako da živi slobodnije i udobnije. Umesto toga, Gospod Isus je, na osnovu vlastitog iskustva autentičnog života ljudi, uvideo koliko im je život bedan. Video je bedu, tugu i jad ljudi koji žive pod vlašću Sotone i koji žive grešnim životom, izloženi Sotoninom kvarenju. Dok je lično doživljavao ljudski život, iskusio je i koliko su bespomoćni ljudi koji žive u sveopštoj korupciji, te ujedno video i iskusio bedne uslove u kojima su živeli grešni ljudi, ljudi čiji su životi, zbog mučenja kojem su ih podvrgavali Sotona i greh, izgubili svaki smisao. Da li je Gospod Isus sve to video Svojom božanstvenošću ili Svojom ljudskošću? Njegova ljudskost je zaista postojala i bila itekako živa; On je sve to mogao da doživi i da vidi. Ali On je, naravno, sve to sagledao i Svojom suštinom, koja je Njegovo božanstvo. Drugim rečima, Sâm Hristos, ovaploćeni Gospod Isus, video je sve to, usled čega je ujedno osetio važnost i neophodnost dela koje je preduzeo za vreme dok je živeo u telu od krvi i mesa. Mada je i Sâm znao koliko je ogromna odgovornost koju treba da preduzme u telu i kako će okrutan biti bol s kojim će se suočiti, kad je video koliko su ljudi bespomoćni u svom grehu, kad je video kako bedno žive i kako se nemoćno batrgaju pod zakonom, postajao je sve tužniji i sve nestrpljiviji da ljude izbavi iz greha. Ne obazirući se na teškoće s kojima će se suočiti i na bol koji će pretrpeti, postajao je sve odlučniji da iskupi ljudski rod, koji je grcao u grehu. Moglo bi se reći da je, tokom ovog procesa, Gospod Isus počeo sve jasnije da razume delo koje je trebalo da obavi i koje Mu je povereno. Ujedno je osećao i sve snažniju želju da obavi delo koje se spremao da obavi – da na Sebe preuzme sve ljudske grehe, da ljude iskupi tako da više ne žive u grehu i da se Bog, istovremeno, ne bi setio čovekovih greha zbog žrtve za greh, omogućavajući Mu tako da nastavi Svoje delo spasenja ljudskog roda. Moglo bi se reći da je Gospod Isus svim srcem bio voljan da Sebe prinese kao žrtvu za spas čovečanstva. Takođe je bio voljan da ljudima bude žrtva za greh, da bude razapet na krst, i zaista je žudeo da obavi to delo. Kad je video bedne uslove u kojima ljudi žive, još je više želeo da Svoju misiju ispuni što je moguće pre, ne časeći ni časa, ne gubeći ni sekundu. Osetivši koliko je to hitno, nije razmišljao o tome koliki će bol pretrpeti, niti je imalo strahovao od poniženja kojem će biti izložen. U srcu je nosio jedno jedino uverenje: samo ako bude žrtvovao Sâmog Sebe, ako kao žrtva za greh bude prikovan na krst, jedino tako će se Božja volja izvršiti i jedino tada će Bog moći da započne Svoje novo delo. Na taj način bi se životi ljudi i njihovo bivstvovanje u grehu u potpunosti preobrazili. Njegovo uverenje i ono što je bio odlučan da učini odnosili su se na spasenje ljudskog roda, a On je imao jedan jedini cilj – da sledi Božju volju, kako bi Bog mogao uspešno da započne narednu etapu Svog dela. To je bilo ono što je Gospod Isus u to vreme imao na umu.

Živeći u telu od krvi i mesa, ovaploćeni Bog je posedovao normalnu ljudskost; imao je osećanja i razum normalnog čoveka. Znao je šta je sreća i šta je bol, a kad je video kakvim životom ljudi žive, u dubini duše je osetio da iz greha neće moći da ih izbavi samo držanjem predavanja, obezbeđivanjem potrebnih stvari i podučavanjem. Takođe je shvatio da ljude ne može izbaviti iz greha ni time što će ih primorati da se pokoravaju zapovestima – tek kad je njihove grehe preuzeo na Sebe i poprimio obličje grešnog tela, mogao je zauzvrat da osvoji slobodu i Božji oproštaj za ljude. Nakon što je, dakle, Gospod Isus iskusio i posvedočio da ljudi žive u grehu, u Njegovom se srcu rodila snažna želja – da ljudima omogući da se oslobode grčevitog života u grehu. Zbog te je želje On sve jače osećao da mora što brže i što je moguće pre otići na krst i na Sebe preuzeti ljudske grehe. Tako je Gospod Isus razmišljao u to vreme, nakon što je proživeo sa ljudima i video, čuo i osetio bedu njihovog života u grehu. Da li bi ijedan prosečan čovek mogao da ima nameru kakva je bila namera ovaploćenog Boga prema ljudima i da li bi mogao da izrazi i da razotkrije takvu narav? Šta bi prosečan čovek video, živeći u takvom okruženju? O čemu bi razmišljao? Kad bi se prosečan čovek sa svim tim suočio, da li bi on te probleme sagledavao iz šire perspektive? Definitivno ne bi! Mada ovaploćeni Bog spolja izgleda isto kao čovek, mada On stiče ljudsko znanje i govori ljudskim jezikom, i ponekad čak i Svoje ideje izražava ljudskim metodama ili citirajući ljudske izreke, ipak se način na koji On sagledava ljude i suštinu stvari apsolutno razlikuje od načina na koji iskvareni ljudi gledaju na njih. Njegova perspektiva i uzvišenost na kojoj se nalazi, potpuno su nedostižni za svakog iskvarenog čoveka. To je stoga što je Bog istina, zato što telo kojim je ogrnut takođe poseduje suštinu Samog Boga i zato što Njegove misli i sve ono što Svojom ljudskošću izražava takođe predstavljaju istinu. Onim što izražava, ovaploćeni Bog iskvarene ljude snabdeva istinom i životom. Pri tom On time ne snabdeva samo jednu osobu, već čitavo čovečanstvo. S druge strane, svaka iskvarena osoba u svom srcu nosi samo onih nekoliko ljudi s kojima je povezana. Ona razmišlja i brine samo o toj šačici ljudi. Kad katastrofa pogodi, ona prvo pomisli na vlastitu decu, supružnika ili na roditelje. Čak bi i osoba koja je više „čovekoljubiva” u najboljem slučaju pomislila na nekog rođaka ili dobrog prijatelja, ali da li bi ikada uzela u obzir bilo koga drugog? Ne bi nikada! Jer, na kraju krajeva, ljudi su ipak samo ljudi, i oni sve mogu da posmatraju samo iz pozicije i perspektive ljudskih bića. Ovaploćeni Bog je, međutim, potpuno drugačiji od iskvarenog čoveka. Ma koliko da je Božje ovaploćeno telo obično, normalno i ponizno, i ma koliko Ga ljudi gledali s visine, Njegove misli i Njegov odnos prema ljudima predstavljaju nešto što nijedan čovek ne bi mogao da poseduje i nešto što niko ne bi mogao da oponaša. On će ljude uvek posmatrati iz perspektive božanskog, sa Svoje uzvišene pozicije Stvoritelja. On će na ljude uvek gledati kroz suštinu i stav Boga. On ljude nikako neće posmatrati sa nivoa prosečne osobe, niti iz perspektive iskvarenog čoveka. Kada ljudi posmatraju čovečanstvo, oni to čine s ljudskim vidom, koristeći stvari poput ljudskog znanja, ljudskih propisa i teorija kao merilo. To spada u okvire onoga što ljudi mogu da vide svojim očima i u opseg onoga što iskvareni ljudi mogu da postignu. Kada Bog posmatra ljudski rod, On to čini iz vizure božanskog, a merilo Mu je Njegova suština i sve ono što On ima i što jeste. To je opseg koji ljudi ne mogu da vide, i po tome se ovaploćeni Bog i iskvareni ljudi međusobno u potpunosti razlikuju. Ta je razlika određena različitim suštinama ljudi i Boga – njihove različite suštine određuju njihove identitete i položaje, kao i perspektivu i nivo sa kojeg posmatraju stvari. Da li u Gospodu Isusu vidite izraz i otkrovenje Sâmog Boga? Moglo bi se reći da je sve ono što je Gospod Isus uradio i izrekao bilo povezano s Njegovom službom i s Božjim vlastitim delom upravljanja, da je sve to bilo izraz i otkrovenje Božje suštine. Iako se On pri tom ispoljavao kao ljudsko biće, Njegovu božansku suštinu i otkrovenje Njegovog božanstva nije moguće poreći. Da li je Njegovo ispoljavanje kao ljudskog bića zaista predstavljalo manifestaciju Njegove ljudskosti? Njegova ljudska manifestacija se, po svojoj suštini, potpuno razlikovala od ljudske manifestacije iskvarenog čoveka. Gospod Isus je bio ovaploćeni Bog. Da je On zaista bio jedan od običnih, iskvarenih ljudi, da li bi uopšte mogao da grešni život ljudi sagleda iz božanske perspektive? On to nikako ne bi mogao! U tome je razlika između Sina čovečjeg i običnog čoveka. Svi iskvareni ljudi žive u grehu i niko ne oseća ništa posebno kad ugleda greh; svi su isti, baš kao svinje koje žive u blatu i ne osećaju se nimalo neprijatno ni prljavo zbog toga – naprotiv, dobro se hrane i spavaju čvrstim snom. Čak i ako neko počisti svinjac, svinje će se zbog toga zapravo osećati loše i neće dugo ostati čiste. Nedugo zatim, ponovo će se valjati u blatu i biće im sasvim udobno u njemu, jer to su prljava stvorenja. Ljudima su svinje prljave, ali i ako svinji očistiš prostor u kojem boravi, ona se zbog toga neće osećati bolje – upravo zato niko ne drži svinju u svojoj kući. Način na koji ljudi gledaju na svinje uvek će se razlikovati od onoga kako se sâme svinje osećaju, jer ljudi i svinje ne pripadaju istoj vrsti. A pošto ovaploćeni Sin čovečji ne pripada istoj vrsti kao iskvareni ljudi, samo ovaploćeni Bog može stvari posmatrati iz božanske perspektive, sa uzvišenog položaja Boga, odakle vidi čovečanstvo i sve ostalo.

– „Reč”, tom II, „O spoznaji Boga”, „Božje delo, Božja narav i Sȃm Bog III”

Šta je sa patnjom koju Bog doživljava nakon što se ovaploti i počne da živi među ljudima? Kakva je to patnja? Da li to iko uistinu razume? Neki kažu da Bog mnogo pati i da ljudi, iako se radi o Sâmom Bogu, ne razumeju Njegovu suštinu, već su skloni da se prema Njemu uvek ponašaju kao prema ljudskom biću, što Njega vređa i nanosi mu nepravdu – oni, dakle, kažu da je Njegova patnja iz tih razloga uistinu velika. Drugi kažu da je Bog nevin i bezgrešan, ali da strada na isti način kao i ljudi, da od ljudi trpi progon, klevete i poniženja; kažu da On takođe trpi zbog toga što Ga sledbenici ne razumeju i što su buntovni prema Njemu – stoga oni tvrde da je Božja patnja zaista nemerljiva. Čini se, dakle, da vi Boga ne razumete u potpunosti. Patnju o kojoj govorite Bog zapravo ne smatra istinskom patnjom, zato što postoje mnogo gore patnje od ove. Šta je, onda, prava patnja, sa stanovišta Sâmog Boga? Šta je istinska patnja za ovaploćenog Boga? On pravom patnjom ne smatra to što ga ljudi ne razumeju, kao ni to što Ga ljudi pogrešno razumeju i što na Njega ne gledaju kao na Boga. Ljudima se, međutim, često čini da je Bog sigurno pretrpeo veliku nepravdu, da On, tokom perioda koji provodi u telu, ljudima ne sme da pokazuje Svoju ličnost, niti da im dozvoli da vide Njegovu veličinu, te smatraju da se Bog ponizno krije unutar beznačajnog tela i da zbog toga mora da Mu je užasno mučno. Ljudi primaju k srcu ono što mogu da razumeju i što mogu da vide od Božjeg stradanja, da bi zatim na Boga projektovali svakovrsne naklonosti, a često pomalo i veličaju Njegovo stradanje. U stvarnosti, međutim, postoji razlika; postoji jaz između onoga što ljudi razumeju o Božjem stradanju i onoga što On uistinu oseća. Najiskrenije vam kažem – sa stanovišta Boga, bilo da se radi o Duhu Božjem ili o Božjem ovaploćenom telu, maločas opisano stradanje nije istinsko stradanje. Koje onda stradanje Bog zapravo trpi? Hajde da o Božjem stradanju popričamo isključivo iz perspektive ovaploćenog Boga.

Kad se Bog ovaploti, to jest, kad se pretvori u prosečnu, normalnu osobu, koja živi u zajednici s drugim ljudima, zar On tada ne može da vidi i da oseti ljudske metode, zakone i životne teorije? Kako se On zbog tih metoda i životnih zakona oseća? Oseća li u Svom srcu gnušanje? Zašto bi se On toga gnušao? Kakvi su ljudski metodi i životni zakoni? Iz kojih su korena oni iznikli? Na čemu se zasnivaju? Ljudski metodi, zakoni i sve drugo što ima veze s njihovim načinom života – sve je to stvoreno na temelju Sotonine logike, znanja i filozofije. U ljudima koji žive po takvim zakonima nema ljudskosti, nema istine – svi oni prkose istini i neprijateljski su nastrojeni prema Bogu. Ako pogledamo Božju suštinu, vidimo da je ona dijametralno suprotna Sotoninoj logici, znanju i filozofiji. Njegova je suština ispunjena pravednošću, istinom, svetlošću i ostalim realnostima svih pozitivnih stvari. Šta oseća Bog, koji poseduje takvu suštinu i živi među takvim ljudima? Šta On u Svom srcu oseća? Zar Mu srce nije ispunjeno bolom? Njegovo srce trpi bol, bol koji nijedno ljudsko biće ne može da razume ni da doživi. To je zato što sve sa čim se On suočava, sa čim se susreće, sve što čuje, vidi i doživljava, jeste iskvarenost, zlo, ljudska pobuna i otpor prema istini. Sve što potiče od ljudi predstavlja izvor Njegove patnje. Naime, pošto se Njegova suština razlikuje od suštine iskvarenih ljudi, iskvarenost ljudi postaje izvor Njegove najveće patnje. Da li je Bog, nakon što se ovaploti, u stanju da pronađe nekoga ko bi s Njim delio zajednički jezik? Takvu osobu nije moguće pronaći među ljudima. Ne postoji niko ko bi mogao da komunicira sa Bogom, niti da s Njim obavi jednu takvu razmenu – kako se onda Bog, po tvom mišljenju, oseća zbog toga? Sve ono o čemu ljudi razgovaraju, što vole, za čime tragaju i žude, sve to ima veze s grehom i zlim sklonostima. Kad se Bog sa svim tim suoči, zar se ne oseća kao da Mu je neko zario nož u srce? Može li On, kad se suoči s tim stvarima, osećati radost u Svom srcu? Može li pronaći utehu? Budući da živi s ljudima punim buntovništva i zla, kako bi Njegovo srce moglo da ne pati? Koliko je zaista velika ova patnja i koga je uopšte briga za to? Ko na to obraća pažnju? I ko je u stanju da to ceni? Nema načina da ljudi razumeju Božje srce. Božje stradanje je nešto što ljudi naročito nisu u stanju da cene, a ljudska hladnoća i otupelost još više produbljuju Njegovu patnju.

Neki ljudi često saosećaju sa Hristovom mukom zbog stiha u Bibliji koji kaže: „Lisice imaju jazbine, ptice gnezda, a Sin Čovečiji nema gde da nasloni glavu.” Kad čuju ovaj stih, ljudi ga uzimaju k srcu i veruju da je to najveće stradanje koje Bog trpi i najveća patnja koju Hristos podnosi. Ali, ako ovo razmotrimo s činjenične strane, da li se zaista o tome radi? Ne; Bog ne misli da ove poteškoće predstavljaju patnju. On nikad nije zavapio protiv nepravde zbog Svojih telesnih problema i nikad nije tražio od ljudi da Mu išta daju zauzvrat, niti da Ga bilo čime nagrade. Kad, međutim, lično posvedoči svemu što je u vezi s ljudima, njihovom iskvarenom životu i zlu iskvarenih ljudi, kad se vlastitim očima uveri da su ljudi u Sotoninim rukama, da ih je Sotona zarobio tako da mu ne mogu pobeći i da ljudi koji žive u grehu ne znaju šta je istina, On naprosto ne može da toleriše sav taj greh. Njegovo gnušanje prema ljudima raste iz dana u dan, ali On sve to mora da istrpi. To je najveća Božja patnja. Bog među svojim sledbenicima ne može u potpunosti da izrazi čak ni glas Svog srca ni Svoja osećanja, a niko od Njegovih sledbenika nije u stanju da istinski razume Njegovu patnju. Niko čak ni ne pokušava da razume ili uteši Njegovo srce, koje ovu patnju uvek iznova trpi, iz dana u dan, iz godine u godinu. Šta iz svega ovoga zaključujete? Iako od ljudi ne zahteva ništa u zamenu za ono što im je dao, Bog, zbog Svoje suštine, nikako ne može da toleriše ljudsko zlo, iskvarenost i greh, već umesto toga oseća krajnje gnušanje i mržnju, što Njegovom srcu i telu nanosi beskrajnu patnju. Jeste li uvideli to? Po svoj prilici, niko od vas nije mogao to da uvidi, jer niko od vas nije u stanju da razume Boga. Trebalo bi da s vremenom i sami to postepeno iskusite.

Isus hrani pet hiljada ljudi

Jovan 6:8-13  Jedan od učenika, Andrija, brat Simona Petra, reče mu: „Tu je jedan momčić koji ima pet ječmenih hlebova i dve ribe. Ipak, to nije dovoljno da se nahrani toliki narod.” Isus im reče: „Neka narod poseda!” Bilo je tu dosta trave. Ljudi tako posedaše, njih oko pet hiljada. Onda je Isus uzeo hlebove, zahvalio Bogu, pa ih je dao onima koji su sedeli. Tako je učinio i sa ribama, te je svako jeo koliko je hteo. Kada su se svi nasitili, Isus reče svojim učenicima: „Pokupite preostale komade da ne propadnu.” Učenici sakupiše dvanaest kotarica preostalog hleba od onih pet ječmenih hlebova koje je narod jeo.

Koja se ideja krije iza „pet hlebova i dve ribe”? Koliko bi ljudi, pod normalnim okolnostima, moglo da se nahrani sa pet vekni hleba i dve ribe? Ako računate prema apetitu prosečne osobe, ta bi količina hrane bila dovoljna samo za dve osobe. To je, u osnovi, ideja na kojoj se zasniva priča o „pet hlebova i dve ribe”. Koliko je ljudi, međutim, u ovoj priči nahranjeno sa pet hlebova i dve ribe? O tome je u Svetom pismu zabeleženo sledeće: „Bilo je tu dosta trave. Ljudi tako posedaše, njih oko pet hiljada.” Imajući u vidu pet hlebova i dve ribe, da li pet hiljada predstavlja veliki broj ljudi? Šta pokazuje da je ovaj broj tako velik? Sa stanovišta čoveka, naprosto bi bilo nemoguće podeliti pet hlebova i dve ribe na pet hiljada ljudi, jer je razlika između broja ljudi i količine hrane prevelika. Čak i ako bi svakome hteli da damo po zalogajčić, to ipak ne bi bilo dovoljno za pet hiljada ljudi. Tada je, međutim, Gospod Isus učinio čudo – ne samo što se postarao da se time zasiti pet hiljada ljudi, već je čak i preostalo nešto hrane. Sveto pismo dalje kaže: „Kada su se svi nasitili, Isus reče svojim učenicima: ’Pokupite preostale komade da ne propadnu.’ Učenici sakupiše dvanaest kotarica preostalog hleba od onih pet ječmenih hlebova koje je narod jeo.” Ovo čudo je ljudima omogućilo da vide identitet i status Gospoda Isusa i da uvide da za Boga ništa nije nemoguće – na taj su način oni sagledali istinu o Božjoj svemoći. Pet hlebova i dve ribe bilo je dovoljno da nahrani pet hiljada ljudi, a da li bi Bog mogao da nahrani toliki narod da nije bilo nikakve hrane? Naravno da bi mogao! Ovo je bilo čudo, koje se ljudima neminovno činilo nedokučivim, neverovatnim i tajnovitim, dok za Boga to nije bilo ništa naročito. Pošto je za Boga ovo bila sasvim obična stvar, zašto bismo je sada izdvajali radi tumačenja? Zato što ono što se iza tog čuda krije jeste namera Gospoda Isusa, koju ljudi nikada ranije nisu uočili.

Pokušajmo najpre da ustanovimo kojoj je vrsti pripadalo tih pet hiljada ljudi. Jesu li oni bili sledbenici Gospoda Isusa? Iz Svetog pisma saznajemo da oni nisu bili Njegovi sledbenici. Da li su oni znali ko je Gospod Isus? Zasigurno nisu! Oni, u najmanju ruku, nisu znali da je osoba koja stoji pred njima Hristos, ili su možda neki od njih znali kako se zove ili čuli nešto o stvarima koje je uradio. Za Gospoda Isusa su se naprosto zainteresovali nakon što su čuli priče o Njemu, ali se svakako ne bi moglo reći i da su Ga sledili, a kamoli da su Ga razumeli. Kad je Gospod Isus video tih pet hiljada ljudi, oni su bili izgladneli i razmišljali su samo o hrani, tako da je Gospod Isus u tom smislu zadovoljio njihove želje. Šta Mu je bilo na srcu kad je udovoljio njihovim željama? Kakav je stav imao prema tim ljudima, koji su samo hteli da utole glad? U to vreme, misli Gospoda Isusa i Njegov stav bili su povezani s Božjom naravi i suštinom. Suočen s pet hiljada izgladnelih ljudi, koji su samo želeli dobar obrok, suočen s tim radoznalim ljudima koji su u Njega polagali puno nade, Gospod Isus je samo pomislio da im ovim čudom podari malo blagodati. On, međutim, nije gajio neku naročitu nadu da će oni postati Njegovi sledbenici, jer je znao da samo žele da se malo zabave i da se najedu, te je stoga uradio najbolje s onim što je imao i uz pomoć pet vekni hleba i dve ribe nahranio pet hiljada ljudi. Otvorio je oči tim ljudima koji su uživali u uzbudljivim stvarima i želeli da svedoče čudima, tako da su rođenim očima mogli da vide šta ovaploćeni Bog može da postigne. Mada je njihovu radoznalost zadovoljio nečim opipljivim, Gospod Isus je u Svom srcu unapred znao da tih pet hiljada ljudi želi samo da pojede svoju porciju hleba, te im stoga ništa nije govorio ni propovedao – samo ih je pustio da gledaju kako se čudo odigrava. On prema tim ljudima nikako nije mogao da se odnosi kao prema učenicima koji su ga istinski sledili, ali u Božjem srcu sva stvorenja žive pod Njegovom vlašću i On bi da svima koji su Mu pred očima omogući da uživaju u blagodati Božjoj kad god je to potrebno. Iako ti ljudi nisu znali ko je On, iako Ga nisu razumeli niti stekli neki naročiti utisak o Njemu, a nisu Mu bili ni zahvalni što ih je nahranio hlebom i ribom, Bog se zbog toga nije na njih ljutio – On je tim ljudima pružio sjajnu priliku da uživaju u blagodati Božjoj. Neki kažu da je Bog principijelan u svemu što čini, da ne motri nad nevernicima niti ih štiti, te da im naročito ne dozvoljava da uživaju u Njegovoj blagodati. Da li je to zaista tako? U Božjim očima, dokle god se radi o živim bićima koja je On Sâm stvorio, On će upravljati i brinuti o njima, na razne će se načine ophoditi prema njima, planiraće za njih i vladaće njima. Takve su Božje misli i stav prema svim stvorenjima.

Iako ovih pet hiljada ljudi, koje je Gospod Isus nahranio hlebom i ribom, nisu imali nameru da Ga slede, On pred njih nije postavio nikakve stroge zahteve; znate li šta je Gospod Isus uradio kad su se najeli? Da li im je održao ikakvu propoved? Kuda je On nakon toga otišao? U svetim spisima nije zabeleženo da im je Gospod Isus išta rekao, već samo da ih je, obavivši Svoje čudo, u tišini napustio. Je li, dakle, On tim ljudima postavljao ikakve zahteve? Da li je tu bilo ikakve mržnje? Ne, tu nije bilo ničeg sličnog. On naprosto nije više hteo da obraća pažnju na te ljude koji nisu bili u stanju da ga slede, a u Svom je srcu osećao bol. Videvši ljudsku izopačenost i osetivši da Ga ljudi odbacuju dok je boravio među njima i posmatrao ih, rastužila Ga je ljudska glupost i neznanje, u srcu je osećao bol i sve što je hteo bilo je da što pre ode od njih. Gospod im u Svom srcu nije postavljao nikakve zahteve, nije želeo da im posvećuje pažnju i, štaviše, nije hteo da na njih troši Svoju snagu. Znao je da oni nisu u stanju da ga slede, ali je, uprkos tome, Njegov stav prema njima i dalje bio sasvim jasan. Naprosto je hteo da bude ljubazan prema njima i da im podari blagodat, što je zapravo bio Božji stav prema svakom stvorenom biću pod Njegovom vlašću – da se prema svakom od njih ophodi ljubazno, da ih snabdeva i hrani. Upravo iz razloga što je bio ovaploćeni Bog, Gospod Isus je sasvim prirodno razotkrio vlastitu Božju suštinu i ljubazno se ponašao prema tim ljudima. Ophodio se prema njima sa iskrenom blagonaklonošću i tolerancijom, pokazavši im time Svoju dobrotu. Ma kako da su ti ljudi gledali na Gospoda Isusa i bez obzira na ishod svega toga, On se prema svakom stvorenom biću odnosio na osnovu Svog identiteta kao Gospoda svega stvorenog. Sve što je razotkrio, bez izuzetka je u sebi sadržalo Božju narav i ono što On ima i što jeste. Gospod Isus je u tišini učinio ovo čudo, da bi zatim u tišini otišao – koji je to aspekt Božje naravi? Može li se reći da je to Božja dobrota? Da li bi se moglo reći da je to Božja nesebičnost? Je li to nešto što bi i običan čovek mogao da učini? Naravno da ne! Ko su, po svojoj suštini, bili ovi ljudi koje je Gospod Isus nahranio sa pet vekni hleba i dve ribe? Može li se reći da su oni bili u skladu s Njim? Može li se reći da su svi oni prema Bogu bili neprijateljski nastrojeni? Sa sigurnošću se može reći da oni apsolutno nisu bili u skladu sa Gospodom, te da je njihova suština bila krajnje neprijateljski nastrojena prema Bogu. A kako se Bog prema njima ophodio? On je njihovo neprijateljstvo prema Bogu ublažio jednim metodom – taj se metod zove „ljubaznost”. Drugim rečima, iako je Gospod Isus na te ljude gledao kao na grešnike, oni su u Božjim očima ipak bili Njegova stvorena bića, te se stoga On prema tim grešnicima i dalje ophodio ljubazno. U tome se ogleda Božja tolerancija, koja je određena Božjim identitetom i Njegovom suštinom. To je, dakle, nešto za šta nije sposobno nijedno od Boga stvoreno ljudsko biće – to samo Bog može da učini.

Kad budeš bio u stanju da uistinu shvatiš Božje misli i Njegov stav prema ljudima, kad budeš zasta mogao da razumeš Božju privrženost i Njegovu brigu prema svakom stvorenom biću, tada ćeš moći da razumeš odanost i ljubav koju On posvećuje svakom ljudskom biću koje je Stvoriteljevih ruku delo. Kad to postigneš, Božju ćeš ljubav opisivati sa samo dve reči. Koje su te dve reči? Jedni ovu ljubav nazivaju „nesebičnom”, a drugi „filantropskom”. Od te dve reči, pridev „filantropska” najmanje je prikladan za opisivanje Božje ljubavi. Ljudi tu reč obično koriste kad opisuju nekoga ko je velikodušan ili širokogrud. Prezirem ovu reč, jer ona podrazumeva davanje milostinje nasumično, neselektivno i ne vodeći računa o načelima. Radi se o izlivu emocija, uobičajenoj za glupe i smetene ljude. Kad se ova reč koristi za opisivanje Božje ljubavi, neminovno se javlja izvesna bogohulna konotacija. Znam za dve reči koje prikladnije opisuju Božju ljubav. Koje su to reči? Prva je reč „ogromna”. Zar to nije izazovna reč? Druga reč je „neizmerna”. Postoji praktično značenje iza ovih reči koje koristim za opisivanje Božje ljubavi. Shvaćena doslovno, reč „ogromna” opisuje zapreminu ili kapacitet nečega što ljudi mogu da dodirnu i da vide, bez obzira koliko je to „nešto” veliko. To je zato što to „nešto” postoji – to nije neka apstraktna stvar, već nešto što ljudi mogu da shvate na relativno tačan i praktičan način. Bilo da to posmatrate iz dvodimenizionalne ili trodimenzionalne perspektive, tu stvar ne morate da zamišljate, jer je to nešto što zaista postoji na realan način. Mada korišćenje reči „ogromna” za opisivanje Božje ljubavi može izgledati kao pokušaj njenog kvantifikovanja, ona ipak pruža osećaj da se ne može lako kvantifikovati. Kažem da se Božja ljubav može kvantifikovati zato što ta ljubav nije prazna, niti spada u legendu. Umesto toga, to je nešto zajedničko svim stvorenjima koja žive pod Božjom vlašću, nešto u čemu sva stvorenja uživaju u različitom stepenu i iz različitih perspektiva. Mada Božju ljubav ljudi ne mogu da vide niti da je dodirnu, ona svim stvorenjima pruža podršku i život, razotkrivajući im se, malo po malo, tako da oni računaju na nju i svedoče o njoj, uživajući pri tom u njoj svakoga trena. Sa druge strane, kažem da se Božja ljubav ne može kvantifikovati zato što je tajna Božjeg snabdevanja i negovanja svih stvorenja ljudima teško dokučiva, baš kao i ono što Bog misli o svim stvorenjima, a naročito o ljudima. Niko, naime, ne zna koliko je krvi i suza Stvoritelj prolio zarad dobrobiti čovečanstva. Niko ne može da shvati ni da razume dubinu i težinu ljubavi koju Stvoritelj gaji prema ljudima, koje je vlastitim rukama stvorio. Opisati Božju ljubav kao ogromnu znači pomoći ljudima da shvate i da razumeju njenu širinu i istinu o njenom postojanju. To takođe znači omogućiti ljudima da dublje shvate praktično značenje reči „Stvoritelj” i da dublje razumeju pravo značenje pojma „stvoreno biće”. Šta se obično opisuje pridevom „neizmerno”? On se obično koristi za opisivanje okeana ili vaseljene, kao na primer: „neizmerna vaseljena” ili „neizmerni okean”. Prostranstvo i tiha dubina vaseljene izvan su ljudske sposobnosti razumevanja; to je nešto što zaokuplja čovekovu maštu i nešto čemu se ljudi veoma dive. Tajne i dubina vaseljene su im vidljive, ali nedostižne. Kad pomisliš na okean, razmišljaš o njegovoj širini – čini ti se bezgraničnim i osećaš svu njegovu tajnovitost i nemerljivu sadržajnost. Upravo zbog toga sam Božju ljubav opisao pridevom „neizmerna”, kako bih ljudima pomogao da osete koliko je ona dragocena, da osete svu lepotu Njegove ljubavi i da osete da je njena snaga beskonačna i dalekosežna. Upotrebio sam tu reč da bih ljudima pomogao da osete svetost Njegove ljubavi, kao i dostojanstvo i neuvredljivost Božju, koja se kroz Njegovu ljubav razotkriva. Da li sada smatrate da je pridev „neizmerna” sasvim prikladan za opisivanje Božje ljubavi? Zavređuje li Božja ljubav da je opišemo rečima „ogromna” i „neizmerna”? Ona to apsolutno zavređuje! U celokupnom ljudskom jeziku, jedino su te dve reči donekle prikladne i jedino one relativno dobro opisuju Božju ljubav. Zar i vi ne mislite tako? Kad bih od vas zatražio da opišete Božju ljubav, da li biste i vi upotrebili baš ove dve reči? Najverovatnije da ne biste, jer je vaše razumevanje i shvatanje Božje ljubavi ograničeno dvodimenzionalnom perspektivom i još uvek se nije uzdiglo na nivo trodimenzionalnog prostora. Ako bih, dakle, od vas zatražio da opišete Božju ljubav, osećali biste da vam nedostaju reči ili biste možda čak i potpuno ostali bez teksta. Dve reči o kojima sam danas govorio možda će vam biti teško razumljive, ili se možda naprosto nećete složiti s njima. To samo pokazuje da je vaše shvatanje i razumevanje Božje ljubavi površno i kratkog dometa. Maločas sam pomenuo da je Bog nesebičan; sećate se prideva „nesebično”. Je li moguće da se Božja ljubav može opisati samo kao nesebična? Nije li time previše sužena? O ovom pitanju treba dublje da porazmislite, kako biste iz toga mogli nešto da izvučete.

– „Reč”, tom II, „O spoznaji Boga”, „Božje delo, Božja narav i Sȃm Bog III”

Lazarevo vaskrsenje proslavlja Boga

Jovan 11:43-44  Nakon što je ovo rekao, Isus snažno povika: „Lazare, izađi napolje!” Mrtvac izađe. Ruke i noge su mu bile uvijene u pogrebne povoje, a lice obmotano ubrusom. Isus im reče: „Razmotajte ga i pustite da ide!”

Kakvi su vaši utisci nakon čitanja ovog odlomka? Ovo čudo koje je Gospod Isus učinio bilo je mnogo značajnije od prethodno opisanog, jer ne postoji čudo koje ljude više zadivljuje od vraćanja mrtvaca iz groba. U ono vreme, bilo je izuzetno važno što je Gospod Isus učinio jedno takvo čudo. Pošto se Bog ovaplotio, ljudi su mogli da vide samo Njegovu fizičku pojavu, Njegovu praktičnu stranu i Njegov manje značajni aspekt. Čak i ako su neki ljudi videli i razumeli nešto od Njegovog karaktera ili nekih naročitih veština koje je naoko posedovao, niko nije znao odakle je Gospod Isus došao, ko je On po svojoj suštini zaista bio i šta je još mogao da učini. Sve je to ljudima bilo potpuno nepoznato. Toliko je njih želelo da sazna istinu i pronađe dokaz koji bi im pružio odgovore na ta pitanja o Gospodu Isusu. Da li je Bog mogao da učini nešto čime bi dokazao Svoj identitet? Za Boga nije bilo ničeg prostijeg od toga – to je za Njega bio mačji kašalj. Mogao je bilo gde i bilo kada da uradi nešto čime bi dokazao Svoj identitet i suštinu, ali On je sve radio na Svoj način – planski i postupno. On ništa nije radio neselektivno, već je uvek čekao pravo vreme i pravu priliku da učini nešto čime će čoveku omogućiti da vidi, nešto što će uistinu biti prožeto smislom. Na taj je način On dokazivao Svoj autoritet i identitet. Da li je, dakle, Lazarevim vaskrsenjem Gospod Isus mogao da dokaže Svoj identitet? Razmotrimo sledeći odlomak iz svetih spisa: „Nakon što je ovo rekao, Isus snažno povika: ’Lazare, izađi napolje!’ Mrtvac izađe.” Kad je Gospod Isus to učinio, izgovorio je samo jednu jedinu rečenicu: „Lazare, izađi napolje!” Lazar je tada izašao iz groba – i to se postiglo sa svega nekoliko reči koje je Gospod izgovorio. Za to vreme Gospod Isus nije postavio oltar, niti je išta drugo uradio. Samo je izgovorio tu jednu rečenicu. Treba li to nazvati čudom ili zapovešću? Ili je pak reč o nekakvoj čaroliji? Površno gledano, čini se da bi se to moglo nazvati čudom, a čak i ako posmatramo iz današnje perspektive, još uvek bismo ovaj događaj mogli nazvati čudom. To se, međutim, nikako ne može smatrati magijom, poput seansi tokom kojih se prizivaju duše umrlih, i apsolutno se ne radi ni o kakvoj vrsti čarolije. Pravilno bi bilo reći da je ovo čudo bilo najnormalniji, sitni prikaz Stvoriteljevog autoriteta. U njemu se ogleda Božja sila i autoritet. Bog ima autoritet da neku osobu otera u smrt, da njenom duhu naredi da napusti telo i vrati se u Ad ili gde već treba da ode. Bog svakom čoveku određuje vreme smrti i mesto na koje će nakon smrti otići. On tu odluku može doneti bilo kad i bilo gde, jer je u odlučivanju potpuno nesputan ljudima, događajima, predmetima, prostorom i geografijom. Ako želi, On to može da učini, jer su sve stvari i živa bića pod Njegovom vlašću, i jer se sve rađa, živi i propada po Njegovoj reči i pod Njegovom vlašću. On i mrtvog čoveka može da vaskrsne, i to je takođe nešto što može da učini bilo kad i bilo gde. Takav autoritet poseduje jedino Stvoritelj.

Kad je Gospod Isus činio čuda poput vraćanja Lazara iz mrtvih, cilj Mu je bio da ljudima i Sotoni pruži dokaze, da ljudima i Sotoni stavi do znanja da sve u vezi s ljudima i s čovekovim životom i smrću određuje Bog, te da On, iako se ovaplotio, i dalje upravlja kako vidljivim, materijalnim svetom, tako i duhovnim carstvom, koji ljudi ne mogu da vide. To je učinio zato da bi ljudi i Sotona znali da nije baš sve u vezi s ljudima pod Sotoninom komandom. Bilo je to otkrovenje i prikaz Božjeg autoriteta, a ujedno i način da Bog svim stvorenjima pošalje poruku da su život i smrt čoveka u Njegovim rukama. Lazarevo vaskrsenje od strane Gospoda Isusa predstavlja jedan od načina na koji Stvoritelj ljude poučava i daje im uputstva. To je bila konkretna aktivnost u kojoj je On iskoristio svoju silu i autoritet da bi ljude poučio i snabdeo. Bio je to način da Stvoritelj, bez ijedne izgovorene reči, ljudima omogući da spoznaju istinu da On upravlja svim stvarima. On je na taj način, Svojim praktičnim postupcima, ljudima saopštio da za njih nema drugog spasenja osim preko Njega. Ovaj tihi način, na koji On ljudima daje uputstva, večan je i neizbrisiv, a u ljudska srca unosi šok i prosvetljenje koji ne mogu nikad da izblede. Lazarevo vaskrsenje donelo je Bogu veliku slavu i ostvarilo snažan uticaj na sve Njegove sledbenike. U svakom čoveku koji duboko razume ovaj događaj, to vaskrsenje učvršćuje shvatanje i viziju da jedino Bog može da upravlja životima i smrću ljudi. Mada Bog zaista poseduje tu vrstu autoriteta i mada je Lazarevim vaskrsenjem ljudima poslao poruku o Svojoj suverenosti nad ljudskim životom i smrću, to nije bilo Njegovo primarno delo. Bog nikada ne čini ništa bez smisla. Baš sve što On čini ima veliku vrednost i predstavlja nenadmašni dragulj u riznici. On apsolutno nikada ne bi „podizanje neke osobe iz groba” učinio primarnim ili jedinim ciljem, odnosno predmetom Svog dela. Bog ne čini ništa što je besmisleno. Kao jedinstveni događaj, Lazarevo vaskrsnuće može adekvatno da pokaže Božji autoritet i da dokaže identitet Gospoda Isusa. Upravo zbog toga, Gospod Isus više nikad nije ponovio takvo čudo. Bog deluje u skladu sa Svojim vlastitim načelima. Ljudskim jezikom bi se moglo reći da Bog Svoj um zaokuplja isključivo ozbiljnim stvarima. Naime, kad Bog nešto radi, nikada se ne udaljava od osnovne svrhe Svog dela. On zna koje delo želi da obavi u ovoj etapi, zna šta želi da postigne i delovaće striktno prema Svom planu. Kad bi neka iskvarena osoba posedovala takvu sposobnost, ona bi samo smišljala kako da tu svoju sposobnost ispolji, da bi ostali saznali koliko je strašna, da bi joj se klanjali i da bi mogla da ih kontroliše i proždere. To je zlo koje dolazi od Sotone – to se zove iskvarenost. Bog, međutim, nema takvu narav i nema takvu suštinu. Svrha Njegovog delovanja nije u tome da se pred ljudima pravi važan, već da im pruži više otkrovenja i smernica, i upravo zbog toga ljudi u Bibliji nalaze vrlo malo primera ovakvih događaja. To ne znači da je moć Gospoda Isusa bila ograničena, niti da je On bio nesposoban za takve stvari. Razlog je naprosto u tome što Bog nije želeo da čini takve stvari, što je vaskrsnuće Lazara od strane Gospoda Isusa imalo veoma praktičan značaj, a takođe i u tome što se primarno delo Božjeg ovaploćenja nije sastojalo u prikazivanju čuda, niti u vraćanju iz mrtvih, već u iskupljenju čovečanstva. Prema tome, veliki deo posla koji je Gospod Isus obavio sastojao se u poučavanju, snabdevanju i pružanju pomoći ljudima, dok su događaji poput Lazarevog vaskrsnuća bili samo mali deo službe koju je Gospod Isus obavio. Štaviše, moglo bi se reći da „hvalisanje” nije deo Božje suštine, što znači da se Gospod Isus nije namerno suzdržavao da učini još čuda, niti je bio ograničen okruženjem, a ni moć mu svakako nije nedostajala.

Kad je Gospod Isus vratio Lazara iz mrtvih, upotrebio je svega nekoliko reči: „Lazare, izađi napolje!” On ništa osim toga nije izgovorio. Šta nam, dakle, te reči pokazuju? One pokazuju da Bog Svojim rečima može da postigne šta god poželi, pa čak i da mrtvog čoveka vaskrsne. Kad je stvarao sve što postoji, kad je stvarao svet, Bog je to učinio posredstvom reči – Svojim zapovestima, rečima punim autoriteta; sve što postoji stvoreno je na taj način i tako se sve ostvarilo. Tih nekoliko reči koje je Gospod Isus izgovorio, bile su baš poput reči koje je Bog izrekao kad je stvorio nebo i zemlju i sve stvari; te su reči na isti način u sebi sadržale Božji autoritet i moć Stvoritelja. Sve što postoji, nastalo je i opstalo zahvaljujući rečima iz Božjih usta, a na isti način je i Lazar ustao iz svog groba zahvaljujući rečima iz usta Gospoda Isusa. Bio je to Božji autoritet, pokazan i ostvaren u Njegovom ovaploćenom telu. Takav autoritet i sposobnost pripadali su Stvoritelju, kao i Sinu čovečjem kroz kojeg se Stvoritelj ostvario. To je razumevanje kojem je Bog poučio ljude vraćajući Lazara iz mrtvih.

– „Reč”, tom II, „O spoznaji Boga”, „Božje delo, Božja narav i Sȃm Bog III”

Sud fariseja o Isusu

Marko 3:21-22  Kada je to čula njegova porodica, došli su da ga odvuku, jer su govorili da nije pri čistoj svesti. A znalci Svetog pisma, koji su došli iz Jerusalima, govorili su: „On je opsednut Veelzevulom!” i: „On uz pomoć glavara zlih duhova isteruje zle duhove!”

Isusov prekor farisejima

Matej 12:31-32  Zato vam kažem da će ljudima biti oprošten svaki greh i svako bogohulstvo, ali bogohulstvo prema Duhu Svetome ljudima neće biti oprošteno. I ako ko kaže nešto protiv Sina Čovečijeg, to mu se može oprostiti; ali ako kaže nešto protiv Duha Svetoga, to mu se neće oprostiti ni na ovom svetu, ni u budućem.

Matej 23:13-15  Jao vama, znalci Svetog pisma i fariseji! Licemeri! Vi zaključavate Carstvo Božije pred ljudima; sami ne ulazite, niti dajete da uđu oni koji bi hteli. Jao vama, znalci Svetoga pisma i fariseji! Licemeri! Udovice lišavate imovine, a molite se dugo da biste ostavili dobar utisak na ljude. Zato ćete biti strože osuđeni. Jao vama, znalci Svetoga pisma i fariseji! Licemeri! Putujete morem i kopnom da učinite nekoga svojim sledbenikom. A kada on to postane, onda ga načinite sinom paklenim dvaput gorim od sebe.

Navedena dva odlomka razlikuju se po svom sadržaju. Zadržimo se najpre na prvom odlomku: Sud fariseja o Isusu.

Prema Bibliji, fariseji su Sâmog Isusa i sve što je On uradio ovako ocenili: „(…) govorili su da nije pri čistoj svesti. (…) da je opsednut Veelzevulom i da uz pomoć glavara đavola isteruje duhove!” (Marko 3:21-22). Pisari i fariseji nisu o Gospodu Isusu sudili oponašajući ono što su drugi ljudi govorili, niti koristeći neosnovana nagađanja – njihov se sud zasnivao na zaključku koji su o Gospodu Isusu izvukli iz svega što su videli i čuli o Njegovim postupcima. Mada je njihov zaključak bio donet tobože u ime sprovođenja pravde i mada su ga ljudi smatrali utemeljenim, čak je i njima samima bilo teško da obuzdaju nadmenost i oholost sa kojima su sudili o Gospodu Isusu. Mahnita energija njihove mržnje prema Gospodu Isusu razotkrila je njihove vlastite ambicije i zla sotonska lica, kao i zlonamernu prirodu s kojom su se opirali Bogu. Sve što su izrekli u svom sudu o Gospodu Isusu bilo je vođeno njihovim ambicijama i ljubomorom, kao i ružnom i zlonamernom prirodom njihovog neprijateljstva prema Bogu i istini. Oni nisu istraživali izvor postupaka Gospoda Isusa, niti su istraživali suštinu onoga što je On rekao i učinio. Umesto toga, oni su slepo, nestrpljivo, mahnito, namerno i zlonamerno napadali i diskreditovali ono što je On učinio. Išli su tako daleko da su beskrupulozno diskreditovali Njegov Duh, odnosno, Sveti Duh, Duh Božji. Na to su mislili kad su govorili da „nije pri čistoj svesti”, da je „Veelzevul” i „glavar đavola”. Drugim rečima, tvrdili su da je Duh Božiji Veelzevul i glavar đavola. Delo tela u koje se odenuo Božji Duh, oni su okarakterisali kao ludilo. Ne samo što su hulili na Duha Božjeg, nazvavši ga Veelzevulom i glavarom đavola, već su takođe osudili delo Božje i osudili i hulili na Gospoda Isusa Hrista. Suština njihovog otpora i bogohuljenja bila je identična suštini otpora i bogohuljenja od strane Sotone i zlih đavola. Ne samo da su fariseji predstavljali iskvareno čovečanstvo, već su još više bili otelovljenje Sotone. Bili su kanal za Sotonu među ljudima i bili su Sotonini saučesnici i sluge. Suština njihovog bogohuljenja i klevetanja Gospoda Isusa Hrista ogledala se u njihovom sukobu s Bogom oko statusa, njihovom nadmetanju s Bogom i beskrajnom iskušavanju Boga. Suština njihovog otpora i neprijateljskog stava prema Bogu, kao i njihove reči i misli, predstavljali su neposredno bogohuljenje i raspirivali gnev Duha Božjeg. Stoga je Bog o njima doneo razuman sud, na osnovu svega što su rekli i učinili, te presudio da njihova dela predstavljaju greh huljenja protiv Svetog Duha. Taj greh se čoveku ne prašta ni u ovom životu ni u svetu koji dolazi, kao što se potvrđuje sledećim odlomkom iz Svetog pisma: „bogohulstvo prema Duhu Svetome ljudima neće biti oprošteno” i „ako kaže nešto protiv Duha Svetoga, to mu se neće oprostiti ni u ovom životu, ni u svetu koji dolazi”. Hajde da danas popričamo o pravom značenju ovih Božjih reči: „to mu se neće oprostiti ni na ovom svetu, ni u budućem”. Hajde, dakle, da demistifikujemo način na koji Bog ispunjava reči: „to mu se neće oprostiti ni u ovom životu, ni u svetu koji dolazi”.

Sve ono o čemu smo govorili, odnosi se na Božju narav i na Njegov odnos prema ljudima, događajima i stvarima. Naravno, ni pomenuta dva odlomka u tom smislu ne predstavljaju izuzetak. Jeste li išta uočili u ova dva odlomka iz svetih spisa? Neki kažu da u njima vide Božji gnev. Drugi pak kažu da u njima vide onu stranu Božje naravi koja ne trpi čovekove uvrede, te da ljudi, ako učine nešto bogohulno, neće od Njega dobiti oprost. Uprkos činjenici da u ovim odlomcima vide i primećuju Božji gnev i netrpeljivost prema uvredama od strane čoveka, ljudi još uvek ne razumeju u potpunosti Njegov stav. Pomenuta dva odlomka sadrže implicitne i skrivene reference koje se odnose na istinski Božji stav i Njegov pristup prema onima koji hule na Njega i ljute Ga. Njegov stav i pristup pokazuju nam pravo značenje sledećeg pasusa: „Ako kaže nešto protiv Duha Svetoga, to mu se neće oprostiti ni na ovom svetu, ni u budućem”. Kad ljudi hule na Boga i kada Ga ljute, On im izriče presudu, a ta presuda predstavlja ishod koji je On odredio. To je u Bibliji opisano na sledeći način: „Zato vam kažem da će ljudima biti oprošten svaki greh i svako bogohulstvo, ali bogohulstvo prema Duhu Svetome ljudima neće biti oprošteno” (Matej 12:31) i „Jao vama, znalci Svetog pisma i fariseji! Licemeri!” (Matej 23:13). Da li je, međutim, u Bibliji zapisano kakav je ishod bio određen za te pisare i fariseje, kao i za one koji su kazali da je Gospod Isus poludeo nakon što je ovo izgovorio? Je li zabeleženo da su oni pretrpeli neku kaznu? Sa sigurnošću se može reći da to nije zabeleženo. To, međutim, ne znači da takvog zapisa nije bilo, već samo znači da nije bilo ishoda koji bi se mogao videti ljudskim očima. Tvrdnjom da to „nije zabeleženo” razjašnjava se pitanje Božjeg stava i načela u rešavanju određenih stvari. Bog se ne oglušuje, niti zatvara oči pred ljudima koji hule na Njega ili Mu se opiru, pa čak ni pred onima koji Ga kleveću – koji Ga namerno napadaju, ocrnjuju i vređaju – već ima jasan stav prema njima. On te ljude mrzi i u Svom srcu ih osuđuje. On čak otvoreno objavljuje kakav će im biti ishod, da bi ljudi znali da ima jasan stav prema onima koji hule na Njega i da bi znali kakav će im ishod odrediti. Međutim, nakon što je Bog ovo rekao, ljudi su retko mogli da vide istinu o tome kako Bog postupa s tim ljudima, i bilo im je teško da razumeju načela koja stoje iza ishoda i presude koje im je Bog odredio. Drugim rečima, ljudi obično ne mogu da vide poseban stav i metode koje Bog ima u ophođenju s njima. To ima veze s Božjim načelima delovanja. Bog koristi pojavu činjenica kada se bavi zlim delima pojedinih ljudi. Drugim rečima, On ne objavljuje njihov greh i ne određuje njihov ishod, već neposredno koristi pojavu činjenica da bi im odmerio kaznu i prikladnu odmazdu. Kad se te činjenice dogode, ljudsko telo je to koje trpi kaznu, i ljudi to mogu videti sopstvenim očima. Kada se bavi zlim delima pojedinih ljudi, Bog ih samo rečima proklinje i na njih obrušava Svoju srdžbu, ali kazna koju oni dobijaju može biti nešto što nije vidljivo ljudskim očima. Bez obzira na to, priroda takvog ishoda može biti čak ozbiljnija od prirode onih ishoda koje ljudi mogu da vide, kao što je to da budu kažnjeni ili srušeni. U okolnostima kada je Bog odredio da ne spase ovakvu osobu, da joj više ne pokazuje milosrđe ni popustljivost i da joj više ne daje nikakve mogućnosti, onda je Njegov stav prema njoj takav da je ostavi po strani. Šta u ovom kontekstu znači „ostaviti po strani”? Osnovno značenje ovog izraza je skloniti zasad nešto sa strane, ignorisati ga i ne obraćati više pažnju na njega. U ovom slučaju, međutim, kad Bog ostavi nekoga po strani, to se može objasniti na dva različita načina: prvo objašnjenje je u tome da On život te osobe i sve što je u vezi s njom predaje Sotoni da se time pozabavi. Bog za tu osobu više nije odgovaran, niti više njome upravlja. Bez obzira na to da li je ta osoba poremećena, luda ili glupa, da li je mrtva ili živa ili po kazni silazi u pakao, ništa od toga više nema nikakve veze s Bogom. To znači da takvo stvoreno biće više ni na koji način nije povezano sa Stvoriteljem. Drugo objašnjenje je u tome da je Bog odlučio da će se lično, vlastitim rukama tom osobom pozabaviti. Možda je, recimo, odlučio da iskoristiti službu te osobe, ili da je upotrebi kao kontrast. Možda će se On sa tom osobom na poseban način obračunati ili se na naročiti način ophoditi prema njoj, kao što je to, recimo, bio slučaj s Pavlom. To je načelo i stav u Božjem srcu, prema kojem On odlučuje šta će preduzeti prema jednoj takvoj osobi. Dakle, kad se ljudi opiru Bogu, kad Ga kleveću i hule na Njega, ako isprovociraju Njegovu narav ili dostignu Božju granicu, onda je strašno i pomisliti na posledice. Najteža posledica je da Bog njihove živote i sve što ima veze s njima jednom zanavek preda Sotoni u ruke. Za čitavu večnost im neće biti oprošteno. To znači da takva osoba postaje hrana u Sotoninim ustima i igračka u njegovim rukama, i da Bog od tog trenutka više ništa nema sa njom. Možete li da zamislite kakav je jad snašao Jova kad ga je Sotona iskušavao? Čak i pored toga što Sotoni nije bilo dozvoljeno da mu oduzme život, Jov je ipak strašno propatio. Nije li onda još teže zamisliti kakvu bi pustoš Sotona napravio nekome ko mu je u potpunosti predat na milost i nemilost, ko mu je u celosti nadohvat ruke, ko je potpuno lišen Božje brige i milosti, ko više nije pod suverenošću Stvoritelja, kome je oduzeto pravo da Ga obožava i da bude stvorenje pod Božjom suverenošću i čiji je odnos sa Stvoriteljem potpuno prekinut? Pri tom je progon Jova od strane Sotone bio nešto što je ljudskom oku bilo vidljivo, ali kada Bog nečiji život preda na milost i nemilost Sotoni, posledice toga prevazilaze ljudsku maštu. Primera radi, neki se ljudi mogu ponovo roditi u telu krave ili magarca, dok će drugi biti okupirani i zaposednuti nečistim duhovima ili zlim duhovima ili tome slično. Takvi ishodi očekuju ljude koje Bog preda Sotoni u ruke. Posmatrano spolja, čini se da oni koji su ismevali, klevetali, osuđivali i hulili na Gospoda Isusa nisu snosili nikakve posledice. Istina je, međutim, da se Bog sa svima obračunava na Svoj način. On ljudima ne mora jasnim jezikom saopštavati ishod Svog obračunavanja sa svakim tipom osobe. Ponekad On ne govori direktno, ali zato radi direktno. To što On o tome ne govori, ne znači da nema ishoda – u takvom slučaju je zapravo moguće da je ishod još ozbiljniji. Spolja gledano, može se činiti da ima ljudi kojima Bog ne saopštava izričito Svoj stav; radi se, međutim, o tome da Bog već dugo ne želi da obraća pažnju na njih. On više ne želi da ih vidi. Zbog svega što su uradili i zbog njihovog ponašanja, zbog njihove priroda-suštine, Bog želi samo da Mu se sklone s očiju, da ih direktno preda u ruke Sotoni, da njihov duh, dušu i telo preda Sotoni i dozvoli mu da s njima radi šta mu je volja. Jasno je u kojoj mere ih Bog mrzi i koliko ih se On gnuša. Ako neka osoba u toj meri naljuti Boga da On više ne želi da je vidi i u potpunosti od nje odustane, u toj meri da više ne želi da se njome lično bavi – ako stvar dođe dotle da je On preda Sotoni, dozvoljavajući mu da s njom radi šta mu se prohte, dozvoljavajući mu da tom osobom upravlja, da je potroši i tretira kako mu se prohte – onda je s tom osobom svršeno. Njeno pravo da bude ljudsko biće biva trajno ukinuto, a njeno pravo da bude stvoreno biće prestaje da postoji. Zar ovo nije najteža moguća kazna?

– „Reč”, tom II, „O spoznaji Boga”, „Božje delo, Božja narav i Sȃm Bog III”

Svakodnevne reči Božje  Odlomak 79

Reči koje je Isus uputio Svojim učenicima nakon vaskrsenja (Odabrani odlomci)

Jovan 20:26-29  Osam dana kasnije, učenici su se ponovo okupili; sa njima je bio i Toma. Iako su vrata bila zaključana, Isus uđe unutra, stade među njih i reče: „Mir vam!” Onda reče Tomi: „Stavi svoj prst ovde i pogledaj moje ruke. Pruži svoju ruku i stavi je među moja rebra, te više ne sumnjaj, nego veruj!” Toma mu reče: „Gospod moj i Bog moj!” Isus mu reče: „Veruješ li zato što si me video? Blaženi su oni koji veruju, a nisu me videli.”

Jovan 21:16-17  Isus ga je i po drugi put pitao: „Simone, sine Jovanov, da li me stvarno voliš?” Petar odgovori: „Da, Gospode, ti znaš da te volim.” Isus mu reče: „Čuvaj moje ovce!” Isus ga upita i po treći put: „Simone, sine Jovanov, voliš li me?” Petar se rastuži što ga već treći put pita: „Voliš li me?” On mu reče: „Gospode, ti sve znaš i znaš da te volim.” Isus mu reče: „Napasaj moje ovce!”

U ovim se odlomcima govori o određenim stvarima koje je Gospod Isus učinio i iz rekao Svojim učenicima nakon Svog vaskrsenja. Razmotrimo najpre sve razlike koje bi mogle postojati u Gospodu Isusu pre i posle vaskrsenja. Da li je On i dalje bio onaj isti Gospod Isus iz prošlih dana? U svetim spisima je Gospod Isus posle vaskrsenja opisan sledećom rečenicom: „Iako su vrata bila zaključana, Isus uđe unutra, stade među njih i reče: ’Mir vam!’” Vrlo je jasno da Gospod Isus tada više nije živeo u telu od krvi i mesa, već u duhovnom telu. To je bilo zato što je prevazišao telesna ograničenja; iako su vrata bila zatvorena, On je ipak mogao da dođe među ljude i omogući im da Ga vide. U tome je najveća razlika između Gospoda Isusa posle vaskrsenja i Gospoda Isusa koji je pre vaskrsenja živeo u telu. Mada između duhovnog tela Gospoda Isusa u tom trenutku i Njegovog ranijeg lika naizgled nije bilo nikakve razlike, On se u tom trenutku osećao kao stranac među ljudima, zato što je nakon vaskrsnuća iz mrtvih postao duhovno telo i zato što je, u poređenju s prethodnim telom, Njegovo duhovno telo ljudima bilo zagonetnije i više ih je zbunjivalo. Time se ujedno napravila veća distanca između Gospoda Isusa i ljudi, pa su ljudi u svojim srcima osećali da je Gospod Isus u tom trenutku postao tajanstveniji. Ljude su ta saznanja i takva osećanja iznenada vratila u doba kad su verovali u Boga koji se nije mogao videti ni dodirnuti. Dakle, prva stvar koju je Gospod Isus uradio nakon Svog vaskrsnuća bila je da svima omogući da Ga vide, da im dokaže da On postoji i da potvrdi činjenicu Svog vaskrsenja. Pored toga, ovim je postupkom On ponovo uspostavio onakav odnos prema ljudima kakav je bio dok je Isus delovao u telu, dok je bio Hristos kojeg su ljudi mogli da vide i da dodirnu. Jedna od posledica ovoga bila je da ljudi nisu više nimalo sumnjali u to da je Gospod Isus vaskrsnuo iz mrtvih nakon raspeća na krst, i da više nisu sumnjali u delo iskupljenja čovečanstva od strane Gospoda Isusa. Druga posledica ogledala se u činjenici da je Gospod Isus, time što se nakon vaskrsnuća javio ljudima i omogućio im da Ga vide i dodirnu, ljude čvrsto vezao za Doba blagodati i tako predupredio svaku mogućnost njihovog povratka u prethodno Doba zakona na osnovu tobožnjih tvrdnji da je Gospod Isus naprosto „nestao” ili da je „otišao bez reči”. On je na taj način osigurao njihovo dalje napredovanje u skladu s učenjima Gospoda Isusa i sa delom koje je obavio. Time je i formalno započeta nova etapa dela u Dobu blagodati, a ljudi, koji su do tada živeli prema zakonu, tog su trenutka formalno izašli iz zakona i zakoračili u novu eru i novi početak. U ovome se ogledaju višestruka značenja javljanja Gospoda Isusa ljudima posle vaskrsenja.

Pošto je Gospod Isus sada bio u duhovnom telu, kako su ljudi uopšte mogli da Ga dodirnu i da Ga vide? Ovo pitanje se dotiče značaja javljanja Gospoda Isusa čovečanstvu. Jeste li išta uočili u odlomcima iz svetih spisa koje smo maločas pročitali? Uopšteno govoreći, duhovna tela nije moguće videti ni dodirnuti, a činom vaskrsnuća delo koje je Gospod Isus preduzeo već je bilo završeno. On, dakle, u teoriji, uopšte nije ni imao potrebu da se među ljude vraća u svom prvobitnom liku kako bi se susreo s njima, ali je, zahvaljujući pojavi duhovnog tela Gospoda Isusa pred ljudima poput Tome, Njegovo javljanje postalo konkretnije i prodiralo je dublje u srca ljudi. Kad je stao pred Tomu, dopustio je nevernom Tomi da Mu dodirne ruku, a zatim mu kazao: „Pruži svoju ruku i stavi je među moja rebra, te više ne sumnjaj, nego veruj!” Ove reči i ove postupke Gospod Isus nije hteo da izgovori i učini tek nakon Svog vaskrsnuća; On je, zapravo, hteo to da kaže i da to uradi još pre no što je bio prikovan za krst, zato što se ni Tomine sumnje nisu javile tek tada, već ih je on sve vreme nosio u svom srcu dok je sledio Gospoda Isusa. Očigledno je da je Gospod Isus imao razumevanja za ljude poput Tome još i pre no što je bio razapet. Šta, dakle, možemo iz toga da zaključimo? On je i posle vaskrsnuća i dalje ostao isti Gospod Isus. Njegova je suština ostala nepromenjena. Bio je to, međutim, Gospod Isus koji je vaskrsao iz mrtvih i koji se se iz duhovnog carstva vratio u Svom prvobitnim liku, sa Svojom pređašnjom naravi i sa istim razumevanjem za ljude koje je imao dok je boravio u telu, te je stoga najpre stao pred Tomu i dopustio mu da dotakne Njegovo rebro, čime mu je omogućio ne samo da Njegovo duhovno telo posle vaskrsenja vidi, već i da ga dodirne i oseti njegovo postojanje, kako bi u potpunosti odbacio sve svoje sumnje. Pre no što je Gospod Isus bio prikovan za krst, Toma je sve vreme sumnjao i nije bio u stanju da poveruje da je On zapravo Hristos. Njegova vera u Boga zasnivala se isključivo na onome što je mogao svojim očima da vidi i svojim rukama da dodirne. Gospod Isus je veru takvih ljudi dobro poznavao. Oni su verovali samo u Boga koji je na nebesima, dok u Onoga koji je poslat od Boga, odnosno u ovaploćenog Hrista, uopšte nisu verovali, niti su Ga prihvatali. Da bi Toma priznao i poverovao u postojanje Gospoda Isusa, kao i u činjenicu da On zaista jeste ovaploćeni Bog, On mu je dopustio da pruži ruku i dotakne Njegovo rebro. Jesu li se Tomine sumnje pre i posle vaskrsenja Gospoda Isusa po nečemu razlikovale? Toma je oduvek sumnjao, i da se duhovno telo Gospoda Isusa nije pred njim lično pojavilo i dozvolilo mu da dodirne rane od klinova na Njegovom telu, niko ne bi mogao ni na koji način da razreši Tomine sumnje i natera ga da ih odbaci. Dakle, onog trena kad je Gospod Isus dozvolio Tomi da Mu dodirne rebro i da vlastitom rukom napipa rane od klinova, sve su se Tomine sumnje raspršile i on je uistinu spoznao da je Gospod Isus vaskrsao, priznao je i poverovao da Gospod Isus uistinu jeste Hristos i ovaploćeni Bog. Iako je Toma tada prestao da sumnja, on je zauvek propustio priliku da se sretne sa Hristom. Zauvek je propustio priliku da bude zajedno s Njim, da Ga sledi i da Ga spozna. Propustio je priliku da ga Hristos usavrši. Za one koji su bili ispunjeni sumnjom, javljanje Gospoda Isusa i Njegove reči predstavljale su konačan zaključak i presudu o njihovoj veri. Svim skepticima i onima koji su verovali isključivo u Boga na nebu, ali ne i u Hrista, On je Svojim praktičnim rečima i delom saopštio sledeće: Bog njihovu veru nije pohvalio, niti je pohvalio to što su sumnjali u Njega dok su Ga sledili. Oni su bili u stanju da u Boga i Hrista poveruju tek onoga dana kad je Bog dovršio Svoje veliko delo. To je, naravno, ujedno bio i dan kad je njihovoj sumnji bilo presuđeno. Njihova je sudbina određena njihovim odnosom prema Hristu, njihova uporna sumnja bila je znak da njihova vera nije urodila plodom, a njihova je tvrdoglavost značila da su im sve nade uzaludne. Pošto im je vera u Boga na nebu bila hranjena iluzijama i pošto je sumnja u Hrista zapravo predstavljala njihov pravi odnos prema Bogu, to je njihova vera bila beskorisna čak i nakon što su dodirnuli rane od klinova na telu Gospoda Isusa, a njihov je ishod bi se jedino mogao opisati izrekom „nositi vodu u rešetu” – jednom rečju, sve im je bilo uzaludno. U rečima koje je Gospod Isus uputio Tomi, takođe se vrlo jasno ogleda Njegov način da svakoj osobi saopšti sledeće: vaskrsli Gospod Isus je isti onaj Gospod Isus koji je trideset tri i po godine proveo radeći među ljudima. Iako je bio prikovan za krst, prošao dolinom smrtne sene i doživeo vaskrsenje, On se ni za dlaku nije promenio. Iako je na Svom telu sada imao stigme od klinova, iako je vaskrsao i ustao iz groba, Njegova narav, razumevanje za ljude i namere prema ljudima nimalo se nisu promenili. On je ljudima takođe govorio da je sišao s krsta, odneo pobedu nad grehom, prevazišao nevolje i pobedio smrt. Rane od klinova bile su samo dokaz Njegove pobede nad Sotonom, dokaz Njegove žrtve za greh u cilju uspešnog iskupljenja čitavog ljudskog roda. Govorio im je kako je ljudske grehe već preuzeo na Sebe i dovršio Svoje delo iskupljenja čovečanstva. Kad se vratio da vidi Svoje učenike, Svojim pojavljivanjem im je saopštio sledeću poruku: „Još sam živ i još uvek postojim; danas uistinu stojim pred vama zato da biste mogli da Me vidite i da Me dodirnete. Zauvek ću biti sa vama.” Slučaj nevernog Tome Gospod Isus je ujedno hteo da iskoristi kao upozorenje budućim pokoljenjima: iako, verujući u Gospoda Isusa, ne možeš ni da Ga vidiš ni da Ga dodirneš, ti si, zahvaljujući svojoj istinitoj veri, blagosloven i možeš da vidiš Gospoda Isusa, jer takve su osobe blagoslovene.

Reči koje je Gospod Isus izgovorio kad se pojavio pred Tomom i koje su zabeležene u Bibliji bile su od velike pomoći svim ljudima u Dobu blagodati. Njegovo javljanje Tomi i reči koje mu je pri tom saopštio snažno su uticali na sva naredna pokoljenja; stoga je njihov značaj neprolazan. Toma je tipični predstavnik one vrste ljudi koja u Boga veruje, ali istovremeno i sumnja u Njega. Takvi su ljudi sumnjičave ćudi, srca su im zlokobna, podmukli su i ne veruju u stvari koje Bog može da postigne. Oni ne veruju u Božju svemoć i suverenost, niti veruju u ovaploćenog Boga. Međutim, vaskrsnuće Gospoda Isusa otvoreno je protivrečilo tim njihovim osobinama i pružilo im priliku da otkriju i prepoznaju sopstvene sumnje, da priznaju vlastito izdajstvo i da na taj način istinski poveruju u postojanje i vaskrsnuće Gospoda Isusa. Ono što se dogodilo Tomi bilo je upozorenje i opomena kasnijim generacijama da ne budu neverni kao Toma, jer će, ukoliko dopuste da ih sumnja u potpunosti obuzme, neminovno potonuti u mrak. Ako slediš Boga, ali pritom, baš kao i Toma, stalno želiš da Mu dodirneš rebro i da napipaš rane od klinova na telu Njegovom, ne bi li proverio, potvrdio i spekulisao oko toga da li Bog postoji ili ne postoji, znaj da će te Bog zasigurno napustiti. Gospod Isus, dakle, zahteva od ljudi da ne budu kao Toma i da ne veruju samo u ono što vlastitim očima mogu da vide, već da budu čisti i pošteni, da ne gaje sumnje u Boga, te da naprosto veruju u Njega i da Ga slede. Takvi su ljudi blagosloveni. To je taj sasvim mali zahtev koji Gospod Isus postavlja pred ljude i to je opomena Njegovim sledbenicima.

– „Reč”, tom II, „O spoznaji Boga”, „Božje delo, Božja narav i Sȃm Bog III”

Svakodnevne reči Božje  Odlomak 80

Reči koje je Isus uputio Svojim učenicima nakon vaskrsenja (Odabrani odlomci)

Jovan 21:16-17  Isus ga je i po drugi put pitao: „Simone, sine Jovanov, da li me stvarno voliš?” Petar odgovori: „Da, Gospode, ti znaš da te volim.” Isus mu reče: „Čuvaj moje ovce!” Isus ga upita i po treći put: „Simone, sine Jovanov, voliš li me?” Petar se rastuži što ga već treći put pita: „Voliš li me?” On mu reče: „Gospode, ti sve znaš i znaš da te volim.” Isus mu reče: „Napasaj moje ovce!”

Tokom tog razgovora, Gospod Isus je Petru više puta postavio sledeće pitanje: „Simone, sine Jovanov, da li me stvarno voliš?” Ovo pitanje ukazuje na to da je Gospod Isus, nakon vaskrsnuća, zahtevao ispunjenje viših standarda od ljudi poput Petra, koji su istinski verovali u Hrista i nastojali da vole Gospoda. To je pitanje bilo sastavni deo svojevrsne istrage i ispitivanja, ali je, čak i više od toga, predstavljalo zahtev i nešto što se od ljudi poput Petra očekivalo. Gospod Isus je ovaj metod ispitivanja koristio da bi ljude privoleo da razmisle o sebi, da se zagledaju u sebe i da se zapitaju: koje zahteve Gospod Isus postavlja pred ljude? Da li ja volim Gospoda? Jesam li osoba koja voli Boga? Kako bi Boga trebalo da volim? Mada je Gospod Isus ta pitanja postavio samo Petru, istina je da je On svim srcem želeo da iskoristi priliku da, pitajući Petra, ista takva pitanja uputi što većem broju ljudi koji nastoje da vole Boga. Samo što je Petar bio blagosloven da predstavlja tu vrstu ljudi i da ga Gospod Isus svojim ustima ispita.

U poređenju sa rečima koje je Gospod Isus nakon Svog vaskrsnuća uputio Tomi: „Pruži svoju ruku i stavi je među moja rebra, te više ne sumnjaj, nego veruj!”, Njegovo triput postavljeno pitanje Petru: „Simone, sine Jovanov, da li me stvarno voliš?” omogućava ljudima da bolje osete strogost stava Gospoda Isusa i hitnost koju je osećao tokom ovog ispitivanja. Što se tiče nevernog Tome i njegove prevrtljive ćudi, Gospod Isus mu je dozvolio da pruži ruku i dotakne rane od klinova na Njegovom telu, što ga je navelo da poveruje da je Gospod Isus zaista bio vaskrsli Sin čovečji i da prizna identitet Gospoda Isusa kao Hrista. I mada Gospod Isus nije oštro prekorio Tomu, niti je rečima izrazio iole jasan sud o njemu, On je Svojim praktičnim postupcima Tomi ipak stavio do znanja da ga razume i time ujedno pokazao Svoj stav i odlučnost prema takvoj vrsti ljudi. Zahtevi i očekivanja Gospoda Isusa od takvih ljudi ne mogu se videti iz onoga što je izgovorio, jer ljudi poput Tome naprosto ne poseduju ni tračak istinske vere. Iako zahtevi Gospoda Isusa prema takvim ljudima dopiru samo dotle, stav koji je On razotkrio prema ljudima nalik Petru, sasvim je drugačiji. Naime, On od Petra nije tražio da pruži ruku i dodirne rane od klinova na Njegovom telu, niti mu je rekao: „Ne sumnjaj, nego veruj!” Umesto toga, više puta mu je postavio jedno te isto pitanje. Bilo je to pitanje koje je navodilo na razmišljanje i bilo vredno promišljanja, te koje je u svakom Hristovom sledbeniku naprosto rađalo osećaj žaljenja i uplašenosti, ali je ujedno i Gospoda Isusa činilo zabrinutim i tužnim. Usred svog bola i patnje, ljudi još više uvažavaju zabrinutost Gospoda Isusa Hrista i Njegovu pažnju i počinju da shvataju Njegova iskrena učenja i Njegove stroge zahteve prema čistim i poštenim ljudima. Pitanje Gospoda Isusa omogućava ljudima da osete da se Njegova očekivanja, koja On tim jednostavnim rečima razotkriva, ne sastoje samo od toga da ljudi veruju u Njega i da Ga slede, već da dostignu ljubav prema Njemu, da zavole svog Gospoda i svog Boga. Takva ljubav znači obzirnost i pokornost. Ona znači da su ljudi u stanju da žive za Boga, da umru za Boga, da sve svoje posvete Bogu i da sve od sebe daju zarad Boga. Ta vrsta ljubavi, isto tako, pruža utehu Bogu, omogućava Mu da uživa u svedočenjima ljudi i da počine. Ona je čovekovo oduživanje Bogu, čovekova odgovornost, obaveza i dužnost i to je put koji ljudi celog života moraju da slede. Ova tri pitanja predstavljala su zahtev i podsticaj, koje je Gospod Isus uputio Petru i svim ljudima koji treba da budu usavršeni. Upravo su ova tri pitanja navela i motivisala Petra da svoj životni put sledi do kraja i upravo su ta pitanja na rastanku s Gospodom Isusom navela Petra da krene putem usavršavanja, što ga je – zbog njegove ljubavi prema Gospodu – navelo da vodi računa o Gospodovom srcu, da se pokorava Gospodu, da Mu pruži utehu i da čitav svoj život i celo svoje biće ponudi Gospodu.

Tokom Doba blagodati, Božje delo je prvenstveno bilo namenjeno dvema vrstama ljudi. Prvoj vrsti pripadali su ljudi koji su verovali u Njega i sledili Ga, koji su bili u stanju da izvršavaju Njegove zapovesti i da ponesu krst, i koji su mogli da slede put Doba blagodati. Takvi ljudi bi zadobili Božji blagoslov i uživali u Božjoj blagodati. Drugu vrstu čine ljudi nalik Petru, koji su mogli da budu usavršeni. Stoga je Gospod Isus, nakon što je vaskrsao, najpre učinio ove dve smislene stvari. Jednu je učinio s Tomom, a drugu s Petrom. Šta ove dve stvari predstavljaju? Da li one predstavljaju iskrene Božje namere u pogledu spasenja ljudskog roda? Da li one predstavljaju Božju iskrenost prema ljudima? Delo koje je obavio s Tomom imalo je za cilj da ljude upozori da ne sumnjaju, već da naprosto veruju. Delo koje je obavio s Petrom imalo je za cilj da u ljudima poput Petra osnaži veru, da im razjasni zahteve koje pred njih postavlja i da im ukaže na ciljeve koje treba da slede.

Nakon što je vaskrsao, Gospod Isus se pojavio pred ljudima koje je smatrao potrebnim, razgovarao je s njima i postavio im Svoje zahteve, ostavivši po strani Svoje namere i očekivanja od tih ljudi. Naime, budući da je bio ovaploćeni Bog, Njegova briga i zahtevi prema ljudima nikada se nisu menjali; oni su ostali isti i dok je boravio u telu od krvi i mesa i kad je prešao u Svoje duhovno telo, nakon raspeća i vaskrsenja. O Svojim je učenicima brinuo i pre no što je bio razapet na krst, u Svom je srcu imao jasan stav o stanju svakog pojedinca i razumeo je nedostatke svake osobe, pa je i nakon što je umro, vaskrsnuo i postao duhovno telo, Njegovo razumevanje svake osobe, naravno, ostalo identično onom koje je imao dok je boravio u telu od krvi i mesa. Znao je da ljudi nisu bili sasvim sigurni u Njegov identitet kao Hrista, ali tokom Svog boravka u telu od krvi i mesa ljudima nije postavljao stroge zahteve. Međutim, nakon što je vaskrsnuo, On se ljudima javio i potpuno ih uverio da je Gospod Isus došao od Boga i da je On zapravo ovaploćeni Bog, a činjenicu Svog pojavljivanja i vaskrsenja iskoristio je kao najuzvišeniju viziju i motiv doživotnih ljudskih težnji. Njegovo vaskrsenje ne samo što je učvrstilo veru kod svih onih koji su Ga sledili, već je predstavljalo i temeljnu implementaciju Njegovog dela iz Doba blagodati među ljudima, te sa tako jevanđelje o spasenju od strane Gospoda Isusa u Dobu blagodati postepeno proširilo do svakog kutka čovečanstva. Smatraš li da je pojavljivanje Gospoda Isusa nakon Njegovog vaskrsenja imalo ikakav značaj? Da si u to vreme bio na mestu Tome ili Petra, i da si u svom životu doživeo tu jednu, toliko smislenu stvar, kakav bi ona uticaj imala na tebe? Da li bi na nju gledao kao na najbolju i najuzvišeniju viziju svog života sa verom u Boga? Da li bi je posmatrao kao silu koja te pokreće dok slediš Boga, dok nastojiš da Mu udovoljiš i dok težiš da tokom čitavog svog života voliš Boga? Da li bi sav svoj životni napor posvetio širenju te najuzvišenije vizije? Da li bi širenje vesti o spasenju od strane Gospoda Isusa prihvatio kao nalog od Boga? Iako ih niste lično iskusili, primeri Tome i Petra sasvim su dovoljni da današnjim ljudima pruže jasnu sliku o Bogu i Njegovim namerama. Moglo bi se reći da je ovaploćeni Bog, nakon što je ušao u telo od krvi i mesa, nakon što je lično iskusio život među ljudima i lično doživeo ljudski život, nakon što je video izopačenost čovečanstva i stanje ljudskog života u ono vreme, dublje osetio koliko su ljudi zapravo bespomoćni, žalosni i jadni. Zahvaljujući Svojoj ljudskosti i zahvaljujući Svojim telesnim nagonima, Bog u telu od krvi i mesa je stekao je više empatije za stanje u kojem su se ljudi tada nalazili. To Ga je navelo da još više brine o Svojim sledbenicima. Iako je to nešto što vi verovatno ne možete da razumete, brigu i pažnju koju je ovaploćeni Bog osećao prema svakom od Svojih sledbenika mogu opisati sa samo dve reči: „snažna zabrinutost”. Mada taj izraz potiče iz ljudskog jezika i veoma je karakterističan za ljude, on ipak verno odražava i opisuje Božja osećanja prema Njegovim sledbenicima. A što se tiče snažne zabrinutosti Boga za ljude, vi ćete je tokom svojih iskustava postepeno osećati i doživljavati. To je, međutim, moguće postići samo postupnim razumevanjem Božje naravi, na osnovu težnje za promenom vlastite ćudi. Kad se Gospod Isus na ovaj način ukazao, to je Njegovu snažnu zabrinutost za sledbenike među ljudima materijalizovalo i prenelo u Njegovo duhovno telo ili, moglo bi se reći, u Njegovo božanstvo. Njegova je pojava ljudima omogućila da još jednom iskuse i osete Božju zabrinutost i pažnju, i ujedno je snažno dokazala da je Bog Taj koji novo doba započinje, razvija ga i privodi kraju. On je, Svojom pojavom, u svim ljudima učvrstio veru i dokazao svetu činjenicu da On uistinu jeste Sâm Bog. To je Njegovim sledbenicima pružilo večnu potvrdu, a On je Svojom pojavom tada započeo etapu Svog dela u novom dobu.

Nakon vaskrsnuća, Isus jede hleb i objašnjava Sveto pismo

Luka 24:30-32  Dok je bio sa njima za stolom, uzeo je hleb, blagoslovio ga, prelomio ga i dao im. Tada su im se otvorile oči, te su ga prepoznali, ali je on iščeznuo pred njima. Oni rekoše jedan drugom: „Nije li plamtilo u nama, dok nam je putem govorio i izlagao nam Pismo?”

Učenici daju Isusu pečenu ribu da jede

Luka 24:36-43  Dok su oni još ovo govorili, Isus stade među njih i reče im: „Mir vam!” Oni pretrnuše od straha, jer su mislili da vide duha. Isus im reče: „Što ste se tako smeli i zašto vas sumnje podilaze? Pogledajte moje ruke i moje noge! To sam ja! Opipajte me i vidite, jer duh nema mesa i kostiju, kao što vidite da ja imam.” Rekavši to, pokazao im je ruke i noge. Kako oni još nisu mogli da poveruju od radosti, nego su se čudili, on im reče: „Imate li ovde nešto za jelo?” Oni mu dadoše komad pečene ribe. Uzeo ga je i pojeo pred njima.

Sada ćemo analizirati navedene odlomke iz svetih spisa. U prvom odlomku je prepričano kako je Gospod Isus, nakon Svog vaskrsnuća, jeo hleb i učenicima tumačio svete spise, dok drugi odlomak govori o tome kako je Gospod Isus pojeo pečenu ribu. Kako vam ova dva odlomka mogu pomoći da spoznate Božju narav? Možete li da zamislite ovde opisane scene u kojima Gospod Isus najpre jede hleb, a zatim pečenu ribu? Možete li da zamislite kako biste se osećali da je Gospod Isus stajao pred vama i jeo hleb? Ili, da je s vama i s drugim ljudima za istim stolom jeo ribu i hleb, kako bi se ti u tom trenutku osećao? Ako bi osetio da si veoma blizak Gospodu i da je On veoma prisan s tobom, tvoj bi osećaj bio ispravan. Upravo je takav rezultat Gospod Isus želeo da ostvari dok je sa okupljenim narodom jeo hleb i ribu nakon Svog vaskrsnuća. Da je Gospod Isus posle Svog vaskrsnuća samo razgovarao s ljudima, da oni nisu mogli da osete Njegove kosti i meso, već da su u Njemu videli samo nedostižnog Duha, kako bi se oni osećali? Zar ne bi bili razočarani? Zar se ljudi, tako razočarani, ne bi osetili napušteno? Zar ne bi osetili jaz između sebe i Gospoda Isusa Hrista? Kakav bi negativan uticaj taj jaz imao na odnos ljudi prema Bogu? Ljudi bi se sasvim sigurno uplašili, ne bi se usuđivali da Mu priđu i zauzeli bi stav da treba da se drže na pristojnoj udaljenosti od Njega. Od tog trenutka, oni bi prekinuli svoj prisni odnos sa Gospodom Isusom Hristom i vratili bi se na odnos kakav je između ljudi i Boga na nebesima bio pre Doba blagodati. Duhovno telo, koje ljudi ne bi mogli da dotaknu niti da osete, u potpunosti bi izbrisalo njihovu bliskost sa Bogom i ujedno prekinulo onaj prisni odnos bez ikakvog jaza između Boga i ljudi, koji je bio uspostavljen tokom boravka Gospoda Isusa Hrista u telu od krvi i mesa. Jedino što je duhovno telo izazivalo u ljudima bili su osećanja straha, želja za izbegavanjem i nemi pogledi. Ljudi se ne bi usuđivali da Mu se približe niti da započnu razgovor s Njim, a kamoli da Ga slede, da Mu veruju ili da se ugledaju na Njega. Bog nije želeo da ljudi steknu takav utisak o Njemu. Nije želeo da Ga ljudi izbegavaju, niti da se udaljavaju od Njega; želeo je samo da Ga ljudi razumeju, da Mu se približe i da postanu Njegova porodica. Kako bi se ti osećao kad te tvoji ukućani i rođena deca ne bi prepoznali, kad se ne bi usuđivali da ti priđu, kad bi te uporno izbegavali i kad ne bi imali razumevanja ni za šta što si zarad njih učinio? Zar te to ne bi strašno zabolelo? Zar ti srce ne bi bilo slomljeno? Upravo se tako i Bog oseća kad Ga ljudi izbegavaju. Gospod Isus se, dakle, i nakon vaskrsenja još uvek javljao ljudima u liku od krvi i mesa, i još uvek je jeo i pio zajedno s njima. Bog ljude posmatra kao Svoju porodicu, te bi stoga želeo da i ljudi Njega smatraju svojim najmilijim; On jedino na taj način može uistinu zadobiti ljude, a ljudi jedino tako mogu iskreno da vole Boga i da Mu se klanjaju. Da li sada razumete kakva Mi je bila namera kad sam iz svetih spisa odabrao baš ova dva odlomka, gde u jednom Gospod Isus jede hleb i tumači svete spise posle Svog vaskrsenja, dok Mu u drugom učenici daju pečenu ribu da jede?

Može se reći da je mukotrpno razmišljanje uloženo u niz stvari koje je Gospod Isus izrekao i učinio nakon Svog vaskrsnuća. Te su stvari bile ispunjene dubokom ljubavlju koju je Bog gajio prema čovečanstvu kao i Njegovom velikom negom i pažnjom prema prisnom odnosu koji je s ljudima uspostavio tokom Svog boravka u čovečjem telu. Povrh toga, bile su ispunjene nostalgijom i čežnjom koju je osećao za Svojim životom u telu od krvi i mesa, tokom kojeg je jeo i pio zajedno sa Svojim sledbenicima. Bog, dakle, nije želeo da ljudi misle da između njih i Njega postoji jaz, niti je želeo da se čovečanstvo od Njega udalji. Štaviše, nije hteo da ljudi pomisle kako Gospod Isus nakon Svog vaskrsnuća nije više onaj isti Gospod koji je s ljudima bio tako prisan, kako više ne želi da se druži s njima, jer se vratio u Svoje duhovno carstvo, jer se vratio Ocu, kojeg ljudi nikada nisu mogli ni da vide ni da dosegnu. Nije želeo da ljudi osete da se između Njega i njih pojavila bilo kakva razlika u statusu. Kad vidi ljude koji žele da Ga slede, ali Ga ipak drže na pristojnoj udaljenosti od sebe, Božje je srce ispunjeno bolom, jer to znači da su ljudska srca veoma udaljena od Njega i da će Mu stoga biti veoma teško da ih zadobije. Prema tome, da se On ljudima ukazao u duhovnom telu, koje oni ne bi mogli da vide ili dodirnu, to bi ih još više udaljilo od Boga i navelo bi ih da Hrista, nakon Njegovog vaskrsnuća, pogrešno smatraju uzvišenijim, drugačijim od ljudskih bića i nekim ko više ne može jesti s njima za istom trpezom, zato što su ljudi grešni i prljavi i zato što nikada neće moći da se približe Bogu. Da bi otklonio ove nesporazume s ljudima, Gospod Isus je učinio nekoliko stvari koje je činio i ranije, dok je boravio u ljudskom telu, a što je zabeleženo u Bibliji: „Uzeo je hleb, blagoslovio ga, prelomio ga i dao im”. Takođe im je tumačio i svete spise, kao što je to činio u prošlosti. Zahvaljujući svemu tome što je učinio, svako ko Ga je video imao je utisak da se Gospod nije promenio, da je i dalje onaj isti Gospod Isus. Iako je bio prikovan na krst i iskusio smrt, On je vaskrsnuo i nije napustio ljudski rod. Vratio se da bude među ljudima i ništa se u vezi s Njim nije promenilo. Sin čovečji, koji je stajao pred ljudima, bio je i dalje onaj isti Gospod Isus. Njegovo držanje i način na koji je razgovarao s ljudima delovali su tako poznato. Još uvek je obilovao dobrotom, ljubaznošću, milošću i tolerancijom – i dalje je bio onaj isti Gospod Isus, koji je druge voleo kao što voli Sebe, koji je ljudima mogao da prašta po sedamdeset puta sedam puta. Sa ljudima je, kao i uvek, jeo za istom trpezom, raspravljao s njima o svetim spisima i, što je najvažnije, bio je sazdan od krvi i mesa, baš kao i pre, te su ljudi mogli da Ga vide i da Ga dodirnu. Kao Sin čovečji, kakav je bio, dopustio je ljudima da osete bliskost, da budu spokojni i da osete radost zbog povratka nečeg što je bilo izgubljeno. S velikim olakšanjem, ljudi su hrabro i s puno pouzdanja počeli da se oslanjaju na ovog Sina čovečjeg i da Ga gledaju, koji je mogao da im oprosti grehe. Bez oklevanja, počeli su da se mole u ime Gospoda Isusa, da Mu se mole da im podari Svoju blagodat i Svoj blagoslov, da im podari mir i radost, da im pruži brigu i zaštitu, a počeli su i da, u ime Gospoda Isusa, isceljuju bolesne i da izgone demone.

Za vreme dok je Gospod Isus još delovao u ljudskom telu, većina Njegovih sledbenika nije bila u stanju da u celosti potvrdi Njegov identitet i sve reči koje je izrekao. Dok se približavao krstu, stav Njegovih sledbenika bio je posmatrački. Nakon toga, od trenutka kad je prikovan za krst pa do Njegovog polaganja u grob, ljudi su Njime bili razočarani. Tokom ovog perioda, u srcima ljudi, početna sumnja u sve reči koje je Gospod Isus izgovorio dok je boravio u telu prerasla je u njihovo potpuno poricanje. Zatim, kad je On ustao iz groba i stao da im se, jednom po jednom, ukazuje, većina onih koji su Ga svojim očima videli ili čuli vest o Njegovom vaskrsnuću, počela je da svoje poricanje postepeno zamenjuje sumnjom. Tek kad je Gospod Isus rekao Tomi da Mu stavi ruku na bok, kad je prelomio hleb i pojeo ga pred narodom nakon Svog vaskrsnuća, a zatim pred njima pojeo i pečenu ribu, oni su zaista prihvatili činjenicu da je Gospod Isus zaista bio Hristos u telu čoveka. Za to duhovno telo od krvi i mesa koje je stajalo pred tim ljudima moglo bi se reći da je svakog od njih budilo iz sna: Sin čovečji, koji je stajao pred njima, bio je isti Onaj koji je postojao od pamtiveka. Imao je čovečji lik, bio je sazdan od mesa i kostiju, i dugo je već živeo i jeo zajedno s ljudima… Ljudi su tada osećali da je Njegovo postojanje tako stvarno i tako predivno. U isto vreme, bili su vrlo radosni, srećni i ispunjeni emocijama. Njegovo ponovno javljanje omogućilo je ljudima da istinski uvide Njegovu skromnost, da osete Njegovu bliskost i povezanost s ljudima i da osete koliko On misli na njih. Onima koji su Gospoda Isusa videli vlastitim očima, činilo se da je ovo kratko ponovno okupljanje trajalo kao čitav njihov život. Njihova izgubljena, zbunjena, uplašena, uznemirena, čežnjiva i obamrla srca konačno su pronašla utehu. Nisu više bili ni sumnjičavi ni razočarani, jer su osetili da još ima nade i da imaju na koga da se oslone. Sin čovečji, koji je tada stajao pred njima, za sva vremena će im biti poslednja odbrana, biće njihova utvrđena kula i njihovo večno utočište.

Iako je Gospod Isus vaskrsnuo, Njegovo srce i Njegovo delo nisu napustili ljudski rod. Ukazavši se ljudima, rekao im je da će, ma u kom obliku bude postojao, pratiti ljude, koračati s njima i biti kraj njih u svako doba i na svakom mestu. Rekao im je da će uvek i na svakom mestu opskrbljivati ljude, da će ih usmeravati, dopuštati im da Ga vide i dodirnu, te da će se postarati da se više nikad ne osete bespomoćno. Gospod Isus je takođe želeo da ljudima stavi do znanja da nisu sami na ovom svetu. Bog je tu da brine o ljudima i Bog je uvek sa njima. Ljudi uvek mogu da se oslone na Njega i On čini porodicu svakome od Svojih sledbenika. Uz Boga na kojeg mogu da se oslone, ljudi više neće biti usamljeni ni bespomoćni, a oni koji Ga prihvate kao žrtvu za svoj greh biće razrešeni svih grehova. Mada je, sa stanovišta čoveka, delo koje je Gospod Isus obavio nakon Svog vaskrsnuća bilo sasvim neznatno, Moje je mišljenje da je sve što je uradio bilo tako značajno, tako dragoceno, tako važno i toliko ispunjeno smislom.

Iako je delovanje Gospoda Isusa, za vreme dok je boravio u čovečjem telu, obilovalo teškoćama i stradanjem, On je, kroz Svoju pojavu u duhovnom telu od krvi i mesa, na savršen način i u potpunosti obavio Svoje tadašnje delo iskupljenja čovečanstva. Svoju je službu započeo ovaploćenjem, a završio ju je ukazavši se pred ljudima u Svom telesnom obliku. Najavio je Doba blagodati, započinjući to novo doba Svojim identitetom Hrista. Posredstvom Hristovog identiteta, obavio je Svoje delo u Dobu Blagodati i ujedno osnažio sve Svoje sledbenike i poveo ih u to novo doba. Za Božje delovanje se može reći da On uistinu dovršava sve što započne. To je delo pažljivo isplanirano, sačinjeno od zasebnih koraka i ispunjeno Njegovom mudrošću, Njegovom svemoći, čudesnim postignućima, ljubavlju i milošću. Naravno, glavna nit koja se provlači kroz celokupno Božje delo jeste Njegova briga o ljudima; to je delo prožeto osećanjem brige, koje On nikad ne ostavlja po strani. U citiranim stihovima iz Biblije, kroz svaku pojedinu stvar koju je Gospod Isus nakon vaskrsnuća učinio, razotkriva se nepromenljivo Božje nadanje i briga za ljude, kao i Njegova brižna nega i pažnja prema ljudima. Ništa od toga se do današnjeg dana nije promenilo – primećujete li to? Kada to vidite, zar vam se srca nesvesno ne približavaju Bogu? Da ste živeli u tom dobu i da vam se Gospod Isus po svom vaskrsenju ukazao u opipljivom liku koji možete da vidite, da je seo pred vas, obedovao s vama ribu i hleb, tumačio vam svete spise i razgovarao s vama, kako biste se osećali? Da li biste bili srećni? Ili biste osećali krivicu? Zar svi vaši raniji nesporazumi i izbegavanje Boga, vaši sukobi s Bogom i sumnje u Njega, ne bi naprosto iščezli? Zar odnos između ljudi i Boga ne bi postao normalniji i ispravniji?

Da li, prilikom tumačenja ovih kratkih odlomaka iz Biblije, pronalazite neke nedostatke u Božjoj naravi? Pronalazite li u Božjoj ljubavi išta što je krivotvoreno? Da li u Božjoj svemoći i mudrosti primećujete ikakvu prevaru ili zlo? Naravno da ne! Možete li sada sa sigurnošću reći da se Bog odlikuje svetošću? Možete li sa sigurnošću reći da svako Božje osećanje nudi otkrovenje Njegove suštine i Njegove naravi? Nadam se da će vam razumevanje stečeno čitanjem ovih reči pomoći i da će vam koristiti u traganju za promenom vlastite naravi i za dostizanjem bogobojažljivosti, te da će ono u vama začeti dragoceni plod, plod koji će iz dana u dan sve više rasti, kako biste tokom svog traganja bili sve bliži Bogu i sve bliži zadovoljenju standarda koje Bog zahteva. Traganje za istinom vam više neće biti odbojno i neće vam se više činiti da traganje za istinom i promenom vlastite naravi predstavlja nešto naporno i izlišno. Naprotiv, motivisani izražavanjem istinske Božje naravi i svete Božje suštine, čeznućete za svetlošću i pravdom, rešićete da stremite ka istini, težiti da udovoljite Božjim namerama i postaćete osoba koju je Bog zadobio, postaćete stvarna ličnost.

– „Reč”, tom II, „O spoznaji Boga”, „Božje delo, Božja narav i Sȃm Bog III”

Bog koristi reči da stvori sve stvari (Odabrani odlomci)

1. Mojsijeva 1:3-5  Tada reče Bog: „Neka bude svetlost!” I postade svetlost. Bog je video da je svetlost dobra, pa je razdelio svetlost od tame. Svetlost je Bog nazvao „dan”, a tamu je nazvao „noć”. Prođe veče, svanu jutro – dan prvi.

1. Mojsijeva 1:6-7  Zatim reče Bog: „Neka se prostre svod posred voda da deli donje vode od gornjih voda!” Bog načini svod, te odvoji vode pod svodom od voda nad svodom. Tako se i zbilo.

1. Mojsijeva 1:9-11  Zatim reče Bog: „Vode pod svodom neka se saberu na jedno mesto i neka se pokaže kopno!” Tako se i zbilo. Kopno je Bog nazvao „zemlja”, a vodena zborišta „more”. Vide Bog da je to dobro. Zatim reče Bog: „Neka iz zemlje nikne bilje: ono koje u sebi nosi zrnevlje i drveta koja rađaju plod; sve bilje koje, svako prema svojoj vrsti, rađa na zemlji, i u sebi nosi svoje seme!” Tako se i zbilo.

1. Mojsijeva 1:14-15  Zatim reče Bog: „Neka budu svetila na nebeskom svodu da dele dan od noći, i da označavaju utvrđena doba, dane i godine, te da svetle na nebeskom svodu osvetljavajući zemlju!” Tako se i zbilo.

1. Mojsijeva 1:20-21  Zatim reče Bog: „Neka provrve vodom živa bića, i ptice nek polete nad zemljom po nebeskom svodu!” Bog je stvorio i morske nemani i svakojaka živa bića što se kreću i vrve u vodi, te sve ptice krilate po svojim vrstama. Vide Bog da je to dobro.

1. Mojsijeva 1:24-25  Zatim reče Bog: „Neka zemlja proizvede živa bića, svako prema svojoj vrsti: stoku, gmizavce i divlje životinje svake vrste!” Tako se i zbilo. Bog stvori svakovrsne divlje životinje, svakovrsnu stoku i svakovrsne gmizavce što puze po zemlji. Vide Bog da je to dobro.

Prvoga dana rođeni su dan i noć ljudskog roda i oni stoje čvrsto zahvaljujući autoritetu Božjem

Pogledajmo prvi pasus: „Tada reče Bog: ’Neka bude svetlost!’ I postade svetlost. Bog je video da je svetlost dobra, pa je razdelio svetlost od tame. Svetlost je Bog nazvao ’dan’, a tamu je nazvao ’noć’. Prođe veče, svanu jutro – dan prvi” (1. Mojsijeva 1:3-5). U ovom pasusu se opisuje prvo Božje delo na početku stvaranja i prvi dan koji je Bog doneo, a u kome su bili veče i jutro. Međutim, to je bio izuzetan dan: Bog je počeo da priprema svetlost za sva stvorenja i, povrh toga, odvojio je svetlost od tame. Na taj dan je Bog počeo da govori, a Njegove reči i autoritet postojali su naporedo. Njegov autoritet je počeo da se pokazuje među svim stvarima, a Njegova sila se širila među svim stvarima kao rezultat Njegovih reči. Od ovog dana pa nadalje, sve stvari su formirane i stajale su čvrsto zbog reči Božjih, autoriteta Božjeg i sile Božje, i počele su da funkcionišu zahvaljujući rečima Božjim, autoritetu Božjem i sili Božjoj. Kada je Bog izgovorio reči: „Neka bude svetlost!”, tada postade svetlost. Bog nije započeo nikakav program rada; svetlost se pojavila kao ishod Njegovih reči. Bila je to svetlost koju je Bog nazvao danom, a od koje čovekovo postojanje zavisi i danas. Prema Božjoj zapovesti, njena suština i vrednost nikada se nisu promenile i ona nikada nije nestala. Njeno postojanje pokazuje autoritet i silu Božju, i objavljuje postojanje Stvoritelja. Ona potvrđuje, svaki put iznova, identitet i status Stvoritelja. Ona nije nedodirljiva, niti prividna, već je prava svetlost koju čovek može da vidi. Počev od tog trenutka, u ovom praznom svetu u kome „zemlja je bila pusta i bezoblična, i tama se prostirala nad bezdanom”, nastala je prva materijalna stvar. Ova stvar je proizašla iz reči iz usta Božjih i pojavila se u prvom činu stvaranja svega stvorenog zbog autoriteta i izjava Božjih. Ubrzo nakon toga, Bog je naredio da se svetlost i tama razdvoje… Sve se promenilo i dovršilo zahvaljujući rečima Božjim… Bog je ovu svetlost nazvao „dan”, a tamu je nazvao „noć”. U tom trenutku, stvoreni su prvo veče i prvo jutro u svetu koji je Bog nameravao da stvori, a Bog je rekao da je to prvi dan. Taj dan je bio prvi dan u Stvoriteljevom stvaranju svih stvari, bio je početak stvaranja svih stvari i bio je to prvi put da su se autoritet i sila Stvoritelja pokazali u ovom svetu koji je On stvorio.

Kroz ove reči čovek može da sagleda autoritet Božji i Božje reči, kao i Božju silu. Budući da jedino Bog poseduje takvu silu, onda jedino Bog ima takav autoritet; budući da Bog poseduje takav autoritet, onda jedino Bog ima takvu silu. Da li bi ijedan čovek ili predmet mogli da poseduju takav autoritet i silu kao što je ova? Ima li odgovora u vašim srcima? Osim Boga, da li ijedno stvoreno ili nestvoreno biće poseduje takav autoritet? Da li ste ikada u nekoj knjizi ili publikaciji videli primer nečega takvog? Postoji li ikakav zapis da je neko stvorio nebo i zemlju i sva stvorenja? To se ne pojavljuje ni u jednoj drugoj knjizi niti zapisu; ovo su, naravno, jedine autoritativne i moćne reči o Božjem veličanstvenom stvaranju sveta i zabeležene su u Bibliji; ove reči govore o jedinstvenom autoritetu i identitetu Božjem. Može li se za takav autoritet i silu reći da simbolizuju jedinstveni identitet Božji? Može li se reći da su u posedu Boga i samo Boga? Nesumnjivo, jedino Sȃm Bog poseduje takav autoritet i silu! Takav autoritet i silu ne može posedovati niti zameniti nijedno stvoreno i nestvoreno biće! Je li ovo jedna od karakteristika Samoga jedinstvenog Boga? Jeste li svedočili tome? Ove reči brzo i jasno ljudima omogućavaju da shvate činjenicu da Bog poseduje jedinstven autoritet i jedinstvenu silu, vrhovni identitet i status. Na osnovu prethodne besede, možete li reći da je Bog u kojeg verujete Sȃm jedinstveni Bog?

– „Reč”, tom II, „O spoznaji Boga”, „Sȃm Bog, jedinstveni I”

Bog koristi reči da stvori sve stvari (Odabrani odlomci)

Drugoga dana Božji autoritet razdvaja vode i stvara nebeski svod, i pojavljuje se prostor za najosnovniji ljudski opstanak

„Zatim reče Bog: ’Neka se prostre svod posred voda da deli donje vode od gornjih voda!’ Bog načini svod, te odvoji vode pod svodom od voda nad svodom. Tako se i zbilo” (1. Mojsijeva 1:6-7). Kakve su se promene dogodile nakon što je Bog rekao: „Neka se prostre svod posred voda da deli donje vode od gornjih voda!”? U svetim spisima se kaže: „Bog načini svod, te odvoji vode pod svodom od voda nad svodom.” Koji je bio ishod nakon što je Bog ovo izgovorio i učinio? Odgovor se krije u poslednjem delu ovog pasusa: „Tako se i zbilo.”

Ove dve kratke rečenice beleže veličanstven događaj i opisuju divan prizor – ogroman poduhvat u kome je Bog upravljao vodama i stvorio prostor u kome bi čovek mogao da postoji…

U ovoj slici, vode i nebeski svod se u trenu pojavljuju pred očima Božjim, bivaju odvojeni autoritetom Božjih reči i razdvojeni na „gore” i „dole”, onako kako je Bog odredio. Drugim rečima, nebeski svod koji je stvorio Bog ne samo da je prekrivao donje vode, već je držao i gornje vode… Čovek ne može a da u to ne gleda zapanjeno i bez daha, zadivljen snagom Njegovog autoriteta i veličanstvenošću prizora, u kome Stvoritelj pokreće vode, zapoveda im i stvara nebeski svod. Rečima Božjim, silom Božjom i autoritetom Božjim, Bog je postigao još jedan veliki podvig. Nije li to moć autoriteta Stvoritelja? Poslužimo se svetim spisima da objasnimo dela Božja: Bog je izgovorio Svoje reči i, zahvaljujući ovim rečima Božjim, nastade nebeski svod usred voda. Istovremeno, usled ovih Božjih reči, u ovom prostoru je nastupila ogromna promena, koja nije bila promena u običnom smislu, već svojevrsna smena u kojoj se ništa pretvorilo u nešto. Izrodilo se iz misli Stvoritelja i, zahvaljujući rečima koje je Stvoritelj izgovorio, nešto je nastalo iz ništavila, da bi, povrh toga, od tog trenutka pa nadalje, Stvoritelja radi postojalo i čvrsto stajalo, i u skladu sa Njegovim mislima se smenjivalo, menjalo i obnavljalo. U ovom pasusu se opisuje drugi čin Stvoritelja u Njegovom stvaranju čitavog sveta. Bio je to još jedan izraz autoriteta i sile Stvoritelja, još jedan pionirski poduhvat Stvoritelja. Ovaj dan je bio drugi dan koji je Stvoritelj doneo od postanja sveta i još jedan divan dan za Njega: koračao je kroz svetlost, doneo je nebeski svod, razdvojio je vode i njima upravljao, a Njegova dela, Njegov autoritet i Njegova sila u novom su danu sprovedeni u delo…

Da li je nebeski svod postojao posred voda pre nego što je Bog izgovorio Svoje reči? Naravno da nije! I šta se desilo nakon što je Bog rekao: „Neka se prostre svod posred voda”? Pojavile su se stvari koje je Bog planirao; nastade svod posred voda, a vode se razdvojiše zato što je Bog rekao: „da deli donje vode od gornjih voda!” Tako su se, nakon reči Božjih, dva nova predmeta, dve novorođene stvari pojavile među svim stvarima kao rezultat autoriteta i sile Božje. Kako se osećate povodom pojave ove dve nove stvari? Osećate li veličinu sile Stvoritelja? Osećate li jedinstvenu i izuzetnu snagu Stvoritelja? Veličina takve snage i sile rezultat je autoriteta Božjeg, a ovaj je autoritet predstava i jedinstvena karakteristika Samoga Boga.

Da li vam je ovaj pasus još jednom pružio dubok osećaj Božje jedinstvenosti? Zapravo je ovo daleko od dovoljnog; autoritet i sila Stvoritelja sežu znatno dalje od ovoga. Njegova jedinstvenost ne proističe jedino iz toga što On poseduje suštinu koja nije nalik nijednom stvorenju, već i iz činjenice da su Njegov autoritet i sila izvanredni, neograničeni, nenadmašni za sve i stoje iznad svega, a povrh toga i zato što Njegov autoritet i ono što On ima i što jeste mogu da stvore život, proizvedu čuda i stvore svaki pojedinačni spektakularni i izvanredni minut i trenutak. U isto vreme, On je u stanju da upravlja životom koji stvara i ima suverenost nad čudima i nad svakim minutom i sekundom koje stvori.

– „Reč”, tom II, „O spoznaji Boga”, „Sȃm Bog, jedinstveni I”

Bog koristi reči da stvori sve stvari (Odabrani odlomci)

Trećega dana iz reči Božjih rađaju se zemlja i more, a zahvaljujući autoritetu Božjem svet buja od života

Pročitajmo prvu rečenicu u 1. Mojsijevoj 1:9-11: „Zatim reče Bog: ’Vode pod svodom neka se saberu na jedno mesto i neka se pokaže kopno!’” Do kakvih promena je došlo nakon što je Bog jednostavno rekao: „Vode pod svodom neka se saberu na jedno mesto i neka se pokaže kopno!”? I šta se nalazilo u ovom prostoru osim svetlosti i nebeskog svoda? U Svetom pismu je zapisano: „Kopno je Bog nazvao ’zemlja’, a vodena zborišta ’more’. Vide Bog da je to dobro.” Što će reći, sada su u ovom prostoru bili kopno i more, a kopno i more su bili odvojeni. Pojavljivanje ovih novih stvari usledilo je nakon zapovesti iz Božjih usta i „tako se i zbilo”. Da li se u Svetom pismu opisuje da je Bog to činio u žurbi? Da li se opisuje kako se On bavi fizičkim radom? Pa, kako je Bog to učinio? Kako je Bog proizveo ove nove stvari? Očigledno je da je Bog koristio reči da postigne sve ovo, da stvori sve ovo u celini.

(…)

Pređimo sada na poslednju rečenicu ovog pasusa: „Zatim reče Bog: ’Neka iz zemlje nikne bilje: ono koje u sebi nosi zrnevlje i drveta koja rađaju plod; sve bilje koje, svako prema svojoj vrsti, rađa na zemlji, i u sebi nosi svoje seme!’ Tako se i zbilo.” Dok je Bog govorio, sve ove stvari su nastajale prateći misli Božje; u trenu je niz nežnih malih životnih oblika nesigurno propinjao glave kroz zemlju i, pre nego što su otresli komadiće blata sa svojih tela, željno su mahali jedni drugima u znak pozdrava, klimajući glavom i smešeći se svetu. Zahvalili su se Stvoritelju za život koji im je darovao i objavili svetu da i oni čine deo svih stvorenja, i da će svako od njih posvetiti svoj život iskazivanju autoriteta Stvoritelja. Dok je Bog izgovarao Svoje reči, zemlja je postajala bujna i zelena, nicale su i kroz zemlju se probijale sve vrste biljaka u kojima bi čovek mogao da uživa, a planine i ravnice su prekrivane gustim drvećem i šumama… Ovaj jalovi svet, u kome nije bilo ni traga života, brzo je prekriven obiljem trave, bilja i drveća i preplavljen zelenilom… Vazduhom su se širili prijatni mirisi trave i zemlje, a mnoštvo biljaka počelo je da diše u sprezi sa protokom vazduha, i otpočeo je proces rasta. Istovremeno, zahvaljujući rečima Božjim i sledeći misli Božje, sve biljke su započele trajni životni ciklus, u kojem rastu, cvetaju, donose plodove i razmnožavaju se. Počele su strogo da se pridržavaju svojih životnih tokova i krenule da obavljaju svoje uloge među svim stvorenjima… Svi su rođeni i živeli su zahvaljujući rečima Stvoritelja. Stvoritelj će ih neprekidno snabdevati zalihama i ishranom, i zauvek će žilavo opstajati u svakom kutku zemlje kako bi iskazivali autoritet i silu Stvoritelja, i zauvek će pokazivati životnu snagu koju im je Stvoritelj darovao…

Život Stvoritelja je izvanredan, Njegove misli su izvanredne i Njegov autoritet je izvanredan, te je, nakon što su izgovorene Njegove reči, usledio konačan rezultat: „Tako se i zbilo.” Jasno je da Bog ne treba da radi Svojim rukama kada deluje; On samo koristi Svoje misli da zapoveda i Svoje reči da naređuje, i na taj način se ostvaruju rezultati. Na ovaj dan, Bog je sabrao vode na jedno mesto i dopustio da se pojavi suvo kopno, nakon čega je Bog učinio da trava iznikne iz zemlje, i da na njoj izraste bilje koje daje seme i drveće koje rađa plod, a Bog je svako od njih rasporedio prema vrsti i učinio da nose vlastito seme. Sve to se ostvarilo prema mislima Božjim i zapovestima reči Božjih, i sve to se, jedno za drugim, pojavljivalo u ovom novom svetu.

Dok je još trebalo da otpočne Svoje delo, Bog je u Svom umu već imao sliku onoga što namerava da postigne, a kada je Bog krenuo da ostvaruje ove stvari, što je takođe bilo u trenutku kada je Bog otvorio Svoja usta da izgovori sadržaj ove slike, promene u svim stvarima počele su da se dešavaju zahvaljujući autoritetu i sili Božjoj. Bez obzira na to kako je Bog to učinio ili kako je ispoljio Svoj autoritet, sve je postignuto korak po korak prema Božjem planu i zbog reči Božjih i, korak po korak, nastupale su promene između neba i zemlje zahvaljujući rečima i autoritetu Božjem. Sve ove promene i pojave pokazale su Stvoriteljev autoritet, kao i izvanrednost i veličinu sile Stvoriteljevog života. Njegove misli nisu jednostavne ideje, niti prazna slika, već autoritet koji poseduje životnu snagu i izvanrednu energiju, i one su sila koja nagoni da se sva stvorenja menjaju, oživljavaju, obnavljaju i propadaju. Zato sve stvari funkcionišu zahvaljujući Njegovim mislima i uz to bivaju ostvarene zahvaljujući rečima iz Njegovih usta…

U mislima Božjim davno se formirao potpuni plan i ostvario novi svet i pre nego što su se pojavila sva stvorenja. Iako su se trećeg dana pojavile razne vrste biljaka na kopnu, Bog nije imao razloga da zaustavi korake Svog stvaranja ovog sveta; nameravao je da i dalje izgovara Svoje reči kako bi i dalje postizao stvaranje svake nove stvari. On bi govorio, izdavao bi Svoje zapovesti, izvršavao Svoj autoritet, pokazivao Svoju silu, i pripremao je sve što je bio planirao da pripremi za sva stvorenja i ljudski rod, koje je nameravao da stvori…

– „Reč”, tom II, „O spoznaji Boga”, „Sȃm Bog, jedinstveni I”

Bog koristi reči da stvori sve stvari (Odabrani odlomci)

Četvrtoga dana nastaju godišnja doba, dani i godine ljudskog roda dok Bog opet sprovodi Svoj autoritet

Stvoritelj je upotrebio Svoje reči da ostvari Svoj plan i na taj način je doneo prva tri dana Svog plana. Tokom ova tri dana, nije se videlo da je Bog zauzet, niti da se iscrpljuje; naprotiv, On je doneo prva tri predivna dana Svog plana i ostvario veliki poduhvat radikalnog preobražaja sveta. Sasvim novi svet se pojavio pred Njegovim očima, a prelepa slika koja je bila zapečaćena u Njegovim mislima konačno se, deo po deo, otkrila u rečima Božjim. Pojava svake nove stvari ličila je na rođenje deteta, a Stvoritelj je uživao u slici koja je nekada bila u Njegovim mislima i sada je oživela. U tom trenutku, u Njegovom srcu je postignut delić zadovoljstva, međutim, Njegov plan je tek započeo. U tren oka stigao je novi dan – a koja je bila sledeća stranica u Stvoriteljevom planu? Šta je rekao? Kako je ispoljio Svoj autoritet? U međuvremenu, koje su nove stvari stigle u ovaj novi svet? Sledeći vođstvo Stvoritelja, naš pogled pada na četvrti dan Božjeg stvaranja svih stvari, dan koji je predstavljao još jedan novi početak. Naravno, za Stvoritelja je to nesumnjivo bio još jedan divan dan, a za današnji ljudski rod još jedan dan od izuzetne važnosti. Bio je to, naravno, dan od neprocenjive vrednosti. Na koji način je bio divan, kako je bio toliko važan i kako je bio od neprocenjive vrednosti? Poslušajmo prvo reči koje je izgovorio Stvoritelj…

„Zatim reče Bog: ’Neka budu svetila na nebeskom svodu da dele dan od noći, i da označavaju utvrđena doba, dane i godine, te da svetle na nebeskom svodu osvetljavajući zemlju!’” (1. Mojsijeva 1:14-15). Bilo je to još jedno ispoljavanje Božjeg autoriteta prikazano kroz stvorenja koja su usledila nakon Njegovog stvaranja kopna i biljaka na njemu. Za Boga je takav čin bio podjednako lak kao i ono što je već učinio, jer Bog ima takvu silu; Bog je dobar koliko i Njegova reč, a Njegova reč će se ispuniti. Bog je naredio svetlosti da se pojavi na nebesima, a ova svetla ne samo da su sijala na nebu i na zemlji, već su služila i kao oznake za dan i noć, za godišnja doba, dane i godine. Na taj način, dok je Bog izgovarao Svoje reči, svaki čin za koji je Bog želeo da se ostvari ispunjavao se prema Božjem značenju i na način koji je Bog odredio.

Svetla na nebesima jesu materija na nebu koja može da zrači svetlost; ona mogu da osvetle nebo, kopno i mora. Okreću se u skladu sa ritmom i frekvencijom koje je zapovedio Bog, osvetljavaju različite vremenske periode na zemlji, i na taj način rotirajući ciklusi svetlosnih tela dovode do nastanka dana i noći na istoku i zapadu kopna, a ona nisu samo oznake za noć i dan, već kroz ove različite cikluse takođe obeležavaju praznike i razne posebne dane za ljudski rod. Ona su savršena dopuna i pratnja četiri godišnja doba – proleća, leta, jeseni i zime – koja je obznanio Bog, zajedno sa kojima svetla harmonično služe kao redovne i tačne oznake mesečevih mena, dana i godina ljudskog roda. Iako je tek nakon pojave poljoprivrede ljudski rod počeo da shvata podelu na mesečeve mene, dane i godine izazvanu svetlima koja je stvorio Bog i da se sa njima susreće, zapravo su mesečeve mene, dani i godine koje čovek danas shvata počeli da nastaju vrlo davno, na četvrti dan Božjeg stvaranja svih stvari, baš kao što su i međusobne smene ciklusa proleća, leta, jeseni i zime u ljudskom iskustvu otpočele davno, na četvrti dan Božjeg stvaranja svih stvari. Svetla koja je stvorio Bog omogućila su čoveku da redovno, precizno i jasno razlikuje noć i dan, da broji dane i da jasno prati mesečeve mene i godine. (Dan punog meseca bio je završetak jednog meseca, a na osnovu ovoga čovek je znao da novi ciklus započinje kada svetlost zasija; dan polumeseca bio je završetak jedne polovine meseca, što je čoveku govorilo da počinje nova mesečeva mena, iz čega se moglo zaključiti koliko dana i noći je bilo u mesečevoj meni, koliko mesečevih mena je bilo u godišnjem dobu i koliko je godišnjih doba bilo u godini, a sve se to pokazalo izuzetno pravilnim.) Dakle, čovek je lako mogao da prati mesečeve mene, dane i godine označene obrtajima svetlosnih tela. Od ovog trenutka pa nadalje, ljudski rod i sva stvorenja nesvesno su živeli usred uredne smene noći i dana i usred smene godišnjih doba koje su nastajale obrtajima svetlosnih tela. U tome je bio značaj Stvoriteljevog stvaranja svetlosnih tela četvrtog dana. Slično tome, ciljevi i značaj ovog Stvoriteljevog dela i dalje su bili neodvojivi od Njegovog autoriteta i sile. Pa su tako svetla koja je stvorio Bog i vrednost koju će ona uskoro doneti čoveku predstavljali još jedan majstorski potez u izvršavanju autoriteta Stvoritelja.

U ovom novom svetu, u kome je ljudski rod tek trebalo da se pojavi, Stvoritelj je, u svrhu novog života koji će On uskoro stvoriti, pripremio veče i jutro, nebeski svod, kopno i mora, travu, bilje i razne vrste drveća, kao i svetla, godišnja doba, dane i godine. Autoritet i sila Stvoritelja bili su izraženi u svakoj novoj stvari koju je stvorio, a Njegove reči i postignuća odvijali su se istovremeno, bez i najmanjeg neslaganja i bez i najmanje pauze. Pojava i rađanje svih ovih novih stvari bili su dokaz autoriteta i sile Stvoritelja: On misli ono što govori, ono što govori biće učinjeno, a ono što On učini trajaće večno. Ta se činjenica nije nikada promenila: tako je bilo u prošlosti, tako je danas i tako će biti za vek vekova. Kada još jednom pogledate te reči iz svetog spisa, deluju li vam one sveže? Da li ste videli novi sadržaj i došli do novih otkrića? To je stoga što su dela Stvoritelja uzburkala vaša srca, usmerila vaše znanje o Njegovom autoritetu i sili, i otvorila vrata vašem razumevanju Stvoritelja, i Njegova dela i autoritet su podarili život ovim rečima. Dakle, čovek je u ovim rečima video stvarni, živopisni izraz Stvoriteljevog autoriteta, zaista je posvedočio vrhovnoj vlasti Stvoritelja i ugledao izvanrednost autoriteta i sile Stvoritelja.

Autoritet i sila Stvoritelja stvaraju čudo za čudom; On privlači čovekovu pažnju, a čovek ne može da odoli da ne gleda zaprepašćeno u zadivljujuća dela koja se rađaju ispoljavanjem Njegovog autoriteta. Njegova fenomenalna sila donosi ushićenje za ushićenjem, a čovek je zasenjen i presrećan, dok ga divljenje, strahopoštovanje i klicanje ostavljaju bez daha; štaviše, čovek je vidno dirnut i u njemu nastaju poštovanje, strah i privrženost. Autoritet i dela Stvoritelja imaju veliki uticaj i pročišćujuće dejstvo na duh čoveka i, povrh toga, oni mogu u potpunosti zasititi duh čoveka. Svaka Njegova misao, svaka Njegova izjava i svako otkrivenje Njegovog autoriteta jeste remek-delo među svim stvarima, kao i veliki poduhvat, koji u najvećoj meri zavređuje da ga stvoreni ljudski rod duboko razume i spozna.

– „Reč”, tom II, „O spoznaji Boga”, „Sȃm Bog, jedinstveni I”

Bog koristi reči da stvori sve stvari (Odabrani odlomci)

Petoga dana život različitih i raznovrsnih oblika na različite načine pokazuje autoritet Stvoritelja

U Svetom pismu piše: „Zatim reče Bog: ’Neka provrve vodom živa bića, i ptice nek polete nad zemljom po nebeskom svodu!’ Bog je stvorio i morske nemani i svakojaka živa bića što se kreću i vrve u vodi, te sve ptice krilate po svojim vrstama. Vide Bog da je to dobro” (1. Mojsijeva 1:20-21). Sveto pismo nam jasno govori da je na ovaj dan Bog stvorio stvorenja u vodi i ptice u vazduhu, što će reći da je stvorio različite ribe i ptice, i rasporedio svaku od njih prema vrsti. Na ovaj način su zemlja, nebo i vode bili obogaćeni Božjim stvaranjem…

I dok je Bog izgovarao Svoje reči, svež novi život, u različitim pojedinačnim oblicima, istog trenutka je oživljavao usred reči Stvoritelja. Dolazili su na svet boreći se za svoje mesto, skačući, poigravajući od radosti… Ribe svih oblika i veličina plivale su kroz vodu; iz peska su izrasle školjke svih vrsta; stvorenja sa krljuštima, ljušturama i bez kičme žurno su rasla u različitim oblicima, bilo da su velika ili mala, dugačka ili kratka. Tako su i razne vrste morske trave počele žustro da rastu, njišući se prema kretanju raznih morskih životinja, talasajući se, pokrećući ustajale vode, kao da im poručuju: „Pokreni se! Dovedi prijatelje! Jer više nikada nećeš biti sam!” Od trenutka kada su se različita, od Boga stvorena, živa bića pojavila u vodi, svaki sveži novi život donosio je životnu snagu vodama koje su tako dugo bile u stanju mirovanja, i uvodio ih u novu eru… Od tog trenutka pa nadalje, gnezdili su se jedni pored drugih, pravili su jedni drugima društvo i među sobom nisu držali rastojanje. Voda je postojala radi stvorenja u njoj, hraneći svaki život koji je boravio u njenom zagrljaju, a svaki život je postojao zarad vode i njene mogućnosti da hrani. Svaki je drugome darivao život i svaki je, istovremeno i na isti način, svedočio o čudesnosti i veličini tvorevine Stvoritelja, kao i o nenadmašnoj sili Stvoriteljevog autoriteta…

Kako more više nije bilo tiho, tako je život počeo da ispunjava i nebo. Velike i male ptice su, jedna po jedna, sa zemlje poletale ka nebu. Za razliku od morskih stvorenja, imale su krila, a perje je prekrivalo njihove vitke i graciozne figure. Lepršale su krilima, ponosno i gordo se šepureći svojom raskošnom odorom od perja i posebnim sposobnostima i veštinama koje im je podario Stvoritelj. Slobodno su jedrile i vešto se kretale između neba i zemlje, preko pašnjaka i šuma… One su bile miljenice vazduha, bile su miljenice svih stvorenja. Uskoro će postati spona između nebesa i zemlje, i prenosiće poruke svim stvorenjima… Pevale su, radosno se obrušavale, donosile veselje, smeh i živost u ovaj nekada prazan svet… Koristile su svoje jasno, melodično pevanje, koristile su reči u svojim srcima da hvale Stvoritelja za život koji im je podario. Veselo su plesale da pokažu savršenstvo i čudesnost Stvoriteljevog stvaranja, a ceo svoj život koji im je Stvoritelj podario posvetiće svedočenju o Njegovom autoritetu…

Bez obzira na to jesu li bili u vodi ili na nebu, ovo mnoštvo živih bića je prema zapovesti Stvoritelja postojalo u različitim životnim konfiguracijama i prema zapovesti Stvoritelja se okupljalo prema svojim vrstama – a ovaj zakon, ovo pravilo, nijedno stvorenje nije moglo da promeni. Nikada se nisu usuđivali da pređu granice koje im je postavio Stvoritelj, niti su to mogli. Živeli su i razmnožavali se kako im je Stvoritelj odredio, strogo su se pridržavali životnog toka i zakona koje im je Stvoritelj odredio, a svesno su se sve do danas pridržavali Njegovih neizrečenih zapovesti, kao i nebeskih uredbi i pouka koje im je On dao. Razgovarali su sa Stvoriteljem na svoj poseban način, počeli su da cene šta znači Stvoritelj i slušali su Njegove zapovesti. Niko nikada nije prekršio autoritet Stvoritelja, a Njegova suverenost i zapovedništvo nad njima izvršavali su se u Njegovim mislima; nisu izgovarane nikakve reči, ali je autoritet svojstven isključivo Stvoritelju u tišini kontrolisao sva stvorenja bez sposobnosti govora i drugačija od ljudskog roda. Poseban način sprovođenja Njegovog autoriteta primorao je čoveka da stekne novo znanje o jedinstvenom autoritetu Stvoritelja i da ga iznova protumači. Moram ovde da vam kažem da se, ovog novog dana, ispoljavanjem Stvoriteljevog autoriteta još jednom pokazala jedinstvenost Stvoritelja.

Pogledajmo u nastavku poslednju rečenicu ovog pasusa svetog spisa: „Vide Bog da je to dobro.” Šta mislite, šta ovo znači? U ovim rečima su sadržane Božje emocije. Bog je posmatrao kako sve Njegove tvorevine putem Njegovih reči nastaju i čvrsto stoje, i kako postepeno počinju da se menjaju. Da li je u tom trenutku Bog bio zadovoljan raznim stvarima koje je Svojim rečima stvorio i različitim delima koja je postigao? Odgovor glasi: „Vide Bog da je to dobro.” Šta ovde zapažate? Šta predstavljaju reči „Vide Bog da je to dobro”? Šta one simbolizuju? One znače da je Bog imao silu i mudrost da ostvari ono što je planirao i propisao, da ostvari ciljeve koje je nameravao da ostvari. Kada je Bog dovršio svaki zadatak, da li je zažalio? Odgovor i dalje glasi: „Vide Bog da je to dobro.” Drugim rečima, ne samo da On nije zažalio, već je umesto žaljenja osetio zadovoljstvo. Šta znači to da nije osećao žaljenje? To znači da je Božji plan savršen, da su Njegova sila i mudrost savršeni, te da se samo Njegovim autoritetom može postići takvo savršenstvo. Kada čovek obavlja neki zadatak, može li on, poput Boga, da vidi da je to dobro? Može li se svime što čovek čini postići savršenstvo? Može li čovek da dovrši nešto za vek vekova? Baš kao što se kaže: „ništa nije savršeno, već samo bolje”, ništa što čovek uradi ne može dostići savršenstvo. Kad je Bog video da je sve ono što je uradio i postigao bilo dobro, a sve što je Bog učinio bilo je uspostavljeno Njegovim rečima, odnosno, kad „Vide Bog da je to dobro”, sve što je On bio stvorio poprimilo je trajni oblik, raspoređeno je prema vrsti i dobilo je utvrđen položaj, svrhu i funkciju, za vek vekova. Štaviše, njihovu ulogu među svim stvorenjima i put koji moraju da pređu tokom Božjeg upravljanja svim stvorenjima, Bog je već bio odredio i oni su bili nepromenljivi. Bio je to nebeski zakon koji je Stvoritelj dao svim stvorenjima.

„Vide Bog da je to dobro” – ove jednostavne, nedovoljno cenjene i često zanemarene reči jesu reči nebeskog zakona i nebeske uredbe koje je Bog dao svim stvorenjima. One su još jedno oličenje autoriteta Stvoritelja, praktičnije i dublje. Kroz svoje reči, Stvoritelj je mogao ne samo da zadobije sve što je nameravao da zadobije i da postigne sve što je nameravao da postigne, već je Svojim rukama mogao da kontroliše sve što je stvorio i da vlada svim stvorenjima koja je stvorio pod Svojim autoritetom i, povrh toga, sve je bilo sistematično i pravilno. Sva su se stvorenja, takođe, prema Njegovoj reči razmnožavala, postojala i propadala i, štaviše, putem Njegovog autoriteta postojala su usred zakona koji je On doneo, i nijedno od njih nije bilo izuzeto! Ovaj zakon je počeo da važi onog trenutka kad „Vide Bog da je to dobro”, i postojaće, trajaće i delovaće zarad Božjeg plana upravljanja sve do dana kada ga Stvoritelj bude opozvao! Jedinstveni autoritet Stvoritelja nije se ispoljavao samo u Njegovoj sposobnosti da stvori sve stvari i zapovedi svim stvarima da nastanu, već i u Njegovoj sposobnosti da upravlja i ima suverenost nad svim stvorenjima, da daruje energičnost i vitalnost svim stvorenjima i, povrh svega, ispoljavao se u Njegovoj sposobnosti da zauvek navede sva stvorenja koja bi u Svom planu stvorio da se, u svetu koji je On stvorio, pojave i postoje u savršenom obliku, savršenoj životnoj strukturi i sa savršenom ulogom. To se takođe ispoljavalo i time što misli Stvoritelja nisu bile podložne nikakvim ograničenjima, niti su bile ograničene vremenom, prostorom i geografijom. Jedinstveni identitet Stvoritelja, kao i Njegov autoritet, ostaće neizmenjeni za vek vekova. Njegov autoritet će zauvek predstavljati i simbolizovati Njegov jedinstveni identitet, i Njegov autoritet će zauvek stajati rame uz rame sa Njegovim identitetom!

– „Reč”, tom II, „O spoznaji Boga”, „Sȃm Bog, jedinstveni I”

Bog koristi reči da stvori sve stvari (Odabrani odlomci)

Šestoga dana Stvoritelj progovara i sve se vrste živih stvorenja, jedna za drugom, pojavljuju iz Njegovog uma

Stvoriteljev rad na stvaranju svega se neprimetno protegao na pet dana, nakon kojih je Stvoritelj odmah dočekao šesti dan Svog stvaranja svih stvari. Bio je to još jedan novi početak i još jedan izvanredan dan. A šta je, tada, uoči tog novog dana, bio Stvoriteljev plan? Koja bi nova stvorenja On proizveo, koja bi On stvorio? Poslušajte, ovo je glas Stvoritelja…

„Zatim reče Bog: ’Neka zemlja proizvede živa bića, svako prema svojoj vrsti: stoku, gmizavce i divlje životinje svake vrste!’ Tako se i zbilo. Bog stvori svakovrsne divlje životinje, svakovrsnu stoku i svakovrsne gmizavce što puze po zemlji. Vide Bog da je to dobro” (1. Mojsijeva 1:24-25). Koja su živa bića obuhvaćena? U Svetom pismu se navodi: stoka, gmizavci i divlje životinje svake vrste. To znači, ne samo da su se na ovaj dan na zemlji našle sve vrste živih bića, već su sve one raspoređene prema vrsti i, kao i pre: „Vide Bog da je to dobro.”

Stvoritelj je govorio istim tonom kao i tokom prethodnih pet dana, naložio je da se rađaju živa bića po Njegovoj želji i da se na zemlji pojavljuju shodno svojoj vrsti. Kada Stvoritelj sprovodi Svoj autoritet, nijednu reč ne izgovara uzalud, pa se tako, šestog dana, u zakazano vreme pojavilo svako živo biće koje je On nameravao da stvori. I kad je Stvoritelj rekao: „Neka zemlja proizvede živa bića, svako prema svojoj vrsti”, zemlja se istoga časa ispunila životnom snagom, a kopnom je iznenada prostrujao dah svih vrsta živih bića… U travnatoj zelenoj divljini pojavile su se, jedna za drugom, krupne krave, koje su tamo-amo mahale repovima, ovce su blejale i skupile se u stada, dok su konji rzali i krenuli u galop… U trenu su ogromna prostranstva tihih pašnjaka bujala od životne snage… Pojava ove raznovrsne stoke bila je prelep prizor na mirnom pašnjaku i donela je bezgraničnu životnu snagu… Oni će biti družbenici i gospodari pašnjaka, zavisni jedni od drugih; isto tako će postati staratelji i čuvari ove zemlje, koja će im biti stalno stanište, i koja će im obezbediti sve što im je potrebno, izvor večne ishrane za njihov opstanak…

Istoga dana kada je nastala ova raznovrsna stoka, rečju Stvoritelja pojavilo se i mnoštvo insekata, jedan za drugim. Iako su bili najmanja živa bića među svim stvorenjima, njihova životna snaga je, ipak, bila čudesna tvorevina Stvoritelja, i nisu stigli prekasno… Jedni su mahali svojim majušnim krilima dok su drugi polagano milili; jedni su đipali i skakutali, a drugi su se teturali; jedni su jurišali napred, dok su drugi brzo uzmicali; neki su se kretali postrance, drugi su skakali na sve strane… Svi su bili zaokupljeni time da za sebe pronađu dom: neki su se probijali kroz travu, neki su počeli da kopaju rupe u zemlji, neki su uzleteli ka drveću, skrili se u šumama… Iako sitni rastom, nisu bili spremni da trpe muke praznog stomaka, već su, po pronalasku doma, požurili da pronađu hranu kako bi se prehranili. Neki su se uspinjali uz travke da pojedu njene nežne ivice, neki su grabežljivo punili usta zemljom i gutali je u stomak, jedući sa velikim apetitom i zadovoljstvom (za njih je čak i zemlja bila ukusna poslastica); neki su bili skriveni u šumama, ali nisu zastajali da se odmore, jer je nektar u sjajnom tamnozelenom lišću nudio sočan obrok… Ni kad su se zasitili, insekti nisu prestajali sa svojom aktivnošću; iako sitni rastom, posedovali su ogromnu energiju i bezgraničnu živost, pa su od svih stvorenja oni najaktivniji i najmarljiviji. Nikada nisu bili lenji i nikada se nisu prepuštali dokolici. Kada su namirili svoj apetit, oni su i dalje naporno radili za svoju budućnost, zaokupljali se poslom i hitali ka svojoj sutrašnjici, kako bi preživeli… Tiho su pevušili balade najrazličitijih melodija i ritmova kako bi sebe ohrabrili i podstakli. Takođe su uneli radost u travu, u drveće i u svaki pedalj zemlje, čineći jedinstvenim svaki dan i svaku godinu… Na svojim jezicima i na sebi svojstvene načine, prenosili su informacije svim živim bićima na zemlji. Sve su stvari obeležili svojim specifičnim životnim tokom, ostavljajući na njima tragove… Bili su u prisnim odnosima sa zemljom, travom i šumama, i unosili su energičnost i životnu snagu u zemlju, travu i šume. Svim živim bićima donosili su pouke i pozdrave od Stvoritelja…

Pogled Stvoritelja preleteo je preko svega što je stvorio i, u tom trenutku, Njegov pogled pade na šume i planine i pažnja Mu se usmeri ka tome. Dok je izgovarao Svoje reči, u gustim šumama i na planinama pojavila se vrsta stvorenja drugačija od svih prethodno nastalih: bile su to divlje životinje prizvane ustima Božjim. Sa velikim zakašnjenjem, odmahnule su glavama i zamahale repovima, svaka sa svojim jedinstvenim licem. Neke su imale krznene kapute, neke su bile u oklopu, neke golih očnjaka, neke su se cerile, neke su bile dugovrate, neke kratkog repa, neke divljeg pogleda, neke pak bojažljivog, neke su se naginjale da pasu travu, neke su bile okrvavljenih usta, neke su skakutale na dve noge, neke su koračale na četiri kopita, neke su sa vrha drveća gledale u daljinu, neke su čekale u zasedi u šumama, neke su tražile pećine da se odmore, neke su trčale i poskakivale po ravnicama, neke su se šunjale po šumama… neke su rikale, neke urlale, neke lajale, neke graktale… neke su imale sopranski glas, neke baritonski, neke grlen, neke jasan i melodičan… neke su bile namrgođene, neke su bile lepe, neke su bile odvratne, neke divne, neke zastrašujuće, neke dopadljivo naivne… Jedna po jedna, sve one su dolazile. Vidite kako su visoke i moćne, nesputane, dokono ravnodušne jedna prema drugoj, ne mareći da jedna drugu pogledaju… Svaka od njih noseći naročit život koji im je podario Stvoritelj i svoju sopstvenu divljinu i svirepost, pojavljivale su se u šumama i na planinama. Prezrive prema svima i tako potpuno vlastoljubive, one su, ipak, bile pravi gospodari planina i šuma. Od trenutka kada je Stvoritelj naložio da se one pojave, one su „polagale pravo” na šume i planine, jer je Stvoritelj već bio zapečatio njihove granice i odredio obim njihovog postojanja. One su bile jedini pravi gospodari planina i šuma, te su stoga bile tako divlje i prezrive. Nazvane su „divljim životinjama” upravo zato što su, od svih stvorenja, one zaista bile divlje, svirepe i neukrotive. Nisu se mogle pripitomiti, tako da nisu mogle da budu odgajane, niti su mogle da žive u harmoniji sa ljudskim rodom i da za ljudski rod obavljaju težak rad. Baš zato što nisu mogle da se odgajaju, niti da rade za ljudski rod, morale su da žive na udaljenosti od ljudi, a čovek im nije mogao prići. Sa svoje strane, budući da su živele na udaljenosti od ljudi i da im čovek nije mogao prići, one su mogle da ispune dužnost koju im je poverio Stvoritelj: da čuvaju planine i šume. Njihova neukrotivost je štitila planine, čuvala šume i bila najbolja zaštita i garancija njihovog opstanka i razmnožavanja. Istovremeno, njihova neukrotivost je održavala i obezbeđivala ravnotežu među svim stvorenjima. Njihov dolazak je doneo podršku i uporište planinama i šumama; njihov dolazak je ubrizgao bezgraničnu energičnost i životnu snagu tihim i pustim planinama i šumama. Od tog trenutka pa nadalje, planine i šume su postale njihovo stalno stanište, i one nikada neće izgubiti svoj dom, jer su se upravo zbog njih planine i šume pojavile i postojale; divlje životinje će ispuniti svoju dužnost i učiniti sve što mogu da ih sačuvaju. Tako da će se i divlje životinje strogo pridržavati Stvoriteljevih pouka da se drže svoje teritorije i da svoju zversku prirodu i dalje koriste kako bi održale ravnotežu svih stvorenja koju je uspostavio Stvoritelj, kao i da bi pokazivale autoritet i silu Stvoritelja!

– „Reč”, tom II, „O spoznaji Boga”, „Sȃm Bog, jedinstveni I”

Svakodnevne reči Božje  Odlomak 89

Pod autoritetom Stvoritelja, sve stvoreno je savršeno

Sve stvari koje je Bog stvorio, uključujući one koje su mogle da se kreću i one koje to nisu mogle, kao što su ptice i ribe, kao što je drveće i cveće, i uključujući stoku, insekte i divlje životinje stvorene šestog dana – sve one su bile dobre u Božjim očima i, povrh toga, u očima Božjim su te stvari, u skladu sa Njegovim planom, dostigle vrhunac savršenstva i ispunile standarde koje je Bog želeo da postigne. Korak po korak, Stvoritelj je obavljao delo koje je, prema Svom planu, nameravao da obavi. Jedna za drugom, pojavile su se stvari koje je nameravao da stvori, a pojavljivanje svake od njih bilo je odraz i konkretan oblik Stvoriteljevog autoriteta; zahvaljujući toj razložnosti, nijedno stvorenje nije moglo odoleti zahvalnosti Stvoritelju na blagodati i na svemu čime ih je snabdeo. Kako su se ispoljavala čudesna dela Božja, ovaj su svet, komad po komad, nadimale sve stvari koje je Bog stvorio, svet se iz haosa i tame promenio u jasnoću i svetlost, i iz samrtne tišine u živost i bezgraničnu životnu snagu. Među svim stvorenim stvarima, od velikih do malih i od malih do mikroskopskih, nije bilo nijedne koja nije bila stvorena autoritetom i silom Stvoritelja, i svako je stvorenje imalo svoju vrednost i postojalo je iz jedinstvene i prirođene nužnosti. Bez obzira na razlike u obliku i strukturi, trebalo je samo da ih stvori Stvoritelj da bi postojale pod autoritetom Stvoritelja. Ponekad će ljudi ugledati nekog veoma ružnog insekta i reći će: „Taj insekt je tako užasan, nemoguće je da bi takvu rugobu mogao da stvori Bog – nemoguće je da bi On stvorio nešto tako ružno.” Kakav budalast stav! Trebalo bi da kažu: „Iako je taj insekt toliko ružan, Bog ga je stvorio, pa mora da ima svoju jedinstvenu svrhu.” U Svojim mislima, Bog je nameravao da različitim živim bićima koja je stvorio podari svaki mogući izgled i najrazličitije funkcije i svrhe, tako da stvorenja koja je Bog stvorio ne potiču iz istog kalupa. Od njihovog spoljašnjeg do unutrašnjeg sastava, od njihovih životnih navika do mesta na kom se nalaze – svako od njih je drugačije. Krave imaju izgled krava, magarci imaju izgled magaraca, jeleni imaju izgled jelena, a slonovi imaju izgled slonova. Možeš li reći koje je stvorenje najlepše, a koje najružnije? Možeš li reći koje je najkorisnije, a čije je postojanje najmanje potrebno? Nekim ljudima se dopada izgled slonova, ali ih niko ne koristi za setvu na njivi; nekima se dopada izgled lavova i tigrova, jer je njihov izgled najimpresivniji među svim stvorenjima, no, možeš li njih da držiš kao kućne ljubimce? Ukratko, kada je reč o mnoštvu stvorenih stvari, čovek treba da se pokori autoritetu Stvoritelja, što će reći, da se povinuje poretku koji je Stvoritelj odredio za sva stvorenja; to je najmudriji stav. Samo stav traganja za prvobitnim namerama Stvoritelja i pokornost prema njima predstavljaju istinsko prihvatanje i izvesnost autoriteta Stvoritelja. To je dobro u očima Boga, pa s kojim razlogom onda čovek pronalazi grešku?

Dakle, sva stvorenja pod autoritetom Stvoritelja treba da sviraju novu simfoniju u ime suverenosti Stvoritelja, da započnu sjajnu uvertiru za Njegovo delo novog dana, a u tom trenutku će Stvoritelj, takođe, otvoriti novu stranicu u delu Svog upravljanja! Prema zakonu koji je Stvoritelj doneo o svežim prolećnim izdancima, o letnjem zrenju, jesenjoj berbi i skladištenju zimi, sva će stvorenja biti odjek Stvoriteljevog plana upravljanja i poželeće dobrodošlicu svom novom danu, novom početku i novom životnom toku. Živeće i razmnožavaće se u beskrajnom nizu kako bi svaki dan dočekali pod suverenošću Stvoriteljevog autoriteta…

– „Reč”, tom II, „O spoznaji Boga”, „Sȃm Bog, jedinstveni I”

Svakodnevne reči Božje  Odlomak 90

Nijedno stvoreno ili nestvoreno biće ne može zameniti identitet Stvoritelja

Od kada je Bog započeo stvaranje svih stvari, Njegova sila je počela da se izražava i otkriva, jer je Bog koristio reči da stvori sve stvari. Bez obzira na način na koji ih je stvorio, bez obzira na razlog zbog koga ih je stvorio, sve su stvari nastale, čvrsto stajale i živele zahvaljujući rečima Božjim; u tome je jedinstveni autoritet Stvoritelja. U vreme pre pojave ljudskog roda u svetu, Stvoritelj je upotrebio Svoju silu i autoritet da sve stvari stvori zarad ljudskog roda i upotrebio je Svoje jedinstvene metode da za ljudski rod pripremi prikladno životno okruženje. Sve što je učinio predstavljalo je pripremu za ljudski rod, koji će uskoro primiti Njegov dah. Drugim rečima, u vreme pre nego što je stvoren ljudski rod, autoritet Božji se prikazao u svim stvorenjima drugačijim od ljudskog roda, u stvarima velikim poput neba, svetlosnih tela, mora i kopna, i onim tako malim kao što su životinje i ptice, svakojaki insekti i mikroorganizmi, uključujući razne, golim okom nevidljive bakterije. Svima je podaren život rečima Stvoritelja, svi su se razmnožavali zahvaljujući rečima Stvoritelja i svi su živeli pod suverenošću Stvoritelja zahvaljujući Njegovim rečima. Iako nisu primili dah Stvoritelja, ipak su, kroz svoje različite oblike i strukture, pokazivali snagu života koji im je Stvoritelj podario; iako nisu dobili sposobnost govora koju je Stvoritelj podario ljudskom rodu, svi su dobili način da izraze život koji im je podario Stvoritelj, a koji se razlikovao od ljudskog jezika. Autoritet Stvoritelja ne samo da daje životnu snagu naizgled nepomičnim materijalnim objektima, kako oni nikada ne bi nestali, već On svim živim bićima daje i instinkt da se razmnožavaju i umnožavaju, kako nikada ne bi nestali i kako bi, kroz generacije, prenosili zakone i načela opstanka koje im je podario Stvoritelj. Način na koji Stvoritelj izvršava Svoj autoritet ne pridržava se strogo ni makro ni mikro perspektive, i nije ograničen ni na jedan oblik; On je u stanju da zapoveda operacijama vaseljene, da ima suverenost nad životom i smrću svih stvorenja i, povrh toga, u stanju je da upravlja svim stvarima kako bi Mu služile; On može da upravlja celokupnim funkcionisanjem planina, reka i jezera, i da vlada svim stvarima u njima i, iznad svega, u stanju je da obezbedi ono što je potrebno svim stvarima. Ovo je ispoljavanje jedinstvenog autoriteta Stvoritelja među svim stvorenjima pored ljudskog roda. Ovo ispoljavanje nije vezano za samo jedan životni vek; ono nikada neće prestati, neće počinuti i ne može ga izmeniti ni oštetiti nijedna osoba ni stvar, niti mu išta može dodati ili od njega oduzeti ijedna osoba ili stvar – jer niko ne može da zameni identitet Stvoritelja te, prema tome, autoritet Stvoritelja ne može zameniti nijedno stvoreno biće; nedostižan je i svakom nestvorenom biću. Uzmimo za primer Božje glasnike i anđele. Oni ne poseduju silu Božju, još manje autoritet Stvoritelja, a razlog zbog koga nemaju silu i autoritet Božji u tome je što ne poseduju suštinu Stvoritelja. Nestvorena bića, kao što su Božji glasnici i anđeli, iako u ime Boga mogu izvršavati određene stvari, ne mogu da predstavljaju Boga. Iako poseduju izvesnu silu kakvu čovek ne poseduje, ona ne poseduju autoritet Božji, ne poseduju autoritet Božji da stvore sve stvari, da zapovedaju svim stvarima i da nad svim stvarima imaju suverenost. Prema tome, jedinstvenost Boga ne može zameniti nijedno nestvoreno biće i, isto tako, autoritet i silu Božju ne može zameniti nijedno nestvoreno biće. Da li si u Bibliji pročitao o nekom Božjem glasniku koji je stvorio sve stvari? Zašto Bog nije poslao nekog od Svojih glasnika ili anđela da stvore sve stvari? Zato što oni nisu posedovali autoritet Božji, pa tako nisu posedovali ni sposobnost da izvršavaju autoritet Božji. Baš kao i sva stvorena bića, svi oni su pod suverenošću Stvoritelja i pod autoritetom Stvoritelja, pa je na isti način Stvoritelj i njihov Bog i njihov Suveren. Među svima njima – bilo da su plemeniti ili nižeg roda, sa velikom ili malom moći – nema nijednog koji može da nadmaši autoritet Stvoritelja, pa tako među njima nema nijednog koji može da zameni identitet Stvoritelja. Nikada ih neće nazivati Bogom i nikada neće moći da postanu Stvoritelj. Ovo su nepromenljive istine i činjenice!

– „Reč”, tom II, „O spoznaji Boga”, „Sȃm Bog, jedinstveni I”

Svakodnevne reči Božje  Odlomak 91

Bog koristi Svoje reči da sklopi savez sa čovekom

1. Mojsijeva 9:11-13  „Ja ću se držati svog saveza s vama, te potopne vode nikad više neće uništiti sva živa bića, niti će ikad više potop pustošiti zemlju.” Još reče Bog: „Ovo je znak saveza koji sklapam između sebe i vas i svih živih bića što su s vama, savez za sva buduća pokolenja. Svoju dugu postavljam u oblake da bude znak saveza između mene i zemlje.”

Nakon što napravi sve stvari, autoritet Stvoritelja se potvrđuje i još jednom pokazuje kao savez u obliku duge

Autoritet Stvoritelja se oduvek pokazuje i izvršava među svim stvorenjima, a On ne samo da upravlja sudbinom svih stvari, već i vlada ljudskim rodom, posebnim stvorenjima koja je stvorio Svojim sopstvenim rukama i koja poseduju drugačiju životnu strukturu i postoje u drugačijem životnom obliku. Nakon što je stvorio sve stvari, Stvoritelj nije prestajao da izražava Svoj autoritet i silu; za Njega, autoritet kojim je držao suverenost nad svim stvarima i sudbinu celog ljudskog roda zvanično je započeo tek kada je ljudski rod zaista rođen iz Njegove ruke. Nameravao je da upravlja ljudskim rodom i da vlada ljudskim rodom; nameravao je da spasi ljudski rod i da zaista zadobije ljudski rod, da zadobije ljudski rod koji može upravljati svim stvarima; nameravao je da takav ljudski rod navede da živi pod Njegovim autoritetom, da spozna Njegov autoritet i bude Mu pokoran. Tako je Bog zvanično počeo da izražava Svoj autoritet među ljudima koristeći Svoje reči, i počeo je da koristi Svoj autoritet da ostvari Svoje reči. Naravno, Božji autoritet je dolazio do izražaja na svim mestima tokom ovog procesa; Ja sam samo odabrao neke konkretne, dobro poznate primere na osnovu kojih možete da razumete i spoznate jedinstvenost Boga i Njegov jedinstveni autoritet.

Postoji sličnost između pasusa u 1. Mojsijevoj 9:11-13 i prethodnih pasusa koji se odnose na zapis o Božjem stvaranju sveta, ali postoji i razlika. U čemu je sličnost? Sličnost je u tome što Bog koristi reči da obavi ono što je nameravao, a razlika je u tome što pasusi koji su ovde navedeni predstavljaju Božji razgovor sa čovekom, u kome je On sa čovekom sklopio savez i čoveku saopštio ono što je sadržano u tom savezu. Ovo ispoljavanje Božjeg autoriteta postignuto je tokom Njegovog dijaloga sa čovekom, što će reći da su, pre stvaranja ljudskog roda, Božje reči bile uputstva i naredbe, koje su izdate stvorenjima koja je nameravao da stvori. Međutim, sada je postojao neko da čuje reči Božje, pa su Njegove reči bile kako dijalog sa čovekom, tako i pouka i opomena čoveku. Štaviše, Božje reči su bile zapovesti koje su nosile Njegov autoritet i koje su prenete svim stvorenjima.

Koji je Božji postupak zabeležen u ovom pasusu? U pasusu je zabeležen savez koji je Bog sklopio sa čovekom nakon što je On potopom uništio svet; u njemu se čoveku saopštava da Bog više neće izazivati takvo uništenje na svetu, te da je, u tu svrhu, Bog stvorio znak. Koji je to bio znak? U Svetom pismu se kaže: „Svoju dugu postavljam u oblake da bude znak saveza između mene i zemlje.” Ovo su prvobitne reči koje je Stvoritelj izgovorio ljudskom rodu. Čim je On izgovorio ove reči, pred očima ljudi se pojavila duga i tamo je ostala sve do današnjeg dana. Svi su videli takvu dugu, a kada je vidiš, da li znaš kako se pojavljuje? Nauka nije u stanju da to dokaže niti da pronađe mesto njenog izvora, kao ni da utvrdi gde se ona nalazi. To je stoga što je ta duga znak saveza sklopljenog između Stvoritelja i čoveka; ne zahteva nikakvu naučnu osnovu, nije je stvorio čovek niti je čovek u stanju da je promeni. Ona je nastavak autoriteta Stvoritelja nakon što je izgovorio Svoje reči. Stvoritelj je upotrebio Svoj sopstveni naročit metod da bi se pridržavao Svog saveza sa čovekom i Svog obećanja, tako da je Njegovo korišćenje duge, kao znaka saveza koji je sklopio, nebeska uredba i zakon koji će zauvek ostati nepromenjeni, bilo da je reč o Stvoritelju ili o stvorenom ljudskom rodu. Ovaj nepromenljivi zakon je, mora se reći, još jedno istinsko ispoljavanje Stvoriteljevog autoriteta nakon što je stvorio sve stvari, i mora se reći da su autoritet i sila Stvoritelja neograničeni; Njegovo korišćenje duge kao znaka jeste nastavak i proširenje Stvoriteljevog autoriteta. Ovo je bio još jedan čin koji je Bog obavio korišćenjem Svojih reči i predstavljao je znak saveza koji je Bog korišćenjem reči sklopio sa čovekom. Saopštio je čoveku ono što je rešio da ostvari, kao i način na koji će se to ispuniti i ostvariti. Na ovaj način se ta stvar ispunila prema rečima iz Božjih usta. Jedino Bog poseduje takvu silu, a danas, nekoliko hiljada godina nakon što je izgovorio te reči, čovek još uvek može da gleda u dugu izrečenu iz usta Božjih. Zbog tih reči koje je Bog izgovorio, ova stvar je ostala neizmenjena i nepromenjena sve do danas. Niko ne može da ukloni ovu dugu, niko ne može da promeni njene zakone, a ona postoji isključivo zbog reči Božjih. Upravo je to autoritet Božji. „Bog misli ono što govori, ono što govori biće učinjeno, a ono što On učini trajaće večno.” Takve reči se ovde jasno ispoljavaju i to je jasan znak i karakteristika autoriteta i sile Božje. Takav znak ili karakteristiku ne poseduje nijedno stvoreno biće, niti se oni vide u njima, a ne vide se ni u jednom od nestvorenih bića. Pripadaju jedino jedinstvenom Bogu i prave razliku između identiteta i suštine koje poseduje samo Bog i onih koje poseduju stvorena bića. Istovremeno, to su znak i karakteristika koje, izuzev Samog Boga, nikada ne može nadmašiti nijedno stvoreno niti nestvoreno biće.

Božje sklapanje saveza sa čovekom bilo je čin od velike važnosti, koji je On nameravao da iskoristi da čoveku saopšti činjenicu i da čoveku iskaže Svoju nameru. U tu svrhu, On je upotrebio jedinstven metod, koristeći poseban znak za sklapanje saveza sa čovekom, znak koji je bio obećanje saveza koji je On sklopio sa čovekom. Prema tome, da li je sklapanje ovog saveza bilo veliki događaj? Koliko je tačno bio velik? Upravo to je ono što je tako posebno u vezi sa tim savezom: to nije savez sklopljen između dva čoveka, između dve grupe, ili između dve zemlje, već savez sklopljen između Stvoritelja i celog ljudskog roda, te će ostati na snazi sve do dana kada Stvoritelj ne ukine sve stvoreno. Izvršilac ovog saveza jeste Stvoritelj, a On ga i održava. Ukratko, celina saveza u obliku duge, sklopljenog sa ljudskim rodom, ispunjena je i ostvarena u skladu sa dijalogom između Stvoritelja i ljudskog roda, i takva je ostala sve do današnjeg dana. Šta stvorena bića mogu još da učine osim da se pokoravaju autoritetu Stvoritelja, budu Mu poslušni, veruju u Njega, poštuju Ga, svedoče Mu i veličaju Ga? Jer niko osim jedinstvenog Boga ne poseduje silu da sklopi takav savez. Pojavljivanje duge, svaki put iznova, najava je ljudskom rodu i skreće mu pažnju na savez između Stvoritelja i ljudskog roda. U neprekidnim pojavljivanjima saveza između Stvoritelja i ljudskog roda, ljudskom rodu se ne pokazuje duga niti sȃm savez, već nepromenljivi autoritet Stvoritelja. Uporno pojavljivanje duge pokazuje ogromna i čudesna dela Stvoritelja na skrivenim mestima, a istovremeno je vitalni odraz Stvoriteljevog autoriteta koji nikada neće nestati i nikada se neće promeniti. Nije li ovo prikaz još jednog aspekta Stvoriteljevog jedinstvenog autoriteta?

– „Reč”, tom II, „O spoznaji Boga”, „Sȃm Bog, jedinstveni I”

Svakodnevne reči Božje  Odlomak 92

Blagoslovi Božji

1. Mojsijeva 17:4-6  Ovo je moj savez sa tobom: postaćeš otac mnogim narodima. I nećeš se više zvati Avram, nego će ti „Avrȃm” biti ime, jer sam te učinio ocem mnogih naroda. Veoma, veoma plodnim ću te učiniti: od tebe će poteći narodi; i carevi će od tebe proisteći.

1. Mojsijeva 18:18-19  Od Avrȃma će nastati veliki i moćan narod, a preko njega će biti blagosloveni svi narodi na zemlji. Zato sam ga i izabrao da svojoj deci i potomcima zapoveda da se drže Jahveovog puta i da čine što je dobro i pravedno, kako bi Jahve ispunio obećanje dato Avrȃmu.

1. Mojsijeva 22:16-18  Tada mu Jahve reče: „Samim se Sobom zaklinjem, pošto si ovo učinio i nisi se na svog jedinca sina sažalio: obilnim ću te blagoslovima obasuti i tvoje ću potomstvo umnožiti, te će biti brojno kao zvezde na nebu i kao pesak na obali morskoj. Tvoji će potomci osvajati kapije neprijatelja svojih. Zato što si poslušao moj glas, svi će narodi na zemlji biti blagosloveni preko tvog potomstva.”

Knjiga o Jovu 42:12  Jahve je, na kraju, Jova blagoslovio još više nego na početku, te je Jov sada imao četrnaest hiljada ovaca, šest hiljada kamila, hiljadu pari volova i hiljadu magarica.

Jedinstveni način i karakteristike izjava Stvoritelja jesu simbol jedinstvenog identiteta i autoriteta Stvoritelja (Odabrani odlomci)

Mnogi žele da zatraže i da zadobiju blagoslove Božje, međutim, ne može svako da zadobije te blagoslove, jer Bog ima Svoja sopstvena načela i čoveka blagoslovi na Svoj sopstveni način. Obećanja koja Bog daje čoveku i količina blagodati kojom daruje čoveka, dodeljuju se na osnovu čovekovih misli i postupaka. Dakle, šta se pokazuje blagoslovima Božjim? Šta u njima ljudi mogu da vide? U ovom trenutku, ostavimo po strani raspravu o tome koju vrstu ljudi Bog blagoslovi i o načelima prema kojima Bog blagoslovi čoveka. Umesto toga, pogledajmo Božji blagoslov čoveka sa ciljem da spoznamo autoritet Božji iz perspektive spoznaje autoriteta Božjeg.

Sva četiri prethodna pasusa iz svetog spisa zapisi su o Božjem blagoslovu čoveka. Oni pružaju detaljan opis primalaca Božjih blagoslova, kao što su Avrȃm i Jov, kao i razloge zašto je Bog darovao Svoje blagoslove i šta je bilo sadržano u tim blagoslovima. Ton i način Božjih izjava, kao i perspektiva i pozicija iz koje je govorio, omogućavaju ljudima da razumeju da su Onaj koji daruje blagoslove i primaoci takvih blagoslova izrazito različitog identiteta, statusa i suštine. Ton i način ovih izjava, kao i pozicija iz koje su izgovorene, jedinstveni su za Boga, koji poseduje identitet Stvoritelja. On ima autoritet i moć, kao i čast Stvoritelja i veličanstvo, koji ne trpe nikakvu sumnju ni od jednog čoveka.

Pogledajmo prvo 1. Mojsijevu 17:4-6: „Ovo je moj savez sa tobom: postaćeš otac mnogim narodima. I nećeš se više zvati Avram, nego će ti ’Avrȃm’ biti ime, jer sam te učinio ocem mnogih naroda. Veoma, veoma plodnim ću te učiniti: od tebe će poteći narodi; i carevi će od tebe proisteći.” Ove reči su bile savez koji je Bog sklopio sa Avrȃmom, kao i Božji blagoslov Avrȃmu: Bog će Avrȃma učiniti ocem mnogih naroda, učiniće ga veoma plodnim, da će od njega poteći narodi, i carevi će od njega proisteći. Vidiš li u ovim rečima autoritet Božji? I kako vidiš takav autoritet? Koji aspekt suštine Božjeg autoriteta vidiš? Pažljivim čitanjem ovih reči nije teško utvrditi da se autoritet i identitet Božji jasno otkrivaju u formulacijama Božjih izjava. Na primer, kada Bog kaže: „Ovo je moj savez sa tobom, postaćeš (…) jer sam te učinio (…) ću te učiniti (…)”, izrazi poput „ti ćeš” i „Ja ću”, čije afirmativne formulacije nose Božji identitet i autoritet, jesu, u nekom smislu, pokazatelj Stvoriteljeve vernosti; u drugom smislu, to su posebne reči u upotrebi Boga, koji poseduje identitet Stvoritelja – kao što su i deo uobičajenog rečnika. Ako neko kaže da se nada da će druga osoba biti veoma plodna, da će od nje poteći narodi i iz nje proisteći carevi, onda je to nesumnjivo neka vrsta želje, a ne obećanje ili blagoslov. Dakle, ljudi se ne usuđuju da kažu: „Učiniću te takvim i takvim, a ti ćeš biti to i to”, jer znaju da ne poseduju takvu silu; to nije do njih, a čak i ako kažu takve stvari, njihove će reči biti prazne besmislice, vođene njihovom željom i ambicijom. Usuđuje li se iko da govori tako veličanstvenim tonom ako oseća da ne može da ostvari svoje želje? Svi žele dobro svom potomstvu i nadaju se da će se oni isticati i uživati u velikom uspehu. „Kakva bi velika sreća bila da jedan od njih postane car! Ako bi neko postao guverner, i to bi bilo dobro – sve dok je neko važan!” Sve su ovo ljudske želje, ali ljudi svom potomstvu mogu samo da požele blagoslove, a ne mogu da ispune niti da ostvare nijedno od svojih obećanja. U svojim srcima, svi jasno znaju da nemaju moć da postignu takve stvari, jer je sve u vezi sa njima mimo njihove kontrole, pa kako bi onda mogli da zapovedaju sudbinom drugih? Bog može da izgovori ove reči zato što Bog poseduje takav autoritet i u stanju je da ispuni i ostvari sva obećanja koja daje čoveku, kao i da obistini sve blagoslove koje daruje čoveku. Čoveka je stvorio Bog, a za Boga je dečja igra da nekoga učini veoma plodnim; potrebna je samo jedna Njegova reč da nečije potomstvo učini uspešnim. Za tako nešto On nikada ne bi morao da se preznojava od rada, ni da Svoj um izlaže velikom naporu, niti da se oko toga previše uzbuđuje; ovo je sama sila Božja, sȃm autoritet Božji.

Nakon što pročitate: „Od Avrȃma će nastati veliki i moćan narod, a preko njega će biti blagosloveni svi narodi na zemlji” u 1. Mojsijevoj 18:18, možete li da osetite autoritet Božji? Možete li da osetite izvanrednost Stvoritelja? Možete li da osetite vrhovnu vlast Stvoritelja? Reči Božje su izvesne. Bog takve reči ne izgovara zbog Svoje uverenosti u uspeh, niti kako bi tu uverenost pokazao; one su, umesto toga, dokaz autoriteta Božjih izjava i zapovest kojom se ispunjavaju reči Božje. Ovde bi trebalo da obratite pažnju na dva izraza. Kada Bog kaže: „Od Avrȃma će nastati veliki i moćan narod, a preko njega će biti blagosloveni svi narodi na zemlji”, postoji li ikakav element dvosmislenosti u ovim rečima? Postoji li ikakav element zabrinutosti? Postoji li ikakav element straha? Zbog reči kao što su „će nastati” i „će biti” u Božjim izjavama, ovi elementi, koji su karakteristični za čoveka i u njemu se često ispoljavaju, nikada nisu imali nikakve veze sa Stvoriteljem. Niko se ne bi usudio da upotrebi takve reči kada bi drugima želeo dobro, niko se ne bi usudio da blagoslovi drugog sa takvom izvesnošću da mu dȃ veliki i moćan narod, niti bi obećao da će preko njega biti blagosloveni svi narodi na zemlji. Što su reči Božje izvesnije, to više one nešto dokazuju – a šta je to nešto? One dokazuju da Bog ima takav autoritet, da Njegov autoritet može da postigne ove stvari i da je njihovo ostvarenje neizbežno. Bog je bio siguran u Svom srcu, bez i najmanjeg oklevanja, u sve ono čime je blagoslovio Avrȃma. Štaviše, sve to bi se ostvarilo u skladu sa Njegovim rečima, i nijedna sila ne bi bila u stanju da izmeni, spreči, naruši ili poremeti njihovo ispunjenje. Ma šta drugo da se dogodilo, ništa ne bi moglo da poništi ispunjenje i ostvarenje Božjih reči niti da na to utiče. Ovo je sušta moć reči izgovorenih iz usta Stvoritelja i autoritet Stvoritelja koji ne trpi čovekovo poricanje! Nakon što si pročitao ove reči, osećaš li još uvek sumnju? Ove reči su izgovorene iz usta Božjih, a u rečima Božjim su sila, veličanstvo i autoritet. Takva moć i autoritet, kao i neizbežnost ostvarenja te činjenice, nedostižni su za svako stvoreno ili nestvoreno biće, i ne mogu ih nadmašiti nijedno stvoreno niti nestvoreno biće. Takvim tonom i intonacijom jedino Stvoritelj može da razgovara sa ljudskim rodom, a činjenice su pokazale da Njegova obećanja nisu prazne reči, niti dokono hvalisanje, već da su izrazi jedinstvenog autoriteta koji ne može nadmašiti nijedan čovek, događaj, niti stvar.

– „Reč”, tom II, „O spoznaji Boga”, „Sȃm Bog, jedinstveni I”

Svakodnevne reči Božje  Odlomak 93

Blagoslovi Božji

1. Mojsijeva 17:4-6  Ovo je moj savez sa tobom: postaćeš otac mnogim narodima. I nećeš se više zvati Avram, nego će ti „Avrȃm” biti ime, jer sam te učinio ocem mnogih naroda. Veoma, veoma plodnim ću te učiniti: od tebe će poteći narodi; i carevi će od tebe proisteći.

1. Mojsijeva 18:18-19  Od Avrȃma će nastati veliki i moćan narod, a preko njega će biti blagosloveni svi narodi na zemlji. Zato sam ga i izabrao da svojoj deci i potomcima zapoveda da se drže Jahveovog puta i da čine što je dobro i pravedno, kako bi Jahve ispunio obećanje dato Avrȃmu.

1. Mojsijeva 22:16-18  Tada mu Jahve reče: „Samim se Sobom zaklinjem, pošto si ovo učinio i nisi se na svog jedinca sina sažalio: obilnim ću te blagoslovima obasuti i tvoje ću potomstvo umnožiti, te će biti brojno kao zvezde na nebu i kao pesak na obali morskoj. Tvoji će potomci osvajati kapije neprijatelja svojih. Zato što si poslušao moj glas, svi će narodi na zemlji biti blagosloveni preko tvog potomstva.”

Knjiga o Jovu 42:12  Jahve je, na kraju, Jova blagoslovio još više nego na početku, te je Jov sada imao četrnaest hiljada ovaca, šest hiljada kamila, hiljadu pari volova i hiljadu magarica.

Jedinstveni način i karakteristike izjava Stvoritelja jesu simbol jedinstvenog identiteta i autoriteta Stvoritelja (Odabrani odlomak)

Koja je razlika između reči koje je izgovorio Bog i reči koje je izgovorio čovek? Kada čitaš ove reči koje je izgovorio Bog, osećaš moć Božjih reči i autoritet Božji. Kako se osećaš kada čuješ da ljudi izgovaraju te reči? Misliš li da su oni izrazito nadmeni i hvalisavi, ljudi koji od sebe prave budale? Zato što oni nemaju ovu silu, ne poseduju takav autoritet, potpuno su nesposobni da ostvare takve stvari. To što su toliko sigurni u svoja obećanja samo pokazuje koliko su njihova zapažanja nemarna. Ako bi neko izgovorio takve reči, nesumnjivo bi bio nadmen i previše samouveren, i pokazao bi se kao klasičan primer arhanđelske naravi. Kada ove reči poteknu iz usta Božjih, osećaš li tu ijedan element nadmenosti? Da li ti se čini da su Božje reči samo šala? Reči Božje jesu autoritet, reči Božje jesu činjenica, i pre nego što ih Svojim ustima izgovori, što će reći, dok je On odlučan u tome da nešto postigne, onda je ta stvar već postignuta. Može se reći da je sve što je Bog rekao Avramu bio savez koji je Bog sklopio sa Avramom i obećanje koje je Bog dao Avramu. Ovo obećanje je bilo utvrđena činjenica, kao i ostvarena činjenica, a ove činjenice su se postepeno ispunjavale u Božjim mislima, prema Božjem planu. Prema tome, kada Bog izgovara takve reči, to ne znači da On ima nadmenu narav, jer je Bog u stanju da ostvari takve stvari. On ima silu i autoritet i potpuno je sposoban da ostvari ta dela, a njihovo ostvarenje je u potpunosti u domenu Njegovih sposobnosti. Kada se reči poput ovih izgovaraju iz usta Božjih, one su otkrivenje i izraz Božje istinske naravi, savršeno otkrivenje i ispoljavanje suštine i autoriteta Božjeg, i nema ničeg prikladnijeg i pogodnijeg što bi bilo dokaz identiteta Stvoritelja. Način, ton i formulacije takvih izjava upravo su oznaka identiteta Stvoritelja, i one su otkrivenja koja savršeno odgovaraju samom Božjem identitetu; u njima nema nikakvog pretvaranja, nikakve nečistoće; one su, potpuno i sasvim, savršen prikaz suštine i autoriteta Stvoritelja. Kada je reč o stvorenim bićima, ona ne poseduju ni ovaj autoritet, ni ovu suštinu, a još manje poseduju silu datu od Boga. Ako čovek otkriva takvo ponašanje, onda je to sasvim izvesno izliv njegove iskvarene naravi; to su čovekova nadmenost i ambicija na delu, kao i razotkrivanje zlobne namere istinskih đavola i Sotona da zalude ljude i namame ih da izdaju Boga. Kako Bog gleda na takva jezička otkrivanja? Bog bi rekao da ti želiš da uzurpiraš Njegovo mesto i da želiš da se predstaviš kao On i zameniš Ga. Kada oponašaš ton Božjih izjava, tvoja je namera da u ljudskim srcima zauzmeš Božje mesto, da prisvojiš ljudski rod koji s pravom pripada Bogu. Ovo te čini istinskim Sotonom; ovo su postupci potomaka arhanđela, nebesima nepodnošljivi! Ima li nekoga među vama ko je nekada Boga oponašao time što je na određeni način izgovorio nekoliko reči, u nameri da zavede i obmane ljude, navodeći ih da se osećaju kao da reči i postupci ove osobe nose autoritet i moć Božju, kao da su suština i identitet te osobe jedinstveni, pa čak i kao da je ton reči te osobe sličan Božjem? Da li ste ikada učinili tako nešto? Da li ste u svom govoru ikada oponašali ton Božji, kroz postupke koji navodno predstavljaju narav Božju, onim što mislite da su moć i autoritet? Da li većina vas često postupa na ovaj način ili planira da tako postupa? Sada, kada zaista vidite, opažate i poznajete autoritet Stvoritelja i osvrnete se na ono što ste nekada radili, i šta ste o sebi otkrivali, da li vam pripadne muka? Prepoznajete li svoju ogavnost i bestidnost? Nakon što smo razložili narav i suštinu takvih ljudi, da li bi se moglo reći da su oni prokleti izrod pakla? Da li bi se moglo reći da svako ko čini takve stvari donosi sebi poniženje? Prepoznajete li ozbiljnost njegove prirode? Koliko je to zapravo ozbiljno? Namera ljudi koji ovako postupaju jeste da oponašaju Boga. Oni žele da budu Bog, da navedu ljude da ih obožavaju kao Boga. Žele da u ljudskim srcima ukinu Božje mesto i da se otarase Boga koji deluje među ljudima, a to čine kako bi postigli cilj da kontrolišu ljude, da proždiru ljude i zaposednu ih. Svi imaju ovakve nesvesne želje i ambicije, i svi žive u ovakvoj iskvarenoj sotonskoj suštini, u sotonskoj prirodi u kojoj su u neprijateljstvu sa Bogom, izdaju Boga i žele da postanu Bog. Nakon Moje besede o temi Božjeg autoriteta, da li još uvek imate želju i ambiciju da se predstavljate kao Bog ili da Ga oponašate? Da li i dalje želite da budete Bog? Da li i dalje želite da postanete Bog? Čovek ne može da oponaša autoritet Božji i čovek ne može da oličava identitet i status Božji. Iako si kadar da oponašaš ton kojim Bog govori, ne možeš da oponašaš suštinu Božju. Iako si u stanju da stojiš na Božjem mestu i predstavljaš se kao Bog, nikada nećeš moći da uradiš ono što Bog namerava da učini i nikada nećeš moći da imaš suverenost nad svim stvarima niti da vladaš njima. U očima Božjim, zauvek ćeš biti maleno stvoreno biće, a kolike god da su tvoje veštine i sposobnosti, koliko god da imaš talenata, ti si u svojoj celini pod vrhovnom vlašću Stvoritelja. Iako si u stanju da izgovoriš neke drske reči, to ne pokazuje da imaš suštinu Stvoritelja niti te predstavlja kao da poseduješ autoritet Stvoritelja. Autoritet i sila Božja jesu suština Samoga Boga. Oni nisu naučeni niti dodati spolja, već su nerazdvojiva suština Samoga Boga. Pa se tako odnos između Stvoritelja i stvorenih bića nikada ne može promeniti. Kao član stvorenog ljudskog roda, moraš da se držiš svog pravog položaja i da se ponašaš na pristojan način. Odgovorno se drži onoga što ti je Stvoritelj poverio. Ne prelazi postavljene granice i ne čini stvari koje su izvan tvojih mogućnosti, niti one kojih se Bog gnuša. Ne stremi ka tome da budeš veliki čovek, da postaneš natčovek, niti da budeš veličanstven pojedinac, i nemoj stremiti ka tome da postaneš Bog. Sve su to želje koje čovek ne bi trebalo da ima. Apsurdno je stremiti ka tome da postaneš veliki čovek ili natčovek. Stremiti ka tome da postaneš Bog je još sramotnije; odvratno je i ogavno. Ono što je uistinu dragoceno i čega bi stvorena bića trebalo da se drže više od svega jeste da postanu istinsko stvoreno biće; to je jedini cilj kome bi svi ljudi trebalo da streme.

– „Reč”, tom II, „O spoznaji Boga”, „Sȃm Bog, jedinstveni I”

Svakodnevne reči Božje  Odlomak 94

Autoritet Stvoritelja nije ograničen vremenom, prostorom i geografijom; autoritet Stvoritelja nadilazi svaki proračun (Odabrani odlomci)

Pogledajmo 1. Mojsijevu 22:17-18. Ovo je još jedan pasus koji je izgovorio Bog Jahve, u kome on kaže Avrȃmu: „Obilnim ću te blagoslovima obasuti i tvoje ću potomstvo umnožiti, te će biti brojno kao zvezde na nebu i kao pesak na obali morskoj. Tvoji će potomci osvajati kapije neprijatelja svojih. Zato što si poslušao moj glas, svi će narodi na zemlji biti blagosloveni preko tvog potomstva.” Bog Jahve je blagoslovio Avrȃma mnogo puta da se njegovo potomstvo umnoži – međutim, u kojoj će se meri umnožiti? U meri o kojoj se govori u Svetom pismu: „kao zvezde na nebu i kao pesak na obali morskoj”. To znači da je Bog želeo da Avrȃmu podari potomstvo tako brojno kao što su zvezde na nebu i izobilno kao što je pesak na obali morskoj. Bog je govorio koristeći slike, a na osnovu ove slike nije teško videti da Bog ne bi podario Avrȃmu samo jednog, dva, pa ni hiljade potomaka, već nebrojeno mnogo, dovoljno da oni postanu mnoštvo naroda, zato što je Bog obećao Avrȃmu da će on biti otac mnogih naroda. Dakle, da li je o tom broju odlučio čovek ili je o njemu odlučio Bog? Može li čovek da kontroliše koliko će potomaka imati? Da li je to do njega? Od čoveka čak ne zavisi ni da li će ih imati nekoliko, a kamoli toliko kao „zvezda na nebu i kao peska na obali morskoj”. Ko ne želi da mu potomstvo bude brojno kao zvezde? Nažalost, stvari se ne odvijaju uvek onako kako želimo. Koliko god čovek bio vešt ili sposoban, to nije do njega; niko ne može stajati van onoga što je Bog odredio. Onoliko koliko ti On dozvoli, toliko ćeš i imati: ako ti Bog dȃ malo, onda nikada nećeš imati mnogo, a ako ti Bog dȃ mnogo, nema svrhe negodovati zbog toga koliko imaš. Zar nije tako? Sve to je do Boga, a ne do čoveka! Čovekom vlada Bog i niko nije izuzet!

Kada je Bog rekao: „tvoje ću potomstvo umnožiti”, bio je to savez koji je Bog sklopio sa Avrȃmom i, poput saveza u vidu duge, biće ispunjen za večnost, a istovremeno je bio obećanje koje je Bog dao Avrȃmu. Samo je Bog sposoban i u stanju da obistini ovo obećanje. Bez obzira na to da li čovek u to veruje ili ne, bez obzira na to da li čovek to prihvata ili ne, i bez obzira na to kako to čovek gleda i uvažava, sve to će se ispuniti do poslednjeg slova, prema rečima koje je Bog izgovorio. Reči Božje se neće izmeniti zbog promena u volji ili u predstavama čoveka, i neće se izmeniti zbog promena u bilo kojoj osobi, događaju ili stvari. Sve stvari mogu da nestanu, ali će reči Božje zauvek ostati. U stvari, dan kada sve stvari nestaju jeste upravo dan u kome se reči Božje potpuno ispunjavaju, jer On je Stvoritelj, On poseduje autoritet Stvoritelja, silu Stvoritelja i On kontroliše sve stvari i svu životnu snagu; On je u stanju da podstakne nešto da nastane ni iz čega ili da nešto postane ništa, i On kontroliše preobražaj svih stvari iz živih u mrtve; za Boga, ništa ne bi moglo biti jednostavnije od toga da umnoži nečije potomstvo. Čoveku to zvuči fantastično, poput bajke, ali za Boga ono što On odluči i obeća da će učiniti nije fantastično, niti je bajka. Naprotiv, to je činjenica koju je Bog već video i koja će se zasigurno ostvariti. Da li to uvažavate? Da li činjenice dokazuju da je Avrȃmovo potomstvo bilo brojno? Koliko je bilo brojno? Onoliko brojno kao „zvezda na nebu i kao peska na obali morskoj” o kojima je govorio Bog? Da li se ono proširilo po svim narodima i oblastima, na svako mesto na svetu? Čime se postiglo takvo stanje stvari? Da li se postiglo autoritetom Božjih reči? Nekoliko stotina ili hiljada godina nakon što su reči Božje izgovorene, Božje reči su se i dalje ispunjavale, neprestano postajući činjenice; ovo je moć Božjih reči i dokaz autoriteta Božjeg. Kada je na početku stvorio sve stvari, Bog je rekao: „Neka bude svetlost!” i postade svetlost. To se desilo veoma brzo, ispunilo se za veoma kratko vreme i nije bilo kašnjenja u tom ostvarenju i ispunjenju; dejstvo Božjih reči bilo je trenutno. Oba su bila prikaz Božjeg autoriteta, međutim, kada je Bog blagoslovio Avrȃma, dozvolio je čoveku da sagleda i drugu stranu suštine Božjeg autoriteta, kao i činjenicu da je Stvoriteljev autoritet van svakog proračuna i, povrh toga, dozvolio je čoveku da vidi praktičniju, izvrsniju stranu Stvoriteljevog autoriteta.

Jednom kada se reči Božje izgovore, autoritet Božji preuzima komandu nad ovim delom, a činjenica koju su obećala usta Božja postepeno počinje da se ostvaruje. Shodno tome, nastaju promene među svim stvarima, kao što sa dolaskom proleća, trava ozeleni, cveće cveta, iz drveća niču pupoljci, ptice zacvrkuću, guske se vraćaju, a polja su prepuna ljudi… Sa dolaskom proleća, sve stvari ponovo oživljavaju i to je čudesno delo Stvoritelja. Kada Bog ispuni Svoja obećanja, sve stvari na nebu i na zemlji se obnavljaju i menjaju u skladu sa mislima Božjim – ništa nije izuzeto iz toga. Kada se preuzeta obaveza ili obećanje izgovore Božjim ustima, sve stvari služe njihovom ispunjenju i koriste se radi tog ispunjenja; sva stvorenja su deo orkestracija i rasporeda pod vrhovnom vlašću Stvoritelja, obavljaju dodeljene uloge i služe svojoj dodeljenoj funkciji. To je ispoljavanje Stvoriteljevog autoriteta. Šta vidiš u tome? Kako spoznaješ autoritet Božji? Postoji li neki opseg Božjeg autoriteta? Postoji li vremensko ograničenje? Može li se reći da je Božji autoritet određene visine ili dužine? Može li se reći da je on određene veličine ili snage? Može li se izmeriti dimenzijama čoveka? Autoritet Božji se ne uključuje i ne isključuje, ne dolazi i odlazi, niti ima ikoga ko može da izmeri koliko je tačno velik Njegov autoritet. Koliko god da je vremena prošlo, kada Bog blagoslovi neku osobu, taj blagoslov će se nastaviti, a njegov nastavak će biti svedočanstvo o neprocenjivom autoritetu Božjem i omogućiće ljudskom rodu da posmatra ponovno pojavljivanje neugasive životne sile Stvoritelja, svaki put iznova. Svako pokazivanje Njegovog autoriteta savršen je prikaz reči iz Njegovih usta, koje se prikazuju svim stvarima i ljudskom rodu. Osim toga, bez premca je sve što je postignuto Njegovim autoritetom, izvrsno je i potpuno besprekorno. Može se reći da su sve Njegove misli, Njegove reči, Njegov autoritet i celokupno delo koje On ostvaruje predivna slika kojoj nema premca, a kad je reč o stvorenjima, jezik ljudskog roda nije u stanju da izrazi njegov značaj i vrednost. Kada Bog dȃ obećanje nekoj osobi, Bog sve o toj osobi poznaje kao vlastiti džep, bilo da je reč o tome gde ta osoba živi ili šta radi, o njenom poreklu pre ili nakon što je dobila obećanje ili o značajnim preokretima u njenom životnom okruženju. Koliko god da je vremena prošlo nakon što su izgovorene Božje reči, za Njega je to kao da su upravo izgovorene. Ovo znači da Bog ima silu i takav autoritet da može da prati svako obećanje koje je dao ljudskom rodu, da ga kontroliše i ispuni, a bez obzira na to u čemu se sastoji samo obećanje, bez obzira na to koliko će vremena biti potrebno da se ono sasvim ispuni i, povrh toga, bez obzira na to koliko je širok domašaj njegovog ispunjenja – na primer, vreme, geografija, rasa i tome slično – ovo će se obećanje ostvariti i ispuniti, a njegovo ostvarenje i ispunjenje Njemu čak neće predstavljati ni najmanji napor. Šta to dokazuje? To dokazuje da je širina Božjeg autoriteta i sile dovoljna da kontroliše celu vaseljenu i ceo ljudski rod. Bog je stvorio svetlost, no, to ne znači da Bog jedino upravlja svetlošću, niti da On jedino upravlja vodom zato što je stvorio vodu, a da sve drugo nije povezano sa Bogom. Zar to ne bi bilo pogrešno shvatanje? Iako je Božji blagoslov Avrȃma posle nekoliko stotina godina postepeno izbledeo iz čovekovog sećanja, za Boga je ovo obećanje i dalje ostalo isto. Ono je i dalje u procesu ostvarenja i nikada nije prestajalo. Čovek nikada nije znao, niti je čuo kako Bog izvršava Svoj autoritet, kako orkestrira svim stvarima i raspoređuje ih i koliko se divnih priča dogodilo među svim stvarima stvorenim od Boga tokom ovog vremena, ali se svaki divni deo prikazivanja Božjeg autoriteta i otkrivenja Njegovih dela prenosio i uzdizao među svim stvorenjima, sva stvorenja su pokazivala čudesna dela Stvoritelja i govorila o njima, a svaku toliko puta ispričanu priču o Stvoriteljevoj suverenosti nad svim stvorenjima, sva stvorenja će obznanjivati za vek vekova. Autoritet kojim Bog vlada svim stvarima, i sila Božja svim stvorenjima, pokazuju da je Bog prisutan svuda i u svakom trenutku. Kada posvedočiš sveprisutnosti autoriteta i sile Božje, videćeš da je Bog prisutan svuda i u svakom trenutku. Autoritet i sila Božja nisu ograničeni vremenom, geografijom, prostorom niti od strane ijedne osobe, događaja ili stvari. Širina Božjeg autoriteta i sile nadilazi čovekovu maštu; nedokučiva je čoveku, čoveku je nezamisliva i čoveku nikada neće biti sasvim poznata.

– „Reč”, tom II, „O spoznaji Boga”, „Sȃm Bog, jedinstveni I”

Svakodnevne reči Božje  Odlomak 95

Autoritet Stvoritelja nije ograničen vremenom, prostorom i geografijom; autoritet Stvoritelja nadilazi svaki proračun (Odabrani odlomak)

Neki ljudi vole da izvode zaključke i da zamišljaju, međutim, koliko daleko može da dosegne ljudska mašta? Može li otići dalje od ovog sveta? Da li je čovek u stanju da izvede zaključak o verodostojnosti i tačnosti Božjeg autoriteta i da ih zamisli? Omogućavaju li čovekovi zaključci i mašta sticanje znanja o Božjem autoritetu? Mogu li oni zaista navesti čoveka da prizna autoritet Božji i pokori mu se? Činjenice dokazuju da su čovekovi zaključci i mašta samo proizvod njegovog intelekta i da nisu ni od najmanje pomoći niti koristi čovekovom znanju o Božjem autoritetu. Nakon što pročitaju naučno-fantastično štivo, neki su u stanju da zamisle Mesec ili izgled zvezda. Ipak, to ne znači da čovek ima ikakvo razumevanje autoriteta Božjeg. Čovekova mašta je upravo to: mašta. On nipošto ne može da dokuči činjenice o tim stvarima, odnosno, o njihovoj povezanosti sa Božjim autoritetom. Kakve veze ima čak i to ako si bio na Mesecu? Pokazuje li to da imaš višedimenzionalno razumevanje Božjeg autoriteta? Pokazuje li to da si u stanju da zamisliš širinu Božjeg autoriteta i sile? Budući da čovekovi zaključci i mašta nisu u stanju da mu omoguće da spozna autoritet Božji, šta čovek treba da uradi? Najmudrije bi bilo da ne izvodi zaključke niti da zamišlja, što znači da čovek nikada ne sme da se oslanja na maštu, niti da se uzda u zaključke kad je reč o spoznaji autoriteta Božjeg. Šta ovde želim da vam kažem? Znanje o Božjem autoritetu, Božjoj sili, Božjem sopstvenom identitetu i Božjoj suštini ne možeš postići oslanjajući se na svoju maštu. Pošto se za spoznaju autoriteta Božjeg ne možeš osloniti na maštu, na koji način onda možeš steći istinsko znanje o Božjem autoritetu? Način da se to učini jeste kroz jedenje i pijenje reči Božjih, kroz zajedništvo i kroz proživljavanje reči Božjih. Tako ćeš postepeno sticati iskustvo i potvrdu o Božjem autoritetu i postepeno ćeš sticati razumevanje i znanje o tome. Ovo je jedini način da se postigne znanje o Božjem autoritetu; ne postoje prečice. Tražiti od vas da ne zamišljate nije isto što i navoditi vas da pasivno sedite i čekate uništenje ili vas sprečavati da išta činite. Ne koristiti mozak za razmišljanje i zamišljanje znači ne koristiti logiku za izvođenje zaključaka, ne koristiti znanje za analizu, ne koristiti nauku kao osnovu, već umesto toga priznati, uveriti se i potvrditi da Bog u koga veruješ ima autoritet, potvrditi da On ima suverenost nad tvojom sudbinom i da Njegova sila u svakom trenutku dokazuje da je On Sȃm pravi Bog, kroz reči Božje, kroz istinu, kroz sve sa čime se susrećeš u životu. Ovo je jedini način na koji svako može da postigne razumevanje Boga. Neki kažu da žele da pronađu jednostavan način za postizanje ovog cilja, međutim, možete li smisliti takav način? Kažem ti, nema potrebe da razmišljaš: ne postoje drugi načini! Jedini način jeste da savesno i postojano spoznajemo i potvrđujemo ono što Bog ima i što jeste kroz svaku reč koju On izražava i kroz sve što On čini. Ovo je jedini način da se spozna Bog. Jer ono što Bog ima i što jeste, kao i sve o Bogu, nije šuplje i prazno, već praktično.

– „Reč”, tom II, „O spoznaji Boga”, „Sȃm Bog, jedinstveni I”

Svakodnevne reči Božje  Odlomak 96

Činjenica da Stvoritelj ima kontrolu i vrhovnu vlast nad svim stvarima i živim bićima govori o istinskom postojanju Stvoriteljevog autoriteta

Jahveov blagoslov Jova je zabeležen u Knjizi o Jovu. Šta je Bog darovao Jovu? „Jahve je, na kraju, Jova blagoslovio još više nego na početku, te je Jov sada imao četrnaest hiljada ovaca, šest hiljada kamila, hiljadu pari volova i hiljadu magarica” (Knjiga o Jovu 42:12). Iz čovekove perspektive, šta su bile te stvari koje su date Jovu? Da li su to bila dobra ljudskog roda? Uz tu imovinu, zar Jov ne bi bio veoma bogat u tom dobu? Kako je onda stekao takvu imovinu? Šta je dovelo do njegovog bogatstva? Podrazumeva se – Jov ju je stekao zahvaljujući blagoslovu Božjem. Kako je Jov posmatrao ova dobra i kako je gledao na blagoslov Božji, nije nešto o čemu ćemo ovde raspravljati. Kada je reč o blagoslovima Božjim, svi ljudi danonoćno žude da ih Bog blagoslovi, ali čovek nema kontrolu nad time koliko imovine može da stekne tokom svog života, niti da li može da primi blagoslove od Boga – to je neosporna činjenica! Bog ima autoritet i silu da čoveku podari sva dobra, da omogući čoveku da dobije svaki blagoslov, ali ipak postoji načelo za Božje blagoslove. Kakve ljude Bog blagosilja? On, naravno, blagosilja ljude koji Mu se dopadaju! I Avrȃma i Jova je Bog blagoslovio, međutim, blagoslovi koje su oni primili nisu bili isti. Avrȃma je Bog blagoslovio potomstvom brojnim poput zrna peska i zvezda. Kada je Bog blagoslovio Avrȃma, učinio je da potomci jednog čoveka i jednog naroda postanu moćni i napredni. U tome je ljudskim rodom vladao autoritet Božji, koji je udahnuo dah Božji među svim stvarima i živim bićima. Pod suverenošću Božjeg autoriteta, ovaj ljudski rod se razmnožavao i živeo onom brzinom koju je odredio Bog i u okvirima koje je odredio Bog. Konkretno, održivost ovog naroda, brzina širenja i očekivani životni vek bili su svi u sastavu Božjeg uređenja, a načelo svega ovoga se u celini zasnivalo na obećanju koje je Bog dao Avrȃmu. To znači da će se, bez obzira na okolnosti, Božja obećanja odvijati nesmetano i biće ostvarena pod proviđenjem Božjeg autoriteta. U obećanju koje je Bog dao Avrȃmu, bez obzira na preokrete u svetu, bez obzira na epohu, bez obzira na katastrofe koje trpi ljudski rod, potomci Avrȃmovi neće se suočiti sa rizikom uništenja, a njihov narod neće izumreti. Međutim, Božje blagosiljanje Jova njega je učinilo izuzetno bogatim. Bog mu je dao mnoštvo živih stvorenja koja dišu, čije je karakteristike – njihov broj, brzinu njihovog razmnožavanja, stopu preživljavanja, količinu masti u njihovom telu i tome slično – takođe kontrolisao Bog. Iako ova živa bića nisu posedovala moć govora, ona su ipak bila deo Stvoriteljevog uređenja, a načelo na kojem za njih počiva Božje uređenje napravljeno je na osnovu blagoslova koje je Bog obećao Jovu. U blagoslovima koje je Bog dao Avrȃmu i Jovu, iako se razlikovalo ono što je obećano, autoritet kojim je Stvoritelj upravljao svim stvarima i živim bićima bio je isti. Svaka pojedinost Božjeg autoriteta i sile izražena je u Njegovim različitim obećanjima i blagoslovima Avrȃmu i Jovu i, još jednom, ljudskom rodu pokazuje da autoritet Božji uveliko nadilazi čovekovu maštu. Ove pojedinosti ljudskom rodu još jednom poručuju da, ako želi da spozna Božji autoritet, to se može postići samo kroz Božje reči i kroz iskustvo Božjeg dela.

Božji autoritet suverenosti nad svim stvarima omogućava čoveku da vidi jednu činjenicu: Božji autoritet nije oličen samo u rečima: „Tada reče Bog: neka bude svetlost! I postade svetlost. Neka bude svod. I postade svod. Neka bude kopno. I postade kopno”, već je, povrh toga, Njegov autoritet oličen i u tome kako je učinio da svetlost potraje, sprečio da svod nestane i zauvek razdvojio kopno od vode, kao i u pojedinostima kao što su način na koji je vladao i upravljao stvarima koje je stvorio: svetlošću, nebeskim svodom i kopnom. Šta još vidite u Božjem blagoslovu ljudskog roda? Jasno je da nakon što je Bog blagoslovio Avrȃma i Jova, Božji koraci nisu stali, jer je On tek počeo da izvršava Svoj autoritet i nameravao je da svaku Svoju reč pretvori u stvarnost, i da obistini svaku pojedinost o kojoj je govorio, pa je tako, u potonjim godinama, nastavio da čini sve što je nameravao. Pošto Bog ima autoritet, možda se čoveku čini da Bog treba samo da progovori i da će se, a da On ni ne mrdne prstom, sva pitanja i stvari ostvariti. Takva zamišljanja su prilično smešna! Ako isključivo jednostrano posmatraš Božje sklapanje saveza sa čovekom korišćenjem reči, kao i Božje ostvarenje svega korišćenjem reči, a nisi u stanju da vidiš različite znakove i činjenice da autoritet Božji drži vrhovnu vlast nad postojanjem svih stvari, onda je tvoje shvatanje Božjeg autoriteta vrlo isprazno i smešno! Ako čovek zamišlja da je Bog takav, onda se mora reći da je čovekovo znanje o Bogu dovedeno na samu ivicu i da je dospelo u ćorsokak, jer je Bog kojeg čovek zamišlja samo mašina koja izdaje naređenja, a ne Bog koji poseduje autoritet. Šta si video kroz primere Avrȃma i Jova? Jesi li video praktičnu stranu Božjeg autoriteta i sile? Nakon što je blagoslovio Avrȃma i Jova, Bog se nije zadržao tu gde je bio, niti je postavio Svoje glasnike da deluju dok je On čekao da vidi kakav će biti ishod. Naprotiv, čim je Bog izgovorio Svoje reči, pod vođstvom Božjeg autoriteta, sve stvari su počele da se uklapaju u delo koje je Bog nameravao da obavi, a bili su pripremljeni ljudi, stvari i predmeti koje je Bog zahtevao. To znači, čim su reči izgovorene iz usta Božjih, Božji autoritet je počeo da se izvršava po celoj zemlji, a On je odredio pravac ostvarenja i ispunjenja onih obećanja koja je dao Avrȃmu i Jovu, praveći istovremeno sve prigodne planove i pripreme za sve što je bilo potrebno pri svakom koraku i svakoj ključnoj etapi koje je planirao da sprovede. Za to vreme, Bog nije upravljao samo Svojim glasnicima, već i svim stvarima koje je stvorio. Drugim rečima, domašaj ispoljavanja Božjeg autoriteta nije obuhvatao samo glasnike, već i sve stvorene stvari, kojima se upravljalo kako bi se uklopile u delo koje je On nameravao da postigne; to su bili konkretni načini na koje se autoritet Božji izvršavao. U svojim predstavama, neki od vas mogu imati sledeće shvatanje Božjeg autoriteta: Bog ima autoritet i Bog ima silu, pa stoga Bog treba samo da ostane na trećem nebu ili na nekom utvrđenom mestu, i ne mora da obavlja nikakav konkretan posao, a celo Njegovo delo se završava u Njegovim mislima. Neki, takođe, mogu verovati da, iako je Bog blagoslovio Avrȃma, On nije morao ništa da učini, već da je bilo dovoljno samo da izgovori Svoje reči. Da li se zaista tako i dogodilo? Jasno je da nije! Iako Bog poseduje autoritet i silu, Njegov je autoritet istinit i stvaran, a ne prazan. Verodostojnost i stvarnost Božjeg autoriteta i sile postepeno se otkrivaju i oličavaju u Njegovom stvaranju svih stvari, u Njegovoj kontroli nad svim stvarima i u procesu kojim vodi ljudski rod i njime upravlja. Svaki metod, svaka perspektiva i svaki detalj Božje suverenosti nad ljudskim rodom i svim stvarima, celokupno delo koje je ostvario, kao i Njegovo shvatanje svih stvari – sve to doslovno dokazuje da autoritet i sila Božja nisu prazne reči. Njegov autoritet i sila se neprestano pokazuju i otkrivaju, i to u svim stvarima. Ova ispoljavanja i otkrivenja govore o stvarnom postojanju Božjeg autoriteta, jer On koristi Svoj autoritet i silu da nastavi Svoje delo, da zapoveda svim stvarima i da u svakom trenutku drži suverenost nad svim stvarima; Njegovu silu i autoritet ne mogu da zamene ni anđeli ni glasnici Božji. Bog je odlučio kakve će blagoslove darovati Avrȃmu i Jovu – tu odluku je doneo Bog. Iako su glasnici Božji lično posetili Avrȃma ili Jova, njihovi postupci su bili zasnovani na zapovestima Božjim, njihovi postupci su preduzeti pod autoritetom Božjim, a ujedno su i glasnici bili pod suverenošću Božjom. Iako čovek vidi da glasnici Božji posećuju Avrȃma i ne svedoči tome da Bog Jahve lično išta obavlja u biblijskim zapisima, u stvari, Onaj jedini koji zaista sprovodi silu i autoritet jeste Sȃm Bog, a to ne trpi nikakvu sumnju ni od jednog čoveka! Čak i ako si video da anđeli ili glasnici poseduju veliku silu i da su izvodili čuda, ili da su obavljali određene stvari koje je naložio Bog, njihovi postupci služe samo ispunjenju Božjeg naloga, i ni u kom slučaju nisu ispoljavanje autoriteta Božjeg – jer nijedan čovek ni predmet nema, niti poseduje, autoritet Stvoritelja da stvara sve stvari i da drži suverenost nad svim stvarima. Dakle, nijedan čovek ni predmet ne mogu da sprovedu autoritet Stvoritelja, niti da ga pokažu.

– „Reč”, tom II, „O spoznaji Boga”, „Sȃm Bog, jedinstveni I”

Svakodnevne reči Božje  Odlomak 97

Autoritet Stvoritelja je nepromenljiv i nepovrediv

1. Bog koristi reči da stvori sve stvari

1. Mojsijeva 1:3-5  Tada reče Bog: „Neka bude svetlost!” I postade svetlost. Bog je video da je svetlost dobra, pa je razdelio svetlost od tame. Svetlost je Bog nazvao „dan”, a tamu je nazvao „noć”. Prođe veče, svanu jutro – dan prvi.

1. Mojsijeva 1:6-7  Zatim reče Bog: „Neka se prostre svod posred voda da deli donje vode od gornjih voda!” Bog načini svod, te odvoji vode pod svodom od voda nad svodom. Tako se i zbilo.

1. Mojsijeva 1:9-11  Zatim reče Bog: „Vode pod svodom neka se saberu na jedno mesto i neka se pokaže kopno!” Tako se i zbilo. Kopno je Bog nazvao „zemlja”, a vodena zborišta „more”. Vide Bog da je to dobro. Zatim reče Bog: „Neka iz zemlje nikne bilje: ono koje u sebi nosi zrnevlje i drveta koja rađaju plod; sve bilje koje, svako prema svojoj vrsti, rađa na zemlji, i u sebi nosi svoje seme!” Tako se i zbilo.

1. Mojsijeva 1:14-15  Zatim reče Bog: „Neka budu svetila na nebeskom svodu da dele dan od noći, i da označavaju utvrđena doba, dane i godine, te da svetle na nebeskom svodu osvetljavajući zemlju!” Tako se i zbilo.

1. Mojsijeva 1:20-21  Zatim reče Bog: „Neka provrve vodom živa bića, i ptice nek polete nad zemljom po nebeskom svodu!” Bog je stvorio i morske nemani i svakojaka živa bića što se kreću i vrve u vodi, te sve ptice krilate po svojim vrstama. Vide Bog da je to dobro.

1. Mojsijeva 1:24-25  Zatim reče Bog: „Neka zemlja proizvede živa bića, svako prema svojoj vrsti: stoku, gmizavce i divlje životinje svake vrste!” Tako se i zbilo. Bog stvori svakovrsne divlje životinje, svakovrsnu stoku i svakovrsne gmizavce što puze po zemlji. Vide Bog da je to dobro.

2. Bog koristi Svoje reči da sklopi savez sa čovekom

1. Mojsijeva 9:11-13  „Ja ću se držati svog saveza s vama, te potopne vode nikad više neće uništiti sva živa bića, niti će ikad više potop pustošiti zemlju.” Još reče Bog: „Ovo je znak saveza koji sklapam između sebe i vas i svih živih bića što su s vama, savez za sva buduća pokolenja. Svoju dugu postavljam u oblake da bude znak saveza između mene i zemlje.”

3. Blagoslovi Božji

1. Mojsijeva 17:4-6  Ovo je moj savez sa tobom: postaćeš otac mnogim narodima. I nećeš se više zvati Avram, nego će ti „Avrȃm” biti ime, jer sam te učinio ocem mnogih naroda. Veoma, veoma plodnim ću te učiniti: od tebe će poteći narodi; i carevi će od tebe proisteći.

1. Mojsijeva 18:18-19  Od Avrȃma će nastati veliki i moćan narod, a preko njega će biti blagosloveni svi narodi na zemlji. Zato sam ga i izabrao da svojoj deci i potomcima zapoveda da se drže Jahveovog puta i da čine što je dobro i pravedno, kako bi Jahve ispunio obećanje dato Avrȃmu.

1. Mojsijeva 22:16-18  Tada mu Jahve reče: „Samim se Sobom zaklinjem, pošto si ovo učinio i nisi se na svog jedinca sina sažalio: obilnim ću te blagoslovima obasuti i tvoje ću potomstvo umnožiti, te će biti brojno kao zvezde na nebu i kao pesak na obali morskoj. Tvoji će potomci osvajati kapije neprijatelja svojih. Zato što si poslušao moj glas, svi će narodi na zemlji biti blagosloveni preko tvog potomstva.”

Knjiga o Jovu 42:12  Jahve je, na kraju, Jova blagoslovio još više nego na početku, te je Jov sada imao četrnaest hiljada ovaca, šest hiljada kamila, hiljadu pari volova i hiljadu magarica.

Šta ste videli u ova tri dela svetog spisa? Da li ste videli da postoji načelo prema kome Bog sprovodi Svoj autoritet? Na primer, Bog je koristio dugu da sklopi savez sa čovekom – postavio je dugu u oblacima kako bi saopštio čoveku da više nikada neće koristiti potop da uništi svet. Da li je duga koju ljudi danas vide i dalje ista ona koja je izgovorena iz usta Božjih? Da li su se njena priroda i značenje promenili? Nesumnjivo nisu. Bog je iskoristio Svoj autoritet da sprovede ovu radnju, i savez koji je On sklopio sa čovekom nastavio se sve do dana današnjeg, a trenutak u kome će ovaj savez biti izmenjen biće, naravno, Božja odluka. Nakon što je Bog rekao: „Svoju dugu postavljam u oblake”, Bog se uvek pridržavao ovog saveza, sve do današnjeg dana. Šta vidiš u ovome? Iako Bog poseduje autoritet i silu, On je veoma strog i principijelan u Svojim postupcima, i ostaje veran Svojoj reči. Njegova strogost i načela Njegovih postupaka pokazuju neuvredljivost Stvoritelja i nenadmašivost Stvoriteljevog autoriteta. Iako On poseduje vrhovni autoritet i sve stvari su pod Njegovom vrhovnom vlašću, i iako ima silu da ima suverenost nad svim stvarima, Bog nikada nije narušio niti prekinuo sopstveni plan, a svaki put kada sprovodi Svoj autoritet, to je u strogoj saglasnosti sa Njegovim sopstvenim načelima, uz tačno poštovanje onoga što je izgovoreno iz Njegovih usta i uz poštovanje koraka i ciljeva Njegovog plana. Nepotrebno je reći da se sve stvari pod Božjom suvernošću takođe povinuju načelima prema kojima se sprovodi Božji autoritet i nijedan čovek niti stvar ne mogu pobeći od orkestracija Njegovog autoriteta, niti mogu da promene načela prema kojima se sprovodi Njegov autoritet. U Božjim očima, oni koji su blagosloveni dobijaju blagoslove zbog Njegovog autoriteta, a oni koji su prokleti dobijaju svoju kaznu zbog Njegovog autoriteta. Pod suverenošću Božjeg autoriteta, nijedan čovek niti stvar ne mogu pobeći od sprovođenja Njegovog autoriteta, niti mogu da promene načela prema kojima se sprovodi Njegov autoritet. Autoritet Stvoritelja neće promeniti izmena nijednog činioca i, slično tome, načela prema kojima se sprovodi Njegov autoritet neće se promeniti ni iz jednog razloga. Nebo i zemlja mogu doživeti velike preokrete, ali se autoritet Stvoritelja neće promeniti; sve stvari prolaze, ali autoritet Stvoritelja neće nikada proći. To je suština Stvoriteljevog nepromenljivog autoriteta koji ne trpi uvredu i to je sušta jedinstvenost Stvoritelja!

Božja naredba Sotoni

Knjiga o Jovu 2:6  Jahve reče Sotoni: „Dobro, evo, dajem ti ga u ruke, ali mu ipak poštedi život.”

Sotona se nikada nije usudio da prekrši autoritet Stvoritelja i zbog toga sva stvorenja žive kako treba

Ovo je odlomak iz Knjige o Jovu, a zamenica „ga” u ovim rečima odnosi se na Jova. Iako kratka, ova rečenica razjašnjava mnoga pitanja. Ona opisuje konkretan razgovor između Boga i Sotone u duhovnom carstvu i poručuje nam da je predmet Božjih reči bio Sotona. Takođe beleži šta je Bog konkretno rekao. Božje reči su bile zapovest i naredba Sotoni. Konkretne pojedinosti ove naredbe odnose se na to da se Jovu poštedi život i odnose se na mesto gde je Bog povukao granicu u Sotoninom ophođenju prema Jovu – Sotona je Jovu morao da poštedi život. Iz ove rečenice najpre saznajemo da su to bile reči koje je Bog uputio Sotoni. Prema izvornom tekstu Knjige o Jovu, odlomak nam saopštava pozadinu ovih reči: Sotona je želeo da optuži Jova, pa je morao da dobije Božju saglasnost da bi mogao da ga iskuša. Kada je pristao na Sotonin zahtev da iskuša Jova, Bog je postavio sledeći uslov: „Evo ti Jova u ruke tvoje, ali mu ipak život sačuvaj.” Kakva je priroda ovih reči? Jasno je da su one zapovest, naredba. Pošto si razumeo prirodu ovih reči, trebalo bi, naravno, i da dokučiš da je Onaj koji je izdao ovu naredbu bio Bog, a da je onaj ko je primio ovu naredbu i poslušao je bio Sotona. Nepotrebno je reći da je, u ovoj naredbi, odnos između Boga i Sotone očigledan svakome ko čita ove reči. Naravno, ovo je takođe odnos između Boga i Sotone u duhovnom carstvu, kao i razlika između identiteta i statusa Boga i Sotone, navedenih u zapisima o razgovoru između Boga i Sotone u Svetom pismu, a to je i izrazita razlika između identiteta i statusa Boga i Sotone koju čovek danas može da sazna u konkretnom primeru i tekstualnom zapisu. U ovom trenutku, moram da kažem da je zapis ovih reči važan dokument u ljudskoj spoznaji o identitetu i statusu Božjem, i da on pruža važne informacije za ljudsko znanje o Bogu. Kroz ovaj razgovor između Stvoritelja i Sotone u duhovnom carstvu, čovek može da shvati jedan konkretniji aspekt autoriteta Stvoritelja. Ove reči su još jedno svedočanstvo o jedinstvenom autoritetu Stvoritelja.

Spolja posmatrano, Bog Jahve vodi dijalog sa Sotonom. U suštini, stav kojim Bog Jahve govori i položaj na kojem se nalazi viši su od Sotoninog. To znači da Bog Jahve zapoveda Sotoni naredbodavnim tonom i govori Sotoni šta treba i šta ne treba da učini, da je Jov već u Sotoninim rukama i da ima slobodu da se prema Jovu ophodi kako želi – ali da Jovu ne sme da oduzme život. Podrazumeva se da Jovov život nije predat Sotoni iako Jov jeste predat u Sotonine ruke; niko ne može oduzeti Jovov život iz Božjih ruku ako Bog to ne dozvoli. Božji stav je jasno izražen u ovoj zapovesti Sotoni, a ova zapovest, takođe, ispoljava i otkriva poziciju sa koje Bog Jahve razgovara sa Sotonom. Bog Jahve ne samo da tu ima status Boga koji je stvorio svetlost, vazduh, sve stvari i živa bića, status Boga koji ima suverenost nad svim stvarima i živim bićima, već i status Boga koji zapoveda ljudskom rodu, zapoveda Adu, Boga koji upravlja životom i smrću svih živih bića. U duhovnom carstvu, ko bi se osim Boga usudio da izda takvu naredbu Sotoni? I zašto je Bog lično izdao Svoju naredbu Sotoni? Zato što život čoveka, uključujući i Jovov, kontroliše Bog. Bog nije dozvolio Sotoni da Jovu naudi ili da mu oduzme život, pa čak i kada je Bog Sotoni dozvolio da iskuša Jova, Bog se, ipak, dosetio da posebno izda takvu naredbu i još jednom je zapovedio Sotoni da Jovu ne oduzima život. Sotona se nikada nije usudio da prekorači autoritet Božji, a još pažljivije je sledio naredbe i konkretne zapovesti Božje i bio im je poslušan, nikada se ne usuđujući da im prkosi i, naravno, ne usuđujući se da slobodno promeni ijednu Božju naredbu. Bog je takve granice postavio Sotoni, pa se Sotona nikada nije usudio da te granice pređe. Nije li to moć Božjeg autoriteta? Nije li to svedočanstvo o Božjem autoritetu? U odnosu na ljudski rod, Sotona ima mnogo jasnije razumevanje o tome kako da se ponaša prema Bogu i kako da posmatra Boga, pa tako, u duhovnom carstvu, Sotona veoma jasno vidi status i autoritet Božji, duboko priznaje moć Božjeg autoriteta i načela na kojima počiva sprovođenje Njegovog autoriteta. On se nipošto ne usuđuje da ih previdi, niti se usuđuje da ih na bilo koji način prekrši. Ne usuđuje se da učini išta čime prekoračuje autoritet Božji niti se usuđuje da na bilo koji način izazove Božji gnev. Iako je po prirodi zao i nadmen, Sotona se nikada nije usudio da pređe granice i ograničenja koja mu je postavio Bog. Milionima godina, on se strogo pridržava ovih granica, pridržava se svake zapovesti i naredbe dobijenih od Boga, i nikada se nije usudio da pređe zacrtanu liniju. Iako je zloban, Sotona je mnogo mudriji od iskvarenog ljudskog roda; poznat mu je identitet Stvoritelja i poznaje svoje granice. Iz Sotoninih postupaka kojima se „poštuju pravila” može se videti da su autoritet i sila Božja nebeske uredbe koje Sotona ne sme da prekorači. I upravo se zbog jedinstvenosti i autoriteta Božjeg sve stvari menjaju i uredno rasprostiru, ljudski rod može da živi i da se razmnožava onim tokom koji je odredio Bog, nijedna osoba niti predmet nisu u stanju da naruše ovaj poredak, te nijedna osoba niti predmet nisu u stanju da promene ovaj zakon – jer svi potiču iz ruku Stvoritelja i iz uređenja i autoriteta Stvoritelja.

Samo Bog, koji ima identitet Stvoritelja, poseduje jedinstveni autoritet (Odabrani odlomak)

Poseban identitet Sotone doveo je do toga da mnogi ljudi iskazuju snažno zanimanje za Sotonino ispoljavanje različitih aspekata. Čak ima mnogo budalastih ljudi koji veruju da, baš kao i Bog, Sotona takođe poseduje autoritet, jer je Sotona u stanju da pokazuje čuda i u stanju je da obavlja stvari koje su ljudskom rodu nemoguće. Dakle, pored toga što obožava Boga, ljudski rod u svom srcu, takođe, ostavlja mesto za Sotonu, pa čak Sotonu obožava kao boga. Ovi ljudi su jadni i dostojni prezira. Jadni su zbog svoje neukosti, a dostojni prezira zbog svoje jeresi i urođene zle suštine. U ovom trenutku, smatram da je neophodno da vas obavestim o tome šta je autoritet, šta on simbolizuje i šta predstavlja. Uopšteno govoreći, Sȃm Bog jeste autoritet, Njegov autoritet simbolizuje nadmoć i suštinu Božju, a autoritet Samoga Boga predstavlja status i identitet Božji. Budući da je tako, da li se Sotona usuđuje da za sebe kaže da je Bog? Da li se Sotona usuđuje da kaže da je stvorio sve stvari i da ima suverenost nad svim stvarima? Naravno da ne! Jer nije u stanju da stvori sve stvari; do dana današnjeg, on nikada nije napravio ništa od onoga što je stvorio Bog i nikada nije stvorio ništa što ima život. Pošto nema Božji autoritet, on nikada ne bi mogao da poseduje status i identitet Božji, i to je određeno njegovom suštinom. Poseduje li on istu silu kao Bog? Jasno da ne poseduje! Kako nazivamo postupke Sotone i čuda koja pokazuje Sotona? Je li to sila? Da li bi se to moglo nazvati autoritetom? Naravno da ne! Sotona upravlja talasom zla i ometa, narušava i prekida svaki aspekt Božjeg dela. Poslednjih nekoliko hiljada godina, osim što je iskvario i zloupotrebio ljudski rod, namamivši i obmanuvši čoveka u pravcu izopačenosti i odbacivanja Boga, tako da se čovek uputio ka dolini senke smrti, da li je Sotona učinio išta što zaslužuje da čovek to i najmanje upamti, pohvali ili da to ceni? Da Sotona poseduje autoritet i silu, da li bi on iskvario ljudski rod? Da Sotona poseduje autoritet i silu, da li bi on naudio ljudskom rodu? Da Sotona poseduje silu i autoritet, da li bi ljudski rod napustio Boga i okrenuo se smrti? Budući da Sotona nema autoritet ni silu, šta treba da zaključimo o suštini svega onoga što on čini? Ima onih koji sve što Sotona čini određuju kao obične smicalice, ali Ja verujem da takvo određenje nije sasvim prikladno. Da li su zla dela kojima je iskvario ljudski rod obična smicalica? Zla sila kojom je Sotona zlostavljao Jova, kao i njegova žestoka želja da ga zlostavlja i proždre, ne bi se mogli postići običnom smicalicom. Osvrnemo li se unazad, u trenu su nestala Jovova jata i stada, rasuta nadaleko po brdima i planinama; u trenu je nestalo Jovovo veliko bogatstvo. Da li se to moglo postići običnom smicalicom? Priroda svega što Sotona čini izražava se negativnim terminima, kao što su narušiti, prekinuti, uništiti, teško nauditi, zlo, zlonamernost i tama, i uklapa se u njih, pa je tako pojava svega što je nepravedno i zlo neraskidivo povezana sa postupcima Sotone i nerazdvojiva je od odvratne suštine Sotone. Bez obzira na to koliko je Sotona „izuzetno moćan”, koliko drzak i ambiciozan, koliko god da je velika njegova sposobnost da nanosi štetu, koliko god da su opsežne njegove sposobnosti da kvari i mami čoveka, koliko god da su lukavi trikovi i spletke kojima on zastrašuje čoveka, koliko god da su raznoliki oblici u kojima on postoji, on nikada nije mogao da stvori nijedno živo biće, da uspostavi zakone ili pravila za postojanje svih stvari ili da upravlja ili da ima suverenost nad ijednom stvari, živom ili neživom. Unutar svemira i nebeskog svoda, ne postoji nijedna osoba niti stvar koju je on stvorio, niti koja postoji zahvaljujući njemu; ne postoji nijedna osoba niti stvar koja je pod njegovom suverenošću niti kojom on upravlja. Naprotiv, on ne samo da mora da postoji pod vrhovnom vlašću Božjom, već, što je još važnije, mora da bude poslušan svim Božjim zapovestima i naredbama. Bez Božje dozvole, Sotona ne može lako da dodirne čak ni kap vode ili zrno peska na zemlji; bez Božje dozvole, Sotona ne može čak ni da se petlja s mravima na zemlji, a kamoli s ljudskim rodom koji je stvorio Bog. U očima Božjim, Sotona je niži od ljiljana na planini, od ptica koje lete u vazduhu, od riba u moru i od crva na zemlji. Njegova uloga među svim stvarima jeste da služi svim stvarima, da služi ljudskom rodu, te da služi Božjem delu i Njegovom planu upravljanja. Koliko god da je zlonamerna njegova priroda i koliko god da je rđava njegova suština, jedino što on može jeste da se poslušno drži svoje funkcije: da pruža usluge Bogu, služeći kao dobar kontrast. Takvi su suština i izvorni položaj Sotone. Njegova suština nema nikakve veze sa životom, sa silom, ili sa autoritetom; on je samo igračka u Božjim rukama, samo mašina koju Bog koristi da Mu služi!

Sȃm autoritet se može objasniti kao sila Božja. Pre svega, sa sigurnošću se može reći da su i autoritet i sila pozitivni. Oni nemaju veze ni sa čim negativnim i nisu povezani ni sa jednim stvorenim niti nestvorenim bićem. Sila Božja je u stanju da stvori stvari bilo kog oblika koje imaju život i životnu snagu, a to je određeno životom Božjim. Bog je život, pa je On izvor svih živih bića. Nadalje, autoritet Božji može učiniti da sva živa bića budu pokorna svakoj reči Božjoj, odnosno, da nastanu prema rečima iz Božjih usta, i da žive i razmnožavaju se prema Božjoj zapovesti, prema kojoj Bog vlada i upravlja svim živim bićima, i nikada neće biti odstupanja, za vek vekova. Nijedna osoba niti predmet ne poseduju ove stvari; samo Stvoritelj poseduje i nosi takvu silu, pa se ona naziva autoritetom. Ovo je jedinstvenost Stvoritelja. Budući da je tako, bez obzira na to da li je u pitanju sama reč „autoritet” ili suština ovog autoriteta, svako od njih se može povezati jedino sa Stvoriteljem, jer je autoritet simbol jedinstvenog identiteta i suštine Stvoritelja, i predstavlja identitet i status Stvoritelja; osim Stvoritelja, nijedna osoba niti predmet ne mogu se povezati sa rečju „autoritet”. Ovo je tumačenje jedinstvenog autoriteta Stvoritelja.

Iako je Sotona zlobno gledao Jova, bez Božje dozvole nije se usudio da dotakne ni dlaku na Jovovom telu. Iako je Sotona suštinski rđav i okrutan, nakon što mu je Bog izdao naredbu, nije imao izbora nego da se pridržava Božje zapovesti. Prema tome, iako je Sotona bio svirep i neobuzdan poput vuka koji napada stado ovaca kada je nasrnuo na Jova, nije se usudio da zaboravi granice koje mu je Bog postavio, nije se usudio da prekrši naredbe Božje, a u svemu što je činio, Sotona se nije usudio da odstupi od načela i ograničenja Božjih reči – zar to nije činjenica? Iz ovoga se može videti da se Sotona ne usuđuje da prekrši nijednu reč Boga Jahvea. Za Sotonu, svaka reč iz usta Božjih jeste naredba i nebeski zakon, izraz Božjeg autoriteta – jer se unutar svake reči Božje krije Božja kazna za one koji krše naredbe Božje, i za one koji su neposlušni nebeskim zakonima i protive im se. Sotona jasno zna da ako prekrši Božje naredbe, onda mora da prihvati posledice kršenja autoriteta Božjeg i protivljenja nebeskim zakonima. A kakve su te posledice? Nepotrebno je reći da su one Božja kazna za njega. Sotonini postupci prema Jovu predstavljali su samo mikrokosmos njegovog kvarenja čoveka, a ograničenja i naredbe koje je postavio Bog, a kojih se Sotona pridržavao dok je sprovodio ove postupke, bili su samo mikrokosmos načela na kojima počiva sve što Sotona radi. Pored toga, uloga i položaj Sotone u ovoj stvari bili su samo mikrokosmos njegove uloge i položaja u delu Božjeg upravljanja, a Sotonina potpuna poslušnost Bogu u njegovom iskušavanju Jova bila je samo mikrokosmos Sotoninog neusuđivanja da se iole usprotivi Bogu u delu Božjeg upravljanja. Kakva upozorenja vam daju ovi mikrokosmosi? Među svim stvarima, uključujući Sotonu, ne postoji nijedna osoba ni stvar koja može da prekrši nebeske zakone i uredbe koje je postavio Stvoritelj, i nijedna osoba niti stvar koja se usuđuje da prekrši ove nebeske zakone i uredbe, jer nijedna osoba niti stvar ne može da izmeni niti da izbegne kaznu koju Stvoritelj izriče onima koji te zakone ne poštuju. Samo Stvoritelj može da uspostavi nebeske zakone i uredbe, samo Stvoritelj ima silu da ih sprovede, i jedino silu Stvoritelja nijedna osoba niti stvar ne mogu da prekrše. Ovo je jedinstveni autoritet Stvoritelja i ovaj autoritet je vrhovni među svim stvarima, pa je stoga nemoguće reći da je „Bog najveći, a da je Sotona drugi po redu”. Osim Stvoritelja koji poseduje jedinstveni autoritet, drugi Bog ne postoji!

Imate li sada novo znanje o Božjem autoritetu? Pre svega, postoji li razlika između autoriteta Božjeg koji je upravo pomenut i moći čoveka? U čemu je razlika? Neki ljudi kažu da između to dvoje nema poređenja. To je tačno! Iako ljudi kažu da između to dvoje nema poređenja, u mislima i predstavama ljudi, moć čoveka se često meša sa autoritetom, pa se to dvoje često međusobno upoređuju. O čemu je ovde reč? Zar ljudi ne prave grešku nehotice zamenjujući jedno drugim? To dvoje je nepovezano i među njima nema poređenja, ali ljudi i dalje ne mogu da odole. Kako ovo treba rešiti? Ako zaista želiš da pronađeš rešenje, jedini način je da razumeš i spoznaš jedinstveni autoritet Božji. Nakon što razumeš i spoznaš autoritet Stvoritelja, u istom kontekstu nećeš pominjati moć čoveka i autoritet Božji.

Na šta se odnosi moć čoveka? Jednostavno rečeno, to je sposobnost ili veština koja omogućava da se iskvarena narav, želje i ambicije čoveka u najvećoj meri prošire ili ostvare. Računa li se to kao autoritet? Bez obzira na to koliko su ambicije i želje čoveka nabujale ili su unosne, za tu se osobu ne može reći da poseduje autoritet; u najboljem slučaju, ovo nadimanje i uspeh samo su pokazatelj Sotoninog glupiranja među ljudima; u najboljem slučaju to je farsa u kojoj Sotona nastupa kao sopstveni predak da bi ispunio svoju ambiciju da bude Bog.

Šta simbolizuje Božji autoritet? Da li simbolizuje identitet Samoga Boga? Da li simbolizuje silu Samoga Boga? Da li simbolizuje jedinstveni status Samoga Boga? Među svim stvarima, u čemu si video autoritet Božji? Kako si ga video? Kada je reč o četiri godišnja doba koja doživljava čovek, može li iko da promeni zakon kojim se smenjuju proleće, leto, jesen i zima? U proleće, drveće pupi i cveta; u leto je prekriveno lišćem; u jesen donosi plodove, a zimi lišće opada. Može li iko da izmeni ovaj zakon? Da li ovo odražava jedan aspekt Božjeg autoriteta? Bog je rekao: „Neka bude svetlost!” I postade svetlost. Da li ova svetlost i dalje postoji? Zbog čega postoji? Ona postoji zbog reči Božjih, naravno, i zbog autoriteta Božjeg. Postoji li i dalje vazduh koji je stvorio Bog? Da li vazduh koji čovek udiše potiče od Boga? Može li iko oduzeti stvari koje potiču od Boga? Može li iko da izmeni njihovu suštinu i funkciju? Da li je iko u stanju da poremeti noć i dan koje je Bog dodelio i zakon smene noći i dana koji je Bog odredio? Može li Sotona da učini tako nešto? Čak i ako ne spavaš noću i dan zameniš za noć, svejedno će biti noć; možeš da promeniš svoju dnevnu rutinu, ali nisi u stanju da promeniš zakon smene noći i dana – ovu činjenicu ne može niko da promeni, zar ne? Da li je iko u stanju da natera lava da ore zemlju kao vo? Da li je iko u stanju da slona pretvori u magarca? Da li je iko u stanju da natera kokošku da jedri vazduhom poput orla? Da li je iko u stanju da natera vuka da pase travu kao ovca? (Ne.) Da li je iko u stanju da ribu iz vode natera da živi na suvom? Ljudska bića to ne mogu da učine. Zašto ne mogu? Zato što je Bog zapovedio ribama da žive u vodi, pa one žive u vodi. Na kopnu one ne bi mogle da prežive i uginule bi; nisu u stanju da prekorače granice Božje zapovedi. Za sva stvorenja postoji zakon i granica njihovog postojanja, i svako od njih ima svoje sopstvene instinkte. Ovo je odredio Stvoritelj i to ne može da izmeni niti da prevaziđe nijedan čovek. Na primer, lav će uvek živeti u divljini, udaljen od ljudskih naseobina, i nikada ne bi mogao da bude tako pitom i veran kao vo koji živi zajedno sa čovekom i radi za njega. Iako su i slonovi i magarci životinje, imaju po četiri noge i predstavljaju stvorenja koja udišu vazduh, oni su različite vrste, jer ih je Bog podelio u različite vrste i svaka od njih ima sopstvene instinkte, pa tako oni nikada neće moći da zamene uloge. Iako kokoška ima dve noge i krila baš kao i orao, ona nikada neće moći da leti kroz vazduh; u najboljem slučaju će preleteti do nekog drveta – to je određeno njenim instinktom. Nepotrebno je reći da je sve to tako zahvaljujući zapovesti autoriteta Božjeg.

U današnjem razvoju ljudskog roda, može se reći da nauka ljudskog roda cveta, a dostignuća čovekovog naučnog istraživanja mogu se opisati kao impresivna. Mora se reći da se čovekove sposobnosti sve više razvijaju, ali da postoji jedan naučni iskorak koji ljudski rod nije uspeo da napravi: ljudski rod je napravio avione, nosače aviona i atomsku bombu, ljudski rod je dospeo u svemir, hodao po Mesecu, izmislio internet i počeo da živi visokotehnološkim načinom života, a ipak ljudski rod nije u stanju da stvori živo biće koje diše. Instinkti svakog živog bića i zakoni prema kojima ona žive, ciklus života i smrti svake vrste živih bića – sve to prevazilazi moć ljudske nauke i ona to ne može kontrolisati. U ovom trenutku se mora reći da, bez obzira na visoke domete čovekove nauke, ona se ne može uporediti ni sa jednom od misli Stvoritelja, i nije u stanju da razazna čudesnost Stvoriteljeve tvorevine, ni moć Njegovog autoriteta. Toliko je okeana na Zemlji, a ipak nikada nisu prekoračili svoje granice i po svojoj volji prešli na kopno, a to je stoga što je Bog postavio granice za svaki od njih; ostali su tamo gde im je On zapovedio da budu, pa bez Božje dozvole ne mogu slobodno da se pomeraju. Bez Božje dozvole, oni ne smeju da narušavaju jedni druge, već mogu da se pomere samo kada Bog tako kaže, a kuda će otići i ostati određeno je autoritetom Božjim.

Jasnije rečeno, „autoritet Božji” označava da sve zavisi od Boga. Bog ima pravo da odluči kako će nešto učiniti i to se obavlja onako kako On želi. Zakon svih stvari zavisi od Boga, a ne od čoveka; niti ga čovek može izmeniti. Ne može se izmestiti čovekovom voljom, već se umesto toga menja mislima Božjim, mudrošću Božjom i predodređenjima Božjim; to je činjenica koju nijedan čovek ne može poreći. Nebo i zemlja i sva stvorenja, vaseljena, zvezdano nebo, četiri godišnja doba, ono što je vidljivo i nevidljivo čoveku – sve to postoji, funkcioniše i menja se bez i najmanje greške, pod autoritetom Božjim, prema predodređenjima Božjim, prema zapovestima Božjim i prema zakonima početka postanja. Nijedna osoba niti predmet ne mogu da izmene svoje zakone, niti da promene suštinski tok na osnovu kojeg funkcionišu; nastali su zahvaljujući autoritetu Božjem, i propadaju zbog autoriteta Božjeg. Ovo je sȃm autoritet Božji. Sada kada je toliko toga rečeno, možeš li da osetiš da je autoritet Božji simbol identiteta i statusa Božjeg? Može li ijedno stvoreno ili nestvoreno biće posedovati autoritet Božji? Mogu li ijedna osoba, stvar ili predmet da ga oponašaju, da ga predstavljaju kao svoj ili da ga zamene?

– „Reč”, tom II, „O spoznaji Boga”, „Sȃm Bog, jedinstveni I”

Svakodnevne reči Božje  Odlomak 102

Identitet Stvoritelja je jedinstven i ne bi trebalo da se pridržavate koncepta mnogoboštva

Iako su veštine i sposobnosti Sotone veće od čovekovih, iako on može da učini stvari koje su čoveku nedostižne, bez obzira na to da li zavidiš ili težiš onome što Sotona radi, bez obzira na to da li mrziš ili prezireš te stvari, bez obzira na to jesi li u stanju da ih vidiš ili ne, bez obzira na to koliko toga Sotona može da postigne ili koliko ljudi može da obmane da ga obožavaju i svetkuju, i bez obzira na to kako ga definišeš, ne možeš nipošto reći da on poseduje autoritet i silu Božju. Treba da znaš da Bog jeste Bog, da postoji samo jedan Bog i, povrh toga, treba da znaš da samo Bog ima autoritet, da samo Bog ima silu da kontroliše sve stvari i da njima upravlja. Samo zato što Sotona ima sposobnost da obmane ljude i što može da se predstavlja kao Bog, što može da oponaša znamenja i čuda koje čini Bog, i što je učinio slične stvari kao Bog, ti pogrešno veruješ da Bog nije jedinstven, da postoji mnogo Bogova, da se ti Bogovi razlikuju samo po stepenu veštine i po opsegu sile kojom raspolažu. Njihovu veličinu rangiraš prema redosledu njihovog dolaska i prema njihovoj starosti, pogrešno veruješ da postoje i druga božanstva osim Boga i smatraš da sila i autoritet Božji nisu jedinstveni. Ako imaš takve zamisli, ako ne priznaješ jedinstvenost Boga, ne veruješ da samo Bog poseduje autoritet, i ako se jedino pridržavaš mnogoboštva, u tom slučaju kažem da si ološ među svim stvorenjima, da si pravo oličenje Sotone i da si osoba potpuno sazdana od zla! Shvatate li šta pokušavam da vas naučim izgovarajući ove reči? Bez obzira na vreme, mesto ili tvoje poreklo, Boga ne smeš da mešaš ni sa jednom drugom osobom, stvari ili predmetom. Bez obzira na to koliko ti autoritet Božji i suština Samoga Boga mogu delovati nespoznatljivo i nepristupačno, koliko god da se dela i reči Sotone slažu sa tvojom predstavom i maštom, koliko god da su oni za tebe zadovoljavajući, ne budi lud, nemoj mešati ove koncepte, nemoj poricati postojanje Boga, nemoj poricati identitet i status Božji, ne odgurkuj Boga kroz vrata da bi doveo Sotonu kako bi „Boga” zamenio u tvom srcu i bio tvoj bog. Ne sumnjam da ste u stanju da zamislite posledice takvog čina!

– „Reč”, tom II, „O spoznaji Boga”, „Sȃm Bog, jedinstveni I”

Svakodnevne reči Božje  Odlomak 103

Iako je ljudski rod iskvaren, on i dalje živi pod suverenošću Stvoriteljevog autoriteta

Sotona hiljadama godina kvari ljudski rod. Naneo je neopisivu količinu zla, zaluđivao generaciju za generacijom i počinio gnusne zločine u svetu ljudi. Teško je naudio čoveku, zaluđivao ga, zavodio da se protivi Bogu i činio bezbrojna zlodela koja su ometala i narušavala Božji plan upravljanja. Ipak, pod autoritetom Božjim, sve stvari i živa bića nastavljaju da se, kao i uvek do sada, pridržavaju pravila i zakona koje je Bog postavio. U poređenju sa autoritetom Božjim, Sotonina rđava priroda i njegova svirepost i bezobzirnost su toliko ružne, tako odvratne i prezira dostojne, a tako sitne i nesposobne da izdrže jedan jedini udarac. Iako Sotona hoda među svim stvarima koje je stvorio Bog, on nije u stanju da dovede ni do najmanje promene u ljudima, događajima i stvarima koje je Bog predodredio. Prošlo je nekoliko hiljada godina, a ljudski rod još uvek uživa u svetlosti i vazduhu darovanim od Boga, i dalje udiše dah koji je izdahnuo Sâm Bog, i dalje uživa u cveću, pticama, ribama i insektima koje je stvorio Bog, i uživa u svim stvarima koje je obezbedio Bog; dan i noć se i dalje neprekidno smenjuju; četiri godišnja doba se uobičajeno smenjuju; leteće divlje guske odleću zimi, i još uvek se vraćaju sledećeg proleća; ribe u vodi nikada ne napuštaju reke i jezera – svoj dom; cvrčci na zemlji poletno pevaju tokom letnjih dana; zrikavci u travi nežno zuje u taktu vetra tokom jeseni; guske se okupljaju u jata, dok orlovi ostaju samotnjaci; čopori lavova se održavaju lovom; losovi ne mogu da se odvoje od trave i cveća… Sve vrste živih bića, među svim stvarima, odlaze i vraćaju se, da bi ponovo odlazile, milion promena nastaje u treptaju oka – međutim, ono što se ne menja jesu njihovi instinkti i zakoni opstanka. Oni žive u okrilju Božjeg snabdevanja i ishrane, i niko ne može da izmeni njihove instinkte, niko ne može da naruši pravila njihovog opstanka. Iako je ljudski rod, koji živi među svim stvarima, Sotona kvario i obmanjivao, čovek i dalje ne može da se odrekne vode koju je stvorio Bog, vazduha koji je stvorio Bog i svih stvari koje je stvorio Bog, već čovek i dalje živi i razmnožava se na ovom prostoru stvorenom od Boga. Instinkti ljudskog roda se nisu promenili. Čovek se još uvek uzda u svoje oči da bi video, u svoje uši da bi čuo, u svoj mozak da bi razmišljao, u svoje srce da bi razumeo, u svoje noge i stopala da bi hodao, u svoje ruke da bi radio, i tako dalje; svi instinkti koje je Bog darovao čoveku kako bi mogao da prihvati Božju opskrbu ostaju neizmenjeni, nisu se promenile sposobnosti preko kojih čovek sarađuje sa Bogom, sposobnost ljudskog roda da ispunjava dužnost stvorenog bića nije se promenila, potrebe ljudskog srca se nisu promenile, nije se promenila želja ljudskog roda da pronađe svoje poreklo, nije se promenila želja ljudskog roda da ga Stvoritelj spasi. Takve su trenutne okolnosti ljudskog roda, koji živi pod autoritetom Božjim i koji je pretrpeo krvavo pustošenje sprovedeno od Sotone. Iako je Sotona u velikoj meri opustošio ljudski rod, pa on više ne predstavlja Adama i Evu koji su u početku stvoreni, već je umesto toga prepun stvari koje su protivne Bogu, kao što su znanje, uobrazilje, predstave i tome slično, a i prepun je iskvarenih sotonskih naravi, u očima Boga to je i dalje isti onaj ljudski rod koga je On stvorio. Ljudski rod i dalje je pod suverenošću i orkestracijama Boga, i dalje živi onim tokom koji je Bog odredio, pa je tako, u očima Božjim, ljudski rod koga je iskvario Sotona prekriven prljavštinom, krče mu creva, reakcije su mu pomalo usporene, pamćenje pomalo loše, donekle je stariji, i to je sve – s druge strane, sve funkcije i instinkti čoveka potpuno su netaknuti. Ovo je ljudski rod koga Bog namerava da spase. Ovaj ljudski rod treba samo da začuje poziv Stvoritelja i da začuje glas Stvoritelja, pa će biti u stanju da ustane i požuri da pronađe izvor tog glasa. Ovaj ljudski rod treba samo da vidi lik Stvoritelja i zanemariće sve drugo, i sve će napustiti kako bi se dao za Boga, pa će čak i svoj život položiti za Njega. Kada u svom srcu shvati glas Stvoriteljevog srca, ljudski rod će odbaciti Sotonu i prikloniti se Stvoritelju; kada ljudski rod bude sasvim oprao prljavštinu sa svog tela i još jednom bude dobio hranu i opskrbu Stvoritelja, pamćenje ljudskog roda će se obnoviti, i u tom trenutku ljudski rod će se uistinu vratiti pod vrhovnu vlast Stvoritelja.

– „Reč”, tom II, „O spoznaji Boga”, „Sȃm Bog, jedinstveni I”

Svakodnevne reči Božje  Odlomak 104

Za tvrdoglavo protivljenje Bogu, čoveka uništava Božji gnev (Odabrani odlomci)

1. Mojsijeva 19:1-11  Stignu ona dva anđela uveče u Sodomu baš kada je Lot sedeo kod gradskih vrata. Kad ih je video, Lot im je pošao u susret, poklonio se licem do zemlje i rekao: „Molim vas, gospodo, svratite u dom svoga sluge da provedete noć i operete noge; onda uranite, pa nastavite svojim putem.” Oni odgovoriše: „Ne, prespavaćemo na ulici.” No, Lot ih je toliko saletao da su oni konačno svratili k njemu i ušli u njegovu kuću. Onda ih je ugostio, ispekao beskvasni hleb, pa su jeli. Ali pre nego što su legli na počinak, žitelji grada – muškarci Sodome, stari i mladi – sav narod do poslednjeg čoveka, opkole kuću. Onda pozvaše Lota i rekoše mu: „Gde su oni ljudi što noćas dođoše k tebi? Izvedi ih pred nas, da se upoznamo!” Lot izađe k njima na ulaz, a vrata zatvori za sobom. Onda im reče: „Braćo moja, molim vas, ne činite tog zla! Evo, imam ovde dve ćerke koje još nisu bile u dodiru ni s jednim čovekom. Njih ću vam izvesti, pa činite s njima što vam je volja; ali ovim ljudima ne činite ništa, jer su došli pod senku moga krova.” Oni mu rekoše: „Skloni se odatle! Došao si ovde kao došljak, a već se postavljaš za sudiju. Sad ćemo s tobom da uradimo gore nego s njima.” Onda silovito nasrnu na Lota i primaknu se vratima da ih razvale. Ali ona dvojica ispruže ruke, uvuku Lota k sebi i zatvore vrata. A one ljude što su bili pred vratima, stare i mlade, udare slepilom tako da nisu mogli da pronađu vrata.

1. Mojsijeva 19:24-25  Tada je Jahve Sodomu i Gomoru zasuo kišom od sumpora i ognja – s neba, od Jahvea – pa je uništio ove gradove i celu tu ravnicu, sve žitelje gradova i sve što je raslo na zemlji.

Iz ovih pasusa nije teško videti da su poročnost i iskvarenost Sodome već bili dostigli stepen odvratan i čoveku i Bogu, te da je u očima Božjim ovaj grad stoga zaslužio da bude uništen. Međutim, šta se događalo u gradu pre nego što je uništen? Kakvo nadahnuće mogu ljudi izvesti iz ovih događaja? Šta Božji stav prema ovim događajima ljudima pokazuje o Njegovoj naravi? Da bismo razumeli celu priču, pročitajmo pažljivo šta je zabeleženo u Svetom pismu…

Iskvarenost Sodome: razjarujuća za čoveka, razbešnjujuća za Boga

Te noći, Lot je primio od Boga dva glasnika i priredio im gozbu. Posle večere, pre nego što su legli, ljudi iz celog grada su opkolili Lotov dom i dozivali ga. U Svetom pismu je zabeleženo kako govore: „Gde su oni ljudi što noćas dođoše k tebi? Izvedi ih pred nas, da se upoznamo!” Ko je izgovorio ove reči? Kome su one izgovorene? Ovo su bile reči stanovnika Sodome, izvikivane izvan Lotove kuće i namenjene da ih Lot čuje. Kakav je osećaj čuti ove reči? Da li si besan? Da li ti je muka od ovih reči? Da li u tebi kulja bes? Zar ove reči ne smrde na Sotonu? Možeš li preko njih da osetiš rđavost i tamu u ovom gradu? Možeš li kroz njihove reči da osetiš svirepost i varvarstvo u ponašanju ovih ljudi? Možeš li kroz njihovo ponašanje da osetiš dubinu njihove iskvarenosti? Kroz sadržaj onoga što su rekli, nije teško uočiti da su njihova poročna priroda i divljačka narav dostigli nivo koji oni više ne mogu da kontrolišu. Sa izuzetkom Lota, svi do poslednje osobe u ovom gradu nisu se razlikovali od Sotone; i sȃm pogled na neku drugu osobu nagonio je ove ljude da požele da joj naude ili je prožderu… Ove stvari ne samo da pružaju osećaj užasne i zastrašujuće prirode ovoga grada, i auru smrti koja ga okružuje, već pružaju i osećaj njegove poročnosti i krvavosti.

Kako je odreagovao Lot kada se našao licem u lice sa bandom neljudskih nasilnika, ljudima koji su bili ispunjeni sumanutom željom da proždiru ljudske duše? Prema Svetom pismu: „Molim vas, ne činite tog zla! Evo, imam ovde dve ćerke koje još nisu bile u dodiru ni s jednim čovekom. Njih ću vam izvesti, pa činite s njima što vam je volja; ali ovim ljudima ne činite ništa, jer su došli pod senku moga krova.” Ono što je Lot mislio ovim rečima bilo je sledeće: bio je spreman da se odrekne svoje dve ćerke da bi zaštitio glasnike. Prema svakom razumnom proračunu, trebalo je da ovi ljudi pristanu na Lotove uslove i da dva glasnika ostave na miru; na kraju krajeva, ti glasnici su im bili potpuni stranci, ljudi koji nisu imali nikakve veze sa njima i koji nikada nisu naudili njihovim interesima. Međutim, podstaknuti svojom poročnom prirodom, oni to nisu ostavili po strani, već su umesto toga pojačali svoje nasrtanje. Na ovom mestu, još jedna njihova izjava ljudima može nesumnjivo pružiti dodatni uvid u pravu, poročnu prirodu ovih ljudi, dok ljudima istovremeno omogućava da shvate i razumeju zbog čega je Bog poželeo da uništi ovaj grad.

Dakle, šta su sledeće rekli? Kao što se u Bibliji navodi: „’Skloni se odatle! Došao si ovde kao došljak, a već se postavljaš za sudiju. Sad ćemo s tobom da uradimo gore nego s njima.’ Onda silovito nasrnu na Lota i primaknu se vratima da ih razvale.” Zašto su hteli da razvale Lotova vrata? Razlog je u tome što su goreli od želje da naude toj dvojici glasnika. Šta je dovelo ove glasnike u Sodomu? Svrha njihovog dolaska bila je da spasu Lota i njegovu porodicu, ali su stanovnici grada pogrešno mislili da su došli da preuzmu zvanične funkcije. Ni ne pitajući za nameru glasnika, stanovnici grada su svoju želju da divljački naude ovoj dvojici glasnika zasnivali isključivo na pretpostavci; želeli su da naude dvojici ljudi koji nisu imali ništa sa njima. Jasno je da su stanovnici ovog grada sasvim izgubili svoju ljudskost i razum. Stepen njihovog ludila i divljaštva već se nije razlikovao od Sotonine poročne prirode kojom on ljudima nanosi štetu i proždire ih.

Kad su zahtevali od Lota da preda ove ljude, šta je Lot učinio? Iz teksta znamo da ih Lot nije predao. Da li je Lot poznavao ovu dvojicu glasnika Božjih? Naravno da nije! Ipak, zašto je uspeo da spase ovu dvojicu ljudi? Da li je znao šta su oni došli da urade? Iako nije znao razlog njihovog dolaska, znao je da su oni Božje sluge, pa ih je zato primio u svoju kuću. To što je ove sluge Božje mogao da nazove titulom „gospodina” pokazuje da je Lot bio uobičajeni sledbenik Božji, za razliku od drugih ljudi u Sodomi. Prema tome, kad su mu Božji glasnici došli, on je rizikovao sopstveni život da primi ovu dvojicu slugu u svoju kuću; osim toga, on je ponudio svoje dve ćerke u zamenu ne bi li zaštitio ovu dvojicu slugu. Ovo je bilo Lotovo pravedno delo; bio je to opipljiv izraz Lotove priroda-suštine, a takođe i razlog zašto je Bog poslao Svoje sluge da spasu Lota. Suočen sa opasnošću, Lot je zaštitio ovu dvojicu slugu ne obazirući se ni na šta drugo; čak je svoje dve ćerke pokušao da razmeni u zamenu za bezbednost slugu. Osim Lota, da li je u ovom gradu postojao još neko ko bi uradio ovakvo nešto? Kao što činjenice dokazuju – ne, nije postojao niko! Prema tome, podrazumeva se da su u Sodomi svi, osim Lota, bili meta uništenja, i to sa pravom – oni su to zaslužili.

– „Reč”, tom II, „O spoznaji Boga”, „Sȃm Bog, jedinstveni II”

Svakodnevne reči Božje  Odlomak 105

1. Mojsijeva 19:1-11  Stignu ona dva anđela uveče u Sodomu baš kada je Lot sedeo kod gradskih vrata. Kad ih je video, Lot im je pošao u susret, poklonio se licem do zemlje i rekao: „Molim vas, gospodo, svratite u dom svoga sluge da provedete noć i operete noge; onda uranite, pa nastavite svojim putem.” Oni odgovoriše: „Ne, prespavaćemo na ulici.” No, Lot ih je toliko saletao da su oni konačno svratili k njemu i ušli u njegovu kuću. Onda ih je ugostio, ispekao beskvasni hleb, pa su jeli. Ali pre nego što su legli na počinak, žitelji grada – muškarci Sodome, stari i mladi – sav narod do poslednjeg čoveka, opkole kuću. Onda pozvaše Lota i rekoše mu: „Gde su oni ljudi što noćas dođoše k tebi? Izvedi ih pred nas, da se upoznamo!” Lot izađe k njima na ulaz, a vrata zatvori za sobom. Onda im reče: „Braćo moja, molim vas, ne činite tog zla! Evo, imam ovde dve ćerke koje još nisu bile u dodiru ni s jednim čovekom. Njih ću vam izvesti, pa činite s njima što vam je volja; ali ovim ljudima ne činite ništa, jer su došli pod senku moga krova.” Oni mu rekoše: „Skloni se odatle! Došao si ovde kao došljak, a već se postavljaš za sudiju. Sad ćemo s tobom da uradimo gore nego s njima.” Onda silovito nasrnu na Lota i primaknu se vratima da ih razvale. Ali ona dvojica ispruže ruke, uvuku Lota k sebi i zatvore vrata. A one ljude što su bili pred vratima, stare i mlade, udare slepilom tako da nisu mogli da pronađu vrata.

1. Mojsijeva 19:24-25  Tada je Jahve Sodomu i Gomoru zasuo kišom od sumpora i ognja – s neba, od Jahvea – pa je uništio ove gradove i celu tu ravnicu, sve žitelje gradova i sve što je raslo na zemlji.

Sodoma je potpuno uništena zbog izazivanja Božjeg gneva

Kada su stanovnici Sodome videli ovu dvojicu slugu, nisu pitali za razlog njihovog dolaska, niti je iko upitao jesu li došli da šire Božju volju. Naprotiv, oformili su rulju i, ne čekajući objašnjenje, došli su poput divljih pasa ili zlobnih vukova da dograbe ovu dvojicu slugu. Da li je Bog posmatrao ove stvari dok su se dešavale? Šta je u Svom srcu Bog mislio o ovakvom ljudskom ponašanju, o ovakvom događaju? Bog je odlučio da uništi ovaj grad; On nije oklevao ni čekao, niti je više pokazivao strpljenje. Došao je Njegov dan i on je krenuo sa poslom koji je želeo da obavi. Prema tome, u 1. Mojsijevoj 19:24-25 se navodi: „Tada je Jahve Sodomu i Gomoru zasuo kišom od sumpora i ognja – s neba, od Jahvea – pa je uništio ove gradove i celu tu ravnicu, sve žitelje gradova i sve što je raslo na zemlji.” Ova dva stiha govore o metodi kojom je Bog uništio ovaj grad, kao i o stvarima koje je Bog uništio. Pre svega, u Bibliji se navodi da je Bog spalio grad ognjem, a da je obim ovog ognja bio dovoljan da uništi sve ljude i sve što je raslo na zemlji. Naime, oganj, koji pada sa neba, ne samo da je uništio grad, već je, takođe, uništio sve ljude i živa bića u njemu, sve dok nije preostao nijedan trag. Nakon što je grad uništen, zemlja je ostala bez živih bića; više nije bilo životne snage niti ikakvih znakova života. Ovaj grad je postao pustara, prazno mesto ispunjeno samrtnom tišinom. Na ovom mestu više neće biti rđavih dela koja se čine protiv Boga, niti će više biti ubijanja i krvoprolića.

Zašto je Bog tako temeljno želeo da spali ovaj grad? Šta možete ovde da vidite? Da li je Bog zaista mogao da podnese da se ljudski rod i priroda, Njegove sopstvene tvorevine, ovako uništavaju? Ako možeš da razlučiš bes Boga Jahvea na osnovu ognja koji je bacio sa nebesa, onda nije teško videti koliki je bio Njegov bes, a sudeći prema metama Njegovog uništenja i stepenu do kojeg je ovaj grad uništen. Kada Bog prezire neki grad, On će mu izreći Svoju kaznu. Kad se Bog gnuša nekog grada, On će više puta upozoriti ljude kako bi ih obavestio o Svom besu. Međutim, kada Bog odluči da stvari okonča i uništi neki grad – odnosno, kada su Njegov gnev i veličanstvo uvređeni – On neće izricati dodatne kazne niti upozorenja. Umesto toga, direktno će ga uništiti. Učiniće da on sasvim nestane. Ovo je Božja pravedna narav.

– „Reč”, tom II, „O spoznaji Boga”, „Sȃm Bog, jedinstveni II”

1. Mojsijeva 19:1-11  Stignu ona dva anđela uveče u Sodomu baš kada je Lot sedeo kod gradskih vrata. Kad ih je video, Lot im je pošao u susret, poklonio se licem do zemlje i rekao: „Molim vas, gospodo, svratite u dom svoga sluge da provedete noć i operete noge; onda uranite, pa nastavite svojim putem.” Oni odgovoriše: „Ne, prespavaćemo na ulici.” No, Lot ih je toliko saletao da su oni konačno svratili k njemu i ušli u njegovu kuću. Onda ih je ugostio, ispekao beskvasni hleb, pa su jeli. Ali pre nego što su legli na počinak, žitelji grada – muškarci Sodome, stari i mladi – sav narod do poslednjeg čoveka, opkole kuću. Onda pozvaše Lota i rekoše mu: „Gde su oni ljudi što noćas dođoše k tebi? Izvedi ih pred nas, da se upoznamo!” Lot izađe k njima na ulaz, a vrata zatvori za sobom. Onda im reče: „Braćo moja, molim vas, ne činite tog zla! Evo, imam ovde dve ćerke koje još nisu bile u dodiru ni s jednim čovekom. Njih ću vam izvesti, pa činite s njima što vam je volja; ali ovim ljudima ne činite ništa, jer su došli pod senku moga krova.” Oni mu rekoše: „Skloni se odatle! Došao si ovde kao došljak, a već se postavljaš za sudiju. Sad ćemo s tobom da uradimo gore nego s njima.” Onda silovito nasrnu na Lota i primaknu se vratima da ih razvale. Ali ona dvojica ispruže ruke, uvuku Lota k sebi i zatvore vrata. A one ljude što su bili pred vratima, stare i mlade, udare slepilom tako da nisu mogli da pronađu vrata.

1. Mojsijeva 19:24-25  Tada je Jahve Sodomu i Gomoru zasuo kišom od sumpora i ognja – s neba, od Jahvea – pa je uništio ove gradove i celu tu ravnicu, sve žitelje gradova i sve što je raslo na zemlji.

Nakon ponovljenog neprijateljstva i otpora Sodome prema Njemu, Bog je sasvim istrebljuje

Iz ljudske perspektive, Sodoma je bila grad koji je u potpunosti mogao da zadovolji ljudsku pohlepu i ljudsku rđavost. Primamljiv i očaravajuć, uz muziku i ples iz noći u noć, njegov napredak je ljude dovodio do očaranosti i ludila. Njegova rđavost je nagrizala ljudska srca i očarala ih do stanja izopačenosti. Bio je to grad u kome su divljali nečisti i zli duhovi; vrveo je od greha i ubistava, a vazduh je bio gust od krvavog, trulog smrada. Bio je to grad od kojeg se ljudima ledila krv u žilama, grad iz kojeg se odlazilo u stanju užasa. Niko u ovom gradu – ni muško ni žensko, ni mlado ni staro – nije tražio istiniti put; niko nije žudeo za svetlošću niti je čeznuo da se udalji od greha. Živeli su pod Sotoninom kontrolom, pod Sotoninom iskvarenošću i obmanom. Izgubili su svoju ljudskost, izgubili su razum i prvobitni cilj ljudskog postojanja. Počinili su bezbrojna zla dela protivljenja Bogu; odbijali su Božje vođstvo i opirali se Njegovoj volji. I upravo su njihova zla dela vodila ove ljude, grad i sve živo u njemu, korak po korak, do puta uništenja.

Iako u ova dva pasusa nisu zabeležene sve pojedinosti u vezi sa stepenom iskvarenosti stanovnika Sodome, već je umesto toga zabeleženo njihovo ponašanje prema dvojici Božjih slugu nakon njihovog dolaska u grad, postoji jednostavna činjenica koja otkriva stepen u kome je stanovništvo Sodome bilo iskvareno, rđavo i opiralo se Bogu. Time se, takođe, razotkrivaju pravo lice i suština stanovnika grada. Ovi ljudi ne samo da su odbili da prihvate Božja upozorenja, već se nisu ni plašili Njegove kazne. Naprotiv, nipodaštavali su Božji bes. Slepo su se opirali Bogu. Ma šta da je On činio ili kako je to činio, njihova zlobna priroda se samo pojačavala i neprekidno su se suprotstavljali Bogu. Stanovništvo Sodome je bilo neprijateljski nastrojeno prema Božjem postojanju, Njegovom dolasku, Njegovoj kazni, a još i više prema Njegovim upozorenjima. Bili su izuzetno nadmeni. Proždirali su i povređivali sve ljude koji su mogli biti proždrani i povređeni, a nisu se drugačije poneli ni prema Božjim slugama. Kada je reč o svim zlim delima koja su počinili stanovnici Sodome, nanošenje štete Božjim slugama bio je samo vrh ledenog brega, a njihova poročna priroda koja se time otkrila zapravo je bila samo kap u ogromnom moru. Stoga je Bog odlučio da ih uništi ognjem. Nije koristio potop niti je koristio uragan, zemljotres, cunami niti bilo koji drugi metod da uništi grad. Šta je značilo to što je Bog koristio oganj da uništi ovaj grad? Značilo je potpuno uništenje grada; značilo je da je ovaj grad potpuno zbrisan sa lica zemlje da više ne postoji. „Uništenje” se ovde ne odnosi samo na nestajanje oblika i strukture grada ili njegovog spoljnog izgleda; takođe znači da su duše ljudi u gradu prestale da postoje, da su potpuno istrebljene. Jednostavno rečeno, bili su uništeni svi ljudi, događaji i stvari koji su povezani sa gradom. Za stanovništvo tog grada neće biti narednog života niti reinkarnacije; Bog ih je istrebio iz ljudskog roda Svog stvaranja, za vek vekova. Upotreba ognja označila je kraj greha na ovom mestu, kao i to da je greh bio zauzdan na tom mestu; ovaj greh će prestati da postoji i širi se. To je značilo da je Sotonina rđavost izgubila svoje plodno tle, kao i groblje koje mu je pružalo mesto za boravak i život. U ratu između Boga i Sotone, Božje korišćenje ognja jeste žig Njegove pobede kojim je Sotona žigosan. Uništenje Sodome predstavlja veliki pogrešan korak u Sotoninoj ambiciji da se suprotstavi Bogu kvarenjem i proždiranjem ljudi, a takođe je i ponižavajući znak vremena u razvoju ljudskog roda kada je čovek odbijao Božje vođstvo i prepustio se poroku. Pored toga, to je i zapis o pravom otkrivenju Božje pravedne naravi.

Kada je oganj koji je Bog poslao sa nebesa Sodomu pretvorio samo u pepeo, to je značilo da je grad nazvan „Sodoma” nakon toga prestao da postoji, kao i sve u tom gradu. Uništen je Božjim besom, nestajući u Božjem gnevu i veličanstvu. Zahvaljujući Božjoj pravednoj naravi, Sodoma je dobila svoju pravednu kaznu i pravičan kraj. Do kraja postojanja Sodome došlo je zbog njene rđavosti, a i zahvaljujući Božjoj želji da više nikada ne pogleda ovaj grad, nijednog čoveka koji je u njemu živeo, niti jedno živo biće koje je izraslo u tom gradu. Božja „želja da više nikada ne pogleda ovaj grad” jeste Njegov gnev, kao i Njegovo veličanstvo. Bog je spalio grad jer su njegova rđavost i greh doveli do toga da oseća bes, gađenje i gnušanje prema njemu i da poželi da više nikada ne vidi ovaj grad niti ijednog čoveka ili živo biće u njemu. Nakon što je grad potpuno izgoreo, ostavljajući za sobom samo pepeo, on je zaista prestao da postoji u Božjim očima; čak je i Njegovo sećanje na njega nestalo, bilo je izbrisano. To znači da oganj poslat sa nebesa nije samo uništio čitav grad Sodomu, nije samo uništio ljude u gradu koji su bili tako ispunjeni grehom, nije samo uništio sve stvari u gradu koje su bile ukaljane grehom; pored svih ovih stvari, oganj je, takođe, uništio sećanje na rđavost ljudskog roda i njegov otpor prema Bogu. U ovome je bila Božja namera da spali grad.

Ovaj ljudski rod je postao iskvaren do krajnjih granica. Ovi ljudi nisu znali ko je Bog, niti odakle su sami poticali. Ako bi pomenuo Boga, oni bi napadali, klevetali i bogohulili. Čak i kad su Božje sluge došle da prenesu Njegovo upozorenje, ovi iskvareni ljudi ne samo da nisu pokazivali znakove pokajanja i nisu napustili svoje zlo vladanje, već su, naprotiv, obesno naudili Božjim slugama. Ono što su izrazili i otkrili bila je njihova priroda-suština krajnje mržnje prema Bogu. Možemo da vidimo da je otpor ovih iskvarenih ljudi prema Bogu bio više od otkrivanja njihovih iskvarenih naravi, baš kao što je to bilo i više od klevete ili ruganja koji su poticali iz nerazumevanja činjenica. Ni njihova nerazumnost ni neznanje nisu uzrokovali njihova zla dela; oni su tako postupili, ali ne zato što su bili prevareni, a svakako ne zato što su bili zaluđeni. Njihovo vladanje je dostiglo nivo otvorenog neprijateljstva i protivljenja Bogu, kao i vike protiv Njega, na očigledan i obestan način. Bez sumnje, ovakvo ljudsko ponašanje bi razbesnelo Boga i razbesnelo bi Njegovu narav – narav koja se ne sme vređati. Stoga je Bog direktno i otvoreno pustio Svoj gnev i Svoje veličanstvo; bilo je to istinsko ispoljavanje Njegove pravedne naravi. Suočen sa gradom ogrezlim u grehu, Bog je poželeo da ga uništi na najbrži mogući način, da istrebi sve ljude u njemu i sveukupnost njihovih grehova na najpotpuniji način, da učini da stanovništvo ovog grada prestane da postoji i da spreči da se greh na tom mestu ikada više javi. Najbrži i najpotpuniji način da se to učini bio je da ga spali ognjem. Božji stav prema stanovništvu Sodome nije bio napuštanje ni zanemarivanje. Umesto toga, On želi da upotrebi Svoj gnev, veličanstvo i autoritet da kazni, sruši i potpuno uništi ove ljude. U Svom stavu prema njima Bog je želeo ne samo da uništi njihovo telo, već još više da uništi njihove duše, da ih večno istrebi. To je ono što „prestanak postojanja” znači u Božjim očima.

– „Reč”, tom II, „O spoznaji Boga”, „Sȃm Bog, jedinstveni II”

Iako je Božji gnev skriven i čoveku nepoznat, on ne podnosi uvredu

Božje postupanje prema celom ljudskom rodu, bezumnom i neukom kakav ljudski rod jeste, prvenstveno se zasniva na milosti i praštanju. Sa druge strane, Njegov gnev ostaje skriven i čoveku je nepoznat tokom najvećeg dela vremena i u ogromnoj većini događaja. Usled toga, čoveku je teško da vidi ispoljavanje Božjeg gneva, a teško mu je i da taj gnev razume. Zbog toga čovek olako shvata Božji gnev. Kada se ljudi suoče sa Božjim završnim delom i korakom kojim čoveku prašta i štedi ga – odnosno, kada ljudi naiđu na poslednji izraz Božje milosti i Njegovo poslednje upozorenje – ako se ljudi i dalje istim metodama opiru Bogu, pa se ne pokaju, ne dožive preokret niti uopšte prihvate Njegovu milost, onda im Bog više neće podariti Svoje praštanje i strpljenje. Naprotiv, Bog će u tom trenutku povući Svoju milost. Nakon toga, On će poslati samo Svoj gnev. On Svoj gnev može izraziti na različite načine, baš kao što može da koristi različite metode da kažnjava i uništava ljude.

Bog je upotrebio oganj da uništi grad Sodomu. U Božjim očima, ovo je najbrži metod potpunog uništenja ljudskog roda ili bilo koje druge stvari. Spaljivanje stanovnika Sodome nije bilo da uništi samo njihovo fizičko telo; već još više da u potpunosti uništi njihov duh, dušu i telo, čime je obezbeđeno da ljudi u tom gradu prestanu da postoje kako u materijalnom svetu tako i u svetu koji je za čoveka nevidljiv. Ovo je jedan od načina na koji Bog otkriva i izražava Svoj gnev. Ovaj način ispoljavanja i izražavanja jeste jedan aspekt suštine Božjeg gneva, baš kao što je on prirodno i ispoljavanje suštine Božje pravedne naravi. Kada Bog pošalje Svoj gnev, On prestaje da otkriva ikakvu milost ili dobrotu, i više ne ispoljava Svoju trpeljivost i strpljenje; ne postoji osoba, stvar niti razlog koji mogu da Ga ubede da i dalje bude strpljiv, da ponovo pruži Svoju milost, da još jednom podari Svoju trpeljivost. Umesto toga, bez imalo odlaganja, Bog ispoljava Svoj gnev i veličanstvo, i čini ono što namerava, čineći to brzo i čisto, i starajući se da postigne Svoj željeni ishod. Ovo je način na koji Bog ispoljava Svoj gnev i veličanstvo, koje čovek ne sme da uvredi, a to je takođe i ispoljavanje Njegove pravedne naravi. Kada ljudi vide da Bog pokazuje brigu i ljubav prema čoveku, oni ne mogu da uoče Njegov gnev, da vide Njegovo veličanstvo niti da osete Njegovo netrpljenje uvreda. Ove stvari su ljude navodile da uvek pogrešno veruju da je Božja pravedna narav isključivo ona sazdana od milosti, tolerancije i ljubavi. Međutim, kada čovek vidi kako Bog uništava grad ili vidi Njegovu mržnju prema čovečanstvu, Njegov bes u uništenju čoveka i Njegovo veličanstvo omogućavaju ljudima da sagledaju drugu stranu Njegove pravedne naravi, a to je Božja netrpeljivost prema uvredama. Božja narav koja ne trpi uvrede nadilazi maštu svakog stvorenog bića, a među nestvorenim bićima, nijedno nije u stanju da se u nju upliće niti da na nju utiče; još manje se ona može lažirati ili oponašati. Stoga, ovaj aspekt Božje naravi jeste onaj koji ljudski rod najviše treba da spozna. Jedino Sâm Bog ima ovakvu narav i jedino Sâm Bog poseduje ovakvu narav. Bog poseduje ovakvu pravednu narav zato što On mrzi rđavost, tamu, buntovništvo i razna zla dela koja je Sotona počinio kvareći i proždirući ljudski rod, zato što mrzi sva grešna dela koja su u suprotnosti s Njim, kao i zbog Svoje svete i neukaljane suštine. Zbog toga On neće podnositi da Mu se ijedno od stvorenih ili nestvorenih bića otvoreno suprotstavi ili da Ga ospori. Čak i pojedinac, kome je On nekada pokazao milost ili koga je izabrao, treba samo da izazove Njegovu narav i počini uvredu protiv Njegovih načela strpljenja i trpeljivosti, i Bog će, bez i najmanje milosti ili oklevanja, osloboditi i otkriti Svoju pravednu narav koja ne trpi uvrede.

– „Reč”, tom II, „O spoznaji Boga”, „Sȃm Bog, jedinstveni II”

Božji gnev je brana za sve sile pravde i sve pozitivne stvari (Odabrani odlomci)

Božje nepodnošenje uvreda jeste Njegova jedinstvena suština; Božji gnev je Njegova jedinstvena narav; Božje veličanstvo je Njegova jedinstvena suština. Načelo u pozadini Božje srdžbe jeste predstavljanje Njegovog identiteta i statusa, koje samo On poseduje. Podrazumeva se da je ovo načelo takođe i simbol suštine Samog jedinstvenog Boga. Božja narav je Njegova sopstvena urođena suština, koja se uopšte ne menja protokom vremena, niti se menja promenom geografske lokacije. Njegova urođena narav jeste Njegova suštinska bit. Bez obzira na to na kome On obavlja svoje delo, Njegova se suština ne menja, kao ni Njegova pravedna narav. Kada neko razljuti Boga, ono što Bog ispoljava jeste Njegova suštinska narav; u tom trenutku načelo u pozadini Njegove srdžbe se ne menja, kao ni Njegov jedinstven identitet i status. On ne postaje srdit zbog promene u Svojoj suštini ili zato što se u Njegovoj naravi javljaju različiti elementi, već zato što čovekovo protivljenje Njemu vređa Njegovu narav. Čovekovo flagrantno provociranje Boga predstavlja ozbiljan izazov za Božji sopstveni identitet i status. Iz Božje perspektive, kada Ga čovek izaziva, čovek se nadmeće sa Njim i iskušava Njegovu srdžbu. Kada se čovek protivi Bogu, kada se čovek nadmeće sa Bogom, kada čovek neprestano iskušava Božju srdžbu, upravo tada greh počinje da hara – u tim trenucima, Božji gnev će se prirodno otkriti i ispoljiti. Prema tome, izlivanje Božjeg gneva jeste simbol toga da će sve zle sile prestati da postoje, kao i simbol toga da će sve neprijateljske sile biti uništene. Ovo je jedinstvenost Božje pravedne naravi i Božjeg gneva. Kada se Božje dostojanstvo i svetost dovedu u pitanje, kada se sile pravde ometaju i čovek ih ne vidi, upravo tada Bog izliva Svoj gnev. Zbog Božje suštine, sve te sile na zemlji koje se nadmeću sa Bogom, koje su Mu suprotstavljene i pokušavaju da se takmiče sa Njim, jesu zle, iskvarene i nepravične; one potiču od Sotone i jesu od Sotone. Zato što je Bog pravičan, od svetlosti, i svet i besprekoran, sve što je zlo, iskvareno i od Sotone nestaće kada se izlije Božji gnev.

Iako je izlivanje Božjeg gneva jedan aspekt izražavanja Njegove pravedne naravi, Božji bes nikako nije neselektivan u pogledu svoje mete niti je bez načela. Naprotiv, Bog se uopšte lako ne razbesni, niti tek tako otkriva Svoj gnev i veličanstvo. Štaviše, Božji gnev je prilično kontrolisan i odmeren; to se nikako ne može uporediti sa načinom na koji se čovek najčešće razbesni ili iskaljuje svoj bes. U Bibliji su zabeleženi mnogi razgovori između čoveka i Boga. Reči pojedinih ljudi koji su učestvovali u tim razgovorima bile su plitke, neuke i detinjaste, ali Bog nije udario na njih niti ih je osudio. Konkretno, tokom Jovove kušnje, kako se Bog Jahve ponašao prema trojici Jovovih prijatelja i ostalima nakon što je čuo reči koje su izgovorili Jovu? Da li ih je On osudio? Da li je na njih bio besan? Nije učinio ništa od toga! Umesto toga, On je rekao Jovu da preklinje u njihovo ime i da se moli za njih, a njihove greške Sȃm Bog nije uzeo k srcu. Svi ovi primeri predstavljaju osnovni stav sa kojim se Bog odnosi prema ljudskom rodu, iskvarenom i neukom kakav jeste. Prema tome, oslobađanje Božjeg gneva nikako nije izražavanje Njegovog raspoloženja, niti je način kojim On daje oduška Svojim osećanjima. Nasuprot čovekovom nerazumevanju, Božji gnev nije potpuni izliv besa. Bog oslobađa Svoj gnev ne zato što nije u stanju da kontroliše Svoje sopstveno raspoloženje niti zato što je Njegov bes dostigao tačku ključanja, pa mora da ga iskali na nečemu. Naprotiv, Njegov gnev je prikaz i pravi izraz Njegove pravedne naravi i simbolično otkrivenje Njegove svete suštine. Bog je gnev i On ne podnosi da bude uvređen – to ne znači da Božji bes ne pravi razliku među uzrocima niti da je neprincipijelan; upravo je iskvareni ljudski rod taj koji polaže isključivo pravo na neprincipijelne, nasumične izlive besa, na one vrste besa koje ne prave razliku među uzrocima. Jednom kada čovek ima status, teško mu je da kontroliše svoje emocije, pa voli da dograbi priliku da izbaci svoje nezadovoljstvo i dȃ oduška svojim emocijama; često se naljuti bez ikakvog razloga, kako bi se razmetao svojim sposobnostima i drugima stavio do znanja da se njegov status i identitet razlikuju od onih kod drugih ljudi. Naravno, i iskvareni ljudi bez ikakvog statusa često gube kontrolu nad svojim emocijama. Njihov bes je često izazvan narušavanjem njihovih sopstvenih interesa. Kako bi zaštitili svoj sopstveni status i dostojanstvo, često daju oduška svojim emocijama i otkrivaju svoju nadmenu prirodu. Čovek besni i daje oduška svojim emocijama kako bi odbranio postojanje greha, a ovi postupci su načini na koje čovek izražava svoje nezadovoljstvo; prepuni su nečistoća, smicalica i spletki, ljudske iskvarenosti i rđavosti, a više od svega, prepuni su čovekovih ambicija i želja. Kada se pravda sukobi sa poročnošću, čovekov bes se neće rasplamsati u odbrani postojanja pravde; naprotiv, kada su sile pravde ugrožene, izložene progonu i napadnute, čovekov stav je u tome da to previđa, izbegava ili da ustukne. Međutim, kad se suoči sa silama rđavosti, čovekov stav je u tome da bude susretljiv, da se klanja i puzi. Prema tome, čovekovo davanje oduška predstavlja izlaz za sile rđavosti, izraz osionog i nezaustavljivog rđavog ponašanja čoveka od krvi i mesa. Međutim, kada Bog pošalje Svoj gnev, sve rđave sile će biti zaustavljene, svi grehovi koji štete čoveku će biti zauzdani, sve neprijateljske sile koje ometaju Božje delo biće otkrivene, izdvojene i proklete, a svi Sotonini saučesnici koji se suprotstavljaju Bogu će biti kažnjeni i istrebljeni. Na njihovom mestu, Božje delo će se odvijati bez ikakvih prepreka, Božji plan upravljanja će nastaviti da se razvija korak po korak prema rasporedu, a Sotona više neće ometati i obmanjivati Božji izabrani narod, pri čemu će oni koji slede Boga uživati u Božjem vođstvu i opskrbi u mirnom i spokojnom okruženju. Božji gnev je zaštita koja sprečava sve rđave sile da se množe i divljaju, a ujedno i osigurava da sve pravične i pozitivne stvari mogu da postoje, da se šire i da nikada ne budu iskorenjene ili svrgnute.

Božji gnev je brana za sve sile pravde i sve pozitivne stvari (Odabrani odlomci)

Možete li da vidite suštinu Božjeg gneva u Njegovom uništenju Sodome? Ima li još nečeg pomešanog sa Njegovim besom? Je li Božji bes sasvim čist? Da upotrebim ljudske reči, da li je Božji gnev neukaljan? Ima li ikakve obmane u pozadini Njegovog gneva? Ima li ikakve zavere? Nekih neizrecivih tajni? Mogu vam reći krajnje ozbiljno i svečano: ne postoji nijedan deo Božjeg gneva koji može izazvati sumnju. Njegov bes je potpun, neukaljan bes u kome nema drugih namera niti ciljeva. Razlozi u pozadini Njegovog besa su čisti, nevini i ne podležu nikakvoj kritici. On je prirodno otkrivenje i prikaz Njegove svete suštine; on je nešto što nijedno stvoreno biće ne poseduje. Ovo je deo Božje jedinstvene pravedne naravi, a takođe i upadljiva razlika između odgovarajućih suština Stvoritelja i stvorenih bića.

Bez obzira na to da li se neko razbesni pred očima drugih ili iza njihovih leđa, svako ima drugačiju nameru i svrhu sopstvenog besa. Možda izgrađuje sopstveni prestiž ili možda brani svoje interese, čuva svoj ugled ili čuva obraz. Neki su uzdržani u svom besu, dok su drugi preki i svom besu dopuštaju da bukne kad god požele, bez imalo ustezanja. Ukratko, čovekov bes potiče iz njegove iskvarene naravi. Koja god da je njegova svrha, ona potiče od tela i od prirode; nema nikakve veze sa pravdom ili nepravdom jer ništa u čovekovoj priroda-suštini ne odgovara istini. Prema tome, iskvarenu ljudsku narav i Božji gnev ne treba pominjati u istom kontekstu. Bez izuzetka, ponašanje čoveka kojeg je iskvario Sotona započinje željom da se zaštiti iskvarenost i svakako je zasnovano na iskvarenosti; upravo zato se čovekov bes ne može pominjati u istom kontekstu sa Božjim gnevom, koliko god da čovekov bes u teoriji može delovati ispravno. Kada Bog oslobodi Svoj gnev, zle sile su zauzdane i zle stvari uništene, dok pravične i pozitivne stvari dobijaju Božju brigu i zaštitu i omogućeno im je da opstanu. Bog oslobađa Svoj gnev zato što nepravične, negativne i zle stvari remete, ometaju ili uništavaju normalnu aktivnost i razvoj pravičnih i pozitivnih stvari. Svrha Božje srdžbe nije da zaštiti Svoj sopstveni status i identitet, već da zaštiti postojanje pravičnih, pozitivnih, lepih i dobrih stvari, da zaštiti zakone i pravila normalnog postojanja ljudskog roda. Ovo je osnovni uzrok Božjeg gneva. Božja srdžba je sasvim ispravno, prirodno i istinito ispoljavanje Njegove naravi. U Njegovoj srdžbi nema skrivenih motiva niti ima prevare ili zavere, a kamoli želja, lukavosti, zlobe, nasilja, rđavosti ili ikakve druge osobine svojstvene iskvarenom ljudskom rodu. Pre nego što Bog oslobodi Svoj gnev, On je već sasvim jasno sagledao suštinu svake stvari, i već je formulisao tačne i jasne definicije i zaključke o svakom pitanju. Dakle, Božji cilj u svemu što čini kristalno je jasan, kao i Njegov stav. On nije smeten, slep, impulsivan ili proizvoljan, a zasigurno nije neprincipijelan. Ovo je praktični aspekt Božjeg gneva, a upravo zbog ovog praktičnog aspekta Božjeg gneva ljudski rod može normalno da živi. Bez Božjeg gneva, ljudski rod bi zapao u nesigurne uslove života i sve pravične, lepe i dobre stvari bi bile uništene i prestale bi da postoje. Bez Božjeg gneva, zakoni i pravila postojanja za stvorena bića bili bi prekršeni ili čak potpuno podriveni. Od stvaranja čoveka, Bog je neprekidno koristio Svoju pravednu narav da zaštiti i održi normalno postojanje ljudskog roda. Budući da Njegova pravedna narav sadrži gnev i veličanstvo, svi zli ljudi, stvari i događaji i sve ono što ometa normalno postojanje ljudskog roda i šteti mu, bivaju kažnjeni, kontrolisani i uništeni kao rezultat Njegovog gneva. Tokom proteklih nekoliko milenijuma, Bog je neprekidno koristio Svoju pravednu narav da sruši i uništi sve vrste nečistih duhova i zlih duhova koji se opiru Bogu i ponašaju kao Sotonini saučesnici i sluge u Božjem delu upravljanja ljudskim rodom. Prema tome, Božje delo spasenja čoveka oduvek je napredovalo prema Njegovom planu. To znači da zahvaljujući postojanju Božjeg gneva, najpravičniji cilj ljudskog roda nikada nije uništen.

Iako Sotona deluje humano, pravedno i čestito, Sotonina suština je okrutna i rđava

Sotona gradi svoju reputaciju obmanjujući svet i često sebe postavlja kao predvodnika i uzor pravde. Pod lažnim izgovorom da štiti pravdu, on škodi ljudima i proždire njihove duše, i koristi se svakojakim sredstvima da otupljuje, zaluđuje i podstrekava ljude, čija je svrha da navede ljude da odobre njegovo zlo vladanje i priklone mu se, i da mu se pridruže u suprotstavljanju Božjem autoritetu i suverenosti. Međutim, kada neko prozre njegove smicalice i spletke i prozre njegovo odvratno lice, i kada više ne želi da ga on i dalje gazi ili zavarava, ili da mu i dalje robuje, ili da bude kažnjen i uništen zajedno sa njim, tada Sotona menja svoje prethodno svetačko lice i strgne svoju lažnu masku, i otkriva svoje divljačko pravo ja, koje je rđavo, podmuklo i ružno. On bi najviše voleo da istrebi sve one koji odbijaju da ga slušaju i koji se opiru njegovim rđavim silama. U tom trenutku Sotona više ne može da se prikaže u čestitom izgledu dostojnom poverenja; njegovo mesto zauzima njegovo ružno pravo ja – đavo – koje je prethodno bilo skriveno ispod jagnjeće kože. Jednom kada se Sotonine spletke iznesu na videlo i njegovo pravo ja bude razotkriveno, on će pobesneti i ispoljiti svoje varvarstvo, a njegova želja da naudi čoveku i proždere ga će se pojačati. On je besan zbog čovekovog buđenja za istinu, i razvija snažnu mržnju i osvetoljubivost prema čoveku zbog njegove žudnje za slobodom i svetlošću i njegove težnje da se oslobodi iz njegovog zatvora. Njegov bes ima za cilj da odbrani njegovu rđavost, a takođe je i istinsko otkrivanje njegove divljačke prirode.

U svemu što Sotona čini, on otkriva svoju rđavu prirodu. Od svih zlih dela koja je Sotona izvršio nad čovekom – od njegovih ranih nastojanja da zaluđuje čoveka da ga sledi, do njegovog iskorišćavanja čoveka, u kojem ga navodi da se pridruži njegovim zlim delima, do njegove osvete prema čoveku nakon što je njegovo pravo ja razotkriveno i nakon što ga je čovek prepoznao i napustio, i tako dalje i tako dalje – nijedno od ovih dela ne propušta da razotkrije Sotoninu rđavu suštinu, niti da dokaže činjenicu da Sotona nema nikakve veze sa pozitivnim stvarima i da je Sotona izvor svih zlih stvari. Svi njegovi postupci služe da zaštite njegovu zlobu, osiguraju nastavak njegovih zlih dela, idu protiv pravičnih i pozitivnih stvari i uništavaju zakone i pravila normalnog postojanja ljudskog roda. Svi ovi postupci su neprijateljski prema Bogu i biće uništeni Božjim gnevom. Iako Sotona poseduje sopstveni bes, njegov bes je samo sredstvo da dâ oduška svojoj rđavoj prirodi. Razlog zbog koga je Sotona ogorčen i besan je u sledećem: njegove besprizorne smicalice su razotkrivene; nije se lako izvukao sa svojim spletkama; njegova sumanuta ambicija i želja da zameni Boga i ponaša se kao Bog su srušeni i onemogućeni; a njegov cilj da kontroliše ceo ljudski rod sada je uzaludan i nikada se neće ostvariti. Božje neprekidno prizivanje Sopstvenog gneva, svaki put iznova, sprečilo je da se ostvare Sotonine spletke i suzbilo širenje i divljanje Sotonine rđavosti. Iz tog razloga, Sotona istovremeno mrzi Božji gnev i boji ga se. Svaki put kad se Božji gnev spusti, on ne samo da razotkriva Sotonin pravi podli izgled, već i na svetlo dana iznosi Sotonine rđave želje, a time bivaju ogoljeni razlozi za Sotonin bes prema ljudskom rodu. Erupcija Sotoninog besa predstavlja pravo otkrivenje njegove rđave prirode i razotkrivanje njegovih smicalica. Naravno, svaki put kada se Sotona razbesni to predstavlja proglas uništenja rđavih stvari i zaštitu i nastavak odvijanja pozitivnih stvari; to je proglas činjenice da Božji gnev ne sme biti uvređen!

Da bi spoznao Božju pravednu narav, čovek se ne sme oslanjati na iskustvo i maštu

Kada se suočiš sa Božjim sudom i grdnjom, da li ćeš reći da u Božjoj reči ima primesa? Hoćeš li reći da Božji gnev ima svoju pozadinu i da u njemu ima primesa? Hoćeš li klevetati Boga, uz reči da Njegova narav nije nužno sasvim pravedna? Kada se baviš svakim Božjim delom, prvo moraš biti siguran da je Božja pravedna narav lišena svih primesa, da je ona sveta i besprekorna. Ova dela obuhvataju Božje udaranje, kažnjavanje i uništenje ljudskog roda. Bez izuzetka, svako se Božje delo izražava u potpunom skladu sa Njegovom suštinskom naravi i Njegovim planom. Ona ne obuhvataju nijedan deo ljudskog znanja, tradicije i filozofije, već su isključivo izraz Božje naravi i suštine, i nemaju veze ni sa čim što pripada iskvarenom ljudskom rodu. Ljudski rod ima predstavu da su samo Božja ljubav, milost i praštanje prema čovečanstvu besprekorni, bez ikakvih primesa i sveti, a niko ne zna da su Božja srdžba i Njegov gnev takođe bez primesa; osim toga, niko nije razmišljao o pitanjima kao što su: zašto Bog ne trpi uvrede ili zašto je Njegova srdžba tako velika. Naprotiv, neki Božji gnev pogrešno smatraju za lošu narav, kao što je ona kod iskvarenog ljudskog roda, i pogrešno poistovećuju Božju srdžbu sa srdžbom iskvarenog ljudskog roda. Oni čak pogrešno pretpostavljaju da je Božja srdžba ista kao prirodno ispoljavanje iskvarenih naravi ljudskog roda. Pogrešno veruju da je oslobađanje Božjeg gneva poput srdžbe iskvarenih ljudi kada se suoče sa nekom nesrećnom situacijom, pa idu čak dotle da pogrešno veruju da je ispoljavanje Božjeg gneva takođe izraz Njegovog raspoloženja. Nakon ovog razgovora, nadam se da niko od vas više neće imati pogrešna shvatanja, zamišljanja ili nagađanja u pogledu Božje pravedne naravi. Nakon što ste čuli Moje reči, nadam se da u svojim srcima možete istinski da prepoznate gnev Božje pravedne naravi, da možete da ostavite po strani sva prethodna pogrešna shvatanja Božjeg gneva i da možete da promenite svoja pogrešna verovanja i gledišta o suštini Božjeg gneva. Osim toga, nadam se da u svojim srcima možete imati tačnu definiciju Božje naravi, da više nećete imati nikakve sumnje u pogledu Božje pravedne naravi, te da Božjoj istinskoj naravi nećete nametati nikakvo ljudsko rasuđivanje ili zamišljanje. Božja pravedna narav jeste Božja sopstvena istinska suština. Ona nije nešto što je čovek stvorio ili napisao. Njegova pravedna narav jeste Njegova pravedna narav i nema nikakve veze niti spone sa stvorenim bićima. Sâm Bog jeste Sâm Bog, i On nikada neće postati stvoreno biće. Čak i ako postane pripadnik stvorenih bića, Njegova suštinska narav i Njegova suština neće se promeniti. Prema tome, bogopoznanje nije isto što i spoznaja nekog predmeta; spoznati Boga nije isto što i detaljno analiziranje neke stvari niti je isto što i razumevanje čoveka. Ako koristiš svoj koncept ili metod spoznaje nekog predmeta ili razumevanja osobe da bi spoznao Boga, onda nikada nećeš moći da stekneš spoznaju o Bogu. Spoznaja Boga se ne može oslanjati na iskustvo ili uobrazilje, te stoga nikada ne smeš Bogu da namećeš svoje iskustvo ili uobrazilje. Koliko god da tvoje iskustvo i uobrazilje mogu biti bogati, oni su ipak ograničeni. Štaviše, tvoje uobrazilje ne odgovaraju činjenicama, a još manje istini, i nisu u skladu sa Božjom istinskom naravi i suštinom. Nikada nećeš uspeti ako se oslanjaš na svoje uobrazilje da bi razumeo Božju suštinu. Jedini put je sledeći: prihvati sve što dolazi od Boga, a zatim to postepeno doživljavaj i spoznaj. Doći će dan kada će te Bog prosvetiti da Ga zaista razumeš i spoznaš zbog tvoje saradnje i zbog tvoje gladi i žeđi za istinom.

Ljudski rod zadobija Božju milost i toleranciju kroz iskreno pokajanje (Odabrani odlomci)

Upozorenje Boga Jahvea stiže do Ninivljana

Pređimo sada na drugi pasus, trećeg poglavlja Knjige proroka Jone: „Kad je ušao u grad, Jona je išao samo dan hoda propovedajući: ’Još četrdeset dana i Niniva će biti uništena.’” Ovo su reči koje je Bog neposredno preneo Joni da saopšti Ninivljanima, tako da su, naravno, to reči koje je Jahve želeo da kaže Ninivljanima. Ove reči poručuju ljudima da je Bog počeo da se gnuša i da mrzi ljude u gradu zato što se njihova zloba podigla do Njegovog pogleda, i da je zato želeo da uništi ovaj grad. Međutim, pre nego što Bog uništi grad, to će objaviti Ninivljanima i istovremeno im pružiti priliku da se pokaju za svoju zlobu i da počnu iznova. Ova prilika će potrajati četrdeset dana, ni dan duže. Drugim rečima, ako se ljudi u gradu ne pokaju, ne priznaju svoje grehe i ne poklone se pred Bogom Jahveom u roku od četrdeset dana, Bog će uništiti ovaj grad kao što je uništio Sodomu. To je ono što je Bog Jahve želeo da poruči stanovništvu Ninive. Očigledno, ovo nije bila jednostavna izjava. Ne samo da je ona prenela bes Boga Jahvea, već je prenela i Njegov stav prema Ninivljanima, dok je istovremeno poslužila kao svečano upozorenje ljudima koji žive u ovom gradu. Ovo upozorenje im je poručivalo da su njihova zla dela zaslužila mržnju Boga Jahvea i da će ih ona uskoro dovesti na samu ivicu sopstvenog uništenja. Stoga je život svakog stanovnika Ninive bio u neposrednoj opasnosti.

Oštar kontrast između reagovanja Ninive i Sodome na upozorenje Boga Jahvea

Šta znači biti uništen? U govornom smislu to znači da nešto više ne postoji. Ali na koji način? Ko bi mogao da uništi ceo grad? Naravno, bilo bi nemoguće da čovek izvrši takav čin. Stanovnici Ninive nisu bili budale; čim su čuli ovaj proglas, došli su na ideju. Znali su da je proglas došao od Boga, znali su da će Bog izvršiti Svoje delo i znali su da je njihova zloba razbesnela Boga Jahvea i na njih navukla Njegov bes, te da će uskoro biti uništeni zajedno sa svojim gradom. Kako su se stanovnici grada ponašali nakon što su čuli upozorenje Boga Jahvea? U Bibliji se detaljno opisuje kako su ljudi reagovali, od cara sve do običnih ljudi. U Svetom pismu su zabeležene sledeće reči: „Ninivljani su poverovali Bogu; proglasili su post, pa su se, od najvećeg do najmanjeg, obukli u kostret. Kad je vest došla do cara, on je ustao sa svog prestola, skinuo svoje ruho, stavio na sebe kostret i seo u pepeo. Onda je zapovedio da viču po Ninivi: ’Po nalogu cara i njegovih velikaša: „Ni čovek ni stoka, bilo krupna ili sitna, ne sme ništa okusiti! Neka ne pasu i ne piju vodu. Neka se i stoka i ljudi pokriju kostreću, i neka iz sve snage prizivaju Boga. Neka se svako odvrati od svoga zlog puta i od nasilja koje je činio. (…)”’” (Knjiga proroka Jone 3:5-9).

Nakon što su čuli proglas Boga Jahvea, stanovnici Ninive su pokazali potpuno suprotan stav od stanovnika Sodome – dok su se stanovnici Sodome otvoreno suprotstavili Bogu, nastavljajući i dalje sa zlom, Ninivljani, nakon što su čuli ove reči, nisu zanemarili ovo pitanje niti su se opirali. Umesto toga, oni su poverovali Bogu i proglasili su post. Šta na ovom mestu znači reč „poverovali”? Sama reč ukazuje na veru i pokornost. Ako za objašnjenje ove reči koristimo stvarno ponašanje Ninivljana, ona znači da su poverovali da Bog može i hoće da učini ono što je rekao i da su spremni da se pokaju. Da li su stanovnici Ninive osetili strah pred neposrednom katastrofom? Upravo je njihovo verovanje unelo strah u njihova srca. Prema tome, čime možemo dokazati verovanje i strah Ninivljana? Kao što se u Bibliji kaže: „(…) proglasili su post, pa su se, od najvećeg do najmanjeg, obukli u kostret”. To znači da su Ninivljani zaista poverovali, te da je iz tog verovanja proizašao strah, koji ih je potom naveo da poste i obuku se u kostret. Tako su pokazali da počinju da se kaju. Sasvim suprotno od stanovnika Sodome, Ninivljani ne samo da se nisu protivili Bogu, već su i svojim ponašanjem i postupcima jasno pokazali svoje pokajanje. Naravno, to su učinili svi stanovnici Ninive, a ne samo obični ljudi – ni car nije bio izuzetak.

Pokajanje cara Ninive zadobija pohvalu Boga Jahvea

Kada je car Ninive začuo ovu vest, ustao je sa svog prestola, skinuo svoju odeždu, stavio je na sebe kostret i seo u pepeo. Zatim je proklamovao da niko u gradu ne sme ništa da okusi, te da ni ovce, volovi ni sva druga stoka ne smeju da pasu niti da piju vodu. Da se i ljudi i stoka obuku u kostret, a da ljudi iskreno prizivaju Boga. Zatim je proklamovao da niko u gradu ne sme ništa da okusi. Sudeći po ovom nizu postupaka, car Ninive je u dubini svog srca osećao istinsko pokajanje. Ovaj niz njegovih postupaka – to što je ustao sa svog prestola, skinuo carsku odeždu, obukao kostret i seo u pepeo – poručuje ljudima da je car Ninive ostavio po strani svoj carski status i obukao kostret zajedno sa običnim ljudima. To znači da car Ninive, nakon što je čuo proglas Boga Jahvea, nije ostao na svom carskom mestu da bi nastavio svojim zlim putem ili sa nasiljem koje je činio; nego je ostavio po strani autoritet koji je imao i pokajao se pred Bogom Jahveom. U tom trenutku car Ninive se nije pokajao kao car; došao je pred Boga da se pokaje i svoje grehe ispovedi kao običan Božji podanik. Štaviše, celom gradu je, takođe, poručio da se pokaju i da svoje grehe ispovede pred Bogom Jahveom na isti način kao i on; osim toga, imao je konkretan plan kako da to učini, kao što vidimo u svetim spisima: „Ni čovek ni stoka, bilo krupna ili sitna, ne sme ništa okusiti! Neka ne pasu i ne piju vodu. (…) i neka iz sve snage prizivaju Boga. Neka se svako odvrati od svoga zlog puta i od nasilja koje je činio.” Kao gradski vladar, car Ninive je imao vrhovni status i moć i mogao je da čini sve što je želeo. Kada se suočio sa proglasom Boga Jahvea, mogao je sve to da zanemari ili da se naprosto pokaje i sâm ispovedi svoje grehe; mogao je potpuno da zanemari činjenicu hoće li se ljudi u tom gradu odlučiti da se pokaju ili neće. Međutim, car Ninive nije to uopšte učinio. Ne samo da je ustao sa svog prestola, obukao kostret, seo u pepeo, pokajao se i ispovedio svoje grehe pred Bogom Jahveom, već je naložio i da svi ljudi i stoka u gradu učine to isto. Čak je naredio da ljudi „iz sve snage prizivaju Boga”. Ovim nizom postupaka car Ninive je zaista postigao ono što jedan vladar treba da učini. Niz njegovih postupaka je ono što je svim carevima u ljudskoj istoriji bilo teško da postignu i zaista, nijedan drugi car ih nije postigao. Za ove postupke se može reći da su bez presedana u ljudskoj istoriji, i vredni su toga da ih ljudski rod i pamti i oponaša. Od samog nastanka čoveka, svaki car je predvodio svoje podanike da se odupiru i protive Bogu. Niko nikada nije poveo svoje podanike da preklinju Boga kako bi se iskupili za svoja zla dela, da dobiju oprost od Boga Jahvea i izbegnu neposrednu kaznu. Međutim, car Ninive je uspeo da povede svoje podanike da se okrenu Bogu, da se odvrate od svoga zlog puta i da se okanu nasilja koje su činili. Povrh toga, on je, takođe, bio u stanju da ostavi po strani svoj presto, a zauzvrat, Bog Jahve je promenio mišljenje i osetio žaljenje, povukao Svoj gnev i omogućio stanovništvu grada da prežive, poštedevši ih od uništenja. Može se sa sigurnošću reći da su postupci cara retko čudo u ljudskoj istoriji, i mogu se zaista smatrati uzornim primerom iskvarenog ljudskog roda koji se kaje i ispoveda svoje grehe Bogu.

– „Reč”, tom II, „O spoznaji Boga”, „Sȃm Bog, jedinstveni II”

Svakodnevne reči Božje  Odlomak 113

Knjiga proroka Jone 3  Joni po drugi put dođe reč Jahveova: „Ustani i idi u Ninivu, taj veliki grad, i propovedaj im ono što sam ti zapovedio”. Jona ustade i ode u Ninivu, sledeći reč Jahveovu. A Niniva beše veliki grad, na tri dana hoda odatle. Kad je ušao u grad, Jona je išao samo dan hoda propovedajući: „Još četrdeset dana i Niniva će biti uništena.” Ninivljani su poverovali Bogu; proglasili su post, pa su se, od najvećeg do najmanjeg, obukli u kostret. Kad je vest došla do cara, on je ustao sa svog prestola, skinuo svoje ruho, stavio na sebe kostret i seo u pepeo. Onda je zapovedio da viču po Ninivi: „Po nalogu cara i njegovih velikaša: ’Ni čovek ni stoka, bilo krupna ili sitna, ne sme ništa okusiti! Neka ne pasu i ne piju vodu. Neka se i stoka i ljudi pokriju kostreću, i neka iz sve snage prizivaju Boga. Neka se svako odvrati od svoga zlog puta i od nasilja koje je činio. Ko zna? Možda će se Bog odvratiti i milostivo odustati od svog ljutog gneva, pa ne izginemo.’” Bog je video njihova dela, kako su se odvratili od svojih zlih puteva, pa je odustao od nesreće, koju je rekao da će izvršiti nad njima. I tako je nije izvršio.

Bog vidi iskreno pokajanje duboko u srcima Ninivljana

Nakon što su čuli Božji proglas, car Ninive i njegovi podanici preduzeli su niz radnji. Kakva je bila priroda ovih radnji i njihovog ponašanja? Drugim rečima, šta je bila suština njihovog ponašanja u celini? Zašto su učinili to što su učinili? U Božjim očima oni su se iskreno pokajali, ne samo zato što su usrdno molili Boga i ispovedili svoje grehe pred Njim, već i zato što su se okanuli svog zlog ponašanja. Tako su postupili jer su, nakon što su čuli Božje reči, bili neverovatno uplašeni i poverovali su da će On učiniti ono što je rekao. Kroz post, nošenje kostreta i sedenje u pepelu, želeli su da izraze svoju spremnost da se okanu svojih puteva i uzdrže se od zla, i molili su se Bogu Jahveu da obuzda Svoj bes, preklinjali su Ga da povuče Svoju odluku i katastrofu koja bi ih zadesila. Ako ispitamo celokupno njihovo ponašanje, možemo videti da su uveliko razumeli da su njihova prethodna zla dela bila odvratna Bogu Jahveu, a možemo videti i to da su razumeli zašto će ih On uskoro uništiti. Zato su svi želeli da se potpuno pokaju, da se odvrate od svojih zlih puteva i okanu nasilja koje su činili. Drugim rečima, kada su postali svesni proglasa Boga Jahvea, svako od njih je osetio strah u svom srcu; prestali su sa svojim zlim ponašanjem i više nisu radili stvari koje su bile toliko odvratne Bogu Jahveu. Pored toga, preklinjali su Boga Jahvea da im oprosti grehe iz prošlosti i da se prema njima ne ophodi na osnovu njihovih postupaka iz prošlosti. Bili su spremni da se više nikada ne upuste u zlo i da postupaju prema uputstvima Boga Jahvea, samo ako bi bilo moguće da više nikada ne razbesne Boga Jahvea. Njihovo pokajanje je bilo iskreno i potpuno. Došlo je iz dubine njihovih srca i bilo je stvarno i trajno.

Kada su svi Ninivljani, od cara do običnih ljudi, saznali da je Bog Jahve besan na njih, Bog je mogao jasno i očito da vidi svaki njihov naredni postupak i njihovo ponašanje u celini, kao i sve odluke koje su donosili i izbore koje su činili. Božje mišljenje se promenilo u skladu sa njihovim ponašanjem. Kakav je bio Božji stav u tom trenutku? Na to pitanje ti može odgovoriti Biblija. U svetim spisima su zabeležene sledeće reči: „Bog je video njihova dela, kako su se odvratili od svojih zlih puteva, pa je odustao od nesreće, koju je rekao da će izvršiti nad njima. I tako je nije izvršio” (Knjiga proroka Jone 3:10). Iako se Bog predomislio, nije bilo ničeg komplikovanog u vezi sa Njegovim stavom. Iz izražavanja Svog besa On je naprosto prešao na smirivanje Svog besa, a zatim je odlučio da gradu Ninivi ne donese katastrofu. Razlog zbog koga je Božja odluka – da Ninivljane poštedi katastrofe – usledila tako brzo leži u tome što je Bog posmatrao srce svake osobe u Ninivi. Video je šta nose duboko u svojim srcima: njihovo iskreno pokajanje i ispovedanje njihovih greha, njihovu iskrenu veru u Njega, njihovu duboku svest o tome koliko su njihova zla dela razbesnela Njegovu narav, kao i iz toga nastali strah od predstojeće kazne Boga Jahvea. U isto vreme, Bog Jahve je, takođe, čuo njihove molitve, koje su poticale iz dubine njihovih srca, preklinjući Ga da se više ne ljuti na njih, kako bi mogli da izbegnu ovu katastrofu. Kada je Bog primetio sve ove činjenice, malo po malo Njegov bes je popustio. Bez obzira na to koliko je prethodno bio velik Njegov bes, Njegovo srce je bilo dirnuto kada je video iskreno pokajanje duboko u srcima ovih ljudi, te stoga nije mogao da podnese da im nanese katastrofu i prestao je da se ljuti na njih. Umesto toga, nastavio je da im pruža Svoju milost i toleranciju i nastavio je da ih vodi i opskrbljuje.

– „Reč”, tom II, „O spoznaji Boga”, „Sȃm Bog, jedinstveni II”

Knjiga proroka Jone 3  Joni po drugi put dođe reč Jahveova: „Ustani i idi u Ninivu, taj veliki grad, i propovedaj im ono što sam ti zapovedio”. Jona ustade i ode u Ninivu, sledeći reč Jahveovu. A Niniva beše veliki grad, na tri dana hoda odatle. Kad je ušao u grad, Jona je išao samo dan hoda propovedajući: „Još četrdeset dana i Niniva će biti uništena.” Ninivljani su poverovali Bogu; proglasili su post, pa su se, od najvećeg do najmanjeg, obukli u kostret. Kad je vest došla do cara, on je ustao sa svog prestola, skinuo svoje ruho, stavio na sebe kostret i seo u pepeo. Onda je zapovedio da viču po Ninivi: „Po nalogu cara i njegovih velikaša: ’Ni čovek ni stoka, bilo krupna ili sitna, ne sme ništa okusiti! Neka ne pasu i ne piju vodu. Neka se i stoka i ljudi pokriju kostreću, i neka iz sve snage prizivaju Boga. Neka se svako odvrati od svoga zlog puta i od nasilja koje je činio. Ko zna? Možda će se Bog odvratiti i milostivo odustati od svog ljutog gneva, pa ne izginemo.’” Bog je video njihova dela, kako su se odvratili od svojih zlih puteva, pa je odustao od nesreće, koju je rekao da će izvršiti nad njima. I tako je nije izvršio.

Ako je tvoja vera u Boga iskrena, često ćeš biti obasut Njegovom brigom

U promeni Božjih namera prema stanovnicima Ninive nije bilo nikakvog oklevanja niti ičega dvosmislenog ili nejasnog. Pre je posredi bio preobražaj iz čistog besa u čistu toleranciju. Ovo je istinsko otkrivenje Božje suštine. Bog nikada nije neodlučan niti snebivljiv u Svojim postupcima; načela i ciljevi koji stoje iza Njegovih postupaka su jasni i transparentni, čisti i besprekorni, bez imalo primese lukavstva ili smicalica u njima. Drugim rečima, Božja suština ne sadrži nikakvu tamu niti rđavost. Bog se naljutio na Ninivljane zato što su Mu njihova zla dela došla pred oči; u tom trenutku Njegov bes je nastao iz Njegove suštine. Međutim, kada je Božji bes splasnuo, a On opet podario Svoju toleranciju narodu Ninive, sve što je otkrio bila je i dalje Njegova sopstvena suština. Celokupna ova promena nastala je usled promene čovekovog stava prema Bogu. Tokom čitavog ovog vremenskog perioda, Božja neuvredljiva narav nije se menjala, Božja tolerantna suština nije se menjala, a ni Božja milosrdna suština puna ljubavi nije se menjala. Kada ljudi čine zla dela i vređaju Boga, oni na sebe navlače Njegov bes. Kada se ljudi iskreno pokaju, Božje srce će se promeniti, a Njegov bes će utihnuti. Kada ljudi nastave da se tvrdoglavo protive Bogu, Njegov bes trajaće bez prestanka, a Njegov gnev će ih sustizati malo po malo, sve dok ne budu uništeni. Ovo je suština Božje naravi. Šta god da Bog izražava i razotkriva od Svoje naravi – bilo Svoj gnev ili Svoju milost i dobrotu, to zavisi od ljudskog držanja, ponašanja, kao i stava prema Bogu koji duboko u svom srcu imaju. Ako je neka osoba neprestano izložena Božjem besu, srce ove osobe se nesumnjivo protivi Bogu. Budući da se ta osoba nije nikada iskreno pokajala, pognula svoju glavu pred Bogom niti je posedovala istinsku veru u Boga, ona nikada nije zadobila Božju milost i toleranciju. Ako neko često dobija Božju brigu, Njegovu milost i Njegovu toleranciju, tada je nesumnjivo da ta osoba u svom srcu ima istinsku veru u Boga, a njeno srce se ne protivi Bogu. Ta osoba se često iskreno pokaje pred Bogom; stoga, čak i ako se Božja disciplina često spušta na tu osobu, to neće biti slučaj i sa Njegovim gnevom.

Ovaj kratak pregled omogućava ljudima da vide Božje srce, da vide stvarnost Njegove suštine, da vide da Božji bes i promene Njegovih namera nisu bezrazložni. Uprkos tome što je Bog pokazao oštar kontrast u trenutku kada je bio gnevan i u trenutku kada je promenio Svoje mišljenje, zbog čega ljudi veruju da postoji veliki razdor ili suprotnost između ta dva aspekta Božje suštine – Njegovog besa i Njegove tolerancije – Božji stav prema pokajanju Ninivljana ponovo omogućava ljudima da vide drugu stranu Božje istinske naravi. Promena Božjeg mišljenja zaista omogućava ljudskom rodu da ponovo vidi istinu o Božjoj milosti i dobroti i da vidi istinsko otkrivenje Božje suštine. Ljudski rod mora samo da prizna da Božja milost i dobrota nisu mit niti puka izmišljotina. Ovo je stoga što su Božja osećanja u tom trenutku bila iskrena, i Božja promena mišljenja je bila iskrena – Bog je zaista još jednom podario ljudskom rodu Svoju milost i toleranciju.

– „Reč”, tom II, „O spoznaji Boga”, „Sȃm Bog, jedinstveni II”

Svakodnevne reči Božje  Odlomak 115

Knjiga proroka Jone 3  Joni po drugi put dođe reč Jahveova: „Ustani i idi u Ninivu, taj veliki grad, i propovedaj im ono što sam ti zapovedio”. Jona ustade i ode u Ninivu, sledeći reč Jahveovu. A Niniva beše veliki grad, na tri dana hoda odatle. Kad je ušao u grad, Jona je išao samo dan hoda propovedajući: „Još četrdeset dana i Niniva će biti uništena.” Ninivljani su poverovali Bogu; proglasili su post, pa su se, od najvećeg do najmanjeg, obukli u kostret. Kad je vest došla do cara, on je ustao sa svog prestola, skinuo svoje ruho, stavio na sebe kostret i seo u pepeo. Onda je zapovedio da viču po Ninivi: „Po nalogu cara i njegovih velikaša: ’Ni čovek ni stoka, bilo krupna ili sitna, ne sme ništa okusiti! Neka ne pasu i ne piju vodu. Neka se i stoka i ljudi pokriju kostreću, i neka iz sve snage prizivaju Boga. Neka se svako odvrati od svoga zlog puta i od nasilja koje je činio. Ko zna? Možda će se Bog odvratiti i milostivo odustati od svog ljutog gneva, pa ne izginemo.’” Bog je video njihova dela, kako su se odvratili od svojih zlih puteva, pa je odustao od nesreće, koju je rekao da će izvršiti nad njima. I tako je nije izvršio.

Iskrenim pokajanjem u svojim srcima Ninivljani zadobijaju Božju milost i menjaju sopstveni ishod

Da li je postojala ikakva protivrečnost između promene Božjeg mišljenja i Njegovog gneva? Naravno da nije! Ovo je stoga što je Božja tolerancija u tom konkretnom trenutku imala svoj razlog. Koji bi to razlog mogao biti? Onaj koji je naveden u Bibliji: „Svaka osoba se okrenula od svog zlog puta” i „odbacila nasilje koje je činila”.

Ovaj „zao put” se ne odnosi na pregršt zlih dela, već na izvor zla iz kojeg potiče ljudsko ponašanje. „Odvraćanje od svog zlog puta” znači da dotične osobe neće više nikada ovako postupiti. Drugim rečima, nikada se više neće ponašati na ovaj zao način; metoda, izvor, motiv, namera i načelo njihovih postupaka, svi su se promenili; oni više nikada neće koristiti te metode i načela da svom srcu donesu uživanje i sreću. Reč „odbaciti” u izrazu „odbacila nasilje koje je činila” znači odložiti ili odbaciti, sasvim raskrstiti s prošlošću i nikada se tome ne vratiti. Kada su stanovnici Ninive odbacili nasilje koje su činili, to je bio dokaz i prikaz njihovog iskrenog pokajanja. Bog posmatra spoljašnji izgled ljudi, kao i njihova srca. Kada je Bog primetio iskreno i bespogovorno pokajanje u srcima Ninivljana i, takođe, primetio da su se odvratili od svojih zlih puteva i da su odbacili nasilje koje su činili, promenio je Svoje mišljenje. To znači da su držanje i ponašanje ovih ljudi i različiti načini obavljanja stvari, kao i njihovo iskreno pokajanje i ispovedanje grehova u njihovim srcima doveli do toga da Bog promeni Svoje mišljenje, da promeni Svoje namere, da povuče Svoju odluku i da ih ne kazni niti uništi. Prema tome, stanovnici Ninive su za sebe postigli drugačiji ishod. Iskupili su svoje živote i istovremeno zadobili Božju milost i toleranciju, a u tom trenutku se povukao i Božji gnev.

Božju milost i toleranciju nije teško zadobiti – ali je čoveku teško da postigne istinsko pokajanje

Bez obzira na to koliki je bio Božji gnev prema Ninivljanima, čim su oni proglasili post i odenuli se u kostret i pepeo, Njegovo srce je počelo da omekšava i On je počeo da menja Svoju nameru. Trenutak pre nego što im je objavio da će uništiti njihov grad – trenutak pre njihovog pokajanja i ispovedanja grehova – Bog je i dalje bio gnevan na njih. Nakon što su izvršili niz pokajničkih dela, Božji gnev prema stanovnicima Ninive postupno se pretvorio u milost i oproštaj prema njima. Nema ničeg protivrečnog u vezi sa otkrivenjem ova dva aspekta Božje naravi u istom događaju. Kako, dakle, treba razumeti i spoznati to odsustvo protivrečnosti? Bog je ispoljio i otkrio svaku od ove dve sasvim različite suštine pre i posle pokajanja stanovnika Ninive, omogućivši ljudima da vide da je Božja suština stvarna i da ne dozvoljava uvrede. Evo šta je Bog kroz Svoj stav saopštio ljudima: ne radi se o tome da Bog nije tolerantan prema ljudima niti da ne želi da im pokaže milost; već se radi o tome da se oni retko istinski pokaju Bogu, a retkost je i da se ljudi zaista odvrate od svojih zlih puteva i da napuste nasilje koje im je u rukama. Drugim rečima, kada je Bog ljut na čoveka, On se nada da čovek može istinski da se pokaje i nada se da će videti čovekovo istinsko pokajanje, u kom slučaju će velikodušno nastaviti da čoveku daruje Svoju milost i toleranciju. To znači da čovekova zla dela izazivaju Božji gnev, dok se Božja milost i tolerancija daruju onima koji slušaju Boga i istinski se pokaju pred Njim, onima koji mogu da se odvrate od svojih zlih puteva i napuste nasilje koje im je u rukama. Božji stav je bio vrlo jasno otkriven u Njegovom ophođenju prema Ninivljanima: Božju milost i toleranciju nije teško zadobiti, a ono što On zahteva jeste čovekovo istinsko pokajanje. Sve dok se ljudi odvraćaju od svojih zlih puteva i odbacuju svoje nasilje, Bog će promeniti Svoje mišljenje i Svoj stav prema njima.

– „Reč”, tom II, „O spoznaji Boga”, „Sȃm Bog, jedinstveni II”

Svakodnevne reči Božje  Odlomak 116

Stvoriteljeva pravedna narav je vitalna i živa

Kada je Bog promenio mišljenje prema stanovništvu Ninive, da li su Njegova milost i praštanje bili lažni paravan? Naravno da nisu! Šta je onda postalo jasno prelaskom sa jednog na drugi aspekt Božje naravi dok se Bog bavio ovom konkretnom situacijom? Božja narav je potpuna celina – ona uopšte nije podeljena. Bilo da On prema ljudima izražava srdžbu ili milost i praštanje, sve to su izrazi Njegove pravedne naravi. Božja narav je vitalna i živa, a On Svoje misli i stavove menja saglasno razvoju događaja. Preobražaj Njegovog stava prema Ninivljanima poručuje ljudskom rodu da On ima sopstvene misli i ideje; da On nije robot niti glinena figura, već je Sâm živi Bog – mogao je da bude srdit na narod u Ninivi, baš kao što je, zbog njihovog stava, mogao da im oprosti njihovu prošlost; mogao je da odluči da Ninivljanima donese nesreću, a mogao je, takođe, da zbog njihovog pokajanja promeni Svoju odluku. Ljudi vole da kruto primenjuju pravila i da koriste pravila da postave granice i definišu Boga, baš kao što vole da koriste formule u pokušaju da razumeju Božju narav. Stoga, u domenu ljudske misli, Bog ne razmišlja niti ima ikakve suštinske zamisli. Međutim, u stvarnosti, Božje misli su u stanju neprestanog preobražaja shodno promenama u stvarima i okruženjima. Dok se Njegove misli preobražavaju, otkrivaju se različiti aspekti Božje suštine. Tokom ovog procesa preobražaja, tačno u onom trenutku kada Bog promeni mišljenje, ono što On pokazuje ljudskom rodu jeste stvarno postojanje Njegovog života i to da je Njegova pravedna narav vitalna i živa. U isto vreme, Bog koristi Svoja sopstvena istinska ispoljavanja da ljudskom rodu dokaže stvarnost postojanja Svog gneva, Svoje milosti, Svoje dobrote i Svog praštanja. Njegova suština će se otkrivati u svakom trenutku i na svakom mestu saglasno načinu razvoja događaja. On u sebi nosi lavovski gnev i majčinsku milost i praštanje. Njegova pravedna narav ne dozvoljava nikakva osporavanja, kršenja, promene niti izvrtanje od strane ijedne osobe. Među svim događajima i stvarima, Božja pravedna narav – odnosno Božji gnev i Božja milost – može se otkriti u svakom trenutku i na svakom mestu. On daje živi izraz ovim aspektima u svakom kutku svega stvorenog i s poletom ih sprovodi u svakom prolaznom trenutku. Božja pravedna narav nije ograničena vremenom niti prostorom; drugim rečima, Božja pravedna narav se ne izražava mehanički niti se otkriva shodno ograničenjima vremena ili prostora, već sa savršenom lakoćom u bilo koje vreme i na bilo kom mestu. Kada vidiš da Bog menja mišljenje, da prestaje da izražava Svoj gnev i uzdržava se od toga da uništi grad Ninivu, možeš li reći da je Bog samo milostiv i pun ljubavi? Možeš li reći da se Božji gnev sastoji od praznih reči? Kada Bog izlije Svoj žestoki gnev i povuče Svoju milost, možeš li reći da On nema istinsku ljubav prema ljudskom rodu? Ovaj žestoki gnev Bog izražava kao odgovor na ljudska zla dela; Njegov gnev nema mane. Božje srce je dirnuto ljudskim pokajanjem, a On zbog toga menja Svoje mišljenje. Kada je dirnut, kada promeni Svoje mišljenje i kada pokaže Svoju milost i praštanje prema čoveku, sve to je bez ikakve mane; sve je besprekorno, čisto, bez mrlje i nepatvoreno. Božje praštanje je jednostavno praštanje, i Njegova milost je jednostavno milost. Njegova narav otkriva gnev ili izražava milost i praštanje u skladu sa raznim čovekovim ispoljavanjima i njegovim pokajanjem. Bez obzira na to šta On otkriva i izražava, sve to je čisto i neposredno; to se razlikuje od suštine bilo kog stvorenog bića. U načelima postupanja koja Bog izražava, u Njegovim mislima i idejama, kao i u svakoj odluci koju donese i u svakom postupku koji preduzme – nema apsolutno nikakvih mana ni mrlja. Budući da je Bog tako odlučio i budući da je tako postupio, to je ono što On ostvaruje, a taj rezultat je ispravan i bez greške, jer je njegov izvor besprekoran i neukaljan. Božji gnev je besprekoran. Isto tako, Božja milost i praštanje – koje ne poseduje nijedno stvoreno biće – sveti su i besprekorni, te mogu da odole pomnom razmatranju i iskustvu.

Nakon što ste se upoznali sa pričom o Ninivi, uviđate li sada drugu stranu suštine Božje pravedne naravi? Vidite li drugu stranu Božje jedinstvene pravedne naravi? Da li iko među ljudskim rodom poseduje takvu narav? Da li iko poseduje ovakav gnev, gnev Božji? Da li iko poseduje milost i toleranciju kakve poseduje Bog? Ko od stvorenih bića može da prizove takav veliki gnev i da odluči da uništi čovečanstvo ili da mu donese nesreću? I ko je podoban da čoveku daruje milost, da mu toleriše i da mu oprosti, i time promeni svoju prethodnu odluku da uništi čoveka? Stvoritelj izražava Svoju pravednu narav kroz Svoje sopstvene jedinstvene metode i načela i ne podleže kontroli niti ograničenjima koja nameću ljudi, događaji i stvari. U Njegovoj jedinstvenoj naravi, niko nije u stanju da promeni Njegove misli i ideje, niti iko može da Ga ubedi i promeni bilo koju od Njegovih odluka. Sva ponašanja i misli stvorenih bića nalaze se pod sudom Njegove pravedne naravi. Niko ne može da kontroliše hoće li On izliti gnev ili udeliti milost; jedino suština Stvoritelja – ili, drugim rečima, Stvoriteljeva pravedna narav – može da odlučuje o tome. Takva je jedinstvena priroda Stvoriteljeve pravedne naravi!

Da li kroz tumačenje preobražaja Božjeg stava prema stanovništvu Ninive možete rečju „jedinstven” da opišete milost u Božjoj pravednoj naravi? Prethodno smo rekli da je Božji gnev jedan aspekt suštine Njegove jedinstvene pravedne naravi. Sada ću definisati dva aspekta – Božji gnev i Božju milost – kao Njegovu pravednu narav. Božja pravedna narav je sveta; ona ne trpi uvrede, niti toleriše da je iko osporava; ona je nešto što ne poseduje niko među stvorenim ili nestvorenim bićima. U isto vreme je jedinstvena i isključivo svojstvena Bogu. To znači da je Božji gnev svet i ne trpi uvrede. Na isti način je drugi aspekt Božje pravedne naravi – Božja milost – takođe sveta i ne trpi uvrede. Nijedno od stvorenih ili nestvorenih bića ne može da zameni ili predstavlja Boga u činjenju onoga što On namerava da učini, niti je iko mogao da Ga zameni ili da Ga predstavlja u uništenju Sodome ili spasenju Ninive. Ovo je pravi izraz Božje jedinstvene pravedne naravi.

– „Reč”, tom II, „O spoznaji Boga”, „Sȃm Bog, jedinstveni II”

Svakodnevne reči Božje  Odlomak 117

Stvoriteljeva iskrena osećanja prema ljudskom rodu

Ljudi često govore da nije lako spoznati Boga. Međutim, Ja kažem da spoznati Boga nije uopšte teško, jer Bog često čoveku prikazuje Svoja dela kako bi on mogao da ih vidi. Bog nije nikada prekidao Svoj dijalog sa ljudskim rodom i nikada Sebe nije prikrivao od čoveka niti se skrivao. Njegove misli, Njegove ideje, Njegove reči i Njegova dela svi se otkrivaju ljudskom rodu. Prema tome, sve dok čovek želi da spozna Boga, on može da Ga razume i spozna kroz najrazličitije načine i metode. Čovek slepo misli da ga Bog namerno izbegava, da se Bog namerno krije od ljudskog roda, da Bog nema nameru da dozvoli čoveku da Ga razume i spozna, zato što čovek ne zna ko je Bog niti želi da razume Boga. I više od toga, čovek se ne bavi Stvoriteljevim mislima, rečima ili delima… Iskreno govoreći, ako čovek posveti makar i svoje slobodno vreme da razume i usredsredi se na Stvoriteljeve reči ili dela, te ako posveti samo malo pažnje Stvoriteljevim mislima i glasu Njegovog srca, neće mu biti teško da shvati da su Stvoriteljeve misli, reči i dela otvoreni i transparentni. Isto tako, biće potrebno malo truda da se shvati da je Stvoritelj u svakom trenutku među ljudima, da On uvek razgovara sa čovekom i svim stvorenjima i da svakodnevno obavlja nova dela. Njegova suština i narav izraženi su u Njegovom dijalogu sa čovekom; Njegove misli i ideje sasvim se otkrivaju u Njegovim delima; On u svakom trenutku pravi društvo ljudskom rodu i posmatra ga. Koristi Svoje tihe reči da svim stvorenjima i ljudskom rodu kaže: „Ja sam na nebesima i među svim stvorenjima. Čuvam stražu; čekam; pored tebe sam...” Njegove ruke su tople i snažne; Njegovi koraci su lagani; Njegov glas je blag i graciozan; Njegovo obličje prolazi i okreće se, obuhvatajući ceo ljudski rod; Njegovo lice je lepo i nežno. Nikada nije otišao, nikada nije nestao. On je danonoćno stalni pratilac ljudskog roda i nikada ga ne napušta. Njegova predana briga i posebna privrženost ljudskom rodu, kao i Njegova istinska briga i ljubav za čoveka, pokazivali su se malo po malo dok je spasavao grad Ninivu. Naročito je razgovor između Boga Jahvea i Jone u potpunosti otkrio Stvoriteljevu nežnost prema ljudskom rodu koji je On Sȃm stvorio. Kroz te reči, možeš duboko da iskusiš Božja iskrena osećanja prema ljudskom rodu…

Sledeći pasus je zabeležen u Knjizi o Joni 4:10-11: „Jahve mu reče: ’Tebi je prirastao srcu bršljan oko koga se nisi potrudio, niti si ga uzgojio; jedne noći je niknuo, a druge noći je uvenuo. A da meni ne priraste srcu Niniva, veliki grad sa preko sto dvadeset hiljada ljudi, koji ne znaju gde im je desno a gde levo, i mnoštvo stoke?’” Ovo su stvarne reči Boga Jahvea, iz razgovora između Boga i Jone. Iako je ovaj razgovor kratak, on vrvi od Stvoriteljeve nevoljnosti da digne ruke od ljudskog roda i od Njegove brige za ljudski rod. Ove reči izražavaju pravi stav i prava osećanja koje Bog ima u Svom srcu prema Svojim stvorenim bićima. Ovim rečima Bog iznosi i Svoje istinske namere za ljudski rod, eksplicitnim jezikom koji je čovek retko čuo. Ovaj razgovor predstavlja stav koji je Bog imao prema stanovništvu Ninive – međutim, kakav je to stav? To je stav koji je On imao prema stanovništvu Ninive pre i posle njihovog pokajanja, i stav kojim se On odnosi prema ljudskom rodu. Unutar ovih reči jesu Njegove misli i Njegova narav.

Koje su misli Božje otkrivene u ovim rečima? Ako dok čitate obratite pažnju na detalje, neće vam biti teško da primetite da On koristi izraz „prirasti srcu”; upotreba ovog izraza pokazuje pravi Božji odnos prema ljudskom rodu.

U bukvalnom smislu, ljudi izraz „brižnost” tumače na različite načine: kao prvo, on znači „voleti i štititi, osećati nežnost prema nečemu”; kao drugo, on znači „nežno voleti”; i štaviše, to znači „ne želeti da se nešto povredi i nemati srca da se to učini”. Ukratko, ovim se izrazom iskazuje nežna naklonost i nežna ljubav, kao i nespremnost da se odustane od nekoga ili nečega, što označava Božju milost i toleranciju prema čoveku. Iako je Bog upotrebio ovaj izraz, koji čovek često izgovara, kad ga je On izgovorio, glas Njegovog srca i Njegov stav prema ljudskom rodu su potpuno ogoljeni.

Iako je grad Niniva bio prepun ljudi jednako iskvarenih, rđavih i nasilnih kao što su bili oni u Sodomi, njihovo pokajanje je dovelo do toga da se Bog predomisli i odluči da ih ne uništi. Zbog načina na koji su se ophodili prema Božjim rečima i uputstvima, ispoljavajući stav dijametralno suprotan stavu stanovnika Sodome, i zbog njihove iskrene pokornosti Bogu i iskrenog pokajanja, kao i njihovog iskrenog i usrdnog ponašanja u svakom pogledu, Božja nežna ljubav prema njima još jednom je potekla iz Njegovog srca i On im je nju podario. Niko ne može ljudskom rodu da daruje stvari i da ga nežno neguje kao što to čini Bog, i nijedna osoba ne poseduje Božju milost, Njegovu toleranciju ili Njegovu istinsku privrženost prema ljudskom rodu. Postoji li neko koga smatraš velikim muškarcem ili ženom ili čak natčovekom, ko bi sa visoke pozicije, govoreći kao veliki čovek ili žena, ili sa najviše pozicije, dao ovakvu izjavu ljudskom rodu ili stvorenim bićima? Ko među ljudskim rodom može da poznaje stanje ljudskog postojanja kao svoj sopstveni džep? Ko može da podnese breme i odgovornost za postojanje ljudskog roda? Ko je sposoban da objavi uništenje grada? I ko je sposoban da dȃ oprost gradu? Ko može reći da mu je vlastita tvorevina prirasla srcu? Samo Stvoritelj! Samo Stvoritelj oseća nežnu ljubav prema ovom čovečanstvu. Samo Stvoritelj pokazuje nežnu naklonost prema ovom čovečanstvu. Samo Stvoritelj gaji istinsku naklonost prema ovom čovečanstvu koju je teško prekinuti. Samo Stvoritelj može ukazati milost ovom čovečanstvu i jedino On nežno voli sva Svoja stvorena bića. Njegovo srce biva privučeno svakim čovekovim postupkom: On je ljut, uznemiren i žalostan zbog ljudske rđavosti i iskvarenosti; zadovoljan je i radostan, menja mišljenje i veseli se čovekovom kajanju, veri i pokornosti; svaka Njegova misao i ideja postoji i vrti se oko čovečanstva; ono što On jeste i što ima izraženo je u potpunosti radi čovečanstva; celina Njegovih emocija isprepletena je s postojanjem čovečanstva. Radi čovečanstva On putuje i žuri; tiho daje svaki delić Svoga života; On posvećuje svaki minut i svaki sekund Svog života… On nikada nije znao kako da ceni Svoj sopstveni život, ali Mu je oduvek priraslo srcu čovečanstvo koje je On Sam stvorio… On daje sve što ima ovom čovečanstvu… Svoju milost i trpeljivost On daje bezuslovno, ne očekujući nikakvu nadoknadu. On to čini jedino zato da bi čovečanstvo nastavilo da opstaje pred Njegovim očima i pod Njegovom opskrbom života. On to čini samo zato da bi se čovečanstvo jednog dana predalo pred Njim i prepoznalo da je On onaj Jedini koji hrani čovekovo postojanje i opskrbljuje život svih stvorenja.

– „Reč”, tom II, „O spoznaji Boga”, „Sȃm Bog, jedinstveni II”

Svakodnevne reči Božje  Odlomak 118

Knjiga proroka Jone 4  Jona se tada veoma ozlovoljio i naljutio. I pomolio se Jahveu: „O, Jahve! Nisam li ja baš ovo rekao dok sam bio u svojoj zemlji? U Tarsis sam i pobegao zato što sam znao da si ti Bog blagostiv i milostiv, ne naljutiš se lako, bogat si milosrđem i sažališ se nad nesrećom. Zato, Jahve, uzmi sada moj život, jer je bolje da umrem nego da živim.” Jahve reče: „Ljutiš li se s pravom?” Jona izađe iz grada i smesti se istočno od grada. Tamo je sebi načinio kolibu i seo u nju, u hlad, da vidi šta će Jahve učiniti s gradom. A Bog Jahve učini da bršljan izraste nad Jonom, da pruža senku nad njegovom glavom, da okonča njegovu zlovolju. Jona se izrazito obradovao bršljanu. Ali sutradan, u zoru, Bog zapovedi crvu da podgrize bršljan, tako da je bršljan uvenuo. Kad je granulo sunce, Bog je učinio da dune vetar s istoka; sunce je peklo Joninu glavu, pa je smalaksao. Želeći da umre, rekao je: „Bolje da umrem, nego da živim.” Bog upita Jonu: „Gneviš li se s pravom zbog bršljana?” On odgovori: „Da, s pravom sam ljut nasmrt.” Jahve mu reče: „Tebi je prirastao srcu bršljan oko koga se nisi potrudio, niti si ga uzgojio; jedne noći je niknuo, a druge noći je uvenuo. A da meni ne priraste srcu Niniva, veliki grad sa preko sto dvadeset hiljada ljudi, koji ne znaju gde im je desno a gde levo, i mnoštvo stoke?”

Stvoritelj izražava Svoja prava osećanja prema ljudskom rodu

Ovaj razgovor između Boga Jahvea i Jone je nesumnjivo izraz Stvoriteljevih pravih osećanja prema ljudskom rodu. S jedne strane, ljudi se njime obaveštavaju o tome da Stvoritelj razume sva stvorenja pod Svojom suverenošću; kao što je Bog Jahve rekao: „A da meni ne priraste srcu Niniva, veliki grad sa preko sto dvadeset hiljada ljudi, koji ne znaju gde im je desno a gde levo, i mnoštvo stoke?” Drugim rečima, Božje poznavanje Ninive je bilo daleko od površnog. Ne samo da je znao broj živih bića u gradu (uključujući ljude i stoku), već je znao i koliko njih nije znalo šta je desno a šta levo – odnosno koliko je bilo dece i mladih. Ovo je konkretan dokaz Božjeg sveobuhvatnog razumevanja ljudskog roda. S druge strane, ovim razgovorom se ljudi obaveštavaju o Stvoriteljevom odnosu prema ljudskom rodu, što će reći, o težini ljudskog roda u Stvoriteljevom srcu. Baš kao što je Bog Jahve rekao: „Tebi je prirastao srcu bršljan oko koga se nisi potrudio, niti si ga uzgojio; jedne noći je niknuo, a druge noći je uvenuo. A da meni ne priraste srcu Niniva, veliki grad (…)?” Ovo su reči prekora Boga Jahvea upućene Joni, ali su sve istinite.

Iako je Joni bilo povereno da stanovništvu Ninive objavi reči Boga Jahvea, on nije razumeo namere Boga Jahvea, niti je razumeo Njegove brige i očekivanja u pogledu stanovnika grada. Ovim prekorom, Bog je hteo da mu poruči da je ljudski rod delo sopstvenih ruku Božjih i da je On uložio mukotrpan trud za svakog pojedinca, da svaka osoba nosi Božja očekivanja na svojim plećima, te da svaka osoba uživa u opskrbi Božjim životom; za svaku pojedinačnu osobu Bog je platio cenu mukotrpnog truda. Ovim ukorom je, takođe, poručio Joni da je Bogu prirastao srcu ljudski rod, koji je bio delo sopstvenih ruku Božjih, kao što je i samom Joni prirastao srcu bršljan. Bog nipošto ne bi olako napustio ljudski rod niti bi to učinio do poslednjeg mogućeg trenutka, ponajviše zato što je u gradu bilo toliko dece i nevine stoke. Kada je reč o tim mladim i neukim stvorenim ljudima koji nisu znali da razlikuju šta je desno a šta levo, bilo je još i manje zamislivo da bi Bog okončao njihove živote i njihove ishode odredio na tako ishitren način. Bog se nadao da će ih gledati kako odrastaju; nadao se tome da oni neće ići istim putem kao njihove starešine, da neće morati da ponovo čuju upozorenje Boga Jahvea i da će posvedočiti o prošlosti Ninive. Štaviše, Bog se nadao da će videti Ninivu nakon što se pokajala, da će videti budućnost Ninive nakon njenog pokajanja, a što je još važnije, da će ponovo videti kako Niniva živi pod Božjom milošću. Prema tome, u Božjim očima, ti stvoreni ljudi koji nisu znali da razlikuju šta je desno a šta levo bili su budućnost Ninive. Oni bi na svojim plećima poneli Ninivinu prošlost dostojnu prezira, baš kao što bi na plećima poneli važnu dužnost da svedoče kako o Ninivinoj prošlosti tako i o njenoj budućnosti pod vođstvom Boga Jahvea. Saopštavajući Svoja iskrena osećanja, Bog Jahve je u celosti predstavio Stvoriteljevu milost prema ljudskom rodu. Ona su ljudskom rodu pokazala da „Stvoriteljeva milost” nije isprazna fraza, niti je prazno obećanje; ona počiva na konkretnim načelima, metodama i ciljevima. Bog je istinit i stvaran i ne koristi nikakve laži niti maske, i na isti način se Njegova milost beskrajno daruje ljudskom rodu u svakom vremenu i dobu. Međutim, sve do današnjeg dana, Stvoriteljev razgovor sa Jonom jeste Njegova jedina, isključiva usmena izjava o tome zašto On pokazuje milost ljudskom rodu, kako pokazuje milost ljudskom rodu, koliko je tolerantan prema ljudskom rodu, kao i o Njegovim pravim osećanjima prema ljudskom rodu. Sažete reči Boga Jahvea tokom ovog razgovora izražavaju Njegove celovite misli o ljudskom rodu; one su pravi izraz odnosa Njegovog srca prema ljudskom rodu, a takođe su i konkretan dokaz Njegovog darivanja obilne milosti ljudskom rodu. Njegova milost se ne daruje samo starijim generacijama ljudskog roda, već se daje i mlađim članovima ljudskog roda, kao što je oduvek bilo, iz naraštaja u naraštaj. Iako se Božji gnev često spušta u određene krajeve i u određene epohe ljudskog roda, Božja milost nikada nije prestajala. Svojom milošću, On usmerava i vodi jednu generaciju stvorenih ljudskih bića za drugom, snabdeva i hrani jednu generaciju stvorenih ljudskih bića za drugom, jer se Njegova prava osećanja prema ljudskom rodu neće nikada promeniti. Kao što je Bog Jahve rekao: „A da meni ne priraste srcu (…)?” Njemu su oduvek prirasla srcu Njegova sopstvena tvorevina. Ovo je milost Stvoriteljeve pravedne naravi, kao i potpuna jedinstvenost Stvoritelja!

– „Reč”, tom II, „O spoznaji Boga”, „Sȃm Bog, jedinstveni II”

Pet vrsta ljudi

Razvrstaću Božje sledbenike u nekoliko kategorija prema njihovom razumevanju Boga i njihovom razumevanju i iskustvu o Njegovoj pravednoj naravi, kako biste mogli da znate u kojoj se fazi trenutno nalazite, kao i svoj sadašnji rast. Kada je reč o ljudskom bogopoznanju i razumevanju Njegove pravedne naravi, različite faze u kojima se ljudi nalaze i rast koji poseduju uopšteno se mogu podeliti u pet vrsta. Ova tema je zasnovana na spoznaji jedinstvenog Boga i Njegove pravedne naravi. Prema tome, dok budete čitali sledeći sadržaj, trebalo bi pažljivo da pokušate da shvatite koliko tačno razumevanja i znanja imate u vezi sa Božjom jedinstvenošću i Njegovom pravednom naravi, a zatim bi na osnovu dobijenog rezultata trebalo da procenite kojoj fazi zaista pripadate, koliki je zaista vaš rast i kojoj vrsti ljudi zapravo pripadate.

Prva vrsta: faza odojčeta umotanog u pelene

Šta se podrazumeva pod „odojčetom umotanim u pelene”? Odojče umotano u pelene jeste odojče koje je upravo došlo na ovaj svet, novorođenče. To je faza kada su ljudi u najvećoj meri nezreli.

Ljudi u ovoj fazi u suštini nemaju nikakvo saznanje ili svest o pitanjima vere u Boga. Oni su zbunjeni i u sve neupućeni. Ovi ljudi su možda dugo vremena verovali u Boga ili možda i ne tako dugo, ali ih njihovo stanje zbunjenosti i neukosti i njihov pravi rast smeštaju u fazu odojčeta umotanog u pelene. Precizna definicija stanja odojčeta umotanog u pelene jeste sledeća: koliko god dugo da ovakav čovek veruje u Boga, uvek će biti zbrkan, zbunjen i prostodušan; on ne zna zašto veruje u Boga niti zna ko Bog jeste ili ko je Bog. Iako sledi Boga, u njegovom srcu ne postoji tačna definicija Boga i on ne može da utvrdi da li je Onaj koga sledi Bog, a kamoli to da li zaista treba da veruje u Boga i sledi Ga. Ovo je pravo stanje ove vrste ljudi. Misli ovih ljudi su pomućene i, jednostavno rečeno, njihova vera je zbrkana. Oni uvek postoje u stanju zbunjenosti i praznine; „zbrka”, „zbunjenost” i „prostodušnost” rezimiraju njihovo stanje. Nikada nisu videli niti osetili Božje postojanje, pa je stoga razgovor sa njima o bogopoznanju podjednako koristan kao i da ih terate da pročitaju knjigu ispisanu hijeroglifima – niti će je razumeti niti će je prihvatiti. Za njih je bogopoznanje isto kao da slušaju priču sa elementima fantazije. Iako su im misli možda pomućene, oni zapravo čvrsto veruju da je nepotrebno trošiti vreme i trud na bogopoznanje. Ovo je prva vrsta ljudi: odojče umotano u pelene.

Druga vrsta: faza dojenčeta

U poređenju sa odojčetom umotanim u pelene, ovaj tip čoveka je donekle napredovao. Nažalost, on još uvek nema nikakvo razumevanje Boga. Još uvek mu nedostaje jasno razumevanje Boga i uvid u Boga, i nije mu baš jasno zašto bi trebalo da veruje u Boga, ali u svom srcu ima svoju svrhu i jasne ideje. Ne bavi se time da li je ispravno verovati u Boga. Cilj i svrha koje traži kroz veru u Boga jesu da uživa u Njegovoj blagodati, da ima radost i mir, da živi udobnim životom, da uživa u Božjoj brizi i zaštiti i da živi pod Božjim blagoslovima. Ne zanima ga u kojoj meri spoznaje Boga; nema poriv da teži razumevanju Boga, niti ga zanima šta Bog čini ili šta želi da učini. Samo slepo teži tome da uživa u Njegovoj blagodati i da dobije više Njegovih blagoslova; teži tome da zadobije stostruko u sadašnjem dobu i večni život u dobu koje dolazi. Njegove misli, to koliko se daje, koliko je dao, kao i njegova patnja, svi imaju isti cilj: da dobiju Božju blagodat i blagoslove. Ne zanima ga ništa drugo. Ovaj tip čoveka je siguran samo u to da Bog može da čuva ljude i podari im Svoju blagodat. Može se reći da ga ne zanima niti mu je sasvim jasno zašto Bog želi da spase čoveka, kao ni rezultat koji Bog želi da postigne Svojim rečima i delom. Nikada se nije potrudio da spozna Božju suštinu i pravednu narav niti može da se zainteresuje da to učini. Nema sklonost da obrati pažnju na ove stvari niti želi da ih spozna. Ne želi da pita o Božjem delu, o Božjim zahtevima prema čoveku, Božjim namerama niti o ičemu drugom što ima veze sa Bogom, a nema ni sklonosti da se raspituje za ove stvari. Ovo je stoga što veruje da te stvari nemaju veze sa njegovim uživanjem u Božjoj blagodati, i isključivo ga zanima Bog koji postoji u neposrednoj vezi sa njegovim ličnim interesima i koji može da podari blagodat čoveku. Bez obzira na to koliko godina veruje u Boga, ne zanima ga ništa drugo i ne može da uđe u istina-stvarnost. Ako nema nikoga da ga često zaliva ili hrani, teško mu je da nastavi putem vere u Boga. Ako ne može da uživa u svojoj prethodnoj radosti i miru ili u Božjoj blagodati, takav čovek je prilično sklon da ode. Ovo je druga vrsta ljudi: čovek koji postoji u fazi dojenčeta.

Treća vrsta: faza dojenčeta koje se odvikava od sisanja ili faza malog deteta

Ova grupa ljudi poseduje određenu količinu jasne svesti. Svesni su da uživanje u Božjoj blagodati ne znači da oni sami poseduju istinsko iskustvo i svesni su da čak i ako se nikada ne umore od traženja radosti i mira, od traženja blagodati, ili ako su u stanju da svedoče deleći svoja iskustva u uživanju u Božjoj blagodati ili veličajući Boga za blagoslove koje im je dao, ove stvari ne znače da oni poseduju život niti da poseduju stvarnost istine. Počevši od svoje svesti, oni prestaju da gaje sumanute nade da će ih pratiti samo Božja blagodat; već, dok uživaju u Božjoj blagodati, oni istovremeno žele da učine nešto za Boga. Spremni su da obavljaju svoju dužnost, da podnesu malo teškoća i umora, da se uključe u određeni stepen saradnje sa Bogom. Međutim, pošto je njihova potraga u njihovoj veri u Boga previše ukaljana, pošto su pojedinačne namere i želje koje gaje prejake, pošto je njihova narav previše neobuzdano nadmena, veoma im je teško da udovolje Božjim namerama ili da budu odani Bogu. Stoga, često ne mogu da ostvare svoje lične želje niti da ispoštuju svoja obećanja Bogu. Sebe često zatiču u protivrečnim stanjima: izrazito žele da Bogu udovolje u najvećoj mogućoj meri, ali koriste svu svoju snagu da Mu se protive, i često se zaklinju Bogu, ali potom brzo prekrše svoje zakletve. Još češće dospevaju u druga protivrečna stanja: iskreno veruju u Boga, a ipak Ga poriču i sve ono što potiče od Njega; sa zebnjom se nadaju da će ih Bog prosvetiti, voditi, snabdevati i pomoći im, a ipak traže sopstveni izlaz. Žele da razumeju i spoznaju Boga, ali nisu spremni da Mu se približe. Umesto toga, oni uvek izbegavaju Boga, a srca su im za Njega zatvorena. Iako imaju površno razumevanje i iskustvo o doslovnom značenju Božjih reči i istini, i površan koncept Boga i istine, podsvesno i dalje ne mogu da potvrde niti da utvrde da li je Bog istina, kao ni da potvrde da li je Bog zaista pravedan. Takođe ne mogu da utvrde stvarnost Božje naravi i suštine, a kamoli Njegovo pravo postojanje. Njihova vera u Boga uvek sadrži sumnje i pogrešno shvatanje, a takođe i uobrazilje i predstave. Dok uživaju u Božjoj blagodati, oni takođe nevoljno proživljavaju ili praktično primenjuju neke istine koje smatraju izvodljivim kako bi obogatili svoju veru, uvećali svoje iskustvo vere u Boga, potvrdili svoje razumevanje vere u Boga i zadovoljili sopstvenu sujetu time što hodaju po životnom putu koji su sami uspostavili i postižu pravedan poduhvat za ljudski rod. U isto vreme, oni ove stvari takođe čine kako bi zadovoljili sopstvenu želju da zadobiju blagoslove, što je deo opklade koju sklapaju u nadi da će dobiti veće blagoslove za ljudski rod, kao i da ostvare svoju ambicioznu težnju i doživotnu želju da ne miruju sve dok ne zadobiju Boga. Ovi ljudi retko mogu da dobiju Božje prosvećenje, jer su im njihova želja i njihova namera da dobiju blagoslove i previše važni. Nemaju želju da odustanu od ovoga, a zaista ne bi mogli da podnesu da to i učine. Plaše se da će bez želje da dobiju blagoslove, bez dugo negovane ambicije da ne miruju sve dok ne zadobiju Boga, izgubiti motivaciju da veruju u Boga. Dakle, oni ne žele da se suoče sa stvarnošću. Ne žele da se suoče sa Božjim rečima niti Božjim delom. Ne žele da se suoče sa Božjom naravi niti suštinom, a da ne pominjemo temu bogopoznanja. Ovo je stoga što kada Bog, Njegova suština i Njegova pravedna narav jednom zamene njihove uobrazilje, njihovi snovi će se raspršiti, a njihova će takozvana čista vera i nakupljene „zasluge” tokom godina napornog rada iščeznuti, od njih neće ostati ništa. Isto tako, njihova „teritorija”, koju su svojom krvlju i znojem osvajali tokom godina, suočiće se sa krahom. Sve to će značiti da su njihov dugogodišnji naporan rad i trud bili uzaludni i da moraju ponovo da krenu ispočetka. Ovo im je najteži bol u srcu, a predstavlja ishod koji najmanje žele da vide, zbog čega su uvek zarobljeni u ovoj pat poziciji, odbijajući da se vrate. Ovo je treća vrsta ljudi: čovek koji postoji u fazi dojenčeta koje se odvikava od sisanja.

Tri prethodno opisane vrste ljudi – što znači ljudi koji postoje u ove tri faze – ne poseduju nikakvu pravu veru u Božji identitet i status ili u Njegovu pravednu narav, niti imaju ikakvo jasno, tačno prepoznavanje ili potvrdu ovih stvari. Stoga je za ove tri vrste ljudi veoma teško da uđu u stvarnost istine, a teško im je i da dobiju Božju milost, prosvećenje ili prosvetljenje, jer način na koji veruju u Boga i njihov pogrešan odnos prema Njemu onemogućavaju Bogu da obavi delo u njihovim srcima. Njihove sumnje, pogrešna shvatanja i uobrazilje o Bogu prevazilaze njihovu veru i bogopoznanje. Ovo su tri vrste ljudi koji su veoma ugroženi, i to su tri veoma opasne faze. Kada neko ima stav sumnje prema Bogu, Božjoj suštini, Božjem identitetu, prema pitanju da li je Bog istina i prema stvarnosti Njegovog postojanja, i kada ne može da bude siguran u ove stvari, kako može da prihvati sve što potiče od Boga? Kako može da prihvati činjenicu da je Bog istina, put i život? Kako može da prihvati Božju grdnju i sud? Kako može da prihvati Božje spasenje? Kako takva osoba može da dobije Božje pravo vođstvo i opskrbu? Oni koji se nalaze u ove tri faze mogu u svakom trenutku da se opiru Bogu, da osuđuju Boga, hule na Njega ili da Ga izdaju. Mogu u svakom trenutku da napuste istiniti put i napuste Boga. Može se reći da ljudi u ove tri faze postoje u kritičnom periodu, jer nisu stupili na pravi put vere u Boga.

Četvrta vrsta: faza sazrevanja deteta ili detinjstvo

Nakon što se čovek odvikne od sisanja – odnosno, nakon što je uživao u obilju blagodati – on počinje da istražuje šta znači verovati u Boga, počinje da želi da razume različita pitanja kao što su: zašto čovek živi, kako čovek treba da živi i zašto Bog obavlja Svoje delo na čoveku. Kada se te nejasne misli i zbrkani misaoni obrasci pojave u njemu i postoje u njemu, on neprekidno biva zalivan i takođe je u stanju da obavlja svoju dužnost. Tokom ovog perioda on više nema sumnje u istinu o stvarnosti Božjeg postojanja i tačno shvata šta znači verovati u Boga. Na ovom temelju on postepeno stiče znanje o Bogu i postepeno dobija neke odgovore na svoje nejasne misli i zbrkane misaone obrasce o Božjoj naravi i suštini. Kada je reč o promenama u njihovoj naravi, kao i o njihovom bogopoznanju, ljudi u ovoj fazi počinju da stupaju na pravi put i ulaze u prelazni period. Tek u ovoj fazi ljudi počinju da imaju život. Jasni pokazatelji posedovanja života jesu postepeno rešavanje različitih pitanja u vezi sa bogopoznanjem koja ljudi imaju u svojim srcima – kao što su pogrešna shvatanja, uobrazilje, predstave i nejasne definicije Boga – i ne samo da oni zaista počinju da veruju u stvarnost Božjeg postojanja i prepoznaju je, već takođe počinju da poseduju i tačnu definiciju Boga i imaju pravo mesto za Boga u svojim srcima, a istinsko sleđenje Boga zamenjuje njihovu nejasnu veru. Tokom ove faze, ljudi postepeno spoznaju svoje pogrešne predstave o Bogu i svoje pogrešne težnje i načine verovanja. Počinju da žude za istinom, da žude da iskuse Božji sud, grdnju i disciplinu, da žude za promenom u svojoj naravi. Tokom ove faze, postepeno za sobom ostavljaju svakojake predstave i uobrazilje o Bogu, a istovremeno menjaju i ispravljaju svoje netačno znanje o Bogu i stiču određeno ispravno osnovno znanje o Bogu. Iako deo znanja koje poseduju ljudi u ovoj fazi nije baš konkretno niti tačno, oni makar postepeno počinju da napuštaju svoje predstave, pogrešno znanje i pogrešna shvatanja Boga; više ne gaje sopstvene predstave i uobrazilje o Bogu. Počinju da uče kako da napuštaju – da napuštaju stvari koje se nalaze među njihovim sopstvenim predstavama, stvari iz znanja i stvari od Sotone; počinju da bivaju spremni da se pokoravaju ispravnim i pozitivnim stvarima, čak i stvarima koje dolaze iz Božjih reči i koje su u skladu sa istinom. Takođe pokušavaju da proživljavaju Božje reči, da lično spoznaju i sprovode Njegove reči, da prihvataju Njegove reči kao načela za svoje postupke i kao osnovu za promenu svoje naravi. Tokom ovog perioda, ljudi nesvesno prihvataju Božji sud i grdnju i nesvesno prihvataju Božje reči kao svoj život. Dok prihvataju Božji sud, grdnju i reči, postaju sve svesniji i sposobniji da osete da Bog u kojeg veruju u svojim srcima zaista postoji. U Božjim rečima, u svojim iskustvima i svojim životima, oni sve više osećaju da je Bog oduvek upravljao čovekovom sudbinom, da je oduvek vodio čoveka i opskrbljivao ga. Kroz svoje druženje sa Bogom, oni postepeno potvrđuju Božje postojanje. Prema tome, pre nego što to i shvate, oni su nesvesno već odobrili Božje delo i u njega počeli čvrsto da veruju, i odobrili su Božje reči. Jednom kada ljudi odobre Božje reči i delo, oni se neprestano odriču sebe, poriču svoje predstave, poriču svoje znanje, poriču svoje uobrazilje, i istovremeno, takođe, neprestano traže šta je istina i šta su Božje namere. Tokom ovog perioda razvoja, ljudsko znanje o Bogu je prilično površno – oni čak nisu u stanju da ovo znanje jasno detaljno izlože rečima, niti ga mogu izraziti u smislu konkretnih detalja – i imaju samo razumevanje zasnovano na opažanju; međutim, u poređenju sa prethodne tri faze, nezreli životi ljudi u ovom periodu već su bili zaliveni i opskrbljeni Božjim rečima, pa su stoga već počeli da niču. Njihovi su životi poput semena zasađenog u zemlji; nakon što dobije vlagu i hranljive materije, probijaće se kroz zemljište, a njegovo nicanje će predstavljati rađanje novog života. Ovo rađanje omogućava čoveku da uoči znakove života. Kada imaju život, ljudi rastu. Prema tome, na ovim temeljima – postepeno se krećući u pravcu pravog puta vere u Boga, napuštanjem sopstvenih predstava, zadobijanjem Božjeg vođstva – ljudski životi će neizbežno malo po malo rasti. Na osnovu čega se meri ovaj rast? Meri se prema iskustvu date osobe sa Božjim rečima i prema njihovom pravom razumevanju Božje pravedne naravi. Iako im je veoma teško da tokom ovog perioda rasta sopstvenim rečima tačno opišu svoje znanje o Bogu i Njegovoj suštini, ova grupa ljudi više nije subjektivno voljna da traži zadovoljstvo kroz uživanje u Božjoj blagodati niti da veruje u Boga kako bi sledila sopstveni cilj da dobije Njegovu blagodat. Umesto toga, oni su spremni da vode život koji se živi prema Božjoj reči i da postanu predmeti Božjeg spasenja. Štaviše, oni su samouvereni i spremni da prihvate Božji sud i grdnju. Ovo je obeležje čoveka u fazi rasta.

I premda ljudi u ovoj fazi imaju izvesno znanje o Božjoj pravednoj naravi, ovo znanje je veoma maglovito i nerazgovetno. Iako ne mogu da se jasno detaljno izraze o tim stvarima, oni osećaju da su u sebi već nešto stekli, jer su postigli izvesnu dozu znanja i razumevanja Božje pravedne naravi kroz Božju grdnju i sud. Međutim, sve to je prilično površno i još uvek je u početnoj fazi. Ova grupa ljudi ima posebnu tačku gledišta iz koje posmatra Božju blagodat, a koja se izražava u promenama ciljeva kojima teže i načina na koji ih ostvaruju. U Božjim rečima i delu, u svim vrstama Njegovih zahteva prema čoveku i u Njegovim otkrivenjima čoveku, oni su već videli da, ako i dalje ne tragaju za istinom, ako i dalje ne traže da uđu u stvarnost, ako i dalje ne traže da udovolje Bogu i spoznaju Ga dok proživljavaju Njegove reči, tada će izgubiti smisao vere u Boga. Oni vide da bez obzira na to koliko uživaju u Božjoj blagodati, ne mogu da promene svoju narav, udovolje Bogu ili spoznaju Boga, te da ako ljudi neprestano žive pod Božjom blagodati, onda nikada neće postići rast, zadobiti život niti će moći da dobiju spasenje. Ukratko, ako čovek ne može istinski da proživi Božje reči i nije u stanju da Boga spozna kroz Njegove reči, onda će na kraju večno ostati u fazi odojčeta i nikada neće napraviti nijedan korak napred u rastu svog života. Ako zauvek postojiš u fazi odojčeta, ako nikada ne uđeš u stvarnost Božje reči, ako Božju reč nikada nemaš kao svoj život, ako nikad ne poseduješ istinsko verovanje i znanje o Bogu, postoji li onda ikakva mogućnost da te Bog upotpuni? Prema tome, svako ko uđe u stvarnost Božje reči, svako ko prihvati Božju reč kao svoj život, svako ko počne da prihvata Božju grdnju i sud, svako čija iskvarena narav počne da se menja i svako sa srcem koje žudi za istinom, ko ima želju da spozna Boga i želju da prihvati Božje spasenje, to su ljudi koji zaista poseduju život. Ovo je zaista četvrta vrsta ljudi, deteta koje sazreva, čoveka u fazi detinjstva.

Peta vrsta: faza životnog sazrevanja ili faza odrasle osobe

Nakon nesigurnih koraka i iskustva stečenog kroz fazu detinjstva, fazu rasta punu uzastopnih uspona i padova, životi ljudi postaju stabilniji, njihov korak unapred više ne zastaje i niko ne može da ih ometa. Iako je put pred njima i dalje težak i trnovit, oni više nisu slabi ni uplašeni, više ne napipavaju put pred sobom i ne gube orijentire. Njihovi temelji su duboko ukorenjeni u stvarnom iskustvu Božje reči, a Božje dostojanstvo i veličina mame njihova srca. Oni žude da idu Božjim stopama, da spoznaju Božju suštinu, da saznaju sve o Bogu.

Ljudi u ovoj fazi već jasno znaju u koga veruju i jasno znaju zašto treba da veruju u Boga, kao i smisao toga što su živi, te jasno znaju da je sve što Bog izražava istina. Iz svog dugogodišnjeg iskustva, oni shvataju da bez Božje grdnje i suda, čovek nikada neće moći da udovolji Bogu i da Ga spozna, te da nikada zaista neće biti u stanju da dođe pred Boga. U srcima ovih ljudi je snažna želja da ih Bog iskušava, kako bi tokom svoje kušnje mogli da vide Božju pravednu narav, da postignu čistiju ljubav i da u isto vreme budu u stanju da istinitije razumeju i spoznaju Boga. Ljudi u ovoj fazi su se već potpuno oprostili od faze odojčeta i faze uživanja u Božjoj blagodati i jedenja svoje porcije hleba. Više ne gaje neumerene nade u to da će navesti Boga da prema njima bude tolerantan i pokaže im milost; već samouvereno primaju i nadaju se da će dobiti neprestanu Božju grdnju i sud, kako bi se odvojili od svoje iskvarene naravi i udovoljili Bogu. Njihovo znanje o Bogu i njihove težnje ili krajnji ciljevi njihovih težnji, svi su veoma jasni u njihovim srcima. Prema tome, ljudi u fazi odrasle osobe već su se u potpunosti oprostili od faze nejasne vere, od faze u kojoj se oslanjaju na blagodat radi spasenja, od faze nezrelog života koji ne može da izdrži kušnje, od faze maglovitosti, od faze napipavanja, od faze u kojoj često nema puta za koračanje, od nestabilnog perioda u kom se smenjuju iznenadna zainteresovanost i nezainteresovanost i od faze u kojoj čovek sledi Boga prekrivenih očiju. Ljudi ovog tipa često primaju Božje prosvećenje i prosvetljenje, i često se upuštaju u istinsko druženje i komunikaciju sa Bogom. Može se reći da su ljudi koji žive u ovoj fazi već dokučili deo Božjih namera, da su u stanju da pronađu načela istine u svemu što čine i da znaju kako da udovolje Božjim namerama. Povrh toga, oni su, takođe, pronašli put spoznaje Boga i počeli da svedoče o svom bogopoznanju. Tokom procesa postepenog rasta, oni stiču postepeno razumevanje i znanje o Božjim namerama: o Božjoj nameri da stvori ljudski rod i o Božjoj nameri da ljudskim rodom upravlja. Oni takođe postepeno stiču razumevanje i spoznaju o Božjoj pravednoj naravi u smislu suštine. Nijedna ljudska predstava niti uobrazilja ne mogu zameniti ovo znanje. Iako se ne može reći da je u petoj fazi čovekov život potpuno zreo ili da je ovaj čovek pravedan ili potpun, takva osoba je, ipak, napravila korak napred u fazi zrelosti u životu i već je u stanju da dođe pred Boga, da stoji licem u lice sa Božjom rečju i sa Bogom. Budući da je takav čovek iskusio toliko toga od Božje reči, pretrpeo nebrojene kušnje i iskusio nebrojene slučajeve discipline, suda i grdnje od Boga, njegova pokornost Bogu nije relativna, već apsolutna. Njegovo znanje o Bogu se preobrazilo iz podsvesnog u jasno i precizno znanje, iz površnog u duboko, iz mutnog i maglovitog u temeljno i opipljivo. Od napornog napipavanja i pasivnog traganja prešao je na znanje bez napora i na proaktivno svedočenje. Može se reći da ljudi u ovoj fazi poseduju istina-stvarnost Božje reči, da su zakoračili na put usavršavanja poput onog kojim je Petar koračao. Ovo je peti tip čoveka, onaj koji živi u stanju sazrevanja – fazi odraslog čoveka.

– „Reč”, tom II, „O spoznaji Boga”, „Sȃm Bog, jedinstveni II”


Spoznaja Boga IV

Svakodnevne reči Božje  Odlomak 120

Razumevanje Božjeg autoriteta iz makro i mikro perspektive

Božji autoritet je jedinstven. On je karakteristični izraz i naročita suština identiteta Samog Boga, kakav ne poseduje nijedno stvoreno, niti nestvoreno biće; takav autoritet poseduje isključivo Stvoritelj. Drugim rečima, samo se Stvoritelj – jedinstveni Bog – izražava na ovaj način i ima ovu suštinu. Zašto, dakle, treba da govorimo o Božjem autoritetu? Po čemu se autoritet Sȃmog Boga razlikuje od onog „autoriteta” koji čovek stvara u svom umu? Šta je u vezi s njim posebno? Zašto je naročito značajno da ovde o tome govorimo? Svako od vas mora pažljivo da razmotri ovo pitanje. Pojam „Božjeg autoriteta” je većini ljudi nejasan i njegovo razumevanje zahteva veliki napor, a svaka rasprava o tome će verovatno biti apstraktna. Stoga će uvek postojati jaz između znanja o Božjem autoritetu, koje čovek može da stekne, i suštine Božjeg autoriteta. Da bi se taj jaz premostio, Božji autoritet svako mora postepeno da upoznaje kroz ljude, događaje, stvari i razne pojave unutar domašaja ljudi, za čije razumevanje u stvarnom životu oni poseduju kapacitet. Mada izraz „Božji autoritet” može delovati nedokučivo, Božji autoritet nije nimalo apstraktan. Bog zajedno s čovekom prisustvuje svakom minutu čovekovog života i svakoga dana ga vodi kroz život. U stvarnom životu će, dakle, svaka osoba nužno videti i iskusiti najopipljiviji aspekt Božjeg autoriteta. Ovaj opipljivi aspekt je dovoljan dokaz da Božji autoritet zaista postoji i u potpunosti omogućava da se prepozna i shvati činjenica da Bog takav autoritet poseduje.

Bog je sve stvorio i On, na osnovu toga, ima vlast nad svim stvarima. Pored toga što ima vlast nad svim stvarima, On sve drži pod kontrolom. Šta, zapravo, znači ova ideja da „Bog sve drži pod kontrolom”? Kako se ona može objasniti? Kako ona može da se primeni na stvarni život? Kako razumevanje činjenice da Bog sve drži pod kontrolom može dovesti do razumevanja Njegovog autoriteta? Iz samog izraza „Bog sve drži pod kontrolom” trebalo bi da shvatimo da Bog ne kontroliše samo jedan broj planeta, niti samo deo stvaranja, a kamoli samo deo čovečanstva, već sve: od masivnog do mikroskopskog, od vidljivog do nevidljivog, od zvezda u svemiru do živih bića na Zemlji, kao i mikroorganizme nevidljive golim okom i bića koja postoje u drugim oblicima. To je precizna definicija „svega” što Bog „drži pod kontrolom”; to je opseg Njegovog autoriteta, područje Njegovog suvereniteta i vladavine.

Pre postanka čovečanstva, već je postojao svemir – to jest, sve planete i sve zvezde na nebesima. Na makro nivou, ova nebeska tela, pod Božjom kontrolom, redovno kruže otkad postoje, ma koliko godina da to traje. Koja se planeta kuda kreće i u koje vreme; koja planeta obavlja koji zadatak i kada; koja planeta kruži po kojoj orbiti i kada neka planeta nestaje ili biva zamenjena – sve se to odvija bez i najmanje greške. Položaji planeta i rastojanja među svima njima slede stroge obrasce, a svi ti obrasci mogu se opisati preciznim podacima; putanje kojima se kreću, njihova brzina i oblik njihovih orbita, vremena kada zauzimaju različite položaje – sve se to može precizno kvantifikovati i opisati posebnim zakonima. Planete su eonima sledile ove zakone, bez i najmanjeg odstupanja. Nijedna sila ne može da promeni, niti da poremeti njihove orbite, ni obrasce koje one slede. Pošto su posebni zakoni koji upravljaju njihovim kretanjem, kao i precizni podaci koji ih opisuju, predodređeni Stvoriteljevim autoritetom, planete se tim zakonima svojevoljno pokoravaju, pod suverenošću i kontrolom Stvoritelja. Čoveku nije teško da, na makro nivou, otkrije neke obrasce, neke podatke i neke čudne i neobjašnjive zakone ili pojave. Mada čovečanstvo ne priznaje da Bog postoji, niti prihvata činjenicu da je Stvoritelj sve stvorio i da ima suverenost nad svime, te, povrh toga, ne priznaje postojanje Stvoriteljevog autoriteta, naučnici, astronomi i fizičari ipak sve bolje shvataju da načelima i obrascima koji diktiraju postojanje i kretanje svih stvari upravlja i vlada ogromna i skrivena tamna energija. Ova činjenica čoveka primorava da se suoči i da prizna da, usred ovih obrazaca kretanja, postoji Onaj Moćni, koji sve to orkestrira. Njegova je snaga izvanredna i, mada niko ne može da Mu vidi pravo lice, On u svakom trenutku nad svime ima suverenost i kontrolu. Nijedan čovek i nijedna sila ne mogu da dosegnu izvan Njegove suverenosti. Suočen sa ovom činjenicom, čovek mora priznati da ljudi ne mogu da kontrolišu zakone koji upravljaju postojanjem svih stvari, da te zakone niko ne može da promeni; on, takođe, mora da prizna da ljudska bića ne mogu u potpunosti da razumeju ove zakone, te da se oni ne javljaju prirodno, već da ih diktira Suveren. Sve su ovo izrazi Božjeg autoriteta koje čovečanstvo može da uoči na makro nivou.

Na mikro nivou, sve planine, reke, jezera, mora i kopnene mase, koje čovek može da vidi na Zemlji, sva godišnja doba koja doživljava, sve stvari koje naseljavaju Zemlju, uključujući biljke, životinje, mikroorganizme i ljude – sve se to potčinjava Božjem suverenitetu i kontroli. Pod Božjim suverenitetom i kontrolom, sve stvari nastaju ili nestaju u skladu s Njegovim zamislima; uspostavljaju se zakoni koji upravljaju njihovim postojanjem, te tako one rastu i množe se u skladu s njima. Nijedno ljudsko biće, niti stvar, nisu iznad ovih zakona. Zašto je tako? Jedini odgovor je: zbog Božjeg autoriteta. Ili, drukčije rečeno, zbog Božjih misli i Božjih reči, zbog ličnog delovanja Samog Boga. To znači da Božji autoritet i Božji um donose ove zakone, koji se smenjuju i preoblikuju u skladu s Njegovim mislima, a sve te smene i promene dešavaju se i iščezavaju zarad Njegovog plana. Uzmimo, na primer, epidemije. One izbijaju bez upozorenja. Niko ne zna njihovo poreklo, niti tačne razloge zbog kojih se dešavaju, a kad god epidemija stigne do određenog mesta, oni kojima je tako suđeno ne mogu da izbegnu pošast. Ljudska nauka shvata da su epidemije uzrokovane širenjem opakih i štetnih mikroba, ali ona ne može da predvidi, niti da kontroliše njihovu brzinu, opseg i način prenošenja. Iako se ljudi epidemijama odupiru na sve moguće načine, oni ne mogu da kontrolišu koji će ljudi ili životinje neizbežno biti pogođeni, prilikom izbijanja epidemija. Jedino što ljudska bića mogu da učine jeste da pokušaju da ih preduprede, suzbiju i istraže. Ali niko ne zna osnovne uzroke kojima bi se početak ili kraj bilo koje pojedinačne epidemije mogao objasniti, niti ih iko može kontrolisati. Prva mera koju preduzimaju ljudi suočeni s pojavom i širenjem epidemije jeste razvoj vakcine, ali epidemija često prođe sama od sebe, pre nego što vakcina bude spremna. Zbog čega epidemije prolaze? Neki kažu da je to zbog toga što su klice stavljene pod kontrolu, dok drugi kažu da one prolaze sa smenom godišnjih doba… O tome da li su ove fantastične spekulacije održive, nauka ne može da ponudi nikakvo objašnjenje, niti može da dâ precizan odgovor. Čovečanstvo mora da uzme u obzir ne samo ove spekulacije, već i čovekovo nerazumevanje i strah od epidemija. Niko, u krajnjoj liniji, ne zna zbog čega epidemije izbijaju, niti zašto prestaju. Budući da ljudi imaju vere samo u nauku, u potpunosti se oslanjaju na nju i ne priznaju autoritet Stvoritelja, niti prihvataju Njegov suverenitet, oni nikada neće dobiti odgovor.

Pod Božjim suverenitetom, sve se rađa, živi i nestaje zbog Njegovog autoriteta i zarad Njegovog upravljanja. Neke stvari dođu i prođu tiho, a čovek ne može da vidi odakle su došle, niti da shvati obrasce koje one slede, a još manje može da razume razloge zbog kojih one dolaze i odlaze. Iako sve što se dešava među svim stvarima čovek može da vidi rođenim očima, da čuje rođenim ušima ili da to lično doživi; iako je to povezano s čovekom i iako čovek podsvesno može da doživi neuobičajenost, pravilnost, pa čak i neobičnost raznih pojava, on još uvek ne zna ništa o namerama i mislima Stvoritelja koje se kriju iza svega što se dešava u svim stvarima. Tu se kriju mnoge priče i mnoge skrivene istine. Pošto je čovek odlutao daleko od Stvoritelja i pošto ne prihvata činjenicu da Stvoriteljev autoritet ima suverenost nad svim stvarima, on nikada ne može da razume ni da shvati sve što se dešava pod suverenošću Stvoriteljevog autoriteta. Ukratko, Božja kontrola i suverenost prevazilaze granice ljudske mašte, ljudskog znanja, ljudskog razumevanja i onoga što ljudska nauka može da postigne; one su izvan sposobnosti stvorenog ljudskog roda. Neki ljudi kažu: „Nisi svedočio Božjoj suverenosti – kako možeš da veruješ da je sve ovo rezultat Njegovog autoriteta?” Videti ne znači nužno i verovati ili priznati i razumeti. Odakle, onda, potiče vera? Mogu sa sigurnošću da kažem da vera potiče od stepena i dubine ljudskog shvatanja i doživljavanja osnovnih uzroka i stvarnosti stvari. Ako veruješ da Bog postoji, ali ne možeš da priznaš, a još manje da uvidiš činjenicu Božje suverenosti i kontrole nad svim stvarima, onda ti u svom srcu nećeš nikad priznati da Bog ima takav autoritet i da je Božji autoritet jedinstven, te Stvoritelja nećeš nikad istinski prihvatiti za svog Gospoda i svog Boga.

– „Reč”, tom II, „O spoznaji Boga”, „Sȃm Bog, jedinstveni III”

Svakodnevne reči Božje  Odlomak 121

Sudbina čovečanstva i sudbina vaseljene neodvojive su od suvereniteta Stvoritelja

Svi ste vi odrasli ljudi. Neki od vas su srednjih godina, a neki su zagazili u starost. Prešli ste put od neverovanja u Boga do verovanja u Njega, i od početaka vaše vere u Boga do prihvatanja Njegove reči i doživljavanja Njegovog dela. Koliko toga znate o Božjem suverenitetu? Kakve ste uvide stekli o ljudskoj sudbini? Može li u vašem životu zaista sve da ispadne tačno onako kako želite? Tokom nekoliko decenija vašeg postojanja, koliko se stvari odigralo onako kako ste želeli? Koliko stvari niste mogli da predvidite? Koliko je stvari bilo prijatno iznenađenje? Za koliko stvari još uvek čekate ishod ili još uvek nesvesno iščekujete pravi trenutak, iščekujući volju Neba? Koliko stvari čini da se osećate bespomoćno i da ne znate kako dalje? Svako je pun očekivanja u pogledu sopstvene sudbine, nadajući se da će u njegovom životu sve ići kako želi, da mu neće nedostajati ni hrane ni odeće i da će njegovo blagostanje spektakularno porasti. Niko ne želi da u životu bude siromašan i na niskom položaju, ophrvan nedaćama i stalnim nesrećama. Međutim, ništa od toga ljudi ne mogu da predvide niti da kontrolišu. Neki možda na prošlost gledaju samo kao na zbrku iskustava; oni nikad ne nauče šta je Nebeska volja, niti ih je briga za nju. Oni svoje živote žive bez razmišljanja, poput životinja, od danas do sutra, ne mareći za sudbinu čovečanstva, za razloge zbog kojih ljudi žive, niti za način na koji bi trebalo da žive. Takvi ljudi dožive starost ne shvativši ljudsku sudbinu i, do svog samrtnog časa, ne saznavši u čemu se sastoji svrha života. Takvi ljudi su mrtvi; oni su bića bez duha; oni su zveri. Iako ljudi žive okruženi svim što je stvoreno i uživaju u mnogim načinima na koje svet zadovoljava njihove materijalne potrebe, i mada vide kako taj materijalni svet stalno napreduje, njihovo sopstveno iskustvo – ono što njihovo srce i duh osećaju i doživljavaju – ipak nema ničeg zajedničkog s materijalnim stvarima, a ništa što je materijalno ne može da zameni iskustvo. Iskustvo je prepoznavanje koje se dešava duboko u čovekovom srcu, nešto što se ne može golim okom videti. Ovo prepoznavanje leži u čovekovom razumevanju i percepciji ljudskog života i ljudske sudbine. Pritom, ono često vodi ka razumevanju da neki neslućeni Suveren sve uređuje i orkestrira za čoveka. Našavši se usred svega toga, čovek ne može a da ne prihvati zamisli i orkestracije sudbine; on ne može a da ne prihvati put koji je Stvoritelj pred njega postavio, da ne prihvati Stvoriteljev suverenitet nad njegovom sudbinom. To je nesporna činjenica. Bez obzira kakav uvid i stav neko ima prema sudbini, ovu činjenicu niko ne može da promeni.

Kuda će čovek svakog dana ići, šta će raditi, s kojim ljudima ili s kojim situacijama će se susretati, šta će govoriti, šta će se dešavati – je li to nešto što on može predvideti? Može se reći da ljudi ne samo da ne mogu da predvide sve ove pojave, već ne mogu ni da kontrolišu kako se stvari razvijaju. U svakodnevnom životu ljudi, ove nepredvidljive stvari nisu ništa novo; to su uobičajene pojave. Pojava ovih beznačajnih stvari svakodnevnog života, i sredstva i zakoni njihovog razvoja, stalni su podsetnici ljudskom rodu: ništa što se dešava nije slučajnost; tok razvoja i neizbežnost svega što se dešava ne mogu se promeniti ljudskom voljom. Pojava svega što se dešava prenosi opomenu od Stvoritelja čovečanstvu i šalje poruku da ljudi ne mogu da kontrolišu sopstvenu sudbinu. U isto vreme, to je uzvratni udarac protiv drske ambicije i želje ljudskog roda da uzme sudbinu u svoje ruke. Ovaj udarac je poput snažnog šamara koji iznova i iznova udara u lice čovečanstva, primoravajući ljude da razmisle o tome ko tačno ima suverenost nad njihovom sudbinom i ko njima upravlja. A pošto se njihove ambicije i želje iznova ruše i raspadaju, oni ne mogu a da se nesvesno ne priklone uređenjima sudbine i prihvate stvarnost, Nebesku volju i suverenost Stvoritelja. Od ponovljene pojave „trivijalnih svakodnevnih stvari”, pa do životnih sudbina ljudi, ne postoji ništa što ne otkriva uređenja Stvoritelja i Njegovu suverenost; nema ničega što ne šalje poruku da se „autoritet Stvoritelja ne može nadmašiti”, ničega što ne prenosi tu večno nepromenljivu istinu da je „autoritet Stvoritelja vrhovni”!

Sudbina ljudskog roda i sudbina svih stvari blisko su prepletene sa suverenošću Stvoritelja, neraskidivo vezane za Stvoriteljeve orkestracije; one su, na kraju, neodvojive od Stvoriteljevog autoriteta. U zakonima svih stvari čovek dostiže shvatanje Stvoriteljeve orkestracije i Njegove suverenosti; u pravilima opstanka svih stvari, on dostiže opažanje Stvoriteljeve vladavine; iz sudbina svih stvari, on izvlači zaključak o tome kako Stvoritelj koristi Svoju suverenost i kontrolu nad njima; a kroz životne cikluse ljudskih bića i svih stvari, čovek istinski dostiže iskustvo Stvoriteljevih orkestracija i uređenja za sve stvari i živa bića, on uviđa kako te orkestracije i uređenja nadmašuju sve zemaljske zakone, pravila i institucije, kao i sve ostale snage i sile. S obzirom na to, čovek je prinuđen da prizna kako Stvoriteljeva suverenost ne može da naruši nijedno stvoreno biće, te da nikakva sila ne može da ometa, niti da izmeni događaje i stvari koje je predodredio Stvoritelj. Generaciju za generacijom, ljudi i sve stvari žive i umnožavaju se upravo prema ovim božanskim zakonima i pravilima. Nije li ovo pravo otelovljenje Stvoriteljevog autoriteta? Mada u tim objektivnim zakonima čovek vidi suverenost Stvoritelja i Njegovo predodređenje svih događaja i stvari, koliko je ljudi u stanju da shvati načelo suverenosti Stvoritelja nad svim stvarima? Koliko ljudi može istinski da spozna, prepozna, prihvati i pokori se Stvoriteljevoj suverenosti nad njihovom sudbinom i Njegovom uređenju njihove sudbine? Ko će, verujući u činjenicu Stvoriteljeve suverenosti nad svim stvarima, zaista poverovati i priznati da Stvoritelj ima suverenost nad sudbinama ljudskih života? Ko može istinski da shvati činjenicu da je čovekova sudbina u rukama Stvoritelja? Kakav stav treba čovek da zauzme prema suverenitetu Stvoritelja, kad se suoči sa činjenicom da On upravlja sudbinom čovečanstva i kontroliše je? To je odluka koju svako ljudsko biće, koje se sada suočava s ovom činjenicom, mora sâmo da donese.

– „Reč”, tom II, „O spoznaji Boga”, „Sȃm Bog, jedinstveni III”

Šest prelomnih trenutaka u čovekovom životu (Odabrani odlomci)

Svaka osoba u toku svog života nailazi na niz ključnih prelomnih trenutaka. Oni predstavljaju najosnovnije i najvažnije korake koji određuju čovekovu životnu sudbinu. Sledi kratki opis ovih putokaza, kraj kojih svaki čovek mora tokom života da prođe.

Prvi prelomni trenutak: rođenje

Gde je neka osoba rođena, u kojoj je porodici rođena, kojeg je pola, kako izgleda i u koje vreme se rodila – sve su to pojedinosti prvog prelomnog trenutka u životu te osobe.

Niko ne može da bira određene pojedinosti ovog prelomnog trenutka; sve su one davno unapred predodređene od strane Stvoritelja. Na njih ni na koji način ne utiče spoljašnja sredina, i nikakvi veštački činioci ne mogu da promene ove činjenice, koje je unapred odredio Stvoritelj. To što je neka osoba rođena, znači da je Stvoritelj već obavio prvi korak sudbine koju je On toj osobi namenio. Pošto je On sve te pojedinosti davno unapred odredio, niko nije u poziciji da ijednu od njih izmeni. Bez obzira na kasniju sudbinu neke osobe, uslovi njenog rođenja su predodređeni i ostaju takvi kakvi jesu; na njih ni na koji način ne utiče nečija životna sudbina, kao što ni one ni na koji način ne utiču na suverenitet Stvoritelja nad životnom sudbinom te osobe.

1) Novi život se rađa iz planova Stvoritelja

Koje pojedinosti ovog prvog prelomnog trenutka – mesto rođenja, porodicu, pol, fizički izgled, vreme rođenja – čovek može da bira? Očigledno je da je nečije rođenje pasivni događaj. Čovek se, ne svojom voljom, rađa na određenom mestu, u određeno vreme, u određenoj porodici, sa određenim fizičkim izgledom; čovek nehotice postaje član nekog domaćinstva, ogranak nekog porodičnog stabla. Čovek ne može da bira ovaj prvi prelomni trenutak svog života, već se rađa u okruženju koje je utvrđeno u skladu s planovima Stvoritelja – u konkretnoj porodici, sa konkretnim polom i izgledom, te u tačno određeno vreme, koje je blisko povezano sa tokom čovekovog života. Šta neki čovek može da uradi u ovom prelomnom trenutku? Sve u svemu, on ne može da bira nijednu od pojedinosti u vezi sa svojim rođenjem. Da nije Stvoriteljevog predodređenja i Njegovog usmeravanja, čovek koji se tek rodio i koji ulazi u ovaj svet ne bi znao kuda da ide niti gde da ostane, ne bi imao rođake, nigde ne bi pripadao i ne bi imao pravi dom. Međutim, zbog Stvoriteljevih pažljivo isplaniranih uređenja, on ima gde da ostane, ima roditelje, mesto kojem pripada i rođake, te nakon toga kreće na svoj put u životu. Tokom čitavog ovog procesa, materijalizacija ovog novog života određena je planovima Stvoritelja i sve što će on kasnije posedovati daruje mu Stvoritelj. Od slobodno plutajućeg tela bez igde ičega, ono polako postaje vidljivo, opipljivo ljudsko biće od krvi i mesa, Božje stvorenje koje misli, diše i oseća toplotu i hladnoću; koje može da učestvuje u svim onim uobičajenim aktivnostima stvorenog bića u materijalnom svetu i koje će proći kroz sve ono što stvoreno ljudsko biće mora u svom životu da doživi. Stvoriteljevo predodređenje nečijeg rođenja znači da će On tom čoveku darovati sve što mu je potrebno za opstanak; i, isto tako, nečije rođenje znači da će taj čovek od Stvoritelja dobiti sve što je potrebno za opstanak, te da će od tog trenutka nadalje živeti u drugom obliku, zbrinut od strane Stvoritelja i podložan Stvoriteljevoj suverenosti.

2) Zašto se različita ljudska bića rađaju pod različitim okolnostima

Ljudi često vole da zamišljaju da bi, kad bi se ponovo rodili, pripadali nekoj čuvenoj porodici; ako je reč o ženi, izgledala bi kao Snežana i svi bi je voleli, a ako se radi o muškarcu, bio bi princ na belom konju, kojem ništa ne nedostaje, a ceo svet mu stoji na raspolaganju. Često ima onih koji stenju pod teretom brojnih iluzija o sopstvenom rođenju i koji su njime veoma nezadovoljni, koji su kivni na svoju porodicu, na svoj izgled i pol, pa čak i na datum svog rođenja. Pa ipak, ljudi nikad ne shvataju zbog čega su rođeni u određenoj porodici, niti zašto izgledaju na određeni način. Oni ne znaju da, ma gde da su rođeni i ma kako da izgledaju, treba da odigraju različite uloge i da ispune različite misije u Stvoriteljevom upravljanju, a ta se svrha nikad neće promeniti. U Stvoriteljevim očima, nije važno gde je neko rođen, da li je muško ili žensko, niti kako izgleda – sve su to privremene stvari. One nisu ništa drugo do mali znaci i obeležja unutar svake faze Njegovog upravljanja celokupnim ljudskim rodom. A čovekovo istinsko odredište i ishod nisu određeni njegovim rođenjem u bilo kojoj određenoj fazi, već misijom koju ispunjava u svakom životu, te Stvoriteljevim određenjem za njega onda kad se Njegov plan upravljanja okonča.

Kaže se da svaka posledica ima svoj uzrok i da nijedna posledica nije bez uzroka. Prema tome, čovekovo rođenje je nužno povezano kako sa sadašnjim, tako i s njegovim prethodnim životom. Ako se smrću neke osobe završava njen trenutni životni vek, onda je rođenje osobe početak novog ciklusa; ako stari ciklus predstavlja prethodni život te osobe, onda je prirodno da novi ciklus predstavlja njen sadašnji život. Budući da je čovekovo rođenje povezano s njegovim prošlim, kao i s njegovim sadašnjim životom, proizilazi da su mesto rođenja, porodica, pol, izgled i ostali slični činioci u vezi s njegovim rođenjem, svi nužno povezani i s njegovim prošlim i sadašnjim životima. To znači da na činioce rođenja neke osobe ne utiče samo njen prethodni život, već su oni određeni i njenom sudbinom u sadašnjem životu, čime se ujedno objašnjavaju i različite okolnosti pod kojima se ljudi rađaju: jedni se rađaju u siromašnim, drugi u bogatim porodicama. Neki su običnog porekla, dok drugi pripadaju slavnim lozama. Jedni su rođeni na jugu, drugi na severu. Jedni su rođeni u pustinji, drugi u zemljama koje obiluju zelenilom. Rođenje nekih ljudi propraćeno je veseljem, smehom i slavljem; dok rođenje drugih donosi suze, nevolje i jad. Neki su rođeni da budu negovani, drugi da budu odbačeni kao korov. Jedni su rođeni sa finim, drugi sa iskrivljenim crtama lica. Jedne je divno pogledati, drugi su ružni. Neki su rođeni u ponoć, drugi pod žarkim sjajem podnevnog sunca… Rođenja ljudi svih vrsta određena su sudbinama koje im je Stvoritelj pripremio; njihova rođenja određuju njihove sudbine u njihovom sadašnjem životu, kao i uloge koje će oni igrati i misije koje će ispunjavati. Sve to podleže suverenitetu Stvoritelja i sve je od Njega predodređeno; niko ne može da umakne svojoj predodređenoj sudbini, niko ne može da promeni svoje rođenje i niko ne može da bira svoju sudbinu.

– „Reč”, tom II, „O spoznaji Boga”, „Sȃm Bog, jedinstveni III”

Šest prelomnih trenutaka u čovekovom životu (Odabrani odlomci)

Drugi prelomni trenutak: odrastanje

Zavisno od toga u kakvoj su porodici rođeni, ljudi odrastaju u različitim kućnim okruženjima i od svojih roditelja dobijaju različite pouke. Ovi činioci određuju uslove u kojima neka osoba stasava, a odrastanje predstavlja drugi prelomni trenutak u njenom životu. Suvišno je reći da ljudi ni u ovom prelomnom trenutku nemaju izbora. I ovaj je trenutak utvrđen, unapred određen.

1) Stvoritelj je za svaku osobu isplanirao nepromenljive uslove stasavanja

Čovek ne može da bira ljude, događaje, niti stvari koje na njega utiču i podučavaju ga tokom odrastanja. On ne može da bira koja znanja ili veštine stiče, niti kakve navike formira. On ne može da utiče na to ko su mu roditelji i rođaci, niti u kakvom okruženju odrasta; njegovi odnosi sa ljudima, događajima i stvarima u njegovom okruženju, kao i način njihovog uticaja na njegov razvoj, izvan su njegove kontrole. Ko onda odlučuje o ovim stvarima? Ko ih uređuje? Pošto ljudi po ovom pitanju nemaju izbora, pošto oni o ovim stvarima ne mogu sami da odlučuju i pošto se svi ti ljudi, događaji i stvari očigledno ne formiraju prirodnim putem, podrazumeva se da je njihovo formiranje u rukama Stvoritelja. Baš kao što Stvoritelj uređuje konkretne okolnosti rođenja svakog čoveka, On, naravno, uređuje i specifične okolnosti pod kojima svaki čovek odrasta. Ako nečije rođenje donosi promene ljudima, događajima i stvarima koji tog čoveka okružuju, onda će i odrastanje tog čoveka na njih neminovno uticati. Na primer, neki ljudi se rađaju u siromašnim porodicama, ali odrastaju okruženi bogatstvom; rođenje drugih ljudi donosi pad njihovim prvobitno bogatim porodicama, tako da oni odrastaju u siromašnom okruženju. Ničijim rođenjem ne rukovodi utvrđeno pravilo i ne postoje pravila niti neminovnosti u pogledu okolnosti u kojima neko odrasta. Ništa od toga nisu stvari koje čovek svojim zamišljanjem može da ostvari niti da kontroliše; one su proizvodi nečije sudbine i određene su nečijom sudbinom. Naravno, u svojoj osnovi, ove stvari su određene Stvoriteljevim predodređenjem sudbine svakog čoveka; one su određene Stvoriteljevom suverenošću nad sudbinom tog čoveka i Njegovim uređenjem te sudbine.

2) Različite okolnosti pod kojima ljudi odrastaju dovode do pojave različitih uloga

Okolnosti pod kojima je neki čovek rođen postavljaju temelj okruženju i okolnostima pod kojima on odrasta, a okolnosti u kojima neki čovek odrasta su, samim tim, proizvod okolnosti njegovog rođenja. Za to vreme, čovek počinje da uči jezik, a njegov um počinje da se susreće sa mnogo novih stvari i da ih usvaja, što je proces tokom kojeg on neprekidno odrasta. Stvari koje čovek svojim ušima čuje, svojim očima vidi i svojim umom upija postepeno ispunjavaju i oživljavaju njegov unutarnji svet. Ljudi, događaji i stvari sa kojima čovek dolazi u dodir, zdrav razum, znanje i veštine kojima čovek ovladava, kao i načini razmišljanja koji na njega utiču, koji mu se usađuju u glavu i kojima se on podučava, sve će to uticati na čovekovu životnu sudbinu i usmeravati je. Tokom odrastanja, jezik koji čovek uči i misli koje počinje da poseduje neodvojivi su od njegovog okruženja, koje se sastoji od njegovih roditelja i braće i sestara, kao i od raznih ljudi, događaja i stvari oko njega. Dakle, način na koji čovek odrasta određen je okruženjem u kojem on živi, te zavisi od ljudi, događaja i stvari s kojima tokom tog vremenskog perioda on dolazi u dodir. Pošto su okolnosti pod kojima čovek odrasta predodređene mnogo unapred, okruženje u kojem on tokom ovog procesa živi takođe je, prirodno, predodređeno. Ono ne zavisi od njegovih izbora i sklonosti, već od Stvoriteljevih planova, Stvoriteljevih pažljivo isplaniranih uređenja i Stvoriteljeve suverenosti nad čovekovom životnom sudbinom. Prema tome, ljudi sa kojima se svaki čovek tokom svog odrastanja susreće i stvari sa kojima dolazi u dodir, prirodno su povezani sa Stvoriteljevim orkestracijama i uređenjima. Ovako složene međusobne odnose ljudi nisu u stanju da predvide, a ne mogu ni da ih kontrolišu niti dokuče. Okolnosti pod kojima svaki čovek odrasta obuhvataju svakojake stvari i ljude – i to u velikom broju. Tako ogromnu mrežu veza nijedno ljudsko biće nije sposobno da uredi niti da orkestrira. Nijedan čovek niti stvar, osim Stvoritelja, ne mogu da kontrolišu nastanak, trajanje i nestanak svih ljudi, događaja i stvari, a upravo takve ogromne mreže veza oblikuju način na koji svaki čovek pod Stvoriteljevim predodređenjem odrasta i grade razna okruženja u kojima on odrasta, istovremeno oblikujući razne uloge neophodne za Stvoriteljevo delo upravljanja i postavljajući čvrst, snažan temelj kako bi ljudi nesmetano ispunili svoje misije.

– „Reč”, tom II, „O spoznaji Boga”, „Sȃm Bog, jedinstveni III”

Treći prelomni trenutak: samostalnost

Nakon što neka osoba prođe kroz detinjstvo i adolescenciju, te postepeno i neizbežno dostigne zrelost, sledeći korak je da se potpuno rastane od mladosti, oprosti od roditelja i, kao samostalna odrasla osoba, suoči se sa putem koji je pred njom. Ona se, u tom trenutku, mora suočiti sa svim onim ljudima, događajima i stvarima sa kojima se odrasla osoba mora suočavati, mora se suočiti sa svim delovima svoje sudbine koji će joj se uskoro ukazati. Ovo je treći prelomni trenutak kroz koji osoba mora da prođe.

1) Nakon što se osamostali, osoba počinje da stiče iskustvo o suverenitetu Stvoritelja

Ako rođenje i odrastanje nekog čoveka predstavljaju njegov „pripremni period” za životni put i kamen temeljac njegove sudbine, onda njegovo osamostaljivanje predstavlja uvodni monolog njegove životne sudbine. Ako rođenje i odrastanje nekog čoveka predstavljaju bogatstvo koje je on prikupio pripremajući se za svoju životnu sudbinu, onda njegovo osamostaljenje predstavlja trenutak u kojem on počinje to bogatstvo da troši ili da ga uvećava. Kad čovek napusti svoje roditelje i osamostali se, društveno okruženje s kojim se suočava, kao i vrste poslova i karijera s kojima se susreće, sve je to predodređeno i nema nikakve veze sa njegovim roditeljima. Neki ljudi izaberu dobar smer na fakultetu i na kraju nađu unosan posao nakon diplomiranja; može se reći da započnu životni put sa velikim uspehom. Drugi nauče i savladaju mnogo različitih veština, a ipak nikada ne nađu posao koji im odgovara ili položaj za sebe, a kamoli da izgrade sopstvenu karijeru; može se reći da je prvi korak ovih ljudi u životu obeležen neuspesima i poteškoćama, njihovi izgledi su sumorni, a život neizvestan. Neki se drugi marljivo posvećuju školovanju, a ipak za dlaku propuste svaku priliku da steknu visoko obrazovanje i čini se da su osuđeni da nikada ne postignu uspeh; može se reći da se njihove prve nade na životnom putu pretvaraju u dim. Ne znajući da li je put pred njima gladak ili stenovit, po prvi put osećaju koliko je ljudska sudbina nepredvidiva, pa se sa životom suočavaju sa mešavinom strepnje i očekivanja. Neki nisu baš dobro obrazovani, a ipak mogu da pišu knjige i postignu određenu slavu. A neki su gotovo potpuno nepismeni, a ipak mogu da zarađuju poslujući i tako su u stanju da se izdržavaju. … Koje zanimanje neko bira, kako zarađuje za život, da li su izbori koje donosi dobri ili loši – da li ljudi imaju ikakvog izbora u tim stvarima? Da li se one zasnivaju na željama i odlukama ljudi? Većina ljudi želi da radi manje i zarađuje više, da se ne muči na suncu i na kiši, da se oblači ugledno, da ostavlja zaslepljujući utisak gde god da ide, da bude iznad svih i da osvetla obraz svojim precima. Ljudi imaju takve „savršene” želje, ali kada naprave prvi korak na životnom putu, postepeno uviđaju koliko je ljudska sudbina nesavršena, i po prvi put zaista shvataju da, iako neko može da pravi smele planove za svoju budućnost i neobuzdano gaji svakakve snove, niko nema sposobnost ili moć da ostvari sopstvene snove, niti sposobnost da kontroliše sopstvenu budućnost. Uvek će postojati jaz između snova i stvarnosti sa kojom se suočavaju; stvari nikada ne mogu da ispadnu onako kako ih neko zamišlja. Suočeni sa takvom stvarnošću, ljudi nikada ne mogu naći zadovoljstvo ili ispunjenje. Postoje čak i neki ljudi koji uvek iznova pokušavaju da smisle svakakve pristupe i istraže svaki mogući kanal, i podnose svakakve napore i žrtve, radi svojih sredstava za život i svojih izgleda, i radi promene svoje sudbine. Ali na kraju, čak i ako mogu da ostvare svoje snove i želje sopstvenim trudom, nikada ne mogu da promene svoju sudbinu, i bez obzira na to koliko se bore, nikada ne mogu da nadiđu svoju sudbinu. Bez obzira na razlike u njihovim sposobnostima i inteligenciji, kao i na to da li imaju odlučnost ili ne, svi ljudi su jednaki pred sudbinom, gde se ne razlikuju veliki i mali, visoki i niski, uzvišeni i prosti. Kojim se zanimanjem neko bavi, šta radi za život i koliko bogatstva ima u životu ne zavisi od njegovih roditelja, njegovih talenata, niti od njegovih napora i ambicija – zavisi od Stvoriteljevog predodređenja.

2) Napuštanje roditelja i početak ozbiljnog igranja svoje uloge u pozorištu života

Kada osoba dostigne zrelost, ispunila je uslove da napusti svoje roditelje i osamostali se. U tom trenutku ona zaista počinje da igra svoju ulogu u životu i upravo tada njena misija u životu postepeno prelazi iz nejasne i maglovite u jasnu i izrazitu. Iako naizgled održava blizak odnos sa svojim roditeljima, pošto uloga koju igra i njena misija u životu nemaju nikakve veze sa njenim roditeljima, u suštini taj blizak odnos počinje malo-pomalo da puca kako ona postepeno postiže nezavisnost. Iz perspektive tela, ona podsvesno ne može da izbegne da i dalje zavisi od svojih roditelja, ali kao objektivna činjenica, kada neko potpuno odraste, on je na sve načine potpuno odvojen od svojih roditelja, a ulogu koju preuzima izvršavaće samostalno. Pored donošenja na svet i odgajanja, odgovornost koju roditelji snose u nečijem životu svodi se samo na to da mu u fizičkom smislu obezbede okruženje za odrastanje, i to je sve, jer samo Stvoriteljevo predodređenje ima uticaja na sudbinu bilo koje osobe. Kakvu će budućnost neko imati nije nešto što može da kontroliše bilo koja osoba; to je predodređeno davno unapred, i čak ni nečiji roditelji ne mogu da promene njegovu sudbinu. Što se tiče sudbine, svako je nezavisan; svako ima svoju sudbinu. Dakle, ničiji roditelji ne mogu uopšte da osujete njegovu sudbinu u životu, niti mogu išta da učine da mu pomognu kada je u pitanju uloga koju igra u životu. Može se reći da bez obzira na to u kojoj je porodici neko predodređen da se rodi i u kakvom okruženju odrasta, to su samo preduslovi za ispunjenje njegove misije u životu. Oni ni na koji način ne određuju sudbinu osobe u životu niti vrstu sudbine unutar koje ona ispunjava svoju misiju. Stoga, roditelji bilo koje osobe ne mogu da joj pomognu u ispunjavanju njene misije u životu, niti joj bilo koji rođak može pomoći da ispuni svoju ulogu u životu. Kako neko ispunjava svoju misiju i u kakvom životnom okruženju preuzima svoju ulogu zavisi u potpunosti od njegove sudbine u životu. Drugim rečima, nikakvi objektivni uslovi ne mogu da utiču na nečiju misiju kako ju je predodredio Stvoritelj. Svako dostiže zrelost u konkretnom okruženju u kojem odrasta; zatim, korak po korak, kreće na sopstveni put u životu i ispunjava sudbinu koju mu je Stvoritelj uredio. Prirodno i automatski, ulazi u ogromno more ljudi i preuzima svoje mesto u životu, i, radi Stvoriteljevog predodređenja i radi Njegove suverenosti, počinje da ispunjava svoje odgovornosti kao stvoreno biće.

Šest prelomnih trenutaka u čovekovom životu (Odabrani odlomci)

Četvrti prelomni trenutak: brak

Kako osoba stari i sazreva, ona se sve više udaljava od svojih roditelja i sredine u kojoj se rodila i odrasla, te umesto toga počinje da traga za nekim životnim usmerenjem i da svoje životne ciljeve sledi drugačije nego što su to njeni roditelji činili. Tokom ovog perioda, njoj više nisu potrebni roditelji, već partner sa kojim može da provede život, odnosno supružnik, osoba s kojom je njena sudbina intimno isprepletena. Dakle, prvi važan životni događaj nakon osamostaljenja jeste brak, koji predstavlja četvrti prelomni trenutak kroz koji osoba mora da prođe.

1) Lični izbor nije bitan za brak

Brak je važan događaj u životu svakog čoveka; to je vreme kad on počinje istinski da preuzima razne odgovornosti i da postepeno ispunjava razne misije. Pre nego što ga sami iskuse, ljudi gaje brojne fantazije o braku, a sve one stvaraju veoma lepu sliku. Žene zamišljaju da će njihova druga polovina biti princ na belom konju, a muškarci zamišljaju da će se oženiti princezom iz bajke. Te fantazije pokazuju da, kad je reč o braku, svaki čovek ima sopstveni skup zahtevanih merila. Iako se u ovom zlom dobu svakojakim informacijama ljudima neprestano usađuju u glavu razna izobličena gledišta o braku, što dovodi do toga da ljudi imaju još više zahteva prema braku i da nakupljaju svakakva psihička opterećenja povodom braka i formiraju čudne stavove o njemu, svako ko je stupio u brak zna da, kako god da neko razume brak i kakav god da je njegov stav prema njemu, brak nije stvar pojedinačnog izbora.

Čovek će se u životu susresti s mnogim ljudima, ali niko ne zna ko će na kraju biti njegov bračni partner. Iako na temu braka svako ima sopstvena gledišta i ideje, niko ne može da predvidi ko će na kraju zaista postati njegova druga polovina, a sami ljudi se tu ništa ne pitaju. Nakon što upoznaš nekoga ko ti se dopada, možeš da pokušaš da osvojiš tu osobu; no, da li je ona zainteresovana za tebe i da li će postati tvoj partner, nije na tebi da odlučuješ. Onaj ko se tebi dopada nije nužno onaj s kim ćeš ti deliti život. Naprotiv, može se desiti da, a da to i ne primetiš, neko koga nikada nisi očekivao uđe u tvoj život i postane tvoj partner, najvažniji deo tvoje sudbine, tvoja druga polovina čija je sudbina neraskidivo povezana sa tvojom. I tako, iako na svetu postoji bezbroj brakova, svaki je drugačiji: neki su razočaravajući, neki su divni; neki spajaju istok i zapad, neki sever i jug; neki su idealni parovi, neki su jednakog društvenog statusa; neki su puni blaženstva, neki puni tragedije; neki izazivaju divljenje i zavist drugih, neki ostavljaju ljude zbunjenim i podstiču prezir; neki su puni radosti, neki donose beskrajne suze i očaj... U ovom mnoštvu vrsta brakova, ljudi pokazuju odanost i večnu, nepokolebljivu posvećenost braku; pokazuju veliku brigu, postojanu privrženost i rešenost da ostanu uz svog partnera; pokazuju bespomoćnost i nerazumevanje; pokazuju izdaju, pa čak i neprijateljstvo. Bilo da sâm brak donosi sreću ili bol, svačija misija u braku, koju je predodredio Stvoritelj, ne menja se – ta misija je nešto što svako mora da ispuni. A sudbina svakog čoveka koja stoji iza svakog braka takođe se ne menja; nju je Stvoritelj mnogo unapred predodredio.

2) Brak se rađa iz sudbine oba partnera

Brak je važan prelomni trenutak u životu jednog čoveka. On nastaje kao ishod njegove sudbine u životu i važan je deo te sudbine. On se ne zasniva ni na čijoj pojedinačnoj volji niti sklonostima i na njega ne utiču nikakvi spoljni činioci, već je u potpunosti određen sudbinama te dve osobe, predodređenjima i uređenjima Stvoritelja za sudbine oba supružnika. Na prvi pogled, brak postoji da bi se ljudi razmnožavali, ali, zapravo, brak nije ništa drugo do ceremonija za ispunjenje nečije misije. U braku, uloga koju ljudi igraju nije samo odgajanje sledeće generacije; oni preuzimaju sve uloge koje služe održavanju braka, kao i odgovarajuće misije koje bi trebalo da ispune. Pošto nečije rođenje utiče na promene kroz koje prolaze ljudi, događaji i stvari oko te osobe, nečiji brak takođe neminovno utiče na te stvari, te će u njima u još većoj meri izazvati najrazličitije preobražaje.

Kad se čovek osamostali, on počinje da korača sopstvenim putem u životu, koji ga, korak po korak, vodi ka ljudima, događajima i stvarima koji su povezani s njegovim brakom. U isto vreme, njegov budući bračni partner se, korak po korak, približava tim istim ljudima, događajima i stvarima. Pod Stvoriteljevom suverenošću, dvoje nepovezanih ljudi postepeno – usled svojih srodnih sudbina – stupaju u jedan brak, čudesno postajući porodica: „dva putnika u istom čamcu”. Dakle, kad čovek stupi u brak, njegov put u životu će uticati na njegovu drugu polovinu i obuhvatiti je, dok će put u životu njegove druge polovine uticati na njegovu sopstvenu životnu sudbinu i obuhvatiti je. Drugim rečima, ljudske sudbine međusobno su povezane i niko ne može, zaista nezavisno od drugih, da ispuni svoju životnu misiju niti da odigra svoju ulogu. Nečije rođenje utiče na ogromnu mrežu odnosa; odrastanje takođe obuhvata složenu mrežu odnosa; i slično tome, brak neminovno postoji i održava se unutar ogromne i složene mreže odnosa, obuhvatajući svakog člana te mreže i utičući na sudbinu svakoga ko je njen deo. Brak nije proizvod porodice, sredine u kojoj je neko odrastao, izgleda, godina, kova niti talenata, niti bilo kojih drugih faktora; on je, naprotiv, proizvod zajedničke misije i srodne sudbine. To je poreklo braka, nastalog unutar ljudske sudbine koju Stvoritelj orkestrira i uređuje.

– „Reč”, tom II, „O spoznaji Boga”, „Sȃm Bog, jedinstveni III”

Peti prelomni trenutak: potomstvo

Nakon venčanja, čovek počinje da podiže sledeću generaciju. Čovek ne može da utiče na to koliko će i kakve dece imati; to je takođe određeno njegovom sudbinom, koju je Stvoritelj predodredio. To je peti prelomni trenutak kroz koji čovek mora da prođe.

Ako je neko rođen da bi ispunio ulogu nečijeg deteta, onda on odgaja sledeću generaciju da bi ispunio ulogu roditelja. Ta promena uloga omogućava čoveku da iz različitih perspektiva iskusi različite faze života. To mu ujedno pruža različite vrste životnog iskustva, kroz koje iz prve ruke upoznaje Stvoriteljevu suverenost, koja se uvek sprovodi na isti način, te kroz koje doživljava činjenicu da niko ne može da prekorači niti da promeni Stvoriteljeva predodređenja.

1) Čovek nema kontrolu nad onim što će od njegovog potomstva nastati

Rođenje, odrastanje i brak donose razočaranja raznih vrsta i različitih stepena. Neki su nezadovoljni svojom porodicom ili sopstvenim fizičkim izgledom; neki ne vole svoje roditelje; neki ne podnose sredinu u kojoj su odrastali ili imaju pritužbe na nju. A većina ljudi je, uz sva ova razočaranja, najmanje zadovoljna brakom. Ma koliko da je čovek nezadovoljan svojim rođenjem, sazrevanjem ili brakom, svako ko je kroz to prošao zna da niko ne može da bira gde će se i kada roditi, kako će izgledati, ko će mu biti roditelji, a ko supružnik, već da naprosto jedino može da prihvati volju Neba. Pa ipak, kad dođe vreme za odgajanje sledeće generacije, čovek sve želje koje nije uspeo da ostvari u prvoj polovini svog života projektuje na svoje potomstvo, nadajući se da će mu deca nadoknaditi sva razočaranja iz prve polovine života. Tako se čovek prepušta svakojakim maštarijama o sopstvenoj deci: da će mu ćerke izrasti u zanosne lepotice, a sinovi u samouverenu gospodu; da će mu ćerke biti kulturne i talentovane, a sinovi sjajni studenti i vrhunski sportisti; da će mu ćerke biti nežne, prepune vrlina i razumne, a sinovi inteligentni, sposobni i osećajni. Ljudi se nadaju se da će njihovi potomci, bilo da se radi o ćerkama ili sinovima, poštovati svoje starije, brinuti o svojim roditeljima, da će ih svi voleti i hvaliti… Životna nadanja tada nanovo izviru, a u čovekovom srcu rasplamsavaju se nove strasti. Ljudi znaju da im nedostaje sposobnost i da u ovom životu nisu postali niko i ništa, da neće dobiti još jednu priliku niti nadu da se izdvoje iz gomile, te da im ne preostaje ništa drugo do da se pomire sa svojom sudbinom. Stoga oni sve svoje nade i svoje neostvarene želje i težnje, projektuju na sledeću generaciju, nadajući se da će im potomstvo pomoći da ostvare svoje snove i ispune svoje želje; da će njihove kćeri i sinovi doneti slavu njihovom porodičnom imenu, da će zadobiti istaknut status ili postati bogati ili poznati. Jednom rečju, žele da vide kako njihova deca dostižu neslućene visine. Ljudski planovi i maštarije su savršeni; zar oni ne znaju da nije na njima da odlučuju o tome koliko će dece imati, kako će ona izgledati, koliko će biti sposobna i tome slično? A da i ne govorimo o tome kakva je sudbina njihove dece – zar to nije još manje u njihovim rukama? Ljudi ne gospodare ni sopstvenom sudbinom, ali se nadaju da će promeniti sudbinu mlađe generacije; nemoćni su da pobegnu od sopstvene sudbine, ali ipak pokušavaju da manipulišu sudbinom svojih sinova i kćeri. Ne precenjuju li oni sebe? Nisu li to ljudska glupost i neznanje? Za svoje potomstvo, ljudi će podnositi velike žrtve, ali, u krajnjoj liniji, ni broj potomaka ni to kakvi će oni biti ne zavise od čovekovih planova i želja. Neki ljudi su bez prebijene pare, ali izrode mnogo dece; drugi su bogati, a nemaju nijedno dete. Neki žele ćerku, ali im je ta želja uskraćena; neki žele sina, ali ne uspevaju da dobiju muško dete. Za neke su deca blagoslov, za druge prokletstvo. Neki su parovi inteligentni, pa ipak rađaju priglupu decu; neki roditelji su marljivi i pošteni, dok su deca koju odgajaju lenja. Neki roditelji su ljubazni i čestiti, ali im deca ispadaju lukava i zlobna. Neki roditelji su i duhom i telom zdravi, ali rađaju hendikepiranu decu. Neki roditelji su obični i neuspešni, ali imaju decu koja postižu velike stvari. Neki roditelji su niskog statusa, ali im zato deca steknu veliki ugled…

2) Nakon što podignu sledeću generaciju, ljudi steknu novo razumevanje sudbine

Većina ljudi u brak stupa oko svoje tridesete godine, u periodu života u kojem čovek još uvek ništa ne razume o ljudskoj sudbini. Ali kad ljudi počnu da odgajaju decu i kako njihovo potomstvo raste, oni posmatraju kako nova generacija ponavlja život i sva iskustva prethodne generacije, te, videći u njima odraz sopstvene prošlosti, shvataju da se put kojim korača mlađa generacija, baš kao ni njihov put, ne može planirati ni birati. Suočeni s tom činjenicom, oni nemaju drugog izbora do da priznaju da je sudbina svake osobe predodređena, te stoga, gotovo nesvesno, sopstvene želje postepeno guraju u stranu, a strasti se u njihovim srcima raspršuju i odumiru… U ovom periodu, pošto su, u suštini, prošli kraj važnih životnih putokaza, ljudi su stekli novo razumevanje života, usvojili novi stav. Koliko osoba u tim godinama još može da očekuje od budućnosti i kakvim izgledima može da se raduje? Koja to pedesetogodišnjakinja još uvek sanja o princu na belom konju? Koji pedesetogodišnjak još traga za svojom Snežanom? Koja se žena srednjih godina još uvek nada da će se od ružnog pačeta pretvoriti u labuda? Ima li većina starijih muškaraca mladićki nagon da gradi karijeru? Generalno, bez obzira da li je reč o muškarcu ili ženi, svako ko doživi ove godine, po svoj prilici će imati relativno racionalan, praktičan stav prema braku, porodici i deci. Takva osoba, u suštini, nema više izbora, niti više oseća potrebu da izaziva sudbinu. Što se ljudskog iskustva tiče, čim čovek stigne u ove godine, on prirodno razvije određeni stav: „Čovek mora da se pomiri sa sudbinom; deca imaju vlastitu sudbinu; ljudsku sudbinu utemeljuje Nebo.” Većina onih koji ne razumeju istinu, nakon što prebrode sve peripetije, frustracije i nevolje ovog sveta, svoje će uvide u ljudski život sumirati u tri reči: „To je sudbina!” Iako ova fraza sažima shvatanja svetovnih ljudi o ljudskoj sudbini i zaključke do kojih su oni došli, mada se njome izražava bespomoćnost čovečanstva i mada bi se ona mogla opisati kao oštroumna i tačna, ona je ipak daleko od razumevanja suvereniteta Stvoritelja i naprosto ne može da zameni poznavanje Stvoriteljevog autoriteta.

Verovanje u sudbinu nije zamena za poznavanje suvereniteta Stvoritelja

Pošto ste toliko godina sledili Boga, postoji li suštinska razlika između vas i svetovnih ljudi u pogledu poznavanja sudbine? Da li ste zaista razumeli predodređenje Stvoritelja i istinski spoznali Stvoriteljev suverenitet? Neki ljudi imaju temeljno i duboko proživljeno razumevanje izraza „to je sudbina”, ali ni najmanje ne veruju u Božji suverenitet; oni ne veruju da Bog uređuje i orkestrira ljudsku sudbinu i nisu voljni da se potčine Božjem suverenitetu. Takvi ljudi kao da su zalutali na okeanu, te, šibani talasima, plutaju kud ih struja nosi i nemaju drugog izbora do da pasivno čekaju i predaju se sudbini. Uprkos tome, oni ne priznaju da ljudska sudbina podleže Božjem suverenitetu; oni ne mogu samoinicijativno da spoznaju Božji suverenitet, te da na taj način steknu znanje o Božjem autoritetu, potčine se Božjim orkestracijama i uređenjima, prestanu da se opiru sudbini i počnu da žive pod Božjom brigom, zaštitom i vođstvom. Drugim rečima, mirenje sa sudbinom nije isto što i potčinjavanje suverenitetu Stvoritelja; ako neko veruje u sudbinu, to ne znači da on prihvata, priznaje i poznaje suverenitet Stvoritelja; verovanje u sudbinu samo je puko priznavanje njene istinitosti i njenih površnih manifestacija. To se razlikuje od poznavanja načina Stvoriteljevog upravljanja sudbinom čovečanstva, od priznavanja činjenice da je Stvoritelj izvor vladavine nad sudbinama svih stvari, a svakako je veoma daleko od potčinjavanja Stvoriteljevim orkestracijama i uređenjima ljudske sudbine. Pretpostavimo da neka osoba samo veruje u sudbinu, i da je čak duboko oseća, ali samim tim nije u stanju da spozna, prizna i prihvati Stvoriteljevu suverenost nad sudbinama čovečanstva i da joj se pokori. U tom slučaju, njen život će biti tragedija; ona će ovaj život i dalje živeti uzalud – sve će to biti ni za šta. Ta osoba i dalje neće moći da se preda pod vrhovnu vlast Stvoritelja, da postane stvoreno ljudsko biće u pravom smislu te reči i da zavredi Stvoriteljevo priznanje. Osoba koja istinski poznaje i doživljava suverenost Stvoritelja treba da bude u pozitivnom stanju, a ne u stanju negativnosti ili rezigniranosti. Umesto toga, dok priznaje da su sve stvari sudbinske, ta osoba takođe u svom srcu ima preciznu definiciju života i sudbine: ceo čovekov život je pod suverenošću Stvoritelja. Kad se ta osoba osvrne na put koji je prevalila, kad se priseti svake faze svog života, bilo da je njen put protekao mukotrpno ili glatko, ona uviđa da ju je, na svakom koraku, Bog usmeravao i uređivao stvari za nju, odnosno da je, i ne znajući, upravo zahvaljujući preciznom Božjem planiranju i Njegovim pažljivim uređenjima stigla do današnjeg dana, kada je u stanju da prihvati Stvoriteljevu suverenost i Njegovo spasenje. To je najveći blagoslov u životu jedne osobe! Ako čovek ima negativan stav prema sudbini, to dokazuje da se on opire svemu što je Bog za njega uredio i da nema pokoran stav. Ako neko ima pozitivan stav prema Božjoj suverenosti nad ljudskom sudbinom, onda će on, kad se osvrne na put kojim je hodao, kad istinski iskusi Božju suverenost, iskrenije poželeti da se pokori svemu što je Bog uredio, sa više će odlučnosti i vere dopustiti Bogu da orkestrira njegovu sudbinu, više se ne buneći protiv Boga. To je zbog toga što čovek vidi da kada ljudi ne znaju šta je sudbina niti razumeju Božju suverenost, oni se samo svojevoljno muče i teturaju kroz maglu, put je pretežak, i izaziva previše bola u duši. Kada, dakle, ljudi shvate da je Bog suveren nad ljudskom sudbinom, oni mudri biraju da spoznaju i prihvate Božju suverenost, da se oproste od onih bolnih dana kad su „pokušavali da svojim rukama izgrade sebi dobar život”, umesto da nastave da se bore protiv sudbine i teže takozvanim „životnim ciljevima” na svoj način. Kad je čovek bez Boga, kada ne može da Ga vidi, kad ne može istinski i jasno da spozna Božju suverenost, svaki mu je dan besmislen, bezvredan i neopisivo bolan. Gde god da se čovek nalazi i kojim god poslom da se bavi, njegov način opstanka i ciljevi kojima teži ne donose mu ništa osim beskrajnog bola u duši i patnje koju je teško preboleti, a to su iskustva na koja ne može da podnese da se osvrne. Tek kad prihvati suverenost Stvoritelja, kad se pokori Njegovim orkestracijama i uređenjima i teži sticanju pravog ljudskog života, čovek može postepeno da se oslobađa sveg bola u duši i patnje i da se rešava svekolike praznine života.

– „Reč”, tom II, „O spoznaji Boga”, „Sȃm Bog, jedinstveni III”

Samo oni koji se potčine suverenitetu Stvoritelja mogu da dostignu istinsku slobodu

Budući da čovek ne spoznaje Božje orkestracije i Božju suverenost, on se sa sudbinom uvek suočava prkosnog raspoloženja i buntovnog stava, i uvek želi da se otrgne od Božjeg autoriteta, da se otrgne od Božje suverenosti i da se otrgne od uređenja sudbine, umišljeno se nadajući da će promeniti svoje trenutne okolnosti i izmeniti svoju sudbinu. Ali on u tome nikad ne može uspeti i na svakom koraku biva osujećen. Ova borba, koja se odvija duboko u njegovoj duši, izaziva mu bol, a taj mu se bol urezuje u kosti, i istovremeno ga navodi na to da traći svoj život. Šta je uzrok ovog bola? Da li on leži u Božjoj suverenosti ili u tome što čovek ima lošu sudbinu? Očigledno je da nijedno od toga nije tačno. U krajnjoj liniji, taj bol je uzrokovan putem kojim čovek ide i načinom na koji bira da živi svoj život. Neki ljudi možda nisu doživeli ove stvari. Ali kad istinski spoznaš i priznaš da Bog ima suverenost nad ljudskom sudbinom, kad zaista shvatiš da ti sve nad čime Bog drži suverenost i što On za tebe uređuje pruža veliku korist i zaštitu, osetićeš kako tvoj bol postepeno jenjava i celo tvoje biće postepeno će postati opušteno, slobodno i nesputano. Sudeći po stanju većine ljudi, oni objektivno ne mogu da se istinski pomire s praktičnom vrednošću i značenjem suverenosti Stvoritelja nad ljudskom sudbinom, čak i ako na subjektivnom nivou ne žele da i dalje žive kao pre, već žele da sebi olakšaju bol; objektivno, oni ne mogu da istinski priznaju i pokore se Stvoriteljevoj suverenosti, a još manje znaju kako da tragaju za Stvoriteljevim orkestracijama i uređenjima i kako da ih prihvate. Dakle, ako čovek ne može istinski da spozna činjenicu da Stvoritelj ima suverenost nad njegovom sudbinom i nad svim što je njegovo, i ako ne može istinski da se pokori Stvoriteljevoj vrhovnoj vlasti, onda će mu biti veoma teško da ne bude vođen i sputan idejom da je čovekova sudbina u njegovim sopstvenim rukama, i biće mu veoma teško da se oslobodi bola koji donosi njegova grčevita borba protiv sudbine i Stvoriteljevog autoriteta – naravno, biće mu takođe veoma teško da postane istinski oslobođen i slobodan, da postane čovek koji obožava Boga. Postoji veoma jednostavan način da se čovek oslobodi ovog stanja – to je da se oprosti od svog pređašnjeg načina života; da kaže zbogom dotadašnjim životnim ciljevima; da preispita i detaljno analizira svoj dotadašnji način života, pogled na život, stremljenja, želje i težnje; i da ih zatim uporedi s Božjim namerama i zahtevima prema čoveku, i da sagleda da li je išta od tih stvari usklađeno sa Božjim namerama, da li je išta od toga u skladu sa Božjim zahtevima, da li išta od toga donosi prave životne vrednosti i da li išta od toga omogućava čoveku da živi uz sve veće i veće razumevanje istine i sa ljudskošću i obličjem ljudskog bića. Kada iznova i iznova istražuješ i pažljivo raščlanjuješ različite ciljeve kojima ljudski rod stremi u životu i različite načine života ljudi, otkrićeš da se nijedan od njih ne podudara s prvobitnom namerom kojom je Stvoritelj stvorio ljudski rod, da svi oni udaljavaju čoveka od Stvoriteljeve suverenosti i brige i da su svi oni zamke zbog kojih čovek postaje izopačen i koje ga vode u pakao. Nakon što to prepoznaš, treba da otpustiš svoj stari pogled na život, da se držiš podalje od raznih zamki, te da Bogu prepustiš da upravlja tvojim životom i da ga uređuje, da težiš samo ka tome da se pokoriš Božjim orkestracijama i smernicama, ne praveći nikakve lične izbore, i da postaneš osoba koja obožava Boga. Ovo je lakše reći nego učiniti. Neki ljudi mogu da podnesu bol koji to donosi, a neki ne mogu. Neki su voljni da se povinuju, a neki ne. Onima koji nisu, nedostaje želja i odlučnost da to učine; oni su potpuno svesni Božje suverenosti, savršeno dobro znaju da je Bog taj koji planira i uređuje ljudsku sudbinu, ali se ipak i dalje batrgaju i bore, i nikako ne pristaju da svoju sudbinu prepuste u Božje ruke i potčine se Božjoj suverenosti; štaviše, ozlojeđeni su zbog Božjih orkestracija i uređenja. Uvek će, dakle, biti ljudi koji bi da sami vide za šta su sposobni; oni bi da svojim rukama promene sopstvenu sudbinu, odnosno da do sreće dođu sopstvenim snagama, oni žele da vide mogu li da prekorače granice Božjeg autoriteta i uzdignu se iznad Božje suverenosti. Čovekova tragedija nije u tome što on stremi ka srećnom životu, niti u tome što stremi ka slavi i dobitku ili se u magli bori protiv sopstvene sudbine, već u tome što on, nakon što je video postojanje Stvoritelja i nakon što je spoznao činjenicu da Stvoritelj ima suverenost nad ljudskom sudbinom, još uvek ne može da se vrati s pogrešnog puta, niti da noge izvuče iz blata, već tvrda srca istrajava u svojim greškama. On će radije nastaviti da mlati po blatu, tvrdoglavo se nadmećući protiv suverenosti Stvoritelja, odupirući mu se do gorkog kraja, i sve to bez imalo skrušenosti. Tek kad je slomljen i krvav, on konačno odlučuje da odustane i da se vrati. Ovo je prava tragedija čoveka. Zato kažem da su mudri oni koji odluče da se pokore, dok su oni koji odaberu borbu i beg glupi i tvrdoglavi.

– „Reč”, tom II, „O spoznaji Boga”, „Sȃm Bog, jedinstveni III”

Svakodnevne reči Božje  Odlomak 129

Šest prelomnih trenutaka u čovekovom životu (Odabrani odlomci)

Šesti prelomni trenutak: smrt

Posle tolike jurnjave i gužve, tolikih frustracija i razočaranja, posle toliko radosti i tuge, uspona i padova, posle toliko nezaboravnih godina, nakon što je toliko puta gledao kako se godišnja doba iznova smenjuju, čovek je, i ne opazivši, prošao kraj važnih putokaza u svom životu i u trenu zašao u godine svog sumraka. Celo mu je telo prekriveno belezima vremena: on više ne može da stoji uspravno, nekada tamna kosa postepeno sedi, njegov pogled, nekad bistar i lucidan, postaje nejasan i zamućen, a na gipkoj koži pojavljuju su bore i pege. Sluh mu je sve slabiji, zubi počinju da se klimaju i da ispadaju, reakcije su mu trome, pokreti usporeni… Čovek se tada konačno oprašta od strastvenih godina svoje mladosti i ulazi u sumrak svog života: starost. Sledeće sa čime će se čovek suočiti jeste smrt, poslednji prelomni trenutak ljudskog života.

1) Samo Stvoritelj poseduje moć nad životom i smrću čoveka

Ako je nečije rođenje bilo sudbinski određeno njegovim prethodnim životom, onda njegova smrt označava kraj te sudbine. Ako nečije rođenje označava početak njegove životne misije, onda njegova smrt označava kraj te misije. Pošto je Stvoritelj postavio jedan fiksni splet okolnosti u vezi s rođenjem svake osobe, sasvim je sigurno da je On takođe uredio fiksni splet okolnosti koje su u vezi sa njenom smrću. Drugim rečima, niko se ne rađa slučajno i ničija smrt ne dolazi naglo, a rođenje i smrt su nužno povezani sa prethodnim i sadašnjim životom te osobe. Kakve će biti okolnosti nečijeg rođenja i kakve će biti okolnosti nečije smrti, sve ima veze sa Stvoriteljevim predodređenjem; to je ono što je čoveku suđeno, to je njegova sudbina. Budući da postoje mnoga objašnjenja u vezi s rođenjem neke osobe, moraju da postoje i različite posebne okolnosti u vezi s čovekovom smrću. Na taj način su se među čovečanstvom pojavili različiti životni vekovi, kao i različiti načini i vremena smrti. Neki su ljudi jaki i zdravi, a ipak umru mladi; drugi su slabi i bolešljivi, a ipak dožive duboku starost i umru spokojno. Neki stradaju od neprirodnih uzroka, dok drugi umiru prirodnom smrću. Neki umiru daleko od kuće, dok drugi svoje oči poslednji put sklapaju okruženi svojim najmilijima. Neki ljudi umiru u vazduhu, drugi pod zemljom. Neki se udave u vodi, dok drugi stradaju u katastrofama. Neki umiru ujutro, drugi tokom noći. … Svako želi da bude čuven kad se rodi, da ima blistav život i slavnu smrt, ali niko ne može da prevaziđe sopstvenu sudbinu, niko ne može da umakne suverenosti Stvoritelja. To je čovekova sudbina. Ljudi mogu da prave svakojake planove za svoju budućnost, ali niko ne može da isplanira kako se rađa ili način i vreme svog odlaska sa ovog sveta. Iako svi ljudi daju sve od sebe kako bi izbegli dolazak smrti i oduprli joj se, smrt im se ipak tiho primiče, a da oni toga nisu ni svesni. Niko ne zna kada će i kako preminuti, a kamoli gde će se to dogoditi. Očigledno je da vrhovnu vlast nad svojim životom i smrću nema sâm čovek, niti neko živo biće u svetu prirode, već Stvoritelj, koji ima jedinstven autoritet. Život i smrt čoveka nisu proizvod nekakvog prirodnog zakona, već rezultat suverenosti Stvoriteljevog autoriteta.

2) Onoga ko ne poznaje suverenitet Stvoritelja proganjaće strah od smrti

Kada neko zakorači u starost, izazov sa kojim se suočava ne sastoji se u zarađivanju za porodicu, niti u građenju velikih životnih ambicija, već u tome kako se oprostiti od života, kako dočekati kraj svog života, kako staviti tačku na svoju životnu kaznu. Iako se, gledano spolja, čini da ljudi malo pažnje posvećuju smrti, niko ne može da izbegne razmišljanje na ovu temu, jer niko ne zna da li s one strane smrti postoji neki drugi svet, svet koji ljudi ne mogu ni da vide ni da osete, svet o kojem ne znaju baš ništa. Usled toga se ljudi pribojavaju direktnog suočavanja sa smrću, plaše se da joj se suprotstave onako kako bi trebalo; umesto toga, oni se svim silama trude da izbegnu ovu temu. Stoga ova tema svakog ispunjava strahom od smrti, a ovu neizbežnu činjenicu života prekriva velom tajne, uporno bacajući senku preko svačijeg srca.

Kada čovek oseti kako mu telo propada, kad oseti da mu se smrti bliži, on oseća neku nejasnu stravu, neki neizrecivi strah. Usled straha od smrti čovek se oseća sve usamljenije i bespomoćnije, pitajući se u tom trenutku: odakle je čovek potekao? Kuda čovek ide? Zar čovek ovako umire, a da je život tek prošao pored njega? Je li ovo period koji označava kraj čovekovog života? Šta je, na kraju krajeva, smisao života? Koliko život vredi, nakon svega? Da li se radi o slavi i bogatstvu? Da li se radi o podizanju porodice?… Bez obzira da li razmišlja o ovim konkretnim pitanjima, i ma koliko da se duboko plaši smrti, svaki čovek u dubini svog srca nosi želju da istraži ove tajne, osećaj neshvatljivosti života i, pomešane s tim, sentimentalnost prema svetu i nevoljnost da se on napusti. Verovatno niko nije u stanju da jasno artikuliše čega se to čovek plaši, za čime tačno traga, u vezi s čim je sentimentalan i šta je to što tako nerado ostavlja za sobom…

Zato što se plaše smrti, ljudi imaju mnogo briga; zato što se plaše smrti, ljudi imaju toliko toga što ne mogu da ostave. Neposredno pred smrt, neki se grizu zbog ovoga ili onoga; zabrinuti su za svoju decu, za drage im osobe, za svoje bogatstvo, kao da tom svojom brigom mogu da izbrišu patnju i stravu koje donosi smrt, kao da, održavajući nekakvu bliskost sa živima, mogu da umaknu osećaju bespomoćnosti i usamljenosti, koji dolazi zajedno sa smrću. U dubinama ljudskog srca čuči nejasan strah, strah od rastanka od voljenih osoba, od toga da više nikad neće ugledati plavo nebo, da nikad više neće posmatrati materijalni svet. Usamljena duša, navikla na društvo voljenih osoba, nerado ih pušta iz ruku i odlazi, sasvim sama, u svet koji joj je nepoznat i tuđ.

– „Reč”, tom II, „O spoznaji Boga”, „Sȃm Bog, jedinstveni III”

Život potrošen na potragu za slavom i dobitkom ostavlja čoveka zbunjenim pred smrću

Zahvaljujući suverenosti i određenju Stvoritelja, usamljena duša koja je na početku bila bez igde ičega, zadobija roditelje i porodicu, priliku da postane pripadnik ljudske rase, priliku da doživi ljudski život i put kroz ljudski svet. Ova duša zadobija još i priliku da doživi suverenost Stvoritelja, da spozna čudesnost Stvoriteljeve tvorevine i da, povrh toga, spozna autoritet Stvoritelja i tom autoritetu se preda. Uprkos tome, većina ljudi ne uspeva da ovu retku i prolaznu priliku uistinu iskoristi. Čovek iscrpljuje svu životnu energiju boreći se protiv sudbine, celoga života jurcajući da zbrine svoju porodicu i jureći na sve strane zarad ugleda i dobiti. Ono što ljudi cene jesu porodična ljubav, novac, slava i dobitak, koje smatraju najvrednijim stvarima u životu. Svi se žale da im je sudbina ispunjena teškoćama i preprekama, a ipak u svom umu duboko potiskuju sva ona pitanja koja bi najviše trebalo istražiti i razumeti: zašto je čovek živ, kako čovek treba da živi, koja je vrednost i smisao ljudskog života. Oni čitav svoj život, ma koliko on trajao, provode tek u žurnom stremljenju za slavom i dobitkom, sve dok im u tome ne prohuji mladost i dok ne postanu sedi i naborani. Tako žive sve dok ne uvide da slava i dobitak ne mogu da zaustave njihovo skliznuće u starost, da novac ne može da im ispuni prazninu u srcu i sve dok ne shvate da niko nije izuzet od zakona rađanja, starenja, bolesti i smrti, te da niko ne može pobeći od onoga što mu je sudbina namenila. Tek kad budu morali da se suoče sa poslednjim prelomnim trenutkom u svom životu, oni zaista dokuče da, čak ni ako čovek poseduje ogromno bogatstvo, čak ni ako čovek ima uzvišen status i visok položaj, on, ipak, ne može da pobegne od smrti i mora da se vrati u svoj prvobitni položaj: položaj usamljene duše, bez igde ičega. Dok imaju roditelje, ljudi veruju da su im roditelji sve; dok poseduju imovinu, ljudi misle da im je novac glavni oslonac i kapital od kojeg žive; dok imaju status, ljudi ga se čvrsto drže i za njega bi dali život. Tek pred napuštanje ovog sveta, ljudi shvataju da stvari kojima čitav život teže nisu ništa drugo do prolazni oblaci, da ni za jednu od njih ne mogu da se uhvate, da nijednu ne mogu da ponesu sa sobom, da nijedna ne može da ih oslobodi smrti, da nijedna ne može biti ni društvo ni uteha usamljenoj duši pri njenom povratku; a još više, nijedna od njih ne može da spase čoveka i omogući mu da prevaziđe smrt. Slava i dobitak, koje čovek ostvaruje u materijalnom svetu, pružaju mu privremeno zadovoljstvo, prolazno uživanje i lažni osećaj unutrašnje sigurnosti, dovodeći do toga da on izgubi svoj put. Pa tako ljude, koji se grčevito bore u ogromnom moru čovečanstva, žudeći za mirom, utehom i spokojstvom srca, guta talas za talasom. I pre nego što dođu do odgovora na pitanja koja bi najviše trebalo da razumeju – odakle dolaze, zašto su živi, kuda idu i tome slično – ljude namamljuju slava i dobitak, zaluđuju ih i kontrolišu, te oni bivaju nepovratno izgubljeni. Vreme leti; godine za tren oka prolaze i čovek se, pre nego što je to i shvatio, već oprostio od najboljih godina svog života. Malo pre no što će se oprostiti od ovog sveta, čovek postepeno shvata da se sve na tom svetu udaljava od njega, da više nema snage da zadrži ništa što mu je prvobitno pripadalo; tada se zaista oseća kao uplakana beba koja tek što je došla na svet, još uvek bez igde ičega. U tom trenutku čovek je primoran da počne da razmišlja o tome šta je radio u svom životu, šta je vrednost života, koje je značenje života, zašto je uopšte i došao na svet. I upravo u tom trenutku on sve više želi da sazna ima li zaista sledećeg života, da li Raj zaista postoji, ima li zaista kazne… Što je bliži smrti, čovek sve više želi da razume šta je, zapravo, život; što je bliži smrti, to mu se srce čini praznijim; što je bliži smrti, to više oseća da je bez oslonca; i tako, čovekov strah od smrti iz dana u dan sve više raste. Dva su razloga zbog kojih se kod ljudi ispoljavaju ovakve reakcije dok im se smrt bliži. Prvo, oni će uskoro izgubiti slavu ili dobitak od kojih su zavisili njihovi životi, uskoro će se oprostiti od svega što oko vidi u svetu; i drugo, uskoro će se, sasvim sami, suočiti sa nepoznatim svetom, s tajnovitim, nepoznatim carstvom, u koje se plaše da nogom kroče, u kojem nema njihovih voljenih niti podrške. Iz ova dva razloga, svako ko se suoči sa smrću oseća nelagodu, doživljava paniku i oseća se potpuno izgubljeno na način koji nikada pre nije iskusio. Tek kad zaista dođe do ove tačke, čovek shvata da, kad neko kroči na ovaj svet, prvo što treba da razume jeste odakle potiču ljudska bića, zašto ljudi žive, ko ima suverenost nad ljudskom sudbinom, ko opskrbljuje čovekovo postojanje i ko nad njim ima suverenost. Ovo shvatanje je čovekov kapital za život i suštinska je osnova njegovog opstanka. On ne treba prvo da nauči kako da obezbedi svoju porodicu niti kako da postigne slavu i dobitak, kako da nauči da se izdvoji iz gomile niti kako da bogatije živi, a ponajmanje da nauči to kako da se uzdigne iznad drugih i da se s drugima s lakoćom nadmeće u najrazličitijim takmičenjima. Iako različite veštine preživljavanja, na čije savladavanje ljudi potroše sav svoj život, čoveku mogu da ponude obilje materijalnih udobnosti, te veštine preživljavanja nikada njihovim srcima ne donose istinsku utehu i postojanost. Naprotiv, čovek zbog njih stalno gubi smer, teško se kontroliše i propušta priliku za prilikom da spozna smisao života; ove veštine preživljavanja stvaraju prikrivenu strepnju pred pitanjem kako se ispravno suočiti sa smrću – na taj način, čovekov život biva uništen. Stvoritelj se prema svima odnosi pošteno i svima celoga života pruža prilike da iskuse i spoznaju Njegovu suverenost, ali čovek ipak počinje da vidi svetlost tek kad mu se smrt približi, tek kad se nad njim nadvije avet smrti – a tada je već prekasno!

Čovek provodi čitav svoj život jureći za novcem, slavom i dobitkom; on te stvari tretira kao slamku spasa, kao svoj jedini oslonac – kao da bi njihovo posedovanje značilo da može nastaviti da živi i izbeći smrt. Ali tek kada se smrt približi, on shvata koliko su novac, slava i dobitak daleko od njega i, koliko je, pred licem smrti, slab i nemoćan, koliko je ranjiv, koliko je usamljen i bez podrške, i koliko je bespomoćan. On shvata da se novac ili slava i dobitak ne mogu zameniti za život, da bez obzira na to koliko čovek bio bogat, bez obzira na to koliko visok bio njegov status, svi su podjednako siromašni i beznačajni pred licem smrti. On shvata da novac ne može kupiti život, da slava i dobitak ne mogu omogućiti čoveku da izbegne smrt, te da ni novac, ni slava i dobitak ne mogu čoveku produžiti život ni za jedan jedini minut, ni za jednu sekundu. Što se čovek više tako oseća, to više žudi da nastavi da živi; što se čovek više tako oseća, sve se više plaši približavanja smrti. Tek u tom trenutku on zaista shvata da mu njegov život ne pripada i da njime ne može upravljati, i zaista shvata da čovek ne odlučuje o tome da li će živeti ili umreti – to je izvan bilo čije kontrole.

– „Reč”, tom II, „O spoznaji Boga”, „Sȃm Bog, jedinstveni III”

Svakodnevne reči Božje  Odlomak 131

Predajte se pod vrhovnu vlast Stvoritelja i mirno se suočite sa smrću

Onog momenta kad se čovek rodi, jedna usamljena duša počinje da doživljava život na zemlji i da doživljava autoritet Stvoritelja, koji je Stvoritelj za nju uredio. Suvišno je reći da je za tu osobu – dušu – ovo odlična prilika da stekne znanje o suverenosti Stvoritelja, da upozna Njegov autoritet i da ga lično doživi. Ljudi žive svoje živote u okviru zakona sudbine koje je za njih odredio Stvoritelj, a nijednom čoveku koji ima savest i razum nije teško da, tokom decenija svog života, prizna suverenost Stvoritelja i da spozna Njegov autoritet. Stoga bi svakom čoveku trebalo da bude veoma lako da, kroz sopstvena, višedecenijska životna iskustva, percipira da su sudbine svih ljudi predodređene, te da dokuči ili da zaključi šta znači biti živ. Potvrđujući ovo životno iskustvo, čovek će postepeno početi da razume odakle potiče život, da shvata šta je srcu zaista potrebno, šta će ga izvesti na istinski put života i šta bi trebalo da bude misija i cilj ljudskog života. Postepeno će shvatiti da će, ako se ne klanja Stvoritelju i ako se ne preda Njegovoj vrhovnoj vlasti, kad dođe vreme da se suoči sa smrću – kada se njegova duša još jednom suoči sa Stvoriteljem – njegovo srce će biti ispunjeno bezgraničnim strahom i nemirom. Ako je neka osoba provela u svetu nekoliko decenija, a da pri tom nije shvatila odakle potiče ljudski život i nije prepoznala u čijim rukama počiva ljudska sudbina, onda nije ni čudo što ona ne može da se mirno suoči sa smrću. Osoba koja je, tokom svog višedecenijskog iskustva ljudskog života, stekla znanje o suverenosti Stvoritelja, jeste osoba koja čisto shvata smisao i vrednost života. Takva osoba ima duboko znanje o svrsi života, ima stvarno razumevanje i iskustvo Stvoriteljeve suverenosti, a osim toga je u stanju da se pokori Stvoriteljevom autoritetu. Takva osoba razume smisao Stvoriteljevog stvaranja čoveka, shvata da čovek treba da se klanja Stvoritelju, da sve što čovek poseduje potiče od Stvoritelja i da će Mu sve to jednog dana, u ne tako dalekoj budućnosti, biti vraćeno. Jedna ovakva osoba shvata da Stvoritelj uređuje čovekovo rođenje i da ima suverenost nad čovekovom smrću, te da su i život i smrt predodređeni Stvoriteljevim autoritetom. Kada, dakle, čovek zaista shvati ove stvari, on će prirodno biti u stanju da se mirno suoči sa smrću, da mirno otpusti sve svoje spoljne stvari, da spremno prihvati i pokori se svemu što sledi, te da poželi dobrodošlicu poslednjoj prelomnoj tački svog života, onako kako ju je Stvoritelj uredio, umesto da se nje stalno plaši i bori protiv nje. Ako čovek na svoj život gleda kao na priliku da doživi suverenost Stvoritelja i da spozna Njegov autoritet, ako svoj život posmatra kao retku priliku da ispuni svoju dužnost stvorenog ljudskog bića i da dovrši svoju misiju, onda će on zasigurno imati ispravan pogled na život, on će zasigurno živeti pod Stvoriteljevim blagoslovima i vođstvom, sigurno će hodati u svetlosti Stvoritelja, sigurno će spoznati Stvoriteljevu suverenost, sigurno će se predati Njegovoj vrhovnoj vlasti i sigurno će postati svedokom Njegovih čudesnih dela i Njegovog autoriteta. Suvišno je i govoriti da će takva osoba sasvim sigurno biti voljena i prihvaćena od Stvoritelja, te da samo takva osoba može spokojno gledati na smrt i rado dočekati poslednji prelomni trenutak svog života. Očigledno, Jov je imao ovakav stav prema smrti. Ispunio je uslove koji su mu omogućili da radosno prihvati poslednji prelomni trenutak života. Svoje životno putovanje priveo je mirnom završetku i ispunio svoju misiju u životu, a zatim se vratio da bude uz Stvoritelja.

– „Reč”, tom II, „O spoznaji Boga”, „Sȃm Bog, jedinstveni III”

Svakodnevne reči Božje  Odlomak 132

Jovove težnje i dobici u životu omogućuju mu da se mirno suoči sa smrću

U svetim spisima zapisano je o Jovu: „Tako je umro Jov, star i sit života” (Knjiga o Jovu 42:17). To znači da se Jov na samrti nije kajao, niti je osećao bol, već je sa ovog sveta otišao prirodno. Kao što svi znaju, Jov je bio čovek koji se bojao Boga i klonio se zla dok je bio živ. Njegova pravedna dela naišla su na Božje odobravanje i ostala u sećanju drugih, te bi se za njegov život moglo reći da je imao najveću vrednost i značaj u celom ljudskom rodu. Jov je primio Božje blagoslove i On ga je na zemlji nazvao pravednim, dok ga je ujedno Bog kušao, a Sotona iskušavao. Bio je postojan u svom svedočenju za Boga i dostojan da ga On nazove „pravednikom”. U decenijama nakon što ga je Bog kušao, živeo je još vrednijim, smislenijim, utemeljenijim i spokojnijim životom nego pre. Zbog njegovih pravednih dela, Bog ga je kušao, i zbog njegovih pravednih dela, Bog mu se javio i lično mu se obratio. Jov je, dakle, u godinama nakon što je kušan, vrednost života osetio i shvatio na praktičniji način, postigao je dublje razumevanje suverenosti Stvoritelja i stekao preciznije i određenije znanje o tome kako Stvoritelj daje i oduzima svoje blagoslove. Knjiga o Jovu beleži da mu je Bog Jahve podario još veće blagoslove nego što je to činio ranije, stavljajući ga u još bolju poziciju da spozna suverenost Stvoritelja i da se mirno suoči sa smrću. Stoga Jov, kada je ostario i suočio se sa smrću, sigurno nije bio zabrinut za svoju imovinu. Nije imao briga, nije imao zbog čega da žali, i naravno, nije se plašio smrti. Zato što je ceo svoj život proveo težeći putu na kojem se boji Boga i kloni zla, nije brinuo o svom sopstvenom ishodu. Koliko bi ljudi danas moglo da postupi kao Jov kada se suočio sa sopstvenom smrću? Zašto niko nije sposoban da postigne tako jednostavan spoljašnji stav? Postoji samo jedan razlog: Jov je proživeo svoj život u subjektivnoj težnji da veruje u Božju suverenost, da je priznaje i da joj se pokorava, i upravo je sa tom verom, priznanjem i pokornošću prošao kroz važne prelomne trenutke u životu, proživeo svoje poslednje godine i dočekao poslednji prelomni trenutak svog života. Bez obzira na to šta je Jov doživeo u svom životu, njegove težnje i ciljevi u životu nisu bili bolni, već srećni. Bio je srećan ne samo zbog Stvoriteljevih blagoslova ili odobravanja, već, što je još važnije, zbog svojih težnji i životnih ciljeva, i zbog sve veće spoznaje i istinskog iskustva Stvoriteljeve suverenosti koje je stekao kroz svoju težnju da se boji Boga i kloni zla. Štaviše, bio je srećan zato što je, dok je doživljavao Stvoriteljevu suverenost, lično iskusio čudesna dela Stvoritelja, kao i svako nežno, ali nezaboravno iskustvo i sećanje na opštenje sa Bogom, i na to kako se upoznavao i sticao spoznaju o Bogu. Jov je bio srećan zbog utehe i radosti koje su proizašle iz poznavanja Stvoriteljevih namera, kao i zbog bogobojažljivog srca koje je on razvio nakon što je uvideo da je On velik, čudesan, veran i drag. Jov je mogao da se suoči sa smrću bez ikakve patnje, jer je znao da će se, kad umre, vratiti na stranu Stvoritelja. Upravo su mu njegove težnje i dobici u životu omogućili da se mirno suoči sa smrću, da se mirno suoči sa tim da mu Stvoritelj uzme natrag život i, što je još važnije, da stane pred Stvoritelja neukaljan i bezbrižan. Mogu li ljudi danas da postignu tu vrstu sreće koju je imao Jov? Imate li uslove za to? Zbog čega ljudi danas ne mogu da žive srećno, kao što je živeo Jov, iako imaju te uslove? Zašto nisu u stanju da izbegnu patnju uzrokovanu strahom od smrti? Kad se suoče sa smrću, neki nekontrolisano mokre; drugi drhte ili se onesvešćuju, ili se gnevno obrušavaju i na Nebo i na ljude; neki čak nariču i plaču. To ni u kom slučaju nisu iznenadne reakcije koje ljudi imaju kada im se približi samrtni čas. Ljudi se ovako sramotno ponašaju kada se suoče sa smrću uglavnom zbog toga što se, duboko u svom srcu, plaše smrti, jer nisu jasno spoznali niti kroz iskustvo osetili Božju suverenost i Njegova uređenja, a kamoli da su im se istinski pokorili. Ljudi reaguju na ovaj način zato što ne žele ništa osim da sami sve uređuju i da vladaju svime, da upravljaju svojom sudbinom, svojim životom i sopstvenom smrću. Stoga nije ni čudo što ljudi nikad ne mogu da pobegnu strahu od smrti.

– „Reč”, tom II, „O spoznaji Boga”, „Sȃm Bog, jedinstveni III”

Svakodnevne reči Božje  Odlomak 133

Samo prihvatanjem suvereniteta Stvoritelja čovek se može vratiti na Njegovu stranu

Kad čovek ne poseduje jasno znanje i iskustvo o Božjoj suverenosti i Njegovim uređenjima, njegova su znanja o sudbini i smrti neizbežno smetena. Ljudi ne mogu jasno da vide da sve leži na Božjem dlanu, ne shvataju da sve podleže Božjoj kontroli i suverenosti, i ne priznaju da čovek ne može da odbaci takvu suverenost, niti da se od nje oslobodi. Iz tog razloga, kad im dođe samrtni čas, nema kraja njihovim poslednjim rečima, uvek brinu i uvek zažale. Opterećeni su tolikim balastom, tolikim opiranjem, tolikom konfuzijom. Zbog toga se oni plaše smrti. Za svaku osobu rođenu na ovom svetu, rođenje je neophodno, a smrt neizbežna; niko ne može da se izdigne iznad ovakvog toka stvari. Ako čovek želi da bezbolno napusti ovaj svet, ako želi da se suoči sa poslednjim pragom života bez žaljenja i briga, jedini način jeste da ni za čim ne žali. A jedini način da čovek ode bez ikakvog žaljenja jeste da spozna Stvoriteljevu suverenost i Njegov autoritet, te da im se pokori. Samo na taj način čovek može da se drži podalje od ljudske nesloge, zla i od Sotoninog ropstva, i samo tako može živeti kao Jov, životom usmeravanim i blagoslovenim od Stvoritelja, životom koji je slobodan i nesputan, životom sa vrednošću i smislom, životom koji je čestit i častan. Samo na taj način se čovek može, poput Jova, pokoriti Stvoriteljevim kušnjama i lišavanjima, Stvoriteljevim orkestracijama i uređenjima. Samo na taj način čovek može, kao Jov, čitavog života obožavati Stvoritelja i zadobiti Njegovo odobravanje, čuti Njegov glas i videti Ga kako se pojavljuje. Samo tako čovek može živeti i umreti srećan, kao Jov, bez bola, bez brige, bez žaljenja. Samo na taj način čovek može, poput Jova, živeti u svetlosti, u svetlosti proći kroz svaki prelomni trenutak u životu, nesmetano završiti svoj put u svetlosti, uspešno završiti svoju misiju – da kao stvoreno biće doživi i spozna suverenost Stvoritelja – te umreti u svetlosti i nakon toga ostati uz Stvoritelja kao stvoreno ljudsko biće koje On odobrava.

– „Reč”, tom II, „O spoznaji Boga”, „Sȃm Bog, jedinstveni III”

Svakodnevne reči Božje  Odlomak 134

Nemojte propustiti priliku da upoznate suverenitet Stvoritelja

Nekoliko decenija, koje čine ljudski život, nisu ni duge ni kratke. Dvadeset i kusur godina, između rođenja i punoletstva, prođe za tren oka, i mada se u tom trenutku osoba smatra odraslom osobom, ljudi iz ove starosne grupe ne znaju gotovo ništa o ljudskom životu i ljudskoj sudbini. Kako stiču sve više iskustva, oni postepeno ulaze u srednje godine. Ljudi u tridesetim i četrdesetim godinama stiču nekakvo početničko iskustvo o životu i sudbini, ali su njihove ideje o tim stvarima još uvek veoma nejasne. Tek kad navrše četrdesetu, neki počinju da razumevaju ljudski rod i vaseljenu, koje je Bog stvorio, te da shvataju šta je, zapravo, ljudski život i šta je ljudska sudbina. Neki ljudi, iako su dugo bili Božji sledbenici i sad su sredovečni, još uvek ne mogu tačno da spoznaju i definišu Božji suverenitet, a kamoli istinsko potčinjavanje. Nekima nije stalo ni do čega drugog osim težnje za primanjem blagoslova i oni, iako već imaju mnogo godina, ni najmanje ne poznaju niti razumeju činjenicu Stvoriteljevog suvereniteta nad ljudskom sudbinom, niti su imalo zakoračili u praktične pouke potčinjavanja Božjim orkestracijama i uređenjima. Takvi ljudi su potpuno glupi, a njihovi su životi uzalud potrošeni.

Ako se periodi ljudskog života podele prema stepenu životnog iskustva ljudi i njihovom poznavanju ljudske sudbine, oni se mogu grubo raščlaniti na tri faze. Prva faza je mladost, odnosno period između rođenja i srednjih godina, ili, tačnije, od rođenja do tridesete godine. Druga faza je sazrevanje, od srednjih godina do starosti, odnosno od tridesete do šezdesete godine života. A treća faza je period čovekove zrelosti, koji traje od čovekovog ulaska u starost, počev od šezdesete godine života, pa sve do njegovog odlaska s ovog sveta. Drugim rečima, od rođenja pa do srednjih godina, znanje većine ljudi o sudbini i životu ograničeno je na imitiranje tuđih ideja i nema gotovo nikakvu stvarnu, praktičnu vrednost. Tokom ovog perioda, čovekov pogled na život i način na koji se on ophodi prema drugim ljudima, prilično su površni i naivni. Ovo je čovekov maloletni period. Tek pošto okusi sve životne radosti i tuge, čovek stiče pravo razumevanje sudbine i – podsvesno, duboko u svom srcu – postepeno počinje da ceni nepovratnost sudbine i da polako shvata da suverenitet Stvoritelja nad ljudskom sudbinom zaista postoji. Ovo je period čovekovog sazrevanja. U svoj zreli period čovek ulazi kad prestane da se bori protiv sudbine i kad više nije voljan da ga uvlače u svađe, već, umesto toga, želi da spozna svoju životnu sudbinu, da se potčini Nebeskoj volji, da sumira svoja životna dostignuća i greške, te da sačeka Stvoriteljev sud o svom životu. Ako se u obzir uzmu različita iskustva ljudi i sve ono što su tokom ova tri perioda stekli, vremenski period tokom kojeg čovek, pod normalnim okolnostima, može da spozna suverenitet Stvoritelja, nije naročito veliki. Ako neko doživi šezdeset godina, on na raspolaganju ima samo tridesetak godina da upozna Božji suverenitet; ako neko želi više vremena, to je moguće samo ako poživi dovoljno dugo, ako je u stanju da živi čitav jedan vek. Stoga, dakle, kažem da, ako bismo zaista brojali godine, prema normalnim zakonima ljudskog postojanja čovek ima na raspolaganju ne više od trideset ili četrdeset godina, tokom kojih ima priliku da stekne ove nagrade, mada je čitav taj proces veoma dugačak, od trenutka kad se prvi put susretne s predmetom spoznaje suvereniteta Stvoritelja do trenutka kad može da prizna postojanje tog suvereniteta, i od tada pa do trenutka kad je u stanju da mu se pokori. A uz to, ljudi se često zanose svojim željama i ambicijama za primanjem blagoslova, tako da ne mogu da razaznaju gde leži suština ljudskog života i ne shvataju značaj poznavanja Stvoriteljevog suvereniteta. Takvi ljudi ne cene ovu dragocenu priliku da zakorače u ljudski svet i da iskuse ljudski život i suverenitet Stvoritelja, i ne shvataju koliko je jednom stvorenom biću dragoceno da ga lično Stvoritelj usmerava. Zato kažem da su ljudi koji žele da se Božje delo brzo završi, da Bog što je moguće pre uredi čovekov svršetak, kako bi odmah mogli da vide Njegovu pravu ličnost i da što pre dobiju blagoslove, krivi za najgoru vrstu neposlušnosti i da su do krajnosti glupi. U međuvremenu, mudri ljudi, oni koji su do krajnosti oštroumni, jesu oni koji žele da, tokom ograničenog vremena koje imaju na raspolaganju, ščepaju ovu jedinstvenu priliku da spoznaju suverenitet Stvoritelja. Ove dve različite želje otkrivaju dve veoma različite perspektive i težnje: oni koji teže blagoslovima sebični su, niski i ne obraćaju pažnju na Božje namere, nikad ne teže spoznaji Božjeg suvereniteta, ne žele da mu se ikad potčine, već jednostavno žele da žive kako im volja. Oni su bezbrižni izrodi, a ta će kategorija ljudi biti uništena. Oni koji teže bogopoznanju u stanju su da ostave po strani svoje želje, voljni su da se potčine Božjem suverenitetu i Božjem uređenju i nastoje da se potčine Božjem autoritetu i da udovolje Božjim namerama. Takvi ljudi žive u svetlosti i usred Božjih blagoslova i svakako će biti pohvaljeni od Boga. Bez obzira na sve, čovekov izbor je beskoristan i ljudi ne mogu da odlučuju o tome koliko će Božje delo trajati. Ljudima je bolje da se prepuste na milost i nemilost Bogu i potčine se Njegovom suverenitetu. Ako se ne prepustiš Njegovoj milosti, šta ti je činiti? Hoće li Bog išta izgubiti zbog toga? Ako se ne prepustiš Njegovoj milosti, već pokušavaš da se nametneš kao glavni, tvoj će izbor biti glup i na kraju ćeš jedino ti pretrpeti gubitak. Samo ako ljudi što pre počnu da sarađuju s Bogom, samo ako žurno prihvate Njegove orkestracije, spoznaju Njegov autoritet i razumeju sve što je On učinio za njih, biće nade za njih. Jedino tako njihov život neće biti uludo protraćen i oni će postići spasenje.

– „Reč”, tom II, „O spoznaji Boga”, „Sȃm Bog, jedinstveni III”

Svakodnevne reči Božje  Odlomak 135

Niko ne može promeniti činjenicu da Bog ima suverenitet nad ljudskom sudbinom

Svaka osoba pod Božjim autoritetom aktivno ili pasivno prihvata Njegov suverenitet i Njegova uređenja i na kraju će se svako, ma koliko se u svom životu borio i ma kolikim se krivim putevima kretao, vratiti na onu sudbinsku putanju koju mu je Stvoritelj iscrtao. Po tome je autoritet Stvoritelja neprevaziđen i to je način na koji Njegov autoritet upravlja i vlada vaseljenom. Upravo je ta neprevaziđenost, taj oblik upravljanja i vladanja, odgovorna za zakone koji propisuju živote svim stvarima, koji ljudima omogućavaju da se uvek iznova ovaploćuju bez ometanja, zahvaljujući kojima se svet pravilno okreće i ide napred, iz dana u dan, iz godine u godinu. Bili ste svedoci svih ovih činjenica i razumete ih, bilo površno ili duboko, a dubina vašeg razumevanja zavisi od vašeg iskustva i poznavanja istine, kao i od vašeg bogopoznanja. Koliko dobro poznaješ istina-stvarnost, koliko si iskusio od Božjih reči, koliko dobro poznaješ Božju suštinu i narav – sve to predstavlja dubinu tvog razumevanja Božjeg suvereniteta i uređenja. Da li postojanje Božjeg suvereniteta i uređenja zavisi od toga da li im se ljudska bića potčinjavaju? Je li činjenica da Bog poseduje ovaj autoritet određena time da li se čovečanstvo tom autoritetu potčinjava? Božji autoritet postoji bez obzira na okolnosti. Bog u svim situacijama diktira i uređuje sudbinu svakog čoveka, kao i sve stvari, u skladu sa Svojim mislima i željama. To se neće menjati shodno promenama čoveka; to ne zavisi od čovekove volje i ne može se menjati nikakvim promenama u vremenu, prostoru i geografiji, jer je Božji autoritet sâma Njegova suština. Da li je čovek u stanju da spozna i prihvati Božji suverenitet i da li je u stanju da mu se potčini – nijedno od ovih razmatranja nimalo ne menja činjenicu Božjeg suvereniteta nad ljudskom sudbinom. To znači da, bez obzira na stav čovek prema Božjem suverenitetu, taj stav jednostavno ne može promeniti činjenicu da Bog ima suverenitet nad ljudskom sudbinom i nad svim stvarima. Čak i ako se ne potčiniš Božjem suverenitetu, On i dalje zapoveda tvojom sudbinom; čak i ako ne možeš da spoznaš Njegov suverenitet, Njegov autoritet i dalje postoji. Božji autoritet i činjenica Božjeg suvereniteta nad ljudskom sudbinom nezavisni su od ljudske volje i ne menjaju se u skladu s čovekovim sklonostima i izborima. Božji autoritet je posvuda, svakog časa i svakog trena. Nebo i zemlja će proći, ali Njegov autoritet nikada neće proći, jer On je Sâm Bog, On poseduje jedinstveni autoritet, i Njegov autoritet nije sputan niti ograničen ljudima, događajima ili stvarima, prostorom ili geografijom. U svakom trenutku, Bog koristi Svoj autoritet, pokazuje Svoju moć i Svoje delo upravljanja nastavlja da obavlja onako kako ga je uvek obavljao; u svakom trenutku, On vlada svim stvarima, opskrbljuje i orkestrira sve stvari – baš kao što je uvek radio. To ne može niko da promeni. To je činjenica; to je istina koja se od pamtiveka ne menja!

– „Reč”, tom II, „O spoznaji Boga”, „Sȃm Bog, jedinstveni III”

Svakodnevne reči Božje  Odlomak 136

Pravilan stav i praksa osobe koja želi da se potčini Božjem autoritetu

S kakvim stavom čovek sada treba da poznaje Božji autoritet i činjenicu Božje suverenosti nad ljudskom sudbinom, i da im pristupa? Ovo je pravi problem koji se postavlja pred svaku osobu. Kada se u stvarnom životu suočiš s problemima, kako bi trebalo da razumeš i doživiš Božji autoritet i Njegovu suverenost? Kad si suočen s ovim problemima, a ne znaš kako da ih razumeš, kako da s njima postupaš i kako da ih doživiš, kakav bi stav trebalo da usvojiš da bi pokazao da imaš nameru i želju da se pokoriš Božjoj suverenosti i uređenjima, i da je ta pokornost stvarna? Najpre moraš naučiti da čekaš; zatim moraš naučiti da tragaš; a onda moraš da naučiš da se pokoravaš. „Čekanje” znači čekanje na Božje vreme, čekanje na ljude, događaje i stvari koje je On za tebe uredio, i čekanje da ti se Njegove namere postepeno otkriju. „Traganje” znači ispitivanje i razumevanje Božjih brižljivih namera kroz ljude, događaje i stvari koje je On orkestrirao, razumevanje istina u njima, razumevanje onoga što ljudi treba da čine i puteva kojih treba da se pridržavaju, kao i razumevanje rezultata koje Bog namerava da postigne kod ljudi i dostignuća koja namerava da ostvari u njima. „Pokoravanje” se, naravno, odnosi na prihvatanje ljudi, događaja i stvari koje je Bog orkestrirao, prihvatanje Njegove suverenosti i, kroz to, iskustvo toga kako Stvoritelj ima suverenost nad čovekovom sudbinom, kako čoveka snabdeva Svojim životom i kako utkiva istinu u čoveka. Sve stvari pod Božjim uređenjima i suverenošću pokoravaju se prirodnim zakonima i ako rešiš da dozvoliš Bogu da za tebe sve uređuje i da za tebe nad svime ima suverenost, treba da naučiš da čekaš, treba da naučiš da tragaš i treba da naučiš da se pokoravaš. To je stav koji treba da usvoji svako ko želi da se pokori Božjem autoritetu, kao i elementarna osobina koju treba da poseduje svako ko je voljan da prihvati Božju suverenost i uređenja. Da biste imali takav stav i posedovali takvu osobinu, morate više da se potrudite. Tek onda možete da uđete u istina-stvarnost.

– „Reč”, tom II, „O spoznaji Boga”, „Sȃm Bog, jedinstveni III”

Svakodnevne reči Božje  Odlomak 137

Prihvatanje Boga kao tvog jedinstvenog Suverena, prvi je korak u postizanju spasenja

Istine koje se odnose na Božji autoritet jesu istine koje svaka osoba mora ozbiljno da razmotri, koje svojim srcem mora da iskusi i da ih razume, jer one utiču na život svake osobe, na njenu prošlost, sadašnjost i budućnost, na ključne prelomne trenutke kroz koje svaka osoba mora da prođe u životu, na čovekovo poznavanje Božje suverenosti i stav s kojim se treba suočiti s Božjim autoritetom, a, naravno, utiču i na konačno odredište svake osobe. Za spoznavanje i razumevanje ovih istina potrebno je, dakle, uložiti energiju čitavog jednog ljudskog života. Kad Božjem autoritetu pogledaš pravo u oči i kad prihvatiš Njegovu suverenost, postepeno ćeš početi da shvataš i da razumeš istinu o postojanju Božjeg autoriteta. Ali ako nikad ne priznaš Božji autoritet, niti prihvatiš Njegovu suverenost, ti baš ništa nećeš saznati o Božjoj suverenosti, ma koliko godina da živiš. Ukoliko uistinu ne poznaješ i ne razumeš Božji autoritet, čak i ako decenijama veruješ u Boga, kad stigneš do kraja puta, ti nećeš imati šta da pokažeš od svog života, niti ćeš, naravno, išta znati o Božjoj suverenosti nad ljudskom sudbinom. Zar to nije vrlo tužno? Prema tome, ma koliko da si prošao u životu, ma koliko da sada imaš godina, ma koliko da potraje ostatak tvog putovanja, ti najpre moraš da prepoznaš Božji autoritet, da ga uzmeš zaozbiljno i da prihvatiš činjenicu da je Bog tvoj jedinstveni Suveren. Postizanje jasnog i preciznog znanja i razumevanja ovih istina u vezi s Božjom suverenošću nad ljudskom sudbinom, obavezna je lekcija za svakoga; to je ključ poznavanja ljudskog života i dostizanja istine. To je takođe život i osnovna lekcija bogopoznanja, s kojim se svako mora svakodnevno suočavati i koji niko ne može da izbegne. Ako neko želi da do ovog cilja dođe prečicom, sada ti kažem da je to nemoguće! Ako želiš da pobegneš od Božje suverenosti, to je još manje moguće! Bog je čovekov jedini Gospod, Bog je jedini Suveren ljudske sudbine i stoga je čoveku nemoguće da ima suverenost nad vlastitom sudbinom, nemoguće mu je da iz nje iskorači. Ma koliko da su čovekove sposobnosti velike, on ne može da utiče na sudbine drugih ljudi, a kamoli da ih orkestrira, uređuje, kontroliše ili menja. Jedino Sȃm jedinstveni Bog ima suverenitet nad svim stvarima koje se tiču čoveka. Budući da jedino Sȃm jedinstveni Bog poseduje jedinstveni autoritet koji ima suverenost nad ljudskom sudbinom, samo je Stvoritelj čovekov jedinstveni Suveren. Božji autoritet ima suverenost ne samo nad stvorenim ljudima, već i nad nestvorenim bićima koja nijedan čovek ne može da vidi, nad zvezdama i nad svemirom. To je nepobitna činjenica, činjenica koja zaista postoji, koju nijedan čovek, niti ijedna stvar, ne može da promeni. Ako je neko od vas još uvek nezadovoljan ovakvim stanjem stvari i veruje da ima neku posebnu veštinu ili sposobnost, ako neko još uvek smatra da pukom srećom može da promeni svoje sadašnje okolnosti ili da na drugi način pobegne od njih; ako nastojiš da svoju sudbinu promeniš sopstvenim trudom, te da se tako istakneš u odnosu na svoje bližnje i stekneš slavu i bogatstvo; kažem ti da sȃm sebi otežavaš život, samo nevolju tražiš, samom sebi raku kopaš! Jednoga dana, pre ili kasnije, otkrićeš da si pogrešno izabrao i da su tvoji napori bili uzaludni. Tvoja ambicija, tvoja želja da se boriš protiv sudbine i tvoje nečuveno ponašanje odvešće te putem bez povratka i za to ćeš platiti visoku cenu. Mada trenutno ne uviđaš ozbiljnost posledica, kako budeš sve dublje doživljavao i cenio istinu prema kojoj je Bog Suveren ljudske sudbine, polako ćeš počinjati da shvataš ovo o čemu danas govorim, kao i sve stvarne implikacije toga. Od tvog stava prema Božjoj suverenosti i prema istini zavisi da li ti zaista imaš srce i duh, i da li si neko ko voli istinu. Od toga, naravno, zavisi i da li ti zaista možeš da spoznaš i da razumeš Božji autoritet. Ako nikad u životu nisi osetio Božju suverenost i Njegova uređenja, a kamoli da si priznao i prihvatio Božji autoritet, ti ćeš onda biti sasvim bezvredan, Bog će te se bez sumnje gnušati i odbaciće te zbog puta kojim si hodio i izbora koji si napravio. Oni, pak, koji u Božjem delu mogu da prihvate Njegovu kušnju i Njegovu suverenost, koji mogu da se potčine Njegovom autoritetu i da postepeno zadobiju stvarno iskustvo Njegovih reči, steći će pravo znanje o Božjem autoritetu i stvarnu zahvalnost za Njegovu suverenost; oni će se zaista predati Stvoritelju. Samo će takvi ljudi zaista biti spaseni. Zato što su poznavali Božju suverenost i zato što su ga prihvatili, oni imaju ispravno, stvarno uvažavanje činjenice da je Bog suveren nad ljudskom sudbinom. Kad se suoče sa smrću, njihov se um, poput Jovovog, neće uplašiti smrti i oni će se u svemu potčiniti Božjim orkestracijama i uređenjima, bez ličnih izbora i bez ličnih želja. Samo će takva osoba moći da se vrati na stranu Stvoritelja kao pravo, stvoreno ljudsko biće.

– „Reč”, tom II, „O spoznaji Boga”, „Sȃm Bog, jedinstveni III”

Svakodnevne reči Božje  Odlomak 138

Zapovest Boga Jahvea čoveku

1. Mojsijeva 2:15-17  Bog Jahve uze čoveka i smesti ga u Edenski vrt, da ga obrađuje i da se stara o njemu. Tada Bog Jahve zapovedi čoveku, rekavši mu: „Slobodno jedi plodove sa svakog drveta u vrtu, ali nipošto nemoj jesti plodove s drveta poznanja dobra i zla, jer ćeš onoga dana kad sa njega budeš okusio plodove, zasigurno umreti.”

Zmija zavodi ženu

1. Mojsijeva 3:1-5  Zmija beše lukavija od sveg zverinja koje je Bog Jahve stvorio. Tada ona reče ženi: „Zar vam je Bog zaista rekao da ne jedete plodove sa svakog drveta u vrtu?” Žena joj na to odgovori: „Možemo jesti plodove sa drveća u vrtu. Jedino ne smemo jesti plodove sa drveta što raste posred vrta. Za to je drvo Bog rekao: ’Ne jedite plodove s njega i ne dotičite ga, inače ćete umreti!’” Tada zmija reče ženi: „Možda nećete umreti. Bog, naime, dobro zna da će vam se, kad okusite s njega plodove, otvoriti oči, pa ćete i vi, kao Bog, spoznati dobro i zlo.”

Navedena dva pasusa predstavljaju odlomke iz biblijske knjige Postanja. Jesu li vam ta dva odlomka poznata? Oni govore o događajima s početka sveta, nakon što su stvoreni prvi ljudi; reč je o istinitim događajima. Pogledajmo najpre šta je Bog zapovedio Adamu i Evi; sadržaj te zapovesti veoma je važan za našu današnju temu. „Tada Bog Jahve zapovedi čoveku, rekavši mu: ’Slobodno jedi plodove sa svakog drveta u vrtu, ali nipošto nemoj jesti plodove s drveta poznanja dobra i zla, jer ćeš onoga dana kad sa njega budeš okusio plodove, zasigurno umreti.’” Kakav je značaj Božje zapovesti čoveku iz ovog odlomka? Kao prvo, Bog čoveku saopštava šta može da jede – naime, da može da jede plodove sa mnogih sorti drveća. U njima nema nikakve opasnosti, niti otrova; čovek sve te plodove može slobodno, po volji jesti, bez ikakve brige i sumnje. To je prvi deo Božje zapovesti. Drugi deo predstavlja upozorenje. Tim upozorenjem, Bog čoveku kaže da ne sme jesti plodove s drveta poznanja dobra i zla. Šta će se desiti ako čovek okusi plodove s tog drveta? Bog je čoveku rekao: ako okusiš njegove plodove, sigurno ćeš umreti. Nisu li te reči potpuno jasne? Da je Bog to tebi rekao, da li bi ti, iako nisi razumeo zašto ti je to rekao, Njegove reči shvatio kao pravilo ili kao naredbu koju treba da poslušaš? Takve se reči moraju slušati. Ali, bez obzira na to da li je čovek u stanju da ih posluša ili ne, Božje su reči nedvosmislene. Bog je čoveku vrlo jasno rekao šta sme, a šta ne sme da jede, kao i šta će se desiti ako bude jeo ono što se ne sme jesti. Možete li, iz tih nekoliko Božjih reči, da zaključite išta o Njegovoj naravi? Jesu li te Božje reči istinite? Ima li u njima ikakve obmane? Ima li laži u njima? Ima li ikakvog zastrašivanja? (Ne.) Bog je čoveku iskreno, istinito i pošteno rekao šta sme, a šta ne sme da jede. Bog je govorio jasno i jednostavno. Ima li u tim rečima ikakvog skrivenog značenja? Nisu li to izravne reči? Ima li potrebe za bilo kakvim pretpostavkama? Nema potrebe ni za kakvim nagađanjem. Njihovo je značenje već na prvi pogled očigledno. Čoveku je njihovo značenje potpuno jasno čim ih pročita. To znači da ono što Bog želi da kaže i što želi da izrazi dolazi iz Njegovog srca. Sve što Bog izražava je čisto, jasno i nedvosmisleno. Tu nema prikrivenih motiva ni skrivenih značenja. On se čoveku obraća neposredno, saopštavajući mu šta sme, a šta ne sme da jede. To znači da kroz ove Božje reči čovek može da vidi koliko je Njegovo srce prozirno i istinito. U njima nema ni trunke laži; ovde se ne radi o tome da ti neko kaže kako ne smeš jesti ono što je jestivo, niti o tome da ti kaže: „Probaj, pa vidi šta će ti se desiti” kad je reč o stvarima koje ne možeš jesti. Božja namera nije takva. Sve što Bog u Svom srcu misli, On to i kaže. Ako kažem da se Bog odlikuje svetošću samo zato što na ovaj način Sebe pokazuje i otkriva u tim rečima, možda ćete pomisliti da od miša pravim slona, odnosno da čitavu stvar malo preuveličavam. Ako je tako, ne brinite; nismo još završili.

Razmotrimo sada odlomak pod naslovom „Zmija zavodi ženu”. Ko je zmija? Sotona. U Božjem planu upravljanja za šest hiljada godina, Sotona igra ulogu kontrasta, a to je uloga koju moramo pomenuti kad u zajedništvu govorimo o Božjoj svetosti. Zašto ovo kažem? Ako ti Sotonina rđavost i iskvarenost nisu poznati, ako ne poznaješ ćud Sotoninu, ti onda ni na koji način ne možeš priznati svetost, niti možeš znati šta ona zaista predstavlja. U svojoj zbunjenosti, ljudi veruju da je ono što Sotona čini ispravno, jer žive unutar takve iskvarene naravi. Bez kontrasta, bez nečega s čime bi mogao da je uporediš, ti svetost ne možeš spoznati. Upravo se stoga Sotona ovde mora pomenuti. Njegovo pominjanje nije samo prazna priča. Kroz Sotonine reči i dela, videćemo kako on deluje, kako kvari ljude i kakva je Sotonina ćud i držanje. Šta je, dakle, žena rekla zmiji? Žena je zmiji prepričala ono što joj je Bog Jahve rekao. Kad je izgovorila te reči, je li žena bila sigurna da je ono što joj je Bog rekao bila istina? Ona u to nije mogla da bude sigurna. Kao neko ko je tek stvoren, ona nije mogla da razlikuje dobro od zla, niti je išta znala o bilo čemu što ju je okruživalo. Sudeći po onome što je rekla zmiji, ona u svom srcu nije bila sigurna da su Božje reči tačne; takav je bio njen stav. Uvidevši da žena nije uverena u istinitost Božjih reči, zmija joj je rekla: „Možda nećete umreti. Bog, naime, dobro zna da će vam se, kad okusite s njega plodove, otvoriti oči, pa ćete i vi, kao Bog, spoznati dobro i zlo.” Ima li u tim rečima ičega problematičnog? Kada pročitate ovu rečenicu, uviđate li kakve je namere imala zmija? Koje su bile njene namere? Htela je da namami ovu ženu, da je spreči da posluša Božje reči. Ali, ona joj tu svoju nameru nije direktno saopštila. Na osnovu toga, možemo reći da je zmija veoma lukava. Ona svoje misli izražava na lukav i dvosmislen način, kako bi ostvarila željeni cilj koji čuva u svojoj glavi i skriva ga od čoveka – takvo je zmijino lukavstvo. Sotona oduvek govori i deluje upravo na takav način. On kaže „možda nećete”, ne potvrđujući pri tom da li će oni umreti ili neće. Te su reči, međutim, ovu neuku ženu dirnule u srce. Zmija je bila zadovoljna, jer su njene reči ostvarile željeni efekat – takva je bila zmijina lukava namera. Štaviše, obećavši joj ishod koji se ljudima čini poželjnim, ona ju je zavela rekavši da će im se: „Kad okusite s njega plodove, otvoriti oči.” Čuvši to, žena je pomislila: „To što će mi se oči otvoriti je dobra stvar!” A onda joj je zmija saopštila nešto još efektnije, izgovorila je reči koje su čoveku dotad bile nepoznate i koje neodoljivo mame sve one koji ih čuju: „Vi ćete, kao i Bog, spoznati dobro i zlo.” Ove su reči čoveku jako zavodljive, zar ne? To je kao da ti neko kaže: „Lice ti je predivno oblikovano, osim što ti je koren nosa malko prekratak. Ako to popraviš, bićeš lepotica svetske klase!” Da li bi te reči dirnule u srce čak i nekoga ko nikad ranije nije gajio želju da se podvrgne estetskoj hirurgiji? Nisu li te reči zavodljive? Zar ti ove zavodljive reči ne zvuče primamljivo? Ne predstavljaju li one iskušenje? (Predstavljaju.) Da li Bog govori takve stvari? Da li je u Božjim rečima, koje smo maločas proučili, išta slično bilo nagovešteno? Da li Bog izgovara ono što u Svom srcu misli? Može li čovek, kroz Božje reči, sagledati Njegovo srce? (Može.) A kad je zmija one reči izgovorila ženi, jesi li iz njih mogao da vidiš njeno srce? Ne. Zbog čovekove neukosti, zmija ga je svojim rečima lako zavela i nasamarila. Da li si, dakle, mogao da uvidiš Sotonine namere? Jesi li mogao da uočiš skriveni cilj iza njegovih reči? Jesi li mogao da prepoznaš Sotonine spletke i smicalice? (Ne.) Kakva se narav ogleda u načinu na koji Sotona govori? Kakvu si suštinu spazio u Sotoni kroz te reči? Zar nije podmukao? Možda ti se on i osmehuje, a možda mu je lice sasvim bezizražajno. On u svom srcu, međutim, kalkuliše kako da ostvari svoj cilj, koji ti nisi u stanju da prozreš. Sva obećanja koja ti daje, sve prednosti koje opisuje, samo su paravan za njegovo zavođenje. Tebi se te stvari čine dobrim, osećaš da je ono što kaže za tebe korisnije i značajnije od onoga što govori Bog. Kad se tako nešto dogodi, zar čovek tada ne postaje poslušni zatočenik? Zar strategija koju je Sotona ovde primenio nije đavolska? Ti dopuštaš sebi da se izrodiš. Sav srećan, počinješ da slediš Sotonu i da mu se povinuješ, a da on pri tom nije ni prstom mrdnuo, osim što je izgovorio te dve rečenice. Na taj je način Sotona postigao željeni cilj. Nije li njegova namera zlokobna? Zar to nije Sotonino prvobitno lice? Iz Sotoninih reči, čovek može da vidi njegove zlokobne motive, da vidi njegovo grozno lice i da sagleda njegovu suštinu. Zar nije tako? Ako ove rečenice uporediš bez dublje analize, možda će ti se učiniti da su reči Boga Jahvea dosadne, uobičajene i banalne, da ne opravdavaju zanosne uzlete u slavu Božjeg poštenja. Ukoliko ih, međutim, sagledamo uzimajući Sotonine reči i njegovo gnusno lice kao kontrast, zar nemaju onda Božje reči značajnu težinu sa aspekta današnjeg čoveka? (Da.) Kroz ovakvo poređenje, čovek može da oseti čistu besprekornost Božju. Svaka Sotonina reč, kao i njegovi motivi, namere i način na koji ih izgovara – sve je to krivotvoreno. Koja je glavna karakteristika načina na koji Sotona govori? Sotona se služi dvosmislenošću da bi te zaveo, ne dopušta ti da uočiš njegovu dvoličnost ni njegov cilj; pušta te da zagrizeš mamac, ali ti pritom moraš da veličaš i hvališ njegove zasluge. Nije li taj trik uobičajeni metod kojim se Sotona služi? (Jeste.)

– „Reč”, tom II, „O spoznaji Boga”, „Sȃm Bog, jedinstveni IV”

Svakodnevne reči Božje  Odlomak 139

Razgovor između Sotone i Boga Jahvea (Odabrani odlomci)

Knjiga o Jovu 1:6-11  Jednoga dana, dođoše Božji sinovi pred Jahvea da mu se predstave, a među njima je bio i Sotona. Tada Jahve upita Sotonu: „Odakle dolaziš?” Sotona odgovori Jahveu rečima: „Prolazio sam i obilazio zemlju uzduž i popreko.” Tada Jahve reče Sotoni: „Jesi li video Jova, slugu Mojega? Nema na zemlji čoveka koji je, poput njega, savršen, pošten, bogobojažljiv i kloni se zla.” Sotona odgovori Jahveu rečima: „Ne plaši li se Jov boga bez razloga? Zar ti nisi ogradio njega i kuću njegovu i sve što poseduje unaokolo? Blagoslovio si delo njegovih ruku i njegov se posed proširio po zemlji. Nego pruži ruku svoju i dotakni se svega što ima i on će te se odreći u oči.”

Knjiga o Jovu 2:1-5  Jednoga dana, opet izađoše Božji sinovi pred Jahvea, a sa njima je pred Jahvea opet izašao i Sotona. Jahve tad upita Sotonu: „Odakle dolaziš?” A Sotona mu odgovori: „Prolazio sam i obilazio zemlju uzduž i popreko.” Tada Jahve reče Sotoni: „Jesi li video Jova, slugu mojega? Nema na zemlji čoveka koji je, poput njega, savršen, pošten, bogobojažljiv i kloni se zla? I još se drži svoje čestitosti, premda si me naveo protiv njega, da ga bez razloga ojadim.” Sotona odgovori Jahveu rečima: „Kožu za kožu, sve što ima čovek će dati za svoj život. Ali, pružiš li ruku svoju i dirneš li mu u kost i meso, u lice će te prokleti!”

Ova dva odlomka su u celosti sačinjena od razgovora između Boga i Sotone; u njima je zabeleženo šta je rekao Bog, a šta Sotona. Bog nije mnogo govorio, a i to što je izgovorio bilo je izrečeno krajnje jednostavnim rečima. Možemo li, u tim jednostavnim Božjim rečima, uočiti Njegovu svetost? Neko će reći da to nije baš tako jednostavno. Možemo li, onda, u Sotoninim odgovorima sagledati njegovu gnusobu? Pogledajmo, najpre, koje je pitanje Bog Jahve postavio Sotoni. „Odakle dolaziš?” Zar to nije izravno pitanje? Ima li u njemu ikakvog skrivenog značenja? Nema; reč je o direktnom pitanju. Ako bih vas upitao: „Odakle dolaziš?”, kakav bi bio vaš odgovor? Je li teško odgovoriti na to pitanje? Da li biste rekli: „Prolazio sam i obilazio uzduž i popreko”? (Ne.) Ne biste tako odgovorili. Kako se, dakle, osećate kad vidite da Mu Sotona tako odgovara? (Osećamo koliko je Sotona besmislen, ali ujedno i lažljiv.) A možete li da pretpostavite kako se Ja osećam? Osećam gađenje svaki put kada čujem ove njegove reči, jer Sotona priča, a njegove reči u sebi ne sadrže nikakvu suštinu. Da li je Sotona odgovorio na Božje pitanje? Ne, reči koje je Sotona izgovorio nisu bile odgovor i iz njih se ništa nije moglo zaključiti. Te reči nisu bile odgovor na Božje pitanje. „Prolazio sam i obilazio zemlju uzduž i popreko.” Kako ti razumeš ove reči? Odakle je, zapravo, Sotona došao? Jeste li dobili odgovor na to pitanje? (Ne.) U tome je „visprenost” Sotoninih lukavih spletki – da nikome ne dozvoli da otkrije o čemu on, zapravo, govori. Nakon što čuješ te reči, ti i dalje ne raspoznaješ šta je rekao, iako je on navodno odgovorio na pitanje. Pa ipak, Sotona veruje da je na Božje pitanje savršeno odgovorio. A kako se ti zbog toga osećaš? Zgađeno? (Da.) Počinješ, dakle, da se gnušaš tih njegovih reči. Sotonine reči poseduju određenu karakteristiku: kad on nešto kaže, ostaje ti samo da se češeš po glavi, jer ne možeš da ustanoviš izvor njegovih reči. Sotona ponekad govori namerno, sa određenim motivima, a ponekad mu reči, vođene njegovom prirodom, sasvim spontano izlaze iz usta. On ne gubi puno vremena na odmeravanje svojih reči, već ih naprosto izgovara bez razmišljanja. Kad ga je Bog upitao odakle dolazi, Sotona mu je odgovorio uz nekoliko dvosmislenih reči. Njegov te odgovor u velikoj meri zbunjuje i ti uopšte ne znaš odakle Sotona dolazi. Ima li ikog među vama da tako govori? Kakav je to uopšte način govora? (Dvosmislen je i ne daje konkretan odgovor.) Kakvim bi rečima trebalo da opišemo takav način govora? Taj način govora predstavlja diverziju i zabludu. Zamisli da neko ne želi drugima da kaže šta je uradio juče. Kad mu kažeš: „Videh te juče. Kuda si išao?” On ne želi da ti direktno saopšti kuda je išao. Umesto toga, ti kaže: „Kakav sam dan juče imao. Strašno sam se umorio!” Je li ti on time odgovorio na pitanje? Odgovorio jeste, ali ti nije dao odgovor kakav si očekivao. U tome je „genijalnost” unutar lukavstva čovekovog govora. Nikada ne možeš da otkriješ šta misli, niti da uočiš poreklo i nameru u njegovim rečima. Ne znaš šta pokušava da izbegne, jer u svom srcu ima vlastitu priču – to je podmuklo. Ima li među vama onih koji često govore na taj način? (Ima.) Šta vam je, dakle, cilj? Da li to ponekad činite radi zaštite svojih interesa, a ponekad zbog očuvanja vlastitog ponosa, položaja i imidža, da biste zaštitili tajne iz svog privatnog života? Šta god da je ta svrha, ona je neodvojiva od vaših interesa i povezana je s njima. Nije li to priroda čovekova? A svi koji imaju takvu prirodu blisko su povezani sa Sotonom, ako mu nisu i porodica. Možemo i tako da se izrazimo, zar ne? Uopšteno govoreći, takvo ispoljavanje je gnusno i odvratno. I vi se sada osećate zgroženo, zar ne? (Da.)

Razmotrimo sledeće stihove. Na Jahveovo pitanje, Sotona ponovo odgovara rečima: „Ne plaši li se Jov boga bez razloga?” Time Sotona započinje napad na Jahveovu ocenu Jova, a taj je napad neprijateljski obojen. „Zar ti nisi ogradio njega i kuću njegovu i sve što poseduje unaokolo?” Ovako Sotona razume i ocenjuje Jahveovo delo na Jovu. Sotona to ocenjuje rečima: „Blagoslovio si delo njegovih ruku i njegov se posed proširio po zemlji. Nego pruži ruku svoju i dotakni se svega što ima i on će te se odreći u oči.” Mada uvek govori dvosmisleno, Sotona ovde govori biranim rečima. Njegove reči, međutim, iako izražene na određeni način, predstavljaju napad, bogohulne su i prkose Bogu Jahveu, Sâmom Bogu. Kako se osećate kad čujete te reči? Osećate li odbojnost prema njima? Možete li kroz njih da dokučite Sotonine namere? Pre svega, Sotona pobija Jahveovu ocenu Jova – čoveka koji se plaši Boga i koji se kloni zla. On zatim pobija i sve što Jov govori i čini, to jest, pobija da se Jov plaši Jahvea. Zar to nije optužba? Sotona optužuje, pobija i baca sumnju na sve što Jahve čini i što govori. On u to ne veruje, i kaže Mu: „Ako kažeš da stvari tako stoje, kako to da ih ja takvim nisam video? Dao si mu tolike blagoslove, pa kako onda da te se ne plaši?” Zar Sotona ovim ne pobija sve što Bog čini? Optužba, pobijanje, bogohuljenje – zar Sotonine reči ne predstavljaju napad? Nisu li te reči pravi izraz onoga što Sotona misli u svom srcu? Ove reči zasigurno nisu iste kao one koje smo maločas pročitali: „Prolazio sam i obilazio zemlju uzduž i popreko.” One su sasvim drugačije. Sotona tim rečima u celosti razotkriva sadržaj svog srca – svoj stav prema Bogu i svoje gnušanje prema Jovovom strahu od Boga. Kad god se to desi, njegova zloba i rđava priroda bivaju u potpunosti razotkrivene. On se gnuša svih onih koji se plaše Boga, gnuša se ljudi koji se klone zla, a još se više gnuša Jahvea koji ljude daruje blagoslovima. On ovu priliku želi da iskoristi da uništi Jova, koga je Bog vlastitom rukom uzdigao, želi da ga upropasti rečima: „Kažeš da te se Jov plaši i da se kloni zla. Ja to drugačije vidim.” Sotona na razne načine pokušava da izazove i iskuša Jahvea, te da Ga raznim smicalicama navede da mu preda Jova, kako bi bezobzirno manipulisao njime, naškodio mu i zloupotrebio ga. On bi da ovu priliku iskoristi kako bi uništio tog čoveka, koji je u Božjim očima pravedan i savršen. Da li je Sotonino srce takvo samo zbog nekakve trenutne pobude? Ne, nije. Ono se već dugo oblikovalo na takav način. Kada Bog deluje – kada Bog brine o nekoj osobi i proučava je, i kada je smatra dostojnom i odobrava je, Sotona sve to prati u stopu, nastojeći da tu osobu zaludi i nanese joj veliku štetu. Pošto Bog želi da tu osobu zadobije, Sotona čini sve što je u njegovoj moći da Mu stane na put, koristeći razne rđave metode da bi iskušavao, ometao i oštetio Božje delo, te tako ostvario svoj neizreciv cilj. Koji je to cilj? On ne želi da Bog ikoga zadobije; ljude koje Bog namerava da zadobije on bi da preotme, kako bi mogao da ih zaposedne, kontroliše i da ih uzme pod svoje da bi ga oni obožavali i da bi mu se pridružili u činjenju zla i opiranju Bogu. Nije li upravo to Sotonin zlokobni motiv? Često govorite da je Sotona tako rđav i tako loš, ali jeste li ga ikad videli? U stanju ste da vidite koliko su ljudi rđavi, ali niste videli koliko je rđav pravi Sotona. Pa ipak, na primeru Jova, jasno ste uočili koliko je Sotona rđav. Na tom je primeru veoma jasno prikazano Sotonino gnusno lice i njegova suština. Dok vodi bitku s Bogom i vuče se za Njim, Sotona je sebi postavio za cilj da poruši kompletno delo koje Bog želi da izvrši, i da zaposedne i kontroliše one koje Bog želi da zadobije. On želi da u potpunosti uništi one koje Bog želi da zadobije ili da ih poseduje i koristi ako ne budu uništeni. To je njegov cilj. A šta Bog čini? Bog je u ovom odlomku izgovorio jednu jedinu prostu rečenicu; od onoga što Bog čini ništa više nije zabeleženo, dok, sa druge strane, vidimo da ima još mnogo zapisa o onome što Sotona radi i govori. U sledećem odlomku iz svetih spisa, Jahve pita Sotonu: „Odakle dolaziš?” Šta Mu je Sotona odgovorio? (Njegov odgovor opet glasi: „Prolazio sam i obilazio zemlju uzduž i popreko.”) Ponovo Mu, dakle, odgovara istom rečenicom. Ona je postala svojevrstan Sotonin moto, njegova vizit-karta. O čemu se tu radi? Sotona je jedan mrski stvor, zar ne? Svakako bi bilo sasvim dovoljno da je ovu odvratnu rečenicu samo jedanput izgovorio. Zašto je Sotona neprestano ponavlja? Time on dokazuje jednu stvar: njegova se priroda ne menja. Sotona ne može pritvornošću da sakrije svoje grdobno lice. Bog mu je postavio pitanje, a eto kako Mu on odgovara. Imajući ovo u vidu, zamislite kako se tek ponaša prema ljudima! Sotona nema strah od Boga, on se Boga ne plaši, niti Mu se pokorava. Stoga se usuđuje da bude namerno drzak prema Njemu, ponavljajući iste reči odbija da odgovori na Božje pitanje, više puta Mu daje isti odgovor, nastojeći da Ga tim odgovorom zbuni – to je grdobno lice Sotone. On ne veruje u Božju svemoć, ne veruje u Njegov autoritet i sasvim sigurno nije voljan da se potčini vrhovnoj vlasti Božjoj. Stalno se protivi Bogu, neprestano napada sve što Bog čini, pokušavajući da razori Njegovo delo – to je njegov rđavi cilj.

Razgovor između Sotone i Boga Jahvea (Odabrani odlomci)

Knjiga o Jovu 1:6-11  Jednoga dana, dođoše Božji sinovi pred Jahvea da mu se predstave, a među njima je bio i Sotona. Tada Jahve upita Sotonu: „Odakle dolaziš?” Sotona odgovori Jahveu rečima: „Prolazio sam i obilazio zemlju uzduž i popreko.” Tada Jahve reče Sotoni: „Jesi li video Jova, slugu Mojega? Nema na zemlji čoveka koji je, poput njega, savršen, pošten, bogobojažljiv i kloni se zla.” Sotona odgovori Jahveu rečima: „Ne plaši li se Jov boga bez razloga? Zar ti nisi ogradio njega i kuću njegovu i sve što poseduje unaokolo? Blagoslovio si delo njegovih ruku i njegov se posed proširio po zemlji. Nego pruži ruku svoju i dotakni se svega što ima i on će te se odreći u oči.”

Knjiga o Jovu 2:1-5  Jednoga dana, opet izađoše Božji sinovi pred Jahvea, a sa njima je pred Jahvea opet izašao i Sotona. Jahve tad upita Sotonu: „Odakle dolaziš?” A Sotona mu odgovori: „Prolazio sam i obilazio zemlju uzduž i popreko.” Tada Jahve reče Sotoni: „Jesi li video Jova, slugu mojega? Nema na zemlji čoveka koji je, poput njega, savršen, pošten, bogobojažljiv i kloni se zla? I još se drži svoje čestitosti, premda si me naveo protiv njega, da ga bez razloga ojadim.” Sotona odgovori Jahveu rečima: „Kožu za kožu, sve što ima čovek će dati za svoj život. Ali, pružiš li ruku svoju i dirneš li mu u kost i meso, u lice će te prokleti!”

Kao što je u Knjizi o Jovu zabeleženo, ova dva odlomka Sotoninih reči i onoga što je uradio, predstavljaju tipičan primer njegovog opiranja Bogu i Božjem planu upravljanja od šest hiljada godina – tu se otkriva Sotonino pravo lice. Jesi li imao prilike da u stvarnom životu vidiš reči i dela Sotone? Kad ih budeš video, možda ćeš pomisliti kako to nisu reči koje izgovara Sotona, već nešto što izgovara čovek. Kad takve reči izgovori čovek, šta to predstavlja? Predstavlja Sotonu. Čak i ako ih prepoznaš, ti još uvek ne primećuješ da te reči zapravo Sotona izgovara. Ali si zato, ovde i sada, nedvosmisleno video ono što je sâm Sotona izrekao. Nedvosmisleno si i kristalno jasno spoznao grdobno lice Sotone i njegovu rđavost. Mogu li, dakle, ova dva odlomka sa Sotoninim rečima, današnjim ljudima imalo pomoći da saznaju nešto o njegovoj prirodi? Da li je ta dva odlomka vredelo tako pažljivo čuvati, kako bi ljudi danas mogli da prepoznaju grdobno lice Sotonino, njegovo originalno, pravo lice? Mada će vam se možda učiniti kako to baš i nije prikladno kazati, te se reči, na ovaj način izražene, ipak mogu smatrati tačnim. Ovo je zaista jedini način na koji mogu da izrazim tu ideju, pa ako možete da je razumete, to je sasvim dovoljno. Sotona, naime, neprestano napada sve ono što Jahve čini, sipajući optužbe o Jovovom strahu od Boga Jahvea. Primenom raznih metoda, nastoji da Jahvea isprovocira, pokušavajući da Ga navede da mu dopusti da iskuša Jova. Njegove su reči, po svojoj prirodi, krajnje provokativne. Recite Mi, dakle, može li Bog jasno da vidi šta Sotona smera dok izgovara te reči? (Može.) Može li, po Božjem srcu, taj čovek po imenu Jov, kojeg Bog posmatra – taj Božji sluga, kojeg Bog smatra pravednim i savršenim čovekom – može li, dakle, Jov da izdrži takvu vrstu iskušenja? (Može.) Zašto je Bog toliko siguran u to? Da li Bog uvek ispituje čovekovo srce? (Da.) A je li Sotona u stanju da čoveku ispita srce? Sotona to ne može da učini. Čak i kad bi mogao da ti zaviri u srce, njegova rđava priroda mu nikad ne bi dozvolila da poveruje da svetost zaista jeste svetost, a da prljavština uvek ostaje prljavština. Rđavi Sotona nikada ne može da sačuva ništa što je sveto, pravedno ili svetlo. On ne može da odoli porivu da neumorno deluje u skladu sa svojom prirodom, svojom rđavošću i svojim ustaljenim metodima. Čak i po cenu da i njega samog Bog kazni ili uništi, on se Bogu bez oklevanja tvrdoglavo suprotstavlja – to je rđavost i to je priroda Sotonina. U ovom odlomku, dakle, Sotona kaže: „Kožu za kožu, sve što ima čovek će dati za svoj život. Ali, pružiš li ruku svoju i dirneš li mu u kost i meso, u lice će te prokleti!” Sotona smatra da se čovek plaši Boga zato što je od Boga stekao mnoge prednosti. Čovek od Boga ima koristi, te zato govori kako je Bog dobar. Čovek može da se ovako plaši Boga ne zato što je Bog dobar, već jedino zato što od Njega dobija tolike prednosti. Čim mu Bog te prednosti ukine, čovek Ga odmah napušta. Usled svoje rđave prirode, Sotona ne veruje da se čovekovo srce može uistinu plašiti Boga. On zbog svoje rđave prirode ne zna šta je svetost, a kamoli šta je strah. On ne zna šta znači pokoravati se Bogu, niti šta znači plašiti se Boga. Pošto ništa o toga ne zna, Sotona smatra da se ni čovek ne može plašiti Boga. Recite Mi, zar Sotona nije rđav? Izuzev naše crkve, nijedna od raznih religija i veroispovesti, nijedna od verskih i društvenih grupa, ne veruje u postojanje Boga, a kamoli u to da se Bog ovaplotio i da obavlja delo suda, te stoga smatraju da ono u šta ti veruješ nije Bog. Promiskuitetni čovek posmatra ljude oko sebe i misli da su svi oni isto toliko promiskuitetni kao i on. Lažljivac gleda oko sebe i svuda vidi samo nepoštenje i laž. Zao čovek sve druge vidi kao zle i hteo bi da se sukobi sa svakim koga sretne. Ljudi sa izvesnom dozom poštenja sve ostale vide kao poštene, te stoga uvek bivaju nasamareni, uvek nasedaju na prevare i ne mogu ništa da preduzmu u vezi s tim. Dao sam ovih nekoliko primera da bih vas učvrstio u uverenju: rđava priroda Sotonina nije neki prolazni poriv, ona nije posledica okolnosti, niti je privremena manifestacija, proizašla iz bilo kog razloga ili zavisnih činilaca. To je apsolutno netačno! Sotona naprosto mora da bude takav! On nije sposoban da učini išta dobro. Čak i kad kaže nešto što zvuči prijatno, on to čini samo da bi te zaveo. Što su njegove reči prijatnije, taktičnije i nežnije, to su namere koje stoje iza tih reči zlokobnije. Kakvo lice i kakvu prirodu Sotona pokazuje u pomenuta dva odlomka? (On je podmukao, zlonameran i rđav.) Njegova primarna karakteristika je rđavost; Sotona je, iznad svega, rđav i pakostan.

– „Reč”, tom II, „O spoznaji Boga”, „Sȃm Bog, jedinstveni IV”

Otkako je Bog stvorio čoveka, On je neprestano usmeravao živote ljudi, bilo da je reč o davanju blagoslova ljudima, osmišljavanju zakona i zapovesti namenjenih ljudima ili propisivanju raznih životnih pravila. S kojim je ciljem i namerom Bog činio sve to što je činio? Znate li? Pre svega, možete li sa sigurnošću tvrditi da sve što Bog čini ima za cilj dobrobit čovečanstva? Možda će vam ova izjava zvučati kao krupne i prazne reči, ali ako pogledamo pojedinosti, zar sve što Bog čini ne vodi i ne usmerava čoveka ka normalnom životu? Bilo da čovek poštuje pravila ili se pridržava zakona, Božji cilj je da čovek ne upadne u obožavanje Sotone i da Sotona čoveku ne naudi – to je Božji osnovni cilj, to je Njegov prvobitni cilj. Bog je, naime, na samom početku, kad čovek još nije razumevao Njegove namere, osmislio nekoliko jednostavnih zakona i pravila i doneo propise kojima je obuhvatio svaku zamislivu stvar. Iako jednostavni, ti propisi u sebi sadrže Božje namere. Bog čuva, neguje i mnogo voli ljudski rod. Možemo li onda reći da je Njegovo srce sveto? Možemo li reći da Mu je srce čisto? (Možemo.) Ima li Bog još neke dodatne motive? (Nema.) Je li onda Njegov cilj ispravan i pozitivan? Tokom obavljanja Božjeg dela, svi propisi koje je doneo pozitivno su uticali na ljude, usmeravajući ih na pravi put. Ima li, dakle, u Božjem umu ikakvih sebičnih misli? Da li Bog ima neke dodatne ciljeve u pogledu čoveka? Želi li Bog da čoveka na neki način iskoristi? Ni najmanje. Bog čini onako kako govori, a Njegove reči i dela u potpunosti odgovaraju mislima koje u Svom srcu nosi. Tu nema ukaljane svrhe, nema sebičnih misli. Ništa od onoga što čini nije namenjeno Njemu Sâmom; sve što radi usmereno je isključivo ka čoveku, bez ikakvih privatnih ciljeva. Iako ima Svoje planove i namere za čoveka, ništa od toga ne namenjuje Sebi. Sve što čini, On čini zarad ljudskog roda, radi zaštite čovečanstva i da ljudi ne bi zastranili. Nije li onda Njegovo srce dragoceno? A možeš li u Sotoni da vidiš i najmanji znak tako dragocenog srca? U Sotoni ne možeš videti ni najmanji nagoveštaj ičega sličnog, tamo toga uopšte nema. Sve što Bog čini razotkriva se prirodno. Razmotrimo sada način na koji Bog deluje; kako On obavlja Svoje delo? Da li Bog te Svoje zakone i reči čvrsto vezuje svakoj osobi oko glave, kao da baca čini koje stežu obruč oko glave[a], namećući ih svakom ljudskom biću kao obavezu? Da li On na taj način deluje? (Ne.) Na koji način, dakle, Bog obavlja Svoje delo? Da li On preti? Da li On okoliša kad vam se obraća? (Ne.) Ako ne razumeš istinu, kako te Bog usmerava? On te prosvećuje i prosvetljuje, jasno ti stavljajući do znanja da to što radiš nije u skladu sa istinom, i šta treba da uradiš. Na osnovu takvih načina Božjeg delovanja, kakav je, po tvom mišljenju, tvoj odnos sa Bogom? Da li ti se zbog istih čini da je Bog van tvog domašaja? (Ne.) Kako se, dakle, osećaš u pogledu načina na koje Bog deluje? Osećaš da su Božje reči izrazito stvarne, da je Njegov odnos sa čovekom izrazito normalan, da ti je Bog izrazito blizak i da između tebe i Boga ne postoji nikakvo rastojanje. Dok te Bog usmerava, dok te snabdeva, dok ti pomaže i dok te podržava, ti osećaš Božju ljubaznost i poštovanje; osećaš koliko je On divan i osećaš Njegovu toplinu. A koje metode Bog koristi dok te prekoreva zbog tvoje iskvarenosti, ili dok ti sudi i dok te dovodi u red zbog tvoje buntovnosti? Da li te prekoreva rečima? Da li te u red dovodi preko tvog okruženja, preko ljudi, događaja i stvari? (Da.) U kojoj te meri Bog disciplinuje? Dovodi li Bog čoveka u red u istoj onoj meri u kojoj Sotona čoveku nanosi štetu? (Ne, Bog čoveka dovodi u red samo u onoj meri koju čovek može da podnese.) Bog deluje na način koji je blag i suptilan, ispunjen ljubavlju i brižan, na način koji je izuzetno odmeren i prikladan i koji u tebi neće izazvati snažne emotivne reakcije, poput: „Bog me tera da uradim ovo” ili „Bog me tera da uradim ono”. Bog ti nikada ne pruža takvu vrstu snažne spoznaje, niti osećanje koje tvoje srce ne može da podnese. Zar nije tako? Čak i kad prihvatiš Božje reči suda i grdnje, kako se tada osećaš? Kako se osećaš kad osetiš Božji autoritet i moć? Osećaš li da je Bog jedno božansko i nepovredivo biće? Da li u tim trenucima osećaš da je Bog udaljen od tebe? Osećaš li koliko je Bog zastrašujuć? Ne – naprotiv, prema Njemu osećaš strah. Zar ljudi sve to ne osećaju upravo zbog Božjeg dela? Da li bi se oni isto tako osećali kad bi na njih delovao Sotona? Naravno da ne bi. Bog koristi Svoje reči, istinu i Svoj život da bi neprestano opskrbljivao čoveka i pružao mu podršku. Kad je čovek slab, kad se oseća negativno, Bog mu se sigurno neće obratiti grubim rečima: „Nemoj da se osećaš negativno. Zbog čega bi bio negativan? Zašto si takav slabić? Koji je razlog za slabost? Uvek si slab i uvek si negativan! Ima li ikakve koristi od tvog života? Umri već jednom!” Da li Bog ovako deluje? (Ne.) Ima li Bog autoritet da se tako ponaša? Ima. Pa ipak, On se ne ponaša tako. Razlog zbog kojeg se Bog ne ponaša na takav način leži u Njegovoj suštini, u suštini koja je svetost. Njegova ljubav prema čoveku i to koliko On čoveka pazi i neguje, ne može se jasno izraziti u samo jednoj ili dve rečenice. To nisu stvari koje potiču od ljudskog hvalisanja, već stvari koje Sâm Bog ostvaruje stvarnim delovanjem; one su otkrovenje Božje suštine. Mogu li svi ti načini na koje Bog deluje, čoveka navesti da vidi Božju svetost? Da li ste u svim tim načinima na koje Bog deluje, kao i u Njegovim dobrim namerama, u efektima koje Bog želi da ostvari kod čoveka, u različitim načinima delovanja na čoveka koje je Bog usvojio, u vrsti posla koji obavlja, u onome što bi On hteo da čovek razume – da li ste videli išta rđavo ili lažljivo u Božjim dobrim namerama? (Ne.) Možemo li, dakle, Boga nazvati svetim u svemu što čini, u svemu što kaže, u svemu što u Svom srcu misli, kao i u celokupnoj Njegovoj suštini koju razotkriva? (Da.) Da li je iko ikada takvu svetost video na ovom svetu, ili u samom sebi? Osim kod Boga, jeste li takvu svetost uočili kod bilo kojeg ljudskog bića ili kod Sotone? (Ne.) Na osnovu našeg dosadašnjeg razgovora, možemo li Boga nazvati jedinstvenim, Sâmim svetim Bogom? (Da.) Sve što Bog daje čoveku, uključujući Božje reči, različite načine na koje Bog deluje na čoveka, sve ono što govori čoveku, na šta ga podseća, svi Njegovi saveti i ohrabrenja, sve to potiče iz jedne te iste suštine: iz Božje svetosti. Kad ne bi bilo takvog svetog Boga, nijedan čovek ne bi mogao da zauzme Njegovo mesto, niti da obavi delo koje On obavlja. Jeste li ikada razmišljali u kakvom biste se stanju danas nalazili da je Bog, kojim slučajem, sve ljude u potpunosti predao Sotoni? Da li biste svi sada sedeli ovde, živi i zdravi? Da li biste i vi govorili: „Prolazio sam i obilazio zemlju uzduž i popreko”? Da li biste bili toliko drski, toliko samouvereni i razmetljivi da izgovorite takve reči i da se bez stida hvalite pred Bogom? Vi biste se upravo tako ponašali, u to nema nikakve sumnje! Iz Sotoninog stava prema čoveku, čovek može da vidi da se njegova priroda-suština potpuno razlikuje od Božje. Šta je to u Sotoninoj suštini što je suprotno Božjoj svetosti? (Sotonina rđavost.) Sotonina rđava priroda je suprotna Božjoj svetosti. Razlog zbog kojeg većina ljudi ne prepoznaje ovo Božje otkrovenje i ovu suštinu Božje svetosti leži u činjenici da oni žive pod vlašću Sotone, unutar Sotonine iskvarenosti i unutar Sotoninih odaja. Oni ne znaju šta je svetost, niti znaju kako da je definišu. Čak i kad sagledaš Božju svetost, ti i dalje nisi u stanju da je sa sigurnošću definišeš kao takvu. U tome se ogleda nesrazmera unutar čovekovog znanja o Božjoj svetosti.

– „Reč”, tom II, „O spoznaji Boga”, „Sȃm Bog, jedinstveni IV”

a. „Bacanje čini koje stežu obruč oko glave” koristio je monah po imenu Tang Sanzang, u kineskom romanu „Putovanje na Zapad”. On je takve čini bacao da bi kontrolisao Sun Vukonga, tako što bi mu oko glave stezao metalni obruč i trenutno mu zadavao glavobolje, držeći ga na taj način pod kontrolom. Kasnije je to postala metafora za sredstvo kojim se neka osoba svezuje.

Šta karakteriše Sotonino delovanje na ljude? Trebalo bi da to možete da naučite iz vlastitih iskustava – to je arhetipska osobina Sotone, ono što on stalno iznova radi i što pokušava da uradi sa svakom osobom. Možda niste u stanju da uočite tu njegovu osobinu, te vam se stoga i ne čini da je Sotona toliko zastrašujuć i gnusan. Da li neko zna koja je to osobina? (On čoveka zavodi, mami i iskušava.) U pravu ste, to su neki od načina na koje se ta osobina manifestuje. Pored toga, Sotona ljude zaluđuje, napada i optužuje – sve su to ispoljavanja te njegove osobine. Ima li ih još? (On izgovara laži.) Varanje i laganje su za Sotonu nešto najprirodnije. On to veoma često čini. Uz to, on voli da šefuje nad ljudima, da ih nagovara, da ih prisiljava na razne stvari, da im naređuje i da ih na silu zaposeda. Sada ću vam opisati nešto od čega će vam se kosa dići na glavi, ali ne zato da bih vas uplašio. Kada Bog radi na čoveku, On ga neguje, kako Svojim stavom tako i u Svom srcu. Sa druge strane, Sotona uopšte ne neguje čoveka, već sve vreme razmišlja kako da mu naudi. Zar nije tako? Dok razmišlja o tome kako da povredi čoveka, da li je njegov um u stanju užurbanosti? (Da.) Dakle, što se tiče Sotoninog delovanja na ljude, postoje dve fraze pomoću kojih vam mogu detaljno opisati Sotoninu rđavost i zlonamernost, a na osnovu kojih ćete moći istinski da razumete Sotoninu gnusobu: kada pristupa čoveku, Sotona uvek nastoji da svakog čoveka ponaosob na silu okupira i zaposedne, do te mere da ostvari potpunu kontrolu nad njim i da mu nanese ogromnu štetu, te da tako postigne svoj cilj i zadovolji svoju ambiciju. Šta se ovde podrazumeva pod „nasilnom okupacijom”? Je li to nešto što se dešava s tvojim pristankom, ili bez njega? Da li si toga svestan dok ti se dešava, ili nisi? Odgovor je da se to dešava u potpunosti bez tvog znanja! Dešava se u situacijama kad toga nisi ni svestan, možda čak i tako da ti Sotona ništa ne kaže, niti ti išta uradi, bez ikakve pretpostavke i bez konteksta – on je tu, kruži i pravi obruč oko tebe. Vreba priliku da te iskoristi, a onda te na silu okupira i zaposedne, postižući time svoj cilj da nad tobom stekne potpunu kontrolu i da ti nanese tešku štetu. Ovo je jedna od najtipičnijih namera i manifestacija Sotone, dok se bori da čovečanstvo otrgne od Boga. Kako se osećate kad ovo čujete? (Naša su srca užasnuta i prestravljena.) Osećate li gađenje? (Da.) Dok ste tako zgađeni, mislite li da je Sotona bestidan? Ako Sotonu smatrate bestidnim, da li vam se onda gade i svi oni ljudi oko vas koji neprestano nastoje da vas kontrolišu, ljudi sa divljom ambicijom prema sticanju statusa i zadovoljenju vlastitih interesa? (Da.) Koje, dakle, metode Sotona koristi da bi čoveka nasilno zaposeo i okupirao? Jeste li načisto u vezi s tim? Kad čujete ova dva izraza – „nasilna okupacija” i „zaposedanje” – osećate gađenje i naslućujete rđavost koje oni u sebi nose. Bez tvog pristanka i znanja, Sotona te zaposeda, na silu okupira i kvari. Šta osećaš u svom srcu? Osećaš li gnušanje i gađenje? (Da.) Dok se tako gnušaš i gadiš Sotoninih načina delovanja, šta osećaš prema Bogu? (Zahvalnost.) Zahvalan si Bogu što te spasava. Imaš li onda, u ovom trenutku, želju i volju da dozvoliš Bogu da preuzme i da kontroliše sve ono što imaš i što jesi? (Da.) U kom kontekstu daješ takav odgovor? Da li kažeš „da” zato što se plašiš da će te Sotona na silu okupirati i zaposesti? (Da.) Ne smeš imati takav mentalitet; to nije u redu. Ne plaši se, jer Bog je ovde. Nemaš čega da se plašiš. Nakon što shvatiš Sotoninu rđavu suštinu, trebalo bi da preciznije razumeš i da dublje neguješ Božju ljubav, Njegove dobre namere, Njegovu samilost i trpeljivost prema čoveku, kao i Njegovu pravednu narav. Sotona je uistinu ispunjen mržnjom, ali ako ni ta činjenica nije dovoljna da u tebi nadahne ljubav prema Bogu, tvoje pouzdanje i poverenje u Boga, šta to onda govori o tebi? Jesi li spreman da Sotoni dozvoliš da ti toliko naudi? Nakon što smo uvideli rđavost i grozotu Sotone, okrećemo se oko sebe i gledamo u Boga. Da li se tvoje znanje o Bogu sada imalo promenilo? Možemo li reći da se Bog odlikuje svetošću? Možemo li reći da je Bog besprekoran? „Bog je jedinstvena svetost” – zavređuje li Bog takvo određenje? (Da.) Nije li, dakle, od svih bića i stvari na svetu, jedino Sâm Bog taj koji može da opravda takvo čovekovo shvatanje Boga? (Da.) A šta to tačno Bog daje čoveku? Da li ti On daje tek malo pažnje, brige i obzira, a da ti toga nisi ni svestan? Šta je Bog čoveku dao? Čoveku je Bog dao život, dao mu je sve, i to bezuslovno, ne tražeći ništa zauzvrat, bez ikakvih skrivenih pobuda. On koristi istinu, Svoje reči i Svoj život da bi čoveka vodio i usmeravao, da bi ga odvojio od pogubnog delovanja Sotone, od Sotoninih iskušenja i nagovora, pružajući mu tako mogućnost da jasno prozre rđavu prirodu Sotoninu i njegovo grdobno lice. Da li je Božja ljubav i briga za čovečanstvo istinita? Da li je to nešto što svako od vas može da iskusi? (Da.)

– „Reč”, tom II, „O spoznaji Boga”, „Sȃm Bog, jedinstveni IV”

Osvrnite se malo na svoje dosadašnje živote, na sva ona dela koja je Bog obavio na tebi tokom svih ovih godina koliko veruješ u Njega. Bez obzira da li to u tebi izaziva duboka ili plitka osećanja, nije li to upravo ono što ti je bilo najneophodnije? Nije li to ono što ti je bilo najpotrebnije da stekneš? (Da.) Nije li to istina? Nije li to život? (Da.) Da li te je Bog ikada prosvetlio, a zatim tražio da mu bilo čime uzvratiš za sve što ti je dao? (Ne.) Šta je, dakle, Božja namera? Zašto Bog to radi? Da li Bog ima za cilj da te okupira? (Ne.) Želi li Bog da se popne na Svoj presto u čovekovom srcu? (Da.) Koja je onda razlika između Božjeg uspinjanja na Svoj presto i Sotonine nasilne okupacije? Bog želi da zadobije i da okupira čovekovo srce – šta to znači? Znači li to da Bog ljude želi da pretvori u Svoje marionete, u Svoje mašine? (Ne.) Šta je, dakle, Božja namera? Ima li razlike između Božje želje da zauzme čovekovo srce i Sotonine nasilne okupacije i zaposedanja čoveka? (Ima.) U čemu je ta razlika? Možete li Mi to jasno reći? (Sotona to radi na silu, dok Bog čoveku dozvoljava da na to pristane dobrovoljno.) Da li je u tome razlika? Kakvu korist ima Bog od tvog srca? I kakvu korist ima od toga što će te okupirati? Kako u svojim srcima razumete izraz „Bog okupira čovekovo srce”? Ovde moramo biti pošteni kad govorimo o Bogu, jer će ljudi to, inače, uvek pogrešno razumeti, misleći: „Bog stalno želi da me okupira. Zbog čega On želi da me okupira? Ne želim da budem okupiran, već samo želim da sam sebi budem gospodar. Kažeš da Sotona okupira ljude, ali i Bog ih takođe okupira. Zar to nije u oba slučaja isto? Ne želim nikome da dopustim da me okupira. Ja sam samo svoj!” U čemu je ovde razlika? Razmislite malo. Pitam vas da li izraz „Bog okupira čoveka” predstavlja samo puku frazu. Da li Bog, nakon što te okupira, nastavlja da živi u tvom srcu i da kontroliše svaku tvoju reč i svaki pokret? Ako ti kaže da sedneš, hoćeš li se plašiti da stojiš? Ako ti kaže da kreneš na istok, da li će te biti strah da kreneš put zapada? Da li se ova „okupacija” odnosi na nešto u tom smislu? (Ne, ovde se ne radi o tome. Bog želi da čovek proživi sve ono što Bog ima i što jeste.) Tokom svih ovih godina koliko upravlja čovekom, obavljajući Svoje delo na čoveku sve do ove poslednje etape, kakav je efekat na čoveka Bog želeo da ostvari svim tim rečima koje je izgovorio? Je li Njegov željeni efekat u tome da čovek proživi sve ono što Bog ima i što jeste? Ako posmatramo doslovno značenje izraza „Bog okupira čovekovo srce”, čini se kao da Bog, nakon što okupira srce čoveka, nastavlja da živi u njemu i da iz njega više ne izlazi; On postaje čovekov gospodar i u stanju je da dominira i manipuliše čovekovim srcem kako Mu je volja, tako da čovek mora da radi sve što mu Bog kaže. U tom smislu, izgleda kao da bi svaki čovek mogao da postane Bog i da poseduje Njegovu suštinu i narav. Da li bi, u tom slučaju, čovek mogao i Božja dela da obavlja? Može li se „okupacija” na ovaj način objasniti? (Ne može.) O čemu se onda radi? Pitam vas sledeće: da li istina, kao i sve reči kojima Bog čoveka snabdeva, predstavljaju otkrovenje Božje suštine i svega onoga što On ima i što jeste? (Da.) To je, bez sumnje, tačno. Da li je, međutim, bitno da Sâm Bog praktikuje i poseduje sve reči kojima snabdeva čoveka? Razmislite malo o ovome. Kada Bog čoveku sudi, zašto On to čini? Kako su te reči nastale? Šta je sadržaj reči koje Bog izgovara kad čoveku sudi? Na čemu se one zasnivaju? Da li se zasnivaju na čovekovoj iskvarenoj naravi? (Da.) Da li je onda efekat koji se postiže kada Bog sudi čoveku zasnovan na Božjoj suštini? (Da.) Da li je, dakle, Božja „okupacija čoveka” samo puka fraza? Naravno da nije. Zašto onda Bog te reči saopštava čoveku? Šta je Njegova namera dok te reči izgovara? Da li te reči želi da iskoristi kako bi poslužile kao život čovekov? (Da.) Bog želi da sva istina, koju je tim rečima izgovorio, igra ulogu čovekovog života. Nakon što čovek svu tu istinu i reč Božju preobrazi u svoj život, može li se onda pokoriti Bogu? Može li se čovek onda plašiti Boga? Može li se kloniti zla? Kada dostigne tu tačku, da li se čovek onda može pokoriti Božjoj suverenosti i uređenju? Je li onda u poziciji da se potčini Božjem autoritetu? Kad ljudi poput Jova ili Petra stignu do kraja svog puta, kad njihovi životi dostignu svoju punu zrelost i kad oni steknu pravo razumevanje Boga – da li će Sotona i dalje moći da ih povede stranputicom? Da li će i dalje moći da ih okupira? Da li će Sotona i dalje moći da ih na silu zaposedne? (Neće.) Kakva je to onda osoba? Je li to neko koga je Bog u potpunosti zadobio? (Da.) Kako vi, na ovom nivou značenja, gledate na takvu osobu koju je Bog u potpunosti zadobio? Sa Božjeg stanovišta, On je srce te osobe, pod ovim okolnostima, već okupirao. Ali kako se ta osoba oseća? Da li se ovde radi o tome da reč Božja, Božji autoritet i Božji put postaju život unutar čoveka, da onda taj život okupira čitavo čovekovo biće, usled čega stvari koje on proživljava, kao i njegova suština, postaju adekvatni da udovolje Bogu? Da li su, sa Božjeg stanovišta, ljudska srca u ovom trenutku zauzeta Njime? (Da.) Kako sada razumete ovaj nivo značenja? Da li je to što te je okupiralo Božji Duh? (Ne, ono što nas okupira jeste reč Božja.) Božji put i reč Božja postali su tvoj život, i istina je takođe postala tvoj život. Tada čovek poseduje život koji potiče od Boga, ali za taj život ne možemo reći da je Božji život. Mi, naime, ne možemo reći da život koji čovek treba da izvede iz Božje reči predstavlja Božji život. Prema tome, ma koliko dugo sledio Boga i ma koliko reči od Boga dobio, čovek nikada ne može postati Bog. Čak i ako bi, jednog dana, Bog rekao: „Okupirao sam tvoje srce, ti sada poseduješ Moj život”, da li bi ti tada osećao da si Bog? (Ne.) Šta bi ti tada postao? Zar se ne bi u potpunosti pokorio Bogu? Zar ti se srce ne bi ispunilo životom koji ti je Bog podario? Bila bi to sasvim normalna manifestacija onoga što se dešava kad Bog okupira čovekovo srce. To je činjenica. Može li čovek, dakle, posmatrano s ovog stanovišta, postati Bog? Kad je čovek u stanju da proživi stvarnost Božjih reči i kad postane neko ko se plaši Boga i kloni se zla, može li on tada da poseduje životnu suštinu i svetost Božju? Naravno da ne može. Ma šta da se desi, kad se sve sabere i oduzme, čovek je i dalje ipak samo čovek. Ti si stvoreno biće; nakon što od Boga primiš Njegovu reč i Njegov put, ti zapravo samo poseduješ život koji potiče od Božjih reči i postaješ neko ko je od Boga hvaljen, ali zato nikada nećeš posedovati životnu suštinu Božju, a kamoli Božju svetost.

– „Reč”, tom II, „O spoznaji Boga”, „Sȃm Bog, jedinstveni IV”

Iskušavanje Sotonino (Odabrani odlomci)

Matej 4:1-4  Tada je Duh odveo Isusa u pustinju, da ga đavo kuša. Pošto je Isus postio četrdeset dana i četrdeset noći, napokon ogladne. Kušač mu tada priđe i reče mu: „Ako si Sin Božiji, reci neka ovi kamenovi postanu hlebovi.” Isus mu odgovori: „Neće čovek živeti samo od hleba, već od svake reči koja izlazi iz Božijih usta.”

To su reči kojima je đavo najpre pokušao da iskuša Gospoda Isusa. Šta je sadržaj onoga što je đavo rekao? („Ako si Sin Božiji, reci neka ovi kamenovi postanu hlebovi.”) Mada su reči koje je đavo izgovorio prilično jednostavne, uočavate li neki problem u njihovoj suštini? Kada je rekao: „Ako si Sin Božiji”, da li je on u svom srcu znao da je Isus Sin Božji ili nije? Je li znao da je On zapravo Hristos? (Znao je.) Zašto je onda rekao „Ako si”? (Pokušavao je da time iskuša Boga.) Ali, kakvu je nameru pri tom imao? Kazao je: „Ako si Sin Božiji”. Iako je u svom srcu znao da je Isus Hristos Sin Božji i mada je s tim bio načisto, da li Mu se on potčinio i da li Ga je obožavao? (Nije.) Šta je đavo hteo da učini? Hteo je da na taj način i tim rečima razljuti Gospoda Isusa, da bi Ga zatim na prevaru naveo da postupi u skladu s njegovim namerama. Nije li upravo u tome značenje đavolovih reči? Sotona je u svom srcu odlično znao da to jeste Gospod Isus Hristos, ali je ipak izgovorio te reči. Nije li baš takva Sotonina priroda? Kakva je ta njegova priroda? (On je lukav, rđav i ne boji se Boga.) Kakve bi mogle biti posledice ako se ne boji Boga? Zar se one ne ogledaju u njegovoj želji da napadne Boga? Hteo je da na ovaj način napadne Boga i zato je rekao: „Ako si Sin Božiji, reci neka ovi kamenovi postanu hlebovi.” Zar se iz toga ne vidi Sotonina zla namera? Šta je on zapravo pokušavao da učini? Njegova je namera sasvim očigledna: pokušao je da na taj način ospori položaj i identitet Gospoda Isusa Hrista. Ovim je rečima Sotona hteo da kaže: „Ako si Sin Božji, pretvori ovo kamenje u hleb. Ako ne možeš to da učiniš, Ti onda nisi Božji Sin, te stoga ne treba više da obavljaš Svoje delo.” Zar nije tako? Hteo je da na taj način napadne Boga, da rasklopi i uništi Njegovo delo; u tome se ogleda Sotonina zloba. Njegova je zloba prirodni izraz njegove prirode. Mada je znao da je Gospod Isus Hristos Sin Božji i ovaploćenje Sâmog Boga, on naprosto nije mogao sebe da obuzda da čini takve stvari, da u stopu prati Boga, da Ga neprestano napada i da se iz petnih žila upinje ne bi li narušio i sabotirao Božje delo.

Hajde da sada detaljno analiziramo sledeću Sotoninu rečenicu: „Reci neka ovi kamenovi postanu hlebovi”. Napraviti hleb od kamenja – da li to išta znači? Ako ima hrane, zašto je ne jesti? Zbog čega je neophodno spravljati hranu od kamenja? Može li se reći da u toj rečenici nema nikakvog značenja? Iako je u to vreme postio, Gospod Isus je valjda imao na raspolaganju hranu? (Imao je.) Iz toga, dakle, možemo zaključiti koliko su Sotonine reči besmislene. Uprkos svim njegovim obmanama i zlobi, mi i dalje možemo videti koliko je on besmislen i apsurdan. Sotona čini brojne stvari kroz koje možeš da vidiš njegovu zlobnu prirodu; možeš videti kako sabotira Božje delo, i da na osnovu toga zaključiš da je sve to mrsko i da te razbešnjuje. S druge strane, zar u njegovim rečima i ponašanju ujedno ne vidiš detinjastu i smešnu prirodu? Ovo je otkrovenje u vezi sa Sotoninom prirodom; on takve stvari čini upravo zato što je takve prirode. Ljudima su danas ove Sotonine reči besmislene i smešne. Ali, Sotona je zaista u stanju da izgovori takve reči. Možemo li onda za njega reći da je neuk i apsurdan? Sotonina rđavost prisutna je na svakom mestu i stalno se razotkriva. A kako mu je na te reči odgovorio Gospod Isus? („Neće čovek živeti samo od hleba, već od svake reči koja izlazi iz Božijih usta.”) Imaju li ove reči ikakvu moć? (Imaju.) Kako znamo da ove reči imaju moć? Znamo po tome što su te reči istina. Može li čovek, dakle, da živi samo na hlebu? Gospod Isus je četrdeset dana i noći postio. Je li umro od gladi? Nije umro od gladi, te Mu je Sotona stoga i prišao, huškajući Ga da kamenje pretvori u hranu, rečima koje su značile otprilike ovo: „Ako ovo kamenje pretvoriš u hranu, imaćeš šta da jedeš, zar ne? Tada više nećeš morati da postiš, niti da trpiš glad, zar nije tako?” Na to mu je Gospod Isus odgovorio: „Neće čovek živeti samo od hleba”, što znači da, iako čovek živi u fizičkom telu, to što njegovom fizičkom telu omogućava da živi i diše nije hrana, već svaka reč koja izađe iz Božjih usta. Te su reči, s jedne strane, istina; one ljudima pružaju veru, kao i osećaj da na Boga mogu da se oslone i da je On istina. S druge strane, imaju li te reči neki praktični aspekt? Zar nije Gospod Isus, nakon što je četrdeset dana i noći postio, još uvek živ i zdrav stajao na nogama? Nije li to stvarni primer? Iako četrdeset dana i noći nije dotakao hranu, još uvek je bio živ. To je moćan dokaz kojim se potvrđuje istinitost Njegovih reči. Da li je, međutim, Gospod Isus te jednostavne reči izgovorio samo dok Ga je Sotona iskušavao ili su one odranije bile prirodni deo Njega? Drugim rečima, Bog je istina i Bog je život, ali da li su ta istina i taj život Njemu naknadno pridodati? Da li su nastali iz kasnijeg iskustva? Ne – oni su Bogu prirođeni. To znači da istina i život jesu Božja suština. Ma šta da Mu se dogodi, sve što On razotkriva jeste istina. Ta istina, te reči – bilo da je sadržaj Njegovog govora dug ili kratak – mogu čoveku omogućiti da živi i podariti mu život; one ljudima mogu omogućiti da steknu istinu, da jasno shvate put ljudskog života i da imaju veru u Boga. Drugim rečima, izvor Božjeg korišćenja ovih reči je pozitivan. Možemo li onda reći da je sveta ta pozitivna stvar? (Da.) Sotonine reči, pak, proizlaze iz Sotonine prirode. On svoju rđavu i malicioznu prirodu razotkriva stalno i na svakom mestu. Da li on, međutim, ta otkrovenja čini prirodno? Da li ga neko upućuje da tako radi? Pomaže li mu iko u tome? Da li ga neko na to prisiljava? Ne. On sva ta otkrovenja čini sam od sebe. To je Sotonina rđava priroda. Ma šta Bog činio i kako god to činio, Sotona Mu je uvek za petama. Suština i prava priroda onoga što Sotona govori i što radi predstavljaju samu Sotoninu suštinu – suština koja je rđava i pakosna.

– „Reč”, tom II, „O spoznaji Boga”, „Sȃm Bog, jedinstveni V”

Svakodnevne reči Božje  Odlomak 145

Iskušavanje Sotonino (Odabrani odlomci)

Matej 4:5-7  Onda ga je đavo odveo u Sveti grad, postavio ga na vrh hrama i rekao mu: „Ako si Sin Božiji, baci se dole jer je u Svetom pismu napisano: ’On će zapovediti svojim anđelima za tebe, da te svojim rukama ponesu, da nogom ne bi o kamen zapeo.’” Isus mu odgovori: „Napisano je i ovo: ’Ne iskušavaj Gospoda, Boga svoga.’”

Razmotrimo sada reči koje je Sotona ovde izgovorio. Rekao je: „Ako si Sin Božiji, baci se dole”, dodajući citat iz Svetog pisma: „On će zapovediti svojim anđelima za tebe, da te svojim rukama ponesu, da nogom ne bi o kamen zapeo.” Kako se osećaš kad čuješ ove Sotonine reči? Zar one nisu krajnje detinjaste? One su detinjaste, besmislene i odvratne. Zašto ovo kažem? Sotona često čini gluposti, misleći pri tom da je jako pametan. Često citira Sveto pismo – čak i same reči koje je Bog izgovorio – pokušavajući da te reči okrene protiv Boga da bi Ga napao i iskušao, te tako ostvario svoj cilj sabotiranja Božjeg plana rada. Možeš li išta da zaključiš iz tih Sotoninih reči? (Sotona gaji rđave namere.) U svemu što je činio, uvek je nastojao da ljude iskušava. Sotona nikad ne govori direktno, već na zaobilazan način, služeći se iskušenjima, mamljenjem i zavođenjem. Dok iskušava Boga, Sotona Mu pristupa kao da se radi o običnom ljudskom biću, misleći da je Bog, baš kao i čovek, neuk, glup i nesposoban da jasno razabere pravi oblik stvari. On misli da ni Bog, kao ni čovek, nije u stanju da pronikne u njegovu suštinu, u njegove prevare i zlokobne naume. Ne ogleda li se upravo u tome glupost Sotonina? Nadalje, on otvoreno citira Sveto pismo, verujući da mu to daje kredibilitet, te da zbog toga nećeš moći da uočiš greške u njegovim rečima, niti da izbegneš da te nasamari. Zar se iz toga ne vidi koliko je apsurdan i detinjast? To je isto kao kad ljudi šire jevanđelje i svedoče o Bogu: neće li i nevernici ponekad reći nešto slično onome što je izgovorio Sotona? Jeste li ikada čuli ljude kako izgovaraju nešto slično? Kako se osećaš kad tako nešto čuješ? Gadiš li se toga? (Da.) Kad osetiš gađenje, da li ujedno osetiš averziju i mržnju? Dok se tako osećaš, možeš li da priznaš da su Sotona, kao i iskvarena narav koju stvara u čoveku, rđavi? Da li si u svom srcu ikada došao do sledećeg zaključka: „dok govori, Sotona zapravo napada i iskušava; njegove su reči apsurdne, smešne, detinjaste i odvratne; nasuprot njemu, Bog nikada ne bi govorio niti radio na takav način, i On to zaista nikad nije činio”? Naravno, ljudi u ovakvim situacijama to jedva i da mogu da primete, te stoga ostaju nesposobni da dokuče Božju svetost. S obzirom na vaš trenutni rast, vi samo ovo osećate: „Sve što Bog kaže je istina, korisno je za nas i mi to moramo prihvatiti.” Bez obzira da li ste u stanju da to prihvatite ili ne, svi bez izuzetka govorite da je Božja reč istina i da je Bog istina, ali ne znate da je sama istina sveta i da se Bog odlikuje svetošću.

Šta je, dakle, Isus odgovorio na te Sotonine reči? Isus mu je odgovorio: „Napisano je i ovo: ’Ne iskušavaj Gospoda, Boga svoga.’” Ima li istine u ovim rečima koje je izgovorio Isus? Zasigurno ima. Na prvi pogled, te reči sadrže naredbu koju ljudi moraju da poštuju i predstavljaju jednostavnu frazu, ali su, bez obzira na to, i čovek i Sotona te reči često prekršili. Gospod Isus je, dakle, Sotoni kazao: „Ne iskušavaj Gospoda, Boga svoga”, zato što je Sotona to često činio, neprekidno se trudio, i moglo bi se reći da je on to činio drsko i bestidno. U Sotoninoj je priroda-suštini da se ne plaši Boga i da nema bogobojažljivo srce. Čak i dok je stajao kraj Boga i mogao da Ga vidi, nije mogao da odoli a da Ga ne iskušava. Stoga mu je Gospod Isus rekao: „Ne iskušavaj Gospoda, Boga svoga.” Ovim se rečima Bog često obraćao Sotoni. Je li, dakle, prikladno primenjivati ovu frazu u današnje vreme? (Jeste, zato što i mi često iskušavamo Boga.) A zbog čega ljudi često iskušavaju Boga? Nije li to zato što su puni iskvarenih Sotoninih naravi? (Jeste.) Nisu li onda navedene Sotonine reči nešto što ljudi često izgovaraju? I u kojim sve situacijama oni to čine? Moglo bi se reći da su ljudi te reči izgovarali bez obzira na vreme i mesto. To je dokaz da se ljudska narav ne razlikuje od Sotonine iskvarene naravi. Gospod Isus je izgovorio nekoliko jednostavnih reči, reči koje predstavljaju istinu i koje su ljudima potrebne. Da li se, međutim, Gospod Isus uopšte raspravljao sa Sotonom? Da li je u onome što mu je rekao bilo ikakvog sukobljavanja? (Ne.) Kako se Gospod Isus u Svom srcu osećao prema iskušenjima od strane Sotone? Je li osećao gađenje i gnušanje? Gospod Isus jeste osećao gnušanje i gađenje, ali se ipak nije raspravljao sa Sotonom, a još manje je govorio o bilo kakvim uzvišenim načelima. Zašto je to tako? (Zato što je Sotona oduvek bio takav; on se nikad neće promeniti.) Da li bi se moglo reći da je Sotona imun na razum? (Da.) Može li Sotona da shvati da je Bog istina? On nikada neće shvatiti da je Bog istina, niti će to ikada priznati; naprosto mu je takva priroda. Postoji još jedna strana Sotonine prirode koja je takođe gnusna. O čemu se radi? U nastojanju da iskuša Gospoda Isusa, Sotona je mislio da to učini, čak i po cenu da mu to ne pođe za rukom. Čak i po cenu da bude kažnjen, ipak bi pokušao. Čak i da je znao da od toga neće imati nikakve koristi, ipak bi pokušao; istrajavao bi u svojim naporima i do samoga bi se kraja suprotstavljao Bogu. Kakva je to priroda? Zar to nije rđavost? Pretpostavimo da nekome padne mrak na oči ili se naljuti pri pominjanju Boga: da li je on video Boga? Zna li on ko je Bog? On ne zna ko je Bog, u Njega ne veruje, Bog mu se nikada nije obratio i Bog ga nikada nije isprovocirao – zašto se on onda ljuti? Da li bismo za takvog čoveka mogli da kažemo da je rđav? Svetski trendovi, hrana, piće, traganje za zadovoljstvima i obožavanje slavnih ličnosti – ništa od toga ne bi naljutilo takvog čoveka. Međutim, na sâm pomen reči „Bog” ili istine Božjih reči, on se naljuti. Zar to nije pokazatelj rđave prirode? To je dovoljan dokaz da je njegova priroda rđava. Razmislite da li ikada doživljavate ovakve trenutke: kada se pomene istina, ili kada se pomenu Božje kušnje za čoveka ili Božje reči suda čoveku, vi osećate odbojnost ili neku vrstu gađenja i ne želite da slušate takve stvari pa mislite: „Zar ne kažu svi da je Bog istina? Neke od Njegovih reči nisu istina! To su očigledno samo Božje reči koje prekorevaju čoveka!” Neki od vas čak osećaju odbojnost u svom srcu i misle: „Svakog dana se o tome govori – o Njegovim kušnjama i o Njegovom sudu – kad će tome doći kraj? Kada ćemo primiti dobro odredište?” Ovaj neobjašnjivi gnev dolazi niotkuda. Kakva je to priroda? (To je rđava priroda.) Nju usmerava rđava priroda Sotone. Što se Boga tiče, kada je u pitanju rđava priroda Sotonina i čovekova iskvarena narav, On se nikada ne svađa, niti se ljuti na ljude, i nikada ne pravi galamu ako se ljudi ponašaju glupo. Nikada nećete videti da Bog o nekim stvarima ima stavove slične stavovima ljudskih bića, niti ćete Ga videti kako za upravljanje stvarima koristi ljudska gledišta, znanja, nauku, filozofiju ili ljudsku maštu. Umesto toga, sve što Bog čini i sve što razotkriva povezano je sa istinom. Naime, svaka reč koju je izrekao i svaki postupak koji je preduzeo vezani su za istinu. Ta istina nije proizvod neke neosnovane fantazije; tu istinu i te reči Bog izražava Svojom suštinom i Svojim životom. Budući da te reči, kao i suština svega što je Bog učinio jesu istina, možemo reći da je Božja suština sveta. Drugim rečima, sve što Bog kaže i što učini, ljudima donosi vitalnost i svetlost, omogućava im da vide pozitivne stvari i realnost tih stvari, a čovečanstvu ukazuje na pravi put. Sve je to određeno Božjom suštinom i suštinom Njegove svetosti.

– „Reč”, tom II, „O spoznaji Boga”, „Sȃm Bog, jedinstveni V”

Svakodnevne reči Božje  Odlomak 146

Iskušavanje Sotonino (Odabrani odlomci)

Matej 4:8-11  Tada je đavo opet odveo Isusa na jednu veoma visoku goru, pokazao mu sva svetska carstva i njihovu slavu, i rekao mu: „Sve ću ti ovo dati ako padneš preda mnom i pokloniš mi se.” Tada mu Isus odvrati: „Odlazi od mene, Satano! Jer u Pismu piše: ’Gospodu Bogu svome klanjaj se, i njemu jedinom služi.’” Đavo je nakon ovoga otišao od Isusa, a anđeli su mu pristupili i služili mu.

Pošto je sa dva prethodna trika doživeo neuspeh, Sotona je odlučio da pokuša s još jednim: pokazao je Gospodu Isusu sva svetska carstva i njihovu slavu, te od Njega zatražio da mu se pokloni. Šta iz ove situacije možete da zaključite o pravom licu đavola? Nije li Sotona do krajnosti bestidan? (Jeste.) U čemu se ogleda njegova bestidnost? Iako je sve na svetu stvorio Bog, Sotona se drsko okreće k Njemu i sve Mu to pokazuje, govoreći: „Pogledaj koliko je slave i bogatstva u svim tim carstvima. Ako mi se pokloniš, sve ću to podariti tebi.” Zar se ovde ne radi o potpunoj zameni uloga? Zar Sotona nije bestidan? Bog je sve stvorio, ali da li On uživa u tim stvarima? Bog je ljudskom rodu sve podario, ali je Sotona poželeo da sve to prigrabi za sebe, pa pošto je sve prigrabio, rekao je Bogu: „Pokloni mi se! Pokloni mi se, pa ću sve to podariti tebi.” To je Sotonino grdobno lice i on je do krajnosti bestidan! Sotona čak ni ne zna šta znači reč „stid”. Ovo je samo još jedan primer njegove rđavosti. On čak ni ne zna šta je stid. Sotona odlično zna da je Bog sve stvorio, te da Bog upravlja svim stvarima i da ima suverenost nad njima. On zna da sve stvari ne pripadaju ni čoveku, a još manje Sotoni, već isključivo Bogu, ali đavo se, uprkos tome, drznuo da kaže kako će on sve to dati Bogu. Nije li ovo još jedan primer apsurdnog i bestidnog ponašanja Sotone? Bog ga se zbog toga još više gnuša, zar ne? Pa ipak, da li je Sotona, ma šta da je pokušao, uspeo da nasamari Gospoda Isusa? Šta mu je Gospod Isus odgovorio? („Gospodu Bogu svome klanjaj se, i njemu jedinom služi.”) Imaju li te reči neko praktično značenje? (Da.) Kakvo je njihovo praktično značenje? Rđavost i bestidnost Sotone vidimo u njegovim rečima. Ako bi se, dakle, čovek klanjao Sotoni, kakav bi bio ishod toga? Da li bi stekao bogatstvo i slavu svih zemaljskih carstava? (Ne bi.) Šta bi stekao? Da li bi postao podjednako bestidan i smešan kao Sotona? (Da.) Tada se on ni po čemu ne bi razlikovao od Sotone. Zbog toga su ove reči Gospoda Isusa veoma važne za svako ljudsko biće: „Gospodu Bogu svome klanjaj se, i njemu jedinom služi.” To znači, ako bi ti služio nekom drugom osim Gospodu, osim Sâmom Bogu, i ako bi se klanjao Sotoni, onda bi se valjao u istoj prljavštini kao i Sotona. Delio bi Sotoninu bestidnost i njegovu rđavost, a Boga bi iskušavao i napadao baš kao i Sotona. Kakav bi onda bio tvoj ishod? Bog bi te se gnušao, srušio bi te i uništio. Nakon što je Gospoda Isusa nekoliko puta bezuspešno iskušao, je li Sotona ponovo pokušao da to učini? Sotona nije više pokušavao, otišao je. Šta nam to dokazuje? Dokazuje nam to da Sotonina rđava priroda, njegova zlonamernost, apsurdnost i besmislenost, nisu vredni pomena pred licem Božjim. Gospod Isus je Sotonu porazio sa svega tri rečenice, posle čega je ovaj podvio rep i utekao, suviše ponižen da bi pokazao svoje lice, i više nije iskušavao Gospoda Isusa. Pošto je pobedio ovo Sotonino iskušenje, Gospod Isus je mogao bez smetnji da nastavi sa delom koje je trebalo da obavi i sa zadacima koje je trebalo da ponese. Da li sve što je Gospod Isus uradio i rekao u ovoj situaciji ima praktično značenje za svaku osobu u današnje vreme? (Da.) Kakvo bi to praktično značenje bilo? Da li je lako ostvariti pobedu nad Sotonom? Moraju li ljudi jasno da razumeju Sotoninu rđavu prirodu? Moraju li ljudi precizno razumeti iskušenja kojima ih on podvrgava? (Da.) Kada doživljavaš Sotonina iskušenja, ako si u stanju da prozreš Sotoninu rđavu prirodu, zar nećeš moći da ga pobediš? Ako znaš za Sotoninu apsurdnost i besmislenost, da li ćeš i dalje stajati na Sotoninoj strani i napadati Boga? Ako razumeš da se Sotonina zlonamernost i bestidnost ispoljavaju u tebi – ako jasno prepoznaješ i razumeš tu činjenicu – da li ćeš i dalje ovako napadati i iskušavati Boga? (Ne, nećemo.) Šta ćete uraditi? (Pobunićemo se protiv Sotone i odbacićemo ga.) Da li je to lako učiniti? Nije lako. Da bi u tome uspeli, ljudi moraju često da se mole, moraju često da dolaze pred Boga i da ispituju sebe. Moraju dopustiti da ih Bog dovede u red i podvrgne ih Svom sudu i grdnji. Jedino na taj način će ljudi moći da se postepeno ispetljaju kako ih Sotona ne bi zaluđivao i kontrolisao.

A sada ćemo, imajući u vidu sve ove reči koje je izgovorio Sotona, sumirati ono što čini njegovu suštinu. Kao prvo, za Sotoninu suštinu se uopšteno može reći da je rđava, potpuno nasuprot Božjoj svetosti. Zašto kažem da je Sotonina suština rđava? Da bi se na to pitanje odgovorilo, najpre se moraju analizirati posledice onoga što Sotona čini ljudima. On čoveka kvari i kontroliše, a čovek deluje pod njegovom iskvarenom naravi i živi u svetu sačinjenom od ljudi koje je on iskvario. Ljude je Sotona zaposeo i prilagodio sebi, a da oni toga nisu ni svesni; stoga čovek ima iskvarenu narav Sotone, što je Sotonina priroda. Da li ste, u svemu onome što je Sotona rekao i učinio, uočili njegovu nadmenost? Jeste li zapazili njegovu lažljivost i zlobu? Na koji se način Sotonina nadmenost primarno ispoljava? Da li u njemu stalno tinja žudnja za preuzimanjem Božjeg položaja? Sotona je oduvek želeo da poruši Božje delo i da Boga svrgne s Njegovog položaja, na koji bi onda on sâm zaseo, a ljudi bi ga sledili, podržavali i obožavali; u tome se ogleda nadmena priroda Sotonina. Da li Sotona ljudima, dok ih kvari, direktno saopštava šta treba da rade? Da li on, kad iskušava Boga, naprosto izađe i kaže Mu: „Iskušavam Te i napašću Te”? Naravno da ne. Koji metod, dakle, Sotona primenjuje? On zavodi, iskušava, napada i postavlja zamke, pa čak i citira Sveto pismo. On na razne načine govori i deluje kako bi postigao svoje zlokobne ciljeve i ostvario svoje namere. Nakon što Sotona sve to obavi, šta se može zaključiti iz onoga što se u čoveku manifestuje? Zar i ljudi takođe ne postaju nadmeni? Nakon što je hiljadama godina trpeo Sotoninu iskvarenost, čovek je i sam postao nadmen, prevrtljiv, zlonameran i nerazuman. A sve je to posledica Sotonine prirode. Pošto mu je priroda rđava, Sotona je tu svoju rđavu prirodu podario čoveku i preneo na njega svoju rđavu i iskvarenu narav. Čovek, dakle, živi pod iskvarenom sotonskom naravi i poput Sotone se opire Bogu, napada Ga i iskušava, te stoga ne može da se klanja Bogu i nema bogobojažljivo srce.

– „Reč”, tom II, „O spoznaji Boga”, „Sȃm Bog, jedinstveni V”

Kako Sotona koristi znanje da bi iskvario čoveka

Da li je znanje nešto što svi smatraju pozitivnom stvari? Ako ništa drugo, ljudi smatraju da je konotacija reči „znanje” pozitivna, odnosno da nije negativna. Zašto onda kažemo da Sotona znanje koristi da bi čoveka iskvario? Zar teorija evolucije ne predstavlja jedan aspekt znanja? Nisu li i Njutnovi zakoni sastavni deo znanja? Gravitaciono privlačenje Zemlje takođe predstavlja deo znanja, zar ne? (Tako je.) Zašto je onda znanje uvršteno među stvari koje Sotona koristi da bi iskvario čoveka? Kako vi na to gledate? Da li u znanju ima makar i trunke istine? (Nema.) Šta je onda suština znanja? Šta je osnova celokupnog znanja koje ljudi stiču? Zar ono nije zasnovano na teoriji evolucije? Nije li znanje, do kojeg je čovek došao istraživanjem i sumiranjem, zasnovano na ateizmu? Da li bilo šta od tog znanja ima veze s Bogom? Da li je ono povezano sa obožavanjem Boga? Je li povezano sa istinom? (Nije.) Kako, dakle, Sotona koristi znanje da bi čoveka iskvario? Maločas rekoh da ništa od tog znanja nije povezano ni sa obožavanjem Boga, niti sa istinom. Neki ljudi o tome ovako razmišljaju: „Znanje možda nema nikakve veze sa istinom, ali ono ipak ne kvari ljude.” Kako vi na to gledate? Da li te je znanje naučilo da čovek sreću stvara vlastitim rukama? Je li te znanje naučilo da je čovekova sudbina u njegovim rukama? (Da.) O kakvim se tu rečima radi? (To su đavolske reči.) Potpuno ste u pravu! To su đavolske reči! Znanje je zapravo prilično složeno. Jednostavno rečeno, kojoj god oblasti da pripada, znanje je nešto što ljudi smatraju dobrim. Kako znanje nastaje? Sve znanje su izveli nevernici koji ne spoznaju Boga i ne obožavaju Ga. Kad ljudi proučavaju ovu oblast znanja, ne mogu da vide da Bog drži suverenost nad svim stvarima; ne mogu da vide da Bog upravlja ili rukovodi svim stvarima. Umesto toga, sve što rade jeste da beskrajno istražuju i ispituju u sferi znanja i tragaju za odgovorima koji su znanje. Nije li, međutim, tačno da ljudi koji ne veruju u Boga, već se bave isključivo istraživanjem, nikada neće pronaći prave odgovore? Sve što znanje može da ti obezbedi jesu sredstva za život, posao i prihodi zbog kojih nećeš ostati gladan, ali te ono nikad neće navesti da obožavaš Boga, niti će te navesti da se kloniš zla. Što više znanja budu sticali, ljudi će više želeti da se bune protiv Boga, da proučavaju Boga, da Ga testiraju i da Mu se suprotstavljaju. Čemu, dakle, znanje, prema onome što sada vidimo, podučava ljude? Ono u celosti predstavlja Sotoninu filozofiju. Imaju li te filozofije i zakoni opstanka, koje Sotona širi među iskvarenim ljudskim rodom, ikakve veze sa istinom? Oni nemaju ništa sa istinom i zapravo su protivni istini. Ljudi često kažu: „Život je kretanje” i „Čovek je gvožđe, a hrana čelik, bićete gladni ako ne budete jeli”; šta te izreke predstavljaju? To su zablude, koje u čoveku izazivaju osećaj gađenja. U čovekovo takozvano znanje, Sotona je uneo dosta svoje filozofije za ovozemaljsko ophođenje i vlastitog načina razmišljanja. Čineći to, on čoveku omogućava da usvoji njegov način razmišljanja, njegovu filozofiju i njegova gledišta, kako bi pomoću njih mogao da negira postojanje Boga i vrhovnu Božju vlast nad svim stvarima i nad čovekovom sudbinom. Prema tome, kako čovekovo proučavanje napreduje i kako stiče sve šira znanja, to mu je postojanje Boga sve manje jasno i možda čak više ni ne oseća da Bog postoji. Pošto je Sotona čoveku usadio izvesne misli, stavove i predstave, zar on čoveka nije obmanuo i iskvario čim je u njega ubrizgao taj otrov? Od čega, dakle, po vašem mišljenju, ljudi danas žive? Zar oni ne žive na osnovu znanja i misli koje im je usadio Sotona? I zar sve ono što je unutar tog znanja i tih misli skriveno – zar sve to nisu Sotonine filozofije i njegov otrov? Čovek, dakle, živi od Sotoninih filozofija i otrova. A u čemu je srž Sotoninog kvarenja čoveka? On čoveka želi da natera da negira Boga, da Mu se suprotstavlja i da se buni protiv Njega, baš kao što to i sâm Sotona čini; to je Sotonin krajnji cilj, a to je ujedno i sredstvo kojim on kvari čoveka.

Na početku ćemo se pozabaviti najpovršnijim aspektom znanja. Mogu li gramatika i reči raznih jezika da iskvare ljude? Da li reči mogu da iskvare ljude? Reči ne kvare ljude; one su oruđe koje ljudi koriste za međusobno sporazumevanje, a ujedno su i oruđe pomoću kojeg komuniciraju s Bogom, da i ne pominjemo da jezik i reči trenutno predstavljaju način na koji Bog komunicira sa ljudima. Reči su oruđe i reči su neophodne. Zar nije znanje i kad kažemo da jedan plus jedan daju dva i da je dva puta dva jednako četiri? Može li, međutim, to znanje da te iskvari? Radi se o opštem znanju – o fiksnom obrascu – te stoga ono ne može da iskvari ljude. Koje to onda vrste znanja zaista kvare ljude? Znanje koje ljude kvari jeste ono znanje koje je prepleteno sa Sotoninim gledištima i mislima. Sotona nastoji da ta svoja gledišta i misli ljudima usadi posredstvom znanja. U nekom članku, na primer, ničeg lošeg nema u samim rečima od kojih je taj članak sačinjen. Problem leži u stavovima i namerama autora koji je taj članak napisao, kao i u sadržaju njegovih misli. To su stvari koje se tiču duha, a one su zaista u stanju da iskvare ljude. Primera radi, kad gledaš neku TV-emisiju, šta bi od sadržaja te emisije moglo da promeni stavove ljudi? Da li bi ljude moglo da iskvari ono što su izgovorili izvođači, to jest, same njihove reči? (Ne.) Šta bi onda moglo da iskvari ljude? To bi mogle da učine glavne zamisli i sadržaj te emisije, koji bi trebalo da predstavljaju stavove njenog reditelja. Informacije sadržane u tim njegovim stavovima mogle bi da pokolebaju ljudska srca i umove. Zar nije tako? Sad znate na šta mislim kad vam ovde govorim o Sotoni koji koristi znanje da bi ljude iskvario. Nećete me pogrešno razumeti, je li tako? Kada, dakle, sledeći put budeš čitao neki roman ili članak, hoćeš li moći da proceniš da li misli izražene pisanim rečima kvare čovečanstvo, ili doprinose njegovoj dobrobiti? (Da, donekle ću moći.) Ovo je nešto što se mora polako proučavati i doživljavati, a ne nešto što je odmah i lako razumljivo. Kad, recimo, istražuješ ili proučavaš neku oblast znanja, određeni pozitivni aspekti tog znanja mogu ti pomoći da stekneš opšta znanja o toj oblasti i ujedno ti omogućiti da spoznaš šta je to što ljudi treba da izbegavaju. Uzmimo, na primer, „električnu struju” – to je jedna oblast znanja, zar ne? Zar ne bi bio neznalica kad ne bi znao da struja može da izazove strujni udar i da povredi ljude? Ali, kad ovladaš tom oblašću znanja, nećeš više biti nepažljiv pri rukovanju električnim uređajima i znaćeš kako da koristiš struju. Sve su to pozitivne stvari. Da li vam je sada jasno ovo o čemu smo razgovarali, kada je reč o tome kako znanje kvari ljude? Postoje mnoge vrsta znanja koje se proučavaju u svetu, i morate izdvojiti dovoljno vremena da biste mogli da ih međusobno razlikujete.

– „Reč”, tom II, „O spoznaji Boga”, „Sȃm Bog, jedinstveni V”

Kako Sotona koristi nauku da bi iskvario čoveka

Šta je nauka? Nije li tačno da baš svako ljudsko biće nauku smatra izuzetno prestižnom i temeljnom? Kada se nauka pomene, zar ljudi ne pomisle: „Ovo je nešto što je van domašaja običnih ljudi; to je tema kojom mogu da se bave samo naučni istraživači i stručnjaci; to nema nikakve veze sa nama, običnim ljudima”? Ima li nauka ikakve veze s običnim ljudima? (Da.) Na koji način Sotona koristi nauku da bi ljude iskvario? U ovoj našoj raspravi, govorićemo samo o stvarima s kojima se ljudi u životu često susreću i zanemarićemo ostala pitanja. Postoji reč, „geni”. Čuli ste za nju? Poznat vam je taj izraz. Nisu li geni otkriveni posredstvom nauke? Šta tačno geni znače ljudima? Zar ne navode ljude da telo doživljavaju kao nešto misteriozno? Kad se ljudi po prvi put upoznaju s ovom temom, zar među njima neće biti onih – naročito radoznalih – koji će poželeti da saznaju više pojedinosti o tome? Ovi radoznalci će svu svoju energiju usmeriti na ovu temu, a kada ne budu imali šta drugo da rade, informacije o tome potražiće u knjigama i na internetu, kako bi saznali što više detalja. Šta je nauka? Jednostavno rečeno, nauku čine misli i teorije o stvarima koje čoveka zanimaju, o stvarima koje su nepoznate i koje im Bog nije rekao; nauka predstavlja skup misli i teorija o tajnama koje čovek želi da istraži. Koliki je opseg nauke? Moglo bi se reći da je opseg nauke prilično širok; čovek istražuje i proučava sve što ga zanima. Nauka obuhvata istraživanje pojedinosti i zakonitosti u vezi s ovim stvarima, na osnovu čega se zatim iznose uverljive teorije, zbog kojih će svako pomisliti: „Ovi naučnici su zaista sjajni! Znaju toliko toga da mogu da razumeju ove stvari!” Ljudi se zaista dive naučnicima, zar ne? A kakva su gledišta ljudi koji se bave naučnim istraživanjem? Zar oni ne žele da istraže vaseljenu, da istraže sve te misteriozne pojave u oblastima koje ih zanimaju? Koji je krajnji ishod svega toga? U nekim granama nauke, ljudi svoje zaključke izvode na osnovu pretpostavki, a u drugim se oslanjaju na ljudsko iskustvo prilikom izvođenja zaključaka. U nekim, pak, trećim oblastima nauke, oni do svojih zaključaka dolaze na osnovu istorijskih podataka i posmatranja okolnosti. Nije li tako? Šta, dakle, nauka donosi ljudima? Nauka ljudima samo dopušta da vide objekte u fizičkom svetu, ona samo zadovoljava čovekovu radoznalost, ali ne može da omogući čoveku da vidi zakone po kojima Bog ima suverenost nad svim stvarima. Čini se da je čovek u nauci pronašao odgovore, a ti odgovori zaluđuju i donose privremeno zadovoljstvo, zadovoljstvo koje služi tome da čovekovo srce ograniči na materijalni svet. Čovek oseća da je dobio odgovore od nauke, pa kakvo god pitanje da se pojavi, on koristi naučna gledišta kao osnovu da to proveri i prihvati. Čovekovo srce biva zavedeno naukom i opsednuto njome, i kao rezultat toga, čovek više ne namerava da spozna Boga, obožava Boga ni da veruje da sve stvari dolaze od Boga, niti misli da bi čovek sve odgovore trebalo da dobije od Boga. Nije li tako? Što više čovek veruje u nauku, to je apsurdniji, verujući kako za sve postoji naučno rešenje i kako se istraživanjem sve može rešiti. Takvi ljudi ne tragaju za Bogom, niti veruju da On postoji. Ima mnogo dugogodišnjih vernika koji će, kad naiđu na neki problem, upotrebiti računar da bi potražili i pronašli odgovore; oni veruju samo naučnim saznanjima. Oni ne veruju da su Božje reči istina, ne veruju da Božje reči mogu da reše sve probleme čovečanstva i ne posmatraju svaki problem čovečanstva sa stanovišta istine. Ma s kakvim problemom da se susretnu, nikada se ne mole Bogu, niti taj problem nastoje da reše traganjem za istinom u Božjim rečima. U mnogim stvarima, i dalje veruju da znanje može da im reši problem i da konačni odgovor leži u nauci. U srcima takvih ljudi, Boga uopšte i nema. Oni su bezvernici, a njihovi stavovi o veri u Boga nimalo se ne razlikuju od stavova mnogih intelektualaca visokog nivoa i naučnika, koji stalno pokušavaju da Boga proučavaju primenom naučnih metoda. Ima, na primer, mnogo verskih stručnjaka koji su otišli i pregledali Nojevu barku na planini gde se zaustavila, i time dokazali postojanje barke. Ali oni u spoljašnjoj pojavi te barke ne vide dokaz da Bog postoji. Oni jedino veruju u priče i istoriju; to je rezultat naučnog istraživanja i proučavanja materijalnog sveta. Ako istražuješ materijalni svet, bilo da se radi o mikrobiologiji, astronomiji ili geografiji, nikada nećeš doći do rezultata kojim bi se utvrdilo postojanje Boga ili to da On ima suverenost nad svim stvarima. Šta, dakle, nauka donosi čoveku? Zar ona čoveka ne udaljava od Boga? Zar zbog nje ljudi Boga ne podvrgavaju proučavanju? Zar ona ne doprinosi da ljudi postanu još sumnjičaviji u pogledu Božjeg postojanja i suvereniteta, te da Ga time poreknu i izdaju? To su posledice. Kad Sotona, dakle, nauku koristi da bi čoveka iskvario, koji on cilj time pokušava da postigne? On naučnim zaključcima želi da zaludi i otupi ljude, i da dvosmislenim odgovorima zauzme njihova srca, kako oni ne bi tragali za Bogom, niti verovali u Njegovo postojanje. Zbog toga kažem da nauka takođe predstavlja jedan od načina na koji Sotona ljude kvari.

Kako Sotona koristi tradicionalnu kulturu da bi iskvario čoveka

Da li je tačno da ima mnogo toga što se smatra sastavnim delom tradicionalne kulture? (Tačno je.) Šta se zapravo podrazumeva pod „tradicionalnom kulturom”? Neki kažu da je to nešto što smo nasledili od svojih predaka – to je jedan aspekt ovog pojma. Od samog početka, načini života, običaji, izreke i pravila, prenosili su se u okviru porodice, etničke grupe, pa čak i čitavog ljudskog roda, i usađivali se u misli ljudi. Ljudi ih smatraju neizostavnim delom života i gledaju na njih kao na pravila, poštujući ih kao da predstavljaju sâm život. Ljudi zaista nikada nisu hteli da ta pravila menjaju, niti da ih se odreknu, zbog toga što su ih nasledili od vlastitih predaka. Postoje i drugi aspekti tradicionalne kulture koji su ukorenjeni u ljudskoj srži, poput ideja nasleđenih od Konfučija i Mencija, ili onih kojima su ljude podučavali kineski taoizam i konfučijanizam. Zar nije tako? Šta sve spada u tradicionalnu kulturu? Da li tu spadaju i praznici koje ljudi proslavljaju? Kao, na primer: Prolećni festival, Festival lampiona, Dan čišćenja grobnica, Festival zmajevih čamaca, kao i Festival duhova i Festival žetve. Neke porodice čak proslavljaju dane kad njihovi stariji članovi dostignu određeno doba ili kad deca navrše jedan mesec ili stotinu dana. I tako dalje. Sve su to tradicionalni praznici. Nije li tačno da su svi ti praznici zasnovani na tradicionalnoj kulturi? Šta je srž tradicionalne kulture? Ima li ona ikakve veze sa obožavanjem Boga? Ima li to veze sa obavezivanjem ljudi da praktikuju istinu? Postoje li praznici tokom kojih ljudi prinose žrtve Bogu, posećuju Njegov oltar i primaju Njegova učenja? Ima li takvih praznika? (Nema.) Šta ljudi rade tokom svih tih praznika? U današnje vreme, ljudi na njih gledaju kao na priliku da dobro pojedu, popiju i da se zabave. Iz kog se izvora napaja tradicionalna kultura? Od koga potiče tradicionalna kultura? Ona potiče od Sotone. Iza kulisa svih tih tradicionalnih praznika, Sotona ljudima usađuje u glavu određene stvari. Koje su to stvari? Prilika da ljudi upamte svoje pretke – je li to jedna od tih stvari? Primera radi, na Dan čišćenja grobova, ljudi uređuju grobove i prinose žrtve svojim precima da ih ne bi zaboravili. Sotona se takođe stara o tome da ljudi upamte da treba da budu rodoljubivi; primer za to je Festival zmajevih čamaca. A šta je sa Festivalom žetve? (On je povod za porodična okupljanja.) Kakva je pozadina tih porodičnih okupljanja? Koji je njihov razlog? Porodice se okupljaju da bi se razgovaralo i da bi se članovi emotivno povezali. Ima, naravno, mnogo načina da se opišu razlozi tih proslava, bilo da se radi o Lunarnoj Novoj godini ili Festivalu lampiona. Koje god razloge da neko pripisuje tim proslavama, sve su one zapravo način na koji Sotona ljudima usađuje u glavu svoju filozofiju i način razmišljanja, s ciljem da se ljudi udalje od Boga i da ne znaju da Bog postoji, već da, umesto toga, žrtve prinose ili svojim precima ili samom Sotoni, odnosno da jedu, piju i zabavu nalaze u telesnim uživanjima. Tokom proslavljanja svih tih praznika, Sotonine misli i stavovi usađuju se duboko u umove ljudi, a da oni toga nisu ni svesni. Kad uđu u četrdesete, pedesete ili čak poznije godine, sve te Sotonine misli i stavovi već su duboko ukorenjeni u njihovim srcima. Štaviše, oni se iz petnih žila trude da te ideje, bile one ispravne ili pogrešne, neselektivno i bez rezerve prenesu na sledeće generacije. Zar nije tako? (Jeste.) Kako tradicionalna kultura i pomenuti praznici kvare ljude? Znate li? (Pravila tih tradicija sve više ograničavaju ljude i vezuju im ruke, tako da im ne preostaje ni vremena ni energije da tragaju za Bogom.) To je jedan od aspekata. Primera radi, svi slave Lunarnu Novu godinu – zar ne bi bio tužan da je i ti nisi proslavio? Ima li tvom srcu sujeverja? Možda osećaš: „Pošto nisam proslavio Novu godinu i pošto mi je prvi dan Lunarne Nove godine loše prošao, zar mi neće i ostatak godine biti loš”? Zar se ne bi zabrinuo i donekle uplašio? Ima čak i onih kojima se, nakon što svojim precima godinama nisu prinosili žrtve, u snu iznenada javi neki pokojnik da od njih traži novac. Kako se oni tada osećaju? „Kako je tužno što je toj osobi sada potreban novac! Spaliću nešto papirnog novca za njenu dušu. Naprosto, ne bi bilo u redu da to ne učinim. To bi nama živima moglo da donese neku nesreću – ko će ga znati kada nas nešto može strefiti?” Takvi će ljudi u svojim srcima uvek nositi taj oblačak brige i straha. A ko je uzrok te zabrinutosti? Njen izvor leži u Sotoni. Nije li to jedan od načina na koji Sotona kvari čoveka? On koristi razna sredstva i izgovore da bi te kontrolisao, da bi ti pretio i da bi te vezao, usled čega ti postaješ omamljen, popuštaš mu i potčinjavaš mu se; eto tako Sotona ljude kvari. Kad su ljudi slabi ili kad nisu u potpunosti svesni situacije, oni u toj svojoj zbunjenosti često mogu nešto da učine nenamerno; drugim rečima, oni nenamerno padaju Sotoni u šake i mogu delovati nesvesno, te tako počiniti neke stvari ne znajući šta rade. To je način na koji Sotona kvari čoveka. Postoji čak i popriličan broj ljudi koji se nerado rastaju od duboko ukorenjene tradicionalne kulture i koji naprosto ne mogu da je se odreknu. Ti ljudi, naročito dok su slabi i negativni, žele da proslavljaju ovakve praznike, žele da se susreću sa Sotonom i da uvek, iznova, udovoljavaju njegovim željama, što njihovim srcima donosi utehu. Kakva je pozadina tradicionalne kulture? Da li iza njenih kulisa sve konce vuče crna ruka Sotone? Da li njome upravlja i manipuliše Sotonina rđava priroda? Da li je sve to pod njegovom kontrolom? (Jeste.) Da li bismo, za ljude koji žive u tradicionalnoj kulturi i koji proslavljaju te tradicionalne praznike, mogli reći da zapravo žive u okruženju u kojem ih Sotona neprestano obmanjuje i kvari, te da su oni, štaviše, srećni zbog toga? (Da.) To je nešto što svi priznajete i što je svima poznato.

– „Reč”, tom II, „O spoznaji Boga”, „Sȃm Bog, jedinstveni V”

Svakodnevne reči Božje  Odlomak 150

Kako Sotona koristi sujeverje da bi iskvario čoveka

Kako Sotona koristi sujeverje da bi iskvario ljude? Svi ljudi žele da znaju svoju sudbinu, a njihovu radoznalost Sotona koristi da bi ih namamio. Ljudi se u gatanje, proricanje sudbine i čitanje crta lica upuštaju zato da bi saznali šta će im se dešavati u budućnosti i kakav im put predstoji. Od koga, međutim, na kraju krajeva, zavise sudbina i izgledi, oko kojih su ljudi toliko zabrinuti? (Oni su u Božjim rukama.) Sve je to u rukama Božjim. Šta bi Sotona, dok koristi ove metode, hteo da ljudi saznaju? Posredstvom čitanja crta lica i proricanje sudbine, Sotona ljudima želi da saopšti da zna kakva ih sudbina čeka i da, štaviše, on tom njihovom sudbinom upravlja. On bi da ovu priliku i ove metode iskoristi da bi ljude kontrolisao, kako bi mu oni slepo verovali i slušali svaku njegovu reč. Kako bi se ti, recimo, osećao kad bi gatara, dok ti čita crte lica, sklopila oči i savršeno jasno opisala sve što ti se događalo tokom poslednjih nekoliko decenija? Odmah bi pomislio: „Kako pogađa! Kako zna moju prošlost iako o njoj nisam nikome pričao? Zaista se divim ovoj gatari!” Zar je Sotoni teško da zna sve o tvojoj prošlosti? Bog te je doveo tu gde se danas nalaziš, a Sotona je za sve to vreme kvario ljude i pratio te. Ono što su za tebe decenije života, za Sotonu je tek jedan tren, te stoga njemu nije teško da zna sve te stvari. Kad shvatiš da je tačno sve što Sotona kaže, zar mu nećeš predati svoje srce? Zar mu nećeš prepustiti kontrolu nad tvojom budućnošću i bogatstvom? Tvoje će srce istog trena prema njemu osetiti izvesno poštovanje i strah, a nekim će ljudima on u tom trenutku možda već i preoteti dušu. A ti ćeš gataru odmah upitati: „Šta sada da radim? Čega da se klonim tokom predstojeće godine? Koje stvari ne smem da radim?” Na to će ti ona odgovoriti: „Ne smeš ići tamo, ne smeš raditi ovo, nemoj da nosiš ovu boju odeće, treba ređe da posećuješ neka mesta, neke stvari treba da radiš češće…” Zar nećeš odmah primiti k srcu sve što ti bude rekla? Njene ćeš reči napamet naučiti brže nego Božje. Zašto ćeš ih tako brzo upamtiti? Zato što bi hteo da se osloniš na Sotonu kako bi te pratila sreća. A zar ti on upravo u tom trenutku neće ugrabiti srce? Kad vidiš da se njegova predviđanja jedno za drugim ostvaruju, zar ne bi poželeo da mu se odmah vratiš, kako bi saznao kakva te sudbina očekuje naredne godine? (Da.) Uradio bi sve što ti Sotona kaže da uradiš i klonio bi se stvari za koje on kaže da treba da ih izbegavaš. Zar se na taj način ne pokoravaš svakoj njegovoj reči? Ubrzo nakon toga, pohrlićeš mu u zagrljaj, bićeš obmanut i potpašćeš pod njegovu kontrolu. To se dešava zato što veruješ da je sve što on govori istina i što veruješ da on zna sve o tvom prošlom i sadašnjem životu, kao i o onome što te u budućnosti čeka. To je metod koji Sotona koristi da bi upravljao ljudima. Ali, ko zapravo, u stvarnosti, upravlja životima ljudi? Upravlja Sâm Bog, a ne Sotona. Sotona samo koristi svoje vešte trikove da bi, u ovom slučaju, prevario neuke ljude i one koji vide samo materijalni svet, naveo ih da mu poveruju i da se oslone na njega. Nakon toga, oni padaju Sotoni u ruke i slušaju svaku njegovu reč. Popušta li Sotona ikada svoj stisak, kad vidi da ljudi žele da veruju u Boga i da Ga slede? Ne popušta. Da li u toj situaciji ljudi zaista padaju Sotoni u šake? (Da.) Da li bismo, u tom smislu, mogli reći da je Sotonino ponašanje bestidno? (Da.) Zašto bismo tako rekli? Zato što se radi o taktikama prevare i obmane. Sotona je bestidan i dovodi ljude u zabludu da on upravlja njihovim okruženjem i njihovom sudbinom. To neuke ljude navodi da mu se potpuno pokore. Bivaju prevareni sa svega nekoliko reči. U svojoj omamljenosti, ljudi mu se duboko klanjaju. Koje, dakle, metode Sotona koristi i šta govori da bi te naveo da poveruješ u njega? Iako mu ti, recimo, možda nisi saopštio od koliko se članova sastoji tvoja porodica, on će možda ipak biti u stanju da ti kaže koliko ona broji ljudi i da navede godine starosti tvojih roditelja i tvoje dece. Ako si pre toga možda i bio donekle sumnjičav i nepoverljiv prema Sotoni, zar ti se on ne bi učinio makar malo uverljivijim nakon što ti saopšti sve te stvari? On bi ti, zatim, mogao reći da si u poslednje vreme naporno radio, da ti pretpostavljeni ne odaju priznanje koje zaslužuješ, da uvek rade protiv tebe i tome slično. Kad bi to čuo, ti bi pomislio: „Potpuno je u pravu! Na poslu mi ne ide naročito glatko.” I tako bi mu još snažnije poverovao. Potom bi te još nečim obmanuo, navodeći te da mu sve više veruješ. I tako bi ti, malo po malo, shvatio kako više nisi u stanju da mu se odupreš i da prema njemu ostaneš sumnjičav. Sotona, dakle, koristi par prostih i čak jeftinih trikova i na taj te način obmanjuje. Kako budeš sve više obmanut, izgubićeš orijentaciju, nećeš znati kako da postupaš i polako ćeš početi da radiš ono što ti Sotona kaže da uradiš. To je taj „briljantni” metod kojim Sotona kvari ljude i zbog kojeg ti nesvesno upadaš u njegovu klopku i bivaš zaveden njime. Sotona ti najpre saopšti nekoliko stvari koje ljudi smatraju dobrim, a zatim te savetuje šta da radiš i čega da se kloniš. Eto kako ti nesvesno bivaš nasamaren. Kad jednom nasedneš na taj trik, stvari će polako postajati sve ozbiljnije; stalno ćeš razmišljati o tome šta ti je Sotona rekao i šta ti je naložio da uradiš, te ćeš na taj način nesvesno postati opsednut njime. Zašto je to tako? Zato što su ljudi lišeni istine i što nisu u stanju da čvrsto stoje na svojim nogama i odupru se zavođenju i iskušenjima od strane Sotone. Suočeni s njegovom rđavošću, s njegovom lažljivošću, izdajstvom i pakošću, ljudi su tako neuki, nezreli i slabi, zar ne? Nije li to jedan od načina na koji Sotona ljude kvari? (Jeste.) Ljudi nesvesno i postepeno bivaju prevareni i obmanuti raznim Sotoninim metodama, zato što im nedostaje sposobnost da razlikuju pozitivno od negativnog. Nedorasli su i nesposobni da trijumfuju nad Sotonom.

– „Reč”, tom II, „O spoznaji Boga”, „Sȃm Bog, jedinstveni V”

Kako Sotona koristi društvene trendove da bi iskvario čoveka

Kada su nastali društveni trendovi? Jesu li oni nastali tek u današnje vreme? Moglo bi se reći da su društveni trendovi nastali onda kad je Sotona počeo da kvari ljude. Šta je sve obuhvaćeno društvenim trendovima? (Stilovi odevanja i šminka.) To su stvari sa kojima ljudi često dolaze u kontakt. Stilovi odevanja, moda i trendovi – sve te stvari predstavljaju samo jedan mali aspekt. Ima li još nešto? Da li se u to računaju i popularne fraze koje ljudi često smišljaju? Da li se računaju i načini života za kojima ljudi žude? Spadaju li tu i muzičke zvezde, poznate ličnosti, časopisi i romani koje ljudi vole? (Da.) Koji je aspekt društvenih tokova, po vašem mišljenju, u stanju da čoveka iskvari? Koji od ovih trendova je vama najprivlačniji? Neki kažu: „Mi smo svi dostigli određenu starost, imamo po pedeset, šezdeset, sedamdeset ili osamdeset godina, te stoga više ne uspevamo da pratimo ove trendove i oni, zapravo, ne mogu da nam zadrže pažnju.” Je li ovo tačno? Drugi kažu: „Ne pratimo poznate ličnosti, jer to je nešto što rade dvadesetogodišnjaci; uz to se i ne oblačimo po poslednjoj modi, jer to rade samo ljudi koji vode računa o svom imidžu.” Šta, dakle, od svega ovoga može da vas iskvari? (Popularne fraze.) Mogu li te fraze da iskvare ljude? Daću vam jedan primer, a vi vidite da li on ljude kvari ili ne: „Svet se vrti oko novca”; je li ovo trend? U poređenju s modnim i kulinarskim trendovima koje ste pomenuli, nije li ovo moćnije? „Svet se vrti oko novca” je filozofija Sotone. Ona je veoma rasprostranjena među ljudskim rodom, u svakom društvu; moglo bi se reći da je to trend. Razlog leži u činjenici da je ova fraza usađena u srce svakog čoveka, koji je u početku nije prihvatao, ali se onda prećutno složio s njom, kad je došao u dodir sa stvarnim životom i počeo da oseća kako su te reči zapravo istinite. Zar ovo nije proces u kom Sotona iskvaruje čoveka? Možda ljudi nemaju isti stepen znanja iz prve ruke o ovoj izreci, ali je svi na različitim nivoima tumače i priznaju na osnovu onoga što se oko njih dešavalo i na osnovu svega što su lično iskusili. Zar nije tako? Bez obzira na to koliko iskustva čovek ima sa ovom izrekom, kakav je negativan efekat ona imala na njegovo srce? Taj efekat se ogleda u tome da ljudska bića na ovom svetu – a može se reći da to uključuje baš svakoga od vas – otkrivaju nešto iz svojih naravi. Šta je to? To je obožavanje novca. Da li je lako to ukloniti iz čovekovog srca? Ne, nije lako! To pokazuje da je Sotona zaista duboko iskvario čoveka! Sotona koristi novac kako bi namamio ljude i sve ih iskvario tako da su postali stvorenja koja obožavaju novac i materijalne želje. A kako se to obožavanje novca ispoljava kod ljudi? Pa, zar ne mislite da na ovom svetu ne biste mogli da preživite bez novca i da bez njega ne biste mogli da proživite ni jedan jedini dan? Koliko novca ljudi imaju, određuje koliko je visok njihov status; koliko novca ljudi imaju, određuje koliko su ugledni. Siromašni ne mogu da stoje ponosno i uzdignute glave, dok bogati imaju visok status, stoje ponosno i uzdignute glave, te mogu da govore glasno i da žive nadmeno i neobuzdano. Šta ova izreka i trend donose čoveku? Nije li istina da su mnogi ljudi spremni da podnesu bilo kakvu žrtvu kako bi zaradili novac? Zar mnogi ljudi ne gube svoje dostojanstvo i integritet dok streme što većoj količini novca? Zar mnogi ljudi ne gube priliku da obavljaju svoju dužnost i slede Boga zarad novca? Zar gubitak prilike da se zadobije istina i bude spasen nije najveći gubitak za ljude? Samo koristeći ovaj metod i ovu izreku, Sotona u toj meri kvari čoveka. Nije li Sotonina namera zlokobna? Nije li ovo zlonameran trik? To je samo popularna izreka, pa ipak ti prelaziš od neslaganja s njom do toga da na kraju poveruješ da je ona istina i do tog trenutka tvoje srce već biva potpuno zarobljeno od strane Sotone, pa stoga mimo svoje volje počinješ da živiš prema toj izreci. U kojoj je meri ova izreka uticala na tebe? Iako možda poznaješ istiniti put i možda znaš istinu, ipak si nemoćan da stremiš ka njoj. Iako ti je možda sasvim jasno da su Božje reči istina, ipak nisi voljan da platiš cenu niti da trpiš kako bi je zadobio. Ti bi, umesto toga, radije žrtvovao svoju budućnost i sudbinu kako bi se do samoga kraja suprotstavljao Bogu. Bez obzira na to šta Bog kaže, bez obzira na to šta On čini, bez obzira na to koliko je duboka i velika Božja ljubav prema tebi, u onoj meri u kojoj si u stanju da je shvatiš, ti bi tvrdoglavo bio uporan u tome da se naprežeš zbog te izreke. Drugim rečima, ova izreka te je već zaludela i kontroliše tvoje misli, ona već upravlja tvojim ponašanjem, a ti bi joj radije dozvolio da upravlja tvojom sudbinom, nego što bi otpustio svoju težnju za bogatstvom. To što možeš tako da postupaš, to što reči Sotonine mogu da te kontrolišu i tobom manipulišu – zar to ne znači da te je Sotona zaludeo i iskvario? Zar to ne znači da su Sotonina filozofija i misli, kao i Sotonina narav pustili koren u tvom srcu? Ako isključivo težiš bogatstvu i odustaješ od stremljenja ka istini, ne znači li to da je Sotona ostvario svoj cilj da te zaludi? Upravo tako stoje stvari. Možeš li, dakle, da osetiš kad te Sotona zaludi i iskvari? Ne možeš. Ako ne možeš da vidiš Sotonu koji ti stoji pred nosom, niti da osetiš kako je to upravo Sotona koji deluje iz senke, da li bi onda mogao da vidiš Sotoninu rđavost? Da li bi mogao da znaš kako Sotona kvari ljudski rod? Sotona kvari ljude u svakom trenutku i na svakom mestu. Sotona im onemogućava da se odbrane od ovog kvarenja i čini ih bespomoćnim pred njim. Sotona navodi ljude da prihvate njegova razmišljanja, njegova gledišta i rđave stvari koje potiču od njega u situacijama kada su nesvesni i kada ne prepoznaju šta im se dešava, a nakon što prihvate ove stvari, ljudi nemaju ništa protiv njih. Oni te stvari neguju u sebi i drže do njih kao do nekakvog blaga, puštaju da one manipulišu i poigravaju se njima; tako ljudi žive pod vlašću Sotone, nesvesno mu se pokoravajući, dok se za to vreme sotonska iskvarenost čoveka sve više produbljuje.

– „Reč”, tom II, „O spoznaji Boga”, „Sȃm Bog, jedinstveni V”

Svakodnevne reči Božje  Odlomak 152

Sotona koristi ovih nekoliko metoda da bi iskvario ljude. Čovek poznaje i razume neka naučna načela i živi pod uticajem tradicionalne kulture, a svaki čovek je, povrh toga, ujedno naslednik i prenosilac tradicionalne kulture. Čovek je obavezan da nastavlja tradicionalnu kulturu koju mu je podario Sotona, kao i da se prilagođava društvenim trendovima koje Sotona pruža čovečanstvu. Čovek je neodvojiv od Sotone; on je u svakom trenutku saglasan sa svim onim što Sotona čini i prihvata njegovu rđavost, lažljivost, pakost i nadmenost. Otkad je stekao ovu Sotoninu narav, da li je čovek bio srećan ili rastužen svojim životom među iskvarenim ljudima? (Bio je tužan.) Zašto tako mislite? (Pošto mu sve te iskvarene stvari vezuju ruke i upravljaju njime, on živi u grehu i ophrvan je teškom borbom.) Ima ljudi koji nose naočari i svojim izgledom odaju utisak intelektualaca; neki od njih se možda izražavaju pristojno, elokventno i racionalno, a budući da su mnogo toga prošli, mogu biti veoma iskusni i prefinjeni. Mogu biti u stanju da naširoko i detaljno govore o važnim i nevažnim stvarima, kao i da analiziraju autentičnost i razloge postojanja tih stvari. Na osnovu ponašanja i spoljnog izgleda tih ljudi, kao i njihovog karaktera, ljudskosti, držanja i tome slično, neko bi mogao zaključiti kako im je nemoguće naći zamerku. Takvi se ljudi naročito dobro prilagođavaju aktuelnim društvenim trendovima. Mada neki od njih mogu čak biti i u poznijim godinama, oni nikad ne zaostaju za trendovima svog vremena i nikad nisu prestari za učenje. Iako, na prvi pogled, jednoj takvoj osobi niko ne može da nađe zamerku, ona je ipak, potpuno i u celosti, do srži iskvarena od strane Sotone. Uprkos tome što se kod tih ljudi nikakva greška ne može uočiti spolja, što su oni naizgled nežni i prefinjeni, što poseduju znanje, izvesnu moralnost i integritet, i što po znanju nimalo ne zaostaju za mlađima, takvi ljudi, po svojoj priroda-suštini, ipak predstavljaju živi model Sotone u punoj veličini; jednom rečju, svako od njih je pljunuti Sotona. To su „plodovi” Sotoninog rada na kvarenju ljudi. Možda će vas povrediti ovo što sam vam ispričao, ali sve je sušta istina. Znanje koje čovek proučava, nauka koju razume i sredstva koja bira da bi se uklopio u društvene trendove – sve su to, bez izuzetka, oruđa kojima Sotona ljude kvari. To je apsolutno tačno. Čovek, dakle, živi sa svojom naravi koju je Sotona potpuno iskvario, te stoga nema načina da sazna šta je Božja svetost, ni kakva je Božja suština. To je zato što se, gledano spolja, u načinima na koje Sotona kvari čoveka ne može uočiti greška; to jest, samo na osnovu nečijeg ponašanja ne može se reći da s tom osobom nešto nije u redu. Svako svoj posao obavlja na uobičajeni način i živi normalnim životom; ljudi normalno čitaju knjige i novine, normalno uče i razgovaraju. Neki ljudi su ponešto naučili o etici i dobro im leži govorništvo, za svakog imaju razumevanja i druželjubivi su, uslužni su i milosrdni, ne upuštaju se u prepirke i ne iskorišćavaju druge ljude. Iskvarena sotonska narav, međutim, duboko je ukorenjena u njima, a ta se suština ne može promeniti oslanjanjem na napore spolja. Zbog te suštine čovek nije u stanju da spozna Božju svetost, a uprkos tome što mu je suština Božje svetosti razotkrivena, čovek je ne shvata ozbiljno. To je zato što je Sotona već, na razne načine, potpuno zaposeo čovekova osećanja, ideje, gledišta i misli. Ovo zaposedanje i kvarenje nije nešto privremeno ni povremeno, već je svuda i uvek prisutno. Usled toga, veliki broj ljudi koji već tri-četiri, pa čak i pet ili šest godina veruju u Boga, na sve te rđave misli, stavove, logiku i filozofije koje im je Sotona usadio, i dalje gledaju kao na nekakvo blago i ne mogu da se odvoje od njih. Budući da je čovek prihvatio sve rđave, nadmene i pakosne stvari koje potiču iz prirode Sotone, u njegovom odnosu s drugim ljudima neizbežno dolazi do čestih sukoba, rasprava i neusklađenosti, koji nastaju kao posledica Sotonine nadmene prirode. Da je Sotona ljudima podario išta pozitivno – da su, recimo, tradicionalni konfučijanizam i taoizam, koje je čovek prihvatio, zaista tako dobri – trebalo bi da slični tipovi ljudi, nakon što nešto zajednički prihvate, mogu da se međusobno slože. Zašto onda postoje tako snažne podele među ljudima koji prihvataju iste stvari? Zbog čega je to tako? Zbog toga što te stvari potiču od Sotone, a Sotona je taj koji među ljudima stvara podele. Stvari koje potiču od Sotone, ma koliko spolja delovale otmeno i sjajno, čoveku donose i tokom njegovog života iznose, jedino oholost i ništa sem rđave priprode lažljive vrste. Zar nije tako? Čak i neko ko zna dobro da se prerušava, neko ko poseduje bogato znanje ili ko je dobro vaspitan, mora dobro da se pomuči da bi sakrio svoju iskvarenu sotonsku narav. Drugim rečima, ma koliko vešto da se ta osoba prerušila, bez obzira da li si je smatrao svecem, da li si mislio da je savršena ili da je anđeo, bez obzira na to koliko si je smatrao čistom, pitanje je kakav je zapravo njen stvarni život, iza kulisa. Kakvu bi suštinu video nakon otkrovenja njene naravi? Video bi, bez sumnje, rđavu prirodu Sotoninu. Je li prihvatljivo tako kazati? (Jeste.) Pretpostavimo, na primer, da poznajete nekoga ko vam je blizak i koga ste smatrali dobrom osobom; recimo, nekoga ko vam je bio idol. S obzirom na tvoj trenutni rast, šta o toj osobi sada misliš? Ti najpre procenjuješ da li takva osoba poseduje ljudskost ili ne, da li je poštena, da li gaji iskrenu ljubav prema ljudima, kao i da li drugi ljudi od njenih reči i dela imaju koristi, odnosno, da li im one pomažu. (Ne pomažu im.) Kakve su, u tom slučaju, takozvana ljubaznost, ljubav i dobrota, koje ti ljudi otkrivaju? Sve su one lažne i sve je to puka fasada. Iza te fasade krije se rđava namera: da ta osoba postane predmet obožavanja i idol. Možete li to jasno da vidite? (Možemo.)

– „Reč”, tom II, „O spoznaji Boga”, „Sȃm Bog, jedinstveni V”

Šta čovečanstvu donose metode koje Sotona koristi da bi ljude iskvario? Donose li mu one išta pozitivno? Pre svega, može li čovek da razlikuje dobro od zla? Da li su, po tvom mišljenju, standardi na osnovu kojih poznate i važne ličnosti, urednici časopisa i drugih publikacija, danas ocenjuju šta je dobro a šta zlo, šta je ispravno a šta pogrešno – da li su, dakle ti standardi tačni? Da li oni pravedno ocenjuju ljude i događaje? Da li njihove ocene sadrže istinu? Da li ovaj svet, ovo čovečanstvo, pozitivne i negativne stvari ocenjuje na osnovu standarda istine? (Ne.) Zašto ljudi nemaju tu sposobnost? Ljudi su proučili tolika znanja i toliko toga znaju o nauci, pa poseduju velike sposobnosti, zar ne? Zašto onda nisu u stanju da pozitivne stvari razlikuju od negativnih? Zbog čega je to tako? (Zato što ljudi ne poseduju istinu; nauka i znanje nisu istina.) Sve što Sotona donosi ljudima je rđavo, iskvareno i lišeno istine, života i puta. Uz svu rđavost i iskvarenost koju Sotona donosi čoveku, možeš li za njega reći da poseduje ljubav? Možeš li reći da čovek poseduje ljubav? Neki će možda reći: „Nisi u pravu; na svetu ima mnogo ljudi koji pomažu siromašnima i beskućnicima. Zar ti ljudi nisu dobri? Ima takođe i dobrotvornih organizacija koje čine dobra dela; zar posao koji one obavljaju nije dobar?” Kako biste im odgovorili? Sotona koristi mnogo različitih metoda i teorija da bi čoveka iskvario; da li je to kvarenje čoveka neki nejasan koncept? Ne, on nije nejasan. Sotona radi i neke praktične stvari, a takođe promoviše i neka stanovišta i teorije u ovom svetu i društvu. U svakoj dinastiji i u svakoj epohi, on promoviše neku teoriju i usađuje misli u umove ljudi. Te se misli i teorije postepeno ukorenjuju u srcima ljudi, da bi ljudi zatim počeli da žive u skladu s njima. Kad jednom počnu da žive u skladu s tim, ne pretvaraju li se oni nesvesno u Sotonu? Zar tada ljudi ne postaju jedno sa Sotonom? A kad, na kraju, postanu jedno sa Sotonom, šta biva s njihovim stavom prema Bogu? Zar se on ne izjednačava sa stavom koji prema Bogu ima Sotona? Niko se ne usuđuje da to prizna, zar ne? Kako je to zastrašujuće! Zašto kažem da je priroda Sotonina rđava? Ne govorim to bez osnova; Sotoninu prirodu, naime, određujem i detaljno analiziram na osnovu svega što je on uradio i razotkrio. Kad bih samo rekao da je Sotona rđav, šta biste pomislili? Pomislili biste: „Sotonina je očigledno rđav.” Stoga te pitam: „Koji su aspekti Sotone rđavi?” Ako bi rekao: „Rđav je Sotonin otpor prema Bogu”, to i dalje ne bi bio jasan odgovor. Nakon što sam vam na ovaj način razjasnio neke specifičnosti, da li sada razumete konkretan sadržaj suštine Sotonine rđavosti? (Da.) Ako možete jasno da sagledate Sotoninu rđavu prirodu, moći ćete da sagledate i svoje trenutno stanje. Postoji li ikakva veza između te dve stvari? Da li vam je ovo od pomoći ili nije? (Jeste.) Kada vam u zajedništvu govorim o suštini Božje svetosti, da li je neophodno da govorim i o rđavoj suštini Sotone? Kakvo je vaše mišljenje o tome? (Da, neophodno je.) A zašto? (Sotonina rđavost još snažnije ističe Božju svetost.) Da li je zaista tako? Ovo je samo delimično tačno, u smislu da bez Sotonine rđavosti ljudi ne bi znali za Božju svetost; ispravno je tako kazati. Ako, međutim, kažeš da Božja svetost postoji samo zato da bi bila kontrast Sotoninoj rđavosti, da li je to tačno? Taj dijalektički način razmišljanja je pogrešan. Božja svetost je urođena suština Božja; čak i kad je Bog kroz Svoje delo razotkriva, ona je i dalje prirodni izraz Božje suštine i predstavlja urođenu suštinu Boga; ona je oduvek postojala i urođena je Sâmom Bogu, uprkos tome što je čovek ne može videti. A čovek ne može da je vidi zato što živi usred iskvarene naravi Sotonine i pod njegovim uticajem, a oni ne znaju ništa o svetosti, a kamoli o konkretnom sadržaju Božje svetosti. Da li je, dakle, bitno da u zajedništvu najpre razgovaramo o rđavoj suštini Sotone? (Da, bitno je.) Neki će možda izraziti određenu sumnju: „Ako već u zajedništvu govoriš o Sâmom Bogu, zašto onda stalno pričaš o tome kako Sotona kvari ljude i kako je Sotonina priroda rđava?” Sada ste se, napokon, rešili ove sumnje, zar ne? Tek kad razaznaju Sotonina rđavost i kad ga precizno definišu, kad budu u stanju da jasno sagledaju konkretan sadržaj i način ispoljavanja te rđavosti, njenu izvor i suštinu, ljudi će tek tada moći da, kroz raspravu o Božjoj svetosti, jasno shvate i prepoznaju šta je svetost uopšte, i šta je Božja svetost. Ako ne govorim o Sotoninoj rđavosti, neki bi mogli greškom pomisliti da pojedine stvari koje ljudi rade u društvu i među drugim ljudima – odnosno, neke stvari koje postoje na ovom svetu – mogu biti povezane sa svetošću. Nije li ovo stanovište pogrešno? (Jeste.)

– „Reč”, tom II, „O spoznaji Boga”, „Sȃm Bog, jedinstveni V”

Sotona koristi znanje da bi iskvario čoveka, a slavu i dobitak da bi ga kontrolisao (Odabrani odlomak)

Od pet načina na koje Sotona kvari čoveka, prvi koji smo pomenuli jeste znanje, te stoga hajde da znanje uzmemo kao prvu temu ovog zajedništva. Sotona znanje koristi kao mamac. Slušajte pažljivo: znanje je samo vrsta mamca. Ljudi su navedeni da vredno uče i da se iz dana u dan usavršavaju, da od znanja načine oružje i da se njime naoružaju, te da pomoću njega otvore sebi put ka nauci; drugim rečima, što više znanja stekneš, više ćeš razumeti. Sotona ljudima govori sve to; govori im da neguju uzvišene ideale dok stiču znanje, upućuje ih kako da uvećaju svoje prohteve i ambicije. Sotona čoveku, bez njegovog znanja, prenosi mnoge poruke poput ove, zbog kojih ljudi nesvesno doživljavaju te stvari kao ispravne ili korisne. Ljudi nesvesno stupaju na taj put, nesvesno vođeni sopstvenim idealima i ambicijama. Korak po korak, iz znanja koje im Sotona daje oni nehotice uče o načinima na koje razmišljaju veliki ili slavni ljudi. Uz to, oni ponešto uče i iz postupaka ljudi koje smatraju junacima. Šta je to u delima ovih junaka što Sotona zagovara kod čoveka? Šta on to želi da usadi u čoveka? Da čovek mora da bude rodoljubiv, da ima nacionalni integritet i da je herojskog duha. Šta čovek uči iz istorijskih priča i biografija herojskih ličnosti? Uči se osećaju lične odanosti, uči da bude spreman da za svoje prijatelje i braću učini sve. Iz ovog Sotoninog korpusa znanja čovek nesvesno uči i mnoge stvari koje uopšte nisu pozitivne. Usred čovekove nesvesnosti, seme koje je Sotona pripremio usađuje se u nezrele umove ljudi. Iz tog se semena u njima rađa osećaj da treba da budu veliki ljudi, da treba da budu poznati, da budu junaci i rodoljubi, da budu ljudi koji vole svoje porodice, ljudi koji će za prijatelja sve učiniti i koji imaju osećaj lične odanosti. Zavedeni od Sotone, oni nesvesno idu putem koji im je on pripremio. Dok idu ovim putem, prisiljeni su da prihvate Sotonina životna pravila. Oni potpuno nesvesno razvijaju sopstvena pravila po kojima žive, ali to nisu ništa drugo do Sotonina pravila, koja je on na silu usadio u njih. Sotona ih navodi da tokom procesa učenja neguju vlastite namere, te da određuju svoje životne ciljeve, pravila po kojima će živeti i smer kojim će se kretati, a pri tom im sve vreme usađuje sotonske stvari, služeći se pričama, biografijama i svim ostalim raspoloživim sredstvima da bi ljude malo po malo mamio, sve dok ne zagrizu. Na taj način, nekima tokom učenja počinje najviše da se dopada književnost, drugima ekonomija, trećima astronomija ili geografija. Tu su, zatim, oni kojima se dopada politika, neki drugi vole fiziku, treći hemiju, a ima čak i onih kojima se najviše dopada teologija. Sve su to delovi jedne veće celine koja čini znanje. Svako od vas u svom srcu zna o čemu se ovde zapravo radi; svi do jednog ste ranije bili u dodiru s njima. Svako od vas je u stanju da beskrajno govori o ovoj ili onoj od pomenutih oblasti znanja. Jasno je, dakle, koliko je duboko ovo znanje ušlo u umove ljudi; očigledna je pozicija koju ovo znanje zauzima u glavama ljudi i koliko duboko ono utiče na njih. Kad neko jednom razvije naklonost prema nekom aspektu znanja, kad se čovek u njega jako zaljubi, onda se u njemu nesvesno rađaju ambicije: neki bi da pišu, neki da postanu književnici, neki žele da od politike naprave sebi karijeru, dok bi se neki radije bavili ekonomijom i postali bizinismeni. Tu je, zatim, i jedan deo ljudi koji bi da postanu junaci, da budu veliki ili slavni. Bez obzira na to kakve osobe žele da postanu, ljudi nastoje da ovaj metod sticanja znanja iskoriste za svoje ciljeve, da ostvare sopstvene želje i ambicije. Koliko god to dobro zvučalo – bilo da žele da ostvare svoje snove, da svoj život ne potroše uludo ili da naprave nekakvu karijeru – ljudi gaje ove uzvišene ideale i ambicije, ali čemu sve to u suštini služi? Da li ste ikada ranije razmatrali ovo pitanje? Zašto Sotona ovako postupa? Koji je Sotonin cilj kada ove stvari usađuje u čoveka? Vaše srce mora biti načisto po ovom pitanju.

– „Reč”, tom II, „O spoznaji Boga”, „Sȃm Bog, jedinstveni VI”

Sotona koristi znanje da bi iskvario čoveka, a slavu i dobitak da bi ga kontrolisao (Odabrani odlomci)

Tokom procesa čovekovog sticanja znanja, korišćenjem najrazličitijih metoda, bilo tako što mu priča priče, što mu naprosto pruža neko konkretno znanje ili mu, pak, dopušta da zadovolji svoje želje ili težnje, kojim to tačno putem Sotona želi da povede čoveka? Čovek misli da u sticanju znanja nema ničeg lošeg, da je to nešto savršeno prirodno i opravdano. Da to izrazimo na način koji zvuči privlačno – postaviti uzvišene težnje ili imati ambicije znači imati pokretačku snagu, a to bi trebalo da bude ispravan put u životu. Ako neko može da ostvari sopstvene težnje ili da tokom svog života izgradi uspešnu karijeru, zar to nije veličanstveniji način da se proživi život? Na taj način, ne samo da čovek može da osvetla obraz svojim precima, već ima i priliku da ostavi svoj trag za generacije koje dolaze – zar to nije dobra stvar? To je dobra stvar u očima svetovnih ljudi i za njih je to ispravno i pozitivno. Da li, međutim, Sotona sa svojim podmuklim motivima samo vodi čoveka takvim putem i tu se sve završava? Naravno da ne. U stvari, ma koliko da su čovekove aspiracije velike, ma koliko da su njegove želje realne ili ispravne, sve što čovek želi da postigne, sve čemu čovek teži, neraskidivo je povezano sa dve reči. Te su dve reči vitalno važne za svaku osobu tokom celog njenog života i to su stvari koje Sotona nastoji da usadi u čoveka. Koje su to dve reči? To su „slava” i „dobitak”. Sotona koristi veoma blag metod, metod koji je u velikoj meri usklađen sa ljudskim predstavama i koji nije naročito agresivan, kako bi ljude naveo da nesvesno prihvate njegova sredstva i zakone opstanka, da razviju životne ciljeve i životne pravce, te da steknu životne težnje. Ma koliko uzvišeno zvučali ljudski opisi sopstvenih životnih težnji, ove težnje se uvek vrte oko slave i dobitka. Sve što bilo koja velika ili slavna osoba – ili, zapravo, bilo koji čovek – juri tokom celog svog života, svodi se samo na ove dve reči: „slava” i „dobitak”. Ljudi misle da, čim steknu slavu i dobitak, imaju kapital da uživaju u visokom statusu i velikom bogatstvu, te da uživaju u životu. Misle da, kad jednom steknu slavu i dobitak, imaju kapital da tragaju za zadovoljstvom i prepuštaju se razuzdanom telesnom uživanju. Zarad ove slave i dobitka za kojima žude, ljudi svoje telo, svoje srce, pa čak i sve što imaju, uključujući i svoje izglede i svoju sudbinu, s radošću i bez svog znanja o tome predaju u ruke Sotoni. Oni to rade bez rezerve i čak bez ijednog momenta sumnje i nikad ne znajući kako da povrate sve ono što su nekada imali. Mogu li ljudi, nakon što su se na ovaj način predali Sotoni i postali mu odani, očuvati bilo kakvu kontrolu nad sobom? Sigurno ne. Oni su pod potpunom i apsolutnom kontrolom Sotone. Sasvim su i u potpunosti potonuli u ovo živo blato i nisu u stanju da se iz njega izbave. Kada se neko jednom zaglibi u slavu i dobitak, on više ne traži ono što je svetlo, ono što je pravedno, niti one stvari koje su lepe i dobre. To je zato što je zavodljivost slave i dobitka prevelika za ljude; i to su stvari ka kojima ljudi mogu da streme bez prestanka, čitavog života pa čak i u večnost. Zar ovo nije stvarna situacija? Neki ljudi će reći da sticanje znanja nije ništa drugo do čitanje knjiga i učenje stvari koje već ne znaš, kako ne bi kaskao za svojim vremenom ili zaostao za svetom. Znanje stičeš samo da bi mogao da zaradiš za hleb, radi sopstvene budućnosti ili da bi zadovoljio osnovne potrebe. Ima li ikoga ko bi izdržao deceniju napornog učenja samo zarad osnovnih životnih potreba, samo kako bi obezbedio sebi hranu? Ne, nema takvih. Zašto onda čovek sve ove godine podnosi ove teškoće? Zarad slave i dobitka. To je zato što ih slava i dobitak iz daljine zovu i čekaju na njih, a oni veruju da samo sopstvenim trudom, mukom i borbom mogu zakoračiti na put koji vodi slavi i dobitku, čime zadobijaju te stvari. Takva osoba mora podneti ove teškoće zarad sopstvenog budućeg puta, zarad budućeg uživanja i boljeg života. Šta je, zapravo, to znanje – možete li Mi reći? Nisu li to zakoni i filozofija opstanka koje Sotona usađuje u čoveka, poput: „Voli Partiju, voli državu i voli svoju veru” ili „Mudar čovek se pokorava okolnostima”? Nisu li to „uzvišene težnje” života, koje je čoveku usadio Sotona, kao što su misli velikih ljudi, integritet slavnih, hrabri duh herojskih ličnosti, ili pak viteštvo i dobrota vitezova i mačevalaca iz romana o borilačkim veštinama? Ove ideje i izjave utiču na jednu generaciju za drugom; mnogi ljudi prihvataju te ideje i streme, neprekidno se bore, pa su čak i spremni da žrtvuju svoj život kako bi ispunili te „uzvišene težnje”. Ovo su sredstvo i metod kojima Sotona koristi znanje kako bi iskvario čoveka. Dakle, nakon što Sotona navede čoveka na ovaj put, da li je on u stanju da se pokori Bogu i da Ga obožava? I da li je u stanju da prihvati Božje reči i da stremi ka istini? Apsolutno ne – zato što ga je Sotona poveo stranputicom. Hajde da sada razmotrimo sledeće: unutar znanja, ideja i gledišta koja je Sotona usadio u čoveka, postoje li istine o pokornosti Bogu i slavljenju Boga? Postoje li istine o bojanju Boga i klonjenju zla? Ima li u njima ikakvih Božjih reči? Ima li u njima ičega što je od istine? Nimalo – ove stvari su potpuno odsutne. Možete li biti sigurni da stvari, koje je Sotona usadio u ljude, u sebi ne sadrže istinu? Čak i ako se ne usuđujete da to sa sigurnošću kažete, to nije problem. Dokle god priznaješ da su „slava” i „dobitak” dve ključne reči pomoću kojih Sotona ljude mami na put rđavosti, to je dovoljno.

Hajde da sada sumiramo: šta je to što Sotona koristi da bi čoveka čvrsto držao pod kontrolom? (Slava i dobitak.) Sotona koristi slavu i dobitak da kontroliše čovekove misli, navodeći ga da ne misli ni na šta drugo do na te dve stvari i navodeći ga da se bori za slavu i dobitak, podnosi teškoće zarad slave i dobitka, trpi poniženja i nosi teško breme za slavu i dobitak, žrtvuje sve što ima za slavu i dobitak i donosi svaki sud ili odluku zarad slave i dobitka. Na taj način, Sotona postavlja nevidljive okove na čoveka, i, s tim okovima na sebi, on nema ni sposobnosti ni hrabrosti da se oslobodi. Nesvesan toga, on nosi te okove dok se vuče napred korak po korak, s velikom teškoćom. Radi ove slave i dobitka, ljudski rod se udaljava od Boga, izdaje Ga i postaje sve rđaviji. Na taj način se, usred Sotonine slave i dobitka, uništava jedna generacija za drugom. Ako sada pogledamo Sotonine postupke, nisu li izrazito mrski njegovi podmukli motivi? Možda vi danas još uvek ne možete da prozrete Sotonine podmukle motive zato što mislite da bez slave i dobitka život ne bi imao smisla, i da ljudi neće više moći da vide put pred sobom, da više neće moći da vide svoje ciljeve i da će im budućnost postati mračna, mutna i sumorna. Ali, postepeno, jednog ćete dana svi spoznati da su slava i dobitak teški okovi koje Sotona postavlja čoveku. Kad osvane taj dan, potpuno ćeš se odupreti Sotoninoj kontroli i potpuno ćeš se odupreti okovima koje ti donosi Sotona. Kada poželiš da se oslobodiš svih onih stvari koje je Sotona u tebe usadio, onda ćeš raskrstiti sa Sotonom i istinski ćeš mrzeti sve što ti je Sotona doneo. Tek tada ćeš imati istinsku ljubav i čežnju za Bogom.

– „Reč”, tom II, „O spoznaji Boga”, „Sȃm Bog, jedinstveni VI”

Sotona koristi nauku da bi iskvario čoveka

Sotona koristi ime nauke da bi zadovoljio čovekovu radoznalost, njegovu želju za proučavanjem nauke i istraživanjem tajni. U ime nauke, Sotona zadovoljava čovekove materijalne potrebe i čovekov zahtev za stalnim poboljšanjem sopstvenog kvaliteta života. Pod ovim izgovorom, dakle, Sotona koristi nauku da bi čoveka iskvario. Da li Sotona, koristeći nauku na ovaj način, kvari samo ljudsko razmišljanje ili ljudski um? Šta još od ljudi, događaja i stvari iz našeg okruženja, koje možemo videti i s kojima dolazimo u dodir, Sotona kvari uz pomoć nauke? (Prirodno okruženje.) Tačno. Izgleda da vas je to jako povredilo i da imate duboko lično iskustvo o tome. Osim što različitim naučnim otkrićima i zaključcima zaluđuje čoveka, Sotona nauku koristi i kao sredstvo za bezobzirno uništavanje i eksploataciju životne sredine, koju je čoveku Bog podario. On to čini pod izgovorom da će se, ako se čovek bavi naučnim istraživanjima, njegova životna sredina i kvalitet života stalno poboljšavati, te da se svrha naučnog razvoja sastoji u zadovoljenju sve većih svakodnevnih materijalnih potreba ljudi, kao i njihove potrebe za neprestanim unapređenjem kvaliteta života. To je teorijska osnova Sotoninog razvoja nauke. Šta je, međutim, nauka donela ljudskom rodu? Zar naše životno okruženje – kao i životna sredina čitavog ljudskog roda – nisu zagađeni? Nije li zaprljan vazduh koji čovek udiše? Zar voda koju pijemo nije zagađena? Je li hrana koju jedemo još uvek organska i prirodna? Većina žitarica i povrća genetski je modifikovana, hranjena veštačkim đubrivom, a neke su varijante i stvorene uz pomoć nauke. Voće i povrće koje jedemo nije više prirodno. Čak ni prirodna jaja nije više lako pronaći, a ona više nemaju negdašnji ukus, jer ih je Sotonina takozvana nauka već obradila. Ako sagledamo širu sliku, čitava atmosfera je uništena i zagađena; planine, jezera, šume, reke, okeani i sve što je nad zemljom i pod zemljom upropašteno je takozvanim naučnim dostignućima. Ukratko, celokupno ekološko okruženje i životna sredina koju je čoveku podario Bog, upropašćeni su i uništeni takozvanom naukom. Mada ima mnogo onih koji su, u smislu traženog kvaliteta života, dobili ono čemu su se oduvek nadali, udovoljivši tako i svojim željama i svom telu, okruženje u kojem čovek živi je u suštini uništeno i upropašćeno raznim naučnim „dostignućima”. Mi sad više nemamo prava da udahnemo ni dašak čistog vazduha. Zar ovo nije tuga ljudskog roda? Može li čovek uopšte više govoriti o sreći kad je prinuđen da živi u ovakvom prostoru? Čovek živi u ovakvom prostoru, a ipak je čovekovu životnu sredinu Bog od samog početka stvorio za čoveka. Voda koju ljudi piju, vazduh koji ljudi udišu, raznovrsna hrana koju ljudi jedu, kao i razne biljke i sva živa bića, pa čak i planine, jezera i okeani – svaki delić ovog životnog okruženja čoveku je dao Bog; ono je prirodno i odvija se u skladu s prirodnim zakonom koji je Bog zacrtao. Bez nauke, ljudi bi i dalje sledili metode koje im je Bog darovao, mogli bi da uživaju u svemu što je netaknuto i prirodno i bili bi veoma srećni. Sada je, međutim, Sotona sve to uništio i upropastio; čovekov osnovni životni prostor nije više netaknut. Ali niko nije u stanju da prepozna šta je bio uzrok svemu ovome, niti kako je do ovoga došlo, dok sve više ljudi interpretira nauku i pristupa joj služeći se idejama koje im je usadio Sotona. Nije li to krajnje gnusno i žalosno? Pošto je sada Sotona iskvario prostor u kojem ljudi postoje, kao i njihovu životnu sredinu, do ovakvog stanja, te pošto ljudski rod nastavlja da se razvija na ovaj način, ima li potrebe da Bog lično uništi ljude na zemlji? Ako ljudi nastave da se razvijaju na ovaj način, u kom smeru će krenuti? (Biće istrebljeni.) Kako će biti istrebljeni? Pored toga što pohlepno streme ka slavi i dobitku, ljudi nastavljaju da proučavaju nauku i da se udubljuju u istraživanja, da bi zatim uporno postupali tako da zadovolje sopstvene materijalne potrebe i želje; kakve su onda posledice svega toga po čoveka? Pre svega, ekološka ravnoteža je narušena, a kad se to dogodi, unutrašnji organi ljudi bivaju ukaljani i oštećeni tim neuravnoteženim okruženjem, a svetom počinju da se šire svakojake zarazne bolesti i pošasti. Nije li tačno da nad ovom sadašnjom situacijom čovek nema kontrolu? Sada, kad ovo razumete, možete li nazreti kakav će biti ishod za ljudski rod ukoliko on ne bude sledio Boga, već bude uvek sledio Sotonu na ovaj način – koristeći znanje da sebe stalno obogaćuje, koristeći nauku da bez prestanka istražuje budućnost ljudskog života, koristeći ovakve metode da bi nastavio da živi? Ljudski rod će prirodno izumreti: korak po korak, ljudski rod hrli ka uništenju, ka vlastitom uništenju! Zar to ne znači da on sam sebe uništava? I zar to nije posledica naučnog napretka? Nauka deluje kao neka vrsta čarobnog napitka koji je Sotona spremio za čoveka, tako da, kad god pokušaš da razlučiš neke stvari, ti to radiš kao kroz maglu; ma koliko da ih pažljivo posmatraš, ne možeš jasno da ih vidiš i, ma koliko da se trudiš, ne možeš da ih shvatiš. Sotona se, međutim, poziva na nauku da ti probudi apetit i, korak po korak, za nos te odvlači u ambis i smrt. Budući da je sve to tako, ljudi će jasno uvideti da je uništenje čoveka zapravo skovano Sotoninom rukom – da je Sotona kolovođa.

Sotona koristi tradicionalnu kulturu da bi iskvario čoveka

Sotona koristi tradicionalnu kulturu da kvari ljude. Između tradicionalne kulture i sujeverja ima mnogo sličnosti, ali se tradicionalna kultura razlikuje po tome što obuhvata određene priče, aluzije i izvore. Sotona je skovao i izmislio mnoge narodne priče, kao i priče koje se pojavljuju u istorijskim knjigama, koje u ljudima stvaraju snažne utiske o likovima iz tradicionalne kulture ili praznih verovanja. Primera radi, u Kini postoje priče: „Morem plovi osam besmrtnika”, „Putovanje na Zapad”, Car od žada, „Pobeda Neže nad kraljem zmajeva” i „Ustoličenje bogova”. Zar sve to nije pustilo duboke korene u umovima ljudi? Čak i ako neki od vas ne znaju sve pojedinosti, okvirno ipak znaš te priče, a upravo taj opšti sadržaj je ono što ti se lepi za srce i um, tako da ne možeš da ih zaboraviš. To su razne ideje ili legende koje je Sotona još davno pripremio za čoveka, a koje su se pronosile u različitim periodima. Ove stvari neposredno štete ljudskim dušama, nagrizaju ih i na ljude bacaju višestruke čini. To znači da, kad jednom prihvatiš takvu tradicionalnu kulturu, priče ili praznoverice, kad ti se one jednom ukorene u umu i zaglave u srcu, isto je kao da si začaran – bivaš upleten u ove zamke kulture i padaš pod uticaj ovih ideja i tradicionalnih priča. One utiču na tvoj život, na tvoj pogled na svet i način na koji sudiš o stvarima. Štaviše, one utiču na tvoje traganje za istinitim životnim putem: ovo je zaista zlobna vradžbina. Ma koliko da se trudiš, ne možeš ih se otresti; režeš ih, ali ih ne možeš odseći; tučeš po njima, ali ih ne možeš potući. Uz to, nakon što ljudi nesvesno podlegnu ovoj vradžbini, oni isto tako nesvesno počinju da obožavaju Sotonu, negujući njegov lik u svojim srcima. Drugim rečima, oni postavljaju Sotonu za svog idola, predmet obožavanja na koji će se ugledati, a idu čak tako daleko da ga smatraju Bogom. Ove stvari nesvesno prodiru u srca ljudi, odakle upravljaju njihovim rečima i postupcima. Osim toga, iako ti ove priče i legende isprva smatraš lažnim, kasnije nesvesno priznaješ da one postoje, praviš od njih stvarne slike i pretvaraš ih u stvarne, postojeće objekte. Usled sopstvene nepažnje, ti podsvesno primaš te ideje i počinješ da veruješ u postojanje tih stvari. Ti, takođe, u svoj dom i u svoje srce podsvesno primaš đavole, Sotonu i idole – ovo je zaista vradžbina. Imaju li ove reči ikakvog odjeka u vama? (Da.) Ima li među vama onih koji su palili tamjan i obožavali Budu? (Ima.) Koja je, dakle, bila svrha paljenja tamjana i obožavanja Bude? (Molitva za mir.) Ako sada o tome razmislite, nije li apsurdno moliti se Sotoni za mir? Da li Sotona donosi mir? (Ne.) Zar ne vidite kolike ste neznalice bili tada? Takvo ponašanje je apsurdno, neuko i naivno, zar ne? Sotona razmišlja samo o tome kako da te iskvari. Sotona ti ni na koji način ne može podariti mir, već samo privremeni predah. Ali, da bi mogao da dobiješ taj predah, najpre moraš da položiš zakletvu, a ako prekršiš obećanje ili zakletvu datu Sotoni, videćeš na kakve će te muke staviti. Time što te navodi da mu se zakuneš, on zapravo želi da te kontroliše. Kad ste se molili za mir, jeste li postigli mir? (Ne.) Ne samo da niste postigli mir, već su vaši napori doneli nesreću i beskrajne katastrofe – jedno zaista bezgranično more gorčine. Mir ne potpada pod Sotoninu vlast, i to je sva istina. To je posledica koju su feudalno sujeverje i tradicionalna kultura doneli čovečanstvu.

Sotona koristi društvene trendove da bi iskvario čoveka

Sotona kvari i kontroliše čoveka kroz društvene trendove. Društvenim trendovima obuhvaćeni su mnogi aspekti, uključujući oblasti poput obožavanja slavnih i velikih ličnosti, idola iz sveta muzike i filma, obožavanja poznatih ličnosti i onlajn igrice. Sve ovo spada u društvene trendove i nema potrebe da se ovde podrobnije bavimo time. Govorićemo samo o idejama koje društveni trendovi rađaju u ljudima, o načinu na koji oni navode ljude da se nose sa svetom, te o životnim ciljevima i pogledima na svet koji su posledica tih društvenih trendova. Ovo je veoma važno; društvenim trendovima mogu da se kontrolišu misli i mišljenja ljudi i da se utiče na njih. Svaki od ovih trendova sa sobom nosi zao uticaj. Taj zli uticaj neprestano unižava čovečanstvo i čini da ljudi neprekidno gube savest, ljudskost i razum, neprestano slabi njihov moral i sve više umanjuje njihov integritet, do te mere da čak možemo reći da većina ljudi sada nema integritet, nema ljudskost i nema savest, a kamoli ikakav razum. Dakle, koji su to društveni trendovi? To su trendovi koje ne možeš golim okom da vidiš. Kad se pojavi neki novi trend, možda ga usvoji samo mali broj ljudi – oni preuzimaju vođstvo u obavljanju ovakvih stvari, prihvataju ovu vrstu ideje i prihvataju ovu vrstu perspektive. Većina ljudi će, međutim, neprestano biti zaražena, privučena i asimilovana tim trendom, a da toga nisu ni svesni, sve dok ga svi nesvesno i protiv svoje volje ne prihvate, ne utope se u njega i ne nađu se pod njegovom kontrolom. Jedan za drugim, ovakvi trendovi dovode do toga da ljudi, koji nisu zdravog tela i duha, koji ne znaju šta je istina i uopšte ne mogu da razlikuju pozitivno od negativnog, rado prihvataju ove trendove, kao i životne poglede i vrednosti koji potiču od Sotone. Oni rado prihvataju ono što im Sotona govori o tome kako da pristupe životu i prihvataju način opstanka koji im Sotona „daruje”. Oni nemaju ni snage ni sposobnosti, a još manje svesti, da se tome odupru. Kako, dakle, prepoznati takve trendove? Odabrao sam jednostavan primer koji ćete postepeno moći da razumete. Primera radi, u prošlosti su ljudi svoj posao obavljali tako da niko ne bude prevaren; prodavali su neku stvar po istoj ceni, bez obzira na to ko ju je kupovao. Zar se time nije prenosila jedna komponenta dobre savesti i ljudskosti? Očigledno je da je, u vreme dok su ljudi ovako dobronamerno vodili svoje poslove, u svetu još bilo neke savesti i neke ljudskosti. Međutim, usled čovekove sve veće potražnje za novcem, ljudi su nesvesno počeli sve više da vole novac, dobitak i uživanje. Zar ljudi ne daju prednost novcu više nego što su to činili ranije? Kad ljudi na novac gledaju kao na nešto veoma važno, oni nesvesno počinju da svom ugledu, svojoj reputaciji, svom dobrom imenu i svom integritetu pridaju sve manje važnosti, zar ne? Kad počneš da se baviš biznisom, vidiš kako se drugi bogate varajući ljude. Iako je takav novac stečen nezakonito, oni su sve bogatiji i bogatiji. Ljutiš se kad vidiš u čemu sve uživaju njihove porodice: „Bavimo se istim poslom, a oni su se obogatili. Zašto ja ne mogu da zaradim puno para? Ne mogu više to da podnesem – moram naći način da zaradim više keša.” Nakon toga, razmišljaš jedino o tome kako da stvoriš sebi bogatstvo. Kad jednom odustaneš od verovanja da „novac treba sticati savesno, ne obmanjujući nikoga”, tvoj način razmišljanja, kao i načela na kojima se tvoji postupci zasnivaju, počinju postepeno da se menjaju, vođeni tvojim ličnim interesima. Kad nekog varaš po prvi put, osećaš grižu savesti, a srce ti govori: „Kad bude gotovo, biće ovo poslednji put da sam nekoga prevario. Stalno varanje ljudi će mi se osvetiti!” U tome je uloga čovekove savesti – da te natera da se ustručavaš i da počne da te grize, tako da se osetiš neprirodno kad nekoga prevariš. Ali, nakon što si nekoga uspešno prevario, ti vidiš da sad imaš više novca nego pre i uviđaš kako ovaj metod može biti veoma koristan za tebe. Uprkos tupom bolu u srcu, ipak si spreman da samom sebi čestitaš na uspehu i donekle si zadovoljan sobom. Po prvi put, ti odobravaš sopstveno ponašanje, odobravaš svoje metode obmane. Kad se čovek jedanput zarazi ovakvom prevarom, to je isto kao kad se neko oproba u kockanju i zatim postane kockar. U svom neznanju, ti odobravaš sopstveno prevarantsko ponašanje i prihvataš ga. U svom neznanju, ti na varanje gledaš kao na legitimno komercijalno ponašanje i najkorisnije sredstvo za tvoj opstanak i tvoju dobrobit; smatraš da ćeš na ovaj način moći na brzinu da zgrneš bogatstvo. Ovo je čitav jedan proces: u početku, ljudi takvo ponašanje ne mogu da prihvate i gledaju s visine na takvo ponašanje i praksu. Zatim počinju i sami da eksperimentišu sa ovim ponašanjem, isprobavajući ga na svoj način, a njihovo srce počinje postepeno da se transformiše. Koje je vrste ta transformacija? To je odobravanje i priznavanje ovog trenda, ove ideje koja ti je usađena putem društvenog trenda. Ne shvatajući to, ti osećaš da si loše prošao ukoliko nisi prevario ljude s kojima posluješ; ako ne varaš ljude, čini ti se kao da si nešto izgubio. I tako, ovo varanje nesvesno postaje sama tvoja duša, tvoja kičma i nezaobilazni način ponašanja koji predstavlja načelo tvog života. Kada čovek prihvati ovakvo ponašanje i ovakvo razmišljanje, zar to ne dovodi do promene u njegovom srcu? Kad ti se srce promenilo, da li se promenio i tvoj integritet? Da li se tvoja ljudskost promenila? Da li ti se promenila savest? Čitavo tvoje biće se promenilo, od tvog srca do tvojih misli, iznutra ka spolja, i to je kvalitativna promena. Ova promena te sve više udaljava od Boga i sve se prisnije povezuješ sa Sotonom; postaješ sve sličniji Sotoni, što dovodi do toga da te Sotonina iskvarenost pretvara u demona.

Kada posmatrate ove društvene trendove, da li biste rekli da oni imaju veliki uticaj na ljude? Da li oni duboko razaraju ljude? Zaista veoma duboko! Koje aspekte čoveka Sotona kvari svakim od ovih trendova? Sotona uglavnom kvari čovekovu savest, razum, ljudskost, moral i pogled na postojanje. A zar ovi društveni trendovi postepeno ne degradiraju čoveka, pa on zbog njih postaje sve više iskvaren? Ove društvene trendove Sotona koristi da bi čoveka, korak po korak, namamio u jazbinu đavola, tako da čovek nesvesno obožava novac, materijalne želje, zlo i nasilje usred društvenih trendova. Jednom kad ove stvari uđu u čovekovo srce, šta onda čovek postaje? Postaje đavo i Sotona! To je zato što čovekovo srce postaje zaokupljeno onim što on obožava; kad čovek obožava negativne stvari, počinje da voli zlo i nasilje i ne voli lepotu i dobrotu, a kamoli mir. Postaje nevoljan da živi jednostavan život u normalnoj ljudskosti, već bi radije da uživa u visokom statusu i ogromnom bogatstvu, da se naslađuje telom, ne štedeći napor da udovolji svom telu, bez ikakvih ograničenja ili spona – drugim rečima, on bi da radi šta mu se prohte. Kad se, dakle, upetljaš u ove trendove, može li ti znanje koje si stekao pomoći da se oslobodiš? Mogu li ti aspekti tradicionalne kulture i sujeverja koje poznaješ pomoći da pobegneš iz ove nevolje? Mogu li tradicionalni moral i bonton koji poznaješ pomoći da budeš uzdržan? Uzmite, na primer, „Analekte” i „Tao Te Đing”. Mogu li oni čoveku da pomognu da se izvuče iz živog blata ovih zlih trendova? Nipošto ne mogu. Tako čovek postaje sve više zao, sve nadmeniji, oholiji, sebičniji i zlonamerniji. Među ljudima više nema nikakve naklonosti i odanosti, nema više ljubavi među članovima porodice, nema razumevanja među rođacima i prijateljima; ljudski odnosi su puni nasilja. Svi do jednog nastoje da žive među drugima koristeći nasilna sredstva i metode, da za sebe ugrabe sredstva za život koristeći nasilje, da osvoje pozicije i stiču profit koristeći nasilje, te da koriste nasilne i rđave načine da urade bilo šta od onoga što žele. Zar ovaj ljudski rod nije užasan? I te kako je užasan: ne samo što je razapeo Boga, već bi uništio i sve koji Ga slede – jer ovaj ljudski rod je isuviše zao. Pošto ste saslušali sve ovo o čemu sam upravo govorio, ne mislite li da je zastrašujuće živeti u ovoj sredini, na ovom svetu i među ovakvim ljudima, gde Sotona kvari ljudski rod? (Da.) Jeste li, onda, ikad osetili da zaslužujete žaljenje? Mora da to i sada bar malo osećate, zar ne? (Ja osećam.) Po vašem glasu bih rekao da u sebi mislite: „Sotona čoveka može da iskvari na mnogo različitih načina. On koristi svaku priliku i prati nas kud god da krenemo. Može li čovek još uvek da bude spasen?” Može li čovek još uvek da bude spasen? Može li čovek da spase sâm sebe? (Ne.) Može li Car od žada da spase čoveka? Može li da ga spase Konfučije? Može li čoveka da spase Guanjin Bodisatva? (Ne.) Ko onda može da spase čoveka? (Bog.) U srcima nekih ljudi, međutim, javiće se pitanja poput: „Sotona nam štetu nanosi tako žestoko, s takvom ludačkom pomamom, da smo sasvim izgubili nadu u život i samopouzdanje neophodno za život. Svi živimo usred iskvarenosti, ljudi se, svi do jednog, ionako opiru Bogu, a sada su nam još i srca potonula do samog dna. Gde je, dakle, Bog, dok nas Sotona kvari? Šta radi Bog? Šta god da Bog čini za nas, mi to nikad ne osećamo!” Neki ljudi se neizbežno osećaju utučeno i donekle obeshrabreno. Vi to veoma snažno osećate, jer je sve što sam dosad govorio, ljudima omogućilo da polako shvate ove stvari, i da nakon toga, sve jače osete beznađe i da se sve više osete napuštenim od Boga. Ali, ne brinite. Tema našeg današnjeg zajedništva, „Sotonina rđavost”, zapravo nije naša prava tema. Međutim, da bismo govorili o suštini Božje svetosti, mi najpre moramo da popričamo o tome kako Sotona kvari čoveka i o Sotoninoj rđavosti, da bi ljudima bilo jasnije u kakvom se stanju čovek sada nalazi. Jedan od ciljeva razgovora o tome jeste da se ljudima omogući da spoznaju Sotoninu rđavost, a drugi je da im se omogući da dublje shvate šta je istinska svetost.

Razumevanje Božje svetosti kroz ono što On čini čoveku (Odabrani odlomak)

Kad god Sotona krene da kvari ljude ili da im razuzdano nanosi štetu, Bog ne sedi skrštenih ruku, ne zanemaruje, niti se pravi da ne vidi šta se dešava s Njegovim izabranicima. Bog savršeno jasno razume sve što Sotona čini. Ma šta da Sotona radi, ma koji trend da pokreće, Bog zna sve što Sotona pokušava da uradi i Bog ne napušta one koje je izabrao. Umesto toga, nimalo ne privlačeći pažnju – potajno i u tišini – Bog preduzima sve što je neophodno. Kad Bog započne delo na nekome, kad nekog izabere, On to nikome ne obznanjuje, niti to objavljuje Sotoni, a kamoli da pravi nekakav veličanstveni gest. On samo veoma tiho, veoma prirodno, radi ono što namerava. On najpre bira porodicu za tebe; tvoje porodično poreklo, tvoje roditelje, tvoje pretke – o svemu tome Bog unapred odlučuje. Prema tome, Bog ove odluke ne donosi naprečac, već je to delo odavno započeo. Pošto odabere porodicu za tebe, Bog bira datum tvog rođenja. Zatim, Bog posmatra kako se rađaš i kako plačući dolaziš na ovaj svet. On posmatra tvoj dolazak, sluša te kako učiš da mrmljaš, gleda kako se spotičeš dok, korak po korak, učiš da hodaš. Sada možeš da trčiš, skačeš, možeš da pričaš i da izražavaš svoja osećanja… Kako ljudi odrastaju, Sotona pogledom upire u svakog od njih, kao tigar koji bira svoj plen. Ali Bog, u vršenju Svog dela, nikad nije podvrgnut ograničenjima koja potiču od bilo kojih ljudi, događaja ili stvari, prostora ili vremena; On radi ono što treba i što namerava. U procesu odrastanja se možda susretneš s mnogim nepoželjnim stvarima, uključujući bolesti i prepreke na putu. Ali, dok ideš ovim putem, tvoj život i tvoja budućnost su pod neposrednim Božjim staranjem. Bog ti pruža istinsku garanciju za ceo tvoj život, jer On je tu, tik pored tebe, štiteći te i brinući o tebi. Dok rasteš, ti nisi ni svestan svega toga. Polako počinješ da stupaš u kontakt s novim stvarima i da spoznaješ ovaj svet i ovaj ljudski rod. Sve je za tebe sveže i novo. Ima nekih stvari koje uživaš da radiš. Živiš unutar sopstvene ljudskosti, unutar sopstvenog prostora i ne opažaš ama baš ništa u vezi s postojanjem Boga. Bog te, međutim, posmatra na svakom koraku tvog odrastanja i pomno prati svaki tvoj iskorak napred. Čak i dok stičeš znanja ili proučavaš nauku, Bog se nikada ni za korak ne udaljava od tebe. Baš kao i ostali ljudi, dok upoznaješ svet i upuštaš se u odnos sa njim, ti si takođe uspostavio sopstvene ideale, imaš svoje hobije, svoja interesovanja, a neguješ i uzvišene ambicije. Neretko razmišljaš o svojoj budućnosti i često, u grubim crtama, skiciraš kako bi tvoja budućnost trebalo da izgleda. Ali, ma šta da se na tom putu dešava, Bog sve to jasno vidi. Možda si ti i zaboravio sopstvenu prošlost, ali, što se Boga tiče, ne postoji niko ko te može razumeti bolje od Njega. Ti pod Božjom prismotrom živiš, rasteš i sazrevaš. Tokom ovog perioda, najvažniji Božji zadatak jeste nešto što niko nikad ne primećuje, nešto što niko ne zna. Bog zacelo o tome nikom ne govori. Koja je, dakle, ta najvažnija stvar? Može se reći da je to garancija da će Bog spasti neku osobu. Ovo znači da, ukoliko Bog želi da spase tu osobu, On to mora i učiniti. Ovo je zadatak od vitalne važnosti, kako za čoveka tako i za Boga. Znate li šta je to? Pošto izgleda da nemate nikakav osećaj, niti bilo kakav pojam o tome, reći ću vam. Od trenutka kad si se rodio, pa sve do sad, Bog je mnogo toga uradio na tebi, ali ti On ne daje iscrpan izveštaj o svemu što je učinio. Bog ti nije dozvolio da to saznaš, niti ti je o tome išta kazao. Za ljudski rod je, međutim, važno sve što On čini. Što se Boga tiče, to je nešto što On mora da obavi. U srcu Njegovom ima nečeg važnog što On treba da uradi, a što daleko prevazilazi svaku od ovih stvari. Naime, od trenutka kad se čovek rodi pa do današnjeg dana, Bog mora da garantuje njegovu bezbednost. Kada čujete ove reči, možda će vam se činiti da ih ne razumete u potpunosti. Možda ćete upitati: „Zar je ta bezbednost toliko važna?” Šta je, dakle, doslovno značenje „bezbednosti”? Možda vi tu reč tumačite kao mir, a možda ona za vas znači to da nikad ne doživite nikakvu katastrofu ili nesreću, da dobro živite, da živite normalnim životom. Ali, u svom srcu morate znati da to nije baš tako jednostavno. Šta, dakle, tačno znači ovo o čemu vam govorim, a što Bog mora da obavi? Šta bezbednost znači Bogu? Je li to zaista garancija „bezbednosti”, u njenom normalnom značenju? Ne. Šta je onda to što Bog čini? Ova „bezbednost” znači da te Sotona neće proždrati. Je li to važno? Da te Sotona ne proždere – tiče li se to tvoje bezbednosti ili ne? Da, to se tiče tvoje lične bezbednosti i nema ničeg važnijeg od toga. Kada te Sotona proždere, tvoja duša i telo tvoje više ne pripadaju Bogu. Bog te više neće spasiti. Bog napušta one duše i one ljude koje je Sotona proždrao. Stoga kažem da je najvažnija stvar koju Bog mora da uradi to da garantuje tvoju bezbednost, da garantuje da te Sotona neće proždrati. Ovo je veoma važno, zar ne? Zašto onda ne možete da odgovorite? Izgleda da niste u stanju da osetite ogromnu dobrotu Božju!

Osim što ljudima garantuje bezbednost, što im garantuje da ih Sotona neće proždrati, Bog čini još mnogo više od toga. On takođe obavlja veliki deo pripremnih radova pre nego što nekoga odabere i spase. Kao prvo, Bog vrši detaljne pripreme u pogledu toga kakav ćeš karakter imati, u kakvoj ćeš se porodici roditi, ko će ti biti roditelji, koliko ćeš braće i sestara imati, kao i kakva će biti situacija, ekonomsko stanje i uslovi za život u porodici u kojoj si rođen. Znate li u kakvim se porodicama rađa većina pripadnika Božjeg izabranog naroda? Da li su to ugledne porodice? Ne možemo sa sigurnošću reći da niko od njih nije rođen u uglednoj porodici. Možda ih ima, ali njih je veoma malo. Da li se oni rađaju u izuzetno bogatim porodicama, u porodicama milijardera ili multimilionera? Ne, oni se gotovo nikad ne rađaju u takvim porodicama. Pa, kakve su onda te porodice koje Bog uređuje za većinu ovih ljudi? (Obične porodice.) Koje se, dakle, porodice mogu smatrati „običnim porodicama”? Tu spadaju radničke porodice – to jest, porodice koje žive od plata svojih članova, porodice koje sebi mogu da priušte osnovne potrepštine i koje nisu suviše imućne; tu takođe spadaju i zemljoradničke porodice. Poljoprivrednici se prehranjuju sadnjom useva, imaju žito za jelo, nisu ni goli ni bosi, ne gladuju, niti se smrzavaju. Tu su, zatim, porodice koje se bave sitnim biznisom, kao i porodice u kojima su roditelji intelektualci, a koje se takođe mogu ubrojati u obične porodice. Tu su, takođe, i roditelji koji se bave kancelarijskim poslovima, kao i niži državni službenici, za koje se isto tako ne može reći da pripadaju uglednim porodicama. Većina se, dakle, rađa u običnim porodicama i sve to Bog uređuje. To, pre svega, znači da ovo okruženje u kojem živiš nije neka dobrostojeća porodica kakvu ljudi možda zamišljaju, da je ovo porodica koju je za tebe odabrao Bog, te da će većina ljudi živeti u okvirima jedne ovakve porodice. A šta je s društvenim statusom? Većina roditelja je prosečnog imovinskog stanja, bez visokog društvenog statusa – dovoljno im je samo da imaju posao. Ima li među njima guvernera? Ili predsednika država? Nema, je l’ da? To, u najbolju ruku, mogu biti menadžeri manjih firmi ili vlasnici malih preduzeća. Njihov društveni status je osrednji, a imovinsko stanje prosečno. Još jedan od činilaca je životno okruženje porodice. Pre svega, među ovim porodicama nema roditelja koji bi svoju decu otvoreno usmeravali da krenu putem vračanja i gatanja; veoma je malo onih koji se bave takvim stvarima. Većina roditelja je sasvim normalna. Bog istovremeno odabira ljude i uspostavlja ovakvo okruženje za njih, što je veoma korisno za Njegovo spasavanje ljudi. Na površini, čini se da Bog za čoveka nije učinio ništa od izuzetnog značaja; On samo izvršava svako delo neupadljivo, neprimetno i tiho. Ali, u stvari, sve što Bog čini postavlja temelj za tvoje spasenje, priprema put kojim ćeš ići napred, kao i sve neophodne uslove za tvoje spasenje. Bog, zatim, svaku osobu u tačno određeno vreme ponovo dovede pred Sebe: upravo tada, ti čuješ Božji glas; upravo tada, dolaziš pred Njega. Do tog vremena, neki su već i sami postali roditelji, dok su drugi još uvek nečija deca. Drugim rečima, neki su se venčali i dobili decu, dok su drugi i dalje sami i još nisu osnovali sopstvene porodice. Ali bez obzira na to kako stvari stoje, kada Božje jevanđelje i Njegove reči dođu do tebe, to je nešto što je Bog odavno predodredio. Bog je priredio okruženje i izabrao određenu osobu da ti propoveda jevanđelje u određenom kontekstu, kako bi ti mogao čuti glas Božji i prihvatiti Ga u datom okruženju. Sve je ovo Bog predodredio. Bog je za tebe već pripremio sve neophodne uslove. Na taj način ljudi, i ne znajući to, dolaze pred Njega i vraćaju se u Božju kuću. Oni takođe, i ne zajući, slede Boga u svakom koraku Njegovog dela, ulazeći u svaki korak Božjeg načina delovanja koji je On pripremio za njih. Koje načine Bog koristi u tom trenutku, dok obavlja stvari za čoveka? Kao prvo, to je, u najmanju ruku, nega i zaštita koju čovek uživa. Osim toga, Bog postavlja razne ljude, događaje i stvari da bi kroz njih čovek mogao da sagleda Njegovo postojanje i Njegova dela. Neki ljudi, na primer, veruju u Boga zato što je neko u njihovoj porodici bolestan. Kada im drugi propovedaju jevanđelje, oni počinju da veruju u Boga, a ta vera u Boga rađa se upravo zbog ove situacije. A ko je uredio ovu situaciju? (Bog.) Postoje porodice u kojima su, zbog ove bolesti, svi vernici, dok u nekim drugim samo po nekoliko ljudi u porodici veruje. Iako se, spolja gledano, može činiti da je neko u tvojoj porodici bolestan, to je zapravo uslov koji ti je dodeljen da bi mogao da dođeš pred Boga – ovo je Božja dobrota. Pošto ima ljudi kojima je porodični život težak i koji ne mogu da sebi pronađu mir, prilika se može ukazati sasvim slučajno – neko im preda jevanđelje i kaže: „Veruj u Gospoda Isusa i imaćeš mir.” Tako oni, potpuno nesvesno, počinju da veruju u Boga pod veoma prirodnim okolnostima – zar i to, onda, nije jedna vrsta stanja? I da li je činjenica da njihova porodica nije u miru, zapravo blagodat koju im je Bog podario? Ima i onih koji u Boga veruju iz drugih razloga. Postoje različiti razlozi i različiti načini verovanja, ali, bez obzira koji te je razlog naveo da veruješ u Boga, sve to zapravo On uređuje i usmerava. U početku, Bog primenjuje različite načine da bi odabrao tebe i da bi te uveo u Svoju porodicu. Ovo je blagodat koju Bog daruje baš svakoj osobi.

U sadašnjoj etapi Božjeg dela u poslednjim danima, On čoveka više ne daruje samo blagodatima i blagoslovima kao pre, niti ga nagovara da ide napred. Šta je čovek, tokom ove etape dela, uspeo da vidi iz svih aspekata Božjeg dela koje je iskusio? Čovek je video Božju ljubav i Božji sud i grdnju. Tokom ovog vremenskog perioda, Bog snabdeva, podržava, prosvećuje i usmerava čoveka, tako da čovek postepeno spoznaje Njegove namere, spoznaje reči koje On izgovara i istinu koju daruje čoveku. Kad je čovek slab i negativan, kad nema kome da se obrati, Bog će ga Svojim rečima utešiti, posavetovati i ohrabriti, tako da čovek sitnog rasta može postepeno da jača, da se uzdiže u pozitivnosti i da postane voljan da sarađuje s Bogom. Ali, kad se čovek buni protiv Boga ili Mu se opire, ili kad čovek otkrije svoju iskvarenost, Bog neće pokazati milost u prekorevanju i dovođenju čoveka u red. Bog će, međutim, pokazati toleranciju i strpljenje prema ljudskoj gluposti, neznanju, slabosti i nezrelosti. Na taj način, kroz sav posao koji Bog obavlja radi njega, čovek postepeno sazreva, raste i spoznaje Božje namere, spoznaje određene istine, spoznaje šta je pozitivno, a šta negativno, šta je rđavost i šta je mrak. Pristup koji Bog koristi ne sastoji se uvek u prekorevanju i dovođenju čoveka u red, ali ni samo u pokazivanju tolerancije i strpljenja. Umesto toga, On sve ljude, u njihovim različitim fazama i u skladu s njihovim različitim rastom i kovom, na različite načine snabdeva. On za čoveka čini mnogo stvari, uz veliku cenu; mada čovek o tim stvarima i njihovoj ceni ništa ne primećuje, u praksi se sve što On čini zaista sprovodi na svakoj osobi. Božja ljubav je praktična: zahvaljujući blagodati Božjoj, čovek izbegava jednu katastrofu za drugom, dok Bog iznova i iznova pokazuje toleranciju prema čovekovim slabostima. Božji sud i grdnja omogućavaju ljudima da postepeno upoznaju iskvarenost i sotonsku suštinu čovečanstva. Ono što Bog čeveku pruža, Njegovo prosvećenje i Njegovo usmeravanje, omogućavaju čoveku da sve bolje spozna suštinu istine i ono što je ljudima potrebno, kojim putem ljudi treba da idu, zbog čega ljudi žive, koja je vrednost i smisao njihovih života i kako da se kreću putem koji je pred njima. Sve ove stvari koje Bog čini neodvojive su od Njegove jedine prvobitne svrhe. Koja je to, dakle, svrha? Zašto Bog koristi ove metode da bi Svoje delo obavio na čoveku? Kakav rezultat On želi da postigne? Drugim rečima, šta On želi da vidi u čoveku? Šta On od čoveka želi da dobije? Ono što Bog želi da vidi jeste da se čovekovo srce može ponovo oživeti. Pomoću ovih metoda, koje Bog koristi za rad na čoveku, On neprekidno nastoji da probudi srce čovekovo, da probudi njegov duh, da mu omogući da shvati odakle čovek potiče, ko ga usmerava, podržava i snabdeva, i ko mu je dozvolio da živi do današnjih dana; posredstvom ovih metoda, On čoveku omogućava da shvati ko je Stvoritelj, koga treba da obožava, kakvim putem treba da ide i na koji način treba da stupi pred Boga; njihovim posredstvom, čovekovo srce postepeno oživljava, te tako čovek spoznaje Božje srce, razume Božje srce i shvata mukotrpnu nameru u pozadini Njegovog dela čovekovog spasenja. Kad čovekovo srce oživi, on više ne želi da živi sa svojom izopačenom, iskvarenom naravi, već želi da stremi ka istini kako bi udovoljio Bogu. Kad se čovekovo srce probudi, on je tada u stanju da se potpuno otrgne od Sotone. Više neće biti povređeni od strane Sotone i neće više biti kontrolisani niti zavaravani od strane Sotone. Umesto toga, čovek može proaktivno da sarađuje u Božjem radu i u Njegovim rečima kako bi udovoljio Božjem srcu, dostižući tako da se boji Boga i da se kloni zla. Ovo je prvobitna svrha Božjeg dela.

Iz razgovora o Sotoninoj rđavosti koji smo upravo vodili, svakome se čini da čovek živi usred velike tuge i da je život čovekov opterećen zlom srećom. Ali, kako se osećate sada, kad govorim o svetosti Božjoj i o delu koje On obavlja na čoveku? (Veoma srećno.) Sad možemo da vidimo da je sve što Bog čini, sve što On mukotrpno uređuje za čoveka, besprekorno. Sve što Bog čini je nepogrešivo, što znači da je Njegovo delo besprekorno, da nema potrebe ni za čijim ispravkama, savetima, niti izmenama. Sve što Bog čini za svakog pojedinca van svake je sumnje; On svakoga vodi za ruku, u svakom trenutku pazi na tebe i nikada te ni za tren nije napustio. Pošto ljudi odrastaju u ovakvom okruženju i sa ovakvom pozadinom, možemo li reći da ljudi zapravo odrastaju na Božjem dlanu? (Da.) Da li još uvek imate osećaj gubitka? Da li se iko još oseća negativno? Da li se nekome čini da je Bog napustio ljudski rod? (Ne.) Pa, šta je tačno onda Bog uradio? (Motrio je na ljudski rod.) U sve što čini, Bog nesumnjivo ulaže veliko razmišljanje i brigu. Štaviše, On je Svoje delo oduvek obavljao bezuslovno. On nikada nije od vas zahtevao da znate cenu koju On za vas plaća, kako bi vas naveo da osetite duboku zahvalnost prema Njemu. Da li je Bog ikada to zahtevao od vas? (Nije.) Svi vi već živite dugi niz godina i gotovo svako od vas se susreo sa mnogim opasnim situacijama i susreo se sa mnogo iskušenja tokom života. To je zato što Sotona stoji kraj tebe i što su njegove oči stalno uprte u tebe. Sotona se naslađuje dok te gleda pogođenog nesrećom, zadesenog katastrofom; on bi voleo da ti ništa ne polazi za rukom i da se upleteš u njegovu mrežu. A što se tiče onoga što Bog čini, On te u svakom trenutku štiti, odvraćajući te od nesreće za nesrećom i od katastrofe za katastrofom. Upravo zato kažem da je sve u vezi sa čovekom – uključujući mir i radost, blagoslove i ličnu bezbednost – zapravo pod Božjom kontrolom; On usmerava sudbinu svakog pojedinca i ima suverenost nad njom. Da li, međutim, Bog ima preuveličanu predstavu o Svom položaju, kao što neki kažu? Da li Bog tebi izjavljuje: „Ja sam najveći od svih. Ja sam taj koji preuzima odgovornost za vas. Morate Me moliti za milost, a neposlušnost će biti kažnjena smrću”? Da li je Bog ikada ovako zapretio čovečanstvu? (Nije.) Da li je On ikada rekao: „Pošto su ljudi iskvareni, nije ni važno kako se ponašam prema njima i mogu da ih tretiram kako Mi se prohte; ne moram za njih da pravim nikakva solidna uređenja”? Da li Bog ovako razmišlja? Da li je Bog ikada ovako postupao? (Nije.) Naprotiv, Bog se prema svakoj osobi ponaša ozbiljno i odgovorno. On se čak prema tebi ponaša odgovornije od tebe samog. Zar nije tako? Bog ne priča besmislice, ne razmeće se Svojim uzvišenim položajem i nije površan prema ljudima. Umesto toga, On pošteno i ćutke radi stvari koje On Sâm mora da obavi. Te stvari čoveku donose blagoslove, mir i radost. One čoveka mirno i srećno dovode pred lice Boga i u Njegovu porodicu; čovek tada živi pred Bogom i spasenje Božje prihvata normalnim razumom i razmišljanjem. Da li je Bog, dakle, prema čoveku ikada bio dvoličan u Svom delu? Je li ikada bio lažno ljubazan, tako što bi koristio nekoliko lepih reči da bi se prema čoveku odnosio na površan način? (Ne.) Je li Bog ikad rekao jedno, a zatim uradio nešto drugo? Da li je Bog ikada davao prazna obećanja i hvalio se, govoreći ljudima da za njih može da uradi ovo ili da može da im pomogne da urade ono, da bi zatim nestao? (Ne.) Kod Boga nema prevare, nema laži. Bog je veran i istinit u svemu što čini. On je jedini na koga ljudi mogu da računaju; On je Bog kome ljudi mogu da povere svoje živote i sve što imaju. Pošto u Bogu nema prevare, da li bismo mogli reći da je Bog najiskreniji? (Da.) Naravno da bismo mogli! Iako je reč „iskren” isuviše slaba, isuviše ljudska kad se primeni na Boga, koju drugu reč da upotrebimo? Takva su ograničenja ljudskog jezika. Mada je donekle neprikladno nazivati Boga „iskrenim”, mi ćemo za sada ipak koristiti ovu reč. Bog je veran i iskren. Kada, dakle, govorimo o ovim aspektima, na šta tačno mislimo? Mislimo li na razlike između Boga i čoveka, te na razlike između Boga i Sotone? Da, mogli bismo tako reći. To je zato što čovek u Bogu ne može da vidi ni trunku Sotonine iskvarene naravi. Jesam li u pravu kad ovo kažem? Amen? (Amen!) Ništa od Sotonine rđave naravi ne otkriva se u Bogu. Sve što Bog čini i što otkriva u potpunosti je korisno za čoveka i pomaže mu, učinjeno je isključivo radi zbrinjavanja čoveka, prepuno je života i daje čoveku put koji treba da sledi i smer u kojem treba da se kreće. Bog nije iskvaren a, ako sada još pogledamo i sve ono što Bog čini, možemo li reći da Bog poseduje svetost? Pošto u Bogu nema ničeg od iskvarene naravi ljudske, niti ičeg sličnog sotonskoj suštini iskvarenog čovečanstva, sa ove tačke gledišta možemo sasvim slobodno reći da Bog poseduje svetost. Bog ne pokazuje nikakvu iskvarenost, a dok obavlja Svoje delo, Bog istovremeno otkriva Svoju suštinu, čime se u potpunosti potvrđuje svetost Boga Samoga. Vidite li vi to? Da bismo spoznali svetu suštinu Božju, zadržimo se za sada na ova dva aspekta: prvo, u Bogu nema ni trunke iskvarene naravi, i drugo, suština Božjeg dela na čoveku omogućava čoveku da vidi Božju suštinu, koja je u celosti pozitivna. Jer, sve ono što svaki deo Božjeg dela donosi čoveku, u potpunosti je pozitivno. Pre svega, Bog zahteva od čoveka da bude pošten – zar to nije pozitivno? Bog daje čoveku mudrost – zar to nije pozitivno? Bog čoveka osposobljava da razlikuje dobro od zlo – zar to nije pozitivno? On čoveku dozvoljava da shvati smisao i vrednost ljudskog života – zar to nije pozitivno? On čoveku dozvoljava da suštinu ljudi, događaja i stvari sagleda u skladu sa istinom – zar to nije pozitivno? Jeste. A rezultat svega toga je da Sotona više ne obmanjuje čoveka, da Sotona čoveku više neće nanositi zlo, niti ga kontrolisati. Drugim rečima, ove stvari ljudima omogućavaju da se potpuno oslobode Sotonine iskvarenosti, te da tako postepeno krenu putem bogobojažljivosti i izbegavanja zla.

– „Reč”, tom II, „O spoznaji Boga”, „Sȃm Bog, jedinstveni VI”

Postoji šest glavnih trikova koje Sotona koristi da bi iskvario čoveka

Prvi se sastoji u kontroli i prinudi. Drugim rečima, Sotona će učiniti sve što je u njegovoj moći da bi preuzeo kontrolu nad tvojim srcem. Šta znači „prinuda”? To znači da te, pomoću pretnji i silovitih taktika, prisiljava da mu se pokoriš, navodeći te da razmišljaš o posledicama ako to ne učiniš. Ti se plašiš i ne usuđuješ se da mu se suprotstaviš, te se stoga predaješ.

Drugi trik je varanje i prevara. Šta se podrazumeva pod „varanjem i prevarom”? Sotona izmišlja neke priče i laži, na prevaru te navodeći da mu poveruješ. On ti nikad ne govori da je čoveka stvorio Bog, ali ti, isto tako, nikad neće direktno reći da te nije stvorio Bog. On uopšte i ne koristi reč „Bog”, već neku drugu reč kao zamenu, čime te zapravo obmanjuje tako da ti, u osnovi, nemaš pojma o postojanju Boga. Naravno, „prevara” obuhvata ne samo ovaj, već i mnoge druge aspekte.

Treći Sotonin trik je prisilna indoktrinacija. Čime se ljudi prisilno indoktriniraju? Da li se prisilna indoktrinacija vrši po čovekovom sopstvenom izboru? Da li se ona vrši uz čovekov pristanak? Ne, nikako. Čak i ako ne daš svoj pristanak, ti povodom toga ne možeš ništa da preduzmeš. Sotona te, a da ti toga nisi ni svestan, indoktrinira, usađuje ti u glavu svoje ideje, svoja životna pravila i svoju suštinu.

Četvrti trik je zastrašivanje i namamljivanje. Drugim rečima, Sotona te pomoću raznih trikova navodi da ga prihvatiš, slediš i da radiš u njegovoj službi. Učiniće sve da postigne svoje ciljeve. Ponekad ti pruža sitne usluge, sve vreme te mameći da počiniš greh. Ako ga ne slediš, naneće ti patnju zbog toga, kazniće te i na sve moguće načine će te napadati i kovati zaveru protiv tebe.

Peti trik je obmanjivanje i paraliza. „Obmanjivanje i paraliza” je trik kojim Sotona ljudima usađuje milozvučne reči i ideje, koje su u skladu s njihovim predstavama i zvuče uverljivo, tako da izgleda kao da on tobože brine o telesnoj situaciji ljudi, o njihovim životima i budućnosti, dok mu je, u stvari, jedini cilj da te prevari. On te, zatim, parališe tako da više ne znaš šta je ispravno, a šta pogrešno, usled čega ti nesvesno bivaš prevaren i padaš pod njegovu kontrolu.

Šesti trik je uništenje tela i uma. Koji deo čoveka Sotona uništava? Sotona ti uništava um, čineći te nemoćnim da mu se odupreš, što znači da se tvoje srce, malo po malo, okreće ka Sotoni uprkos tvojoj volji. On svakodnevno usađuje ove stvari u tebe, i svaki dan koristi kulturu i ove ideje da utiče na tebe i da te oblikuje, slamajući malo po malo tvoju volju, tako da ti na kraju više i ne želiš da budeš dobra osoba, ne želiš više da se zalažeš za ono što nazivaš „pravdom”. Nesvesno, ti više nemaš snagu volje da plivaš uzvodno, već radije puštaš da te struja nosi. „Uništenje” znači da Sotona ljude toliko muči da oni više ne liče na ljudska bića, već postaju senke onoga što su nekad bili. Tada Sotona koristi priliku da ih proždere.

Svaki od ovih trikova, koje Sotona koristi da bi ljude iskvario, čoveka čini nemoćnim da mu se odupre; svaki od njih za čoveka može biti smrtonosan. Drugim rečima, sve što Sotona radi i svi trikovi koje koristi mogu dovesti do toga da postaneš izrod, mogu te staviti pod Sotoninu kontrolu i uvući te u živo blato greha i zla. Takvi su trikovi koje Sotona koristi da bi iskvario čoveka.

– „Reč”, tom II, „O spoznaji Boga”, „Sȃm Bog, jedinstveni VI”

Zbog vašeg, na percepciji zasnovanog, razumevanja Božje suštine, vama za sada još uvek treba dosta vremena da to naučite, potvrdite, osetite i doživite, sve dok jednog dana, iz samog središta svoga srca, ne budete spoznali da „svetost Božja” zapravo znači da Božja suština nema mane, da su Božja ljubav, kao i sve ono što Bog čoveku pruža, nesebični, a spoznaćete i da je Božja svetost neokaljana i besprekorna. Ovi aspekti Božje suštine nisu puke reči koje On koristi da bi se hvalio Svojim identitetom, već Bog svoju suštinu koristi da bi se prema svakom pojedincu odnosio s tihom iskrenošću. Drugim rečima, Božja suština nije prazna, niti je teorijska ili doktrinarna, a svakako ne predstavlja neku vrstu znanja. Ona za čoveka nije vrsta obrazovanja; umesto toga, ona je istinsko otkrivenje Božjih postupaka i razotkrivena suština onoga što Bog ima i što jeste. Čovek treba da poznaje tu suštinu i da je razume, jer sve što Bog čini i svaka reč koju izgovori ima veliku vrednost i veliki značaj za svaku osobu. Tek kad shvatiš Božju svetost, moći ćeš zaista da veruješ u Boga; tek kad shvatiš Božju svetost, moći ćeš da shvatiš pravo značenje reči „Sâm Bog, jedinstveni”. Nećeš više maštati, nećeš smatrati da, osim ovog, postoje i drugi putevi kojima bi mogao da kreneš, niti ćeš više biti spreman da izdaš sve ono što je Bog za tebe uredio. Pošto je suština Božja sveta, to znači da samo Bog može da ti dozvoli da kreneš ispravnim, blistavim putem u životu; samo Bog može da ti dozvoli da shvatiš smisao toga što si živ; jedino Bog može da ti omogući da proživiš pravu ljudskost i da imaš i shvataš istinu, da ti omogući da iz istine zadobiješ život. Jedino ti Sâm Bog može pomoći da se kloniš zla i sačuvati te od toga da ti Sotona naudi i kontroliše te. Osim Boga, niko i ništa te ne može spasti iz mora stradanja, da više ne patiš. To je ono što suština Božja određuje. Jedino te Sam Bog spasava tako nesebično; samo je Bog do samoga kraja odgovoran za tvoju budućnost, tvoju sudbinu i tvoj život; On je taj koji sve stvari uređuje tebe radi. To je nešto što nijedno stvoreno ili nestvoreno biće ne može da postigne. Jer nijedno stvoreno ili nestvoreno biće ne poseduje suštinu nalik suštini Božjoj, nijedna osoba ni stvar nije sposobna da te spasi, niti da te povede. U tome je značaj Božje suštine za čoveka. Možda osećate da vam ove reči koje sam izgovorio samo malo pomažu na doktrinarnom nivou. Međutim, ako stremiš ka istini, ako voliš istinu, onda u tvom budućem doživljavanju ove reči neće samo promeniti tvoju sudbinu, već će te, još i više, povesti na pravi put života. Vi ovo razumete, zar ne?

– „Reč”, tom II, „O spoznaji Boga”, „Sȃm Bog, jedinstveni VI”

Hteo bih da s vama popričam o nečemu što ste uradili na početku našeg današnjeg okupljanja, a što Me je iznenadilo. Neki od vas su u sebi možda gajili zahvalnost, možda ste se osećali zahvalno, pa je ta vaša emocija izazvala odgovarajuću akciju. Ono što ste uradili nije nešto na čemu bi vam trebalo zamerati; ono nije ni ispravno ni pogrešno. Ali bih voleo da shvatite nešto. Šta je to što bih želeo da shvatite? Najpre bih hteo da vas pitam o onome što ste upravo sad uradili. Da li ste Mi se klanjali padanjem ničice ili klečanjem? Može li Mi iko to reći? (Verujemo da je to bilo padanjem ničice.) Ako verujete da je to bilo padanjem ničice, kakvo je onda značenje toga? (Klanjanje.) A kakvo je onda klanjanje klečanjem? Na ovu temu nismo dosad imali zajedništvo, ali danas osećam da je to neophodno. Padate li ničice na uobičajenim okupljanjima? (Ne.) Da li padate ničice dok izgovarate molitve? (Da.) Da li padate ničice svaki put kada se molite ako okolnosti to dozvoljavaju? (Da.) To je dobro. Ono što bih, međutim, želeo da danas shvatite, jeste da Bog prihvata savijanje kolena samo od dve vrste ljudi. Ne moramo da konsultujemo Bibliju, niti dela i postupke bilo koje duhovne ličnosti. Umesto toga, Ja ću vam, ovde i sada, reći nešto istinito. Kao prvo, klanjanje padanjem ničice i klanjanje klečanjem nisu jedno te isto. Zašto Bog prihvata savijanje kolena onih koji padaju ničice dok se klanjaju? To je zato što Bog tu osobu zove k sebi i traži od nje da prihvati Božji nalog, te joj stoga Bog dozvoljava da se pred Njim padne ničice. Ovo je prva vrsta ljudi. Druga vrsta je klanjanje klečanjem, koje obavlja neko ko se plaši Boga i kloni se zla. Postoje samo ove dve vrste ljudi. Kojoj, dakle, vrsti vi pripadate? Možete li to da kažete? Ovo je istina, iako ona možda malo vređa vaša osećanja. O savijanju kolena ljudi tokom molitve nema se šta reći – to je ispravno i onako je kako treba da bude, jer kad se ljudi mole to je uglavnom molitva za nešto, otvaranje srca Bogu i suočavanje s Njim licem u lice. To je komunikacija i razmena, od srca srcu, sa Bogom. Klanjanje na kolenima ne bi trebalo da bude puka formalnost. Ne želim da vam zamerim zbog ovoga što ste danas uradili. Samo želim da vam to razjasnim, kako biste razumeli ovo načelo – znate to, zar ne? (Da, znamo.) Ovo vam govorim zato da se to ne bi ponovilo. Imaju li ljudi, dakle, bilo kakvu priliku da padnu ničice i da kleknu pred licem Božjim? Nije da se takva prilika nikad neće pojaviti. Taj dan će doći, pre ili kasnije, ali sada nije vreme za to. Shvatate li? Jeste li se zbog toga uznemirili? (Ne.) Dobro je. Možda će vas ove reči motivisati ili nadahnuti da svojim srcem spoznate nevolju koja trenutno postoji između Boga i čoveka, kao i kakav je aktuelni odnos između Boga i čoveka. Iako smo o ovome nedavno razgovarali i razmenili mišljenja, čovekovo razumevanje Boga još uvek je daleko od dovoljnog. Pred čovekom je i dalje dug put koji mora da pređe u svom nastojanju da razume Boga. Nije Mi namera da vas nateram da to iz ovih stopa učinite, niti da ishitreno izražavate ovu vrstu težnji i osećanja. Ono što ste danas uradili može otkriti i izraziti vaša prava osećanja, i Ja sam ih osetio. Dok ste to radili, Ja sam želeo samo da ustanem i saopštim vam Svoje lepe želje, jer vam svima želim da budete dobro. Prema tome, svakom Svojom rečju i svakim postupkom, Ja dajem sve od sebe da vam pomognem i da vas usmerim, kako biste mogli da steknete ispravno razumevanje i ispravan pogled na sve stvari. Vi ovo možete da shvatite, zar ne? (Da.) Dobro je. Iako ljudi poseduju izvesno razumevanje svakog aspekta Božjih naravi, svakog aspekta onoga što Bog ima i što jeste, kao i dela koje Bog obavlja, najveći deo tog razumevanja ostaje na nivou reči, doktrina i misli. Ono što ljudima najviše nedostaje jeste istinsko znanje i uvid, koji nastaju iz stvarnog iskustva. Mada Bog koristi različite metode da bi probudio srca ljudi, stepen do kojeg se ljudi mogu istinski probuditi zavisi od njihovih stremljenja – ukratko, svi vi još uvek imate dug put pred sobom. Ne želim da vidim da se iko oseća kao da ga je Bog zanemario, da ga je Bog napustio ili da ga je prezreo. Sve što želim da vidim jeste da svi budu na putu stremljenja ka istini i traganja za spoznajom Boga, odlučno koračajući napred bez oklevanja ili osvrtanja, bez ikakvih bojazni ili tereta. Bez obzira na to kakva si loša dela počinio, kakvim god stranputicama krenuo ili kako si prestupio, nemoj da dozvoliš da ti to postane breme ili prekomerni prtljag, koji ćeš morati da nosiš sa sobom u svom stremljenju ka spoznaji Boga. Nastavi da koračaš napred. Božja namera da spase čoveka ne menja se ni u jednom trenutku. To je najdragoceniji aspekt Božje suštine.

– „Reč”, tom II, „O spoznaji Boga”, „Sȃm Bog, jedinstveni VI”

Znate li koje je znanje ključno za razumevanje Božje pravedne naravi? Na ovu temu se mnogo toga može reći iz iskustva, ali prvo moram da vam pomenem nekoliko glavnih tačaka. Da bi čovek razumeo Božju pravednu narav, prvo mora da razume Božju radost, ljutnju, tugu i sreću: šta On mrzi, čega se gnuša, šta voli, prema kome je On tolerantan i milostiv i kojoj vrsti ljudi daruje milost. Ovo je jedna od glavnih tačaka. Čovek takođe mora razumeti da ma koliko Bog voli čoveka, ma koliko milosti i ljubavi On daruje ljudima, Božji identitet i status, kao ni Njegovo dostojanstvo ne trpi uvredu ni od koga. Iako Bog voli ljude, On ih ne tetoši. On ljudima daje Svoju ljubav, Svoju milost i Svoju toleranciju, ali ih nikada ne mazi. Bog ima Svoja načela i Svoje granice. Ma koliko ljubavi osećaš da ti je Bog dao, ma koliko ti se ta ljubav čini dubokom, nikada se ne smeš prema Bogu odnositi kao da je ljudsko biće. Iako je tačno da se Bog prema ljudima odnosi kao prema Svojim najdražim voljenima, ako posmatraš Boga kao čoveka, kao ljudsko biće koje je jednako stvorenom biću, ili kao prijatelja ili objekat obožavanja, onda će Bog sakriti Svoje lice od tebe i napustiće te. Ovo je Njegova narav, i nikome nije dozvoljeno da bude nepromišljen po ovom pitanju. Dakle, često viđamo ovakve reči koje je Bog izgovorio o Svojoj naravi: Nije važno koliko ste putovali, koliko ste posla obavili ili koliko ste patnje podneli, ako uvredite Božju narav, On će uzvratiti svakome od vas na osnovu onoga što ste učinili. Ovo znači da se Bog prema ljudima odnosi kao prema Svojim najdražim voljenima, ali vi se ne smete prema Bogu odnositi kao prema prijatelju ili rođaku. Nemojte se prema Bogu odnositi kao prema svom drugaru. Ma koliko da osećaš da te Bog voli i da je prema tebi trpeljiv, prema Bogu se nikada ne smeš odnositi kao prema svom prijatelju. Ovo je Božja pravedna narav. Da li to razumete? Treba li o ovome još nešto da kažem? Da li o ovom pitanju imate ikakvo prethodno shvatanje? Uopšteno govoreći, ljudi ovu grešku najlakše naprave, bez obzira na to da li razumeju doktrine ili o ovom pitanju nisu prethodno nikada razmišljali. Kada ljudi vređaju Boga, to ne mora biti zbog jednog događaja ili zbog jedne stvari koju su rekli, već zbog stava koji imaju i stanja u kome se nalaze. To je veoma zastrašujuća stvar. Neki ljudi veruju da razumeju Boga, da poseduju određeno znanje o Njemu, pa možda čak i čine neke stvari koje udovoljavaju Bogu. Počinju da se osećaju ravnopravni Bogu i kao da su se mudro sprijateljili sa Bogom. Ova vrsta osećanja je užasno pogrešna. Ako nemaš duboko razumevanje ovoga – ako ovo jasno ne razumeš – vrlo lako ćeš uvrediti Boga i uvredićeš Njegovu pravednu narav. Sada to razumeš, zar ne? Nije li Božja pravedna narav jedinstvena? Da li bi ona ikada mogla da bude ravnopravna karakteru ili moralnom stanovištu jednog čoveka? Nikada ne bi mogla. Prema tome, ne smeš da zaboraviš da kako god se Bog ophodio prema ljudima i šta god On mislio o ljudima, Božji položaj, autoritet i identitet nikada se ne menjaju. Za ljudski rod, Božji identitet je uvek identitet Onoga ko je suveren svih stvorenja – Stvoritelj.

– „Reč”, tom II, „O spoznaji Boga”, „Sȃm Bog, jedinstveni VII”

1. priča: Seme, zemlja, drvo, sunčeva svetlost, ptice i čovek

Na zemlju je palo malo seme. Pala je obilna kiša, a seme je izraslo u nežnu klicu, dok se njeno korenje polako probijalo u tle pod sobom. Klica je s vremenom porasla, podnoseći okrutne vetrove i žestoke kiše, svedočeći o promeni godišnjih doba dok je mesec rastao i opadao. Zemlja je u leto donela darove vode kako bi izdanak mogao da izdrži užarenu vrelinu ovog godišnjeg doba. A zahvaljujući zemlji, izdanak nije savladala vrelina, pa je tako prošla najgora letnja žega. Kada je došla zima, zemlja je obujmila izdanak u svom toplom zagrljaju, a zemlja i izdanak su se čvrsto držali. Zemlja je grejala izdanak, pa je on tako preživeo oštru hladnoću ovog godišnjeg doba, nepovređen jakim zimskim vetrovima i snežnim olujama. Zaklonjen zemljom, izdanak je rastao odvažno i srećno; zemlja ga je nesebično ishranjivala, pa je rastao zdravo i snažno. Srećno je rastao, pevajući na kiši, plešući i njišući se na vetru. Izdanak i zemlja zavise jedno od drugog…

Godine su prolazile, a izdanak je izrastao u gorostasno drvo. Snažno je stajao na zemlji, sa stamenim granama na čijim je vrhovima bilo nebrojeno lišće. Korenje drveta i dalje se ukopavalo u zemlju kao i ranije, a sada je bilo već duboko zaronjeno pod zemljom. Zemlja, koja je nekada štitila majušni izdanak, sada je bila temelj za moćno drvo.

Zračak sunčeve svetlosti obasjao je drvo. Drvo je zanjihalo svoje telo i raširilo ruke duboko udišući vazduh protkan suncem. I tlo u podnožju disalo je u taktu sa drvetom, a zemlja se osećala obnovljenom. Baš u tom trenutku, svež povetarac je dunuo među granama, a drvo je zadrhtalo od ushićenja, talasajući se poletno. Drvo i sunčeva svetlost zavise jedno od drugog…

Ljudi su sedeli u prijatnoj hladovini drveta i uživali u žustrom, mirisnom vazduhu. Vazduh je pročistio njihova srca i pluća, pročistio je krv u njima, a njihova tela više nisu bila troma ni sputana. Ljudi i drvo zavise jedni od drugih…

Jato malenih cvrkutavih ptica sletelo je na granje drveta. Možda su tu sletele da bi izbegle grabljivicu ili da se razmnožavaju i odgajaju svoje mlade ili možda samo da na trenutak predahnu. Ptice i drvo zavise jedni od drugih…

Korenje drveta, izuvijano i zamršeno, ukopalo se duboko u zemlju. Svojim stablom zaklanja zemlju od vetra i kiše, i pruža svoje udove da zaštiti zemlju pod svojim stopama. Drvo to čini jer mu je zemlja majka. Oni jačaju jedno drugo i oslanjaju se jedno na drugo, i nikada se neće rastati…

(…)

Sve o čemu sam upravo govorio jeste nešto što ste već videli. Seme, recimo – izrasta u drveće, i premda ne možeš da vidiš svaku pojedinost tog procesa, znaš da se to dešava, zar ne? Isto tako znaš za zemlju i sunčevu svetlost. Prizor ptica koje stoje na drveću jeste nešto što su svi videli, zar ne? A prizor ljudi koji traže hlad u senci drveta – i to je nešto što ste svi videli, zar ne? (Da.) Prema tome, kada su sve ove stvari na jednoj slici, kakvo osećanje izaziva ta slika? (Osećanje harmonije.) Da li svaka stvar na toj slici potiče od Boga? (Da.) Budući da potiču od Boga, Bog zna vrednost i značaj zemaljskog postojanja svih ovih različitih stvari. Kada je Bog stvarao sve stvari, kada je planirao i stvorio svaku stvar, On je to učinio s namerom; i kada je stvorio te stvari, svaka je bila prožeta životom. Okruženje koje je On stvorio za postojanje ljudskog roda, kao što je upravo opisano u našoj priči, jeste ono u kome seme i zemlja zavise jedno od drugog, u kome zemlja može da ishranjuje seme, a seme je vezano za zemlju. Ovaj odnos je odredio Bog na samom početku Svog stvaranja. Prizor drveta, sunčeve svetlosti, ptica i ljudi dočarava životno okruženje koje je Bog stvorio za ljudski rod. Kao prvo, drvo ne može da napusti zemlju niti može da bude bez sunčeve svetlosti. Prema tome, koja je bila Božja svrha da stvori drvo? Možemo li reći da je ono bilo namenjeno samo zemlji? Možemo li reći da je bilo namenjeno samo pticama? Možemo li reći da je bilo namenjeno samo ljudima? (Ne.) Kakav je odnos među njima? Među njima vlada odnos zasnovan na uzajamnom jačanju, međuzavisnosti i nerazdvojivosti. Drugim rečima, zemlja, drvo, sunčeva svetlost, ptice i ljudi oslanjaju se jedni na druge i neguju jedni druge. Drvo štiti zemlju, a zemlja ishranjuje drvo; sunčeva svetlost opskrbljuje drvo, dok drvo od sunčeve svetlosti dobija svež vazduh i smanjuje užarenu vrelinu sunca na zemlji. Ko na kraju ima koristi od ovoga? Ljudski rod, zar ne? Ovo je jedno od načela koja se nalaze u osnovi okruženja u kome živi ljudski rod, a koje je Bog stvorio; Bog je od početka nameravao da tako bude. Iako je ova slika jednostavna, na njoj vidimo Božju mudrost i Njegovu nameru. Ljudski rod ne može da živi bez zemlje ni bez drveća, a još manje bez ptica i sunčeve svetlosti. Zar nije tako? Iako je ovo samo priča, ono što ona dočarava jeste mikrokosmos Božjeg stvaranja neba i zemlje i svih stvorenja i Njegov poklon okruženja u kome ljudski rod može da živi.

Bog je za ljudski rod stvorio nebo i zemlju i sva stvorenja, kao i okruženje za nastanjivanje. Kao prvo, glavna stvar kojom se bavi naša priča jesu međusobno jačanje, međuzavisnost i suživot svih stvorenja. Prema ovom načelu, okruženje za postojanje ljudskog roda je zaštićeno; ono može da postoji i da se održava. Zahvaljujući tome, ljudski rod može da se razvija i razmnožava. Na slici koju smo videli bili su zajedno drvo, zemlja, sunčeva svetlost, ptice i ljudi. Da li je na ovoj slici bio Bog? Niko Ga na njoj nije video. Ali se moglo videti pravilo međusobnog jačanja i međuzavisnosti između svih stvari u tom prizoru; u ovom pravilu se mogu videti postojanje i suverenost Boga. Bog koristi takvo načelo i takvo pravilo da sačuva život i postojanje svih stvorenja. On na taj način opskrbljuje sva stvorenja i ljudski rod. Da li je ova priča povezana sa našom glavnom temom? Na površini se čini da nije, međutim, u stvarnosti su pravilo na osnovu koga je Bog stvorio sve stvari i Njegova nadmoć nad svim stvarima usko povezani sa činjenicom da je On izvor života za sva stvorenja. Ove činjenice su nerazdvojive. Sada počinjete nešto da učite!

Bog zapoveda pravilima koja regulišu funkcionisanje svih stvari; On zapoveda pravilima koja regulišu opstanak svih stvorenja; On kontroliše sva stvorenja i određuje ih tako da se međusobno jačaju i da zavise jedni od drugih, kako ne bi propali niti nestali. Samo tako ljudski rod može da nastavi da živi; samo tako može da živi pod Božjim vođstvom u takvom okruženju. Bog je Suveren ovih pravila funkcionisanja i niko u njih ne može da se upliće niti da ih menja. Jedino Sâm Bog zna ova pravila i jedino Sâm Bog njima upravlja. Kada će drveće izniknuti; kada će padati kiša; koliko će vode i hranljivih materija zemlja dati biljkama; u koje godišnje doba opada lišće; u koje godišnje doba drveće rađa plodove; koliko će hranljivih materija sunčeva svetlost dati drveću; šta će drveće izdahnuti nakon što ih je nahranila sunčeva svetlost – sve te stvari je Bog unapred odredio kada je stvorio sva stvorenja, kao pravila koja niko ne može da prekrši. Stvari koje je Bog stvorio, bilo da su žive ili, u očima čoveka, nežive, sede u Njegovoj ruci, u kojoj ih On kontroliše i suveren je nad njima. Niko ne može da promeni niti da prekrši ova pravila. Drugim rečima, kada je Bog stvarao sve stvari, On je predodredio da bez zemlje, drvo neće moći da pusti korenje, proklija i izraste; da će se zemlja bez drveća osušiti; da će drvo postati dom za ptice i mesto na kome one mogu da se sklone od vetra. Može li drvo da živi bez zemlje? Nipošto ne može. Da li bi moglo da živi bez sunca ili kiše? Ni u tom slučaju ne bi moglo. Sve ove stvari su radi ljudskog roda, radi opstanka ljudskog roda. Čovek od drveta dobija svež vazduh, a čovek živi na zemlji koju štiti drvo. Čovek ne može da živi bez sunčeve svetlosti niti bez različitih živih bića. Iako su ovi odnosi složeni, moraš da upamtiš: pravilo za sve stvari koje je Bog stvorio jeste da se međusobno jačaju, da zavise jedni od drugih i da zajedno postoje. Drugim rečima, svaka pojedinačna stvar koju je On stvorio ima vrednost i značaj svog postojanja. Da je Bog stvorio nešto beznačajno, Bog bi uredio da to nestane. Ovo je jedan od metoda koje Bog koristi da opskrbi sva stvorenja. Na šta se u ovoj priči odnosi reč „opskrbiti”? Da li Bog svakoga dana zaliva drvo? Da li je drvetu potrebna Božja pomoć da bi disalo? (Nije.) „Opskrbiti” ovde označava Božje upravljanje svim stvarima nakon što su one stvorene; dovoljno je da Bog njima upravlja nakon što uspostavi pravila koja ih uređuju. Jednom kada se seme zasadi u zemlju, drvo izrasta samo. Sve uslove za njegov rast je stvorio Bog. Bog je stvorio sunčevu svetlost, vodu, zemljište, vazduh i okolinu; Bog je stvorio vetar, mraz, sneg i kišu, kao i četiri godišnja doba. Ovo su uslovi koji su drvetu potrebni kako bi raslo, a to su i stvari koje je Bog pripremio. Prema tome, da li je Bog izvor ovog životnog okruženja? (Jeste.) Mora li Bog svakodnevno da prebroji svaki list na drveću? Ne! Niti Bog treba da pomaže drvetu da diše ni da svakodnevno budi sunčevu svetlost, uz reči: „Vreme je da sada obasjaš drveće.” On to ne mora da radi. Sunce sija samo kada mu je vreme da sija, u skladu sa pravilima; pojavljuje se i obasjava drveće, dok drveće upija sunčevu svetlost kada mu je ona potrebna, a kada to ne čini, drvo i dalje živi prema pravilima. Možda ne možete jasno da objasnite ovu pojavu, ali je ona, svejedno, činjenica koju svako može da vidi i potvrdi. Sve što treba da učiniš jeste da prihvatiš da pravila koja upravljaju postojanjem svih stvari potiču od Boga i da spoznaš da je Bog suveren nad rastom i opstankom svih stvari.

Sadrži li ova priča ono što ljudi nazivaju „metaforom”? Da li je posredi personifikacija? (Nije.) Ispričao sam istinitu priču. Svakim živim bićem, svime što ima život, upravlja Bog; kada je stvoreno, svako živo biće je od strane Boga bilo prožeto životom; život svakog živog bića potiče od Boga i svaka živa stvar sledi svoj životni put i svoje zakone. Od čoveka se ne zahteva da to menja niti je za to potrebna njegova pomoć; to je jedan od načina na koji Bog opskrbljuje sve stvari. Razumete, zar ne? Smatrate li da je potrebno da ljudi ovo prepoznaju? (Da.) Prema tome, ima li ova priča ikakve veze sa biologijom? Da li je na neki način povezana sa nekim područjem znanja ili sa nekom granom učenja? Mi ne raspravljamo o biologiji i zasigurno ne sprovodimo biološko istraživanje. Koja je glavna tema našeg razgovora? (Bog je izvor života za sva stvorenja.) Šta ste videli u svemu stvorenom? Da li ste videli drveće? Da li ste videli zemlju? (Da.) Videli ste sunčevu svetlost, zar ne? Jeste li videli ptice na granama? (Jesmo.) Da li je ljudski rod srećan što živi u takvom okruženju? (Da.) To znači da Bog koristi sve stvari – stvari koje je On stvorio – da održava i štiti dom ljudskog roda, njegovo životno okruženje. Tako Bog opskrbljuje ljudski rod i sve stvari.

2. priča: Velika planina, mali potok, silni vetar i divovski talas

Bio jednom jedan mali potok koji je vijugao tamo-amo, i konačno stizao do podnožja velike planine. Planina je preprečila put malenom potoku, pa je potok svojim slabašnim, tihim glasom rekao planini: „Molim te, pusti me da prođem. Stojiš mi na putu i ometaš moj dalji tok.” „Kuda ideš?” upita ga planina. „Tražim svoj dom”, odgovori joj potok. „U redu, samo nastavi svojim putem i poteci preko mene!” Međutim, majušni potok je bio previše slab i previše mlad, tako da nije mogao da teče preko tako velike planine. Mogao je samo da nastavi da teče tamo duž podnožja planine…

Zaduvao je silni vetar, nanoseći pesak i smrvljeno kamenje na mesto gde je stajala planina. Vetar je zaurlao na planinu: „Pusti me da prođem!” „Kuda ideš?” upita ga planina. „Želim da pređem na drugu stranu planine”, zavijao je vetar u svom odgovoru. „U redu, ako možeš da probiješ moj pojas, onda možeš da prođeš!” Silni vetar je zavijao tu i tamo, ali koliko god da je silno duvao, nije mogao da probije planinski pojas. Vetar se umorio i zastao da se odmori – a sa druge strane planine počeo je da duva povetarac, koji je prijao tamošnjim ljudima. Ovo je bio planinski pozdrav ljudima…

U priobalju, kapljice morske vode nežno su zapljuskivale stenovitu obalu. Najednom se podigao divovski talas i zagrmeo u pravcu planine. „Pomeri se!” povika divovski talas. „Kuda ideš?” upita ga planina. Nemoćan da zaustavi svoje napredovanje, talas je zaurlao: „Širim svoju teritoriju! Želim da protegnem ruke!” „U redu, ako možeš da pređeš preko mog vrha, pustiću te da prođeš.” Veliki talas je uzeo zalet, a zatim se ponovo obrušio na planinu. Međutim, ma koliko da se trudio, nije mogao da pređe preko planinskog vrha. Talas je mogao samo polako da se otkotrlja nazad u more…

Hiljadama godina mali potok je nežno tekao duž podnožja planine. Prateći pravac planine, mali potok se vratio kući, gde se ulio u reku, koja se zatim ulila u more. Pod okriljem brižne planine, mali potok nije nikada izgubio svoj put. Potok i planina su jedno drugo jačali i zavisili su jedno od drugog; međusobno su se osnaživali, suprotstavljali i zajedno su postojali.

Hiljadama godina silni vetar je zavijao, po svojoj navici. I dalje je često dolazio da „poseti” planinu, sa velikim kovitlacima peska koji su se vrteli u njegovim naletima. Pretio je planini, ali nikada nije probio njen pojas. Vetar i planina su jedno drugo jačali i zavisili su jedno od drugog; međusobno su se osnaživali, suprotstavljali i zajedno su postojali.

Hiljadama godina divovski talas nikada nije zastao da se odmori i neumorno je jurišao napred, neprestano šireći svoju teritoriju. Hučao je i obrušivao se svaki put iznova prema planini, ali se planina nije pomerila ni pedalj. Planina je čuvala stražu nad morem i tako su se stvorenja u moru množila i napredovala. Talas i planina su jedno drugo jačali i zavisili su jedno od drugog; međusobno su se osnaživali, suprotstavljali i zajedno su postojali.

Ovim se naša priča završava. Pre svega, recite Mi o čemu se radi u ovoj priči? Za početak, postojali su velika planina, mali potok, silni vetar i divovski talas. Šta se dogodilo u prvom pasusu o malom potoku i velikoj planini? Zašto sam odabrao da govorim o potoku i planini? (Pod okriljem brižne planine, mali potok nije nikada izgubio svoj put. Oslanjali su se jedno na drugo.) Da li biste rekli da je planina štitila maleni potok ili ga je ometala? (Štitila ga je.) Ali, zar ga nije ometala? Ona i potok su pazili jedno na drugo; planina je štitila potok, ali ga je i ometala. Planina je štitila potok dok se ulivao u reku, ali ga je ometala kako bi ga sprečila u tome da teče kuda je naumio i tako izazove poplave i ljudima donosi nevolje. Zar se u ovom pasusu ne govori upravo o tome? Time što je štitila potok i presecala mu put, planina je čuvala domove ljudi. Mali potok se zatim ulio u reku u podnožju planine, a onda se ulio i u more. Zar to nije pravilo kojim se reguliše postojanje potoka? Šta je potoku omogućilo da se ulije u reku i more? Zar to nije bila planina? Potok se oslanjao na zaštitu planine i na njeno ometanje. Prema tome, nije li to suština? Vidiš li u ovome važnost planina za vodu? Da li je Bog imao Svoju svrhu kada je napravio svaku planinu, veliku i malu? (Jeste.) Ovaj kratak pasus, u kome su samo mali potok i velika planina, omogućava nam da vidimo vrednost i značaj Božjeg stvaranja te dve stvari; takođe nam pokazuje mudrost i svrhu Njegove vladavine nad njima. Zar nije tako?

O čemu je reč u drugom pasusu priče? (O silnom vetru i velikoj planini.) Da li je vetar dobra stvar? (Jeste.) Nije nužno – ponekad je vetar prejak i izaziva nesreće. Kako bi se osećao da moraš da stojiš izložen silnom vetru? To zavisi od njegove snage. Da je u pitanju vetar trećeg ili četvrtog stepena, to bi bilo podnošljivo. U najgorem slučaju čoveku bi bilo teško da drži oči otvorene. Ali ako bi vetar postao silniji i pretvorio se u uragan, da li bi mogao da mu se odupreš? Ne bi. Prema tome, pogrešno je reći da je vetar uvek dobar ili da je uvek loš, jer to zavisi od njegove jačine. Dakle, koja je ovde funkcija planine? Nije li njena funkcija da suzbije jačinu vetra? U šta planina pretvara silni vetar? (U povetarac.) U okruženjima koja ljudi nastanjuju, da li se većina ljudi uglavnom suočava sa olujama ili sa povetarcima? (Sa povetarcima.) Zar to nije bio jedan od Božjih ciljeva, jedna od Njegovih namera kada je stvarao planine? Kako bi bilo da ljudi žive u okruženju u kome pesak sumanuto leti na vetru, nesputan i neumanjen? Zar zemlja izložena letećem pesku i kamenju ne bi bila nemoguća za život? Kamenje bi moglo da udari ljude, a pesak bi mogao da ih oslepi. Vetar bi ljude mogao da podigne sa zemlje i da ih odnese u vazduh. Kuće bi mogle biti uništene i dogodile bi se razne katastrofe. Ipak, primećujemo li vrednost u postojanju silnog vetra? Rekao sam da je loš, pa bi se pomislilo da je bezvredan, ali, da li je tako? Zar nema vrednost nakon što se pretvori u povetarac? Šta je ljudima najpotrebnije kada je vreme vlažno ili sparno? Potreban im je blag povetarac, da na njih nežno duva, da ih osveži i razbistri im glavu, da im izoštri misli, da im popravi i poboljša stanje duha. Recimo, svi sedite u prostoriji u kojoj boravi mnogo ljudi i vazduh je zagušljiv – šta vam je najpotrebnije? (Blag povetarac.) Boravak na mestu gde je vazduh zamućen i prljav može usporiti čovekov tok misli, poremetiti mu cirkulaciju i umanjiti bistrinu uma. Međutim, malo kretanja i cirkulacija osvežavaju vazduh, a ljudi se na svežem vazduhu osećaju drugačije. Iako bi mali potok mogao da izazove nesreću, iako bi silni vetar mogao da izazove nesreću, sve dok je planina tu, ona će tu opasnost pretvoriti u snagu koja je od koristi ljudima. Zar nije tako?

O čemu je reč u trećem pasusu priče? (O velikoj planini i divovskom talasu.) O velikoj planini i divovskom talasu. Tema ovog pasusa je smeštena na obali mora u podnožju planine. Vidimo planinu, prskanje morske vode i ogroman talas. Šta je u ovom slučaju planina za talas? (Zaštitnik i prepreka.) Ona je i zaštitnik i prepreka. Kao zaštitnik, ona štiti more od nestajanja, kako bi stvorenja koja žive u njemu mogla da se razmnožavaju i razvijaju. Kao prepreka, planina sprečava da se morska voda prelije i da izazove katastrofe, da ošteti i uništi ljudske domove. Dakle, možemo reći da je planina kako zaštitnik tako i barijera.

U ovome je značaj međusobne povezanosti velike planine i malog potoka, velike planine i silnog vetra, kao i velike planine i divovskog talasa; u ovome je značaj njihovog međusobnog jačanja i suprotstavljanja i njihovog suživota. Ove stvari, koje je Bog stvorio, u svom postojanju se rukovode pravilom i zakonom. Dakle, koje ste postupke Božje videli u ovoj priči? Da li Bog zanemaruje sve stvari otkako ih je stvorio? Da li je uspostavio pravila i osmislio načine funkcionisanja svih stvari da bi ih kasnije zanemario? Da li se to dogodilo? (Nije.) Šta se onda dogodilo? Bog ih i dalje kontroliše. Kontroliše vodu, vetar i talase. Ne dozvoljava im da podivljaju, niti im dozvoljava da oštete ili unište kuće u kojima ljudi žive. Zahvaljujući tome, ljudi mogu da nastave da žive, razmnožavaju se i napreduju na zemlji. To znači da je pri stvaranju svih stvari, Bog već isplanirao pravila njihovog postojanja. Pri stvaranju svake stvari, Bog se pobrinuo da ona koristi ljudskom rodu i nad njom je preuzeo kontrolu, kako ta stvar ne bi uznemiravala ljudski rod niti mu izazivala nesreću. Da nije Božjeg upravljanja, zar vode ne bi tekle razuzdano? Zar vetar ne bi duvao razuzdano? Da li voda i vetar poštuju pravila? Da Bog njima ne upravlja, za njih ne bi postojala nikakva pravila, pa bi vetar zavijao, a vode bi bile neobuzdane i izazivale bi poplave. Da je talas bio viši od planine, da li bi more moglo da opstane? Ne bi. Da planina nije bila visoka kao talas, more ne bi postojalo, a planina bi izgubila svoju vrednost i značaj.

Bog je stvorio sve što postoji i On je suveren nad svime što postoji; On svime upravlja i sve to opskrbljuje, a unutar svega stvorenog, On vidi i preispituje svaku reč i postupak svega što postoji. Tako Bog, takođe, vidi i ispituje svaki kutak ljudskog života. Prema tome, Bog vrlo dobro poznaje svaki detalj svega što postoji u Njegovoj tvorevini, od funkcije svake stvari, njene prirode i pravila njenog opstanka do značaja njenog života i vrednosti njenog postojanja; sve to je Bogu poznato u celini. Bog je stvorio sve stvari – mislite li da Mu je potrebno da proučava pravila koja njima upravljaju? Treba li Bog da proučava ljudsko znanje ili nauku da bi ih naučio i razumeo? (Ne.) Postoji li iko među ljudskim rodom sa učenošću i velikim znanjem ko bi razumeo sve stvari kao Bog? Ne postoji, zar ne? Postoje li astronomi ili biolozi koji zaista razumeju pravila prema kojima sva stvorenja žive i rastu? Mogu li oni zaista da razumeju vrednost postojanja svake stvari? (Ne, ne mogu.) To je stoga što je Bog stvorio sve stvari i, bez obzira na to koliko mnogo ili koliko duboko proučava ovo znanje ili koliko dugo pokušava da ga savlada, ljudski rod neće nikada moći da dokuči tajnu niti svrhu Božjeg stvaranja svih stvari. Zar to nije slučaj? Dakle, na osnovu naše dosadašnje rasprave, mislite li da ste delimično razumeli pravo značenje izraza: „Bog je izvor života za sva stvorenja”? (Da.) Dok sam raspravljao o ovoj temi – Bog je izvor života za sva stvorenja – znao sam da će mnogi ljudi odmah pomisliti na jedan drugi izraz: „Bog je istina i Bog koristi Svoju reč da nas opskrbi” i ni na šta drugo iznad tog nivoa značenja te teme. Neki bi čak mogli smatrati da se Božja opskrba ljudskim životom, svakodnevnom hranom i pićem i svim dnevnim potrepštinama ne računa kao Njegovo opskrbljivanje čoveka. Zar nema nekih koji to smatraju? Ipak, nije li Božja namera u Njegovom stvaranju očigledna – da omogući ljudskom rodu da postoji i živi normalno? Bog održava okruženje u kome ljudi žive i obezbeđuje sve stvari koje su ljudskom rodu potrebne za opstanak. Povrh toga, On upravlja svim stvarima i ima suverenost nad njima. Sve to ljudskom rodu omogućava da normalno živi, napreduje i razmnožava se; na ovaj način Bog opskrbljuje sve stvoreno i ljudski rod. Zar nije tačno da ljudi treba da prepoznaju i shvate ove stvari? Možda će neki reći: „Ova tema je predaleko od našeg saznanja o Samom istinitom Bogu, a mi to ne želimo da znamo jer ne živimo samo od hleba, nego živimo od reči Božje.” Da li je ovo shvatanje tačno? (Nije.) Zašto nije tačno? Možete li imati potpuno razumevanje Boga ako posedujete znanje jedino o stvarima koje je Bog rekao? Ako prihvatite samo Božje delo i prihvatite Božji sud i grdnju, možete li imati potpuno razumevanje Boga? Ako poznajete samo mali deo Božje naravi, mali deo Božjeg autoriteta, da li biste to smatrali dovoljnim da postignete razumevanje Boga? (Ne.) Božji postupci započinju Njegovim stvaranjem svih stvari i nastavljaju se i danas – Božji postupci su očigledni u svakom trenutku, iz časa u čas. Ako neko veruje da Bog postoji samo zato što je izabrao grupu ljudi na kojima će obaviti Svoje delo i spasiti ih, te da ništa drugo nema veze sa Bogom, Njegovim autoritetom, Njegovim identitetom, niti s Njegovim postupcima, može li se tada smatrati da taj čovek ima istinsko bogopoznanje? Ljudi koji imaju ovo takozvano bogopoznanje poseduju samo jednostrano shvatanje, shodno kome Njegova dela ograničavaju na jednu grupu ljudi. Da li je ovo pravo bogopoznanje? Zar ljudi sa ovakvim znanjem ne poriču Božje stvaranje svih stvari i Njegovu suverenost nad njima? Neki ljudi ne žele da se bave ovom temom, razmišljajući umesto toga u sebi: „Nisam video Božju suverenost nad svim stvarima. Ta zamisao je toliko daleka i nije mi stalo da je razumem. Bog čini ono što On želi i to nema nikakve veze sa mnom. Prihvatam Božje vođstvo i Njegovu reč samo da bi Bog mogao da me spase i usavrši. Ništa drugo mi nije važno. Pravila koja je Bog uspostavio kada je stvorio sve stvari i ono što On čini da bi opskrbio sve stvari i ljudski rod, nemaju nikakve veze sa mnom.” Kakav je ovo način govora? Nije li ovo čin buntovništva? Ima li među vama ikoga sa takvim shvatanjem? I premda to ne morate da kažete, Ja znam da ima mnogo vas. Po pravilu, ovakvi ljudi sve posmatraju sa svoje „duhovne” tačke gledišta. Oni samo žele da Boga svedu na Bibliju, da Boga ograniče na reči koje je izgovorio, na smisao koji proizilazi iz doslovno napisane reči. Oni ne žele da dodatno spoznaju Boga, niti žele da Bog svoju pažnju usmeri i na obavljanje drugih stvari. Ovaj način razmišljanja je detinjast, a takođe i preterano religiozan. Mogu li ljudi sa ovakvim gledištima da spoznaju Boga? Bilo bi im veoma teško da Ga spoznaju. Danas sam ispričao dve priče, a svaka od njih govori o drugačijem aspektu. Nakon što ste upravo došli u dodir sa njima, možda osećate da su one duboke ili pomalo apstraktne, da ih je teško shvatiti i razumeti. Možda će ih biti teško povezati sa Božjim postupcima i Samim Bogom. Međutim, svi Božji postupci i sve ono što je On učinio unutar stvorenog i među ljudskim rodom treba da bude poznato, jasno i tačno, svakoj osobi, svakome ko teži tome da spozna Boga. Ovo znanje će vam pružiti sigurnost u vašoj veri u istinsko postojanje Boga. Takođe će vam pružiti tačno znanje o Božjoj mudrosti, Njegovoj sili i načinu na koji On opskrbljuje sve stvoreno. Omogućiće ti da jasno zamisliš pravo postojanje Boga i da vidiš da Njegovo postojanje nije izmišljeno, nije mit, nije nejasno, nije teorija, a svakako nije svojevrsna duhovna uteha, već stvarno postojanje. Osim toga, ono će ljudima omogućiti da znaju da je Bog oduvek opskrbljivao sva stvorenja i ljudski rod; Bog to čini na Svoj način i u skladu sa Svojim sopstvenim ritmom. Prema tome, zahvaljujući tome što je Bog stvorio sva stvorenja i dao im pravila, svako od njih može, na osnovu toga kako je On to predodredio, da obavlja zadatke koji su mu dodeljeni, da ispunjava svoje dužnosti i obavlja svoju funkciju; na osnovu toga kako je On to predodredio, svaka stvar ima svoju sopstvenu upotrebu u službi ljudskog roda, kao i u službi prostora i okruženja koje ljudski rod nastanjuje. Da Bog to nije učinio i da ljudski rod nema takvo okruženje koje bi nastanjivao, ljudskom rodu bi tada bilo nemoguće da veruje u Boga ili da Ga sledi; sve bi se svelo samo na praznu priču. Zar nije tako?

Razgovarali smo o mnogim temama i o velikom delu sadržaja koji se odnosi na reči „Bog je izvor života za sva stvorenja”, međutim, da li u svojim srcima znate šta Bog daruje ljudskom rodu, osim što vas opskrbljuje Svojom rečju i što na vama obavlja Svoje delo grdnje i suda? Neki bi ljudi mogli reći: „Bog mi daruje blagodat i blagoslove; daje mi disciplinu i utehu, i pruža mi brigu i zaštitu na svaki mogući način.” Drugi će reći: „Bog mi svakodnevno daruje hranu i piće”, dok će neki čak reći: „Bog mi je darovao sve”. Na ta pitanja sa kojima se ljudi susreću u svom svakodnevnom životu vi biste mogli odgovoriti shodno domenu vašeg sopstvenog, telesnog životnog iskustva. Bog svakoj osobi daruje mnogo stvari, premda ono o čemu ovde govorimo nije ograničeno samo na opseg ljudskih svakodnevnih potreba, već ima za cilj da proširi vidike svake osobe i omogući vam da stvari posmatrate iz makro perspektive. Budući da Bog je izvor života za sva stvorenja, kako On održava život svih stvorenja? Drugim rečima, šta Bog daje svim stvorenjima u Svojoj tvorevini kako bi održao njihovo postojanje i zakone koji to postojanje podržavaju, tako da ona mogu i dalje da postoje? Ovo je glavna tačka naše današnje rasprave. (…) Nadam da ćete ovu temu i ono što ću reći moći da povežete sa Božjim postupcima, a ne sa nekakvim znanjem, ljudskom kulturom ili istraživanjem. Ja govorim samo o Bogu, o Samom Bogu. Ovo je ono što vam predlažem. Siguran sam da razumete, zar ne?

Bog je ljudskom rodu darovao mnoge stvari. Počeću pričom o onome što ljudi mogu da vide, odnosno, što mogu da osete. Ovo su stvari koje ljudi mogu da razumeju i u potpunosti shvate u svojim srcima. Pre svega, krenimo s pričom o onome što je Bog obezbedio ljudskom rodu, kroz raspravu o materijalnom svetu.

a. Vazduh

Pre svega, Bog je stvorio vazduh kako bi čovek mogao da diše. Vazduh je materija sa kojom ljudi svakodnevno mogu da dođu u dodir i nešto od čega u svakom trenutku zavise, čak i dok spavaju. Vazduh koji je Bog stvorio monumentalno je važan za ljudski rod: od suštinskog je značaja za svaki njihov dah i za sâm život. Ova materija, koja se može samo osetiti, ali ne i videti, predstavljala je prvi Božji dar svim stvorenjima u Njegovoj tvorevini. Međutim, nakon što je stvorio vazduh, da li se Bog zaustavio, smatrajući Svoje delo završenim? Ili je On razmišljao o tome koliko će vazduh biti gust? Da li je razmišljao o tome šta će vazduh sadržati? O čemu je Bog razmišljao kada je stvarao vazduh? Zašto je Bog stvorio vazduh i kakvo je bilo Njegovo rasuđivanje? Ljudima je potreban vazduh – moraju da dišu. Pre svega, gustina vazduha treba da odgovara ljudskim plućima. Da li iko zna kolika je gustina vazduha? U stvari, nema naročite potrebe da ljudi znaju odgovor na ovo pitanje u vidu brojeva ili podataka, taj je odgovor zaista krajnje nepotrebno znati – sasvim je dovoljno imati o tome samo opštu predstavu. Bog je stvorio vazduh one gustine koja će biti najpogodnija za disanje ljudskih pluća. Odnosno, stvorio je vazduh tako da on može lako da ulazi u ljudsko telo dok ga ljudi udišu i tako da se telo pritom ne povredi. To je Bog uzimao u obzir kad je stvarao vazduh. U nastavku ćemo govoriti o tome šta vazduh sadrži. Njegov sadržaj nije otrovan za ljudska bića i neće oštetiti pluća, niti bilo koji deo tela. Bog je sve ovo morao da razmotri. Bog je morao da uzme u obzir da vazduh koji ljudi udišu treba nesmetano da ulazi u telo i da iz njega izlazi, te da, nakon udisanja, priroda i količina materija u vazduhu treba da budu takvi da se krv, kao i otpadni vazduh u plućima i telu u celini, pravilno metabolišu. Povrh toga, morao je da uzme u obzir i to da vazduh ne treba da sadrži nikakve otrovne materije. Dok vam govorim o ova dva standarda za vazduh, nije mi cilj da vas hranim nekakvim konkretnim znanjem, već da vam pokažem da je Bog svaku pojedinačnu stvar u Svojoj tvorevini stvorio u skladu sa Svojim sopstvenim razmatranjima, te da je sve što je stvorio najbolje moguće. Osim toga, kada je reč o količini prašine u vazduhu, o količini prašine, peska i prljavštine na zemlji, kao i o količini prašine koja se sa neba spušta na zemlju – Bog ima Svoje načine da i ovim stvarima upravlja, ima načine da ih očisti ili da izazove njihov raspad. Iako postoji određena količina prašine, Bog se pobrinuo da prašina ne škodi ljudskom telu i da ne ugrožava njegovo disanje, a česticama prašine je odredio veličinu koja neće škoditi telu. Zar Božje stvaranje vazduha nije bilo tajna? Da li je to bila jednostavna stvar, kao kada Svojim ustima dune vazduh? (Nije.) Čak i u Božjem stvaranju najjednostavnijih stvari, Njegova tajna, način rada Njegovog uma, način Njegovog razmišljanja i Njegova mudrost, sve je to očigledno. Zar Bog nije praktičan? (Da, jeste.) To znači da je, i pri stvaranju jednostavnih stvari, Bog mislio na ljudski rod. Pre svega je vazduh koji ljudska bića udišu čist, a njegov sadržaj je pogodan za ljudsko disanje, nije otrovan i ne škodi ljudima; na isti način, gustina vazduha je prikladna za ljudsko disanje. Ovaj vazduh, koji ljudi neprekidno udišu i izdišu, od suštinske je važnosti za ljudsko telo, za ljudsku telesnost. Zato ljudi mogu da dišu slobodno, bez ikakvih ograničenja ili brige. Na ovaj način mogu normalno da dišu. Vazduh je ono što je Bog stvorio na samom početku i neophodan je za ljudsko disanje.

b. Temperatura

Druga stvar o kojoj ćemo razgovarati jeste temperatura. Svi znaju šta je temperatura. Temperatura je nešto što je od suštinske važnosti da bi okruženje bilo pogodno za ljudski opstanak. Ako je temperatura previsoka – recimo, pretpostavimo da je temperatura viša od četrdeset stepeni Celzijusa – zar to ne bi veoma iznurivalo ljude? Zar za ljude ne bi bilo iscrpljujuće da žive u takvim uslovima? A šta ako bi temperatura bila preniska? Pretpostavimo da se temperatura spusti na minus četrdeset stepeni Celzijusa – ljudi ne bi mogli da podnesu ni ove uslove. Prema tome, Bog je bio veoma precizan u određivanju raspona temperature, odnosno temperaturnog opsega kome ljudsko telo može da se prilagodi, a koji se manje-više kreće između minus trideset i plus četrdeset stepeni Celzijusa. Temperature u zemljama na potezu od severa do juga se u suštini nalaze unutar ovog opsega. U hladnim regionima, temperature mogu pasti na možda minus pedeset ili šezdeset stepeni Celzijusa. Bog ne bi dozvolio da ljudi žive u takvim regionima. Zašto onda postoje ovi ledeni regioni? Bog poseduje Svoju sopstvenu mudrost, a za ovo je imao Svoje sopstvene namere. On ne bi dozvolio da se približiš tim mestima. Bog štiti mesta koja su previše topla i previše hladna, a to znači da nije planirao da u njima živi čovek. Ova mesta nisu namenjena ljudskom rodu. Međutim, zašto bi Bog želeo da ovakva mesta postoje na Zemlji? Ako to nisu mesta na kojima bi Bog želeo da ljudi žive, pa čak ni da mogu da prežive, zašto bi ih Bog stvorio? U tome leži Božja mudrost. Odnosno, Bog je razumno odredio temperaturni raspon okruženja u kome ljudska bića žive. Ovde je na delu i prirodni zakon. Bog je stvorio određene stvari kojima se temperatura održava i kontroliše. Koje su to stvari? Najpre, Sunce ljudima može doneti toplinu, no, da li su ljudi u stanju da tu toplinu izdrže ako je prevelika? Usuđuje li se iko da se približi Suncu? Postoji li ikakav naučni instrument na Zemlji koji može da priđe Suncu? (Ne.) Zašto ne postoji? Sunce je pretoplo. Otopiće se sve što mu se približi. Prema tome, Bog je posebno radio na tome da Sunce smesti visoko iznad ljudskog roda, na određenoj udaljenosti koja je u skladu sa Njegovim pedantnim proračunima i merilima. Zatim, postoje dva pola na Zemlji, severni i južni. Ova područja su potpuno smrznuta i prekrivena ledom. Može li ljudski rod da živi u područjima prekrivenim ledom? Jesu li takva mesta pogodna za ljudski opstanak? Nisu, te stoga ljudi ne odlaze na ova mesta. Budući da ljudi ne odlaze na Južni i Severni pol, njihovi glečeri su zaštićeni i mogu da služe svojoj svrsi, koja se sastoji u kontroli temperature. Razumete, zar ne? Da nema Južnog i Severnog pola, stalna sunčeva vrelina dovela bi do nestanka ljudi na Zemlji. Međutim, da li Bog održava temperaturu u rasponu pogodnom za ljudski opstanak samo uz ove dve stvari? Ne. Postoje svakakva živa bića, poput poljskih trava i svakovrsnih biljaka u šumama, koja upijanjem sunčeve toplote neutrališu sunčevu toplotnu energiju, čime se reguliše temperatura životne sredine u kojoj ljudski rod obitava. Tu su takođe i izvori vode, kao što su reke i jezera. Niko ne može utvrditi površinu koju prekrivaju reke i jezera. Niko ne može da kontroliše koliko vode ima na Zemlji, niti kuda ta voda teče, u kom se smeru kreće, kolika joj je zapremina ili brzina. Jedino Bog to zna. Ovi raznovrsni izvori vode, od podzemnih do nadzemnih voda, vidljivih reka i jezera, takođe mogu da regulišu temperaturu okruženja u kome čovek živi. Pored izvora vode, postoje i svakakve geografske formacije, poput planina, ravnica, kanjona i močvara, koje temperaturu regulišu srazmerno svom području i geografskoj rasprostranjenosti. Na primer, planina obima od stotinu kilometara, sa tih stotinu kilometara doprinosi korisnosti od stotinu kilometara. A koliko je takvih planinskih lanaca i kanjona Bog stvorio na Zemlji odgovara broju koji je Bog proračunao. Drugim rečima, u pozadini postojanja svake pojedinačne stvari koju je stvorio Bog, nalazi se priča, a svaka stvar sadrži Božju mudrost i planove. Uzmite recimo u obzir šume i svakovrsnu vegetaciju – opseg i rasprostiranje područja u kome one postoje i rastu izvan su kontrole svakog čoveka, i niko nema pravo glasa o njima. Isto tako, nijedan čovek ne može da kontroliše koliko vode oni apsorbuju, niti koliko sunčeve toplotne energije upijaju. Sve ove stvari spadaju u domen plana koji je Bog napravio kada je stvarao sve stvari.

Samo zahvaljujući Božjem pažljivom planiranju, razmatranju i uređenju, u svakom pogledu, čovek može da živi u okruženju sa vrlo prikladnom temperaturom. Prema tome, svaku pojedinačnu stvar koju čovek vidi svojim očima, kao što su sunce, Južni i Severni pol o kojima ljudi tako često slušaju, kao i razna bića koja žive u ili na zemlji, kao i u vodi, veličina prostora prekrivenog šumama i drugim vrstama vegetacije, izvori vode, različite vodene mase, količina morske i slatke vode, kao i različita geografska okruženja – sve su to stvari koje Bog koristi u održavanju normalne temperature za čovekov opstanak. Sve ovo je potpuno utvrđeno. Samo zahvaljujući tome što je Bog duboko razmislio o svemu tome, čovek može da živi u okruženju sa tako pogodnim temperaturama. Ne sme da bude ni previše hladno, ni previše toplo: suviše topla mesta, u kojima temperatura premašuje ono čemu ljudsko telo može da se prilagodi, Bog svakako nije namenio tebi. Suviše hladna mesta, sa odveć niskim temperaturama, gde bi se pridošli ljudi za svega nekoliko minuta sasvim zaledili, tako da ne bi mogli da govore, smrznutih mozgova ne bi mogli da razmišljaju i ubrzo bi se ugušili – ni takva mesta Bog nije namenio ljudskom rodu. Kakva god istraživanja ljudi žele da sprovedu, bilo da žele izumeti ili probiti takve granice – kakve god misli da ljudi imaju, nikada neće moći da prekorače granice onoga čemu ljudsko telo može da se prilagodi. Nikada neće moći da odbace ova ograničenja koja je Bog stvorio za čoveka. To je stoga što je Bog stvorio ljudska bića i što Bog najbolje zna kojim temperaturama može da se prilagodi ljudsko telo. Sami ljudi to ne znaju. Zašto kažem da ljudi ne znaju? Kakve su samo budalaštine ljudi izvodili? Zar nisu brojni ljudi neprekidno pokušavali da osvoje Severni i Južni pol? Takvi ljudi su oduvek želeli da odu na ta mesta i da zaposednu tu zemlju, kako bi se tamo ukorenili. Bio bi to besmislen čin. Čak i da temeljno istražiš polove, šta ćeš s tim? Čak i da možeš se prilagodiš tim temperaturama i da si u stanju da tamo živiš, da li bi ljudskom rodu ikako koristilo to što bi ti „poboljšao” trenutno okruženje za život na Južnom i Severnom polu? Ljudski rod ima životnu sredinu u kojoj može da opstane, međutim, ljudi se tu ne zadržavaju tiho i pokorno, već uporno odlaze na mesta na kojima ne mogu da prežive. Koji je smisao ovoga? Dosadio im je život na ovoj pogodnoj temperaturi i postali su nestrpljivi, a uživali su u previše blagoslova. Osim toga, ljudski rod je ovo uobičajeno okruženje za život gotovo sasvim uništio, pa sad pomišlja kako bi mogao da ode na Južni i Severni pol da napravi još više štete ili da se bavi nekom vrstom „aktivizma”, da pronađe način da „prokrči novi put”. Nisu li sve ovo gluposti? Drugim rečima, pod vođstvom svog pretka Sotone, ovaj ljudski rod nastavlja da preduzima jednu besmislenu stvar za drugom, nesmotreno i nemilosrdno uništavajući predivan dom koji je Bog za njega stvorio. Ovo je Sotonina rabota. Osim toga, uvidevši da je opstanak ljudskog roda na Zemlji donekle ugrožen, mnogi ljudi traže načine da posete Mesec, u želji da ustanove neki način opstanka na tom mestu. Ali, na kraju krajeva, na Mesecu nema kiseonika. Mogu li ljudska bića da prežive bez kiseonika? Pošto na Mesecu nema kiseonika, to nije mesto na kome čovek može da ostane, ali on ipak istrajava u svojoj želji da tamo ode. Kako bi se nazvalo ovakvo ponašanje? Ono je takođe samouništenje. Mesec je mesto bez vazduha, a njegova temperatura nije pogodna za ljudski opstanak – prema tome, to nije mesto koje je Bog namenio čoveku.

c. Zvuk

Koja je treća stvar? To je takođe jedan suštinski deo normalnog okruženja ljudskog postojanja, nešto što je Bog morao da uredi kada je stvarao sve stvari. To je veoma važno Bogu i baš svakom ljudskom biću. Da se Bog nije pobrinuo za tu stvar, to bi u velikoj meri omelo opstanak ljudskog roda, što znači da bi imalo toliko značajan uticaj na život čoveka i njegovo telo od krvi i mesa da ljudski rod ne bi mogao da opstane u takvom okruženju. Moglo bi se reći da nijedno živo biće ne bi moglo da opstane u takvom okruženju. Dakle, šta je to o čemu govorim? Govorim o zvuku. Bog je sve stvorio i sve živi u Božjim rukama. Sva stvorenja Božje tvorevine žive i neprestano se vrte u Njegovom vidokrugu. Ovim hoću da kažem da svaka stvar koju je Bog stvorio, samim svojim postojanjem, ima vrednost i smisao; odnosno, postoji nešto suštinsko u pogledu postojanja svake pojedinačne stvari. U Božjim očima, svaka stvar je živa, a budući da su sve stvari žive, svaka od njih proizvodi zvuk. Na primer, Zemlja se neprestano okreće, Sunce se neprestano okreće, a i Mesec se neprestano okreće. Kako se sve stvari šire, razvijaju i kreću, one neprestano emituju zvuk. Sve stvari u Božjoj tvorevini koje postoje na Zemlji se neprestano šire, razvijaju i kreću. Na primer, podnožja planina se pomeraju i premeštaju, a sva živa stvorenja u dubinama mora plivaju i kreću se unaokolo. To znači da su ta živa bića, sve stvari u Božjem vidokrugu, u stalnom, pravilnom kretanju, u skladu sa utvrđenim obrascima. Prema tome, šta je to što nastaje zahvaljujući svim ovim stvarima koje se šire i razvijaju u tami i kreću se u tajnosti? Zvukovi – sjajni, moćni zvukovi. Osim planete Zemlje, sve vrste planeta su, takođe, u neprestanom pokretu, a živa stvorenja i organizmi na ovim planetama se takođe neprestano šire, razvijaju i kreću. Odnosno, sve žive i nežive stvari neprestano se kreću u Božjem vidokrugu i, dok to čine, svaka od njih takođe emituje zvuk. Bog je i ove zvuke uredio, a verujem da već znate zašto je On to učinio, zar ne? Kada se približiš avionu, kakav efekat na tebe ima brujanje motora? Ako se predugo zadržiš u njegovoj blizini, ogluvećeš. Šta je sa tvojim srcem – hoće li ono moći da izdrži takvo iskušenje? Neće moći kod nekih ljudi koji su slabog srca. Naravno, čak i oni sa snažnim srcem to neće moći predugo da izdrže. Drugim rečima, efekat zvuka na ljudsko telo, bilo da je reč o ušima ili srcu, izuzetno je značajan za svakog čoveka, a preglasni zvuci će naškoditi ljudima. Prema tome, kada je Bog stvarao sve stvari i nakon što su one normalno počele da funkcionišu, Bog je na odgovarajući način uredio ove zvukove, zvukove svih stvari u pokretu. I ovo je jedno od pitanja koje je Bog morao da uzme u obzir kada je stvarao okruženje za ljudski rod.

Pre svega, visina atmosfere iznad površine Zemlje utiče na zvuk. Pored toga, veličina šupljina u tlu takođe upravlja zvukom i utiče na njega. Zatim su tu razne geografske sredine čije sadejstvo takođe utiče na zvuk. Drugim rečima, Bog koristi određene metode da otkloni pojedine zvukove, kako bi ljudi mogli da opstanu u okruženju u kome njihove uši i srca mogu to da izdrže. U suprotnom, zvuci bi predstavljali ogromnu prepreku za opstanak ljudskog roda, time što bi postali velika smetnja u njihovim životima i stvorili im ozbiljan problem. To znači da je Bog bio veoma određen u Svom stvaranju kopna, atmosfere i različitih vrsta geografskih sredina, a u svakoj od njih je sadržana Božja mudrost. Ljudsko razumevanje ovoga ne mora da bude previše iscrpno – dovoljno je da ljudi znaju da su u tome sadržani Božji postupci. A sada Mi recite, da li je ovo delo koje je Bog obavio – precizno podešavanje zvuka kako bi očuvao životno okruženje ljudskog roda i njihove normalne živote – bilo neophodno? (Da.) Budući da je ovo delo bilo neophodno, posmatrano iz te perspektive, može li se reći da je Bog koristio ovo delo kao način da opskrbi sve stvari? Bog je stvorio tako tiho okruženje za dobrobit ljudskog roda, kako bi ljudsko telo unutar njega moglo sasvim normalno da živi, bez ikakvih smetnji, i kako bi ljudski rod mogao normalno da postoji i da živi. Nije li to, dakle, jedan od načina na koji Bog opskrbljuje ljudski rod? Zar ovo nije bila jedna veoma važna stvar koju je Bog učinio? (Jeste.) Za to je postojala ogromna potreba. Dakle, na koji način vi to razumete? Iako ne možete da osetite da je to bio Božji postupak, niti znate kako je Bog u to vreme sproveo taj postupak, možete li, ipak, da osetite nužnost zbog koje je Bog učinio ovu stvar? Možete li da osetite Božju mudrost, brigu i promisao koju je On uložio u to? (Da, možemo.) Ako ste u stanju da to osetite, onda je to dovoljno. Postoji toliko postupaka koje je Bog sproveo među stvarima Svog stvaranja, a koje ljudi ne mogu da osete niti da vide. Pominjem ovo samo da bih vas obavestio o Božjim postupcima, kako biste mogli da spoznate Boga. Ovo su tragovi koji će vam omogućiti da bolje spoznate i razumete Boga.

d. Svetlost

Četvrta stvar se odnosi na ljudske oči: svetlost. I ona je veoma važna. Kada vidiš jarku svetlost, a njen sjaj dostigne određenu jačinu, ona je u stanju da oslepi ljudske oči. Na kraju krajeva, ljudske oči su od krvi i mesa. Ne mogu da podnesu toliku nadraženost. Usuđuje li se iko da direktno gleda u sunce? Neki ljudi su pokušali i, ako nose naočare za sunce, to dobro funkcioniše – ali zahteva upotrebu pomagala. Bez pomagala, čovekove gole oči nisu sposobne da se suoče sa suncem, niti da direktno gledaju u njega. Međutim, Bog je stvorio sunce da ljudskom rodu donese svetlost, i ova svetlost je, takođe, nešto za šta se On pobrinuo. Bog nije naprosto dovršio stvaranje sunca, smestio ga negde tamo i onda ga zanemario; Bog ne obavlja stvari na taj način. Veoma je pažljiv u Svojim postupcima i temeljno ih promišlja. Bog je za ljudski rod stvorio oči kako bi on mogao da vidi, a takođe je unapred odredio parametre svetlosti pomoću kojih čovek vidi stvari. Ne bi valjalo da je svetlo suviše prigušeno. Kada je toliko mračno da ljudi ne vide prst pred nosom, oči im izgube funkciju i ničemu ne služe. Međutim, prejaka svetlost podjednako onesposobljava ljudske oči da vide stvari, jer je jačina svetlosti nepodnošljiva. Prema tome, Bog je obezbedio okruženje za postojanje ljudskog roda sa odgovarajućom količinom svetlosti za ljudske oči – sa količinom koja neće naškoditi ljudskim očima, niti ih oštetiti, a kamoli prouzrokovati da izgube svoju funkciju. Zato je Bog oko sunca i zemlje dodao slojeve oblaka i zato je gustina vazduha u stanju da pravilno filtrira one vrste svetlosti koje mogu da naškode ljudskim očima ili koži – oni su u odgovarajućoj srazmeri. Pored toga, boje zemlje koje je Bog stvorio odražavaju sunčevu svetlost i sve druge vrste svetlosti, a mogu da otklone one vrste svetlosti koje su prejake da bi im se ljudske oči prilagodile. Prema tome, ljudi mogu da šetaju na otvorenom i da vode svoj život bez potrebe da stalno nose veoma zatamnjene naočari za sunce. U normalnim okolnostima, ljudske oči mogu da vide stvari u svom vidnom polju, a da im svetlost ne smeta. Drugim rečima, ne bi bilo dobro da je svetlo previše prodorno, niti da je suviše prigušeno. Ako bi bilo previše slabo, ljudske oči bi bile oštećene i, nakon kraćeg korišćenja, bile bi uništene; ako bi bilo previše jako, ljudske oči to ne bi mogle da izdrže. Upravo ova svetlost koju ljudi imaju mora biti prikladna za ljudske oči da bi videle, a Bog je, različitim metodama, štetu koju svetlost nanosi ljudskim očima sveo na najmanju moguću meru; i premda ova svetlost može da koristi ljudskim očima ili da na njih štetno utiče, dovoljna je da ljudima omogući da stignu do kraja svog života i da sve vreme koriste svoje oči. Zar Bog nije bio temeljan kada je ovo razmatrao? S druge strane, đavo, Sotona, deluje, a da mu takva razmišljanja nikad ne prođu kroz um. Uz Sotonu, svetlost je uvek ili previše jaka ili previše slaba. Tako Sotona deluje.

Bog je obavio ove stvari u pogledu svih aspekata ljudskog tela – u pogledu vida, sluha, ukusa, disanja, osećanja i tako dalje – kako bi ljudski rod maksimalno prilagodio opstanku, tako da može normalno da živi i da istraje u tome. Drugim rečima, trenutna životna sredina, koju je stvorio Bog, jeste najprikladnija i najkorisnija sredina za opstanak ljudskog roda. Neki ljudi mogu pomisliti da to nije baš toliko važno, da je to sasvim uobičajena stvar. Zvuk, svetlost i vazduh jesu stvari za koje ljudi osećaju da im pripadaju po rođenju, u kojima uživaju od trenutka kada su rođeni. Međutim, u pozadini ovih stvari u kojima možeš da uživaš, delovao je Bog; to je nešto što ljudi moraju da razumeju, nešto što moraju da znaju. Iako možda smatraš da nema potrebe da razumeš ove stvari ili da za njih znaš, Bog je, ukratko, o njima mnogo razmišljao prilikom stvaranja, imao je plan, imao je određene zamisli. On nije lakomisleno ili tek tako smestio ljudski rod u takvo okruženje za život, ni najmanje ne razmišljajući o tome. Možda mislite da sam previše veličanstveno govorio o svakoj od ovih malih stvari, međutim, prema Mom mišljenju, svaka stvar koju je Bog obezbedio ljudskom rodu neophodna je za njegov opstanak. U njoj se nalazi Božji postupak.

e. Strujanje vazduha

Koja je peta stvar? U pitanju je stvar koja je usko povezana sa svakim danom života svake osobe. U toj meri je povezana sa ljudskim životom da ljudsko telo bez nje ne bi moglo da živi u ovom materijalnom svetu. Reč je o strujanju vazduha. Možda svako razume izraz „strujanje vazduha” čim ga čuje. Dakle, šta je strujanje vazduha? Moglo bi se reći da je „strujanje vazduha” naprosto protok vazduha. Strujanje vazduha je vetar koji ljudsko oko ne može da vidi. Ono je i jedan od načina na koji se kreću gasovi. Ipak, na šta se „strujanje vazduha” prvenstveno odnosi u ovom razgovoru? Čim budem rekao, razumećete. U svom okretanju, Zemlja na sebi nosi planine, mora i sve stvorene stvari, a dok se okreće, ona to čini određenom brzinom. Iako to okretanje nimalo ne osećaš, rotacija Zemlje svejedno postoji. Šta njena rotacija prouzrokuje? Dok trčiš, zar ne nastaje vetar, koji ti promiče pored ušiju? Ako pri tvom trčanju nastaje vetar, kako ga onda ne bi bilo pri Zemljinom okretanju? Dok se Zemlja okreće, sve stvari su u pokretu. I sama Zemlja je u pokretu i okreće se određenom brzinom, dok se sve stvari na njoj takođe neprestano šire i razvijaju. Prema tome, kretanje određenom brzinom će prirodno dovesti do strujanja vazduha. Na ovo mislim kada kažem „strujanje vazduha”. Zar ovo strujanje vazduha ne utiče na ljudsko telo u određenoj meri? Uzmimo na primer tajfune: uobičajeni tajfuni nisu naročito snažni, međutim, kada udare snažno, ljudi ne mogu da stoje uspravno i teško im je da hodaju na vetru. Jedan jedini korak je naporan, a vetar može ljude da pribije uz nešto, onesposobljavajući ih da se pomere. Ovo je jedan od načina na koji strujanje vazduha može uticati na ljude. Da je cela Zemlja prekrivena ravnicama, dok bi se Zemlja i sve stvari okretale, ljudsko telo bi bilo sasvim nesposobno da podnese strujanje vazduha koje bi time nastalo. U takvoj situaciji bilo bi izuzetno teško reagovati. Da je zaista tako, takvo strujanje vazduha ne samo da bi naškodilo ljudskom rodu, već bi ga sasvim uništilo. U takvom okruženju ljudi ne bi mogli da prežive. Zato je Bog, da bi obuzdao takvo strujanje vazduha, stvorio različite geografske sredine – u različitim sredinama, strujanje vazduha slabi, menja pravac, brzinu i jačinu. Zbog toga ljudi mogu da vide različite geografske oblike, kao što su planine, veliki planinski masivi, ravnice, brda, baseni, doline, visoravni i velike reke. Ovim različitim geografskim oblicima, Bog menja brzinu, smer i jačinu strujanja vazduha. To je metod koji On koristi da smanji strujanje vazduha ili da ga pretvori u vetar sa odgovarajućom brzinom, smerom i jačinom, kako bi ljudi imali normalnu životnu sredinu. Postoji li potreba za ovim? (Da.) Ljudima se čini da je ovo teško učiniti, ali Bogu je lako, jer On posmatra sve stvari. Za Njega nema ništa lakše i jednostavnije nego da stvori okruženje sa odgovarajućim strujanjem vazduha za ljudski rod. Prema tome, u takvom, od Boga stvorenom okruženju, svaka je stvar neophodna u celini Njegove tvorevine. Postoji vrednost i nužnost postojanja svake pojedinačne stvari. Međutim, Sotona i iskvareni ljudski rod ne razumeju ovo načelo. Oni nastavljaju da uništavaju, grade i eksploatišu, sujetno maštajući da planine pretvore u ravnu zemlju, da ispune kanjone, sagrade nebodere na ravnom zemljištu kako bi stvorili betonske džungle. Božja je nada da ljudski rod može da živi srećno, da raste srećno i da svaki dan provodi srećno u ovom najprikladnijem okruženju, koje je On pripremio za njega. Zato Bog nikada nije bio nemaran u načinu na koji se ophodi prema okruženju u kome ljudski rod živi. Od temperature do vazduha, od zvuka do svetlosti, Bog je sačinio veoma detaljne planove i uređenja, kako ljudska tela i njihovo životno okruženje ne bi bili podložni nikakvom uticaju prirodnih uslova, već da, umesto toga, ljudski rod može normalno da živi i razmnožava se, da normalno živi u harmoničnom suživotu sa svim stvarima. Sve to je Bog obezbedio svim stvarima i ljudskom rodu.

Da li ste sada postali svesni najveće razlike između Boga i ljudskog roda? Naposletku, ko je gospodar svih stvari? Je li to čovek? (Nije.) Koja je onda razlika između toga kako se Bog i ljudski rod odnose prema svemu stvorenom? (Bog vlada svim stvarima i uređuje ih, dok čovek uživa u njima.) Da li se slažete sa ovim? Najveća razlika između Boga i ljudskog roda je u tome što Bog vlada svim stvorenjima i opskrbljuje ih. On je izvor svega, i dok Bog opskrbljuje sva stvorenja, ljudski rod uživa u tome. Drugim rečima, čovek uživa u svim stvorenim stvarima kada prihvati život koji Bog daruje svim stvarima. Bog je Suveren, a ljudski rod uživa u plodovima Božjeg stvaranja svih stvari. Prema tome, iz perspektive svih stvari koje je Bog stvorio, koja je razlika između Boga i ljudskog roda? Bog može jasno da vidi zakonitosti u načinu na koji sve stvari rastu, On kontroliše te zakone i ima vrhovnu vlast nad njima. Drugim rečima, sve se nalaze u Božjem vidokrugu i u okviru Njegovog nadzora. Može li ljudski rod da vidi sve stvari? Ono što ljudski rod može da vidi ograničeno je na ono što se nalazi neposredno pred njim. Ako se penješ na planinu, ono što vidiš jeste upravo ta planina. Ne možeš da vidiš šta je sa druge strane te planine. Ako odeš na obalu, onda je ono što vidiš samo jedna strana okeana i ne možeš znati kako izgleda druga strana okeana. Ako odeš u šumu, možeš da vidiš vegetaciju koja je tu pred tobom i oko tebe, ali ne možeš videti ono što je udaljeno. Ljudi ne mogu da vide mesta koja su viša, udaljenija, dublja. Vide samo ono što se nalazi neposredno pred njima, u njihovom vidnom polju. Čak i kada bi ljudi poznavali zakon koji određuje četiri godišnja doba ili zakone o načinu rasta svih stvari, i dalje ne bi bili u stanju da upravljaju svim stvarima, niti da im zapovedaju. Ipak, način na koji Bog vidi sve stvoreno nalikuje načinu na koji bi On posmatrao mašinu koju je Sâm napravio. Duboko je upoznat sa svakom komponentom i svakom vezom, sa njihovim načelima, njihovim obrascima i njihovim svrhama – Bog sve to zna sa najvećim stepenom jasnoće. Otud Bog jeste Bog, a čovek je čovek! Iako čovek u svojim istraživanjima nauke i zakona koji upravljaju svim stvarima može da ode duboko, to istraživanje je ograničenog obima, dok Bog kontroliše sve, što za čoveka predstavlja beskonačnu kontrolu. Čovek bi mogao da provede ceo svoj život istražujući najsitniji Božji postupak, a da ne dođe ni do kakvih pravih rezultata. Upravo zato, ako za proučavanje Boga koristiš samo znanje i ono što si naučio, nikada nećeš moći da spoznaš Boga, niti da Ga razumeš. Međutim, ako odabereš put traženja istine i traganja za Bogom, a Boga posmatraš iz perspektive upoznavanja sa Njim, tada ćeš jednog dana najednom prepoznati da se Božji postupci i mudrost nalaze svuda, i znaćeš zašto se Bog naziva Suverenom svih stvari i izvorom života za sva stvorenja. Što više budeš sticao takvo razumevanje, bolje ćeš shvatati zašto se Bog naziva Suverenom svih stvari. Sva stvorenja i sve stvari, uključujući tebe, neprestano primaju pouzdanu Božju opskrbu. Takođe ćeš moći jasno da osetiš da u ovom svetu, i među ovim ljudskim rodom, ne postoji niko osim Boga ko bi mogao da ima sposobnost i suštinu pomoću kojih vlada postojanjem svih stvari, upravlja tim postojanjem i održava ga. Kada dođeš do ovog razumevanja, zaista ćeš prepoznati da Bog jeste tvoj Bog. Kada dostigneš ovu tačku, zaista ćeš prihvatiti Boga i dozvoliti mu da bude tvoj Bog i tvoj Suveren. Kada zadobiješ ovo razumevanje i tvoj život dostigne tu tačku, Bog te više neće iskušavati, niti će te osuđivati, i neće ti postavljati nikakve zahteve, jer ćeš razumeti Boga, poznavaćeš Njegovo srce i zaista ćeš u svom srcu prihvatiti Boga. Ovo je važan razlog razgovora o ovim temama o Božjoj vrhovnoj vlasti nad svim stvarima i o upravljanju njima. Razgovori su namenjeni pružanju većeg znanja i razumevanja ljudima – ne samo da priznaš, već da na praktičniji način spoznaš i razumeš Božje postupke.

Žitarice, voće i povrće, kao i sve vrste orašastih plodova – sve su to vegetarijanske namirnice. Iako su vegetarijanske, one sadrže hranljive sastojke koji su dovoljni da zadovolje potrebe ljudskog tela. Međutim, Bog nije rekao: „Ljudskom rodu ću dati samo ove namirnice. Neka jedu samo ove stvari!” Bog se nije tu zaustavio, već je nastavio da za ljudski rod priprema mnogo više još ukusnijih namirnica. Koje su to namirnice? To su razne vrste mesa i ribe, koje većina vas može da vidi i da jede. On je za čoveka pripremio mnogo vrsta kako mesa, tako i ribe. Ribe žive u vodi, a meso riba koje nastanjuju vodu po svojoj se suštini razlikuje od mesa životinja koje žive na kopnu, i može čoveku da obezbedi različite hranljive sastojke. Ribe takođe poseduju svojstva koja mogu da regulišu hladnoću i toplotu u ljudskom telu, što je za čoveka od velike koristi. Međutim, ukusne namirnice ne treba jesti preterano. Kao što sam već rekao, Bog ljudskom rodu daruje pravu količinu u pravo vreme, tako da ljudi mogu pravilno da uživaju u Njegovim darovima, na normalan način i u skladu sa godišnjim dobima i vremenskim periodom. A koje su vrste namirnica obuhvaćene kategorijom živine? Kokoška, prepelica, golub i tako dalje. Mnogi ljudi takođe jedu patke i guske. Iako je Bog obezbedio sve ove vrste mesa, postavio je određene zahteve Svom izabranom narodu i konkretna ograničenja u njihovoj ishrani tokom Doba zakona. Danas su ova ograničenja zasnovana na pojedinačnom ukusu i ličnom tumačenju. Ove vrste mesa obezbeđuju ljudskom telu različite hranljive sastojke, nadoknađuju proteine i gvožđe, obogaćuju krv, jačaju mišiće i kosti i izgrađuju telesnu snagu. Bez obzira na to kako ih ljudi kuvaju i jedu, ove vrste mesa mogu pomoći ljudima da poboljšaju ukus hrane i pojačaju apetit, dok će istovremeno zadovoljiti svoj stomak. Najvažnije je da ove namirnice mogu snabdeti ljudsko telo dnevnim potrebama za hranljivim sastojcima. O ovome je Bog razmišljao kada je pripremao hranu za ljudski rod. Ima povrća, ima mesa – nije li to izobilje? Međutim, ljudi treba da shvate šta je bila Božja namera kad je za ljudski rod pripremao celokupnu ishranu. Da li je ona bila da se ljudski rod prekomerno odaje ovoj hrani? Šta se događa kada čovek upadne u zamku pokušaja da zadovolji ove materijalne želje? Zar ne postaje prekomerno uhranjen? Zar prekomerna uhranjenost ne škodi ljudskom telu na mnogo načina? (Da.) Zato Bog odmeri pravu količinu u pravo vreme, omogućavajući ljudima da uživaju u različitim namirnicama tokom različitih vremenskih perioda i godišnjih doba. Na primer, nakon veoma toplog leta, ljudi u svojim telima nakupe mnogo toplote, kao i patogenu isušenost i vlažnost. S jeseni sazrevaju mnoge vrste voća i, kada ljudi pojedu ovo voće, izbacuje se vlaga iz njihovog tela. U ovo vreme, goveda i ovce su takođe ojačali, pa bi ljudi u svojoj ishrani trebalo da imaju više mesa. Unosom raznih vrsta mesa, ljudsko telo dobija energiju i toplinu, što mu pomaže da izdrži zimsku hladnoću i da, posledično, može bezbedno i zdravo da pregura zimu. Sa najvećom pažnjom i preciznošću, Bog kontroliše i koordiniše ono što obezbeđuje ljudskom rodu, kada to čini i kada nalaže da različite stvari rastu, sazrevaju i donose plodove. Ovo se odnosi na to „Kako Bog priprema hranu koja je čoveku potrebna u svakodnevnom životu”. Pored mnogih vrsta namirnica, Bog ljudskom rodu obezbeđuje i izvore vode. Nakon jela, ljudi i dalje treba da piju vodu. Da li bi samo voće bilo dovoljno? Ljudi ne bi mogli da žive samo na voću i, osim toga, u nekim godišnjim dobima nema nikakvog voća. Kako se onda može rešiti ljudski problem snabdevanja vodom? Bog ga je rešio tako što je pripremio mnoge izvore nadzemne i podzemne vode, uključujući jezera, reke i izvore. Ovi izvori vode sadrže pitku vodu pod uslovom da nema zagađenja i pod uslovom da ljudi njima nisu rukovali ili ih oštetili. Drugim rečima, u pogledu izvora hrane kojima se održavaju životi fizičkih tela ljudskog roda, Bog je sproveo veoma precizne, veoma tačne i veoma prikladne pripreme, tako da ljudski životi budu bogati i obilni i da ni u čemu ne oskudevaju. Ovo je nešto što ljudi mogu da osete i da vide.

Pored toga, Bog je među svim stvarima stvorio pojedine biljke, životinje i razno bilje koji su posebno namenjeni da leče povrede ili bolesti u ljudskom telu. Šta bi, na primer, trebalo da učini neko ko se izgori ili se slučajno opeče? Možeš li opekotinu samo da ispereš vodom? Možeš li samo da je umotaš bilo kakvom tkaninom? Ako to učiniš, rana može da zagnoji ili da se inficira. Ako, na primer, neko dobije temperaturu ili se prehladi; doživi povredu tokom rada; dobije neku stomačnu tegobu zato što je nešto loše pojeo; ili ako oboli od određenih bolesti izazvanih načinom života ili emocionalnim problemima, uključujući vaskularne bolesti, psihičke tegobe ili bolesti unutrašnjih organa, tada postoje odgovarajuće biljke koje leče ova stanja. Postoje biljke koje poboljšavaju cirkulaciju krvi i uklanjaju njeno zgrušavanje, ublažavaju bol, zaustavljaju krvarenje, obezbeđuju anesteziju, pomažu u lečenju kože i njenom vraćanju u normalno stanje, razgrađuju krvne ugruške i otklanjaju toksine iz tela – ukratko, ove biljke imaju primenu u svakodnevnom životu. Ljudi mogu da ih koriste, a Bog ih je, u slučaju potrebe, pripremio za ljudsko telo. Bog je omogućio čoveku da neke od njih otkrije slučajno, dok su druge otkrili ljudi koje je Bog za to izabrao ili su otkrivene prilikom posebnih pojava koje je On orkestrirao. Nakon otkrića ovih biljaka, ljudski rod bi ih prenosio i mnogi ljudi bi saznali za njih. Božje stvaranje ovih biljaka stoga ima vrednost i smisao. Ukratko, sve ove stvari su od Boga, On ih je pripremio i zasadio kad je stvarao životno okruženje za ljudski rod. One su suštinski važne. Jesu li Božji misaoni procesi temeljniji od onih kod ljudskog roda? Kada vidiš šta je sve Bog učinio, imaš li osećaj za Božju praktičnu stranu? Bog deluje u tajnosti. Bog je sve ovo stvorio dok čovek još nije došao na ovaj svet, kada On nije bio u dodiru sa ljudskim rodom. Sve je učinjeno imajući ljudski rod na umu, zarad čovekovog postojanja i uz razmišljanje o njegovom opstanku, kako bi ljudski rod mogao da živi srećno u ovom bogatom i izdašnom materijalnom svetu koji je Bog pripremio za njega, bez ikakvih briga o hrani ili odeći, ne oskudevajući ni u čemu. U takvom okruženju, ljudski rod može nastaviti da se razmnožava i opstaje.

Započeli smo razgovorom o okruženju u kojem živi ljudski rod, o onome što je Bog učinio za to okruženje i pripremama koje je obavio. Razgovarali smo o onome što je On uredio; o odnosima među stvorenim stvarima, koje je Bog pripremio za ljudski rod; i o tome kako je Bog uredio ove odnose da bi sprečio da stvari u Njegovoj tvorevini naude ljudskom rodu. Bog je, takođe, ublažio štetu koju su mnogi faktori u Njegovoj tvorevini mogli naneti ljudskom okruženju, dozvolivši svim stvarima da služe svojoj najvišoj svrsi i da ljudskom rodu donesu blagotvorno okruženje ispunjeno korisnim elementima, čime je ljudskom rodu omogućio da se prilagodi takvom okruženju i da nepokolebljivo nastavi ciklus života i reprodukcije. Zatim smo razgovarali o hrani koja je potrebna ljudskom telu – o svakodnevnoj ishrani i piću ljudskog roda. Ovo je, takođe, neophodan uslov za opstanak ljudskog roda. Drugim rečima, ljudsko telo ne može da živi samo na osnovu disanja, samo uz potporu sunčeve svetlosti, uz vetar ili pogodne temperature. Ljudska bića treba i da napune svoje stomake i Bog je, ne zanemarujući ništa, za ljudski rod pripremio izvore stvari kojima bi to mogao da učini, a to su izvori hrane za ljudski rod. Pošto ste videli tako bogate i izdašne proizvode – izvore hrane i pića za ljudski rod – možete li reći da je Bog izvor snabdevanja za ljudski rod i za sve stvari u Njegovoj tvorevini? Da je Bog, u vreme stvaranja, stvorio samo drveće i travu i ma kako brojna druga živa bića, i da su sva ta različita živa bića i biljke predstavljali hranu kravama i ovcama, ili su bili predviđeni za zebre, jelene i razne druge vrste životinja, na primer, te da su lavovi jeli zebre i jelene, a tigrovi ovce i svinje – s tim da nije bilo baš ničeg prikladnog što bi ljudi jeli – da li bi to funkcionisalo? Ne bi. Ljudski rod ne bi mogao dugo da opstane. A da su ljudi jeli samo lišće? Da li bi to funkcionisalo? Da li bi ljudi mogli da jedu travu predviđenu za ovce? Ne bi im škodilo da su je probali, ali da su u dugom vremenskom periodu jeli takve stvari, njihov želudac to ne bi mogao da podnese, a ljudi ne bi dugo poživeli. Postoje čak i stvari koje životinje mogu da jedu, a otrovne su za ljude – životinje ih jedu bez posledica, ali to nije slučaj sa ljudima. To znači da je Bog stvorio ljudska bića, tako da Bog najbolje poznaje načela i strukturu ljudskog tela i ono što je ljudima potrebno. Bog sa savršenom jasnoćom poznaje sastav i sadržaj tela, njegove potrebe, funkcionisanje unutrašnjih organa i način na koji oni apsorbuju, otklanjaju i metabolišu različite supstance. Ljudi to ne znaju; ponekad jedu nepromišljeno ili se nemarno odnose prema sebi što, kada preteraju, dovodi do neravnoteže. Ako normalno jedeš stvari koje je Bog pripremio za tebe i u njima uživaš, nećeš imati nikakvih zdravstvenih problema. Čak i ako si ponekad loše raspoložen ili imaš zastoj u cirkulaciji krvi, to uopšte ne predstavlja problem. Naprosto treba da pojedeš određenu vrstu biljaka i taj zastoj će se pročistiti. Bog je sproveo pripreme za sve ove stvari. Prema tome, ljudski rod je u Božjim očima daleko iznad svih živih bića. Bog je pripremio okruženje za svaku vrstu biljke, pripremio je hranu i okruženje za svaku vrstu životinje, a ljudski rod ima najveće zahteve od svog okruženja i njegove se potrebe nipošto ne smeju zanemariti; kad bi se one zanemarile, ljudski rod ne bi mogao da nastavi da se normalno razvija, da živi i razmnožava se. Bog je taj koji to najbolje zna, u Svom srcu. Kada se Bog time bavio, On je ovome pridao najveći značaj. Možda nisi u stanju da osetiš važnost neke neupadljive stvari koju vidiš i u kojoj uživaš u svom životu, ili nečega što vidiš i u čemu uživaš a što poseduješ od svog rođenja, međutim, Bog je odavno ili u tajnosti već obavio pripreme za tebe. Bog je u najvećoj mogućoj meri uklonio i ublažio sve negativne elemente koji su nepovoljni za ljudski rod i koji mogu da naškode ljudskom telu. Šta to pokazuje? Pokazuje li to odnos koji je Bog imao prema ljudskom rodu u trenutku kada ga je stvorio? Koji je bio njegov stav? Božji stav je bio pažljiv i ozbiljan i nije trpeo nikakvo uplitanje bilo kakvih neprijateljskih sila, spoljnih faktora ili uslova koji ne dolaze od Njega Samog. U tome se vidi Božji stav u stvaranju ljudskog roda i upravljanju njime u tom trenutku. I kakav je Božji stav? Na osnovu okruženja za opstanak i život u kome ljudski rod uživa, kao i u njihovoj svakodnevnoj hrani i piću i svakodnevnim potrebama, možemo videti Božji stav odgovornosti prema ljudskom rodu, koji je imao još od Svog stvaranja čoveka, kao i Njegovu odlučnost da u to vreme spasi ljudski rod. Da li je u ovim stvarima vidljiva verodostojnost Boga? A Njegova čudesnost? Njegova nedokučivost? Njegova svemoć? Bog koristi Svoju mudrost i svemoguće načine da opskrbi ceo ljudski rod, kao i da opskrbi sve stvari u Svojoj tvorevini. Sada, kada sam vam toliko toga rekao, možete li reći da Bog je izvor života za sva stvorenja? (Da.) To je zaista tako. Imate li ikakve sumnje? (Ne.) Božje opskrbljivanje svih stvari dovoljno je da pokaže da je On izvor života za sva stvorenja, jer je On izvor opskrbe koja svim stvorenjima omogućava da postoje, žive, reprodukuju se i nastave dalje, a osim Samog Boga ne postoji nikakav drugi izvor. Bog obezbeđuje sve što je svim stvarima potrebno i sve što je potrebno ljudskom rodu, bilo da je reč o najosnovnijim potrebama ljudi u pogledu okruženja, o potrebama njihovog svakodnevnog života ili o potrebi za istinom koju On obezbeđuje ljudskim duhovima. U svakom pogledu, Božji identitet i Njegov status od velike su važnosti za ljudski rod; jedino je Sâm Bog izvor života za sva stvorenja. Drugim rečima, Bog je Vladar, Suveren i Snabdevač ovog sveta, ovog sveta koji ljudi mogu da vide i osete. Za ljudski rod, zar ovo nije Božji identitet? U ovome nema ničeg lažnog. Prema tome, kada vidiš ptice kako lete nebom, treba da znaš da je Bog stvorio sve što može da leti. Postoje živa bića koja plivaju u vodi i imaju sopstvene načine preživljavanja. Drveće i biljke, nastanjeni u zemljišnoj klici, niču u proleće, donose plodove i odbacuju lišće u jesen, a do zime im sve to lišće opadne, dok se te biljke pripremaju da prežive zimu. To je njihov način opstanka. Bog je stvorio sva stvorenja i svako od njih živi u različitom obliku i na različit način i koristi različite metode da pokaže svoju životnu snagu i oblik u kome živi. Bez obzira na to kako se životi stvorenja odvijaju, sva ona su pod Božjom vladavinom. Koja je svrha Božje vladavine nad svim tim različitim oblicima života i živim bićima? Da li ona služi opstanku ljudskog roda? Bog kontroliše sve zakone života, sve to zarad opstanka ljudskog roda. To pokazuje koliko je opstanak ljudskog roda Bogu važan.

Bog nije samo Bog Svog izabranog naroda. Ti trenutno slediš Boga i On je tvoj Bog, međutim, da li je On Bog onih koji Ga ne slede? Da li je Bog i Bog svih onih ljudi koji Ga ne slede? Da li je Bog i Bog svih stvari? (Da.) Prema tome, da li su Božje delo i postupci po svom domašaju ograničeni samo na one koji Ga slede? (Nisu.) Koji je domašaj Njegovog dela i postupaka? Na najnižem nivou, domašaj Njegovog dela i postupaka obuhvata ceo ljudski rod i sve stvoreno. Na najvišem nivou, on obuhvata celu vaseljenu, koju ljudi ne mogu da vide. Dakle, možemo reći da Bog obavlja Svoje delo i izvršava Svoje postupke među celim ljudskim rodom, a to je dovoljno da ljudima omogući da spoznaju Boga u Njegovoj celosti. Ako želiš da spoznaš Boga, da Ga zaista spoznaš, da Ga zaista razumeš, onda se nemoj ograničavati samo na tri etape Božjeg dela ili na priče o delu koje je On obavio u prošlosti. Pokušavaš li da Ga tako spoznaš, time Bogu postavljaš ograničenja, sputavajući Ga. Vidiš Boga kao nešto izrazito malo. Kako bi to uticalo na ljude? Nikada ne bi bio u stanju da spoznaš Božju čudesnost i nadmoć, niti Njegovu silu i svemoć i domašaj Njegovog autoriteta. Takvo razumevanje bi se odrazilo na tvoju sposobnost da prihvatiš stvarnu činjenicu da Bog je Suveren svih stvari, kao i na tvoje znanje o Božjem pravom identitetu i statusu. Drugim rečima, ako je tvoje shvatanje Boga po svom domašaju ograničeno, onda je ograničeno i ono što možeš da primiš. Zbog toga moraš da povećaš svoj domašaj i da proširiš svoje vidike. Trebalo bi da težiš tome da sve razumeš – obim Božjeg dela, Njegovo upravljanje, Njegovu vladavinu i sve stvari kojima On upravlja i nad kojima vlada. Kroz ove stvari treba da shvatiš Božje postupke. Uz takvo shvatanje, počećeš da osećaš, a da toga nisi ni svestan, da Bog vlada svim stvarima, da njima upravlja i opskrbljuje ih, a takođe ćeš zaista osetiti da si ti deo i pripadnik svih stvari. Pošto Bog opskrbljuje sve stvari, ti takođe prihvataš Božju vladavinu i opskrbu. Ovo je činjenica koju niko ne može poreći. Sve stvari podležu sopstvenim zakonima pod Božjom vladavinom, a pod Božjom vladavinom sve stvari imaju sopstvena pravila opstanka. Sudbina i potrebe ljudskog roda takođe su povezani sa Božjom vladavinom i opskrbom. I zato su, pod Božjom vrhovnom vlašću i vladavinom, ljudski rod i sve stvari međusobno povezani, međuzavisni i isprepleteni. Ovo je svrha i vrednost Božjeg stvaranja svih stvari.

Otkako je Bog stvorio sve stvari, one funkcionišu i nastavljaju da napreduju na uređen način i u skladu sa zakonima koje je On propisao. Pod Božjim pogledom i Njegovom suverenošću, sve stvari su se uredno razvijale uporedo sa postojanjem čoveka. Ne postoji ništa što može da izmeni niti da uništi ove zakone. Zahvaljujući Božjoj suverenosti, sva stvorenja mogu da se razmnožavaju i zahvaljujući Njegovoj suverenosti i upravljanju sva stvorenja mogu da opstanu. Dakle, pod Božjom suverenošću sva stvorenja na uređen način nastaju, napreduju, nestaju i iznova se rađaju. Kada dođe proleće, kiša koja rominja donosi osećaj svežeg godišnjeg doba i vlaži zemlju. Zemlja počinje da se odmrzava, a trava se probija kroz tlo i počinje da niče, dok drveće postepeno zeleni. Sva ova živa bića donose zemlji svežu životnu energiju. Tako to izgleda kada sva živa bića nastaju i napreduju. Sve vrste životinja izlaze iz svojih jazbina da osete toplinu proleća i započnu novu godinu. Sva živa bića prepuštaju se vrućini tokom leta i uživaju u toplini koju donosi ovo godišnje doba. Brzo rastu. Drveće, trava i sve vrste biljaka rastu velikom brzinom, da bi konačno procvetali i doneli plod. Sva živa bića su tokom leta užurbana, a među njima i ljudi. U jesen, kiše donose jesenju hladnoću, a sve vrste živih bića naslućuju dolazak sezone žetve. Sva živa bića rađaju plodove, a ljudi počinju da beru ove različite vrste plodova kako bi imali spremnu hranu za zimu. U zimskom periodu, sva živa bića postepeno počinju da se smiruju u tišini i odmaraju sa nastupanjem hladnog vremena, a i ljudi prave predah tokom ovog godišnjeg doba. Iz jednog u drugo godišnje doba, prelazeći iz proleća u leto, pa u jesen i zimu – sve ove promene se dešavaju prema zakonima koje je Bog uspostavio. Pomoću ovih zakona, On vodi sve stvari i ljudski rod, a za ljudski rod je osmislio bogat i živopisan način života, i pripremio mu je okruženje za opstanak u kome se smenjuju temperature i godišnja doba. Dakle, u ovakvom okruženju uređenom za opstanak, ljudi mogu da prežive i da se razmnožavaju na uređen način. Nijedna osoba ne može da promeni ove zakone, niti ih ijedna osoba ili živo biće mogu prekršiti. Iako su se dogodile bezbrojne promene – mora su postajala polja, dok su polja postajala mora – ovi zakoni ostaju na snazi. Oni postoje zato što Bog postoji, zahvaljujući Njegovoj suverenosti i Njegovom upravljanju. Uz ovu vrstu uređenog okruženja velikih razmera, životi ljudi se odvijaju u okviru ovih zakona i pravila. Ljudi su prema ovim zakonima odgajani iz generacije u generaciju, i prema njima su opstajale brojne generacije ljudi. Ljudi su uživali u ovom uređenom okruženju za opstanak, kao i u svemu što je Bog stvorio, iz generacije na generaciju. Iako ljudi smatraju da su ovakvi zakoni urođeni i preziru ih, i premda ne mogu da osete da Bog orkestrira ovim zakonima, da Bog ima suverenost nad ovim zakonima, bez obzira na sve, Bog je uvek uključen u ovom nepromenljivom delu. Njegova svrha u ovom nepromenljivom delu jeste opstanak ljudskog roda, a time ljudski rod može da nastavi da živi.

Danas ću govoriti o načinu na koji ove vrste zakona, koje je Bog doneo svim stvarima, neguju ceo ljudski rod. Budući da je ovo prilično široka tema, možemo je podeliti na nekoliko podtema i o svakoj razgovarati ponaosob, ne bi li vam one bile jasno razgraničene. Tako će vam biti lakše da je dokučite i postepeno ćete moći da je razumete.

Prvi deo: Bog postavlja granice za svaku vrstu terena

Dakle, počnimo od prvog dela. Kada je Bog stvarao sve stvari, povukao je granice za planine, ravnice, pustinje, brda, reke i jezera. Na Zemlji postoje planine, ravnice, pustinje i brda, kao i različite vodene mase. Oni predstavljaju različite vrste terena, zar ne? Bog je između njih povukao granice. Kada govorimo o povlačenju granica, to označava da planine imaju svoja razgraničenja, ravnice imaju svoja razgraničenja, pustinje imaju određene granice, i brda imaju tačno utvrđeno područje. Takođe, postoji tačno utvrđena količina vodene mase, kao što su reke i jezera. Odnosno, kada je Bog stvarao sve stvari, On je vrlo jasno sve podelio. Bog je već odredio koliki prečnik u kilometrima treba da ima svaka planina i koliki je njen obim. Takođe je odredio koliki prečnik u kilometrima treba da ima svaka ravnica i koliki je njen obim. Kada je stvarao sve stvari, On je ujedno odredio i granice pustinje, opseg brda i njihove razmere, kao i ono sa čime se graniče – sve to je On odredio. Tokom čina stvaranja reka i jezera, odredio je njihov opseg – svi oni imaju svoje granice. Prema tome, šta znači to što govorimo o „granicama”? Upravo smo govorili o tome kako Bog vlada nad svim stvarima time što za sve stvari uspostavlja zakone. Odnosno, raspon i granice planina se neće širiti niti smanjivati zbog rotacije Zemlje ili protoka vremena. Oni su tačno utvrđeni, nepromenljivi, a Bog je taj koji diktira njihovu nepromenljivost. Kad je reč o područjima ravnica, njihovom rasponu, o onome sa čime se graniče – ovo je odredio Bog. One imaju svoje granice i, budući da je tako, bilo bi nemoguće da se iz tla ravnice nasumično podigne humka zemlje. Ravnica se ne može najednom pretvoriti u planinu – to bi bilo nemoguće. U ovome je smisao zakona i granica o kojima smo upravo govorili. Kada je reč o pustinjama, nećemo ovde pominjati posebne funkcije pustinja, niti bilo koje druge vrste terena ili geografske lokacije, već samo njihove granice. Pod Božjom vladavinom, ni granice pustinje se neće širiti. Ovo je stoga što joj je Bog dodelio njen zakon, njene granice. Koliko će biti njeno područje, koja je njena funkcija, sa čime će se graničiti i gde se ona nalazi – sve to je već odredio Bog. Ona neće prelaziti svoje granice, niti će premeštati svoj položaj, a njena površina se proizvoljno neće širiti. Iako su tokovi voda, kao što su reke i jezera, svi uređeni i neprekidni, oni se nikada neće premeštati van svog opsega, niti izvan svojih granica. Svi oni teku u jednom smeru, u smeru u kome treba da teku, na uređen način. Dakle, prema zakonima Božje vladavine, nijedna reka ni jezero neće proizvoljno presušiti, niti će proizvoljno izmeniti smer ili količinu svog protoka usled rotacije Zemlje ili protoka vremena. Sve ovo je pod Božjom kontrolom. Drugim rečima, sve stvari koje je Bog stvorio, usred ovog ljudskog roda, imaju svoja utvrđena mesta, područja i granice. Odnosno, kada je Bog stvarao sve stvari, njihove su granice bile uspostavljene i ne mogu se proizvoljno prepravljati, obnavljati, niti menjati. Šta označava reč „proizvoljno”? Označava da se one neće nasumično pomerati, širiti, niti će menjati svoj prvobitni oblik zbog vremenskih prilika, temperature ili brzine rotacije Zemlje. Na primer, planina ima određenu visinu, njeno podnožje ima određenu površinu, ona ima određenu nadmorsku visinu i određenu količinu vegetacije. Sve to je Bog isplanirao i proračunao, te se neće proizvoljno menjati. Kada je reč o ravnicama, većina ljudi živi u njima i nikakve klimatske promene neće uticati na njihove površine, niti na vrednost njihovog postojanja. Neće se proizvoljno menjati čak ni stvari koje se nalaze u ovim, od Boga stvorenim, raznovrsnim područjima i geografskim sredinama. Na primer, sastav pustinje, vrste podzemnih mineralnih naslaga, količina peska koji se nalazi u pustinji i njegova boja, debljina pustinjskog sloja – neće se proizvoljno menjati. Zbog čega se neće proizvoljno menjati? Zbog Božje vladavine i Njegovog upravljanja. Unutar svih ovih različitih terena i geografskih sredina koje je Bog stvorio, On svime upravlja na isplaniran i uređen način. Dakle, sve ove geografske sredine i dalje postoje i još uvek obavljaju svoje funkcije hiljadama, pa čak i desetinama hiljada godina nakon što ih je Bog stvorio. Iako postoje određeni periodi kada dolazi do erupcije vulkana i perioda kada dolazi do zemljotresa, pa nastaju velika pomeranja tla, Bog nipošto neće dozvoliti da ijedna vrsta terena izgubi svoju prvobitnu funkciju. Samo zahvaljujući ovakvom Božjem upravljanju, Njegovoj vladavini i kontroli nad ovim zakonima, sve ovo – sve ovo što ljudski rod vidi i u čemu uživa – može na Zemlji da opstane na uređen način. Zašto, dakle, Bog na ovaj način upravlja svim ovim različitim terenima koji postoje na Zemlji? Njegova je namera da sva živa bića koja opstaju u različitim geografskim sredinama imaju stabilno okruženje, tako da mogu da nastave da žive i razmnožavaju se u tom stabilnom okruženju. Sve ove stvari – kako pokretne tako i nepokretne, one koje dišu kroz nozdrve i one koje to ne čine – sačinjavaju jedinstveno okruženje za opstanak ljudskog roda. Jedino je ovakvo okruženje u stanju da odneguje generaciju za generacijom ljudskog roda, i samo ovakvo okruženje ljudima omogućava da i dalje spokojno opstaju, iz generacije u generaciju.

Ovo o čemu sam upravo govorio prilično je široka tema, pa se može učiniti pomalo udaljenom od vaših života, ali verujem da svi možete da je razumete. Drugim rečima, Božji zakoni pod Njegovom vrhovnom vlašću nad svim stvarima vrlo su važni – zaista veoma važni! Koji je preduslov za rast svih živih bića, prema ovim zakonima? On je u Božjoj vladavini. Zahvaljujući Njegovoj vladavini, sve stvari obavljaju svoje funkcije u okviru Njegove vladavine. Na primer, planine neguju šume, a šume, sa svoje strane, neguju i štite različite ptice i zveri koje žive u njima. Ravnice su pripremljena podloga da ljudi na njoj sade useve, kao i za različite ptice i zveri. Najvećem delu ljudskog roda, ravnice omogućavaju život na ravnoj zemlji i pružaju udobnost u životima ljudi. Ravnice takođe obuhvataju pašnjake – ogromne oblasti pod pašnjacima. Pašnjaci obezbeđuju biljni pokrivač za površinu zemlje. Oni štite tlo i hrane goveda, ovce i konje koji na njima žive. I pustinja obavlja svoju funkciju. Ona nije mesto predviđeno da na njemu žive ljudi; uloga joj je da vlažnu klimu učini suvljom. Tokovi reka i jezera, na pogodan način, ljudima donose pitku vodu. Kuda god da teku, ljudi će imati vodu za piće, a potrebe svih stvorenja za vodom biće na pogodan način zadovoljene. Ovo su granice koje je Bog povukao za različite predele.

Drugi deo: Bog postavlja granice za svaki oblik života

Zahvaljujući ovim granicama koje je Bog povukao, različiti predeli su proizveli različita okruženja za opstanak, a ova okruženja bila su pogodna za opstanak različitih vrsta ptica i zveri, pružajući i njima prostor u kojem mogu da prežive. Iz ovoga su se razvile granice okruženja pogodnih za opstanak različitih živih bića. Ovo je drugi deo, o kome ćemo govoriti u nastavku. Pre svega, gde žive ptice, zveri i insekti? Žive li u šumama i gajevima? Oni su njihov dom. Prema tome, pored povlačenja granica različitih geografskih sredina, Bog je, takođe, povukao granice i uspostavio zakone za različite ptice, zveri, ribe, insekte, kao i za sve biljke. Zahvaljujući razlikama između geografskih sredina i činjenici da postoje raznovrsne geografske sredine, različite vrste ptica, zveri, riba, insekata i biljaka raspolažu različitim okruženjima za svoj opstanak. Ptice, zveri i insekti žive među raznovrsnim biljkama, ribe žive u vodi, a biljke rastu na kopnu. Kopno obuhvata različita područja, kao što su planine, ravnice i brda. Kada ptice i zveri jednom zasnuju svoj dom, neće tumarati unaokolo, lutajući na sve strane. Njihov dom su šume i planine. Kada bi jednog dana njihov dom bio uništen, ovaj poredak bi se pretvorio u haos. Kada utvrđeni poredak u nekom trenutku postane haotičan, kakve su posledice? Ko će prvi biti pogođen? Ljudski rod. U okviru ovih zakona i granica koje je Bog uspostavio, da li ste videli neku neobičnu pojavu? Na primer, da slonovi šetaju pustinjom. Da li ste videli nešto slično? Da se to zaista dogodi, bila bi to vrlo neobična pojava, jer slonovi žive u šumi, u okruženju za opstanak koje im je Bog pripremio. Oni imaju sopstveno okruženje za opstanak i svoj utvrđeni dom, pa zašto bi onda tumarali unaokolo? Da li je iko video lavove i tigrove kako šetaju obalom okeana? Ne, nije. Dom lavova i tigrova jesu šume i planine. Da li je iko video kitove i ajkule iz okeana kako plivaju po pustinji? Ne, nije. Kitovi i ajkule imaju svoj dom u okeanu. Da li, u ljudskom životnom okruženju, ljudi žive u blizini mrkih medveda? Postoje li ljudi koji su uvek okruženi paunovima ili drugim pticama, unutar i izvan svojih domova? Je li iko video orlove ili divlje guske kako se igraju sa majmunima? (Nije.) Sve bi to bile neobične pojave. Razlog zbog koga pominjem sve ove, očito neobične stvari jeste u tome da vas navedem da shvatite da sve stvari koje je Bog stvorio – bez obzira na to da li su ukorenjene u jednom mestu ili dišu kroz nozdrve – imaju svoje zakone opstanka. Mnogo pre nego što je Bog stvorio ova živa bića, On je za njih već bio pripremio domove i njihova sopstvena okruženja za opstanak. Ova živa bića su imala tačno utvrđena okruženja za svoj opstanak, svoju hranu i utvrđene domove, svoja tačno utvrđena mesta pogodna za opstanak, sa temperaturama u kojima mogu preživeti. Stoga, ona ne bi lutala tumarajući unaokolo, dovodila u pitanje opstanak ljudskog roda, niti bi uticala na ljudske živote. Ovako Bog upravlja svim stvarima, obezbeđujući ljudskom rodu najbolje okruženje za opstanak. Svako živo biće, među svim stvarima, ima sopstvenu hranu da se, unutar svog okruženja za opstanak, održi u životu. Tom hranom se vezuju za svoje matično okruženje za opstanak. U takvom okruženju, živa bića istrajno opstaju, razmnožavaju se i napreduju, u skladu sa zakonima koje je Bog za njih uspostavio. Zahvaljujući ovim vrstama zakona, zahvaljujući onome što je Bog predodredio, sve stvari žive u skladu sa ljudskim rodom, a ljudski rod sa svim stvarima zajednički živi u odnosu međuzavisnosti.

Treći deo: Bog održava okruženje i životnu sredinu kako bi negovao ljudski rod

Bog je stvorio sve stvari i za njih je postavio granice; unutar njih je odnegovao sve vrste živih bića. U međuvremenu, On je pripremio i različita sredstva za opstanak ljudskog roda, pa tako možeš da vidiš da ljudska bića ne raspolažu samo jednim načinom preživljavanja, niti imaju samo jednu vrstu okruženja za opstanak. Prethodno smo govorili o tome da je Bog za ljude pripremio različite vrste hrane i izvore vode, što suštinski omogućava nastavak otelovljenog života ljudskog roda. Ipak, u okviru ovog ljudskog roda, ne žive svi ljudi od žitarica. Zbog razlika u geografskim sredinama i terenima, ljudi imaju različite načine preživljavanja. Sve ove načine preživljavanja pripremio je Bog. Prema tome, ne bave se svi ljudi prvenstveno zemljoradnjom. Odnosno, ne dobijaju svi ljudi hranu uzgajanjem useva. Ovo je treći deo o kome ćemo govoriti: granice su nastale usled različitih načina života ljudskog roda. Dakle, koje druge načine života ljudi imaju? Kad je reč o različitim izvorima hrane, kakvi drugi tipovi ljudi postoje? Postoji nekoliko osnovnih tipova.

Prvi je lovački način života. Svi znaju šta je to. Šta jedu ljudi koji žive od lova? (Divljač.) Jedu ptice i šumske zveri. „Divljač” je savremena reč. Lovci o tome ne razmišljaju kao o divljači; doživljavaju je kao hranu, kao svoju svakodnevnu životnu potporu. Na primer, oni ulove jelena. Kada ulove tog jelena, za njih je to slično kao kada zemljoradnik dobija hranu iz zemlje. Zemljoradnik pribavlja hranu iz zemlje, a kad je ugleda, srećan je i opušten. Dok ima useva za jelo, njegova porodica neće gladovati. U srcu zemljoradnika više nema nespokoja, i on se oseća zadovoljno. I lovac se oseća opušteno i zadovoljno pred onim što je ulovio, zato što više ne mora da brine o hrani. Obezbedio je jelo za sledeći obrok i neće ostati gladan. U pitanju je neko ko živi od lova. Većina onih koji se izdržavaju od lova žive u planinskim šumama. Ne obrađuju zemljište. Tamo nije lako pronaći obradivo zemljište, pa preživljavaju jedući razna živa bića, razne vrste plena. Ovo je prvi način života koji se razlikuje od onog kod običnih ljudi.

Drugi tip je stočarski način života. Da li se ljudi koji za život čuvaju stoku takođe bave zemljoradnjom? (Ne.) Pa, šta oni rade? Kako žive? (Uglavnom žive od gajenja stoke i ovaca, a zimi kolju i jedu stoku. Osnovna hrana su im govedina i ovčetina, i piju čaj sa mlekom. Iako su stočari zauzeti tokom sva četiri godišnja doba, oni se dobro hrane. Imaju velike količine mleka, mlečnih proizvoda i mesa.) Ljudi koji žive od stočarstva uglavnom jedu govedinu i ovčetinu, piju ovčije i kravlje mleko, a jašu goveda i konje kako bi, sa vetrom u kosi i suncem na licu, čuvali svoju stoku na polju. Ne suočavaju se sa stresom savremenog života. Po ceo dan posmatraju široka prostranstva plavog neba i travnatih ravnica. Velika većina ljudi koji žive od stočarstva nastanjuje pašnjačke predele i kroz generacije uspeva da održi svoj nomadski način života. Iako je život na poljima pomalo samotan, takođe je i veoma srećan život. To nije loš način života!

Treći tip je ribolovački način života. Mali deo ljudskog roda živi pored okeana ili na malim ostrvima. Okruženi su vodom, upućeni na okean. Ovi ljudi žive od ribolova. Šta je izvor hrane za one koji žive od ribolova? Njihovi izvori hrane obuhvataju sve vrste riba, morske plodove i druge morske proizvode. Ljudi koji žive od ribolova ne obrađuju zemlju, već svaki dan provode u ribolovu. Njihovu osnovnu hranu čine različite vrste riba i morski proizvodi. Ove stvari povremeno razmenjuju za pirinač, brašno i svakodnevne potrepštine. Ljudi koji žive blizu vode imaju drugačiji način života. Živeći u blizini vode, na nju se oslanjaju u potrazi za hranom i žive od ribolova. Ribolov im ne obezbeđuje samo izvor hrane, već i osnovna sredstva za život.

Pored obrade zemlje, ljudski rod uglavnom živi u skladu sa prethodno pomenuta tri načina života. Međutim, velika većina ljudi živi od zemljoradnje, dok svega nekoliko grupa ljudi živi od stočarstva, ribolova i lova. A šta je potrebno ljudima koji žive od zemljoradnje? Potrebna im je zemlja. Iz generacije u generaciju, oni žive tako što u zemlji sade useve, pa bilo da uzgajaju povrće, voće ili žitarice, svoje namirnice i dnevne potrepštine dobijaju iz zemlje.

Koji su osnovni uslovi koji omogućavaju ove različite načine ljudskog života? Zar nije krajnje neophodno da sredine u kojima oni mogu da opstanu budu očuvane na osnovnom nivou? Odnosno, ako bi oni koji žive od lova izgubili planinske šume, ili ptice i zveri, nestao bi izvor osnovnih sredstava za njihov život. Pravac u kome bi ovaj narod i ovaj tip ljudi trebalo da se kreću postao bi neizvestan, a mogli bi čak i da nestanu. A šta je sa onima koji žive od stočarstva? Na šta se oni oslanjaju? Oni se zapravo ne oslanjaju na stoku, već na sredinu u kojoj njihova stoka može da opstane – na pašnjake. Da nema pašnjaka, gde bi stočari vodili stoku na ispašu? Šta bi jeli goveda i ovce? Bez stoke, za ove nomadske narode ne bi bilo osnovnih sredstava za život. Bez izvora životnih sredstava, kuda bi otišli ovi ljudi? Bilo bi im veoma teško da se održe i opstanu; ostali bi bez budućnosti. Da nema izvora vode i da reke i jezera sasvim presuše, da li bi sve te ribe koje zavise od vode i dalje postojale? Ne bi. Da li bi ovi ljudi čija osnovna sredstva za život zavise od vode i ribe i dalje mogli da opstanu? Ako više ne bi imali hranu, ako više ne bi imali izvor sredstava za preživljavanje, ovi ljudi više ne bi mogli da opstanu. Odnosno, ako bi se ijedan narod ikada suočio sa problemom koji se tiče osnovnih sredstava za život ili njihovog opstanka, taj narod više ne bi opstajao, već bi nestao sa lica zemlje i izumro. A ako bi oni koji žive od zemljoradnje ostali bez svoje zemlje, ako ne bi mogli da uzgajaju sve vrste biljaka i da od tih biljaka dobijaju namirnice, kakav bi onda bio njihov ishod? Zar bez hrane ljudi ne bi umrli od gladi? Ako ljudi umiru od gladi, zar ta rasa ljudskih bića ne biva zbrisana? Dakle, u tome se sastoji Božja namera kada održava različite vrste okruženja. Pri održavanju različitih okruženja i ekosistema, kao i svih živih bića unutar njih, Bog ima samo jednu nameru – a to je da neguje sve vrste ljudi, da neguje ljude koji žive u različitim geografskim sredinama.

Kada bi sve stvorene stvari izgubile svoje zakone, više ne bi postojale; ako bi se izgubili zakoni svih stvari, živa bića među svim stvarima tada ne bi mogla da opstanu. Ljudski rod bi, takođe, izgubio svoja okruženja od kojih zavisi njegov opstanak. Ako bi ljudski rod sve to izgubio, on više ne bi mogao da nastavi da živi, kao što je prethodno činio, ne bi mogao da napreduje i razmnožava se iz generacije u generaciju. Ljudska bića su sve do sada opstajala zahvaljujući tome što ih je Bog snabdevao svim stvorenim stvarima, kako bi ih negovao, kako bi na različite načine negovao ljudski rod. Samo zahvaljujući tome što Bog na različite načine neguje ljudski rod, ljudi su opstajali sve do sada, do današnjeg dana. Uz tačno utvrđeno povoljno okruženje za opstanak, u kome su prirodni zakoni dobro uređeni, sve različite vrste ljudi na Zemlji, sve različite rase, mogu da prežive unutar svojih propisanih područja. Budući da ih je Bog uspostavio, niko ne može otići izvan ovih područja ili granica koje postoje među njima. Zašto bi Bog na ovaj način postavio granice? To pitanje je od velike važnosti za ceo ljudski rod – zaista od velike važnosti!

– „Reč”, tom II, „O spoznaji Boga”, „Sȃm Bog, jedinstveni IX”

Bog postavlja granice za sve stvari kako bi negovao ceo ljudski rod (Odabrani odlomci)

Četvrti deo: Bog povlači granice između različitih rasa

Kao četvrto, Bog je povukao granice između različitih rasa. Na Zemlji postoje beli ljudi, crni ljudi, smeđi ljudi i žuti ljudi. Ovo su različiti tipovi ljudi. Bog je, takođe, tačno utvrdio opseg za život ovih različitih tipova ljudi i ti ljudi, da toga nisu ni svesni, žive u svom okruženju pogodnom za opstanak pod Božjim upravljanjem. Niko ne može da iskorači iz ovoga. Uzmimo za primer bele ljude. U kom geografskom domenu većina njih živi? Većina živi u Evropi i Americi. Afrika je geografsko područje u kome uglavnom žive crni ljudi. Smeđi ljudi uglavnom žive u jugoistočnoj i južnoj Aziji, u zemljama kao što su Tajland, Indija, Mjanmar, Vijetnam i Laos. Žuti ljudi uglavnom žive u Aziji, odnosno u zemljama poput Kine, Japana i Južne Koreje. Bog je na odgovarajući način rasporedio sve ove različite vrste rasa, tako da su one razmeštene u različitim delovima sveta. U ovim različitim delovima sveta, Bog je odavno pripremio pogodno okruženje za opstanak za svaku rasu ljudskih bića ponaosob. Unutar ovih okruženja za opstanak, Bog je za njih pripremio tlo različite boje i sastava. Drugim rečima, komponente koje sačinjavaju tela belaca nisu iste kao one kod crnaca, a takođe se razlikuju od komponenata koje čine tela ljudi drugih rasa. Kada je Bog stvarao sve stvari, On je već bio pripremio okruženje za opstanak te konkretne rase. Pri tome je Njegova namera bila da, nakon što taj tip ljudi počne da se razmnožava i brojno uvećava, oni mogu da se smeste unutar određenog područja. Pre nego što je stvorio ljudska bića, Bog je sve to već bio smislio – Evropu i Ameriku je rezervisao za bele ljude kako bi im omogućio da se razvijaju i opstanu. Prema tome, kada je Bog stvarao planetu, On je već imao plan, imao je cilj i nameru da smesti ono što je smestio na taj komad zemlje, kao i da neguje to što je negovao na tom komadu zemlje. Na primer, koje planine, koliko ravnica, koliko izvora vode, koje vrste ptica i zveri, koje ribe i koje biljke će se nalaziti na toj zemlji, sve njih je Bog odavno bio pripremio. Kada je pripremao okruženje za opstanak određenog tipa ljudskog bića, za određenu rasu, Bog je iz najrazličitijih uglova morao da razmotri mnoga pitanja: geografsku sredinu, sastav tla, različite vrste ptica i zveri, veličinu različitih vrsta riba, komponente koje sačinjavaju telo riba, razlike u kvalitetu vode, kao i svu raznovrsnost biljaka… Bog je odavno sve to pripremio. Takvo okruženje jeste okruženje za opstanak koje je Bog stvorio i pripremio za bele ljude i ono suštinski njima pripada. Da li ste primetili da je Bog, kada je stvarao sve stvari, o tome mnogo razmišljao i postupao prema planu? (Da, primetili smo da su Božja razmatranja za različite tipove ljudi bila veoma promišljena. U okruženju za opstanak koje je stvorio za različite tipove ljudi, u vrstama ptica, zveri i riba, u broju planina i broju ravnica koje je pripremao, On je sve to razmatrao krajnje promišljeno i precizno.) Uzmimo za primer bele ljude. Kakvu hranu uglavnom jedu beli ljudi? Hrana koju jedu beli ljudi veoma se razlikuje od one koju jedu Azijati. Osnovna hrana koju jedu belci uglavnom se sastoji od mesa, jaja, mleka i živine. Žitarice, kao što su hleb i pirinač, uglavnom su dopunske namirnice koje se stavljaju kao prilog u tanjiru. Čak i kada jedu salatu od povrća, oni imaju običaj da stave nekoliko komada pečene govedine ili piletine, a i onda kada jedu namirnice na bazi pšenice, u njih dodaju sir, jaja ili meso. To znači da se njihova osnovna hrana primarno ne sastoji od namirnica na bazi pšenice ili pirinča; oni jedu velike količine mesa i sira. Često piju ledenu vodu jer je hrana koju jedu veoma kalorična. Prema tome, belci su izuzetno snažni. Takav je izvor njihovih osnovnih sredstava za život i životnog okruženja koje im je Bog pripremio, a koji im omogućavaju da vode ovakav način života, različit od načina života ljudi drugih rasa. Nema ničeg ispravnog niti pogrešnog u ovom načinu života – on je prirođen, unapred određen od Boga i proizilazi iz Božjih naredbi i iz Njegovih uređenja. To što ova rasa ima ovakav način života i ove izvore osnovnih sredstava za život potiče od njihove rase i okruženja za opstanak koje im je Bog pripremio. Moglo bi se reći da su okruženje za opstanak koje je Bog pripremio za bele ljude, kao i svakodnevna hrana koju iz tog okruženja dobijaju, izdašni i obilni.

Bog je takođe pripremio okruženja neophodna za opstanak ostalih rasa. Postoje i crni ljudi – gde se oni nalaze? Nalaze se uglavnom u centralnoj i južnoj Africi. Šta je u takvom okruženju za život Bog za njih pripremio? Tropske prašume, raznovrsne ptice i zveri, kao i pustinje i sve vrste biljaka koje žive pored ljudi. Imaju izvore vode, osnovne stvari za život i hranu. Bog prema njima nije bio pristrasan. Ma šta da su ikada učinili, njihov opstanak nikada nije bio doveden u pitanje. I oni zauzimaju određeno mesto i određeno područje u jednom delu sveta.

Porazgovarajmo sada o žutim ljudima. Žuti ljudi se prvenstveno nalaze na Istoku zemaljske kugle. Koje su razlike između okruženja i geografskog položaja Istoka i Zapada? Na Istoku, najveći deo zemlje je plodan i bogat sirovinama i mineralnim naslagama. Odnosno, u izobilju ima svih vrsta nadzemnih i podzemnih resursa. A za ovu grupu ljudi, za ovu rasu, Bog je takođe pripremio odgovarajuće tlo, klimu i različite geografske sredine koji im pogoduju. Iako postoje velike razlike između te geografske sredine i sredine na Zapadu, Bog je i za ove ljude pripremio neophodnu hranu, osnovna sredstva za život i izvore za opstanak. U pitanju je samo drugačije okruženje za život u odnosu na ono koje imaju belci na Zapadu. Međutim, šta je ono na šta moram da vam ukažem? Brojnost istočnjačke rase je relativno velika, pa je tom delu sveta Bog pridodao mnoštvo elemenata drugačijih od onih na Zapadu. Tamo je uvrstio mnogo različitih krajolika i svih vrsta sirovina ima napretek. Prirodnih resursa tamo ima u izobilju; teren je takođe šarolik i raznovrstan, pogodan da prehrani ogroman broj ljudi istočnjačke rase. Istok se od Zapada razlikuje po tome što je na Istoku – od juga prema severu i od istoka prema zapadu – klima bolja nego na Zapadu. Četiri godišnja doba jasno se razlikuju, temperature su pogodne, prirodnih resursa ima u izobilju, a prirodni krajolici i tipovi terena mnogo su bolji nego na Zapadu. Zašto je Bog to učinio? Bog je uspostavio veoma razumnu ravnotežu između belih i žutih ljudi. Šta to znači? To znači da su svi aspekti ishrane belaca, stvari koje koriste i stvari koje su im obezbeđene za uživanje daleko bolji od onoga u čemu mogu da uživaju žuti ljudi. Međutim, Bog ni prema jednoj rasi nije pristrasan. Bog je žutim ljudima dao lepše i bolje okruženje za opstanak. U tome je ta ravnoteža.

Bog je unapred odredio koji tipovi ljudi treba da žive u kom delu sveta; mogu li ljudi da pređu ove granice? (Ne, ne mogu.) Kakva čudesna stvar! Čak i ako tokom različitih epoha ili u vanrednim vremenima bude ratova ili osvajanja, ti ratovi i osvajanja nikako ne mogu da unište okruženja za opstanak koja je Bog unapred odredio za svaku rasu. Odnosno, Bog je tačno utvrdio da određeni tip ljudi boravi u određenom delu sveta i oni ne mogu da pređu te granice. Čak i ako ljudi imaju određenu ambiciju da promene ili da prošire svoju teritoriju, bez Božje dozvole, to će biti veoma teško postići. Biće im veoma teško da uspeju u tome. Na primer, belci su želeli da prošire svoju teritoriju, pa su kolonizovali neke druge zemlje. Nemci su upadali u pojedine zemlje, a Britanija je jednom okupirala Indiju. I kakav je bio ishod toga? Na kraju u tome nisu uspeli. Šta vidimo iz njihovog neuspeha? Nije dozvoljeno uništiti ono što je Bog unapred odredio. Prema tome, koliko god da je bio veliki zamah koji si video u britanskoj ekspanziji, oni su na kraju, ipak, morali da se povuku, napuštajući zemlju koja je još uvek pripadala Indiji. Oni koji žive na toj zemlji su i dalje Indijci, a ne Britanci, jer Bog to ne bi dozvolio. Neki od onih koji istražuju istoriju ili politiku izneli su svoje teze o ovome. Oni iznose razloge zbog kojih Britanija nije uspela, navodeći da bi to moglo biti stoga što određeni narod nije moguće osvojiti ili da je možda u pitanju neki drugi ljudski razlog… Ovo nisu pravi razlozi. Pravi razlog je Bog – On to ne bi dozvolio! Bog dozvoljava jednom narodu da živi na određenom komadu zemlje i tamo nastanjuje te ljude i, ako im Bog ne dozvoli da se sa te zemlje isele, oni nikada neće moći da se isele. Ako im Bog dodeli utvrđeno područje, oni će živeti unutar tog područja. Ljudski rod ne može da se oslobodi, niti da se izvuče iz ovih utvrđenih područja. Ovo je izvesno. Koliko god da su silni napadači i koliko god da su slabi oni koji su izloženi napadu, na kraju Bog odlučuje o uspehu osvajača. On je to već predodredio i niko to ne može da promeni.

Bog vlada nad svime i sve opskrbljuje; On je Bog svih stvari (Odabrani odlomci)

Posmatrano sa stanovišta zakona koje je Bog odredio za rast svih stvari, zar Bog ne opskrbljuje i ne neguje ceo ljudski rod, u svoj njegovoj raznolikosti? Da su ovi zakoni uništeni ili da Bog za ljudski rod nije uspostavio ove zakone, kakvi bi bili njegovi izgledi? Kada bi ljudi izgubili svoja osnovna okruženja za opstanak, da li bi imali ikakav izvor hrane? Moguće je da bi izvori hrane predstavljali problem. Ako bi ljudi izgubili svoje izvore hrane, odnosno, ako ne bi imali ništa da jedu, koliko bi dana mogli da izdrže? Verovatno ne bi poživeli ni jedan mesec i sâm njihov opstanak bi se doveo u pitanje. Stoga je veoma važna svaka stvar koju Bog čini za ljudski opstanak, za njegovo neprekidno postojanje, reprodukciju i život. Svaka pojedinačna stvar koju Bog čini među svim stvarima u Svojoj tvorevini usko je povezana sa opstankom ljudskog roda i od njega je nerazdvojiva. Ako bi opstanak ljudskog roda postao problem, da li bi se Božje upravljanje moglo nastaviti? Da li bi Božje upravljanje i dalje postojalo? Božje upravljanje postoji istovremeno sa opstankom celog ljudskog roda koji Bog hrani, pa prema tome, kakve god da su pripreme koje Bog obavlja za sve stvari u Svojoj tvorevini i šta god da On čini za ljude, sve to je neophodno za Njega i od suštinske je važnosti za opstanak ljudskog roda. Kada bi se odstupilo od ovih zakona koje je Bog odredio za sve stvari, kada bi se ovi zakoni prekršili ili narušili, nijedna stvar više ne bi mogla da postoji, okruženje za opstanak ljudskog roda više ne bi postojalo, baš kao ni ljudska svakodnevna potpora za život, niti sâm ljudski rod. Iz tog razloga bi i Božje upravljanje spasenjem ljudskog roda takođe prestalo da postoji.

Sve ono o čemu smo razgovarali, svaka pojedinačna stvar, svaka stavka je tesno povezana sa opstankom svake pojedinačne osobe. Mogli biste reći: „To o čemu govoriš je preveliko, nešto što mi ne možemo da vidimo”, a možda postoje ljudi koji bi rekli: „To o čemu govoriš nema nikakve veze sa mnom”. Međutim, ne zaboravi da ti živiš samo kao deo svih stvari; ti si jedna od svih stvorenih stvari pod Božjom vladavinom. Stvari iz Božje tvorevine ne mogu se odvojiti od Njegove vladavine, niti se ijedna osoba može izdvojiti iz Njegove vladavine. Gubitak Njegove vladavine i gubitak Njegove opskrbe označili bi nestanak ljudskih života, ljudskih telesnih života. U ovome je važnost Božjeg uspostavljanja okruženja za opstanak ljudskog roda. Nije važno kojoj rasi pripadaš, niti na kom komadu zemlje živiš, da li je to na Zapadu ili na Istoku – ne možeš se izdvojiti iz okruženja za opstanak koje je Bog uspostavio za ljudski rod i ne možeš se izdvojiti od negovanja i opskrbe datog okruženja za opstanak koje je On uspostavio za ljudski rod. Bez obzira na to od čega živiš, na šta se oslanjaš da bi živeo i u šta se uzdaš da bi održao svoj život u telu, ne možeš se izdvojiti od Božje vladavine i od Njegovog upravljanja. Neki ljudi kažu: „Ja nisam zemljoradnik; ne sadim useve da bih preživeo. Ne oslanjam se na nebo za svoju hranu, pa se moj opstanak ne odvija u okruženju za opstanak koje je Bog uspostavio. Nije mi dato ništa iz takvog okruženja.” Je li to tačno? Kažeš da ne sadiš useve da bi preživeo, ali zar ne jedeš žitarice? Zar ne jedeš meso i jaja? Zar ne jedeš povrće i voće? Sve što jedeš, sve ove stvari koje su ti potrebne, neodvojive su od okruženja za opstanak koje je Bog stvorio za ljudski rod. A izvor svega što ljudski rod zahteva ne može se odvojiti od svih stvari koje je Bog stvorio, koje u svojoj celokupnosti predstavljaju vaša okruženja za opstanak. Voda koju piješ, odeća koju nosiš i sve stvari koje koristiš – šta od toga nije dobijeno iz stvari koje je Bog stvorio? Neki ljudi kažu: „Postoje neki predmeti koji se ne dobijaju od stvari koje je Bog stvorio. Recimo, plastika je jedan od tih predmeta. Ona je hemijska tvorevina, ljudskih ruku delo.” Je li to tačno? Plastika je zaista ljudskih ruku delo i hemijska je tvorevina, međutim, odakle su potekle izvorne komponente plastike? Izvorne komponente su dobijene iz sirovina koje je stvorio Bog. Stvari koje vidiš i u kojima uživaš, svaka pojedinačna stvar koju koristiš, sve to je dobijeno iz stvari stvorenih od Boga. Drugim rečima, kojoj god rasi da neka osoba pripada, bez obzira na njena osnovna sredstva za život i na tip okruženja za opstanak u kome živi, ona se ne može odvojiti od onoga što je Bog obezbedio.

Bog vlada nad svime i sve opskrbljuje; On je Bog svih stvari (Odabrani odlomci)

Stepen razumevanja Boga u ljudskim srcima određuje i širinu položaja koji On zauzima u njihovim srcima. Koliki je stepen znanja o Bogu u njihovim srcima toliko je velik i Bog u njihovim srcima. Ako je bog kojeg spoznaješ prazan i nejasan, onda je i bog u kojeg veruješ takođe prazan i nejasan. Bog kojeg spoznaješ je ograničen obimom tvog ličnog razumevanja i nema nikakve veze sa Samim istinitim Bogom. Prema tome, poznavanje Božjih praktičnih postupaka, poznavanje praktičnosti Boga i Njegove svemoći, poznavanje pravog identiteta Samoga Boga, poznavanje onoga što On ima i što jeste, poznavanje postupaka koje je On ispoljio među svim stvarima – ove stvari su veoma važne za svaku pojedinačnu osobu koja teži znanju o Bogu. One imaju direktan uticaj na to mogu li ljudi da uđu u istinu-stvarnost. Ako svoje razumevanje Boga ograničiš samo na reči, ako ga ograničiš na svoja mala iskustva, na Božju blagodat koju si sabrao ili na svoja mala svedočenja o Bogu, onda kažem da bog u kojeg veruješ nipošto nije Sâm istiniti Bog. Može se reći i da je bog u kojeg veruješ zamišljeni bog, a ne pravi Bog. Ovo je stoga što je pravi Bog Onaj koji ima suverenost nad svime, koji hodi među svime, koji svime upravlja. On je Onaj koji u svojim rukama drži sudbinu celog ljudskog roda i svega. Delo i postupci Boga o kojem govorim nisu ograničeni samo na manji deo ljudi. Odnosno, oni nisu ograničeni samo na ljude koji Ga trenutno slede. Njegova dela se ispoljavaju među svim stvarima, u opstanku svih stvari i u zakonima promene svih stvari. Ako ne možeš da vidiš, niti da prepoznaš ijedno Božje delo među svim stvarima u Njegovoj tvorevini, onda ne možeš da svedočiš ni o jednom od Njegovih dela. Ako ne možeš da svedočiš o Bogu, ako nastaviš kao i pre da govoriš o malom takozvanom bogu koga poznaješ, o onom bogu koji je ograničen na tvoje sopstvene zamisli i koji postoji jedino unutar uzanih granica tvoga uma, ako nastaviš da govoriš o takvoj vrsti boga, onda Bog neće nikada odobriti tvoju veru. Kada svedočiš o Bogu, ako to činiš samo u pogledu toga kako uživaš u Božjoj blagodati, kako prihvataš Božju disciplinu i Njegov prekor i kako uživaš u Njegovim blagoslovima u svom svedočenju o Njemu, onda to nije ni približno dovoljno, ni izbliza dovoljno da Mu udovolji. Ako o Bogu želiš da svedočiš na način koji je u skladu s Njegovim namerama, da svedočiš o Samom istinitom Bogu, onda iz Njegovih postupaka moraš da vidiš ono što Bog ima i što jeste. Moraš da vidiš Božji autoritet iz Njegove kontrole nad svime i da vidiš činjenicu da On opskrbljuje ceo ljudski rod. Ako priznaješ da samo tvoja svakodnevna potpora i tvoje životne potrepštine potiču od Boga, ali ne uspevaš da vidiš činjenicu o tome da je Bog sve stvari iz Svoje tvorevine usmerio ka tome da obezbedi ceo ljudski rod, te da, imajući suverenost nad svim stvarima, On vodi ceo ljudski rod, onda nikada nećeš moći da svedočiš o Bogu. Koja je Moja namera kada vam sve ovo govorim? Ona je u tome da ovo ne shvatate olako, da ne verujete pogrešno da ove stvari o kojima sam govorio nisu važne za vaš lični život-ulazak i da ne smatrate da su ove teme samo vrsta znanja ili doktrine. Ako uz takav stav slušate ono što vam govorim, onda nećete zadobiti baš ništa. Propustićete ovu odličnu priliku da spoznate Boga.

Šta je Moj cilj kada govorim o svim ovim stvarima? Moj cilj je da ljudi spoznaju Boga, da ljudi razumeju Božje praktične postupke. Jednom kada razumeš Boga i spoznaš Njegove postupke, tek tada imaš priliku ili mogućnost da Ga spoznaš. Ako, na primer, želiš da razumeš neku osobu, kako ćeš je zaista razumeti? Da li bi to bilo kroz posmatranje njenog spoljnog izgleda? Da li bi to bilo kroz posmatranje onoga što ona nosi na sebi i načina njenog odevanja? Da li bi to bilo kroz posmatranje načina na koji hoda? Da li bi to bilo kroz sagledavanje obima njenog znanja? (Ne.) Pa, kako onda razumeti neku osobu? Svoje sudove donosiš na osnovu govora i ponašanja te osobe, na osnovu njenih misli i stvari koje izražava i otkriva o sebi. Tako se upoznaje neka osoba, tako se razume neka osoba. Isto tako, ako želite da upoznate Boga, ako želite da razumete Njegovu praktičnu stranu, Njegovu pravu stranu, morate Ga upoznati kroz Njegova dela i kroz svaku praktičnu stvar koju On čini. To je najbolji način, a to je i jedini način.

Bog uspostavlja ravnotežu u odnosima između svih stvari kako bi ljudskom rodu pružio stabilno okruženje za opstanak (Odabrani odlomak)

Kada je Bog stvarao sve stvari, koristio je razne metode i načine da ih uravnoteži, da uspostavi ravnotežu životnih uslova planina i jezera, biljaka i svih vrsta životinja, ptica i insekata. Njegov cilj je bio da svim vrstama živih bića omogući da žive i razmnožavaju se prema zakonima koje je On uspostavio. Nijedna stvorena stvar ne može izaći izvan ovih zakona, i ti zakoni se ne mogu prekršiti. Jedino u okviru ovakvog osnovnog okruženja, ljudi mogu bezbedno da prežive i da se razmnožavaju, iz generacije u generaciju. Ako bi ijedna vrsta živih bića prekoračila brojnost ili domet uspostavljen od Boga, ili ako bi prekoračila stopu rasta, učestalost reprodukcije ili broj koji je On naložio, okruženje za opstanak ljudskog roda bi pretrpelo različite stepene uništenja. I istovremeno bi opstanak ljudskog roda bio ugrožen. Ako je jedna vrsta živih bića isuviše brojna, ona će ljudima otimati hranu, uništavaće izvore vode za ljude i razaraće njihov zavičaj. Na taj način, reprodukcija ljudskog roda ili stanje njegovog opstanka bili bi trenutno pogođeni. Na primer, voda je veoma važna za sve stvari. Ako ima previše miševa, mrava, skakavaca, žaba ili bilo koje druge vrste životinja, oni će piti više vode. I kako se količina vode koju oni piju povećava, smanjivaće se količine pitke vode i izvora vode za ljude unutar utvrđenog obima izvora pitke vode i vodenih površina, pa će se ljudi suočiti sa nestašicom. Ako pitka voda za ljude bude uništena, zagađena ili nedostupna zbog povećanja broja svih vrsta životinja, u takvoj vrsti surovog okruženja za opstanak, pojaviće se ozbiljna pretnja po opstanak ljudskog roda. Ako samo jedna ili više vrsta živih bića premašuje svoj odgovarajući broj, tada će vazduh, temperatura, vlažnost, pa čak i sastav vazduha unutar prostora za opstanak ljudskog roda biti zatrovani i uništeni u različitom stepenu. Pod ovim okolnostima, opstanak i sudbina ljudi biće takođe podložni pretnjama izazvanim ovim ekološkim činiocima. Prema tome, ako se ove ravnoteže izgube, vazduh koji ljudi udišu biće uništen, voda koju piju biće zagađena, a temperature koje su im potrebne takođe će se izmeniti i pretrpeće ovaj uticaj u različitoj meri. Ako se to dogodi, okruženja za opstanak koja suštinski pripadaju ljudskom rodu biće podložna ogromnim uticajima i izazovima. Kakvi bi bili sudbina i izgledi za ljudski rod u ovakvom scenariju u kome su osnovna okruženja za opstanak ljudi uništena? Ovo je veoma ozbiljan problem! Budući da Bog zna iz kog razloga svaka stvorena stvar postoji zarad ljudskog roda, koja je uloga svake vrste stvari koju je stvorio, kakav uticaj svaka stvar ima na ljudski rod i u kojoj meri ona koristi ljudskom rodu, i budući da u Božjem srcu postoji plan za sve ovo i da On upravlja svakim pojedinačnim aspektom svih stvari koje je stvorio, svaka pojedinačna stvar koju On čini veoma je važna i neophodna za ljudski rod. Prema tome, od sada pa nadalje, kad god među stvarima stvorenim od Boga primetiš neku ekološku pojavu ili neki prirodni zakon koji se primenjuje među stvarima stvorenim od Boga, više nećeš sumnjati u nužnost svake pojedinačne stvari koju je Bog stvorio. Više nećeš koristiti neuke reči da donosiš proizvoljne sudove o Božjim uređenjima svih stvari i o različitim načinima na koje On opskrbljuje ljudski rod. Niti ćeš donositi proizvoljne zaključke o Božjim zakonima za sve stvari Njegove tvorevine.

Kako Bog vlada i upravlja duhovnim carstvom

Kada je reč o materijalnom svetu, kad god ljudi ne razumeju određene stvari ili pojave, oni mogu da potraže relevantne informacije ili da koriste razne kanale da saznaju poreklo i pozadinu tih stvari. Međutim, kada je reč o ovom drugom svetu o kome danas govorimo – o duhovnom carstvu, koji postoji van materijalnog sveta – za ljude ne postoje nikakva sredstva niti kanali pomoću kojih bi išta saznali o njemu. Zašto to kažem? To govorim zato što je, u ljudskom svetu, celokupnost materijalnog sveta neodvojiva od fizičkog postojanja čoveka, i zato što ljudi smatraju da je celokupnost materijalnog sveta neodvojiva od njihovog fizičkog postojanja i fizičkih života, a većina ljudi je svesna samo materijalnih stvari i vidi samo one materijalne stvari koje su im pred očima, koje su im vidljive. Međutim, kada je reč o duhovnom carstvu – drugim rečima, o svemu što je iz tog drugog sveta – bilo bi pošteno reći da većina ljudi u to ne veruje. Budući da ga ljudi ne vide i da smatraju da nema potrebe da ga razumeju, niti da išta o njemu znaju, a da ne govorimo o tome da je duhovno carstvo sasvim drugačije od materijalnog sveta i da je, sa Božje tačke gledišta, ono otvoreno – iako je ljudima tajanstveno i zatvoreno – ljudima je stoga veoma teško da pronađu put razumevanja različitih aspekata ovog sveta. Različiti aspekti duhovnog carstva o kojima ću govoriti odnose se samo na Božje upravljanje i suverenost; ne otkrivam nikakve misterije, niti vam saopštavam ikakve tajne koje želite da saznate. Budući da se ovo odnosi na Božju suverenost, na Božje upravljanje i Božju opskrbu, govoriću stoga samo o onom delu za koji je neophodno da ga znate.

Pre svega, dozvolite Mi da vam postavim jedno pitanje: u vašem umu, šta za vas predstavlja duhovno carstvo? Uopšteno govoreći, to je svet izvan materijalnog sveta, onaj koji je ljudima kako nevidljiv tako i nedodirljiv. Ipak, u vašoj mašti, kakvo bi trebalo da bude duhovno carstvo? Možda baš zato što ne možete da ga vidite, niste u stanju da o njemu razmišljate. Međutim, nakon što čujete određene legende, o tome ipak razmišljate i ne možete prestati da o tome razmišljate. Zašto ovo kažem? Postoji nešto što se dešava mnogim ljudima dok su mladi: kada im neko ispriča zastrašujuću priču – o duhovima ili o dušama – oni se osećaju prestravljeno. Zbog čega su tačno uplašeni? Zato što zamišljaju te stvari; iako ne mogu da ih vide, osećaju da su im svuda po sobi, u nekom skrivenom ili mračnom uglu, i toliko su uplašeni da se ne usuđuju da zaspe. Naročito noću, osećaju se preplašeno da u svojoj sobi budu sami ili da sami izađu u dvorište. Takvo je duhovno carstvo iz vaše mašte i svet za koji ljudi misle da je jeziv. Činjenica je da ga svako u određenoj meri zamišlja i svako donekle može da ga oseti.

Započnimo razgovor o duhovnom carstvu. Šta je to? Dozvolite Mi da vam dam kratko i jednostavno objašnjenje: duhovno carstvo je važno mesto, koje se razlikuje od materijalnog sveta. Zašto kažem da je važno? O tome ćemo detaljno razgovarati. Postojanje duhovnog carstva neraskidivo je povezano sa materijalnim svetom ljudskog roda. On igra glavnu ulogu u ciklusu ljudskog života i smrti u Božjoj vrhovnoj vlasti nad svim stvarima; to je njegova uloga i jedan od razloga zbog čega je njegovo postojanje važno. Budući da je to mesto koje ne može da razazna nijedno od pet čula, niko tačno ne može da proceni da li duhovno carstvo postoji ili ne. Njegove raznovrsne pogonske sile usko su povezane sa ljudski postojanjem, te uz to i kao rezultat toga, duhovno carstvo u velikoj meri utiče na životni poredak ljudskog roda. Da li je ovim obuhvaćena Božja suverenost ili nije? Jeste. Kada to budem rekao, razumećete zašto raspravljam o ovoj temi: zato što se ona odnosi na Božju suverenost, kao i na Njegovo upravljanje. U svetu poput ovog – ljudima nevidljivom – svaka njegova nebeska uredba, odluka i sistem upravljanja uveliko nadilaze zakone i sisteme svakog naroda materijalnog sveta, i nijedno biće koje živi u ovom svetu ne bi se usudilo da im se suprotstavi, niti da ih prekrši. Ima li ovo veze sa Božjom suverenošću i upravom? U duhovnom carstvu postoje jasne upravne odluke, jasne nebeske uredbe i jasni statuti. Na različitim nivoima i u različitim područjima, služitelji se strogo pridržavaju svojih dužnosti i poštuju pravila i propise, jer znaju koja je posledica kršenja nebeske uredbe; potpuno su svesni načina na koji Bog kažnjava zlo i nagrađuje dobro, i načina na koji On upravlja svim stvarima i nad njima vlada. Štaviše, oni jasno vide kako On sprovodi Svoje nebeske uredbe i statute. Da li se ovo razlikuje od materijalnog sveta koji ljudi nastanjuju? Oni se zaista u ogromnoj meri razlikuju. Duhovno carstvo jeste svet koji je potpuno drugačiji od materijalnog sveta. Budući da postoje nebeske uredbe i statuti, ovo se dotiče Božje suverenosti, uprave i, povrh toga, Njegove naravi, kao i onoga što On ima i što jeste. Nakon što ste ovo čuli, zar ne smatrate da je krajnje neophodno da govorim o ovoj temi? Zar ne želite da saznate tajne koje su mu svojstvene? (Da, želimo.) Takav je koncept duhovnog carstva. Iako postoji paralelno sa materijalnim svetom, i istovremeno je podvrgnut Božjem upravljanju i suverenosti, Božje upravljanje i suverenost u ovom svetu daleko su stroži od onih u materijalnom svetu.

Sve ljude među ljudskim rodom svrstavam u tri tipa. Prvi su nevernici, oni koji nemaju verska uverenja. Nazivaju se nevernicima. Ogromna većina nevernika veruje samo u novac; zastupaju isključivo svoje interese, materijalisti su i veruju jedino u materijalni svet – oni ne veruju u ciklus života i smrti, niti u išta što se govori o božanstvima i duhovima. Ove ljude svrstavam u nevernike i oni predstavljaju prvi tip. Drugi tip obuhvata različite ljude od vere i isključuje nevernike. Unutar ljudskog roda, ove ljude od vere delim u nekoliko velikih grupa: prvi su judaisti, drugi katolici, treći hrišćani, četvrti muslimani, a peti su budisti; postoji pet vrsta. Ovo su različite vrste ljudi od vere. Treći tip obuhvata one koji veruju u Boga i njime ste obuhvaćeni i vi. Takvi vernici jesu oni koji danas slede Boga. Ovi ljudi se dele u dve vrste: Božji izabrani narod i služitelji. Ovi glavni tipovi su jasno razgraničeni. Prema tome, sada možete u svojim umovima jasno da razgraničite tipove i rangove ljudi, zar ne? Prvi tip sačinjavaju nevernici, a pomenuo sam ko su oni. Da li se oni koji veruju u Starca na nebu računaju u nevernike? Mnogi nevernici veruju samo u Starca na nebu; oni veruju da vetar, kišu, grmljavinu i tome slično kontroliše ovaj subjekt u koga se uzdaju pri sadnji useva i žetvi – ipak, kada se pomene vera u Boga, oni nisu voljni da u Njega veruju. Može li se ovo nazvati verom? Takvi ljudi su svrstani u nevernike. Razumete ovo, zar ne? Nemojte pobrkati ove kategorije. Drugi tip obuhvata ljude od vere, a treći tip čine oni koji trenutno slede Boga. Zašto sam onda sve ljude podelio na ove tipove? (Zato što različiti tipovi ljudi imaju različite završetke i odredišta.) To je jedan aspekt toga. Kada se ove različite rase i tipovi ljudi vrate u duhovno carstvo, svako od njih će imati različito mesto na koje odlazi i na njega će se primenjivati različiti zakoni ciklusa života i smrti, pa sam zato i svrstao ljude u ove glavne tipove.

Ciklus života i smrti nevernika (Odabrani odlomci)

Počnimo od ciklusa života i smrti nevernika. Nakon smrti neke osobe, nju odvodi služitelj iz duhovnog carstva. Koji se tačno deo neke osobe odvodi? Nije u pitanju nečije telo, već duša. Kada se nečija duša odvede, ona stiže na jedno mesto koje je predstavništvo duhovnog carstva zaduženo za poseban prijem duša ljudi koji su upravo umrli. Ovo je prvo mesto na koje neko odlazi nakon smrti, što je toj duši neobično. Kad se ona odvede na ovo mesto, službeno lice sprovodi prve provere, potvrđujući njeno ime, adresu, starosnu dob i sve što joj se u životu dogodilo. Beleži se u knjigu i proverava tačnost svega što je učinila dok je bila živa. Nakon što se sve proveri, ponašanje i postupci date osobe tokom njenog života koriste se kako bi se utvrdilo hoće li ona biti kažnjena ili će nastaviti da se ponovo ovaploćuje kao čovek, što predstavlja prvu fazu. Da li je ova prva faza zastrašujuća? Nije previše zastrašujuća, budući da je dolazak te osobe na jedno mračno i nepoznato mesto jedino što se desilo.

U drugoj fazi, ako je ova osoba tokom svog života učinila mnogo loših stvari i počinila mnoga rđava dela, onda će biti odvedena na mesto kažnjavanja da se s njom obračuna. Biće to mesto koje se izričito koristi za kažnjavanje ljudi. Posebnosti načina njihovog kažnjavanja zavise od grehova koje su počinili, kao i od broja rđavih stvari koje su učinili pre svoje smrti – to je prva situacija koja se odigrava u ovoj drugoj fazi. Zbog loših stvari koje su uradili i zla koje su počinili pre svoje smrti, kada nakon svog kažnjavanja budu ponovo ovaploćeni – kada se još jednom rode u materijalnom svetu – neki ljudi će nastaviti da budu ljudi, dok će drugi postati životinje. Drugim rečima, nakon što se neka osoba vrati u duhovno carstvo, ona biva kažnjena zbog zla koje je počinila; štaviše, zbog rđavih stvari koje je učinila, u svom sledećem ovaploćenju ona se verovatno neće vratiti kao čovek, već kao životinja. Raspon životinja u koje se ona može pretvoriti obuhvata krave, konje, svinje i pse. Neki ljudi bi se mogli ponovo roditi kao ptice, patke ili guske… Nakon svog ponovnog ovaploćenja u životinje, kada budu ponovo umrli, vratiće se u duhovno carstvo. Na tom mestu, kao i ranije, duhovno carstvo će na osnovu njihovog ponašanja pre smrti odlučiti o tome hoće li se ponovo ovaplotiti kao ljudi ili ne. Većina ljudi počini previše zla, a njihovi su gresi previše ozbiljni, pa moraju da se ovaplote kao životinje od sedam do dvanaest puta. Sedam do dvanaest puta – zar to nije zastrašujuće? (Jeste, zastrašujuće je.) Šta vas tu plaši? Čovek koji postaje životinja – to je zastrašujuće. A šta je za čoveka najbolnije kada mora da postane životinja? Da nema jezik za sporazumevanje, da ima samo jednostavne misli, da bude u stanju da obavlja samo stvari koje rade životinje i da jede hranu koju jedu životinje, da ima prost način razmišljanja i govor tela životinje, da ne može da hoda uspravno, da ne može da komunicira sa ljudima, kao i činjenica da nijedno ponašanje niti aktivnost ljudi nemaju nikakve veze sa životinjama. Odnosno, između ostalog, to što je životinja čini ga najnižim među svim živim bićima i podrazumeva mnogo više patnje nego kada bi bio čovek. Ovo je jedan aspekt kojim duhovno carstvo kažnjava one koji su učinili mnogo zla i počinili velike grehe. Kada je u pitanju težina njihove kazne, o tome se odlučuje u zavisnosti od toga koja će vrsta životinje postati. Na primer, da li je bolje biti svinja nego pas? Da li svinja živi bolje ili lošije od psa? Lošije, zar ne? Ako ljudi postanu krave ili konji, hoće li živeti bolje ili lošije nego što bi živeli kao svinje? (Bolje.) Da li će čoveku biti prijatnije da se ponovo rodi kao mačka? Svejedno bi bio životinja, a biti mačka bilo bi mnogo lakše nego biti krava ili konj, budući da mačke većinu svog vremena lenčare dremajući. Postati krava ili konj zahteva više rada. Prema tome, ako se osoba ponovo ovaploti kao krava ili konj, moraće naporno da radi – što je slično strogoj kazni. Bilo bi malo bolje da postane pas nego krava ili konj, budući da pas ima bliskiji odnos sa svojim gospodarom. Pojedini psi, nakon što nekoliko godina provedu kao kućni ljubimci, mogu da razumeju većinu stvari koje njihovi gospodari govore. Pas ponekad može da se prilagodi raspoloženju i zahtevima svog gospodara i onda se gospodar bolje ophodi prema njemu, pa samim tim pas bolje jede i pije, a u slučaju da ga nešto boli, o njemu se bolje stara. Ne uživa li onda pas u srećnom životu? Dakle, bolje je biti pas nego biti krava ili konj. Pri tome, težina čovekove kazne određuje koliko puta će se on ponovo ovaplotiti kao životinja, i koja.

Budući da su, dok su bili živi, neki ljudi počinili mnogo grehova, kažnjavaju se time što se ponovo ovaploćuju kao životinje u sedam do dvanaest života. Nakon što su dovoljno puta kažnjeni, po povratku u duhovno carstvo odvode se negde drugde – na mesto gde su različite duše već bile kažnjene i svrstane u tip koji se priprema za ponovno ovaploćenje u ljude. Na ovom mestu, svaka duša se svrstava prema tipu na osnovu vrste porodice u kojoj će se roditi, uloge koju će igrati nakon što se ponovo ovaploti i tome slično. Na primer, kada dođu u ovaj svet, neki ljudi će biti pevači, pa se svrstavaju među pevače; neki će, kada dođu u ovaj svet, postati poslovni ljudi, pa se svrstavaju među poslovne ljude; a ako neko, nakon što postane čovek, treba da bude naučni istraživač, on se svrstava među naučne istraživače. Nakon svrstavanja, svaki od njih se šalje prema određenom vremenu i danu, baš kao što ljudi danas šalju elektronsku poštu. Time se završava jedan ciklus života i smrti. Od dana kada neka osoba stigne u duhovno carstvo, pa sve do završetka njenog kažnjavanja, ili dok se više puta ponovo ne ovaploti u životinju i ne pripremi za ponovno ovaploćenje u čoveka, ovaj proces se zaokružuje.

Kada je reč o onima koji su završili sa kažnjavanjem i koji se nisu ponovo ovaplotili u životinje, hoće li oni biti brzo poslati u materijalni svet da se ovaplote kao ljudi? Odnosno, koliko će vremena proći pre nego što stignu među ljude? Kojom učestalošću se ovo događa? Za to postoje vremenska ograničenja. Sve što se događa u duhovnom carstvu podleže preciznim vremenskim ograničenjima i pravilima – koja ćete razumeti ako ih objasnim kroz brojeve. Za one koji se u kratkom vremenskom periodu ponovo ovaploćuju, kada umru, za njih će već biti obavljene pripreme da se ponovo ovaplote kao ljudi. Najkraće vreme u kome se to može dogoditi iznosi tri dana. Za neke ljude je potrebno tri meseca, za neke tri godine, za neke trideset godina, za neke tri stotine godina i tako redom. Dakle, šta se može reći o ovim vremenskim pravilima i koje su njihove specifičnosti? Zasnivaju se na onome što je materijalnom svetu – čovekovom svetu – potrebno od duše, kao i na ulozi koju ova duša treba da odigra u ovom svetu. Kada se ljudi ponovo ovaploćuju kao obični ljudi, većina njih se ponovno ovaploti vrlo brzo, jer čovekov svet ima preku potrebu za takvim običnim ljudima – i tako, tri dana kasnije, oni se ponovo šalju u porodicu koja je sasvim drugačija od one u kojoj su bili pre nego što su umrli. Međutim, postoje ljudi koji igraju posebnu ulogu u ovom svetu. „Posebnu” u značenju da u čovekovom svetu nema velike potražnje za ovim ljudima; nije potrebno mnogo ljudi da bi odigrali takvu ulogu, pa to može potrajati i do tri stotine godina. Drugim rečima, ova duša će doći samo jednom u tri stotine godina ili čak samo jednom u tri hiljade godina. Zašto je to tako? To je zbog činjenice da ni za tri stotine, ni za tri hiljade godina, takva uloga nije potrebna u čovekovom svetu, pa se ove duše čuvaju negde u duhovnom carstvu. Uzmimo za primer Konfučija: imao je snažan uticaj na tradicionalnu kinesku kulturu, a njegov dolazak je duboko uticao na kulturu, znanje, tradiciju i ideologiju ljudi tog vremena. Međutim, takva osoba nije potrebna u svakoj epohi, pa je on morao da ostane u duhovnom carstvu i tamo čeka tri stotine ili tri hiljade godina pre nego što se ponovo ovaplotio. Pošto čovekovom svetu nije bio potreban neko poput ove osobe, on je besposleno morao da čeka, jer je bilo veoma malo uloga kao što je njegova, i vrlo malo toga što bi on mogao da učini. Kao takav, najveći deo tog vremena morao se držati negde u duhovnom carstvu, besposlen, da bi bio poslat tek nakon što se u čovekovom svetu ukazala potreba za njim. Takva su vremenska pravila duhovnog carstva kada je reč o učestalosti kojom se većina ljudi ponovo ovaploćuje. Bilo da su ljudi obični ili posebni, duhovno carstvo ima odgovarajuća pravila i ispravne prakse u postupanju sa njihovim ponovnim ovaploćenjima, a ova pravila i prakse su poslati od Boga, i o njima ne odlučuje, niti ih kontroliše, nijedan služitelj niti biće iz duhovnog carstva.

– „Reč”, tom II, „O spoznaji Boga”, „Sȃm Bog, jedinstveni X”

Ciklus života i smrti nevernika (Odabrani odlomci)

Za svaku dušu, njena reinkarnacija i uloga koju igra u ovom životu, porodica u kojoj se rađa i kakav joj je život, usko su povezani sa prethodnim životima. Kada sve vrste ljudi dolaze u čovekov svet, uloge koje igraju se razlikuju, kao i zadaci koje obavljaju. A koji su to zadaci? Neki ljudi su došli da vrate ono što duguju: u svom prošlom životu dugovali su drugima previše, pa u ovom životu dolaze da to vrate. Neki su ljudi, međutim, došli da naplate ono što im se duguje: u svojim prethodnim životima, na prevaru su ostali bez mnogo stvari i novca; shodno tome, po dolasku u duhovno carstvo, ono duši daje pravdu i omogućava joj da u ovom životu naplati svoj dug. Neki ljudi su došli da otplate dugove iz zahvalnosti: u svom prethodnom životu – to jest, u svojoj prethodnoj reinkarnaciji – neko im je učinio dobročinstvo, i pošto su dobili veliku priliku za ponovnu reinkarnaciju, oni se ponovo rađaju kako bi uzvratili na to dobročinstvo. Međutim, neki drugi su iznova rođeni u ovom životu da bi položili pravo na nečije živote. Na čije živote polažu pravo? Polažu pravo na živote onih ljudi koji su ih ubili u njihovim prethodnim životima. Ukratko, postoji jaka i neraskidiva veza između sadašnjeg života svake osobe i njenih prethodnih života. Drugim rečima, sadašnji život svake osobe u velikoj je meri pod uticajem prethodnih. Na primer, recimo da je pre svoje smrti, Džang na prevaru lišio Lija velike svote novca. Da li onda Džang ima dug prema Liju? Ima. Da li je onda prirodno da Li treba da naplati svoj dug od Džanga? Shodno tome, nakon što obojica umru, među njima postoji dug koji se mora izmiriti. Kada se ponovno ovaplote i Džang postane čovek, kako će Li od njega naplatiti svoj dug? Jedan od metoda je da se ponovo rodi kao Džangov sin; Džang zarađuje ogromne svote novca, koje Li potom rasipnički troši. Koliko god da novca Džang zaradi, njegov sin Li ga proćerda. Koliko god da Džang zaradi, nikada nije dovoljno; u međuvremenu, njegov sin, iz nekog razloga, uvek na kraju potroši očev novac, na različite načine. Džang je zbunjen i pita se: „Zašto mi sin uvek donosi takvu lošu sreću? Kako to da se tuđi sinovi vrlo lepo ponašaju? Zašto je moj rođeni sin bez ikakvih ambicija, zašto je toliko beskoristan i nesposoban da išta zaradi i zašto ja moram uvek da ga izdržavam? Pošto moram da ga izdržavam, to i hoću – ali, zašto, koliko god novca da mu dam, njemu uvek treba više? Zašto nije sposoban da pošteno obavlja neki posao, već umesto toga svašta radi, recimo tumara, jede, opija se, kurva i kocka? Šta se, zaboga, događa?” Džang zatim neko vreme razmišlja: „Pa, moglo bi biti da mu dugujem novac iz prethodnog života. Neka bude, ja ću to isplatiti! Ovo se neće završiti sve dok dug ne otplatim u celini!” Može se desiti da dođe dan kada će Li zaista naplatiti svoj dug, a u trenutku kad bude u petoj ili šestoj deceniji svog života, mogao bi se iznenada urazumiti i shvatiti: „U celoj prvoj polovini svog života nisam učinio nijednu dobru stvar! Protraćio sam sav novac koji je moj otac zaradio, pa bi trebalo da počnem da se ponašam kao dobra osoba! Očvrsnuću; biću neko ko je pošten i ko živi kako treba, i više nikada neću nanositi bol svom ocu!” Zašto on tako razmišlja? Zašto se najednom menja nabolje? Postoji li razlog za to? Šta je razlog? (Ovo je stoga što je Li naplatio svoje, a Džang je otplatio svoj dug.) U ovome postoje uzrok i posledica. Priča je započela vrlo davno, pre njihovog sadašnjeg života; ova priča o njihovim prošlim životima prizvana je u sadašnjost, a niko od njih ne može da okrivi onog drugog. Čemu god da je Džang učio svoga sina, sin ga nikada nije poslušao, niti je pošteno radio. Ipak, onoga dana kada je dug izmiren, nije bilo potrebe da podučava svog sina – ovaj je to prirodno razumeo. Ovo je jednostavan primer. Ima li mnogo takvih primera? (Da, ima ih.) Šta to ljudima poručuje? (Da treba da budu dobri i da ne čine zlo.) Da ne treba da čine nikakvo zlo, a da će za njihova zlodela uslediti odmazda! Većina nevernika čini mnogo zla, a njihova zlodela nailaze na odmazdu, zar ne? Međutim, da li je takva odmazda proizvoljna? Za svaki postupak postoje okolnosti i razlog za odmazdu. Misliš li da se ništa neće dogoditi ako si na prevaru od nekog uzeo novac? Misliš li da se, nakon što si podvalom došao do tog novca, nećeš suočiti ni sa kakvim posledicama? To bi bilo nemoguće; naravno da će biti posledica! Bez obzira na to ko su i da li veruju ili ne veruju u postojanje Boga, svi pojedinci moraju preuzeti odgovornost za sopstveno ponašanje i snositi posledice za svoje postupke. Kada je reč o ovom jednostavnom primeru – Džang je kažnjen, a Li obeštećen – zar to nije pošteno? Kada ljudi čine takve stvari, dolazi do ovakve vrste ishoda. To je neodvojivo od načina upravljanja u duhovnom carstvu. Uprkos tome što su nevernici, na postojanje onih koji ne veruju u Boga primenjuju se ovakve vrste nebeskih uredaba i odluka. Od njih niko ne može pobeći i niko ne može izbeći ovu stvarnost.

Nevernici često smatraju da postoji sve ono što je ljudima vidljivo, a da ne postoji ništa što ne može da se vidi ili što je od ljudi veoma udaljeno. Oni radije smatraju da ne postoji „ciklus života i smrti” i da nema nikakve „kazne”; kao takvi, oni su grešni i zlo čine bez ikakve griže savesti. Nakon toga bivaju kažnjeni ili se ponovno ovaploćuju kao životinje. Većina od mnoštva tipova ljudi među nevernicima upada u ovaj začarani krug. Ovo je stoga što ne znaju da je duhovno carstvo strogo u svom upravljanju svim živim bićima. Bez obzira na to da li veruješ ili ne, ova činjenica postoji, jer nijedna osoba niti predmet ne može pobeći iz okvira onoga što Bog Svojim očima posmatra, niti ijedna osoba ili predmet može pobeći od pravila i ograničenja Njegovih nebeskih uredaba i odluka. Prema tome, ovaj jednostavan primer poručuje svima da, bez obzira na to da li u Boga veruješ ili ne, neprihvatljivo je biti grešan i činiti zlo, kao i da svi postupci povlače posledice. Kada bude kažnjen neko ko je drugu osobu prevarom lišio novca, takva kazna je pravična. Uobičajeno ponašanje poput ovog kažnjava se u duhovnom carstvu, a takva kazna se izriče na osnovu Božjih odluka i nebeskih uredaba. Stoga, ozbiljno zločinačko i rđavo ponašanje – silovanje i pustošenje, prevara i obmana, krađa i pljačka, ubistvo i podmetanje požara, i tome slično – dodatno podležu nizu kazni različitih težina. Šta je obuhvaćeno ovim kaznama različite težine? Nekima od njih se utvrđuje stepen težine po osnovu vremena, dok druge do toga dolaze različitim metodologijama; međutim, ostale to čine tako što odrede kuda ljudi odlaze kada se ponovo ovaplote. Na primer, neki su ljudi skloni psovanju. Šta znači kad je neko „sklon psovanju”? Znači da često druge psuje i da koristi pakostan rečnik kojim druge proklinje. Šta označava pakostan rečnik? Ukazuje na to da dotična osoba ima pakosno srce. Pogan rečnik kojim se drugi proklinju često dolazi iz usta takvih ljudi, a takav pakostan jezik povlači teške posledice. Nakon što takvi ljudi umru i dobiju odgovarajuću kaznu, može se dogoditi da se ponovo rode kao nemi. Neki su ljudi za života veoma proračunati; često iskorišćavaju druge, njihove sitne smicalice posebno su dobro isplanirane i nanose ogromnu štetu ljudima. Kada se ponovo rode, oni mogu biti maloumni ili ljudi sa mentalnim nedostacima. Neki ljudi često zabadaju nos u lične stvari drugih; svojim očima vide mnogo toga što je trebalo da im ostane nepoznato i doznaju mnogo toga što nije trebalo da znaju. Shodno tome, kada se ponovo rode, mogu biti slepi. Pojedini ljudi su veoma spretni dok su živi; često se tuku i počine mnogo toga zlog. Zbog toga se mogu ponovo roditi kao invalidi, kao hromi ili bez jedne ruke; osim toga, mogli bi se ponovno ovaplotiti kao grbavci ili vijoglavi, mogu šepati u hodu, mogu imati jednu nogu kraću od druge i tome slično. Na ovaj način, oni su se podvrgavaju raznim kaznama na osnovu stepena zla koje su počinili dok su bili živi. Zašto mislite da su neki ljudi razroki? Ima li mnogo takvih ljudi? U današnje vreme ih ima više od nekolicine. Neki su ljudi razroki jer su u svojim prethodnim životima previše koristili oči i učinili previše loših stvari, pa su u ovom životu rođeni razroki, a u ozbiljnim slučajevima su se čak i rađali slepi. U pitanju je odmazda! Pre nego što umru, neki ljudi se dobro slažu sa drugima; za svoje rođake, prijatelje, kolege ili ljude koji su im bliski čine mnoge dobre stvari. Drugima daju milostinju i ukazuju im brigu, ili ih finansijski potpomažu, a ljudi o njima imaju visoko mišljenje. Kada se takvi ljudi vrate u duhovno carstvo, oni ne bivaju kažnjeni. Kada nevernik ni na koji način nije kažnjen, to znači da je bio veoma dobra osoba. Umesto da veruju u postojanje Boga, oni veruju samo u Starca na nebu. Takva osoba veruje jedino da iznad nje postoji duh koji posmatra sve što ona radi – to je sve u šta ova osoba veruje. Shodno tome, ta osoba se znatno bolje ponaša. Takvi ljudi su dobrodušni i milosrdni, pa kada se konačno vrate u duhovno carstvo, on će se prema njima ophoditi veoma dobro i ubrzo će se ponovno ovaplotiti. Kada se ponovo budu rodili, u kakve će porodice stići? Iako takve porodice neće biti bogate, neće ih pratiti nikakva nevolja, a među članovima će vladati sklad; tamo će ovi ponovno ovaploćeni ljudi proživeti sigurne, srećne dane, svi će biti radosni i proživeće dobre živote. Kada ovi ljudi odrastu, imaće velike, mnogočlane porodice, njihova deca će biti talentovana i uživaće u uspehu, a njihove porodice će pratiti velika sreća – takav ishod je u velikoj meri povezan sa prošlim životima ovih ljudi. Drugim rečima, kuda ljudi odu nakon što umru i ponovno se ovaplote, da li su muškarci ili žene, koje su njihove misije, kroz šta će proći u životu, na koje prepreke će naići, u kakvim blagoslovima će uživati, koga će upoznati i šta će im se dogoditi – niko ove stvari ne može da predvidi, da ih izbegne, niti da se od njih sakrije. Što će reći, jednom kad se tvoj život postavi, šta god da ti se događa – koliko god i kojim god sredstvima da to pokušavaš da izbegneš – nemaš načina da narušiš životni tok koji ti je Bog odredio u duhovnom carstvu. Jer, kada se ponovo ovaplotiš, tvoja životna sudbina je već određena. Da li je ona dobra ili loša, svako s tim treba da se suoči i da nastavi dalje. To je ishod koji niko ko živi u ovom svetu ne može da izbegne, a nijedan ishod nije stvarniji od toga. Svi ste razumeli sve što sam rekao, zar ne?

Pošto ste razumeli ove stvari, da li ste sada uvideli da Bog ima veoma stroge i rigorozne provere i upravljanje ciklusom života i smrti nevernika? Pre svega, On je uspostavio razne nebeske uredbe, odluke i sisteme u duhovnom carstvu, a nakon što su oni proglašeni, bića na različitim zvaničnim pozicijama u duhovnom carstvu ih krajnje striktno sprovode, kako je utvrdio Bog, i niko se ne bi usudio da ih prekrši. Prema tome, u ciklusu života i smrti ljudskog roda, u čovekovom svetu, bilo da se neko ponovno ovaploćuje kao životinja ili čovek, postoje zakoni i za jedno i za drugo. Budući da ovi zakoni potiču od Boga, niko se ne usuđuje da ih prekrši, niti je iko u stanju da ih prekrši. Samo zahvaljujući ovoj Božjoj suverenosti i zato što takvi zakoni postoje, materijalni svet koji ljudi vide pravilan je i uređen; samo zahvaljujući Božjoj suverenosti, ljudi mogu imati miran suživot sa drugim svetom, koji im je sasvim nevidljiv, i mogu sa njim da žive u skladu – sve to je neodvojivo od Božje suverenosti. Nakon što se telesni život neke osobe ugasi, duša i dalje ima život, pa šta bi se onda sa njom dogodilo da nije pod Božjim upravljanjem? Duša bi svuda lutala, svuda bi se uplitala, pa bi čak i naudila živim bićima u ljudskom svetu. Takva šteta bi bila naneta ne samo ljudskom rodu, već bi bila učinjena i biljkama i životinjama – međutim, prvo bi ljudi bili pogođeni. Ako bi se to dogodilo – ako se takva duša ne bi našla pod upravljanjem, ako bi stvarno naštetila ljudima i zaista počinila rđave stvari – tada bi se i sa ovom dušom na odgovarajući način postupilo u duhovnom carstvu: ako bi stvari postale ozbiljne, ta duša bi ubrzo prestala da postoji i bila bi uništena. Ako je moguće, bila bi negde smeštena, a zatim bi se ponovno ovaplotila. Drugim rečima, uprava duhovnog carstva nad raznim dušama naložena je i sprovodi se u skladu sa koracima i pravilima. Isključivo zbog takvog upravljanja, čovekov materijalni svet nije zapao u haos, ljudi u materijalnom svetu poseduju normalan mentalitet, normalnu racionalnost i uređen telesni život. Tek onda kad ljudski rod bude imao tako normalan život, oni koji žive u telu moći će da nastave da napreduju i reprodukuju se kroz generacije.

– „Reč”, tom II, „O spoznaji Boga”, „Sȃm Bog, jedinstveni X”

Ciklus života i smrti nevernika (Odabrani odlomci)

Kada je reč o nevernicima, da li se načelo na kome počivaju Božji postupci sastoji u nagrađivanju dobrih i kažnjavanju rđavih? Ima li izuzetaka? (Nema.) Primećujete li da Božji postupci počivaju na nekom načelu? Nevernici zapravo ne veruju u Boga, niti se pokoravaju Njegovim orkestracijama. Osim toga, nisu svesni Njegove suverenosti, a još manje Ga priznaju. Da stvari budu još ozbiljnije, oni hule na Boga, proklinju Ga i neprijateljski su nastrojeni prema onima koji veruju u Boga. Uprkos ovakvom njihovom stavu prema Bogu, način na koji On upravlja njima ipak ne odstupa od Njegovih načela; On njima upravlja na uređen način, saglasno Svojim načelima i Svojoj naravi. Kako On posmatra njihovo neprijateljstvo? Kao neukost! Shodno tome, On je učinio da se ti ljudi – odnosno, velika većina nevernika – u prošlosti ponovno ovaplote kao životinje. Prema tome, šta su u Božjim očima zapravo nevernici? Svi oni su zveri. Bog upravlja zverima kao i ljudskim rodom, a za takve ljude On ima ista načela. Čak i u Njegovom upravljanju ovim ljudima i dalje se može videti Njegova narav, kao što se mogu videti i Njegovi zakoni na kojima počiva Njegova vrhovna vlast nad svim stvarima. Prema tome, da li primećujete Božju suverenost u načelima prema kojima On upravlja nevernicima koje sam upravo pomenuo? Vidite li Božju pravednu narav? (Vidimo.) Drugim rečima, bez obzira na to kojom se od svih stvari On bavi, Bog postupa u skladu sa Svojim načelima i sa Svojom naravi. Ovo je Božja suština; On nikada ne bi slučajno prekršio odluke ili nebeske uredbe koje je doneo samo zato što takve ljude posmatra kao zveri. Bog postupa prema načelu, ni najmanje nepromišljeno, a na Njegove postupke nimalo ne utiče nijedan činilac. U svemu što čini, On se pridržava Sopstvenih načela. To je stoga što Bog poseduje suštinu Samog Boga; ovo je aspekt Njegove suštine koji ne poseduje nijedno stvoreno biće. Bog je savestan i odgovoran u Svom postupanju sa svakim predmetom, osobom i živim bićem među svim stvarima koje je stvorio, u Svom pristupu njima, upravljanju njima, rukovođenju njima i vladanju nad njima, i u tome nikada nije bio nemaran. Prema onima koji su dobri, On je milostiv i blag; onima koji su zli, On nanosi nemilosrdnu kaznu; a za različita živa bića On blagovremeno i redovno pravi odgovarajuća uređenja u skladu sa različitim zahtevima ljudskog sveta u različitim vremenima, tako da se ova razna živa bića na uređen način reinkarniraju, saglasno ulogama koje igraju, i metodično se kreću između materijalnog sveta i duhovnog carstva.

Smrt jednog živog bića – prestanak fizičkog života – označava da je to živo biće prešlo iz materijalnog sveta u duhovno carstvo, dok rođenje novog fizičkog života označava da je živo biće iz duhovnog carstva došlo u materijalni svet i počelo da preuzima i igra svoju ulogu. Bilo da je reč o odlasku ili dolasku živog bića, oboje su neodvojivi od rada duhovnog carstva. Do trenutka kada neko dođe u materijalni svet, Bog je u duhovnom carstvu već uspostavio odgovarajuća uređenja i odredbe, uključujući porodicu u koju će ta osoba otići, u koju epohu će ona stići, sat u kome će stići i ulogu koju će igrati. Kao takav, ceo život ove osobe – stvari koje ona čini i put kojim ide – odvijaće se saglasno uređenjima napravljenim u duhovnom carstvu, bez i najmanjeg odstupanja. Osim toga, duhovnom carstvu su jasni i poznati vreme kada se fizički život završava i način i mesto na kome se on okončava. Bog vlada materijalnim svetom, a vlada i duhovnim carstvom, i On neće odložiti normalan ciklus života i smrti neke duše, niti bi ikada mogao da napravi ikakvu grešku u uređenjima tog ciklusa. Svaki od služitelja na zvaničnim pozicijama u duhovnom carstvu obavlja svoje pojedinačne zadatke i radi ono što treba da uradi, u skladu sa Božjim uputstvima i pravilima. Prema tome, u svetu ljudskog roda, svaka materijalna pojava koju čovek vidi uređena je i u njoj nema nikakvog haosa. Sve to je zahvaljujući Božjoj uređenoj vladavini nad svim stvarima, kao i činjenici da Njegov autoritet vlada nad svime. Njegova vrhovna vlast obuhvata materijalni svet u kome čovek živi i, povrh toga, nevidljivo duhovno carstvo koje postoji iza ljudskog roda. Stoga, ako ljudi žele da imaju dobar život i nadaju se tome da žive u lepom okruženju, pored toga što im je obezbeđen ceo vidljivi materijalni svet, mora im se obezbediti i duhovno carstvo, koje niko ne vidi, koje upravlja svim živim bićima na korist ljudskog roda i koje je uređeno.

– „Reč”, tom II, „O spoznaji Boga”, „Sȃm Bog, jedinstveni X”

Ciklus života i smrti raznih ljudi od vere

Upravo smo razgovarali o ciklusu života i smrti ljudi u prvoj kategoriji, nevernika. Porazgovarajmo sada o drugoj kategoriji, o raznim ljudima od vere. „Ciklus života i smrti raznih ljudi od vere” predstavlja još jednu veoma važnu temu i krajnje je neophodno da je donekle razumete. Pre svega, hajde da govorimo o tome na koje se vere odnosi reč „vera” u izrazu „ljudi od vere”: na pet glavnih religija, uključujući judaizam, hrišćanstvo, katolicizam, islam i budizam. Pored nevernika, veliki deo svetske populacije čine ljudi koji veruju u ovih pet religija. Među pripadnicima ovih pet religija, malo je onih koji su napravili karijeru na osnovu svoje vere, međutim, ove religije imaju mnogo sledbenika. Kada umru, oni će otići na drugačije mesto. „Drugačije” od čijeg? Od nevernika – ljudi bez vere – o kojima smo upravo govorili. Nakon što umru, vernici ovih pet religija odlaze negde drugde, na drugačije mesto od nevernika. Međutim, proces ostaje i dalje isti; duhovno carstvo će im, takođe, suditi na osnovu svega što su učinili pre nego što su umrli, nakon čega će se sa njima shodno tome postupati. No, zašto se ovi ljudi šalju na drugo mesto da se sa njima tamo postupa? Za ovo postoji važan razlog. Koji? Objasniću vam na osnovu primera. Međutim, pre nego što to učinim, vi možda razmišljate u sebi: „Možda je to zato što imaju malo vere u Boga! Oni nisu potpuni nevernici.” Ipak, to nije razlog. Postoji veoma važan razlog zašto se oni drže odvojeno od drugih.

Uzmimo za primer budizam. Reći ću vam jednu činjenicu. Budista je, pre svega, neko ko se preobratio u budizam, a to je osoba koja zna u šta veruje. Kada budisti ošišaju kosu i postanu monasi ili monahinje, to znači da su se odvojili od sekularnog sveta i za sobom ostavili galamu ljudskog sveta. Svakoga dana recituju sutre i poju Budina imena, jedu samo vegetarijansku hranu, žive asketskim životom i provode dane u pratnji samo hladne, slabašne svetlosti uljne lampe. Ovako provode ceo svoj život. Kada se završi fizički život budista, oni će napraviti rezime svog života, ali u svom srcu neće znati kuda će otići nakon što umru, koga će sresti, niti kakav će biti njihov ishod: duboko u sebi, oni neće imati jasnu predstavu o takvim stvarima. Neće učiniti ništa više sem što će slepo nositi neku vrstu vere tokom celog svog života, nakon čega napuštaju ljudski svet zajedno sa svojim slepim željama i idealima. Takav je završetak fizičkog života budista, kada napuste svet živih; nakon toga se vraćaju na svoje prvobitno mesto u duhovnom carstvu. Da li će se ova osoba ponovo ovaplotiti da bi se vratila na zemlju i nastavila svoj samoodgoj zavisi od njenog ponašanja i postupaka pre smrti. Ako ta osoba tokom života nije učinila ništa loše, brzo će se ponovo ovaplotiti i biće ponovo poslata na zemlju, gde će još jednom postati monah ili monahinja. Drugim rečima, ona upražnjava samoodgoj tokom svog fizičkog života u skladu sa načinom na koji je prvi put upražnjavala samoodgoj, a zatim se, po završetku svog fizičkog života, vraća u duhovno carstvo, gde postaje predmet ispitivanja. Nakon toga, ako se ne ustanove nikakvi problemi, može ponovo da se vrati u čovekov svet i ponovo se preobratiti u budizam, nastavljajući tako svoju praksu. Nakon što se od tri do sedam puta ovaploti, ona će se ponovo vratiti u duhovno carstvo, u koje odlazi po završetku svakog fizičkog života. Ako su njene različite kvalifikacije i ponašanje u ljudskom svetu bili u skladu sa nebeskim uredbama duhovnog carstva, od ovog trenutka pa nadalje, ona će tamo i ostati; više se neće ovaploćivati kao čovek, niti će postojati ikakav rizik da bude kažnjena za zlodelo na zemlji. Nikada više neće morati da prolazi kroz ovaj proces. Umesto toga, u zavisnosti od njenih okolnosti, preuzeće poziciju u duhovnom carstvu. Ovo je ono što budisti nazivaju „postizanjem budastva”. Postizanje budastva uglavnom znači da je neko dostigao ostvarenje u svojstvu službenika duhovnog carstva i da se, nakon toga, više ponovno ne ovaploćuje, niti je u opasnosti da bude kažnjen. Povrh toga, to znači da nakon ponovnog ovaploćenja više ne trpi patnje ljudskog bića. Dakle, postoji li i dalje šansa da se ponovno ovaploti kao životinja? (Ne.) To znači da će ostati da preuzme ulogu u duhovnom carstvu i više se neće ponovno ovaploćivati. Ovo je jedan od primera dostizanja ostvarenja budastva u budizmu. A kada je reč o onima koji ne dostignu ovo ostvarenje, po povratku u duhovno carstvo, oni postaju predmet ispitivanja i provere od strane odgovarajućeg službenog lica, koje utvrđuje da, tokom svog života, nisu marljivo upražnjavali samoodgoj, niti su bili savesni u recitovanju sutri i pojanju Budinih imena, kao što je propisano budizmom, već da su umesto toga počinili mnoga zla dela i odavali se rđavom ponašanju. Tada se u duhovnom carstvu donosi presuda o njihovim zlodelima, a nakon toga će zasigurno biti kažnjeni. U ovome nema nikakvih izuzetaka. Budući da je tako, kada takva osoba može postići ostvarenje? U životu u kome ne učini nikakvo zlo – kada se, nakon što se vrati u duhovno carstvo, ustanovi da nije učinila ništa loše pre nego što je umrla. Zatim nastavlja da se ponovno ovaploćuje, nastavljajući sa recitovanjem sutri i pojanjem Budinih imena, provodeći svoje dane uz hladnu, slabašnu svetlost uljne lampe, uzdržavajući se od ubijanja ijednog živog bića ili jedenja ikakvog mesa. Ova osoba ne uzima učešće u čovekovom svetu, ostavlja njegove nevolje daleko za sobom i ne ulazi u rasprave sa drugima. Tokom tog postupka, ako nije počinila nikakvo zlo, nakon što se vrati u duhovno carstvo i ispitaju se svi njeni postupci i ponašanje, još jednom se šalje u ljudsko carstvo, u ciklusu koji se ponavlja od tri do sedam puta. Ako tokom ovog vremena ne počini nikakav prekršaj, onda će njeno postizanje budastva ostati nepromenjeno i neće biti odloženo. Ovo je odlika ciklusa života i smrti svih ljudi od vere: oni mogu da „postignu ostvarenje” i da preuzmu poziciju u duhovnom carstvu; po tome se razlikuju od nevernika. Dok još uvek žive na zemlji, kako se, pre svih, ponašaju oni koji mogu da preuzmu pozicije u duhovnom carstvu? Moraju se pobrinuti da ne učine nijedno zlo delo: ne smeju da ubiju, da podmetnu požar, da siluju, niti pustoše; ako se upuste u prevaru, obmanu, krađu ili pljačku, onda ne mogu postići ostvarenje. Drugim rečima, ako su na bilo koji način povezani sa bilo kakvim zlodelom ili su u njega uključeni, neće moći da izbegnu kaznu koju im je odmerilo duhovno carstvo. Duhovno carstvo pravi odgovarajuće rasporede za budiste koji dostižu budastvo: oni mogu biti raspoređeni da upravljaju onima za koje se čini da veruju u budizam i u Starca na nebu – može im se dodeliti nadležnost. Mogu takođe biti zaduženi samo za nevernike ili imati pozicije sa ne tako velikim zaduženjima. Takvo raspoređivanje se odvija u skladu sa različitim prirodama njihovih duša. Ovo je primer budizma.

Među pet religija o kojima smo govorili, hrišćanstvo je donekle posebno. Šta hrišćane čini tako posebnim? To su ljudi koji veruju u istinitog Boga. Kako se oni koji veruju u istinitog Boga mogu svrstati ovde? Prema tvrdnji da je hrišćanstvo vrsta vere, ono bi nesumnjivo imalo veze samo sa verom; ono bi bilo samo neka vrsta obreda, vrsta religije, i bilo bi sasvim drugačije od vere onih koji istinski slede Boga. Razlog zbog koga sam hrišćanstvo uvrstio među pet glavnih religija jeste u tome što je ono svedeno na isti nivo kao judaizam, budizam i islam. Većina ljudi ovde ne veruje da ima Boga, niti da On vlada nad svim stvarima; još manje veruju u Njegovo postojanje. Umesto toga, oni samo koriste Sveto pismo da raspravljaju o teologiji i koriste teologiju da ljude podučavaju tome da budu ljubazni, da trpe patnju i da čine dobre stvari. Ovo je vrsta religije u koju se hrišćanstvo pretvorilo: usredsređuje se samo na teološke teorije, bez apsolutno ikakve veze sa Božjim delom upravljanja i spasavanja čoveka. Postalo je religija ljudi koji slede Boga, ali koje Bog zapravo ne priznaje. Međutim, Bog ima načelo i u Svom pristupu takvim ljudima. On sa njima ne postupa nemarno, niti se njima bavi kako mu se prohte, kao što to čini sa nevernicima. Prema njima se ophodi na isti način kao prema budistima: ako, dok je živ, hrišćanin može da upražnjava samodisciplinu, striktno se pridržava deset zapovesti i sopstvenom ponašanju postavlja zahteve u skladu sa zakonima i zapovestima, i pridržava ih se tokom celog života, onda mora, takođe, da provede isto toliko vremena prolazeći kroz cikluse života i smrti pre nego što zaista dostigne takozvano uznesenje. Nakon što dostigne ovo uznesenje, on ostaje u duhovnom carstvu, u kome preuzima poziciju i postaje jedan od njegovih službenika. Isto tako, ako na zemlji počini zlo – ako je previše grešan i počini previše grehova – tada će neizbežno biti kažnjen i biće mu izrečena disciplinska mera različite težine. U budizmu, postizanje ostvarenja označava prelazak u Čistu zemlju potpunog blaženstva, a kako se to naziva u hrišćanstvu? To se naziva „ulaskom u raj” i biti „uznesen”. Oni koji su zaista uzneseni, takođe prolaze kroz ciklus života i smrti od tri do sedam puta, posle čega, nakon što umru, u duhovno carstvo dolaze kao da su zaspali. Ako su dorasli merilima, mogu ostati tamo da preuzmu poziciju i, za razliku od ljudi na zemlji, neće se ponovno ovaplotiti na jednostavan način niti saglasno konvenciji.

Kraj o kome sve ove religije govore i kome teže isti je kao i postizanje ostvarenja u budizmu; samo što se ovo „ostvarenje” postiže različitim sredstvima. Svaka ptica svome jatu leti. Za ovaj deo sledbenika ovih religija, koji su u stanju da se u svom ponašanju striktno pridržavaju verskih propisa, Bog obezbeđuje pogodno odredište, pogodno mesto za odlazak, i sa njima postupa na odgovarajući način. Sve ovo je opravdano, ali nije onako kako ljudi zamišljaju. Sada, nakon što ste čuli šta se dešava ljudima u hrišćanstvu, kako se osećate? Smatrate li da je njihov težak položaj nepravedan? Da li sa njima saosećate? (Pomalo.) Tu se ništa ne može učiniti; mogu da okrive samo sebe. Zašto to kažem? Božje delo je istinito; On je živ i praktičan, a Njegovo delo je usmereno na ceo ljudski rod i na svakog pojedinca. Zašto onda ovo ne prihvataju? Zašto se tako sumanuto protive Bogu i progone Ga? Sebe bi trebalo da smatraju srećnima što uopšte imaju ovakav ishod, pa zašto ih onda sažaljevate? To što se sa njima ovako postupa pokazuje veliki stepen tolerancije. S obzirom na stepen u kome se protive Bogu, trebalo bi da budu uništeni, pa ipak, Bog to ne čini; umesto toga, On se prema hrišćanstvu ophodi na isti način kao i prema svakoj običnoj religiji. Prema tome, ima li potrebe da ulazimo u dodatne pojedinosti o drugim religijama? Etos svih ovih religija je u tome da ljudi podnose više nedaća, da ne čine zlo, da čine dobra dela, da druge ne psuju, da druge ne osuđuju, da se uzdržavaju od sporova i da budu dobri ljudi – većina verskih učenja je ovakva. Stoga, ako su ovi ljudi od vere – ovi sledbenici raznih religija i veroispovesti – u stanju da se striktno pridržavaju svojih verskih propisa, onda neće počiniti velike greške ni grehove tokom svog vremena na zemlji; a nakon tri do sedam ponovnih ovaploćenja, ovi ljudi će – oni koji su u stanju da se striktno pridržavaju verskih propisa – uglavnom ostati da preuzmu poziciju u duhovnom carstvu. Ima li mnogo takvih ljudi? (Ne, nema ih.) Na čemu temeljite svoj odgovor? Nije lako činiti dobro i pridržavati se verskih pravila i zakona. Budizam ljudima ne dozvoljava da jedu meso – da li bi tako mogao da postupiš? Da po ceo dan moraš da nosiš sive mantije i u budističkom hramu recituješ sutre i poješ Budina imena, da li bi to mogao da činiš? Ne bi bilo lako. U hrišćanstvu postoji deset zapovesti, zapovesti i zakona; da li je lako pridržavati ih se? Nije, zar ne? Uzmimo za primer to da druge ne psuješ: ljudi naprosto nisu u stanju da se pridržavaju ovog pravila. Ne mogu da se uzdrže, već psuju – a nakon psovki, ne mogu da povuku te reči, i šta onda rade? Uveče ispovedaju svoje grehove. Ponekad, nakon što druge opsuju, i dalje u svojim srcima nose mržnju, odlazeći čak toliko daleko da planiraju u koje će vreme tim ljudima dodatno nauditi. Ukratko, onima koji žive među ovim mrtvim dogmama, nije lako da se uzdrže od greha, niti od toga da počine zlo. Prema tome, u svakoj religiji, samo je šačica ljudi zapravo u stanju da postigne ostvarenje. Pretpostavljaš li da će, budući da toliko ljudi sledi ove religije, dobar deo njih moći da ostane i preuzme ulogu u duhovnom carstvu? Njih nema tako mnogo; tek nekolicina je u stanju da ovo zapravo i postigne. Ovo bi uglavnom bilo sve o ciklusu života i smrti ljudi od vere. Ono što ih izdvaja jeste činjenica da mogu da postignu ostvarenje i to je ono što ih razlikuje od nevernika.

Ciklus života i smrti Božjih sledbenika (Odabrani odlomci)

U nastavku ćemo govoriti o ciklusu života i smrti onih koji slede Boga. Ovo se odnosi na vas, pa stoga, obratite pažnju: pre svega, razmislite o tome kako se Božji sledbenici mogu klasifikovati. (Na Božje izabranike i služitelje.) Zaista postoje dve vrste: Božji izabranici i služitelji. Hajde da prvo govorimo o Božjim izabranicima, kojih ima svega nekoliko. Na koga se odnosi izraz „Božji izabranici”? Nakon što je Bog stvorio sve stvari, a ljudski rod je nastao, Bog je izabrao grupu ljudi koji će Ga slediti; oni se jednostavno nazivaju „Božjim izabranicima”. Božji izbor ovih ljudi imao je poseban obim i značaj. Obim je poseban po tome što je bio ograničen na nekolicinu odabranih, koji moraju da dođu kada On obavlja važno delo. A u čemu je značaj? Pošto su oni bili grupa koju je Bog odabrao, taj značaj je veliki. Odnosno, Bog želi da upotpuni ove ljude i usavrši ih, a kada se Njegovo delo upravljanja završi, On će zadobiti ove ljude. Zar to nije veliki značaj? Dakle, ovi izabranici su od velike važnosti za Boga, zato što upravo njih Bog namerava da zadobije. Kada je reč o služiteljima, hajde da na trenutak napravimo predah u odnosu na temu Božjeg predodređenja i prvo porazgovaramo o njihovom poreklu. U svom doslovnom značenju, „služitelj” je onaj koji služi. Oni koji služe su prolazni; oni to ne čine dugoročno niti zauvek, već se angažuju ili regrutuju privremeno. Poreklo većine njih je takvo da su izabrani među nevernicima. Došli su na zemlju kada je odlučeno da će preuzeti ulogu služitelja u Božjem delu. U prethodnom životu su možda bili životinje, ali je moguće i da su bili nevernici. Takvo je poreklo služitelja.

Hajde da u nastavku porazgovaramo o Božjem izabranom narodu. Kada umru, oni odlaze na sasvim drugačije mesto od onoga za nevernike i razne ljude od vere. To je mesto gde ih prate anđeli i Božji glasnici; to je mesto kojim Bog lično upravlja. Iako Božji izabrani narod ne može svojim očima ugledati Boga na tom mestu, ono se razlikuje od svakog drugog mesta u duhovnom carstvu; to je drugačije mesto, na koje odlazi ovaj deo ljudi nakon što umru. Kada umru, i oni su predmet stroge istrage Božjih glasnika. A šta se to istražuje? Božji glasnici istražuju puteve kojima su ovi ljudi išli tokom svog života verujući u Boga, da li su se tokom tog vremena ikada protivili Bogu ili Ga proklinjali, te da li su počinili ikakve ozbiljne grehove ili zlo. Ovom istragom se rešava da li je određenoj osobi dozvoljeno da ostane ili će morati da ode. Šta znači „da ode”? A šta znači „da ostane”? „Da ode” označava da li, na osnovu svog ponašanja, ta osoba ostaje u redovima Božjih izabranika; to što joj se dozvoljava „da ostane” znači da može da ostane među onima koje će Bog upotpuniti tokom poslednjih dana. Za one koji ostaju, Bog je posebno uredio stvari. Tokom svakog perioda Njegovog dela, On će takve ljude slati da deluju kao apostoli ili da obavljaju posao oživljavanja crkava ili brige o njima. Međutim, ljudi koji su sposobni za takav posao ponovno se ne ovaploćuju tako često kao nevernici, koji se iznova rađaju iz generacije u generaciju; već se na zemlju vraćaju u skladu sa zahtevima i koracima Božjeg dela i ne ovaploćuju se učestalo. Prema tome, postoje li ikakva pravila u pogledu toga kada se ponovno ovaploćuju? Dolaze li jednom na svakih nekoliko godina? Dolaze li s takvom učestalošću? Ne dolaze. Sve to je zasnovano na Božjem delu, na koracima tog dela i na Njegovim potrebama, te nema nikakvih utvrđenih pravila. Jedino pravilo je da kada Bog izvršava poslednju etapu Svog dela tokom poslednjih dana, ovaj celokupan izabrani narod će doći, a taj dolazak će biti njihovo poslednje ponovno ovaploćenje. A zašto je to tako? Ovo se temelji na ishodu koji treba da se postigne tokom poslednje etape Božjeg dela – jer će tokom ove poslednje etape dela, Bog ove izabranike sasvim upotpuniti. Šta to znači? Ako su, tokom ove završne faze, ovi ljudi upotpunjeni i usavršeni, oni se više neće ponovno ovaploćivati kao ranije; proces u kome su oni ljudska bića biće potpuno dovršen, baš kao i njihov proces ponovnog ovaploćenja. Ovo se odnosi na one koji će ostati. Pa, kuda onda odlaze oni koji ne mogu da ostanu? Oni kojima se ne dozvoljava da ostanu imaju svoje odgovarajuće odredište. Pre svega, zbog svojih zlodela, grešaka koje su počinili i grehova kojima su se odavali, i oni će biti kažnjeni. Nakon što budu kažnjeni, Bog će urediti ili da ih pošalje među nevernike, već prema okolnostima slučaja, ili da odu među razne ljude od vere. Drugim rečima, za njih postoje dva moguća ishoda: jedan je da budu kažnjeni i da, nakon ponovnog ovaploćenja, možda žive među ljudima određene religije, a drugi je da postanu nevernici. Ako postanu nevernici, izgubiće sve prilike; međutim, ako postanu ljudi od vere – ako, na primer, postanu hrišćani – onda će i dalje imati priliku da se vrate među redove Božjeg izabranog naroda; u ovome postoje veoma složeni odnosi. Ukratko, ako jedan od pripadnika Božjeg izabranog naroda učini nešto što vređa Boga, biće kažnjen baš kao i svi drugi. Uzmimo za primer Pavla, o kome smo prethodno govorili. Pavle je primer osobe koja je kažnjena. Imate li predstavu o čemu govorim? Da li je obim Božjih izabranika tačno utvrđen? (Uglavnom jeste.) Najveći deo je tačno utvrđen, ali jedan njegov manji deo nije utvrđen. Zašto je to tako? Ovde sam pomenuo najočigledniji razlog za to: činjenje zla. Kada ljudi čine zlo, Bog ih ne želi, a kada ih Bog ne želi, On ih odbacuje u različite rase i tipove ljudi. To ih ostavlja bez nade i otežava im povratak. Sve ovo se odnosi na ciklus života i smrti Božjih izabranika.

Sledeća tema se odnosi na ciklus života i smrti služitelja. Upravo smo govorili o poreklu služitelja; odnosno, o činjenici da su se ponovno ovaplotili nakon što su u svojim pređašnjim životima bili nevernici i životinje. Dolaskom poslednje etape dela, Bog je među nevernicima izabrao grupu takvih ljudi, a ova grupa je posebna. Pri izboru ovih ljudi, Božji cilj jeste da služe Njegovom delu. „Služiti” baš i nije reč koja zvuči najelegantnije, niti je ona u skladu sa svačijim željama, ali treba da pogledamo ka kome je usmerena. Postojanje Božjih služitelja ima poseban značaj. Niko drugi ne bi mogao da obavlja njihovu ulogu, jer je Bog njih izabrao. A koja je uloga ovih služitelja? U tome da služe Božjim izabranicima. Njihova uloga je uglavnom u tome da služe Božjem delu, da s delom sarađuju i da pripomognu pri Božjem upotpunjavanju Njegovih izabranika. Nezavisno od toga da li ulažu napor, izvršavaju neki aspekt dela ili preduzimaju određene zadatke, šta Bog zahteva od ovih služitelja? Da li je On veoma zahtevan u Svojim zahtevima prema njima? (Nije. On traži samo da budu odani.) I služitelji moraju biti odani. Bez obzira na svoje poreklo ili razlog iz kojeg te je Bog odabrao, moraš biti odan Bogu, svim nalozima koje ti poveri, kao i delu za koje si odgovoran i dužnostima koje obavljaš. Kakav će biti ishod za služitelje koji su u stanju da budu odani i da Bogu udovolje? Oni će moći da ostanu. Da li je blagoslov biti služitelj koji ostaje? Šta znači ostati? Koji je smisao ovog blagoslova? Po svom statusu, oni nisu kao Božji izabranici; izgledaju drugačije. Ali, zapravo, zar ono u čemu u ovom životu uživaju nije isto kao i kod Božjih izabranika? Makar je to isto u ovom životu. Ne poričete ovo, zar ne? Božje izjave, Božja blagodat, Božja opskrba, Božji blagoslovi – ko ne uživa u ovim stvarima? Svi uživaju u tolikom izobilju. Služitelj se određuje kao onaj koji pruža uslugu, međutim, za Boga, oni su samo jedna od Njegovih stvorenih bića; naprosto imaju ulogu služitelja. Budući da su i jedan i drugi Božja stvorena bića, postoji li ikakva razlika između služitelja i Božjeg izabranika? Zapravo ne postoji. Kada je reč o nazivu, razlika postoji; u suštini i s obzirom na ulogu koju obavljaju, razlika postoji – međutim, Bog se prema ovoj grupi ljudi ne odnosi nepravedno. Zašto se, dakle, ovi ljudi određuju kao služitelji? Morate to donekle razumeti! Služitelji dolaze iz redova nevernika. Čim pomenemo da dolaze iz redova nevernika, očito je da svi imaju loše poreklo: svi su ateisti, a to su bili i u prošlosti; nisu verovali u Boga i bili su neprijateljski nastrojeni prema Njemu, prema istini i prema svim pozitivnim stvarima. Nisu verovali ni u Boga ni u Njegovo postojanje. Jesu li, kao takvi, u stanju da razumeju Božje reči? Pošteno je reći da u najvećoj meri nisu. Baš kao što životinje nisu u stanju da razumeju ljudske reči, služitelji ne mogu da razumeju ono što Bog govori, ono što On zahteva, niti zašto On postavlja takve zahteve. Ne razumeju; njima su te stvari neshvatljive i oni ostaju neprosvećeni. Iz tog razloga, ovi ljudi ne poseduju život o kome smo govorili. Mogu li ljudi bez života da razumeju istinu? Jesu li opremljeni istinom? Imaju li iskustvo i znanje o Božjim rečima? (Ne.) Takvo je poreklo služitelja. Međutim, budući da Bog od ovih ljudi pravi služitelje, postoje neka merila u zahtevima koje On pred njih postavlja; On ih ne gleda sa visine, niti je prema njima površan. Iako oni ne razumeju Njegove reči i ne poseduju život, Bog se, ipak, prema njima odnosi ljubazno, ali i dalje postoje merila kada je reč o Njegovim zahtevima prema njima. Upravo ste pomenuli ta merila: biti odan Bogu i činiti ono što On kaže. U svom služenju, moraš da služiš tamo gde je to potrebno i moraš da služiš do samoga kraja. Ako možeš da budeš odan služitelj, u stanju si da služiš do samoga kraja i možeš da odgovoriš na svaki nalog koji ti Bog uputi, onda ćeš proživeti vredan život. Budeš li mogao to da učiniš, moći ćeš da preživiš. Uložiš li nešto veći napor, ako se malo više potrudiš, ako možeš da udvostručiš svoje napore da spoznaš Boga, ako možeš ponešto da kažeš o bogopoznanju, možeš da svedočiš o Njemu i, povrh toga, ako možeš da razumeš poneku od Njegovih namera, možeš da sarađuješ u Božjem delu i možeš donekle da vodiš računa o Božjim namerama, tada ćeš ti, kao služitelj, doživeti sudbinsku promenu. A kakva će to biti promena sudbine? Više nećeš jedino preživljavati. U zavisnosti od tvog ponašanja i tvojih ličnih težnji i potraga, Bog će te učiniti jednim od izabranika. U tome će biti tvoja sudbinska promena. Kada je reč o služiteljima, šta je najbolje u svemu ovome? To što mogu da postanu Božji izabranici. Ako se to dogodi, to znači da se više neće ponovno ovaploćivati kao životinje, kao što je slučaj sa nevernicima. Je li to dobro? Jeste, a takođe donosi i dobru vest: to znači da se služitelji mogu oblikovati. Za služitelje ne važi pravilo da će, nakon što ih je Bog predodredio da služe, taj posao obavljati zauvek; nije nužno tako. Bog će njima rukovati i na njih reagovati na način koji dolikuje pojedinačnom ponašanju ove osobe.

Međutim, ima služitelja koji nisu kadri da služe do samoga kraja; ima onih koji, tokom služenja, odustanu na pola puta i Boga napuste, kao i ljudi koji počine više zlodela. Ima čak i onih koji nanose ogromnu štetu i donose ogromne gubitke Božjem delu, a ima i onih služitelja koji proklinju Boga i tome slično. Šta nagoveštavaju ove nepopravljive posledice? Svako takvo zlo delo označiće prekid njihovog služenja. Budući da je tvoje ponašanje tokom služenja bilo previše loše i zato što si prevršio svaku meru, kada Bog vidi da tvoje služenje nije doraslo merilu, On će ti oduzeti pravo da služiš. Više ti neće dozvoliti da služiš; skloniće te da Mu ne stojiš pred očima i udaljiće te iz kuće Božje. Je li reč o tome da ne želiš da služiš? Zar nemaš stalnu želju da činiš zlo? Zar nisi dosledno neveran? U tom slučaju postoji jednostavno rešenje: biće ti oduzeto pravo da služiš. Za Boga, oduzimanje služitelju prava da služi označava da je proglašen kraj ovog služitelja i da on više neće imati pravo da služi Bogu. Bog više nema potrebu za službom ove osobe i ma kakve lepe stvari ona govorila, te reči će biti uzaludne. Kada se dotle dođe, nastala situacija će postati nepopravljiva; za ovakve služitelje nema povratka. A kako Bog postupa sa ovakvim služiteljima? Da li ih On samo spreči da služe? Ne. Da li im samo onemogući da ostanu? Ili ih ostavi po strani i čeka da se preobrate? On to ne čini. Kad je reč o služiteljima, Bog zapravo nije toliko pun ljubavi. Ako u svom služenju Bogu neka osoba ima ovakav stav, Bog će joj, kao rezultat takvog stava, oduzeti pravo da služi i još jednom će je vratiti među nevernike. A kakva je sudbina služitelja koji je vraćen među nevernike? Ista kao i za nevernike: ponovno će se ovaplotiti kao životinja i dobiće istu kaznu u duhovnom carstvu kao i nevernik. Osim toga, Bog lično neće nimalo biti zainteresovan za kaznu te osobe, jer takva osoba više nije ni od kakvog značaja za Božje delo. Ovo nije samo završetak njenog života s verom u Boga, već i završetak njene sopstvene sudbine, kao i proglašenje njene sudbine. Prema tome, ako služitelji loše služe, moraće sami da snose posledice. Ako služitelj nije u stanju da služi do samoga kraja ili mu na pola puta bude oduzeto pravo da služi, on će biti bačen među nevernike – a ako se to dogodi, sa takvom osobom će se postupati na isti način kao sa stokom, na isti način kao sa ljudima bez intelekta ili razuma. Kad to ovako sročim, možete da razumete, zar ne?

Prethodno je pomenuto kako Bog upravlja ciklusom života i smrti Svojih izabranika i služitelja. Kako se osećate nakon što ste ovo čuli? Da li sam ikada ranije govorio o ovoj temi? Da li sam ikada govorio na temu Božjih izabranika i služitelja? Zapravo jesam, ali se toga ne sećate. Bog je pravedan prema Svom izabranom narodu i prema služiteljima. U svakom pogledu, On je pravedan. Možete li igde u ovome pronaći grešku? Zar nema ljudi koji će reći: „Zašto je Bog tako tolerantan prema izabranicima? I zašto je On tek donekle strpljiv prema služiteljima?” Želi li neko da stane u odbranu služitelja? „Može li Bog dati više vremena služiteljima i biti strpljiviji i tolerantniji prema njima?” Da li je ispravno postaviti takvo pitanje? (Ne, nije.) A zašto nije? (Zato što nam je zapravo ukazana naklonost samim činom da smo postali služitelji.) Služiteljima je zapravo ukazana naklonost samim tim što im je dozvoljeno da služe! Bez titule „služitelja” i bez posla koji obavljaju, gde bi ovi ljudi bili? Bili bi među nevernicima, živeli i umirali sa stokom. Kakve li samo velike blagodati danas uživaju, kada im je dozvoljeno da dođu pred Boga i da dođu u kuću Božju! Ovo je tako ogromna blagodat! Da ti Bog nije pružio mogućnost da služiš, nikada ne bi imao priliku da dođeš pred Njega. Najblaže rečeno, čak i ako si ti neko ko je budista i ko je postigao ostvarenje, u najboljem slučaju, ti si samo potrčko u duhovnom carstvu; nikada nećeš sresti Boga, nećeš čuti Njegov glas i Njegove reči, ili osetiti Njegovu ljubav i blagoslove, niti bi ikada mogao da se s Njim nađeš licem u lice. Budisti pred sobom imaju samo jednostavne zadatke. Ne mogu nikako da spoznaju Boga, već se samo povinuju i pokore, dok služitelji tokom ove etape dela dobijaju toliko toga! Pre svega, mogu sa Bogom da se nađu licem u lice, da čuju Njegov glas, da čuju Njegove reči i iskuse blagodati i blagoslove koje On daruje ljudima. Štaviše, oni mogu da uživaju u rečima i istinama darovanim od Boga. Služitelji zaista toliko toga dobijaju! Prema tome, ako, kao služitelj, ne možeš ni da se propisno potrudiš, može li te onda Bog i dalje zadržati? Ne može te zadržati. On ne traži mnogo od tebe, međutim, ti ništa od onoga što On traži ne radiš kako treba; nisi se pridržavao svoje dužnosti. Kao takvog, Bog te nesumnjivo ne može zadržati. Takva je Božja pravedna narav. Bog te ne mazi, ali te ni ne stavlja u neravnopravan položaj. Ovo su načela prema kojima Bog deluje. Bog se na ovaj način odnosi prema svim ljudima i stvorenim bićima.

– „Reč”, tom II, „O spoznaji Boga”, „Sȃm Bog, jedinstveni X”

Ciklus života i smrti Božjih sledbenika (Odabrani odlomak)

Ako različita bića u duhovnom carstvu u nečemu pogreše ili svoje poslove ne obavljaju kako treba, Bog takođe ima odgovarajuće nebeske uredbe i ukaze pomoću kojih će se njima pozabaviti; za ovo nema iznimke. Zato su, tokom Božjeg dela upravljanja u trajanju od nekoliko hiljada godina, pojedini izvršioci dužnosti koji su počinili zlodela bili istrebljeni, dok su neki – do današnjeg dana – i dalje pritvoreni i kažnjeni. Sa ovim se mora suočiti svako biće u duhovnom carstvu. Ako učini nešto pogrešno ili počini zlo, biće kažnjeno – i to predstavlja isti pristup kakav Bog ima prema Svojim izabranicima i služiteljima. Prema tome, i u duhovnom carstvu i u materijalnom svetu, načela prema kojima Bog deluje se ne menjaju. Nezavisno od toga možeš li da vidiš Božje postupke ili ne, njihova načela se ne menjaju. Bog je sve vreme imao ista načela u Svom pristupu svemu i u Svom postupanju sa svim stvarima. Ovo je nepromenljivo. Bog će biti ljubazan prema onima među nevernicima koji žive na relativno pristojan način i sačuvaće dobre prilike za one koji se u svakoj religiji lepo ponašaju i ne čine zlo, omogućavajući im da igraju svoje uloge u svim stvarima kojima Bog upravlja i da rade ono što treba da čine. Slično tome, među onima koji slede Boga i među pripadnicima Njegovog izabranog naroda, shodno ovim Svojim načelima, Bog ne pravi razliku u odnosu ni na jednu osobu. Ljubazan je prema svima koji mogu iskreno da Ga slede i voli sve koji Ga iskreno slede. Među ovih nekoliko tipova ljudi – nevernici, razni ljudi od vere i Božji izabranici – razlikuje se jedino ono što im On daruje. Uzmimo za primer nevernike: iako oni ne veruju u Boga i Bog ih posmatra kao zveri, među svim stvarima, svako od njih ima hranu za jelo, sopstveno mesto i normalan ciklus života i smrti. Oni koji čine zlo bivaju kažnjeni, a oni koji čine dobro su blagosloveni i dobijaju Božju dobrotu. Zar se stvari ne odvijaju tako? Za ljude od vere, ako su u stanju da se strogo pridržavaju svojih verskih propisa, nakon što se svaki put iznova rađaju, Bog će im, posle svih tih ovaploćenja, na kraju saopštiti Svoj proglas. Isto tako, vas će danas, bilo da ste jedan od pripadnika Božjih izabranika ili služitelj, Bog na sličan način dovesti u red i odrediti vaš ishod u skladu sa propisima i upravnim odlukama koje je doneo. Među ovim tipovima ljudi, da li je Bog različitim tipovima ljudi od vere – to jest, onima koji pripadaju različitim religijama – dao prostor u kojem mogu da žive? Gde su Jevreji? Da li se Bog mešao u njihovu veru? Nije. A šta je sa hrišćanima? Ni u njihovu se nije mešao. On im dozvoljava da se pridržavaju svojih postupaka, ne razgovara sa njima, niti ih na bilo koji način prosvećuje i, povrh toga, ništa im ne otkriva. Ako misliš da je to ispravno, onda veruj na ovaj način. Katolici veruju u Mariju i veruju da je preko nje ta vest preneta Isusu; takvog je oblika njihova vera. Da li je Bog ikada ispravljao njihovu veru? On im daje potpunu slobodu; na njih ne obraća pažnju i pruža im određeni prostor za život. Zar On nije isti i kad je reč o muslimanima i budistima? I njima je postavio granice i omogućava im da imaju svoj životni prostor, ne mešajući se pritom u njihove vere. Sve je dobro uređeno. I šta vi primećujete u svemu tome? Da Bog poseduje autoritet, ali da ga ne zloupotrebljava. Bog organizuje sve stvari u savršenom redu čineći to na uredan način, a u tome leže Njegova mudrost i svemoć.

– „Reč”, tom II, „O spoznaji Boga”, „Sȃm Bog, jedinstveni X”

Identitet i status Samog Boga

Bog je Onaj koji ima suverenost nad svim stvarima i koji upravlja svim stvarima. On je stvorio sve što postoji i On upravlja svime što postoji; istovremeno, On ima suverenost nad svim što postoji i On opskrbljuje sve što postoji. To je status Božji i Njegov identitet. Za sve stvari i za sve što postoji, pravi Božji identitet je Stvoritelj i Suveren svih stvari. Takav je identitet koji poseduje Bog, koji je jedinstven među svim stvarima. Nijedno stvorenje – kako među ljudima, tako i u duhovnom carstvu – ne može da upotrebi nijedno sredstvo, niti izgovor, da bi se prikazivalo kao Bog ili zamenilo Boga u Njegovom identitetu i statusu, jer među svim stvarima postoji samo Jedan koji poseduje ovaj identitet, silu, autoritet i sposobnost da ima suverenost nad svim stvarima: naš Sâm jedinstveni Bog. On živi i hoda među svim stvarima; i On može da se uzdigne na najviše mesto, iznad svih stvari. On može da bude ponizan i da postane čovek, da postane jedan od onih sazdanih od krvi i mesa, da se nađe licem u lice s ljudima i s njima podeli dobro i zlo, dok, u isto vreme, On zapoveda svime što postoji, i odlučuje o sudbini svega postojećeg i o pravcu u kojem se sve kreće. Povrh toga, On usmerava sudbinu čitavog ljudskog roda i upravlja pravcem u kojem se čovečanstvo kreće. Ovakvog Boga svi ljudi koji imaju život treba da obožavaju, da Mu budu pokorni i da Ga poznaju. Prema tome, ma kojoj grupi ili tipu ljudskog roda da pripadaš, verovati u Boga, slediti Boga, bojati Ga se, prihvatiti Njegovu suverenost i Njegova uređenja tvoje sudbine, jeste jedini izbor – neophodan izbor – za svaku osobu, za svakoga ko ima život. U jedinstvenosti Božjoj ljudi vide da su Njegov autoritet, Njegova pravedna narav, Njegova suština i sredstva kojima On opskrbljuje sve stvari, potpuno jedinstveni; ova jedinstvenost određuje pravi identitet Samog Boga, a takođe i Njegov status. Iz tog razloga, ako bi, među svim stvorenjima, ma koje živo stvorenje, bilo da pripada duhovnom carstvu ili ljudskom rodu, poželelo da zauzme Božje mesto, taj bi pokušaj bio osuđen na neuspeh, kao i svaki pokušaj da predstavlja sebe ka Boga. To je činjenica. Kakve zahteve jedan ovakav Stvoritelj i Suveren, koji poseduje identitet, silu i status Boga Samoga, ima prema ljudskom rodu? Ovo treba da bude jasno svima i svi ovo treba dobro da upamte; to je veoma važno i za Boga i za čoveka!

– „Reč”, tom II, „O spoznaji Boga”, „Sȃm Bog, jedinstveni X”

Različiti stavovi ljudskog roda prema Bogu

Način na koji se ljudi ponašaju prema Bogu odlučuje o njihovoj sudbini, kao i o načinu na koji će se Bog ponašati prema njima i kako će se prema njima odnositi. U ovom trenutku ću navesti nekoliko primera načina ljudskog ponašanja prema Bogu. Poslušajmo i pogledajmo da li su načini ponašanja i stavovi koje imaju pred Bogom ispravni ili nisu. Hajde da razmotrimo ponašanje sledećih sedam tipova ljudi.

1) Postoji tip osobe čiji je stav prema Bogu naročito apsurdan. Ovi ljudi misle da je Bog kao Bodisatva ili sveto biće iz ljudskog predanja, i da ljudi treba da mu se poklone tri puta kad god se sretnu i da zapale tamjan nakon svakog obroka. Shodno tome, kad god se osećaju izuzetno zahvalno zbog Njegove blagodati i prema Njemu osećaju zahvalnost, često imaju ovu vrstu poriva. Oni toliko žele da Bog u kojeg danas veruju može da, poput svetog bića za kojim žude u svojim srcima, prihvati način na koji se tri puta klanjaju pri susretu i pale tamjan nakon svakog obroka.

2) Neki ljudi vide Boga kao živog Budu koji je u stanju da izbavi sve žive od patnje i spase ih; vide Ga kao živog Budu koji je u stanju da ih odvede iz mora nedaća. Verovanje ovih ljudi u Boga podrazumeva Njegovo obožavanje kao Bude. Iako ne pale tamjan, ne klanjaju se i čelom ne dodiruju pod, niti prinose žrtve, duboko u sebi osećaju da je Bog upravo takav Buda koji od njih traži samo da budu ljubazni i milosrdni, da ne ubijaju nijedno živo stvorenje, da se uzdržavaju od psovanja drugih, da žive životom koji izgleda pošteno i da ne čine nikakva zlodela. Oni veruju da je to sve što On traži od njih; ovo je Bog u njihovim srcima.

3) Neki ljudi obožavaju Boga kao da je On neko veliki ili slavan. Na primer, na koji god način da ova istaknuta osoba voli da govori, kojom god intonacijom da govori, kakve god reči i rečnik da koristi, njen ton, njene pokrete rukom, njena mišljenja i postupke, njeno držanje – oni sve to oponašaju i to su stvari koje u potpunosti moraju da upriliče tokom svog verovanja u Boga.

4) Neki ljudi vide Boga kao monarha, osećaju da je On iznad svega ostalog i da se niko ne usuđuje da Ga uvredi – i da će, ako neko to učini, ta osoba biti kažnjena. Oni obožavaju takvog monarha pošto monarsi zauzimaju određeno mesto u njihovim srcima. Njihove misli, držanje, autoritet i priroda – čak i njihova interesovanja i lični život – sve to postaje nešto što ovi ljudi smatraju da moraju razumeti; te stavke postaju problemi i pitanja oko kojih su zabrinuti. Shodno tome, oni Boga obožavaju kao monarha. Takav oblik verovanja je besmislen.

5) Neki ljudi imaju posebnu veru u postojanje Boga, a ta vera je duboka i nepokolebljiva. Međutim, pošto je njihovo znanje o Bogu tako površno i nemaju mnogo iskustva o Njegovim rečima, obožavaju Ga kao idola. Ovaj idol je Bog u njihovim srcima; nešto čega se, smatraju oni, moraju plašiti i klanjati mu se, i što moraju slediti i oponašati. Boga vide kao idola koga moraju da slede ceo svoj život. Oponašaju ton kojim Bog govori i, spolja, oponašaju one koje Bog voli. Često čine stvari koje izgledaju naivno, čisto i pošteno, pa čak i slede ovog idola kao da im je partner ili pratilac od koga se nikada ne mogu rastati. Takvog je oblika njihovo verovanje.

6) Postoji jedan tip ljudi koji, uprkos tome što su pročitali mnoge Božje reči i čuli mnoge propovedi, duboko u sebi osećaju da je jedino načelo u osnovi njihovog ponašanja prema Bogu u tome da uvek treba da budu snishodljivi i da se ulaguju ili da treba da veličaju Boga i da Ga hvale na način koji je nerealan. Oni smatraju da je Bog takav Bog koji od njih zahteva da se ponašaju na takav način. Štaviše, oni smatraju da bi, ako tako ne postupe, u svakom trenutku mogli da izazovu Njegov bes ili bi mogli da posrnu i ogreše se o Njega, te da će ih, shodno ovom grehu, Bog kazniti. Takav je Bog koga čuvaju u svojim srcima.

7) A tu je i većina ljudi koji u Bogu pronalaze duhovnu hranu. Ovo je stoga što žive u ovom svetu, nemaju mira niti sreće i ni u čemu ne pronalaze utehu. Jednom kada pronađu Boga, nakon što su videli i čuli Njegove reči, u svojim srcima počinju da gaje tajnu radost i ushićenje. To se dešava zato što veruju da su konačno pronašli mesto koje će usrećiti njihove duhove i da su konačno pronašli Boga koji će im dati duhovnu hranu. Nakon što su prihvatili Boga i počeli da Ga slede, postaju srećni, i životi su im ispunjeni. Više se ne ponašaju kao nevernici, koji mesečare kroz život poput životinja, već osećaju da imaju nečemu da se raduju u životu. Stoga, oni misle da ovaj Bog u velikoj meri može zadovoljiti njihove duhovne potrebe i doneti im veliku sreću, kako umnu tako i duhovnu. Postaju nesposobni, a da to ni ne primete, da napuste ovog Boga koji im daje takvu duhovnu hranu i koji donosi sreću njihovim duhovima i svim članovima njihovih porodica. Oni smatraju da vera u Boga ne treba da donese ništa više osim duhovne hrane.

Da li neko od vas poseduje ove razne, prethodno pomenute stavove prema Bogu? (Da.) Ako, u svojoj veri u Boga, neko u srcu gaji bilo koji od tih stavova, može li on zaista da dođe pred Boga? Ako neko ima ijedan od ovih stavova u svom srcu, da li on veruje u Boga? Da li takva osoba veruje u Samog jedinstvenog Boga? (Ne.) Budući da ne veruješ u Samog jedinstvenog Boga, u koga onda veruješ? Ako ono u šta veruješ nije Sâm jedinstveni Bog, onda je moguće da veruješ u idola, u istaknutog čoveka, u Bodisatvu ili da obožavaš Budu koji je u tvom srcu. Štaviše, moguće je da veruješ u običnog čoveka. Ukratko, zato što se odlikuju različitim oblicima vere i stavovima prema Bogu, ljudi u srce smeštaju Boga iz sopstvenih zamisli, Bogu nameću svoju maštu, svoje stavove i uobrazilju postavljaju rame uz rame sa Samim jedinstvenim Bogom, a zatim ih smatraju osveštanim. Šta znači kada ljudi imaju takve neprikladne stavove prema Bogu? To znači da su odbacili Samog pravog Boga i da obožavaju lažnog boga; ukazuje na to da, iako veruju u Boga, oni Njega odbacuju i protive Mu se, te da poriču postojanje pravog Boga. Ako ljudi nastave da se drže takvih oblika verovanja, sa kakvim posledicama će se suočiti? Uz takve oblike verovanja, da li će moći da se približe ispunjenju Božjih zahteva? (Ne, neće.) Naprotiv, zbog svojih predstava i zamišljanja, sve više će se udaljavati od Božjeg puta, jer je pravac za kojim tragaju suprotan onom koji Bog zahteva da slede. Da li ste ikada čuli priču o „odlasku na jug vožnjom kočije prema severu”? Ovo bi upravo mogao biti slučaj odlaska na jug vožnjom kočije prema severu. Kada ljudi veruju u Boga na tako smešan način, što se više trudiš, sve se više udaljavaš od Boga. Pošto stvari tako stoje, opominjem vas sledećim rečima: pre nego što krenete, prvo morate da razlučite idete li uopšte u dobrom pravcu. Ne trošite uludo svoj trud i obavezno se zapitajte: „Da li je Bog u koga verujem Suveren svih stvari? Je li Bog u koga verujem samo neko ko mi daje duhovnu hranu? Je li On naprosto moj idol? Šta ovaj Bog u kojeg verujem traži od mene? Da li Bog odobrava sve što činim? Jesu li svi moji postupci i težnje u skladu sa nastojanjem da spoznam Boga? Da li su u skladu sa Njegovim zahtevima prema meni? Da li je put kojim idem priznat i odobren od Boga? Je li On zadovoljan mojom verom?” Često bi trebalo da sebi ponavljaš ova pitanja. Ako želiš da tragaš za bogopoznanjem, moraš imati jasnu svest i jasne ciljeve kako bi uspeo da Bogu udovoljiš.

– „Reč”, tom II, „O spoznaji Boga”, „Sȃm Bog, jedinstveni X”

Svakodnevne reči Božje  Odlomak 197

Stav koji Bog zahteva da ljudski rod ima prema Njemu

Bog zapravo nije mnogo zahtevan prema ljudskom rodu – ili barem nije toliko zahtevan koliko to ljudi zamišljaju. Da Bog nije izgovorio nijednu reč i da nije izrazio Svoju narav niti ijedno delo, onda bi vam spoznaja Boga bila izuzetno teška, jer bi ljudi morali da donose zaključke o Njegovim željama i namerama; to bi bilo vrlo teško učiniti. Međutim, u završnoj etapi Svog dela, Bog je izgovorio mnoge reči, obavio veliki posao i pred čoveka postavio mnoge zahteve. Svojim rečima i Svojim zamašnim poslom On je obavestio ljude o tome šta On voli, čega se gnuša i kakvi ljudi treba da budu. Nakon što shvate ove stvari, ljudi u svojim srcima treba da imaju tačnu definiciju Božjih zahteva, jer u Boga ne veruju nejasno, ne veruju više u Boga koji je nejasan, niti u Boga veruju usred nejasnoće ili ništavila. Umesto toga u stanju su da čuju Njegove izjave, da shvate merila Njegovih zahteva i dostignu ih, a Bog koristi jezik ljudskog roda da ljudima kaže sve što treba da znaju i da razumeju. Ako danas ljudi i dalje ne znaju šta je Bog i šta On od njih zahteva; ako ne znaju zašto treba verovati u Boga, niti kako u Njega verovati ili se odnositi prema Njemu – onda u tome postoji problem. (…) Božji precizni zahtevi prema ljudskom rodu i prema onima koji slede Boga navedeni su u nastavku. Od onih koji Ga slede, On zahteva pet stvari: istinsku veru, odano sledbeništvo, potpunu pokornost, istinsku spoznaju i iskreni strah.

Kroz ovih pet stvari, Bog zahteva da Ga ljudi više ne osporavaju, niti da Ga slede koristeći svoju maštu ili nejasna i apstraktna gledišta; ne smeju da slede Boga na osnovu nikakvih uobrazilja niti predstava. On zahteva da svako od onih koji Ga slede čini to odano, a ne neodlučno ili bez posvećenosti. Kada Bog pred tebe postavlja bilo kakve zahteve, ispituje te, osuđuje te, orezuje te, ili te dovodi u red i šiba, treba sasvim da Mu se pokoriš. Ne treba da pitaš za uzrok, niti da postavljaš uslove, a još manje treba da govoriš o razlozima. Tvoja pokornost mora biti potpuna. Bogopoznanje je oblast u kojoj ljudi najviše oskudevaju. Oni Bogu često nameću izreke, izjave i reči koje sa Njim nisu povezane, verujući da su te reči najtačnije određenje bogopoznanja. Malo im je poznato da te izreke, koje potiču iz ljudske mašte, njihovog sopstvenog rasuđivanja i njihovog sopstvenog znanja, nemaju baš nikakve veze sa Božjom suštinom. Prema tome, želim da vam kažem da, kada je reč o znanju koje Bog želi da ljudi imaju, On ne traži samo da Ga prepoznaš i da prepoznaš Njegove reči, već i da tvoje znanje o Njemu bude tačno. Čak i ako možeš da kažeš samo jednu rečenicu ili si svestan samo nekog manjeg dela, ovaj maleni deo svesti je tačan, istinit i u skladu sa suštinom Samog Boga. To je stoga što Bog prezire da Ga iko veliča ili hvali na način koji je nerealan ili nepromišljen. I više od toga, On mrzi kada se ljudi odnose prema Njemu kao da je vazduh. On mrzi kada, tokom razgovora na teme o Bogu, ljudi govore ne obazirući se na činjenice, kad govore kako im se prohte i bez ikakvog ustezanja, kad govore onako kako im odgovara; osim toga, On mrzi one koji smatraju da poznaju Boga i razmeću se svojim znanjem o Njemu, razmatrajući teme koje se odnose na Njega bez ikakvih ustezanja ili zadrške. Poslednji od pet prethodno pomenutih zahteva odnosio se na iskreni strah: ovo je Božji krajnji zahtev za sve one koji Ga slede. Kada neko poseduje tačno i istinito znanje o Bogu, on je u stanju da se istinski boji Boga i kloni se zla. Ovaj strah dolazi iz dubine njegovog srca; ovaj strah nastaje dobrovoljno, a ne kao rezultat Božjeg pritiska. Bog ne traži da mu pokloniš bilo kakav fin stav, držanje ili spoljno ponašanje; On, pak, traži da Ga se bojiš i da Ga se užasavaš u dubini svog srca. Takav strah se postiže kao rezultat promene tvoje život-naravi, sticanja znanja o Bogu i razumevanja Božjih dela, shvatanja Božje suštine i tvog priznavanja činjenice da si jedno od Njegovih stvorenih bića. Stoga, to što koristim reč „iskreno” da bih ovde definisao strah ima za cilj da ljudi shvate da strah treba da potekne iz dubine njihovog srca.

Razmotrite sada tih pet zahteva: da li je iko od vas u stanju da ispuni prva tri? Pod ovim mislim na istinsku veru, odano sledbeništvo i potpunu pokornost. Da li je iko od vas sposoban za ove stvari? Da sam pomenuo svih pet, znam da među vama nesumnjivo ne bi bilo nikoga ko bi za to bio sposoban, pa sam broj zahteva smanjio na tri. Razmislite da li ste postigli ove stvari ili niste. Da li je „istinska vera” lako dostižna? (Ne, nije.) Nije lako dostižna jer ljudi često osporavaju Boga. A šta je sa „odanim sledbeništvom”? Na šta se odnosi ova reč „odano”? (Da ne bude polovično, već da bude svesrdno.) Da ne bude polovično, već da bude svesrdno. Upravo ste dali tačan odgovor! Prema tome, da li ste u stanju da ispunite ovaj zahtev? Moraćete više da se potrudite, zar ne? U ovom trenutku tek treba da ispunite ovaj zahtev. Šta je sa „potpunom pokornošću” – da li ste to postigli? (Ne.) Ni to niste postigli. Često ne posedujete pokornost i buntovni ste; često ne slušate, ne želite da se pokorite ili ne želite da čujete. Ovo su tri najosnovnija zahteva koja ljudi ispune nakon što postignu život-ulazak, međutim, vi tek treba da ih ispunite. Dakle, da li u ovom trenutku imate veliki potencijal? Danas, pošto ste Me čuli kako govorim ove reči, osećate li se zabrinuto? (Da.) Ispravno je što se osećate zabrinuto. Ne pokušavajte da izbegnete zabrinutost. I ja se u vaše ime osećam zabrinuto. Neću dodatno govoriti o preostala dva zahteva; nesumnjivo je da niko od vas prisutnih nije u stanju da ih ispuni. Zabrinuti ste. Dakle, jeste li odredili svoje ciljeve? Kojim ciljevima i u kom pravcu treba da težite i da usmerite svoje napore? Imate li cilj? Dozvolite Mi da vam kažem otvoreno: jednom kada ispunite ovih pet zahteva, udovoljićete Bogu. Svaki od njih je pokazatelj, ali i krajnji cilj, sazrevanja čovekovog život-ulaska. Čak i da sam odabrao samo jedan od ovih zahteva da o njemu detaljno govorim i da od vas zahtevam da ga ispunite, to ne bi bilo lako postići; morate da izdržite određeni stepen teškoća i da uložite određeni napor. Kakav mentalitet treba da imate? Trebalo bi da bude isti kao onaj kod pacijenta obolelog od kancera koji iščekuje da ode na operacioni sto. Zašto to kažem? Ako želiš da veruješ u Boga i želiš da zadobiješ Boga i zadobiješ Njegovo zadovoljstvo, onda moraš da podneseš neku muku i uložiš neki napor, inače nećeš moći da zadobiješ te stvari. Iako ste slušali mnoge propovedi, samo slušanje ne znači da su one tvoje; moraš da ih upiješ i pretvoriš u nešto što pripada tebi. Moraš da ih usvojiš u svom životu i uneseš u svoje postojanje, dopuštajući da ove reči i propovedi vode pravac tvog življenja, da prožmu tvoj život vrednošću postojanja i smislom življenja. Na taj način, biće vredno da slušaš ove reči. Ako reči koje govorim ne donesu preokret u tvom svakodnevnom životu ili ne dodaju vrednost postojanja tvom životu, onda ih slušaš uzalud. Ovo razumete, zar ne? Pošto ste to razumeli, ostalo je na vama. Morate da uložite neki napor! Morate sve da shvatite ozbiljno! Ne budite smeteni; vreme leti! Većina vas već veruje u Boga više od decenije. Osvrnite se na to vreme: koliko ste zadobili? Koliko vam je još decenija ostalo u ovom životu? Nemate mnogo vremena. Da ne pominjemo da li te Božje delo čeka, da li ti je On ostavio priliku, ili da li će ponovo obavljati isto delo – ostavi te stvari za sada po strani. Možeš li da premotaš proteklih deset godina svog života? Svakim danom koji prođe, i svakim korakom koji napraviš, imaš jedan dan manje. Vreme nikoga ne čeka! Prema verovanju u Boga moraš da se odnosiš kao prema glavnoj stvari u svom životu, važnijoj od hrane, odeće ili bilo čega drugog – na taj način ćeš požnjeti rezultate. Ako veruješ samo u slobodno vreme, i ne posvećuješ se verovanju, i uvek si smeten, onda nećeš ništa zadobiti.

– „Reč”, tom II, „O spoznaji Boga”, „Sȃm Bog, jedinstveni X”

Zvani¢ni veb sajt Aplikacija Crkva
QR kod Svemoguceg Boga

Zvanicni veb sajt
https://sr.godfootsteps.org

YouTube:
Facebook:

E-mail:

https://1.kingdomsalvation.org/sr/video
https://1.kingdomsalvation.org/sr/facebook

contact.sr @ godfootsteps.org

